
De  artibus  liberalibus. 


Prodiit  separatim,  LStofflero  dicata.  Vid.  quae  diximus  in 
Epp.  Vol.  I.  p.  15.,  ubi  habes  epistolam  nuncupnloriam. 
Recusa  apud  Craton.  Mylium  p.  71.,  in  Sel.  Decl.  T.  I. 
p.  %n. ,  in  ed.  Serv.  J.  p.  280.  et  Richard.  T.  I.  p.  2. 

De  arlibus  liberalibus  oratio,   a  Phil.  Mel. 
Tubingae  habita  anno  1517. 

Egregius  animi  vir  Plato  Athenaeus  et  sapientiae 
nomine  venerabilis,  in  dissertatione  quam  Erastas 
seu  de  Philosophia  inscripsit,  Socraten  ait  ingres- 
sum  in  Dionysi  Grammatici,  spectasse  illic  geniis 
elegantissirnis  nobiles  pueros,  et  ex  iis  forte  duos 
ultro  ac  citro  contendentes:  Esse  quaedam  de 
Anaxagorae  vel  Oenopidae  scitis  controversa  vi- 
debantur.  Sic  enim  in  Iudo  illi  orbes  pingere, 
flexuras  ductare,  versilibus  punctis  finire,  et  ar- 
tifici  m«nu  variegatas  undique  lineolas  imitarier. 
Haec,  uti  solebat,  penito  contemplatus  animo  se- 
nex,  cuidam  e  familiaribus  puerorum  adsedit, 
blande  illum  officio  cubiti  admonitum  scitatus: 
Ouid  hoc,  quod  meditentur  adolescentes  tanto 
studio  et  cura?  Num  honestum  ac  magnum?  Con- 
tinuo  iste  nugari ,  nescio  quae,  cognitu  sublimia 
et  quasdam  Philosophias  garrire.  Socrates  contra 
impudentiam  demiratus  hominis,  contatur,  num 
ergo  turpe  ducat  id  quod  agit  iuventus  philoso- 
phari.  Aderat  ibi  quispiam  non  malus  vir,  is  im- 
probe  dolens  responsum  Socrati,  et  auloritate  tan- 
ta  viro,  et  de  sapientiae  studiis  modesta  roganti, 
commodum    intervenit:    Socrati   ait,    mittendum 


hominem  sordidum,  squalentihus  obrutum  vo- 
luptatibus,  et  indignum  plane,  qui  cum  Philoso- 
phiae  dispntatio  communicetur.  Prudenter  ille 
quidem  non  ad  omnes  pertinere  sacrosanctam  rem, 
sapientiam  arbitratus,  a/Livrjror  iure  solennium 
interdixit.  Idem  ego  propemodum  acturus,  num 
ardua  res,  num  pulchra,  num  laudanda  Philoso- 
phia,  eos  mihi  auditores  dari  cupio,  quorum  ita 
sint  affectae  mentes,  ut  sponte  orantem  sequi  cer- 
tent.  Si  quis  ea  barbarie ,  ea  immanitate,  ut 
splendore  ac  pulchritudine  sapientiae  trahi  non 
possit,  iam  relegatus  esto,  iam  quasque  cycladas 
aut  gyaras  malis,  quam  ardentis  Philosophiae  vul- 
tus.  Neque  vero  hic  facundia  luditur  peregrina 
ferrugo,  neque  fastus  ingenii.  Ipsa  sese  res  ge- 
nuina  facie  bonis  mentibus  probare  solet,  quo  fit, 
ut  et  aperta  magis  ac  simplex  mea  sit  futura  oratio. 
Artes  primum  dependemns  administras  Philoso- 
phiae.  Deinde  illam  ipsam  quoqne  si  visum  fue- 
rit,  quae  maius  aliquid  communi  hominum  sensu 
spirans,  caput  inter  nubila  condit :  Ea  est  vox 
Daemonii.  Omnem  isthunc  locum,  opinor  et  hoc 
anno,  menselulio,  concione  quadam  a  nobis  ex- 
plicatum  cognostis.  Hoc  tum  erat  sludio,  cum 
e  suis  fontibus  derivarem  artes,  nt  animi  naturae 
ostenderem  insita  earum  initia,  scilicet  hanc  facem 
prirna  lux  et  aevintegra  mentibus  humanis  foene- 
fat.  Dein  ut  imperiti  naturae  iudices,  ut  abhor- 
rentes  a  veterum  historiis,  qui  unarn  gentem,  :  ut 
unum  fortasse  Marsyan  ,  primitiis  artium  dignan- 
tur.  Nam  ut  eadem  gentibus  omnihus,  atque 
adeo  omni  coelo  aequi  bonique  ratio,  iidem  iusti 
fontes,  sic  eadem  ubique  naturae  scientia,  modo 

par  studium  accedat,  et  ut  in  summa  dicam,  rex 
Iuppiter  omnibus  idem.  Grandia  haec  tum,  nec 
an^oodiovvoa  ei  loco.  Sed  exporrigo  frontem  adu- 
lescentiae  dicturus.  Quaedam  iucundiora ,  quae- 
dam  etiam  clariora  prioribus  feram  in  medium. 
At  interim,  si  quid  ab  humanitate  vestra ,  optiini 
viri,  pietas  mea,  vel  a  vobis  adulescentes  nun- 
quam  non  officiosa  voluntas  emereri  potest,  quae- 
so  non  solo  argumenti  nomine,  verum  et  mea 
ipsius  causa,  pari  cum  caeteris  Oratoribus  vestris 
loco  pari  gratia  habete. 

Constans  et  vetusta  fama  est,  natum  Iove 
Mercurium,  quum  ad  Aegypti  flumina  puer  a 
Nymphis  aleretur,  ut  erat  indoles  festiva,  per  lu- 
sum  iocumque  solitum  pleraque  commentari,  Deas 
vafricie  fallere,  novas  artes,  nova  opera  miranda 
posteris  effingere.  Eximia  est,  quae  gentibus  inde 
aliquot  inter  sacra  fuitLyra,  id  enim  fabulis  cal- 
lido  nomen  invento  proditur.  Factam  aiunt  e 
concha  quam  forte  fortuna  iarn  in  sicco  destituerat 
Nilus  in  alveum  regressus:  Testudinem  vocant 
notiori  vocabulo.  Festivum  profecto  naturae 
opus.  Oblongula  est,  ut  reliqua  taceam,  et 
capite  quasi  in  orbem  sinuato,  ac  ob  id  apta 
manibus  habendo.  Quod  cum  in  ripa  ludens  puer 
observasset,  utilem  ratus  ostraci  figuram,  adit 
propius,  aridam  caedit,  sonat  ea  et  nescio  quid 
blandius,  statim  Deus  arripit  laetabundus,  bene 
pulchrae  rei  sperans,  pellein  nervo  culmis  infigit, 
chordas  adstruit  septem,  intendit  chely,  experi- 
tur  cantu  organon,  avT0G%edL(p  miratur,  interque 
manus  et  brachia  versat,  placetque  iam  non  au- 
tori  tantum,  sed  ipsis  etiam  Diis  nutricibus:  Coe- 
pit  esse  laudaturn  et  selectis  numinibus:  Donatur 
Apollini.  Nec  longo  post  ternpore  Phoebus  ope- 
ram  navans  hominum  gratiae,  chelyn  dedit  Orpheo 
muneri.  Fuit  inTa^oQd  og ,  Homero  ac  Pindaro 
magnis  testibus,  dum  Orpheus  Calliopae  studio 
de  Musarum  numero  duas  adiiceret  resticulas. 
Post  Orphei  fata,  aiunt  alii  ad  Musaeum  gnatum 
venisse,  alii  fatidicam  in  Lesbon  delatam  ,  alque 
inde  a  Terpandro  in  Aegyptum  patriam,  gratis- 
sima  munera,  divinorum  consciis  sace*rdotibris. 
Ibi  esse  coepit  Aegypto  sacra,  quam  pleraeque  sp- 
cutae  nationes,  itidem  coluere  Mercurii  chelyn. 
Nomen  inde  f;ictum  syderi ,  Lyra,  quo  res'  aetati 
posterae  foret  augustior  Haec  est  Lyrae  celebrata 
nobilitas  tot  gentibus,  tot  liberis.  Quorsum  vero 
haec?  quiil  de  una  sibi  tantum  Lyra  placet  anti- 
quitas?    Quaeso  mihi  paulisper  aurem  commodate, 


rem  explicabo  non  vanus.  Poetica  mythos  uno 
eodemque  iucundo  involucro,  et  populari  qui- 
dem,  primas  artium  origines,  primosque  authores 
tenet.  Mercurius  Iove  natus,  Iovis  mensc  habe- 
tur  iis,  qui  veteris  Philosophiae  periti  sunt.  Ly- 
ram  de  testudine,  non  falsa  mundi  imagine,  sic 
in  re  parva  lusit  natura ,  noivdaldalov  fecit, 
chordis  ornavit  septem:  Est  enim  ille  sacer  habi- 
tus  numerus.  Septem  hae  sunt  artes,  ut  agam 
historica  fide,  supera  defluxae  mente,  qnibus 
omnis  naturae  scientia  comprehenditur.  lam 
et  praesides  Musae  totidem,  quae  duae  re- 
liquae  septeno  choro  ius  omnium  sibi  vendicant. 
Ecce  Dei  manu  fabrefactam  Lyram,  ecce  Deum 
munus,  Artes.  Mihi  vero  iam  de  naturae  scien- 
tia,  non  Daemonii  voce  res  est,  putoque  nostris 
ingeniis  propria,  rationis  usu  contingit.  Ea  est 
in  oratione  partim,  partirn  in  rebus.  Scientia 
rerum  prior,  sed  nos  vulgari  more  dicemus.  Qnae 
ad  sermonem  spectant,  ingeniorum  puerilium 
exercendi  habentur  initia.  Grammatica  prima, 
cui  quoniam  elementa  literarum  debemus,  nulla 
ex  parte  non  est  necessaria:  quid  enim  attinet 
longius  immorari  palam  concessne  rei,  <juam  utile 
mortalibus  repertum ,  literae,  ao/Storoi  memoriae 
custodes,  popularis  regulae  sermonis,  ut  mittam 
caetera.  Huic  accedit  proxima  Dialectica,  sub- 
tilis  disserendi  ratio,  nam  id  indicat  nomen  lite- 
raturae  comes,  eomplexa  quicqnid  hoc  omne,  quo 
se  aliqua  vis  effert  ingenii:  ac  si  licet  hoc  auda- 
cius  paulo,  sola  mihi  omnium  mater  artium  ha- 
beri  posse  videlur:  Tantum  abest,  ut  dignum 
docto  speres,  ut  pectus  ad  sapientiam  formare 
quovis  modo  queas,  si  Dialecticon  politias,  va- 
nissime  omnium ,  quisquis  es  contempseris.  Ne- 
que  enim  ille  mercium  pater  Oceanus  tantum 
opum,  tantum  divitiarum  orbi  convehit  universo, 
quantum  artium  unn  cyclopediae,  Dialectica.  Et 
attingerem  ex  iis  aliquot,  ni  passim  id  sonarent 
scholae:  at  si  vultis  tamen,  ostendam  usui  fuisse 
vel  summis  ingeniis.  Vir  animi  sagax  Aristoteles, 
ut  hunc  nominem,  in  quem  opinio  hominum  con- 
sentiens  multis  iam  seculis  conspiravit,  quaeso 
quid  praestat  ubique  vel  aptius  vel  erudilius  Dia- 
lectiea?  potestque  illa  quasi  Delphico  gladio,  ut 
omnium  sensa  nunquam  non  penitissime  confo- 
diat.  Invenit,  disponit,  Dndecticae  debet,  ipsa 
enim  quid  quaeque  res ,  quid  cuique  cobaerens, 
et  quo  ordine,  pulcherrime  distinctis  filis  notat. 
Iam  si  Platonicos  huc  accire  datur,  quantus  inter 

illos  eminet  Augustinus,  qui  dialexi  ceu  Mercurii 
alis,  ita  Platonici  vim  animi  excelsam  vocant,  hu- 
mana  superans,  divina  proximus  «ttigit.  Non 
audio  quosdam  male  feriatos  homines,  qui  cum 
ayydjuiiaroi  y.al  a\uovooi  literas  vulgo  iactitent, 
hoc  habent  primum,  ut  a  Dialecticis  quam  longis- 
sime  absint.  Age  belle  ridetur  haec  tota  fex  a 
Socrate,  non  in  Gorgia  tantum  et  Lache,  sed 
omnibus  pene  dissertationibus  Platonis.  Habet 
Grammatica  ut  docte  loquaris,  haec  ut  vere,  ut 
discriminatim,  ut  certum,  ut  solidum,  quod  en- 
thymemata ,  syllogismi,  theses ,  finitio,  partitio 
commodum  exhibent.  Et  syncera  sunt  et  firma, 
quae  in  hanc  aleam  conveniunt,  minimeque  fu- 
cata.  Daedali  statuas  quondam  suspexit  antiqui- 
tas,  non  de  adsciticia  specie,  ut  Pausanias  ait, 
sed  ingenua  quad.tm  forma,  cui  plane  yvr)oiov 
hoc  erat,  admirandam  referre  ipso  decore  rnaie- 
statem,  et  propemodum  illud  melioris  seculi  &tiov. 
Fortassis  et  de  noslris  Dialecticis  tale  quiddam  li- 
cebit,  Stoicos  dico,  aridi  sunt  ac  ieiuni  sermo- 
nem,  foecundi  sensa  :  verum  haec  alias.  Omni- 
no  de  ipso  sciendi  amore  Dialectica  inter  primo- 
res  artium  recenseri  non  temere  solet.  Quare  va- 
leant  avr.Lreyvoi  suis  complicibus,  roiovxov  rb 
(SaQfSaQov  yevog,  ut  cumEuripide  dicam:  liberum 
est  enim  cuique  aut  bonum  esse  aut  malum.  Vos 
qui  Philosophiae  nomen  dedistis  adolescentes,  qui 
boni  esse,  qui  sapere  dextrae  menli,  qui  prodesse 
olim  Reipub.  contenditis,  in  elementa  Dialecticae 
incumbile.  Nullo  pharmaco  magis  aut  vegetum 
aut  acre,  nulla  harmonia  reddi  potest  ingeniurn 
elegantius.  Bias  rogatus,  quid  esset  cuique  inter 
prima  dulce,  respondit,  quid  proprium.  Est 
autem  vel  maxime  propria  homini  raliocinatio, 
(Jidle&g,  contempiatio  cuiusque  [rei]  diligens.  Iam 
quaeso  quid  eo  suavius?  Variurn  Poetae  Pro- 
teum  fingunt,  omnium  sibi  rerum  vultus  formas- 
que  aptantem.  Quo  nimirum  commento  intelli- 
gentiae  nostrae  metamorphosin  in  ornnes  rerum 
species  significant.  Discernit  autem  species  rerum 
unicaDialectica,  perpetua  et  inconcussa  veriscien- 
tia.  Quarn  vellem  haec  pluribus  agere  liceret  per 
horam,  quo  magis  perspicue  vobis  Dialectica  pro- 
baretur.  Sat  fuerit  adiecisse,  Neminem  a  condi- 
tis  literis  nnquam  ullo  sapientum  iudicio,  inter 
candidatos  studiorum  cuiusque  generis  censum, 
huius  expertem.  Sed  anrem  Cynthius  vellit  oran- 
ti,  et  admonet  superesse  Rhetoricam.  Quid  vero 
illa?      Pars  Dialecticae,    quosdarn  argumentorum 


locos  populariter  instruens.  Et  de  Grammatica, 
Dialectica,  Rhetorica,  Logicis  artibus  tantum. 
Chordae  illae  tres  in  chely  symphonae,  Musarum 
trium  ludus:  Polymneia  ,  cui  nomen  est  a  memo- 
ria,  literas  habet.  Euterpe  Dialecticam,  quod 
mira  sciendi  cupidine  rapiantur,  qui  in  contem- 
platione  degunt.  Melpomene  forum  demulcens, 
Rhetoricam.  Quae  rerum  est  cognitio,  pendet 
omnis  e  numeraria,  quam  vocant  Arithmeticam. 
Si  enim,  ut  visum  Platoni,  aliqua  rerum  prima 
notio  inserta  est  natura  mentibus  hominum ,  qua 
liceat  uti,  vel  ad  universalium  contemplationuin 
principia  agnoscenda  y.axa  noohfj^nv ,  ut  doctus 
vir  Epicurus  vocat,  vel  ad  vestigandas  singula- 
rium  partes,  quaeso  quae  est  alia,  quam  ordinis, 
quam  numeri  regula  ?  qua  videtur  in  unoquoque, 
quid  primum,  quid  extremum ,  quidunum,  quae 
rnulta.  Quae  ut  non  temere  solent  magistra  fe- 
rula  discier,  ita  natura  prius  percepta  tenemus. 
Laratan  aiunt,  quisquis  ille  fuit,  Pythagorae  Do- 
ctor,  dixisse  animam  numero  matrem  esse,  vide- 
licet,  quo  significaret  congenitam  numerandi 
scientiam  animis  mortalium.  Et  licet  de  puero- 
rum  rudibus  ingeniis  periculum  facere,  an  non 
primum  est ,  quod  scire  videntur  numerns,  par, 
impar  luditur,  item  cubus  primus  et  postremus. 
Quamobrem  in  erudiendis  pueris  a  numero  au- 
spicandum  censet  Plato,  quo  excultis  iis  quae  na- 
tura  insunt  seminariis,  recipi  caetera  promptius 
queant.  Et  Pythagoras  omnem  philosophandi 
rationem  e  natura  mentis  humanae  cognatoque 
studio  derivans,  principia  Philosophiae  numeros 
posuit.  Tum  qui  praestitere  quondam  sapientia 
magni  viri,  rb  aoi&uuv  numerare ,  pro  philo- 
sophari  dixerunt.  Abenzoar  nosse  inquit  omnia, 
qui  sciat  numerare.  Et  Neocli  Plato  quaerenti, 
cur  homo  sapientissimum  animal,  respondit,  quo- 
niam  numeros  calleat.  Iam  qnae  arcana  venati 
maiores  e  pari  ac  irnpari,  qnae  sublimia  ex  uno, 
duobus,  tribus,  quatuor,  quinque,  sex ,  septem, 
et  rursum  ex  horum  congressibus,  dies  defecerit 
explicare  conantem.  Accedunt  ad  nurneros  lite- 
rae,  sortes,  aenigmata,  nomismata,  et  huiusce- 
modi  non  paucae  commerciorum  notae.  Nec  est 
ut  Syros  aut  Phoenicas  memorem  vobis  authores 
numeri.  Eadem  generi  hominnm  ratio  idem  hoc 
ubique  praestat,  ut  signet,  discernat,  iudicet, 
quae  usurae  veniunt  e  numeraria.  Sequuntm 
eam  ponderum  ac  magnitudinum  mensurae,  pla- 
nae,    solidaeque  figurae,    aequa ,    iniqua   propor- 

tio,  quae  fere  capita  Geometriae  sunt.     Hinc  ad- 

mirandae  hominum  generi  machinae,  ac  ut  En- 

doxi,  Archytae,  Menaechmi,  Archimedis,  Boetii 

automata  praeteream,    quantum  hombarda,    no- 

strate  inventum,  bellicis  contulit?     Addo  Plasti- 

cen,    et   quae   nascitur  e   perspectivis  Picturam, 

utrunqne   civitatum   vel  pnlcherrimum  ornamen- 

turn.     Huius  generis  sunt  celandi,  scalpendi  artes, 

et  inter  eas  Galcographica ,  aereaeque  Germano- 

rum  scribendi  formulae.      Hic  artium  nexus,  haec 

origo     inechanicon     duabus     principibus    artibus 

Arithmetica  et  Geometria,  hic  usus  est  utriusque 

per  tot  manuarias  operas.      Quod  si  ad  animum 

transferas,  Dii  boni ,  quae  suavitas,  quod  nectar 

offundetur   contemplanti,    imo    quae  lux  sese  ex 

illo  rcrum  chao  aperiet:  isthaec  mentem  sensili- 

bus  haerentem,    avellit  seducitque  ad  intelligibi- 

lem    aeternamque   naturam.      Sic  Plato   aqi&uuv 

philosophari ,  et  dsbv  ael  yeoutTQUv  commodum 

afficta  notatione  dixit,    id  est,    semper  aeternam 

veri  naturam  intelligendo  versare,      De  Arithme- 

tica  Geometriaque  obiter:  in  colophone  ac  fastigio 

artium,    Musica   et   Astronomia    locantur.       Age 

quid  Musica   laudatius?    elegantis   ea    harmoniae 

ratio  ,  sive  organicam,  sive  naturalem  velis.      In- 

signis   utraque   honore   poematum,    id   quod  alia 

sum  acturus  oratione.      Plerisque  gratior  Musica 

orbe  artium  aliarum,  quod  haec  ad  contemplatio- 

nem  pariter  moresque  conferunt.      Erigunt  aliae 

ad  coelestia  mentes  nostras,  haec  una  coelo  supe- 

ros   ad   humana  deducit:    quo  argnmento  veteres 

arbitror  musica  signa  passim  Deum  statviis  appen- 

disse,  quasi  illis  Dii  conciliati  nobiscum  versen- 

tur.     Confert  moribus,  quod  nulla  res  familiarior 

tranquillandis   animantium   affectibus.      Scitis  de 

Orphei  Lyra  quid?  et  quae  Pythagoreae  gentis  in- 

stituta  fuerint,  ipdcus  XQrjG&cu  nybg  Ivoav.     Ex 

ea  factione  Clinia  celebris  vir,  modeslissime  usus 

disciplina  magistri,  quoties  animo  turbabaturqua- 

cunque  causa  ,  statim  ad  Lyram  properabat:   ro- 

gatus  aliquoties,  quid  hoc?    nihil  respondit  prae- 

ter  hanc  voculam  Jioavvouai.     Atque  bi  sunt  pro- 

prie  Musarum  soni.  qui  ad  honestam  vitae  con- 

stitutionem,    qui   ad    virtutem  pertinent:    Succe- 

dunt  Musicae  saltatoriae  artes,  Arcadum  inventa, 

sed  longior  est  res,  quam  a  nobis  agi  modo  possit. 

Pieliqua   cyclopedffae  Astronomia   est,     numeros, 

magnitudines,    motus,    harmoniam ,    id  est  com- 

pagem  superi  atque  inferi  orbis,  dimensa,   syde- 

rum  effectiones  ac  influxum  complexa,  Medicinae 


parens,  fati  conscia.  Arithmetica,  Geometria 
harmonica  ancillariis  disciplinis  communiter  uti- 
tur.  Longius  hanc  quadruvii  seriem  duxissem, 
sed  hora  deficimns,  agitque  rem  eam  publicis 
scholis  quotidie  lohannes  Stoffhr  Pbilosophus, 
autoritate ,  fide,  literisque  Mathematum  venera- 
bilis.  At  hae  quatuor  artes,  quatuor  item  in 
Lyra  Mercurii  chordulae,  suum  quaeque  stridens, 
prima  se  Terpsichorae  debet,  ordinis  ac  numeri 
artifici,  habet  enim  a  choris  nomen  Dea.  Secun- 
da  Thaliae,  quoniam  floreat  exculta  ytoutTQUJV 
commodis  vita.  Mnsicam  Erato  iucunda  regit  af- 
fectio.  Eminet  inter  socias  clarissima  in  Home- 
ricae  Dianae  modum  Urania,  principem  astrorum 
scientiam  decora  referens.  Septem  chordas  nu- 
merari  adulescentes  audistis,  nec  discretae  Lyra 
voces  redduntur,  plures  quatuor,  tres  orationis 
funiculi  communes  quadruvio.  Quatuor  aliae 
chordae  rebus  suis  discrepant.  Non  confingo  li- 
center  haec  auditores,  ut  illi  Atticorum  y.oooiika- 
&oi\  Platonicis  quoque  veteribus  ratio  sapiendi 
talisfuit,  autore  Plutarcho.  Et  de  quaterno  Ly- 
rae  systemate  quae  disputavi,  Terpandri  sunt, 
ait  ille: 

fji-iiig  roi  TeTQayrjQrjv  unoaTQtxpavTtg  aoiSrjv 
tnTUTovw  qjoQ/ntyyi  viovg  /.itXtS^ao(.nv  v/ivovg. 
Septena  iam  forte  chely  nova  carmina  vatem, 
Quatuor  et  distincta  modis  panxisse  iuvabit. 
Iam   ne,    quae  Mercurii   sit  Lyra    tenetis,    quot 
chordae,  qnot  artes?     Et  Musas  artium  praesides 
appellare  sum  solitus.     Illae  vero  quid?     Conge- 
nitus   hominum   animis   ardor  et  strenua  sciendi 
cupido.      Testis  antiquissimus  vates  Orpheus,  qui 
Musas  hymno  canens,  inquit: 

ndarjg  naiStirjg  uQtTrjv  ytvvtoaai  u/it/inrov 
&QtmtiQai  ipvyrtg,    Siavoiag  oQ&oSoTtiQai. 
Hoc  est,   si  venerandam  Orphei  maiestatem  car- 
mine  licet  nostro  imitemur: 

Munera  vestra  Deae  virtus  et  gloria  verax, 
Quasque  artes  agit  liumanae  vis  fervida  mentis, 
Vos  animi  dulces  etiam  veneramur  alumnas 
Aeternum  recti  quibus  insevistis  amorem. 
Censae  artium  numero  Musae  septem,    duae  su- 
persunt,    Cleio    et  Calliope,    quibus    aequum   in 
omnes    literas    ius:      historiae    Cleio,     Calliopen 
poemati  praeficimus.     Omnis  generis  scripta  usur- 
pant  historia  et  poema,  nec  alii  maiori  fruge  opera- 
ve  leguntur  authores,  quam  Historici  ac  Poetae. 
Adulescentes  animos  e  vulgarium  studiorum  sorde 
evellunt,  locoque  referunt  excelso,  iam  virisdigna 

spirantes.  De  artibus  hactenus,  quae  organa  sunt, 
et  quasi  quaedam  praeludia  magnae  illius  Diis  ge- 
nitae  sapientiae,  quibus  instructae  menles  homi- 
num,  Dei  numen  coelis  demissum  excipere  queant. 
Nec  fas  puto  de  illa  plura  commentari ,  quisque 
secum  bonus  vir  anxie  cogitet,  quae  illi  yvrjOit] 
ovXv^noio,  ut  Gallimachus  ait:  Ipsa  est  quae  in 
medio  artium  choro  communis  omnibus  desidit, 
omnium  rerum  certa  scientia.  Sic  Apollinem  pru- 
dens  antiquitas  in  mediis  Musis  pinxit  universita- 
tem  omnem  cithara  temperanlem,  ut  est  apud 
Orpheum : 

nuvxa  noXov  y.i&uQij  noXvxQixxw       Aqnotjti. 

Capita  artium,  nomenque  rfjg  oocplag,  ut  licuit, 
brevissime  attigi,  non  in  hoc  versatus,  ut  magni- 
fice  laudarem.  Egregie  nobilis  pictor  Timanthes 
Cyclopem  in  tabula,  uti  ferunt,  brevicula  dor- 
mientem  delineavit,  eius  cum  esset  magnitudinem 
expressurus,  iuxta  Satyros  thyrso  pollicem  mon- 
stri  dimetientes  fecit.  Quomodo  nos  angustis  in- 
geniis  homines  ingentia  molimur,  Philosophiae 
laudes,  nec  fere  nisi  dormientis  sapientiae  oras 
contingimus.  Equidem  cum  temperarem  mihi  a 
laudibus,  quas  multi  multas  ineptissime  effutire 
solent,  hoc  egi  tantum,  ut  quam  honestae  res  essent 
artes,  quippe  sacrae,  intelligeretis.  Tum  ut  ad- 
monerem  iuventutem,  easdem  Musas  esse,  quas 
hodie  vocant  artes.  Proba  ratio  est,  cur  velim 
adulescentes  hoc  omnes  rectissime  norint.  Pas- 
sim  prostant  Musae  in  poematis,  vitio  indocto- 
rum  interpretum,  qui  rem  multo  dignam  studio 
negligunt,  et  quantum  coniicio ,  iuventae  operas 
vani  distinent.  Idem  Mercurius  est  pueri,  qui 
animus  nobis,  y.al  ovxog  eozlv  6  ozoo(paXog.  Ea- 
dem  Musae,  deinde  et  eadem  chordae,  quae  artes, 
animi  cum  habitu  suo  consonantia,  Lyrae  harmo- 
nia.  lam  quis  est  e  vobis,  qui  non  harum  rerum 
honestate  capiatur?  Conveniebat  fortasse  ut  in- 
hortarer  vos  ad  virtutem ,  sed  vestra  iam  sponte 
currentes.  Agite  exempla  vobis  magnorum  ho- 
minum,  qui  me  circumsidunt  capite,  agite  intenti 
spem  patriae  longe  pulcherrimam ,  ante  oculos, 
ipsumque  animi  sensum  ponite,  quo  nihil  esse 
optandum  vobis,  nihil  contendendum ,  praeter 
honestas  literas,  praeter  virtutem  cognoscatis. 
Nullis  deliciis,  nullo  errore  hominum ,  regia  via 
excedite:  nulla  vos  cupido  avellat  infamis  a  vir- 
tute.  Infamem  adpello,  quae  aliena  sit  a  studiis 
literarum,  atque  ab  iis,  quibus  addicti  sacris  omnes 


estis.  Eleganter  admonet  dialogo  Lucianus,  qui 
fluctus  illi  abhorrentes  a  virtute  Musisque:  eum 
quandoCasper  Currer,  bonorum  studiorumaman- 
tissimus  iuvenis,  Latinum  fecit,  haud  gravatim 
referam.  Iucunda  est  fabula.  Sic  enim  Venus 
natum  compellat:  Quid  o  Cupido  caeteros  Deos 
subegisti  omnes,  Iovem,  Neptunum,  Apollinem, 
Iunonem ,  matremque  ipsam  me,  sola  vero  absti- 
nes  Pallade,  ac  adversum  istam  nulli  facularum 
ignes,  vacua  telis  pharetra,  tu  denique  inermis 
arcu  pilisque  cares?  Cup.  Pertimesco  ipsam  ma- 
ter,  horrenda  est  enim,  ac  torva  aspectu,  admo- 
dumque  virilis.  Itaque  quoties  intento  eam  arcu 
iaculoque  peto ,  concussa  me  galea  excutit,  exter- 
ret,  caduntque  manibus  continuo  sagittae.  Ven. 
An  non  erat  hac  Mars  formidabilior?  et  hunc 
tamen  armis  spoliatum  expugnasti.  Cup.  Imo 
ille  lubens  me  recipit,  invitatque.  Minerva 
vero  obductis  superciliis  observat  semper.  Ad 
eam  si  quando  advolavi  temere,  facibus  advolutis, 
ait  ista:  Per  Iovem,  si  me  puer  adortus  fueris,  te 
transfodiam,  aut  arreptum  pede  in  tartara  conii- 
ciam,  vel  ipsa  te  dilanians  discerpam.  Tum  acri- 
bus  intuetur  oculis,  et  circum  pectus  gestat  ima- 
giunculam  quandam  viperis  capillorum  vice  co- 
matam.  Hanc  vehementer  equidem  formido,  per- 
terret  enim  me,  fugioque  quoties  adspecto.  Ven. 
At  qui  Minervam  quidem  metuis,  atque  huius  ge- 
stamen  gorgona  ,  qui  Iovis  fulmen  non  expave- 
scas?  Dein  autem  Musae  cur  nullis  queunt  abs 
te  vulneribus  confici,  suntque  quod  aiunt,  extra 
tela ,  num  galeas  et  hae  incutiunt,  aut  gorgonas 
obiiciunt?  Cup.  Ipsas  ego  revereor  mater,  castae 
sunt,  et  semper  aliquid  curae  molientes,  continuo 
cantu  occupatae.  Saepe  igitur  adsum  illis  suavi- 
tate  carminis  delinitus.  Ven.  Sinito  etillas,  quod 
venerandae  sint  scilicet:  Dianam  cur  non  vul- 
neras?  Cup.  In  summa  nequaquam  possibile  est 
adsequi  eam  ,  semper  per  montes  fugientem,  quin 
illa  suo  quodam  flagrat  cupidine.  Ven.  Quo  gna- 
te?  Cup.  Venatu  quidem  cervorum  ac  hinnulo- 
rum,  quos  insectatur  ut  capiat,  ac  iaculo  figat,  ac 
prorsum  tota  rerum  eiusmodi  studio  tenetur,  tam- 
etsi  fratrem  eius  iaculo  potentem ,  ac  eminus  fe- 
rire  solitum.  Ven.  Scio  gnate,  saepenumero  ar- 
ma  expertum  tua.  Haec  fabula  est  profutura  mo- 
ribus  vestris ,  si  frequentem  animo  agitaveritis : 
Sic  enim  et  nugae  seria  ducent.     Dixi, 

De  corrigendis  adol.  studiis. 

Separatim  edita  piodiit,  ut  ubcrius  dictum  est  in  Epp. 
Vol.  1.  P.  52  sq. ,  ubi  epistolam  niincupatoriam  dedinius. 
Kecusa  est  in  operibus  Mel.  Basil  T.  V.  p.  1.,  iterum 
apud  Cratonem  Myliutn  p.  85.  in  Sel.  Declam.  Tom.  I. 
p.  504.,  ed.  Serv.  1.  p.  438.,    Ricbard.  T.  I.  p.  15. 

Sermo   habiius  apud   iuventulem   Academiae 

Wiiebergensis,    de   corrigendis    adolescentiae 

studiis  (d.'19-Aug.  1518.). 

Nae  ego  plane  videar  impudens,  atque  mei  pror- 
sum  oblitus,   in  hoc  coetu  Mag.  D.  Rect.  Eximii 
Principes  Academiae    dicturus,    quem    cum  alias 
et  ingenium  et  umbratile  studiorum  genus  ab  hu- 
iusmodi  theatris,  et  hac  plausibiliOratorum  quasi 
curia   avocet,    abslerrere   modo   cum    primis  rei 
quam  acturus  sum  difficultas  potuit,  ni  me  cum 
pietas  in  recta  studia,   tum  officii  mei  rationes  in- 
hortentur,  quo  bonas  literas  ac  renascentes  Mu- 
sas,  quam  quod  maxime  commendatas  vobis  uni- 
versis  velim.      Illarum  enirn  causam  suscepi  tu- 
tandam,    adversus  eos,  qui  vulgo  sibi  in  scholis 
doctorum  titulos  ac  premia,  Barbari  barbaris  ar- 
tibus,  hoc  est,  vi  et  fraude  arrogarunt,  et  hacte- 
nus    fere    maliciosis    ingeniis    homines    retinent. 
Germanicam  iuventutem   paulo  superioribus  an- 
nis  alicubi  conatam  in  hoc  foelix  certamen  litera- 
rum    descendere,    iam    nunc  quoque    non  pauci, 
velut  e  medio  cursu,  commento  plusquam  Thra- 
cio  revocant:     Difficilius  esse  studium  literarum 
renascentium,  quam  utilius:      Graeca  a  quibus- 
dam  male   feriatis  ingeniis  arripi,  ac  ad  ostenta- 
tionem  parari :    Dubiae  fidei  Hebraea  esse :    Inte- 


que  fit,  ut  passim  a   situ  et  squalore  adserantur 
literae,    nativumque  nitorem  nbique    recepturae 
sperentur.      Placuit  igitur  paucis  commonere  iu- 
ventutem  illustris  Academiae  nostrae,    ut  quan- 
tum  ad  summam  praeclari  instituti  vestri  attinet, 
intelligat,  quae  sit  renascentium  studiorum  ratio, 
quae  illorum  quae  Barbari  maiores  nostri  e  Scotis 
in  Galliam,  e  Galliis  in  Germaniam  invexerunt, 
ut  ordine  ac  ductu  generis  utrinsque  cognito,  ipsi 
iudicetis,  utrum  maiore  commodo,  periculo  mi- 
nore,  liceat  amplecti.      Adque  id  hoc  omnis  ora- 
tio  mea  incumbet,  uti  spem  vobis  eiegantis  litera- 
turae  (de  Graeca  etLatina  loquor)  faciam.      Scio 
enim  in  ipso  iam  vestibulo  plerosque  novitate  rei, 
si  non  deterreri,    certe  angi.      Praestabat  autem 
orationis  argumentum ,    et  quasi  filum ,    ab  ipsis 
studiorum  fontibus  ,   et  omnium  seculorum  litera- 
tis  institutis  ducere:   sed  ea  scenae  alterius  erunt. 
Iam  quod  attinet,  brevibus  Barbara  studia   cum 
synceris  committam,   docebo  quibus  auspiciis  La- 
tina  discenda  sint,  et  Graeca  tentanda.     Interim 
quaeso  dicentem  benigni  audite,  id  quod  a  vobis 
vel  singulare  meum  erga   vos  studium,    vel  ipsa 
literarum  dignitas  impetrabit. 

Annis  abhinc  opinor  octingentis,  orbe  prope 
universo  a  Gotthis  commoto ,  et  a  Longobardis 
devastata  Italia,  simul  cum  Romano  imperio  Ro- 
manae  literae  sunt  intermortuae,  quod  una  belli 
furor  et  bibliothecas  exciderat,  et  Musas  ocio, 
ita  ut  fit,  negato  extinxerat.  Scitis  enim  quam 
non  conveniat  cum  sapientiae  studiis,  atque  adeo 
civilium  rerum  cultu  Marti ,  quem  fingit  Home- 
rus  noster  cum  Pallade  acerbis  odiis  conflictan- 
tem,  jLiaivouevov,  ut  ipse  ait,  rvy.xov  y.ay.ov , 
quo  fere  tempore  Gregorius,  quem  isti  Magnum, 


rim  a  genuino  literas  cultu  perire:  Philosophiam      ego   praesultorem  y.al  dadov%ov  Theologiae  per- 


desertum  iri,  et  id  genus  reliquis  conviciis.  Cum 
isto  grege  indoctorum  congressuro,  quis  non  in- 
telligat  vel  Hercnli  non  uno  Theseo  opus  esse? 
Adeo  suscepto  negocio  non  parum  aequo  dicar 
audacior.  Ut  interim  sileam  vix  posse  hanc  a  me 
provinciam  administrari,  citra  modestiae  pericu- 
lum,  qua  dispeream,  si  quid  unquam  rerum  hu- 
manarum  prius  duxi.  Ardeo  enim  amore  recti, 
et  quum  studia  vestra  vehementer  iuvari  adule- 
scentes  cupiam ,  fiet  ut  quaedam  liberius  quam 
isti  volent,  dicam.  At  quando  me  huc  sive  ratio 
(ita  enim  videor  mihi)  sive  casus  aliquis  impulit, 
volo  hanc  mecum,  Clarissimi  viri ,  causam  habere 


euntis  voco,  caeterum  eximia  vir  pietate,  Ro- 
manam  Ecclesiam  administravit,  et  infoelicissimi 
seculi  casum,  quoad  potnit,  docendo  scribendo- 
que  sustinuit.  Sub  id  aetatis  nemo,  ut  videtur, 
nostrorum  hominum  fuit,  qui  aliquid  insigne 
scriptum  ad  posteros  dederif.  ^  erum  hactenus 
inScotis  atqueHibernis  literas  diuturna  pax  alue- 
rat,  clarebantque  hi  cum  aliis  quibusdam,  tum 
maxime  venerabili  Beda ,  Graece  et  Latine  haud 
vulgariter  perito:  ad  haec  in  Philosophia,  Ma- 
thematicis,  sacris  sic  erudito,  ut  cum  vetustis 
quoque  conferri  posset.  Interim  frigebat  Italia, 
frigebatGallia.      Germania  ut  semper  armis  quam 


voscommunem,  quorum  industria,  consiliisopera-  |  literis  instructior  erat,  eaque  tum  potissimum  in 

Italia  saeviehant:  nondum  enim  universa  Chri- 
stum  profitebatur.  In  hunc  rerum  statum  Caro- 
lus  natus,  cum  fines  Romani  imperii  pacasset, 
ad  instaurandas  literas  animum  adiecit.  Nam  et 
ipse  praeter  multarum  rernm  eognitionem,  ple- 
rasque  disciplinas,  quae  scholis  del)ent,  expedi- 
tas  et  compertas  habebat.  Alcuinum  ex  Anglia  in 
Gallosduxit,  quo  authore ,  Parisii  literas  profi- 
teri  coeperunt,  auspicio  certe  laeto.  Nam  purac 
adhuc  erant,  et  accedebat  Graecarum  rerum  me- 
diocris  peritia.  Ea  nobis  aetas  Hugones ,  Richar- 
dos,  et  alios  non  pessimos  scriptores  edidit. 
Philosophia,  non  uti  nunc,  ex  Aristotele  pete- 
batur,  sed  totam  sibi  adseverant  Mathemata,  quae 
magnae  curae  tum  literati  omnes  habebant,  id 
quod  indicant  veteres  Monachorum  divi  Bimedi- 
cti  bibliothecae:  e  quibus  nemo  clarus  extitit, 
qui  non  opere  Mathematico  sit  eruditionem  suam 
egregie  testatus.  Deinde  usu  res  acta  est ,  inci- 
deruntque  homines  quidam,  sive  libidine  inge- 
niorum,  sive  amore  litium  ducti,  in  Aristotelem, 
eumque  mancum,  et  lacerum ,  et  qui  alioqui 
Graecis  obscurus,  xal  xo  lo§ia  similis  videtur, 
Latine  sic  redditum,  ut  etiam  Sibyllae  furentis 
coniecturas  exerceret:  Huc  tamen  incauti  homi- 
nes  impegerunt.  Sensim  neglectae  meliores  di- 
sciplinae,  eruditione  Graeca  excidimus,  omnino 
pro  bonis  non  bona  doceri  coppta.  Hinc  pro- 
diere  Thomae,  Scoti,  Durandi,  Seraphici, 
Cherubici ,  et  reliqui  proles  nurnerosior  Cadmea 
sobole.  Accedit  insuper,  quod  non  solnm  con- 
tempti  veteres  sludio  novorum,  sed  omnino  si  qui 
in  eam  supererant  aetatem,  ceu  in  Lethen  ablegati 
perierunt,  ut  dubites  num  alia  re  argutiarum  au- 
thores  plus  nocuerint,  quam  quod  vecordes  tot 
millia  veterum  scriptorum  ad  internicionem  us- 
que  aboleri  passi  sunt.  Talibus  deinde  semel  iu- 
ris  divini  ac  humani  potestas  facta  est,  ex  horum 
decretis  iuventus  erudiebatur.  Proinde  in  scien- 
tiam  Iuris  ac  rem  Medicam  pariter  posthac  saevi- 
tum  est:  Oportebat  cnim  similem  praeceptoribus 
discipulum  esse ,  ut  aiunt  vulgo  y.a.y.ov  y.ooay.og 
y.ay.bv  wov.  Haec  ratio  studiorum  annos  circiter 
trecentos  in  Anglia,  in  Galliis,  in  Germania  re- 
gnavit,  ut  ne  quid  interim  dicarn  immodestius. 
Quam  peruiciosa,  coniicere  licet  propemodum  ex 
his  quae  dixi,  atque  ut  plane  intelligatis,  ani- 
mum  advortite.  Primum ,  desertis  veterum  di- 
sciplinis,  quando  audax  ista  commentandi  et  phi- 
losophandi  ratio  invaluit,  simul  Graeca  contem- 
Melanth.    Oper.    Vol.    XI. 


pta  Mathematica  deserta,  Sacra  negligentius  culta 
sunt.  Quo  malo,  quae  saevior  pestis  esse  po- 
tuit?  Certe  nulla  vulgarior  unquam  fuit.  Nam 
cum  ad  eam  usque  aetatem  ,  et  Philosophia  tota 
Graeca  fuisset,  et  sacrorum  Latinae  literae,  prae- 
ter  Cyprianum  ,  Hilarium,  Ambrosium ,  Hiero- 
nymum,  Augustinum,  nullae  insignes  extarent, 
et  Graecorum  usum  vernacnlum  sacra  Occidentis 
magna  ex  parte  eatenus  habuissent,  fieri  non  po- 
tuit,  quin  Graecis  contemptis,  una  quidquid 
commodi  studiis  humanis  Philosophia  confert 
confert  autem  longe  plurimum,  deinde  cura  sa- 
crorum  sensim  interiret.  Hic  casus  vere  Chri- 
Jtianns  Ecclesiae  ritus  ac  mores ,  ille  studia  lite- 
rarum  labefactavit.  Aequius  forsan  alterius  ruina 
ferri  potuit.  Nam  et  lapsantes  literas,  incorru- 
pti  Ecclesiae  ritus,  facile  instaurare  poterant ,  et 
bonis  literis,  si  quae  salvae  mansissent,  libe- 
rum  erat,  ruinosos  Ecclesiae  mores  corrigere, 
animos  hominum  iacentes  excitare,  confirmare, 
et  in  ordinem  cogere.  At  vero  sive  f.ito,  sive 
nostro  vitio  evenit,  simul  bonae  literae  non  bo- 
nis,  prisca  pietas  ceremoniis,  hominum  traditio- 
nibus,  constitutionibus,  decretis,  capitulis,  ex- 
travagationibus,  glossis  devxeoujxvnv  mutata  est. 
Neque  retulit  quod  Nicena  Synodo  Patres  tam 
prudenter  caverunt,  ra.  ao%ala  t&ij  yoaxeixuj. 
Audacius  haec  videar  alicui,  quam  ex  usu  vel  ae- 
tatis  vel  studiorum  meorum:  verum,  ut  sic  di- 
cam,  res  vestrae,  ingenui  iuvenps,  postulant. 
Nam  ut  quidam  segnius  cum  bonis  artibus  in  gra- 
tiam  redeant,  nimirum  in  causa  est ,  quod  non- 
dum  quisquam  eos  libere  admonuit.  Iam  igitur 
cognoscite,  quaenam  sit  illa  Barbarorum  com- 
mentandi  ratio,  quae  e  quibus  manarit  fontibus 
audistis.  Artium  genera  omnino  tria  sunt,  Xoyi- 
y.bv ,  cpvoiy.bv ,  nooxoenxiy.ov.  Logicum  vim 
omnem  ac  discrimina  sermonis  tractat,  et  cum 
per  ipsum  in  illa  superiora  sit  iter,  primum  for- 
mandae  pueritiae  rudimentum  est,  literas  docet, 
proprietatem  sermonis  aut  regulis  adstringit ,  aut 
collatis  autorum  figuris,  indicat  quid  observes,  id 
quod  fere  Grammatica  praestat.  Deinde  cum 
paulo  progressus  fueris,  iudicium  animis  compa- 
rat,  quo  metas  rerum,  ortus,  fines,  ducturn,  sic 
agnoscas,  ut  sicubi  quid  inciderit  exacte  tractan- 
dum  ,  omnia  quae  ad  institutum  pertinent,  quasi 
in  numerato  habeas,  et  artis  adminiculis  ita  sen- 
sus  auditorum  capias,  ut  dissentire  ternere  non 
queant.  Hae  partes  illius  sunt,  quam  nos  Dia- 

lecticam,  alii  Rhetoricam  vocant:  Nominibus 
enim  variant  autliores,  quum  ars  eadem  sit.  At- 
que  hic  docendi  ordo  quondam  fuit,  quum  vige- 
rent  adhuc  literae,  donec  in  bullatos  quosdam 
Magistros  incidimus,  qui  scitis  qua  mole  com- 
mentariorum  Grarnmatica  primum  oppresserant. 
Sed  quando  ea  revixerunt,  de  Dialecticis  videa- 
mus,  quae  adhuc  ex  Tartaretis ,  Bricot,  Perver- 
sore,  Eckiis,  Copulatis  bursae  montis,  Exercitiis 
taurinis  et  caninis,  et  aliis  huius  farinae  petimus. 
Licet  hac  parte  rnihi  liberius  agere,  n.im  et  iis- 
dem  ego  annos  iam  sex  perpetuos  pene  delritus 
sum.  Et  quum  rem  probe  meditatam  habeam, 
non  erit  difficile  mihi  suis  eam  coloribus  pingere, 
ac  declarare,  non  esse  dialty.Tiy.a ,  quae  isti 
nmussi ,  inscitiae  Magistri  profitentur.  Primum 
Dialectica,  ut  dixi,  methodus  quaedam  est  omnium 
quaestionuin  compendiaria  ,  dia)/Ci]TiX7]TE  y.ai  dia- 
y.oiTiy.t]:  qua  constat  ordo  et  iudiciuin  cuiusque 
rei  tractandae,  ut  in  quoque  videamus,  quid, 
quantum,  quale,  quur,  quomodo:  Si  simplex 
sit,  sin  complexum,  verum  ne  an  falsum.  Sim- 
plicium  discrimina,  notionesque  isti  per  Ioca 
senta  situ  cogunt,  noctemque  profundam.  Com- 
plexorum  doctrinae,  quas  tenebras  non  offu- 
derunt  argutiis?  Quales  sunt:  Genus  est  spe- 
cies,  Nullus  et  ncmo  mordent  se  in  sacco, 
Parisiis  et  Piomae  venditur  piper.  Arcent  foro 
suo  quae  non  assequuntur.  Librum  y.aTi/yo- 
ylajv  aiunt  Dialecticae  tabulis  non  censeri,  quum 
inde  omne  artificium  inveniendi,  ceu  e  fonte  fluat, 
et  yaTijyoQiai  non  sint  r\\si  ue&odog quaedam  sim- 
plicium.  Et  hic  argutantur:  Num  singula  ge- 
nera  generaliss.  realiter(ut  vocant)discrepent,  at- 
qvie  de  eo  nondum  inter  Scotistas  ipsos  convenit, 
multo  minus  cum  factionis  diversae  nominibus. 
Analytica  posteriora,  cum  sint  disponendi  series, 
ac  utSimpliciusPeripateticus  ait,  canon  ac  amus- 
sis  artificiosae  disputationis  inter  Metaphysica  no- 
stri  retulerunt,  nempe  quo  rem  per  se  non  ad- 
modum  difficilem,  ac  mire  utilem  studiis  honeste 
tractandis,  et  difficilem  et  inutilem  redderent. 
Hoccine  est  illud  docere  quod  iactant?  Haec- 
cine  sunt  sine  quibus  pensum  arti  cuique  suum 
reddinequit?  Haeccine  sunt,  quae  tam  splendi- 
dis  Philosophiae  titulis  auctionantur?  At  quanto 
minoris  didicissent  recte  sapere,  quam  desipere. 
Sed  cohibeo  animum,  ne  quem  vel  bonorum  ni- 
mia  libertas  offendat.  Vos  a  me  adulescentes  hoc 
unum  agi  putetis,  utilius  quam  quod  olim  tracta- 


bant,  studium  videri  renascentium  literarum. 
Equidem  aliquot  novi  recti  iudicii  viros,  quihus 
cum  saepe  rem  eandem  conluli,  prorsum  nostrae 
sententiae,  omnibus  calculis  adstipulantes.  Ami- 
cus  mihi  quispiam  est  non  vulgaris,  sub  quo  pri- 
mum  puer  praeceptore  in  Suevis  Tubingae,  Dia- 
lecticis  merui  annum  unum  aut  alterum,  hactenus 
ut  fratre  semper  familiariss.  usus,  Franciscus  Sta- 
dianus,  eruditione  ac  vitae  genere  tali,  ut  a  bo- 
nis  ac  doctis  omnibus  certatim  diligi  mereatur:  Is 
Analytica  posteriora  Suevicae  iuventuti  anno  su- 
periore  praelecturus,  a  nobis  Themistii  libellos, 
quos  Latine  reddidit  Hermolaus,  accepit.  Addidi 
quaedam  e  Philopono  transcripta,  neque  enim 
Graeca  omnia  satis  mihi  probantur.  Admonui 
insuper  illic  ab  Aristolele  Pihetorica  doceri.  Le- 
git ,  relegitque,  et  quo  est  iudicio,  protinus  ad 
scopum  advortit  animum,  ibi  re  penitus  cognita, 
et  pro  foelicitate  ingenii  sui  aucta  illustrataque, 
tot  notabilibus,  acceptionihus,  distinctionibus  ex- 
auctoratis,  causam  integram,  veluti  recuperatorio 
iudicio  restituit,  scholae  simpliciter  ac  candide 
summam  rei  to  alcpa  y.al  oj  traditurus.  Ad  haec 
male  precatus  nngis,  obnixe  a  me  contendit,  Ari- 
stoteli  purgando  socias  manus  adiicerem  :  Cona- 
turum  omnia  sese  pro  viribus,  uti  artium  ele- 
menta  vindicta  Barbarorum  liberarentur.  Primi 
nominis  studia,  a  sordibus  recipi  non  posse,  nisi 
purgatis  adulescentiae  rudimentis.  Id  fere  quen- 
que  in  summis  posse ,  quod  in  infimis  assueverit. 
Insumma,  omnia  sibi  de  grandioribus  polliceri, 
si  exercendae  iuventae  ratio  melior  iniretur.  Pla- 
cuit  amici  consilium,  et  negocium  una  literarium 
suscepimus,  Dii  reliqua  secundent.  Nunc  quaeso 
vos  quanti  facitis  huius  viri  iudicium,  cum  in 
aliis  disciplinis  ov  Ttaosoycog ,  tum  in  hoc  genere 
summa  cum  laude  annos  opinor  decem  versati? 
Hoc  egero  vobiscum  teste,  atque  eo  sane  iurato, 
non  esse  in  his  vulgatis  stromatis,  quod  probari 
cuiquam  praeter  personatos  quosdam  professores, 
yallovg  ^ialXoi'  rj  (ptloaoqjovg,  queat.  Iratas  ha- 
beam  Musas,  ni  haec  ita  damnem,  ut  pro  eis  me- 
liora  foelicioraque  vos  amplecti  velim.  Alio  qui 
liberum  per  me  cuique  fuerit ,  quorsum  vel  usus 
vocat,  vel  ingenium  trahit  sequi.  Sat  scio  nul- 
lum  fuisse  seculum,  neque  Graecorum  neque  La- 
tinorum,  quod  non  sit  egregie  nugatum  philoso- 
phando,  veteres  aliquanto  quam  novi  foelicius. 
Quare  afferas  ad  ea  studia,  oportet,  animum 
acrem  et  curam,  deinde  Magistrum  adhibeas  boni 

iudicii,  qui  seligat  quaenam  et  quatenus  discenda 
sint.  Dolet  enim  sanis  esse  qui  persuaserunt  sibi, 
nisi  haec  nugalia  didicerimus,  non  fore  ex  usu, 
quidquid  studiorum  affectemus.  Modestus  vir 
Socrates  erat ,  qui  cum  opinione  sapientiae  vulgo 
coleretur,  dicebat,  hoc  unum  se  scire,  quod  ni- 
hil  sciret:  illi  contra  hoc  unum  nesciunt,  quod 
nihil  sciunt.  Atque  utinam  foeliciter  eos  aliquan- 
do  igurjg  6  Xoyiog  virga  sua  demulceat  ut  exper- 
gefiant,  ut  desipere  se  agnoscant.  Ut  evagarer 
longius,  ipsa  me  rei  indignitas  perpulit.  Volo 
enim  fidem  studiosis  factam,  aliud  quoddam  lite- 
raruin  genus  utilius  esse,  quam  sit  quodCopulata 
iactant,  atque  haec  iu  Rhetoricis  nostris  longius. 
Quin  videamus  ,  et  hoc  facile  ne  sit,  hac  enim  se 
commendatione  divendunt:  quasi  vero  angustis 
adeo  finibus  contenta  virtus  essedebeat,  ut  quod 
cuique  proclive  sit  aggredi,  continuo  idem  hone- 
stum  sit.  Quantum  aetatis  homini  datum  est, 
nedum  adulescentiam ,  insumunt,  ut  Euripos 
omnes,  sic  enim  Nazianzenus  vocat,  Aristotelicos 
exhauriant,  id  quod  nescio  an  unquam  alicui  con- 
tigerit.  Subinde  enim  quod  exhauritur  influit, 
foelicius  id  quidem  quam  quod  de  Danaidum  do- 
liis  ferunt.  Adde  quod  cum  se  veri  scientiam  me- 
ditari  gloriantur,  plurimum  operae  fallaciis  necten- 
disque  dolis  linguae  navant,  ut  festiviter  ludit 
Isocrates  cum  ait:  01  nQognoiovvrai  tiev  rr)v 
ah]&eiav  Qrfielv ,  ev&vg  (5°  iv  ayyji  rclov  enayyeX- 
fiarojv ,  ipevdf]  ^&f&V  imyeiqovoiv.  Deinde  ex 
tot  factionum  diversis  opinionibus,  vix  unam  aut 
alteram,  quae  sibi  constet,  reperias.  Solent  enim, 
ut  ex  veteribus  Theologis  quidam  primi  nominis 
dixit,  in  omni  humano  dogmate  falsis  vera,  veris 
falsa  misceri,  y.al  r3  dlr]9eg  nolldtg  ipevdeOLV  iy- 
XQvnreo&ai,  ut  Dionysii  verbis  utar.  Ibi  vero 
quanto  agas  negocio ,  quibus  auditorem  perfugiis 
trahas,  dum  sententiae  Doctoris  inter  se  conve- 
niant,  nimirum  ut  candida  nigris:  at  nil  refert, 
cadat ,  an  recto  stet  fabula  talo,  modo  clamatum 
sit  fortiter.  Quanto  satius  erat  hic  vel  rb  eneyeiv 
novae  Academiae  amplecti.  Vereor  ne  molestum 
sit  vobis  audire  tam  inconditas  nugas,  altoquin 
exemplis  haec  comprobarem  non  paucis.  Interim 
parlium  studiis  disceditur,  aluntur  odia,  friget 
humanitas,  et  cum  a  literis  nihil  abesse  debeat 
longius  rancore,  nam  communia  erant  Musis  et 
Gratiis  quondam  sacra  ,  horum  studia  ,  quaecun- 
que  sunt,  vel  sola  nutrit  invidia.  Sic  imbuti, 
quum  ad  sublimia  ,  Theologiam ,  Iuris  scientiam, 


aut  rem  medicam,  effoetis  iam  annis  pedem  mo- 
vent,  quid  aliud  defectis  ingenii  viribus,  quam 
quod  in  ludo  consueverunt,  agant?  Nugantur 
ergo  bis  pueri  senes,  quanquam  si  cui  paulo  foe- 
licior  est  genius  lusisse  pudet,  sed  non  incidere 
ludum.  Porro  vobis  Adulescentibus  vestram  gra- 
tulor  foelicitatem,  quibus  benignitate  optimi  ac 
sapientissimi  Principis  nostri  Friderici,  Ducis 
Saxoniae,  Electoris ,  contigit  longe  saluberrimis 
erudiri:  fontes  ipsos  artium  ex  optimis  authoribus 
haurilis.  Ilic  nativum  ac  sincerum  Aristotelem, 
ille  Quintilianum  Rhetorem,  hic  Plinium  tantum 
ditissimum  paedttae,  ac  veluti  quoddam  copiae 
cornu,  ille  argutias ,  sed  arte  temperatas  docet. 
Accedunt  sine  quibus  nemo  potest  eruditus  cen- 
seri,  Mathematica,  itern  Poemata,  Oratores,  pro- 
fessoribus  non  proletariis.  Haec  si  cognoveritis 
quo  ordine  tractanda  sint,  certo  scio,  et  facilia, 
et  adrnirandi  profectus  videbuntur.  Puerilia  stu- 
dia  quae  appellant  nfjoyvfivaouara,  Gramrnati- 
ca,  Dialectica,  Rhetorica  eatenus  discenda  sunt, 
qua  ad  dicendum  ac  iudicandum  instructus,  fa- 
stigia  studiorum  non  temere  affectes.  Iungendae 
Graecae  literaeLatinis,  ut  Philosophos,  Theolo- 
gos,  Historicos,  Oratores,  Poetas  lecturus,  qua- 
qua  te  vortas,  rem  ipsam  adsequare,  non  um- 
bram  rerum ,  velut  Ixion  cum  Iunone  congressu- 
rus,  in  nubem  incidit.  Hoc  quasi  viatico  com- 
parato,  per  compendia  xal  evnerojg,  ut  Plato  ait, 
Philosophiam  accede.  Nam  in  ea  sum  plane  sen- 
tentia,  ut  qui  velit  insigne  aliquid,  vel  in  sacris, 
vel  foro  conari,  parum  effecturum,  ni  animum 
antea  humanis  disciplinis  (sic  enim  Philosophiam 
voco)  prudenter,  et  quantum  satis  est,  exercuerit. 
Nolo  autem  philosophando  quenquam  nugari,  ita 
enim  fit,  ut  communis  etiam  sensus  tandem  obli- 
viscare.  Sed  ex  optimis  optima  selige,  eaque  cum 
ad  scientiamnaturae,  tum  ad  mores  formandos  at- 
tinentia.  In  primis  hic  eruditione  Graeca  opus 
est,  quae  naturae  scientiarn  universam  complecti- 
tur,  ut  de  moribus  apposite  ac  copiose  dicere 
queas.  Plurimum  valent  Aristotelis  Moralia, 
Leges  Platonis,  Poetae,  atque  ii  sane,  qui  et  opti- 
mi  sunt,  et  in  hoc  legi  possunt,  ut  animos  eru- 
diant.  Homerus  Graecis  fons  omnium  discipli- 
narum  ,  Vergilius  ac  Horatius  Latinis.  Necessa- 
ria  est  omnino  ad  hanc  rem  historia,  cui  si  au- 
sim,  me  hercle  non  invitus  uni  contulero  ,  quid- 
quid  emeretur  laudum  universus  artium  orbis. 
Haec  quid  sit  pulchrum,  quid  turpe,  quid  utile, 
2* 

quid  non ,  plenius  ac  melius  Chrysippo  et  Cran- 
tore  dicit.  Hac  nulla  vitae  pars,  neque  publica, 
neque  privata  vacare  potest.  Huic  administratio 
rerum  urbanarum  domesticarumque  debet.  Ac 
nescio  an  minore  incommodo  mundus  hic  noster 
sole,  animo  videlicet  suo  cariturus  sit,  quam  hi- 
storia,  civilium  negociorum  ratio.  Consensu  ma- 
iorum  nostrorum  celebratum  est,  Musas  ex  me- 
moria  natas  esse.  Eo,  ni  fallor,  significatum,  ex 
historia  omne  aitium  genus  manare.  Complector 
ergo  Philosophiae  nomine  scientiam  naturae,  mo- 
rum  rationes,  et  exempla.  Quibus  qui  recte  im- 
butus  fuerit,  ille  viam  sibi  ad  summa  muniit. 
Causas  acturus  habebit  unde  divitem  rerum  ac 
amplam  orationem  condat:  Civitatem  administra- 
turus,  unde  aequi,  boni,  iusti  formulas  petat. 
Nimirum  haecPhilosophiae  eommodaDemoslheni 
clarissimo  Oratori  visa  sunt,  cur  tam  accurate 
eam  adulescenti  cuidam  commendarit:  voutQe  de. 
Reliqua  ipsi  inErotico  legile.  M.Cicero  nusquam 
non  dedit  Philosophiae  primas,  et  audistis  opi- 
nor,  qnid  ille  in  comparatione  Servii  Sulpicii,  et 
Q.  Scevolae  Iuriscons.  quendam  aocpov  Romani 
cognominarunt,  admirati  uberem  in  eo  Philoso- 
phicarum  rerum  scientiam.  Verum  quod  ad  sa- 
cra  attinet,  plurimum  refert  quomodo  animum 
compares.  Nam  si  quod  studiorum  genns,  sacra 
profecto  potissimum  ingenio,  usu  et  cura  opus 
habent.  Est  enim  odor  unguentorum  domini  su- 
per  humanarum  disciplinarum  aromata:  Duce 
Spiritu,  comite  artium  nostrarum  cultu,  ad  sa- 
cra  venire  licet.  Sicut  ad  Herculianum  Synesius 
scribit :  e§qo) [isvws  ev&vuujg  diafticorjg  (pt"koGO(pia 
/(Jtojiievog  eg  to  &elov  nolriyerovor]  a^iayaGTe. 
Id  si  cui  non  videtur,  cogitet  praeter  caetera  et 
orachalcum  a  Tyriis  in  templi  Solymi  fabricam 
collatum  esse.  ltaque  cum  Theologia  partim  He- 
braica,  partim  Graeca  sit,  nam  Latini  rivos  illo- 
rum  bibimus,  linguae  externae  discendae  sunt, 
ne  veluti  xaxpa  TiQOGionay  cum  Theologis  aga- 
mus.  Ibi  se  splendor  verborum  ac  proprietas 
aperiet,  et  patescet  velut  intra  meridiana  cubilia 
verus  ille  ac  genuinus  literae  sensus.  Proxime 
cum  litoram  percepimus,  sequemur  elenchum  re- 
rum.  Facessent  iam  tot  frigidae  glossulae,  con- 
cordantiae,  discordantiae,  et  si  quae  sunt  aliae 
ingenii  remorae.  Atque  cum  animos  ad  fontes 
contulerimus,  Christum  sapere  incipiemus,  man- 
datum  eius  lucidum  nobis  fiet,  et  nectare  illo 
beato  divinae  sapientiae  perfundemur.      At  cum 


in  vineis  Engaddi  cyperum  legerimus,  occurret 
sponsus  saliens  super  montes,  et  transsiliens  super 
colles,  ductos  in  Palatia  Eden  p"^D  723^173  succo 
liquido1),  flagrante,  in  pios *)  animos  diflueute  in- 
unget,  ac  morte  osculi  dignabitur.  lllius  mem- 
bris  inserti  vivemus,  spirabimus,  vegetabimur, 
Sion  contemplantes,  et  silentio  y.QV(piof.tVGT(p  Sa- 
lem  adorantes.  Hic  coelestis  sapientiae  fructus 
est.  Eam  igitur  quarn  purissime  non  interpolla- 
tam  nostris  argutiis  colamus.  Id  quod  cum  ali- 
quoties  inculcat  Paulus ,  tum  in  Epistola  ad  Ti- 
tum  sedulo  a  Christiani  hominis  doctrina  exigit, 
adtayjLroylav  integritatem,  hoc  est,  ne  lubrica 
sit  fides.  Deinde  GefivoTr\Ta  mundiciem,  hoc  est, 
ne  alienis  literis  improbe  sacra  contaminemus. 
Opinor  quod  futurum  sciebat,  si  sacris  prophana 
miscerentur,  fore,  ut  simul  prophani  affectus, 
odia,  studia  factionum,  schismata,  iurgia,  con- 
fertim  succederent.  Proinde  qui  divinis  initiari 
volet,  Adam  illum  veterern  exuat  oportet,  ut  in- 
corruptibilem  Adam  induat,  hoc  est,  humanos 
affectus,  ipsumque  callidi  serpentis  iugum  supera 
virtute  frangat,  excutiat,  ut  in  gloria  Domini 
transformetur  in  abyssum  abyssus.  Hoc  sane  in 
causa  erat  cur  dicerem  usu  literarum  destitutam 
Ecclesiam,  veram  ac  germanam  pietatem  traditio- 
nibus  humanis  alicubi  mutasse.  Postquam  homi- 
num  commenta  placere  coeperunt,  et  amore  ope- 
rum  nostrorum  victi,  pro  manna  Beelphegor  gu- 
stavimus,  hominesnon^omro/esse  coepimus.  Haec 
velim  ita  dicere  videar,  ut  sentio.  Sentio  autem 
omnino  aliud  nihil,  quam  quod  Evangelicae  ve- 
ritati  Ecclesiae  decretis  probatur,  eritque  mihi 
quod  Hebraei  dicunt  lrPEN  mmOI  rOSO'  Iam 
ne  obscure  intelligitis,  quantum  sit  in  renascenli- 
bus  studiis  momenti,  quantum  ad  excolendas  bo- 
nas  mentes  conducant?  Quem  non  miserescat 
superioris  aetatis,  quae  tam  clara  luce  studiorum 
deserta,  in  orci  tenebras,  et  nescio  quas  faeces  li- 
terarum  incidit?  Quem  non  tangat  ingens  nostri 
seculi  calamitas,  quod  et  vetustis  anthoribus  no- 
stratium  incuria  orbatum  est ,  deinde  quod  hi 
quoque  lucri  fecissent  ex  bonis,  ni  periissent  illi 
desiderati.  Superest  igitur,  Iuvenes,  ut  audia- 
tis,  quanquam  ita  se  res  habeat ,  et  difficilia  sint, 
quae  pulchra  sunt,  tamen  ita  vincet  industria  dif- 


1)  Sunt  verba  in   Cant.   cant.    J,  ?. 

2)  Text.  impios,  mendose  ;  puto  scribendum  in  pios. 

3)  Polius:  iWOK   ninOT   TlVZ,  sunt  enim  verba  Psal.  91 1  4. 

ficultatem,  ut  longe  minore  impendio  bona  quam 
mala  vos  sperem  assecuturos.  Deligunt  vobis 
praeceptores  vestri  quae  ex  usu  est  scire,  frivola 
secernunt,  atque  ii  Latina  quidem  ,  simul  cum 
LatinisGraeca  disci,  et  debent,  et  facile  possunt. 
Modo  succisivas  aliquot  horas  Graecis  date,  ego 
faxo  studio  ac  labore  meo,  ne  opera  vos  vestra 
frustretur.  Statim  enirn  ab  initio  difficultatem 
rei  Grammaticae  optimorum  aulhorum  lectione 
temperabo  ,  ut  quod  illic  regula  ,  hic  exempla  do- 
ceant.  Accedet  obiter  in  authoribus  interim 
quod  ad  mores,  vel  rerum  secretarum  scientiam 
pertinet:  omnia  si  contuleritis,  pulcherrime  ab- 
solvent  orbem  sludiorum.  Erit  enim  curae  mihi, 
ut  pro  re  quae  videntur  diligenter  admoneam. 
Homerum  hahemus  in  manibus,  habemus  etPauli 
Epistolam  ad  Titurn.  Hic  spectare  vobis  licebit, 
quantum  sermonis  proprietas,  ad  intelligenda  sa- 
crorum  mysteria,  conferat:  quid  item  intersit  in- 
ter  interpretes  Graece  doctos,  et  indoctos.  In 
aliis  nota  mala  pro  bonis  ducantur,  in  hoc  nego- 
cio  diutius  citra  iacturam  ineptire  non  licet.  Ca- 
pessite  ergo  sana  studia,  et  quod  a  Poeta  dictum 
est,  animo  volvite:  Dimidium  facti  qui  coepit, 
habet.  Sapere  audete,  veteres  Latinos  colite, 
Graeca  amplexamini,  sine  quibus  Latina  tractari 
recte  nequeunt.  Ea  pro  omnium  literarum  usu, 
ingenium  alent  mitius,  ac  elegantius  undequaque 
reddent.  Paucis  annis  prodiere  in  lucem,  qui 
vobis  et  exemplo  et  stimulo  sint:  Videor  enim 
videre  mihi  tacitus  aliquot  locis  reflorescere  Ger- 
maniam,  planeque  moribus  et  communi  homi- 
num  sensu  mitescere,  et  quasi  cicurari,  quae  Bar- 
baris  olim  disciplinis  effera ,  nescio  quid  immane 
solita  est  spirare.  Proinde  locabitis  operam,  non 
modo  commodo  vestro,  eoque  ad  posteros  propa- 
gando,  sed  omnino  gloriae  non  intermorilnrae 
Principis  omnium  consensu  optimi,  qui  nihil  ad- 
serendis  bonis  literis  habet  potius.  Equidem  quod 
ad  me  attinet,  nihil  non  connitar,  ne  defuisse 
vel  pientissimi  Principis  voluntati,  vel  studiis  ve- 
stris  optimi  Auditores  videar.  Atque  hoc  me  no- 
mine  vobis  Clarissimi  viri ,  Academiae  Saxonicae 
Principes,  addico  ac  devoveo,  vestrum  erit  adu- 
lescentiam  meam  bonis  literis  consecratam,  mini- 
me  malis  artibus  imbutam ,  denique  in  fidem 
vestram  sedulo  commendatam,  benigne  officiose- 
que  tueri  ac  conservare.     Dixi. 


No.  3. 


an.  1519. 


De  Maximiliano  Caes. 


Separatim  edila,  vid.  Epp.  Vol.  I.  p.  69.,  ubi  epistolam 
nuncupatoriam  ad  Uei  zbaimerum  dedimus.  Recusa  apud 
Cralon.  Myl.  p.  43l.,  in  sel.  Decl.  T.  II.  p.  567.  In  ed. 
Servest.  II.  p.  587  sq.     Richard.  II.  p.  653. 

Oratio    funebris    dicta   divo    Maximiliano 

Caesari,  Wittenbergae  a  Phil.  Melanchthone, 

an.  1519. 

Si  unquam,  Illustrissimi  Principes ,  Magistri,  Re- 
ctores,  praestantissimi  viri,  casus  aliquis  non 
modo  universae  Germaniae,  sec\  omnino  toti  Eu- 
ropae  acerbus  accidisse  videri  potest ,  hic  certe 
multo  maxime,  optimi  Principis  divi  Maximiliani 
interitus  publicisomnium  lachrymis  deflendus  est. 
Nam  ereptus  est  terris  unus  omniumj  qui  Ger- 
manis  imperaverunt  Principum,  multo  sapientis- 
simus  et  fortissimus,  ad  hoc  eo  tempore,  quo 
nondum  aliud  fuit  vel  commodius  declarandae 
virtuti  Caesarianae,  vel  magis  necessarium,  cu- 
ius  ille  ambiguos  casus  sapientia  sua  temperaret. 
Quod  enim  fuit  seculum  ab  ipso  Germaniae  regno 
dedicato,  quo  vel  Ecclesiae  opes  periculosiore 
Ioco  fuerint,  vel  turbidi  raodus  certius  exitium 
universae  Europae,  nedum  Germaniae  portende- 
rinl?  Horret  animus  dicere:  Crudelissimus  no- 
minis  Christiani  hostis  Turca  imminet  Italiae. 
Pioma  in  raediis  fluctibus  alaooy.onog ,  quae  de- 
bebat  universo  orbi,  nobis  autem  maxime,  veluti 
quoddara  domicilium,  et  arx  trepidantibus  salu- 
tari.  Galliae  quae  in  armis  annos  iam  fere  quin- 
quaginta  a  Carolo  usque  octavo  agit  assidua,  nun- 
quara  neque  raaiores  animi,  nec  spes  impotentior, 
neque  occasio  amplior,  neque  fortuna  indulgen- 
tior  fuit.  Reguli  Germaniae  passim  patriae,  ve- 
raeque  Germanicae  virtutis  immemores,  intesti- 
nis  bellis  sua  labefactare  coeperunt.  Hoc  illo 
tempore  sublatus  est  ex  oculis  mediaque  InceCae- 
sar,  orphanispater,  cuius  prudentia  et  incredibili 
moderatione  animi ,  ut  foelicissimo  profectu  eo- 
que  prope  supra  fidem,  in  hunc  usque  diem  Ger- 
maniae  laudes  opesque  auctae  sunt:  ita  nisi  illo 
ipso  arbitro  et  servatore,  stare  non  temere  pote- 
runt.  Iure  igitur  dolendum  est  amisso  Caesare, 
et  bono  Principe,  et  bono  viro,  quo  vivo  ut  pul- 
cherrime  floruerunt  Germaniae  commoda,  ita 
mortuo,  non  possunt  non  illa  emarcescere.  O 
miserabilem  Reipub.   mortem,    o  acerba  Germa- 

niae  fata:  quae  si  quando  unquam  sensimus  ad- 
versa,  nunc  certe  maxime  sentimus.  Atque  ut 
intelligatis  merito  lugendum  esse  et  Caesaris  inte- 
ritum,  et  gravem  patriae  casum,  obiter  vitam  il- 
lius  unversam,  et  eximia  decora  percurram. 

Divus  Maximilianus  Caesar  natus  est  patre 
Friderico  Austrio,  Caesare,Leonora  Lusitana,  utro- 
que  parente  insigni  clementia  et  pietate:  quae 
quanquam  sint  Austriis  ceu  gentiliciae  dotes,  ta- 
men  adeo  in  patre,  ut  deLeonora  interim  taceam, 
excelluerunt,  fulseruntque:  ut  qui  cum  ipso  hac 
laude  superiorum  aetatum  principes  comparaturus 
sit,  videatur  invidere  seculo  nostro  singulare  hoc 
specimen  ,  cuius  vix  umbram  aliquam  habent  ma- 
iores:  tantum  abest,  ut  aequasse  putentur.  Pa- 
triis  virtutibus  adolescens  imbutus,  per  omnia 
religionis,  fidei,  sancti,  aequi  bonique  tenax  fuit, 
sed  aliquanto  gloriae  militaris  cupiditate  patrem 
vicit,  qua  factum  est,  ut  cum  illum  summum  vi- 
rum  artibus  pacis  praedicet  Germania,  hunc  non 
possit  et  bellicis  et  civilibusdecoris  maximi  facere. 
Tyrocinium  egit  maximis  confectis  rebus  in  Fla- 
mingis,  Brabantinis,  Hollandis,  Sucambris ,  id- 
que  tale,  ut  in  eo  utramque  fortunae  vicem  sit 
expertus :  sic  enim  oportebat  adulescentem  sum- 
mis  natum  rebus,  summoque  imperio  gerendo 
velut  in  stadio,  in  cursu  rerum  humanarum  eru- 
diri.  Etenim  cum  in  privatis  ingeniis  ad  civili- 
tatem  erudiendamque  vitain  pertinere  arbitrentur 
utriusque  fortunae  periculum,  quod  haec  atroces 
fere,  illa  abiectos  faciat  animos,  vicissitudo  cau- 
tos  et  memores  humanae  sortis,  in  Piege  imbuen- 
do  longe  primum  duci  debet  ambiguum  fortunae 
rudimentum,  quod  neminem  tam  referat  res  hu- 
manas  omnes  compertas,  meditatasque  tenere, 
quam  Principem.  In  hoc  Ulyssen  sapiens  Poeta 
Homerus  tioIvtqotiov  fecit,  atque  adeo  unicum 
honi  Principis  exemplar.  Atque  ut  videmus  lu- 
xuriantes  primum  segetes  raro  frugem  maturare: 
ita  quibus  immodica  primum  sese  fortuna  indul- 
sit,  fere  optima  vitae  parte  solent  frustrari.  Et 
nisi  me  fallit  opinio  mea,  nulla  omnino  res  est 
adeo  efficax  ad  muniendum  tuendumque  in  exor- 
diis  vitae  bominis  animum,  ut  iniquae  et  incon- 
ciliatae  fortunae  praeludium  ,  quum  in  primo  sci- 
licet  vitae  vestibulo,  imperita  communium  rerum 
adulescentia,  male  compos  sui,  impura  et  inso- 
lens  eruditur,  agitur,  et  veluti  putata  in  usum 
vitae  fingitur:  statimque  humana  odisse,  libatis 
id  genus  adversae  fortunae  primitiis,  incipit:    et 


hoc  salutare  carmen  in  imis  conditum  sedibus  pe- 

ctoris,  sic  in  oculis,    sic  in  ore  semper,  ut  uni- 

versae  vitae  transigendae  scopurn  habet:  Domino 

gloria,    mihi   autem    confusio.       Scythicos  aiunt 

equos  statim  ut  nati  sunt,  quia  calceari  ferro  non 

solent,  in  salebras  duci,  et  aspero  silice  fatigari, 

quo  indurescant  pullorum  adhucpedes:   Ita  con- 

ducit  adulescentem  hominem  statim  fortunae  lu- 

dibrio  ftaaaviQtG&ai,  uti  discat,  quatenus  illa  sit 

fidendum  ,  quam  sint  omnia  in  hoc  rerum  huma- 

narum  theatro  incerta ,  varia,  et  plane,  ut  pau- 

cis  dicam,  nihil.     In  hunc  videlicet  modum  adu- 

lescenti    Maximiliano   contigit  fortuna,    victoriis 

aliquot  interim  laeta,  interim  adverso  casu  tristis. 

Etenim  occupata  Burgundiae  opulentissima  ditio, 

cum  aliquandiu  civilibus  flagraret  odiis,  iuvenem 

Principem  forte  intercipit,    captivum  in  vincula 

coniicit:  idque  non  modo  praeter  dignitatem  re- 

giarn,  sed  omnino  contra  naturae  sensum,  con- 

tra  fas  hominum ,   contra    gentium   morem   ausa: 

neque  his  contenta ,  addit  Morionem,  qui  capli- 

vus  Piegulus  quotidie    ludus   esset.       O  quantum 

flagitium,    o  inauditum  nostris  hominibus  scelus, 

adulescentem  Regem  lot  imperiis,  tot  regnis  de- 

stinatum,  tam  turpiter  haberi.    Sed  voluntate  su- 

perum  haud  multo  post  proceribus  Germaniae  de- 

poscentibus  redditus,    poenam    de   sceleratissimis 

Flamingorum  populis  sumpsit:   non  quantum  tale 

merebatur  facinus,    sed  quae  improbos   hornines 

flagitii  admoneret:   nam  et  in  gratiam  postea  rece- 

pit  perfidos,   et  quae  belli  impetu  perculsa  et  con- 

turbata    iacebant,    magnifice   erexit,    instauravit, 

auxitque.       Possem    commemorare,    quae   in    eo 

bello  gesta  sunt  pleraque  incredibili  moderatione, 

ut  non  tam  quod  Flamingos  vicerit,  quam  quod 

ipsum  sese  super.irit,   laudari  debeat,  ni  satis  ea- 

dem    perspecta    essent   vobis,    quibus    eiiis  belli 

Dux,  fortis  quidem  vir,  et  minime  barbarus,  Prin- 

ceps  Saxoni.ie   Albertus  non  ignoratur.      Iam   in 

ipso  Caesare  argumentum  ingentis  et  invicti  ani- 

mi    perspicunm    erat,     et    immortale    clementiae 

exemplurn,  qui  sibi  a  tam  insolenti,   inhumano, 

et    crudeli    hoste,     adeo    humaniter    temperavit, 

Quod  praeconium  ut  cum  paucis  commune   habet 

(quis  est   enim  qui    talem   unquam    sit  perpessus 

hostem?)   ita  praedicari,  omnibus  bonorum  voci- 

bus,    omnibus   celebrari  literis  debet,    ut  aliqua 

saltem  ex  parte  tantae  virtuti  praemium,  gloria  in 

posteris  persolvat.     Non  est  ut  hoc  loco  dignemur 

Antoninos,   Traianos,    multis  alioqui  norninibus 

laudatos  Principes,  sed  clemenliae  laude  cum 
Maximiliano  non  temere  conferendos,  quae  vel 
hoc  amplior  est,  quod  ipsa  sit  omnium  heroica- 
rum  virtutum  summa,  prora  et  puppis,  ut  dicunt. 
Etenim  cum  sacrae  literae  Deum  Opt.  Max.  mor- 
talibus  potissimum  praeconio  clementiae  et  cpil- 
av&QCOTtiag  commendant,  non  potest  esse  honus 
Princeps,  qui  non  pleno  pectore  sacrosanctam 
illam  coelestis  philanthropiae  speciem  complexus 
est.  Nam  hac  una  iubetur  maxime  referre  supe- 
rum  ac  coeleste  numen  in  terris.  Taudem  vero 
sedatis  intestinis  motibus,  Burgundiam  Gallus 
invasit,  uhi  saepe  cum  hoste  congressus  est  no- 
ster,  signa  saepe  retulit.  In  summa,  Gallum 
Germania  exturbavit ,  atque  hic  quidem  est  adu- 
lescentiae  Caesarianae  cursus,  cuius  vos  tantum 
admonui,  nam  ut  singula  explicentur,  neque  boc 
patitur  dicendi  spacium,  neque  ingenium  meum. 
Iam  et  reliqua  percurremus,  melioribus  inde  us- 
que  annis  cum  bello  tum  pace  gesta,  quae  omnia 
ingentem  et  vere  horoicum  Maximiliani  animum 
arguunt.  Itaque  is  indole  lali,  usu  rerum  iam  non 
mediocri,  spem  sui  tantam  Germaniae  proceribus 
fecit,  ut  unum  fascibus  Romanis,  et  corona  Ger- 
manici  regni  dignum  censuerint.  Imperator  de- 
signatus ,  apud  Aquisgranum  Piegio  honore  auctus 
est,  idque  parente  vivo,  quae  raris  foelicitas  con- 
tigit.  Primum  omnium  Gormaniae  statum  con- 
foederatione  Suevica  sancita ,  confirmavit,  utili 
sane  consilio,  quo  Germaniae  opes  vel  potissi- 
mum  communitae  sunt:  fuit  enim  ea  confoedera- 
tio  hactenus  in  rebus  dubiis  certissimum  Germa- 
niae  praesidium:  Ostriam  deinde  ab  Hungaris  as- 
seruit.  Sub  idem  tempus  imperavit  Turcis  notae 
ferociae  Baiazita  rex,  qui  in  Hellespontum  gras- 
satus  bello,  Illyrios  afflixit:  Dalmatas,  deinde 
quae  sunt  in  viciniis  regiones,  Carintbiam  et 
Croat;is  invasit,  depraedaturo  similis:  pessimi 
fuerat  exempli  res  futura ,  nisi  irrumpentem  Ma- 
ximilianus  prohibuisset :  aliquot  Turcarum  ma- 
nipuli  in  fuga  caesi  sunt.  Iam  tum  hoc  duce, 
Germania  Turcas  vinci  posse  didicit,  ex  quibus 
nos  paulo  ante,  semper  alias  quoque  invictis,  gra- 
vissimam  cladem  sub  Sigismundo  Caes.ire  accepi- 
mus:  verum  nihil  fuerat  periculi  nostris  rebus  ex 
Turcis  hoc  vivo,  quem  scilicet  iam  olim  agnitum 
non  temere  in  arma  vocaturi  erant:  caetera  Baia- 
zita  invictus,  huius  vim  non  sustinuit.  Regres- 
sus  deinde  in  Sicambris  bellum  gessit,  quo  essent 
accolae  a  latrociniis  tuti.      Nam  ut  assiduo  in  ar- 


mis  fuit,  ita  non  gessit  cum  aliis  bella,  nisi  cum 
iis  qui  publicae  saluti  infesti  erant.  Privatam  in- 
iuriam  videtur  tulisse  minus  aegre,  quam  soleant 
vulgo  Regum  ingenia.  Sed  quid  non  privatim 
ferret  is  qui  non  sibi  sciebat  imperium  geri,  sed 
Cbristiano  populo,  imo  Christo?  nec  aliud  esse 
Piegem ,  quam  bonum  patremfamilias?  qui  tum 
se  demum  beatum  putat,  cum  beatam  videt  sua 
cura  ,  suis  consiliis,  sua  industria  familiam.  Ita 
Ilegis  est,  non  libidine  sua  modum  statuere  im- 
periis,  sed  commodo  puhlico.  Quo  minus  bonos 
agunt  Principes,  qui  sibi  quidvis  Hcere  putant: 
peiores,  quibus  quidvis  libet ,  ita  videlicet  imbu- 
tis,  ut  nullo  discrimine  honesta  ac  turpia ,  fas 
nefas  misceant:  qui  se  regnare  non  putant,  nisi 
per  omnia  libidinis,  ac  lurpitudinis  crudelissima 
exempla,  ius,  fas,  bonum ,  aequum,  pium, 
sanctum,  fidem,  religionem,  denique  omnia  pu- 
blica  et  privata  conturbent.  Nolo  nunc  memi- 
nisse  Claudiorum  ,  Neronum  ,  Commodi,  Helio- 
gabali,  Diocletiani ,  Maxentii,  et  similium.  Ipsi 
nos  in  sinu  nostro ,  Germani,  qui  assuevimus 
semper  esse  liberi,  tales  alimus  Regulos;  quos  si 
cum  maiorum  saevissimis  et  immanisshnis  flagi- 
iiis  comparemus,  facile  crediderim,  posse  illos 
hodie  in  numerum  bonorum  Principum  relatum 
iri.  Quanto  satius  erat  Principes  huius  aetatis  e 
Maximiliani  ingenio,  sua  temperare,  ut  quem  a 
superis  acceperant  patrem,  et  servatorem ,  eun- 
dem  moribus  referrent ,  vel  hoc  etiam  ,  quo  gra- 
titudinem  animi  sui  coelestibus  declararent,  si 
illum  sic  essent  complexi,  ut  eius  quam  maxime 
similes  se  vellent.  In  hoc  cum  semper  publicae 
salutis  arserit  cnra,  nihil  non  datum  est  studio 
pncis,  publicae  pietati  et  religioni.  Ipse  semper 
in  armis  fuit,  ne  unquam  subito  motu  turbaretur 
Germ.inia.  Ipse  semper  bella  gessit,  ut  ab  omni 
metu  bellorum  tuta  esset  Germania:  cum  Geldris 
ideo  dimicavit,  ne  viciniam  latrociniis  infestarent: 
cum  Helvetiis,  ut  suos  a  vi  assereret:  cum  Pala- 
tino  item,  ne  inRhenum  plus  aequo  grassaretur. 
Quis  est  enim  qui  nescit  occupatum  in  Geldris, 
;td  suscipienduin  cum  Helvetiis  bellum  gravi  re- 
rum  suarum  periculo  a  Suevis  evocatum  esse,  qui 
iam  ante  bellum  gerebant,  quam  illius  signa  et 
aquilas  vidissent?  et  cum  Palatinis  Principibus 
ante  multa  de  iure  acta  sunt,  quam  arma  move- 
rentur,  fortasse  tum  quoque  parsurus,  nisi  Pala- 
tinum  converti  ad  vim  sensisset.  Ipse  hoc  scio, 
pars  illorum  malorum,  cum  comitiis  Augustae  ha- 

bitis  multa  utrinque  iactata  essent,  Palatinum  ni- 
hil  respondisse,  nisi  ut  sui  cum  telo  essent,  vin- 
dicandam  arrriis  Bavariam.  Videtis  qua  impul- 
sus  necessitate  bella  Germanica  susceperit.  Hoc 
autem  memorabile  sapientiae  suae  exemplum  de- 
dit,  quod  ea  bella  sic  gessit,  ut  sontes  tantum  pu- 
nirentur,  reliquae  nationes  quietae  essent,  inte- 
rim  undique  praestans,  quod  in  Piegibus  volebat 
Homerus: 

d/uqiOTiQov  fiuotXevg  t  ayu&bg  xQaTiQog  t  al/f.ii]T^g. 
boc  est,et  Rex  consilio,  et  pugnando  miles:  nam 
in  utroque  bello  multa  prudenter,  multa  fortiter 
fecit.  Helvetios,  gentem  alioqui  ferocem,  bello 
eo  usque  fatigavit,  ut  pacem  libenter  agnosceret, 
et  per  Gallos  impetraret.  Palatino  auxiliaris  ex 
Boemis  legio  caesa  est ,  idque  dimicante  Maximi- 
liano  ipso  fortissime,  tamen  et  ille  receptus  est  in 
gratiam,  quum  satis  poenarum  dedisset.  Fallor, 
nisi  singularis  est  sapienlia,  sic  bella  gerere,  ut 
solis  sontibus  detrimento  sint.  Et  incredibilis  est 
magnitudo  animi  in  eo ,  qui  modum  statuit  poe- 
nae,  non  quern  culpa  meretur,  sed  quem  facit  vi- 
ctoris  mansuetudo.  Ea  tum  erat  Gerrnaniae  foe- 
licitas,  ut  cum  omnino  esset  aliquid  Marti  dan- 
dum,  ita  enim  est  gentis  nostrae  ingenium,  ta- 
men  id  fieret  circa  publica  incommoda.  Quando 
enim  unquam  fuit  Germania  pacatior,  quam  sub 
Maximiliano  fuisse  vidimus?  Quoties  subCarolis 
universa  commota  et  labefactata  est  seditionibus 
intestinis?  Dabimus  aliquid  Othonuin  foelicilati, 
et  gentilitiae  laudi:  semper  enim  Saxonia  pacis 
amans  fuit.  Certe  Frahcorum  Henricos  tragica 
etiam  mala  afflixerunt,  quum  aliquandiu  parsGer- 
manorum  filio,  pars  patri  studeret,  ut  reliqua 
praeteream.  Ab  eo  vero  tempore  quo  irnperave- 
runt  Suevi,  quaeso  quid  fuit  inSigismundum  us- 
que  laeti  in  universa  Europa  ,  neduru  Germania? 
Prudenter  Fridericus  primus,  qui  belli  molem  in 
Italiam,  ac  deinde  Asiam  vertit:  qui  bunc  se- 
cuti  sunt  omnia  infoeliciter.  Regnum  pariter  vin- 
dicarunt  Pbilippus  Suevus,  Otho  Saxo,  deinde 
Adolpbus  Nassaensis,  et  Albertus  Austrius:  post 
hos  Ludovicus  Bavarus,  et  Fridericus  Aiistrius. 
In  haec,  ne  quid  deesset  mali,  quot  Pontificum 
urbis  Romae  dissidia,  quot  item  Germaniae  de- 
votiones  inciderunt,  quibus  semper  adversa  fuit 
huius  regni  tranquillitas ,  ne  sua  in  Italia  tyran- 
nis  imminuerelur:  nam  praeter  id  quod  aliquoties 
universa  Germania  diras  Pontificias  pertulit,  non 
raro  privatim  quoque  urbes    ac  ditiones  aliquae 


desecratae  sunt.  Ita  nunquam  bellorum  semina 
non  ministrabant  Pontifices  Germanis,  quae  hoc 
imperante  nulla  fuerunt:  nunquam  Germania  uni- 
versa  commota  est,  nunquam  labefactata ,  hoc 
imperante,  religio:  quae  nisi  admirabilis  quae- 
dam  sapientia,  et  plane  coelestis,  integra  et  salva 
conservare  non  potuit:  et  hunc  Principem  ere- 
ptum  terris  non  doleat  Gerrnania?  Dederat  Iu- 
lius  Pontifex  materiem  intestini  quoque  helli,  sed 
quae  fuit  Maximiliani  prudentia,  cavit  ne  Italia 

"EQig ,  noltf.1010  TtQag  fitTu,  ytQolv  t/ovoa 
egrederetur:  Nam  ultimum  operum  mortalium 
gessit  bellum  Italicum,  cuius  eventus  paulo  ini- 
quior  fuit,  reliqua  enim  foeliciter  contigernnt, 
perfidia  genlis  in  causa  est.  Eamque  fortunam 
communem  babet  cum  Carolis ,  Othonibus,  Fri- 
dericis,  Ludovico  Bavaro,  et  Sigismundo:  adeo 
semper  gentis  dubia  fides,  et  Pontificum  odia, 
mala  conciliarunt  nostris  Principibus.  Id  quod 
RodolphusHabspurgus,  qui  primus  e  familia  Au- 
striorum  Piomanis  fascibus  auctus  est ,  bello  et 
pace  clarus,  intelligens,  rogatus  cur  ltaliam  pe- 
tere  nollet,   per  apologum  Aesopi 

Olim  quod  vulpes  aegroto  cauta  leoni 
Respondit ,   referam ,    quia  me  vestigia  terrent 
Omuia  in  adversum  spectantia ,    nulla  retrorsum. 

Bellua  multorum  est  capitum  Roma:  videlicet 
significalurus  nemini  ex  Germanis  Principibus 
prospere  adventum  in  ltaliam  cessisse.  Caetera 
foelix  Maximilianus ,  hurjc  casum  fatis  debef, 
quem  tamen  communem  cum  omnibus  aliis  ha- 
buit.  Atque  haec  fere  sunt,  quorum  vos  obiter 
tantum  admonui,  quae  ille  memorabilia  bella  ges- 
sit ,  longe  bis  praestant  decora  pacis,  quibus,  ut 
nondum  ullo  tempore  tam  floruit  Germania,  ita 
cum  eo  nemo  superiorum  Principujn  conferendus 
est.  Liberalitas  in  eo  summa,  cultus  pietatis 
praecipuus,  plurimarum  artium  et  linguarum  co- 
gnitio,  omnium  civilium  rerum  tantus  amor, 
quantum  bodie  illo  ipso  autore  civilis  cultus  in 
Germania  videmus,  quem  ornnes  eo  esse  loco  sci- 
tis,  ut  cum  nostris  nulla  possit  comparari  extera 
natio.  Literas  fovit,  decretis  in  studia  stipendiis 
Viennae,  ubi  primum  Mathematica  et  Poetica  re- 
floruerunt:  cuius  exemplo  cum  alii  Principes  ad 
literas  anirnum  adiecerunt,  tum  maxime  optimus 
Saxoniae  Princeps  Interrex  Fridericus,  cuius  cura 
restituitur  fontibus  suis  Theologia,  hic  tanto  foeli- 
cior,  quanto  omnibus  aliis  disciplinis  sacrae  prae- 

st.'int.  Digna  est  omnino  Principe  viro  cura  rei 
literariae,  et  quod  illa  renata  sapere  incipiat  Ger- 
niania,  et  quod  sine  literis  nemo  imperare  recte 
sciat.  ld  quod  dixisse  fertur  Sigismundus  Caesar 
ad  Ludovicuin  Comitem  Palatinum  Piheni,  avum 
eius  (jui  hodie  ditionem  gubernat,  senemque  per- 
movisse,  ut  iam  canus  Latinas  literas  disceret, 
non  aliter  quam  Cato  Gr.iecas.  Mechanica  vero 
quaedam  a  Maximiliano  inventa  sunt,  quaedam 
aucta:  nam  ad  illa  eum  miro  ingenio  fuisse, 
dignis  fide  testiluis  didici.  Sed  quid  ego  singula 
commemoro?  ante  oculos  ponite  PieipuK  Germa- 
nicae  statum,  ut  illius  auspiciis  erexerit  caput  nu- 
per,  hoc  emortuo,  o  fata,  et  o  necessitas  modo 
rursum  demittat.  \  ideor  mihi  videre  ante  oculos 
comrnunem  parentem  omnium  nostrum  Germa- 
niam  pullatam  ac  sordidatam,  miserabili  gemitu, 
revocare  Servatorem  sunm :  stantes,  hac  proceres 
militiae  nostrae,  illac  effusum  gregem  eorum,  qui 
studiis  pacis  hoc  Principe  stipendia  fecerunt.  O 
nos  miseros,  quibus  hunc  tam  clarurn  solem  in- 
viderunt  superi.  O  infoelicem  patriam  aniisso 
pareute  ipso  tuo.  O  infoeliceni  pacis  alumuam 
tidem,  amisso  assertore  tuo.  O  inloelicein  rerum 
publicarum  custodem  concordiam,  amisso  eo  qui 
per  omnem  vitam  concordiae  iura  religinsissime 
tutatus  est.  O  infoelices  Musas,  amisso  unico 
pene  praesidio  vestro.  Quaeso  vos  viri,  erigite 
auimos,  et  Germaniam  ipsam  lapsantem,  oculis 
contemplamini :  Me  enim  plura  dicere  non  sinit 
nunc  dolor.  Omnes  interim  tanli  Principis  me- 
moriam  contemplatione  virlutum  sanctam  duca- 
mus,  quo  nondum  alius  in  regno  Germaniae,  ne- 
que  privatim,  neque  publice  maiorilnis  ornamen- 
tis  illustravil  Europam.  Doleamus  casum  no- 
strum ,  quibus  alienis^imo  tempore,  atque  adeo 
eo,  cum  sapientissimo  nobis  Principe  opus  esset, 
Maximiliano  carendum  est.  Vides  autem,  Illu- 
strissime  Princeps Friderice,  ut  in  te  iam  res  uni- 
versae  lmperii  Romani  inclinatae  recumbant.  Tu 
pacis  studia,  ius,  fidemque  publicam,  quae  in 
humeros  iam  tuos  inciderunt,  sustinebis,  serva- 
bis,  ac  tueberis.  Magnutn  virtutis  tuae  docu- 
mentum  hactenus  orbi  dedisti :  lam  nunc  tibi  con- 
nitendum  est,  ut  cum  salute  nostra  sapientiam  et 
virtutern  tuam  coniunxisse  videaris.  IIoc  super- 
est ,  ut  sacris  votis  piisque  inferiis  Maximiliani 
aniinam  prosequamur,  quod  illi,  vel  ut  parenli, 
Principi,  vel  ut  fratri ,  homini  debetis.  Tu  quo- 
que  per  bonitatem  tuam  Christe  lesu  Opt.  Max.  te 
Melanth.    Ofek.   Vol.    XI. 


quaeso,  da  preces  te  nostrae  supplices  plarent,  da 
ut  sentiant  Maximiliani  manes,  profuisse  sibi 
apud  te  pias  Ecclesiae  preces,  cui  tu  eum  guber- 
natorem  ac  Principem  fecisti.  Per  bonitatem 
tuam  Christe  Iesu  Opt.  Max.  te  quaeso,  interim 
plebem  tuam  assere,  serva ,  protege,  quae  san- 
guine  tuo  imbuta,  non  aliunde  quam  ex  te  sibi 
salutem  sperat.      Dixi. 


No.  4. 


an.    1520. 


De  stuclio  doclrinae  PanL 

Scparatim  prodiit:  „  Ad  Paulinae  dnclrinae  studium  ad- 
hortalio.  Basil.  ap.  Adam.  Petri  (1520'.  8.  l'/4  p|."  Vid. 
quae  diximus  in  Epp.  Vol.  I.  p.  133  sq.  ubi  dedimus  epi- 
stolam  nuncupat.  ad  Andr.  Camitianum.  Rec.usa  apud 
Crat.  Myl.  p.  1.,  in  Declamat.  T.  1.  p.  8.,  in  Servest.  1. 
p.  9.,   Ilichard.  T.  III.  p.  28. 

Adhortatio    ad   christianae   doctrinae ,    per 
Paalum  proditae,   studium. 

Equidem  agnosco,  Paulinae  philosophiae  stu- 
dium  vobis  commendaturus,  reni  me  conari  non 
paulo  maiorem  viribus.  Quae  est  enim  humana 
eloquentia,  nedurnmea,  quae  possit,  vel  par  esse 
Pauli  laudibus  explicandis,  vel  hoc  doctrinae  ge- 
nus  adsereiv?  quod ,  quantunivis  magno  Chri- 
stianae  Pieipublicae  malo,  seculorum  aliquot  fa- 
stidit  consensus,  quem  si  usquamalias,  certe  in 
literarum  studiis,  nisi  non  dolet  dediscere  quod 
semcl  imbibimus,  pertinacissime  tuemur.  Verum 
cum  in  pia  causa  nullus  sit  non  laudandus  cona- 
tus,  non  dubitavi  audacius  fortasse  quarn  pruden- 
tius,  sed  pie  tamen,  rem,  quamvis  impar,  egre- 
giarn  tentare.  Nihil  aetas,  nihil  tenuitas  nostra 
dehortabatur,  quando  non  alius  lusus  hanc  aeta- 
tem  perindedecet,  atque  qualecunque  rerum  Chri- 
stianarum  riulimentum.  Nam  quod  noluit  Chri- 
stus  noster  a  se  pueros  arceri,  quasi  signo  sublato 
adulescentiam  ad  sui  studium  invitavit.  Proinde, 
nisi  nihil  huiusmodi  votis  proficitur,  optarim  mihi 
non  inimitabilem  Periclis,  aut  Lysiae  eloquen- 
tiam:  quorum  alterius  labra  Pfdho  insedisse  ve- 
tus  Comoedia  testatur:  alterum  etiarn  ille  iuxta 
Apollinis  oraculum  sapiens  Socrates  admiratus  est. 
Sed  illum  ipsurn  vere  flexanimum  Paulinae  lin  • 
guae  spiritum,  divinitus  suppeditari,  et  oratio  - 
nem  nostram  animaturum,  et  pectora  vestra  ad 

cotnplectcndam  coelestem  sapicntiam  inflamma- 
tnnnn.  Qnid  enim  magis  convenit,  quam  de  sa- 
cris  relms  dicturos,  divini  numinis  opem  coelo 
devocare?  Vos  item  mecum  communilms  optate 
votis,  ut  benignus  Dei  spiritus  radiis  suis  aniinos 
vestros  collustret,  et  ad  hoc  philosophiae  genus 
praeparet,  quod  inaditum  esse  virihus  hurnanis, 
vet  hoc  indilio  est,  quod  paucis  admodum  post 
P.mlum  contigisse  videmus:  recentiores  vero  Theo- 
logos,  quos  vocant,  etiam  ohscurasse:  quod  uti- 
nam  audacius  dicerem,  quam  verius.  Equidem, 
ut  velim  P.iulinam  doctrinam  non  Monachis,  aut 
Theologis  tantum  istis  scenicis,  sed  vulgo  etiam 
Ghristiano  familiarissimam  esse:  ita  pnto  ad  for- 
mandarn  vitam,  nullam  sapiendi  raiionem  accom- 
mouatiorem,  nullum  certius  ad  foelicitatem  com- 
pendium  esse.  Primum  enim  ratione  quadam  et 
doctrina  opus  esse,  ad  inslituendam  vitam,  vel 
hoc  argumento  est,  qitod  nulla  privatim  domus, 
nulla  civitas  puldice,  citra  legum  usum  adrnini- 
strari  posse  videtur,  ut  literas  in  hoc  repertas  ve- 
risimile  sit ,  quo  praescriptis,  adeoque  duraluris 
legibus,  paulatim  gliscenli  hoininum  cupiditati 
frenum  iniiceretur.  Extmt  vivendi  formulae, 
aliae  divinitus  proditae,  aliae  ah  ingeniosis  homi- 
nibus  conscriptae,  quale  est  Hesiodi,  item  Ho- 
meri  poema,  quales  Philosophorum  commentarii, 
quales  pleraeque  nobiiium  civitatum  leges  sunt, 
quarurn  inemoria,  historiarum  heneficio ,  ad  no- 
stra  tempora  propagata  est.  Verum  in  his  divi- 
nae  leges  tanto  sanctiorps  sunt  humanis,  quanto 
propius  effingunt  tum  autorem,  tum  archelypurn 
omniimi  honarum  rerum,  queni  non  dnbium  est 
nusquam  certius  expressum,  quam  in  iis  literis, 
quas  suis  ipse  digilis,  inaestimanda  henignitate, 
lapideis  tabulis  insculpsit ,  praecepitque  ,  omnibus 
postihus,  aedium  vestibnlis,  fimbriis  item  veslium 
inscribi,  et,  s>ropi  vice,  oh  oculos  interque  ma- 
nus  reponi,  tinde  vitae  nnivers.ie  ratio  peterelur. 
]  im  et  hoc  lmmanae  leges  divinis  scriptuiis  vin- 
cuntur,  qnod  legibus  Evangelicae  literae  additae 
sunt,  quae  Christum  generi  mortalium  exhibent, 
qui  spiritum  impertit,  quo  humani  anirni  accensi, 
nihil  non  coeleste,  sua  ipsi  sponte  adfectent :  Lex 
enim  recti  viam  monstrat.  Sed  honestum  animis 
humanis  ille  Christi  spiritus  absolvit.  Adeo  plane 
fieri  nequit,  ut  solis  legibus  adiutus,  vilam  probe 
instituas.  Neque  enim  satis  est  videre  quid  agas, 
sed  refert  vel  omnium  maxime,  quae  Evangelii 
fanago  est,   scire  unde  animuin  petas  legibus  fa- 


ventem,    et   honesti    amantem,    nempe,    quem  a 
recli  amore  naturae  genius  avocat.      Etenim,    is 
solis  legibus  humanae  inentes  ad  virtutem  incita- 
hantur,  non  erat,  cur  aut  filius  Dei  carnem  in- 
dueret,     aut     Evangelicae     literae     proderentur. 
Quare  cum  ad  componendam  vitam,   tum  lemrn 
tum  Evangelii  cognitio  necessaria  sit,    curn  uni- 
cutn    salutis    compeiidium ,    sit   sacrarum    rerum 
scientia,   quin  ornnes  certatim  animos  divinis  lite- 
ris  despondemus?   siquidem  sua  cuique  salus  eSse 
quam    charissirna    debet.      Alia  studia ,    aliis  vo- 
luptas,    aliis  quaestus  commendat,    hoc  vero  j)iis 
ornnihus  instituendae   vitae  cura,    adeoque    plus- 
quam  Diomedea  necessitas.      Porro,   qui  e  ficticiis 
Philosophorum  ,    ant  Theologistarurn  commenta- 
riis  vitae  formam  peti  posse  censent,  quam  irre- 
verenter,    quam  impie  de  divinis  iiteris  sentiant, 
vestrum  esto  iudicium.      Nam  si  noslris  inventis 
componi  mores  humani  poterant,    quid  erat,  cur 
legetn  ferrel?    suisque  descriheret  articulis,   opti- 
mus  maximus  Deus?    cur  omnibus  poslibus,  fim- 
briis  eliam   vestium  insculpi  mandaret?    idque  ne 
rationis  nostrae  censuram  et  consilia  sectaremur. 
Nam  hoc  diserte  additum  est,    ne  nostras  cogita- 
tiones  sequeremur,  ubi  satis  indicavit  coelestis  le- 
gumlator,  mendacem,  vanum,  acfutilem  esse  ho- 
minis  captum,    planeque  regendum  ,    ceu  Theseo 
filo  lahyrintlium  aliquem.      Imo,    si  per  sese  ho- 
minum    animi   ad    virtutem   erigi    potuere,     quid 
erat,   cur  carne  Filius  Dei ,  adeoque  aeternus  ser- 
mo,  vestiretur?     cur  in  universum  orbem   terra- 
ruin  evulgari  pracciperet  Evangelium?   cur  aeler- 
nus  Pater  tam  religiose  commendaret  orbi  terra- 
rum    filii    doctrinarn?     inquiens:    Hic    est   Filini 
meus  dilectus,   in  quo  niihi  cornplacui:   ipsum  au- 
dite.        Cur   sacrosanctam     philosophiam     maximi 
homines  tam  studiose  literis  mandarent?     Et  do- 
ctrinam  su.un  cum  tanti  velit  fieri  coelestis  Pater, 
quid    homunculi    nostra  iactarnus  somnia?     quid 
alaooy.onov  philosophiam,  nugarum  regnum,  vi- 
tae  forrnam  appellamus?     Quin   videnius,    quam 
insanis  Philosophi  dogmatis  caecitatem  suam  te- 
stati    sint,    dum    in    pervestiganda   rerum    natura 
nusquam  non  liaeient,   nusquarn  non  hallucinan- 
tur,    dum  de   honorum  ac  malorum  finibus  disce- 
plant:    uhi  hic  voluptatem,   ille  indolentiam ,   hic 
ev&vfiiav,     ille   gloriam,     Stoicus   fidso    nomine 
virtutem,    Peripateticus    multo    ineptius    virtutis 
usum  adserit.      ^  idebat  ipse    Socrates,    non  esse 
certi  quicquam    iu  universo   philosophiae  genere, 

cum  sapientiam  snam  vocaret  attcfiapijTi^aittov 
ovao.  At  howimnm  XoyoXeayeiag  etiam  divinis 
literis  nostrorum  tcmpormn  Theologi  praetulere, 
quibus  debenius,  ut  nihtl  hoc  tempore  sint  Chri- 
stianae  literae,  nisi  maliciae  quaedam  fallacis  lo- 
quelae,  ut  ille  apud  Ciceronpm  ait.  Adeo,  quod 
doctrinae  genus  divinitus  ad  corrigendas,  confir- 
mandas,  consolandasque  homiuum  inenfes  prodi- 
turn  est,  frivolae,  addo  etunn  indoctae  Sophista- 
rum  xal  fit(-jr])x)i  y.erocpairiai  magna  ex  parte  ex- 
tinxere.  Yel  contemni  poterat,  si  quid  vnlgarium 
artium  interiisset,  verum  eam  disciplinam  iuter- 
cidere,  quae  una  est  periclitantium  animorum 
dortus  et  asylum  ,  adflictae  conscientiae  solatium, 
quis  non  deploret?  Et  his  lileris  antiquatis,  qui- 
bus  solis  inuniri  Christianae  res  solebant,  quam 
tyrannidem  in  omnes  hominum  ordines  Satan 
exerceat  saeviens,  etiam  dicere  horreo.  Quon- 
dam  prudenter  in  administrandis  civitalibus  cave- 
batur,  ne  publicae  leges  ignorarentnr,  nisi  quis 
aeneas  decem  virorum  urbis  Romae  tabulas,  aut 
ligneas  Atheniensium  a§ovag  nescit.  Et  sapien- 
tissimus  Rex  Minos ,  lovis,  utferunt,  dctQiorvg, 
quotannis  leges  suas  aeri  insculptas  ter  circumferri 
per  omnem  Cretam  voluit,  ne  non  essent  et  vulgo 
notissimae.  Quid  memorem,  quantum  operae 
Philosophi  dogmatis  suae  quisque  factionis  edi- 
scendis  impendant?  Pudeat  Christianos,  quibus 
solis  et  Dei  et  Patris ,  et  Servatoris  sui  salutaria 
placita  fere  ignorantur.  Et  qui  tot  Regis  nostri 
insignibus  nobis  placemus,  lavacro  naXiyyeve oia.g, 
item  sacro  pane,  illud  ipsurn  negligimus,  per 
quod  unum  proxime  ad  ipsum  accedi  potest. 
Siquidem  sermo  maximi  Patris  Cbristus  est.  INon 
alia  ratione  Christum  certius  expresserint  animi 
nostri ,  quam  sacrae  doctrinae  studio,  in  qua 
illius  velut  in  speculo  relucet  imago.  Carnem 
aeternus  Dei  sermo  induit,  ut  et  nos  significaret 
divini  sermonis  commercio  ano&eova&at.  Id  quod 
elegans  quidam,  et  pius  nascentis  Ecclesiae  Theo- 
logns  testatur,  inquiens,  nos  sermone  veritatis 
genitos  esse,  ut  essemus  primitiae  creaturarum. 
Quod  si  Cbristianarum  mentium  alvus  est  Evan- 
gelica  doctrina,  quae  vesania  ,  quae  impielas  est, 
bominum  figmenta  praeferre?  Et  in  sacris  vel 
maxime  necessarii  sunt  ad  forrnandum  animum, 
Pauli  commentarii.  Nam  cum  alia  volumina  leges 
praescribant,  alia  rerum  gestarum  hisloriam  nar- 
rent,  Paulus  noster  metbodica  quadam  disputa- 
tione  eos  locos  persequitur,  citra  quos  non  admo- 


dum  profnerit  Jeges  didicisse.  Nec  Prophetarum 
vaticinia,  nec  Evangelicae  historiae  adiri  possunt, 
nisi  iniius  commentarios ,  ceu  amnem  comitem  ad 
rnare,  methodi  vice,  sequaris.  Narn  cum  in  tra- 
ctanda  hominis  natura,  tyrannide  peccati,  legis 
regno,  absolutae  virtutis  origine,  ac  propagatio- 
ne,  sacramentis,  consistat  rerum  Theologicarum 
summa,  unicus  Paulus  hos  locos  palam  ob  oculos 
mortalium  posuit.  Breviter,  redemptionis  no- 
strae  gratiam,  adeoque  Christum  ipsum  ignorare- 
mus,  si  Paulum  orbi  terrarum  Deus  invidisset. 
Neque  enim  Christum  novisse,  est  bistoriam  re- 
rum  ab  ipso  gestarum  tenere,  sed  agnoscere  in- 
gentia  beneficia  ,  quae  per  ipsum  in  orbem  terra- 
rum  Opt.  Max.  Deus  effudit,  Spiritum  scilicet,  et 
absolutae  virtutis  autorem  ,  et  arrabonem  gratiae, 
quem  antebac  nesciebat  mortalitas.  Frnstra  di- 
vinis  legibus  animuin  devoveris,  nisi  Christum 
esse,  Paulo  magistro,  scias  eum  ,  a  quo  spiritus 
petendus  sit  amans  eorum  quae  lege  iubentur:  de- 
inde  et  qui ,  si  quid  praeter  legem,  ut  imbecilli- 
t;is  bumana,  deliqueris,  ignoscat.  Frustra  ilem 
Evangelicam  bistori.im  didiceris,  nisi  historiae 
scopos  et  usum,  illo  monstrante,  observaveris. 
Ubi  de  legis  abrogatione,  de  peccato,  de  carne, 
de  spiritu,  de  filiis  adoptionis,  de  libertate,  de 
servitute  disserit,  quid  aliud  agit,  quamut,  ceu 
melbodo  quadam,  universae  scriplurae  lumen  ad- 
ferat?  Omitto  quae  mysteria,  quam  sublimia  do- 
ceat,  ubi  coeperis  in  eum  attentius  oculos  defigere. 
Satis  amplum  enim  fructum  feceris,  si  vel  a  limi- 
ne  salutaveris.  Nam  quod  ad  confirmandas  et 
consolandas  conscientias  attinet,  nemo  Paulo, 
mea  quidem  sentenlia,  praeferendus  est.  Sum- 
ina  cura  esto,  ut  in  boc  discas,  quo  babeas  vitae 
formam  ac  regulam.  Etenim  si  disceptandi  et  li- 
tig^ndi  gratia  didireris,  vide  quarn  facias  atrocem 
sanctissimo  viro  iniuriam,  qui  pacis  adsertore, 
praecone  Cbristi,  qui  solus  vera  pax  est,  tam  foe- 
de  abuteris.  Nam  quod  quidem  Theologica  ad 
scenam,  ad  vulgi  plausum  comparant,  deploran- 
dum  rnagis  quam  insectandum  est.  lam  et  ex 
Paulo  cognoscere  licebit,  qui  fructus  longe  pul- 
cherriinus  est ,  inter  Christianam  doctrinam,  et 
Pbilosophiam  proprie  quid  intersit:  quod  ut  ap- 
prime  necessarium  est  cognoscere,  quotquot  in 
philosophicis  studiis  versantur,  ita  neglectum  vi- 
deo  a  scholicis  Doctoril>us  in  universum:  qui  e 
Theologia  nobis  non  aliud  fecere,  quam  illam 
Graeciae  bircissantem  anum,  Pbilosopbiam.  De 
3* 

quo  discrimlne  ipse  quidem  lioc  loco  dicercm,  nisi 
dehortaretwr  arguraenti  difficultas.  Verum,  hoc 
velim  omnibus  Christianis  mentihus  persuasum, 
prorsus  aliud  esseChristianisraum,  quam  vel  Phi- 
losophiam,  vel  nostrorum  hominum  Theologiam. 
Alia  ad  virtutem  via  est,  alius  honoruin  finis,  alia 
hominis  £V&V[iia ,  quam  praescribit  Paulus,  quam 
quae  Philosophorum  scholis  docetur.  Miseram 
Rempub.  Chrislianarn,  quae  ipsa  sui  oblita,  in 
alienas  scholas  detrusa  est,  imo  quae  inxta  scri- 
pluram,  contubernio  Moabitidum,  alienam  lin- 
guam,  oblita  patriae,  didicit.  Qnam  calamita- 
tem  non  video  cui  debeamus,  nisi  insanis  istis 
Magistris  nostris,  qui  se  imperitae  plebeculae, 
ementito  doctrinae  titulo,  venditant.  Praetereo 
quarn  adcurate  formet  Paulus  omnes  hominum  or- 
dines,  Principes,  Episcopos,  iuvenes,  senes, 
matronas:  nam  haec  fortasse  communia  habet 
cum  aliis  sacris  scriptoribus.  llanc  sibi  laudem 
proprie  vindicat,  quod  gratiae  originem  ac  pro- 
pagationem,  adeoque  peccati  et  legis  vim  excussit, 
quos  potissimum  locos  ab  eo  requires.  Atque 
haec  omnia,  quam  gravi,  quam  dilucida,  quam 
eleganti  oratione  persequitur?  Breviter  quidem, 
sed  ita  ut  nihil  desit,  ut  nusquam  non  satisfaciat. 
Periclis  orationem  aiuntsolitam  in  auditorum  ani- 
mis  tenaces  quosdam  aculeos  relinquere:  huius 
dici  non  potest,  ut  flectat,  ut  verset,  ut  rapiat, 
ut  inflamrnet  legentis  animum.  Dolet  conscientia, 
consolatur:  sollicitat  cupiditas  genialis,  vocat  in 
viam,  retinet  ne  frena  laxes  aegrescenti  animo, 
illuuj  ipsum  ostentat  Chri.stum,  qui  servet.  De- 
nique  quicquid  morboruin  animum  fatigat,  ab 
hoc  pete  praesentaneum  rernedium.  Neque  ulla 
tam  efficax  Panacea  est,  quam  Paulina  oratio,  nul- 
lum  adversus  veneficia  tam  salutare  Moly,  quain 
adversus  animi  morbos  Pauli  doctrina.  Platoni- 
cmn  Charmiden  morbo,  nescio  quo,  levaturus 
Socrntes,  duplex  indicaf  remediurn ,  et  radiculam 
quandam  et  incantamentum ,  ceusetque  paruin 
profuturam  radiculam  citra  incantamentum,  seu, 
ut  Platonico  utar  verbo  ,  citra  epoden.  Porro  ra- 
dicularn  interpretatur  temperantiam:  epoden  phi- 
losophicam  doctrinam,  sine  qua,  quamcunque 
vitae  rationem  ineas,  incertam  et  instabilem  pu- 
tat  futuram.  Ouanto  amplius  precium  operae 
facturus  es,  si  rnorbis  animi  medicaturus,  Pauli 
doctrina  utare,  tanto  quibusvis  epodis  efficaciore, 
quantodivini  spiritusvis,  humanis  praestat  omni- 
bus.      Sunt   animi  morbi ,    tum  carnis  cupiditas, 


tum  male  consciae  mentis  pavor,  quibus  quando 
nemo,  ut  Paulus,  medetur,  non  est  cur  alterius 
desideres  epodas.  Nam  saevientem  cupiditatem 
alii  per  leges  cohercere  student.  Hic  Christum 
illum  nostrum  exhibet,  qui  in  hoc  carnem  induit, 
ut  expiaret.  Neque  praecipit  modo  imperandum 
animo,  sed  eum  ostendit,  qui  vires  addat  pericli- 
tanti.  Iam  vero  vel  unum  profer  qui  docuerit, 
quomodo  male  consciam  mentem,  id  quod  pluri- 
mum  in  rebus  Christianis  refert,  consoleris.  Non 
nego  esse  locos,  quibus  adflictam  conscientiam 
consoleris  et  in  reliquis  scripturae  voluminibus, 
sed  subobscuros,  et  quorum  nullus  usus  futurus 
erat,  nisi  a  Paulo  illustrati  essent.  In  humanis 
doctrinis  nego  esse  in  universum,  qui  sauciae 
menti  mederi  possit.  Imo  quid  agunt  aliud  scho- 
lici  doctorculi,  quam  ut  adflictam  conscientiam 
prorsus  excarnificent  et  enecent?  id  quod  est  cer- 
nere  in  formulis  casuum,  suminis,  quas  vocant, 
in  satisfactionum  adversariis,  et  nescio  quibus  nu- 
gis  aliis.  Sauciant  et  male  sanae  Pontiticum  con- 
stitutiones  ,  ut  iures  verius  sanguine  scriptas  Pon- 
tificum  ,  quam  Draconis  Atheniensis  leges.  Quod 
genus  doctoruin  apte  vocat  Hieremias  aspides, 
quae  nullo  carmine  vinci  queant.  Quanquam 
bone  Deus,  nusquam  lneliorem  navasse  operam 
sibi  scholica  Theologia  videtur_,  quam  in  conscien- 
tiae  censura.  Proinde  iuvenes  Christo  iuaugurati, 
Paulinae  Philosophiae  animos  addicite,  nisi  non 
est  vobis  salus  vestra  curae.  Hinc  formam  Chri- 
stianae  vitae,  hinc  animorum  solatia,  hinc  rerum 
omnium  tum  divinarum,  tum  humanarum  iudi- 
cium  pelite.  Etenim  iuventutem  in  primis  refert, 
nihil  antiquius,  nihii  prius  ducere  Christiana  di- 
sciplina,  e  qua  ceu  viaticurn  foeliciter  transigen- 
dae  vilae  paivt.  Neque  enim  fieri  potest,  ut  pro- 
he  instituas  vitam,  ut  foeliciter  transigas,  nisi 
Paulinis  literis,  adversum  insidias  pertinacissi- 
uiorum  hostium  Satanae  et  carnis.  Keliquas  ar- 
les  omneis  vel  conlemnere  licet:  Panlina,  nisi 
spem  omnem  salutis  abiecisti,  negligi  non  pos- 
sunt.  Et  Episcopos  adniti  decebat,  ut  haec  tene- 
rent,  non  modo  qui  studiosi  vocantur,  sed  plane 
universum  Christiauurn  vulgus.  Decebat  Acade- 
mias  nihil  maiore  cura  ac  studio  docere,  quarn 
hoc  genus  pias  literas,  quas  barbara  et  confusanea 
disciplina,  Pliilosophiam  isti  ementito  titulo  vo- 
cant:  forensibus  item  litibus,  et  sordida  quadarn 
Philosophiae  aemula,  Theologia,  maiores  nostri 
mutaruntj    %aXzta}     si    diis    placet,    /jjvaelioy. 

Ipse  magno  animi  dolore,  nihil  aliud  video  Aca- 
clemias  esse,    quam  templa  Tophet ,    et  funestam 
filiorumEnnon  vallem:   nempe,  exulantibusChri- 
stianis  literis.      Habuerunt  Athenae  ex  Ariopago, 
habuit   Sparta    paedonomos,     qui    adulescentiam 
optimis  quibusque  modis  formabant:  Et  hi  quan- 
to  foelicius  Ethnici   iuventulern    erudiere,    quam 
nostrorum  temporura  Academiae?     Quin  vosipsi, 
studiosi  iuvenes,    rem  capessile,    favebit  ita  cona- 
tibus  vestris,  utaetati,  coelestis  spiritus:  et  Cbri- 
stum  nusquam  evidentius  expressum,   quam  Pau- 
linis  literis,  assiduo  contcmplamini.      Nullus  Deo 
gratior   cultus,    nullurn   magis    pium    exemplum, 
quam  in  pias  literas   velle  transformari.      Et   res 
ipsa  semel  tentata,    suis  vos  illecebris   ita   capiet, 
ut  deserere  non  libeat.      Nam  cum  per  sese  bona- 
rum  rerum   cognitio  iucunda  sit,    Christianarum 
etiam  salutaris  est,  ut  nihil  dubitem  multis  nomi- 
nibus  iucundissimum  fore  Pauli  studium ,  ubi  se- 
mel  delibaveritis.      Fama  est,  Aegyptios,  gentem 
sine  exemplo  superslitiosam  ,  novo  quotannis  vere 
legum  ac  literarum  suarum  autori  Mercurio  quon- 
darn  solenne  sacrum  fecisse,  rnultitudinem  undi- 
que  confluentem  publica  epulatione,  melle  ficum- 
que    operatum.       Sacri    vetustatern    ritus    arguit: 
nam  et  aureoillo,   quod  vocant,   seculo,    publica 
fere  convivia,    sacrificia  fuere,  et  opimae  deorum 
hostiae  mel  ac  ficus,    quorum  usurn  deinde  et  in 
nelavoig  mansisse  tradunt.      lnter  epulandum  lae- 
tae  voces  iactari  solitae,    et  quasi  paean  quidam 
Mercurio  cantari,  neutiquam  inconditum  carmen: 
yXvxv  r\   al/jOsia.      Qua  voce  haud   obscure  de- 
claravit  Aegyptus,    quam  grato  pectore  Mercurii 
leges  et  instituta  complexa  fuerit.      Eodem  paeane 
magna  mibi  spes  est ,    Pauli  doctriuam  vos,    ubi 
degustaveritis,    celebraturos.       Cui    enini  iustius, 
quam  qui  Cbristiana,    eademque  optime  et  gratio- 
sissime  doret,  decantari  queat  hic  bymnus?    ykv- 
xv  r\  ahfteia.     Dixi. 

ki  egoaut  quadam  foelicitate  ingenii,  aut  doctrina 
atque   eloquentia,    vel  usu   et  exercitio,  aut  qua- 
cunque  mediocritate  oratoria   essern  paulo  instru- 
ctior  ad   declamandum  e   publico  suggestu,    sum- 
mis  virilms  hic  incumberem ,  ut  Tbeologica  stu- 
dia  (de  quorum  dignitate   hic  pro   more  dicendum 
est)    omnibus    redderem    qi»am   commendatissima. 
Nunc  cum  vobis  rnea  tenuitas  non  ignota  sit,   ini- 
tio  rogo,    ne,    si  forsan  ubertate,    copia  illa,   et 
splendore  oralionis,  cui  erudilissimae  aures  vestrae 
assuetae   sunt,    quem  hic  locus  illustris   et  argu- 
mentum  gravissimum   deposcere  videntur,    desti- 
tuar,   existimationem    id   sanctissimae  professionis 
Tbeologicae,  quam  mirificis  laudibus,   divino  ali- 
quoore,   alicuius  vere  diserti,  ornni  omnium  lin- 
guarumsono,   in  coelum  tolli  oportuit ,   apud  vos 
imminuat.      Mearn ,  meam  scitote  esseculpam,  si 
rem  coelesti  praeconio   dignarn,    frigido  encomio 
celebraro,   aut  nonhis,    quibus  merelur  summa- 
rurn  laudum  irn>ignibus,  ornavero.      Theologicam 
professionem  nostis  esse  eiusmodi  doctrinam,   qua 
in  Ecclesia  docetur  et   discitur  vera    cognitio  sa- 
pientiae  et  voluntatis  Dei.      Seriptura  enim  sancta, 
(juam  a   Patriarcbis,    Prophetis   et  Apostolis  acce- 
pimus,   quam  non  bumana  voluntate,   sed  (ut  Pe- 
trus  ait)   Spiritu   sanclo    inspirante,    prodiderunt 
sancti  Dei  homines,   quae  totum  boc  doctrinae  ge- 
nus    (quod    Theologiam     voeamus)    complectitur, 
tota  eo  tendit,   ad  bunc  scopum  directa  est ,  ut  in- 
comprehensibilem   illam,    et    infinitam    bonitalem 
ac  misericordi.iin  Dei   doceat    nos  cognoscere,    ut 
in   hac    vita   piirnum    in   verbo   et  jnomissionibus 
divinis  fide  apprehendairms  coguitionern  sapientiae 
et  voluntatis  Dei.      Deinde  et  in  otnnibus  creatu- 
ris,  coelo  ,   terra,   mari,  et  bac  tota  mundi  macbi- 
na,  adeoque  proprii  corporis  nostri   mirabili  opi- 
ficio,    infiuitam   illam   et   immensam  Dei    boni'a- 
tem,    quotidiana   miracula,     et  praesentiam  divi- 
nam,   operumqne  eius  magniludiuern  ,   et,   ut  Pau- 
lus  inquit,    multipliciter    variam    sapienliam    Dei 
animadvertamus,    quod   ipso   scilicet  non  sit  D.-us 
a  longe,    cui   nou  sint  curae  res  humanae,   (sicut 
imbecillitas  humanae  rationis  peccato  originis  cor- 
ruptae  somniat)  quemadrnodum  et  Homerus  Poeta, 
de  Iove  apud  Aethiopas  couvivante,   eam  hebelu- 
dinem  humanarum  mentinm  taxat,    sed  Deus  ad- 
modum  nobis  praesens,  sicut  Hieremias  Propheta 

inquit.  Et  in  hunc  quidem  finem  ab  initio  mun- 
di,  verbum  siium  dedit  Deus,  in  hoc  scriptura 
sancta  prodita  est,  ut  quolidie  in  cognitione  Dei 
crescamus,  ut  subinde,  quod  toties  inculcat  Pau- 
lus,  magis  ac  magis  proficientes  in  cognitione  vo- 
luntatis  divinae,  laetemur  in  Deo,  praesentiam 
eius  in  mirificis  operihus  adoremus  et  reverea- 
mur,  ut  per  fidem  et  spiriturn,  gustum  quendam 
percipiamus  \  itae  aeternae,  ut  tandem  eluctantes 
ex  lot  fluctihus  et  periculis  rcgni ,  mortis  et  Dia- 
boli,  emergamus  ad  perfectam  cognitionem  Dei, 
utque  tandem  Deo  ipso,  quod  maius  quiddam  est, 
quam  humana  mente  concipi  hic  potesl ,  vita, 
gloria,  claritate,  ac  bealitudine  aeterna  perfrua- 
mur.  Et  hic  quidern  finis  est  bonorum,  boc  est 
illnd  summum  bonum,  illa  vera  et  omnibus  nu- 
meris  absoluta  sapientia  quam  requirimus,  illa 
sola  et  perfecta  beatitudo,  de  qua  extra  verhum 
Dei  inquisierunt  Philosophi  et  sapientes  mundi. 
Sed  Deus  passus  est  eos  errare  Ionge  a  Deo  in  viis 
suis,  ut  Paulus  in  Actis  inquit.  Yere  autem  illius 
religions  et  Theologiae,  et  solidae  illius  sapien- 
tiae  inventor  et  autor,  non  est  Mercurius  aliquis, 
non  heros  quispiam  clarus,  non  Philosophus  ex- 
cellens,  sed  ipse  creator  omnium  rerum  Deus,  vi- 
vus  t't  verus,  ut  Esaias  inquit:  Qui  condidit  coe- 
lurn  ,  et  stabilivit  terram  etr.  Et  Theologia  haec 
vera,  non  est  eiusmodi  cognitio,  aut  scientia, 
comparata  solum  ad  vitam  hanc  momentaneam 
rifXEQoBtov  strepitum  rerum,  et  umhratile  Oyrjua 
huius  mundi.  Quemadmodum  architectura,  aut 
similes  artes,  tantum  ad  huius  vitae  usum  com- 
paratae  sunt,  quas  pauci  quidam  perdiscunt,  sed 
ad  hanc  cognitionem  veramDei,  ad  hanc  sapien- 
ti.im  percipiendam  ,  omnes  homines  super  terram, 
totumque  genus  humanum  creatum  est,  atque  illa 
divina  mens  hominis,  illa  elegantissima  corporis 
humani ,  omnium  organorum  ac  membrorum 
constructio,  non  in  hoc  est  condita,  ut  solum  ar- 
tes  illas,  quae  non  nisi  huic  mortali  vitae  et  cor- 
pori  serviunt,  exerceat,  sed  ut  infinitam  illam  sa- 
pientiam  et  bonitatem  Dei  eognoscat,  et  magnitu- 
dinem  et  varietatem  et  mirificam  illam  in  omnibus 
vim  atque  potentiam  operantis  Dei  contemplans, 
in  Deo  et  omnihus  operibus  Dei  laetetur,  et  sum- 
ma  exultatione  et  alacritate  gratias  agat,  sicut 
Christus  ipse  Dominus  noster  brevi  et  gravissima 
sententia  dirit:  Haec  est  aeterna  vita,  ut  cogno- 
scant  te  verum  Deum,  et  quem  misisti  Iesum  Chri- 
Sturr»;    id  est :    haec  est   vita  illa,    salus    illa,    et 


beatitudo,  in  hoc  tota  vis  est  infinitae,  immensae, 
et  aeternae  consolationis,  et  foelicitatis ,  ad  quani 
homines  conditi,  et  a  Deo  vocati  surnus,  ut  in 
hac  vita  animi  nostri  erudiantur  per  verbum,  et 
concepto  Spiritu  sancto,  illnminentur  subinde 
magis  magisque  vera  cognitione  Dei,  u»  hic  in  Ec- 
clesia  incipiat  renovatio  et  restauratio  collapsae 
naturae,  regnum  coelorum,  et  iusticia,  et  vita 
aeterna:  ut  tandem  in  iuturo  seculo,  perfecte  lae- 
temur  in  Deo,  laeticia  quadam  inenarrabili  et 
glorificata,  ineffabili  torrenle  omnium  bonoruin 
Dei,  adeoque  perfecta  y.oivujvia  et  commuuione 
(quae  in  lioc  tempore  super  omnem  raptum  est 
humanaruin  mentium)  divinitatis  perfruamur. 
Sciamus  ergo  Theologiam  non  esse  eiusmodi 
quandam  cognitiunculam ,  quae  liuic  mortali  vi- 
tae  tantuin  ancilletur,  cuiuscemodi  sunt  reliquae 
artes,  quae  suam  tamen  laudefn,  durante  hac  vi- 
ta,  habent,  sed  eiusmodi  quandam  divinitus  pro- 
ditam  sapientiam,  ad  quam  percipiendam  ,  homo 
initio  conditus,  propter  qu.mi  divinae  particula 
aurae  (ut  Poeta  inquil)  et  illud  peclus  coelestium 
rerum  capax,  illa  mens  coelo  ducens  originern, 
nobis  indita  est.  ln  quaecnnque  ergo  vitae  gene- 
ra  varia  tempestas  huius  vitae  coniiciat  homines 
sive  luris  prudentiae,  sive  rei  Medicac,  sive  rei 
militari  dent  operam,  sive  in  Philosophico  ocio, 
sive  Repuh.  versentur,  tamen  nisi  ea,  cum  Theo- 
lo^ia  coniuncta  habeant,  sciant  se  a  divina  et  coe- 
lesti  origine  degenerasse.  Quaniurncunque  ergo 
in  tempestuoso  rnari  huius  vitae  circumerremus 
saepe  etiam  naufragemur,  dum  hic  sollicitudine 
victus  torquetur,  hic  siti  gloriae,  tamen  in  hoc 
portu  acquiescendum  est,  tamen  nisi  inilium  me- 
dium,  finis  humanarum  rerum  sit  Theologia,  iarn 
homines  esse  desiimus,  et  vita  est  non  hominis 
sed  beluarum.  Nulla  usquam  ergo  occupatio 
dignior  homine,  nulla  liheralior,  nulla  scientia 
iiut  cognitio  excellentior,  qnam  cognitio  vera  Dei 
ct  religionis.  Propter  hanc  initio  Adam  conditus 
est  cx  gleba  ?t  pulvere  terrae:  propter  hanc  Eva 
ijisius  l)ei  cre.ttoris  mirifico  opere  ex  costa  masculi 
sculpta  et  aedificata  est  in  formosarn  foeminam. 
Etsi  forsan  primum  auditorern  scholasticum ,  si- 
mul  et  Doctorem  Theologiae  requirimus,  hunc 
sciamus  inagnum  parentem  fuisse  Adamum,  qui 
ipsum  Deum  rnagistriirn  habuit,  qui  ante  Iapsurn 
perfusus  Spiritu  sancto,  vere  illuminatus  fuit 
Theologus,  quo  viro  hic  sol  nihil  aspexit  post 
ipsuiu  Chiistuin  priiestantius.      Si  enim  Adarn  non 

fuisset  lapsus,  tunc  omnes  postcri,  et  homines  ex 
eo  orti,  <pvosi  fuissent  Theologi:  turn  vidisses 
totum  orbem  terrarum  nihilaliud  esse,  quam  spa- 
ciosam  quandam  ac  frequentissimam  scliolam 
Theologicam ,  in  ipso  paradiso,  quasi  in  horto 
quodam ,  aut  porticu  Philosophica,  mirahili 
araoenitate,  passirn  consedentibus,  obambulanti- 
l)us  tot  discipulis,  quorum  ovtU(ptX6ou(poi  essent 
Angeli,  quurum  dominus  et  magister  esset  ipse 
Deus:  vidisses  raasculum  et  foeininam  iu  sumina 
castitale,  et  puritate  dulci  quadam,  et  sincera 
oruoyfj,  vera  quadara  et  perfecta  suavitate  vilae 
et  morum,  de  Deo  et  operibusDei  disserere,  con- 
fahulari:  vidisses  horaines  expertes  calamitatum, 
aerumnarum,  tristiciae,  ignaros  funerum  et  se- 
pulchri ,  liberos  a  tot  terrorihus  Diaboli ,  ah  oinni 
tristitia,  rnetu,  pavore,  et  rniseria,  in  perpetuo 
gaudio  Spiritus  sancti,  admirabundos  quotidie  de 
opeiibus  Dei,  iucundissimum  in  uiodum  colloqui. 
Non  fuissent  tenebrae  hae,  tot  moestae  cogitatio- 
nes  et  curae  humanarum  mentiuin,  quae  nunc 
sunt,  sed  oinnia  plena  luce,  vita  ,  hilaritale,  lae- 
ticia  ineffabili :  et  eiuscemodi  coelestia  poemata 
ac  cantica  de  Deo  et  operibus  Dei  (cuiusceinodi  vix 
sumuiis  Patriarchis,  Dtvidi,  et  similibus  canere 
postea  datum  est)  tum  bimuli  infantes,  et  Hahcl 
parvulus  in  cunis,  inter  ipsa  crepundia  cecinisset. 
Nam  nisi  e  coelo  generosa  illa  et  nobilis  natura 
hominis,  per  peccatum  originis  et  horrendum 
lapsum  Adae,  cum  in  corporis,  tum  aniraae  viri- 
hus  corrupta  esset,  et  lumen  illud  humanae  men- 
tis  hebetatum,  tuin  mira  quadam  acie  menlis  et 
oculorum,  motus  illos  coelestes,  solis,  lunae, 
aliorumque  siderum  ratos  immutahilesque  cursus 
tam  prope  Adam  rsset  intuitus,  quam  nos  currum 
in  terra,  aut  navim  in  mari  gubernari  videmus. 
Et  non  solum  cognovisaent  tum  prirai  illi  paren- 
tes ,  quod  Deus  cre.tsset  coelum,  terram,  mare, 
et  otnnia  quae  m  eis  sunt ,  sed  et  raira  quad..m 
perspicacia  intellexissent ,  ipsum  perpetuo  esse 
jiraesentem  omnibus  hominibus  simul,  et  ani- 
mantibus  dare  vitajtn  et  halitum,  afque  ita  animi 
et  corda  eorum  iucundissimis  aifectibus  gaudii  et 
ineffabilis  laeticiae  inarsissent ,  deDeo,  de  mini- 
rnis  maximisque  operibus  Dei,  tum  qnidem  tanta 
certitudo,  tara  firma  nlrjQOtpoyla  de  Deo  fuisset  in 
raentihus  hnmanis,  ut  quoties  Adarn  sub  aurora 
orans,  aut  Eva  inane  ornans  se  ad  proximi  fontis 
speculum,  soleui  orienlem  vidisset,  sumina  cum 
voluptate  cogitasset:   En  iterum  nobis  sidus  illud, 


quod  quasi  figulus  candelabrum  finxit  pater  et 
Deus  noster.  Deinde  Cain  et  Ilabei  parvuli,  et 
adhuc  in  cunis  reptantes,  aut  alacriter  circumvo- 
lantes  potius,  quoties  herbain  aliquam  odorain, 
quoties  violam  aut  rosam,  quoties  pomum  gene- 
rosurn,  botrum  aut  uvas  aspexissent,  non  sine 
iucundissimo  sensu  infmitae  et  inperscrutabilis 
bonitatis  et  sapienliae  Dei,  cogitassent:  haec  sunt 
dona  nostri  illius  Patris,  hic  odor,  hic  succus, 
opera  sunt  coelestis  dextrae:  huins  bolri  vel 
unurn  pampinum  ego  non  possem  fingere.  Et 
turn  Adam  et  Eva  coelesti  quadarn,  heata  et  sua- 
vissima  conversatione,  non  alitcr  atque  tenelli 
filii  suh  hlando  parentc,  in  sumina  fiducia  erga 
Deum ,  in  sumina  certitudine  et  dulcedine  cor- 
dium,  illum  Deum  vivum  et  verum  suum  hgno- 
vissent  condiiorem,  nutricatorem ,  parcntem,  et 
admodum  perspicua  coguitione  intellexissent,  quo- 
modo  tot  magnifica  et  praeslanlia  opera,  lot  ex- 
cellentes  creaturae,  mera  quotidiana  rniracula, 
mera  specula  essent,  in  quihus  fulgor  infinitae  ho- 
nitatis  et  potentiae  Dei  reddilur.  jNam  haec  [)ul- 
cherrima  reruin  machina  in  hoc  condita  est,  ut 
sit  aeterna,  mirifica  et  indelebilis  pictura,  in 
qua  Deus  et  opera  eius  cernantur,  sicut  Paulus 
ad  Rorn.  1.  dicit.  Multa  sunt  admodum  de  se  signa 
danlia,  et  expressa  vestigia  divinitatis,  in  hac  tota 
universitate  reruin,  pulcherrirnum  hoc  et  spacio- 
sum ,  et  tot  astrorum  luminibus  distinctum  coe- 
iurn,  ingens  illa  inoles  terrae,  et  rnirifica  eius  ef- 
ficientia,  et  in  omni  genere  crescentium  foecundi- 
tas,  infinita  pene  magnitudo  maris ,  et  inclusio 
aquarum  eius,  ut  Psalmus  ait ,  quasi  in  utre,  tot 
volucres,  tot  genera  animantium  et  piscium,  tot 
herbae,  tot  remedia,  tanta  in  succis,  odoribus 
varietas,  quos  una  et  eadem  tnrra  profert,  quae 
ornnia  ex  uno  eodemque  subolescunt  pulvere,  et 
incornprehensibili  ac  occnltissimo  auctu  nascunlur. 
Haec  quidem  satis  magna  testimonia  sunt,  quod 
hic  mundus  non  casu  extiterit,  nec  ex  atomis  con- 
flatus  sit,  ut  quidam  Pbilosophi  seniiunt,  sed 
aelernam  quandam  et  infinitam  esse  sapienliam, 
quae  haec  omnia  mirifice  architectata  sit,  quaeque 
eodem  elegantissimo  ordine  conservct  ac  gubernet, 
ut  Paulus  quoque  in  Actis  testatur,  quod  Deus 
ideo  in  tota  creatura  ita  vestigia  sui,  in  singulis 
pene  flosculis,  singulis  pene  arborum  foliis  reli- 
querit,  et  sese  depinxerit ,  ut  cognoscamus  eum 
non  longe  ahesse  ab  unoquoque  nostrum  ,  et  pene 
in  nostro  proprio  corpore,    in   pane   et  vino  sic 

e  lerraproducto  palpabilem  esse.  Et  haecquldem 
omnia,  si  peccato  natura  non  vitiata  esset ,  ornues 
posteri  Adam,  masculi  iuxta  ac  foeminae,  claris- 
sime  cognita  habuissent ,  atqne  ita  totum  genus 
inunanum  ab  Oriente  usque  ad  Occidentem  fuis- 
set  gymnasium  quoddam  pulcherrimum  et  fre- 
qiientissimum  scholarium  Theologiae:  nisi  quod 
discrimen  forsan  fuisset  donorum,  sicut  stella  a 
stella  differt  claritate.  \  eruin  postquam  primi 
illi  parentes  nostri  decepti  mxvovQvLa  Diaboli, 
qua  non  desinit  insidiari  regno  Dei ,  lapsi  sunt, 
illa  divina  et  excellens  natura  hominis  horribiliter 
corrupta  est,  debilitata,  et  fracta  in  viribus  cor- 
poris  et  asiimae.  Atque  illud  vitium  originis  lale 
in  oimies  posteros  Adae  propagatum  eat,  ut  iam 
in  otnnibus  mortalihus,  antequam  inserantur 
Christo  ,  hori  ibilis  sit  caecitas,  ut  neque  Denm 
lain  clare  cognoscere,  neque  in  ulla  creatura  Dei 
praesentiam  et  divinam  operationem  ita  cernere 
possint,  atque  ab  eo  casu  schola  Theologica,  quae 
alias  per  totum  fuisset  dillusa  orbem  terrarum,  ab 
Oriente  usque  ad  Occasum ,  celebratio  nominis 
Domini  coacta  est  in  angustum  ,  adeo  ut  inde  ab 
Adain  et  Patriarchis,  omnihus  temporibus  vera 
Ecclesia  pusillus  grex  fuerit.  Ante  quidem  horri- 
bilem  illum  lapsum  sic  habiturae  erant  res  huma- 
uae,  qnod  Deus  ipse  domestice  plane  et  paterne, 
sicut  Psahnus  ait,  gubernasset  homines,  ut  tenel- 
los  filios  tractans.  lbi  sincera  cognitio  Dei ,  pu- 
rus  cultus,  ardentissirnus  amor  verbi  et  voluntatis 
Dei ,  summa  et  in  dies  crescens  admiralio  operum 
Dei  fuisset,  ibi  dulcissimus  affectus  erga  Deurn, 
purissima  Theologia ,  omnia  plena  veritate,  omnia 
plena  iusticia ,  summa  voluptas,  invocare  Deuni, 
appeilare  tantam  et  coelestem  illam  maiestatem, 
Patrem,  laudare  Deum,  rimari,  et  expendere 
opera  Dei.  Vernm  post  lapsum  Adae,  in  illa 
prima,  et  aucta  etiam,  et  florenti  aetate  orbis, 
prae  qua  nostri  novissimi  temporis  effoeta  senectus, 
podagra,  et  senilis  *ussis  est  rmindi,  apud  maio- 
rem  et  polentiorem  partem  hominum  omnia  re- 
pleta  idolatria,  errore,  et  ex  illo  adflatu  Diaboli 
nihil  contemptius,  nihil  aspernabiiius  esse  coepit 
vero ,  sancto  et  sincero  cultu  Dei ,  veraqne 
Theologia.  Nam  post  illud  immane  et  horrihile 
totius  generis  humani  damnum,  vera  cognitio 
Dei ,  et  verbi  divini,  et  illa  vestigia  paradisiaci 
gymnasii  manserunt  in  paucis.  Narn  cum  Adam 
posL  Japsum  erigeretur  rursus,  oraculo  vivificae 
promissionis   divinae,    de   semine    illo    benedicto 


Christo  transmissum  quidem  est  hoc  laotum,  el 
aeternae  consolationis  verbum,  et  Evangelium  ad 
posteros.  Sed  tamen  intra  parietes  in  angnlis, 
tanlum  in  familiis  Patriarcharum,  apud  Habel 
tantum,  illud  lumen  Theologorum,  apud  JNoha 
parentem  alterum  generis  humani,  apud  Sem  vere 
magnum,  vereque  augustum  Melchizedeck,  quasi 
margaritum  preciosum ,  custoditum ,  conserva- 
tumque  est  reliquo  tolo  Cainico  et  INimrotico 
inundo  et  ante  et  post  diluvium,  insaniente  rabie 
infmili  erroris,  idolatriae,  abominationis,  reliqua 
tota  colluvie  hominum  tumultuante  bellis,  caedi 
bus,  rixis,  conlenlionihus,  hominibus  inler  se 
flagr.intihus  viperino  plane  odio,  omni  genere 
acerbitatis  et  crudelilatis.  Snnt  ergo  reliquae 
doctrinae  ornnes,  et  Philosophia  tota ,  adeoque 
ipse  Decalogus,  conscriptio  legum  et  statutorurn, 
medicinae,  fomenta,  ligamina,  et  remedia  affecti, 
morhosi  et  leprosi  corporis  mundi,  et  vulnerati 
generis  humani,  (piibus  non  opus  fuisset  in  vita 
hominum,  si  illius  lapsus,  et  tansi  mali  baeredi-- 
taria  contagio  uon  corripuisset  posteros,  aut  si 
post  lapsum  omnes  homines  llahelica  fide  verbum 
et  proinissionem  Dei  audire  et  retinere  potuissent. 
Verum  Theologia  illa  pura  est  doctrina,  et  pro- 
fessio,  ad  quam  integra  natura  initio  condita  est, 
ad  quamcreati,  in  cruce  precio  magno  redempti, 
restaurati ,  et  in  aeternum  tandem  glorificandi  su- 
mus.  Theologia,  inquam,  est  illa  professio ,  pei 
quamAdam,  Hahel,  JNoha  ,  Sem  ,  et  similes  sum- 
mi  homines  sub  sole,  cum  iam  totum  genus  hu- 
manum  esset  potestati  Satanae  subiectum,  aliqua- 
tenus  in  hac  etiam  vita  ex  regno  mortis  eluctati 
sunt  in  vitam,  et  e  peccato  et  tenebris  ad  origi- 
nem  paradisi  et  regni  coelestis.  Proinde  cura 
nulla  sit  Philosophia  excellentior,  nulla  sapientia 
suhlimior  aut  praestantior ,  quam  Deum  et  opera 
eius  cognoscere,  omnes  homines  summo  studio 
adniti,  et  in  hoc  incumhere  debent,  ut  quamvis 
Iuris  scientia,  Medica  arte,  et  similibus  haec  viia 
carere  non  possit,  tamen  omnihus  bis  rebus,  et 
hoc  toto  mundo  utantur,  quasi  non  utantur,  et 
totum  vitae  cursum  eo  institutum  et  eo  directum 
haheant,  ut  per  studium  verae  religionis,  exei- 
citium  verbi  Dei ,  ad  hanc  primae  creationis  et 
coelestis  generositatis  redeant  originem.  Sit  sane 
Theologia,  cuni  aucupio  et  occasione  pecuniarum 
careat,  cum  ventos  et  fumos  illos  mundanae  glo- 
riae  non  habeat,  contemptibilis  coram  hominihus, 
at   quam   ingens  et  infinitus  thesaurus  est  coram 

Deo.  Et  quamvis  verae  Theologiae  Doctores  et 
discipuli,  sive  Patriarchas,  sive  alios  sauctos  re- 
spiciamus,  Habelicis  perpetuo  subiecti  suut  peri- 
culis  (ut  Satanae  odium  nunquam  ccssat)  duris 
certaminibus,  et  variis  agonibus  confliclantes  cum 
diabolo  et  mundo,  et  quamvis  impii  perpetuo 
teneant  titulum  Cain,  hoc  est,  possessoris,  quod 
regna  possideant,  quaerant  opes,  fruantur  vo- 
luptatihus,  habeant  ingentem  gloriam,  et  quidem 
praetextu  iusticiae  persequantur  Ecclesiam,  ut 
Cain  iu  fratrem  Habel  saeviebat:  tamen  omnes 
honesti  et  pii  homines,  praecipue  adolescentes, 
cuiuscunque  sint  ordinis  ,  quodcunque  tandem  in- 
grediantur  studiorum  iter,  sive  bonarum  artium, 
sive  iuris  prudentiae,  hunc  honorem  debent  ha- 
bere  Deo,  ut  sacris  literis  et  Theologiae  studio- 
sis  (sine  qua  ad  finem,  in  quem  Creatus  est  homo, 
perveniri  non  potest)  honorem  summum  habeant. 
Et  nos,  quilms  mandatur  provincia  docendi  Evan- 
gelii,  tametsi  vocalionis,  et  rei  tantae  magnitu- 
do  merito  nos  sollicitos  detinet,  ut  in  timore  Dei 
res  tantas  administremus,  tamen  gratias  ex  corde 
Patri  coelesti  agere  debernus,  quod  relictis  in  sua 
caecitate  tot  Epicureis,  tot  acerbis  hostibus  Evan- 
gelii  et  religionis,  tot  hypocritis,  et  Pharisaeis 
superbis,  tot  admiratoribus  obstinatis  huius  se- 
culi ,  nobis  infirmis  et  indignis  Evangelii  lucem, 
et  aliquas  tamen  scintill.is  spiritus  Christi  dederit, 
has  primitias,  hunc  arrabonem  coelestium  bono- 
ruin  et  aeternae  vitae,  omnibus  opibus,  omnibus 
mundi  regnis  pluris  aestimemus.  Habeant  sibi 
suam  praeclaram  beatitudinem ,  et  illa  gaudia, 
quisineDro,  sine  religione,  carnalium  cupidita- 
turu  rabie  incitati,  anhelant  toli  ad  commoda  et 
voluptntes  huius  mundi,  et  prae  illis  totam  Theo- 
logiam,  totumque  Evangelium  non  unius  assis  fa- 
ciunt,  non  cassa  nuce  emptum  sibi  velint.  Quic- 
quid  sit,  vel  experienlia  ipsius  mundi  testatur, 
illos  versari  in  incerto  et  lubrico,  ut  Chrislus  ait: 
Quid  prodest  tandem,  si  nnus  homuncio  potiatur 
rerum,  terra  marique  potenssit,  totumque  deni- 
que  munduin  unus  habeat,  si  anim.ie  iacturam  fa- 
ci.it?  Ego  vero  hic  hortor  omnes  pios  animos, 
potissimuin  adolescentes,  piopter  quos  maxime 
hae  pompae  in  gymnasiis,  ad  commendandam 
dignitatem  literarum  et  religionis  adornantur,  ut 
inde  ab  ineunte  aetate  assuefaciant  se  ad  reveren- 
tiaui  et  amorem  religionis,  utque  de  hac  sanctis- 
siina  professione  (etsi  Theologi  homines  sint) 
magnifice  sentiant  et  loquantur.  Nam  et  secun  - 
Melanth.  Ofek     Vo<    XI. 


durn  praeceptum  Decalogi  hoc  postulat,  ut  nomen 
Dei  ab  omni  creatura  maximi  pendatur,  et  ad- 
oretur:  has  vero  prophanas  voces,  tanquam  vene- 
nata  spicula  Satanae  fugi«mt,  quibus  Theologiae, 
aut  Theologorum  nomen  ironiis  acerbis  exagita- 
tur,  quae  animos  teneros  efferare  ,  et  contemptu 
religionis  in  omnem  reliquam  aetatem  imbuere,  et 
veneno  satanico  incautos,  ut  non  facile  eluatur 
postea,  inficere  solent.  Satis  enim  negocii  habent, 
satisque  certaminis  hi  qui  suspiriis  et  oratione  in- 
desinenti  contendunt,  ut  in  amore  religionis  ma- 
neant,  tantum  abest,  ut  non  sit  periculum,  si 
quis  more  Cynico  in  risum  iocumque  vertat  res 
tantas,  in  quarurn  digna  admiratione  vix  magnis 
certaminibus  se  retinent,  imo  a  Deo  retinentur, 
qui  vere  sunt  sancti,  vereque  pii.      Dixi. 


No.  6. 


an.  1523. 


Encomium  eloquentiae. 


Separatim  prodiit,  ut  dictum  cst  in  Epp.  Vol.  I.  p.  644  sq., 
ubi  dedimns  epislolam  nuncupaloriam  ad  Sim.  Grynaeuin. 
Recusa  apud  Cral.Myl.  p.  102.,  in  Declamal.  T.  I.  p.  407., 
in  Servest.  I.  p,  334.,  apud  Richard.  I,  p.  252. 

Necessarias  esse  ad  omne  studiorum  genus  ar- 

tes  dicendi,  Phil.  Mel.  Declamaiio.    (Sive:  En- 

comium  eloquentiae.) 

Quemadmodum  Hesiodo  dolet,  nescire  mortales, 
quantum  et  Malva  et  Albucum  adferre  cornmodi 
rebus  humanis  queant,  tametsi  viles  herbae,  ita 
nos  quoque  non  nunc  primum  querimur  ignorare 
adulescentes,  quantum  rnomenti  habeant  ad  soli- 
dam  eruditionem  parandum  dicendi  artes,  quae  in 
speciem  nihil  profitentur  eiusmodi,  cui  vulgus  ad- 
plaudat,  caeterum  utilitate  facile  res  humanas 
ornnes  vicerint.  Nequeenim  usquam  quidquam  est 
in  tota  rerum  universitate,  unde  ad  morlales  am- 
pliora  commoda,  quam  ex  hoc  artiurn  genere  re- 
deant.  Sed  curti  earum  precium  iuventus  ignoret, 
fit,  ut  plerisque  sordeant,  minimeque  dignae  iu- 
dicentur,  qtiibus  discendis  operam  navent.  Prae- 
clarum  est  Philosophum  dici:  magnificum,  Iu- 
risconsultum  audire:  theologico  nomine,  nihil 
hoc  tempore  ad  vulgus  plausibilius  est:  dicendi 
artinm,  tanquam  Megarensiuin ,  nulla  ratio  ha- 
betur.  Propterea  visum  est  hoc  loco  ostendere, 
quae  res  maxime  nobis  earum  studium  commen- 

dare  debeant.     Atque  hic  mihi  vel  Pericleam  vim 

optarim ,  dum  stultam  iuventutem  in  viam  revo- 

care    contendo,     quae    elegantiorem    literaturam 

partim  errore  contemnit,   quod  ad  reliquas  disci- 

plinas  comparandas  inutilem  esse  censet,  partim 

inertia  fugit.    Est  enim  et  literarum,  perinde  atque 

aliarum  bonarum  rerum  ea  natura,  ut  sine  surnuio 

labore  nemini  contingant.     Notum  enim  illud  est, 

difficilia    esse,     quae   pulchra    sunt.      Quanquam 

qui  rationem  subduxerit,  quantulo  negocio,  quan- 

tum  lucri  faciat,  qui  cornmodorum  magnitudinem 

ob  oculos  posuerit,    hunc   nullae  res  quantumvis 

durae,     ab    harum    artium    studio    deterruerint, 

quas,   nisi  cognoris,  ne  dici  quidem  potest,  quam 

infoeliciter     reliquas    disciplinas    tractaturus    sis. 

Proinde  aequis  animis  audite,    quae  me  rationes 

adduxerint,     cur   elegantiorem  literaturam  rebus 

humanis  plane   necessariam    esse   iudicem.      Pri- 

mum,  nemo  tam  vccors  est,  qui  non  videat  nobis 

certa  quadam  loquendi  ratione  opus  esse,  qua  di- 

lucide    explicemns    animorum    nostrorum    sensa, 

quacunque  de  re  vel  publice  vel  privatim  agendum 

est.    Fortasse  ridiculum  fuerit  hic  disputare,  quam 

necessarius  homini    sermo   sit.     Nam   qui  literas 

contemnunt,  neutiquam  videri  volunt  homini  ser- 

monem  adimere,  sed  orationis  cultum  adspernan- 

tur.     Proinde  quantum  referat,  certam  loquendi 

rationem  teneri,    paucis  indicabimus.      Nam  qui 

recte  rem  aestimare  volet,    is  intelliget,    non  ita 

multum  interesse,    mutus  sis  plane,  an  artern  ad 

dicendum  non  adhibeas.    Neque  enim  fieri  potest, 

ut  quae  sentis,  sic  exponas  ut  intelligi  queant,  nisi 

arte  loquendi    facult;item    et   pares   et  confirmes. 

Usu  enim  compererunt  prudentes  viri ,  nihil  esse 

difficilius,  quam  dilucide  ac  perspicue  de  re  qua- 

piam  dicere.      Prirnum  enim  nisi  vim  pondusque 

verborum  dicendo  tueare,  orationem  tuam  qui  ad- 

sequetur  auditor?  Nam  curn  usu,  velutnumi,  vo- 

cabula    probentur,    receptis   utendurn   est,    quae, 

quia  eloquentes  homines,  quasi  per  manus  poste- 

ris  tradidere,    obscuritate  vacant.      Superiore  se- 

culo,  cum  sua  quisque  verba  cuderet,  et  peregrina 

Latinis  miscerenlur,  eiusmodi  conflata  est  oratio, 

quae  ne  ab  illius  quidem  aetatis  hominibus  intel- 

ligi  potuit.    Tantum  abest,  ut  posteritas  adsequa- 

tur.      Quis  enirn  Scotum,  aut  huius  farinae  alium 

scriptorem    hoc  tempore  intelligal?     Deinde   vix 

exercitatissimi    praestiterint ,     necubi    structuram 

orationis  ac  phrasin  violent:  quae  si  vitiata  fuerit, 

necesse  est  orationem  obscuriorem  reddi.     At  hic 


quam  multa  efferunt  improprie  etiam  eruditi? 
Quoties  absurdis  ac  ineptis  metaphoris  sermonem 
obscurant?  Quis  enim  Apuleium,  et  huius  simias 
ferat?  Sed  recte  Apuleius,  qui  cum  asinum  re- 
praesentaret,  ruderc  quam  loqui  maluit.  Postre- 
mo,  ut  verba  phrasinque  satis  noris,  difficilimum 
tamen  est,  suo  quaeque  loco  distribuere,  alia  de- 
primere,  alia  attollere,  quaedam  breviter  ad- 
stringere,  alias  evagari  liberius,  quaedam  dissi- 
mulare  ac  tegere,  alia  promere,  ut  tanquam  inter 
urnbras  lurnina  extent  ac  emineant.  Est  enim  elo- 
quentia  omnino  amplius  quiddam,  quam  tumul- 
tuaria  verborum  congeries.  Yerum  video  errore 
labi  iuventutem  ,  quae  cum  nesciat  eloquentiae 
cum  vim  tum  naturam ,  non  arbitr  itur  precium 
aliquod  operae  fore,  cur  eam  sibi  maiore  studio 
contentioneque  paret,  et  laudari  a  nobis  profes- 
sorculis  putat  vulgari  more,  quemadmodum  sua 
ungenta  solent  Pharmacopolae:  nec  optimorum 
prudentissimorumque  hominum  authoritale  com- 
monetur,  qui  ad  illius  studium  una  voce  adu- 
lescentes  et  communi  classico  invitant.  Miseram 
hominum  conditionem,  quando,  ut  qnaeque  res 
optima  est,  ita  longissime  a  conspectu  nostro  re- 
cessit,  minirneque  agnoscitur.  Nec  dubitarim  ego, 
quin  si  oculis  cerni  posset  eloquentiae  dignitas, 
mirabiles,  ut  ille  ait,  arnores  sui  excitaret.  Sed 
cum  casu  iuventus,  non  ratione  vivat,  temerario 
quodam  impetu  ad  ea  delabitur,  quae  vulgo  maxi- 
me  celebrantur.  Quare  si  quis  est  non  imprudens 
rerum  aestimator,  is  apud  se  expendat,  primum 
nihil  esse,  cuius  usus  latius  pateat,  quarn  sermonis 
commoda.  Omnis  hominum  societas,  ratio  vitae 
institueridae  publice  ac  privatim ,  conquirendo- 
rumque  omniuin  quibus  vitam  tuemur,  denique 
commercia  omnia  sermone  continentur.  Deinde 
persuadeat  sibi  neminern  adposite  ac  dilucide  de 
ulla  re  dictururn  esse,  nisi  qui  arte  quadam,  imi- 
tationeque  optimorum  et  magna  cura  orationem 
ea  lingua  qua  publice  utimur,  formarit.  Quod 
ubi  animadverteril,  haud  dubie  nihil  prius,  nihil 
antiquius  habebit  discendis  loquendi  artibus.  Sive 
enim  consilio  alii  iuvandi  sunt,  sive  docendi,  sive 
tuendum  est  dogma  aliquod  ,  sive  de  iure,  aequo 
ac  bonodisserendum  est,  nihilo  plus  efficias,  quam 
in  scenis  mutae  personae  solent,  nisi  arte  elabo- 
ratam  orationem  attuleris,  quae  res  obscuras  tan- 
quam  in  lurnine  collocet.  Non  ignoro  esse,  qui 
elegantiam  a  recte  loqnendi  ratione  separant,  nec 
referre  putant ,  modo  rem  indicent,  qualicunque 

oratione  utantur.  Qui  si  rem  propius  inspexis- 
sent,  neutiquam  adsciticium  et  supervacaneum  ab 
eloquentiae  professoribus  fucum  requiri  iudica- 
rent.  Ipsa  orationis  puritas,  nativaque  facies  ele- 
gantia  est,  quam  nisi  tueare ,  non  modo  non  ve- 
nuste  aut  inquinate,  sed  improprie,  obscure,  ac 
inepte  dixeris.  Et  quemadmodum  in  fingendis 
corporibus  ea  demum  elegantia  est,  ubi  iusta  pro- 
poiiione  membra  omnia  inter  se  consentiunt,  si 
quid  secus  facias ,  monstrosum  erit,  ita  cum  ger- 
manam  orationis  speciem  nova  compositione  de- 
formaveris,  monstrosam  plane  ac  ineptam  facies. 
Picus  in  epistola  qua  barbaris  Philosophiae  scri- 
ptoribus  patrocinatur,  ludens,  credo  in  ddo§W 
argumento,  et  elegantiam  a  recte  dicendi  ratione 
separat,  etexplicari  res  qualicunque  oratione  posse 
censet.  Huic  equidem  nihil  succenseo,  qui  bar- 
bariem  non  magis  ex  animi  sentenlia  tuetur,  quam 
febrim  Favorinus  laudabat.  Hoc  miror,  esse  qui-,, 
bus  tam  frivolae  argutiae  serio  persuaserint,  nihil 
referre,  quomodo  loquamur.  An  vero  recte  cor- 
pus  imitabitur  pictor,  si  nulla  ratione  penicillum 
regat ,  si  temere  feratur  manus,  nec  ducantur  arle 
lineae?  Ad  eum  modum  nec  animi  tui  sententiam 
aliis  ob  oculos  posueris,  ni  propriis  et  illustribus 
verbis  apta  vocum  compositione,  iusto  sententia- 
rurn  ordine  utare.  Nam  perinde  atque  corpora 
coloribus,  animi  sententiam  oratione  repraesen- 
tamus.  Quare  necesse  est  dicendo  certam  aliquam 
imaginem  arte  concipi,  quae  discernat  inter  se 
tanquam  vultus  sententiarum.  Fiagitium  est,  si 
quis  viae  ignaro  deviam  semitam  monstrel:  at 
qui  recte  dicendi  cura  vacant,  quoties  lectorem 
a  via  abducunt?  quoties  unius  verbi  abusu  ludi- 
ficantur?  Non  semel  imposuere  in  Philosophia, 
in  sacris  literis  soloecismi  nostris  interpretibus. 
Quis  enim  omnium  Pauli  sentenliam  in  Corinthiis 
adsecutus  est,  ubi  Grilli  isti  elegantiae  contempto- 
res,  verterunt:  Ex  mullis  facierum  personis  etc. 
Quae  Augusiinum  tempestas  aufert,  quo  minus 
propositum  teneat,  in  enarrando  eo  quod  est  apud 
loannem  rrjv  aoyrjv  o  y.al  kalto  vfilv?  Hoc  genus 
extant  innumera  passim,  ubi  mediocriter  eliam 
eruditos  harbarismi  fefellerunt.  Adeo  non  quovis 
orationis  genere  lectori  satisfeceris,  sed  cura  stu- 
dioque  paranda  fdcultas  est,  qua  animi  tui  senlen- 
tiam  perspicue  aliorum  oculis  subiicere  possis, 
omniaque  commode  quae  res  poscit,  eloqui:  id 
est  enim  eleganter  dicere.  Quin  igitur  hellebo- 
rum  propinamus  iis,  qui  venustatem  orationis  fa- 


stidiunt,  adeo  a  communi  hominum  sensu  alienis, 
utnequidem,  quid  loqui  sit,  intelligant.  Pepe- 
rit  elegantiam  necessitas,  quod  et  barbara  omnia 
incerta  sunt,  etquae  oratoriisornamentis  illustrata 
sunt,  cbirius  percipiuntur.  Nam  in  hunc  usum  ad- 
hiberi  schemata  Fabius  scripsit,  neque  unquam 
veram  speciem  ab  utilitate  recte  dividi  sentit.  In 
sacris  libris,  nt  interim  prophanos  omittam,  quid 
quaeso  desideras  rhetoricorum  schematum?  At 
his  opinor  non  usuri  erant  Prophetae,  si  nihil  ad. 
rem  facere  iudicassent.  Videtis  qua  ratione  vobis 
eloquentiae  studia  commendem,  quod  nec  expo- 
nere,  quae  volumus  ipsi,  nec  quae  a  maioribus 
recte  scripta  extant,  intelligere  possimus,  nisi  cer- 
tam  dicendi  normam  perdidicerimus.  Equidem 
non  video  quomodo  aliis  hominum  vice  futuri 
sint,  qui  nec  quae  sentiunt,  explicare,  nec  quod 
recte  dicitur,  adsequi  queunt.  Quare  ut  nulla  sit 
eioquentiae  dignitas,  nulla  gratia,  tamen  ea  vis 
est,  ut  non  igni,  non  aere,  ut  aiunt,  non  aqua 
pluribus  iri  locis  utamur.  Quomodo  enim  con- 
sistant  res  humanae,  si  leguin  sacrarum  et  pro- 
phanarum  patrocinium  eloquentia  deserat,  si  nec 
publicis,  nec  privatis  consiliis  oratio  quae  intelligi 
possit,  adhibeatur,  si  res  gestae  nullis  literis  ad 
posteros  transmitti  queant?  Ecqnod  vesligium  hu- 
manitatis  in  tali  Republica  reliquum  fuerit?  Porro 
ab  hac  quantulum  distabat  aetas  superior?  qunm 
sacrorum  lihrorum  sermonem  prope  nemo  iam  in- 
telligeret,  quotidieque  stultorum  Sophistarum  ar- 
bitrio  fingerentur,  ac  refingerentur  sacrae  leges. 
Pies  gestae  illorum  temporum  aeternis  obrutae  te- 
nebris  iacent,  nemo  enim  erat,  qui  eis  literarum 
lumen  adhibere  posset.  Disciplinae  omnes  dicendi 
genere  sic  obscuratae  snnt,  ut  ne  Doctores  quidem 
ipsi,  quid  profiterentur  satis  compertum  haberent. 
Digladiabantur  inter  se  de  figuris  sermonis  Philo- 
sophi ,  tanquam  in  tenebris  Andabatae,  nec  quis- 
quam  a  domesticis  suis  plane  intelligebatur.  Recte 
ille  avayaooiv  tioo*  a&rjvaloig  ooKoiy.ioiv ,  a&rj- 
yaiovg.de  naoa.  oy.v&aig.  At  isti  domi  suae  tooloi- 
yiCov ,  suamque  singuli  dialecton  mira  libertate 
comminiscebantur.  lures  eis  voluptati  fuisse,  non 
aliter  atque  Heraclito  illi,  caeteris  mortalibus  te- 
nebras  offundere.  Iam  cum  minime  obscurnm  sit, 
quanti  nobis  eloquentiae  contemptns  constiterit, 
cur  barbaricm  non  abominamur  tanquam  nocen- 
tissimam  pestem?  curnon  magno  consensu  e  scho- 
lis  exibilamus?  cur  ipsi  nobis  tantisper  invidemus 
eloquentiam,  qua  nihil  melius,  nihil  amplius  in 
4* 

terris  hic  sol  vidit?  Hactenus  docuimus,  qnae 
cogat  necessitas  certam  dicendi  rationem  sectari 
ac  tueri,  qnae  si  quem  parum  movet,  ei  vero  multo 
iustius  asini  auriculas  Dii  addiderint,  quam  Mi- 
dae.  Accedit  huc  non  contemnendus  studiorum 
eloquentiae  fructus,  quod  earum  artium  usu,  qui- 
hus  eloquentia  continetur,  excitantur,  erudiun- 
turque  ingenia,  ut  res  humanas  omnes  prudentius 
dispiciant,  neque  propius  umbra  corpus  adsecta- 
tur,  quam  eloquentiam  comitatur  prudentia.  De 
rehus  humanis  adhuc  loquor,  de  sacris  postea. 
Videhant  inter  se  maiores  nostri  haec  duo:  hene 
dicendi  scientiam,  et  animi  indicium  natura  co- 
haerere:  quare  et  non  inepti  cjuidam  orationem 
esse  dixerunt,  explicatam  animi  rationem.  Et 
Homerus  Poeta  iisdem  eloquentiam  ac  prudentiam 
tribuit.  Mitto  iam  alios,  Ulyssi,  cuius  orationem 
hybernis  nivibus  comparat,  utrunqne  uno  versi- 
culo  adscribit,  cum  inquit: 

col  S*  tvi  [iiv  (.tOQyrj  inkov ,  tvi  Si  q?Qtvtg  io&\a\. 
Nec  tempero  mihi,  quo  minus  recenseam  et  Latine 
ab  erudito  quodam  exprcssum: 

Mente  vales  ,  iuucta  est  facuudis  gratia  dictis. 
O  divinam  sententiam,  multoque  digniorem,  quae 
iuvenilibus  pectoribus  solicite  inseratur,  cjuam 
delphica  aliquot  scita.  Quid  eniin  spectabat  aliud 
optimus  senex,  quam  sic  inter  se  copulatas  esse 
prudentiam  ac  eloquentiam,  ut  divelli  nulla  ra- 
tione  possint.  Atque  utinam  sibi  omnes  adulescen- 
tes  hunc  versicuhnn  propositum  putent,  quorsum 
tanquam  ad  scopum  ornnia  studia  sua,  r.itionesque 
dirigant,  sentiantque  sibi  omnem  operam,  curam, 
industriam,  cogitationem,  rnentem  denique  omnem 
in  his  artibus  parandis  figendain  esse:  quarum 
Homerus  haud  dubie  ob  eam  causam  mentionem 
fecit ,  quod  videri  omnium  rerum  humanarum,  ut 
sunt,  et  pulcherrimas  et  maxime  utiles  voluit. 
Quid  in  consilio  fuisse  censetis  veteribus  Latinis, 
cur  dicendi  artes  humanitatein  adpellarint?  ludi- 
cabant  illi  nimirum  harum  disciplinarum  studio 
non  linguam  tantum  expoliri,  sed  et  feritatem, 
harbariemcjue  ingeniorum  corrigi.  Nam  cultu 
perinde  ac  plerique  sylvestrem  indolem  exuunt, 
mansuescunt  ingenia,  cicuranturque. 

Duae  sunt  autem  causae,  cur  recte  dicendi 
studio  animi  iudicium  acuatur.  Prior  est,  quod 
qui  iis  artibus  operam  dant,  ad  eiusmodi  scripto- 
nim  exempla  se  comparent,  necesse  est,  qni  in 
maximis    rebus    gerendis    ac    tractandis     versati, 


summam  prudentiam  usu  consecuti  sunt,  quorum 
commercio  fit ,  ut  nonnihil  iudicii  contrahant 
lectores,  et  tanquam  qui  in  sole  ambulant,  colo- 
rentur.  Solet  enim  iuvenilibus  ingeniis  exemplar 
aliquod  recte  dicendi,  sentiendique  proponi,  unde 
et  verborum  vim,  et  orationis  structuram  ,  et  ex- 
plicandi  figuras  discant.  Nam  et  dicendi  rationem, 
perinde  ac  caeteras  artes  imitatio  adiuvat.  Neque 
enim  verisimile  est  pingendi  arti  tantum  ab  Apelle 
venustatis,  gratiaeque  adiici  potuisse,  nisi  fin- 
gendorum  lineamentorum  rationem  multo  ante 
ostendissent  ii,  qui  primum  uovoXQOJfiaTa,  dein- 
de  y.arayyaipa  pinxerunt.  Sic  et  ex  optimis  scri- 
ptoribns  concipienda  est  certa  quaedam  et  dicendi 
et  iudicandi  ratio  y.al  Iftsa,  quam  sequaris,  qua- 
cunque  de  re  disserendum  fuerit.  Proinde  qui  di- 
sertos  scriptores  in  manibus  habent,  secum  expen- 
dant,  quid  in  quovis  potissimnm  mirari ,  laudare, 
imitarique  deceat.  Primi  omnium  sunt,  ad  qnos 
cognoscendos  invitatur  iuventus,  Poetae  ac  Histo- 
rici:  quos  qui  voluptatis  tantum  causa,  perinde 
atque  in  conviviis  citharistrias,  accersunt,  nae 
illi  summorum  hominum  aestimationem  graviter 
laedunt.  Nam  et  prodesse  illi  voluere,  et  bonas 
mentes  optima  potissimum  delectant.  Est  ita  ab 
illis  et  dicendi  forma  petenda,  et  ohservandum 
quid  de  communibus  rebus  fere  iudicaverint.  Sae- 
pe  riclere  soleo  Graecornm  Grammaticorum  vul- 
gus,  qui  ad  Physiologiam  totum  Homeri  carmen 
referunt,  mireque  sibi  placent,  cum  nova  meta- 
morphosi  helli  nugatores  ex  love  aethera,  ex  Iu- 
none  aerem  faciunt,  cjuae  ne  per  febrim  qnidem, 
unquam  somniaturus  erat  Homerus.  Quanto  sa- 
tius  fuerat  ea  ostendi,  quae  ille  lectoribus  proprie 
admirationi  esse  voluit?  proprietatem  ac  lucem  in 
explicando,  carminis  oly.ovof.dav,  cum  varia  con- 
silia,  varios  casus  miro  ordine  recens^t,  cum  aptas 
occasiones  novis  eventibus  accommodat,  quanta 
decori  servandi  cnra,  quanta  sit  item  verborum  ac 
figurarum  copia,  varietasque  iis  locis,  in  quibus 
detineri  lectorem  volebat.  Vides  quam  minime 
frigida  sit  aut  ieiuna  seditionis  descriptio ,  in  se- 
cundo  Iliados.  Nam  et  motus  eius  occasionem,  et 
ipsum  vulgi  furorem,  seditiosas  quorundam  con- 
ciones,  qui  multitudini  frigidam,  quod  aiunt,  suf- 
fundebant,  et 'I  hersitae  mores,  morumque  argu- 
mentum,  formam,  duas  item  gravissimas  eorum 
orationes,  qui  multitudinis  animos  sedabant,  in 
quibus  vehementior  est  Ulyssea,  lenior  Nestorea. 
BoneDeus,  quam  perspicue,  quam  graviter  tractat: 

nec  recte  dicendi  archetypum  facile  usquam  repe- 
rias  hoc  loco  absolutiorem ,  cuius  elegantiam  vir- 
tutesque  ornnes  is  demum  propius  cernet,  qui  imi- 
tari  et  exprimere  stylo  conabitnr.      Cave  enim  pu- 
tes  Homerum  temere  a  M.  Cicerone  plane  Orato- 
rem  vocari,  aut  inconsulte  scripsisse  Fabium,  ex- 
cellere  hunc  Poetam  oratoriis  omnibns  virtutibus. 
Iam  quae  scena  res  humanas  verius  repraesentavit, 
quam  Homeri  carmen ,  ut  fieri  nequeat,  quin  obi- 
ter  et  rerum  admiratione  tangamur  ,   quum  dictio- 
nem  consideramus.    Offerunt  sese  ultro  spectanda 
morum    exempla,    Principum   vulgique   adfectus, 
varia  rerum  gestarum   consilia:    qnibus  nisi  eru- 
diri  animos  Arcesilaus  sensisset,    nunquam  ama- 
sium    suum    Homerum    vocasset.      Mihi    quidem 
omnium  quae  hominum  ingenia  peperere,  nullum 
prudentiusHomerico  scriptum  extare  videtur.   Nec 
dubitarim  adfirmare,  quod  Horatius  censuit,  Ho- 
merum,  quid  rectum,  quid  utile  sit,  melius  Chry- 
sippo  et  Crantore  docere.      Quaeso  qni  potuit  Pie- 
gum  temeritas  festivius  notari,    quam  cum  fingit 
somnio    commotum    Agamemnonem,    universum 
exercitum  Graecum  in  discrimen  adducere?   Con- 
stat  enim  quam   ob    frivolas  causas  nonnunquam 
omnia  misceant  Principes.      Quid  in  Achillis  cly- 
peo?  nonne  rerum  elementa,   et  clarissirna  sidera, 
praeterea  horum  positus  etiam  ac  meatus  graphice 
descripsit,    unde  postea  et  Philosophi  dimetiendi 
coeli  rationem  accepere?     Nam  et  eodem  loco  cir- 
cumagi  Arcton  inquit,    nec  unquam  occidere,   et 
eregione  illi  oppositum  esseOriona:  qua  sententia 
bonam  Astronomiae  partem  complexus  est.    QuM, 
quod  ibidem  et  pacis  commoda  et  belli  aerumnas 
inter   se  confert,    cum  duas    nrbes,   alteram  pace 
florentem ,  alteram  bello  vastatam  depingit?  qno 
magis  invisum,  opinor,  bellum  rem  perniciosissi- 
mam ,    optimo    cuique   faceret.       In    pacata    urbe 
nuptiis  locus  est,  exercentur  iudicia,  aguntur  cau- 
sae,  admirationi  sunt  Oratores.      In  altera  iugu- 
lantur  liberi,  silent  leges,  mutum  est  forum  ,   po- 
stremo  miseranda  est  omnium  civilium  rerum  va- 
stitas.     Quid  cedo  potnit  hoc  commento  excogitari 
prudentius?    Neque  enim  plures  Homeri  locos  hic 
attingere  visum  est.      Tanlum    hos    indicavi,    ut 
studiosis  adulescentibus  fidem  facerem ,  bonorum 
scriptorum  cognitione  non  os  tantum  ac  linguam, 
sed  pectus  etiam  formari.      Id  opinor  in  eonsilio 
quondam  Graecis  fuit,  cur  Homerum  familiariss. 
notum  esse  suis  hominibus  voluerint.    Solon  enim 
et  Pisistratus  lege  constituerunt,  ut  illius  carmen 


ordine  digereretur.  Nam  aureo  illo  seculo  adhuc 
suarum  partium  Principes  esse  sentiebant,  prae- 
stare,  ne  quod  utile  scriptum  intercideret.  Nunc 
regium  nihil  est,  nisi  idem  sit  a\uovoov.  Mox  in- 
stitutum  est,  ut  a  Rhapsodis  seu  Homeristis,  pu- 
blice  in  theatris  decantaretur  Homericum  poema, 
ut  divino  carmine  iuvenum  aures  adsiduo  perso- 
narent,  essetque  sernper  in  promptu  recte  dicendi, 
iodicandique  regula.  Foelicissime  cum  Homero 
rertavit  ex  Latinis  Vergilius,  planeque  p*r,  nisi 
fallor,  utrique  laus,  sive  dictionem  spectes,  sive 
sententiarum  gravitatem  ,  debetur.  Quid  Tragici, 
quam  multis  exemplis  tyrannorum  mores  et  fata 
proposuere?  Quid  comoedia,  nisi  privatae  vitae 
speculum?  In  universum  quid  praestare  studiosis 
poetica  possit,  indicavit  Fabius.  Ego  figurarnm 
copiam  praecipue  nostrae  orationi  suppeditare  vi- 
deo,  varietateque  rerum  animos  tum  erudire,  tum 
delect^re. 

Historia  iudicium  formari,  dicendique  facul- 
tatem  augeri  Demosthenes  censuit,  cum  Thucydi- 
dem  adeo  familiarem  sibi  fecit,  nt  octies  etiam  de- 
scripserit.  Amavit  et  Xenophontem  Cicero.  Et 
cum  universa  historia  nohxna  quaedam  sit,  varias 
constituendarum  rerum  publicarum  formas  adum- 
brat.  Nam  ut  hic  nihil  aliud  dicam  ,  quid  admi- 
rabilius  est  tojv  nohTSiwv  collatione  apud  Hero- 
dotum,  ubi  Persarum  Satrapae  alii  dijita()%iav, 
alii  ohya^ymv ,  alii  [lovayyiav  probant?  Quo 
loco  vides  gravissimum  scriptorem  morbos  omnes, 
vitiaque  civitatum,  velut  in  tabula  depinxisse. 
Verum  nemo  tam  imprudens  est,  qui  non  hoc  con- 
silio  animadverterit  conscriptas  esse  historias,  ut 
omnium  humanorum  officiorum  exempla  tanquam 
in  illustri  posita  loco  cernerentur.  Quae  si  nihil 
ad  erndiendos  excitandosque  mortalium  aniinos 
conducunt,  quid  fuit,  curScipio  senserit  se  claro- 
rum  virorum  imagines  intuentem,  ad  virtutem 
accendi?  Oratores  cum  Piespublicas  administra- 
rint,  et  in  iudiciis  versati,  de  iure,  aequo  ac  bono 
tam  multa  disseruerint ,  consentaneurn  est,  plera- 
que  utiliter  monere.  Quis  enim  Philosophiae  mo- 
ralis  locus  est,  quem  non  attigerint  Demosthenes 
ac  Cicero?  Optimam  nohrsiav ,  nemo  Philoso- 
phornm  sic  st^coyQaODrjGs,  ac  illi  in  aclionibus  suis, 
cum  in  improbos  ac  seditiosos  cives,  tanquam  fer- 
rum,  stylum  stringunt,  cum  adversus  hostilem 
vim  Respublicas  consilio  muniunf.  Quid  de  pace 
popularius  veriusque  excogitari  potuit,  quam  quod 
in  ea  oratione  qua  legem  agrariam  dissuadet,  Ci- 

cero  dixit?    Quld  civilius  ea  legum  praedicatione, 
quam  ex  Demosthenica  oratione  y.axa  aQiCzoyei- 
rovog  Iurisconsulti  in  suos  commentarios  transtu- 
lere?    Sed  quorsum  attinet  hic   prolixius  scripto- 
rum  iyy.cotuov  texere?    Quin  ipsi  periculum  facite, 
quid  ex  classicis  quisque  praestet,  quanta  perspi- 
cuitate  gratiaque  omnia  explicet,  quam  prudenter 
omnia  colligat,  quae  ad  institutum  pertinent.   Nisi 
enim  ad  horum  imitationem  te  componas,  prorsus 
desperanda  est  rectedicenrli  iudicandique  facultas. 
Superest,    ut  iurlicemus    et  alteram  causam ,    cur 
eloquentiae  studiis  iudicium  acui  statuerimus.     Id 
vero  fit,  quod  bene  dicendi  cura  per  sese  vegetio- 
rem  animum  reddit,  ut  quid  in  quaque  re  maxime 
conveniat,  aut  prosit,  rectius  perspiciat.      Nam  ut 
corporum  robur  exercitio  confirmari  videmus,  ita 
fieri   nequit,    quin  hebescant  eorum   animi,    qui 
nullo  ingenioso    labore   excitantur.      Nemini  du- 
bium  est,  quin  multum   conducat  bonorum  scri- 
ptorum  lectio:   Verum  nisi  ad  illam  scribendi  di- 
cendique  consuetudo  accesserit,   neque  perspicere 
satis  acute  poteris   illorum  sententias  ac  virtutes, 
neque    animo   certam    iudicandi   commentandique 
regula'm  concipere.     Propterea  ad    comparandam 
tum  loqnendi,    tum   iudicandi   facultatem,    nihil 
perinde  necessarium  est,    atque  styli   exercitium. 
Quid  enim  aliud  volebat  Afranius ,    cum  fingeret 
usu  patre  sapientiam  prognatam  esse,  quam  assi- 
duo  dicendi  commentandique  studio  animum  ex- 
pergefieri  ac  erudiri?    Reliquit  in  eam  sententiam, 
dignam  memoriam  posteritatis  vocem  Anaxagoras, 
ttiv  yjtga ,     oocfiag  alriav   elvai }    quod  videbat 
artes  omnes  usu  comparari,  ocioque  ingenia  fere 
sterilescere.     Narn  ut  mechanicas  artes  experiundo 
discimus,  neque  quisquam  tam  demens  est,  qui  se 
mox  Apellen    fore  confidat,    uhi    penicillum  pri- 
mum  in  manus  acceperit,  ita  multo  usu  assuefa- 
cienda  mens  est,  ut  sese  acrius  in  omnia  intendat. 
Itaque    lantum    stylo    tribuit  Marcus    Cicero,    ut 
optimum  et   praestantissimum  dicendi   effnctorem 
ac   magistrnm   esse   scripserit,    solitusque    sit   per 
ocium,    alias  e  Graecis  Latina  facere,  alias  nova 
cudere,  alias  declamare,  qua  industria  et  ingenii 
vim  ac  vigorem    tuebatur   et   locnpletabat  facun- 
diam.      Sic  enim  de  se  ipse  in  Bruto,  ne  quid  te- 
mere  comminisci  videar:    nos  autem  non  desiste- 
bamns,  cum  omni  genere  exercitationis ,  tum  ma- 
xime  stylo,  nostrum  illud  quod  erat,   augere  quan- 
tumcunque   erat.       Demosthenes    aliquandiu    me- 
ditandae  orationis   causa  se   in  specum  quendam 


abdidit,   feruntque  pertinacissime  fraudato  genio 
lucubrare    solitum.      Estque    Plutarchus    author, 
lucernis  noctu   usum   esse  adsiduis,    donec  quin- 
quagesimum  annum  attigit.      Didicerunt  enim  usu 
prudentissimi  homines,  quam  non  vulgaris  artifi- 
cis  sit,   dilucide  apteque  dicere.      At  ex  nostris  iu- 
venibus     quotusquisque    vel    perpetuo    decennio 
unum  aliquem  versiculum  scribere  inslituit?    Ple- 
rique  compendiariam  viam  ad  consequendam  eru- 
ditionem  esse  censent,  si  quam  plurima  audierint 
aut  legerint.   Itaque  alii  totos  dies  sursum  ac  deor- 
sum  currunt,  scholas  omnes  perreptant,  praecepto- 
res  passim  audiunt,   miranturque  non  intellectos, 
dictata  excipiunt ,  uncialibus  literis  elenchos  com- 
mentariorum  notant,  minio  illustrant.      In  precio 
sunt  interpretes,  qui  quam  plurima  dictando  tem- 
pus  extrahunt,    nec  quisquam  semisse  praecepto- 
rem  emerit,  qui  ab  hac  consuetudine  vel  transver- 
sum  unguem  discesserit.      Piursum  alii  domo  nus- 
quam  pedem  proferunt,  librisque  se  tanquam  pi- 
strino    cuidam   addicunt,    chartas  volvunt  ac  re- 
volvunt,  beatos  se  putant,  ubi  quotidie  magnum 
numerum  chartarum  percurrerint.     An  non  utri- 
que    miseri    videnlur,     cum    tanto    labore,    tan- 
taque    valetudinis    iactura    desipere     tantum    di- 
scant.      Primum  enim  nisi  stylo  excitetur  animus, 
per  sese  hebescit:    deinde   cum  immodica  se  vel 
auscultatione,  vel  lectione  obruunt,    ingeniorum 
aciem,  si  qua  contigit,  oblundunt.    Iam  et  iudicii 
inopia  fit ,    ut  fere  pessima   quaeque   cupidissime 
audiant    ac    legant,    ne   non    multa    pervagentur. 
Quos  si   quis    ceu    domum    revocatos    interroget, 
quid   hac  discendi  ratione   sequantur,    quis  finis, 
quae  meta  animo  proposita  sit,  intelliget  non  ali- 
ter   ac   mente   captos,    qnid    agant   nescire.      Nec 
enim  vel  sententias,  vel  sermonem  scriptorum  ob- 
servant,  cum  imitandi  cura  vacent.    Tantum  ocu- 
lis  auribusque  negocium  facinnt,  animus  interim 
Epimenideum  quendam  somnum  dormit :  et  cum 
nnllum  certum  exemplar  exprimere  studeant,  fit, 
ut  et  dicendi  et  iudicandi  ratio  depravetur.      Gra^ 
tulatur  sibi  Demosthenes  apud  Athenienses  dictu- 
rns,    quod  ipsi  per  sese  quae  optima  sint  cernant. 
At  nos  styli  exercitinm  praedicamus  his,  qui  nun- 
quam  periculum  rei  fecerunt,   nec  commodorum, 
quae  secum  haec  exercitatio  adfert,  vim  amplilu- 
dinemque  vel  per  transennam  viderunt,   quo  ma- 
gis  metuo ,    ne  parum  fidei  habeat  oratio    nostra, 
cum  stylo  tantum  tribuimus.      Verum  si  quis  est 
non  plane   iniquus  Musis,    is  apud  se   expendat, 

quae  veteribus  docendi,  rliscendique  ratio  fnerit, 
qua  disciplinae  omnes  non  tantum  illustratae,  sed 
etiam  auctae  sunt.  Pauci  in  ludis  literariis  autho- 
res,  sed  hi  optimi  proponehantur,  quos  imitare- 
tur  iuventus.  Et  quemadmodum  de  re  rustica 
praeceptum  est,  nc  maior  fundus  sit,  quam  qui 
coli  probe  possit,  ait  euim  Vergilius: 

Laudato  ingeiitia  rura, 
Exiguum  colito. 

Sic  illi  cum  viderent  nec  perdisci,  nec  exprimi 
posse  multos  foeliciter,  turbaque  scriptorum  con- 
fundi  potius,  quam  erudiri  iuvenilia  ingenia,  pau- 
ciores  admittebant,  quos  sibi  studiosi  quam  fami- 
liarissimos  facerent.  Declamabatur  item  adsiduo, 
scribebant  alii  versus,  alii  solutam  orationem.  Et 
quia  inter  se  bene  dicendi  studio  certabant,  cura 
solicitudoque  iudicium  acuebat.  Quo  instituto, 
cum  nullum  iucundius  erat  spectaculum,  tuin  nihil 
privatim  aut  publice  utilius  fieri  potuit.  Nam  ex 
huiusmodi  ludis  prodiere  clarissimi  superioribus 
seculis  homines,  Graeci  ac  Latini,  plerique  etiam 
Christiani:  quos  si  imitari  studerent  noslri ,  bone 
Deus,  quanto  res  humanae  magis  florerent,  et 
sacrae  literae  foelicius  tractarentur.  Porro  cum 
veleres  tantum  operae  in  exercendo  stylo  posue- 
rint,  cum  nec  eruditio,  nec  eloquenlia  mediocris 
citra  hoc  studium  parari  queat,  cum  intelligi  non 
possint,  quae  ab  aliis  prudenter  scripta  suut,  msi 
ipsi  styli  usu  ingenia  excitemus:  sinite  quaeso 
a  vobis  impetrari,  ut  stylo  nonnunquam  vestras 
vires  experiamini.  Rem  postulo  non  perinde  dif- 
ficilem,  atque  salutarem,  ncque  enim  aliunde  stu- 
diis  vestris  amplior  accessio  fiet.  Cudes  autem  et 
versiculos  et  solutam  orationem:  video  enirn  pu- 
tidiuscule  dicere,  quotquot  poeticen  non  attige- 
runt,  planeque  humi  repere,  nec  verborum  pon- 
dus,  aut  ullam  figurarum  vim  tenere.  lam  cum 
asperas  confragosasque  compositiones  multo  sit  fa- 
cilimum  in  versibus  deprehendere,  fit,  ut  qui  car- 
men  condunt,  de  solutae  oratiouis  numeris  rectius 
iudicent.  Et  haud  scio  an  de  literis  omnibus 
actum  sit,  ubi  poetice  fastidiri  coeperit.  Fit  enim 
ut  ornatus  splendorque  verborum  nullo  in  precio 
sit,  minore  cura  scribatur,  oscitantius  legantur 
omnia,  rerum  inquirendarum  studium  frigeat. 
Quare  et  Romanis  temporibus  poeticae  contem- 
ptum  incredibilis  inscitia  rerum  omnium,  infan- 
tiaque  secuta  est.  Et  nuper  adeo  cum  nostri  ho- 
mines  versiculos  facere  coepissent,  cum  literis  me- 


lioribus  in  gratiam  rediere.  Nec  video  ego  con- 
servari  posse  quicquid  illud  est  elegantiae,  quod 
hoc  seculo  refloruit,  nisi  exercendo  stylo  carmen 
iuvenlus  meditetur.  Sensit  et  M.  Cicero  facun- 
diam  versibus  scribendis  ali,  eamque  ob  causam 
et  saepe  scripsisse  carmen,  et  Poetarum  perstudio- 
sum  fuisse  constat.  Vidit  posteritas  pleraque  eius 
epigrammata,  extantque  hoilie  loci  aliquot  illu- 
strium  Poetarum  ab  ipso  latinis  versibus  luculen- 
tissime  expositi.  Plinius  Orator  editis  etiain 
poematis  testatur  hoc  studio,  dicendi  vim  adiu- 
vari.  Proinde  qui  discendo  bonas  horas  bene  col- 
locare  volent,  veterum  exemplum  imitentur,  sty- 
loque,  ut  Quintilianus  ait,  fideli  et  facundiam 
parent,  et  iudicium  acuant.  Vehementer  enim 
falluntur,  si  quid  sine  hac  exercitatione  promotu- 
ros  se  in  literis  sperant.  Mare  vitem  citius  ferat, 
quam  eruditionem ,  aut  dicendi  facultatem  conse- 
quatur  is,  qui  tanquam  Mandragora  sopitus,  nun- 
quam  incalescit  ut  ingenium  commentando  exper- 
gefaciat.  Exposui  quae  me  rationes  ad  artium  di- 
cendi  studium  invitent,  nempe,  quod  et  certa  di- 
cendi  ratio  observanda  sit,  et  harum  artium  usu 
studiosis  nonnihil  iudicii  accedat.  Quae  si  quis  ad 
se  nihil  pertinere  sentit,  is  haud  dubie  ab  omni 
hurnanitate  longissirne  abest.  Contra  boni ,  ubi 
cornmodorum  vim ,  quae  ad  nos  a  sermone  re- 
deunt,  contemplati  fueriut,  animadverterintqne 
et  certa  ratione  dicendi  opus  esse,  et  his  artibus 
ingenia  cultiora  reddi,  velis,  ut  aiunt ,  ac  remis 
ad  haec  studia  properabunt.  Verurn  sunt  non  pa- 
rum  multi  praesertim  hoc  tempore,  qui  bonorum 
cursum  morantur,  hi  ad  Theologicarum  literarum 
tractationem  negant  dicendi  artium  scientiam  con- 
ducere:  coepitque  hic  error,  ceu  contagione  qua- 
darn  late  vagatus,  plurimos,  qui  ne  non  valde 
theologicari  videantur,  humaniores  disciplinas 
ornnes  contemnunt.  Ego  vero  seiio  illos  theolo- 
gicari  optarirn,  eaque  praestare,  quae  Christia- 
narn  mentem  decent.  Nunc  video  theologicum 
nomen  ignaviae  tanturn  praetexi,  caeterum  nihil 
minus  esse ,  quam  quod  profitentur.  Nam  dum 
piget  elegantiam  discere,  seque  difficilimia  scripto- 
ribus  evolvendis,  exercendoque  stylo  macerare, 
neque  enim  ullarum  literarum  cognitio  sine  acri 
studio  contingit,  si  quando  domum  bene  poti  re- 
diere,  conciunculam  aliquam  legunt,  inde  ubi  de- 
cerpserint,  quae  ad  stomachum  faciunt,  passim  in 
conviviis,  nam  ibi  potissimum  sapiunt,  decla- 
mant:  et  quia  vulgus  adplaudit,  iam  vero  sibi  tan- 

tum  non  absolute  *)  Theologi  videntur,  cum  de 
gravissimis  rebus  obscoeni  homines,  impuro  ore, 
nulla  religione  disputent.  Et  cum  vetet  Paulus 
y.anrileveiv  loyov  9eov,  nemo  impudentius  cau- 
ponatnr  verbum  Dei,  quam  hi,  qui  cum  nec  mo- 
ribus  nec  eruditione  bonis  se  probare  possint, 
vulgi  favorem,  impia  sacrarum  literarum  tracta- 
tione  emerentur.  Quid multa?  videas  eos  adsper- 
nari  literas  nostras,  quibus  res  bonae  honestaeque 
omnes,  quibus  pietas,  quibus  mores  publici ,  imo 
quibus  Christus  ipse  fabula  est.  ln  quos,  si  bene 
constitutam  haberemus  Rempublicam,  non  nos 
oratione,  sed  vi  Magistratus  anituadverteret. 
Quam  enim  crucern  non  merentur  hi,  qui  ut  prae- 
terea  nihil  peccent,  exernplo  suo  iuventutem  a  lite- 
ris  avocant?  Quae  nisi  discantur,  posteritatem 
sumus  habituri  nihilo  saniorem  superioribus  secu- 
lis  cum  literarum  imperitia  res  omnes  humanas 
ac  divinas  labefactasset.  Quin  igitur  sic  cogita- 
mus  olim  cum  gravissime  succenseret  Ecclesiae 
Deus,  ereptas  esse  literas,  secuta  est  et  sacrarum 
inscitia.  Nam  cum  nostris  verbis  loqui  Deus  vo- 
luerit,  de  sermone  divino  inepte  iudicaverint  im- 
periti  artium  dicendi.  Porro  quae  illis  temporibus 
caecitas  mentes  hominum  tenebat?  Christum  quo- 
tusquisque  norat?  Imo  chartae  iam  obsoleverant, 
quibus  continebantur  sacra.  Articulos  Parisii 
condebant,  quos  iuterim  mundus,  tanquarn  divi- 
nas  leges  adorabat:  pium  nihil  erat,  nisi  quod  illi 
somniassent.  Et  belli  homines,  cum  literas  nul- 
las  tenerent  unde  sapere  discerent,  fatuarn  illam 
sophisticen  pepererunt,  coeperuntque  rixari  de 
commenticiis  verborum  compositionibus,  ne  non 
rhetoricarentur,  quid  intersit  inter  haec,  Papam 
vidi  et  vidi  Papain.  Extatque  hodie  articulus 
Parisiensis,  Ego  currit,  male  Latine  dici ,  haere- 
ticurn  esse,  quisquis  dissenserit.  Satin'  viden- 
tur  ultae  contumeliam  literae  neglectae?  Quis 
enim  credat  cerebrum  fuisse  talium  nugarum  au- 
ctoribus?  Haec  vero  calamitas  magna  ex  parte 
literarum  inscitiae  imputanda  est,  non  enim  pate- 
btint  sacra,  tanquam  interclusa  virgultis  ac  fron- 
dibus,  unde  menlis  recte  erudiendae  ratio  petere- 
tur,  negligebanlur  et  diserti  scriptores,  qui  mo- 
nerent  humana.  Quanto  tolerabilius  fuerat  pesti- 
litate  aut  annonae  caritate  plecti  Ecclesiam ,  quam 
tanta  amenlia?  Planeque  mihi  persuadeo,  certum 
esse  divinae  irae  exemplum,  si  quando  muudo  lite- 


ubsolutil 


rae  eripiuntur.  Nam  reliquis  poenis  pii  quoque 
non  raro  mulctantur.  At  literarum  insciliam  pu- 
blica  comitatur  impietas.  Nuper  vero  cnm  respi- 
cere  afflictos  iterum  coepisset  optimus  Pater,  es- 
setque  redditurus  nobis  Evangelium,  pro  sua  libe- 
ralitate  et  literas  restituit,  quibus  Evangelii  tracta- 
tio  adiuvaretur.  Nec  magis  novum  videri  debet 
donum  linguarum  Apostolis  collatum,  quam  qnod 
hae  a  tanto  squalore  receptae,  ex  tenebris  plus 
i]uam  tartareis  in  lucem  revocatae  sunt.  Nec  iu 
obscuro  est,  bonis  quibusdam  viris  auxilio  fuisse 
literarum  scientiam,  in  Theologia  restituenda. 
Prirnum  itaque  ingratitudo  fuerit,  coeleste  donurn 
adspernari,  deinde  cum  beneficio  literarum  resti- 
tuta  sint  sacra  ,  impii  simus,  si  nullam  harum  ra- 
tionem  habeamus,  sine  quibus  stare  res  theolo- 
gica  non  potest.  Et  ut  paucis  exponam,  quid 
iudicem  ad  sacrarum  literarum  tractationem  con- 
ferre  linguarum  scientiam,  non  sum  in  eo  er- 
rore,  ut  humani  ingenii  industria  sacra  pene- 
trari  statuam.  Sunt  ia  sacris,  quae  nisi  mon- 
strante  Deo  nerno  unquam  cernat:  nec  innotescit 
nobis  Christus,  nisi  doceat  Spiritus  sanctus.  Sic 
enimChristus  ipse  inqnit,  a  spiritu  se  do'§aa&r)vai. 
Verum  praeter  prophetiam,  vis  verborum  cogno- 
scenda  est,  in  quibus  tanquam  in  sacrario  quo- 
dam,  divina  mysteria  recondita  sunt.  Quid  enim 
si  non  intellecta  verba  magico  more  pronuncies? 
nonne  surdo  fabidam?  At  de  sermone  iudicare 
nemo  recte  poterit,  nisi  qui  recte  discendi  ratio- 
nem  perdidicerit.  Quid  enim  magis  proclive  est, 
quam  verbo  aliquo  aut  schemate  falli?  Nuper  qui- 
dam  ex  Magistris  nostris ,  cum  enarraret  ea  quae 
de  Melchisedec  in  Genesi  prodita  sunt:  Rex  Sa- 
lein  paiiem  ac  vinum  obtulit,  non  animadvertens, 
Salem  loci  nomeu  esse,  multa  de  condimenti  vi 
ac  uatura  disseruit:  iinposuit  enim  bono  viro  vo- 
cum  afnnitas.  Nain  oscitantius  ornnia  legunt,  qui 
ingenium  dicendi  artibus  non  exercnere.  Dece- 
perunt  et  eruditos  figurae,  adeo  nulla  exercitatio 
dicendi  ac  scribendi  satis  cautos  facit.  Interroga- 
bat  me  pridem  doctus  quispiam  homo,  ecquid  sibi 
vellet  Paulus  cum  inquit  in  epistola  ad  Tirno- 
theum:  Salvatur  mulier  per  filiorum  generatio- 
nem,  si  in  fide  permanserint  (nam  Graeci  plurali 
numero  verbum  extulere).  Ego  cum  non  haberem 
qnod  apte  responderi  videretur,  commentarios 
consulo.  Ecce  vobis  Chrysostomum  quam  belle 
nugatur  cum  verbum  iielvuroi  ad  sobolem  refert. 
Quod   quam    non    conveniat  sententiae  Paulinae, 

faeile  est  iudicare.  Nec  videt  senex  ille  synthesin 
esse  grammaticam ,  cum  universum  sexurn  plurali 
verbo  compietftitur.  Similia  horhrn  exempla  non 
rara  suppeilitabit  quotidianus  scriptorum  usus. 
Postremo  quam  aliam  ob  causam  Sopbistae  sacris 
libris  ablegttis,  novum  Theologiae  genus  repe- 
rere,  quam  quod  iilorum  sermonem,  et  disserendi 
rationem  non  adsequebantur?  Quorum  exemplum, 
si  quem  a  barbarie  non  deterret,  is  fustuario,  non 
oratione  castigtndus  est:  nam  si  perrexerit  inven- 
tus  lionas  literas  contemnere,  haud  dubie  futurum 
est,  optimis  neglectis,  ut  rursus  sacrae  bonaeque 
res  omnes  pessum  eant.  Fallitur  enim  quisquis 
verbis  tantnm,  non  etiam  mente  baibaros  fuisse 
Theologtstros  istos  censet.  lam  si  quando  Eccle- 
siasticum  dogma  tuendum  fuerit,  quid  quaeso 
praestabit  is,  qui  quid  sentiat,  explicare  non  po- 
test?  An  confusaneam  aliquam  ac  stoicam  oratio- 
nem  adferet,  in  qua  de  verborum  interpunctione 
rixetur?  Ab  boc  auditor  cum  expectarit  perspi- 
cuarn  sacri  dogmatis  tractationem ,  perinde  ac 
liians  corvus  discedet,  diu  frustri  molestis  distin- 
ctionibus  fatigatus.  Itaque  quos  pietatis  tenet  stu- 
dium,  ii  velChristo,  vel  publicae  necessilati  Ec- 
clesiae  hoc  praestent  officii,  ut  recte  loqUi  discant. 
Vocat  huc  etiamPaulus,  cnm  inCorinlbiis  lingua- 
rum  studium  probat,  cuius  autoritas  merito  apud 
vos  valere  debet,  quibus  in  ore  tarn  multus  est. 
Indicavi  paucis  quid  ad  literarum  prophanarum 
ac  sacrarum  tractalionem  conducat  recte  dicendi 
scientia.  Nunc  vestrum  est  cum  elegantiore  lite- 
ratura  in  gratiam  redire,  eamqne  cnpide  amplecti. 
Yideo  plerosque  intempeslive  properare  ad  gca- 
viores,  ut  vocant,  disciplinas,  quosdam  ad  lura 
discenda,  ad  Medicinam  spes  quaeslus  r.ipit ,  alii 
ad  Theologi  im  contendunt,  priusquam  robur  ali- 
quod  fecerint  in  studio  arlium  dicendi.  Qui  si  suo 
quaeque  ordine  adgrederenlur,  bone  Deus,  quanto 
rem  foelicius  gererent?  Nunc  male  tentato  com- 
pendio  ipsi  sese  morantur. 

Fuit  apud  nos  Morio  quispiam,  qui  in  lieri 
cnlinam  ex  more  ligna  ferebat:  is  solitus  est  ex 
inhma  strue,  ea  revellere,  quae  moveri  sine  magno 
negocio  uon  poterant.  Interrogalusque  cur  id  fie- 
ret,  respondit,  se  difficilimam  laboris  parlem  pri- 
mum  confectnrum,  summa  illa  facilius  moveri: 
nec  viditqu  mtum  referret,  singula  ordine  tollere. 
Iluins  mihi  persimiles  videntur,  qui  fastiditis  bis 
artibus  ad  suhlimia  provolant.  Nam  et  augftur 
discendi  l.tbor,  et  incommodius  omnia  tractanlur, 
Meea\th.   Opek.    Vol.    XI. 


cum  nondum  sint  perpolili  primis  rudimentis. 
Deum  immortalem,  quam  infoeliciter  cessit  maio- 
ribus  nostris  haec  praecipitantia.  Nullum  genus 
artium  superioribus  seculis  non  foede  conspurca- 
tnm  est  ab  his,  qui  cum  elegantiores  literas  non 
attigissent,  in  optimas  quasque  et  gravissimas  disci- 
plinas  tauquam  in  rosas  porci  irruerunt.  Tlieolo- 
gia  stullis  et  impiis  quaeslionilms  prorsus  obruta 
est.  Qui  PbiIoso|)hiam  professi  sunt,  ne  nomen 
quiJem  artis  satis  inlellexerunt.  De  iure,  aequo 
ac  bono  fieri  non  potuit,  ut  quidquam  sani  com- 
miniscerentur  hi,  qui  elegantioris  literaturae  ru- 
des  erant:  qnod  et  ipsum  disciplinae  genus  ex  me- 
diis  humanitatis  artibus  derivatum  sit,  et  veterum 
Iurisconsultorum  literae  plenae  sint  priscae,  ve- 
raeque  eruditionis.  Neque  nunc  ego  sermonis 
spurciciem  tantum  in  artium  professoribus  accuso, 
sed  imprudentiam,  a  quo  se  vitio  adserere  non 
possunt,  quorum  ingenia  dicendi  artibus  non  sunt 
exculta.  Quare  non  cesso  vos  adhortari,  ad  ele- 
gantiae  earumque  artium  studium,  sine  quibus 
disciplinae  reliquae  non  possunt  non  infoelicis- 
sime  tractari,  quod  a  vobis  par  est,  ut  vel  publica 
necessitas  impetret.  Nam  ubi  disciplinas  graviores 
vitiarit  barbaries,  periclitari  solent  et  hominum 
mores.  Est  enim  multo  verius  hoc,  romparari 
mores  ex  doctrina,  quam  quod  Plato  scripsit,  ex 
Musicoruin  cantibus.     Dixi. 


No.  7. 


an.  1525. 


De  legibus. 


Apud  Crat.  Myl.  p.  185  sqq. ,  in  Declama».  T.  I.  p.  204.*  in 
Servest.  T.  1.  p.  175.  et  in  Richard.  T.  II.  p.  481.  —  Me- 
lanthon  in  ep.  ad  Banmgarln.  Vol.  F.  p.  737.  scribit :  „  Hoc 
tempore  in  manihus  habeo  ^fA/rijc,  qua  de  legibus  dicam 
ex  publico  institulo.  Nam  Irgem  lulimus,  ut  singulis 
mensibus  declamelur." 

De  legibus  oratio  Phil.  Mel. 

Desiderant  in  me  plusculum  fortasse  pudoris  ali- 
qui,  ciun  assiduis  declamationibus ,  et  iufantiam 
meam  vulgo  traduco,  et  humanissimis  in  hac 
scbola,  patientissimisque  auditoribus  toties  odiose 
obstrepo.  Ego  vero  agnosco  mearum  virium  im- 
becillitatem,  meoque  me  pede  metior:  et  cum  de 
meipso  censuram  ago,  sentio  quam  non  satisfa- 
ciam  politissimis  quorundam  auribus.  Verurn 
cum  provehendae  rei  literariae  causa,  hoc,  quic- 

quid  est  operae,  a  me  sumatur,  stiidium  meum 
quaeso  boai  consulite.  Nam  cum  pars  quaedam 
publici  muneris  in  hac  schola  mihi  delegata  sit, 
parum  meminisse  viderer,  quam  sustineam  perso- 
nam,  nisi  de  adulescentium  officio  nonnunquam 
dicerem.  Quod  cum  pro  virili  faciam,  easque 
disciplinas  iuventuti  commendem,  quibus  negle- 
ctis,  cum  religionem,  tum  res  bonas  alias  labeheri 
necesse  est,  facile,  ut  spero,  impetrabo,  ne  mea 
niihi  sedulitas  fraudi  sit.  Sunt  enim  favore,  stu- 
diisque  omnium,  iuvandi  eorum  conatus,  qui  lite- 
ris  non  pessime  consultum  volunt.  INeque  aliam 
ob  causam  modo  dicere  instituimus,  quam  ut  iis 
qui  hic  ex  more  declamare  solent ,  si  qui  forsan 
imbecilliores  sunt,  meo  exemplo  non  nihil  animi 
addam,  et  tanquam  classicum  canam  :  Deinde,  ut 
eruditos  omnes  pnblica  voce  rogitem,  ut  in  hanc 
arenain  et  ipsi  aliquando  descendant,  cum  pueris 
collusuri.  Socratem  nihil  puduit  natu  grandem, 
cum  parvis  filiolis  equitare,  ut  ille  ait,  in  arundine 
Ionga :  quanto  minus  vobis  vitio  poterit  verti  bo- 
nestissimus  conatus,  si  cum  hoc  grege  de  literis 
nonnunquam  commentemiui,  quarum  causa  quic- 
quid  susceperis,  quando  mortalia  nihil  diviuius 
habent,  laudem  meretur.  Quaeso  itaque,  ut  scho- 
lae  operam  suam  ea  in  re  candide  impertiantur, 
quicunque  literis  bene  cupiunt.  Sic  enim  statuo, 
praeclare  de  rebus  humanis  mereri,  qui  puerilia 
studia  honestis  exemplis  accendunt.  Iam  et  meam 
facilitatem  ita  denium  probari  vobis  iudicabo,  si 
imitari  coeperitis,  quae  si  silentio  veslro  damnata 
fuerit,  bone  Deus,  quam  ipsi  nobis  displicebimus. 
Suinus  autem  de  legibus  dicturi,  deque  eo 
iure,  quod  in  scholis  hoc  tempore,  et  in  iudiciis, 
in  bona  Europae  parte  regnat.  Nam  eae  literae 
non  nuper  male  audire  coeperunt,  cum  aliis  pro- 
phanarum  legum  parum  pia  professio,  indignaque 
Christi.inis  videtur,  alii  satius  ducunt,  ut  iudicia 
non  improbent  prorsus:  nam  id  nec  Scythae  so- 
lent,  res  ex  aequo  et  bono  sine  scriptis  legibus  iu- 
dicare.  Horum  calumnias  pro  nostri  ingenii  me- 
diocritate,  refellere  conabimur,  ut  eos  qui  ad  ge- 
reudam  Rempub.  olim  accessuri  sunt,  ad  huius 
disciplinae  studium  invitemus.  Praegravant  au- 
tem  hanc  causam  mirifice  hoc  tempore  Doctorculi 
quidam,  qui  cum  fere  sint  a&coi,  tamen  Evangelii 
praetextu  tyrannidem  gerunt,  et  pro  libidine  cum 
humanas,  tum  divinas  leges  figunt  ac  refigunt. 
A  quibus  si  iinpetrari  poterit,  ut  nobis  dicendi 
potestatem   faciant,    sunt  enim  perquam  morosi, 


docebo  breviter,  sacris  literis,  non  modo  non  im- 
probari  civiles  leges,  sed  praecipi  etiam ,  ut  reli- 
giose  sancteque  colantur,  qua  laude  nulla  potest 
amplior  legibus  tribui.  Ubi  fidem  fecero,  civilem 
urbium  statum  nihil  pugnare  cum  religione  ex- 
ponam  quam  prudenter  a  maioribus  factum  sit, 
quod  Romanas  leges  potissimum  delegerunt,  quas 
in  constituendis  civitatibus  tanquam  filum  seque- 
rentur,  easque  summa  cura  a  nobis  studioque 
conservandas  esse  ostendam. 

Quae  malum  dementia  tandem  est,  quis  fu- 
ror,  falso  Christiani  nominis  praetextu  ,  civilium 
rerum  statum  labefacere  et  convellere?  Quae  bar- 
baries,  qui  Scythae  iudicia,  aequi  et  iniqui  discri- 
men  e  mcdio  tollunt?  Et  audent  hoc  Christo  qui- 
dam,  si  superis  placet,  Christiani  Doctores  tri- 
buere?  Quid  est,  si  haec  non  est  contumelia? 
Qui  ex  gentilibus  Philosophis  in  Christum  stylo 
debacchati  sunt?  Unum  hoc  fere  causificantur, 
quod  quaedam  leges  parum  videantur  aptae  ad 
civilem  consueludinem,  societatemque  hominum 
tuendam:  neque  censent  ullo  probro  Christi 
dignitatem  gravius  laedi  posse.  Horum  vincunt 
amenliam  nostri ,  qui  in  ipso  contemptu  publico- 
rum  morum,  et  in  evertendo  nniverso  civili  statu, 
pielatem  collocant.  Adeo  de  Christi  nomine  su- 
perstitio,  peius,  quam  qui  ex  professo  insectantur, 
meretur.  Nam  cum  virn  pietatis  ignoret,  et  pro 
suo  arbitrio  sibi  Deos  somniet,  non  modo  nihilo 
rectius  de  Christo  sentit,  quamEthnici,  sed  pie- 
tatis  etiam  titulum  fere  privatis  vitiis  praetexit, 
quo  sacrilegio  nihil  abominabilius  fingi  potest. 
Et  quia  vetuit  Deus  humano  arlificio  imaginem  sui 
fingi,  seque  e  suo  sermone  cognosci  voluit,  ubi  se 
nobis  velut  in  tabula  deliniavit,  petemus  et  nos 
e  sacris  literis,  quid  de  civilibus  legibus  divinus 
Spiritus  decreverit:  quas  cum  coelesti  voce  pro- 
bari  audielis,  par  fuerit,  et  cognoscere  diligentius, 
et  observare  sanctius.  Sese  enim  contemni  Deus 
iudicabit,  si  civiles  leges  tantopere  nobis  com- 
mendatas  violaverimus.  Sed  recenseo  locos  qui 
legibus  patrocinantur,  docentque  in  rebus  publi- 
cis  iudicia  esse  constituenda,  legesque  rationi  con- 
sentaneas  de  rebus  herciscundis,  de  sontium  poe- 
nis,  et  aliis  hoc  genus  ferri  posse. 

Primum  ius  faciunt  nobis  sacrae  literae,  vel 
gentilibus  vel  mosaicis  legibus  in  prophanis  rebus 
iudicandis  uti.  Et  cum  iudicia  amplissimo  testi- 
monio  ornant,  tum  nolneiag  mosaicam  et  gen- 
tilem    iuxta    probant.       Cum    Baptistam    milites, 

haud  dubie  de  genere  vitne  consnltnri,   rognrent, 
quid  a  se  fieri  vellet,   nihil  hic  exegit,   nisi  ut  suis 
contenti  stipendiis,  neminern  calumninrpntur,  aut 
concuterent.    Porro  cum  stipendiis  iubet  esse  con- 
tentos,    publicum  munus,    quod    illis  mandatum 
erat,  plane  adprobat.      Quis  nescit  autem   Magi- 
stratuum  arma,  leges  et  iudicia  esse,   quae  domi 
vim  ac  iniuriam  a  civibus  prohibent?   Quare  non 
dubium  est,  quin  tanti  leges  faciendae  sint,  quanti 
Magistratum  Baptista  facit.    Paulns  Magistratuum 
autoritatem  praedicat,  cum  gladii  usum  ordinatio- 
nem  Dei  vocat,    et  Magistratum  Dei   ministrum. 
A  quo  oraculo  ex  diametro  dissident  hi,  qui  leges 
impietatis   accusant:     Est   enim   hoslis  Dei,    non 
minister,  quisquis  ea  suscipit,  quae  divinae  leges 
vetant.      Qui  alterius  uxori  vitium  offert,  qui  res 
aliorum  fraude  intervertit,  qui  periurio  fallit,  qui 
bellum  cum  superis  gerit,  non  minister  est,  deni- 
que  hostis  est,   cuiuscunque  functio  proprie  impia 
est.      Quare  cum  Paulus  Magistratum,   Dei  mini- 
strum  vocat ,  non  hostem,  negat  eius  provinciam 
cum  religione  pugnare.      Contra,  qui  Magistratus 
damnant,    semel  uno  nomine   omnes  latrones  et 
Dei    hostes    esse    pronunciant :    quod   quam    non 
quadret  ad  Paulinam  sententiam,  perspicuum  est. 
Quid  enim  tam  dissimile  voluit  ille  esse  Iatrocinio, 
quarn  Magislratum?      Hunc  tranquillitatis  publi- 
cae  custodem,  nuncupat  Paulus,  cum  gerere  gla- 
dium  siribit,  ut  bonos  honores  adficiat.      Quod  si 
latrocinium  Magistratus  est,    custodem   bonorum 
qui  cedo  adpellabit?     Iubet  item  Paulus  piorum 
votis  Magistratus  Deo  commendari,   ut  salvi  pu- 
blicam  tranquillitatem  tueantur.      Idemque  exula- 
turis  Iudaeis  Hieremias  praecipit.      At  incolumita- 
tem  latrocinio  precari,  nihilo  magis  fas  est,  (piam 
bene   precari  lupanaribus.      Tam   clare  disceruit 
a  latrocinio  Magistratum  scriptura:    inter  quae  si 
nihil    interest,    sceleratus    erat  Ioseph,    cum    in 
Aegypto  imperaret,  scelerati  Cornelius  et  centu- 
rio,  cuius  fidem  Christus  unice  praedicat,  pleri- 
que  item  alii  qui  Respublicas  et  gentilium  legibus 
administrarunt.       De    iudaicis    Piegibus    nonduin 
dico,  quos  putant  minus  posse  ad  nostra  compa- 
rari,  sed  hos  quos  recensui,  quaeso  patiamini  me- 
lioris  notae  Christianos  fuisse,  quam  hi  sunt,  de 
quorum  moribus  posteaquam  publicas   leges  con- 
temnere  coeperunt,    passim    niale   audit  Evange- 
lium.      Sed   unde  tandem  honorifica    appellatio? 
Ecquid  praecepit  Deus  de  gladio?    Primum  mini- 
ster  Dei  is  est,  qui  eius  iussum  facit,    quique  ex 


eius  se  mandato  comparat,  cui  qui   auscultat,  is 
non  modo  nihil  peccat,  sed  ,   quernadinodum  sa- 
crae  literae  docent,  sanctum  etiam  officium  facit. 
Praecipit  autem  Deus  morte  mulctari  eum  qui  ho- 
minem  occiderit,   quae  lex  citra  controversiam  to- 
tam  nolntiav  complectitur.      Etenim  ut  publicae 
tranquillitatis  causa  fas  est  de  capite  hominis  iu- 
dicare,   ita  et  ad  rerum    divisionern,    ad   leviora 
negotia  transigenda,    quando  aliter  publicae  paci 
consuli  non  potest,   constituere  iudicia  licuit.    Ex- 
tat  lex  in  Genesi  ad  Noe,  universo  mortalium  ge- 
neri  lata,  estque  confirmata  mosaicis  edictis,  quae 
tametsi  solis  Hebraeis  proposita  sunt,  tamen  ar- 
guunt  Deum  probare  morem  ,  cum  iudicandi  res, 
tum  plectendorum  sontium.     Nota  enim  Pauli  vox 
est:    Legem  iniustis  latam  esse,    quae  monet,    ut 
qui  spiritu  Christi  non  frenantur,    cum  llebraei, 
tum    reliqui  mortales,    legibus  coherceantur,    et 
tanquam  carcere  septi  teneantur,  ne  quem  laedant, 
ne    cuius    rebus  damnum  dent.      Eodem   impios 
omnes   numero  cum  Gentes    tum  Iudaeos   habet, 
gladioque  seu  legi  ad  unum  omnes  subdit.     Suum 
autem  quoddam  Christi  regnum  est,   qui  cum  non 
in  hoc  se  nobis  ostenderit,  ut  humanam  nolnuav 
conderet,   mundi  regnum  non  labefacit,  immo  in 
id  extrudit  eos,   quos  a  turpiiudine  non  dehorta- 
tur  pietas,    ut  vis  remoretur.      Prodiit  Christus, 
ut  coelestibus  muneribus,  ut  immortalitate  paucu- 
los  quosdam,  tanquam  in  aliurn  eductos  mundum, 
donaret,    non  ut  civitates  constitueret.     Pvegibus 
hanc  provinciam  reliquit,    tenendam  conservan- 
damque  ocii  tuendi  causa.     Ipse  in  piorum  pectora 
spiritum  suum  transfundit,  ut  divinitatem  cum  iis 
communicet.      Ipse  verbo  renovat  piorum  mentes 
y.al  /Lieraoxrftiari&i.  Niliil  haec  ad  mnndi  regnum, 
quod  in  componendis  tantum  moribus,  in  arcenda 
violentia  versatur.       Id  quod    non    facile  tantum 
fert  Christus,  sed  probat  etiam,  cum  et  suos  pa- 
rere  iubet,  et  mioisterium  Dei  esse  fatetur.    Quare 
qui  ad  Piespub.  accessuri  sunt,   hos  non  modo  non 
retrahit   religio,    sed   monet  etiam  pium  officium 
facturos,  si  publica  munera  recte  gesserint,  si  ius 
candide  dixerint.      Qui  secus  docent,  cum  de  pro- 
phanis  legibus,   tum  de  Christi  nomine  male  me- 
rentur. 

At  litigare  vetat  Christus.  Quis  negat?  Iu- 
dicare  vero  non  vetat.  Quantum  autem  inlersit 
inter  iudicare  et  liligare,  nemo  non  videt.  Nam 
ut  viatorem  pulsare  Deus  vetat,  non  vetat  obligare 
vulnus,  si  quod  is  forte  acceperit,  ita  quanquam 
5  * 

odia  mortalium  inler  se  execretur,  mederi  tamen 
tarn  perniciosis  morbis  patitur.  Quare  vitia 
damnari  patiar,  remedium  par  est,  ut  grato  ani- 
mo  complectamur.  Furit  hic  vindictae  cupiditate: 
ille  res  alterius  fraude  occupat.  Quos  cum  in 
viam  non  revocet  pietas,  iudicum  auctoritate  fu- 
ror  comprimitur.  Nihil  David,  Moses,  Soloino 
peccarunt,  quantumvis  improhis  nehulonihus  ali- 
cuhi  ius  dixerint.  Proinde  Christus,  ut  litigan- 
tem  ac  vindictae  amore  ardentem  damnet,  tamen 
suas  iudicibus  partes  reliquit,  sive  ex  gentilibus 
legibus,  sive  ex  mosaicis  ius  dicant.  Gentium  res- 
publicas  administrarunt,  loseph,  Danitd,  Naa- 
man,  Centurio,  qui,  si  flagitium  est  Rempub. 
gerere,  vel  gentilibus  legibus  uti,  ordine  movendi 
sunt.  Verum  nolo  hic  longius  immorari.  Nam 
et  alias  accurate  haec  excussimus,  et  piis  mentibus 
ii  loci  quos  produximus  satisfecerint.  Tantum  re- 
clamant  hi,  qui  nec  sacras  nec  prophanas  leges 
pensi  habent.  Christus  optima  fide  censum  Ma- 
gistratui  numerat ,  ut  exemplum  colendaruin  pu- 
hlicarum  legum  proderet.  Id  adeo  imitari  opor- 
tebat  eos ,  qui  Christianam  lihertatem  ubique  for- 
titer  iactant.  Et  cum  divino  suffragio  ius  publi- 
cum  comprobatum  sit,  pietas  exigit,  ut  et  diligen- 
ter  cognoscatur,  et  religiose  colatur  et  tractetur. 
Legumlatores  veteres  omnes,  quo  plus  auctoritatis 
suis  legibus  adderent,  Deorum  oraculis  probatas 
adseverabant-  Minos  fingcbatur  novem  annorum 
spacio  Iovis  usus  familiari  consueludine,  ab  eo 
constituendae  Pieip.  rationem  didicisse.  Lycur- 
gum  ferunt  et  ab  Apolline  Deum  appellatnrn  esse, 
et  sua  edicta  ()>jtqui;  vocasse  ,  quod  oracola  videri 
vellet.  Numam  aiunt  simulasse  nocturnos  cuin 
Egeria  congressus.  ringebantur  haec,  ut  cum 
divino  iudicio  adprobatae  leges  viderentur,  phiris 
fierent.  Quanto  sanctius  a  nobis  ius  publicum  coli 
debet,  ciim  id  non  commeuticia  oracula,  sed  cer- 
tissirnae  voces  divinae  nobis  gravissime  commen- 
darint? 

Porro  curn  constet,  nihil  pugnare  cum  civi- 
libus  legibus  religionem,  et  in  rebus  prophanis 
iudicandis  fas  esse,  vel  gentilibus  vel  mosaicis 
legibus  uti,  expostulabimus  aliquanto  liberius  cum 
iis  qui  publico  iuri  praeter  meritum  iniquiores 
sunt.  Non  satis,  ita  me  bene  ament  Musae,  con- 
stituere  possum,  morosi  hi  mihi  videantur  tan- 
tum,  an  prorsus  furere:  nam  ut  illiheralem  con- 
vivam  esse  censemus,  qui  apud  amicum  praesen- 
tem  copiam  nauseat,  ita  qui  praesenles  mores,  in- 


stituta  ac  leges  temere  fastidit,  opicus  mihi  et  pa- 
ruin  urbanus  videtur.  Et  cum  in  omni  vita  sa- 
pientissimi  homines  praeceperint ,  communibus 
moribus  tanquam  scenae  obsecundandum  esse, 
vahle  iniusti  suut,  qui  tanquam  cum  rebus  huma- 
nis  hellum  gesluri ,  praeter  sua,  nihil  prob.mt. 
Sordidos  ac  plebeios  animos  fere  praesentium  poe- 
nitet,  qui,  cum  libidine  sua,  non  ratione  omnia 
metiantur,  miro  quodam  novandi  studio  tenentur. 
Neque  ullus  Euripus,  ullum  fretum  tam  varios  ha- 
bet  aestus  ac  fluctus,  quam  varii  vulgi  motus  sunt. 
Quaecunque  commoverit  teinpestas,  subito  furit, 
miscelque  omnia.  Contra,  generosae  mentes  com- 
munibus  se  moribus  attemperant,  solentque  ut- 
cunque  et  ubicunque  opus  fuerit,  obsequi ,  quem- 
admodum  ille  Terentianus  pater  monet.  Iam  non 
simplex  rusticitas,  sed  furor  est  plane,  patrios  mo- 
res  ac  patria  instituta  odisse.  Etenim  cum  pa- 
triac  sanctum  quendam  amorem  omnibus  indide- 
rit  natura,  prorsus  oblili  sui  videntur,  qui  patrias 
leges  tantopere  aversantur.  Sapientissimus  Poeta 
fingit  Ulyssem  optare,  ut  vel  fumuui  de  patriis 
exorientem  focis  videat:  hi  leges  contemnunt,  or- 
namentum  patriae  pulcherrimurn ,  quarum  hene- 
ficio  ipoi  et  aluntur,  et  servantur,  ut  ne  naturae 
quidem  plus  quam  his  debeant.  Mirum  ni  Vul- 
turio  plus  est  humani,  quam  huic  generi.  Ego 
profecto,  quoties  def.itigatum  animum  remitlere 
recreareque  libet,  nulla  in  re  suavius,  atque  in 
patriae  recordatione  acquiesco.  Id  quod  fieri  non 
posset,  nisi  mirum  quendam  eius  arnorem  inse- 
visset  natura.  Videor  mihi  iam  agros  pervagari, 
iam  in  hortis  reptare,  iarn  ad  flumen  deambulare. 
Ilic  nalurae  opes,  industriam  colonorum  meorum 
civium  tacitus  contemplor,  admiror  maiorum  pru- 
dentiam,  qui  agros,  qui  oppidum  ipsum  diligen- 
tissirne  ornarunt  et  munierunt.  Haec  cum  animo 
considero,  et  propemodum  intueor,  mediocri  ne 
me  voluptate  perfrui  ccnsetis?  Me  vero  cum  loci 
amoenitas  per  sese  delectat,  tum  quia  patriae  no- 
men  accedit,  valde  adficior.  Nec  minus  tali  pa- 
tria  capior,  quam  ille  Ithaca,  qui  quarnvis  steri- 
Iem,  et  iu  asperrimis  saxis  tanquam  nidulurn  ad- 
fixam,  pluris  immortalitate  fecit.  Et  cum  tanto- 
pere  solum  ipsurn  ametur,  non  possuin  non  favere 
et  legibus,  quibus  civium  inter  se  studia  volunta- 
tesque  conciliantur  et  devinciunlur,  quae  dome- 
sticam  discipliuam,  bonos  mores,  populdiiuin 
libertatem  tuentur,  quae  profecto  non  minus  nos 
quarn  lares  nostri,   deleclant.      Proinde  cum  iu- 

flammet  nos  natura,  et  adsuefecerit  cousuetudo  ad 
amandam  colendamque  palriam,  et  ingrati  erga 
beuemerentem,  et  in  penates  suos  impii ,  et  alieui 
prorsus  ab  Irumanilate  sunt,  quibus  domeslicae 
leges  sordent.  Capitale  est  Magistraturn  pulsare, 
hi  cum  prorsus  ex  Repub.  Magistratus,  iura  omnia 
exterminent,  quod  non  supplicium  merentur? 
Nolo  bic  causari,  frustra  eos  niti,  recepta  non 
posse  fere  privato  cuiusquam  arbitrio  convelli. 
Finge  rem  succedere.  Quid  erit  civit  itibus  rrostris 
calamitosius?  Quas,  Deum  immortalem,  haec  no- 
vitas  dabit  turbas?  Nam  ut  sine  vaietudinis  iactu- 
ra  nemo  victus  rationem  inutat,  ita  nec  leges  sine 
publica  perturbatione  mutantur.  JNec  ad  civita- 
tutn  ocium,  et  ad  concurdiarn  stabiliendam  quid- 
quam  periude  conducit,  atque  veterunr  legum  mo- 
rnmque  conservatio:  quod  cum  urbium  exempla 
passim  testantur,  tum  mouet  aureus  veteris  Poe- 
tae  versiculus: 

Moribus  antiquis  res  stat  Romana  virisque. 
Valeant  igitur,  qui  vel  adeo  inciviles  sunt,  ut 
attemperare  se  communibus  moril)US  nolint,  vel 
adeo  arrogantes,  ut  reclius  se  rebus  publicis  con- 
sulturos  confidarrt,  quanr  maiores,  vel  adeo  ferrei, 
ut  nullus  rerirm  patriarum  amor  tangat.  Etsi  ita 
videtur  iu  rtcptlozo/czuyiav  cummigrent,  Senatui 
populoque  cuculorum  imperatiiri.  Quanquarn  au- 
tem  haec  abunde  magna  ratio  bono  viro  sit,  cur 
praesentes  leges  amplectatur,  quod  usn  receptae 
sint,  et  in  mores  peneque  in  naturam  nostrarn  ver- 
terint.  Stultum  est  enim  cum  publicis  moribus 
dimicare,  tamen  excutiamus  rem  paulo  accuralius, 
temere  ne  an  consulto  rnuores  rrostri  ex  scriptis 
legibus  iudicari  res  maluerint.  iNon  rruper  in  scho- 
lis  hac  de  re  altercantur,  utrum  satius  sit  ex  scri- 
pto  iure,  an  ex  Magistratuum  arbilrio  res  iudi- 
care.  Verum  nos  non  quod  ociosi  in  scbobs  lite- 
ratores  somnianl,  sed  quorl  prudenlissimi  quique 
probarunt,  qui  Fiespub.  tenuerunt,  sequemUr. 
Nani  cum  humanae  prudcntiae  civilia  officia  reli- 
gio  commiserit,  et  prudentnm  exemplis  et  com- 
muni  sensu  harrc  causam  metiemur.  Quae  fuit 
autem  usquam  Respnb.  mediocris  sine  certis  legi- 
bus  conslituta?  Scripto  iure  usi  sunt  Aegyptii, 
Cretenses,  Alhenienses,  Rornani,  addam  eti.im 
Iudaeos.  Et  Lycurgus,  tametsi  nullas  scripserit 
leges,  certas  tamen  quasdam  prodidit,  non  tabu- 
lis,  sed  ut  vulgo  notiores  essent,  meinoriae  civium  i 
insculpendas.  Quare  ut  nihil  iis  patrocinetur,  qui 
hoc  tempore  scriplum  ius  tuerrtur,  defendere  eos  j 


tot  gentium  iudicia  facile  queant,  quibus  qno  ore 
cedo,  qua  fronte  reclamare  audebitis?  Et  haud 
scio  an  iiaec  veteribus  illis  legumlatoribus  consiiii 
ratio.  Quum  liberlalis  ac  tr.aiquillitatis  publicae 
causa  conditae  siut  civitates,  et  constituta  iudicia, 
ut  in  tuto  sint  su.ie  cuique  res  et  vita,  et  sub  iuris 
autoritate,  tanquam  sub  umbra  lateant.  ldque 
praesidium  nou  maiorum  industria,  non  homi- 
nunr  conspiratio  compararit,  sed  Deus  ostenderit, 
praeslanduin  est,  ne  ius  sit  obscurum  ,  incertum, 
aut  amliiguum.  Quae  est  eniin  iuris  vis  aut  aulo- 
rilas  futur.i,  si  subinde  Vertumni  in  morem  va- 
riet?  Nemo  forinas  suas  vitamque  nun  satis  explo- 
ratis  aut  infidis  custodibus  tuto  committi  putaf. 
Porro  ubi  M.igistratuum  arbitrio  sine  certis  legi- 
bus  res  iudicantur,  cum  iu  imperitoruin ,  saej)e 
etiam  improhorum  potestale  ius  sit,  fit  ut  per  iiu- 
peritiam  saepe  Magistr..tus  aeipii  et  irriqui  dis.cri- 
men  non  perspici.it.  Quuties  recti  species  decipit? 
quuties  iudicio  gratia  aut  rnalevolenlia  officit? 
Neque  enim  obscurum  e*>t,  quanr  levi  mumento 
ab  aequitate  mediocrium  hoiuinum  animi  saepe 
abstrahantur.  Quid  qund  ea  imperilurum  perti- 
nacia  est,  ut  ad  aequitatem  flecti  non  possint,  uhi 
non  cogunt  leges.  CecJo  quid  arhitrare  sumpturos 
sihi  germanicos  regulos,  nisi  leges  prohibereut? 
Qui,  si  quando  iuris  species  sufiragnretur ,  cilius 
omnia  miscerent  (pram  de  sentenlia,  de  posses- 
sione  decederent.  INunc  cunr  reclainent  leges,  de- 
terret  a  fhigitio  nonnunquam  pudor.  Quotus  errinr 
iprisque  tam  curneae  fibrae  est,  ut  publicam  legum 
vucem,  omniumdese  iudicium  prorsus  contemnat  ? 
At  si  rrullae  obstrepant  Ieges,  cum  licentia  f«-re 
deteriores  reddat,  vide;is  aperta  tyrannide  gr.issa- 
turos,  non  aliter  atque  sulebant  Alhenis  triginta 
illi,  qui  cum  pessimo  exemplu  iudicia  sustulissent, 
perinde  quasi  publicara  carnincinam  exercerent, 
uptimum  cpiemprt1  iugul  .bant.  Il;que  quemadmu- 
dum  in  periculusis  tempestatibus  nun  sulet  ventis 
temere  commitii  navis,  scd  guhernatur  praeficitur, 
qui  arte  regat,  ita  fluctuantes  Principum  animi 
certa  lege  frenandi,  regendique  sunt,  ne  privatae 
cupiditates  a  iure,  velut  a  purtu  reiiciant.  Et  cum 
in  cognosct-ndis  causis  saepe  nun  pessimis  Magi- 
stratibus  iuris  species  imponat,  saepe  transversi>s 
rapiat  ainbitio,  ne  periciitaretur  libertas,  aequi 
et  irriqui  formulas  praescribi  oporluit,  quas  iu 
consilium  adhiberent  ius  ilicturi.  INam  si  Magi- 
stratui  potestatem  feceris  quidquid  libet  statuendi, 
vide  in  quam  nos  servitutem  coniicias?    lure  pos- 

sessiones  adsignavit,  si  aliud  videbitur,  ius  erit 
eripere,  quod  dicturn  est,  indictum  fuerit,  quod 
modo  erat  ratum,  irritum  fuerit.  Quidquid  de- 
creverit,  in  vento  et  rapida  scribere  oportet  aqua, 
usque  adeo  non  constabit  sibi,  et  iure  subinde 
mutato  in  aliam  se  formam  Tr^oVecog  more  vertet. 
Non  dornus,  non  liberi,  non  coniunx,  quihus  ne 
nostra  quidem  vita  nobis  carior  est,  in  tuto  erunt. 
Pies  bon;ie  otnnes,  pietas,  humanitas,  doctrina, 
arlesque  universae,  quae  ocium  pacemque  arnant, 
exulabunt.  At  cum  his  vitiis  leges  medeantur,  nec 
libertatis  ulius  praeterea  fidelior  sit  custos,  quid 
vetat  legum  beneficio  uti?  Quae  Magistratibus 
fiduciariam  taritum  nostri  potestatem  faciunt,  ut 
ius  nostrum,  quoties  periclitamur  repetere  liceat. 
Aristoteles  in  ea  demum  Piepub.  quae  scripto  iure 
regitur,  Deos  irnperare  adfirmat,  quod  libertatem 
leges  tueantur,  qua  haud  scio  an  haec  vita  riihil 
dulcius  habeat.  Quid  enim  foelicins,  quam  iniu- 
riae  metu  vacare,  societateque  hotninum  tuto  frui? 
Proinde  ille  ne  bono  quidem  viro  sine  legibus 
Rempub.  mandari  patitur:    Sed  recita  verba. 

Verum  dicet  aliquis  maligne  me  de  hominum 
ingeniis  sentire,  cum  nullius  adeo  exploratam 
fidem,  ac  virtutem  esse  duco,  cui  tuto  civitas 
coinmitti  possit.  Ego  vero  optarim  passim  impe- 
rare  Npstoras ,  verum  videmus  quanta  sit  optimo- 
riun  Principum  paucitas.  Nec  obscurum  est  vetus 
illud  dictuin:  Ornnium  bonorum  Principum  ima- 
gines  in  uno  annulo  sculpi  posse.  Quare  facile 
patior,  in  mediocribus,  ut  sunt  fere,  certo  iure 
vim  regi ,  et  officii  sui,  si  qui  sunt  imprudentes 
Magistratus,  admoneri.  Haec  mea  est  ratio  :  nec 
foeliciorem  mihi  Piempub.  somnio,  quam  qualern 
existere  res  humanae  sinunt.  Finge  autem  rerurn 
summam  ad  Stoicos  delatam  esse,  qui  nec  gratia, 
nec  odio  adficiantur,  qui  falli  nequeant,  quid  iis 
facies,  qui,  ut  est  vulgi  improbitas,  maluut  legi- 
bus,  quam  vel  sanctissimis  Magistratibus  credere? 
Est  enim  quorundam  tantarabies,  tantaque  perti- 
nacia,  ut  aequitate  fideque  iudicum  satisfieri  sibi 
non  patiantur,  sed  cum  sunnno  iure  contendant, 
extrema(jue  orrmia  experiantur,  saepe  infensius 
cum  iudicibus,  quam  cum  adversario  concertent. 
Hic  vero  Magistratuum  auctoritas  periclitabitur, 
nisi  publice  receptae  leges  defendant.  Adeo  non 
modo  adversus  tyrannidem,  in  legibus  innocen- 
tiae  praesidium  est,  sed  et  Magistratibus  adversus 
vulgi  importunitatem.  Hic  tanquam  aheneus  qui- 
dain  murus  est,  denique  commune  vinculum  inter 


se  Principum  ac  mullitudinis  est,  ius  scriptum,  ad 
pacem  tuendam  coinparatum.  Iam  et  improbi  ci- 
ves  facilius  in  fortunas  aliorum  impetum  facient, 
cum  vel  nullae  poenae  certae  absterrebunt,  vel 
ius  erit  incertum.  Contra,  ut  ii  qui  iter  faciunt, 
cum  viam  indicant  Mercuriales  statuae,  nihil  me- 
tuunt,  necubi  errent,  ita  boni  cives  cum  certum 
ius  propositum  est,  securi  degunt,  cum  docent 
leges,  et  quid  pro  se  quisque  praestare  debeat,  et 
quid  cuiusque  sit  proprium  ,  et  improbis  certum 
exitium  minantur.  Cum  autem  libertas  nihil  nisi 
inane  vocabulum  sit,  si  bonis  securitatem  demas, 
crudele  fuerit  ius  scriptum  e  medio  tollere,  si 
quid  ad  securitatem  in  bonorum  animis  alendarn 
confert. 

Accedit  huc,  quod  ut  modestissimi  homines 
imperent,  tamen  futurum  sit,  ut  de  iure  saepe 
dissentiant,  nisi  ex  certis  legibus  res  iudicentur. 
Quae  est  autem  pestis  civitatibus  perniciosior  in- 
testina  discordia?  Quas  haec  urbes  non  funditus 
evertit?  Quare  nulla  tam  parva  res  est,  quae  mo- 
do  ad  concordiam  conservandam  conducere  videa- 
tur,  quae  negligenda  sit.  Saepe  autem  ex  levissi- 
mis  iniuriis,  non  secus  atque  ex  minutissima  scin- 
tilla,  gravissimum  incendium  oritur.  Non  raro 
et  res  gravissimae,  in  disceptationem  veniunt,  ubi 
si  Magistratibus  de  iure  male  convenerit,  studiis 
factionibusque  publica  tranquillitas  turbabitur, 
dum  suae  quaeque  pars  sententiae  suffragatores, 
addo  etiam  vires,  publicae  salutis  oblita,  compa- 
rat.  Quam  autem  non  solitudinem  malis,  quam 
intestinis  flagrantem  odiis  urbem  colere ?  Proinde, 
cum  llebraeos  Deus  inter  se  quam  coniunctissimos 
esse,  rectissimetjue  consentire  vellet,  certas  leges 
tulit,  nt  ex  praescripto  res  iudicarent,  ne  quando 
ius  controversum  dissidium  pareret.  Plerisque 
item  aliis  civitatibus  vel  principum  tyrannis,  vel 
civiles  discordiae  irnposuere  legurn  condendarurn 
necessitatem.  Nam  cum  inter  se  Athenis,  de  iure 
publico ,  perpetuo  conflictarentur,  tres  per  id 
tempus  f.iclioncs,  homines,  opinor,  non  pessimi, 
sed  male  inter  se,  ut  fit,  in  imperio  cohaerentes, 
eaque  dissensio,  rnorbo  civitatis  ingravescente,  et 
gliscentibus  odiis  universis  exitium  minaretur, 
Fiespub.  Soloni  mandata  est:  is  leges  tulit,  qui- 
bus  libcrtatem  ,  et  otium  urbi  restituit.  Et  cum 
cerneret  has  unicum  esse  concordiae  vallum  ,  con- 
stituit,  ut  qni  ius  dicerent,  conceptis  verbis  ius- 
iurandum  darent,  se  ex  legibus  res  iudicaturos 
esse.   QuiMagistratuum  arbitrio  simpliciter  omnia 

committunt,  cum  Solone,  si  libet,  expostulent, 
non  mecum,  qui  ad  consociamlos  inler  se  civium 
animos  tantum  facere  momentum  scriptas  leges 
existimavit,  ut  ex  suo  arbitrio  Magistratus  ius  di- 
cere  vetuerit.  Sed  recita  iusiurandum  i]haajr/.bv, 
sic  enim  Demosthenes  vocat.  Fuerunt  et  hae  fere 
causae  cur  Piomani  scripto  iure  uti  maluerint. 
Nimium  sibi  principes  sumebant.  Plebs  non  salis 
tuto  creditam  optimatibus  libertatem  cxistimans, 
saepe  imperium  auctoritatemque  detrectabat,  de 
iure  saepe  dissentiebant  inter  se  etiam  boni  viri. 
Haec  coegerunt  tum  plebis  temeritatem,  tum  Ma- 
gistratuum  vim  certis  legibus  moderari :  suntque 
duodecim  illae  tabulae,  fons  iuris  nostri,  pruden- 
tissiniorum  hoininum  iudicio  propositae.  Id  iu- 
gum  cupide  universa  civitas  accepit,  cum  sentiret 
urbem  non  diu  futuram  incolumem,  nisi  legibus 
muniretur. 

Porro  cum  civitates  orbis  terrarum  Principes, 
coegerit  necessitas  pene  Diomedea  leges  condere, 
quis  furor  est ,  apud  nos  iam  usu  receptas  velle 
abrogare  ac  inducere?  Magna  consuetudinis  vis 
est,  quae  mores  omnes,  quibus  assuefacti  sumus, 
sine  perturbatione  publica  rnutari  non  sinit. 
Quare  leges  vel  hoc  nomine,  quod  consuetudini 
mos  gerendus  est,  oportuit  conservari.  At  cum 
de  rebus  humanis  eliam  bene  mereantur,  publi- 
cam  tranquillitatem  et  libertatem  tuentur,  obsecro 
non  insaniunt,  qui  refigere  iubent?  Actum  fuerit 
de  religione,  de  humanitate,  de  rebus  bonis  omni- 
hus,  nisi  coetus  hominum  iure  cogantur  ac  defen- 
dantur.  Neque  vero  inter  caetera  legum  beneficia 
hoc  praetereundum  est,  quod  de  expetendis,  fu- 
giendisque  rebus,  rectas  civibus  opiniones  inse- 
runt.  Id  adeo  ad  formandos  mores,  magnum  ha- 
bet  momentum.  Errant  enirn  mortalium  ingenia, 
nisi  certis  praeceptis  regantur,  et  ut  qnidque  ma- 
xime  commodum  in  praesentia  videtur,  ita  inaxi- 
me  licere  putant,  oculos  mentemque  libido  prae- 
stringit,  ut  quod  maxime  cupimus,  saepe,  niai  de- 
hortetur  legum  auctoritas,  optimum  esse  ducamus. 
Avarus  nihil  esse  vilii  in  foenore  faciendo  existi- 
mat,  at  si  valerent  leges,  (juae  foeneratoribus  ma- 
iorem  mulctam  constituerunt,  quain  furibus,  quis 
non  execraretur  foenus?  Sunt  quos  parum  pudet 
mentiri,  at  cum  ex  lege  duodecim  tabularum  e  saxo 
Tarpeio  deiiciebatur,  qui  falsum  testimonium  di- 
xisse  convictus  erat,  cane  peius  et  angue  menda- 
cium  oderat  multitudo.  Perpetuum  ocium  nunc  j 
in  lauta  vitae  parte  ponunt,  at  cum  Atticis  legibus  j 


capitalis  essct  desidia,  graviter  audiebat.      Furem 
abominamur,   quod  in  eum  gravissime  animadver- 
tatur,    angetque  crimen  poenae  atrocitas.      Prae- 
donis  loco  habes  eum  ,  qui  debitoris  rem  aut  pe- 
cuniam  usurpat,  nisi  sponte  datam.      Peperit  hanc 
opinionem  lex,  quae  pronunciat,  virn  esse,   quo- 
ties  quis  id   quod  deberi   existimat,    per   iudicem 
reposcit.    JNihil  aulem  cum  opinionibus,  tum  mo- 
ribus  nostris  instabilius  esset,  nisi  ex  certis  legi- 
bus  compararentur.     Nam  ut  nautae  cursum  ad  ea 
sidera,    quae  eodem  semper  loco  circumaguntur, 
dirigunt,   ita  par  est,  ut  ad  leges,   quae  a  sapien- 
tissimis  hominibus  latae,  et  virtutis  viain  rectissi- 
me  indicant,   et  sui  nunquam  dissimiles  sunt,  opi- 
niones  nostras   exigamus.      Sed  ut  nulla  ratio  sit, 
cur  scripto  iure  utamur,  certe  Piomanae  leges  me- 
rebantur,  quas  huc  importaremus.      Quare  maio- 
rum  nostrorum    prudenliam  laudo,   quod   Ronia- 
nas  polissimum  leges  delegerunt ,  quas  in  iure  di- 
cendo  sequerentur.      Et  quando  hactenus  benigne 
mibi  audiendo,  operam  navastis,  favete  quaeso  et 
reliquae  orationi.      Exponam  enim   breviter,    cnr 
tantopere  iuvet,   a  Piomanis  leges  mutuari.    Vetus 
hic  mos  est,   ab  optime  constitutis  urbibus,   exem- 
pla  petere.    Nihil  puduit  Atticos,   Aegyptias  quas- 
dam  leges  usu  capere,   ut  Herodotus  testatur.    Ne- 
mo  Fiornanis  vitio  vertit,   quod  curn  cogeret  pu- 
blica  necesiitas  leges  conscribere,  in  Graeciam  le- 
galos  misere,  qui  inde  legum  formulas  adferrent, 
et  de  Repub.  instituenda  summos  in  Graecia  ho- 
rnines  consulerent.      Id  et  cum  maiores  nostri  fe- 
cerint,  cum  Romanae  Reip.  instituta  ad  nos  attu- 
lerint,  quid  quaeso  peccarunt?      Quae  tandern  ars 
ex  liberalioribus  illis  domi  nobis  nata  est?  Literas, 
temporum  discrimina,    siderum  ortus  et  occasus, 
architectonicam  ,    Musicam    exteri   docuere,    sine 
quarum  cognitione  vita   plane  manca  est:    in  qui- 
bus  si  nihil  offendit   peregrinitas,   quid  vetat  ex- 
ternis  legibus  uti?     Quis  dubiiat  nostra  cultiora 
esse,   et  literis  et  legibus  Piomanis  advectis  ,   quain 
fuere  prisco  illo  barbaro  seculo,  cum  nec  ingi-nuis 
artibus  animi  nostrorum  privatim  fingerentur,   nec 
publico  iure,    aut  certa  disciplina   mansuefierent. 
Adeo  ne  praesentium  poenitet,  ut  mutare  cum  ve- 
terurn  barbarie  libeat?  quae  cuiusmodi  fuerit,  vel 
ex  eo  potest  aestimari,  quod  humanis  hostiis  apud 
hos  litatum  est.     Eant  quos  tantopere  vetustas  de- 
lectatj    et  glandibus  etiam  vesc.mtur.      Iam  cum 
Romani  literas  nos  artes  aliasque  docuerint,   quid 
fuit  cur  non  illorum  leges  etiam  imitaremur ,  eunri 

nulla  fuerit  Respuh.   quae   aut   plura   nobis,    aut 

illustriora    virtutis   humanitatisque   exempla,  aut 

humaniores  leges  proponere  potuerit?    Fuit  illud 

omiiino  unicum  virtutis  atque  humanitatis  in  ter- 

ris  domicilium.    Longum  fuerit  recensere,   qui  ibi 

iuxta  et  in  toga  et  foris,    omuium  belli   paci&que 

arlium  periti,   clari  fuere.    Noti  sunt  Camilli,  Cu- 

rii,  Fabricii,  Fabii,    Claudii,  Scipiones,  Crassi, 

lnlii,  Cicerones,  Scevolae.    Didicerant  hi  Respuh. 

regere,  non  in  umbra,  et  in  ocio,  ut  Graeei,  sed 

in  sole  ac  pulvere,  usum  m.igistro,   vim,  incon- 

stanliam,  variasqne  voluntates  vulgi ,  domi  foris- 

que  toties  experti,   norant  quibus  artibus  in  officio 

retirienda  tractandaque  sit  multitudo,  norant  quae 

pharmaca  civitalum  morbis  convenirent.      Itaque 

Vergilius  cum  alias  artes  aliis  gentibus  concedat, 

Piomanis  scientiam  gerendae  Pieipub.  tribuit: 

Tu  regere  imperio  populos  Romane  memento 
Tarcere  subiectis  ,    et  debellare  superbos. 

Porro  cum  hi  qui  Musicae  operam  daturi  sunt,  ad 
nobiiissimos  se  rnagistros  conferant,  curn  pictores 
optima  sibi  exempla  proponant,  cur  non  et  in  ge- 
renda  Piepub.  optime  constilutae  urbis  tuin  exem- 
pla  ,   tum  leges  usurparemus?    Milesias  credo  aut 
Sibariticas  leges  isti,   ut  sunt  impuri,   nobis  ferent, 
qui  Romanas  tantopere  oderunt.    M.  Cicero,  cum 
de  optimo  civitatis  statu  disputat,  non  alias  nisi 
Romanas     leges    fert,     easque    naturae    maxime 
omnium  consentaneas  esse  censet:  cui  si  quid  cre- 
dimus,  a  nalura  disceduut,  qui  a  Romanis  Iegibus 
dissident.      Vernaculo   quodam  iuri  Saxones  ad- 
huc  alicubi  utuntur,    in  quo  quam  multa  ex  Pio- 
manis  legibus  emendata  sunt?    Quid    fuit   minus 
humanum,   quam  quod  vetuere  Saxones,  ne  nepo- 
libus  amisso  patre,  avila  haereditas  veniret?  Cor- 
recta  lex  est    in    comitiis  pnpulornm   Germaniae, 
latumque,  ut  deinceps  Romanum  ius  ea  parte  Sa- 
xones  sequerentnr.    Et  municipalia  passim  statuta, 
quoties  aequitas  poscit,    sunt  cnim  fere  harhara, 
Romanis  legibos  emendantur.       Adeoque    magno 
consensu  ius  Rom.inurn  tanqnarn   oraculum  ,    na- 
tiones  omnes  de  aequitate  consulunt,  sentiuntque 
leges  et  pl  icita  omnia  ad  hanc  regulam  exigi  de- 
bere,   et  iu  hoc  extare  volunl  ,   ut  in  diiudicandis 
pensitandisqne  omnibus  qinp  in  publicis  consiliis 
decernuntur,    gnomonis  vice  sit.      Tam  sanctam 
plnrim.irum     gentium    conspirationem    reprehen- 
dere,  quid  aliud  est  nisi  insanire?  Et  meo  iudicio 
sane  quam  uiultum  interfuerit  Reipub.  ut  maxime 


in  foro  apud  nos  non  versarentur  Piom.inae  leges, 
in   bibliothecis    eas   adservari,    ut  inde   gerendae 
Reipub.  rationem  aequi   et  iniqui   iuslum   discri- 
men  peterent ,  quicunque  ad  publica  munera  tra- 
clanda  animum  adiecerunt.      Ouid  enim  furiosius 
est ,  quam  ,  quod  fere  evenit,  accedere  ad  I\em- 
pub.  iiullis  instructos  literis,  nulla  praeditos,   ne- 
(jne   humanitatis,    neqoe   aequitatis   scientia?     In 
scenam  nerno  prodit,  nisi  histrionicam  probe  me- 
ditatus:   nemo  fidibus  ludit,   nisi  Musicam  teneat. 
Quanlo  magis  oportet  eos ,  qui  Respub.  capessunt, 
qui  consilium,   qui  opem  innocentibus  pollicentur, 
honestis  artibus  dedolari  antea,   et  in   schola  bo- 
narum  rerum  sludio,   gravioribus  negociis  praeln- 
dere?    Sunt   enim   hebetiores  fere  in  discernendis 
rebus  communibus,  quorum  iudicinm  nullae  lile- 
rae  acnerunt,  aut  confirmarunt ,  et  feri  magis  im- 
potenlioresque,  quorum  pectora  mansuetior  disci- 
plina  non  molliit.     Belluam  aliquam  immani  sae- 
vitia  ex  cavea  in  mediam  rnultitudinem  iures  emis- 
sam  esse,  non   imperare  hominem,   sicubi  in  in- 
culli  imperitique  Migistratus    [lotestate  Rempub. 
esse  videris.      Quare  a  doctissimis  hominibus  de 
regendis  civitatibus,  de  iure,  aequo  ac  bono  multa 
conscripta  sunt,  ut  vim  virtutis  et  iusticiae  Prin- 
cipum  oculis  subiicerent.     Extant  Platonis  politici 
libri  non  pauci,  extant  eodem  argurnento  et  Ari- 
stotelici,  depinxit  graphice  Principem  Xenophon, 
quein  Scipio  sic   amasse   fertur,    ut  nunquam  de 
inanu   poneret.      Fateor  de   rebus  humanis  istos 
benemeriios    esse,     et    multa    utiliter    monuisse, 
dignosque  duco  esse,  qui  in  manibus,  in  sinu  ge- 
steniur  ab  omnibus,    apud   quos  in  precio  virtiis 
est:  verum  nescio  quo  modo  mibi  adumhrasse  ma- 
gis,  qu.un  vivis  coloribus  expressisse  Respub.  vi- 
dentur,    dum   a  communi  consueludine   et  civili- 
bus  morilms  longius  recedunt,  et  pro  suo  quisque 
stomacho  civitalem  sibi  somniat.      Plato  ,  ut  cae- 
tera  omittam,   mulieres  etiam  militare  iubet.    Ari- 
stoteles    dubitat,    an   oppida    moenibus   cingenda 
sint.      Ad  haec  frigidis  arguliis  fere  immodice  de- 
lectantnr.     Socratcs    apud    Platonem    ex    iusticia 
yJ.uiTiy.r[V  facit.      Aristoleles  partim  in  geometri- 
cis  proportionibus,    parlim    iu  arithmeticis    con- 
sislere  iusticiam  scribit.     Laus  ingenii   petilur  his 
parergis,  ad  rem  non  ita  rnultum  faciunt.      Abso- 
lutam  vero  civitatis  effigiem  est  cernere  in  his  legi- 
bus,  quae  non  iu  scholis  natae  sunt,  sed  in  curia, 
in  foro,   ut  bonis  profugium,   et  portus,  et  adver- 
sum  improbos  leli  vice  essent.    Ut  oflendunt  Mimi 

nisi  proxime  repraesentent  quos  imitari  instituere, 
ita  et  leges  parum  probamus,  a  communi  captu 
remotiores.  Quare  hoc  mihi  plane  persuasi,  uti- 
liorem  esse  Romanaruin  legum  cognitionem  iis 
qui  Respub.  gerunt,  quam  Philosophicarum  in 
hoc  genere  disputationum.  Graviter,  civiliter 
et  humanitus  omnia  constituta  sunt  a  legum  aucto- 
ribus,  idque  res  cogebat.  Erant  enirn  ad  civilem 
hominum  consuetudinem  leges  accommodandae, 
non  aliter  atque  pharmacum  altemperari  oportet 
aegri  corporis  naturae  ac  viribus.  Philosophi  sibi 
in  scholis  quaedam  libere  permisere,  quae  in  ge- 
rendis  rebus  publicis  non  fuerit  consultum  sequi. 
Sunt  quaedam  in  Europa  gentes,  quae  non  iudi- 
cant  res  ex  Romanis  legibus,  sed  vernaculis.  Et 
tamen  qui  ibi  Respub.  gesturi  snnt,  fere  Romanas 
leges  apud  exteros  discunt,  qui,  utaccipio,  inter- 
rogati,  quid,  cum  nostrarum  legum  non  sit  apud 
eos  usus,  in  eis  cognoscendis  tantum  operae  po- 
nant,  respondere  solent:  Animam  se  spiritumque 
legum,  sic  enim  loquuntur,  excipere,  hoc  est, 
aequitatis  vim  ac  naturam  hinc  decerpere,  ut  de 
patriis  legibus  rectius  iudicent.  Laudo  pruden- 
tissimam  vocem ,  qua  significant  omnia  rectius 
perspexisse  summos  illos  viros  nostri  iuris  aucto- 
res,  et  neminem  satis  instructum  esse  ad  civitatem 
regendam,  qui  non  in  his  cognoscendis  tyroci- 
nium  fecerit.  Quid  quod  in  his  iureconsultorum 
literis  bona  pars  antiqnitatis  reliqua  est?  Veteres 
mores,  sermonis  Piomani  pleraeque  figurae,  quas 
nisi  hi  explicarent,  in  aliis  scriptoribus  nonnun- 
quam  non  aliter  atque  in  luto  haereremus ,  nec 
intelligi  optimorum  auctorum  plerique  insignes 
loci  possent.  Quod  si  historia,  si  aliae  veterum 
literae  nobis,  utdebent,  curae  sunt,  cum  his  pas- 
«im  lucem  adferant  Iureconsulti,  vel  a  Gramrna- 
ticis  et  Pihetoribus  eorum  commentarios  adservari 
oporteret.  Itaque  nisi  simul  omnibus  lileris  bel- 
lum  indicemus,  et  plane  in  beluas  degenerare  iu- 
vabit,  non  permittendum  est,  ut  situ  ac  senio 
Romanae  leges  emoriantur.  Quosdam  nobilium 
urbium  picturae,  quosdam  marmora,  quosdam 
statuae  delectant,  eaque  summa  cura  conservant. 
Quae,  malum ,  barbaries  est ,  leges,  plusquam 
aureum  pulcherrimae  urbis  monurnentum,  et  ger- 
manam  elxova  obliterare?  Quidam  clarorum  ho- 
minum  sententiis  unice  capiuntur,  parietibus  in- 
scribunt,  annulis  insculpunt,  iilinunt  omnibus 
chartis,  siqua  insigniter  placuit.  In  his  volumi- 
nibus  tot  extant  gnomae,  quot  leges  erutae  ex  in- 
Melanth.  Otek.  Vol.  XI. 


timis  sapientiae  penetralibus,  ex  doctissimorum 
Poetarum ,  Oratorum  et  Philosophorum  monu- 
mentis,  et  recitant  doctissimos  rermn  humanarum 
omnium  imperatores  et  Iurisconsultos  nostrorum 
rabularnm  dissimiliores ,  quam  sunt  Chiorum  in 
talis  Coi,  sed  instructi  literis,  usu  Pieipub.  domi 
forisque  gerendae  exercitati:  vel  tantorum  viro- 
rum  memoriae  hic  honos  debetur,  ut  tanquam 
exuvi.is,  eorum  scripta  conservemus.  Quod  cum 
summa  cura  Maiores  nostri  praestiterint,  aequius 
est  illorum  nos  exemplum  imitari,  quam  iis  ob- 
sequi,  qui  non  modo  legibus  male  propitii  sunt, 
sed  prorsus  neque  ius,  neque  bonum  atque  ae- 
quum  sciunt,  melius  peius,  prosit,  obsit,  nihil 
vident,  nisi  quod  libet. 

Poscit  hic  locus,  posteaquam  sententiam  de 
legibus  rrostram  exposuimus,  adversariorum  calum- 
nias  refutare:  quae  quia  leviusculae  et  pene  ridi- 
culae  sunt,  paucis  a  me  perstringentur.  Mutilae, 
inquiurrt,  legum  Pihapsodiae  sunt.  Publica  ea 
calamitas  est,  quam  insectari  minime  convenit, 
miserescere  erat  humanius.  Optarent  autem  boni 
ornnes,  si  quid  votis  proficitur,  integra  veterum 
Iureconsultorum  volumina  extare.  Verum  cum 
haec  tairtum  fragmenta,  fortuna  nobis  reliqua  fe- 
cerit,  impium  fuerit,  velut  ex  naufragio  receptis 
hospitibus,  vitam  invidere,  praesertim  non  malis. 
Nam  qui  haec  consarcinarunt,  integras  tamen 
sententias  nobis,  et  legum  capita,  quantum  satis 
erat,  tradiderunt.  De  singulis  casibus  arrxie  su- 
perstitioseque  constituere  nihil  refert,  satis  est 
genera  rerum  et  communes  quasdam  formulas, 
quemadmodum  in  aliis  fit  artibus,  concipere,  qui- 
bus  similia  inter  se  facta  metiamur,  ne,  si  res  in 
immensum  crescat,  nemo  consequi  possit.  De- 
inde  in  legibus  omnibus  res  cogit  brevitatem  ad- 
fectare ,  ut  animis  facilius  infigi  possint  tanquam 
brevia  anocp&ey/naTa. 

Sed  ogganniunt  adversarii,  obruta  esseomrria 
et  conspurcata  sordidis  interpretum  commentariis. 
Ego  vero  Piomanis  legibus  patrocinor,  non  neo- 
tericis  interpretibus:  quorum,  si  prodesse  voluere, 
laudandns  est  conatus,  et  tamen  quicquid  istic  vi- 
tii  est,  id  universum  semel  imputo  inscitiae  hu- 
manitatis  et  elegantium  literarum:  quibus  qui  non 
sunt  perpoliti,  hi  nihilo  ad  tractandas  graviores 
disciplinas,  magis  adpositi  sunt  quam  ad  lyram 
asinus.  Primum  enim  cumRomano  sermone  corr- 
scriptae  sint  leges,  quomodo  in  eis  versabitur,  qui 
linguae  figuras  ac  vim  non  tenet?     Iam,    etiamsi 

Scythicus  legum  sermo  esset,  tamen  pinguiusiudi- 
cant,  docent  obscurius  et  imprudentius,  quacun- 
que  de  re  dicere  instituunt,  dant  sine  mente  so- 
num,  quotquot  dicendi  artes  non  attigere.  Magna 
vis  est  in  humaniorum  literarum  studio,  quam 
animo  rectius  cernere,  quam  oratione  depingere 
possumus.  Et  exempla  superioris  aeUitis  comino- 
nent,  quid  sapiant,  quotam  mentis  unciam  reli- 
quam  habeant,  ii  qui  ab  istis  artibus  alieni  sunt. 
Vides  quam  inepte  tradiderint  suas  artes  Philoso- 
phi,  quanto  conatu,  quantas  nugas  docuerint. 
Nihilo  saniores  Iureconsulti  fuere  qui  disputarunt 
deLazaro,  valuerit  ne  testamentum,  posteaquam 
is  revixit,  et  hoc  genus  innumera.  Solebat  apud 
nos  doctus  quispiam  homo,  istorum  ineptias  fe- 
stivo  commento  ridere.  Non  proeul  oppido  quo- 
dam,  aiebat,  ad  flumen  pistrinnm,  ex  quo  cum 
non  ita  multo  ante  aquatum  asinus  descendisset, 
cum  in  extrema  ripa  seu  lutulenta  seu  tenuioraqua 
flueret,  quam  ut  os  imbuere  posset,  in  proximam 
cybam  forte  pergit,  unde  uberiorem  iusii  amnis 
aquam  hauriret.  Porro  cum  inscendisset  navicu- 
lam,  impetu  detorquet  a  ripa  in  medium  flumen, 
quo  cum  esset  excepta,  secundis  ventis  in  scopu- 
lum  defertur.  Hic  postquam  impegit,  fracta  est, 
et  imperitus  ille  Nauclerus  in  undis  periit.  Do- 
luit  molitori,  ubi  rem  rescivit,  iactura,  et  pisca- 
torem  in  ius  vocat,  damnum  dedisse  accnsat,  quod 
eius  navigio  iumentum  avectum  sit.  Contra  ille 
factam  ab  asino  pauperiem,  seque  damnum  acce- 
pisse  exclamat,  quod  navigium  amiserit,  in  flu- 
men  ab  asino  impulsum.  Utrinque  acerrime  a 
conductitiis  rabulis  certatum  est.  Iudici  causa 
visa  est  intricatior,  quam  ut  liceret,  non  consul- 
tis  iuris  professoribus,  pronunciare.  Deferunt 
ad  leguleios.  His  vero  negotium  mirum  factum 
est,  dum  pro  se  quisque  vindicare  asinum  con- 
tendit,  disputationes  varias  instruunt,  rixantur 
de  asino  in  scholis  et  conciliabulis  pertinacius, 
opinor,  quam  Graecus  ille  de  asini  umbra,  et 
haud  scio,  an  nondum  etiam  de  summa  rei  de- 
creverint.  Obsecro  non  insanire  tibi  videantur, 
si  qui  se  in  tam  ridicula  causa  diu  torqueant?  Ve- 
rum,  mihi  crede,  istorum  disputationes  futiliores 
sunt  hac  molitoris  contentione.  Quotus  enim 
quisque  de  communibus  rebus  civiliter,  et  ex 
commnni  sensu  iudicat?  Ingenia  in  stultis  for- 
mulariorum  literis  obbrutuerunt,  hasque  in  scho- 
lis  et  foro  non  aliter  atque  suas  epodas  Magi  non 
intellectas  recensent.      Nihil  hic  de  Grammaticis 


et  puerilibus  erratis,  de  barbarie  sermonis  queror, 
quam  praescriptione  tuentur,  iudicii  inopiam  ac- 
cuso,  qua  fit,  ut  nec  ius  nec  fas  in  plerisque  cau- 
sis  cernant.  Adversus  eam  pestem,  dicendi  ar- 
tium  studio  mens  praemunienda  est,  perinde  at- 
que  adversus  Circes  venena,  Ulyssem  moly  herba 
Mercurius  praemuniit.  Si  quid  iuris  interpretes 
inscitia  literarum  peccarunt,  vestrum  est,  ve- 
strum,  inquam,  honestissimam  provinciam  re- 
purgare,  et  explosis  indoctis  commentariis  a  situ 
et  squalore  leges  adserere,  et  germano  nitori  re- 
stituere.  Id  humanius  est,  quam  leges  ipsas  neu- 
tiquarn  male  meritas  de  nobis,  obliterare. 

Sed  audio  etiam  de  professorum  moribus  non- 
nullos  queri.  Prirnum  optarim  hos  censores  in 
suis  vitiis  emendandis,  nolo  enim  nunc  quidquam 
acerbius  dicere,  tam  esse  acres,  quam  sunt  in  re- 
prebendendis  alienis  oculati.  Deinde  cum  sint 
in  hoc  ordine  plerique  boni  viri ,  iniquum  est  le- 
gibus  imputare,  si  quid  adferunt  vitii  professores. 
Iam  ego  ob  hanc  causam  doctissimos  et  optimos 
quosque  cupio  legibus  discendis  operam  dare,  ut 
extrusis  veteratoribus  et  sycophantis  illis,  iudicia, 
forumque  redeant  aliquando  in  bonorum  ac  docto- 
rum  virorum  potestatem.  Modo  res  iudicant  in- 
docti  fere,  qui  ne  nihil  sapiant,  unum  aliquem 
ex  vulgaribus  pragmaticis  in  consilium  adhibent, 
in  quibus  ut  quisque  est  indoctissimus,  ita  est 
audacissimus  et  nequissimus.  Huius  vident  ocu- 
lis,  huius  audiunt  auribus  reliqui  omnes,  quod 
hic  somniarit,  reiiqui  decernunt:  Ait,  aiunt: 
Negat,  neg.mt.  Capita  sunt  sine  linguis,  ius  ipsi 
et  vim  aequitatis  ignorant.  Leguleius  illa  naribus 
omnes  tanquam  bubulos  trahit.  In  tanto  iudi- 
cum  veterno,  irrepunt  in  forum  et  vanissimae  ra- 
bulae  causas  acturi,  qui,  quando  is  quaestus  est 
uberrimus,  ex  litibus  lites  serunt,  clientes  deglu- 
bunt ,  Respub.  depeculantur,  indoctum  iudicem 
novis  subinde  technis  ludificantur.  Non  possum 
adduci  ut  credam,  Athenis  unquam  sycophantas, 
qui  sic  dicebantur,  ullos  nostris  impudentiores, 
nequioresve  fuisse.  Ausim  et  haec  vitia  inscitiae 
elegantium  literarum  imputare,  quarum  qui  sunt 
imperili,  nescio  quibus  artibus  ad  honestatem  fle- 
cti  possint,  quando  vim  virtutis,  nullae  aliae  li- 
terae  perinde  oculis  nostris  subiecere,  atque  hae, 
quae  humaniores  rectissime  vocantur.  Et  cum  ne 
leges  quidem  ipsas  attingant  isti,  tantum  ex  ver- 
sutorum  quorundam  formulis  sapiant,  ne  possunt 

quidem  contagione  peslilentissimarum  literarum 
non  infici. 

Proinde  cum  nulla  meliore  disciplina  animi 
ad  virtutem  assuefacti  sint,  nihil  pudet  in  quaestu 
ius  habere,  vitiare  leges,  detorquere  malitiosis 
interpretationibus,  in  quam  volunt  partem.  So- 
lonem  refert  Demosthenes,  cum  renni  ageret  quen- 
dam  perniciosae  legis  autorem,  dixisse:  Cum  ca- 
pitale  sit  nomisma  adulterare,  morte  mulctandos 
esse  etiam  eos,  qui  leges  vitiant :  Propterea  quod 
ut  in  privatis  commerciis  ac  contractibus  nomis- 
mate  utimur,  ita  publicis  commerciis  et  negociis 
leges  esse  nomismatis  vice.  Recte  Solon.  Atque 
utinam  eo  redeat  res,  ut  et  in  nostris  iudiciis  petu- 
lantia ,  impudentiaque  rabularum  coherceatur, 
mulctetur  dolus.  ld  adeo  fiet,  ubi  ad  Piempub. 
boni  viri  adcedent,  literis  et  cognitione  iuris  in- 
structi,  quibus  isti  imponere  nec  ausint,  nec  pos- 
sint.  Itaque  Reipub.  interest,  ut  optimi  quique 
et  virtutis  amantissimi  ius  perdiscant,  ut  si  quan- 
do  publicum  munus  tractandum  est,  recte  geren- 
dae  provinciae  artes  teneant.  Videmus  enim  quos 
ludos  Piebuspub.  ubique  Magistratus  imperiti  et 
indocti  reddant,  quos,  ut  boni  sint,  necesse  est 
multa  incautos  peccare,  et  tamen  fere  ita  fit,  ut 
deteriores  sint,  quo  sunt  indoctiores. 

Dixi  de  legibus,  longius  fortasse,  quam  fe- 
rebat  tempus,  sed  omnino  parcius,  quam  et  res 
poscit,  et  ego  volebam.  Pieliquum  est,  ut  eos 
qui  in  legibus  versantur,  adhorter,  ut  strenue 
pergant,  nec  e  medio  cursu  revocari  se  indocto- 
rum  vocibus  patiantur.  Nam  cum  iudicia  adpro- 
bet  religio ,  non  modo  non  impium,  sed  sanctum 
etiam  officium  faciunt,  qui  rite  de  iure  respon- 
dent,  aut  res  iudicant.  Plerique  posteaquam  hanc 
induere  persuasionem,  versari  se  in  re  prophana, 
et  quam  Deus  nihil  moretur,  minore  fide  curaque 
munus  suum  obeunt.  Hos  meminisse  volo,  Deum 
et  iuris  autorem  esse,  et  vindicem  futurum.  Libra 
et  pondus,  inquit  Salomon ,  iudicia  Dei  sunt. 
Quare  si  quid  iniquum  statueris,  non  hominum 
tantum  mores  violari  credas,  sed  Deum,  a  quo 
iudicia  constituta  sunt,  offendi  sentias.  Non  ho- 
minis,  ait  optimus  Princeps  Iosaphat,  exercetis 
iudicium,  sedDei:  adest  spectator  et  arbiter  con- 
siliorum  vestrorum  Deus:  Sit  timor  Domini  vo- 
biscum,  accurate  rem  gerite.  Hoc  vero  divinus 
spiritus  oraculum  non  illi  tantum  seculo,  sed 
omnibus  qui  ubique  ius  dicunt,  prodidit.  Nulla 
sanctior  in  terris  functio  est,  quam  oly.ovo^da  Ec- 


clesiastica.  Huic  proxima  est,  ius  dicere,  quam 
si  recte  gesseris,  nemo  Monachus,  nemo  Here- 
mita  superiore  est  apud  Deum  loco.  Prophanum 
munus  est,  sed  quod  non  minus  religiose  tractari 
oportet,  quam  ad  aram  accedendum  est  sacrum 
facturis:  Imo  hic  vere  sacrum  facis,  cum  publi- 
cae  tranquillitati  ac  paci  operam  navas.  Quo  plu- 
ris  autem  hoc  officii  Deus  facit,  eo  sunt  execra- 
biliores,  qui  publicam  in  foro  sycophanticam  exer- 
cent,  bonorum  extortores,  legum  contortores, 
qui  vel  ob  hanc  causam  ferendi  non  erant,  quod 
a  civitatibus  horum  flagitia  Deum  non  raro  ab- 
alienent,  graviter  succensentem  constupratis  iudi- 
ciis.  Porro  cum  non  dissideant  cum  pietate  Ieges, 
et  usu  receptae  sint,  nihil  moremur  eos ,  qui  se 
insectandis  civilibus  moribus  ad  vulgus  venditant. 
Nam  sine  publica  calamitate  receptas  leges  mutaii 
non  posse,  et  res  docet,  et  sapientissimi  quique 
monuerunt.  Extabat  apud  Locros  in  bene  con- 
stituta  civitate,  ea  de  re  lex  ,  ut  quisquis  adversus 
receptas  leges  rogationem  ferret,  is  eam  inserto 
in  laqueum  collo  suaderet:  quae  si  videbatur  ePie- 
pub.  esse,  salvus  evadebat  autor:  strangulabatur 
autem  constricto  laqueo,  ubi  oratio  displicuisset. 
Neque  dubium  est,  quin  id  ita  constitutum  sit, 
ne  temere  inducerentur  usu  confirmatae,  proba- 
taeque  maiorum  iudicio  leges.  Et  Athenis  votuo- 
cpvXay.eg  erant,  qui  apud  praefectos  in  omnibus 
publicis  conciliis,  candidis  fasciis  coronati  adsi- 
debant,  ut  prohiberent,  ne  quid  contra  receptas 
leges  decerneretur:  Denique  \\i  quaeque  civitas 
optime  constituta  fuit,  ita  minime  passa  est  leges 
antiquari.  Proinde  nos  quoque  publicum  ius  di- 
ligenter  tneamur,  praesertim  cum  Romae  natum 
sit,  in  principe  orbis  terrarum  Piepub.  in  pruden- 
tissimorum  et  doctissimorum  hominum  conciliis, 
quorum  non  modo  literae  nos  aequi  et  iniqui  dis- 
crimen  docent,  sed  exempla  etiam  et  res  prae- 
clare  gestae,  ?d  virtutis  studium  adhortantur. 
Dixi. 


Nr.  8. 


an.  1525. 


Pracf.  in  Officia  Ciceronis. 

Apod  Cral.  M)I.  p.  712  sqq.,  in  Declamal.  T.  U.  p.  161., 
Richard.  II.  p.  263.  ct  in  Servest.  II.  p.  159.  —  Mylius 
in  chronolng.  scriptorum  Mel.  hanc  praefationem  retulit 
ad  ann.  1525. 

In  Officia  Ciceronis  praefatio  Phil.  Mel. 

Quid  conferat  lectio  librorum  de  Officiis. 

Quemadmodum  vetant  in  exercendo  sterili  solo 
aut  sumptus  facere,  aut  sumere  laborem,  ita  le- 
cturis  scriptorem  aliquem  in  primis  videndum  est, 
quid  doceat,  et  quam  inde  accessionem  ad  studia 
nostra  f.icere  possimus.  Porro  vix  pauci  in  rele- 
gendis  scriptoribus  securn  ipsi  deliberant,  ecquod 
operae  pretium  facturi  sint.  Et  bona  pars  discen- 
tium  in  universum  nescit,  ad  quem  scopum  stu- 
dia  omnia  dirigenda  sint.  Proinde  initio  huius 
libelli  et  argumentum  operis  indicandum  est,  et 
quid  conferat  studiis  nostris.  Ea  demum  est  so- 
lirla  eruditio  de  rebus  moribusque  recte  iudicare 
posse,  deinde  quae  animo  comprehenderis  per- 
spicue  et  commode  explicare,  atque  eloqui.  Re- 
rum  cognitio  ad  iudicandum  et  ad  parandam  pru- 
dentiam  est  necessaria.  Magna  in  primis  opti- 
morum  verborum  copia  requiritur  ad  dicendum: 
Voco  autem  rerum  scientiam,  Physiologiam,  Ma- 
tbemata,  praecepta  de  civilibus  moribus:  nam  de 
religione  hic  nihil  dicimus.  Estque  ad  cornmu- 
nem  vitam  in  primis  utile,  ea  tenere,  quae  de 
rnoribus  deque  civili  vitae  consuetudine  tradita 
sunt.  Beluam  dicas,  non  horninem,  quisquis  non 
est  excultus  hoc  doctrinae  genere,  et  ad  humani- 
tatem  et  civilia  officia  assuefactus.  Naro  virtutis 
incunabnla  atque  rudimenta  sunt,  hae  literae, 
quibus  ad  honestatem  teneri  animi  aluntur  et  in- 
citantur.  Porro  non  alius  extat  libellus  de  mori- 
bus  ahsolutior  Officiis  Ciceronis.  Diligentissime 
enim  praecepit  de  omnibus  vitae  partibus,  quid 
deceat  quamlibet  aetatem.  Accedit  etiam  hoc, 
quod  iusto  ordine  formas  virtutum  proposuit,  ut 
extarent  ob  oculos  lectoribus,  tanquam  regulae 
omnium  consiliorum  et  factorum:  fecit  enim  qua- 
tuor  virtutis  membra,  prudentiam,  iusticiam, 
fortitudinem ,  modestiam.  Quae  tanquam  locos 
communes  proponant  sibi  adolescentes,  ut  eo  re- 
ferant  omnia  de  moribus  consilia,  et  quos  iudi- 
caturi ,  quid  deceat,  ceu  Theseum  filum  sequan- 
tur.  Nam  ut  Zeusis,  cum  Helenam  Crotoniatis 
pingeret,  inclusam  habebat  in  animo  pulcherri- 
mam  quandam  mulieris  speciem,  seu,  ut  Graeci 
dicunt,  tldiav  collectam  ex  optimis  exemplis:  ita 
iudicaturos  de  moribus,  oportet  animo  tenere  tan- 
quarn  formas  quasdam  virtutum  descriptiones, 
quas  consnlant,  quas  intueantur,  in  quas  defigant 
oculos,    quoties  de  honestate  deliberant.     Neque 


ego  hic  de  religione  dico,  quae  ex  sacris  libris  pe- 
tenda  est.  Civilis  vitae  consueludo  a  Cicerone  de- 
scribitur,  cum  qua  religio  nihil  pugnat.  Scripsit 
de  Officiis  etiam  divus  Ambrosius,  credo  ut  pueris 
inculcaret  religionem,  de  qua  videbat  in  Cicero- 
nianis  nihil  praecipi.  Verum  ego  religionem  ex 
divinis  literis  censeo  hauriendam  esse.  De  civi- 
libus  moribus  malim  audire  Ciceronem,  qui  maxi- 
mis  rebus  gestis  versatus  in  Repub.  principe  orbis 
terrarum,  usu  pleraque  comperit,  pler-ique  ex 
Graecorum  scriptis,  qui  maximas  civitales  guber- 
narunt,  vertit.  Habes  itaque  qnid  hic  libellus  ad 
iudicandum  conferat :  Est  enim  vel  prima  pru- 
dentiae  pars,  tenere  pr.iecepta  de  moribus.  Est 
autem  Cicero  res  partitus  in  honesta  et  utilia. 
Honestatis  partes  in  primo  libro  tractat,  ubi  pri- 
mum  virtutes  definit  Dialectica  qnadam  consuetu- 
dine.  Deinde  congerit  multa  praecepta  de  mori- 
bus  velut  in  acervum.  In  secundo  libro  res  omnes 
enumerat,  quas  natura  ad  utilitatem  seu  usum 
hominum  condidit,  docetque  quem  ex  quaque  re 
usum  percipere  debeamus.  In  tertio  confert  cum 
honestate  utilitatem. 

Quid  ad  dicendum  conferat  libellus  de  Officiis. 

Praeterquam  quod,  ut  caetera  Ciceronis 
omnia  ,  magnum  numerum  lectissimorum  verbo- 
rum  et  figurarum  suppeditabit  hic  libellus,  ideo 
etiam  ad  dicendum  plus  aliquanto,  quam  plera- 
que  alia  scripta  confert,  quia  locorum  aliquot 
communium  formulas,  et  propemodum  simula- 
chra  continet.  Porro  cum  hi  loci  virtutum  ac  vi- 
tiorurn  regulae  sint,  ad  quas  omnium  mores  et 
facta  exigimus  in  iudicando,  oratio  etiam  omnis 
referri  ad  eos  debet,  inde  argumenta,  amplifica- 
tionesqne  petuntur,  ut  si  quis  ingratum  dicat, 
multa  illi  non  de  persona  tantum,  sed  de  ipso  vi- 
tii  genere  erunt  dicenda,  eritque  danda  opera,  ut 
intelligant  auditores,  quanta  sit  in  eo  vitio  turpi- 
tudo:  Verum  id  nemo  praestare  poterit,  nisi  loco- 
rum  illorum  formulas  bene  meditatas  habeat,  et 
exempla  veterum  teneat,  unde  verba ,  sententias 
et  ornamenta  mutuetur.  Erit  itaque  hic  libellus 
velut  penu,  et  sicut  inquit  Thucydides,  xrrj/ua, 
unde  depromant  orationem  studiosi,  de  quacun- 
que  re  dicendum  fuerit,  hinc  argnmenta,  hinc 
sententias,  hinc  figuras,  hinc  apta  verha  excer- 
pant.  M.Cicero  magnum  instrumentum  eloquen- 
tiae   id    esse   putavit,    habere   locos   in  numerato 

paratos  atque  expeditos,  in  quibus  procudendis, 
multum  profecto  Ciceronis  exemplis  adiuvabimur. 
Quae  enim  potest  de  dolo  malo,  deque  aequitate 
uberior  graviorve  disputatio  excogitari?  Ea  de 
re  in  tertio  Officiorum. 

Plurimurn  etiam  ad  dicendum  conducunt 
narratiunculae,  quae  sunt  in  hoc  opere  et  multae 
et  variae.  Quondam  in  Pihetorica  progymnas- 
mata  erant  dirjyjLidTia,  sic  enim  vocarunt,  in  quo 
genere,  qui  se  volent  exercere,  magnam  bic  exem- 
plorum  copiam  invenient.  Et  cum  nihil  sit  diffi- 
cilius  quam  commode  narrare,  non  est  alia  exer- 
citalio  fructuosior  quam  haec.  Quanta  Deum  im- 
mortalem  elegantia,  quantus  lepos  est  in  narra- 
tione  gestorum  Arati  Sicyonii  in  secundo  libro? 
ISon  minorem  laudem  meretur  Gygis  Lydi  bisto- 
ria  versa  exPlatone  in  libro  tertio.  Similes  autem 
multae  sunt  in  hoc  commentariolo,  quas  sibi  stu- 
diosi  omnes  ad  imitandum  proponant.  Eaqne 
exercitatio  non  tantum  augebit  verborum  supelle- 
ctilem ,  sed  quae  mihi  in  dicendo  pene  maxima 
virtus  videtur,  bene  disponendi  scientiam.  Nam 
indocti  non  tantum  adulterinae  monetae  verbis 
orationem  obscurant,  sed  ita  etiam  confundunt 
ac  miscent  omnia,  ut  intelligi  nibil  possit.  Scho- 
lia  alicubi  brevissima  adscripsimus,  quae  indica- 
rent  lectori  orationis  ordinem  et  dispositionem, 
quam  qui  deprehenderint ,  facile  sententiam  scri- 
pti  adsequentur:  nam  de  consilio  autoris  pronun- 
ciare  aut  iudicare  nemo  potest,  nisi  serie  oratio- 
nis  animadversa.  Ubi  sententiam  collegeris  hic 
immorandum  erit  in  singulis  membris  orationis, 
videndumqne  quo  genere  verborum,  quibus  sche- 
matis  orationis  usus  sitCicero.  Estque  cum  illius 
oratione  certandum  et  nostris  verbis  exponendum 
argumentum,  ita  fiet,  ut  et  sententiam  propius 
adspicias,  et  clarius  adpareant  lumina  Ciceronia- 
nae  orationis,  ubi  cum  tua  TiaQacpydoei  contu- 
leris.  Interea  et  verba  et  sententiae  autoris  obiter 
firmius  adhaerescent  animo.  Sed  faciamus  in 
exordio  periculum.  Initio  proponit  se  de  Philo- 
sophia  dicturum:  Verum  est  addita  occupatio, 
cur  in  tanta  copia  Graecorum  scriptorum  ipse  La- 
tine  scribat,  iisdem  de  rebus,  quas  Graeci  copio- 
sissime  splendidissimeque  tractaverunt.  Et  fa- 
cta  praeceptoris  mentio,  et  urbis,  et  ut  in  distri- 
butione,  sua  cuique  subiecta  ratio.  Estque  tte- 
Qiodiy.wg  cum  occupatione  coniuncta  propositio. 
Quanquam  extent  de  moribus  sapientissime  scri- 
pta  multa  a  Graecis,  et  cum  Cratippus  doctrina, 


tum  Athenae  ipse  exemplis  te  erudiri  queant,  ta- 
men  quia  meus  mos  est  Latina  cum  Graecis  con- 
iungere,  volebam  Latine  ad  te  Philosophica  quae- 
dam  scribere.  Ad  eundem  modum  in  omnibus 
partibusorationisCiceronianae,  sententiae  earum- 
que  figurae  excutiendae  sunt. 


No.  9. 


an.  1525. 


De  Friderico  Elect. 


Prodiit:  ,,  Oralio  dicta  in  funere  Friderici  Sax.  Duc.  Ora- 
tio  de  legibus.  Oralio  de  gradihus.  Piaefal.  in  Aeschinis 
et  Demosthenis  orationes.  Oralio  Criliae  contra  Thera- 
menem  ex  Xfnophonte.  Phil.Mel.  auctore.  Hagan.  apud 
lo.Secer.  1525.  8."  —  Hecusa  apud  Cralon.Myl.  p.  443  sci., 
in  Decl.  T.  II.  p.  584.  et  in  Servesl.  II.  p.  513.,  apud  Ri- 
chard.  II.  p.  663.  Mortnus  est  Fridericus  Dux.  Sax.  Elect, 
d.  5.  Maii  an.  1525. 

Oratio  dicta  in  funere  Friderici  Saxoniae 
Ducis. 

Ego  in  hoc  publico  luctu  acerbissimoque  omnium 
dolore,  cum  erat  vel  interitus  Sapientissimi  Prin- 
cipis  deplorandus,  vel  iactura  Pieipub.  quam  illo 
amisso  fecimus  maximam,  deflenda,  vel  oratione 
levandae  mentes  procerum,  aut  etiam  popularium, 
non  modo  non  satis  praesentem  animum  ad  dicen- 
dum  adferre  me  sentio,  sed  haec  vox  etiam  testis 
offtcii  pietatisqne  nostrae,  moerore  lachrymisque 
impeditur.  Et  cum  praeclarae  virtutes  huius  Prin- 
cipis  hunc  honorem,  quo  semper  optime  consti- 
tutae  civitates  summis  viris  parentarunt,  in  pri- 
mis  mereantur ,  graviter  crucior ,  quod  pulcher- 
rima  eius  merita,  praesertim  in  recenti  luctu,  a 
nobis  ornari  nequeunt.  N.im  cum  Reipub.  orbi- 
tate,  quae  in  hoc  motu,  et  his  tenebris  sapien- 
tiam  huius  hoc  tempore  tanquam  lumen  require- 
bat,  vebementer  perturbnr,  tum  auget  dolorem 
privatus  luctus.  Etenim  cum  vivnm  non  modo 
propter  beneficia  quae  extant  erga  me  ab  illo  pro- 
fecta  innumera,  coluerim,  sed  etiam  propter  in- 
signem  virtutem  unice  admiratus  sim  et  amarim, 
non  potuit  fieri,  quin  tanti  viri  interitu  valdecon- 
sternarer.  Nos  igitur  et  ingenii  inopia,  et  dolore 
impediti,  non  instituimus  encomium  laudum  il- 
lius,  tantum  hac  misera  voce,  et  his  lachrymis 
gratitudinem  animi  nostri  declaramus,  ut  intelligi 
possit  iucundam  nobis  illius  virtutem  ,  grata  offi- 
cia  fuisse. 

Sed  ut  intelligat  rectius  haec  turba,  quantara 
gratiam  manibus  huius  Principis  debeat,  attingam 
obiler   quasdam  eius  laudes,    et  tanquam  procul 
ostendam.     Et  quamvis  non  sumo  mihi   tantum, 
ut   oratione   mea  levari  moerorem  illorum  posse 
sperem,    qui  iacturae    magnitudinem   intelligunt, 
quam  hoc  casu  Respub.  fecit,   tamen  spero  fore, 
ut  illa  ipsa  memoria  virtutum ,  illius  leniat  acer- 
bitatem  luctus.      Cum  divinae  literae  doceant  di- 
vinitus  praeficiMagistratusRebuspub.  et  fatoPrin- 
cipes  dari,  olurimum  profecto  superis  haec  debet 
natio,  postquam  talis  contigit  Princeps,  qui  cum 
esset  primum  natura  factus  ad  omnes  artes  pacis, 
et  ad  humanitatem  et  mansuetudinem ,  nihil  an- 
tiquius,  aut  prius  populi  salute  habuit.      Praedi- 
cent    alii   maiorum   imagines  et  vetera  stemmata, 
qua  laude  quanquam  abundent  Saxoniae  Princi- 
pes,  tamen  erant  alia  in  Friderico  maiora,  scien- 
tia  gerendi  imperii,  et  animi  magnitudo  sumrna. 
Fallitur  autem,    siqnis  putat  armis  tantum  et  vi 
teneri  Respub.  plus  ad  eam  rem  momenti  adferunt 
pacis  artes,    iusticia,    moderatio  animi,   constan- 
tia,  tangi  cura  publicae  salutis ,  diligentia  in  di- 
cendo  iure,   in  dirimendis  civium  dissensionibus, 
tolerantia    in   perpetiendis   vulgi  erratis,    severi- 
tas  in  cohercendis  improbis,  clementia  in  servan- 
dis  his  qui  corrigi  possunt.      Ad  vulgus  in  maiore 
admiratione   sunt,    clariusque  cernuntur  bellicae 
virtutes,  et  pluris  fit  miles  aliqnis  athletico  robo- 
re,    quam  moderatus  et  placidus  civis.      Togatae 
virtutes  et  urbanae,   ut  aliae  res  bonae  latent,  nec 
satis  notae  sunt  imperitis.      Itaque  leviter  laudari 
eos  putant,   quibus  pacis  studia  artesque  tribuun- 
tur.      Ego   vero   ita  sentio  longe  praestare,    sive 
quis    utilitatem    spectet,     sive    hominis    naturam, 
castrensi    usui   pacis  studia,    nec  patiar  praeponi 
Augusto  Principi  quietis  ociique  amanti,    Anlo- 
nium   Imperatorem    magnum  illum  quitlem ,    sed 
perniciosum  Pieipub.      Nec  Graecis  plus  rontulit 
Alcibiades,    quara  Solon:    Quorum  alter  bellum 
ex  bello  serens  everlit  patriam,  alter  legibus  latis 
et  civitate  iure  constituta  non  semel  tantum  ser- 
vavit.      Finxerat  itaqne  Deus  ad  h;is   utiliores  et 
meliores    virtutes  Fridericum.      Quapropter    pri- 
mum  turbuleniis  Germaniae  temporibus,    tamen 
semper    cavit,    ne    quo    bello    suae    gentes    vexa- 
rentur. 

Quam  mibi  vicloriam  audet  aliquis  ad  haec 
conferre,  cum  tam  varii  motus  annis  iam  plus  tri- 
ginta  in  tota  Germania  fuerint ,  cum  toties  vis  pa- 


raretur,    multi,    ut  fit  in  regno,    inviderent   ei 

ocium,  multi  instigarent  ad  movenda  arma.    Crede 

mihi,  non  mediocris  illa  tum  prudentia  erat,  tum 

forlitudo,  animum  atque  iracundi;im  vincere,  par- 

cere  populi  vitae,  etpecuniis,  ratione,  consilio- 

qvie  vim  hostilem  discutere.     Periclem  ferunt  ani- 

mam  iam  pene  agentem,  cum  circumstantes  amici 

praedicarent  eius  trophaea    et   victorias,    dixisse 

illam  laudem  non  tam  suam  esse,   quam  militum 

autfortunae:  hanc  esse  proprie  suam,   quod  nemo 

civis  sua  causa  unquam  nigram  vestem  induisset, 

volebat  enim  docere,  privatae  dignitatis  tuendae 

causa   neminem   unquam   civem  interfectum  a  se 

esse.       At  hic  noster  non  modo  privatas  iniurias 

nunquam  cum  periculo  ultus  est,  sed  bella  etiam 

et  vim  publicam  ratione,    sine  civium  caede  op- 

pressit.     Yerius  hic  de  se  praedicare  possit:  Ce- 

dant  arma  togae,  quam  Cicero,  qui  motum  in  Re- 

pub.  civilem  armis  crudelius  etiam  quam  res  po- 

scebat,    vindicavit.      Porro   quemadmodum   peri- 

culosis  tempestatibus  sine  summa  vigilantia,  sum- 

moque  labore  navem  servare  incolumem  guberna- 

tor   non   potest,    ita   tam    duro  tempore  pacatam 

tenere  provinciam  tot  annos,  non  est  vulgaris  in- 

genii  opus.     Et  si  victoriae  sanguine  partae  tro- 

phaeis  ac  triumphis  ornantur,   quam  grata  nobis 

esse  debet  harum  victoriarum  memoria,    ubi  so- 

liusPrincipis  consilio  diligenliaque  bella  profligata 

sunt.      Quod  si  intelligeret  vulgus,  quantam  per- 

niciem  ac  vastitatem  foelicissimum  etiam  bellum 

adferat,   et  videret  propius  pacis  commoda,  pro- 

fecto  statueret  nibil  a  Deo  melius,  nihil  utilius, 

nihil  divinius  his  regionibus  dari  potuisse,  quam 

talemPrincipem  tam  pertinaciter  fugitantem  bella. 

Porro    non    caruerunt    honore    hae  virtutes  eius, 

dum    enim    vidcnt    publicis    commodis   tanta  fide 

eum  servire  populares,   tanquam  patrem  fere  ama- 

runt,  nnlla  crudelitatis  aut  iniuriae  suspirio  hae- 

sit  in  ullius  animo.      Eratque  id  consecutus  quod 

scribit   Xenophon:     Esse     difficillimum   et    plane 

divinum,    ut  volentibus  imperaret.      Neque  vero 

Principi   quidquam  contingere  potest  honorificen- 

tius,  quam  ut  prudenliae  et  institiae  laudem  illi 

ultro  concetbtnt  subditi,   ut  salutem  suarn  tuto  illi 

commissam   putent.      Sic  ille  aequitate  diligentia- 

que  domi  forisque  Piempnb.  pacatam  annos  plus 

triginta  tenuit,    Iegibus,    moribus,  aedificiis,  di- 

tionem  undique  exornavit,     Id  magis  putavit  re- 

gium    esse,     excolere,     ornareque   bono   publico 

provinciam,    quam    maiores  tradidissent,    quam 

cum  multorum  iniuria  fines  regni  proferre  ampli- 
ficareque.  Et  ut  Graeci  proverbio  monuerunt, 
Spartam  nacto  ornandam  eam  esse.  Ita  hic  summa 
vi  animi  inculmit  in  hoc ,  ut  tanquam  dorrmm  pa- 
terfamilias  redderet  ditionem  omnihus  bonis  re- 
bus  florentiorem.  Possem  hic  etiam  commemo- 
rare,  quam  periculosa  dissidia  exterorum  Princi- 
pum,  quam  multa  bello  autoritate  sua  diremerit : 
sed  neque  tempus  longiorem  orationem,  neque 
vires  meae  ferunt,  et  plerasque  res  gestas  notas 
esse  vobis  arbitror,  quas  si  animo  reputabitis,  in- 
telligetis  summa  prudentia,  summoque  consilio  in  ! 
Rep.  versatum  esse,  et  vere  s;ilutarem  Principem  ; 
et  patriae  et  exteris  fuisse.  Ego  pi*ofecto  summam 
hanc  verissimamque  laudem  eius  esse  duco,  quod 
ita  pacem  tutatus  est,  ut  tamen  a  bello  provocatus 
etiam,  abstinuerit:  qua  laude  nihil  excogitari 
Principe  illustrius  potest.  Divina  enim  praeconia 
etiam  meretur,  nam  cum  mundus  imperii  posses- 
sionem  vi  atque  armis  defendi  debere  exislimet, 
Christus  contra,  pronunciat  beatos  essemites,  et 
a  saevitia  alienos,  eisque  possessionem  terrae  pol- 
licetur.  Et  paulo  post,  pacificos  etiam  filios  Dei 
adpellat.  Erant  tamen  in  eo  privatae  etiam  vir- 
tutes  magnae,  praecipuum  religionis  Christianae 
studium:  nam  sacra  per  omnem  vitam  religiose 
tractavit,  et  cum  magna  varietas  opinionum  de 
religione  his  temporibus  fuerit,  tamen  optima  cer- 
tissimaque  semper  delegit.  Et  cum  antehac  Pon- 
tificum  constitutiones,  et  quidam  humani  ritus 
pro  religione  soli  docerentur  in  templis,  praestitit 
ea  quae  in  moribus  erant  diligenter,  id  quod  ego 
specimen  bonae  mentis  interpretor:  et  quia  puta- 
bat  illos  ritus  conducere  ad  assuefaciendos  animos 
vulgi,  invitandosque  ad  studium  cognoscendae  re- 
ligionis,  templa  condidit,  ceremonias  invexit, 
accersivit  undecunque  qui  sacra  docerent.  Et  ta- 
men  accipio  tum  quum  animo  requireret  sincerio- 
rem  tractationem  Christianae  doctrinae,  saepe 
cum  doctis  viris  confabulatum  esse  de  vi  natura- 
que  religionis.  O  altam  generosamque  mentem, 
neque  enim  plebeios  animos  incessit  haec  cura 
contemplandae,  pervestigandaequereligionis.  Ma- 
gnam  quandam  ingenii  virn ,  et  heroicam  indolem 
animadverto  in  eo  fuisse ,  cum  tantopere  arsisse 
studio  perdiscendorum  sacrorum  video.  Est  au- 
tem  profecto  haec  cura  inprimis  digna  Principe. 
Saepe  detestatum  ferunt,  siquis  humanas  rationes 
in  causa  religionis  adferret,  propterea  inquit, 
quod  nihil   tam  acute  colligi  posset,    quin  idem 


everti  etiam  queat  argutando.  Dicebatque  optare 
se  ut  de  sacris  ex  solo  Dei  verbo  iudicaretur.  Haec 
tum  agitabat  animus  eius,  cum  religio  tota  esset 
obruta  Monachorum  somniis.  Postea  vero  quam 
perpurgari  coepit,  et  tanquam  reviviscere  Chri- 
stiana  doctrina,  adplicuit  animum  ad  eam  penitus 
cognoscendam  ,  ne  quid  temere  ant  probaret,  aut 
damnaret.  Ubi  perspexit  vim  religionis,  toto  pe- 
ctore  amplexus  est  ea,  quae  ad  suarn  mentern  con- 
formandam  facerent,  et  pietatem  alerent,  ociosis 
disputationibus,  quae  ad  aedificationem  nihil  con- 
ducunt,  longum  valere  dixit,  et  in  ritibus  publi- 
cis,  quia  videbat  prophanos  quosdam  homines 
contemptis  publicis  moribus,  praetextu  libertatis 
Evangelicae  propemodum  in  belluas  mutari ,  dili- 
gentissime  cavit,  ne  quid  mntaret  temere,  ne  suo 
exemplo  imperiti  peccarent.  Et  sentiebat,  id  quod 
res  est,  publicam  morum  mutationem  periculo- 
sam  esse.  Cumque  de  religione  hoc  modo,  ut 
dixi,  sentiret,  et  regionibus  suis  pure  doceri 
sacra  pateretur,  quanta  Deum  immortalem  con- 
stantia,  quanto  robore  animi  sustinuit  invidiam, 
qua  in  Pontificio  regno  flagravit,  vicit  Pontificum 
fulmina ,  et  rainas  summorum  Regum ,  contem- 
psit  convitia  vulgi,  sacrificulorum  sacra  in  quaestu 
habentium.  Qua  in  re  satis  declaravit  se  ex  animo 
vereque  favere  Christo,  cum  illius  notam  sibi 
inuri  pateretur,  cum  in  corpore  suo  illius  stem- 
mata  gestaret,  hoc  est,  cum  adChristi  exemplum, 
ipse  etiam  laceraretur.  Quid  enim  nisi  perpetua 
carnificina  animi  fuit  ille  hostium  impetus?  Cu- 
ius  mihi  Eremitae  ieiunia  et  vigilias,  cum  his  af- 
flictionibus  audet  quisquam  conferre?  Non  pro- 
fecto  gravius  oppugnatus  est  Ezechias,  quanquam 
moenia  Solymorum  cinxisset  hostis.  Vidit  hic 
quoque  non  semel  expediri  adversus  se  arma ,  et 
propemodum  iugulo  gladium  intentari.  Sed  quia 
religionis  causam  sciebat  humanis  viribus  susti- 
neri  aut  defendi  non  posse,  nihil  ipse  contra  mo- 
litus,  salutem  suam  et  suarum  gentium  Deo  com- 
mittebat,  et  quernadmodum  vir  fortissimus  apud 
Poetam  ait : 

Quidquid  erit  superanda  omnis  fortuna  ferendo  est. 
Ita  patientia,  moderationeque  animi  inimico- 
rum  saevitiam,  quantum  fieri  potuit,  mitigavit. 
Non  vacat  hanc  laudem  tractare  pluribus.  Prae- 
tereo  iam  quod  schola  constituta  sensit ,  quan- 
tum  adferat  Rebusp.  scientia  literarum,  quas  vul- 
gus  Principum  odit  cane  peius  et  angue.  Omitto 
qua  diligentia  fideque  amicos  adiunxerit,    colue- 

rit,  et  quod  in  regno  difficilimum  est,  retinuerit. 
Praetereo  quae  in  adeundis  periculis  contatio 
fuerit,  quae  constantia  in  perferendis  fuerit.  Non 
dico  quanta  suavitas  in  familiari  congressu  fuerit, 
quanta  in  sermone  urbanitas,  quanta  ingeniiar- 
*utia  fuerit.  Non  commemoro  scientiam  rei  fa- 
miliaris  gubernandae,  quae  fuit  in  illo  mira,  et 
(jua  nuperannonam  ingravescentem  laxavit.  Haec 
oinnia  animo  repetenda  sunt  vobis,  et  memoria 
omnium  illius  virtutum  ac  meritorum  revocanda, 
ut  expendatis  primum,  quantamDeo  pro  taliPrin- 
cipe  gratiam,  deinde  quantam  ipsius  manibus  de- 
beamus,  nulla  aetas  ex  animis  nostris  memoriam 
tantae  virtutis  ac  beneficiorum  delere  debet.  Ami- 
sit  enim,  miseros  nos,  patria  non  tantum  Prin- 
cipem  utilem  ac  salutarem,  et  diuturnae  pacis  cu- 
stodem,  sed  patrem  etiam  a  quo  bonis  omnibus 
rebus  exornata  est.  Divinos  honores  meruerunt 
alicubi,  qui  culturam  agrorum  ostenderunt:  Hic 
a^rorum  culturam ,  educationem  sobolis,  atque 
institutionem ,  negociationem  constantissime  tu- 
tatus  est,  pace  per  tot  annos  conservata.  Ami- 
serunt  et  studia  nostra  Maecenatem,  nemo  enim 
Principum,  ingenia  aut  norat  melius  aut  aluit  be- 
nignius.  -  Amisit  universa  Germania  Senatus  im- 
perii  Principem.  In  hoc  plurimum  bonis  omni- 
nus  praesidii  erat,  ad  hunc  proxime  in  magno 
Germaniae  discrimine  detulerant  rerum  summam 
omnes  ordines,  huius  sapientiam  et  autoritatem 
iudicabant  parem  esse  gerendo  imperio.  hunc  tan- 
quam  oraculum  aliquod  in  ambiguis  rebus  con- 
sulebant.  Et  amissus  est  hoc  tempore,  cum  tota 
Germania  civili  bello  ardet,  et  ut  ille  dixit: 
Vicinae  ruptis  iuter  se  legibus  urbes 
Arma  ierunt ,  saevit  toto  Mars  iinpius  orbe. 
Cumque  ad  restituendam  pacem,  ad  legum  reli- 
gionisque  emendationem ,  huius  autoritate,  pru- 
dentia  et  animi  magnitudine  maxime  opus  erat. 
Nolim  patriae  maleominari,  at  metuo  tamen,  ne 
Deus  iratus  terris  hunc  eripuerit,  ne  quem  habe- 
remus  idoneum  publicae  pacis  autorem.  Multis 
iam  prodigiis  iram  suam  significavit  Deus,  nata 
monstra,  Soles  complures  visi,  noctu  irides  con- 
spectae,  sonitus  in  aere  tympanorum  auditus,  ut 
aut  rerum  omnium  finis  videretnr  impendere,  aut 
singularis  Germauiae  clades.  Accessit  ad  baec 
Friderici  mors,  quem  unum  habuimus  Principem, 
cuius  conoilio  publica  mala  sanari  poterant.  Et 
mortem  tuam  Friderice  non  defleremus?  non  do- 
leremus  vicem  nostram  orbati,  non  Domino,  sed 


patre,  alienissimo  tempore.  Coniecit  oculos  pa- 
tria  in  fratrem  tuum,  illius  se  fidei  tuto  quidem 
committi  sentit,  sed  ipse  etiam  putat  se  sui  ali- 
quam  partem  perdidisse,  te  exlincto,  animi  tui 
praesentiam  et  robur  in  asperis  omnibus  rebus  de- 
siderat.  Hic  Senatus  etiam  ditionis  dolore  moe- 
stitiaque  exanimatus,  caput  publici  consilii,  tan- 
quam  in  Imperatorem  exercitus  in  dubia  pugna 
requirit,  tua  signa,  tuam  vocem  sequi  adsuetus. 
Sed  nimium  indulgeo  dolori,  quin  recreo  me,  et 
colligo,  quae  luctum  aliqua  ex  parte  minuant. 
Sunt  autem  a  sapientibus  viris  de  brevitate  vitae 
moitalium  deque  communi  nascentium  condi- 
tione  disputata  ad  assuefaciendos  animos,  ut  com- 
munia  mala  aequius  ferrent.  Quae  nos  hoc  tem- 
pore  non  attiiigemus.  Nam  ego  Friderico  ipsi, 
quanquam  et  ratio  et  multarum  rerum  usus  addi- 
derat  magnum  quoddam  robur  ad  ferendas  res 
duras,  tamen  aliam  puto  maiorem,  efficaciorem- 
que  causam,  firmo  animo  adeundae  mortis.  No- 
rat  enim  ex  Christiana  doctrina ,  mortem  esse  ge- 
neri  hominum  divinitus  impositam,  non  modo, 
ut  pro  peccato  poenam  lueremus,  quod  erat  sane 
miserum,  sed,  quod  piis  esse  pergratum  solet,  ut 
morte  deponatur  peccatum,  et  ingrediamur  irn- 
mortalitatis  iter.  Porro  et  ante  acta  vita,  et  illa 
demum  animi  praesentia,  cum  iam  pene  animam 
ageret,  argumento  sunt  sensisse  suam  Deo  salu- 
tem  curae  esse.  Nam  praeterquam  quod  religiose 
muniit  sese  Eucharistia,  et  Christianis  precibus, 
sic  accipio  respondisse  sub  ipsnm  vitae  finem,  cum 
consolaretur  quispiam:  Deus  dedit,  Deus  abstu- 
lit,  sit  nomen  Domini  benedictum.  O  praecla- 
ram  vocem,  et  testem  bene  sentientis  animi  de 
Deo.  Nam  mibi  crede,  quisquis  ita  adfectus  est, 
ut  sentiat  huius  lucis  usuram  divinitus  nobis  con- 
cessam  esse,  deinde  nos  non  temere  occumbere, 
sed  Dei  arbitrio  exuere  hoc  corpus,  praeterea  non 
tantum  deponi  vilam,  sed  Deo  iam  commitli,  po- 
stremo  etiam  Dei  nomen  in  extremo  discrimine 
praedicat.  Is  procnl  dubio  animadvertit  praesto 
adesse  Deum  portum  et  profugium  periclitanti. 
Nam  impia  mens  nescit  se  divinitus  aceepisse  vi- 
tam,  temere  existimat  se  occumbere,  nihil  in  tanta 
calamitate  praesidii  habet.  Postremo  execratur 
etiam  divina  omnia  cum  deseri  se  sentit.  Hic 
vero  implorans  opem  a  Deo  ipso,  et  postulans,  ut 
aliorum  precibus  iuvaretur,  non  semel  professus 
est,  quid  speraret,  ut  se  reiecisset  totum  in  Chri- 
stum,  interim  etiam  verissimo  suavissimoque  prae- 

conio  orn;ins  Deum.  Etenim  cnm  quidam  admo- 
neret  favere  Deum  afflictis,  ipse  subiecit  clara  vo- 
ce  alqne  alacri:  Id  vero  mihi  constanter  de  opti- 
mo  Deo  meo  promitto.  Multa  insuper  precatus, 
condonari  sibi  si  quem  laesisset:  mentio  etiam  fa- 
cta  eorum,  quibus  videbatur  subiratus,  ut .  senti- 
rent  depositum  odium  fuisse.  Multa  constituit 
tle  Repub.  deque  privatis  rebus,  eodem  vigore 
animi,  quo  in  oplima  valetudine  fuerat,  quae- 
dam  ipse  legit,  multa  dictavit,  verbis  et  senten- 
tiis  ita  collocatis,  ut  pristinam  mentis  acrimoniam 
agnosceres,  postremo  ex  sententia  constitutis  omni- 
hus,  lenissimo  genere  mortis  extinctus  est,  ut  sa- 
tis  adpareret,  et  morbis  corporis  vires  diu  iam 
fractas  fuisse,  et  animum  satis  obsequentem,  fa- 
cilemque  ad  hunc  extremum  actum  fabulae  suae 
accessisse.  Magnus  quidam  vir  inter  Graecos  scri- 
psit,  Philosopbiam  mortis  commentationem  esse, 
putatque  in  eo  summam  esse  sapientiam,  si  ad 
mortem  obeundarn  bene  comparatus  assuefactus- 
que  fuerit.  Sed  eum  puta  recte  assuefactum,  qui 
ad  Christi  exemplum,  Evangelii  causa  multa  tu- 
lerit.  Hic  vero  noster  quam  varie  quassatus  ac 
vexatus  est  annos  iam  aliquot  religionis  causa? 
Quae  mortis  et  exitii  simulachra  interea  animo 
obversata  sunt?  ut  sperem  venisse  ad  extremam 
hanc  prugnam  paratissimum.  Quod  cum  ita  sit, 
et  cum  ille  commode  hanc  calamitosam  vitam  de- 
posuerit_,  gratulemur  ei  potius  talem  vitae  exitum, 
in  quo  tam  multa  signa  extant,  ut  immortalitatem 
adeptus,  non  amisisse  vitam,  merito  credi  de- 
heat.  Et  cuin  ipse  aequo  animo  discesserit  e  vita, 
feramus  ipsi  etiam  patienter  voluntatem  Dei,  at- 
que  optemus  potius,  ut  simili  mortis  genere,  cum 
hinc  evocabimur,  defungamur.  Foelicem  existi- 
memus  Fridericum  fuisse,  in  cuius  vita  tanta 
fuerit  aequabilitas  fortunae,  quique  illam  aniini 
sui  lenitatem  moderationemque  ad  extremum  us- 
que  spiritum  retinuerit.  Pacem  dedere  snperi 
per  omnem  vitam  ,  mens  contigit  quae  et  in  ge- 
renda  Repub.  quia  tuta  semper  consilia  bello  prae- 
ferebat ,  nusquam  a  fortuna  destituta  est ,  et  in 
privatis  rebus  siquid  adversi  fuit,  ut  sunt  hu- 
mana,  moderatione  animi  constantiaque  vicit. 
Hic  illi  vitae  cursus  fuit  securus,  et  foelix,  qualem 
optare  sibi  alii  Principes  merito  debeant.  Aga- 
mus  itaque  gratiasDeo,  qui  illi  autor  tantae  foe- 
licitatis  fuit,  quique  regionibus  nostris  tam  salu- 
tarem,  tamque  foelicem  Principem  donavit.     Non 


factam  deploretis:  Vcrum  inlerea  postulo  tamen 
in  his  querelis,  ut  officii  eliam  vestri  recordemini, 
ac  gratias  referatis  Deo  pro  illo  cumulo  benrficio- 
rum,  qui  tali  Piincipe  vobis  contigit,  et  memo- 
riam  virtutum  Principis  animis  vestris  infigatis, 
cogitetisque  quid  illius  etiam  manibus  pro  summo 
labore  et  magnis  aerumnis,  vcstra  causa  susceptis, 
debeatis. 

Debetis  autem  hoc  prinnim,  nt  salutem  ani- 
mae  illius  piis  precibus  Deo  commendetis,  deinde 
utreligiose  pareatis  optimis  Principibus,  quihuius 
vicem  subeunt,  et  publicae  salutis  tranquillitatis- 
que  tuendae,  turbulentissimo  statu  totius  Europae 
provinciam  suscipiunt.  Hanc  pro  pulcherrimis 
meritis  Friderici  manes  gratiam  debitam  repo- 
scunt,  quam  nisi  large  praestiteritis,  suscipietis 
non  simplicem  culpam.  Non  enim  ingrati  tan- 
tum  adversus  benemerentem  Fridericum  eritis, 
sed  impii  etiam  in  Deum  et  autorem  beneficiorum, 
quae  illius  imperio  accepistis  et  auspicem  novi 
imperii.  Nec  erit  impune  ingratitudine  Deum  of- 
fendere.  Precor  autem  Deurn,  ut  Friderici  ani- 
mam  pro  sua  misericordia  servet  ac  tueatur,  dein- 
de,  ut  novum  hoc  imperiuin  fralris  fortunet,  et 
his  miseris  temporibus  has  regiones  protegat,  et 
vobis  mentem  det,  publicae  tranquillitatis  aman- 
tein,  ut  Principes  vestros,  quemadmodum  divi- 
nitus  praeceptum,  summa  fide  religioneque  cola- 
tis.      Dixi. 


No.  10.  an.  1525. 

De  gradibus  discentium. 

Prodiit  una  cum  antecedente  (quam  vide)  ;  recusa  apud 
Crat.  Myl.  p.  483.,  in  Declamal.  T.  I.  p.  480.,  in  Serv 
T.  I.  P.  417.,   Richard.  T.  I.  p.  130. 

De  gradibus  disceniium  oraiio  Phil.  Mel. 

]\otus  est  Ennii  versiculus  de  veteribus  moribus 
conservandis : 

Moribas  antiquis  res  stat  Romana  vinsque. 
Idern  profecto  in  re  literaria  praesliterit  servari  in 
faciendis  gradibus  discenlium,  qui  non  mediocri 
prudentia  a  maioribus  instituti,  nunc  errore  quo- 
dam  honiinum,  qui  videntur  conspirasse  ad  ab- 
olendos  semel  omnes  veteres  mores,  delendam- 
que  universam  civilem  disciplinam,  antiqu.an- 
debeo  prohibere,  ne  iacturam  publicam  hoc  amisso  j  lur.  Neque  ego  nunc  suggestum  conscendi  digla- 
Melanth.    Otek.    Vol.    XI.  7 

diaturus  cum  eo  genere,  tantum  adolescentes 
commonefacere  decrevi,  qno  consilio  et  olim  gra- 
dus  instituti  sint,  et  quantum  ad  communia  stu- 
dia  literarum  momenti  adferret  illorum  conserva- 
tio.  Est  autem  ad  eam  causam  opus  mihi  aequi- 
tate  vestra  auditores,  plerosque  enim  tantum  fa- 
stidium  cepit  istius  moris,  ut  tantum  nou  totam 
Anticyram  putent  destinandam  esse  his ,  qui  titu- 
los  islos  graduum  decerni  sibi  postulant.  Ab  his 
pro  meo  iure  peto,  ne  nos  ex  hac  schola  exibilent, 
neexplodant,  priusquam  orationem  nostram  cog- 
noverint.  Nam  pronunciare,  cum  nondum  cog- 
novens  causam,  id  vero  est  iniusti  et  barbari  iudi- 
cis.  Et  ego  me  sanis  omnibus  satis  facturum  esse 
in  hoc  negocio  recipio. 

Est  quaedam  in  puerilibus  ingeniis  infantia 
et  imbecillitas,  quae  non  sufficit  pluribus  arlibus 
simul  discendis,  sed  sensim  per  gradus  quosdam, 
ad  graviores  artes  traducendi  sunt  pueri,  dum  ad 
fastigium  artiuin  pervenerint,  hoc  est,  dum  pa- 
raverint  sibi  scientiam  non  stulte  de  rebus  huma- 
nis  iudicandi,  et  mediocrem  quandam  sermonis 
copiam,  ad  docendos  sdios,  demonstrandamque 
vim  naturamque  virtutis.  Et  quemadmodum 
non  statim  cibis  durioribus  ora  infantium  satis  fir- 
ma  sunt,  scd  lacte  diu  alunlur,  postea  praemanso 
cibo,  donec  grandescant:  ita  pinguissima  quae- 
que  facillimaque  deliguntur,  quae  infirmae  pri- 
mum  aetati  tradantur,  deinde  ordine  disciplinae 
reliquae.  Itaque  prudentes  viri  in  scholis  de- 
scripserunt  classes  quasdam  puerorum,  ut  secun- 
dum  ingenii  vires  alii  aliis  disciplinis  adhiberen  - 
tur.  Et  in  sua  quisque  classe,  tanquam  intra 
septa  detineretur,  ne  imparatus,  et  tanquam  sus 
in  rosas  irrueret  ad  obscuriores  artes.  In  hunc 
modum  gradus  quidam  facti  sunt  adolescentium, 
ut  primum  Grammatica  Dialecticaque  trade- 
rentur,  quae  primae  artes  planissimaeque  sunt. 
Ubi  videbantur  has  perdldicisse,  non  temere  ipsi 
ad  Physicen,  aut  alias  artes  irrumpebant.  Sed 
praeceptores  explorabant  vires  adolescentium,  qui 
si  probarentur ,  admittebant  ad  reliquas  discipli- 
nas.  Nuper  adhuc  hoc  servahatur  in  scholis,  ne 
qnis  attingeret  Physicen,  aut  Mathemata ,  nisi 
antea  in  Grammaticis  et  Dialecticis  din  multum- 
que  versatus.  Postea  praeceptorum  iudicio  tr;:- 
debatur  ulterius,  et  primus  ille  gradus  a  Lauri 
bacca  nomen  habuit:  Erant  enim  honesto  titulo 
pueri  ornandi.  Postea  Physicen ,  Mathemata, 
Ethica  percipiebant,    nec  salutabantur  haec  a  li- 


mine  tantum,  diu  immorabatur  iuventus,  dum 
penitus  cognosceret,  dum  longo  usu  iudicium  con- 
firmaretur.  In  his  tanquam  praeludiis  graviorum 
disciplinarum  cum  iam  satis  viderentur  exercitati, 
praeceptores  permittebant,  ut  sacra,  aut  Medici- 
nam,  aut  lus  publicum  attingerent,  ad  quas  disci- 
plinas  usum  puerilium  literarum  magnum  et  acer- 
rimum  iudicium  volebant  adferre.  Itaque  prius 
explorabantur  hic  etiam  viresadulescentium,  Ma- 
gisterium  fecerunt  classi  tilulum.  Profecto  plu- 
rimum  refert ,  quomodo  instruantur  praeparen- 
turque  ad  severiores  disciplinas  adulescentes. 
Non  sunt  longe  petenda  exempla ,  nostri  seculi 
morern  videamus.  Statim  ubi  in  publicam  scho- 
lam  missi  fuerint  adulescentes ,  putant  sordidi  in- 
genii  esse,  diu  haerere  in  Grammaticis,  aut  simi- 
libus  nugis,  properant  alii  ad  sacra ,  nulla  lin- 
guarum,  nulla  dicendi  scientia  antea  parta,  nulla 
humaniorum  ac  civilium  morum  cognitione,  di- 
scunt  inepte  rixari  de  sacris  rebus,  nec  ad  vitae 
usum  comparant.  Volo  ego  quidem  omnium  aeta- 
tum,  omnium  vitae  partium  esse  religionis  stu- 
dium,  sed  ea  proponantur  pueris,  quae  assequi 
possint,  quae  pietatem  alant ,  quae  mores  forment, 
non  unde  petant  rixandi  materiam. 

Quid  de  aliis  professionibus  dicam?  In  iure 
discendo  videas  versari,  qui  nullum  prorsus  usum 
aliarum  literarum  habent,  curn  tanien  illud  ipsuin 
ius  ex  Philosophorum  ac  Rhetorum  literis,  tan- 
quam  ex  fonte  ortum  sit.  Iatricae  vero  manus 
admovere,  nisi  Physicen  didiceris,  est  sine  pen- 
nis  volare.  Nam  clinica  illa  medicina  tota  ex  ea 
Philosophiae  parte  nata  est,  quae  elementorum 
cognitionem,  motus  varietatcm ,  corporum  natu- 
ram  tradit.  Porro  dum  hoc  modo  non  perpoliti 
puerili  doctrina  irruunt  ad  severiores  artes,  in- 
firmo  iudicio  literae  omnes,  artesque  foede  con- 
spurcantur.  Et  quia  ex  literis  rerum  publicarum 
status  comparantur,  fit,  cum  parum  sani  pro  con- 
cionibus  et  in  iudiciis  regnum  gerant,  ut  varie 
quassentur  Respub.  Profecto  satius  erat  nullas 
literas  attingere,  quam  hoc  modo  tractare.  Diu 
erant  pueri  Grammaticis,  Dialecticis  ac  Rheto- 
ricis  alligandi.  Multum  temporis  postea  collo- 
candum  erat  in  Mathemata,  et  reliquam  Philoso- 
phiam.  Ubimaturuisset  iudicium,  tum  erant  ad- 
hibendi  ad  eas  artes,  quibus  Resp.  gubernantur. 

Graeci  agricolae,  cum  viderent  maturescere 
segetes  cerlo  tantum  temporis  spacio,  non  colono- 
rum    opere,   aut    soli  natura,    dixerunt:    Annus 


101 


DECL.    DE    PRAEF.    IN   AESCH.   ET    DEM. 


102 


producit,  non  ager.  Cunque  animadvertissent 
saepe  immaturas  segetes  demeti  magno  damno,  et 
fruetum  laboris  superioris  perire,  proventum  uni- 
versum  soli  tempori  tribuere,  et  patienter  expe- 
ctari  voluerunt  iustum  messis  tempus.  Ita  rnihi 
in  singulis  partilius  literarum,  ternporis  habenda 
ratio  videtur,  ut  et  admoveantur  ad  eas  arfcs  ado- 
lescentes,  quibus  ingenii  infirmitas  adsequendis 
par  est,  et  tantisper  detineantur  in  his,  donec 
maturuerit  iudicium,  nec  messem  properent  fa- 
cere  ante  tempus.  Et  quia  facile  iuvenilibus  ani- 
mis  obrepit  satietas  praesentis  studii,  ut  in  eo  de- 
tineri  diu  sine  magno  negocio  non  possint,  ideo 
gradibus  tanquam  caveae  iucludendi  videnlur. 
Ubi  omnibus  animi  viribus  cogantur  in  unum  ali- 
quod ,  ac  certum  negocium,  quantum  satis  est, 
incumbere.  Est  omnino,  ut  de  aliis  omnibus  re- 
bus,  utiliter  praeceptum,  fioadtujg  ontvdeiv.  Ita 
in  studiis  non  aliud  perinde  refert,  quam  ne  in- 
tempestive  properemus.  Nunc  fit,  ul  cum  varias 
disciplinas  pervagentur  sine  ordine  sineque 
ratione,  nullam  penitus  cognoscant  nuliaque 
de  re  prudenter  iudicare  queant.  Et  ut  errones 
nullos  certos  lares  habent,  nusquam  domi  sunt, 
et  ut  inquit  Martialis:  Quisquis  ubique  habit.it, 
maxirne  nusquam  habitat,  ita  illi,  cum  tamen 
oninibus  disciplinis  sint  hospites,  nullarn  habent. 
familiariter  notam.  Neque  enim  fieri  potest, 
quemadmodum  reliquit  scriptum  Xenophon,  ut 
qni  multa  simul  facit,  omnia  ritefaciat,  nec  suf- 
ficit  animus  iuvenilis  variis  ac  diversis  sludiis. 
Hoc  in  consilio  fuit  autoribus  graduum  in  scholis. 
Neque  ego  nunc  quenquam  esse  puto  tam  impu- 
dentem,  qui  hanc  rationem  damnare  ausit.  Quid 
enim  in  studiis  conducibilius  est  ordine?  hunc 
classibus  gradibusque  factis  conservare  conaban- 
tur.  Vos  etiam  adolescentes,  ut  quanta  fide  po- 
test  fieri  ac  religione,  detis  operam,  ut  in  discen- 
do,  iusto  quodam  ordine  utamini.  Nam  hac  con- 
fusanea  discendi  ratione,  nisi  Deus  aliquis  opem 
tulerit  accisis  rebus,  vereor  ne  res  humanae  fun- 
ditus  evertantur.     Dixi. 


No.  11. 


an.  1525. 


Praef.  in  Aeseh.  et  Dem. 

Prodiit  primum  simul  cum  oratione  <le  Friderico,  quam 
vide.  Recusa  apud  Crat.  Myl.  p.  635. ,  in  Declamat.  T.  II. 
p.  59.,    in   Serv.  II.   p.  59.    et   apud  tlicbard.  1.  p.  376. 


Praefatio    in   Aeschinis  et   Demosthenis  ora- 

tiones. 

NJon    ignoro    equidem,    qu.intum    onus    subeam, 

quamque   ancipitern    ac  difficilem    rem   suscipiam, 

cum  interpretationem  harurn  orationum  Aeschinis 

ac  Demosthcnis  polliceor.     Ncque  enim  mediocris 

est  ingenii  prudentissimorum  Oratorum  consilia, 

virtutesque   in   oratione   perspieere,    nec   vulgaris 

arlificis,    divinas  illorum  sententias,    latinis  ver- 

his  repraesentare ,   et  tanquam  imaginem  aliquam 

graecae    orationis    exhibere.      Quid   quod  causam 

ipsam    sine     graecarum     historiarum     cognitione, 

sine  scientia  legum  et  morum  Atticorum,  ne  ad- 

sequi  quidem  possis.      Nos  vero   praeter   caeteras 

difficultates  mira    inopia    commentariorum  etiam 

laboramus.      Accedithuc,  quod  in  aliis  artibus  ac 

literis,    tractatione  et  studiis  hominum  ,    multa  e 

tenebris  eruta  lucem  accepere.      Graeca  qui  exco- 

lerent  et  illustrarent,    defuerunt  hactenus  in  hac 

natione.      Quae  cum  apud  me  cogito,  sentio  equi- 

dem,  in  quod  mediscrimen  coniiciam,   cum  sum- 

morum  Oratorurn  laudatissimas  conciones  propo- 

no.      Nolo    autem  longiore    oratione   temeritatem 

excusare,  aut  de  mearum  virium  imbeciliitate  am- 

bitiosius  dicere.    De  animo  acvoluntate  vere  prae- 

dicare  possum,    me  sernper  hoc  spectasse,    ut  in 

hac  schola    studia  lionestarum    artium   excitarem. 

Neque  nunc  ob  aliam  causam  \\,\s  orationes  propo- 

sui,    quain  ut  iuventutem  ad   optimos  autores  et 

magistros,    tum   intclligendi ,    turn  dicendi  cogno- 

scendos  invitarem.      Neque  vero  alienum  videba- 

tur,    tanquam  gustum  illorum  facturis  proponere 

eas  orationes,    quae  doctorum   omnium  consensu, 

omnibus    in    hoc  genere  scriptis  praeferuntur,    e 

quibus,  tametsi  pleraque  nosfugiant,  tamen  pos- 

simus  plurima  decerpere,   quibus  studia  nostra  lo- 

cupletentur.      Notus  est  versiculus: 

Est  quodam  prodire  temrs  si  non  datur  ultra. 

Proinde  spero   rne  non  difficulter  a  bonis  viris  ve- 

niam   impetraturum   esse,    quod    rnaius   aliquanto 

negocium   suscipio,    quam    hae  nostrae    viriculae 

videantur  laturae:  Neque  enim  innrmitatem  meam 

dissimulo.     Et  tamen  operam  dabo,  ut  hanc  cura, 

diligentia,    et  fide,    quae  in   prirnis  in  interprele 

reqniritur,    sarciam.      Sed  de  rneo  consilio  dicen- 

dum    est    parrius,    quod    de   eo    poslea  ex  eventu 

iudicaturi    sitis.       Nunc    officii    sui    commonendi 

sunt  auditores,    nam   ut  prudentes   agricolae  nou 

sumunt  operam  in  exercendo  sterili  solo ,    ita  in 
7* 

traetatione  literarum  insania  est,  attingere  auto- 
rem,  qui  nostris  studiis  nihil  foeneret.  Primum 
itaque  constituendum  est,  quaecunque  ratio  stu- 
diorum  suscepta  fuerit,  quern  fructum  nobis  pol- 
liceantur  literae.  Ego  vero  saepe  alias  monui,  ita 
instituendum  esse  animum,  ut  duas  has  virtutes, 
scientiam  iudicandi  de  rehus  humanis,  et  faculta- 
tem  dicendi,  meminerit  sibi  ornnibus  nervis  pa- 
randas  esse.  Et  ad  has,  tanquam  ad  scopum, 
oportet  referre  vigilias,  lucuhrationes,  denique 
studia  omnia.  Nam  qui  aut  non  formarunt  iudi- 
cium  literis,  ut  iirtelligant  rerum  ac  morum  discri- 
mina ,  quaeque  in  bonis,  quae  in  malis  ducenda 
sint,  aut  non  possunt  ea  quae  sentiunt,  perspicuo 
sermone  docere,  hi  mihi  praeter  corporis  speciem, 
nihil  humani  hahere  videntur.  Deinde  ita  inter 
se  coniurarunt  Eruditio  et  Eloquentia,  ut  divel- 
lere  nullo  modo  possis.  Nam  et  orationem  rerum 
scientia  ex  se  veluti  genuit,  et  oratio  vicissim  res 
ostendit.  Iam  caecutire  in  rebus  iudicandis  ne- 
cesse  est  eos,  qui  recte  dicendi  cura  vacant ,  pro- 
pterea  quod  nihil  perinde  mentem  acuit,  et  exci- 
tat,  atque  contentio  illa  et  studium  recte  dicendi. 
Non  est  quod  procul  exempla  petas.  Nuper  adeo 
qui  Philosophiam  profitebantur,  non  satis  per- 
spexerunt  vim  earum  artium  quas  docebant,  quia 
exponere  perspicua  oratione  ea  quae  profitehantur, 
nemo  conahatur.  Proinde  qui  se  ad  literas  di- 
scendas  contulerunt,  hi  sibi  persuadeant,  el 
oleum,  quod  aiunt,  et  operam  sibi  perituram 
esse,  nisi  cum  rerum  scientia  studium  dicendi 
coniunxerint.  Atque  hac  de  re  alias  diximus. 
Porro  harum  orationum  cognitio  ad  utrunque 
multum  conducit.  Nam  ut  Philosophi  praecepta 
de  moribus  tradidere,  ita  hae  orationes  honorum 
ac  malorum  civium  exempla  proponunt,  quae 
multo  efficacius  virtutis  studium  nobis  commen- 
dant,  quam  frigidae  illae  praeceptiunculae.  Sci- 
pionem  et  plerosque  alios  illustres  viros  ait  Salu- 
stius  dicere  solitos,  cnm  imagines  maiorurn  in- 
tuerentur,  vehementissime  animum  sibi  ad  virtu- 
tem  accendi.  Qnae  autern  bone  Deus  marmora, 
quae  statuae  conferri  cum  his  orationibus  meren- 
tur?  quae  alias  improhornm  civium  perniciosa 
consilia,  alias  honestas  voluntates  honorum  ci- 
vium  ita  depingunt  exprimuntque ,  ut  nullius  f.i- 
ciem  imitari  propius  Apelles  potuerit.  Quare  ita 
statuetis  de  his  duabus  orationibus,  absolutissinia 
quaedam  exempla,  in  illustri  sita  loco,  nohis 
ostendi,    quae  commonefaciant,    quid  in  commu- 


nibus  moribus  mereatur  laudem,  aut  reprehensio- 
nem.  Nam  in  insectando  Demosthene,  veram 
quandam  imaginem  sceleratae  mentis  fingit  Aeschi- 
nes.  Contra  ille,  cum  voluntatem  optimi  civis 
negat  sibi  defuisse  unquam ,  honi  viri  simu- 
lachrum  sculpere  videtur.  Explicantur  praeterea 
multa  maiorum  inslituta,  leges  ac  mores,  multa 
exempla,  quae  sunt  obiter  causae  aspersa,  in  his 
orationibus  invenies.  Est  enim  sonus  forensis 
huius  dictionis,  classico  similis,  et  plenior  ali- 
quanto,  quam  historiae.  Denique  mihi  videntur 
omnes  Pieipub.  gerendae  rationes  melius  hic  tradi, 
quam  in  ullis  Philosophorum  disputationibus.  Et 
cum  historiam  nemo  non  hoc  nomine  plurimi  fa- 
ciat,  quod  omnium  civilinm  officiorum  exempla 
tradat,  quid  huic  orationum  generi  tribuemus, 
in  quo  exempla  illa  et  consilia  rerum  gerendarum 
accuratius  et  copiosius?  Nam  cum  ad  pugnam 
hic  instruatur  oratio,  fit,  ut  maiore  negocio  illu- 
strentur  omnia  recte  aut  secus  facta.  Neque  vero 
praesentes  tantum  auditores  spectahant,  sed  ad 
posteros  extare  has  oraliones  voluere  testes  suo- 
rum  consiliorum  ,  reliqueruntque  haec,  ut  habe- 
rent  posteri  non  modo,  ut  ait  Thucydides,  ayco- 
viauara,  sed  y.njuara,  hoc  est,  thesaurum 
exemplorum.  Quid  autem  de  eloquentia  horum 
dicam?  Nam  haec  praecipua  laus  est  harum  ora- 
tionum.  Equidem  insaniam,  si  meo  testimonio, 
meaque  voce,  accedere  aliquid  illorum  laudibus 
existimem.  Quare  praeconio  Ciceronis  contenti 
erimus,  qui  cum  Aeschinem  amplissimis  laudibus 
ornat,  tamen  in  Demosthenica  oratione,  tantam 
eloquentiam  esse  iudicat,  quanta  includi  in  ani- 
mis  hominum  possit.  Locos  nonnulli  decerpsere, 
unde  specirnen  aliquod  eloquentiae  istorum  cape- 
retur,  sed  velut,  si  praeciaram  statuam  dissolvas, 
quanquam  insit  in  singulis  membris  suus  decor, 
tamen  minus  clare  percipi  ac  sentiri  venustas  vi- 
detur,  quam  si  integra  statua,  videas  suo  quae- 
que  loco  collocata.  Ita  malim  vos  integras  oratio- 
nes  oculis  atque  animo  contemplari,  quam  sen- 
tentiolas  quasdam  excerpere,  e  quibus  reliqua 
oratio  aestimetur,  ut  ex  unguibus  leonem  aiunt. 
Nam  si  universam  tibi  proposueris,  ibi  vero  sen- 
ties,  non  modo  quibus  verborum  aut  sententia- 
rum  figuris,  sed  quo  consilio  etiam,  et  qua  soli- 
citudine  dixerint,  quam  callide  in  populi  aures 
irrepant,  quam  diligenter  sese  communiant,  ubi 
alacrius  procurrant  in  adversarium,  uhi  referant 
pedem,    uhi    ludificentur  hostern,    quae    proprie 

causae  sint  argumenta,  quae  ornamenta  obiter  ac- 
cedant,  quomodo  in  locos  communes  a  causa  ex- 
patientur,  quo  genere  affectuum  ac  sermonis  in 
singulis  causae  partibus  utantur.  Quae  omnia 
qui  diligenter  spectarit,  nae  ille  omnium  huma- 
norum  operum  nihil  admirahilius  oratione  esse 
statuet.  Quare  vos  adhortor  optimi  Auditores, 
ut  diligenter  has  orationes  cognoscatis,  atque 
intueamini,  faciet  ea  res  et  ad  animi  iudicium 
formandum ,  et  ad  locupletandam  facultatem  di- 
cendi. 

Toto  coelo  errant,  qui  hos  Oratores,  nihil 
nisi  nugaces  rabulas  fuisse  sentiunt:  summis  in- 
geniis  praediti,  maximo  rerum  usu,  iri  gravissi- 
mis  causis  versati  perdidicerant,  naturas  multa- 
rum  rerum  ,  ct  varias  gerendae  Pieip.  rationes  te- 
iiebant.  Hoc  illi  inslrumentum ,  hanc  scientiam 
plurimarum  rerum  adferebant  ad  perpoliendam 
orationem.  Nam  quae  de  fortuna  Demosthenis 
dicit  Aeschines,  non  sunt  a  plebeio  ingenio  pro- 
fecta.  Postquam  eniin  ornnem  virtutis  laudem  illi 
detraxit,  verene,  nihil  adnos,  pergit  fortunam 
insectari,  et  vetat  Fiempub.  illi  committere,  ne 
privata  eius  fortuna  exitio  sit  urbi:  vidit  enim 
profecto  vidit,  non  esse  communem,  ut  vulgo 
putant,  fortunam,  nec  ratione  aut  prudentia, 
quemadmodum  Philosophi  docuere,  regi  posse. 
Quam  crudeliter  autem  saevit  in  adversarium  cum 
industriae  laude  spoliat,  fortunam  etiam  in  omen 
vertit ,  ut  ab  eo  tanquam  a  portento  aliquo  volun- 
tates  hominum  alienet.  Quid  Demosthenes,  cum 
Cyrsili  exernplum  comrnemorat?  non  vidisse  pu- 
tatis,  quanta  vis  esset  honestatis,  quantumque 
pulcherrimi  facti  mentio,  multitudinis  aniinos, 
etiam  in  adversa  fortuna  delcctaret?  Itaque  cum 
allissime  introspexerint ,  et  naturam  rerum,  et 
vim  virtutis,  et  praeviderint  omnia  dicturi  sapien- 
tissivne,  dubitari  non  debet,  quin  ad  erudiendos 
aniinos,  eorum  tractatio  plurimum  conducat.  \  e- 
rum  sunt,  quibus  parum  religiase  videor  facere, 
quod  tantum  tribuo  ethnicis,  sed  cum  his  non 
libet  hoc  tempore  rixari ,  Tantum  opto,  ut  pieta- 
tem ,  cuius  se  praetextu  venditant,  et  ad  religio- 
nis  nomen  confugiuut,  tanquam  in  templa  capitis 
rei ,  re  praestare  aliquando  incipiant.  Ego  reli- 
gioni  non  modo  non  officere  has  artes  existimo, 
sed  etiam  ornamenta  esse.  Nam  religio nbkiTixfrP 
disciplinam,  et  civilia  officia ,  qnae  scientia  hu- 
manarum  literarum  continentur,  adprobat,  et 
religiose    coli    iubet.       Impietas   est  in  solo  con- 


temptu  civilium  rnorum  collocare.  Quid  (piod 
sine  scientia  Jinguarum,  atque  dicendi  artium, 
non  possunt  commode  religionis  dogmata  tractari. 
Quanto  rectius  erat  beneficiis  coelestibus  religiose 
uti,   atque  diligenter  excolere. 

Neque  enim  dubium  est,  quin  divinitus  hoc 
tempore  restitutae  sint  literae,  ut  in  repurganda 
ecclesiastica  doctrina  recte  pios  adiuvarent.  Ita- 
que  haud  scio ,  an  ulli  religionem  gravius  laedant, 
quam  qui  in  literas  passim  inter  imperitos,  non 
aliam  ob  culpam,  quam  quia  non  didicerunt,  de- 
bacchantur.  Idque  hoc  molestius  est  bonis  viris, 
quia  sanctissimum  nomen  Christi  suo  furori  prae- 
texunt.  Valeant  isti ,  quando  morosiores  snnt, 
quam  ut  patiantur  se  reprehendi.  Vos  interea  of- 
ficiurn  vestrum  fiicite,  et  pergite  bonas  literas  se- 
dulo  discere,  quae  cum  ad  religionem  conservan- 
dam,  nonnibil  momenti  habeant,  Christo  gratis- 
simum  officium  facietis,  si  strennue  eas  propugna- 
veritis.      Dixi. 


No.  12. 


an.  1526. 


In  laudem  novae  scholae. 

In  sel.  Declamal.  T.  I.  p.  457.,  in  ed.  Serv.  T.  I.  p.  397. 
ed.  Ricbard.  T.  I.  p.  100.  De  ilinere  Melanlhonis  INo- 
rinbergam  faclo  ad  novam  ibi  conditam  scholam  inau- 
gurandam,    vid.  lipp.  ad  an.  1526.  pertinenles. 

Oratio   Pliil.  Mel.  in  laudem  novae  scholae, 

habita  Norihergae  in  corona  doctiss.   virorum, 

et  totius  ferme  Senatus.     M.  D.  XXVI. 

Ouod  vobis  et  liberis  vestris,  et  universae  Ilei— 
pub.  faustum  foelixque  sit  !  Amplissimi  viri, 
quemadmodum  optabatis,  ludum  literarium  ape- 
riunt  hi,  quos  huc  publico  consilio  ad  docendas 
honestas  disciplinas,  accersistis,  idque  vobis  mea 
voce  publice  denunciare  voluerunt.  Nam  cum  in 
scena  hoc  servetur,  ut  ante  actionem  de  Poetae 
voluntate,  seu  de  fabulae  argumento  dicat  prolo- 
gus  ,  postulaverunt  a  me  isti ,  pro  iure  amicitiae, 
quae  mihi  cum  ipsis  pervetus  est,  ut  ego  velut  fa- 
bulae  ab  ipsis  agendae,  prologus  fierem.  Neque 
mihi  fuit  integrum  eorum  voluntati  deesse,  tam- 
etsi  impudentia  erat  committere,  ut  primas  in  di- 
cendo  partes  facundissimis  propemodum  homini- 
bus  praeripere  viderer.  Sed  vel  cum  aliquo  meo 
periculo  coniunctissimis   hominibus  fuit  obsecun- 

dandum,    et   suscipiendae  partes ,    quas  non  ipse 
mihi  ultro  sumpsi,  sed  i!li  suo  iure  imposuerunt. 

Quoniam  autem  hic  locus  postulat ,  ut  con- 
silium  vestrum,  quod  de  constituenda  schola  coe- 
pistis.  ornemus,  optarim  hanc  causam  a  facun- 
diorilms  agi ,  qui  pro  dignitate  praedicare,  et 
magnitudinem  rei  oratione  apquare  possent.  Nam 
mihi  in  hac  infautia  mea  verendum  est,  ne  cul- 
pa  iugenii,  laudes  vestras  deteram  *)  minime  vul- 
garis  sapientiae,  et .  propemodum  divinae.  Etenim 
quod  perspexistis  vim  et  utilitatem  literarum  igno- 
tam  vulgo  ,  longissimeque  a  conspectu  multitudi- 
nis  positam  ,  eonservandas  esse,  et  asserendas  ah 
interitu  iudicastis,  praesertim  hoc  tempore ,  cum 
uhique  periclitamur ,  id  profecto  divinae  cuius- 
dani  sapientiae  est.  Quae  enim  alia  res  maiores 
utilitates  toti  generi  humano  adfert,  quam  literae? 
Nulla  arte,  nnllo  opificio,  non  hercule  frugibus 
ipsis  terra  natis,  non  denique  hoc  sole,  quem  vi- 
tae  anthorem  multi  crediderunt,  tantopere  opus 
est,  atque  scientia  literarum.  Nam  cum  sine  legi- 
hus  ac  iudiciis,  et  sine  religionibus,  nec  teneri 
Piespub.  nec  congregari  coetus  hominum  ,  guber- 
narique  possint,  hominum  genus  ferarum  ritu  va- 
gahitur,  si  hae  occiderint,  unde  honae  leges  pro- 
creatae  sunt,  nati  honi  mores  et  humanitas,  per 
quas  propagata  religio  ad  nostram  memoriam 
durat.  Si  quis  parum  fidei  huic  meae  orationi 
habet,  is  earum  nationum  mores  et  vitae  genus 
consideret,  quae  nnllas  norunt  literas,  quod  fe- 
runt  de  Scythis.  II i  primum  nullas  hahent  civi- 
tates  legihus  constitutas,  iudicia  nulla ,  ius  est 
quicquiil  fecerunt  hi ,  qui  aut  viribus  aut  factio- 
nibus  plnrimum  pollent,  foris  nulla  commercia 
cum  vicinis,  nulla  rerum  commutatio,  unum  ad- 
versus  famem  praesidium  est  latrocinari  multos, 
eliam  hospilium  carnibus  victitare  fama  est,  do- 
mi  vero,  non  modo  disciplina  nulla  ,  sed  etiam 
affectus  illi  quos  natura  communiter  generavit  in 
animis  hominum,  fides  coniugalis,  amor  sobolis, 
charitas  propinquorum  et  familiarium,  harbaris 
moribus  extincti  suut.  Nulla  est  scientia  educan- 
dorum  liberorum,  sine  qua  boni  viri  nulli  fiunt, 
nulla  virtutis  admiratio,  nullus  intellectus  hone- 
sti,  nullae  honestis  ofiiciis  copulatae  amicitiae, 
non  huinanitatis  ullus  sensus.  Postremo,  nullae 
de  religione  deque  voluntate  Dei  erga  mortales 
rectae  opiniones.      Sic  in  genere  sunt  barbari  alii 


*)   tlelcrarn]  (ktergam  ? 


plus,  alii  minus  immanes,  cyclopicam  quandam 
vitam  agentes.  Nam  cum  in  huiusmodi  barha- 
riem  harum  gentium  mores  degenerarc  necesse  sit, 
nisi  literis  ad  virtutem,  ad  humanitatem,  ad  pie- 
tatem  excitentur  ac  formentur:  praeclare  sapien- 
terque  a  vobis  factum  est,  qui  in  urbem  vestram 
honestas  disciplimis,  alumnas  omnium  virtutum, 
accersistis,  quique  pro  virilms  illas  tueri ,  et  con- 
servare  studetis.  Porro  his  duris  temporibus,  in 
priiuis  meretur  laudari  vestrum  consilium,  cum 
periculum  est  ne  naufragium  literae,  in  hoc  fatali 
motu  Rerumpub.  faciant.  Nam  errore  quodam 
vulgi  scholae  deseruntur.  Quidam  enim  stulti 
concionatores  a  literis  ahslrahunt,  magna  pars 
ventii  metuens,  ad  quaestuosas  artes  se  recipit, 
postquam  spes  abiecta  est,  sacerdotum  redditibus 
victitandi,  quos  solos,  laboris  sui  praemia  esse 
putabant.  Quotus  quisque  enim  tantopere  virtu- 
tem  miratur,  ut  gratis  eam  colendam  esse  ducat. 
Cum  in  hoc  discrimine  sit  res  literaria,  decuit 
omnes  Reges,  ac  Principes  Pierumpub.  periclitan- 
tibus  disciplinis  opem  adferre.  Sed  nostri  Pieguli 
partim  ita  crassi  sunt,  ut  precium  literarum  non 
inlelligant,  partim  ita  mali ,  ut  tyrannidi  suae 
expediri  credant,  leges  omnes,  religionem,  et  ci- 
vilem  disciplinam  semel  aboleri.  Quid  de  Epi- 
scopis  dicam,  quos  et  sacris  et  studiis  literarum 
nostri  lmperatores  praeesse  voluerunt.  Nec  aliud 
fuerunt  olim  collegia  sacerdotum,  nisischolae,  et 
ul  otium,  ac  sumptus  discentibus  abunde  essent, 
amplissimi  redditus  collegiis  constituti  sunt.  Nec 
omnino  infoeliciter  apparet  olim  ab  eo  genere  ho- 
minum  tractatas  esse  cum  alias  literas,  tum  sa- 
cras.  Nunc  videmus  nusquam  esse  infestiores  ho- 
stes  bouaium  artium,  quam  in  illis  sacerdotum 
sodalitiis.  Proinde  necessario  tempore  vobis 
in  mentem  venit,  exulantes  suis  sedibus  literas 
hospitio  excipere,  et  tanquam  domum  deducere. 
Non  pigeat  adiecisse  hoc  decus  reliquis  ornamentis 
urbis  vestrae,  quae  iam  ante  opibus ,  aedificiis, 
opificum  ingeniis,  ita  floruit,  ut  conferri  cum 
quavis  laudatissimarum  urbium  apud  veteres  recte 
possit.  Neque  alia  urbs  in  Germania  doctiores 
hactenus  cives  habuit,  qui  quia  ad  gubernandam 
Rempub.  scientiam  optimarum  artium  adhibue- 
runt,  effecerunt  ut  reliquis  Germaniae  urbibus 
haec  longe  praestaret  omnibus.  Nunc  autem  cum 
hic  domicilium  honestis  disciplinis  constituitis, 
ad  illum  cumulum  laudum  vestrarum,  incredibile 
est  quanta  fiat  accessio.      Nam  si  pergitis  excitare 

hominum  studia  ad  discendum,  praeclare  mere- 
bimini  primum  de  patria,  et  de  exteris.  Cum 
vobis  authoribus  recle  fnerit  instituta  iuventus, 
praesidio  patriae  erit:  non  enim  ulJa  propugna- 
cula ,  aut  moenia  firmiora  urbium  monumenta 
sunt,  quam  eruditione,  prudentia  et  aliis  virtu- 
tihus  praediti  cives.  Spartanus  dixit ,  muros  de- 
bere  ferreos  esse ,  non  saxeos.  Ego  vero  non  tam 
armis,  quam  prudentia ,  moderatione  et  pietate 
defendi  existimo.  Deinde  pertinebit  hoc  benefi- 
ciurn  vestrum  ad  reliquam  Germaniam,  quae  huc, 
modo  faveat  Deus  incepto,  excolendam  erudien- 
damque  iuventutem,  missura  videtur,  et  eos  in 
prirnis  idoneos  ad  moderandas  Piespublicas  iudica- 
bit,  qui  in  hac  urhe  tanquam  in  ludo  ad  virtutem 
instituti,  et  assuefacti  fuerint.  Vehitur  huius 
nrbis  nornen  summis  laudihus,  ab  hospitibus  apud 
exteros,  et  vestro  beneficio  devinctos  animos  ho- 
minum  tcnebitis,  quae  vos  hominum  iudicia,  nisi 
failor,   magis  quam  ulla  imperia  delectabunt. 

Quanqnnm  autem  haec  urbs  plerisque  doti- 
bus,  vel  cum  Massilia  aliisque  quibusdam  urbi- 
bus  veteribus  certare  possit,  tamen  malo  iam 
earum  urbinm  exempla  vobis  proponere,  quae  no- 
stris  temporibus  florere  praedicantur.  Maximum 
heneficium  paulo  ante  liaec  tempora  in  universam 
Europam  urbs  Florentia  contulit,  cum  primum 
graecarum  literarum  professores  patria  pulsos  ius- 
sit  ad  se  diverti,  et  non  modo  hospitio  iuvit,  sed 
etiam  reddidit  illis  suastudia,  postquam  amplis- 
simis  stipendiis  ad  docendum  invitavit.  In  reli- 
qua  Italia  professores  artiurn  e  Graecia  profugos, 
nemo  aspiciebat,  et  una  cum  Graecia  linguam,  et 
literas  graecas  amisissemus  propemodum,  ni  Flo- 
rentia  doctissimos  homines  calamitate  levasset, 
quod  absque  Florentinis  fnisset,  futurum  fuit,  ut 
prorsus  obsolesceret  latina  lingua,  sic  vitiata 
barbarie  conspurcataque:  et  graecae  hnguae  ne 
quidem  ulla  iam  vestigia  extarent,  et  occidissent 
una  monumenta  religionis  nostrae,  nec  iam  sacro- 
rum  librorum  titulos,  amissa  graeca  Jingua, 
quisquam  intelligerit.  Nam  Romae  misere  esu- 
riebant  exules  illi,  cum  pontificiae  opes,  praeci- 
pue  collocari  deberent  vel  in  calamitosos,  vel  in 
eos,  qui  tractatione  literarum  religioni  operam 
navarent. 

Theodorum  Gazam,  hone  Deus,  quantum 
virum  aiunt,  cum  illos  Aristotelis  et  Theophrasti 
libros  in  latinam  linguam  versos  Pontifici  offerret, 
codicem    exhibuisse    sumptuosius    ornatum,     ubi 


Pontifex  interrogans,  quanti  ornasset  librum,  ni- 
hil  praeter  eos  sumptus  rependit,  nulla  authori 
pro  laboribus,  quos  in  difficilimo  opere  vertendo 
exhauserat,  reddita  merces.  Porro  ad  exemplum 
pertinebat  arnpliora  praemia  dari,  vel  pro  libro 
non  perinde  utili  ut  ille  erat.  Sed  nec  utilitas 
operis  permovit  Ponlificem  ad  remetiendam  gra- 
tiam  uberiorem.  Sed  postquam  Florentinorum  he- 
neficio  honestae  artes  reviviscere  coepere,  magna 
utilitas  inde  ad  omnes  gentes  deiivata  est,  multo- 
rum  ubique  excitata  sunt  ingenia,  ad  optimarum 
rerum  studium.  Nam  et  Latinos  homines  Grae- 
corum  aemulatio  ad  palriam  linguam  instauran- 
dam,  quae  pene  funditus  colbipsa  erat,  extimu- 
lavit.  In  urbibus  leges  publicae  emendatae  sunt, 
denique  expurgata  religio,  quae  iacebat  ante  mo- 
nachorum  somniis  ohruta  et  oppressa.  Qua  de 
re  quanquam  vaiianthominum  iudicia,  tamen  ego 
sic  existimo,  bonos  viros  rectius  pervidere  vim 
naturamque  religionis,  hoc  tempore  firmiora  sola- 
tia  conscientiae  tenere,  quam  fuerunt  illa,  quae 
paulo  ante  monachi  tradiderunt.  Non  dubium  est 
igitur  quin  praeclare  Florentia  de  omnibus  genti- 
bus  merita  sit,  quae  literas  velut  e  naufragio  in 
portum  recepit,  conservavitque. 

HuiiiS  urbis  exemplo,  vos  his  miseris  tempo- 
ribus  bonas  artes  defendile,  cum  Episcopi  pro  lite- 
ris  arma  tractant,  et  reliqui  principes  hanc  curam 
se  indignam  ducunt,  passim  tumultuatur  Germa- 
nia,  et  ad  arma  conclamat,  et  quemadmodum  est 
in  veteri  versicnlo: 

retlitur  e  medio  sapientia ,  vi  gpritur  res. 
Id  his  studiis  maxime  officit.  Nam  si  inter  arma 
silere  leges,  recte  dixit  Cicero ,  quanto  magis  hae 
nostrae  artes  obmulescunt,  in  otio  natae  atque 
alitae.  In  his  motihus  ruinam  omnes  bonae  aites 
minantur,  nisi  Deus  fulciat,  ac  his  qui  rerum 
potiuntur  mentem  det  instaurandi  literarum  stu- 
dia.  Vos  vero  ne  desistite  urgere  honestissimum 
et  sanctissimum  propositum.  Etenim  neque  Deo 
gratius  a  vobis  officium  ullum  ,  neque  utilius  civi- 
tati  vestrae  praestari  potest. 

Porro  cum  recte  facta  plerunque  sequatur  in- 
vidia,  non  dubito  quin  cum  iniquis  quorundam 
iudiciis  vobis  certandum  sit.  Sed  est  forlis  viri 
invidiam  in  recte  factis  contemnere,  fortasse  cer- 
tandum  est  vobis  et  cum  aliis  difficuhatibus,  quae 
consilia  vestra  in  provehenda  Schola,  remoratu- 
rae  videntur,  quas  ita  vincetis,,  si  cogitabitis, 
Deo  vos  in  hac  re  morem  gerere.     JNam  nisi  literis 

conservatis,  durare  religio  et  bonae  leges  non 
possunt:  praeterea  exigit  Deus,  ut  liberos  vestros 
ad  virtutem  ac  religionem  instituatis.  Est  au- 
tem  non  rnodo  in  superos  impius,  sed  plane  hu- 
mana  specie  beluinam  mentem  tegit,  quisqnis 
non  dat  operam,  ut  sui  liberi  rectissime  instituan- 
tur ,  bnc  inter  homiuem  ac  beluam  discrimen  na- 
tura  fecit,  quod  beluae  deponunt  curam  sobolis, 
cum  adolevit,  homini  iniunxit,  ut  ex  se  procrea- 
tos  non  modo  in  prima  infantia  alat ,  sed  multo 
magis,  ut  mores  eorum ,  cum  adoleverint,  ad 
honestatem  formet. 

Onare  in  primis  in  bene  constituta  civitate, 
scholis  opus  est,  ubi  pueritia  ,  quae  seminarium 
est  civitatis,  erudiatur,  valde  enim  fallitur  si 
quis  sine  doctrina  solidam  virtutern  pararj  posse 
exislimat,  nec  ad  Piespub.  gubernandas  quisquam 
satis  idoneus  est,  sine  scientia  earum  literarum, 
quibus  ratio  omnis  regendarum  civitatum  conti- 
netur.  Haec  cum  expendetis,  non  invidia,  non 
ullis  aliis  difficultatibus  p.ttiemini  vos  absterreri, 
quo  minus  ad  discendum  vestros  cives  invitetis. 
De  professoribus  vestris  hoc  polliceri  vobis  pos- 
sum ,  et  eruditionem  suscepto  oneri  parem  esse, 
et  in  fungendo  munere  summam  fidem  futuram. 
Christum  precor  ut  ausp:ciis  gravissirni  negocii 
faveat,  et  vestra  consilia  studiaque  discentium 
fortunet.     Dixi. 


No.  13. 


(a.  1526  ?) 


Praef.  in  Jlesiodum. 


ApnH  Crat.  Myl.  p.  613.,  in  Declamat.  II.  p.  1.,  in  e<\. 
Servest.  II.  p.  1. ,  Hicbard.  T.  I.  p.  205.  Kecusa  iri  li- 
bro  :  Hesiodi  opera  ,  quae  exlant  omniagraece,  cuni  in- 
terpretatione  latina  etc.  Basil.  1564. 

ln  Hesiodum  praefatio  Phil  Mel. 

Qnod  in  Plautina  fabula  histrio  praefatur,  iustam 
se  rem  venire  oratum  et  facilem,  id  ego  mullo 
rectius  hoc  in  loco  praefari  possum,  dum  non  ut 
ille  ioculare  aduiterium  in  scenam  adfero,  sed 
gravissima  vitae  praecepta ,  quosdam  etiam  de 
natura  rerum  ,  de  siderum  ortu  et  occasu  locos. 
Decrevi  eniin  Hesiodi  lyya  y.al  ?/«6oecs'  enarrare. 
ld  ego  poema  postulo,  ut  summa  cura  diligentia- 
que  studeatfs  cognpsce-re.  Oua  in  re,  quam  ni- 
hiliniquum,   aut   indignum  vohis,   aut  ab  ofiicio 


alienum  fla^item,    quanquam  videre   vos    magna 
ex  parte  existimcm,  exponam  tamen  mei  consilii 
rationem.     Ego  semper  operam  dedi,   ut  eos  au- 
tores    vobis    proponeuem ,     qui    sitnul    et    rerum 
scientiam  alerent,  et  ad  parandam  sermonis  co- 
piam    plurimum    conducerent.       Narn    hae    duae 
partes  cohaerent,  et  sicut  Hoiatius  inquit,  arnice 
coniurarunt,  ut  altera  alterius  ope  stet  ac  nitatur. 
Neque    eniin    henedicere   quisquam,    nisi    pectus 
cognitione  optimarum  rerum  instructum  habeat, 
potest,    et  rerurn  scientia   manca    est,    si    lumen 
orationis  adhihere  non  possimus.      Et  ut  ad  certa 
sidera  nautae  cursum  omnem  dirigunt,    ita  in  his 
nostris  studiis  huc  omnia  referenda  sunt,   ut  et 
srientiam  recte  de  morihus,  deque  natura  rerum 
iudicandi  et  explicandi  res  graviores,  mediocrem 
quandam  facultatem  nobis  paremus,  utilem  vero 
ad  utrunque  Hesiodum,  quanquam  rustici  auto- 
rem  carminis,   Quintilianus  esse  iudicavit.    Prior 
operis  pars  lota  est  i]&iz>) ,  continens  vitae  ac  mo- 
rum  leges,    profuturas    vohis    ad    consuetudinem 
vitae   et   ad    iudicandum  de  communibus  huma- 
nitatis  officiis,   nam  de  religione  non  dico.     Quod 
si  putamus  Iurisconsultorum   commentarios,    aut 
Philosophorum  disputationes  discendas  esse,    ut 
in  civilibus  negociis  facilius  prospicere  possimus, 
quid  aequurn  quid  iniquum  sit,  et  ex  istorum  li- 
teris  colligenda  esse  simulachra  iusticiae,  aequita- 
lis,  aut  aliarum  virtutum  censemus,  iuvet  eadem 
ah  hoc  Poeta  petere,    ex  quo   permulta    mutuati 
snnt   illi  ipsi  legum  scriptores  et  Philosophi.     Et 
est  quaedam  ex  fontibus  illa,  si  possis  haurire, 
voluptas, 

Nain   quanquam   sapor    est ,    (ut  ait    Ovid.)     oblata 
dulcis  in  unda , 

Gratius  ex  ipso  fonte  bibuntur  aquae  , 
Et  magis  adducto  pomum  decerpere  ramo , 

Ouam  de  caelata  sumere  lance  iuvat. 

Nam  et  reliqui  scriptores,  qui  morum  praecepta 
et  leges  tradidere,  propter  infanliam  et  sermonis 
inopiam  vim  virtutis  ac  formam  germanam  non 
potuerunt  nohis  ob  oculos  ponere.  At  Hesiodus 
expressam  quandam  imaginem  vivis  illustratam 
coloribus,  nec  adscititio  vitiatam  fuco,  planeque 
ialem,  qualem  Apellis  color  in  fabulis  spectan- 
dam  exhihet.  Porro  ut  architecti  tenent  in  ani- 
mo  mclusas  certas  formas  aedificiorum,  quas  imi- 
tentur  in  aedificando,  et  ut  insidet  in  mente  pi- 
ctoris     species     pulchritudinis    eximia    quaedam, 

quam  intuens,  in  eaque  defixus,  ad  illius  simili- 
tudinem    artem    et    manum   dirigit,     ita    et  nos 
oportet  fortnam  quandam  virtutis  animo   inscul- 
pere  quam  contemplemur,  et  in  consilium  adhi- 
beamus,    quoties    de    moribus    deque   bominum 
officiis  iudicabimus,  id  ita  fiet,  si  optimorum  au- 
torum  praecepta  diligenter  cognoverimus ,  et  ex 
illis  certam   quandam    omnium  officiorum  ratio- 
nem    collegerimus.      Et  ut  ferunt   Zeusem    cum 
HelenamCrotoniatis  pingere  decrevisset,  ex  omni 
numero  virginum   eius   urbis   quinque   delegisse, 
ad  quarum  exemplum  Helenam  pingeret,  ita  ex 
lectissimis  autoribus    debemus   certam    rationem 
virtutis  excerpere,  quae  consilia  omnia  nostra  re- 
gat  et  gubernet.      Mihi  autem  inprimis  ad  eam 
rem  utilis  Hesiodus  videtur,  quia  inter  gnomolo- 
gos  scriptores   citra  controversiam  principem  lo- 
cum  tenet.      Neque  enim  nuda  praecepta  tradit, 
sed  alias  in  encomiis  virtutis,  alias  in  insectandis 
vitiis  commoratur,  et  quod  officiosissimum  est  ad 
absterrendos  animos  hominum  a  turpitudine,  gra- 
viter  et  religiose  docet,  divinitus  bonos  praemia 
pro  benefactis  ferre,  improbos  scelerum  suorum 
poenas  luere.     Animadvertit  enim  prudentissiinus 
vir,  natura  nos  duci,  ut  statuamus  numine  quo- 
dam  haec  mortalia  gubernari,  esseque  Deum  in- 
iuriae  ultorem  et  bonorum  assertorem.     Itaque 
multo    gravius    de    moribus   praecipit    Hesiodus, 
quam  Philosophi  ulli,  qui  ceu  gigantes  in  fabulis 
coelum   excindere  conati,    Deum  ab  administra- 
tione  rerum  subrnovent,  et  religione  animos  ho- 
minum    liberant.      Diogenes    dicebat   Harpalum, 
qui  praedo  foelix  illis  temporibus  habebatur,  con- 
traDeos  testimonium  dicere,  quod  in  illa  fortuna 
tam  diu  viveret.      Quanto  (piloOoojujreyov  Hesio- 
dus  docet  prope  adesse  Deos  hominibus,    ac  vi- 
dere  malefacta  nostra?     Vos  quaeso    ametis   hoc 
poema,  et  familiare  vobis  faciatis,  quod  quidem 
divinum  esse,  vel  hoc  argumento  sit,  quod  ferunt 
Hesiodo  pastori   calamos  a  Musis    donatos   esse, 
quibus  iam  afflatus  cecinit  haec  praecepta.      Ap- 
paret  ex  Cicerone  solitos  olim  sic  pueros  ediscere, 
ut    certas    preculas    nostri    pueri    docentur.      Et 
Graeci  tanti  fecere  ,  ut  in  Helicone  adservarint  in 
plumbo  descriptum  poema. 

Hactenus  de  prima  Hesiodici  carminis 
parte.  Posterior  rnagna  ex  parte  (pvOixr)  est,  de 
uatura  terrae  ac  frugum,  de  tempestatibus ,  de 
siderum  motibus,  quarum  rerum  perliberalis  et 
iucunda  cognitio  est.  Nam  cum  hominum  causa, 
Melanth.   Oper.   Vol.    XI. 


et  ad  usus  nostros  haec  rerum  natura   condita  et 
fabricata  sit,  flagitium  est  velle  totius  pnlcherri- 
mam  aedificii  rationem  contemplari,    praesertim 
cum  ea    cognitio  plurimum   momenti   adferat   ad 
valetudinem  conservandam  ,  et  ad  plerasque  alias 
vitae  partes  regendas.    Quis  est  tam  ferreus,  quem 
si  in  theatro  sedeat,  cum  ludifiunt,  non  aliquando 
incessat  spectandi  cupido?  et  cum  nullum  specta- 
culum,    nulli  ludi,    plus  voluptatis  aut  utilitatis 
adferre    spectatori    possunt,   quam    haec  naturae 
varietas,  mihi  rectius  viva  cadavera  quam  homi- 
nes  videntur  appellandi,    hi  qui  neque  mentem, 
neque  oculos  ad  naturae  considerationem  conver- 
tunt.      Postremo  ad  parandam  scientiam  bene  di- 
cendi,  non  parum  confert  Hesiodus,    nam  lectis 
verbis  utitur,  quae  tempestive  usurpata,  et  ora- 
tioni  dignitatem  adferunt,  et  scientiae  pondus  ad- 
dunt.      Quantum  putas  accedit  orationi  gravitatis 
hac  auxesi  pene  tragica,  cum  Pieges  dwnocpoyovs 
appellat?  quam  grata  compositio  est  ytiQodiy.ai! 
Sunt  hoc  genus  sexcentae  figurae,  quas  non  libet 
hic  enumerare,  ne  quid  amittant  gratiae  ex  inte- 
gra  oratione,    velut    a    corpore    membra   avulsa. 
Quid  de  tota  orationis  structura ,  deque  senten- 
tiarum  figuris  dicemus?    quae  tantopere  proban- 
tur  Fabio,    ut  huic  decernat  in  mediocri  genere 
dicendi    palmam,     et   princeps  latinorum  Poeta- 
rum  Virgilius,  et  Ovidius  lectissimos  locos  in  sua 
opera  transtulerint,  iudicarintque  non  leve  orna- 
mentum    inde    accedere    suis  poemalis.      Pieddet 
haud  dubie  et  nostram   orationem  locupletiorem 
et  uberiorem ,    nec    male    collocabit    operam ,    si 
quis   ad  graecum  exemplar,    ea  quae  nostri  inde 
excerpserunt,  contulerit,  nam  illa  utriusque  lin- 
guae  proprietas  certius  deprehendetur,    et  figurae 
verborum   et  sententiarum    animadversae    clarius 
cernentur.      Profuerit    etiam,    si    locum  aliquem 
floridiorem   tuo  Marte  latinis  versibus  exposueris, 
quae  exercitatio  dici   non  potest,  quantum  acuat 
iudicium  ,  quanturn  item  ad  alendam  sermonis  co- 
piam    et    comparandam    scienliam  explicandi  res 
obscuras  faciat:    sed  haec  inter  enarrandum  obi- 
ter  monebimus.      Quaerat  aliquis,  quid  haec  tota 
ratio    discendi    ad    pietatem    conducat?     Est    in 
promptu  quid  respondeam,  ad  immutandam  men- 
tem,  imbuendaque  religione  nihil  conducit,  nam 
id  efficit  coelestis  Spiritus  per  sacrum  sermonem, 
sed  ad  cognoscendum  sermonem  sacrarum  litera- 
rum,    graecis  literis  opus  est:    deinde  ut  de  ser- 
mone  rectius  iudicemus,  et  ut  dogmata  religionis 

enarrare  et  explicare,  quoties  poscit  hoc  publicus 
usus,  possimus,  varie  subigendum  est  ingeniurn, 
et  omnibus  disciplinis  excolendum.  Nam  ut  ne- 
glectis  filix  innascitur  agris,  ita  in  ingeniis  nisi  re- 
purgentur  elegantiore  literatura,  velut  inutiles 
herbae  natae,  vim  mentis  omnem  strangulant  et 
enecant,  ne  aut  pervidere  res  obscuras  aut  publi- 
care,  et  in  apertam  lucem  proferre  queant.  Ma- 
gna  quaedam  virtus  est  eloquentia,  et  xit  ille  in 
Tragoedia  dixit,  rerum  domina,  quo  de  obscuris 
rebus  ordine  ac  dilucide  dicamus.  Ea  nemini 
sine  magno  usu  earum  artium,  quae  humanitatis 
appellatione  continentur,  variaque  exercitatione 
contingit.  Haec  mea  ratio  est,  cur  has  artes  pro- 
futuras  etiam  studiis  religionis  existimem,  qua  de 
re  non  dicam  hic  longius,  ne  videar  dlg  XQajLtfitjv, 
quod  dicunt,  adferre,  cum  alias  hanc  causam  ege- 
rim.  Vos  autem  quantum  possurn  hortor,  ut 
quemadmodum  initio  dixi ,  constituatis  ipsi  vo- 
biscum,  quem  fructurn  ex  studiis  petere  vos  con- 
veniat,  et  ut  eam  rationem  studiorum  ingredia- 
mini ,  unde  plurimum  utilitatis  ad  vos  privatim 
et  ad  Rempub.  redit. 

Est  aliquid  quo  tendis ,    inquit  Pers. ,    et  in  quod   diri- 

gis  arcum, 
An  passim  corvos  sequeris  testaqne  lutoque, 
Securus  quo  pes  ferat  atque  ex  tempore  vivis. 

Ita  mihi  multi  postquam  bonam  vitae  partem  in 
studiis  consumpserunt,  nondum  expendisse  vi- 
dentur,  quid  agant,  aut  qua  in  re  collocent  la- 
borem,  quam  messem  a  studiis  expectent,  ea  vero 
non  simplex  insania  est,  fitque  ut  dum  diu  didi- 
cere ,  nihilo  certius  de  religione  deque  aliis  re- 
bus  iudicent,  quam  vulgus.  Etsi  quando  Res- 
pub.  vocem  vel  consilium  eorum  flagitat,  tum 
vero  magis  muti  sunt  quam  pisces.  Verum  ut  via- 
tor  primum  conslituet,  quo  habeat  iter  ,  ita  no- 
bis  in  studiis  ante  omnia  erat  de  fructu  studiorum 
deliberandum:  postea  ineunda  ratio  compendia- 
ria  peragendae  fabulae.  Ita  cognoscendi  legen- 
dique  scriptores  omnes,  ut  de  religione  de- 
que  natura  teneamus  certum  quiddam  quod  pro- 
mamus,  quoties  usus  vitae  poscit,  et  paranda  est 
copia  sermonis,  quam  possis,  cum  aliqua  res  con- 
trovertitur,  explicare  animi  sensa.  Hunc  putate 
scopum  studiorum  vestrorum  propositum  esse, 
ad  quem  omnes  cogitationes  animorum  vestrorum 
dirigatis.     Dixi. 


No.   14. 


(a.   1526?) 


De  utilitate  fabularum. 

Apud  Crat.  Myl.  p.  606.,    in  Declamat.   T.  I.  p.  656.,    in 
ed.  Servest.  I.  p.  574.,  apud  Richard.  T.  I.  p.  300. 

De  utilitate  fabularum  oratio. 

JVon  dubito,  quin  ut  quisque  modestissimus  est, 
ita  maxime  miretur,  idque  merito,  quid  mihi 
puero  ,  nondum  primos  oblito  vagitus,  in  men- 
tem  venerit,  cur  hic  in  corona  doctissimorum  iu- 
venum  dicere  constituerim.  Neque  vero  ipsi 
frontis  adeo  perfrictae  sumus,  ut  in  hoc  auditorio, 
vel  mutire  ausimus,  ni  cogant  honestissimae  ra- 
tiones.  Nam  cum  huc  prodire  turpe  sit,  nisi 
cum  eloquentia ,  turn  autoritate ,  locum  cum  de- 
coro  tueri  possis,  verererque  fore  ridiculus,  si 
tale  quiddam  hac  aetate  susciperem,  quae  quid 
possit,  quantum  sapiat,  nemo  ignorat.  lam  ut 
eruditionem  non  desideres,  prirnam  in  puerilibus 
ingeniis  laudem  verecundia  meretur,  in  qua  ni 
sentiam  quam  longo  absit  haec  theatrica  ostenta- 
tio,  nae  ego  plane  stupidus  sim.  Sed  vicit  has 
rationes  praeceptoris  mei  autoritas,  qui  de  inge- 
nio  meo  periculum  facturus,  hanc  dicendi  pro- 
vinciam  iniunxit,  quam  si  recusassem,  parum 
pius  videri  potuissem.  Sic  enim  existimo,  prae- 
ceptori  vel  in  re  iniqua  probum  adolescentem  pa- 
rere  oportere.  Itaque  malui  quidvis  videri,  quam 
praecptorum  autoritatem  detrectare.  Quae  pie- 
tas  mea ,  facile,  ut  spero,  me  ab  omni  calumnia 
liberabit,  impetrabitque  a  vobis,  ut  boni  consu- 
latis,  quod  nonnullo  meo  periculo  praeceptori 
morem  gerere  studeo.  Interim  quo  me  consilio 
periclitari  voluerit,  ipse  viderit.  Iussit  autem, 
ut  de  fabularum  laude  dicam,  quod  argumentum 
in  speciem  quidem  puerile  est,  et  huic  aetati 
aptum.  Caeterum  si  quis  propius  contempletur, 
intelliget  ei  prudentissimorum  hominum  eloquen- 
tiam  vix  parem  esse.  Quae  enirn  literarum,  quae 
vitae  pars  non  aliquid  a  fabula  mutuatur?  Sed 
nos  pro  ingenii  nostri  modulo  rem  agemus,  modo 
puerilem  orationem  audire  non  sit  molestum.  Ef- 
ficiam  autem ,  ni  spes  me  fallat,  ut  intelligatis, 
non  aliud  genus  literarum  utilius  esse  repertum, 
quam  fabulas.  Quod  ut  verisimile  fiat,  primum 
causas  aperiemus,  cur  a  maioribus  confictas  esse 
iudicemus.  Videbant  illi  communi  mortales  con- 
ditione,  non  corporibus  modo,  sed  animis  etiam 

imbecillibus   nasci,    earaque  legem ,    opinor,    ita 
sanxit  natura,    ut  educandae  tuendaeque  sobolis 
curam  in  parentibus  augeret.     Os  primum  iner- 
me  et  edentulum  est,  sero  admodum  lingua,  ma- 
nus,  pedes  officium  suum  facere  incipiunt.     Est- 
quetanta  in  tenerocorpusculoirnbecillitasomnium 
membrorum,    ut  ni  vagiret  infans,    vivere  pene 
nesciretur.  Et  huic  corporis  modo  singulari  bene- 
ficio  natura  convenientem  alimoniam  in  maternis 
uberibus   condidit,    quod   solidioribus  cibis  non 
statim  os  firmum  sit.      Itaque  materno  lacte  in- 
fans  tantisper  alitur,    tum  viriculae  firmiores  fa- 
ctae,  solidiorem  cibum  admittant,  suntque  auto- 
res  medici,  qui  integro  biennio  solo  lacte  alendos 
censent,  paulatim  postea  solidior  cibus  datur,  nec 
ille  tamen  aliquandiu,  nisi  praemansus.      lam  et 
alumnae  manu  infantis  ore  interitur,  priusquam 
huius   manus    officio    suo  fungi   potest.      Omitto 
quanta  industria,  quantaque  cura  collocari  in  cu- 
nas  in  crepundiis  gestari  soleat,  ut  membris  ha- 
bitus  suus,  lineamentisque  decor  aliquis  paretnr. 
Atque  hac  corporis  conditione,  fallor  ego,   nisi 
natura  velut  spectaculo  quodam  animorum  irnbe- 
cillitatem    adurnbravit,    monuitque   quanta    cura 
excitari,   institui  ac  erudiri  rudes  puerorum  men- 
tes  velit.      Est  enim  sua  his  infantia:     videmus 
quam    sero    agnosant  domesticos   etiam,    speque 
metuque  vacant,    nullo    rerum   absentium  sensu 
tanguntur.       Proinde  sapientes  viri  naturae  vim 
propius  contemplati,    haud   equidem  sine  mente 
reor,    sine  numine  divum,   viderunt  animis  suo 
quodam  lacte  opus  esse.     Quaeso  te,  nonne  ridi- 
culus  fuerit,  si  quis  infantem  anniculum  per  ur- 
bes   aliquot   circumferat    praecipiatque,    ut  illa- 
rum  situs,    item   hospitum  nomina   accurate  ob- 
servet,  memineritque,  utdomum  rediens,  aequa- 
libus  recenseri  possit?      Ad  eum    modo    ineptire 
iudico,  qui  talia  pueris  proponunt,  quae  captus 
illorum  nondum  assequitur.     Est  omnino  veritate 
nihil  venustius_,    nihil  amabilius,    sed   longius  a 
conspectu  et  ab  oculis  hominum  recessit,    quam 
ut    cerni     temere    agnoscique    possit.       Suntque 
pueriles  animi  ad   eam  tanquam  per  gradus  qnos- 
dam    ducendi    invitandique  variis    illecebris,    ut 
subinde   propius   considerare   liceat  rem  quidem 
omninm  pulcherrimam,  sed  heu  nimium  obscu- 
ram  ignotamque  mortalibus.      Et   perinde    atque 
qui  se  infantibus  arnari  volunt,  sacharo  aut  simi- 
libus  rebus    invitant,    ita    lenociniis   quibusdam 
commendanda  veritas  est,  et  rudibus  animis  in- 


sinuanda.     Excogitarunt  itaque  prudentissimi  ho- 
mines  fabellas ,  quae  primum  admiratione  excita- 
rent,  ceuveternum  quendamdormierites  puerorum 
animos.      Quid  enim  magis  novum  nobis  videtur, 
quam  lupum  cum    equo,  leonem  cum  vulpecula, 
quercum  cum  cucurbita  hominum  more  colloqui? 
Taciti  apud  nos  miramur,  qui  sensus,  qui  sermo 
bestiarum  fuerit:    paritque  haec  admiratio  volu- 
ptatem  quandam   propius  cognoscendae  rei,    iu- 
vatque  discere,    quam    ob  causam   haec  conficta 
sint.      Ibi  paulatim  animus  excitatus,  erigit  se  in 
contemplationem   rerum    humanarum,    et   agno- 
scere    virtutum    vitiorumque    discrimina   incipit. 
Deinde  altius  insidunt,  cum  verba  tum  sententiae 
eorum  argumentorum,  qu;ie  cum  admiratione  ex- 
cepimus,    et  velut  aculeos  relinquunt  in  animis, 
quibus  accendimur   cura  quadam   pervestiganda- 
rum  earum  rerum,  quae  novo  commento  tradita 
sunt.      Hoc    opinor   consilio,    primum    confictas 
fabulas,    quod  nulla  dicendi  ratione  excitari  su- 
pinae  puerorum  mentes    citius  posse  viderentur. 
Fortasse    hoc  etiam  agebant  fabularum    autores, 
ut  amoenis  argumentis  ingenia  puerorum  mitiora 
redderent.     Inest  enim  in  ea  aetate,   sicut  in  re- 
centibus    pomis,     acerbum    quiddam    et    ferum, 
quod  nisi  humaniore   institutione  corrigatur,  in 
barbariem  quandam  et  beluinam  saevitiam   abit. 
Videmus  enim  hoc  docendi  genere  usos  essequon- 
dam  gravissimos  et  sapientissimos  homines,   quod 
nunc  quanto  malo  publico  e  scholis  exulet,  non 
facile  dixerim.     Homeri  Poetae  prudentiam  tan- 
topere    mirantur    eruditi,    ut    supra    communem 
mortalium  sortem  vehant,  planeque  sentiant ,  di- 
vina   quadam    vi    mentem    illius  percitam   fuisse. 
At  is  pueris,    quos    in  Graecia    passim    docebat, 
bellum  ranarum  et  murium  scripsit,  ut  sirnul  te- 
neros  animos  lepidissima  fabula  delectaret,  simnl 
doceret  quantum  praestaretdissimularequam  ulci- 
sci  iniuriam,  quam  sint  incerli  turbarum  ac  bel- 
lorum  omnium  exitus,  nec  raro  accidere,  ut  ab 
inferioribus  potentiores  vincantur,  saepe  rnalum 
omne  in  autoris  caput  vergere.      Nam  cum  mures 
nonnulla  sane  iniuria  provocati,  armis  illam  vin- 
dicare  quam  dissimulare  mallent,  nimiumque  suis 
viribus  adversus  imbelles  ranas  fiderent,  donarunt 
superi  victoriam  imbellioribus,    et    belJi    autores 
pertinaciae     suae    iustissimas     poenas     dederunt. 
Quaeso  quid    aeque  retulit  puerilibus  animis  in- 
seri,    atque  odium  bellorum  ac  turbarum,    tole- 
rantiae  studium,  et  hoc  genus  alias  humanitatis 
8* 

artes?  Hesiodum  tanta  fuisse  prudentia  apparet, 
ut  carmen  eius  divinurn  videri  voluerint,  qui 
senserunt  eum  calamis  aMusis  acceptis  vatem  esse 
factum.  Is  vero  cum  persuasissimum  suis  civibus 
esse  vellet,  nihil  foedius,  nihil  immanius  esse 
violentia  seu  iniuria,  rem  ipsam  velut  in  tabula 
depinxit,  composito  de  accipitre  et  luscinia  apo- 
logo.  Docebat  hic  quoque  graecam  iuventutem, 
et  non  sunt  contemnendi  scriptores,  qui  Aesopi- 
cas  fabulas  ab  ipso  confictas  prodiderunt 

Dixi  quo  consilio  putem  repertas  esse  fabulas, 
potestque  ex  hoc  velut  fonte  precium  earum  et 
utilitas  aestimari.  Neque  enim  tam  prudentes  viri 
fabularum  autoreshis  nugis  unquam  delectati  fuis- 
sent,  nisi  ad  erudiendas  pueriles  mentes,  pluri- 
mum  conducere  sensissent.  Quid ,  quod  non 
modo  pueris,  sed  celeberrimis  etiam  civitatibus 
fabulae  salutares  fuerunt.  Cum  plebs  Romana 
cum  patribus  dissideret,  secessumque  est  in  sa- 
crum  montem,  nec  saeveriore  ulla  oratione  flecte- 
retur,  missus  est  Agrippa,  qui  universam  multi- 
tudinem  lepido  apologo,  de  ventre  et  reliquis 
hominis  membris  ita  cepit,  ut  statim  liberet  in 
gratiam  cum  patribus  redire.  Demosthenes  gra- 
visOrator,  cum  Macedo  ea  conditione  cumAthe- 
niensibus  foedus  facturus  esset,  ut  illi  Oratores 
sibi  dederent,  qui  perpetuis  concionibus  animos 
civium  adversus  se  exacerbarent,  iniquissimam 
conditionem  Reipub.  festivo  quodam  apologo  dis- 
suasit,  quanquam  ab  ea  non  ita  multum  plebs 
diutino  bello  vexata  abhorreret.  Nam  cum  do- 
cere  vellet  in  hoc  postulari  Oratores,  ut  urbs  de- 
stituta  Oratorum  praesidio,  regiae  tyrannidi  pa- 
teret,  mira  luce  et  perspicuitate,  Macedonis  con- 
silium  ante  oculos  multitudinis  posuit  hoc  com- 
mento:  lupos  quondam  cum  pastoribus  pactos 
esse,  nihil  se  posthac  hostile  caulis  illaturos  esse, 
si  sibi  canes  dederentur.  Placuit  stultis  pastori- 
bus  conditio,  canesque  dediti  sunt.  Proinde  ubi 
lupi  viderunt  excubias  caularum  sublatas  esse,  li- 
bere  grassari  in  gregem  coepere.  Haec  fabula 
cum  docuisset  quanti  referret  Oratores  servari, 
Rempub.  tantisper  servavit,  dum  hoc  consilium 
valuit.  Miram  quandam  fabulae  vim  inesse,  vel 
haec  exempla  testantur:  necesse  est  enim  effica- 
cissimam  orationem  fuisse,  quae  implacabiliter 
iratis  civibus  Romanis  arma  e  manibus  extorsit, 
quae  Athenienses  graviter  afflictos  adduxit,  ut 
quanquam  una  voce  pacem  omnes  flagitassent, 
bellum  tamen  quam   pacem  mallent.      Eat  mihi 


nunc  aliquis  et  praedicet  vel  Mercurii  virgam, 
qua  finxit  vetustas  animas  orco  evocatas  esse,  vel 
Orphei  cytharam,  qua  sylvas  et  saxa  traxisse  fe- 
runt,  mihi  quidem  non  minus  admiranda  esse 
musica  videtur,  qua  concitatae  multitudinis  vis 
sedatur,  atque  ea  quae  bestias  et  saxa  demulsit, 
et  haud  scio ,  an  qui  illa  de  Mercurio  Orpheoque 
finxerunt,  significare  voluerint  peculiari  quodam 
dicendi  genererudes  mortales  et  feros  adhuc  man- 
suefactos  esse.  Quod  si  verum  est,  consentaneum 
est  id  apologo  effectum  esse,  quo  orationis  ge- 
nere  facillime  capiuntur  imperitorum  mentes. 
Certe  qui  populis  suis  legem  condiderunt,  multa 
apologis  simillima  posteris  reliquerunt.  Quid 
enim  illa  Lycurgi  scena?  nonne  apologum  re- 
praesentabat,  cum  exemplo  duorum  catulorum 
doceret,  naturam  et  ingenitam  vim  institutione 
ac  assuetudini  vinci?  Non  libet  hic  peregrinas 
leges,  peregrina  instituta  recensere,  cum  in  sa- 
cris  literis  tam  multum  extet  apologorum,  ut  satis 
appareat,  ipsum  coeleste  numen  ita  iudicasse  effi- 
cacissimum  hoc  orationis  genus,  ad  flectendos 
hominum  animos  esse.  Quaeso  te,  quae  potest 
laus  amplior  contingere  apologis,  quam  quod  eos 
coeleste  numen  etiam  approbat?  Iamdudum  ,  opi- 
nor,  puerilium  vos  nugarum  pertaedet:  et  ego 
partes  meas  esse  sentio,  nediutius  vos  obtundam, 
quanquam  mihi  quidem  adeo  arridet  argumen- 
tum,  ut  nulla  unquam  oratione  arbitrer  satis  lau- 
dari  posse.  Quod  est  enim  dicendi  genus,  in  quo 
perinde  cum  summa  utilitate  summa  gratia  con- 
iuncta  est?  Vere  nimirum  dixit  Horatius:  Omne 
tulisse  eum  punctum,  qui  miscuit  utile  dulci. 
Quae  enim  oratio,  mores,  studia,  ingenia  homi- 
num  propius  expressit  quamapologi?  idque  tanta 
cum  gratia,  ut  nullis  epodis  incantari  citius  ho- 
minum  mentes  possint,  quam  cupiant  apologi. 
Proinde  aequales  meos  adhortor,  si  qua  orationis 
meae  est  autoritas,  ut  ad  discendos  apologos  se 
toto  pectore  conferant.  Sunt  qui  nescio  quibus 
obscuris  autoribus  tractandis  ingenia  atterunt,  et 
magno  labore  desipere  discunt.  At  apologi  foe- 
licissime  excitant,  exhilarant  et  erudiunt  pueri- 
les  mentes.  Ad  haec  cum  extent  latinae,  oratio- 
nem  etiam  velut  molliore  quodam  succo  alunt. 
Adeo  sive  moribus  formandis  praecepta  quaeris, 
sive  recte  loquendi  exemplum,  nulli  commentarii 
praestiterint  utrumque,  quam  apologi,  foelicius. 
Dixi. 

De  miseriis  paedagogorum. 

Apud  Craton.  My!.  p.  593.,  in  Declam.  T.  I.  p.  577.  et  in 
Servest.  I.  p.  504.,  apud  Ricbard.  T.  I.  p.  142.  —  Haud 
dubie  scripta  a  Melanthone  in  usuin  hominis,  qui  doce- 
bat  in  scbola  inferiore. 

De  miseriis  paedagogorum  oratio. 

In  Aesopi  apologis  queritur  apud  Iovem  asinus  de 
suis  aerumnis,  quotidianis  se  operis  confici  et  ene- 
cari:  sed  est  querela  paedagogorum  de  suis  mise- 
riis  iustior  profecto ,  si  res  ad  calculos  revocetur, 
quam  asini.  Quis  enim  ullo  in  pistrino  asinus 
tantum  mali  pertulit ,  quantum  mediocris  paeda- 
gogus  in  uno  atque  altero  docendo  tum  laboris 
exhaurit,  tum  molestiae  perpetitur?  Quo  in  ge- 
nere  vitae,  quia  mihi  aliquandiu  versari  contigit, 
et  experiri  quam  sit  calamitosum,  libuit  in  prae- 
sentia  de  paedagogorum  miseriis  dicere,  et  com- 
munia  mala  nostri  ordinis  deplorare.  Est  enim 
quaedam  in  malis  voluptas,  libere  conqueri,  sic- 
ut  Ovidius  ait,  cum  scripsit: 

Expletur  lachryniis  egeriturque  dolor. 

Proinde  cum  alios  aequis  animis  de  alienis  ne- 
gociis  dicentes  audiatis,  et  mihi  quaeso  meam 
agenli  fabulam,  verumque  dolorem  repraesen- 
tanti  operam  date.  Et  si  ille  apud  Terentium, 
cum  dicit,  hominem  se  esse,  nihil  humani  alie- 
num  abs  se  esse,  recte  iudicavit,  humanum  esse 
alterius  miseria  affici,  debetis  profecto  et  vos  vice 
mea  commoveri,  et  querelam  meam  patienter  au- 
dire,  mihique  veniam  dare,  sicubi  diutius  iusto 
in  commemorandis  malis  nostris  commorari  vi- 
debor;  nam  ubi  dolet,  aiunt,  ibi  manum  quis- 
que  habet.  Ego  cum  per  inopiam  ingenii  senti- 
rem  me  nil  huc  adferre  posse,  quod  magnopere 
delectaret,  et  me  quotidianae  vitae  consuetudo 
huius  argumenti  admoneret,  gessi  scilicet  meo 
dolorimorem,  et  hanc  materiam  sumpsi  pro  vi- 
rili  tractandam.  Ex  qua  equidem  non  ingenii 
laudem,  sed  in  hac  carnificina  quaedam  curarum 
solatia  captabam,  plane  mihi  requies,  non  fama 
petita  est.  Nec  me  sinebant  haec  mala  diligen- 
tius  elaboratam  orationem  huc  adferre.  Sed  dum 
dolori  obsequor  sine  ordine  incondita  pleraque 
effudi,  idque  condonabitis,  opinor,  mihi  facile, 
si  qua  miseratio  mei  tanget.  Neque  enim  vaca- 
bat  animo  sic  occupato  verborum  habere  accura- 


tiorem  delectum.  Sed  exordiar  aliquando  cau- 
sam,  quam  animus  meminisse  horret,  luctuque 
refugit,  et  quaerar  apud  vos  de  conditione  paeda- 
gogorum,  quo  genere  hominum  nulli  mihi,  ne 
quidem  in  ergastulis  videntur  in  foeliciores.  Pri- 
mum  enim  cum  traditur  paedagogo  puer  docen- 
dus,  et  ad  humanitatem  ac  virtutem  informandus, 
videte  quaeso  quam  duram  provinciam  plenam- 
que  miserrimi  laboris  ac  periculorum  capiat.  Non 
ante  matura  aetas  pueri  videtur,  ut  mittatur  in  lu- 
dum  literarium,  quam  cum  domestica  indulgen- 
tia  corruptus  est,  et  vitia  tum  intelligit  tum  de- 
gustavit,  is  non  modo  nullum  amorem  literarum 
autadmirationem,  sed  acerrimum  erga  illasodium, 
contemptum  praeceptorum,  turpissima  exempla 
domo  adfert.  Cum  eiusmodi  monstro  praeceptori 
decertandum  est.  Si  doceas,  peregrinatur  ani- 
mus  pueri,  et  ut  optime  succedat,  sexcenties  idem 
inculcandum  est,  dum  illi  invito  haereat  in  ani- 
mo:  cum  paululum  modo  despexeris,  rursus  ex 
animo  illa  omnia  toties  decantata  puero  effluunt. 
Si  reddere  cogas  quae  didicit,  tum  vero  videas 
plane  ludibrio  haberi  praeceptorem.  Nam  puero, 
ut  est  contumacia,  voluptas  est  admisisse  aliquid, 
quod  urat  et  exerceat  praeceptorem.  Si  quis  co- 
gatur  docere  camelum  saltare ,  aut  asinum  fidibus 
ludere,  nonne  illum  egregie  miserum  dicas,  qui 
frustra  maximum  laborem  sumat?  At  id  tolera- 
bilius,  quam  nostros  pueros  docere.  Nam  ut  ni- 
hil  promoveas  in  camelo  aut  asino  exercendo, 
certe  illi  nulla  iniuria  cumulant  molestiam.  At 
isti  belli  pueri  cum  strenue  defatigarunt  nos, 
quam  sunt  insuper  in  nos  contumeliosi?  Inve- 
nias  qui  palam  ausit  convitium  facere  praeceptori, 
et  manus  auriculas  imitatur  mobilis  albas.  Et 
eiusmodi  mores  domo  ad  praeceptores  adferunt, 
nihilo  reverentius  antea  parentes  tractaverunt, 
quam  nunc  magistros  tractent.  Et  paulatim  ver- 
tit  in  naturam  mala  consuetudo ,  ut  corrigi  et 
emendari  haec  vitia  nunquam  possint.  Quid  est 
si  non  haec  est  miseria,  perpetuis  curis  ac  labore 
in  docendo  frustra  consumi  et  enecari?  Deinde 
pro  tuis  meritis  etiam  ludos  deliciasque  et  quidem 
puero  fieri?  Pingunt  apud  inferos  Sisyphum  im- 
mane  saxum  in  adversum  montem  volvere,  quod 
tamen  e  summo  iam  vertice  rursum  labitur ,  et 
plani  raptim  petit  aequora  campi ,  significarique 
scribunt  eo  commento,  irrito  labore  multos  mor- 
tales  confici.  Mihi  multo  clarius  repraesentari 
videretur  inanis  opera,  si  pingeretur  ibi  paeda- 

gogus  cum  eiusmodi  puero,    qualem  paulo   ante 
descripsimus.     Quanto  enim  maius  negocium  est 
paedagogo  quamSisypho,  nec  tamen  maius  ope- 
rae  precium  fit.     Illius  in  versando  saxo  simplex 
labor    est,    et    cura  vacat,    paedagogi  vide  mihi 
qnam  multiplex  negocium  sit.     Nunquam  nisi  co- 
actus  a  praeceptore  puer  librum  in  manus  sumit: 
ubi   acceperit,    oculi    atque    animus    expatiantur. 
Ibi  tanquam  calcaria  addendaquae  admoneant  of- 
ficii.      Enarrat  aliquid  praeceptor,  iam  illi  deli- 
cato  somnus  obrepit,  et  securus  in  utranque  au- 
rem  dormit,  dum  se  paedagogus  dicendo  rumpit. 
Novum  ibi  negocium  fit  paedagogo  expergefaciendi 
discipuli.      Dictata  repetuntur,   experrectus   ado- 
lescens  iubetur  adiicere  animum  ad  ea  quae  tra- 
duntur,  verum  non  est  cura  Hippoclidi,  foris  est 
animus    tanquam    in  alio  mundo,    in  ganeis,   in 
alea,  in  perniciosi  sodalitii  ludis.    Tanturn  abest, 
ut  meminisse  aliquid  studeat,  ut  eam  legem  quae 
de  conviviis  extabat  apud  Graecos ,  fii ovj  fivdfio- 
va  OVfinoTTjv,  ipse  de  scholis  latam  putet,  et  in- 
cisam  non  in  aes,  sed  insculptam  animo  circum- 
ferat  fuouj  fivdfiova  fia&rjrrjV.   Itaque  si  postridie 
dictata  reposcas,    quia  perfluxerunt  aures  omnia, 
nil  tenet.      Ibi  magistro  redit  labor  actus  in  or- 
bem.      Orditur  pristinam  cantilenam,  nec  semel 
repetit,    donec   isti    trunco    unum  atqvie  alterum 
verbum   infligatur.      Quis   est  tam   cornea    fibra, 
qui  non  stomachetur,  tantum  operae  se  perdere, 
praesertim  cum  interea  et  valetudinis  iactura  fa- 
cienda  sit?     Nam  atteruntur  et  labefiunt  corporis 
vires,  non  modo  dicendi  labore,  sed  etiam  cura 
doloreque  animi,  quem,  quia  non  respondent  no- 
straediligentiaestudiapuerorum,  indignitasrei  pa- 
rit.    Seculum  in  his  miseriis  consumitur,  dum  iste 
primas  literas  didicerit.      Nec  putet  se  iam  defun- 
ctum  esse  paedagogus,  haec  tantum  nostrae  Tra- 
goediae    praeludia    sunt,    restat    Epitasis    multo 
aerumnosior.      Infinitus  labor  est,  os  puerile  for- 
rnare,   et  ad  latinam  linguam  assuefacere:     nam 
cum  lingua  expoliatur  consuetudine  bene  loquen- 
di,  eamque  ad    rem  disertorum  commercia  mul- 
tum  mornenti  adferunt,  primum,  ut  est  negligen- 
tia,    converrunt    ex   proximo,   hoc    est,    a  patria 
lingua  ornnem  sermonem.      Latineloqui,  quia  id 
difficilius    erat,    ne    quidem    conantur.      Deinde 
quia  sui   similibus  delectantur,  eruditorum  com- 
mercia  procul  fugiunt.      Apud   unum  praecepto- 
rem  latino  sermone  utendum  est,    ad  quem  cum 
ventuni  est,    Dii  immortales,   quale  spectaculum 


committitur?     Puer  aliquandiu  in  statuae  modum 
prorsus  mutus  est.     Postea  ubi  se  colligere  coepe- 
rit,  ac  meditari  verba,  quia  animus  perturbatus 
est,    oculi   superciliaque  pervertuntur,   si  videas, 
dicas  comiliali  morbo  arripi:  pervertitur  et  os  ve- 
lut  cynico  spasmo  foedissimo  rictu.      Post  ubi  diu 
secum  luctatus  est,  tandem  vocem  edit.      Sed  ne 
deprehendatur,    si   quod    forte  existet  soloecum, 
stridet  obscure.      Quidam  ingeniosi  sunt    in  po- 
strema  syllaba  et  casu  dictionisobruendo  ne  perci- 
piatur.      Iubet  praeceptor  clara  voce  pronunciare, 
ille  iterat  et  verba  cadentia  tollit.      Exaudit  iam 
praeceptor,     sed    nihil    nisi   verborum   portenta. 
Nec  autores  qui  ptaeleguntur  redolet  sermo,   nec 
cum    grammaticis   praeceptis   convenit.     Hic  de- 
mum  sentit   se  miserum    esse  paedagogus:     nam 
cum  ex  studiis  puerilibus  non  alius  fructus  peta- 
tur,    quam   ut  expedite  loqui  possint,    hic   videt 
sibi  operam  et  oleum  in  dicendo  perire,  in  tam 
prodigiosa  discipuli  infantia.      Sed  quantae  diffi- 
cultates  exorbendae  sunt,  tum   huic  vitio  mederi 
studet?     Dissimulandus  ei  dolor  animi,  iracun- 
dia  reprimenda  est,    comitate  puero  perturbatio 
animi  sedanda,  blande  invitandus  est  ad  loquen- 
dum.    Saepe  trahendi  longius  de  industria  sermo- 
nes,  ut  consuetudinem  latine  loquendi  puero  fa- 
ciat.      Haec  una  res  cum  plus  satis  adferat  mole- 
stiae,    tamen   multo  magis   exercet  praeceptorem 
stylus,    quem,   ut   latina  lingua  fiat  puero  fami- 
liaris,   adhibendum   esse   videt,  ut  usu  scribendi 
confirmatus  tuto  loqui  possit.      Non  enim  unum 
remedium  ad  excutiendum  istum  veternum  pueri- 
libus  ingeniis  satis  est.     Sed  cum  nihil  perinde  ad 
parandam  quam  uberrimam  sermonis  copiam  con- 
ducat  atque  assiduus  stylus,  non  alium  laborem 
tamen  perinde  recusant  suscipere  atque  scribendi. 
Nihil  est  opus  hic  recensere  causas:    etenim  nota 
vobis  naturahominum  nostrorum.  Immane  quan- 
tus  labor  est  perpellere,  ut  vel  toto  semestri  unum 
epistolion  scribant?  Ego  vero  comperi  non  aliam 
crucem  nobis  esse  acerbiorem ,    quam    cum   istis 
cessatoribus  quotidie  rixari,    cum  officii  monen- 
tur.     Neque  vero  unquam   cogi  potest ,  ut  unum 
versum  scribat,    nisi  praeceptor   adsideat,  dictet 
argumentum,    suppeditet  verba.      Iste  cum  inve- 
niendi  cura  vacat,  tum  aegre  dictata  excipit.  Sero 
hac  consuetudine  eo  promoveris,    ut  suo  Marte 
conetur  scribere,  si  tamen  unquam  conatur.  Nam 
illum    crede  virgula  divina  ad  virtutem    incitari, 
qui  vel  sero  per  sese  conatur  aliquid  componere. 

Quis  non  malit  in  pistrino  molere,  quam  hanc 
tam  molestam  plenamque  stomachi  pervicaciam 
gerere?  Sed  fac  istum  tandem  coepisse  scribere, 
plurimum  operae  in  emendatione  scriptorum  po- 
nendum  est.  Est  enim  sceleratus  praeceptor  qui 
hac  in  re  cessat,  si  Horatio  credimus,  qui  negat 
bonum  virum  esse,  qui  cum  censor  fiat  alieni 
scripti ,  vitia  non  reprehendat ;  est  enim  notus 
versiculus : 

Vir  bonus  et  prudens  versus  reprehendet  iuertes. 

Primum  autem  in  corrigendis  sermonis  vitiis 
oculatus  praeceptor  non  simplicem  laborem  sumit, 
dum  grammatica  errata  mutat,  dum  obscure  et 
ambigue  dicta  perspicue  explicat,  dum  impropria 
corrigit,  dum  horridis  addit  nitorem ,  et  figuris 
illuminat,  et  gratiora  blandioraque  facit.  Porro 
relegere  inepte  scripta  puerorum  molestum  est 
quamvis  patienti  praeceptori,  quanto  magis  emen- 
datio  fatiget?  praesertim  cum  plerunque  ratio 
etiam  cur  quippiam  mutarit,  indicanda  sit.  Tum 
castigandi  acrius  qui  negligentius  scripsere,  hor- 
tandi  alii  ut  inceptum  cursum  urgeant.  Neque 
vero  tantum  sermonis  vitia  monstranda  sunt,  sed 
in  his  qui  iam  nonnihil  promoverunt,  rerum 
etiam  habenda  ratio,  et  voluntates  regendae. 
Quosdam  enim  convitia  delectant,  in  aliis  est  ri- 
dicula  vanitas  et  inanis  iactantia,  et  fere  mores 
stylus  arguit.  Haec  vitia  cum  vires  accipiunt,  nec 
e  teneris  animis  evelluntur,  haerent  in  senibus 
summa  cum  turpitudine.  Expendite  quaeso,  con- 
stent  haec  mediocribus  praeceptoribus,  vel  si  do- 
ciles  habeant  discipulos,  et  tamen  nostris  fere  aut 
ingenia  desunt,  aut  deest  voluntas  discencii.  Du- 
plicatur  autem  labor,  cum  summa  vi  ad  officium 
cogendi  sunt.  Nam  ut  in  acie  parum  foelix  Impe- 
rator,  si  milites  habeat  primum  ignavos,  deinde 
quos  non  pudeat  fugere,  postremo  qui  non  ob- 
temperenl,  sed  pugnent  iniussi ,  locum  capiant 
ex  suo  arbitrio  ,  non  servent  ordines.  Etenim 
apud  Thucydidem  egregius  quidam  Imperator  di- 
cit  ad  bene  pugnandum  requiri,  ut  velint  milites, 
ut  fugere  pudeat,  ut  obtemperent  Imperatoribus: 
ita  in  hac  scholastica  militia  miserrimis  curis 
praeceptor  conficitur,  cum  docenrlos  susceperit, 
qui  primum  non  flagrant  ulla  cupiditate  discendi. 
Nihil  enim  in  omni  vita  egregium  effici  potest, 
nisi  animus  studio  eius  rei  quam  affectat,  ardeat, 
et  ad  eam  magno  quodam  motu  atque  impetu  ra- 
piatur.      At  nostri  turpiter  frigent    in    discendo, 


nec  accendi  ulla  ratione  possunt,  magis  cogi  vo- 
lunt  tanquam  pecudes.  Deinde  nec  laudis  amore 
nec  pudore  extimulantur.  Porro  cum  hominum 
naturae  proprie  pudor  insitus  sit ,  quid  esse  no- 
stros  pueros  dicam ,  quos  adeo  non  pudet  insci- 
tiae?  ego  verius  monstra  hominumdixerim,  quam 
qui  mutilis  membris  aut  caeci  nascuntur.  Est 
enim  levius  malum,  mutilo  pede  esse,  quam  hu- 
mana  mente  carere:  isti  enim  simpliciter  humana 
specie  beluinas  mentes  tegunt,  quos  in  re  turpis- 
sima  flagitiosissimaque  sui  nihil  pudet.  Postremo 
nunquam  quisquam  tam  foelix  praeceptor  fuit,  cui 
ita  obtemperarit  discipulus,  ut  praescriptam  di- 
scendi  rationem  secutus  sit,  ut  ad  hos  autores 
evolvendos  alligari  se  passus  sit,  in  quibus  eum 
solis  versari  atque  commorari  tanquam  dorni 
suae  praeceptor  volebat,  ut  ad  tempus  scripta  ab- 
solverit,  ut  ea  quae  edidicit  statis  horis  memoria 
repetiverit,  ut  sermone  casligatiore  apud  sodales 
usus  sit.  Nostri  quidem  nibil  horum  praestant, 
in  carcerem  se  includi  citius  patientur,  quam  in 
uno  autore  detineri.  Varietas  grata  est  illi  aetati. 
Itaque  varia ,  sed  plerunque  deteriora  legunt,  si 
tamen  aliquid  legunt.  lam  fodere  malunt  quam 
memoriam  aut  linguam  exercere.  Sic  sunt  pueri 
in  genere,  alii  magis,  alii  minus  ignavi.  Nam 
etiamsi  quis  indole  generosa  est,  tamen  ea  aetate 
parum  in  animis  roboris  est.  Et  quemadmodum 
longus  labor  est  infantium  corpora  firmare,  ge- 
stando,  aliisque  mollibus  exercitiis,  sic  infantia 
ingeniorum  non  nisi  sero  curatur,  postquam  diu 
summa  comitate  docueris  et  adsuefeceris,  nec  ali- 
ter  tractaris  atque  suos  alumnos  nutriculae  tra- 
ctant.  In  tanta  inertia  istorum,  cogitate  quid 
animi  praeceptori  sit,  nimirum  idem  quod  Impe- 
ratori,  qui  abiecta  victoriae  spe,  intelligit  hosti 
salutem,  tum  suam  tum  patriae  scelere  exercitus 
sui  proditam  esse.  Consumitur  acerbissimis  cu- 
ris,  videns  tam  male  locari  gravissimos  labores  in 
iuventute  formanda. 

Dixi  hactenus  de  aerumnis,  quas  in  docendo 
tantum  perferimus,  restat  altera  officii  nostri  pars 
longe  difficilior  superiori,  cura  regendorum  mo- 
rum.  Quid  ibi  mali  non  videt  praeceptor?  Pri- 
mum  aetas  illa  natura  ad  vitium  propcnsior  est. 
Et  Plato  scripsit,  nullam  beluam  intractabiliorem 
esse  puero.  Itaque  tantopere  sudabit  praeceptor 
in  regendis  his,  qui  domi  summa  diligentia  paren- 
tum  ad  religionem  et  ad  bonos  mores  instituti  sunt, 
ut  leonem  aut  ursum  experiatur  facilius  posse  gu- 

bernari,  quam  hos.  Et  tamen  in  scholas  quot- 
quot  fere  mittuntur,  pessimos  mores,  turpissima 
exempla  adferunt,  ut  refingendi  sint  de  integro. 
Est  autem  difficilius,  prava  quae  semel  insede- 
runt,  dedocere,  quam  recta  docere.  Scitis  enim 
musicum  illum  gemina  mercede  docuisse,  qui 
ante  sub  aliis  magistris  male  assuefacti  erant.  Pu- 
gnamus  ergo  cum  ingeniis  puerilibus,  quae  per 
sese  ferocissima  sunt,  praesertim  in  Germanis  et 
domestico  usu  corrupto.  Videte  enim  istos  bo- 
nos  parentes,  quorum  multi  se  Evangelicos  vo- 
cant ,  cum  in  ea  aetate  prima  esse  tradendae  reli- 
gionis  cura  debeat,  hi  ne  quidern  sacras  preces, 
Decalogum  et  hoc  genus  alia  domi  docent,  pleri- 
que  parentes  contemptum  religionis  docent.  Tam 
cor^uptum  hoc  nostrum  seculum  est,  ut  iure  pos- 
sis  dicere,  deceptum  esse  Satyricum ,   cum  dixit: 

3NTil  erit  ulterius  quod  nostris  moribus  addat 

Posteritas. 

Ornne  in  praecipiti  vitium  stetit. 

Neque  enim  dici  potest  quanta  accessio  sceie- 
rum  omnis  generis,  nuper  adeo  ad  vetera  vitia 
facta  sit.  Domestica  disciplina  periit ,  quae  ta- 
men  nobis  pueris  erat  mediocris.  Magna  dili- 
gentia  domi  tradebantur  elementa  pietatis.  Nunc 
alia  res  est ,  ridentur  sacra  ,  eamque  summam  sa- 
pientiam  ducunt.  Et  quia  Dei  metus  exemptus 
est  animis  puerorum,  ruitur  in  omnia  vitia,  quo- 
rum  ego  iam  memoratione  non  delector.  Pro- 
inde  cum  in  scholam  ventum  est,  necesse  est  su- 
mi  in  docendis  primis  pietatis  gymnasmatis  ope- 
ram.  Sed  quid  discerent  infecti  ante  impiis  opinio- 
nibus?  Sed  ut  mediocriter  succedat,  tamen  in 
officio  retinere  quantus  labor  est?  dorni  retinere, 
arcere  a  corruptis  sodalibus,  a  ganeis,  ab  alea, 
et  reliquis  similibus?  Hoc  qui  potest,  illum  ego 
non  hominem,  sed  plane  Deum  quendam  coelitus 
in  terras  publicae  salutis  causa  delapsum  esse  pro- 
nunciavero.  Mille  artes  excogitant  pueri  fallendi 
praeceptoris.  Et  in  pluribus  tantus  furor  est,  ut 
palam  contemnant  imperium.  Quia  enim  a  lite- 
ris  perpetuae  feriae  sunt,  ocium  et  docet  et  alit 
vitia.  Est  enim  verissima  sententia ,  quam  reli- 
quit  scriptam  Columella  in  praeceptis  quae  patri- 
familias  praescribit,  Nil  agendo  fieri,  ut  homi- 
nes  male  agere  discant.  Iam  ubi  domo  lanquam 
e  carcere  refractis  repagulis  fugerit  adolescens, 
miserrimae  curae  subeunt  animum  praeceptoris. 
Ouae  ille  in  fabula  Mitio  sibi  venire  in  mentem 


dicit  de  filio ,  eadem  praeceptorem  sollicitum  ha- 
bent,  ne  ille  uspiam  ceciderit,  aut  perfregerit  ali- 
quid,  aut  vulnus  acceperit,  et  hoc  genus  alia: 
quare  iam  cogitat  sibi  summa  vi  coercendum  esse 
discipulum.  Et  cum  hactenus  a  plagis  abstinue- 
rit ,  hic  demum  ad  ferocitatem  castigandam  pro- 
muntur  virgae.  Nam  nostri  homines  non  nisi 
plagis  coacti ,  sicut  de  Phrygibus  in  proverbio  est, 
imperata  faciunt.  Hic  ille  miser  supra  tot  mala 
carnificinam  cogitur  exercere ,  rem  miserrimam, 
quaeque  vel  in  primis  noceat  valetudini  nostrae. 
Nemo  enim  tam  djia&rjg  est  praeceptor,  quin  ex 
contumacia  adolescentium  commoveatur,  quem- 
que  non  perturbet  in  verberando  impetus  ?  Quid 
iam  de  cura  valetudinis  puerorum  dicam  ?  quid 
de  sumptibus  moderandis?  quid  de  rationibus 
sumptuum  perscribendis  ?  quae,  ne  nimis  longum 
faciam,  cogor  omittere.     Etenim 

Non  mihi  si  centum  linguae  sint  oraque  centum, 
Omnia  curarum  percurrere  nomina  possim. 

Postquam  praeceptoris  labores  recensui,  nunc 
videte  quae  vicissim  pro  his  tum  merces  tum  gra- 
tia  redeat.  Haec  vero  est  tragica  catastrophe: 
superiora  omnia  ludum  et  iocum  dices  fuisse, 
prout  haec  mala  sunt  quae  restant  commemo- 
randa. 

Primum  merces  adeo  est  exigua ,  ut  Satyri- 
cus  ea  de  re  questus  scripserit: 

Poenituit  multos  vanae  sterilisque  catliedrae. 

Iure  sterilem  cathedram  dixit:  nam  fossorem  plu- 
ris  quam  praeceptorem  conducunt.  In  his  mise- 
riis  algemus,  vivimus  siliquis  et  pane  secundo,  et 
vix  nos  a  fame  defendimus.  Videtis  enim  meam 
maciem,  videtis  ut  lacer  incedam,  quae  si  fortuna 
fecisset  vel  bibliopolam,  scitis  quale  sit  id  genus, 
ego  iam  auro  onustus  incederem,  tanquam  aliquis 
satrapa. 

Deinde  summa  ingratitudo  puerorum  est, 
qui  non  modo  nullum  se  a  nobis  beneficium  acci- 
pere  dicunt,  sed  neminem  peius  de  se  mereri  ar- 
bitrantur  quam  nos.  Qui  nihil  discunt ,  nos  per- 
inde  ut  literas  acerrime  oderunt  velut  suos  carni- 
fices.  Quidam  alii  leviter  degustatis  literis,  cum 
iam  aliquam  induant  eruditionis  persuasionem, 
sic  placent  sibi  (nam  id  solet  ea  aetas)  ut  praece- 
ptores  nihil  morentur,  seque  iam  ad  summum 
fastigium  eruditionis  pervenisse  putent,  ubi  ex 
alto  nos  despiciant.  Et  non  modo  non  vident 
quam   curtam   habeant    supelleclilem,    sed  ne  id 

quidem  expendunt,  quibus  aceeptum  ferre  debeant 
id  quanturncunque  est  quod  didicerunt.  JNec  ego 
interea  recito  quam  variis  contumeliis  nos  ad- 
ficiant,  ut  suspendant  naso,  posticis  sannis  petant, 
si  quid  moneamus.  Videte  quaeso  quam  misera 
conditio  nostra  sit.  In  eam  aetatem  beneficia  no- 
stra  collocantur,  quae  nondum  benefacta  intelligit, 
tantum  abest,  ut  mutuo  amore  nos  complecti,  aut 
gratiam  habere  pro  nostris  officiis  queat:  sic  per- 
eunt  nobis  beneficia  nostra  magisquam  ullis  mor- 
talibus.  INam  etiam  cum  senuere  discipuli,  quia 
beneficii  memoria,  non  solet  esse  diutnrna,  nemo 
iam  praeceptorum  meminit,  quidam  etiam  malam 
gratiam  reddunt,  ut  Nero  fecit.  Neque  puerorum 
parentes  pluris  nos  faciunt  quam  ipsi  pueri.  Non 
expendunt  depositam  a  se  liberorum  curam  nobis 
imposuisse.  Tota  enim  regendi  docendique  pueri 
provincia  nobis  tradita  est  plena  sollicitudinibus 
et  periculorum.  Ipsi  domi  suae  secure  suum  ne- 
gocium  agunt.  Et  iam  cum  mercedulam  dede- 
rint,  ut  exprobrant  nobis  suurn  beneficium?  Si 
quid  recte  fecit  filius,  nihil  laudis  adscribitur 
praeceptori.  Si  quid  peccavit,  accusatur  prae- 
ceptor.  Diogenes  cum  adolescentis  gestum  in 
edendo  reprehensurus  esset,  paedagogo  impegit 
colaphum.  Sic  isti,  quicquid  peccant  liberi,  trans- 
ferunt  culpam  in  praeceptores.  Talis  gratia  nobis 
summis  laboribus  et  curis  redditur.  Si  quis  huc 
conferat  pro  nostris  omniavitae  genera,  inveniet 
in  nulio  tantum  calamitatum  quantum  in  nostro, 
planeque  affirmare  ausim,  nos  omnium  mortalium 
longe  aerumnosiores  esse,  qui  cum  summos  labo- 
resobeamus,  in  summa  tarnen  inopia  vitam  aegre 
traducimus,  et  interim  nullo  non  contumeliae  ge- 
nere  adficimur  a  discipulis,  ab  illorum  parentibus, 
denique  ab  his,  de  quibus  praeclare  meremur. 
Neque  quisquam  opinor  vestrum  est  tam  ferreo 
pectore,  qui  *)  si  haec  consideret,  vehementer 
misericordia  nostri  commoveatur.  Supersunt  au- 
tem  multo  plura  mala ,  sed  ego  defessus  sum  hac 
commemoratione,  et  tempus  vetat  prolixiorem  esse 
or;itionem.  ltaque  ut  finiam,  sunt  mihi  in  hoc 
extremo  actu  discipuli  nostri  commonefaciendi,  nt 
quoniam  audierunt  sua  vitia  accusari,  ignaviam, 
contemptum  literarum,  amorem  voluptatum  atquc 
ocii,  ingratitudinem,  admoniti  a  nobis  dent  ope- 
ram  ut  haec  emendent,  ita  et  nobis  minuetur  labor 
noster,  et  ipsi  domum  summa  cum  laude  redibunt, 


et  adferent  egregium  instrumentum  rei  familiaris 
conservandae ,  dignitatis  comparandae  et  Pieip. 
gerendae.  Nam  cum  vacui  domum  redeunt,  quid 
accidit?  quia  nihil  didicerunt,  nullius  usus  sunt 
in  Piep.  domique  cum  surnma  ignominia  vivunt. 
Deinde  quia  in  ocio  multa  vitia  contraxere,  ea  hae- 
reut  in  illis,  potant,  amant,  latrocinantur,  ut 
publicum  odium  urbis  fiant.  Exitus  autem  his 
moribus  respondet ,  alii  inter  pocula  occiduntur, 
alii  suas  fortunas  in  alea  perdunt,  alios  perdidere 
amores.  Possem  infinita  exempla  recitare,  si  sine- 
ret  tempus.  Sic  enim  Dens  poenam  sumit  de  his, 
qui  prirnum  Deo  autore  adhibiti  ad  discendum, 
non  faciunt  suum  officium.  Nam  quod  p.irentes 
iussere,  id  Deus  tanquam  sua  iussa  fieri  voluit. 
Deinde  malam  gratiam  benemerilis  praeceptori- 
bus  reddunt.  Noli  enim  putare  ullum  esse  scelus, 
quod  perinde  offendat  Deum,  atque  ingratitudo; 
sic  enim  scriptum  est:  Fore  ut  non  recedat  malum 
a  domo  ingrati.  Quantum  autem  Doctoribus  de- 
beatur,  tum  inde  existimari  potest,  quod  in  vicem 
parentum  succedunt,  et  illoruin  affectus  erga  pue- 
ros  induunt,  tuur  etiam  Pauius  commonet,  cum 
ait:  Duplici  honore  dignos  esse  Doctores.  Pro- 
inde  si  cupitis  ut  fortunet  vobis  Deus  universum 
vitae  vestrae  cursum,  date  operam  ,  ut  vicissim  ea 
praestetis,  qnae  ille  a  vobis  exigit,  ut  gnaviter 
obeatis  provinciarn  vobis  a  parentibus  commissam, 
et  ut  praeceptores  vestros  amanter  complectamini, 
et  religiose  colatis,  ut  et  nostra  studia  et  nostrum 
amorem  erga  vos  augeatis  ,  et  mala  nostra  vestra 
commoditate  mitigetis.      Dixi. 


No.  16. 

De  capta  Roma. 


*)   qui]  potius  quin. 

Prodiit :  „  Oratio  C.  Crucigeri  habila  in  promotione  Magi- 
slronim.  Ueploralio  captae  Romae.  Declanntio  de  ve- 
stitu.  Encomiuni  formicarYim  scriptum  ab  Erasmo  Lbner  o 
cum  episi.  Phil.  Mel.  ad  Sirn.  Giynaeum  de  aslronomia. 
Viteh.  apud  lu.  Clug.  1531.  8.  pl,"  —  Recusa  apud  Crat. 
Myl.  p.  501  sqij. ,  in  Declamat.  T.  I.  p.684.,  in  ed.  Serv, 
T.l.  p.  599.,  apud  fiichaid.  T.  I.  p.  682.  —  Roma  ab 
exercitu  Caroli  tmperaloiis  capta  et  direpta  est  d.  6.  Maii 
an.  1527.  Videtur  lenae  recitata  esse ,  quo  pars  Acade- 
miae  VViteb.  secesserat  propter  pestem. 

Orcitio  cuiusdam  studiosi  de  capta  et  direpta 
urbeRoma,  anno  1527. 

Etsi  intelligebam  eos  qui  hoc  loco  pro  more  scho- 
lae  fictas  fabulas  agunt,  multo  minus  oneris  susti- 

nere,  quam  qui  veras  causas  tractandas  susciplunt, 
tamen  me,  non  fiducia  ingenii,  quod  sentio  quam 
sit  exiguum,  sed  magnitudo  doloris  perpulit,  ut 
hunc  in  locum  non  fictum  argumentum  ex  veteri 
aliqua  tragoedia,  sed  historiam  ndferrem  nimis 
quam  veram.  Sum  enim  dicturus  de  crudelissima 
urbis  Romae  direptione,  et  deploraturus  indignis- 
simum  casum  civitatis,  omnium  reginae  atque  do- 
minae.  Etenim  cum  nemo  tam  ferus  sit,  tamque 
prorsus  ab  hominis  sensu  alienus,  qui  non  acer- 
bissime  ferat  indignam  patriae,  quae  genuit  quae- 
que  educavit,  fortunam,  quo  tandem  animo  nos 
accipere  urbis  Romae  interitum  atque  excidium 
decet,  cum  ea  urbs  una  in  terris  fuerit  omnium 
gentium  communis  patria?  Ego  profecto  non  mi- 
nus  illius  calamitate  commoveor,  qnam  eius  ipsius 
oppidi,  quod  me  prirnum  nascentem  excepit,  ad- 
versis  rebus  perturbarer.  Cum  igitur  esset  hoc  in 
loco  mihi  pro  more  dicendum,  non  potui,  cum 
esset  animus  dolore  occupatus,  alia  de  re  oratio- 
nem  instituere.  Ubi  dolet,  inquiunt,  ibi  manum 
habet:  Quare  cum  assiduo  versaretur  ob  oculos 
eius  urbis  direptio  atque  incendium,  quae  nobis 
leges,  quae  religiones,  quae  omnes  honestas  disci- 
plinas  tradidit,  denique  a  qua  plura  beneficia, 
quam  ab  ipsa  patria,  in  qua  quisque  genitus  est, 
omnes  accepimus,  coegit  me  maguitudo  doloris, 
de  fortuna  urbis  deque  miserrimis  temporibus 
queri,  praesertim  in  hoc  coetu,  apud  homines 
doctissimos,  qui  intelligunt  quantum  huic  urbi, 
ex  qua  literae,  et  humanitas  huc  importata  est, 
omnes  gentes  debeant.  Quod  autem  de  capta  Troia 
\irgilius  praefatur: 

Ouis  cladein  illius  noctis ,    quis  funera  fando 
Explicet,   aut  possit  laclirymis  aequare  labores  ? 

ego  multo  iustius  usurpem:  nulla  est  enim  tanta 
eloquentia,  quae  atrocitatem  huius  rei  pro  merito 
exponere  possit,  quaeve  explicare  queat ,  quantam 
ruinam  omnium  optimarum  rerum,  huius  unius 
urbis  eversio  secum  trahat.  Quid  ullo  seculo  ac- 
cidit  indignius,  quam  quod  ille  ipse  exercitus, 
qui  a  Caesare  in  Italia  ad  salutem  omnium  bono- 
rum,  ad  custodiendam  urbem,  imperii  arcem, 
collocatus  erat,  illi  ipsi  urbi  nefariam  vim,  con- 
tra  optimi  Principis  Caroli  voluntatem,  contra 
disciplinae  militaris  Ieges,  contra  auspicia,  contra 
maiorum  exempla,  intulit.  Est  enim  liberandus 
culpa  Caesar,  qui  etiamsi  iustis  de  causis  Romano 
Pontifici  irascitur,  tamen  hoc  exitu  victoriae  mi- 


nime  delectatur.  Neque  enim  obscurum  est,  eum 
natura  ad  clementiam  moderationemque  duci  et 
a  crudelitate  abhorrere.  Et  cum  maiores  suos  no- 
men  ac  titulum  imperii  in  hanc  nationem  a  servata 
urbe  Roma  intulisse  videat,  dubitari  non  debet, 
quin  in  illorum  intuens  exempla,  intelligat  omnes 
imperii  opes  ac  vires  ad  huius  urbis  salutem  de- 
fensionemque  rnaxime  convertendas  esse,  et  ab  illa 
vim  atque  vastitatern  depellendam.  Quam  multos 
numerare  potest,  cum  imagines  avitas  aspexerint, 
qui  turbulentissimis  tempestatibus  urbem  Romam 
maximis  terroribus  liberaverint,  qui  quanquam 
periculosissimis  bellis  domi  impliciti,  tamen  velut 
ad  patriam  defendendam  huc  summa  virtute  ac- 
currerint,  quia  in  huius  unius  urbis  periculo  peri- 
clitari  omnium  gentiurn  salutem  existimabant. 
Huc  adde,  quod  nullius  regiae  familiae,  si  quis 
omnes  numeret,  plura  clementer  aut  pie  facta  re- 
censeri  possunt,  quam  Austriacae.  Et  maiorurn 
suorum  adeo  non  dissimilis  estCarolus,  ut  quan- 
tum  omnes  imperii  magnitudine  antecedit,  tanturn 
etiam  vincat  clementia.  Quod  enim  in  ulla  histo- 
ria  factum  clementius  legitur,  quam  quod  inimi- 
cissimum  Regem,  a  quo  bellum  contra  ius  gentium 
motum  erat,  captum  in  acie,  non  modo  dimisit 
incolumem,  sed  etiam  devinctum  affinitate,  in 
regnum  restituit?  Tantam  clementiam  ac  bonita- 
tem  nulla  humana  vox  pro  dignitate  praedicare 
atque  ornare  potest. 

Longe  igitur  fallitur,  si  quis  in  tale  ingenium 
tantam  iracundiam  cadere  existimat,  ut  ullas 
quamvis  magnas  iniurias  hoc  modo  ulcisci  voluisse 
videatur.  llle  vero  privatum  dolorem,  vel  urbi 
ipsi,  a  qua  imperii  nomen  habet,  vel  tot  sanctis- 
simis  aris,  vel  aliarum  gentium,  quae  suas  Res- 
pub.  sine  huius  urbis  consilio  tenere  non  possunt, 
utilitati  condonasset,  quamvis  iratus,  si  licuisset 
ei  praesenti,  rem  subitam  minimeque  expectatam 
regere  ac  gubernare.  Quare  Caesar  nullo  modo 
in  hac  oratione  accusandus  est,  qui  exercitum  in 
Italia  ad  custodiam  tranquillitatis  publicae  habuit, 
non  ad  latrocinium  exercendum,  non  ad  everten- 
dam  urbem  imperii  arcem ,  non  ad  prophananda 
templa,  non  ad  diripiendas  bibliolhecas ,  non  ad 
trucidandos  sacerdotes,  non  ad  virgines  et  hone- 
stas  matronas  rapiendas.  Haec  cum  omnia  tegi 
suis  armis  suoque  exercitu  Imperator  vellet,  exer- 
citus,  ut  saepe  alias  accidit,  contra  disciplinam 
militarem ,  contra  fidem  Imperatori  datam,  ava- 
ricia ,     ad    diripiendam    urbem    opulentissimam, 

quam  sine  praesidio  esse  animadverterat,  incitatus, 
omnia  divina  atque  humana  iura  violavit.  Hos 
latrones  optirno  iure  accuso,  qui  iniussu  Impera- 
toris  sine  legitimis  ducibus  urbem  Romam  inva- 
serunt.  Finge  iustam  causam  fuisse  Romae  inva- 
dendae,  tamen  seditio  est,  sine  legitimo  imperio 
impetum  in  quenquam  facere.  Quid  autem  tam 
contrarium  niilitiae  est,  quam  seditio?  quia  hanc 
unam  ob  causam  iure  genlium  bella  geruntur,  ut 
coherceantur  hi  qui  per  seditionem,  sine  Magi- 
stratuum  autoritate,  arma  capiunt.  Non  igitur 
milites  vocandi  sunt,  qui  iniussu  Imperatoris  ur- 
bem  expugnaverunt,  sed  quoniam  ius  gentium 
commune  violaverunt,  hostes  non  modo  imperii, 
sed  universae  societatis  hominum.  Romani  ali- 
quot  Imperatores  alii  in  filios,  alii  in  principes 
cives  capitaliter  animadverterunt,  quia  iniussu 
Imperatorum,  cum  legitimis  hostibus  provocati 
pugnassent,  fuitque  tanta  disciplinae  severitas , 
ut  hostium  loco  haberentur,  qui  praeter  Impera- 
toris  edictum  gladium  strinxissent.  Qu.into  iu- 
stius  hostium  loco  ducendi  sunt  isti  Cares,  qui  in- 
anditam  crudelitatem  iniussu  Imperatoris  adversus 
inennes  exercuerunt?  At  quarn  tandem  ob  causam 
saevitum  est  in  urbem?  Quia  pecuniam  non  nu- 
meravit  avaro  atquecrudeli  exercitui.  Quid  aliud 
causae  latro  dicat,  cur  viatorem  occiderit?  Olim 
Gallos  propemodum  iusta  ira  pertraxit  ad  urbem  : 
n.im  Legatus  Romanus  contra  ius  gentium  in  acie 
pugnaverat.  Isti  latrones  nihil  causantur  aliud, 
quam  pecuniam  non  esse  datam,  quam  flagitarunt. 
Non  igitur  tentata  urbs  est,  quia  Pontifex  esset 
alieno  animo  erga  Caesarem,  quia  Gallis  et  Vene- 
tis  esset  aequior.  Nihil  ingratiam  Caroli  susce- 
ptum  est.  Avaricia  et  amplissimae  praedae  spes 
perpulerunt,  ut  transgressi  Apenninum ,  maximis 
itineribus  summa  celeritate  confectis,  ad  urbern 
properarint.  Nec  dierum  aliquot  inedia  ,  nec  ho- 
stis  a  tergo  et  ab  lateribus  remoratus  est  iter,  sic 
accenderat  omnium  animos  praedae  cupiditas. 
Haec  si  iusta  causa  oppugnationis  videri  potest, 
non  intelligo.  Cur  non  omnes  latrones  excuset 
praedae  cupiditas?  Si  haec  iusta  bellandi  causa  in 
terris  est,  nihil  obstat  iam,  quo  minus  in  urbibus 
unusquisque  invadat  in  aedes  locupletiorum,  si 
quidem  ex  praeda  ius  existimandum  erit. 

Sed  non  disputabo  subtiliter  de  causa ,  nec 
patrocinabor  Pontifici ,  in  quem  culpa  confertur. 
Nulla  ne  igitur  in  victoria  moderatione  utendum 
fuit?   Nullum  ne  discrimen  s:icrarum  ac  propha- 


narum  rerum  habendum?  Quis  tam  crudelis  un- 
quam  victor  fuit,  etiam  apud  Ethnicos,  qui  non 
abstineret  vim  a  templis?  Augustinus  scribit  Got- 
thos,  cum  cepissent  urbem,  non  modo  a  Christia- 
norurn  templis  vim  abstinuisse,  sed  etiam  his  do- 
nasse  vitam  ,  qui  eo  profugerant.  Tanta  nominis 
Christiani  reverentia  apud  B;irbaros  illos  fuit,  qui 
doctrinae  coelestis  ignari,  nomen  tantum  Christia- 
norum  audierant.  At  isti  sacrilegi  quas  aras,  quod 
sacellum  reliquerunt  intactum?  Et  accepimus  non 
tantum  omnia  fana  spoliata  esse,  monumenta  san- 
ctorum  virorum  preciosiora ,  et  thesauros  ad  pu- 
blicam  utilitatem  totius  Italiae  ibi  conditos,  dire- 
ptos  esse,  sed  etiam  caede  et  aliis  sceleribus  pro- 
phanataesse,  decanlatae  sunt  per  ludibrium  sacrae 
cantiones.  Ita  nulla  non  contumelia  affecta  est 
religio  Christiana.  Quid  Turcae  aliud  faciunt  ex- 
pugnatis  Christianorum  urbibus?  O  veram  vocem 
Poetae,  qui  dixit: 

Nulla  fides  pietasque  viris  qui  castra  sequuntur. 

Quae  vox  si  unquam  alias,  nunc  maxirne  usurpari 
potest.  Nunquam  enim  antea  captis  urbibus 
perinde  polluta  sunt  ac  prophanata  omnia  sacra. 
Nunquam  ante  in  germanico  milite  notata  est  ava- 
ricia,  nunquam  sacrarum  ac  divinarum  rerum 
similis  contemptus  fuit.  Sed  cum  aliis  in  rebus 
continentior  caeterarum  nationum  militibus  hac- 
tenus  fuit,  tum  singnlari  religione  vim  a  sacris 
rebus  abstinuit.  Nunc  autem  o  Dii  immortales, 
quam  dissimilis  hic  exercitus  maiorum  nostrorum 
fuit?  quam  longe  degeneravit  a  veterum  mode- 
stia?  Maiores  noslri  nihil  praeter  victoriae  laudem 
cupiehant  domum  reportare.  Itaque  nec  privato- 
rum  fortunas  diripiebant,  tantum  abest,  ut  atti- 
gerint  res  sacras.  Nec  procul  exempla  continen- 
tiae  requirenda  sunt.  Quis  toto  Veneto  bello  a 
Maximiliani  exercitu  unum  oppidum  audivit  di- 
reptum  esse?  Nemo  profecto.  El  Maximilianus 
ipse  cum  esset  in  puniendis  delictis  lenissimus,  ta- 
men  in  vindicanda  avarici  i  mililum  acerrimus 
fuit.  Etenim  cum  in  eo  bello  capta  Vincentia, 
quidam  iniussu  suo  in  aliquot  civium  aedes  prae- 
dand.i  causa  impetum  fecissent,  statim  totam  illam 
cohortem  oppressit,  et  plures  ducenlis  securi  per- 
cuti  iussit,  ut  eo  e^emplo  ostenderet,  non  omnia 
victoribus  in  victos  licere. 

Habes  Carole  Caesar  avitum  exemplum,  quid 
de  exercitu  iudicare  te  oporteat,  qui  avaricia  cor- 
ruptus,  omnia  divina  atque  humana  iura  violavit. 

Et  haud  scio,  an  noceat  nostris  hominibus  conta- 
gio  Hispanorum:  hos,  ut  vereor,  novae  discipli- 
nae  magistros  habent.  Ab  his  tanquam  lanistis 
avariciam  crudelitatemque  discunt. 

Non  minus  autem  sacrilegium  est,  hibliolhecas, 
quam  phana  diripere.  Non  enim  inter  sacras  res 
aut  divinas  recensenda  sunt  aurea  vasa,  quibus  in 
ceremoniis  nostris  utimur?  et  non  recensendi  sunt 
libri,  qui  coelestia  oracula,  qui  doctrinam  religio- 
nis ,  alias  honestas  artes  divinitus  ostensas  generi 
humano,  continent?  Neque  verousquam  bibliothe- 
cae  locupletiores  sunt  ullae,  quam  fuerunt  Roma- 
nae.  Huc  omnis  generis  scriptores  ex  toto  orhe 
terrarum,  magna  cura  bonorum  Pontificum,  con- 
vecti  sunt.  Huc  nnperadeo,  quicquid  reliquum 
fuit  literariae  supellectilis  in  tota  Graecia,  impor- 
tatum  est.  Haec  monumenta  cum  aeterna  esse 
debuerint ,  tamen  furore  militum  aliqua  ex  parte 
corrupta  dicuntur.  Et  haud  scio,  an  itnpia  flam- 
ma  per  urbem  vagata  hibliothecas  etiam  attigerit. 
O  iacturam  nullo  unquam  seculo  reparabilem. 
Quot  religionis  nostrae  interpretes,  qui  praeterea 
nusquam  extant,  quot  aliarum  optimarum  artium 
autores  amissos  arbitremur?  Quis  non  vehemen- 
ter  doleat  tot  seculorum  labores,  tot  noctium  vigi- 
lias  a  doctis  hominibus  ad  utilitatem  posteritatis 
lucubratas,  in  hanc  fortunam  incidisse?  Statuas 
aut  picturas  elegantes  magnorum  virorum  magno 
cum  dolore  amittimus,  quas  vel  propter  artis 
bonitatem,  vel  propter  memoriam  eorum  quos 
repraesentabant,  si  fieri  posset,  aeternas  esse 
optamus. 

Qnanlo  magis  dolere  debemus  tot  ingeniorum 
interitum?  quae  non  modo  propter  scriptorum 
pulchritudinem  miramur,  sed  etiam  propter  uti- 
litatem  amamus?  Neque  enim  retineri  R.espuhli- 
cae  sine  honestarum  artium  cognitione,  et  sine 
libris  possunt.  Cum  igitur  arma  geri  debeant,  ad 
tegendas  omnes  pacis  artes,  videte  quantum  scelus 
isti  latrones  admiserint.  Qui  quae  armis  defendi 
inprimis  oportuit,  ea  nova  et  inaudita  amentia 
dissiparunt  atque  everterunt.  Haec  cum  in  ur- 
bibus  bello  caplis ,  non  aliter  atque  templa,  sacra 
symbola,  aras,  boni  Imperatores  semper  conser- 
vari  iusserint,  isti  odio,  credo ,  religionis  Chri- 
stianae,  non  veriti  sunt  irnpiis  manibus  lacerare 
ac  perdere.  Non  est  autem  obscurum,  quanlum 
detrimenti  acceperit  Respub.  bibliothecis  illis  dis- 
sipatis,  quae  in  ecclesiasticis  dissensionibus,  tan- 


quam  oraculum  consuli  solebant,  exquibus  publici 
legum  libri,  praeterea  omnium  bonarum  artium, 
emendabantur.  Neque  vero  studia  literarum  sine 
lileris  ac  libris  emendatis  florere  possunt:  quae  si 
extincta  fuerint,  quae  barbaries,  quae  religionnm 
confusio  ,  quae  civitatum  perturbatio  apud  omnes 
gentes  secutura  est?  Non  igitur  ad  unam  urbem 
haec  calamitas  pertinet,  sed  ad  omnes  gentes,  quae 
retinere  relsgiones  ac  studia  bonarum  artium  sine 
Roinanis  bibliothecis  non  possunt.  Neque  vero 
impune  erit  istis  latronibus,  tot  scelera  in  unius 
expugnatione  urbis  perpetrasse.  Videt  haec  Deus, 
inspector  atque  arbiter  omnium  humanorum  con- 
siliorum  atque  factorum.  Hic  ulciscetur  contu- 
meliam  templis,  lihris  et  similibus  monumentis 
religionis  illatam,  non  aliter  atque  de  Rege  assy- 
rio  supplicium  sumpsit,  qui  sacra  vasa  Hierosoly- 
mis  allata  prophanavit.  Neque  illa  vox  Baptistae 
cuiusdam ,  quem  Romae  aiunt  et  antea  civibus 
hanc  cladem,  et  postea  victoribus  minatum  esse, 
sine  numine  emissa  videtur.  Legistis  enim ,  ut 
opinor,  dixisse  Baptistam  illum ,  futurum,  ut 
rapta  undique  spolia  brevi  revomant.  Neque  enim 
diu  tolerare  Deus  sui  contemptum,  superhiam  in 
rebus  secundis,  crudelitatem  in  imbecilliores, 
potest.  Non  enim  possum  hic  dicere,  qualem  car- 
nificinam  in  tota  urbe  exercuerint.  Nec  libet  com- 
memorare  raptas  a  complexu  parentum  virgines, 
non  abstractas  a  maritis  honestas  matronas,  non 
mactatos  senes  ac  sacerdotes.  Quanta  enim  fuerit 
in  urbe  licentia  audacissimorum  hominurn,  inde 
aestirnari  potest,  quod  duodecim  diebus  nullos 
habuit  exercitus,  militari  more,  Magistratus.  h\ 
tot  dierum  avaQ/ia  tranquilla  alioqui  civitas,  ni- 
hil  non  mali  ab  urbana  multitudine  pertulisset. 
Quanto  atrociora  necesse  fuit  accidere,  ab  armatis 
et  victoribus?  Est  enim  verissimum  illud,  quod 
apud  Euripidem  Rex  quispiam  dicit,  nullo  non 
incendio  saeviorem  avaQ/iav  exercitus  esse.  Nus- 
quam  audivimus  aut  legimus  in  ulla  civitate  capta, 
lantam  licentiam  exercitus  victoris  fuisse,  ut  tot 
diebus  nullis  Magistratibus  regeretur  aut  coher- 
ceretur. 

Accepimus  et  ante  Romam  captam  esse,  pri- 
mum  a  Gallis,  deinde  post  multa  secula  a  Gottis. 
Verum,  multo  gravius  hoc  tempore  afflicta  vide- 
tur.  Galli  enim  tantum  in  desertas  aedes  sae- 
vierunt.  Cives  partim  in  capitolium  se  receperant, 
partim  Veios  profugerant,  intenti  in  occasionem 
rei  bene  gerendae.      Non  arcem  urbs,  non  impe- 

rium  ,  non  Magistratus,  non  sacra,  non  caetera 
ornamenta  amisit.  Postea  Gotthos  qnanquam  ex 
longinqua  obsidione  irati  vehementins  essent,  legi- 
mus  ita  moderatos  esse  in  victoria  iram,  ut  edi- 
ctum  etiam  proposilum  fuerit,  ut  parceretur  his 
qui  in  templa  Ghristianorum  confugissent,  et  ut 
urbs  sine  caede  diriperetur.  Atqui  hoc  tempore 
tantum  abfuit,  ut  a  sacris  rebus  abstinuerint  victo- 
res,  ut  non  cupidius  aliunde  praedati  sint.  Cae- 
des  factae  tota  urbe  miserorum  civium;  bona  ci- 
vitatis  pars  incendio  deleta;  studia  omnium  hone- 
starum  rerum  quae  ibi  floruerunt,  armis  conter- 
rita,  obmutucrunt.  Abolita  sunt  et  haec,  quae 
si  mansissent,  instaurare  collapsam  orbem  potuis- 
sent,  veteres  Magistratus,  leges,  forma  iudicio- 
rum. 

lustius  igitur  hic  dies  qui  fuit  pridie  nonas 
Maii,  eo  enim  proximo  anno  urbs  capta  est ,  inter 
atros  quam  Alliensis  numeretur.  Ac  vereor  futu- 
rum,  ut  ad  posteros  hic  dies  multo  verius  Allien- 
sis  videatur  illi  urbi  fuisse,  quam  ullus  alius: 
neque  enim  facile  se  ex  tanta  calamitate  urbs  re- 
creabit.  Ac  vide  quantum  distet  ab  exemplis  ve- 
terum  Germanorum,  huius  exercitus  facinus.  Ca- 
rolus  primus  depulsis  ab  urbe  Longobardis,  a  va- 
stitate  urbem  atque  Italiam  prohibuit.  Qtho  pri- 
mus  liberavit  eam  Berengarii  tyrannide.  Et  ut 
multa  omittam,  fortissimus  ac  sapientissimusPrin- 
ceps,  avus  Carole  tuus  Maximilianus,  quanto  con- 
silio  Gallum  ducentem  maximum  ac  fortissimum 
exercitum  ad  urbem,  irritaturn  atque  accensum 
odio  lulii  Pontificis,  inde  usque  a  Ravenna,  ubi 
maxima  pngna  exercitumPontificium  vicerat  atque 
fugaverat,  ad  ultimam  Galliae  oram,  in  Belgicum 
retraxit,  ne  qua  clade  urbs  ab  irato  victore  affice- 
retur.  Nunc  autem  o  temporum  Jabem ,  ille  ipse 
exercitus,  quem  Caesar  universae  Italiae  pracsidio 
esse  voluit,  inauditam  crudelitatem  in  urbe  prin- 
cipe  totius  ltaliae,  imo  totius  orbis  exercuit.  JNon 
exempla  veterum  Germanorum,  non  dignitas  ur- 
bis,  non  ingentia  beneficia  collata  in  omnes  gen- 
tes,  flexerunt  eos  ad  rnisericordiam.  Qnis  non 
doleat  usque  adeo  deformatam  csse  eon  urbem, 
quae  olim  rerum,  ut  inqnit  Virgilius,  pulcherri- 
ma,  Princeps  imperii  omnium  gentium  fuit,  quae 
una  exempla  plura  virtutum  protulit,  quam  omnes 
uhique  aliae  civitates:  quae  nobis  leges,  quae  lile- 
ras,  quae  religiones,  quae  humanitatem ,  qnae 
omnes  honestas  disciplinas,  quae  denique  omnem 
bene  vivendi  rationem  nobis  tradidit,  ut  hanc  ur- 


bem  semper  tanquam  communem  patriam  omnium 
gentium  homines  coluerint.  Nonne  tot  urbis  rne- 
ritis,  etiam  si  quid  peccasset  Pontifex ,  condonari 
debuit?  Nunc  Pontificis  peccatum  furiosus  exerci- 
tus  parricidio  vindicat,  dum  sceleratas  manus  ei 
urbi  iniicit,  quae  nobis  omnibus  pro  patria  esse 
debet.  Longe  enim  plura  beneficia  ab  ea  unus- 
quisque  nostrum  accepit,  quam  ab  eo  loco,  qui 
nascentem  primum  excepit.  Ad  hanc  urbem 
omnes  controversiae  omnium  gentium  delatae 
sunt.  Haec  tanquam  in  excubiis  semper  fuit  ad 
relinendam  religionem.  Hoc  semper  in  terris  do- 
ctissimorum  hominum  domicilium  fuit.  Haec  fu- 
gientes  omnes  honestas  artes  ex  Graecia  exnlantes 
excepit.  Hic  nuper  omnes  bonae  disciplinae  tan- 
quam  renatae  sunt:  Hinc  in  omnes  terras  propa- 
gatae  sunt,  non  aliter  atque  semina  frugum  in  to- 
tum  terrarum  orbem ,  a  Triptolemo  sparsa  sunt. 
O  ingratos  homines,  qui  si  haec  beneficia  intelli- 
gunt,  nullam  putant  se  sic  merenti  civitati  gratiam 
debere?   O  amentes,  si  non  intelligunt. 

Nonnulli  odiose  colligunt  urbis  vitia  et  incom- 
moda,  quae  inde  ad  alias  gentes  pervenerunt.  Sed 
est  astuti  hominis,  quod  dolet  meminisse,  quod 
placet  oblivisci.  Hoc  erat  humanius,  comvnoda 
agnoscere,  et  tam  multis  benefactis  incommoda 
condonare.  Quae,  qualiacunque  sunt,  talibus 
certe  remediis  corrigi  non  poterunt.  Nemo  dubi- 
tet  parricidii  esse  reum ,  qui  patri  leviter  deli- 
ranti  oculos  effodiat,  aut  praecidat  manus.  Quid 
igitur  hoc  aliud  est  quam  parricidium  ,  tam  atro- 
ces  poenas  de  patria  propter  nescio  quae  errata  su- 
mere?  Itaque  miseret  me  non  modo  fortunae  ur- 
bis,  sed  etiam  aliarum  gentium:  magnam  enim 
ruinam  bonarum  rerum  apud  omnes  nationes,  hic 
urbis  casus,  ut  vereor,  trahet,  nisi  respexerit  nos 
Deus  pro  sua  summa  bonitate,  et  hornm  malorum, 
quae  impendent,  remedia  ostenderit ,  vos  quoque 
existimo ,  curn  interitum  nobilissimae  urbis  do- 
lere,  tum  impendentium  malorum  metu  pertur- 
bari  Etenim  cum  coli  patriae  honoribus  ah 
omnibus  debuerit,  tamen  a  nobis  maxirne,  qui 
lingua  civitatis  utimur,  quique  plura  quam  vul- 
gus,  beneficia  ab  illa  accepimus,  id  fieri  debet. 
Ins  nobis  cum  vulgo  commune  est,  studia  optirna- 
rumartium,  non  sunt  communia  ,  quae  longe  an- 
tecellunt  aliis  omnibus  humanis  rebus.  Vos  igi- 
tur  vere  Quirites,  quoties  tam  funestam  luctuo- 
samque  patriae  dfreptionem  recordamini,  expen- 
dite  quae  a  vobfs  officia  tali  tempore  requirantur. 

Bona  vulgi  pars  ridet  sardonium  risum  in  aliena 
calamitate,  et  triumpliat,  quasi  re  bene  gesta, 
a  quorum  opinione  longissime  vos  abesse  conve- 
nit.  Neque  enim  intelligunt  quid  illi  urbi  de- 
buerint,  aut  quid  detrimenti  ex  eius  interituResp. 
acceperit.  Deinde  cum  in  hoc  misero  urbis  casu 
videntur  etiam  studia  literarum  in  quoddamdiscri- 
men  venisse,  vos  quod  bonos  cives  decet,  magis 
in  haec  studia  incumbite,  quae  si  conservaveri- 
mus,  non  desperandum  est,  quin  urbs  ipsa  rur- 
sus  in  pristinum  statum  et  dignitatem  restitui  pos- 
sit.      Dixi. 


No.  17. 


an.  1527. 


De  vestitu. 


Prndiit  »imnl  cum  antecedente  (vid.  No.l6.).  Recusa  apud 
Gral.  Myl,  p. 5l3sqq.,  in  Declamat.  T.  1.  p.665.,  in  Ser- 
vest.  p.  528.  et  apud  Richardium  T.  II.  p.  2d7.  —  Erra- 
vii  Mylius  in  chroriologia  scripforum  Melanthonis ,  cjuod 
hanc  orationem  ad  ann.  1536.  retulit.  Videlur  eliaiu  lenae 
hahita  esse. 

Oratio    contra    affectationem   noviiaiis  in  ve- 

stitu. 

Tametsi  non  dubium  est  mihi,  Auditores  Candi- 
dissimi ,  quin  valde  vobis  mirum  videatur,  quod 
hanc  cathedram  doctissimorum  hominum  conscen- 
dere,  tantamque  provinciam,  ac  onus  suscipere 
ausus  sum ,  tamen,  cum  scholae  nostrae  morem 
sciatis,  non  dubito,  quin  quae  vestra  hactenus 
erga  omnes,  qui  in  hunc  locum  dicturi  prodierunt, 
fuit  humanitas  ac  benevolentia,  me  quoque  be- 
nigne  placideque  audituri  sitis.  Ego  vero  non 
de  belloTroiano,  aut  huiusmodi  pervulgata  fabula 
dicturus  prodii,  sed  cum  nulla  virtus  perinde 
adolescentes  deceat,  atque  modestia,  cepi  consi- 
lium  de  quadam  eius  virtutis  parte  dicendi.  Id- 
que  argumentum  eo  suscepi  libentius,  ut  si  non 
hic  propter  eloquentiam  laudem  mererer,  tamen 
mihi  interea  canerem,  sicut  ille  cytharoedus  dixit, 
meque  ad  eius  virtntis  studiutn  excitarern.  Insti- 
tui  autem  orationem  contra  adfectationem  novita- 
tis  et  aliarum  ineptiarum  in  vestitu,  quod  viiium 
cum  sit  opinione  nocentius,  tamen  adeo  vulgare 
est,  adeo  cepit  iuventutis  animos,  ut  nullis  neque 
legibus  eorum  qui  Respub.  gubernant,  nec  docto- 
rum  sermonibus  corrigi  possit.  Quoties  enim  his 
nostris  temporibus  de  hac  re  leges  scriptae  sunt? 


Quam  multi  graves  viri  quotidie  hac  de  re  que- 
runtur?  Sed  tanta  mali  vis  est,  ut  reprimi  aut 
sanari  non  possit.  Qnotidie  novae  formae  excogi- 
tantur:  nunc  placet  gallicus  pileus,  nunc  hispa- 
nicus  cucullus.  Alii  sarmaticis  brachiis  delectan- 
tur,  et  haec  ipsa  quam  varie  deformant?  Integra 
vestis  parum  digna  viro  esse  creditur,  sed  lace- 
rata  et  mille  variata  coloribus,  qualem  olim  scur- 
rarum  fuisse  vestitum  picturae  veteres  ostendunt, 
ea  demum  plurimurn  habet  admirationis,  atque 
haec  singuli  quotidie  mutant.  Nullus  Proteus  tam 
varias  induit  figuras,  quam  nostri  iuvenes,  subinde 
habitum  mutantes,  non  aliter  atque  in  scena  hi 
qui  plures  personas  sustinent.  Quanquam  igitur 
hoc  vitinm  usque  adeo  receptum  sit,  ut  non  ado- 
lescentis  oratione,  in  qua  nihil  esse  autoritatis 
potest,  non  aliqua  mediocri  eloquentia  tolli  pos- 
sit,  tarnen  libuit  in  argumento  honesto  ingenii 
vires  experiri.  Quaeso  autem  vos,  ut  pro  vestro 
rnore  benigne  me  patienterque  de  honestissima 
causa  dicentem  audiatis.  Id  si  nulla  alia  res,  ta- 
men  aetas  mea  a  vobis  impetrare  debebat,  quae 
propter  imbecillitatem  non  poterit  susceptum  onus 
perferre,  nisi  singulari  favore  vestro  animum 
meum  confirmaveritis. 

Est  autem  cum  per  sese  turpissirna  novitatis 
in  vestitu  adfectatio,  tum  hoc  efiam  nomine  magis 
fugienda,  quia  multas  ex  se  alias  pestes  gignit,  et 
pleraque  animi  vitia  prodit  atque  alit.  Nec  pro- 
cul  nobis  argumenta  sententiae  nostrae  petenda 
sunt.  Etenim  cum  nuper  hic  de  conservandis 
veteribus  moribus  quidam  ex  nostro  sodnlitio  gra- 
vissime  dixerit,  spero  me  facilius  hanc  causam  de 
usitato  vestitu  retinendo  vobis  probaturum  esse. 
Etenim  ut  in  aliis  publicis  institutis  odiosa  est 
novitatis  adfectatio,  ita  etiam  in  vestitu  merito 
improbari  debet- 

Semper  autem  sapientissimi  homines  sense- 
runt  veteres  mores,  veteraque  instituta  civitatum 
ac  populorum  summa  cura  conservari  debere,  quod 
nulla  res  perinde  laedat  publicam  tranquillitatem, 
atque  crebra  legum  morumque  mntatio,  non  aliter 
atque  corporis  humani  valetudinem  ratio  victus 
saepe  mutata  labefactare  solef.  Eius  mali  ut  ve- 
tera  omittamus,  nostra  aetas  miserabile  exemplum 
vidit.  Postquam  enim  pauci  tantum  ritus  eccle- 
siastici,  qui  iam  nescio  quomodo  degenerasse  dice- 
bantur,  abrogati  sunt,  incredibilis  omnis  divini 
atque  humani  iuris  contemptus  secutus  est.     Et 

non  modo  disciplina  in  civitatibus  regendis  et 
Magistratuum  autoritas  periclitari  coepit,  sed  reli- 
giones  universas,  fidem,  iusiurandum  et  omnia 
vincula  societatis  humanae  laxata  esse  vulgus  exi- 
stimat.  Inde  cum  quotidie  maximi  motus  in  civi- 
tatibus  existunt,  tum  vidistis  ante  biennium  lu- 
ctuosum  inter  cives  nostros  bellum  in  universa 
Germania  exarsisse.  Nullum  igitur  venenum  no- 
centius  Reip.  existimemus ,  quam  receptorum  mo- 
rum  mutationem,  qu;ie  in  vulgo  licentiam,  au- 
daciam,  contemptum  imperii,  denique  nibil  non 
earum  pestium,  quae  civitatibus  exitio  esse  solent, 
parit.     Merito  igitur  celebratur  versiculus  ille: 

Moribus  antiquis  res  stat  Rouiaua  virisque. 
Adhaec  cum  veteres  Diis  proximos  esse  credamus, 
non  dubium  est  vetustissimos  rnores  optimos  esse, 
quos  i  111  scilicet  maiores  nostri  civitatum  condito- 
res  aDiis  ipsis  didicisse  videntur.  Proinde  ferendi 
non  sunt,  qui  honesta  maiorum  instituta  fasti- 
diunt,  qui  veterem  disciplinam  solvunt,  qui  nunc 
hos,  nunc  ilJos  mores  in  patriam  accersunt,  qni 
scribunt  abolentque  leges  ut  libitum  est.  Et  con- 
stat  olim  in  Rebuspub.  clarissimos  cives  acerrime 
vetera  instituta  defendisse.  Nam  ut  alia  maiora 
omittam,  Romae  quoties  sumptuariae  leges  perla- 
tae  sunt,  ut  maiorum  more  vestiret  civitas?  Cato 
quanta  contentione  legem  Oppiam  tuetur  apud 
Livium,  quae  modum  sumptibus  mulierum  prae- 
6cribebat?  Augustus  cum  videret  Romanos  pere- 
grino  vestitu  delectari,  sentiens  quantum  in  ea  re 
mali  inesset,  longa  oratione  cives  obiurgavit,  et 
ad  togae  usum  revocavit,  illum  etiam  Virgilii  ver- 
siculum  citans: 

Romanos  rerum  dominos  genteinque  togatam. 
Si  nulla  ratio  esset  alia  improbandi  haec  vestitus 
vitia,  tamen  erat  honestum  nobis  exempla  magno- 
rum  hominum  sequi,  a  quibus  dissentire,  quid 
aliud  quam  insania  est?  Et  quod  Cato,  quod  Au- 
gustus  senserunt,  probari  omnibus  bonis  viris  exi- 
stimemus,  quorum  iudicia  nihil  morari  summa 
impudentia  est. 

Sed  dicat  aliquis,  non  magnopere,  vel  ad 
privatos  mores,  vel  ad  Remp.  pertinere  has  in- 
eptias  vestitus,  meque  atroci  oratione  exagitare 
rem  non  perinde  vitiosam.  Ego  vero  utinam  di- 
cendo  magnitudinem  rei  aequare  possem :  tantum 
enim  turpitudinis  hac  in  re  est,  ut  nulla  mediocris 
eloquentia  ad  eam  explicandam  satis  sit.  Etenim 
cum  non  minus  vestis  quam  oratio  animi  character 


atque  imago  sit,  quid  dubitemus  illos  qui  tanto- 
pere  monstrosa  veste  delectantur,  animos  etiam 
monstrosos  habere?  Incedit  aliquis  pileo  tectus 
hispanico,  eoque  varie  picto:  thorax  deinde  gal- 
licus  est,  cuius  manicae  adeo  non  respondent  ad 
brachii  modum,  ut  laxissimae  sint,  qua  parte 
brachium  gracilius  est.  Et  cum  vestis  naturam 
imitari  debeat,  istis  plane  diversum  placet.  Quid 
amplius?  plebeius  vestitus  est,  nisi  distinctus  sit 
variis  coloribus  velut  pavo:  adhaec  conscissum 
esse  oportet,  tanquam  mendici  pallium,  id  demum 
regium  est.  \  enio  ad  pallium.  Palliorum  ac  tu- 
nicarum  tam  multae  tamque  variae  formae  sunt, 
ut  totus  hic  dies  ad  recensendum  non  sit  satis  fu- 
turus,  si  singulas  enumerare  velim.  Atque  hic 
venit  in  mentem  mihi  fabulae  cuiusdam  germani- 
cae.  Audisse  enim  vos  de  patribus  vestris  opinor, 
Piegem  Turcarum  iussisse  sibi  omnium  gentium 
habitus  pingi.  Cum  itaque  pictor  plurimarum 
gentium  vestitum  pinxisset,  tandem  pingit  nudum 
hominem,  et  iuxta  varios  pannos.  Postea  artifex 
a  Rege  iussus  interpretari  picturam ,  cum  expo- 
suisset  caetera,  dixit  nuduin  illum  Germanum  esse, 
cui  certa  forma  vestitus  pingi  non  possit,  quiaquo- 
tidie  novam  excogitet.  Doleo  unam  hanc  natio- 
nem,  quaegravitatis  atque  constantiae  laudemalio- 
qui  sibi  vindicat,  hac  parte  levitatis  insimulari 
posse.  Cogit  enim  res  ipsa  fateri,  apud  nos  in- 
credibilem  varietatem  vestitus  esse.  Quid  de  cal- 
ceis  dicam?  olim  erant  rostrati,  nunc  fiunt  trian- 
guli  figura,  ceu  deltoton.  Quid  aliud  quam  mon- 
strum  putandus  est,  qui  in  tam  dissimili  habitu 
tamque  varie  incedens  sese  circumspectat ,  et  tan- 
quam  Iunonis  avis  admiratur?  quem  profecto, 
nisi  admirationem  consuetudo  mali  nobis  exemis- 
set,  monstrum  aliquod  transmarinum  citius  quarn 
hominem  esse  multi  crederent.  Sed  si  sapientis- 
simis  hominibus,  imo  si  sacris  literis  creditis,  ta- 
lem  habitum  non  obscuram  quandam  animi  pictu- 
ram  esse  iudicare  debetis.  Scriptum  est  enim  in 
Ecclesiastico :  Amictus,  risus  et  incessus,  produnt 
hominis  ingenium.  Similis  in  animo  inconstantia, 
similis  cupiditatum  varietas,  qualem  in  vestitu 
cernis:  denique  legum  et  morum  patriae  fastidium 
simile  in  animo  haeret.  Quod  si  res  nihil  prae- 
tereaturpitudinishaberet,  tamen  hoc  reprehenden- 
dum  erat ,  tantam  esse  ingratitudinem  erga  pa- 
triam  quae  genuit,  quae  educavit,  quae  optimis 
legibus  vitam  defendit,  ut  nihil  nunc  nisi  peregri- 
num  placeat.      Quid  enim  unicuique  carius  iucun- 

diusque  patria  esse  dehet?  Nunc  autem  cum  haec 
novitas  mores  etiam  infamet,  quis  non  existimet 
procul  fugiendum  esse?  Nonne  apud  Virgilium 
cum  molliciem  ohiicit  Troianis  Turnus,  a  veste 
coniecturam  facit?  ait  enim: 

Et  tunicae  manicas  et  habent  rediinicula  uiitrae. 

Animadverterunt  enim  docti  viri  sermonem,  ha- 
bitum,  incessum  et  alios  corporis  motus ,  tan- 
quam  actionem  esse  animi,  in  qua  velut  in  speculo 
cuiusque  natura  cerni  potest.  Ouemadmodum 
enim  in  equis  et  leonihus  animorum  motus,  cauda 
atque  aures  iudicant,  ita  adfectus  hominum,  non 
tantum  sermo,  sed  vestitus,  qui  quasi  tacitus  qui- 
dam  animi  sermo  est,  declarat.  Itaque  non  temere 
a  Graecis  in  proverhio  dictum  est  illud:  f^estis 
virum  facit.  Ut  enim  honestus  habitus  dignitatem 
homini  conciliat,  et  quandam  comrnendationem 
morum  adfert,  ita  monstrosa  vestis  ahhorrensque 
ah  adprohatione  oculorum  iudicioque  honorum 
virorum  officit  existimationi.  Quid  enim  aliud 
quam  moiiatrosam  mentem  ista  dissimilituxlo  vesti- 
tus,  partim  Gallos,  partim  Hispanos,  partim 
Sarmatas  imitantis  significet?  Quae  constantia 
potest  existere  in  horum  mentihus,  qui  toties  sui 
dissimiles  facti  prodeunt?  Socrates  calceis  Sicyo- 
niis  contra  suain  consuetudinein  uti  noluit,  tametsi 
ipsius  confessione  apti  erant  pedihus.  Nec  ille 
morosus  in  re  parva  videri  dehet,  pars  quaedam 
gravitatis  atque  constantiae  fuit,  ne  quidem  in 
parvis  rehus  sui  dissimilem  esse.  Proinde  et  Ho- 
merus  inquit,  honestum  habitum  ad  existimatio- 
nem  augendam  conducere,  nostis  enim  versum  : 
Namque  viro  vestis  magnum  clecus  addit  honesta. 

Neque  id  ad  vestis  precium  pertinet:  non  enim 
gemmae,  aut  aurum,  aut  purpura,  quarurn  rerum 
usu  in  civitatihus  bene  constitutis,  etiam  inter- 
dictum  est  honestis  hominihus,  magnopere  ornant 
viros,  sed  quia  pro  ingeniis  ac  moribus  vestitum 
fere  quisque  sumit ,  niagnam  commendationein 
hahet  honestus  hahitus,  quod  eo  boni  viri  dele- 
ctari  iudicentur.  Quisquis  igitur  honestain  existi- 
mationem  apud  honos  viros  colligere  studet,  is  ad 
illorum  iudicia,  ut  reliquae  vitae  instituendae  con- 
silia,  ita  etiam  vestitum  accommodet.  Ut  eniin 
nostris  temporibus  Principum  familiae  ex  forma 
vestitus  discernuntur,  ita  adolescentium  mores,  j 
boni  viri  ex  hahitu  diiudicant.  Nullum  autem  pa-  ' 
trimouium ,  nullas  opes  haec  aetas  pluris  facere 
quam  existimationem  debet.    Hanc  magna  ex  parte  [ 


consequi  poterit  hac  diligentia,  si  sequatur  illo- 
ruin  iudicia  in  veslitu.  Si  qui  vero  ita  depudue- 
runt,  ut  existimationis  nullam  rationem  habeant, 
ut  bonorum  de  se  iudicia  nihil  morentur,  hos  non 
tam  homines  esse,  quam  humana  specie  belluinos 
auimos  gerere  existimare  debemus.  Nostra  oratio 
ad  sanabilia  ingenia  pertinet,  alios  publicis  poenis 
ad  sanitatem  revocare  et  cohercere  oportuit. 

Haclenus  dixi  vestitus  ineptias  quasdam  animi 
esse  corrupli  notas.  Sed  ut  nemo  volens  OTLVf.ia- 
za,  quae  deprehensis  in  aliquo  flagitio  inuri  so- 
lent,  quantumvis  innocens  sihi  accersit,  ita  has 
notas  turpitudinis  vitaudas  esse,  ne  famae  no- 
ceant,  censeo.  Sed  hae  ineptiae  non  tantuin  no- 
cent  existimationi,  aliud  maius  malum  secum  tra- 
hunt:  nam  inter  corruptelas  Rerumpub.  merito 
adfectatio,  sive  novitatis,  sive  peregrinitatis  in 
vestitu  numerari  dehet.  Hac  de  re  dum  dico, 
quaeso  diligenter  attendite.  Intelligetis  enim  inulta 
ingentia  vitia  ab  his  principiis  oriri:  ut  enirn  usu- 
rae  per  gradus  crescunt,  ita  a  parvis  principiis 
paulatim  audacia  rohur  colligit,  donec  penitus  ex 
animis  pudorem  omnisque  divini  atque  humani 
iuris  metutn  eiiciat.  Nemo,  inquit  Poeta,  re- 
penie  fit  turpissimus,  per  gradus  lahnntnr  mores 
in  deterius.  Nec  libet  in  re  manifesta  exempla 
colligere,  sed  quoniam  inter  adolescentes  studio- 
sos  doctrinae  Christianae  dicimus,  recitabo  vohis 
unum  quoddam  exemplum,  qnod  in  lihris  Confes- 
sionum  scripsit  Augustinus  de  matre.  Hanc  in 
pueritia  inquit  mira  diligentia  ad  sobrietatem  a 
nutrice  adsuefactam  esse,  neque  enim  licuit  ei  ne 
aqnam  quidem,  nisi  in  iusta  coena,  aut  iusto  pran- 
dio,  hihere.  Nutrix  interrogata  quo  consilio  pnel- 
lis  etiam  aquae  potu  interdiceret ,  respondit:  Nisi 
ea  aetate  sitim  perferre  discant,  postea  matronas 
factas,  cum  vini  copia  sit,  simili  intemperantia 
vino  se  ingurgitare,  qua  nunc  aquam  bibant.  Est 
igitur  prudentia  non  exigua,  semina  vitiorum 
praevidere  ac  in  tempore  tollere.  Ut  enim  in 
rnorbis  corporum  medicandis  serurn  est ,  tum  de- 
mum  quaerere  remedia,  cum  morbus  ad  summum 
pervenit,  ita  frustra  adhihetur  medicina  vitiis 
postquam  adoleverint.  Quae  igiturvitia  gignit  no- 
vitas  vestilus?  Cum  alia  multa,  tum  hoc  omnium 
perniciosissimum,  quod  adolescentium  animos  ad- 
suefacit  ad  conteinptum  legum.  Nam  cum  in  par- 
vis  rebus,  primum  a  consuetudine  bonorum  et 
a  publicis  institutis  discesserint,  paulatim  ita  con- 
firmatur  audacia,  ut  etiam  in  maioribus  rebus  non 

modo  bonorum  virorum  iudicia,  sed  omnes  leges 
contemnant.  Et  is  qui  nunc  videtur  ludere,  durn 
has  ineptias  in  vestitu  amat,  paulo  post  omnibus 
legibus,  oinnibus  Magistratibus  audebit  oppedere. 
Tantam  ruinarn  edit  res,  quae  quidem  in  spe- 
ciem  parva  videri  potest:  verum  exemplurn  latis- 
sime  patet.  Nam  cum  semel  legurn  repagula  effre- 
gerint,  nibilo  deinceps  firmiores  omnes  leges, 
quam  aranearum  telas  esse  existimabunl.  Et  ut 
scitis  ayxV  V,iuGV  navrug.  Quod  quanquam  in 
privatis  moribus  videre  possumus,  tamen  in  civi- 
tatum  inclin.itione  clarius  perspici  potest.  Quae 
enim  civitas  non  ita  collapsa  est?  quia  cum  pri- 
mum  disciplinam  iu  parvis  rebus  neglexisset,  aluit 
petnlantiarn  vulgi,  adeo  ut  postea  in  maximis 
etiam  rebus  imperium  detrectarit.  Praeterea  cum 
vestis  imitetur  animi  adfectus,  ut  supra  dixi,  fit, 
ut  illis  ipsis  cupiditatibus  inclusis  in  animo,  quas 
premi  et  coherceri  oportebat,  frenum  laxetur. 
Sunt  qui  propter  feritatem  animi,  habitu  dele- 
ctantur,  qui  terrorem  intuentibus  incuciat:  in  his 
quoniam  sibi  indulgent,  crescit  feritas.  Sunt  qui 
propter  molliciem  animi  ornent  se  propemodum 
mulierum  more,  quos  effoeminatiores  vestis  red- 
dit:  ut  enim  febris  alitur,  si  quis  ei  morern  gerat, 
et  bibat,  quidquid  viliata  natura  expetit,  ita  rnorbi 
animi  crescunt,  si  quis  eis  indulgeat,  nec  reme- 
dia  opponat.  Sed  omnium  maxime  nocent  in 
commune  hi,  qui  gentis  alicuius  externae  vesti- 
tum  amant:  ut  enim  amatores  amasiarum  colo- 
rem  imitantur,  ita  isti  se  eius  gentis  mores,  luxum, 
aut  alia  vitia  amare,  et  patrios  ritus  ac  leges  con- 
temnere,  hac  vestitus  imitatione  significant.  Qui 
Principes  primum  Piomam  advexerunt  diademata 
et  plerasque  peregrinas  vestes?  nonne  illi  qui  ve- 
teribus  legibus  deletis,  in  urbem  obscoena  sacra 
exterorum,  ut  bacchanalia,  praeterea  exempla  foe- 
dissima  peregrinae  luxuriae  adferebant?  Videmus 
hoc  tempore  quosdain  Turcico  habitu  delectari, 
non  credo  ob  aliam  causam,  nisi  quia  nostrae  re- 
ligionis  et  legum  nostrarum  satietas  eos  cepit, 
quos  quoniam  externa  imperia  expetere,  mores 
religionescpie  amare  apparet,  non  dubito  eos  ho- 
stes  patriae  appellare.  Non  enim  tantum  illi,  qui 
foris  arma  gerunt  adversus  patriam,  hostes  pu- 
tandisunt,  sed  multo  magis  isti,  qui  disciplinam 
civilem,  qui  maiorum  instituta  nibil  ad  se  perti- 
nere  arbitrantur,  alios  mores  foris  accersunt.  La- 
cedaemonii  hospitem  Milesium  curn  aliis  deliciis 
adfluentern,  tum  in  vestitu  sumptuosiorem  quam 
Melaxth.   Opeii.   \ol.    XI. 


pro  Spartana  consuetudine,  iussernnt  civitate  ex- 
cedere  ac  dorni  Milesia  exercere.  Haec  illi  in  ho- 
spitem  constituerunt,  quanto  minus  civibus  per- 
mitti  debebat,  exempla  bonis  ac  veteribus  mori- 
bus  offectura ,  in  patriam  invehere?  Neque  enim 
abit  hoc  sine  publicorum  morum  corruptione,  quia 
ut  est  vulgus  natura  (filuy.aivov ,  statim  has  nu- 
gas  imitatur,  et  legum  metu  paulatim  deposito, 
amorem  externorum  vitiorum  induit.  Estque  in 
maximarum  civitatum  interitu  videre,  ab  bis  prin- 
cipiis  caetera  vitia  orta  esse.  Iure  igitur  in  auto- 
res  talium  exemplorum  tanquam  in  hostes  patriae 
severissimae  poenae  constitui  debebant.  Tunc 
bellum  parari  adversus  patriam ,  tunc  obsideri 
eam  non  foris,  sed  intra  moenia  putetis,  cum  pa- 
trius  vestitus  exuitur.  Hos  cum  peregrinis  clan- 
destina  foedera  fecisse,  et  cum  legibus  in  perni- 
ciem  patriae  conspirare  arl)itremini,  quos  exter- 
norum  atque  hostium  mores  magis  quam  patrii 
delectant.  Non  enirn  hic  cultus  alio  spectat,  nisi 
eo ,  ut  domestica  ac  publica  disciplina  corrupta 
trahat  omnium  civium  animos  ad  externa  imperia, 
peregrinas  religiones  et  omnia  turpitudinis  ge- 
nera  recipienda.  Sed  cum  haec  novitas  omnibus 
hominibus  turpissima  sit,  tum  in  primis  abesse 
a  Christianorum  moribus  debebat,  quos  in  omni- 
bus  vitae  partibus  praecipuam  gravitatem  prae  se 
ferre  decet.  At  hoc  accipimus,  Turcas  et  ple- 
rosque  barbaros  religiose  patrium  morem  in  ve- 
stitu  retinere.  Cum  autem  Christianae  literae 
singularem  nobis  modestiam  ,  ac  verecundiam,  et 
morum  constantiam  praecipiant,  turpe  est  hac 
parte  leviores  nos  perhiberi  iis  gentibus,  quae 
Christiana  praecepta  ignorant.  Videte  quaeso  Da- 
videm  ,  quarn  diligenter  putaverit  in  huiusmodi, 
quanquam  parvis  rebus,  decorum  servandum  esse. 
is  enim  cum  legatis  suae  gentis  a  vicino  quodam 
Rege  vestes  per  conlumeliam  decurtatae  essent,  ac 
barba  contra  rnorern  rasa  esset,  iussit  ut  in  extre- 
mo  regni  oppido  se  tenerent,  nec  prodirent  m 
publicum ,  donec  barba  crevisset.  Quid  aliud 
sensisse  sanctissimum  Piegem  creditis,  quam  ad 
officium  boni  viri  pertinere  hanc  quoque  diligen- 
tiam  cautionemque,  ne  genere  vestitus,  aut  sirni- 
libus  rebus,  cuiusquam  oculos  offendat  ?  At  hanc 
diligentiam  maxirne  nos  scholasticos  praestare 
oportuit.  Sed  o  Deum  immortalem,  quis  ordo, 
quod  genus  est  hominurn,  qui  has  ineptias  magis 
arnent  quam  scholastici?  Militaris  plerosque  ha- 
bitus  delectat,  quem  non  uno  modo  deformant, 
10 

sed  quantum  qnisque  potest,  monstrosum  faclt. 
Ac  tum  demum  sibi  fortes  viri ,  tum  satrapae,  de- 
nique  plane  beati  videntur,  cum  maxime  novum 
habitum  maximeque  abhorrentem  ab  oculis  bo- 
norum  virorum  excogitarunt.  Quasdam  formas, 
quia  non  possum  verecunde  nominare,  praeter- 
mitto.  Esset  enim  optandum  ut  abderent  ac  tege- 
rent  diligentius  eas  partes,  qaas  natura  ipsa  abdi- 
dit,  ne  in  promptu  positae,  ambitiose  se  ostende- 
rent.  Non  neglexerunt  hanc  partern  sapientissiuii 
legumlatores  in  Grrtecis  civitatibus.  Scribit  enirn 
Xenophon  in  institutisLacedaemoniorum,  Lycur- 
gum  praecepisse,  ut  pueri  in  publico,  manus  in- 
tra  vestes  continerent,  ut  taciti  incederent,  ne  cir- 
cumspectarent,  nec  deiicerent  oculos  ab  his  quae 
ante  pedes  essent.  Et  quidem  haec  magnarum 
virtutum  tyrocinia  quaedam  esse  existimant:  Ait 
enim  Xenophon  ideo  haec  instituta  esse,  ut  ad 
verecundiarn,  pudorem  ac  modestiam  a  prima  sta- 
tim  pueritia  adsuefierent.  Quanto  magis  nos  qui 
in  scholas  missi  sumus,  ut  non  modo  literas  per- 
ciperemus,  sed  ut  ad  omnia  honesta  officia  insti- 
tueremur?  Haec  incunabula  modestiae,  in  vestitu 
atque  incessu  servare  oportuit.  Yerum  quid  hoc 
monstri  est,  aliud  oratio  scholasticorum ,  dispu- 
tantium  de  honestis  officiis,  aliud  vestis  loquitur, 
quae  summam  impudentiam  prae  se  fert.  Plane- 
que  miror  quid  illis  in  mentern  veniat,  cum  co- 
gitant  quantum  a  se  ipsi  dissentiant,  quam  non 
conveniat  ad  orationem  suam,  ad  studia,  hic  ha- 
bitus.  Si  in  scena  prodiret  cum  habitu  scurrae 
Agamernnon,  nemo  non  vociferaretur  illum  Hi- 
strionem  decori  oblitum  esse,  nescire  scenae,  quod 
aiunt,  servire:  tarn  morose  iudicamus  in  ludis. 
Quid  putatis  graves  viros  iudicare  in  seriis  rebus, 
quantum  huic  scenae  nos  servire  velint,  in  quam, 
quia  ludum  huncesse,  non  modo  literarum,  sed 
ornnium  virtutum  percipiendarum  arbitrantur, 
ideo  deducti  sumus,  ut  hinc  optima  disciplina  ad- 
suefacti  bonos  mores  ad  Rempub.  afferamus.  Sed 
quales  mores  adferent  illi  ad  Piespub.  qui  tanquam 
in  impudentiae  ludo  versati  essent,  iudicia  bono- 
rum  virorum  contemnere  consueverunt,  qui  pu- 
dorem  et  verecundiam  penitus  ex  animis  eiecerunt, 
qui  legum  metu  deposito,  licere  sibi  quidquid  libet 
existimant?  Multa  enim,  ut  dixi,  vitia  alit  illa 
ineptiarum  adfectatio.  Quam  spem  de  se  praebere 
bonis  viris  potest  is  ,  qui  in  prima  pueritia  legibus 
se  coherceri  atque  gubernari  non  est  passus,  sed 
qui   tanquam    tyrannidem   teneret,    suo   arbitrio 


vestire,  suo  more  vivere  voluit?  Nemo  profecto 
illum  in  ulla  vitae  parte  moderatum,  aut  legum 
metuentem  fore  credet.  Et  hac  impudentia  pleri- 
que  sunt  qui  ex  scholis  postea ,  non  tantum  am- 
biunt  administrationem  civitatum,  sed  multo  ho- 
nestiorem  provinciam  docendae  religionis,  ad 
quam  adferre  singularem  modestiam  oportebat. 
Audivi  in  terra  Suevica  Principem  fuisse  summa 
prudentia  ac  pietate  praeditum,  EberardumBarba- 
turn,  sic  enim  vocant;  ad  hunc  aiunt  venisse  iu- 
venern  quendam  petentem  sacerdotium,  forte  huic 
ventus  aperuit  vestem,  ut  videret  Princeps  scissas 
militari  more  caiigas.  Id  nunc  nemo  tegere  stu- 
det,  tanta  est  impudentia,  in  illo  casus  retexerat: 
ibiPrinceps,  ut  erat  acerrimus  exactor  custosque 
disciplinae  morurn,  ita  commotus  est,  ut  quan- 
quam  loqui  Latine  non  soleret,  tamen  ira  ei  haec 
verba  expresserit:  Vade  ira.  Sic  illum,  quia  ei 
succenseret  e  conspectu  suo  abire  iussit.  Ac  tan- 
tum  abfuit,  ut  sacerdotium  conferret ,  ut  etiam 
vehementer  obiurgatum  dimiserit,  quod  in  Prin- 
cipis  conspectum  venire  curn  scurrae  habitu,  quod 
ambire  sacerdotium  ausus  esset,  cum  hac  significa- 
tione  impudentiae,  ac  levitatis,  a  qua  longissime 
abesse  sacerdotes  decet.  O  censuram  dignam  lau- 
de,  dignamque  memoria  vestra  commilitones. 
Merito  enim  tanti  viri,  cui  fama  est  in  hoc  toto 
Germaniae  imperio,  summam  sapientiae  laudem 
tributam  esse,  commoveri  iudicio  debemus.  Huic 
enim  omnes  populi,  cum  omnes  ordines  in  con- 
ciliis  populorum  Germaniae  de  maximis  rebus 
saepe  adsensi  sint,  adsentiamur  et  nos  hac  parte, 
et  statuamus  id  quod  res  est,  nulli  non  ordini  ho- 
minum  has  ineptias,  sed  maxime  scholasticis  in- 
decoras  esse.  Neque  vero  sic  ille  sensit,  et  non 
sentiunt  idem  omnes  bnni  viri,  omnium  honesto- 
rum  hnminum  hac  de  re  calculi  consentiunt.  Quis 
enim  vestrum,  qui  modo  liberaliter  institutus  est, 
qui  nisi  sit  impudentissimus,  ausit  in  conspectum 
sui  patris  cum  inusitata  veste  venire?  Quod  cum 
ita  sit,  putate  haec  vitia  in  communi  odio  bono- 
rum  virorum  omnium  esse.  Quanquam  autem 
merito  pro  legibus  haberi  debeat,  quidquid  omnes 
boni  viri  sentiunt,  tamen  si  minus  apud  vos  alie- 
norum  autoritas  valet,  valeat  apud  unumquemque 
sui  patris  autoritas,  quam  est  pietas  quaedam  ma- 
ximam  et  gravissimam  ducere.  Quare  si  parentum 
animi  ab  his  ineptiis  in  vestitu  abhorrent,  abhor- 
rent  autem  haud  dubie,  voluntatem  illorum  pro 
lege  habeamus.     Neque  enim  existimare  debemus 

has  tantum  leges  esse,  quae  sunt  in  publicis  libris 
scriptae.  Haec  lex  non  in  aes  incisa,  non  tabu- 
lis  lapideis  insculpta  est,  sed  in  animis  nostris 
scripta  divinitus,  ut  parentum  iussa  non  minoris 
faciamus,  quain  ulla  praetorum  edicta.  Et  tamen 
extant  etiain  Magistratuum  leges  hac  de  re:  ex- 
tant  et  praeter  hominum  doctorum  praecepta,  in 
sacris  literis  gravissimae  admonitiones,  ut  ambu- 
lemus  coram  hominibus  evyj]it6vajg ,  hoc  est,  ne 
qnid  incessu,  sermone,  gestu  indecornm  admit- 
tamus.  Et  Paulus  iubet  fugere  iuveniles  cupidi- 
tates,  significans,  ut  docti  homines  interpretan- 
tur,  delicias  illas  in  vestitu ,  aut  in  reliqua  cor- 
poris  actione.  Quid  est  autem,  si  non  est  insa- 
nia,  neque  bonorum  virorum  iudiciis,  neque  pa- 
rentum,  neque  legum,  neque  sacrarum  literarum 
autoritate  permoveri?  Neque  leve  peccatum  sit 
oportet,  quod  tanto  consensu  honesli  homines 
universi  damnant,  sed  vident  illi  quantam  rui- 
nam  trahant  haec  initia,  cum  in  parvis  rebus  dis- 
cessum  est  a  maiorum  institutis,  perspiciuntque 
quae  disciplinae  perturbatio  sequatur.  Haec  ar- 
gumenta  vos  commoveant,  optimi  Commilitones, 
ut  longum  valere  dicatis  illis  in  vestitu  ineptiis, 
semperque  veniat  in  mentem,  illas  non  minus  esse 
turpes  notas  quam  stigmata,  quae  damnatis  rerum 
capitalium  inuruntur,  vestis  enim  virum  f.tcit: 
quare  si  sit  indecora,  nocet  existimatione,  non 
aliter  atque  illae,  ut  vocant,  Thraciae  notae. 
Porro  talibus  stigmatis  delect;iri,  ea  vero  inaudita 
amentia  est.  Ad  haec  dum  his  cupiditatibus,  ut 
videntur,  levioribus  nimium  indulgetis,  interea 
multa  alia  vitia  vires  accipiunt,  legum  contemptus, 
audacia,  adiunguntur  corrupta  sodalitia,  honesta 
studia  omnia  deseruntur,  succedit  ocium,  id  ad  vo- 
luptates  invitat.  Atqueharum  rerum  qui  sitexitus, 
quae  y.ataaxQocpi] ,  saepe  videmus.  Non  igitur 
nihil  periculi  est,  ut  quidam  existimant,  ignoscere 
sibi  in  hisnugis,  utvocant:  Nimis  quam  rerum  est 
has  nugas  seria  ducere.  \  etus  est  versiculus,  ma- 
gna  teneri  non  posse  si  parva  negligenter  tueamur  : 

el  fxri  opvhuooetg  [ac/.q*  unoXetg  ru  (.tei^ova. 
Idem  hic  fieri  videmus:  nam  qui  parum  firmi  sunt 
adversus  has  leviores  cupiditates,  hos  citius  opi- 
nione  alia  maxima  mala  oppriment.  In  primis  au- 
tem  nos  quiChristo  nomen  dedimus,  verecundiam 
ac  modestiam  in  omnibns  vitae  partibus  colere  de- 
cet,  et  quia  ea  virtus  Deo  in  primis  placet,  et  ut 
honis  exemplis  aliorum  rnores  meliores  reddamus. 
Dixi. 

Encomium  formicarum. 

Prodiit  cum  aliis,  vid.  No.  16.  —  Recusa  apud  Craton. 
Myl.  p.  546  sqq.,  in  Declam.  T.  I.  p  768.,  in  Servest.  I. 
p.673.  et  apHd  Uichard.  T.  II.  p.74.  —  Melanthon  Eras- 
mum  Ebneium,  qui  hanc  orationem  I<;nae  recitavit ,  se- 
cum  duxerat,  ut  etiam  alios  quosdam  iuvenes  suae  disci- 
piinae  traditos.  ,,  Formicas"  lenae  sciiptas  esse  inlelli- 
gitur  ex  Epistolis   Vol.  I.  p.  896. 

Encomium  Formicarum  scriptum  [iino  recita- 
tiim]  ah  Erasmo  Ehnero. 

Memo  in  hoc  coetu  dixit  unquam,  quantum  equi- 
dem  iudicare  possum,  cui  perinde  benevoientia 
vestra,  atque  mihi  opus  esset,  non  rnodo  quia 
haec  aetas  mea  singulari  favore  confirmanda  et 
adiuvanda  est,  sed  etiam  quia  argumentum  ad- 
fero,  quod  etiavn  si  novitate  placere  possit,  tamen 
ita  est  exile,  ut  nullam  magnopere  admirationem 
mereatur.  Alii  res  gestas  clarissitnorum  Impera- 
torurn  recitarunt,  et  tum  honeste  facta  summo- 
ruin  hominum,  dicendo  ornaverunt,  tum  aut  po- 
pulorum,  aut  tyrannorum  turpiter  facta  gravis- 
sime  vituperaverunt.  Ego  quoniarn  deerat  elo- 
quentia  par  tantis  causis,  infirmitate  virium  hu- 
milius  argumentum  quaerere  coactus  sum.  Qua 
de  re  dum  aliquot  dies  delibero,  dumque  reputo 
qu*s  res  exiguas  laudaverint  veteres  scriptores ,  a 
Luciano  video  muscam,  a  Virgilio  apes  mirifice 
ornatas  esse.  Curn  igitur  mihi  honestum  esse  pu- 
tarem,  veterum  exempla  sequi,  formicas  sumpsi 
laudandas.  Neque  nullum  operae  precium  esse 
iudico  in  tanta  naturae  varietate  haec  minuta  ani- 
mantia  contemplari.  Etenim  non  modo  Ethnici 
scriptores  dignam  hanc  materiam  in  qua  elabora- 
rent,  putaverunt,  sed  etiam  PrincipesChristianae 
doctrinae  mentione  parvarum  in  riatura  rerum 
delectari  videntur.  Christus  iubet  nos  passeres 
intueri,  Solomon  praecipit  non  modo  contempbtri 
formicas,  sed  etiam  nos  ad  eas  tanquam  in  ludum 
discendi  causa  mittit.  Quid  commemorem  quam 
multa  animantia  Basilius  diligentissime  descripse- 
rit,  et  Basilium  seeutus  Ambrosius,  eandem  ani- 
mantiurn  historiam  in  enarratione  operum  sex  die- 
rum  pene  ad  verbum  recenset,  docetque  in  iilis 
proposita  nobis  esse  a  Deo  et  tanquam  picta  plu- 
rimarum  virtutum  simulachra,  quae  nos  officii 
nostri  admonerent.  Turpissimum  est  enim  ho- 
mini  tam  longe  a  sua  natura  degenerare,  ut  a  be- 
stiis  etiam  virtute  superetur.  Non  igitur  inutile 
10* 

videbatur  ingenia  ,  moresque  et  totam  quasi  noXi- 
xuav  formicarum  describere,  quod  inde  plurima 
pulcherrimarum  virtutum  exempla,  etvere,  quod 
;iiunt  Graeci,  uvyiirjxta  aya&iov  capere  liceat. 
Videte  autem  quantum  mea  me  fefellerit  opinio. 
Quod  enim  argumenti  genus  arbitrabar  propter 
tenuitatem  sine  magno  negocio  exponi  et  perpoliri 
posse,  id  in  experiundo  cognovi  longe  secus  esse. 
Comperi  enim  non  mediocris  artificis  esse,  honore 
verborum  res  exiles  ornare  ac  illustrare.  Quan- 
quam  igitur  sentiebam  me  suscepto  oneri  imparem 
fore,  tamen  quoniam  non  ad  ingenii  famam,  sed 
exercendi  styli  causa  susceperam ,  desistere  nolui, 
sed  peregi  fabulam  quam  inceperam.  Quaeso  igi- 
tur  vos,  ut  pro  humanitate  vestra  me  benigne  au- 
diatis:  quod  si  nulla  alia  res,  tamen  scholae  con- 
suetudo  a  vobis  impetrare  debet,  et  si  suam  lau- 
dem  honestus  conatus  meretur,  non  indigni  favore 
iudicandi  sumus  honestissimo  argumento  suscepto, 
etiam  si  rei,  quam  instiluimus,  difficultate  victi 
sumus.  Sed  ut  Philosophi  in  descriptione  ani- 
mantium,  primum  de  cuiusque  procreatione  dis- 
putant,  ita  et  nobis  formicarum  ortus,  inde  us- 
que  ab  ovo,  ut  aiunt,  repetendus  erit.  Verurn 
historia  formicarum  longior  Iliade  futura  sit,  si 
omnia  commemorare  velim:  sed  hoc  ad  earum 
laudem  magnopere  pertinere  existimavimus,  quod 
cum  tam  nrmlta  divinitatis  vestigia  in  eis  extant, 
intelligi  possit,  eas  non  sine  certo  Dei  consilio  na- 
tas  esse,  multoque  verius  quam  poeticos  heroas 
genus  a  Iove  summo  ducere,  ut  Poeta  inquit. 
Quomodo  enim  in  hac  terrena  natura  futuri  prae- 
scientia  sine  divina  vi  existere  potest?  Non  hanc 
tantam  haberet  hic  vermiculus  industriam,  longe 
alienam  a  brutorum  captu,  nulla  gregalium  noti- 
cia,  nuila  mutua  collocutio  inter  eas  esset,  nulla 
nossent  temporum  discrimina,  nisi  mentem  Deus 
indidisset  tantarum  rerum ,  tamque  variarum  ca- 
pacem.  Etenim  sapere ,  meminisse  praeterita, 
consequentia  cernere,  futura  praevidere,  ne  ho- 
mines  quidem ,  nisi  divinitus  commoti  excitati- 
que  possunt.  Quis  enim,  quamvis  ingeniosus, 
sine  Dei  ope,  varios  motus  stellarum,  magnitu- 
dinesque,  molem  terrae,  et  alia  multa  deprehen- 
disset  ?  Multo  minus  igitur  bestiae  ratiocinari, 
et  futura  videre,  et  animadvertere  praesentia,  nisi 
Dei  beneficio  possunt.  Neque  enim  haec  aliunde 
quam  a  Deo  in  terrenam  naturam  propagantur. 
Habent  igitur  formicae  non  dubium  generis  sui 
autorem  Deum,  cuius  rei  id  quoque  signum  esse 


intelligi  potest :  nam  cum  sacrae  literae  mittant 
nos  ad  formicas,  tanquam  ad  magistros,  profecto 
significant  hoc  consilio  a  Deo  fabrefactas  et  his 
ingenii  dotibus  instructas  esse,  ut  docere  nos  uti- 
lia  possent  Ut  enim  nullus  paterfamilias,  si  sa- 
piat,  filium  docendum  tradit  ei,  cuius  non  pro- 
bat  eruditionem,  ita  credibile  est,  nec  divinum 
Spiritum  nos  ad  eiusmodi  magistros  miltere,  qui 
non  doceant  coelestia.  Necesse  est  igilur  eas  ar- 
tes,  quas  nobis  istae  discendas  proponunt,  divi- 
nitus  in  sensibus  ac  natura  formicarum  scriptas 
atque  sculptas  esse,  vereque  esse  in  eis,  ut  Poeta 
ait,  partem  aliquam  divinae  menlis,  et  haustus 
aethereos. 

Dixi  hactenus  de  formicarum  ortu  ac  nobili- 
tate,  quae  non  parvam  commendationem  habet: 
adfert  enim  nobilitas  non  modo  in  hominibus, 
sed  etiarn  in  pecudibus  quaedam  virtutis  semina, 
quae  a  parentum  natura  in  posteros  propagantur. 
Nunc  de  ingeniis  ac  moribus  deque  omni  vitae 
consuetudine  illarum  dicendum  est.  Atque  haec 
pars  orationis,  quid  aliud  habet,  quam  honestis- 
simam  quandam  formam  recte  vivendi?  Nemo 
Philosophorum  non  tradidit  bene  vivendi  prae- 
cepta.  Sed  huius  insecti  historia,  quid  sit  rectum, 
quid  turpe,  quid  utile,  quid  non,  quid  deceat, 
melius  Chrysippo  et  Crantore  dicit.  Quis  non 
haec  singularis  prudentiae  diiigentiaeque  indefes- 
sae  opera  esse  dicat?  Colligendi  victus  tempora 
intelligunt,  proinde  aeervum  frumenti  in  messe 
comportant,  condunt,  comparcuntque  in  hye- 
mem,  praevident  enim  hyeme  in  vacuis  agris  fru- 
stra  se  pabulum  quaesituras  esse.  Onera  morsu 
gerunt,  longe  maiora ,  quam  pro  corporis  por- 
tione  ferre  posse  credibile  sit.  Quaedam  gran- 
diora  protrudunt,  tota  corporis  mole  obnixae,  se- 
mina  priusquam  condant,  arrodunt,  ne  rursus 
exeant  in  fruges  e  terra,  madefacta  imbre  profe- 
runt  atque  siccant.  Nec  noctu ,  plena  luna ,  va- 
cuae  sunt.  Usque  adeo  turpe  ducunt  feriari,  ut 
nullum  sibi  tempus  idoneum  labori  perire  sinant. 
Interlunio  cessant  ab  opere,  siquae  in  itinere  fe- 
rendis  granis  gravatae  sunt,  gregales  norunt,  et 
quoniam  saepe  tanquam  ex  diversis  civitatibus  in 
eadem  via  conveniunt,  in  unum  aliquem  Jocum 
omnes  universum  commeatum  comportant,  ibique 
sua  signa  recognoscunt,  ibi  velut  exercitum  re- 
censentes,  agmina  separant,  et  suum  cuique  ave- 
hendum  tradunt.  Obviae  inter  se  quasi  collo- 
quuntur,   ac  percontantur,  donec  agnoscant  sin- 

gulae  suos  cives.  Nulla  tam  sapienter  constituta 
civitas  fuit  unquam,  quae  ad  hanc  formicarum 
politiam  conferri  possit.  Nam  cum  nnllum  urbi- 
bus  venenum  nocentius  sit ,  quam  ocium,  videtis 
hanc  pestem  procul  ab  hoc  animalculo  abesse. 
Nunquam  ardentissimi  aestus  a  labore  absterrent, 
non  noctu  vacuae  sunt,  quod  tempus  aliis  anima- 
libus  natura  ad  quietem  dedit.  Non  magnitudine 
itinerum  aut  asperitate  viarum  defatigari  se  pa- 
tiuntur.  Sed  saepe  ex  longinquo  frumentum  con- 
vehendum  est.  Saepe  per  confragosa  saxa  magna 
vi  grana  in  adversos  montes  protrudenda  sunt. 
Ita  omnes  difficultates,  non  virium  magnitudo, 
non  corporis  moles,  sed  animi  robur  et  industria 
superat,  ut  adpareat  hic  etiam  verum  esse  id, 
quod  est  apud  Historicum  quendam,  nihil  tarn 
altum  a  natura  constitutum  esse,  quo  non  possit 
virtus  eniti.  Non  dubium  est  autem,  quum  ut 
omnia  ex  ocio  vitia  nascuntur,  ita  labor  plerasque 
pulcherrimas  virtutes  gignat.  Proinde  nec  cae- 
terae  virtutes  desunt  huic  generi.  Quis  enim  non 
videt  singularem  iusticiae  intellectum  in  eis  esse? 
quia  cerlos  dies  constituunt  recognoscendis  oneri- 
bus,  ut  cuique  agmini  suum  tenere  sine  iniuria 
liceat.  Facile  est  enim  ab  alieno  abstinere  his, 
quibus  in  sua  virtute  industriaque  spes  posita  est, 
sed  illi  qui  cum  per  luxum  atque  libidines  sua  effu- 
derunt,  postea  rationem  ineunt,  quomodo  de 
alieno  heluentur.  Hinc  in  civitatibus  novae  ta- 
bulae  flagitatae,  bella  civilia  et  innumerabilia 
alia  mala,  quae  civium  discordia  parit,  nata  sunt. 
Quid  autem  de  parsimonia  formicarum  dicam, 
quae  in  hoc  genere  maxime  cernitur?  Non  enim 
tantum  in  praesens  sibi  consulunt,  sed  compar- 
cunt,  et  prospicinnt  sibi  in  futurum:  quae  virtus 
cum  per  sese  magna  sit  et  admirabilis,  tamen 
hoc  etiam  gratior  esse  debet  omnibus,  quod  iusti- 
ciae  veluti  custos  est.  Neque  enim  tolerare  infi- 
nitos  illos  sumptus  sine  alieno  decoctores  possunl, 
sed  longe  dignissima  bono  cive  virtus  est,  in  com- 
mune  quaerere,  et  communia  bona  summa  dili- 
gentia  augere.  Quae  res  enim  alia  omnibus  civi- 
tatibus  exitio  est,  quam  quod  privata  bona,  pu- 
blicis  utilitatibus  plerique  omnes  anteferunt?  At- 
qui  ita  sentire  nos  oportuit,  quoniam  patriae  sa- 
lute,  nostra  salus  continetur,  et  quoniam  ipsi  a 
patria  in  qua  nati,  educati,  ad  humanitatem  et 
religionem  instituti  sumus,  cuius  legibus  vitam 
nostram  ac  fortunae  defendimus,  tam  multa  bene- 
ficia  accepimus,  aequum  esse,  ut  nos  etiam  illius 


utilitates  pro  virili  iuvemus,  imo  quidquid  aramus, 
quidquid  serimus,  quidquid  metimus,  ad  patriae 
utilitatem  referendum  esse  existimemus.  Denxque 
illius  salutem  ac  tranquillitatem  antiquiorem  di- 
gnitate,  ac  salute  nostra,  ducamus.  Hanc  virtu- 
tem  licet  in  formicis  cernere  ad  communem  usum, 
adsiduas  operas  conferentibus.  Videris  quam 
multarum  virtutum  exempla  nobis  formicae  pro- 
ponant,  ad  quam  imaginem  si  maximam  homi- 
num  partem  contuleris,  quotus  quisque  erit  his 
virtutibus  praeditus?  Bona  pars  voluptatibus  at- 
que  ocio  dediti,  nulla  de  re  in  omni  vita  sunt  so- 
liciti,  quam  de  convivio  adparando,  aut  aliis  si- 
milibus  voluptatibus  comparandis.  Seneca  scri- 
bit,  Pacuvium  quendam  praetorem  inSyria  fuisse, 
qui  quotidie  splendide  convivatus,  cum  se  copioso 
vino  de  die  ingurgitasset,  solitus  sit  vesperi  funus 
sibi  adparare,  accersere  tibicines,  qui  funebres 
modos  canerent,  et  hoc  genus  alia  curare  ad  fu- 
neris  speciem  repraesentandam.  A  coena  cum  iam 
sustinere  se  ebrius  non  posset,  iubebat  se  lectulo 
impositum,  tanquain  funus  inferri  in  cubiculum 
et  cantari  funebres  modos:  fisfiiujxai  fisfiiuJtai. 
Iudicabat  enim  eum  demum  diem  praeclare  se  vi- 
xisse,  quo  ita  esset  convivatus:  nec  ducebat  esse 
vitam  adpellandam,  cum  non  liceret  eiusmodi 
voluptatibus  perfrui.  Quis  non  statuat  plus  esse 
mentis  formicae,  quam  huic  Pacuvio,  qui  vitam 
homini  hanc  unam  ad  rern,  ad  pecudum  volupta- 
tes  perfruendas,  datam  esse  credidit?  Et  quam- 
vis  exemplum  Pacuvii  in  funere  faciendo  non  multi 
imitentur,  dogma  tamen  hoc  praeclarum  maxima 
pars  hominum  profitetur,  qui  nihil  in  omni  vita 
dignum  homine  suscipiunt  ac  gerunt,  sed  in  ocio 
et  inter  pocula  temulenti  aetatem  exigunt.  Sed 
quoniam  sanorum  hominum  iudicio,  ventres  isti 
non  homines,  sed  verius  monstra  hominurn  sunt, 
desino  formicas  cum  his  conferre,  quos  non  modo 
formicarum  exempla ,  sed  ne  quidem  publicae  le- 
ges  sanitatem  revocare  possunt.  Nulla  autem  inter 
omnes  laudes  formicarum  amplior  esse  mihi  vide- 
tur,  quam  ea  quae  apud  Solomonem  est;  is  enim 
inquit:  formicas  non  modostultos,  sed  sapientes 
anteire  prudentia.  Neque  ego ,  nisi  tam  gravem 
autorem  haberem,  auderem  hoc  paradoxum  inter 
doctissimos  homines  dicere.  Sed  quia  formica- 
rum  laudes  colligere  institui,  non  fuit  haec  prae- 
tereunda,  praesertim  cum  esset  amplissima.  Quid 
audio?  omnibus  Philosophorum  scholis,  omnibus 
Rerumpub.  gubernatoribus,  denique  omnibus  sa- 

pientibus  viris,  formicae  praeferentur.  Hoc  plane 
est  iuxta  proverbinm,  Formica  camelus.  Et  cum 
non  possim  hoc  loco  omnes  causas,  cur  ita  scri- 
pserit  Solomon,  recitare,  sunt  enim  multae,  quas 
ex  ipsius  Christianae  doctrinae  fonlibus  longe  re- 
petere  oporteret,  tamen  unam  hanc  commemo- 
randam  esse  duxi.  Tanta  desidia  est  humani 
animi,  ita  penitus  haeret  in  nostris  medullis  vo- 
luptatum  atque  ocii  amor,  ut  nulla  tanta  sapien- 
tia  sit,  quae  non  voluptatum  illecebris  vinci  et 
expugnari  possit,  ut  industriam  laboremque  re- 
mittat.  Quod  cum  etiam  Potitae  animadvertis- 
sent,  finxerunt  Herculem  tot  domitorem  monstro- 
rum ,  Omphales  amore  captum,  muliebri  veste, 
in  gvnaeceo  tenentem  colum.  Atque  hoc  illi  de 
sumrno  viro  fingebant,  ut  significarent  nullam 
tantam  esse  virn  animi,  quae  non  frangi  ac  debi- 
litari  blanditiis  voluptatis  posset.  Compara  vero 
mihi  formicas  ad  hunc  Herculem  ,  aut  si  mavis 
ad  Alexandrum,  harum  industriam  sedulitatem- 
que  nulla  res  unquam  retardat.  Illi  scilicet  he- 
roes  surnma  sapientia  ac  fortitudine  praediti,  quam 
immutati  sunt,  alter  amore  mulierculae,  alter 
etiam  magis  beluinis  voluptatibus.  Huc  igitur  sa- 
crae  literae  sapientes  etiam  viros  accersunt,  et  in 
hanc  academiam  vocant  ut  discant,  non  modo  si- 
milem  in  laboribus  constantiam  praestandam  esse, 
sed  etiam  ut  videant  quanta  sit  infirmitas  huma- 
nornm  animorum,  qui  tam  facile  defatigari  se  pa- 
tiantur,  ut  formicae  etiam  robore  animi  summis 
viris  praestent.  Et  has  ideo  intueri  iubet,  ut  cum 
viderint  tantam  vim  vilissimae  bestiolae  divinitus 
datam  esse,  petant  et  ipsi,  expectentque  a  Deo 
similem  constantiam  industriamque.  Sed  de  hoc 
toto  loco  alii  rectius  dicent.  Vos  autem  optimi  Com- 
militones,  quoniam  ita  iubent  sacrae  literae,  in- 
tuemini  formicas,  et  cum  aliarum  virtutum  exem- 
pla  ab  eis  petite,  tum  in  primis  earurn  sedulita- 
tem  exprimere  contendite.  Etenim  si  vel  nuila 
proposita  essent  nobis  laboris  nostri  praemia,  ta- 
men  quoniam  Deus  praecipit  ut  laboremns,  pa- 
rere  illius  voci  debebamus.  Nunc  autem  cum  etiarn 
tanta  praemia  proposita  sint,  quae  est  amentia, 
tantarum  rerum  magnitudine  non  excitari  aut  acui 
ad  laborem?  Nil  sine  magno  vita  labore  dedit 
mortalibus,  inquit  Poeta.  Proinde  nolite  putare, 
sine  magna  animi  contentione  ulla  vitae  praesidia 
comparare  vos  aut  retinere  posse.  Oua  de  re  cum 
omnes  omnium  doctorum  virorum  libri  pleni  sint, 
et   referti   hoc  genere  exhortationum,    ego  vobis, 


quoniam  propter  aetatem,  vel  ad  monendos  vos, 
vel  ad  cohortandos  parum  autoritatis  habeo ,  re- 
citabo  vobis  gravissimum  locurn,  qui  extat  in  Xe- 
nophonte,  qnemque  se  Xenophon  ex  Prodici  ]i- 
bro  transscripsisse  fatetur.  Sunt  autem  contra- 
riae  orationes  virtutis  et  voluptatis  ad  Herculem 
deliberantem,  utram  vitae  viam  ingrediatur,  vo- 
luptatis  ne  an  virtutis  studia  sequatur,  sic  enim 
a-it:  Cum  Hercules  ex  pueritia  egressus,  iamque 
prope  pubertatem  esset,  qua  aetate  sni  compotes 
facti  adolescentes,  significant  utram  viam ,  virtu- 
tis,  an  ignaviae  ingredi  velint,  exiit  in  solum  lo- 
cum  seditque  tacitus  secum  deliberans,  utram  viam 
iniret.  Hic  adparuerunt  ei  duae  mulierculae  ma- 
iores  humana  specie,  quarurn  altera  vultu  mode- 
sto  et  liberali  erat,  nulio  peregrino  cultu  aut  fuco 
ornata,  sed  genuina  bonitas  formae  adparebat,  in 
corpore  murrdicies,  in  oculis  pudor,  in  incessu 
modestia,  vestem  praeterea  candidam  gerens.  Al- 
tera  habitior,  et  fucata,  nam  et  rubor  et  candor 
maior  erat  nativo.  Et  incedebat  supina,  oculos 
late  pandens,  vesteinduta,  quae  formam  maxime 
commendabat,  contemplans  interim  se,  et  cir- 
cumspectans,  an  alii  se  viderent,  nonnunquam 
etiain  umbram  suarn  respiciens.  Postquam  autem 
propius  ventum  est,  illa  prior  modeste  pergebat. 
Haec  autem  ut  anteverteret,  accurrit  ad  Hercu- 
lem,  ac  inquit:  Video  te  Hercules  deliberare 
utram  viam  a3  vitam  agendam  ingrediaris.  Quod 
si  me  tibi  adiunxeris,  ducam  te  iucundissima  et 
facillima  via.  Nulla  res  iucunda  est,  qua  non 
potieris  et  molestiam  nullam  perpetieris.  Neque 
enim  aut  bella,  aut  alia  gravia  negocia  curabis, 
sed  hoc  unum  cogitabis  ac  quaeres,  ubi  aut  cibum 
aut  potum  suaviorem  invenias,  aut  quod  delectet 
oculos,  aut  unde  olfaciendo  aut  tangendo  aliquam 
voluptatem  percipias,  aut  ubi  amoribus  perfruaris, 
aut  quomodo  mollissime  cubes,  et  quomodo  haec 
omnia  sine  aliquo  labore  consequaris.  Et  si  quis 
inciderit  metus  egestatis,  non  est  quod  timeas  me 
tibi  aliquid  laboris  imposituram  esse,  efficiam 
enim,  ut  fruaris  his,  quae  alieno  labore  parta  sunt 
in  promptu.  Nec  ulla  re  abstinebis  unde  modo 
speres  te  aliquam  voluptatem  posse  lucrifacere: 
ego  enim  meis  sodalibus  potestatem  facio  ex  omni- 
bus  rebus  voluptates  decerpere.  Haec  Hercules 
audiens,  inquit:  Mulier,  quod  est  tibi  nomen? 
Turn  illa:  Mei  sodales  vocant  ine  Foelicitatem. 
Qui  me  aspernantur,  vocant  me  Ignaviam.  In- 
terea   accessit   et  altera  rnulier,    dixitque:    Venio 

et  ego  ad  te  adolescens:  novi  autem  tum  gene- 
rosos  parentes  tuos,  et  indolem  educationemque 
tuam.  Haec  mihi  spem  faciunt,  fore,  ut  si  me 
secutus  fueris ,  magnas  et  honestas  res  geras,  et 
me  multo  clariorem  apud  homines  efficias.  Nec 
longa  te  praefatione,  quae  ad  voluptatem  fingi  so- 
let,  morahor,  sed  simpliciter  id  quod  resest,  vere- 
que  narrabo,  quod  Dii  constituerunt.  Nulla  vera 
bona,  sine  labore  curaque  mortalibus  Dii  dederunt. 
Sed  siveDeostihi  vis  essepropicios,  placandi  sunt: 
sive  ah  aliis  diligi  vis,  heneficiis  adiungendi  sunt: 
sive  honore  adfici  a  civibus  cupis,  bene  mereri  te 
de  patria  oportet:  sive  vis  in  admiratione  esse 
apud  omnes  Graecos,  benefactis  id  te  consequi 
oportet:  sive  vis  ut  terra  pariat  tibi  fruges,  colen- 
da  est:  sive  ex  pecudibus  ditescere  vis,  pascendae 
sunt:  Sive  bello  opes  tuas  augere  voles,  ut  socios 
in  libertatem  adseras,  et  inimicos  in  servitutem 
redigas,  belli  artes  discendae  sunt  ab  his  qui  eas 
norunt,  et  exercendae,  ut  quomodo  eis  utendum 
sit,  scias:  Si  robur  corporis  vis  confirmare,  con- 
suefaciendum  est,  ut  rationi  obediat,  et  exercen- 
dum  magno  labore  ac  sudore.  Quod  cum  dixisset 
Virtus,  interpellat  eam  Ignavia,  inquiens:  Vides 
Hercules,  quam  asperam  et  longam  viam  ad  foeli- 
citatem  haec  tibi  mulier  ostendat,  quo  ego  tibi 
compendiariam  et  planam  viam  monstravi.  Tum 
Virtus:  O  misera,  dic  nunquid  habeas  boni,  et 
nunquid  suave  unquam  cognoveris,  quae  nullum 
laborem  vis  illorum  consequendorum  causa  susci- 
pere.  Et  ne  quidem  expectas  naturale  desiderium 
suavium  rerum  ,  sed  antequam  natura  expetat  eas, 
imples  atque  ohruis  te,  edis  priusquam  esuris, 
bibis  antequam  sitis,  condimenta  varia  ad  irri- 
tandam  famern  excogitas,  vina  preciosa ,  ut  invi- 
tes  sitim ,  comparas,  in  aestate  nivem  quaeris. 
Et  ut  suaviter  dormias,  non  modo  mollia  strata, 
sed  etiam  lectos  facis,  somnum  enim  accersis,  non 
ut  per  laboris  intervalla  quiescas,  sed  inopia  ne- 
gocii  sine  pudore  ac  legum  metu  amori  operam 
das,  nocte  abuteris,  et  optimam  diei  partem  somno 
perdis.  Et  cum  Deam  te  esse  glorieris,  ex  Deo- 
rum  numero  eiecta  es,  aspernantur  te  et  honesti 
homines.  Neque  unquam  suavissimum  carmen, 
tuas  laudes  audivisti.  Et  pulcherrimum  specta- 
culum  nunquam  vidisti:  nullum  enim  unquam 
recte  factum  tuum  spectasti.  Quis  tibi  improba 
credet?  quis  egenti  dabit  aliquid?  Quis  sanae 
mentis  in  tuo  choro  esse  velit?  ubi  iuvenes  im- 
becilli  corpore  sunt,    senes  fatui,   qui  cum  ado- 


lescentiam  in  ocio  perdiderint,  senectutem  mise- 
ram  et  calamitosam  agunt.  Tunc  et  pudet  ante- 
actae  vitae,  et  piget  primum  quaerere  necessaria 
aetati  subsidia.  Suavia  in  adolescentia  ante  tem- 
pus  praecerpserunt,  lahorem  et  aerumnas  in  eam 
aetatem  distulerunt.  Ego  vero  apud  Deos  versor 
et  apud  honestos  homines.  Nullum  honestum  fa- 
cinus  neque  Dii  neque  homines  sine  me  faciunt, 
ideoque  me  et  Dii  et  homines  honore  adficiunt. 
Grata  sum  opitulatrix  artificum,  fida  custos  fami- 
liae  dominorum,  benevola  adiutrix  servorum  ,  iu- 
cunda  comes  laborum  in  pace,  firma  periculorum 
in  bello  auxiliatrix,  optima  amicitiae  socia.  Et 
mei  amici  suaves  voluptates  sine  fastidio  perci- 
piunt  ex  cibo  et  potu,  expectant  enim  illorum 
naturale  desideriurn.  Somnus  etiam  suavior  eis 
est  quam  ociosis,  quem  etiarn  cum  opusest,  sine 
molestia  abrumpunt,  nec  propter  hunc  necessaria 
intermittunt.  Et  iuvenes  senum  laudibus  gaudent, 
et  senes  delectantur  iuvenum  honoribus,  et  incre- 
dibili  voluptate  rerum  a  se  gestarum  meminerunt. 
Et  sine  difficultate  praesentes  labores  conficiunt, 
per  me  Diis  ehari ,  amicis,  chari  patriae.  Et 
cum  ex  hac  vita  discedendum  est,  non  obscuri  aut 
ignoti  iacent,  sed  laudes  eorum  perpetuo  a  poste- 
ris  praedicantur.  Haec  tibi  o  fili  bonorum  paren- 
tum  Hercules  contingent,  et  veram  foelicitatem 
stabilemque  ita  consequeris,  si  laborem  non  de- 
fugies.  Sic  virtus  apud  Xenopbontem  conciona- 
tur,  et  ad  labores  suscipiendos,  non  tanlum  Her- 
culem,  sed  omnes  adolescentes,  verissima  gravis- 
simaque  voce  hortatur.  Qua  oportuit  aures  ve- 
stras  undique  circumsonare,  et  inertesanimos  tan- 
quam  classico  exuscitari.  Atque  banc  ipsam  vir- 
tutis  orationem  divinitus  in  formicis  scriptam  pu- 
tate,  quas  quoties  videbitis,  veniat  in  mentem  hanc 
vobis  imaginem  ,  quae  vos  ad  hiborem  incitet  in 
terris  a  Deo  propositam  esse.  Et  sicut  Comoediae 
exhihentur,  ut  in  illis  exemplis  discamus,  quid 
in  vita  deceat,  ita  Deus  in  hac  rerum  natura  varia 
spectacula  fecit,  quae  nos  officii  nostri  commone- 
facerent.  Proinde  cum  formicae  convehentes  gra- 
na,  condentesque  in  commune  spectabitis,  existi- 
mate  hanc  tanquam  Dei  vocem  esse,  quae  iubet 
ocium  ,  nocentissimam  pestem  fugere,  et  suscipere 
honestos  lahores,  quibus  et  nobis  ea  quae  in  ornni 
vita  necessaria  sunt,  comparemus,  et  societatem 
communem  hominum  iuvemus.  Quod  si  facietis, 
favebit  vestris  illis  laboribusDeus,  et  omnem  vitae 
cursum  fortunabit.       Contra  eos  qui  capti  amor 

ocii  voluptatumque  ,  non  volent  formicam  audire, 
atque  imitari,  ad  quam  a  Deo  tanquam  ad  magi- 
stros  missi  sunt,  hi  sciant  se  gravissimas  poenas 
contemptae  magistrae,  imo  coutempti  coelestis 
mandari  daturos  esse,  odit  enim  ociumDeus,  ideo- 
que  non  unum  calamitatis  genus  ex  ocio  nascitur. 
Dixi. 


Nr.  19. 


au.  1528. 


De  dialectica. 


Apud   Crat.  Myl.   p.  407  sqq.,    in  Declamat.    T.  I.    p.  400., 
in  Servest.  I.  p.  346. ,   Richard.  J.  p.  226. 

Oratio  Iacobi  Milichii   de  dialeciica  }   ha- 
bita  in  promotione  Magistrorum,   anno  1528. 

Cum  scholae  consuetudo  vobis  nota  sit,  non  ar- 
bitrabar  mihi  opus  esse  longa  defensione,  cur  huc 
ad  dicendum  accesserim.  Imponit  mihi  dicendi 
necessitatem  mos  publicus,  cui  si  (nolim  obsequi, 
non  satis  intelligere  videar,  quid  ad  boni  viri  offi- 
cium  pertineat.  Atque  utinam  quoniam  non  sus- 
cepi  hoc  officium  privato  consilio,  sed  legibus  et 
institutis  sapientissimorum  hominum,  qui  nobis 
per  manus  hunc  morem  tradiderunt,  coactus, 
plus  autoritatis  ad  vos  oratio  mea  habeat,  quo  fa- 
cilius  id  quod  volo,  persuadere  vobis  possim. 
Verum  est  illud  veteris  Poetae :  Eadem  oratio  ab 
obscuro  et  nobili  dicta,  non  idem  valet.  Vos  au- 
tem  iudicabitis  hanc  non  tam  meam,  quam  totius 
senatus  Academiae,  imo  legum  vocem  esse. 

Est  enim  mihi  dicendum  de  ratione  ac  via 
discendi,  ac  perniciosus  quorundam  error  casti- 
«•andus,  qui  ordinem  in  discendo  pervertunt,  qua 
in  re  profecto  et  omnium  praeceptorum  vestro- 
rum,  et  multorum  doctorum  hominum  sententia, 
vel  querela  potius,  mea  tanquam  praeconis  voce 
vobis  exponenda  est.  Scitis  gradus  quos  vocant, 
a  veteribus  institutos  esse,  ut  praeceptores  de  stu- 
diis  iuventutis  certis  temporibus  periculum  face- 
rent,  et  ut  iudicio  praeceptorum  hi,  quorum  pro- 
fectus  probabatur,  in  alias  classes  traducerentur. 
ISos  itaque  dum  hoc  tempore  horum  adolescen- 
tium  ,  quibus  Magisterii  titulum  concedemus,  stu- 
dia  cognoscimus,  animadvertimus  magnam  iuven- 
tutis  partem ,  sine  ratione  atque  ordine  in  literis 


versari.  Vetus  haec  multorum  bonorum  virorum 
querela  est,  sed  quoniam  hoc  tempore  velut  in  re 
praesenti  vidi,  quam  inutiliter  discant  quidam, 
vehementer  dolui  vicem  vestram,  quare  duxi  hoc 
in  loco  vos  esse  vel  admonendos,  vel  etiam  obiuro 
gandos.  Nam  monuerunt  vos  hac  de  re  ante- 
saepe  praeceptores  vestri,  sed  nescio  quo  mala 
fato  fiat,  ut  neque  autoritate  illorum,  neque  ve- 
strae  utilitatis  respectu  moveamini.  Quam  enim 
utilitatem  aut  vos  ipsi,  aut  Piespub.  ex  hoc  genere 
doctrinae  capiet,  quod  sequi  soletis,  in  quo  nulla 
solida  ac  firma  eruditio  inest,  et  ut  de  privata  uti- 
litate  non  dicam,  est  enim  liberalis  ingenii,  stu- 
dia  sua  ad  publicam  utilitatem  conferre,  quid  ex- 
pectare  vel  consilii,  vel  opis,  Respub.  ab  istis 
potest,  qui  cum  sine  perfecta  doctrina  titulum  do- 
ctrinae  tamen  habeant,  quid  aliud  quam  purpu- 
ratae  simiae  dici  queant?  De  maximis  rebus,  de 
iure,  de  religione  provocatur  ad  iudicium  eorum, 
qui  docti  vocantur.  Quid  autem  iudicabit  de  ob- 
scurissimis  controversiis  is,  qni  non  penitus  in- 
trospexit  bonas  artes ,  sed  obiter  degustavit  eas 
fugiens,  velut  canes  e  Nilo  bibunt?  Est  igitur 
discendi  ratio  talis  instituenda,  per  quam  earum 
artium,  ad  quas  contulimus  studium,  perfectam 
scientiam  consequamur:  id  ita  fiet,  si  ordinem 
quendam  in  discendo  servabitis.  Praeclare  dixit 
Xenophon  in  Oeconomico ,  nihil  ordine  neque 
honestius,  neque  utilius  esse.  Cuius  sententiae 
vim  cum  in  omnibus  aliis  rebus  experimur,  tum 
maxime  in  studiis  literarum.  Vide  enim  quan- 
tum  praepostera  discendi  ratio  habeat  incommodi: 
prius  Theologiam  aut  Ius  civile  discunt  quidam, 
quam  teneant  Dialecticen,  et  alia  Philosophiae 
elementa:  Iiic  plane,  ut,  Cicero  inquit,  claudi 
more  pilam  tenent.  Tractare  eas  artes,  in  qui- 
bus  versantur,  nullo  modo  possunt,  nusquam  ar- 
tium  fontes  pervidere,  non  quae  cohaereant,  quae 
dissentiant  inter  se,  cernunt.  Hi  cum  prodeunt 
in  publicum  et  doctrinae  opinionem  magnificam 
secum  adferunt,  hic  primum  deprehenduntur,  hic 
inscitiam  produnt,  si  quid  est  definiendum,  non 
vident  ubi  sit,  si  quid  est  partiendum,  omnia 
unuspulvis,  siquodnectendum  argumentum,  quam 
monstrosa  forma  syllogismi  sit?  si  quod  argumen- 
tum  dissolvendum  est,  ibi  vero,  nisi  sola  se  impu- 
dentia  tueantur,  abiecto  clypeo  fuginnt.  Hic  ori- 
mum  poenitet  eos  neglectae  Dialectices,  quae  cum 
sitars,  utPlatoait,  tradendi  et  accipiendi  sermo- 
nes,  una  tradit  viam  et  recte  discendi  et  perspicue 

docendi,    nulla  sine  hoc  instrumento  ars  penitus 
cognosci  aut  percipi  potest.      Nihil  igitur  isti,  nisi 
histriones  rneri  sunt,    qui  artem  ullam  profiteri, 
nisi  Dialecticen   teneant,    audent.      Plato  in  Re- 
pub.   spurios  Philosophos   adpellat  eos,   qui  sine 
Dialectica,   satisfacere  se  aliis  artibus  existimahant, 
quare  sicut  spuriis  non  licet  haereditatem  petere, 
ita  procul  ab  omnium  literarum  tractatione  prae- 
torio  aliquo  edicto  submoveri  debebant  illi,    qui 
ante   irrumpunt   in   alias  disciplinas,    quam  hanc 
artem  perceperint.     Quidam    perlectis   praeceptis 
artis,   statim  se  artem  tenere  putant,  qui  longis- 
sime  falluntur.      Usus  quidam  adhibendus  est  in 
quo    praecepta  experiantur,    ut  discant  quomodo 
arte  utendum  sit.      Sicut  non  statim  pictor  est  qui 
Durerum  pingentem  vidit,  nec  cytharoedus,   qui 
vidit  Adolphum  eruditissime  tangentem  fides:   ita 
non  putet  se  Dialecticen  callere  is,  qui  nihil  scri- 
psit,    non    disputavit,    denique    qui   artem    non 
exercuit.     Quae  nova  est  haec  ingenii  fiducia,  ar- 
rogare  sibi  scientiam  artis,  cuius  nullum  habent 
usum?     Porro  cum  in  omni  genere  artium  con- 
suetudo  dominatur,  sic  enim  ait  Poeta: 

Solus  et  artifices  qui  facit  usus  erit. 
tum  maximam  in  Dinlectica  vim  habet.  Libro- 
rum  mihi  similes  isti  videntur,  qui  praeceptis  quae 
continent,  uti  nequennt,  nam  cum  causam  ali- 
quam  acceperunt  explicandam,  nihilo  magis  ad 
illam  adhibere  praecepta,  quam  mutae  chartae 
possnnt.  Proinde  si  quis  utiliter  versari  in  aliis 
disciplinis  volet,  is  patiatur  se  prius  in  his  primis 
artibus  exerceri ,  et  ad  alias  disciplinas  praeparari, 
et  tantisper  commoretur  in  hoc  genere  studiorum, 
donec  ante  radices  egerint  earum  artium  praecepta, 
quas  tradimus,  donec  earum  sibi  %S,iv  fecerit,  ut 
quoties  usus  poscit,  sint  ad  manum ,  ac  velut  in 
numerato.  Haec  est  compendiaria  et  recta  ad  ve- 
ram  eruditionem  via.  Si  quis  captus  splendore 
aliarum  artium  has  praetervolat,  ut  quae  non  ma- 
gnopere  ostentari  queant,  huic  plane  hoc  accidit, 
quod  cani  Aesopico,  qui  dum  umbram  carnium, 
quod  ea  maior  adpareat,  captat,  veras  amisit  car- 
nes:  quia  nisi  attulerit  ad  alias  artes  hoc  quod 
dixi  instrumenturn,  fortassis  aliquam  doctrinae 
umbram,  solidam  vero  doctrinam  non  conse- 
quetur. 

Dixi   hactenus   de  Dialectica,    quia  omnium 

maxime  necessariam  esse  iudico.      Porro  quid  re- 

liqua  elementa  Philosophiae  habeant  utilitatis,  ex 

eo  facile  intelligi  potest ,  cum  Medicina   et  Iuris- 

Melanth.   Oper.   ^ol.   XI. 


consultorum  literae  sint  quaedam  velut  absolutio 
et  exaedificatio  Philosophiae,  quod  gradus  ad  illas 
artes  per  haec  prima  elementa  faciendus  sif.  Jlip- 
pocrates  scribit  alicubi,  Medicum  qui  sit  Philo- 
sophus,  plane  divinum  virum  esse.  Idem  pro- 
fecto  de  scientia  iuris  etiam  dici  potest,  quia  fon- 
tes  illarum  artium  atque  ortus,  et  causae  ita  de- 
mum  cerni  possunt,  si  accesserit  Philosophiae 
scientia:  adeo  summis  illis  artibus  addit  Philoso- 
phia  non  modo  lumen,  sed  etiam  dignitatern. 

Quanquam  autem  sacrae  literae  non  sumant 
res  aPhilosophia,  tarnen  quia  sermonem  a  publica 
consuetudine  mutuantur  sine  Dialectica  et  cogna- 
tis  artibus,  compositio  sermonis  cognosci  non  po- 
test.  Adhaec  cum  neminem  neque  plura ,  neque 
meliora  scire  oporteat,  quam  Theologum,  non 
convenit  eum  aliarum  artium  rudem  esse:  ab  hoc 
consilium  de  maximis  rebus  petitur:  hic  censuram 
non  modo  de  privatis  moribus,  sed  etiam  de  pu- 
blicis  legibus  agit ,  quas  ad  res  mihi  quidem  ube- 
rior  quaedam  et  locupletior  doctrina  requiri  vide- 
tur,  quam  vulgo  putant:  de  qua  ut  in  praesentia 
non  dicam,  neque  enim  est  instituti  nostri  omnia 
persequi,  tantum  haec  ad  commonendos  adole- 
scentes  dico:  Quoties  de  hominis  natura  ac  parti- 
bus  Theologo  dicendum  est?  At  eam  rem  clarius 
explicari  poterit  is,  cui  notae  sunt  nostrae  de  re- 
rum  natura  disputationes. 

Quantum  lucis  adferet  sacris  literis,  quiPhi- 
losophorum  doctrinam  de  moribus  curn  illis  con- 
feret?  et  ostendet,  quae  consentiant,  quae  non 
consentiant.  Ego  vero  etiam  necessarium  esse 
iudico,  ostendere  utrunque  doctrinae  genus  et 
intervalla  certa  regione  describere,  et  fines  eorum 
regere,  ut  Iureconsulti  loquuntur,  ne  possit  ite- 
rum  in  Christianae  doctrinae  possessionem  Phi- 
losophia  irrumpere.  Quod  si  fecissent  veteres 
non  usque  adeo  contaminata  esset  ante  haec  tem- 
pora  doctrina  ecclesiastica.  Quid  quod  etiam 
historiae  cognitione  opus  est  Theologo,  in  qua 
ut  tempora  consentiant,  iudicium  ex  motibus 
siderum,  et  ex  eclipsibus  sumitur,  quam  ad  rem 
quis  non  intelligit,  quarum  artium  scientia  adhi- 
benda  sit?  Proinde  quid  aliud  est  quam  ovog 
ayuir  {ivOTyQia,  qni  cum  sacrarum  literarum  in- 
terpres  perhiberi  velit,  reliquas  omnes  disciplinas 
aspernatur?  Quare  ut  finiam,  adhortor  vos 
adolescentes,  ut  iustam  operam  collocetis  in  haec 
primae  aetatis  studia  ,  ut  ad  reliquas  disciplinas 
11 

instructiores  accedatis.  Quod  si  dimidium  facti 
qui  bene  coepit  habet,  profecto  et  vos  in  superio- 
ribus  disciplinis  plus  promovebitis,  si  recte  coe- 
peritis,  hoc  est,  si  earum  literarum,  de  quibus 
dico ,  scientiam  ad  eas  attuleritis.  Haec  quan- 
quarn  sedulo  praeceptores  vestri  monent ,  tamen  et 
ego,  quia  ita  ferebat  tempus,  iudicavi  vobis  in 
memoriam  esse  redigenda.     Dixi. 


No.  20. 


an.   1528. 


De  Henrico  III. 


Apud  Crat.  Myl.  p.  878.,    in  Declamat.  T.  II.   p.  558.,    in 
Servest.  II.  p.  548.,   apud  Richard.  II.  p.  851. 

Historia   de   Henrico   III.    Imperatore,     ac 
Rodolpho  JDuce  Saxoniae. 

Quemadmodum  in  omnibus  aliis  artibus  traden- 
dis  magna  vis  estexemplorum  ,  ita  praeceptis  recte 
vivendi  res  gestae,  et  exitus  bene  aut  secus  facto- 
rum,  magnum  lumen  addunt:  et  haud  scio,  an 
magis  etiam  quam  ipsa  praecepta  animoshominum 
ad  virtutem  colendam  exuscitent.  Nam  et  Evan- 
der  cum  filio  domi  tradere  omnia  de  regiis  officiis 
praecepta  posset,  maluit  ei  vivum  exemplar  pro- 
ponere,  in  quod  tota  mente,  totoque  animo  in- 
tueretur,  quodque  exprimere  summis  viribus  slu- 
deret.     Sic  enim  commendat  eum  Aeneae: 

tua  cernere  lacta 
Adsuescat ,  priniis  et  te  niiretur  ab  annis. 
Itaque  prudenter  facere  iudicandi  sunt,  qui  in 
hunc  locum  memorabilia  exempla  afferunt ,  vel  ut 
ipsi  instructiores  ad  vitam  recte  agendam  tracta- 
tione  illorum  evadant,  intuemur  enim  propius 
quae  ipsi  scribimus,  vel  etiam  ut  aliorum  utilitati 
consulant.  Ego  igitur  non  dubitavi  historiam 
quandam  huc  afferre,  non  perinde  omnibus  no- 
tam :  sumpta  est  enim  ex  rebus  gestis  Germanico- 
rum  Imperatorum,  quae  nullum,  ut  scitis,  lite- 
rarnm  lumen  habet.  Quanquam  autem  videbam 
non  esse  mediocris  artificis,  eiusmodi  res  e  tene- 
bris  erutas  illustrare  ac  ornare,  tamen  in  patria 
aliqua  historia  malui  operam  sumere,  quam  in 
peregrina.  Turpe  est  enim  nobis,  cum  in  alia- 
rum  gentium  rebus  gestis  inquirendis  tam  curiosi 
simus,  domesticas  ignorare,  nec  maiorum  noslro- 
rum  salutem,  omnes  vires  omneque  studium 
contulerint,   iure  poterimus  ingratitudinis  accu- 


sari,  si  memoriam  eorum  qui  de  nobis  optime 
meriti  sunt,  conservare  non  conemur.  Quare 
tametsisentiebam  me  non  posse  pro  dignitate  hanc 
causam  quam  suscepi  exponere,  tamen  arbitrabar 
vos  facile  mihi  veniam  daturos  esse,  quia  pietate 
erga  patriam  adductus  in  tali  argumento  vires  in- 
genii  experiri  non  ostentare  voluissem.  Ac  prin- 
cipio  vobis  historiam  recitabo  quarn  potero  brevis- 
sime,  postea  exponam  quae  inde  utilitas  excerpi 
possit.  Qui  enim  ita  legit  historias,  ut  nihil  ad 
suum  usum  inde  transferat,  non  satis  perspicit, 
quid  consilii  habuerint  sapientissimi  homines,  qui 
primi  monumenta  rerum  gestarum  ad  posteros  re- 
linqui  curaverunt.  Ante  annos  fere  quingentos 
Romani  Pontifices  diuturnum  bellum  et  calamito- 
sissimum  incredibili  pertinacia  cum  nostris  Impe- 
ratoribus  gesserunt,  dum  ad  se  rapiunt  ius  Epi- 
scoporurn  creandorum  in  Germania:  nam  ante  id 
tempus  Principes  ipsi  Episcopos  suis  provinciis 
dederunt,  nec  passi  sunt  aequo  animo  sibi  ius 
suum  extorqueri:  neque  enim  utile  putabant  esse 
patriae  infinitum  Pontificis  imperium.  Econtra 
Pontifices  summa  vi  decertabant,  non  ut  religio- 
nem  defenderent,  sed  ut  imperium  atque  opes  am- 
plificarent.  Nec  cum  uno  Imperatore  dimicave- 
runt,  sed  aliquot  seculis  bellum  perpetuum  fuit, 
non  perinde  celebratum ,  ut  Punica  bella  pop\ili 
Romani,  defuerunt  enim  et  in  ltalia  et  in  hac  na- 
tione  scriptores,  sed  non  minus  luctuosum  ac  fu- 
nestum  Germaniae  atque  Italiae,  atque  Punica 
bella  Romanis  et  Carthaginensibus  fuere.  Sed 
acerrima  ea  de  re  contentio  cum  Henrico  III.  fuit. 
Incidit  enim  ille.tanquam  in  epithasin  fabulae,  in 
medium  cerlamen.  Moverant  enim  Episcopi  bel- 
lum  adversus  patrem,  et  quosdam  Germaniae  po- 
pulos  ad  suas  partes  praetextu  religionis  pertraxe- 
rant.  Cum  autem  Pontifex  virtutem  Henrici  sus- 
tinere  diutius  non  posset,  ac  sentiret  victoriam 
inclinare  ad  Caesarem,  consilium  cepit  non  minus 
impium  quam  callidum ,  intestinum  in  Germania 
bellum  excitat,  ut  Caesar  domi  occupatus,  ab  Ita- 
lia  retraheretur,  simul  utcum  suis  civibtis  maiore 
cum  periculo  pugnaret.  Nam  cum  haberet  ob- 
noxios  Saxonum  Episcopos,  Pontifex  egit  perillos, 
ut  Saxoniae  Ducem  Imperatorem  designarent. 
Accessit  et  Pontificis  Romani  autoritas,  qui  hunc 
de  more  Caesarem  salutavit.  Nihil  tale  Princeps 
optimus  ambierat,  delatum  etiam  honorem  forti- 
ter  recusabat  suscipere:  novum  enim  et  inaudi- 
tum  ad   id  tempus  in  Germania  exemplum  erat, 


165 


DECL.    DE   HENRICO  III. 


166 


Caesari  redacto  in  ordinem  successorem  dari.    Nec 
religione  prorsus  liber  animus  erat,  quia  alienum 
a  boni  civis  officio  videbatur,  Principis,  cui  fidem 
dedisset,   maiestatem  laedere.      Sed  ad  extremum 
superstitione,    qua  nihil  in   Imperatorum  animis 
potentius    est,    victus   atque   expugnatus   est,    ut 
Caesaris  titulum  susciperet.      Nam  Episcopi  per- 
suadent  fidem  Henrico  datam  non  esse  servandam, 
postquam    is    a  Pontifice  proscriptus  esset,    quia 
nulla  ullius  iuris  aut  officii  societas  cum  excommu- 
nicatis  esse  debeat,   docent  contra  religionem  fa- 
cturum   esse,    nisi   obtemperet  Piomano  Pontifici 
vocanti  eum  ad  suae  dignitatis  ac  libertatis  defen- 
sionem.     Magna  erat  autoritas  Episcoporum  pro- 
pter  opinionem  vel  doctrinae  vel  pietatis.     Itaque 
PrincepsSaxoniae  assentitur  eorumorationi,  quae 
in   speciem  plena  pietatis  erat.      Bellum    summa 
vi  molitur,  quod  varia  fortuna  plus  annis  octo  ge- 
stum  est.      Quam  graviter   afflixerit  Germaniam 
tam  longum  bellum,    quantum  civium  absumpse- 
rit,  pro  vestra  prudentia  existimare  facile  potestis. 
Saepenumero  iusta   acie  dimicatum   est,    sed   ad 
extremum  ad  Picam  flumen  in  agro  Lipsensi  opi- 
nor  summis  viribus  praelium  commissum  est,    in 
quo  Saxonum  exercitus  caesus  et  fugatus  est,    et 
lmperatori    Saxonum    cum   fortissime   pugnasset, 
manus  praecisa  est.      Princeps  Saxonum  aeger  ex 
vulnere  in  oppidum  Mersburg  illatus  est,  ubi  cum 
decumbenti  manus  quam    amiserat,   allata  atque 
ostensa  esset,  coepit,  ut  fit  in  rebus  adversis,  ex 
eventu  consilium  aestimare:    et  quia  manus  prae- 
cisa  erat,    interpretatur  fatalem  fuisse  casum,   et 
manum  ei  datae  fidei  poenas   dare.      Conversus 
igitur   ad   Episcopos,    quorum  autoritatem  atque 
consilium   secutus  erat,    inquit:    Videte  Domini, 
haec  est  manus,    qua   fidem    dedi   Domino    meo 
Henrico    Imperatori;    nunc  cogitate,    an   iustam 
causam   defectionis   habuerimus.      Nec   post   eam 
vocem  diu  superstes  fuit,  sed  ex  vulnere  mortuus 
est.      Quid   autem    querela  illa  acerbius    cogitari 
potest?    Est  aliquid  ,  magnis  crimen  abesse  malis, 
ut  ille  inquit,    et  plenissima  consolatio  est  in  re- 
busadversis,  mens  sibi  bene  conscia.     At  iste  de- 
plorans  hoc  modo  suum  fatum ,    profecto  signifi- 
cavit  se  sentire,   suo  scelere,    suaque  culpa  con- 
tractam  esse  calamitatem.     Nullum  autem  suppli- 
cium,    nulli  cruciatus,    quamvis    horribiles,    ad 
huius  doloris  acerbitatem,  quem  turpitudinis  con- 
scientia  facit,    conferendi   sunt.       Exposui  vobis 
historiam  non  ut  debebam,    sed  ut  potui.     Nam 


tanta  causa,  tamque  varia,  in  qua  tot  controver- 
siae  insunt,  de  religionibus,  de  colendis  Magi- 
stratibus:  praeterea  tam  varia  consilia  et  exitus 
mirabiles,  non  potest  mediocri  aliqua  facultate 
ingenii  explicari.  Nos  vero  etiam  breviores  iusto 
fuimus,  propter  angustias  temporis,  quod  nobis 
ad  dicendum  praescriptum  est. 

Nunc  venio  ad  alteram  orationis  meae  par- 
tem:  promisi  enim  me  posteaquam  recitassem  hi- 
storiam,    dicturum  esse,    quid    iudicem  eam   ad 
nostros  mores  utilitatis  afferre  posse.      Etenim  si 
res  tanta  divino  consilio  accidit,    quemadmodum 
sentire  Christianos  decet,    profecto  statuere  debe- 
mus,    ad  nos  id  exemplum  pertinere.      Quemad- 
modum  enim  fabulae,   quae   in  theatris  aguntur 
non  propter  eas   personas   quae  repraesentantur, 
sed  spectatorum  causa  suscipi  solent,    ut  quid  in 
vita  deceat,  admoneantur,  ita  nobis  ostenditDeus 
varia  exempla  maximarum  rerum,  ut  officii  nostri 
nos  commonefaciat.     Nec  putate  ea  tantum  exem- 
pla  divinitus  nobis  monstrata  esse,  quae  in  sacris 
literis  perscripta  sunt,     totus  hic    mundus  velut 
proscenium  quoddam  est  Dei,  in  quo  omnium  of- 
ficiorum  exempla  quotidie  exhibet.     Proinde  dili- 
genter  consideranda  est  historia  quam  recitavi    ut 
quid  admoneat  nos  intelligamus.     Sed  ut  alios  lo- 
cos  multos   quos   complectitur,    omittamus,    vox 
illa  extrema  miserabilis  indicat,  quid  in  exitu  talis 
viri  vobis  spectandum  sit:  significavit  enim  Prin- 
cipem  superstitione  adductum  esse  ad  bellum  mo- 
vendum  adversus  Imperatorem.      Nihil  supersti- 
tione  peslilentius  est,  sed  haec  tum  maxime  nocet, 
quando  armat  homines  adversus  legitimos  Magi- 
stratus.     Nulla  fere  gens  est,  quae  non  olim  hu- 
manas  hostias  mactaverit,  atque  alii  saevierunt  in 
liberos,    alii  suis  dentibus  senes  parentes  per  sa- 
crificii  speciem  Janiaverunt,    huiusmodi   portenta 
superstitio  parit,    sed  haec  paucorum  caede  con- 
tentaest,  in  bellis  saevit  atrocius,   ubi  multa  ho- 
minum  millia  simul  trucidantur,    ubi  parentes  in 
liberos,  filii  in  parentes,  cognati  in  cognatos  fer- 
rum    aliquando    stringunt.       Nulla   propemodum 
aetas  ab  hac  peste  fuit  immunis.      Sed  ut  vetera 
exempla  omittamus,  abhinc  triennio  quam  horri- 
bilis  rnotus,  quantum  incendium  subito  exarserat, 
cum    vulgus    arma     adversus    Magistratus    cepit, 
cuius  tumultus  quam  fuerit  luctuosus  exitus ,  non 
ignoratis:    Sic  enim  accepimus,    caesa  esse  supra 
centum  millia  hominum.     Quae  res  aut  alia  sim- 
plices  homines  initio  decepit?   quae  res  alia  indu- 
11* 

cat  arrna  imperitae  multitudini,    nisi  superstitio, 

seu  quaedam  perversa  de  religione  persuasio?  Sci- 

tis  enim  sparsos  fuisse  libellos,    quibus  tanquam 

ad  pileum  vocabantur,   in  quibus  de  publicandis 

sylvis,    fluminibus,    de  donatione  creditorum  ,  et 

hoc  genus  alia  multa  scripta  erant,  et  m;tle  detor- 

tis  scripturis,  nebulae  erant  offusae  oculis  multi- 

tudinis:     hi   libelli   seditionis  classicum  maximae 

parti  fuerunt.      Cum  igitur  tam  pestilens   res  sit 

superstitio ,    diligenter  adversus  eam  animos  no- 

stros  munire    debemus,    cum  sacrarum  literarum 

scientia,   tum    etiam    historiarum  cognitio'ne,    in 

quibus  est  videre,    quam    varie    occupet    animos 

hominum.      JNeque  enim  semper  eadem  facies  est, 

eademque  forma    superstitionis.      Nullus  Proteus 

taro  varius  est ,  quam  varias  formas  illa  solet  in- 

duere.      Videtis  quam  callide  obrepserit  isti  Prin- 

cipi,  de  quo  haec  oratio  instituta  est.     Magna  erat 

in  Germania  dissensio  Ecclesiarum:   nam  Eccle- 

siae  Saxonum  iudicabant  reliquos  Germanos,  qui 

in    fide    Caesaris    manserant,     nullas   ceremonias 

recte    posse   tractare,    propter  Pontificium  inter- 

dictum.      Diripiebantur  eorum  templa  velut  pro- 

phana  loca,  ad  ipsas  aras  trucidabantur  miseri  sa- 

cerdotes.      Quis  autem   non  moveretur  tantorum 

malorum  contemplatione?     Quis  non  cuperet  has 

tantas  calamitates  sanare,  si  quid  opis  afferre  pos- 

set?      Sic  affeclo  Principi  insinuat  se  superstitio, 

ac  persuadet  id  fore  remedium  publicorum  malo- 

rum,    si  oppresso  Imperatore  dissensiones    eccle- 

siasticas  tollat.     Sed.  vide  quantum  in  isto  consilio 

turpitudinis  fuerit.      Primum  divina  ac  huraana 

iura   violat,    cum    adversus    suum    magistratum, 

quem  et  doctrina   religionis  et  omnium  gentium 

leges  bona  fide  coli  praecipiunt,    arma  capit.     Et 

cum  talia  fuerint  auspicia  novi  imperii ,  nihil  est 

quod  miremur  exitium  tragicum  esse.      Quid  enim 

accidit  inito  regno?    Num  restituit  pacem?     Num 

sustulit    Ecclesiarum   dissensiones?     Nequaquam, 

sed  morbum  intempestive  medicando  multo  magis 

exacerbavit:    nam    suscepto    bello    nihil  usquam 

tranquillum    erat.      Hic  primum   mutuis   accensa 

odiis,  utraque  pars  crudelius  saevire  coepit,  quam 

antea  unquam.     Postremo  praeterquara  quod  exi- 

tus  Principis   fuit  miserrimus,    tota    etiam   ditio 

amisso  Principe   victoribus  praedae  fuit.      Hunc 

exitum  superstitiosi  consilii  diligenter  considerate, 

et  saepe  vobis  raanum   illam  Principis  praecisam 

ob   oculos  ponite,    ne  ipsi   unquam  superstitione 

adducti,  Magistratuum  autoritatem  laedatis.     Illa 


manus  admoneat,  neminem  quantumvis  magnis 
viribus  munitum,  contemptuin  Magistratum  im- 
pune  ferre.  Pinguntur  in  quibusdam  urbibus 
brachia  in  foro ,  quae  significent,  capitale  esse, 
ferrum  adversus  alterum  stringere,  lta  vos  ma- 
num  illam  Principis  pingite  vobis  in  animo,  ut 
intuerieam,  quoties  opus  est,  possitis,  ac  memi- 
nisse,  qualis  sit  exitus  eorura,  qui  Magistratus 
contumelia  afficiunt.     Dixi. 


No.  21. 


an.  1529. 


De  ebrietate. 


Apud  Cral.  Myl.  p.  528.,  in  Declamat.  T.  I.  p.  700.,  in 
Servest.  I.  p.  613.  et  apud  Richard.  II.  p.  57.  —  Me- 
lanthonem  hoc  anno  collegisse  quae  ad  ehrietatem  spe- 
ctarent,  intelligitux  ex  Epist.    Vol.  IV.  p.  964. 

Vituperatio  ebrietatis  3  scripta  [recitata]  aVito 
Winshemio. 

Marcus  Cato,  cum  aliquando  ad  plebem  Roma- 
nam  importunius  de  divisione  frumenti  atque  aliis 
suis  commodis  tumultuantem  oralionem,  qua 
placaret  eos,  habere  instituisset,  et  parum  aequis 
auribus  se  a  plerisque  audiri  animadverteret,  in 
hunc  modum  initio  dicendi  fertur  exclaraasse: 
Quam  difficile  est,  inquiens,  ad  venlrem  verba 
facere,  qui  aures  non  habet?  Sentiebat  enim 
surdo  fabulam  cantari,  si  quis,  praesertim  apud 
vesanam  multitudin^m  ,  ventri  leges  dictaret. 

ldem  ego  mihi  quoque  accidere  vererer,  si 
haec  oratio,  quam  iussu  praeceptorum  de  sobrie- 
tate  ac  temperantia  institui ,  mihi  alicubi  in  coetu 
vulgi ,  ac  heluonum ,  pro  nulla  re  magisquam  pro 
ventre  sollicitorum  habenda  esset:  hi  enim  ad  pri- 
mam  statim  raentionem  sobrietatis,  me  risu  et 
clamoribus  exploderent,  aut  indignantes  e  medio 
proturbarent:  non  enim  immitius  saevit  ira  leae- 
nae,  abreptis  catulis,  quam  furor  istorum  heluo- 
num,  quando  ventri  suo  et  gulae  finem  modum- 
que  statui  audiunt. 

Quare  si  in  tali  theatro  perorandum  esset, 
causam  mihi  hanc  relinquendam,  et  capite  obvo- 
luto,  qua  possem  exeundum  putarem. 

Cum  vero  in  hoc  doctissimorum  virorum  et 
adolescentum  consessu,  quibus  cum  honestissimis 
ingenuarum  artium  studiis,  cum  Musis,  hoc  est, 
cum  humanitate  commercium  est,  quibus  plus  sa- 

nae  mentis  inesse  et  mores  ac  sententiae  cum  stn- 
diis  congruere  debent  contra  ebrietatem,  qua  in 
hac  quidem  vita  nihil  foedius  esse  polest ,  dicen- 
dum  sit,  nihil  dubito,  quin  satis  aequos  et  be- 
nignos  auditores  sim  habiturus.  Et  me  contume- 
lia  vos  afficere  iudicarem,  si  velut  dubitans  de 
vestra  in  hac  causa  benevolentia,  longa  praefatio- 
ne  eam  mihi  conciliandam  putarem.  Qnapropter 
hac  quidem  parte  omissa,  unum  vos  precabor,  ut 
si  minus  quam  pro  atrocitate  ac  foeditate  huius 
flagitii  dicam  et  propter  imbecillitatem  oneri  suc- 
cumbam ,  id  pro  vestra  aequitate  aetati  meae, 
quam  gravibus  argumentis  tractandis  adhuc  im- 
raaturam  esse  videtis,  et  tenuitati  ingenii  condo- 
netis.  Quod  me  quidem  a  vobis  non  difficile  im- 
petraturum  spondet  summa  humanitas  vestra  mihi 


non  lgnota. 


Otnissa  igitur  longiore  praefatione,  ad  rem 
potius  ipsam  accedamus.  De  temulentia  mihi  et 
ebrietate  in  praesentia  oratio  erit,  Adolescentes, 
de  qua  ego,  sed  alio  quodam  modo  dicere  possum, 
quod  de  virtute  Plato  dixit,  incredibiles  eam 
amores  in  animis  hominum,  si  oculis  percipi  pos- 
set,  excitaturam.  Ita  ebrietatem  ,  si  eius  tnrpi- 
tudo,  quanta  est,  a  nobis  cerneretur,  ac  si  non 
oculi  nostri  rem  tam  foedam  consuetudine  quadam, 
qua  nihil  in  rebus  malis  nocentius  est,  prope  iam 
ferre  didicissent,  haud  dubie  gravissimum  odium 
sui  apud  omnes  parituram.  Nemo  enim  est,  qni 
non  toto  corpore  atque  animo  cohorresceret,  ac 
velut  ad  ominosum  et  infaustum  aliquod  monstrum 
paveret,  quoties  in  ebrii  alicuius  hominis  conspe- 
ctum  incidisset,  si  non  veluti  morbo  quodam  oculi 
nostri  hebetati  caecutirent,  et  mentes  ad  sensum 
tantae  foeditatis  consuetudine  ipsa  iam  occalluis- 
sent.  Si  enim  cum  quid  in  natura  rerum  a  com- 
muni  lege  ac  ordine  deerratum  videmus,  exhor- 
rere  atque  ea  monstra  abominari  solemus,  utpote 
cum  ex  bove  bicipites  vitulos,  ex  sue  canem  edi- 
tum ,  aut  aliquid  inusitatum  e  terra  natum  ,  vel  in 
coelo  conspectum  accepimus,  non  minus  cerle 
abominabile  et  obscoenum  portentum  iudicandum 
est,  cum  homines  excellentissimam  illam  naturam, 
quae  ad  gloriamDei,  ad  immortalitatem,  ad  vir- 
tutem  atque  temperantiam  condita  est,  illa  imma- 
ni  heluandi  ac  perpotandi  consuetudine  ita  ex  ho- 
minibus  in  feras  bestias  transformari  videmus,  ut 
praeter  oris  lineamenta  in  illis  humani  nihil  am- 
plius  agnoscere  possis.  At  quid  de  bestiis  dico, 
quarum  vita  utut  est,  multo  certe,  quam  horurn 


hominum ,  minus  est  detestabilis,  utpote  quae 
naturae  ipsi  tamen  conformis  et  consentanea  est. 
At  isti  homines  fugere  prorsus  se  ipsi,  et  homi- 
nem  ex  homine  exuentes,  naturam  humanam 
odisse  videntur,  imo  vero  cum  ea  belligerantur, 
et  expugnata  ipsa,  aliam,  ac  nimio  plus  quam  be- 
luinam  induunt,  ut  recte  dictum  sit:  Omnem  na- 
turam  quae  a  sua  specie  degeneret,  in  multo  de- 
teriorem  abire,  quarn  si  eam  naturam  ingenuisset. 
Et  cum  horrendum,  tum  vero  etiam  miserabile 
est,  ex  omnibus  animantibus  unum  hominem  tam 
longe  ab  ea  excellentia ,  ad  quam  divinitus  condi- 
tus  est,  degenerare.  Quid  enim  esse  aut  cogitari 
potest,  non  iam  dicam  humanitati,  sed  ipsi  omni- 
110  naturae  magis  adversum,  quam  suis  membris, 
valetudini  vitaeque  propriae ,  ultro  et  nulla  de 
causa  vim  afferre?  Solent  hoc  nonnunquam  fa- 
cere,  qui  mente  capti  atque  in  furorem  acti,  ne 
seipsos  Jaedant,  vinculis  cohercentur.  At  isti 
heluones,  qui  adhuc  mentis  ac  rationis  compotes, 
si  Diis  placet,  videri  postulant,  si  modo  sunt,  et 
non  multo  graviori  genere  furoris  agitantur,  ho- 
stilem  in  modum  sibi  ipsi  manus  afferunt,  in  se 
ipsos  saevientes,  infestissimosque  morbos,  cru- 
ciatus,  atque  exitium,  ultro  ac  volentes  videntes- 
que  sibi  accersunt.  Id  ita  esse  quotidiana  exempla 
nimis  multa  testantur,  et  res  loquitur  ipsa,  ut 
nunquam  verius  quam  hoc  tempore  dici  potuerit, 
plures  crapula  quarn  gladio  occumbere ,  imo  vero 
plures  crapula  seipsos  crudeliter  occidere,  quam 
ullo  alio  genere  mortis  aut  casuum  humanorum 
perire.  INam  quod  haec  sit  communis  labes  ac 
ruina  sanitatis  animi  pariter  ac  corporis,  quod  ad 
corrumpendum  ac  frangendum  vigorem  omnium 
membrorum,  ad  exitium  ac  mortem  nulla  magis 
compendiaria,  nec  brevior  sit  via,  non  longum, 
neque  difficile  erit  ostendere.  Quem  enim  un- 
quam  vidistis  ebriosum  hominem,  cui  non  in  me- 
dia  iuventa  corpus  omni  genere  morborum  con- 
fectum  ac  debililatum,  sensus  omnes  labefactati 
corruptique  fuissent?  Occupat  illos  senium  et  oc- 
casus  vitae,  dum  adhuc  sunt  iuvenes,  dumque 
quam  maxime  viribus  pariter  corporis  atqvie  ani- 
mi  vigere  ac  valere  debebant.  Neque  id  mirum, 
nulla  enim  pars  est  corporis,  neque  animi,  quae 
non  ista  immani  perpotandi  ac  heluandi  consuetu- 
dine  gravissime  laedatur.  Stomachum  primum 
et  epar,  quaeque  alia  membra  nutritioni  caetero- 
rum  destinata  sunt,  necesse  est,  isto  poculorum 
I  proluvio  ita  debilitari  atque  corrumpi,  ut  neque 

coquendo  praeparandoque,   nec  distribuendo  cor- 

pori  hunc  quo  vivimus  vigemusque,    sanguinem, 

amplius  usui  esse  possint.      Calor  naturalis,  qui 

coctionis    effector    est,    quo,    ut  Gicero   testatur, 

omnia  aluntur  ac  crescunt,    et  sine  quo  neque  ali 

quicquam  potest,    nec   crescere,   ita  in  istis  potu 

atque  ex  eo  natis  vitiosis   humoribus  obruitur  ac 

demergitur,    ut  vel  nullum  eius  amplius   sit  vel 

admodum  segne   in  corpore  ministerium.      Hinc 

quam  multiplicibus  gravibusque  morbis  afflicten- 

tur  isti  nepotores,  videmus:  neque  enim  id  rarum 

est  aut  obscurum,  statim  color  ipse,  quem  sanguis 

prout  est,  gignere  solet,    quae  sit  valetudo  indi- 

cat,  is  vero  talis  est,   ut  te,  eorum  quempiam  in- 

tuens,  emortuum  cadaver,  non  vivum  corpus  pu- 

tes  intueri.      Caput  illis   tremulum    est,    incerto 

motu    nutans,    vertigine   laborant    perpetua,    ea 

praenuacia  est  apoplexiae:   oculi  rubentes  et  con- 

tinuis  lachrymis   stillantes,    oculorum  anguli  tu- 

mentes,  indicium  id  est  cachexiae  totius  corporis, 

qui  gradus  ad  hydropisin  proximus  est,  genae  la- 

bentes  et  quales  tabidis  aut    senio  confectis   ani- 

culis,  nasus  morphaicus,  oris  halitus  multo  quam 

cloacae  gravior,     dentes   putridi  scabrique,    spi- 

randi  difficultas,    tussis,    ructus  et  vomendi  ex- 

puendique,  praesertim  horis  matutinis,  foeda  ne- 

cessitas,    lingua    adhaec    titubans    etiam    sobriis, 

vox  rauca  et  obscurus  pro  sermone  stridor,  ma- 

nustremulae,  nodosae,  morbo  articulari  foedum 

in  modum  distortae    ac   fractae;    venter,    quem 

quis  verius  poculorum  latrinam  dixerit,  propen- 

dens,  morbosus;    crura  qualia  elephantis,    tumi- 

da,    labantia,  plena  foedis   ac  graviter  olentibus, 

hulceribus,  pedes  podagrosi:    podagra  enim  isto- 

rum  heluonum  assidua  comes   est  et    pedissequa. 

Nam  belle  convenit,  quod  Epigrammalicus  grae- 

cus  ait,    Bacchum  cum  Venere  aliquando  concu 

buisse ,    et  ex  eo  concubitu  prognatam  esse  filiam 

podagram.      Haec  duo  enim  qu;ie  per  se  ac  sola 

plurimum  nocent,    quando  in  unum  conveniunt, 

tum  vero  nihil  est  magis  pestiferum.     Fit  autem 

plerumque,    ut  homines  temulenti  acebrii,   tunc 

cum  cibo  potuque  ad  summum  distenti  sunt,    ad 

res   venereas  proruant  sese.      Hinc  subitae  mortes 

atque  intestata  senectus,   ut  Satyricus  ait.      Hinc 

istum  potorum,    pene  porcorum  dixeram,  gregem 

circumsistit  velut  agmine   facto  morborum  omne 

genus,     sequiturque    totius    corporis   et    omnium 

membrorum  extrema  labes  ac  deformatio,  cerebri 

tamen  praecipue,   ea  enim  pars  cum  temulentiae 


velut  sedes  sit,  ex  omnibus  gravissime  laeditur. 
Nam  cum  stomachus,  cuius  virtus  et  calor,  ut 
diximus,  assidua  poculorum  proluvie  extinguitur, 
incoctos  illos  ciassosque  vapores  ad  caput  et  cere- 
brum  exhalat,  venaeque  ac  meatus  ibidem  replen- 
tur,  atque  praecluduntur,  necesse  est  magnam 
spirituum  perturbationem ,  sensuumque  ac  motus 
totius  corporis  labefactationem  sequi:  instrumenta 
enim  sensuum  sua  potentia  ac  vigore  destituuntur, 
spiritus  quo  omnia  in  corpore  vegetantur  ac  vi- 
vunt,  obstructo  per  venas  transitu,  non  potest  of- 
ficio  suo  fungi,  hinc  pleraque  organa  sensuum 
praemoriuntur.  Nervos  vero  et  ea  membra  quae 
ex  his  constant  ac  motui  delegata  sunt,  ea,  in- 
quam,  omnia  fonte  ipso  ac  principio  nervorum 
cerebro  laeso  et  ipsa  sua  vi  destitui  ac  debilitari 
necesse  est.  Hinc  illa  capitis  crebra  nutatio  atque 
gravedo,  qua  hoc  genus  hominum  perpetuo  labo- 
rat.  Hinc  manuum  tremor,  hinc  omnium  arti- 
culorum  dissolutio,  quam  paralysin  dicunt.  Vix 
manus  amplius  levandis,  et  ad  os  atque  ad  illam 
poculorum  charybdim  admovendis  calicibus  suffi- 
cit.  Videtisne  quam  tremulo  et  vacillanti  motu 
combibonibus  calicem  porrigant,  etquantum  inter 
porrigendum  vini  effundant?  O  miseros  homi- 
nes,  quibus  iam  etiam  manus  ad  eam  quam  ipsi 
solam  ac  summam  voluptatem  rentur  esse,  mini- 
sterium  amplius  denegant.  Memini  ego,  Medi- 
cum  quendam  ad  virum  equestris  ordinis  gravi 
morbo  decumbentem  aliquando  vocatum,  et  ab 
aegroto  atque  amicis  de  origine  ac  causis  morbi, 
ut  fieri  solet,  interrogatum ,  respondere,  fluxio- 
nem  quandam  e  manu  dextera  in  caput  defluen- 
tem  ,  fontem  illi  et  causam  morborum  esse.  Cum 
ille  mirabundus,  qui  id  fieri  posset,  quaereret, 
Medicus  cantharum  qui  prope  in  mensa  adstabat 
potu  plenus,  protinus  correptum  ad  os  admovebat, 
ostendens  hanc  esse  fluxionem  tot  morborum  cau- 
sam.  Facete  ille  quidem  nec  minus  vere:  sentie- 
bat  enim  valetudini  nullam  nocentiorem  esse  pe- 
stem,  quam  istas  perpotationes.  Sed  non  audiunt 
Medicum  isti  nepotores,  ne  tum  quidem,  cum  al- 
terum  pedem  in  Charontis  cymba  habent.  Multo 
enim  peius  animo  valent  quam  corpore  ,  id  quod 
infra  ostendemus.  Namcerebrum,  quae  rationis 
ac  mentis  sedes  est,  ita  illis  concussum  et  labe- 
factatum  est,  ut  non  modo  mente,  sed  ne  sensi- 
bus  quidem  integris  uti  possint.  Destituunturque 
non  tantum  illis  virtutibus,  quibus  homines  acae- 
teris  animantibus  separantur,  sed  iis  etiam,  quae 

cum  brutis  nobis  communia  sunt  [sensu  ac  motu. 
Galenus  crapulam  a  vibrando  et  quatiendo  capite 
dictum  affirmat,  et  ab  hac  praecipua  labe  rei  foe- 
dissimae  nomen  inditum.  Id  satis  in  istis  heluo- 
nibus  adparet,  quibus  vel  cerebri  nihil  est,  vel  si 
quid  est,  ita  est  quassatum  atque  affectum,  ut  suo 
amplius  officio  fungi  nequeat.  Declarat  hoc  sen- 
suum,  quos  exteriores  vocant,  extrema  debilitas 
in  ebriosis,  quorum  iam  non  est  diminuta  actio, 
ut  Medici  loquntur,  sed  corrupta  prorsus,  imo 
vero  persaepe  etiam  ablata.  Non  enim  hi  tantum, 
si  qua  sunt  aliquo  intervallo  seposita  vident,  aut 
agnoscunt  minus ,  sed  etiam  ea  quae  quidem  sunt 
proxima.  Surgit  his  mensa  geminis  luminibus, 
utaitluvenalis,  procantharo  uno  duos  vident,  pro 
uno  conviva  geminossalutant,  denique  iam  omnia 
conduplicata  cernuntur  eis,  pro  calice  candela- 
brum  manibus  prehendunt  bibituri,  foras  ituri  a 
ianua  deerrantes,  in  fornacem  incursant.  Atque 
haec  adhuc  sunt  initia  morbi:  nam  si,  ut  plerum- 
que  solent,  sic  heluari  pergunt,  postremo  lumi- 
nibus  prorsum  et  auribus  capiuntur,  caeterisque 
sensibus  destituuntur,  trahunlurque  semimortua 
et  evecta  crapula  misera  corpora,  et  sunt  revera 
quod  dicuntur,  viva  cadavera  atque  terrae  inuti- 
lia  et  execranda  onera,  donec  alium  apoplexia, 
alium  morbus  comitialis  horribiliter  prius  excar- 
nificatum  extinguat.  Nam  hic  morbus  est  familia- 
ris  hominibus  ebriosis,  atque  ipsa  adeo  ebrietas 
quid  aliud  est,  si  propius  consideres,  quam  spe- 
cies  quaedam  morbi  comitialis?  praecluduntur 
enim  crudis  illis  densisque  vaporibus,  quos,  ut 
dixi,  stomachus  et  caetera  membra  nutritioni  de- 
stinata  a  nimio  potu  exhalant,  venae  atque  mea- 
tus  cerebri,  ac  per  eos  spiritui  transitus  negatur, 
unde  sentiendi  et  movendi  potentia  caetera  mem- 
hra  destitui  necesse  est,  id  quod  ebriis  perinde  ut 
morbo  comitiali  laborantibus  accidere  videmus, 
multiquesaepe  ita  sunt  subito  praefocati,  tetroque 
et  horribili  genere  mortis  extincti.  Cui  tu  infen- 
sissimo  hosti  istos  cruciatus  atque  haec  tam  saeva 
supplicia  possis  optare?  Sunt  haec  quidem  quae 
corpus  patitur  a  crapula  gravissima,  sed  graviora 
tamenquaepartipraestantiori,  nempe  animo  acci- 
dunt.  Non  enim  tantum  oculorum,  aurium,  ma- 
nuum  ,  pedum  ac  caeterorum  membrorum  sani- 
tas  vigorque  ebrietate  corrumpitur,  sed  multo 
gravius  illae  dvvctjiieig  ac  virtutes  animi  laeduntur, 
atque  ea  pars  praecipue  in  ebriosis  suo  naturali 
motu  usuque  destituitur.      Nam  quae  vis  integra 


mentis  in  iis  esse  potest ,  vel  ad  percipiendas  reti- 
nendasque  veras  ac  proprias  rerum  imagines,  vel 
ad  faciendum  de  illis  sanum  rectumque  iudicium, 
in  quibus,  ut  breviter  dicam  ,  omnis  corporis  ani- 
mique  sanitas,  non  secus  quam  in  phreneticis  la- 
befactata  ac  dissoluta  est,  sensus  omnes  velut  sede 
sua  moti  atque  eversi  sunt.     Quem  vos  igitur  ulla 
in  re  usum  talium  hominum  esse,  aut  quid  publi- 
cae    privataeve    rei    ipsis     mandandum    putatis? 
Primum  valetudo  debilitata,  ad  omnia  publica  et 
privata    officia   obeunda,    ad    res  gerendas  atque 
ad    omnes    contentiones    sustinendas   eos  inutiles 
reddit.     Deinde  cum  omnis  animorum  atque  inge- 
nii  vigor  ista  nocentissima  heluandi  ac  perpotandi 
consuetudine  ita  sit  enervatus,  ut  ne  sensus  qui- 
dem  communis  amplius  sint   compotes,    quid  ab 
eis  consilii    in   gravibus  atque    impeditis  negociis 
petas?     aut  quid   rei   seriae    committas   credasve 
illis,  quibus  cerebrum  periit,    cor  vino  sepultum 
est?    Prodeunt  ad  consultandum  membris  et  men- 
te  corrupti,    vinolenti,    halantes   etiamnum    pri- 
dianam  crapulam,     semisomnes,    oculis   natanti- 
bus,    vinum  ac  cerevisiam    crudam   incoctamque 
adhuc  redolentes:     summa ,    quorum  neque  pes, 
nec  mens  officium  suum  facit.     Hi  deinde  de  gra- 
vissimis  ,    nonnunquam  etiam  periculosissimis  ne- 
gociis    sententiam    rogantur,    quibus,    Hercnles, 
non  plus  mentis  est  quam  bovi  aut  porco.     Quid 
ergo  respondent?      Stulticiam  celare,  inquit  He- 
raclitus,    difficile    est,    in  vino  vero  impossibile. 
Vocem  ergo  hi  homines  non  in  convivio  tantum 
atque  inter  illa  immania  pocula,  sed  alieno  etiam 
saepe  loco    et    in    consilio   publico    emittunt  per 
iugulum  redituram,    eructant  suam  iwloxQaoiav, 
non  enim  tacere  possunt,    nec  videri  volunt  mi- 
nus  aliis  sapere.     Afferunt  ergo  inter  pocula  com- 
bibones  suos  meditatam  iam  ante   ac  decantatam 
furiosam  aliquam  fabulam ,    eam  statim  pro  folio 
Sibyllae  acDelphico  oraculo  cum  adplausu  audiri, 
et  cum  assensu  accipi ,  adorarique  postulant,  pe- 
rieris,    si  dissentias.      O  ter  et  amplius  miseram 
ac  perditam  Piempub.  quae  a  talibus  administratur 
consultoribus.      O   calamitosos  et  afflictos    cives, 
quibus  hi  leges  dictant.    Quid  enim  tam  absonum, 
absurdum,  atque  ab  omni  sensu  humano  alienum 
cogitari  potest,  quod  istae  furiosae  bestiaevel  cum 
exitio  publico  non  audeant?    quas  tragoedias  nul- 
la  de   causa   illi  non  excitant?    quibus    moribus, 
bellis  atque  incendiis  hi  non  miscent  omnia  atque 
perturbant?    Pievera  faces  Pierumpub.  nam  horri- 

bilium  saepe  cladium  non  uno  in  loco  tales  homi- 
nes  Rebuspub.   autores   fuerunt.      llias   malorum 
manet  eas  civitates,  quae  sunt  sub  rectore  temu- 
lento.      Recte  enim  Cato  dixit,  uno  excepto,  ne- 
minem  unquam  ad  evertendam  Rempub.  sobrium 
accessisse;   vix  enim  ulla  Respub.  diu  stetit,  quae 
ebriosorum  consilio  gesta  est;    vix  ulla  concidit, 
quam  non  ebriosi  everterint;  vix  ulla  non  floruit, 
qiiae  a  siccis  ac  sobriis  bominibus  administraretur. 
Non  igitur  potuit  Achilles  apud  Homerum  atrocius 
convitium  ignavo  ac  vesano  Regi  dicere,   quam  ut 
temulentum  eum  vocaret,    hoc  uno  probro  quid- 
quid  erat  gravissimorum  flagitiorum  complecti  vi- 
sus.     Nam  in  quibus  hoc  vitium  radices  egit,  de 
illis  nihil  est  quod  tibi  pollicearis  aut  speres  mo- 
derati    bonive:    sunt   homines    omnibus   partibus 
suis  ac  membris  fracti  corruptique,   omni  genere 
turpitudinis  et  flagitiorum  contaminati.      Aquam 
e  pumice  petas,  si  consilium  ab  eis  ulla  in  re  aut 
prudentiam    requiras.      Quomodo  enim    animum 
iucendere  possunt  adaliquam  seriam  cogitationem, 
qui  illa  perpetua   heluatione   potuque  penitus  se- 
pulti  sunt  ac  demersi?     Nunquam  illi  aut  rarissi- 
me   expergiscuntur,     sobrii  certe   nunquam  sunt, 
etiam  cum  non  sunt  poti,  tamen  illi  furiosi  motus 
vino  concepti  et  excitati,  adhuc  in  eis  exaestuant. 
Plato  in  epistola  quadam  ad  Dionis  propinquos, 
de  sua  in  Siciliam  peregrinatione  ita  scribit:   Quo 
cumvenissem,  inquit,    vila  illa  beata ,  quae  fere- 
batur,    plena  Italicarum  Syracusanarumque  men- 
sarum ,  nullo  modo  mihi  placuit,  bis  in  die  satu- 
rum   fieri,    nec  unquam  pernoctare  solum,   caete- 
raque  quae  comitantur  huic  vitae,  in  qua  sapiens 
nemo  efficitur  nnquam,  moderatus  vero  multo  mi- 
nus.      Negat  Plato   gigni   sapientiam    in  iis   locis, 
ubi  homines  bis  in  die  saturi  fiant?      Quid  si  ad 
nos  veniret,  ac  videret  homines  non  per  interval- 
la   bis    aut  saepius  in  die  saturos,   sed  perpetua 
quadam    crapula    vinoque    distentos,     nunquam 
ieiunos,    siccosve,    sobrios  nunquam?     tum  vero 
lonae  ab  his  locis  sapientiam  pariter  ac  modestiam 
exulare  diceret:   Nullus  enim  modestiae,  aut  ulli 
virtuti  locus  esse  potest  in  ista  plusquam  beluina 
ventris  ingluvie  ac  vitae  foeditate.      Induunt  enim 
homines  ex  hoc  vivendi  more  furiosos  vastosque 
mores,    et  tota  natura  efferantur,   ea  sensuum  ac 
ingeniorum  feritas  deinde  etiam  in  sobriis  manet. 
Sicut  enim  cum    cuipiam   in  sole  versanti   caput 
coepit  dolere,  ubi  iterum  inumbram  rediit,  dolor 
tamen ,    quem  calor  fecit,    manet,    ncc  statim  re- 


mittit:  ita  ubi  homines  illa  barbarica  heluandi 
consuetudine  devincti  furere  coeperunt,  durat  ille 
furor  etiam  cum  non  sunt  poti,  et  iidem  rabiosi 
ac  turbulenti  motus  in  animis  manent^  sentiunt- 
que  ac  debacchantur  sobrii  pariter  ac  poti,  nec  fa- 
cile  possis  discernere,  quocunque  tempore  in  eos 
incidas,  utrum  biberint,   necne. 

Seneca  graviter  ac  vere  dixit,  consuetudine 
insaniae  durata  vitia  vino  concepta ,  etiam  sine 
vino  valere.  Et  sanctus  Paulus  iubet  nos  vitare 
ebrietatem,  propterea  quod  in  ea  insit  asotia,  id 
est,  vita  immanis  ac  beluina ,  Dei  pariter  at- 
que  hominum  omnisque  honestatis  contemptrix. 
Qualem  hoc  genus  hominum  lurcones  et  heluones 
degere  videmus,  qui  nihil  pensi  habent,  nisi  ut 
totos  dies  noctesque  perpotent,  quibus  mens  ipsa 
et  ratio  omnesque  sensus  scilicet  heluando  potan- 
doque  obruti  atque  obstupefacti,  nunquam  re- 
deunt  ad  sese,  nunquam  cogitant  aliquid  serium 
aut  dignum  homine,  sed  quod  in  tali  vita  fieri  ne- 
cesse  est,  sic  ad  omnis  generis  immanissima  sce- 
lera  proruunt  sese,  quasi  nemini  quidquam  post 
se  reliqui  facere  statuerint.  Non  iam  dicam  de 
turpitudine,  quae  in  ipsorum  conviviis  etiam 
regnat,  non  de  furiosis  clamoribus  eorum,  qui- 
bus  plateae  totas  noctes  personant:  haec  adhuc 
initia  sunt  furoris  et  quasi  primae  ad  paroxysmum 
accessiones.  Innumera  alia  et  graviora  nobis  fla- 
gitia  ex  hac  lerna  erumpunt,  atque  utinam  talium 
hominum  furor  nonnunquam  etiam  Ecclesiam 
non  conturbaret,   et  Reip.  non  esset  exitio. 

Cambysen  Cyri  filium  tradunl  ab  hac  furia 
agitatum  fuisse,  quem  cum  Prexaspes  unus  ex 
Principibus  et  paternis  amicis  amanter  ac  fideliter 
admoneret,  quod  Persis  illa  eius  perpotandi  con- 
suetudo  displiceret,  iussit  ipse  Principes  convo- 
cari,  et  interrogabat,  utrum  aliquid  in  se,  qnod 
reprehenderent,  haberent:  illi  metu  mussabant, 
nec  erat  inter  eos  qui  hoc  hulcus  tangere  auderet, 
quin  pleno  ore  laudabant  eum,  et  patri  etiam  Cy- 
ro  praeferebant  plerique.  Quibus  laudibus  infla- 
tus  Rex  Prexaspen  solum  accersi  iubet,  Atque  ut 
videre  possis,  inquit,  me  etiam  potum,  tamen 
mentis  compotem  esse,  hodie  ubi  largius  bibero, 
sistes  mihi  filium  tuum  minorem  natu  in  foribus 
coenaculi,  in  eum  cum  arcu  sagittam  emisero, 
nisi  ipsum  pueri  cor  vulneravero,  tum  tu  me 
ebriosum  atque  insanum  iudicato.  Haec  ita  ut 
dixit  facta  sunt,  nam  post  horam  coenae,  cum 
largius   iam  invitasset  sese,    puerum  adduci  sisli- 

que  iubet,  et  arcu  accepto,  sagittam  in  eum  eia- 
culatur,  eollapsumque  ex  vulnere  secari  et  ictum 
inspici  iubet.  Cumque  arundo  in  ipso  corde  pueri 
fixa  ostenderetur,  cachinnans:  Vides  nunc,  in- 
quit  patri,  etiam  ebrium  me,  tamen  egregium 
esse  iaculandi  artificem.  Prexaspes  advertens  ho- 
minem  revera  vesanum  ac  furiosum  esse,  conti- 
nuit  sese,  dolorem  dissimulans.  Postridie  vero 
eius  diei  et  duodecim  Principes  Persarum,  ob  rem 
nihili  ac  nullius  momenti  causam,  crudelissimo 
supplicio  affecit,  in  caput  vivos  defodiens,  ac  per 
eundem  temulentiae  furorem  alia  multa  etiam 
dictu  infanda  et  horribilia  auditu  designavit, 
donec  Deus  eum  proprio  gladio  ictum  vita  expulit. 
Tales  homines,  imo  vero  tam  immanes  bestias 
nobis  gignit  ebrietas ,  quarum  vitam  et  facta  cum 
post  tot  annos  legimus,  horremus.  Sic  igitur 
statuatis,  Adolescentes,  crapula  nullum  horribi- 
lius,  nullum  tetrius,  aut  nocentius  malum,  ira 
Deorum  natum  aut  e  furiarum  sedibus  excitum, 
iu  hunc  mundum  ac  lucem,  ad  multorum  homi- 
num  exitium  immissum  esse.  Haec  enim  atro- 
ciore  furoris  genere,  quam  ullae  erinnyes  homi- 
nes  concitat:  haec  domos  vastas  reddit  et  urbes; 
haec  rei  privatae  et  publicae  communis  clades  ac 
ruina  est;  haec  infandis  libidinibus  humana  atqne 
divina  iura  polluit;  haec  caedibus  et  sanguine 
horrendum  in  modum  miscet  ac  perturbat  omnia. 
Exclamet  hic  aliquis: 

Dii  talem  terris  avertite  pestein  ! 
Sapientes  quidem  Principes,  legumque  latores, 
in  omnibus  bene  constitutis  Piebuspub.  singu- 
lari  cura  ac  diligentia  ebrietatem  prohibuerunt, 
nec  minus  civitates  contra  luxum  ac  crapulam, 
quam  contra  ullum  alium  nocentissimum  hostem,  . 
muniendas  censuerunt:  intelligebant  enim  in  ista 
barbarica  et  immani  vita ,  nullam  disciplinam 
publicam  neque  privatam  posse  conservari. 

Tulit  Pittacus  Mitylenaeus  legem ,  ut  si  quis 
per  temulentiam  sceleris  aliquid  commisisset, 
duplo  graviore  poena  plecteretur,  quod  causa  ipsa, 
quae  eum  ad  peccandum  impulisset,  gravius  etiam 
peccatum  esset.  Alii  aliis  poenis  atque  ignomi- 
niis  in  ebriosos  animadverterunt.  Et  si  qua  gens 
natura  moderatior  humaniorque  fuit,  ea  suasponte 
foeditatem  ebrietatis  exosa ,  frugalitati  ac  sobrie- 
tati  dedidit  sese,  nec  legibus  opus  fuit  prohibere, 
quod  publica  inter  homines  verecundia  sustulisset. 
Sed  regnat  hoc  vitium  inter  barbaras  ac  feras 
illas  gentes  praecipue,  et  cernere  est,  quod  ut 
Melanth.  Ofek.   Vol.  XI. 


quaeque  natio  maxime  barbarica  et  ab  humano 
vitae  cultu  aliena  est,  ita  ad  heluandum  ac  per- 
potandum  profusissima  est,  quasique  foederequo- 
dam  inter  se  iunctae  sunt  barbaries  et  crapula, 
pulchra,  mehercle,  societas,  et  dignum  habet 
patella  operculum. 

Fera  etiam  quaedam  in  illis  Septentrionali- 
bus  ac  Sarmaticis  oris  inveniri  dicitur,  immani 
voracitate:  Quae  cum  in  aliquam  praedam  inci  - 
dit,  eo  usque  cibo  immodice  ingesto  distendit 
ventrem,  ut  parum  absit,  quin  crepet.  Deinde 
inter  angusto  spacio  distantes  arbores  transiens 
violenta  ibidem  comjvessione  crudum  illum  cibum 
iterum  per  anum  exprimit,  itaque  sese  exonerat, 
quod  nisi  faceret,  periculum  vitae  erat.  Est  haec 
omnino  foedissima  ventris  ingluvies  huius  bestiae. 
Sed  ea  haud  dubie  imago  quaedam  est  intempe- 
rantiae  ac  rnorurn  earum  gentium,  de  quarum  im- 
manibus  conviviis  horribilia,  sed  tamen  a  vero 
non  abhorrentia  narrantur:  Piaro  transigi  sympo- 
sium  sine  multis  caedibus;  si  quis  propinatum 
dolium  haurire  cesset,  illi  a  proximo  quoque  com- 
potore  protinus  necem  imminere;  si  quem  inter- 
fecerint,  non  propterea  convivium  dissolvitur, 
sed  provoluto  in  medium  trunco  corporis,  et  im- 
positis  aliquot  numrnis,  (is  apud  eos  mos  est)  he- 
luari  pergunt.  Malos  etiam  genios  inter  eos,  cnrn 
agitant  convivia,  propalam  obambulantesconspici 
dicunt,  maiore  quam  humani  corporis  imagine, 
quos  illi  nibil  exhorrentes,  pro  sociis  ac  convivis 
salutare  solent,  et  coeptum  convivium  per  multos 
ex  ordine  dies  noctesque  uno  tenore  continuare. 
Haec  si  quis  apud  sanos  et  sobrios  homines  et 
istarum  heluationum  ignaros  referat,  fabulam  ad 
aliorum  terrorem  confictam  narrare  videatur:  non 
enim  facile  credi  potest,  tantam  feritatem  et  im- 
manitatem  cadere  in  humanam  naturam.  Sed 
qui  viderunt,  ac  talibus  conviviis  saepius  inter- 
fuerunt  ipsi ,  hi  et  haec  vera  esse,  et  his  horribi- 
liora  etiam  fieri  affirmant. 

Pvedeo  igitur  eo,  unde  digressa  est  oratio, 
nempe  istam  foedam,  immanem  atque  homine 
indignam  ventris  proluviem,  apud  barbaras  illas 
gentes,  et  quas  utrum  inter  homines  an  beluas 
numeres,  dubitare  possis,  praecipue  conspici,  ho- 
mines  moderatos  et  ad  aliquam  humanam  disci- 
plinam  adsuefactos  semper  natura  exhorruisse,  ac 
detestatos  esse. 

Tanto  magis  igitnr  et  nos,  Adolescentes,  qui 
cumMusis,  hocest,  cum  humanitate  commercium 
12 

habemus,    cam  odisse,    et  ut    nocentissimam  pe- 
stem  fugere,    istorumque    heluonum    consuetudi- 
nern  tanquanri  pestiferi  morhi  contagium  devitare 
dehemus.     Et  quoties  nohis  talis  quispiam  occur- 
rit,  hoc  elogium  illi  in  fronte  scriptum  putemvis, 
quod  de  Tantalo  est  in  Tragoedia: 
Nolite  hospites  ad  me  ire  ilico  istic , 
Ne  contagio  mea  bonis  umbrave  obsit , 
Tanta  vis  sceleris  in  corpore  et  animo  haeret  meo. 
Revera  enim  nnilius   morbi  contagium  nocentius 
est ,   quam  talium  hominum  consueludo. 

Proponamus  nohis  verhum  Dei,  quod  mullis 
in  locis  nos  ab  ehrietale  revocat  ad  ieiunium,  ad 
sobrietatem  invitat.  INota  est  sententia  :  3Ne  corda 
veslra  graventur  crapula.  Et  sanctus  Piiulus  po- 
pulum  lsraheliticum  a  crapula  ad  idolatriam  pro- 
lapsum  affirmat.  Atque  Christus  ipse  ait:  Hoc 
genus  daemoniorum  non  eiicitur,  nisi  ieiunio  et 
oratione.  Ex  quo  perspicue  adparet,  istis  com- 
raessationibus  ac  heluationibus  Satanam  accersi  et 
interesse,,  sociumque  ac  convivam  esse  istorum 
lurconum.  Testatur  hoc  etiam  eventus  talium 
symposiorum,  quae  raro  sine  caede  aliisque  irn- 
manibus  et  liorrendis  flagitiis  transiguntur.  Uhi- 
cunque  igitur  tale  aliquod  convivium  adparari  vi- 
detis,  Adolescentes,  ne  putetis  Angelos  illic  men- 
sae  administros  et  custodes  esse:  hi  tantum  sobrio- 
rum  coenis  intersunt,  eorum  curam  gerunt,  cum 
isto  grege  heluonum  commercii  nihil  hahent,  sed 
Satanas  illis  ministrat,  Satanas  pocula  raiscet, 
unaque  cum  vino  ac  cerevisia  sulphur  atque  picem 
phlegethontis  propinat,  quihus  potis,  statim  fu- 
rere  incipiunt.  Nonne  videtis,  quam  velut  lym- 
phatici  hacchentur,  et  tanquam  rabiosi  canes  inter 
se  ipsos,  et  cum  aliis,  cruento  ferro  concurrants 

Hoc  est  quod  et  Alexander  Macedo  sibi  acci- 
dere  sensit,  et  questus  etiam  est,  nempe  quod 
cum  bibisset,  in  eam  rabiem  accenderetur,  ut 
inter  pocula  intimos  et  charissimos  amicos  contru- 
cidaret,  et  Bacchum  eum  furorem  sihi  obiicere 
credidit,  ulciscentem  Thebanae  urbis  excidium. 
Satanas  fuit  isteBacchus,  qui  assiduus  talium 
eonviviorum  assecla  solet  esse.  Huic  gaudio  est, 
homines  per  vinolentiam  in  furorem  actos,  sic  in- 
ter  se  caedibus  et  orani  genere  immanitatis  com- 
mittere.  Hoc  illi  spectaculum  iucundissimum  est, 
is  ita  affectos  eos  et  sui  impotes,  deinde  suo  arbi- 
trio  quo  vult  ducit  ac  impellit,  donec  alii  de  fene- 
stra  aut  per  gradus  prolapso  cervicem  frangit, 
alium  trucidandum  obiicit  sodali,  aut  ad  caedem 


faciendarn  impellit,  alii  suhitanea  morte,  aut  alio 
quopiam  tristi  et  inandito  casu  animam  aufert. 
Omnes  horrendo  genere  leti  absumit  et  ad  inferos 
ahripit.  Hic  exitus,  nec  alius  finis  est  istarum 
heluationum.  Qui  sic  periisse  volet,  ille  sane  eis 
se  adiungat,  nam  raelius  de  se  non  est  quod  spe- 
ret ;  nullus  enim  eorura  honesto  aut  naturali  ge- 
nere  mortis  occumbit,  nullus  naturae  reposcenti 
animam  reddit,  sed  ante  diem  sua  ipsi  manu  cru  - 
deliter  perimuntur,  sanitatem  corporis  et  raentis 
expugnant  poculis  et  cadunt  ante  tempus  a  na- 
tura  praefmitum  turpissimo  et  horribili  genere 
mortis,  qui  poterant  multos  adhuc  annos  vivere, 
etsibi,  suisque  ac  Reipub.  prodesse.  O  execra- 
biiem  vitam  quam  exigunt !  O  mortem  multo  exe- 
crabiliorem  I 

Miretur  aliquis  quam  illi  revera  miseri  et 
miserahiles  homines,  atque  in  neminem  raagis 
quam  in  seipsos  crudeles  ,  tandem  voluptatem  ex 
ista  dira  et  immani  heluatione  capiant:  nam  gu- 
stus  certe,  qui  sensus  solus  cibo  et  potu  afficitur, 
illis  iam  olim  periit,  is  enim  coctione  sublata, 
nullus  esse  potest.  Fames  vero  ac  sitis,  quae 
optimum  condimentum  sunt,  quam  longissime 
ahsunt  ab  eis:  Esuriunt  nunquam  ,  sitiunt  raulto 
minus,  ingurgitant  tamen  adhuc,  urgentque  ac 
torquent  seipsos,  regurgitantem  per  os  ac  fauces 
potum  infundenles,  donec  ad  plenum  istam  cloa- 
cam  poculis  expleant.  Nulla  certe  haec  delectatio 
potest  esse  ,  sed  est,  quod  quivis  sana  raente  prae- 
ditus  intelligit,  manifestus  ac  diaholicus  furor. 

Divus  Arabrosius  ociurn  dicit  esse  pulvinar 
Satanae:  At  ebrietas  non  modo  pulvinar,  sed 
molle  ac  delicaium  cubile  estSatanae,  nusquam 
ille  cnbat  ac  requiescit  libentius.  Qui  igitur  hunc 
convivam  et  convictorem  cohahitatoremque,  at- 
que  etiam  condormitorem  habere  cupit,  ille  tan- 
tum  hanc  ei  sedem  praeparet,  crediteraihi,  non 
diu  aberit,  vita  ac  factis  condignam  mercedem 
etirirn  redditurus. 

Defessus  iarn  prope  surn  dicendo  de  re  foedis- 
sima,  et  vos  butud  duhie  raulto  etiam  magis  au- 
diendo  defessi  estis,  finern  igitur  faciam.  Ac  si 
apud  vos  suscipere  personam  monitoris  raeam 
hancaetatem  non  putarem  dedecere,  vos  adhorta- 
rer  Adolescentes,  ut  ebrietatem  tanquam  omnium 
fiagitiorum  malorumque  foraitem  ac  fontem  vita- 
retis ,  sobriam  vero  vitam,  ut  virtutum  omnium, 
honestatis  ac  sanit.itis  magistrain,  parentemque, 
araplectaremini.      Scio  ego    quam    infarne   et  iam 

prope  etiam  probrosum  sit  apud  istos  lurcones  dici 
sobrium  et  siccum.  Sed  vos  audite  vocem  nalurae 
optimae  parentis,  quam  isti  degeneres  filii  adsper- 
nantur,  ea  vos  ad  sobrietatem  vocat,  vocat  eodem 
et  verbumDei,  invitant  omnium  bonorum  ac  sa- 
norum  hominum  fidelia  atque  gravissima  monita 
et  praecepta.  Si  ergo  vobis  cordi  est  valetudo 
vestra  et  salus,  quam  nemo  sanae  mentis  compos 
unquam  proiiciendam  censuit,  si  studia  vestra, 
quae  sane  debent  esse  carissima,  si  virtus  et  hone- 
stas,  si  denique  pietas  ac  salus  animarum  vestra- 
rum  ,  cogitabitis  his  omnibus  nihil  esse  infestius 
ebrietate.  Si  vero  aliquem  haec  tot  tam  sanctis- 
sima  nomina  nihil  movent,  is  ad  eorum  gregem 
pertinet,  de  quibus  a  me  iam  dictum  est,  nec  mea 
oratione  mitior  fiet.  Gravius  enim  hoc  morbi  ge- 
nus  est,  quam  ut  multis  anticyris  exhaustis  sanari 
possit.  Christos  mentes  nostras  pro  sua  infinita 
bonitate  gubernet,  et  ab  hac  execrabili  atque  im- 
pia  heluandi  consuetudine,  ad  sobrietatem ,  ad 
poenitentiam  ac  pietatern  flectat  atque  traducat. 
Dixi. 


No.  22.  (an.  1529.?) 

De  studiis  adolescentum. 

Aputl  Crat.  Myl.  p.  487  sqq. ,  in  Declamat.  T.  I.  p.  486. ,  in 
Servest.  T.  1.  p.  422.  et  ap.  Richard.  T.  I.   p.  107. 

Oraiio   de  stndiis  adolescentum ,    habita   cum 

tilulus  Baccalaureorum   decerneretur   quibus- 

dam3  et  scripta  a  Vito  Winshemio. 

Mirabitur  fortasse  aliquis,  quid  nobis  in  mentem 
venerit,  ut  hunc  morem  publice  decernendi  istum 
primum  scholasticum  gradum,  tot  iam  annorum 
spacio  intermissum  ac  velut  exoletum ,  hoc  po- 
tissimum  tempore  in  scholam  revocaremus.  Et 
forte  nondeerunt  qui  consilium  hac  in  re  nostrum 
ut  ociosam  neyityyiav ,  vel  inanem  ostentationem 
irridebunt,  quibus  in  praesentia  nihil  attinet  re- 
spondere,  cum  viris  honestis  ac  prudentibus  hoc 
nostrum  institutum  probari  non  dubitemus.  Sed 
tamenut  adolescentes  et  de  gradu  ipso  honorificen- 
tius  sentiant,  et  haec  studia  magis  ament,  ac  plu- 
ris  facienda  ducant,  decrevimus  utraque  de  re, 
nempe  de  hoc  gradu  et  utilit.ite  examinum  ,  atque 
de  his  primis  artibus  paucis  in  hocconsessu  dicere. 
Non  enim  levcs  ant  negligendae  fuerunt  causae, 
quae  viros  bouos  ac  doctos  moverunt,  ut  huuc  pa- 


trium  et  pervetustum  Academiarum  morem,  nec 
sine  gravissimo  consilio  a  maioribus  institulum, 
revocatum  ac  retentum  cuperent.  Quemadmodum 
enim  primis  illis  scholarum  parentibus  necessa- 
rium  visum  est,  haec  examina  et  discendi  ordi- 
nem  inslituere,  ita  nostri  praeceptores  has  snas 
esse  partes  iudicaverunt,  operam  dare,  ne  quod 
tale  exercitii  genus  in  schola  desideraretur,  et  si 
quid  ex  his  ad  tempus  prolapsum  aut  intermissum 
foret,  ut  id  rursum  instauraretur,  et  quantum 
eius  fieri  posset,  conservaretur.  Quorum  nos  au- 
toritatem  secuti,  non  curiositate  quadam,  neque 
enim  ita  ocio  abundamus,  nec  propter  ostentatio- 
nem  aut  ambitionem,  curn  nostra  tenuitas  nobis 
non  sit  ignota,  sed  ut  utilitati  scholae  et  discen- 
tium  commodis  pro  nostra  virili  parte  consulere- 
mus,  hoc  officium  publice  promovendi  Baccalau- 
reos  liberalium  artium  suscepimus.  Quamvis  enim 
hic  primus  gradus  verius  puerilis  quidam  ludus, 
quam  res  seria  videri  possit,  nsu  tarnen  comper- 
tum  est,  tantam  eins  utilitatem  esse,  ut  non  pa- 
rum  ad  officium  et  fidem  eorum  qui  praesunt,  per- 
tinere  videatur,  operam  dare,  ut  in  schola  non 
retineatur  modo  ,  sed  et  quain  maxime  vigeat  ac 
frequentetur.  Nam  primum  si  spectabimus  utili- 
tatem,  quam  affert  consuetudo  examinum,  prae- 
sertim  huic  aetati,  in  cuius  praecipue  gratiam  hi 
primi  gradus  instituti  sunt,  tantam  eam  comperie- 
mus,  ut  nulla  amplior  nec  uberior  in  schola  pos- 
sit  esse. 

Quanti  enim  refert,  quod  exnmina  discendi 
curam  acuunt,  studium,  vigilantiam  ac  sollici- 
tudinem  augent,  et  ad  omnia  quae  traduntur  dih- 
gentius  observanda  ac  perdiscenda  alacriores  et 
excitatiores  reddunt.  Metuit  enim  pro  se  quisque, 
ne  quid  se  fugiat,  quod  tenere  oporteat.  Tum  ut 
accuratius  perfectiusque  omnia  excutbit  ac  perve- 
stiget,  eadem  haec  sollicitudo  stimulat,  cum  sciat 
sibi  omnia  dictata  reddenda  in  examine  et  per- 
spicue  explicanda  esse.  Hic  metus  acerrimus  est 
eyyodiiDZTijg  ad  discendi  laborem ,  ac  vigilantiam 
anirnos  accendens  urgensque,  qui  si  absit,  vide- 
mus  quam  frigide  ac  somniculose  stndia  tracten- 
tur;  verum  examinum  cura  et  sollicitudo  apud 
aliquem  excubans,  non  sinit  eum  obdormiscere, 
sed  expergefacit,  ac  velut  sedulus  et  acer  paterla- 
milias  instat  et  urget,  ut  suum  studiorum  pensum 
persolvat.  Quapropter  haec  ex  multis  causis  una 
1  fuit  veteribus  instituendi  examina  et  gradus,  ul 
his  velut  calcarihus  incitarent  discentes.  Recte 
12* 

monuit  Fahius  scripta  evolvenda  esse  cum  tali  sol- 
licitudine,  quasi  nos  ipsi  ita  scripturi  vel  dicturi 
simus,  quod  ita  fiat,  ut  vigilantioribus  oculis 
omnia  lustremus,  nihil  nobis  elabi  patiamur,  quod 
observatu  dignum  sit,  et  ad  omnes  virtutes  scri- 
ptorum  expendendas  attentiores  reddamur.  Idem 
in  consilio  fuit  his,  qui  examina  instituerunt, 
nempe  ,  ut  circumdarent  curam  discentibus  omnia 
plenius  et  exactius  cognoscendi,  ut  aliquid  integri 
ac  solidi  perciperent,  nec  vagabundi  in  studiis 
oberrantes,  extremis  tantum  labris  varia  degusta- 
rent,  hinc  inde  concisas  sententiolas  et  mutilata 
membra  venantes,  quod  nunc  a  multis  fieri  vide- 
mus,  qui  cum  excutiuntur,  ita  stupidi  atque  ignari, 
ut  turpe  sit,  deprehenduntur.  Dum  enim  in  hoc 
uno  studium  omne  suum  consumunt,  ut  fragmenta 
quaedam  ex  scriptoribus  colligant,  fit,  ut  nullius 
rei  integram  ac  perfectam  cognitionem  consequan- 
tur:  a  quo  vago  et  inutili  labore  examina  discentes 
velut  in  certam  viam  revocant.  Nec  ad  non  ne- 
cessaria  et  inutilia  respectare  sinunt,  sed  in  iis, 
quae  necessaria  sunt,  ordine  quodam  discendis 
continent.  Parit  vero  istam  in  discendo  diligen- 
tiam  praecipue  haec  sollicitudo,  cum  scimus  nobis 
in  examine  velut  rationem  reddendam  esse  eorum 
quae  tradita  sunt,  et  magis  se  intendunt  animi  in 
ea,  quae  ipsi  tanquam  nostra  aliis  exponere  atque 
explicare  cogimur,  et  illae  ipsae  imagines  magis 
evidenter  in  animis  lucent,  ac  firmius  defiguntur, 
quas  ipsi  de  rebus  doctrina  perceptis  tractatione  et 
oratione  effingimus  atque  exprimimus.  Nam  quae 
auribus  tantum  hausimus,  aut  ex  lectione  perce- 
pimus,  ea  tanquam  umbrae  per  somnium  obser- 
vantes  incerta  haerent  et  facile  inde  fugere  atque 
excldere  solent.  Quorum  vero  ceu  vivas  imagines 
commentando  atque  agitando  impressimus,  ea  ve- 
lut  altius  actis  radicibus  haerent  tenacissime,  nec 
evelli  se  aut  excuti  facile  patiuntur.  Est  enim 
commentationis  atque  agitationis  vis  maxima  in 
omni  re,  plene  perfecteque  percipienda  ac  discen- 
da,  sine  qua  auditionis  et  lectionis  fructus  sterilis 
ac  prope  nulhis  est;  ov'£i]zr]Oig  autem,  ut  vere 
dictum  est,  omnia  potest,  et  agitando  atque  in- 
quirendo  omnes  artes  inventae  ac  excultae  sunt, 
estque  ea  vel  sola  omnis  doctrinae  effectrix. 
Quemadmodum  enim  leonum  foetus  informes  ac 
mortuos  aedi  memorant,  et  deinde  longis  paren- 
tum  vociferationibus  vivificari ,  ac  spiritum  reci- 
pere,  ita  primi  foetus  ingeniorum,  hoc  est  primae 
imagines  quas  de  rebus  vel  auditisvel  lectione  per- 


ceptis,  concipimus  ac  gignimus,  mortuae  sunt  et 
informes,  quae  deinde  dum  crebro  de  ipsis  cum 
aliis  colloquimur  ac  commentamur,  ab  ipsa  viva 
voce  et  tractatione  ceu  vitam  et  perfectam  formam 
recipiunt.  Et  vere  dictum  est  ab  Aristotele,  id 
primum  certum  signum  esse,  quod  aliquis  quid- 
piam  recte  sciat,  si  de  eo  ipso  loqui  et  aliuin  do- 
cere  possit.  Eam  gratiam  debemus  examinibus, 
quae  velut  vita  sunt  studiorum,  sine  quibuslectio 
omnis  et  meditalio  mortua  est.  Huc  accedit  quod 
iis  multi  errores  temere  concepti  et  haerentes  in 
animis  corriguntur,  eximuntur  opiniones  ftlsae, 
quae  vel  per  aetatem,  vel  ex  aliqua  fallaci  specie, 
vel  institutioue  corrupta,  vel  artium  praeceptis 
male  intellectis  accommodatisve  in  animis  haese- 
runt.  Et  ob  hanc  praecipue  causam  ea  a  veteribus 
instituta  videntur;  non  enim  adolescentum  studia 
temere  ac  sine  lege  fluere,  sed  huic  examinum 
censurae  subiecta  esse  voluerunt.  Neque  enim  eos 
fugiebat  omnes  artes  peccando  disci,  et  ut  fertiles 
agri  multum  gignunt  spinarum  atque  inutilium 
herbarum,  quibus  subinde  sunt  repurgandi  ac  sar- 
riendi,  idem  etiam  ingeniis  et  quidera  foecundis 
solet  accidere,  saepe  enim  fit,  ut  falsas  rerum  ima- 
gines  pro  ipsis  rebus  adprehendant.  Et  quemad- 
modum  Ixion  cum  nube  concumbens,  cum  puta- 
ret  se  Iunonem  amplecti,  Centauros  gignit,  sic  ex 
falsis  umbris,  quas  pro  ipsa  veritate  consectamur 
et  arripimus,  prodigiosae  opiniones  nascuntur, 
quae  nisi  mature  et  antequam  altius  radices  ege- 
rint,  animis  evulsae  sint,  in  perniciosos  Ecclesiae 
ac  Reip.  errores  deinde  errumpunt.  Nam  ut  lolio, 
tribulis  lappisque  et  aliis  id  genus  infoelicibus 
herbis  succrescentibus  segetes  opprimuntur  ac 
praefocantur,  et  sterilescunt  agri,  ita  a  falsis  opi- 
nionibus,  si  confirmentur,  nec  mature  eximantur, 
atque  iis  velut  repurgentur  mentes,  veritas  oppri- 
mitur  et  expugnatur.  Ad  id  vero  non  est  aliud 
aptius  remedium,  quam  examina.  His  enim  ex- 
plorantur  ingenia,  si  quid  adhuc  deest,  iis  osten- 
ditur,  si  quid  vitii  aut  errorum  haesit,  corrigi- 
tur  atque  evellitur.  Estque  haec  velut  sarritio 
studiorum ,  ita  necessaria,  ut  si  omittatur,  non 
modo  vera  ac  solida  doctrina  nulla  possit  con- 
stare,  sed  ipsius  loco  infiniti  errores  succrescant. 
Ut  taceam  quod  illae  communicationes  et  collo- 
quia  etiam  facundiam  alunt  et  afferunt  quandam 
animis  constantiam ,  ut  et  accipere  ac  intelligere 
ea  quae  proponuntur  possint  et  apte  ad  quaesita 
respondere.     Videmus   enim   nonnullos   serio  de 

re  quapiam  interrogatos  ita  perturbari,  ac  velut 
attonitos  obmutescere,  ut  vix  animi  compotes  esse 
videantur.  Eorum  deinde,  si  quid  forte  discendo 
etiam  consecuti  sunt ,  nullus  usus  esse  potest.  In 
hoc  enim  omnis  studiorum  fructus  ponitur,  ut  ex- 
promere,  in  lucemque  proferre,  ac  replicare  id 
ipsum  quod  scias  possis.  Ut  enim  occultae  Mu- 
sicae,  ita  mutae  atque  iufantis  doctrinae  nulla 
gratia  est.  Examina  vero  ut  iudicium  formant  ac 
limant,  animos  confirmant,  acuunt  ingenia,  ita 
linguam  quoque  expeditiorem  efficiunt,  celerila- 
tem  quandam  cogitandi  et  promtitudinem  re- 
spondendi  afferunt.  Magna  haec  quidem  sunt, 
sed  est  et  alia  non  minor  utilitas  examinum  ,  quod 
cohercent  ac  cohibent  cursum  studiorum  intra  cer- 
tos  limites:  adolescentes  enim  nisi  intra  certa  ve- 
lut  septa  contineantur ,  ceu  navis  in  mediis  flucti- 
bus  rectore  destituta,  ita  ipsi  incerto  cursu  flu- 
ctuant,  et  si  quid  etiam  instituunt,  id  nullo  ordine 
tractant.  Unde  operam  illis  omnem  in  discendo 
consumptam  perire  necesse  est.  Et  gignunt  ple- 
rumque  haec  tumultuaria  ac  vaga  studia  vanam 
persuasionem  eruditionis,  qua  nihil  nocentius  est, 
ea  deinde  inflati  tument,  cum  de  rebus  omnibus 
indoctissime  ac  stolidissime  iudicent.  Cum  ea 
enim  inscitia  coniuncta  esse  solet  insignis  arro- 
gantia  ac  pertinacia,  unde  fit,  ut  plerunque  tales 
Rebuspub.  vel  Ecclesiis  praefecti  tumultibus  dein- 
de  omnia  misceant.  His  malis  tantis  medentur 
examina,  et  quod  maximum  est,  vanam  illam  per- 
suasionein  doctrinae,  atque  arrogantiam  ,  animis 
eximunt,  qua  non  est  alia  pestis  cum  rebus  omni- 
bus,  tum  vero  praecipue  studiis  perniciosior. 
Saepe  enim  aliquis  cristas  tollit  ante  tempus,  et 
putat  se  iam  vel  novem  artium  liberalium  M.igi- 
strum  esse,  qui  cum  examine  excutitur,  si  nihil 
aliud ,  hoc  certe  tamen  docetur,  quod  adbuc  mi- 
nus  sciat,  quam  ipse  se  scire  putabat,  et  isto  stulto 
ac  pernicioso  errore  liberatur.  Qu;jnto  vero  inge- 
nia  foecundiora  sunt,  ac  magis  praecocia  ,  tanto 
plus  ab  hac  peste  periculi  est.  Videmus  enim  (pil- 
avxia  foelicissima  pleraque  ingenia  in  medio  stu- 
diorum  cursu  corrumpi,  ac  velut  in  herba  enecari, 
dum  sibi  iam  nimis  placere  iucipiunt,  se  ipsos  et 
sua  impense  admirantur,  attollunt  supercilia,  qui- 
busvis  iam  se  praeponunt,  quosvis  prae  se  con- 
temnunt,  fastidiunt  iam  haec  iam  illa,  censuram 
sibi  de  dogmatis  sumunt:  nulli  amplius  praecepto- 
res,  nulli  propemodum  libri  aut  scriptores  tam  | 
emunctae   naris   iudicio    satisfaciunt.      Admoneri  | 


autem  se  aut  doceri,  pro  indignissimo  ducunt, 
statim  coarguti  excandescunt,  quid  ni?  non  enim 
labi  posse  aut  errare  videri  volunt.  Non  Tigrides 
atrocius,  aut  infestiore  ira,  pro  catulis  depugnant, 
quam  illi  pro  suis  erroribus  defendendis.  Quid 
hos  facturos  putemus,  ubi  sic  affecti  ad  Reipub. 
aut  Ecclesiae  gubernacula  accesserint  et  autorita- 
tem  ac  potentiam  aliquam  cum  isto  supercilio  et 
inscitia  coniunxerint?  Ecquos  vos  unquam  homi- 
nes  audistis  perniciosiores  Ecclesiis  autRebuspub. 
extitisse?  Atqui  talis  arrogantia  et  alitur  et  con- 
firmatur  in  animis,  si  nulla  agatur  de  studiis  cen- 
sura,  ingenia  non  explorentur  coarguanturque, 
nec  moneantur  quid  adhuc  illis  desit,  et  quam 
longe  adhuc  absint  ab  eo  gradu  doctrinae,  ad 
quem  iam  evasisse  sibi  videbantur.  Quapropter 
si  nihil  aliud  utilitatis  afferrent  examina,  vel  ob 
hanc  unam  causam  tamen  in  scholis  retinenda 
erant:  quod  duabus  maximis  pestibus  studiorum, 
quaeque  plerunque  coniunctae  solent  esse,  me- 
dentur,  nempe  ignaviae  et  arrogantiae;  ad  exi- 
mendum  enim  torporem,  excutiendam  somnolen- 
tiam,  vix  aliud  calcar  est  acrius  et  efficacius. 
Deinde  ne  nobis  ipsis  immodice  placeamus,  aut 
ultra  nidum  ,  ut  aiunt,  pennas  extendamus,  salu- 
tare  est  vitia  atque  errata  nostra  nobis  ostendi,  et 
adsuefieri  nos,  ut  patienter  feramus  nos  redargui 
ac  corripi,  ne  protinus  omnia  somnia  nostra  ex- 
osculemur  et  pro  oraculis  adoranda  ducamus. 
Quae  vana  persuasio  nisi  corrigitur,  perniciosissi- 
mos  deinde  errores  parit.  Narcissns  in  fabulis 
Poetarum,  dum  nimium  sese  amat,  contabescit, 
peritque  et  ipse  et  illa  falsa  imago,  quam  tantopere 
deperibat,  et  nunc  mutatus  in  florem,  monet  nos, 
sero  florescens,  ne  nimis  mature  et  ante  tempus 
sapere  incipiamus,  neve  nos  aut  nostra  nimis 
amemus  atque  admiremur.  Quod  cum  in  omni 
aetate  odiosum  est,  tum  vero  in  adolescentia  pror- 
sum  intolerabile.  Nam  ut  ab  usu  rerum  solidaque 
ac  perfecta  doctrina  et  sapientia  haec  aetas  adhuc 
longissime  abest,  ita  has  res  non  potest  sibi  arro- 
gare  sine  summa  turpitudine  ac  vanitate.  Ut  enim 
uvae  et  poma  non  in  vere,  nec  in  aestate  matu- 
rescunt,  sed  in  autumno  primum,  paulo  ante  hye- 
mem,  ita  doctrinae  fructus  ingravescente  aetate, 
ac  paulo  ante  hyemem,  hoc  est,  iam  senectute 
instante,  primum  solent  maturescere.  Et  ut  uvae 
ac  poma  ante  tempus  decerpta,  nec  esui  sunt,  nec 
ulli  alii  usui  idonea,  ita  ingeniorum  immaturi 
fructus  acerbi  adhuc  sunt^    et  salutare    est  ado- 

lescentibus  ostendi,  quam  nunc  prinium  florere, 
aut  rubere  coeperint  illi  fructus,  necdum  matu- 
ruerint;  et  moneri,  quo  cultu,  quibus  auris  et 
solibus,  et  qua  benedictione  divina  adhuc  sit  opus, 
ut  laeti  ac  maturi  talesque  fructus  proveniant, 
quibus  Respub.  et  Ecclesia  deinde  salubriter  pos- 
sit  uti.  Hoc  efficiunt  examina,  quae  cuique 
quousque  progressus  sit,  et  quid  viae  adhuc  re- 
stet,  ostendunt,  ne  se  iam  metam  superasse  pu- 
tent,  cum  vixdum  septis  excurrerint.  Curn  igitur 
quaedam  modestiae  ac  disciplinae  officina  sunt, 
tum  vero  etiam  ad  y.oivcoviav ,  hoc  est,  studiorum 
communicationem  mutuam  atque  in  conferendo 
et  disceptando  facilitatem  humanitatemque  ad- 
suefaciunt.  Quidam  enim  in  his  congressibus 
mag'S  sunt  intractabiles  ac  morosi,  quaui  homines 
doctrinae  studiis  excultos  decet.  Alii  porro  subli- 
mi  arrogantia  subnixi  suam ,  si  qua  est,  eruditio- 
nem  ceu  Piegurn  Persarum  mysteria  celant,  et  sola 
maiestate  ac  tenebris  tutam  censent,  cum  nihil 
promant,  nihil  quidquam  de  suo  in  medium  pro- 
ferant ,  cum  nemine  communicent.  llos  si  excu- 
tias,  invenias  plerunque  inanes,  et  hoc  est  cur 
examinari  atque  exculi  tantopere  fugitant;  me- 
tuunt  enim,  ne  de  sua  auloritate  aut  existimatione 
plusculum  amittant,  si  se  aperiant.  Ilis  permit- 
tamus  ut  aliorum  opinione  magni  doctique  sint, 
sua  maximi  ac  doctissimi  tumeant  quam  velint,  et 
vel  ranae  Aesopicae  exemplo  cum  tauris  certent, 
donec  ad  summurn  inflati  crepent.  Qui  rectius 
raente  valebunt,  hi  non  errare  magis  volent,  quam 
viam  doceri,  atque  examina  et  islos  congressus  ut 
saluberrimos  studiis  atque  utilisshnos  magnifa- 
cient,  quodque  poterunt  de  suo  quoque  ad  ea  tan- 
quam  ad  aliqnod  magnum  publicum  bonum  con- 
ferent. 

Diximus  de  examinum  utilitate  et  si  ea  tanta 
et  tam  multiplex  est,  ut  nec  in  hac  temporis  an- 
gustia,  neque  a  me  homine  ad  dicendurn  minime 
instructo  satis  commemorari  possit.  Nostris  vero 
temporibus  iuventus  his  rQifialg  magis  eliam  opus 
habet,  quod  haec  aetas,  ut  aliis  in  rebus  a  legum 
vinculis  libera  vult  esse ,  et  magis  quam  credo 
antehac  ulla,  contumax  ac  freni  impatiens  ordi- 
nisque  et  disciplinae  contemptrix  est,  ita  artium 
quoque  praecepta  respuit  atque  adspernatur.  Quo- 
rum  utrum  nocentius  sit,  haud  facile  dictu  fuerit, 
cum  alterum  Rerumpub.  alterum  artium  ac  doctri- 
nae  rninam  trahat.  Quae  duo,  nempe  leges  et 
doctrina  ,  ut  foedere  quodam  inter  se  iuncta  sunt, 


simulque  et  florere  et  intercidere  solent,  ita  cum 
sunt  labefactata  immani  barbarie  ac  vastitate, 
omnia  involvi  necesse  est.  Quo  inaiore  cura  et 
contentione  viros  honestos  his  praesentibus  malis, 
quaeque  his  haud  paulo  graviora  itnpendere  vi- 
dentur,  omni  genere  remediorum  occurrere  decet. 
Nec  leviter  haec  examina  ad  disciplinam  condu- 
cunt,  licentiam  temporum  nonnihil  reprimunt, 
discendi  curam  augent,  et  certa  lege  atque  ordine 
studia  gubernant,  atque  ad  ea  discenda  adigunt, 
quibus  religio  moresque  boni,  ac  vera  et  solida 
doctrina  continetur.  Nam  ea  quae  ad  hunc  gra- 
dum  institui  solent  examina*,  non  solum  Gramma- 
ticae  et  Dialecticae  exercitia  sunt,  sed  quaedam 
etiam  y.aTi]yi]Oig  ecclesiasticae  doctrinae.  Exi- 
guntur  enim  rudimenta  pietatis  ab  adolescentibus, 
et  si  quae  parum  commode  opiniones  de  religione 
forte  perperam  haeserunt,  animis  evelluntur  at- 
que  adversus  inultos  noxios  errores  pectora  mu- 
niuntur.  Quod  quam  operae  precium  sit,  his 
praesertim  temporibus  non  satis  dici  potest.  In 
hac  enim  tanta  securitate  horainum  et  incuria  ac 
negligentia  religionis,  necesse  est  hanc  teneram 
aetatem  quoque  velut  publica  contagione  infectam, 
profanam ,  ac  pietatis  contemnentem  fieri;  quae 
cum  sit  seminarium  Ecclesiae  ac  Rerumpub.  et  in 
hoc  veterno  huius  seculi  tantoque  contemptu  reli- 
gionis  succrescat,  satis  adparet,  quam  horribiles 
tenebrae  ac  vastitas  posteros  nostros  sit  exceptura. 
Cum  alioqui ,  quemadmodura  semina  ac  plantae  in 
singulos  annos  degenerare  solent,  fato  quodam 
omnia  successu  temporum  in  peius  trahente,  ita 
liomines  quoque  singularum  aetatum  deteriores 
nasci,  ac  semper  a  superioris  seculi  ingenio  et  rao- 
ribus  longe  degenerare  videamus.  Quare  ut  agri- 
colae  arte  ac  diligentia,  dum  quotannis  maxima 
quaeque  manu  legunt,  illi  seminum  mutationi  me- 
deri  student,  ita  viros  honestos  quosque  cum  suo- 
rum  temporum  vitiis  pugnare  oportet,  quod  nisi 
fiat,  omnia  brevi  in  praeceps  ruitura  videamus. 
Ad  eundem  raodum  nisi  totis  viribus  resistatur 
horum  temporura  negligentiae  atque  inertiae,  me- 
tuendum  est,  ne  ad  posteros  magna  ex  parte  et  re- 
ligionis  doctrina,  et  caeterae  quoque  disciplinae 
sint  interiturae.  Nam  Ecclesia,  non  iam  dicam 
de  alumnis  vel  discipulis,  Doctores  certe  non  est 
habitura,  et  dispensatores  mysteriorum  Dei,  cum 
ita  negligatur  verbi  divini  tractatio.  Deinde  qua- 
lem  putemus  militiam  in  superioribus  disciplinis 
futuram  ,  cum  in  his  primarum  artium  rudimentis 

nullum  sit  tyrocinlum?  Non  igitur  debet  praeter- 
mitti  ulla  occasio,  qua  utcunque  rerum  tantarum 
ruina  fulciri  ac  prohiberi  possit.  Examina  vero 
utrumque  praestant,  fovent  studium  ecclesiasti- 
cae  doctrinae,  et  ad  elementa  pietatis  perdiscenda 
adigunt  adolescentes ,  nec  ea  prorsurn  negligi  aut 
interciclere  paliuntur,  et  harum  primarum  artium 
Grammaticae  ac  Dialecticae  rudimenta  conser- 
vant.  Scimus  autem  quam  difriculter  ad  ea  di- 
scenda  compellantur  adolescentes,  propterea  quod, 
ut  vere  Fabius  dixit,  phis  hahent  operis  quam 
ostentationis.  Neque  obscurum  est,  quam  harum 
artium  cognitio  necessaria  sit  ad  quodcunque 
omnino  genus  doctrinae  adspirantibus;  et  quam 
non  infoeliciter  rnodo,  sed  et  turpiter  superiores 
disciplinas  tractent,  qui  haec  fundamenta  negle- 
xerunt.  Quid  enim  in  quacunque  alia  disciplina 
efficiet,  qui  sermonis  vim  ac  proprietatem  ignora- 
bit?  Quomodo  ille  scripti  alicuius  sententiam  ve- 
nabitur,  cum  verba  et  eorum  structuram  non  in- 
telliget?  Quam  prodigiosa  somnia  finget,  cum 
ita  ceu  via  lapsus,  orationis  sensu  deslitutus,  sen- 
tentiam  velut  in  tenebris  palpans  prehensabit? 
Rebus  quoque  eum  destitui  necesse  est,  quem 
oratio  et  verba,  quibus  res  sunt  involutae  ac  pro- 
ditae,  destituunt.  Piecte  igitur  Grammatica  nu- 
tricula  dicitur  omnium  artium  ac  disciplinarum, 
et  illi  caeterae  laudem,  hunc  honorem  et  gratiam 
nutricationis  libenter  tribuunt:  sumunt  enim  ab 
ea  unaqualibet  certum  ac  proprium  orationis  ge- 
nus,  et  arcent  ac  repellunt  a  se  eos  discipulos,  qui 
Grammaticae  ubera  prius  non  suxerunt.  Quin- 
tilianus  requirit  vel  praecipue  nutricis  operam  in 
formando  pueri  ore  ac  lingua,  vullque  deligi  non 
indisertam,  et  fabularum  ac  historiarum  non 
ignaram ,  quaeque  cum  primo  lacte  simul  purum 
orationis  genus  et  quaedam  liberalioris  doctrinae 
elementa  instillare  possit.  Quae  vero  nutricula 
potest  ad  haec  efficienda  magis  idonea  esse,  quam 
Grammatica?  Format  haec  fmgitque  os  pueri 
tenerum,  adsuefacit  ad  sermonis  genus  proprium 
ac  certum,  poematum  atque  historiarum  noticiam 
tradit,  et  illo  primo  lacte  eloquentiae  ac  gravioris 
doctrinae  pectora  alit,  subigit,  praeparatque  ad 
capiendum  uberiorem  caeterarum  disciplinarum 
cultum.  Non  igitur  tenuis  aut  ieiuna  est  eius 
opera,  sed  vel  praecipua  et  ex  omnibus  maxime 
necessaria,  etsi  id  in  speciem  minus  adparet.  Nam 
quemadmodum  fundamentis  nixa  sunt  et  fulciun- 
tur  aedificia,    quae    si   parum  firma  sunt,    perit 


omnis  aedificandi  labor  ac  sumptus,  et  tamen  ea 
neque  conspicua  sunt  nec  magnificentiaeaut  splen- 
dori  aedificiorum  quidquam  addunt,  ita  harnm 
primarum  artium  cognitioni  ceu  fundamento  in- 
nituntur  omnes  caeterae  disciplinae,  etsi  ipsae  per 
se  minns  habent  splendoris  aut  ostentationis,  hoc 
tamen  iuris  ac  dignitatis  obtinent,  ut  sine  ipsis 
iiullam  genus  doctrinae  disci  recte  possit,  vel 
tractari.  Nam  quae  monstra  gignent  in  aliis  arti- 
bus,  qui  sermouis,  quem  Grammatica  tradit, 
ignari  erunt?  Quam  vero  prodigiose  iudicabunt, 
et  quas  Chimeras,  quos  Hippocentauros  fingent, 
ad  quamcunque  disciplinam  proruent  sese,  qui 
Dialecticae  subsidio  destituti,  neque  rem  obscu- 
ram  definiendo  explicare,  nec  ambiguam  videre 
aut  dislinguere,  nec  totam  in  partes  suas  distri- 
buere  scient,  nec  ordinem  ullum,  aut  consequen- 
tiam  rerurn  intelligent.  Nihil  firmi  nec  ipsi  di- 
scere,  neque  alios  docere  poterunt,  susque  deque 
incerlis  certa ,  vera  falsis  misceant  necesse  est. 
Commemorarem  quam  noxii  tales  deinde  homines 
Fiebuspub.  acEcclesiis  soleant  esse,  et  quam  saepe 
ingentium  tumultuum  atque  cladium  autores  ex- 
titerint,  nisi  id  usu  atque  nostrorum  etiam  tem~ 
porum  experientia  nimis  notum  esse  arbitrarer,  et 
angustia  temporis  me  id  facere  prohibet.  Qoa- 
propter  iam  finem  faciam,  adolescentes  adhorior, 
ut  istum  discendi  ordinem,  quem  per  hos  gradus 
veteres  descriptum  voluerunt,  et  examina,  quo- 
rum  tam  multiplicem  utilitatem  esse  vident,  non 
contemnant,  sed  statuant  eos  qui  ista  instituerunt, 
usu  atque  aetate  plus  vidisse,  et  fidelissime  doctri- 
nae  studiis  ac  Fiebuspub.  consultum  cnpiisse. 
Dissoluti  ingenii  est,  cum  sanctissimis  maiorum 
institutis  ac  moribus  pugnare,  et  nnllas  leges,  nul- 
lum  ordinem  nosse,  temere  omnia  cilraque  ratio- 
nem  administrare,  Cyclopicum  est.  Quae  plus 
quam  barbarica  vita,  quia  nostro  seculo  nimis 
placet  hominibus,  videmus  quam  multis  ingenti- 
bus  malis  laborent  his  temporibus  res  humanae, 
quantaque  sit  omnium  prope  rerum  perturbatio  ac 
labefactatio,  et  quam  non  paulo  graviora,  nisi 
Deus  singulari  clemenlia  prohibeat ,  impendere 
videantur.  Ut  enirn  in  concentu,  si  vox  unn  ab 
harmonia  dissideat,  caeterae  omnes  dissonare  in- 
cipiunt,  totaque  symphonia  perturbatur,  ita  si 
una  aliqua  in  re  a  legibus  disceditur,  consequitur 
aliis  quoque  in  rebus  infinita  perturbatio  atque 
dissipatio  ordinis  ac  disciplinae.  Quapropter  ne 
minima   quidem    contemnenda    sunt,    pracsertim 

si  ad  ordinis  conservationem  pertinent,  et  absque 
illis  maiora  teneri  non  possunt.  Neque  vero  sine 
his  primis  artibus  ulla  doctrina  constare  potest,  et 
hi  °radus  atque  examina  hunc  studiorum  artium- 
que  ordinem  conservant,  prohibentque  confusio- 
nem  ;ic  pertnrbationem.  Porro  qui  ab  his  artibus 
probe  instructi,  ad  superiores  disciplinas  accedunt, 
hi  foeliciter  in  illis  deinde  versantur,  et  fructus 
studiorum  suorum  uberrimos  percipiunt  reddunt- 
que.  Est  enim  haec  prima  ac  puerilis  institutio, 
velut  flos  omnium  deinceps  proventuum ,  quos 
redditura  sunt  ingenia. 

Si  bene  floruerint  (inquit  Ovid.)  segetes,  erit  area  dives, 
Si  bene  floruerit  vinea  ,   Bacchus  erit. 

Si  beue  floruerint  oleae  ,    nitidissimus  annus, 
Poma  quoque  eventum  temporis  huius  habent. 
Dixi. 


No.  23. 


(an.  1529.  vel  30.  ?) 


Laus  artis  medicae. 


Apud  Cral.  Myl.  p.  236  sqq. ,  in  Declamat.  T.I.  p.291.,  in 
ed.  Servest.  I.  p.251.,  apud  Kichard.  T.  II.  p.96. 

Oratio  in  laudem  artis  medicae,  Vitenbergae 

hahita. 

Vereor,  Viri  amplissimi,  ne  qui  de  Medicinae 
dignitate  male  existiment,  cum  eam  subinde  lau- 
dibus  ornari,  et  encomiis  celebrari  a  nostri  ordi- 
nis  hominibus  audiant.  Omnibus  enim  in  ore 
est,  rebus  per  se  parum  honestis  ac  pulchris,  alie- 
no  ornatu,  et  orationis  fuco  opus  esse,  quibus 
commendentur,  quando  nihil  in  se  habent,  quo 
sibi  gratiam  aut  decus  parent.  Sicut  foeminae  in- 
honestae  ac  deformes,  quia  ipsae  pukhritudine 
carent,  a  cerussa  formae  adiumentum  petunt,  quo 
se  aliis  venditent.  His  (si  qui  sunt)  nostri  con- 
silii  rationem  reddendam  duxi,  ne  re  aliter  atque 
est  intellecta,  et  falsa  persuasione  adducti,  de 
disciplina  praeclara  inique  iudicent,  aut  de  ho- 
nestis  factis  inhoneste  pronuncient.  Nos  non  prae- 
dicamus  laudes  Medicinae,  ut  ei  gratiam  et  venu- 
statem  conciliemus,  quando  tanta  eius  nativa  ele- 
gantia  et  innatum  est  decus,  ut  nullum  non  modo 
lenocinium  requirat,  sed  etiam  nec  ulla  arte  magis 
exornari  possit,  quam  nativo  pulcherrimo  fuco, 
sed  quo  adolescentibus  adhuc  rerum  imperitis, 
eius   splendorem  ac  maiestatem   ostendamus,    ne 


ignorent,  quantum  haec  ars  in  se  honi  habeat,  et 
imprudentes  rem  singularem  praetereant,  ut  est 
ea  aetas  infirmi  consilii,  et  praeceps,  neque  iudi- 
cio,  sed  libidine  fertur,  si  ei  dux,  quem  admo- 
nentem  sequatur,  defuerit.  Verum  admodum 
paucis  de  re  arnplissima  dicam,  quod  intelligo 
mihi  eam  sermonis  copiam  et  benedicendi  facul- 
tatem  deesse,  quam  eius  artis  virtutes  deposcunt, 
si  hominurn  oculis  exhibere  velis.  Neque  eo  con- 
silio  hanc  provinciam  suscepi,  quod  hoc  me  prae- 
stiturum  confiderem,  sed  ne  in  pulcherrimam  no- 
stri  Gymnasii  consuetudinem  peccarem,  quae 
tanti  bonis  viris  est ,  ut  non  dubitent  difficilia  et 
ardua ,  et  prorsus  quae  supra  suas  vires  sunt  mo- 
liri,  modo  illam  servent.  Quare  dum  publicae 
utilitati  inservire  conor,  etpiequidem,  licet  pa- 
rum  foeliciter,  me  quaeso  benigne  et  patienter 
audite.  In  disciplinis  quae  excellentibus  illu- 
strium  hominum  ingeniis  inventae  sunt,  et  incre- 
dibili  gravium  virorum  cura,  et  industria  perfectae 
et  expolitae ,  ea  princeps  ac  regina  existimari  sine 
controversia  debet,  quae  honestatis  splendore, 
utilitatis  magnitudine,  iucunditatis  illecebris  reli- 
quas  omnes  vincit,  tum  rebus  humanis  in  primis 
necessaria  est,  quam  esse  Medicinam,  ut  vere,  ita 
et  libere  pronunciare  nihil  veremur,  quae  hone- 
stam  rerum  naturalium  scientiam,  et  elegantem 
humanae  naturae  cognitionem  complectitur,  eaque 
tradit,  quibus  vel  bonam  valetudinem  tueamur 
et  sustentemus,  vel  malam  corrigamus  ac  emende- 
mus,  ad  haec,  quid  commodi  aut  incommodi 
quaeque  res  nobis  adferant.  Quid  autem  bono 
viro,  et  excellentis  ingenii  homini  honestius,  quid 
melius,  quid  dignius,  quam  versari  in  earum  re- 
rum  inquisitione  et  indagatione,  quarum  scientia 
et  splendoris,  et  magnificentiae  plurimum  habet? 
usum  vero  ac  fructum  immensum,  maximeque  na- 
turam  rerum  omnium  parentem  attingit?  Iamque 
animum  attollere  humo,  et  sublimia  petere ,  ut 
aeris  naturam  et  coeli  vim  inspicias  et  vigilanti- 
bus  oculis  in  iis  observes,  quae  cura  et  admira- 
tione  digna  sunt,  quaeque  commodi  aut  detrimenti 
aliquid  hominum  natnrae  portendant,  ut  possis  et 
commoditates  ex  omnibus  decerpere,  et  damna 
cavere.  Iam  vero  infinitis  herbarum  generibus 
contemplandis  te  dedere,  ibique  diu  morari,  et 
propius  cognoscere  admirabiles  illas  et  plane  di- 
vinas  earum  virtutes  atque  opes,  quae  tam  variae, 
tam  praestantes  tamque  incredibiles  sunt,  ut  ni- 
I  hil  profecto  ifi  ipsa  natura  sit,  aut  dignius,  quod 

suspiciamus,  aut  pulchrius  quod  investigemus, 
aut  iucundius  quod  cognoscamus.  Videtur  enim 
ipsi  naturae  studio  fuisse,  rara  quae  suae  benigni- 
fcatis  munera,  et  non  mediocrem  boni  vim,  in  in- 
timis  herbarum  medullis  recondere  et  occultare, 
quo  bonos  et  alacres  viros  ad  inquirendurn  acue- 
ret  et  eorum  studia  et  industriam  liberalibus 
praemiis  remuueraret:  quemadmodum  viri  prin- 
cipes,  eorum  virtuli  qui  in  certaminibus  praesti- 
terunt,  exquisitos  honores  habere  solent.  Cuius 
rei  locuples  lestis  Hesiodus  est,  antiquae  fidei  va- 
tes,  qui  deplorat  homines  ignorare,  quantum 
boni  in  malva  et  albuco  reconditum  sit.  Et  Mer- 
curius  il!e  Deorum  apparitor,  Ulyssi  moly  herbam 
commonstrans ,  inquit  hominibus  difficile  esse, 
eam  invenire,  Diis  autem  non  item.  Haec  igitur 
procul  ab  omnium  oculis  in  extremis  rerum  late- 
bris  abstrusa  pervestigare,  et  magnum  i-nde  hu- 
manae  societati  fructum  et  sibi  sapientiam  colli- 
gere,  est  praeclari  et  magni  viri.  Qiiid  vero  de 
gemmarum  naturis  et  virtutibus  dicam,  quas  viri 
Medici  singulari  ingenii  acrimonia  et  incredibili 
industria  perpendentes  invenerunt?  quibus  tam 
splendida  vis  tamque  incomparabilis  virtus  inest, 
ut  nihil  sit  in  rebus  humanis,  quod  cum  iis  com- 
parari  possit.  Et  ne  longior  aequo  sim,  reliquas 
naturalium  rerum  partes  plaoet  silentio  praeterire, 
si  prius  de  homine,  de  quo  tacere  fas  esse  non 
puto,  dixerim,  quo  a  natura  non  aliud  animal 
melius  aut  praestantius,  aut  divinius  conditum  est. 
Ad  quem  contemplandum ,  Medicina,  quae  hoc 
in  cognoscendo  accuratior  et  diligentior  est ,  quo 
quid  excellentius  et  melius?  omnem  ingenii  vim 
et  animi  robur  convertit,  omnes  eius  partes  per- 
lustrat,  singula  mernbra  seorsum  propins  intuetur, 
et  acri  iudicio  examinat,  singulosque  eins  angulos 
perreptat  et  cognoscit,  et  in  admirabili  illa  et  viva 
corporis  humani  compositione,  omnia  singulatim, 
veluti  luculentum  et  illustre  nobilis  architecti 
aedificium  perquirit  et  inspicit,  ibique  apte  et 
eleganter  disposita  admiratur,  si  quae  vitium  feoe- 
runt,  notat,  totumque  hoc  animal  ad  eo  perple- 
xum  et  sinuosum,  ut  non  iniuria  Momus  ei  fene- 
stras  addendas  censuerit,  quo  ea  quae  intus  sunt, 
cognosci  possent,  lynceis  oculis  perspicit.  Si  igi- 
tur  quis,  quod  puicherrimum  et  honestissimum 
est,  semetipsum  intus  et  in  cute  cognoscere  cupit, 
veluti  labyiinthum  ingressurus,  Medicinam  du- 
cem,  ceu  Thesei  filum,  sequetur,  si  errore  impli- 
cari  et  a  vero  deduci  non  velit,  et  minimo  ne- 
IUelanth.   Oi'ek.   Vol.    XI. 


gocio  rem,  qua  nihil  cognitione  splendidius,  et 
inquisitione  melius,  et  oblectalione  suavius  con- 
sequi.  De  qua  quam  honorifice  veteres  illi,  veri, 
sancli  et  sapientes  homines  iudicarint,  luce  cla- 
rius  est.  Homerus  enim  vates  sine  dubio  rerum 
humanarum  peritissimus,  unum  Medicum,  mul- 
tis  aliis  hominibus  praestare  censuit:  quod  Poeta 
acerrimi  iudicii  nunquam  dixisset,  si  non  vidisset 
tantum  oportere  tribui  tam  eleganti  rerum  natu- 
rae  cognitioni.  Qirid  quod  Homero  non  tantum 
vetustiores,  sed  etiam  graviores  viri,  Medicis  di- 
vinos  honores  habuerunt,  eosque  beneficentia  et 
studio  in  numerum  Deorum  sustulerunt.  Quod 
graviter  quidem  illi  et  constanter  fecerunt  (ut 
eorum  ferebat  religio)  iudicabant  enim  illi  hanc 
sapienliam  non  humanam,  sed  coelestem  esse 
quae  tam  arcanas  rerurn  virtutes,  in  ipsis  natur.ie 
venis  reconditas  et  abstrusas  evolvere,  et  in  lu- 
cem  proferre  posset,  neque  honiinis,  sed  Dei  esse, 
tanta  hominibus  commoda  adferre.  Quare  merito 
apud  eos  in  divino  honore  erant,  a  qnibus  divina 
beneficia  percipiebant.  Eos  vero,  qui  de  iure  re- 
spondebant,  plurimum  admirabanlur,  et  rnerito 
quidem,  quis  enim  tam  sanctos  iustitiae  custodes 
non  magnifaceret?  Sed  tamen  nemo  ullum  Iu- 
risperitum  coelo  dignatus  est,  verum  iis  quorum 
magna  et  celebris  iustitiae  et  aequitatis  opinio  fuit, 
hanc  provinciam  detulerunt,  ut  apud  inferos  inter 
umbras  causas  cognoscerent.  De  M.ithematieis 
veterum  iudicium  etiam  fabulis  testatum  est,  qui 
Promethea  nobilem  sane  Mathematicum  Cauc.iso 
alligarunt,  ei  pro  honestissima  disciplina  tradita, 
solicitudinem  et  miseriam  reponentes.  Neque  his 
maior  honor  Philosophis  habitus.  Hinc  nimirum 
palam  est,  inter  honestissimas  disciplinas  prin- 
cipem  locum  veteres  Medicinae  dedisse,  ut  inte- 
rim  taceam  Graeciam,  cum  omni  genere  discipl? 
narum  maxime  floreret,  Hippocrati  eos  honores 
habuisse,  quos  prius  Herculi  monstra  tollenti  de- 
tulerat.  Ex  quo  Medicinae  dignitas  et  splendor 
aestitnari  debet,  cuin  ea  regio,  quae  sic  viris  s;;- 
pientibus  praestabat,  sic  optimarum  rerum  indi- 
cio  pollebat,  Medicinam  tam  exquisitis  honoribns 
exornarit,  ut  dignitate  etiam  Herculem  minorum 
gentium  Deum  adaequaret.  Et  ut  honest.ite,  ita 
et  utilitate  et  dulcedine  reliquis  disciplinis  prae- 
stat.  Quemadmodum  enim  in  Platone  et  Demo- 
sthene,  et  eiusdem  monetae  bonis  scriptoribus, 
non  tantum  magna  maiestas  et  ingens  sermonis 
splcndor,  sed    etiam  pulcberrimus  fructus  et  in- 

signis  utilitas.  Sic  etiam  Medicinae  non  minus 
voluptatis  et  bonae  frugis,  quam  dignitatis  inest, 
nisi  quis  putat  aliquid  melius  et  optabilius  esse 
bona  valetudine,  quae  Medicinae  beneficio  conser- 
vatur,  et  eiusdem  opera  labefactata  curatur;  quae 
ex  variis  herbis  succos  quantivis  precii  exugit  in 
valetudinis  subsidium,  sicut  apes  ex  variis  flori- 
bus  materiam  colligunt,  unde  mel  conflent,  qui- 
bus  nobis  a  morbis  circumventis  et  oppressis  opem 
ferat,  qui  nobis  a  fronte,  tergo,  lateribus,  insi- 
dias  tendunt,  ut  ne  Ianus  quidem  ab  his  tutus  esse 
queat,  si  non  Medicina  adsit,  quae  ab  omni  parte 
morbos  tanquam  e  specula  observet,  et  nos  qui  eos 
effugiamus,  moneat,  vel  ab  his  oppressos,  ceu 
e  mortis  faucibus  eripiat.  Cuius  rei  testis  est  gra- 
vissimus  ille,  non  dicendi  modo,  sed  etiam  intel- 
ligendi  praeceptor  et  magister  Cicero,  inquiens: 
Valetudo  sustentatur  noticia  sui  corporis,  et  ob- 
servatione  earum  rerum,  quae  res  aut  prodesse 
soleant,  aut  obesse.  At  sola  Medicina  observat, 
quibus  nostra  natura  vehementer  oblectetur  et 
reficiatur,  quibusve  graviter  laedatur,  quare  idem 
autor  addit,  valetudinem  sustentari  arte  eorum, 
quorum  ad  scientiam  haec  pertinent ;  et  tamen 
sunt,  qui  haec  monentem  non  audiunt,  qui  tum 
demum  sua  consilia,  imo  temeritatem  contemnunt, 
cum  iam  aut  febri  concutiuntur,  aut  morbo  con- 
tabescunt.  Veluti  Athenienses,  qui  de  pace  non 
nisi  pullati  consultabant,  sicut  Demades  inquit. 
Et  discunt  isti  lari  magno  suo  malo,  recte  sapere, 
et  res  vere  utiles  non  temere  negligendas  esse. 
Medicina  vero,  si  ulla  res  alia,  nobis  in  primis 
necessaria  est,  cuius  opera  incolumes  et  salvi  vivi- 
mus.  Sole,  igne,  aqua  et  aere  denique  citius 
carebimus,  quam  Medicina.  Nam  praestat  semel 
mori  et  magnis  miseriis  defungi ,  quam  in  longis 
morbis,  quibus  liberari  nequeas,  miserum  ducere 
spiritum,  atque  infoelicem  vivere  vitam,  a  quibus 
multi  sic  premuntur,  a  Medicinae  auxilio  desti- 
tuti,  ut  sibi  manus  adferre  non  dubitent.  Quare 
Romani  Caesares  videri  possunt  intellexisse,  quam 
salutares  et  necessarii  essent  boni  Medici  Re- 
buspub.  qui  eis  in  singulos  annos  amplissimum 
stipendium  ducenta  et  quinquaginta  sestertia  pen- 
debant,  sicut  Plinius  autor  est ,  cum  tamen  reli- 
quaruin  disciplinarum  professoribus  centena  se- 
stertia  modo  in  annum  numerarint.  Cuius  pecu- 
niae  si  rationem  more  nostro  iniveris,  comperies 
Rhetoribus  et  Poetis  tria  millia  aureum  et  trecen- 
tos  triginta  quatuor  numeratos,  Medicis  vero  octo 


millia  aureum  et  amplius  trecentis  in  singulos 
annos  stipendium  fuisse:  nae  illi  probe  maiesta- 
tem  et  operam  Medicinae  perspectam  habuerunt, 
et  melius  et  candidius  de  honestis  rebus  iudica- 
runt.  Quidam  liberalibus  praemiis  bonos  Medi- 
cos  honestarunt  tantoque  illum  ordinem  honore 
affecerunt.  At  nunc  eo  deventum  est,  ut  ex  libi- 
dine,  non  ex  vero  iudicemus:  ex  gratia,  non  ex 
merito  tribuamus;  fiuntque  paulatim  deteriora 
omnia,  et  in  peius  delabuntur.  Neque  desunt, 
quibus  nunc  Medicina  sordet,  quae  olim  magnis 
et  sapientibus  viris  tanti  fiebat.  Sed  quid  mirum? 
Ut  enim  scarabei  preciosi  unguenti  odore  offen- 
duntur,  et  sues  amaracini  fragrantia,  sic  hi  nostri 
scarabei  et  sues,  praeclaras  et  honestas  res  non 
ferunt.  Sed  quis  istos  non  contemnat?  nisi  quis 
levern  et  impurum  servum  Caryonem  apud  Aristo- 
phanem  audiendum  putat,  qui  virum  Medicum 
scatophagon,  id  est,  stercoris  voratorem  vocat, 
cum  nemini  hominum  obscurum  sit,  quod  lingua 
est,  ut  ille  inquit,  pars  pessima  servi.  Neque  isti 
veteratores,  quibus  mala  mens,  malus  animus  est, 
aliter  faciunt,  a  quibus  vituperari,  laudi  ducitur: 
prudentes  viri  recte  iudicant.  Istos  etiam  con- 
temnendos  duco,  qui  ebrii  inter  pocula  eructant 
et  crepant:  Qui  medice  vivit,  miserrime  vivit, 
videntes  aliquem  continentiae  et  frugalitatis,  quam 
crapulae  amantiorem.  Sed  quam  misere  istae  ho- 
minum  larvae  delirant,  qui  existimant  istum  mi- 
sere  vivere,  qui  medice  vivit:  nae  isti  ignorant, 
quidmederi,  autMedicina,  aut  Medicus  sit:  qui 
si  intelligerent  verba,  iuvandi  et  auxiliandi  vim 
habere,  certe  aliter  iudicarent.  Sed  quid  mora- 
mur  hos,  quibus  nemo  sanus  respondendum  pu- 
tat,  sed  helleboruin  porrigendum,  ut  purgato  ce- 
rebro,  desinant  delirare?  Neque  Medicorum 
ordini  fraudi  esse  debet  quorundam  temeritas  et 
inscitia,  qui  eius  artis  titulo  se  venditantes,  mul- 
tis  fucum  faciunt,  quibus  si  quis  titulum  detrahe- 
ret,  idem  sane  eis  accideret,  quod  Cumano  leoni, 
qui  pelle  nudatus,  asinus  fiebat.  Tales  non  magis 
Medicinae  officere  debent,  quam  honestissimo 
Theologorum  ordini,  triobolares  isti  Theologaslri, 
qui,  ceu  foedae  Harpyae,  et  sacra,  et  sanctissi- 
mumTheologici  nominis  ordinem  defoedant  atque 
conspurcant.  Ut  enim  inter  pulcherrimas  segetes, 
triticum  et  siliginem,  zizania  et  lolium  sibi  esse 
volunt  locum,  ita  et  perditi  quidam  homines  in 
honoratis  virorum  ordinibus  quoquo  modo  esse 
volunt,  qui  digni  sunt,  ut  in  corvos  deportentur, 

non  quibus  cum  boni  viri  litigent.  Vos  quibus 
melior  mens  et  honestior  animus  est,  qui  digni- 
tate,  splendore  et  maiestate  naturalium  rerum 
movetur,  amplectimini  Medicinam,  qua  nihil 
melius,  neque  pulchrius,  neque  maius  rebus  hu- 
manis  divinitus  contigit;  quae  et  rei  amplifican- 
dae  compendiaria  via  est,  et  tantum  oblectationis 
subministrat,  quantum  humanus  animus  capere 
potest.  Non  enim  hic,  ut  in  pictura,  inanes 
urnbrae  et  vanae  corporum  imagines  nos  oble- 
ctant,  sed  res  solidae  et  vivum  naturae  opus,  et 
incredibile  et  varium  eius  decus,  cum  summa 
voluptate  spectatur;  tum  facit,  ut  his  bonis  flo- 
reamus,  quibus  ut  abundare  foelicissimum ,  ita 
et  carere  miserrimum  est  Quare  qui  beati  quam 
miseri  esse  malunt,  hi  putent  sibi  Medicinam 
omnibus  modis  amplexandam.     Dixi. 


No.24. 


(an.  1529.  vel  1530.?) 


Encomium  Medicinae. 


Apud  Crat.  Myl.    p.  244  sqq.,    in  Declamat.    T.  I.    p.  302., 
Servest.  T.  1.  p.  260.  et  Kichard.  T.  II.  p.  104. 

Alia  oratio  laudem  Medicinae  continens. 

Re  ipsa  comperio  verissimum  esse,  quod  scripsit 
quidam  Poeta: 

Omnia  sunt  ingrata  ,  uihil  fecisse  beuigne  est. 
Nam  cum  non  alia  ars  de  nobis  uberius  mereatur, 
quam  Medicina,  tamen  vel  in  primis  huic  pessima 
gratia  a  plerisque  mortalium  redditur,  qui  tan- 
tum  abest,  ut  agnoscant  huius  beneficia,  ut  nul!o 
non  genere  convitiorum ,  cum  artemipsam,  tum 
nos,  qui  in  perquirendis  his  rebus,  quae  vitam 
prorogant,  quae  valetudinem  conservant  ac  mor- 
bos  arcent,  operam  collocant,  conscindant.  Id- 
que  faciunt  hi,  qui  quoties  pituita  molesta  est, 
tota  domo  myropolia  coemunt,  omnes  undique 
Medicos  conducunt,  veterinarios  etiam:  et  cum 
Medicinae  ope  convaluerint,  animi  morbum  exer- 
ceant,  in  accusanda  inscitia  Medici,  in  vitupe- 
randis  exoticis  remediis.  Ea  est  insania,  ut  ne 
quidem  experti  artis  beneficia,  placari  possint. 
Cum  hisce  rixemur  ne  modo ,  postquam  ex  more 
deMedicinae  laudibus  aliquid  dicendum  est?  Ego 
vero  satis  scio  non  esse  tantam  dicendi  facultatem 
mihi,  ut  iilos  mea  oratione  ad  sanitatem  revocare 
me  posse  confidam. 


Pythagoram  aiunt  adulescentes  quosdam, 
cum  honestae  cuidam  foeminae  in  convivio  libi- 
dine  inflammati,  vim  afferre  conarentur,  mntato 
cantu  tibiarum  (qui  in  conviviis  ex  more  adhibe- 
batur)  spondaeis  tardiuscnlis  flexisse,  ut  com- 
pressa  libidine  ab  incepto  desisterent.  At  hi  non 
tantum  non  oratione  ulla  pWari  posse  videntur, 
sed  multis  hellebori  ingeribus  ad  medicandam 
stulticiam  opus  habent:  quare  cum  his  in  prae- 
sentia  non  est  visum  digladiari.  Sed  bonis  ac 
studiosis  liberalium  artium  adulescentibus,  cupi- 
mus  fidem  facere:  non  aliam  artem  ex  prophanis, 
aut  plures  utilitates  ad  vitam  afferre,  aut  dignio- 
rem  esse,  in  qua  cognoscenda,  quicunque  libera- 
libus  ingeniis  praediti  snnt,  operam  sumant.  Et 
quanquam  in  hoc  argumento  optarem  mihi  esse 
eam  facultatem ,  quae  pro  dignitate  exponere,  e.t 
ornare  res  dignissimas  laude  posset:  tamen  ita 
extant  ob  oculos,  ita  versantur  inter  manus  Me- 
dicinae  commoda,  ut  ad  eam  praedicandam  non 
admodum  uberiore  eloquentia  opus  sit.  Et  si  us- 
quam  verum  est  quod  aiunt,  prob.ie  merci  non 
esse  praecone  opus,  minime  omnium  Medicina 
postulat  vulgaria  praeconia ,  cuins  utilitas  posita 
in  conspectu  nostro,  omnium  mortalium  studia 
favoremque  meretur. 

Quae  enim  alia  ars,  aut  plura,  aut  gratiora 
vitae  foeliciter  degendae  adminicula  nobis  promit- 
tit?  Quod  cum  animadverterent  veteres,  tanto- 
pere  praestare  eam  aliis  artibus  omnibus,  cum 
quidem  omnium  aliarum  disciplinarum  inventio- 
nem,  immo  et  literarum  et  legum  primordia  in 
homines  auctores  referrent,  in  una  Medicina  sen- 
serunt  tantam  esse  vim,  ut  neminem  mortalium 
dignum  ducerent,  cui  tantum  beneficium  acce- 
ptum  ferrent,  sed  magno  consensu  iudicarunt  a 
Deo  repertam  exhibitamque  nobis  esse.  Et  est 
tanta  scientiae  varietas,  quam  Medicina  comple- 
ctitur,  ut  humano  ingenio  deprehendi  non  po- 
tuerit.  Etenim  in  tam  fugaci  yita  ,  quamvis  mulli 
non  poterant  tot  morborum  genera  cognoscere, 
tam  varia  remedia,  herbarum  dissimillimas  natu- 
ras  experiri,  haec  cogitabant,  opinor  hi,  qui 
optimae  artis  inventionem  Deo  asscripserunt.  Et 
mihi  libet  credere  divinitus  ostensam  esse  morta- 
libus  hanc  artem,  et  a  primis  illis  autoribus  ge- 
neris  humani,  traditam  esse  per  manus  posteris. 

Nec    mihi    ullus   mortalis   labor    suffecturus 
fuisse  videtur  tam   variis  corporum  naturis,    tot 
13   * 

causis,  tamque  abditis  ac  latentibus  morborum, 
tot  valetudinis  conservandae  aut  restituendae  ra- 
tionibus,  siderum  viribus,  quas  in  commutanda 
corporis  hnmani  constitutione  exercent,  tot  phar- 
macis  inquirendis.  Itaque  statuamus  nos  etiam 
Medicinam  Dei  munus  esse,  missum  in  terras, 
quo  infirmitatem  virium  nostrarum  aliquantisper 
sustentaremus.  Et  cum  usus  poscit,  ita  utamur, 
ut  agnoscamus  non  humano  consilio,  sed  divino 
beneficio  proposita  esse  remedia  vitae  prorogan- 
dae.  Nam  et  sacrae  literae  palam  docent ,  Deum 
et  remedia  proposuisse,  et  Medicos  condidisse, 
et  regere  gubernareque  Medicorum  industriam. 

Est  haec  vel  in  primis  magna  Medicinae  laus, 
divinitus  repertam  esse,  qnam  laudem ,  cum  huic 
uni  arti  tribuant  sacrae  literae,  non  dubitemus 
eam  longe,  cum  dignitate,  tum  utilitate  praestare 
omnibus  aliis. 

Stultitiam  esse  sentimus  contemnere  reliquas 
artes,  quas  humanum  ingenium  excogitavit.  At 
Mediciuam  aspernari ,  non  stultitia,  sed  iinpietas 
est.  Narn  coelestia  dona  contemnere,  aut  parum 
religiose  colere,  consceleratae  mentis  furor  et  sa- 
crilegium  est. 

Nunc,  silibetutilitatemetiriMedicinam,  quae 
aetas  est,  quae  vitae  pars,  quae  huius  ope  non  iudi- 
geat?  Quod  enim  in  fabulis  est,  primos  hominum 
glande  victitasse,  postea  monstratas  esse  fruges  a 
nescio  quibus,  id  eo  pertinere  mihi  videtur,  certam 
quandam  victus  rationem  inventam  esse,  magno 
bono  publico,  cum  ad  id  tempus,  discrimcn  ne- 
scissent  homines  noxiorum  in  victu  et  salubrium. 
Proinde  hac  in  parte  latissime  patent  Medicinae 
beneficia,  praescribentis  suam  cuique  victus  ratio- 
necn.  Nam  si  tollas  e  culina  victus  rationem  seu 
diaeteticen,  quid  aliud  erit  iam  culina,  nisi  car- 
nificina  quaedam?  Aut  quid  est  aliud,  quam 
scse  ingulare,  nullain  tenere  victus  certarn  ratio- 
nem? 

Sed  est  Medicinae  manifestior  usus  in  resti- 
tuenda  ,  quam  conservanda  valetudine.  lbi  mibi 
expendat  aliquis,  ab  illis  vitae  iuitiis,  quam  varii 
morbi  nos  infestent  nondum  etiam  natos,  ut  qui- 
dam  non  iniuria  dubitarint  parentem  ne  an  nover- 
cam  polius  hurnani  generis  naturam  esse  censerent. 
Quam  multi  casus  uterum  fercnti  impendent,  saepe 
exitium  allaturi,  tum  nondum  nato  foetui,  tum 
ipsi  matri,  ni  Medicus  opem  ferat.  Quam  multa 
lactis  vitia  emendat  Medicina,  ne  fame  pereat  in- 


fans.  Iam  si  mihi,  ut  Poeta  inquit,  centum  lin- 
guaesint,  oraque  centum ,  non  possem  percensere 
oinnes  mortalium  morbos,  in  quibus  depellendis 
Medicinae  vim  quotidie  est  experiri.  O  quoties 
fugienti  vitae  manum  vincit  Medicus,  quoties  ve- 
lut  ab  orco  morientem  animam  retrahit.  Quoties 
necessitatem  fati  arte  differt,  quae  quidem  palam 
est  divino  beneficio  fieri.  Sed  iam  ante  diximus 
Medici  industriam  divina  quadam  vi  gubernari. 
Atqui  si  usquam  fidem  habet  tritnm  proverbium: 
Hominem  hoinini  Deum  esse.  Hac  in  parte  id 
profecto  rectissime  usurpatur,  quia  divina  vi  Me- 
dicus  aegroti  salutem  tuetur.  Neque  vero  tantum 
in  tollendis  corporum  malis  vim  suam  declarat 
Medicina  ,  sed  animos  etiam  contagione  corporum 
vitiatos  sanat.  Denique  universum  vitae  cursum 
faciliorem  reddit,  dum  vitare  morbos  docet,  et 
si  qui  acciderint,  mitigat.  Proinde  vehementer 
ingrati  sunt,  qui  Medicinam  vitae  tutricem  ac  ser- 
vatricem  non  suspiciunt,  non  admirantur.  Quod 
si  pareutibus  debernus  gratiam,  quod  vitam  semel 
dederint,  cur  non  itemMedicis,  quisaepe  amissam 
prope  vitam  reddunt?  Sed  dicet  aliquis:  Saepe 
frustra  tentari  remedia,  et  Medicinam  saepe  in 
curando  parum  foelicem  esse. 

Verum  est  grati  hominis  agnoscere  benefi- 
cium  quoties  ars  iuverit,  improbi  est  erratum  me- 
minisse,  non  meminisse  benefacta:  quae  si  colli- 
gas  et  expendas,  multos  incolumitatem  videbis 
Medicis  debere.  Ita  sunt  rnortalia,  ut  saepe  vis 
morbi  superet  Medicinam.  Est  et  cum  Medici 
falluntur,  sed  multo  saepius  aegrotantium  vitio 
accidit,  cur  parum  succedat  in  medendo. 

Fuit  apud  Antigonum  Piegem  non  ignobilis 
Medicus  Epirotes  Pbilippus,  is  susceperat  quen- 
dam  Piegis  amicum  hydropico  morbo  implicitum, 
curandum,  et  cum  pollicitaretur  confirrnaretque 
haud  dubie  illurn  se  sanaturum  esse,  negavit  eum 
posse  sanari  alter  quidam  Medicus,  Chrysippi  di- 
scipulus,  qui  aegroti  intemperantiam  norat.  Qua 
de  re  cum  invicem  altercarentur,  et  Philippus 
contenderet  esse  sibi  exploratam  remediorum  vim, 
respondit  alter,  Philippum  ad  morbum  respicere, 
se  vero  ad  animum  aegroli.  Neque  illum  res  fe- 
fellit,  narn  cum  aegrotus  summa  diligentia  non 
Medici  tantummodo,  sed  etiam  Piegis  custodire- 
tur,  tamen  malagmata  sua  devorando  bibendo- 
que  suam  urinam,  in  exitium  se  praecipitavit. 
Ita  non  Medici  inscitia  aut  negligentia,  sed  sua 
ipse  intemperantia,  aegrotus  extinctus  est. 

Quoties  putas  accidit,  praesertim  in  iis  no- 
stris  moribus,  ut  aegrotus  tanquam  suo  se  gladio 
iugulet,  cuin  detrectat  Medico  parere  ,  cum  noxiis 
cupiditatibus  alienissimo  tempore  frenum  laxat 
et  obsecundat?  Est  autem  indignissimum  alienae 
culpae  Medicum  reum  agere.  Attamen  ita  fit, 
ut  quicquid  peccarit  aegrotus,  Medico  imputetur. 
Sed  nolo  commorari  in  diluendo  hoc  convitiorum 
genere ,  quae  cum  vino  madent,  bene  poti,  in 
convitiis  barbari  quidam  in  Medicinam  evomunt. 
Nam  et  illi  ipsi  haec  recantant,  paulo  post,  ubi 
crapula  contraxerint  alii  alias  pestes.  Et  quan- 
quam  sero  malo  coacti,  fatentur  id  quod  res  esf, 
optime  de  genere  huinano  banc  artem  rnereri. 

Neque  vero  utilitate  tantum  ducimur  ad  Me- 
dicinae  cognoscendae  studium,  sed  ex  ipsa  natu- 
rae  contemplatione ,  in  qua  versatur  tota  Medi- 
cina,  incredibilern  voluptatem,  eamque  honestis- 
simarn  animus  hene  liberaliterque  institutus  capit. 
Quod  enim  spectaculum,  qui  ludi  magis  delectare 
nos  possunt,  quam  naturae  varietas,  si  propius 
intuearis?  Neque  tantum  in  magnis  corporibus 
structurarn,  ordinem  ac  vires  partium  omnium 
spectare  iuvat,  sed  minutissimae  res  vel  maximam 
admirationem  pariunt,  cum  animadverto  nullam 
esse  totius  naturae  partem,  tam  humilem,  tam 
contemptam  ,  quae  non  magnam  vim  medendi 
habeat.  Et  non  modo  in  malva  et  asphodelo  (si- 
cut  Hesiodus  dixit),  sed  in  stercore  etiam  suillo, 
aut  si  quid  hoc  vilius  est,  magnas  inesse  commo- 
ditates.  Ego  profecto  mirabiliter  afficior,  cum 
has  rerum  naturas  considero,  et  cum  ipsarn  archi- 
tecturam  niundi  admiror,  tum  videor  mihi  tan- 
quam  mamr  prendere  Deurn,  qui  sese  infundit  in 
omnes  res,  vegetat  et  alit  ornnia,  et  suas  cuique 
rei  vires  tanquam  oeconornus  distribuit  et  volvit. 
Opinor  in  tanta  rerum  varietate  cerni  sese:  atqne 
hoc  studium  contemplandae  naturae  ita  mnltos 
tenuit,  ut  quanquam  Medicinam  non  exercerent, 
tamen  toti  fuerint  in  ea  perdiscenda.  \  erum 
mihi  humanius  videtur,  quod  didiceris,  id  etiam 
expromere  in  usus  hominum  et  maiorem  laudem 
meritos  esse  eos,  qui  morbos  curarunt,  quam  qui 
domi  inclusam  artem  tenuerunt,  contenti  volu- 
ptate,  quam  ex  cognitione  capiebant.  Est  enim 
lioc  in  primis  homine  dignum,  hominum  saluti 
quantum  possis  opitulari  atque  prospicere.  Su- 
mus  enim  profecto  nati  homines  hominum  causa, 
ut  quam  quisque  utilitatem  ad  vitam  praestare 
posset,  eam  citra  invidiam  in  publicum  conferret. 


Et  cum  nihil  sit  melius,  aut  honestius,  aut  splen- 
didius,  quam  vitam  servare  ac  tueri,  praeclare 
faciunt,  qui  artis  huius  fructus  aliis  impartire  stu- 
dent,  atque  eam  ob  causam  mihi  Homcrus  dixisse 
videtur,  Medicum  virum  multis  aliis  praestare. 
Nam  cum  arbitraretur,  homini  dignissimum  esse 
bene  mereri  de  aliis,  tarnen  illum  eximiae  mereri 
sentiebat,  ac  praeferendnm  esse  reliquis  mortali- 
bus,  qui  vitam  servare  soleret,  aut  certe  in  re 
tanta  operam  sumeret.  Est  enim  in  maguis  saepe 
etiam  voinisse,  laudabile. 

Neqne  ulli  arti  ornnium  seculorum  memoria 
arnpliora  praemia  fuere :  qui  gentium  consensus 
fidem  facere  poterat ,  hanc  artem  et  maxime  salu- 
tarem  hominibus,  et  honestissimam  sernper  esse 
iudicatam.  Nam  et  Romani  cum  Graecis  tota 
Italia  interdixerunt ,  diserte  Medicos  exceperunt, 
et  in  Italia  retinendos  esse  publicae  salutis  causa 
duxerunt:  Qua  in  re  summum  honorem  arti  habi- 
tum  esse  cernitis. 

Qtiare  vos  adhortor,  optimi  Adolescentes, 
primum ,  ut  ametis  et  religiose  colatis  Medicinam, 
et  quia  valetudini  vestrae  prospicere  solet,  et  quia 
divinis  laudibus  in  sacris  literis  ornata  est,  nobis- 
que  commendata;  deinde,  ut  quantum  qnisque 
potest  in  ea  operae  ponat.  Siquidem  non  alia 
res,  quam  naturae  pervestigatio  quae  liberale  in- 
genium,  aut  magis  decet,  aut  ampliore  voluptate 
perfundere  potest.  Non  aurei  montes,  qui  in  fa- 
bulis  esse  dicuntur,  tantum  valent  honestam  men- 
tem  ohlectare,  quantum  earum  rerum  tractatio 
cognitioque,  quas  continet  Medicina.  Postremo 
cum  iuvare  homines  sit  et  sanctissimum  officium, 
et  homine  dignissimum,  date  operam,  ut  hoc  in- 
strumenlum  amplissime  merendi  de  aliis,  vobis 
comparetis.  Nam  ille  demum  recte  instituit  vitam, 
qui  ad  publicam  utilitatem  sua  studia  et  vitae  cur- 
sum  refert.      Dixi. 


No.  25. 

Difficile  est  deMedicina  reperire  orationem,  quae 
taedium  effugiat,    cum  toties  de  ea,    hoc  in  loco 

copiose  et  luculenter  dictum  sit.  Et  alioqui  utili- 
tates  huius  artis  ita  sunt  in  conspectu  omnibus,  ut 
iure  censendus  sit  ingratissimus,  si  quis  non  me~ 
minit:  Magni  autem  negocii  est  praestare  iri  re 
nota  et  pervulgata,  ne  fastidiatur  oratio.  Ego 
igitur  hoc  tempore  omissa  laudatione  nostrae  artis, 
seriam  quandam  querelam  huc  afferre  decrevi,  vel 
ut  auditores  commonefacerem ,  ut  hanc  artem  ma- 
iore  religione  tractarent,  vel  certe,  ut  dolori  meo 
morem  gererem;  quem,  quo  diutius  in  arte  ver- 
sor,  et  dignitatem  magnitudinemque  eius  pro- 
piusaspicio,  quotidie  maiorem  concipio,  cum  co- 
gito  eam  ab  illiteratis  impostoribus,  magna  cum 
pernicie  hominum  exerceri ,  qui  contaminant  et 
corrumpunt  artem.  Et  quoniam  ex  horum  mori- 
bus  et  factis,  multi  de  tota  professione  existimant, 
verae  doctrinae  fides  in  discrimen  venit.  Ut  au- 
tem  Apelles  pictor,  si  praecipuam  aliquam  suarum 
tabularum  collocatam  illustri  loco,  deformari  ac 
aspergi  luto  videret,  maximo  dolore  afficeretur, 
propter  artis  contumeliam :  ita  me  quoque  misera- 
tio  quaedam  subit,  intuentem  quam  indigne  tra- 
ctent  Medicinam  histriones  quidam,  qui  se  ven- 
ditant  pro  Medicis,  cum  artem  nunquam  didice- 
rint.  Neque  usquam,  opinor,  hanc  iniuriam 
artis  iustius  deplorare  queam,  quam  apud  vos,  qui 
cum  dignitatem  atque  vim  maximarum  discipli- 
narum  intelligatis,  iure  me  stomachari  iudicabitis. 
Et  fortasse  de  suis  artibus  cogitantes  singuli,  do- 
lebunt  in  commune  vicem  omnium  studiorum, 
cum  reputabunt  nulli  professioni  deesse  hoc  genus 
histrionum.  Ego  vero  etsi  propter  dignitatem 
studiorum  ac  literarum,  etiam  aliarum  professio- 
num  abusu  commoveor.,  tamen  omissis  aliis,  tan- 
tum  de  mea  arte  dicam,  quae  quo  fructuosior  et 
gratior  est  hominibus,  eo  plures  habet,  qui  fa- 
mam  artis  affectant.  Nullius  generis  artificis  plu- 
res  reperiuntur,  quam  Medici.  Sed  magna  est, 
ut  lurisconsulti  dicunt,  artificum  differentia.  Qui- 
dam  profitentur  artem,  pollicentur  hominibus  sa- 
lutem  in  maximis  periculis,  cum  nunquam  didi- 
cerint:  sed  alicubi  in  myropoliis,  aut  tonstrinis 
servferunt,  ubi  transcripserunt  quaedam  remedia, 
quorum  neque  causas,  neque  vires  norunt,  neque 
quo  in  loco  valeant.  Neque  vero  tam  stulti  sunt, 
ut  hoc  instrumentum  ad  existimationem  colligen- 
dam  satis  esse  putent:  sed  mutuantur  ex  Piheto- 
rica  alias  quasdam  artes,  per  quas  magis,  quam 
beneficio  illorum  remediorum  inclarescunt ,  pro- 
lixe  de  se  promiltunt,  detrahunt  de  existimatione 


aliorum.  Scitum  est  enim  laudem  ex  aliorum  vi- 
tuperatione  quaerere,  domi  suae  apparant  reme- 
dia,  ut  reddant  aliorum  operam  suspectam,  cal- 
lide  observant  affectus  aegrotorum,  aut  istorum, 
quibus  aegroti  chari  snnt,  ad  hos  alludunt,  his 
parasitantur.  Si  in  magnis  pericnlis,  alii  simul 
adhibiti  fuerint,  hic  quaedam  a  collega  furati,  pro 
propriis  clam  obtrudunt,  ut  collegae  detrahant 
fidem,  cum  succedunt  aliis,  remedia  a  prioribus 
scripta  trahunt  eadem,  sed  fucata ,  ne  imperiti 
agnoscant.  Si  quid  bonae  rei  evenit,  laudem  in 
se  transferunt,  si  quid  secus  accidit,  derivatur 
omnis  culpa  in  alios.  Et  quoniam  in  hac  vani- 
tate  ingeniorum  humanorum,  praedictiones  etiam 
requirunt  homines,  maximeque  aegroti:  ut  curio- 
sis  satisfaciant,  iactitant  se  astra  consulere,  cum 
quidem  non  ex  astris,  sed  ex  coniecturis  praesen- 
tibus  vaticinentur.  Vidimus  etiam  qui  Magicen 
adhibebant,  qui  ex  urina  non  solum  de  morbo 
divinabant,  sed  narrabant  aetatem,  dignitatem 
vitae,  formam  aegroti,  etiamsi  esset  ignotissimus. 
Talibus  arlificiis  admirationem  sibi  pariunt,  non 
scientia  medendi,  et  concurritur  ad  hos  imposto- 
res,  sicut  concurrit  populus  ad  sanctos;  nam  hi 
quoque  videntur  exercere  Medicinam,  ad  S.  Va- 
lentinum,  Vitum,  Genofefam.  Quid  est  autem 
indignius,  quam  praestantissimam  artem  divini- 
tus  ostensam  humano  generi,  ad  «vitam  tuendam, 
continentem  doctrinam  maxime  liberalem,  vide- 
licet,  naturae  corporum  cognitionem,  ita  cor- 
rumpi  et  adulterari,  admixta  vel  perversa  quadam 
Pihetorica,  vel  magia,  vel  hoc  genus  aliis  impo- 
sturis.  Leges  dant  actionem  contra  illos,  qui 
adulteratas  merces  vendunt,  et  atrocia  supplicia 
in  eos  constituunt.  At  isti  histriones  Medicinae, 
pro  summo  scelere,  auferunt  maxima  praemia, 
feruntur  in  oculis,  coluntur  a  populo,  adorantur 
tanquam  Semidei,  mercede  maxima  conducuntur 
cum  summo  periculo:  saepe  enim  vidimus  aegro- 
tos  dare  poenas  inscitiae  et  audaciae  horum  hi- 
strionum.  Et  cum  multa  prognostica  colligantur 
ab  omnibus  circumstantiis,  a  figura  corporis,  a 
gestu  aegroti,  a  locis,  a  regionibus,  ex  quibus 
iudicari  de  exitu  morbi  potest:  mihi  tamen  vix 
aliud  signum  certius  exitium  portendere  videtur, 
quam  si  talis  histrio  adhibitus  fuerit.  Vulgare 
est,  artem  exerceat  qui  didicit.  Nemo  enim  tam 
impudens  est,  ut  profiteri  Musicam  ausit,  nisi 
didicerit:  quomodo  enim  ludet  fidibus  is,  qui 
nunquam  didicit.     Hoc  si  in  his  levioribus  arti- 


205 


DECL.  CONTRA  EMPIPiICOS   MEDICOS. 


206 


bus  accidit,  qnanto  minns  ferendi  sunt  isti,  qui 
cum  nunquam  didicerint,  tamen  hanc  artem  longe 
maximam  ac  difficillimam  profitentur.  At  vide- 
mus  quam  plurimos  esse,  qui  quasi  ab  Aesculapio 
tolam  artem  per  somnium  semel  acceperint,  ven- 
ditant  se  inter  Medicos,  etiamsi  nullam  unquam 
paginam  Hippocratis,  aut  Galeni,  aut  Avicennae 
legerunt.  Ac  videntur  etiam  irridere  totam  do- 
ctrinam ,  quae  in  scholis  traditur,  et  sapiunt; 
vident  enim  vulgus  plus  admirationis  habere  pa- 
rasiticam  illam ,  quam  veram  philosophiam ;  vi- 
dent  magis  quaestuosam  esse  histrionicam,  quam 
veram  medendi  artem.  Sed  obiiciat  hic  aliquis, 
plerosque  illiteratos  magnam  experientiam  habere, 
quae  non  minus  valet,  quam  ars,  quam  doctrina. 
Assentior  multum  pollere  experientiam ;  ex  hac 
enim  ars  paulatim  nata  est.  Sed  postquam  ars 
reperta  est,  ideo  traditur,  ne  quid  temere,  cum 
periculo  aliorum  experiamur,  sed  priorum  expe- 
rimenta  imitantes,  certam  medendi  rationem  te- 
neamus.  Proinde  qui  relicta  arte,  per  sese  vo- 
lunt  experiri  quid  prosit,  quid  obsit,  hos  saepe 
continget  errare,  et  discent  magno  malo  aegrotan- 
tium.  Nihil  est  fallacius  experientia  in  tanta  va- 
rietate  circumstantiarum,  ad  quam  non  adhibetur 
ratio  et  doctrina,  sicut  initio  Aphorismorum  ad- 
monuit  Hippocrates,  cum  inquit,  experientiam 
periculosam  esse,  et  iudicium  fallax.  At  isti  em- 
pirici,  imo  histriones,  abiecta  arte  tantum  con- 
fidunt  experientia,  et  iudicio  suo,  quorum  utrum- 
que  incertissimum  est.  Hippocrates  adeo  diffisus 
est  experientiae ,  ut  praeceperit,  postquam  non 
respondit  eventus  Medicinam  secundum  rationem 
facienti ,  ne  quid  praeterea  tentet.  Videte  autem 
islos  indoctos,  collectanea  habent  remediorum, 
ab  obstetricibus,  a  tonsoribus,  a  Magis,  a  Iu- 
daeis  transscripta,  ex  his  eligunt  initio  aliquid, 
quod  illecebras  quasdam  habet;  nolunt  enim  sta- 
tim  in  ipso  aditu  offendere  animos  aegrotantium. 
Hoc  si  parum  profecit,  statim  aliud  experiuntur, 
et  fit  saepenumero,  ut  ipsa  remediorum  dissimi- 
litudo  novum  morbum  gignat.  Haec  saepe  ac- 
cidere  vidi ,  quare  nihil  est ,  quod  isti  suam  no- 
bis  experientiam  praedicent.  Ars  gubernat  et 
imitatur  experientiam  non  indoctorum,  sed  prae- 
stantissimorum.  Isti  vero  sine  praeceptore,  sine 
magistris,  suis  exemplis  discunt.  Si  Dux  in  bello 
eligendus  sit,  nemo  opinor  eliget  Thrasonem,  qui 
nullurn  unquam  viderit  Imperatorem,  quem  imi- 
taretur,    sed  suis  exemplis  promittit  se  velle  co- 


gnoscere  omnia  officia  Imperatoris.  Ita  Medicus 
adhibendus  est,  non  qui  nova  experimenta  sine 
ratione  quaerit,  et  qui  suis  exemplis  primum  me- 
dendi  viam  colligit,  sed  qui  veterum  doctrinam  et 
experientiam  imitatur.  Foelicem  aiunt,  quem 
faciunt  aliena  pericula  cautum :  quare  non  est  con- 
sultum  omissis  veterum  exemplis ,  nova  remedia, 
novam  viam  medendi  experiri.  Ac  ne  quis  putet 
me  experientiam  aspernari:  ego  vero  illam  quam 
maxime  necessariam  esse  scio,  sed  vicissim  nolo 
artem  contemni.  Prudens  Medicus  coniunget 
utrumque,  artem  et  experientiam.  Nam  expe- 
rientia  sine  ratione,  sine  doctrina,  sine  arte,  nihil 
nisi  domesticum  latrocinium  est,  et  possem  multa 
exempla  commemorare,  quomodo  decepti  expe- 
rientia  contra  rationem  Empirici,  viros  optimos 
crudelissime  interfecerint.  Quare  si  quos  nihil 
offendet  indignitas,  quod  homines  impudentes 
audent  se  titulo  artis  venditare,  quam  nunquam 
didicerunt,  tamen  est  humanum,  periculi  magni- 
tudine  moveri,  quo  minus  ferant  istos  histriones, 
quorum  imperitia  multos  perire  constat.  Et  ac- 
cedit  hoc  quod  auget  periculum ,  imperitia  par,it 
audaciam,  ut  Thucydides  ait:  quare  inter  istos, 
ut  quisque  indoctissimus  est,  ita  est  audacissimus. 
Multi  sunt  morbi,  quos  doctissimi  et  peritissimi 
Medici  movere  non  audent,  multa  incidunt  sym- 
ptomata  ex  causis  adeo  obscuris,  ut  etiam  doctis- 
simi  viri  dubitent,  quomodo  occurrant;  incre- 
dibilis  est  varietas  signorum  ante  Crisin,  quae 
non  raro  perturbat  Medicum ,  quamvis  sagacem. 
At  histriones  isti  quoniam  semel  perfricuerunt 
frontem,  fortiter  sunt  impudentes,  nullum  mor- 
bum  non  atlingunt,  nullo  symptomate,  nullis 
signis  perturbantur,  et  temeritas  raro  habet  foe- 
lices  exitus,  leges  puniunt  imperitiam  inMedicis; 
gravissime  enim  inquit  Iurisconsultus,  non  debet 
impunitum  relinqui  delictum  decipientis  praetextu 
humanae  fragilitatis.  Verum  isti  non  solum  de 
imperitia  tenentur,  sed  etiam  de  dolo,  cum  vires 
suas  norint,  et  tarnen  existimationis  tuendae  eau- 
sa,  omnia  pericula  contemnant,  omnes  morbos 
attingant.  Porro  ad  legern  Aquiliam  scribitur, 
dolum  esse,  si  quis  affectet  aliquid,  in  quo  intelli- 
git,  aut  intelligere  debet  infirmitatem  suam  aliis 
periculosam  fore.  Si  pecunia  tantum  periclita- 
retur,  sarciri  damna  possent;  nunc  ludunt  in  tali 
discrimine,  ubi  si  quid  secus  accidit,  neque  cor- 
rigi  peccatum,  neque  sarciri  iactura  potest.  Quid 
enim    reliquum  est  homini  amissa  vita  ?      Quare 


207 


DECL.  CONTRA  EMPIRICOS  MEDICOS. 


208 


in  re  tanta,  Magistratus  debebat  impudentiam 
istorum  cohercere,  praesertim  cum  multa  crimina 
in  uno  insint,  quorum  quaelibet  poenas  habent 
legibus  constitutas.  Et  prudenter  in  quibusdarn 
civitatibus  bene  constitutis  provisum  est,  ne  quis 
exerceat  Medicinam  sine  authoritate  collegii  do- 
ctoruin  Medicinae.  Quoil  si  ubique  servaretur, 
melius  consultum  esset  hoininum  saluti,  cum  in 
rnorbis  non  adhiberent  nisi  bonos  viros,  et  doctos 
Medicos.  Nunc  salutem  su:im  committunt  eius- 
uiodi  nebulonibus,  quibus  non  auderent  exiguam 
pecuniam  committere.  Et  tamen  isti  ad  curalio- 
nein  nihil  etiani  adferunt,  nisi  impudenliam  et 
audaciam  plectendam  legibus:  sed  hanc  curam 
Reipub.  Magistratibus  commendemus.  Vos  in- 
terim  privatim,  si  quando  opus  erit,  periculi  ma- 
gnitudo  admoneat,  quales  Medicos  consulere  de- 
beatis.  Tutius  est  enim  adhibere  bonos  viros,  et 
qui  artem  quain  exercent  didicerunt,  quam  levis- 
simos  impostores  et  histrionicam  magis  quarn 
medicinam  exercentes.  Ego  vero  in  hac  re,  etsi 
periculo  publico  maxime  moveor,  tamen  praeterea 
incredibili  dolore  afficior,  propter  contumeliam 
artis  et  doctrinae.  Doleo  enim  negligi  et  con- 
lemni  tantam  scientiam  pulcherrimarum  in  natura 
rerum ,  quam  authores  nostri  complexi  sunt.  Ne- 
que  verisimile,  tantam  varietatem  scientiae  repe- 
riri  potuisse,  nisi  Deus  istorum  virorum  rnentes 
singulari  afflatu  movisset  ad  earum  observatio- 
nem,  qui  eas  repererunt,  et  pleraque  monstrasset 
abstrusa,  quae  humano  ingenio  erui  non  poterant. 
Quae  tandem  naturae  pars  desideratur,  quae  non 
sit  patefacta  atque  illustrata  horum  literis?  Gem- 
inae,  plantae,  animantia  et  partes  animantium, 
temperamentorum  varietates,  causae  morborum, 
causae  remediorum,  multiplex  ratio  et  conservan- 
dae  sanitatis  et  recuperandae,  quomodo  inde  us- 
que  a  conceptu  ad  extremum  vitae  actum  ,  natura 
fovenda  et  adversus  morbos  munienda  sit,  tem- 
perarnenta  elementorum,  agris,  aquae,  locorum, 
quas  habeant,  causas,  quos  effectus,  quae  sit  co- 
gnilio  qualitatum  in  corporibus  inferioribus  cum 
coelestium  corporum  motibus,  unde  existant  omnes 
in  corporibus  mutationes,  quae  habeant  tantum 
in  rnateria  causas,  quae  etiam  habeant  coelestes 
causas ;  breviter  tota  rerum  natura,  in  nostris 
libris  quasi  picta  cernitur.  Quem  autem  non  iuvet 
ista  legere,  cognoscere,  contemplari?  Nam  ad 
harum  rerum  inquisitionem  atque  cognitionem, 
procreati    atque    geniti    sumus ,     ut    inter    sanos 


]  homines  constat,    et  Poeta  significavit  cum   in- 
\  quit: 

Foelix  qui  potuit  reruin  cognoscere  causas, 

[  Et  Plato  inquit:  Naturam  hominis  sine  Philoso- 

phia  mancam  atque  inutilem  esse.      Vere  autem 

hoc  affirmari  potest:  Medicos  adhucin  possessione 

veteris  illius  doctrinae  esse,  quam  unam  et  solam 

j  homines    sapientissimi,    qui   tiirh    apud    Graecos, 

|  turn  apud  Latinos,    tum  apud  Arabes  extiterunt, 

j  veram   philosophiam   esse   iudicaverunt.       Quare 

:  necesse  est  hos,  quorum  animi  non  capiuntur  hac 

doctrina,   vel  a  natura  horninum  degenerasse,  vel 

|  tanquam    monstra    a    natura  imhoatos  esse,    non 

i  absolutos.      An  non   portenti  simile  est,   homines 

i  exercentes  Medicinam,  et  in  hoc  studio  versantes, 

j  tamen  velut  Ulysses  obstruxit  aures ,  ne  cantu  Sy- 

!  renuni  detineretur,    praeterire  obstructis  auribus 

:  atque  oculis,    doctrinam  omnium  longe  suavissi- 

I  mam  ac  liberalissimam  ?      Delectant  homines  ludi 

|  et  spectacula.      Quod  autem  gratius  spectaculum 

excogitari  potest?  quam  ista  pictura  totius  uuiver- 

|  sitatis   rerum,    quae   extat   in   nostris    autoribus: 

Quae  possit  hoinini  sapienti  maior  voluptas  con- 

tingere,    quam   oculis   atque   animo  admirabilem 

oeconomiam,  ordinem,  vices  rerum  rnaxime  dis- 

similium  in  natura  intueri?     At  istos  histriones, 

neque   utilitas   harum  rcrum ,    neque  suavitas  ad 

discendum  permovet,   qui  quidem  hoc  magis  odio 

digni  sunt,  quod  etiam  exemplo  nocent.     Plures 

enim  sunt,  ut  fit  iuter  hornines,  qui  hanc  histrio- 

nicam  ,  cum  habeat  compendiariam  viam  ad  opes 

parandas,  imitari  velint,   quam  qui  perfectam  do- 

ctrinam    expetant,    quae    nulli    potest   contingere 

sine  acerrimo  studio:    ita  paulatim  vera  ars  cor- 

rumpitur,    doctrina  neglecta  paulatim  collabitur. 

Ego    vero    quia   doleo  vicern  optimae  artis,    non 

possum  non  succensere  istis  pestibus,  quae  veram 

Philosophiam  ,  qua  nullum  habent  homines  orna- 

mentum    inaius,    opprimunt   et   extinguunt.      Ac 

vide;mius  etiam  aliis  temporibus,   hoc  genus  im- 

postorum  nocuisse  arti;   Galenus  enim  valde  que- 

ritnr    sceleste   corruptam  esse  a  Servulo  quodam 

nibili   hornine,  Thessalo;   sed  Galenus  divina  ope 

collabentem      eo     tempore     doctrinam     restituit. 

Nunc  non  est  unus  Thessalus,  sed  ubique  plena 

sunt  itnpostorum  omnia,   et  fatalis  quaedam  cala- 

mitas,    artem  urgere  videtur.      Ac  mihi  conside- 

ranti  interdum  alias  disciplinas,  videntur  ex  illis 

etiam  plurirni,    tantum  venari  titulos,    ad  osten- 

tationern  et  quaestum.      Veram  et  perfectam  doclri- 


209 


DECL.    DE  ORDINE  DISCENDI. 


nam  nemo  expetit,  id  signum ,  ut  Medicorum 
raore  loquar,  decernit  interitum ;  sed  nolo  male 
ominari.  Et  ut  aliqnando  finem  faciam,  adhor- 
tor  vos,  qui  datis  operam  Medicinae,  ut  magni- 
tudinem  et  dignitatem  professionis  vestrae  consi- 
deretis.  Sicarii  sunt  non  Medici ,  qui  aegrotos 
attingunt,  si  sciant  suam  inscitiam  illis  periculo- 
$arn  fore.  Dabitis  igitur  operarn ,  ut  perfectam 
doctrinam  ad  curandum  afferatis,  Et  quia  huic 
ordini  defensio  veteris  et  germanae  philosophiae 
a  Rep.  commendata  est,  nolite  committere,  ut 
quasi  deserta  statione,  proiecisse  ac  prodidisse 
cum  maxirno  publico  damno,  praestantissimas  ar- 
tes  videamini.  Cumque  hic  ordo  duobus  iam  mil- 
libus  annorum,  tot  enim  numeranturanniabHip- 
pocrate,  Philosophiae  professionem,  summa  cum 
gloria  retinuerit ,  turpissimum  esset  eam  nunc 
demum  amittere.  Atque  ego  tametsi  haec  aetas 
plusqnam  ferrea  est  bonis  rebus  omnibus,  tamen 
erigor  interdum  spe  quadam,  cum  nonnullos  vir- 
tutis  causa  haec  studia  tota  mente  totoque  animo 
complecti  animadverto.  Et  si  quis  est huiusmodi, 
huic  siunma  voluntate,  hunc  honestissimum  titu- 
lum  Doctoratus ,  decernimus.     Dixi. 


No.  26. 


an.  1531. 


De  orcline  discendi. 


Apud  Craton.  Myl.    p.    125.,     in  Declamat.  T.  I.  p.  542., 
Servest.  p.  472.  et  Richard.  T.  I.  p.  93. 

Oratio   Casparis   Crucigeri   de  ordine   di- 

scendi}    hahita    in   promotione    Magisirorum3 

anno  M.D.XXXL 

Cum  ex  hoc  loco  saepe  dictum  sit  deuniversaPhi- 
losophia,  deque  harum  artium  omnium  dignitate, 
quae  in  scholis  ideo  traduntur,  quia  ad  bene  bea- 
teque  vivendum  iudicantur  esse  necessariae,  ego 
pro  ingenii  mei  mediocritate,  omissis  illis  prae- 
coniis  superiorum  disciplinarum ,  quas  arbitror 
propter  manifestam  utilitatem  commendatissimas 
esse  omnibus,  pauca  quaedam  dicere  institui  de 
hoc  genere  disciplinarum,  quod  nos  profitemur, 
et  quo  prima  aetas  ad  percipiendas  maiores  artes 
praeparatur.  Ouanquam  enirn  et  harurn  utilitates 
quotidie  vobis  in  scholis  decantant  praeceptores, 
tamen  hic  aliquid  de  ea  re  dicendum  est,  ut  publi- 
co  mori  serviamus. 

Melanth.   Opek.   Vol.   XI. 

Et  quia  a  me  publico  nomine  habetur  oratio 
tantum     ei    tribuetis     autoritatis,     Adolescentes' 
quantum  ex.stimatis  esse  in  hoc  colleglo  vfrorurn 
optimorum   et  doctissimorum,    praeceptorum  ve- 
strorum,    qur  mihi   hanc  personam  imposuerunt. 
Narn  horurn  ornmum  sententia,    mea  voce  ad  vos 
perfertur,  qur  cum  vobisoptime  consultum  velint 
non  desmunt  (vos  hoc   in   loco  adhortari  ad  h  ,ec 
studia  coenda,    quae  tum  vobis  privatim  honesta 
atque  ut.ha,    tum  Reipnb.   retinendaeJ  necessaria 
esse  mdtcant.     Si  quis  autem  huius  ordinis   auto 
r.tatem  aspernatur,    et  iudicia   contemnit  homf 
num,    non  solum  peritorum,    sed  etiam  toti  Rei 
pubhcae  opt.me  cupientium,    in  hoc  iure  deside 
randa  ent  humanitas. 

Duxiautemvosadhortandosesse,  ne  studia 
infenorum  artmm  neglig.tis,  quae  etsi  ad  popu- 
lum  parum  habent  ostentationis,  tamen  ad  co«,no 
scendas  superiores  artes,  qUae  continent  adminil 
strationem  Re.pub.  vram  sternunt.  Itaque  etjam 
deordme  discendr  panca  addemns,  qui  in  omni- 
bus  rebus  valet  plurimum,  ut  suavissime  dixit 
Aenophon: 
oUlv  oilriog  e^orov  otre  xaUv  dv&ea'm0l, ,   <Zg  jrdfa 

Et  ut  inde  sumam  inilium ,  societatem  anan 
dam  artium  inter  se  esse  scitis.  Quare  e,i;)msi 
quaedamin  vita  excellere  atque  eminere  videntur 
tamen  aharum  ope  indigent.  Quare  i,nPruden- 
terfaciunt,  qui  dum  ambitione,  aut  spe  quaestus 
mcitati,  properant  ad  illas  superiores,  quarum 
fructus  versantur  ob  oculos  etiam  imperitis  reli 
quas  disciphnas  negligunt  et  contemnnnt  'mnsi 
ad  vitam  mutiles.  '   4. 

Ac  mihi  cogitanti    interdom    videtur   huius 
societatis    quaedam  in  ipsJs    elementis    literarum 
simihtudo  esse,  ubi  etsi  dignitate  praestant  voca- 
les,  tamen  sine  consonantibus  sermo  nequit  exi 
stere.       Et  quoniam  ex  literis  omnes  artes   pro- 
creantur,  vestigia  quaedam  in  ipsis  elementis  ani- 
madvertere   possumus,    ut  in  seminibus,    artium 
d.sstmihtudmis.      Longe  antecellunt  omnibus  vo 
cales,  quae  per  se  vitam  et  spiritum  habeut,  quia 
perfectum   sonum    edunt,     non   adiutae   ab   aliis 
Rehquae   quasi    tibiae  ab  his  inflatae   sonum  ac- 
cipiunt. 

Significant  igitur  vocales  principem  omnium 
art.um,  doctnnam  religionis,  quae  longe  supra 
ahasartes  collocata,  gubernat  omnia  vitae  consi- 
l.a,  negocia  et  studia.  Nec  vero  civilis  discipli- 
na  sine  rehg.one  retineri  potest;  et  iuris  sciemia 
14 

plurimum  a  doctrina  religionis  mutuatur.  Ideo 
sicut  semivocales  et  si  habent  obscuram  quandam 
vocem ,  tamen  suum  munus  tueri  non  possunt  sine 
vocalibus,  ita  in  disciplina  politica,  religio  civi- 
libus  institutis  vocem  addit,  tuetur  autoritate  sua 
ius  humanum  ,  et  emendat  cum  opus  est. 

Mutae  literae  quasi  privatam  vitam  signifi- 
cant,  quae  vere  muta  est,  hoc  est  agrestis  et 
fera,  sine  religione  et  civili  consuetudine.  Ut 
igitur  sermo  ex  dissimilibus  literis  contexitur,  ita 
diversa  genera  artium  atque  aclionum  in  vita  ne- 
cessaria  sunt. 

Quanquam  autem  iamdudum  vereor,  ut  viri 
docti  in  hoc  consessu  has  ineptias  aequo  animo 
ferant,  tamen  quoniam  habetur  oratio  ad  iuven- 
tutem,  spero  eos  boni  consulturos  esse  hunc  lu- 
dum,  in  quo  et  societatem  et  gradus  artium  pin- 
gere  voluimus.  Et  visum  est  in  ipsis  elementis 
literarurn  pingere,  ut  quoniam  haec  quotidie  ob 
oculos  versantur,  saepe  veniant  ista  in  mentem 
scholasticis,  quorum  cogitatione  nobis  quidem  vi- 
detur  acui  et  formari  iudicium  de  utilitate  artiurr. 
Et  ego  in  hac  schola  professor  grammaticus,  li- 
benter  sumpsi  orationem  ex  hoc  artificio,  quod 
exerceo. 

Cogitate  autem  ,  Adolescentes,  quid  futurum 
sit,  si  quis  consonantihus  omissis  ,  tantum  voca- 
libus  uti  velit  in  loquendo,  is  profecto  cum  tota 
rerum  natura  pugnabit.  Ideo  enim  literae  vocan- 
tur  elementa,  quod  sicut  in  natura  necessaria  sunt 
elementa,  ex  quibus  corpora  constant,  ita  literae 
necessariae  sunt  ad  sermonem  componendum. 
Quare  sicut  illa  divina  series  in  universitate  re- 
rum  perturbaretur  exempto  uno  elemento,  ita  ab- 
iectis  consonantibus,  nulla  articulata  vox  existere 
posset.  Itaque  sicut  dissimilium  literarum  natu- 
ralis  inter  se  societas  est,  ita  dissimiles  artes  inter 
se  copulatae  atque  deiunctae  sunt.  At  hunc  cho- 
rum  artium  perturbant  isti,  qni  sentiunt  inferio- 
res  disciplinas  ad  vitam  inutiles  esse,  quia  earum 
fructus  imperitis  non  ita  in  conspectu  est. 

Si  quis  admirator  coeli  ac  stellarum  (quid 
enim  his  corporibus  pulchrius  cogitari  potest?) 
velit  aquam  ex  rerum  natura  tolli,  quod  impar 
sit  stellarum  claritati,  nonne  hunc  insanire  dice- 
remus?  Si  quis  propter  admirationem  doctrinae 
religionis,  iubeat  e  vita  tollere  orania  iura  atque 
instituta  civitatum,  omnia  vincula  domesticae  vi- 
tae,  nonne  hunc  omnes  sani  homines  vi  atque  ar- 
mis  cohercendum  esse  iudicarent? 


Et  vidimus  his  annis  quosdam  avooicog  9eo- 
loyovvzag  dementatos  huiusmodi  fanaticis  opinio- 
nibus,  erroris  sui  poenas  dare.  Meministis  enim 
Monetarium  et  Anabaptistas ,  et  hoc  genus  alia 
portenta.  Ad  hunc  modum  iudicate  insanire  eos, 
qui  chorum  et  concentum  artium  perturbant,  ne- 
glectis  et  contemptis  inferioribus  artibus.  Quare 
sicut  de  literarum  elementis  cogitantes,  totum 
alcpa  y.al  ftijxa  necessarium  esse  ad  sermonem  du- 
citis,  ita  disciplinas  omnes  quae  in  scholis  tra- 
duntur,  existimabitis  ad  vitam  esse  necessarias. 

Nam  is  demum  recte  sentiet  de  artibus ,  qui 
cum  gradus  earum  animadverterit,  intelliget  sin- 
gulas  certae  utilitatis  causa  repertas  esse. 

Haec  dixi  ad  commonefaciendos  adolescentes, 
qilorum  multos  videmus  magno  non  tantum  suo, 
sed  Ileipub.  incommodo,  intempestive  properare 
ad  superiores  disciplinas.  Nam  studia  vestra  non 
tantum  ad  vos,  sed  ad  Rempub.  pertinent. 

Et  hunc  finem  studiorum  vestrorum  vobis 
proponere  debebatis,  ut  ea  ad  dandum  consilium 
Reipub.  et  ad  docendas  Ecclesias,  et  retinendam 
doctrinam  religionis  conferenda  esse  statueretis, 
quorum  nihil  praestare  poteritis  sine  perfecta  do- 
ctrina.  At  perfecta  doctrina  nulli  continget  sine 
disciplinis  inferioribus. 

Cum  hac  cogitatione  animus  conformatus  est, 
proxima  de  ordine  discendi  deliberatio  esse  debet. 
Neque  ego  hoc  loco  dicam ,  quanta  sit  vis  ordinis 
in  genere,  quae  res  et  nota  est,  et  latius  patet, 
quam  ut  hic  explicari  possit.  Si  agricola  prius 
serere  velit,  postea  arare,  aut  si  velit  sub  Cani- 
cula  sementem  facere,  sub  bruma  arare,  labor  at- 
que  impensa  perierit:  ita  si  in  percipiendis  disci- 
plinis  non  servetur  iustus  ordo,  profectus  omnis 
desperandus  erit. 

Bonum  malum  fit,  aiunt,  non  datum  intem- 
pore;  proinde  etiam  optimarura  et  maximarum 
rerurn  studia  nocent,  si  non  apto  tempore  susci- 
piantur.  Quare  maiores  nostri,  ut  ordinem  di- 
scendi  constituerent ,  certos  gradus  quasi  classes 
excogitaverunt,  per  quos  ordine  ab  inferioribus 
artibus  traducereturiuventus  ad  superiores.  Nunc 
quasi  perfractis  illis  repagulis,  nullo  ordine  res 
geritur.  Subito  sicut  fungi  nascuntur  nobisTheo- 
logi,  lurisconsulti  et  Medici,  sine  Grammatica, 
sine  Dialectica,  sine  ratione  dicendi,  sine  incu- 
nabilis  Philosophiae  naturalis  ac  moralis.  Quo- 
rum  cognitio,  non  solum  quia  perliberalis  est, 
olim  tradebatur  communiter  omnibus,  priusquam 

admitterentur  ad  superlores  disciplinas,  sed  etiam 
quia  iiulicium  acuit,  et  praeparat  ad  res  maiores 
percipiendas.  Modo  autem  satis  est  afferre  ad 
illas  disciplinas  gravissimas,  magnum  pileum, 
et  insignem  contemptum  omnis  doctrinae  hutna- 
nioris. 

Hanc  temeritatem  nisi  leges  ac  Magistratus 
cohercehunt,  hrevi  nullae  erunt  in  Repuh.  literae, 
nulla  doctrina  ullius  rei.  Nam  isti  Theologi ,  Iu- 
risconsulti  ac  Medici,  suhito  nascentes,  nulla 
praediti  liberali  doctrina,  non  solum  alias  artes 
interire  sinent,  sed  nec  suas  professiones  tueri 
poterunt.  Nec  nihil  pertinent  haec  cura  conser- 
vandarum  literarum  ad  Magistratus;  ideo  enim 
appellantur  Dii  a  Spiritu  sancto,  ut  divina  dona 
in  terris,  religionem,  civilem  statum  et  omnes 
honestas  artes  tueantur  ac  retineant.  Propter 
hanc  procurationem  divinarum  rerum  gerunt  au- 
gustum  titulum,  quo  nullum  habet  Magistratus 
ornamentum  maius  aut  venerahilius. 

Quare  convenit  eos  prospicere,  ne  perturha- 
1o  discendi  ordine,  bonestae  disciplinae  interci- 
dant.  Plato  inquit,  Respub.  mutari,  si  contingat 
Musjcam  mutari.  Neque  id  abs  re  dictum  est. 
Sed  hoc  multo  verius  est ,  mutatione  studiorum 
mutari  Respub.  Omnes  autem  mutationes  Re- 
rumpub.  ad  Magistratuum  curam  pertinent.  Et 
perversa  ratio  discendi,  maximarum  atque  opti- 
marum  rerum  ruinam  trahit.  Inprimis  igitur  in 
hac  re  vigilantes  esse  Magistratus  oportet.  Neque 
dubito  quin  olim  de  his  rebus  novas  leges  condi- 
turi  sint,  cum  praesentes  turbae  atque  motus  Re- 
rumpub.  consilescent.  Quihus  utinam  contiugat 
Dei  beneficio,  facilis  et  mollis  xaTaOTQocprj. 

Interim  tamen  quantum  nos  autoritate,  stu- 
dio  ac  diligentia  consequi  possumus,  dabimus 
operam,   ut  ordine  discat  iuventus. 

Sed  hoc  magna  ex  parte  in  vohis  quoque  po- 
situm  est;  nos  enim  et  diligenter  hac  de  re  adhor- 
tamur  vos,  et  lectiones  optimas  in  omnihus  disci- 
plinis  proponimus.  Summa  fide  traduntur  artes, 
quae  continent  rationem  dicendi:  elementa  Phi- 
losophiae  et  Mathematum  planissime  proponun- 
tur.  In  qua  schola  secundus  liber  Plinii  tam  per- 
spicue  enarratus  est,  ut  hic  enarratur?  Reliquum 
igitur  est,  ne  vobis  ipsi  deesse  velitis,  sed  prae- 
sentibus  commodis  fruamini. 

Quod  quidem  ut  faciatis,  adducere  vos  debet 
cum  ipsa  cognitionis  suavitas,  tum  etiam  utilitas. 
Nam  incredibilem    voluptatem    parit   eloquentia; 


mire  delectat  homines  historia  rerum  gestarum, 
quae  et  ipsa  traditur,  cum  dicendi  exempla  pro- 
ponuntur.  Et  nihil  dulcius  est,  quam  intueri 
animo  eas  res,  quae  in  Philosophia  nobis  tradun- 
tur,  de  magnitudine  coelestium  corporum  ac  ter- 
rae,  de  variis  motibus  siderum,  quomodo  lumi- 
na  coelestia  varie  mixta  inter  se  ac  temperata,  di- 
versos  effectus  pariunt  in  hac  inferiori  natura, 
sicut  aliter  atque  aliter  mixlae  voces  diversas  can- 
tiones  efficiunt.  Iuvat  etiam  videre  causas  offi- 
ciorum  civilium  in  natura  divinitus  scriptas,  et 
mirabili  prudentia  a  doctis  hominibus  animad- 
versas. 

Iam  utilitas  maxime  percipitur  ex  his  studiis; 
sunt  enim,  ut  Graeci  dicunt,  nyo  odov  in  su- 
perioribus  artibus,  quae  certe  dicendi  scientiam 
requirunt.  Quid  enim  promoverit  aliquis,  si  ser- 
monis  genus  non  queat  iudicare?  Et  multa  ubi- 
que  sumuntur  ex  Philosophia  naturali  ac  morali, 
quorum  qui  non  vident  fontes,  turpiter  interdum 
hallucinantur. 

Et  quoniam  Pieipub.  interest,  bonas  artes 
cpnservare,  omnes  sentiatis  hoc  a  vohis  Rempub. 
petere,  ut  detis  operam,  ne  vestra  negligentia 
artes  intercidant.  Cum  autem  maiora  beneficia 
omnes  a  Piepub.  quam  a  privatis  ullis,  sive  paren- 
tibus,  sive  amicis  accipiamus,  aequum  est  nos 
vicissim  hanc  illi  gratiam  reddere,  et  nostro  labo- 
re  artes  retinere  ac  defendere. 

Quare  vosadhortor,  Adolescentes,  ut  ita  in- 
ducatis  animum,  prius  vobis  cognoscenda  esse 
elementa  Philosophiae,  quam  ad  superiores  disci- 
plinas  accedatis,  et  in  ea  diligenter  collocetis  stu- 
dium  atque  operam. 

UQXV,  inquiunt,  i\iuov  navTog.  Dimfdium 
facti,  qui  bene  coepit,  habet.  Faciliora  igitur 
omnia  erunt  istis  in  aliis  disciplinis,  qui  recte  coe- 
perunt,  qui  ad  alias  afferunt  earum  artium  scien- 
tiam,  sine  quibus  illae  neque  percipi ,  neque  tra- 
ctari,   neque  intelligi  possunt. 

Et  hanc  orationem  existimate  me  publica  au- 
toritate  habuisse,  quam  si  quis  contemnit,  is  sciat 
Deum  ultorem  huius  contumeliae  fore.  Ac  Res- 
pub.  ornavit  etiam  privilegiis  haec  nostra  studia 
et  honoribus,  quos  nunc  his  iuvenihus  Jibenter 
decernemus,  quia  singularem  laudemhoc  tempore 
in  tanta  perversitate  iudiciorum  merentur  isti,  qui 
haec  communia  Philosophiae  studia  attigerunt. 
Dixi. 

Oratio  Seb.  Munsteri. 


Apud    Craton.   Myl.    p.  213.,    in  Declamat.  T.  I.  p.  254., 
Servest.  T.  I.  p.  220.   et  Richard.  T.  II.  p.  536. 

Oratio  in  promotione  cuiusdam  Iurisconsulti, 

habita  a  Doct.  Sebaldo  Munstero:  Res  non 

iudicatidas  secundum  arbitrium  iudicis ,    sed 

secundum  scriptum  ius.     Anno  1532. 

Cum  ante  paucos  dies  vir  clarissimus  Doctor  Hie- 
ronymus  praeceptor  noster  optirne  meritus,  et  de 
magnitudine  professionis  nostrae  sapientissime 
dixerit,  et  gravissima  oratione  negligentiam  di- 
scentium  castigaverit,  spero  vos  propter  autori- 
tatem  viri  summi  libenter  meminisse  eius  oratio- 
nis,  eaque  ita  affici,  iit  genus  ipsum  doctrinae  sua 
magnitudine  metientes,  statuatis  vobis  et  solidam 
eruditionem  expetendam ,  et  ad  eam  consequen- 
dam,  studium  acerrimum  conferendum  esse.  Me 
quidem  ipsum  valde  movit,  et  curam  mihi  solli- 
citudinemque  maiorem  accedenti  ad  forum  et 
Rempub.  circumdedit.  Itaque  de  his  ipsis  rebus 
nihil  arbitrabar  a  medicendum  esse.  Nam  neque 
autoritatem  maiorem  ad  vos  adhortandos  afferre 
quisquam  potest,  quam  ille  aflert,  propter  sum- 
main  doctrinam  et  maximum  rerum  usum.  Ne- 
que  video  quid  dici  gravius  in  ea  causa  possit. 
Quoniam  autem  haec  scena  me  qnoque  dicere  ali- 
quid  cogit,  peto  a  vobis,  quia  in  hunc  locum 
ascendi  non  privato  consilio,  sed  autoritate  am- 
plissimi  ordinis  nostri,  ut  me  pro  vestra  erga 
hunc  ordinem  benevolentia  dicentem  benigne  au- 
diatis.  Institui  autem  disputare  de  quadam  vul- 
gari  persuasione  hominum  sive  imperitorum  sive 
invidorum,  qui  ius  scriptum  ex  foro  et  iudiciis 
eiici  volunt  et  iudicari  res  sine  certis  legibus  arbi- 
trio  eorum,  qui  iudicia  exercent.  Nam  hac  opi- 
nione  refutata,  f.icile  intelligi  potest,  hoc  doctri- 
nae  genus,  in  quo  versamur,  Reipub.  necessa- 
rium  esse.  Nonnulli  aegre  ferunt  sibi  in  iudiciis 
nihil  loqui  licere,  nisi  dictata  a  Iureconsultis: 
et  quia  pudet  velut  mutas  personas  assidere  in 
iudiciis,  non  de  publica  utilitate,  sed  de  sua 
existimatione  dimicant,  iubent  auferri  hoc  scri- 
ptum  ius,  ut  ipsi  quoque  sapere  aliquid  putentur. 
Et  adplaudunt  his  indocti  atque  imperiti  multi, 
sed  reclamant  exempla  tot  Rerumpublicarum  et 
sapientissimorum  virorum,   qui  leges  scripserunt 


et  usu  compererunt,  non  posse  teneri  tranquilli- 
tatem  Rerumpublicarum  sine  scripto  iure.  Atque 
ego  interdum  de  his  rebus  cogitans,  conferre  soleo 
Medicinam ,  et  hanc  scientiam  rerum  iudicanda- 
rum.  Plane  ridicula  res  esset,  si  quis  literas 
omnes  et  doctrinam,  quae  Medicinam  continet, 
aboleri  vellet,  et  ex  quadam  communi  prudentia 
potius  consuli  aegrotis.  Obsecro  quale  futurum 
esset  hoc  medendi  genus,  sine  doctrina,  sine  ex- 
perientia,  sine  observatione  ulla?  Profecto  nihil 
aliud  nisi  carnificina  esset.  Ita  iudicia  in  dome- 
sticum  latrocinium  converterentur,  si  sine  legibus 
pronunciare  liceret,  quidquid  autstulto,  aut  im- 
perito  ,  aut  irato  iudici  in  mentem  veniret.  Et  ut 
maxime  iudicia  prudentes  et  boni  tenerent,  infi- 
nitae  inter  hos  dissensiones  orirentur.  Multa 
enim  incidunt  ubi  aliud  aliis  videtur,  et  qui  velit 
ingenio  cedere  rarus  erit.  Deinde  ut  maxime  con- 
veniat  inter  hos,  qui  pronunciant,  quomodo  po- 
terit  persuaderi  contentiosis  litigatoribus,  rectis- 
simum  esse  quod  illi  pronunciant,  nisi  scriptum 
ius  extet,  quod  cum  sit  commune  foedus  civitatis, 
ut  ille  ait,  litigatori  non  licet  eius  autoritatem 
detrectare.  Nam  his  legibus  quasi  pactus  est  cum 
Magistratu,  cumque  tota  Repub.  nequid  moveat 
contra  eas.  Itaque  scriptae  leges  muniunt  iudi- 
cum  autoritatem  adversus  improbos  et  contentio- 
sos  litigatores.  Neque  ego  ignoro  quae  contra  di- 
cantur,  semper  enim  facilium  est  praesentem  Re- 
rumpub.  statum  reprehendere.  Sed  quid  futu- 
rum  esset,  sublatis  legibus?  Si  eius  status  in- 
commoda  videre  possemus,  praesentem  formam 
magnopere  nobis  defendendam  esse  statueremus. 
Exempla  videamus.  Etenim  non  ferenda  arro- 
gantia  est,  de  re  omnium  maxima  dissentire  a  sa- 
pientissimis  viris,  qui  maximas  Respub.  consti- 
tuerunt.  Nullum  certum  ius  habebant  Athenae, 
itaque  ex  iudiciorum  confusione  maximae  seditio- 
nes  extiterunt.  Nec  poterat  restitui  civitatis  tran- 
quillitas,  nisi  certae  leges  essent ,  quibus  praepo- 
sitis  nemo  posset  fidem  iudicum  in  dubium  vocare. 
Idem  Romae  accidit;  et  quidem  populus  Roma- 
nus  Graecas  leges  describi,  ut  optimae  atque  hu- 
manissimae  eligi  possent ,  curavit.  Quid  ,  quod 
ita  Deus  ipse  iudicavit,  qui  cum  Rempub.  Ebraeae 
gentis  constitueret,  certasleges  tulit,  et  ex  scripto 
iudicari  iussit.  Quanquam  si  recte  aestimare  vo- 
lumus,  non  hae  tantum  Ebraicae  leges  divinitus 
traditae  sunt,  sed  sentiendum  est  vere  divinitus 
Respub.  etiam  apud  Gentes  constitutas  et  guber- 

natas  esse,  sicut  Paulus  testatur:  Omnes  Respub. 
omnia  imperia  a  Deo  ordinata  esse.      Quare  Deus 
non  solum  Iudaicarum  legum,    sed  etiam  harum 
nostrarum  autor  est,    quas  sapientissimae  natio- 
nes,    et    optime    constitutae    civitates    tenuerunt. 
Extat  haec  disputatio  et  apud  Aristotelem:    Utrum 
satius  sit  res  ex  scripto  iure  iudicare,  an  ex  arbi- 
trio  iudicum;    sed  Aristoteles   longe  praefert  ius 
scriptum.     Et  quidem  ita  dicit:   Qui  legem  prae- 
ficit,   Deum  et  leges  vult  praeesse,  sed  qui  homi- 
nem  praeficit,  addit  ei  belluam,  videlicet  cupidi- 
tatem  et  iracundiam,  quae  sunt  belluina,  et  per- 
vertunt  animos  etiam  in  viris  optimis.     At  lex  est 
menssine  cnpiditate.      Sed  quid  isti  Centauri  iudi- 
cium  Aristotelis  morarentur,    qui  neque  maximo- 
rum  virorum ,    qui  Respub.   constituerunt  neque 
sapientissimarum    civitatum ,    denique  neque   Dei 
iudicio  moventur.      Scilicet  plus  vident  homines 
ebrii,   stulti,   imperiti,  quamSolon,  quam  Sena- 
tus  Atheniensis  ac  Romanus,    quam  Moses,  de- 
nique  quam  Deus  ipse  conditor  Rerumpub.  et  le- 
gum  autor.      Sed  quid  in    re   manifesta  opus  est 
longa  disputatione?     Haec  dixi  tantum  ad  prae- 
muniendos   adolescentes,    ne  perniciosis  illis  opi- 
nionibus  indoctorum  adsentiantur.      Demosthenes 
in  quadam  gravissima  causa   dicit,     legem    fuisse 
apud  Locros,  ut  si  quis  suasurus  esset  novam  le- 
gem,  proponeret  suam  sententiam  universae  civi- 
tati,    collo  inserto  in  laqueum,    ut  si  res  displi- 
cuisset  statim  strangularetur,  sin  autem  placuisset 
nova  lex ,    dimittebatur  autor  incolumis,    exem- 
pto  collo  ex  laqueo.      Et  quia  nemo  facile  iudi- 
cium  universae  civitatis   subire  ausus  est,    annis 
amplius  ducentis,    nullo  nova  lex  lata  est.     Haec 
Demosthenes  recitat,  ut  doceat  in  bene  constitu- 
ta  Repub.  praecipue  hoc  caveri,    ne  temere  leges 
mutentur.      Proinde  sciatis    vobis,    adolescentes, 
nullo  modo  cum  ineptis  iilis  sentiendum  esse,  qui 
ius  scriptum,  et  hanc  doctrinam  quam  profitemur, 
ex  foro  explodi  volunt.      Quin  ita  cogitare,  inter 
caetera  honesta  officia  hoc  quoque  requiri ,  ut  de 
iure    ac    legibus  reverenter  sentiatis.      Vos  vero 
scholastici  Iuris,  memineritis  hanc  doctrinam  non 
solum  ad  hoc  tradi,  ut  causidicos  efficiat  callidio- 
res,    sed  mnlto   magis,    ut  viros  iustos  ac  bonos 
efficiat.       Hoc    putetis  in  hac    doctrina  praecipi, 
quod  est  apud  praeslanlissimum  Poetam: 

Discite  iustitiain  moniti ,   et  non  spernere  divos. 
Dabitis  igitur  operam,    ut  cum  ipsa  doctrina  stu- 
dium  iusticiae  et  oinnium   virtutum  coniungatis. 


Quod  quidem  facietis,  si  ad  perfectam  doctrinam 
aspiratis.  Nemo  enim  perfectam  doctrinam  con- 
sequipotest,  nisi  dignitatem  et  magnitudinem  ha- 
rum  rerum  intelligat.  Id  autem  fieri  non  potest^ 
nisi  vim  virtutis  intelligat.  Et  cum  perfectam  do- 
ctrinam  expetetis,  ordo  etiam  adbibendus  erit,  et 
sumenda  ex  aliis  artibus  instrumenta  necessaria  ad 
hanc  professionem.  Quare  si  quis  est,  qui  con- 
temptis  omnibus  literis,  irruit  ad  ius,  is  sciat  se 
ipsi  doctrinae  inris  iniuriam  facere,  quae  neque 
vult  contemni  alias  bonas  artes,  neque  percipi  sine 
magna  scientia  multarum  aliarum  artium  potest. 
Dixi. 


No.  28. 


(anno  ?) 


De  scripto  iure  etc. 


Apud  Cral.  Myl.  p.  218  sqq.,  in  Declamat.  T.  I.  p.  261., 
in  Servest.  T.  1.  p.  225.  et  apud  Richard.  T.  II.  p.  541.  — 
Quo  anno  scripta  sit,  definiri  non  potest,  nisi  cjuod  co- 
gnoscitur,  quia  legilur  apud  Cratonem  ,  eam  ante  anno 
1541.  babitam  esse.  Dedimus  eam  bic  propter  argumenti 
similitudinern. 

Oratio  puhlice  habita  Witenbergae  in  promo- 

tione  Doctoris  Iuris ,    de  scripto    iure y    et  de 

dignitate  veterum  interpretum  iuris. 

Utiliter  institutum  est,  ut  in  quadam  frequentia 
omnium  ordinum,  et  totius  Scholastici  coetus  de- 
cernantur  gradus  et  doctrinae  testimonia.  Pri- 
mum  ut  publica  suffragiorum  nostrorum  renun- 
ciatio  plus  autoritatis  haberet;  deinde  ut  in  hac 
frequentia  iuventus  de  studiorum  dignitate  atque 
utilitate  admoneatur.  Itaque  alii  summa  cum  gra- 
vitate  hic  saepe  de  legum  dignitate,  et  de  hoc  loto 
genere  doctrinae  dixerunt,  ac  ostenderunt  haec 
nostra  studia  praecipue  ad  Rempub.  pertinere, 
secuturamque  ingentem  confusionem  ac  barba- 
riem  vitae  hominum,  si  haec  eruditior  doctrina 
Iureconsultorum  deleretur.  Nec  vero  quicquam 
honestius  est,  et  omnibus  bonis  viris,  ac  praeci- 
pue  nostro  ordine  dignius,  quam  propugnare  le- 
ges  adversus  furorem  vel  populi,  vel  tyranno- 
rum.  Nullae  victoriae ,  nulli  triumphi  plus  ve- 
rae  laudis  merentur,  quam  haec  defensio  pro- 
pugnatioque  iuris  et  doctrinae,  quae  est  Reipub. 
necessaria.  Quanquam  autem  haec  causa  summis 
eloquentiae  viribus  ornanda  erat,  tamen  omnitim 
laudanda  est  voluntas,    qui  etiamsi  non   possunt 

pnrem  eloquentiam  tantae  causae  adferre,  medio- 
criter  declarant  suum  studium  et  iudicium.  Alii 
plus  adferunt  vel  autoritatis  vel  facultatis,  sed 
tamen  quia  mihi  nunc  hae  partes  dicendi  a  viro 
clarissimo  Decano  Collegii  nostri,  domino  Doctore 
Hieronymo,  praeceptore  nostro  summa  observan- 
tia,  fideque  colendo,  mand.itae  sunt,  aequum  est, 
vos  quoque  propter  autoritatem  Collegii ,  me  hona 
cum  venia  audire,  etiamsi  non  possum  pro  digni- 
tate  hanc  nostram  doctrinam  ornare. 

Suetonius  scrihit  Caligulam,  qui  verius  fuit 
iinmanis  quaedam  helua  quam  Imperator,  si  vixis- 
set  aholiturum  fuisse  omnia  scripta  Iureconsulto- 
rum.  Sunt  autem  non  pauci  hoc  tempore,  qui 
similiter  oderunt  ius  scriptum,  sed  piaecipue  ta- 
men  lureconsultorum  doctrinam,  ac  mallent  res 
iudicari  arhitriis  potentum,  non  scripto  iure, 
quemadmodum  hodie  dicuntur  Scythae  aut  aliae 
barharae  nationes  regere  suas  civitates,  et  iudicia 
exercere  sine  scripto  iure:  horum  errorern  hrevi- 
ter  refutaho. 

Quae  sunt  autem  causae  quare  potentes  ode- 
runt  ius  scriptum?  Prior  est,  quia  nolunt  Jegum 
vincnlis  coerceri,  nolunt  suas  cupiditates  frenari 
autoritate  certi  iuris,  sed  expetunt  tyrannicam 
licentiam,  et  faciendi  et  decernendi  quicquid  lihet. 
Altera  causa  est ,  quod  nonnulli  fremunt,  se  suis 
lureconsultis  in  Repuh.  tanquam  mutas  personas 
esse,  quod  velut  in  aliena  tutela  esse,  et  ad  alie- 
num  praescriptum  decernere  cogantur.  Hanc  ser- 
vitutem,  ut  ipsis  esse  videtur,  aegre  ferunt,  prae- 
sertim  si  qui  sunt  ferociorihus  ingeniis  praediti. 
Nam  ut  natura  alii  temperantiores,  facilius  pa- 
tiuntur  iustas  leges,  alii  intemperantes  minus  eis 
sunt  morigeri,  ita  in  genere  fit;  aliae  naturae 
magis  contumaces  sunt,  et  minus  patientes  freni. 
Hii  sunt  odii  fontes  quos  dixi.  Quod  cum  sit  in- 
iustum,  et  noceat  Reipub.  repugnare  bonos  et 
prudentes  omni  studio  decet,  ne  abolita  doctrina 
lureconsultorum,  infinita  tyrannis  ac  barbaries 
sequatur. 

Vetus  est  autem  disputatio,  utrum  magis  ex- 
pediat,  regi  civitates  arbitriis  gubernatorum  ,  an 
scripto  iure;  sed  cum  oporteat  ius  esse  certum, 
voluntates  autem  gubernatorum  sint  incertae,  sae- 
pe  etiam  pravae,  necesse  est  extare  certam  regu- 
lam,  quae  dominetur  in  iudiciis  et  gubernatione. 
Ideo  praestantissimae  Respub.  etiamsi  primum 
tantum  consiliis  Principum  administratae  sint,   ta- 


men  postea  scriptum  ius  expetiverunt,  id  est,  At- 
tica  et  Pvomana,  ut  certi  iuris  autoritate  tuta  esset 
libertas.  Quam  pauci  sint  boni  Principes,  dictum 
Claudii  cuiusdam  indicat,  qui  ait:  Omnium  bo- 
norum  Principum  imagines  in  uno  annulo  sculpi 
posse.  Deinde  et  boni  facile  depravantur  inter 
tot  corruptelas.  Nec  de  nihilo  est,  quod  ille  in 
Tragoedia  ait:  Ut  nemo  doceat  fraudes,  et  sceleris 
vias,  regnurn  docebit.  Saepe  vero  optimis  et  vi- 
gilantibus,  tamen  falsa  recti  species  imponit.  Ideo 
consensus  prudentum  testatur,  melius  esse  uti 
scripto  iure;  atque  ita  pronunciat  Aristoteles,  cu- 
ius  verba  tanquam  oraculum  inculcari,  praesertim 
nostrae  aetatis  hominibus  oportuit,  sic  enim  ait: 
Qui  legem  vult  dominari,  vult  praeesse  Deum  et 
leges;  qui  autem  hominis  arhitrio  vult  regi  civita- 
tem ,  saevissimam  beluam  addit.  Nam  cupidita- 
tes  et  ira  gubernatores  depravant,  etiamsi  fuerint 
optimi  viri,  quare  lex  est  mens  sine  cupiditate. 
Nec  disputabo  de  re  manifesta  prolixius ,  nemo 
enim  sanus  non  videt  melius  esse  uti  certo  iure, 
quantum  fieri  potest,  quam  incerto. 

Quanquam  autem  illi,  qui  nostrae  doctrinae 
iniqui  sunt,  non  praedicant  se  hoc  velle,  ut  nul- 
lae  extent  scriptae  leges,  sed  illas  longas  doctorum 
disputationes,  et  molem  commentariorum  impro- 
bare  se  dicunt.  Scio  hac  in  re  multos  errare, 
etiam  ex  Scholasticis,  qui  imaginantur  iuris  scripti 
possessionem  sine  disputatione  interpretum  reti- 
neri  posse,  sed  longe  falluntur.  Tollere  doctri- 
nam,  est  in  universum  abolere  ius  scriptum;  nec 
enim  leges  sine  illis  lumen  habere  possunt,  neque 
natura  p;ititur,  ut  ullum  usquam  ius  extet  sine 
disputationibus,  sicut  gravissime  dictum  est  a 
Pomponio  indigestis  legibus  latis  natura  licet  eve- 
nire,  ut  interpretatio  desideret  prudentium  auto- 
ritatem  et  necessariam  disputationem.  Haec  Sen- 
tentia,  cum  sit  verissima,  gratia  potius  habenda 
est  peritis,  qui  illustraverunt  leges  suis  lucubra- 
tionibus,  quam  reprehendenda  industria.  Sem- 
per  omnibus  seculis,  in  civitatibus  bene  moratis, 
disputationes  de  legibus  extiterunt;  scribuntur 
enim  leges  de  moribus  et  hominum  actionibus, 
quibus  nihil  est  flexibilius  et  magis  varium.  Non 
proponuntur,  ut  in  Geometria,  sententiae  de  men- 
sura  aliqua  immutabili  figurarum ,  et  tamen  opus 
est  regula  et  arte,  quae  negocia  ad  fontes  revocel, 
ut  id  quod  naturae  propius  est  decernatur.  Vide- 
tis  in  Theologicis  praeceptis,  tametsi  pauca  et  tan- 
tum  universalia  sint,  tamen  adhibendam  esse  ex- 

plicationem.  Nam  dicta  de  facultatum  desertione, 
de  non  vindicando,  quanturn  parerent  absurdita- 
tis,  si  non  accederet  erudita  interpretatio?  Quanto 
magis  opus  est  interpretatione  in  hac  varietate  fo- 
rensium  sententiarum,  quae  colligunt  multa  par- 
ticularia.  Fuerunt  igitur  statim  initio  post  natas 
leges,  qui  adderent  interpretationes,  et  Athenis 
a  certis  Magistratibus  interpretatio  petebatur. 
Laudanda  est  igitur  prudentia  summorum  viro- 
rum,  qui  postquam  Imperatoris  Lotharii  tempore 
rursus  ex  bibliothecis  prolatae  sunt  humanae  le- 
ges ,  etinforum,  ac  curiam  revocatae,  statim  ad- 
dere  commentarios  coeperunt.  Ut  autem  singulari 
beneficio  Dei  arbitror  tunc  restitutum  esse  ius  Ro- 
manum,  ita  non  potuit  fieri  nisi  divinitus,  ut  si- 
mul  tot  preclara  ingenia  exorirentur,  quae  operam 
contulerunt  ad  illam  veterem  doctrinam  illu- 
strandam.  Qua  in  re  si  quis  cogitat  quanta  fuerit 
difficultas  initio,  non  poterit  non  vituperare  stul- 
ticiam,  atque  ingratitudinem  eorum,  qui  hos  Her- 
culanos  labores  non  magnipendunt.  Vetus  con- 
suetudo  fori  ac  iudiciorum  Romanorum  fuerat  an- 
tiquafa,  erant  ignotae  historiae  veteres,  quae  et 
ipsae  lumen  saepe  afferunt  legibus,  lingua  vetus 
corrupta  erat.  In  his  tantis  impedimentis,  tamen 
ingenti  animo  Irnerius,  et  deinde  alii  coeperunt 
conferre  textus,  quaerere  sententiam  ex  ipsis  legi- 
bus,  ideam  totius  veteris  Reipublicae  animo  in- 
formare,  et  quasi  imaginem  quandam  imperii  re- 
stituere :  ita  coepit  lingua  vetus  fieri  notior. 

Magna  gloria  est  Solonis  et  aliorum,  qui  civi- 
tatibus  leges  scripserunt,  et  Respublicas  sapientes 
constituerunt,  nec  dubium  est  eiusmodi  opus  inter 
humana  omnium  longe  difficillimum  et  utilissi- 
mum,  divinitus  regi.  Sed  non  minor  gloria  de- 
betur  meo  iudicio  Irnerio,  et  caeteris  qui  illius 
gloriosi  laboris  socii  fuerunt.  Necesse  est  enim 
scriptores  illos,  non  solum  ingeniis,  sed  etiam  usu 
et  peritia  administrandae  Reipublicae  excelluisse; 
nec  sine  acerrimo  studio  ars  integra  comprehendi 
animis  potuit.  Multa  monebat  illos  peritos  viros 
usus,  quem  habuerant  in  administratione;  nam 
Irnerius  longo  tempore  fere  totam  Italiam  rexit. 
Sed  tamen  usus  sine  diligentia,  sine  studio,  non 
sufficiebat.  Tanto  labore  patefactas  et  illustratas 
leges  rursus  obruent  aeternis  tenebris,  isti  qui  in- 
terpretes  aboleri  volunL 

Usitata  querela  est  non  intelligere   homines 
praesentia   bona,    ita  est   profecto.      Si  deessent 


veterum  commentarii,  quis  nunc  intelligere  artern 
posset?  Quare  cum  sit  opus  scripto  iure  et  con- 
servari  hasRomanas  legesomnes  prudentes  optent, 
necesse  est  etiam  his  interpretes  adhibere,  ac  se- 
qui  tanquam  artifices  et  monstratores  viae.  Sa- 
pientissime  inquit  Constantinus  in  Codice  de  iudi- 
ciis,  lege,  placuit.  Aequitatem  scriptam  ante- 
ferendam  esse  stricto  iuri;  cum  enim  multi  ha- 
beant  in  ore  nomen  aequitatis,  et  hanc  velint  an- 
teferri  legibus,  Imperator  ilia  iudicia  laxat,  ac 
revocat  nos  ad  scriptum,  idque  pronunciat  aequis- 
simum  esse  ,  quod  scriptum  est.  Fortassis  autem 
hanc  vocem  Constantini  reprehendent  aliqui,  qui 
dicent  aequitatem  esse  moderationem  scripti ,  ut 
vult  Aristoteles,  non  ipsum  scriptum;  sed  haec 
cavillatio  facile  dilui  potest.  Piegulariter  ea  quae 
lege  constituta  sunt  in  eo  casu,  de  quo  primipa- 
liter  lex  loquitur,  sunt  aequissima  ,  ut  cum  lex 
recens  furem  capitali  suppluio  puniri  iubet,  loqui- 
tur  principaliter  de  eo,  qui  atroci  consilio  furatus 
est,  non  de  eo,  qui  vel  aetate  lapsus  est,  vel  fame 
impulsus;  iudex  igitur  in  casu,  de  quo  lex  prin- 
cipaliter  loquitur,  non  discedat  a  lege.  Nam  cum 
legitimis  imperiis  obedire  nos  iusserit  Deus,  ne- 
cesse  est  etiam,  parere  voci  legum.  Deinde  quor- 
sum  attineret  proponi  ius  scriptum,  si  liceret  iu- 
dici  privato  arbitrio  discedere  a  scripto  quoties 
vellet?  Haec  licentia  quid  esset,  nisi  legum  disso- 
lutio  et  abrogatio?  Sed  cum  incidit  casus,  de  quo 
lex  non  principaliter  loquitur,  propter  aliquas 
circumstantias,  ibi  locus  est  illi  moderationi ,  de 
qua  Aristoteles  loquitur. 

Lex  de  Sabbato  praecipiebat  vacationem, 
videlicet  ut  populus  audire  doctrinam  coelestem 
posset;  at  cum  Antiochus  in  Sabbato  cessantes 
Iudaeos  adoriebatur,  nec  iam  populus  audire  con- 
ciones  posset,  sed  defendere  armis  veram  religio- 
nem  deberet,  ne  funditus  interiret,  recte  fecerunt 
ductores  populi  qui  non  observata  vacatione  Sab- 
bati,  hostes  depulerunt  ac  profligaverunt.  Nam 
lex  de  Sabbato  non  complectitur  hunc  casum  ne- 
cessitatis.  Regula  est  igitur:  Scripta  aequitas  sem- 
per  in  iis  casibus,  de  quibus  scriptum  loquitur, 
nec  ab  ea  regula  discedendum  est.  Sed  omitto 
hanc  disputationem,  illud  tantum  moneo  adole- 
scentes,  ut  infigant  animis  hanc  vocemConstantini 
de  scripta  aequitate,  sciantque  hunc  esse  interpre- 
tum  scopum,  ut  illam  scriptam  aequitatem  collatis 
textibus  ac  rationibus  colligant. 

Extant  in  praeceptis  politicis  multae  gravissi- 
mae  sententiae,  quae  prohibent  non  necessariam 
legum  mutationem.  Sed  recitare  plura  testimonia 
longum  esset,  tantum  commemorabo  unum  quod- 
dam  exemplum,  quod  extat  apud  Demosthenem. 
Locris  ait  legem  fuisse,  ne  aut  praesentes  leges 
abrogarentur,  aut  novae  ferrentur;  sed  si  quis 
esset  aut  abrogaturus  aliquam,  aut  novam  laturus, 
proponeret  suarn  sententiam  publice,  stans  collo 
inscrto  in  laqueum ,  ut  si  lex  placuisset  populo, 
dimitteretur  autor  laxato  laqueo:  sin  autem  dis- 
plicuisset,  laqueo  constricto  mox  strangularetur 
autor.  Nihil  est  incertius  populi  iudiciis,  ideo 
annis  ducentis,  nemo  ausus  est  subire  huius  iudi- 
cii  periculum,  nec  ulla  nova  lex  proposita  est, 
praeter  unam:  Ut  ambo  oculi  effoderentur  isti,  qui 
unoculo  effodisset  unum  illum  oculum.  Videte 
quanta  severitate  veteres  legumlatores  cavere 
temerarias  legum  mutationes  voluerunt.  Providit 
idem  callide  Lycurgus,  qui  cum  exponeret  civibus 
se  consulturum  oraculum  de  legibus  promulgatis, 
ac  peteret  ut  iusiurandum  darent,  se  interim  dum 
abesset,  non  immutaturos  esse  leges.  Discedens 
igitur,  non  est  reversus,  ut  perpetuo  obligatos 
religione  iuramenti  teneret.  Ita  duraverunt  leges 
illae  annos  quingentos.  Haec  atque  alia  multa 
a  doclis  proponuntur,  ne  iura  vero  consilio  re- 
cepta,  temere  mutentur.  Praecipue  vero  Chri- 
stianos  decet  cavere,  non  necessarias  dispntatio- 
nes,  cum  propter  Deum  legibus  et  universae  poli- 
tiae  reverentiam  debeant.  Nec  dubinm,  quin  si 
amitteretur  haec  erudita  iuris  doctrina ,  magna 
confusio  et  barbaries  in  iudiciis  et  moribus  secu- 
tura  esset,  quam  ut  prohibeat  Deus,  qui  est  autor 
boni  status  politici,  opto.     Dixi. 


No.  29. 


an.  1532. 


De  Ioanne  Duce  Sax. 


Apud  Cral.  Myl.  p.  455  sqq. ,    in  Declamat.  T.  II.  p.  599. , 
in  Servest.  T.  II.  p.  5S9.  et  apud  Kichard.  T.  II.  p.  674. 

Oralio  funebris  in  mortem  Ioannis  Ducis 
Saxoniae,   Phil.  Mel. 

Postquam  Principi  optime  de  universa  Repub. 
merito  hoc  postremnm  ac  debitum  officium  persol- 
vendum  fuit,  ut  Reip.  parentaremus,  non  hoc 
mihi  sumo,  ut  summam  moesticiam  procerum,  et 


amplissimi  ordinis  oratione  levem,  qui  acerbis- 
sime  lugent  interitum  Principis,  et  propter  gratam 
memoriam  virtutis  et  bonitatis  eius,  et  propter 
Reipub.  pericula,  quae  hoc  extincto,  qui  semper 
pacis  autorfuit,  impendent  plurima ;  nulla  enim 
oratio  inveniri  aut  par  magnitudini  doloris  istius 
potest,  aut  quae  animos  a  tanta  moestitia  videatur 
revocatura ,  qua  quidem  ego  quoque  pene  exani- 
mor.  Sed  quoniam  ad  populum  oratio  habetur, 
commonefacienda  nobis  est  multitudo,  ut  memo- 
riarn  virtutis  ac  beneficiorum  extincti  Principis 
conservet,  eaque  in  re  pietatem  et  gratitudinem, 
quam  Deus  praecipue  iubet  reddere  Principibus, 
praestet.  Quae  enim  ingratitudo,  quae  impietas 
dici  maiorpossit,  quam  talis  viri  interitu  non  ad- 
cuius  extant  in  universam  Remp.  multa  in- 


ici 


gentia  beneficia,  quo  amisso,  quae  tempestates, 
quae  mutationes  rerum  impendeant,  horret  ani- 
mus  dicere.  Itaque  ut  memoriam  virtutum 
ac  meritorum  eius  conservemus,  quaedam  ex 
ipsius  historia  repetam  breviter,  impedior  enim 
dolore  et  lachrymis,  quo  minus  possim  multa 
dicere.  Nihil  hic  de  generis  nobilitate  dicam, 
qua  Saxoniae  Duces  abundant:  nihil  de  ado- 
lescentiae  studiis,  quanquam  haec  in  isto  ha- 
bent  eximiam  laudem  modestiae  atque  continen- 
tiae,  nihil  dicam  dc  reliquo  vitae  cursu,  tantum 
illud  tempus  attingam,  quo  rexit  hunc  Ducatum, 
fratre  Friderico  Clarissimo  Principe  mortuo;  id 
enim  multiplices  habuit  casus,  in  quibus  perspici 
Dncis  Ioannis  pietas  erga  Deum,  constantia,  mo- 
deratio,  studium  pacis,  et  caeterae  virtutes  dignae 
bono  Principe  possunl.  Ac  primum  illud,  quae 
trophaea,  quas  gratulationes  meretur,  quod  tur- 
bulentissimo  tempore  praestitit,  ut  bae  regiones 
essent  tranquillae  et  pacatae,  cum  quidem  perpe- 
tuo  molirentur  non  pauci  bellum  adversum  nos, 
horum  conatus  profecto  divinitus  repressi  sunt. 
Sed  tamen  id  quoque  Principis  officium  est,  quem 
Deus  propitius  texit.  Deinde  multa  in  his  ipsis 
rebus  valuerunt  eins  autoritas,  moder.itio,  dili- 
gentia,  quae  extorserunt  aliquoties  arma  de  ma- 
nibus  quorundam  cupidorum,  nihil  enim  atrocins 
dicam.  Et  quam  late  pateat  hoc  beneficium,  fa- 
cile  iudicari  potest,  quia  ea  causa  quam  tuebatur, 
non  ad  unam  aliquam  gentem,  sed  ad  universam 
Germaniam  pertinet.  Si  quod  exarsisset  bellum, 
haud  dubie  futurum  erat,  ut  inflammaretur  tota 
Germania.  Itaque  dum  pacem  domi  retinuit, 
praestitit,    ut  plurimae  aliae  nationes  tranquillae 

essent.  Ac  vero  non  solum  inimici  eius  autoritate 
et  moderatis  consiliis  repressi  sunt,  sed  socii  etiam 
ferociores,  quos  continere  et  ad  moderationem 
flectere  quanti  fuit  negocii,  non  potest  hoc  loco 
dici.  Vidirnus  arma  sumpta,  et  victoria  erat  in 
manu,  ubi  tamen  aequitate  Ducis  Saxoniae  per- 
fectum  est,  ut  quamlibet  irati  caeteri  abiicerent 
arma ,  et  componi  sine  caede  paterentur:  qua  in 
re  vel  praecipue  enituit  in  eo  magnitudo  vere  he- 
roica,  cum  parceret  inimicis  eo  tempore,  quo  no- 
cere  facilime  poterat,  et  quidem  talibus,  a  quibus 
variis  iniuriis  affectus  erat,  et  a  quibus  deinceps 
plurimum  periculi  esset.  An  non  ostendit  hac  in 
re  animum  invictum  adversus  omnes  privatas  cu- 
piditates?  Nam  postquam  spes  ostensa  est  compo- 
nendae  rei,  non  expetivit  victoriam,  non  gessit 
morem  iracundiae,  sed  his  rebus  omnibus  prae- 
tulit  tranquillitatem  Reipub.  Haec  est  virtus 
magno  viro  ac  sapienti  praecipue  digna,  iracun- 
diam  vincere,  et  privatis  affectibus  anteferre  pu- 
blicam  utilitatem.  Praedicentur  in  aliis  res  bello 
gestae,  hostes  in  acie  victi,  paratae  armis  provin- 
ciae,  illa  enim  sunt  magna,  et  saepe  necessaria; 
sed  non  minora  sunt  haec,  ratione  et  animi  mo- 
deratione  excitatos  motus  sedare  ac  mitigare,  con- 
silio  prohibere,  ne  res  ad  arma  deducatur.  Itaque 
recte  liceat  usurpare  illud: 

Cedant  arina  togae ,    concedat  laurea  lLuguae. 

praesertim  si  quis  etiam  consideret,  quantum  haec 
moderatio  boni  attulerit  universae  Ecclesiae  Chri- 
stianae.  Quid  enim  futurum  esset,  qualis  dissi- 
patio  Ecclesiarum  ac  religionum  secutura ,  quae 
sacerdotum  in  utraque  parte  caedes,  si  bellum  ori- 
retur?  et  cum  inter  arma  sileant  leges,  quanto 
magis  disciplina  ecclesiastica  et  religionis  do- 
ctrina  consilesceret,  tum  armis  oppressa  ,  tum  fa- 
naticis  doctoribus,  quibus  licentia  belli  locum 
praebitura  esset.  Itaque  quidvis  semper  maluit 
Dux  Saxoniae,  quam  has  religionis  controversias 
armis  diindicari,  quod  eius  iudicium  quanti  fa- 
ciendum  sit,  vel  ex  eo  existimari  potest,  quod  in 
eadem  voluntate  adhuc  quidem  videtis  fuisse  opti- 
mum  Principem  Carolum  Caesarem  Augustum, 
ut  alia  mitiora  remedia  potius  tentaret,  quam  bel- 
lum  moveret.  Cum  igitur  Principis  nostri  tum 
foelicitas,  tum  autoritas,  tum  etiam  moderatio 
animi  plurimum  valuerit  hactenus  ad  retinendam 
pacem,  quantum  ei  debeant  omnes  nationes,  prae- 
cipue  vero  hae  regiones,  non  est  obscurum. 
Melanth.  Oper.   Vol.  XI. 


Quid  autem  dicam  de  eius  domestica  administra- 
tione,  quae  tota  clementiae  atque  humanitatis 
plena  est?  Homerus  ait,  Ulyssem  velut  patrem 
bonum  rexisse  Thracenses,  et  Xenophon,  qui 
quidem  absolutum  exemplar  boni  Principis  in 
Cyro  proposuit,  inquit,  bonum  Principem  simil- 
limum  esse  patris  boni.  Quis  autem  unquam  ul- 
lum  durius  dictum  aut  asperius  nostri  Principis 
notare  potuit?  Tantum  abest,  ut  quicquam  su- 
perbe  aut  crudeliter  unquam  fecerit.  Ac  mihi  vere 
visus  est  prorsus  paternum  animum  erga  cives 
omnes  habere.  Animadverti  enim  significationes 
suac  humanitatis  cum  in  sermone,  tum  in  aliis 
multis  officiis.  Vidi  ipse  quam  vere  induebat  alio- 
rurn  affectus,  si  quid  suis  deberet,  et  tamen  hanc 
lenitatem  iure  temperabat;  cohercere  improbos 
volebat.  Ac  si  fortassis  in  ea  re  visus  est  homini- 
bus  imperitis  cunctantior,  laus  est  bonitatis,  quae 
certe  eminere  debet  in  Principe.  Vita  eius  inte- 
rior  modestissima,  nullus  luxus,  nullae  deliciae 
viro  indignae,  nullae  libidines  erant,  quicquid 
a  negociis  vacui  temporis  habuit,  id  totum  contu- 
lit  in  lectionem  sacrarum  literarum,  propterea 
quod  religionis  Christianae  amantissimus  erat.  In 
hoc  etiam  postremo  tempore  multa  legit,  et  ut  ex 
certissimis  testibus  cognovi,  saepe  certas  preces 
interdiu  repetivit:  quae  pericula  quam  patienter 
propter  studium  Evangelii  tulerit,  nemo  ignorat. 
Et  favit  Deus  his  virtutibus,  tot  annis  defendit 
eum  ,  et  varia  pericula  discussit,  ac  saepe  eum 
propemodum  non  secus  atque  Ezechiam  obsidione 
cinctum  liberavit.  Nunc  nostra  adhuc  tranquilla 
patria,  eum  ex  hac  vita  evocavit  bene  praeparatum 
ad  morlem,  tum  aliis  casibus,  tum  etiam  morbi 
saevitia.  Iure  igitur  dolemus,  orbati  tali  Prin- 
cipe,  tot  praedito  virtutibus,  tanto  pacis  studio, 
tanta  bonitate  erga  suos,  ut  non  minus  vere  pater, 
quam  Princeps  dici  possit.  Nunc  quibus  in  peri- 
culis,  in  quanto  discrimine  versamur,  non  dicam, 
ne  male  ominari  vobis  videar.  Illud  precor  Deum 
Opt.  Max.  ut  foeliciter  conquiescat  Dux  Ioannes, 
et  ut  familiam  tueatur,  et  filio  vere  successuro  in 
patriam  administrationem  faveat,  eumque  tueatur, 
acdefendat,  inter  haec  pericula  quae  impendent, 
et  ut  ipsi  ac  Pieipub.  pacem  ac  tranquillitatem  do- 
net,  ad  utilitatem  Ecclesiae  et  laudem  nominis 
Christi;  id  enim  agnoscimus  et  praedicamus,  non 
posse  Piespub.  tueri,  nisi  Deo  conservante.  Quare 
ab  ipso  opem  imploramus,  ad  ipsum  confugimus, 
qui  quidem  testatur,  se  auditurum  esse  preces 
15 

affiictorum.  Idem  vos  omnes  adsidue  petere  aDeo 
debetis,  ut  Principem ,  sub  cuius  tutela  latemus, 
servet,  et  ut  pacem  et  doctrinam  Evangelii,  et 
aliarum  honestamm  artium  studia  retineat.     Dixi. 


No.  30. 


an.  1533. 


De  gradibas  in  Theologia. 

ln   Declamat.  T.  I.   p.  39  sqq. ,     in  Servest.   T.  I.   p.  34.  et 
apud  Richard.  T.  III.  p.  72. 

Oratio  dc  gradibus  in  Theologia,  habita  a  Doct. 

lona   in  promotione  trium   Doctorum9    anno 

M.  D.  XXXlll.  die  Iunii  XVIII. 

3Von  opinor  in  hoc  laudatissimo  coetu  quenquam, 
adeo  imperitum  esse  communium  officiorum  vitae, 
ut  consilium  nostrum  in  promovendis  Doctoribus 
Evangelii  reprehendat,  praesertim  cum  viderit  in 
hoc  consessu  Illustrissimum  Principem  nostrum, 
Saxoniae  Ducem,  Electorem  caeterosque  Princi- 
pes,  et  viros  sapientissimos,  qui  cum  sua  praesen- 
tia  testentur  se  consilium  nostrum  probare,  nemo 
poterit  sine  summa  impudentia,  suum  iudicium 
istorum  authoritati  anteferre.  Qui  cum  ita  ament 
Christum,  ut  propter  Evangelii  studium,  de  digni- 
tate,  fortunis  ac  vita  periclitentur,  non  erant  haec 
spectacula  probaturi,  si  existimarent  ea  indigna 
esse  Christianis.  ltaque  cum  tueri  nos  suinmorum 
atque  optimorum  authoritate  possimus,  non  valde 
nobis  fanaticorum  hominum  reprehensio  perti- 
mescenda  est.  Sed  quoniam  in  hoc  loco  dicendum 
est  aliquid,  pauca  de  lioc  ipso  gradu  disputabimus. 
Diu  iam  non  quidem  plane  omisimus  hunc  pro- 
movendi  morem,  sed  non  saepe  usurpavimus. 
Nam  et  nos*)  ita  sentimus,  titulum  Doctoris  in 
professione  difficillima ,  non  temere  eomunican- 
dum  esse  multis.  Nam  hic  titulus  testimonium 
est  publicum  doctrinae  ac  pietatis,  quo  nullo  modo 
armandi  sunt  indocti  ac  improbi.  Nibil  enim  per- 
niciosius  est  Piebuspub.  quam  inscitia  et  malitia, 
cum  accessit  authoritas.  Itaque  annis  iam  aliquot 
praecipue  in  tanto  Ecclesiarum  periculo,  paucis 
admodum  hic  honos  decretus  est,  idemque  in  po- 
sterum  servabimus,  ut  nemini,  nisi  cuius  inge- 
nium,  doctrinam,    et  mores  longo  usu  perspexi- 


*)  quia,  quod   in   texlu  post  nos  legitur ,  delevi.      Fortasse  est 
pro  quidern. 


mus,  hunc  titulum  impertiamur.  Neque  quicquam 
fecimus  alienum  hoc  nostro  iudicio,  nunc  in  his 
promovendis,  quorum  doctrina,  pietas,  et  in  omni 
officii  genere  diligentia  et  moderatio,  nobis  omni- 
bus  nola  est.  Itaque  et  Illustriss.  Princeps  noster, 
Dux  Saxoniae,  Elector,  duxit  essce  Fiepub.  ut 
hoc  gradu  ornarentur,  et  nos  libenter  authoritati 
Illustriss.  Principis  paruimus,  cum  ingenia,  mo- 
res  doctrinamque  eorum  in  magna  varietate  tem- 
porum  ac  periculorum  cognoverimus.  Etenim 
cum  hos  gradus  initio  constitutos  esse  arbitrare- 
mur,  ne  temere  admitterentur  ad  Ecclesias  docen- 
das  ulli  sine  publico  testimonio  doctorum,  ac  ho- 
rum  virorum,  nos  quoque  hoc  consilio  retinemus 
morem  ,  et  ut  inexploratos  arceamus  a  nostris  Ec- 
clesiis,  quantum  fieri  potest,  et  ut  hi  qui  vocan- 
tur  ad  docendi  munus,  habeant  quoddam,  et  vo- 
cationis  et  doctrinae  suae  publicum  testimonium. 
Quando  autem  unquam  fuit  ullum  inEcclesia  tem- 
pus,  cum  haec  diligentia  severius  requirenda  fuit, 
quam  hoc  seculo?  in  quo  postquam  lucescere 
Evangelium  coepit,  diabolus  odio  Christi  passim 
etiam  impia  dogmata  spargit,  et  magna  ex  parte 
serunt  huiusmodi  perniciosas  opiniones  indocti  ac 
neophyli,  qui  nullos  audierunt  peritos  rerum  spi- 
ritualium,  nullum  habuerunt  usum  theologica- 
rum  disputationum,  nunquam  deliberationibus 
ullis  gravioribus  de  tantis  rebus  interfuerunt,  de- 
nique  qui  repente  sunt  Cadmaei  fratres,  quos  su- 
bito  armatos  terra  edidit,  doctores  existunt  sine 
magistris,  sine  usu,  sine  experientia,  denique 
nihil  afferunt  ad  ministerium,  quod  in  terris  et 
summum  et  periculosissimum  est,  nisi  inscitiam 
cum  arroganlia  atque  impudentia  coniunctam. 
Iluiusmodi  sunt,  qui  passim  gignunt  nova  dogma- 
ta  ,  ac  multos  nominare  possem.  At  Paulus  iubet 
explorare  eos,  qui  ad  docendas  Ecclesias  vocantur, 
et  Timotheurn  nobis  praedicat,  non  solum  quod 
nutritus  sit  studio  sacrarum  literarum  inde  usque 
a  teneris,  sed  etiam  quod  comcs  interfuerit  Apo- 
stolorum  certaminibus,  periculis,  disputationibus, 
deliberationibus.  Hunc  usum  non  minus  requi- 
rendum  censeo,  quam  ingenium  et  doctrinam. 
Etenim  si  in  aliis  levioribus  artibus  doctrina,  sine 
usu  atque  experientia  non  satis  certa,  ac  firma 
est,  quanto  magis  id  accidit  in  hoc  genere  doctri- 
nae,  quod  sine  maximis  certaminibus  nullo  modo 
potest  intelligi.  Quemadmodum  et  Paulus  fatetur 
se  nondum  assecutum  esse,  sed  summa  animi  con- 
tentione  eniti,  ut  assequatur,  sed  tamen  videre  se 

scopum,  quo  cursus  dirigendus  est.  Porro  hi  gra- 
dus  in  scholis  bene  institutis,  non  solum  hoc  boni 
habent,  quod  explorant  eos  qui  vocantur  ad  do- 
cendum  Evangelium,  sed  etiam  quod  hoc  testi- 
monium  tantum  illis  tribui  debeat,  qui  annis  ali- 
quot  audiverunt  alios  peritiores,  qui  viderunt  quid 
alii  de  magnis  ac  dubiis  rebus  iudicaverint.  Nam 
quod  citant  ex  Ioanne,  unctio  docet,  profecto  illa 
unctio  non  contingit  sine  doctrina  et  sine  maxi- 
mis  certaminibus.  Est  enim  unctio,  cum  in  du- 
biis  atque  asperis  rebus,  velut  oleo  recreat  et  refi- 
cit  imbutas  mentes  divinus  spirilus.  Si  quis  putat 
subito  sine  doctrina  et  usu  Theologum  unctione 
effici,  sicut  aiunt  Hesiodum  cum  pastor  esset  ao- 
cepto  calamo,  a  Musis  Poetam  factum  esse ,  kmge 
fallitur,  nec  quid  sit  unctio  perspicit,  quae  pri- 
mum  sine  verbi  cognitione  nulla  esse  potest. 
Deinde  etiamsi  degustatum  est  verbum,  unctio 
non  subito  detergit  animis  omnes  maculas.  Plato 
inquit:  Satis  beatum  sibi  videri,  cui  tandem  in 
senectute  contigerit,  ut  sapientum,  verasque  opi- 
niones  assequatur.  Id  ille  vir  summus  ac  sapien- 
tissimus  de  iis  rebus,  quas  ratio  deprehendere  et 
pervestigare  potest,  dixit.  Quanto  verius  id  de 
spiritualibus  rebus  affirmari  potest,  quae  profecto 
non  possunt  vere  aspici ,  nisi  in  ipsa  dimicatione 
atque  experientia,  quo  magis  hoc  seculum  odio 
dignum  est,  quod  nunc  nemo  non  surnit  sibi  iudi- 
cium  de  rebus  obscuris  ac  spiritualibus,  una  ali- 
qua  lectione  audita,  aut  lecta  una  aliqua  pagella. 
Paulus  gratulatur  sibi,  quod  quamvis  procul,  sco- 
pum  tamen  videbat,  ita  nos  in  hoc  demus  operam, 
scopum  ut  requiramus  et  in  hunc  intenti  oculos 
ac  mentem  defigamus,  et  tamen  memineremus 
procul  nos  ab  illa  meta  ad  quam  tendendum  est, 
abesse,  et  oremusChristum,  ut  ipse  nosdocere  per- 
gat,  quemadmodum  est  pollicitus.  Libenter  au- 
diamus  quid  alii  exercitati  iudicent,  quid  probent, 
libenter  et  placide  inler  nos  conferamus  de  Evan- 
gelio,  et  gratulari  nobis  Dei  beneficium,  nos  quo- 
que  in  hac  schola  merito  debemus,  in  qua,  ut  nihil 
aliud  dicam,  ille  Evangelii  scopus  diligenter  expli- 
catur  et  ostenditur,  nec  deest  facultas  discendi 
bonis.  Christus  gubernet  studia  nostra,  et  ad 
Evangelii  gloriam,  et  ad  nostram  et  omnium  ho- 
minum  salutem.  Cum  haec  bona  insint  in  promo- 
tione,  praesertim  in  hac  schola,  nemosanus,  ut 
spero ,  consilium  nostrum  in  his  promovendis  re- 
prehendet.  El  intelligunt  illi  ipsi,  quibus  hic 
honos  decernitur9  hunc  esse  aditum  non  ad  opes, 


ad  gloriam,  ad  voluptates,  sed  ad  maximas  ae- 
rumnas,  ad  miserrimas  curas,  ad  pericula  omnis 
generis.  Nunquam  enim  ullo  tempore  aut  plus  in 
Ecclesia  pericidi  fuit,  aut  maiori  in  odio  fuerunt 
Evangelii  doctores,  quam  modo.  Itaque  perhor- 
resco  toto  corpore,  cum  intuens  in  hanc  scenam, 
animo  perspicio ,  quam  habeat  haec  fabula  dissi- 
miles  rcliquos  actus,  huius,  ut  ita  dicam ,  pro- 
oemii.  Sed  cum  sciant  Deum  praecipue  requirere 
hunc  cultum  docendi  Evangelii,  neque  aliud  Deo 
gratius  sacrifieium  praestari  posse,  postquam  au- 
toritate  superiorum  ad  hoc  munus  delecti  sint, 
pro  sua  erga  Deum  pietate ,  susceptum  onus  con- 
stanter  praestare  decreverunt,  intuentes  in  exem- 
pla  Christi ,  Prophetarum  et  Apostolorum ,  qui 
nullis  odiis,  nulla  saevitia  a  docendo  Evangelio 
deterriti  sunt.  Oremus  igitur  Christum,  ut  gu- 
bernet  eorum  mentes,  ac  studia,  eosque  iuvet,  ut 
foeliciter  conservare,  illustrare,  propagare  Evan- 
gelium  possint.  Illud  etiarn  merninerimus,  nostri 
officii  esse,  ut  pro  virili  leniamus  has  aerumnas 
nostra  gratitudine,  quia  maximis  eorum  beneficiis 
fruimur.  Qua  quidem  in  re  praecipue  laudanda 
est  Illustrissimi  nostri  Principis  pietas,  qui  cum 
alii  reges  ac  principes  adversus  Evangelii  docto- 
res  infinitam  crudelitatem  summo  scelere  exer- 
ceant,  ipse  et  adversus  tyrannos  magno  curn  peri- 
culo  tegit  ac  defendit,  et  domi  summa  cum  bene- 
volentia,  officii  omni  genere  cumulat :  de  qua  re 
et  si  ad  gratitudinem  nostram  haec  commemoratio 
pertinebat,  tamen  propter  eius  praesentiam  vere- 
cundius  dicendum  est.  Sed  hoc  non  erat  praeter- 
miltendum,  quod  non  tam  ad  ipsum,  quam  ad 
alios  admonendos  pertinet,  ut  sciant  Deum  et  vin- 
dicem  futurum  huius  crudelitatis,  et  cumulate  re- 
muneraturum  bonos,  qui  tegunt  ac  defendunt 
Evangelii  doctores.  Sic  enim  inquit  Christus: 
Amen  dico  vobis,  si  quis  dederit  tantum  aquae 
potum  uni  ex  minimis  horum ,  in  nomine  disci- 
puli,  non  perdet  mercedem  suam.  Et  in  Psalmo 
scriptum  est:  Beatus  qui  intelligit  super  egenum 
et  pauperem  ,  in  die  mala  liberabit  eum  dominus. 
ln  his  sententiis  ostendit  Deus,  quanti  faciat  he- 
neficia  collocata  in  Evangelii  doctores:  ac  vicissim 
significat  tyrannos  daturos  esse  poen;is  suae  crude- 
litatis.  Ac  me  quidem  interdum  cogitantem  et  de 
principis,  et  de  vestro  totiusque  reipub.  periculo, 
valde  consolantur  hae  sententiae,  et  in  spem  eri- 
gunt,  ut  confidam  fore,  ut  Deus  clementer  defen- 
dat  principem,  ac  totam  Remp.  Et  si  volumus 
15* 

esse  pii,  si  volumus  esse  Christiani,  fidem  his  pro- 
missionibus  divinis,  et  hoc  beneficentiae  genere, 
exerceamus,  et  hac  erecti  fide,  bene  precemur 
et  principi  et  universae  Pieip.     Dixi. 


No.  31. 


1533. 


De  studio  linguarum. 


Apud  Craton.  Myl.  p.  147  sqq.,    in  Declam    T.  I.  p.  552., 
in  Servest.  T.  I.   p.  481.  et  apud  Richard.  T.  I.  p.  306. 

Oratio   Viti   Theodori,    Norinbergensis ,    de 

studio  linguarum ,   habita  in  promotione  Ma- 

gistrorum  anno  3   M.D.  XXXIII. 

Principio  vobis  gratias  ago,  Doctissimi  Viri,  quod 
huc  et  honoris  nostri  causa,  et  ut  haec  primarum 
artium  studia  ornaretis,  convenistis.  Cum  autem 
existimem  id  vestrum  officium  ad  studiorum  ho- 
norem  pertinere,  spero  vos  ita  induxisse  animum, 
hoc  etiam  beneficium  nobis  dandum  esse,  ut  nos 
non  gravatim  audiatis.  Neque  enim  huc  prodi- 
mus,  ut  dignum  aliquid  vestra  sapientia  atque 
auctoritate  afferamus,  quod  in  huius  nostrae  aeta- 
tis  imbecillitate  ne  quidem  requirendum  est.  Tota 
haec  fabula  agitur  adolescentium  causa ,  ad  quam 
vos  acceditis  spectatores,  ut  intelligat  iuventus, 
vobis  haec  prima  studia  probari.  Quanquam  igi- 
tur  in  omni  genere  humanitas  vestra  nobis  cognita 
et  perspecta  est,  tamen  id  quoque  nostri  est  officii, 
verecunde  petere,  ut  nos  aequo  animo  audiatis. 
Quare  rogo,  et  uthancmeam  iuvenilem  orationem 
boni  consulatis,  et  ut  vestra  mihi  autoritas  adsit  in 
hac  causa  quam  agendam  suscepi,  quam  spero  vo- 
bis  esse  probatissimam. 

Institui  enim  de  studio  linguarum,  ut  vo- 
cant,  dicere.  Etsi  enim  plerunque  hic  dePhilo- 
sophia  dici  solet,  tamen  neque  hic  locusde  linguis, 
si  quis  recte  aestimet,  a  Philosophia  valde  alienus 
est.  Mihi  quidem  ea  Philosophiae  pars,  quae  est 
suavissima,  praecipue  ex  cognitione  linguarum 
pendere  videtur.  Neque  vero  hoc  argumentum 
studio  novitatis  delegi;  neque  enim  statui  me  no- 
vo  argumento  in  hac  infantia  satisfacere  posse. 
Sed  publica  necessitas  hortatur,  non  solum  me, 
verum  omnes  bonos  viros  quantum  pro  se  quisque 
potest,  adolescentiam  ad  studia  linguarum  exusci- 
tare  atque  accendere.  Maxime  vero  conveniebat 
ad    linguarum    causam    agendam    adhiberi     non 


elinguem,  sed  eloquentem  patronum,  qui  ornare 
easprodignitate,  et  magnitudinem  utilitatum,  quas 
parit  earum  cognitio,  illustrare  posset.  Quod  et 
si  intelligebam  a  me  non  posse  fieri,  tamen  arbi- 
trabar  me  non  debere  publicae  causae  deesse, 
praeserlim  in  hoc  loco,  quocum  mihi  dicendi  ne- 
cessitatem  scholasticus  Magistratus  imponeret, 
sperabam  tantum  autoritatis  in  hac  oratione  futu- 
rum  esse,  quantum  tribuitis  universo  collegio  do- 
ctissimorum  hominum,  qui  et  has  mihi  partes 
mandarunt,  et  suam  sententiam  mea  qualicunque 
oratione  vobis  exponi  voluerunt.  Qui  cum  doctri- 
na,  iudicio,  rerum  usu  excellant,  denique  cum 
fide  summa  et  vestris  studiis  et  universae  Pieipub. 
consultum  velint,  honestissimum  vobis  est,  mo- 
nitis  eorum  libenter  et  studiose  parere. 

Sed  venio  ad  causam,  de  qua  quia  etiam  pro- 
pter  temporis  angustiam  non  satis  dici  potest,  bre- 
viter  utilitates  praecipuas  colligam,  quae  nos 
omnes  ad  linguarum  studium  hortantur:  loquor 
autem  de  Latina,  Graeca  et  Hebraica. 

Cum  autem  aliud  alii  propositum  in  studiis 
habeant,  nec  idem  doctrinae  genus  sequantur 
omnes,  de  singulis,  ut  vocant,  professionibus  or- 
dine  dicendum  est.  Ac  primum  non  opinor  longa 
mihi  disputatione  opus  esse  de  Theologia  ;  constat 
enim  fontes  Theologiae  ebraicis  et  graecis  literis 
contineri.  Nec  possunt  ita  transfundi  linguae,  ut 
nihil  opussit  fontibus,  si  velimus  iudicare  de  locis 
obscuris,  quod  in  multis  gravissimis  controversiis 
fieri  necesse  est.  Toties  commendat  nobis  ipsa 
scriptura  ministerium  verbi,  admonet  nusquam 
voluntatem  Dei  cerni,  nisi  in  his  scriptis;  facile 
igitur  inteliigi  potest,  quantum  referat  perfecte  in- 
telligere  naturarn  sermonis,  quod  sine  linguarum 
cognitione  et  sine  eloquentiae  exercitationibus 
nemo  consequi  potest. 

Itaque  curn  suae  quisque  salutis  causa,  tum 
etiam  propter  publicam  Ecclesiae  necessitatem 
perfectam  sacri  sermonis  cognitionem  expetere 
debet.  Primum  enim  privatim  quoque  experi- 
mur  mirifice  confirmare  animos,  cum  in  tanta  va- 
rietate  opinionum  quasi  in  rem  praesentem  dedu- 
cimur,  inspicientes  genuinum  scripturae  sermo- 
nem.  Deinde  de  magnis  ac  difficilibus  controver- 
siis  publice  inEcclesia  pronunciare  bona  conscien- 
tia  vix  possunt  Doctores,  si  genus  sermonis  in 
testimoniis,  ex  quibus  tota  res  iudicanda  est, 
non  intelligant.     Multas  haereses  peperit  inscitia 

linguarum  et  figurarum  orationis,  id  quod  facile 
potest  ostendi  in  ipsis  historiis  contentionum  ec- 
clesiasticarum.  Et  quamvis  non  sunt  in  hoc 
omnia,  tamen  in  interpretatione  sacrarum  litera- 
rum  hoc  primum  est,  ut  sermonis  genus  intelliga- 
tur,  quo  intellecto,  multa  iudicari  possunt,  quo- 
rum  pleraque  etiam  hoc  tempore  controvertuntur. 
Quare  non  dubium  est,  quin  ad  Theologiam  ne- 
cessaria  sit  linguarum  cognitio. 

Neque  vos  ab  hac  scientia  deterreant  indocti 
homines,  qui  ut  soli  sapere  videantur,  non  solum 
haec  linguarum  studia  damnant,  sed  omnes  bonas 
artes  infensissime  oderunt.  Ac  si  res  testibus  iu- 
dicanda  est ,  opponite  illis  Hieronymi,  Augustini 
et  multorum  tum  exempla,  tum  sententias,  qui 
censuerunt  ad  enarrandas  sacras  literas,  necessa- 
riam  esse  linguarum  cognitionem.  Quid  quod  ita 
Deus  ipse  iudicat,  qui  cum  Evangelio  linguarum 
cognitionem  necessariam  esse.  Profecto  enim  con- 
tumeliose  de  divino  munere  sentit,  si  quis  existi- 
mat  nullum  eius  in  Ecclesia  usum  esse.  Et  si 
istos  nihil  haec  testimonia  movent,  Canones  sal- 
tem  audiant,  quorum  autoritas  eis  sacrosancta  est. 
Extant  decreta  de  linguis,  extant  et  constitutiones 
in  Synodis  factae,  quae  celeberrimis  Academiis  de 
docendis  linguis  praecipiunt.  Cur  haec  magna 
autoritate  constituit  Synodus,  si  id  studiumEccle- 
siae  non  est  utile? 

Audivi  Gregorium  Tifernaten  ante  annos 
sexaginta  venisse  Parisios,  et  a  Senatu  Academiae 
stipendium  postulasse,  quod  ibi  Graecas  literas 
docere  constituisset.  Cunque  nonnullis  inciviliter 
facere  videretur,  quod  stipendium  flagitare  ausus 
esset,  cum  Senatus  Academiae  neque  accersisset 
eum,  neque  significasset  se  ipsius  usurum  opera, 
neque  omnino  lectorem  Graecum  haboret  ullum; 
erant  enim  adhuc  in  Gallia,  ut  apud  nos,  Grae- 
cae  literae  ignotissimae.  Quare  cum  interrogare- 
tur,  quod  hoc  regnum  esset,  Senatui  Academiae 
quasi  imperave  stipendium,  hic  homo  paratus  cita- 
vit  constitutionem  de  linguarum  studiis,  in  qua 
nominatim  mentio  fit  scholae  Parisiensis.  Sena- 
tum  adeo  non  offendit  haec  libertas,  ut  etiam 
magnopere  collaudaverint  hominis  consilium  et 
studium;  stipendium  magno  consensu  decretum 
est.  Neque  vero  id  facturus  erat  Senatus  Pari- 
siensis,  si  constitutionem  illam  pontificiam  non 
probasset,  aut  hoc  studium  iudicasset  Ecclesiae 
inutile  esse.  Sed  desino  hac  de  re  longius  dispu- 
tare,  cum  Erasmus  iustis  voluminibus  ostendat, 


linguarum  cognitionem  ad  sacrarum  literarum  in- 
terpretationem  necessariam  esse.  Et  meministis, 
hoc  ipso  in  loco  non  solum  hortari  vos,  sed  etiam 
severe  castigare  inertiam  atque  ignaviam  nostram 
D.  Doctorem  Martinum.  Si  tantum  huius  iudicio 
tribueretis,  quantum  ipsius  et  excellens  doctrina 
et  usus  postulat,  profecto  multo  avidius  et  pere- 
grinas  linguas  disceretis  et  multo  plus  operae  col- 
locaretis  in  haec  eloquentiac  studia.  Sed  quia 
Theologia  nunc  in  odio  est,  iuventus  ubique  cum 
sacris  literis  abiicit  linguarurn  et  eloquentiae  stu- 
dium,  et  eas  artes  amplectitur,  quae  vulgo  ven- 
dibiliores  et  magis  quaestuosae  sunt. 

Neque  vero  vitupero  alias  artes;  nam  Respub. 
habet  opus  magna  varietate  artium,  quernadmo- 
dum  vere  dictum  est.  Non  fit  civitas  ex  Medico 
et  Medico,  sed  ex  Medico  et  Agricola.  Sed  illi 
reprehendendi  sunt,  qui  aut  abducunt  omnes  a  sa- 
cris  literis,  aut  cum  se  dediderunt  aliis  artibus, 
nullam  studii  partern  in  sacris  literis  collocandam 
esse  censent,  et  utvideo,  nos  irrident  omnes,  atque 
etiam  insanire  putant,  qui  non  in  totum  abstine- 
mus  a  sacris  literis. 

Sed  de  his  nihil  hoc  loco  dicemus,  qui  cum 
adversus  Deum  impii  sunt,  tum  in  Ecclesiam  cru- 
deles,  qui  quantum  in  ipsis  est,  universam  religio- 
nemabolent;  cum  aliis  moderatioribus  disputabo. 

Primum  ita  cogitare  velim  bonos  adolescen- 
tes,  religionis  doctrinam  ad  omnes  pertinere.  Et 
quemadmodum  ille  dixit,  homines  non  solum  sibi, 
sed  etiam  patriae  nasci,  ita  ego  multo  verius  di- 
cere  possim,  omnes  bonos  ita  sentire  opoitere, 
praecipue  natos  se  esse  Ecclesiae.  Itaque  etiam  si 
quae  rationes  probabiles  vocant  nos  ad  alias  arles, 
non  enim  vitupero  eas,  tamen  doctrina  Christiana 
non  est  negligenda.  Aliquid  temporis  ac  studii 
huic  quoque  tribui  oportet,  tum  ad  animos  no- 
stros  confirmandos,  tum  vero  ut  praeparemus  nos 
ad  publicam  Ecclesiae  utilitatem.  Fuit  in  foro, 
in  iudiciis  Ambrosius,  interirn  tamen  et  sacras 
literas  legebat,  et  Graecos  Theologos  cum  Latinis 
coniungebat. 

Deinde  linguarum  cognitio  non  tantumTheo- 
logis  prodest,  habet  egregias  utilitates  etiam  in 
aliis  artibus,  quod  quomodo  velim  intelligi,  quae- 
so  attendite,  ne  quis  putet  me  detrahere  aliquid 
de  aliarum  professionum  dignitate.  Sic  enim  sta- 
tuo,  hos,  qui  ad  Medicinam  aut  Iuris  doctrinam 
accessuri  sunt,  praeformandos  esse  quadam  libe- 

rali  doctrina,  quae  et  Philosopliiam  et  antiqui- 
tatis  noticiam  continet.  Adhibenda  est  etiam  di- 
cendi  exercitatio ,  quibus  rebus  ingenia  et  ad  sua- 
vitatem  atque  humanitatem  formantur,  et  acuun- 
tur  atque  instruuntur,  ut  percipere  et  tractare 
artes  alias  foelicius  possint. 

Si  quis  autem  existimat  Philosophiam  perfecte 
cognosci  posse  sine  Graecis  literis,  hunc  sane  pa- 
tiar  sua  opinione  beatum  esse.  Sed  res  loquitnr 
ipsa,  quantum  intersit  inter  Aristotelis  interpretes 
Graece  doctos,  et  illos  ineptos,  qui  cum  res  gra- 
vissimas  ab  ipsis  autoribus  traditas  explicare  non 
possent,  novum  quoddam  doctrinae  genus  pepe- 
rerunt,  plenum  prodigiosis  somniis,  quod  nullum 
in  vita  aut  communibus  negociis  usum  habet. 
Deinde  iniuriam  Philosophiae  facit,  quisquis  eam 
tam  angustis  finibus  circumscribit,  ut  nihil  ei  tri- 
buat,  nisi  illa  vulgaria  praecepta,  quae  in  scholis 
ex  Aristotele  traduntur.  Ego  vero  ut  iam  non 
dicam  de  Mathematicis  disciplinis,  cognitionem 
antiquitatis,  poematum  et  historiarum,  vel  prae- 
cipuam  parlem  Philosopliiae  esse  statuo.  Haec 
enim  continet  humanitatis  doctrinam,  cum  propo- 
nat  omnium  officiorum  praecepta  atque  exempla. 

Nihil  accidere  potest  in  vita  privata,  aut  in 

Pvepub.  cuius  non  extet  imago  aliqua  in  historiis 

sapientissime  scriptis.    Plurimum  autem,  meo  iu- 

dicio,  prodest  accessuro  ad  res  magnas  gerendas, 

intueri  in  illas  imagines  velut  in  speculum  et  vi- 

dere  consilia,    ac  bonorum  et  malorum  consilio- 

rum  eventus.     Praeterea  multa  sunt  in  ipsis  nego- 

ciis  tum  prophanis,  tum  ecclesiasticis,  quae  sine 

antiquitatis  cognitione  neque  intelligi,  neque  iu- 

dicari  possunt.      Quoties  de  Imperiorum  mutatio- 

nibus  dicendum  est?  quoties  in  Ecclesia  requiren- 

dae  sunt  veterum  contentiones  de  rebus  maximis? 

Haec  sine  Graecis  et  Latinis   literis   nullo   modo 

cognosci   possunt.      Et  quidem    ecclesiasticae    res 

tantum  Graece  scriptae  sunt.     Caeterum  varietate 

et  copia  rerum  atque  exemplorum   longe  vincunt 

Latinos  tum  Poetae,  tum  Historici  Graeci.      Nam 

Piomani  domesticas  res  tanlum  ornare  studuerunt; 

at  Graeci  omnium  gentium  alque  Imperiorum  hi- 

storias  complexi  sunt,  easque  ita  descripserunt,  ut 

verius    philosophentur    in    ipsorum     negociorum 

atqne  consiliorum  expositione,    quam  illi  qui  in 

scholis  nuda  praecepta  tradunt,  ac  vere  Philoso- 

phiam  ex  umbra  in  solem    ac  pulverem  educunt, 

hoc  est,   usum  eius  in  vita  atque  negociis  osten- 

dunt. 


Haec  doctrina  etiamsi  tantum  propter  suavi- 
tatem  expetenda  esset,  tamen  satis  magna  causa 
esset,  cur  Graece  disceremus.  Quae  enim  potest 
esse  voluptas  magis  digna  praestantibus  ingeniis, 
quam  ea  quae  percipitur  ex  illa  ipsa  cognitione 
maximarum  rerum?  Et  quoniam  voluptates  ipsae 
aliquo  modo  ad  mores  pertinent,  traduci  ad  hn- 
manitatem  et  suavitatem  hac  delectatione  animos 
arbitror. 

At  vero  nos  non  tantum  de  voluptate  dispu- 
tamus,  de  fructu  ac  necessitate  loquimur,  quia 
sine  hac  liberali  doctrina,  quae  praecipue  Graecis 
literis  continetur,  nemo  satis  idoneus  est  vel  ad 
caeteras  artes  tractandas,  vel  ad  res  magnas  ge- 
rendas.  Non  sunt  in  hoc  omnia.  Sed  tamen  si 
quid  omnino  doctrina  vel  ad  excitanda  ad  virtu- 
tem,  vel  ad  conformanda  ingenia  proficit,  non  du- 
bito  affirmare,  eam  ad  rem  plurimum  conducere 
hoc  doctrinae  genus,  de  quo  loquor.  Illud  certe 
negari  non  potest,  ad  caeteras  artes  tractandas  re- 
quiri  hanc  doctrinam.  Nam  et  Medicina  magna 
ex  parte  Graeca  est,  et  sine  Philosophia  percipi 
non  potest.  Et  si  hi  qui  se  dediderunt  Iuriscon- 
sultis,  non  tantum  illam  forensem  Pihetoricam  au- 
ferre  student,  ut  eam  ad  quaestum  conferant,  sed 
doctrinam  expetunt  futuram  usui  Reipub.  et  ut 
ipsi  loquuntur,  non  simulatam  Philosophiam: 
his  ut  possint  cum  decoro  tueri  personam  suam, 
profecto  etiam  alia  quadam  doctrina  opus  erit,  vi- 
delicet,  religionum  scientia,  noticia  antiquitatis, 
eloquentia  et  illis  literis,  quae  cum  fontes  legum 
contineant,  non  minus  in  consilium  adhiberi  so- 
lent  de  communibus  officiis,  quam  ipsae  leges. 

Sed  sunt  quidam  iuvenes,  qui  cum  propter 
ignaviam  fugiant  discendi  laborem,  subito  irrum- 
punt  ad  summas  professiones,  quarum  titulos 
praetexunt  suae  ignaviae.  Hi  ut  iudicio  videantur 
has  artes  aspernari,  haec  nostra  studia  vituperant. 
Qui  siquidem  ita  libet,  fiant  sane  Solones  meri 
sine  Grammatica  ,  sine  Dialectica ,  sine  cognitione 
religionum,  sine  eloquentia ,  sine  Philosophia, 
denique.  sine  humanitate  ulla.  Verum  hoc  miror, 
quo  isti  ore  aspicere  legum  libros  audeant,  qua- 
rnm  autores  apparet  praeclare  instructos  fuisse  his 
ipsis  artibus,  de  quibus  dicimus.  Quam  multa  ex 
Graecis  et  Latinis  historiis  repetunt?  Quam  reve- 
renter  assurguut  Homero,  quoties  eius  sententias 
velut.  oracula  citant?  Alicubi  pronunciant  ex  ver- 
bis  Demosthenis,  alicubi  ad  verbum  transscribunt 
Platonis  dicta.      Et  quidem  recentiores  Doctores 

disputant,  valere  in  causis  Philosophorum  ac  Poe- 
tarum  autoritatem,  quia  maiorum  instituta,  mo- 
resque  et  gravissimas  rationes  honestorum  officio- 
rum,  denique  vim  omnem  iuris  naturalis  sapien- 
tissime  describunt.  Quae  tandem  impudentia  est, 
eas  literas  contemnere,  de  quibus  ipsi  legum  con- 
ditores  honorificentissime  sentiunt? 

Proinde  modesta  et  hona  ingenia  adhortor, 
ut  cum  professionis  magnitudinem,  ad  quam  se 
contulerunt,  considerabunt,  exemplo  suorum  au- 
torum  cogitent  aliquid  studii  his  nostris  artibus  ac 
literis  impertiendum  esse.  Cum  caeteris  nolo  pu- 
gnare,  qui  non  solum  nostra  iudicia,  sed  etiam 
suorum  autorum  exempla  aspernantur.  Alia  enim 
alii  bona  ducunt,  ut  vere  inquit  ille:  *Ara%aQGig 
naQa.  a&rjraloig  ooXor/.iQti ,  a&riraXoi  dt,  naQa 
Gxv&aig.  Nihil  isti  afficiuntur  suavitate  earum 
artium,  quas  nos  miramur,  nec  nos  ab  optimarum 
rerum  studiis  istorum  iudicia  abstrahent. 

Atque  ita  cogitate  Adolescentes,  cum  in  stu- 
diis  versemini,  constantiam  ac  fortitudinem  vobis 
etiam  adhibendam  esse.  Neque  enim  sine  fortitu- 
dine  coli  aut  retineri  virtus  ulla  potest.  Quare 
non  patiamini  vobis  harum  nostrarum  artium  et 
linguarum  studia  praeposteris  vulgi  atque  indocto- 
rum  iudiciis  excuti:  durate  et  vosmet  rebus  ser- 
vate  secundis;  cur  enim  non  utar  fortissimi  viri 
verbis  apud  Poetam,  praesertim  in  causa  multo 
maiore?  Nam  ille  sedes  sibi  ac  sociis  quaerebat. 
Vestra  studia  ad  universam  Ecclesiam  et  ad 
omnem  posteritatem  pertinent.  Quae  autem  causa 
existere  maior  ulla  potest,  quam  quae  salutem 
Ecclesiae  continet? 

Saepe  audiviCapnionem,  cumPiomam  aPrin- 
cipe  Palatino  certi  negocii  causa  missus  esset,  ve- 
nisse  in  Argyropyli  auditorium,  qui  tunc  llomae 
magna  cum  laudeGraece  docebat.  CunqueCapnio 
reverenter  salutato  Argyropylo  in  consessu  rnuito- 
rum  doctissimorum  hominum  exposuisset  ei,  se 
hominem  Germanum  incensum  studio  Graecarum 
literarum,  gratulari  sibi  eam  fortunam,  quod  oc- 
casio  audiendi  ipsius  contigisset,  quo  illis  quidem 
temporibus  nemo  in  Philosophia  et  Graeca  lingua 
doctior  praedicaretur,  orassetque,  ut  sibi  audiendi 
potestatem  faceret:  delectatus  Argyropylus  ora- 
tione  Capnionis,  cum  operam  suam  benigne  pol- 
licitus  esset,  interrogat,  an  attigerit  antea  Graecas 
literas.  Capnio  ait,  se  Basileae  in  Germania  au- 
disse  linguae   elementa.      Enarrabat  autem  forte 


Argyropylus  Thucydidem,  hunc  exhibet  illi ,  ac 
iubet  legere,  deinde  etiam  interpretari.  Cum  au- 
tem  et  suaviter  pronunciaret  Capnio  (audio  enim 
perstudiosum  fuisse  recte  pronunciationis)  et  sen- 
tentiam  sic  satis  Latine  redderet,  ibi  vero  Grae- 
cus  ille  admirans,  convertit  se  ad  auditores,  et 
exclamans:  Ecce,  inquit,  Graecia  nostro  exilio 
transvolavit  Alpes.  Quod  quanquam  ille  vere 
dixit,  nam  exules  Graeci  accenderunt  haec  studia 
apud  Latinos,  tamen  vos  ita  existimare  debetis, 
divinitus  accidisse,  ne  infusis  in  Graeciam  Turcis, 
ac  deleta  natione  Graecorum ,  lingua  etiam  inter- 
cideret  Ecclesiae  imprimis  necessaria;  itaque  in 
has  nationes  singulari  Dei  beneficio  propagata  est. 
Ncque  vero  negari  potest,  plurimum  lucis  eam 
attulisse,  cum  aliis  artibus  omnibus,  tum  etiam 
sacris  literis.  Eloquentiae  studia  mirifice  adiuvit; 
nam  sineGraecis  autoribus  intelligi  Latini  scripto- 
res  non  poterant.  Aditum  fecit  ad  Germanam 
Philosophiam.  Neque  tantum  ad  Aristotelem  et 
Graecos  Medicos,  sed  etiam  ad  optimos  autores 
Mathematices.  Quantum  enim  debemus  his  qui 
Eucliden  et  Ptolemeum  Latine  verterunt?  In  his 
expoliendis,  et  hoc  toto  genere  artium  illustrando, 
videmus  postea  Ioannem  Piegiomontanum  civem 
meum,  Graecis  literis  valde  adiutum  esse.  Et 
nonnulli  nunc  quoque  in  Germania,  qui  excel- 
lunt  Graecae  linguae  cognitione,  studium  confe- 
runt  ad  ornandos  eius  generis  autores.  Boni  viri 
sacras  literas  et  amare  magis  et  tractare  purius 
coeperunt,   patefactis  fontibus. 

Hasartes,  quas  recensui,  obruere  ac  delere 
tristius  fuerit,  quam  solem  e  mundo  tollere.  Ne- 
que  vero  sine  cognitione  peregrinarum  linguarum 
retineri  earum  possessio  potest.  Qua  ex  re  facile 
iudicari  potest,  linguarum  noticiam  non  esse  leve 
aut  vulgare  Dei  donum.  Quae  autem  impietas, 
quod  scelus  est,  tale  donum,  cuius  usus  tam  late 
patet,  aspernari,  et  divinitus  illatum  in  has  natio- 
nes  rursus  explodere  atque  eiicere?  Leges  publice 
atrociter  puniunt  sacrilegia ;  at  maius  sacrilegium 
est,  Ecclesiam  spoliare  linguarum  cognitione, 
quam  aurea  aut  argentea  supellectile.  Haec  enim 
coelestia  dona  Evangelio  lucem  afferunt,  et  verius 
sunt  Ecclesiae  supellex,  quam  ulla  ornamenta  au- 
rea.  Neque  enim  dubium  est ,  quin  ad  hanc  uti- 
litatem  Deus  Evangelio  addiderit  donum  lingua- 
rum,  ut  vocant,  ut  ad  sacras  literas  explicandas 
conducant.  Itaque  sacrilegos  istos  linguarum  con- 
temptores  putate  in  ipsas  aras  ac  templa  impetum 

tanti  furoris  olim  facere  et  vastitatem  atque  exi- 
tium  religioni  et  omnibus  honestis  artibus  minari, 
nec  dubitate  quin  Deo  poenas  daturi  sint.  Nos 
vero  si  etDeo  grati,  et  ergaEcclesiam  pii  esse  stu- 
demus,  agnoscamus  Dei  beneficium,  et  propter  Ec- 
clesiae  utilitatem  tueamur  et  conservemus.  Si 
quem  ab  his  studiis  hoc  deterret,  quod  non  vi- 
dentur  labori  respondere  praemia,  is  non  satis  re- 
ligiose  de  Deo  sentit.  Cum  enim  pietati  toties  in- 
gentia  praemia  Deus  polliceatur,  non  est  de  eius 
fide  dubitandum.  Alicubi  provnittit  amplissimos 
frugum  proventus,  si  populus  liberaliter  conferat 
ad  usus  necessarios  templi.  Quare  nec  nobis  prae- 
mia  defutura  sunt,  si  studia  nostra  ad  Ecclesiae 
utilitatem  conferemus.  Et  est  pietas,  expectan- 
tem  haec  promissa,  Ecclesiae  utilitatibus  consu- 
lere.     Dixi. 


No.  32. 


an.  i.533. 


Praef.  in  Hesiodum. 


Apud  Crat.  Myt.  p.  6l9sqq.,  in  Declam.  T.  II.  p.  9.,  Ser- 
vest.  T.  II.  p.  9.  et  apud  Ricbard.  T.  I.  p.  211.  —  Ex 
Epistolis  Vol.  II.  p.  631.  intelligitur,  Franciscum  Burch- 
bardum   Vinariensem   enarrasse  hoc  anno  Hesiodum. 

Praefatio  in  Hesiodum >  a  Francisco  Vina- 
riensi  recitata. 

Cum  de  enarrando  Hesiodo  deliberarem,  inter 
caeteras  difficultates  quas  mihi  id  negocii  susce- 
pturo  propositas  esse  intelligebam,  in  mentem 
hoc  quoque  veniebat,  non  defuturos  esse,  qno- 
niam  non  ita  multo  ante  is  Poeta  in  hac  schola 
luculenter  enarratus  est,  quibns,  si  relegeretur, 
fastidium  repetitio  adferret.  Video  enim  non  ali- 
ter  atque  vulgo  aiunt,  novas  cantiones  gralissi- 
mas  esse,  ita  vos  avidissime  ad  eos  autotes  cogno- 
scendos,  qui  minime  noti  ac  pervulgati  sunt,  con- 
fluere.  Quanquam  igitur  verebar,  ut  accepturi 
essetis  poema,  quod  gratiam  novitatis  paulo  ante 
exuit,  tamen  confirmavit  me  eorum  iudicium ,  de 
quorum  consilio  Hesiodum  enarrandum  suscepi, 
qui  quod  eius  Pogtae  cognitionem  maxime  frugi- 
feram  et  liberali  ingenio  dignissimam  esse  statue- 
bant,  saepe  relegendum  esse  iudicabant.  Nam 
cum  magnam  utilitatem  habeat  relectio,  et  dili- 
gentius  expendantur,  et  altius  introspiciantur  ea 
quae  retractamns;  sunt  enim,  utscitis,  &€VTtyca 


(ffJOVTidsg  GocpiDTtyai ,  fore  arbitrabantur,  ut  ne- 
minem  poeniteret,  Hesiodurn  ex  intervallo  regu- 
stasse  et  propius  cognovisse,  cuius  de  omnibus 
officiis  tam  honesta  praecepta  sunt,  tam  multae 
sententiae,  quae  ad  abditas  et  abstrusas  in  natura 
res  cognoscendas  faciunt,  ut  nunquam  de  manu 
deponendus  videatur.  Nam  qui  numerat  potius 
quam  longum  catalogum  autorum  audierit,  quam 
supputat  quid  ex  quoque  lucrifecerit,  is  sciat  se  in 
studiis  infoeliciter  versari.  Neque  vero  multum 
utilitatis  adferre  scriptor  ullus  potest,  semel  tan- 
tum  velut  a  limine  salntatus.  Et  Hesiodum  vete- 
res  non  tantum  putaverunt  semel  atque  iterura 
legendum  esse,  sed  ediscendum  omnibus  pueris, 
qui  liberaliter  instituebantur,  ut  Columella  testa- 
tur,  proponebant.  Ego  igitur  his  causis  addu- 
ctus  sum,  ut  susceperim  hunc  Pogtam  rursus  in- 
terpretandum.  Sed  quoniam  cupio  vobis  etiam 
persuadere  utilem  operam  vos  in  eo  repetendo 
sumpturos  esse,  aliquanto  latius  huius  mei  iudicii 
ratio  mihi  exponenda  est,  et  dicendum,  quomodo 
legere  veterum  scripta  conducat.  Qua  de  re  dum 
dico,  quaeso  me  diligenter  attendite.  Nam  qui 
in  discendo  nihil  aliud  consilii  habent,  nisi  ut 
multa  legant,  hi  mihi  tanquam  via  lapsi,  toto 
coelo  errare  videntur. 

Proinde  sic  statuo,  paucos  quosdam  eosque 
optimos  ex  illo  magno  librorum  numero  eligendos 
esse,  quibus  a  prima  puericia  innutriti,  omnes 
eorum  sententias,  ut  digitos  ac  ungues  nostros, 
teneamus,  et  sermonem  eorum,  quam  proxime 
fieri  potest,  nostra  oratio  referat  ac  redoleat. 
Animadverto  autem  hanc  orationem  in  reprehen- 
sionem  quorundam  imperitorum,  qui  varietate 
lectionis  doctrinae  famam  aucupantur,  incursu- 
ram  esse,  qui  me  desidiam  iuventutis  novo  quo- 
dam  paradoxo  alere  vociferabuntur,  cum  audient 
me  variam  et  multorum  lectionem  improbare. 
Ego  vero  si  quam  novam  legem  nullo  autore,  sine 
gravibus  testibus  ferrem,  iure  culpandus  essem. 
Neque  enim  vel  aetas  mea  vel  eruditio,  vel  auto- 
ritas  eiusmodi  est,  ut  sumere  mihi  apud  vos  prae- 
cipientis  personam  ausim;  verum  ea  quae  a  do- 
ctissimis  viris  tradita  meminimus,  quaeque  me- 
diocri  harum  literarum,  in  quibus  versamur,  usu 
cognovimus,  in  medium  afferre  officii  nostri  esse 
iudicavimus.  Horatius  ail:  Vel  si  caecus  iter 
monstrare  velit,  tamen  adspiciendum  esse,  si 
quid  moneat  quod  non  sit  inutile.  Quare  vos 
rogo,  ne  gravatim  tam  variis  opinionibus  eorum 

qni  dlscendi  rationem  tradunt,  et  meam  senten- 
tiam  audiatis,  cui ,  nisi  doctissimorum  hominum 
testimonia  suffragantur,  non  postulo  ut  accedatis; 
sin  autem  et  locupletissimis  testibus  fidem  fecero, 
et  gravissimis  argumentis  ostendero,  promiscuam 
illam  variamque  lectionern  non  perinde  iuvare 
Studia,  ut  quidam  existimant,  nihil  erit  opinor, 
cur  mihi  quisquam  haec  monenti  succenseat.  Si- 
cut  igitur  prudentia  est  certum  alicubi  domiciliurn, 
certam  sedem,  certos  habere  lares,  ita  in  studiis 
necesse  est  animum  habere  certos  quosdam  auto- 
res,  ad  quos  se,  quacunque  de  re  disputatio  in- 
ciderit,  referat ,  quos  penitus  notos  habeat,  quos- 
que  de  omnibus  rebus  in  consilium  adbibeat.  Non 
vacat  autem  illi,  qui  in  omnibus  chartis  excutien- 
dis  operam  sumit,  incertis  aliquibus  scriptis  tan- 
tisper  commorari,  dum  et  penitus  ea  cognoverit, 
et  ita  imbiberlt,  ut  plane  in  suam  naturam  ver- 
terlt.  Neque  enim  fieri  potest,  ut  ait  Xenophon, 
simul  et  multa  quisplam  faciat,  eademque  recte 
faciat  omnia:  non  enim  polest  se  mens  intendere 
in  diversa.  Quare  cum  aliqua  de  re  aut  iudlcan- 
dum  est,  aut  dicendum,  tum  demum  sudant  illi, 
ac  sentiunt  in  tanta  copia  quam  sint  inopes.  Ouia 
enim  nullam  certam  supellectilem  habent,  unde 
depromant  quae  usus  poscit,  itur  ad  bibliothe- 
cam,  quaeruntur  indices,  mutuantur  a  singulis 
autoribus  sententiolas  aliquot,  quas  cnm  in  lucem 
proferunt,  quia  plerunque  male  cohaerent  furta 
illa,  nec  inter  se  consentiunt,  invenias  pleraque 
illa  nihil  facere  Trybg  hnog.  Neque  vero  legere 
se  putet  autorem  is,  qui  obiter  tantum  inspexerit 
ac  salutaverit.  Nam  quemadmodum  aiunt,  amicl 
sensum  deprehendi  non  posse,  priusquam  cum 
eo  multos  salis  modios  ederis,  ita  diu  multumque 
habendus  est  in  manibus  autor,  iterum  atque  ite- 
rum  evolvendus,  dum  fiat  satis  familiariter  notus, 
dura  illius  sententiae,  illius  verba  sic  insideant 
tibi,  ut  cum  opus  est,  non  procul  accersenda  aut 
quaerenda  sint,  sed  ultro  se  tibi  offerant.  Con- 
tra,  quemadmodum  immodicus  cibus,  quia  con- 
coqui  non  potest,  in  crudos  humores  degenerat 
qui  non  modo  non  alunt  corpus,  sed  naturalem 
etiam  succum  strangulant,  ita  cum  rnulta  legeris 
fortassis  fiet,  ut  confusaneam  quandam  doctrinam 
tlbi  compares,  sed  illa  magis  hebetabit  ac  obruet 
ingenium  quam  perpoliet.  Nihil  enim  certi,  non 
res,  non  verba,  in  tanta  varietate  lectionis  reli- 
quum  tibi  facies.  Verba  undequaque  emendicanda 
erunt,  quoties  dicere  institueris,  quorum  mira 
Melanth.  Ofer.  Vol.  XI. 


disslmilitudo   erit,   neque   magis  inter  se  simlles 
sententiae   erunt   ex    variis   locis    autorum    nullo 
iudicio  aut  delectu  transscriptae.      Denique  in  tota 
oratione  velut  aegri  somniis  vanae  fingentur  spe- 
cies,  ubi  non  pes  non  caput  uni  est.     Cum  igitur 
haec   incommoda   secum   afferat  illa    tumultuaria 
lectio,  quid  tandem  reiest,  cur  non  ingrediamur 
meliorem  aliquam  legendi  rationem  ?  cur  non  do- 
ctissirnorum  hominum  praeceptis  obtemperemus? 
Neque  enim  ignota  est  vobis  sententia  Piinii  prae- 
cipientis,  ut  sui  cuiusque  generisautores  diligen- 
ter  eligantur;  multum  enim  ut  ait,  legendum  est 
non  multa,  quod  sic  accipiendum  esse  nemo  du- 
bitat,    saepe    multumque    eadem    esse    relegenda 
nec   esse    distrahendum    animum   varietate  auto- 
rum.      Idem  monet  Seneca ,  certis  enim  ingenlis 
Inquit,   immorari   ac   innutriri    oportet,    si    velis 
aliquid   trahere,    quod   in  animo  fideliter  sedeat. 
Non  Delphicum  ullum  oraculum  verius  esse  ex- 
periemini,  si  vestra  studia  ad  calculos  vocabitis 
et  ratiocinabimini,    quantum  lucri   attulerit   ali- 
quando  unus  autor  ter  aut  quater  relectus,  et  ad 
id  conferetis  ea,  quae  ex  multis  alils  libellis  obiter 
inspectis  in  anlmo  haeserunt.       Intelligetis  enim 
multo    uberiores   fructus   vos   ex   uno   illo   libro 
quam  ex  reliqua  tota  bibliotheca  percepisse.     Ac- 
cedit  huc,  quod  sicut  alias  artes  imitatio  docuit, 
ita  in  his  nostrls  studlis,  nisi  ad  aliqnod  certum 
exemplar    dirigamus    animum,     nihil    efficiemus 
dignum  laude.     Videtis  enim   eos   qui   sculpere, 
qui  plngere,  qui  canere  discunt,  eligere  aliquem 
magistrum,    cuius   esse   quam   similimi   studeant. 
Neque  vero   exigunt  hanc    diligentlam   inferiores 
artes,  et  non  flagitant  eandem  hae  maximae  vitae 
et   regendarum  Pierumpub.   artes,    in  quibus  vos 
versamini.     Non  enim  s.itis  intelligitis  quid  oneris 
sustineatis,  si  non  cogitatis  has  literas  ad  quas  ad- 
hibiti  eslis,    comparandas    esse  tum  ad  privatam 
vitam  recte  instituendam,  tum  ad  civitates  re«>en- 
das,  ad  iudicla  tenenda,  ad  rellgiones  conservan- 
das,  denique  ad  omnes  vitae  partes  gubernandas. 
Quare   si  aliae  mediocres,    et  tanquam  secundae 
classis  artes   percipl   non   possunt,    nisi   ad  certa 
exemplaria    m;mus   dirigatur,    quanto    minus  has 
difficiliores  consequemur,  nisi  proposuerimus  no- 
bis  aliquem  ad  imitandum,  quem  tota  mente  at- 
que  toto  animo  intueamur,   qui  regat  omnia  con- 
silia  nostra,    vel  in  dicendo,    vel  etiam  in  rebus 
gerendis.       Nonne    gravissimus   Poeta    Vergilius, 
cum    significare   vellet,    quae   esset   optima   ratio 
16 

Principis  ad  eximiam  virtutem  instituendi,  fingit 
Evandrum  adiungere  adolescentem  filium  Aeneae, 
et  praecipere  gnato,  nt  inde  a  prima  puericia 
Aeneam  effingere  et  imitari  studeat.  Sic  enim  ad 
Aeneam  ait,  cum  illi  puerum  commendat: 

sub  te  tolerare  magistro 
Militiam  et  grave  Martis  opus ,  tua  ceruere  facta 
Adsuescat ,  primis  et  te  miretur  ab  annis. 
Sensit  enim  Poeta  artem  illam  imperandi,  unam 
omnium  longe  praestantissimam ,  neminem  adse- 
qui  posse,  nisi  se  ad  alicuius  summi  viri  imitatio- 
nem  totum  componat,  cuius  dicta,  facta,  consi- 
liaque  omnia  ob  oculos  posita  habeat ,  ad  quae 
suum  ipse  cursum  dirigat.  Quanquam  autem  hae 
nostrae  artes  dignitate  longe  infra  bene  imperandi 
scientiam  positae  esse  existimentur,  tamen  diffi- 
cultate  illi  pares  esse  nemo  dubitare  potest,  si 
modo  expenderit,  quanti  negocii  sit,  tam  multa- 
rum  rerum  cognitionem,  praeterea  mediocrem 
quandam  facultatem  dicendi  et  exponendi,  quae 
recta  esse  perspexeris,  parare.  Est  enim  pro- 
fecto  una  de  difficilimis  artibus  vel  mediocris  elo- 
quentia.  Quare  si  in  levioribus  artibus  sine  imi- 
tatione  effici  nihil  potest,  eloquentiam  ne  puta- 
himus  nos  sine  illo  adminiculo  consequi  posse? 
Ciceroni  non  videtur;  nam  apud  hunc  Antonius 
ante  omnia  praecipit,  ut  eligamus  aliquem,  cuius 
nos  similes  esse  velimns  et  summa  contentione 
animi  effingamus,  atque  imitemur  in  illo  ea  quae 
maxime  excellunt,  Qnod  si  igitur  imitatio  tan- 
topere  necessaria  est,  nec  imitari  quenquam  possi- 
mus,  quem  non  penitus  notum  haheamus,  non 
relinquitur  dubium,  quin  diu  legendi  sint  aliquot 
optimi  libelli.  Ut  enim  qui  semel  oppidum  ali- 
quod  praetervectus  est,  non  omnes  urbis  vicos, 
non  civitatis  mores,  non  hominum  loci  eius  in- 
genia  statim  didicit,  ita  consilia  ac  sententias,  aut 
sermonis  compositionem  in  autore,  quem  semel 
percurristi,  non  statim  animadvertere  potuisli, 
sed  diu  in  eo  commoniiidum  est,  si  voles  altius 
introspicere.  Iam  ut  cius  aliquam  similitudinem 
adsequaris,  ut  verba  illius  in  promptu  habeas 
cum  opus  est,  ut  sermonis  compositio  non  sit  illi 
absimilis,  hoc  vero  sine  perpetua  lectione  effici 
non  potest.  An  non  videmus  pictores  cum  vul- 
tum  alicuins  depiugunt,  quam  saepe  respiciant  ad 
exemplar?  quam  contentis  oculis  omnes  lineas 
confemplentur ?  Ita  nobis  nunquam  deiiciendi 
oculi  erunt  ab  eo  autore  quem  perdiscendum  in 
manus  accepimus,   quemque  imitandum  esse  ali- 


quo  modo  duximus.  Non  disputo  nunc  de  tota 
imitandi  ratione,  sed  hoc  monere  tantum  volui, 
oportere  nos  in  his  studiis  nostris  habere  cerlas 
quasdam  sententias  semper  ob  oculos,  ex  quibus 
vel  de  moribus  vel  de  rebus  aliis  iudicium  facia- 
mus,  et  ad  quas  referamus  nos,  quacunque  de 
re  disputabimus.  Deinde  quaedam  struendae 
componendaeque  orationis  tenenda  forma  est  et 
character,  similis  veteri  et  pure  Latino  sermoni, 
quorurn  utrunque  deest  istis,  qui  unum  hoc  stu- 
dium  habent  per  omnes  autores  grassandi.  Nam 
cum  sine  delectu  omnes  sententias  congerant,  non 
potest  fieri ,  ut  habeant  certas  aliquas  propositas, 
quas  in  iudicando  sequantur.  Deinde  citius  tota 
rerum  uatura  mutabitur,  quam  fiet  ut  iusta  ora- 
tionis  structura  utanlur  hi,  qui  non  ad  aliquorum 
ex  veteribus  imitationem  sese  contulerint.  Ita- 
que  videmus  eorum  orationem ,  qui  quanquam 
multa  legerint,  tamen  in  componenda  oratione, 
cum  nullam  veterem  forrnam  imitantur,  persimi- 
lem  esse  mendici  pallio,  cui  passim  lacerato, 
omnis  generis  panniculi  assuti  sunt.  Nam  tota 
istorum  oratio  ex  dissimilimis  et  verbis  et  senten- 
tiis  congesta  ,  alias  longas  habet  circunductioiiPS, 
alias  abrupta  quaedam  et  mutila  membra,  alias 
obsoletas  et  ab  ultima  antiquitate  petitas  figuras, 
quas  non  intelligat  si  reviviscat  ipsa  Evandri  ma- 
ter,  alias  vocabula  nova  et  in  media  barbarie  nata. 
Porro  cum  illa  dissimilitudo  obscuritatem  pariat, 
et  maximum  vitium  orationis  sit  obscuritas,  quis 
tale  dicendi  genus  non  oderit?  quis  non  fugien- 
dum  velis,  ut  ita  dicam,  et  remis  sentiat?  Quae 
cum  ita  sint,  quis  non  fateatur  satius  esse,  pau- 
cos  scriptores,  sed  optimos  subinde  legere,  eos- 
qne  familiarissimos  nobis  facere,  quam  tumultua- 
ria  lectione  per  omnia  bibliopolia  vagari,  prae- 
sertim  cum  hoc  vitii  habeat  ea  res,  ut  in  multos 
malos  libros  opera  collocetur,  unde  velut  conta- 
gione  aut  pravas  opiniones,  aut  corruptum  ser- 
monis  genus  contrahas,  quae  postea  dediscere 
immensi  negocii  est,  praesertim  si  statim  rude  et 
recens  ingenium  infecerint.  Nam  si  motus  cor- 
poris  vitiosus,  qualem  in  Alexandro  notaverunt, 
consuetudine  duratus,  corrigi  postea  nulla  ra- 
tione  potest,  quae  spes  est  ex  animo  perniciosas 
opiniones,  cum  iam  alle  radices  egerunt,  evelli 
posse,  aut  emendari  sermonis  vitia,  quorum  na- 
turam  tibi  feceris?  Danda  igitur  opera  est  sta- 
tim  ut  optimis  imbuamur,  et  perinde  atque  ve- 
nena  cavenda  sunt  et  procul  arcenda,  quae  sunt 

optimis  dissimilia.  Habetis  mei  consilii  rationem, 
cur  ut  qiisque  autor  optimns  est,  ita  saepissime 
relegendum  esse  existimem,  quod  quisquis  se- 
quendum  sibi  esse  statuet,  is  re  ipsa  experietur 
unam  hanc  esse  ad  solidam  eruditionem  compa- 
randam  viam,  aliorum  vero  Iaboribns  ac  vigiliis 
fructum  rninime  respondere.  Sed  cum  Hesiodum 
semper  doctissifni  homines  phirimi  fecerint,  ex 
eo  genere  autorum  mihi  esse  visus  est,  qui  non 
semel  tantum  inspiciendi  sunt;  quare  eum,  quan- 
quam  non  plane  ignotum  vohis  relegendum  sum- 
psi.  Neque  meum  consilium  reprehendetis,  opi- 
nor,  si  cogitabitis,  quantas  utiiitates,  tametsi 
exiguus  libellus,  adferre  queat.  Et  quia  princi- 
pio  in  omnihus  negociis  constituendum  est,  quae 
utilitas  ex  unoquoque  genere  laboris  petatur,  nos 
quoque  monebimus,  quid  expectare  ac  flagitare 
commodi  ex  Hesiodi  lectione  debeatis.  Est  enim 
ex  omnibus  autoribus  vel  verborum  vel  rerum 
scientia  petenda.  Hesiodus  autem  Graece  discen- 
tibus  magnum  vocabulorum  numerum  suppeditat. 
Et  quoniam  alicubi  hilariores  descriptiones  con- 
tinet,  etiam  hi  qui  Latine  discunt  ab  eo  quaedam 
honesta  exempla  copiosi  sermonis,  et  rationem 
quandam  ornandarum  sententiarum  mutuari  pos- 
sunt.  Nam  et  si  lingua  diversa  sit,  tamen  volun- 
tate  Graecis  Latini,  in  disponenda,  amplificanda 
atque  illustranda  oralione  similes  sunt.  Itaque 
duo  summi  apud  Latinos  Poetae,  Vergilius  et 
Ovidius,  non  modo  locos  eius  quosdarn  imitati 
sunt,  sed  multos  versiculos  pene  ad  verburn  ex- 
presserunt,  quorum  exempla  nos  commonefa- 
ciunt,  quomodo  ad  nostros  usus,  non  tintum 
certi  quidam  flosculi  ex  huiusmodi  antorihus  de- 
cerpendi  sint,  sed  in  omni  sermone  inveniendo 
prudentia,  in  explicando  proprietas,  perspicuitas, 
et  copia ,  in  disponendo  diligentia  imitanda  sit. 
Std  de  hac  parte  quia  satis  dici,  nisi  inter  enar- 
randurn  conferanturLatina  cum  Graecis,  et  omnes 
figurae  digito  ostendantur,  non  potest,  nolo  in 
praesentia  longior  esse,  sed  in  interpretatione  ve- 
lut  in  re  praesenti  indicabirnus,  quos  locos  hinc 
sumpserint  scriptores  Latini  et  quid  imitari,  quid- 
qne  excerpere  ipsi  debeamus.  Etenim  tam  etsi 
adpareat  propter  utilia  praecepta  magis  quam  pro- 
pter  verhorum  ornatum  in  admiratione  hoc  poerna 
fuisse,  tamen  quantumvis  res  saluhres  nemo  le- 
gisset,  nisi  commendationem  quandam  habuissent 
ex  genere  sermonis,  et  gratiam  elegantia  carminis 
addidisset.      Neque  profecto  vetustatem  ferre  po- 


tuisset,  nisi  rerum  gravitati  venustissimum  genus 
verborum  tanquam  illecehras  quasdam  adiunxisset. 
Non  est  autem  obscurum  quantum  amarint  Graeci 
hoc  carmen,  quanta  cura  adservaverint,  quia 
Pausanias  ait  se  vidisse  in  Helicone  antiquissi- 
mum  monumentum  plumbeas  tabulas,  in  quibus 
hoc  poema  scriptum  fuerit.  Sed  venio  ad  alteram 
partern ,  et  exponam  quid  ad  rerum  scientiam  le- 
ctio  eius  conducat,  in  qua  profecto  non  minus 
quarn  in  verbis  elaborandum  est.  Quia  non  modo 
inanis  est  oratio,  nisi  res  honestas  et  utiles  con- 
tineat,  sed  etiam  copiam  omnem  dicendi  rerum 
scientia  genuit.  Non  Dii  tantum  mali  permittant, 
ut  cadat  in  eos  eloquentia,  qui  nulla  virtutis  prae- 
cepta,  nulla  officia,  nullas  vitae  leges,  nullas  re- 
ligiones  norunt ,  quique  nullam  naturalium  cau- 
sarum  ac  eventuum  cognitionem  habent.  Nam  et 
Horatius  eum  qui  a  rerum  cognitione  non  satis 
instructus  est,  negat  idoneum  esse  ad  scribendum, 
cum  ait: 

Scribendi  recte  sapere  est  et  principium  et  fons. 
Et  multis  versihus  exponit  postea,  quarum  rerum 
scientiam  requirat  in  eo,  qui  se  disertum  perhi- 
beri  velit.  Proinde  ita  inducite  anirnum  ,  nt  sen- 
tiatis  vobis  in  hoc  curriculo  stndiorum,  primum 
magnam  quandam  et  copiosam  verhorum  supel- 
lectilem  p^randam  esse,  ut  explicare,  cum  de  gra- 
vihus  rebus  alii  docendi  a  vobis  erunt,  cum  digni- 
tate  res  obscuras,  eisque  lumen  addere  possitis; 
deinde  etiam  omniurn  rerurn  percipiendam  doctri- 
nam  esse,  quae  tum  ad  nostram  vitam  recte  in- 
stituendam,  tum  ad  orationem  illusfr^ndam  con- 
ducunt.  Etenim  cum  aut  de  natura  rerum ,  aut 
de  moribus,  aut  de  reiigionibns  in  hac  civili  vitae 
consuetudine  saepe  docendi  sint  homines,  erit 
plane  bvog  nobg  Xvoav ,  is,  qui  quanquam  rne- 
diocris  verborum  copia  in  numerato  sit,  tamen 
res  non  satis  perspectas  et  exploratas  habet.  Ne- 
que  enim  dicere  quisquam  de  re  parum  nota  per- 
spicue  potest,  ut  et  apud  Platonem  Socrates  in- 
quit  et  saepe  monet  Cicero,  et  Horatius  cum  ait; 

Verbacjue  provisam  rein  non  invita  sequentur. 
significavit,  fieri  non  posse,  ut  se  ultro  rnagno 
numero  offerant  verba,  nisi  causam  bene  medi- 
tatam  habeas.  Quod  cum  ita  sit,  non  sunt  prae- 
termittendi  libri,  qui  de  rerum  natura,  aut  de 
moribus  praeceperunt.  Neqne  tamen  legendi 
omnes,  sed  eligendi  optimi,  quique  alere  eloquen- 
tiam  possint,  quia  fere  in  barbaris  scriptoribus 
non  tantum  serrnonis  spurcicies,  sed  etiam  alia 
16* 

vitia  sunt.  -  Plerique  res  quas  profitentur  non  satis 
notas  habuerunt,  plerisque  ratio  docendi  defuit, 
et  si  rerum  peritia  non  defuerit,  qua  de  re  nunc 
longius  dici  non  potest.  Hesiodi  autem  prior  li- 
bellus  totus  rj&izoQ  est,  posterior  dum  agricultu- 
rae  praecepta  tradit,  ortus  et  occasus  siderum, 
multaque  alia  quae  ad  naturam  cognoscendam  fa- 
ciunt,  complectitur.  Requiretis  igitur  ex  priore 
libello  morum  praecepta,  quoniam  nisi  certis  le- 
gibus  et  sententiis  moniti  et  adsuefacti,  honesta 
a  turpibus  discernere  didicerimus,  et  amplecti  ea 
quae  decent,  fugere  contraria  conemur,  recte  in- 
stitui  vita  non  potest.  Honestissimae  quaeque 
gravissimaeque  de  omnibus  officiis  sententiae  ob 
oculos  esse  positae  debent,  ad  quas  omnes  vitae 
paites,  velut  ad  Cynosuram  cursum  suum  nautae 
dirigunt,  coinparemus.  Sed  quoniam  Hesiodi 
praecepta  quibusdam  ideo  parum  probantur,  quia 
gentilis  homo  videtur  aliena  et  pugnantia  cum  no- 
stra  religione  docuisse,  hic  error  vulgo  eximen- 
dus  est.  Quanquam  autem  longior  est  illa  dispu- 
tatio,  quam  ut  hic  explicari  tota  possit,  tamen 
iudicavi  operae  precium  me  facturum  esse,  si  ex- 
ponerem  quae  vis  sit,  quaeque  autoritas  eorum 
praeceplonun,  quae  tum  Hesiodus,  tum  alii  multi 
sapientes  et  docti  viri  cum  animadvertissent,  no- 
bis  a  natura  proposita  esse,  deprehensa  expo- 
suerunt,  et  in  literas  retulerunt,  ut  commonefa- 
cerent  eos,  qui  propter  infirmitatemj  ingeniorum 
aut  aetatis,  aut  etiam  consuetudine  in  tot  malis 
exemplis  depravati,  cernere  ipsi  eadem  non  pos- 
sent.  Proinde  sic  statuemus,  nihilo  minus  divina 
praecepla  esse  ea  quae  a  sensu  communi  et  natu- 
rae  iudicio  rnutuati  docti  homines  gentiles,  literis 
mandarunt,  quam  quae  extant  in  ipsis  saxeis  Mosi 
tabulis.  Est  enim  in  confesso  humanae  menti  di- 
vinitus  insculptas  esse  quasdam  leges  de  moribus, 
qualessunt:  Neminem  laedendum  esse;  colendos 
esse  parentes;  bene  merentibus  habendam  esse 
gratiam;  Magistratibus  parendum  esse;  alendos  et 
defendendos  esse  eos  qui  nostrae  fidei  commissi 
sunt;  pacta  servanda  esse.  Has  cum  sani  qui- 
dam  homines  deprehensas  ostenderint  imperitis, 
quid  est  cur  non  et  vocemus  divinas  leges,  et  pa- 
reamus  eis  tanquam  divinae  voci?  Neque  ille 
ipse  coelestis  Pater  pluris  a  nobis  fieri  eas  leges 
voluit  quas  in  saxo  scripsit,  quam  quas  in  ipsos 
animorum  nostrorum  sensus  impresserat,  quas- 
que,  ut  Paulus  ait,  in  cordibus  hominum  scri- 
pserat,  de  quibus  sic  inter  se  omnes  homines  con- 


sentiunt,  ut  nulla  tam  fera  barbaries  sit,  nulli 
tam  perdite  mali,  qui  non  et  sentiant  et  fateantur 
recta  esse,  quae  illae  sententiae  praescribunt,  qui- 
que  cum  non  obtemperarunt,  non  ipsi  peccatum 
accusent  ac  damnent  suum,  quique  non  verean- 
tur  numen  existere  aliquod,  cui  vel  si  nulli  un- 
quam  morlales  resciscant  factum,  poenas  daturi 
sint.  Nulla  tam  immanis  natio  est,  quae  non 
tacita  maleficos,  crudeles,  ingratos  oderit  ac  asper- 
netur,  probetque  ea  quae  societatem  inter  se  ge- 
neris  humani  devinciunt.  Nam  et  hos  qui  hospi- 
tes  mactant,  qui  senes  patres  trucidant,  qui  nul- 
lam  coniugiorum  fidem  colunt,  si  admoneantur, 
natura  fateri  cogit,  indigna  se  hominibus  facere. 
Iam  in  his  qui  sibi  alicuius  flagitii  conscii  sunt, 
cruciatus  et  terrores  tanti  mentem  exagitant,  ut 
adpareat  divinam  quandam  vim  esse,  quae  ad- 
missi  sceleris  pudere  cogat,  quaeque  impendentis 
supplicii  metum  incutiat.  Sunt  igitur  in  humanis 
animis  certae  de  moribus  leges,  quae  tum  priva- 
tam  vitam  regunt,  tum  constituere  ac  tenere  Res- 
pub.  iudicia  exercere  et  societatem  hominum  de- 
fendere  docuerunt.  Et  ut  fatemur  nos  divinitus 
condilos  esse  ac  propagari,  ita  dubitare  non  de- 
bemus,  quin  e  coelo  in  hanc  vitam  attulerimus 
illas  vitae  leges,  et  illos  igniculos,  qui  et  ostendunt 
honesta  et  admonent  semper  praeesse  numen  et 
inspectare  omnia  hominum  consilia  acfacta,  de- 
que  sceleratis  supplicium  sumere  solere.  Paulus 
alicubi  huiusmodi  sententias  veritatem  Dei  adpel- 
lat,  cum  vellet  significare  has  opiniones  non  er- 
rore  quodam  a  maioribus  per  manus  esse  traditas, 
nec  temere  vel  obrepsisse  nobis,  vel  in  animis 
haerere,  sed  adeo  mentibus  nostris  infixas  esse, 
ita,  ut  eiici  aut  erui  nulla  vi  possint.  Ego  cum 
expendo  autoritatem  harum  legum,  et  animadver- 
to,  quam  religiose  coii  eas  Deus  postulet,  com- 
moveor  profecto,  et  earum  scriptoribus  magis  ca- 
pior;  agnosco  enim  non  sine  mente,  ut  ille  ait, 
sine  numine  divum,  haec  ab  illis  nobis  vivendi 
praecepta  tradita  esse.  Quare  non  satis  intelli- 
gunt  horum  scriptorum  consilia,  qui  non  perspi- 
ciunt  unde  tot  honesta  praecepta,  tot  graves  sen- 
tentiae  manarint.  De  religione  aliter  docent  nos 
Christianae  literae,  sed  de  civilis  vitae  consue- 
tudine,  communibus  naturae  praeceptis  parere 
nos  Christus  voluit;  neque  vero  nihil  ad  Christia- 
num  pertinet  civilis  vitae  consuetudo.  Non  sunt 
igitur  praetermittenda,  si  qua  docii  et  periti  ho- 
mines  ea  de  re  monuerunt.     Nullius  autem  Phi- 

losophi  commentarlos  Hesiodo  praeferri  velim, 
tanta  est  et  gravitas  in  docendo  et  simplicitas.  Illi 
saepe,  dum  ad  vivum  omnia  resecare  student, 
dum  odiose  rixantur,  altercando  veritatem  amit- 
tunt.  Nam,  ut  alia  omittam,  plerique  Philoso- 
phorum,  Deum  administratione  rerum  submo- 
vent,  negantque  ei  res  mortalium  curae  esse.  Ne- 
que  animadvertunt,  ab  ipsa  natura  nos  commo- 
neri,  esse  aliquam  mentem,  quae  haec  humana 
regat,  bonos  servet,  improbos  puniat.  Melius 
igitur  Hesiodus,  qui  iniusticiae  praeceptis  flagi- 
tiosis  gravissimas  poenas  interminatur,  praemia 
bonis  pollicetur.  Venit  mihi  in  mentem  Luciani, 
qui,  ut  solet,  per  iocum  cum  Hesiodo  expostulat, 
cur,  cum  pollicitus  sit  se  scripturum  xa.%  hovra 
y.al  za  sGGouEva,  praesentia  et  futura,  nihil  ta- 
men  praedixerit,  nulla  rerum  futurarum  vaticinia 
reliquerit.  Ego  vero  non  tam  vaticinari  duco 
Chaldaeos  illos,  quos  vocant,  qui  praedicunt, 
uter  in  alea,  seu  ludo  talorum  victurus  sit,  aut 
etiam,  qui  tempestatum  vices  praevident,  quam 
Hesiodum  ex  consiliis  hominum  exitus  et  casus 
coniectantem.  Ea  divinatio  et  ex  certissimis  orta 
causis  est  et  bono  viro  dignissima,  qua  et  multos 
alios  et  Platonem  usum  de  Dionysio  videmus, 
quando  calamitosum  tyrannidis  exitum  praedixit. 
Neque  aliud  praedictionum  genus  ad  vitam  utilius 
est:  cui  si  Nero,  si  Domitianus  et  plerique  alii 
fidem  potius  adhibuissent,  quam  vanis  promissis 
ariolorum,  in  tantas  calamitates  non  incidissent. 
Nos  vero  cum  Hesiodum  audimus  commemoran- 
tem ,  quae  supplicia  improbis  impendeant,  non 
humana  aliqua,  sed  divina  voce  nos  a  turpitudine 
absterreri  et  ad  virtutem  colendam  invitari  existi- 
memus. 

Dixi  de  argumento  prioris  libelli ;  posterior 
ortus  et  occasus  siderum  et  pleraque  cpvGiy.a  con- 
tinet.  Et  quia  solent  in  scholis  qnidam  tecbnici 
libelli  de  natura  rerum  proponi,  quales  sunt  vel 
de  sphaera  commentarius,  vel  Aristotelis  utTicv- 
Qa,  vel  de  coelo;  videtur  mihi  in  his  etiam  ali- 
quis  locus  Hesiodo  tribupndus  esse,  quia  tempo- 
rum  vices,  ortus  siderum,  dierum  spacia,  mira 
diligentia  annotavit ,  videturque  inter  primos  apud 
Graecos  Astronomiam  attigisse.  Nec  eius  artis 
contemnendus  autor  Aristoteli  et  Plinio  visus  est, 
qui  aliquoties  eius  testimonium  allegant.  Est 
autem  cum  omnium  naturae  partium ,  tum  ma- 
xime  coelestium  motuum  et  siderum  perliberalis 
cognitio.     Nec  mihi  iniuria  Plato  dixisse  videtur, 


non  homineSj  sed  suillum  pecus  esse,  quicunque 
nullo  eius  artis  studio  tenentur.  Nemo  enim  fuit 
unquam  sanus  homo,  qui  etiamsi  alias  artes  ho- 
minum  industria  excogitatas  esse  iudicaret,  non 
videret  tantam  esse  Astronomiae  praestantiam,  ut 
neminem  nisi  Deum  autorem  eius  et  repertorem 
faciendurn  putaret.  Itaque  et  Manilius  ethnicus 
scriptor,  negat  potuisse  fieri,  ut  res  tam  procul 
a  nobis  positae  deprehenderentur,  nisi  hominum 
animis  divinitus  monstratae  essent.  Sic  enim 
ait: 

Quis  foret  liumano  conatns  pectore  tantum, 
Invitis  ut  Diis  cuperet  Deus  ipse  videri. 
Sensit  enim  quandam  divinitatis  similitudinem 
esse,  illarum  rerum  noticiam  potuisse  consequi. 
Non  libet  autem  hoc  tempore  utilitates  huius  artis 
enumerare,  sunt  enim  propemodum  infinitae  et 
quaedam  ita  sunt  ob  oculos  positae,  ut  etiarn  ab 
indoctis  cerni  queant. 

Cum  igitur  Hesiodus  gravissimarum  rerum 
praecepta  contineat,  et  ad  mores  formandos  et  vi- 
tam  recte  instituendam  et  ad  cognitionem  rerum 
naturalium  conducat,  quis  non  dignissimum  lectu 
iudicare  queat?  Ego  vero  etiam  saepe  relegen- 
dum  et  ad  verbum  ediscendum  esse  censeo.  An 
si  in  excellentibus  picLuris  contemplandis  nun- 
quam  oculi  exaturantur,  sed  quo  diutius  in  eis 
haerent,  eo  magis  admiratio  videndique  cupiditas 
crescit,  quis  enim  nostrum,  quoties  in  templnm 
venit,  non  toties  resistit  ad  eas  tabulas  quas  ibi 
vel  Durerus,  vel  noster  Lucas  posuit,  non  idem 
accidat  in  egregio  poemate  considerando?  Trun- 
cum  ac  caudicem  illum  profecto  dicere  nihil  ve- 
rear,  cui  satis  est  semel  aut  iterum  excellens  et 
ornatum  carmen  legisse.  Proinde,  sicut  apud 
Virgilium  mirabili  cupiditate  ac  laeticia  intuetur 
coelo  demissum  clypeum  Aeneas,  et  argumentum 
in  eo  celatum  diligenter  considerat,  cum  quidem 
eum  non  modo  operis  varietas,  sed  etiam  illa  re- 
rurn  futurarum  praestigia  et  commovent  et  deti- 
nent,  denique 

Expleri  nequit ,  atque  oculos  per  singula  volvit, 
Miraturque  interque  manus  et  bracliia  versat. 
Ita  et  nos  nunquam  satietas  aut  fastidium  legendi 
Hesiodi  capiat,  sed  in  eum  assidue  oculos  defigite, 
omnes  locos  diligentissime  excutite,  et  sententias 
eius  vobis  ita  familiares  facite,  ut  quoties  aliqua 
de  re  deliberabitis,  in  mentem  vobis  illa  hone- 
stissima  praecepta  veniant.      Multum  etiam  sermo 

vester  ab  illo  transferat  ac  mutuetur.  Nos  qui- 
dem  quanlum  in  hac  ingeuii  atque  eruditionis  me- 
diocritate  praestare  possumus,  dabimus  operam, 
ne  quem  poeniteat  nobis  enarrantibus  hunc  Poe- 
tam  operam  dedisse.     Dixi. 


No.  33. 


an.  1534. 


De  gratitudine. 


APud  Crat.  Myl.   p.  176  sqq.,    in  Declam.  T.  I.  p.  632.,  in 
Servest.  T.  I.  p.  552.  et  apud  Richard.  T.  II.  p.  279. 

Oraiio  de  graiitudine  M.  Alexandri  Alesii 

Scoii,    Decani,    in   promotione   Magistrorum 

anno  M.D.XXXIV. 

Etsi  aliorum  consilium,  qui  hoc  loco  de  universa 
Philosophia  deque  omni  ratione  studiorum  gravis- 
sime  dicere  solent  magnopere  probo,  tamen  quo- 
niam  in  hac  ingenii  mei  infirmitate  intelligebam, 
me  non  posse  tantarum  rerum  varietatem  oratione 
illustrare,  constitui  de  una  quadam  virtute  dicere, 
digna  cum  bonis  viris  omnibus,  tum  vero  prae- 
cipue  harum  nostrarum  artium  ac  literarum  stu- 
diosis,  videlicet  de  gratitudine:  quam  ut  delige- 
rem,  non  solum  publica  causa  adductus  sum  ,  etsi 
inagnopere  opto  eam,  cum  vere  sit  maximarum 
virtutum  nutrix,  ab  omnibus  summo  studio  coli, 
veium  etiam  quaedam  me  privati  ratio  commovit. 
Etenim  cum  per  iniuriam  me  patria  pulsum,  ve- 
nientem  huc  ex  alio  orbe  summa  humanitate  ho- 
spitio  exceperitis,  et  annos  iam  aliquot  amanter  te- 
°-atis,  valde  laborandum  mihi  putavi,  ut  extaret 
aliqua  gratitudinis  meae  significatio.  Caius  Caesar 
insignem  hospitalitatis  laudem  tribuit  Germanis, 
hanc  ego  in  his  meis  erroribus  et  exilio  mco  com- 
peri,  vos  etveleri  instituto  retinere,  et  in  hac  urbe 
praecipue  exerceri  pio  quodam  Christianae  religio- 
nis  studio  ,  qnae  inter  caeteras  virlntes  hospitali- 
tatem  coli  praecipit  et  amplissime  laudibus  ornat. 
Ouare  gratiam  hoc  nomine  habeo  huic  publicae 
dicendi  consuetudini,  quod  aditum  mihi  ad  uni- 
versos  vos  patefacit  et  occasionem  praebet  diu 
optatam,  vicissim  meae  voluntatis  declarandae. 
Aptissimum  igitur  hoc  argumentutn  meae  perso- 
nae  esse  iudicavi.  Deinde  non  solum  orationem 
meam,  sed  etiam  exemplum  arbitrabar  profutu- 
rum  esse,  exuscitandi  aliquos  ad  gratitudinern  ma- 
iori  diligentia  praestandain.      Agnosco  autem  me 


neque  de  virtute  ipsa,  neque  de  vestris  meritis  pro 

dignitate  dicere  posse,  sed  spero  vos  pro  candore 

vestro  offjcium  hac  in  re  meum  probaturos  esse, 

etiamsi  eloquentia  desiderctur.     Quare  vos  etiam 

atque  etiam  oro,  ut  hominis  peregrini  orationem 

bona  cum  venia  audiatis,  id  beneficium  etiam  in- 

ter   caetera    quae   mibi    a  vobis    liberaiissime  Jri- 

buuntur,    grato  animo  recenseho.      Scitis   antem 

Adolescentes,    nullum    officium  iustius    ac  magis 

necessarium  esse,  quam  habere  gratiam  beneme- 

ritis.     Haec  enim  una  vox  est  non  solum  erndito- 

rum  omnium,  sed  ipsius  etiam  naturae,  quae  mu- 

tus  officiis  homines  inter  se  devinctos  esse  voluit. 

Quare  ingrati  cum  haec  naturalia  vincula  societa- 

tis  humanae  dissolvant,    ipsi  naturae   bellum  in- 

ferre  iudicandi  sunt.    Etsi  autein  haec  ipsa  naturae 

lex  divina  quaedam  vox  est  mentibus  hominum  in- 

scripla,  tamen  et  in  sacris  literis  extant  clara  prae- 

cepta,    quae  nos  ad  colendam  gratitudinem  hor- 

tantur,    et  quidem  gratis  praemia,    ingratis  vero 

poenas  divinitus  proponi  dorent.      Sic  enim  scri- 

ptum   est:    Non    recedet    malurn  a   domo   ingrali. 

Quare  non  solum  natura  ingratos  tanquam  iinina- 

nia  monstra  odit  et  execratur,  sed  etiam  urget  eos 

Deus  iustissimis  poenis.     Proinde  si  naturam  aspi- 

ciemus  et  quasi  evolvemus  animos  ipsi  nostros,  si 

sacras  literas  consulemus,    non  solum  videhimus 

quantum   habeat  ingratitudo    sceleris,    sed  etiam 

conslituomus,    non    esse  dubitandum,    quin  Deo 

poenas  ingrati  daturi  sint.     Haec  si  considerabitis, 

ut  vos  praesertim  decet,   qui  ad  studia   virtutum 

adhibiti  estis,    statuetis  vos,  et  ut  Deo  et  nalurae 

pareatis,  cum  erga  alios,  tum  maxime  erga  prae- 

ceptoivs  vestros,   et  hanc  Academiam  gratos  esse 

debere.     Etenim  cum  nullum  sit  maius  beneficium 

in  terris,  quam  veritatis,  et  rectae  doctrinae  com- 

municatio,  profecto  nullis  plus  debemus  quam  his, 

quorum  labore,    fide  ac  liberalitate  res  tantae  tan- 

quam  in  vita  necessariae  nobis  contingunt.     Ne- 

que  enim  ignoratis,  vitam  sine  literis ,  sine  reli- 

gionis  scientia,  sine  antiquitatis  noticia ,  sine  ali- 

(jua  nalurae  alque  honestorum  officiorum  cogni- 

tione  non  solum  incultam,  sed  plane  miserrimam 

fuisse.      Denique  etiam   pecudum  vita    optabilior 

fuerit    quam    hominum,     quamlibet    affluentium 

omnium  reruin  copia,   si  cum  illis  tenebris  con- 

iuncta  est  impiissimis  illis  erroribus  et  vitiis  age- 

ret.      Itaque  facile  iudicari  potest,  plurimum  nos 

debere  illis  vitae  ducibus,    qui   nos  in  lucem  ex 

obscurissima  caligine  educunt,   et  bene  beateque 

vivendi  rationem  monstrantes  maximis  erroribus 
animos  nostros  liberant.  Vetustas  divindS  hono- 
res  decrevit  illis,  qui  fruges  et  meliorem  victum 
Viominibus  ostenderunt.  Sed  si  recte  aestimamus 
verabona,  multo  melius  de  nobis  merentur,  qui 
optimarum  rerum  doctrinam  nobis  patefaciunt  ac 
tradunt.  Etsi  ego  quidem  veterum  historias  ita 
interpretor,  non  viclum,  sed  vivendi  leges  et 
disciplinam  a  summis  quibusdam  viris  traditam 
eSse,  qui  postea  frugum  inventores  vocati  sunt,  ut 
significaretur,  non  minus  ad  tuendam  vitam  ne- 
cessarias  esse  literas  atque  artes,  quam  fruges 
ipsas.  Nec  fieri  potest,  si  virn  ac  dignitatem  lite- 
rarum  intelligimus,  quin  pariter  et  artes  et  Docto- 
res  arlium  amemus,  per  quos  haec  coele^tia  mu- 
nera  divinitus  ad  homin^s  propagantur,  Nam 
illud  etiam  nobis  considerandum  est,  non  solum 
debere  nos  praestantibus  Doctoribus  propter  assi- 
duitatem,  diligentiim ,  fidem  et  caeteras  virtutes 
quae  in  Doctore  fideli  requiruntur,  sed  quoniam 
nulli  fiunt  artifices,  nisi  divino  quodam  afflatu, 
bonos  Doctores,  velut  numina  coelo  demissa,  et  ut 
Plato  vocat,  tanquam  Dei  interpretes  venerari 
debemus.  Erratis  enim,  si  artes  repertas  esse, 
nisi  Deo  monstrante,  aut  conservari  posse  creditis, 
nisi  Deus  artificum  ingenia  exuscitet.  Quod  si  in 
parvis  artibus,  in  Musicis  ac  Poeiis  opus  est  divi- 
no  motu,  ut  Poeta  inquit: 

Est  Deus  in  nobis ,    agitante  calescimus  illo. 

Quanto  magis  opus  est  divino  afflatu  in  illis  sum- 
mis  artibus,  in  explicatione  religionum,  in  eruen- 
dis  causis  naturalibus,  in  inquisitione  motuum 
coelestium,  in  legibus  et  vitae  officiis  tradendis, 
in  formanda  oratione.  Itaque  ut  caeterae  sacrae 
res,  ita  et  boni  doctores  singulari  honore  afficiendi 
sunt.  Et  si  in  his  ad  industriam  accedunt  caeterae 
virtutes,  dexteritas  in  docendo,  fides,  assiduitas, 
qualis  debet  esse  nutritionis,  his  vero  par  gratia 
reddi  nulla  potest.  Nam  si  qui  tales  sunt,  vitam 
discipulis  impendunt,  propterea  quod  non  sine 
maximis  curis  ac  laboribus  assiduitas  illa  praestari 
potest.  Quid  quod  interim  negligenda  est  rei  fa- 
miliaris  procuratio,  perpetienda  odia  improborum, 
qui  literas,  qui  religionis  doctrinam,  qui  caeteras 
artes  hostiliter  oderunt?  Videmus  enim  quae  sit 
vulgi  natura,  quod  fastigium  sapientiae  in  eo  col- 
locat  uno,   quod  ait  Horatius: 

Virtus  ,   fama  ,   decus,    divina  hmnanaque  pulchris 
Divitiis  parent. 


Praeterea  tyranni  natura  Philosophos  oderunt. 
Neque  vero  tot  difficultates,  totlabores,  tantaque 
pericula  boni  viri,  qui  possessionem  literarum  in 
scholis  tuentur  susciperent,  nisi  eos  ut  id  facerent, 
quaedam  vis  amoris  et  erga  vos,  et  erga  R.empub. 
hortaretur.  Necesse  est  autem  plus  quam  ferreis 
animis  praeditos  esse  eos,  qui  et  beneficiis  affecti 
summis,  et  amore  vere  patrio  invitati,  non  reda- 
mant  praeceptores.  Cum  igitur  vobis  hoc  quidem 
tempore,  Adolescenfes,  magna  fide  ac  dexteritate 
tradantur  in  hac  schola  divinae  atque  humanae 
literae,  primum  dabitis  operam ,  ut  beneficii  ma- 
gnitudinem  intelligatis,  deinde  ut  praeceptoribus 
grati  sitis.  Dei  beneficio  haec  schola  multis  doctri  - 
nae  Christianae  locis  magnam  lucern  attulit,  ac 
vix  alibi  usquam  purius  ac  simplicius  explicatur 
doctrina  Christiana.  Ad  haec  omnes  Philosophiae 
partes  proponuntur,  et  cum  Physicen,  quam  sic 
vocant,  habetis,  tum  letiam  ostenduntur  causae 
coelestium  motuum,  quae  est  omnium  partium 
Philosophiae  longe  praestantissima,  et  ut  Aristote- 
lesinquit,  maxime  cognata  divinitati.  Atque  hae 
Philosophiae  partes  eo  magis  amandae  sunt,  quod 
plurima  monstrant  et  clarissima  vestigia  divinita- 
tis  in  natura,  quorum  animadversio  maximam 
profecto  vim  habet  ad  excitandos  animos  ad  reli- 
gionem  et  ad  omnia  virtulis  officia.  Nec  desunt 
artes,  quae  formant  iudicinm  de  ratione  dicendi: 
et  ad  has  adhibentur  optimi  authores  Graeci  et 
Latini,  non  solum,  ut  genus  sermonis  illorurn 
imitemur,  sed  etiam  ut  inde  rerum  cognitionem, 
philosophiam,  antiquitatem,  historias  petamus. 
Nec  vero  video  quid  adolesrentiae  proponi  melius 
atqne  utilius  ad  solidam  erudilionem  comparan- 
dam  et  ad  formanda  iudicia  possit.  Satius  est 
enim  profecto  versari  in  Mathematis,  in  Aristo- 
tele,  Plinio,  Alberto,  Pontano ,  Demosthene, 
Homero,  Sophocle ,  Vergilio,  Livio  et  similibus 
authoribus,  quarn  in  Tartareto  et  huius  formae 
caeteris,  qui  et  praestantissimae  Philosophiae  par- 
tem  non  attigerunt  et  illam  quam  profitentur, 
ut  nihil  aliud  dicam,  inutilibus  disputationibus 
obruunt.  Ilabetis  et  disputationes,  in  quibus  iam 
annis  aliquot  vidimus  explicatas  res  ad  vitam  uti- 
lissimas.  Non  enim  proponuntur  inanes  Xoyo- 
/ua%icu ,  in  quibus  tantum  de  vocibus  rixandum 
sit,  sicut  inler  se  corvi  contendunt,  libet  enim 
uti  Galeni  verbis,  sed  agitantnr  controversiae, 
quae  forment  iudicium  de  religione,  de  Philoso- 
phorum  sectis,  de  fato>  de  nnibus  bonorum,  de 

causis  coelestibus  et  similibus  locis.  Utinam  vero 
diligentiae  praeceptorum  in  disputationibus  vestra 
sedulitas  responderet.  Nam  in  hac  parle  praecipue 
deesse  vobis  adolescentes  ipsi  videmini,  eaque 
causa  est,  ut  et  praeceptorum  studia  fiant  ad  dis- 
putandum  languidiora.  Magna  virtus,  egregia 
doctrina  atque  humanitas  est  et  in  aliarum  pro- 
fessionum  Doctoribus,  Iureconsultis  et  Medicis. 
Deinde  non  solumdoctrina  praeceptorum  fruimur, 
sed  multis  etiam  aliis  officiis  singuli  utirnur. 
Quare,  nt  aliquando  finiam,  adhortor  vos,  ut, 
quod  est  iustissimum  et  humanissimum,  detis  ope- 
ram,  ut  praeceptorum  erga  vos  benevolentiae,  me- 
ritis,  laboribus,  assiduitati  gratitudo  vestra  re- 
spondeat.  Aristoteles  scribit,  Graecos  templa  gra- 
tiarum  in  mediis  urbibus  condere  solitos,  ut  cives 
mutuae  beneficentiae  atque  gratitudinis  admone- 
reatur.  Ita  et  vos  in  mediis  scholis  collocata  gra- 
tiarum  templa  existimate ,  cum  de  gratitudine  au- 
ditis  concionantes  et  sacros  libros  et  auctores,  qui 
vobis  enarrantur.  Scholas  enim  decet  esse  offici- 
nas,  ut  caeterarum  virtutum,  ita  maxime  gratitu- 
dinis.  Nullum  enim  vitium  magis  pugnat  cum 
natura  et  societate  humani  generis,  quam  ingrati- 
tudo.  Nec  de  nihilo  est,  quod  dixerunt  veteres: 
Dixeris  maledicta  cuncta  cum  ingratum  dixeris. 
Quid  quod  etiam  immanissimis  beluis  indita  sunt 
gratitudinis  simulachra?  Meministis  leonem  in 
circo  reddidisse  gratiam  fugitivo,  a  quo  vulnus 
ipsius  curatum  fuerat;  turpissimum  autem  est 
nobis  vinci  iustitia  et  pietate  a  beluis.  Laudantur 
et  ciconiae  in  quibus  pulli  adultis,  quae  per  aeta- 
tem  nequeunt  pabularum  exire,  cibos  afferunt. 
Ita  vos  quoque  memineritis  avTiTislaQyrjTEOV  hoc 
est  mutua  pietate  colendos  atque  fovendos  esse 
praeceptores  benemeritos.  Postremo  gratitudine 
impetrabitis,  ut  Deus  magis  favoat  studiis  vestris, 
eaque  ad  salutem  vestram  et  totius  Pieipub.  guber- 
naturus  sit.  Ut  enim  ingratos  haud  dubie  puniet, 
ita  gratos  amat  ac  tuetur.  Videtis  quam  ingens 
praemium  addideritquarto  praecepto:  Honora  pa- 
trein  et  rnatrem  ,  ut  sis  longaevus  super  terram; 
hoc  est,  ut  totius  vitae  cursus  faustus  ac  foelix  sit. 
Idem  locus  concionatur  de  officio  erga  praecepto- 
res ,  qui  cum  succedant  in  parentum  munus  et  cu- 
ras ,  loco  parentum  habendi  sunt.  Et  si  recte 
aestimamus,  maiora  beneficia  a  bonis  doctoribus, 
quam  ab  ipbis  parentibus  accipimus.  Narn  doctrina 
religioniset  aliarum  honestarumrerum  longeprae- 
ferenda  est  ipsi  vitae.     Fiecte  igitur  luvenalis: 


Dii  inaiorum  umbris  tenuem  et  sine  pulvere  terrain, 

Spirantesque  crocos  et  iu  urna  perpetuum  ver, 

Qui  praeceptorem  sancti  voluere  parentis 

Esse  loco  etc. 
Quare  non  minus  crudeles  sunt  ingrati  adversus 
praeceptores,  quam  qui  parentibus  ingrati  sunt. 
Haec  autem  impietas  praecipue  a  Christianis  ab- 
esse  debet,  in  quibus  vel  maxiine  eminere  gratitu- 
dinem  oportet,  ut  intelligantur  etiam  Christo  grati 
esse  pro  iis  beneficiis,  quae  ab  eo  infinita  quotiflie 
accipimus.  Haec  saepemultumquevobis  cogitanda 
sunt  adolescentes,  ut  animum  ad  gratitudinem  ex- 
citetis,  quod  sifeceritis,  simul  illud  assequemini, 
ut  literarum  atque  artium  vim  magis  intelligatis. 
Curn  videlicet  expenditis  beneficiorum  magnitudi- 
nem.  Deinde  gratitudo  flectet  animos  etiam  ad 
caeteras  virtutes;  est  enim  fons  iusticiae.  Liben- 
tius  etiam  ac  facilius  parebitis  praeceptoribus,  si 
etvos  ab  ipsis  amari  intelligetis  etvicissim  eosred- 
amabitis.  Talem  autem  Academiam  qualem  vos 
habetis,  ubi  tanta  discendi  facultas  est  studiosis, 
ubi  vere  sunt  fores,  ut  dicitur,  acp&ovoi  musa- 
rum ,  non  amare,  animi  est  et  a  literis  et  ab  hu- 
manitate  abhorrentis:  Vos  autem  parentum  aucto- 
ritate,  hocest,  divina  auctoritate  huc  missi  estis, 
ut  et  literas  percipiatis,  et  animos  ad  virtutem  et 
humanitatis  officia  assuefaciatis.  Eaque  in  re  non 
solum  vestrae  saluti  consuletis ,  sed  etiam  a  fle- 
pub.  vos  in  hac  statione  collocatos  putate,  ut  olim 
ex  sttidiis  vestris  aliqua  redeat  utilitas.  Et  ad  Ec- 
clesiam  et  caeteras  Keipub.  partes  otium  putatis 
esse  scholam,  sed  mihi  credite,  ingens  negotium 
sustinetis,  et  quod  ad  universam  Fiempub.  attinet. 
Quare  vos  hortor,  ut  propter  gloriam  Dei  et  salu- 
tem  vestram,  officium  vestrum  studiose  diligenter- 
que  faciatis.  Invitabit  vestra  gratitudo  praecepto- 
rum  studia,  ut  et  instructiores  ad  docendum  acce- 
dant,  et  magis  sint  assidui.  Reliquum  est,  ut  et 
ego  gratias  agam  amplissimis  et  doctissimis  viris 
pro  beneficiis  in  me  privatim  collatis.  Quam- 
quam  autem  haec  commemoratio  leve  officium  vi- 
detur,  tamen  quoniam  significationem  aliquam 
habet  gratae  mentis,  praesertim  cum  fiat  in  loco 
publico,  non  duxi  eam  esse  praetermittendam. 
Cogor  autem  verecundius  de  vestris  meritis  dicere 
propter  modestiam  vestram.  Tantum  illud  dicam, 
me  libenter  profiteri,  non  rninus  me  vubis  debere, 
quam  meis  parentibus.  Itaque  vobis  et  habeo  gra- 
tiam  et  polliceor  me,  sicubi  potero  re  ipsa  decla- 
rare   animi   gratitudinem,    summa    fide  daturum 

operam,  ut  intelligatis  me  officio  meo  non  defuisse. 
Scitis  Deo  grata  esse  haec  officia,  quae  in  hospiles 
conferuntur.  Nam  cum  in  mundo  universa  ipsius 
Ecclesia  exulet,  postulat,  nt  communes  exilii 
aerumnas  mutuis  officiis,  mutua  benevolentia  le- 
vemus  ac  mitigemus.  Orabo  itaque  Cbristum,  ut 
vos  quoque  defendat  ac  gubernet  in  his  communi- 
bus  periculis.      Dixi. 


No.  34. 


(an.  1534.) 


Praef.  in  officia  Cic. 


Apud  Grat.  Myl.  p.  716  sqq. ,  in  Declamat.  T.  II.  p.  167.  et 
apud  Richard.  T.  II.  p.  267.  Enarravit  Melanthon  hoc 
anno  librum  Cic.  de  officiis. 

Praefaiio  in  ofjicia  Ciceronis. 

\identur  mihi  singulari  consilio  Graeci  in  defini- 
tione  artis  hoc  posuisse,  quod  aliquatn  in  vita  uti- 
litatem  habere  debeat.  Nam  omnes  artes  instru- 
menta  sunt  vel  privatae  vitae  conservandae,  vel 
regendae  Reipub.  Nec  opus  est  hic  enarrare  sin- 
gulas,  et  ostendere  propter  quos  usus  inventae 
sint,  et  a  maioribus  ad  posteros  magna  cura  trans- 
missae.  Illud  magis  est  necessarium  admonere, 
ut  hi  qui  haec  studia  literarum  ingrediuntur,  ini- 
tio  considerent,  quis  sit  harum  artium  finis,  quae 
sit  ex  ipsis  pelenda  utilitas,  quod  qui  sciet  et  vim 
et  dignitatem  artium  rectius  cognoscet  et  pruden- 
tius  eliget  ea  quae  maxime  prodest  discere.  Ad 
haec  nunquam  perfectam  doctrinam  consequuntur 
isti,  quorum  animus  non  prospicit  certum  finem 
studiorum,  et  vagantur  temere  ac  sine  ordine  ac 
ratione  per  varias  disciplinas  Tty\fr\  ton  GvaT.rjjLia 
iyy.axalr]\piO)V  tyysyvuvaoutvojv  ti(jos  ti  rtlos 
sv%(jr)OTOV  tojv  tvl  toj  [3i(p  finem  seu  utilitatem  in 
omnibus  artibus  in  prirnis  spectandam  esse  probat 
ex  ipsius  artis  definitione,  quae  et  Quintiliani 
causa  fuit,  cur  Rhetorices  finem  tam  magna  cura 
libro  secundo  capite  decimo  octavo  quaesiverit. 

Omnis  autem  doctrina  aut  rerum  cognitionem 
continet,  aut  verborum  et  qnia  rerum  notae  verba 
sunt ,  prior  est  verborum  cognitio,  ad  quam  com- 
parandam  tametsi  necessariae  sunt  artes,  Gram- 
matica ,  Dialectica,  Fihetorica,  tamen  sine  exem- 
plis  artes  ipsae  sunt  inefficaces.  Ideo  boni  autores 
legendi  sunt,  ex  quibus  linguae  phrasin  discamus, 
ex  quorum  imitatione  comparemus  nobis  eiusmodi 
Melaxth.    Oper.   Vol.    XI. 


genus  orationis  quod  adhiberi  possit  ad  graves 
causas  explicandas,  quodque  lumen  adferre  rebus 
obscuris  possit,  si  quando  homines  de  magnis  re- 
bus,  ut  saepe  accidit,  docendi  erunt.  Nemo  au- 
tem  ignorat  optimum  dicendi  magistrum  esseCice- 
ronem.  Yerum  hic  libellus  habet  singulares  do- 
tes,  multos  continet  locos  communes,  in  iis  est 
magna  figurarum  varietas,  in  iis  autem  narratio- 
nes,  quae  valde  conducunt  ad  eloquentiam.  An- 
tonius  apud  Ciceronem  ait  nullam  partem  in  di- 
cendo  difficilius  effici  quam  perspicuam  narratio- 
nem.  Quare  magnopere  prodest  egregia  exempla 
narrationum  tenere,  quae  nobis  proponamus  in- 
tuenda,  ut  in  dicendo  aliquam  similitudinem  illo- 
rum  consequamur. 

Primum  ergo  in  huius  operis  vestibulo  atque 

aditu  cogilabit   auditor  hanc    lectionem    profutu- 

ram  esse  ad  alendam  verborum  scientiam.     Itaque 

cum  universam  orationis  seriem  ac  phrasim  obser- 

vabit,   tum  excerpet  tanquam  flores  insignes  figu- 

ras  ac  iucundas  narrationes  et  sententias  maxime 

memorabiles,    nam  omnino  danda  est  opera,    ut 

aliquid  inde   ad  nostrum  usum  transferamus,   ut 

nostra    oratio   locupletior   ex   hac  fiat:    non   enim 

obiter  inspicienda  sunt  haec  opera,  sicut  tabulas 

praeclare  pictas  et  ad  spectandum  propositas  tan- 

tum  voluptatis  causa  contemplamur,  nullam  inde 

partem  nobiscum  auferimus,    sed  ita   contemple- 

mur,  ut  amoenissimos  hortos,  in  quibus  sparsim 

decerpimus   fructus  aut  flores   qui   maxime  dele- 

ctani.      Altera    de   rerum   cognitione    deliberatio 

esse  debet,   quarum  rerum  scienliam  hinc  auferre 

possumus.      Prodest  autem  quendam  artium  ordi- 

nem  tenere  animo  comprehensum  et  fines  atque 

usus  illarum  videre.  Aliae  de  natura  rerum  dispu- 

tant,    aliae  continent  religionem,    aliae  rationem 

regendae  Reipub.  et  iudicandi  forenses  controver- 

sias,  aliae  continent  praecepta  de  moribus  civili- 

bus  in  omni  vitae  genere  necessaria.     Cum  itaque 

legimus  aliquid,  expendere  debemus  ad  quem  or- 

dinem  arliurn  pertineat:  Utruin  in  administratione 

Reipub.  profntururn  sit,    an  privata  vita  et  haec 

deliberatio  non  modo  excilat  studia  et  acuit  curam 

discendi,   sed  etiam  ad  ipsas  artes  rectius  intelli- 

gendas  ac  percipiendas  plurimum  confert.      Faci- 

lius  enim  percipiuntur  illa,   quorum  quasi  regio- 

nes  quam  late  pateant  et  metas  deprehendimus. 

Pertinet  autem  hic  libellus  Ciceronis  ad  Philoso- 

phiam  moralem,  continet  enira  definitiones  virtu- 

tum,  et  sunt  addita  definitionibus  multa  praecepta 

de  moribus  civilibus,  atque  haec  magna  ex  parte 
Oratorio  more,   populari  genere  orationis,   ut  in- 
telligere  ea  et  in  communi  vitae  consuetudine  imi- 
tari    homines    praediti    communi    sensu    possint; 
nam  exiles  disputationes,  quales  sunt  apud  Ari- 
stotelem,  doctrinam  quidem  continent  non  illibe- 
ralem,  sed  subobscuram  et  propemodum  consulto 
recedentem  longius  ab  imperitorum  intellectu  at- 
que    iudicio.       Hae    definitiones   facilins   intelligi 
et  ad  quotidianum  usum  vitae  accommodari  pos- 
sunt.    Porro  hoc  in  confesso  est,  necessarium  esse 
omnibus  quandam  de  moribus  doctrinam  et  de- 
scriptionem  virtutum  ,  ut  in  nostris  moribus  et  in 
hominum  negociis  indicandis  intelligere  possimus, 
quiddeceat,  qnid  nondeceat,  quae  snnt  recte,  quae 
secus  facta.      Tenere  ergo  formas  et  imagines  vir- 
tutum   oportet,     quas    in    omnibus    consiliis,     in 
omnibus    negociis    iudicandis   sequamur.      Atque 
haec  doctrina  proprie  vocanda  est  bumanitas,  ac 
recte  et  civilem  vivendi  rationem  ostendit  omni- 
bus  aetatibus,  quam  qui  non  norunt,  parum  ad- 
modum  distant  a  bestiis.      Quamquam  autein  aliis 
locis  magis  fortasse  convenit,  ostendere  quod  sit 
discrimen  huius  doctrinae  et  Evangelii,  tamen  et 
haec  duxi  hac  de  re  admonendos  esse  auditores, 
ut  eximatur  eis   error,    qui  iam  istorum  animos 
occupavit,  haec  Ethnicorum  scripta  indigna  esse 
quae  Christiani  homines  legant,    et  Philosophiam 
procul  fugiendam  esse  Christianis.     Itaque  brevi- 
ter  hac    de    re    sententiam    nostram    exponemus. 
Philosophia  nihil  adfirmat  de  voluntate  Dei,   nihil 
praecipit  de  timore  et  fiducia  in  Deum :    haec  pro- 
prie  ad  Evangelium  pertinent.     Sed  praeter  haec 
civilis  vitae  praecepta ,  necessaria  sunt,   quae  do- 
ceant  quomodo  homines  inter  se  tranquille  vivere 
possint:   haec  in  Philosophia  traduntur,  et  a  viris 
excellentibus  causae  eorum  in  iatione  positae  de- 
prehensae  sunt.     Neque  existimandum  est,  Chri- 
stum  venisse  in  mundum  ut  haec  praecepta  trade- 
ret,  aliud  quiddam  de  voluntate  Dei  et  de  fiducia 
in  Deum  exposuit,   quae  ratio  bumana  non  potuit 
deprehendere.      Interim    tamen    et    civilia    officia 
vitae  approbat  Deus  et  requirit  ab  omnibus  aetati- 
bus,    hac  disciplina  coherceri  vult  homines  non 
aliter   atque  Magistratuum    legibus    et    institutis, 
quae  cum  iis  praeceptis  magnam  habent  cognatio- 
nem ,  nam  ex  iis  tanquam  ex  fontibus  omnes  leges 
et  omnia  iura  Magistratuum  nata  sunt  et  ob  hanc 
causam   magnam  habet  utilitatem   haec  doctrina, 
quia  cum  ostendat  causas  legum  et  publici  iuris, 


multum  adiuvant  ad  intelligendum  omnes  de  civi- 
libus  rebus  disputationes.      Ut  igitur  decet  Chri- 
stianos  hanc  civilem  societatem  colere  et  adiuvare, 
ita  haec  doctrina  de  civilibus  moribus  atque  offi- 
ciis  cognoscenda  est.     Non  est  pietas,   Cyclopum 
morevivere,  sine  iure,  sine  legibus,  sine  doctri- 
na,    sine    aliis  vitae   praesidiis  quae    conlinentur 
literis.      Ouare  isti  qui  vituperant  Phiiosophiam, 
non  tantum    belligerantur    cum   natura   humana, 
sed    etiarn    graviter    laedunt    Evangelii    gloriam, 
quod  iubet  utdisciplina  civili  homines  cohercean- 
tur,  et  maximis  praemiis  ornat  natura  honesla  in- 
stituta,   quae  continent  civilern  societatem  homi- 
num.     Non  ergo  contemnendi  sunt  Philosophi  et 
alii  scriptores  qui  honesta  vitae  praecepta  tradunt, 
sed  diligenter  legendi,  ut  acuant  iudicium  de  civi- 
libus  negociis  et  moribus.      Multa  poternnt  mo- 
nere  viri  sapientes   in   Repub.  versati,    quae  usu 
cognoverunt,  quorum  cognitio  nos  reddet  cautio- 
res  in  magnis  rebus  gerendis.      Exposui  quid  hi 
libelli  et  ad  verborum  copiam  et  ad  rerum  scien- 
tiam  conferant,  nam  et  copiam  sermonis  alunt  et 
firmant  iudicium  de  moribus,   quorum  utrunque 
valde  necessarium  est  in  vita.     Sed  est  alia  quae- 
dam  utilitas  horum  libellorum,  quae  ad  eloquen- 
tiam  pertinet,  qnae  vel  meo  iudicio  vel  praecipua 
est.      Omnes  docti  viri  praecipiunt,  ut  locos  com- 
rnunes  habeamus  instructos,  ex  quibus  sumamus 
orationem   de    honestis  rebus,    quoties  opus  erit. 
Narn  omnia   negocia  in  vita,    iudicantur  ex   locis 
communibus    virtutum    et   vitiorum,    eamque   ob 
causam  ad  illos  referenda  est  oratio,  de  quocun- 
que  negocio  instituta  fuerit.      Hic  primum  prodest 
locos  perfecte  cognitos  habere,  nam  res  ipsae  per- 
fecte  cognitae,  gignunt  orationem,  sed  magis  etiam 
prodest  habere  in  promptu  sic  traclatas  et  ornatas 
a  Cicerone,  ut  inde  verba  atque  ornamenta  mu- 
tuari  possimus,   aut  certe  imitari.    Quid  enim  agit 
hic  aliud  Cicero ,    nisi  ut  locos   communes,    hoc 
est,  virtutum  definitiones  colligeret?  ad  quas  revo- 
canda  sunt  omnia  civilia  negocia,  de  quibus  dicen- 
dum  est.     Si  scribis  epistolam,  in  qua  agis  gratias 
amico  bene  de  te  merito,  quam  multa  ornamenta 
suppeditabit  Cicero  in  illo  loco,  qui  continet  prae- 
cepta  de   gratitudine?    multae    ibi    similitudines, 
multa    argumenta    sunt  quae    ad    usum    nostrum 
transferre  possumus.     Si  in  deliberatione  incidat 
utilitatis    cum   honestate  contentio,    ut  saepe  fit, 
quam  multa  sumi  poterunt  ex  tertio  libro?      Quid 
gravius  in    tali  controversia   dici   potest   historia 

Cyrsili,  qaem  cum  Athenienses  dantem  utile  con- 
silium ,  sed  inhonestum,  lapidibus  obruissent, 
mulieres  etiam  Athenienses  eius  uxorem  lapidave- 
runt:  tantam  esse  vim  honestatis  Athenienses  vo- 
luerunt,  ut  novo  exemplo  putarent  in  eum  anim- 
adversum  esse,  qui  utilitatem  anteferendam  esse 
iudicasset  honestati.  Talia  ornamenta  apte  trans- 
lata  Jinj  nostram  orationem,  non  modo  gratiam, 
sed  etiam  autoritatem  conciliant.  Supra  dixi  de 
verbis  et  sententiis  excerpendis.  haec  vero  maior 
erit  utilitas,  integros  locos  ordine  cognoscere,  et 
eorum  formas  tenere,  quas  vel  imitemur,  vel  usur- 
pemus  cum  opus  erit,  quia  cum  omnia  negocia  in 
vita  referuntur  ad  tales  locos,  necesse  est  ut  co- 
piose  instructos  atque  paratos  habearnus,  ac  sicubi 
deerunt  hae  opes,  is  nullarn  causam  neque  recte 
iudicare,  ncque  clare  exponere  poterit.      Dixi. 


No.  35. 


an.  1535. 


Dignitas  astrologiae. 


Apud   Crat.  M)l.    p.  4l3sqq.,     in  Declamat.    T.  I.    p.  376., 
Servest.  T.  1.  p.  325.  et  Kichard.  T.  I.  p.  473. 

Oratio  de  dignilale  astrologiae  >  dicta  in  pro- 

motione  Magistrorum   a  Iacobo  Milichio , 

anno  M.D.XXXV. 

Optime  institutum  est,  ut  in  his  speclaculis  de 
dignitate  artium  et  de  virtuturn  l.mde  dicatur, 
quod  ea  oratio  cum  ad  formanda  iudicia  iuventu- 
tis,  tum  ad  accendendos  anitnos  ad  amorein  bo- 
narum  rerum,  magnam  vim  habet.  Etsi  autem 
praecipue  solet  ad  iuventutis  utilitatem  hoc  loco 
accommodari  oratio,  tamen  ne  caeteris  quidem 
ullam  acroama  est  iucuntlius,  quam  artiurn  et  vir- 
tutum  encomia,  quas  ut  quisque  intelligit,  ita  ve- 
hementissitne  admiratur.  Quare  etsi  oratio  no- 
stra  aptior  futura  erat  iuventuti,  tamen  ne  vobis 
quidem  ingratam  fore  confido,  quorum  quo  maior 
est  eruditio  et  prudentia  ,  eo  magis  delectari  vos 
eogitatione  ipsa  artium  arbitror.  Dicam  autem  de 
ea  parte  Astrologiae,  quae  de  syderum  effVctibus 
in  natura  inferiore  disputat.  Idqtie  argumentum 
eo  sumpsi  libentius,  quia  mihi  non  in  turba  im- 
peritorum ,  sed  apud  homines  doctos  et  Philoso- 
phiae  deditos,  dicendum  esse  intelligebam.  Ut 
autem  Graeci  Rhetores  summa  prudentia  in  de- 
finitione  artis  dixerunt  artem  non  solum  oportere 


veram  noticiam  esse,   sed  addiderunt  etiam  opor- 
tere  utilem  ad  vitam  esse:  ita  ego  utrunque  dispu- 
tabo,  et  veram  esse  doctrinam  de  coelestibus  effecti- 
bus  et  magnas  ad  vitam  utilitates  afferre.     Atque 
hic  principio  a  vobis  peto,  quod  aequissimum  est, 
ne  conferatis  in  artem  errata  artificum,  qua  de  re 
longius  mihi  dicendum  esset,    nisi  apud  eruditis- 
simos  homines  haberetur   oratio.      Sed  aliud  est 
crimen,    quod  etiam  apud   doctos  detrahit   fidem 
arti,  quod  videlicet  in  hac  infinita  casuum  huma- 
norum  varietate,    ars  ipsa  non    praevidet  omnia. 
Negant  igitur  homines  acuti  artem,  hoc  est,  uni- 
versalem  et  perpetuam  doctrinam  existere  posse  ex 
particularibus  paucorum   eventuum   observationi- 
bus,  quasi  vero  autMedicina  morbos  curet  omnes, 
aut  politica  sapientia  omnes  Rerumpub.  tempesta- 
tes  prospicere,  mederi  omnibus  incommodis  pos- 
sit.    Et  tamen  concedendum  est,  multa  utriusque 
artis  veraet  firma  praecepta  esse,  et  ad  vitam  utilia. 
Ita  sunt  huius  divinatricis  verae  quaedam  et  per- 
petuae   significationes,    pauciores   fortasse,    nihil 
enim  dissimulo,   quam  Medicorum,  nam  haec  ars 
versatur  in  rebus  procul  positis  a  nostro  conspe- 
ctu;    et    cum  hominum    temperamenta  moresque 
diiudicet  et  vaticinetur  de  futuris  maximarum  in 
vita  rerum  mntationibus,  divinitas  quaedam  esse 
videtur.     Quare  etiamsi  non  tam  multae  sunt  hu- 
ius  artis  demonstrationes,  quam  caeterarum  levio- 
rum  artium  ,  artis  hoc  magnitudini  tribuatur.     Et 
quidem  eo  maiore  cura  quantulumcunque  est  Iiu- 
ius    artis,    quod   superi    monstrarunt   hominibus, 
conservari   debet,   eo    maiore   studio    intendenda 
mens  est   in  has   significationes,    quae  compertae 
snnt,  nam  harum  quoque  maxima  vis  est,  et  mul- 
tiplex  in  vita  utilitas.    Non  solum  inepti,  sed  etiam 
improbi  sunt,  qui  falsis  persuasionibus  ornare  aut 
amplificare  artes  conanttir.    Ego  ingenue  profiteor, 
non   omnium  eventunm  significationes  compertas 
esse,   sed  idem  affirmo  multas  esse  certas  minime- 
que  fallaces  significationes,   quas  si  quis  animad- 
verterit,    magnum  ad  regendam  naturam  et  ple- 
rosque  fortunae  impetus  gubernandos,  adminicu- 
lum  habet.      Extenuat   hanc  artem    et  Favorinus 
apud  Gidlium,   et  dicit  pauca  quaedam  praevideri 
TiayjiusQtGTEQOV,    non  solum  non  repugno,    sed 
etiam  plausum  do,  quod  ait  nayvfisQtGTBQov,  am- 
plissimo  praeconio  ornavit  artem,  siquidem  quae- 
dam  iu  natura  aut  moribus  praecipua  animadverti 
posse  inquit:  At  ex  his  homines  sagaces   plurima 
postea  iudicant.      Videtis  in  moribus  quam  multa 
17* 

coniiciantur  ex  uno  aliquo  gestu  aut  cachinno.  Ita 
cum  certae  notae  quarundam  praecipuarum  rerum 
sint  impressae  naturae,  multae  ex  his  postea  con- 
iecturae  sumuntur.  Fortassis  autern  non  esset  ars 
ducenda  Astrologia,  si  tantum  constaret  coniectu- 
ris;  nam  ars  est  eorum  quae  non  fallunt.  Verum 
et  haec  ipsa  ars,  ut  Medicina  et  Politica,  pritnum 
certis  observationibus  constat,  postea  ex  his  mul- 
tae  oriuntur  coniecturae.  Vidit  Astrologus  in  ge- 
nesi  Catilinae  diros  positus  atque  aspectus  Plane- 
tarum ,  qui  significabant  animi  crudelitatem  ,  au- 
daciam,  praeposteros  mores,  inquieta  et  infoelicia 
consilia.  Fac  non  potuisse  certo  praedicere,  Ca- 
tilinam  Cicerone  Consule  moturum  esse  seditio- 
nem,  deinde  futurum ,  ut  in  acie  in  Apennini  ra- 
dicibus  interficeretur;  at  animadversis  illis  infau- 
stis  significationibus,  quae  quidem  sunt  certae, 
coniicere  potuit,  futurum  civem  turbulentum,  se- 
ditiosum  et  vitae  futurum  exitum  tragicum.  Ita 
insignia  quaedam  in  temperamentis  ac  moribus 
Tia^VjUSQsarsQOV  iudicari  possunt,  quae  non  fal- 
lunt.  Non  igitur  eo  aspernanda  est  haec  ars,  quia 
non  omnia  praevidet.  Quam  pauca  certa  sunt  in 
caeterisoptimis  artibus,  et  ut  iam  non  deMedicina 
aut  de  Politica  dicamus:  num  ideo  tota  doctrina 
de  Meteoris  vituperanda  est,  quia  paucas  habet 
demonstrationes,  postea  plurima  conficit  coniectu- 
ris?  In  ipsa  agricultura  quam  saepe  fallimur,  num 
ideo  non  sunt  colendi  agri?  Quin  potiusutamur 
artium  beneficiis,  et  consideremus  quousque  hu- 
mana  mens  progredi  possit  Me  quidem  non  so- 
lum  utilitas  in  his  artibus  delectat,  quarn  in  me- 
dendo  et  in  aliis  rebus  animadverto,  sed  multo 
magishoc,  quod  cum  hunc  mirificum  consensum 
corporum  coelestium  et  inferiorum  contemplor, 
ipse  me  ordo  et  harmonia  admonet,  mundum  non 
casu  ferri,  sed  regi  divinitus.  Haec  respondere 
volui  ad  vulgare  convitium,  priusquam  de  arte  di- 
cerem.  Est  autem  initio  veluti  definitio  quaedam 
constituenda  Astrologiae,  ut  eam  a  superstitiosis 
divinationibus,  quas  Ptolemaeus  avamoXoyi)TOVS 
vocat,  separemus.  Astrologia  pars  est  Physices, 
quaedocet,  quos  effectus  astrorum  lumen  in  ele- 
mentis  et  mixtis  corporibus  habeat,  qualia  tempe- 
ramenta,  quas  alterationes,  quas  inclinationes 
pariat.  Et  quia  inclinationibus  saepe  mores,  stu- 
dia,  consilia,  casus  respondent,  ut  ille  inquit: 

JNaturae  seqnitur  semina  quisque  suae. 
Ideo   horum  quoque  significationes   aliquas  mon- 
strat.      Quod    si    constabit  sydera    habere  aliquos 


effectus,  plane  concedendum  erit,  hanc  artem  esse 
Physices  partem,  perinde  ut  praedictiones  Medi- 
corum.  Nec  ego  nunc  de  hac  parte  prolixe  dispu- 
tabo  ,  sed  vinum  Galeni  oraculum  in  hac  causa  re- 
citabo,  qui  non  solum  reprehendit,  sed  etiam  gra- 
viter  obiurgat  illos,  qui  negant  inferiora  corpora 
affici  a  lumine  coelesti,  et  inquit,  sophisticum  esse, 
negare  manifestam  experientiam.  Ergo  et  fatetur 
se  experientia  victum,  tribuere  magnam  vim  lu- 
mini  in  inferioribus  corporibus,  et  eos  qui  dissen- 
tiunt,  severissime  taxat.  An  dubiurn  est  vices 
aestatis  atque  hyemis  effici  Solis  accessu  et  disces- 
su,  Solis  lumen  calefacere  et  desiccare,  Lunam 
humectare.  Ilaec  si  manifesta  et  perpetua  sunt  in 
his  duobus  clarissimis  syderibus,  cur  caetera  pu- 
temus  frustra  condita  esse?  Iam  perpetua  expe- 
rientia  testatur,  insignes  coniunctiones  habere  in- 
signes  effectus,  idque  in  tempestatibus  palam  ap- 
paret.  Vidistis  concursum  Planetarum  in  humido 
signo,  anno  vicesimo  quarto,  inlumuerunt  ubique 
omnes  aquae,  humidae  tempestates  totius  biennii 
fuerunt.  Hac  aestate  pluvias  crebriores  omnium 
opinione  et  insalubres  tempestatum  vari;itiones 
attulerunt,  Iuppiter  in  Piscibus,  Mars  in  Tauro. 
Possem  alia  multa  exempla  recitare,  si  temporis 
angustia  non  prohiberet.  Nec  vero  dubiurn  est, 
ut  Solis  et  Lunae,  ita  caeterorum  Planetarum  lu- 
men  variare  tempestates,  et  aerem  et  corpora  no- 
stra  afficere.  Pies  ipsa  loquitur  inherbis,  in  me- 
tallis,  denique  in  contemptissimis  rebus  maximam 
vim  esse,  et  iure  laudatur  illud  veteris  Poetae: 

bxxi  xal  ev  [luXdyjj  xal  uoopodtXa)  fxtya  ovtiuo. 
Quod  cum  ita  sit,  cur  putemus  frustra  condita 
esse  illa  pulcherrima  lumina,  cum  quidem  nulla 
sit  natura  praestantior  aut  efficacior  luinine?  Quin 
ipse  leges  motuum  nonne  significant  temperari  lu- 
men  Solis  et  Lunae,  caeterorum  Planetarum  aspe- 
ctu?  Mercurius  et  Verius  nunquam  procul  a  Sole 
discedunt.  Superiores  Planetae  ita  discedunt,  nt 
tamen  in  epicyclis  ad  medium  apogeon  cum  Sole 
semper  congruant.  Postremo  et  Hippocrates  testa- 
tur  tempestates  excitari  et  variari  vi  syderum.  Et 
dissimilitudinem  non  solum  regionum,  sed  etiam 
ingeniorum  ac  rnorum  in  diversis  regionibus  docet 
oriri  a  coelestibus  causis.  Haec  cum  sint  certa, 
constat  artis  initium  verum  ac  certum  esse,  vide- 
licet,  quod  lumen  coeleste  magnam  vim  habeat  in 
elementis  et  mixtis  temperandis  et  alterandis. 
Deinde  et  hoc  manifesta  temperantia  testalur,  lu- 
men  Planetarum  dissimile  esse:    Saturni  melan- 

cholicum,  Iovis  temperatum,  Martis  cholericum, 
Solis  vivificum,  Mercurii  siccius,  Veneris  et  Lu- 
nae  humidius.  Et  haec  varie  posita  niiras  ruixtu- 
ras  efiiciunt,  ut  cum  in  medicamentis  variae  her- 
bae  miscentur,  in  cantu  voces.  Haec  dixi  hrevius, 
non  solum  quod  habenda  fuit  ratio  temporis,  sed 
etiam  quod  vohis  doctissimis  hominibus  satis  pro- 
bata  esse  arbitrahar.  Venio  igitur  ad  alteram 
partem,  videlicet,  ut  de  utilitate  dicam.  Nec  vero 
existimo  quenquam  adeo  superstitiosum  esse,  ut 
neget  in  medendo  conducere  observationem  syde- 
rum.  Cumque  de  hac  re  et  praecepta  extent,  et 
nota  sit  experientia,  non  ero  longior.  Quanto  est 
autem  illa  maior  utilitas,  non  solum  in  aegrotis 
corporibus,  sed  multo  magis  in  Rebuspub.  consi- 
derare  mutationum  maximarum  seu  causas  seu 
significationes,  ut  accommodare  ad  eas  nostra  con- 
silia  possimus,  et  arte  mitigare  incoinmoda.  Vere 
enim  inquit  Plato,  syderum  circuitus  efficere  va- 
rias  vices,  non  solum  animantium  corporibus,  sed 
etiam  universae  naturae  rerum,  vitae  hominum, 
Imperiis  et  Rebuspublicis.  Ut  autem  agricolis 
praecipitur,  nt  tempestatum  signa  observent ,  ita 
magni  viri  inRepub.  mutationum  signa  intelligere 
et  considerare  debent.  Et  quidem  in  scriptis  po- 
liticis  colliguntur  signa  sumpta  a  moribus  et  vo- 
luntatibus,  sicut  Medici  morbos  ex  intemperantia, 
aut  corruptione  humorum  praedicunt.  Sed  magno 
et  sapienti  viro  magnopere  prodest,  etiam  haec 
coelestia  signa  animadvertere,  ut  regere  aliquo 
modo  fortunam  et  cavere  saevas  tempestates,  vel 
certe  mitigare  possit.  Recte  enim  dictum  est: 
Qui  sapit ,  iile  auimuin  fortuuae  praeparat  oinui, 
Praevisumque  potest  arte  levare  malum. 
Etenim  si  significationes  illae  non  sunt  conside- 
randae,  cur  divinitus  in  coelo  scriptae  et  pictae 
sunt?  Cum  autem  Deus  has  notas  impresserit 
coelo,  ut  Rebuspub.  denunciaret  ingentes  casus, 
impietas  est,  animos  ab  hac  observatione  prorsus 
avertere.  Eclipses,  coniunctiones,  prodigia,  tra- 
iectiones,  cometae,  quid  sunt  nisi  Dei  oracula, 
qui  minitatur  vitae  hominum  ingentes  calamitates 
ac  mutationes?  Haec  si  quis  contemnit,  Dei  mo- 
nitus  aspernatur.  Quatenus  autem  haec  metui 
debeant,  quantum  omnino  tribuendum  sit  coele- 
stibus  signis,  discet  idem  ille  vir  magnus  ex  sacris 
literis,  ne  obrepat  animo  impia  vel  confidenlia, 
vel  desperatio.  Ut  in  agricultura,  in  navigando, 
non  est  irreligiosum  observare  prognostica  tem- 
pestatum ,    ita  in  administratione  rerum  conside-  | 


rare  naturales  significationes,  quas  Deus  propo- 
suit,  ut  nos  vigilantiores  reddat,  et  curam  in  no- 
bis  acuat,  pium  et  utile  est.  Sed  videamus  pri- 
vatos  mores.  Si  quis  naturae  suae  inclinationem 
intelligit,  alere  bona  et  confirmare,  et  vitare  vitia 
diligentia  ac  ratione  potest.  Verum  est  enim  quod 
ait  Ptolemaeus:  Sapiens  anima  adiuvat  coelestem 
operationem,  quemadmodum  optimus  agricola 
arando  expurgandoque  adiuvat  naturam.  Hoc 
late  patet  in  cura  valetudinis,  in  deligendo  genere 
vitae,  studii,  in  suscipiendis  negociis  vel  aptis 
vel  abhorrentibus  ab  ingenio.  Si  Curionis  aut 
Antonii  parentes  satis  intellexissent  naturam  filio- 
rum,  flectere  singulari  arte  fera  et  inquieta  inge- 
nia  ad  moderationem  potuissent.  Philippum  Ma- 
cedonem  accepimus  Piegem  in  primis  callidum, 
cum  animadvertisset  in  filio  Alexandro  non  sane 
pravam,  sed  tamen  asperiorem  et  impatientem 
imperii  naturam  esse,  videretque  eum  non  pati 
domitorem  asperum,  coepit  consilium  doctrina  et 
Philosophia  flectendi  eum  ad  suavitatem  et  comi- 
tatem.  Hac  ratione  adeo  excoluit  illam  naturam, 
ut  in  ipso  cursn  victoriarum  vix  quisquam  fuerit 
unquam  humanior  ac  moderatior.  Ita  prodest  vi- 
dere,  quo  qnenquam  ducatnatura,  ut  disciplina 
idonea  ad  virtutem  flectatur,  et  a  vitiis  abducatur. 
Possem  et  alias  utilitates  oeconomicas  colligere, 
sed  has  persequi  longum  fuerit.  Vos  igitur  Can- 
didati,  qnia  iam  Philosophiae  vos  publice  addici- 
tis ,  ut  reliquas  pnrtes  pro  virili  amplecti,  exco- 
lere,  et  ornare  debetis,  ita  memineritis,  hanc 
quoque  partem  amandam  esse.  Non  solum  stulti- 
cia,  sed  perversitas  est,  aucupari  ingenii  laudem 
ex  insectatione  bonarum  artium.  Nam  viros  bo- 
nos  decet,  praeclaras  artes  et  utilesvitae  pro  virili 
ornare  ,  utad  earum  studia  quam  plurimi  inviten- 
tur.      Dixi. 

Excusa  est  liaec  oratio :  ,,  Oratio  Philippi  Melanch.  dicta 
ab  ipso  cum  decernerelur  in  }>radus  Vtagislerii  D.  Andreae 
Vinclero,  \  ralisla.  el  aliis  quiliusdaui  lionis  et  doclis 
viris.  Anno  M.  I).  XXXV.  die  Api  il.  14."  Item  :  Quaeslio 
quare  Plalo  dixenl,  optimum  esse  slatuni  Reip.  eum,  qui 
niedius  e>t  inler  Tyrarinidem  et  Democi  atiam  proportione 
Geometrica.  (Sine  I.  et  anno.)  2  pl.  Rer.usa  apud  Cr.it. 
Myl.  p.  12.,  in  Declamat.  T.  J.  p.  595.,  in  Seryest.  I. 
p.  519.,    apud  Richard.  I.  p.  232. 

Oratio  Phil.  Melanthonis   de  amore  veri- 
tatisy   anno  M.D.XXXV.  die  Anril.  XI III. 

Non  soleo  odiose  repugnare  amicis:  itaque  modo 
etiam  facile  passus  sum  mihi  provinciam  hoc  in 
loco  dicendi  mandari,  etsi  plerique  alii  collegae 
nostri  ad  dicendum  aptiores  sunt.  Sed  cum  col- 
legis  nostris  libenter  morem  gessi,  quibuscum  vi- 
detis  me  coniunctissime  vivere;  amo  enim  eos  ex 
animo,  et  quia  me  cum  eis  Respub.  coniunxit,  et 
propter  ipsorum  egregiam  doclrinam,  et  in  omni 
officii  genere  diligentiam  et  virtutem  :  tum  vero 
gratificandum  duxi  his  doctissimis  viris,  et  huic 
hospiti,  qui  cum  singulari  fide  et  foelicitate  literas 
doceat,  non  deesseei  studia  atqueofficia  nostri  or- 
dinis  debent.  Nam  si  recte  aestimes  ,  amplissime 
de  totaRepub.  merentur  isli,  qui  primam  aetatem 
recte  erudiunt,  et  ad  maximas  artes  praeparant. 
His  igitur  ostendere  volui,  me  et  honori  ipsorum 
favere,  et  haec  scholarum  testimonia,  seu  gradus 
magnifacere.  Etenim  cum  plurimum  dignitatis 
sit  in  his  optimis  atque  ulilissimis  artibus,  qua- 
rum  propagatio  et  defensio  collegio  nostro  com- 
missa  est:  multum  etiam  dignitatis  in  hoc  gradu 
esse  iudicandum  est,  cum  in  hoc  ipso  gradufoedus 
cumRepub.fiat,  in  quohi  quibus  decernitur,  obli- 
gantseReipub.  ad  docendas  optimas  artes  et  utilis- 
simashumano  generi.  Hoc  foedere  quid  potest  co- 
gitari  honestius  aut  sanctius,  modo  ut  hi  qui  aucti 
sunt  hoc  honore,  magnitudinem  rnuneris  sui  ani- 
mo  metiantur,  et  pro  virili  tueri  studeant?  Certe 
consilium  faciendi  huius  sanctissimi  foederis  in  hoc 
gradu,  est  honestissimum  atque  humanissimum. 
Quare  digni  odio  sunt  Cynici  illi,  qui  ut  caeteros 
honestos  mores,  ita  et  gradus  grnvissimo  consilio 
institutos,  quique  obligant  homines  ad  defensio- 
nem  bonarum  disciplinarum,    aspernantur. 

Exposui  consilinm  meum,  quare  in  hancsce- 
nam  produci  me  passus  sim.  Solet  autem  hic  vel 
de  artium  dignitate,  vel  de  studiis  virtutis  dici. 
Hic  mos  cum  valde  mihi  probetur,  sumpsi  et  ipse 
argumentum  ex  eodem  genere.  Et  quoniam  con- 
stat  honestas  disciplinas,  leges  et  religiones,  vin- 
cula  esse  humanae  societatis,  facile  iudicari  potest, 
maxime  nocessariam  esse  ad  vitam,  omnium  bo- 
narum  artinm  doctrinam.  Itaque  de  hac  parte 
non  disputabo  prolixius;  nam  id  quidem  persua- 
sissimum  esse  omnibus  debet ,  et  monent  idem 
quotidie  doctorum  voces  et  literae.  Dicam  igitur 
de  una  quadam  virtute  pernecessaria  his  qui  in 


studiis  versantur,  videlicet  de  amore  veritatis, 
seu  de  odio  sophistices.  Etenim  nulla  vox  huma- 
na  satis  eloqui  potest,  quantuin  referat,  haerere 
in  animis  infixum  ab  ineunte  aetate  acerrimum 
sophistices  odium.  De  hoc  quaeso  ,  ut  me  dili- 
genter  audiatis  adolescentes ,  quem  iam  aetas  et 
magna  rerum  varietas  erudierunt.  Nihil  opus  est 
iam  dicere,  quantum  Reipub.  cura  angat  atque 
exerceatanimum  meum.  lllud  tantum  dicam,  ut 
me  maiori  studio  audiatis:  vere  hoc  affirmare  pos- 
sum,  me  paterno  affectu  atque  amore  complecti 
omnes  studiosos,  ac  vehementer  vestris  periculis 
affici.  Itaque  quod  alias  saepe  monui,  idem  nunc 
quoque,  quoniam  in  hoc  consessu  doctissimorum 
hominum,  oratio  pbis  habere  debet  autoritatis, 
obtestandos  vos  esse  duxi. 

Ac  longe  aliud  praecipiam  vobis  ,  quam  apud 
Sophoclem  Llysses  praecipit  Achillis  filio  adole- 
scenti  Neoptolemo,  cum  docet  eum  ruendaciis  cir- 
cumvenire,  et  fallere  amicum,  et  quidem  multis 
argumentis  declarat,  hoc  artificium  usitatissimum 
esse  in  vitae  negociis.  Cumque  adolescens  mira- 
tnr,  qua  fronte,  quo  ore  mentiri  qnispiam  ausit 
sciens,  respondet  Ulysses,  nefarie  is  qnidem,  sed 
significans  quales  sint  hominnm  mores: 

Ubicunque  spes  lucri  est ,  pudere  11011  decet. 
Atque  utinam  haec  Ulyssea  Philosophia  tantum 
in  privatis  et  levibus  negociis  exerceretur.  Sed 
experimur  earn  pervasisse  in  gravissimas  Regum 
deliberationes ,  in  scholas,  corrumpere  artes,  et 
quod  est  praecipue  deplorandum,  regnare  in  Ec- 
clesiis,  et  obruere  religionem.  Quare  si  solidam 
doctrinam  et  utilem  generi  humano  experitis,  et 
boc  vestrum  cnrriculum  Deo  placere^  et  prodesse 
aliis  vultis,  vehementiss.  odium  Sophistices  ani- 
mo  concipiendum  est.  Atque  hac  in  re  primum 
quid  vocem  Sophisticen,  deinde  quam  perniciosa 
sit,  considerandum  erit.  Non  enim  appello  So- 
phisticen,  tantum  ridiculas  illas  cavillationes , 
quae  pueris  traduntur  in  Dialecticis,  ceratinas 
et  crocodilinas,  et  similes.  Illa  vobis  cavenda  est 
Sophistica,  quae  mirificam  sapientiaespeciem  prae 
se  fert ,  et  in  curia ,  in  subselliis,  in  Ecclesia  do- 
minatur.  Ubi  alios  piget  inquirere  veritatem,  alii 
explicare  commode  non  norunt,  alii  per  ambitio- 
nem  de  industria  nebulas  offundunt.  Et  interim 
magna  autoritate  inserunt  animis  falsas  et  nocitu- 
ras  opiniones. 

Medici  narrant  melancholicorum  exempla, 
quorum  alius  errore  mentis  putavit  se  factum  esse 

gallura  gallinaceum :  alius  sedit  in  vacuo  theatro, 
somnians  se  videre  spectacula.  His  persimiles  vi- 
dentur  plurimi  hebetiores,  qui  levi  aliqua  cavilla- 
tione  decepti,  amant  absurdas  opiniones,  et  quod 
est  miserandum,  his  ita  blanditur  error,  ut  sibi 
applaudant,  se  beatosducantilla  insania.  Exem- 
pla  sunt  in  scholis  et  in  Ecclesiis  plurima.  Stoici 
propler  leves  cavillationes  discesserunt  a  natura, 
et  suam  illam  dnd&eiav  ridicule  sibi  finxerunt. 
Longius  etiam  a  natura  discedit  Epicurus,  qui 
prorsus  evertit  Physica,  tollit  efficientes  et  finales 
causas,  et  quidem  de  his  inventis  utrique  sibi  mi- 
rum  in  modum  placent.  Quid  nunc  Anabapti- 
stae,  quam  sunt  plane  xerv cpco/uevoi  ac  dementati 
Sophistica?     Sed  hos  hebetiores  omitto. 

Alii  quidam  abundant  ingeniis,  qui  in  stu- 
diis  suis  non  proponunt  sibi  hunc  finem,  ut  veri- 
tatem  eruant  ac  patefaciant,  sed  ut  de  omnibus 
rebus  prodigiosa  varietate  disputent.  Et  has  prae- 
stigias  summam  ingenii  laudem  esse  ducunt.  Ta- 
les  fuerunt  olim  Academici  seu  Pyrrhonii  potius, 
qui  omnia  pariter  incerta  esse  contendebant,  et 
ne  probabilius  quidem  alio  aliud,  ac  Geometrica 
principia  etiam  evertere  conabantur,  scilicet,  ut 
acuti,  ut  copiosi  viderentur.  Tales  sunt  apud 
Platonem  Sophistae  Gorgias,  Thrasyrnachus,  nec 
ipse  raro  ad  eundem  modum  ludit.  Haec  ingenio- 
rum  licentia  plurimum  habet  periculi.  Ea  quae 
amant,  amplificant  in  immensum;  quae  non 
amant,  extreme  abiiciunt;  dicunt  vicina  pro  ve- 
ris,  miscent  non  cohaerentia,  distrahunt  ea  quae 
coniungi  oportuit,  perinde  ac  si  centauros  ac*) 
chimeras  pingerent:  nihil  proprie,  nihil  diserte 
dicunt,  ludunt  ironiis  et  aliis  deliciis.  Videte 
quibus  coloribus  nunc  ingeniosi  homines  pingant 
abusus  ecclesiasticos,  quibus  technis  veras  sen- 
tentias  obruant.  Quam  multa  inveniunt  oocpd 
cpaQ/Liaxa,  ut  medeantur  absurdis  opinionibus, 
quoties  in  eum  locum  ventum  est,  ubi  oportet  seu 
versare  dolos,  seu  certae  occumbere  morti. 

Cum  hac  Sophistica  bellum  donovdov  debet 
esse  omnibus,  qui  et  boni  viri  perbiberi  volunt, 
et  studia  sua  referunt  ad  communem  utilitatem. 
Plato  gravissime  dicit,  dandam  esse  operam  in 
dicendo,  non  ut  hominum  plausus  captemus,  sed 
Deo  grata  dicamus.  Qnare  tota  mente  totoque 
animo  in  hunc  scopum  unum  intueamur,  huc  di- 
recta  sit  manus,  oculi,    cura,    ut  et  eruamus,    et 


*)  ac\  Archetjpon  nut. 


qnam  simplicissime  ac  planissirne  patefaciamus  ve- 
ritatem.  Haec  enim  et  Deo  nos  conciliat,  et 
maxime  convenit  naturae,  et  salutem  affert  Re- 
buspub.  et  Ecclesiis.  Nec  ulla  existimemus  officia 
Deo  gratiora  esse ,  nihil  Reipnb.  utilius,  quam 
hoc  studium  explicandae  veritatis.  Rectissime 
enim  dictum  est  illud  in  legibusPIatonis:  dlrj&eia 
ndvxcov  /nev  dyaScui'  &eolg  fjyeixai,  ndvxcov  de 
dv&QConoig.  Veritas  omnium  bonorum  causa  est 
diis  et  hominibus.  Quam  crebro  praecipit  Chri- 
stus  de  colenda  et  tuenda  veritate?  quam  sancte 
commendat  nobis  eius  studium?  quam  horribiles 
poenas  etiam  proponit  his  qui  veritatem  violant? 
Porro  qui  amant  Sophisticen  et  in  caeteris  artibus 
ludere  consueverunt ,  ad  eundem  modurn  ludunt 
in  doctrina  coelesti.  lam  hic  remedia  quaerenda 
erant,  quibus  praemunirentur  animi  contra  Sophi- 
sticen.  Sed  me  vetus  versiculus  perterrefacit,  qui 
negat  remedium  esse  contra  Sycophantae  morsum. 
Et  ita  late  grassatur  haec  pestis ,  quam  vel  Syco- 
phanticam,  vel  Sophisticam  potes  appellare,  ut 
contagium  vix  usquam  possis  effugere:  repugnan- 
dum  est  tamenarte  aliqua.  Primum  ingens  odium 
Sophistices  concipiendum  est.  Deinde  videndum 
inscholis,  inEcclesiis,  in  conciliis,  quinam  in- 
quirant  veritatem,  qui  ludant  quadam  ingenii 
procacitate,  qui  defendant  privatas  aliquas  cupi- 
ditates.  Atque  hicassumendum  est  illud  Epichar- 
mi,  in  quo  nervi  atque  artus  esse  sapientiae  dicun- 
tur,  /LiejLivrjoo  dnioxelv.  Non  statim  assentien- 
dum  est ,  praesertim  monstrosis  et  irreligiosis  opi ■• 
nionibns,  non  est  praecipitanda  sententia.  Tem- 
pus  adhibendum  est  in  consilium,  quod  vere  est 
ut  ille  inquit,  sapientissimus  monitor.  Deinde 
sit  directa  mens  ad  inquisilionem  veritatis,  adhi- 
beat  methodum,  quae  ut  Plato  inquit:  ignis  est 
coelo  allatus,  qui  praebeat  lumen  ad  veritatem 
cernendam.  Coherceat  se  quisque  intra  septa  me- 
thodi,  nec  temere  excurrat  in  alienos  locos.  Amet 
proprietatem  in  artibus,  et  sibi  subinde  illud  prae- 
ceplum  ntile  Stoicorum  inculcet:  6  oocpog  ev&VQ- 
(njucov  eorj ,  sapiens  proprie  loquatur.  Magnam 
vim  et  hoc  habet,  multum  operae  collocare  in  iis 
artibus,  quae  plurimum  habent  demonstr;itionnm. 
Nam  et  Galenus  fatetur  se  pene  in  amentiam  Pyr- 
rhoniorum  delapsum  esse,  nisi  in  Geometria  vi- 
disset  tantam  esse  vim  demonstrationum.  Neque 
hoc  eo  dico,  quod  putem  in  divinis  oracnlis  ant 
ubique  requirendas  esse  demonstrationes ;  sed 
consuetudo  melhodi  prodest  studiosis,    et  format 

iudicia.      Postremo  et  Rempub.  animo  intueatur, 
consideret  duas  esse  pestes  Ecclesiae  et   Reipub. 
praecipuas,   Tyrannidem  etSophisticen,  sed  hanc 
multo  nocentiorem  Tyrannide.     Omnibus  seculis 
Sophistica    contaminavit   et    dissipavit   religiones. 
Et  falsas  opiniones  secutae  sunt  factiones,  dissi- 
dia,    caedes,    bella,    imperiorum   mutationes,    in 
quibus  nihil  mali  non  inest;    spargit  enim  Diabo- 
lus  mendacia  tanquam  semina  caeterarum  cladium. 
Quid  quod  animae  etiam  dementatae  rnunt  in  per- 
niciem?    Ac  dici  non  potest,   quam  facile  saucien- 
tur  mentes,  quanta  prudentia  opus  sit,  ne  a  recto 
cursu  depellantur.      Cliristus  minatur  atrocissimas 
poenas  his,    qui  parvulorum   mentes  laedunt,    et 
inquit:    Vae  homini  per  quem  accidit  scandalum. 
Haec  periculi  magnitudo  maximedebet  nos  exusci- 
tare,   et  curam  acuere  discendi,    ut  vera  et  utilia 
Ecclesiae  proponamus;    neque  enim  sine  maximo 
studio,  sine  multarum  rerum  atque  artium  cogni- 
tione,    sine  longo  usu  formari  iudicia  de  magnis 
rebus  possunt.      Ac  semper  nobis  ipsi  subiiciamus, 
cum  haec  pericula  de  quibus  concionatur  Christus, 
tuin  etiam  quam  iucunda  bonis  mentibus  sit  veri- 
tas,  quantum  vitae  praesidium  sit  in  omnibus  ne- 
"ociis,    quam  digna    virtus   bonis  viris,    veritatis 
amor.     Cogitemus  Philosophum  esse  non  praesti- 
giatorem  aut  Eurybatum  aliquem,  sed  (piXaXrj&ij. 
Sciamus  nostro  ordini  commendatam  esse  veritatis 
defensionem,     expendamus    quantum    sit    scelus, 
hanc  stationem,    in  quam  a  Repub.  collocati  su- 
mus,    deserere.      Hahent   autem  interdnm  illece- 
bras    falsae    opiniones,     adulantur    cupiditatibus 
nostris,  ambitioni,  superstitioni,   aut  aliis.      Ad- 
versus  has  insidias  obfirmandus  est  animus,  et  il- 
lud  Euripidis  praeceptum  tenendum,    quod  Ari- 
stoteles  proponit  his,  qui  populo  concionantur  in 
civitatibus:    fir\  jiioi  ra  y.ouya  Xtye,  aXXd  ibv  no- 
Xudn.     Ne  plausibilia  dicas,  sed  quibus  opus  ha- 
bet  civitas.      Haec  inculcate  animis  optimi  adole- 
scentes;    nam  studia  vestra  non  tantum  ad  priva- 
tas  utilitates  vestras,    sed   ad  totam  Rempub.  ad 
gloriam    Dei,     ad    Ecclesiae    salutem     pertinent. 
Quod   cum  cogitabitis,    maiore  cura  ad  tantarum 
rerum    defensioaem    animi    erunt    instruendi    ac 
praeparandi.      Atque  has  causas  in  bonis  ingeniis 
plorimum  valerespero,   quae  decet  profecto  maxi- 
me  et  voluntate  Dei ,   et  comminationibus  divinis, 
et  pericnlis  publicis,  et  ipsa  rerum  dignitate  mo- 
veri.     Dixi. 


De  puritate  doctrinae  etc. 

In  Declan.at.  T.  I.  p.  47.,    Servest.  I.   p.  41.,  Richard.  IIJ. 
p.  20. 

Oratio  D.   Doctoris  Crucigeri,    de  puritate 

doctrinae  in  Ecclesia  conservanda  3   in  promo- 

tione  Doctorum  Theologiae  habita.      1536. 

IVon  existimo  a  me  postulari ,  ut  exponam  causas 

consilii  nostri  in  promovendis  Doctoribus  Evan- 

gelii,    cum  ex  hoc  ipso  loco  non  semel  ostensum 

sit,  a  doctissimis  viris,    hunc  morem   scholarum, 

ut   ii,    qui   vocantur   ad    docendum    Evangelium, 

publico  testimonio  ornentur  maximis  et  necessa- 

riis  de  causis,    conservandum   esse.      Quia   enim 

plurimnm  refert  in  Ecclesia,  qui  ad  ministerium 

docendi  Evangelii    accessuri   sunt,     doctrinam  et 

mores  probe  cognitos  esse,  et  Paulus  vetat  quen- 

quam  nisi  ante  exploratum  ad  docendum  admitti, 

ac  iubet  requirendos  esse  homines  fideles,  et  ido- 

neos  ad  docendum,  quibus  commendetur  ministe- 

rium  :    nos   quoque  oportet  religiose  operam  dare, 

ut,  ne  inexploratos  ad  docendum  irrumpere  sina- 

mus,    eos  quorum   industria    ac   studium  pietatis 

nobis   probatur,    vestro  testimonio  Ecclesiis  com- 

mendemus.      Cum  enim  haec  sit  publica  quaedam 

vocatio,   necesse  est  et  publicum  testimonium  ad 

eam   accedere.      Sed   quoniam    existimo    nostrum 

consilium  a  nemine  sano  reprehendi,   non  iudicavi 

de  eo  pluribus  dicendum  esse.      Cum  antem  mihi 

datum  sit  negocium  de  more  publico  hoc  loco  di- 

cendi,  etsi  non  ignoro  me  et  elocutione,    et  aliis 

facultatibus  rnullis  modis  imparem  esse  huic  pro- 

vinciae,    et  nihil  afferre  posse ,  quod  vel  novitate 

et  gratia  argumenti,  vel  commendatione  orationis 

placere  possit,  tamen  quia  propter  publicam  auto- 

ritatem,  quam  mihi  detrectare  non  fuit  integrum, 

aliquid  dicendum  est,    statui  in  praesentia  sacra- 

rum  literarum  studiosos,    et  qui  ad  docendum  ac- 

cessuri  sunt,    admonere  de  suo  officio ,    ut  post- 

qnam    summo    dei    beneficio,    hoc  tempore  pura 

Evangelii     doctrina    renovata     ac     restiluta     est, 

omnes  suas  cogitationes,  curas  et  studia  conferant 

ad  conservandarn  in  Ecclesia  puritatem  doctrinae, 

ac  meminerint  sibi  unum  hunc  finem   propositum 

esse ,    ad  quem    semper  spectare,    et    quo    omnis 

noster  cursus  contendere  debeat.     Haec  adhortatio 

quam    necessaria   sit,    praesertim    hoc   novissimo 

tempore,    non  solum  praesentia  summa  pericula, 
sed  etiam  maiorum   inposterum  metus  admonere 
nos  debet,  in  quae  iam  prospicientes  liomines  pii 
et    rerum    spiritualium   periti ,     sic  iudicant  non 
posse  puram  religionis  doctrinam  conservari,  nisi 
in    hoc  unum  communibus  studiis    ac  coniunctis 
omnibus    viribus  toto  pectore  incumbant   omnes, 
quibus  in  Ecclesia  commissum  est  docendi  munus. 
Quod  ut  fiat,   inprimis  opus  concordia,  sive  con- 
iunctione   animorum  inter   doctores.       Itaque  de 
hac  virtute  aliquid  hoc  loco  dicam,   tametsi  haec 
adhortatio,  multo  latius  patet,  quam  ut  nunc  per- 
texi   possit.      Principio    autem  cum  de  concordia 
ecclesiastica  dicitur,    intelligendum  est,   primum 
omnium  requiri  consensum  purae  doctrinae  Evan- 
gelii,   hoc  enim  caput  est  et  fons  omnis  Christia- 
nae  concordiae.      Quare  hic  non  sunt  audiendi, 
qui  vociferantur  nos  publicam  Ecclesiae  tranquil- 
litatem  perturbare,  concordiam  labefactare  et  con- 
vellere,    quia  discedimus  ab  iis,   qui  autoritatem, 
titulum,    et  nomen  Ecclesiae  multitudinis  appro- 
batione  et  praescriptione  longi  temporis,  sibi  ar- 
rogant,  tamen  conlra  Evangelium,  iniusta  dogma- 
ta  defendunt,  et  nos  quia  ipsis  non  subscribimus, 
omnibus  diris  devovent,    in  ferro ,   in  flamma  et 
omnis  generis  crudelitate  persequi  conantur.     Nos 
vero  cum  habeamus  in   scriptura  Dei  mandatum 
clare  expressum,  ne  adiungamusnos  falsa  et  impia 
docentibus,    nec  adversariorum   clamoribus,    ne- 
que  ullis  propositis  periculis  moveri  debemus,  nec 
probare  eorum  consilium  ,  etiamsi  qui  bene  studio 
ducuntur,    qui  sic  mirantur  et  expetunt  publicam 
concordiam,  ut  eam  posthabeant  puritati   doctri- 
nae,   et  potius  ducant  in  Ecclesiis  tolerari   ac  dis- 
simulari  palam  impias  opiniones  et  manifestos  ab- 
usus,  quam  periclitari  tranquillitatern  publici  sta- 
tus.      Scite   illud    ait   dictum   esse    arnicus   Plalo, 
amicus  Socrates,    sed  magis  amica  veritas.      Ita 
nobis  existimemus  primam  curam  esse  debere,   ut 
veram  doclrinam  tueamur.      Et  cum  de  concordia 
Ecclesiae  pr;iecipitur,   sciamus  nos  cum  iis ,  quos 
scriptura   vocat  Ecclesiam,    hoc   est,    qui  puram 
doctrinam  tenent  et  in  ea  consentiunt,    coniun- 
gere  debere.     Cum  autem  nobis  Dei  beneficio  con- 
tigerit,  ut  apud  nos  extet  vera  Evangelii  Doctrina, 
repurgata  ab  omnibus  impiis  opinionibus,   hic  in- 
telligainus  nobis  et  concordiam  praecipi,   et  nihil 
a  nobis  mniori   agendum  studio,    ac  contentione, 
quam  ut  eam  inter  nos  tueamur,   et  per  eam  Evan- 
gelii  beneficium  divinitus  datum,   quantum  in  no- 
iHelanth.  Ofer.    Vol.  XI. 


his  est,    conservare  stndeamus,    ac  cogitemus  ad 
doctriuae  conservationem,    nullam  esse  virtutem 
Ecclesiae  in  universum  magis   necessariam  et  sa- 
lutarem,     quam    veram   et    sinceram    eoncordiam 
et  anirnorum  coniunctionem  inter  Doctores.      Etsi 
enim  verum  est,  etiam   consilio  ac   potentia  divi- 
na  pun.m  doctrinam  in  Ecclesia  conservari ,  tamen 
cum   de  nostro  officio    dicendum  esfc,    qnia    Deus 
ministerio    verbi    per   homines    in    Ecclesia    agit, 
rnaximi  rromenti  res  est,  non  tantum  ad  publicam 
tranquillitatem    et  alia  commoda,    sed    etiam    ad 
doctrinae  puritatem  conservandam.     Narn  concor- 
diam  voco,   non  tantum  opinionum  et  doctrinae, 
sed  etiam  voluntatum   consensionem,    vera  con- 
iunctione  inter   se  mutuo   devinctos  esse   animos 
docentium.     Sed  ut  clarius  perspici  possit,    quam 
necessaria  sit  haec  virtus,  aliquo  modo  considere- 
mus,    quantum  malorum  secum   trahat  discordia, 
praesertim  inlereos,  qui  sunt  in  ministerio  publi- 
co.      Neque  vero  hoc  iudicare  difficile  est,  si  tan- 
tum  aspiciantur  exempla,    quae  utinam   nos  non 
nimis  infoeliciter  doceant,  ac  tantum  de  praesen- 
tibus  conqueri,    non  etiam    futura  metuere  coga- 
mur.      Sed  de   exemplis    mox  dicam,     nunc   hoc 
prius,    ut  magnitudinem  malorum   consideremus, 
quae  saepe   a    levibus,    et  exiguis   apparet  initiis, 
oriuntur,    ubi  haec  pestis  irrepserit  in  publicum 
ministerium  Ecclesiae.     Neque  enim  secure  con- 
temnendae  sunt  Diaboli  insidiae  adversus  Eccle- 
siam.     Cum  enim  is  vere  sit,  ut  dicitur  mille  arti- 
fex,    et  Ecclesiam  acerbissimo  et  immortali   odio 
prosequatur,  neccesset,  autdesinat  omnes  vias.et 
modos  quaerere,    quibus  Ecclesiae  dissipationem 
et  perpetuam  vastitatem  afferat,  ubi  alia  non  po- 
test,    haec  arripit  initia  et  occasiones,   ut  unde- 
cunque  inter  Doctores  spargat  discordiae  ac  dis- 
sidiarum  semina.      Ubi   autern  maxime  principio 
non  sunt  de  doctrina  dissensiones,    sed  aliae  pri- 
vatae    ac  personales  offensionum   causae,    tamen 
inde  permanat  ad  totam  Ecclesiam,    et  ubi  simul 
gliscunt,  tales,    et  erumpunt  odia ,   primum  peri- 
clitatur,    mox  etiam  palam  laeditur  ipsa  doctrina. 
Nec  enirn   tantum  ex<>mplo   e,t  scand;dis  aliis  no- 
cent,    propter  quae  male  audit   apud  adversarios 
Evangelii  doctrina,    et   infirmorum  animi  offensi 
perturbantur,   ac  incipiunt   dubitare  de  doctrina, 
aut    certe    eam    minus   reverenter  complectuntur, 
sed  ex  iis  dissidiis,   postquam  animi  coeperunt  in- 
ter  ipsos  alienari,  foedam  voluntatum   dissensio- 
nem    sequitur    etiam    offensionum    dissimilitudo, 
18 

ultro  amplectuntur  occasiones  invicem  inseclandi,     docentes.      Summum  malorum  est,    et  certissima 


facile  rapiunt  in  calumniam  aliorum  dicta,  etiam 
liona  aut  certe  tolerabilia,  ut  ea  odio  depravent. 
Ab  his  initiis  decurritur  ad  factiones  et  partes,  et 
suam  quisque  sententiam  pergit  pertinaciter  tueri, 
quibus  potest  modis  et  adversarium  odiosissime 
criminari,  quaed.im  etiam  tantum  ideo  defendun- 
tur,  non  quod  vera  esse  videntur,  sed  quia  vo- 
luptati  est  ab  adversario  dissentire.  Postea  Iatis- 
sime  vagantur  factiones,  dissidia  ab  authoribus 
excitata,  non  tantum  urbes,  sed  totas  terras  oc- 
eupant.  Ita  quaedam  privata  odia  ulciscuntur, 
publica  Ecclesiarum  calamitate.  Ac  satis  apparet 
hanc  omnibus  fere  temporibus  extitisse  originem 
haeresetun  et  Scbismatum ,  iam  inde  ab  initio 
evnlgati  Evangelir,  quod  Diabolus  ex  ipso  corpore 
Ecclesiae  pulcbre  consentientis  in  vera  doctrina, 
excitavit  aliquos,  qui  propter  privatas  cupiditates, 
aut  similes  cansns,  ab  animorum  et  voluntatum 
dissensionf,  ad  dissensiones  de  doctrina  provecti, 
perpetua  dissidia  in  Ecclesiis  pepererunt.  Quam 
a  levibus  principiis  excitatum  est  pestilens  Arii  in- 
cendium,  quo  postea  omnes  prope  Orientis  Eccle- 
siae  conflagr.irunt ,  quod  in  elertione  Episcopatus 
alius  Ario  praelatus  fuerat.  Plena  exemplorum 
est  historia  ornnium  aetatum,  sed  non  est  opus 
procul  exempla  repetere,  cum  sintob  oculos  prae- 
sentia.  Meminimus  ex  hac  ipsa  schola  quosdam, 
cum  initio  in  asserenda  pura  doctrina  Evangelii, 
nostris  viderentur  esse  coniunctissimi ,  postea, 
cum  ex  suis  quibusdam  suspicionibus  non  vide- 
rentur  se  satis  admiral ionis,  et  gloriae  consecutos 
esse,  nec  pari  authoritate  ac  existimatione  cum 
Doctoribus    haberi,     niox  exarsisse   iuvidia,    ad- 


Ecclesiae  pestis,  purae  doctrinae  depravatio :  sed 
ad  hanc,  occasiones  et  causas  praebet  discordia 
docentium.  Qoare  quantum  in  nobis  est,  summa 
cura  ac  studio  cavendum  est,  ne  nostra  aliqua 
culpa  eiusmodi  malum  inter  nos  excitetur.  Neque 
vero  cogitemus,  nos  liberos  esse  ab  his  periculis. 
Nam  Diabolus,  ut  dixi,  non  desinit  nos  omnis  ge- 
neris  insidiis  atque  arlibus  appetere.  Et  nun- 
quam  tam  foeliciter  agetur  in  rebushumanis,  quin 
existant  etiam  inter  bonos  aliquae  offensionum 
occasiones.  Magna  est  inter  homines  ingeniorum 
et  naturarum  dissimilitudo,  itnqne  facile  potest 
accidere,  ut  alii  aliorum  factis  ac  dictis  offendan- 
tur.  Et cum  semel  admittimusoccasiones,  postea 
ipsi  nobis  indulgemus,  animi  paulatim  incipiunt 
alienari,  accedunt  sinistrae  suspiciones,  quae 
etiamsi  non  erumpunt  in  simultates  et  odia,  ta- 
men  non  abeunt  sine  incomrnodo  publico,  multae 
bonae  res  impediuntur,  cum  animi  non  satis  co- 
haerent,  nemo  alteri  confidit,  aut  sese  aperire 
audet.  Ita  non  conferuntur  studia,  ad  consulen- 
dum  Ecclesiae  commodis,  non  sunt  de  rebus  ne- 
cessariis  deliberationes ,  aut  collocutiones,  quo- 
modo  obscuriores  controversiae  religionis,  clare 
et  proprie,  ac  ad  unam  ali(juam  certam  furmam 
secundum  scripturam  cxplicentur.  Saepe  non  sa- 
tis  intelligi  potest,  quid  quisque  senliat.  Haec 
iam  satis  magna  sunt,  quid  autern  futurum  est,  si 
accedunt  et  illae  pestes,  simultates,  odia,  factio- 
nes,  tumultus  et  ainarulentae  criminationes, 
pugnae,  quas  merito  quisquis  est,  Christianus, 
toto  animo  execrari  aique  exhorresrere  debet. 
Quarnobrem,  tametsi  haec  quidem  Schola,  hacte- 


iunxisse   sibi  homines   furiosos,    quorum   auxilio  j  nus  pacata  fuerit ,  et  inter  Doctores  singulare  stu- 
spargerent  fanaticas  opiniones ,  unde  ad  extremurn  j  dium  concordiae  appareat  3  tamen  ut  ea  porrocon- 


An.ibiptislarum  furor  invaluit.  Sed  quia  quidam 
poenas  dederunt  non  nomino.  Scio  plerisque  ve- 
strum  notum  esse  W  icelium ,  ut  est  homo  natnra 
ambitiosus,  et  de  se  magnifice  senliens,  cum  ta- 
men  esset  homo  obscurus,  nec  quicquam  dignnm 
tanta  opinione  erudilis  hominibus,  qtiam  sibi  ipsi 
induerat,  protulisset ,  quia  suspicabatur,  se  non 
satis  pro  dignitate  tractari,  hac  sola  de  causa, 
coepit  a  nostris  dissentire.  Et  cum  quaedam  eius 
scripta  ab  amicis  leniter  essent  reprehensa,  exarsit 
ira  atqueodio,  et  miscere  omnia  conatus  est  ,  et 
quidquid  potuit  veneni  in  nostros  evomuit.  Haec 
exempla  docere  nos  possunt,  quantum  malorum 
afferat    in    Ecclesia,    dissensio  voluntatum   inter 


servetnr,  huc  conferamus,  coram  et  cogilationes 
nostras,  ut  his  malis,  quae  dixi,  occurramus.  Et 
est  sane  ad  hanc  rem  opus  singulari  cura  ac  pru- 
denlia,  et  hoc,  ut  in  aliis  rebus,  ita  hic  quoque 
necessarium  et  utile  praeceplum  est,  quod  rnonet 
principiis  esse  obstandum.  Litis  initium,  inqnit 
Salomon,  perinde  est ,  acsi  alveum  ruperit  aqua, 
quae  postea  nulla  invitus  contineri  polest.  Ita  in 
Ecclesia  a  parvis  initiis  ortae  dissensiones,  postea 
cum  invaluerunt,  nullis  remediis  sanaii  possunt. 
Quare  qu.mtum  possnmus,  vitemus  occasiones 
omnes,  praecidarrms  quicqnid  impedit,  aut  ob- 
stat,  etiamsi  quae  iustae  videntur  essecausae  offen- 
sionum,  condonemus  mutuo,   dissimulemus  pri- 

vatas  iniurias,  propter  publicam  pacem,  nostra 
commoditate  placemus  aliorurn  animos  ofiensos, 
amice  ac  placide  conferamus  curn  aliis  de  dogma- 
tibus  religionis  et  gravioribus  controversiis,  ipsi 
nihil  temere  pronunciemus,  nisi  de  communi  sen- 
tentia  cum  doctioribus  diligenter  collata ,  si  quid 
ab  aliis  tolerabiliter  dictum  est,  non  statim  ca- 
lumniose  exagiternus,  si  quid  erratum,  fraterne 
admonendo  corrigamus.  Denique  coniungamus 
studia  et  operas  mutuas,  ut  extet  clare  et  consen- 
tiens  explicatio  totius  doctrinae,  in  qua  nihil  hae- 
reat  perplexi,  nihil  ambigui:  in  summa,  quem- 
admodum  alios  videmus  pro  suis  commoditatibus 
ambitiose  et  contentiose  niti  ac  pugnare,  ita  nos 
cpiloziuovutvoi,  ut  Paulino  verbo  utar,  et  quasi 
affectato  studio  hoc  agamus,  ut  sit  in  Ecclesia 
sancta,  tecta,  et  ad  posleros  etiam  durabilis  con- 
cordia.  Est  enim  et  hoc  inter  rnulta  huius  gene- 
ris  sanctissima  praecepta  Pauli  ad  Ephes.  cum 
omni  humilitate,  inquit,  cum  mansuetudine, 
cum  patientia  tolerate  invicem  in  charitate,  solli- 
citi  servare  unitatem  spiritus  in  vinculo  pacis. 
Unitatem  spiritus  praecipit,  hoc  est  veram  con- 
sensionem  doctrinae,  et  eam  inquit  contineri  pace 
et  concordia,  tanquarn  vinculo.  Deinde  huius 
sollicitum  studium  requirit ,  et  significat  non  posse 
conservari  Ecclesiae  concordiarn,  nisi  adsint  hae 
virtutes,  hurnilitas,  mansuetudo,  patientia,  qui- 
bus  irrter  nos  mutuo  toleremus.  Christus  ipse 
iarr»  discessurus  a  suis,  hoc  unum  mandatum  ait 
se  relinquere,  ut  invicem  diligant,  irec  piget 
ipsum  hoc  praeceptum  iterum  atque  iterurn  repe- 
tere  et  inculcare,  ut  significet,  quantae  curae 
velit  esse  iis,  qui  praesunt  Ecclesiis.  Quare  et 
nobis  hoc  incrrlcernus,  ut  semper  ob  oculos  et  in- 
fixum  animis  habeamus.  Maxima  pericula  sunt, 
quae  expectare  oportet  pios  doctores  propter  Ec- 
clesiam,  a  Satana  et  mundo,  multae  sunt  difficul- 
tates,  et  incommoda  ,  quae  in  ipso  coetu  Eccle- 
siae  incidunt.  Hic  oportet  esse  magnam  vim  di- 
lectionis,  quac  conternnere  possit  pericula  ,  per- 
ferre  omnes  acerbitates ,  tolerare  et  condonare 
iniurias,  inederi  incommodis.  Haec  non  faciunt, 
qui  non  ex  animo  affaciuntur  Ecclesiae  iniseriis,  et 
eius  integritatem  ac  salutem,  sua  ipsorum  vita 
chariorem  habent.  ltaque  subiiciamus  nobis, 
qua  charitate  nos  complexus  sit  Chriitus,  cum 
pro  nobis  liberandis  ex  diaboli  regno ,  peccato, 
morte  et  inferis,  sanguinem  suum  profudit,  et  si 
quidem  eius  discipuli  haberi  volumus,    faciamus 


ut  sentiat  Ecclesia,  nostrae  quoque  dilectionis  ali- 
qua  officia.  Moveant  uos  non  tantum  praesentis 
temporis  pericula,  sed  etiarn  posteritatis,  cui  certe 
debemus,  quautum  per  nos  potest ,  relinquereEc- 
clesiarn  nostra  concordia  conservatam.  Cogite- 
mus  nullum  nos  Cbristo  gratius  officium,  nullurn 
Deo  sacratiorem  hostiam  ac  acceptatiorem  cultum 
praestare  posse.  Snavissimurn  est  Davidis  carmen 
de  concordia  Ecclesiae:  Ecce  <juam  bonurn  et 
quam  iucundurn  etc. ,  in  quo  meminit  Sacerdotis 
Aron  ,  ut  significet  se  de  concordia  docentium  lo- 
qui,  et  esse  proprium  Sacerdotium,  et  gratissi- 
mum  Deo  cultum,  concordibus  animis  docere  pu- 
rurn  verbum  Dei.  Addit  de  balsamo  et  rore, 
quia  et  Ecclesia  hac  concordia  mirifice  recreatur, 
et  in  universum  toti  vitae  hominum  nihil  ea  uti- 
lius,  nihil  salubrius.  Sed  desino  haec  longius 
persequi,  vobis  vero  qui  ad  docendum  accessuri 
estis,  commendo  et  ipsum  ministerium,  ut  in  eo 
summa  religione  versemini,  et  ad  illud  afferatis 
acerrimum  concordiae  studium.  Oremus  autem 
Deurn,  ut  nobis  donum  Evangelii,  quo  nullurn 
in  terris  maius  habemus,  pro  sua  misericordia 
conservet.     Dixi. 


No.  38. 


an.  1536. 


De  philosophia. 


Apud   Crat.  Myl.  p.  23.,    in  Declamat.  T.  I.  p.  343.,    Ser- 
vest.  I.   p.  S96.  et  Richard.  1.  p.  30. 

De  philosophia  oratio  pronunciata,  cum  decer- 

neretur  gradus  Magisterii  quibusdam  doctis  et 

honestis  iuvenibus.  Ph il.  Mel.    M.  D.  XXXVI. 

Spero  mores  rneos  ita  vobis  omnibus  inspectos  et 
notos  esse,  ut  facile  persuadere  possirn,  nre  non 
irnpudentia,  aut  fiducia  ingenii,  aut  noXv Tiyay- 
uoovvt]  aliqua  has  rnihi  dicendi  partes  iterum 
sumpsisse,  Nam  cum  mandaret  eas  mihi  vir  opti- 
'  rnus  Iacobus  JMilichius  Decanus  Collegii  nostri, 
qui  propter  egregiam  virtutenr,  ac  studiorum  et 
plurirnorum  officiorum  societatem,  rnihi  charissi- 
musest,  movebar  quadam  officii  ratione,  ut  mo- 
rern  gerendum  esse  amici  voluntati  existimarem. 
Neque  ego  surn  adeo  Suffenus,  aut  ridicule  mihi 
placeo,  ut  ignorem  plerosque  alios  in  hac  schola 
esse,  et  natura  magis  idoneos,  et  doctrina  melius 
instructos  ad  dicendum,  quam  ego  sum,  quibus 
18* 

profecto  laudern  ingenii  et  eruditionis  largiter  tri- 
buo.  Sed  nolui  videri  morosior  in  recusando, 
cum  hanc  operam  a  me  homo  amicissimus  flagita- 
ret.  Verum  nolo  uti  longiore  excusatione;  nam 
opinor  mores  meos  satis  probatos  vobis  esse.  Et 
haec  sunt  praecipue  ex  eo  genere,  in  quo  valet 
versiculus : 

TQonog  tolr'  6  mlfriov  rov  "ktyovrog ,  ov  Xoyog. 
qui  ait,  mores  dicentis  persuadere,  non  oratio- 
nem.  Estautem  optimo  consilio  institutum,  ut  in 
hispompis,  aut  de  studiis,  aut  de  laude  virtutum 
dicatur.  Quare  ut  argumenlum  conveniens  huic 
loco  afferrem ,  et  aliquid  de  dignitate  et  utilitate 
harum  artium,  quas  Philosophia  profitetur,  di- 
cerem,  institui  orationem,  in  qua  ostenderem, 
Ecrlesiae  opus  esse  liberali  eruditione,  et  non  tan- 
tum  cognitione  Gramrnatices,  sed  etiam  aliarum 
multarurn  artium  et  Philosophiae  scientia.  Quod 
cum  ita  c-sse  statuemus,  et  si  aliae  causaead  dicen- 
dum  invitant,  tamen  bonae  mentes  in  hunc  finem 
praecipue  et  acerrime  intueri  debent,  ut  studia 
ad  iuvandam  et  ornandam  Ecclesiam  referant; 
nihil  enim  bonis  dulcius  Ecclesiae  nomine,  nihil 
ea  carius  esse  debet.  Haec  causa  maxime  hortari 
et  excitare  nos  debet,  ut  sumrna  contentione  ani- 
morum  expetamus  perfectam  doctrinam,  ex  qua 
ad  Rempub.  et  ad  Ecclesiam  ntilitas  aliqua  perve- 
nire  possit.  Nec  vero  nobis  praeceptoribus  dig- 
nior  est  oratio  de  ulla  re  alia,  nec  bonis  et  stu- 
diosis  quicquam  utilius  est ,  quarn  animo  finem, 
et  quasi  metarn  honestissimi  cursus  prospicere,  ad 
quam  referre  sua  studia  debent. 

Adhaec  artium  ipsarum  dignitas  et  vis  non 
alibi  magis  conspici  potest,  quarn  si  videamus, 
quantum  opussit  illis  inEcclesia,  quantis  tenebris 
obruat  inscitia  religionem ,  quantam  vastitatem, 
quam  horribiles  dissipationes  Ecclesiarum,  quan- 
tam  barbariem  et  confusionem  totius  humani  ge- 
neris  pariat.  Haec  si  quis  considerabit ,  ita  de- 
mum  existimare  poterit,  quanta  sit  artjum  ac  do- 
ctrinae  vis  et  magnitudo. 

Etsi  autem  nulla  oratio  par  tantis  rebus  ex- 
cogitari  potest,  tamen  cum  ab  imperitis  saepe  se- 
rantur  de  hac  re  pravae  opiniones,  adolescentes 
monendi  et  praemuniendi  sunt:  quod  quanquam 
in  scholis  fit  a  praeceptoribus  quotidie,  tamen 
oratio,  quae  hoc  loco  habetur  pnblico  nomine, 
plus  autoritatis  habere  debet.  Est  enim  ornnium 
doctissimorum  virorum  in  hoc  consessu  communis 
sententia,  quam  contemnere  profecto  fuerit  arro- 


gantissimum.  Quare  cum  et  necessaria  Reipub. 
et  vobis  salutaria  dicam,  et  haec  mea  vox  commu- 
nern  omnium  vobis  sententiam  exponat,  peto  ut 
me  pro  vestra  humanitate  diligenter  audiatis,  et 
admoniti,  non  tantum  sicut  Ulyssis  socii  Sirenas 
obstructis  auribus.praetervecti  sunt,  ita  vos  eorum 
inepta  iudicia,  qui  non  putant  Ecclesiae  admo- 
dum  opus  esse  liberali  eruditionefugiatis,  sed  illos 
ipsos  tanquam  teterrimas  pestes  et  dira  portenta 
execremini.  Deinde  acuat  et  excitet  discendi  cu- 
ram,  quod  studia  vestra  ad  Ecclesiam  ac  Rem- 
pub.  pertinent,  nec  tanturn  ex  illis  privata  utilitas 
et  voluptas  petitur. 

Primum  enim  omnino  ilias  malorum  est  in- 
erudita  Theologia.  Est  enim  confusanea  doctri- 
na ,  in  qua  magnae  res  non  explicantur  diserte, 
miscentur  ea  quae  oportebat  seiungi,  rursus  illa 
quae  natura  coniungi  postulat,  dislrahuntur: 
saepe  pugnantia  dicuntur,  vicina  arripiuntur  pro 
veris  ac  propriis.  Postremo  tota  doctrina  mon- 
strosa  est,  et  similis  illi  picturae  apud  Horatium: 
Humano  capiti  cervicem  pictor  etjuiuam 
Iungere  si  velit ,  et  varias  iiiducere  plumas. 
Nihil  in  ea  cohaeret,  non  iniiia,  non  progressio- 
nes,  non  exitus  cerni  possunt.  Talis  doctrina 
non  potest  non  gignere  infinitos  errores,  infinitam 
dissipationem ,  quia  in  tanta  confusione  aliusaliud 
intelligit,  et  dum  suum  quisque  somnium  defen- 
dit,  existunt  certamina  et  dissensiones.  Interim 
conscientiae  relinquuntur  ambigentes.  Et  quia 
nullae  Erynnes  vehementius  cruciant  animum, 
quam  haec  dubitatio  de  religione,  tandem  odio 
quodam  abiicitur  universa  religio  ,  et  fiunt  rnentes 
prophanae  et  Epicureae. 

Cum  igitur  tantum  habeat  mali  inerudita 
Theologia,  facile  iudicari  potest,  Ecclesiae  opu* 
esse  multis  magnis  artibus.  Nam  ad  iudicandum, 
et  ad  recte  et  dilucide  explicandas  res  intricatas  et 
obscuras,  non  satis  est  nosse  haec  vulgaria  prae- 
cepta  Grammatices  et  Dialeclices,  sed  opus  est 
multiplici  doctrina;  multa  enim  assumenda  sunt 
ex  Physicis,  multa  ex  Philosophia  morali  confe- 
renda  sunt  ad  doctrinam  Christianam. 

Deinde  duae  res  sunt,  ad  quas  comparandas 
opus  est  magna  et  varia  doctrina ,  et  longa  exerci- 
tatione  in  multis  artibus,  videlicet,  methodus  et 
forma  orationis.  Nemo  enim  fieri  artifex  methodi 
potest,  nisi  bene  et  riteassuefactus  in  Philosophia, 
et  quidem  in  hoc  uno  genere  Philosophiae ,  qnod 
alienum  est  a  Sophistica ,    quod  veritatem  ordine 

et  recta  via  inquirit  et  patefacit.  Qui  in  eo  studio 
bene  assuefacti,  i'§iv  sibi  paraverunt,  revocandi 
omnia  ad  methodum,  quae  intelligere  aut  tradere 
aliis  cupiunt,  hi  norunt  etiam  in  disputationibus 
religionis  informare  methodos,  evolvere  intricata, 
dissipata  contrahere,  ohscuris  et  ambiguis  addere 
lumen. 

Magna  et  copiosa  doctrina  ad  alteram  rem, 
scilicet,  ad  formandam  orationem  opus  est,  ut 
norunt  oinnes  vel  mediocriter  versati  in  literis. 
Sed  ut  hanc  i'$iv  methodi  informandae  nobis  com- 
paremus,  non  minore  studio  opus  est.  Nec  potest 
haec  contingere  iis,  qui  non  assuefiunt  in  pluri- 
bus  Philosophiae  partibus,  in  quihus  qui  non 
exercentur,  eliamsi  attigeruntDialecticam,  tamen 
tantum  umhram  quandam  methodi  consequuntur. 
Nec  alii  saepius  vitiosa  et  Sophistica  colligunt, 
quam  isti.  Cumque  se  artifices  methodi  esse  pu- 
tent,  tamen  via  deerrant,  et  sunt,  ut  Homerico 
verho  utar,  dkaooy.oiroi.  Porro  non  tantum 
propter  methodum,  seu  ut  Plato  vocat  avdyy.rjv 
Aoyo"/(ja(fixi)v,  opus  est  Philosophia;  sed  ut  ante 
dixi,  etiam  multa  assumenda  sunt  Theologo  ex 
Physicis,  uhi  ea  est  singularum  partium  ratio,  nt 
his,  qui  solidam  doctrinam  expetunt,  non  satis 
sit  pauca  quaedam  excerpere,  sed  ars  integra, 
quantum  fieri  potest,  cognoscenda  est.  Magno 
instrumento  destitutus  est  Theologus,  qur  nescit 
illas  eruditissimas  dispufcationes,  de  anima,  de 
sensibus,  de  causis  appetitionum  et  affectuum,  de 
noticia,  de  voluntate.  Et  arroganter  faciet,  qui 
se  profitetur  Dialecticum,  si  nescit  illas  causarum 
partitiones,  quae  traduntur  tantum  in  Phvsicis, 
et  intelligi  non  possunt  nisi  a  Physicis.  Omnino 
est  orbis  quidam  artium,  quo  inter  se  devinctae 
copulataeque  sunt  omnes,  ut  ad  singulas  perci- 
piendas,  multa  ex  aliis  assumi  oporteat:  quare 
Ecclesiae  opus  est  tolo  illo  doctrinarurn  orbe. 

Non  opinor  quenquam  adeo  insulsum  esse, 
ut  non  animadvertat,  eos  qui  instructi  sunt  Phi- 
losophia  morali,  multas  partes  doclrinae  Christia- 
nae  foelicius  tractare  posse.  Nam  cum  multa  sint 
similia,  de  legihus,  deque  politicis  morihus,  con- 
tractibus,  et  multis  vitae  officiis,  adiuvamur,  non 
solum  ordine  ac  methodo  in  Philosophia,  sed 
etiam  rebus  ipsis  diligenler  perceptis;  et  si  qua 
sunt  dissimilia,  multum  lucis  adfert  collatio. 
Porro  ut  claudus  pilam  tenet,  ita  Philosophiam 
moralem  tractat  is,  quemPhysica  destituunt.  Iam 
historiae,  temporum  exacta  supputatio,  requirunt 


Mathematicen.  Sed  et  haec  pars  cum  Physicis 
coniungenda  est.  Inde  enirri  velut  ex  fonte  plera- 
que  in  Physicis  oriuntur.  Et  barbaries  quaedam 
est,  ut  nihil  aliud  dicam,  contemnere  illas  pul- 
cherrimas  artes,  de  motihus  syderum,  quae  nohis 
annos  et  temporum  discrimina  conficiunt,  et. 
multas  res  maximas  venturas  denunciant,  nosque 
utiliter  monent. 

Nec  ego  ignoro  aliud  doctrinae  genus  esse 
Philosophiam,  aliud  Theologiam.  Nec  ego  illa 
ita  misceri  volo,  ut  confundit  multa  iura  coquus, 
sed  adiuvari  Theologum  volo  in  oeconomia  me- 
tbodi.  Multa  etiam  mutuari  eum  ex  Philosophia 
necesse  erit.  Si  quis  huic  orationi  non  habet 
fidem,  is  consideret  indoctorum  Iheologiam,  et 
apud  sereputet,  an  expedire  existirnet  orhi  terra- 
rum  talem  confusaneam  Sophisticam,  ambiguam 
Theologiam  invehi  in  Ecclesiam.  Et  indoctos 
voco  non  solum  rudes  literarum,  ut  sunt  Ana- 
baptistae,  sed  etiam  illos  ineptos  ,  quicummagni- 
fice  declamitent,  tamen  certi  nihil  dicunt,  etquia 
ad  methodurn  non  sunt  assuefacti,  et  quia  fontes 
rerum  non  satis  tenent,  propterea  quia  cum  in 
Philosophia  non  sint  instituti,  non  satis  videant 
aut  quid  Theologia  profiteatur,  aut  quatenus  cum 
Philosophia  consentiat. 

Nihil  opus  est  hic  veteres  illos  recensere,  qui 
doctrinam  Christianam  insulsissimis  argutiis  peni- 
tus  ohruerunt.  Eruditam  Philosophiam  requiro, 
non  illas  cavillationes,  quihus  nullae  res  suhsunt. 
Ideo  dixi  unum  quoddam  Philosophiae  genus  eli- 
gendum  esse,  quod  quam  minimum  habeat  Sophi- 
stices,  et  iustam  methodum  retineat :  talisestAri- 
stotelis  doctrina.  Sed  huic  tamen  aliunde  adden- 
da  est  illa  praestantissima  Philosophiae  pars,  de 
motihus  coelestibus.  Nam  reliquae  sectae  plenae 
sunt  Sophistices,  et  ansurdarurn  et  faisarum  opi- 
nionum,  quae  etiam  morihus  nocent.  Nani  illae 
hyperbolae  Stoicorum  sunt  omnino  Sophisticae, 
bonam  valetudinem,  opes  et  similia  non  esse  bo- 
na.  Commentitia  est  et  dnddeia,  falsa  et  perni- 
ciosa  opinio  de  fato.  Epieurus  non  philosopha- 
tur,  sed  scurratur,  cum  affirmat  omnia  casu  exti- 
tisse:  tollit  primam  causam,  et  dissentit  in  totum 
a  vera  Physicorum  doctrina.  Fugienda  est  et 
Academia  ,  quae  non  servat  methodum  ,  et  sumit 
sibi  licentiam  immoderatam  omnia  evertendi; 
quod  qui  facere  student,  hos  necesse  est  multa 
!  sophisticg   colligere.       Quanquam   is    qui    ducem 


283 


DECL.  DE  PHILOSOPHIA. 


284 


Aristotelem  praecipue  sequitur,  et  unam  qnan- 
dam  simplicem  ac  minime  sophisticam  doctrinam 
expetit,  interdum  et  ab  aliis  autoribus  sumere  ali- 
quid  potest.  Lt  enim  Musae  cum  cantu  certas- 
sent  cum  Sirenibus,  easque  vicissent,  ex  pennis 
earum  coronas  sibi  fecerunt,  ita  et  in  sectis,  et  si 
una  maxiine  probanda  est ,  tamen  interdum  ex 
aliis  aliquid  veri  decerpamus,  quo  nostra  senten- 
tia  ornetur. 

Sed  de  genere  Philosophiae  et  sectarum  dis- 
criinine  alias  dicendum  erit.  Mihi  ad  mores 
etiam  conducere  videtur,  eligere  sectam ,  quae 
studium  habeat  non  rixandi,  sed  inquirendae  ve- 
ritatis,  deinde  quae  amet  moderatas  opiniones, 
non  captet  plausus  indoctorum,  praestigiis  dispu- 
tationum  et  absurdis  sententiis.  Harum  rerum 
consuetudo  pessima  est,  et  qui  eam  ad  sacras  lile- 
ras  afferunt,  ibi  vero  ingentes  procellas  cient.  At 
haec  simplex  Philosophia,  de  qua  dico,  primum 
hocstudium  habet,  ne  quid  affirmet  sine  demon- 
stratione,  ita  facile  eftugiet  absurdas  opiniones, 
quia  h;ie  non  hahent  demonstrationes,  sed  tantum 
praestigiis  sophisticis  tlefendentur.  Postremo  in 
«niversum  propter  hanc  causam  etiam  conducit 
Ecclesiae  emdilio ,  quia  indocti  sunt  et  audacio- 
res  et  negligentiores.  Doctrina  frenum  iniicit  et 
ad  diligentiam  assuefacit.  Multa  enirn  eruditis  in 
mentem  veniunt,  quae  sunt  vicina  illi  causae,  de 
qua  est  pronunciandum;  vident  quam  facile  sit 
labi  ac  decipi,  et  in  aliis  artibus  assuefacti  sunt 
ad  quaerendos  fontes  negociorum,  ad  explicanda 
illa  quae  videntur  obstare.  Et  abeunt  studia  in 
mores,  quare  haec  ipsa  diligentia ,  quae  in  inqui- 
sitione  ponitur,  gignit  modestiam.  Porro  auda- 
cia  cum  negligentia  coniuncta ,  quantum  afferat 
periculi,  omnium  aetatum  exempla  in  omnibus 
civitatibus  et  in  ipsa  Ecclesia  ostendunt,  quae  ab 
indoctis  temere  ruentibus,  et  antea  saepe  dilacera- 
ta  est,  et  hoc  tempore  crudeliler  dilaceratur. 

Itaque  vos ,  optimi  auditores,  primum  ad- 
hortor,  ut  cogitetis  studia  vestra  vere  ad  Piem- 
pub.  et  Ecclesiam  pertinere;  nam  doctrinae  puri- 
tas  et  concordia,  salutem  et  concordiam  homi- 
num,  ac  praecipue  Ecclesiae  conservat.  Deinde 
vos  propter  gloriam  Dei,  quam  anteferre  omnibus 
rebus  dehemus,  deinde  propter  Ecclesiae  salu- 
tem ,  quae  nebis  debet  esse  charissima,  obtestor, 
ut  has  optimas  disciplinas,  quas  Philosophia  con- 
tinet ,  conservaudas  esse  statuatis ,  et  in  eas  maiore 


studio  incumbatis,  ut  solidam  doctrinam  vobis  et 
utilern  humano  generi  comparetis.  Epaminondas 
interrogatus,  quid  ei  in  vita  iucumlissimurn  acci- 
disset,  respondit:  Inde  se  maximam  voluptatem 
cepisse,  quod  vivis  parentibus  liberasset  servitute 
patriam,  victis  ingenti  praelio  Lacedaemoniis. 
Testatus  est  enim  utrunque  sibi  maxirnam  volu- 
ptatem  attulisse,  patriae  salutem  et  parentum 
laeticiam ,  quam  illis  attulisset  filii  victoris  virtus 
et  gloria.  Utinam  sic  erga  Ecclesiam  affecti  si- 
mns,  ut  hanc  summam  voluptatem  ducamus,  vi- 
dere  florentem  et  tranquillam  Ecclesiam,  quae 
verius  est  patria,  quam  illudsolum,  illi  penates, 
qui  nos  exceperunt  nascentes,  et  praestare,  ut  Ec- 
clesia,  hoc  est,  coelestes  Angeli  et  universus  coe- 
tus  piorurn  ,  quem  ut  parentes  vereri  et  amare  de- 
cet,  ex  nostris  benefactis  solidam  voluptatem  ca- 
piant.  Econtra  nullos  cruciatus  acerbiores  esse 
statuamus,  quam  videre  Ecclesiam  dissipatam  et 
quidem  nostris  cupiditatibus  coniectos  Angelos  et 
coetum  piorum  in  luctum  ac  dolorem.  Non  dico 
hic  de  praemiis,  decet  enim  nos  virtute  ipsa  mo- 
veri,  debent  apud  nos  valere  Ecclesiae  caritas  et 
ratio  officii,  quod  Deo  debetur.  Sed  tamen  non 
defutura  sunt  etiam  praemia  recte  discentibus; 
Deus  enim  inquit:  Glorificantes  me  glorificabo, 
Et  si  sumus  Christiani,  hac  spe  officium  nostrum 
facere  debemus,  ut  sentiamus  nos  Deo  curae  esse, 
ne  egeamus  nos  et  liberi  nostri.  Imoscitote  no- 
stra  causa,  non  Tyrannorum,  non  eorum  qui  pia 
studia  oderunt,  hanc  totam  rerum  naturam  a  Deo 
conservari,  solem  oriri,  efficere  temporum  vicis- 
situdines,  ut  agri  fiant  foecundi.  Recte  hoc  Stoi- 
ci,  Omnia  esse  Dei;  Philosophos  autem  esse  ami- 
cos  Dei:  quare  omnia  etiam  sunt  Philosophorum. 
Il.ique  ingenti  animo  haec  studia  literarum  et  de- 
fendamus,  et  in  hac  statione  divinitus  collocatos 
nos  esse  iudicemus,  eamque  ob  causam  et  maiore 
cura  faciamus  officium,  et  nostri  laboris  praernia 
a  Deo  expectemus.     Dixi. 


No.  39. 


a.  1536. 


Praef.  in  arithmeticen. 

Apud  Crat.  Myl.  p.  421.  In  Declamat.  T.  I.  p.  386.,  ubi 
insoribitur :  „de  ulilitate  aritbrnetices  oratio."  In  Ser- 
veAt.  T.  I.  p.  334.,  Ricbard  T.  I.  p.  382.  Ap.  Crat.  re- 
cte  inscribitur: 

In    arilhmeticen   praefaiio    Georgii  Ioa- 
chimi    Rheiici. 

Puxi  vobis  initio  exponendam  esse  causam,  quare 
publice  docere  incipiam,  ne  quis  exislimet  me 
meo  consilio  impudenter  in  hoc  theatrum  prodire. 
Ego  enim  cum  et  natura  sim  timidior,  et  has  ar- 
tes  rnaxime  colam,  quae  amant  latebras,  nec  me- 
rentur  plausus  in  vulgo;  deinde  cum  videam, 
quanta  sit  non  solum  scientiae  copia,  sed  etiam 
dexteritate  et  foelicitale  ingenii  opus,  praeser- 
tim  in  his  subtilibus  artibus  tradendis,  mihi  vero 
conscius  sim  meae  imbecillitatis,  non  ambivi  hnnc 
locum ,  diuque  repugnavi  praeceptoribus  nostris, 
hortaniibus,  ut  elementa  harum  artium,  in  qui- 
hus  me  mediocriter  exercui,  publice  traderem, 
praesertim  hoc  tempore,  cum  altera  mathematica 
lectio  interitn  viri  doctissimi  Ioannis  Volmarii 
eonticuisset.  Atque  illi  quidem  petebant,  ut  hac 
in  re  non  solum  amicitiae  ipsorum  rationem  ha- 
herem ,  sed  etiam  ufilitatis  adolescentinm ,  quia 
magnopere  prodest  haec  elementa  in  scholis  assi- 
due  inculcari  et  exerceri.  Vicit  i^itur  cum  auto- 
ritas  praeceptorum,  tum  vero  etiam  voluntas 
eorurn  optima  erga  rem  liter.iriam.  Videbam 
enim  eos  non  aliquo  privato  studio  deferre  mihi 
hocmunus,  sed  ut  adolescentibus  consulerent ,  et 
quanlum  possent ,  eos  ad  has  artes,  quae  sunt 
vera  Philosophiae  initia,  invitarent. 

Quare  cum  meam  operam  deesse  Reipub.  et 
adolescentium  utilitati  nollem,  perpulerunt  tan- 
dem  ,  ut  pollicerer  me  periculum  facturum  esse. 
Quare  peto  a  vobis,  ut  me  hac  officii  ratione,  non 
arrogantia  aut  ingenii  fiducia  in  publicum  pro- 
diisse  existimetis.  Minus  autem  poenitebit  me 
facilitatis  meae,  si  cognovero  etiam  frequentiam 
vestram  et  diligentiam  respondere  optimae  volun- 
tati  praeceptorum ,  qui  vestrae  utilitatis  causa 
mihi  hanc  personam  imposoerunt.  Qua  in  re, 
erit  etiam  prudentiae  atque  humanitatis  vestrae, 
ineam  operam  boni  consulere.  Narn  quod  ad 
praecepta  ipsa  tradenda  attinet,  spero  me  vobis 
satisfacturum  esse.  Si  quid  autem  vel  in  oratione 
jnea,  vel  in  actione  desider.ibitis,  veniam  mihi 
dari  peto.  Agnosco  enim  me  impediri  pudore  ac 
metu,  ac  ne  natura  quidem  ad  scenicam  actionem 
aptum  esse.  Sed  propler  h  iec  incommoda  fasti- 
flire  has  arles,  et  studia  earum  abiicere,  insienii 
est  plus  satis  delicati  et  morosi,  si  tamen  professor 
est  sui  generis  artifex.      Ego  vero  etsi  mihi  nihil 


arrogo,  tamen  ea  fide  et  diligentia  tradam  haec 
praecepta,  ut  sperem,  posse  percipi  atque  in- 
telligi. 

Exposuicausam,  quare  in  publicumprodierim, 
quae  me,  ut  spero,  suspicione  arrogantiae  apud 
bonos  et  studiosos  liberabit.  Nunc  dicarnde  meo 
consilio,  vel  potius  de  sententia  nostrorum  prae- 
ceptorum.  Hi  mihi  iniunxerunt,  ut  tradam  ele- 
menta  Ariihmetices  et  Geonietriae,  et  quod  na- 
tnra  harum  artium  postulat,  initium  faciam  ab 
Arithmetica.  Utinam  autem  et  auloritate  et  elo- 
quentia  tantum  valerem ,  ut  ad  harum  artium  stu- 
dia  adolescentes  eliain  excitare  et  accendere  pos- 
sern.  Qnid  enim  optabilius  esse  docenti  potest, 
quam  habere  auditores  incensos  et  flagrantes  di- 
scendi  cupiditate?  Sed  quia  praeceptores  nostri 
quotidie  scholasticos  ad  has  artes  discendas  hor- 
tantur,  et  manifesta  est  earum  utilitas,  spero  ple- 
rosque  praeditos  liberalibus  ingeniis  satis  ad  haec 
studia  colenda  incitatos  esse. 

Graeci  narrant  fribubim  dePallade,  quae  cum 
ei  tibias  recens  inventas  Mercurius  donasset,  am- 
bnlans  ad  flumen,  coepit  inflare  tibiam.  Etsi 
autern  demulcebatur  sono,  tamen  cum  in  aquis 
videret  faciem  ridicule  deformari,  inflatis  genis, 
statim  abiecil  libias.  HasSatyri,  qui  capti  novi- 
tate  soni  accurrerant,  abiectas  statim  excipiunt: 
ita  tibiae  spretae  a  Pallade  ,  coeperunt  Satyris  in 
deliciis  esse.  Ad  hunc  niodum  sinamus  sane  in- 
genia  illiberalia  delectari  aliis  agrestibus  artibus, 
aut  potius  quaedam  fragmenta  artium  circumferre, 
seu  quaestus  causa,  seu  ut  popularem  opinionem 
colligant.  Sed  honesti  ingenii  est ,  nihil  amare 
ardentius  quam  veritatem ,  et  hac  cupiditate  in- 
censum  ,  expetere  solidam  doctrinam  de  universa 
natura,  de  religionibus,  de  motibus  et  effectibus 
coelestibus,  de  causis  mutationum,  non  solum 
animantium,  sed  etiam  civitatum  et  imperiornm, 
de  fontibus  honestorum  officiorum,  et  hoc  genus 
aliis.  Si  huius  perfectae  doctrinae  admiratione 
atque  amore  tenemur,  profecto  etiam  complecti 
haec  elementa  debemus  de  numeris  et  mensuris, 
quae  adilum  patefaciunt  ad  caeteras  Philosophiae 
partes,  quanquarn  per  se  quoque  rnullum  ha- 
bent  et  dignitalis  et  utilitalis. 

Vitlete  enim  quam  lale  pate.it  usus  Arithme- 
tices  in  oeconomia,  et  in  Fiep.  Aristoleles  scrihit, 
Thraces  quosdam  esse,  qui  numerando  non  pos- 
sunt  progredi  ultra  qualuor.  Quaeso  te,  an  tali- 
bus   putes    commendandam    esse   gubernationem, 

«on  dico  magni  mercatus,  aut  venarum  metalli- 
carum  sed  alieuius  mediocris  oeconomiae?  Exi- 
stimemus  ne  a  talibus  posse  rationes  paululum 
modo  intricatas  evolvi  et  explicari?  Nequaquam. 
Sed  horum  Thracum  similes  sunt  in  magnis  ratio- 
nihuset  obscuris  omnes,  qui  destituti  sunt  huius 
artis  praesidio.  Non  solum  in  mercatu,  in  me- 
tallicis,  in  cudenda  moneta,  sed  in  multis  aliis 
publicis  et  privatis  rebus  computandis,  arte  ipsa 
opus  est.  Qui  versantur  in  Repub.  aerarii  ratio- 
nes  nosse  debent.  Saepe  in  iudiciis  quaestiones 
incidunt,  quae  requirunt  eruditam  computatio- 
nem.  ldeo  non  satis  est  nosse  numeros  naturae 
beneficio,  sed  ars  addenda  est,  sine  qua  nullae 
difiiciles  rationes  explicari  certo  possunt.  Quare 
Socrates  apud  Platonem  in  legibus  etiam  hanc  tu- 
lit,  ut  cives  cogantur  discere  Arithmeticam.  Sed 
quid  attinet  de  re  nota  prolixius  dicere?  Nerno 
enim  non  videt  in  omni  vita  maximum  usum  esse 
Arithmetices,  nisi  sit  stolidior  Thracensibus  illis, 
qui  non  norunt  numerare  amplius  quatuor.  At- 
que  hae  vulgares  utilitates  invitare  pariter  omnes 
adolescentes  ad  hanc  artem  discendam  et  exercen- 
dam  debebant;  multi  enim  incidere  casus  pos- 
sunt,  ubi  singulis  magno  usui  Arithmetica  esse 
potest.  Proinde  et  Romanis  magnae  curae  fuit, 
ut  liberi  eorum  cum  primis  literis  etiam  Arithme- 
ticen  perciperent.  Meministis  enim  versus  Ho- 
ratii : 

Romani  pueri  longis  rationibus  assem 
Discunt  in  partes  centurn  diducere ,   dicat 
Filius  Albini ,   si  de  quincunce  remota  est 
Uncia  ,  quid  superat  ? 
Multiplex  etiam  Geometriae  utilitas  est,  non  so- 
lum  in  aedificatione,  in  metiendis  vasis,  sed  etiam 
viro  politico  in  Cosmographia,  in  locorum  inter- 
vallis  intelligendis.     Sed  discedo  ab  his  vulgari- 
hus  ntilitatibus. 

Hi  qui  in  studiis  versantur;  et  perfectam  do- 
ctrinam  expetunt,  illam  sibi  utilitatem  proponant, 
quod  ad  doctrinam  de  rebus  coelestibus  nullus 
aditus  patet,  nisi  per  Arithmeticam  et  Geome- 
triam.  Et  quidem  tanta  vis  est  Arithmetices  in 
doctrina  de  rebus  coelestibus,  ut  mediocri  Arith- 
metico  pene  omnia  in  doctrina  rerum  coelestium 
sintpervia:  certe  magnam  partem  eius  doctrinae 
sine  uHo  negocio  assequi  potest.  Iam  vide  quam 
exiguo  labore  quantum  precium  operae  possis  fa- 
cere.      Nihil  facilius  est,    quam    has,  ut    vocant, 


species  in  arte  numerandi  discere.  His  mediocri- 
ter  cognitis,  propemodum  tota  Astronomia  statim 
percipi  sine  ulla  difficultate  potest. 

Plato  in  Phaedro  fingit  duplices  animas,  qua- 
rum  alteras  ait  alatas  esse,  alteris,  inquit,  deci- 
disse  alas.  Porro  alatas  ait  volitare  in  coelum, 
fruentes  congressu  colloquioque  Dei ,  et  pulcher- 
rimo  spectaculo  cursuum  coelestium,  et  conside- 
rare  causas  omnium  mutationum  in  inferiore  na- 
tura,  in  aere,  in  animantium  corporibus,  in  ho- 
minum  studiis  et  moribns,  in  variis  imperiorum 
et  civitatum  casibus.  Atque  hae  animae  toto  vo- 
litantes  coelo  captae  pulchritudine  divinarum  re- 
rum ,  et  illius  admirandi  ordinis  et  suavitate  do- 
ctrinae  et  virtutis,  hac  una  voluptate  perpetuo 
frui  cupiunt,  nec  onerant  animos  obscoenis  volu- 
ptatibus,  quae  perturbant  harmoniam  virtutis  in 
animis,  et  obiiciunt  caliginem,  ne  coelestia  aspi- 
cere  possint.  At  illae  animae,  quibus  alae  deci- 
derunt,  humi  vagantur,  et  quaerunt  voluptates 
impuras  ex  rebus  terrenis,  nec  enim  illam  pul- 
cherrimam  lucem  rerum  coelestium  aspiciunt. 
Etsi  autem  Plato  alas  intelligit  heroicos  impetus 
ingeniorum  ,  tamen  ne  illi  quidem  impetus  soli 
animos  subvehunt,  sed  opus  est  etiam  artibus, 
quibus  illi  ipsi  impetus  attollantur.  Sunt  igitur 
alae  mentis  humanae,  Arithmetica  et  Geometria. 
Has  si  alligaverit  sibi  aliquis  praeditus  ingenio 
nonsordido,  facilime  penetrabit  in  coelum  ac  li- 
bere  in  coelestiurn  coetu  vagabitur,  et  illa  luce  ac 
sapientia  fruetur. 

Quare  illi  qui  sunt  ingeniis  non  monstrosis 
praediti,  et  res  optimas  maximeque  admirandas, 
et  cognitionedignas  aspicere  cupiunt,  has  alas  sibi 
addant,  videlicet,  Arithmeticen  et  Geometriam. 
Harum  ope  sublati  in  coelum,  lustrare  oculis  uni- 
versam  rerum  naturam,  cernere  spacia  metasque 
inaximorum  corporum,  videre  syderum  fatales 
congressus,  denique  causas  rerum  maximarum, 
quae  in  hac  hominum  vita  accidunt ,  animadver- 
tere  poteritis.  Existimo  generosas  mentes  hac 
tanta  utilitate  capi,  et  incitari  posse  ad  has  artes 
discendas  et  amandas.  Scio  enim  vobis  quidem 
satis  persuasum  esse,  magnam  dignitatem  et  uti- 
litatem  esse  doctrinae  de  rebus  coelestibus,  vos- 
que,  ut  decet,  auribus  atque  animis  abhorrere 
ab  Epicuri  deliramentis,  qui  deridet  Astrono- 
miam,  et  somniat  Solem  esse  vaporem,  qui  mane 
accendatur  motu,  postea  aut  deflagret,  aut  in 
aqua   extingualur:     ita   et   stellas   esse  nubeculas 

casu  incensas.  Hacc  portenta  pro  veris  affirmare 
homine  indignum  est,  nedurn  Philosopho.  JNulla 
tam  harhara  gens  fnit,  quae  non  sentiret,  slellas 
esse  certa  et  durahilia  Dei  opera ,  et  certis  legibus 
ferri ,  magnae  alicuius  utilitatis  causa.  Quare 
contumelia  estadversus  Deum,  fingere  hanc  con- 
fusionem  rerum,  Solem  vaporem  esse  casu  in- 
flammatum,   et  casu  ferri ,  ut  Lucretius  ait: 

Ouo  cibus  vocat  atque  invitat  euntem 
Flaramea  per  coelum  pascentem  corpora  passim. 

Plus  valeat  apud  nos  autoritas  cum  doctissimo- 
rum  hominum  ,  qui  haec  deliramenta  gravissimis 
argumentis  confutarunt,  tum  vero  etiam  divina 
oracula  in  sacris  literis,  a  quibus  dissentire  im- 
pietas  est.  Hae  clare  testantur,  Solem,  Lunam 
et  reliqua  sydera  esse  certa  et  durabilia  Dei  ope- 
ra  ,  et  addunt  sacrae  literae,  cuius  utilitatis  causa, 
lumiiit  coelestia  condita  sint:  erunt  signa,  et  dis- 
cernent  tempora  et  annos.  Haec  descriptio,  etsi 
hrevius  est,  tamen  res  magnas  cornplectitur,  et 
Astronomiae  studium  approbat.  Nam  ut  reliquas 
partes  omittam,  si  Sol  ideo  conditus  est,  ut  an- 
num  conficiat  et  gubernet,  necessaria  est  obser- 
vatio  cursus  Solis;  nam  sine  observatione  motus 
nulla  sunt  temporum  atque  annorum  discrimina. 
Quare  uon  obscurum  est  et  approbari  a  Deo,  et 
praecipi  observationem  coelestium  motuum.  Nec 
putemus  esse  leves  causas,  quare  nos  ad  hanc  do- 
ctrinam  hortetur  etiam  divina  autoritas.  Nam 
praeterquam  quod  utilitates  magnas  affert  ad 
communem  vitam,  etiam  monet  nos  hic  pulcher- 
rimus  ordo  motuum,  hanc  naturam  non  extilisse 
casu,  sed  ab  aeterna  mente  ortam  esse  et  guber- 
nari.  Proinde  valde  confirmat  in  animis  hone- 
stas  opiniones  de  Deo  et  de  providentia.  Itaque 
ex  Philosophis  soli  Epicurei  fuerunt  adeot,  quia 
haec  illustria  de  Deo  testimonia,  videlicet,  cer- 
tissimas  motuum  leges,  et  mirabilem  harmoniam 
aspicere  noluerunt.  Decet  igitur  hona  ingenia 
hanc  honestissimam  doctrinarn  amare,  et  quan- 
tum  fieri  potest,  aliquid  operae  in  tantarum  re- 
rum  inquisitionem  collocare.  Ac  facile  multa 
percipient  hi,  qui  mediocriter  iri  Arithmetica 
exercitati  sunt, 

Redeo  igitur  ad  Arithmeticen,  quoniam  de 
ea  praecipue  dicere  coeperam.  Postquam  autem 
utilitates  coinmemoravi,  quae  quidem  minime 
sunt  obscurae,  breviter  aliquid  adiiciendum  pu- 
tavi  de  facilitate.  Scio  deterreri  adolescentes  ab 
Melanth.   Oter.   Vol.    XI. 


his  artibus  opinione  difficultatis.      Sed  quod  atti- 
net  ad  initia  Arithmetices,  quae  in  scholis  tradi 
solent,   et  quae  ad  quotidianum  usum  conferun- 
tur,  vehementer  errant,  si  haec  putant  admodum 
difficilia  esse.      Ars  oritur  ex  natura  ipsa  mentis 
humanae,    et  habet  certissimas   demonstrationes. 
Quare  initia  nec  obscura,  nec  difficilia  esse  pos- 
sunt,  imo  priora  praecepta  adeo  perspicua  sunt, 
ut  pueri  etiam  ea  possint  assequi,  quia  tota  res 
a  natura  oritur.     Deinde  multiplicationis  el  divi- 
sionis  praecepta  aliquanto  plus  requirunt  diligen- 
tiae,  sed  tamen  causae   cito  perspici  possunt   ah 
attcntis.      Exercitationem  et   usum  requirit  haec 
ars,  iit  aliae  omnes.    Est  enim  verissimum  ,  quod 
ait  Anaxagoras,     manum  esse  causam  sapientiae, 
significans  sine   exercitatione    et  experientia   non 
posse  artes  recte  percipi.     Deinde  sicubi  est  ali- 
quid  difficultatis,  memineritis  nullam  esse  artem, 
quae  nihil  habeat  diffkultatis,     Et  erratis  profe- 
cto,  si  styli  exercitium  putatis  facilius  esse,  quarn 
haec   initia  Arithmetices:      nec    scholae    sunt    eo 
conditae   atque  constitutae,    ut  ignavis  ocium  ad 
perfruendas    ineplas    voluptates    concedatur,   sed 
requiruntstudia,  curam  et  acrem  animorum  con- 
tentionem.     Nec  vero  nego  multa  ab  Arithmeticis 
quaesita  et  animadversa  esse,    quae  procul  rece- 
dunt  a  capiu  imperitorum;  nam  artes  omnes  agi- 
tatione  crescunt.      Sed  ego  loquor  de  his  initiis, 
quae  et  vobis  tradi  solent  et  ad  usum  conferun- 
tur.      Quare  adolescentes  abiiciant  opinionem  dif- 
ficullatis,  et  magno  animo  et  quadam  curn  spe  ad 
hanc  artem  discendam  accedant:  quod  si  facient, 
deinde  et  rerum  suavitas  detinebit  eos,  et  sentient 
ipsa    rerum   serie   difhcultatem    rninui.      Exposui 
quae  utilitates  praecipue  petendae  sint  ex  Arith- 
metica  ,    dixi  etiam  de  facultate.     Reliquae  sunt 
aliae  utilitates,    sed  obscuriores,    de  quibus  non 
multa  dicam.      Verissimum  est,  caeteras  artes  fa- 
cilius   percipi,    cognita    Arithmetica.      Est  enim 
Arithmetica  inter  primas  artes,   quae  docet  diiu- 
dicare  ac  distribuere  unum  et  multa  ;   ostendit  or- 
dinein  rerum,  et  monet  confusa  evolvenda  et  dis- 
cernenda   esse.      Haec  sunt  initia  ratiocinationis 
in  bominibus.      Ideo  prima  est  numerorum  intel- 
ligentia,  idque  sensisse  opinor  Pythagoram,   cum 
definivit,  mentemessenumerum;   significavit  enim 
animam  esse  ratiocinatricem ,  quae  discernit  res, 
et  ordinem  animadvertit.    Haec  sunt  rnaxime  pro- 
pria   rnenti,    et   sunt   primae    mentis    functiones. 
Quare  apte  definivit,  mentem  esse  numerurn,  vi- 
19 

delicet,  numerantem.  Haec  causa  est,  cur -et 
veteres  Graeci  post  Grammaticen  mox  tradiderint 
Arithmeticen ,  deinde  tertio  loco  proponeb;mt 
Dialecticen,  quarto  Geometriam.  Videbant  enim 
Dialecticen  initia  sumere  ab  Arithmetica  ,  et  exer- 
citatio  multiplicationis  et  divisionis,  optime  prae- 
parat  ingenia  ad  Syllogismos.  Item  vis  demon- 
strationis  melius  intelligi  potcst,  cognita  Arith- 
metica:  quia  haec  habet  maxime  illustres  demon- 
strationes.  Praeterea  mnlti  loci  in  autoribus  oc- 
currunt,  qui  sine  hac  arte  non  possunt  intelligi. 
Pythagorici  figurate  usi  sunt  vocabulis  arithmeti- 
cis,  eaque  transtulerunt  ad  Physicam  et  ad  mo- 
ralem  Philosophiam.  Sic  enim  Pythagoras  Deum 
definivit:  Deus  est  excessus  maximi  numerorum 
supra  proximum  numerum.  Ita  voluit  siguificare, 
Deum  esse  unum,  et  quidem  snmmam  naturam. 
Nam  denarium  intelligit  maximum  numerum,  buic 
proximus  est  novenarius.  Excessus  supra  nove- 
narium  est  unitas:  hoc  modo  involverunt  nume- 
ris  totam  Philosophiam.  Etsi  autem  melius  est 
artes  proprie  tradere,  et  non  involvere  totas  figu- 
ris  et  aenigmatibus,  tamen  interdum  etiam  alii 
Philosophi,  qui  perspicue  Philosophiam  tradere 
voluerunt,  adhibent  exempla,  Arithmetica,  quae 
non  intelligere  turpe  est.  Plato  cum  dicit,  mu- 
tari  Resp.  propter  coelestes  causas,  quae  certas 
vicissitudines  rerum  efficiunt  in  civitatibus  et  im- 
periis,  inquit:  Quemadmodum  resistit  natura 
in  vocibus,  cum  sesquitertius  fundus  iungitur 
quinario,  id  est,  cum  cJia  TtOOaoiov  additur  Sia 
nh'T8 ,  hocest,  cum  completa  est  harmonia  did 
Tiaocdv.  Ita  cum  circumacta  est  itnperiorum  pe- 
riodus,  ruunt  et  mutantur  Respub.  Adiecit  et 
causam  hanc,  quia  cum  plani  cubi  complenlur  ad 
solidos  usque,  nec  enim  natura  ulterius  progre- 
ditur ,  multi  dissimiles  numeri  procreantur:  ita 
degeneres  cives,  qui  tamen  potiuntur  Repub.  ex 
praestantioribus  orti,  evertunt  Piespub.  paulatim 
\isque  ad  periodum.  Ilic  ne  vocabula  quidem  in- 
telliguntur  sine  Arithmetica.  Sed  hae  utililates 
leviores  sunt,  illae  sunt  maguae,  quas  supra  re- 
censui ,  quod  cum  in  multis  aliis  vitae  negociis 
hac  arte  opus  sit,  tum  vero  sine  ea  ad  illam  prae- 
stantissimam  Philosophiae  partem  de  rebus  coe- 
lestilms  nullus  pateat  aditus.  Haec  magna  et  gra- 
vis  causa  est,  quae  accendere  generosas  naturas 
ad  hanc  artem  debet,  quia  qui  expetunt  solidam 
doctrinam,  et  magnis  viris  dignam,  omnibus  in- 
geniis  viribus  contendere  debent,   ut  ad  caeteras 


communes  disciplinas  illam  partem  de  motibus  et 
effeclibus  coelestibus  adiuugant.  Hunc  virum,  qui 
universam  Philosophiam  animo  complexus,  arca- 
nas  causas  plurimarum  mutationum  in  natura,  et 
hominum  vita,  et  fontes  virtutis,  et  honestorum 
officiorum  intelligit,  recte  beatum  dixerimus,  sic- 
ut  et  Vergilius  sapientissime  dixit: 

Foelix  qui  potuit  reruin  cognoscere  causas. 

Dixi. 


Nr.  40. 


(au.  1536  ?) 


De  astronomia  et  geographia. 

In  Decl.m.  T.  I.  p.  364  sqq.,    Servest.  T.  I.  p.  315.  el  Ri- 
chard.  T,  I.  p.  403. 

Oratio  de  Astronomia  et  Geographia,  habita 
Witenbergae. 

Vetus  legitur  Sibyllae  oraculum  de  Athenis,  duas 
ei  pestes  exitio  futuras  esse,  fraudes,  et  Ducuin 
ignaviam.  Sed  si  communem  hominum  vitam  et 
interitus  R.egnorum  con.sideramus,  non  tam  Atbe- 
nis,  quam  omuibus  urbibus  ac  Imperiis  Sibylla 
vaticinata  est.  Olim  Germania  et  magniludine 
animorum  excellebat ,  et  in  consiliis  veritate,  can- 
dore  ac  fide.  Nunc  technis  certatur,  eluduntur 
recta  consilia,  vetus  illa  gloriae  militaris  cupidi- 
tas  et  fortitudo  extincta  est.  Ideo  videtis  nihil 
esse  praesidiorum  in  tanto  periculo  publico ,  non 
soluin  Germaniae,  sed  universae  reliquae  Euro- 
iae.  De  quo  cogitans,  maxime  angor  animo  de 
Ecclesia  et  de  nostris  studiis,  quibus  praecipue 
Turcica  barbaries  vastitatem  et  interitum  mina- 
tur.  Quanquam  igitur  impendent  fatales  poenae, 
ut  multa  sunt  non  solum  in  astris,  sed  etiam  in 
morihus  hominum,  signa,  tamen  hac  me  spe  sus- 
tento,  Ecclesi.is  Deo  curae  futuras  esse,  et  filium 
Dei  propugnaturum  nostros  coetus,  ut  Daniel 
praedixit.  Quare  haec  studia  nobis,  adolescen- 
tes,  non  sunt  abiicienda,  desperatione,  vel  prae- 
miorum  ,  vel  salutis.  Imo  eo  ardentius  excitanda 
sunt,  ut  etiam  inter  medios  hostes  conserventur, 
si  ita  ferent  fata.  Et  quoniam  hi  nostri  coetus 
pars  sunt  Ecclesiae,  quoties  convenimus,  quoties 
de  studiis  cogitamus,  accedant  pia  vota,  et  oremus 
Deum ,  Patrem  liberatoris  nostri  Iesu  Christi,  ut 
Ecclesiam  et  honesta  studia  defendat,  nos  servet 

«ic  regat.  Haec  praefari  volui,  quia  in  his  con- 
gressibus  praecipue  decet  nos,  ut  tle  studiis,  ita 
de  communibus  periculis  cogitare,  et  coniungere 
vota.  Nam  et  ad  hos  congrcssus  dictum  Christi 
pertinet,  cum  ait:  Se  interfuturum,  ubicunque 
duo,  aut  tres,  in  nomine  ipsius  convenerint. 
Cum  autem  hoc  loco  mihi  necessitatem  dicendi 
imponat  officii  ratio ,  constitui  potissimum  de  ea 
arte  dicere,  quam  profiteor,  videliret,  de  doctri- 
na,  quae  leges  motuum  coelestium  tradit,  et  ma- 
gnitudincs,  spacia,  intervalla,  metas  regionum 
monstrat.  Etsi  enim  srio  in  hac  schola ,  has  di- 
vinas  artes  non  vituperari,  tamen  qnia  segnius 
coluntur,  qn.nri  oportebat,  nostri  est  officii,  quan- 
tum  possurnus  adulescentum  studia  omni  ratione 
accendere,  atque  excitare,  eaque  in  re  optarim 
nos  a  principibus  adiuvari,  sicut  in  Aegypto  Re- 
gum  liber.ditas  invitavit  ingenia  ad  has  artes  co- 
lendas  et  illustrandas,  et  recens  ante  trecentos  an- 
nos  cum  Latini  homines,  ne  umbram  quidem  hu- 
ius  doctrinae  tenercnt,  Iugeniosissimus  Princeps 
Friedericus  secundus  Imp.  ex  Arabum  monumen- 
tis  eam  transfundi  in  Latinum  sermonem,  et  ut- 
cunque  instaurari  magno  sumptu  curavit.  Ac 
multa  extant  testimonia  ,  quae  ostendunt  his  slu- 
diis  vetustissimos  Reges  deditos  fuisse,  ut  Atlan- 
tem,  Orionem,  Chironem.  Ideo  enim  nomina 
eorum  stellis,  grata  posteritas  attribuit,  ut  signi- 
ficaret  se  ab  illis  doctrinam  de  motibus  coelestibus 
et  anni  descriptionem  accepisse.  Et  Caesar  de  se 
inquit  apud  Lucanum:  Media  inter  praelia  sem- 
per,  stellarum  coelique  plagis,  superisque  vacavi. 
Constat  nunc  quoque  lmperat.  Carolum  Quin- 
turn,  et  intelligere  (Joctrinain  coelestem  pene  ut 
artificem,  adeoque  amare,  ut  cum  sibi  aliquod 
intervallum  ad  quietem  sumit,  non  ludis  aut  vo- 
luptatibus  animum  relaxet,  sed  huius  dulcissimae 
doctrinae  disputationibus.  Scio  sedentem  in  ther- 
mis,  cum  pedis  curationi  vacare  eum  necesse  esset, 
ocium  fefellisse  interdum  horologiis  arlificiose  de- 
scribendis.  Scio  diligentissimum  esse  in  quae- 
renda  longitudine  et  latitndine  regionum,  in  stel- 
lis  conferendis  ad  regionum  situs,  ut  navigans 
coeli  contuitu  cursum  dirigere  possit.  Quid  ho- 
nestius  est  magno  principe,  quam  defessum  ani- 
mum  tali  voluptate  recreare. 

Lltinam  vero  hoc  honestissimum  excmplum 
caeteri  imitarentur,  et  ingeniis  praemia  propone- 
rent,  quod  si  fieret ,  conservari  haeartes,  et  ma- 
gis  illustrari    possent.      Sed  saepe  mihi  venit  in 


rnentem ,  una  cum  coelo  eas  senescere  et  paulatim 
extingui,  et  earum  interitu  portendi  finem  mundi. 
Interea  tamen  generosae  mentes,  coelo  ortae ,  de 
patria  cogitent,  hanc  interdum  contemplentur, 
et  statuant  non  frustra  hoc  pulcherrimum  spe- 
ctaculum  coelestium  corporum  et  motuuin  homi- 
nibus  propositum  esse,  et  harum  admirahilium 
rerum  ordinem  inquirant,  quod  cum  per  sese 
hominis  naturae  maxime  congruit,  tum  vero  uti- 
litates  ad  vitam  magnas  adfert,  quarum  aliquas 
breviter,  ut  fert  ratio  temporis,  exponam,  ac 
tanturn  de  motuum  doctrina  et  regionum  metis 
dicam,  omissa  divinatrice  parte,  ne  quod  mihi 
certamen  accersam. 

Ut  autem  in  omnibus  rebns  a  Deo  ordiri  re- 
ctissimum  est ,  ita  in  hac  qnasi  deliberatione  de 
studiis,  cum  coelum  ipsum  contemplahimur,  ve- 
niat  in  mentem  Architecti.  Hunc  cogitemus,  nec 
frustra  hunc  mirandum  ordinem  instituisse,  nec 
frustra  generi  humano  noticiam  horum  motuum 
tradidisse.  Haec  si  quis  non  cogitat,  quantum  a 
Cyclope  illo  distat,  qui  in  antro  degens,  nec  in 
coelum  aspicit ,  nec  numen  ullum  aeternum  vere- 
tur?  Si  quis  autem  ut  hominis  naturae  convenit, 
Dei  munera  magnifacit,  is  statuet  magnarum  uti- 
litatum  causa  has  motuum  leges  institutas,  et  do- 
ctiinam  traditam  esse.  Utilitas  motuum  omnibus 
posita  est  ob  oculos.  Quid  ad  animantium  con- 
servationem  gratius  est  vicibus  dierum  et  noctium, 
quid  ad  terrae  foecunditatem,  ad  fruges  procrean- 
das,  et  alenda  animantia  utilius,  quam  veris,  aesta- 
tis,  antumni  et  hyemis  dissimiles  tempestates?  in 
quibus  diligentia  artificis  tanta  fuit,  non  modo  ut 
spacia  temporum  Solis  et  Lunae  motibus  metienda 
proposuerit,  sed  vires  etiam  addidit,  ut  terra  alias 
foecundo  calore  tepefieret,  alias  rigaretur,  alias 
aresceret,  alias  astricta  gelu  quiesceret.  Haec  ut 
arte  facta  esse  intelligeremus,  certorum  siderum 
Ortus  et  Occasus,  singulis  anni  partibus  conve- 
nientes,  Soli  audiunxit.  Post  sementem  vernam 
occidunt  Hyades,  quod  Plinius  inquit,  sidus  esse 
vehemens  et  terra  marique  turbidum.  Id  ita  in- 
stitutum  est,  quia  terrae  eo  tempore  rigatione 
opus  est. 

In  messe  opus  est  siccis  tempestatibus.  Tunc 
igitur  Canicula  aestus  auget.  Sic  reliquis  anni 
partibus  conveniunt  certi  ortus  aut  occasus.  Hae 
utilitates  notae  sunt,  quae  ut  Xenophon  ait,  te- 
stantur  Architectum,  cum  tam  studiose  nostrae 
19  * 

necessitati  prospexerit,  valde  amantem  esse  nostri 
generis,  seu  ut  ipse  ait,  (pilav&QWTior.  Sed 
haec  fortasse  sine  doctrina  observari  possunt, 
quanquam  ordo  magis  conspicitur,  cum  accedit 
eruditio.  Dicam  igitur  de  iis  utilitatibus,  quae 
amitterentur ,  neglecta  doctrina.  Erunt,  inquit 
Moises,  in  signa,  tempora,  dies  et  annos.  Hic 
coeleste  oraculum  praecipit  generi  humano,  ut 
certas  anni  metas  divinitus  propositas,  discat  ob- 
servare,  et  intervalla  annorum  consideret.  Quod 
sine  eruditione  et  motuum  cognitione  nequaquam 
fieri  potest.  Addidit  igitur  Deus  nobis  umbram 
doctricem,  ut  aequinoctia  et  Solis  conversiones 
observare  possemus,  addidit  numerorum  et  men- 
surarum  scientiam,  quae  mentes  in  coelum  sub- 
vebit,  ut  cerlas  vias  Luminum,  ac  metas  quasi 
oculis  signare  possimus.  Itaque  et  primi  paren- 
tes  et  deinceps  gentes  eruditiores,  et  in  bis  inge- 
niosissimi,  semper  elaborarunt  in  observando  anni 
circuitu,  ut  certam  temporum  seriem  conservarent, 
quorum  et  beneficium  gratum  nobis  esse  debet,  et 
laudanda  solertia ,  diligentia,  assiduitas,  volun- 
tas  bene  merendi  de  genere  humano.  Sunt  autem 
solertiae  et  diligentiae  testimonia  illustria  multa, 
utEclipsium  praedictiones,  et  ipsa  anni  descriptio, 
cuius  circuitus,  ut  quantum  fieri  posset,  certis- 
sime  comprebenderetur. 

Varie  certatum  est.  Vetustissimi  reditum  So- 
lis  ad  certam  stellam  fixam ,  verum  anni  spacium 
esse  senserunt.  Deinde  cum  aliquot  seculis  post 
animadversum  esset,  stellas  progressas  esse,  quae- 
renda  fuit  alia  via.  Quare  Meto,  quem  Athenis 
vixisse  scribunt,  avus  opinor  Empedoclis,  de- 
scripsit  annum  esse  reditum  in  idem  solstitii  aesti- 
vi  punctum.  Quia  enim  Atheniensibus  anni  ini- 
tium  erat  solstitium  aestivum,  in  eo  metam  po- 
tius  constituit.  Deinde,  post  Alexandri  aetatem, 
Hipparchus  maluit  observare  aequinoclia  quam 
solstitia,  quia  aliquot  diebus  circa  solstitia  va- 
riatio  declinationis  ad  aequinoctialem  sensu  de- 
prehendi  non  potest.  Definiit  ergo  Hipparchus 
annnm  esse  reditum  Solis  in  idem  aequinoctii  pun- 
ctum.  Hunc  secutus  Ptolomaeus ,  et  suas  obser- 
vationes  conferens,  tandem  anni  ralionem  tradi- 
dit  constantiorem  superioribus,  videlicet  dierum 
trecentorum  sexaginta  quinque,  horarum  sex,  mi- 
nus  trecentissima  parte  diei.  Nondum  haec  dili- 
gentia  satisfecit  posterioribus.  Nam  post  Ptolo- 
maeum  Albategnius  anno  septingentesimo  quadra- 
gesimo  tertio,  videlicet  ante  hanc  nostram  aetatem, 


circiter  sexcentesimum  annum,  deprehendit  post 
Ptolomaeum  opus  esse  emendatione.  Deinde  rur- 
sus  eruditissimi  homines  primam  viam  cum  qua- 
dam  correctione  secuti,  maluerunt  annum  esse 
reditum  Solis  ad  certam  stellam  fixam,  cum  hoc 
modo  longioribus  spaciis  minor  inaequalitas  cir- 
cuitus  anni  adpareat. 

Haec  eo  recensui,  ut  diligentiam  summorum 
virorum  admiremini,  qui  certos  Fastos,  certam 
anni  descriptionem  nobis  tradere  studuerunt.  Iam 
cogitate,  quantum  hoc  sit  beneficium.  Nisi  enim 
artifices  hanc  temporum  seriem  nobis  conservas- 
sent,  quae  essent  religionum  atque  omniurn  hi- 
storiarum  tenebrae,  quae  confusio  totius  vitae? 
Non  animis  retro  legere  mundi  initia  possemus, 
non  sciremus  quae  religiones  priores,  quae  poste- 
riores  fuissent:  esset  ignota  series  imperiorum, 
nescirentur  Ecclesiae  initia  et  propagatio.  Has 
tantas  res  ut  sciremus,  Deus  et  praecipit,  ut  di- 
scamus  quid  sit  annus,  et  monstrat  annum  conti- 
nere  menses  duodecim  ,  et  initia  in  aequinoctio 
constituit.  Haec  primis  hominibus  doctrinae  hu- 
ius  semina  fuerunt.  Quare  coelesti  illa  voce  ad- 
moniti,  utilitates  expendamus,  et  Dei  donum 
amplectamur,  amemus  et  excolamus.  Coniun- 
ctae  artes  sunt  doctrina,  de  motibus  coelestibus  et 
Geograpbia,  nec  divelli  possunt.  Quis  est  autem 
adeo  imperitus  communis  vitae,  adeo  sine  sensu 
communi,  ut  arbitretur  vitam  carere  posse  hac 
arte,  monstrante  situs  regionum,  intervalla,  na- 
turas? 

Nulla  navigatio,  nullum  iter  paulo  longius 
suscipi,  aut  certe  gubernari  potest,  ab  huius  artis 
ignaris.  Quid  in  scripturis  propheticis,  quo- 
modo  vagata  sit  Ecclesia,  quae  res  ubi  gestae  sint, 
unde  iudicari  posset,  si  deesset  haec  artificiosa  re- 
gionum  descriptio.  Quotidie  in  precibus  intuen- 
da  est  regio,  in  qua  filius  Dei  versatus  est,  et  vi- 
ctima  factus,  cogitandus  est  locus,  in  quo  pri- 
mum  sonuit  vox  coelestis.  Sic  enim  vult  Deus 
invocari,  ut  simul  de  sacrificio  filii  cogitemus,  et 
de  promissionibus.  In  hisce  locis  cum  quotidie 
sistere  animi  vota  debeant,  quanta  est  ignavia, 
non  cogitare  ubi  terrarum  sita  sint.  Haec  spe- 
ctare  etiam  indocti  cupiunt  in  picturis.  Ac  nisi 
ars  extaret,  omnes  homines  infinitum  quiddam 
esse  terram  cogitarent,  ac  tantum  earum  regio- 
num  spacia  et  intervalla  scirent,  quae  adiissent. 
Iiinc  multi  graves  errores  in  vita  orirentur.  Nunc 
vero   quam  gratum,    quam  utile  est  mente  com- 

plecti  totum  terrae  ambitum,  et  quidem  certa,  fa- 
cili  et  compendiaria  supputatione  comprehensum, 
quem  si  cogitatioue  tanquam  oculis  totum  con- 
templeris,  possis  etiam  mirari  parvitatem,  cum 
sit  nostrorum  miliariorum  quinquies  mille  qua- 
dringentorum.  Haec  sine  doctrina  motuum  coe- 
lestium  includi  certis  descriptionibus,  quasi  limi- 
tibus  non  poterant.  Iam  quanta  suavitas  ac  dul- 
cedo  sit  huius  doctrinae,  dicerem,  si  verbis  ex- 
ponere  possem.  Sed  haec  experiundo  cognoscen- 
da  est.  Sua  cuique  naturae  propriissima  actio 
iucundissima  est,  ut  nare  piscibus,  modulari 
Lusciniae,  ita  homines  magna  voluptate  adfici 
necesse  est,  cum  naturam  totam  rerum  aspiciunt, 
cum  numerorum  et  magnitudinum  proportiones 
inveniunt,  cum  coelestiurn  et  inferiorum  corpo- 
rum  harmoniarn  etconsensum  deprehendunt,  cum 
vident  omnia  certa  lege  condita  esse,  ut  nos  de 
Architecto  admoneant.  Ad  hanc  considerationem 
cum  nati  simus,  necesse  est  eam  voluptati  esse 
non  monstrosis,  non  distortis  naturis.  Etsi  au- 
tem  initio  praefatus  sum  ,  me  non  dicturum  esse 
de  paite  divinatrice,  tamen  hoc  addam,  hanc 
ipsam  doctrinem  motuum  coelestium  per  sese  iiav- 
Tiy.rjv  esse,  et  praecipuam  ac  certissimam  divina- 
tionem  gubernantem  vitae  summam.  Nam  hae 
leges  motuum,  testantur  mundum  non  casu  ortum 
esse,  sed  a  mente  aeterna  conditum,  et  huic  con- 
ditori  humanam  naturam  curae  esse.  Haec  cum 
perspicue  demonstrent  leges  motuum ,  negari  non 
potest,  hanc  doctrinam  vere  esse  juavTixrjv  de  re 
maxima.  Nam  haec  deDeo  et  de  providentia  sen- 
tentia,  profecto  ad  virtutem  anirnos  exuscitat. 
Praedicit  Physicus  pluvias,  si  spirent  Austri  vel 
Zephyri ,  siBoreas,  serenitatem.  Quanto  utilior 
divinatio  est,  confirmare  animos  de  providentia, 
ne  casu  mundum  extitisse  somnient?  Magna 
causa  fuit,  cur  Deus  haec  de  se  testimonia  nobis 
proposuerit.  Nam  cum  didicimus  inde,  esseDeum 
gubernatorem  omnium ,  intelligimus,  ei  paren- 
durn  esse,  agnoscimus  ordinem  ab  ipso,  etin  men- 
tibus  nostris  et  in  politica  societate  institutum  esse, 
et  sancitas  poenas  conturbautium  hunc  ordinem, 
quas  ne  Gigantes  qnidem,  vel  si  ausint  ad  se  com- 
muniendos  imponerePelioOssan,  effugere  queant. 
Denique  multa  de  Deo  et  de  moribus  rnonet  coe- 
lestium  legum  ordo,  testificans  ad  humani  generis 
utilitatem  has  rerum  vices  conditas  esse.  Quare 
Plato  prudenter  dixit,  eum  virum  tantum  beatum 
esse,  qui  hanc  doctrinam  didicerit,  hunc  mores 


posse  regere,  hunc  moderatum,  iustum  et  utilem 
civibus  fore.  Ac  addo  verba  Platonis,  ut  tanti 
viri  vox  et  autoritas  vos  ad  amorem  et  studium  ha- 
rum  optimarum  artium  exuscitet.  Unum  est  na- 
turae  vinculum,  doctrina  numerorum,  figurarurn 
et  motuum  coelestium,  ac  si  quis  aliam  viam  ad 
discendum  quaeret,  fortunam  invocet,  ut  dici 
solet.  Nam  sine  his  nemo  in  civitatibus  unquam 
beatus  existet.  Hic  modus  est,  haec  educatio, 
haec  disciplina,  seu  facilis  scu  difficilis.  Per  hanc 
ire  necesse  est,  nec  fas  est  negligere  Deum,  qui 
gratam  de  se  famam  in  his  artibus  generi  humano 
tribuit.  Haec  sunt  Platonis  verba,  in  quibus  co- 
gitate,  quam  sapienter  dictnm  sit,  gratam  Dei  fa- 
mam  audiri  in  his  artibus,  hoc  est,  numerorum 
ordinis  et  coelestium  corporum  cognitione  neces- 
sario  nos  statuere  rnundum  a  rnente  aeterna  con- 
ditum  esse.  Vere  igitur  haec  ipsa  doctrina,  de 
qua  loquimur,  est  {lavTiy.rj,  etiarn  si  reliquas  di- 
vinationes  non  scrutemur,  de  mutationibus  aeris 
et  corporum  nostrorum,  quarum  non  omnino 
nulla  est  utilitas,  si  intra  iustas  metas  conti- 
neantur. 

Curn  igitur  doctrina  de  motibus  coelestibus 
plena  sit  eruditionis,  cum  sit  utilis  vitae  ad  tem- 
porum  et  regionum  distinctionem,  cnm  sit  dul- 
cissima,  cum  confirmet  in  animis  honestam  de 
Deo  sententiam,  cumque  sit  occasio  discendi,  bona 
ingenia  adhorlor,  ut  in  haec  studia  incumbant, 
et  sua,  et  Reipub.  causa,  cui  honestas  artes,  vitae 
utiles  conservare  debemus.      Dixi. 


No   41. 


an.  1536. 


Latis  vitae  sclwlast. 


In  Declam.  T.  I.   p.466S<1q.,    Serv.  T.  I.  p.  405. ,    Richard. 
T.  1.  P.  120. 

De  laude  vitae  scholasiicae  oratio,  dicta  a  D. 
Me l ch.  Fendio  in  promoiione  Magistrorum. 

Cum  considero  eos,  qui  in  hunc  locum  ad  dicen- 
dum  prodeunt,  vel  argumenti  novitate,  vel  elo- 
quentia  piacere,  animadverto  mihi  valde  opus 
esse  humanitate  atque  aequitate  vestra.  Nam  ar- 
gumentum  novum,  quod  quidem  huic  loco  con- 
venire  videretur,  nullum  reperiebam ,  nec  per- 
vulgatis  addere  aliquid  splendoris  dicendo  possum. 

Cam  autem  publici  officii  ratio  imponat  mihi  di- 
cendi  necessitatem ,  erit  humanitatis  vestrae,  ut 
vos  quoque  aequitate  vestra  publicum  morem  con- 
servetis,  me  non  gravatim  audire,  et  orationem 
meam  boni  consulere. 

Decrevi  autem  dicere  de  dignitate  vitae  sclio- 
lasticae,  deque  comparatione  vestri  ordinis  cum 
caeteris  ordinibus  et  vitae  generibus:  neque  ego 
non  video  quantum,  quam  amplum  argumentum 
susceperim.  Sed  quanquam  pertexi  nunc  non  po- 
terit,  tamen  utile  erit  capita  rerum  attigisse. 
Quemadmodum  autem  Medici  in  praeceptis  vale- 
tudinis  monent,  ut  aeris  qnalitatem,  in  quo  ver- 
samur,  diligenter  observemus:  ita  magnopere 
conducit,  genus  vitae  intelligere,  in  quo  vel  no- 
stro,  vel  alieno  iudicio  collocati  sumus.  Et  est 
quaedam  Philosophiae  pars,  gradus  humano- 
rum  officiorum  ,  atque  ordinis  considerare  et  recte 
discernere.  Deinde  nescio  quid  aliis  accidat,  mihi 
quidem  in  hac  fortunae  tenuitate,  et  in  his  difficul- 
tatibus,  quibus  conflictor,  haec  res  aliquid  solatii 
affert,  quod  hoc  vitae  genus  et  sanctissimum  et 
hominis  naturae  convenientissimum,  et  vitae  uti- 
lissimum  esse  cogito.  Cum  haec  bona  colligo, 
fero  aequiore  animo  incommoda,  quae  comitan- 
tur  hanc  vitam,  quae  sunt  plurima;  nam  ad  ipsos 
studiorum  labores  accedit  paupertas,  quam  per- 
ferre  posse,  magnitudo  animi  est  non  vulgaris: 
adde  quod  superbissime  contemnimur,  non  so- 
lum  ab  imperitis,  a  mercatoribus,  centauris,  sed 
etiam  ab  illis  semideis,  qui  regnant  in  aulis,  pro- 
pter  opinionem  doctrinae,  aut  sapientiae.  Po- 
stremo  non  tantum  contemnimur,  sed  etiam  in 
odio  sumus.  Haec  incommoda  quam  non  sint 
Ievia,  res  ostendit,  deterrent  enim  plurimos  a  li- 
teris.  Ego  tamen  non  dubito  ea  hic  commemo- 
rare,  ut  cogitetis  fortitudinem  quandam  esse,  in- 
ter  has  difficultates  non  abiicere  literas;  deinde 
monebo,  ut  his  malis  opponatis  vera  et  non  fu- 
cata  huius  vitae  scholasticae  bona. 

Initio  autem  praefari  volo  ,  me  nibil  de  di- 
gnitate  cuiusquam  ordinis  detraheie.  INon  dele- 
ctor  illa  Cynica  Philosophia,  quae  vituperat 
omnes  artes,  omnia  vitae  genera.  Melius  et  hu- 
manius,  inqnit  Aristoteles,  civitatem  non  ex  Me- 
dico  et  Medico,  sed  ex  Mediro  et  Agricola  con- 
stare,  hoc  est,  ex  multis  ordinibus.  Quare  sin- 
gulis  tribuo  suum  honorem.  Sed  gradus  consi- 
derandi  sunt,    quos  plerunque  stulti  conturbant. 


Sic  igitur  statuetis  vitam  scholasticam  primum  ne- 
cessariam  esse  Pieipub.  et  maximas  ad  communem 
vitam  ulilitates  afferre,  deinde  et  sanctissimam  ac 
Deo  gratissimam  esse,  postremo  etiam  iucundis- 
simam.  Et  quidem  tantas  ad  vitam  utilitates  ex 
vita  scholastica  pervenire,  tantum  in  hac  esse  ve- 
rae  dignitatis,  ut  quamvis  titulo  praestent  PiegeS 
et  Episcopi,  tamen  reipsa  par  sit  illis  ordo  scho- 
lasticus.  Hoc  cum  animo  constitueritis,  etiam 
opera  danda  erit,  ut  hanc  vitam  omni  studio  or- 
netis,  ut  fortiter  labores  et  omnes  difficultates 
perferatis,  quae  comitantur  hoc  vitae  genus. 

Sed  quas  tandem  ob  causas  usque  adeo  lau- 
damus  vitam  scholasticam?  Vulgus  iudicat  esse 
ociosam  vitam,  atque  inde  scholasticam  appella- 
rnnt ;  Latini  nuncuparunt  ludos  hos  conventus 
discentium.  Quid  autem  dignitatis  in  ociosa  vita, 
aut  in  ludis  esse  potest?  De  his  appellationibus 
postea  dicam.  Prius  enim  ostendam,  minimum 
esse  ocii  in  hac  nostra  mililia:  nec  ludum  esse 
baec  studia  literarum,  sed  seriam  inquisitionem 
maximarum  rerum. 

Duae  res  sunt,  quibus  nibil  melius  ac  divi- 
nius  habet  humana  natura,  videlicet  veritas  et 
iustitia.  Harum  inquisitio  et  explicatio  commen- 
data  est  scholis.  Nec  vero  obscurnm  est,  verita- 
tis  et  iustitiae  cognitionem  maxime  necessariam 
esse  ad  bene  vivendum  et  utilitates  ad  vitam  maxi- 
mas  affere.  Non  enirn  sine  doctrina  religiones 
coli,  non  leges  condi  aut  retineri  possunt.  Quanto 
praesidio  destitnta  esset  vita,  si  medicinam  nemo 
disceret  aut  doceret  ?  Quantis  ornamentis  caren- 
dum  esset,  si  nemo  disceret  Mathemata ,  si  nulla 
temporum  discrimina  tenerentur,  si  res  veteres 
^t  historiae  mandatae  literis  ignotae  essent?  Ho- 
rum  commodorum  magnitudo  vobis  quidem,  qui 
in  his  studiis  versamini,  nota  est.  Quare  facile 
iudicabitis  partem  Pieip.  necessariam  esse  scholas 
et  quidem  praecipuas  utilitates  inde  ad  communem 
vitam  pervenire.  Quis  enim  non  videt  religio- 
nibus,  legibus  et  literis  ,  in  vita  magis  opus  esse, 
rjuam  fabris  ant  cerdonibus? 

Sed  illud  disputant  quidam,  Ecclesias,  au- 
lam,  forum,  sedes  esse  veritatis  et  iustitiae,  ma- 
gis  quam  scholas.  Vocant  scholasticam  vitam 
umbratilem,  quod  ibi  in  ocio  ingenia  exerceantur, 
illic  aiunt,  veritatem  et  iustitiam  in  acie  versari. 
Moderati  animi  est  et  bene  instituti,  reverenter 
sentire  de  Ecclesiis,  de  aulis  et  foro.     Ac  debent 

quidem  in  illis  locis  regnare  veritas  et  iustitia. 
Sed  constat  ex  scholis  in  illa  loca  haec  ornamenta 
afferri.  Qualis  enim  esset  doctrina  in  templis,  si 
in  scholis  res  non  essent  agitatae  et  illustratae? 
Oualis  esset  aulicorum  consiliorum  et  fori  barha- 
ries,  si  non  extaret  quaedam  erudita  iuris  doctri- 
na?  Deinde  hoc  interest,  de  omnihus  magnis 
rehus  scholae  consuluntur,  scholae  pronunciant, 
non  Episcopi,  autaulici,  aut  causidici.  Postre- 
mo  in  scholis  est  simplex  studium  rerum  inqui- 
rendarum  et  patefaciendarum.  InEcclesiis  multa 
in  popularihus  concionihus  dicuntur  improprie, 
multa  etiam  quia  populus  non  potest  assequi, 
praetereuntur.  lam  in  aulis  et  foro  horrihile  est 
dictu,  quantum  sit  Sophistices.  Itaque  saepe  mihi 
venit  in  mentem  veteris  fabulae  de  Astrea  ,  quam 
ferunt  pulsam  civitatihus,  postea  in  rure  diu  soli- 
tam  agricolis  concionari.  Ita  mihi  videtnr  prope- 
modum  pulsa  ex  aulis,  ex  foro,  ex  templis  et  aliis 
hominum  coetibus  Astrea,  hoc  est,  veritatis  et 
iusticiae  doctrina,  adhuc  haerere  in  scholis.  Ouare 
cum  minus  sit  sophistices  in  scholis,  quam  alibi, 
cum  honis  unum  hoc  sit  studium  eruendae  veri- 
tatis,  summa  laus  esse  debebit  vitae  scholasticae, 
quae  quidem  imago  quaedam  est  illius  beatissimi 
status ,  in  quo  aurea  illa  aetate  vivebant  homines, 
si  qua  fuit,  aut  certe  victuri  erant,  si  fuisset  illa 
aurea  aetas,  si  nalura  hominum  fuisset  immunis 
a  peccati  labe  et  a  morte.  Quid.enim  tunc  fuisset 
vita  hominum,  nisi  iucundissima  quaedam  schola, 
in  qua  seniores  et  praestantiores  de  rcbus  divinis, 
de  natura  rerum ,  de  immortalitate  humaiiorum 
animorum,  de  coelestihus  motibus,  de  omnibus 
vitae  officiis  docuissent  reliquos?  In  hac  Philo- 
sophia  et  hniusmodi  disputationibus  tempus  omne 
consumpsissent  seniores  et  iuniores.  Nec  aliam 
vitam  fuisse  Adae  et  similium  principum  virorum 
iudico.  Huius  beatissimi  status  imago  est  vita 
scholastica. 

Dixi  brevissime  de  necessitate  et  de  utilitati- 
bus,  addam  etiam  de  sanctitate  huius  vitae.  Nul- 
lum  Deo  gratius  est  officium,  quam  veritatis  et 
iusticiae  studium  et  propagatio.  Nam  haec  sunt 
praecipua  Dei  dona,  in  quibus  Dei  praesentia  ma- 
xime  cerni  potest.  Haec  Dens  praecipue  conser- 
vari  postulat ,  imo  ad  hunc  finem  praecipue  con- 
diti  sunt  homines,  nt  alii  alios  doceant  de  Deo  et 
aliis  rebus  bonis.  Ad  hanc  utilitatem  addita  est 
divinitus  humano  generi  sermonis  communicatio. 
Quare  non  dubium   est,    quin  hoc  vitae  genus, 


quod  in  docendo  et  discendo  versatur,  Deo  gra- 
tissimum  sit,  et  hoc  nomine  antecellant  scholae 
ternplis  et  aulis,  quia  maius  est  studium  verit.itis 
in  scholis.  Quare  si  quis  sanctum  vitae  institu- 
tum  quaerit,  non  abdat  se  in  solitudines,  non 
putet  aliud  esse  sacratius  vitae  genus,  sed  in  his 
discentium  conventibns  maneat,  hic  conetur  bene 
mereri  de  genere  humano,  doceat  alios,  et  sciat 
hoc  officium  prodesse  ad  conservationem  et  pro- 
pagationem  optimarum  rerum ,  erudiat  ambigen- 
tes  conscientias,  respondeat  de  iure,  deque  omni- 
bus  vitae  officiis,  inquirat  rerum  naturam,  mor- 
borum  remedia,  causas  mutationum  in  natura, 
motus  et  effectus  coelestes,  praeparet  iuventutem 
ad  maiores  artes,  enarret  historias,  mandet  literis 
res  gestas,  illustret  artes:  haec  quisque  qui  facit, 
Deo  gratissimum  cultum  praestat,  et  de  genere  hu- 
mano  praeclare  meretur;  conservat  enim  doctri- 
nam  utilissimam  vitae,  format  mores,  iudicia  ho- 
minum,  retinet  pacem,  mitigat  multa  mala  pu- 
blica.  Tale  vitae  genus  non  solum  praestat  mo- 
nastico,  sed  vere  divinum  est. 

Cicero  reprehendit  Platonem,  quod  dixerit, 
Philosophos,  tametsi  abstineant  a  fleipub.  admi- 
nistratione,  tamen  iustos  esse,  propter  hanc  ipsam 
magnarum  rerum  inquisitionern.  Sed  Piato  re- 
ctissime  sensit.  Est  enim  iusticia,  suum  quem- 
que  officium  facere  et  fruclum  eius  officii  conferre 
ad  communem  salutem  generis  humani.  Id  ma- 
xime  facit  Philosophus,  qui  religiones,  rerum 
naturam  ,  causas  omnium  hunestorum  officiorum, 
ieges  explicat,  et  has  res  divinas  caeteris  impertit, 
artes  illuslrat,  aut  docet;  denique  qui  veritatis  et 
iustitiae  doctrinam  conferre  ad  aliorum  utilitatem 
studet.  Nec  putemus  melius  mereri  de  genere  hu- 
mano  vel  causidicos  aliquos,  qui  in  foro  contro- 
versias,  aut  exponunt,  aut  dirimunt,  vel  aediles 
qui  pontes  aliquos  faciunt,  vel  mercatores  qui 
iusto  precio  res  utiles  important.  Piecte  igitur 
Plato  dixit,  iustos  esse  Philosophos,  qui  doctri- 
nam  utilem  vitae  tradun'.  Non  gessit  Magistra- 
tus  Isocrates,  sed  eonsilits  suis  gubernavit  Impe- 
ratorem  laudatissimum  Timotheum,  et  formavit 
ingenia  multorum  ,  qui  postea  in  Repub.  princi- 
pes  extiterunt.  Nec  melius  de  Pvepub.  meritus 
est  Aeschines  causidicus,  quam  Aristoteles,  qui 
etsi  nec  Magistratus  gessit ,  nec  causas  egit,  ta- 
men  Alexandrum  et  multos  alios  Principes  finxit 
ad  iusticiam  et  beneficentiam.  Deinde  hodie 
j  etiam    bene    meretur   de  Repub.   reliquit    monu- 

menta  utilia  ad  religiones  et  leges  interpretandas, 
parit  Medicos,  et  iudicia  multorum  format,  qui 
in  foro  et  negociis  versantur.  Aso  Iurisconsul- 
tus  gubernavit  magnam  Italiae  partem.  Nec 
tamen  minus  de  Repub.  meretur  Bartolus,  qui 
in  schola  tantum  vixit.  Philippus  Medicus  Ale- 
xandri  exercitum  secutus  est,  ac  Ptegem  ipsum  in- 
eenti  periculo  liberavit.  Neque  tamen  minus  de 
Repub.  meretur  Galenus,  qui  nullum  exercitum 
secutus  est,  sed  in  schola  assedit,  et  scripsit  do- 
ctrinae  suae  monumenta. 

Cum  igitur  non  aliud  vitae  genus  ulilius  sit 
generi  humano,  aut  magis  necessarium,  aut  san- 
ctius,  quam  vita  scholastica,  satis  intelligi  potest, 
hunc  esse  praestantissimum  vitae  gradum.  Hac 
vera  laude  moveri  bona  ingenia  decet,  ut  magis 
ament  vitam  scholasticam,  et  adhibeant  studium  et 
diligenliam  dignam  tanta  professione,  et  ornent 
eam  optimis  moribus.  Quid  est  enim  turpius, 
quam  quod  mulli  in  scholis  ita  degunt,  primum, 
ut  non  intelligant  suum  officium;  deinde,  ut  hoc 
ocium  literarium  collocent  in  turpissimas  volupta- 
tes  et  sumant  sibi  licentiam  omnium  scelerum, 
quasi  scholae  non  veritatis  etiusticiae,  sed  petu- 
lantiae  officinae  essent.  Quo  animo  homines  pii 
veniunt  in  templa  ad  facienda  sacra,  eodem  animo 
vos  quoque  in  scholas  accedere  oportuit;  hic  enim 
res  divinae  tractantur.  Et  magna  cura  adhibenda 
est,  ut  nostra  sacra  recte  faciamus,  ne  nostra  in- 
scitia  aut  aliqua  alia  cnlpa  artes  corrumpantur. 
Non  minus  piaculum  est,  corrumpere  artes,  quam 
ceremonias  in  templis  contumelia  afficere.  Ideo 
scholis  nomen  inditum  est  ab  ocio  ,  ut  Piespub.  te- 
stetur  se  liberare  nos  a  sordidis  operis,  ut  dediti 
esse  rebus  divinis  possimus.  Addidit  etiam  prae- 
mia,  sicut  militibus.  Etsi  autem  utilitates  sunt 
exiguae,  etsi  indocti  non  solum  contemnunt,  sed 
etiam  crudeliter  oderunt  literas,  tanquam  vincula 
cupiditatum  suarum,  tamen  Deus  non  patitnr 
omnino  deesse  praemia  docentibus  literas  et  di- 
scentibus.  Et  quo  melius  quaeque  Respublica 
constituta  est,  eo  est  erga  studiosos  liberalior. 
lnterim  nos  decet  philosophico  animo  fortunae 
iniquitatem  ferre  et  intelligere  causas,  quare  opti- 
mae  quaeque  res  maxime  sunt  spretae  vulgo.  De- 
inde  incommodis  etiain  opponamus  commoda,  vi- 
delicet,  dignitatem  professionis  et  sanctitatem, 
postremo  etiam  iucunditatem.  Itaque  de  hac  etiam 
pauca  adiiciam,  videlicet,  nullum  vitae  genus 
iucundius  esse,  quam  vitam  scholasticam. 

Omnes  sanae  mentes  incredibilem  volupta- 
tera  percipiunt  ex  veritatis  agnitione;  nam  ad 
hanc  aspiciendam  maxime  conditi  sunt  homines. 
Hanc  voluptatem  in  scholis  multae  causae  augent. 
Primum  enim  magna  ibi  artium  varietas  est: 
omnium  disciplinarum  professores  esse  solent, 
qui  consuli  possunt  in  qualibet  arte ;  est  et  fre- 
quentia  discentium,  in  qua  magna  dissimilitudo 
est  ingeniorum  et  iudiciorum.  Quare  nostras 
cogitationes  cum  multis  conferre  possumus,  audire 
quid  alii  iudicent,  imitari  meliora  exempla.  Hinc 
enim  est  illa  apud  Hesiodum  laudata  contentio, 
de  qua  dicit,  vicinum  a  vicino  ad  divitias  pro- 
perante,  invitari.  Ideoque  apud  Euripidem  vere 
dictum  est,  communicatione  opinionum  in  magna 
frequentia  repertas  esse  artes.  EtCiceroait,  ma- 
gnam  virn  in  discendo  habere  studiurn  conferen- 
di,  quod  Gv'Q)]T.r\Giv  vocat  ipse.  Et  Salomon  ait: 
Ferrum  ferro  acuitur,  ita  vir  excitatur  a  viro. 
Significat  enim  tum  admoneri  ingenia  collatione 
consiliorum  atque  opinionum,  tum  exemplis  ex- 
citari.  Propter  has  tantas  utilitates  libenter  in 
hac  frequentia  versari  studiosos  convenit.  Po- 
stremo  natura  fit,  ut  similes  delectentur  similium 
consuetudine,  maximeque  hi,  qui  similibus  arti- 
bus  dediti  sunt.  Ipsa  etiam  celebritas  delectat 
animos,  iuvat  videre  bene  compositos  choros  do- 
centium  et  discentium.  Nullum  acroama  dulcius 
est,  quam  audire  de  optimis  rebus,  deque  omni 
varietate  naturae,  dePiepub.  de  religionibus,  quid 
alii  peritiores  sentiant.  Vetus  est  dictum:  Extra 
universitatem  non  est  vita,  quo  significabant  iu- 
cundissimara  esse  vitam  in  scholis.  Id  dictum 
opinor  ortum  esse  ab  eruditis  et  prudentibus,  qui 
intelligebant,  et  quantam  haec  consuetudo,  et  com- 
municatio  sermonis  vim  habeat,  et  quantam  pariat 
voluptatem.  Delectat  bonos  et  virtus  illorum, 
qui  liberaliter  impertiunt  doctrinam  aliis ,  qui  ex 
animo  consulere  posteritati  conantur.  Etsi  au- 
tem  in  tanta  infirmitate  humani  generis  nullus  est 
ordo,  nullum  vitae  genus  prorsus  sine  vitio,  ta- 
men  in  scliolis  minus  aliquanto  est  fuci ,  odiorum 
et  aliarum  malarum  artiurn,  quam  in  aliis  multis 
vitae  generibus.  Primurn  enim  doctrina  liberalis 
flectit  mediocria  ingenia  ad  virtutem.  Nec  fere 
quisquam  adeo  est  ferrea  natura  ,  ut  literis  et  me- 
diocri  disciplina  non  aliquanto  fiat  mitior.  Est 
autem  multo  iucundior  consuetudo  cum  eruditis, 
qui  causas  omnium  honestorum  officiorum  intelli- 
gunl,   quam  cum  indoctis,  quorum  iudicia  multis 

in  rebus  dissldent  a  nostris.  Deinde  illud  affir- 
mare  ausim,  eum  qui  in  studiis  assuefit  ad  aman- 
dam  et  inquirendam  veritatem,  amare  candorem 
ac  simplicitatem  etiam  in  moribus  et  in  vita.  Sed 
doctrina  sophistica  depravat  voluntates,  trans- 
fertur  enim  calnmniandi  studium  ad  mores.  Ut 
autem  quisqnis  est  studiosissimus,  ita  maxime  in- 
census  est  amore  veritatis  etSopliisticem  odit  acer- 
rime.  Dulcissimus  autem  convictus  est  cum  eru- 
ditis  etcandidis,  qui  prospiciurit  quid  deceat,  et 
certa  quadam  ratione  moderantur  omnes  actiones 
et  animi  impetus,  quasi  freno  regunt.  Itaque  nec 
dulciores,  nec  firmiores  sunt  amicitiae,  quam  phi- 
losophicae,  hoc  est,  eruditorum  amicitiae  et  so- 
cietate  studiorum  contractae.  Iam  e  regione  con- 
fer  ad  haec  scholastica  sodalitia,  consuetudines 
cum  illiteratis,  in  quibus  etiam  si  qui  boni  viri 
sunt,  tamen  minus  suavitatis  habent  congressus 
cum  illis,  quia  de  doctrina  nobiscum  colloqui  non 
possunt.  Ne  Lelii  quidem  et  Scipionis  amicitia 
tantum  suavitatis  habuisset,  si  fuissent  auovGoi. 
Sed  angustia  temporis  non  sinit  nos  omnia  vitae 
scholasticae  commoda  colligere  et  illustrare.  Haec 
autem  recensui,  primum,  ut  adolescentes  intel- 
ligant  et  ament  vitae  genus  in  quo  versantur; 
deinde  cogitent,  quanta  vicissim  requiratur  ab 
ipsis  diligentia,  quanta  in  omni  officio  moderatio, 
ut  hoc  vitae  genus  ornent.  Literati  in  summo 
fastigio  rerum  humanarum  collocati  sunt.  Quare 
ut  muneri  omnium  difficillimo  satisfacere  possi- 
mus,  adhibenda  est  acerrima  contentio  animorum 
in  docendo.  Est  et  sanctissimum  vitae  genus  et 
Deo  gralissimum,  conservare  et  propagare  doctri- 
nam  vitae  utilem.  Sciamus  igitur  Deo  poenas  da- 
turos  illos,  qui  moribus  suis  dedecorant  scholas, 
qui  non  conferunt  aliquid  operae  ad  doctrinae 
conservationem. 

Postremo  iucundissima  est  vita  scholastica. 
Quare  digni  odio  sunt,  qui  velut  Centauri,  aut 
Lapithae  tumultuantur  in  scholis,  et  tranquillita- 
tem  universi  coetus  interturbant ,  disciplinam  sol- 
vunt,  qua  soluta,  dissipari  societatem  necesse  est. 
Sunt  et  boni  adhortandi,  ut  haec  commoda  in 
conspectu  habeant,  eaque  opponant  incommodis, 
quae  multos  abstrahunt  a  literis:  plus  valeat  apud 
bonos  dignitas  literarom  et  publica  utilitas,  quam 
iniqua  vulgi  iudicia,  quam  odia  Tyrannorum, 
quam  paupertas. 

Sic  affectos  esse  iudico  hos  iuvenes,  qui  eo 
gradum  petiverunt,  ut  se  publice  obligarent  ad 
Melanth.    OrER.    Vol.    XI. 


defensionem  literarum.  Iure  igilur  hunc  animum 
eis  gratulamur,  eosque  usitatis  honoribus  ornan- 
dos  esse  censuimus.     Dixi. 


No.  42. 


an.  1536. 


De  Friderico  Barbarossa. 

Apud  Crat.  MyJ.  p.  363  sqq.,  in  Dedamat.  T.  II.  p.  538. 
in  Sei  vest.  T.  II.  p.  5*9.  et  apud  Richaid.  T.  II.  p.  837.  _. 
Hoc  anno  banc  orationem  esse  scriptam  intellisitur  ex 
Epp.  Vol.  III.  p.  190.  8 

De   Imperatore    Friderico   Barbarossa 
Declamatio. 

Etsi  studium  atque  consilium  eorum  magnopere 
probo,  qui  huc  clarorum  virorum,  qui  floruerunt 
apud  Graecos  aut  Latinos,  historias  afferunt,  plu- 
rimum  enim  refert  nos  quam  maxime  instructos 
esse  cognitione  historiarum,  tamen  ut  mihi  qui- 
dem  videttir,  aliquanto  utilius  est  sumere  operam 
in  illustrandis  ac  recitandis  domesticis  ac  patriis 
rebus,  quam  peregrinis.  Primum  enim  efficacius 
movent  animos  domestica  exempla,  quia  turpissi- 
murnest,  degeneres  videri.  Deinde  pleraque  ne- 
gocia  praesentia  magis  ex  maiorum  nostrorum  re- 
bus  gestis  iudicanda  sunt ,  quam  ex  historiis  illo- 
rum,  qui  in  alia  Repub.  in  alia  forma  imperii  flo- 
ruerunt.  Quare  cum  in  hac  forma  Pieipub.  in  re- 
bus  gerendis  multa  a  patriis  historiis  sumenda 
sint,  convenit  nos  non  tantum  in  peregrinis  rebus 
curiososesse,  et,  utdicitur,  foris  sapere,  sed  res 
nostrae  inquirendae  atque  cognoscendae  sunt ,  et 
sciendum  ,  ut  monet  Homericus  versiculus: 

otti  [xtv  iv  (.tiyuQotg  uyu&ovTt  y.uxovre  Ttzvy.rai. 
Quid  quod  etiam  pietas  quaedam  est,  sumere  ope- 
ram  in  ornandis  atque  illustrandis  patriae  rebus, 
ut  Poeta  inquit: 

Et  pius  est  patriae  facta  referre  labor. 
Postremo  ad  hanc  styli  exercitationem  plus  con- 
ducunt  hae  materiae,  quia  peregrinae  res  extant 
ab  eloquentissimis  scriptoribus  tractatae,  a  quibus 
facile  est  non  solum  causas,  sed  etiam  ornamenta 
mutuari.  Sed  Germanicae  res  literarum  lumine 
carent,  et  cum  undique  ex  variis  autoribus  res  col- 
ligendae  sunt,  tum  nos  ipsos  addere  ornamenta 
oportet,  quorum  utrunque  et  iudicium  in  inve- 
niendo  ac  distribuendo,  et  ingenii  vim  in  elo- 
quendo  varie  exercet.  Atque  eo  caeteros  eliam 
20 


307 


DECL.     DE  FRIDERICO  BARBAROSSA. 


308 


stndiosos  optarim  in  Germanicis  rebus  ornandis 
elaborare,  quia  video  Principes  nostros  laudatis- 
simis  Regibus  atque  Imperatoribus,  Graecis  et 
Romanis,  omni  viitutum  genere  pares  esse.  Qua- 
re  institui  orationem  de  Friderico  Aenobarbo, 
cuius  etsi  res  gest.ts  commemorare  omnes  non 
possum,  tamen  quaedam  eligernus,  ex  quibus  eius 
magnitudo  animi  atque  consilii,  fides,  constantia, 
pietas  existimari  poterunt,  ut  intelligatis  nullam 
ei  virtutem  dignam  viro  magno  et  bono  Principe 
defuisse.  Peto  antem  a  vobis  ut  aequo  animo 
hanc  meam  declamationem  audiatis,  qua  in  re  vos 
quoque  pietatis  laudem  auferetis ,  si  eorum  stu- 
dium,  qui  sumunt  operam  in  patria  ornanda,  pro- 
bare  vos  significabitis.  Etsi  autem  solet  initio 
muitis  encomiis  de  generis  nobilitate  dici ,  quia 
semina  virtutis  propagari  a  bonis  parentibus  in 
posteros  existimmtur,  tamen  ego  bic  brevior  ero, 
quia  non  poleit  esse  obscura  nobilitas  eius  viri, 
qui  in  faniilia  lmperatoria  n.itus  est:  Conradus 
enim  patruus  Friderici  fuit  Imperator.  111. i  vero 
maior  laus  est,  quod  non  solum  non  degeneravit 
a  maioribus,  sed  etiarn  ingenio  et  virtute  eos  longe 
superavit.  Est  et  illud  indicium  praeclarae  et  ge- 
nerosae  indolis,  quod  cum  imperium  multi  poten- 
tissimi  Piincipes  ambirent ,  tamen  Electores  hunc 
iuvenem  omnibus  praetulerunt,  quod  non  accidis- 
set,  nisi  eluxisset  in  eo  singularis  indoles,  quae 
spem  faciebat  futurum  parem  maximis  rebus  gu- 
bernandis  et  gerendis.  JNeque  vero  fefellit  hanc 
spem  Electorum,  statim  enim  initio  Imperii  mo- 
deratione  ac  virtute  perfecit,  ne  quenqu.im  huius 
iudicii  poeniteret.  N.im  cum  accepissct  inperium, 
nihil  prius  habuit,  quam  ut  domi  pacem  sine  pu- 
biico  motu  et  consilio  potius  quam  armis  consti- 
tueret:  dissentiebaut  enim  inter  se  Bavarus  et 
Austriacus,  potentissimi,  ut  nunc  quoque,  Ger- 
maniae  Principes.  Erat  autein  contenlio  de  fini- 
bus,  et  bellum  parab.it  uterque.  Quod  si  non  esset 
oppressum  diligentia  Friderici  Imper.ttoris ,  exi- 
tiale  fuisset  universae  Germaniae.  Etsi  autem 
Fridericus  utrique  cogn  itus  er.it,  tamen  Austria- 
curn  proprius  attingebat.  Itaque  hic  specimen 
egrrgium  moderationis  atque  aequitatis  suae  prae- 
buit.  Non  enim  hunc  praetulit  B.tvaro,  non  magis 
cognati  partes  tuendas  sibi  putavit,  quam  in  com- 
mune  paci  consulendum.  Imn  cum  propter  cogna- 
tionem  plus  valeret  apud  Austriacuin,  persuasit 
ei,  ut  de  suo  iure  potius  concedere  ac  regredi, 
quatn  progredi  vellet,  daret  hoc  publicae  paci  G^r- 


maniae,  daret  auspiciis  sui  imperii.  Et  ut  h.mc 
iacturam  facilius  ferret,  auxit  honore  familiarn 
Austriacam.  Cum  enim  antea  Marchiones  essent, 
tunc  ab  Imperatore  ducali  titulo  orn.iti  sunt.  Ita 
et  Bavaro  aequitate  Imperatoris  amplificati  sunt 
fines  et  causa  ingentis  belli  sublata  esf.  Quantum 
autem  laudis  haec  moderatio  in  Principe  mereatur 
non  est  obscurum.  Nulla  enim  virtus  gratior  est 
in  Principibus  et  R.eipub.  magis  necessaria  ,  quam 
privatis  affectibus  et  commodis  publicam  salutem 
suae  patriae  anteferre.  Nulla  est  victoria  glorio- 
sior,  quam  cohibere  animum  et  de  proprio  iure 
aliquid  propter  communem  tranquillitatem  remit- 
tere.  Quarn  multas  legimus  civitates  eversas  esse 
Principum  arnbitione  et  pertinacia,  qui  maluerunt 
omnia  potius  miscere  ac  in  casum  dare,  quam  vi- 
deri  vel  tantillum  aliis  civibus  cessisse.  Haec  una 
fuit  causa  civilium  tumultuum  Piomae  Marii,  Syl- 
l.ie,  Pompei.  Sed  nibil  opus  est  vetera  recitare : 
tota  vita  exemplorum  huius  generis  plena  est, 
lure  igitur  Friderici  consilium  laudandum  est,  qui 
cum  ipse  moderatione  summa  usus  est ,  tum  vero 
cognato  Principi  autor  fuit,  ut  pacis  publicae 
causa  nonnihil  de  iure  suo  concederet.  Exteri 
homines  ac  nimium  (plXavroi  nostros  Imperalores 
appellant  barbaros  et  impetu  magis  animi  quarn 
ratione  gessisse  omnia  iudicant  Sed  cum  alia  in- 
finita  nostrorum  Principum  sapienter  rnoderateque 
ficta,  testantur  eis  iniuste  barbariem  obiici,  tum 
vero  haec  Friderici  pacificatio  declarat  ei  nec  pru- 
dentiam  in  conciliandis  voluntatibus  Principum, 
nec  gravitatem  defuisse,  dum  publicam  tranquilli- 
tatem  privatis  affectibus  praetulit.  Haec  auspicia 
imperii  ipsius  et  ipsi  auforitati-m  benevolentiam- 
qwe  conciliarunt ,  et  spem  omnibus  gmlibus  iusti 
et  moderati  imperii  praebuerunt,  quo  neque  opta- 
bilius  quidquam  accidere  prudentibus,  neque  pul- 
chrior  res  et  admir.tbilior  existere  ulla  potest. 
Etsi  autem  aequitatem  animi  ne  armatus  quidem 
deposuit,  tamen  magis  lucet  eius  virtus  in  his  re- 
bus  quas  bello  gessit,  quam  in  tog.i.  Cumque  va- 
riae  sint  ingrmiorum  in  Imperatoribus  species,  in 
aliis  cunctatio  laudatur,  in  Alexandro,  in  lulio 
celeritas,  hic  noster  Imperator,  Alexandri  ali- 
quanto  similior  fuit  dimicandi  cupidus,  nusqnam 
detrectavit  pugnarn  etiam  loci*  iniquis,  obsidiones 
vix  unquam  solvit,  neque  t.imen  otiosus  assedit  in 
castris,  sed  coutinuo  oppugnans  urbes,  instabat 
hostibus,  ut  curn  intervalia  ad  quiescendum  non 
satis  coinmoda  haberent,  tolerare  obsidionem  diu 

non  possent,  ipse  in  acie  inter  antesignanos  pu- 
gnare,  in  oppugnationibus  primus  ascendere  mu- 
ros,  denique  praestantissimi  Ducis  et  fortissimi 
militis  opera  omnia  obire  soleb.it.  Itaque  semper 
maxima  celeritate  ingentia  bella  confecit.  Primum 
bellum  cum  Danis  gessit,   cuius  gentis  oiirn  quo- 


bellum  potentissimas  quafque  It^iline  civitates. 
Quernntur  sibi  ius  quarundam  civitatum  adem- 
ptum  esse.  Hortantur  ut  commuuibus  copiis  Ita- 
Jiae  libertas  defendatur.  Haec  fuenait  asperrimi 
et  diuturni  belli  initia.  Cum  autem  Fridericus 
intelligeret  ItaJiam   totam  in  armis  esse,    summa 


que  summam  fortitudinem  fu:sse,  historiae  Cim-     celeritate  exercitum  in  Italiam  ducit.     Historia  est 
brorum  testantur,  qui  quam  forrnidahilcs  fuerint     longior,  quam  ut  in  declamatione  recenseri  tota 


urbi  Romae,  quolies  trucidaverint  Romanos  exer- 
citus,  non  ignoratis.      Hodie  etiam  tanta  Danicae 
gentis  fortitudo,  tantus  usus  militiae  est,  ut  nihil 
degenerasse   a  Cimbris    illis  veteribus  videantur. 
OccupaveruntDani  Lubecam,  et  exercitus  toto  illo 
littore  habebant  firmissimos.     Sed  Fridericus  cum 
iudicaret  ulilissimum  esse,   primum  rursus  eripere 
hostibus  belli,  arcem  ac  receptam  Lubecam  obsi- 
dione   cinxit,    sperans  fore,    ut  Jiostes    liberaturi 
urbern  periculo,  pugnandi  copiarn  facerent.     Nec 
fefellit  Fridericum    hoc    consilium.      Itaque  curn 
aliquot  praeliis,  quae  interea  dum  urbem  obsidet 
commissa  erant ,  superior  fuisset,  recepta  Lubeca, 
cum  nollet  implicari  diuturno  bello,  praeserlirn  in 
illis  locis,   et  gentem  fortissimam  sibi  conciliare  et 
adiungere  certis  conditionibus  mallet,  facile  obti- 
nuit  auloritate  sua,  ut  Rex  Danicus  ad  se  in  castra 
veniret,  de  pace  collocuturus.      Ibi  exponit  Impe- 
rator  se  bellum  suscepisse,   non  ut  aliena  appete- 
ret,   sed  ut  fines  suos  tueretur:  idem  si  Dani  fa- 
cerent  ac  suo  regno  contenti  essent ,  se  non  solum 
pacern  cum  eis  facturum  esse,    sed  eorum  amici- 
tiam  etiam  expetere,  quia  invitus  bellum  gereret 
cum  ea  natione,  quam  iudicaret  cognatam  Germa- 
nicae.    Dani  non  tam  fracti  armis,  (elsi  Imperator 
non  solurn  prudenlia  et  fortitudine  singulari,  sed 
etiam    magna    foelicilate    bellum    illud    gesserat) 
quam    capti    iusticia    et    humanitate   Imperatoris, 
pacis  conditiones  accipiunf.      Ita  bellurn  ingens  et 
periculosum  non  solum  armis,   sed  etiarn  aequi- 
tatis  opinione  confecit  et  Piegem  vicinum  sibi  de- 
vinxit.      Haec  Piegum  societas  atque  amicilia  diu- 
turnam  et  certam  pacem  illis  locis  peperit.     Postea 
ingressus  Italiam,  Piomae  de  more  coronatus  est. 
In  eo  itinere  Mediolanenses  non  tam  armis  quam 
autoritate  compescuit,  qui  cupiditate  dominationis 
vicinas    quasdam    civitates    iniuste   occupaverant. 
Sed  haec  lenitas  postea  occasio  fuit  ingentis  belli: 
postquam  Imperator  inGermaniarn  rediit,  Medio- 
lanenses  Irnperatoris  Ienitatem  interpretantur  esse 
metum  aut  animi  mollitiem.      Quare  iam  despon- 
dent  sibi   iinperium  Longobardiae,   sollicitant  ad 


possit.    Sed  excerpam  quaedam  facta,   quae  osten- 
dunt  et  quanta  animi  magnitudine  fuerit  ipse  Fri- 
dericus,  etquantos  motusquanta  celeriiate  oppres- 
serit.      Itali  exercitum    in  ulteriore  ripa  Abduae 
habebant,    Germanus  in  citeriore.     Cumque  ar- 
bitrarentur  Itali  se  tutos  esse  propter  flumen,  fe- 
rociter  provocant  Germanos:    in  ipsum  etiam  Im- 
peratorem  convitia  superbissime  dicunt.    Etsi  flu- 
men  intumuerat,  ut  traiici  exercitus  sine  periculo 
non  posset,  tamen  Fridericus  impatiens  conlume- 
liae,    traducere   exercitum   asseruit  et  flumini  se 
primus    committit.       Exemplum    Imperatoris    se- 
quuntur  primum  equites,  deinde  et  legiones;   non 
munierunt  Itali  castra,    non  instruxerunt  aciem, 
quia  loco  se  tutos  fore  putaverant.    Ita  in  impara- 
tos  subito  facit  impetum  Fridericus,  et  totum  Ita- 
licum  exercitum  fudit  et  fugat.     Haec  una  victoria 
propemodum  tolius  Italiae  possessionem  Impera- 
tori    restituit;     nam    hostibus    repressis,    multas 
deinde  civitales  occupavit,    socios  confirmavit,   et 
praesidia  certis  oppidis  irnposuit.      Erat  iam  de- 
bellatum,    nisi   ecclesiasticum  schisma  rursus  in- 
flaminasset  hoc    bcllum.      Piomae  duo  Pontifices 
creati  erant,  quorum  alter  Alexander ,  lmperato- 
rem  anathemate  execratur,    propterea  quod  Impe- 
rator  viderelur  alteri  magis  favere.     Incendit  Ale- 
xander  universam  Italiam,   ac  praecipue  Venetos 
adversus  Fridericum.    Semper  ambitio  pontificum 
et    ordinum    ecclesiasticorum    ingentes    tumultus 
peperit.     Non  levit^r  autem  initio  perturbatus  est 
Fridericus  mentione  anathematis,  scribit  ad  colle- 
gium  Cardinalium,  ut  res  diiudicentur.    Sed  Ale- 
xander  velat  cognitionem,  proplerea  quod  haberet 
in  partibus  maiorem  Ilaliae  parlem  etGallos;  et 
ne  quid  a  Cacsare  periculi  esset,  recepit  se  in  Gal- 
liain.      Movit  haec   contumelia  animum    hominis 
Suevi,  quare  iratus,   bellum  acerrime  gerit,  mul- 
tos  hostium  exercitus  delet.     Et  quia  Mediolanen- 
sium  praecipnae  fuerant  in  ea  coniuratione  partes, 
Mediolanum    vi    captum   diripit ,    diruit    ac  solo 
aequat;    reliqua  Longobardia  recepta,  in  Gerraa- 
niam  reducit  ex-ercitum,  quia  Italia  pacata,  cae- 
20* 

teras  inlurias  persequi  noluit.  Sed  belli  autor 
Pontifex  Alexander  e  Galliis  redit  in  Italiam,  cum 
iam  tranquillam  esse  videret.  Inflammat  \  enetos, 
nt  bellnm  instaurent.  Deficiunt  ad  eos  multae 
aliae  civitates.  Haec  coniuratio  revocavit  Impe- 
ratorem  in  Italiam ,  ubi  rursus  recuperata  Italia, 
cum  Pontifex  videret  se  Romae  non  satis  tutum 
esse,  habitu  nautico  fugit  ac  se  Venetias  contulit. 
Ad  extrcmum  cum  alter  Imperatoris  filius  in  acie 
cecidisset  ad  Bononiam,  alter  natu  minimus  a  Ve- 
neta  classe  interceptus  esset,  oblitus  iniuriarum, 
de  communi  pace  agi  passus  est,  quod  ut  faceret, 
moverunt  eum  praecipue  causae  publicae.  Tanti 
enim  tunc  erant  in  Asia  Saladini  foelicissimi  Prin- 
cipis  successus,  ut  nisi  Imperator  ei  occurreret, 
viderentur  brevi  non  in  Syria  tantum,  sed  in  tota 
Asia  regnaturi  Mohametistae ;  et  Italia  fessa  ubi- 
que  pacem  petebat.  Credibile  est  autem  praeter 
has  publicas  causas  multum  valuisse  etiam  pater- 
num  dolorem.  Nam  cum  domestica  vita  Friderici 
plena  fuerit  humanitatis  ac  pietatis,  haud  dubie 
etiam  valde  fuit  (piloaroyyos ,  ut  nunc  quoque  in 
Germanis  vebementiorem  videmus  esse  liberorum 
amorem,  quam  in  caeterarum  nationum  homini- 
bus.  Movit  igitur  Fridericum,  extincto  altero 
filio,  capto  altero,  patruus  dolor,  ut  animum  ad 
pacem  constituendam  adiiceret,  praesertim  cum 
ipse  semper  a  bello  abborruisset,  et  coactus  scelere 
Pontificis  sumpsisset  arma.  Itaque  tandem  con- 
venit  ita,  ut  Fridericus  Venetias  veniret,  et  ibi  se 
ad  pedesPontificis  abiiceret,  et  absolutionem  pete- 
ret;  deinde  constituta  pace  in  Italia,  duceret  exer- 
citum  in  Asiam.  Has  conditiones  Fridericus,  etsi 
armis  adhuc  fuerat  superior,  accepit,  tamen  Ve- 
netiis  abiecit  se  ad  Pontificis  pedes,  petivit  veniam. 
Nec  fuit  contentus  Pontifex  hac  Imperatoris  mo- 
destia,  qui  erat  factus  supplex,  sed  addidit  contu- 
melias  insignes;  pedem  collo  Imperatoris  impo- 
suit,  et  iussit  acclamari:  Super  aspidem  et  basili- 
cum  ambulabis.  O  inauditam  superbiam  et  tyran- 
nidem  !  Ethnici  Reges  ac  Duces  reverentia  regii 
nominis  etiam  vi  captos  Pieges  saepe  honorifice 
tractarunt.  Certe  simili  superbia  adversus  Regem 
in  pacificatione  nemo  unquam  usus  est.  Itaque 
generosus  animus  in  hoc  ipso  spectaculo  ostendit 
se  indignilate  rei  moveri.  Fridericus  enim  palarn 
interpellavit  Pontificem:  Nontibi,  inquiens,  sed 
Petro.  Significabat  enim  se  factum  esse  supplicem 
nou  huic  Tyranno,  sed  Apostolicae  autoritati. 
Pieclamat  Papa  tyrannice:    Et  mihi  et  Petro.     Sic 


impetrata  absolutione,  Fridericus  priusquam  tra- 
iicit  exercitum  in  Asiam,  sumpsit  sibi  aliquantu- 
lum  temporis  ad  pacem  legibus  muniendam,  Me- 
diolanum  instaurari  curat,  et  fert  leges,  quas  vo- 
cant  de  pace  constantiae,  quarum  beneficio  hodie 
quoque  melius  reguntur  Piespublicae;  extant  enirn 
in  iure  et  earum  autoritas  in  primis  valet.  Multa 
sunt  in  hac  historia  memoratu  digna  exempla; 
monet  enim,  quanta  sit  pestis  Rerumpub.  ambitio 
in  Principibus  ecclesiasticis:  quanta  sit  virtus, 
oblivisci  iniurias  et  condonare  eas  Reipub.  prae- 
terea  qualibus  exemplis  Pontificia  tyrannis  creverit : 
sed  nolo  haec  omnia  persequi.  lllud  miretur  ali- 
quis,  quomodo  ita  frangi  ingens  animus  Friderici 
potuerit,  ut  et  supplex  fieret  in  causa  meliore,  et 
insuper  supplicem  se  affici  tanta  contumelia  sine- 
ret.  Certe  non  abiecit  animum  metu  aut  despera- 
tione  victoriae.  Vicerat  enim  hactenus,  et  praeci- 
puam  Italiae  partem  tenebat.  Nec  tantae  Veneto- 
rum  opes  tunc  erant,  ut  sunt  hodie;  at  ne  nunc 
quidem  pares  sunt  nostris  lmperatoribus.  Prae- 
terea  Fridericus  etsi  uno  atque  altero  praelio  eius 
legati  victi  erant,  tamen  ipse  cnm  esset  Imperator 
usu  peritus  et  foelix  et  dimicandi  cupidus,  non 
propterea  de  summa  rerum  desperavit.  Meo  iu- 
dicio  cum  pnblicae  causae  hortarentur  eum  ad  pa- 
cem,  et  vellet  concordiam  in  Europa  firmain  con- 
slitui,  reverentia  loci  Apostolici  et  reiigione  mo- 
tus  est,  ut  non  recusaverit  fieri  supplex.  Audierat 
et  Theodosium  antea  ab  Ambrosio  veniam  errati 
petiisse.  Magna  autem  vis  est  religionis,  cum  in 
omnibus  bonis  viris  ubique,  tum  praecipue  in 
Germanis,  quos  multa  exempla  testantur,  magna 
constantia  religionem  non  solum  vitae  ac  fortunis, 
sed  etiarn  dignitati  anteponere  solere.  Cessit  igi- 
tur  de  suo  iure  non  metu,  non  imbecillitale  animi 
fractus,  sed  quadam  religionis  opinione,  quae  in 
animis  bene  institutis  valere  plurimum  debet,  ad- 
ductus.  Et  cessit  utilitatis  publicae  causa,  ut  con- 
stituta  firma  concordia  in  Europa,  latrocinium 
Mahometicum  in  Asia  reprimi  posset.  Quod  si 
Ennianum  illud  iure  laudatur,  quod  de  Fabio 
dictum  est: 

Non  ponebat  enim  rmnores  aute  salutem. 

Dignus  etiam  laude  Fridericus  erit,  qui  dignitatis 
iacturam  aequo  animo  tulit  propter  communem 
salutem.  Praeterea  arbitror  eum  ,  etiamsi  peten- 
dae  absolutionis  causa,  non  dubitavit  se  ad  pedes 
Pontificis  abiicere,  tamen  reliquas  ei  contumelias 

accidisse   praeter  opinionem.      Homo  Germanus, 
minimeque  suspicax,  non  praevidebat  Pontificem 
tanta  usurum  esse  superbia  et  crudelitate  erga  Re- 
gem  supplicem,    cuius   consilia  omnia  spectabant 
iam  ad  defensionem  totiusChristiani  nominis,  non 
arbitrabatur  fore,  ut  insultaretur  atque  illuderetur 
sibi  velut  lugurthaein  trinmpho.      llla  immanitas 
credo  homini  Gerniano  non  venit  in  mentem,  un- 
quam    fore,     ut    sacerdos,     qui    debet   modestiae 
exemplum  esse,    cervici  Imperatoris  pedes  impo- 
neret,  etadderet  acclamationescontumeliosissimas. 
Haec   si  praevidisset,    ut  ego  quidem    ratiocinor, 
pertrahi  in  illud  spectaculum  non  potuisset:  aut 
si  praevidit,  haud   dubie  nulla  resalia,    nisi  ho- 
nesta  de   religione  opinio,.  animum  vere  Achil- 
leum  inflexit.      Sed  quid  ego  Fridericum  excusn? 
qui  etiamsi  videtur  dignitatem  non  satis  vehemen- 
ter  defendisse,   tamen   culpa  est  potius  Pontificis, 
a  quo  orta  est  iniuria:   quare  potius  accusanda  est 
Pontificis  superl)ia  et  crudelitas.      Quantum  enim 
sitia  hoc  facto  sceleris  el  turpitvidinis,  ex  eo  exi- 
slimari  potest,   quod  nnllum  simile  exemplum  us- 
quam  in  ulla  historia  ullius  gentis,  nedum  Episco- 
porum  ,   reperitur.      Primum  causa  excommunica- 
tionis  iniusta  fuit;    sed    finge   fuisse    probabilem, 
oportuit   tamen  Pontificem   petenli    veniam  dare; 
deinde  Pontifex   non    debuit    afficere    contumelia 
dominum.      Sed  omitto    hanc   subtilem   de  Chri- 
stiana    modestia    disputationem ,    quae    iam   olim 
Piomae  explosa  atque  exibilata   est,   nec  putatur 
magis  convenire  Principibus,  quam  illae  ridiculae 
Stoicorum  sententiae,  in  quibus  dicitur:   solos  sa- 
pientes  esse  formosos  divites.     Commune  ius  gen- 
tium  videamus,  quod  omnes  Pieges,  nisi  malunt 
essetyranni,  servare  solent.     Violari  creditur  ius 
gentium,  si  veniens  Rex  ad  pacem  petendain,  con- 
tumelia  afficiatur;  at  Fridericus  cum  quidem  esset 
victor,  venit  non  ad  pacem  petendam ,  sed  abso- 
lutionem,  in  qua  maior  etiam  religio  inest.      Hic 
Pontifex  victorem  venientem  in  colloquium  ac  de- 
liberationem  de  communi   salute   orbis   terrarum 
non  aliter  tractat,  quam  Ulyssem  Polyphemus  in 
antro  conclusum,    Addit  absolutioni  contra  divina 
et   humana  iura   cyclopicam   immanitatem.      Sed 
his  exemplis  immoderatam  potentiam  ac  tyranni- 
dem  suam  confirmare  Pontifices  conati  sunt,  quae 
cum  diu  iam  fuerit  Ecclesiae  pernicies,   optandum 
est,    nt  tandem    aliquando  Synodorum    autoritas 
liberet  iniusta  et  impia  servitute  Ecclesiam.      B.e- 
ges  decebat  dignitatis  suae  causa  impatienter  hanc 


Sed  si  haec  causa  nihil  movet  eos,  debebant  ta- 
men  consulere  Ecclesiae  saluti,  et  cohercere  im- 
moderatam  potentiam  ;  nulla  enim  res  magis  ini- 
mica  atque  infesta  est  Ecclesiae,  quam  tyrannis. 
Verum  hanc  disputationem  reiiciamus  ad  futuram 
Synodum,  si  quid  tamen  ibi  loci  erit  veris  delibe- 
rationibus.  Nunc  ad  Fridericurn  redeo,  qui  post- 
quam  ea  quae  ad  pacem ,  se  absente,  retinendam 
in  Germania  et  Italia  necessaria  erant,  summo 
consilio  providit  atque  constitnit,  legibus  etiam 
optimis  latis,  contraxit  ingentes  copias,  easque 
magna  celeritate  Byzantium  duxit,  ut  inde  in 
Asiam  traiiceret.  Hanc  expeditionem  non  ambi- 
tione  aliqua  aut  superstitione  susceptam  putate; 
nam  Saladinus  capta  Hierosolyma,  et  occupata 
fere  tota  Syria,  iam  Ciliciam  et  Armenias,  quas 
«id  id  tempus  tenuerant  Imperatores  Constantino- 
politani,  invaserat,  Emanuelem  etiam  Constan- 
tinopolitaiium  Irnperatorem  ceperat.  Nullius  Ma- 
hometici  Ducis  antea  virtus  ac  foelicitas  tanta  fue- 
rat,  multos  exercitus  Christianos  diversis  locis 
(onciderat.  Quare  nisi  reprimeretur,  facile  tota 
Asia  potiturus  videbatur.  Hoc  tantum  periculum, 
et  ut  ego  existimo,  etiam  quaedam  heroica  in- 
dignatio  excitavit  ingentem  animum  Friderici. 
Intelligebat  sui  officii  esse,  ut  tam  crudele  latro- 
cinium  a  Christianorum  finibus  ubicunque  posset, 
depelleret.  Existimabat  etiam  sibi  turpe  fore  bel- 
Iatori  tanto,  si  domi  ociosus  spectaret  grassantem 
victoriis  hostem  Christiani  nominis.  Itaque  iu- 
stum  et  pium  bellum  ingenti  anirno  movit.  Per- 
fecit  etiam,  ut  Piichardus  Fiex  Angliae  duceret 
exercitum  in  Asiam ,  ad  recuperanda  maritima 
loca.  Fridericus  cum  suis  copiis  in  mediam  Asiam 
ingressus  est:  nec  defuit  Deus  honestis  consiliis. 
Tanta  enim  subito  omnium  rerum  mutatio  in  Asia 
et  Syria  facta  est,  utSaladinus,  qui  antea  dele- 
verat  multos  Christianorum  exercitus  lateque  va- 
gatus  erat  in  bona  parte  Asiae,  nunc  tueri  ea  quae 
tenebat,  non  posset,  Fridericus  ei  Cilieiam  eri- 
puit,  fusis  et  delelis  Saladini  exercitibus;  alibi  ad 
littus  Piex  Angliae  multas  ei  urbes  ademit.  Ita 
cum  in  ipso  victoriarum  cursu  Saladinus  repres- 
sus  esset,  Asia  servitutis  metu  liberata  est.  Quan- 
tum  autem  verae  laudis  mereatur  hic  Fridericus, 
non  possum  pro  dignitate  explicare.  Primum  vo- 
luntas  fuit  optima,  quod  occurrendum  esse  Sala- 
dino  censuit,  ne  in  servitutem  venirent  Christiani, 
et  ne  Mahometistae  auctis  viribus    latius  propaga- 

rent  suam  Irr.pietatem.    Deinde  quantum  derus  est  I  cum  in  armis  foelix  etiam  fuerit,  et  profligntis  bel- 


n.'°-nitudo  animi,  quod  ausus  est  procul  in  Asia 
quaerere  hostem  ,  ct  sumere  difficillimam  belli 
partem,  quod  non  deterruit  eum  foelicitas  Sala- 
dini.  Qnare  Fridericum  non  existimabitis  medio- 
crem  aliquem  Ducem  fuisse.  Excellens  ipsius  vir- 
tus,  et  iu  armis  foelicitas,  satis  ostendunt,  fuisse 
Achilleam  naturam.  Ita  euim  Saladini  virlutem 
et  foelicitatem  conterruit  Fridericus,  ut  non  so- 
lum  languescere  statim  Saladini  animus  coeperit, 
sed  etiam  postea  diu  res  Christianorum  in  Syria 
fuerint  superiores.  Potuissentque  tum  penitus  de- 
leri,  aut  certe  ex  Syria  et  Aegypto  pelli  Mahome- 
tistae  acTurci,  quorum  nornen  tunc  priirum  au- 
ditum  est ,  si  Frideiicus  diutius  superstes  fuisset. 
Sed  fata,  ut  ego  quidem  interpretor,  urgebant 
A&iam,  et  Deus  poenam  differre  aliquandiu,  non 
prorsus  remittere  voluit.  Cum  igitur  recuperata 
Cilicia  Fridericus  progressus,  Saladini  exercitus 
ex  Armenia  minori  expulisset,  cum  forte  defati- 


lis,  diuturnae  pacis  et  optiini  status  autor  in  Gcr- 
mania  et  Italia  fuerit,  dcnique  cum  represserit  Sa- 
ladinum,  iure  bonis  Imperatoribus,  et  heroica  vir- 
tute  praestaniibus  Fridcricum  annumeremus.  Po- 
stul.ibat  hic  locus,  ut  etiam  de  domesiica  eius  vita 
et  moril.us  diceremus,  quos  egiegie  praedicat  Li- 
gurinus.  Et  maguitudo  rerum  testatur  eum  non 
fuisse  deditum  luxui,  aut  voluptatibus:  fuisse  in 
eo  praecipuum  studium  ivligionis,  ostendunt  mo- 
numenta  plurima.  Multa  enim  collegia  Picgula- 
rium,  ut  vocant,  condidit,  ut  in  illis  colerentur 
studia  doctrinae  Christianae,  quae  tunc  videbat 
negligi  in  illis  veteribus  et  opulentioribus  collegiis 
et  monasteriis.  Tria  meu.ini  collegia  ;>b  ipso  con- 
dita,  Adelburgense,  Hagonense  et  Gelhusanum, 
caetera  non  memini.  Curam  legurn  et  disciplinae 
publicae  summam  in  eo  fuisse  et  leges  eius  testan- 
tur,  et  quaedam  exempla.  Palatinum  principem, 
propterea  quod  se  absente  quaedam  occuparat  in 


g;itus  labore  atque  aestu  quem  Germani  non  satis      Wormacensi  Episcopatu ,   severe  punivit  et  veteri 


ferre  norunt,  descendit  in  flumen,  lavandi  stu- 
dio.  lbi  alii  ferunt  eurn  abreptum  vortice  in  flu- 
mine  periisse;  alii  ferunt  redeunti  ex  aqua  epar 
male  affectum  esse ,  ut  fit;  meministis  enim  in 
Ciiicia   lavantem  in  fiumine,  incidisse  in  letalem 


more  coegit  per  totam  Wormatiam  canem  in  hu- 
meris  gestare,  prioribus  apprehensum  pedibus. 
Literas  iatinas  sic  satis  calluit,  ac  amasse  ac  pro- 
vexisse  eum  testantur  Olho  Frisingensis  et  Liguri- 
nus.      Nam    Otho   Episcopus    Frisingensis ,    cum 


morbum.    Dicitur  itaque,  Fridericus  epatis  morbo  i  quidem  fuerit  eius  cognatus,  ait  eum  a  se  petivisse, 


intra  paucos  dies  extinctus  esse.  Hic  f.uit  interitus 
Friderici  imprimis  lugendus  Pieipub.  Quo  in  loco 
subit  recordari  ffata  multorum  praestantium  bella- 
torum,  qui  cum  virtute  summa  praedili  essent, 
tamen  levissimis  casibus  afflicli,  perierunt.  Achil- 
les  dum  apparat  nuptias,  per  insidias  ab  homine 
ignavo  interficitur.  Denique  Aeandae  caeteri, 
Aiax,  Pyrrhus,  postremo  Alexander  sulnta  et  in- 
digna  morte  perierunt.  Quid  dicam  Samsonem 
ipsum,  et  alios  multos,  quorum  exitus  indigni 
tanta  virtute  fuerunt.  Quare  propter  genus  mor- 
tis,  nihil  de  laude  virtutis  Friderici  detrahendum 
erit.  Sed  sit  id  quoque  exernplum  ,  quod  nos  ad- 
moneat  humanae  miseriae,  quod  heroici  et  fortis- 
simi  viri,  saepe  levibus  momentis  oppressi,  in- 
digna  morte  pereunt.  llla  vero  foelicitati  eius  tri- 
buamus,  quod  non  ante  extinctus  est,  quam  fra- 
ctus  esset  Saladinus,  et  Asia  liberata  periculo. 
Domi  etiam  Piespub  tranquilla  fuit,  designaverat 
enim  successorem  filium,  ne  quid  electio  lumul- 
tum  pareret  ip»o  amisso.  Itaque  cum  fuerit  in 
Friderico  fortitudo  et  scientia  rei  militaris  eximia, 


ut  historiam  scriberet.  Et  Ligurinus  Poeta  signi- 
ficat  Fridericum  non  solum  fovisse  literas  et  inge- 
nia  ,  sed  etiam  curasse,  ut  filio  probe  traderentur 
literae;  sic  enim  inquit: 

O  beue  quod  talem  divina  poteutia  Regem 
Instituit,    qui  sic  sludiis  hnbutus  honestis, 
Novit  ab  insipido  doctum  secernere  vulgo, 
Iainque  diu  mutas  ,   solitasque  silere  Cainoenas 
Excitat,    ad  veterein  digna  mercede  laborem. 

Dixi. 


No.  43  (an.  1536.  ut  videtur.) 

De  Sigismundo  Imperat. 

Apud  Craton.   Myl.  p.  ?36  sqq.,  in  Declam.  T.  It.  p.  524., 
in  Servest.  T.  II.  p.  515.  et  apud  Richard.  T.  II.  p.  827. 


De  S igis m u n d o  Imperatore  declamatio ,  re- 
citata  a  Iohanne  Oelhafen,  Noribergensi. 

Etsi  laudo  studium  eorum ,  qui  huc  veteres  et  pe- 
et  quanquam  ipse  variis  iactatus  est  casibus,  tamen  [  regrinas  historias  afferunt,  nam  illae  etiam  nos  de 

multis  vitae  partibus  admonent:   tameu  censeo  in- 
terdum  et  res  Germanicas  recitandas  esse;    turpe 
est  enim  domestica  ignorare.    Et  nostrarum  rerum 
noticia  magis  conducit  ad  iudicanda  negocia  Rei- 
pub.  et  Ecclesiae  horum  temporum.      Ideo  decrevi 
de  Sigismundo  Imperatore  dicere,    quem  ut  potis- 
simum  eligerem,  etiam  quadam  privati  officii  ra- 
tione  adducor;    nam  Sigismundi  eximia  fuit  erga 
patriam  meam  Noribergam    benevolentia.     Pater 
vero,  Carolus  quartus ,  civitatem  domestica  sedi- 
tione  pene  funditus  perditam,  Deo  iuvante,  con- 
silio  et  virtute  singulari  restituit.      Deinde  Sigis- 
rnundi  nomen  eo    gratius  esse  studiosis  omnibus 
debet ,  quia  cum  esset  in  toga  Princeps  s.tlutaris, 
et  nostras  artes  benigue  fovit,  et  Ecclesiae,   quan- 
tum  tunc  quidem  providere  potuit,  recte  consulere 
conatus  est.     N.im  et  Synodum   indixit  in  discor- 
diis  publicis,    in  qua  eliamsi  quaedam   sine  eius 
consilio  crudeliler    facta   sunt,     tamen  illud  fuit 
utile  decretum,  u t  decimo  quoque  anno  Synodus 
generalis  h.iberetur:  quod  tamen  postea  Pontifices 
superbe  abrogarunt,  qui  cum  volunt,    pacta  non 
sunt  pacta,  ut  inquit  Plautus.      Quantum  autem 
prodesset  hodie  ad  communem  concordiam,    illa 
doctorum  collocutio,  si  Synodi,   ut  fuit  constitu- 
tuin,  htberentur?  qua  in  re  tamen  consilium  Si- 
gismundi  et  voluntas  laudem  merentur.      Quan- 
quam  igitur  res  eius  gestas  explicare  integre  non 
potero,  lamen  praecipuas  breviler  colligam,  vos- 
que  rogo,  ut  meae  orationi  veniam  detis. 

Sequar  autem  usitatum  ordinem,  primum, 
ut  de  genere  pauca  dicam,  quod  in  magnis  viris 
libenter  consideramus;  quia  enim  semina  quae- 
dam  virtutum  a  maioribus  in  posteros  propagiri 
existimamus,  iucendimur  animis,  ut  cupiamus 
etiam  scire  quales  illi  fuerint,  a  (piibus  magni  viri 
orti  sunt.  Deinde  in  iliis,  quos  patria  nostr.i  ge- 
nuit,  inhumanum  esset  genrris  mepttonem  prae- 
termittere;  nam  inultis  de  causis  I.mdes  magno 
rum  virorum,  ad  patriam  aliqua  ex  parte  perti- 
nent,  quae  aliquos  addit  ing-niis  impetus ,  quae 
certa  disciplina  cives  assuefacit.  Sed  ne  sim  pro- 
lixior,  natus  est  Sigismundus  patre  Carolo  quarto 
Imperatore,  proavo  Henrico  Lucelbergensi  Im- 
peratore,  cuius  tanta  fuit  virtos  et  sapientia,  ut 
in  diuturno  interregno  omnitrn  Principum  suffra- 
giis  expetitus  sii.  »d  guhernationein  et  sed.indos 
ingentes  Ilaliae  ac  Germaniae  motvrs. 

Fortes  creantur  furtibus  et  bonis,  inquit  ille. 
Ab  his  viris  igitur  ortus  Sigismundus,  indole  fuifc 


ad  virtutem  et  ad  decus  incitatak    Adolescens  con- 
silio  patris  diligenter  in  literis  institutus  est,  qua- 
rum  cognitio   postea  ei  in  gubernatione  maxima- 
rum  rerum  magno  usui  fuit.      Pater  ei  Marchiam 
Brandenburgensem  et  Moraviam  reliquit,   in  qui- 
bus  regendis  cum  eius  prudentia,  dexteritas  ac  iu- 
slicia  ubique  celebrarentur,  Hungari  eum  accer- 
siverunt,   ac  Piegem  sibi  praefecerunt.      Ilic  vero 
magna  eum  fortunae  varietas  excepit.      Initio  do- 
mesticas  Hungarorum  discordias   diremit,    et  pa- 
cem  restituit    aequitate    et   moderatione  Imperii, 
sine  arrnis.      Nam  cum  eo  tempore  Baiazetes  cin- 
xisset  obsidione  Constantinopolin,    et   Imperator 
Byzintius    in    Galliam    navigasset,     ut    auxilium 
a  Christianis  Piegibus  peteret ,  ncquaquam  deesse 
vicino  Imperio  voluit,  suasque  vires  ac  opes  omnes 
ad   societatem   belli    collaturum   se  esse  ostendit. 
Ideo  domesticas  dissensiones  non  irritandas,  sed 
quoquo  modo  dirimendas  esse  duxit.      Statim  igi- 
tur  in  Mysiam  duxit  exercitus,  et  multas  res  pro- 
spere    gessit:    occupavit    Muldaviain,   et    aliquot 
praeliis  fudit  ac  profligavit  Turcicas  copias.     Sed 
posteaquarn  Gallici  exercitus  in  Ilungariam  vene- 
runt,  seque  cum  Hungaris  coniunxerunt ,  ibi  Ba- 
iazetes,  cui  propter  celeritatem  a  fulgure  nomen 
fuit,    maiore  vigilantia    et  maioribus    copiis   rem 
gerere  coepit.     Erant  initia  belli  Sigismundo  satis 
laeta,  cepit  enim  Nicopolin  sitam  in  aditu  Mace- 
doniae.    Postea  vero  cum  Galli  avidius  in  pugnam 
ruerent,    magna    clade  accepta,    captis  Gallorum 
Principibus,  Sigismundus  vix  evasit,  una  cymba 
cum  Mdgibtro  llhodio  Danubium  traiiciens  inspe- 
ctantibus  hostibus,    qui  cum   sequi  eos  non  pos- 
sent,  sagittis  petebant.     Etsi  autern  eventus  prae- 
lii,  ut  dixi,  funestus  fuit,   tarnen  laudanda  est  vir- 
tus  Sigismundi,   etaliorum,  qui  deesse  Pieipubli- 
cae  noluerunt,  qui  non  sua  segnitie  hostes  invitare 
solebant,    qui,     quantum    potuerunt,     reprimere 
Turcicam  barbariem  conati  sunt;   et  profuit  ho- 
rum     virtus    ad    retardandos    hostium     impetus. 
Quare  magna  laus  etiam  his  fortibus  viris  debetur, 
qui  quanquam  infoeliciler  dimicarunt,  tamen  Tiei- 
publicae  suum  officium  praestiterunt.      Sicut  De- 
mosthenes   ait:  Laude  dignos  esse  cives,  qui  pa- 
triam  fortiter  defendunt,  etiam  si  eorum   virtuti 
non  respondeat  fortuna.      Non  enim  eventu  me- 
tienda  sunt  honesta  consilia,    sed  vera  ratione  et 
officio.     Ideo  et  in  Epitaphio  civium  iwscripli  sunt 
hi  versus: 

Nulla  adversa  pati ,   nunquain  peccare  Deorum  est. 

Nemo  hoininuin  fati  vim  superare  potest. 
Porro  haec  clades  ad  Nicopolin  accepta,    accidit 
nostris,  circiter  annum  post  Christi  natalem,  mil- 
lesimum,  trecentesimum,  nonagesimum  quintum. 

Ut  autem  secundae  res  autoritatem  addunt 
Ducibus,  ita  adversae  minuunt,  interdum  etiam 
odia  accendunt.  Quare  cum  redisset  in  Ungariam, 
amissis  multis  fortissimis  civibus,  proceres  qui- 
dam  contra  eum  conspiraverunt ,  quorum  animos 
quorundam  suppliciis  in  auspiciis  regni  offenderat. 
Captus  igitur  a  coniuratis,  in  quadam  arce  diu 
custoditus  est,  unde  tandem  domina,  miserata  in- 
diffnam  fortunam  boni  Principis,  clam  eum  dimi- 
sif.  Elapsus  rediit  in  regnum,  instructus  Germa- 
nicis  auxiliis,  et  triginta  Regulos  capitali  supplicio 
affecit.  Haec  severitas  ei  profuit  ad  caeteros  co- 
hercendos,  et  recuperandam  pristinam  autorita- 
tem.  Etsi  enim  nusquam  discedebat  a  iusticia  in 
negociis  diiudicandis,  tamen  semper  alias  in  poe- 
nis  iusticiam  clementia  et  lenitate  temperare  sole- 
bat.  In  hoc  uno  faclo  necessitas  coegit  eum  se- 
veritate  maiore  uti.  Verissimum  enim  est  illud 
dictum  Aeschinis,  quod  Demosthenes  citat:  Nihil 
valet  imperium,  quod  non  habet  nervos  adversus 
scelera  tot  et  insanabiles.  Laudanda  est  igitur  in 
hoc  casu  ipsius  gravitas  ac  severitas. 

Cum  autem  iam  in  tanta  fortunae  et  negocio- 
rum  varietate  perspecta  esset  eius  virtus ,  et  dissi- 
dia  Italica  flagitarent  Irnperatorem  non  segnem, 
neque  ignavum,  sed  qui  consilio  et  autoritate  ex- 
celleret,  GermaniciPrincipesSigismundum  creant 
Imperatorem,  anno  millesimo  quadringentesimo 
et  duodecimo.  Nec  fefellit  eos  iudicium  de  ipsius 
voluntate  ac  fide.  Cum  enim  iudicaret  nihil  esse 
dignius  Imperatore,  quam  legitimis  modis  eccle- 
siastica  dissidia  tollere,  primum  omnium  curare 
coepit,  ut  Synodus  indiceretur.  Vetus  dictum  est, 
nescio  cuius  Pontificis:  Plures  consequi  Pontifica- 
tum  more  Romuli,  quam  Petri.  Fuerunt  enim 
saepe  ingentia  certamina  in  electione  Pontificum, 
quae  quidem  ante  Sigismundum  ita  exarserant,  ut 
annos  amplius  triginta  non  convenire  potuerit  in- 
terCardinales  de  electione:  Alii  ab  aliis  eligeban- 
tur,  et  edebant  mutuas  condemnationes  et  exe- 
crationes,  magnoque  novorum,  ut  inquit  Lucanus, 

Proveutu  scelerum  ,    quaerunt  uter  imperet  orbi. 
Habebant  aliae  factiones   aliorum  Regum  studia. 
Italia  dilacerabatur  intestinis  bellis,    quae  accen- 
debant  discordiae  Pontificum. 


Cumque  Sigismundus  accersitus  esset  ad  im- 
perium,  erant  tres  Pvomani  Pontifices,  Ioannes 
Dononiae,  Gregorius  Arimini,  Benedictus  in 
Hispania.  Hoc  dissidium  non  armis,  non  violen- 
tis  modis  tollere  Sigismundus  decrevit;  extant 
enim  divinae  leges,  quae  docent,  quo  ordine  con- 
troversiae  ecclesiasticae  cognoscendae  sint.  Has 
Sigismundus,  quantum  in  ipso  fuit,  non  voluit 
praeterire.  Et  quia  sine  consensu  caeterorum  Re- 
gum  frustra  Synodum  indicturus  erat,  ipse  totam 
Europam  pervagatus  est:  adiit  Galliam  et  Hispa- 
niam,  egit  et  cum  Rege  Anglico,  ostendit  quan- 
tum  intersit  Reipub.  Christianae,  ut  Synodus  in- 
dicatur.  Pvogat  ut  assentiantur,  et  pium  consi- 
lium  ac  necessarium  Pveipub.  adiuvent,  ut  Reges 
quibus  praecipue  Ecclesiae  custodia  commissa  sit, 
decet.  Persuadet  tandem,  ut  consilium  Sigismundi 
approbent,  ac  promittant  se  non  defuturos  com- 
muni  saluti.  Postea  venit  in  Italiam,  et  cum 
Ioanne  colloquitur,  ne  desideraretur  in  Synodo 
nomen  Pontificium.  Hunc  quoque  adducit  in 
suam  sententiam,  et  persuadet,  ut  venturum  se  in 
Gerrnaniam  polliceatur.  Synodus  indicitur  Con- 
stantiae. 

Nec  minus  negocii  fuit  postea,  durabant  enim 
certamina  inter  tres,  nec  quisquam  aequo  animo 
cessurus  erat  alteri  de  nomine  Pontificio.  Memi- 
nistis  dictum  in  Tragoedia: 

Si  violanduin  est  ins  ,  regnaudi  gratia 
Violandum  est,  in  aliis  pietatem  colas. 
Id  dictum  valet  apud  Pontifices  non  minus,  quam 
apud  Geomelras  illae  sententiae,  quae  vel  y.oival 
ivvoiai,  vel  a^iajuara  vocantur.  Itaque  singu- 
laris  sapientiae  et  diligentiae  fuit:  primum  redi- 
gere  omnes  in  ordinem;  deinde  consentientibus 
suffragiis  unum  surrogare;  postremo  cavere,  ne 
tales  discordiae  repullularent.  Hae  deliberationes 
in  qnadriennium  usque  extractae  sunt,  quo  tem- 
pore  ipse  plurimum  sustinuit  laboris,  dum  retinet 
et  confirmat  R.egum  voluntates. 

Synodo  aliquoties  ipse  interfuit,  ac  piimum 
cum  eo  venit  in  nocte  Natalis  Domini,  cecinit 
lectionem  Evangelii  in  liturgia:  exiit  edictum 
a  Caesare  Augusto,  nt  totus  orbis  describeretur, 
quod  cum  legeret  ipse,  visus  est  non  solum  de  suo 
officio  hoc  significare  curam  Ecclesiae  orbis  terra- 
rum  Imperatori  commissam  essc,  sed  etiam  alios 
admonere,  ut  Imperatori  cupienti  consulere  saluti 
omnium  gentium,  aequo  animo  parerent. 

PraecJpua  autem  et  utilissima  constitutio  eius 
Synodi  haec  est :  Decretum  fuit,  ut  deinceps  de- 
cimo  quoque  anno  post  prioris  Synodi  exitum 
alia  Synodus  indiceretur;  ideoque  Basiliensis  Sy- 
nodus  statim  secuta  est.  Sed  hanc  Pontifex  Eu- 
genius,  cum  autoritate  non  posset,  armis  dissipa- 
vit,  misit  in  Germaniam  Delphinum  cum  ingen- 
tibus  copiis;  quae  cum  inauditam  crudelitatem  in 
Alsatia  exercuissent,  Basileam  petierunt.  Ibi  exi- 
guae  copiaeHelvetiorum  cum  eis  dimicarunt,  pro- 
pemodum  ut.  Lacedaemonii  ad  Thermopylas  cum 
Persis.  Itaque  Gallicus  exercitus  dissipatus  ac 
profligatus  est.  Sed  tamen  paulatim  in  illis  tu- 
multibus  dilapsi  sunt  et  Regum  Legati,  qui  ad 
Synodum  convenerant. 

Postea  facile  caverunt,  ne  Synodi  coirent, 
quia  viderunt  utranque  Synodum  aliquid  de  au- 
toritate  Pontificia  decerpsisse.  Decreverant  enim 
Synodi  autoritatem  maiorem  esse  quam  Pontifi- 
ciam:  posse  Synodorum  iudiciis,  Pontifices  remo- 
veri  a  gubernaculis:  tribuerunt  suffragia  non  so- 
lis  Episcopis,  sed  etiam  caeteris  doctis  et  piis.  De 
quo  articulo  cum  fuisset  acerrime  disputaturn  Ba- 
sileae,  tamen  haec  sentenlia  vicit,  propter  Iocum 
in  Actis  Apostolicis,  ubi  dicnntur  adhibiti  in  di- 
indicanda  controversia  de  Circumcisione,  non  soli 
Apostoli,  sed  etiam  caeteri  seniores. 

Etsi  autem  hi  articnli  leviores  sunt,  quam  ut 
lahefactare  Pontificum  potentiam  queant,  tamen 
ipsi,  ut  astuti  gubernatores,  meminerunt  praecepti 
politici ,  /tirj  Tio.QOQav  xb  ttuqo.  fir/.Qov.  Nulla  in 
re,  quamvis  levi  ac  minuta,  exemplum  violandae 
autoritatis  concedendum  esse.  An  non  videtis  ho<; 
tempore  ipsos  mordicus  tenere  hoc  praeceptum? 
Nihil  officeret  Pontifici  correctio  abusnum,  sed 
rneminerunt  illud  a£lvjfta,  fi?)  noQOQav  xo  naQO. 
fir/.QOV.  Cum  igitur  metuerent  paulatim  Synodos 
plus  libertatis  sibi  sumpturas  esse,  arte  postea  ca- 
verunt,  ut  dixi,  ne  Synodus  ulla  ita  coiret,  ut 
libertas  esset  piis  dicendae  sententiae. 

Sed  redeo  ad  Sigismundum,  qui  quod  vetus 
exemplum  indicendae  Synodi  renovavit,  quod  ad 
emendationem  Ecclesiae  excitare  Principes  voluit, 
perpetua  laude  dignus  est.  Quod  autern  vcl 
postea  expectationem  eius  eluserunt  Pontifices,  vel 
in  ipsa  Synodo  Constantiae  novo  rxemplo  ,  non 
tantum  sententiis  damnati  sunt  duo  viri  pii  ac 
doctiBoemi,  Iohannes  et  Hieronymus,  sed  etiam 
crudeliter  interfecti ,  haec  non  sunt  ab  Imperatore 
Melanth.  Oper.   Vol.  XI, 


orta;  et  si  is  quidem  non  omnino  vacat  culpa,  sed 
tamen  absente  Imperatore  illi  duo  condemnati 
sunt,  et  affecti  suppliciis.  Et  certnm  est,  Cancel- 
larium  Imperatoris,  virum  excellenti  ingenio  et 
virtute  praediturn,  Casparum  Slik,  cum  illae  cru- 
deles  sententiae  dicerentur,  surrexisse,  ac  palam 
tostatum  esse ,  se  ab  illis  iniustis  suffragiis  dissen- 
tire,  atque  ita  ex  consessu  abiisse.  Haec  tota  actio 
quid  habuit  simile  iudiciorum  Ecclesiasticorum? 
aut  quae  unquam  Synodus  tale  edidit  exemplnm, 
simul  ut  sententiis  iugularet  reum  et  interficeret? 
Nec  iam  de  dogmatibus  loquor,  ordinem  iudicii  et 
novum  exemplum  reprehendo.  Haec  non  erat 
permissurus  Imperator,  si  adfuisset,  nisi  fortassis 
et  ipse  superstitione  fascinatus  fuisset,  qnae  maxi- 
mam  vim  habet  in  animis  hominum.  Hactenus 
de  Synodo   dixi,    quae  est  Sigismundi  praecipua 


actio  in  toga. 


Interea  Baiazetes  a  Tamerlano  victus  et  captus 
fuerat.  Quare  Sigismundus  occasione  utendum 
duxit,  ac  rursus  ingentem  exercitum  contraxit,  et 
ingressusMysiam,  cum  Turcis  nihilo  foelicius  con- 
flixit,  quam  antea  ad  Nicopolin,  ac  rursus  fugiens, 
aegre  defendit  vitam.  In  eo  itinere  cum  moestus 
venisset  Posonium,  ac  feriae  essent  Ascensionis, 
cum  vesperi  lachrymans  et  deplorans  calamitates 
Reipub.  Christianae,  magno  animi  motu  Deum 
invocasset,  ac  rogasset,  ut  reprimeret  impietatem 
Turcicam,  et  sanaret  Ecclesiae  vulnera,  ibi  noctu 
dormienti  oblata  est  quaedam  species  Episcopi, 
qui  eum  longa  oratione  consolatus  est,  ac  primum 
narravit,  has  clades  Christianorum,  esse  poenas 
scelerum  ornnis  generis,  quibus  polluta  sit  Eccle- 
sia,  ac  praesertim  impietatis  in  his  qui  praesunt. 
Deinde  commemoravit ,  qualis  post  ipsum  futurus 
esset  status  regni  Hungarici  et  Ecclesiae.  Narrat 
futura  civilia  inter  Hungaros  bella,  plures  de 
regno  dimicaturos  esse,  vexaturos  Pannoniam 
Turcos,  sed  non  retenturos.  In  Ecclesia  vero 
magnas  discordias  secuturas  esse,  multis  in  locis 
sacerdotes  potentiam  et  opes  suas  amissuros,  fu- 
turam  doctrinae  et  rituum  mutationem  ,  et  multo- 
rum  vitiorum  emendationem.  Post  hos  motus, 
ait,  Principes  quosdam  de  constituenda  Ecclesiae 
tranqnillitate  cogitaturos  esse. 

Haec  tota  narratio  in  monumentis  honae  fidei 

reperitur,  quae  an  significaverit  res  praesentes,  an 

motus  Bohemicos  tantum  ,  qui  statim  secuti  sunt, 

ignoro.      Ipse  in  Synodo  Basiliensi  rem  eo  dedu- 

i  cere  conatus  est,    ut  Ecclesiae  essent  tranquillae, 

ac  Boemis  concederetur  uti  integro  Sacramento. 
Idem  visum  est  multis  doctis  viris  in  ea  Synodo. 
Sed  IulianusCardinalis  hortator  erat,  ut  totisGer- 
manrae  viribus  Boemos  invaderet,  ac  cessantem, 
saepe  obiurgabat.  Tandem  ita  perpellit.  Exorti 
erant  in  Boemia  tumultus  scelere  cuiusdam  Ahfoa- 
tis,  qui  puellam  nobilem  rapuerat;  hanc  cum  fra- 
ter  et  cognati  tumultuosius  reposcerent,  questus 
est  Iulianus  seditiones  esse  motas.  Ad  has  oppri- 
rnendas  hortatur  Imperatorem,  quas  quidem  ille 
moderatione  multo  facilius,  quam  armis  sedare 
poterat ,  vere  enim  inquit  Menelaus  apud  Euri- 
pidem : 

Si  vela  tendas  nimiiun,    navis  mergitur, 

Sed  si  relaxes  rursus ,    veliitur  tutius, 

Odit  Deus  niinis  vehementes  iinpetus, 

Odere  cives;  gratior  est  inoderatio. 
Sed  vicit  Iuliani  sententia  seu  fato,  seu  quia  se- 
nem  Principem  superstitione  terrebat.  Muvet  igi- 
tur  funestum  bellum,  in  quo  victores  Bohemi 
postea  eruperunt  in  Germaniam ,  et  late  viciniam 
populati  sunt.  Accessit  ad  caetera  mala  hoc  quo- 
que,  quod  Imperator  rursus  de  pace  agens,  in  illis 
ipsis  deliberationibus,  gravis  annis,  et  confectus 
]aboribus,  moritur. 

Fuit  foelicior  in  toga  quam  in  armis,  etsi  ali- 
quoties  Turcicas  copias  fudit  ac  profligavit.  Sed 
ingenium  fuit  aptius  civilibus  negociis,  in  quibus 
singularis  eius  dexteritas  fuit,  ac  mihi  comparanti 
eum  cum  veteribus  Principibus,  videtur  non  ad- 
modum  dissimilis  fuisse  Antonino  Pio,  aut  Marco. 
Legum  et  Iuris  disputationibus  argutioribus  in 
primis  delectabatur,  multa  in  civitatibus  emenda- 
vit,  duas  familias  Electorum  amplificavit  dignitate 
etpotentia,  Duces  Saxoniae,  et  Marchiones,  et 
utilePieipub.  iudicavit,  PrincipumElectorum  opes 
augeri;  quosquidem  ut  fratres  amavit  et  consiliis 
omnibus  adhibuit,  non  exclusit  a  deliberationibus 
suis,  more  tyrannico.  Pieligionis  cura  magno- 
pere  adficiebatur.  InBoemia  direptis  bonis  Eccle- 
siarum,  rursus  de  suo  attribuit  parochiis  annuos 
reditus. 

Haec  de  vita  et  rebus  gestis  Sigismundi  col- 
lcgi,  quae  satis  indicant,  eum  fuisse  Principem 
excellenti  ingenio,  virtute ,  iusticia ,  clementia 
praeditum,  ac  conatum  esse  de  Repuh.  bene  me- 
reri.  Propter  has  virtntes  decet,  nobis  gr;itam 
esse  ipsius  memoriam.  Deinde  negocia  in  quibus 
versatus  est,  de  multis  rebus  admonere  et  Prin- 


cipes  et  privatos  homines  possunl.  Prodest  enim 
omnibus  tenere  causas  et  certamina  Synodorum, 
et  Principibus  prodest  cavere,  ne  arlificiis  tyran- 
nicorum  Pontificum  incendi  se  ad  impia  bella  mo- 
venda  patiantur,  sed  ut  Ecclesiae  causas  ordine 
cognoscant,  ut  loges  ecclesiasticae  in  Evangelio 
traditae  postulant.      Dixi. 


No.  44. 


an.  1537. 


De  dig?iitate  stadii  theol. 

In  Declamat.  T.  I.  p.  59  sqq.,  in  Servest.  T.  I.  p.  51.  et  ap. 
Richard.  T.  III.  p.  12. 

OratioDoct.  C.  Crucigeri  de  dignitate  studio- 

rum  theologicorum,  habita  anno  M.D  XXXVII. 

in  promotione  M.  Petri  Palladii. 

Imposuerunt  mihi  has  partes  hoc  loco  dicendi  su- 
periores  nostri,  quos  cum  summa  pietate  et  re- 
verentia  colere  debeamus,  non  fuit  mihi  integrum 
eorum  autoritatem  detrectare.  Peto  igitur  a  vo- 
bis  omnibus,  ut  me  non  ingenii  fiducia,  aut  meo 
consilio,  sumpsisse  mihi  hoc  negocium,  sed  ad- 
ductum  officio,  in  hunc  locum  prodire  existimetis. 
Quare  aequum  est,  vos  etiam  orationem  meam 
boni  consulere,  quam  institni  ad  commonefacien- 
dos  imperitos  adolescentes,  ut  discant  reverenter 
sentire  de  studiis  sacrarum  literarum,  et  profes- 
sione  theologica.  Haec  oratio ,  hoc  quidem  tem- 
pore,  in  tanta  iudiciorum  perversitate,  in  tanta 
immanitate  odii  adversus  Doctrinam  Ecclesiasti- 
cam,  in  primis  necessaria  est.  Etsi  autem  non 
satis  autoritatis  ad  tantam  causam  affert  mea  per- 
sona,  tamen  cum  publico  nomine  haheatur  ora- 
tio,  et  tantum  sententiam  recitaturus  sum  divinae 
scripturae,  et  causa  tota  ad  Ecclesiae  dignitatem 
atque  utilitatem  pertineat,  admonitio  nostra  non 
erit  aspernanda.  Ut  igitur  veniam  ad  causam. 
Sicut  Paulus  inquit:  Non  pudet  me  Evangelii 
Christi,  ita  decet  affectos  esse  omnes  pios,  ut  et 
verbum  Dei  toto  pectore  ament,  et  agnoscant  esse 
summum  omnium  beneficiorum  Dei,  et  ministe- 
rium  ipsum,  hoc  est,  publicum  munus  docendi, 
magna  pietate  revereantur,  honore  afficiant,  iu- 
vent  iuxta  vocationem  ,  defendant  et  ornent. 
Haec  debet  esse  omnium  piorum  praecipua  cura; 
scd  ad  hanc  Pauli  vocem  conferamus  mundi  iudi- 
cia.      Maxima  pars  hominum  palam  contemnit  et 

odit  Evangelium ;  deinde  ministerium ,  hoc  est, 
munus  docendi  iudicat  esse  facem  seditionum  et 
dissipationis  totius  generis  humani,  et  quidem 
Paulus  ipse  acerbitatem  odii  in  hominibus  adver- 
sus  doctores  Evangelii  illustribus  verbis  descripsit, 
cum  ait,  Apostolos  haberi  pro  catharmatis  et  peri- 
psernatis,  hoc  est,  pro  piaculis  execrandis,  qui- 
bus  Deus  implacabiliter  irascatur,  a  quibus  tota 
rerum  natura  abhorreat,  quorum  umbra  velut 
contagio  noceat  universac  societati  hominum. 

lain  sol  stupefactus  sceleris  magnitudiue 
Resistit,    et  currus  pallens  inhibet  suos, 
Lumenque  terris  ,    terra  fruges  denegat, 
Et  in  vetu.t  natura  Chaos  confunditur. 

Neque  enim  fieri  potest,  quin  horribilis  acerbitas 
odii  in  istis  existat,  qui  iudicant  Evangelium  esse 
aut  blasphemiam,  aut  commentitiam  fabulam,  dis- 
sipantem  imperia,  leges,  constitutas  Piespublicas, 
ordinationes,  tranqoillitatern  generis  hurnani. 
Cum  his  summis  criminibus  maxima  pars  mundi 
oneret  Evangelium ,  tamen  Paulus  ingenti  animo 
adversus  haec  falsa  iudicia  clamitat:  Non  pudet 
meEvangelii,  suaque  voce  nos  confirmat,  ut  sta- 
tuamus  cerlo  Evangelium  verum  et  efficax  esse,  et 
aeternam  Dei  voluntatem  esse,  ac  munus  docendi 
Evangelii  sanctissimum  Dei  cultum  esse,  quem 
praecipue  requirit  ab  hominibus.  Verum  tanta  est 
infirmitas  etiam  in  his,  qui  non  sunt  aperte  a&eoi, 
aut  defensores  impiorum  cultuum,  ut  tantum 
mundi  iudiciis  moveantur,  quo  rninus  honorifice 
de  ministerio  verbi,  id  est ,  de  publico  docendi 
munere  sentiant.  Huc  accedit,  quod  cum  docto- 
res  Evangelii  sint  spreti,  invisi,  et  versentur  in 
assiduis  periculis,  multi  etiam  fame  pereant,  de- 
terrentur  homines  metu  periculorum  et  crucis  a 
ministerio  Evangelii,  et  quoniam  honores  et  am- 
pla  praemia  proposita  sunt  alias  quaestuosas  artes 
exercentibus,  ideo  paucissimi  se  ad  hoc  studium 
sacrarum  literarum,  aut  ministerium  conferunt. 
Multi  etiam  putant  hoc  genus  doctrinae  sine  do- 
ctoribus  percipi  posse.  Iacet  igitur  contemplus 
iste  ordo  ministrorum.  Quanquam  autem  haec 
vulgo  ita  fiant,  tamen  pii  adolescentes  inculcare 
sibi  hanc  vocem  Pauli  debent:  Non  pudet  me 
Evangelii,  et  intelligere  quanta  dignitas  sit  huius 
ministerii,  seque  ad  id  praeparare,  ut  possint  Ec- 
clesiae  cum  opus  sit  servire.  Hic  enim  est  sum- 
mus  Dei  cultus,  sicut  Christus  docet,  cum  ait:  In 
hoc  glorificatur  pater  meus,    ut  fructum  multum 


feratis,  et  fiatis  mei  discipuli.  Hic  clare  testatur 
ita  glorificari  patrem,  si  alios  doceamus  verbum, 
quos  ab  ipso  tanquam  discipuli  accepimus,  et  Pro- 
pheta  ait,  quam  speciosi  pedes  Evangelizanlium 
pacem.  Significat  enim  et  Deo  et  Ecclesiae  hos 
nuncios  placere,  etiamsi  mundus  eos  odit,  et  vel- 
uti  portenta  execratur.  Hoc  ipsumdocendi  munus 
vocat  Paulus  sacrificium,  sicut  et  alibi  scriptura 
saepe  ita  appellat.  Quare  sciamus  hunc  cultum 
pr.iecipue  requiri  a  nobis,  et  sciarnus  Deo  gratis- 
simum  munus  esse.  Hac  consolatione  boni  et  pii, 
qui  praesunt  Ecclesiis,  sustentent  sese  adversus 
iniqua  iudicia,  et  sciant  se  Deo  praecipuum  et  san- 
ctissimum  cultum  officio  docendi  praestare.  In- 
vitent  etiarn  haec  praeconia  plures ,  ut  se  ad  haec 
praeconia  praeparent,  ac  sciant  se  quoque  discenda 
hac  doctrina,  sacrificium  Deo  gratissimum  offerre. 
Sed  dicat  aliquis,  quid  haec  Oratio  de  ministerio 
ad  scholas,  et  ad  hos  gradus  in  scholis  attinet? 
Ego  vero  ideo  de  ministerio  dixi,  ut,  quo  consilio 
tradantur  sacrae  literae,  ad  quem  finem  hi  gradus 
constituti  sint,  consideretis.  Nam  haec  studia  in 
scholis  ad  conservationem  ministerii  ecclesiastici 
proprie  pertinent.  Hoc  consilio  et  olim  Alexan- 
driae,  et  in  plurimis  collegiis  scholae  institutae 
fuerunt,  ut  inde  sumerentur  doctores  et  pastores 
Ecclesiarum.  Christus  enim  dat  Ecclesiae  pasto- 
res,  prophetas  et  doctores,  vultque  ab  his  Eccle- 
siam  institui  ac  doceri ,  vultque  praeparari  illos 
qui  praeficiendi  sunt  Ecclesiis,  nec  vult  praefici 
eis  prorsus  indoctos,  aut  homines  imperitos,  qui 
sibi  videntur  avTodlday.roi,  et  sine  ullo  usu  spi- 
rituali  ex  sese  fingunt  opiniones.  Fuerunt  igitur 
initio  in  Ecclesiis  Scholae,  quae  utinam  conser- 
vassent  doctrinam  puram  ab  Apostolis  traditam. 
Sed  haec  postquam  ingenti  et  admirabili  bene- 
ficio  Dei  renovata  est,  et  Deus  his  postremis  tem- 
poribus  iterum  dedit  Prophetam,  tit  alii  erudian- 
tur,  profecto  rursus  curare  debent  Ecclesiae,  ut 
illud  beneficium  Dei,  videlicet  doctrinarn  Evan- 
gelii  puram  ,  summo  studio  conservent,  et  ad  po- 
steros  transrnittant.  Plurimum  itaque  refert  ite- 
rum,  quos  habeamus  praeceptores,  quorum  au- 
diamus  iudicia  de  rebus  maximis  et  de  dogmati- 
bus.  Sicut  sancti  Patres  saepe  allegant  parlim 
Apostolos,  partim  proximos  Apostolorum  aetati. 
Irenaeus  enim  citat  Polycarpum  ,  qui  fuerat  audi- 
tor  Apostoli  loannis,  et  Florino  Valentinus  oppo- 
nit  autoritatem  Polycarpi.  Basilius  audivit  Neo- 
caesariensem,  cuius  praecipua  fuit  autoritas,  cum 
21* 

Pauli  Samosateni  impietas  damnaretur.  Nec  aliud 
vetustius  testimonium  extat,  post  Apostolorum 
scripta  de  Trinitate,  quam  huius  Gregorii.  Tan- 
tum  autem  ei  tribuit  Basilius,  ut  dicat  sibi  adhuc 
personare  aures  voce  Gregorii,  eiusque  testimo- 
nium  opponit  Sabellicus  perturbantibus  Ecclesias 
Neocaesariensium.  Hieronymus  audivit  Epipha- 
nium  et  Nazianzenum,  omitto  alios  multos.  Tan- 
tum  autem  hos  commemoravi,  ut  cogitent  audito- 
res,  singulare  Dei  beneficium  esse,  audire  doctri- 
nam  Evangelii,  a  talibus  doctoribus,  quorum  se- 
qui  iudicia  tute  possimus.  Pertinent  igitur  Scho- 
lae  ad  ministerium  Evangelii  in  Ecclesiis,  et  ob 
eam  causam  doctrinae  testimonia  bonis  et  do- 
ctis  viris  tribuuntur,  ut  constet  quales  doctores 
audierint,  ut  certa  autoritate  doctrina  ad  posteros 
propagetur.  Haec  fuit  in  Ecclesia  vetustissima 
consuetudo,  postea  sine  testimoniis  docentium, 
admissi  sunt  ad  gubernandas  Ecclesias  homines 
ineruditi ,  et  ut  Nazianzenus  ait,  subito  facti  do- 
ctores,  sicut  in  fabulis  subito  nati  dicuntur  Gigan- 
tes.  Hinc  ort.a  est  magna  doctrinae  confusio. 
Postquam  igitur  Deus  sua  immensa  misericordia, 
nobis  restituit  Evangelii  lucem,  agamus  Deo  gra- 
tias,  et  id  beneficium,  summo  studio  in  Ecclesiis 
et  scholis  conservemus,  et  curemus,  ut  hi  qui  ad 
ministeria  ecclesiastica  accessuri  sunt,  fideliter 
instituantur,  nec  recipiantur  vel  indocti,  vel  av- 
T.odidaxroi.  Videmus  enim  nostra  aetate  fanati- 
cas  opiniones  Anabaptistarum,  tantum  ab  indoctis, 
aut  avzodidaxroig  ortas  esse.  Quantum  igitur 
nos  debemus  Deo,  qui  nobis  gubernatorum  ,  et 
doctorem  fide,  et  recto  iudicio  praestantem  dedit, 
cuius  doctrina  adversus  illas  fanaticas  opiniones 
praemuniti  fuimus,  quorum  autores  saepe  tenta- 
runt  Ecclesias  nostras,  sed  cum  in  Ecclesiis  no- 
strispraeessent  instituti  inhac  schola,  etqui  liben- 
ter  agnoscunt  se  non  esse  avTodiday.Tovg,  sed  au- 
ditores,  periti  gubernatores  prudenter  instituerunt 
suas  Ecclesias,  easque  divina  ope  adiuti,  qui  piae 
doctrinae  favet,  in  officio  retinuerunt.  Pertinent 
igitur  Scholae  ad  ministerium  Evangelii ,  et  vel 
praecipua  pars  sunt  illius  sanctissimi  muneris;  ne- 
cesse  est  enim  prius  diu,  et  diligenter  institui  eos, 
quibns  gubernatio  Ecclesiarum  committenda  est. 
Deinde  gradus  est  testimonium,  ut  constet  a  qui- 
bus  doctoribus  acceperint  doctrinam.  Hoc  ut  Apo- 
stolorum  tempore ,  ita  nunc  quoque  plurimum 
habet  momenti.  Cum  enim  magnae  sint  dissen- 
siones,  de  doctrina,  cum  magna  certamina  extite- 


rint  de  religione,  necessaria  cura  est  videre,  quo- 
rum  sequantur  autoritatem.  Ioannes  inquit:  Si 
quis  venit  ad  vos,  et  hanc  doctrinam  non  adfert, 
non  recipiatis  eum.  Ad  eundem  modum  et  alibi 
saepe  praecipit  scriptura.  Quare  genus  doctrinae 
diligenter  considerandum  est,  videndum  ex  qui- 
bus  fontibus  haustum  sit;  magnum  igitur  onus 
sustinent  doctores  in  Scholis.  Hoc  scire  oportet, 
a  quibus  autoribus  acceperint  doctrinam,  et  reti- 
nere  puritatem,  ac  cavere  ne  admisceantur  novae 
et  pravae  opiniones.  Sicut  in  Ecclesia  Antioche- 
na,  cum  Paulus  Samosatenus  suum  venenum  spar- 
gere  coepisset,  intelligens  Malchion,  qui  erat 
unus  ex  doctoribus,  novum  ab  eo  dogma  seri,  et 
corrumpi  veterem  puritatem,  primus  clamavit,  et 
vicinis  Episcopis,  Alexandrino  et  Hierosolymitano 
significavit  quantum  esset  periculi.  Ita  Malchio- 
nis  fide  et  diiigentia  confutatum,  et  extirpatum  est 
Samosateni  delirium.  Quare  ministerium  Evan- 
gelii,  etinscholis,  et  in  Ecclesiis  pari  cura  reti- 
nendum,  et  defendendum  est.  Pii  Principes  non 
solum  scholas  constituere  debent,  sed  etiam  eli- 
gere  genus  doctrinae,  ceu  seminarium  acceptum 
cerla  et  firma  autoritate,  et  curare  ne  illud  semi- 
narium  corrumpatur.  Haec  in  scholis  cura  neces- 
saria  est,  ut  posteritas  sciat,  cuius  notae  doctri- 
nam  acceperit.  Hanc  in  Principibus  et  in  Eccle- 
sia  diligentiam  requirit  Deus,  ad  haec  praecipit, 
ut  omnes  pro  sua  vocatione  ornent  et  adiuvent 
hoc  ministerium.  Ac  praecipue  vos,  qui  in  stu- 
diis  versamini,  cogitate  nos  non  tantum  privata 
vocatione  vestrorum  superiorum,  sed  publica  uni- 
versae  Ecclesiae  vocatione  collocatos  esse  in  hanc 
stationem,  ut  praecipue  doctrinam  Evangelii  disca- 
tis,  et  ut  plurimi  se  ad  ministeriurn  praeparent. 
Qua  in  re  vos  gravissimae  comminationes  et  pro- 
missiones  divinae  moveant,  Christus  inquit:  Qui 
recipit  Prophetam  in  nomine  Prophetae,  merce- 
dem  Prophetae  accipiet,  et:  Si  quis  dederit  alicui 
ex  minimis  istis  potum  aquae,  tantum  in  nomine 
discipuli,  Amen  dico  vobis,  non  perdet  merce- 
dem  suam.  Quare  hi,  qui  benefaciunt  ministris 
Ecclesiarum  ,  a  Christo  vicissim,  expectcnt  defen- 
sionem  et  multa  alia  beneficia.  Quanta  immani- 
tate  odii  Pontifices,  et  multi  Reges  ac  Principes, 
adversus  Evangelium  exarserint,  quoties  iam  bel- 
lum  denunciarint  nostris  Principibus,  quos  Deus 
vocavit,  ut  tectum  aliquod  praebeant  piis  docto- 
ribus,  memini  obscurum  est.  Inter  haec  pericula 
tanturn  his  me  promissfonibus    sustento,    quibus 

testatur  sibi  curae  esse,    ne  opprimantur,  ne  de- 

leantur  hi,  qui  student  ornare  rninisterium  Evan- 

gelii,    qui  pios  doctores  defendunt.      Quam  pul- 

chre  Christus  pinxit  nobis  Ecclesiae  imaginem  in 

Lazaro,    qui  egens  et  laceratus  ulceribus  iacet  in 

vestibulo  divitis,    a  quo  negligitur  et  fame  neca- 

tur?    Sed  tamenDeus  testatur  eum  sibi  curae  esse, 

cum  Angelos  ad  ipsum  mittit.      Ita  iacet  Ecclesia 

inRegum  etPrincipum  imperiis,  etnonsolum  ne- 

gligitur,    sed   etiam    conculcatur,    respicit  tamen 

eam  Deus,   et  mittit  aliquos  Angelos  ac  Principes, 

a  quibus  defendatur,  necopprimi,  aut  deleri  eam 

sinit.      Vidua  Sareptana  exceperat  Heliam  hospi- 

cio,  cum  annona  esset  arctissima,  pro  quo  bene- 

ficio    Deus    eam  durissimo  illo    tempore  benigne 

pavit.      Ita  sciant  omnes  Deo  gratum  officium  esse 

iuxta  vocationem ,    iuvare    et  ornare  ministerium 

Evangelii.      Econtra  vero  gravissimas  poenas  da- 

turi  sunt  tyranni  atqueimpii ,  qui  vel  contemnunt, 

vel  etiam  oderunt,    et  opprimere  ministros  Evan- 

gelii  conantur.      Sicut  in  quarto  Piegum  ait  Domi- 

nus:    Ulciscar  sanguinem  servorum  meorum  Pro- 

phetarum  de  manu  Iesabel.      INon  erit  impunitus 

contemptus   ministrorum  Evangelii,    dabunt   ali- 

quando  poenas  suae  crndelitatis  tyranni ,  qui  gras- 

santur  in  pios.     Hanc  admonitionem  adolescenti- 

bus  hoc  tempore  necessariam  esse  duxi.      Quia  vi- 

demus  multos  impiorum  exemplis  corrumpi,  et  de 

ministerio    Evangelii  ac    studio   sacrarum    litera- 

rum  irreverenter  sentire.     Hoc  oportet  scire,    se 

Deo  praecipue  hunc  cultum  debere,    ut  ament  et 

revereantur  ministerium  Evangelii.    Deinde  etiam 

pietatem  esse  praeparare  iogenium,    ut  aliquando 

Ecclesiae  possit  esse  usui.      Quare  officium  suum 

discant  adolescentes,  et  intelligere  et  facere.     Pre- 

cor  autem  Dominum  nostrum  lesum  Cbristum ,  ut 

omnium  mentes  inflammet  Sancto  Spiritu  suo,  ut 

Evangelium  ipsius  vere  intelligamus,  et  ei  obtem- 

peremus,  nt  gloriaDei  nostris  studiis  semper  illu- 

stretur  atque  ornetur.     Dixi. 


No.  45. 


an.  1537. 


De  concordia  ctc. 


Apud  Cral.  Myl.   p.   159.,    in    Peclamai.  T.  I.  p.  567.,    in 
Servest.  T.  I.  p.  494.  et  apud  Ricbard.  T.  1.  p.  134. 


Oralio  de   concordia   et    communicatione  stu- 

diorum  atque  operarum,    in  promotione  Ma- 

gistrorum   dicta   a   Decano  Mag.    Ambrosio 

Iuterbocensi ,    anno  M.D.XXXVll. 

Cum  Agesilaum  Piegem    Spartarum,    domi   suae 
cum  parvis  liberis  in  baculo  equitantem  deprehen- 
disset  quidam  ex  Ducibus,  casu  interveniens,  at- 
queadmirans,   Regem,  et  quidem  talem ,   quo  illa 
aetate  nullus  vir  praestantior  in  tota  Graecia  esse 
iudicabatur,  hoc  modo  cum  pueris  colludere,  pe- 
tit  Agesilaus  veniam  ab  isto,    siquidem  hic  ludus 
videretur  alienus  regia  gravitate.      Deinde  addit, 
se  non  tantum  oneris  ipsi  imponere,  ut  perpetuo 
hanc  rem  taceri  postulet,  sed  rogat,  ut  tantisper 
taceret,    donec   ipse   liberos   haberet:    significans 
eum  qui  liberosnon  haberet,  non  intelligere,  quid 
habeant  hi  ludi  non  dico  voluplatis,  sed  utilitatis. 
Quamvis  enim  per  se  ridiculae  res  sunt,  tamen  ad 
disciplinam,   ad  mores  formandos  pertinent.     Et 
prudens  pater  intelligit,  magnam  vim  assuefactio- 
nis  esse  in  tenera  aetate ,    etiam  in  his  levissimis 
exercitiis.      Ut  autem  ille  Spartanus  miratur  pa- 
trem  colludentem  cum  parvis  filiis,  ita  multi  nunc 
quadam  inusitatae  sapientiae  persuasione  derident, 
cum  alios  multos  veteres  et  honestos  mores,  tum 
etiam  hos  scholasticos  gradus,    et  spectacula  pro- 
motionum.     Quos  velim  hanc  Agesilai  responsio- 
nem  considerare,    nec  prius  vituperare  vetera  in- 
stituta,  quam  ipsi  habeant  liberos;    hoc  est,  non 
prius  quam    perspexerint  quanta   sit  infirmitas  in 
tenera   aetate,    quas    ob    causas    hi   ludi,    gradus, 
tituli  propositi  sint,   quantum  referat  puerilia  in- 
genia  his  ritibus  certo  quodarn  ordine  assuefacere, 
ac    provehere    in    discendo,     quantum    conducat 
exemphun,   ut  assuefiant  ad  publicos  mores  aman- 
dos.      Incredibilis  infirmitas  est  animorum  pueri- 
lium,    quare   ad  eos    excitandos,    regendos,    aut 
depravandos,  parvae  res  saepe  magnum  adfenmt 
momentum.      Hanc  infirmitatem  quo  magis  per- 
spicimus  nos,  quos  iam  usus,   aetas ,  mutationes 
Reipub.  graves  erudierunt,  eo  magis  amamus  hos 
scholasticos  mores  institutos,  ut  studiis  prosit  or- 
do,    ut  discant  adolescentes   ordinum  discrimina 
intelligere.      Itaque  non  recusamus  quanquam  se- 
nescentes,    in   hanc  scenam  prodire,    et  amanter 
petimus  a  prudentioribus,    ut  et  ipsi  faveant  his 
spectaculis,  propter  iuventutis  utilitatem.     Neque 
enim  tantum  ad  hunc  coetum ,    qni  in  hoc  thea- 
trum  confluxit,  sed  ad  nostros  liberos  et  ad  po- 

steritatem  pertinent.  Non  fastidiamus  hos  ludos, 
tanquam  res  indignas  nobis,  sed  exemplum  no- 
strum  prodesse  adolescentibus  ad  honestos  mores 
amandos  et  conservandos  existimemus.  Haec 
praefatus  sum,  ut  imperiti  intelligant  nos  bono 
consilio  hos  scholasticos  ritus  conservare.  Quod 
cum  ita  sit,  aequum  est,  vos  orationem  meam 
patienter  audire,  quam  hoc  loco  habere  me  cogit 
officii  ratio.  Etsi  autem  quaedam  erant  causae, 
cur  de  artium  studiis  et  utilitate,  hoc  tempore  di- 
cendum  videbatur,  tamen  cum  alii  saepe  vobis 
commonstrent  usum ,  in  multis  vitae  partibus  et 
vitnperatoribus  graviter  respondeant,  relinquam 
modo  id  argumentum,  et  dicam  de  concordia,  de- 
que  communicatione  studiorum  atque  operarum, 
sine  qua  retineri  et  ronsistere  Respub.  non  potest. 
Extat  autem  apud  Graecos  venustum  Epigramma, 
in  quo  pingitur  optimus  Reipub.  status.  Ac  eo 
libentius  argumentum  Epigrammatis  illius  recita- 
bo,  ut  exemplum  illustre  adolescentes  infigant  ani- 
mis,  quod  eos  et  in  schola  et  deinceps  in  omni 
vita  admoneat,  qua  arte  retinendasit  publica  tran- 
quillitas.  Ea  vero  magna  est  ars,  seu  sapientia 
potius,  praecipue  requirenda  iniis,  qui  viri  boni 
perhiberi  volunt,  quae  cuiusmodi  sit,  in  hac  ima- 
gine  conspici  potest. 

Forte  in  via  conveniunt  caecus  et  claudus, 
ubi  cum  sine  duce  progredi  caecus  non  posset, 
claudo  etiam  vehiculo  opus  esset,  retinebatur 
uterque  suo  malo.  Vidit  autem  claudus  caecum 
validos  lacertos,  firmos  pedes,  denique  robur  in- 
tegrum  corporis  habere,  nec  quicquam  morbi  in 
eo  haerere,  nisi  quod  oculis  captus  erat.  Quare 
prudenter  iniit  rationem ,  ut  inter  se  communica- 
rentoperas,  et  alter  sarciret  id,  quod  deerat  alte- 
ri,  ut  caecus  tolleret  in  humeros  claudum,  clau- 
dus  isti  monstrator  viae  esset.  Exponit  suum 
consilium  caeco,  et  suam  operam  pollicetur.  Etsi 
sarcina  imponebatur  non  levis  caeco,  tamen  cum 
humanitate  socii  caperetur,  non  detrectat  hanc 
conditionem,  ac  sul)lato  in  humeros  claudo,  per- 
git,  et  gubernat  eum  claudus.  Ita  amanter  com- 
municatis  operis  iter  susceptum  conficiunt.  Haec 
est  imago  optimi  status  in  Repub.  Primum  enim 
in  tanta  mole  ac  varietnte  negociorum,  nemo  unus 
par  esse  omnibus  rebus  administrandis  potest. 
Deinde  tanta  est  infirmitas  ingeniorum,  ut  etiam 
qui  unum  aliquod  mnnus  sustinent,  tamen  inter- 
dum  non  satis  sint  intenti,  interdum  fallantur. 
Denique  nihil  est  in  rebus  humanis  ab  omni  parte 


perfectum.  Itaque  opus  est  primum  in  Repub.  ea 
inter  cives  benevolentia,  ut  non  gravatim,  quod 
quisque  potest,  ad  usum  comrnunem  conferat, 
deinde  quaedam  ut  vilia  in  aliis  dissimulemus, 
postremo  ut  nostra  diligentia,  dexteritate  et  vir- 
tute  sanemus,  ut  sicubi  cessatum  est  ab  aliis,  arte 
ab  aliis  sarciatur  iactura.  Talis  status  optandus 
est  ex  animo  et  decet  bonos  omnes,  consilia  omnia 
sua  et  ornnes  actiones  ad  hunc  statum  efficiendum 
dirigere.  Sic  in  schola  liberaliter  conferant  sin- 
guli  suas  artes  ad  communem  usum.  Nemo  alte- 
rius  generis  artifices  premere  conetur,  quaedam 
etiam  incommoda  in  aliis  tegenda  sunt,  et  vel  co- 
miter  emendanda,  vel  arte  quadam  sarcienda.  At 
nos  qnidem  in  scholis  praecipue  amemus  hunc  sta- 
tum  ,  quia  Aristoteles,  quem  sequimurMagistrum 
in  Philosophia,  Aristocratian  maxime  probat,  et 
hanc  antefert  omnibus  formis  politiarum.  Sequa- 
mur  igitur  Aristotelem,  et  in  scholis,  quantum 
fieri  potest,  Aristocratiam  efficiamus.  Haec 
autem  non  sunt  Aristocratia,  sed  partim  Timo- 
nica,  partim  ufayaQyr/.a ,  gravatim  operas  in 
commune  conferre,  vel  impedire  aliorum  cursum, 
qui  et  ipsi  bene  merentur  de  Repub.  aliorum 
aucupari  errata,  aut  etiam  calumniari  studia,  seu 
odio,  seu  ambitione,  seu  aliqua  alia  cupiditate. 
Quanta  inter  se  modestia  certarunt  septem  illi 
summi  viri,  qui  Sapientes  nominantur,  qui  eo- 
dem  tempore  floruerunt  in  diversis  civitatibus? 
Nam  cum  Mileti ,  inventam  auream  mensam  Apol- 
lo  iussisset  sapientissirno  dari,  civitasThaleti  dan- 
dam  esse  decrevit:  is  maguitudinem  huius  laudis 
non  agnoscens ,  et  libenter  alteri,  vel  impertiens, 
vel  cedens,  misit  Soloni,  Solon  ad  eundem  mo- 
dumBianti.  Cum  per  omnes  septem  vagata  men- 
sa  ad  Thaletem  rediisset,  ait  Thales,  nunc  de- 
mum  se  oraculi  sententiam  intelligere;  iussitque 
mensam  offerri  Apollini,  quod  Deus  significasset 
hoc  involucro,  neminem  mortalium,  sed  solum 
Deum  sapientem  esse.  O  vere  Aristocralicos  vi~ 
ros,  quorum  nemo  de  alterius  laude  quidquam 
decerpsit:  deinde  qni  viderint,  nihil  esse  furio- 
sius,  quam  homines  sibi  sapientiae  laudem  arro- 
garc.  Itaque  comiter  inter  se  vixerunt.  Et  qui- 
dem  Solonem  accipimus  a  Thalete  didicisse  motus 
astrorum.  Nunc  vero  quoties  illud  fit,  quod  ait 
Martialis: 

Qui  velit  ingenio  cedere ,  rarus  erit. 
Et  vidimus  aliquoties  hoc  accidere,    ut  ortae  dis- 
sentiunculae  ex  levissimis  initiis  excitarint  ingen- 

tes  tumultus,  quorum  exitus  ne  nunc  quidem  pro- 
spici  potest.  Cur  hic  non  venit  in  mentem  caeci 
et  claudi,  ut  mutuis  officiis  cogitaremus  iuvandam 
esse  Rempub.  non  acerbitate  animorum  dilaceran- 
dam?  Romae  Scipionem  optime  meritum  de  pa- 
tria,  invidi  cives  aliqui  allatrarunt,  quibus  ille  ex 
urbe  cedere  maluit,  quam  excitare  maiores  tumul- 
tns  vehementius  concertando.  Ita  cum  non  ab- 
dnceret  eum  ambitio  a  moderatione,  cominuni  sa- 
luti  ac  tranquillitati  optime  consuluit.  Contra 
flagitiose  Marius,  qui  cum  ureretur  gloria  Syllae, 
conatus  est  eum  vi  spolia  re  exercitu  et  provincia, 
patriam  implicuit  crudelissimo  luctuosissimoque 
bello.  Sed  omnium  seculorum  atque  aetatum  hi- 
storiae  plenae  sunt  exemplorum,  in  quibus  con- 
spici  potest,  saepe  certamina  accensa,  seu  quadam 
morositate  ingeniorum,  seu  odiis  aut  invidia, 
magnis  Imperiis  ac  civitatibus  exitio  fuisse ;  rur- 
sus  etiam  commoditate  moderatorum  civium,  qui 
impetus  aliorum  ratione  lenierunt,  servatas  esse 
Respul>licas.  Haec  exempla  cum  legimus  atque 
audimus,  nos  quoque  ad  moderationem  et  regen- 
dos  animorum  impetus  hortentur.  Decet  enim 
praecipue  literatos  homines  doctrinam  virtutis, 
ad  mores  atque  usum  tansferre.  Deinde  nequa- 
quam  committendum  est,  ut  quemadrnodum  navis, 
excpsso  gubernatore,  sine  velo,  sine  gubernaculo 
ventis  iactatur,  ita  nos  extincta  ratione,  rapiamur 
affectibus,  nec  consideremus  quid  expediat  Eccle- 
siae,  quid  Reipub.  quae  exempla  noceant  iuven- 
tuti,  quid  publicis  studiis  prosit  aut  obsit,  sed 
qua  impellunt  turbidi  affectos,  caeco  impetu  rua- 
mus.  Tale  vitae  genus  nec  Philosopho,  necChri- 
stiano  convenit;  nam  vel  maxime  Christianus 
omnia  sua  consilia,  ad  gloriam  Dei,  ad  Ecclesiae 
aedificationem  et  ad  iuventutis  salutem  referre  de- 
bet.  Nec  vero  fieri  potest  in  tanta  infirmifafe  ho- 
minumj  quin  incidant  errores  atque  offensiones: 
Et  diabolns  saepe  igneis  telis,  ut  vocat  P.mlus, 
sauciat  animos^  et  inflammat  odiis,  ut  Ecclesiam 
aut  Rempub.  dissipet.  Has  dissidiorum  causas 
intelligere  Christianos  decet,  ut  singulari  diligen- 
tia,  et  muniant  pectora  adversns  illa  tela,  et  affe- 
ctibus  frenum  iniiciant.  Si  quid  in  alio  desideras, 
cogita  qua  ratione  mederi  possis,  non  ut  exulce- 
res.  Plutarchus  neyl  (piladeUpiag  scribit  morem 
fuisse  Graecae  gentis,  cum  duo  fratres  una  ince- 
debant,  et  ad  lapidem  aliquem  excitatum  venie- 
bant,  ne  seiuncti  cederent  medium  locum  lapidi, 
sed  ut  ambo  simul  ad  idem  latus  circuirent  lapi- 


dem.  Huiusmodi  ritus  varios  singulae  gentes  ha- 
bent,  qui  et  recepti  et  conservati  sunt,  quia  ali- 
quid  de  moribus  significabant.  Accommodat  igi- 
turPlutarchus  hunc  ritum  ad  fratrum  concordiam, 
ac  moneri  eos  hoc  exemplo  ait,  ut  caveant,  ne 
quislapis,  hocest,  ne  ulla  offensio  divellat  eorum 
animos;  et  si  qua  inciderit  offensio  ,  nt  illam  cou- 
iuncti  circumeant,  hoc  est ,  dissimulent,  deleant 
ex  animo  et  extinguant.  Haec  virtus  non  solum 
privatis  familiis,  sed  Reipub.  et  Ecclesiae  neces- 
saria  est.  Itaque  extant  in  scriptis  sapientissimo- 
rum  hominum  gravissimae  conciones,  quae  hor- 
tantur,  ut  concordiam  tueamur,  ut  placari  nos 
sinamus,  ut  redeamus  in  gratiam  cum  iis,  quo- 
rum  animi  sunt  sanabiles.  Cum  autem  de  his  re- 
bus,  loci  scripturarnm  vobis  noti  sint,  nolui  esse 
prolixior.  Tantum  illud  moneo  ,  quod  apud  Ho- 
merum  est ,  qui  fingit  Aten  validissimo  corpore 
discurrere,  et  dissidia  excitare,  sequi  vero  Litas 
divinitus  missas,  quae  hortantur,  ut  redeant  ho- 
mines  in  mutuam  gratiam.  Et  addit  Poeta ,  Lilas 
magna  beneficia  impertire  obtemperantibus,  et  vi- 
cissim  eos  exaudiri,  si  quid  a  Deo  petant;  aliis 
vero  qui  non  obtemperant,  imprecari,  ut  Ate  de 
eis  poenas  sumat.  Nec  vero  putate  hanc  Homeri 
concionem  fabulosam  esse.  Sententiam  haud  dn- 
bie  a  vetustissimis  illis  parentibus,  quibus  vera 
religio  nota  fuit ,  acceptam  recensuit  et  Poeticam 
addidit  picturam.  Quid  enim  vult  aliud ,  quam 
quod  toties  praecipiunt  sacrae  literae,  ut  simus 
placabiles,  ut  obliviscamur  iniurias?  hoc  officio 
ita  delectari  Deum ,  ut  vicissim  nobis  rogantibus 
deterratorum  veniam,  etmulta  largiatur  beneficia? 
Rursus  autem  implacabilibus  placari  nolle,  et 
eorum  pertinaciam  asperitatemque  animorum  pu- 
nire?  Haec  sententia  nequaquam  prophana  est, 
manavitque  haud  dubie  a  piis  maioribus  ad  poste- 
ros.  Scitis  enim  a  Christo  nobis  severissime 
commendatum  esse  hoc  officii  genus:  Remittite, 
et  remmittetur  vobis.  Haec  praecepta  ,  si  magni- 
facimus  Deum  antorem,  si  amamus  publicam  Ec- 
clesiae  tranquillitatem  ,  si  Reipub.  salus  nobis  cu- 
rae  est,  toto  pectore  accipiamus,  et  coinmunem 
concordiam  tueamur.  Si  qua  sunt  in  amicis  in- 
commoda,  aut  prudenter  sanemus,  aut  comitate 
nostra  tegamus,  cogitemusque,  saepe  in  vita  lo- 
cum  habere  illud  quod  ait  Plinius:  Qui  vitia  odit, 
homines  odit.  Certe  in  schola  sicvivere,  ut  vi- 
vunt  in  arena  gladiatores,  turpe  ac  miserum  est. 
Ferarum  enim  est  talis  congressus ,  nisi  quod  hae 


335 


DECL.    DE     INGRATITUDINE    CUCULI. 


336 


cognatarum  morsu  abstinent,  gladiatores  vero 
mutuis  caedibus  in  sese  ruunt.  Itaque  et  hortor 
et  oro  omnes  studiosos,  ut  omni  genere  officii  iu- 
vare  Remp.  et  tueri  communem  concordiam  anni- 
tantur,  Id  dignum  est  bonis  viris  et  Deo  gratum, 
et  ut  Psalmus  inquit,  hoc  agentibus  Deus  dabit 
benedictionem.  Postremo  quia  non  tam  mea  ora- 
tione,  quam  autoritate  et  sententia  optimorum  et 
praestantissimorum  autorum  vos  adhortor,  libuit 
in  fine  adiicere  memorabile  dictum  Senecae,  qui 
sic  in  postremo  libro  de  ira  ait:  Dum  inter  bomi- 
nes  sumus,  colamus  humanitatem,  non  timori 
cuiquam,  non  periculo  simus,  detrimenta,  in- 
iurias,  convitia ,  vellicationes  contemnamus,  et 
magno  animo  brevia  feramus  incommoda,  dum 
respicimus,  quod  aiunt,  versamusque  nos,  im- 
mortalitas  aderit.     Dixi. 


No.  46. 


an. 


1537. 


De  ingratitudine  cuculi. 

Apud  Crat.  Myl.  p.  167.,  Jn  Declamat.  T.  I.  p.  643.,  in 
Servest.  I.  p.  563.  et  apud  Ricbard  II.  p.  87.  —  llanc 
orationem  scriplam  esse  in  lacobi  Schenckii,  conciona- 
toris  Freibergensis  ingratum  animum  eiga  JNJelanlhoneni 
docent  Epistolae   Vol.  III.  p.  416.  et  427. 

Oratio  de  ingratitudine  cuculi,  habita  inpro- 
motione  Magistrorum  a  Decano ,  Mag.  Am- 
brosio  Iuterbocensi,  anno  M.D. XX XV II. 

Scitis,  Adolescentes,  hos  coetus  disciplinae  cau- 
sa  institutos  esse,  ut  conveniant  huc  illi  qui  prae- 
sunt  Academiae,  ad  inspicienda  iuventutis  studia, 
et  reliqua  multitudo  suo  officio  declaret,  se  de- 
lectari  his  congressibus,  in  quibus  et  doctissimi 
homines  conveniunt,  et  habentur  orationes, 
sumptis  materiis,  ex  magna  quadam  optimarum 
artium  varietate,  quae  sunt  ntiles  vitae  ac  mori- 
bus.  Ac  vero  iuvenes  eo  decet  libentius  interesse 
his  pompis,  quia  bonae  menti  nullum  est  iucun- 
dius  spectaculum,  quam  videre  tales  coetus  viro- 
rum  excellentium  ingeniis,'  doctrina,  virtute. 
Nam  et  ipsa  virtutis  pulchritudo  in  praestantibus 
viris,  oculos  atqne  animos  hominum  mirifice  ca- 
pit.  Et  iuvat  eos  viros  intueri,  qui  sunt  praeci- 
pua  ornamenta  Reipub.  An  existimatis  exerci- 
tum  Graecum  ad  Troiam  quidquam  spectasse  li- 
bentius,    quam  una  incedentes  heroas,    Achillem 


et  Aiacem?     Intelligebant  enim  horum  virtutem 

praesidio  esse  universo  exercitui.      Quare  et  his, 

qui   praesunt  Academiae,    gratias  ago,    quod    ut 

veterem  honestissimumque   morem  conservarent, 

non    gravatim    huc   accesserunt ;     et    reliquorum 

laudo  officium,  qui  sua  frequentia,  voluntatem  et 

studium  suum  erga  praeceptores   ostendunt.     Et 

quoniam  nihil  magis  decet  in  congressu  erudito- 

rum,  quam  commentari  aut  disserere  de  rebus  bo- 

nis,  et  hae  dicendi  partes  mihi  datae  sunt,  magno- 

pere  optarim,  me  posse  adferre  orationem  dignam 

hoc  honestissimo  coetu.      Sed  est  humanitatis  ve- 

strae,    favere   etiam  mediocribus  ingeniis,    prae- 

sertim  cum   exercitationis  causa  haec  consuetudo 

dicendi  instituta  sit.      Ut  autem  alii  hoc  loco  in- 

terdum  de  artiuin  dignitate ,  interdum  de  virtute 

aliqua  dicunt,  ita  sumam  et  ipse  aliquid  ex  Philo- 

sophia.      Ac  vero   pars  est  Physices  non  infima, 

cognitio  naturae  animantium.    Nam  inquisitio  na- 

turae  eorum    multa    monstravit   remedia,  deinde 

morum  varietas  indita  animantibus ,    monet  nos, 

hunc  mundum  non  temere  aut  casu  extitisse,  sed 

a  mente  aliqua  aeterna  ortum  esse,  quae  impressit 

imagines    morum    etiam    brutis  animantibus,    ut 

exemplis  illis  admoniti  homines,  discerent  amare 

rectefacta,  et  odisse  vitia.      Quam  venusta  imago 

est  Ecclesiae,    halcyonum    partus,    quae   cum   in 

scopulis  in  mari  nidificent,  solent  incubare  ovis, 

et  exclndere  pullos  in  media  bruma,  cum  quidem 

mare   tanquam  inserviens   illis    incubantibus   per 

illud  tempus  mitescit  et  placidum  est.    Me  quidem 

haec  imago  s<iepe  admonet  Ecclesiae,  qnae  perinde 

ut  halcyones  in  mari,  hoc  est,  in  summis  periculis 

versatur.     Deinde  parit  eo  tempore,  cum  tempe- 

states  solent  esse  saevissimae.    Fortasse  autem  hoc 

sunt    foeliciores    halcyones,    illis    mitescit    mare; 

Ecclesiae  non  tantam  rationem  habent  tyranni,  ut 

placati    aliquantisper    concedant    ocium    parienti. 

Sed  tamen,  id  quoque  fit,  divinitus  aliquantisper 

tegit  Deus  Doctores,  dum  propagata  doctrina  so- 

boles  adolescit.     Conveniuut  Ecclesiae  et    mores 

halcyonum,  nesciunt  adulteria  ,    et  extincto  con- 

iuge  alter  manet  coelebs,  et  paulo  post  hictu  mo- 

ritur.      Mulier  etiam  senem  maritum  Cerylum,  ut 

apud    Graecos  legitur,  gestat  humeris  suis  aqua- 

tum.      Itaque  veteres  scripserunt  honesti  coniugii 

exemplaesse,  quod  quidem  non  displicet,  sed  ta- 

men  ad  Ecclesiam  non  male  quadrat  exemplum, 

1  quae  gestare  et  fovere  omnibus  officiis  benemeri- 

!  tos  doctores  debet.      Possem  alia  multa  exempla 

commemorare ,  in  quihus  apparet,  divinitos  has 
imagines  propositas  esse,  ut  de  multis  magnis  re- 
bus  in  vita  nos  admoneant.  Ac  praecipue  eo  me 
delectat  istarum  rerum  cogitatio,  quod  videor 
mihi  videre  lestimonia  divinitus  impressa  naturae, 
quae  osteuduut  mundum  non  extitisse  casu,  quae 
quidem  ita  sunt  illustria  ,  ut  veteres  etiam  Philo- 
sophos  moverint.  Ideo  enim  praeclare  inquit 
Arisloteles,  in  primo  de  partibus  animalium:  Cum 
in  omnibus  partibus  naturae  insit  adiniraudurn 
quiddam,  satis  apparere,  naturam  non  extitisse 
casu.  Stoici  etiam  hoc  consilio  naturam  definiunt, 
vim  arte  progredientem  ad  generandum;  et  pro- 
filentur  se  in  definilione  addere  artem,  ut  signi- 
ficent  naturam  mente  quadam  regi  in  omnibus 
actionil)US,  quae  velut  artifex  est  omnium  genera- 
tionutn  et  motuum  iu  natura.  Libenter  igitur  ex 
huiusmodi  materiis  sumpsi  hoc  loco  argumentum, 
ut  iuveneS  admoniti,  et  ipsi  haec  vestigia  Dei  in 
natura  considerent.  Sed  video  me  in  exordio 
longius  evag.ttum  esse  quam  volebam,  etsi  arbitror 
vobis  quidem ,  qui  et  Pliilosopliiae  et  religionis 
amantissimi  eslis,  non  fuisse  ingratam  hanc  com- 
memorationem.  Niinc  venio  ad  argumentum, 
quod  huc  afferre  praecipue  constitui.  De  ingra- 
titudiue,  impietate,  et  scelere  Cuculi  dicturus 
sum;  qui  qnale  hominum  genus  repraesentet, 
postea  explicabo,  prius  enim  narranda  est  historia. 
Aristoteles  in  nono  libro  de  natura  animalium 
scribit,  cuculum  propter  timiditatem,  quain  in  ipso 
insignem  esse  compertum  est,  non  facere  proprium 
nidum  ,  nec  suos  pullos  excludere,  sed  deponere 
ovum  in  alieno  nido,  ac  plerunque  currucae.  Haec 
cum  reperit  ovum  inter  sua,  simul  huic  etiam  in- 
cubat.  Deinde  puliis  exclusis,  quia  cuculus  ma- 
gnitudine  et  viribus  superat  reliquos,  quidquid 
sedula  mater  cibi  adfert,  suppositicius  iste  praeri- 
pit.  Ita  fit,  ut  caeteri  pulli  fame  moriantur ;  pu- 
tant  etiam  matrem  eo  maiore  cura  hunc  fovere, 
quia  magis  eum  mir.itur  et  amat  propter  magnitu- 
dinem  corporis.  Interdum  ipse  cuculus  factus  ro- 
bustior,  caeteros  pullos  devorat,  interdum  senior 
cuculus  exorbet  ova  currucae;  adeo  multiplex  est 
in  hoc  genere  crudelitas.  Postremo  ubi  adolevit 
sceleratus  et  impius  pullus,  addit  nefariam  et  plus- 
quam  tragicam  catastrophen;  nain  currucam,  qua 
incubante  natus  est,  a  qua  magna  assiduitate  nu- 
tritus  est,  crudeliter  laceratam  devorat.  Hanc  pro 
maternis  beneficiis,  et  pro  nutricatione  vicem,  iste 
aaroQyog  rependit,  dignus  qui  perpetua  scabie 
Melanth.  Otek.  \oi..   XI. 


notatus  sit,  et  quem  oderint  ac  fugiant  reliquae 
aves  ceu  dirum  portentum.  Ita  enirn  natura  fer- 
tur  illum  damnasse  impietatis,  ut  vere  erret  sicut 
polluti,  sine  nido  et  sine  ulla  societate,  sicut 
apud  Homerum  de  poena  impiorum  dicitur  v.vi- 
GTiog  y.ai  ayQ^Tioy.  Solus  enim  sine  ulla  socie- 
tate  sui  generis  aut  aliarnm  avium  Vagattir.  iSon 
igitur  obscura  est  significatio:  imago  proposita  est 
iu  tetra  volucre,  ut  videamus,  turpissimae  natu- 
rae  similitudinem  habere  ingratos.  Sicut  in  aliis 
foedis  animalibus  alioruni  vitiorum  similitudo 
proposita  est,  ut  cognita  turpitudine  bestiae,  ho- 
mines  magis  abhorreant  a  similibus  viiiis;  ut  in 
lupo  inest  rapacitas  et  crudelitas,  in  polvpo  tanta 
libido,  ut  extinguatur  in  concubitu.  Noctua  piscis 
tam  vorax  est,  ut  non  desinat  se  onerare  cibo,  do- 
nec  rumpatur. 

Sed  longum  esset  exempla  perseq.ui.  Ad  in- 
slitutum  argumentum  redeo.  Adfectat  cuculus 
etiam  Musicae  laudem,  quare  ubi  lusciniam  au- 
divit,  eo  advolat,  et  excitatus  cantu  illius,  cum  ea 
certare  studet.  Hinc  intelligi  magis  potest,  in  quo 
genere  hominum,  ingratos  significet ,  nempe  inter 
eos,  qui  obstrepunt  melioribus  in  dicenda  senten- 
tia,  in  studiis  ecclesiasticis,  autaliis,  quae  vitae 
conducunt.  Hic  quanta  cucnlorum  agmina  nume- 
rari  possunt,  non  modo  si  veteres  historias  repe- 
tainus,  sed  etiam  si  praesentia  negocia  considere- 
mus?  Homero  oblrectabat  Zoilus,  ceu  lusciniae 
cuculusCiceroniCIodius,  et  alii  multi.  Habuerunt 
suos  cucnlos  et  heroici  viri:  Scipioni  obtrectabat 
Carbo,  Alcibiadi  Hyperbolus.  Quanquam  quid 
opus  est  exempla  colligere?  plena  est  horum  qno- 
tidiana  vita  ,  sed  maxime  inEcclesia;  et  ad  hanc 
totum  hoc  symbolum  maxime  convenit.  Curruca 
Graecis  est  Hvpolais,  quae  nomen  inde  habet, 
quod  humi  ad  saxa  nidificet,  talis  est  vera  Eccle- 
sia,  spreta  et  abiecta  in  mundo.  Haec  dum  omnes 
fovere  et  iuvare  conatur,  etiam  supposilicios  foe- 
tus  nutrit,  qui  cum  propter  hypocrisin  veniant  in 
admirationem ,  facile  heneficio  Ecclesiae,  autori- 
tatem  et  potentiam  consequuntur.  Hanc  adepti, 
deinde  grassantur  in  ipsarn  matrem,  eamqne  dila- 
cerant,  et  crudeli  tyrannide  opprimunt.  Deinde 
illum  feralem  et  infaustum  sonum  edunt  in  Ec- 
clesia,  sonant  impia  et  perniciosa  dogmata.  Arium 
evexit  ad  honores  Ecclesia  Alexandrina,  qui  cum 
esset  suppositicius  foetus,  postea  Erclesiam  orbis 
terraruin  horribiliter  dissipavit.  Ouid  in  scholis 
accidit,  quae  cum  sunt  bene  constitutae,  pars  sunt 
22 

Ecclesiae  vel  praecipua?  Primum  enim  ingentia 
certamina,  pericula,  difficultates,  publice  susti- 
nent  boni  Doctores,  propagandae  rectae  doctrinae 
causa;  deinde  privatim,  ut  nutrices  fovent  infan- 
tulos,  ita  summa  cura,  diligentia,  sedulitate,  pro- 
vehunt  ingenia  discentium.  Et  tamen  saepe  fit, 
ut  educatus  atque  institutus  magna  fide,  postea 
oblitus  omnium  beneficiorum,  et  incitatus  arnbi- 
tione,  aut  naturae  malevolentia,  aut  invidia,  im- 
petum  faciat  in  praeceptores,  nec  nocere  tantum 
ipsis,  sed  odio  ipsorum  bonas  artes  opprimere  et 
delere  conetur.  An  hoc  cuculorum  genus  non 
videtur  odio  dignum?  Non  enim  iam  vitupero 
homines  hebetes,  auttardos,  sed  ingratos,  et  no- 
cendi  cupidos.  Tales  cuculos  odisse,  omnes  a  na- 
tura  bene  instituti  debent.  Et  tales  hic  pingere 
volui,  ut  admoniti  adolescentes,  procul  eos  fu- 
giant  et  execrentur.  Student  enim  hi  cuculi  aliis 
affricare  suam  scabiem,  et  inveniunt  vel  stoli- 
dos,  vel  malos,  qui  illo  horrido  cantu  teneantur. 
Magnum  per  sese  scelus  est  ingratitudo  in  quali- 
bet  re,  sed  tum  est  vere  cuculi  scelus,  et  parrici- 
dium,  quando  ad  eam  accedit  odium  piae  doclri- 
nae,  aut  aliarum  artium,  quando  ingrati ,  homi- 
num  odio,  et  animi  morbo,  postea  rebus  bonis 
bellum  inferunt,  labefaciunt  dogmata,  detrahunt 
de  artium  dignitate.  Nec  rara  sunt  exempla.  Et 
saepe  accidit,  ut  cum  semel  in  praeceptores  incur- 
rerint,  postea  rabies  augeatur,  et  crescat  discor- 
dia ,  velut  incendium;  deinde  Piespub.  propter 
horum  scelus  et  ingratitudinem  plectitur.  Qni- 
dam  Atheniensis  Orator,  cum  significare  vellet, 
quibus  modis  factiosa  et  tyrannica  ingenia  poten- 
tiam  consequantur,  inquit:  Serpens  nisi  devoret 
serpentes,  non  fit  draco.  Ita  ingrati  illi  incensi 
odio,  aut  ambitione,  persuadent  sibi,  hanc  esse 
viam  ad  gloriam ,  formidabilem  fieri  aliis,  oppri- 
mere  dissentientes,  vi  aut  arte.  Quanquam  minus 
flagitium  est,  in  pares,  quam  in  benemeritos  sae- 
vire,  ut  facit  cuculus.  Cum  igitur  ingratitudo 
non  solum  privatim  sit  turpis  et  indigna  homine, 
sed  etiam  saepePieipub.  noceat,  adhortor  vos  Ado- 
lescentes,  ut  animos  vestros  ad  gratitudinem  as- 
suefaciatis,  ad  quam  vos  non  modo  invitant  na- 
tura  ,  et  homines  doctissimi,  qui  quasi  explicantes 
naturae  iudicium,  de  gratitudine  copiosissime 
praecipiunt,  sed  etiam  coelestia  oracula  vocant, 
quae  quidem  horrendas  etiam  poenas  minantur 
ingratis.  Sic  enim  scriptura  inquit:  Non  recedet 
malum  a  domo  ingrati.      Hoc  dictum  quaeso  affi- 


gite  animis,  et  expendite,  quam  graves,  quam  du- 
rabiles  poenas  minetur  Deus ,  cum  ait ,  semper 
haesura  mala  in  domo,  in  liberis  ingratorum. 
Quid  dici  tristius  poterat?  lam  cogitate,  quale  sit 
genus  beneficiorum ,  quod  in  schola  bene  consti- 
tuta  accipitis.  Nihil  homini  contingere  melius 
potest,  quam  recta  doctrina,  primum  de  religio- 
ne,  deinde  de  honestis  vitae  officiis,  de  rerum  na- 
tura,  denique  de  omnibus  artibus,  quae  sunt  vitae 
utiles.  Traditur  autem  vobis,  Dei  beneficio  ,  do- 
ctrina  Christiana,  pure  et  simpliciter.  Proponun- 
tur  et  caeterae  honestae  disciplinae,  nec  ulla  pars 
Philosophiae  negligitur.  Enarrantur  optimi  au- 
tores  Graeci  et  Latini,  qui  aut  fontes  Philoso- 
phiae  continent,  aut  prosunt  ad  formandam  ora- 
tionem.  De  praeceptoribus  ipsis  non  dicam,  sed 
tamen  dexteritas  et  prudentia  in  doctore  duplicat 
beneficium.  Nam  qui  in  docendo  non  adhibet 
rerum  delectum  aut  non  videt,  quid  cuilibet  aetati 
conveniat,  is  saepe  ita  distribuit  ea  quae  tradit, 
ut  si  cani  paleas,  asino  daret  ossa,  ut  in  proverbio 
dicitur.  Spero  autem  vobis  cognitam  esse  fidem  et 
prudentiam  in  iis  qui  docent.  Cum  igitur  tantn 
sit  magnitudo  beneficiorum,  non  est  obscurum 
quod  sit  vestrum  officium.  Certe  Deo  gratiam  de- 
betis,  qui  his  pulcherrimis  muneribus  vitam  hu- 
manam  ornavit.  Is  vult  dona  sua  intelligi ,  vult 
ea  magnipendi  a  nobis,  vult  gratiam  reddi  his, 
per  quos  impertit  ea  humano  generi.  Quare  co- 
gitate  quid  Deo  debeatis,  et  mementote  ingratos 
poenas  Deo  daturos  esse.  Philippus  Macedo  ha- 
bebat  militem,  qui  ei  propter  fortitudinem  inpri- 
mis  charus  erat,  hic  naufragus  ad  villam  cuius- 
dam  agricolae  aegre  enatavit.  Agricola  cum  au- 
disset  militis  clarnorem,  accurrit,  eumque  rigen- 
tem  frigore  et  pene  exanimem  ducit  in  villam,  et 
quibus  potest  officiis  recreat,  post  triduum  cu- 
pientem  abire  etiam  viatico  instruit.  Discedens 
miles  prolixe  pollicetur  se  gratiam  relaturum  esse. 
Vide  quid  acciderit.  Nam  et  hic  miles  cuculi  sce- 
lus  imitatus  est.  Narrat  Philippo  naufragium, 
beneficium  hospitis  tacet,  et  pelit  sibi  donari  illud 
praedium,  facile  impetrat  a  Rege  liberali,  prae- 
sertim  cum  Rex  bene  meritum  esse  iudicaret;  iu- 
bet  igitur  induci  eum  in  bona  quae  petiverat  mi- 
les.  Non  tulit  iniuriam  agricola  expulsus  bonis, 
ab  eo  quem  servaverat,  sed  venit  ad  Philippum  et 
rommemorat  suum  beneficium  erga  militem.  Hic 
adeo  exarsit  ira  Philippus,  nt  Pausaniae  mandaret, 
ut  priori  dornino  praedium  restitueret,  militi  vero 


34r 


DECL.   DE   ARISTOTELE. 


342 


exautorato,  stigmata  inureret,  inscriberetque  fron-  j 
ti  haec  verba:  Hospes  ingratus.  Tanta  naturae 
vis  est,  ut  nemo  tam  ferreo  animo  sit,  qui  audiens 
hanc  historiam,  non  valde  probet  iustissimam 
Philippi  senteHtiam.  Quantum  autem  prodesset 
Reipnblicae,  hoc  modo  notatos  esse  scholasticos 
ingratos,  eos  videlicet,  qui  ad  ingratitudinem 
etiam  addunt  impietatem,  qui  nocere  praecepto- 
ribus,  et  ipsis  studiis  cupiunt.  Hos  oportuit  sti- 
gmatis  notatos  esse,  quia  si  agnoscerentur,  minus 
nocere  possent.  Ego  vero  optarim  illis  etiam  in- 
sculpi  cuculum  in  fronte,  devorantem  suam  nutri- 
cem.  Sed  quanquam  hic  cessant  leges,  tamen 
Deus  tandem  eis  stigmata  inurit,  quae  testantur 
quales  fuerint.  Cogitate  igitur  quantum  Deo 
displiceat  ingratitudo,  quam  sit  indigna  homine, 
quam  inimica  toti  naturae,  quam  turpis,  quod 
divinitus  etiam  puniatur;  denique  quod  Reipu- 
blicae  noceat,  cum  ingrati,  odio  hominum,  artes 
etiam  odisse  et  premere  incipiunt.  Haec  si  vobis 
saepe  subiicietis,  excitabitis  animos  ad  gratitudi- 
nem  et  ad  colendam  communem  tranquillitatem. 
Ad  haec  officia  assuefaciendi  sunt  animi.  Ideo  in 
scholis  et  in  his  optimis  studiis  versamini,  ut 
mores  vestri  fiant  meliores,  ut  artes  profuturas  ad 
illustrandam  gloriam  Dei ,  et  ad  tuendam  commu- 
nem  societatem  vobis  paretis,  non  ut  discatis  sy- 
cophanticam  nocituram  honis  viris  et  Reipub. 
Quam  tetra  imago  est  civis  apud  Demosthenem, 
cum  pingit  Aristogitonem ,  circumeuntem  in  foro 
et  vibrantem  spiculum  seu  exertam  caudam,  ceu 
scorpium  insidiari  civibus,  et  circumspectare 
quem  feriat,  quem  aliqua  calumnia  opprimat, 
deinde  qui  cum  nullo  cive  ullius  officii  societatem 
habeat,  sed  cum  illis  vivat,  quos  apud  inferos 
aiunt  assidere  impiis,  videlicet  cum  invidia,  furiis 
et  aliis  peslibus.  Ita  describit  Demosthenes  Ari- 
stogitonem.  Quid  autem  alienius  esse  debet  prae- 
sertim  ab  homine  docto,  instituto  ad  humanita- 
tem,  et  cuius  mores  et  eruditio  debent  prodesse 
Reipub.  cuius  tota  vita  debet  esse  y.oircuvixr)  et 
plena  officii,  quam  isto  Aristogitonis  more  vivere? 
qui  quidem  proprius  est  sycophantarum ,  qui  ir- 
ruunt  in  bene  meritos. 

Cum  autem  mihi  quidem  impossibile  sit, 
magnitudinem  huius  causae  aequare  dicendo,  non 
volui  esse  prolixior.  Et  tamen  haec  praecepta  in- 
terdum  inculcanda  sunt  adolescentibus,  et  osten- 
dendum,  quanta  sit  vitiorum  turpiludo.  Ideo 
haec  pauca  de  ingratitudine,  hoc  tempore  collegi, 


quae  ut  boni  consulatis  oro.  Est  enim  etiam 
grati  animi,  qualemcunque  operam  honestam, 
publicae  utilitatis  causa  susceptam,  probare.    Dixi. 

De  Aristotelc. 


Prodiit  separatim:  Oratio  de  vita  Aristolelis  1537.  8.  — 
Recusa  apud  Cral.  Myl.  p.  280  sqq.,  in  Declam.  T.  II. 
p.  376.,  in  Servest.  T.  II.  p.  870.  et  apud  Ricbard.  T.  I. 
p.  534. 

Oratio  de  vita  Aristotelis,    dicia  in  promotione 
Magistrorum  a  Phil.  Mel  M.D.  XXXVII. 

Frequenlia  vestra  in  hac  pompa  promotionis  mibi 
periucunda  est,  et  cum  officio  vestro  delector,  tum 
vero  probo  iudicium,  quod  significatis  vos  bene 
sentire  de  hoc  publico  more,  in  quo,  elsi  haec 
pompa  habet  ludos  quosdam  pueriles,  tamen  sci- 
tis  gravissimo  consilio  gradus  ipsos  institutos  esse, 
ut  ordo  in  discendo  praescriberetur,  et  adolescen- 
tes  ad  certam  studiorum  rationem  invitarentur. 
Certe  nobis  in  hac  Schola  usu  venit,  ut  hi  qui 
gradum  petunt,  diligentius  se  Philosophiae  stu- 
diis  dedant;  eam  ob  causarn  gradus  libenter  con- 
servamus.  Deinde  animi  est  non  abhorrentis  ab 
humanitate,  hanc  harmoniam  ordinum,  quae 
quidem  Reipub.  etiam  maximas  utilitates  affert, 
magnifacere  et  amare.  Postremo  quid  hac  ipsa 
horum  consessuum  celebritate  pulchrius  est,  in 
quibus  honiines  ingeniis,  doctrina  et  virtute  prae- 
stantes  conveniunt,  ut  audiant  in  quibus  studiis 
versetur  iuventus ,  quos  faciat  processus ,  iuven- 
tus  admonelur  de  multis  magnis  rebus ,  quarum 
cognitio  ad  vitam  utilissima  est.  Si  ludi  gladia- 
torii  fierent  aut  si  peregrinae  merces,  aut  helluae 
exhiberentur  spectandae,  qui  concursus  hominum 
tota  urbe  fierent?  At  re  vera  nullum  est  pul- 
chrius  spectaculum,  quam  bonorum  et  doctorum 
virorum  coetus;  nullum  enim  habet  Respublica 
maius  ornamentum.  Et  cum  virtute  nihil  sit  ad- 
mirabilius,  magna  voluptas  est  bonae  menli ,  ta- 
les  intueri  viros,  in  quibus  lucet  egregia.  Ita- 
que  honestum  est  vobis  a  Cynicis  illis  opinionibus 
dissentire,  quae  hos  mores  insulsissime  reprehen- 
dunt.  Nihil  autem  in  congressu  eruditorum  ma- 
gis  decet,  quam  de  rebus  bonis  dicere  disputare 
aliquid. 

Proinde  cum  hoc  tempore  publici  officii  ratio 
mihi  has  partes  dicendi  imposuerit,   et  si  agnosco, 
22* 

quam  rnulta  in  me  iure  desiderentur,  quae  ad 
eloquentiae  laudem  pertinent,  tamen  cum  et  me 
et  caeteros  hunc  morem  conservare  deceat,  nolui 
meam  operam  deesse  Reipublicae.  Vicissim  erit 
vestrae  humanitatis,  orationem  meani  honi  con- 
sulere:  quod  ut  faciatis,  vos  eliam  atque  etiam 
oro.  Cumque  in  hoc  loco  de  arlium  ac  certarum 
virtutum  dignitate  saepe  dictum  sit,  ego  historiam 
comrnemorandam  esse  putavi,  vitae  scilicet  Ari- 
stotelis.  INon  solum  quia  plus  voluptatis  ex  hi- 
storia  percipitur,  delectat  enirn  animos  varietas 
negociorum  et  eventuum,  sed  etiam  quia  rnultis 
de  causis  prodest  nosse  magnorum  virorum  con- 
silia,  dicta,  facta. 

Accenditur  enim  animus  ad  virtutem,  in- 
tuens  in  illorum  exempla.  Deinde  de  multis  re- 
hus  admonemur.  Multa  imitari  Scipionis  aut 
Caesaris  consilia  Imperator  potest,  ita  nos  in  his 
studiis  nostris,  cum  consideramns  doctissimorum 
hominum  in  inquirendis  et  tradendis  artihus  pru- 
dentiam  ac  rationem,  multa  rectius  iudicare  pos- 
sumus.  Multum  collatio  praestantium  artificum 
ad  acuenda  formandaque  iudicia  conducit.  Di- 
cam  igitur  de  Aristotele,  non  ut  fit  in  Panegyri- 
cis,  sed  breviter  ea,  quae  de  vita  eius  comperi- 
rnus,  recensebo.  Deinde  de  gerrere  Philosophiae 
et  de  scriptis  eius  aliquid  adiiciam,  ut  admoneam 
adolescentes ,  quod  Philosophiae  genus  maxime 
prohandum  atque  expetendum  sit,  et  ostendam, 
quantum  prosit  ad  Aristotelicam  rationem  ac  me- 
tbodum  assuefactum  esse.  Ita  enim  statno  sine 
hoc  neminem  unquarn  fore  artificem  methodi  ullo 
in  genere.  Nec  vero  fieri  potest,  quin  mrrlta  falsa 
sophistice  rnisceant  hi,  quibus  iguota  est  via  illa 
docendi,  quam  monstrat  Aristoteles.  Porro  haec 
Sophistica  quantum  parit  errorum  ac  tumrrltuum 
in  Ecclesia  et  in  Repuh.  ?  In  fabulis  est ,  Ixioni 
cum  appetisset  Iunonem,  obiectam  esse  nubem, 
Iunonis  specie,  ex  qua  nati  dicuntur  Centauri. 
lta  indocti  ex  falsis  opinionibus  ac  Sophislicis, 
gignnnt  factiones  Ecclesiae  exitiosas.  Sed  haec 
postea  erunt  dicenda;  prius  enim  vita  percurren- 
da  est. 

Natus  est  Aristoteles  in  Macedonia,  patre 
Medico  Regis  Amyntae.  Constat  inultorum  testi- 
moniis  genns  eius  ah  Hippocrate  ortum  esse ;  nam 
posteritas  Hippocratis  degit  in  Thessalia,  ac  diu 
possessionem  Medicae  artis  retinuit,  cum  paren- 
tes  artern  liberis  ordine  quasi  per  manus  trade- 
rent.      Ita  et  Aristoteles  a  teneris  domestica  con- 


suetudine,  optima  et  purissima  Hippocratis  do- 
ctrina  imbutus  est,  quam  quidem  eius  scripta  mul- 
tis  irr  locis  redolent.  Interdum  etiam  non  solum 
sententias,  sed  verba  quoque  ab  Hippocrate  mu- 
tuatur.  Egoque  ita  statuo,  rrniversam  Aristotelis 
doctrinam  eo  esse  simpliciorem  et  magis  methodi- 
cam  ,  quia  puer  ad  Hippocratis  Philosophiam  as- 
srrefactus  est.  Erant  enim  eo  tempore  et  alii  Phy- 
sici ,  Democritrrm  autorem  seqnentes,  quorum  do- 
ctrina  plena  fuit  prodigiosarnm  opinionum  et  per- 
plexarum  disputationum.  Hos  si  Aristoteles  imi- 
tatus  esset,  nequaquam  hoc  elegantissimum  me- 
thodi  frlum  et  hanc  proprietatern  tenuisset.  Quanta 
autem  cura  ac  solertia  in  illa  domestica  institu- 
tione  usi  sint  Hippocratis  posteri,  ex  eo  licet  con- 
iicere,  quod  Galenus  ait:  ldeo  primrrm  non  esse 
scriptas  anatomias,  quia  domestica  institutione 
notae  fuerint;  solitos  enim  Hippocratis  posteros 
domi  secare  corpora  animarrtium  atque  hominum, 
et  singula  membra  Jiberis  inde  rrsque  a  teneris 
spectanda  proponere.  Itaque  crrm  esset  Aristote- 
les  ab  ipsis  cunabulis  assrrefactus  non  ad  irranes  et 
perplexas  Xoyouayiag ,  sed  ad  rerum  agnitionem 
et  ad  quaerendas  caus;is,  ex  hac  puerili  consuetu- 
dine  duas  egregias  virtutes,  et  in  primisdignas  viro 
docto  consecutus  est ,  videlicet,  dilrgentiam  in 
qrraerenda  methodo  et  amorem  veritatis;  abeunt 
enim  studia  in  mores.  Quare  diligerrtia  evolvendi 
res  obscuras  ordine  ac  proprie,  studium  quoddam 
et  amorem  veritatis  in  omrri  vita  parit.  Postea 
natus  annos  17.  missus  est  Alhenas  ad  Platonem 
arrdiendum,  qui  tunc  summa  ingenii  et  doctrinae 
laude  fiorcbat.  Cum  natura  contigisset  Aristoteii 
omrrium  disciplinarum  capax,  magna  haec  foeli- 
citas  fuit,  quod  prirnum  domestica  institutione 
ingenium  excilatum  et  praeparatrrm  est,  deinde 
quod  accessit  ille  praeslarrtissimus  Magister,  qui 
naturam  foelicissimam  perpoliret.  Haec,  ut  ego 
qrridem  arbitror,  ita  gubernavit  Deus,  ut  perfe- 
ctum  artifrcem  haberemus  eius  partis  Philosophiae, 
in  qua  elaboravit  Aristoleles.  Arrdivit  aulemPla- 
tonem  arrnos  viginti,  hoc  est,  fere  ad  quadragesi- 
mum  rrsqrre  aetatis  suae  annurn.  Nec  irrterim 
scholas  habuit,  sed  ipse  sese  exercuit  in  omnibrrs 
disciplinis.  Inquisivit,  legit,  excussit  omnes  au- 
j  tores,  adeo,  rrt  propter  varietatem  lectionis  ac  do- 
i  ctrinae  appellaretur  a  Platone  Lecfor.  IIoc  in 
I  loco  subit  admirari  prudentiam  Aristoteles,  qui 
'  tam  dirr  haeserit  apud  Magistrrrm,  nec  putarit 
!  subito    eius    doctrinam    exhauriri    posse.     Est   et 

gravitas  digna  laude,  quod  sero  admodum  docere 
coepit:  Nam  Platone  vivo  non  habuit  scholas. 
Multa  autem  extant  honorifica  testimonia  Plato- 
nis  de  huius  ingenio.  Vocabat  enim  Aristote- 
lemPhilosophum  veritatis,  et  comparans  eum  cum 
Xenocrate,  ait  Aristoteli  freno  opus  esse,  Xeno- 
crati  calcarihus.  \  icissim  de  iMagistro  nisi  prae- 
clare  sensisset  Aristoteles,  tam  diu  11011  putassel 
audieiulnm  esse.  Dicitnr  etiam  Platoni  aram  po- 
suisse  et  Epigramma  addidisse,  quod  extat,  in 
quo  amplissimis  laudihus  ornat  Platonem.  Nam 
vel  hic  unus  versus  indicat  quantum  ei  tribueiit, 
cum  ait : 

Nulla  ferent  talem  secla  futura  virnm. 
Ouod  vero  homiues  imperili  simultatem  quandam 
inter  eos  intercessisse  putant,  eo  quod  Aristoteles 
interdum  a  M<gistro  dissentit,  inepta  opinio  est. 
Nam  ut  in  Seuatu  in  dicenda  sententia  saepe  ami- 
cissimi  sine  offensione  animorum  dissentiunt,  ita 
boni  et  docti  viri  sine  acerhitate  animorum  dissi- 
miles  hahent  opiniones.  Sed  de  hac  opinionum 
dissimilitudine  paulo  post  dicam.  Post  Platonis 
mortem  ,  cum  iam  celebraretur  domus  Aristotelis 
a  nobilissimis  bominihus,  incensis  disceudi  cupi- 
ditate,  accersit  eum  Philippus  Rex  Maccdonum, 
et  tradit  ei  filium  in  disciplinam.  Porro  nisi  et 
doctrinam  et  mores  Aristoteles  Piex  Philippus, 
qui  acutissime  de  ingeniis  iudicare  poterat,  pro- 
basset,  nequaquam  ei  filinm  tantae  spei  et  genero- 
sissimae  indolis  commendasset.  Itaqne  hoc  testi- 
moiiium  Philippi  de  Aristolele  gravissimum  est 
iudicandum.  Ne  ipse  quidem  alumnus,  cum  esset 
beroico  et  excelso  ingenio,  tantopere  amasset  Ma- 
ffistrum,  nisi  ille  ad  doctrinarn  adiunxisset  morum 
Sanclitatem  et  suavitatem.  Saepe  autem  praedi- 
cavit  Alexander,  se  non  secus  amare  Aristotelem 
ac  patrem.  Mansit  autem  Aristoleles  apud  Ale- 
xandrum  annos  circiter  octo,  quo  tempore  cum 
alias  Philosophiae  partes  ei  tradidit,  tum  vero 
etiam  medendi  artein.  Atque  b;ic  in  re  non  tam 
foelicitatem  Aristotelis  admirandam  pu'o,  quod 
ei  conligerit  erudire  Regem,  unum  oninium  longe 
ingeniosissimum ,  et  quem  fata  ad  imperium  orbis 
terrarum  vocabant,  quam  prudenliam  laudandam 
esse  iudico,  quod  ea  tradidit  adolescenti,  quae 
vebementem  naturam  flexerunt  ad  suavitalem, 
quaeque  ipse  sensit  regnnnti  magno  usui  et  magno 
ornamento  esse.  Sic  enim  ait  Alexander :  malle 
se  doctrina,  quani  imperii  niagnitudine  excellere. 
Postquam  vero  Alexander  in  Asiam  traiecit.    Ari- 


stoteles  rediit  Athenas,  ac  scholas  habere  coepit; 
cumque  videret  cum  reruni  scientia  eloquentiam 
coniungendam  esse ,  matutina  stndia,  seu,  ut  ipse 
nominabat  euj&iva ,  tribuebat  Philosophiae,  ve- 
spertina  seu  dtiliva  rbetoricis  exercitiis.  Unus 
omnium  maxime  vidit  cognationem  artium.  Nam 
Physicen  instituit  et  inchoata  geometricis  demon- 
strationibus.  Ideo  omnes  artes  tractabat,  scri- 
bebat  de  natura  rerum,  de  morihus,  de  immor- 
talitate  animorum  et  rebus  coelestihus.  Mnlta 
componebat  ad  Alexandrum,  ut  victor  Piespnb. 
legibus  ,  iure,  iudiciis,  disciplina  muniret.  Hic 
scripsit  aureos  illos  libros  de  bistoria  animalium, 
qua  in  re  non  solum  Aristotelis  diligentia  miri- 
fica,  sed  etiam  Alexandri  liberalitas  laudanda 
est.  N;im  id  quoque  regiutn  est ,  Rempub.  arti- 
hus  et  literis  ornare.  Cum  enim  privatis  sumpti- 
bus  explorari  naturae  animantium  non  possent, 
misit  Alexander  Aristoteli  octingenta  talenta,  boc 
est,  quadringenta  et  octoginta  millia  coronatorum 
ad  conducendos  venatores  et  alendas  bestias,  ut 
eorum  naturae  considerari  possent.  Etsi  autem 
quaedam  praeclara  scripta  eius  perierunt,  tamen 
existimo  ea  quae  reliqua  sunt,  quae  quidem  scbo- 
lis  maxime  apta  sunt,  divinitus  servata  esse,  ut 
posteritas  rectius  doceri  posset.  Postquam  enim 
in  Graecia,  utfit,  recentiores  Philosopbi,  Stoici, 
Epicurei  et  Academici  coeperunt  in  admiratione 
esse,  curn  quidem  pleni  sint  ineptiarum  ac  So- 
pbislices,  docttina  veteri  ac  eruditiore  neglecta, 
scripta  Aristotelis  excutiebantur  studiosis  de  ma- 
nibus,  et  libri  in  bibliothecis  paucornm  vetustate 
et  carie  consumebantur;  ac  tantus  thesaurus  pror- 
sus  periisset,  nisi  Syllae  foelicitas  nobis  baec  quae 
habeinus,  reliqua  fecisset.  Is  enim  bibliotheca 
in  bello  parta  ,  (nam  olim  Imperatores  hanc  prae- 
dam,  ut  bona  scripta  servarent  maxime  captabant) 
cum  essent  ibi  multa  Aristotelis  volumina,  sed 
pene  obliterata  ,  curavit  undique  in  Graecia  eius 
autoris  libros  conquiri  et  emendatos  ab  Andronico 
publicavit.  Ita  quemadmodum  vivo  Aristoteli 
amicus  fuit  Regum  suinmus,  ita  pene  extinctnm 
revocavit  in  lucem  summus  et  foelicissimus  Impe- 
rator  Sylla.  Extant  tamen  adhuc  vestigia  huius 
calamitatis,  in  his  lihris  qni  reliqui  sunt,  in  (jui- 
bus  apparet  alicubi  mutilatas  esse  sententiolas. 
Porro  renovato  Aristotele,  paulatim  recentiores 
sectae  frigere  coeperunt,  cum  se  hi  qui  plurimum 
ingeniis  pollebant,  \eleri  doctrinae  dederent.  Sed 
redeo  ad  historiam  vitae. 

Docuit  Athenis  annos  tredecim,  nec  solum 
doctrinae  laude  urbem  celebriorem  reddidit,  sed 
etiam  civibus  magna  beneficia  impetravit  ab  Anti- 
patro,  qui  Macedoniam  gubernabat,  et  unice  Ari- 
stotelem  praeceptorem  diligeb.it.  Cum  autem  cer- 
tamina  Atheniensium  cum  Antipatro  postea  cre- 
scecent,  ne  ipse  quidem  tutus  fuit  Athenis.  Nam 
cum  homines  invidi  sperarent  enm  facile  posse 
opprimi,  invisum  iam  propter  Antipatri  arnici- 
tiam ,  finxerunt  adversus  eum  impietatis  crimen, 
quod  fabulosam  Deorum  multitudinem  reprehen- 
debat,  et  unam  aliquam  aeternam  atque  infinitam 
mentem,  causam  omnium  rerum  esse  affirmabat, 
illud  etiam  Homericum  citans: 

oiix  uyud-bv  noXv/.otguvirj ,  ilg  xotouvog  taTW. 
Formidans  igitur  iniqua  iudicia,  concessit  inChal- 
cidem,  quae  erat  in  fide  Antipatri.  Neque  haec 
calumnia,  neque  haec  fuga,  viri  Pbilosophi  glo- 
riam  obscurant.  Sed  hoc  genus  periculorum, 
quod  commune  est  omnibus  bene  merentibus  de 
genere  humano ,  potius  magnum  addit  cumulum 
ad  eius  laudes.  Primum  enim  ipsa  veritatis  pro- 
fessio  honestissima  est;  hanc  autem  in  periculis 
retinere ,  nec  ullis  minis  aut  cruciatu  ullo  deter- 
rcri  ac  depelli  a  recta  sententia,  haec  gravitas  con- 
stantiaque  proprie  digna  est  viroPhilosopho.  Glo- 
riosum  est  igitur  Aristoteli,  numerari  inter  sum- 
mos  viros,  qui  propter  honestas  opiniones  et  recta 
consilia  a  Sycophantis  vexati  aut  oppressi  sunt. 
Et  quoniam  omnibus  aetatibus  Sycophantae  bel- 
lum  gerunt  cum  veritate  aGTiordiov ,  erigamus 
animos  exemplis  praestantium  illorum  virorum, 
nec  iniquitate  hominum  sinamus  nos  ab  officio  ab- 
duci.  In  secessu  illo  aliquanto  post  mortuus  est 
anno,  ut  ferunt,  climacterico,  sexagesimo  tertio 
aetatis  suae.  Mores  eius  etsi  in  oratione  ipsius  per- 
lucent,  tamen  iudicari  possunt  ex  tot  Regum  ac 
Principum  virorum  benevolentia  erga  eum,  quam, 
nisi  fuisset  in  eo  singnlaris  gravitas,  tueri  non  po- 
tuisset.  Testamentum  eius  etiam  declarat,  quam 
fuerit  (filoOTOQyog:  diligentissime  enim  commen- 
dat  uxorem  et  liberos  Antipatro.  Sunt  et  alia 
humanitatis  plena  iu  testamento,  quae  ne  sim 
prolixior  omitto.  Nunc  quam  sit  egregia  imago 
nobis  proposita  viri  Philosopbi,  seu  hominis  ver- 
santis  in  studiis,  eaque  referentis  ad  communem 
utilitatem,  ita  intelhgere  poteiitis,  si  animo  to- 
tam  historiam  intuebimini,  et  considerabitis  vim 
atque  impetus  ingenii,  primam  eius  institutionem, 
studiorum  gradus,  infinitam  discendi  aviditatem, 


fidem  ac  dexteritatem  in  docendo,  laborem  scri- 
bendi  tot  egregia  monumenta,  morum  gravitatem 
et  humanitatem,  postremo  etiam  iniurias  quas  a 
Sycophantis  accepit.  Quem  non  delectet  videre 
et  considerare  in  uno  viro ,  tam  multas  heroicas 
virtutes?  Cum  enim  in  hoc  genere  perfectus  ar- 
tifex  fuerit,  satis  apparet  divinitus  eum  heroica 
natura  praeditum  fuisse. 

Hactenus  de  vita  dixi,  multo  brevius  quam 
res  poscebat;  nunc  de  eius  Philosophia  dicam. 
Erat  autem  haec  pars  orationis  multo  longior  fa- 
tura,  nisi  angustia  temporis  vetaret.  Conferen- 
dae  enim  erant  sectae,  quaedam  etiam  de  Platone 
dicenda  erant,  sed  haec  breviter  perstringam. 
Tanta  est  eloquentiaPlatonis,  uthaud  dubielonge 
antecellat  omnibus  quorum  extant  literae.  Mul- 
tae  etiam  sapientissimae  cogitationes  sparsae  sunt 
in  eius  monumentis,  sed  nullam  artem  integre, 
neque  ordine  tradidit.  Deinde  maxima  pars  ope- 
rum  ironica  est,  quae  figura  ad  deridendum  ac- 
commodatior  est,  quam  ad  docendum.  Athenaeus 
scribit  quendam  Platonis  auditorem  Cheronem 
consecutum  tyrannidem  in  patria ,  imitatum  esse 
absurdas  illas  disputationes  de  communi  usu  re- 
rum  etmulierum;  tulisse  enim  legem,  ut  domini 
et  servi  communiter  omnibus  fortunis  et  uxoribus 
uterentur.  Ita  male  intellectae  Platonis  ironiae, 
ineptum  hominem  prorsus  infatuarunt.  Aristo- 
teles  contra  discentium  utilitati  consulere,  et 
scholas  iuvare  voluit.  Haec  voluntas  etiam  iri 
Philosopho  magnam  laudem  meretur.  Integre 
complexus  est  artes  Dialecticen,  Physicen  et  Ethi- 
cen  ,  et  duas  res  adhibet,  quae  lumen  afferunt  iri 
docendo,  methodum,  et  proprietatem  sermonis. 
Utile  est  igitur  adolescentes  ad  Aristolelicam  con- 
suetudinem  assuefieri.  Platonica  illa  licentia  in 
disputando  parit  incertas  et  arnbiguas  opiniones, 
non  secus  ac  pictores  ludentes  pingunt  chimeras 
aut  centauros.  Quantum  autem  et  rebus  ipsis 
Aristoteles  vincat  alias  sectas,  ex  eo  intelligi  po- 
test,  quodDialectica  nulla  alia  digna  visa  est,  quae 
perveniret  ad  posteros,  nisi  Aristotelica ,  quod 
Physicen  ex  geometricis  initiis  prudentissime  du- 
cit.  Quam  venustum  est,  quod  unus  vidit  natu- 
ramvirtutis;  esse  affectuum  mediocritatem?  Quo 
consilio  gravissiine  significat  animos  assuefacien- 
dos  esse  in  omni  vita  ad  mediocritatem.  Sed  re- 
prehenditur  in  Aristolele  obscuritas,  quam  qui- 
dem  ipse  affectasse  dicitur,  quia  dixerit  libros  suos 
editos  esse,    et  non   editos.      Meo   iudicio  longe 

alio  consilio  hoc  dictum  est:  Videbat  prudentissi- 
mus  vir  hanc  methodi  rationem  non  animadverti 
posse,  nisi  a  liberaliter  institutis.  Ideo  inquit, 
non  esse  editos,  videlicet  ineptis,  qui  non  prae- 
parati  aliis  artibus,  ista  attingebant.  Magna  est 
elegantia  et  perspicuitas  orationis  in  multis  libris. 
Alicubi  propter  rerum  exilitatem,  quam  ille  pro- 
pter  methodum  consectatur,  disputatio  fit  obscu- 
rior;  sed  animadversa  melhodo,  tenebrae  illae 
discutiuntur.  Callimachus  rogat  Charites,  ut  ma- 
nus  delibutas  fragrantibus  succis  lavent  in  suis 
elegis,  ut  possint  esse  perpetui  propler  gratiam  et 
venustatem.  Tanta  est  antem  suavitas  rerum  at- 
que  orationis  in  Aristotele  in  plerisque  scriptis, 
ut  in  libro  de  animalibus,  in  Politicis,  in  Ethicis, 
in  Epistolis  et  aliis  multis  locis,  ut  iure  existimari 
possit,  Charites  aliquid  succi  aspersisse  de  mani- 
bus,  ut  Callimachi  verbis  utar.  Quid  quod  eius 
libri  pro  bibliothecis  esse  possunt?  Plurima  enim 
ex  veteribus  monumentis  quae  interciderunt,  ci- 
tat,  ac  propter  huiusmodi  flosculos  arbitror,  Ari- 
stotelem  aCicerone  flumen  aureurn  vocari.  Quam 
multa  interpretatur  Platonis  dicta,  ut  in  quinto 
Ethicorum ,  cum  qnidem  sumpserit  collationem 
de  proportionibus  a  Platone,  tamen  eam  accom- 
modat  venustius.  Seddesino,  nam  omnia  perse- 
qui  nimis  longum  fuerit.  Haec  eo  dicenda  putavi, 
non  solum  ut  magis  ametis  Aristotelem ,  sed  etiam 
ut  cogitetis,  cur  sit  amandus,  et  in  manibus  ha- 
bendus;  planeque  ita  sentio,  magnam  doctrina- 
rum  confusionem  secuturam  esse,  si  Aristoteles 
neglectus  fuerit,  qui  unus  ac  solus  est  methodi 
artifex.  Nec  alia  ratione  ad  methodum  assuefieri 
quisquam  potest,  nisi  in  hoc  genere  Philosophiae 
Aristotelicae  mediocriter  exerceatur.  Quare  vos 
hortor,  non  solum  vestra  causa,  sed  etiam  pro- 
pter  universam  posteritatem,  ut  hoc  optimum  do- 
ctrinae  genus  diligenter  colatis  et  conservetis. 
Plato  ait,  igniculum  illum  a  Prometheo  de  coelo 
allatum,  methodum  esse.  At  hoc  igniculo  amis- 
so,  rursus  homines  transformarentur  in  beluas; 
profecto  enim  sublata  vera  docendi  ratione,  nihil 
distant  homines  a  beluis.  Ut  igitur  hunc  igni- 
culum  retineamus,  hoc  doctrinae  genus,  quod 
tradidit  Aristoteles  summo  studio  conservandum 
est.     Dixi. 

De  Irnerio  et  B artolo  lurisconsultis  y  oratio 
recitata  a  D.  Sebaldo  Munste ro. 

Arbitror  plerisque  vestrum  notissimam  esse  histo- 
riam  de  Imperatore  Jtiomano  Alexandro  Severo, 
qui  cum  coetum  haberet  frequentem  Iureconsul- 
torum,  plenum  dignitatis,  (nullam  enim  consti- 
tutionem  faciebat,  nisi  viginti  lurisconsultis  ad- 
hibitis,  cum  quidem  singulorurn  sententias  scribi 
ac  disputari  vellet)  magna  benevolentia  omnes 
complexus  est.  Sed  cum  Ulpiano  maior  erat  fa- 
miliaritas,  qui,  ut  nunc  vocant  summus  Cancel- 
larius  erat:  hunc  tanquam  patrem  venerabatur, 
hic  non  modo  curiam,  sed  etiam  privatam  Prin- 
cipis  vitam  consilio  et  autoritate  regebat.  Incidit 
igitur  et  ipse  in  ea  pericula,  quae  nativa  sunt 
omnibus  aulis,  magnis  et  parvis.  Necesse  erat 
eum  interdum  adversari  praetorianorum  militum 
et  praesidum  cupiditatibus,  quorum  in  illa  impe- 
rii  opulentia  et  tranquillitate,  praesertim  tunc  in- 
gens  erat  licentia,  superbia  et  rapacitas.  Itaque 
hi,  qui  videbant  licentiam  suam  frenari  consilio 
Ulpiani,  aliquoties  in  praetorio  impetum  in  eum 
fecerunt.  Ibi  lmperator  suum  corpus  militibus 
obiecit,  ac  toga  sua  Ulpianurn  tex.it,  acerrima  ora- 
tione  furorem  militurn  castigans,  atque  ita  tumul- 
tuantes  compescuit,  quo  officio  magnam  Impera- 
tor  iusticiae  et  fortitudinis  laudem  consecutus  est. 
Quos  enim  magis  defendere  debent  principes, 
quam  consiliarios  fideles,  quos  membrorum  loco 
eos  h;tbere  convenit.  Sed  hoc  exemplo  non  solum 
admonuit  caeteros  principes,  ut  corpora  tegant 
suorum,  sed  ut  illafri  ipsam  iuris  doclrinam  ac 
professionem  cogitent  acerrimis  dimicationibns 
propugnandam  esse.  Pro  hac  oppon^nt  corpora 
sua ,  hanc  autoritate  sua  tanquam  clypeo  tegant, 
adversus  opiniones  illorum  ,  qui  leges  scriptas  ac 
certas,  qui  hanc  eruditarn  iuris  formam  et  doctri- 
nam  e  Piepub.  tolli  cuperent,  quae  aequitatem  ac 
libertatem  singulorum  munit,  frenat  licentiam  po- 
tentium,  ne  quid  sibi  sumant  adversus  imbecillio- 
res  contra  iustitiam;  denique  quae  magnum  decus 
est  civilis  societatis.  Itaque  ut  Deus  flectat  ani- 
mos   principum  ac  potentum  ad   huius  doctrinae 

conservationem ,  magnopere  decet  optare  bonos  et 
prudentes.  Nam  hac  remota,  ne  dici  potest  quanta 
in  aulis  tyrannis,  in  iudiciis  barbaries,  denique 
confusio  in  tota  civili  vita  secutura  esset ,  quam  ut 
Deus  prohibeat  ex  animo  petamus. 

Ab  his  votis  piis  et  sanctis  auspicari  oratio- 
nem  volui.  Nam  de  laude  professionis  s;iepe  hic 
copiose  dicturn  est.  Singulare  et  admirabile  Dei 
opus  ac  beneficium  est  haec  civilis  societas,  qua 
Deus  inter  se  coniunxit  ac  devinxit  homines  prae- 
cipue,  ut  ipsius  noticiam  alii  aliis  communicare 
possent.  Huius  divini  operis,  videlicet  humanae 
societatis,  custos  est  lex,  baec  retinet  ac  munit 
societatem ,  ut  noticia  Dei  late  propagari ,  ut  regi 
Ecclesiae  in  pace,  et  erndiri ,  ut  institui  iuventus 
ad  agnitionem  Chrisli  possit.  Ad  hos  fines  tran- 
quillitatem  lex  efficit,  nec  levis  est  ea  in  re  Iuris- 
eonsulti  boni  et  pii  opera.  Lucere  etiam  ipsius 
fides  in  gubernatione  solet.  Quare  leges  et  iudi- 
cia,  politicum  ordinem,  iuris  enarrationem  el 
conservationem  ,  tanquam  eximia  Dei  dona  amare 
ac  venerari  ex  animo  debemus.  Haec  nota  sunt, 
sed  magnitudo  harum  rerum,  et  quam  pulchra, 
qviam  dulcis  vitae  res  sit  tota  harmonia  politici 
ordinis,  quam  utilis  Ecclesiae ,  non  satis  cogitari 
a  iuvenibus  potest.  Quae  cogitanles,  etiam  ordi- 
nem  Iurisconsultorum  intelligent,  praeclare  de 
vita  hominum  mereri.  Sed  de  toto  genere  doctri- 
nae  saepe  hic  dictum  est. 

Cum  autem  et  mihi  hoc  loco  dicendum  esset, 
ut  postulat  consuetudo  scholae  bonesta  et  utilis, 
delci  historias  aliquas  Iurisconsultorum,  qui  inde 
usque  a  Lothario  Imperatore  floruerunt;  uiagnum 
enim  calcar  est  bonis  ingeniis  ad  virtutem,  intueri 
in  exempla  illustria.  Nec  fieri  potest  quin  profes- 
sionis  reverentia  augeatur  in  iis,  qui  illa  lumina 
excellentium  virorum  intuenlur,  qui  tot  iaiu  secu- 
lis  togatam  administrationem  Reip.  magna  ex 
parte  in  Europa  gubernarunt.  Quis  enim  no- 
strum  de  Romano  senatu  cogitans,  cum  ibi  Sci- 
pionem,  Lelium,  Fabium,  Paulum  Aernilium,  et 
similes  quosdam  beroica  virtute  praestantes,  ani- 
mo  recenset,  non  vehementer  admiretur  illos  vi- 
ros,  tanquam  coelo  missos  ad  illud  imperium  con- 
stituendurn  et  gubernandum?  Omnes  profecto 
accendimur  illorum  amore,  quarupiam  tot  ante 
secula  extincti  sint,  et  optamus  divinitus  etiain 
nostrae  aetati  tales  heroas  donari.  Sic  affici  opi- 
nor  bona  ingenia ,  cum  celebrari  audiunt  Irne- 
rium,  qui  longo  tempore  Italiam   rexit;  aut  B  u- 


tolum ,  cuius  consilio  plurimum  usus  est  Carolus 
Quartus  Imperator.     Accedo  igitur  ad  historiam. 

Cum  ltaliam  Longobardi  et  Franci  dilacera- 
rent,  paulatim  ibi  forma  iudiciorum  imitata  bar- 
barici  mores  recepti  sunt,  et  Romanae  leges  con- 
ticuerunt.  Quanquam  autem  in  It.dia  veleris  illius 
doctrinae  studia  nulla  erant,  tamen  Constanlino- 
poli  duravit  professio  iuris apud  lmpiratores  Grae- 
cos,  sicut  ibi  aliarum  artium  stmlia  adhuc  ali- 
quanto  magis  florebant  quam  in  Itaiia.  Extant 
adhuc  Commentarii  in  ius  Romanum  scripli  Con- 
stantinopoli  similes  glossis  et  enarratioiiihus  Itali- 
corum  doctorum.  Ideo  postquam  Itali.i  a  Germa- 
nis  pacata  esset  Othonum  tempore,  et  paulatim 
mores  Longobardici  emendarentur ,  apparet  ho- 
mines  ingeuiosos  Romanum  ius  iterum  deside- 
rasse.  Nonnulli  etiarn  instituti  et  exculti  Constan- 
tinopolitana  doctrina,  dexteritate  in  negotiis  ex- 
cellebant.  Ita  paulatim  celebrari  hoc  studium 
cepit.  Sed  Henrici  Qninti  tempore  fuit  in  Italia 
vir  summae  autoritatis  gubernans  eam  partem, 
quae  tunc  erat  Romani  imperii  Irnerius.  Is  cum 
esset  eruditus  ut  arbitror  Constantinopoli,  aut  ab 
iis  qui  audierant  Constantinopolitanos,  saepe  ritus 
barbaricos  in  successionibus  et  aliis  negociis  ex 
Rornano  iure  corrigebat  aut  moderabatur. 

Fuerat  Italia  graviter  afflicta  bellis  Henrici 
Quarti;  multorum  patrimonia  varie,  ut  fit  bellis 
civilibus  translata  fuerant.  Ergo  cum  opus  esset 
gubernatore  praedito  rnagna  sapientia  et  aequi- 
tale:  Italia  uon  nihil  recreata  est  prudentia  et 
moderatione  Irnerii,  qui  cum  posteritati  etiam 
consulendum  putaret ,  cupiebat  autoritate  impe- 
ratoria  rursus  proferri  ius  Piomanum,  ut  certae 
leges  et  erudite  scriptae  extarent;  nam  incertum 
ius  aeternas  discordias  parit.  Sed  in  Germania 
incidit  in  bella  civilia.  Postea  Irnerius  cum  per- 
specta  eius  virtus  in  gubernatione  tam  longa  et 
grandior  aetas  anxisset  eius  autoritatem,  nactus 
Imperatorem  Lotharium  Saxonem  ,  non  impedi- 
tum  civilibus  bellis,  et  qui  plurima  in  Italia  ad 
muniendam  tranquillitatem  constituit,  fuit  huic 
hortalor,  ut  cnraret  Piomae  et  Bononiae  rursus 
enarrari  ius  liornanum,  et  ut  conlroversiae  ex 
Romanis  legibus  diiudicarentur.  lta  rursus  cele- 
brari  et  coli  studium  Romani  Iuris  coepit. 

Nec  inhonestum  sibi  Irnerius  duxit,  postquam 
tot  annos  cum  magna  gloria  versatus  erat  in  Rep. 
in  ultima  aetate  redire  ad  scholam.  Sed  quicquid 
ei  autoritatis,  gloria  rerum  gestarum  et  aetas  pe- 

pererat,  id  conferre  ad  ornandum  i\iris  studium 
voluit.  Meminerat  principes  Romanae  civitatis, 
Scevolam,  Crassum ,  Sulpitium  et  alios  multos, 
qui  cum  essent  consulares,  cum  provincias  rexis- 
sent,  cum  bella  magna  gessissent,  tamen  senes  et 
docuisse  ius  et  de  iure  respondisse.  Fertur  autem 
Irnerius  et  Romae  et  Bononiae  docuisse,  et  pri- 
mus  ex  Italis  glossas  textibus  addidisse.  Haec  au- 
spicia  fuerunt  renovandae  huius  doctrinae  fausta 
et  laeta  Reip.  Iam  cogitate  quanti  sit  negocii  leges 
restituere  mutata  veteri  Reip.  forma,  prorsus 
antiquata  fori  consuetudine,  amissa  proprietate 
linguae.  Ex  tantis  difficultatibus  cum  primi  illi 
restauratores  foeiiciter  eluctati  sint,  et  quasi  quan- 
dam  imaginem  veteris  Reip.  restituerint,  necesse 
est  eos  non  solum  ingeniis  et  prudentia  excelluisse, 
quem  rerum  usus  acuerat,  sed  etiam  diligentiam 
mirabilem  ac  studium  adbibuisse  in  conferendis 
legibus,  et  considerandis  fontibus  ac  rationibus 
eruditissimarum  constitutionum.  Opinor  tamen 
Graecorum  commentariis  adiutos  esse,  quorum 
aliqui  adhuc  in  Italia  habentur.  Ut  autem  Romae 
Papinianus  auditores  plurimos  summa  eruditione 
et  summis  ingeniis  praeditos  post  se  reliquitUlpia- 
num,  Paulum  et  alios  rnultos:  ita  Jrnerrum  secuti 
sunt  ipsius  auditores  Bulgarus,  Azo  et  alii,  qui 
pariter  et  in  administratione  Reip.  et  in  schola 
floruerunt.  Excitata  igitur  Italia  huius  doctrinae 
admiratione,  magno  studio  in  eam  incumbere 
cepit.  Quare  multi  extiterunt,  qui  docendo,  scri- 
bendo,  respondendo,  regendis  imperiis,  optime 
de  vita  hominum  meriti  sunt.  Nec  negari  potest 
huius  doctrinae  cognitione  Italiam,  Galliam  et 
Germaniam,  factas  esse  cultiores,  atque  mitiores. 
Postquam  enim  in  iudiciis  multi  barbarici  ritus 
correcti  sunt,  et  acliones  ac  sententiae  require- 
bant  quandam  eruditionem,  mores  etiam  flecti  ad 
humanitatem  magis  ceperunt,  et  accesserunt  lite- 
rae  eruditiores,  et  quaedam  Philosophia  ac  maior 
discendi  cura.  Nam  hoc  Ius  Piomanum  haud  du- 
bie  erudita  quaedam  Philosophia  est.  Quare 
etiamsi  non  revocatum  esset  in  forum,  tamen  le- 
gendum  et  cognoscendum  fuisset  hominibus  doctis 
accessuris  ad  Rempub.  multo  magis  quam  Aristo- 
telis  Politica,  quae  quidem  sapienter  et  utiliter 
scripta  esse  iudico.  Nec  vero  mihi  legenti  vetera 
ac  barbarica  iura  horridae  gentis  Germanicae,  ut 
sunt  Westvalici  ritus,  venit  in  mentem  perinde 
hanc  nationem  factam  cultiorem  acceptis  Piomanis 
legibus;  ut  in  fabulis  ferunt,  monstratis  frugibus, 

homines  vivere  cepisse  commodius,  cum  antea  pe- 
cudum  more  glandibus  vescerentur. 

Magna  profecto  et  divina  res  est  constitutio 
civitatum  et  legum  mutatio  in  melius.  Eaque  quae 
constat  recte  et  foeliciter  constituta  esse  non  temere 
labefactanda  sunt,  ne  et  donum  Dei  aspernari  sic 
videamur,  et  motis  rebus  publicis  sine  necessaria 
causa  sequantur  maiora  incommoda.  Facile  est 
autem  ut  Pindarus  inquit  cuivis  mutare  civitatis 
statum,  sed  rursum  sedare  et  in  tranquillum  re- 
stituere  solius  Dei.  Cum  igitur  eventus  ostendat 
in  ipsa  iudiciorum  emendatione  ius  R.omanum  di- 
vinitus  institutum  esse,  agnoscamus,  et  grati  tuea- 
mur  Dei  beneficium. 

Sed  redeo  ad  scriptores:  Bartolus  vixit  tem- 
pore  Imp.  Caroli  Quarti,  et  quanquam  magnam 
laudem  adeptus  est,  propterea  quod  plura  scripse- 
rit  quam  quisquam  ante  ipsum:  tamen  in  summa 
admiratione  est  propter  ingenii  dexteritatem  et 
amorem  veritatis.  lngenii  foelicitas  ex  eo  aesti- 
mari  potest ,  quod  iuvenilia  studia  celerrime  ab- 
solvit,  et  adhuc  adolescens  celebritate  nominis 
fere  totam  Italiam  complevit.  In  L.  quidam  cum 
filium  de  verb.  oblig.  Narrat  Bartolus  ipse  pri- 
mum  curriculum  suorum  studiorum,  his  verbis, 
quae  recitabo  ut  haec  commemoratio  magis  mo- 
veat  animos;  est  etiam  ipsius  oratio  quasi  quae- 
dam  pictura  humanissimi  et  modestissimi  animi. 
Cum  enim  ea  lex  dicat:  Si  quis  promittat  se  ali- 
quem  tractaturum  ut  filium  ,  non  esse  praetereun- 
dum  in  testamento.  In  hac  lege  cum  sit  casus  ut 
ipse  ait,  qui  nusquam  alibi  extat  in  iure,  multa 
disputans  Bartolus,  narrat  praeceptorem  suum  ali- 
quos  exposititios  pueros  hac  stipulatione  aliis  com- 
mendasse,  ac  adiicit  mentionem  gratissimam  prae- 
ceptoris  et  primae  aetatis  suae;  sic  enim  ait:  Ego 
magistrum  habui,  qui  vocabatur  frater  de  Ascisio; 
nunc  vero  vocatur  Frater  Petrus  pietatis,  sic  di- 
ctus,  quia  locum  ibi  erexit,  qui  domus  pietatis 
vocatur,  ubi  infantes  exposititii  aluntur.  Vir  est 
expertus,,  nullius  hypocrisis,  mirae  sanctitatis, 
apud  me  et  omnes,  qui  eum  bene  noscunt,  cui 
gratias  ago  exemplo  Aquilii  Pieguli  in  titulo  de 
Donat.  L.  Aquilius,  qui  dum  me  rexit,  custodi- 
vit  a  lapsu,  et  Dei  beneficio  et  sua  doctrina  rne  ta- 
lem  reddidit,  ut  in  quartodecimo  anno  aetatis  meae 
in  civitate  Perusina  sub  Domino  Cyno  de  pistorio, 
iura  civilia  audire  inceperim.  Et  eius  perseverante 
gratia,  continue  sudando  ita  profeci,  ut  vicesimo 
anno  Bononiae  reputando  et  disputando  publice 
23 

de  iure  responderlm.  Deinde  vicesimo  primo 
anno  Doctor  creatus  sum.  Et  ex  magno  amore, 
quem  erga  illius  fratris  Petri  bonitatem  habeo, 
cum  calamus  haec  scribit,  cordis  oculus  lachry- 
mas  movet;  ipseque  vir  venerabilis  Petrus  dixit 
mihi,  se  plures  ex  illis  pueris  exposititiis  hoc  pacto 
aliis  tradidisse,  ut  eos  non  aliter,  quam  filios 
tractarent. 

Haec  sunt  Bartoli  verba,  quae  ostendunt  non 
modo  vim  ingenii,  qua  mirabili  celeritate  ad  fa- 
stigium  amplissimaedoctrinae  contendit,  sed  etiam 
eius  pietatem  erga  Deum,  et  gratitudinem  erga 
praeceptorem.  Paulus  de  Christo  narrat,  ab  eo 
repetitionem  legis  de  aetate  .ff.  de  minoribus, 
ita  elaboratam  esse,  ut  quinquennio  earn  reti- 
nuerit  ante  editionem,  et  subinde  correxerit  et 
perpoliverit;  idque  ait  praedicasse  ipsum  Barto- 
lum,  additque  obiurgationem  iuventutis,  quae 
nunc  stulte  gloriatur  de  celeritate,  inquiens:  Nunc 
puderet  aliquem  si  fateretur  se  menses  sex  tri- 
huisse  tali  operi,  sed  scribunt  subito  pereuntia. 
Illa  BartoK  repetitio  durabit  ad  omnem  posterita- 
tem.     Haec  Paulus  de  Castro. 

Omitto  pleraque  preconia  Bartoli ,  de  eius 
ingenio  et  scriptis,  ac  tantum  referam  Panormi- 
tani  dictum,  in  Cap.  cum  nobis  de  praescript.  qui 
ait,  omnium  iudicio  Bartolus  omnes  scribentes  in 
aequitate  et  veritate  antecellit.  Nec  profeclo  mi- 
nus  fidei  et  autoritatis  hoc  testimonium  habere 
censendum  est,  quam  quod  Cicero  impertit  Ser- 
vio  Sulpitio,  cum  ait:  Nec  vero  silebatur  admira- 
bilis  et  incredibills,  et  pene  divina  eius  in  legen- 
dis,  interpretandis,  aequitate  explicandis,  scien- 
tia;  neque  enim  ille  magis  Iurlsconsultus,  quam 
iusticiae  fuit.  Hanc  ipsam  laudem  quam  Servio 
tribuit  Cicero,  doctores  probatissimi  magno  con- 
sensu  tribuunt  Bartolo.  Etsi  autem  non  pervenit 
ad  senectam ,  mortuus  est  in  anno  aetatis  suae  46. 
tamen  Reipub.  praeclare  satisfecit,  non  solum  in 
schola  ,  sed  etlam  in  foro  et  curia.  Fuit  enim  as- 
sessor  Tuderti  et  Pisis;  fuit  et  conslllarius  Impe- 
ratorls  Caroli  Quarti  laudatissimi  Principis,  qui 
magnavirtute  pacavitltaliam  diu  confllctatam  bel- 
lis  intestinis  sub  Ludovico  Bavaro;  in  iis  Italiae 
motibus  sedandis,  in  constltuendis  iudiciis,  et  pace 
munienda,  Carolus  maxime  usus  est  Bartoli  con- 
sillo,  perinde  ut  Augustus  Capitonem  et  Treba- 
tium  adhihuit  post  bellum  civile,  ad  legum  et  iu- 
diciorum  et  totius  civilis  status  emendatlonem. 


Haec  de  Bartolo  breviter  ex  veris  historiis 
collegimus.  Iam  cogitate  qualis  error  slt,  ut  nihil 
durius  dicam ,  tantos  viros  de  toto  genere  homi- 
num  optime  meritos,  non  magnifacere,  nec  eorum 
virtutes  et  merita  intelligere.  Iuventutem  vero 
adhortor,  ut  dlscat  venerari  hos  excellentes  viros 
praeditos  slngularibus  et  coelestibus  donls,  et  bene 
merentes  de  communi  societate.  Nec  vero  ulla 
voce  humana  satis  praedicari  potest  magnitudo 
huius  meriti,  quod  non  solum  suam  aetatem  eru- 
diit,  et  contulit  industriam,  et  pacem,  ad  disci- 
pllnam  retinendam,  ad  tranquillitatem  communis 
societatis,  quam  Deus  vult  nobls  curae  esse,  sed 
etiam  omnem  posteritatem  scriptis  docet,  in  qui- 
bus  nervos  tradit  pacis  et  disciplinae. 

L  tinam  talium  vlrorum  consllia  valerent  in 
Repub.  Sicut  apud  Lotharium  Irneril,  apud 
Henricum  Lucelburgensem  Bulgari,  apud  Caro- 
lum  Quartum  Bartoli  autoritas  valuit.  Nam  vete- 
res  omitto,  Iullum,  Augustum,  Tralanum,  Seve- 
rum,  Alexandrum,  qui  nihll  decernebant,  nisi 
adhibitis  aliquot  Iurisconsultls.  Cum  enim  Prin- 
ceps  sit  custos  legum  et  instlciae,  et  Resp.  ha- 
beat  opus  scripto  iure,  non  potest  sine  voce,  slne 
consilio  Iurisconsulti  recte  tueri  suum  munus. 
Sed  ut  Demosthenes  inquit:  Dei  sedi  astare  iusti- 
ciam  gubernatricem  hominum,  slc  adesse  Princi- 
pibus  monitores  eruditos  in  legibus  oportet. 

Dixi  de  duobus  lurisconsultls,  de  caeteris 
fortassis  alias  dicturus.  Nunc  adhortor  iuvenes: 
primum  ut  venerari  hos  heroicos  vlros  discant; 
deinde  ut  avide  eorum  doctrina  frui  studeant. 
postremo,  ut  quantum  quisque  pro  ingenii  sui 
viribus  potest,  dillgentiam  eorum  et  sedulitatem 
imitari  conentnr,  quod,  ut  faciant,  multae  graves 
causae  singulos  huic  professioni  deditos  adhortan- 
tur.  Pertlnet  enim  haec  ars  ad  custodiam  publi- 
cae  pacis,  quam  si  adiuvamus,  ita  ut  officia  nostra 
referamus  eo,  ut  ornemus  religlonem,  ut  luceat 
nostra  fides  in  his  aclionlbus,  et  prosimus  verae 
Ecclesiae,  sciamus  nos  Deo  gratissimum  cultum 
praestare.  Hunc  enim  finem  esse  civilis  societatis 
Deus  voluit,  ut  vera  ipsius  noticia  inter  homines 
illucescere,  et  late  spargi  possit.  Hunc  finem  nos 
in  omnibus  civilibus  officiis  intueri  omnino  con- 
venit.     Dixi. 

De  dignitate  legum. 

Apud  Crat.  Myl.  p.  225  sqq.,  in  Declamat.  T.  I.  p.  242., 
in  Servest.  T.  I.  p.  208.  et  apud  Hichard.  T.  II.  p.  508.  — 
Secundum  Mylii  chronol.  scriplorum  Mel.  an.  1538.  est 
scripta.     Aliam  eiusd.  argumenti  vid.  infra  ad  an.  1543. 

De  dignitate  legum  oratio. 

Nihil  in  vita  utilius  est,  quarn  inserere  atque  in- 
stallare  animis  bonam  et  honorificam  opinionem 
de  Legibus.  Nec  ulla  maior  est  vitae  ac  morti 
pernicies,  quam  assuefacere  animos  ad  leges  con- 
temnendas  aut  cavillandas.  Haec  saepe  inculcari 
adolescentiae  cum  sit  utilissimum ,  recte  fieri  iu- 
dico,  quod  in  his  promotionum  spectaculis  saepe 
idem  argumentum  de  dignitate  legum  repetitur. 
Quid  et  honestius  est,  quam  praedicare  et  ornare 
dona  Dei,  et  ad  earum  rerum  intellectum  et  reve- 
rentiam  exuscitare  imperitam  adolescentiam,  quae 
sunt  in  vita  utilissimae?  Aut  quarum  rerum  com- 
memoratione  potius  personare  doctorum  coetus 
debent,  quam  his  sermonibus,  qui  prosunt  ad  or- 
nandam  gloriam  Dei,  et  ad  disciplinam  iuventutis, 
praesertim  cum  indoctorum  et  malorum  congres- 
sus  abundent  convitiis  legnm?  Ac  mihi  saepe  in 
mentem  venit,  haec  convitia  non  tantum  ex  qua- 
dam  hominum  iusticia  aut  imprudentia  oriri,  sed 
spargi  a  Diabolo  tanquam  spicula  ad  sauciandas 
rudes  mentes,  ut  legum  reverenlia  extinguatur,  et 
sequatur  dissipatio  disciplinae,  quae  et  religioni 
et  tranquillitati  communi  noceat.  Est  autem  no- 
stri  loci  atque  officii,  revellere  illa  spicula ,  hoc 
est,  falsas  persuasiones  ex  animis  hominum,  et 
cum  oratione,  tum  exemplis  illustrare  atque  or- 
nare  legum  ac  iuris  dignitatem,  ac  retinere  disci- 
plinam  quantum  possumus.  Cum  igitur  in  hoc 
loco  alius  vir  clarissimus  D.  Doctor  Hieronymus, 
quem  non  solum  propter  beneficia  quae  in  me  pri- 
vatim  contulit  plurima,  sed  etiam  propter  excel- 
lentem  virtutem  et  doctrinam  veneror,  et  tanquam 
patrem  colo,  gravissime  nos  adhortatus  sit  omnes 
ad  reverentiam  legum,  deinde  etiam  auditores  no- 
stros  addiligentiam  indiscendo,  Ego  hoc  tempore 
aliud  argumentum,  etsi  vicinum ,  sumam.  Tra- 
ctabo  enim  scholasticam  disputationem  utilem  stu- 
diosis,  quod  Christianis  non  sit  necessarium  uti 
legibus  Mosaicis,  sed  quod  liceat  uti  legibus,  quae 
iuri  nalurae  consentaneae  sunt,  etiamsi  ab  Ethni- 
cis  Magistratibus  conditae  sunt.      Deinde  oslen- 


dam  ,  Romanum  ius  anlecellere  legibus  aliarum 
gentium,  et  vere  quandam  Philosophiam  esse. 
Scio  enim  ante  aliquot  annos,  quendam  Iudaico 
ingenio  praeditum,  contendisse  hic  etiam  publice, 
non  licere  Christianis  Ethnico  iure  uti,  quia  Chri- 
stianos  oporteat  verbo  Dei  gubernari.  Postea  in 
publicis  concionibus  damnabant  eius  sectatores 
poenam  usitatam  furti,  et  pleraque  alia  instituta 
civilia  imperii  horum  temporum.  Porro  hae  tri- 
bunitiae  legum  abrogationes  et  iniustae  sunt,  et 
concutiunt  Piespub.  ut  eventus  in  illo  terribili 
motu  vulgi  ante  annos  tredecim  ostendit.  Sunt 
et  hodie  in  administratione  civitatum  non  pauci, 
quorum  conscientiae  superstitiosis  opinionibus 
cruciantur,  quia  non  recte  institutae  sunt  de  re- 
rum  politicarum  usu.  Nec  hi  errores  nunc  pri- 
mum  nascuntur,  vetera  Monachorum  deliramenta 
sunt,  quae  Diabolus  nunc  velut  sopitum  ignem 
rursus  exuscitat,  ut  solet  easdem  haereses  subinde 
renovare.  Quare  prodest  iuvenes  admonere,  et 
ut  de  hac  quaestione  rectius  iudicent,  et  ut  in 
dogmatibus  iudicandis  verae  Ecclesiae  sententias 
consulant.  Ac  primum  diluam  argumentum  quod 
opponitur,  Christianos  gubernari  debere  verbo 
Dei ;  quare  contendunt,  opus  esse  scriptura  in  iu- 
diciis  civilibus.  Expedita  et  plana  responsio  est 
de  corporali  vita,  ut  de  cibis,  medicina,  archi- 
tectonica.  Christianos  etiam  gubernari  verbo  Dei, 
sed  generali ,  quo  sinit  usum  harum  rerum  appro- 
batum  esse  a  Deo,  imo  has  ipsas  res  Dei  dona  esse, 
condita  ad  usum  nostrum.  Caeterum  ut  medicus 
seu  architectus  non  sumunt  praeoepta  suarum  ar- 
tium  ex  scripturis,  ita  nec  legislatorem  de  rebus 
politicis  opus  est,  praeter  generalem  regulam,  su- 
mere  ipsam  artem  ex  scriptura.  Narn  Evangelium 
cum  proprie  concionetur  de  aeterna  et  spirituali 
vita,  nonmutat,  non  labefacit  oeconomiam,  aut 
politicam  vitam,  quae  collata  ad  interiores  cordis 
motus,  persimilis  est  domui.  Ut  enim  domus  est 
singulari  arte  exlructa,  apte  contignatis  omnibus 
partibus,  ac  tegit  hospitem  adversus  tempestatum 
iniurias,  interea  tamen  hospitis  animus  non  intra 
hos  parietes  cohercetur,  sed  tacitus  deDei  volun- 
tate  et  de  aeternitate  cogitans,  procul  tanquam  in 
coelum  sublevat;  considerat  enim  omnium  aeta- 
tum  mutationes,  religionum  ortus  ac  discrimina, 
imperiorum  vices,  tristes  casus,  quibus  haec  hu- 
mana  natura  obnoxia  est,  et  e  regione  beneficia 
Christi;    denique  et  de  hac  ipsa  domo  cogitans, 

miratur    opificium,    et    agnoscit    etiam   corporali 

vitae  praesidia  divinitus  donata  esse.    Ita  universa 
politia  ceu  domus  quaedam  est,  mira  arte  divini- 
tus  fabricata,  legibus  Magistratuum,  ordine,   con- 
tractibus,    iudiciis,  disciplina,    praesidiis  armata, 
poenis  etc.      His   septi    ac   vallati  muris,    tamen 
Deum  agnoscere  possumus,  ac  statuere,  hanc  ipsam 
politiam,   qua  haec  vita  defenditur,  esse  velut  do- 
mum  divinitus  nobis  conditam:  nec  interest  vitae 
spirituali  ac  aeternae,  utrum  haec  domus,  id  est, 
politia,   sit  a  Moise,   an  ab  aliis  legumlatoribus, 
ut  ita  dicam,  fabricata,  modo  ut  sit  consentanea 
iuri  naturae.    Id  prirnum  hoc  argumento  confirmo: 
Apostoli  in  Actis  capite  15.  pronunciant  perspi- 
cue,  non  esse  onerandas  Gentes  lege  Moisi :    imo 
Petrus  severe    obiurgat   diversum   sentientes,    ac 
inquit,    eos  tentare  Deum,    quo  durius  nihil  dici 
poterat.      Nam    tentare    Deum ,    est    illudere    ei, 
ordinando  aliquid    praetextu  divinae    autoritatis. 
Quare  Petrus  eos,  qui  Ecclesiam  ad  legem  Moisi 
adigebant,    non   leviter  peccare   ostendit.      Quia 
enim  falso  praetexunt  divinam  autoritatem,  hor- 
ribiliter  illudunt  Deo.    Ac  loquitur  Petrus  pariter 
de  ceremoniis  et  de  politicis  legibus,  sicut  dispu- 
tatio   integra   testatur,    ubi  allegant  testimonium 
Spiritus  sancti,  quod  Gentes  prorsus  alienas  a  po- 
litia  Moisi  Deus  vocavit  et  tandem  diserte  iubent 
nihil  imponi  Gentibus,  praeter  ea  quae  in  illo  de- 
creto  continentur:  et  allegant  Apostoli  scripturam 
Gentes  salvas  fore.     Proprie  autem  nuncupantur 
Gentes,  quae  non  habent  politiam  Moisi:    quare 
non    necesse   fuit  Gentibus   legem  Moisi  imponi. 
Addo  et  aliud  testimonium :  Ad  Ebraeos  scriptum 
est,   legem  Moisi  institutam  esse  usque  ad  tempus 
adventus  Cbrisli;    ergo  politia  illa  post  id  tempus 
non  est  necessaria.      Discernit  et  Christus  suum 
regnum  a  corporali,  cum  ait:  Regnum  meum  non 
est  de  hoc  mundo.     Imo  ut  milites  Christum  spi- 
nis  coronant  et  configunt  et  in  purpura  traducunt, 
sic  illi  Christum  per  contumeliam  coronant,  qui 
falso    praetextu    autoritatis   ipsius,   dilacerant    et 
evertunt  politias,  et  novam  constituere  conantur. 
Qui  eo  etiam  peccant  quod  obscurant  et  obruunt 
spiritualia  beneficia  et  fidei  exercitia,  cum  homi- 
nibus  offundunt  hanc  speciem,  quod  Christus  ni- 
hil  nisi  illa  civilia  officia  Moisi  requirat.    Ne  tene- 
brae  prorsus  delent  Evangelium.     Postremo  man- 
dat  Evangelium,  ut  Magistratibus  ethnicis obtempe- 
remus:    quare  necesse  est  legibus  eorum  obedire; 
nam  lex  est  vox  ipsa  Magistratus.     Nec  aliud  est 
obedire  Magistratui,    nisi  eius  legibus  et  decretis 


obtemperare.     Possem  alia  multa  argumenta  ad- 

dere,  sed  cum  haec  perspicua  et  firma  sint,  non 

addam  plura,  praesertim  cum  sacrae  literae  etiam 

exempla  multa  proponant  piorum  extra   politiam 

Mosaicam.      Ut  enim  non  dicam  de  Patribus  ante 

legem,  postea  etiam  multi  pii  fuerunt  inter  Gentes 

et    quidem    gubernatores    magnorum    regnorum, 

Naaman,    Nabugdonosor,    Darius,    Cyrus.      Nec 

Danieli   apud  Persas   licuit   haereditates  dividere' 

ludaeorum  legibus,  quod  Piomani  centuriones  ac 

milites  in  historia  Evangelica  laudantur.      Quare 

nihil  dubitemus  placere  Deo,  etiam  caeteras  poli- 

tias,  si  tantum,   ut  dixi,    non  pugnent  cum  iure 

naturae,  quod  est,  ut  Paulus  inquit:   IusDei  divi- 

nitus  inscriptum  humanis  mentibus,  ut  a  Deo  ha- 

berent  regulam  quae  leges  gubernaret  et  diiudica- 

ret.      Postquam    igitur    ostendimus    placere    Deo 

etiam  caeteras  politias,  bonae  mentes  hoc  diligen- 

ter  considerent,    illas  quoque  esse  Dei    opificium 

seu  fabricationem,  ut  ita  dicam.     Nam  et  Daniel 

expresse  ait,  Deum  constituere  regna ;  et  Paulus  in- 

quit,  Imperia  esse  ordinationes  Dei.    Magnum  igi- 

tur  scelus  est,  legum  violatione,   quasi  telam  divi- 

nitus  textam  diiacerare,    id  quod  Diabolus  miris 

modis  conatur.      Quid  enim  pulchrius,  quid  ama- 

bilius  esset  imperiis,    si  harmonia  societatis  hu- 

manae  non  interturbaretur?    Si  principes  veram 

religionem  propagari  curarent  ac  defenderent,  si 

mores  civium  diligenter  regerent,  si  controversias 

cognoscerent,  et  bonos  tuerentur,  ac  proveherent, 

improbos  vero  cohercerent  ac  punirent?    Si  cives 

essent  concordes  et  modeste  parerent,  si  Ecclesiae 

essent   tranquillae  et  recte  gubernarentur ,   si  in 

scholis  artes  utiles    traderentur  et   disciplina  se- 

vere   retineretur?    An  non  talis  status   esset  illa 

aurea  aetas,  quam  Poetae  describunt?    Hic  ordo 

est  irnperiorum  divinitus  institutus,  et  quem  Deus 

conservat,  quatenus  bona  manent.     Sed  Diabolus 

rabiose  hunc  chorum  interturbat,   incitat  tyran- 

nos,    ut  tanquam  Gigantes  illaturi  bellum  coelo, 

abolere  religiones  conentur,  ut  iniustis  caedibus 

grassentur  in  cives,    polluant  flagitiosis  libidini- 

bus  universam   rerum   naturam,    licentiam  scele- 

rum  confirment,    deleant  honesta  studia,   dilace- 

rent  Ecclesias.     Talis  status  Piomae  fuit,  Neronis 

et  similium  tyrannorum  tempore.     Sic  Diabolus 

corrumpebat  harmoniam  divinae  ordinationis,  et 

tamen  interea  Deus  non  patiebatur  eam  prorsus 

deleri,  ac  paulo  post  eam  restituebat  extincto  ty- 

ranno.      Ut  autem  tyrannus  ille  erat  Diaboli  orga- 

num,  dissipantis  divinam  ordinationem,  sic  sciant 
omnes  legum  contemptores,  se  Diaboli  organa 
esse,  et  daturos  Deo  poenas,  sicut  toties  Deus  mi- 
natur,  et  testantur  exempla  omnium  aetatum. 
Cernit  Deus  omnium  vindex,  et  vel  Magistratuum 
sententiis  praebet  puniendos  improbos,  vel  ipse 
aliis  horrendis  poenis  eos  excruciat.  JNon  Magi- 
stratus  cohercere  Clodium  poterant,  Milo  tandem 
cohercuit:  non  Antoniura  I^ges,  non  Senatus  au- 
toritas,  non  foedera  sanctissima  retinere  potue- 
runt,  quo  minus  bella  civilia  moveret.  Itaque  ty- 
rannus  tandem  non  impetrata  vita  a  victore,  cum 
miser  vidisset  reginam  Cleopatram  sibi  mortem 
consciscentem,  ingenti  dolore  et  ipse  sese  iugulat. 
Non  haec  casu  fieri,  Adolescentes,  existimemus, 
sed  ordinatione  Dei,  qui  sic  ulciscitur  hominum 
furorem,  qui  leges  contemnunt,  et  harmoniam 
societatis  humanae  ab  ipso  insiitutam  conturbant. 
Quare  non  tantum  ex  historiis  exempla  quaerenda 
sunt,  sed  praesens  vita  suppeditat  innumera. 
Quare  vereri  leges  et  amare  tuerique  disciplinam 
discamus,  et  sciamus  eos  qui  non  obtemperant, 
non  tantum  cum  hominibus,  sed  cum  Deo  pugna- 
re,  et  concutere ,  quasi  domum  divinitus  fabrica- 
tam,  hanc  politiam  qua  continemur.  Sed  dicam 
nunc  de  altera  parte,  videlicet  de  Piomano  iure, 
quare  id  potissimum  amplexa  sitRespub.  ludaicae 
leges  non  nisi  illi  nationi  conditae  sunt,  nec  pos- 
sunt  convenire  pluribusGentibus.  Assign  mt  enim 
certas  sedes  certis  familiis,  et  has  vetant  mutari; 
hoc  non  potest  nisi  in  angusto  loco  obtineri. 
Spartanae  leges  non  dividunt  agros,  sed  iubent 
communiter  coli,  et  postea  fructus  dividi:  ne  hoc 
quidem  nisi  inter  paucos  obtineri  potest.  Habent 
et  alia  vitiosa  instituta  de  connubiis.  Atticae  leges 
propius  ad  Romanam  formam  accedunt,  sed  Ro- 
manae  plus  gravitatis  habent  in  plerisque  delictis 
puniendis;  melius  etiam  describunt  iura  testamen- 
torum,  discernunt  haereditates,  fidei  commissa 
legata;  denique  uberior  est  doctrina  Romanis. 
Saepe  enim  miror  insolentiam  quorundam,  qui 
existimant  iusta  et  aequa,  sine  arte  et  sine  doctri- 
na  perspici  naturali  quodam  sensu,  sicut  apes  ar- 
chitectonicam  norunt  sine  doctrina,  sed  hi  tota 
via  errant.  Etenim  ut  in  aliis  artibus  initia  quae- 
dam  monstrat  natura,  ut  in  mensuris  admirandis, 
deinde  arti  doctrina  proficit:  ita  in  hac  iuris  et 
morum  gubernatione  initia  a  natura  esse  fateor. 
Necesse  est  enim  esse  certa  principia,  sed  ex  his 
fontibus  duci  regulae  sine  doctrina  non  possunt. 


Quoties  affinitas  decipit  homines?  Ut  hoc  tem- 
pore  quam  turpiter  praetexitur  interesse,  immani- 
bus  usuris,  interdum  falso  praetextu  societatis,  in- 
terdum  simulatis  emptionibus  voragines  usurarum 
teguntur.  Haec  deprehendi  et  einendari  sine  eru- 
ditione,  doctrina,  non  possunt.  Quae  tenebrae 
essent  iudiciorum,  quae  confusio,  si  non  essent 
arte  tradita  discrimina  actionum  ?  Quis  sine  do- 
ctrina  videret,  cur  a  rei  vindicatione  publicanum 
distingui  oporteat?  et  hoc  genus  alia  multa?  Res 
igitur  cogit  fateri,  necessariam  esse  artem  et  eru- 
ditiorem  doctrinam,  ad  diiudicanda  iusta  et  aequa, 
eamque  praecipuam  esse  partem  moralis  Philoso- 
phiae.  Nihil  est  indignius  homine  docto,  quam 
artis  suae  laudem  augere  aliarum  artium  vitupera- 
tione;  sunt  enim  omnes  excellentia  Dei  dona, 
quare  omnes  venerari  et  amare  debemus.  Sed 
cum  sit  admirabile  opus  Dei  in  animis  hominum, 
nosse  numeros  et  ordinem,  unde  existunt  multae 
artes,  Arithmetica  et  Dialectica,  cur  non  etiam 
admiramur  illas  noticias,  quae  discernunt  iusta  et 
iniusta,  ac  pariunt  doctrinam  iuris?  Hae  noticiae 
sunt  quaedam  imago  Dei ,  et  magis  regunt  vitam, 
quam  aliae  noticiae  seu  ideae  artium.  Ex  hac  ad- 
miranda  luce  et  Dei  imagine,  orta  doctrina  Iu- 
risconsultorum,  non  minus  est  ars,  quam  caete- 
rae  disciplinae.  Itaque  cum  sit  arte  aliqua  opus, 
ad  intelligenda  et  discernenda  iusta  et  iniusta, 
quos  alios  artifices,  nisi  doctissimos,  peritissimos 
homines,  qui  in  sapientissimis  consiliis  summi  im- 
perii  hoc  disputaverunt,  sequeremur?  Recte  igi- 
tur  Romano  iure  utimur.  Quantum  fuerit  stu- 
dium  doctiinae  inde  usque  ab  Augusto  ad  Iusti- 
nianum,  multa  sunt  perspicua  signa,  sed  caetera 
omittam;  Augustus  cum  quidem  excelleret  civili 
sapientia  in  quaestionibus  iuris,  quam  multa  de 
Trebatii ,  Tuberonis,  Labeonis  et  Capitonis  sen- 
tentiis  constituit?  Labeoni  etiam  libere  adversanti 
saepe  cessit.  Sed,  ut  sunt  morosi  interdum  etiam 
leni  et  moderati  Principes,  Augustus  etsi  non  lae- 
sit  Labeonem ,  tamen  offendi  se  eius  libertate 
significavit,  eoque  Capitoni  minori  natu  consula- 
tum  dedit.  Retinuerunt  Augusti  morem  et  post 
eum  Principes ,  nec  sine  Iurisconsultis  ultra  de- 
creta  in  civilibus  quaestionibus  faciebant.  Nerva 
et  Cassius  adfuerunt  Tiberio,  Cassius  Vespasiano, 
Traiano  et  Adriano  Celsus,  et  plerique  alii.  Ne- 
que  tamen  in  consilium  admissi  sunt  ulli,  nisi  iu- 
dicio  Senatus  Romani  essent  Prineipibus  com- 
mendati.      Postea  Antonini  Pius  et  Marcus  multo 

etiam  frequentius  consilium  Iurisconsultorum  ha- 
buerunt.  Alexander  Severus ,  cuius  plurimae 
extantin  Codice  leges,  nullum  decretum  ,  nisi  vi- 
ginti  Iurisconsultis  adhibitis,  edidit.  Hunc  mo- 
rem  cum  cogito,  non  possum  non  reprehendere 
negligentiam  et  barbariem  nostrae  aetatis,  qua 
tam  raulti  surnmi  Pieges  et  Principes  respondent, 
aut  sine  doctis  viris,  aut  certe  sine  frequentia  et 
disputatione  doctorum.  Ideo  absurda  multa  et 
dissidentia  a  iure  eduntur,  quae  existimationi 
Principum  non  leviter  officiunt.  Cum  igitur  illi 
clarissimi  viri  artem  effecerint,  et  omnia  exquisite 
complexi  sint,  quae  ad  tuendam  societatem  huma- 
nam  pertinent,  personarum  gradus,  rerum  divi- 
siones,  acquirendi  modos,  contractus,  successio- 
nes,  haereditates,  obligationes,  actiones,  poenas 
delictorum.  Convenit  agere  gratias  Deo,  quod 
tale  ius  imperio  reddiderit.  Neque  enim  sine  Dei 
consilio  accidil,  quod  cum  post  inclinationem  Ro- 
mani  imperii  etiam  amissus  esset  usus  harum  le- 
gum,  et  successissent  barbarici  ritus  iudiciorum, 
tamen  annis  post  Iustinianum  quingentis,  revo- 
catae  sunt  in  forum  et  in  scholas  Romanae  leges. 
Haec  restitutio  multos  mores  barbaricos  correxit, 
non  modo  in  iudiciis,  sed  etiam  in  reliqua  vita. 
Profuit  etiam  studiis;  quare  hoc  tantum  bonum 
propter  coramunem  utilitatem  tot  gentium  tuea- 
mur.  Nam  scriptura  ius  est  firmum  praesidium 
adversus  tyrannidem,  et  quo  eruditius  est,  eo  plus 
continet  aequitatis.  Hoc  muro  septa  est  libertas 
populi  adversus  potentum  cupiditates.  Si  tollere- 
tur  hoc  ius,  quae  sequutura  esset  tyrannis,  cum 
pro  legibus  essent  potentum  affectus?  Facile  est 
enim  tingere  praetextus,  et  specie  aliqua  affectum 
tegere.  Piecte  inquit  Cicero:  Ubi  discessum  est 
a  iure,  omnia  sunt  incerta.  Multo  maior  esset  in- 
certitudo,  si  prorsus  nullum  extaret  ius  scriptum. 
Natura  autem  ita  fert,  ut  incertitudo  illa  ac  tyran- 
nides  rursus  praeberent  occasionem  novi  iuris 
scribendi:  quod  si  fieret,  scriberentur  agrestia  et 
inerudita,  ut  nunc  fit  in  aliquibus  locis,  et  dissi- 
milia  in  singulis  oppidis.  Nunc  non  modo  aequi- 
tas  nostri  iuris  prodest  ad  tranquillitatem,  sed 
illud  eti;im  conducit,  quod  raultae  gentes  iuris 
similitudine  consociantur.  Quare  hoc  ius,  quod 
asapientissimis  viris  in  Repub.  praestantissima 
scriptum  est,  quod  magno  consilio  summorum 
virorum  restitutum  est,  quod  est  aequissimum  et 
maxime  consentaneum  rationi,  qnod  munit  nos 
adversus  tyrannidem,  quod  prodest  ad  bonos  mo- 


res,  retineamus,  et  omni  studio  propugnemus. 
Tanta  est  enim  aequitas,  ut  etiamsi  in  forum  et 
curiam  non  esset  receptum ,  tamen  in  scholis  legi 
oporteret,  ad  discendam  naturam  iusticiae  et 
aequitatis.  Nusquam  enim  extat  perfectior  et  illu- 
strior  imago  iusticiae,  quam  in  his  legibus.  Quare 
etiarn  a  Deo  optare  debemus,  ut  hanc  doctrinam 
ad  Pieipublicae  tranquillitatem  conservet.     Dixi. 


No.  50. 


an.  1538. 


De  utilitate  studior.  eloquent. 

Apud  Crat.  Myl.  p.  I33sqq.,  in  Declamat.  T.  I.  p.  439.£ 
in  Servest.  T.  I.  p.  381.  et  apud  Richard.  T.  I.  p.  274.  — 
Melanlhonem ,  ut  aliis  multis  ,  ita  etiam  Sabino  varia 
scripta  publice  praelegenda  composuisse ,  salis  intelligitur 
ex  epistola  Sabini  supra  in  Kpp.  Vol.  III.  p.  1 10-J. 

De    utilitate   studiorum    eloquentiae ,     oratio 

Georgii  Sabini,   habita  in  Gymnasio  Fran- 

cofordiensi  3  anno  1538. 

Clarissimo  viro,  cum  generis  nobilitate,  tum  vir- 

tute  praestanti,  D.  Eustachio  a  S  chlieben, 

patrono  suo ,  Georgius  Sabinus  S.  D. 

Magis  studiis  quorundam  amicorum,  quam  meo 
iudicio  factum  est,  ut  ederetur  oratio,  quam  de 
eloquentiae  exercitiis  ac  laudibus  more  scholastico 
habui.  Videbam  enim  multo  esse  tenuiorem, 
quam  ut  responderet  argumenti  magnitudini. 
Quae  enim  ars  alia  tantas  ad  vitam  utilitates  ad- 
fert,  quae  res  maiores  gubernat,  quam  eloquentia? 
Explicat  religiones,  regit  universam  togatam  ad- 
ministrationem,  dominatur  in  iudiciis,  in  curia, 
in  Principum  consiliis,  et  infinita  negociorum  va  - 
rietate.  Saepe  etiam  bella,  et  stantes  in  procinctu 
acies  dirimit.  Itaque  praeclare  Ovidius  cum  ad 
Mercurium  inquit:  Pacis  et  armorum  Deus  arbi- 
ter,  significat  eloquentiam,  et  in  pace  res  maximas 
regere,  et  saepe  bella  ac  populorum  tumultus  se- 
dare.  Tantam  facultatem  pro  dignitate  laudare, 
non  est  mediocrium  virium.  Ego  autem  de  me 
illud  multo  verius  praedicare  possum,  quod  de 
seipso  inquit  Ovidius: 

Invida  me  spaciis  natura  coercuit  arctis, 
Ingenii  vires  exiguasque  dedit. 
Quare  mihi  veniam  dari  peto,  quod  suscepto  gra- 
vissimo    argumento,    -tam    tenucm   Oratiunculam 
sine  motibus,    sine  splendore    aliquo    composui. 

Nam  si  qua  est  in  editione  culpa,  amicorum  est, 
quibus  tamen  eo  minus  repugnavi,  quia  arbitror 
omnes  in  hoc  genere  exhortationes  prodesse  iuve- 
nibus,  praesertim  hoc  tempore,  cum  Ianguescant 
haec  studia,  non  solum  fatalibus  causis,  sed  etiam 
hoininum  ignavia.  Et  ut  Homerus  inquit,  vtisq 
jlioiqccv.  Quare  omnes  boni  viri,  maximeque  illi, 
qui  tenent  Respub.  et  qui  studiis  iuventutis  prae- 
stant,  excitare  debent  adolescentiam  ad  has  artes 
colendas  atque  amandas,  quibus  carere  Respub. 
nullo  modo  potest.  Quales  tenebrae  in  religione, 
qualis  barbaries  in  iudiciis  et  negociis  civilibus 
futura  est,  amisso  literarum  elegantiorum  et  elo- 
quentiae  lumine?  Facile  igitur  patior  extare  hanc 
meam  qualemcunque  exhortationem.  Cum  autem 
usitato  more  patronum  aliquem  huic  scripto  quae- 
rerem,  multae  concurrebant  iustae  causae,  ut  tui 
nominis  auspicio  ederem,  quem  scio  maxime  et 
studiis  et  laudibus  eloquentiae  favere.  Etsi  enim 
abundas  ingenii  et  fortunae  ornamentis,  tamen 
his  ingens  decus  addit  eloquentia  tua,  et  caetera 
illustriora  efficit.  Nam  cum  natura  te  ad  hanc 
artem  omnium  reginam  finxerit,  cumque  doctrina 
excultus  sis,  magnam  tibi  laudem,  magnam  admi- 
rationem,  dicendi  facultas  parit,  non  solum  in 
patria  lingua ,  sed  etiam  Latina.  Eaque  in  re 
illud  in  primis  gloriosum  est,  quod  tua  eloquentia 
patriae  praesidio  est.  Deinde  hanc  nostram  Aca- 
demiam  autoritate  tua  apud  Illustrissimum  et  Cle- 
mentissimum  Principem  Marchionem  Electorem 
praecipue  tueri  soles;  me  quoque  singulari  comi- 
tate  adiuvas.  Quare  hanc  ad  te  Epistolam  publice 
scripsi,  primum  ut  omnes  intelligerent  te  a  nobis, 
et  propter  admirationem  tuarum  virtutum,  et  pro- 
pter  egregiam  erga  literas  voluntatem,  diligi,  coli 
et  observari;  deinde,  ut  haec  ipsa  studia  nostra 
tibi  commendarem.  Itaque  si  officio  meo  delecta- 
beris,  praeclare  me  hoc  munus  coilocasse  arbitra- 
bor.  Peto  igitur,  ut  pro  tua  excellenti  humani- 
tate,  et  hoc  meum  officium  specimen  esse  grati 
erga  te  animi  statuas,  et  me  tuo  favore  atque  auto- 
ritate,  in  hac  publica  functione  defendas.  Est 
enim  iustissimum,  eloquentiae  studia  ac  professo- 
res  ab  iis  defendi  atque  ornari,  quibus  eloquentia 
summam  dignitatem  atque  autoritatem  in  Republi- 
ca  parit.  Bene  ac  foeliciter  vale.  Francofordiae 
ad  Oderam,  Calendis  Novemb.  Anno  1538. 


IVon  ignoro  quantum  onus  suscipiat  is,  qui  elo- 
quentium  scriptorum  enarrationem  instituit.  Et- 
enim  non  solum  genus  sermonis  ei  notum  esse 
oportet,  sed  etiam  exponenda  sunt  autorum  con- 
silia,  multa  ex  historiis  omnium  temporum  repe- 
tenda;  denique  ut  accommodet  ad  usum,  inter- 
pres  non  rudis  esse  debet  Reipub.  Haec  cum  per 
sese  ardua  sint,  mihi  novitas  ipsa  et  negocii  et  loci, 
multo  reddit  ea  difficiliora.  Nam  antea  nunquam 
in  publico  coetu  docui,  et  fieri  nequit,  quin  re- 
cens  hospes  huius  Academiae,  magis  metuam  iu- 
dicia  vestra.  Omnium  oculi  in  novos  hospites  in- 
tenti  sunt,  multoque  iudicant  de  eis  morosius, 
quam  de  notis  et  familiaribus.  ltaque  magna  in 
sollicitudine  esse  coepi,  postquam  haec  provincia 
mihi  ab  Illustrissimo  Principe  nostro  Electore 
mandata  est,  vosque  magnopere  oro,  ne  fiducia 
ingenii  aut  doctrinae  singularis  a  me  expetitam 
esse  existimetis:  sed  quodam  amore  patriae  hic 
potissimum  vivere  malui,  et  si  quid  contigit  in- 
genii  aut  industriae,  conferre  potissimum  ad  pa- 
triae  utilitatem.  Quare  non  arrogantia,  sed  quo- 
dam  probabili  consilio,  seu  studio  potius  a  me  ex- 
petitum  esse  hunc  locum  putetis.  Vobisque  ini- 
tio  polliceor,  mihi  non  defuturam  esse  diligenliam 
in  ullo  officio,  quod  a  modesto  et  tranquillo  ho- 
spite  requiri  potest.  Academiae  autoritatem  ma- 
ximifaciam,  professorum  benevolentiam,  quibus 
potero  officiis,  tuebor,  perficiam  etiam,  ne  cives 
in  me  humanitatem  desiderent.  Hanc  meam  vo- 
luntatem  si  probabitis,  spero  vos  de  ingenio  meo, 
et  de  his  operis  scholasticis  minus  acerbe  iudica- 
turos  esse.  Ac  vero  in  primis  decet  viros  doctos 
candor,  in  provehendis  et  iuvandis  tyronibus,  qui 
Reipub.  operam  navare  student.  Quare  rogo,  ut 
his  auspiciis  meis  faveatis,  mihique,  ut  ille  ait, 
crescendi  copiam  detis:  quod  si  facietis,  melius 
de  publicis  studiis  mereri  potero. 

Cum  autem  haec  praelectio  instituta  sit  prae- 
cipue,  ut  ad  eloquentiae  seu  recte  dicendi  studium 
iuventus  assuefiat ,  dicam  aliquid  de  eloquentiae 
laudibus  ac  utilitate.  Et  quoniam  iuventutis  ex- 
citandae  causa,  haec  oratio  habetur,  dicam  de  iis 
utilitatibus,  quae  nunc  in  hac  forma  Reipub.  bo- 
nis  ingeniis  expetenda  sunt.  Eximia  quaedam  vir- 
tus  est  eloquentia  ,  quae  est  facultas  sapienter  et 
ornate  dicendi,  de  religione,  de  Republica,  de- 
que  aliis  artibus,  regens  imperia,  summorum 
Principum  consilia,  voluntates  inclinans  populo- 


367 


DEGL.     DE  UTILITATE   STUDIOR.   ELOQUENT. 


368 


rum  ac  gentium,  et  vel  incendens  languentes,  vel 
revocans  ac  sedans  incitatas,  qualem  describit 
Vergilius  eloquentiam  cum  ait: 

Ac  veluti  magno  in  populo  cum  saepe  coorta  est 
Seditio  ,   saevitque  animis  ignobile  vulgus, 
Iamque  faces  et  saxa  volant ,   furor  arma  ministrat : 
Tum  pietate  gravem  ac  meritis  si  forte  virum  quein 
Couspexere ,    silent ,    arrectisque  auribus  astant, 
Ille  regit  dictis  animos ,    et  pectora  mulcet. 
Porro  de  hac  excellenti  vi,  et  perfecta  eloquenlia, 
non  sum  dicturus,  sed  de  his  nostris  studiis,  hoc 
est,    de  diligentia  recte  dicendi,  seu  componen- 
dae  Latinae  orationis,  quae  tamen  pars  aliqua  est 
eloquentiae,    et  velut  inchoatio.     Haec  quantum 
sit  ornamentum,  quam  multiplices  utilitates  affe- 
rat,     exponam.       Primum    enim    commemorabo, 
quid  conducat  studium  recte  dicendi  ad  caeteras 
artes  vel    intelligendas,    vel  tractandas.      Magna 
est  dignitas  scientiae  iuris,    magnus  usus.     Cum 
autem  leges  sint  eruditissime  scriptae,  et  multa  in 
eis  compareant  vestigia  veteris  Pieipub.  non  du- 
bium  est,  quin  multum  lucis  eis  accedat,  recte  in- 
tellecto  genere  sermonis,  et  cognitis  historiis.    Iu- 
dicium  autem  de  genere  sermonis  confirmat  haec 
exercitatio  dicendi.     Sed  non  tantum  in  foro,  in 
iudiciis  inter   illiteratos  versabitur  is,    qui   iuris 
scientiam  profitetur,  verum  adhibebitur  ad  maiora 
negocia,  ac  vere  oratoria,  ubi  magnae  ac  difficiles 
causae  Latinam  orationem  flagitabunt.     Hoc  loco 
quis  non  videt,  quantum  decus  sit  homini  docto, 
posse  diserte,  perspicue,  non  sordide,  res  magnas 
explicare? 

Memini  in  conventu  Augustano,  Liburnos 
ad  Principum  concilium  venire,  petitum  auxilia 
contra  Turcas,  et  deplorare  calamitates  patriae 
suae  gravi  oratione:  ibi  caeteri  Principes  omnes 
detulerunt  munus  respondendi  ad  Illustrissimum 
Principem  Electorem  Marchionem  Ioachimum  I. 
Non  er<it  novum,  Germanicas  ei  causas  committi, 
sciebant  enim  a  nemine  splendidius  ac  ornatius 
agi;  sed  curn  laudem  eloquentiae  praecipuam  uni 
Marchioni  tribuerent,  et  alias  Latine  dicentem 
audissent,  hanc  causam  etiam  ei  commendabant. 
Hoc  iudicium  caeterorum  Principum,  nostro  quam 
fuerit  honorificum,  omnes  intelligitis.  Itaque 
cuin  audiretur  cum  summa  attentione,  honestissi- 
mis  laudibus  ornavit  Liburnos,  propter  fidem  et 
fortitudinem,  quam  in  sustinendis  et  depellendis 
Turcarum  irruptionibus,  tot  iam  annos  praestite- 
runt,  ac  bene  sperare  eos  de  voluntale  Imperatoris 


iussit,  cuius  omnes  cogitationes  iam  in  parando 
bello  adversus  Turcas  consumerentur.  Hanc  eius 
orationem  prudentes  omnes,  propter  consilium  et 
sententiarum  gravitatem,  eruditi  etiam  propter  ge- 
nus  verborum,  magna  cum  admiratione  audie- 
bant:  tantum  laudis  Principi  pariebat  Latine  di- 
cendi  facultas.  Quare  et  reliquae  nobilitati,  et 
caeteris  qui  ad  Piempub.  accessuri  sunt,  omni  stu- 
dio  eloquentia  expetenda  est,  praesertim  hac 
aetate.  Videtis  enim  quantae  res  in  hac  natione 
motae  sint,  quantum  sit  negocii  nostris  Principi- 
bus,  cum  omnibus  Piegibus  Christiani  nominis, 
ubi  pleraque  omnia  Latine  agenda  sunt.  Qua  in 
re  et  illud  considerandum  est,  nunquam  caeteros 
Reges  adeo  studiosos  fuisse  eloquentiae,  ut  nunc 
sunt.  Etenim  non  modo  Itali  et  Galli,  sed  etiam 
Poloni  et  Pannones,  explosa  veteri  barbarie,  nunc 
cum  scribunt  ad  exteros,  elegans,  nitidum ,  ac 
vere  Latinum  orationis  genus  adhibent.  JNec  alia 
ars  apud  plerasque  nationes  plus  habet  dignitatis, 
quam  Latine  dicendi  facultas.  Iam  cogitate  quam 
multa  incommoda  sint  expectanda,  si  mittantur  ad 
exteros  legati  infantes.  Primum  ridetur  gentis 
ignavia,  detrahitur  autoritas  nostris,  non  inter- 
sunt  consiliis,  accipiunt  dictata  ab  aliis,  nec  raro 
turpiter  falluntur,  et  tanquam  naribus  trahuntur, 
ut  non  intellecta  probent.  Cum  igitur  sit  perspi- 
cua  utilitas,  cum  invitent  maximorum  Regum  et 
Principum  exterorum  exempla ,  cur  soli  Germani 
huic  studio  iam  luxum,  apparatum  conviviorum, 
et  nescio  quas  voluptates  anteferimus,  qui  quidem 
paulo  ante  etiam  hac  laude  caeteris  nationibus  an- 
tecellebamus?  Sed  brevi  mira  est  facta  huius  na- 
tionis  mutatio,  negligitur  res  militaris,  literae 
non  solum  spernuntur,  sed  etiam  sunt  in  odio. 
Et  honestissimis  studiis  successerunt  multa  vitia, 
luxus,  ambitio,  perfidia,  et  pleraeque  aliae  pestes, 
quae  intestinas  discordias  et  alias  calamilates  pa- 
riunt.  Quare  et  Principes,  et  reliqui  qui  autori- 
tate  caeteros  praecedunt,  omni  contentione  iuven- 
tutem  revocare  ad  recta  studia  debeant,  ac  prae- 
cipue  ad  eloquentiam,  quae  in  Piepub.  maximum 
habet  usum. 

Porro  si  quis  hoc  studium  eo  minus  curat, 
quia  putat  tantum  prodesse  ad  genus  sermonis,  is 
longe  errat.  Etsi  enim  non  est  exigua  utilitas,  in- 
structum  esse  copia  sermonis,  tamen  exercitatio 
dicendi  etiam  de  multis  rebus  format  iudicia,  et 
certe  animos  ad  diligentiam  assuefacit.  Legendi 
sunt  de  optimis  rebus  sapientissimi  scriptores,  qui 

non    intelliguntur,     nisi    consilia     ac    voluntates 

eorum  ita  consideremus,    quasi  una  cum  illis  vi- 

ventes,  iisdem  intersimus  deliberationibus  ac  ne- 

gociis,   in  quibus  ipsi  versabantur,     Tota  Respub. 

vetus  animo  intuenda   et  ad  praesentem  formam 

conferenda  est.     Hae  cogitationes  aliquid  ad  pru- 

dentiam  conducunt,    ac  de   multis  magnis   rebus 

nos  admonent,  de  moribus,  de  iure,  de  actionum 

ac  iudiciorum  varietate,  de  natura  rerum.    Demo- 

sthenes  dicitur  octies  descripsisse  Thucydiden ,  ut 

sibi   autorem    eloquentem  quam    familiarissimum 

faceret.     Nec  vero  aucupatus  est  praecipue  verba 

aut  genus  sermonis.     Nam  Thucydidis  oratio  ad- 

roodum  dissimilis  est  forensi.     Sed  varias  Reipub. 

mutationes  ac  momenta  considerabat  in  historia, 

excerpebat  Principum   consilia,   quorum  cognitio 

ipsi  quoque  in  publicis  deliberationibus  proderat. 

Aliquid  etiam  gravitatis  addidit  Demosthenis  ora- 

tionibus,    imitatio  Thucydidis:    multas  enim  re- 

fert  Demosthenes  sententias  Thucydidis.     Citant 

leges  multis  in  locis  Homerum,  citant  Ciceronem, 

non  verborum  causa,  sed   tanquam  sententias  in 

foro  dictas,  quarum  autoritatem  in  iudiciis  valere 

volunt.     Quoties  Medici  citant  Poetas  in  natura 

rerum  discribenda?     Quis  enim  non  videt  Poetas 

vel  praecipue  hoc  studuisse,  ut  plerasque  naturae 

partes  illustrarent?     Itaque  complexi  sunt  summa 

cum  venustate  ortus  et  occasus  syderum,  ac  totam 

doctrinam  quae  in  vulgaribus  libellis  de  sphaera 

traditur,  descriptiones  fulminum,  iridis,  et  reli- 

qua  meteora,  herbarum  plurimarum  et  multorum 

remediorum    naturas.     Cicero   vero    et    moralem 

Philosophiam  totam  complexus  est,    et  quosdam 

locos  qui   ad   Philosophiam  naturalem  pertinent, 

quorum  lectio  non  modo  copiam  sermonis,    sed 

etiam  rerum  scientiam  alere  potest.   Quid  est  enim 

illa  disputatione,  de  immortalitate  animae,  in  pri- 

ma  Thusculana   eruditius  ac  iucundius?     Multo 

etiam  eruditior  est  libellus  de  natura  Deorum :    ac 

in  utroque  multa  sumuntur  argumenta  ex  ea  do- 

ctrina,  quam  profitentur  hi,  qui  proprie  dicuntur 

Physici.     Fateamur  ergo  eloquentium  scriptorum 

lectionem ,    non   modo   ad   copiam  sermonis,    et 

phrasin  comparandam  prodesse,  sed  etiam  ad  au- 

gendam  rerum  cognitionem,  et  iudicia  formanda 

de  multis    maximis    rebus.     Deinde  diligentia  in 

exercitio  styli,    illa  vero  in  primis  acuit  ingenia. 

Nam  in  inveniendo  res  quae  ad  causam  pertinent, 

prudenter  omnes  investigandae  et  cogitandae  sunt. 

Ad  haec  deliberandum  de  rerum  ordine  et  oecono- 

Melanth.   Oper.  Vol.  XI. 


mi;i.  Nec  minor  est  cura  perspicere  quid  deceat, 
quid  locis  ac  temporibus  congruat.  Postremo 
compositio  et  cura  elocutionis  non  leviter  exercet 
scribentem.  Huius  exercilii  consuetudo  parit  im- 
mensas  utilitates,  prohihet  praecipitantiam ,  et 
quasi  frenum  ingeniis  iniicit,  ne  temere  sine  de- 
lectu,  sine  ordine,  sine  cura  effundant  omnia, 
qnae  sese  offerunt,  adfert  diligentiam,  ut  ea  quae 
gignimus,  formemus  etiam,  et  arte  meliora  efficia- 
mus.  Id  si  facerent  scriptores  vel  sacrarum  rerum, 
velalii,  quanto  foelicior  esse  status  rerum  huma- 
narum.  Quorum  plerique  si  ad  curam  in  dicendo 
assuefacti  essent,  multo  essent  in  deligendis  utili- 
bus  argumentis,  et  in  cavendis  publicis  periculis, 
diligentiores. 

Pericles  ascensurus  in  concionem,  ac  prae- 
metiens  animo,  quantum  periculi  inconsiderate 
dicta  afferrent,  solitus  est  precari  a  Diis,  ne  quod 
sibi  verbum  excideret,  quod  officeret  Reipub.  Et 
Demosthenes,  cum  ei  obiiceretur,  quod  meditatus 
ad  dicendum  veniret,  respondit,  sibi  non  modo 
impudentem,  sed  etiam  improbum  civem  videri 
illum ,  qui  de  rebus  summis,  universae  civitati 
consilium  daturus,  auderet  dicere,  re  non  ante 
diu  multumque  cogitata;  quare  si  possit,  non  so- 
lum  scripta,  sed  scuipta  se  dicturum  affirmavit. 
Adfert  ergo  inter  caeteras  ulilitates  consuetudo 
exercendi  styli,  multiplicem  diligentiam,  causa 
tota  maiore  cura  expendenda  et  cogitanda,  cum 
ipsi  nobiscum  deliberamus,  qnomodo  eam  dicturi 
aut  acturi  simus;  prospicitur  etiam  quid  in  actione 
periculi  sit,  deliberatur,  quomodo  pericula  in 
agendo  cavenda  sint.  Denique  si  nihil  est  futili 
garrulitate  turpius  et  perniciosius,  plurimum  ad 
virtutem  in  unoquoque  et  ad  publicam  tranquilli- 
tatem  prodest  haec  assuefactio  ad  exercendum 
stylum,  ad  formandam  et  componendam  oratio- 
nem,  ne  omnia  sine  delectu  effundantur.  Multa 
etiam  ingenii  vitia  corrigit  stylus,  et  cohibet  af- 
fectus,  ne  contra  decorum  concitatius  ferantur. 

Dixi  h;ictenus,  quam  sit  utile  hoc  studium 
recte  scribendi  his,  qui  ad  Rempub.  accessuri  sunt. 
Togata  administratio  praecipue  gubernatur  elo- 
quentia,  et  multa  Latine  agenda  erunt.  Quare  ad 
hanc  tantam  rem ,  ut  se  iuventus  praeparet,  ad- 
hortanda  atque  incitanda  est  acriter.  lam  in  con- 
troversiis  religionis  explicandis,  quis  non  videt 
magna  doctrina ,  et  magna  ubertate  sermonis,  et 
dlcendi  facultate  opus  esse?  Sunt  enim  res  ob- 
24 

scurae  ,  et  scriptorum  dissimilibus  disputationibus 
involutae.  Ut  igilur  ex  tanta  caligine  evolvantur, 
ut  vere,  proprie,  dilucide  explicentur,  ea  vero 
res  requirit  non  mediocres  artifices.  Est  autem 
bonae  et  piae  mentis,  etiam  ob  hanc  causarn  ex- 
petere  eloquentiam,  ut  ornare  gloriam  Dei ,  ut 
conferre  aliquid  ad  utilitatem  Ecclesiae  possit. 
Ad  bunc  finem  praecipue  referri  nostra  studia  de- 
bebant,  quod  et  Plato  vidit,  qui  ait  eam  eloquen- 
tiam  expelendam  esse ,  quae  non  futilia  dicat,  sed 
Deo  grata.  Vetus  Ecclesia  quam  habuit  eloquen- 
tes  scriptores,  Basiliutn  et  alios ,  qui  cum  babe- 
rent  studium  recte  dicendi,  curabant:  Primum, 
ut  res  ipsas  recte  intelligerent,  postea  ut  proprie 
et  perspicue  aliis  traderent.  Ideo  sincerior  apud 
eos  doctrina  est,  quam  in  posterioribus,  qui  nul- 
lam  in  dicendo  curam  adhibuerunt.  Quid  quod 
ipse  sermo  in  sacris  literis  intelligi  et  iudicari  non 
satis  potest,  nisi  ratio  dicendi  et  figurarum  intel- 
ligatur.  Dicam  aliquid  etiam  de  meo  artificio, 
videlicet,  de  Poetica.  Psalmi  magna  ex  parte 
prorsus  poeticis  picturis  ornati  sunt ,  quae  pro- 
fecto  non  possunt  agnosci  ab  bis,  qui  sunt  ignari 
Poetices.  Nec  difficile  est  plurima  exempla  mon- 
strare.  In  Psalmo  de  concordia :  Ecce  quam  bo- 
num,  comparat  concordiam  balsamo,  quo  Ponti- 
fex  ungitur;  significans  suavissimam  esse,  quia  ih 
Repub.  in  omnibus  periculis  utilissima  est.  Vide 
autem  quam  venuste  pingat  inPontifice  balsamum, 
in  barbam  et  in  totam  pallam  defluens.  Cur  hac 
utitur  pictura?  non  solum  quia  illud  Pontificium 
balsamum  erat  praestantissimum ,  sed  eliam  ut 
significet  in  Repub.  praecipnum  concordiae  auto- 
rem  esse  debere  Pontificem.  Huius  munus  est, 
efficere  ac  tueri  doctrinae  consensum.  Sed  nolo 
esse  prolixior  in  re  manifesta ,  nam  Theologis 
opus  esse  hac  cultura,  et  his  literis,  quae  ratio- 
nem  dicendi  tradunt,  minime  obscurum  est. 
Nescio  quae  res  magis  inflammare  generosas  men- 
tes  possit,  quam  publica  utilitas,  seu  necessitas 
potius.  Ostendi  autem  Reipub.  magnopere  opus 
esse,  praesertim  hoc  tempore,  eloquentiae  studio; 
quod  si  cogitabunt  adolescentes  praediti  bonts  et 
rectis  ingeniis,  accendet  eos,  ut  spero,  ad  hoc 
studium  Reipub.  amor.  Haec  causa  in  bonis  prae- 
cipue  valere  debet. 

Dicerem  de  praemiis  etiam,  nam  his  quoque 
moventur  homines,  sed  in  vita  saepe  accidit,  ut 
maiora    sint    praemia    malis  artibus.      Menandri 


versiculi  citantur,  quos  hoc  modo  ,  ut  potui ,  La- 
tinos  feci : 

Haec  vita  gaudet  improbis  potissimuin, 
Sed  assentator  omnium  primas  tenet, 
Vivitque  longe  iucundissime  omnium. 
Deinde  sycophantae  proximus  est  honos, 
Audire  enim  calumnias  dulce  admodum. 
At  tertius  conceditur  locus  invido, 
Artes  nocendi  qui  scit  astutissime. 

Fruantur  ergo  maioribus  commodis  assentalores, 
sycophantae,  et  alii  instructi  malis  artibus.  Sed 
tamen  ea  quae  vere  dicitur  dignitas,  non  potest 
nisi  illis  competere,  qui  bene  mereniur  de  Repu- 
blica,  videlicet,  bonorum  iudiciis  probari.  Haec 
est  vera  gloria,  qua  semper  inRepub.,  in  civitati- 
bus,  in  imperio  maxime  fioruerunt  boni  viri,  elo- 
quentia  instructi,  quales  Piomae  fuerunt  Lelius, 
Crassus,  Cicero,  et  caeteri  oratores,  qui,  ut  Cor- 
nelius  Tacitus  venustissime  dicit,  ne  privati  qui- 
dem  sine  dignitate  erant,  cum  et  populum  Roma- 
num  et  Senatum  consilio  atque  autoritate  regerent. 
Videtis  et  hodie  in  Germania  magnam  esse  digni- 
tatem  oratorum  in  aulis  et  civitatibus.  Quare  si 
huius  fastigii  splendore  moventur  aliqui,  ut  decet, 
cogitent  non  exigua  praemia  huic  studio  proposita 
esse.  Sed  de  hac  Latine  dicendi  facultate  iam  lo- 
quor.  Etsi  sunt  aliae  artes  quaestuosiores,  tamen 
haec  quoque  parit  non  mediocria  commoda.  Est 
autem  moderati  animi  etiam,  mediocrem  fortunam 
boni  consulere.  Et  Deo  curae  est,  ne  egeant  boni, 
qui  de  Repub.  bene  mereri  student,  ut  significavit 
Theocritus  in  fabula  Comatae,  quam  Adolescen- 
tibus  recitabo: 

Fuit  quispiam  locuples  et  avarus  pastor,  apud 
quem  servivit  Comata ,  qui  fuit  Musarum  eultor, 
qui  et  propter  pietatem,  et  ut  grex  servaretur  di- 
vinitus,  singulis  mensibus  ovem  Musis  sacrifica- 
bat.  Hac  pietate  impetrabat,  ut  grex  adversus 
morbos  et  lupos  tutus  esset,  et  multo  fieret  foecun- 
dior.  Sed  dominus  avarus  resciscens  singulis 
mensibus  ovem  mactari ,  servum  furti  accusat. 
Ille  excusans  religionem,  commemorat  etiam  be- 
neficia  divina ,  gregis  incolumitatem  et  foecundi- 
tatem.  Sed  haec  oratio  non  flexit  animum  im- 
pium  domini.  Ridens  igitur  coeleste  numen:  Ex- 
periar,  inquit,  an  Musae,  quibus  te  curae  esse 
affirmas,  sint  tibi  famem  depulsurae,  si  te  in  hanc 
cavam  arborem  inclusero,  nec  dedero  tibi  cibum. 
Statim   igitur   inclusit  miserum  in  arborem,    ibi 

fame  eum  necaturus.  Quid  accidit?  Post  paucos 
dies  grex  scabie  et  pestilentia  moritur.  Hic  coepit 
pastorem  saevitiae  suae  poenitere  ,  cum  agnosceret 
se  divinitus  puniri.  Rediens  igitur  ad  arborem, 
servum  invenit  adhuc  vivum,  incolumem,  et  bene 
valentem.  Cunque  interrogaret,  unde  interim 
alitus  esset,  respondet  servus,  Musas  in  eam  arbo- 
rem  examen  apum  misisse,  quae  mella  ibi  confice- 
rent,  hoc  melle  se  interea  sustentatum  esse.  Petit 
ergo  herus  veniam  sceleris,  et  agnoscit  pios  Deo 
curae  esse,  eisque  si  non  magnas  opes,  at  medio- 
cria  commoda  suppeditari.  Hac  nos  spe  confir- 
memus,  et  recta  ac  utilia  studia  amplectamur. 
Fortassis  etiarn  Ecclesia  erit  aliquando  tranquil- 
lior,  cum  ad  iudicandum  adhibebuntur  viri  boni 
et  docti,  qui  controversias  plane  et  simpliciter  ex- 
plicare  poterunt,  et  cum  mitiora  studia  homines 
colere  coeperint. 

Quare  invitent  adolescentes,  magnitudo  pu- 
blicae  utilitatis,  dignitas  eloquentiae,  denique 
etiam  caetera  praemia,  ut  se  dedant  his  literis  at- 
que  artibus,  quae  ad  eloquentiam  conducunt,  se- 
que  in  hoc  genere  exerceant,  et  ad  res  maximas 
praeparent,  praesertim  cum  hic  labor  homini  in- 
genioso  voluptates  etiam  dulcissimas  pariat.  Pri- 
mum  enim  lectio  gravissimorum  autorum  de  ma- 
ximis  in  Repub.  motibus  iucundissima  est  quae- 
rentibus  exempla  virtutis,  et  honesta  consilia  vitae 
privatae  aut  publicae.  Deinde  delectat  et  ipsa 
orationis  harmonia,  ceu  Musica  quaedam:  nulla 
est  enim  cantilena  dulcior,  quam  oratio  de  rebus 
bonis  concinna  et  bene  composita.  Postremo  ut 
canenti,  sic  scribenti .  haec  ipsa  exercitatio  vo- 
luptati  est.  Iuvat  enim  invenire  et  quasi  gignere 
honesta  argumenta,  eaque  distribuere,  disponere, 
ornare,  cum  aliis  conferre,  et  inquirere  meliora. 
llaec  naturaliter  delectant  sana  ingenia ,  et  quae- 
dam  ad  virtutem  via  est,  assuefacere  animum  ad 
has  honestas  voluptates  intelllgendas  et  expeten- 
das.  Est  et  illa  rnagna  commoditas,  quod  hae 
elegantiores  literae  in  omni  fortuna  usui  sunt. 
Adminicula  sunt  in  negociis,  in  ocio  ornant  nos, 
et  sunt  voluptati.  In  rebus  adversis  levant  inoe- 
sticiam,  leniunt  curas  ac  dolores.  Adiuvant  etiam 
honos,  ut  religionis  doctrinam  melius  intelligere 
possint,  quae  utilitas  magno  existimari  a  bonis 
debet.     Dixi. 


No.  51. 


(an.  1538.  ?) 


Encomium  Sueviae. 


Apud  Crat.  Myl.  p.  559 sqq.,  in  Declamat.  T.  I.  p.  724, 
in  Servest.  1 .  I.  p.  635.  et  apud  Richard.  T.  I.  p.  693.  — 
Quo  anno  scripta  sit,  definire  non  potui;  certe  ante  en- 
comium  Franciae  scripta  videtur. 

Encomium  Suevorum,    a  quodam  exercitaiionis 
causa  scriptum  et  pronunciatum. 

Non  dubito,  quin  plerique  mirentur,  quid  mihi 
in  mentem  venerit,  cur  Suevos  potissimum,  pro- 
cul  ab  illorum  finibus  natus ,  laudare  instituerim; 
quibus  tametsi  hoc  respondere  poteram  ,  nos  in 
declamationibus  non  anxie,  aut  superstitiose  argu- 
menta  eligere  solere,  sed  fere  casu  oblatis  uti. 
Nonnulli  etiam  paradoxas  materias,  ut  in  re  diffi- 
cili  experiantur  ingenii  vires,  sumunt.  Tamen 
ego  certo  quodam  consilio  hoc  argumentum  sus- 
cepi  tractandum.  Etenim  cum  pravo  quodam 
studio  homines,  et  philautia ,  nostros  nimium 
amemus,  exteros  contemnamus,  cogitabam  me 
honeste  facturum  esse,  si  gentis ,  quae  hinc  pro- 
cul  abest,  laudes  colligerem,  et  commonefacerem 
vos,  alienam  virtutem  non  esse  honore  ac  prae- 
dicatione  fraudandam.  Nonnulli  sunt  ingeniosi 
in  alienis  vitiis  insectandis;  quidam  etiam  ex  cri- 
minatione  aliorum  ,  gravitatis  famam  aucupantur. 
Ego  liberalis  ingenii  esse  duco,  magis,  comme- 
moralione  virlutum  alienarnm  delectari.  Quan- 
quam  enim  sua  cuique  genti  vitia  esse  videamus, 
tamen  nullam  nationem,  praesertim  in  Germa- 
nia  ,  existimo  tam  esse  perditis  moribus,  ut  non 
multa  pulcherrimarum  virtutum  exempla  ibi  re- 
perire  possis.  Porro  ut  in  privatis  amicitiis  ad 
mutuam  benevolentiam  alendam  multum  facit,  si 
virtutes  amici  noris  et  admireris,  ad  vitia  conni- 
veas :  ita  inter  vicinas  gentes  rectius  conveniret, 
si  singulae  aliarum  virtutes  nosse  potius  studerent, 
quam  vitia.  Hoc  ego  consilio  ad  hanc  causam 
accessi,  ex  qua  sane  non  tam  eloquentiae  landem, 
de  qua  in  hac  ingenii  infirmitate,  et  quadam  mea- 
rum  rerum  difficullate,  iam  olim  desperavi,  quam 
officii  et  humanitalis  auferre  cupio.  Proinde, 
quantum  nostrae  vires  sinent,  hanc  nalionem  sine 
aliarum  contumelia  ornabimus.  Neque  enim  aut 
Suevi  tam  sunt  inopes  domesticarum  laudum  ,  ut 
non  nisi  ex  aliorum  contumelia  colligenda  sint 
praeconia,  aut  aliae  nationes  contemni  ac  probro 
affici  merentur.  NullisGermaniae  populisFranci 
24* 

cedere  debent,  qui  suae  virtutis  vestigia  impres- 
serunt  in  mediam  Galliam,  et  maximis  gestis  re- 
bus,  et  quidem  ex  utilitate  publica  nomen  Galliae 
novum  indiderunt.      Nostris  vero  temporibus  do- 
ctissimos  ea  regio  homines  genuit,  in  quibus  vel 
obscuram  alioqui  unus  loannes  aRegio  Monte  no- 
bilitare  posset,  vir  Graece  Latineque  non  leviter 
doctus,  et  universae  Philosophiae  ita  peritus,  ut 
unus  restituerit    disciplinas ,    quae  sic    vocantur, 
collapsas,  et  ab  interitu  vindicarit.  Austriae  quan- 
tum  debemus,    quae  cnm  alios  Principes  summa 
virtute,  tum  Maximilianum  edidit,    nemini  opti- 
morum   Imperatorum   postponendum ,    qui   iuxta 
domi  ac  foris  continentia    singulari   fuit,    iusticia 
incredibili,  magnitudine  animi  divina.   Quid  Fri- 
sia,  quia  Agricolam  genuit,  quantuin  laudis  me- 
retur?     Batavos  suos  Erasmus  quam  claros  fecit. 
Sed  quid  ego  aliarum  nationum  laudes  recenseo, 
cum  de  Suevis  oratio  instituta  sit?     Verum  haec 
ideo  praefatus  sum ,  ut  intelligeretis  me,  cum  ni- 
hil  in  hac  causa  de  amplissimis  ornamentis  alia- 
rum  nationum  detraham,  veris  laudibus  Sueviam 
ornaturum  esse.     Quaeso  autem  vos,  ut  pro  hu- 
manitate  vestra  me  benigne  audiatis;  nam  candor 
est  exterorum  virtutibus  et   earum   commemora- 
tioni  favere,  quas  quidem  nos,  quia  inter  eruditos 
dicimus,  paulo  longius  etiam  inde  usque  ab  anti- 
quitate  repetemus.      Quanquam  autem  sola  virtus, 
veram  et  solidam  laudem  parit,  tamen  et  antiqui- 
tas  generis,   quia  nonnihil  momenti  adfert  ad  vir- 
tutis  studium,  suam  laudem  meretur. 

Fortes  (inquit  Horatius}  creantur  fortibus  et  bonis. 
Est  in  iuvencis ,    est  in  equis  patrum 
Virtus  ,   nec  imbellem  feroces 
rrogenerant  aliquae  columbam. 

Quare  cum  veterumSuevorum  summavirtus  fuisse 
perhibeatur,  credibile  est  ad  posteros  propagata 
esse  semina  quaedam  virtutis;  et  quemadmodum 
formae  corporum  in  natis  imitantur  patres,  ita 
posterorum  ingenia  non  saepe  naturae  maiorum 
dissimilia  sunt.  Proinde  non  exiguam  laudem 
Suevicae  nationis  hanc  esse  duco,  quod  a  maiori- 
bus  incredibili  virtute,  fideque  praeditis,  quiqne 
maximis  gestis  rebus  suae  posteritati  praeluxerunt, 
orti  sunt.  Habent  autem  veteres  Suevi  gravissi- 
mum  testem  suarum  laudnm,  C.  Caesarem,  qui 
sic  describit  eos,  ut  adpareat,  et  domi  optime  con- 
stitutas  Ilespub.  domesticamque  disciplinam  ha- 
buisse,  et  foris  incredibilem  eorum  fortitudinem 


>  i 


scientiamque  rei  miiitaris  praecipuam  fuisse.     Et- 

enim  ut  praetermittam,    quanta  gentis  frugalitas 

fuerit,    quia  vinum  importari  contra   leges   erat, 

quae    exercitationes    iuventutis    fuerint  in  armis, 

quanto  labore  durata  corpora,  et  animi  ad  patien- 

tiam  adsuefacti,    tum  mihi  prorsus  videre  quan- 

dam  Platonis  civitatem  videor,  cum  lego  nihil  illis 

privati  agri  fuisse,  sed  sine  cupiditate  communiter 

coluisse,  quae  quique  loca  occupassent,  qua  in  re 

adparet,  animos  gentis  vacuos  avaricia   et  simili- 

bus  pestibus,    unde  in   civitatibus   graves  motus 

existere  solent,  summa  religione  iusticiam  ac  pa- 

cem  coluisse.     Plato  ait,  ita  foelicissimum  civita- 

tis  statum  fore,  si  quam  proxime  conetur  expri- 

mere  hanc  legem,  quae  de  amicis  extat,  za  (pilwv 

y.oiva.      Quam    autem    mihi  Graecam    civitatem, 

quas  Athenas,  quam  Spartam,  aut  Locros  nomi- 

nabit  aliquis,  in  qua  perinde  agri  communes  pos- 

sessionesque  fuerint,    ut  apud  Suevos?    qui   nisi 

admirabili  iusticia  praediti,  et  magna  inter  se  cha- 

ritate  devincti  fuissent,  nullo  modo  illam  rerum 

communionem  exercuissent.      Quaedam  gentes  ab 

Diis  se  ortas  esse  praedicant,  mihi  non  minor  laus 

videtur  ad  tales  viros,  quales  fuisse  veteres  Sue- 

vos  intelligitis,  vere  posse  originem  referre,   qua 

ad  Herculem  aut  Martem.     Non  est  instituti  mei, 

laudes  aliarum  in  Germania  nationum  extenuare, 

tamen  hoc  in  confesso  est,  nullius  maiores  monu- 

mentis  literarum,    perinde  ut  Suevos   celebratos 

esse,  quod  quidem  argumentum  esse  mihi  videtur, 

virtute  etiam  eos   reliquis  omnibus  in  Germania 

nationibus  praestitisse.     Pleraeque  nomine  veteri 

amisso,    ne  quidem  coniecturam  capere   possunt, 

ex  quibus  orti  sint  maioribus.     Ethaudscio,  an 

soli  Suevi  nomen  vetus  retinuerint,  sed  cum  ita 

mutent  gentes  nomina ,  si  vel  patria  pulsi,  vel  im- 

perio  deiecti,   amissa  libertate,  in  aliorum  pote- 

statem  veniant,    verisimile  est  Suevos,    quia  no- 

men  retinuerunt,    libertatem   suam  summa  cum 

virtute  defensam  ,  nunquam  amisisse.     Nam  quod 

sedes  mutarunt,  et  a  Balthici  maris  littore,   quod 

olim  tenuerunt,  propius  Rhenura  accesserunt,  id 

accidit,    quia   lacessiti  Piomanis    armis,    in  ripa 

Rheni  domo  accita  praesidia  primum  collocarunt, 

postea  capti  aeris  coelique  clementia,  liis  in  locis 

consederunt,  et  occuparunt  eam  Germaniae  par- 

tem,  longe  promotis  finibus ,  quae  inter  Pihenum, 

Alpes,   Lycum  et  Moenum  est,   hi    sunt  Suevo- 

rum  fines  hoc  tempore.    Neque  vero  degenerarunt, 

mutato  coelo  a  pristina  virtute,  sed  his  primum 

locis  magis  inclaruerunt ,  et  nova  gloria  Suevico 
nomini  accessit.  Nam  ne  omnia  commemorem, 
neve  historiam  potius  quam  encomium  compo- 
suisse  videar,  tantum  insignia  quaedam  orna- 
menta  attingam.  Quid  potuit  contingere  Suevis 
illustrius,  quam  Romani  imperii  titulus?  non 
ille  quidem  scelere  raptus,  sicut  antea  saepe  acci- 
derat,  sed  delatus  Germaniae  atque  Italiae  popu- 
lorum  consensu.  Quid  potuit  honorificentius 
accidere,  quam  hoc  tot  gentium  iudicium,  quae 
tantam  vim  virtutis  in  hac  natione  senserunt,  ut 
non  dubitarint  suam  salutem ,  suas  fortunas  et 
tranquillitatem  totius  imperii  Suevorum  Princi- 
pum  tutelae  committere?  Ea  demum  vera  gloria 
est,  et  bono  Principi  maxime  optanda,  ut  intelli- 
gant,  existimentque  homines,  eum  esse  praeditum 
et  ea  charitate  erga  subditos,  ut  nihil  ducat  prius, 
quam  illorum  saluti  consulere,  et  ea  cum  pruden- 
tia,  tum  animi  magnitudine,  ut  defendere  conser- 
vareque-  pacem ,  et  arcere  ac  prohibere  iniuriam, 
et  legibus  ac  armis  munire  tranquillitatem  publi- 
cam  possit.  Quos  triumphos,  quae  trophaea  mal- 
lent  sibi  decerni  Principes,  si  saperent,  quam  hoc 
de  se  iudicium  apud  bonos  virosfieri?  Proinde, 
cum  periculosissimis  temporibus  ad  Suevos  impe- 
rii  summa  delata  sit,  magnum  quiddam  illi  na- 
tioni  reliquae  gentes  tribuerunt.  Neque  vero  non 
responderunt  expectationi  Fridericus,  cui  a  Barba 
Ruffa  nomen  factum  est ,  et  huius  nepos  Frideri- 
cus,  quem  Siculum  vocarunt,  quorum  uterque 
omni  genere  imperatoriarum  virtutum  cuivis  lau- 
datissimorum  Principum  conferri  meretur.  Ab 
avo  Friderico  Germania  atque  Italia  maximis  la- 
boribus  et  periculis  pacatae  sunt.  Arma  in  Asiam 
postea  translata ,  Suladinus  repressus  est,  et  bona 
Asiae  parte  ad  Armenias  usque  expulsus.  Nihil 
hic  libet  attollere,  aut  amplificare,  tantum  extre- 
mis  digitis  leviter  attingo  res  istius  gestas.  Verum 
vos  ipsos  cogitare  hoc  in  loco  velim  ,  quantum 
beneficium  id  temporis  in  Europam  contulerit, 
crudelissimis  hostibns  repressis,  et  procul  ab  ltalia 
et  Germania  summotis.  Nunc  videtis  quanto  in 
periculo  simus,  quia  diuneminem  similem  custo- 
dem  imperii  huius  habuimus.  llle  procul  in  Asia 
quaerendum  sibi  hostem  esse  duxit,  sensitque  se- 
rum  tum  auxilium  fore,  si  pateretur  Rarbaros  in 
nostros  fines  suas  copias  traducere.  Nunc  cum  in 
ipso  vestibulo  Germaniae  constiterint  saevissimi 
Turcae,  ac  florentissimum  Regem  regno  exutum 
fugientem  ex  acie  pene  ob  oculos  nostros  trucida- 


rint,  intelligitis  quam  optandum  sit  Fridericum 
aliquem  exoriri,  cuius  nomen  hostibus  terrori  sit, 
quique  opponere  immanissimae  genti  praesidium 
ausit.  Si  Fridericus  ille  reviviscat,  non  de  Hun- 
garia  vastanda,  non  de  vexanda  Germania  iam 
Barbari  cogitent,  sed  de  retinenda  Thracia ,  de- 
que  focis  ac  laribus  suis  propugnandis:  siquidem 
Germanicis  copiis  iam,  ut  fuit  illius  et  celeritas  et 
diligentia ,  circumsessi  summa  vi  oppugnarentur. 
Non  vacat  huius  Principis  egregia  facta  comme- 
morare,  verum  quia  bello  meliorem  quam  pace 
fuisse  aliqui  putant,  ut  cognoscatis  quanta  seve- 
ritas  eius  fuerit  domi  in  dicendo  iure,  in  latroci- 
niis  puniendis,  et  disciplina  imperii  retinenda, 
recitabo  quam  graviter  animadverterit  in  Princi- 
pem  Palatinum  et  Moguntinum  Episcopum ,  qui 
bellum  ipso  absente  in  Italia  moverant.  In  Epi- 
scopum,  quiaparcendum  dignitatiSacerdotum  du- 
xit,  mitiorem  poenam  constituit,  tantum  enim 
pecunia  mulctavit.  Sed  in  Palatinum  durius  con- 
suluit;  nam  coegit  eum  per  totam  urbem  Wor- 
matiam  canem  ab  humero  pendentem  gestare,  ea 
fuit  illis  temporibus  censoria  nota  nobilitatis. 
Idem  exemplum  in  plerosque  alios  equestris  ordi- 
nisviros,  Palatini  socios,  constitutum  est.  Nul- 
las  ego  victorias  plus  laudis  mereri  existimo,  quam 
huiusmodi  exemplum.  Nam  eum  bene  imperare 
putes,  qui  domi  civilem  disciplinam  conservare 
norit.  Nihil  foris  arma,  nihil  triumphi  proderunt, 
si  domi  nimium  liceat  improbis.  Is  demum  Itn- 
peratoris  nomine  dignus  est,  qui  non  tantum  ho- 
stibus  formidabilis  est,  sed  etiam  cives  in  officio 
retinere  studebit.  Quid  de  Friderico  nepote  di- 
cam,  cuius  pulcherrima  consilia,  si  non  impedis- 
sent  Piomani  Pontifices,  non  alium  habuisset  uti- 
liorem  Principem  Germania.  Ingenium  in  eo 
acerrimum  fuit ,  magna  etiam  literarum  scientia, 
et  ut  aliud  boni  nihil  praestiterit,  magnam  illi  gra- 
tiam  debemus,  quod  curavit  in  Latinam  linguam 
converti  ex  Saracenico  sermone  %r\v  /usyakrjv  Gvv- 
za§W  Ptoleraaei ;  nam  absque  eo  libro  tota  Astro- 
nomia  funditus  interiisset.  Itaque  Suevis  debe- 
mus,  quod  reliqua  est  illa  Philosophiae  pars,  quam 
iure  dixeris  praestantissimam  esse.  Magna  laus 
est  invenisse  artes  utiles  huic  vitae,  sed  non  mi- 
nor  est,  vel  restituisse  vel  conservasse.  Siquidem 
in  primis  in  literis  hoc  accidere  videmus,  ut  non 
minus  negocii  sit  conservare  inventas,  quain  in- 
venire.  Videtis  quales  Imperatores  Suevia  nohis 
ediderit,  qui  nisi  helli  pacisque  artes  omnes  apud 

illos  floruissent ,  minime  idonei  ad  imperandum 

visi  fuissent.    Etenim  ut  non  in  quovis  solo  fruges 

nascuntur,    ita  non  ubique  boni  viri  proveniunt. 

Sed  ibi  tantum  ubi  bonis   legibus  ac  moribus  ad 

virtutem  ac  decus  invitatur,  et  adsuefit  iuventus. 

Quis  putet  enim  Mileti  aut  Sibari  in  summo  luxu, 

inter  turpissima  exempla,  in  maxima  licentia,  for- 

tem  virum,  aut  temperantem  ,  aut  iustum  evadere 

potuisse?    Quae  tam  excellens  natura,  quae  tanta 

ingenii  vis  in  ullo  esse  potuit,  quae  inter  tot  vitio- 

rum  illecebras  non  corrumperetur?  Quare  necesse 

est    disciplinam    fuisse    in   Suevorum    civitotibus 

probabilem,    qua    tanquam  in  ludo  Principes  ad 

honestatem  instituti  sunt,  quaque  adducti   exteri 

iudicarunt  hanc  nationem  virtute  ac  industria  im- 

perii  molem  sustinere  posse.      Neque  enim  igno- 

ratis,  quid  imponatur  oneris  cum  isto  titulo,  aut 

quantum  fidei,  quantum  consilii ,   quantum  animi 

robur,   quantam  moderationem,  quantam  diligen- 

tiam  in  omni  genere  flagitent  homines  ab  eo,  cui 

libertatem  suam,  fortunas,  salutem  ac  vitam  com- 

mittunt.    Sed  cum  res  foris  gestae,  et  leges  quibus 

domi  pax  stabilita   est,  quae  quidem  hactenus  in 

publicis  legum  codicibus  extant,  multorum  alio- 

rum  literis  praedicentur,  nolui  hoc  in  loco  diutius 

commorari.      Propero    enim    ad   nostra  tempora, 

quae    si  diligenter  considerabitis,    videbitis   pro- 

fecto  illos  non  solum  respondere   iam    maiorum 

gloriae,    sed  etiam  superiorum  decora  longe  vin- 

cere.      Esset  autem  infinitum  totam  Rempub.  de- 

pingere,  et  omnia  instituta  ,  legesque  pietatem  in 

colendis  religionibus,  severitatem  in  cohercendis 

delictis,    bellicarum  rerum    peritiam,    animorum 

magnitudinem,   civium  inter  ipsos  aequabilitatem, 

exponere.      Quae  cum  angustia  temporis  praeter- 

mittere  cogat,  excerpam  ex  reliquis  laudibus  unam 

quandam  partem,   in  qua  videre  est ,  quam  bene 

de  tota  Germania  mereri  studeant.      Curn  annis 

iam  aliquot  nullum  satis  magnum  aut  firmum  prae- 

sidium  in  Germania   esset,   adversus   subitos  tu- 

mnltus,  et  quotidiana  latrocinia,    civitates  Suevo- 

rum  foedus  inter  se  rite  et  Caesare  autore  fecerunt. 

Id  foedus  diu  iam  tanquam  in  statione  est,  defen- 

dendae    publicae    tranquillitatis    gratia.      Multos 

improbos  metu  continet,  quosdam  etiam   tumul- 

tus  armis  et  bello  compressit.     Quanta  autem  laus 

est,  unam  hanc  nationem  publicae  pacis  tutelam 

suscipere,  et  salutis  cmnium  causa  suas  fortunas, 

suam  vitam  indiscrimen  adducere?  Sed  hoc  plane 

divinum  est,    quod   cum  publico    iure   imperium 


sibi  in  alios  vindicare  possent,  nam  hoc  ius  im- 

perii  in  terris  semper  fuit,  cogere  ad  parcendum 

illos   quos    tuis    laboribus  tegas  et  serves,    Suevi 

libertatem  omnibus  relinquunt,  quibusdam  etiam 

bello  victis  amissam  restituerunt:    et  cum  faciant 

infinitos   sumptus,    laboresque  maximos  subeant, 

nulla  tamen  commoda  vicissim  ab  his,  quos  de- 

fendunt,  recipiunt  suis  fortunis  publicos  sumptus 

tolerant,   ne  cuivis  libertatern  minuant,   suo  peri- 

culo  omnium  salutem   propugnant.       Quid  hone- 

stius,  quid  moderatius  cogitari  potest,   quam  sine 

cupiditate  arma  tenere,  et  alios  ita  defendere,   ut 

de  libertate   eorum    nihil  detrahas?    Athenienses 

accepimus  aliquandiu  ad   hunc  modum  Graeciae 

principatum  tenuisse,    ut  cum  permitterent   aliis 

civitatibus  libertatem,    ipsi  tamen  in  excubiis  es- 

sent,  suoque  discrimine  omnes  tuerenlur.     Ea  in 

re   in    primis  magnum   humanitatis,    iusticiae  et 

temperantiae  exemplum  suae  specimen  sapientis- 

sima  civitas   praebuit,    quod  sine  cuiusquam  in- 

commodo  publico  pacem  custodiit.      Cum  autem 

summos  honores  Athenis,  ob  eam  causam  reliqua 

Graecia  decreverit,  saepe  enim  missae  ex  servatis 

civitatibus  coronae ,    positae  statuae,    data  Atbe- 

niensibus  civitas,  parsagri,  societas  sacrorum  et 

connubiorum,  et  hoc  genus  ornamenla  alia:   debe- 

mus  et  nos,  si  non  ingrati  esse  volumus,  pulcher- 

rimum   beneficium  Suevicae  nationis   amplissimis 

laudibus  vehere.     Non  satis  intelligimus,    quan- 

tum  in  pace  insit  honi,  si  publicae  tranquillitatis 

custodibus    nullam    gratiam    habemus.       Quoties 

enim   parvos   liberos  adspicis,    quoties  coniugem 

intueris,  toties  meminisse  te  oportuit,  illorum  in- 

colunutalem   aliqua   ex   parte  te  his  debere,    qui 

ocium  nobis  faciunt,  cum  aliarum  honestarum  re- 

rum  gerendarum,    tum  alendae  et  educandae  so- 

bolis.       Populus  Romanus  non  saepe  victis  gen- 

tibus  libertatem  seu  avroi'OjLtlav  concessit.     Grae- 

cis  id  honoris  habuit,  post  bellum  cum  Philippo 

Macedone    gestum    immunitatem    donaret,    et   ut 

singulae  civitates  suis  legibus  viverent,  permitte- 

ret.    Ea  de  re,  cum  decretum  a  Senatu  populoque 

Pvomano  factum,    T.  Quintius  Imperator  in  Ne- 

meis ,  quo  ex  more  ad  spectaculum  tota  Graecia 

convenerat,   voce  praeconis  recitari  iussisset,  au- 

dissentque  gratissimum  praeconium  universi,  Dii 

immortales,    quantis  honoribus  adfectus  Impera- 

tor,    quam    gratis    sermonibus  Romanum   nomen 

celebratum  est,    esse  unam  eam  in  terris  gentem, 

quae  sua    impensa,    suo    labore  ac   periculo   pro 

libertate  aliorum  bellum  gerat,  detque  operam,  ne 
quod  toto  orbe  terrarum  iniustum  imperium  sit, 
et  ubique  fas,  lex,  potentissima  sint,  ita  iudica- 
runt  Graeci,  non  aliud  maius  beneficium  homines 
hominibus  praestare  posse,  quam  quod  accepis- 
sent  a  Fiomanis.  Quid  enim  certa  pace  gratius 
est,  praesertim  si  coniuncta  sit  cum  libertate? 
Non  minus  igilur  laudis  in  Germania  merentur 
Suevi,  qui  suo  praesidio  pacem  aliis  gentibussine 
iactura  libertatis  earum  muniunt,  quam  mereban- 
tur,  vel  Athenienses,  vel  populus  Romanus  apud 
Graecos  immunitate  donatos:  nam  ter  a  Maximi- 
liani  morte  Germaniam  m;ixiinis  periculis  magna 
foelicitate  liberaverunt.  Favet  enim  Deus  iusta 
bella  pro  publica  salute  gerentibus.  Quare  grata 
nobis  memoria  Suevici  foederis  esse  debet.  Hoc 
enim  ocium,  quo  frui  vobis  hactenus  licuit,  et 
haec  studia,  quae  omnia  nobis  de  manibus  excu- 
tiuntur,  simul  atque  aliquis  motus  bellicum  ca- 
nerecoepit,  istorum  armis  defensa  sunt.  Quan- 
tum  autem  studium  rei  militaris  sit  in  ea  gente, 
quanta  virtus,  quanta  scientia  gerendi  belli,  non 
ignoratis;  neque  enim  alia  natio  celebriores  duces 
habet.  Porro  cum  foris  Suevi  et  fortitudine  in- 
credibili,  et  summa  iusticia  in  defendendis  vici- 
nis  utantur,  quid  dubitemus  quales  domi  sint? 
Nisi  enim  domi  civitates  haberent  bene  moratas, 
nec  sumptus,  nec  milites  suppeterent:  aut  quo- 
modo  milites  parere  armati  scirent,  qui  domi  pa- 
rere  legibus  non  didicissent?  aut  quomodo  tole- 
rare  militiae  difficillimum  laborem,  et  grave  Mar- 
tis  opus,  ut  Vergilii  verbis  utar,  si  domestico  ocio 
ac  luxu  effoeminati  essent?  Habent  igitur  et  civi- 
tates,  legibus  ac  iudiciis  diligenter  constilutas,  et 
tranquillitatis  urbanae  tuendae  cura  non  alibi  ma- 
ior  est.  Lex  est  enim  in  Suevicis  urbibus ,  ut  si 
in  rixa  aliqui  gladios  strinxerint,  ac  vel  puer,  vel 
muliercula,  procul  etiam  inclamans  pacem  impe- 
ret,  capite  puniatur,  qui  audito  nomine  pacis,  in- 
super  ferire  audet.  Cum  nulla  tam  severa  lex  in 
reliqua  Germania  sit,  aestimari  potest,  quanta 
diligentia  vulgus  Suevorum  coherceatur.  Et  ad 
tranquillitatem  urbium  hoc  quoque  facit,  quod 
urbana  multitudo  minus  aliquanto  ocii  habet,  et 
frugalior  est,  quam  in  vicinis  nationibus.  Ma- 
gnum  ibi  scelus  est,  et  inusitatum,  conspici 
ebrium.  In  diversoriis  magna  mundicies  est,  et 
fides  hospitum  summa,  nec  magis  domi  suae  pere- 
grini,  quam  apud  illos  tuti  sunt.  Quid  autem 
gratius  accidere  peregrinanti   potest,    quarn  talis 


hospes,  ad  quem  tutum  sit  diverti,  apud  quem 
securus  acquiescat,  qui  comitate,  qui  mundicie 
itineris  taedium  leniat?  Gens  ipsa  minime  idonea 
ad  fallendum,  in  primis  gaudet  fidem  suam  pere- 
grinis  probari.  Sic  intersuos  etiam  vivunt,  nulla 
diuturna  odia  sunt,  nullae  insidiae;  quanquain 
enim  ingenia  sint  ferociora,  tamen  facile  placan- 
tur,  et  quia  nihil  dissimulare  didicerunt,  insidiari 
non  nurunt.  Caeterum  non  deesse  eis  ingeniorum 
acrimoniam,  inde  adparet,  quod  celeberrimos 
maximeque  strenuos  mercatores  habent.  Neque 
desunt  ibi,  qui  et  ament  et  colant  literas;  haec 
enim  natio  Albertum  procreavit,  quo  ex  nostris 
hominibus  nemo  uberiorem  naturalium  rerum 
cognitionem  habuit.  Nonnihil  vero  laudis  intulit 
eo  etCapnio,  versatus  in  Graecis  et  Hebraicis  lite- 
ris  difficillimis  temporibus,  et  cum  peregrinarum 
linguarum  studia  nondum  in  Italia  satis  florerent. 
Accepi  enim  ita  Venetum  quendam  oratorem  olim 
de  eo  praedicasse.  Nam  cum  apud  Caesarem  Fri- 
dericum  Legatus  sui  Principis  esset  Capnio,  cum- 
que  \  enetae  civitatis  oratoribus,  qui  per  id  tem- 
pus  eo  venerant,  frequenter  esset,  accidit  ali- 
quando,  ut  Capnio  forte  pulcherrimae  Graece 
scriptum  Enchiridion  novi  testamenti  in  manibus 
haberet.  Quod  cum  vidisset  Venetus,  et  animad- 
vertisset,  non  esse  rudem  Graecarum  linguarum 
Capnionem ,  conversus  ad  suos  collegas,  ait: 
Videte  quaeso  in  Germania  hunc  virum  propter 
cognitionem  literarum  in  admiratione  esse,  quas 
nostri  tam  pertinaciter  contemnunt.  Et  nobilita- 
vit  egregiis  monumentis  Sueviam  Stofflerus  Ma- 
thematicus,  cum  primis,  et  diligens  et  eruditus, 
cuius  quia  beneficio  quotidie  utimur,  duxi  eius  hic 
mentionem  esse  faciendam;  fastos  enim  multorum 
annorum  confecit  et  digessit,  in  quibus  compo- 
nendis  dici  non  potest,  quantum  laboris  fuerit  ei 
exhauriendum;  est  enim  immensi  negocii,  motus 
syderum  exacte  supputare.  Nulla  temporum  dis- 
crimina,  nullas  mensium  vices  nossemus,  nisi 
hunc  laborem  vir  ille  optimus  sumpsisset.  Porro 
simile  quiddam  pecudum  vilae  fuerit,  non  habere 
descriptum  annum  in  certa  spacia,  non  arandi, 
serendi,  plantandi,  aut  aliarum  rerum  iusta  tem- 
pora  nosse.  Habent  et  artifices  ingeniosissimos; 
hi  enim  plasticen  scnlpendi  artem,  quae  prorsus 
amissa  fuerat,  renovarunt.  Sed  desino  omnia 
persequi,  nam  ego  non  omnes  laudes,  sed  prae- 
cipuas  Suevicae  gentis  recensere  volui.  Magnam 
commendationem  habet  generis  nobilitas  et  maio- 

rum  virtus ,  nam  ex  bonis  viris  natos ,  verisirnile 
est      aliquam  paternae  virtutis  similitudinem  re- 
ferre.     Audistis    autem   vetustissimos   Suevorum 
a    Caesare    praedicari,     et    praeclarum    iudicium 
postea  de  Suevis  Germania  atque  Italia  fecerunt, 
quando  ad  eos  imperium  detulerunt.    Nostris  vero 
temporibus  nullo    modo  tenere  tantas  Respubli- 
cas,    tamque  florentes    et   pacatas    possent,    nisi 
omnibus    belli   ac  pacis  artibus   instructi  essent, 
nusquam  in  urbibus  tranquillitas  maior,  nusquam 
minus  latrociniorum  est,    quam  in  borum  agris. 
Vicinis  adeo  non  sunt  graves,  ut  saepe  eos  maximis 
periculis  liberaverint,     reddantque  procul  etiam 
istis  tuta  omnia.      Domi  vero  pax  perpetua  mul- 
tarum  honestarum   artium  studia  excitavit  atque 
alit.      Quae  cum  ita  sint,  faveamus  illorum  lau- 
dibus,    easque    sine    invidia    praedicemus.     Nam 
cum  virtute  nihil  melius  aut  pulchrius  sit  in  qua- 
visgente,  iuxta  meretur  amari.     Non  enim  unio 
minoris  est  precii   argento   insertus,    quam  si  in 
auro  gestetur.      Sed  ut  superbi  atque  inhumani 
in^eniiest,  in  privata  consuetudine  vitae,  se  tan- 
tum  mirari  et  ita  sibi  arrcgare  omnia,    nihil  ut 
aliis  reliqui  faciat,  ita  iniustus  est,  qui  unam  gen- 
tem  sic  amat,   ut  nihil  exteris  tribuendum  putet. 
Hoc  potius  ad   mutuam  inter  nos  charitatem  et 
benevolentiam  alendam  faciet,  si  quae  in  unoquo- 
que  fuerint   laude    digna ,    ea    candide   miremur 
atque  complectamur.     Dixi. 

Encomium  Franciae,  M.  Irenaeo  autore. 

Nobilitate  generis,  virtute  et  dignitate  praestanti, 
Danieli  Stibaru,  M.  Irenaeus  S.  D. 

Cum  nuper  in  patriam  venissem  officii  causa,  vi- 
rum  optimum,  tuique  amantissimum,  Ioachimum 
Camerarium  comitatus,  adeo  amanter  a  te  ex- 
ceptus  sum  ,  ut  multum  me  tibi  debere  iudicarim. 
Quare  cum  significationem  aliquam  mei  erga  te 
studii  extare  vellem,  tibi  potissimum  hanc  oratiun- 
culam  de  Franciae  laudibus  dedicandam  esse  cen- 


sui:  quam  eo  tibi  arbitrabar  non   ingratam  fore, 
quod  his  exercitiis  et  literarum  studiis  te  praeci- 
pue  favere  scio.     Nec  vero  quidquam  hoc  tuo  loco 
atque  ordine  cum  in  Reipub.  gubernatione  verse- 
ris,  dignius  est,  quam  civium  studia  excitare,  et 
literas  tueri  atque  ornare.     Intuetur  in  te  iuventus 
in  patria ,    tuamque  autoritatem   existimat  litera- 
rum  studiosis   magno  praesidio  esse.     Nisi  enim 
tui  similes   viri   praestantes  virtute  et  autoritate, 
literis  opem  ferrent,  quae  barbaries,  quanta  vasti- 
tas  ad  posteritatem  futura  sit,  ipse  optime  intelli- 
gis.      ltaque    hanc    oratiunculam    ita   tibi    mitto, 
simul  ut  patrocinium  meorum  studiorum  tibi  com- 
mendem.     Nihil  dulcius,  inquit  Homerus,  uni- 
cuique  esse,    patria    sua:    quare  nemo  non  favet 
suae  patriae  praedicationi.      Sed  cum  tam  tenuis 
oratio  argumenti  arnplitudini  nequaquam  respon- 
deat,  fortasse  consilium  editionis  huius  multi  re- 
prehendent.      Nec    id   ego    ambitiose    defendam, 
illud  tantum  opto,  exercitationem  hanc  meam,  et 
in  dedicando  officium,  tibi  probari.     Bene  vale. 


Etsi  vereor,  ut  satis  verecunde  facere  videar, 
quod  in  hunc  ornatissimum  coetum  doctissimo- 
rum  iuvenum  produci  me  patior,  cum  neque 
a  doctrina,  neque  ab  eloquentia  ita  instructus  sim, 
ut  aliquid  afferre  possim  dignum  vestris  auribus, 
tamen  quoniam  scitis  nos  autoritate  praeceptorum 
cogi,  ut  in  hunc  locum  prodeamus,  quam  detre- 
ctare  nobis  non  est  integrum,  peto  a  vobis,  ne  me 
fiducia  ingenii  sed  officio  adductum,  hoc  onus 
suscepisse  iudicetis. 

Cum  autem  haec  ipsa  declamandi  consuetudo 
potestatem  nobis  faciat  de  variis  rebus  dicendi, 
ego  quoque,  cum  autoritate  praeceptorum  mihi 
hae  partes  mandarentur,  non  incommode  me  fa- 
cturum  existimabam,  si  de  patriae  meae,  Franciae 
videlicet,  antiquitate  et  laudibus  quaedam  col- 
ligerem. 

Etsi  autem  videbam  historiam  nostrae  gentis 
multo  esse  longiorem ,  quam  ut  una  oratione  ex- 
plicari  posset,  tamen  quia  sciebam  hanc  totam 
declamandi  consuetudinem  ideo  institutam  esse 
a  praeceptoribus,  ut  adolescentum  ingenia  exer- 
ceantur,  et  ad  res  maiores  praeparentur,  malui 
operam  sumere  in  colligendis  patriae  laudibus, 
quam  in  alio  quodam  argumento.  Primum  enim 
neminem  tam  inhumanum  aut  ferreum  esse  exi- 

stimo,  qui  non  intellig.it  qualecunque  studium 
ornandae  patriae  bono  viro  dignissimum  esse, 
quemadmodum  et  Poeta  inquit: 

Et  pius  est  patriae  facta  referre  labor. 

Deinde  cum  multarum  utilitatum  causa  summo 
studio  peregrinae  historiae  inquirantur,  quanto 
magis  decet  nos  operam  dare,  ut  domesticas 
cognoscamus?  Nam  hae  magis  afticinnt  animos 
nostros,  propterea  quod  sicut  aliarum  rerum,  ita 
etiam  gloriae  maiorum  nostrorum  haereditas  ad 
nos  pertinet.  Magis  autem  afficimur  nostris  bo- 
nis,  quam  alienis.  Minime  igitur  negligenda  sunt 
nobis  domestica  exempla,  praeserlim  cum  multi 
Francorum  Principes  omni  virtutum  genere  ita 
excelluerint,  ut  cum  praestantissimis  veternrn  Re- 
gum  conferri  possint.  Prodest  eo  etiam  res  maio- 
rum  tenere,  quia  in  hac  imperii  forma,  multa  ex 
recentioribus  historiis  iudicari  solent,  in  contro- 
versiis  iuris  publici  et  religionum. 

Sed  initio  veniam  a  vobis  peto,  si  expecta- 
tioni  vestrae  non  satisfacere  potero.  Est  enim  per- 
difficilis  nostrarum  historiarum  explicatio.  INam 
si  Graecas  aut  Romanas  historias  recitarem,  quan- 
to  me  labore  levarent  eloquentissimi  et  sapientis- 
simi  scriptores,  a  qnibus  et  res  et  genus  orationis 
mutuari  possem?  In  nostris  autem  res  procul  ex 
variis  et  indisertis  scriptoribus  quaerendae  sunt. 
Deinde  et  in  elocutione  mihi  sudandum  est:  ca- 
rent  enim  literarnm  lumine,  ac  pleraeque  res  ho- 
nestae  indignis  modis  contaminatae  sunt  scripto- 
rum  ineptiis. 

Has  difficultates  cum  animo  prospiccrem,  diu 
mecum  dubitabam,  an  hoc  argumentum  pertexe- 
rem ;  sed  vicit  amor  patriae,  ac  perpulit,   ut  haec 
qualiacunque  colligerem.      Idque  eo  feci  libentius, 
quod  sentiebam  me  mirificam  capere  voluptatem, 
ex  tractatione  huius  argumenti,  et  cogitatione  vir- 
tutis  maiorum    nostrorum,    a  qua  cum  considero 
quantum  Germanici  Principes  hac  aetate  degene- 
rarint,  non  possum  non  deplorare  horum  tempo- 
rum  infoelicitatem.     Nam  maiores  eorum  non  so- 
lum  viribus  quae  non  desunt  noslrae  aetati,  sed 
multo  magis  animi  magnitudine,  consilio  et  con- 
cordia  fines  imperii  protulerunt,  et  barbaris  na- 
iionibus  domitis  totam  Europam  pacarunt,  et  pa- 
cem  legibus,    disciplina,    religione  munierunt  et 
ornarunt,  fuitque  tanta  admiratio  sapientiae,   iu- 
sticiae   et   fortitudinis  eorum,  ut  exterae  nationes 
nullis  Regibus  salutem  suam  committere  mallent, 
Melanth.   Oper.   Vol.   XI. 


quam  nostris.  Quam  ob  causam  Italia  illud  Au- 
gustum  nomen  summi  imperii  a  Graecis  ad  no- 
stros  homines  transtulit.  Hos  voluit  esse  duces 
publici  consilii  inter  omnes  Reges,  et  praecipuos 
custodes,  non  solum  regnorum  omnium,  sed  etiam 
Ecclesiae,  quibus  iudiciis  quid  potest  ullis  Regi- 
bus  contingere  gloriosius?  Hoc  igitur  decus  nunc 
adeo  non  tuemur,  non  solum  ut  foris  non  retinea- 
mus  antiquam  imperii  possessionem,  seil  ut  Tur- 
cas  in  Germania,  et  ob  oculos  nostros  impune 
grass.iri  sinamus.  Interim  plerique  aut  per  igna- 
viam  dedunt  se  voluptatibus ,  aut  impediti  priva- 
tis  adfectibus,  non  referuut  consilia  sua  ad  com- 
munem  salutem,  quod  Principibus  viris  et  heroi- 
co  genere  indignissimum  est.  Ilas  quaerelas  do- 
lor  rnihi  expressit,  etsi  sciebam  eas  non  congruere 
orationis  exordio. 

Cum  autem  deceat  nos  Germanos  vere  Ger- 
manos,  et  mutuo  amore  devinctos  esse,  spero  vo- 
bis  quoque  Franciae  laudes  non  ingratas  fore,  cum 
liaec  natio  communi  Germanico  nomini  magno  sit 
ornamento,  et  multas  res  gesserit,  quibus  Germa- 
liiam  reddidit  illustriorem.  Ego  quoque  nostros 
homines  ita  omabo  suis  praeconiis,  nihil  nt  de 
aliena  laude  decerpam,  sed  potius  ex  Francicis 
aliqua  praeconia  ad  alias  nationes  derivabo. 

Equidem  non  valde  improbo  studium    illo- 
rum,  qui  ignotas  origines,  ad  clarissimos  heroas, 
aut  etiam  coeleste  aliquod  numen,  ut  ipsi  loquun- 
tur,  referunt,  ut  cogitet  posteritas,  divinitus  con- 
stituta  esseregna,  amet  patriam,  maiore  cura  de- 
fendat  leges  a  maioribus  acceptas,  ipsis  etiam  Pie- 
gibus,  tanquam  propagatis  a  divina  stirpe,  numen 
aliquod  inesse  existimet.     Nam  et  ipse  ita  sentio, 
regna  divinitus  constitui,  nec  gentem  uliarri ,  aut 
Regem,  sine  coelesti  motu  atque  adflatu  ,  Respu- 
blicas  fundasse,   et  legibus  ac  disciplina  muniisse, 
et  saluti  posteritatis  foeliciter  consuluisse.     Haec 
enim  sunt  coelestia  beneficia,    quae  Deus  per  sum- 
mos  heroas  impertit  humano  generi ,   ut  et  sacrae 
literae  docent,    et  sapientissimi  Philosophi  faten- 
tur.      Ita  Lacedaemonii   cum    haberent  Pieges   ab 
Hercule  ortos,  diligenter  cavebant,  ne  qui  propa- 
gati  ab  alia  stirpe  succederent.      Fnit  et  Macedo- 
nicis  Regibus  Hercules  gcneris  autor.     Sed  omitto 
exempla,  quae  sunt  innumerabilia. 

Cum  autem  Franci  tantos  habuerint  succes- 
sus,  et  regnum  in  Gallia  coustituerint,  quod  legi- 
bus   et  institutis  longe  praestat    omnibus    regnis 

totiusorbis  terrarum,  necveroaliud  ullum  regnum 
hodie  est  antiquius,  ubi  una  gens  possessionem 
sui  regni,  et  quasi  sedem  maiorum  suorum  dintius 
tenuerit,  quid  dubitemus  divinitus  excitatam  esse 
hancgentem,  et  heroica  virtute  ac  foelicitate  tan- 
tis  auctam  incrementis?  Hoc  consilio  arbitror 
quosdam  ad  Hectorem  retulisse  Francorum  origi- 
nem.  Sed  haec  fabulosa  omittamus,  dum  illud 
tamen  teneamus,  Deum  fuisse  ducem  huic  genti, 
in  auspiciis  regni ,  et  maximis  rebus  gerendis,  et 
subinde  heroicos  viros  in  hac  natione  extitisse, 
quorum  singularis  fuit  virtus  et  foelicitas.  Sunt 
autem  heroicae  naturae  initium  verae  nobilitatis. 

Verum  si  quid  in  universum  habet  commen- 
dationis  patria,  Francos  vetustissimos  scitote  non 
peregrinam  in  Germania,  sed  vere  Germanicam 
gentem  esse.  Sunt  autem  propriae  quaedam  dotes, 
ut  aliarum  gentium,  ita  Germanorum.  Existi- 
mantur  esse  aperti,  ingenui,  amantes  candoris,  et 
veritatis,  constantes,  tenaces  promissorum,  reve- 
rentes  religionum,  excellunt  fortitudine,  et  in  pri- 
mis  delectantur  gloria  militari,  abhorrent  a  cru- 
delitate  et  a  foedis  libidinibus.  Si  qua  igitur  no- 
bilitas  est,  quam  in  commune  habet  gens  Germa- 
nica,  aliquid  laudis  adferet  Francis  patria.  Adeo 
enim  non  fuerunt  dissimiles  caeterorum  Germa- 
norum,  ut  aliquibus  virtutibus  etiam  reliquas  na- 
tiones  superarint. 

Sed  quam  initio  regionem  tenuerint,  dicen- 
dum  est.  Porro  ut  in  iudicio  finium  regundorum 
adiudicatione  controversia  dirimitur,  cum  certi 
fines  ostendi  non  possunl,  ita  gentium  sedes,  cum 
origo  ignota  est,  plerique  attribuunt  iis  locis,  ubi 
gentes  rebus  gestis  magis  inclaruerunt.  Constat 
Francos  ,  moto  bello  adversus  Piomanos,  late  in 
secunda  Germania  vagatos  esse.  Ideo  quidam  se- 
des  eis  tribuerunt  vicinas  Sicambris  et  Caucis,  id 
est,  Geldris  et  Frisiis.  Itaque  sub  Constantio 
scribuntur  occupasse  Bataviarn,  et  pyraticam  in 
mari  exercuisse,  et  longe  lateque  Galliae  littora 
populati  esse.  Sed  mihi  posterius  descendisse  pro- 
pius  Belgicum  videntur,  ac  propemodum  adsen- 
tior  iis,  qui  certam  tribuunt  sedem  in  ripa  Ger- 
manica ,  supra  Coloniam  Agrippinam,  in  ea  re- 
gione,  quam  Catti  tenuerunt,  sive  ea  est  Hassia, 
sive  etiam  vicinia  superior,  ut  ex  Ptolemaeo  appa- 
ret,  quae  nunc  habet  Franciae  appellationem. 
Inde  prolatis  imperii  finilms,  partim  Moeni  riparn 
occuparunt,  partim  effusi  sunt  in  Ubios  ac  in  Bel- 
gicum,   unde   saepe  repulsi  a  Piomanis  Imperato- 


ribus,  tandem  tamen  in  Galliam  pervaserunt. 
Nam  Imperatorum  primus  Aurelianus  cum  Fran- 
cis  ad  Moguntiam  conflixit,  curn  nondum  procul 
a  patria  discessissent.  Quare  credibile  est,  Fran- 
cos  tenuisse  initio  loca ,  non  longe  distantia  a  Mo- 
guntia.  Postea  late  vagati  circa  Coloniam  Agrip- 
pinam,  penetrarunt  in  Westphaliam.  Proinde 
MarcellinusFrancis  adiungit  Camavos,  quos  fuisse 
Westphalorum  partem  constat. 

Apparet  et  ex  Ausonio,  has  gentes  non  pro- 
cul  dissitas  fuisse,   cum  ait: 

Accedent  vires ,    quas  Fraucia,    quasque  Camaves 
Germanique  tremant ,   tum  verus  habere  limes. 
Inde  progressi  populis   ad  Albirn  usque   irnpera- 
runt.      Quare  Claudianus  inquit: 

Ut  iam  trans  lluviuin  non  indignante  Cayco, 
Pascat  Belga  pecus ,   mediumque  iugre.vsa  per  Albim 
Gallica  Fraucoruin  montes  armenta  pererrent. 
Conflixit   et    lulianus    cum  Francis  ad    Iuliacum. 
Itaque  sedem    huic  genti  supra   Ubios   tribuimus 
seu  in  Cattis,  seu  in  vicinia.     Postea  infra  Colo- 
niam  Agrippinam  late  vagata  est.     Quod  vero  pars 
Francorum  Salingi  vocabantur,    recentior  est  ap- 
pellatio  illorum,  qui  a  Moeno  ad  Salae  fontes  pro- 
gressi,  penetrarunt  in  Turingiam,  et  cum  Turin- 
gis  diuturna  bella  gesserunt:   Ptolemaeus  enim  ad 
Salam  collocat  Tyriohemos,    quos  esse  Turingos 
nomen  ipsum  testatur. 

Porro  nomen  videtur  fuisse  non  unius  gentis, 
sed  multarum,  quae  coniunxerunt  se  ad  defen- 
dendam  Germaniae  libertatem:  constat  enim  ho- 
die  Francum  dici  iiberum,  a  nostra  appellatione, 
die  freien  ancken,  id  est,  liberi  iuvenes,  sicut 
nunc  appellamus  milites  die  freien  knecht.  Ergo 
sive  una  gens  fuit,  sive  multarum  nationnm  bel- 
licosissimi  homines,  apparet  libertatis  autores  ex- 
titisse,  non  procul  a  Piheno  et  ab  Ubiis,  homines 
excellenti  virtute  et  iusticia  praeditos,  qui  impe- 
riumPiomanum,  quod  illis  temporibus  erat  alioqui 
tranquillum,  et  toti  orbi  terrarum  formidabile, 
lacessere  armis  ausi  sunt,  et  repressi  toties,  nun- 
quam  tamen  animis  fracti,  fortunae  aut  virtuti 
Imperatorum  cesserunt.  Nec  vero  ulla  gens  dimi- 
cavit  cum  praestantioribus  Imperatoribus  quam 
Franci.  Quae  enim  aetas  habuit  duces  bellicosio- 
res,  quam  fuerunt  Aurelianus,  Probus,  Diocle- 
tianus,  Maximianus,  Constantius  et  Constantinus? 
Horum  virtute  et  foelicitate  cum  aliae  provinciae 
lumultuantes  facile  revocarentur  ad  officium ,  ta- 

men  Franci  etiam  victi,  ingum  nunquam  accepe- 
runt,  nunquam  anna  abiererunt,  tantus  arnor 
patriae  fuit,  tantum  servitutis  odium.  Quanta 
igitur  virtus  in  maioribus  nostris  fuerit,  inde  fa- 
cile  aestimari  potest,  quod  ut  Rornani  bellum  cum 
Carthaginensibus  de  imperio  varia  fortuna,  annos 
circiter  quadraginta,  sed  per  intervaJla,  gesse- 
runt,  ita  Franci  Piomanos,  toti  iam  orbi  terra- 
rum  dominantes,  arrnis  exercuerunt  annis  amplius 
centum,  inde  usque  ab  Aureliano  ad  Theodosium, 
donec  non  modo  libertatem  recuperarunt,  sed 
etiam  potiti  Galliis,  Belgica  et  Celtica,  post  Theo- 
dosium  reguare  ibi  coeperunt.  Nec  minus  negocii 
fuit  tueri  possessionem  Galliarum ,  cum  ferocissi- 
mae  nationes  eas  appeterent,  Burgundi,  Alemanni, 
Hunni,  quam  antea  fuerat,  eripere  eas  Piomanis. 
Quare  nisi  fortitudine,  scientia  rei  militaris,  tole- 
rantia  laborum,  denique  etiarn  iusticia  et  disci- 
plina  excelluissent ,  tanta  certarnina  tot  annorum 
sustinere  non  potuissent. 

Recensui  opinionem  deFrancorum  ortu,  au- 
spiciis  regni  Francici,  quae  maxime  probatur  eru- 
ditis.  Cum  autem  non  modo  Belgicum  invasis  • 
sent,  sed  etiam  a  Moguntia  progressi,  occupas- 
sent  vicinas  Moeni  ripas,  fuit  ea  regio  propria 
Francorum  sedes  in  superiore  Germania,  quam 
adversus  Alemannos,  qui  Sueviam  et  Helvetios 
tenebant,  non  sine  acerrimis  praeliis  defenderunt. 
itaque  illa  Francorum  arx  opposita  Alemannis,  re- 
tinuit  Franciae  nomen.  Haec  est  causa,  cur  regio 
ad  Moenum  Francia  etiamnum  adpelletur.  Sed 
Aventinus  negabat  Francos  ad  Moenum  novos 
esse  colonos,  et  sentiebat  hos  esse  primos  autores 
gentis,  hanc  esse  vera  patriam  gentis  Francicae, 
propterea  quod  Strabo  fiotyyovg  ponit  inter  Nori- 
cos  et  Vindelicos,  «jno  in  loco  et  Suetonius  Bren- 
cos  fuis^e  testatur,  inde  paululum  progressos  arbi- 
trabatur  ad  Moeni  ripas,  et  deinde  Piomanis  bel- 
lis  in  Belgicum  pertractos,  a  qua  sententia  pro- 
fecto  non  multum  abhorreo,  nec  invitus  bunc  ho- 
norem  tribuo  nostris  civibus,  ut  avxoy&ovaQ  non 
colonos  ex  aliis  ortos  gentibus  esse  existimem. 
Contendebat  etiam  Aventinus  apud  Ptolemaeum 
pro  Brennis  quos  inter  Noricurn  et  Vindelicium 
collocat  legendum  esse  (Sosyyovg.  Et  citatur  Par- 
thenius  vetus  scriptor,  qui  Francos  ait  esse  e&vog 
akmiov. 

Sed  plus  laudis  est  in  virtute,  quam  in  ori- 
gine.  Cum  igitur  res  gestae  ostendant  fuisse  gen- 
tis  Francicae    excellentem    virtutem,    simus    hac 


laude  contenti,  et  de  generis  origine  disputare  ali- 
quando  desinamus. 

Occupata  Gallia  foedus  cum  Romanis  sub 
Iustiniano  fecerunt,  quare  non  modo  belli  iure, 
sed  etiam  ex  foedere  Galliam  tenent.  Et  virtute 
ac  fule  perfecerunt,  ne  Pvomanos  poeniteret  socie- 
tatis  FrancicHe.  Nam  Attila  Francorum  auxiliis 
ingenti  praelio  victus,  et  ex  Narbonensi  Gallia 
expulsus  est,  quam  adhuc  imperatorius  praefectus 
Aetius  tenebat.  Testantur  igitur  historiae,  Fran- 
cos  tunc  socios  Romani  imperii,  non  vectigales 
factos  esse. 

Accedit  ad  veterum  Francorum  laudes  haec 
quoque,  quod  cum  audissent  doctrinam  Christia- 
nam  de  vero  cultu  Dei ,  et  admoniti  agnoscerent 
barbaricos  ritus  et  eldiolouaviav  plenam  esse  tur- 
pitudinis  et  sceleris,  cupide  amplexi  sunt  Christia- 
nam  religionem,  eamque  magna  pietale  coluerunt. 
Nec  sine  coelestibus  signis  ad  pietatem  vocati 
sunt:  nam  Ludovicus,  qui  primus  inter  Reges 
amplexus  est  Christi  doctrinam,  hoc  signo  con- 
finnatus  esse  fertur;  habebat  coniugem  Christia- 
narn,  quae  cum  eum  sedulo  hortaretur  ad  veri  Dei 
agnitionem,  et  commemoraret,  nullam  esse  virtu- 
tem  digniorem  Piegibus,  quam  vera  pietate  Deum 
colere,  etsi  inflexit  eius  animum,  tamen  non  sta- 
tirn  persuasit,  ut  baptismo  initiaretnr.  Gerebat 
autem  Ludovicus  ille  bellum  cum  Alemannis  per- 
difficile,  cumque  in  postrema  pugna,  quae  supra 
Coloniam  Agrippinam  commissa  est,  turbata  et 
inclinata  Francorum  acie,  victoria  videretur  penes 
Alemannosfutura  esse,  il)i  Ludovicus  clypeum  ad 
coelum  tollens ,  inspectante  exercitu ,  Christum 
invocavit,  et  Deum  confessus  petivit,  ut  ostende- 
ret  se  exaudire  invocantes,  et  profligaret  hostes, 
votumque  fecit,  se  statim  parta  victoria,  baptismo 
initiaturum  et  se  et  exercitum,  deinde  fugientes 
revocavit.  Testatus  igitur  Chrislus  se  imploran- 
tes  opem  ab  ipso  iuvare,  reddidit  animos  militi- 
bus,  ac  restituto  praelio,  tanta  strage  Alemanni 
victi  sunt,  ut  deditione  facta  Francis  parere  coe- 
perint.  Hoc  initium  fuit  Piegibus  Francicis  colen- 
dae  pietatis  Christianae,  circiter  annum  Christi 
470.  quam  quidem  postea  annos  amplius  mille, 
tanta  constantia  retinuerunt,  nt  Ecclesiae  Chri- 
stianae  saepe  dubiis  temporibus  magno  praesidio 
fuerint,  eamque  ob  causam  Christianissimi  appel- 
lati  sint.  Nec  armis  tantum  defenderunt  religio- 
nem,  sed  multo  magis  ornarunt  eam  scholis  et 
propagatis  studiis  in  Gallia  et  Germania. 
25* 

Hactenus  de  auspiciis  regni  Francici,  et  quasi 
de  prima  aetate  dixi.  Posteri  deinde  non  solum 
retinuerunt  partas  opes,  sed  etiam  auxerunt,  ac 
non  modo  potentia  crevit,  sed  etiam  accesserunt 
maiora  studia  civilium  artium  ,  religionis,  doctri- 
nae,  iusticiae,  disciplinae.  Itaque  cum  facile 
aequitate  et  lenitate  imperii  pacem  domi  tueren- 
tur,  foris  ad  communem  Europae  defensionem 
bella  necessaria  gerebant.  Carolus  Martellus  re- 
pressit  Saracenos,  deleta  ingenti  eornm  multitu- 
dine,  adeo  ut  Hispaniae  partem  tunc  amitterent. 
Pipinus  pacavit  ltaliam ,  et  Parisiis  constituit  cu- 
riam  iudicum,  quam  vocant  Parlamentum ,  quo 
nullum  est  sapientius,  ac  melius  constitutum  iudi- 
cium  loto  orbe  terrarum.  Ab  his  summis  viris 
ortus  Carolus  Magnus,  auxit  avitam  et  paternam 
gloriam.  Neque  enim  tantum  armis  pacavit  Ita- 
liam,  sed  etiam  domitis  Longobardis  iura  et  leges 
dedit,  ut  ad  posteritatem  ltalia  quieta  esset. 

Cum    igitur    appareret    Francicos    Reges    et 

magnitudine   imperii   et  virtute  caeteros  Pieges  in 

Europa  vincere,  essetque  aliquo  custode  publicae 

tranquillitatis  opus  universae   Europae,  ac  prae- 

cipue  Italiae,    cuius   possessione  Graecos  Longo- 

bardi  dep\ilerant ,  bono  consilio  Fiomana  Ecrlesia 

Carolum  appellavit  Imperatorem,   ut  ei  defensio- 

nem  Italiae  atque  Ecclesiae  commendaret.      Quod 

autem   illustrius   testimonium    virtutis   Francicae 

commemorari  potest,    quam  haec  iudicia   extera- 

rum  nationum ,  quae  non  modo  auxilium  a  Fran- 

cis  imploraverunt ,   sed  etiam   existimarunt  se  illis 

imperantibus     Iibertatem     suam     posse    retinere? 

Quare  magnam  fuisse  iusticiae  opinionem  de  no- 

stris  hominibus  necesse  est.      Fertur  illud   Grae- 

cum ,    rov  (pydyzov  (fiXov  i/e ,    yeirovd  <Je  ov, 

acute  fortassis:    Nam  crescentem   Francorum  po- 

tentiam   forrnidabant   Graeci.       Sed  tamen   Italia 

non   amicum  modo  ac  vicinum  ,  sed  etiam  domi- 

num  habere  Francum  propter  virtutem  et  aequita- 

tem  imperii  non  recnsavit.    (Jt  autem  Carolus  belli 

gloria  p;ir  fuit  summis  Imperatoribus,   it.t  pacis  ar- 

tibus  optirnos  aequat  Principes.      Academiam  Bo- 

noniensem,    antea  a  Th<odosio  constitutam,  in- 

stauravit ,  duasque  novas  ipse  addidit,  alteram  in 

Italia  P.ipiensem,  alteram  in  Galliis  Parisiensem, 

ut  fere  extincta    oplimarum  artium  studia  rursus 

excitaret,  et  doctrina  religionem  ac  Fiespub.  mu- 

niret  et  ornaret.      Nec  vero  obscurum  est,  quam 

praeclare  meritus    sit  de  toto  orbe   terrarum   his 

scholis  constitutis,    quarum  praecipua  opera  iam 


annis  septingentis  conservatae  sunt  literae.  Haec 
est  vera  laus  summi  principis,  pacem  restituere, 
religionem,  iusticiam,  disciplinam  tueri,  ornare, 
et  ad  posteros  propagare.  Quam  dissimiles  sunt 
ab  hac  imagine  exercitus  illi,  qui  his  proxirnis  an- 
nis  Italiam  foeda  populatione  dilacerarunt,  nec 
gerunt  bella  hoc  fine,  ut  postea  religiones  et  lite- 
rarum  studia  excitent,  sed  ut  aeternam  barbariem 
et  vastitatem  efficiant?  Quanto  fuerunt  foeliciora 
Francorum  imperia,  qui  saluti  omnium  gentium 
consuluerunt,  et  religionem  ac  literas  magna  cura 
provehere  conati  sunt? 

Sequitur  tertia  Francornm  aetas,  cum  Gallia 
a  Germania  avulsa  est,  post  id  tempus  fuerunt  ta- 
men  in  Germania  Francorum  Duces,  qui  vetu- 
stam  Francorum  sedem  in  utraque  Moeni  ripa  et 
rnagna  parte  regionis  Pihenanae  tenuerunt.  Nam 
Francia  nostra  olim  aliquanto  latius  patuit,  nvmc 
fere  scalae  non  figuram  efficit,  cuius  latus  septen- 
trionale  porrigitur  ab  ortu  versus  occasum  ,  a  Sa- 
lae  fontibus  usque  ad  ostium  Moeni  in  Pihenum 
influentis.  Latus  meridianum  ab  ostio  Moeni  ad 
flumen  Altmylium,  a  meridie  magna  ex  parte 
praecingitur  sylva,  quae  a  vastitate  nomen  habet. 
Orientale  latus  ab  Altmylio  ad  Salae  fontes  porri- 
gitur  iuxta  montes  Sudetes.  Nec  procul  recessit 
a  veteribus  vicinis,  quorum  Strabo  fecit  mentio- 
nem.  Nam  et  hodie  Vindelicos  a  meridie  attingit, 
et  fere  ab  ortu  aspicit  Noricum.  Habet  ad  Moe- 
num  sitas  metropoles,  Bambergam,  Wircebur- 
gum  et  Francofordiam.  Hic  tractus  in  ripa  Moeni 
hodie  retinet  in  Germania  Franciae  nomen.  Olim 
bona  pars  ripae  ad  Pihenum  a  Spira  usque  ad  Co- 
loniam  vocahatur  Franciae  Ducatus.  Moguntiae 
enimqui.spiam  e  vetustissimisDucibus  sepultus  est, 
cui  nomen  Meingos,  et  Cunradus,  qui  condidit 
templum  Spirense,  non  procul  a  Spira  regiam 
habuit  Lympurgam. 

Peperit  autem  et  haec  tertia  Franconm  aetas 
laudatissimns  Principes,  Henricum  Bambergen- 
sem,  qui  Belgicum  recepit,  et  expulit  Italia  Sara- 
cenos;  deinde  Conradus  recepit  Burgundiam  et 
eam  imperii  partern,  quam  vocant  Arelatensem, 
et  domuit  P  mnonas.  Posterieius,  artificiis  Pon- 
tificum  Romanorum,  impliciti  sunt  civilibus  bel- 
lis,  sed  tamen  res  gesserunt  maximas.  Henricus 
quartus  saepius  acie  dimicasse  scribitur  quam  C. 
Caesar.  Postea  extincta  stirpe  Ducum,  nostra  no- 
bilitas  et  civitates,  ne  externos  domiuos  acciperent, 
neve  libertatem  suam  amitterent,    summum  Prin- 


393 


DEGL.    DE   ENCOMIO   FPiANCIAE. 


394 


cipatum  magna  ex  parte  transtulerunt  ad  Episco- 
pos,  quorum  diu  fuerunt  aequiora  imperia,  et  mi- 
nus  periculosa  lihertati.  Pars  regionis  et  Burg- 
graviis  Noribergensibus  parere  coepit,  invitata,  ut 
opinor,  et  nobilitate  et  virtute  familiae.  Narn 
Burggravii  Guelfis  orti  sunt,  qua  vix  est  ulla  ve- 
tustior  in  Germania  nobilitas,  fuitque  par  nobi- 
litati  virlus:  possem  enim  commemorare  rnultos, 
qui  res  maximas  gesserunt,  sed  praetereo  caeteros. 
Alberti  fortitudo  et  foelicitas  in  praeliis  tanta  fuit, 
ut  Germanici  Achillis  cognomine  celebretur. 

Nec  vero  extincta  sunt  in  nostris  hominibus 
studia  virtutis,  etiam  si  fata  imperium  Europae 
ad  alias  gentes  transtulerunt.  Nam  equitatus 
Francicus,  peritia  rei  militaris,  disciplina,  forti- 
tudine,  genere  armorum,  non  cedit  reliqnis  na- 
tionibus  Germanicis^  quae  equitatu  pollent.  In 
civitatibus  vero  iudicia  legibtis  et  iure  constituta 
sunt,  gens  ipsa  cum  natura  amat  candorem,  fidem, 
iusticiam,  liberalitatem ,  tum  vero  domestica  et 
publica  disciplina  ad  virtutem  et  omnia  humani- 
tatis  officia  assuefieri  solet.  Cumqtie  ingenia  sint 
minime  fucata,  vix  invenias  alibi  firmiores  ami- 
citias. 

Etsi  autem  in  tanta  corruptione  publicorum 
morum  ubique  plurimum  est  vitiorum  tamen  ubi 
minor  est  ignavia,  consuetudo  laboris  rnulta  vitia 
arcet,  et  adfert  hominibus  duriciem,  ut  minus 
appetant  inconcessas  voluptates  et  luxum.  Est 
autem  utraque  Moeni  ripa  admodum  ferax  et  cnl- 
ta,  quare  Franci  agriculturae  dediti  sunt.  Hoc 
durati  labore  luxum  aspernantur,  ac  magna  ex 
parte  est,  ut  ille  inquit: 

Nostra  operum  patiens,  parvoque  assueta  iu- 
ventus.  Nonnulli  et  mercaturam  exerrent,  sed 
magis  crebro  oeconomicam,  quae  vitae  necessaria 
est  et  plena  humanitatis.  Quid  est  eniin  laudabi- 
lius,  et  vitae  utilius ,  quam  devinciri  inter  se  ho- 
mines  inutua  rerum  necessariarum  communica- 
tionc?  Huius  rei  copiam  soli  f-rtilitas  suppeditat, 
quotl  frumenti  tantum  gignit,  nt  vicinis  etiam  im- 
perti.irnus.  \  inum  antem  uberius  apud  nos  nasci- 
tur,  quare  procul  in  n-giones  longinquas  evehitur. 
Pro  hoc  salem  et  metalla  nostri  revehunt.  Etsi 
autem  venae  auri  atque  argenti  apud  nos  interdnm 
inveniuntur,  tamen  nostri  contenti  agricultura, 
non  scrutantur  eas.  Ferrum  tantum  ernunt  et  ex- 
coquunt,  quod  magis  necessarium  est  ad  vitae 
usus,  et  copiosius  gignit  nostra  regio.     Extrema  i 


ora  horridior  est,  itaque  plerisque  locis  re  pecua- 
ria  sustentantur  homines.  Noriberga  vero ,  nam 
hanc  quoque  in  ora  Franciae  recte  collocari  arbi- 
tror,  floret  cum  excellentium  artificum  frequentia, 
turn  mercatura,  quae  non  absimilis  est  oeconomi- 
cae:  evehit  enim  artificum  opera,  nec  sine  hac 
negociatione  suppeterent  artificum  officiuis  sum- 
ptus.  Quare  et  hoc  genus  mercaturae  a  Platone 
laudatum  et  autoritate  legum  in  Digestis  gravis- 
sime  comprobatum  cst.  In  agro  Bambergensi 
mira  est  hortorum  amoenitas  et  fertilitas,  in  qvii- 
bus  si  non,  ut  in  Alcinoi  hortis  puuica  mala, 
fici  et  oleae  nascuntur,  tamen  ingens  est  copia 
multorum  fructuum,  qui  vitae  sunt  utiles.  Et  ut 
caeteros  omittam,  latissimos  campos  ylvy.voiCa 
occupat,  cuius  magnus  est  usus  in  multis  reme- 
diis.  Cumque  gentes  propius  ad  Arcton  acceden- 
tes,  propter  frigora  et  intemperantiam  habeant 
crebriores  tusses,  et  destillationes ,  et  pulmonum 
incommoda,  quibus  medetur  maxime  ylv/.voiQa, 
rnultum  debent  vicini  nostrae  regioni,  quae  reme- 
diurn  eis  praesentissimurn  suppeditat.  Est  et  ars 
ac  ratio  colendi  digna  admiratione,  quae  adhibe- 
tur  in  plantanda  et  propaganda  ylvy.voiCa :  cer- 
tat  enim  ars  cum  natura  mirifica  aemulatione. 

Hactenus  de  gentis  ingeniis  ac  moribus,  et  de 
soli  bonitate  breviter  dixi,  quae  Physicam  habet 
causam  non  obscuram.  Ut  enim  caeterae  regio- 
nes,  quae  tanquam  valles  praecingunlur  montibus 
ac  iugis,  melius  irrigantur  defluenti  ex  saltibus 
pingni  humore,  ita  et  Francia  fit  uberior,  pro- 
cincta  hinc  saltu  Turingico,  istinc  saltn  Suevico. 
Et  rigatur  fluminibus  ambitiose  eam  pervaganti- 
bus,  Moeno,  Tubaro,  Laso,  Regnicio. 

Nonnihil  et  coelestes  causae  adiuvant  soli  bo- 
nitatern  et  hominum  ingenia.  Cum  enim  Ptole- 
maeus  universae  Germaniae  attribuat  primum  tri- 
gonum,  videlicet  Arietem,  Leonem  et  Sagittarium, 
ac  adiungat  diy.odtGnoTovinas  Iovem  et  Martem, 
horum  vis  maxima  est  in  inedia  Germania.  Fran- 
cia  autem  fere  umbilicus  est  Germaniae.  Quare 
et  solum  mxnus  est  horridum,  cum  a  Iove,  et  ut 
oppositi  trianguli  natura  fert,  a  Venere  tempere- 
tur.  Et  studia  moresque  hominum  non  obscure 
imitantur  lovis  et  Marlis  naturam:  sunt  enim  in 
gubernandis  civitatibus  acres  et  industrii ,  leges  et 
disciplinam,  si  qua  natio,  nostri  rnaxime  amant, 
ignaviam  iudicant  esse  turpissimam ,  quare  nobi- 
lis  iuventus  militiae  cupida  est,   et  passim  castra 

sequitur.  Nec  domi  aetatem  in  ocio  agunt,  sed 
habent  assiilua  equestria  exercitia.  Est  item  Fran- 
cia  sinistro  humeroBootis  recte  subiecta,  qui  agri- 
culturae  studium  excitat:  et  quoniam  aliqua  ex 
parte  refert  Mercurii  et  Saturni  naturam,  addit 
vim  ingeniis.  Proinde  non  solum  in  vulgaribus, 
domesticis,  aut  civilibus  negociis,  singularis  cst 
an  nostris  dexteritas,  sed  etiam  in  literis  et  recon- 
ditis  artibus  multi  excelluerunt,  quos  enumerare 
longum  esset.  Sed  tamen  silentio  praeterire  illos, 
quorum  extant  monumenta  utilia  Reipub.  esset 
hominis  ingrati. 

Quis  veslrum  non  amat  nomen  Regiomon- 
tani?  quis  non  veneratur  eum,  ut  numen  aliquod 
divinitus  in  terram  niissum,  ad  instaurandam  ve- 
ram  Pbilosophiam  de  moribus  coelestibus?  Nul- 
lius  enim  industria  plus  praestitit  in  eo  genere  do- 
ctrinae  restituendo  nobis,  quam  Piegiotnontani : 
qui  cum  ingenio  et  eruditione  in  Mathematis  ex- 
celleret,  videretque  sine  cognitione  Graecarum 
literarum  praestantissimos  scriptores  Mathema- 
tum  non  posse  intelligi,  dedidit  se  Graecae  linguae, 
ac  secutus  Bessarionem  Graecum  Cardinalem  in 
Italiam,  magna  cum  laude  ibi  et  docuit  suam  Phi- 
losophiam,  et  homines  Graece  doctos  vicissim  au- 
divit,  lustravit  hibliothecas,  inquisivit  optimos 
autores,  ut  Ptolemaeo,  quem  illustrare  cupiebat, 
situm  et  squalorem  detergeret.  ltaque  magna  va- 
rietate  monumentorum  nos  instruxit,  enarravit 
autores  veteres,  difficiles  artis  quaestiones  agita- 
vit,  edidit  tabulas,  ut  posteritas  retinere  artis 
possessionem  posset.  Porro  doctos  homines  intel- 
ligere  decet,  quantum  sit  beneficium,  tradere  do- 
ctrinam  de  motibus  coelestibus.  Arnissa  enim 
vera  anni  descriptione,  qualis  barbaries,  quantae 
tenebrae  in  historiis,  religionibus ,  imo  in  omni- 
bns  vitae  actionibus  secuturae  essent?  Quare  Re- 
giomontano  gratiam  omnes  gentes  debent,  nosque 
ipsius  causa  Franciam,  in  qua  tantum  ingenium 
natum  est,  magis  amare  decet.  Cumque  haec  na- 
tio  minimum  habeat  servilium  ingeniorum,  in 
studiis  etiam  ostendit  ingenuitatem,  odit  sor- 
des  et  aucupia,  quaestus  in  literis,  ac  plurimi 
amplectuntur  honestas  artes,  doctrinae  ac  veritati» 
amore.  Ideo  multi  apud  nos  etiam  in  iis  artibus 
excelluerunt ,  quae  vulgo  iacent  spretae,  quia  non 
faciunt,  utdicitur,  noog  ra  aXyira.  Et  quoniam 
nostri  sunt  in  primis  xoivvoviy.ol,  eruditi  non  so- 
lum  suae  oblectationis  causa  doctrinam  colunt, 
sed  liberaliter  impertiunt  aliis  etiam  ea  quae  didi- 


cerunt.  Virtutem  esse  ducunt,  operam  ad  pro- 
pagandas  et  conservandas  artes  conferre.  ltaque 
nunc  Schonerus  magno  cum  labore  provehit  Ma- 
themata.  Quam  multos  in  hac  parte  Philosophiae 
excellentes  Noriberga  genuit?  cuius  civitatis  ge- 
nius  peculiariter  favere  huic  Philosophiae  videtur. 
Clari  sunt  editis  rnonumentis  Pircamerus,  et  alter 
Wernerius,  qnem  vere  artificem  fuisse  ,  eruditis- 
simae  ipsius  observationes  de  motu  octavae  sphe- 
rae  testantur. 

Sed  dicam  de  aliis  artibus.  Poeticam  in  Ger- 
mania  excitavit  primus  Conradus  Celtis,  natus  in 
nostra  Francia:  qui  cum  venam  haberet  satis  foe- 
licem,  et  esset  expolitus  iisliteris,  quibus  ad  car- 
men  componendum  opus  est,  non  contentus  vul- 
gari  eruditione,  adiunxit  Philosophiam  ,  et  cum 
excitandae  iuventutis  causa ,  tum  vero  etiam  eru- 
diendae,  passim  refersit  sua  poemata  physicis  et 
astronomicis  locis.  Haec  argumenta  vel  praeci- 
pue  convenire  poematis  recte  sensit,  norat  enim 
vetera  exempla  Hesiodi,  Empedoclis,  Arati,  Ma- 
nilii ,  viderat  et  luculentum  poema  recens  Pon- 
tani.  Quare  et  sibi  et  patriae  honestum  fore  pu- 
tavit,  si  et  ipse  in  versibus  Philosophiam  com- 
plecteretur. 

Habuit  recentior  aetas  Poetam  summo  inge- 
nio  Huttenum,  qui  nisi  immatura  morte  extinctus 
esset ,  ad  scribendi  facultatem  plus  erudiiionis  et 
iudicii  adhibiturus  erat.  Sedquanta  in  eovis  inge- 
nii  et  naturae  nbertas  fuerit,  ostendunt  et  in  inve- 
niendo  acumen,  et  in  explicando  verborum  splen- 
dor  et  copia. 

Praetereo  plurimos,  quorum  eruditio  et  ipsis 
decus,  et  patriae  ingentes  utilitates  attulit.  Sed 
facerem  iniuste,  si  non  in  bac  commemoratione 
laudum  patriae,  complecterer  praeceptorem  meum, 
loachimum  Camerarium,  praesertim  cum  non  so- 
lum  eius  studia,  sed  etiam  optimi  mores  exemplo 
vobis  esse  debeant.  Neminem  enim  vidi,  in  quo 
magis  luceret  id,  quod  proprie  vocatur  rj&tyov, 
hoc  est,  quaedam  a  vera  ratione  profecta  in  omni 
actione  moder.itio,  quam  in  isto.  Cumque  iusti- 
cia,  reverentia  religionis  et  continentia  eximia 
praeditus  sit,  tum  vero  maxime  eminet  in  eo  amor 
veritatis,  quae  virtus  homine  Philosopho  maxime 
digna  est.  In  disciplinis  vero  totum  orbem  artium 
complectitur,  nemo  ex  nostris  hominibus  Graece 
doctior  est.  Quare  pari  facultate  Graece  et  Latine, 
carmen    et   solutam   orationem  scribit.      Et  hanc 

scribendl  facultatem  consumit  non  in  materiis  vul- 
garibus,  sed  philosophicis,  edidit  eruditissima 
poemata,  Aaeoliam  et  Phaenomena.  Quanta  au- 
tem  virtus  est,  quod  hanc  suam  industriam  con- 
fert  ad  publicam  utilitatem,  et  ad  iuvanda  studia, 
et  ad  ornandarn  Christi  Ecclesiam?  Ac  ne  quidem 
in  caeteris  rebus  deest  eius  officium  Reipublicae. 
Cum  prudentia  et  diligentia  excellat,  multa  civilia 
negocia  sustinet.  Hunc  et  in  instituenda  studio- 
rum  ratione,  et  in  moribus  imitandum  nobis  pro- 
ponamus.  Neque  enim  minus  ornamenti  literis 
addidit  ipse  vitae  sanctitate,  quam  ei  peperit  eru- 
ditio.  Porro  nimis  prolixa  fwtura  essetoratio,  si 
recensere  omnes  conarer.  Quare  et  si  praetereo 
caeteros,  tamen  animo  tacitus  veneror  omnes,  qui 
aliqua  egregia  virtute  de  hominum  vita  et  de  pa- 
tria  bene  meriti  sunt. 

Haec  de  Franciae  laudibus  collegi,  nihil  de- 
trahens  de  aliarum  gentium  gloria,  quare  ut  meam 
orationem  boni  consulatis,  vos  etiam  atque  etiarn 
oro.  Existimabo  autem  me  non  exiguum  operae 
precium  fecisse,  si  quis  haec  encomia  audiens, 
magis  amabit  Franciam  vel  propter  caeteras  dotes, 
vel  quia  tot  lumina  doctorum  virorum,  qui  de 
omnibus  gentibus  bene  meriti  sunt,  genuit.  Cum- 
que  nomen  Francicum  initio  multis  gentibus  com- 
mune  fuerit,  hae  laudes  ad  alias  nationes  etiam 
aliqua  ex  parte  perlinent.  Itaque  opto ,  ut  alant 
mutuam  inter  nationes  benevolentiam,  non  accen- 
dant  odia,  quae  debent  ahesse  a  Germanis,  quos 
ipsa  appellatio  Germanitatis  cum  ad  candorem, 
tum  ad  fraternum  arnorem  adhortatur.     Dixi. 


No.  53. 


(an.  1538  ?) 


Praefat.  in  Homerum. 


Apud  Crat.  Myl.    p.  S85sqq.,     in  Declamal.    T.  II.    p.  Sl., 
Servcst.  T.  11.  p.  81.  et  Richard.  T.  I.  p.  185. 

Praefatio  in  Homerum  Viti   Winshemii. 

Cum  interpretationem  Homerici  poematis  paucos 
post  dies  auspicaturus  essem ,  visum  est  hoc  in 
loco  eam  praelectionem,  atqtie  haec  ipsa  stndia, 
adolescentibus,  ut  possem,  oratinne  commcndare: 
idque  ego  tam  commode  me  f.icere  posse  optarim, 
quam  ,  ut  res  commendatione  dignissima  est,  ita 
hoc  praesertim  tempore,   atque  in  tam  corruptis 


hominum  iudiciis  ea  vehernenter  opus  habet.  Cum 
enim  haec  admiranda  dona  Dei  literarum  videlicet 
et  humanitatis  studia  animo  considero,  quibus 
postChristiEvangelium  hic  orbis  nihil  praeclarius 
habet,  nec  divinius,  et  contra  quanta  caecitate, 
qua  prodigiosis,  et  plusquam  Cimmeriis  tenebris 
involutae  sint  hominum  mentes,  quae  haec  vera 
et  rnaxima  hona  adspernantur,  atque  ingenti  con- 
tentione  non  modo  deteriora,  sed  etiam  perniciosa 
et  exitialia  sibi  ipsis,  cupiditatum  suarum  et  vo- 
luptatum  instrumenta  sectantur:  Haec,  inquam, 
cum  apud  animum  expendo,  vehementer  conmo- 
veor,  venit  enim  mihi  in  mentern  ,  quam  densa 
caligine,  ac  velut  atra  nocle  circumfusa  sint  homi- 
nurn  corda.  Nec  amplius  miror,  si  in  rebus  divi- 
nis  et  supra  captum  humanum  positis  caecutiunt 
homines,  cum  haec  sua  et  quidem  propria  bona, 
«d  quae  divinitus  conditi  sunt,  quae  agnoscere  et 
amplecti  poterant,  ita  pedibus  proculcare  video. 
Proiicimus  haec  studia  humanitatis,  proque  nugis 
ea  ducimus,  quibus  illa  pars  nostri,  quae  sola  ho- 
minis  adpellationem  meretur,  quae  ad  imaginem 
Dei  ad  immortalitatis  et  verae  aeternaeque  foelici- 
tatis  possessionem  condita  est ,  excoli  atque  exci- 
tari  debebat,  proque  iis,  nescio  quas  praestigias 
obiectas  a  Satana  et  inanes  umbras  insano  caeco- 
que  impetu  consectamur,  et  hunc  solem  adhuc  in- 
tueri  non  reveremur.  Abducit  ille  perennis  hu- 
mani  generis  hostis  animos  nostros  quibuscunque 
potest  dolis,  ab  admiratione  et  amore  veri  boni, 
specieque  falsa  praestringit  oculos,  atque  ita  occae- 
cat,  ut  quidvis  potius  videamus  et  amplectamur, 
quam  quae  praecipue  videre  et  amplecti  debe- 
bamus. 

Accidilque  Mnsis  et  his  studiis  hoc  tempore 
inmundo,  cjuod  Strabo  cuidam  cytharoedo  olim 
apud  Iassum  accidisse  memorat.  Qui  cum  \\\ 
theatro  eius  loci  erudite  ac  suaviter  caneret,  audi- 
rentque  eum  lassii,  statim  ut  increpuit  tintinabu- 
lum,  quod  signum  illis  erat  venum  expositorum 
pisciurn,  illico  omnes  eytharoedo  relicto,  ad  pisces 
emendos  dilapsi  sunt,  praeter  unum  surdastrum, 
qui  cum  sonurn  tintinabuli  auditu  non  percepisset, 
solus  remanserat.  Ad  eurn  igitur  conversus  cytha- 
roedus:  OHomo,  inquit,  gratias  tibi  ingenteo  ha- 
beo,  cum  propter  Musicae  studium,  tum  propter 
honorem  erga  me,  quod  non  sicut  caeteri  statim 
ad  crepitum  tintinabuli  foras  proietisti  te,  ut 
pisces  emeres.  Atille:  Quidais?  num  iam  tin- 
tinabulum  sonuit?     Qui  cum  affirmaret:   At  tibi 

bene  sit,  inquit,  ac  surgens  protinus  ipse  quoque 
foras  ad  emptionem  piscium  procurrit,  estque 
cytharoedus  solus  destitulus,  nec  in  tanta  urbe 
repertus  est  quisquam,  qui  pluris  Musicam,  quam 
putridos  pisces  faceret. 

Ita  his  temporilms  haec  studia  quoque  et  lite- 
rae  negliguntur.  Proruit  se  quisque  ad  sordidas 
et  quaestuosas  artes,  diris  cupiditntihus  et  ventri 
serviunt,  praeter  illum  nullum  Deum  norunt.  Ut 
ingenium,  ut  partem  meliorem  ac  diviniorem  sui 
excolant  ornentve,  perpauci  curant.  Utque  in 
turbulento  et  ebrioso  convivio,  homines  nugantur, 
rident,  vociferantur,  perstrepunt,  ludmte  aliquo 
insigni  Musico,  nec  advertunt,  nec  auribus  ani- 
misve  accipiunt  illam  suavitatem  Musices,  aut 
perfruuntur  ea  ,  ita  hoc  seculum  suis  cupiditatibus 
velut  ebrium  et  amens  non  exaudit  voces  Musa- 
rutn,  nec  attendit  animum.  Qui  vero  sua  autori- 
tate  et  opibus  praecipue  haec  studia  provehere 
atque  ornare  debebant. ,  hi  cum  plerique  ipsi  B.tr- 
bari  sint  et  inculli,  impendio  magis  ea  oppressa  et 
deleta  cupiunt.  Utque  Herodes  Rex  ludaicae  gen- 
tis  cum  ex  humili  et  ohscuro  loco  ad  regios  hono- 
res  eveclus  esset,  iussit  omnes  libros,  in  quibus 
genealogiae  continebantur ,  incendi  atque  aboleri, 
ut  ita  discrimine  nobilitatis  et  ignobilitatis  sublato, 
sui  quoque  generis  obscuritas  minus  infamis  esset: 
ita  homines  ineruditi  literas  et  oderunt,  et  aboli- 
tas  cupiunt,  sperantes  hoc  modo  suam  quoque  in- 
scitiam  facilius  posse  latere.  Sic  fit ,  ut  ab  aliis 
infestentur,  ab  aliis  destituantur  literae:  alios  alio 
abripit  caeca  cupiditas,  et  quidvis  potius  quam 
vera  bona  admiramur,  imo  ea  ne  agnoscimus  qui- 
dem.  Ita  Satanas  mentes  hnmanas  suis  compedi- 
bus  constrictas  tenet,  et  quoquo  ipsevult,  trans- 
versas  abripit,  ac  revera  nunc  minima  de  malis  in- 
scitiae  turpitudo  ducitur,  qua  nisi  vecordes  et 
velut  mente  capti  essemus,  nibil  tristius,  aut  ma- 
gis  fugiendum  iudicaremus.  Interim  alii  honores, 
alii  foi-dissimas  volnptates,  plerique  opes  et  pecu- 
niam  sectantur.  Ilaec  sola  bona  ingenti  mercede 
licenlur,  vitam  atque  animam,  ut  illeait.  lucro 
vendentes.  His  foelicitatem  netiuntnr  miseri,  qui 
non  expendunt.  quarn  saepe  levi  momento  infoe- 
lix  illa  foelicitas  non  interpellari  modo,  verum  et 
prorsum  everti  soleat:  Docuil  hoc  rnultos  expe- 
rientia  stultorum  magistra.  Sed  quid  nos  interim 
dicere  oportet?  videmus  hoc  communiter  accidere 
rebus  optirnis,  ut  eaedem  sint  contemptissimae,  et 


contra  pessimis,  ut  maximi  fiant.  Ergo  si  idem 
literis  et  huic  doctrinae  humanitatis  accidit,  nou 
novum  aut  mirum  nimis  id  nobis  videri  debet, 
neque  nos  corruptissimo  vulgi  iudicio  et  errore  ab 
his  studiis  amandis  colendisque  abduci  deret. 
Haec  ut  praefarer  cum  de  Homero  et  his  nostris 
studiis  dicturus  essem ,  res  ipsa  et  indignitas  me 
movit.  Quis  enim  non  commoveatur,  qui  hunc 
tam  insignem  contemptum  rerum  oplimarum  vi- 
deat?  Vos  pro  vestra  humanitate  hanc  nostram 
querelam,  quam  mihi  expressit  dolor  meus  et  in- 
dignitas  rei ,   boni  consuletis. 

Atque  ut  ad  id,  de  quo  in  praesentia  instituta 
est,  se  referat  oratio,  Homeri  poema,  ut  dixi, 
Diis  bene  faventibus,  interpretari  decrevi;  de  eo 
in  praesentia  hreviter  praefari  constitui.  Atque 
utinam  ego  illud  tam  possem  adolescenlibus  ora- 
tione  commendare,  ac  dignis  laudibus  ornare, 
quam  nunquam  satis  potest  pro  dignitate  celebrari, 
exuperatque  Homeri  splendor  omnem  oiationem. 
Sed  tamen  ut  magna  numina  nonnunquam  farre 
et  sale  coli  solent,  ita  nos  si  quid  pro  nostra  tenui- 
tate  poterimus,  ad  tanti  scriptoris  praeconinm  con- 
feremus.  Nec  vero  hic  de  natalibus,  patria,  et 
vita  Ilomeri  nobis  oratio  erit,  haec  enim  ab  aliis 
satis  accurate  et  fuse  explicata,  qui  volent  requi- 
rere  poterunt:  de  poemate  ipso,  et  utilitate,  quain 
stndiosi  inde  capere  possint,  breviter,  atque  ut 
patietur  haec  temporis  angustia,  agemus.  Narn 
qui  ita  evolvunt  Homerum,  ut  nihil  hinc  nisi  vo- 
luptatern  venentur,  et  sentenfiolas  quasdam  ceu 
floscnlos  hinc  inde  collectas,  hi  perinde  faciunt, 
ut  si  quis  fertilissirnum  agrum  tantum  aniini  causa 
colat,  ut  floribus  in  eo  natis  aliquarido  se  coronet, 
Iructuum,  quos  inde  uberriinos  percipcre  poterat, 
curam  plane  negligat,  hunc  aliquis  recte,  opi- 
uor,  oeconomurn  parum  prudenlem  dixerit.  Etsi 
enim  voluptatem  ex  lectione  Homeri  tantam, 
quantam  vix  ullo  alio  ex  autore,  capere  licet,  quod 
natura  fere  ita  comparatum  est,  ut  cum  surnma 
utilitate,  summa  ac  vera  voluptas  coniuncta  sit, 
non  t.imen  ea  praecipua  cura  esse  debet,  sed  est 
alia  maior  et  pntior,  nempe,  ut  quemadmodum 
in  sua  re  familiari  cauti  patresfamilias  solent,  ita 
initio  statim  nobiscum  rationem  ineamns,  erqnod 
operae  precium  facturi  simns  evolvendo  hoc  vel 
i  illo  scriptore.  Quod  idem  si  in  Homero  discendo 
!  faciernus,  tum  nobis  statim  se  offeret  infinitus  uti- 
litatum    cumulus,    et   velut    uvQurjzia   aya&wv, 

quae  affatim,  et  pleno ,  qnod  aiunt,  sinu  ex  hoc 
scripto  petere  possimus.  Qnae  si  quis  singula  ora- 
tione  comprehendere  aut  enumerare  conetur: 

Libyci  velit  aequoris  idein        (ut  Virgilius  ait) 
Dicere  ,    quam  multae  Zephyro  turbentur  arenae, 
Aut  ubi  navigiis  violentior  iucidit  Eurus, 
Nosse  ,    quot  Ionii  veniant  ad  littora  lluctus. 

Ego  igitur,  ut  verum  fatear,  etsi  non  ita  oblitus 
sum  mei,  ut  hoc  mihi  sumere  ausim,  me  illas  in- 
gentes  et  innumerabiles  Homerici  poematis  divi- 
tias  omnes  cernere  aut  cognoscere  posse,  cum 
haud  duhie  vix  minima  pars  earum  nota  est,  ta- 
men  hoc  plane  mihi  accidere  sentio  ,  ut,  quemad- 
modum  ille  ait,  inopem  me  copia  faciat.  Multi- 
plicia  enim  me  hoc  scriptum  intuentem  ah  omni 
parte  velut  divina  miracula  occurrenlia,  attoni- 
tum,  suspensumque  tenent,  ut  difficile  sit ,  unde 
exordiar,  aut  in  quo  desinam,  statuere.  Yereor 
enim,  ne  mihi  accidat,  quod  iis,  qui  re  multum 
ac  diu  deliherata  ex  ingenti  rerum  preciosarum 
acervo  certa  quaedam  XHurjha  eligere  debent,  hi 
prae  nimia  cuia  et  dubitatione  nonnunquam  deer- 
rantes,  optimis  relictis,  minus  preciosa  secernunt. 
Ita  ego  quoque  vereor,  ne  meliorihus,  et  quae  alii 
fortasse  magis  admirentur,  praeteritis,  deteriora 
legam:  verum  utut  hoc  animadversum  erit,  non 
equidem  in  magno  pono  discrimine.  Non  enim 
me  fugit,  ut  radiis  solaribus  oculorum  acies  sen- 
susque  vincitur,  ita  fulgore  Homerici  carminis  in- 
geniorum  aciem  praestringi  solere.  Nos  tamen 
velut  mare  angustis  fistulis  includentes,  pauca 
quaedam  de  re  infinita  colligemus,  et  quae  nobis 
praecipue  ?.dmiranda  in  hoc  poemate  visa  sunt, 
strictim  ac  hreviter  recensebimus. 

Ac  primum  quidem  sic  statuo,  nullum  un- 
quam  scriptum ,  inde  usque  a  primum  condito 
orbe,  ulla  in  lingua  aut  natione,  ab  ullo  humano 
ingenio  editum  esse,  sacra  ubique  excipio,  in 
quo  vel  doctrinae  tantum  sit,  vel  elegantiae  et 
suavitatis.  Audacem  hunc  esse  sermonem,  ple- 
numque  invidiae  non  ignoro:  sed  idem  non  du- 
bito,  quin  liberaliter  instituta  ingenia,  et  quibus 
modo  leviter,  ac  primoribus,  quod  aiunt,  labiis 
est  degustatus  Homerus,  vehementer  in  hoc  mihi 
assentiantur.  Nam  ut  nunc  non  dicam  de  ea  do- 
ctrina,  quae  rerum  naturam  continet,  quae  coele- 
stiurn  orbium  syderumque  vices,  ortus  et  obitus 
tradit,  quae  temperaturae  humaui  corporis  har- 
moniam,  membrorum  GVUUSTQiav ,  variasque 
Melanth.   Oi-ek.   Yol.    XI. 


affectiones  ostendit,  non  dicam  de  reconditis  illis 
literis,  quibus  ubique  plenum  et  confertum  est 
Homericum  poema  ,  non  enim  haec  temporis  bre- 
vitas  singula  nos  recenserepatitur,  ad  haec  nostra 
et  notiora  veniamus.  Quod  enim  dabitis  mihi 
praeceptum  ad  mores,  ad  vitam  bene  ac  foeliciter 
instituendam,  unquam  a  viris  sapientibus  prodi- 
tum,  cuius  non  sit  in  Homero  aliquod  speciosum 
et  illustre  exemplum?  Quod  in  vita  officium,  aut 
quod  omnino  negocium,  cuius  non  5n  eoiiem  ex- 
pressa  sit  imago?  Suntque  de  omnibus  rebus  et 
negociis  cogitationes,  quae  quidem  ab  ulla  hu- 
mana  menle  concipi  possunt,  humanissimae,  dul- 
cissimae  et  simul  sapientissimae.  Quid  enim 
suavius,  aut  magis  iftr/.ov  cogitari,  quid  gravius 
moneri  potest,  quam  quod  ipse  aliquot  locis  in 
suo  poemate,  iis,  qui  nec  iniusta  de  causa  irascun- 
tur,  decantat,  aueivco  cT  aXoiiia  TidvTa,  hoc  est, 
moderatione,  placabilitate  et  clementia  omnibus 
in  rebus  nihil  melius  esse?  Quid  iustius  aut  hu- 
manius  illa  voce  Diornedis  in  9.  lliados,  in  con- 
cilio  illam  priinam  legem  sanciri ,  ut  sit  libertas 
dicendi,  et  patientia  audiendi?  Non  videmus 
quam  hoc  seculum  nnlla  re  magis  laborat,  quam 
quod  potentiorum  aures  non  modo  linguam  libe- 
ram,  sed  ne  cogitationem  quidem  libertatis  me- 
morem  ferre  possunt?  Quid  magis  heroicum, 
quam  quod  Hector  ait: 

tig  oltovbg  uQiaTog  uf.ivvu.aOui  tiiqi  nuTQug. 

unum  auspicium  foelicissimum,  fortiter  depugna- 
re,  et  honeste  cadere  pro  patria?  Quam  senten- 
tiam  si  ob  oculos  et  in  animis  scriptam  hoc  tem- 
pore  Principes  haberent,  non  vidissemus  Turcas 
toties  iam  Gerrnaniae  et  Christiano  orbi  ita  im- 
pune  insultantes,  nec  eorum  adventum  adeo  per- 
horresceremus.  Quid  divinius,  quam  quod  prae- 
matura  morte  et  inter  primos  cadere  eum  scribit, 
qui  nutricationis  gratiam  parentibus  non  persol- 
verat?     Item: 

ovr.  uqitu  y.u-/.u  iQya  xiyuvu  J/}  y.ul  fiQudiig  oy.vv. 

id  est,  non  pervenire  ad  frugem,  nec  foelicem  suc- 
cessum  sortiri  malefacta ,  et  virum  improbum, 
quantumvis  celerem,  et  ad  fallendum  inslructum, 
deprehendi  tamen  et  quidem  a  claudo.  Neque 
dubium  est,  quin  hoc  genus  sententiae  primum 
a  sanctis  patribus  proditae,  et  ad  posteros  propa- 
gatae  sint;  deinde  ab  aliis  ad  alios  suceessu  tem- 
porum,  velut  per  manus  traditae,  ad  tales  tandem 
viros  permanaverint ,  a  quibus  his  monumentis 
26 

insertae  sunt ,  ut  velut  in  illustri  et  perspicuo  po- 
sitae  loco,  ad  omnem  posteritatis  mernoriani  reti- 
neri,  et  cum  admiratione  spectari  possent.  Ple- 
num  est  poema  Homeri  talihus  sententiis,  quae 
velut  pondus  et  autoritatem  legum  liabent,  quae- 
que  merito  ut  oracula  aut  divina  responsa  singu- 
lari  cum  religione  observari,  memoriaeque  man- 
dari,  et  semper  ob  oculos  haberi  debebant.  Quod- 
que  de  Euripide  Cicero  dixit:  Se  singulos  eius 
versus,  singula  testimonia  putare,  id  multo  verius 
de  Homero  dici  posse  videtut,  cum  Euripides,  re- 
liquique  Poetae,  velut  rivuli  ex  Homero,  ceu  per- 
enni  fonte  scaturiant. 

Traduntur  in  una  qualibet  arte  principia 
quaedam,  et  communes  noticiae,  ad  quas,  qui  in 
iis  versantur  artibus,  velut  ad  Lesbiam  regulam 
cogitationes  suas  dirigunt.  Meministis,  Adole- 
scentes,  maximas  in  Dialectica  vocari  a  Boetio,  id 
genus  communes  7iQoh]yjHg:  Talibus,  inquam, 
maximis  constat  totum  poema  Homeri,  hoc  est, 
communibus  et  utilissimis  regulis  ac  praeceptis 
morum,  vitaeque  et  civilium  officiorum,  quarum 
in  omni  vita  et  actionibus  usus  latissirne  patet, 
multa  docet,  multa  sapienter  monet,  instillat  te- 
nerae  aetati  honestissimas  et  suavissimas  noticias, 
modestiae,  verecundiae,  ac  reliquarum  virtutum: 
suavitatis  et  humanitatis  morum  nullus  eo  rnelior 
Magister:  praestat  ac  efficit  quandam  quasi  expe- 
rientiam  rerum  in  iuvenibus,  quae  laus  alioqui  ut 
summa  est,  ita  soli  senectuti  tribuitur.  Nota  enirn 
est  sententia  Latini  Poetae: 

lioii  oinnia  tardior  aetas 
Quae  fugiainus  Labet,   seris  venit  usus  ab  annis. 

Hoc  vero  divinum  beneficium  praestat  lectio  Ho- 
meri,  nempe,  quod  ingenium  iuvenile,  senili  pru- 
dentia  imbuit,  ea  enim,  quae  senes  per  longi  tern- 
poris  usum  deprehendere  solent,  quae  illos  docet 
numerosa  series  annorum,  et  varii  rerum  ac  vitae 
humanae  casus,  ex  hoc  poemate  per  compendium 
tanquarn  e  thesauro  aut  fonte  petere  atque  haurire 
licet.  Non  paulo  enim  foelicius  hic  traditur  do- 
ctrina  recte  et  beate  vivendi,  quam  in  ullis  Philo- 
sophorum  monumenlis,  ut  vere  de  Hornero  dixe- 
rit  Horatius,  quod  ille: 

Quid  sit  turpe  ,    quid  pulchruui ,    quid  utile ,    quid  non 
Plenius  et  melius  Chrisippo  et  Crantore  docuerit. 

Involvit  vero  haec  gravissima  ac  sanctissima  do- 
gmata  dulcissimis  et  iucundissimis  iconibus  poeti- 


cis,  ut  ingenia  liberalia  et  av^rjrixa,  cum  quadam, 
ut  ait  Plutarchus,  evfxovaia  erudirentur. 

Neque  rb  fj&ixbv,  hoc  est,  venustas  et  suavi- 
tas  morum,  ingenii  quod  moderatio  ac  humanitas 
ullo  in  scripto  ita  expressa  est,  ut  in  Homeri  poe- 
mate.  Quapropter,  si  verum  est  quod  dici  solet, 
studia  abire  in  mores,  ira  ut  verum  est,  fieri  non 
potest,  quin  humanissimi  et  dulcissimi  Poetae  tra- 
ctatione,  ingenia  quoque  mitescant,  fiantque  hu- 
maniora  et  magis  placida.  Hoc  credo  viri  magni 
et  praestanlibus  ingeniis  praediti  animadvertentes, 
alii  poema  Homeri  humanitatis  officinam,  alii  fon- 
tem  omnis  suavitatis  et  venustatis  adpellarunt. 
Plinius  primum  liberalioris  doctrinae  et  antiqui- 
tatis  parentem  Homerum  vocat,  Plato  optimum 
vitae  magistrum.  Atque  ut  intelligamus  istos  ma- 
gnificos  titulos  vere  Homero  tribui,  intueamur 
poerna  eius,  totum  nobis  corpus  proponamus,  ne 
ut  in  disiecta  statua  ex  mutilatis  partibus  et  mem- 
bris,  facienda  sit  coniectura. 

Duplex  est  poematis  Homerici  argumentum: 
Alterum  llias,  alterum  Odyssea  inscribitur.  In 
lliade  Plutarchus  robur  corporis,  in  Odyssea  vires 
ingenii  celebrari  ab  Homero  existimat.  Describi- 
tur  autem  in  Iliade  bellum,  ut  fama  nobilissi- 
mum,  ita  honestum  ac  pium,  quod  Graeci  contra 
Barbaros  pro  defensione  pudicitiae  coniugalis,  ut 
ulciscerenturadulterium,  et  violatam  hospitii  fidem 
gesserunt.  Odyssea  continet  errores  Ulyssis,  sub 
cuius  imagine  Poeta  virum  sapientem  ac  politi- 
cum,  variisque  fortunae  procellis  iactatum,  et  qui 
fortunam  consilio  regere  ac  moderari  sciret,  de- 
scribere  voluit. 

De  qua  parte,  cum  eam  prius  interpretari 
decreverirnus,  pauca  in  praesentia  mihi  dicenda 
esse  duxi.  Ac  primum  hoc  non  est  dnbium,  quin 
in  Iliade  militiae  bellique  artes,  in  Odyssea  togae 
et  pacis  describere,  atque  ita  in  toto  poemate  utro- 
que  genere  artium  tale  ingenium,  quod  Rernpub. 
aliquando  gubernare  deberet,  informare,  erndire, 
ac  praeparare  voluerit.  Pingit  igitur  in  Ulysse 
imaginem  quandam  civilis  et  togatae  vitae,  in 
lliade  vero  militaria  exempla  proponit:  his  enim 
artibus  Respublicae  ac  regna  parantur,  tenentur, 
regunturque,  et  his  artibus  instructum  esse  opor- 
tet,  quicunque  Remp.  est  aliquando  tractaturus. 
Notus  est  enim  eiusmodi  Homeri  versus,  quo  Ale- 
xandrum  Magnum  ita  delectatum  ferunt,  ut  eurn 
sernper  in  ore  habuerit: 
dftyortQov  fiaoiXtvg  t'  uyu&og  y.QurtQog  t'  ai/^Tr'?. 


405 


DECL.  DE  PRAEFAT.  IN  HOMERUM. 


406 


virtus  exerceri  ac  spectari  solet.  Memorabile  et 
hoc  est,  quod  eundem  et  prudentissimum  facit  et 
eloquentissirnum,  tribuifque  ei  orationem  similiter 
fluminibus  hibernis  nivibus  auclis  fluentem ,  et 
opponit  ac  confert  inter  se  duo  perfectissima  ge- 
neradicendi,  in  Menelao  et  Ulysse.  Fingit  item 
eum  regi  et  custodiri  a  Minerva,  ut  ostendat 
magnos  viros  Deo  curae  esse,  eiusque  auxilio  sub- 
nixos,  res  tantas  efficere.  Porro  cum  Cyclope  et 
cum  procis  eum  depugnanlem  f;icit,  hoc  est,  cum 
tyrannis,  et  cum  seditiosis  pravisque  hominibus 
aliorum  toro  et  fortunis  insidiantibus,  cum  his 
enim  duobus  generibus  hominum  semper  heroicis 
et  praestantibus  viris  lucta  ac  certamen  fuit.  Et 
quod  in  primis  est  observ.mdum,  patientissimum 
eum  ac  pertinacem  propositi  fingit,  quique  dum 
cursum  suurn  teneat,  atque  id  quod  velit  conse- 
quatur,  nullis  molestiis  ac  laboribus,  nullisque 
contumeliis  vinci  frangive  se  patiatur,  perfert 
ille,  cum  i.un  perfunctus  periculis  ac  malis  videre- 
tur,  adhuc  domi  suae  multa  intolerabilia ,  susti- 
net  esse  lacer,  mendicus,  ludibrio  habeii,  vapu- 
lare,  osse  peli  a  procis,  irrideri  a  sua  familia 
omnia  haec  ad  tempus  dissimulat,  expectans  occa- 
sionem,  qua  domurn  recuperare,  rebus  suis  potiri, 
illosque  ulcisci  posset.  Est  ea  virtus  singularis  in 
praestantibus  viris,  non  tantum  magnas  et  memo- 
rabiles  res  ad  salutem  patriae  ac  mullorum  homi- 
num,  cum  vitae  et  capitis  periculo  efficere,  sed 
iniurias,  ignominiam ,  contumelias,  infamiam 
etiam  perferre  posse  ac  pati,  atque  inlerim  institu- 
tum  cursum  urgere,  idque  unum  quod  honestum 
et  salutare  sit,  spectare  ac  sequi.  Nota  est  senten- 
tia  Ennii  de  Fabio: 

Non  ponebat  enhn  rumores  ante  salutem. 

Ea  plane  est  Ulyssea  sapienlia ,  qua  res  afflictae 
et  profligatae  plerumque  fulciri  ac  sustentari  so- 
lent.  Desino  de  Ulysse,  quem  Philostratus  a&vo- 
ua  Homeri  vocat:  nam  si  singula  persequi  velim, 
dies  me  hic  dicentem  citius,  quam  dicendi  materia 
deficiat.  Innuraerabilia  enim  sunt  iu  Homero  ve- 
lut  divinilus  meditata  atque  inventa,  quae  non 
temere  ab  Horatio  miranda  sunt  dicta,  eaque  ubi- 
que  omnia  incredibili  eleganlia  et  suavitate  con- 
dita,  variis  affectibus,  ij9eo~i  tamen  praecipue, 
multis  mirabilibus  et  iucundis  casibus  variata,  tali 
vero  rerum  ordine  atque  oly.ovoiuq  digesta,  ut 
onmi    humanitatis   sensu    carere    eum ,    pecudem 


Sed  age  videamns,  quid  illi  viro  tribuat,  quem 
politicum,  quem  Principem  in  Repub.  quem  iis 
innjenii  dotibus,  iisque  artibus  ac  virtutibus  prae- 
ditum  fingit,  quibus  civitates  in  pace  florere  ac 
gubernari  solent,  id  enim  argumentum  nostro  in- 
stituto  propius  esse  videtur.  Primum  tribuit  ei 
ingentem  amorem  erga  patriam,  eum  enirn  post 
Deum  primum  gradum  pietalis,  primum  iusliciae 
esse  scimus.  Et  Solon  apud  Croesum,  ut  Ilero- 
dotus  refert,  primum  foelicitatis  gradum  adsignat 
illi,  qui  pro  patria  mnrlem  oppetiisset:  proximum 
ei,  qui  pietatem  parentibus  praestilisset.  Ut  igi- 
tur  ille  amor  patriae,  in  hoc  viro  effunderet  sese, 
et  illustrior  fieret,  fingit  Pocta  multiplices  occasio- 
nes,  et  varia  impedimenta,  quibus  eius  in  patriam 
reditus  interpellatur,  curn  quibus  omnibus  ille 
consilio,  ratione,  viribus  animi  pugnat,  et  ex 
omnibus  his  tandem  eluctatur.  At  qualem  ille  pa- 
triam  tanti  facit?  nempe  sterilem,  angustamque 
insulam,  et  ut  Cicero  ait,  in  asperrimis  saxis  tan- 
quara  nidulurn  affixam.  Eius  ille  tanto  desiderio 
et  amore  tenetur,  ut  fumum  inde  exeuntem,  im- 
mortalitati  praeferrc  non  dubitet.  Et  videmus 
hunc  affectum  in  omnibus  magnis  ac  praestanti- 
bus  viris  fuisse  singularem.  Demosthenes  cum  in 
Calauria  exularet,  scribit  se  quotidie  ad  culmen 
eius  sacelli  ad  quod  confugerat,  adscendere,  atque 
inde  diu  eam  regionem,  quam  versus  Athenae  sitae 
erant,  ingenti  desiderio  et  dolore,  oculis  metiri 
ac  spectare  solitum,  cui  patria  etsi  ingrata  et  im- 
pia  erga  ipsum,  vita  tamen  ipsa  et  anima  charior 
fuit.  Porro  proximus  gradus,  ut  ad  institutum 
revertamur,  est  pietas  erga  parentes,  coniugem, 
liberos,  et  inPrincipe  praecipue  erga  cives  ac  sub- 
ditos,  quam  Homerus  summam  Ulyssi  tribuit. 
Quam  sancte  enim  ille  parentes  colit  ac  venera- 
tur?  quanto  amore  natum,  quanto  coniugem  am- 
plectitur,  a  quo  nec  consuetudine  Dearum  immor- 

talium  avelli  se  patitur?  quanta  vero  cura  et  solli- 

citudine  vitam  sociorum,  quanquam  male  meren- 

tium,    tuetur?   quam  pro  illis  vigilat,    et  nullum 

genus  molestiae  vel  laboris  recusat ,  dum  illorum 

saluti  consulat? 

Qnia  vero  eum  facit  virum  prudentissimum 

et  constantissimum,  varias  fingit  occasiones,  qui- 

bus  illae  virtutes  spectantur,  variis  casibus  et  peri- 

culis  obiicit  ipsum,    in   quibus  et   fortitudo  eius 

ostenditur,    et    vis    consilii    exprompta    elucescit. 

Scimus  enirn  adversam  fortunam  velut  campum  e* 

Gymnasium  esse,    in  quo  vis  ingenii  atque  eximia  ,  esse,   non  hominem  existimem,  qui  non  Homeri 

lectione  permulceatur.  Ut  enim  in  hoc  scripto  est 
qnaedam  perfecta  et  absoluta  imago  sapientiae  hu- 
manae,  quantacunque  ea  omnino  esse  aut  cogitari 
potest,  ita  in  omni  genere  doctrinae  nihil  dulcius 
eo  est,  nihil  luculentius,  nihil  in  quod  maior  elo- 
quentiae  splendor  eluceat,  ut  recte  dictum  sit  a 
Fabio:  Quemadmodum  ab  oceano  omnes  amnium 
et  fontium  cursus  initia  capiant,  ita  Homerum 
omnibus  eloquentiae  partibus  exemplum  et  ortum 
dedisse.  Non  enim  pluvias  ille  aquas,  ut  ait  Pin- 
darus,  colligit,  sed  vivo  flumine  exundat,  dono 
quodam  providentiae  divinae  ad  hoc  genitus,  ut 
in  eo  totas  vires  suas  eloquentia  experiretur. 

Etsi  igitur  post  eius  aetatem  effloruit  satis  foe- 
lix  Poetarum  proventus,  ipse  tamen  semper  suurn, 
hoc  est,  summum  ac  principem  locum  tenuit,  et 
unus  omnibus  quos  ulla  tulit  aetas,  Poeiis  palmam 
praeripuit,  longissimisque  intervallis  cunctos  post 
se  reliquit,  idque  effecit,  ut  magnum  et  magni  in- 
genii  habitum  sit,  eius  virtutes  non  quidem  aernu- 
latione,  quod  impossibile  est,  sed  saltem  intel- 
lectu  sequi.  Canit  de  eo  ut  magnifice,  ita  non  mi- 
nus  vere  Manilius : 

cuiusque  ex  ore  profuso        (^inquit) 
Oirmis  posteritas  latices  in  carmina  duxit, 
Amnemque  in  tenues  ausa  est  deducere  rivos, 
Unius  foecunda  bonis. 
Et  Theocritus  ait,  Musarum  aves,  hoc  est,  reli- 
quosPoetas,  si  cum  Homero  certare  ausint,  fru- 
stra  laborare,  et  velut  coccysmum  edere  ad  dul- 
cissimos  lusciniae  cantus.      Testatur  item  Philo- 
stratus  Homerum  non  sicut  Euphranorem  statua- 
rium,  qui  quibusdam  iu  sua  arte  virtutibus  caele- 
ris   praestitit,    sed  in  omnibus,    quae  quidem  in 
unoquoque  maxime  laudata  sint,  eminentissimum 
esse.     Et  refert  ille  festivam  de  Homero  fabulam, 
quam  non  alienum  duxi  breviter  hoc  in  loco  com- 
memorare. 

Achillem  ait,  cum  adolescens  esset,  miro 
studio  et  amore  Musicae  ac  Poeticae  flagrasse,  ita 
utquotidie  a  Musis  contenderet  precibus,  ut  earum 
auxilio  in  excellentern  Musicum  posset  evadere. 
Cumque  nullum  orandi  finem  faceret,  tandern  ex 
Musis  Calliopen  illi  apparuisse,  ac  monuisse,  ne 
cum  fatis  pugnaret,  aliter  enim  superis  visurn  esse, 
non  vatem  eum,  sed  praestantem  bellatorern  futu- 
rum,  et  qui  tales  res  gereret,  unde  Poetae  mate- 
riam  scribendi  sumpturi  essent.  Post  centum  vero 
annos  exoriturum  quendam  vatem ,   nomine  Ho- 


merum ,  qui  eius  res  gestas  et  fortia  facta  immor- 
tali  carmine  celebraturus  esset.  Haec  de  Homero 
Philostratus.  Per  hoc  haud  dubie  significans,  di- 
vinitus  excitatum  fuisse  Homerum ,  et  divina  vir- 
tute  afflatum  haec  cecinisse.  Id  quod  multis  in 
locis  videre  licet,  eum  velut  ex  adyto  vel  cortina 
altius  quiddam  et  divinius,  quam  pro  humano 
captu  sonuisse.  Indicant  hoc  nonnulla,  quae  in 
eius  poemate  sparsa  sunt,  vaticinia,  quae  non 
absque  afflatu  numinis  ab  humana  mente  concipi 
potuerunt:  quale  hoc  est  de  posteritate  Aeneae, 
et  aeternitate  futuri  Romani  imperii,  quod  a  Ver- 
gilio  hoc  versu  redditum  est: 

Et  nati  natorum  ,  et  qui  nascentur  ab  ipsis. 
Quare  non  ab  re  Democritus  dixit,  Homerum  sor- 
titum  fuisse  divinantem  animam.  Sed  ista  perse- 
qui,  non  sunt  huius  loci  aut  temporis.  Ad  nostra 
igitur,  atque  ad  ea  quae  nostris  studiis  et  moribus 
propiora  sunt,  revertamur.  Etsi  vero  mihi  in 
praesentia  non  vacat  colligere  ra  cpiloao(povf.uva 
illa  recondita,  de  principiis  rerum,  de  motu  cor- 
porum  coelestium  et  astrorum,  de  elementis,  de 
mundo  et  eo  duplici,  de  constitutione  hominis, 
de  anima  et  eius  partibus,  de  sede  potentiarum 
animae,  de  singulis  potentiis,  de  affectibus,  iis- 
que  laudatis  et  vitiosis,  de  ratioue  porro  atque  in- 
tellectu,  sensuque  et  adpetitu  cum  eo  perenni  di- 
micatione  depugnante,  de  illa  diviniore  et  itern 
bruta  parte  hominis.  Haec,  inquam,  cum  iam 
mihi  recensere  non  liceat,  tamen  sciant  studiosi, 
omnium  harum  rerum  semina ,  et  ceu  fontes  in 
Ilomero  esse.  Neque  ullus  melior  aut  praestantior 
pictor  illius  nobilioris  ac  divinioris  partis  nostri 
extitit,  quam  Homerus. 

Quapropter  Scipio  apud  Silium  ingenti  et  non 
falsa    laude  vehit  Homeri   umbram  apud   inferos 
conspectam,  et  magnae  foelititatis  loco  suis  tern- 
poribus  talem  vatem  optat,  quem  locum  propter 
adolescentes  non  piget  hic  subiicere,  sic  enim  ait: 
Atque  hic  Elysio  teudentem  limite  cernens 
Effigiein  iuveuis  ,    caste  ,   cui  vitta  ligabat 
Furpurea  eflusos  per  colla  nitentia  crinis, 
Dic,   ait,    liic  quinam  virgo  ,   nam  luce  refulget 
Praecipua,   frons  sacra  viro,    multaeque  sequuntur 
Mirantes  animae ,    et  laeto  clamore  frequentant. 
Qui  vultus ,   quem  si  Stygia  non  esset  io  umbra, 
Dixissem  facile  esse  Deurn.      Non  falleris,   inquit, 
Docta  comes  triviae,   meruit  Deus  esse  videri. 
Et  fuit  h\  tanto  non  parvum  pectore  numen, 

Carmine  coinplexus  terram ,    mare,    sydera ,   maneis, 
Et  cantu  Musas,     et  Phoebum  aequavit  iionore, 
Atque  haec  cuucta  prius  quam  cerneret,    ordine  terris 
Prodidit,  ac  vestram  tulit  usque  ad  sydera  Troiam. 
Scipio  perlustrans  ocuiis  latentibus  uinbram, 
Si  nunc  fata  darent ,    ut  Romula  facta  per  orbem 
Hic  caneret  vates ,   quanto  maiora  futuros 
Facta  eadein  iutrarent  iioc ,   inquit,    teste  nepotes. 
Foeiix  Aeacide  ,    cui  tali  contigit  ore 
Gentibus  ostendi ,    crevit  tua  carmine  virtus. 
Haec  deHomeri  laudibus  Africanus  apud  Silium. 

Sed  occurritur  nobis  et  quidem  a  summo  viro 
ac  doctissimo  Platone,  qui  Homerum  velut  iudi- 
cio  capilis  damnatum ,  sua  Repub.  excludit,  in 
exilium  exigit  ac  relegat.  Quo  in  loco  dicere 
possum,  id  quod  Chrysostomus  de  eadem  Platonis 
contra  Homerum  accusatione  respondit:  Difficile 
esse  inter  tantos  homines  disceptare,  ut  si  duo  viri, 
ambo  boni,  ambo  graves  et  honesti,  ambo  amici, 
de  re  quapiam  seria  et  gravi  sententiis  discrepeni, 
difficile  sit  pronunciare,  ne  alterius  sententiam 
videaris  tua  oratione  damnare.  Sed  videamus  ta- 
men  quid  Platonem  moverit,  ut  Homerum  civitate 
a  se  constituta  eiiceret:  non  enim  temere  id  fecisse 
putandus  est,  praesertim  quem  ipse  aqiGTOV  y.ai 
\}ti6%arov  twv  noirjTCov ,  optimum  et  divinissi- 
mum  Poetarum  vocet.  Quid  igitur  tantum  com- 
meruit  haec  innocentissima  luscinia,  ut  campis 
Platonicis  pelleretur?  Obiicitur  quod  de  Diis  irn- 
mortalibus  ac  religione  ridicula  quaedam  et  absur- 
da  prodiderit.  Audio,  magnurn  et  capitale  cri- 
raen.  Sed  dicat  mihi  vel  Plato,  vel  alius  quispiam 
huius  sententiae  propugnator,  quaenarn  alia  de 
Diis,  aut  de  religione,  ut  tum  fuit  in  Graecia, 
Homerus  potuerit  tradere,  et  utrum  Plato  ipse 
multo  meliora  noverit  vel  prodiderit.  Homerus 
de  religione,  de  Diis  immortalibus,  ea  quae  tum 
usitata  fuerunt,  ipse  quoque  secutus  est ,  nec  illis 
quidem  temporibus  et  apud  illas  gentes  alia  fuvi 
religionis  forma,  quam  qualem  Homerus  descri- 
bit.  Utrum  ea  vera  an  falsa,  non  hic  disputo.  In 
hoc  nempe  Homero  cum  Platone  et  praestantissi- 
mis  quibusque  viris  convenit,  quod  sit  Deus,  quod 
res  humanas  curet:  tot  igitur  Deorum  consilia  co- 
git,  ut  ostendat  res  hominum  non  temere  nec  casu 
fluere,  sed  a  Diis  immortalibus  dispensari  ac  gu- 
bernari.  Facit  Deum  (pilo.v&oojnov,  unde  luppi- 
terab  ipso  introducitur,  conquerens  aftici  se  hu- 
manis  casibus,  et  dolere  sibi  hominum  mala  atque 
miserias:    statuit   item   bonos  defendi,    cumulari 


bonis,  divinitus  malos  puniri.  Praedicat  Minerva 
in  primo  Odysseae,  Ulyssem  primum  propter  vir- 
tutem  ac  honestatem,  deinde  et  propter  studium 
pietatis  et  religionis,  seu  cultuin  Deorum.  Quid 
humana  natura,  si  suis  viribus  nitatur  de  volun- 
tate  Dei  melius  aut  sublimius  cogitare  potest, 
quam  quod  pios  et  bonos  amet,  foveat,  iuvet,  im- 
pios  et  sceleratos  oderit,  poenisque  afficiat,  res 
hominum  curet,  gubernet?  Quod  vero  praeter 
haec  allegorica  quaedatn  admiscuit,  facile  intelligi 
potest,  aliud  ipsum  egisse,  allusisse  ad  mores  ho- 
minum ,  ad  naturam  rerum ,  involvisse  his  poeti- 
cis  iconibus  seria  et  gravia  dogmata,  ut  mos  fuit 
illorum  temporum.  Quid  quod  et  Piato  nonnun- 
quam  ad  hunc  modum  ludit  de  Diis  immortalibus, 
curn  aliud  quiddam  signifrcet,  qui  si  tam  severus 
iudex  in  alios  esse  vult ,  eodem  et  ipse  crimine 
darnnari  potest.  Deinde  responderi  et  hoc  potest, 
quod  Chrysostomus  ait,  Homerum  t«  jluv  ymto. 
do^av ,  T.ade  zax'  aXrj&dav  posuisse.  Atque 
haec  mihi  de  piima  causa  dixisse  satis  sit.  Obiici- 
tur  autem  secundo  loco,  quod  magnis  ac  heroicis 
viris  lachrymas  attribuerit:  id  cur  reprehensionem 
mereatur,  non  video,  imo  vero  praecipue  laudandum 
hoc  rnihi  videtur  esse,  quod  non  stultam  illam  et 
imaginariam  Stoicorum  ana&eiav  somniavit,  sed 
tales  rerum  atque  hominum  imagines  proposuit, 
quales  essent  in  rerum  natura  etvila,  non  finxit 
prodigiosas,  et  a  communi  humano  sensu  abhor- 
rerrtes  opiniones,  sed  ea  suo  carmine  expressit, 
quae  quam  maxime  essent  usitata  in  vita,  et  con- 
sentarrea  communi  sensui.  Yoluit  autem  signi- 
ficare  magnos  viros  cum  gravissimis  et  tristissimis 
casibus  corrflictari,  magnoque  animorum  motu 
percelli,  ut  de  suo  Aenea  Romanus  Poeta: 

Spem  vultu  simulat ,   preinit  alto  corde  doiorem. 
Et  alio  loco: 

Iugenti  irarum  fluctuat  aestu. 
Descripserunt  enim  Poetae  tales  heroas,  quales 
fuerunt,  nempe  qui  et  humanis  casibus  obnoxii 
essent,  et  iis  moverentur.  Proposuerunt  irobis 
consiliorum,  afiectuum,  actionum  et  negociorum 
in  vita,  hominum  etiam  usitatas  imagines,  non 
sunt  secuti  iila  aTonajTaTa  naoado^a,  quibus  ex 
Philosophis  nonnulli  impendio  sunt  delectati. 
Porro  quod  inferos  finxerit,  id  tertium,  opinor, 
crimen  Homero  obiicitur  a  Platone,  putatur  enim 
metum  mortis  incutere  hominibus ,  cunr  terribilia 
et  qualia  ipse  pingit  apud  inferos,  sibi  post  hanc 
vitam    proponant,    atque    ita    lectione    Homerici 

poematis  animi  robur  enervari  videtur.  Sed  nos 
ad  hoc  breviter  respondebimus,  Homerum  vo- 
luisse  celebrare  illam  sententiam  de  immortalitate 
animarum,  quam  omnium  seculorum  cordatiores 
et  honestiores  viri  tenuernnt:  voluisse  significare 
locum  ac  sedem  aliquam  esse  post  hanc  vitam,  ubi 
bonorum  et  malorum  animae  viverent,  bonis  ho- 
nor  quidam  haberetur,  mali  plecterentur.  Deni- 
que  secutus  est  illam  usitatam  ,  quae  tum  fuit  de 
inferis,  horainum  opinionem.  Non  nova,  aut  in- 
audita,  aut  a  communi  iudicio  illius  seculi  abhor- 
rentia,  quod  Philosophi  fecerunt,  commentus  est. 
Atque  haec  sunt  illa  capitalia  crimina ,  propter 
quae  a  Platone  Homerus  exilio  mulctatur,  relega- 
tur  ab  urbe  Platonica  in  nescio  quas  solas  terras, 
ad  Scythas  credo  aut  Garamantes,  neque  id  teme- 
re,  nam  Chrysostomus  testis  est,  etiam  Barbaros 
et  Graecarum  disciplinarum  rudes,  permulctos 
Homerici  carminis  dulcedine,  coepisse  hanc  unarn 
ob  causam  Graecas  literas  degustare,  ut  hoc  poe- 
ma  perdiscere  possent,  et  apud  Indos  id  etiam  de- 
cantari  solitum.  Ad  quamcunque  igitur  gentem 
e  Graecia  sua  relegaverit  Homerum  Plato,  eam 
velut  Dei  alicuius  adventu  statim  cultiorem  huma- 
nioremque  usu  ipsius  et  consuetudine  fecerit.  Sed 
opponere  nos  etiam  possumus,  Platonis  hac  in  re 
autoritati,  conseusum  omnium  optimorum  et  sa- 
pientissimorum  hominum,  qui  omnibus  seculis 
post  Homeri  aetatem,  ingenii,  doctrinae,  virtu- 
tis,  aut  sapientiae  laude  floruerunl.  Ex  his  enim 
nemo  fuit,  qui  non  pleno  ore  Homeri  poeina  lau- 
daret,  non  amplecteretur,  ct  velut  divinum  nu- 
men  adoraret.  Archesilaus  optimus  et  sapientis- 
simus  Spartanorum  Piex,  nunquam  cubitum  ire, 
nunquam  curn  e  lecto  surrexisset,  prodire,  aut  ali- 
quid  agere  solebat,  quin  prius  quasi  solenniter 
aliquid  ex  Homero  lectitaret,  et  quoties  a  negociis 
vacuuin  tempus  dabatur,  statim  ad  Hornerum  pro- 
perabat,  ad  amasium  pullumque  suum  ire  se  dicti- 
taus.  Neque  ignotum  est,  quantopere  Alexander 
Macedo  delectatus  sit  Homeri  poemate.  Cui  sive 
seria,  seu  iocos  tractaret,  etiam  cum  armaretur  in 
hostem,  carmina  Homeri  decantari  solebant:  cui 
cum  ex  spoliis  Babylonicis  ingentis  precii  scrinium 
ex  auro  et  gemmis  esset  oblatum,  et  caeteri  alius 
alii  usui  ad  res  preciosas  adservandas  id  destina- 
rent ,  respondit  Alexander:  Nulli  rei  magis  ido- 
neam  esse  eam  arculam,  quam  Homerico  poemati 
asservando:  nobilissimo  enim  thesauro  non  minus 
nobile  vasculum,  in  quo  reponeretur,  convenire. 


At  nos  adolescentes ,  quibns  aurea  et  gemmata 
vasa  non  sunt,  quod  poterimus  tamen  Alexandrum 
Magnum  imitantes,  interim  in  non  paulo  nobi- 
liore,  nempe  pectorum  nostrorum  scriniolo,  hunc 
tam  preciosum  thesaurum  condamus,  et  illam 
partem  praestantiorem  ac  diviniorem  nostri  eo  pa- 
riter  ornemus  atque  ditemus. 

Quos  tu  mihi  thesauros,  quas  divitias  narras? 
dicet  hic  aliquis,  nempe  videmus  et  Homerum 
egentissimum  fuisse,  cum  viveret,  et  ex  discipulis 
suis  adhuc  neminem  ditasse.  Vernm  hoc  esse,  et 
his  nostris  temporibus  nimis  verum  scimus.  Sed 
meminerimus  hoc  quoque  certum  atque  evidens 
argumentum  esse  publicarum  calamitatum,  cum 
ista  studia  ita  contemni  videmus.  Nos  vero  nihil 
istae  illiberales  cogitationes,  et  isti  sordidissimi 
sermones  moveant.  Non  digni  snnt,  qui  his  Mu- 
sarum  sacris  initientur,  ant  in  hoc  humanitatis  et 
virtutis  sacellum  admittantur,  qui  sordidi  quae- 
stus  gratia  haec  longe  praestantiora  bona  adsper- 
nantur.  Non  distendit  crumenam  auro  et  argento 
Homerus,  non  ventrem  pinguedine,  non  cingit 
digitos  gemmatis  annnlis:  at  certe  mentern,  quae 
praestantior,  quae  immortalis  pars  nostri  est,  in- 
gentibus  ac  longe  nobilioribus,  aeternisque  divi- 
tiis  cumulat,  ornat,  ditatque.  Non  nos  absterreat, 
quod  egens,  quod  contemptus  fuit  Homerus  cum 
viveret,  quod  egentes  sunt,  qui  hoc  genus  studio- 
rum  colunt.  Communis  haec  est  conditio  rerum 
optimarum,  ut  sint  contemptae  in  hac  misera  et 
plena  errorum  ac  caecitatis  vita.  Concionatores 
verbi  divini,  ministri  aeternae  salutis,  qui  libera- 
tionem  a  morte,  a  peccato,  ab  aeternis  inferorum 
cruciatibus,  ab  omnibus  malis  annunciant,  quo 
illi  modo  ab  impio  et  ingratissimo  mundo  semper 
accepti  tractatique  fuerunt,  quo  modo  hodie  tra- 
ctantur?  Non  nobis  mirum  valde  aut  novum  vi- 
deri  debet,  si  res  bonae  negliguntur,  deteriores 
contra  magni  fiant,  vetus  hoc  est  in  mundo,  et 
consuetudiue  prava  iam  pene  usitatum  esse  coepit. 
Nos  contra  sic  cogitemus,  non  seruit  quaestui  Ho- 
merus,  eo  melior:  dedignatur  enim  virtus,  de- 
dignantur  Musae  prostare,  et  inquaestu,  ut  ille 
ait,  pro  meretricibus  sedere.  Meminerint  vero 
illi,  qui  ad  utilitatem  suam  omnia  referunt,  qui 
possessione  bonoruin  fortunae  foelicitatem  me- 
tiuntur  arnplecti  se  fragilia  et  inconstantissima 
bona,  atque  ipsi  etiam  possessori  saepe  exitialia, 
uniusque  horulae  momento  universam  illam  foeli- 
citatem,    seque  adeo   ipsos  funditus  everti  posse. 


413 


DECL.    DE  PLATONE. 


414 


Nam  si  propter  inopiam  et  contemptum  excludun- 
tur  haec  studia,  excludatur  eadem  opera  huma- 
nitas,  excludatur  virtus  et  honestas,  quae  sunt 
alumnae  Musarum,  quarumque  parens  ac  nutri- 
cius  Homerus  est,  excludatur  quidquid  vere  bo- 
num,  sanctum,  piumque  est  in  mundo,  his  omni- 
bus  enim  vere  hoc  imyfja/ifia  inscribi  potest, 
quod  quidam  aediculis  suis  praefixit: 

olxog  oJ'  iou  fxixgog  rodt  yu.Q  orjfitTov  uqigzov 
rr]g  ntviug  (.uy.Qoiijg.)  xijg  d'  uQtrijg  ntviu. 

Non  est  uiagna  doinns  ,   quid  tum  ?    sub  paupere  tecto 
Saepe  etiam  virtus  ingeniosa  Iatet. 
Dixi. 


No.  54. 


an.   1538. 


De  Platone. 


Apud  Craton.  Myl.  p.  263  sqq.,  in  Declam.  T.  II.  p.  35S., 
in  Servest.  T.  II.  p.  347.  et  apud  Richard.  T.  I.  p.  517.  — 
Cf.  Epp.  Vol.  III.  p.  596.  et  598. 

Oratio  de  Platone >  habita  a  Cunrado  Lago, 

cum  decerneret  tilulum  Magisterii  quibusdam 

studiosis,  anno  1538. 

In  deliberatione  gravissima  apud  Thucydiden  in- 
quit  rex  Spartanus  Archidamus,  hanc  esse  patriae 
disciplinam,  ut  cives  non  studeant  calliditate  le- 
ges,  aut  vincere  aut  labefactare,  sed  sine  tergi- 
versatione  obtemperent.  Existimo  autem  non  tan- 
tum  Lacaedemoniis,  sed  omnibus  civitatibus  ubi- 
que  terrarum,  leguin  reverentiam  salutarem  esse. 
Quod  cum  ita  sit,  et  mihi  et  vobis  honestum  est 
tueri  gradiis  in  scholis  constitutos,  ut  legibus, 
quae  non  sine  gravi  causa  nobis  a  maioribus  tra- 
ditaesunt,  pareamus.  Quare  et  vestrum  officiurn 
laudo,  quod  publici  moris  conservandi  causa  huc 
convenistis,  et  peto,  ut  meam  orationem  aequo  ani- 
mo  audiatis,  praesertim  cum  non  sumpserim  mihi 
has  partes  ingenii  fiducia,  sed  necessitatem  dicendi 
hoc  loco  nobis  imponat  officii  ratio.  Nescio  quo- 
modo  alii  sint  affecti,  sed  de  meo  animo  hoc  prae- 
dicare  possum,  hos  coetus  scholasticos  et  congres- 
sus  nostros  mihi  multis  de  causis  iucundis&imos 
esse.  Iuvat  enim  videre  haec  quasi  praesidia  Rei- 
pub.  videlicet  cum  maiores  natn,  qui  iam  consilio 
et  autoritate  sua  regunt  Piempub.  tum  hunc  florem 
iuventutis,  quae  posteritatem  gubernatura  est: 
cui  in  his  congressibus  bene  precari  debemus ,  ac 


vota  facere,  ut  Deus  haec  ornamenta  vitae,  lile- 
ras,  leges,  religionem  conservet.  Venit  etiam  in 
mentem,  cum  omnium  disciplinarum  professores 
intueor,  quantum  vitae  decus  sit,  integer  artium 
chorus.  Quare  hos  coetus  ita  celebrandos  esse 
rneniinerimus,  ut  nos  de  coelestibus  donis,  de 
Repub.,  de  nostro  officio  admoneant.  Quid  antem 
magis  decet  in  frequentia  doctorum,  quam  de  bo- 
nis  rebus  dicere  ac  audire  aliquid?  qua  in  re,  quia 
mei  muneris  ratio  postulat,  ut  hic  orationem  ha- 
beam,  valde  optarim  me  posse  vobis  satisfacere. 
Sed  aequum  est,  vos  dare  veniam  dicentibus,  si 
tamen  dent  operam  ut  probetur  vobis  ipsorum  stu- 
dium,  et  ut  argumenta  adferant  honesta  ac  scho- 
lasticis  utilia.  Poito  magnopere  prodest  doctorum 
et  excellentium  virorum  historias  tenere,  nam  et 
exempla  eorum,  ac  pericula  et  varii  eventus  rnulta 
nos  monent,  de  vita  et  moribus,  et  opiniones 
eorum  formant  iudicia  discenlium.  Probo  igilur 
consilium  illorum,  qui  antea  hic  doctissimorum 
hominum  historias  recitarnnt.  Et  ut  hos  imitarer, 
orationem  de  Platone  institui,  cuiusstudia,  pere- 
grinationes,  consilia  in  Repub.  nosse  et  aliquo 
modo  videre,  quale  sit  genus  Philosophiae  qnod 
tractat,  et  quid  utilitatis  adferat  discentibus,  pro- 
fecto  multum  prodest.  Omittam  autem  illa  vul- 
garia  encomia,  quae  a  generis  nobilitate,  aut  a  pa- 
triae  charitate  sumuntur.  Nam  cum  haec  oratio 
habeatur  ad  utilitatem  discentium,  de  doctrinae 
genere  prolixius  dicendum  erit.  Sed  vitam  anlea 
breviter  exponam:  Natus  est  Plato  Athenis,  mense 
Martio  eo  anno,  quo  vir  eloquentissimus  Periclcs 
mortuus  est,  ac  fuit  is  annus  tertius  funestissimi 
belli ,  quod  inter  se  Gr;iecae  civitates  gerebant, 
quod  Peloponnesiacum  dicitur.  Materno  genere 
a  Solone  ortus  est.  Patrimonium  habuit  amplum, 
quare  liberaliter  institutus  est,  acliteras,  Aritb- 
meticen  et  Geometriam  adolescens  didicit:  narn 
hae  artes  Athenis  tradebantur  inilio  pueris.  Et 
quia  ingenio  valebat,  scripsit  Poemata  et  Tragoe- 
dias,  Euripidis  admiratione  excitatus^  cui  erat 
familiaris:  incidit  enim  adolescentia  Platonis  in 
tempus  civitatis,  non  quidem  tranquillum,  sed  ta- 
men  non  triste.  Quanquam  enim  initia  belli  fue- 
rant  inauspicata,  et  magnae  clades  erant  acceptae, 
tamen  postea  annos  circiter  viginti  multae  res  se- 
cundae  consecutae  iterum  erexerunt  civitalem. 
Postea  cum  aetas  Platonis  pene  matura  esset,  vel 
militiae,  vel  civilibus  muneribus,  forluna  civita- 
tis  mutata  obstitit,    quo  minus  ad  Rempublicam 

accederet:  erant  enim  domi  ortae  inter  cives  per-  I 

niciosae  dissensiones.     Has  secuta  est  clades  foris, 

ubi  a  Lysandro    victi    snnt   Athenienses;    deinde 

capta  civitas ,    quo  anno  Plato  fuit  natus  annos  vi- 

ginti  tres.      Tunc  patria  tristi  servitute  oppressa 

a  Lacedaemoniis  et  a  triginta  tyrannis,  Plato  cum 

haheret  ingenium  abhorrens  a  civilibus  discordiis, 

et  ab  armis,  et  doctrinae  arnans,  secedendum  sibi 

esse  dux.it,  quia  neque  opem  adferre  ruenti  et  de- 

flagranti    patriae  poterat,    neque  in   tam  immani 

saevitia  triginta  tyrannorum  et  assiduis  tumulti- 

bus,  futurus  erat  in  tuto.    Dicitur  tamen  ante  pa- 

triae  excidium,  et  ante  civiles  discordias  militasse: 

sed    quia    breve   tyrocinium    fuit,    commemorare 

nihil  opus  est.   In  secessu  audivit  Euclidem  Mega- 

ris,   eum  opinor,  cuius  Geometria  extat.      Deinde 

cum  eo  tempore  in  Italia  floreret  doctrina  Pytha- 

goreorum,  et  magna  in  admiratione  esset  Architas 

Tarentinns,    navigavit  in  Italiam,    ubi  Architam 

et  Timaeum  audivit,    de    naturae    initiis   et  opi- 

ficio,  et   alia  quaedam  Physica  disputantes:   quae 

qualia  fuerint,  ex  libro  quem  inscripsit  Timaeum, 

aestimari    potest;    sunt    enim    quaedam   Physices 

initia,  de  ortu  mundi,  de  duplici  motu  coelesti, 

qui  efficit,    ut  ipse   inquit,    literam  X  de  ordine 

Planetarum,    de  serie  elementorum,    de  hominis 

generatione,  de  natura  humorum,  de  humani  cor- 

pnris  membris,  de  anima,  de  Deo  opifice  naturae. 

Iiaec  breviter  in  Timaeo  complexus  est,  ubi  etsi 

suut  quaedam  aenigmata  arithmetica,  tamen  reli- 

quaPhysica  iudicat  Galenus  ab  Hippocrate  sumpta 

esse,   et  liae  disputationes  apud  Platonem  inchoa- 

tae  magis  sunt  quam  absolutae :   nam  nec  motuum 

coelestium  ratio  explicatur,  nec  Anatomia  est  in- 

tegra.    Sed  initia  tamen  laudo ,  et  hoc  genus  Phy- 

sices  utile   esse  censeo,    quod   humorum   naturas 

et    membra    humani    corporis    describit.      Itaque 

saepe  Galenus  Platonicas  descriptiones  mutuatur. 

]n  Italia  vero  tantisper  haesit,  donec  patriam  re- 

cuperat  Thrasybulus,    et  Conon  adflictam  rursus 

erexit,  concussa  potentia  Lacedaemoniorum.    Pie- 

versus    igitur    Plato,     audire    Socratem    coepit, 

captus,     ut    videtur,    eius    sermonibus    politicis. 

Viderat  enim  Socrates  horribiles  mutationes  Atti- 

cae  civitatis,    quae  hominem  ingeniosum  et  cogi- 

tantem  de  hominum   moribus,    et  de  mirabilibus 

vitae  casibus,  multa  monent.     Vixit  autem  Socra- 

tes  post  restitutam  patriae  libertatem,  ac  Thrasy- 

buli  vicloriam,   annos  circiter  triginta,  ac  de  fu- 

tura  Platonis  magnitudine  non  obscure  vaticinatus 


est  Socrates,  qui  ait:   Se  pridiequamad  ipsum  ve- 

nissetPlato,  somniasse,  cygnum  se  in  gremio  te- 

nere,  qui  deinde  evolans  in  altum,    dulcissimos 

cantus  ediderit.     Hunc  cygnum  ait  Graecis  Pla- 

tonem  futurum  esse.      Cum  igitur  Socratem   ali- 

quandiu  audisset,  nec  contentus  esset  illis  popu- 

laribus  disputationibus  de  vita  et  moribus,  sed  ad- 

iungendam  esse  censeret  doctrinam  de  rerum  na- 

tura,   petivit  Aegyptum,  habuitque  comites  pere- 

grinationis  Eudoxum  et  Poetam  Euripidem.     INec 

vero  dubito,    quin  divinitus  haec   acciderint,    ut 

hoc  modo  latius  propagaretur  vetus  et  eruditaPhi- 

losophia  de  motibus  coelestibus.      Etsi  enim  Tha- 

les  antea  particulam  quandam  eius  doclrinae  Grae- 

cis  tradiderat,    tamen  haec  rursus    extincta  erat. 

Quare  optime  meriti  sunt  Plato  etEudoxus,  qui 

eam  non  modo  ex  Aegypto  in  Graeciam  rursus  ad- 

vexerunt,  sed  etiam  ut  propagarent,  auditoribus 

tradidcrunt.      Eudoxus  vero  reliqnit  etiam  tabulas 

motuum  et  anni  ordinationem.     Ita  excitata  haec 

doctrina,    diu  Graecorum  studiis   conservata  est, 

cuius  dignitatem  atque  utilitatem,  si,  ut  debemus, 

magnifacimus,  his  prirnis  autoribus  profecto  ha- 

benda  est  gratia.     Digna   est  etiam    admiratione 

eorum  virtus,  quod  non  dubitaverunt  tam  longin- 

quas  peregrinationes  magno   cum  labore  et  peri- 

cnlo  suscipere,  veritatis  quaerendae  causa.     Quam 

acres  in  illorum  animis  stimuli,   qualis  enthusia- 

smus  fuit  ad  investigandas  res  cognitione  dignas? 

Nos  contra  pudeat  nostrae  ignaviae,   qui  divinitus 

donatas,  et  magno  labore  repertas   artes  negligi- 

mus,  et  interire  sinimus.     Excitemur  ergo  Plato- 

nis  exemplo,  primum,  ut  artes  honestas  vere  ame- 

mus,  et  pericula  laboresque  ad  eas  comparandas 

suscipere  non  recusemus:    deinde  consilium  imi- 

temur.      Adiungamus,    ut  ipse  fecit,    ad  morales 

disputationes,  illam  arcanam  de  motibus  coelesti- 

bus  doctrinam.     Ac  videre  ad  quem  finem  has  ar- 

tes    expetiverit.      Utilitates  publicas  ipse   colligit 

alicubi :   Opus  esse  in  hac  civili  vita  temporum  se- 

rie  et  anni  descriptione ,    sed  proprium  discenti 

finem  hunc  constituit,  ut  investigatio  naturae  du- 

cat  nos  ad  agnitionem  Dei,  et  ostendat  humanis 

mentibus  inditum  esse  lumen  quoddam  divinitus, 

quo  vita  regatur,    ut  Deo  obediat,    et  eorum  ani- 

mos,    qui    Deum    agnoscentes,    ei    obtemperent, 

postquam  ex  hac  vita  discesserint,  in  luce  admi- 

randa  atque  aeternae  apud   Deum    victuros   esse. 

Haec  sunt  Piatonis  verba  in  Epinomide.     Haec, 

Adolescentes,  an  non  gravissime  dicuntur?     Nec 

ego  tamen  has  sentenlias  Evangelio  misceri  volo, 
sed  teneant  sunm  locum  doctrina  rationis  est, 
quae  cum  recte  philosophatur,  cum  vestigia  divi- 
nitatis  in  rebus  quaerit,  cum  considerat  humanae 
mentis  naturam,  pervenit  ad  has  metas,  divini- 
tus  propositas.  Nam  Epicuri  deliramenta  procul 
a  via  deerrant,  et  tollnnt  principia  physica,  et 
ohruunt  noticiam  de  Deo  impressam  humanis 
mentihus.  Sed  redeo  ad  historiarn.  Ex  Aegypto 
reversus  Plato,  adfuit  Socrati  in  iudicio:  cr.tnque 
publice  pro  eo  dicere  coepisset,  clamore  factionis 
adversariorum  impeditus  est:  quare  cnm  non  au- 
diretur,  desinerc  coactus ,  praestitit  in  caelcris 
officiis  Socrati  fidem  ct  constantiam  dignam  viro 
hono.  Et  quanta  cum  gravitate  Socratem  defen- 
surus  fnerit,  si  licuisset,  indicat  Apologia  ,  quae 
adhuc  extat,  in  qua  multa  sapientissime  dicuntur, 
contra  arroganliam  hominum,  qui  Deum  con- 
temnunt,  qui  negant  providentiam  esse.  Dcinde 
addit  multa  de  immortalitate:  sapienti  grati^si- 
mum  esse,  discedere  ex  hac  vita,  ad  illos  viros, 
uhi  de  summis  rehus  certius  doceri  possit.  Inter- 
fecto  Socrate,  cum  accusatores  ipsius  insidiaren- 
tur  amicis  illius,  Plato  rursus  secedendum  sibi 
esse  censuit.  Profectus  igitur  in  Sicil-iam,  venit 
ad  Dionysium  tyrannum,  patrem  iunioris  Diony- 
sii ,  pulsi  aliquanto  post  ex  regno;  nam  Siculis 
erant  crebra  cum  Atheniensibns  commercia,  ho- 
rum  leges,  studia,  Siculi  imitabantur.  Et  tyran- 
nus  ipse  ingenio  pollebat,  et  Graecis  studiis  de- 
lectahatur.  Sed  erat  civis  Syracusanus  summae 
autoritatis  Dion:  is  Platonem  hospitio  excepit ,  ut 
eum  disserentem  de  natura  et  de  R.ep.  audiret, 
sed  sicut  naturale  dissidium  est  multarum  rernm, 
atque  animantium  inter  se,  vini  et  cicutae ,  cygni 
et  aquilae,  ita  nativum  et  implacabile  odium  est 
inter  se  tyrannicarum  naturarum  et  philosophica- 
rum.  Ideo  cum  Plato  liberius  reprehendisset  in 
quibusdam  rebus  Dionysii  violentiam,  tyrannus 
eum  interfecturus  erat.  Sed  exoratus  a  Dione, 
vitam  ei  concessit,  sed  ita,  ut  in  servitutem  ad- 
diceret  cuidam  Lacedaemonio,  iuberetque  eum 
vendi.  Avectus  igitur  Plato  in  Aegina,  redemptus 
est  a  Dione  minis  triginta,  hoc  est,  trecentis  coro- 
natis,  ut  nunc  loquimur.  Mortuo  patre  cum  suc- 
cederet  adolescens  Dionysius,  et  praecipue  consilio 
Dionis  regeretur,  ac  Dion  iuvenile  ingenium  Dio- 
nysii  ad  virtutem,  iusticiam  et  moderationem 
flectere  doctrina  et  autoritate  sapientis  viri  vellet, 
censuit   vocandum    esse    Platonem.      Etsi   priore 

exemplo  erat  admonitus  Plato,  non  posse  coire 
amiciliam  inter  Philosophos  et  tyrannos,  victus 
tamen  adhortatione  Dionis,  in  Siciliam  redit. 
Erant  auspicia  aulicae  consuetudinis  Jaeta,  cives 
omnes  aurcum  quoddam  seculum  sibi  promitte- 
bant,  postquam  gubernari  adolescens  a  Platone 
coepit.  Audiebat  enim  Philosophum  magno  stu- 
dio  de  Deo,  dcque  immortalitate  disserentem ,  ut 
epistoiae  testantur  quae  adhuc  extant.  Porro  haec 
fundarnenta  sunt  verae  virtulis,  tenere  rectam  de 
Deo  et  de  immortalitate  animorum  scntentiam: 
Ilaec  philosophia  regibus  digna  cst.  Tantum  igi- 
tur  promovit  Plato,  ut  illa  atrox  tyrannidis  spccies 
prorsus  tolleretur,  prodibat  in  publicum,  versaba- 
tur  cum  civibus  Uex,  non  tyrannico  satellitio  sti- 
patus,  sed  doctissimis  et  nobilissimis  civibus.  Do- 
mestica  vita  adoiescentis  non  modo  sine  turpitu- 
dine  erat,  sed  etiam  in  optimis  studiis  agebatur. 
In  imperio  nihil  crudeliter,  nihil  iniuste,  nihil 
sine  consilio  l)onorum  virorum  Dionis  et  Her.icli- 
dae  fiel)at.  H.iec  tanta  hona  non  tam  Dionysii  na- 
tura,  quam  vulgaris  aularum  pestis  invidia  corru- 
pit,  improbi  quidam,  qui  ut  licentiam  haherent 
scelerum,  desiderabant  statum  tyrannicum,  et  ad 
se  rerum  liabcnas  trahere  conabantur,  excusso 
Dione.  Quantum  autein  valeant  calumniae,  non 
modo  in  aulis,  sed  etiam  apud  privatos,  non  est 
obscurum.  Et  quia  sororem  Dionysii  Dion  habe- 
bat,  instillabatur  regi ,  non  csse  concedendam  ni- 
miam  potentinm  affmi,  ne  regnum  aliquando  cou- 
cupisceret.  Cum  igitur  tandem  vincerent  syco- 
phantiae,  pellitur  ex  regnoDion,  frustra  Platone 
omnibus  modis  annitente,  ne  quid  in  talem  civem 
summa  virtute  et  autoritate  praeditum,  ininste 
constitueretur.  Eiecto  Dione  paulatim  improbo- 
rnm  potentia  crevit,  et  depravari  regis  animus 
coepit.  Forte  eo  tempore  Plato  praedixit  eclipsin 
futuram.  Ibi  Aristippus,  qui  una  aderat,  ait  se 
de  significatione  divinaturum,  ac  iocans  ,  inquit 
portendi  inimicitiam  inter  regem  et  Platonem. 
Hoc  ioco  faccte  aulae  mutationem  Aristippus  re- 
prehendit,  sed  illud  fuit  addendum,  Dionysium 
propter  mutatos  mores,  regnum  amissurum  fuisse. 
Etsi  autem  tyrannus  retinere  Platonem  arte  cona- 
tur,  tamen  suspicans  Plato,  id  quod  erat,  sibi 
propter  Dionem  nonnihil  esse  periculi,  avellit  se 
a  Dionysio  quibus  potest  modis:  dimittitur  ergo 
non  sine  munere;  scribunt  enim  octoginta  talenta 
ei  donata  esse,  hoc  est,  octo  et  quinquaginta  mil- 
lia  coronatorum.  Piedit  igitur  Athenas  atque  ibi 
27 

scholas  habet,  versatur  una  Dion,  et  multi  nobi- 
les  adolescentes  Syracusani,  in  quibus  fuit  Eucle- 
uius  Aristotelis  amicus.  Postea  excusso  Platone, 
tyrannus  grassari  omni  scelere  coepit.  Coniugem 
Dionis  nubere  alteri  cogit.  Haec  fuit  causa  Dioni 
movendi  belli,  in  quo  egregie  adiutus  est  a  nobili- 
bus  civibus,  Platonis  auditoribus:  ita  Platonis 
schola  de  tyranno  iustas  poenas  sumpsit.  Nam, 
nt  futurum  Plato  praedixerat,  tyrannus  regnum 
amisit.  Consenuit  deinde  Plato  non  in  ocio,  sed 
(juod  est  honestissimum  docendo  ac  scribendo  ex- 
citavit  optimarum  artium  studia.  Habetis  histo- 
riam  philosophi,  quae  continet  vere  philosophi- 
cnm  vitae  curriculum.  Cupiditate  discendi  adiit 
mr.ltas  regiones  longinquas,  invexit  in  patriam 
oplimas  artes,  excitavit  studia,  conflictatus  est  cum 
tyrannis;  nam  id  quoque  ad  philosophum  perti- 
net.  Reliquit  non  solum  scripta,  sed  etiarn  disci- 
pulos,  qui  posteritatem  erudierunt  et  conserva- 
runt  artes  vitae  utiles.  Quod  vitae  genus  huic  an- 
teferendum  est?  aut  quod  munus  in  vita  utilius 
est  societati  hominum,  quam  munus  docendi? 
Itaque  recte  inquit,  philosophos,  etsi  non  gerant 
Magistratus,  etabstineant  a  forensibus  occupatio- 
nibus,  tamen  eo  iustos  esse,  quia  artes  vitaeutiles 
inquirant  et  tradant.  Non  profecto  melius  mere- 
tur  de  Repub.  aedilis  qui  molem  aliquam  aedificat, 
quam  vir  doclus,  qui  regit  religiones,  qui  osten- 
dit,  quid  sit  iustum,  qui  naturam  rerum  patefacit, 
ac  remedia  necessaria  hominibus  monstrat.  Quare 
etsi  Plato  suo  quodam  consilio  non  gessit  Magi- 
stratus  in  patria,  tamen  de  civibus,  imo  de  tota 
posteritate,  genere  officii  praestantiore  optime  me- 
ritus  est.  Ac  commemorat  ipse  causam,  cur  abs- 
tinuerit  ab  administratione  civitatis,  quia  prae- 
sentem  statum  non  probaret,  et  tamen  tolerandum 
esse  sentiret,  quia  ut  parentum ,  ita  patriae  mores 
etiarn  parum  commodi  ferendi  sint.  Sed  arbitror, 
primum  cladem  patriae  et  servitutem  in  causa 
fuisse,  quo  minus  accederet  ad  Rempub. ,  deinde 
studia  doctiinae  animum  eius  a  caeteris  occupatio- 
nibus  abduxeruut,  qua  in  re  multo  meliorem  ope- 
ram  Pieipub.  ac  universae  posteritati  navavit. 
INunc  aliquid  addendum  est  de  eius  scriptis:  Pri- 
mum  eloquentia  tanta  est,  ut  longe  antecedat 
oumes  Graecos  et  Latinos  oratores,  quorum  extant 
literae.  Nullius  est  oratio  uberior  ac  splendidior. 
In  aliis  laudamus  praecipue  proprietatem,  in  aliis 
nitorem,  ac  figurarum  delicias,  Piato  quae  vult 
proprie  efferre,  ita  signate  dicit,  ut  nihil  aptius 


cogitari  possit.  Piursus  quibus  vult  addere  splen- 
dorem  et  ornamenta,  in  his  longe  vincit  varietate 
amplificationum  et  venustate  figurarum  omnes 
oratores.  Itaque  nonnulli  dixerunt,  Iovem ,  si 
Graece  locuturus  esset,  Platonis  usurum  oratione. 
Fuerunt  paulo  superiores  Platone  Pihetores,  Gor- 
gias,  Thrasymachus  et  alii  quidam,  qui  adolescen- 
tes  exercebant  in  dicendo;  nam  ea  disciplina  prae- 
cipue  tunc  existimabantur  iuvenes  ad  Pvempub. 
praeparandi  esse.  Hos  quia  nibil  tradebant  nisi 
rhetoricos  libellos,  et  assuefaciebant  iuventutem 
ad  inanem  garrulitatem  sine  rerum  doctrina,  pas- 
sim  Plato  salse  exagitat.  Nam  cum  nihil  sit  Rei- 
pub.  perniciosius,  quam  assuefieri  tenera  ingenia 
ad  Sophisticen,  Plato  iure  exarsit  adversus  eius 
aetatis  Rhetores,  quorum  palestrae  tantum  ale- 
bant  Sophisticen.  Repressis  igitur  horum  studiis, 
etiam  eos  qui  Pihetoricen  profitebantur  postea, 
acuit  et  excitavit,  primum  ut  fugientes  Sophisti- 
cen ,  locos  causarum  vera  quadam  ratione  consli- 
tuerent  et  argumenta  ex  negociorum  fontibus  su- 
merent,  non  peregrina  aut  Poetiea,  sed  apta  et 
consentanea  rebus,  de  quibus  dicendum  erat.  Hi 
snnt  oralionis  nervi,  sine  quibus  etiam  si  bella  et 
varie  picta  dicuntur,  tamen  oratio  et  inanis  et 
inepta  est.  Ac  hos  nervos  secutae  sunt  etiam  in 
elocutione,  multae  egregiae  virtutes,  gravitas  et 
splendor:  itaque  Demosthenis  oratio  cum  rebus 
tum  elocutione  longe  praestat  veterum  scriptis. 
Habent  quaedam  lenocinia  et  flosculos  Gorgiae 
oratiunculae  sine  veris  argumentis,  sine  splen- 
dore,  sine  compositione;  Lysiae  vero  argumenta 
etiamsi  sunt  apta,  tamen  sunt  exanguia ,  et  sine 
nitore.  Etsi  autem  compositio  et  ratio  ornandi 
videtur  ab  Isocrate  primum  mutuata,  qui  paulo 
fuit  maior  natu  quam  Plato,  tamen  nonnihil  et 
Platonis  elocutionem  profuisse  posterioribus  appa- 
ret.  Consilia  vero  in  inveniendo  nervi  et  ampli- 
ficationes  in  Demosthene  haud  dubie  Platonis  do- 
ctrinam  redolent.  Nam  Demosthenes  non  procul 
accersit  argumenta  aliena  ab  instituto,  ut  faciunt 
Sophistae,  sed  ex  negociorum  fontibus  sumit  pro- 
prias  rationes,  ut  decet  hominem  eruditum,  et 
has  Dialectice,  pene  ut  fit  in  schola,  magna  arte 
contexit,  ac  plerunque  pugnans  sententias  non 
populares,  sed  ,  ut  ita  dicam,  scholasticas,  id  est, 
ex  doctrina  quadam  gravissima  erutas  profert. 
Quid  dubitemus  igitur  Demosthenem,  non  tantum 
rhetoricis  libellis,  sed  hac  eruditiore  doctrina 
expolitum  fuisse?    Ac  significat   ipse   se  Platonis 

auditorem  fuissc,  de  cuius  Philosophia  sic  scribit 
ad  amicum  quendam:  \  ideo  te  disciplinam  colere, 
et  quidem  Platonis,  quae  vere  detestatur  turpia 
lucra  et  imposturas,  et  iubet  finem  omnium  actio- 
num  constituere,  virtutem  ipsam  ac  iusticiam:  qua 
doctrina  institutos,  nefas  est  fraudes  struere  aliis, 
et  non  erga  omnes  esse  iustos.  Haec  sunt  De- 
mosthenis  verba,  in  quibus  honorificum  Platoni 
testimonium  tribuit.  Nec  vero  vulgaris  prudentiae 
fuit,  videre  quid  illa  prior  Sophistica  Gorgiae  et 
similium,  haberet  vitii,  et  cursum  studiorum  to- 
tius  sui  seculi  commutare.  Magni  ea  res  ingenii 
et  heroici  significatio  fuit:  Vidit  arma  dari  iuve- 
nibus  ad  movendasPiespub.,  cum  non  frenarentur 
ingenia  graviore  doctrina,  sed  una  laus  esset,  di- 
cendo  conturbare,  et  concutere  leges,  et  alias  cau- 
sas.  Quare  hortator  Graecis  fuit  ad  aliud  doclri- 
nae  genus  colendum,  utile  moribus  et  paci.  Hanc 
suam  sententiam  non  obscure  ostendit  in  interpre- 
tatione  Delii  oraculi.  Fessae  enim  Graecae  civi- 
tates  diuturno  et  luctuoso  bello,  quod  inter  se  ge- 
rebant,  consuluerunt  oraculum  in  Delo,  quibus 
modis  Deus  placandus  esset,  ut  Graeciam  praesen- 
tibus  malis  liberaret.  Hic  cum  Deus  respondisset, 
Aram  in  Delo  totam,  quae  erat  figurae  cubicae, 
duplicandam  esse,  Graeci  addunt  aliam  molem 
pari  magnitudine,  et  efficiunt  rsr^dycovov ,  in 
quo  longitudo  vincebat  latitudinem.  Postea  in- 
terrogant,  an  rite  oraculo  paruerint,  Apollo  ne- 
gat.  Quare  perculsi,  suspicantur  aliquid  arcani 
hoc  involucro  significatum  esse,  ac  interpretem 
oraculi  excellentem  ingenio  et  doctrina  quaeren- 
dum  esse  censent.  Deferunt  igitur  oraculum  ad 
Platonem,  qui  ostendit  eis  erratum  in  duplicanda 
ara,  quod  pro  cubica  fecissent  reroaycovor,  et  do- 
cet,  quomodo  cubus  duplicandus  sit,  quaesito 
diametro  cubi.  Monet  autem  Graecos,  non  mo- 
lem  arae  magnopere  Deo  curae  esse,  nec  placari 
Deum  lapidum  strue,  sed  tecte  significari  alia  me- 
liora  studia  Graecis  colenda  esse,  videlicet,  Phi- 
losophiam,  profuturam  ad  flectendos  animos,  ad 
modestiam,  iusticiam,  et  amorem  publicae  tran- 
quillitatis.  His  studiis  excitandis  nusquam  Plato- 
nis  opera  defuit,  et  ut  iuvenes  eloquentiae  cupidos 
moneret,  non  ad  populares  tumultus  exercendam 
esse  facundiam,  sed  ad  alium  honestiorem  usum, 
inquit:  Eloquentiae  finem  esse,  non  ut  homines 
delectet,  sed  ut  Deo  grata  dicat.  Hoc  praeceptum 
utinam  infigant  animis  adolescentes,  ut  cum  cogi- 
tabunt,  hunc  tantum  finem  horum  studiorum  sibi 


proposilum  esse,  ut  oratione  gloriam  Dei  illu- 
strent,  multo  diligentius  se  ad  tam  praeclarum 
opus  praeparent,  deinde  videant  etiam,  quam 
turpe  sit  conferre  eloquentiam  ad  parasiticam,  ad 
scurrilem  maledicentiam  ,  ad  calinnniandas  hone- 
stas  artes,  ad  inflammanda  odia  adversus  Chri- 
stum.  Haec  qui  faciunt,  ut  re  ipsa  morem  diabo- 
licum  imitantur,  ita  non  eloquentes,  sed  diaboli 
iure  vocandi  sunt.  Nec  vero  pauci  sunt  tales  in 
his  publicis  discordiis;  est  enim  plusquam  verum 
quod  ait  Menander: 

o  fttog  iiuIiotu  ToTq  novrjootg  'ijdtrai, 
tiquttu   8'    o    y.olui,    UQlOTU   nUVTLOV,   diVTtQOq 

o  ovxoffuvTijg,  o  Si  xuxoyd-ijg  tqitutoq. 

E  alunt  has  pestes  illi,  qui  cohercere  maxime  de- 
bebant.  Verum  haec  querela  fortassis  non  est  hu- 
ius  loci.  Piedeo  igilur  ad  institutum.  Ut  Horatius 
Pindarum  laudans,   inquit: 

Multa  Dirceum  levat  aura  cvgmun, 

Tendit  Antoni  quoties  in  altos 

Kubium  tractus. 

Ita  profecto  hic  cygnus,  Plato  videlicet,  divinum 
quiddam  canens,  omnes  Oratores  eloquentia  vicit. 
Passim  in  Cicerone,  non  modo  in  philosophicis 
scriptis,  sed  etiam  in  forensibus  actionibus  com- 
parent  ornamenta  ex  Platone  decerpta  plnrima. 
Et  quidem  Cicero  praedicat  se  in  Academia  Orato- 
rem  factum  esse;  poterimus  igitur  et  nos  ab  eo 
multa  ornamenta  mutuari.  Sed  desino  de  elo- 
quentia  dicere,  quae  summorum  Oratorum  testi- 
moniis  satis  celebrata  est.  Ingens  autem  decns  est 
in  homine  eloquentia.  De  rebus  ipsis  et  genere 
Philosophiae  magnae  sunt  controversiae  inter  do- 
ctos.  Primum  illud  constat,  Platonem  non  scri- 
psisse  ordine  integras  artes,  sed  liberioribus  dispu- 
tationibus  alias  de  alio  loco  quid  probaret,  aut 
quid  non  probaret,  ostendisse.  Multae  etiam  sunt 
ut  hominis  ingeniosi  et  eloquentis,  qui  quidem  et 
natura  fuit  oy.umrixog,  ironicae  et  figuratae  dispu- 
tationes,  qualis  est,  cum  ludens  disserit  omnes 
magnos  viros  bene  meritos  de  Piepub.  iuste  plecti 
a  suis  civibus,  quia  beneficiis  suis,  vulgi  cupidi- 
tates  et  licentiam  auxerint.  Est  et  nohrtia,  in 
qua  fingit  communem  rerum  usum ,  prorsus  iro- 
nica;  voluit  enim  salse  et  figurate  infinitam  rapa- 
citatem  potentum  taxare.  De  ideis  quae  delira- 
menta  finxerunt  indocti,  cum  genus  sermonis 
grandius  in  Platone  non  essent  assecuti,  nec  vidis- 
sent  ideas  ab  ipso  dici  imagines  ac  noticias  erudi- 
27* 

torum,  quas  in  mentibus  concipiunt,  hoc  est,  ipsas 
(iefinitiones,  aut  demonstrationes.  Cum  igitur 
cam,  quam  toties  praedicat,  methodum  non  saepe 
adhibeat,  et  evagetur  aliquando  liberius  in  dispu- 
tando,  quaedam  etiam  figuris  involvat ,  ac  volens 
occultet,  denique  cum  raro  pronunciet  quid  sit 
sentiendum,  assentior  adolescentibus  potius  pro- 
ponendum  esse  Aristotelem,  qui  artes,  quas  tra- 
dit,  explicat  integras,  et  methodum  simpliciorem, 
ceu  filum,  ad  regendum  Iectorem  adhibet,  et  quid 
sit  sentiendum,  plerunque  pronunciat.  Haec  in 
docentibus,  ut  requirantur  multae  graves  causae 
sunt.  Ut  enim  satis  dentibus  draconis  a  Cadmo, 
seges  exorta  est  armatorum,  qui  inter  s£  ipsi  dimi- 
carunt,  ita  si  quis  serat  ambiguas  opiniones,  exo- 
riuntui  inde  variae  ac  perniciosae  dissensiones. 
Paulo  ante  hanc  aetatem  Bessarion  et  Trapezon- 
tius  hostiliter  inter  se  dissenserunt,  cum  hic  Ari- 
stotelem  ,  ille  Platonem  anteferret.  Id  certamen 
diremit  Theodorus  Gaza,  inquiens  suum  cuique 
locum  tribuendum  esse :  ita  lectionem  Platonis 
multum  profuturam  esse,  si  quis  in  Aristotele 
recte  institutus,  postea  Platonem  legat.  Nam  cum 
jifleret  lector  Aristotelicam  methodum,  facile  quasi 
intra  certas  metas  includet  eas  res,  qnae  apud  Pla- 
tonem  late  dissipatae  sunt.  Et  hanc  fuisse  Aristo- 
teli  causam  arbitror,  cur  methodum  adeo  exiliter 
consectaretur,  ut  ea  quae  a  Platone  acceperat,  col- 
lecta,  et  quadam  oeconomia  atque  ordine  distri- 
buta ,  posteris  integre  traderet.  Etsi  quaedam 
limare  etiam  ac  corrigere  voluit,  rerum  tamen  in 
summa  non  magna  est  dissimilitudo.  Nec  difficile 
est  prudentibus  videre,  uter  in  qua  parte  praestet. 
Quanquam  enim  dicar  ineptus,  qui  velut  Midas 
de  Apolline  et  Pane  sibi  iudicium  sumpsit,  ita  ego 
de  duobus  praestantissimis  Phiiosophis  iudicare 
ausim,  tamen  ostendere  adolescentibus  utile  est, 
quid  autores,  qui  proponi  solent,  profiteantur. 
Uberiosa  sunt  ea,  quae  de  civitatum  administratio- 
ne  Plato  scribit,  et  sunt  ornata  mirifico  spiendore 
orationis.  Etcum  dissimiles  libros  scripserit,  poli- 
tiarn,  et  librum  de  legibus,  in  altero  liberius  lusit, 
sed  in  libro  de  legibus  smpliciter  et  sine  aenigma- 
tibus  suam  sententiam  exposuit  et  praecepta  colle- 
git  utilia  ad  gubernationem  civitatum,  ex  quibus 
tanquam  ex  fontibus  mulla  Iurisconsulti  Iiomani 
hauserunt.  Apparet  enim  in  multis  legibus  auto- 
ies  pene  verbaPlatonis  describere.  De  stupro  vi 
facto  s.mxit  Plato,  ut  stupratorem  interfici  liceat, 
non  solum  ab  illis  quibus  vis  infertur,  sed  etiam 


a  patre,  fratribus  aut  filiis.  Id  lex  imitata  de 
raptoribus,  non  tantum  patri,  sed  etiam  cacteris 
propinquis  potestatem  facit  interficiendi  raptoris. 
Sed  exemplorum  commemoratio  longior  est,  quam 
ut  conveniat  huic  tempori.  Imo  lurisconsulti  tan- 
turn  huius  scriptoris  autoritati  tribuerunt,  ut  eius 
verba  etiam  legibus  inseruerint,  ut  in  titulo  de 
nundinis  recitatur  sententia  quae  adprobat  hone- 
stam  negociationem  quanquam  xa7l7]XeVTlXT}V. 
Caeterum  plurimas  sententias  Cicero  ex  omnibus 
Platonis  disputationibus  de  imperiorum  vicibus 
et  gubernatione  recitat.  Multa  ornamenta  et  Ari- 
stoteles  ex  Platone  decerpsit,  quae  adhibita  me- 
thodo  explicat.  Nam  divisiones  iusticiae,  quae 
sunt  admodum  utiles,  sumpsit  a  Platone,  easque 
magis  inclusit  diaiecticis  mctis.  Platonis  etiam 
inventum  est,  discrimen  specierum  iusticiae,  iuxta 
proportiones,  Arithmeticam  et  Geometricam.  \  e- 
rum  in  Aristotele  dialectica  integrar  est.  Et  Phy- 
sica  sunt  eruditius  inchoata  ab  ipsis  laribus,  ut  ita 
tlicam,  hoc  est  a  primis  initiis  et  perducta  ad  de- 
scriptionem  naturae  animalium.  Ethica  etiam 
simplicius  traduntur.  Amemus  igitur  utrunque: 
et  cum  in  Aristotele  mediocriter  versati  fuerimus, 
alterum  etiam  propter  politieas  materias  et  pro- 
pter  eloquentiam  legamus.  Jlabet  suos  quosdam 
locos,  propter  quos  eruditos  delectare  potest. 
Disputat  enim  satis  graviter  de  immortalitate  ani- 
morum  humanorum,  et  Philosophiae  linem  ubi- 
que  constituit  agnitionem  Dei,  sicut  inquit  in  qua- 
dam  epistola:  ita  recte  phiiosophabimur,  si  Deum 
agnoscemus  universae  naturae  patrem,  causam  et 
gubernatorem  esse,  eique  iuste  viventes  obtempe- 
rabimus.  Hanc  unam  ait,  non  auovoov  naitieiav 
esse,  et  veram  philosophiam.  Et  quia  videbat 
haec  derideri  ab  atheis,  confirmat  lectores,  in- 
quiens  non  satis  esse,  sic  sentire,  sed  etiam  ani- 
mos  ita  confirmandos  et  corroborandos  esse,  ut 
conlemnere  eos  possimus,  qui  nos  ita  sentientes 
derident.  Vidit  enim  Philosopho  hac  fortitudine 
opus  esse,  ne  se  improborum  iudiciis  a  recta  sen- 
tentia  depelli  sinat.  Etsi  autem  has  Platonis  co- 
gitationes  et  ipse  amo  ac  suspicio,  tamen  error 
illorum  acerrime  reprehendendus  est ,  qui  propte- 
rea  confunduntPlatonicam  Phiiosophiam  et  Evan- 
gelium.  Haec  confusio  generum  doctrinae  erudi- 
tis  cavenda  et  detestanda  est,  ac  videndum,  quis 
locusPhilosophiae  tribuendns  sif.  Dei  dona  sunt 
omnes  bonae  artes,  sed  suum  singulae  locum  te- 
neant.     Vera  Philosophia ,  hoc  est ,  non  dcerrans 

a  ratlone  ct  a  demonstrationibus,  ost  qnaedam 
noticia  legis  divinae,  agnoscit  esse  Dcum,  et  iudi- 
cat  dc  moribus  civilibus,  videt  hoc  discrimen  ho- 
nestarum  et  turpium  divinitus  nobis  insitum  esse, 
iudicat  puniri  atrocia  sceleraaDeo,  habet  etiam 
quasi  praesagium  aliquod  de  immortalitate.  Ne- 
(jue  tamen  illa  vidct  aut  docet,  quae  propria  sunt 
Evangelii,  videlicet,  remissionem  peccatorum  gra- 
tis  donandam  proptcr  filium  Dei.  Haec  noticia 
non  est  orta  ab  humanis  mentibus,  imo  procul 
extra  conspeclum  rationis  humanae  posita  est,  sed 
Filius  Dei  qui  est  in  sinu  Patris,  eam  patefecit,  ut 
alias  copiose  dicitur.  Quare  prudentia  adhibenda 
est  in  discernendis  doctrinarum  generibus,  et  cx- 
plodendi  sunt  inepti  illi,  qui  offundunt  caliginem 
Evangelio,  imo  obruunt  ac  delent  Evangelium, 
cum  transformant  in  Platonicam  Philosophiam. 
Magis  etiam  taxandi  suut  ,  qui  ne  Platonem  qui- 
dem  intelligentes,  eius  figuris  depravatis,  mon- 
strosas  opiniones  genuerunt,  easque  in  Ecclesiam 
sparserunt,  ut  Origenes  et  post  eum  alii  rnulti 
feceruut;  flagitiose  enim  contaminata  est  doctrina 
Christiana  veteribus  illis  temporibns,  inepte  ad- 
niixta  Platonica  Philosophia.  Haec  breviter  ad- 
ieci;  ut  enim  collatio  doctrinarum  aliquid  lucisad- 
fert  studiosiS;  ita  Ecclesiae  plurimum  refert,  ca- 
vere,  ne  doctrinarum  genera  confundantur.    Dixi. 


No.  55. 


an.  1539. 


Ouerela  JLazari. 


Prodiit:     „Querela  Lasari  pronunciata    a  quodam  Schola- 
stico  Vitebergae,     Anno  M.  D.  XXXIX. 

Hic  recitat  cunctis  iustamque  gravemque  querelam 

Confectus  inorbo  Lazarus  alque  fame, 
Et  mala  deplorat,  quae  nunc  Ecclesia  perfert, 
Parte  aliqua,   nemo  cunc.ta  referre  potest. 
Quem  non  ista  movent  est  divite  durior  illo, 
lanua  cuius  erat  Lazare  clausa  tibi, " 
Recusa   est  ba?c   oratio  apud  Cral.  Mvl.  32  sqq.,  in  Decl. 
T.  1.    p.  70.,    Richard.  III.    p.  847.  et  in  Servest.  I.  p.  60. 
ubi  versus  in  titulo  archetypi  sunt  praetermissi ,    adiectum 
vero  esl  longum  carmen,  historiam  Lazari  referens  ,  quod 
archetypon    non    habet   neque  a  Melanthone   profectum, 
eaque  de  causa   hic  praetermissum  est.     Vid.  etiam  Epp. 
Vol.  III.  p.  743.  745. 

Querela   Lazari,    prohunciata  a  quodam 
scholastico    Vitebergae. 

Pergrata  nobis  haec  dicendi  consuetudo  esse  de- 
bet,  non  tantum  eo  quod  Latinae  linguae  exerci- 
tium  conservat,  propter  quod  praecipue  instituta 
est,  sed  etiam  quia  nobis  quidem  adolescentibus 


hic  Iocus  irnago  quaedam  est  Curiae,  aut  Synodi. 
Tlic  enim  de  Piepub. ,  de  imperiis,  de  Ecclesia, 
multa  monemus  auditores  :  saepe  querelas  nostras 
exponimus,  saepe  sententias  dicimus,  perinde  ac 
si  in  senatu,  aut  in  consessu  Synodi  oratio  habe- 
retur.  Ac  magnam  gratiam  Academiae  debemus, 
quae  etiamsi  petulantiam  ac  maledicentiam  lege 
prohibuit,  tamen  honestam  et  piam  dicendi  liber- 
tatem  nobis  concedit,  fortasse  maiorem,  quam 
haberet  Synodus  ulla  Pontificum.  Ut  Poetae  fin- 
xerunt  Astream  fugientem  ex  urbibus,  paulisper 
adhuc  in  rure  commoratam  et  concionatam  esse 
agricolis:  ita  pulsa  veritas  ex  Pontificum  collegiis 
et  conciliis,  nobiscum  adhuc  Dei  beneficio  phi- 
losophatur.  Et  ex  his  scholasticis  coctibus  eius 
oracula  ad  aliquas  Ecclesias  perferuntur.  Sed 
cum  hic  saepe  aliae  causae  pertinentes  ad  commu- 
nem  salutem  actae  sint,  nunc  nostram  causam 
agarn:  deplorabo  nostras  miserias,  et  omnes  gu- 
bernatoresPieipub.  de  suo  officio  admonebo,  quod 
nohis,  quod  Ecclesiae ,  in  hoc  negocio  debent. 
Cbristus  narral  fuisse  divitem  quendam,  fortassis 
etiam  dignitate  praestantem,  qui  non  tantum  sine 
metu  cgestatis,  sine  sollicitudine  suaviter  vixerit, 
sed  etiam  splendorem  amaverit  in  omni  apparatu, 
comitatu,  aedificiis,  quo  homines  opulenti  digni- 
tatem  augeri  pulant.  In  hoc  divitias,  tranquil- 
litatem,  ac  voluptates,  ut  fit,  secutus  est  fastus, 
et  neglectio  rerum  divinrtrum  ac  pauperum.  Quare 
cum  ante  aedes  eius  quispiam  pauper,  cui  Lazaro 
nomen  fuit,  iaceret,  aegrotus,  squalens  ulceri- 
bus,  destitutus  omnium  bominum  ope,  peteret- 
que  pauxillum  cil)i,  dives  sua  fortuna  ebrius,  et 
oblitus  coelestis  mandati  et  communis  naturae, 
quae  nos  ad  certa  officia  obligat  praestanda  cala- 
mitosis,  miserum  illum  negligit.  Cuttique  quo- 
tidie  ad  vestibulum  iacentem  in  magnis  crucia- 
tibus  videret,  praeteriit  tamen  fetreo  animo,  non 
ali,  non  sanari  curat,  fortassis  etiam  arbitratur 
alienum  esse  gravitate  viri  tanti,  alloqui  mise- 
rum,  aut  eius  causa  angi.  Interea  stipem  porri- 
gunt  aliqui  de  populo  homines  pii,  et  ulcera  ca- 
nes  medicantnr,  lingua  detergunt  ac  mitigant. 
Sed  post  mortem  Lazarus  donatur  coelestibus  do- 
nis,  dives  ille  superbus  et  crudelis  abiicitur  in 
cruciatus  aeternos.  Hanc  historiam  recitat  Cbri- 
stus,  ut  exemplum  universae  Ecclesiae  omniutn 
temporum  proponat.  Lazarus  erat  Ieremias  sua 
aetate,  quem  Principes  ac  Pontifices  non  motlo 
superbe  contemnebant,  sed  etiam  acerbe  oderant. 

Lazari  erant  Apostoli ,  quos  toto  orbe  terramm 
omnes  potentes  tanquam  y.aftayucaa  execraban- 
tur.  Quaerendum  igitur  et  hoc  tempore  qui  re- 
ferant  Lazarum,  qui  imitentur  divitem.  Si  vere 
lioc  et  simpliciler  dicendum  est:  Nos  inopes  Sclio- 
lastici,  deinde  omnes  Sacerdotes,  qui  vulgo  in- 
visi  ac  spreti,  cum  aliis  aerumnis  conficiuntur, 
tum  vero  cum  uxoribus  et  parvis  liberis  fame  con- 
tabescunt,  Lazari  sunl.  Horum  coetum  animis 
atque  oculis  proponite:  Nos,  inquam,  inopes 
Scholasticos,  et  illos  miseros  Sacerdotes  cum  suis 
familiis.  Quis  est  tam  ferreo  pectore,  qui  sine 
lacbrvmis  bunc  coetum  aspicere,  aut  cogitare  ani- 
nio  potest,  cum  quidem  nulli  in  vita  munus  ad- 
ministrent  praestantius  ac  coelestius?  nulla  mili- 
tia  Deo  gratior,  ac  Ecclesiae  magis  necessaria  est? 
Econtra  imitatores  illius  opulenti,  qui  sunt  prae- 
cipue?  Pontifices,  Episcopi,  Canonici,  Mona- 
cbi,  et  borum  satellites  tyranni.  Hoc  agmen 
tolum  animis  intuemini,  et  cogitate  ab  Ecclesia 
ingentes  ac  regias  opesEpiscopis  et  collegiis  eorum 
commendatas  esse,  quibus  alendi  erant  pastores 
pii  ac  Scholastici,  quae  ad  piae  doctrinae  et 
earum  artium ,  quae  Ecclesiae  sunt  ornamento, 
conservationem  conferendae  erant.  His  illi  ignavi 
ventres,  Sardanapali,  parricidae  suavissime  in 
ocio  et  tranquillitate  fruuntur.  Ac  non  modo  nos 
defraudant  illo  munere,  quod  nobisEcclesia  attri- 
buit,  sed  etiam  tyrannico  fastu  nos  contemnunt, 
et  summa  odii  acerbitate  adversus  nos  inflammati 
sunt,  trucidare  ac  delere  nos  conantur.  An  non 
superant  etiam  illum  divitem,  qui  tamen  Lazaro 
lucis  usuram  non  eripiebat,  qui  locum  ad  vesti- 
bulum  concedebat.  Dein.de  dives  suo  patrimonio 
fruebatur:  Episcopi,  Canonici  et Monacbi,  aliena 
intervertunt,  eaque  turpissime  per  luxum  et  libi- 
dines  dissipant  ac  profundunt,  non  secus  ac 
sponsi  Penelopes  Ulyssis  facultates  dilacerabant. 
Nec  ego  nunc  de  singulorum  moribus  dicam. 
Sunt  interCanonicos  aliqui  modestis  ingeniis  prae- 
diti,  sed  genus  vitae  reprebendo.  Prodigiosum 
est  in  Ecclesia  esse  sodalitia,  regiis  opibus  donata 
ad  boc,  ut  ibi  homines  ociosi  saginentur.  Haec 
sodalitia  etiamsi  veterem  disciplinam  revocarent, 
tamen  Ecclesia  lolerare  non  decet;  non  enim  de 
moribus  praecipua  est  querela.  lllud  queritur 
La/arus  totum  illud  vitae  genus  contaminatum 
esse  idolatria ,  ac  propter  hanc  negligi  pios  Scbo- 
lasticos,  ac  pastores  Ecclesiarum,  debitasque  illis 
mercedes   in   istis   sumptuosis   sodaliliis  devorari, 


deleri  studia  doctrinae  Christianae,  ac  aliarum  li- 
terarum.  Non  compono  satyram,  non  comme- 
morabo  eorum  flagitia,  quae  verecunde  nominari 
non  possunt;  nam  modesta  ingenia  non  tantum  in 
moribus,  sed  etiam  in  sermone  obscoenitatem  fu- 
gere  decet.  Nibil  dicam  de  coenisTyberianis  quo- 
rundam,  qui  nudas  puellas  saltare  ad  epulas  iu- 
bent.  Multa  prodigiosa  praetereo.  Ac  ne  fieri 
quidem  potest,  quin  ocium,  opulentia,  inscitia, 
contemptus  religionis,  pariant  omnis  generis  vitia. 
Maxima  pars  tantum  gulae  et  obscoenis  volupta- 
tibus  dedita  est:  alii  magis  strenui,  et  occupati 
negociis  politicis,  aut  oeconomicis,  alunt  equos, 
certant  sumptu  et  splendore  cum  satrapis:  quidam 
etiam  non  abborrent  a  literis,  non  ut  Ecclesiae 
serviant,  sed  ut  aditum  habeant  ad  dignitatem  in 
aulis,  inter  proceres:  nonnulli  eruditionem  con- 
ferunt  ad  perniciem  Ecclesiae.  Certe  isti  generi 
hominum  ac  ordini,  non  est  curae  ministerium 
Evangelii,  nec  pastores  quaerunt  idoneos,  nec 
discentes  adiuvant,  nec  ad  hunc  usum  decidi  et 
abradi  aliquid  de  suis  facultatibus  patiuntur:  de- 
nique  conspirarunt  ad  delendam  doctrinam  Chri- 
stianam,  accenduntR.egum  crudelitatem,  ac  post- 
ea  se  nominant  Ecclesiae  gubernatores:  imo  con- 
stat  omnes  sic  adfectos  esse,  potins  ut  malint  no- 
men  Christianum  funditus  deleri,  quam  aliquid 
de  tyrannide  remittere.  Et  literas  omnes  oderunt 
hanc  unam  ob  causam,  quod  suspicantur  literatis 
tyrannidem  displicere.  Ouam  multae  sunt  autem 
in  Prophetis  conciones  acerrimae,  quae  proprie 
tale  vitae  genus  vituperant.  Meministis  Esaiam, 
qui  inquit:  Vae  vobis  qui  mane  ad  convivia  sur- 
gitis,  nec  opus  divinum  respicilis.  Et  Ezechiel: 
Ecce  haec  fuit  iniquitasSodomae  sororis  tuae,  su- 
perbia,  saturitas  panis,  ocium ,  et  manum  egenti 
non  porrigebant.  Nullum  autem  hodie  genus  ho- 
minum  duriore  fortuna  conflictatur,  quam  pasto- 
res  Ecclesiarum  et  scbolastici  amantes  doctrinae 
Cbristianae.  Similis  concio  est  apud  Zachariam: 
Ecce  pastor  erit,  qui  deseret  gregem,  et  carnes 
pinguium  comedet.  O  pastor  et  idolum.  Sed 
has  propheticas  et  coelestes  comminationes  secu- 
rissime  derident  illi  Sibaritae.  Verum  est  enim 
quod  Cato  dicebat:  Venter  caret  auribus.  Nec 
tamen  interea  prorsus  extingui  coelestem  doctri- 
namChristus  patitur,  sed  habet  ipse  quoque  suum 
coetum  pauperum,  qui  Evangelium  et  discunt  et 
propagare  student.  Adversus  hos  etiamsi  omne 
genus  crudelitatis  exercent  divites  illi,  qui  tenent 

Ecclesiae  opes,  tamen  eis  non  deest  hospitium, 
et  vel  eanes,  id  est,  de  populo  aliqui,  eos  com- 
plectuntur,  adiuvant,  lenire  aerumnas  cupiunt. 
Habent  et  custodes  Angelos,  qui  viventibus  et 
morientibus  adsunt.  Haec  affirmant  oracula  coe- 
lestia,  et  comprobant  ipsi  eventus;  servat  enim 
Deus  suam  Ecclesiam,  frementibus  illis  hypocri- 
tis,  qui  sanguinem  piorum  exorbere  cupiunt.  Sed 
non  tantum  institui  querelam,  praeserlim  cum 
haec  vulnera  Ecclesiae  nemo  non  deploret:  reme- 
dia  quaerenda  sunt.  Quae  ntinam  salubr.ia  et 
mrtaduva  monstrare  possem.  Sed  vere  inquit  De- 
mosthenes:  Reprehendere  quilibet  potest,  dare 
consilium  pauci  possunt.  Cum  autem  haec  scho- 
lastica  consuetudo,  ut  initio  dixi,  concedat  nobis, 
ut  de  Ecclesia  ,  tanquam  in  Synodo,  sententias 
dicamus,  monstrabo,  ut  vocat  Demosthenes,  ri]V 
tvGEpij  y.al  dr/.aiav  iprfipov:  nec  si  in  Synodo  in 
suffragium  eundum  erit,  aliarn  sententiam  dicam. 
Bona  ingenia  adhortor,  ut  deserant  illa  impia  so- 
dalicia,  polluta  idolatria,  sicut  praecipit  Deus: 
Fugite  idolatriam.  Deinde  hoc  addo,  Reges  et 
Principes  debere  haec  officia  Deo,  ut  impios  cul- 
tus  tollant,  ad  pios  usus,  ad  alendos  pastores  ac 
scbolasticos,  transferant  facultates  Ecclesiarum. 
Hanc  sententiam  non  ipse  nunc  fingo,  divinitus 
tradita  est  in  sacris  literis,  et  multa  habet  lucu- 
lenta  Principum  et  Synodorum  testimonia,  qnae 
vetant  res  donatas  Ecclesiae,  ab  ociosis  et  ignavis 
devorari,  qui  non  sunt  usui  Ecclesiae.  Extat  lex 
Theodosii  in  Codice,  quae  diserte  prohibet,  ne 
fruantur  reditibus  hi,  qui  cum  titulos  functionum 
ecclesiasticarum  habeant,  officium  non  faciunt. 
Tulerat  legem  Theodosius ,  ut  facultates  ecclesia- 
sticae,  quas  Donatistae  tenebant,  transferrentur 
ad  pias  Ecclesias.  Novum  exemplum  odiose  ca- 
lumniabantur  Donatistae,  vociferabantur  alienum 
esse  a  pietate,  facultates  aliorum  appetere,  pro- 
pter  certamina  de  doctrina  nemini  facultates  eri- 
piendas  esse.  Sed  Augustinus  Theodosii  decre- 
tum  recte  defendit,  affirmat  illas  possessiones  do- 
natas  fuisse  Ecclesiis  piis,  et  ad  piae  doctrinae 
conservationem.  Has  cum  impii  ac  hostes  verae 
doctrinae  tenerent,  fuit  Imperatoris  officium,  do- 
minis  restituere ,  hoc  est,  verae  Ecclesiae.  Nec 
magis  licet  idolatricis  collegiis  huius  aetatis,  res 
donatas  ad  ministerii  evangelici  conservationem 
tenere,  quam  Regi  Babylonio  licuit  in  convivium 
proferre  sacra  vasa  templiHierosolymorum.  Ouid 
horum  in  quaestionem  vocari  potest?     Si  Episco- 


pi  tuentur  impios  cultus,  si  veram  doctrinam  op- 
primunt,  ut  palam  faciunt,  falso  titulum  usurpant 
Ecclesiae.  Ac  Regum  officiumest,  facultates  ec- 
clesiasticas  transfcrre  ad  coelestis  doctrinae  prae- 
cones,  ad  eos  qui  gloriam  Dei  vere  ornare  stu- 
dent.  Utinam  Principes  intelligerent,  hanc  rem 
ad  officium  sunm  pertinere,  quorum  praecipuum 
est  munus,  religionem  ornare,  defendere  Eccle- 
siam.  Haec  sunt  vere  heroica,  propter  quaeDeus 
impertit  societatem  nominis  sui  bonis  Principibus, 
ut  ait:  Ego  dixi  Dii  estis,  hoc  est,  res  divinas  cu- 
stodientes,  Evangelium,  pios  cultus  defendentes, 
gloriam  Dei ,  adversus  Diabolum  ,  qui  spargit  im- 
pias  opiniones,  qui  incendit  tyrannos  ad  exercen- 
dam  saevitiam.  Non  tantum  corporibus  nostris 
seruit  Magistratus,  sed  multo  magis  gloriae  Dei. 
Quod  si  essent  alicubi,  qui  palam  Epicureas  opi- 
niones  profiterentur,  an  non  Magistratum  opor- 
tuit  summa  severitate  in  tales  animadveriere? 
Non  est  contemnendum  praeceptum,  quod  inquit: 
Blasphemus  morte  moriatur.  Et  rursus:  Non 
usurpabis  nomen  Dei  vane.  Harum  legum  custos 
cum  sit  Magistratus,  haud  dubie  abolere  impios 
cultus  debet,  restituere  pios,  et  ministris  Evan- 
gelii  stipendia  dare,  quae  ipsis  in  Ecclesia  con- 
stituta  sunt.  Nec  putent  se  Ieviter  peccare  Prin- 
cipes,  si  id  officium  negligant;  nam  apud  Esaiam 
vocantur  nutritores  Ecclesiae.  Et  Aggeus  ac  Ma- 
lachias  severe  obiurgant  populum  non  solventem 
pensiones  debitas  templo  ,  ac  Sacerdotibos  :  et  mi- 
nantur  sterilitatem,  acfamem,  nisi  liberalius  sol- 
vant.  Cum  igitur  iniuste  teneant  haec  stipendia 
Episcopi,  Canonici  et  Monachi,  cum  pastores 
pios  et  horum  coniuges  et  liberos  fame  perire  si- 
nant,  cum  defrandent  scholasticos,  cum  studia 
deleant,  Deus  postulat,  ut  Principes  verae  Eccle- 
siae  et  studiorum  curarn  suscipiant,  et  ilbis  pestes 
Ecclesiae  removeant  ab  administratione.  Prospi- 
cere  debent  Principes,  et  ut  in  praesentia  alantur 
boni  pastores,  et  ut  posteritas  habeat  eruditos  vi- 
ros ,  idoneos  ad  Ecclesias  regendas.  Historiae 
veteres  commemorant,  mirificum  fuisse  luxum  Si- 
baritarum ,  qui  quidem  ita  creverat,  ut  praemia 
etiam  turpitudiui  et  inventoribus  novarum  vo- 
luptatum  constituta  essent.  Sed  tantam  discipli- 
nae  corruptionem  Deus  non  diu  toleravit.  Itaque 
exitium  civitatis  varia  prodigia  denunciarunt.  In 
his  spectrum  fuit:  Iuno  veniens  in  forum  clara 
luce,  et  vornens  magnam  copiam  bilis  et  sangui- 
nis,  quo  prodigio  significatum  est  fore,  ut  brevi 

civitas  evomeret  suas  delicias,  et  sanguinem  bo- 
norum,  quos  tyranni  iniuste  trucidaverant;  paulo 
post  Sibaris  deleta  est.  Ita  evoment  tandem  Epi- 
scopi,  qui  nunc  Sibaritarum  more  vivunt,  rapi- 
nas  et  sanguinem  piorum  Sacerdotum.  Mona- 
chus  qnidam  in  concione  publica,  audiente  Impe- 
ratore  Carolo  ,  dixit,  Dcum  non  futurum  propi- 
cium ,  nisi  totum  cubitum  lavet  in  sanguine  Lu- 
therano.  Perborresco  referens  hanc  vocem  audilu 
crudelem.  Quae  enim  fuit  unquam  adeo  fera  bar- 
baries,  in  qua  tanta  immanitas,  tanta  sitis  extitit 
civilis  sanguinis,  quanta  est  in  istis  hypocritis, 
Hiilla  de  causa,  nisi  quod  non  applaudimus  omni- 
bus  eorum  opiniouibus ,  quarum  multas  ipsi  fa- 
tentur  esse  impias  et  erroris  plenas,  et  defen- 
duut  eas  tamen  quadam  pervicacia ,  quod  exisli- 
inant  labefactari  autoritatem,  si  qnid  mutent.  Ta- 
lia  qui  dicunt,  utrum  Ecclesiae  gubernatores,  an 
furiae  et  Erynnes  rectius  dici  debent?  Sed  Deo 
dabunt  poenas,  qui  solet  insignibus  exemplis  ma- 
nifestum  religionis  contemptum  punire.  Interea 
vos  commilitones  adhorlor,  ut  Lazari  exemplo 
forti  animo  praesentes  aerumnas  feratis.  Aderit 
nobis  DeuSj  nosque  alet,  ut  scriptum  est:  Iacta 
curam  tuam  in  Deum,  et  ipse  te  enutriet.  Nec 
deterreri  vos  a  rertis  studiis,  a  pia  sententia  sinite, 
vel  inopiae,  vel  aliarum  aerumnarum  metu.  Qui- 
dain  languidioribus  animis  praediti,  deficiunt  a 
Christo,  et  adiungunt  se  hostibus  Evangelii,  nec 
vident,  quammiserum,  quam  turpe  sit,  assentari 
tyrannis.  Hesiodi  versiculus  extat,  qui  prae- 
ceptum  gravissimum  continet,  quod  saepe  incul- 
cant  et  Prophetae: 

f.t7]Si  y.uy.tov  iTuQov  (.nfi  lofrXiov  vtiy.eaxtjQa. 

Ne  fias  socius  improborum,  nec  conviciator  ho- 
nestorum.  Hic  versiculus  admoneat  vos,  ne  ad 
societatem  eorum  vos  adiungatis,  qui  cum  veritate 
belligerantur,  ac  ne  adplaudatis  conviciis,  quae 
dicuntur  adversus  piam  doctrinam.  llaec  petu- 
lantia  habet  tristes  exitus.  Deum  autem  rogemus, 
ut  honesta  et  pia  sludia  gubernet  ac  tueatur. 

De  offcio  Principum,  quod  mandatum  Dei 
praecipiat  eis  tollere  ahusus  Ecclesiae;  reci- 
iata  a  D.  Laurentio  Zoch,  Doctore  luris, 

in  promoiione  D.  Casparis  Ezelii. 
Saepe  in  his  spectaculis  de  legum  dignitate,  gra- 
vissimae  orationes  habitae  sunt,  ut  reverentia  lu- 
ris,  et  disciplinae  inseratur  animis  iuventutis,  et 
miustae  ac  rabiosae  cupiditates  frenentur.  His 
adhortationibus,  si  ullo  unquam  tempore  opus  fuit, 
nunc  profecto  in  hac  postrema  et  plusquam  fer- 
rea  aetate,  non  modo  voce  et  sententiis  bonorum 
etdoctorum,  sed  multo  magis  autoritate,  imperio 
et  armis  Regum  et  Principum  leges  tuendae  et  re- 
tinendae  sunt.  Videmus  enim  hanc  aetatem  ini- 
micam  esse  modestiae,  disciplinae,  pudori,  iusti- 
ciae,  religioni,  quarum  rerum  custodiam,  cum 
Deus  summis  gubernatoribus  commendaverit,  ro- 
gandus  est ,  ut  aliquando  excitet  eos  ad  cohercen- 
dos  furores,  et  frenandas  libidines  improborum, 
ad  restituendam  et  sanciendam  disciplinam,  ad  re- 
novanda  virtutis  studia,  sicut  orat  David  in  Psal- 
mo:  Exurge  Deus  ad  tuendam  legem  ,  quam  de- 
disti.  Nunc  iacent  leges  oppressae  audacia  et  petu- 
lantia  multorum,  ut  sine  divina  ope,  et  summo- 
rum  Regum  autorltate,  nostra  vox  parum  pro- 
ficere  possit. 

Ideo  iam  quaedam  de  Piegum  officio  disputa- 
bimus,  videlicet:  An  in  tanta  religionum,  legum, 
morum,  et  disciplinae  dissipatione,  cessantibus 
Pontificibus,  Romanus  Imperator  Synodum  indi- 
cere,  et  iudices  controversiarum  idoneos  legere,  et 
ea,  quae  recte  et  pie  constituentur,  armis  tueri 
debeat.  Hanc  quaestionem  nec  indignam  cogita- 
tione  eruditorum,  imo  summorum  Principum, 
nec  alienam  ab  his  temporibus  esse  iudico.  Nec 
profecto  aliud  ulluin  est  maius  in  terris  munus, 
quam  doctrinae  gubernatio  ac  diiudicatio,  et  disci- 
plinae  restitutio.  Nec  quisquam  de  genere  humano 
melius  et  gloriosius  mereri  potest,  quam  si  liberet 
Ecclesiarn  errorihus,  sanet  ambigentes  animos,  ho- 
neslis  et  sanctis  legibus  ac  moribus  consuetudi- 
nem  vitae  ornet.  Nullae  victoriae  clarissimorum 
Ducum,  nulli  triumpbi  plus  verae  laudis  habent, 
quani  salutaris  emendatio  dogmatum  ac  morum. 

Proinde  quisquis  est,  qui  hoc  tantum  niunus  in 
Ecclesia,  vel  inter  homines  sustinet,  videlicet,  qui 
est  in  excubiis,  ut  doctrinae  puritas  et  boni  mores 
conserventur,  is  iure  summum  gradum  inter  ho- 
mines  tenet.  Et  tantae  rei  curam  Piomanis  Ponti- 
ficibus  olim  Svnodi  cornmendarunt.  Nunc  autem 
in  hoc  tanto  dissidio  orbis  terrarum,  et  ingenlibus 
religionum  ac  legum  periculis,  nulla  aequa  cogni- 
tio  hactenus  instituta  est.  Audio  etiam  conten- 
dere  multos,  nihil  opus  est  nova  cognitione,  quia 
hae  res  antea  in  Synodis  iudicatae  et  constitutae 
sint.  Quare  non  sit  permittendum,  ut  rursns  in 
quaestionern  vocentur.  Nullum  inquiunt  finem 
fore  movendi  dogmata,  si  Synodoruin  decretis 
assuescant  homines  refragari.  Sed  haec  facile  re- 
futari  possunt. 

Primum  multae  nunc  agitantur  conlroversiae, 
de  recentium  temporum  abusibus,  quae  nunquam 
in  veteribus  Synodis  agitatae  sunt.  Nondum  enim 
in  Ecclesiam  bi  morbi  invaserant.  Deinde  quae- 
dam  in  veteribus  Synodis  decreta,  quae  ad  causas 
praesentes  qnadrant,  magis  patrocinantur  Eccle- 
siis  nostris,  quam  adversariis.  Postremo  quaedam 
antea  agitata  sunt  propter  alias  circumstantias, 
quae  saepe  variant  negocia.  Tempore  Synodi  Ni- 
cenae  erant  in  usu  satisfactiones:  sed  tnnc  erant 
castigationes,  vel  exempli  causa  institutae,  vel  ad 
explorandos  mores  eorum  ,  qui  lapsuum  snorum 
veniam  petebant.  Nemo  tunc  affingebat  specta- 
cula  illa  mereri  remissionem  peccatorum.  Haec 
recentior  aetas  vestigium  retinet  antiqui  ritus,  sed 
pleraque  mutavit,  et  multas  adfinxit  absurdas  opi- 
niones.  Cum  igitur  controversiae  pleraeque  huius 
temporis,  non  sint  agitatae  a  veteribus,  et  in  qui- 
busdam  adversarii  rnarii  magis  discesserint  a  vete- 
rum  Synodorum  decretis,  quam  nos,  iniustum  et 
crudele  est  defugere  cognitionem,  nec  legitimo 
Ecclesiae  iudicio  tollere  errores,  ac  discordias. 
Quid  respondebunt  Pontifices,  qui  praesunt,  cum 
filius  Dei  in  postremo  iudicio  palam  apparebit, 
eosque  accusabit  praetermissi  officii,  ostendet  ipso- 
rum  vel  pertinacia,  vel  negligentia  infinitas  ani- 
mas  a  Deo  avulsas  esse  ac  periisse. 

Sed  si  non  faciant  officium  Pontifices,  opor- 
tebit  ne  Piomanum  Imperatorem  Synodum  convo- 
care,  et  iudices  idoneos  deligere  suo  et  Svnodi,  ac 
partium  iudicio?   Piespondeo. 

Ad  munus  pii  Imperatoris  maxime  pertinet, 
in  tanto  periculo  cessantibus  Pontificibus,  convo- 
care  Synodum,  et  constituere  legitimum  iudicium. 
Mkla^th.  Ofer.  Vol.  XI. 


Nec  estSynodus  sine  capite,  etiamsi  non  accedat 
autoritas  Pontificum,  qui  officium  suum  negligunt. 
Etsi  enim  Episcopis  sua  reverentia  debetur,  tamen 
tota  Ecclesia  mandatum  habet,  ut  caveat  pravas 
opiniones,  et  dogmata  diiudicet,  ut  inquit  Chri- 
stus:  Cavete  a  Pseudoprophetis.  IIoc  praeceptum 
ad  universam  Ecclesiam  pertinet.  Ergo,  etiamsi 
Pontifices  id  negligant,  tamen  reliqua  Ecclesia 
obtemperare  debet,  instituere  cognitionem  et  diiu- 
dicationem.  ld  ut  fiat,  praecipua  membra  Eccle- 
siae  caeteris  anteire  debent. 

Adhaec,  elsi  interest  inter  officium  civilis 
Magistratus,  et  potestatem  eeclesiasticam ,  tamen 
Magistratus  civilis  custos  est  totius  legis  in  externa 
disciplina.  Ut  prohibet  ac  punit  armis  iniustas 
caedes,  furta,  et  similia  delicta  pugnantia  cum 
secunda  tabula  Decalogi,  ita  multo  rnagis  prohi- 
bere  ac  punire  debel  externa  scelera  pugnantia 
cum  prima  tabula,  videlicet  idolorum  cultus, 
blasphema  dogmata,  periuria,  prophanationes 
manifestas  ceremoniarum  divinitns  traditarum. 
Errat  qui  nullum  esse  discrimen  iudicat  inter  Ar- 
mentarium  et  Magistratum ,  qui  custos  est  civilis 
societatis.  Armentario  satis  est  pecudum  ventri 
prospicere.  Sed  custos  civilis  societatis  non  tan- 
tum  corpora,  pacem,  et  (ut  ita  dicam)  ventris 
bona  tueri  debet,  sed  meminerit  se  esse  Dei  mini- 
strum.  Iluius  gloriae  primum  serviat,  intueatur 
finem  humanae  societatis,  et  hunc  praecipue  sciat 
sibi  tuendum  esse.  Tota  enim  haec  societas  divi- 
nitus  praecipue  instituta  est  ad  hunc  finern,  ut  in 
ea  innotescat  ac  celebretur  Deus.  Id  fieri  non 
potest,  nisi  una  viventes  alii  alios  de  voluntate 
Dei,  de  officiis  Deo  gratis,  de  vita  aeterna  ,  de 
praemiis  piorum,  de  impiorum  poenis  doceant. 
Ideo  tam  multa  sunt  vincula  societatis,  generatio, 
educatio,  institutio,  imperia,  contractus,  iudicia, 
ut  in  hac  tanta  varietate  negociorum  ostendamus 
nostram  de  Deo  sententiam,  nostram  professio- 
nem ,  et  praestemus  obedientiam.  Sit  igitur  pri- 
ma  cura  Magistratuum  omnium,  ut  religiones  sint 
purae,  luceat  in  imperiis  mandatum  de  confessio- 
ne,  quod  cerle  non  solum  ad  privatos  pertinet,  sed 
etiam  ad  summos  gubernatores,  ut  vox  coelestis  in 
Psalmo  testatur:  et  nunc  Reges  intelligile,  erudi- 
mini  qui  iudicatis  terram.  Ilaec  semper  praecipua 
cura  fuit  piorum  Principum,  qui  arrna  pro  Eccle- 
sia  Dei  gerebant,  ut  Moisi ,  losuae,  Davidis,  Io- 
saphat,  Ezechiae.  Horum  victoriae  non  eo  spe- 
ctabant,  ut  populus  in  ocio  voluptatibus  frueretur, 

sed  pacis  finis  erat,  ut  certa  sedes  maneret  Eccle- 
siae,  ubi  propagaretur  doctrina  coelestis.  Opus 
est  pace  non  solum  ad  educandam  sobolem,  sed 
etiam  ad  docendam  iuventutem ,  et  reiiquam  mul- 
titudinem,  et  ad  disciplinae  ac  religionis  conser- 
vationem.  Hos  esse  fines  praecipuos  gubernatio- 
nis  in  imperiis,  nihii  dubium  est. 

Sint  sane  magni  et  laudati  Duces  Alexander, 
Iulius,  et  alii.  Sint  gubernatores  domestici  ex- 
cellentes  prudentia,  Solon,  Augustus;  sed  multo 
essent  illi  ipsi  maiores,  si  parlis  victoriis,  consti- 
tutis  imperiis  curassent  Deum  recte  invocari,  ce- 
lebrari,  coli.  Id  praecipue  efficere  bonus  guber- 
nator  debet,  sicut  bonus  paterfamilias  non  tantum 
quaerere  patrimonium  liberis  debet,  sed  etiam  tra- 
dere  Dei  noticiam,  et  mores  eorum  regere.  Ut 
autem  pauci  patresfamilias  omnia  sua  officia  com- 
plectuntur,  ita  pauci  Principes  in  hoc  summo 
opere  elaborant.  Rara  est  haec  perfectio,  ut  ra- 
rae  sunt  gemmae  inter  caeteros  lapides.  Subinde 
tamen  aliquos  excitat  Deus  Duces,  aut  politicos 
viros,  qui  suas  actiones  ad  verum  finem  referunt. 
Tales  fuerunt  loseph,  David,  Iosias,  et  inter  mo- 
narchas  Cyrus,  Constantinus,  Theodosius,  et  alii 
quidam.  Horum  exempla  nota  sunt.  Quanta  fuit 
animi  celsitudo  in  Constantino,  qui  cum  haberet 
collegas  inimicos  Christiano  nomini,  viros  acerri- 
mos,  et  instructos  potentia,  (nam  maior  imperii 
pars  adhuc  adhorrebat  a  Christi  doctrina),  unus 
se  opposuit  illis  grassantibus  in  pios,  compescuit 
saeviciam,  postea  deletis  tyrannis,  vetuit  sacrificari 
idolis,  nihil  metuens  odia  tantae  multitudinis, 
quae  Evangelium  aversabatur.  Idcm  postea  seda- 
tis  civilibus  bellis,  etiam  sustulit  dissensiones  ec- 
clesiasticas,  convocata  Synodo,  nec  adfuit  tantum, 
ut  vim  prohiberet  inter  partes,  sed  disputavit  ipse, 
et  veritatem  inquiri  voluit.  Nam  cum  Synodi  to- 
tius  Ecclesiae  iudicia  sint,  non  tantum  Episcopo- 
rum,  concedenda  sunt  suffragia  etiam  aliis  piis  et 
dnctis,  qui  non  funguntur  ministeriis  ecclesiasti- 
cis.  Constantini  exemplum  postea  Theodosius 
irnitatus  est:  ut  prorsus  deleret  idola,  eorum  tem- 
pla  solo  aequavit,  indixit  Synodum  ,  ostendit  for- 
mam  dirimendi  certaminis,  videlicet ,  ut  profer- 
rentur  certa  testimonia  probatorum  autorum,  nec 
permitteretur  ulli  ex  sese  fingere  novas  interpreta- 
tiones.  Aliquanto  post  secutae  sunt  Synodi,  Ephe- 
sina  convocata  a  iuniore  Theodosio,  et  Chalcedo- 
nensis  convocata  a  Martiano.  Sed  utranque  arbi- 
tror  indictam  esse  consiiio  foeminae  sapientissimae 


Pulcheriae,  quae  cum  esset  soror  Theodosii,  et 
pustea  Martiani  coniunx,  et  propter  eximiam  pru- 
dentiam  et  gravitatem  pluriraum  polleret  autori- 
tate,  res  eo  tempore  maximas  domi  singulari  vir- 
tute  gubernavit. 

lustinianus  deinde  Synodum  atteram  Byzan- 
tium  convocavit.  Idem  mos  fuit  piis  Regibus  Hi- 
spanicis  et  Gallicis,  convocare  Synodos  in  suis 
regnis,  etiam  non  consulto  Romano  Pontifice. 
Norant  eniin  imperia  imitari  debere  Decalogum, 
qui  ut  primum  concionatur  de  conservanda  puri- 
tate  religionis,  ita  Principum  hanc  esse  primam 
curam  oportet.  Decalogus  enim  est  forma  piae  et 
honestae  gubernationis.  Extat  apud  Aristotelem 
definitio  Magistratus  eruditissime  cogitata,  et  mira 
proprietate  ac  brevitate  complectens  officia  omnia. 
inquit  enim  Magistratum  esse  custodem  legis. 
Ergo  cum  totius  legis  custos  sit,  tueri  etiam  pri- 
mam  Decaiogi  tabulam  debebit.  Iam  cum  extent 
exempla  piorum  Regum,  cum  argumenta  gravis- 
sima  praecipiant  Piegibus  convocare  Synodos,  et 
constituere  iudicia  ecclesiastica,  non  dubitari 
potest,  quod  sit  Piomani  Imperatoris  hoc  tempore 
officium.  Sentiat  igitur  hoc  gratum  Deo  sacrifi- 
cium  fore,  si  nunc  recle  diiudicari  controversias 
ecclesiasticas,  et  sanciri  disciplinam  curet.  Idque 
si  non  fecerit,  graviter  offendi  voluntatem  Dei: 
praesertim  cum  videatur  secutura  infinita  dissipa- 
tio  et  vastitas  Ecclesiae,  et  morum  confusio,  nisi 
vera  et  salutaria  remedia  in  tempore  quaerantur. 

Haerent  veteres  morbi  in  Ecclesia  muiti,  ad 
hos,  ut  fit  in  discordiis,  etiam  novi  quidam  acce- 
dunt.  Ergo  in  utriusque  partis  negotiis  delectus 
adhibendus  est.  Nec  sunt  armis  stabiliendi  vete- 
res  abusus,  sed  praecedat  vera  diiudicatio,  quae, 
si  modo  velit  Imperator,  non  difficilis  est.  Ad- 
ficiatur  miserrima  Ecclesiae  specie:  discordia  parit 
in  utraque  parte  plurimum  vitiorum,  confirmat 
andaciam  in  malis.  Alibi  trucidantur  pii  et  eru- 
diti,  retinentur  idolorum  cultus,  stabiliuntur  fla- 
gitiosae  libidines,  templa  muta  sunt,  nec  habent 
idoneos  concionatores:  et  quia  doctrina  consi- 
lescit,  multi  incipiunt  amare  prophanas  et  epicu- 
reas  opiniones.  Haec  pestis  diu  in  Italia  grassata 
est,  nunc  etiam  caeteras  nationes  invadit.  Alibi 
emendatis  abusibus  succedunt  nova  mala ,  propter- 
ea,  quia  boni  doctores  non  adiuvanturab  iis,  qui 
disciplinarn  tueri  debebant.  Crescit  igitur  licentia 
et  legum  contemptus.  Non  frenat  animos  pudor, 
non   modestia,    non   iuris  reverentia,    sed  vincit 

hanc  impudentia,  quae  in  quadam  tragoedia  voca- 
tur  omnium  morborum  humanorum  saevissimus. 

Quid  quod  in  multis  locis,  etiam  ubi  emen- 

datae  sunt  Ecclesiae,  nunc  negliguntur  studia  lite- 

rarum,   nemo  opitulatur  pauperibus  scholasticis, 

fame  necantur  pii  et  docti  Sacerdotes,  et  eorum 

coniuges  et  parvi  liberi.      Quare  aliquanto  post  et 

his  defuturi  sunt  idonei  Pastores ,   et  secutura  est 

barbarics,  ct  horrenda  vastitasEcclesiarum.    Haec 

mala  quis  potest  sine  lachrymis   vel  cogitare,  vel 

commemorare,  quorum  magnitudo  ut  tandem  Re- 

ges  excitet,    ad  vera  remedia  quaerenda,    omnes 

pii  ardentissimis  votis  optent.      Profecto  iam  cir- 

cumit  Christus,  esuriens,  sitiens,  laceratus,   fla- 

gris  vulneratus,    ac   implorat  opem   doctorum   et 

gubernatorum  omnium,  orat,  ut  corporis  vulnera 

obligent,    ut  alimenta  suppeditent,    quem  si  non 

respicient,    haud  dubie  in  postremo  iudicio  haec 

fulmina   audient:    Esurivi,    et  non  dedistis  mihi 

cibum,  etc.     Ite  maledicti  in  ignem  aeternum.     Si 

consulere  Principes  Ecclesiae  vellent,  non  deesset 

consilium.      Sed  privatis  et  iniustis  affectibus  im- 

peditur    publica  ulilitas.      Tanti    fecit  Ecclesiam 

suam    filius  Dei,    ut  eam  vitae    suae  praetulerit. 

Multi  nunc  stultissimos  affectus  anteferunl  saluti 

totius  Ecclesiae,    ac  funditus  eam  perire  malunt, 

quam  paululum    frenare  ambitionem,    aut  avari- 

tiam,    aut  libidinem.     Et  tamen  hi  se  defensores 

Ecclesiarum  dici  volunt. 

Cum  igitur  tanta  sit  hoc  tempore  dissipatio, 
et  impendeat  maior  omnium  rerurn  confusio,  nisi 
Deus  gubernatorum  animos  ad  salutaria  consilia 
flexerit:  Primum  orandus  estDeus,  ut  ipse  laben- 
tem  Ecclesiam  fulciat;  deinde  hortandi  sunt  Prin- 
cipes,  ut  curent  rite  diiudicari  controversias,  et 
disciplinam  restitui.  Postremo ,  quia  publicae 
opiniones  et  mores  aliqua  ex  parte  imitantur  scho- 
lasticorum  iudicia  et  exempla,  vos  quoque  quan- 
tum  possum  vehementissime  adhortor,  ut  Cyclo- 
pes  illos,  qui  sibi  omnium  scelerum  licentiam  per- 
mitti  volunt,  qui  leges  et  vincula  honestae  et  civi- 
lis  vitae  quodam  non  solum  barbarico,  sed  etiam 
diabolico  furore  perrumpunt,  fugiatis  ac  deteste- 
mini,  vos  vero  ad  amorem  legum  et  disciplinae, 
ad  modestiam,  ad  studium  iuvandae  Ecclesiae  et 
communis  societatis  adsuefaciatis.  Falluntur  ty- 
ranni,  si  nulla  Ecclesiae  iudicia  metuunt,  quia 
nunc  sperant  impunitatem.  Erit  Ecclesiae  iudi- 
cium  subeundum ,  cum  filius  Dei  apparebit,  in 
quo  pelulantiae  et  contumaciae  tristissimas  poenas 


|  luent  improbi:    modesti  vero  et   legum   amantes 

j  praemia  virtutum  ferent,  et  perpetuis  laudibus  in 

|  Ecclesia  ornabuntur,    et  fruentur  dulcissima  con- 

;  suetudine   Dei   filii   eius,    optimorum   Principum 

|  Adae,     Nohae,     Prophetarum    et    Apostolorum. 

Horum  de  nobis  iudicia  boni  iam  intueantur  ani- 

mis,  etitavivant,  ut  illis  sua  consilia,  studia  et 

mores  probent.     Dixi. 


No.  57. 


an.  1539. 


Vila  Rodolphi  Agricolae. 

Apud  Crai.    Myl.  p.  S06  sqq.,    in  Declam.  T.  II.  p.  450., 
\n  Servest.  U.  p.  444.    et  ap.  Richard.  I.  p.  594. 

Oratio  de  vita  Rodolphi  Agricolae,  Fri- 
sii,  mense  Iulio  habita  a  Ioanne  Saxone  IIol- 
satiensi*,  cum  decerneret  titulum  Magistcrii 
quihusdam  honestis  et  erudiiis  iuvenihus,  in 
Acad.  Vitehergensi. 

Plurimum  refert  nos  ipsos  recte  intelligere  genus 
vitae  in  quo  versamur,  et  hoc  munus  quod  divi- 
nitus  nobis  attributum  est,  videlicet,  conserva- 
tionem  ac  propagationem  rectae  doctrinae  de  reli- 
gione  et  de  aliis  rebus  honestis.  Etsi  enim  splen- 
doris  plus  habent  alii  vitae  gradus  atque  ordines, 
tamen  si  vere  volumus  aestimare,  summa  dignitas 
est  scholarum.  His  praecipue  servire  imperia  et 
omnes  politiae  debebant.  Cum  enim  ad  hunc 
finem  homines  conditi  sint,  ut  luceat  in  hocmun- 
do  noticia  Dei ,  et  propter  hanc  causam  societas 
civilis  divinitus  instituta  sit,  ut  coetus  sint  docen- 
tium  ac  discentium,  ut  accendi  et  late  spargi  no- 
ticia  Dei  possit,  salis  apparet  summum  esse  offi- 
cium  omnium  gubermitorum,  Ecclesias  ac  scholas 
tueri.  Cogitate  quaeso  quam  augusti  et  venerandi 
coetus  sint  Angelici.  Horum  imagines  in  terris 
Scholastici  conventus  esse  debent,  munus  certe 
idem  est  et  officium.  Profitentur  idem  quod  ca- 
nunt  Angeli:  Gloria  in  excelsis  Deo,  et  in  terra 
pax,  et  hominibus  laeticia.  Sic  scholae  celebrare 
Deum,  doctrinam  paci  et  concordiae  Ecclesiarum 
utilem,  et  quae  coelestem  laeliciam  pariat  homi- 
nibus,  propagare;debent.  Hanc  tantam  dignita- 
temnostri  muneris,  si  cogitabimus,  etanimo  me- 
I  tiemur,  et  studia  et  seholas  magis  amabimus,  et 
\  his  ritibus  et  congressibus  scholasticis  magnopere 
28* 

delectabimur.      Si  quis  est  autem   qui  tam  gravi 
eausa  hon  movetur  ad  amandasscholas,  hunc  vere 

genult  duris  e  cautibus  liorrens 
Caucasus ,    Hyrcanaeque  admorunt  ubera  Tygres. 
Decet  igiturnos  hunc  promotionum  morem,  quem 
prodesse  ad  ordinem  discendi  comperimus,  con- 
servare. 

Cum  autem  hicde  studiis  oratio  haberi  soleat, 

et  alii   in    quibus   plus  est  autoritatis,    saepe   vel 

monstrent  quod  iter  ingrediendum  sit,  vel  vos  ad 

expetendam   optimarum  artium  doctrinam  adhor- 

tentur,  ego  vitam  Rodolphi  Agricolae,  quantum 

explorare  eam  potui,  recitare  decrevi.     Exemplo- 

rurn  enim  magna  vis  est,  et  bonae  naturae  cogi- 

tatione  atque    admiratione    virtutis  in  viris  prae- 

stantibus    maxime    exuscitantur    ac    incenduntur. 

Deinde  historiae  eruditorum   de  multis  rebus  iu- 

dicia    iuventutis   formant.        Cumque  Rodolphus 

primum  in  Germania  emendaverit  genus  sermonis 

et  Dialecticam ,    ac   meliorem    discendi   rationem 

monstraverit ,     consentaneum    est    plerisque    eius 

dictis  ac  disputationibus  utiliter  commonefieri  stu- 

diosos.     Etsi  autem  nemo  non  amat  Rodolphi  no- 

men,    propter  eius  eruditionem  ac  merita,  tamen 

privata  me  quaedam  officii  ratio  invitavit,    ut  de 

eo  dicere  maluerim.      Nam  cum  mea  patria  non 

solum  Frisiis  vicina  sit,   sed  etiam  Frisiorum  co- 

lonia ,    quae    etiam    hodie  nomen  retinet    Frisiae 

minoris  in  Holsatia,    et  in  gubernatione  Reipub. 

vetustam  iuris  aequabilitatem  non  sine  laude  tue- 

tur,    iudico  Rodolphi  laudes  aliqua  ex    parte  ad 

meos  etiarn  cives  pertinere,  quod  cum  ita  sit,  spe- 

ro  vos  meum  consilium  de  recitanda  historia  Ro- 

dolphi  probaturos  esse.      Tametsi  et  ipse  optarim 

colligi  eam  uberius  ab  aliis,    qui  apud  eos  vixe- 

runt,  quiRodolphi  vitam  ct  studia  melius  norunt. 

Nos  pauca  collegimus,    sumpta  partim   ex   ipsius 

scriptis,    partim  ab  iis  qui  meminerunt  sermones 

senum,    quibus  in  Academia  Heydelbergensi  cum 

Rodolpho    fainiliaritas  fuit.       Nec   institui    enco- 

mium;     nam    cum    ingentem   gloriam   eloquentia 

sua  consecutus  sit,    quae  ex  scriptis  eius  iudicari 

potest,  nil  ei  opus  est  laudatione,  praesertim  ho- 

minis  indiserti.      Tantum  historicam  narrationem 

texo ,  in  qua  ea  quae  sciscitatus  sum  de  vita,  mo- 

ribus     et    opinionibus    eius,     vere    recenseo,     et 

testes  gravissimos  citabo.     Porro  haec  commemo- 

ratio    studiorum    atque    opinionum,     non  minus 

conducit    studiosis,    quarn   bellatoribus   stratage- 


mata  et  consilia  veterum  Ducum  nosse.     Accedo 
igitur  ad  historiam. 

Natus  est  Rodolphus  Agricola  in  Frisia,  m 
rure  quodam  non  procul  ab  urbe  Groninga,  ho- 
nestis  parentibus,  quorum  facultates,  ut  sunt  ibi, 
mediocres  fuerunt,  et  unde  liberis  ad  studia 
sumptus  liberaliter  suppeditare  poterant.  De 
primae  pueritiae  studiis  cum  nihil  audierim,  non 
putavi  aliquid  fingendum  esse.  Nemo  autem  ex- 
cellentem  virtutem  consequi  potest  sine  magna  vi 
ingenii  et  sine  enthusiasmo  aliquo,  qui  cum  sit 
accerrimus  stimulus  in  bonis  naturis,  haud  dubie 
Piodolphus  celeriter  primas  artes  arripuit,  ut  ille 
inquit  de  heroica  natura: 

Ante  annos  animuinrjue  gerens  curamque  virilem. 
Namet  ex  scriptis  ipsiuset  consiiiis  apparet  ingenii 
vis  et  impetus. 

Cum  Germania  corruptissimo  genere  sermo- 
nis  uteretur,  tantaque  literarum  inscitia  esset,  ut 
quid  esset  recte  loqui ,  ne  quidem  suspicari  nostri 
homines  possent,  imo  etiam  insulsitas  admiratio- 
nem  haberet,  unus  Rodolphus  primum  auribus 
atque  animo  sentire  illa  vitia,  et  desiderare  me- 
liorem  orationis  formam  coepit.  Haec  fuit  singu- 
laris  prudentiae  significatio:  Illa  virium  ingenii 
et  doctrinae,  quod  genus  orationis  effinxit  purum, 
spleudidum,  sonans,  sine  ineptiis,  rerum  etiam 
pondere  et  gravhate  probandum.  Nec  tantum 
prudentia  fuit,  sed  etiam  quaedam  animi  celsitu- 
do  et  mira  discendi  aviditas,  quod  in  Italiam  cum 
patrimonium  haberet  mediocre,  profectus  est,  ut 
melius  doctrinae  genus  quaereret.  Ac  si  de  inge- 
nii  laudibus  multa  dicturus  essem ,  amplificare  eas 
etiam  patriae  praedicatione.possem.  Nam  Frisia, 
ut  olim  magnitudine  rerum  gestarum  floruit,  ita 
nunc  quoque  gignit  ingenia  nequaquam  vulgaria, 
sed  cum  adliteras,  tum  ad  gubernationem  magna- 
rum  rerum  idonea,  et  ut  mihi  videtur,  non  solum 
sagacia  et  sana  ,  sed  etiam  ingenuitate  et  animi  cel- 
situdine  singulari  praedita:  sed,  ut  dixi,  Rodol- 
phi  ingenium  ex  scriptis  aestimari  potest.  Lova- 
nii  audio  eum  tyrocinium  primum  deposuisse,  ubi 
cum  Gallorum  appeteret  familiaritatem,  seu  vi- 
tans  nostrorum  commessationes,  seu  quod  illi 
essent  eruditiores,  statim  inter  illos  simul  Galli- 
cam  linguam  didicit.  In  dialecticis  etPhilosophia 
cum  percepisset  celeriter  illa ,  quae  in  schoJis  tra- 
debantur,  ipse  animo  meliora  requirere  solebat, 
seque  in  bibliothecas  abdens,  suo  consilio  bonos 
scriptores  legebat;  multa  interim  cum  prudentio- 

ribus  disputans  de  eruditiore  Philosophia.  Au- 
dierat  autem  renovari  tunc  Graecae  et  Latinae 
linguae  studia  in  Italia.  Nam  post  captum  By- 
zantium,  Graeci  pulsi  patria,  in  Italiam  multi  ve- 
nerunt,  qui  Philosophiam  et  eloquentiam  ihi  re- 
novarunt,  cuius  studia  post  collapsum  imperium, 
prorsus  in  Italia  conticuerant.  lntelligebat  autem 
sineGraecisliterisPhilosophiam  percipi  nonposse. 
Coepit  igitur  impetum  proficiscendi  ip  Itali.im,  nt 
et  disertorum  consuetudine  ac  exemplis  genus  ora- 
tionis  emendaret,  et  Philosophiae  fontes  cogno- 
sceret.  Venit  Ferrariam,  ubi  tunc  quidem  magis 
florebant  studia  Philosophiae  ac  eloquenti^e,  quam 
in  caeteris  Academiis  Italicis.  Nam  Hercules  Dux 
Ferrariae  sentiebat  ad  boni  Principis  officiurn  per- 
tinere  curam  iuvandae  rei  literariae,  ac  delecta- 
batur  ipse  eruditorum  scriptis.  Erat  Ferrariae 
Theodorus  Gaza,  qui  ernditione  et  eloquentia  fa- 
cile  antecelluit  Graecis  omnibus  qui  tunc  in  Italia 
erant.  lbi  Guarinus  Graece  et  Latine  docebat, 
vir  in  primis  diligens.  Aderant  et  Strozae  Poetae, 
cum  quibus  apparet  magnam  fuisse  familiaritatem 
Rodolpho.  Extant  et  Mathematicorum  scripta, 
qui  apud  Herculem  tuncvixerunt.  Denique  omnes 
artes  ibi  foelicissime  tradebantur.  Quid  potest 
autem  homini  ingenioso  ,  incenso  verae  doctrinae 
amore,  avido  discendi,  qualis  erat  Rodolphus, 
contingere  optatius,  quam  ut  in  tali  coetu  Docto- 
rum  vivat?  Ilic  soluta  oratione  certabat  cum 
Guarino,  versu  cum  Strozis,  de  Philosophia  dis- 
serebat  cum  Theodoro  Gaza,  et  caeteris  summis 
viris.  Audiebat  professores  omnium  artium. 
Cumque  pariter  excoleret  ingenium  doctrinae  va- 
rietate,  et  in  eloquentia  elaboraref,  totius  in  se 
Italiae  ora  oculosque  convertit.  Magna  cumlaude 
disputavit,  enarravit  autores  utriusque  linguae  in 
illa  ipsa  Academia,  habuit  orationes  magna  cum 
approbatione  eruditorum.  Porro  magna  laus  fuit 
homini  Germano,  non  solum  eruditione  et  genere 
sermonis,  sed  etiam  venuslate  actionis  satisfa- 
cereltaliae,  morose  ac  fastidiose  iudicanti.  Nec 
opinor  ulli  Germanorum  praeter  hunc,  Italos  tri- 
buisse  tantum,  ut  publice  docentem  cum  admira- 
tione  audirent,  ac  pariter  eruditionem  ,  genusser- 
monis  et  actionem  probarent.  Audio  saepe  ro- 
gatum  esse  Erasmum  in  Italia ,  ut  specimen  suae 
eruditionis  ac  facundiae  publica  praelectione  prae- 
beret.  Sed  ut  hac  in  re  amicis  morem  gereret, 
adduci  nunquam  potuit,  metuens  ne  ab  Italis 
pronunciatio  hominis  Germani  deriderelur.      Ac 


saepe  praedicavit  Rodolphi  naturam,  qnem  imi- 
tari  Italicam  venustatem  sine  ineptiis  potuisse  fere- 
bat.  Verum  Musicae  naturae  ad  pronunciationem 
et  actionem,  aptiores  sunt  caeteris.  Constat  au- 
tem  Rodolphum  ita  excelluisse  inMusicis,  mul- 
tas  ut  cantilenas  composuerit:  imo  ut  Italis  fuerit 
iucundior,  propterea  quod  interdum  cythara  lu- 
deret  in  conviviis  eruditorum.  Quanta  fuerit  eius 
sedulitas,  inde  aestimari  potest,  quod  Quintilia- 
num  sua  manu  integrurn  descripsit.  Ipse  signifi- 
cat  se  in  ltalia  naturalem  historiam  Plinii  diligen- 
ter  legisse,  fortassis  occasione  invitatus  ,  quod  in 
eo  loco  facilius  inquirere  plantas  potuit,  et  haud 
dubie  vidit  Aristotelem  et  Theophrastum ,  con- 
versos  a  Gaza,  quos  cum  legeret,  Plinium  adiun- 
gendum  esse  duxit,  ut  unde  Gaza  Latinas  adpel- 
lationes  sumpsisset,  observaret.  Haec  collatio 
plurimum  ei  profuit,  ad  augendam  et  rerum  cogni- 
tionem  et  verborum  copiam.  Porro  cum  se  di- 
ligenter  cxpoliisset  inter  doctissimos  homines, 
tandem  in  patriarn  rediit,  ubi  non  diu  haesit: 
nam  aliquanto  post  reditum,  accersitus  est  Hey- 
delbergam  a  Dalburgio  Episcopo  Vangionum,  et 
Pleningero,  quem  ipse  Plinium  nominat.  Cum 
his  eniin  in  ltalia  Rodolpho  familiaritas  summa 
fuerat,  qui  postea  ambo  pervenerant  in  aulam 
Principis  Palatini  Philippi,  qui  ut  erat  splendi- 
dus,  et  non  rudis  literarum  et  magna  comitate 
praeditus,  volebat  aulam  habere  ornatam  litera- 
tis  hominibus.  Dalburgius  Cancellarius  deinde 
factus  est  A  angionum  Episcopus.  Is  Ileydelber- 
gam  vocavit  Rodolphum,  seu  ut  eius  consuetu- 
dine  se  ipse  ad  recte  scribendum  assuefaceret,  seu 
ut  iuventus  haberet  styli  formatorem.  Huius 
Dalburgii  contubernio  usus  est  quoad  vixit.  Et 
quanquam  licuit  esse  ocioso ,  tamen  propter  utili- 
tatem  iuventutis,  jn  Academia  publice  docuit 
Graece  et  Latine.  Nec  duxit  sibi  parum  honori- 
ficum  esse,  quanquam  aulico,  scholas  habere.  Lt 
scholasticas  operas  nunc  multi  leviter  tincti  literis 
fastidiunt,  ut  est  huius  perversissimi  seculi  super- 
bia.  Adiit  crebro  disputationes  omnium  discipli- 
narum.  In  Philosophia  emendabat  ineptas  per- 
suasiones  scholae.  Ibi  etiam  scripsit  libros  diale- 
cticos,  ut  artem  repurgaret,  eamque  e  tenebris  in 
lucem  et  in  aciem  educeret,  usum  videlicet  mon- 
strans.  Senes  Heydelbergae  narrant  mores  eius 
honestos  et  castos  fuisse,  et  a  livore,  malevolen- 
tia  ac  petulantia  alienissimos.  Non  est  solitus 
irritare  morosos,    intempestivis  reprehensionibus, 

ne  quid  sereret  certaniinum  in  schola ,  saepe  reci- 
tans,  hospiti  multa  dissimulanda  esse,  ut  Grae- 
cus  versus  inquit: 

^tvov  dt  oiyuv  y.quttov  r\  •/.iXQaytvat. 

Consulebatur  saepe  ab  eruditioribus  et  inPhiloso- 
phia  et  in  aliis  artibus.  Multa  ex  Aristotele  ver- 
tebat  et  interpretabatur  iis  qui  eius  sententias  sci- 
scitabantur.  Nemo  tunc  viderat  libros  Aristote- 
lis  de  animalibus.  Itaque  pergratum  erat  eius  of- 
ficium  doctioribus,  si  quando  aliquem  insignem 
locum  inde  proferebat,  ut  cum  de  immortalilate 
humanae  animae  disputaretur,  quid  sensisset  Ari- 
stoteles,  magna  cum  admiratione  excepta  est  illa 
sententia,  prolata  ex  libro  de  generatione  anima- 
lium :  mens  extrinsecus  accedit,  non  nascitur  ex 
materia  corporum.  Interdum  aliquid  ex  Arato 
de  syderum  positu,  ortu  et  occasu  studiosis  im- 
pertiebat. 

Nec  deerat  eius  officium  professoribus  alia- 
rum  disciplinarum.  Forte  inciderat  disputatio 
inter  Theologos  et  Iurisconsultos  de  hoc  dicto: 
Frustra  servat  Evangelium,  qui  non  servat  cano- 
nes  Synodorum.  Hoc  cum  alii  ad  confirmandam 
superstitionem  in  ceremoniis  detorquerent,  alii 
rb  binbv  esse  durius  quererentur,  et  mitigandum 
aliqua  interpretatione  dicerent ,  Rodolphus  inquit : 
In  universum  inluris  interpretatione  multum  pro- 
desse  cognitionem  historiarum  et  antiquitatis:  ac 
praesertim  Ecclesiae  historias  et  veteres  contentio- 
nes  dehere  notas  esse  omnibus,  ex  quibus  saepe 
peti  possit  interpretatio  veterum  dictorum.  Syno- 
diveteres,  inquit,  vocabant  Canones  tantum  ar- 
ticulos  doctrinae  diiudicatos  in  Synodis,  non  tra- 
ditiones  de  ceremoniis:  nec  dubium  esse,  quin 
haec  primum  fuerit  sententia  huius  dicti,  sed 
postea  errore  depravatum  esse.  Verumest,  Evan- 
gelium  non  servari  ab  iis,  qui  aspernantur  decreta 
contra  Samosatenum  ,  aut  Arrium  ,  aut  Macedo- 
nium  facta :  nam  vetustissimae  Synodi  propter 
controversias  dogmatum  convocabantur,  non  de 
ceremoniis  cumulandis.  Quam  indigna  vox  esset, 
dicere,  Christi  fidem  inutilem  et  inanem  esse , 
sine  observatione  omnium  rituum  humanorum? 
Lucem  et  vitam  aeternam  in  mentibus  inchoatam 
extingui,  si  aliqua  ridicula  ceremonia  negligere- 
tur?  Addebat,  tales  ritus  saepe  sine  ullo  peccato 
omitti  posse.  Hac  tam  dexlra  interpretatione  fa- 
cile  satisfecit  omnibus.  Saepe  et  in  Iure  civili  ea 
quae  ab  historiis  petenda  sunt,  explicabat  inter- 
rogantibus,    ut  locum  de  usuris  centesimis:   Item 


quid  sit  eQTjfir]  dly.rj,  denique  qui  fuissent  gradus 
veterum  Romanorum  iudiciorum.  In  Theologia 
quid  desideraverit,  memini  huc  scribere  Iosqui- 
num  Groningensem  senem,  pietate  et  gravitate 
excellentem,  se  adolescentem  interfuisse  sermo- 
nibus  Rodolphi  et  Wesseli,  in  quibus  deplorarint 
Ecclesiae  tenebras,  et  reprehenderint  prophana- 
tioneminMissis,  et  coelibatum:  Item  disputave- 
rint  de  iusticia  fidei,  quid  sit  quod  Paulus  toties 
inculcat  homines  fide  iustos  esse,  non  operibus. 
Scribebat  Iosquinus,  aperte  reiecisse  eos  Mona- 
chorum  opinionem,  quae  fingit  homines  operibus 
iustos  esse:  Item  sensisse  eos  de  humanis  traditio- 
nibus,  errare  eos,  qui  affingunt  illis  opinionem 
cultus,  et  non  posse  violari  iudicant.  Nihil  fin- 
go,  nam  haec  fere  ad  verbum  huc  scripsit  Iosqui- 
nus.  Ac  satis  credibile  est,  eum  diligenter  dispu- 
tasse  de  doctrina  Christiana ,  praesertim  cum  esset 
familiarisWesselo,  cuius  fuit  summum  ingenium: 
ad  quod  amplissimam  eruditionem  in  omnibus 
disciplinis  adiunxit,  et  Graecae  et  Ebraicae  Un- 
guae  cognitionem.  Ad  haec  exercitatus  fuit  in 
certaminibus  religionis.  Lutetia  pulsus  propter 
taxatas  superstitiones ,  venit  Basileam:  ibi  pro 
Wesselo  dixerunt  Basilium  Groningum;  narra- 
hatque  Capnion  eum  Theologiam,  Graecas  et 
Ebrakas  literas  eodem  tempore  tradidisse  studio- 
sis,  si  qui  eum  audire  cupierant.  Inde  cum  in 
Belgicum  rediisset,  saepe  adiit  senem  Rodolphus 
natu  minor,  sed  in  literis  Latinis  et  Graecis  eru- 
ditior.  et  flagrans  studio  Christianae  doctrinae. 
Idque  ipse  saepe  de  sepraedicat,  se  quodreliquum 
esset  aetatis,  collocaturum  esse  in  sacras  literas: 
qui  si  vixisset,  haud  dubie  egregiam  operam  Ec- 
clesiae  navasset.  Quanquam  et  illa  studia  Eccle- 
siae  profuerunt,  quod  nostros  homines  ad  melio- 
rem  discendi  rationem  revocavit.  Id  meritum  non 
est  leve  ducendum.     Sed  redeo  ad  historiarn. 

Cum  ita  viveret  Heydelbergae,  ut  eruditis  et 
bonis  omnibus  charissimus  esset,  non  solum  in 
noticiam  venit  Ducis  Palatini  Philippi,  sed  etiam 
familiaritate  eius  Princeps  delectatus  est ,  ac  saepe 
eum  ad  graves  deliberationes  adhibuit.  Cumque, 
ut  fit,  mentio  interdum  incideret  veterum  impe- 
riorum,  ac  Rodolphus  commemoraret  vel  Grae- 
cas  historias,  velRomanas,  Princeps  et  verti  sibi 
multa  non  solum  ex  historiis,  sed  etiam  ex  Poetis 
iussit,  et  petivit  sibi  contexi  integram  seriem  qua- 
tuor  monarchiarum ,  ut  ordinem  rerum  melius 
videre,  et  incrementa  atque  inclinationes,  et  ho- 


445 


DECL.    DE     VITA    AUGUSTINI. 


446 


rum  causas  considerare  posset:  nam  haec  exempla 
praesertim  Principes  monere  de  plurimis  rebus 
possunt.  Contexuit  igitur  Piodolpbus  eruditissi- 
mam  epitomen  ex  Bibliis  et  Herodotp,  de  Assy- 
riorum  et  Persarum  imperio,  de  civiiibus  discor- 
diis  Graecarum  civitatum  ex  Tbucydide  et  Xeno- 
pbonte,  de  Pbilippo  et  Alexandro  et  successori- 
bus  ex  Diodoro  et  Polybio.  Deinde  lectissima 
quaeque  excerpsit  ex  historiis  Piomanis.  Postre- 
rno  et  Germanici  regni  res  praecipuas  collegit.  Ac 
in  eo  scripto  non  solum  laboravit,  ut  res  tantas 
perspicue  narraret,"  sed  etiam  ut  obiter  legentem 
Principem  pleraque  moneret:  qua  in  re  apparuit 
eum  non  modo  literis,  sed  etiam  civili  prudentia 
excellere.  Sed  cum  iam  aetas  maturuisset,  curn 
iam  lucubrationes  tbeologicas  inchoasset,  non 
multum  supra  quadragesimum  annurn  egressus, 
rebus  bumanis  exemptus  est.  Spero  enim  immor- 
tali  laeticia  donatum  esse,  cum  legamus  eum  pie 
sensisse  de  Cbristo,  ac  studia  ad  gloriam  Dei  de- 
stinasse,  et  mores  fuisse  pios  et  bonestos  audia- 
mus.      Habetis  bistoriam  vitae  Rodolphi. 

Nunc  reliquum  est,  ut  talis  viri  memoriam 
grati  conservetis.  Cogitetis  quantum  fuerit  orna- 
mentum  Germaniae,  quam  bene  de  literis  meritus 
sit.  Piimus  enim  in  Germania  emendare  genus 
sermonis  coepit ,  et  accendit  Latinae  et  Graecae 
linguae  studia:  quare  ei  plurimum  omnes  debe- 
mus.  Adolescentes  etiam  eius  admoniti  tum 
exemplis  tum  dictis,  prudentius  de  studiis  iudi- 
care  discant  et  ipsius  imitentur  diligentiam  et  se- 
dulitatem  ,  qua  infirmioribus  ingeniis  multo  magis 
opus  est,  quam  illis  heroicis  naturis,  quibus,  ut 
ita  dicam,  multa  proveniunt  dvrjyoTa.  Consi- 
lium  etiam  ipsius  in  studiis  considerare,  quod  vi- 
delicet  non  divulsit  artes  natura  copulatas,  rerum 
doctrinam  et  eloquentiam,  sed  in  utroque  genere 
summa  animi  atque  ingenii  contentione  elaboravit, 
quod  ut  vos  quoque  faciatis,  quantum  possum, 
omnes  adhortor.  Et  in  hoc  instituta  sunt  haec 
scholastica  exercitia  ,  ut  in  ntroque  genere  elabo- 
remus,  quod  quidem  eo  faciendum  est,  ut  Eccle- 
siae  ac  Pieipub.  usui  esse  possimus.  Nam  nec  re- 
rum  cognitio  recte  comparari  potest  sine  exercita- 
tione  dicendi,  nec  destituti  rebus,  idonei  sunt  ad 
seria  negocia  explicanda.  Porro,  si  officium  no- 
strum  diligenter  fecerimus,  Deus  etiam  ornabit 
nos  praemiis:  ut  Ecclesias,  ita  scholas,  quae 
sunt  praecipuaparsEcclesiae,  conservabit,  etiamsi 
negliguntur  ab  iis,  qui  praesunt ,  qui  quidem  lon- 


ge  errant.  Propter  Ecclesias  et  scholas,  ipsi,  et 
politiae  servantur.  Quare  vicissim  nobis  gratiam 
referre  debebant:  quod  si  non  facient,  Deus  illos 
puniet  et  tamen  aliquem  portum  Ecclesiae,  scho- 
lis  et  nostro  ordini  ostendet,  sicut  promisit:  Se 
non  defuturum  iis,  qui  doctrinam  Ecclesiae  uti- 
lem  propagare  et  ornare  student.     Dixi. 


No.  58. 


an.  1539. 


De  vita  Augustinu 


Apud  Crat.  Myl.  p.  291  sqq.,  in  Declam.  T.  II.  p.263.,  in 
Servesl.  II.  p.  257.    et  ap.  Richard  III.  p.  651. 

Oratio  de  vita  divi  Augustiniy  mense  Sept. 
habita  a  Ioanne  Saxone  Holsatiensi,  cum 
iterum  decerneret  quibusdam  honestis  et  eru- 
ditis  iuvenibus  IMagisterii  titulum}  in  Aca- 
demia  Vitebergensi. 

Video  morem  esse  scholae,  ut  mihi  quidem  vide- 
tur,  laude  dignum,  ut  in  his  congressibus  alias 
de  artium  aut  virtutum  dignitate  dicatur,  alias 
historiae  clarorum  virorum  recitentur,  quae  mul- 
ta  monent  iuventutem  vel  de  studiis  vel  de  mori- 
bus.  Cum  autem  de  artibus  alii  saepe  luculenter 
dixerint,  quorum  cum  sit  oratio  subtilis  et  arguta, 
magis  idonea  est  illis  materiis,  quam  mea,  rur- 
sus  delegi  historiam  ,  non  eo  tantum,  quod  exem- 
pla  prodesse  iuventuti  statuo,  sed  etiam  ob  hanc 
causam,  quod  hoc  genus  narrationum  mihi  qui- 
dem  texere  facilius  est,  quam  illas  argutas  de  ar- 
tibus  disputationes.  Ac  me  nuper  dies  Augustino 
dicatus,  cogitantem  de  ipsius  ingenio,  pietate, 
scriptisj  admonuit,  de  ipso  ut  maxime  dicendum 
putarem.  Opinor  omnes  pios  ubique  terrarum 
huius  viri  recordatione  delectari.  Sed  in  bac 
schola  praecipue  gratam  eius  mentionem  esse  de- 
cet,  in  qua  Augustinus  quasi  renatus  est,  et  eius 
doctrina,  quae  iacuit  obruta  densissimis  tenebris, 
non  solum  restituta  est,  sed  etiam  lumen  accepit: 
quae  cum  sit  neccssaria  Ecclesiae,  merito  Augusti- 
num  amare  debemus,  qui  coelestem  illum  thesau- 
rum  praecipue  conservavit.  Et  nonnihil  historiae 
cognitio  mornenti  adfert,  ad  intelligendas  contro- 
versias,  quae  ab  eo  tractantur.  Si  in  talibus  spe- 
ctaculis  cum  quadam  approbatione  auditae  sunt 
historiae  Platonis  et  Aristotelis,  quanto  rnagis 
convenit  favere  adferentibus  pia  exempla  guberna- 

toruin  Ecclesiae?  Quae  cum  ostendunt  qualia 
fuerint  doctrinae  certamina,  formant  studiosorum 
iudicia,  nosqne  de  Ecclesiae  periculis  admonent, 
et  discendi  curam  exuscitant.  Ac  praecipue  Au- 
gustini  contentiones  exemplo  esse  possunt,  quanta 
doctrinae  varietate  et  copia,  quanta  vigilantia  opus 
sit  iis,  qui  in  hoc  munere  uno  omnium  in  terris 
maximo  difficilimo  versanlur,  videlicet  in  diiudi- 
catione  et  gubernatione  doctrinae  ecclesiasticae. 
Lucent  iji  lllis  certaminibus  exempla  harum  com- 
munium  artium,  quae  iuventuti  proponuntur, 
quare  non  est  intempestivum ,  cum  de  nostris  ar- 
tibus  dici  solet,  decerpere  aliquid  ex  ecclesiasticis 
materiis,  praesertim  cum  omnia  studia  nostra 
praecipue  debeant  eo  spectare,  ut  nos  instrnamus, 
ut  Ecclesiae  usui  esse  possimus.  Ilic  fmis,  hic 
scopus  omnibus  bonis  mentibus  propositus  esse 
debet.  Quare  spero  vos  non  improbarehoc  genus 
argumentorum.  Quanquam  autem  video  prolixio- 
rem  esse  Augustini  historiam,  quam  ut  hic  reci- 
tari  tota  possit,  etiamsi  velim  eam  nudam  et  sine 
ullis  ornamentis  proponere.  Yerum  in  hac  mate- 
ria  quoquo  modo  elaborare  pium  esse  duco:  quod 
si  vos  quoque  sentitis,  ut  arbitror,  peto  mihi  ve- 
niam  dari,  quod  orationis  sonum  ac  splendorem 
non  adhibeo,  quem  varietas  argumenti  postulat. 
ISon  solum  pulcherrimae  virtutes  boni  Doctoris  et 
gubematoris  Ecclesiae  hic  monstrandae  erant,  et 
oratione  illustrandae,  sed  etiam  magno  motu  ani- 
mi  deploranda  Ecclesiae  calamitas,  quod  diu  iam 
pro  Augustinis  regnant  Pontifices,  Caligulae  et 
Nerones,  et  extincta  veteri  doctrina  ,  acluceEvan- 
gelii,  horrendae  tenebrae  Ecclesiam  oppresserunt. 
Doctrina  de  fide  et  vera  invocatione  Christi  deleta 
est,  idolatria  manifesta  recepta,  et  in  scholas  et 
conciones  invectae  sunt  impiae  persuasiones  pluri- 
mae  et  nugacissimae  rixae.  Hae  querelae  ad- 
dendae  eranthis  narrationibusde  Augustino,  quae 
cum  propter  temporis  brevitatem  omitiendae  sint, 
initio  orationis  breviter  admonui  adolescentes,  ut 
cum  audient  historiam,  ipsi  conferant  exemplum 
apud  sese  ad  alia  tempora.  Audio  ante  annos 
duos  et  viginti  habitam  esse  orationem  de  Augu- 
stino,  a  reverendo  D.  Doctore  Martino  Luthero, 
instauratore  purioris  doctrinae  Evangelii,  prae- 
ceptore  nostro  summa  pietate  et  observantia  colen- 
do,  in  qua  historiam  Augnstini  contulit  ad  Psal- 
mum  :  Beatus  vir  qui  non  abiit  in  consilio  impio- 
rum  etc.  In  quo  Psalmo  pius  Doctor  describitur, 
qui  verae  Ecclesiae  sententiam  contra  impios  Do- 


ctores  propugnat.  Eam  orationem  non  dubito 
complexam  esse  et  Augustini  laudes ,  et  universam 
Ecclesiae  causam,  quae  si  extaret,  iure  vituperari 
possem,  si  itlem  argumentum  retexere  ausus  essem. 
Sed  quia  desideratur,  spero  vos  mihi  aequiores 
fore.  Amo  studia  sacrarum  literarum ,  et  propter 
haec  Augustinum  admiror.  Quare  de  eo  potissi- 
mum  libuit  dicere,  cura  dies  ei  dicatus  rae  nuper, 
ut  de  eius  vita  et  certaminibus  cogitarem  diligen- 
tius,  admonuisset.      Venio  igitur  ad  historiam. 

Natus  est  Augustinus  honesto  loco  in  muni- 
cipio  Africano,  quod  ipse  Tagastam  vocat;  opi- 
nor  autem  Thebestam  a  Ptolemaeo  vocari,  non 
procul  distantem  a  Madauro.  Parentes  fuerunt 
Patricius  et  Monica,  Christianae  religioni  addicti, 
etsi  pater  sero  matris  pietate  ad  Christi  agnitionem 
pertractus  est,  vir  alioqui  gravis,  honestus  et  in 
primis  liberalis  in  fovendis  filii  studiis,  ut  Augu- 
stinus  ipse  praedicat.  Matris  vero  magna  pietas 
et  excellens  in  omni  matronae  officio  virtus  fuit. 
Omitto  hic,  quae  de  suae  puericiae  moribus  reci- 
tat  ipse,  quae  sunt  communia  omnibus  etiam  bo- 
nis  ingeniis,  etsi  voluit  his  exemplis  imbecillita- 
tem  humani  generis  depingere;  sed  humani  ge- 
neris  corruptio  habet  alios  maiores  morbos,  quam 
ibi  recensentur.  Dicam  igitur,  ut  coepi,  de  eius 
studiis. 

Postquam  domi  percepit  Grammaticen,  mis- 
sus  est  ad  Iihetorices  professores  in  oppidum  Ma- 
daurura ,  quod  a  Thebesta  distat  railiaribus  no- 
stris  opinor  septem.  Praecipua  tunc  in  scholis 
cura  erat  adsuefacere  adolescentes  ad  declaman- 
dum  et  ad  exteinporalem  facundiam.  In  eo  ge- 
nere  cnm  aliquandiu  exercitatus  esset  et  foelici- 
ter  promovisset,  Carthaginem  mittitur,  quae  a 
Madauro  abest  circiter  decem  nostra  miliaria.  Ibi 
cum  et  eloquentiae  et  Philosophiae  operam  daret, 
rnagnae,  opulentae,  et  ociosae  urbis  illecebris,  ac 
licentia  narrat,  et  suos  mores  corruptos  esse,  ac 
nominalim  queritur  sibi  spectacula  et  prava  so- 
dalicia  nocuisse,  quae  sunl  communes  corruptelae 
iuventutis:  nondum  enim  baptismo  initiatus  erat, 
etsi  Christianam  religionem  amplexus  erat.  Fuit 
enim  vitiosa  consuetudo  iis,  qui  liberius  vivere 
cupiebant,  diiTerre  baptismum  usque  ad  sene- 
ctam,  ut  postea  semel  deleret  baptismus  omnes 
priores  lapsus.  Quanquam  autem  nonnihil  laxa- 
vitfrenum  cupiditatibus,  tamen  mores  erant  pla- 
cidi,  et  non  pugnabant  cum  legibus  civitatis,  nec 
prorsus  abductus  est  animus  a  studiis.     Ibi  cum 

in  Ciceronis  Hortensium  incidit,  cum  a  natura 
impetus  ad  virtutem  et  decus,  ardentes  haberet, 
commotus  Ciceronis  scripto,  revocat  ipse  sese,  et 
maiore  severitate  regere  mores  incipit,  licentiam 
priorem  cohercet,  seque  ad  continentiam,  ac  ad 
pietatis  studium  exuscitat  et  componit.  Prava  in- 
genia,  praesertim  siabsit  metus  ,  nonfacile  emen- 
dantur  literis  et  doctrina:  quare  cum  illius  Cice- 
roniani  scripti  lectione  potuerit  in  viam  revocari 
Augustinus,  salis  apparet  indolem  bonam  fuisse, 
nec  defuisse  ei  illa  virtutum  semina  atque  initia, 
quae  vocat  Aristoteles  (pvoizag  aQejag.  Etsi  au- 
tem  Ciceronis  Hortensius  non  extat,  tamen  quod 
fuerit  argumentum  libri,  Cicero  alicubi  comme- 
morat:  Defensio  est  Philosophiae  adversus  eos, 
qui,  ut  nunc  sunt  iudicia  aulica,  contendebant 
nihil  opus  esse  illa  subtili  eruditione.  Hic  Cicero 
ostendit,  quae  sit  vera  Philosophia,  ac  ad  eam 
colendam  bona  ingenia  hortatur,  declarat  quas 
utilitates  ad  vitam  adferat,  in  hac  esse  legum  et 
omnium  honestorum  officiorum  fontes,  hac  vocari 
et  invitari  homines  ad  agnitionem  Dei,  ac  aeterni 
metum  numinis:  ex  hac  doctrina  descriptionem 
anni  certam  sumptam  esse,  qua  remota ,  quantae 
esscnt  in  vita  tenebrae?  Denique  complecti  Phi- 
losophiam  multas  artes  vitae  utiles.  Hanc  fuisse 
summam  illius  scriptiCiceroniani ,  et  ex  aliis  locis 
Ciceronis,  et  ex  Lactantio  apparet ,  qui  inde  sen- 
tentias  quasdam  excerpsit.  Harum  iucundissima- 
rum  disputationum  lectione  ita  motus  videtur  Au- 
gustinus,  ut  qui  natura  Musica  sunt,  etiamsi  ad- 
huc  rudes  sunt  artis,  et  aliud  agunt,  tamen  dulci 
cantu  mirabiliter  ad  Musices  amorem  ac  studium 
extimulantur.  Nondum  autem  legerat  sacras  lite- 
ras,  nec,  ut  videtur,  conciones  magniiecerat, 
nec  de  doctrina  pia  multum  disputaverat  cum  piis 
et  eruditis,  ut  iudicare  posset,  quid  praecipne 
profiteretur  Evangelium ,  et  quae  esset  pura  et  in- 
corrupta  doctrina.  Fatetur  etiam  sibi  lectionem 
sacrarum  literarum  insuavem  fuisse ,  propter  ge- 
nus  sermonis,  alienum  a  Latina  consuetudine; 
habebant  enim  versiones  admodum  ineruditas. 
\erum  ut  mihi  videtur,  omnes  qui  a  sacris  literis 
abhorrent,  nulla  enim  aetas  non  habet  prophanos 
homines,  offenduntur  non  tam  genere  sermonis, 
quam  inscitia  rerum.  Non  vident  genus  doctri- 
nae  dissimile  esse  Philosophiae,  non  intelligunt 
disputationum  consilia  et  seriem.  Haec  inscitia 
reddit  insuavem  lectionem,  ut  dici  solet:  Ignoti 
nulla  cupido.  Cum  igitur  ignarus  doctrinae  Chri- 
Melam-h.  Oper.   Vol.  XI. 


stianae  non  posset  iudicio  eligere  Doctores,  fecit 
quod  solet  vulgus  facere:    Utstatuas,   ita  Doctores 
aestimant    ex    vestitu,     torvitate    frontis,    barba. 
Erat     enim   Africa    plena     Manichaeorum  ,     qui 
magnam  vitae  puritatem  simulabant.    Abstinebant 
a    carnibus,     improbabant    coniugia,    damnabant 
impcria   et  alios   mores  politicos,  ut  ab  ambitione 
longissime  abesse  viderentur.    Praedicabant  se  ha- 
bere  adflatus  divinos  et  enthusiasmos.    Haeprae- 
stigiae  offusae   oculis  hominum,    rnirifice  capiunt 
animos:    suscipimus  enim  eos,    qui  cum  Deo  pu- 
tantur  habere  commercia,  utOrpheum,  aut  Nu- 
mam  homines  admirati  sunt;     denique  naturaliter 
homines  ad  superstitionem  propensi  sunt.      Signi- 
ficat  etiam    Augustinus   se  admiratione  ac    studio 
prodigiosarum  disputationum  invitatum  esse,  po- 
tissimum  ut  Manichaeis  se  adiungeret.     Nam  ar- 
dentia  ingenia  facile  capiuntur  novis  et  involutis 
disputationibus.      Talium  plena  erat  secta  Mani- 
chaea,    quae  erat  quaedam  confusio  ex  Stoicis  de- 
liramenlis,  et  ex  veteribus  haeresibus  ac  supersti- 
tionibus  conflata.     A  Stoicis  sumebant  duos  Deos, 
Lucem    et  Hylen:     defendebant   fatum    Stoicum, 
ineptias  de  astris  conlra  artem  de  motibus  coele- 
stibus  docebant,   prorsus  tollebant  libertatem  hu- 
manae  voluntatis.      Reliqua    ex    haeresihus  erant 
addita.      Nec  de  Christo,    nec   de  Spiritu   sancto 
rectesentiebant,  scelerate  fingebant,  autorem  suae 
sectae  Manichaeum,    fuisse  illum  ipsum  Paracle- 
tum,  quem  Christus  promisit:    iactitabant  se  suis 
ritibus  consequi  enthusiasmos.      Haec  pestis  late 
vagata    est,     praesertim    in    Africa.       Tanta     est 
diaboli  potentia,    ut  omnibus  aetatibus  horribili- 
ter  dilaceret  Ecclesiam.      Cum   igitur  Augustinus 
errore  aetatis,  tanquam  ventis  in  has  syrtes  Ma- 
nichaeorum    delatus     esset,      paulatim ,      ut    erat 
amans    veritatis,    attentius    considerare    dogmata 
coepit.      Deprehendit   igitnr    vanitatem   sectae   in 
materiis  philosophicis,    ut  ipse  inquit,  quia  Ma- 
nichaei  sine  Arithmetica  tradebant  motus  et  con- 
gressus  syderum    commenticios    et  fabulosos,    ac 
pugnantes   cum  vera  compntatione.      Quare  cum 
annos  novem  in  ea  secta  versatus  esset,    et  exer- 
cuisset  Doctores,   ac  nominatirn  Faustum,  errores 
refutans,  non  ille  quidem  tunc  eluctatus  est,  sed 
tamen  probare  et  amare  sectam  desiit.      Mater  in- 
terea  assiduis  lachrymis  a  Deo  petebat  filii  emen- 
dationem.      Et  ostendit  Deus  se  pios  gemitus  et 
vera  vota  exaudire.      Divinitus  enim   accidit,    ut 
Augustinus    cum   Romam  traiecisset,    mitteretur 
29 

aPraefecto  Romano  Mediolanum,  ut  exerceret  ibi 
adolescentes  in  dicendo.  Quanquam  autem  ani- 
mo  iam  erat  alieniore  a  Manichaeis,  tamen  por- 
tum  tenere  nullum  adhuc  poterat.  Et  ex  dubita- 
tione  illa,  ut  fit,  in  Academicas  opiniones  incidit, 
diu  nihii  affirmans  de  religione.  Quam  multi 
nunc  quoque  cum  se  evolvere  ex  disputationibus 
non  possunt,  prorsus  fiunt  ci&aoil  Sed  divinitus 
ex  hoc  naufragio  Augustinus  ereptus  est,  quod  et 
matris  lachrymae  pro  eo  interpellabant,  et  ipse, 
quanquam  in  dubitatione  versabatur,  audire  ta- 
men  bonos  Doctores,  ac  legere  sacras  literas  non 
destitit.  Narrat  se  tunc  inPlotini  libros  incidisse, 
in  quibus  fuerint  quaedam  de  natura  Dei  et  de 
verbo  aeterno,  quae  imitati  sunt  Philosophi,  et 
astute  transtulerunt  adsese,  utChristianae  doctri- 
nae  autoritas  extenuaretur.  Sed  tanicin  Augusti- 
nus  ait  se  deprehensa  fraude,  eos  libros  abiecisse. 
Mirum  certamen  in  hac  historia  conspicitur  animi 
inquieti,  omnia  exquirentis  et  explorantis,  ut  ve- 
ritatem  inveniat.  Multa  monet  hoc  exemplum, 
videlicet,  doctrina  et  meditatione  opus  esse ,  et  ad 
agnoscendam  et  ad  retinendam  veritatem.  Au- 
diens  igitur  Ambrosium  attente  ac  diu,  cum  una 
esset  etiam  mater,  tandem  Manichaeam  sectam 
aperte  relinquit,  et  sententiarn  Evangelii  ample- 
ctitur.  Cogitat  etiam  de  ducenda  uxore,  ablegata 
concubina.  Aliquanto  post  relicta  artis  professio- 
ne  totnm  se  dedit  sacrarum  literarum  studiis,  et 
veris  lachrymis  deplorat  priores  suas  tenebras. 
Tam  diu  mater  una  manet,  donec  baptismo  ini- 
tiari  filium  vidit.  Postea  cum  redire  in  patriam 
cuperet,  non  voluit  ipse  ab  ea  divelli.  Cumque 
mater  in  itinere  mortua  esset,  multa  prius  cum 
filio  de  immortalitate,  de  doctrina  Christiana,  de 
Ecclesiae  aernmnis  collocuta,  ipse  susceptum  iter 
non  omisit,  rediensque  in  Africam  cum  suis  soda- 
libus,  in  patria  aliquandiu  tanquam  in  secessu 
vixit.  Inde  propter  doctrinae  famam  evocatus  est 
ab  Episcopo  Hipponensi  Valerio  ad  munus  pres- 
bytcrii:  in  qua  functione  cum  scholae  eius  Eccle- 
siae  praeesset,  dicitur  sodalitio  illam  regulam  mo- 
ruin  et  exercitiorum  praescripsisse,  quae  extat. 
Nec  aliud  tunc  fuit  illud  Collegium,  nisi  coetus 
srholasticus,  ex  quo  liberum  eratdiscere  omnibus, 
qni  aliud  vitae  genns  appetebant.  Etsi  autem  soli 
Episcopi  concionabantur  cum  aderant,  tamenVa- 
leiius  iussit  Augustinum,  se  praesente,  concio- 
nari:  quod  quanquam  gravatim  faciebat  Augusti- 
nus,  ne  Episcopi  existimationemminueret,  tamen 


postquam  vidit  serio  hoc  petere  Episcopum ,  ob- 
temperat.  Ibi  cum  Manichaeos  et  Donatistas  ita 
refutasset,  ut  plerique  redirent  ad  sanitatem,  re- 
liqui  vero  oppido  excederent,  constituta  tranquil- 
litate  eius  Ecclesiae,  Valerius  se  vivo  curat  hunc 
eligi  Episcopum ,  ut  prospiceret  huius  Ecclesiae 
incolumitati  etiam  in  posterum.  Id  munus  admi- 
nistravit  circiter  quadraginta  annos,  quo  tempore 
varia  ei  curn  multis  haereticis  certamina  fuerunt. 
Magnam  multitudinem  exEthnicisetiam  ad  Evan- 
gelium  pertraxit,  quos  facilius  flexit,  cum  vide- 
rent  eius  doctrinam  divinitus  comprobari  miracu- 
lis.  Delevit  reliquias  Arrianorum  in  tota  vicinia, 
publice  revincens  Foelicem  Arrianum  coram  Ma- 
gistratu.  Profligavit  et  Manichaeos:  sed  omnium 
durissimum  certamen  ei  fuit  cum  Donatistis,  qui 
non  tantum  concionibus  et  scriptis  turbabant  Ec- 
clesias,  sed  manifesta  vi  grassabantur.  Eratfactio 
Circumcellionum,  qui  per  illam  oram  Africae  pas- 
sim  seditiose  vagabantur,  et  a  se  dissentientesalios 
interficiebant,  aut  male  mulctabant.  Hi  tumul- 
tus  edictis  et  severitate  Imperatorum,  vix  tan- 
dem  sedati  sunt.  Maxime  autem  Augustino  in- 
festi  erant  Donatistae,  et  quia  ab  ipso  acerrime 
refutabantur,  et  quia  eius  diligentia  perfectum 
erat,  ut  Imperator  saevitiam  eorum  coherceret,  et 
facultates  quas  Ecclesiae  ipsorum  tenebant,  trans- 
ferrentur  ad  pias  Ecclesias,  ne  impii  Doctores  et 
eorum  satellites,  qui  in  provincia  grassabantur, 
illis  fruerentur.  Cum  autem  saepe  cum  illis  con- 
gressus  sit  Augustinus,  disputando  in  publicis  Sy- 
nodis  et  coram  Magistratibus,  cum  saepe  insi- 
diis  vita  eius  petita  sit,  haec  negocia  et  pericula 
duriter  eum  exercuerunt.  Quare  non  existime- 
mus  fuisse  ociosurn  Episcopum  ,  aut  tantum  cere- 
moniis  suis  occupatum.  Longe  aliter  de  eo  viro 
sentiendum  est,  qui  tunc  fere  solus  in  excubiis 
fuit  pro  Ecclesia  Cliristi,  qui  puritatem  doctrinae 
contra  tot  impias  factiones,  quae  multitudine  et 
potentia  instructae  erant,  et  cum  piis  assiduum  et 
o.Onovdiov  bellum  gerebant ,  defendit ,  qui  con- 
siliaDucum  et  Imperatorum  in  multis  rebus,  quae 
ad  publicam  pacem  pertinebant,  gubernavit.  Ex- 
tant  enim  multae  eius  ad  praesides  epistolae  gravi- 
ter  scriptae:  cuius  iudicium  et  Italicos  Episcopos 
reveritos  esse  videmus.  Ut  igitur  Homerus  boni 
Principis  officia  complexus  est  hoc  versiculo: 

AucfOTegov  fiuotlevg  re  uyu&bg  xguTeoog  re  ui/jiTjr^g. 
sic  de  bono  Episcopo  dici  potest: 

AucpoTeoov  ovvtTog  xoauyTWQ  fjd'  uyogijTrjg. 

Utraque  arle  opus  est  elviro,  qui  praeest  Eecle- 
siae,  ut  sit  ad  docendum  idoneus,  ac  prudens  in 
iudicandis  negociis,  in  cavendis  insidiis  adversa- 
riorum,  in  tuenda  tranquillitate  Ecclesiae.  Haec 
cum  praestiterit  Augustinus,  fateri  necesse  est, 
bene  meritum  esse  de  Ecclesia  Christi;  lucent 
enim  eius  fides,  constantia ,  prudentia,  vigilan- 
tia,  in  illis  turbulentis  negociis  omnibus,  eius 
temporis. 

Sed  incidit  tunc  quaedam  causa,  in  qua  ma- 
xime  eminet  eius  eruditio  spiritualis,  et  ad  quam 
reliqua  certamina  videntur  quasi  quaedam  rudi- 
menta  fuisse.  In  hac  peculiare  beneficium  Dei 
conspicitur,  quod  per  Augustinum  Deus  Ecclesiae 
praestitit.  Fuit  quispiam  Pelagius,  Philosophiae, 
ut  arbitror,  studiosus,  qui  dum  accommodareChri- 
stianam  doctrinam  ad  Pliilosophiam  conatur, 
astute  corrupit  piam  doctrinam.  Docuit  legem 
Dei  posse  impleri:  gratiam  Evangelii,  tantum 
esse  legis  cognitionem:  naturam  hominis  integram 
esse  ac  sine  peccato:  homines  iustos  et  beatos  esse 
legis  impletione,  et  hac  mereri  remissionem  pec- 
catorum.  Haec,  quia  videbatur  Evangelium  pul- 
chre  congruere  cum  Philosophia  et  iudicio  ratio- 
nis,  magno  cum  plausu  excipiebantur  in  Italia, 
Gallia  et  Africa.  Posidonius  narrat,  Innocentium 
Romanum  Episcopum  initio  etiam  non  iniquurn 
fuisse  Pelagio.  Sunt  enim  ex  eo  genere,  quae 
vocat  Paulus  ni&ava^  quae  blandiuntur  rationi. 
Sed  unus  Augustinus  non  solum  vidit  quid  esset 
mali,  sed  etiam  magno  studio  refutare  errorem 
coepit.  Cot;git  Synodos,  edidit  plurima  scripta, 
in  quibus  pene  sepultam  doctrinam  de  gratia  Chri- 
sti  renovavit ,  ac  restituit  illam  peculiarem  Eccle- 
siae  sapientiam,  de  iusticia  fidei,  ignotam  mundo. 
De  peccato  originis  clarius  scripsit,  quam  ante 
ipsum  scriptores  omnes.  Origenes  invexerat  per- 
niciosas  interpretationes  in  Ecclesiam  de  lege:  Ex 
lege  non  iustificabitur  omnis  caro,  id  est,  ex  cere- 
moniis.  Item :  litera,  id  est,  historica  interpre- 
tatio,  occidit;  Spiritus,  id  est,  allegoria  de  mo- 
ribus,  vivificat.  Hos  lapsus  Origenis  tunc  quoque 
magnum  periculum  erat  reprehendere:  erant 
enim  hae  interpretationes  passim  receptae,  et 
mordicus  tenebantur.  Quare  plane  prophetici 
spiritus  fuit,  unum  virum  et  videre  hos  errores, 
et  Paulo  reddere  genuinam  sententiam  ,  et  audere 
a  iudiciis  superiorum  dissentire:  sicut  plurimi  ei 
obiecerunt,  cur  unus  auderet  refragari  superiorum 
sententiis ,  magno  consensu  confirmatis. 


I  Ornatus  est  Augustinus  miraculis  quibusdam, 

expnlit  Daemones,  et  quosdam  aegrotos  sanavit. 
Sed  haec  sunt  longe  pracstantiora  miracula,  suc- 
cessus  in  gubernatione,  et  haec  iudicii  rectitudo, 
et  fidei  constantia,  quod  vidit  Pauli  sententiam  de 
lege,  de  peccato,  de  iusticia  fidei,  et  magno  ani- 
mi  robore  contra  receptas  persuasiones  defendit. 
Tanta  fuerat  caligo.  ut  nec  sermonis  genus  in  sa- 
cris  literis  intelligeretur.  Ilaec  ipsa  vocabula, 
quae  sunt  praecipua  in  Ecclesia,  quas  res  proprie 
significarent,  ignorabatur,  Lex,  Evangelium, 
peccatum,  gratia,  fides,  litera,  spiritus.  Hae 
tantae  tenebrae  depulsae  sunt  Augustini  opera, 
qui  quidem  illas  tantas  res  perspicere  et  iudicare 
non  potuisset,  nisi  exercitia  peculiaria  spiritus  de- 
gustasset.  Cum  autem  maxime  opus  sit  Ecdesiae, 
vera  illorum  locorum  explicatione,  decet  nos 
omnes  agnoscere  Dei  beneficium ,  cuius  donum 
erat,  doctrinae  renovatio.  Debetur  et  ipsi  Au- 
gustino  gratia,  qui  literis  mandavit  veram  inter- 
pretationem  ut  posteritatem  admoneret.  Dixi  de 
praecipuo  Augustini  merito,  sed  brevius  quam 
magnitudo  rei  postulabat.  Quod  autem  in  tam 
difficilibus  disputationibus  interdum  improprie 
aut  incommode  loquitur,  venia  ei  danda  est: 
Temporum  ista  erant.  Nam  aetas  illa  magis  ad 
declamatoriam  rationem  dicendi,  quam  ad  accu- 
ratas  disputationes  assuefacta  erat,  et  difficile  erat 
ex  tantis  tenebris  materias  illas  evolvere.  Rebus 
vero  haud  dubie  prorsus  congruit,  cum  sententia, 
quae  Dei  beneficio  rursus  illuxit  in  hac  schola,  et 
quidem  ipso  monstrante.  Ornitto  quam  multa 
prudenter  et  dextre  responderit  de  variis  negociis: 
lleprehendit  superstitiosas  opiniones  de  traditio- 
nibus  humanis,  monet  non  esse  cultus  Dei,  et 
sine  peccato  omitti  posse.  Apparet  tunc  quoque 
dubitasse  multos,  quid  de  militia  et  civilibus  offi- 
ciis  sentiendum  esset;  interrogatus  igitur  Augu- 
stinus  recte  et  dextre  respondit. 

Hactenus  tantum  ut  Doctorem  laudavi,  etsi 
haec  quidem  praecipua  Episcopi  laus  est,  non  de 
caeteris  virtutibus  dixi,  quae  in  gubematione  ne- 
cessariae  sunt,  nondum  de  privatis  moribus:  de 
utrisque  brevissime  dicam.  In  gubernatione  prae- 
cipua  laus  est  iusticiae,  quae  vel  severitate  utilur 
cum  causa  postulat,  vel  lenitate,  cum  haec  est 
utilior.  Etsi  autern  nihil  fuit  in  Augustini  natura 
tyrannicum,  tamen  ita  lenis  fuit,  ut  non  nimis 
esset  indulgens  aut  lentus,  ut  satis  declaravit  in 
multis  causis.  Calamensibus  qui  seditiose  impe- 
29* 

tum  fecerant  in  Ecclesiam,  non  remittit  omnino 
poenam ,  etiamsi  pro  eis  deprecabatur  Nectarius. 
Et  quidem  inquit  loquens  de  Ethnicis,  se  nolle 
ab  iis  rogari ,  a  quibus  Christus  non  rogetur.  Bo- 
nifacium  Comitem  severe  obiurgat,  quod  duxit 
ethnicam  coniugem.  Rursus  multa  leniter  fecit. 
Non  vult  interfici  militem,  qui  templum  violave- 
rat,  sed  iuhet  eum  admoneri  et  ad  poenitentiam 
invitari.  Quidam  donaverat  certum  fundum  Ec- 
clesiae,  post  annum  mutata  voluntate,  repetit  ta- 
bulas:  Augustinus  ne  cum  homine  perfidioso  liti- 
garet,  tahulas  reddit.  Fuit  et  privata  vita  plena 
optimorum  exemplorum,  pudicitiae  et  temperan- 
tiae.  Odit  maledicos,  ut  eius  versiculi  testantur. 
Fuisse  amantem  veritatis,  indicant  libri  retracta- 
tionum,  quod  suos  errores  ingenue  fatetur  et  re- 
cantat.  Egressus  septuagesiinum  annum  aetatis 
suae  mortuus  est ,  curn  praefuisset  Ecclesiae  an- 
nos  quadraginta  foeliciter.  Accessit  illa  calamitas 
in  ultima  senecta:  vidit  a  Vandalis  vastari  Afri- 
cam,  qni  cum  passim  omnia  populari  essent, 
cinxerunt  obsidione  urbem  Hipponensem,  in  qua 
erat  Augustinus,  qui  tunc  luculentum  illud  opus 
scribebat,  cui  titulum  fecit,  contra  Iulianum. 
Fiogavit  autem  Deum,  ut  vel  depelleret  hostes, 
vel  se  ex  his  miseriis  evocaret  ad  immortalitatem, 
quia  non  posset  esse  spectator  expugnationis.  De- 
cessitigitur  Augustinus  anno  Domini  quadringen- 
tesimo  tertio  durante  obsidione,  ante  captam  ur- 
bern.  Nec  excussit  ei  fidem  illa  calamitas  publica. 
Cum  enim  consuluisset  eum  vicinus  Episcopus  de 
fnga ,  an  quaerendae  essent  latebrae,  iussit  eum 
Augustinus  non  deserere  Ecclesiam ;  etsi  enim 
ruebat  imperium,  tainen  Deo  Ecclesiam  curae  fu- 
luram  esse.  Atque  ita  accidit.  Nam  preces  Au- 
guslini  et  aliorum  piorum  non  erant  irritae. 
Quanquam  enim  urbs  Hipponensis  capta  est,  ta- 
men  paulo  post,  hoc  bellum  sedatum  est,  cum 
Vandalis  datae  essent  sedes  in  Africa,  ac  durarunt 
ibi  Ecdesiae  annos  fere  ducentos  post  Augusti- 
num.  Alii  solent  addere  comparationes  in  epilo- 
gislaudationum,  quorum  consilium  non  admodum 
probo,  nisi  docendi  causa  fiat  collatio.  Prodest 
considerari,  quid  cuiusque  scripta  nobis  condu- 
cant.  Augustini  lectio  prodest  in  illis  materiis, 
quas  tractavit,  nec  vero  quisquam  tractavit  plures 
materias.  Scripsit  diligenter  de  Trinitate,  refu- 
tavit  Manichaeos  et  Arrianos.  Docet  nos  de 
gratia,  et  de  iusticia  fidei  in  refutatione  Pelagii. 
Docet   de   Ecclesia   in    refutatione   Donatistarum. 


Tantum  de  dogmatibus,  et  tam  utilia,  nec  Iliero- 
nymus  nec  quisquam  alius  scripsit.  Caeterum  alii 
sancti  viri  aliis  virtutibus  excelluerunt.  Sed  ta- 
men  anteferendi  sunt  illi ,  qui  in  administratione, 
inpericulis,  in  acie  versati  sunt,  cum  caeteri  es- 
sent  ociosi.  Recitavi  historiam  Augustini  propter 
adolescenles.  Quod  enim  exemplum  magis  hortari 
nos  ad  discendi  curam  potest,  quam  haec  ipsa  hi- 
storia?  Videmus  qui  fluctus  excipiant  eos,  qui 
Ecclesiis  praefuturi  sunt,  nec  posse  gubernatores 
tantam  molem  sustinere,  sine  magna  doctrinae 
copia  et  varietate.  Tot  ac  tam  varias  controversias 
tractavit  Augustinus,  quibus  nullo  modo  par  esse 
potuisset,  nisi  et  multiplici  eruditione  instructus 
fuisset,  et  assiduum  studium  adhibuisset,  ut  pro- 
moveret.  Docet  pia  pectora  Spiritus  sanctus,  sed 
dona  Dei  discendo  excitanda  et  cumulanda  sunt, 
sicut  Paulus  hortatur  Timotheum,  ut  sit  assiduus 
in  lectione,  et  addit:  Non  negligas  donum  Dei. 
Ignavis  dona  Dei  effluunt,  sicut  ostendit  parabola 
de  talento.  Tempora  etiam  nos  moveant,  ut  iu 
omnes  bonas  disciplinas.  quae  sunt  Ecclesiae  ne- 
cessariae,  maiore  impetu  incumbamus:  Videtis 
enim  non  posse  sine  acerrimis  dimicationibus  pu- 
ritatem  doctrinae  retineri.  Conantur  eam  adver- 
sarii  multiplici  Sophistica  obruere.  Nec  desinit 
diabolus  subinde  falsas  opiniones  serere,  ut  offun- 
dat  incautis  aliquid  erroris,  ut  fecit  in  Paradiso. 
Quare  subinde  exoriuntur  novae  discordiae,  ac 
plane  fit,  ut  in  veteri  Comoedia  dicitur: 

unQog  nQog  uTtQcv  alilqtTui  x.iTqz  re  vny.ovliTau 

Est  igitur  opus  Ecclesiae  bonis  et  doctis  viris, 
quorum  voce  et  scriptis  propugnari  gloria  Dei 
possit.  Ad  haec  certamina  vos  praeparate,  nec 
vos  iudicia  indoctorum  deterreant.  Midae,  Cen- 
tauri,  et  vulgus  partim  contemnunt,  partim  ode- 
runt  literas:  verum  eo  maiore  diligentia  ab  omni- 
bus  piis  et  amantibus  Ecclesiam,  tuendae  et  or- 
nandae  sunt.  Quare  intueamur  in  exempla  pio- 
rum,  Pauli ,  Augustini,  Ambrosii,  et  aliorum, 
qui  cum  fuerint  studiosissimi,  excitemus  nos  quo- 
que  ad  discendi  curam,  quam  quidem  praecipit 
Spiritus  sanctus,  inquiens:  Verbum  Dei  inter  vos 
abundet.     Dixi. 

De  Sebaldo  Munstero. 

Apud  Craton.  Myl.  p.  460  sqq.,  in  Declam.  T.  II.  p.  466., 
in  Servest.  T.  II.  p.  458.  et  apud  Richard.  T.  II.  p.  640.  — 
Moituus  est  Seb.  Munster  d.  26.  Oct.  1539. 

Laudatio   funebris  Doctoris   Sebaldi   Mun- 
steri3    scripta  a  Vito   Winshemio. 

Abstulit  atra  dies  nobis  mortalia  membra 

Sebaldi,    mergens  fuuere  saeva  virum. 
Spiritus  aeternae  sanctorum  sede  receptus, 

rerfruitur  laetus  iara  propiore  Deo. 
lngenii  decus  ,    et  virtus  nou  occidet  unquam, 

Iuris  in  hanc  solam  mors  habet  atra  nihil. 
Hic  igitur  studia  et  vitam  moresque  pudicos 

Dicemus  simul  et  tristia  fata  viri. 

Optarim  equidem ,  si  ita  Deo  Opt.  Max.  visum 
fuisset,  ut  vivo  potius  Doctori  Sebaldo  Munsterer, 
optimo  et  doctissimo  viro,  eam,  quam  pro  ipsius 
virtute,  atque  ingentibus  erga  nos  et  hanc  scholam 
meritis  debebamus,  observantiam  et  gratitudinem 
pmestare  possemus ,  quam  mortuo  hunc  qualem- 
cunque  honorem  habere.  Neque  enim  parvam 
iacturatn  haec  schola  fecit,  viri  tanli  interitu,  nec 
mediocre  vulnus  omnes  boni  acceperunt,  orbati 
hoc  tam  fideli  consiliorum  ct  laborum  socio,  et 
amico  syncero  ac  iucundissimo. 

Nos  quidem  hic  acerbissimus  casus  tanto  lu- 
ctu  ac  moerore  adflixit,  ut  vix  quidquarn  in  vita 
tristius  nobis  acciderit.  Sed  cum  Deo  visum  sit, 
hoc  tempore  animam  ipsius  ex  illius  corpusculi  se- 
pulchro,  et  his  mortalitatis  tenebris  evocare  in  lu- 
cem  suam  coelestem,  nos  nostra  quidem  causa  do- 
lere  possumus,  quibus  huius  viri  dulcissima  con- 
suetudo  adempta  est.  Illius  autem  vicem  si  do- 
leamus,  parum  fortasse  pie  id  facere  videamur,  in 
eoque  diligendo  magis  nostrae  quarn  illius  utilitati 
servire;  nam  sacrae  literae  nos  prohibent  queri  de 
eo,  qucd  Deus  de  vita  aut  rebus  nostris  vel  ami- 
corum  statuit,  cum  constet  eius  voluntatem  ut  im- 
mutabilem,  ita  clementem  ac  paternam  erga  nos 
esse.  Et  adeo  praeclare  cum  illis  agitur,  qui  hoc 
praesertim  tempore  vitam  cum  pia  morte  permu- 
tant,  ut  qui  illorum  interitum  gravius  doleat,  ma- 
gis  sua,  quam  illorum  causa  id  facere,  magisque 
seipsum  quam  illos  vehementius  diligere  videri 
possit. 


Sed  cum  in  tam  tristi  casu  lachrymas  tamen 
tenere  non  possimus,  et  illa  commiseratio  a  natura 
animis  nostiis  infixa  sit,  ut  dictum  est  a  Poeta: 
Sunt  lachrymae  rerum  ,  et  mentem  mortalia  tangunt. 

ignoscet  id  nobis  Deus,  quod  subito  hominum 
charorum  interitu  commovemur,  et  imbecillitati 
potius  nostrae  illud  quam  diffidentiae  adscribet. 
Non  enim  id  eo  facimus,  quod  de  benignissima 
divini  patris  voluntate  erga  illos  vel  nos  dubite- 
mus,  aut  quod  male  cum  illis  agi  putemus,  qui 
humanis  rebus  eximuntur,  hoc  est,  infinitis 
aerumnis  ac  miseriis  liberati,  in  illam  coelestem 
patriam  transferuntur;  sed  quia  vel  hunc  affectum, 
ut  dictum  est,  nobis  a  natura  tributum,  non  facile 
exuere  possumus,  vel  hoc  officium  amoris  et  bene- 
volentiae  illis  praestandum  ducimus,  quorum  no- 
bis  memoria  merito  grata  et  iucunda  est,  vel  eum 
honorem  virtuti  illorum  deberi  censemus,  quibus 
nullus  honor  tribui  non  debitus  potest. 

Etsi  igitur  inane  hoc  nostrum  vel  studium  vel 
offkium  videri  potest,  et  ob  eam  causam  in  repre- 
hensionem  fortasse  quorundam  incurret,  nos  ta- 
men  non  pigebit  hanc  qualemcunque  benevolen- 
tiae  et  gratitudinis  significationem  praebuisse,  in 
eorum  saltem  morte  utcunque  decoranda,  quibus 
nullam  aliam  gratiam  referre  iam  possumus. 

Olim  adolescentes,  ut  ingeniorum  aut  indu- 
striae  specimen  aliquod  exhiberent,  propinquos 
in  funere  pro  rostris  laudare  solebant,  multisque 
id  laudi  fuit,  et  ille  velut  primus  aditus  ad  noti- 
ciam  et  farnam  hominum  atque  honorem  habitus 
est.  Ego  vero  mihi  non  aliquam  ex  hac  re  ingenii 
laudem  capto,  quod  intelligo,  quam  in  me  vel 
nullum,  vel  perexiguum  sit,  verae  eloquentiae, 
quae  in  id  aetatis  hominem  ne  quidem  cadere 
potest,  nisi  quis,  officii  hanc  laudem  ,  aut  obe- 
dientiae  esse  putabit,  quam  equidem  non  repudio. 
Scio  enim  quam  nullum  sit  maius  ornamentum 
adolescentiae,  quam  verecundiae  et  obedientiae 
laudem.  Sed  quia  mihi  haec  velut  funebris  oratio 
instituta  est,  omissa  longiore  praefatione,  ad  rem 
ipsam,  ut  potero,  accingar. 

Ac  primum  de  moribus  et  vita  Doctoris  Se- 
baldi  nihil  attinere  puto,  ut  pluribus  dicam,  cum 
ea  maiori  parti  vestrum  nota  sit.  Scitis  enim  eum 
his  lenioribus  virtutibus,  modestia,  temperantia, 
iustitia,  verecundia  et  innocentia  sumrne  ornatum 
fuisse,  his  ille  ducibus  vitam  placidissime  exegit, 
utque  vixit  nulli  mortalium  molestus ,  ita  et  mor- 

tuus  est.  Ingenlum  1111  fult  mlte  ac  placidum, 
dixisses  homlnem  ad  humanltatem  et  mansuetudl- 
nem,  quasi  dlvinltus  sculptum  et  factum.  Hanc 
ipse  naturae  lenltatem  studio  quoque  et  medlta- 
tione  tucbatur,  summa  diligentia  cavens,  ne  quod 
duriter  a  se  aut  aspere  non  modo  fieret  dicere- 
turve,  sed  ut  et  in  aspectu,  incessuque,  et  omni 
denique  animi  corporisque  habitu  ac  motu  ean- 
dem  suavitatem  ac  lenitatem  conservaret.  Et  si, 
ut  est,  verecundia  recte  ornatus  vitae,  et  custos 
omnium  virtutum  a  Cicerone  dicitur,  hanc  Ille 
vlrtutem  vel  potlus  virtutum  omnium  reglnam  ac 
moderatricem  inde  usque  a  puero  in  omni  vita  et 
actlone  illibatam  summa  cura  retinuit.  Adeo  ut 
nonnullis  parum  animosus,  et  ob  eam  causam  ad 
id  genus  doctrinae,  quod  tractabat ,  minus  ido- 
neus  videretur,  at  Me  non  tanti  ducebat  ullum 
adplausum,  ut  propterea  verecundiae  septa  tran- 
silire  vellet,  non  enim  profanae  multitudinis  iudi- 
sed  recta  ratione,    quid  deceret  metiebatur, 


cio 


atque  si  etiam  peccandum  esset,  malebat  iuxta  re- 
gulam  Isocratis  in  hanc  quam  illam  partern  pec- 
care;  minus  enim  turpe  putabat  plusquam  conve- 
niret  timidum  se  quam  impudentem  iudicari.  In 
reliqua  vero  vita  et  moribus  nihil  erat  illo  pudi- 
cum  magis,  nlhil  ab  omni  turpitudine  remotius. 
Et  quod  in  talibus  ingeniis  accidere  solet,  quae  ad 
humanitatem  et  clementiam  cum  natura  ducuntur, 
tum  vero  per  omnem  vitam  adsuefacta  sunt,  ut 
sint,  rj&ixoreQa  et  ad  omnes  illos  lenlores  motus, 
ac  praecipue  oroyyag  molliora,  ita  quoqueDoctore 
Sebaldo  nihil  eratmagis  (pilooroQyor,  nihllamore 
et  benevolentia  in  suos  profusius. 

Sunt  nonnulli ,    praesertim  ex  Satrapis  illis, 

qui  errore  mentis  eam  fortitudinis  laudem  ducunt, 

si  vel  erga  uxorem  et  liberos  duriores  sint,  vel  sal- 

tem    esse  videantur,    laedi  suam  exlstimationern 

rentur,   si  quod  erga  suos  amoris  aut  benevolen- 

tiae   signum   ostendant:     sed  ut  apud  Enripidem 

Amphitryo  praeclare  dicit,  se  parvorum  nepotum 

curam  non  adspernari,  sed  illos  secum  velut  tqpol- 

y.idag  manu  ductare,  se(jue  hoc  officium  viro  bono 

dignum  iudlcare,  ita  Doctor  Sebaldus  in  optimam 

coniugem  et  dignos  tali  patre  liberos  clemenlissi- 

mum   se  ac  benlgnissimum    praebebat   parentem, 

ita  tamen,    ut  nihil  prius  nec  antlqulus  haberet, 

quam  ut  liberi  ad  pietatem,  virtutem,  ac  optima- 

rum  rerum  studia    erudirentur;    erat  igltur  eius 

domus,    quaedam    modestiae   ac    verecundlae,    et 

sanctissimae  disclplinae  scliola. 


Pies  famlllaris  illi,  ut  scltis,  non  ampla  fuit, 
imo  ne  mediocris  quidem,  sed  tenuis  et  pene 
affecta,  planeque  talis,  qualem  Salomon  a  Deo 
optat,  cum  ait:  Demensum  meum  da  mihi.  Atqui 
scimus  non  paulo  maiorem  virtutem  esse,  re  mo- 
dica  et  sua  contentum  vivere:  fortunam,  qualis- 
cunque  a  Deo  contiglt ,  boni  consulere ,  eaque  pie 
ac  honeste  uti,  non  inhiare  alienis  facultatibus, 
nemini  invidere,  nullius  cursum  impedire,  quam 
ingentibus  opibus  quocunque  modo  quaesitis, 
splendide  uti.  Patrimonium  ille  hoc  pulcherri- 
mum  et  amplissimum  suis  rellnquere  studebat, 
nempe,  famam  paternae  probltatis  etvitae,  libe- 
rorum  piam  ac  rectam  institutionem :  alterum  qui- 
dem  plenissime  consecutus  est,  alterum  praeclare 
inceptum  immatura  mors  interrupit.  Atque  uti- 
nam  multos  tales  patresfamilias  iam  civitates  ha- 
berent,  quorum  domus,  ut  Doctoris  Sebaldl  fuit, 
essent  velut  parvae  quaedam  Ecclesiae ,  in  quibus 
Christiana  disciplina  ac  doctrina  vlgeret,  tum 
procul  dubio  melius  et  Respublicae  essent  habitu- 
rae,  et  rninus  horribilium  exemplorum  haec  aetas 
paritura. 

Dixi  de  moribus  et  vita  hulus  viri,  ut  potui, 
breviter  quldem,  de  studiis  et  doctrlna  eadem  bre- 
vitate  experiar.  Prima  enim  aetas  illi  acta  est  in 
iis  literis,  quae  si  ullo  in  homine,  in  illo  certe, 
nomen,  vimque  suam  comprobarunt;  nihil  enim 
illo  humanlus,  nihil  suavius,  nihil  mitius  fuit, 
aut  tractabllius.  Atqui  ab  eo  effectu  studia  hu- 
manitatis  dicta  esse  constat ,  quod  ,  ut  Cicero  ait, 
ad  percipiendam  colendamque  virtutem  adiuvent, 
atque  illud  vftiy.ov ,  hoc  est,  suavitatem  et  man- 
suetudinem,  in  animis,  moribus  et  vita  hominum 
efficiant.  Lt  vero  alia  terra  cultui  magis  obediens 
est,  alia  minus,  ita  ingenia  quoque  alia  aliis  faci- 
lius  flectuntur,  formanturque  doctrina.  At  Do- 
ctori  Sebaldo  Inde  usque  a  pueritia  ingenium  con- 
tigit  lene  ac  humanum,  quod  postquam  discipllna 
et  literis  excoli  coepit,  facile  omnes  venustate  ac 
suavitate  morum  superavit. 

Deinde  progressus  aetate,  de  sententia  ami- 
corum  Ius  civile  discere  coepit,  in  eiusque  tracta- 
tione  non  quidem  infoeliciter,  fideliter  certe  ver- 
satus  est.  Quumque  natura  a  litibus  et  strepitu 
fori  abhorreret  animus,  tranquillitati  et  quieti  na- 
tus,  quique  magis  benevolentiae,  quam  litium 
iura  exercere  consuevisset,  non  ille  quidem  foro 
prorsum  abstinuit,  sed  tamen  in  interpretatione 
iuris  ac  docendo  potissimum  operam  consumpsit, 

in  qua  re  praecipue  integritas  ipsius,  innocentia 
et  iusticia  eluxit:  non  enim  ad  calumniam,  non 
ad  acerbitatem,  non  ad  cupiditatem,  non  denique 
ad  quaestum  id  studium  contulit.  Non  igitur  111  e 
magis  Iuris  consultus  quam  iusticiae  dici  potnit, 
qui,  ut  de  Servio  Cicero  praedicat,  quae  a  legi- 
bus  et  a  Iure  civili  proiiciscebantur,  semper  ad 
facilitatem  aequitatemque  referebat,  neque  consti- 
tuere  litium  actiones  malebat,  quam  controversias 
tollere.  Hoc  vero  cum  in  omni  vita  tum  in  stu- 
diis,  et  illo  doclrinae  genere,  in  quo  versabatur 
praecipue  sibi  propositum  habuit,  ut  se,  quan- 
tum  posset,  contraheret,  suoqne,  quod  aiunt, 
pede  metiretur,  et  quod  ille  de  Mecoenate  dicit: 

Parcis ,  et  iu  trnues  liumilem  te  colligis  umbras. 
id  de  Doctore  Sebaldo  verissime  dici  potuit;  sua 
enim  sorte,  ntut  esset,  summe  contentus  fuit, 
sublimes  et  splendidas  conditiones,  ut  molestia- 
rum,  periculi,  atque  invidiae  plenas,  fugere  so- 
lebat,  subinde  hoc  subiiciens,  quod  est  a  Poeta 
sapienter  dictum  : 

Crede  mihi ,    bene  qui  latuit ,   bene  vixit ,    et  intra 
Fortunam  debet  quisque  manere  suam. 

Iluius  igitur  voti  sui  prolixe  compos  factus,  id 
consecntus  est,  quod  paucissimis  contingit,  nempe, 
ut  et  in  negociis  sine  periculo,  et  in  ocio  cum 
dignitate  viveret.  Planeque  eum  vitae  cursum 
tenuit,  quem  cum  omnes  docti  ac  sapientes  viri 
semper  sibi  exoptaverint ,  pauci  tamen  lenere  po- 
tuerunt,  praeclare  enim  ille  dixit,  quicunque  fuit: 
Foelix  ille  animi  divisque  simillimus  ipsis, 
Quem  non  mendaci  resplendens  gloria  fuco 
Sollicitat,  non  fastosi  mala  gaudia  luxus, 
Sed  tacitos  sinit  ire  dies ,  et  paupere  cultu 
Exigit  iimocuae  tranquilla  silentia  vitae. 
Cum  igitur  illi  vitae  instituto,  quod  sibi  certo  iu- 
dicio  delegerat,  praelegendi  ac  docendi  munus 
maxime  convenire  statuisset,  statim  ad  id  coepit 
animum  adplicare,  multumque  ea  in  re  ingenii 
dexteritate  ,  multum  fide,  plurimum  vero  diligen- 
tia  et  assiduitate  discentibus  profuit.  Non  pauci 
velut  aditu  ianuaque  ab  ipso  patefacta  ,  ad  intima 
penetralia  eius  scientiae  foeliciter  introgressi  sunt, 
quique  in  hac  schola  non  infimo  loco  sunt  inter 
lureconsultos,  hi  se  Doctori  Sebaldo  debere,  quid- 
quid  in  ea  doctrina  profecerint,  ingenue  fatentur, 
ab  ipsius  enim  diligenti  ac  fideli  institutione  pro- 
gressos,  haud  difficili  cursu  eo  quo  voluerint, 
pervenisse. 


Id  si  quis  in  parva  laude  ponendum  censet, 
is  mihi  haudquaquam  res  eo  quo  merentur  pon- 
dere  metiri  videtur.  Nam  qui  ingenia  praeparant, 
ut  Pieipnb.  possint  esse  usui,  quique  illud  semi- 
narium  politiae,  nempe,  iuventutem  fovent  atque 
excolunt,  ut  tempestivos  inde  fructus  civitates 
possint  percipere,  hi  non  paulo  melins  de  rebus 
humanis  mereri  existimandi  sunt,  quam  qui  ad 
ipsa  rerum  gubernacula  sedent.  Hienim,  quan- 
tum  forte  in  unoNestore  est,  Pieipub.  commodant, 
at  illi  decem  pluresve  Nestoras  ex  sua  schola  pro- 
ducunt.  Piegunt  hi  ac  tuentur  unam  aliquam  civi- 
tatem,  ilii  multis  civitatibus  gubernatores  in- 
struunt.  Denique  eorum,  qui  Piebuspub.  utiliter 
praeesse  possent,  brevi  vel  nullum,  vel  perpaucos 
habituri  essemus,  si  docentium  industria  labor- 
que  cesset. 

Etsi  igitur  vulgus  vilem  operam  Pteip.  eos  na- 
vare  putat,  qui  iuventutem  erudiunt,  tamen  si 
quis  ista  vera  ralione,  et  pro  magnitudine  utilita- 
tis  expendat,  intelliget  nullum  genus  hominum 
non  Respublicas  modo,  sed  et  Ecclesiam  perinde 
continere  ac  stabilire,  ut  eos  qui  primam  illam 
aelatem  sana  doctrina  et  optimis  opinionibus  im- 
buunt,  praesertim  si  quis  cum  reliqua  doctrina 
studium  verae  pietatis  ac  religionis  coniungit,  id 
quod  Doctorem  Sebaldum  enixe  scimus  fecisse : 
eam  enim  doctrinam ,  qua  Christiana  religio  con- 
tinetur,  cupidissime  amplectebatur,  ad  eamque 
et  studiorum  suorum,  et  universae  vitae  cursum 
dirigebat,  a  librorum  sacrorum  lectione  quotidie 
sua  studia  auspicari,  in  eaque  desinere  et  con- 
quiescere  solebat.  Et  ut  ipse  in  omni  vita  pie 
affectus  erat  erga  Deum  ac  Christum,  ita  familiam 
quoque  suam,  liberosque  ac  discipulos  ad  eandem 
pietatis  curam  summo  studio  nitebatur  transferre. 
Neque  id  modo  sanctissimis  cohortationibus ,  ve- 
rum  et  exemplo  suo,  moribusque  ac  vita  efficiebat, 
quam  cum  pie,  sobrie,  casteque  exigeret,  vel  taci- 
tus  suis  tamen  calcar  addebat  ad  eandem  sancti- 
moniam  amplectendam. 

Dedit  vero  illi  Deus,  ut  vitam  placidam  ac 
tranquillam,  ita  animum  ad  omnem  fortunam  fe- 
rendam  aequissimimi.  Solitus  erat  subinde,  si 
quid  forte  tristius,  ut  sunt  humana,  accidisset, 
seipsum  hac  voce  consolari,  ut  diceret,  se  ista, 
qualiacunque  essent,  boni  consulere,  quod  sciret 
nomen  suum  adscriptum  esse  numero  sanctorum 
in  coelo.  O  vocem  piam,  et  quam  nullum  aliud 
nisi  Christo  devotum  pectus  potest  emittere:   qui- 

que  sic  affectus  est,  eum  nulla  quantumvis  saeva 
tempestas  conculiet.  Et  si,  ut  ille  ait,  fractus  illa- 
batur  orbis,  ferient  impavidum  ruinae. 

Praestitit  vero  erga  quoscunque  potuit  be- 
nignitatem  liomine  Christiano  dignam,  summa 
voluntate  quibus  potuit,  et  re,  et  consilio,  et  offi- 
cio  inservivit,  omnem  sibi  diem  periisse  ratus, 
quo  non  beneficio  quopiam  aliquem  sibi  demeruis- 
set.  Denique  in  eo  ipso  beneficentiae  cursu  vitam 
reliquit.  Nam  dum  eos  qui  pestiferi  morbi  con- 
tagio  infesti  erant,  in  domum  suam  benigne  acci- 
pit,  dum  etiam  a  mensa  non  arcet,  dum  vitae 
eorum  ac  saluti  consultum  cupit,  dum  morien- 
tibus  adest,  dum  famularum  eodem  morbo  cor- 
reptarum  congressus  neque  ipse  nec  uxor  vitant, 
eas  benigne  fovent  curantque ,  contrahunt  sibi 
eandem  luem,  qua  et  intra  paucos  dies  ambo  con- 
sumpti  sunt.  Quibus  quid  aliud  vitam  abstulisse 
dicamus,  quam  ipsorum  fidem  et  benignitalem? 

Porro  pietatem  suam  erga  Christum,  et  fidem, 
Doctor  Sebaldus  vel  praecipue  declaravit,  in  hoc 
extremo  rerum  suarum  actu ,  qui  qualis  cuiusque 
anteacta  vita  fuerit,  plerunque  solet  ostendere. 
Non  enim  illum  coniugis  optimae  et  dilectissimae 
interitus,  quae  paucis  ante  ipsum  horis  elata  est, 
non  violentia  morbi  ingravescentis,  non  tot  par- 
vorum  liberorum  orbitas,  solitudo ,  egestas,  non 
haec,  inquam,  tam  multa  tamque  gravia  vulnera 
illum  ab  eo,  in  quo  constiterat,  gradu,  Christia- 
nae  constantiae  et  patientiae  potuernnt  deiicere: 
imo  insultabat  ille  dolori,  insultabat  morbo ,  in- 
sultabat  denique  morti.  Cum  enim  amici  quidam 
consolandi  causa  ipsum  adiissent,  paucis  ante  obi- 
tum  horis,  ostendit  illis  anthraces  et  pestifera  hul- 
cera  quae  in  manu  et  brachio  eruperant:  Et  quam 
vobis,  inquit,  istae  armillae  et  praeciosae  gemmae 
placerit,  quibus  me  Christus  meus  exornavit? 
Cumque  illis  hoc  dictum  lachrymas  excussisset: 
Atqui,  vos  haec,  inquit,  neutiquam  vilia  orna- 
menta  iudicaveritis,  cum  hoc  enim  nuptiali  vestitu 
ad  coeleste  convivium  cum  Christo  meo  in  perpe- 
tuutn  celebrandum  sum  iturus.  Sic  ad  illud  aeter- 
num  praestantissimarum  ac  sanctissimarum  ani- 
marum  concilium  migraturus ,  sic  denique  Deo 
redemptori  meo  placiturus  sum. 

Hae  voces  satis  declarant,  illi  iam  ante  mor- 
tem ,  omnem  sensum  rnorbi  mortisque  exemptum 
fuisse,  et  ipsum  iam  tum  cum  haec  diceret,  oculis 
suis  in  illam  aeternam  sedem  foelicitatis  respexisse. 
Quidquid  enim  doloris  in  animo  haeserat  ex  opti- 


mae  uxoris  interitu,  quidquid  cruciabile  vel  in 
aegrotatione,  vel  in  morte  fuerat,  quicquid  curae 
aut  moeroris  illi  filiorum  orbitas  afferre  poterat, 
id  universum  tolerabile  sibi  reddiderat,  planeque 
superaverat,  quia  se  totum  tradiderat  divinae  vo- 
luntati. 

Laetus  igitur  ac  velut  triumphans  ex  hac  vita 
emigravit,  imo  vero  ex  tenebris  et  morte,  in  lu- 
cem ,  veramque  ac  aeternam  vitam  commigravit. 
Atque  talem  quidern  vitae  exitum  soli  sancti, 
Christoque  per  fidem  uniti  sortiuntur,  ut  de  divo 
Stephano  praeclare  dictum  est: 

Ibat  ovans  animis  et  spe  sua  dainna  levabat. 
Hi  enim  soli  mortem,  ad  cuius  saltem  nomen  vel 
mentionem  totus  orbis  contremiscit,  contemnere 
didicerunt.  Hi  dolori,  aegritudini,  rnoerori,  in 
summis  et  acerbissimis  adflictionibus  medium 
unguem  ostendere  norunt.  Sic  Christus  in  suis 
cum  maxime  infirmus  videtur,  fortissimus  victor 
existit.  Sic  ille  semel  morte,  peccato,  et  infe- 
rorum  portis  expugnatis,  gloriosissimum  egit 
triumphum :  sic  adhuc  quotidie  per  sanctos  suos 
triumphat. 

Sed  redeo  ad  Doctorem  Sebaldum,  cuius  in- 
teritus,  vel  potius  transitus  in  meliorem  vitam, 
ipsius  quidem  causa  nobis  dolori  esse  non  debet. 
Nam  eo  quidem  tempore,  eoque  statu  rerum  vitam 
reliquit,  quo  nihil  admodum  ipsum  ad  vivendura 
potuit  invitarc.  Ita  vero  sancte  pieque  mortuus 
est,  ut  tam  nobis  certum  esse  debeat  ipsum  iam 
cum  Abrahamo,  Davide,  divo  Paulo ,  aliisque 
sanctis,  curn  Christo  denique  frui  aeterna  sapien- 
tia,  aeternoque  splendore  ac  veritate  Dei.  Hoc, 
inquarn,  tam  certum  nobis  esse  debet,  quam  certa 
ea  sunt,  quae  oculis  cernimus,  quaeque  manibus 
palpamus.  Et  ut  magna  haec  est  consolatio  Chri- 
stianis  mentibus,  cum  fr.itres  suos  vident,  tam 
foelici  fato  defungi,  sibi  quoque  mortem  talem,  et 
eandem  aeternae  foelicitatis  haereditatem  animo 
proponentes,  ita  huic  mundo  Deus  gravissime  mi- 
natur,  cum  sanctos  suos  ad  se  revocat,  cum  per 
mortem  eripit  ingentibus  malis,  quibus  impios  est 
puniturus. 

Esaias  ait:  Iustum  interire,  et  homines  id 
minime  considerare:  sanctos  colligi  a  Deo,  nemine 
id  observante.  Cum  ipsi  atrocissimis  poenis,  quae 
sunt  oppressurae  impios,  morte  sua  liberentur,  et 
post  hanc  vitam  aeterna  quiete  ac  tranquillitate 
perfruantur,  caeteros  et  in  reliqua  vita  maneant 
horribiles  plagae,  et  post  eam  sempiterni  infero- 

rum  cruciatus.  Ita  sub  tempus  excidii  populj  Iu- 
daici,  Deus  Apostolos  et  sanctos  suos,  alios  alio 
casu,  partim  ad  se  transferebat,  partim  ex  iis  locis 
abducebat,  per  quae  illa  horrenda  tempestas  itura 
erat.  Et  fuerunt  haec  semper  haud  obscura  indi- 
cia  maximarum  calamitatum  impendentium ,  cum 
boni  atque  pii  paulatim  suo  quisque  fato  sublati 
sunl,  ne  tantum  dolorem  caperent  ex  ruina  et  va- 
stitate  rerum,  neve  in  ipsos  quoque  aliqua  pars 
eorum  fluctuum  redundaret.  Non  tantum  enim 
per  defectiones  solis,  aut  lunae,  per  stellas  crini- 
tas,  per  columnas  ignis  in  aere  volantes,  per  alia 
id  genus  ostenta,  mundo  exitium  Deus  praenun- 
ciat,  sed  et  per  sanctorum  suorum  interitum,  quos 
cum  velut  triticum  separat  colligitque  in  horreum 
suum,  significat  se  paulo  post  incendio  daturum 
esse  paleas. 

Debebant  igitur  saltem  haec  exempla  ad  poe- 
nitentiam  revocare  hornines,  si  non  plane  exeor- 
des,  et  obsessi  a  Satana  essent.  Sei\  nimium  vere 
dixit  Esaias,  ista  non  curari  a  mundo,  ruunt  in 
exitiuin  suum  ,  et  quidem  horribile  atque  aeter- 
num,  hornines,  non  secus  ac  qui  rabie  conciti  ferro 
ac  propriis  dentibus  viscera  sua  lacerant,  et  totus 
mundus  tristissimum  spectaculum  est  ista  conside- 
ranli.  Pii  vero  his  exemplis  fidem  suam  confir- 
maut,  ac  velut  e  propinquo  spern  suam  contem- 
plantur,  vident  iam  portum  tranquillitatis  atque 
aeternae  salutis,  in  quem  et  ipsi  ex  hoc  turbulento 
mari  foeliciter  sint  ingressuri.  Vident  contra  hor- 
rendas  procellas  et  charybdes,  quae  impios  sint 
absorpturae,  illos  monent,  multisque  cum  lachry- 
mis  obtestantur,  ne  ita  miserabiliter  pereant,  prae- 
dicunt  illis  exitium,  revocant,  servare  conantur. 
Sed  surdo  canunt,  neque  id  tantum,  verum  et  pro 
gratia  saevissimum  odium ,  persecutiones  et  dira 
supplicia  lucrifaciunt,  talia  odJoroa  reddunt  ho- 
mines  sanctis,  reddiderunt  et  ante  Christo  salutis 
autori.  ISou  igitur  inirum,  si  ira  et  poenis  divinis 
inundat  hic  mundus.  Nihil  enim  tam  saevum  aut 
liorribile  cogitari  potest,  quod  non  ista  impietas 
longe  exuperet. 

Sed  desino  queri  de  pravitate  mundi,  cuius, 
sicut  verissime  dictum  est,  ea  est  natura,  ut  neque 
vitia  sua,  nec  remedia  ferre  possit.  Ad  Doctorem 
Sebaldum  redeo,  de  quo  inihi  haec  instiluta  est 
oratio ,  cuius  interitus,  etsi  nobis  quidem  luclum 
ac  moerorem  attulerit,  qui  optimo  viro,  fidelissi- 
mo  amico ,  homine  utili  in  hac  schola  orbati  su- 
mus,  tamen  id  nos  vicissim  consolari  debet,  quod 
Melanth.   OrER.   Vol.    XI. 


ut  illum  ad  aeternae  foelicitatis  sedem  hinc  trans- 
latum  esse  non  dubitamus,  ita  nos  quoque,  ubi 
miseriis  huius  vitae  perfuncti  erimus,  eodem  per- 
venturos  esse  scimus,  ubi  cum  eo,  aliisque  prae- 
stantissimis  ac  sanctissimis  viris  de  rebus  coelesti- 
bus,  de  infinita  bonitate  ac  sapientia  Dei,  et  prae- 
cipue  de  hoc  inenarrabili  beneficio  ipsius,  quod 
Filium  suum  pro  nobis  peccatoribus  redimendis 
tradidit,  commentabimur,  qnaeque  nunc  tenebris 
huius  camis  involuti,  obscure  acvelut  per  transen- 
nam  cernimus,  ea  tunc  clarissima  in  luce  non  vi- 
debimus  tantum,  sed  et  in  aeternum  iis  in  summa 
laeticia  et  foelicitate  perfruemur.  Praeclare  divus 
Rernardus:  Mors,  inquit,  impiorum  pessima  est, 
quorum  et  nativitas  mala,  et  vita  peior.  Sed  pre- 
ciosa  mors  est  sanctorum,  plane  inquam,  preciosa, 
ut  quae  et  finis  laborum  est,  et  victoriae  consum- 
matio,  aditusque  et  ianua  ad  vitam  ac  aeternam 
securitatem.     Dixi. 


No.  60. 

De  Guelpho  etc. 


Prodiit  haec  oratio  simul  cum  alia:  „  Oralio  f.  Ionae  de 
studiis  theologicis.  Declamatio  scripta  a  Vilo  VVinsemio, 
in  cjua  recitatur,  quomodo  Guel|>hus  —  ■ —  — ."  Viteb 
1539.  8.  Cf.  Strobel.  bibl.  Melanth.  No.  216.  _  Recusa 
apud  Crat.  Myl.  p.  846  squ.,  in  Declamat.  T.  H.  p.  606  , 
in  Servest.  T.  II.  p.  595.  el  apud  Richard.  T.  II.  p.  858. 

Declamatio  scripia  a  Vito  Winshemio,  in  qua 
recitatur  historia,  quomodo  Guelfus  Dux 
Bavariae  liberatus  sit  periculo  in  obsidione 
Winspergensi ,  coniugis  suae  honestissimo  et 
tamen  vafro  consilio. 

Quod  facere  solent  hi,  qui  vel  apud  eos  dicunt, 
quorum  de  voluntate  incerti  sunt,  vel  causam  du- 
biam  et  parum  firmam  agunt,  vel  nulla  officii  ne- 
cessitate  coacti,  tantum  iy.  neol  ovoiag  ociose  lu- 
dunt,  ut  auditorum  benevolentiam  initio  dicendi 
sibi  sollicite  et  accurate,  ad  id  elaborato  exordio 
venentur,  id  ego  in  praesentia  penitus  praetermit- 
tere,  et  iuxta  Atticas  leges  avev  Tia&ujv  y.al  noooi- 
fxiwv  protinus  ab  ipsa  re  incipere  constitui ,  quod 
ut  faciam,  duplici  ratione  adducor.  Primurn 
quod  mihi  persuadeo,  vos  Adolescentes,  tam  fa- 
vere  his  scholasticis  exercitiis,  quam  ea  scitis  ad 
publicam  scholae,  ac  vestram  utilitatem,  non  mi- 
nus  salutari,  quam  fideli  consilio  instituta  esse. 
30 

Deinde  quia  eiusmodi  argumentum  affero,  quod 
ipsum  per  se  delectare  auditores  potest,  etiam  si 
sine  Oratorio  splendore  recitetur.  Nihil  enim 
efficacius  est  ad  movendos  animos  bonorum,  ipsa 
virtute.  Commemorabo  autem,  quoddam  factum 
Imperatoris  Chunradi  Suevi,  quod  utinam  ego  tam 
dicendo  ornare  possem,  quam  exemplum  memo- 
rabile  est,  et  plenum  humanitatis,  summaque 
laude  dignum.  Plurimum  vero  moribus,  haec 
moderationis  et  clementiae  exempla  conducunt, 
quia  in  eis  xo  rj&r/.bv ,  quod  ut  suavissimum  ,  ita 
in  primis  amabile  est,  praecipue  lucet.  Et  nescio 
an  unquam  magis  opus  fuerit,  proponi  talia,  quam 
hoc  nostro  vere  calamitoso  et  turbulentissimo  se- 
culo ,  quo  tanta  est  hominum  atque  ingeniorum 
feritas  et  violentia,  quantam  vix  credi  potest  ullis 
retro  temporibus  fuisse.  Merito  vero  nos  magis 
nostra,  quam  externa  movent:  nam  ingratitudo 
quaedam  est,  tantum  peregrina  et  procul  adscita 
admirari,  sua  ac  domestica  negligere.  Quemad- 
modum  enim  quidam  homines  hoc  vitio  oculorum 
laborant,  ut  tantum  quae  procul  posita  sunt,  vi- 
deant,  proxima  vero,  quaeque  ante  pedes  sunt 
sita,  non  animadvertant :  ita  quidam  hoc  animi 
morbo  affecti  sunl ,  ut  nihil  ament  nisi  peregri- 
num  et  procul  petitum:  faslidiant  atque  adsper- 
nentur,  quidquid  vernaculum,  et  domi  natum  est. 
Qui  vero  rectius  mente  valent,  hi  sua  primum 
bona  agnoscunt  et  amplectuntur.  Nam  cum  ora- 
culo  iubemur  nos  ipsos  nosse,  id  eam  opinor  vim 
habere,  ut  tum  vitia,  si  qua  in  nobis  haerent,  tum 
etiam  bona  nostra  noscamus,  illa  ut  coirigamus 
ac  vitemus,  haec  ut  excitemus,  et  augeamus,  iuxta 
veteris  proverbii  sententiam :  Spartam,  quam  na- 
ctus  es,  eam  ornes.  Est  vero  operae  precium  vi- 
dere,  quanta  fuerit  simplicitas,  probitas,  et  hu- 
manitas  maiorum  nostrorum  veterum  Germano- 
xum,  quorum  facta,  si  literis  prodita,  si  ab  histo- 
ria  lucem  accepissent,  ut  quae  a  Romanis  et  Grae- 
cis  gesta  sunt,  cum  utrisque  haud  dubie,  essent 
omni  genere  praestantissimarum  virtutum  certa- 
tura.  Sed  fuit  illa  aetas  literarum  et  eloquentiae 
rudis,  quae  nec  describere  commode,  multo  riii- 
nus  ornare  tot  insignia  facta,  et  res  praeclare  ge- 
stas  potuit;  Principes  vero  ipsi  magis  effectores 
magnarum  rerurn,  quam  ostentatores  esse  stude- 
bant.  Hinc  factum  est,  ut  multa  illustrissima, 
et  admirabilia  virtutis  opera,  diuturnitas  temporis 
et  oblivio  aboleverit:  quaedam  tamen,  velut  ex 
incendio  aut  ruina  erepta,  ad  nostrae  usque  aeta- 


tis  memoriam  permanarunt.     Ex  quibus  facile  ad- 
paret,  quam  multa  praeclara ,  et  immortali  fama 
atque  admiratione  digna,  interierint,   et  vel  hinc 
aestimari  potest,    quantum  sit  in   rebus  humanis 
literarum  beneficium,  quibus  debemus,  quod  ali- 
quid,  quidquid  est,  adhuc  eorum  restat,  quodque 
non  ad  unum  omnia,  una  cum  corporibus,  eodem 
pulvere  obruta  ac  sepulta  sunt.    Nos  vero  iis,  quae 
extant,  perfrui  decet.  Quapropter  historiam  quan- 
dam   rei,    a  Chunrado  Suevo  Imperatore   gestae, 
hoc  in  loco,  ut  potero,  commemorare  decrevi,  in 
qua  yidere  est  insigne  exemplum  pietatis,  huma- 
nitatis  ac  summae  moderationis.     Eam  dum  bre- 
viter  expono,  vos  benigne  spero,  pro  vestra  facili- 
tate  atque  aequanimitate  auscultaturos  esse.     Ges- 
sit  hic,  quem  dico,  Imperator  Chunradus  Suevns, 
cum  alia  mulla  bella,  propter  legum  et  iusticiae 
defensionem,  et  componendam  ac  stabiliendam  in 
Imperio  pacem ,  tum  vero  contra  Guelfum  diutur- 
num,    varioque  eventu  bellum  gessit.      De  cuius 
belli  causis,    non  dicam  in  praesentia ,    ne  mihi» 
dum  singula   persequor,   accrescat  oratio,    quam 
ego,  ut  brevis  sit,  in  pauca  redigere  studeo,  sed 
tamen   satis  graves   ac  necessarias  fuisse  constat; 
nam  nostri  homines  non  temere,  nec  Ievibus  de 
causis,   bella  suscipere,  aut  arma  movere  consue- 
verunt.    Erat  autem  ille  Guelfus  Bavarorum  Prin- 
ceps,  et  nonnulla  Sueviae  oppida  tenebat.     Atque 
ab  ea  familia  Comites  a  Zollern,  deinde  originem 
duxisse,    argumento  est,    catulus  insigne  gentili- 
tium  eius  familiae,  quem  et  Marchiones  Branden- 
burgenses,    qui   eosdem   sui  generis  ac  sanguinis 
autores  ferunt ,  ut  vetustae  originis  monurnentum 
in  galeis  gestant.      Inter  hunc  igitur  Guelfum  et 
Chunradum  Suevum,  cum  per  aliquot  annos,  va- 
riante  fortuna  eventum,  belligeratum  esset,  et  an- 
cipiti  saepe  Marte  pugnatum,  vulnera  multa  nunc 
illata,  nunc  vicissim  accepta ,  tandem  constitit  id 
bellum  ad  oppidum  Winsberg.     Quem  in  locum 
Guelfus  omnes  vires  suas  contulerat,  eumque  com- 
munierat,  ut,  cum  armis  tutare  impar  esset,  vallo 
ac  moenibus  sese  tutaretur.      Obsessus  est  igitur 
a  Chunrado,  et  post  multas  ac  difficiles  oppugna- 
tiones,  quas  sustinuit  fortiter,  tandem  armis,  et 
extremo  humanorum  malorum ,  fame  expugnatus, 
coactus  est  irato  victori,  quibuseunque  conditioni- 
bus,  se  et  suos  dedere.     Ibi  Imperator  praecepit, 
ut  Guelfus,  caeterique,  qui  cum  e©  obsessi  fuerant, 
Barones  et  equestris  ordinis  viri  vincti  in  custo- 
diam  traderentur,   ut   in    eos  iure  belli  propter 

rebellionem  animadverleret,    oppidum  a  militibus 
diriperetur,    cives  vitam  ac  libertatem  retinerent. 
Tunc    Guelfi,    caeterorumque    nobilium    uxores, 
antequam  portae  aperirentur,  petiverunt,  ut  sibi 
salvis  abire    liceret,    portantibus    de   suis    rebus, 
quantum  unaquaeque   posset.      Quod  cum  a  cle- 
menti  victore  et  Optimo  Principe  facile   impetra- 
rent,  capiunt  mulieres  consiliurn,  pium  ac  memo- 
rabile:    nam  cum  hostes,    eas  aurum  et  gemmas, 
mundumque  muliebrem,  aut  pecuniae  aliquid  se- 
cum  elaturas   putarent,    illae  omnihus    bis  rebus 
militum  praedae  relictis,  maritos  suos  in  bume- 
ros  sublatos,  et  parvos  liberos  in  sinu  atque  arn- 
plexu  tenentes,  urbe  exportab.mt.    Yidisses  agmen 
mulierum,  cuius  agminis  Dux  erat  PrincipisGuelfi 
uxor,  per  media  hostium  castra  et  tela  incedere, 
gestantium  dulcissima  pignora  sua,   et  lachrymis 
profluentibus,  atque  hoc  ipso  facto  suam  pietatem 
testantium.     Fiebat  concursus  ex  totis  castris,  ad 
hoc  mirum  novumque  spectaculum  effundebantur 
certalim  oinnes,  varii  interim  sermones  sereban- 
tur,  ila  ut  tieri  solet,  aliis  humanam  sortem ,  tri- 
itemque    casum    miserantibus,   aliis    pietatem    et 
neutiquam  muliebre  inceptum  matronarum  pleno 
ore  praedicantibus,  nonnullis  et  indiguantibus,  ac 
leges  deditionis  isto  dolo  violari  frementibus:  pro- 
dierat  et  Imperator,  militum  per  tota  castra  con- 
cursatione  inotus.     Qui,   ut  ingeniosam  philostor- 
giam  mulierum  vidit,  subito  ad  hoc  spectaculum 
ira,  etiamsi  non  iniusta,  optimi  Principis  resedit, 
amplectitur  toto  animo  illam  pietatem,  miseretur 
afflictorum,    memoria   suae    quoque   conditionis, 
hoc    est,    mortalitatis   et    fragilitatis  humanarum 
rerum  animo  eius  subit,  non  potest  amplius  irasci, 
non  potest  odisse  eos  diutius,  quos  tanta  virtute 
ac  pietate  praeditos  videbat:  foelices  quidem,  qui- 
bus  a  tali  victori  vinci  contigit,  at  multo  foelicior 
ipse,  qui  antea  hostem,  nunc  seipsum,  quod  non 
paulo  difficilius  erat,  multo   generosiore  ac  prae- 
clariore  victoria  superavit.     Optabile  est,  inquit 
Euripides,    in   hostem    sapientem,    nec   stolidum 
incidere,  cum  hic  superior  factus  tanturn  saevire 
soleat:  apud  illum  verecundiae,  iusticiae,  veniae- 
que  locus  sit.     Hoc,  ut  in  rebus  adversis,  neuti- 
quam  adversum  contigit  Guelfo,  ab  eo  enim  ho- 
ste  victus  est,  a  quo  illi  etiam  optabile  erat  vinci. 
Falisci,   cum  se  ultro  dederent  Senatui  Romano, 
non  quidem  armis  eorum,   sed  iusticia  et  hurnani- 
tateCarnilli  superati :   Victi  sumus,  inquiunt,  P.  C. 
a  vobis    vestroque    Imperatore  victoria,    cui    nec 


Deus,    nec  homo  quisquam  invidebit.      At  nun- 
quid  haec  quoqueChunradi  victoria  talis  fuit,  quae 
haud  dubie  Deo  summe  placuit,  et  cui  livor  ipse 
nihil  detrahere  potuit,  nec  eius  ullam  partem  sibi 
fortuna  vendicare?    Et  tamen  non  deerant  ex  au- 
Jicis,  qui  id  graviter  acciperent ,  quique  Impera- 
tori  saeviendi  autores  essent,  ut  sunt  Principum 
domus    fecundae    crudelibus     consultoribus.     Et 
saepe  fit,  utPrincipe  nibil  melius  sit  iu  aula.    Cir- 
cumsonabant  iam  aures  eius  impiis  atque  inbuma- 
nis  vocibus,   iubentium  eurn  suo  iure  in  victos  uti 
et    collo    mulierum   detrahere  maritos,    arnplexu 
matrum  liberos  avellere,    non  enim  corpora  illis 
virorum  et  liberorum  donata ,  sed  quantum  de  or- 
natu  aut  rebus  aliis  quaelibet  auferre  posset,  leges 
pacis  per  fraudem  violari.    At  tua,  inquiunt,  Im- 
perator  existimatio,    et  imperii  dignitas  ac  maie- 
stas  agitur,    ne   his  impune   sit,    arma  contra  te 
movisse:  quos  si  ita  aperte  tibi  illudere,  et  inco- 
lumes  hinc  abire  patieris,  non  dubium  est,   quin 
irnportuna  haec  clementia   plures  ad    rebellionem 
sit  invitatura.     Magnifice  haec,  nec  prorsus  falso 
iactabantnr,  et  poterant  mentem  etiam  per  se  pla- 
cabilem  irritare,    praesertim  cnrn   callida  haec  et 
speciosa  conditionum  ac  iuris  interpretatio  crude- 
litati  praetexeretur.      Sed   erat   Chunrado   pectus 
non  penetrabile  telo  calumniae,  aures  non  admit- 
tentes,   nec  ad  animum  perferentes  istos  sermones, 
et  quemadmodurn  de  Latino  Virgilius  ait: 
llle  velut  pelagi  rupes  iinmota  resistit, 
Ut  pelagi  rupes  uiagno  veniente  fragore, 
Quae  sese  multis  circuinlatrantibus  undis 
Mole  tenet ,   scopuli  nequicquam  et  spumea  circum 
Saxa  fremunt ,   laterique  illisa  reiunditur  alga. 
Utque  sagittae  a  duro  firmoque  scuto  resiliunt,  ita 
isti  sermones  in  peclore  virtute  roborato  non  hae- 
rebant,  sed  animus  tantum  in  huius  pietatis  ad- 
miratione  defixus  erat,  et  ut  oculos  suaviler  virens 
color,  aut  aures  dulcis  concentus,  ita  animum  ge- 
nerosum  totum  ceperat,    occupaveratque  conspe- 
ctus  virtutis:  Egone  igitur,   tantae  virtuti  ac  pie- 
tati  iram  rneam   uon  condonem,  qui  saepe  rnulto 
levioribus   causis    condonaverim?    plusque   apud 
me    valebit    offensio    prior  ad   perniciem  horum, 
quam  praesens  admiratio  virtutis  ad  salutem?  Scio 
quam   dulce  sit  ulcisci  inimicos,    praesertim  eos, 
quibus  iuste  irascaris,  sed  hoc  quoque  scio  prae- 
clarum  et  laudabile  esse,  illum  impetum  cohibere 
ac   refrenare.      Scio    decere   Regem    severitatem, 
sed  idem  non  ignoro ,  quam  non  deceat  eundem 
30* 

saeva,  ct  Inexorabilis  ira,  mihi  vero  horum  tacita 
pietas  supplicat.  Graviter  illi  in  me  deliquerunt, 
commeruerunt  poenam,  esto ,  sed  Rex  debet  se 
talem  praebere  civibus,  qualem  sibi  Deum  velit: 
ego  autem  quam  saepe,  et  quam  multo  gravius 
contra  Deum  pecco?  cui  si  quoties  causa  est  pu- 
niendi,  toties  et  voluntas  esset,  quae  illi  fulmina, 
quae  tormenta  inferorum  in  meas  unius  poenas 
sufficerent?  Nam  quod  conditiones  pacis  quasdam 
durius  atque  inclementius  interpretari  audio, 
quanto  honestius  est  nos  audire  vocem  nostrarum 
legum,  quae  odia  restringere ,  favorem  vero  am- 
pliare  iubent?  Quanto  aequius  conditiones  pacis 
flectere  ad  laudem,  non  ad  fraudem?  quantoque 
Principe  dignius,  magis  ad  clementiam  quam  sae- 
vitiam  ingeniosum  esse?  Cum  his  atque  aliis  hoc 
genus  sermonibus  eos  refutasset,  qui  illius  crude- 
lis  sententiae  autores  fuerant,  iubet  mulieribus 
nunciari,  bonum  animum  haberent,  nec  a  se  quid- 
quam  triste  metuerent,  daturum  se  operam ,  ut 
praemium  pietatis  apud  se  positum  sentirent:  im- 
perat  deinde  ad  se  acciri  victos,  et  ut  res  etiam 
suas  salvas  retinerent,  pronunciat:  Deque  foedere 
ac  pace  cum  eis  aequissimis  conditionihus  egit. 
Etcepit  uberrimum  fructum  illius  clementiae  suae, 
neminem  enim  deinde  fideliorem  aut  amantiorem 
sui  in  imperio  habuit  Chunradus,  quam  Guelfum, 
et  qui  cum  eo  capti,  vitam  ac  res  suas  beneficio 
Imperatoris  retinuerant.  Et  dignus  erat,  quem 
omnes  mortales  benignissimi  ac  mitissimi  parentis 
loco  amarent,  omnique  genere  observantiae  ac 
pietatis  colerent,  qui  iram  et  ius  suum  in  victos 
remisit,  condonavitque  virtuti  ac  pietati,  quem 
non  offensae  priores,  non  praesens  dolor  et  ira, 
quae  clementiae,  aequitati,  moderatis  consiliis 
inimicissima  est,  eaque  neutiquam  iniusta,  non 
ipsa  victoria,  quae  natura  insolens  et  superba  esse 
solet,  non  multipliciter  circumsonantes  auribus 
crudeles  instigantium  voces  perpellere  potuerunt, 
non  speciosus  ille  conditionum  praetextus  invitare, 
ut  saeviret,  retinuit  eum,  non  ut  Achillem,  apud 
Homerum  Pallas,  sed  pietas,  ad  eius  conspectum 
statim  ira  conquievit  cessitque  subiit  in  locum 
illius  mitis  ac  placida  animi  affectio,  induitque 
eum  ipsum  habitum,  quem  in  victis  perspexerat: 
tanta  vis  est  virtutis,  ut  etiam  in  hoste  habeat  in- 
gentes  stimulos  admirationis  et  amoris.  Praestitit 
igitur  animum  plane  paternum  erga  hostes,  iudi- 
cavit  pro  peccato  magno  paululum  supplicii  satis 
esse,  ostendit  iram  et  severitatem  in  abdito,  cle- 


mentiam  vero  in  promptu  se  habere,  ad  vindictam 
non  nisi  coactum,  ad  clementiam  sponte  currere; 
et  declaravit  re  ipsa  verum  esse,  quod  dicitur 
ia&ldiv  (pQeveg  evay.eararai.  Nam  hoc  certissi- 
mum  argumentum  est  bonae  mentis  non  esse, 
livriaiy.ay.bv,  non  tenacem  offensarum,  haec  pro- 
prie  divina  virtus  est,  et  qua  homines  quam  pro- 
xime  ad  similitudinem  Dei  accedunt.  In  magnis 
igitur  et  heroicis  animis  ea  praecipue  lucet,  sicut 
contra  pusilli  animi  et  indomitae  irae  laxare  fre- 
nos,  eaque  pro  duce,  non  pro  milite  uti,  et  vin- 
dictae  nimis  cupidi  esse,  muliebre,  neutiquam  vi- 
rile,  multo  minus  heroicum  est.  Pallas  apud  So- 
phoclem  ostendit  UlyssiAiacem  inimicum,  in  me- 
dia  strage  pecudum,  quas  pro  Principibus  Grae- 
ciae  per  furorem  mactaverat,  discursantem ,  et 
duos  e  grege  grandiores  arietes,  cur  alterum  Ulys- 
sem,  alterum  Agamemnonem  putaret  flagris  cae- 
dentem,  et  interrogat  ipsum,  ecquam  voluptatem 
capiat,  cum  inimicum  suum  ita  in  furorem  actum, 
miserumque  ac  calamitosum  videat.  Cui  Ulysses 
respondet,  sibi  neutiquam  laetum,  sed  triste  ma- 
gis  id  spectaculum  videri:  Primum,  quod  cum 
commiseratione  spectet  huius  viri,  et  si  inimicus 
sit,  tamen  tanta  virtute  praediti,  miserandam  sor- 
tem;  deinde  quod  suae  quoque  conditionis  hoc 
exemplo  admoneatur,  et  videat,  quanta  sit  hnma- 
narum  rerum  fragilitas,  et  quam  homines,  qui 
vivant,  nihil  aliud  sint,  quam  velut  inania  simu- 
lachra  et  levis  fumus.  Laudat  hunc  sermonem 
Minerva:  Et  tu  si  hoc,  inquit,  animo  fueris,  su- 
peris  charus  eris,  et  vitam  foeliciter  exiges  tuarn. 
Nam  Deus  insolentes  et  vindictae  cupidos  odit, 
mites  vero,  et  moderate  agentes,  diligit.  His  vo- 
cibus  Ulyssi  clementiam  modestiamque  Minerva 
commendat,  quae  virtus  non  ab  re  tantopere  prae- 
dicatur,  quam  enim  divina  ac  praeclarissirna  esf, 
tam  rara,  et  id  quod  dicitur  revera  heroica  virtus 
est,  utpote  quae  paucis  et  non  nisi  heroibus  con- 
tingit.  Magna  enim  vis  est  irae,  imperiosa  cupi- 
ditas  vindictae,  praesertim  si  cum  nocendi  facul- 
tate  coniuncta  est.  Has  igitur  pestes,  haec  mon- 
stra  in  nobis  ipsis  grassantia  vincere,  nonne  id 
Herculeum  est  opus?  Quam  impotenter  ira  sua 
utitur  Sylla,  qui  tot  inermium  ac  deditorum  ci- 
vium  millia  crudeliter  post  victoriam  occidit,  tan- 
tum  sanguinis  in  urbe  fudit,  luctu  ac  terrore 
omnia  complevit?  Is  cum  in  vicino  ad  aedem  Bel- 
lonae  sedens,  Senatum  haberet,  et  miserabilis  cla- 
mor  ac  comploratio,    tot  millium  sub  gladio  ge- 

mentium  exauditus  consternasset  Senatum,  hoc 
agamus,  iuquit,  P.  C.  pauculi  seditiosi  foris  meo 
iussu  interficiuntur.  Addit  crudelitati  mendacium, 
nisi  forte  pauci  visi  sunt  tyranno,  cui  quenquam 
bonum  adhuc  vivere  dolebat.  Theodosius  Impe- 
rator,  ob  unius  equitis,  nec  ornnino  iniuste  inter- 
fecti  necem,  septem  hominum  millia  in  urbeThes- 
salonica  contrucidari  iussit.  Quem  cum  ob  id 
factum  divus  Ambrosius  excommunicasset,  tandem 
ad  corpus  Ecclesiae  iterum  recepto,  hanc  poenam 
imposuit,  ut  quotiescunque  se  iratum  sentiret, 
nullum  verbum  prius  quam  alphabetum  Graecum 
ordine  recensuisset,  proloqueretur,  futurum  ratus, 
ut  hac  mora  interposita ,  prima  rabiosi  affectus 
violentia  nonnihil  defervesceret,  et  memoria  ad- 
missi  per  iram  crudelis  facinoris,  per  iram  patrati 
delicti,  animo  subiens ,  ad  saniorem  mentem  eum 
et  placabilitatem  revocaret.  Hoc  remedio  usus  est 
divus  Ambrosius  ad  sanandum  morbum  Theo- 
dosii.  At  Chunrado  Suevo  nihil  talibus  ad  iram 
frenandam  remediis  opus  fuit,  quem  naturae  suae 
bonitas ,  et  conspecta  in  hoste  virtus  statim  placa- 
vit:  vicit  non  minus  fortiter  se  ipsum  quam  antea 
hostem  vicerat,  et  ex  illa,  quam  ex  hac  victoria, 
multo  nobiliorem  ac  gloriosiorem  triumphum  re- 
portavit  Philippus  Macedo,  pater  Alexandri 
Magni ,  cum  Olynthum,  quam  diu  magno  conatu 
et  periculo  obsederat,  tandem  expugn;isset.  Poti- 
tus  difficili  victoria,  dicitur  ludos  festi  ac  laeticiae 
causa  fecisse,  quorum  ludorum  die  cum  sacrificas- 
set,  et  convivio  amicos  suos  ac  Duces  accepisset, 
in  vinum  et  hilaritatem  effusus,  iussit  unumquen  - 
que  convivarum  aliquid  a  se  petere,  quod  cuique 
commodum  et  dignum  esset  a  Rege  peti.  Aliis 
igitur  aliud  petentibus  ac  impetrantibus,  prout 
cuique  usus  erat ,  solus  iam  restabat  S;ttyrns  Co- 
moedus,  qui  propter  artem  et  ingenii  dexteritatem 
praecipua  apud  Regem  gratia  erat.  Eum  cum  ni- 
hil  adhuc  petivisset,  invitant  caeteri  primum, 
deinde  ipse  Philippus,  ut  quemadmodum  alii 
fecissent,  ipse  quoque  aliquid  peteret,  nec  donum 
aut  benevolentiam  Regis  adspernaretur.  At  ille: 
Quando  a  te  iubeor,  inquit,  Rex,  petam  id,  quod 
et  mihi  petere,  et  tibi  largiri  maxime  honestum 
iudico.  Fuit  mihi  vetus  amicitia  et  hospitium  cum 
Apollophane  Pydnensi,  qui  cum  ex  insidiis  in- 
teriisset,  metuentes  cognati  iram  regiam,  filias 
eius  parvas  adhuc  Olynthum,  ut  ibi  tutior  vita 
illis  esset,  transmiserunt :  hae  nunc  capta  urbe 
captivae  tenentur,   nubiles  iam,   atque  ea  aetate 


existentes,  quae  praecipue  est  oportuna  iniuriae. 
Has  igitur  a  te  Rex  peto ,  ut  eas  mea  pecunia  elo- 
cem,  ne  quid  turpe  aut  indignum  nobis  atque  illo 
parente  suo  per  fortunae  iniquitatem  patiantur. 
Alii  quod  sibi  lucro  arbitrati  sunt  fore,  id  a  te 
optarunt,  et  optatum  abstulerunt:  ego  si  impetra- 
vero  dotem,  insuper  de  meo  addidero,  hanc  fidem 
memoriae  extincti  amici,  et  relictis  ab  eo  filiabus, 
debere  me  existimans.  Ad  hunc  sermonem  a  toto 
convivio  plausus  cum  approbatione  excitatus  est, 
victusque  Philippus  iussit  puellas  Satyro  adduci, 
atque  in  manus  tradi,  admiratus  hominis  fidem  et 
in  colenda  amicitia  constantiam,  et  insuper  dotem 
Rege  dignam  adiecit.  Etsi  Apollophani  ac  toti 
familiae  ipsius  non  immerito  irascebatur,  is  enim 
ex  coniuratis  unus  fuerat,  a  quibus  Alexander  Phi- 
lippi  frater  per  insidias  interfectus  fuerat,  condo- 
navit  tamen  iram,  ac  ius  suum  in  captas  pietati 
Satyri,  atque  eum  deinde  magis  charum  habuit. 
Digni  laude  uterque,  ille,  quod  fidem  amicitiae 
propria  utilitate  potiorem  duxit,  maluitque  cnrn 
periculo  amicis,  quam  tuto  sibi  consulere:  hic 
quod  dignam  tali  Principe  placabilitatem  atque 
clementiam  erga  inimici  filias  praeslitit,  nec  iram 
apud  se  plus  valere,  quam  virtutis  admiralionem 
passus  est.  Sed  non  paulo  maiorem  laudem  me- 
ruerunt  Germanicae  matronae  quam  Satyrus:  hic 
enim  aliquid  commodi  amici  causa  proiecit,  venit 
in  periculum  ne  excideret  benevolentia  Regis: 
illae  in  humeris  maritos  liberosque  per  medios 
hostes  extulerunt,  in  quibus  indolem  longe  maio- 
rem  illo  sexu,  ac  veterum  heroinarum  similem 
fuisse  adparet,  quas  non  tot  armatae  manus,  tot 
gladii  ac  circumstantia  tela  retinuerunt,  quin  una 
cum  suis,  si  quid  periculi  esset,  subirent,  et  po- 
tius  semel  unaque  perirent,  quam  solae  in  orbi- 
tate  ac  luctu,  quod  reliquum  esset  vitae,  exige- 
rent.  Laudantur  in  historiis  Romanis  priscae  Sa- 
binae,  quod  precibus  et  intercurso  suo  praelium 
inter  maritos  ac  parentes  diremerunt.  At  quanto 
iustins  landantur  nostrae,  quae  longe  pulchriore 
facinore  pacem  confecerunt?  Illustri  et  ad  omneni 
posteritatis  memoriam  celebri  facto  pietatem  suam 
erga  coniuges  declararunt  Minyarum  uxores;  cum 
enim  viri  ex  ea  familia  omnes,  numero  circiter 
XXX,  propter  affectati  suspicionem  regni  a  Spar- 
tanis  publicae  custodiae  inclusi,  et  supplicio  capi- 
tali  iam  destinati  essent,  quod  cum  vetere  insti- 
tuto  Lacedaemoniorum  nocturno  tempore  passuri 
essent,    coniuges    eorum   ex   nobilissimis   familiis 

natae,  cum  velut  postremum  allocuturae  perituros 
viros  a  custodibus  aditum  impetrassent,  carcerem 
ingressae,  commutataque  cum  maritis  veste,  per 
simulationem  doloris  velatis  capitibus  eos  abire 
passae  sunt,  sua  corpora  pro  illorum  salute,  sup- 
plicio  et  praesenti  periculo  offerentes,  digne  qui- 
dem,  quae  in  eam  familiam  Principum  nuberent, 
quae  vetustate,  nobilitate  et  virtutis  Lma  olim 
clarissima  fuit.  Nec  minus  periculoso,  ac  non 
paulo  generosiore  consilio  suos  maritos  Guelfi  et 
Germanoruin  coniuges  liberarunt.  Hae  enim  non 
nocturno  dolo  fallentes,  sed  aperta  et  plane  Ger- 
manica  \irtute,  media  Juce  palarn,  inspectante 
toto  exerciiu,  tantum  facinus  tantoque  cum  peri- 
culo  ausae  sunt.  \  arias  occasiones  declarandae 
virtutis  ac  pietatis  saepe  casus  et  fortuna  ,  saepius 
huius  miserae  vitae  multiplex  vicissitudo  ac  neces- 
sitas  offert.  Quaedam  suos  parentes,  ne  fame  per- 
irent,  cum  alia  vitae  subsidia  deessent,  suis  ube- 
ribus  lactasse  dicuntur.  Quernadmodum  de  Ci- 
inoue  quodam  memorant,  qui  vir  iam  magnus  na- 
tu,  cum  capitis  damnatus,  atque  in  custodiam  iii 
ibi  farne  necaretur,  traditus  esset,  filia,  iinpetrato 
a  custodibus  aditu,  quotidie  patrem  invisere  sole- 
bat,  sed  nonnisi  prius  excussa,  ne  quid  ei  quod 
esui  esset,  afferret.  At  illi  tandem  admirati  se- 
nem  tam  diu  absque  cibo  vitam  sustentare,  cum 
inulierculam  curiosius  observarent,  animadverte- 
runt  eam  exerta  marnilla  patrem  lacte  suo  alere, 
perculsique  tam  mirabilis  spectaculi  novitate,  rem 
iudicibus  ac  Magistralibus  irnlicant,  qui  tantae 
pielati  eum  honorem  habuerunt,  ut  patrern  filiae 
condonarent.  Quem  non  commoveat  ista  omnem 
laudem  ac  praedicationem  exuperans  avrimhdy- 
yvOig!  At  nostrae,  quae  maritos  et  liberos  per 
media  hostium  arma  extulerunt,  si  quod  tale  tem- 
pus  incidisset,  haud  dubie  nullum,  quod  ab  hu- 
mana  mente  cogitari  potuit,  amoris  aut  pietatis 
ofncium  pro  redimenda  suorum  salute  recusassent. 
Nam  si  quis  ipsain  pietatein  pingere  vellet ,  quam 
aliain  eius  iiuaginein  apud  animum  concipere  pos- 
set  aptiorem  ,  quam  si  mationam  ,  liberos  et  con- 
iugem  per  media  hostium  arnia  ex  capta  urbe  effe- 
rentem  pingeret?  Ita  Aeneam  suum  Virgilius  con- 
fectum  senio  parentem  ex  incensa  urbe  in  humeris 
exportautem  fmgit,  cum  hunc  haud  dubie  sum- 
mum  pietatis  gradum  ei  tribuere  vellet.  Praedi- 
cat  etiain  Tacitus  virtutein  ac  constanliam  foemi- 
narum  Germanicarum ,  atqne  ex  hoc  facto  satis 
apparet ,   quae  fuerit  gravitas,   pietas,  vitaeque  ac 


morum  sanctitas  in  hoc  sexu,  apud  maiores  no- 
stros.  Caeterum  omnem  laudem  exuperat  incre- 
dibihs,  ac  plus  quam  heroica  placabilitas  et  cle- 
mentia  Chunradi,  quern  curn  consiliarii,  comme- 
moratis  h.iudquaquam  vulgaribus  offensis,  ad 
saeviendum  invitarent,  respondit,  non  sibi  pla- 
cereodio  et  ira,  sed  potius  pietate  ac  benignitate 
cum  hostibus  certare,  quemadmodum  apud  So- 
phoclem  Antigone  humanissime  ait:  ov  nobg  xb 
ovvt/Stiv  dika  nybg  ro  oviiipiiuv  se  natum  esse, 
ita  Chunradus  proposuerat  sibi  inimicitias  morla- 
les,  arnicilias  vero  immortales  esse  debere.  Me- 
rito  praedicatur  moderatio  Thrasibuli  in  victoria, 
qui  urbern  Athenarum  a  triginta  tyrannis  libera- 
vit,  quod  multum  de  iure  suo,  quo  sine  reprehen- 
sione  ut  victor  uti  potuisset,  multum  de  iustissimo 
dolore  remiserit.  Sed  magis  etiam  laudatur,  quod 
praeclararn  illam  d/uvrjoriav  sanxerit,  qua  concus- 
surn  ac  labentem  civitatis  statum  in  pristinum  ha- 
bituin  nonnihil  restituit.  Sed  multo  stabiliorem 
davTfiTiav  sanxit  Imperator  Chunradus  clementia 
sua,  et  parcendo  ignoscendoque  arctius  sibi  ani- 
mos  liominum  devinxit,  quam  uilis  legibus,  viri- 
bus,  aut  ulla  severitate  potuisset.  Hoc  fuit  fir- 
missimum  atque  immortale  foedus,  quod  ortum 
a  pietate  et  a  clementia  firmavit  iusticia,  adproba- 
vit  lpse  Deus.  Sed  haec  quoque  laus  non  dissi- 
mulanda  est,  pLne  digna  Germano  Principe, 
quod  non  passus  est  illa  callida  conditionum  in- 
terpretatione,  et  specioso  iuris  praetextu  sibi  im- 
poiii.  Ex  quo  facile  adparet,  quantopere  nostri 
maiores  veteres  Germani  delectati  sint  simplicitate 
et  probitate,  quamque  longe  abfuerint  ab  huius 
calamitosi  el  tragici  seculi  versuta  et  perplexa  sa- 
pientia:  placebat  illis  nuda  et  Gerrnana  veritas, 
callida,  insidiosa,  fucataque  omnia  peius  oderant 
quam  mortem  et  infernum.  Et  cum  vera  virtute 
niterentur,  hoc  studio  habebant,  nt  non  vi,  sed 
clementia,  noninetu,  sed  fide,  arnore,  ac  bene- 
volentia  civium  stabilirent  imperium,  sapientia 
illis  erat  omnia  in  meliorem  partem  interpretari, 
non  caIumnio»e  et  vafre  invertere.  At  haec  unica 
hoc  tempore  ingenii  laus  est,  si  quis  quod  simpli- 
ciier  ac  recte  factum  dictumve  est,  arte  contor- 
quere,  et  malitiose  versuteque  interpretando  de- 
pravare  novit,  idque  eo  indignius  est  fieri,  ac 
prope  iam  pro  virtute  haberi,  in  ea  gente,  quae 
semper  candoris,  probitatis  ac  simplicis  veritatis 
amica  fuerit,  eamque  laudem  prae  omnibus  totius 
orbis  natiouibus,  inde  usque  ,  ab  antiquis  tempo- 

ribus  obtinuerit,  unde  et  hoc  nomen  sortiti  pu- 
tantur  Germani,  quod  natura  simplices,  aperti, 
candoris,  ac  libertatis  amantes  essent,  nunc  vero 
veneno  peregrinarum  ac  pessimarum  gentium,  no- 
Strorum  hominum  ingenia  inficiuntur,  et  Deum 
immortalem,  quam  longe  degenerant  a  maiorum 
virtute?  Quos  si  veteres  illi  Germanici  heroes, 
Caroli,  Henrici,  Othones,  Friderici,  atque  hic 
ipse,  de  quo  nobis  in  praesentia  sermo  est,  Chun- 
radus,  ita  moribus  et  ingeniis  mutatos  corruptos- 
que  videant ,  quam  eos  miseraturos  putemus  Ger- 
maniae  suae  statum,  quam  illi  omni  genere  orna- 
mentorum  belli  ac  pacis  decoratam  munitamque 
reliquerunt?  Non  tuti  fuerunt  olim  Turci  ab 
eorum  armis  in  intimis  Asiae  ac  Syriae  angulis, 
quos  nunc  in  vestibulo  Germaniae  omni  genere 
immanitatis  impune  grassari  videmus:  sed  desino 
commemorare  puhlica  mala  horum  temporum.  De 
laudibus  Chunradi  Suevi  et  veterum  Germanorum 
mihi  instituta  est  oratio,  quorum  si  nos  integrita- 
tem  ac  virtutem  imitaremur,  nec  eam  peregrino- 
rum  morum  colluvione  misceri  corrumpique  pate- 
remur,  haud  dubie  successum  quoque  foeliciorem 
omnibus  in  rebus  essemus  habituri,  et  Remp.  non 
minus  fiorentern  posteris  nostris  tradituri,  quam 
a  maioribus  accepimus.  Psylli  gens  Libyca  soii  ex 
omnibus  mortalibus  dicuntur,  a  natura  vim  insi- 
tam  contra  venena  habere,  ita  ut  impune  in  me- 
diis  serpentibus  et  atrocissimis  venenis  habitare 
possint,  eam  vim  in  sanguine  retinent,  ac  inter 
se  propagant,  nec  cum  aliis  horninibus  miscent  aut 
communicant,  sedulo  tamen  conferunt  ad  salutem 
hominum,  ut  Lucanus  ait: 

Nec  tantum  gens  illa  sua  coutenta  satute, 
Excubat  hospitibus ,  contraque  uocentia  moustra 
Psyllus  adest  populis. 
Cumque  puer  apud  illos  in  lucem  editus  est,  sta- 
tim  eum  abreptum  a  matre  in  medio  aspidurn  col- 
locant.  Ita  to  yvi]Oiov  generis  et  sanguinis  explo- 
rantes,  a  quo  venena  fugere  vident,  eum  agno- 
scunt  et  amplectuntur  pro  suo.  Quemadmodum  et 
aquilae  marinae  suos  foetus  contra  adversos  solis 
radios  sistere  dicuntur,  quique  per  diem  eos  recto 
obtutu  ferunt,  pro  suis  fovent  ac  nutriunt,  quos 
vero  ad  lumen  solis  connivere  vident,  ut  adulte- 
rinos  et  nothos  in  mare  abiiciunt.  Ita  Germani 
nostrum  nativurn  candorem,  naturam  apertam 
veri  rectique  ac  lucis  amantem,  velut  sanguini  no- 
stro  generique  tueri  ac  conservaredebebamus,  etsi 
quem  inter  nos  ingenio  tecto,  obscuro,  perplexo, 


ambagum  ac  tenebrarum  amanti  esse  videremus, 
eum  ut  degenerem  ac  nothum  odisse  atque  de- 
testari. 

lta  in  hoc  exemplo  quod  recensui,  trium 
praeclarissimarum  virtuturn  imaginem  expressam 
videmus,  nempe,  pietatis,  clementiae  et  cando- 
ris.  Quibus  cum  hic  mundus  nihil  pulchrius  aut 
praestantius  habeat,  nec  homine  dignius,  nos 
quoque  eas  amplecti  et  colere  decet,  praesertim 
cum  a  maioribns  nostris  veteribus  Germanis  tam 
sancte  cultas  videamus.     Dixi. 


No.  61.  an.    1540. 

De  emendato  latrone. 

Apud  Crat.  Myl.  p.  46  sqq. ,  in  Declamat.  T.  I.  p.  87.,  in 
Serv.  p.  76.  et  in  Kichardiana  T.  III.  p.  263.  —  Vid.  de 
hac  oralione  Epist.   Vol.  III.  episl.  p.  958. 

De   exemplo   emendati   latronis   propugnaniis 

gloriam  Chrisii  in  cruce,  Declamatio  recitata 

a  Ioachimo  Moller,    Hamburgensi. 

Multis  de  causis  semper  in  conspectu  nobis  crux 
Christi  esse  debet.  Quanquam  enim  hic  pulcher- 
rimus  orbis,  dierum  ac  noctium  gratissimae  vices, 
anni  circuitus,  Solis  et  caeterorum  syderum  mi- 
randi  cursus,  terrae  foecunditas,  denique  tota 
rerum  n  itura  nobis  ad  agnoscendam  Dei  volunta- 
tem  ac  praesentiam  proposita  est,  tamen  multo  est 
illustrius  testimonium  ingentis  et  verae  erga  nos 
benevolentiae  Dei ,  supplicium  filii,  quod  illum 
perferrenostra  causa  voluit.  Itaque  ab  hocpignore 
divini  amoris  nunquam  oculi  deiiciendi  erant. 
Hic  discendum  quam  horribilis  sit  ira  Dei  adver- 
sus  hominum  scelera ,  cum  nulla  eam  victima  nisi 
filii  mors  placare  potuerit.  Hic  et  magnitudo  con- 
sideranda  est  misericordiae,  quod  filiuin  pro  no- 
bis  piaculum  fieri  voluit,  ac  propter  hanc  tantam 
hostiam  certam  salutem  promisit.  Haec  capita 
sunt  coelestis  sapientiae,  quae  ibi  nobis  propo- 
nuntur;  deinde  accedunt  alia  multa.  Cumque 
omnesChristi  gestus  aliquid  significent,  praecipue 
ill.i  epitasis  certaminum  ipsius,  Ecclesiam  demul- 
tis  maximis  rebus  admonet.  Non  temere  pendet 
inter  duos  latrones,  quorum  alter  est  maledicus, 
alter  ex  lalrone  fit  propugnator  Christi.  Multa 
docet  nos  cum  ipsum  spectaculum,  tum  maxime 
duorum   altercatio,    et  Christi   velut  agonothetae 

concio  inlerposita,  quae  ut  ip^  latroni  salutaris 
fait,  ita  non  ad  ipsum  tantum  pertinere  iudicanda 
est.      Evangelii  vox   est  communis   omnibus    piis 
oinnium  aetatum,  quae  quidem  dulcissimam  con- 
solationem  proponit.     itaque  hanc  imaginem  ani- 
nio  intuens,    et  illam  gravissimam  disputationem 
cogitans,   videor   mihi  videre  Ecclesiam  omnium 
aetatum,    audio  omnium  Prophetarum  et  Aposto- 
lorum  conciones,  quarum  summa  in  illo  brevi  col- 
loquio  comprehensa  est.      Etsi  autem  non  dubito 
plerisque  vestrum  has  ipsas  res  melius  esse  notas 
ac  meditatas,    quam  mihi,    tamen  cum    hoc  loco 
dicere  iussus  essem ,    et  me  pericula  horurn  tem- 
porum  his  diebus  de   hac  imagine  admonuissent, 
libenter  hoc  arguinentum  elegi,  ut  exemplo  latro- 
nis,    qui   semivivus   ac  laceratus,    tamen  gloriam 
filii  Dei  tuetur,    et  meum  animuni   confirmarem, 
et  adolescentes  ad  idem  decus  excitarem.     Nec  id 
argumentum  alienum  est  ab  hoc  loco,  aut  histem- 
poribus.      Diu  iam  Pontifices  exercent  immanem 
saevitiam  in  membra  Christi ,  ac  nunc,  ut  univer- 
sam   Ecclesiam  deleant,  inflammare  civile  bellum 
conantur,    Christuin    omnibus    probris     onerant, 
multo  rabiosius  quam  latro  maledicus.      Applau- 
dunt  Pontificum  furori  Pieges,    et   praecipui    viri 
omnium  ordinum,  quadam  inani  utilitatis  umbra 
capti.      Adsentautur  his  docti,  ut  Silenus  Cyclopi 
in  antro,    ut  est  in  fabulis  Euripidis.      Et  ut  ho- 
rum  serviant  cupiditatibus,  stylum  adversus  Chri- 
slum  acuunt.      Aliqui  saniores  dolent  vicem  Ec- 
clesiae  oppressae  horribili    tyrannide,   sed    minis 
potentum  perterrefacti  iacent,  ut  Apostoli  dilapsi 
erant,    curn  Christus  afficeretur  supplicio.      Tali 
tempore,  etsi  nos  quidem  privati,   oppressi  tyran- 
nide,  parum  prodesse  Ecclesiae  possumus,  tamen 
imitemur  exemplum  semivivi  latronis,  qui  convi- 
ciis  respondet,  et  gloriam  Christi  sua  voce  quan- 
tum  potest,  cum  iam  animam  inter  dentes  teneret, 
defendit.      Cum  igitur  haec  oratio  maxime  conve- 
niat  huic  tempori,    quaeso   ut  rion    solum   aequo 
animo  historiam  latronum  audiatis,  sed  etiam  ex- 
cerpatis  exempla  vobis  utilia,    et  animos  excitetis 
;id   imitandam   virtutem  pii  latronis,    qui   et  fide 
hunc    niedium    lesum  supplicii    socium,    agnoscit 
esse  autorem  vitae  perpetuae,  et  fortiter  eum  ad- 
versus   latronem  conviciatorern  propugnat.      Pie- 
petam  igitur  totius  spectaculi  significationem  paulo 
altius.      Duo  latrones  pariter  affecti  supplicio  curn 
Christo,    significant   universum   genus   humanum 
destinatum  esse  morti  propter  peccatum.     Hic  igi- 


tur  non  duos  tantum  latrunculos  pendere  cogita- 
bitis,  sed  omnes  homines  omnium  aetatum.     Co- 
gitabitis   et    illud,     omnes    esse    latrones:    multa 
enim   sunt    et   atrocia  singulorum   scelera,    multi 
adiuverunt  mala  consilia  adversus   pios  suscepta ; 
denique  omnes  aliquo  modo  manus  attulimus  filio 
Dei.       Porro    cum   in    media  niorte    versaremur, 
filius  Dei  nobis  donatus  est,  ut  victima  fieret  pro 
nobis,  ac  placata  patris  ira,  aboleret  peccatum  et 
mortern,    et  redderet  vitam  aeternam.      ld  bene- 
ficium  offert  et  impertit  omnibus,  quos  erratorum 
poenitet,    quique  veniam  ab  ipso  petunt ,  et  freti 
ipsius    promissis,    liberationem    expectant.       Hic 
iam  distrahuntur  hominum  iudicia  ac  voluntates. 
Maxima  pars  aspernatur  hoc  beneficium,  praeser- 
tirn  cum  videant  Christum  perinde  ut  caeteros  ca- 
lamitatibus  communibus  conflictari ,    rapi    etiam 
ad   Mipplicium,    interfici.      An  Epicuraei  ab  hoc 
cadavere  pendente  in  cruce  peterent  aut  expecta- 
rent  novam  et  perpetuam  vitam?  qui  in  tanta  con- 
fusione  vitae,    casu  omnia  ferri  arbitrantur,  nec 
statuere  possunt ,  Deo  humana  curaeesse?  Rident 
igitur  tanquam   poemata  aut  aniles  nenias  omnia 
testimonia,  quae  Deus  et  de  sua  voluntate,  et  de 
immortalitate  omnibus   aetatibus  ordine  tradidit, 
et  tandem  misso  filio,  et  post  mortem  revocato  in 
vitam,  confirmavit.     Hic  ille  sarcasmus  est  rnale- 
dici  latronis:   Age  liberator  egregie,  tibi  et  nobis 
salutem    reddito.      Sic  impii  etsi    sunt  in   media 
morte,  tamen  non  sentiunt  malorum  magnitudi- 
nem ,    non    quaerunt    causam  aerumnarum,    nou 
metuunt  Dei  iudicium,    ludunt  etiam  deridendis 
religionibus,  et  cum  offecturae  sunt  ipsorum  com- 
modis,    delere  Evangelium    conantur,    et   expro- 
munt   impietatem  ac  saevitiam  adversus  Christum 
et  eius  memhra.      Ut  tunc  latro  virulentis  ironiis 
exagitabat  filium  Dei ,    ita    videtis  impios   ludere 
omnibus  aetatibus.      Ac  ne  putetis  novum  fuisse 
exemplum.       Alius   est   hostis    Christi  multo   in- 
festior,   scilicet    Diabolus.      Is   primum  odio  Dei 
avulsit  ab  eo  primos  parentes.     ls  similibus  ironiis 
in  paradiso  miseram  mulierem  fefellit,  cum  pro- 
milteret  fore  similem  Deo:    Eritis,  inquit,  sicut 
Dii.       Idem   calumniator  habet  fascinatas  impio- 
rnm  mentes  omni  tempore  falsis  de  Deo  persua- 
sionibus.      His  abutitur  tanquam  organis,  ad  ex- 
plendam   infinilam  odii  sui    acerbitatem  adversus 
tilium  Dei.      Latro  igitur,  ut  caeteri  impii,  actor 
est  harum  ironiarum,    sed  ille  superbissimus  spi- 
ritus  hoslis  Dei ,  est  earum  poeta. 

Quam  misera  est  autem  servitus,  organum 
esse  tanti  furoris  ac  tanti  odii  adversus  Deum? 
Talis  est  vita  Neronis  et  impiorum  omnium,  qui 
cum  in  cruce  pendeant,  hoc  est,  sint  in  media 
morte,  nam  voluptates  eorum  non  sunt  diuturnae, 
tamen  liberatorem  aspernantur.  Et  confirmat  er- 
rorem  Diabolus,  qui  postquam  mentibus  eorum 
offudit  densiores  nebulas,  postea  pro  libidine  sua 
illis  abutitur,  accendit  in  eis  odium  Dei,  et  sae- 
vitiam  adversus  membra  Christi.  Non  igitur  li- 
berantur  a  morte,  sed  ruunt  in  aeternos  crucia- 
tus,  cum  quidem  iam  bis  latrones  sint,  habent 
communia  scelera  toti  generi  humano.  His  ad- 
dunt  contemptum  beneficii  Christi,  et  crudelita- 
tem,  quam  in  Christum  et  eius  membra  exercent. 
Huius  impii  agminis  universi  tly.ojv  est  maledicus 
latro.  Nunc  de  altero  dicam,  qui  emendatus 
significat  Ecclesiam,  quae  est  altera  pars  generis 
humani,  quae  et  ipsa  latrocinio  contaminata  est, 
ac  destinata  morti,  agnoscit  se  habere  peccata,  et 
calamitatibus  ingentibus  ac  morti  obnoxia  est,  ut 
caeteri  homines.  Sed  redditur  ei  post  mortem 
nova  et  perpetua  vita,  lux,  sapientia,  iusticia  et 
laeticia.  Haec  quomodo  fiant,  ex  hoc  colloquio 
discamus,  quod,  ut  ante  dixi,  omnium  prophe- 
ticarum  et  apostolicarum  concionum  summam 
complectitur.  Agnoscit  sua  peccata  hic  latro,  et 
ingenti  motu  animi  confugere  audet  ad  liberato- 
rem.  Audierat  de  hoc  socio  supplicii  lesu,  quid 
docuisset:  audierat  eum  testimonia  doctrinae  suae 
non  vulgaria  exhibuisse,  et  senserat  eum  iniuste, 
scelere  Pontificum  raptum  esse  ad  supplicium. 
Audierat  et  quasdam  eius  voces  in  cruce,  quas 
animadverterat  non  proficisci  a  vulgari  homine. 
Videt  naturam  rerum,  terraemotum,  subitas  te- 
nebras  solis  de  eo  testimonia  edere:  quare  statuit 
hunc  vere  esse  liberatorem  et  Christum.  Hac 
fide  excitatus,  inquit:  Memento  mei  Domine, 
cum  veneris  in  regnum  tuum.  Considerate  autem, 
quam  miranda  lux  in  hoc  latrone  fulserit.  Non 
deterretur  foeditate  supplicii  et  morte  Christi ,  quo 
minus  iudicet  eum  esse  promissum  liberatorem. 
Deinde  longe  aliter  de  Messia  sentit,  quam  vel 
Pharisaei,  vel  Apostoli,  utrique  expectabant  im- 
peria  et  opes.  Hic  latro  iam  Prophetas  interpre- 
tatur,  docet  Messiam  liberaturum  nos  esse  a  veris 
et  aeternis  malis,  a  peccato,  a  perpetuis  cruciati- 
bus,  ac  regnaturum  non  in  hac  calamitosa  vita, 
sed  post  hanc  vitam,  ubi  fruemur  Dei  consuetu- 
dine,  liberati  ab  omnibus  erroribus  et  miseriis. 
Melanth.  Ofer.  Vol.  XI. 


Videtis  hanc  esse  summam,  et  sententiam  omnium 
promissionum  ,  quae  Patribus  et  Prophetis  tradi- 
tae  sunt.  Lucet  ergo  in  latrone  vera  fides:  et 
fidei  proprium  est  petere  veniam  propter  ipsum 
liberatorem  filium  Dei,  nec  deterreri  nostris  de- 
lictis,  quo  minus  ad  eum  confugiamus,  ac  bene- 
ficium  eius  expectemus.  Latro  agnoscit  sua  sce- 
lera  ,  non  adfert  ad  Christnm  benefacta  aut  merita, 
sed  sentit  hunc  esse  hostiam  pro  omnium  delictis: 
videt  voluntate  Dei,  huic  tantam  poenam  irroga- 
tam  esse  innocenti ,  ut  fiat  hostia  pro  toto  genere 
humano.  Talis  fides  certo  impetrat  promissa  a 
Deo.  Quare  Christus  clara  voce  eum  absolvit 
a  culpa,  ac  promittit  ei  novam  etperpetuam  vitam, 
confirmans  iam  interpretationem  promissionum 
propheticarum:  Hodie,  inquit,  eris  mecum  in 
paradiso.  Corpora  relinquebant,  et  tamen  una 
futuri  erant  in  coetu  piorum  Angelorum  ac  Pro- 
phetarum,  qui  Dei  consuetudine  fruuntur. 

Audistis  duas  perspicuas  Evangelii  concio- 
nes,  de  beneficiis  Christi,  de  reconciliatione  ,  de 
vita  perpetua.  Latro  petit  veniam  fretus  non  he- 
nefactis  suis,  sed  Domini  clementia  et  sacrificio. 
Christus  promittens  ei  veniam  et  vitam  perpe- 
tuam,  testatur  haec  beneficia  hoc  modo  credenti- 
bus  dari.  Possent  haec  multo  uberius  exponi,  sed 
cum  apud  eruditos  habeatur  oratio,  nolui  esse 
prolixior:  dixi  summam  Evangelii  in  his  concio- 
nibus  comprehensam  esse.  Hortor  etiam  ut  exem- 
plum  imitemur,  ac  simili  fiducia  ad  filium  Dei 
confugiamus.  Haec  est,  ut  scitis,  doctrinae  sum- 
ma,  de  iusticia  fidei,  seu  de  regeneratione  et 
aditu  ad  vitam  aeternam.  Videamusreliqua.  Ne 
fieri  quidem  potest,  ut  Ecclesia  sit  sine  cultu  Dei, 
sine  sacrificiis,  sine  bonis  operibus,  sine  certami- 
nibus.  Ideo  enim  Deus  restituit  genus  humanum, 
ut  inter  homines  ipsius  noticia  luceat  ac  celebre- 
tur:  quare  cultus  et  officia  certa  postulat.  Num 
haec  neglexit  latro  emendatus,  num  quia  pende- 
hat  nudus  ac  vinctus,  nulla  officia  Deo  praestitit? 
Ille  vero  praecipuos  honores  Christo  tribuit,  quos 
Deus  in  primis  flagitat:  agit  poenitentiam  ,  agno- 
scit  suum  scelus,  recte  sentit  de  hoc  liberatore, 
nihil  deterritus  illa  miserabili  specie  morientis, 
invocat  eum.  Haec  sunt  vere  pia  opera.  Accedit 
et  dimicatio.  Quanquam  enim  pendet  semivivus 
ac  laceratis  membris,  tamen  venit  in  certamen 
cum  conviciatore ,  quo  severe  castigato  et  obiur- 
gato,  defendit  Christi  gloriam.  Haec  est  confes- 
sio,  quam  quanti  faciatDeus,  saepemonet  scriptu- 

ra,    ut  cum   ait   Christus:    Qui   confessus   fuerit 
me  coram  hominibus,  confitebor  eum  coram  patre 
coelesti.      Breviter  indicavi  bona  opera  emendati 
latronis.     Nunc  quaeso,   ut  universam  Ecclesiam 
eius  temporis  consideretis:    Filius   Dei  pendet  in 
cruce,    non  iam  ostendens  potentiam  suam  admi- 
randis  factis  ut  antea,  quare  deridetur  ac  despici- 
tur    ab   impiis.       Apostoli  seu  dubitatione,    seu 
metu   dilapsi    erant.      Multos   auditores  movit  et 
illud  quod  dicitur:    Exitus  acta  probat,   qui  cogi- 
tabant   hunc   nequaquam  Messiam   esse,   cum  in 
tanta  calamitate  videretur  a  Deo  desertus  et  ab- 
iectus  esse.     Sola  reliqua  est  Maria  mater,  in  qua 
lucet  fides:  Haec  expectataliam  catastrophen:  Nec 
enim  spectatrix  esse  poterat  huius  supplicii,  nisi 
fide  animus  erectus  fuisset.     Sed  quia  Apostoli  et 
caeteri  homines  tacent,  iam  tota  rerum  natura  in- 
cipit  concionari,    et  testimonio  suo  filium  Dei  or- 
nare,  et  in  tanta  Ecclesiae  trepidatione ,  ne  desit 
concionator,    excitat    Deus    latronem   de  sublimi 
concionantem  toti  orbi  terrarnm.     Hic  latro  testa- 
tur  hunc  lesum  esse    promissum  liberatorem,    et 
autorem  novae  et  perpetnae  vitae.     Desinantiam 
Pontifices,  Episcopi,  Monachi  gloriari,  suos  coe- 
tus,    quos  vocant  Ecclesiam ,    errare    non    posse, 
curn  videant  tantam  Apostolornm    trepidationem. 
Sed  quoniam  historia   mortis  Christi  haud   dubie 
significat  praecipue  calamitates  Ecclesiae  postremi 
temporis,  latronum  concertatio  quaedam  est  imago 
certaminum  huius  temporis.      Conviciantur  Chri- 
sto  Pontifices,  Canonici,  Monachi,  et  horum  sa- 
tellites  tyranni,  qui  etsi  exiguo  tempore  frnnntur 
suis  voluptatibus,  tamen  re  ipsa  pendent  in  crnce 
impii  latronis,  brevi  poenas  scelerum  daturi.     In- 
terea  cum  ante  finem  mundi  renovare  doctrinam 
et  confessionem  Deus  vellet,    excitavit,    doctis  et 
timidis  cessantibus,    Germanos  milites,    homines 
sine  hypocrisi  sapientiae  aut  iusticiae.     Non  potest 
enim  dissimulari  aut  negari  multos  articulos  do- 
ctrinae  evangelicae  ita  repurgatos  esse  per  hos,  ut 
satis  appareat  divinitus  hanc  lucem  Ecclesiae  red- 
ditam  esse.      Idem    igitur  in  doctrina  nostrarum 
Ecclesiarum    traditur,    de    reconciliatione    et   de 
fide,  quod  ibi  sentit  latro.     Nec  pudet  nos  hunc 
audire  Apostolum ,  cuius  sententiam  et  fidem  Chri- 
stus  perspicuo  testimonio  approbat.    Utinam  Chri- 
stum  etiam  simile  fide  invocemus.     Etsi  nihil  du- 
bito  multos  esse ,  in  quibus  similis  fidei  scintillae 
ardent.     Non  enim  dubitandum  est,   in  eo  coetu 
esse  membra  veraeEcclesiae,  in  quo  recte  traditur 


Evangelium,  et  aborita  est  tldiaXo^iavia.  Et 
nostris  Ecclesiis  non  desunt  testimonia  Spiritus 
sancti;  videmus  enim,  quanta  constantia  multi 
pii  supplicia  perferant.  Meminimus  honestas  ma- 
tronas  luctatas  cum  terroribus  mortis,  egisse  Deo 
gratias,  quod  agnoverint  Christi  beneficia,  et 
magna  tranquillitate  animi,  dum  recitant  laudes 
ac  hymnos  Deo,  spiritum  exhalasse,  ut  satis  ap- 
pareret  in  eis  coelestem  laeticiam  inchoatam  esse, 
antequam  e  corpore  discederent.  Addit  Deus  et 
alia  testimonia,  quod  mirabiliter  servat  has  Ec- 
clesias:  aspernantur  veram  doctrinam  hostes  no- 
stri,  et  deesse  testimonia  miraculorum  seu  prodi- 
giorum  clamitant,  cum  ipsi  nec  recte  facta,  nec 
miranda  habeant.  Ut  Christus  nunc  pendens  in 
cruce,  non  ostendebat  potentiam  suam.  Nihil 
inusitati  conspiciebatur  in  latrone,  praeter  illam 
pietatem,  quam  ridebant  a&toi.  lta  nunc  Eccle- 
sia  infirma  est:  et  tamen  mira  res  erat,  illa  ipsa 
latronis  emendatio.  Talia  miracula  non  desunt 
his  temporibus.  Sed  si  volunt  audire  adversarii 
sua  prodigia,  pauca  commemorabo.  An  eum 
coetum  putemus  Ecclesiam  esse,  qui  flagitiosas 
libidines  tanta  pertinacia  defendit,  ut  interficiat 
eos,  qui  sunt  hortatores,  ut  anteferant  honesta 
coniugia?  In  qua  unquam  barbarie  auditum  est 
interfici  homines  propter  reprehensas  vagas  libi- 
dines,  propter  laudem  coniugii?  Prodigia  quae- 
runtur:  haec  prodigiosa  turpitudo  est  certum 
testimonium,  totum  illum  coetum  contaminatum 
tidualoaaviq ,  periuriis,  libidinibus,  parricidiis 
Ecclesiae,  agitari  a  Diabolo.  Possem  alia  Ponti- 
ficum  prodigia  multa  recitare,  quae  nuncomitto: 
ac  redeo  ad  illum  Apostolum  de  sublimi  concio- 
nantem  et  defendentem  gloriam  Christi.  Non 
poterat  semivivus  ac  ligatus  pietatem  suam  decla- 
rare  iam  aliis  officiis,  gubernareEcclesias,  et  late 
spargere  doctrinam :  hoc  unum  poterat,  castigare 
conviciatorem.  Ita  nos,  cum  habenas  Reipub, 
teneant  adversarii,  cum  totiesfrustra  rogaverimus 
Reges,  ut  de  concordia  deliberent,  cum  revocare 
eos  ab  errore  non  possimus,  hunc  tamen  cultum 
Deo  praestemus  ,  lingua  et  stylo  celebremus  Chri- 
stum,  refutemns  adversarios,  taxemus  impias 
eorum  leges,  ac  hypocrisin,  ut  pii  admoniti  ca- 
veant,  ne  eorum  societate  polluantur.  Tot  iam 
annos  omnia  moderata  consilia  repudiant  Pontifi- 
ces,  tantum  de  caede  cogitant,  faciunt  impia  et 
sacrilega  foedera.  Quamadrem?  ad  defensionem 
manifestae  idolomaniaej   periuriorum,  flagitiosa- 

rum  Hbidinum  ac  parricidiorum.  Haec  vera  esse, 
ne  ipsi  quidem  negare  possunt.  Nec  ullius  tanta 
est  eloquentia,  haec  ut  excusare  vel  in  speciem 
queat.  Tonet  licet  ac  fulmina  torqueat  Pericles, 
ut  dicebatur,  tamen  in  liac  causa  veritas  ita  per- 
spicua  est,  ut  non  possit  %bv  iJttcd  loyov  y.QtiTTW 
noiuv.  Viderint  igitur  pii ,  ne  se  ad  tantorum 
scelerum  societatem  adiungant.  Cogitent  exem- 
plum  emendati  latronis,  ostendant  voce,  literis 
et  caeteris  officiis,  se  toto  animo  ab  illa  gigantea 
impietate  abhorrere,  se  nolle  administros  esse  fu- 
roris  illius  Diaboli.  Nam  illa  scelera  non  ab  hu- 
manis  ingeniis,  sed  vere  ac  proprie  a  Diabolo 
oriuntur.  Est  quidem  in  magnis  cruciatihus  la- 
tro,  qui  Christum  veneratur.  Sed  cogitate, 
quanta  sit  beatitudo,  tenere  certam  spem  vitae 
aeternae.  Ita  nos  etsi  multis  exercemur  aerumnis 
propter  confessionem,  tamen  lianc  ducamus  esse 
m-agnam  foelicitatem ,  quod  absumus  a  consiliis 
Pontificum,  a  Diaboli  foedere,  qui  ut  Deum  con- 
tumelia  afficiat,  ut  quam  plurimos  perdat,  in- 
cendit  Pontifices,  agitat  tyrannos,  ut  stabiliaut 
tldvjiouavlav  et  caetera  flagitia.  Nihil  potest 
dici  atrocius,  quam  quod  inquit  Paulus:  Si  quis 
aliud  Evangelium  docet,  anathema  sit.  Omnes 
diras  atque  imprecationes  complexus  est  voce  ana- 
thematis.  Et  repetit  verbo  tristiore  eandem  sen- 
tentiam  alibi:  Si  quis  non  amat  Dominum  Iesum 
Christum  ,  sit  anathema  maranatha.  Quo  nomi- 
ne  intelligit  certam  speciem  anathematis,  ob  quod 
prorsus  deleri,  et  e  medio  tolli  necesse  est,  ut 
parricidas,  et  propter  quod  Deus  toti  rerum  na- 
turae  irascitur,  terra  fruges  negat,  sol  refugiens 
sistit  currus,  amittit  splendorem,  deniqne  quod 
contagio  suo  nocet  toti  generi  Immano,  ut  ille  in- 
quit  in  Tragoedia: 

Discedite  a  me ,  ne  umbra  mea  noceat  bonis. 
Est  enim  vox  Paulina  facta  ab  haerem  motha, 
qnod  significet  rein  devotam  ac  desiinatam  exitio 
et  rnorti :  nisi  quis  mavult  esse  haerem  et  hatta, 
quod  est  peccatum  seu  scelus,  ut  Graeci  dixernnt 
y.a&aoua.Ta,  seu  aXaoToyag.  Sic  igitur  Paulus 
nos  de  hostibns  Christi  sentire  iubet.  Et  saepe 
repetitum  est  hoc  praeceptum  in  concionibus  pro- 
pheticis,  quod  quidem  si  quis  contemnet,  reipsa 
comperiet  Erynnas  ac  furias  vagari  per  omnes 
complices,  adflare  etiam  mediocribus  peiores  im- 
petus,  implicare  eos  erroribus  et  horrendis  cala- 
mitatibus.  Has  poenas  et  considerare  pii  et  cavere 
debent.     Quanquam  enim  parricidae  illi  aliquan- 


diu  florent,    ut  Dionysius,  Nero,  et  similia  por- 
tenta  aliquandiu  regnarunt,  tamen  exitus  fuerunt 
ttagici.     Et  interim  multi  poenas  dederunt  fami- 
liaritatis  ipsorum.      Pendent  nna   omnes   tyranni 
in  cruce  maledici  latronis,  etsi  cruciafus  nondurn 
omnes   sentiunt.      Nemo   sanus  libenter    versatur 
apud    eum,    quem   scit   iniustam    caedem    fecisse. 
Quanto  mjigis  isti  fugiendi  sunt   quorum   mentes 
contaminatae   sunt  idolomania,    lingua    periuriis 
manus  imbutae  cruore  piorum ,    caetera  membra' 
conspurcata  libidinibus.     Ac  ut  de  aliis  obscurio- 
ribus  sceleribus    non  dicam,    quis  sanus  volet  se 
parricidiorum    societate    polluere,    quae    ab    istis 
fiunt  quotidie?     Quam  multi  docti  et  pii  «b  Epi- 
scopis  et  Monachis  uhique   terrarum  interficiun- 
tur?    Aiunt  nihil  saevius  essePantheris,  et  tamen 
saepe  leguntur  in  circo  quasi    reverentia  quadam 
pepercisse  sanctis  Pantherae.      Has  superat  rabies 
Fabri,  Mezentii ,  Nauseae  et  similium,  qni adeo 
non  parcunt  ullis,  ut  civile  bellum  accendi     et  tot 
nationes  deieri,  tot  honestas  matronas,  tot  infan- 
tes  iugulari,  vaslitatem  Ecclesiarum  effici  cupiant 
aeternam;  verurn  est  enim  illud  Poetae: 
Alta  sedeut   civilis   vulnera    dextrae. 
Ut  autem  maledicum  latronem  castigat  alter  noster 
Apostolus,    ita   haec  flagitia   singulis   temporibus 
a  piis,  et  praesertim  eruditis  fortiter  taxanda  sunt. 
Quod  ita  demum  graviter  et  vere  facietis,  si  eru- 
ditione  instructi  eritis,  ut  Paulus  inqnit:  Sit  ser- 
mo  vester  sale  condilus.     Non  ut  scopulos  aut  lit- 
tora  feriunt  undae  ingenti  tantum  sonitu,  ita  solo 
clamore  certandum  est:  Eruditerefutandi  sunt  ad- 
versarii,    ut   aliqui  sanentur,    boni  confirmentnr, 
ut  in  latronis  obiurgatione  gravissimae  insunt  sen- 
tentiae,  de  gubernatione  divina,  de  providentia, 
quibus  Epicuraeas  in  altero  persuasiones  refutaf. 
Apud  Aristophanem  lex  dicitur  certaturis,  tlt^ys 
y.al  tltyyov.     Causa  cum  causa  congrediatur,  ve- 
ris  argumentis  certetur.  dicatur  nydg  tnog,  et  re- 
vocetur   antagonista  intra    metas.      Videtis   enim 
quam  varias  rimas  quaerant  nunc  ad  elabendum, 
quantum  technarum  et  Sophistices  excogitent  ad 
eludendam    veritatem.       Anfagonistas    habemus, 
astutos,  intentos,  instructos  literis  et  eloquentia, 
ac  dimicantes  non  de  lana  caprina,  sed  pro  focis 
suis,  hocest,  de  opibus,  dignitate,  voluptatibus, 
quarum  rerum  causa  acerrimae  contentiones  inter 
homines  existere  solent.      Vos  contra  vere  pro  aris 
pugnatis,   hoc  est,  vobis  cornmendata  est  defensio 
puritatis  Evangelii  et  gloriae  Christi.      Haec  mi- 
31  * 

litia  non  concedit  vobis  ocium,  sed  postulat  acer- 
rimum  studium  cognoscendae  coeleslis  doctrinae, 
flagitat  animum  non  mollem ,  non  detrectantem 
certamina.  Haec  ut  saepe  multumque  cogitetis, 
vos  etiam  atque  etiam  adhortor,  ut  officium  ve- 
strum  recte  intelligatis,  et  agnoscatis  vobis  non 
leve  munus  a  Deo  raandatum  esse,  vosque  in  ex- 
tremo  iudicio  spectantibus  omnibus  hominibus 
atque  Angelis,  rationem  administrati  muneris  red- 
dituros  esse:  ubi  etiam  hic  noster  latro  inter  iudi- 
ces  assidebit,  et  strenuos  milites  Christo  commen- 
dabit,  de  ignavis  ac  desertoribus  supplicium  sumi 
petet.  Quare  nunc  date  operam  adolescentes,  qui 
huius  Signiferi  tyrones  estis,  ut  vos  diligenter 
exerceatis  ac  praeparetis  ad  vera  certamina ,  in 
quo  gloriam  Christi  aliquanto  post  defendere  vos 
oportebit.  Hunc  honorem  Deus  flagitat,  ut  heri 
in  versiculis  significavi: 

Villt  adsertores  laudum  nos  esse  suarum, 

Idque  magis  poscit ,    quam  nova  thura  Deus. 

Dixi. 


No.  62. 


an.  1540. 


De  restituendis  scholis. 


Apud  Crat.  Myl.  p.  848  sqq.,    in  Declamat.  T.  I.  p.  527.,  in 
Servest.  T.  i.  p.  459.  et  ap.  Richard.  T.  I.   p.67l. 

De  restituendis  Scholis  oratio,  habita  ab  Ale- 

xandro  Alesio  Scoto,  in  celebri  Academia 

Francofordiana  ad  Oderam.   1540. 

Ut  Paulus  inquit:  Incertis  vagamur  sedibus,  ita 
Ecclesia  vera  Christi  exulat  in  hoc  mundo,  nus- 
quam  certam  ac  durabilem  sedem  habet :  diabolus 
enim  odio  filii  Dei  incendit  ubique  impios  ad  eam 
pellendam  et  dissipandam.  Ita  summos  illos  he- 
roas,  Abraham,  Iacob,  Moysen,  hostes  fugere, 
quaerere  alia  hospitia  legitis.  Davidem  et  Heliam 
vix  remotae  solitudines,  et  specus  in  saxis  adver- 
sus  tyrannos  texerunt.  Apostoli  toto  orbe  terra- 
rum  vagantur.  Ipse  etiam  Filius  Dei  veniens  in 
hunc  mundum  ex  coelesti  patria ,  exulare  se  fate- 
tur,  cum  ait:  Filius  hominis  non  habet,  ubi  ca- 
put  reclinet.  Qnare  etiamsi  de  exulibus  graviter 
suspicari  homines  solent,  tamen  Christianos  com- 
munem  Ecclesiae  fortunam  cogitare  decet,  nec 
exilium  inter  probra  ducere,  si  causa  sit  honesta. 
Fateor  me  iam  annos  octo  abesse  a  patria,   vere 


divina  ope  crudelitati  cuiusdam  saevissimi  tyranni 
ereptum,  qui  me,  cum  quaedam  errata  doctrinae 
Ecclesiasticae  manifesta  taxassem,  iam  vinctum 
adservabat,  et  diram  necem  mihi  minabatur.  Etsi 
autem  postea  multis  periculis  conflictatus  sum,  ta- 
men  res  ipsa  ostendit,  Deum  vere  mihi  adfuisse 
ducem  in  illis  longis  peregrinationibus,  meque 
clementer  servasse,  ut  spero,  ad  aliquam  Eccle- 
siae  utilitatem. 

Primum  ex  patria  discedens,  veni  in  Acade- 
miam  Saxonicam,  eo  tempore,  quo  omnes  articuli 
doctrinae  diligentissime  disputabantur,  ubi  con- 
suetudine  eruditorum  excitatus,  multo  maiore  cura 
conferre  dogmata  coepi.  Postea  Britanniam  adii, 
ubi  et  docui  aliquandiu  in  Academia,  et  rursus 
cum  iis  qui  excellunt  eruditione,  de  doctrinaCbri- 
stiana  collocutus  sum  accurate.  Estque  perspecta 
mea  mens  in  ea  insula  praestantibus  viris,  Episco- 
po  Cantuariensi,  Latimero  et  aliis.  Cumque  iam 
defessus  tot  peregrinationibus,  quasi  in  portum 
venissem  ,  manereque  ibi  decrevissem,  ecce  rursus 
prodeunt  atrocissima  edicta  contra  doctrinam 
Evangelii.  Itaque  cum  aut  subeunda  esset  impio- 
rum  crudelitas,  aut  cedendum,  secutus  sum  con- 
silium  multorum  bonorum  virorum,  qui  et  mihi 
et  aliis  piis,  qui  palam  dissentiebant  ab  illis  decre- 
tis  sanguine  scriptis,  hortatores  erant,  ut  discede- 
remus.  Piedii  igitur  in  Germaniam  ad  eas  Eccle- 
sias,  cum  quibus  sentire  meprofiteor,  quae  mihi 
hospitium  hoc  semestri  pergratum  praebuerunt. 
Cumque  eximia  liberalitateDucis  Saxoniae  adiutus 
sum,  tum  hoc  accessit,  quod  iterum  de  doctrina 
licuit  cum  hominibus  piis  et  peritis  conferre. 
Deinde  mihi  Ulustrissiraus  Princeps  Marchio  Ele- 
ctor  locum  in  Academia  vestra  clementer  tribuit, 
ac  munus  commendavit  re  ipsa  amplissimum,  vi- 
delicet,  doctrinae  Ecclesiasticae  explicationem. 
Haec  eo  commemoravi,  ut  sicut  meipsum  series 
mearum  aerumnarum  et  exitus  movent,  ut  divini- 
tus  me  servatum  esse  ad  aliquam  Ecclesiae  utilita- 
tem  existimem,  ita  et  vos  bene  et  amanter  de  ho- 
spite  sentiatis,  nec  me  propter  exilium  asperne- 
mini.  Laudatur  vetus  Germania  propter  singu- 
larem  fidem  et  humanitatem,  qua  excipere  et 
tegere  hospites  solita  est.  Et  vos  arbitror  adhuc 
retinere  plurimum  priscae  et  antiquae  virtutis,  ad 
quam  accedere  etiam  pietas  debet. 

Praecipue  autem  hoc  officinm  Christus  flagi- 
tat,  ut  eos  qui  vagantur  vel  docendi,  vel  discendi 
Evangelii  causa,   caeteri  amanter  complectantur, 

ac  promittit  mercedem  inquiens:  Amen  dico  vo- 
bis,  si  quis  dederit  vel  aquae  potum  alicui  ex 
minimis  propler  doctrinam,  mercedem  accipiet. 
Quare  et  vobis  spero  Deum  benefacturum  esse,  si 
nos  complexi  fueritis,  qui  qualescunque  sumus, 
tamen  ex  illo  coetu  sumus,  de  quo  Christus  loqui- 
tur,  Evangelium  enim  circumferimus,  etsi  fateor 
me  vere  esse  omnium  qui  docent,  minimum. 

Sed  cum  ordinis,  ac  functionis  dignitatem 
Christus  magnifaciat,  erit  vestrae  pietatis,  me  non 
gravatim  audire.  Maiores  vestri  reverenter  exce- 
perunt  multos  ex  insula  Scottorum  egressos,  Gal- 
lum ,  Bonifacium,  et  alios,  qui  in  Germaniam 
intulerunt  Evangelium,  horum  vos  honesta  exem- 
pla  imitari  decet,  praesertim  cum  his  miserrimis 
temporibus  doctrinam  Christianam  ubique  terra- 
rum  horribili  amentia  Pontifices  ac  Reges  delere 
conentur.  In  tanto  publico  periculo  credite  vos 
Deo  gratissimum  officium  facere,  quod  Evangelii 
Doctores  benigne  excipitis,  tuemini ,  et  auditis. 
Haec  de  me  ipso  praefatus  sutn ,  nunc  in  genere 
de  scholis  et  de  professione  mea  dicam.  Nam  si 
quis  cogitabit,  quantum  referat,  hoc  praesertim 
tempore,  restitui  emendatas  scholas,  hunc  mihi 
quoqne  et  caeteris  mei  ordinis  hominibus  aequio- 
rem  fore  spero.  Nemo  tam  est  impudens  ac  sine 
fronte,  qui  negare  ausit  multos  non  dissimulandos 
errores  a  Pontificibus  et  Monachis  in  Ecclesiam 
invectos  esse.  Quam  multi  boni  et  docti  viri  ante 
aliquot  secula  deploraverunt  Missarum  nundina- 
tionem ,  idolomaniam  in  invocatione  sanctorum? 
Reprehendunt  ipsi  veteres  Ambrosius  et  Augusti- 
nus  errores  satisfactionum,  et  renovant  doctrinam 
de  poenitentia,  et  de  fide.  Quam  multi  deplora- 
verunt  libidines  sacrificulornm?  Episcopi  quid 
agunt  dignum  suo  munere?  Haec  cum  iam  iterum 
reprehendi  Deus  voluerit,  ac  instaurare  Ecclesiam, 
ne  prorsus  omnes  homines  pereant,  videtis  quan- 
tum  certamen  exortum  sit:  Epicuraei  Pontifices  et 
Monachi,  ventri  metuentes,  ad  eo  fremunt  se  re- 
prehendi,  ut  deleri  nomen  Christi,  et  universam 
doctrinam  Evangelii ,  et  omnes  Ecclesias  in  vasti- 
tatem  redigi  cupiant.  Res  ipsa  loquitur  eos  sic 
aftectos.  Pergunt  enim  defendere  suos  errores, 
moliri  bella  civilia ,  cumulant  flagitia,  negligunt 
Ecclesias  et  scholas.  Tali  tempore  necesse  est 
bonos  et  pios  Principes  providere,  ne  funditus  in- 
tereat  religio  Christiana :  quare  ut  Ecclesias  resti- 
tuere,  ita  et  scholas  instaurare  debent;  nunquam 
enim  vera  Ecclesia  sine  scholis  aliquibus  fuit,  ac 


nec  potest  quidem  diu  conservari  doctrina,  nisi 
scholastici  coetus  adiungantur  ad  Ecclesias.  Haud 
dubie  primis  patribus  Adae,  Nohae,  Sem,  ideo 
propagata  est  vita  tot  seculis,  ut  auditores  habe- 
rent  testes  d$iomorovg  de  prima  origine  generis 
humani,  deque  initio  doctrinae.  Postea  familiae 
Abrahae,  Isaac,  Iacob,  prorsus  scholae  fuerunt. 
Deinde  cum  lex  Moysi  data  est,  iam  clarum  man- 
datum  de  scholis  additum  est.  Constitutum  est 
enim ,  ut  ad  tabernaculum  semper  essent  coetus 
docentium  et  discentium.  Ita  Samuel  traditus  est 
in  disciplinam  illi  collegio,  perinde  ac  si  esset  in 
Academiam  bene  constitutam  missus.  Postea  cum 
negligerent  studia  sacerdotes,  Deus  excitavit  Pro- 
phetas,  qui  magnas  catervas  discentium  secum  tra- 
xerunt,  ut  tantum  agmen  erat  auditorum  Elisei, 
ut  cum  antea  in  lericho  habitassent,  propter  eius 
loci  angustiam,  quaererent  ad  Iordanem  aliam  se- 
dem.  Nec  putate  ociosos  greges  Monachorum 
fuisse,  sed  illos  summos  viros  audiebant  de  pro- 
missionibus  disserentes,  de  regno  Christi,  de  pec- 
cato,  de  lege,  de  gratia,  de  iusticia,  de  veris  cul- 
tibus  Dei,  de  maximis  mutationibus  orbis  terra-^ 
rum.  Extant  adhuc  vetera  quaedam  dicta,  quae 
ab  illis  scholis  quasi  per  manus  accepta  fuerunt, 
ut  dictum  de  sex  millibus  annorum  mundi,  id  ha- 
bet  titulum  domus  Eliae,  hoc  est,  scholae  Eliae. 
Meministis  enim  sententiam:  Sex  millibus  anno- 
rum  durabit  mundus,  postea  destruetur:  duo  mil- 
lia  inane,  duo  millia  lex,  duo  millia  Messiae;  etsi 
qui  anni  deerunt,  propter  peccata  nostra  deerunt. 
Ex  huiusmodi  dictis  existimari  potest,  in  illis  sa- 
pientissimis  sodalitiis  fuisse  disputationes  de  rebus 
maximis.  Ac  cogitate  quanta  foelicitas  fuerit,  etsi 
erant  Reges  impii,  etsi  erant  omnia  plena  bello- 
rum  ac  seditionum,  illi  coetus  Ecclesiam  regebant, 
nam  ita  alii  aliis  succedebant,  quasi  in  acie,  ut  ali- 
quo  excellenti  Propheta  extincto,  Deus  mox  alium, 
quasi  in  id  vestiginm  collocaret.  Cum  Elias  do- 
cuisset  annos  circiter  viginti,  successit  Eliseus, 
qui  annos  circiter  septuaginta  gubernavit  Eccle- 
siam  in  Israel.  Huic  successit  Ionas,  quem  arbi- 
trantur  fuisse  filium  mulieris  Sareptanae,  ab  Elia 
revocatum  ex  morte.  Deinde  abductis  decem  tri- 
bubus,  successit  Esaias  in  luda,  qui  docuit  an- 
nos  circiter  octoginta ,  et  regnum  liberavit  ingen- 
tibus  bellis,  nam  quilibet  Propheta  habet  aliquot 
insigne  noliTevfia.  Post  Esaiam  excitatus  est  Ie- 
remias,  qui  annos  circiter  quadraginta  conciona- 
tus  est.    Fuitque  eius  7ioXlt€Vfia  in  speciem  triste, 

sed    omnium    maxime  salutare    eo  tempore:    fuit 

cnim  hortator  faciendae  deditionis,  atque  ita  ser- 

vavit  reliquias  gentis ,  cum  alii  antea  depulsis  ho- 

stibus  patriam    servassent.      ldeo  cum  hic  novo 

exemplo  deditionem  suaderet,  quae  videbatur  tur- 

pis  et  exitiosa,  valde  contemptus  est  a  Pontifici- 

bus.      Sed  Deus  non  humanis  consiliis,    sed   suo 

gubernat  Ecclesiam,  castigat,  et  castigatam  miran- 

dis  modis  restituit.      Quid  in  exilio  Babylonico? 

an  tunc  defuerunt  scholae?      Irno  cum  Iudaici  Pie- 

ges  non  aluissent  Doctores,  iam  alunt  Babylonici. 

Daniel  cum  collegis  instituitur  doctrina  Chaldaeo- 

rum,    sed  vicissim,    hunc  postea  Pieges  omnium 

maximi,    tanquam  discipuli,    audiunt,  Nabugdo- 

nosor,  Evihnerodach,    Darius,    Medus  et  Cyrus. 

Quem  virum  ex  omnibus  aetatibus  nominare  quis- 

quam   potest ,  qui  tantos  heroas  discipulos  habue- 

rit?  Post  Danielem  extiterunt  Esdras  etNehemias, 

qui  attigerunt  Alexandri  Macedonis  aetatem.    Post 

Alexandrum  celebrat  liber  Sirach  Simonem  Oniae 

filium ,      qui    doctrinae     puritatem     conservavit. 

Deinde  paulo  ante  Machabaeorum  ternpora,  cum 

Pontifices  certarent   inter  se  ambitione,    emerent 

Pontificatum  a  vicinis  Piegibus,  doctrinam  negli- 

gerent,  collapsis  scholis  ,   magnum  vulnus  accepit 

reli^io:   voluit  tamen  Deus  superesse  aliquas  reli- 

quias.      Machabaei  restituerunt  doctrinam.      Post 

hos  crevit  impudentia  in  populo  Dei,    repudiatis 

Prophetarum   monumentis ,    coeperunt   prophana 

ingenia  amare  Graecam  Philosophiam,  hinc  exti- 

terunt  sectae  diversaePharisaeorum  et  Zadducaeo- 

rum ,    qui   palam   Epicuraeas    opiniones   professi 

sunt.      ltaque  cum  diu  horribiles  essent  tenebrae 

in  populo  Dei,  rursus  excitavit  Deus  scholas  per 

loannem  Baptistam,  deinde  per  Christum.     Hos 

hahuisse    scholasticos    coetus,    historia  Evangelii 

non  obscure  testatur.     Postea  exempla  Propheta- 

rum,    et  Ioannis,    ac  Christi  imitantur  Apostoli. 

Nam  hos  quoque  sumas  scholas  habuisse  apparet 

ex  Irenaeo,  qui  ait  Ioanneni  habuisse  assiduos  au- 

ditores  multos,  et  in  his  Polycarpum.      Hunc  mo- 

rem  postea  servavit  et  ipse  Polycarpus  Smyrnae. 

Fuit  autem  frequentissimum  Gymnasium  Alexan- 

driae,  ex  quo  multa  lumina  Ecclesiae  exorta  sunt. 

Inde  mittebantur  pastores  ad  Ecclesias  vicinarum 

regionum.  Hae  scholae  considebanturde  doctrina: 

ibi  enim  extabant  testimonia  dogmatum  ab  Apo- 

stolis   accepta ,    ut   certo    constaret,    quae  fuisset 

apostolica  sententia.     Cogitate  autemquam  gratum 

piis,    quam    utile  fuerit    ad   confimandas  mentes, 


scire  veteres  Apostolorum  sententias,  scire  pers 
quos  autores  propagata  doctrina  fuerit.  Clemens 
ait  se  pervagatum  esse  totam  Asiam,  et  de  singuli. 
doctrinae  articulis  consuluisse  eruditos  ubique 
Sed  postquam  venit  Alexandriam,  fuisse  se  con- 
tentum  iudicio  Pantaeni,  quem  ait  eruditione  et 
pietate  eximia  praeditum  fuisse,  ac  ornatum  testi- 
moniis  Spiritus  sancti,  seu  miracnlis.  Ut  igitnr 
hae  scholae  ab  Apostolis  inchoatae  conservaren- 
tur,  Collegia  in  Ecclesiis  Episcoporum  instituta 
sunt,  et  donata  victu.  Sed  postquam  opes  creve- 
runt,  in  Collegiis  doctrina  extincla  est.  Quid 
enim  nunc  sunt  illa  agminaCanonicorum,  nisi  so- 
dales  Apicii?  Quarum  rerum  studia  in  illis  locis 
vigeant,  non  ignoratis,  sed  de  his  non  dicam  hoc 
tempore.  Caeterum  haec  tam  longa  commemora- 
tio  de  propheticis  et  apostolicis  Academiis  quo 
pertinuit?  Illud  ostendere  volebam,  Deo  placere 
conservationem  scholarum,  nec  posse  florere  Ec- 
clesias  sine  scholis,  et  quidem  magna  artium  ac 
literarnm  varietate  opus  est.  Nam  etiam  illi  ve- 
teres  Prophetarnm  auditores,  etsi  praecipue  disce- 
bant  coelestia  oracula  ,  tamen  ali.is  artes  etiam  ad- 
iungebant,  discebant  aliquid  de  natura  rerum, 
quaerebant  historias,  alii  Musicam,  alii  Medici- 
nam  profitebantur.  Ita  nunc  videtis  sine  literis, 
sine  linguarum  cognitione,  sine  Dialectica  ,  sine 
aliqua  liberali  eruditione,  profecto  neminem  satis 
idoneum  esse  ad  explicandas  controversias  religio- 
nis.  Ergo  in  scholis  multarum  artium  exercitia 
instituta  sunt,  quarurn  pleraeque  etsi  multiplicem 
in  vita  usurn  habent,  tamen  praecipue  conducunt 
ad  ecclesiasticam  doctrinam  iilustrandam.  Haec 
cum  ita  sint ,  cum  scholae  necessariae  sint  Eccle- 
siis,  ardentissimis  votis  optare  omnes  pii  debent, 
ut  Deus  exuscitet  Principum  animos  ad  restituen- 
das  et  ornandas  Academias,  ad  excitanda  et  pro- 
vehenda  literarum  ac  bonarum  disciplinarum  stu- 
dia.  Curnque  ea  in  re  optimam  voluntatem  Prin- 
ceps  Marchio  ostenderit,  gratulari  hanc  foelicita- 
tem  Pieipub.  debemus,  ac  precari  Deum ,  ut  au- 
spiciis  honestissimae  atque  ntilissimae  rei  faveat. 
Profecto  melius  de  suis  populis  et  de  tota  poste- 
ritate  hac  in  re  meretur,  quam  si  novas  auri  ar- 
genti  venas  tam  largas,  quam  fuerunt  venae  Ly- 
diae,  quae  Croesi  opes  tantopere  auxerant,  repe- 
riret.  Hoc  munus  praecipue  flagitat  Deus  a  Prin- 
cipibus.  Ideo  enim  Deus  ad  societatem  condidit 
homines,  ut  alii  alios  de  religione  doceant,  ut 
quidam  venustissime  scripsit. 

Utque  alios  alii  de  relligione  docerent, 
Coutiguas  pietas  iussit  habere  domos. 
Cum  autem  Principes  sint  custodes  humanae  so- 
cietatis,  certe  hoc  efficere  debent,  quantum  ipsi 
possunt,  ut  Deus  recte  celebretur.  Armentariis 
satisest,  pecudibus  pabulurn  curare.  Hi  qui  ho- 
minum  coetus  regunt,  non  tantum  custodes  sunt 
vitae  corporum,  sed  legis  ac  disciplinae:  ideo  Deus 
eis  impertit  societatem  sui  nominis,  ut  Dei  dona, 
id  est,  religionem,  iusticiam,  disciplinam,  pa- 
cem  inter  homines  tanquam  vicarii  Dei  tueantur. 
Oro  igitur  Dominum  nostrum  Iesum  Christum 
filium  Dei ,  ut  gubernet  et  augeat  hanc  scholam, 
et  studia  harum  gentium  exuscitet  ad  salutem  Ec- 
clesiae,  quam  Filins  Dei  sic  amat,  ut  eam  sanguine 
suo  redemerit.  Vos  etiam  qui  hanc  urbem  et 
hanc  Academiam  regitis,  obtestor,  ut  cum  operam 
scholasticam  Ecclesiae  necessariam  esse  intelliga- 
tis,  me  hospitem,  et  versantem  in  difficili  munere, 
vestra  benevolentia  confirmetis.  Sumus  nos  qui- 
dem  longe  inleriores  illis  summis  viris,  de  quibus 
antea  dixi,  qui  olim  Ecclesiae  studia  rexerunt, 
Elia,  Eliseo,  Esaia,  Ieremia,  Daniele,  Esdra, 
sed  in  munere  prorsus  eodem  versamur.  Nec  raro 
ego  ipse  toto  corpore  perborresro,  cogitans  rnagni- 
tudinem  oneris,  quod  sustinemus,  et  intuens  ani- 
mo  illos  veteres  duces  nostros,  quos  longo  inter- 
vallo  sequimur  inertes  et  ignavi,  atque  hanc  dissi- 
militudinem  cum  reputo,  non  solum  docentium 
imbecillitatem,  sed  Ecclesiam  deploro,  quae  quasi 
senectae  imbecillitate,  omnia  membra  habet  lan- 
guidiora,  et  tamen  postremis  temporibus  pluri- 
mum  periculi  habituram  esse  Christus  praedixit. 
Nam  quo  propius  instat  dies  extremi  iudicii,  eo 
diabolus  furiosius  irascitur  Cbristo,  iam  scilicet 
formidans  sententiam,  in  qua  omnibus  creaturis 
patefiet  turpitudo  immensa  superbissirni  spiritus, 
et  cruciatus  ipsius  horrendi  augebuntur.  Itaqwe 
odio  Christi  incitat  Turcas,  Pontifices,  impios 
Pieges,  denique  omnia  sua  organa  adversus  Eccle- 
siam.  Eo  magis  vigilandum  et  pugnandum  est 
nobis,  ut  furor  diaboli  impediatur:  reges  turpis- 
sime  sinunt  grassari  Turcas,  Episcopi  negligunt 
Ecclesias.  Quare  pios  Principes  et  caeteros  qui 
praesunt,  anniti  decet,  ut  quantum  suo  quisque 
loco  potest,  sarciant  illorum  negligentiam  ,  bonos 
doctores  quaerant,  constituant  Ecclesias,  curent 
ad  posteros  propagari  Evangelium.  Auditores 
etiam  propterChristumDominum,  ac  officii  digni- 
tatem  amanter  tractent  fidos  Evangelii  interpretes, 


inter  quos  me  quoque  vobis  commendo.  Nam 
et  fidem  ac  diligentiam  praestabo,  et  genus  doctri- 
nae  pium  profiteor.  Amplector  enim  vere  et  ex 
animo  consensum  catholicae  Ecclesiae  Christi, 
hoc  est,  doctrinam  Christi  et  Apostolorum,  et  ex- 
plicalionem  tradilam  in  Symbolis,  Apostolico, 
Niceno  et  Athanasiano.  Et  curn  inciderint  discor- 
diae,  fateor  me  sentire  cum  Ecclesiis,  quarum 
extat  confessio  Augustana,  et  has  iudico  tueri  per- 
petuum  consensum  verae  Ecclesiae  omnium  tem- 
porum,  Prophetarum  et  Apostolorum.  In  his 
iudico  multos  articulos  doctrinae  Christianae  recte 
et  pie  renovatos  et  illuslratos  esse.  Cum  his  iu- 
dico  etiam  vere  congruere  scriptores  puriores 
dextre  intellectos,  Ambrosium,  Augustinum,  Hi- 
larium,  Basilium ,  Epiphanium,  Nazianzenum. 
Et  quanquam  odiosum  est  nomen  discordiae,  ta- 
men  sentio  haec  certamina,  quae  de  doctrina  mota 
sunt,  necessaria  et  divinitus  excitata  esse.  Quia 
Daniel  et  Paulus  vaticinantur  postremis  tempori- 
bus  hos  fnturos  esse  agones  piorum  adversus  im- 
pios  Pontifices  in  Ecclesia,  defendentes  manife- 
stam  ddioXo^aviar ,  et  exercentes  Neronianam 
saevitiam  in  membra  Christi.  Ac  praemonuit  nos 
Spiritus  sanctus,  ut  cum  inciderint  certamina,  co- 
gitemus  ubi  sit  vera  Ecclesia ,  non  terreamur  titu- 
lis  sceleratorum  Pontificum,  nec  simus  socii  et  ad- 
ministri  impiae  tyrannidis.  Non  igitur  novum 
doctrinae  genus  comminiscar,  una  est  perpetua 
Ecclesia,  in  qua  Filius  Dei  per  patres ,  Prophetas 
etApostolos  veram  Dei  noticiam  tradidit,  et  taxat 
persuasiones  contumeliosas  adversus  Deum,  quas 
spargit  diabolus  odio  Dei.  Ad  illam  veram  Christi 
Ecclesiam  ,  nunc  quoque  belligerantem  cum  dia- 
bolo,  et  dissentientem  a  Pontificibus,  qui  idolo- 
maniam  defendunt,  et  trucidant  membra  Christi, 
ut  omnes  pii  adiungere  se  debent,  ita  me  quoque 
tota  mente  et  toto  pectore  adiungo,  ac  precor  ex 
animoFilium  Dei,  Dominum  nostrum  IesumChri- 
stum  ,  ut  ministerium  meum  gubernet,  ac  perme 
sit  efficax,  ut  adfuit  patribus,  Prophetis  et  Apo- 
stolis;  ipsius  enim  laus  victoriae,  ipsi  triumphus 
debetur,  qui  vincit  diabolum:  nostra  infirmitas 
non  est  par  tantae  dimicationi,  sed  ipse  vult  piis 
adesse,  et  conculcare  caput  serpentis,  hoc  est,  ut 
Ioannes  interpretatur,  destruere  opera  diaboli. 

Fuit  Ecebolus  quidam  rhetor  tempore  Con- 
stantii,  is  ut  gratiam  aucupareturPrincipis,  bapti- 
zatusest,  et  ut  fuit  in  dicendo  vehemens,  acriter 
solilus  est  taxare  idolomaniam.      Postea  sub  lu- 

liano  cum  videret  hunc  abhorrere  a  Christi  no- 
mine,  et  restituere  idola,  defecit  et  ipse  a  Chri- 
stianis ,  eisque  in  gratiam  Imperatoris  rabiose  ma- 
ledixit.'  Ita  anirni  sententiam  de  religione  inflexit 
ad  Principum  voluntates.  Non  fuit  autem  diu- 
turna  tyrannis  Iuliani,  sed  statim  successit  Iovia- 
nus  bonus  et  pius  Princeps,  ubi  cum  videret 
multo  maiore  in  odio  esse  illos,  qui  ut  assentaren- 
tur  luliano ,  defecerant  a  Christo ,  quam  caeteros 
Ethnicos,  rursusipse  sese  retexit,  redit  ad  Chri- 
stianos,  abiicit  se  ad  templi  fores,  iubet  se  pedi- 
bus  conculcari ,  ut  sunt  hypocritae  tanquam  hi- 
striones  ad  has  praestigias  idonei.  Nec  nulli  sunt 
hoc  tempore  tales  Eceboli,  qui  alia  aliis  tempori- 
bus  et  apud  alios  probant. 

Effo  igitur  simpliciter  professus  sum  quid  sen- 
tiam,°et  opto  ut  in  hac  me  sententia  confirmet 
Deus',  et  ut  Filius  Dei  gubernet  meum  ministe- 
rium.'  Certe  illud  Eceboli  nunquam  facturus  sum, 
non  stringam  stylum  adversum  veram  Ecclesiam, 
non  deformabo  eam  calumniis,  sed  ingenium 
ineum  serviet  gloriae  Dei  et  Domini  nostri  lesu 
Christi.     Dixi. 


No.  63. 


an, 


1540. 


De  vita  Galeni. 


Apud  Crat.  Myl.  p.  252  sqq.,   in    Declan.at.  T.  II.  p.  402., 
in  Servest.  II.  p.  S95.  et  Richard.  «.  p.  252. 

Oratio  de  vita  Galeni,  in  promotione  Doctorum 
Medicinae  a  Doct.  Milichio  recitata, 

lure  Hesiodus  ignaviam  et  stuporem  humani  gene- 
ris  taxat,  inquiens,  stultos  mortales  ne  quidern 
malvae  et  asphodeli  utilitates  nosse.  Quid  est 
enim  indignius  ac  turpius,  quam  quod  conditi  ad 
aspiciendam  hanc  rerum  naturam,  et  quasi  collo- 
cati  divinitus  in  hoc  theatrum  homines,  ut  intuen- 
tes  mirificam  coeleslium  inotnum  et  nascentium 
rerum  varietatem,  agnoscamus  Deum  opificem,  et 
quaeramus  salutaria  vitae  praesidia,  obliti  huius 
muneris,  et  quasi  caeci  in  theatro,  non  nos  ipsos, 
non  alias  res  vnlgares,  quae  sunt  in  manibus,  aspi- 
cimus  atque  consideramus?  Ac  huic  pulcherrimo 
spectaculo  vuigus  antefert  beluinas  et  obscoenas 
voluptates,  aut  sordissimas  stultissimasque  curas, 
quibus  occupati  animi  non  admittunt  honestiores 


cogitationes.  Etsi  autem  haec  socordia  vel  amentia 
potius  hominum,  vituperatione  digna  est,  tamen 
magis  illi  qui  destinati  doctrinae  ac  Philosophiae, 
contemnunt  naturae  inquisitionem,  reprehendendi 
sunt.     Quanquam  enim  non  postulandum  est,  ut 
uni  studio  omnes  dediti  sint,  nam  vitae  opus  est 
multis  ac  dissimilibus  artibus,  et  suus  cuique  lo- 
cus,  suus  honos  tribuendus  est,  tamen  est  humani 
animi,   primum   hanc  doctrinam,    quae  naturam 
quasi  evolutam  nobis  spectandam  proponit,  amare, 
et  magnifacere,  decerpere  etiam  inde  aliquid,  nec 
prorsus    expertem    esse    velle    huius   dulcedinis, 
quam  haec  cognitio  parit,  deinde  favere  aliorum 
studiis,    et   adolescentes    Philosophiae   destinatos 
hortari,  ut  meminerit  se  divinitus  ad  naturae  con- 
siderationem  atque  contemplationem  vocatos  esse. 
Quid  homini  convenientius  est,  quam  meminisse 
solum  hoc  genus  collocatum  esse  in  munduin,  ut 
hoc  admirandum  opificium  contempletur?    Deinde 
quid  dulcius  est  quam  lustrantem  singula,  videre 
ordinem  atque  harmoniam  corporum  ac  motuum? 
considerare  nascentium  varietatem,  et  videre  sin- 
gula  ad  certos  gigni  usus,  ut  ratiocinari  possimus, 
haec  omnia  a  quadam  aeterna  mente  mirabili  con- 
silio  atque  oeconomia  ita  distributa  esse.     Et  qui- 
dem  ad  hanc  considerationem  acres  stimulos  na- 
tura  omnium  mentibus  indidit,  et  voluptates  ad- 
fert  longe  uberrimas  cognitio.     Quare  si  qui  hoc 
studium  vituperant,    aut  secnm  ipsi  pugnant,  aut 
a  natura  hominum   degenerarunt:    tametsi  certas 
herbas  norunt  ac  meminerunt  pleraeque  bestiae  ac 
volucres,   cervi  dictamum,    muli  asplenum,    ele- 
phantes  oleastrum,    mustelae  rutam,    apri  hede- 
ram ,    ciconiae    origanum,    hirundines    choelido- 
niam,  corvi  aron,  cygni  viticen,    quae  vulgo  vo- 
catur  agnus,  expetunt:   quod  ab  ea  in  partu  adiu- 
vantur,  serpentes  feniculum  norunt,  et  nobis  usum 
monstrarunt,  ut  Nicander  scribit: 

Exuvias  postquam  siccas ,   pigramque  senectam 
Deposuit  serpens  in  vere ,  et  tardus  ab  antro 
Caligansque  oculis  quaerit  medicamina  nota, 
Et  cum  ieniculi  se  germine  paverit ,  ipsi 
Clara  acies  oculis  redit  inde  vigorque  iuventae. 

Denique  exempla  sunt  innumera  bestiarum,  quae 
vincunt  plerosque  homines,  ut  ita  dicam,  solertia 
in  inquirendis  et  explorandis  naturae  miracuhs. 
Turpe  est  autem  hominibus  non  modo  vinci  dili- 
gentia  atque  industria  a  bestiis,  sed  tantum  addere 
furorem,  ut  contemnant  etiam  haec  studia.    Quare 

studiosos  quantum  possum   adhortor,   ut  debent 
facere  omnes  boni  viri,  ut  banc  doctrinam  et  ar- 
denter  expetant  et  colant,    cuius  cognitio  non  mo- 
do  iucunda  est,  sed  etiam  kifinitas  utilitates  adfert 
vitae.     Imo  et  mores  naturae  inspectio  considera- 
tioque  flectit  ad  rnoderationern ,    et    ad  pietatem, 
ac  mentes  ad  Dei  admirationein  exuscitat.     Gurn 
enim  Deus  nos  in  hoc  spectaculo  collocarit,  nos- 
que  iusserit  opificium  suum  intueri  et  considerare, 
non  existimemus  hocstudiurn  inutile  esse  nec  slne 
culpa  contemni.     Hic  quid  dicam  de  Cyclopibus 
illis,   qui  non  solum  inquisitionem   aspernantur, 
sed  etiam  usum  et  rernedia:  cum  saevitiam  exer- 
ceant  in  sua  corpora  imrnani  ingluvie,  irnrnode- 
ratis  vigiliis  et  aliis   modis,    postea,    sicut  Stoici, 
fato  aiunt  regi  valetudinem  et  vitam,  nec  accersi 
morbos  nostris  vitiis,   nec  depelli  diligentia  ac  re- 
mediis,    sed  fato.      Hae    voces  cum    manifestum 
furorem  significent,  indignae  sunt  refutatione,  sed 
tamen  interdum  exempla  nocent  imperitis.      Ideo 
adolescentes  admoneo,  ut  haec  barbarica  convitia 
artis  delestentur,  quae  contumelia  afficiunt  Deum, 
qui  et    leges    tradidit  quibus  regi  vita  debet,    et 
praesidia  ac  remedia  addidit,  quibus  admirahilem 
etvere  arcanam  vim  indidit  iuvandi  corpora,  mon- 
stravit  et  artem   ut   his  beneficiis  apte  uteremur. 
ltaque  Dei  ordinationem,   ac  Dei  beneficia  asper- 
nantur  Cyclopes  illi,    si  putant  nihil  esse  viriurn, 
in  rebus  divinitus  conditis  ad  hominum  salutem: 
ut  certi  cibi   ac  potus  humano  corpori  propositi 
sunt,  qui  cur  in  sanguinem  vertantur  ut  alant  cor- 
pora,  dicere  non  possumus,  sed  mirabilis  indita 
vis  est   talibus  rebus,    et  cognatio  et  ov/UTidSeia 
cum  humano  corpore,  ut  misceri  et  in  unam  natu- 
ram    confluere    possint.      Ita    in    re  mediis  inest 
Gb\U7ia&eia  arcana  in  certis  membris  aut  humori- 
bus,  quorum  efficacia  manifesta  et  certa  est.  Tanta 
est  efficacia  therebinthinae   in  vulnerum   simpli- 
cium  curatione  ut  res  fateri  cogat  arcanam  vim  illi 
remedio  inesse,  ac  divinitus  donatam  esse  generi 
humano  ad  vulnerum  curationem.      Quam  effica- 
cem  et  gratum  usum  fuisse  balsami  arbitrainini? 
Ac  mihi  saepe  in  mentem  venit,    ideo  balsamum 
et  myrrham  Ebraeis  donatam   fuisse,   ut  cum  ad 
perpetuam  militiam  gens  destinata  esset,  nec  res 
peregrinas    inveheret,    domi    haberent   efficax   et 
praesens    remedium    vulnerum.     Compertum    est 
scorpios  subito  extingui  irnposito  raphano.     Lon- 
gum  esset  dicere  de  singulorum  membrorum  re- 
mediis,    sed  quotidiana  beneficia  Medicinae  tan- 
Melanth.  OrER.    Vol.  XI. 


tum  considerate,  haec  testantur  remedia  efficacis- 
sima  esse.     In  destillatione  vehementiori  exhauriri 
ex  pulmonibus  lenta ,    acris  et  tenax  pituita   non 
potest  sine  medica  ope.     Ad  hunc  nsum  res  pecu- 
liares  destinatae    sunt,    nec  licet    sine  discrimine 
quibuslibet  pharmacis  uti.     Quantus  usus  est  ci- 
corii  et  absinthii  in  epate  medicando?  qnoties  mu- 
lieribus  certum   exitium   depellunt   absinthium  et 
arthemisia?    Sed  omitto  hanc  commemorationem. 
Quaesita  snnt   remedia  contra  ven<ma,  estque  in 
hoc  genere  manifesta  vis  rutae,    quare  ad  arcen- 
dam  pestilentiam  magnam  vim  habet:    et  scribit 
Atheneus  Ponticum  tyrannum  solitum  venenis  ne- 
care  invitatos  ad  convivia  cives,   id  cum  animad- 
versum  esset,  postea  accessuri  ad  ipsius  convivia, 
praemunierunt  se  ruta,  atque  ita  sine  incommodo 
venena  bauserunt.      Magis  mirum  est  quod  narrat 
de  citrino  pomo,  et  allegat  testem  qui  fuit  specta- 
tor  eius  eventus:   in  Aegypto  cum  ducerentur  qui- 
dam  sontes  ad  aspidas  ut  eorum   morsibus  inter- 
ficerentur,  forte  muliercula  quae  erat  apud  custo- 
dern  carceris  quadam  misericordia  mota,   illis  tre- 
mentibus  ac  sitientibus  dat  pomum  citrinum,   ut 
vires  reficerent,  quo  gustato  ducuntur  ad  aspidas, 
quarum  morsu  cum  essent  sauciati,  vis  veneni  non 
fuit  efficax,  nec  extinguuntur  vulnerati:  novitate 
rei    obstupefactus  Magistratus  diligenter   inquirit 
causas,  cumque  inter  caetera  interrogasset  quid  eo 
die  comedissent ,  fit  mentio  pomi  citrini.      Itaque 
vim  pomi  experitur:    ducuntur  alio  die  rursus  ad 
aspidas,  sed  iubetur  alter  praemandere  citrinum, 
alter  prohibetur,  ibi  utroque  sauciato,  extinguitur 
is  qui  abstinuerat  a  citrino,  alter  manet  incolumis, 
qui  gustaverat.     Ac  non  modo  historiae,   sed  quo- 
tidianaexperientia  suppeditat  innumerabilia  exem- 
pla,  quae  satis  testantur  certam  vim  remediorum 
esse.     Quare  Deum  contumelia  afficiunt  qui  bene- 
ficia  ipsius  quadam  immanitate  morum  aspernan- 
tur.     Haec  initio  in  surnma  praefari  volui  et  de 
doctrinae  ac  Philosophiae  huius  dignitate,   et  de 
utilitate  remediorum,  ut  cum  artem  cogitaveritis 
amandam  et  magnifaciendam  esse,  de  ipsis  etiam 
artis  scriptoribus,  qui  suum  studium  in  illustranda 
natura  et   in  iuvanda   hominum  vita  consumpse- 
runt,  honorificentius  sentiretis.     Cum  enim  ali- 
quid  pro  more  dicendum  esset,  collegi  quaedam 
de  Galeni  vita  et  laudibus  recitanda,  quem  scitis 
nos  habere  copiosissimum  Medicae  artis  autorem. 
Arbitror    autem   natu    maioribus  ac  prudentibus 
gratam  esse  commemorationem  de  viri  summi  stu- 
32 

diis,  prudentia  et  diligentia,  in  arte  cum  tradenda 

tum  exercenda.     ln   medicando,    iuvenibns   pro- 

fecto    utilissimum   est,    tenere    optima    exempla, 

quae    imitentur  et    in  discendo  et    in  iudicando. 

Est  autemGalenus  Pergami  natus,  patre  architecto 

civitatis    eruditissimo,    ut  Galenus    praedicat   in 

Grammaticis,  Dialecticis  et  Mathematicis:   ac  nar- 

rat  ipse,  magnopere  sibi  hoc  profuisse,   quod  tali 

natus  sit  patre,  qui  non  solum  amarit  disciplinas, 

ut  filium  ad  eas  in  tempore  adhibuerit,  sed  etiam 

ipse  domi  docuerit.      Ab  hoc  ait  elementa  artium 

didicisse,  quibus  perceptis,  cum  iam  natus  esset 

annos    quindecim,    ad   professores  philosophicos 

deductus  est:  ubi  cum  exerceretur  in  Dialecticis  et 

reliqua  Philosophia,  nam  pater  eum  non  Medici- 

nae,  sed  tantum  professioni  philosophicae,  ut  tum 

vocabatur,  destinarat,  adolescens  cum  biennium 

audivisset  Philosophum,  somnio,  ut  ipse  inquit, 

maxime  illustri  monitus  est,    ut  medendi  artem 

disceret.     Nec  vero  dubito,  quin  divinitus  ei  spe- 

cies  illa  oblata  sit,  et  additus  impetus  divinitus  ad 

hoc  studium.     Erat  illis  temporibus  dissipata  ars, 

et  ut  ex  Plinio  intelligi  potest,  exorti  erant  impo- 

stores  plurimi,  qui  depravabant  artem,  uon  modo 

in  exercenda  Medicina,    quod  omnibus  aetatibus 

accidit,  sed  multo  magis  in  docendo,   novas  prae- 

stigias  ostentabant,    immittebant  in  aquas  ferven- 

tes  aegrotos,  quocunque  genere  morbi  laborantes. 

Deus  igitur,  cum  et  retinere  artem,  et  conservare 

ad  posteros  vellet,    daturus  orbi  terrarum  excel- 

lentem   artificem,    excitavit  Galeni    ingenium   ad 

haec  studia.     Deus  enim  conservat  veras  artes  in 

vita,  quod  ex  eo  apparet,  quia  nulli  existunt  ex- 

cellentes  artifices  sine  divino  afflatu.     ltaque  cum 

esset  iam  puerili  doctrina  prneparatus  in  Dialecti- 

cis  et  elementis  Philosophiae,    et  ingenio  valeret, 

et  flagraret  animus  discendi  cupiditate,  et  quodam 

enthusiasmo,    magno  studio    pariter   in  Philoso- 

phiam  et  Medicinam  incumbere  coepit.      Primum 

audivit  Medicum,  cui  nomen  fuit  Satyro,  qui  fue- 

rat  Quinti  auditor,  celeberrimi  inter  professores, 

qui  scholas  habuerunt   ante  Galeni  aetatem ,   ac 

studiose  versati  in  enarrando  Hippocrate.     Postea 

audivit  Pelopem  Medicum,  cuius  et  si  reprehendit 

quaedam  errata  anatomica ,  tamen  apud  hunc  in 

anatomicis  diligenter  se  exercuit.    Magna  frequen- 

tia    tunc    erat   hominum  doctissimorum   in    urbe 

Aegypti  Alexandria,    quare  eo  profectus,    studia 

illorum  ac  iudicia  exploravit.    Denique  ipse  inquit 

accessisse  se  atque  audiisse  omnes  suae  aetatis  Me- 


dicos  doctissimos  ac  celeberrimos.  Et  quanquam 
ingenio  admodum  excelluit,  tamen  gravissime  ob- 
iurgateos,  qui  sine  praeceptoribus  arbitrantur  se 
futuros  artifices.  Romam  bis  profectus  est,  pri- 
mum  suoconsilio,  et  ut  Medicos  ibi  audiret,  et 
ut  ingenii  specimen  praeberet  in  tanta  luce  ac  fre- 
quentiaDoctorum,  qui  erantRomae.  Sed  dissen- 
tiens  interdum  a  caeteris,  animadvertit  se  odia 
eorum  incurrere,  eamque  ob  causam  disputatio- 
nes  omisisse  se  inquit,  praesertim  cum  in  concio- 
nibus  plus  gratiae  et  opinionis  colligere  posset; 
ait  enim  sibi  singularem  adfuisse  foelicitatem  in 
artis  usu  et  curationibus,  ut  credibile  est;  erat 
enim  divino  et  heroico  impetu  ad  Medicinam  in- 
citatus,  quem  comitari  singularis  foelicitas  solet. 
Venit  Romam  natus  annos  quatuor  et  triginta,  ac 
plurima  ibi  scripsit,  et  in  his  quaedam  philoso- 
phica  de  demonstrationibus,  ut  refutaret  amen- 
tiam  quorundam  praestigiatorum,  qui  eo  tempore, 
ut  artes  everterent,  contendebant  nihil  esse  certi, 
et  omnium  artium  praecepta  sophisticis  disputa- 
tionibus  labefactabant.  Magna  illis  impostoribus 
ingcnii  laus  videbatur,  non  explicare  vera,  sed 
receptas  opiniones  petulanter  evertere.  Itaque 
adeo  exercuerunt  Galeni  ingenium  ,  ut  fateatur  se 
quoque  illam  Pyrrhoniorum  dubitationem  fuisse 
secuturum,  nisi  fuisset  puer  ad  Geometriam  et 
ad  demonstrationes  assuefactus:  qua  disciplina 
non  tantum  hoc  assecutus  est,  ut  certa  ab  incertis 
discernere  posset,  sed  etiam  illud,  quod  multo 
maius  est,  veritatis  ut  esset  amantior,  et  freno 
quodam  regeret  ingenium  animadversis  demon- 
strationibus.  Euripides  linguae  petulantiam  vocat 
turpissimum  morbum,  sed  nullis  turpior  est  illa 
cavillandi  licentia,  et  ut  veteri  Graecorum  voca- 
bulo  utar  co(piGTOf,iavia  et  studium  evertendi  ve- 
ras  et  utiles  sententias,  quam  Philosophis,  qui 
veritatis  amorem  ac  defensionem  profitentur.  Iure 
igitur  laudanda  est  voluntas  Galeni,  quod  illas 
praestigias  Pyrrhoniorum  acriter  insectatus  est. 
Scripsit  autem  eo  tempore  plurima,  quae  Romae 
in  incendio  perierunt,  cum  ignis  late  vagatus, 
etiam  templum  pacis,  ubi  scripta  reponebantur, 
absumpsisset.  Roma  discedens,  anno  septimo  et 
tricesimo  aetatis  suae,  rediit  in  Asiam,  in  quo  iti- 
nere  arbitror  eum  navigasse  in  Lemnum  -  ut  na- 
turam  terrae  Lemniae  vere  inquireret,  qua  in 
re  diligentiam  eius  considerare  licet;  nam  cum 
Dioscorides  scripsisset,  hircinum  sanguinem  mi- 
sceri  Lemniae  terrae,   cuius  magnus  in  remediis 

usus  fuit,  ipse  ea  loca  unde  eruitur,  adilt,  ut  certe 
exploraret  quomodo  appararetur,  comperitque  na- 
turam  esse  metallicam ,  sine  mixtura  sanguinis 
hircini.  Est  autem  hodie  in  tanto  usu,  tantaque 
admiratione  apud  Thraces  et  Graecos,  ut  Turci- 
cus  tyrannus  Legatis  terram  Lemniam  inter  pecu- 
liaria  dona  dare  soleat;  vidimus  enim  anno  supe- 
riore  aliquot  G(pQayidag  tales  donatas  Cornelio 
Scepero. 

Sed  non  multo  post  reditum  in  patriam,  re- 
vocatus  est  in  Italiam  literis  Imperatorum  Veri  et 
Marci  Antonini,  cum  quibus  ei  magna  fuit  fami- 
liaritas,  ut  ex  aliquot  ipsius  narrationibus  appa- 
ret.  Et  iudicium  Imperatoris  de  eo  hac  in  re 
maxime  apparet,  quod  filii  Cominodi  Caesaris  v.i- 
letudinem  praecipue  Galeno  commendavit,  pro- 
ficiscens  in  Germaniam  ad  bellum  Marcomanni- 
cum.  Hoc  tempore  inquit  se  scripsisse  divinos 
illos  libros  anatomicos  qui  extant,  qui  quidem 
non  solum  Medicinae  studiosis,  sed  omnibus  Phi- 
losophiae  amantibus  in  manibus  esse  debent;  pro- 
fecto  enirn  praecipua  pars  est  Philosophiae,  do- 
ctrina  de  partibus  humani  corporis  et  earum  offi- 
ciis.  Cuinque  sit  plena  suavitatis,  ingentes  etiam 
utilitates  adfert,  magnopere  conducit  singulis  ad 
tuendam  valetudinem:  mores  etiam  regit,  cum 
monet  quid  cuiusque  partis  natura  postulet.  De- 
nique  cum  hanc  admirandam  texturam  humano- 
rum  membrorum  proponit,  docet  hanc  naturam 
non  casu  extitisse,  sed  ab  aeterna  quadam  mente 
conditam  esse,  quae  non  frustra  voluit  esse  adeo 
occupata  in  formando  homine,  sed  significare, 
sibi  genus  humanum  curae  esse.  Itaque  sapientis- 
sime  Galenus  inquit,  doctrinam  anatomicam  ini- 
tium  esse  Theologiae,  et  aditum  ad  agnitionem 
Dei,  suntque  eo  magis  amandi  hi  libri  studiosis 
Philosophiae,  quia  ea  quae  desiderantur  in  Ari- 
stotelica  anatomia,  adiecit  Galenus,  quaedam 
etiam  erudite  correxit,  multis  etiam  locis  Aristo- 
telis  lumen  addidit.  Cum  autem  in  bono  Doctore 
non  minus  fides  quam  eruditio  atque  industria  re- 
quiratur,  magnopere  amandus  est  Galenus,  qui, 
ut  res  ostendit,  nonsolum  industria  et  dexteritate 
excelluit,  sed  etiam  fide.  Quis  est  enim  eo  in  do- 
cendo  diligentior  ac  uberior?  Ac  de  fide  sua  ipse 
inquit  in  tertio  de  locis  affectis.  Deum  igitur  testem 
facio,  me  dicturum  esse,  quod  post  longam  inqui- 
sitionem  in  ipso  artis  exercitio  et  in  disputationi- 
bus  cum  doctissimis  viris  comperi  et  verissimum 
esse  statuo.     Quis  talem  animum  tam  et  veritatis 


amantem    et    iuvandi   generis    humani  cupidum 
non  perpetua  Iaude  dignum  esse  iudicet?   Post  in- 
teritum  Antonini  Philosophi,  qui  in  expeditione 
illa    mortuus  est,    cumque   adolescens  Imperator 
Commodus  magis   delectaretur   gladiatorum  con- 
suetudine  quam    Philosophorum ,    rediit  Galenus 
in  Asiam  et  in  patria  aetatem  consumpsit  in  do- 
cendo,    in  exercenda  arte  et  in  scribendo,    seque 
diligentia  produxisse  vitam   ait  usque  ad  ultimam 
senectam.     Praeclare    igitur  non    solum  de  suae 
aetatis  hominibus,  sed  de  omni  posteritate  meri- 
tus  est,    et  erudiendis  aliis  et  scribendo,  totam 
enim  complexus  artem,    ingens  vitae  praesidium 
posteris    reliquit.     Etsi   enim    postea  Medicinam 
magna  cum  laude  exercuerunt  et  Arabes  et  Graeci 
nonnulli,  tamen  fontes  esse  apud  Galenum  con- 
stat   utriusque   generis,    disputationum    artis   seu 
dogmatici  generis,  et  remediorum.     Ac  ut  multa 
omittam,  quantum  illud  beneficium  est,  quod  ea 
doctrina,  quae  vocaturPhysica,  nusquam  extat  aut 
eruditius  aut  uberius  tradita,  quam  in  plerisque 
Galeni  libris,  et  tamen  scripsit  mulfo  plura,  quae 
partim  propter  barbariem  quae  in  Asiam  et  Grae- 
ciam  pervasit,   partim  propter  alias  causas  inter- 
ciderunt.     Recitarem  etiam  quasdam  ipsius  divi- 
nationes,    et  curationes  admirandas,    si  temporis 
brevitas  id  pateretur.      Laesis   nervis  in  corpore 
humano    et    motus    amiltitur    et  membra    conta- 
bescunt:  primus  autem  Galenus  rationem  invenit 
saucios  nervos  curandi.     Quam  sagax  fuerit  in  in- 
veniendis  remediis,  observatis  rerum  qualitatibus 
inde  aestimari  potest,    cum  in  Alexandria  in  pa- 
triam  rediret,  divertit  in  itinere  in  quoddam  ru- 
sticum  praedium,  ubi  forte  aegrotabat  dominus  ac 
pene    suffocabatur    uvulae    et    glandium    tumore. 
Cum  autem  deessent  alia  remedia,    et  iam  matu- 
rescerent  nuces,  considerata  corticum  natura  acri 
et  astringente ,  ex  illis  corticibus  expressit  succum, 
cui    mel  addidit,    hoc    remedio    subito    Iiberavit 
aegrotum,  quo  quidem  postea  se  semper  foelicis- 
sime  usum  esse  narrat,  ita  in  re  vili  magnam  uti- 
litatem  reperit.      In  praesentia  non  adiiciam  plura 
exempla. 

Porro  cum  de  vita  hominum  optime  meritus 
sit  hicscriptor,  cum  rerum  naturam  copiosissime 
descripserit,  cum  remediis  plurimis  nos  instruxe- 
rit,  cum  veterum  medicorum  inventa  collegerit  et 
nova  adiecerit,  sciant  studiosi  universam  posteri- 
tatem  plurimum  ei  debere.  Eumque  sic  ament  ut 
cognoscere  etiam  cupiant,  sic  enim  sentio  eos  qui 
32* 

in  Philosophia  versantur  nequaquam  sine  Galeno 
tueri  suum  munus  posse,  nam  et  Aristotelis  ple- 
raque  sine  Galeni  enarrationibus  intelligi  non  pos- 
sunt.  Denique,  si  quis  alius,  Galenus  certe 
propter  utilissima  monumenta  quae  reliquit  de 
natura  et  de  remediis,  hoc  preconio  dignissimus 
est,  quo  Homerus  celebravit  Aesculapii  filium,  vir 
Medicus  multis  aliis  praestantior  unus.     Dixi. 


No.  64. 


(ainio ?) 


De  Hippocrate. 

In  Declam.  T.  II.  p.  591.,  apud  Richard.  T  I.  p.  544., 
in  Servest.  II.  p.  385.  —  Quo  anno  scripla  sit,  defi- 
nire  non  potui.  Sine  dubio  auteui  pertinet  ad  annos 
1540—1543. 

Oratio  de  Hippocratis  vita. 

Excusat  me  publica  consuetudo,  quod  in  hoc  loco 

de  nostra  professione  dico.     Etsi  arbitror  vos  eru- 

ditissimos  homines,    nulla  de  re  libentius  audire, 

quam  de  ea  arte,   quae  propter  doctrinae  varieta- 

tem    ac   suavitatem    longe   princeps   est    omnium 

philosophiae  partium,  et  de  humano  genere  opti- 

me  meretur :    ego  tamen  ut  quantum  possem ,  le- 

varem  fastidium ,  institui  hoc  tempore  orationem, 

de  principe  nostrae  artis,  Hippocrate.      Ideo  feci, 

quod  arbitrabar  hoc  argumentum  non  minus,  vel 

ad  delectandos  eruditos,  vel  ad  excitandos  adole- 

scentes,  cum  ad  medicinae,  tum  vero  ad  univer- 

sae    philosophiae    studium    accommodatum    esse, 

quam  ipsius  artis  Encomia ,  quae  de  more  hic  re- 

citari  solent.       Delectat   enim    per    sese   historia, 

propter  admirationem  eximiae  virtutis,  et  exusci- 

tat  recta  ingenia,    tum  ad   cognitionem ,    turn  ad 

amorem  summarum  artium:    multo  etiam  monet, 

quae    in    ipsis    artibus    exercendis    usum   habent. 

Nam  excellentiurn  artificum  exempla,  multo  illu- 

striora  sunt  ipsis  praeceptis.    Utinam  vero  effigiem 

Hippocrate  dignam  ,  oratione  fingefe  possem  !   Sed 

quoniam  id  non  potest  breviter  fieri,  deumbrabi- 

mus  imaginem  hoc  tempore,  et  quasi  primas  eius 

lineas  ducemus,    et  pauca   quaedam  illius  summi 

viri  preconia  colligemus,    quae  quidem  spero  vos 

audituros  esse  libentius,  si  cogitabitis,  vos  pluri- 

mum  huius  artis  autoribus  debere.      Omittam  au- 

tern  pervulgata   ilia   de  patria  Hippocratis,    quae 

nota  sunt  omnibus.     Sed  quoniam  perfectae  atque 


heroicae  virtutes  existere  non  possunt,  sine  aliquo 
divino  afflatu,  ut  convenit  inter  omnes  doctos  et 
prudentes,  non  possum  hoc  loco  praeterire  quod 
verissimum  esse  res  loquitur  ipsa,  a  diis  ortum 
esse  Hippocratern ,  hoc  est  pecnliari  quadam  et 
heroica  vi  divinitus  ad  hanc  infmitam  naturarum 
varietatem  cognoscendam  et  patefaciendam,  exci- 
tatum  esse;  aut  si  hoc  magisplacet,  quemadmo- 
dum  de  Homero  venustissime  dicunt,  fuisse  eum 
non  hominem,  sed  deum  quendam  missum  in  ter- 
ras  ex  superum  concilio ,  ut  hoc  divinum  carmen 
ad  homines  perferret:  ita  videri  potest  Hippocra- 
tes  non  tam  homo,  quam  dens  qnispiam  missns  in 
terras,  ad  ostendendam  medendi  artem  salutis  ho- 
minum  causa.  Neque  enim  dnbium  estj  quin 
haec  ars  divinitus  ad  homines  pervenerit;  nam 
tanta  varietas  rerum  in  natura  perspici  ac  depre- 
hendi  non  potuisset,  nisi  monstrante  Deo.  Quae 
autem  homini  maiorlaus,  quam  divinitatis  cogna- 
tio  tribui  polest?  quae  sine  controversia  omnium 
praestantissimarum  virtutum  semina  continet ;  ac 
talis  cognatio  in  heroicis  naturis  esse  solet. 

Caeterum  historiae  testantur  Hippocratem  in 
familia  medica  natum  esse,  in  qua  perpetua  serie 
maiores  ipsius  hanc  artem,  et  tractaverunt  etexer- 
cuerunt.  Itaque  quod  plurimum  refert,  accessit 
ad  excellentem  naturam  institutio  et  doctrina, 
quanta  potuit  esse  ante  Hippocratis  monumenta . 
et  quidem  inde  usque  a  prima  pueritia  versatus 
est  apud  Medicos,  et  audivit  in  hoc  genere  prin- 
cipes,  et  in  his  etiam  suum  patrem.  Postea  per- 
vagatus  est  universam  Graeciam,  regiones  Graecis 
vicinas,  primum,  ut  ubique  peritorum  iudicia  ex- 
ploraret,  deinde  etiam,  ut  aegrotis  opem  ferret. 
In  hac  peregrinatione,  cum  errata  empiricorum 
plurima  deprehenderet,  ut  ipse  inEpidemiis  signi- 
ficat,  Medicinam  ad  rationem  revocavit ,  ac  non 
solum  servavit  singulos ,  sed  saepe  etiam  civitates 
universas. 

Cum  in  Illyrico  et  Peonia  ingens  pestilentia 
orta,  grassari  iam  in  vicinis  regionibus  coepisset, 
remedia  publice  proposuit,  quibus  contra  id  ma- 
lum  'muniit  Thessaliam  ac  reliquam  Graeciam. 
Misit  non  solum  discipulos,  sed  etiam  filios  ac  ge- 
nerum  passim  ad  civitates,  ut  monstrarent  reme- 
dia  et  rationem  arcendae  pestis,  sylvas  etiam  in- 
cendit,  prudenter  observatis  ventis,  ut  aerem 
flamma  purgaret,  incitata  adversus  pestilentis 
regiones. 

In  bello  sociali  Athenis  subito  novurn  quod- 
dam  et  inusitatum  morbi  genus  ortum  est,  qui 
contagione  latissime  vagari  cepit.  Thucydides 
maiorem fuisse  morbum,  inquit,  quam  vi  describi 
possit,  et  asperiorem  quam  quantum  humana  na- 
tura  tolerare  potest;  tantus  enim  in  febri  ardor 
fuit,  ut  plerisque  oculi,  manus,  aut  pedes,  velut 
incendio  quodam  in  cinerem  redacti,  perierint, 
intra  octavum  diem,  plerosque  omnes  necavit. 
Tentata  sunt  remedia  ornnis  generis;  vota  etiam 
publice  facta ,  ut  exposcerent  auxilium  a  Deo. 
Postremo  cum  nulla,  neque  divina,  neque  huma- 
na  ope  curari  ac  depelli  malum  posset,  accersitus 
est  ex  Thessalia  Hippocrates,  qui  cum  venisset 
Athenas,  rnorbi  natura  diligenter  observata,  re- 
media  Atheniensibus  ostendit,  quibus  primum 
mitigari  malum  cepit.  Itaque  Athenienses  publice 
ei  coronam  auream  in  theatro  decreverunt,  dede- 
runt  et  Ius  civitatis:  mansitque  Hippocrates  postea 
Athenis,  donec  Alcibiades  exercitum  traiecit  in 
Siciliam,  ibi  novo  beneficio  sibi  devinxit  Athe- 
nienses.  Cum  enim  Medicum  quaererent  exerci- 
tui  adiungendurn ,  ipse  filium  Thessalum  iussit 
una  cum  exercitu  in  Siciliam  navigare.  Expetitus 
est  et  a  Regibus:  nam  Rex  Persarum  propositis 
maximis  praemiis  accersivit  eum,  sed  huic  respon- 
dit,  se  patriae  natum  esse,  quae  cum  ipsius  opera 
indigeat,  non  debere  se  eam  deserere:  qua  in  re 
ostendit,  se  non  habere  artem  in  quaestu,  sed 
humanitate  adduci  ad  homines  iuvandos. 

Macedonicis  Regibus  familiaris  fuit,  nam 
maximam  partem  aetatis  Larissae  in  Thessalia  egit, 
quae  Macedoniae  vicina  est,  ibique  domum  et 
coniugem  et  liberos  habuit.  Estque  ex  hac  fami- 
lia  postea  in  universam  Graeciam  Medicina  pro- 
pagata.  Et  ut  hoc  obiter  dicam,  duxit  ex  eadem 
familia  originem  et  Aristoteles,  patre  natus  medi- 
co  regum  Macedoniae.  Ferunt  Hippocratem  hoc 
modo  in  noticiam  regum  Macedoniae  pervenisse. 
Cum  Perdicas  deperiret  patris  Alexandri  pellicem, 
adeo  ut  tabe  absumi  videretur,  pater  frustra  ex- 
pertus  alios  Medicos,  vocavit  ad  se  Hippocratem, 
qui  cum  nullam  aliam  probabilem  morbi  causam 
cerneret,  deprehendit  iuven^m ,  tum  exhilarari, 
tum  ingemiscere,  tum  rubescere,  tum  pallescere, 
conspecta  patris  pellice.  Interrogatus  igitur  iuve- 
nis,  amorem  confessus  est,  ita  prudentia  Hippo- 
cratis  regius  adolescens  servatus  est.  Sed  suspi- 
cor  hanc  fabulam  ex  Erasistrati  historia  huc 
translatam  esse,   quem  constat  hoc  modo  servasse 


Seleuci  filium   contabescentem  amore  concubinae 
patris. 

Nos  illa  sumamus,  quae  et  propria  sunt  Hip- 
pocratis,  et  veram  habent  in  artifice  laudem. 
Exercuerunt  Medicinam  in  Graecia  ante  Hippo- 
cratem  empirici  et  gymnastae,  qualis  fuit  Prodi- 
cus,  qui,  ut  annotavit  Hippocrates  in  Epidemiis, 
cum  exercitiis  febres  depellere  conaretur,  inter- 
fecit  aegrotos  hac  ipsa  ratione  curandi.  Horum 
errores  cum  animadvertisset  Hippocrates,  Medi- 
cinam  revocavit  ad  rationem,  atque  artem  effecit. 
Neque  vero  ut  Democritus  et  alii  quidam,  qui  se 
Physicos  appellari  voluerunt ,  tantum  ociosis  dis- 
putationibus  se  dedidit,  sed  ad  experimenta  atque 
observationem,  adiunxit  causas  et  rationes,  haec 
est  laus  ipsius  propria  Hippocratis.  Cumque  na- 
tus  esset  ad  benernerendum  de  universo  genere 
humano,  et  docuit  ipse  plurimos  sua  aetate  sine 
invidia,  et  artem  scriptam  eruditissime  reliquit. 

Plato  ait  veteribus  hunc  morem  fuisse,  bre- 
vibus  quibusdam  sententiistanquam  oraculis,  tra- 
dere  suam  Philosophiam.  Ideo  videtur  et  Hippo- 
crates  hac  usus  brevitate ,  in  qua  tamen  tanta  est 
rerum  copia,  ut  appareat  eum  et  aspexisse  animo 
universam  rerum  naturam,  et  omnes  Physicae 
partes  complecti  voluisse.  Quidquid  enim  de  cor- 
porum  naturis,  demorborum  causis,  de  signis,  de 
symptornatibus,  de  remediis  reliqui  philosophan- 
tur,  qui  ingentia  volumina  reliquerunt,  id  quasi 
praemonstrant  Hippocratis  sententiae,  quas  qui- 
dem  quoties  lego ,  mirabiliter  afficior,  curn  illam, 
et  doctrinae  varietatem  et  sapientiae  magnitudi- 
nem  apud  me  considero.  Et  quidem  non  solum 
hinc  extiterunt  Medicorum  disputationes,  sed 
etiam  Plato  et  Aristoteles  plurimum  ab  eo  sum- 
pserunt,  neque  id  dissimulant,  praedicant  enim 
honorifice,  quoties  eum  citant.  Et  mihi  quidem 
Aristotelis  Physica,  hoc  est,  disputationes  de  ge- 
neratione  et  corruptione  corporum,  de  naturis 
elementorum,  de  animantium  naturis,  aut  ex 
ipsis  Hippocratis  libris,  aut  certe  ex  eius  doctrina, 
quae  floruit  in  Hippocratica  familia ,  ex  qua  dixi- 
mus  Aristotelem  ortum  esse,  magna  ex  parte 
nata  est. 

Porro  quanta  laus  sit  ingenii,  tantam  varie- 
tatem  rerum  in  natura  potuisse  perspicere,  quan- 
tum  hic  labor  afferat  utilitatis  universo  humano 
generi,  nemo  pro  dignitate  eloqui  potest.  lllud 
tantrum  dicam,    vos  qui  huic  studio  vos  dedistis, 

in  hunc  virum  tota  mente,  totoque  animo  intue- 
mini :  et  cum  doctrinam  ipsius  diligenter  excutite, 
tum  vero  etiam  exemplum  sequimini,  ac  statuite 
ad  excercendam  Medicinam  non  solum  afferri  de- 
bere  vulgares  observationes,  aut  experimenta,  sed 
multo  magis  rationem  ac  doctrinam,  id  quod  Hip- 
pocrates  et  praestitit  ipse  princeps,  et  ut  idem  fa- 
ciant  alii  gravissime  praecipit,  et  quidem  inquit 
Medicum  Philosophum  virum  divinum  esse,  seu 
ut  ipsius  verbum  exprimam ,  Deo  similem.  Id 
certe  ob  eam  causam  dicit,  ut  hortetur  nos  ad  na- 
turae  et  causarum  cognitionem,  quae  cum  ipsa  per 
sese  res  eiusmodi,  nihil  ut  contingere  homini  me- 
lius,  ac  divinius  possit,  tum  vero  ita  necessaria 
est  in  exercenda  arte,  ut  illi,  qui  non  adhibent 
doctrinam,  carnifices,  non  Medici  iudicandi  sint. 
Non  enim  fieri  potest  in  tanta  causarum ,  et  cir- 
cumstantiarum  varietate,  ut  idem  experimentum 
ubique  valeat,  quod  cum  non  sit  obscurum,  ta- 
men  si  quem  nihil  haec  eruditorum  iudicia  rno- 
vent,  exempla  consideret,  qualem  carnificinam  illi 
sicarii  exerceant,  neque  enim  aut  rara  sunt,  aut 
obscura  talia  exempla.  Ac  debebat  quidernbonos 
ipsa  doctrinae  dignitas,  et  suavitas  ad  discendum 
invitare,  quod  enim  homini  non  monstrosa  mente 
praedito,  iucundius  esse  spectaculum  ullum  potest, 
quam  ipsa  naturae  contemplatio?  cum  nihil  aut 
pulchrius,  aut  melius  sit,  ipsa  rerum  natura: 
delectat  enim  videre,  mirabili  ratione  omnia  dis- 
tributa  esse,  neque  quidquam  esse  ex  quo  non 
magnae  existant  utililates.  Sicut  et  Aristoteles 
inquit,  nullam  rem  in  natura  esse,  in  qua  non 
insit  quiddam  admiratione  dignum ,  neque  quid- 
quam  esse  casu  factum,  sed  omnia  finis  alicuius 
gratia  nasci.  Harum  rerum  cognitio  et  per  sese 
est  suavissima,  eo  quod  ad  eam  proprie  conditi 
sumus ,  et  habet  utilitates  infinitas.  Sed  si  quos 
haec  parum  movent,  illud  saltem  considerent, 
non  solum  impudentes,  sed  etiam  improbos  eos 
esse,  qui  cum  salutem  hominibus  in  discrimine 
vitae  polliceantur,  non  sunt  in  arte  ne  mediocri- 
ter  quidem  iostructi,  quam  profitentur.  Idque 
peccatum,  leges  etiam  plecti  iubent;  sed  tuetur 
eos,  vel  stulticia,  vel  perversitas  hominum.  Sed 
desino  hac  de  re  longius  dicere,  pleni  sunt  enim 
lihri  nostrorum  authorum,  qui  vosadverae  doctri- 
nae  studium  hortantur.  Quoties  hac  de  re  prae- 
cipit  Hippocrates?  quoties  Galenus?  qui  integrum 
librum  in  hanc  sententiam  adversus  Thessalum 
scripsit. 


Haec  nos  obiter  tantum  diximus,  ad  casti- 
gandam  segniciem  huius  aetatis,  quae  ita  versatur 
in  artibus  omnis  generis,  non  ut  solidam  doctri- 
nam  percipiat,  sed  ut  opinionem  quandam  auferat, 
qua  se  venditet  apud  imperitos.  At  ea  opinio  ho- 
minum  leviter  doctorum  in  nostra  quidem  pro- 
fessione  plurimum  affert  periculi,  seu  ut  liberius 
dicit  Hippocrates  perniciem  adfert  his,  qui  tales 
consulunt.  ldem  video  accidere  in  aliis  profes- 
sionibus. 

Piedeo  igitur  ad  Hippocratem,  huius  sequi 
authoritatem  vos  praecipue  decet,  qui  Medicinam 
profitemini.  Hic  vos  et  vocat  ad  solidam  doctri- 
nam,  et  instruxit  suis  eruditissimis  scriptis.  A  ir 
dignus,  quem  propter  ingenii  divinitatem,  et  ma- 
xima  merita,  et  amemus  et  praedicemus.  Ac  ve- 
teres  quidem  suo  more  retulerunt  eum  inter  Deos, 
quod  genus  honoris  habebant  tantum  summis  vi- 
ris,  et  optime  meritis  de  humano  genere.  Quales 
fuerint  mores,  facile  est  iudicium,  nulla  professio 
plus  habet  humanitatis,  quam  nostra,  quia  opi- 
tulatur  vitae:  ac  ne  fieri  quidem  potest,  quin  ho- 
minum  calamitatibus  afficiatur  Medicus,  cum  ad- 
est  aegrotis,  cum  imbecillitatem  humani  generis 
contemplatur,  haec  flectunt  animos  ad  humanita- 
tem.  Videmus  autem  in  Hippocrate  summum 
fuisse  studium  benemerendi  de  hominibus:  dein- 
de  non  possunt  in  tanta  sapientia  mores  esse  non 
optimi;  neque  enim  fieri  potest,  ut  mens  occupata 
malis  studiis,  pariter  se  intendat  in  tantarum  re- 
rum  inquisitionem.  Et  heroicae  naturae  divina 
quadam  vi,  non  solum  ad  magnarum  rerum  cogni- 
tionem,  sed  etiam  ad  omnes  virtutes  excitantur: 
et  in  hoc  uno  genere  verum  est,  quod  Philosophi 
dicunt,  virtutes  esse  connexas.  Quanquam  quid 
opus  est  longa  disputatione,  extat  eius  Iusiuran- 
dum,  in  quo  cum  dira  imprecetur  sibiipsi,  si  eas 
leges  non  observet,  non  dubitari  potest ,  quin  illis 
suis  legibus  diligenter  et  religiose  paruerit. 

Proinde  cum  caeteri  omnes,  tum  vero  prae- 
cipue  vos,  quos  hoc  tempore  in  amplissimum  or- 
dinem  Medicinae  professorum  recipiemus,  pro- 
ponite  vobisHippocratem  et  cognoscendum  et  imi- 
tandum.  Nemo  fidem  et  diligentiam  in  medendo 
praestare  potest,  quam  et  requirit  ipse  et  praesti- 
tit,  nisi  ad  vulgarem  usum  adiungat  etiam  eam 
doctrinam,  quae  causas scrutatur:  quemadmodum 
censuit  Hippocrates  esse  faciendum,  qui  propterea 
Medicinam  ad  rationem  revocavit,  quod  sine  ea 
doctrina   periculose   exercere  Medicinam  videbat 

Nihil  maius  est  quam  vitae  auxilium  ab  homine 
petere:  quare  decet  nos  et  fidem  jsummam  et  in- 
dustriam  quantam  consequi  acerrimo  studio  ac  la- 
bore  possumus,  ad  exercendam  artem  plenam  hu- 
manitatis  afferre.     Dixi. 


No.  65. 


an. 


1540. 


De  imperatore  Ottone  I. 

In  Declamat.  T.  II.  p.483.,  in  Servest.  II.  p.  475.  et  apud 
Richard  II.  p.  803.  —  Epislolam  dedicatoriam  etiam 
hic  dedimus,  quia  dubio  caret.  Melanthonern  eam  con- 
cepisse.  Ex  Epistolis  satis  intelligitur,  Henricum  Lune- 
burgensem  cum  Melantbone,  suo  praeceptore,  familiari- 
ter  coniunctum  fuisse. 

Oraiio  de  Jmperaiore  Ottone  primo ,  ab  II  en- 
rico  Smedenstedt  Lunaeburgensi  facta, 
et  pronuncidia  mense  Sept.  anno  1540,  cum 
decerneret  insignia  magistrorum  Philosophiae 
honestis  et  eruditis  viginti  duobus  scholasti- 
cis  in  Academia  Vitebergensi. 

Illustrissimo   Principi    Domino  Francisco  Oltoni 

Brunsvicensium  et  Lunaeburgensium  duci,  gene- 

rosissimi  Principis  Ernesti  filio,    Henricus  Sme- 

densledt  Lunaeburgensis. 

Satisfacturus  amicis  aliquot ,  editionem  orationis 
de  Imperatore  Ottone  primo  valde  flagitantibus, 
existimavi  meas  operas  tibi,  clarissime  Princeps, 
potissimum  nuncupandas  esse.  Etsi  enim  non 
ignorarem,  quod  a  Graecis  dici  solet,  nihil  referre, 
sis  ne  plane  inimicus,  an  importune  benevolus, 
in  neminem  perinde  atque  in  me  nunquam  tibi 
cognitum  posse  dici,  tamen  non  defuerunt  maio- 
res  causae,  quae  ne  hoc  praetermitterem ,  pluri- 
mum  hortabantur.  Nam  cum  ad  hanc  primam 
mei  noticiam  viderem  non  admodum  profuturum 
mihi,  quod  non  magis  te  suspexerim,  quam  uttam 
vile  hoc  munusculum  tibi  vel  invito  obtruderem, 
persuadebar  non  minus  proditurum  in  vulgus  Ot- 
tonem  a  me  tibi  iure  dedicari,  quod  et  nemini 
eum  destinari  rectius  putaverim,  quam  posteris 
suis  ad  eundem  sanguinem  pertinentibus,  et  hoc 
officio  tibi ,  ut  rnagistratui  meo,  eisdem  literis, 
in  quibus  nos  versamur,  studioso,  plurimum  me 
arbitratus  sim  esse  devinctum.  Accessit ,  quod 
existimaverim  in  accipiendo  etiam  liberalitatem 
quandam  inesse,  nec  minus  regium  haberi,  parva 


interim  ab  amicis  tenuioribus  hilari  animo ,  cum 
offeruntur,  accipere,  quam  vel  maxima  beneficia 
in  homines  inferioris  fortunae  collocare.  Quod 
ego  ut  et  te  facturum  nunc  sperem ,  tua  isthaec 
summa  voluntas  facit,  qua  pulcherrimarum  artium 
communia  nobiscum  studia  amplecteris,  atque 
effecisti  etiam,  ut  nequaquam  videaris  fefellisse, 
quam  apud  nos  diu  habuisti,  futurae  eruditionis 
tuae  opinionem. 

Probarunt  enim  id  mihi  non  aliorum  de  te 
honestissimi  sermones  solum,  verum,  quam  mihi 
nuper  quidam  amicus,  a  te  scriptam  ad  se,  prae- 
buit  legendam,  epistola  etiam  latina  et  splendida, 
qua  facile  potuit  persuaderi  mihi,  utilem  operam 
toti  Germaniae  navaturum  te,  quod  summo  stu- 
dio  visus  sis  versari  in  liberalissimarum  artium 
studiis,  ad  retinendam  publicam  pacem  Germa- 
niae,  et  propagandam  Evangelii  doctrinam  perti- 
nentibus.  Quod  si  probare  possent,  ut  haud  du- 
bie  non  sine  pernicie  sua  hodie  experiuntur  pleri- 
que  magistratus,  haberemus  profecto  Germaniam 
pacatiorem,  atqueEcclesiam  nullo  modo  tot  cala- 
mitatibus  oppressam.  Quare  laudari  satis  institu- 
tum  vestrum  non  potest,  quod  instructus  et  orna- 
tus  liberali  doctrina,  nihil  in  administratione  rei- 
publicae  vestrae  atque  iuvandis  Ecclesiis,  cupias 
facere  contra  consuetudinem  maiorum  tuorum. 
Patris  tui  sapientissimi  principis  pulcherrimam 
operam,  quam  ante  aliquot  annos  bonis  artibus  in 
Galliis  dedit,  nequaquam  opus  est  tibi  ad  imitan- 
dum  a  me  proponi. 

De  Ottone  lmperatore  dicam.  Hunc  accipio 
tanta  vi  ingenii  atque  contentione  in  discendis  lite- 
ris  elaborasse,  ut  nunquam  ante  cognitis  elemen- 
torum  figuris,  cum  priorum  amisisset  uxorem  suam 
Edittam  ,  paucis  mensibus  bonam  latinae  linguae, 
artium  liberalium  et  sacrarum  literarum  assecu- 
tus  sit  cognitionem;  postea  doctrina  etiam  non 
aequasse  solum,  verum  superasse  facile,  qui  tum 
erant  principes  et  vulgus  Episcoporum.  Hoc  lm- 
peratoris  Ottonis  exemplo,  ut  debebis  plurimum, 
ita  poteris  acriter  impelli  etiam  ad  bonarum  litera- 
rum  cognitionem,  quod  memoria  earum  virtutum, 
quibus  Henricos,  Ottones,  ad  quos  vestra  spectat 
origo,  excelluisse  fama  est,  necesse  sit  incitari 
\os  plurimum  et  accendi.  Originem  vestram  ad 
Ottonem  primum  dico  propterea  spectare,  quo- 
niam  avus  vester  Henricus  nuper  mortuus  patrem 
habuit  Ottonem,  filium  Frederici,  cuius  pater 
Bernhardus  fuit ,   filius  Magni  principis  Brunsvi- 

censium  et  Lunaeburgensium :  hic  patrem  habuit 
Magnum ,  Brunsvicensium  principem,  qui  con- 
sanguineo  successit  WiJhelmo,  Lunaeburgensium 
duci.  Magnus  patrem  habuit  AlberJum  Crassum, 
filium  Alberti  Magni ,  cuius  paterOtto  fuit,  filius 
Wilhelmi,  nati  ex  Henrico  Leione,  qui  matrem 
habuit  Gerdrudem,  filiam  Imperatoris  Lotharii 
Saxonis,  cuius  uxor  Rixa  et  patre  Henrico  Crasso 
nata  fuit,  filio  Otlonis,  ducis  Bavariae.  Huius 
Ottonis  patre  reperio  Iienricum  fuisse,  fratrem 
Ottonis  primi,  Bavarorum  ducem,  filium  claris- 
simi  Imperatoris  Henrici  primi,  qui  ex  Saxonibus 
prinms  hunc  tantum  imperii  honorem  propter 
egregiam  virtutis  opinionem  ,  est  assecutus.  Cum 
itaque  ex  hoc  praestantissimo  Imperatore  Henrico 
primo,  eiusque  bellicosissimis  filiis  Imperatore 
Ottone  primo,  et  Henrico  Bavarorum  duce  excel- 
lentissimo  Principe  sitis  vos  procreati,  legetis 
historias  maiorum  vestrorum ,  qui  praestanti  eru- 
ditione  instructi,  nullam  operam  passi  suntEccle- 
siae  deesse.  Ouinetiam  inler  arma  id  maxime  co- 
nati  sunt  efficere,  ut  illustraretur  doctriua  Christi, 
constitutis  in  Germania  pastoribus,  qui  praeessent 
Ecclesiis,  atque  religiones  interpretarentur.  Hoc 
inquam  Ottones  studuerunt,  fecit  Imperator  Hen- 
ricus  Ottonis  primi  parens,  praestitit  Carolus 
Magnus,  qui  vos  posteros  et  consanguineos  suos 
ad  honestissimum  hoc  praescriptum  snum  impera- 
turos  esse  non  dubitavit.  Decebit  igitur  te  quo- 
que,  clarissime  Princeps,  maiorum  tuorum  res 
gestas  cognoscere ,  ut  lectione  talium  historiarum 
maior  paulatim  iunascatur  alacritas  tibi,  atque 
studium  imitandi  facta  excellentissimorum  Princi- 
pum,  quorum  ut  apud  te  plurimum  valeat  autori- 
tas,  in  causa  tibi  erit  etiam  hoc,  cum  legeris 
poetae  carmen : 

Ecquid  in  antiquain  virtutem  animosque  viriles 
Et  pater  Aeneas  ,    et  avunculus  excitet  Hector. 
Non  miuus  idem  hoc  consilium  adiuvabit  etiam, 
quod    Deus    totum    mundum    imperiis    magistra- 

*  •  •  1 

tuum  obtemperare  propterea  voluerit ,  ut  in  hac 
communi  societate  conserventur  Christianae  reli- 
giones  et  Ecclesiae,  quod  qui  in  his  maximis 
et  infinitis  difficultatibus  summa  fide  nonpraestant 
Principes,  nihil  existimabuntur  institutis  et  cona- 
tibus  itnpiis  differre  a  Gigantibus,  quorum  tan- 
tam  in  fabulis  est  fuisse  amenliam,  ut  coelo  etiam 
bellum  inferre  nihil  veriti  sint.  Talium  certe  tu 
clarissimePrinceps  aditum  sermonemque  defugies, 
ut  hostium  Ecclesiae  Christi ,  ne  quid  ex  contagio- 


ne  incommodi  accipias,  atque  si  quando  Ecclesia 
hoc  sibi  a  te  in  loco  patris  tui  constituto,  voluerit 
praestari  officium , 

Ignavum  fucos  pecus  a  praesepibus  arce. 

Hortabitur  te  ad  eam  rem  etiam  autoritas  di- 
vini  mandati:  Et  nunc  reges  intelligite,  erudimini 
qui  iudicatis  terram ,  servite  Domino  in  timore. 
Nec  dubitabitis  etiam,  quin,  si  hoc  praecepto  di- 
ligentissime  observato,  rationem  habueritis  officii 
vestri,  nequaquam  in  eum  deducamini  casum,  ut 
qnamvis  fortunam  ab  hostibus  pati  cogamini,  si 
ad  arma  ventum  fuerit,  Christus  prosua  clementia 
praeter  omnium  hostiuin  opinionem,  te  tuosque 
conservaturus  est,  nihil  vobis  inter  arma  erit  im- 
peditum,  hostibus  nihil  tutum,  ut  qui  a  fortuna 
facile  et  virtute  deserentur.  Omnia  quaecunque 
illi  reliquerint,  tuis  reservabuntur,  tuorum  erunt 
praeda.  Semper  enim  praesidium  in  divino  auxi- 
lio  quam  amicissimum,  si  quid  opus  facto  fuerit, 
estis  habituri.  Illos,  quanquam  nihil  ante  non 
providerint,  omnia  deficere  videbuntur,  pertina- 
cia  ipsorum  augebunt  periculum,  donec  desperata 
salute  irnpietatis  suae  poenam  peisolverint,  quam 
eflugere  eos  non  oportuit,  quod  scriptum  sit  ab 
Esaia:  Si  audire  noluerilis,  et  me  ad  iracundiam 
provocaveritis,  gladius  devorabk  vos.  Rem  nosti 
praeterea  testimonio  esse,  quod  pro  defensioue 
nominis  sui  gloriosis  saepe  victoriis  ornaveritDeus 
Davidem,  Salomonem,  E?echiam,  Constantinnm, 
Ottonem  primum ,  et  nostra  memoria  Principes 
periculosissimum  bellum  cum  rusticis  gerentes, 
quam  Dei  voluntatem  erga  vos  quoque  haud  dubie 
cognoscetis,  quoties  praesidio  et  ornamento  Ec- 
clesiae  esse  studueritis. 

lam  quod  inopiae  rei  frumentariae,  aliarum- 
que  rerum  omnium,  qua  plerique  propter  ingrati- 
tudinem  hodie  plectimur,  facilius  vestra  pietate 
mederi  quoque  potueritis,  eodem  existimabitis 
pertinere.  Nam,  quod  multa,  quibus  opus  est 
ad  tolerandam  famem,  hoc  annopartim  tempesta- 
tibus  deperierint,  partim  propter  siccitates  angu- 
stius  provenerint,  nequaquam  dubitabitis  Princi- 
pum  culpa  id  maxime  accidisse.  Maxima  enim 
pars  Principum,  et  sceleralorum  Episcoporum  ad 
rabiem  a  Diabolo  redacta,  doctrinam  de  remissio- 
ne  peccatorum  non  ridet  solum,  sed  damnat,  et 
crudeliter  in  miseros  Christianos,  cum  potest, 
statuit.  Hinc  accidit  hodie,  ut  quicquid  delirant 
Reges,  plectantur  Achivi:  quod  et  Aegyptiis  acci- 
dit  propter  Pharaonis  caecitatem.      Verum ,   quia 

potentissimi  Reges,  utRoboam,  Nabuchdonosor, 
elabi  manus  Dei  viventis  non  potuerunt,  non  est, 
ut  nostri  admirentur,  se  tam  diu  impune  tulisse 
iniurias,  cum  Deus  velit  saepe  impunitatem  esse 
diuturniorem,  ut  gravius  ex  rerum  commutatione 
doleant  impii.  Nos  itaque,  quod  non  ignoremus, 
plurimum  in  extremis  periculis  valuisse  apud 
Deum  maximorum  Regum,  ut  Davidis,  Salomo- 
nis,  poenitentiam ,  singulare  studium  erga  iuvan- 
dam  ornandamque  Christi  Ecclesiam,  speramus 
te  quoque  in  his  tantis  difficultatibus  singulari  ti- 
more  Dei  et  amore  Evangelii  futurum  nobis  sub- 
sidio  esse,  quam  rem  iamdudum  nobis  demon- 
strant  honestissimi  tui  conalus,  quibus  in  libera- 
lissimarum  artium  studiis  versaris,  nequaquam 
neglecturus  autoritatem  Imperaloris  Ottonis  ve- 
stri.  Quae  quidem  res  in  causa  etiam  fuit,  cur 
tibi  potissimum  hanc  meam  orationem  de  Ottone 
scriptam  dedicare  voluerim,  ut  illi  quem  propter 
similem  virtutem  in  Ottone  monstratis  multorum 
existimatio  in  locum  maiorum  tuorum  sit  restitu- 
tura.  Hoc  igitur,  si  intellexero  non  fuisse  omni- 
no  ingratum  tibi  munus,  causa  erit  profecto, 
quamobrem  ipse  mihi  debeam  non  immerito  gra- 
tulari,  ut  ab  illo  factum  est,  cui  Rex  Persarum 
Artaxerxes  memor,  quod  ingens  quoddam  pomum 
ab  eo  donatum  accepisset,  per  Solem,  respondit, 
tu  videris  is  esse,  qui  ex  parvaetiamurbemagnam 
possis  efficere,  animum  videlicet,  a  quo  dabatur, 
magis  spectandum  ratus,  quam  quod  offerebatur 
munus.  Idem  si  mihi  iam  in  te  acciderit,  tanto 
ea  res  futura  est  gratior  mihi,  quanto  minus  a  te 
hoc  munus  nostrum  fuerit  exclusum.     Vale. 

Wittenbergae.  XIII.  Novembris.  M.D.XL. 


Sapienter  ab  Imperatoribus  existimo  factum  esse, 
qnod  certa  virtutis  insignia  contulerint  iis ,  quo- 
rum  opera  cum  Respub.  tum  Ecclesias  pluritnum 
iuvari  posse  intellexerunt.  Nam  summae  profecto 
sapientiae  est,  cernere  homines  ad  pacem  Rerum- 
pub.  atque  ad  illustrandam  gloriam  Christi  esse 
conditos.  Minime  hoc  animadverterunt  Philoso- 
phi,  qui  tamen  sapientiae  nomen  arrogare  sibi  non 
sunt  veriti,  atque  in  sapientia  summum  bonum 
collocarunt,  quos  propterea  non  immerito  ridet 
Horatius  ,  cum  ait : 

Melanth.  Ofer.  Vol.  XI. 


Ad  summarn ,   sapiens  uno  minor  estlove,    dives, 
Liber,   honoratus,    pulcher  ,   rex  denique  regum , 
Praecipue  sanus ,   nisi  cum  pituita  molesta  est. 
Sed    taceo    Philosophorum  stulliciam:    Imperato- 
rum  veram  sapientiam  miror  et  praedico,  qui  no- 
ticiis  de  Deo  mentibus  impressis  admoniti,   homi- 
nes    animadverterunt  natos    esse   ad    cognitionem 
Dei,  et,   quod  in  coelis  canunt  Angeli,  in  terris 
ab  hominibus  rectissime  cantari,   Gloria  in  excel- 
sis   Deo.      Cum  enim    ad  doctrinam  religionis  et 
ad  gloriam  Christi  plurimum  scholae  pertinerent, 
voluerunt  hos  titulos  artium  liberalium  ornamenta 
esse,    et   gradus  officiorum    Imperatores,    nequa- 
quam  vero  magnis  opibus  comparandis,  aut  reti- 
nendis  destinatos  esse,  ut  vulgi  est  opinio,  nec  in 
his  honoribus  ultimum  bonum  reponi,  ut  Philo- 
sophi  sunt   opinati.      Et  est   profecto  pernecessa- 
rium    retineri    in    Ecclesiis    ordinem    docentium: 
hoc  enim  neglecto   necesse  est  plurimum  dissidio- 
rum  oriri  in  Ecclesiis,    quod  concordia  esse  non 
possit,  ubi  docti  et  indocti  antoritate  sunt  pares. 
Qua  de  causa  cum  hi  publici  bonarum  literarum 
honores  a  summis  imperatoribussint  instituti,  de- 
cebit  propter  autoritatem  Magistratus,  seu  divini 
mandati,    haec  ornamenta  doctorum    virorum    ab 
omnibus  bonis  maximi   fieri.      Si  quis  est  autem, 
qui  tam  gravi  causa  nonmovetur  ad  amandasscho- 
las,    et  magnifaciendos  hos  pnlcherrimos  docen- 
tium  gradus  in  Ecclesia  ,  huic  respondeo: 
Natns  es  e  scopulis  ,   lmtritus  lacte  ferino  , 
Et  dicam  silices  pectus  liabere  tuum. 
Cum    autem    sit    hoc  consuetudinis    huius    scho- 
lae,  ut,  vel  de  artium  studiishoc  tempore  dicatur, 
vel   clarissimi   alicuius  Philosophi,    aut  Principis 
hisloria  proponatur,  delegi  ad  praestandum  illud 
officium,  quod  hoc  in  loco  publicis  legibus  debeo, 
historiam    quandam    Ottonis    primi ,    Imperatoris 
Saxonis.      Etsi    enim    artes    Pbilosophiae   dignas 
existimem,    quae  a  nobis  ornari  semper,   et  illu- 
strari   plurimum  debeant,    tamen   iure  vituperari 
possem,  si  idem  argumentum  retexere  ausus  essem, 
de  quo  diserte  hoc  in  loco  doctissimi  viri,  in  qui- 
bus  plus  est  autoritatis,  dixerunt. 

De  Otlone  vero,  ut  dicerem  hoc  tempore, 
haec  mihi  in  causa  fuerunt.  Cum  enim  de  Plato- 
ne,  de  Aristotele,  de  Piodolpho  Agricola,  deAu- 
gustino  ornatissime  a  viris  excellentibus  sit  antea 
hoc  in  loco  declamatum,  placuit  sequi  exemplum 
doctissimorum  virorum,  quos  de  summis  Princi- 
pibus  hoc  in  loco  ante  me  dicentes   non  moleste 

audivistis.  Etprofecto,  ut  exemplorum  in  omni- 
bus  artibus  magna  vis  est,  ita  clarissimorum  Im- 
peratorum  et  Regum  historiae  plurimum  momenti 
afferunt  ad  veram  virtutis  cognitionem.  Bonae 
enim  naturae  cogitatione,  et  admiratione  virtutis 
in  viris  praestantibus  maxime  exuscitantur  et  in- 
cenduntur. 

Sed  de  Ottone  dicam,  ad  cuius  historiam  re- 
citandam  cum  reliquis  causis  haec  quoque  ratio 
me  deduxit ,  quod  putem  hoc  pietatis  officium 
propter  communem  patriam  magis  praestandum 
mihi  esse  Ottoni  Imperatori,  quam  de  eo  a  me  hic 
haberi  orationem,  cui  me  communis  natio  non 
tam  fecit  obstrictum,  quam  Ottoni  Saxoni.  Est 
enim  ingratitudo  quaedam,  magis  homines  moveri 
externis  bonis,  quam  propriis.  Quare  eleganter 
dixitLucianus,  cumait:  y.al  6  tfjs  naxgidog  avxip 
y.anvbg  laf-inQOTEQog  dcpd-rjOeTai  tw  nay  alloig 
noQOig.  Hocest,  patriae  fumus  igni  alieno  lucu- 
lentior  esse  videtur.  Etsi  autem  praeclarissimas 
res  gesserint,  et  caeteri  Imperatores  Saxonici,  ut 
pater  Ottonis  primi  Henricus,  et  qui  Ottonem 
primum  sequuti  suntSaxones,  tamen,  qui  accipio 
huius  Ottonis  inter  Saxonicos  Caesares  virtutis 
opinionem  esse  singularem  ,  existimavi  posse  a  me 
non  sine  causa  caeteris  Imperatoribus  anteferri 
Ottonem  primum,  cuius  praeclara  facta,  ut  ne- 
quaquam  poterunt  a  me  hic  omnia  exponi,  ita 
digna  quidem  essent,  ut  a  viris  doctrina,  et  usu 
dicendi  praestantibus  omni  orationisgratia,  atque, 
quapossent,  Venere  ornarentur. 

Quoniam  si  veterum  Saxonum  facta  literis 
essent  illustrata ,  ut  Romanorum  et  Graecorum 
res  gestae  ab  historia  lumen  acceperunt,  non  exi- 
stimo  dubitandum  esse,  quin  veteres  Saxones, 
quorum  opera  Romani  saepe  gravissima  bella  ad- 
versus  Saracenos,  Ungaros,  aliosque  exteros  sus- 
cepta  sine  labore  et  periculo  confecerunt,  haud- 
quaquam  cernerentur  fortissimis  Romanorum  et 
Graecorum  Principibus  esse  inferiores.  Quare 
cum  reperiamus  hoc  iniquiorem  esse  nostrorum 
hominum  fortunam ,  requirere  hoc  a  nobis  pietas 
videtur,  ut  nostrorum  Principum  facta  ornare 
conemur,  quorum  memoriam  paucorum  prodide- 
re  historiae.  Ego  itaque  eandem  ob  causam,  tum 
etiam  propter  temporis  angustiam  (posteaquam 
attigero  saltem ,  quae  ad  originem  Ottonis  et 
possessiones  eius  spectant,  tum  alia  nonnulla  in 
Ottone  nequaquam  tacenda)  pauca  adferam  de  re- 
bus  ab  Ottone  praeclare  gestis  in  Italia,  ex  quibus 


summum  eius  studium  propugnandi  Romanum 
imperium,  praecipue  vero  illustrandi  nomen  et 
gloriam  Christi  cognosci  poterit.  Haec  itaque 
dum  breviter  expono,  rogo  vos  doctissimi  viri,  ut 
me  patienter  audire  velitis.  Ego,  quod  ad  me 
scio  pertinere,  dabooperam,  ut  brevitate  oratio- 
nis  taedium  levetur  auditoribus. 

Obtinuit  Otto  Principatum  Saxoniae  (ut  hi, 
qui  Ottones,  Henricos,  Lotharios  descripsere, 
autores  sunt)  anno  ferme  ab  hinc  sexingentesi- 
mo.  Erat  autem  in  possessionibus  Ottonis  tota 
Saxonia.  Paruit  enim  Ottoni  ea  pars,  quae  ad 
Occidentem  spectat:  haec  complectebatur  West- 
phaliam,  Phrysiam,  Vandalicam  regionem  ad 
Albim  et  mare  pertinentem ,  in  qua  hodie  sitae 
sunt  maximae  et  copiosissimae  urbes  Saxonum, 
quas  Vandalicas  vocant.  Tenuit  et  superiorem 
Saxoniam  Otto,  id  est,  Wittenbergensem  una 
cum  Marchia  Brandenburgensi ,  Misnia,  Tu- 
ringia. 

Patrem  habuit  Henricum  primum ,  qui  inter 
Imperatores  primus  fuit  Saxo,  natus  ex  patre  Ot- 
tone,  duce  Saxoniae,  filio  Ludolphi,  ducis  Saxo- 
num,  cuius  pater  Bruno  fuit  Saxonicus  Princeps, 
natus  ex  Wilgberto  Britanniae  duce,  filio  Wede- 
kindi  Magni  summo  loco  in  Saxonibus  nati,  et 
ducis  Saxonum  in  bello  Saxonico  triginta  annos 
gesto  a  Carolo  adversus  Saxones,  propter  religio- 
nem  Christianam  nondum  translatam  ad  hos  po- 
pulos.  Ex  matre  vero  idem  Henricus,  pater  Ot- 
tonis,  natus  est  Lucarda  ,  filia  Imperatoris  Arnul- 
phi,  cuius  pater  fuit  Carlomannus,  frater  Impe- 
ratoris  Caroli  Crassi  et  filius  Ludovici  regis  Ger- 
manorum,  qui  patrem  habuit  Imperatorem  Ludo- 
vicum  primum,  filium  Caroli  Magni.  Propter 
aviam  itaque  ad  sanguinem  Caroli  Magni  pertinuit 
Otto  primus,  propter  avum  vero  Ottonem  ad  stir- 
pem  Wedekindi  Magni  spectavit.  Matrem  ha- 
buit  Otto  Mathildern,  filiam  comitis  Theodorici 
Saxonis,  ad  eiusdem  Wcdekindi  Magni  familiam 
pertinentis. 

In  imperio  etiam  propinquitatibus  et  affinita- 
tibus  praestantissimis  principibus  fuit  coniunctus 
Otto.  RexGalliae  gener  erat:  Britanniae  rex  so- 
cer  Ottonis:  Filius  Oltonis  Ludolphus  Rex  Sue- 
vorum  erat:  Dux  Bavariae  Henricus  fuit  frater 
Ottonis:  Coloniensium  episcopus  Ottonis  frater 
Bruno  fuit:  Maguntinus  erat  Ottonis  filius  Wil- 
helmus:  Otto  filiusOttonis  Imperatoris,  ex  secun- 
da  uxore  natus ,  a  patre,  cui  postea  in  regno  suc- 

cessit,  Rex  Germaniae  est  constitutus,  deinde 
nactus  uxorem  Imperatoris  Graecorum  Ioannis  so- 
rorem  Theophaniam.  Taceo  reliquos  Principes, 
quorum  propinquitas  multa  Ottoni  ad  copiam  et 
ad  usus  largiebatur. 

ImperatorRomanorum  etGermanorum,  pro- 
pter  insignem  virtutis  opinionem  ,  dictus  est  a  mo- 
rituro  patre  Henrico.  Quotquot  enim  Carolum 
Magnum  antecesserunt,  et  secuti  sunt  boni  Impe- 
ratores  usque  ad  tempora  Ottonis  tertii ,  non  am- 
bitione  (nt  plerique  Imperatores  Graeci)  sed  opi- 
nione  singularis  pruderitiae,  iusticiae,  temperan- 
tiae,  imperium  sine  autoritate  Pontificis  obtinue- 
runt.  Quam  quidem  consuetudinem  etsi  accepis- 
set  a  maioribus  Otto,  tamen,  quod  vereretur  for- 
tasse  existimationem  multorum,  quibus  errore 
quodam  persuaserant  Itali,  non  habendos  esse 
numero  Romanorum  Imperatorum  patrem  Otto- 
nis,  Henricum  primum,  et,  qui  hunc  antecessit, 
Conradum  Francum,  quia  autoritatem  pontificis 
neglexissent,  cum  primum  pater  Henricus  mor- 
tuus  esset,  coronatus  Otto  a  summo  Germanorum 
pontifice  Maguntino  Hildeberto  monacho,  excel- 
lenti  doctrina  praedito,  Aquisgrani,  Bomaeetiam 
coronam  imperii  accepit  a  Leone  octavo. 

Declaratus  vero  Imperator  regnasse  dicitur 
annum  tricesimum  sextum.  Longe  in  hoc  magi- 
stratu  principes  suorum  temporum  excelluit  in- 
signi  pietate,  egregie  animi  magnitudine  et  con- 
stantia ,  mira  severitate  vitae  regiae,  excellenti 
acumine  mentis,  sapientia,  iusticia,  clementia, 
quibus  virlutibus  hinc  maior  accessit  autoritas 
etiam,  quod  moles  corporis  in  Ottone  ea  esset, 
quae  regiam  maxime  decuerit  dignitatem,  quod 
capillieani,  prolixior  barba,  habitus  patrius ,  ut 
qui  nunquam  sit  peregrino  usus. 

Versavit  hunc  Ottonem,  postquam  imperium 
adeptus  esset,  in  tantis  contentionibus  et  certami- 
nibus  fortuna,  ut  propter  rerum  a  se  gestarum 
magniludinem,  agnomine  dictus  sit  Otto  Magnus, 
Universalis,  Augustus.  Et  accidit  certe  Ottoni, 
quod  fieri  necesse  fuit  in  tantis  calamitatibus  Pto- 
mani  irnperii ,  illatis  ab  Ungaris,  Saracenis,  Lon- 
gobardis,  Gallis,  Vandalis,  nullum  finem  iniu- 
riis  Ottone  iam  Imperatore  facturis:  Horum  alii, 
quod  imperio  Piomano  suam  potentiam  diminui 
viderent,  fortunam,  quaecunque  accideret,  ex- 
periri  maluerunt ,  quamRomanorum  imperia  sus- 
tinere.  Alii,  quorum  plerique  necessarii  erant 
et  consanguinei  Ottonis,    quod  summam  imperii 


ad  Ottonem  delatam  ad  se  pertinere  arbitrarentur, 
Ottoni  non  erant  amici.  Hinc  factum  est,  ut 
cum  Bohemis  quindecim  annos  continenter  bellum 
gesserit,  propter  amplitudinem  gravitatemque 
civitatis  Bohemiae  multo,  quam  nunc  est,  maio- 
rem.  Cum  Ungaris  Saxoniam  stipendiariamfactu- 
ris,  quod  inimici  imperii  Romani  cum  patre  Ot- 
tonis  Henrico  eadem  de  causa  armis  quoque  con- 
tendissent,  diu  et  acriter  decertaverit.  Magna 
etiam  apud  omnes  hodie  autoritas  est  eius  belli, 
in  quo  triginta  duabus  legionibus  ex  omni  Saxonia 
coactis,  cum  Hugone  Gallorum  duce,  novarum 
rerum,  et  magni  imperii  (ut  est  Gallorum  natura) 
cupidissimo  conflixit. 

Non  minus  etiam  rem  ad  arma  deduci  stude- 

bant  Ottonis  necessarii ,   in  quibus  maiorem  fidem 

esse   oportuit.       Nam   quod  Imperator   Conradus 

primus,  Francus,  discessurus  Imperatorem  dixis- 

set,    non    fratrem    Everhardum   Palatinum,    sed 

Henricum  primum,  patrem  Ottonis  primi,  diu  et 

acriter  pugnatum  est  adversus  Ottonem  ab  Ever- 

hardo  et  Ottonis  fratre  Henrico,  qui  captus  et  ex 

Germanis  abductus  a  Gallis,    consenserat  adver- 

sus  fratrem  cum  hostibus,    persuasus  non  difficile 

esse,  obtineri  a  se  imperium,  Ottone  fratre  pulso. 

Reliquas  historias,    ne  longius  ab  instituto  videar 

digressus  esse,  praetereo.      Galli  certe,  quod  nul- 

la  cansa  Imperatori  bellum  fecissent,    merito  suo 

in  his  bellis  multo  humiliores  infirmioresque  sunt 

effecti,  non  tamen  propter  clementiam  Imperato- 

ris  Ottonis  redacta  Gallia  in  provinciam,  nec  ci- 

vitatibus  imposito  stipendio,  cum  ius  belli  fuerit, 

ut  qui  vicissent,  iis,  quos  vicissent,  quemadmo- 

dum  vellent,  imperarent.      Qua  quidem  clementia 

usus  postea  est  erga  Piomanos  etiam,  quorum  Ita- 

liam  haud  dubie  vectigalem  fecisset,   ut  Galliam 

potuisset,  si  nihil  contra  iusticiam  fuisset  facturus 

redigendo  sub  imperium  suum  Italiam.      Ut  enim 

quisque  maxime  potens  est,  ita  eum  late  dominan- 

di  cupiditas  angit  plurimum  et  agitat.     Tum  ne- 

mo  facile,    quod  sciam,    ex  Principibus  a  conatu 

amplificandi  imperii  est  deterritus,    quod  aut  lu- 

minis,  aut  manus,  aut  cruris  aut  alterius  membri 

iacturam  fecisset.      Talis  est  fere  omnium  regum 

voluntas,  etsi  non  omnium  talis  sit  audacia.     Ve- 

rum  Otto  his  rebus,  tum  aliorum  quoque  exem- 

plis,    qui,   egressi  Italiam  et  Gallias,  belli  fortu- 

nam  contra  iusticiam  in  Germania  tentassent,  mi- 

nime  motus,   iusticiae  suae  et  autoritatis  midtum 

iudicavit    interesse,    dignitatem   Romani  imperii 

nequaquam  a  se  male  faciendo  minui:  sed  iustis 
de  causis  augeri  et  ornari  plurimum  ,  atque  omni 
studio  defendi  publicam  pacem  ad  defensionem 
imperii  Romani  necessariam.  Tum  etiam  nequa- 
quam  committendum  esse,  ut,  qui  suas  fortunas 
jpsius  fidei  permisissent,  ab  Imperatore  per  fidem 
circumventi  dicerentur. 

Venio  ad  historiam  rerum  Italicarum ,  qviam 
hocin  loco  maxime  statueram  exponere.  HocOt- 
tone  Imperatore,  Ecclesiam  moribus  improbis,  et 
vitae  turpitudine  plurimum  deformabat  Romae 
Octavianus  pontifex.  Erat  homo  deditus  luxui  et 
aleae,  quodque  consequi  necessefuit,  ganeo,  scor- 
tator,  periurus,  blasphemus.  Damnabat  coniu- 
gium  iri  sacerdotibus,  quos  comperit  repugnare 
suae  libidini,  his  regionibus  et  omni  ltalia  in- 
terdixit.  Fuerunt  autem  tum  forte  ex  Cardinali- 
hus  duoRomae,  quos  vel  grandioraetas,  vel  con- 
scientia  etiam  meliorum  admonebat,  qui  ferebant 
graviter  hanc  Epicuri  vitam  in  pontifice,  cuius 
amentiam  curn  hoc  longius  progredi  viderent,  quo 
saepius  admoneretur,  et  ltaliam  alioqui  graviter 
quoque  premi  tyrannide  Berngarii  tertii,  ducis 
Longobardorum ,  quod  magnam  partem  Italiae, 
nihil  ad  suas  possessiones  pertinentem,  redegisset 
in  provinciam,  atque  propter  eam  potentiam  Hen- 
ricum  ducem  Bavariae  in  Ilaliam  ad  pellendum 
Berngarios  vocatum ,  Italia  decedere  atque  exer- 
citum  deducere  coegisset:  statuerunt  auxilium  per 
literas  adversus  Berngarium  et  pontificem  ab  Ot- 
tone  Imperatore  implorandum  esse,  qui  iam  ad- 
versusBohemos,  Ungaros,  Bavaros,  Gallos,  Da- 
nos,  Vandalos  gesserat  hella,  quorum  tanta  ad 
Romanos  perlata  fuerat  opinio,  ut  nomine  Otto- 
nis  venturi  uterque  propemodum  Berngarius  et 
Pontifex  ab  instituto  consilio  deterreri  potuerit. 
Quare  communicato  cum  Principibus  aliquot  Ita- 
liae  consilio,  literis  rogantOttonem,  uti  auxilium 
ferat  laboranti  Ecclesiae  et  oppressae  Reipublicae. 
Coerceri  a  magistratibus  Berngarios  et  Pontificem 
non  posse.  Quinetiam ,  quod  necessariam  rem 
enunciarint  Imperatori,  intelligere  se,  quanto  id 
cum  periculo  fecissent,  et  ob  eam  causam,  quam- 
diu  potuerint,  tacuisse. 

Ottonem  cum  multae  res  hortarentur,  quare 
sibi  eam  rem  cogitandam  et  suscipiendam  putaret, 
in  primis,  quod  Ecclesiam,  quam  sui  nihil  deper- 
dere  voluit,  non  abesse  a  periculo  arbitraretur, 
omnibus  rebus  ad  bellum  comparatis,  exercitum, 
quam  potest  maximum,  curat  conscribi:  et  coactis 


militum  quinquaginta  milibus,  qua  proximum  erat 
iter,  in  ltaliam  contendit.  Huc  cum  venisset, 
statuit  primum  cum  Berngariis  praelio  decertare, 
quos  cum  reperisset  oppidis  se  continere,  non 
facturos  sui  potestatem  lmperatori,  captis  oppi- 
dis,  irnperat  Berngarium  Italia  decedere  cum  fiiio 
Alberto. 

Pulsis  Italia  Berngariis  recta  cum  exercitu 
Romam  contendit,  de  rebus  Ecclesiae  collocutu- 
rus  cum  Pontifice  lmperator.  Ubi,  cum  praesidia 
disponi  curasset,  quo  facilius,  si  quid  adversus 
imperatorem  conaretur  pontifex,  prohiberi  posset, 
secreto  cum  Pontifice  colloquitur,  simul  commo- 
nefacit,  quae  ex  bonorum  virorum  literis  deflagi- 
tiis  Pontificis  cognovisset,  et  quae  palarn  quisque 
de  eo  apnd  se  dixisset.  Primurn  benigne  appel- 
lando  rogat  hominem,  uti  Ecclesiae  ornarnento  et 
praesidio  esse  velit,  non  detrimento  vel  dedecori, 
cogitaretque  vitae  sanctimoniam  decere  Pontificem 
cum  religione  prae  se  ferre.  Postremo,  cum  re- 
periret  sua  admonitione  non  effici,  ut  ad  sanita- 
tem  reverteretur  Papa,  ostendit,  si  non  pareat, 
se  Ecclesiae  iniurias  non  esse  neglecturum.  Im- 
perat  itaque  in  diem  certum  concilium  indici ,  vo- 
catis  ad  hoc  omnibus  episcopis,  quos  integros  et 
bonos  esse  sciebat,  ut  horum  decreto  cogeretur 
stare  Pontifex.  Die  concilii  constituto,  Pontifex 
memor  adagii,  quod  est,  Vulpinam  pellem  as- 
suendam  esse,  si  leonina  non  sufficit,  noctu  prae- 
ter  omnium  opinionem  elabitur,  latuitque  inHer- 
nicis,  bellum  aliquando  sui  defendendi  causa  factu- 
rus  Imperatori.  Ter  autem  ad  Synodum  publice 
vocatus,  non  paruit  edicto,  nec  abest  suspicio,  ut 
qnidem  arbitrantur,  quin  sub  idem  tempus  in 
adulterio  deprehensus,  sit  interfectus. 

Imperator  itaque  cum  animadverteret  negligi 
autoritatem  concilii  a  Pontifice  profugo,  quae  in 
pontifice  reprehendat,  coram  concilio  ostendit, 
quae  ipse  intelligat,  quae  alii  querantur,  propo- 
nit ,  efficitque  ut  e  communi  consensu  novus  de- 
claretur  pontifex  Leo  Octavus.  Iam  Ponlificis 
amentia  sublata,  cupit  et  in  reliquis  difficultatibus 
subsidio  esse  Ecclesiae.  Quare,  ut  et  possessio- 
nibus  iniustis,  opera,  quem  fecerat  Pontificis  li- 
beraret  Ecclesiam ,  plurimum  avaritia  Pontificum 
oneratam,  et  in  reliquum  tempus  rnulto  maiora 
ad  illustrandam  gloriam  Christi  conferre  posset, 
dat  operam,  ut,  priusquam  discedat  a  Pontifice, 
donationes  Imperiorum,  quas  fabulantur  factas 
Papae  Sylvestro  ab  ImperatoreConstantino  aPon- 

tificibus,  dominis  inlustis,  transferantur  ad  Impe- 
ratores,  ad  quos  pertinuerunt.  Nequaquam  enim 
arbitrabatur  hoc  tantum  totius  Occidentis  impe- 
rium  civilibus  Magistratibus  a  Pontificibus  eripi 
debere.  Non  respuit  conditionem  Pontifex,  quod 
arbitraretur,  se  pro  beneficiis  Imperatoris,  quibus 
ab  eo  esset  ornatus,  plurimum  Imperatori  grati- 
ficaturum  esse  in  rebus,  quarum  se  dominum 
haudquaquam  iure  fore  existimavit.  Permittit 
igitur  has  donationes  Constantini  Ottonis  potestati 
Pontifex,  confirmatque  literis  omnium  Cardina- 
lium  consensu  approbatis,  tolum  Occidentem  im- 
perio  Ottonis,  posterorumque  eius,  iure  obsecu- 
turum  ,  et  nequaquam  Pontificum.  Addidit  hoc 
quoque:  Summam  autoritatem  in  electione  Ponti- 
ficis  debere  Imperatoris  esse,  non  Episcoporum, 
quod  videret  vulgus  Clericorum  propinquitatibus 
et  utilitatibus  in  decernendo  Pontifice  moveri  ma- 
gis,  quam  doctrina  et  innocentia. 

Otto  vero  his  rebus  confectis,  reliquis  duo- 
decim  annis  imperii  sui  sic  Magistratu  hoc  defun- 
ctus  est ,  ut  exemplum  fortibus  et  bonis  Principi- 
bus  defendendae  religionis  egregium  proposuerit, 
quod,  quia  accrevit  oratio  magis  quam  volui,  lu- 
bens,  praetereo. 

Alexander  Magnus  hvinc  versum  inter  Ho- 
mericos  maxime  dicitur  probasse: 
IdftcpoTtQov  ftaodtvg  t1  dyufrog  y.QuTtQog  t  uty(.i7\Tr^g. 
Dux  bonus  ac  miles  praepollens  viribus  idem. 
Quanquam  mea  quidem  senlentia  non  magnum 
habeat  momentum  in  Principe  corporis  robur, 
plurimum  autem  consilium,  iusticia,  studium  pie- 
tatis,  illustrandique  norninis  divini ,  quas  equi- 
dem  virtutes  de  Ottone  primo  iure  existimo  prae- 
dicari  posse.  Ecclesiae  profecto  (nam  eam  rem, 
ut  brevior  sim,  hoc  loco  explico  solum)  quod  Pon- 
tificem  represserit ,  eiusque  minuerit  potentiam, 
magnam  operam  navavitOtto.  Prius  autem,  quan- 
topere,  cum  Pontificem  deponeret,  Ecclesiam  iu- 
verit,  ostendam:  postea  de  donationibus  imperio- 
rum  breviter  dicturus.  Erant  igitur  Ottoni  non 
tantum  gravissimae  causae  Romam  proficiscendi 
inPontifice,  quod  helluo  esset,  scortator,  periu- 
rus,  blasphemus,  verum  adiuvabat  haud  dubie 
idem  consilium  is  etiam,  quo  fungebatur,  Magi- 
stratus,  qui  mandatum  habebat  communicandae 
doctrinae,  abolendi  impios  cultus,  auferendi  au- 
tores  scandalorum,  et  maxime  cogendi  in  ordinem 
Pontifices   discedentes    ab   officio,    quod  quidem 


etiamsi  non  legisset,  ut  legerat,  monere  tamen  et 
lex  naturae  ipsum  potuisset,  ad  quam  non  doctus, 
sed  factus  erat,  ut  custodem  se  intelligeret  non 
ventris  esse,  aut  imperiorum  tantum,  sed  Eccle- 
siae  etiam:  cui  profecto  magnam  praestitit  operam, 
quod  vitam  Pontificis  impii,  omnium  scelerum 
plenam,  emendandam  sibi  eo  tempore  statuerit, 
quo  primum  ab  Imperatoribus  ad  Occidentales 
populos  doctrina  deChristo  fuerit  translata.  Multi 
enim  ex  Vandalis  et  Cymbris  (qui  a  Carolo  Ma- 
gno  coacti  baptismum  acceperant)  a  Christiana  re- 
ligione  ad  Idola  defecerant,  quos  Henricus  et 
Otto  primus  non  sine  magno  negocio  leguntur  re- 
traxisse.  Quare,  si  de  amentia  Pontificis  hae  gen- 
tes  cognovissent,  perfacile  omnibus  his  tota  do- 
ctrina  de  morte  et  resurrectione  filii  Dei  in  suspi- 
cionem  venisset:  qui  enim  iam  ante  inimico  animo 
in  Christianos  fuerant,  facile  ab  instituto  his  tan- 
tis  Pontificum  sceleribus  deterriti  fuissent,  quae 
certe  ab  iis  etiam,  qui  de  Christo  nihil  cognove- 
rant,  in  turpissimis  rebus  haberi  necesse  fuit. 
Qnod  Pontifex  etiam,  qui  totius  Ecclesiae  caput, 
et  Christi  vicarius  esse  vult,  summa  vitae  inno- 
centia  corarn  mundo  lucere  debuerit.  eodem  ipsis 
pertinuisset.  Multi  etiam  Epicurei,  quorum  Deus 
venter  erat,  tanta  vitae  libertate  in  summo  Ponti- 
fice  delectati,  facile  se  in  eam  consuetudinem  ad- 
duxissent,  ut  nullo  officio,  aut  disciplina  assue- 
facti,  Epicurei  crapulas,  adulteria  in  peccatis 
haudquaquarn  numerassent.  Taceo  furta,  latro- 
cinia,  aliaque  innumera  scelera,  quae  eadem  de 
causa  nullam  apud  ipsos  infamiam  habitura  fuis- 
sent.  In  Pontifice  enim  omnis  facinoris  cuilibet 
fuisset  exemplum,  et  ab  eodem  omnium  scelerum 
impii  homines  sumpsissent  sibi  excusationem. 
Tantum  profecto  scelus  erat  labi  Pontificem ,  in 
quo  peccandi  causam  nemini  tum  esse  oportuit. 

Illustris  est  memoria  Constantini,  quod  ius- 
serit  claudi  idolorum  templa,  prohibuerit  sacrificia 
Ethnicorum,  iusserit  publice  doceri  Evangeliurn, 
dederit  stipendiadoctoribus,  denique  magnam  par- 
tem  veteris  formae  in  imperio  Romano  propter 
Evangelium  mutaverit,  cum  acerbe  adhuc  odisset 
nomen  Chrisli  maxima  pars  imperii.  Magnam 
praeterea  apud  omnes  semper  habuit  virtutis  opi- 
nionem  Carolus  Magnus,  quod  triginta  circiter 
annis  gravissimo  bello  persecutus  sit  Saxones,  Da- 
nos,  Vandalos,  priusquam  cogere  eos  ad  appro- 
bandam  doctrinam  de  Christo  potuerit. 

Digni  certe  Imperatores,  quorum  res  gestae 
in  singulisharum  gentium  urbibus  publicequotan- 
nis  decantentur,  quod  ipsorum  opera  Christiana 
religio  ad  hos  populos  primum  sit  translata.  Quid 
autem  Elemosinae  Constantini,  quid  immensi  la- 
bores  Caroli,  magnopere  profuerint  Ecclesiis,  in 
quibus  impiorum  et  sceleratorum  Pontificum 
libido  anteferenda  sit  lmperatorum  legibus,  atque 
Magistratibus  adempta  potestas  sit  animadvertendi 
in  doctores  impios,  soli  Magistratui  in  reliquis 
mandatis  a  Deo  data?  Multi  perpetuo  ocio  et  lu- 
xuria  eflecti  fuissent  Epicurei,  derisissent  iudi- 
cium  Dei,  iudicassent  Evangelium  fabulosum  esse. 
Postea,  cum  animus  impurus  esset,  non  temperas- 
sent  se  ab  apertis  maleficiis  etiam :  nonne  satius 
fuisset  servatis  cultibus  idolorum,  quibus  assueve- 
rant  ante  Carolum  Magnum  Vandali,  Dani,  cae- 
terique  idolatrae  Germani ,  populum  retineri  in 
officio,  atque  certa  disciplina  assuefieri,  ut  statuis- 
set  bos  deos  (quorum  opibus  se  iuvari  opinabatur) 
homines  pro  scelere  ipsorurn  ulcisci  velle:  contra 
vero  obtemperantibus  praemia  non  defutura  esse? 
Praestat  enim  omnibus  modis  aliquam  retineri 
disciplinam,  quam  Pontificum  amentia  totam 
e  mundo  tolli  iusticiam. 

Certe  hoc  tantum  incommodum  satis  perspe- 
xeratOtto,  et  viderat  haud  dubie  hos  utilissimos 
Constantini  et  Caroli  labores  facile  perituros  Ec- 
clesiae,  nisi  et  suo  exemplo  doceret  posteros,  ius 
animadvertendi  in  Pontifices  penes  Imperatores 
esse:  et  lege  etiam  sanciri  curaret,  autoritate  Leo- 
nis  octavi,  neminem  loco  Pontificis  habendum 
esse,  nisi  autoritate  Imperatoris  esset  constitutus, 
quo  Ottonis  decreto  ,  quia  non  stetit  Imperator, 
qui  Ottonem  secutus  est ,  Henricus  quintus,  quod 
omnia  rursus  donaverit  Calixto,  iure  ab  Ottone 
Pontificibus  detracta,  eorum  numero  habebitur, 
qui  propter  imperitiam  lapsi  maximas  calamitates 
Christianae  intulerunt  Ecclesiae. 

Magnum  igitur  laborem,  ut  Ecclesiam  iuva- 
ret ,  sumpsit  sibi  Constantinus,  magnum  item  Ca- 
rolus,  sed  minorem  Otto  nequaquam.  Non  enim 
minor  est  virtus,  quam  quaerere  parta  tueri ,  ut 
illeait.  Imo  si  audiendus  Demosthenes  est :  nol- 
Xa.y.Lg  doxel  yctQ  opvla^ai  x3  aya&a  rov  y.Tioa&ai 
yalhnvjreQov  elrai.  Hocest,  maioris  saepenegocii 
est,  retineri ,  quae  habentur  bona,  quam  quae 
non  habentur,   parare. 

Quam  igitur,  si  viveret  Olto,  vellet  sibi  ami- 
citiam  esse  cum  Principibus  nostrorum  temporum, 


qui  non  tam  opinione  quam  metu  patriam  virtu- 
tem  proiicientes ,  quinetiam  vino  caeterisque  re- 
bus  ad  luxuriam  pertinentibus  effoeminati,  papi- 
sticae  factionis  crudelitatem  horrent:  et  quanquam 
bonam  partem  doctrinae  intelliganl,  tamen  quia 
imperiis  suis  periculosum  esse  arbitrantur,  propter 
Evangelii  doctrinam  Pontificis  gratiam  repudiari, 
magna  amentia  impulsi,  adiuvant  saevitiam,  de- 
fendunt  impietatem  contra  conscientiam,  prae- 
texentes  studium  retinendae  ecclesiasticae  autori- 
tatis.  Et,  quod  turpissimum  est  heroico  generi, 
non  tantum  Ecclesiam  Christi  oppugnant,  verum 
propter  metum  etiam  destitui  a  se  religionem  et 
iusticiam  haudquaquam  pudet,  quod  alia  ratione 
pacem  factionis  pontificiae  sentiant  se  redimere 
non  posse. 

Historiae  affirmant,  quod  Fiomanos  pro  sce- 
lere  ipsorum  tantopere  ultus  sit  Otto,  ut  agros 
Italiae  vastare  non  dubitaverit,  oppida  expugnare, 
consules  Pioma  capta  proscribere,  senatores  sus- 
pendio  mulctare,  quia  Leonem  consensu  tolius 
concilii  Episcopum  Piomanae  Ecclesiae  factum,  et 
toties  ab  Imperatore  restitutum  in  pontificiam 
dignitatem,  civitate  eiicere  non  desisterent,  qui 
Octavianum  profugum  in  antiquum  locum  hono- 
ris  restitui  cupiebant.  Si  igitur  tam  graviter  in 
manifestos  religionis  hostes  animadvertit  Otto, 
quo  dolore  adversus  illos  exarsisset,  quos  in  Ec* 
clesiae  causa  desertorum  ac  proditorum  numero 
fuisset  habiturns,  si  incolumis  esset? 

Quod  autem  non  solum  opposuerit  se  Ponti- 
fici,  verumetiam  acriter  pro  Leone  pugnaverit, 
probari  potest,  id  factum  esse  ab  Ottone,  quod 
impias  Pontificnm  opiniones  in  tot  occupationibus 
non  satis  deliberatas  reliquisset  existimandas  toti 
concilio:  et  quod  opinaretur  ex  usu  Ecclesiae  esse, 
ut,  quia  Synodi  toties  cogi  non  possent,  in  Eccle- 
sia  caput  esset ,  a  quo  controversiae ,  quae  saepe 
magnae  et  graves  incidunt,  minuerentur.  Acci- 
pio  enim  Ottonis  opinionem  nequaquam  fuisse 
eam,  quae  est  Pontificum,  hoc  est,  deprecari  ho- 
mines  iram  divinam  invocatione  et  opera  sancto- 
rum  debere.  Docere  haec  poterunt  res  ab  Ottone 
gestae  in  bello  quodam  Gallico.  Principes  enim 
Gallorum  natione  Germani,  id  est,  Franci,  et 
propinquitatibus  coniuncti  Imperatori  Conrado 
Franco  ,  cui  successerat  Henricus  Saxo,  pater  Ot- 
tonis  primi,  ingens  dicuntur,  fratre  Ottonis  Hen- 
rico  capto,  bellum  fecisseOttoni  Imperatori,  quod 
magno  ipsis  dolori    esset,    superiori  Francorum 

gloria  diminuta,  honorem  imperii  Ducibus  Saxo- 
niae  communicatum  esse.  In  hoc  bello  Gallus 
cum  toto  Imperatoris  exercitu,  veritus  uno  tem- 
pore  praelium  committere,  locis  sylvestribus  in 
ripis  Rheni,  quem  traiecturus  erat  Imperator, 
exercitus  suos  occultabat,  ut  milites  Imperatoris, 
qui  Rhenum  traduci  omnes  uno  tempore,  propter 
navium  inopiam,  non  poterant,  navibus  expositos 
et  imperatos  inopinantesque  aggrederetur.  Quod 
cum  accidisset,  et  Saxones,  absente  Imperatore, 
in  ipso  negocio  consilium  capere  coacti,  nihil  iam 
Caesaris  imperium  expectarent,  sed  perse,  quae 
viderentur,  administrarent,  ancipiti  praelio  ali- 
quandiu  atque  acriter  utrinque  pugnatum  est. 
Otto  vero,  cum  animadvertisset  magno  in  periculo 
suos  versari,  quod  suos,  qui  flumen  transierant, 
virtute  et  numero  pugnandi  hostibus  non  esse  pa- 
res  sciret,  quod  ferre  suis  eodem  tempore  in  tanto 
periculo  auxilium,  propter  fluminis  altitudinem 
latitudinemque  non  posset,  plurimum  commotus, 
et  nullius  iniuriae  sibi  conscius,  toto  exercitu  pro- 
nunciari  iubet:  Nullum  bellum  sine  divino  auxi- 
lio  foeliciter  confici,  atque  hominis  iusti  oratio- 
nem  autoritate  Iacobi  plurimum  coram  Deo  posse: 
et  a  Mose  orationibus  effectum  esse,  ut  in  bello 
adversus  Amalachitassuscepto  victoria  sine  magno 
labore  sit  potitus.  Quare  milites  omnes  in  his 
extremis  rebus,  divina  autoritate  iussi,  auxilium 
a  Deo  implorarent.  Statuere  sese,  Deum  invo- 
cantibus  se,  in  pio  et  iusto  negocio,  haudquaquam 
defuturum  esse.  Quibus  denunciatis  descendit  ex 
equo  Imperator,  atque  corpore  inclinato  clariore 
voce  pronunciat  orationem  dominicam,  ut  ab 
omnibus,  qui  praesto  essent,  exaudiretur.  Hac 
oratione  facta,  non  fefellit  spes  sua  Imperatorem. 
Saxo  aliquis  pugnans,  cum  reliqui  Saxones  victo- 
riam  conclamarent,  Gallorum  lingiia  fuge  Galle 
fuge  exclamat.  Hanc  vocem  cum  Galli  putarent 
a  Gallo  efferri,  atque  Ottonem  cum  reliquo  adesse 
exercitu,  omnes,  omnibus  rebus  desperatis  fugam 
petierunt. 

Dixi  historiam,  petiit  Otto  victoriam  in  no- 
mine  filii  Dei,  nonUrsulae  aut  Georgii,  qua  causa 
factum  est,  ut,  paucissimis  militibusOttonis  dimi- 
cantibus,  pugnandi  causa  ex  hostibus  postremo 
resisteret  nemo.  Quare  satis,  ut  opinor,  demon- 
strant,  Christiana  Ottonis  oratio,  et  inopinatus 
belli  eventus,  Ottonis  sententiam  de  remissione 
peccatorum  multo  saniorem  fuisse,  quam  est  Ro- 
mani  Episcopi.     Eodem  pertinebit  etiam,    quod 


vivendi  finem  facturus  utranque  speciem  Coenae 
Dominicae  voluerit  sibi  communicari,  rem  minime 
gratam  monachis  et  Pontifici.  Et,  quod  ad  doctri- 
nam  attinuit,  praestitit  profecto,  quod  potuit  etiam, 
cum  universale  concilium  cogeret  propter  Ponti- 
ficem  ,  maiora  haud  dubie,  si  potuisset,  praestitu- 
rus.  Ut  enim  externae  disciplinae  cura  ad  Otto- 
nem  pertinuit,  ita  iudicium  de  religionis  doctrina 
totius  fuit  concilii,  cui  cum  ipse  ut  legisperitus 
praescribere  non  posset,  laudandus  est,  quod  libi- 
dini  saltem  Pontificis  impii  fortiter  repugnaverit, 
ne  Deum  in  tot  scelerum  dissimulatione  afficeret 
contumelia,  et  plurimis  autor  scandali  esset.  Ex- 
posui  quo  pacto  coercendos,  atque  deterrendos 
Otto  voluerit  Pontifices  esse.  De  donationibus 
non  dicam  multis  propter  temporis  angustiam. 
Magno  et  impudentiore  iactat  donationem  Con- 
stantini  Pontifex:  Suam  ait  esse  urbem  Romam, 
suumregnumSiciliaeNeapolitanumque,  suam  uni- 
versam  Italiam,  tres  Gallias,  duas  Hispanias,  Ger- 
manos,  Britannos,  suum  denique  Occidentem, 
alteram  partem  orbis  terrarum.  Cuius  possessio- 
nem  cum  obtinere  non  possint  Pontifices,  ius  ta- 
men  possidendi  iactant  suum  esse,  et  licere  sibi 
quavis  ratione  patrimonium  Ecclesiae  a  Constan- 
tino  donatum,  ab  occupantibus  extorquere.  Hinc 
accidit,  quod  omnium  ad  se  opes  traxerint,  ra- 
piendique  nullum  modum  fecerint,  in  remissione 
peccatorum  precium  statuerint,  vendiderint  in- 
finiti  generis  bullas,  praesertim  Germanis,  utpote 
quos  cerebrum  non  habere  credebant.  Taceo  pos- 
sessiones  mille  artibus  occupatas  a  coniuratis  Pon- 
tificum,  ut,  Episcopis,  Canonicis,  monachis,  qui 
propter  intolerabilem  avariciam,  non  sine  summo 
scelere  omnium  fere  facultates  in  suam  potestatem 
redegerant. 

Hoccine  fuit  ex  Petro  Iudam  fieri,  miserum 
populum  amore  pecuniae  in  summum  deducere 
periculum  corporis  et  animae?  Hoccine  est  Eccle- 
siam,  imo  ipsum  etiam  Spiritum  sanctum  habere 
quaestui  ?  Recte  ne  ad  hos  lupos  voraces  dixeris 
Paulum  scripsisse,  nomenDei  per  vos  blasphema- 
tur  inter  gentes.  Qui  alios  docetis,  vos  ipsos  non 
docetis.  Qui  praedicatis  non  furandum ,  latroci- 
namini.  Qui  abominamini  idola,  sacrilegium  fa- 
citis?  Maximam  itaque  laudem  inter  Imperatores 
ferat  Otto,  quod  in  tanta  tyrannide  impedire  vo- 
luerit  Pontifices:  cum  nec  donaverit  ea  imperia 
Constantinus,  nec,  si  donasset,  iure  id  diceretur 
fecisse.     Quo  pacto  enim  donasset  Sylvestro  dimi- 

dium  bonorum  vel  imperii  pro  baptismo,  quem 
historiae  ante  Sylvestrum  a  Melchiade  baptizatum 
esse  confirmanl?  Aut  quo  iure  Constantinus  im- 
perium  deposuisset,  ut  donaret  sacerdotibus,  cum 
horum  imperiorum  possessor,  vicarius  Christi,  aut 
Petri  non  sit,  iuxta  illud:  Regnum  meum  non  est 
de  hoc  mundo.  Quare,  cum  Ecclesiae  ministros 
a  Piepub.  scriptura  velit  abesse,  laudandus  est 
Otto ,  quod,  in  tanta  Pontificum  insania  memor 
officii  sui,  nullam  sibi  amicitiam  esse  cum  Ponti- 
fice  voluerit,  qui  de  possessionibus  magistratuum 
decedere  nollet.  Quodque  monachos  etiarn  (ut  in 
historiis  est)  bello  voluerit  persequi,  quia  existi- 
maverit  nihil  eos,  voluptatibus  in  coenobiis  dedi- 
tos,  pro  sano  facere,  multoque  esse  satius,  pau- 
coi,  eosque  pios  et  doctos,  ali  bonis  ad  Ecclesiam 
pertinentibus,  quam  ea,  quae  Ecclesiae  donata 
sunt,  scelerate  profundi  a  tanta  multitudine  ocio- 
sorum  hominum,  qui  nullo  officio  aut  disciplina 
assuefacti,  neque  Ecclesiae,  neque  Reipub.  utiles 
essent,  sed  fruges  tantum  consumere  nati,  ut  Ho- 
ratius  inquit.  Addo,  quod ,  tantis  restitutis  im- 
periis  et  infinita  Pontificum  avaritia  repressa,  vo- 
lueritpro  consuetudine  maiorum  suorum  Ecclesias 
in  Germania  non  modo  sui  nihil  amittere,  sed 
opibus,  dignitate  et  honore  auctiores  esse.  Ut 
enim  plurimum  beneficii  collocaret  in  Ecclesias, 
celebrium  aliquot  pontificatuum  autor  fuit,  ex  qui- 
hus  vocari  possent  ad  docendas  Ecclesias,  cum 
opus  esset,  docti  viri  et  Christianae  doctrinae 
periti.  Muitum  enim  sua  interesse  sciebat,  dare 
operam,  ut  retinerentur  scholae,  recte  doceretur 
iuventus,  magnoque  in  numero  et  honore  apud 
omnes  haberentur,  in  quibus  liberalis  esset  bona- 
rum  artiurn  cognitio ,  atque  ex  iis  quam  plurimi 
pii  constituerentur  doctores  verbi ,  quorum  copia 
nedeficeret,  pontificatus  constituit,  quos  nequa- 
quam  voluit  teneri  ab  hominibus  indoctis  et  im- 
probis,  quibus  nulla  honesta  disciplina,  nulla  re- 
ligio,  nulla  peccatorum  remissio,  nulla  denique 
futura  vita,  prae  summo  odio  Dei  et  Evangelii, 
curae  esse,  vel  in  rnentem  venire  potest.  Taceo 
reiiquos  episcopatus,  qui  Ottonis  opera,  causa 
discendarum  artium ,  et  illustrandae  doclrinae 
Cbristi,  facti  partim  in  Cvmbris  sunt,  partim  vero 
in  Vandalis.  Magdaeburgensibus  non  solum, 
quam  possident,  urbem  praeclarissimam  extruxit, 
auxit,  iiberam  effecit ,  verum  pontificatum  in  ea 
celeberrimum  haberi  curavit,  in  quo  ali  magnum 
numerum    eorum   bonis  Ecclesiae  voluit,    qui  in 


literis  versarentur,  et  diligenter  cognoscerent  do- 
ctrinam  de  Christo,  ut  suppeteret  copia  Episcopo- 
rum,  hoc  est  pastorum,  qui  evocati  ad  docendas 
Ecclesias  populum  recte  docerent  de  lege,  de  pec- 
cato,  de  beneficio  Christi  omnibus  gratis  proposito. 
Quam  quidem  summam  conditoris  sui  autorita- 
tem,  in  iis,  quae  ad  habendas  scholas  et  recte 
docendarn  puericiam  spectant,  detrectari  ab  ea 
civitate  minime  decebit.  Reliqua ,  quae  opera 
Ottonis  accesserunt  Ecclesiae,  quia  longum  est 
euumerare,  relinquo  ex  hac  brevi  historia  audito- 
ribus  existimanda. 

Otto  in  bello  Gallico,  cuius  iam  facta  mentio 
est,  partim  a  militibus  aliunde  in  auxilium  vocatis, 
quod,  quia  non  magnum  usum  in  re  militari  habe- 
rent,  Gallos  metuerent,  partim  a  fratre  Henrico, 
quod  cum  hostibus  consensisset,  plurimum  desti- 
tuebatur.  Hoc  cum  animadverteret  comes  quidam 
homo  vafer  et  potens,  qui,  quod  tam  necessario 
tempore,  et  tam  propinquis  hostibus,  suo  auxilio 
plurimurn  putaret  sublevari  Imperatorem,  spera- 
bat  se  nihil  ab  Imperatore  iam  non  impetraturum 
esse,  rogat,  ut  monasterium  quoddam  nobile  et 
copiosum  cum  fructibus  sequentium  temporum 
srbi  atlribuat  Imperator,  non  satis  ostendens  sup- 
petere  alioqui  copias  sibi,  ex  quibus  dari  militibus 
oporteret.  Imperalor,  quod  intelligeret  qua  de 
causa  ea  dicerentur:  Non,  inquit,  in  his  difficul- 
tatibus  ita  circumventurus  es  Ottonem  vulpes. 
Mihi  mandatum  est  Deo  obedire  magis,  quam  ho- 
minibus.  Itaque  cum  prohibeat  scriptura,  sanctum 
dari  canibus,  nequaquam  permitto  ea  a  te  occu- 
pari,  quae  nosti  ad  Ecclesiarn  spectare.  Si  igitur 
nihil  apud  te  pudor  et  officium  valent,  deserito  et 
prodito  hostibus  dominum  tuum.  Ego  certe 
meum  Reipub.  officium  praestitero.  Et  quanquam 
tu  non  sequaris,  ipse  tamen  cum  Saxonibus  meis, 
de  quorum  virtute  non  dubito,  ad  hostes  sum 
iturus. 

Probat  haec  historia  plurimum  religionibus 
dediturn  fuisse  Ottonem,  atque  omnes  propterea 
conatus  suos  eo  voluisse  spectare,  ut  privatarum 
rerum  omnium  dispendio  etiam,  si  res  tulisset, 
summa  a  se  semper  haberetur  Ecclesiarum  ratio, 
quod,  quia  tempus  postulat,  desino  pluribus  de- 
monstrare,  et  precor  Christum,  ut  spiritu  Christi 
adiuti  horum  temporum  Magistratus  imitentur 
Ottonis'  factum,  in  procurandis  rebus  ad  religio- 
nem  pertinentibus.  Nam  hoc  Ottonis  exemplum, 
si    nostrorum   temporum    Principibus  probaretur 

nequaquam  haec  Romana  et  barbarica  servitus  in 
Ecclesia  toleranda  esset,  quae  vetat  discerni  veram 
doctrinam  ab  adulterina,  quae  nefarios  abusus 
confirmat,  quae  summa  acerbitate  suppliciorum 
defendit  invocationem  sanctorum,  propbanatio- 
nem  coenae  dominicae,  nundiuationes  missarum, 
impuros  coelibatus  et  pleraque  alia  scelera  ponti- 
ficum ,  quibus  se  principes  nostri  tantopere  adiun- 
gunt  hoc  tempore,  ut  sententias  et  linguam  iis  ad- 
dicere  non  vereantur,  nescii,  quod  turpissimum 
sibi  sit,  tanto  assentari  depeculatori,  qui  etsi  in 
possessiones  ipsorum  aperta  vi  non  veniat,  tamen 
fraudibus  innumeris  suorum  coniuratorum  ita  re- 
tinet  eos  circumventos,  ut  et  principibus  parum 
reliqui  sit,  si  subditis  stipendium  remiserint:  et 
subditis  domi  fere  nihil  sit,  quo  tolerare  farnem 
possint,  si  dependerint.  Unde  consequi  deinde 
oportuit,  quod  omnibus  apertum  est,  ut,  postea- 
quam  reges,  principes,  cives  pecunia  ita  despolia- 
verit  haec  Romana  factio,  necesse  sit  illos  vicis- 
sim,  sive  pessimo  exemplo  induci,  sive  necessitate 
cogi  (licet  non  sit  vera  necessitas)  ad  auferenda  ea, 
quae  sunt  Ecclesiae. 

Taceo,  quod  nequaquam  etiam  iam  annis 
circiter  sexcentis  haec  Romana  tyrannis  bella  in- 
tulisset  pacatis  populis:  et  inter  civitates  Princi- 
pesque  discordias  saevisset,  neque  hoc  nostro  tem- 
pore  ubique  tantopere  arderent  impii  et  scelerati 
Principes  in  delenda  funditus  Germania,  propter 
Evangelium  Christi,  si  Ottonis  Imperatoris  auto- 
ritas  valeret.  Otto  certe,  quod  rivi  amari  sunt, 
fontem  iudicasset  obstruendum  esse,  quod  rami 
sunt  immundi,  e  radice  intellexisset  vitium  venire, 
quod  massa  sancta  non  est,  delibationem  putasset 
abominandam  esse:  et,  ut  semel  dicam,  Princi- 
patum  potentiae  papalis  non  ex  Deo,  sed  ex  Dia- 
bolo  originem  habere  iudicasset,  quod  tantorum 
scelerum,  tantorumque  omnis  generis  malorum 
cerneret  causam  esse  in  Pontifice,  superbe  et  cru- 
deliter  imperante.  Quanto  rectius  igitur  Princi- 
pes  horum  temporum  secuti  fuerint  Ottonis  sen- 
tentiam,  atque  hos  depopnlatores,  Magistratuum 
possessionibus  pnlsos,  tot  tantisque  rapinis  pro- 
hibuerint,  dederintque  operam,  ne  tot  horrendis 
scandalis  obscuraretur  doctrina  Christi,  de  remis- 
sione  peccatorum ,  et  vita  aeterna  ?  Sunt  enim 
omnino  sine  cerebro,  quotquot  Principes  esse 
ignavos  opinantur,  qui  in  religionibus  emendan- 
dis  plus  operae   sumant  quam   in   administrandis 

imperiis,  cum  nulla  in  re  plus  possit  esse  virtutis 
et  gloriae,    quam   est    in  ornanda  et  illustranda 
Christi  Ecclesia.      Lucere  enim  ea  in  re  fortitudi- 
nem   et  magnitudinem  animi  Principum  omnino 
necesse  est,  quod  sine  maximis  periculis  et   plu- 
rimorum  odiis  receplae  religiones  nullo  modo  mu- 
tentur.      Sed   quid   attinet  de  hac  re  magnopere 
contendere,  quam  nemo  negat,  nisi  quis  Constan- 
tinum,  Davidem,  Salomonem,  Ezechiam,  Iosiam, 
fecerit  ignavos,    quod  acerrime  fortissimeque  pro 
Ecclesia  pugnaverint,  quos  una  cum  Ottone  vete- 
ribus    etiam  Romanis   longe   iudico   praeferendos 
esse,  qui  sunt  Camilli ,  Decii,  Scipiones,   Fabii. 
Etsi  enim  Decii  morte  sua  pacem  Deorum  immor- 
talium  redimere  non  dubitaverint,  Camillus  vero 
tanta  virtute  pro  salute  patriae  dimicaverit,  ut  se- 
cundusRomae  conditor  sit  appellatus:  tamen  illu- 
striorem  reliquit  de  se  virtutis,  et  bellicae  laudis 
opinionem,   Otto,  quod  non  tantum  patriam,  et 
Romanum    imperium,    sed    Ecclesiarn    et   Christi 
gloriam  acriter  propugnaverit,  nec  eundem  casum 
ferre,    aut  pro  Ecclesia  mori  recusasset,    si  quid 
per  vim  accidisset.      Decertantibus  enim   pro  reli- 
gione  non  cum  armato  hoste  tantum,  sed  cum  per- 
petuis   devastatoribus  Ecclesiae   Diabolis   res   est, 
quorum  viribus  pares  certe  nulli  Imperatores  sine 
divino  auxilio  esse  unquam  potuerunt.     Ecclesiae 
etiam  auloritas  anteferri  omnium  palriae  eo  debe- 
bit,  quod,   cum  Christus  et  Ecclesia  unum  corpus 
sint,  omnibus  studium  propugnandi  Ecclesiam  in 
priore    tabula  sit  mandatum:    patriae  vero  defen- 
sio  eorum  numero  habeatur,  quae  poslerioris  ta- 
bulae  esse  dicuntur.      Merito  itaque  apud   Otto- 
nem  valuit  autoritas  Ecclesiae,    ut  verae  patriae. 
Et  quid   Ottoni   magis    fuisset  gloriosum,    quam 
omnibus  sui  imperii  nervis  tueri  venerabile  conci- 
lium  illud  credentium  ,   cui  praeest  Dei  filius,  Do- 
rninus  noster  Iesus  Cbrislus,  una  cum  praestantis- 
simis  Patribns,   Prophetis,   Apostolis,    mullisque 
hominibus  piis,  excellentibus  donis  a  Deo  ornatis, 
ut  docere  Ecclesias,    et    regere   imperia   possint? 
Hunc  sanctissimum  coetum  decnit  venerari  Otto- 
nem,  decebitque  omnes,  quotquot  ex  hac  misera 
vita   in  aeternum   Christi  regnum  cupimus  trans- 
ferri.      Dixi. 

De  Alfragano. 


Jn  Declam.  T.  111.  p.  270  sqq.  et  in  Servest.  T,  III.  p.  256. 

Oratio  de  Alfragano  et  mathematicis  disci- 
plinis  Ioannis  Regiomontani. 

Nisi  primitjas  lectionum  facturo  mihi  mansuetudo 

vestra  aspiraret,    orationisque  tremebundae  filum 

dirigeret,  praestantissimi  viri,  siluisse  prorsus  mal- 

lem  quam  pulpitum  hoc  philosophicum  audentius 

conscendisse:  praesertim  cum  novitale  coepti  faci- 

noris     tanto,  tamque  celebri  clarissimorum  homi- 

num    conventu,    diuturna   demum    a   scholasticis 

exercitiis    abstinentia,    facile   deterreri  potuerim. 

Novum  equidem,  haud  mediocre  periculum  facere 

videor,  qui  in  urbe  hac  insignissima ,    in  scholis 

istis  egregie  laudatis,  et  non  iniuria  bene  famatis- 

simis,    ex   quibus    toti  fcrme   Christianitati   salus 

nascitur,  coram  viris  eruditissimis ,  coram  homi- 

nibus  profundas  doctrinas  audire  solitis,  repente 

verba  facturus  sum,  quippe  qui  non  modo  diebus 

plurimis,  verum  annis  duobus,  et  amplius  huius- 

cemodi  legendi  officium  posthabui.   Haec  nimirum 

dicendi  adimerent  fiduciam,  nisi  conspectus  vester 

iucundissimus  benevolenliam  perpetuam   pollice- 

retur.     Non  me   gloriae   cupido,   non  ostentatio, 

neque  lucri  spes  instigant,    quo   confidentius  lo- 

quar,  verum  sincera  animi  affectio,  quam  maxime 

vestrae    libidini  obsecundare  iubet.      Accedit  in- 

terea,  quod  potissimi  facio  momenti,  spectatissimus 

mathemeticarum  disciplinarum  splendor,  divinae 

demum  Astrologiae  decus  clarissimum,  quae  laudi 

suae    demonstrandae    praeconem  me    hodiernum 

constituere,  quod  amator  earum  singularis  semper 

extiterim.     Non  pigebit  igitur  benemerita  sua  pro 

viribus  declamare:  dignae  sunt  enim  quae  ad  coe- 

lum  usque  extollantur.     Sed  per  Deum  immorta- 

lem ,    quis  unquam   satis  accurate  tam  speciosas 

Nymphas  exornare  poterit?    cum  PJatonis  in  di- 

cendo  suavitas,  tum  Ciceronis  nostri  lingua  diser- 

tissima  non  adsint:    qui  etsi  reviviscerent ,  haud- 

quaquam    pro  dignitate    id  ipsum  assequerentur. 

Quamobrem  aequanimitati  vestrae,  non  orationi 

meae  tribuetur,  si  quas  laudes  earum  grandiuscu- 

las  enitemur.     Favete  obsecro,  auresque  benignas 

Ioanni  vestro  breviter  dicturo  praebetote. 

Memorare  possem  inprimis  originem  nostra- 
rum  artium,  et  apud  quas  gentes  primum  coli  coe- 


perint,  quo  pacto  ex  linguis  peregrinis  variis  ad 
Latinos  tandem  pervenerint,  qui  in  hisce  discipli- 
nis  apud  maiores  nostros  claruerunt,  et  quibus 
nostra  tempestate  mortalibus  palma  tribuitur.  Sed 
cum  ramos  plurimos  habeat  genus  illud  Philoso- 
phiae  dignissimum,  quorum  quisque  suo  tempore 
et  loco  sumpsit  exordium,  definire  principio  dece- 
bit  genus  ipsum  Mathematicum :  deinde  species 
eius  singulatim  depromere,  haud  absurdum  vide- 
bitur,  quo  expeditius  uniuscuiusque  ortum  ac  cae- 
tera  sibi  pertinentia  contemplari  liceat,  quantum 
denique  profectum  consequemur,  si  eas  plene  di- 
dicerimus,  unde  et  laudem  earum  ingentem  com- 
parabimus.  Postremo  ubi  Astrologiam  pro  digni- 
tate  collaudaverimus,  ad  primordia  Alfragani,  qui 
nudam  totius  Astronomiae  tradit  historiam,  foeli- 
citer  descendemus,  in  quo  tandem  tota  ferme  no^ 
stra  consummabitur  oratio. 

Mathematicam  definire  possumus,  scientiam 
considerativam  quantitatis,  cuius  vocabulum  a 
Graecis  mutuatum  accepimus;  juav&dvco  enim  in 
Graeco  sonat,  disco  apud  Latinos.  Unde  fid&tj- 
aic;  et  jua&rjuaTizr] ,  disciplina  et  disciplinabilis. 
Cum  autem  duo  iuxta  Philosophum  sint  quantita- 
tis  genera ,  aliud  enim  continuum,  aliud  vero 
discretum  accipitur,  duo  quoque  praecipua  Ma- 
thematici  generis  membra,  non  iniuria  distingue- 
mus.  Solent  enim  quaeque  cbiectis  suis  artes  di- 
stinctionem  sumere.  Primum  quidem  membrum 
Geometria,  secundum  autem  Arithmetica  vocari 
consuevit.  Hinc  facile  utriusque  definitionem  con- 
flabimus.  Geometria  enim,  scientia  circa  quanti- 
tatem  continuam  versari  solita,  definietur.  Arith- 
metica ,  numerorum  tractans  rationes  disciplina 
praedicabitur. 

Appellatur  autem  Geometria,  non  quod  so- 
lum  terrae  dimensionem  doceat,  quemadmodum 
vocabulum  ipsum  Graecum  portendere  videtur: 
yfj  enim  terram  notat,  fxtxQov  autem  mensuram, 
unde  compositionis  lege  nomen  Geometriae  resul- 
tat:  verum  etiam  aliorum  corporum  mensuratio- 
nem  ac  aliorum  quantitatum  continuarum  passio- 
nes  demonstrat. 

Libeat  autem  animadvertere,  quamobrem  vo- 
cabulum  istud  inolevit,  eo  enim  pacto  nativitatem 
quoque  huius  disciplinae  spectatissime  pernosce- 
tis.  Dum  Nili  fiumen  solito  vehementius  exun- 
dans,  limites  agrorum  Aegyptiorum  vastaret,  et 
pene  universos  delevisset,    contendere  coeperunt 

Agricolae,  sua  quisque  pro  opinione  (ut  est  inge- 
nium  hominum  ad  rem  plus  satis  attentum)  agros 
suos  definire  cupiebat,  quique  sive  sermone,  sive 
viribus  plus  caeteris  valuit,  tametsi  antea  angu- 
stum  haberet  agrum,  pro  libito  terminos  instituit. 
Quae  res  cum  praeter  aequum  et  bonum  vertere- 
tur,  ad  Principem  eius  patriae  devoluta  est:  qui 
iusta  quadam  ratione,  mensurisque  certis,  suos 
cuique  reparavit  limites.  Sic  generali  et  inusitato 
quodam  impulsu  mortalium  animi  ad  mensuras 
tractandas  conversi,  coepere  alter  alteri  quaestio- 
nes  proponere:  et  quicquid  in  huiuscemodi  exer- 
citiis  bene  inventum  putabant,  quamvis  indige- 
stum,  utitaloquar,  adhucforet,  literis  mandare 
studuerunt.  Paulatim  quoque  in  vicinis  regioni- 
bus  itidem  actum  est. 

Talia  scripta  plurima  ad  manus  tandem  Eu- 
clidis  Megarensis  pervenere,  quibus  et  ipse  non 
pauca  pro  acumine  ingenii  sui  addidit.  Ne  autem 
tanta,  tamque  diuturna  priscorum  hominum  vigi- 
lantia  perderetur,  coepit  in  tredecim  libris,  quos 
iuste  vocavit  Elementa,  quod  ex  eis  omnes  disci- 
plinae  pendeant,  conclusiones  passim  lectas  con- 
scribere,  scientiamque  totius  codicis  Geometriam 
appellare,  quod  circa  terrae  dimensionem  primor- 
dia  sua  habuisset,  cui  deinceps  Hypsicles  duos 
libros  adiecit,  quos  appellavit  relativos,  quod  ad 
tredecim  Euclidis  libros  referendi  essent,  in  qui- 
bus  propovtione  quinque  corporum  regularium, 
inscriptionesque  mutuas  atque  circumscriptiones 
tradidit.  Boetius  autem  noster  in  Latinum  ver- 
tens  Euclidis  tredecim,  et  Hypsiclis  duos  libros, 
volumen  unum  latinitati  contexuit,  quamvis  com- 
mentum  non ,  ut  in  Graeco  iacet,  expresserit. 
Hinc  Adelhardus,  et  Alfredus,  ac  tandem  Cam- 
panus  eos  quindecim  libros  tanquam  solo  Euclide 
editos  retractare  ausi  sunt:  illi  quidem  eleganter 
ac  brevissime,  iste  vero  lucidissime.  Haec  de  pa- 
tre  omnium  Geometrarum  Euclide,  cui  succedunt 
Archimedes  Syracusanus  civis,  et  Apollonius  Per- 
gaeus,  ob  ingenii  altitudinem  divinus  vocari  soli- 
tus:  quorum  uter  alteri  praeferendus  sit,  non  fa- 
cile  dixero.  Nam  etsi  Apollonius  Elementa  conica 
in  octo  libris,  quos  nondum  vidit  latinitas ,  sub- 
tilissimi  conscripserit,  Archimedem  tamen  Siculo 
varietas  rerum  editarum  principatum  contulisse 
videtur,  quem  sub  Nicolao  quinto  summo  Ponti- 
fice  Iacobus  quidam  Cremonensis  Latinum ,  ex 
Graeco  reddidit:  duos  de  sphaera  et  cylindro 
libros  composuit:  de  Conoidalibus  et  Spheroida- 


libus  duos,  totidem  de  aequi  ponderantibus.  Scri- 
psit  item  de  lineis  spiralibus,  ubi  circumferentiae 
circuli  aequalem  rectam  designare  conatur,  qua- 
tenus  circulum  quadrare  liceat,  quod  quidem  ple- 
risque  vetustissimis  Pliilosophis  quaesitum  est,  ad 
tempora  usque  Aristotelis  antem  a  nemine  com- 
pertum:  cuius  rei  gloriam  nonnulli  nostra  tempe- 
state  viri  clarissimi  praestolantur.  Ab  Archimede 
insuper  rnensurationem  circuli  accepimus,  quadra- 
turam  parabolae  ,  et  arenae  numerum.  Sunt  qui 
scripsisse  eum  asserant  Mechanicam,  ubi  electis- 
sima  ad  varios  usus  collegit  irtgenia,  de  ponderi- 
bus,  de  aquae  ductibus,  et  caeteris,  quae  usque 
hac  videre  non  licuit.  Specula  tamen  eius  quo 
pacto  fiant,  plene  didicimus.  Si  qui  vestrum  se- 
cretarum  rerum  cullores  existunt,  omnia  iam  nunc 
commemorata  propediem  videre  poterunt.  Apol- 
lonius  quoque,  ubi  in  Latinum  ex  Graeco  versus 
fuerit,  nemini  vestrum  non  admirandus  veniet. 
Sed  vereor,  ne  in  mari  tam  spacioso  nimium  vela 
distenderim.  Piesumite  quaeso  coeptam  in  me  be- 
nevolentiam ,  ego  interea  ad  littus  secure  conce- 
dam.  Nam  post  Eutocium  Ascalonitam  Commen- 
tarium  Archimedis,  post  Theodosii  de  sphaeris 
tres  libros,  post  Menelaum  de  sphaericis  figuris 
plurimos  adducere  possem  in  diversis  linguis  cla- 
rissimos  Geometriae  scriptores,  nisi  temporis  an- 
gustia  vetaret.  Quarnobrem  ad  secundum  Mathe- 
maticae  genus  veniendum  censeo,  quod  veluti  a 
numero  solet  denominari,  ita  in  numerorum  con- 
templatione  perpetuo  versatur.  ayt&jLiog  enim 
Graece,  numerus  Latine  dicitur:  unde  ayi&ui-a), 
id  estnumero:  et  inde  d.Qi&iirfcixi],  quasi  nume- 
rativa  nuncupatur.  Ubi  autem  gentium  principio 
coli  coeperit  haec  rationalis  disciplina,  et  quem 
prirnum  eius  egregium  proferamus  scriptorem, 
haud  satis  comperio.  Nam  etsi  Pythagorae  nume- 
rorum  peritia  apud  posteros  immortelitatem  reli- 
querit,  tum  quod  peregrinis  praeceptoribus  Aegy- 
ptiis  atque  Arabibus,  qui  plurimurn  in  eo  studio 
valuerunt,  se  submiserit,  tum  quod  nuraerorum 
certa  compagine  omnia  naturae  secreta  scrutari 
tentaverit,  longe  tamen  digniora  Euclides  iecit  nu- 
merorum  fundamenta  in  tribus  librissuis,  septi- 
mo  ,  octavo  et  nono:  unde  et  lordanus  decem  nu- 
merorum  elementa  decerpsit.  Hinc  tres  libros  de 
datis  numerorum  pulcherrimos  edidit,  Diophanti 
autem  tredecim  libros  subtilissimos,  nemo  usque 
hac  ex  Graecis  Latinos  fecit,  in  quibus  flos  ipse 
totius  Arithmeticae  latet,  ars  videlicet  rei  et  cen- 
34* 


535 


DECL.    DE    ALFRAGANO. 


536 


sus,  quam  hodie  vocant  Algebram  arabico  no- 
mine.  Huius  equidem  artis  pulcherrimae  multa 
fragmenta  passim  Latini  contrectant,  paucissimos 
autem  egregie  Doctos  offendo  nostra  tempestate 
post  Ioannem  de  Blanchinis,  virum  optimum. 
Habetur  demum  apud  nostros  quadripartitum  nu- 
merorum,  opus  insigne  admodum,  item  Algorith- 
mus  demonstratus,  et  Arithmetica  Boetii,  intro- 
ductio  ex  Graeco  Nicomacho  sumpta.  Barlaam 
postremo  Graecus  computativam  suam  in  sex 
libris  Theorematum  lege  conscriptam ,  nondum 
ad  Latinos  transmisit  Mathematicos.  Stetimus 
huc  usque  circa  disciplinas  primarias,  quae  vide- 
licet  absolutam  contemplantur  quantitatem.  Nunc 
ad  secundarias  descendo,  quae  circa  quantitatem 
contracto  quodam  modo  versantur,  suaves  mirum 
in  modum  et  scitu  iucundissimae.  Quemadmo- 
dum  enim  diversarum  rerum  simplicium  compa- 
gine  grata  quaedam  surgit  temperies:  ita  unam- 
quanque  harum  promiscua  obiecti  sui  consideratio 
intellectui  desideratissimam  efficit,  quales  sunt: 
Astronomia ,  quae  magnitudinem  mobilem  per- 
tractat;  Musica,  quae  numeros  sonoros  contem- 
platur;  Perspectiva,  quae  lineam  radialem  con- 
trectat.  Accedunt  insuper  aliae  minus  usitatae, 
ut  est  scientia  de  ponderibus,  de  aquae  ductibus, 
de  proportione  velocitatum  in  motibus ,  et  caete- 
rae.  Inter  omnes  autem  hasce  disciplinas  Astro- 
nomia  instar  Margaritae  non  modo  sorores  suas, 
reliquas  inquam  scientias  medias,  verum  etiam 
omnium  disciplinarum  matres  Geometriam  et 
Arithmeticam  longe  antecellit,  cuius  ortum  prae 
vetustate  nimia  haud  satis  comperimus,  ita  ut 
aeternam  aut  mundo  concretam  non  inique  puta- 
veris.  Abraham  enim  Hebraeorum  patrem  Astro- 
nomiam  tenuisse  clamant,  atque  Mosen.  Prome- 
theo  ignis  divini  furtum  imputant,  quod  Astrono- 
miae  lumen  mortalibus  tradiderit.  Herculem  pro 
Atlante  coelum  humeris  suis  sustinuisse  aiunt : 
sive  quod  sub  Atlante  Astronomiam  didicerit,  sive 
quod  in  regno  eius  absentis  praefectus  aliquandiu 
fuerit  Hipparchus,  tamen  Rhodius,  huius  disci- 
plinae  primus  parens:  Claudius  autem  Ptolemaeus 
Alexandrinus  autor,  atque  princeps  non  iniuria 
praedicabitur.  Nam  ante  Hipparchum  pauci  ad- 
modum  astrorum  motus  expeditecontemplali  sunt: 
nemo  autem  prorsus  stellas  fixas  alio  quam  diurno 
motu  circumferri  putaverat,  cui  rei  Hipparchus 
oculos  adiecit  crebriores,  conclusitque  memoratas 
stellas  motu  quodam  proprio  ac  tardissimo  orien- 


tem  versus  mutari.  Deinde  Ptolemaeus  inventa 
priscorum  resumens,  et  considerationibus  suis  ac- 
commodans,  motum  huiusmodi  in  centum  annis 
per  unum  gradum  pronunciavit,  quemadmodum 
in  septima  dictione  ca.  3.  intueri  licet.  Succedit 
Theon  Alexandrinus,  commentator  Ptolemaei  cla- 
rissimus,  cuius  adhuc  scripta  nemo  docte  satis 
traduxisse  creditur.  Multos  denique  huius  artis 
graecos  Professores  silentio  praetereundos  censeo, 
ne  fastidio  afficiamini.  Arabes  praeterea  quantum 
in  hoc  genere  artium  valuerint,  testes  ostendunt 
dignissimi  Albategnius,  quem  latinum  fecit  Plato 
quidam  Tiburtinus.  Item  Gebar  Hispalensis  a 
Gerardo  quodam  Cremonensi  traductus,  quem 
Albertus  Magnus  in  speculo  astronomiae  correcto- 
rem  Ptolemaei  vocare  non  formidat,  quod  in  prae- 
fatione  sua  tredecim  Ptolemaei  errores  emendare 
polliceatur:  cuius  volumen  novem  tractatuum 
quam  pulchrum  atque  utile  existat,  dicendi  non 
est  nunc  locus.  Alfragano  deinceps  nudam  Astro- 
nomiae  scribenti  historiam  ingentes  habebimus 
gratias,  si  doctrinam  eius  senserimus.  lndos  de- 
mum  atque  Persas  huic  divino  studio  plurimum 
incubuisse  constat,  nam  illi  quidem  vetustissimi, 
declinationem  Solis  maximam  24  graduum  depre- 
henderunt,  isti  vero  tabulas  suas  posteris  nobis 
reliquerunt.  Ad  Latinos  postremo  venitur,  qui 
munera  huius  disciplinae  creberrima  a  praefatis 
nationibus  suscepere.  Nam  ut  multos  omittam, 
Patavinus  vester  Petrus  de  Abano  commemoran- 
dus  est,  cuius  ingenium  Galiia  vehementer  admi- 
rata  est,  eo  enim  concessit  Philosophiae  discendae 
gratia.  Praetereo  acumen  eius  in  medicina,  quod 
facile  ex  conciliatore  suo  dinoscitur,  linguam 
Graecam  docte  tenuit,  egregium  disputatorem  eum 
fuisse,  Lucidator  Astronomiae  testis  est,  singula- 
rem  de  motu  octavae  spherae  imaginationem  in 
libello  quodam  suo  expressit.  Quid  multis  mo- 
ror?  recentior  occurit  astronomus  Ioannes  de 
Dondis,  civis  vester  clarissimus:  qui  quantum  et 
quam  vere  divinum  hoc  studium  coluerit  atque 
consecutus  sit,  reliquiae  suae  immortales  docere 
poterunt.  Nunquid  non  memoratu  dignum  arbi- 
traberis  astrarium  eius,  quod  arce  papiensi  dux 
Mediolani  depositum  hodie  tenet,  cuius  videndi 
gratia  Praelati  ac  Principes  innumeri  ad  eum  con- 
cessere  locum  quasi  miraculum  quoddam  specta- 
turi?  et  quidem  non  iniuria,  tanta  nempe  et  tam 
in  usitata  huiuscemodi  operis  pulchritudo  estatque 
utilitas,  ut  nemo  non  possit  admirari.     Ecce  mo- 

numentum  philosophi  vestri  nunquam  periturum, 
ipsi  iudices  eritis,  si  studium  medicinae  civi  vestro 
claritudinem  peperit,  an  potius  astrorum  peritia: 
utrique  enim  tametsi  plurimum  operae  impenderit, 
illa  quidem  prorsus  tacetur,  haec  vero  nomen 
suum  immortale  posteris  effecit.  Gaudete  igitur 
o  Patavini  nobilissimi,  quihus  semper  clarorum 
virorum  studia  decori  fuere.  Sed  vix  Antonii  de 
Monte  Ulmi  meminisse  parumper  ausim,  cui  non 
medicina ,  sed  astrorum  studia  nomen  aeternum 
reliquere,  ita  nostrates  hortantur  philosophi:  nam 
ut  Britones  atque  Galios  in  hoc  studiorum  ge- 
nere  celebratissimos  praeteream,  Albertus  noster 
Magnus  ingenium  suum  literarum  studio  idoneum, 
Astronomiae  autern  accommodatissimum  depromit : 
cui  ampliorem  locum  nostra  tribueret  oratio,  nisi 
egregia  sua  facinora  orbem  terrae  ferme  totum  iam 
diu  penetrassent.  Quocirca  post  plurimos  natio- 
nis  nostrae  insignissimos  astrorum  contemplato- 
res,  te  tandem  Georgi  de  Peurpach,  Germanorum 
perenne  decus  appellare  iubeor,  qui  non  minus 
vitae  integritate,  quam  Philosophiae  doctrinis  pol- 
lebas:  in  Mathematicis  autem  omnes  tibi  contem- 
poraneos  longe  anteibas,  cnius  nomen  non  modo 
nationis  nostrae  homines  celebre  ducebant,  verum 
etiam  Galli  ac  Itali  vebementer  admirati  sunt,  qui 
olim  in  urbe  hac  praeclarissima  Astronomiam  pu- 
blice  docuisti,  plerisque  insuper  hic  praesentibus 
et  fama  cognitus  es,  et  visu.  Te  Vienna  docto- 
rem  artium  creavit  dignissimum.  Te  Ladislaus 
olim  Hungariae  rex  astronomum  sibi  delegit.  Tibi 
Fridericus  Caesar  pro  virtutibus  tuis  munificus 
erat.  Longum  esset  recitare  singulos  Principes, 
doctrina  tua  affectos.  Omitto  quod  dominus  Car- 
dinalis  sancti  Petri  ad  vincula  saepenurnero  te 
domesticis  suis  adnumerare  voluit.  Quod  domi- 
nus  Ioannes  \  aradiensis  Episcopus  multa  te  hu- 
manitate  arnplexus  est.  Sed  Bessarionem  bene- 
factorem  communem  nostrum  atque  patronum, 
haudquaquam  praeterire  licet,  quippe  qui  excel- 
lentiae  tuae  testimonium  praebuit  solenne:  in- 
dignum  profecto  arhitratus,  ut  inter  conterraneos 
tuos  vitam  obscurius  ageres,  quin  Italiam  omnium 
studiorum  genere  florentissimam  repeteres.  Prin- 
ceps  igitur  ille  dignissimus  paciscitur,  ut  una  se- 
cum  ad  Italiam  concedas  (nam  tunc  legationis  pro- 
vincia  sibi  tradita  fuit  perAlemanniam)  collibitum 
est  e  vestigio  ,  neque  pactum  hoc  perenne  futurum 
suspicaris,  nisi  comes  tibi  fierem,  qui  tunc  et  an- 
tea  plerisque  annis  tuus  fuerim  discipulus.     Sed 


confectis  paulatim  ferme  rebus  omnibus  (proh  eius 
quoque  rei  memoriam  lugubrem)  ad  sidera  spiri- 
tum  reddis :  meque  penitus  orbum  reliquisses,  nisi 
princeps  ille  munificentiae  manum  porrexisset, 
tametsi  statum  tuum  nactus  essem.  Quid  igitur  re- 
liquum  erat,  nisi  ut  orbitatem  viri  clarissimi  se- 
ctarer?  coeptum  foelix  tuum  pro  viribus  exeque- 
rer?  Duce  itaque  patrono  communi  Romam  pro- 
fectus,  more  meo  literis  exerceor,  ubi  scripta  plu- 
rima  Graecorum  clarissimorum  ad  literas  suas 
discendas  me  invitant,  quo  latinitas  in  studiis, 
praesertim  mathematicis,  locupletior  redderetur. 
Sed  ut  multa  silentio  praeteream  ,  eo  tandem  ven- 
tum  est,  ut  causa  quidem  religionis  Christianae  in 
Graeciam  iturus  sit  Dominus  meus  reverendissi- 
mus:  ego  vero  ex  dispositione  sua  atque  imperio 
in  hoc  excellentissimo  studio  vestro  gratia  litera- 
rum  prosequendarum  in  gregem  vestrum  recipiar. 
Dabitis  spero  pro  humanitate  vestra  veniam ,  si 
paulo  liberius  evagari  visus  sim,  ac  seriem  pere- 
grinationis  meae  importunius  expresserim.  Coe- 
ptam  quaeso  erga  me  benevolentiam  producite,  ut 
liceat  calcem  orationis  aequanimiter  ad  orationis 
periodum  properare.  Parum  autem  lex  divisionis 
superioris  nos  remorabitur,  quae  caeteras  Mathe- 
matici  generis  partes  taceri  non  sinit,  quarum  eam 
quae  quadruvio  inseritur,  Musicam  Iubal  quen- 
dam  invenisse  clamant:  nonnulli  autem  Herme- 
tem  in  littore  maris  deambulantem ,  occasione  te- 
studinis  ad  pedem  suum  resonantis,  primordia 
huius  artis  staluisse  testantur.  Potiores  tamen 
partes  habet  Pythagoras  ille  Sarnius,  qui  instinctu 
fabrorum  cudentium,  eandem  sonis  ipsis  et  corpo- 
ribus  sonantibus  proporlionem  esse  didicit,  unde 
suam  cuique  consonantiae  proportionem  eliciens, 
totam  postremo  artem  in  numeris  sonorum  con- 
summavit.  Paucos  admodum  fuisse  scriptores 
Musicos  comperio.  Musicam  Botitii  latini  habent, 
cuius  sententias  plerasque  loannes  de  Muris  suc- 
cincte  coadiuvit :  quam  plane  intelliget,  quisquis 
decimum  Iordani  elementum  satis  teneat.  Musica 
demum  Ptolemaei  ut  latina  fieret,  dominus  Cardi- 
nalis  sancti  Petri  ad  vincula  aestate  superiori  sol- 
licitus  erat.  Succedit  etiam  speciosa  radiorum 
visualium  disciplina,  quam  Latini  perspectivam 
vocant:  cuius  volumen  octo  tractatuum,  arabico 
inventore  Alhacem,  ad  Romanos  philosophos  tra- 
ductum  est,  cum  libello  suo  de  crepusculis.  \  itel- 
lio  autem  noster  Turingus  codicem  decem  par- 
!  tium  latinitati  contexuit,  more  Geometrarum  sen- 

tentias  scitu  dignissimas  per  membra  distinguens. 
Euclidis  denique  scripta  de  visu  et  speculis ,  in- 
terpretum  officio  ad  nos  pervenere,  Rogerium 
Bacon  Anglicum  perspectiva  sua  compendiosa, 
cum  libello  speculi  comburentis,  celebrem  poste- 
ris  reddidere.  Neque  Archimedis  Syracusani  re- 
minisci  piget,  qui  disciplinam  hanc  nostram  spe- 
culis  suis  Philosophicis  mirum  in  modum  exorna- 
vit:  quorum  exempla  propediem  in  hac  urbe  ve- 
stra  conficere  institui.  Multam  postremo  de  reli- 
quis  scientiis  mediis  disserendi  materiam  expone- 
rem,  nisi  temporis  brevitas,  principantiumque 
consaetudo  me  prohiberent.  Nam  de  mansuetu- 
dine  vestra  futura  pignus  tenebo  certum,  si  tam 
firmos  in  me  figetis  oculos,  quam  benignas  usque 
hac  oratori  mihi  praebuistis  aures.  Igitur  laudes 
Mathematicarum  declamaturo  mihi,  tot  et  tanta 
occurrunt  monumenta,  ut  difficilius  videatur  di- 
cendo  modum  statuere,  quam  quod  dicam  noviter 
invenire.  Quis  enim  in  hoc  pelago  immenso  vela 
intendens,  non  copiosus  videri  poterit?  Cui  per 
Deum  immortalem  haec  dignissima  studia  non 
modo  non  existunt  utilia,  verumetiam  in  parte 
necessaria?  nam  inprimis  omitto  mechanicos 
omnes  atque  fabros,  quos  Geometria  plurimum 
dirigeret,  si  praecepta  eius  accepissent,  sive  aedi- 
ficia  constituere,  sive  aquas  abducere,  sive  pon- 
dera  transmovere  tentaverint.  Memorare  pos- 
sern,  quoties  fornices  templorum  novi  admodum 
ignavia  architectorurn  corruerint,  dum  figuram 
ineptam  assumunt.  Quod  Venetiis  nuper  mo- 
nachi  nonnulli  obruti  sunt,  turri  quadam  cadente, 
ruditali  opificis  eam  erigere  conantis  imputatum 
est.  Sinum  Arabicum,  vocant  mare  rubrum, 
rex  quidarn  mari  nostro  mediterraneo  continuare 
tentasset,  nisi  Geometra  monitore  totam  Aegyptum 
aquarum  illuvie  submersum  iri  didicisset.  Omitto 
denique  negotiatores,  qui  numerorum  peritia  rem 
suam  plurimum  augent.  Omitto  armigerorum 
turbam  atque  militum,  quibus  inventa  Geome- 
trica  in  iaculis  mittendis,  dirigendisque  machinis 
usu  veniunt.  Expeditior  autem  caeteris  habetur, 
si  quis  radiorum  solarium  legem  satis  calleat. 
Quid  denique  fabros  instrumentorum  Musicalium 
meminero?  quibus  toties  errorem  suum  in  men- 
suris  dividendis  obieci.  Missos  facio  mechanicos 
omnes,  ut  quantum  utilitatis  in  studiis  liberali- 
bus  mathematicae  conferant,  abunde  monstretur. 
Nunquid  nescitis,  quam  crebro  mathematicis  uta- 
tur  exemplisperipateticusillePhilosophus?  cuncta 


ferme  scripta  sua  mathesin  redolent,  quasi  nemo 
Aristoteli  intelligendo  censeatur  idoneus,  qui  libe- 
rale  Quadruvium  neglexerit.  Frustra  terlio  Me- 
teororum  discendo  te  contuleris,  nisi  geometrica 
fundamenta  nactus  sis,  aut  docte  perspectivam  te- 
neas:  secundum  et  tertium  de  coelo  et  mundo 
nunquam  intelliges,  si  astrorum  disciplinam  so- 
cordia  praeterieris.  Qui  septimum  Physicorum 
absque  noticia  proportionum  discere  possit,  ar- 
bitror  esse  neminem.  Nonne  arduum  videbatur 
Aristoteli  in  duodecimo  Metaphysicae  suae,  natu- 
ram  intelligentiarum  coelestium  demonstrare,  inde 
adeo  quod  Astronomiae  haud  satis  studuerit?  Pa- 
rum  id  obsecro  tibi  videtur,  quod  in  primo  gradu 
certitudinis,  disciplinas  nostras  collocarit?  solum 
eum  scientem  arbitratus,  qui  eas  docte  consecu- 
tus  esset.  Cui  etiam  Plotinus  quidam  Academi- 
cus  alludens:  Utinam,  inquit,  omnia  essent  di- 
sciplinalia:  adeo  coepit  eum  satietas  caeterarum 
artium,  quae  profecto  non  nisi  diversarum  opi- 
nionum  congeries  aestimari  possunt. 

Quis  enim  Anaxagorae,  aut  Democrito,  vel 
alns  de  substantia  animae  disserentibus,  non  ad- 
haesissetprius,  quam  secta  Peripateticorum  inole- 
ret?  Nonne  sequaces  Aristotelis  plurima  scripta 
sua  impudentius,  satis  cum  periculo  hodie  lace- 
rant?  incerti,  voluerit  ne  dicere  de  nominibus, 
an  potius  de  rebus.  Quot  ramos  inter  se,  et  a 
stipite  suo  diversos  haec  secta  produxit?  Pars 
loannem  Scotum  imitatur,  alii  sanctum  Thomam, 
non  nulli  autem  ingenio  promiscuo  hac  atque  illac 
defluunt.  Scotistae  se  pronunciant  victores:  ubi 
vero  liberam  dicendi  sententiam  Jocus  datur,  ad 
Thomam  revertuntur.  Igitur  quo  plures  Phiio- 
sophia  duceshabet,  eo  minus  hac  nostra  tempesta- 
te  addiscitur.  Princeps  interea  Philosophorum 
prorsus  destituitur,  nomenque  suum  is  sibi  usur- 
pat,  qui  in  sophismatibus  plus  caeteris  valet,  ne- 
que  Aristoteles  iPse,  si  revivisceret ,  discipulos 
suos  atque  sequaces  satis  intelligere  crederetur. 
Quod  de  nostris  disciplinis  nemo  nisi  insanus 
praedicare  ausit,  quandoquidem  neque  aetas,  ne- 
que  hominum  mores  ipsis  quicquam  detrahere 
possunt.  Theoremata  Euclidis  eandem  hodie, 
quam  ante  mille  annos  habent  eertitudinem.  In- 
venta  Archimedis  post  mille  secula  venturis  homi- 
nibus  non  minorern  inducent  admirationem,  quam 
legentibus  nobis  iucunditatem.  O  pcrpetuae  mor- 
talium  comites:  non  prius  cessaturae,  quam  mun- 
dus  ipse  desinat.      O   divina  Philosophorum  nu- 

mina  ,  summis  prosequenda  honoribus,  O  suavis- 
simae  discipulorum  doctrices,  quae  nihil  prorsuS 
in  mundo  aggredi  formidatis.  Vos  terrae  profun- 
ditatem  dimetimini,  vos  coelorum  conscenditis 
fastigia.  Solem  centies  sexagies  sexies  terra  maio- 
rem ,  Lunam  autem  quadragesimae  parti  terrae 
pene  aequalem  demonstratis.  Sidera  cuncta  certis 
sub  proportionibus  ad  terrae  grossitiem  compara- 
tis.  Coelorum  spissitudines  scrutamini,  massam 
fumi  terrei  in  suprema  aeeris  regione  inflammati, 
quam  vocant  Cometam,  eiusque  a  terra  remotio- 
nem  metiri  pollicemini.  Quos  limites  aquei  va- 
pores  transcendere  non  ausint,  mortalibus  indi- 
castis.  Vane  opinatos  esse  convincitis,  qui  Ele- 
mentis  continuam  attribuunt  proportionalitatem, 
neque  ut  in  decupla  proportione  sese  excedant  ad- 
mittitis.  Quot  maximis  superiori  aetate  viris 
aeternam  peperistis  claritudinem?  Hippocratem 
amore  vestro  captum ,  ad  quadraturam  circuli  scri- 
bendam  impulistis.  Avicennam,  egregium  de  li- 
neis  et  numeris  scriptorem  accepimus.  Quantam 
gloriam  commentator  adeptum  se  putaverit,  si 
Astronomiam  concentricam  tradidisset,  testimo- 
nio  suo  docemur,  qui  totam  ferme  aetatem  in  ea 
re  consumens,  desperasse  tandem  se  confitetur. 
Nonne  influentiales  qualitates  signorum  Zodiaci, 
ac  alia  Astronomica,  o  Domini  Medici,  Parente 
vestro  Hippocrate  suscepimus?  quasi  nemo  bonus 
Medicus  evadere  possit,  nisi  prius  Astrologiae 
studuerit.  Longe  a  Maioribus  vestris  vos  dege- 
nerare,  sed  reprimam  me:  multos  deinceps  Iuris 
utriusque  Professores  oNymphaespectabiles  splen- 
dore  vestro  effecistis.  Quam  crebrae  Theologo- 
rum  fueritis  et  hodie  sitis  Comites ,  haud  facile 
dixero.  Nunquid  Bessarioni  Niceno,  Cardinali 
ac  Patriarchae  Constantinopolitano  immortalita- 
tem  abdicabitis,  qui  quemadmodum  in  aetate  re- 
centiori  sub  Gemisto  praeceptore  vos  omnes  do- 
ctissime  collegit,  ita  reliquos  vitae  suae  dies  pro 
salute  Christianae  religionis  exigere  instituit? 
Nonne  iam  pridemNicolaum  de  Cusa,  sancti  Petri 
ad  vincula  Cardinalem,  ad  quadraturam  circuli 
quaerendam  instigastis?  Quantum  Baptista  de 
Albertis,  Paulus  Florentinus,  Ioannes  de  Blan- 
chinis,  aliique  multi  viri  clarissimi  decus  vestrum 
hodie  revereantur,  palam  omnibus  recitarem,  nisi 
ordo  dicendorum  ad  laudes  Astronomiae  singula- 
riter  me  vocaret:  cuius  quemadmodum  generali 
vocabulo  tam  motuum  speculationem,  quam  effe- 
ctuum  providentiam  exprimere  solent  Philosophi, 


ita  ambarum  partium  excellentiam  summatim  con- 
clamabimus.  Te  igitur  divinum  Astrologiae  nu- 
men  appello  ,  tuis  velim  aspires  praeconiis,  bene- 
ficia  tua  immensa  mortalibus  demonstratura  ve- 
nias,  Tu  es  procul  dubio  fidelissima  immortalis 
Dei  nuncia ,  quae  secretis  suis  interpretandis  legem 
praebes,  cuius  gratia  coelos  constituere  decrevit 
omnipotens,  quibus  passim  ignes  sidereos  mo- 
numenta  futurorum  impressit. 

Tales  spectare  iussit  astrorum  choros,  dum 
mortalibus  ora  daret  sublimia  rerum  conditor: 
dignum  profecto  arbitratus,  quem  universis  prae- 
fecerat  creaturis,  medium  inter  eas  considere,  ut 
pede  quidem  calcante  terrenis  imperare  videretur: 
fronte  autem  surgente  atque  erecta,  divinis  fruere- 
tur  deliciis.  Quid  enim  iucundius,  quid  amoe- 
nius,  quid  denique  suavius  afficere  oculos  potest, 
quam  illa  tot  et  tantorum  Iuminum  venustissima 
atque  ordinatissima  series?  eo  quippe  si  rapiaris 
animo,  experieris  nihil  te  unquam  sensisse  in 
omni  vita  delectabilius.  Per  hanc  disciplinam  an- 
gelicam  non  minus  immortali  Deo  propinqui  red- 
dimur,  quam  per  caeteras  artes  a  Beluis  segrega- 
mur,  ad  reliqua  studiorum  genera  aetate  remis- 
siores  fieri  solemus,  huius  vero  scientiae  deside- 
rium  una  cum  annis  ipsis  accumulatur.  Cuius  rei 
dignum  produco  testem  Ioannem  de  Blanchinis, 
virum  optimum,  qui  nuperrime  inter  caetera  no- 
stra  colloquia:  Ante  decem,  inquit,  annos  vita 
spoliatus  iacerem ,  nisi  dulcedo  Astronomiae  reti- 
nuisset  animam:  grande  temporis  lucrum  ratus, 
quod  astrorum  peperit  contemplatio.  Honestatem 
forsitan  expectas,  non  delectationem.  Quid  quae- 
so  honestius  confiteberis  hoc  divino  sludio?  si- 
quidem  propter  seipsum  appetitur,  cum  caeterae 
plerunque  artes  alienum  sibi  praestituant  finem : 
quod  olim  Petrus  quidam  Cameracensis  sacro- 
sanctae  Romanae  Ecclesiae  Cardinalis,  adeo  con- 
firmandum  censuit,  ut  in  omni  quem  coram  clero 
habuit  sermone,  non  pigrius  honestatem,  quam 
pulchritudinem  nostrae  scientiae  demonslraret, 
aemulis  suis  ad  id  lacessentibus.  Recentiora  de- 
mum  colligemus  testimonia  ,  si  Domino  Trocella- 
no,  Domino  Varadiensi,  Domino  Modrusiensi, 
Domino  Iacobo  deRubeis,  ac  aliis  multis  Praela- 
lis  dignissimis  fides  habebitur.  Fama  postremo 
Clarissimi  Domini  Nicolai  de  Comitibus,  et  alio- 
rum  secularium  virorum,  dignitatem  studii  nostri 
comprobare  solent.  Quod  si  ad  utile  astrorum 
peritiam  accommodare  velis,   nihil  usquam  con- 

ducibilius  tibi  offendes,  modo  dignum  eius  Pro- 
fessorem  te  exhibeas.  Nam  si  nugas  vel  aniles 
quasdam  delirationes  sectanti  nemo  tibi  fidem  ha- 
beat,  non  arti  quae  in  te  non  est,  verum  ignaviae 
tuae  imputandum  censeo:  dignus  enim  es,  qui 
lubidrio  habearis,  dum  vix  prima  rudimentaloan- 
nis  de  Sacro  Busto  percurrens,  pauculis  demum 
Alkabitii  primordiis  introductus,  neque  differen- 
tiam  eius  quartam ,  ubi  scopulus  directionum  at- 
que  radialionum  prospicitur,  satis  attingens,  ex 
templo  Astronomum  te  proclames.  Hui  ridicu- 
lum  caput.  O  genus  hominum  impudentissimum, 
qui  dum  aliis  sese  ostentant,  inertiam  suam  palarn 
omnibus  prostituunt.  Quis  credet  eos  persomnia 
quaedam,  ut  ita  loquar,  hanc  artem  preciosissi- 
mam  esse  consecutos?  quam  multis  sudoribus 
nocturnisque  vigiliis  vix  tandem  inveniunt  studio- 
sissimi.  Sed  spe  dolosi  nummi  deceptos ,  garrire 
cogit  res  angusta  domi.  Jtaque  Magistrorum  offi- 
ciis  sese  ingerunt,  qui  nunquam  fuere  discipuli. 
Quo  deinceps,  nisi  me  fallit  animus,  factum  est, 
ut  nitor  huius  disciplinae  venerabilis  pene  extin- 
ctus  sit:  adeo  falsi  Professores,  melius  dixerim 
histriones,  eam  oppresserunt:  quibus  saepenu- 
mero,  si  lacessere  pergent,  bellum  atrox  intrepi- 
dus  ciebo. 

Ante  oculos  igitur  causam  habetis,  cur  do- 
num  illud  inaestimabile  flocci  pendatur,  cur  hac 
nostra  tempestate  coelestis  illa  disciplina  perpau- 
cis  sapiat,  cum  ferme  omnes  quasi  agmine  facto, 
divitias  quaeritent,  magis  ut  instar  belluarum 
ventri  indulgeant,  quam  virtute  bonisque  artibus 
immortalitatem  consequantur,  nihil  praeter  aurum 
suave  credentes.  Interea  tamen  boni  praeceptoris 
penuria  fieri  potest,  quo  minus  ad  plenitudinem 
perducantur  huius  artis  amatores,  tametsi  inge- 
nium  huiuscemodi  rebus  habeantaptissimum.  Ni- 
hil  enim  tamfacile,  quod  non  difficile  fiat,  si  non 
praeceptore  docto  manu  ducaris.  Possem  enume- 
rare  plurimos  tam  veteres,  quam  modernos  partis 
iudicialis  Professores,  Indos,  Graecos,  Arabes  ac 
Latinos:  ut  apertum  fieret,  quam  multis  et  quam 
claris  ingeniis  Philosophia  influentiarum  coele- 
stium  inventa ,  adaucta  et  confirmata  extiterit. 
Possem  certissimis  ostendere  rationibus,  quam  ne- 
cessaria  sit  Medicis  astrorum  peritia  ,  quam  utilis 
canonum  atque  legum  Professoribus,  quam  iucun- 
da  ,  quamque  commoda  rerum  divinarum  contem- 
platoribus:  exponerem  insuper,  quam  mature  im- 
minentia  hostium  pericula  vitare  possimus,  si  stu- 


dium  illud  nobilissimum  satis  consecuti  fuerimus: 
subiungere  postremo  deceret,  quam  certum  futu- 
rae  immortalitatis  pignus,  inclyta  Venetorum  do- 
minatio,  Patavini  quoque  cives  antiquissimi  per- 
cipient,  si  conditionem  Astronomiae  frequentius 
legendae,  quae  pene  extincta  est,  in  hoc  excellen- 
tissimo  studio  reparaverint.  Sed  ne  diutius  libito 
detineamini,  missa  isthaec  faxo,  ad  calcem  ora- 
tionis  quam  primum  descensurus.  Nam  quicquid 
eiusmodi  rerum  memoratu  dignum  videbitur,  fu- 
turis  accommodabo  lectionibus. 

Expergiscimini  igitur  viri  praestantissimi,  et 
pro  vestra  ingenti  perseverantia  favete,  ut  unde 
orta  fuit,  eodem  nostra  revertatur  oratio.  Videor 
equidem  post  pauculas  definitiones  atque  divisio- 
nes,  primordia  nostrarum  artium  commemorasse, 
quibus  gentibus  primum  veneratae  sint,  et  quo 
pacto  ex  linguis  peregrinis,  ad  Latinos  tandem  tra- 
ductae  venerint,  transitu  quodam  tetigisse  me  ar- 
bitror.  Generales  demum,  non  quantas  pronun- 
ciare  potui,  sed  quas  angustia  temporistulit,  lau- 
des  disciplina  nostris  absolvi:  nec  prius  quievit 
animus,  quam  divinam  astrorum  peritiam  sin- 
gulari  praeconio  extollerem :  et  quidem  merito. 
Nunc  reliquum  est,  Alfraganum  insignem  Astro- 
nomiae  historicum  ad  limina  domus  uno  verbo 
salutemus. 


No.  67. 


an.    1541. 


De  odio  sophistices. 


Prodiit  baec  oratio  Vileb.  1541.  8.  1  pl.  Cf.  Strobelii 
bibliotb.  Melantb.  no.  240.  —  Recusa  in  Declamat.  T.  I. 
p.  604  sqq.,    in  Servest.  I.  p.  527.  et  Ricbard.  T.  I.  p.  239. 

Oratio  de  odio  sophistices,  in  promotione  Ma- 

gistrorum  recitata  a  M.  Erasmo  Reinhold. 

Salveldensi,  Decano.     Anno  M.D.JCLL 

Arbitror  probabili  consilio  institutos  esse  hos  con- 
gressus,  in  quibus  testimonium  doctrinae  iis,  quo- 
rum  explorata  est  eruditio,  tribuitur.  Decet  enim 
haec  quasi  censoria  iudicia  publice  fieri.  Sed  quae- 
cunque  sunt  causae,  me  congressus  ipsi  delectant. 
luvat  enim  coetus  videre  bonorum  et  doctorum  vi- 
rorum,  qui  sunt  praecipua  ornamenta  Ecclesiae  et 
Pieipub.  Et  cum  alios  in  aliis  artibus  excellere 
animadverto,  subit  animum  cogitatio,  quanta  va- 
rietate  artium  Deus  et  instruxerit ,  et  inter  se  co- 

pulaverit  genus  humanum.  Saepe  etiam  mihi  la- 
chrymae  erumpunt  intuenti  in  his  pompis  iuven- 
tutem,  cui  quasi  per  manus  Ecclesiae  gubernatio- 
nem  et  curam  conservandae  doctrinae  omnis  gone- 
ris  trademus.  Ilic  ego  cum  impendentia  Ecclesiae 
pericula  animo  praemetior,  non  possum  nou  de- 
plorare  causas,  quae  multae  sunt,  et  vota  facere 
pro  vobis,  adolescentes,  qui  in  hanc  difficillimam 
militiam  conscripti  estis,  et  aliquanto  post  subituri 
accerrimas  dimicationes.  llaec  observantur  ani- 
mo  meo,  quoties  ad  hos  congressus  accedo,  in 
quibus  et  hoc  mihi  videtur  pulcherrime  institu- 
tum,  ne  sint  inerudita,  muta  et  fiavavoa  specta- 
cula,  ut  sunt  aularum,  sed  ut  inEcclesia  iuventus 
audiat  aliquid ,  quod  ad  eruditionem  aut  mores 
prosit.  Ilae  conciones  sunt  praecipuum  decus  ho- 
rum  congressuum. 

Postquam  igitur  me  publici  muneris  ratio  co- 
git  iam  hoc  loco  dicere,  valde  optarim  me  oratio- 
nem  adferre  posse  utilern  iuventuti,  et  non  iuiu- 
cundam  praeceptoribus  nostris.  Decreveram  au- 
tem  aliquid  de  illa  dulcissima  Philosophiae  parte 
dicere,  quae  coelestes  motus  et  effectus  inquirit, 
quam  in  Iiac  schola  doceo.  Sed  hoc  tempore  inier 
caeteras  occupationes,  ea  ,  quae  inchoaveram,  ab- 
solvere  non  potui.  Quare  delegi  alind  commu- 
nius  argumentum,  de  quo  me  recentium  conven- 
tuum  actiones  admonuerunt.  Lego  in  edictisPrin- 
cipum  haberi  deliberationes  de  dirimendis  contro- 
versiis  ecclesiasticis.  Magna  et  heroica  virtus 
est  Principum,  si  veritatem  patefieri  et  confirmari 
volunt.  Id  si  facturi  sunt,  decet  tvq^utiv ,  et 
hene  precari,  ut  salutare  institutum  Deus  prove- 
hat.  Sed  o  rem  miseram  acerbam  et  execrandam, 
hoc  moliri  harum  actionum  duces  y.al  ftQaftevrag 
audio,  ut  fucosis  conciliationibus  tenebras  Evan- 
gelio  inducant,  et  illucescentem  veritatem  novis 
praestigiis  obruant,  ac  tanto  scelere  otium  redi- 
mant.  Hanc  ad  rem  adhibent  homines  callidos, 
sed  prave  institutos,  et  adSophisticam  adsuefactos. 
Christus  ait  mendacium  a  diabolo  oriri :  nulla  igi- 
tur  aetas  caret  Sophistica.  Semper  enim  diabo- 
lus  serit  mendacia,  et  ut  sint  plausibilia,  com- 
mendat  aliquo  praetextu.  Ilae  insidiae  nunc  quo- 
que  cavendae  sunt,  praesertim  cum  haec  aetasfato 
quodam  videatur  obnoxia  crebrioribus  mutationi- 
bus,  et  mira  sit  ingeniorum  inconstantia?  curio- 
sitas,  petulantia.  Et  urget  occasiones  diabolus. 
Alii  fastidiunt  recte  tradita,  alii  arrogantia  novas 
opiniones  quaerunt,  alius  metuit  certamina ,  ut 
Melajtth.  Ovek.  \ol.  XI. 


in  veteri  versu  dicitur:  bjirr^  aXtxrwf)  dovXov 
wg  y.Xivag  nrtfjov.  Imbuendae  sunt  igitur  bonae 
mentes  amore  veritatis,  et  instillandum  acerri- 
mum  odium  sophistices.  Hanc  ob  causam  exem- 
pla  quaedam  superiorum  temporum,  non  solum 
inEcclesia,  sed  etiam  in  imperiis  collegi,  ut  ad- 
moneant  fugiendas  esse  similes  praestigias,  et  sy- 
cophanticam  indignissimam  virisgravihus,  et  per- 
niciosam  vitae.  Exordiar  autem  ab  ecclesiastico 
exemplo. 

Cum  esset  ingensEcclesiae  calamitas,  discor- 
dia  ex  impio  Arii  dogmate  nata,  multi,  ut  sunt 
hominum  consilia,  non  tam  veritati,  quam  tran- 
quillitati  consultum  cupiebant.  Itaque  in  Syr- 
miensi  Synodo  quaesita  est  ambigua  formula  ,  quae 
si  ab  utraque  parte  reciperetur,  dissidium  tolle- 
ret.  Convenit,  ut  omnes  Ecclesiae  pariter  lege- 
rent  in  symholo  ouoiov,  cum  antea  pii  legissent 
ouoovoiov.  HicCothurnusutrique  pedi  congruens 
videbatur  sustulisse  discordiam.  Sed  quid  acci- 
dit?  Fucosa  nunquam  durabilia  sunt.  Cum  alii 
aliter  interpretarentur  syinbolum,  rursus  incen- 
dium  maius  ex  illa  ipsa  symboli  corruptela  ortum 
est.  Confirmabantur  enim  Ariani,  non  sanaban- 
tur,  pii  preinebantur,  imbecilles  et  indocti  per- 
turbahantur.  Talis  est  exitus  horum  consiliorum, 
quorurn  itnago  in  comoediis  proponitur,  non  ut  ea 
imitemur  in  religionibus,  in  imperiis,  in  mori- 
bus,  sed  ut  cavere  discamus.  Ludunt  servi  fal- 
laciis,  ut  Syrus.  Huic  equidem  consilio  palmam 
do ,  hic  me  magnifice  effero,  qui  vim  tantam  in 
me  et  potestatem  habeam  tantae  astutiae,  vera  di- 
cendo  ut  eos  ambos  fallam.  Sed  ille  idem  vetera- 
tor  aliquanto  post  deprehensus,  quid  ait?  Perii, 
scelestus,  quantas  turbas  conscivi  insciens.  INon 
diu  fefellerat  senes,  sed  sibi  plagas  accersiverat. 
Narrant  historiae  in  illa  Syrmiensi  Synodo  adfuisse 
Hispanum  Episcopum  Osium  recte  sentientem  ac 
propter  eruditionem  et  pietatem  clarum:  hic  sive 
mollicie  animi,  sive  circumventus  aliqua  techna, 
ut  fit,  comprobavit  arnbiguam  et  sycophanticam 
formulam.  Tanto  viro  non  leve  vulnus  inflixit 
hic  error,  praesertim  intuenti  postea  novas  dissi- 
pationes.  Dolebat  a  se  proditam  esse  veritatem, 
confirmatos  impiorum  furores,  perturbatum  spiri- 
tum  sanctum  in  bonis,  adductos  in  dubitationem 
imbecilles.  Quid  est  turpius,  quam  de  coelesti 
doctrina  sic  ludere,  ut  in  cornoediis  ludunt  Pseu- 
dolus,  Palestrio,  Phormio,  aut  similessycophan- 
tae?     Et  tamen  videmus  potentes  nunc  praecipue 

admirari  et  in  coelum  vehere  tales  Pseudolos.  qui 
flexiloquas  conciliationes  praescribunt ,  qui  cir- 
cumvenire  et  obruere  tardiores  quoquo  motlo 
possunt. 

Delectanturhomines  captionibus,  ut  celebra- 
tur  Romanus  Magistratus,  qui  R.egi  veteratori 
beile  imposuit,  cum  in  conditionibus  pacis  cum 
Antiocho  factae  scripsit,  ut  dimidium  navium  An- 
tiochi  Romani  retinerent.  Iiic  Piomanus  dissecari 
omnes  naves  curavit,  et  trabes  sectas  ita  dividi, 
ut  dimidium  relinqueretur  Antiocho.  Alius  quis- 
piam  pactus  aliquot  dierum  inducias,  noctu  po- 
pulabatur  agros.  Denique  multa  huius  generis 
astute,  aut  etiam  calumniose  acta  leguntur,  quae 
si  in  Ecclesia  imitari  Doctores  volent,  funditus 
delebitur  religio.  Venit  Athenas  Demetrius  re- 
gum  suae  aetatis  florentissimus  Antigoni  filius,  ut 
Eleusiniis  initiaretur.  Venit  autem  mense  Martio, 
quo  fieri  Eleusina  non  licebat,  quibus  attributi 
erant  menses  duo,  November  et  Augustus.  Ut 
igitur  R.egi  mos  gereretur,  nec  tamen  sacra  pollui 
viderentur,  inventa  est  bella  ratio.  Lex  lata  est, 
ut  mensium  nomina  mutarentur.  Similima  res 
nunc  agitur.  Volunt  illi  conciliatores  retineri 
cum  alia  multa  deliria,  tum  etiam  errores,  quibus 
polluitur  Coena  domini.  Adfingamus,  inquiunt, 
molliores  interpretationes,  ubi  legitur  offerri  ho- 
stiaadanimarum  redemptionem,  intelligamus  non 
nunc  ofterri  a  nobis,  sed  Deum  interpellari,  ut 
propter  hostiam,  quae  ab  ipso  Pontifice  Cbristo 
oblata,  tuncredemitanimas,  nos  exaudiat.  Aegre 
amittunt  satisfactiones,  sed  molliunt  nomen.  Vo- 
lunt  vocari  castigationes  ecclesiasticas.  Talibus 
fucis  pingere  absurda  dogmata  conantur,  nec  illud 
agunt,  ut  errores  emendent,  ut  medeantur  Eccle- 
siae.  Sed  ut  novis  praetextibus  nervos  retineant 
viciosorum  cultuwm.  Hoc  consilio  quaerunt  illa 
ooqxx  (paouaxa,  ut  plausibili  specie  res  pernicio- 
sas  commendent  populo.  Ilas  corruptelas  coelestis 
doctrinae  quantum  oderit  Deus,  vox  illa  docet: 
Non  assumes  nomen  Domini  Dei  tui  vane.  Et 
minatur  Deus  se  puniturum  esse  has  contumelias 
sui  nominis  et  verae  doctrinae.  Ac  admonere 
singulos  de  hac  voce  Dei ,  calamitates  vel  publi- 
cae,  vel  privatorum  deliebant,  quae  profecto  sunt 
poenae  humanorum  flagitiorum,  ac  praecipue  con- 
temptus  Dei  et  depravatae  religionis. 

Nimium  sibi  blandiuntur  sycophantae,  si 
putant  se  impune  ludere  in  Ecclesia,  involvere 
res  veras,   fucis   ornare  errores.      Exitum   Iudae 


proditoris  expectent,  quem  imitantur.  Ut  enim 
ille  prodidit  osculo  filium  Dei:  ita  Evangelium 
quadam  blanda  specie  delere  isti  conantur.  Sem- 
per  calumniosa  leguin  depravatio  et  fraudes  in 
iudiciis,  etiam  in  imperiis  divinitus  punitae  sunt, 
non  solum  in  Ecclesia.  Meininistis  sopbisma  Cri- 
tiae,  qui  unus  erat  ex  triginta  viris,  qui  regebant 
Athenas,  postquam  caplae  a  Lacedaemoniis,  rur- 
sus  pacem  impetraverant.  Etsi  autem  eo  tempore 
crebrae  seditiones  praebebant  causam  triginta  illis, 
ut  asperius  saevirent  in  cives,  tamen  legem  con- 
diderant  ipsi ,  ne  quis  ex  suo  catalogo  indicta  cau- 
sa  interficeretur.  Cum  igitur  Theramenern  colle- 
gam  Critias  interfici  iussisset,  implorat  Therame- 
nes  legis  auxilium,  petit,  ne  indicta  causa  interfi- 
ciatur:  respondet  Critias,  legem  loqui  de  iis, 
quorum  nomina  sunt  in  catalogo,  se  autem  iam 
Theramenis  nomen  in  catalogo  deiere.  Ita  elu- 
dit  legem  Critias.  Sed  huius  cruenti  sophismatis 
poenas  statim  postea  dedit:  cum  amici  Therame- 
nis  pulsi  civitate  Rempub.  recuperarunt,  et  Cri- 
tiam,  et  quosdam  alios,  quos  ille  crudelitatis,so- 
cios  habuerat,  interfecerunt.  Nec  illa  religionum 
so[>hismata  sunt  incruenta,  de  quibus  iam  dici- 
mus.  Nam  si  pii  deprehensis  fucis  confirmare  er- 
rores  non  volent,  rursus  grassabuntur  tyranni 
asperius,  quam  antea,  confinnati  iam  iudiciis  ho- 
rum  conciliatorum,  quorum  autoritas  propter  sa- 
pientiae  et  moderationis  opinionem  apud  Princi- 
pes  multum  valet.  Nulla  durabilis  tranquillitas 
in  Ecclesia  sine  veritate  constitui  potest.  Fuco- 
sae  moderationes  et  veritati  nocebunt,  et  inflam- 
mabunt  discordias  ac  saeviciam,  et  parient  infini- 
tas  dissipationes  et  sectas.  Ideo  optemus  toto 
pectore,  utDeus  regat  Principum  consilia,  et  Ec- 
clesiam  ab  hac  sophistica  liberet,  ut  precatur 
filius  Dei  iam  aditurus  mortem,  cum  ait:  Pater 
sanctifica  eos  in  veritate,  sermo  tuus  est  veritas. 
Orat  prohiberi  corruptelas  veritatis.  Ad  has 
preces  nostri  Pontificis  adiungamus  et  nostra  vo- 
ta,  ac  fugiamus  illam  novam  sophisticam  Eccle- 
siae  exitialem. 

Alii  alias  causas  habent,  cur  ad  haec  so- 
phismata  confugiant.  Adversarii  prodesse  sibi 
haec  consilia  vident  ad  tuendas  opes,  docti  qua- 
lessunt  Wintoniensis,  Wicelius  etsimiles,  laudem 
ingenii  ambiunt.  Sic  volunt  a  Piegibus  praedi- 
cari,  ut  Sycophanta  apud  Plautum :  Ut  ego  te 
propter  perfidiam  tuam  amo,  te  metuo,  te  magni- 
facio.     Nonnulli  metu  has  tanquam  latebras  quae- 

runt,  ut  Theramenes  cum  quidem  subinde  Rei- 
puh.  formam  mutabat,  tamen  quoties  labescere 
partem  suam  vidit,  inclinavit  ad  alteram  ,  et  se 
arte  ex  periculis  evolvit,  ut  dicit  Aristophanes: 
Subito  pro  Chiocoum,  id  est,  ut  in  ludo  talorum 
dicitur,  pro  monade  senionem  extitisse,  ninTCOxev, 
inquit,  s^co  rcov  xaxcov 9  ov%iog  alla  ztoog. 

Denique  suo  ocio  consulunt  non  Ecclesiae, 
qui  applaudunt  his  sophismatibus.  In  hos  vere 
competit  illa  acerbissima  querela  Andromaches 
apnd  Euripidem,  quam  scelerate  Menelaus  dece- 
perat.  Cum  enim  confugisset  ad  aram,  ne  a  Me- 
nelao  interficeretur,  iubet  ille  adferri  infantem 
filium  Pyrrhi  et  Andromaches,  eamque  iuhet  ab 
ara  discedentem  redire  ac  percussorem,  quod  nisi 
faciat,  minatur  se  filium  ipsius  interfecturum  esse. 
Hic  generosa  mater  filii  salutem  anteponit  suae,  ac 
descedit  ah  ara.  Postquam  igitur  ad  percussorem 
redit,  insultat  Menelaus  deceptae  mulieri.  Te, 
inquit,  ego  quidem  interficiarn,  sed  infantem  filia 
rnea  perdet.  Hic  illa  iusto  et  ingenti  dolore  ad- 
fecta  exclamat:  O  dignissimi  odio  Spartani,  et 
execrandi  ab  pmnibus  hominibus,  dolosi,  men- 
daciorum  architecti,  insidiosi,  flexiloquas  amha- 
ges  captanles,  aliud  loquentes,  aliud  sentientes, 
male  pereatis.  Quo  possunt  veriore  elogio  descri- 
bi  huius  temporis  sophistae,  quam  his  Androma- 
chae  verhis?  Quid  precari  iustius  est,  quam  ut 
conservetur  doctrinae  puritas,  deleta  et  extincta 
hac  sophistica.  Et  ut  Andromache  dira  impreca- 
tur  impostoribus:  ita  minantur  eis  poenas  divina 
oracula  apud  Esaiam ,  Vae  iis,  qui  malum  dicunt 
bonum,  tenebras  lucem.  Haec  fulmina  exusci- 
tent  nos  ad  amorem  veritatis,  et  ut  cavere  sophi- 
sticen  possimus,  maiore  cura  incumbamus  in  stu- 
dia  verae  doctrinae,  et  instruamus  ac  praemunia- 
mus  animos  rectis  sentenliis. 

Quantum  periculi  est,  si  inermis  cum  lupo 
congredi  velis,  tantum  periculi  esse  credite,  si 
sine  solida  eruditione  astutos  illos  et  insidiosos 
Antagonistas  adoriamini.  Et  Christus,  etsi  iubet 
imitari  simplicitate  columbas,  hoc  est,  iube,t  esse 
sine  virulentia,  tamen  hortatur,  ut  simus  pru- 
dentes  sicut  serpentes,  hoc  est,  sirnus  intenti  in 
hostem  et  cauti,  ut  serpens  dicitur  singulari  arte, 
caput  tegere  in  dimicatione.  Porro  ad  cavendas 
insidias,  eruditione  opus  est,  ut  pseudographias 
in  numeris  nemo  iudicare  potest,  nisiartifex,  et 
ita  dogmritum  depravationes  refutari  non  possunt, 
nisi  a  peritis.     Nec  vero  dubitate,    quin  plerisque 


vestrum  ingentia  certamina  veniens  aetas  paritura 
sit,  quae  iam  animo  intuentes  omnibus  ingenii 
viribus  ac  nervis  contendite,  ut  instructi  et  parati 
ad  maximarum  rerum  explicationem  et  propugna- 
tionem  accedatis.  Et  hanc  curam  memineritis 
Deo  placere  et  gratum  sacrificium  esse,  qui  qui- 
dem  et  studia  iuvabit,  ad  hunc  directa  finem  et 
scopum.  Nec  ego,  cum  fucosas  concihationes  de- 
testor,  propterea  moderata  consilia,  moderatas 
sententias  improbo,  sed  corruptelris  caveri  volo 
semper  est  moderatissimurn,  quod  est  verum  re- 
cte,  proprie,  perspicue  et  diserte  traditum. 

Notum  est  illud  Aristotelis  scite  dicium:  Ar- 
tes  omnes  mediocritatem  quandam  quaerere,  quocl 
certe  non  de  pravis  et  corruptis  artium  operibus 
sed  veris  intelligendum  est.  In  his  est  sua  et  veris 
praeceptis  conveniens  mediocritas,  et  ut  dicam 
apta  harmonia.  Et  cum  in  sententiis  constantiam 
laudo,  non  confirmo  malorum  pertinaciam  aut 
ingeniorum  petulantiam.  Pietineatur  illa  a  Pla- 
tone  laudata  coelestis  mediocritas,  videlicet  geo- 
metrica,  quae  arcet  tyrannidem  et  frenum  iniicit 
vulgo,  iubet  esse  idoneos  iudices  et  gnbernatores. 
Tales  cognoscant  dogmata,  ac  diiudicent  ex  veris 
certis  et  non  calumniose  detortis  festimoniis  re- 
primant  tyrannos,  frenent  petulantia  ingenia: 
denique  curent  in  Ecclesia  extare  veram  et  certam 
doctrinam,  proprie  et  dilucide  explicatam,  non 
dilutam  sophistica.  Hoc  toto  pectore  optamus 
ut  tollantur  ex  Ecclesia  udiolouaviai ,  et  Deus 
Pater  liberatoris  nostri  Iesu  Christi  vere  invocetur 
et  colatur,  ut  fulgeat  Christi  gloria,  ut  multi  ad 
pietatem  et  salutem  invitentur.  Haecopto,  cum 
fucosas  conciliationes  fugiendas  censeo:  ac  prius 
dehiscere  mihi  terram  velim,  quam  ab  hac  sen- 
tentia  deducar.  Nec  moror  aut  Therarnenis,  aut 
similium  iudicia,  qui  clamitant  scholasticos  alieno 
periculo  fortes  esse ,  qui  si  non  amant  hoc  decus 
ut  pro  religione  pericula  et  labores  perferant,  in- 
digni  iudicandi  sunt,  qui  nos  tueantur.  Erit  Ec- 
clesia  Deo  curae,  etiamsi  ab  ipsis  deserta  et  pro- 
iecta  fuerit,  quam  quidern  Deus  sine  humanis 
praesidiis  servare  solet.     Dixi. 


No.  68. 


an.  1542. 


De  aequitate  et  iure  stricto. 

In  Declamat    T.  f.  p.  271.,    in  Servest.  I.  p.  254.    et  apud 
ftichard.  II.  p.  564. 

De  aequitate    et   iure  stricto,    ex  L.   Placuit  |  qui  iiihil  moventur,  hi  non  oratione  regendi,  sed 

tanquarn  furentes  compedibus  et  catenis  constrin- 
gendi  essent.  Et  quidem  constringet  eos  tandem 
Deus  aeternus,  qui  est  autor  politici  ordinis  et 
leguvn  cnstos.  Porro  cum  has  conciones  quotidie 
in  scholis  et  in  templis  audiatis,  nunc  omissa 
longiore    oratione,   pauca    quaedam  disputabo  de 


C.  de  iudiciis.    1542. 

]Vota  est  vobishonestissima  consuetudo  et  propter 
graves  causas  in  Academiis  instituta,  qua  sole- 
mus  in  his  congressibus  de  doctrina  virtutis  di- 
cere.  Quid  enim  est  dignius  hominibus,  prae- 
sertim  nobis,  quorum  iudiciis  et  exemplis  vita 
aliorum  quoque  regi  debet,  quam  in  conventibus 
de  Deo,  de  virtnte,  de  honestis  disciplinis  disse- 
rere,  et  cum  nosipsos,  tum  alios  ad  decus  exci- 
tare.  Nunc  vero  etiam  tempora  postulant,  ut 
haec  nostra  exercilia  maiore  cura  et  diligenlia 
tueamur  et  propugnemus.  \  idemus  enim  laxa- 
tis  frenis  disciplinae  mores  populi  subinde  magis 
efferari,  contemni  leges,  doctrinam  vitae  utilem 
religionem.  Ideo  acrius  et  vehementius  pugnare 
oportet,  ne  amissis  literis,  legibus  et  religioni- 
bus,  infinita  vitae  confusio,  Dei  oblivio ,  libidi- 
num  impunitas,  et  aeterna  latrocinia  sequantur. 
Ad  haec  mala  prohibenda  certe  opus  est  eruditio- 
ne,  cultura,  et  hisqualibuscunqueexercitiisscho- 
lasticis,  quae  potentes  minus  adiuvant,  quam  de- 
bent.  Quare  ut  vos  ea  quantum  possumus,  con- 
iunctis  et  copiis  et  studiis,  defendamus,  optan- 
dum  est.  Saepe  autem  hoc  loco  de  legum  digni- 
tate  gravissime  dictum  est.  Ac  magnopere  prodest 
excitari ,  ali  et  confirmari  in  animis  hominum 
amorem  politici  ordinis,  et  veram  reverentiam 
erga  leges:  eandem  ob  causam  teneant  animis  in- 
fixam  hanc  sententiam:  Deuin  vere  esse  autorem 
et  custodem  politici  ordinis,  ac  lucere  Dei  sapien- 
tiam  et  bonitatem  erga  genus  humanum,  non  mi- 
nus  in  ordine  politico,  quam  in  terrae  foecundi- 
tate  et  similibus  beneficiis,  quibus  corpora  nostra 
divinitus  aluntur. 

Quare  hunc  ordinem  vitae  contemnere  aut 
violare,  quid  est  nisi  Deo  bellum  inferre?  qui  as- 
siduis  exemplis  omnibus  aetatibus  testatusest,  se 
freuum  iniicere  legum  contemptoribus.  Quid 
supplicia  assidua  latronum,  saeva  bella  omnium 
temporum?  Quid  sunt  nisi  vocesDei,  quibus  cla- 
mitat ,  se  sui  et  suarum  legum  conteruptum  puni- 
re  ?  Et  tamen  ferrei  sunt  hominum  animi ,  ut  his 
tam  terribilibus  exemplis  paruin  move.intur.  Sed 
vos  qni  colitis  doctrinam  virtutis,  certe  decetaffici 
voce  Dei  et  exemplis  irae  divinae.  Hac  uti  eom- 
rnemoratione  in  praesentia  volui,  ut  praecipuum 
vobis  argumentum  proponerem,  quod  maxime  vos 
omnes  ad  legurn   amorem  incitare  debet,    quo  si 


lege  Placuit,  codice  de  iudiciis.  Narn  et  haec 
ipsa  disputatio  ad  defensionem  et  laudes  scripti 
iuris  pertinet.  Verba  legis  haecsunt:  Placuit  in 
omnibus  rebus  praecipuam  esse  iustitiae,  aequita- 
tis  quam  scriptae,  quam  stricti  iuris  rationem. 
Huius  legis  verba  quidam  inter  sese  pugnarc  di- 
cunt.  Scriptum  ius  id  aiunt  esse,  quod  in  scripto 
et  legis  verbis  continetur,  ut  strictum  ius  erat  Ro- 
manae  legis ,  eum  qui  contra  Dictatoris  interdi- 
ctuni  pugnaverit,  interficiendnm  esse.  Pugnavit 
absente  Dictatore  Papyrio,  Magister  equitum 
Quintus  Fabius  contra  edictum,  invitatus  occasio- 
ne  rei  bene  gerendae  et  vicit.  Quid  hic  faciet 
Papyrius,  si  scriptam  aequitatem  sequeretur,  aut 
quid  interest  inter  strictum  ius  et  scriptam  aequi- 
tatem?  Nullam  inquit  Papyrius  victoriam  pluris 
faciendam  esse,  quam  militaris  disciplinae  con- 
servationem.  Lt  igitur  sanciat  disciplinam  et  le- 
gis  verbis  obtemperet,  iubet  Magistrum  equitum 
rapi  ad  supplicium.  Si  igitur,  ut  in  hoc  exemplo 
apparet  inter  scriptam  aequitatem  et  strictum 
ius,  nihil  est  discriminis,  videtur  absurda  esse 
aut  ociosa  huius  legis  oratio  in  codice.  Aristote- 
les  paulo  aliter  de  aequitate  disserit,  vocat  enim 
aequitatem  moderationem  non  scriptam,  quae  ta- 
men  habet  honestam  et  probabilem  rationem,  ut 
in  illo  casu  Papyrii,  Dictatorem  aliquid  remittere 
de  servitute  conveniebat.  Quia  Magister  equitum 
non  ambitione  incitatns,  nec  temere  pugnaverat, 
sed  facere  se  contra  utilitatem  Reipub.  et  contra 
voluntatem  Diclatoris  iudicaverat:  si  occasionem 
e  manibus  dimitteret ,  quam  Dictator  si  adfuisset, 
nequaquam  neglecturus  erat.  Attribuit  igitur 
Aristoteles  sapienti  iudici  potestatem  moderandi 
scripti,  et  pene  nimium  inflectens  legum  autorita- 
tem,  ait  eas  velut  plumbeas  regulas  ad  negotia  ac- 
rommodandas  esse.  Fit  hoc  fortasse  saepius  quam 
prodest,  ut  et  Celsus  questus  est,  ut  dicitur  in 
lege,  si  Servum  ff.  de  verborum  obligationibus, 
praetextu  aequi  et  boni  saepe  periculose  errari. 
Quanta  licentia  potentibus  conceditur,  si  permit- 
tendum  est,  ut  a  scripto  iure  recedant  privato  ar- 
bitrio  ,  facile  est  enim  ingeniosis  excogitare  ratio- 

nes  In  speciem  probabiles,  in  humanarurn  volun-  !  ferre  ad  casum  alienum  a  principali  intentione  le- 


tatum  actionibus,  quae  sua  natura  admodum  sunt 
flexibiles,  et  propter  varietatem  causarum  et  cir- 
cunstantiarum  agitari  varie  possunt. 

Quare  laudanda  est  Atheniensium  gravitas, 
qui  lege  constituerunt,  ut  lecti  iudices  iurarent  se 
pronunciaturos  esse  iuxta  leges,  hoc  est,  non  pri- 
vato  arbitrio ,  non  commenticia  aliqua  legurn  mo- 
deratione.  Experientia  docuit  vitam  non  posse 
carere  scripto  iure,  sed  vos  non  solum  experientia 
moveamini,  sed  multo  magis  voluntate  divina: 
Deus  vult  scripto  iure  vitam  regi,  a  quo  si  licet 
discedere  privato  arbitrio,  levis  erit  ius  autori- 
tas,  et  quanturn  in  exemplo  mali  est.  Deinde  ita 
sentio,  nt  Magistratui  oificium  recte  facienti  Deus 
nos  parere  iussit,  ita  legum  voci  parendum  est. 
Melius  igitur  Architecti  dixerunt:  L;spis  ad  regu- 
lam,  non  regula  ad  lapidem  accomrnodanda  est: 
id  magis  probandum  est,   qnam  quod  de  plutnbea 


gis.  Erat  in  lege  Sabbati  principalis  intentio: 
Prohibere  operas  serviles,  hoc  est,  assiduas,  ab- 
ducentes  a  ceremoniis  divinis.  Est  igitur  strictum 
ius,  id  est  calumniosum,  complecti  casus  caeteros, 
id  est  domesticaenecessitatis  operas,  quae  non  ab- 
ducunt  a  ceremoniis.  Itaque  noster  textus  sen- 
tentiam  utilem  vitae,  moribus,  paci  continet. 
Cum  iubet  scriptam  aequitatem  sequi,  prohibet 
tyrannides  et  potentibus  frenum  iniicit,  ne  ex 
privato  arbitrio  res  iudicent.  Dens  enim  vult  et 
ipsos  gubernatores  teneri  legibus,  non  vult  caecas 
eorurn  cupiditates  dominari,  vult  legibus  civium 
vitam,  corpora,  fortunas,   connubia  munita  esse. 

I  Non  igitur  sumendum  est  ex  facultatibus  civium 
quanttim  aulae  possunt  profundere,  non  contra 
scriptam  aequilatem  saeviendum  in  corpora  ,  aut 

j  vitam  modestorurn  civiuiu.  Cernit  Deus  omnia 
vindex,  qui  potentum  iniusta  facinora  magnis  cla- 


regula  dixit  Aristoteles.     Recte  igitur  textus  noster  j  dibus  punire  soiet.    Scriptumest:   Piegnum  a  gente 
in  lege  Piacuit ,    iubet   scriptam  aequitatem  sequi.  I  in  gentem  transfertur,   propter  iniurias.      Rursus 

etiam  textus  noster  occurrit  alteri  malo,  quod 
praetextu  scripti  contra  iustitiam  facit,  videlicet 
sophisticae,  seu  calumniosae  interpretalioni;  nam 
in  textu  nostro  strictum  ius  de  caiumnioso  intel- 
ligitur,  cum  hoc  semper  pugnat  scripta  aequitas. 
JNon  est  autem  rarum  scripti  praetextu  ludere,  et 
ex  legibus  optimo  et  divino  consilio  conditis  ac  re- 
ceptis  Cothurnos  facere,  qui  magna  imperia  saepe 
graviter  concusserunt.  Dixi  de  textu  legis  Pla- 
cuit,  quantum  huius  temporis  angustia  fert.  Est- 
quesummarei,  ex  scriptis  legibus  res  iudicandas 
esse,  nec  concedendum,  ut  privatis  arbitriis,  fin- 
gantur  moderationes ,  sed  statuendum  id  esse 
aequissimurn,  quod  vere  sentit  lex,  neque  tainen 
calumniose  interpretandas  esse.  larn  cogitate, 
quam  difficilis  et  magna  res  sit,  simplicem  verita- 
tem  in  tam  flexibilibus  materiis  retinere  et  tueri. 
Sint  igitur  custodes  iuris  primum  viri  boni ,  et 
amantes  veritalis  et  iustitiae;  deinde  etiam  eruditi, 
vigilantes,  exercitati.  Narn  et  boni  aliquando 
specie  recti  labuntur.  Ideo  acerrimo  studio  opus 
est,  ut  intra  metas  et  septa  veritatis  opiniones  no- 
stras  includamus.  Quod  in  Pieipub.  gubernatione 
munus  noster  ordo  sustineat,  non  est  obscurum, 
nostris  consiiiis  et  sententiis  iudicia,  foedera,  et 
pene  omnia  vincula  pacis  regi  solent.  Id  rnunus 
Ionge  maius  est,  quam  cui  humana  sapientia  par 
esse   possit,    sed  Deus  facientes  adiuvat.      Fides, 


Idque  semper  aequissimum  esse  statuamus,  quod 
in  lege  gravi  consilio  recepta  constituturn  est. 
Cur  igitur  discernit  textus  ille  scriptam  aequitatem 
a  iure  stricto,  quod  aliud  non  videtur  esse,  quam 
scripti  verba,  sed  cgo  strictum  ius  hoc  loco  ca- 
lumniosam  interpretationem  intelligo.  ludaei  te- 
nebant  verba  scripti  de  sabbato,  ne  fierent  operae 
serviles.  Ideo  in  sabbato  nunc  quoque  adeo  su- 
perstitiosurn  est  otium,  ut  non  solum  non  coquant 
eodie,  non  accendant  ignes  in  fornacibus,  sed  ne 
quidem  mucos  decerpant  sua  manu  a  lychnis. 
Causam  dicunt  non  rerum  magnitudinem,  aut 
parvitate  aestimanda  esse  haec  officia,  sed  legurn 
verbis.  Speciosa  est  oratio  et  saepe  valet:  sed 
tamen  hae  verborum  angustiae,  non  raro  pa- 
riunt  absurdas  seutentias,  et  rectiora  officia  con- 
turbant. 

lllud  igitur  rectius  est,  cum  quaelibet  Iex  de 
uno  aliquo  casu  qui  plerunque  accidit  loquatur. 
Hic  casus  in  accommodanda  lege  intuendus  est,  ut 
sit  norma  interpr^tationum.  Lex  quae  capilali 
supplicio  fures  punit,  intelligit  grassatores  et  in- 
sidiatores,  quorum  aetas  et  consuctudo  intuenda 
est.  Alia  res  est,  si  puer  nondum  satis  intelli- 
gens  quantum  sit  in  furto  lurpiludinis,  alienum 
quadam  aetatis  stulticia  auferat,  aut  si  quis  nio- 
destus,  per  negligentiam  nou  reddidit  alienum: 
de  his  casibus  legem  non  loqui  consentaneum  est 

Esset  igitur  strictum  ius  calumniosum,  verba  re-  J  diligentia ,  studium,  animi  moderatio  a  nobis  re- 

quiruntur:  Ilaec  si  praestabimus,  aderit  etiam 
Deus  piis,  et  eorum  consiiia  reget  et  dabit  exitus 
placidos.  Quare,  scholastici,  vos  adhortor,  ut 
nrofessionis  huius  difficultatem  animo  consideretis, 
ut  magnitudo  periculi  publici  et  vestri,  vos  ad 
discendi  curam  et  ad  modestiam  invitet  et  exus- 
citet.  Deus  voce  parentum  et  magistratuum  de- 
stinatos  ad  hanc  professionem ,  vocat  ad  Reipub. 
gubernationem,  quae  est  res  sacra,  omnium  ma- 
xima ,  difficillima  et  periculosissima.  Anniten- 
dum  est  igitur  omnibus  viribus,  ut  ad  rem  tantam 
accedamus  non  prophanis  animis,  sed  prospicien- 
tes  ma^nitudinem  muneris  a  Deo  impositi ,  et  ad- 
ferentes  timorem  Dei ,  modestiam,  eruditionem 
mediocrem,  et  studium  salutaria  agendi.  IIoc  ut 
fiat  a  vobis,  faciat  Deus  aeternus  pater  liberatoris 
nostri  lesu  Christi.      Dixi. 


No.  69. 


(an.   1542.) 


De  Physica. 


In  Declamat.  T.  I.  p.  854.,    in  Servest.  I.  p.  307.   et  apud 
Richard.  II.  p.  1. 

Oratio  de  Physica,  habita  Witebergae. 

Pax  optima  rerum , 

Quas  homiui  novisse  datutn  est, 
Tax  una  triumphis. 
lnuumeris  potior,  inquit  Poeta,  maxime  vero  in- 
ter  cives.  Hanc  igitur  a  Deo  perpetuam  petamus, 
propter  Ecclesias  alioqui  satis  male  adfectas,  et  ad 
has  quantulascunque  reliquias  literarum  retinen- 
das,  ac  nunc  Deo  patri  liberatoris  nostri  lesu 
Christi  gratias  agamus,  quod  tumnltum  naviy.br 
in  vicinia  ortum  sedavit,  de  quo  eo  dico  pauciora, 
quia  nunc  optandum  esset  a^vijGriav  totius  rei 
aeternam  esse  *).  Sed  moniti  hoc  periculo,  nos 
quidem  Deum  maiore  pietate  et  diligentia  colamus, 
ut  pareat  Ecclesiis,  et  his  studiis  quae  necessaria 
sunt  generi  huraano.  Id  facilius  impetramus,  si 
non  abuteniur  ocio  ad  luxum,  et  obscoenas  vo- 
luptates,  sed  finem  prospiciemus,  propter  quem 
Deus  pacem  politiis  concedit,  ut  educari  ac  eru- 
diri  iuventus,  et  regi  disciplina  possit,  et  maio- 
rem  adsiduitatem  inhac  nostra  togata  militia  prae- 

*}   Videtur  esse  bellum  de   oppido   Wurzen ,    quod  aii.  15i2. 


imuiinebat. 


stabimus.      Ut  igitur  hoc  loco  in  his  congressilius, 
ad  cohortandos  vos  alias  de  aliis  seu  artibus,  seu 
virtutibus  dici  solet,    ita    et    ego    orationem    hoc 
tempore,     de    Doctrina    Physica    habiturus    sum. 
Haec  et  initia  prima  sumit  a  Mathematis,  et  pas- 
sim  ab  illis  demonstrationes  mutuatur.      Ideo  de 
Mathematis  et  saepe  alias  et  nuper  dixi.      Fortas- 
sis  autem  ut  milites,   nou  tam  verbis,    quam  sua 
natura,  suo  dolore  et  causae  maguitudiue  accen- 
duntur,    Sicut   apud  Salustium  dicitur.       Verba 
virtutem  non  addere.      Ita  hae  nostrae  conciuncu- 
lae  ad   incitandos  animos,    non   ita  raultum  mo- 
menti  adferunt.      Sed  tamen  bonis  ingeniis  prod- 
esse  eas  arbitror,  ad  iudicandum  de  artibus,  osten- 
dunt  fines,  docent  quo  quasi  manus  dirigenda  sit 
in  discendo,  quae  materiae  maxime  eligendae  sint. 
Hae  ipsae  admonitiones  tamen  ad  excitandum  stu- 
dium  etLim  conducunt.      jNec  opinor  morem  Du- 
cum  prorsus  inutilem  esse,   qui  non  solum  oratio- 
ne,  sed  etiam  tuba  milites  exuscitant.     Ilabetis  in 
hac  Academia  Dei  beneficio,   eruditissimos  Lecto- 
res,   quiPhysicen  explicant,  qui  et  rerum  bonitate 
invitare  generosa   ingeuia    et    sua  oratione  com- 
movere  studia  solent:    horum  et  iudiciis  et  auto- 
ritate  accendi  non  distortas  naturas  non  dubito. 
Cum  autem  iam  de  totius  coilegii  seutentia  haben- 
da  sitoratio,  de  eodem  argumento  dicendum  esse 
duxi,  ut  omnium  sententias  de  hoc  ipso  doctrinae 
genere   congruere  intelligatis.      Notus  est  Virgilii 
versus,  in  quo  dicitur: 

Foelix  qui  potuit  reruua  cognoscere  causas. 
Etsi  autem  humana  natura  imbecilla  est,  nec  vita- 
re  omnes  seu  rnorbi,  seu  fatales  casus  prudentia 
aut  diligentia  possunt,  tarnen  non  existirnemus 
frustra  tot  artibusvitam  instructam  esse,  quaequi- 
dem  divinitus  humano  generi  monstratae  sunt. 

Interdum  ars  nautica  vincitur  tempestatibus: 
nec  tamen  ideo  frustra  ostensa  est  ars  fabricandi 
naves,  ac  remigandi.  Interduin  segetes  vel  aestu 
intempestivo  intereunt,  vel  imbribus  strangulan- 
tur:  nec  tamen  ideo  agricultura  deserenda  est. 
Eodem  modo  de  caeleris  arlibus  omnibus  dici  pot- 
est.  Saepe  opitulatur  vitae  Medicina  ,  ac  depellit 
pestiferos  morbos,  tametsi  interdum  docta  plus 
valet  arte  malum.  Est  autem  inchoatio  Medici- 
nae  haec  doctrina  Physica,  quae  adolescentibus 
propter  multas  utilitates  tradi  solet,  et  de  qua  iam 
dicturus  surn. 

Doctrina  Medicorum  amplissimam  eruditio- 
nern  et  salutarein  vitae  humanae  complectitur.    Sed 

non  oinnes  exercere  eandem  artem  possunt,  ut 
Aristoteles  dixit:  Ex  Agricola  et  Medico  constat 
civitas,  pluribus  artibus  Pieipub.  opus  est.  Tra- 
duntur  ergo  haec  initiaPhysices,  non  solum  cogni- 
tionis,  seu  oblectationis  causa,  sed  ut  serviant 
multis  vitae  partibns.  Etiarnsi  non  omnes  exer- 
cent  medendi  artem  ,  tamen  omnibus,  non  barha- 
rico  more  viventibus,  opus  est  quadam  commnni 
doctrina,  de  corporum  seminibus,  qnae  vocamus 
Elementa,  de  temperarnentis,  de  membrorum  et 
organorurn  in  homine  functionibns  et  natura,  de 
causis  niorborum,  addam  amplius,  de  motibus 
coeli,  et  variis  effectibus,  qui  motus  comitantur. 
Haec  memini  fnisse  doctrinam  etiam  matrumfa- 
milias,  qnia  ad  valetudinem  tuendam  et  ad  edu- 
cationem  necessaria  est.  Domestica  quadam  scien- 
tia  tuendae  valetudinis  et  regendi  victus  omnibus 
opus  est.  Et  Iiteratos  decet  nosse  fontes  harum 
disputationum ,  qui  etiarnsi  videntur  exigui,  ta- 
men  monere  studiosos  ruulta  possunt.  Non  erat 
professione  Medicus  Varro,  sed  tamen  ratione  et 
diiigentia  in  provincia,  quae  erat  infesta  lue  pesti- 
lenti,  ita  servavit  se  et  comitatuin.  lussit  obstrui 
omnes  fenestras,  praeter  Arcto;is ,  unde  spirant 
rigidiores  venti.  Consilinrn  id  ex  puerilibus 
praeceptis,  quae  in  Physica  de  ventorum  discri- 
mine  traduntur,  sumptum  erat,  ut  omnes  in- 
telligitis. 

Narrat  Galenus  Antonium  Imperatorem  de- 
pellere  cruditates  ventriculi  solitum,  inedia  unius 
diei,  et  haurientem  cyathum  vini,  cui  aliquan- 
tum  piperis  inspersit.  Domestica  sunt  haec,  sed 
ut  recte  utamur  sine  Physices  cognitione,  fieri  non 
potest.  Nam  Antonino  causae  quaerendae  eranf, 
cur  rebus  pene  inflammantibus  uteretur.  Anirnad- 
vertit  igitur  ex  ventriculi  frigore  sibi  cruditates 
oriri.  Quam  multos  possem  recitare  Duces  vete-- 
res  et  recentes  ,  qui  etsi  Medicinam  non  exerce- 
bant,  tamen  hac  Philosophia  etsuae,  et  aliorum 
saluti  consulebant.  Alexandri  fuit  eximium  in 
hoc  genere  studium,  qui  sciebat,  et  Achillem  a 
Chirone  Medicinam  didicisse,  ut  apud  Homerum 
legimus.  Nec  ego  nunc  de  integra  Medicorum 
arte  loquor,  de  hac  communi  et  oeconomica  do- 
ctrina  dissero,  qua  carere  non  possumus,  si  non 
prorsns  belluino  more  vivere  volumus. 

Addam  et  exempla  Ecclesiae.  Haec  ipsa  do- 
ctrina  Physica  propria  fuitJNohae,  Abrahae,  Pro- 
phetarum  et  Apostolorum.  Nam  ut  autoritate 
aliqua  eminerent  inter  caeteros  homines ,  et  bene- 


ficiis  obligare  multos  possent,  artem  eos  Medicam 
ad  professionem  Evangelii  Deus  adiungere  voluit, 
et  manus  eorum  in  curando  rexit.  Nec  existimate 
indecorum  vobis  esse,  tantorum  virorum  imitari 
studia,  qui  etsi  sustinebant  alia  munera  difficilia, 
tamen  hurnani  corporis  opificium  et  temperamen- 
ta,  ac  morborum  remedia  inquirebant,  alius  for- 
tasse  alio  studiosius:  sed  tarnen  hanc  communem 
Physicam  omnes  callebant,  quae  sine  literis  non 
discitur.  Sit  igitur  haec  prima  utilitas,  quod 
quaedam  Medicinae  particula  est.  Sed  sunt  et 
aliae  multae  causae,  cur  adolescentibus  Physica 
traduntur.  Manat  inde  pars  magna  disputatio- 
num  ethicarum  ,  quia  causae  virtutum  in  natura 
hominis  quaerendae  sunt.  Itaque  et  in  negociis 
civilibus  saepe  aliquid  exPhysica  doctrina  decerpi- 
tur.  Et  Plato  inquit:  Periclen  ideo  antecelluisse 
caeteris  Oratoribus,  quod  Anaxagoram  Physicum 
studiose  audierat.  Quid  quod  erudita  Physica 
etiam  confirmat  honestas  sententias  de  Deo  et  de 
providentia.  Nam  ex  doctrina  de  causis  ratioci- 
namur  esse  aeternam  mentem,  unam,  iraineibae 
potentiae,  sapientem  ac  optimam,  et  ut  Plato  in- 
quit,  boni  causarn  in  natura.  Nec  nihil  prodest 
ad  disciplinam,  imbecilles  ac  languentes  animos 
his  argumentis  confirmare.  Non  raro  ipse  me- 
cum  omnes  Physicorum  rationes,  deDeo,  colligo, 
ut  falsarum  opinionum  praestigias,  quas  Epicurei 
aut  Academici  oculis  hominum  offundunt,  refu- 
tare  clarius  possirn.  Discimus  ex  Physicis  non 
posse  intelligentem  naturam  oriri  a  bruto,  aut  ca- 
su  nasci.  Mens  humana  est,  intelligens  natura, 
et  quidem  immutabile  discrimeu  honestorum  et 
turpiurn,  nascens  secum  adfert.  Necesse  est  igi- 
tur  a  mente  aliqua  praestanliore  ac  aeterna  ortam 
esse.  Quisautem  non  videt  aliorum  argumentorum 
cogitationem  admodum  utilem  esse?  Sed  assentior 
regendas  esse  cogitationes  voce  coelesti,  in  qua 
Deus  magis  perspicue  et  naturam  suam  et  volun- 
tatem  patefecit.  Venio  igitur  ad  Ecclesiae  doctri- 
nam.  Etsi  scio  olim  Manicheos  et  plerosque  alios 
fascinatos  deliriis  fanaticis,  movisse  ingentes  tu- 
multus  in  Ecclesia,  male  contextis  Physicorum 
sententiis,  tarnen  nihil  dubium  est,  Ecclesiae  eru- 
dita  et  sincera  Physica  opus  esse.  Si  qui  inepte 
tumultuati  sunt,  hominum  furor  execrandus  est, 
non  ars  vituperanda,  quam  illi  ipsi  flagitiose  de- 
pravabant.  Et  facilius  refutari  possunt,  prolatis 
veris  demonstrationibus.  Exempla  etiam  osten- 
dunt,  non  potuisse  interpretes  veteres  carerePhy- 

sicis.  Ideo  enim  Nisenus,  de  hominis  partibus, 
longum  commentarium  edidit.  Et  quam  multa 
suntin  aliis  Physiologica  ,  cum  disserunt  de  par- 
tibus  et  officiis  animae.  Quoties  in  gravissimis 
controversiis  theologicis,  dicendum  est  de  cau- 
sis,  quarum  varietas  tantum  in  Physicis  erudite 
traditur. 

Quantum  refert  tenere  discrimen  partium 
animae,  cum  tanta  sit  inter  eas  discordia,  mens 
retinet  legem  Dei  impressam,  monstrat  beneficia 
Dei,  docet  impendere  poenas  contnmaciae.  Sed 
altera  pars  animae,  quae  vocatur  Appetens,  cuius 
sedes  est  in  corde,  nec  beneficiis  movetur,  ut  con- 
stanter  amet  Deum,  nec  perhorrescit  commone- 
facta  horrendis  exemplis  omnium  aetatum,  ut  me- 
tuat  Deum  iratum  ac  vindicem.  Quoties  dicen- 
dum  est  de  aflectuum  fontibus  et  sedibus:  et  eru- 
dite  discerni  oportet  OTOQyag  a  vitiosis  motibus. 
Haec  nunquam  dextre  explicabit  is,  qui  non  ad- 
suefactus  est  ad  Physicam  doctrinam,  quae  in 
scholis  traditur.  Videmus  interdum  etiam  veteres 
scriptores  non  plcbeios  haerere  in  his  materiis, 
tanquam  in  luto,  propter  inscitiam  Physices. 
Ouoties  in  Ecclesia  controversia  mota  est  de  fato. 
Ilic  quid  dicet  imperitus  Physices,  quomodo  labe- 
factabit  Stoicorum  aut  Peripateticorum  senten- 
tias,  quas  ignorat?  INec  tantum  in  his  materiis, 
de  quibus  dixi  usus  est  Physices,  passim  in  expli- 
catione  coelestis  doctrinae  incurritur  in  physicos 
locos  ubi  magnum  adminiculum  est  interpreti 
cognitio  horum  elementorum,  ut  architecto,  aut 
sculptori,  mediocris  pingendi  facultas.  Ingens 
est  ornamentum  Ecclesiae,  eruditio,  quae  com- 
plectitur  non  tantum  verborum  cognitionem,  sed 
etiam  quandam  rerum  varietatem.  Nam  nec  for- 
mari  iudicium  potest,  sine  quadam  rerum  multa- 
rum  consideratione  et  collatione,  nec  oratio  ner- 
vos  habet  aut  vim,  nisi  ex  bonis  rebus  oriatur. 
Est  enim  notus  versicus: 

Scribeudi  recte  ,  sapere  ,  est  et  principium  et  fons. 
Est  igitur  et  Physica  doctrina  compleclenda,  si 
volumus  Ecclesiam  non  esse  ineruditam.  Eaque 
in  re  multa  nobis  providenda  sunt.  Indocti  quia 
ingenia  non  cohercent  certis  metis  doctrinarum, 
faciliusdeerrant  a  via,  etdifficilius  sanari  possunt, 
quia  nec  norunt,  nec  observant  leges,  quas  in 
docendo  sequi  tanquam  normam  necesse  est, 
deinde  hvpotheses  veras  non  tenent.  Haec  in- 
commoda  si  vitare  volumus,  profecto  excoli  et 
expoliri    ingenia  vera  eruditione  valde  opus  est. 


Quales  furores  sint  Anabaplistarum,  scitis,  quos 
quidem  manifestum  est  tantum  ab  illiteratis  ortos 
et  propagatos  esse.  Si  igitur  lumen  eruditionis  in 
Ecclesia  extinctum  fuerit,  deliria  exorirentur  va- 
ria,  ut  antea  accidit.  At  principes  fovere  studia 
literarum  oportuit:  sed  cum  paucos  ea  cura  tan- 
gat,  nos  eo  vehementius  annitamur,  ut  hoc  Eccle- 
siae  decus,  quantum  possurnus,  tueamur.  Haec 
propria  est  ordinis  nostri  militia,  quam  quidem 
et  adiuvabit  Deus,  et  ornabit  praemiis,  etiamsi 
negligimur  a  Centauris,  et  aspera  multa  ferenda 
erunt,  Sed  scitis  hoc  virtutis  munus  esse,  recta 
facere,  prodesse  caeteris,  etiamsi  vulgus  sit  ingra- 
tum.  Sic  confirmatos  esse  oportet  maxime  nos  in 
Ecclesia,  ubi  acriora  et  saeviora  sunt  odia  ad- 
versus  bene  merentes.  Quae  gratia  Esaiae,  Iere- 
miae  relata  est  pro  summis  et  divinis  beneficiis? 
Horum  nos  exemplis  excilemus  ad  salutarem  do- 
ctrinam  conservandam  posteritati,  ac  statuamus 
Deum  suo  agmini  non  defuturum  esse,  nec  per- 
missurum,  ut  funditus  deleatur  coelestis  doctri- 
na.  Hac  spe  nos  in  his  aerumnis,  qnae  uostram 
militiam  comitantur,  sustentemus  atque  eriga- 
mus.     Dixi. 


No.  70. 


an.   1542. 


De   Polycarpo. 


In  Declaniat.  T.  11.  p.  342.,    in  Servest.  II.  p.  366.  et  apud 
Richard.  Vol.  111.  P.  708. 

Oratio  de   Polycarjjo,    Episcopo  Smyrnaeo, 

habiia   a   D.  Casparo    Crucigero.      Anno 

M.D.ALIL,   IV.lul. 

A  etus  est  Ecclesiae  Christi  consuetudo  et  histo- 
riarum  et  canonum  monumentis  confirmata,  ne 
sine  publico  testimonio  piorum  et  probatorum  do- 
ctorum  ulli  ad  docendum  admittantur.  Nec  du- 
bito  hunc  morem  a  Patribus  et  Prophetis  per  ma- 
nus  traditum  esse. 

Hoc  consilio  nos  quoque  hanc  publicam  no- 
stri  iudicii  renunciationem  retinemus,  quam  sive 
gradum,  sive  aliter  adpellare  alii  volent,  non  re- 
pugnabo,  modo  constet  ipsum  morem,  si  accedit 
exploratio  doctrinae,  et  in  indicando  gravitas,  ac 
in  testimonio  fides,  Ecclesiae  utilem  esse.  Ut 
enim  Paulus  caveri  iussit,  ne  quibuslibet  sine  de- 
lectu    manus  imponantur:    ita   praestandum  erat, 

noii  solum  ut  explorarentur  ingenia,  voluntates, 
studia,  mores  eorum  qui  ad  doctrlnae  gubernatio- 
nem  accessuri  sunt,  sed  etiam  ut  longa  assuefa- 
ctioue  erudirentur  et  excolerentur.  Hanc  ob  cau- 
$am  initio,  scholae  adiuuctae  fuerunt  Ecclesiis,  et 
utile  est  liunc  morem  conservari.  Quare  Deum 
precor,  ut  ipse  et  studia  regat,  et  hos  scholasticos 
conventus  et  Ecclesias  tueatur:  hoc  veris  et  arden- 
tibus  votis  a  Deo  petere  omnes  vos  decet. 

Ego  quidem  dum  intuens  hunc  coetum  de  pu- 
blicis  periculis  cogito,  ac  repeto  memoria  omnium 
aetatum  superiorum  exempla,  metuoque  similes 
Ecclesiae  dissipationes  venturas,  undique  quassata 
Republica ,  pene  exanimor,  nec  consolationem 
ullam  humanam  reperio.  Sed  ad  hanc  unam  con- 
fugio ,  quod  fillus  Dei  inquit,  se  mansurum  no- 
biscum  usque  ad  mundi  finemj  nusquam  autem 
nisi  inter  Evangelii  discipulos  manebit.  Quare 
rnansuras  esse  reliquias  Ecclesiae  speremus,  et  ut 
ipsi,  coetus  ille  simus,  studia  Evangelii  ainemus 
et  retineamus,  et  piis  moribus  ornemus. 

Porro  ut  rcdeam  ad  institutum  meum,  cum 
dixeritn  hanc  renunciationem  publici  testimonii 
graves  causas  habere,  favere  vos  his  congressibus 
decet:  et  quoniam  hic  vel  de  doctrina,  vel  de  bo- 
nis  moribus  aliquid  dici  solet,  ad  commonefacien- 
dam  iuventutem,  ego  quia  longam  disputationem 
nunc  quidem  instituere  non  potui,  historiam  hic 
recitare  malui. 

Nec  obscurum  est  plurimum  conducere  piis 
ad  iudicandum  de  doctrina  et  ad  regendos  mores, 
historiarum  et  antiquitatis  cognitionem.  Utile  est 
enim  quaerere  animo,  quid  illa  prima  aetas  Apo- 
stolis  proxima  senserit.  Ilanc  ob  causain  successio 
illustrium  virorum  quondam  valde  celebrata  est: 
quaesitum  qui  fuerint  coaetanei,  quihus  testibus 
scripta  Apostolorum  ad  posteros  transmissa  sint, 
a  quibus  autoribus  suas  quisque  sententias  acce- 
pisset. 

Ac  arbitror  eo  vitam  prorogatam  esse  aliqui- 
bus  praestantibus  viris,  ut  diutius  conservaretur 
doctrinae  puritas,  et  aetas  posterior  liaberet  cer- 
tos  et  fidos  testes  sententiae  apostolicae.  Me  qui- 
dem  valde  confirinant  horum  dicta,  cum  Irenaeus 
toties  testatur  se  Polycarpi  vestigia  sequi,  et  Po- 
lycarpum  adtirmat  auditorem  fuisse  Ioannis  Apo- 
stoli,  ipsum  loannem  audire  videor,  Polycarpi 
aut  Irenaei  testimonia  audiens. 

Quare  etsi  literae  Apostolorum  satis  perspi- 
cue  nos  de  Dei  fiiio   et   de  Spiritu  Sancto  docent, 
Melaxth.  Ofkk.   Vol.  XI. 


tamen  talium  virorum  suffragatione  adiuvor  et 
confirmor.  Nunc  vero  Episcopi  allegant  succes- 
sionem  ordinariam,  tanquam  nervum  suae  poten- 
tiae,  doctrinae  vero  studia  multis  iam  seculis  con- 
temnunt,  dum  imperia  appetunt  et  Piegum  more 
dominantur.  Nos  autem  antiquitatem  propter 
divina  testimonia  requiramus ,  ita  tamen  ut  dele- 
ctus  adhibeatur. 

Non  eadem  puritas  est  omniurn  aetatum,  ac 
ne  quidem  unius  aetatis  omnium  scriptorum. 
Quam  multa  enim  absurda  leguntur  in  Origenicis 
librls.  Ac  profecto  temporis  illius  audaciam  rni- 
ror,  quo  licebat  in  Ecclesia  tam  monstrosas  opi- 
niones  publice  spargere,  sive  ipse  est  autor,  sive 
impostores  aliqui  suppositicia  quaedam  libris  eius 
admiscuerunt.  Sed  quoquo  modo  haec  acciderunt, 
deplorayit  ipse  suara  seu  negligentiam ,  seu  teme- 
ritatem  iara  grandior  natu. 

Forte  enim  cum  in  Ecclesla  lectionem  in- 
choaturus  esset,  sedit  diu  gemens  ac  lachrymans, 
ac  tandem  exclamat.  Peccatori  autem  dixit  Deus: 
Quare  enarras  iusticias  meas?  Hanc  vocem  saepe 
repetens,  questus  est  se  multa  inconsiderate  dispu- 
tasse,  ac  veniam  erratorum  non  solum  a  Deo,  sed 
etiam  ab  Ecclesia  petivit,  quae  assidens  seni^  la- 
chrymis  declarabat  se  luctu  ipsius  adfici.  Non 
enim  aliae  Erinnyes,  non  alius  dolor  in  bona 
mente  acrior  existere  potest,  quam  qui  ex  con- 
scientla  contaminatae  coelestis  doctrinae  oritur. 
Ergo  et  ille  non  sine  causa  lachrymabat ,  et  nos 
exemplo  moniti  simus  circumspectiores,  et  auda- 
ciam  fingendi  opiniones,  et  cavillandi  rectas  sen- 
teutias  fugiamus,  et  execremur. 

Adhibeatur  etiam  in  hctione  veterum  pru- 
dentia  et  quaedam  censura.  Nec  ut  quidam  ve- 
terum  statuarum  admiratores,  rudera  etiam  ma^no 
emunt:  ita  nos  amplectamur  omnes  omnlum  ne- 
nias,  modo  comrnendationem  babeant  antiquitatis. 
Non  solum  vetustas  admirationem  scriptoribus  pa- 
riat,  sed  vides,  in  explicatione  diligentia,  con- 
sensus  cum  Prophetis  et  Apostolis,  super  quos, 
ut  ait  Paidus,  extructa  est  Ecclesia. 

Venio  igitur  ad  Polycarpi  historiam.  Nam 
hunc  potissimum  eo  delegi,  quia  cum  tolies  cite- 
tur  testisApostolicae  doctriuae,  prodesteum  quan- 
tum  fieri  potest  notum  esse  studiosis  et  piis.  At- 
que  utinam  non  tantum  hanc  brevem  historiolarn, 
quam  recitabo,  adferre  possem,  sed  ipsius  etiam 
exhibere  monumenta,  in  quibus  complexus  dici- 
tur  sumrnam  doctrinae  Christianae,  quae  adhuc 
36 

Hieronymi  aetate  in  manibus  piorum  fuerunt,  ut 
ipse  commemorat.  Postea  secuta  est  aetas  ineru- 
dita,  quae  occupata  ambitione,  literas  neglexit, 
et  vetera  monumenta  turpiter  amisit. 

Primum  autem  tempora  consideremus:  Anno 
centesimo  septuagesimo  post  Christi  natalem,  scri- 
bit  Eusebitis  Polycarpum  interfectum  esse,  videli- 
cet  imperantibus  Marco  et  Vero  fratribus.  Porro 
a  Traiani  initio  ad  mortem  Polycarpi  svmt  anni 
septuaginta.  Audierat  igitur  lohannem  Polycar- 
pus  ante  annos  septuaginta;  nam  lohannes  ali- 
quanto  post  Traiani  initium  decessit.  Adolescens 
igitur  Polycarpus  pene  ad  vicesimum  annum  usque 
lohannis  auditor  fuit,  quae  aetas  in  bonis  ingeniis, 
cum  accedit  recta  institutio,  iam  doctrinam  Evan- 
gelii  puram  intelligere,  et  de  dogmatibus  contra- 
riis  censuram  agere  potest. 

Fuernnt  eodem  tempore  auditores  lohannis, 
Ignatius,  qui  postea  praefuit  Ecclesiae  Antioche- 
nae,  et  adfirmat  se  Christum  post  resurrectionem 
vidisse:  et  Papias,  qui  rexit  Ecclesiam  in  Hiera- 
poli,  ac  dicitur  praefari  suis  scriptis,  se  mandare 
literis  ea,  quae  ab  Apostolis  viva  voce  acceperit. 

Iam  cogitato  quale  fuerit  sodaiitium,  quae 
studia  doctrinae  et  virtutis  in  hac  schola  Ephesina, 
ex  qua  tanta  himina  prodierunt.  Narrat  Irenaeus 
Polycarpum  solitum  multa  narrare  Iohannis  dicta 
et  facta,  multa  item  quae  Iohannes  cornmemora- 
verat  de  Christi  dictis  et  factis,  quo  ex  sermone 
intelligi  potest  dulcissimam  fuisse  horum  virorum 
consuetudinem. 

Haec  primum  inilia  fuerunt  collegiorum,  in 
quibus  nunc  pro  Ignatiis,  Polycarpis,  sunt  Cyclo- 
pes,  et  Centauri  ignari  non  modo  religionis,  sed 
etiam  civilium  officiorum,  stndia  scholis  commen- 
data  sunt,  sed  in  his  quoque  disciplinae  nervi  ni- 
mium  laxati  sunt.  Pi<»s  tarnen  et  studiosos  adhor- 
tor,  ut  cogitent  illos  veteres  coetus  lohannis  et 
successorum,  et  ad  illam  imaginem  suos  mores 
componant. 

Dixi  de  rudimentis  et  tyrocinio  Polycarpi, 
qnod  quantam  vim  habeat,  non  ignoratis.  Nunc 
igitur  de  ipsius  militia  et  rebus  gestis  dicam  ea, 
quae  ieperio.  Quantos  labores,  quae  certamina 
et  pericula  annis  septuaginta  in  gubernatione  sus- 
tinuerit,  non  difficile  est  existimare  iis,  qui  sciunt 
quantum  onus  sit  Ecclesiae  gubernatio. 

Saevicia  inChristianos  aNerone  orta,  etsi  in- 
terdum  habuit  intervalla  et  quasi  inducias,  tamen 


subinde  renovata  est.  Sub  Domitiano  cum  alii 
multi  interfecti  essent,  Iohannes  in  quandam  soli- 
tudinem  ,  et  scopulos  insulae  Pathmi  deportatus 
est.  Sub  Traiano  Ignatius  laceratus  est  a  bestiis. 
Vidit  igitur  Polycarpus  et  doclores,  et  commili- 
tonum  aerumnas,  quae  etiamsi  ipsis  gloriosae 
erant,  tamen  amicorum  animis  magnum  dolorem 
adferebant,  qui  orbitatem,  et  suam  et  Ecclesiae 
talibus  viris  amissis,  deplorabant. 

Ac  ipsum  quidem  exceperunt  acriora  certa- 
mina  cum  Haereticis,  cum  iam  Smyrnaeam  Eccle- 
siam  regeret:  delirium  Marcionis  late  grassaba- 
tur  non  solum  in  Asia,  sed  etiam  in  ipsa  nrbe  Pio- 
ma,  et  magnurn  chaos  erat  fanaticarum  opinio- 
num,  ac  diu  quidem  haesit  in  Ecclesia.  Nam  ex 
hoc  fonte  Manichaei  orti  sunt,  et  aliae  supersti- 
tiones:  hi  Deos  fingebant  duos,  inter  se  pugnan- 
tes  paiiter  aeternos,  lumen  et  tenebras.  A  lumine 
dicebant  conditas  esse  bonas  creaturas  et  beatas. 
A  malo  dicebant  hylen  esse,  et  horninum  damnan- 
dorum  naturas,  quae  flecti  ad  bonum  non  possent: 
item  imperia,  connubia,  cibos  immundos.  Deni- 
que  mira  erat  opinionum  confusio:  fecitque  Mar- 
cion,  quod  solent  facere  multi,  diu  dubitavit, 
sparsit  erroris  semina,  postea  rediit  ad  Ecclesiam, 
confessus  est  errorem ,  et  ostendit  se  mutasse  sen- 
tentiam.  Aliquanto  post  eadem  deliria  renovat. 
Ilae  dubitationes  et  fluctuationes  animi  saepe  no- 
cent  etiarn  mediocribus. 

Venit  igitur  Piornam  Polycarpns,  ut  grassanti 
malo  rnederetur:  refutavitque  Marcionem,  et  scri- 
pturae  testimoniis,  et  autoritate  allegata  Iohannis, 
cuius  sententiarn  sibi  probe  notam  esse  adfirmabat. 
Ouare  Marcionem  magna  pars  sectatorum  dese- 
ruit,  oratione  et  autoritate  talis  viri  ad  saniorera 
sententiam  revocata. 

Aliquando  et  ipse  Marcion  insinuare  se  in 
amicitiam  Polycarpi  volens,  ad  eumaccessit,  be- 
nignesalutans.  Cumque  interrogasset :  Numagno- 
scis  me  Polycarpe,  respondit  senex  iratus  impo- 
stori  et  simulatori:  Ego  vero  te  3gnosco  foetum 
praecipuum  diaboli.  Hac  voce  declaravit  quo  ani- 
mo  erga  eos  esse  debeamus,  qui  corruptelas  piae 
doctrinae  struunt. 

lrenaeus  etiam  inquit,  solitum  aures  obstruere 
Polycarpum,  si  quando  impias  haereticorum  voces 
audiebat,  loca  etiam  vitare,  quasi  polluta,  in  qui- 
bus  illae  dictae  erant.  Tanturn  fuit  studium  reti- 
nendae  veritatis,  ne  gloria  Dei  laederetur.  Iuvit 
Ecclesiam  et  scriptis,  quae  utinam  extarent. 

Porro  liaec  merita  recte  docentium  et  repri- 
iTientium  errores,    non  ducantur  esse  levia:   nam 
ita  vere  conservatur  pignus  vitae  aeternae,  videli- 
cet  doctrina  coelestis,  retinetur  agnitio  vera  Dei, 
ornatur  gloria  Dei ,    propagatur   Ecclesia  ,    mulli 
vocantur  ad  vitam  aeternam,  liberati  a  tyr.tnnide 
diaboli.     Haec  non  sunt  minora  rebus  gestis  Sci- 
pionis,  aut  similium  bonorum  ducum.      Ornavit 
ille    urbem  Fiomam    accessione    imperii,    legibus, 
opibus  consuluit  utilitati  civium.    Fateor  haec  esse 
magna  et  divina:   sed  ea,   quae  in  Eeclesia  gerun- 
tur  maiora  sunt,  et  a  Deo  aliter  gubernantur.  Bel- 
ligeratur   fdius    Dei    adversus   diabolum   mirabili 
modo  per  membra  sua,  quae  admodum  videntur 
imbecilla. 

Reliquum  est,  ut  de  morte  dicam.  Cum  iam 
fere  nonagesimum  ageret  annum  ,  et  Ecclesias  diu 
magno  labore  rexisset ,  tandem  rapitur  ad  suppli- 
ciutn.  Multae  sunt  enim  causae,  quare  Deus  Ec- 
clesiam  cruci  subiecerit.  Sed  quod  in  publiris 
spectaculis  tam  foede  suos  a  tyrannis  lacerari  sinit, 
duae  sunt  praecipuae  causae. 

Altera,  quod  \ultconspici  testimonia  doctri- 
nae.  Sic  adparet  vere  nos  sentire  Evangelium 
divinitus  esse  traditum,  cum  vitae  anteferimus. 

Altera  est,  quod  vult  hos  summos  viros  testes 
esse  de  immortalitate.  Quia  enim  scelerati  el  pol- 
luti  oinni  turpitudine  nunc  saeviunt  in  sanctos, 
quibus  antea  vidimus  adesse  Deum  ,  necesse  est 
iudicari,  aliam  restare  vitam,  in  qua  Deus  iis, 
quos  palam  complexus  est,  praemia  redditurus  est, 
et  impiis  poenas.  Cum  vides  Paulum ,  qui  mur- 
tuos  excitaverat,  interfici  a  tyranno  omnium  im- 
purissimoj  non  senties  Paulum  a  Deo  abiectum 
esse:  sed  restare  aliud  iudicium  post  hanc  vitam. 
Ergo  haec  exempla  in  Ecclesia  sunt  usitata:  prae- 
cipua  lumina  vult  Deus,  in  his  spectaculis,  testes 
fieri  doctrinae. 

Piaptus  igitur  ad  suppliciurn  Polycarpus  im- 
ponitur  rogo  ardenti,  ut  corpus  ustulatum  igni 
torreatur,  et  longo  cruciatu  consumatur.  Hic 
cum  stat  inter  flammas  incipit  his  verbis  precatio- 
nem,  quae  sic  recitabo ,  ut  extant  in  historia ,  ut 
cogitetis  quomodo  veteres,  et  direxerint  orationem 
ad  Deum,  et  in  ipsa  morte  confessionem  decla- 
raverint. 

Deus  pater  dilecti  filii  tui  Iesu  Christi,  per 
quem  agnitiouem  tui  accepimus,  conditor  univer- 
sae  creaturae,  te  invoco,  te  confiteor  verum  esse 
Deum,  te  glorifico  per  Pontificem  dilectum  filium 


tuum  ,  cum  Spirilu  sancto :  suscipe  me  et  fac  me 
socium  resurrectionis  sanctorum  tuorum,  Amen. 

Haec  dum  clara  voce  clamitat,  interim  flam- 
ma  se  pandit  et  cedit  corpori.  Stat  senex  integer, 
alacris,  non  sentiens  flammas,  ut  olim  in  Chaldea 
servati  sunt  in  incendio  tres  viri.  Conspicitur  ful- 
gens  candida  luce,  et  exauditur,  celebrans  hunc 
Deum  patrem  lesu  Christi  conditorem  omnium 
rerum. 

Valde  cuperem  de  ipsa  precationis  forma  co- 
piosius  dicere.  Sed  vos  ipsi  expendite,  cur  refe- 
rat  sic  describi  Deum,  palrem  lesu  Christi.  Sicut 
plerumque  et  Paulus  loquitur,  ut  multa  moneat, 
videlicet  exaudiri  nos  proj)ter  filium,  item  caete- 
ras  gentes  maledicas  inChristum,  non  invocare 
Deum,  tametsi  profiteantur  se  invocare  condito- 
rem  rerum,  ut  nunc  ludaei  et  Mahometistae.  Sed 
haec  alias. 

Nunc  de  Polycarpo:  stabant  Magistratus  et 
carnifices  stupefacti  re  inusitata,  cum  viderent  se- 
nem  illaesum  vivere.  Tandem  iubet  tvrannus 
eum  gladio  transfodi.  Ilac  nece  rninus  saeva  per- 
misit  Deus  senem  extingui ,  post  auditam  in  rogo 
publicam  confessionem. 

Recensui  brevem  de  Polycarpo  historiam,  in 
qua  hoc  praecipue  meminerimus,  huhc  auditorem 
lohannis,  testem  nos  hal>ere  doctrinae,  quam  Ec- 
clesiae  nostrae  profitentur.  Deinde  et  exempla 
admoneant,  nos  ad  certamina  et  pericula  vocari, 
ac  Deum  nobis  etiam  inter  flarnmas  adfuturum 
esse.     Dixi. 


No.  71. 


an.   1542. 


Dc  Ambrosio. 


In  Declam.  T.II.  p.  283  sqq. ,  Servest.  T.  II.  p.277.  et  apud 
Ricbard.  T.  III.  p.  665.  —  Adseriptus  est  quidem  annus 
1541.  sed  ex  errore.  Num  ex  Epistolis  Vol.  IV.  p.  854. 
857.  861.  satis  perspicitur,  hanc  orationem  ad  an.  1545. 
referendam  esse. 

Oraiio  de  divo  Ambrosio  ,  habita  a  Magistro 
Marcello.  M.D.ALI.  (1542.) 

Ouoties  hos  publicos  Scholasticorum  congressus 
intueor,  subit  animum  cogitatio,  cum  de  aliis 
vitae  partibus,  tum  vero  maxime  de  Ecclesia,  cui 
studia  nostra  praecipue  serviunt.  Cumque  mecum 
tacitus  repeto,  quantis  inde  usque  ab  initio  moti- 
bus  quassata  sit,  propter  doctrinae  corruptelas,  ac 
pericula,  quae  impendent  posteritati  prospicio 

coliorresco  toto  corpore,  ac  vota  facio ,  ut  filius 
Dei  conservet  ad  posteros  Ecclesiam  ,  et  haec  stu- 
dia  tueatur  et  gubernet. 

Nunc  ad  reliquas  solicitudines,  post  cladem 
in  vicinaPannonia  acceptam,  et  trucidatum  aTur- 
cis  exercitum,  etiam  liic  metus  accedit,  ut  verear 
longius  grassaturam  rabiem  Turcicam,  et  aliquan- 
do,  quod  Deus  prohibeat,  deletis  his  gentibus  et 
funditus  eversis  civitatibus,  atque  Ecclesiis  Gei- 
manicis,  nullam  posteritatem  fore  *). 

Audio  bellicosissimum  Ducem  Regem  Pan- 
noniae  Matthiam,  cum  Legati  ad  conventus  Ger- 
manicos  missi,  renunciarent  nulla  a  Germanis 
expectanda  esse  auxilia ,  frementern  et  longe  pro- 
spicientem  futuras  clades,  vel  divinantem  potius, 
dixisse.  Dolere  se  vicem  Ghristianarum  gentium, 
quae  in  Europa  reliquae  sunt,  se  vivo  Pannoniam 
fore  murum,  qui  crudelissimam  gentem  Turcicam 
ab  illis  arceat.  Postea  Germaniam  tum  ingratitu- 
dinis,  tum  ignaviae  poenas  daturam  esse.  Etsi 
autem  haec  oratio  huic  loco  et  huic  pompae  minus 
convenire  videtur:  tamen  in  hoc  communi  luctu, 
qua  de  re  potius  dicendum  est? 

Non  possum  non  deplorare  fortissirni  exerci- 
tus  interitum,  non  possum  non  angi  de  nobis 
ipsis,  de  familiis  nostris,  de  posteritate,  de  Eccle- 
sia.  Etsaevissimam  tempestatem  impendentem  nos 
omnes  prospicere  convenit,  tum  ut  irarn  Dei  pla- 
care  serio,  et  toto  pectore  studeamus,  tum  vero 
etiam,  ut  nostra  voce,  si  quos  possumus,  ad  com- 
paranda  praesidia  hortemur. 

Antea  virtute  Huniade  patris,  et  Matthiae 
filii,  et  sanguine  bellicosissimae  gentis  Hungaricae 
defensi  sumus.  Postea  cum  vicissim  a  Germanis 
auxilia,  et  defensionem  dehitam  Hungaria  peteret, 
nec  veterum  beneficiorum  memoria,  nostros,  nec 
ius  vicinitatis,  nec  nostrum  periculum  excitavit. 
Sedimus  ociosi  velut  in  theatro  spectantes  veterem 
Tragoediam,  cum  ex  propinquo  videremus  ex- 
pugnari  arces,  quae  nos  texerunt,  trncidari  Piegem 
devinctum  Germaniae  multis  honestis  vinculis, 
denique  totam  ardere  et  conflagrare  viciniam.  Ac 
nunc  cuin  pergit  hostis  immanissimus  et  recenti- 
bus  ferociens  victoriis,   quid  agimus? 

Sed  ne  usitato  more,  aliis  concionemur,  ad 
nostra  vilia  conniveamus.  Nos  ipsi  primos  excite- 
mus  ad  placandum  Deum,    oremus  ne  Ecclesias, 


*)  De  Turcis  viJ.  Epp.  Vol.  IV.  p.  794.  804.  807.  821. 


ne  veram  Christi  noticiam,  ne  doctrinam  vilae  sa- 
lutarem  deleri  sinat.  Emendemus  etiam  mores 
nostros,  et  in  hac  literaria  militia  simus  strenui. 

Deinde,  si  qui  possunt ,  Duces  hortentur  ut 
suum  officium  faciant,  nec  desint  patriae,  ac  vo- 
luntatibus  tot  bonorum  civium  ,  qui  fortunas  et 
corpora  ad  societatem  belli  necessarii  et  gloriosi 
pro  communi  salute  offerunt,  et  dimicari  cupiunt. 
Est  enim  opus  ductoribus  ut  constat,  quia  multo- 
rum  coniunctis  viribus  res  agenda  est.  /iiiag  ya.Q 
yjiQug  ao&eviig  jna/j) ,  ut  ille  in  Tragoedia  dicit. 

Quo  irrumpunt  Turci,  non  dimicant  de  glo- 
ria,  utCyrus,  Pyrrhus,  nec  de  imperio,  ut  Ale- 
xander,  cuius  legibus  provinciae  fiebant  cultiores 
et  humaniores,  ne  quidem  ut  iracundiae  morem 
gerant,  quae  in  heroicis  naturis  accensa  interdum 
ingentia  bella  ciet,  ut  Hannibal  iratus  bellum  Ita- 
liae  intulit.  Non  humano  impetu,  sed  furialibus 
stimulis  aguntur  Turci  ad  delendum  nomen  Chri- 
sti,  ad  faciendam  vastitatem  orbis  terrarum.  Est- 
que  in  adpellatione  omen,  n?.m  Turca  vastatorem 
significat;  haec  enim  tyrannis  Turcica  postremus 
diaboli  furor  est,  quo  acerrime  exerit  odium 
suum  adversus  nomen  Christi  et  adversus  huma- 
num  genus. 

Itaque  nec  ut  caeteri  bellatores,  parcunt  im- 
puberibus  puellis,  mulieribus  ac  senibus.  Sed 
abiiciuntur  dissecti  infantes,  trucidantur  senes, 
puellae  et  mulieres  adfectae  contumelia  iugulan- 
tur.  Capta  Constantinopoli  regiae  virgines  a  mi- 
litibus  per  ludibrium  stupratae,  postea  interfectae 
sunt.  Tam  saevum  hostem,  si  negligendum  putant 
nostriDuces,  quid  aliud  cogitandum  est,  nisi  fa- 
talcm  esse  amentiam. 

Sed  quia  non  dubium  est,  Deum  reliquias 
aliquas  Ecclesiae  servaturum  esse,  hac  spe  coele- 
ste  auxilium  irnploremus,  et  patriae  opem  feramus 
suo  quisque  loco.  Hac  spe  et  Augustinus,  iam 
agens  animam  se  sustentabat,  cum  impius  hostis 
obsidione  cinxisset  Hipponem. 

Haec  in  his  congressibus,  qui  nos  de  Eccle- 
sia ,  et  de  tota  Repub.  admonent  cogitanda  sunt. 
Non  enim  ad  ludos  tantum  convenimus,  sed  si 
recte  iudicamus,  hi  congressus  ad  illam  vocem 
Christi  referendi  sunt,  in  qua  dicit:  Ubi  duo  aut 
tres  conveniunt  in  nominemeo,  in  medio  eorum 
sum.  Et  hanc  ob  causam  habentur  orationes,  ut 
admoniti  de  maximis  rebus  in  omni  officiodiJigen- 
tiores  simus. 

Porro  cum  iam  de  argumento  deliberarem, 
nec  tamen  abduci  aniinus  quasi  a  conspectu  Pan- 
noniae  posset,  in  qua  videor  mihi  assidue  intueri 
passim  strata  fortissimorum  virorum  corpora,  si- 
midque  recordarer  tempora  magnorum  virorum, 
qui  similes  viderunt  regnorum  casus,  ut  Iere- 
miae,  loannis  Apostoli,  Augustini:  venit  etiam 
in  menlem  Acholii ,  quem  narrat  Ambrosius  piis 
precibus  delevisse  Gotthicos  exercitus  in  Macedo- 
nia.  Eam  historiam  dum  cogito,  institui  oratio- 
nem  de  ipso  Ambrosio,  cuius  et  vitae  cursum  et 
studia  et  res  gestas  nosse  adolescentibus  utile  est, 
et  ut  mihi  videtur  his  temporibus  non  alienum. 

Natus  est  Ainbrosius,  patre  senatore  Romano 
et  praeside  partis  Galliarum,  tempore,  ut  ratio- 
cinor,  Constantii  Imperatoris.  Narrantur  mira- 
cula,  quae  in  ipsius  infantia  futuram  claritatem 
sigiiificarunt.  Etsi  saepe  magnae  res  novis  et  in- 
usitatis  evenlibus  portenduntur,  ul  Eliam  scribunt 
infantem  ac  lambentem  matris  ubera  conspectum 
esse  non  lac,  sed  flammas  ab  uberibus  rapere. 
Quare  illa  acerrimi  spiritus  in  eo  fiamma,  quae 
reges  et  pontifices  sine  metu  corripuit,  significata 
est,  tamen  in  praesentia  properans  ad  graviorem 
historiae  partem  ,   cunas  Ambrosii  relinquam. 

Florebant   adhuc   mediocriter  Romae  studia 
literarum,    et  nobilis  iuventns    praecipue  in    elo- 
quentiaLatina  etGraeca  exercebatur,  ut  ad  forum 
et  curiam  ac   imperii  gubernationem  praeparare- 
tur.      In  primis  aulem  nobiles  Christiani   tunc  ut 
proveherent  liberos  ad  Reipublicae  administratio- 
nem,  ne  ab  ethnicis  Magistratibus  Ecclesiae  oppri- 
merentur,    curabant  suos  optimis  artibus  institui, 
ut  ethnicos  non  solum  gravitate  morutn  et  institia, 
sed    etiam    doctrina    et  industria    vincerent.      llt 
praecepit  Paulus,   cuin  ad  Tituni  inquit,  Cap.Ill: 
Discant  et  nostri  honestis  officiis  praeesse  ad  ne- 
cessarios  usus,  ne  sint  inutiles.     Vult  enim  Chri- 
stianos  non  defugere  communis  vitae  gubernatio- 
nem,  ut  Epicurei  inertia,  monachi  superstitione 
faciebant :      sed     suseipere    partem     communium 
nerumnarum,    ut  in  his  negociis  inclarescat  vera 
Dei  noticia,  et  virtus  nostrorum,  in  arduo  posita 
loco,  conspici  possit,  et  ut  nostri  exercilia  fide  et 
dilectionis  habeant,   ac  discant  divinitus  circum- 
dari  auloritatem  piis,    et   regi   eventus  :    sicut  Io- 
seph,  Daniel,  Esdras,  Nehemias,  in  magnis  im- 
periis  divinitus  evecti,    res  maximas  sapienter  et 
foeliciter  gubernarunt. 


Ac  fuisse  eximiam  Christianorum  in  guber- 
natione  rnoderationem,  inde  adparet,  quod  cum 
Ambrosius  in  Liguriam  mitteretur,  abeunti  Pro- 
bus  praefectus  praetorio  dixit:  Vade  ac  age,  non 
ut  iudex,  sed  ut  Episcopus.  Quae  vox  significat 
cum  Episcoporum,  tum  vero  caeterorum  Chri- 
stianorum  Magistratuum  administrationem  fuisse 
aequiorem.  Cum  igitur  praestantissimi  quique 
suos  liberos  propter  eam  causam  quam  recensui, 
doctrina  excoli  voluerunt ,  consentaneum  est  pa- 
trem  Ambrosii  non  defuisse  filiis,  praesertim  in- 
geniosis. 

Fratres  duo  fuerunt  Ambrosius  et  Satyrus, 
quorum  alter  Satyrus  in  foro  magna  cum  laude 
consenuit,  maior  natu  Ambrosius,  cito  e  foro  ad 
gubernationem  Liguriae  traduclus  est.  Satyri  elo- 
quentiam  et  in  causis  prudentiam  et  dexteritatem 
praedicat  frater. 

Sed  Ambrosii   eruditio   comparet  in  scriptis 
ipsius,   in  quibus  etsi  formam  orationis  forensem 
in  ecclesiasticis  materiis,  ut  ipse  narrat,  mutavit, 
tamen  multa  sunt  oratoria  ornamenta,  praesertim 
in  Epistolis.    JNec  rudem  Philosophiae  fuisse  testa- 
tur  commentarius  de  Creatione,  in  quo  et  physica 
multa  sunt  et  anatomica,  non  a  vulgo  sumpta,  sed 
ex   vera  doctrina,    cuius  rei  multa   suut  indicia. 
Erudite  enim  discernit  venas,  arterias  et  nervos, 
ac    origines  diversas    tradit    ex    Galeni  doctrina, 
nervos  ex  cerebro  extruit,  arterias  educit  ex  cor- 
de,  venas  ex  epate.    Etsi  autem  in  eo  libro  magna 
ex  parte  Rasilii  commentarium  latina  paraphrasi 
reddidit,   cum  quo  ei  amicitia  fuit,   tainen  multa 
addidit,   sumpta  ex  Graecis  qui  de  rerum  natura 
scripserunt,  cum  enim  linguam  graecam  calluerit, 
facile  fuit  homini  studioso  etiam  magnam  Philo- 
sophiae  partein  et  Historiarum  cognoscere. 

Praeclare  igitur  adolescentia  acta  est  in  lite- 
ris,  in  exercitiis  eloquentiae,  in  discenda  Philo- 
sophia  et  doctrina  Christiana.  Ad  haec  orna- 
menta  accessit  honesta  disciplina,  digna  nomine 
Christiano,  quae  fuit  inorum  custos. 

Quare  cum  ingenio,  doctrina,  morum  gravi- 
tate  excelleret,  missus  est  iuvenis  adhuc,  ex  urbe 
Pioma  ad  regendarn  Liguriam,  hoc  est  bonam  par- 
tem  regionis,  quam  nunc  vocamus  Longobardiam, 
tempore  Valentiniani,  qui  cum  fratre  Valente  im- 
perium  Romanum  tenuit.  In  hoc  munere  hoc 
iilustre  argumentum  est  iustitiae  ipsius,  quod  pa- 
riter  et  Imperatori  et  populo  probatus  f  uit.     JNam 

eum  postea  Episcopi  functio  ei  mandata  esset,  Va- 
lpntinianus  reipub.  gratulatus  est  eam  electionem, 
et  gavisus  tantam  esse  pietatem  in  praeside  et  cu- 
stode  corporum,  ut  Deus  censuerit  animas  ei  com- 
mendandas  esse.  Idern  testatiis  est  libertatem  eius 
in  decretis  aulicis  etMagistratuum  inferiorum  actis 
reprehendendis  se  comperisse  et  probare.  Popu- 
lus  vero  sic  eum  dilexit,  ut  cum  fuissent  antea  de 
electione  magna  certamina  hunc  communi  con- 
sensu  ad  Episcopi  munus  vocarit. 

Pervaserant  in  Italiam  contagia  labis  Arianae, 
et  Auxentius  Mediolani  Episcopus,  cum  faveret 
Arianis  sparserat  eorum  venenum  in  populum. 
Hinc  orta  discordia  duravit  post  mortem  Auxentii. 
Flagitabant  igitur  pii  Episcopum  recte  sentientem, 
caeteri  vero  infecti  Arii  veneno  quaerebant  sui  er- 
roris  propugnatorem.  Duravit  certamen  per  ali- 
quot  dies:  nam  praeses  Ambrosius  initio  se  non 
admiscuit,  ne  suffragationem  populi  praeter  mo- 
rem  impedire  videretur.  Tandem  cum  incensis 
animis,  seditiones  et  caedes  iinpenderent,  venit 
in  templum,  et  hortatur  utranque  partem  ad  tran- 
quillitatem,  commemorat  divinitus  dari  bonos  pa- 
stores,  ut  P.iulus  scribit,  et  Deum  rogandum  esse, 
ut  suflragalionem  regat,  et  mentes  flectat  ad  eli- 
gendum  idoneum  Episcopum,  ac  omissa  ambi- 
tione,  et  deposilis  iniustis  cupiditatibus,  quaeren- 
dum  esse  virum  bonum ,  cui  recte  commendari 
functio  possit. 

Tanta  erat  in  oratione  Praesidis  pietas,  mox 
ut  conclamarit  utraque  pars,  huius  viri  orationem 
et  pietatem  convenire  Episcopo.  Ita  Ambrosius, 
qui  cum  fascibus  erat  in  provincia,  et  praeter 
suam  opinionem  et  praeter  morem  consentienti- 
bus  omnium  suffragiis  eligitur  Episcopus.  Piecla- 
mat  ipse,  seque  excusat,  quod  nondum  baptismo 
iniliatus  sit,  quod  gerat  Magistratum  civilem, 
quod  in  ea  doctrina  quae  in  Episcopo  requiritur, 
non  satis  versatus  sit:  sed  vincitur  populi  con- 
sensu  et  Imperatoris  adprobatioue. 

Multa  studiosos  haec  electio  monere  potest. 
Prirrmm  viderritis  bonos  pastores  uon  humanis 
consiliis  inveniri,  sed  singulari  Dei  ope  Ecclesiis 
praefici,  ut  ad  Ephesios  scriptum  est:  Ascendisse 
Christum  in  coelos,  ut  det  dona  hominibus,  Pro- 
phetas,  Apostolos,  Pastores,  ut  subinde  proj)ter 
nova  certamina  Deus  excellentes  ministros  excita- 
vit,  videlicet  Eliam,  Eliseum,  Esaiam,  et  alios. 
Postea  Apostolos,  deinde  Athauasium ,  Ambro- 
sium  ,   Augustinurn,  et  similes  quosdam. 


Est  et  hoc  admiratione  dignum,  talem  virum 
qui  unus  ibi  turbulento  tempore  idoneus  guber- 
nator  futurus  erat,  non  ex  collegio  Sacerdotum, 
sed  ex  forensi  turba  ad  tantum  munus  accersitum 
esse.  Sed  ut  in  castris  et  in  acie  locus  est  pietati, 
ac  in  illa  rerum  rnagnitudine  praecipue  lucet  fides, 
ut  in  Davide  et  similibns:  ita  in  togata  guberna- 
tione  ac  in  foro  multos  esse  pios,  non  dubitan- 
duin  est,  ac  praecipue  tunc  erant,  cum  disciplina 
Christianorum  severior  esset.  Fratrem  Satyrum, 
cui  tota  vita  in  foro  acta  est,  ita  praedicat  Ambro- 
sius,    ut  sibi  etiam  anteferat. 

Et  cum  omnis  gubernatio  plurimum  habeat 
periculorum,  multae  se  in  curia  piis  occasiones 
exercendae  fidei  offerunt.  Deinde  forensis  dispu- 
tatio  viro  bono  eximia  quaedam  Philosophia  est. 
Hic  discit  legum  causas,  quibus  animadversis, 
leges,  imperia,  iustitiam,  videt  res  divinas  esse 
et  magis  veneratur.  Acuit  etiam  ingenia  subtilitas 
disputationum,  et  varietas  prudentiam  adfert. 
Quid  quod  ibi  introspiciuntur  hominum  mores  et 
riaturae,  quarum  cognitio  gubernatori,  ad  caven- 
das  malorum  insidias  et  ad  flectendos  moderatos 
magnopere  conducit.  JNon  potest  igitur  negari 
futuro  gubernatori,  forum,  palestram  esse  utilissi- 
mam,  praesertim  si  accedat  Evangelii  cogniiio. 
Nec  fuerit  inutile  tales  viros,  qui  coniunctam  ha- 
bent  pietatem  et  eruditionem  Chcistianam  cum 
civili  prudentiam  ad  regendas  Ecclesias  provehere. 

Extat  autem  Epistola  Basilii,  scripta  ad  Am- 
brosium  recens  vocatum  ad  Episcopi  functionem, 
ex  qua  intelligi  potest,  tunc  quoque  in  Asia  Am- 
brosii  nomen  propter  eximiam  virtutem  clarum 
fuisse.  Sic  enim  ait  B.isilius:  Magnum  Dei  mu- 
nus  esse,  quod  virum  natum  in  urbe  domina  im- 
perii ,  qui  magistratum  gessit,  excellentern  consi- 
lio,  generis  et  vitae  splendore,  eloquentia  et  cla- 
rum  rebus  gestis  traxerit  ad  pascendum  gregem 
Chrisii.  Haec  sunt  verba  Basilii  ex  graeco  ser- 
rnone  expressa. 

Cum  autern  Episcopum  nomino  in  hac  histo- 
ria ,  vetera  Ecclesiae  tempora  velim  vos  animo  in- 
tueri.  Non  erat  ocinm,  ut  nunc  Episcopi  munus, 
aut  quaedam  tantum  ceremoniarum  tractatio ,  mi- 
litia  erat  omnium  difficillima:  nec  tantum  acerri- 
me  dimicationes  cum  adversariis,  sed  etiam  saepe 
potentum  odia  et  omnis  generis  pericula  susci- 
pienda  erant. 

Ac  Ambrosii  administratio  praecipue  incidit 
in  difficillima  tempora,  vidit  florentes  Imperatores 

qoinque,  et  quidem  bonos  principes,  Valentinia- 
nurn  maiorem,  Gratianum,  Valentinianum  mino- 
rem,  Theodosiom  et  Honorium.  His  omnibus 
cum  pene  familiaris  esset,  tamen  aula  satis  duriter 
interdum  eum  exercuit.  Sed  tamen  haec  amicitia 
Ambrosii  curn  his  principibus  Ecclesiae  utilis  erat. 
Adiotus  ab  his  facilius  repressit  hostes  Chrisli, 
Ethnicos,  ludaeos  et  Haereticos.  Nam  cum  his 
omnibus  belligeratus  est. 

Sed  ut  sunt  humana  omnia  fragilia,  hae  Prin- 
cipum  amicitiae  magnas  curas,  magnos  luctus  viro 
attulerunt,  ut  merito  interdum  exclamare  potue- 
rit:  saevum  praelustri  fulmen  ab  arce  venit.  INam 
et  aulae  habuerunt  suas  pestes,  ut  ita  dicam,  et 
cum  ethnici ,  extincta  familia  Constantini,  rursus 
spem  concepissent  imperii  ad  se  retrahendi  ac  op- 
primendi  nornen  Christianum,  gravissimae  sedi- 
tiones  adversus  adolescentes  duos  Valentiniani 
filios,  Gratianurn  et  Valentinianum  motae  sunt. 
Ita  tunc  quoque  propter  veram  religionem  magna 
pericula  ipsis  principibus  subeunda  fuerunt. 

Laetissima  fuerunt  auspicia  principatus  Gra- 
tiani:  nam  virtutes  in  eo,  ut  ita  dicam,  domesticae 
erant  eximiae,  iustitia,  continentia,  eruditio,  elo- 
quentia,  et  verae  religionis  amor,  de  qoa  Ambro- 
siurn  doctorem  studiose  audiebat.  Et  extant  volu- 
mina  accurate  scripta  de  filio  Dei  et  de  Spiritu 
sancto,  quae  flagitavit  ab  Ambrosio  Gratianus, 
qui  quidem  recte  confirmatus  ArianosabOccidente 
arceri  iussit.  Ad  haec  decora  accessit  foelix  tyro- 
cinium,  quod  iuvenem  autoritate  augebat.  Apud 
Argentinam  magno  prelio  Alemanos  profligavit. 
Utili  etiam  et  salutari  consilio  collegam  sibi  adiun- 
xit  Theodosium  propter  virlutis  praestantiam,  qui 
et  ipse  Goithos  per  id  ternpus  a  Thracia  depulit. 

Hanc  crescentem  Cliristianorum  principum 
gloriam  curn  aegre  ferrent  ethnici,  Maximum  Gra- 
tiani  Ducem  impulerunt,  ut  iuvenem  principem 
interficeret.  Qu.mto  in  luctu  putatis  Ambrosium 
fuisse,  non  solum  propterea  quod  patronum  ami- 
sisset:  sed  etiam  quod  motis  civililms  armis, 
magnam  perturbationem  orbis  terrarum  secuturam 
esse  videbat.  Et  ut  fit  turbulentis  temporibus,  fa- 
cilius  etiam  in  Ecclesias  penetrant  malarum  opi- 
nionum  autores,  ut  dicitur:  iv  dt  ^i^oaraorij 
xal  nayxaxog  «(M(uop£  r^a/)?.  Haec  mala  con- 
currerunt. 

Valens  in  Oriente  furenter  defendens  Arii 
pestiferum  dogma  saeviciam  exercuerat  in  pios,  id 
vidit  magno  cum  dolore  Ambrosius,  et  cavit  ne 


ea  pestis  in  Occidentem  irrumperet.  Sed  extinrto 
Gratiano,  Iustina  mater  Valentiniani,  cum  Arria- 
nis  sentiens,  templum  eis  Mediolani  tradi  postu- 
lat.  Ingenti  animo  haec  iniusta  imperia  detrectat 
Ambrosius  ac  in  statione  manet:  et  quamvis  insi- 
diis  Iustinae  peteretur,  tamen  interim  et  caeteris 
provinciis  consuluit,  contendit  in  ultimam  Pan- 
noniam,  et  contra  Iustinae  voluntatem  Syrmio 
pium  Episcopum  praeficit. 

Vide  autern  mulieris  ingratitudinem,  molitur 
exitium  Ambrosio  illo  ipso  tempore,  cum  ipse  gra- 
vissimos  labores  et  pericula  adit  pro  filio  Valenti- 
niano,  quem  recens  ex  Gallia  tyrannus  Maximus 
expulerat.  Ad  hunc  enim  legatus  ad  Trevirorum 
urbem  profectus  est,  et  cum  eo  acerrime  conten- 
dit,  ne  adolescentem  iusta  imperii  possessione 
pelleret.  Paulo  post  secutus  Maximus,  Mediola- 
num  venit.  Hic  fugiente  in  Macedoniam  ado- 
lescente  Valentiniano  ,  cum  Maximus  in  Italia  do- 
minaretur,  Romae  etiam  edicta  proposuisset,  Am- 
brosius  magno  animo  ei  interdicit  communione. 
Cumque  necem  ipsi  Maximus  minaretur,  secessit 
Aquileiam.  Hos  tantos  agones,  has  aerumnas  ha- 
buerunt  auspicia  Episcopatus  Ambrosii ,  luctuim 
ex  Gratiani  interitu,  dolorem  ex  civili  belio,  odia 
et  pericula  a  lustina,  legaliones  ad  tyrannum ,  de- 
nique  exilium.  Haec  sunt  vera  Episcopi  orna- 
menta,  non  purpura,  aut  regii  adparatus. 

Tandem  venit  in  ItaliamTheodosius,  ac  bel- 
lum  Maximo  infert,  eumque  captum  interficit. 
Cum  tyrannus  poenas  dedisset,  restituitur  Italiae 
tranquillitas,  et  revocatus  MedioiHnum  Ambro- 
sius,  et  suam  Ecclesiam  et  vicinas  belli  civiiis  tem- 
pore  dissipatas,  instaurat.  Nec  diuturna  fuit  haec 
tranquillitas:  cum  Theodosius  in  Asiarn  rediisset, 
et  Valentinianus  Occidentem  regeret,  Romani  pe- 
tunt  restitui  aram  Yictoriae  et  irnpia  sacrificia,  dis- 
suadet  id  concedi  Ambrosius.  Quare  adolescens 
ethnicorum  insidiis  petitur,  et  seditionem  movent 
Arbogastus,  Francus  et  Eugenius:  paulo  post  mo- 
ritur  adolescens  fraude  Eugenii  extinctus. 

Duo  seditionis  Duces  nihil  Maximi  exitu  de- 
territi ,  potituros  se  imperio  sperant,  Romae  pro- 
ponunt  edicta:  iubent  restitui  ethnicorum  sacri- 
ficia,  exercitum  ex  ferocissimis  nationibus  Fran- 
corum  et  Alemannorum  collectum ,  in  Italiam 
adducunt:  veniunt  Mediolanum,  ubi  Arbogastus 
satis  barbarice  minatur  se  ternpla  mutaturum  esse 
in  equorum  stabula. 

Rursus  est  in  luctu  Ambrosius,  extincto  Im- 
peratore,  videt  rursus  impendere  maius  bellum 
civile.  Piursus  exulat,  et  in  Etruriam  secedit: 
nec  tamen  frangitur  animo,  sed  Theodosium  ac- 
cersit,  et  commonefacit  officii,  ut  depellat  has  a 
Piepub.  furias ,  quae  et  ipsum  opprimere  et  delere 
Christi  nomen  conentur.  Interim  et  Deum  pre- 
catur,  ut  Theodosium  adiuvet,  Vicit  igiturTheo- 
dosius  ingenti  praelio  seditiosos,  quorum  alter 
Arhogastus  inclinata  acie,  in  fuga  sibi  inortem 
conscivit,  velutSaul,  alter  Eugenius  captus,  ius- 
sus  est  interfici  et  legibus  poenas  dare. 

Post  hanc  victoriam  Italia  tranquilla  fuit,  do- 
nec  Theodosius  vixit,  qui  quidem  postea  in  pace 
multa  utiliter  constituit,  ut  res  Christianas  confir- 
maret,  non  solum  claudi  templa  iussit,  ut  olim 
Constantinus,  sed  prorsus  demoliri.  Yiderat  enim 
sub  luliano,  quia  templa  manserant,  restituta  esse 
ethnica  sacrificia.  Quare  ipse  funditus  deleri 
templa  curavit. 

Hunc  coepit  vitae  et  laborum  fructum  Am- 
brosius,  quod  vidit  tandern  florentem  gloria  bo- 
num,  pium  et  sapientem  Principem,  quod  vidit 
orbem  terrarum  pacatum,  oppressas  haereses,  con- 
firmari  Christianos.  Nulla  tamen  est  tam  foelix 
aula,  in  qua  non  accidant  insignes  ofiensiones. 
lVIultum  rixarum  fuit  Arnbrosio  etiam  cum  hoc  ipso 
Principe,  quamvis  bono  et  sapiente.  Sed  ipse  ad 
eum  scribit:  Nihil  esse  popularius  et  amabilius  in 
Principe,  quam  libertatem  dicendae  sententiae 
amare:  nihil  in  sacerdote  turpius,  quam  nori  au- 
dere  quod  sentiat  dicere.  Ac  longum  esset  reci- 
tare,   de  quibus  rebus  cum  Imperatore  expostulet. 

Mores  etiam  Ducum  Ruffini  et  Stilliconis  non 
probavit,  per  quos  vidit  acui  lmperatoris  iracun- 
diam.  Et  Rufnnurn  fuisse  parum  fidum  exitus 
ostendit.  De  Stillicone  nihil  adfirmo,  cuius  scri- 
barn  propter  falsi  crimen,  Ambrosius  magna  seve- 
ritate  excommunicavit :  ac  ne  putetis  hoc  fulmen 
in  vera  Ecclesia  iiiiine  terriculamentum  esse,  sed 
re  ipsa  cruciatus  et  Erinnyes  sequi  sciatis,  ut  Pau- 
lus  ait,  tradenduin  esse  incestum  Satanae,  ut  cor- 
pus  excrucietur,  et  spiritus  salvus  fiat:  idem  acci- 
dit  huic  scribae ,  staliin  post  Ambrosii  vocem,  fu- 
rere  cepit  exagitatus  a  diabolb,  sed  post  aliquot 
dies  rursus  eum  liberavit  Ainhrosius,  et  ad  poe- 
nitentiam  revocavit.  Qualiscunque  autem  fuit 
Stillico,  tamen  de  Ambrosio  vere  est  vaticinatus, 
eo  viro  extincto,  ltaliam  futuram  esse  miserri- 
mam:  iudicavit  opinor  Deum  reprimere  barbaro- 


rum  impetus  propter  hunc  virum.  Et  vidit  labi 
civitatum  disciplinam,  corrumpi  mores,  fractam 
esse  rnilitum  virtutem,  deuique  impendere  fata- 
lem  mutationern,  ut  nunc  divinare  possumus,  ex- 
tiuctis  piis,  quae  calamitates  secuturae  sint. 

Multae  fuerunt  autem  in  Theodosio,  ut  in 
viro  heroico,  magnae  virtutes ,  inter  quas,  ut  de- 
bet,  eminebat  bonitas,  seu  clementia.  Sed  tamen 
interdum  hanc  antevertit  ira:  et  naturae  pugnaces 
sunt  interdum  acriores.  Erat  igitur  o^oAoc,  seu 
ut  Horatius  inquit,  Irasci  facilis :  sic  ut  placabilis 
esset.  Et  aliquoties  his  incendiis  subitis  animi 
peccavit.  Cum  in  urbe  Thessalonica  quodam  su- 
bito  paucorum  tumultu,  interfecti  essent  pauci 
milites,  lmperator  iratus,  mandata  dedit,  pro- 
miscue  multitudinem  trucidandi:  et  dicuntur  in- 
terfecta  septem  millia  hominum.  Fama  atrocis- 
simi  facti  non  solum  Ambrosio,  sed  etiam  caeteris 
Episcopis  magnum  dolorem  attulit,  qui  Synodo 
convocata  hortantur  Ambrosium,  ne  Imperatorem 
sine  poenitentia  ad  communionem  admittat.  Pri- 
mum  igitur  Ambrosius  privatam  Epistolam  mittit 
ad  Imperatoremreverenter  scriptam,  in  qua  dolo- 
rem  suum  exponit,  eumque  ad  poenitentiam  hor- 
tatur.  Sed  extenuat  rem  fortassis  aulica  turba,  et 
Imperator  non  praebet  poenitentiae  significatio- 
nem.  Cum  igitur  rediisset  Mediolannm,  et  suo 
more  in  templum  venturus  esset,  significat  et  Am- 
brosius  ne  veniat,  nisi  suurn  dolorem  et  poeniten- 
tiam  ostendat  propter  multitudinem  promiscue 
trucidatam:  et  praescribit  tempus.  Etsi  autem 
haec  nostra  aetas,  inimica  disciplinae  reprehendit 
Ambrosium,  ut  dicunt  nonnulli  cum  Imperatore 
fuisse  civilius  agendum,  fuisse  mox  admittendum 
ad  synaxin,  cum  agnosceret  erratum.  Tamen  si 
legas  Epistolam,  in  qua  primum  arcana  admonitio 
praescripta  est,  videbis  Arnbrosium  nihil  iracunde, 
aut  irreverenter  egisse.  Testatur  se  et  alios  in- 
geuti  dolore  adfici,  propter  hanc  notam  tanti  viri. 
Orat  verecunde,  ut  delictum  agnoscat,  ut  eximat 
hominibus  opinionem,  qui  iam  non  sui,  sed  ma- 
lorum  Principum  simiiem  fore  arbitrentur. 

Haec  Epistola  cum  nihil  profecisset,  gravio- 
rem  habuit  causain  Ambrosius,  ut  publice  decla- 
raret  suum  iudicium:  Facinus  non  erat  excusabile. 
Quare  cum  nuilam  ostendisset  significationem 
poenitentiae,  fuit  hac  utendum  severitate.  Utinam 
nunc  qui  praesunt  Ecclesiis,  utrumque  Ambrosii 
exempli  imitarentur.  Primum  diligenliam,  et  can- 
dorem  in  privata  admonitione,  deinde  severitatem 


577 


DECL.    DE  AMBIiOSIO. 


578 


in  publica  censura.  Profuit  autem  Iieipu.  haec 
Amhrosii  gravitas.  Nam  postea  Theodosius,  ut 
iracundiae  quasi  frenum  iniiceret,  legem  tulit 
quae  extat  in  Codice  de  poenis,  ut  post  mandala 
Priacipis,  per  triginta  dies  differantur  supplicia. 
Haec  lex  servavit  deinde  Antiochenam  multitudi- 
nem,  quam  simili  modo  iusserat  Imperator  truci- 
dari,  propter  statuam  Flacillae  coniugis  eversam. 
Hic  curn  vcniret  quispiam  post  edita  mandata  ad 
praefectos,  ac  iuberet  dici  Imperatori,  ne  propter 
mortuae  coniugis  irnaginem,  vivas  Dei  imagines 
violaret.  Imperator,  quia  iam  deflagraverat  ira, 
mandata  retractavit. 

Hactenus  exposui,  quomodo  Amhrosius  cum 
Principibus  conflictatus  sit,  nunc  recensenda  erant 
praelia  cum  haereticis,  quae  extant  in  scriptis. 
Obstitit  velut  murus  Ariano  furori  grassanti  in 
Oriente,  ne  penetraret  in  Occidentem,  semina 
impietatis  sparsa  ah  Auxentio,  qui  se  Constantii 
tempore,  ut  fit,  ad  voluntatem  Principis  inflexe- 
rat,  oppressit.  Dimicat  et  cum  Marcionitis  ac 
Novatianis. 

Fiefutat  Symmachum  senatorem  hortantem 
Romanos  Principes,  ut  veterem  udujXofiaviav 
restituant,  et  callide  disputantem  vetustissimas  re- 
ligiones  verissimas  esse.  Cum  enim  quaedam  Dei 
noticia  humanis  anirnis  innascatur,  necesse  est 
primos  hornines,  quasi  propiore  cognatione  condi- 
torem  Deum  attingentes,  et  sapientia  excellentes, 
hac  luce  excitatos  esse  ad  Deum  inquirendum  et 
invocandum. 

Deinde  cum  imperiorum  constitutio,  poenae 
iniustarum  caedium,  denique  vox  conscientiae  in 
singulis  hominibus  testentur  Deo  semper  curae 
fuisse  genus  humanum.  Symmachus  contenderat 
prorsus  delirare  eos,  qui  veram  religi(»nem  uni- 
verso  generi  humano,  ac  praesertim  iis  gentibus, 
quibus  Deus  imperia  tradidit,  tot  millibus  anno- 
rum  antea  ignotam  fuisse,  ac  nunc  demum  per 
paucos  obscuros  homines  et  errones  divinitus 
monstrari. 

Quid,  quod  mirandis  eventibus,  veritate  di- 
vinationum  poenis  impiorum,  foelicitate  piorum, 
vetustae  religiones  confirmatae  viderentur.  Rexe- 
runt  exercitus  et  consilia  Regum  veris  praedictio- 
nibus,  Amphiaraus  Argivos  profectos  ad  oppugna- 
tionem  Thebarum:  Chalcas  classem,  quae  navi- 
gavit  ad  Troiam:  Aristander  ducem  Alexandrum. 
Et  fuerunt  res  secundae  iis,  qui  Vatum  monitis 
parebant,  et  religiones  venerabantur.  Crevit  haec 
BIelanth.  Oper.   Vol.  XI, 


urbs  Roma,  dum  iusta  bella  gereret,  ac  domi 
disciplinam,  bonos  et  ca^stos  mores,  et  veteres  re- 
ligiones  tueretur.  Nunc  ruentibus  moribus,  et 
religione  mutata ,  urbs  una  conridit. 

Haec  oratio  popularibus  et  plausil.ilibus  ar- 
gumentis  instructa,  et  omfirmabat  impios,  et  per- 
turbabat  imbecilles  inter  pios.  Ouare  necesse  fuit 
opponere  veram,  luculentam ,  gravem  et  erudi- 
tam  apologiam. 

Erant  similes  defensiones  et  antea  scriptae 
a  Iustino,  Athenagora,  Tertulliano,  Lactantio. 
His  Ambrosius  suam  adiecit.  Et  quia  utile  est 
bonis  in  conspectu  habere  argumenta,  quae  pieta- 
tem  in  animis  confirmant,  capita  rerum,  de  qui- 
bus  disserit  Ambrosius,  breviter  recensebo,  eam- 
que  commemorationem,  et  propter  res  ipsas  gra- 
tam  fore  auditoribus  existimo,  et  ad  laudes  Am- 
brosii  pertinere  iudico,  hinc  enim  intelligetis  mul- 
tiplici  eruditione,  et  antiquitatis  cognitione  prae- 
clare  instructum  fuisse.  Et  studiosis  exemplum 
prodest,  ut  eruditione  ac  literis  in  Ecclesia  opus 
esse  cogitent. 

Utraque  manu  hypothesis  accipienda  est, 
solam  eam  religionem  veram  esse,  quae  prirna 
est.  Ideo  enim  condidit  Deus  humauum  genus, 
ut  esset  aliqua  Ecclesia,  in  qua  vera  ipsius  noticia 
luceret,  eoque  se  patefecit  non  uno  modo,  im- 
pressit  omnium  mentibus  nascentes  nobiscum  no- 
ticias,  de  aeterna  mente  opifice  rerum  et  guber- 
natrice  humani  generis,  de  discrimine  honestorum 
et  turpium,  et  alias  multas.  Addidit  et  voce  sua 
doctrinam,  qua  ostendit  quomodo  invocari  velit. 
Nihil  igitur  dubium  est ,  inde  usque  ab  initio  ge- 
neris  humani,  veras  aliquas  religiones  fuisse.  Hoc 
teneamus  in  causa  tanquam  y.aOohy.ov  &HVQ)]f(a. 

Sed  illud  quaerendum  est,  quae  fuerint,  et 
an  apud  omnes  incorruptae  manserint?  Quomodo 
vera  et  coelestis  doctrina  propagata,  conservata 
et  restituta  sit?  Erit  igitur  hoc  y.Qivofievov,  Apo- 
stolicae  ne,  an  Pvomanae,  graecae  aut  similes  opi- 
niones  de  diis  vetustiores  sint?  Nec  difficilis  est 
diiudicatio. 

Primum  monstrosa  absurditas  quae  fingit 
mullos  deos,  testatur  hanc  opinionem  non  esse 
primam,  pugnat  enim  cum  illa  ipsa  naturali  noti- 
cia,  quae  haud  dubie,  cum  nobiscum  nata  sit,  di- 
vinitus  in  nos  transfusa,  certa  et  immutabilis  est. 
Etiamsi  se  rumpant  patroni  superstitionum  ethni- 
carum,  tamen  huius  argumenti  tanta  est  perspicui- 
tas,  ut  ne  mutire  quidem  contra  possint. 
37 

Longum  hic  esset  recensere,  quam  copiose 
nostri  fabulas  poematum  de  connubiis,  adulteriis 
et  discordiis  deorum  reprelienderint  et  exagitarint. 
Sed  has  ne  ipse  quidem  Symmachus,  Cicero  et 
similes  probabant.  Aut  ludere  poetas,  aut  alle- 
gorias  tradere  arbitrabantur.  Interim  tamen  fons 
errorum  ab  illis  patronis  retinetur,  volunt  xisita— 
tas  religiones  conservari,  invocari  lovem,  Mar- 
tem,  Apollinem,  Mercurium ,  lunonem,  Palla- 
dem:  hoc  quid  est  aliud  quam  multa  aeterna  nu- 
mina  comminisci,  et  ut  in  civitate  diversa  munera 
singulis  attribuere? 

Iam  cum  constet  haec  deliria  non  esse  pri- 
mam  religionem ,  qnaerenda  est  alia  vetustior  et 
purior:  hic  conferenda  est  antiquitas.  Series  itn- 
periorum  testatur  res  Graecas  et  Romanos  recen- 
tiores  esse  Chaldaeorum  et  Phoenicum  historiis. 

Deinde  in  Graecis  aut  Piomanis  monumentis 
non  ostenditur,  unde  religiones  earum  gentium 
traditae,  aut  quomodo  propagatae  sint,  multae 
subitis  casibus  ortae  sunt,  quarum  aliquae  et  dis- 
sentiunt  inter  sese,  et  cum  natura  pugnant,  fuit 
enim  usitatum  fere  omnibus  gentibus  ignaris  Dei, 
mactare  humanas  hostias,  denique  prorsus  nulla 
sunt  monumenta  Graecorum  aut  Latinorum,  quae 
ostendant  origines  suorum  sacrorum. 

Unum  autem  extat  scriptumMoisi,  quod  pri- 
mum  temporis  vetustas  nobis  commendat,  deinde 
doctrinae  series.  Nullum  est  enim  scriptum  anti- 
quius?  Deinde,  nullum  exordia  mundi  et  tem- 
pora  certo  distincta  numero  annorum,  origines 
gentium,  et  migrationes,  initia  religionum  et  de- 
pravationes  certa  series  describit,  ut  haec  Moisi 
historia.  Cum  igitur  Graeca  monumenta  recen- 
tiora  sint,  cum  nihil  de  ortu  aut  propagatione  re- 
ligionum  certi  dicant,  denique  cum  absurdam  opi- 
nionem  de  multitudine  deorum  contineant,  ne- 
cesse  est  anteferri  Moisen. 

Sed  fingi  haec  poluisse  impii  dicunt,  ut  poe- 
matum  fabulas:  imo  certa  autoritate  hi  libri  as- 
servati  sunt,  in  gente  non  obscura,  quam  Deus 
ideo  tot  miris  eventibus  ornavit,  ut  testimonium 
de  libris  et  doctrina  dicerel.  Eduxit  ex  Aegypto 
sic,  ut  adpareret  rern  geri,  non  humanis  viribus. 

Ita  miris  exemplis,  in  ea  sede  in  quam  collo- 
carat,  eos  defendit,  annos  circiter  nongentos, 
donec  Babylonem  abducti  sunt.  Inde  reduxit,  et 
servavit  eos  usque  ad  Apostolos,  annos  fere  quin- 
gentos. 


Non  igitur  haec  doctrina  poema  est  acceptum 
ab  obscuris  aut  ignotis  autoribus.  Omnia  gesta 
sunt  in  luce,  et  spectantibus  vicinis  Regibus  Ba- 
bylonicis,  Assyriis,  Aegyptiis,  et  deinde  Mace- 
donum  posteris.  Ac  multi  Reges  summi  ex  his, 
cum  huius  gentis  doctrinam  cognovissent,  divinis 
moti  testimoniis  adsensi  sunt  et  ipsi ,  ac  idoloma- 
nias  abiecerunt. 

David,  Salomo,  vicinos  Reges  vocarunt  ad 
veram  pietatem.  Audiverunt  Assyrii  Ionam,  Da- 
nielem  Nabugdonosor  victor,  et  deinde  Cvrus. 
Esdram,  Nehemiam  Artaxerxes.  Hi  cum  vide- 
rint  divina  exempla  et  doctrinae  adsensi  sint, 
certe  testantur  libros  non  esse  commenticios. 

Deinde  multae  narrationes  aliarum  gentium 
suffragantur  historiis  Moisi:  Mansit  diluvii  me- 
moria  apud  Graecos,  manserunt  nomina  Iapeti, 
Ionis,  Cithim,  Elam  et  alia  quaedam.  Sed  quo- 
modo  servatum  sit  genus  humanum,  unde  ortus 
sit  Iapetus,  quis  fuerit  Ion  Graecae  gentis  pater, 
quisCithim,  unde  Macedon  est,  quis  Elam,  a  quo 
propagati  suntPersae,  nemo  integra  narrat,  nisi 
Moises. 

Celebratissimum  est  nomenHammonis,  queni 
Arabes  et  Aegyptii  errore  coluerunt.  At  ex  Moisi 
libris  facile  iudicari  potest,  eas  gentes  ortas  ab 
Harno  filio  Nohae,  retinuisse  nominis  memoriam. 

Manethon  describit  profectionem  Ebraeorum 
ex  Aegypto,  et  secutus  priscas  narrationes  Strabo, 
ait  Moisen  ducem  fuisse,  qui  magnae  multitudini 
persuaserit,  non  recte  coli  Deum  ab  Aegyptiis,  ac 
simulachra  execratus  sit,  et  docuerit  quomodo 
Deus  invocandus  sit.  Haec  Strabo,  qui  Aegyptum 
perlustravit,  ex  eius  gentis  monumentis  haud  du- 
bie  accepit,  quae  testantur  Ebraeorum  historias 
vetustiores  esse  Graecis. 

Nec  leve  testimonium  est  antiquitatis,  quod 
literae,  ut  fatetur  Herodotus,  a  Phoenicibus  in 
Graeciam  primum  allatae  sunt. 

Et  quanquam  Herodotus  Pieges  Aegyptios  re- 
censet,  tamen  ingenue  fatetur  vetustiores  a  se 
praeteritos  esse.  Nominat  eos  qui  paululum  ante- 
ccsserunt  Persicam  Monarchiam,  quorum  nomina 
extant  et  in  Prophetis  recentioribus. 

Ieremias  ait  Regem  Babylonicum  conflixisse 
ctim  Neco.  Herodotus  mentionem  facit  belli  Sy- 
riaci,  quod  gessit  Necus. 

Deinde  Ieremias  vaticinatur  de  Aprie,  qui 
regnavit  post  deletam  a  Chaldaeis  Ierosolymam. 

Et  n t  prophelicae  narratlones  de  rehus  peregrinis 
sunt  breves,  non  recenset  leremias  qnarn  fnerit 
trucnlentns  tyrannus,  et  quomodo  regnum  amise- 
rit.  Et  cum  Apries  dicatur  regriasse  quinque  et 
viginti  annos,  arbitror  leremiam  interfectum  sive 
ab  ipso ,  sive  a  popularibus,  non  vixisse,  cum 
Apries  regno  exutus  et  strangulatus  est.  Haec 
postea  recitat  Herodotus,  quasi  inchoans  historiam 
in  eo  ipso  articulo,  ubi  nostri  desinunt.  Tantam 
vero  superbiam  ait  Apriis  fuisse,  ut  dixerit  sibi 
nec  deorum  nec  hominum  quenquam  regnum  eri- 
pere  posse.  Fuit  igitur  gravis  causa,  cur  ei  Pro- 
pheta  supplicium  minatus  est. 

Sed  redeo  ad  Symmachum:  hunc  primum 
refutat  antiquitas.  Manifestum  est  doctrinam  no- 
strae  religionis  vetustiorem  esse  aliarum  gentium 
opinionibus.  Contra  haec  Syrnmachus  ne  mutire 
quidem  potest. 

Accedit  secundum  argumentum ,  quod  do- 
ctrina  nostra  divinis  testimoniis  manifestis  confir- 
mata  est. 

Allegant  et  ethnici  quosdam  inusitatos  even- 
tus,  habuerunt  etiam  Vates,  Tiresiam ,  Chalcan- 
tem,  Aristandrum  et  alios.  Satis  adparet  multos 
homines  horum  autoritate  motos,  eas  religiones 
probasse  ,  quas  illi  profitebantur. 

Prius  de  eventibus  inusitatis  dicam.  Fate- 
miir  quaedam  etiam  divinitus  accidere  ignaris  Dei, 
ut  in  imperiis  saepe  accidit,  quae  Deus  varie  dis- 
tribuit,  ut  postea  dicendum  erit:  Sit  ita,  Hercu- 
lem  in  cunis  serpentem  tenellis  adhuc  digitis 
strangulasse.  Neque  hoc  maius  miraculum  est, 
quam  ille  ipse  heroicus  impetus  animi  qualis  in 
Hercule,  in  Alexandro,  in  Scipione  fuit,  quem 
motum  esse  Dei  opus  nihil  dubium  est.  Deinde 
fuerunt  alia  miracula  apud  ethnicos,  quae  tantum 
fuerunt  daemonum  praestigiae,  ut  siquando  simu- 
lachra  voces  humanas  ediderunt. 

Nec  eventus  ipsi  tantum  speclandi  sunt,  sed 
videndum  est,  an  sint  communes  piis  et  impiis,  ut 
poetarum  seu  musicorum  motus  communes  sunt. 
Causae  etiam  spectandae  sunt,  an  evenlus  eo  exhi- 
beantur,  ut  Deus  innotescat.  Porro  multa  sunt 
miracula  communia,  ut  motus  heroici,  victoriae, 
constitutio  regnorum  ac  politiarum.  Sicut  opes 
et  artes  communes  sunt. 

Symmachus  confirmari  religiones  Fiomanas 
iudicat,  quia  Marcellus  cepit  Syracusas.  Agnosco 
fuisse  Dei   opus    punientis  tyrannides   et  luxum 


Siculorum :  sed  hae  victoriae  sunt  communes  piis 
et  impiis:  nec  minus  Dei  opus  fuit,  Archimedis 
geornetrae  excellens  industria,  quam  Marcelli  vi- 
ctoria.  Sed  tamen  commune  piis  et  impiis.  Dein- 
de  ethnicorum  signa,  aut  fortuita  esse  ab  ipsis  pu- 
tantur,  aut  referuntur  ad  confirmandas  manifestas 
tldwkouaviag,  ut  Latini  illius  de  praesultore 
somnium,  quid  petebat,  nisi  inanium  ludorum  in- 
staurationem  ? 

Sed  Ecclesia  proprios  quosdam  eventus  ha- 
bet,  qui  de  doctrina  testimonium  dicunt,  et  qui- 
dem  eo  exhibentur,  ut  per  ea  signa  Deus  inno- 
tescat  ac  celebretur,  videlicet,  liberationem  a 
morte,  ac  resuscitationem  mortuorum.  Talia 
exempla  nulla  sunt  usquam,  nisi  in  Ecclesia. 

In  exordio  mundi  Enoch,  deinde  Elias  ad- 
huc  induti  corporibus,  vivi  discesserunt  ad  Deum, 
ut  testarentur  hunc  unurn  Deum ,  dc  quo  populos 
docebant,  autorem  esse  vitae  immortalis,  et  homi- 
num  facta  iudicaturum. 

Postea  multi  a  Prophetis,  Christo  et  Aposto- 
lis  mortui  in  vitam  revocati  sunt ,  ut  eadem  doce- 
rent.  Cedunt  huic  generi  mirandorum  eventuum, 
omnia  ethnicorum  miracula.  Quare  Symmachus 
et  hac  parte  vincitur. 

Sed  vaticinia  magnifacit.  Haec  est  longa 
et  erudita  disputatio  apud  nostros.  Multa  sunt 
enim  genera  vaticiniorum,  cpiaedam  physica, 
quaedam  praestigiae  daemonum,  quaedam  di- 
vina.  Cicero  somniavit  exilium  et  reditum 
suum.  Xenophon  somniavit  exitium  militiae  suae, 
credo,  et  est  usitatum  multis  hominibus  praevi- 
dere  in  somniis,  suos  et  amicorum  casus.  Haec 
physica  cum  sint  communia  piis  et  impiis,  non 
confirmant  ethnicas  religiones:  multo  rninus  fana- 
ticae  praedictiones  furentium,  ut  Rhodius  nauta 
in  bello  Caesaris  et  Pompeii  dixerat:  Post  triginta 
dies  futuram  fugam  Principum,  et  finem  Pihodiae 
militiae.  Multis  et  in  febri  erumpunt  fatidicae 
voces  de  ignotis  suorum  casibus,  aut  etiam  de  Re- 
pub.  Et  quaerunt  Philosophi  causas  physicas. 
Nam  aliae  naturae  aliis  magis  sunt  praesagientes. 
Nec  ego  negarim  aliquid  efficere  ovjLind&eiav  inter 
cognatos.  Sed  furentum,  ut  Pythiarum  vaticinia 
omnia  oriri  a  daemonibus  adfirmo,  de  quorum 
ambiguitate  et  vanitate  non  dicam,  adsentior 
enim  posse  multa  prospici  et  praedici  a  daemoni- 
bus,  quae  ipsorum  consiliis  gubernantur. 

Fines  autem    praediclionum    etiam   indicant 
autorem.    Tiresias  promittit  Thebis  victoriam,  sed 
37* 

ita,  si  Creontis  filius  mactatus,  victima  fiat  pro 
patria.  Calchas  divinat  de  excidio  Troiae:  sed 
simul  iubet  Piegis  filiam  immolari.  Cum  Alexan- 
drum  in  aditu  Syriae  subita  eclipsis  Lunae  exce- 
pisset  mense  Octobri,  et  nonnulli  prodigio  mo- 
verentur,  vaticinatus  est  Aristander  eo  mense  Ba- 
bylonem,  profligato  Dario  venturam  in  potestatem 
Alexandri.  Et  quia  periculosum  certamen  futu- 
rum  erat,  iussit  humana  hostia  litari.  Multa  ex- 
tant  similia  exempla  in  Graecis,  Latinis  et  barba- 
ricis  historiis,  quae  nuper  etiam  inquit  Ambro- 
sius,  renovata  audimus  a  luliano,  qui  se  Alexan- 
drum  alterum  perhiberi  volebat.  Cum  enim  ve- 
nisset  in  eadem  loca  Syriae,  memor  sacrificii,  et 
rerum  ibi  ab  Alexandro  gestarum,  et  ipse  macta- 
vit  humanas  hostias,  ac  astitit  homo  Philosophus, 
scilicet,  quem  Pallas  ipsa  ad  imperium  et  instau- 
randas  veteres  religiones  vocarat,  fibras  dissecti 
corporis  inspexit,  et  digitis  suis  discerpsit,  et 
omnia  cladis  secuturae  captavit. 

Piecte  aitEuripides:  d  &t oi  tl  dgdiGiv alo/Qov, 
ovy.  eloiv  &tol.  Toties  autern  vestri  Vates,  Syrn- 
mache,  iusserunt  rnactari  humanas  hostias,  con- 
firmaverunt  item  absurdam  illam  opinionem  de 
deorum  multitudine. 

Haec  flagitia  non  ab  illa  aeterna  et  iusta 
mente  conditrice  rerum ,  sed  ab  aliis  autoribus 
oriebantur,  qui  odio  veri  Dei  saeviciam  in  genus 
humanum  exercent.  Horresco  referens,  cum  illa 
superstitionum  portenta  cogito,  quae  pervagata 
sunt  omnes  gentes.  Cum  unus  sitDeus,  qui  se 
patefecit  sua  voce,  et  nlisit  veros  testes  inde  usque 
ab  initio,  interim  tamen  superbissimi  spiritus  ab- 
iecti  a  Deo  ofiuderunt  hominibus  alias  opiniones, 
quibus  fascinatae  mentes  mira  audacia  luserunt  in 
religionibus,  et  polluerunt  se  omni  scelere.  Non 
miror  autem  te  Symmache  rnoveri  tot  gentiurt),  tot 
seculorum,  tot  Piegum  ac  summorutn  hominum 
exemplis.  Miramur  et  ipsi  tantam  esse  daemonum 
potentiam,  tantum  praestigiarum,  tantos  errores 
in  mundum  pervasisse.  Nec  dubito,  quin  multos 
etbnicos  illae  ipsae  turpitudines  superstilionum 
moverint,  ut  cogitarint ,  aliud  quiddam  esse,  ve- 
ram  religionem.  Pvecte  igitur  fontes  writatis  quae- 
rimus  in  prima  doctrina  confirmata  certis  testimo- 
niis  eoelestibus. 

Habuistis  mirandos  eventus:  sed  habet  Ec- 
clesia  longe  alios  ac  supra  daemonurn  vires  positos, 
resuscilationem  rnortuorurn,  natam  sobolem  ex 
efloetis,  repressum  solis  cnrsum. 


Habuistis  vaticinia  qualiacunque,  aut  am- 
bigua,  aut  rerum  earum,  quae  erant  notae  dae- 
monibus.  Sed  habet  Ecclesia  longe  alia  vaticinia 
de  voluntate  Dei,  de  fatalibus  seu  divinis  universi 
mundimutationibus,  deordine  imperiorum  perpe- 
tuo.  Haec  fata  et  ignorabant  et  formidant  dae- 
mones.  Initio  Deus  praedixit  se  rnissurum  hu- 
mano  generi  Liberatorem,  qui  possit  tollere  mor- 
tem.  Postea  Vates  nostri  de  tempore  dixerunt,  et 
iis  mutationibus,  quae  interim  eventurae  erant. 
Daniel  clare  ait,  quatuor  futuras  monarchias,  et 
in  quarta  venturum  dominum ,  et  pene  ipsum  ar- 
ticuium  conslituit:  Omnia  congruunt,  venitDomi- 
nus,  qui  multis  exemplis  testalus  est,  se  posse 
reddere  vitam  mortuis. 

Et  venit  eo  tempore,  quod  extat  in  vaticiniis. 
JNohe  praedixit,  totam  terram  diluvio  perituram, 
eventus  respondit.  Esaias  nomine  Cyrum  com- 
pellat,  qui  longo  tempore  post  natus  est:  post 
hunc  adducit  in  Asiam  Alexandrum.  Sed  illu- 
strior  est  Danielis  praedictio ,  quae  pene  historia 
est  multorum  regnorum.  Nec  ulla  gens  alia  ha- 
buit  similia  vaticinia,  quae  totam  rnundi  histo- 
riam,  quam  praevidere  daemones  non  poterant 
compiecterentur. 

Quare  cum  non  dubium  sit,  haec  a  Deo  orta 
esse,  testantur  et  reliquam  doctrinam  nostrorura 
Vatum  divinam  esse.  Utinam  hic  recitari  integra 
refutatio  Symraachi  posset.  Sed  capita  recensui, 
quae  cogitare,  studiosis  utile  est,  ut  erroribus 
ethnicis  et  daemonum  praestigiis  opponere  gravia 
et  firma  argumenta  possint. 

Dicturn  est  de  antiquitate,  et  de  miraculis. 
Tertium  argumentum  sumitur  ab  ipso  genere  do- 
ctrinae.  Nam  Celsus,  lulianus,  Symmachus,  dis- 
serebant  universam  virtutis  doctrinam,  compre- 
hensam  esse  legibus  Atticis  et  Piomanis,  aiit  He- 
siodi  et  Phocylidis  praeceplis,  aut  Philosophorum 
literis,  nec  Christianos  nova  aut  meliora  praecepta 
recte  vivendi  invenisse,  quaedam  etiam  miscuisse 
inutilia  imperiis. 

Hic  certamen  cum  Symmaeho  multo  Iongius 
iustituitur.  Genera  doctrinarum  discernuntur: 
Ut  lumen  in  oculis  nalura  fulget,  ita  mentibus 
bumanis  inditae  sunt  noticiae,  quae  discernunt 
bonesta  et  turpia.  Itaque  ut  de  numeris  ac  men- 
suris  sani  omnes  etiam  barbari  consentiunt,  ita 
officia  honesta  in  hac  communi  societate  intelli- 
gunt  ac  diiudicant.  Et  quod  multo  gloriosius  est, 
cum  horno  sit  imago  Dei,  quaedam  etiam  condito- 

ris  noticia  mentibus  insita  est.  Tota  natura  docet, 
esse  Deum  mentem  aeternam,  unicam,  immensae 
potentiae,  omnia  prospicientem,  iustam,  bene- 
ficam,  rerum  omnium  conditricem,  et  ut  gravis- 
sime  dix.it  Plato:  rov  aya&ov  (pvascog  alriav. 

Nec  Cyclopum  aut  Epicureorum  immanitas 
delere  hanc  naturae  vocem  potest,  etiamsi  agge- 
stis  montibus  bellum  coelo  inferant.  Sed  revin- 
cuntur  suae  conscientiae  testimoniis,  et  multis  per- 
spicuis  argumentis. 

Quo  magis  mirandum  est  ethnicos,  cum  hanc 
in  animis  noticiam  circumferrent ,  deseruisse  du- 
cem  naturam,  et  prodigiosas  fabulas  de  diis,  et 
obscoena  ac  crudelia  sacrificia  excogitasse,  deinde 
et  in  communibus  moribus,  reclamante  iudicio 
naturae,  vagas  et  flagitiosas  libidines  approbasse. 
Sed  hanc  querelam  omittamus,  ac  ad  genera  do- 
ctrinarum  redeamus. 

Laudo  Phocyliden,  adsentior  leges  Romanas 
honeste  scriptas  esse.  Probo  sinceram  Philoso- 
phiam,  videlicet  doctrinam ,  quae  constat  demon- 
strationibus,  non  corruptelas  admixtas  ab  artifici- 
bus.  Est  enim  una  quaedam  vera  Philosophia, 
quae  suas  metas  habet,  haec  ipsa  constituit  hanc 
sententiam,  esse  Deum,  nec  ociosum  esse,  sed 
curare  humana,  quod  monet  sanos  ipsa  terrae  foe- 
cunditas,  et  ad  hanc  utilitatem  distributae  vices 
temporum.  Deinde  cum  et  hoc  constituit  a  Deo 
ortum  esse  in  mentibus  nostrisdiscrimen  virtuturn 
etvitiorurn,  agnoscit  Deo  placere  iustos,  econtra 
pollutos  periuriis,  crudelitate  aut  libidinibus, 
displicere.  Cumque  videat  in  hac  vita  non  sernpor 
virtuti  praemia,  et  sceleribus  poenas  reddi,  hic 
queritnr,  oculos  mentemque  densissimis  tenebris, 
et  subita  nocte  opprimi,  et  flagitat  aliud  doctrinae 
genus,  in  quo  de  immortalitate,  deque  futuro  iu- 
dicio  certa  tradantur. 

Praeterea  cum  agnoscat  genus  humanum  con- 
ditnm  esse  ad  invocandum  et  celebr.mdum  Deum, 
et  tamen  iudicet  non  exaudiri  a  Deo  indignos,  et 
contaminatos  vitiis,  magis  etiam  dubitat  de  vo- 
luntate  Dei,  curn  deprehendat  in  universum 
umnes  vitiosos  esse.  Quos  fgitur  exaudit  Deus? 
quornodo  placatur  eius  ira?  An  totum  genus  hu- 
manum  ad  neternum  exitium  nascitur?  Postremo 
unde  sunt  haec  in  humano  genere  mala?  Supra 
dictum  est  Deum  esse  mentem  aeternam ,  xov 
aya&ov  (pvatiog  alziav.  Unde  igitur  existit  haec 
non  levis  sarciua  vitiorum?  unde  tam  foedae  cu- 
piditates  repugnantes  iudicio  mentis?      Unde  tan- 


tum  calamitatum  in  hac  vita  ?  Cur  cum  caeterae 
res  coelum,  terra,  plantae,  animantia,  suis  quae- 
que  legibus  obtemperent:  solus  homo  a  se  ipso 
dissidet,  solus  oppressus  est  tantis  aerumnis,  ut 
eas  nullae  Tragoediae  satis  deplorare  possint. 
Cernit  Philosophia  hanc  labem  humani  generis: 
sed  nec  unde  sit,  nec  quae  sint  remedia  ostendit. 

Una  est  autem  Ecclesiae  doctrina,  tradita 
inde  usque  ab  initio,  et  propagata  certis  testimo- 
niis,  et  certa  serie  omnium  temporum  mandata 
literis  per  Prophetas  et  Apostolos  ,  quae  et  causas 
horum  malorum  patefacit,  et  monstrat  remedia, 
docet  cerlo  de  voluntate  Dei  placatam  esse  iram, 
per  unicum  filium,  quern  misit  in  terras,  propter 
hunc  Poutificem  exaudiri  invocantes,  iuvari  et 
donari  inenarrabili  laeticia  in  vita  perpetua.  Haec 
arcana  sapieutia  longe  posita  extra  conspeclum 
humanae  rationis  discernenda  est  a  legibus  civi- 
lium  officiorum  et  a  Philosophia.  Ideoque  Apo- 
stoli  suarn  doctrinam  Evangelium  vocarunt,  ut 
nominis  novitas  de  discrimine  auditores  admo- 
neret. 

Quare  curn  Philosophia  fateatur  suas  tene- 
bras,  et  tamen  agnoscat  aliqua  certa  doctrina  opus 
esse,  de  immortalitate  liominum,  de  Deo  placan- 
do,  de  invocatione  Dei ,  de  praesentia  Dei  in 
omnibus  aerumnis,  de  vita  aeterna,  cur  hanc 
Symmache  non  amplecteris,  quae  sola  res  tantas 
tradit  et  patefacit.  Sola  ostendit  causas  humanae 
infirmitatis.  Sola  igitur  prirna  est,  et  profecta  ab 
iis,  qui  norunt  humani  generis  initia  et  causas 
perspexerunt.  Sola  adfirmat  vitam  reliquam  esse, 
postquam  hinc  discessimus.  Sola  de  futuro  iudi- 
cio  totius  hurnani  generis  certo  concionatur,  ac 
certos  testes  nominat,  qui  spectatoresfuerunt  mul- 
torum,  qui  mortui  revixerunt.  Sola  adfirmat 
iram  Dei  placatam  esse,  et  docet  quomodo  Deus 
invocandus  sit.  Sola  proponit  consolalionem  fir- 
mam  in  aerumnis,  et  causas  indicat,  cur  boni,  cur 
Ecclesia  ingentibus  aerumnis  conflictetur.  Harum 
rerum  cognitionem  necessariam  esse  fatendum  est. 
Quae  est  igitur  amentia  Symmache,  explodere  do- 
ctrinam  de  rebus  tantis  necessariam,  cum  nulla 
usquam  alia  reperiri  possit,  ac  Philosophia  toties 
deploret  humanam  caliginem,  et  aliud  genus  do- 
ctrinae  desideret. 

Fuerunt  omnibus  seculis,  et  sunt  inter  ethni- 
cos  seu  ignaros  verae  relfgfonis,  multi  excellentes 
ingeniis,  doctrina,  iustitia ,  fortitudine,  et  alfis 
virtutibus,    quales    fuisse  accepimus   Palamedem, 

Aristiden,  Socratem,  Fabium,  Scipionem.  Quia 
enim  Deus  politias  et  artes  vitae  utiles  conservat, 
interdum  addit  tum  gubernatoribus,  tum  artifici- 
bus  heroicos  motns:  nec  inusitatum  est ,  tales  vi- 
ros  certis  virtutibus  antecellere  piis.  Sed  eo  rna- 
gts  dolendum  est,  tanta  vi  ingeniorum  praeditos, 
non  agnoscere,  non  invocare,  non  celehrare  auto- 
rern  Denrn.  Summa  est  miseria  vivere  hominem 
sine  Deo,  hoc  est ,  non  invocare  Deurn ,  non  ha- 
bere  custodem  adversus  Di.ibolurn  non  iuvari 
a  filio  Dei ,   manere  hostem  Dei,    et  ah  eo  ahiici. 

Piecte  hoc  Stoici,  ornnia  nasci  hominum  cau- 
sa,  homines  vero  ut  Deurn  celebrent.  Fuerunt 
magni  viri  et  utiles  patriae  Fabius  et  Scipio:  sed 
quanto  fuissent  praestantiores,  si  in  illis  tantis  re- 
bus  gerendis  Deum  invocassent,  et  sensissent  ad- 
esse  ducem  et  gubernatorem  tantorum  certami- 
nurn,  ac  victorias  conlulissent  ad  propagandam 
doctrinam  de  Deo,  de  Dei  invocatione,  de  vita 
aeterna.  Quid  attinet  vincere,  si  pacem  tantum 
luxus,  libidines,  avaricia,  superbia  comitentur. 
Iure  igitur  anteferimus  his  hellatoribus  nostros, 
Davidem,  Macabaeumetsimiles,  qui  in  ipsis  prae- 
liis  Deum  invocabant,  et  religionis  verae  tuendae 
causa  dimicabant. 

Praeterea  excellentem  virtutem  destitutam 
excubiis  et  custodia  filii  Dei,  plerunque  diaholus 
de  statu  deturbat.  Ideo  vides  in  historiis  summos 
viros  fere  omnes  insignibus  quihusdam  probris  de- 
formatos  esse.  Meministi  Symmache  res  gestas 
Themistoclis,  et  quae  de  eo  praeconia  fecerit  tota 
Graecia,  videlicet  huius  unius  viri  consiliis,  victos 
esse  Persas,  et  servatam  Graeciam.  Quid  homini 
potest  trihui  gloriosius  ac  maius?  Et  tamen  cu- 
mulat  bas  laudes  scriptor  historiae  Thucydides, 
qui  tantam  in  Themistocle  vim  ingenii,  tantam 
sagacitatem  ac  prudentiam  fuisse  dicit,  ut  in  su- 
bitis  periculis  celerrime  consilium  reperire  posset, 
et  de  futuris  coniecturas  haheret  certissimas,  et  in 
rebus  obscuris  maxime  videret,  quid  prodesset. 

Hic  divinus  vir  post  victoriam  sibi  adeo  in- 
dulsit,  ut  aliquando  sedens  in  vehiculo,  a  quatuor 
nudis  mulieribus  in  forum  traheretur.  O  petulan- 
tiam  tanta  ingenii  praestantia ,  tantis  rebus  gestis, 
tanta  gloria  indignissimam.  Quid  huic  viro  pro- 
fuit  excellens  sapientia  ac  virtus,  excusso  rcctore 
Deo ,  quae  quam  sit  infirma  et  fugax,  maxime 
ostendunt  haec  heroica  exempla.  Ut  in  Hercule, 
Alexandro  et  aliis  multis,  quam  ardentes  initio 
impetus  ad  virtutem  fueruut,  quibus  aliquanto  post 


in  ocio  languefactis,  quae  dedecora  secuta  sunt. 
Narn  sine  filio  Dei  ,  ut  ipse  inquit:  Sine  me  nihil 
potcstis  facere,  etiam  coelestia  dona  non  sunt  du- 
rabilia. 

Sed  dicet  Symmachus,  cur  igitur  tam  focdi 
lapsus  sunt,  Samsonis,  Davidis  et  aliorum  ,  qui 
amplexi  fuerunt  Prophetarum  doctrinam?  Eadem 
causa  est,  quod  nostri  saepe  rectorem  filium  Dei 
excutiunt,  ut  Saul  et  alii  innumerahiles.  Nulla 
enim  est  hominis  perfecta  virtus.  Sed  multi  recte 
sentientes  redeunt  ad  Deum,  agnito  placatore,  ut 
Samson,  David,  Manasses.  Hic  magis  etiam  de- 
plorandae  sunt  ethnicorum  tenebrae.  Hercules  in 
rebus  secundis  Deum  non  invocat,  nec  cernit  ar- 
matum  se  esse  hoc  robore  animi  divinitus.  Ideo 
paulo  post  tantum  decus  amittit,  deinde  in  ae- 
rumnis  iacet  sine  Deo,  sine  opitulatore.  Nec  ei 
quidquam  ethnicae  religiones  prosunt.  At  Sam- 
soni,  Davidi  prodest  Evangelii  noticia,  quod  te- 
statur  divinitus  respici  adflictos,  ut  saepe  canit 
David,  ut  in  Psalmis  dicitur:  Invoca  me  in  cala- 
mitate,  et  eripiam  te. 

Audisti  Symmache  distincta  doctrinae  genera, 
quae  cum  amho  natis  ad  immortalitatem  necessa- 
ria  sint,  fateri  necesse  est  mutilam  esse  vestram 
doctrinam,  quae  prorsus  ignorat,  quomodo  Deus 
placatus  sit,  nihil  adfirmat  de  futuro  iudicio,  nihil 
de  voluntate  Dei  erga  adflictos.  Haec  in  solo 
Evangelio  traduntur  quod  Ecclesia  omnium  tem- 
porum  profitetur.  Agnosce  igitur  tenebras  esse, 
ethnirorum  religiones,  et  obtempera  voci  Dei  de 
coelo  sonanti  ac  praecipienti,  ut  Filium  audiamus, 
cum  ait  aeternus  Pater  deChristo:  Hic  est  filius 
meus  dilectus,  hunc  audite.  Hanc  vocem  Dei 
tesles  Apostoli  toti  orbi  tradiderunt,  confirmatam 
multis  coelestibus  signis. 

Hactenus  ex  doctrinarum  generibus  gravis- 
sime  ostensum  est  necessariam  ,  veram  et  saluta- 
rem  esse  Ecclesiae  doctrinam.  Quarto  accedunt 
tixoXa,  quae  tamen  non  sunt  levia  aut  infirma  te- 
stimonia  nostrae  religionis,  videlicet  perpetua  con- 
servatio  Ecclesiae,  et  autoritas  testium  ,  qni  inde 
usque  ab  initio  acerrimis  dimicationibus  propaga- 
verunt  Evangelium.  \  estrae  Symmache  religio- 
nes,  aut  recens  inventae  sunt,  aut  incertos  habent 
autores,  et  quotidie  aliae  nascuntur,  aliae  exo- 
lescentes  intereunt.  Et  infinita  dissimilitudo  est 
non  solum  rituum,  sed  multo  magis  opinionum  et 
seutentiae.  Chaldaei  ignem  colunt:  Aegyptii  ho- 
vem,  feles,  serpentes :  LampsaceniPriapum:   The- 

bani  Bacchum:  vos  Romani  pene  obliti  velernm 
sacrorum,  urbem  barbaricis  ritibus  implevistis. 
At  in  Ecclesia  nostra  sonat  una  et  eadem  Evange- 
lii  vox  a  primis  parentibus  perpetua  serie,  certis 
testimoniis  propagata:  et  ut  testimonia  essent  illu- 
striora,  ritus  additi  sunt  alias  alii,  qui  temporum 
articulos  discernerent,  et  tanquam  symbola  de 
doctrina  spectatores  admonerent.  Et  discendi 
causa  instituti  sunt  frequentes  et  honesti  coetus  ac 
panegyres.  Sed  doctrina  fuit  una  eademque  sem- 
per,  quam  in  tam  crebris  rerum  lmmanarum  et 
omnium  imperiorum  mutationibus,  in  lot  bellis, 
vastationibus,  excidiis  etiam  earum  gentium,  quae 
praebebunl  hospitium  Ecclesiae,  deinde  in  tantis 
periculis  recte  sentientium  conservatam  esse  pro- 
fecto  mirandum  est. 

Deinde  et  ipsa  doctorum  series  testatur  singu- 
lare  Dei  beneficium  esse,  huius  doctrinae  conser- 
vationem.  Ut  in  acie  dispositi  sunt  certo  ordine 
milites,  nt  in  praeliando  alii  aliis  succedant:  ita 
in  Ecclesia  divino  consilio  doctores  et  testes  vera 
autoritate  praediti  aliis  successerunt.  Viventem 
Adam  audierunt  aliquot  seculis  Seth,  Enos  et  He- 
noch.  Viventem  Enos  audivit  Noha,  hunc  post 
diluvium  posteri  annos  trecentos  et  quinquaginta 
audierunt,  cui  Sem  filius  qui  principes  Ecclesiae 
ante  diluvium  et  postea  novam  rerum  naturam 
vidit,  successit  Abrahae  magister.  INam  et  vici- 
nas  sedes  hahuerunt,  et  veteres  Ehraeorum  histo- 
riae  docent  Sem  fuisse  enm  Pontificem,  cui  no- 
men  est  Melchizedech.  Nec  dubium  est  Iapbet 
paternae  doctrinae  custodem  diu  fuisse.  Mansit 
igitur  aliquot  seculis,  etiam  in  dissitis  gentibus. 
Ecclesia,  etsi  paulatim  hos  magistros  multi  dese- 
ruerunt,  venitque  deterior  aetas,  qua  passim  fu- 
gere  pudor,  verumque  fidesque. 

Inque  horum  subiere  locuin  fraudesque  dolique, 
Insidiaeque  et  vis  et  amor  sceleratus  habendi. 

Magna  est  diaholi  potentia,  insidiantis  humano 
generi,  magna  hominum  infirmitas.  Ideo  semper 
ruunt  mores  in  deterius,  ac  mirum  est  in  Sodomis 
tantum  exarsisse  furorem,  cum  haberent  vicinos 
doctores  Sem  et  Ahraham,  ac  civem  Loth.  Testis 
illis  erat  diluvii  Sem,  Abraham  liberaverat  So- 
domeos  profligato  liostili  exercitu.  Sed  nec  exem- 
plum  diluvii,  nec  metus  ullarum  poenarum,  nec 
autoritas  horum  virorum,  nec  beneficia  divina, 
quae  per  hos  contigerant  flectere  ad  meliores  mo- 
res  hanc  multitudinem  potuerunt.      Sed  redeo  ad 


nostram  disputationem.  Ouanquam  oblivio  coe- 
lestis  doctrinae  post  Nohae  filios  inter  gentes  se- 
cuta  est,  tamen  mansit  Ecclesia,  et  doctrina  sub- 
inde  certos  testes  et  custodes  habuit.  Gravissimas 
causas  habuit  Sem  cur  patri  crederet:  hunc  audi- 
vit  Abraham,  cuius  posteri  doctrinam,  et  conser- 
varunt  et  latius  sparserunt.  Nam  Ioseph  eam 
Aegyptiis  tradidit,  postea  per  Moisen  renovata  est, 
quam  losue,  Phinees  et  alii  audierunt.  Et  consti- 
tutum  est  collegium  Sacerdotum  ad  tuendam  do- 
ctrinam,  et  libri  certi  commendati  sunt.  Subinde 
tamen  excitavit  Deus  instauratores  doctrinae,  ut 
Samuelem,  cuius  auditores  fuere  Nathan,  Gad, 
David.  IIos  statim  secutus  AbiasSilonites:  deinde 
Elias,  Eliseus,  Esaias,  Ieremias,  Ezechiel,  Da- 
niel,  Esdras,  Nehemias,  Machabaei,  Simeon, 
Ioannes  Baptista  non  longis  intervallis  in  eandem 
stationem  successerunt,  hos  secuti  Christus,  Apo- 
stoli  et  horum  discipuli  Evangelium  sparserunt 
inter  gentes,  magnis  certaminihus. 

Multa  sunt,  quae  bonam  mentem  delectare 
possunt,  si  seriem  consideret  doctorum  nostrorum 
inde  usque  ab  Adam  ad  Apostolorum  discipulos. 
Primum  conspicitur  Dei  providentia  in  tuenda 
doctrina,  qui ,  etsi  magna  in  Israel  et  luda,  Re- 
gum  ac  Sacerdotum,  tum  negligentia,  tum  impie- 
tas  fuit,  et  magnae  clades  acceptae  sunt,  tamen 
excellentes  gubernatores  piis  quadam  continua  se- 
rie  dedit.  Hoc  modo  usque  ad  mundi  finem  Deus 
Ecclesiam  gubernaturus  est,  in  qua  etsi  erunt,  ut 
iam  exempla  Ariana  vidimus,  magni  tumultus, 
tamen  Deus  aliquos  subinde  defensores  et  instau- 
ratores  verae  doctrinae  excitabit.  Deinde  quid  est 
iucundius,  quam  videre  talem  Senatum  summo- 
rum  virorum,  qui  Ecclesiae  duces  fuerunt,  et  an- 
tecelluerunt  toti  generi  humano  sapientia,  iustitia, 
doctrina,  magnitudine  animi,  sanctitate  morum, 
gloria  rerum  gestarum,  denique  per  quos  viros 
Deus  se  humano  generi  patefecit?  Quod  specta- 
culum  cogitari  iucundius  potest,  quam  videre  ta- 
lem  coetum  ? 

Quam  tu  mihi  seriem  Symmache  vestrorum 
doctorum  recitare  potes?  Minoem  dices  Iovis  fa- 
miliaritate  et  colloquio  usum  annos  novem.  Nu- 
mam  etiam  recensehis  Egeriae  monitis  leges  et  ce- 
remonias  proponentem.  Elsi  sunt  absurda  quae- 
dam  inGraecis  legibus,  praesertim  de  connubiis  et 
sodalitiis,  tamen  adsentior  fuisse  aliquoties  magnos 
gubernatores,  qui  civiles  mores  emendaverunt,  ac 
disciplinam  ad  naturae  leges,  quantum  potuerunt 

revocarunt.  Voluit  enim  Deus  conservari  politias, 
ut  rursus  generi  humano  accenderet  Evangelium. 
Sed  et  Minos  et  Numa  multo  sunt  recentiores  no- 
slris.  Minos  paulo  ante  bellum  Troianum  vixit, 
qui  quidern  rapuisse  Ganymedem  Trois  filium  di- 
citur.     Numae  aetas  multo  est  recentior. 

Fuit  ergo  uterque  seculis  aliquot  postMoisen, 
cum  iam  grassaretur  inter  gentes  tldiokouo.via. 
Et  haec  erroribus  hominum  et  daemonum  praesti- 
giis  creverat.  Ferebantur  et  sermones  in  Creta, 
ubi  Minos  regnavit,  de  Iovis  sepulchro.  Quos 
etsi  refutanl  Epimenides  et  Callimachus,   qui  ait: 

liQrtTtg  uti  iptvoral  y.ai  yuQ  Tuyov  w  uva  otTo 
KQTtTtg  iTtr.TijvavTO,  ov  de  ov  &uvtc,  Ioti  yuQ  uti. 

tamen  plena  tunc  omnia  fuerunt  idolorum.  In 
ltalia  vero  Tuscia  longe  vincebat  superstitione 
caeteras  nationes:  et  a  Tuscis  Numa  mutuatus  est 
auguria,  et  ritus  alios  multos,  qui  etsi  erant  com- 
menticii,  tamen  et  ipsi  temporibus  mutati  sunt. 
Quae  enim  peregrinarum  gentium  colluvies  Pio- 
mam  occupavit  post  bella  civilia,  post  gladiatores 
illos,  qui  ante  Constantinum  regnarunt.  Sed  sint 
Numae  instituta  civilia  mediocria ,  cui  etiam  gra- 
tiam  habeo,  quod  nostris  civibus  annum  in  duo- 
decim  menses  non  inepte  distribuit,  et  Epactas 
congessit  in  mensem  intercalarem.  Etsi  Iulius  in- 
stituit  postea  rationem  meliorem,  tamen  diligentia 
Numae  illis  rudibus  seculis  profuit.  De  Minoe 
vero  quid  dices?  Quid  nequius  hoc  Iovis  disci- 
pulo  fuit,  si  legibus  suis  aut  confirmavit,  aut  non 
sustulit  sodalicia  Cretensia,  quae  in  historiis  com- 
memorantur?  Desine  igitur  Symmache  conferre 
Minoem  aut  Numam  cum  nostris  doctoribus  multo 
inferiores  aetate,  et  fascinatosdeliramentis  de  mul- 
titudine  deorum.  Praeterea  quas  illorum  literas, 
quam  doctrinam  profers?  Extant  versiculi  pauci 
Pihadamanthi,  quem  Plato  arbitratur  ante  Minoem 
gubernasse  Cretam.  Sed  et  huius  versiculi,  etsi 
sunt  honesti,  tamen  de  civilibus  poenis  tantum 
loquuntur,  nihii  docent  de  ira  Dei  placanda. 

Cum  igitur  et  prima  sit  Ecclesiae  nostrae  do- 
ctrina,  et  divinis  testimoniis  plurimis,  et  resusci- 
tatione  mortuorurn  confirmata,  et  de  rebus  neces- 
sariis,  de  immortalitate ,  de  ira  Dei  placanda,  de 
causis  humanarum  aerumnarum,  de  miranda  in- 
stauratione  naturae  nostrae,  genus  humanum  do- 
ceat:  denique  cum  mirandis  modis  conservata  sit, 
cumque  sapieutissimi  et  modestissimi  homines 
omnes  cruciatus  perferre  maluerint,  quam  eam 
abiicere,    non  duhitemus  Ecclesiam  Christi  recte 


de  Deo  sentire,  vere  Deum  invocare,  vere  exau- 
diri,  et  habituram  praemia,  econtra  vero  opinio- 
nes  omnes  seu  Aegyptias,  seu  Graecas,  seu  Funna- 
nas,  seu  quascunque  pugnantes  cum  doctrina  Pro- 
phetarum  et  Apostolorum  nostrorum  recentiores 
et  fabulosas  esse,  et  adversus  Deum  contumelio- 
sas  et  exitiales. 

His  luculentis  et  firmis  argumentis  cum  refu- 
tatus  esset  Symmachus  ab  Ambrosio,  piorum  ani- 
mi  passim  confirmabantur,  frangebantur  adversa- 
rii,  nonnulli  etiam  veritate  victi,  amplecti  Christi 
doctrinam  ceperunt.  Fiecitavi  autem  hoc  loco  ca- 
pita  argumentorum,  et  quia  rerum  ipsarum  cogi- 
tatio  pietatem  in  nobis  confirmat,  et  quia  scho- 
lasticis  haec  exempla  cognoscere  prodest,  quae 
ostendunt  controversias  religionum  sine  multiplici 
eruditione  explicari  non  posse. 

Sed  redeo  ad  Symmachum,  qui  cum  veris  ar- 
gumentis  premi,  et  vinci  se  sentiret,  ut  saepe  fit 
in  foro,  confugit  ad  tragoedias  quasdam,  quae 
incurrunt  in  oculos,  et  non  leviter  perturbant  ani- 
mos  propter  veri  speciem,  tametsi  non  cohaeren- 
tia  contexuntur.  Vicerunt  Chaldaei  Iudaeos,  Da- 
nielem  et  similes  in  servitutem  abduxerunt,  dele- 
verunt  templum  ac  Dei  sedem:  postea  servivit 
Piomanis  Iudaea.  Aut  igitur  Deus  suos  negligit, 
aut  Chaldaeas  et  Piomanas  religiones  magis  probat. 
Tot  iam  seculis  a  Piomanis  imperatoribus  Chri- 
stiani  trucidati  sunt,  qua  si  connivente  eorum 
duce  Christo,  cui  se  dicunt  esse  curae.  Movent 
anirnos  hominum  baec  terriculamenta:  nam  mul- 
tae  causae  ex  eventibus  iudicantur,  utdicisolet: 
Exitus  acta  probat.  Et  iustitiae  Dei  congruere  vi- 
detur,  ne  desit  suis,  denique  multa  in  hanc  sen- 
tentiam  plausibiliter  dici  possunt. 

Hic  Ambrosius  gravissimam  querelam  de  ca- 
lamitatibus  Ecclesiae  instituit.  Multa  inquit  vim 
adferunt  oculis  ac  mentibus  hominum,  ne  facile 
agnosci  possit  coetus  Deo  dicatus.  Ingens  multi- 
tudo  est  ignara  Evangelii,  quam  tamen  ad  aeter- 
num  exitium  nasci,  videtur  absurdum,  pracsertim 
cum  in  hac  ipsa  parte  generis  humani  sint  impe- 
ria,  floreant  ingenia  studiis  virtutis  atque  artium, 
et  quidem  serviant  communi  vitae.  Et  adesse  gu- 
bernatoribus  Deuni,  testantur  heroici  motus,  vi- 
ctoriae  admirabiles,  constitutiones  imperiorum. 

Confer  animo  Senatum  Piomanum,  regnante 
Augusto,  ad  Apostolorum  coeturn:  Utri  magis  vi- 
dentur  aut  servire  Deo,  aut  Deo  curae  esse? 
Multa  signa  indicant  Augustum  divinitus  ad  hoc 

fasligium  orbis  terrarum  eveetum  esse,  upc  is  tan- 
tum  autoritate  antecellit,  sed  etiam  sapientia,  con- 
silio,  vigilantia,  assiduitatc,  et  in  gubernatione 
irnperii  invicto  animo  perfert  Iabores,  quibus  hu- 
mana  natura,  sine  Dei  ope,  par  esse  non  potest: 
hunc  Jucem  publici  consilii  intuentur  senatus,  et 
provinciarum  rectores  toto  orbe  terrarum.  In  his 
mulli  sunt  viri  excellentes  virtute,  et  utiliter,  imo 
divinitus  cum  in  toga,  tuin  in  armis  bumanae  so- 
cietati  servientes,  tuentes  disciplinarn,  pudieitiam, 
iustitiam,  pacem.  Qufd  hoc  collegio  pulcbrius, 
quid  his  laboribus  divinius  cogitari  potest  ? 

Iam  e  regione  intuere  Apostolos,  qui  passim 
vagantur,  velut  ociosi  Errones,  nec  ullam  habent 
certam  sedem  scholaesuae,  quam  tantopere  prae- 
dicant,  dislrahunt  hominum  voluntates,  denique 
confecto  aliqno  curriculo,  tanquam  deserti  a  Ueo 
interrieiuntur.  Nec  tantum  potentia  huic  coetui 
deest,  sed  etiam  illa,  quae  maxime  divina  existi- 
mantur,  autoritas,  ordo,  consensus,  quia  desunt 
duces,  non  sunt  gradus  gubernatorum,  socii  ipsi 
distracti  rion  locis  tantum,   sed  etiam  opinionibus. 

Cum  igitur  longe  pulchrior  sit  forma  Romani 
senatus,  quam  Ecclesiae,  multi  dubitant,  uter 
coetus  Deo  proprie  dicatus  sit.  Sed  nobis,  qui 
veram  et  perpetuam  de  Deo  doetrinam  tenemus, 
haec  diiudicatio  non  diffirilis  est.  Scimus  Deum 
pro  sua  immensa  bonitate,  ut  conservetur  genns 
humanum,  constituere  imperia,  et  hoc  decus  alias 
aliis  gentibus  tradere,  ut  in  hac  ipsa  imperiorum 
mutatione  ostendat  se  bonum  et  iustum  esse,  con- 
sulere  vjtae  hominum ,  et  tyrannides  ac  libidines 
punire. 

Ecclesiam  vero  quae  ipsum  vere  invocat,  mi- 
rabili  consilio  vult  ingentibus  aerumnis  prerni  at- 
que  exerceri.  Et  rnultae  sunt  causae.  Novit  Ec- 
clesia  quare  genus  humanum  morti  et  aliis  calami- 
tatibus  subiectum  sit,  agnoscit  iram  Dei  adversus 
vitia :  et  ut  agnoscat  admonetur  duriore  disciplina. 
Deinde  hae  ipsae  aerumnae  sunt  evidens  testimo- 
nium  de  immortalitate:  videt  Paulus  Tiberii  poe- 
nas  differri,  videt  Petrum,  quem  Deo  curae  esse 
certo  compererat,  interfici.  Statuit  igitur  haud 
dubie  restare  aliam  vitam,  in  qua  bonis  dabuntur 
praemia  ,  impii  afficientur  iustis  poenis.  Statuit 
item  genus  humanum  non  ad  hanc  brevem  et  fu- 
gacem  vitam  conditum  esse,  sed  ad  aeternitatem, 
ubi  fruetur  Dei  conspectu,  quem  praecipue  bona 
mens  appetit. 

Melanth.  Ofek.  Vol.  XI. 


Sed  haec  disputatio,  cnr  maior  moles  ae- 
rumnarum  Ecclesiae  posita  sit,  quam  caeteris, 
tota  hic  recitari  non  potest.  Estque  arcana  et  pro- 
pria  solius  verae  Ecclesiae  sapientia,  ignota  caete- 
ris,  ut  supra  dictum  est.  Non  igitur  Symmache 
desciscimus  a  Deo,  non  abiicimus  hoc  doctrinae 
genus,  etiamsi  rnaior  est  multitudo,  quae  dissen- 
tit,  etiamsi  magis  florent  alii  gloria  imperii ,  et 
opibus.  Ilae  non  sunt  notae  propriae  populi  Dei: 
ex  aliis  testimoniis  iudicium  faciendum  est. 

Dum  Senatus  Romanus  multos  deos  coli  iu- 
bet,  dum  ignorat  unius  aeterni  Dei  doctrinam  ab 
initio  traditam  generi  humano,  dum  ridet  filium 
Dei,  non  potest  esse  populus  Dei.  Id  ut  olim  coe- 
lestibus  signis  Babylonici  Reges  et  Persici  com- 
pererunt,  qui  etiam  opulenta  regna  tenebant:  ita 
nuper  compererunt  pii  Priucipes  Constantinus,  et 
Theodosius.  Hi  nobis  testes  sunt  multitudinem 
illarn  ignaram  Evangelii,  et  contemptricem  filii 
Dei,  non  esse  populum  Dei. 

Propria  vero  Ecclesiae  gloria  est  in  hac  vita, 
veraDei  agnitio,  invocatio,  professio  verae  doctri- 
nae,  conservatio  perpetua  Ecclesiae,  etiamsi  in 
aliqua  rnembra  saevitur,  magnitudoanimorum  in 
vincendis  omnibus  illecebris,  et  terriculamentis 
impiis:  virtutum  multarum  decus,  in  quibus  prae- 
sentia  Dei  cernitur. 

Haec  fere  sunt,  quae  ad  Symmachi  calumnias 
respondentur,  quae  recensni ,  quia  ad  bonas  opi- 
niones  confirrnandas  in  animis  huius  disputationis 
cogitatio  multum  conducit.  Reliquum  nunc  est, 
ut  de  Ambrosii  morte  dicamus. 

Deflevit  Ambrosius  Theodosii  Imperatoris 
mortem  acerbissimis  lachrymis,  non  quod  arbitra- 
retur  cum  illo  male  actum  esse  ,  sed  quod  praesa- 
giebat  extincto  iilo  custode  publicae  pacis,  barba- 
ricas  gentes  fato  quodarn  excitas  e  suis  sedibus 
dilaceraturas  esse  Romanum  imperium.  Hinc 
Franci  Galliis  signa  intulerant;  isthinc  Gotthi 
et  Heneti  pervastarantPannonias,  Tbraciam,  Ma- 
cedoniam. 

Lugebat  igitur  vjr  optimus  et  Rempub.  et  Ec- 
clesias,  videbat  magnam  vastitatem  fore  Ecclesia- 
rum,  interitura  esse  studia  literarum,  denique 
secuturam  infmitam  barbariem,  et  confusiones 
novas  religionum,  quod  barbaricae  illae  gentes 
partim  odissent  nomen  Christi,  partim  infectae 
essent  haereticorum  deliriis.  Multa  igitur  quoti- 
die  suos  monebat ,  hortabatur  ut  pietate  flecterent 

Denm,  ad  mitigandas  calamit;ites  publicas.  Idem 
precabatur  et  ipse  ardentibus  votis,  publice  et  pri- 
vatim,  confirmabat  snos,  ne  fracti  ethnicorum 
aut  haereticorum  crudelitate,  veram  doctrinam 
abiicerent.  Fuitque  ei  extrema  lucubratio  ante 
mortem,  enarratio  Psalmi  quadragesimi  quarti, 
cuius  initium  est:  Deus  auribus  nostris  audivimus. 
Ac  ferunt  in  hac  ipsa  lucubratione  supra  caput 
Ambrosii  flammam  conspectam  esse  figura  clypei, 
quae  postea  delabens  fulgorem  inusitatum  in  facie 
sparserit,  et  ore  hausta  sit. 

Cuin  autem  eo  ipso  tempore  nori  solum  per- 
texeret  enarrationem,  sed  etiam  gemens  ac  la- 
chrymans  vota  faceret  pro  Ecclesia,  deque  ven- 
turis  calamitatibus  vaticinaretur,  non  dubium  est 
pectus  eius  divino  spiritu  incensum  fuisse,  qui  se 
in  ea  flamma  ostendit,  ut  cum  Apostolorum  coetui 
publice  exhibitus  est.  Erat  autem  admonitus  voce 
Psalmi,  ut  de  ventura  mutatione  Ecclesiae  multa 
praediceret.  Psalmus  narrat  Ecclesiam  non  hu- 
manis  viribus,  sed  mirandis  Dei  factis  gloriose 
constitutam  et  ornatam  esse.  Extremis  vero  tem- 
poribus  non  fore  similem  gloriam,  magisque  gras- 
saturam  esse  tyrannorum  saeviciam,  quam  anlea. 

Ilaec  enarravit  Ambrosius  copiosius,  extincto 
Theodosio  inquit,  ruet  haec  Piomana  Monarchia. 
Videtis  enim  iam  barbaras  nationes  utrinque  pene 
obsidione  cinxisse  Italiam.  Harum  armis  cum  di- 
lacerabitur  imperium,  passim  toto  orbe  terrarum 
Ecclesiae  duriter  quassabuntur.  Alibi  nomen 
Christi  delebitur,  alibi  confnsiones  religionutn 
erunt.  Ut  in  Africa,  Vandali  tanta  immanitate 
propagabant  Arianum  virus,  ut  nudatas  matronas 
ac  virgines  in  conspectu  populi  urerent.  Hic  vere 
sonabat  vox  illa  huius  Psalmi:  Propter  te  morti- 
ficamur  tota  die,  aestimati  sumus  sicut  oves  occi- 
sionis. 

Deinde  ait  Ambrosius  hanc  imperii  ruinam 
maior  alia  clades  secutura  est.  Daniel  futurum 
testatur,  ut  quarta  Monarchia  dissipata,  in  aliqua 
parte  novum  regnum  exoriatur,  quod  bellum  geret 
cum  sanctis,  et  sermones  blasphemos  contra  Deum 
aelernum  irnpudentissime  effundet.  Vidit  igitur 
Mahometi  regnum  mox  secuturum  esse ,  a  quo 
postea  in  magna  parte  orbis  terrarum  Ecclesiae 
funditus  deletae  sunt.  Alibi  vero  ubi  nomen 
Christi  retinebitur,  lucem  Evangelii  densa  et  tetra 
caligo  obruet,  colentur  ethnico  more  Heroes, 
Episcopi  barbaricis  nationibus  gratificaturi,  statuis 
templa  complebunt.     Conferent  in  quaestum  Sa- 


cramenta  divinitus  tradita:  et  ut  barbarae  gentes 
superstitione  magis  devinciantur,  affingentur  no- 
vae  opiniones.  Ut  Persarum  Pieges  ignem  colue- 
runt,  ac  adorari  voiuerunt,  quem  Orimasdam 
appellabant.  Ita  spectacula,  tum  statuarum,  tum 
aliarurn  rerum  inter  barbaros  posteri  instituent. 
Toto  igitur  orbe  terrarum,  aut  iacebunt  deletae 
Ecclesiae,  aut  stabunt  squalentes  et  pollutae 
magnis  et  pestiferis  erroribus. 

Interim  Episcopi  tyrannico  more  domina- 
buntur,  abiectis  studiis  doctrinae  Christianae, 
neglectis  Ecclesiis  sequentur  Fiegum  aulas,  regent 
mundi  imperia,  habebunt  devinctos  sibi  Principes, 
quorum  muniti  praesidiis,  suos  errores  defendent 
magna  saevitia.  Erunt  reliqui  pauci,  pii  et  docti, 
qui  hanc  querelam  Psalmi  sonabunt:  iNunc  autem 
repulisti  et  confudisti  nos. 

Neque  tamen  funditus  interibit  Ecclesia  vera; 
nam  hic  ipse  Psalmus  inquit:  Haec  omnia  vene- 
runt  super  nos,  nec  obliti  sumus  te.  Erit  igitur 
exiguus  coetus,  qui  Evangelium  filii  Dei  discet, 
amabit,  proponet  caeteris,  propagabit  ad  posteros, 
etiamsi  subeunda  erunt  varia  certamina  et  suppli- 
cia.  Sed  duris  ut  ilex  tonsa  bipennibus,  ita  et  hic 
coetus,  per  damna,  per  neces,  ab  ipso  ducet  opes, 
animumque  ferro.  Haec  inquit,  praemonuitDeus, 
ne  cum  videbimus  quassari  orbem  terrarum,  et 
fieri  dissipationes,  quarum  exitum  non  prospici- 
mus  ,  existimemus  penitus  interituram  esse  Eccle- 
siam.  Sed  statuamus  vere  Ecclesiam  esse,  quae 
retinet  puram  Evangelii  doctrinam,  et  huic  coe- 
tui,  his  studiisDeum  aliquam  in  terris  sedem  attri- 
buturum  esse.  Pietinenda  est  igitur  doctrina,  et 
constanti  animo  propaganda,  ut  sint  qui  recte 
Deum  invocent. 

Vicissim  Deus  aliquas  politias  servabit,  quae 
praebeant  hospitium  in  terris,  huic  Ecclesiae. 
Haec  fuit  Ambrosii  postrema  concio,  exposito 
P»almi  illius  argumento,  quam  eo  recitavi,  quia 
et  nobis  hoc  ipso  tempore  necessariam  hanc  com- 
monefactionem  et  cohortationern  esse  duco.  Res 
ostendit  nimis  veram  esse  praedictionem,  de  qna 
Ambrosius  concionatus  est  collapso  imperio  Ro- 
mano,  secuta  est  tyrannis  Mahometi,  quae  Eccle- 
sias  funditus  delevit  in  Africa  et  magna  Asiae 
atque  Europae  parte.  Et  nunc  late  grassatur  in 
vicina  Pannonia,   ct  pene  obsidet  Germaniam. 

Etsi  autem  paucae  quaedam  in  Graecia  et  llly- 
rico  reliquae  sunt  Ecclesiae,  tamen  quia  aerumno- 
sissima  servitute  oppressae  sunt,    paulatim  et  hae 

deseruntur 

mores  huitis  Psalmi  clicere  velint:  Ilaec  omnia 
aciiderunt  nobis,  neque  tamen  te  obliti  sumus. 
(hi.se  cst  regnorum  in  reliqua  Europa  perturba- 
tio?  ubi  polliceri  nobis  possumus  certam  Ecclc- 
siae  sedern  m  ansuram  esse?  Ad  haec  mala  acce- 
dunt  morbi  rnulti  et  magni  Ecclesiae  veteres  et  re- 
centes.  Defendunt  tldujXouariav  Pontifices,  pro- 
ponnnt  p;issim  decreta  sanguine  scripta  ,  adversus 
Professores  purae  doctrinae  Evangelii,  et  regurn 
iracuudiam  accendunt.  Multi  pii  totis  iarn  viginti 
annis  passim  in  Europa  necati  sunt,  aut  pulsi  suis 
sedibus.  Ut  autem  certa  quaedam  tempestatum 
signa  sunt,  ita  divinare  licet,  his  odiis  et  hac  sae- 
vicia  portendi  magnam  rerum  humanarum  mu- 
tationem. 

Tali  tempore  cum  caeteris  piis,  tum  maxime 
nobis  scholasticis  qui  praecipuum  Ecclesiae  agmen 
sumus,  hac  consolatione  et  doctrina  opus  est,  quae 
in  hoc  Psalmo  proponitur,  quem  Ambrosius  mo- 
riens  suis  commendavit.  Etsi  passim  regna  et  po- 
litiae  concutientur,  tamen  non  prorsus  defuturam 
esse  Ecclesiae  sedem,  earnque  ibi  fore,  ubi  vera 
et  recta  studia  doctrinae  durabunt.  Sed  interim 
singulornm  animos  ad  hanc  militiam  et  propaga- 
tionem  verae  doctrinae  debere  paratos  esse,  et 
exitus  Deo  commendare,  ut  in  hoc  Psalmo  dici- 
tur:  Exurge  Domine,  adiuva  et  libera  nos  propter 
nomen  tuum. 

Cum  autem  post  huius  Psalmi  enarrationem 
paucos  dies  Ambrosius  decnbuisset,  et  subinde 
repetitis  votis  Ecclesiam,  et  sese  Deo  commendas- 
set,  anima  eius  extinctis  corporis  viribus,  ex  hoc 
fragili  domicilio  in  aeternam  scdemaDeo  adChri- 
stum,  Prophetas  et  Apostolos  evocata  est. 

Pxecensui  curriculum  vitae  Episcopi,  optime 
meriti  de  Ecclesia  Christi,  et  de  multis  gentibus. 
Nec  adiiciam  comparationem ,  ut  fit  interdum  in 
hoc  genere,  sed  suo  loco,  et  quasi  in  statione  sua 
praedicamus  eum  utiliterEcclesiae  serviisse.  Haec 
magna  laus  est,  et  maior  omnibus  Alexandri,  aut 
Scipionis  triumphis.  Ac  ut  suum  munus  tueri 
posset,  instructus  fuit  eruditione  et  multis  virtu- 
tibus  dignis  viro  politico.  In  his  praecipue  fulsit 
pietas  et  vera  Dei  invocatio.  Etsi  autem  hi  Pane- 
gyrici  olim  de  magnis  viris  proponebantur  ipso- 
rum  causa  magis,  quam  auditorum,  tamen  nos 
alio  cousilio  hanc  historiam  et  similes  commemo- 
ramns. 


Considerare  auditores  miram  Ecclesiae  gu- 
bernationern  volumus,  admonemus  etiam,  utDeo 
gratias  agant,  qijpd  idpnfos  gubernatores  subinde 
exuscitat,  pars  quaedarn  laudis  etiam  propria  est 
Ambrosii,  quod  coelestibus  donis  pie  usus  est, 
quod  scandala  vitavit,  ne  dolore  adficeretur  Spiri- 
tus  sanctus.  Postremo  multa  nos  de  rebus  maxi- 
mis  hae  hisloriae  monent.  Nec  tantum  exempla 
actionum  nos  invitant  ad  virtntis  studium ,  ad 
constanfiam,  ad  pudicitiarn.  Ilaec  a  multis  sumi 
possunt:  sed  singulorum  controversiae  erudiunt 
posteritatem,  ex  vox  piorum  quorum  iudicia  com- 
probata  sunt  testimoniis  divinis,  valde  eonfirmat 
imbecilliores. 

Agitavit  autem  Ambrosius  multas  graves  con- 
troversias,  utdixi,  dequibus  quid  senserit ,  osten- 
dunt  et  actiones  et  scripta  eius.  Ipsa  etiarn  magni- 
tudo  causarum  nos  commonefacit,  ut  cogitemus 
Ecclesiae  gubernatoribus  multarum  rerum  doctri- 
na  opus  esse,  et  ad  tanta  certamina  magno  studio, 
magna  exercitatione  in  omnibus  disciplinis  ingenia 
praeparanda  esse.  Ouare  adolescentes  et  pietatem 
et  studia  Ambrosii  imitamini,  vosque  singulari 
Dei  benignitate  ab  impiis  et  damnatis  segregatos 
esse,  et  Ecclesiae  insertos,  ut  in  vobis  fulgeat  coe- 
lestis  doctrina,  et  ut  eam  conservetis  ac  propage- 
tis,  mementote.  Ad  hanc  tantam  functionem,  eru- 
ditione  vos  instruite,  et  omnibus  animorum  atque 
ingeniorum  nervis  contendite,  ut  hanc  vestram 
Spartam,  id  est,  Ecclesiam  filii  Dei  ornetis.    Dixi. 


No.  72. 


an.  1543. 


De  Ecclesia  Christi. 


In  Declam.  T.  I.  p.  105  sqq. ,    apud  Richard.  T.  III.  p.  99. 
et  in  Servest.  T.  I.  p.  91. 

Oratio  C  a  s  p  ari  s  Crucigeri,  S.  Theol. 
Doctoris,  de  Ecclesia  Chrisli,  qaam  hahuii 
26.April.,  cum  decerneret  titulum  Docioratus 
D.  Hieronymo  Noppo  et  D.  Friedericho  Bach- 
hofen  etc.     Anno  M.D.XLIIL 

Quoties  ego  hos  honestissimos  conventus  schola- 
sticos  aspicio,  mirifica  voluptate  adficior.  Quid 
enim  in  hac  vita  homini,  non  prorsus  alieno  a 
pietate  et  literis,  potest  contingere  iucundius, 
quam  videre  tales  coetus  virorum  praestantium 
38* 

doctrina,  pietate  et  virtute:  quorum  autoritate, 
officio,  et  diligentia,  et  sanctissimum  ministerium 
Ecclesiae,  et  puhlicum  consiiium  Pieipublicae  re- 
gitur,  et  literae,  ac  bonae  artes  omnes  Dei  bene- 
ficio  ornantur  et  provebnntur? 

Nec  existimo  quenquam  vestrum  esse ,  qui 
cum  bis  congressibus  interest,  non  recreetur  con- 
spectu  talinm  virorum,  qui  vere  sunt,  quod  graece 
dicitur  tfoo?  XVxXqg,  id  est,  s;icer  coetus:  tantum 
abest,  ut  iudicem  a  quoquam  reprehendi  bos  con- 
gressus,  quos  constat  non  ad  inanem  pompam, 
aut  spectaculi  causa,  sed  gravissimis  de  causis,  et 
institutos  esse,  et  a  nobis  retineri.  Constat  enim 
bos  ritus  promotionum  seu  graduum,  ut  vocan- 
tur,  nihil  aliud  esse,  quam  renunciationem  pu- 
blici  testimonii,  de  doctrina  et  moribus  eorum, 
vocantur  ad  aliquod  publicum  munus,  ut  vel  in 
Ecclesia  doceant,  vel  in  politica  gubernatione  re- 
spondeant  de  publico  iure,  vel  alia  officia  admini- 
strent,  quae  sunt  necessaria  ad  tnendam  commn- 
nem  vitam  et  societatem  hominum.  Et  in  bis 
congressibus  de  rebus  gravissimis  ad  admonendam 
iuventutem,  et  excilanda  studia  discentium ,  ora- 
tio  babetur. 

Quare  ego  quidem  singulare  Dei  beneficium 
esse  agnosco,  ac  Deo  gratias  ago ,  quod  nobis 
scholam  et  bos  coetus  conservat.  Nullnm  est 
enim  in  terris  rnaius  Dei  donum,  quam  propaga- 
tio  doctrinae  coelestis,  quae  conservari  non  potest, 
nisi  sint  aliquae  schobie  adiunct.ie  Ecclesiis,  ubi 
erudiantur  hi,  qui  sunt  aliquando  accessuri  ad 
ministeria ,  aut  gubernationem  in  Ecclesia,  ut 
praeparati  et  exculti  doctrina,  magis  idonei  fiant 
ad  dextre  tradendam  doctrinam  religionis,  et  ad 
explicandas  controversias  dogmatum,  et  ad  refu- 
tandos  errores  ac  corruplelas  purae  doctrinae. 

Ad  b.is  res  certe  opus  est  scholis,  sicut  histo- 
riae  sacrae  testanlur,  imle  usque  ab  initio  semper 
fnisse  aliquos  coetus  discentium  adiunctos,  summis 
illis  viris,  Patribus,  Prophetis  et  Apostolis,  et 
postea  diu  in  Ecclesiis,  ut  Alexandrina  et  aliis,  et 
in  plurimis  collegiis  scbolae  constitutae  fuerunt, 
ut  inde  sumerentur  Doclores  et  Pastores  Ecclesia- 
rum.  lmo  et  Christus  ideo  dat  Ecclesiae  suae,  ut 
ait  Apostolus,  Pastores,  Prophetas  et  Doctores, 
quia  vult  ab  bis  Ecclesiam  institui  ac  doceri,  vult 
praeparari  eos,  qui  praeficiendi  sunt  Ecclesiis,  ne 
accedant  prorsus  indocti  aut  imperiti,  qui  cum 
nec  alios  audierint,  et  sint  sine  ullo  usu  spirituali, 
tamen  sibi  videntur  avTodidajixpL t  et  temere  sine 


testimoniis  doctrinae  irruunt  in  Ecclesias,    et  ex 
sese  gignunt  ac  spargunt  opiniones  et  dogmata. 

Hae  sunt  causae,  ut  ego  quidem  iudico ,  sa- 
tis  graves  et  magnae,  quare  in  Ecclesiis  et  Scbo- 
las  retineri  ac  propagari  necesse  est.  Primum  quia 
bae  etiam  ad  ministerium  Ecclesiae  perlinent,  vi- 
delicet  ut  in  his  instituantur  hi,  quibus  guber- 
natio  Ecclesiarum  committenda  est:  deinde,  quia 
scholae  testimonium  dant  bis,  qui  praeficiuntur 
Ecclesiis.  Et  ut  constet  a  quibus  doctoribus  acce- 
perint  doctrinam,  et  ut  ipsi  testentur  se  non  dis- 
cedere  a  perpetuo  et  vero  consensu  Catholicae 
Ecclesiae  Christi,  nec  assentiri  pravis  opinio- 
nibus. 

Cum  igitur  Deus  sua  immensa  misericordia 
nobis  restituerit  Evangelii  lucem,  et  in  bac  scbola 
dederit  gubernatores  praestantps,  merito  praedi- 
candum  et  agnoscendum  est  Dei  beneficium,  et 
gratiae  Deo  agendae  sunt:  et  accedere  debent  pio- 
rum  vota,  ut  nobis  hoc  beneficium  conservet,  his 
precibus  si  unquam  opus  fuit  Ecclesiae,  nuuc 
certe  opus  est ,  ardentissimis  votis  et  toto  pectore 
omnes  petere,  ut  hoc  poslremo  et  periculosissimo 
tempore,  inter  tantas  tempestates  publicas,  quae 
minantur  Ecclesiae  infinitam  dissipationem  et  va- 
stalem,  Deus  sua  bonitate  aliquas  Ecclesiae  reli- 
quias  conservet,  sicut  Pauli  navim  iactatam  undis, 
concussam,  ac  pene  iam  fractam  servavit. 

Quis  pius  non  toto  corpore  cohorrescat,  cum 
intuetur  horum  temporurn  pericula?  Videmus 
impendere  regnorum  mutationem  ac  propemo- 
dum  interitum  universae  Pieipublicae  horribilern. 
Quam  late  grassatur,  quantam  vastationem  facit 
Turcica  imrmnitas,  iam  etiam  nostris  cervicibus 
imminens?  Ad  haec  accedunt  intestinorum  mo- 
tuum  metus,  ut  taceam  alia  pericula  persecutio- 
num,  et  acerbitatum  omnis  generis,  qiiibus  duri- 
ter  concutitur  Ecclesia.  In  bis  malis  quid  usquam 
ostenditur  humanitus  auxilii?  aut  quae  tandem 
consolatio?  nisi  baec  una,  tanquam  extrema  et 
sacra  anchora  salutis?  Quod  Deus  tamen  con- 
servaturus  sit  aliquam  Ecclesiam,  sicut  testantur 
promissiones:  Ego  vobiscum  sum  usque  ad  con- 
summationem  seculi.  Item:  Non  relinquam  vos 
orphanos,  etc. 

Sed  cum  rnihi  mandato  superiorum  imposita 
sit  necessitas  hoc  loco  dicendi,  nec  liceat  publi- 
cam  autoritatem  detrectare.  Etsi  undique  argu- 
mentum  quaero,  tamen  quocunque  rne  verto,  non 
possum  animum  et  cogitationem  abducere  ab  Ec- 


601 


DEGL.   DE  EGCLESIA   CHRISTI. 


602 


clesia.  Fortasse  alia  aliis  temporibus  congruunt. 
Sed  hoc  terapore  nescio  an  quisquain  pius  inen- 
tera  ac  oculos  a  conspectu  Ecclesiae  avertere  pos- 
sit.  Cum  igitur  ornnino  aliquid  etiarn  nunc  di- 
cendum  sit,  patiarnini  quaeso  rne  paulisper  insi- 
stere  huic  ipso  argumento,  in  quod  initio  oratio- 
nis  me  cogitalio  horum  temporum  induxit,  ut  ali- 
quid  dicam  de  hoc  admirando  Dei  opere,  quo  te- 
statur  se  perpetuo  conservare  Ecclesiara  in  rnundo. 

Etsi  vero  non  ita  extreme  stupidus,  aut  per- 
dite  confidens  sum,  ut  non  sentiam  rae  multum 
succumhere  magnitudini  suscepti  oneris,  nec  de- 
terrear  imbecillitate  mea,  quam  certe  agnosco.  Ac 
ipse  maxime  optavi  de  hoc  ipso  argumeuti  genere 
audire  sonantes  voces  superiorum  nostrorum,  qui 
in  diuturna  guhernatione  Ecclesiae  et  ingentibus 
certaminibus  versati,  et  intelligunt  pericula  Ec- 
clesiae,  et  magna  vi  ac  robore  spiritus  confirmare 
piorum  mentes  possunt.  Sed  quia  mihi  omnino 
subeundum  fuit  hoc  onus  autoritate  publici  mu- 
neris,  Vos  oro,  ut  niihi  veniam  detis  pauca  di- 
cturo,  quantum  temporis  angustia  patitur,  non 
pro  argumenli  dignitate,  sed  ad  comrnonef.icien- 
dos  et  excitandos  adolescentes,  ut  et  ipsi  de  Ec- 
clesiae  periculis  cogitare  discant,  et  vota  ac  pre- 
ces  cum  ipsa  coniungant,  ut  Deus  eam  in  his  po- 
stremis  certaminibus  et  periculis  conservet. 

Plena  est  universa  scriptura  exemplorum, 
quae  ostendunt  solius  Dei  potentia  mirahili  modo 
Ecclesiam  gubernari  et  defendi:  sed  infiniti  operis 
esset,  totam  historiam  Ecclesiae,  inde  usque  ah 
initio  conditi  mundi  velle  complecti,  quae  nihil 
aliud  quam  stupenda  miracula  conlinet,  in  quibus 
adparet,  quantis  aerumnis  sernper  conflictata  sit 
Ecclesia.  Et  tarnen  in  iis  mirandis  modis  divini- 
tus  servata  contra  hostem  filii  Dei  di.ibolum. 

Longe  super.«t  omnem  humanam  eloquen- 
tiam  historia  primorum  parentum  et  patruni ,  qui 
secuti  sunt  usque  ad  diluvium.  Quanto  in  luctu 
et  moerore  versati  sunt  Ad.im  et  Heva ,  cum  ac- 
cepta  promissione  de  Christo,  et  concepta  certa 
spe  propagandaeEcclesiae,  n  itis  duobus  filiisCain 
et  Abel,  subito  vident  sibi  arnplissimas  spes  prae- 
cidi,  necato  altero  filio,  qui  futurus  erat  velut 
plantarium  verae  Ecclesiae ,  cum  alter  filius  par- 
ricida  praeclar.is  illas  spes,  quas  de  ipso  pii  pa- 
rentes  conceperant  frustratus  esset.  Qui  cum  es- 
sent  his  moeroribus,  totum  primae  aetatis  cente- 
narium  confecti,  cum  nulla  iam  esset  Ecclesiae 
facies,  nec  posset  usquam  propagari  doctrina  coe- 


lestis:  quia  posteritas  Cain  paternam  impietatem 
sectabatur,  et  videretur  prorsus  iam  concidisse 
Ecclesia,  tamen  a  Deo  restituitur  et  servatur,  dato 
filio  Seth,  per  quern  colligitur  aliquis  coetus,  in 
quo  sonat  vox  coelestis  de  futuro  semine,  et  hinc 
propagatur  Ecclesia  patrum  usque  ad  diluvium. 

Ubi  rursus  miseranda  est  Ecclesiae  facies, 
non  solum  Cainica  posteritas,  sed  etiam  reliqua 
orta  a  patribus ,  qui  iam  annos  his  mille  guber- 
narant  Ecclesiam,  deficit  a  vera  pietate,  et  ita  in 
arctum  redigitur  Ecclesia ,  ut  ex  universa  reliqua 
multitudine  totius  humani  generis  non  nisi  octo 
animae  serventur.  Postea  horum  etiam  posteritas 
a  vera  religione  relabitur  in  idolatriarn  et  impie- 
tatem,  et  inter  paucos  ex  patribus  servatur  Eccle- 
sia.  Et  ex  huius  reliquiis  Abraham  revocatur  ab 
errore  et  idolatria,  ad  instaurandam  et  propa- 
gandam  doctrinam  promissionum  de  Christo.  Ex 
filiis  Isaac  ac  nepotum  peregrinntionihus  colligun- 
tur  deinde  aliqui  coetus,  et  doctrina  propagatur 
etiam  in  Aegyptum. 

Vere  miranda  sunt  exempla  non  huius  tan- 
tum  primae  aetatis  Ecclesiae  patrum  ,  sed  omnium 
temporum,  quae  sunt  perpetua  quaedam  testimo- 
nia  mirabilium  operum  Dei ,  hoc  est,  et  adflictio- 
num  ac  aeruranarum,  et  liberationum  Ecclesiac. 

Sed  maxirne  omuium  memorabilis  est  histo- 
ria  liberationis  populi  Israel  et  eductionis  ex 
Aegypto,  et  ut  adparet  omnium  historiarum, 
omnium  aetatum ,  a  principio  mundi  usque  ad 
finem,  excepta  ipsa  Christi  passione  et  resurre- 
ctione,  longe  maxiraa.  Non  solum  enim  est  irna- 
go  Ecclesiae  omnium  temporurn,  sed  etiam  prae- 
cipua  pars,  plena  ingentium  miBaculorum,  quae 
et  caeteris  temporibus  insignia  exempla  monstrat, 
quae  testantur,  et  servari  Ecclesiam  ac  regi  a  Deo 
sine  pr.iesidiis  humanis,  et  exerceri  variis  cala- 
mitatibus. 

Quam  horrendum  est  in  hoccoetu,  qui  ge- 
rit  nomen  Ecclesiae  Dei,  qui  habet  tot  et  tara 
illustria  testimonia  divinarum  liberationum,  ta- 
men  praecipuam  partem  populi ,  multos  praestan- 
tes  viros,  Principes  et  gubernatores  horribilibus 
exemplis  puniri,  multitudinem  toties  plecti,  do- 
nec  propemodum  universa  perit  eorum  qui  ingenti 
numero  ex  Aegypto  exierant,  et  tamen  servantur 
aliquae  populi  reliquiae,  quae  manserunt  iucor- 
ruptae,  et  retinuerunt  doctrinae  puritatem ,  et 
expertae  sunt  mirandas  liberationes,  sicut  ordine 
historia  indicat. 

Eupes  virffa  TNloisi  effudit  iargos  fontes:   tecta   est 

imiltitudo  nubae  interdiu  et  noctu  flammis  prae- 
Jiicentibus:  in  praeliis  etiam  exhibentur  iilustria 
testinionia  praesentiae  Dei.  Denique  in  deserto 
maior  fuit  gloria  huius  populi ,  quam  unquam 
florente  regno  in  terra  Canaan.  Sed  nimis  lon- 
«um  esset  huius  totius  historute  seriem  velle  per- 
sequi.  Omissa  igitur  longiore  recitatione  unum 
exempium  addam,  in  quo  proponitur  mirifica 
imago  de  gubernatione  et  conservatione  Ecclesiac 
divina. 

Vix  est  alia  magis  miranda  revelatio,  quam 
qnae  Mosi  facta  scribitur,  Exod.  XXX III.  ubi 
vocatur  Moses  in  colloquium  cum  Deo,  et  eo  loco 
dicitur:  Loquebatur  Deus  curn  Mose  facie  ad  fa- 
ciem  (hoc  est ,  coram  et  clara  voce)  sicut  solet  lo- 
qui  homo  ad  amicum  sunm.  In  hoc  colloquio 
primum  petit  Moses,  ut  Deus  ipse  adsit  guber- 
nator  et  dux  huius  populi,  cui  dedit  verbum  et 
promissioues.  Plus  satis  enim  iam  docuerant 
ipsum  exempla,  quantum  esset  rnali,  populum 
deerrantem  a  verho,  regi  humana  sapientia  et 
consiliis,  cum  populus  daret  poenas  idolatriae, 
erecto  aureo  vituio,  curn  Moses  abesset.  Ex  his 
initiis  de  futuris  calamitatibus  angitur  Moses,  vi- 
det  qnanta  pericuia  futnra  sint  Ecclesiae  Dei, 
quam  levi  momento  pura  doctrina  et  veri  cultus 
depraventur  humanis  opinionibus.  Quare  me- 
tuit,  ne  et  in  hoc  coetu  extinguatur  vera  agnitio 
Dei,  et  collabefiat  Ecclesia,  praesertim  cum  au- 
diret  horribiles  comininationes  de  futuris  poenis 
populi. 

Sic  cogitans  de  Ecclesiae  reliquiis,  nec  ipse 
invenit  aliam  consolationem ,  qua  sese  sustentet, 
nisi  promissiones  datas  huic  populo  de  venturo 
liberatoreChristo.  Sed  cum  suam  gubernationem 
intuetur,  intelligit  quanta  sit  difficultas,  quanta 
pericula,  et  considerans  nullam  gubernationem 
foelicem  esse  sine  Deo.  Nisi  tu  ipse  nos  praece- 
das,  inquit,  ne  educas  nos  de  hoc  loco.  Deinde 
cnm  petit:  Ostende  mihi  gloriam  tuam,  hic  re- 
spondetDeus:  Faciem  meam  videre  non  poteris; 
sed  ecce  locus  apud  me,  ubi  consistes  innixus  pe- 
trae,  cumque  transibit  gioria  mea,  ponam  te  jn 
foramine  petrae,  et  protegam  te  dextramea,  do- 
nec  transiero ,  et  auferam  manum  meam,  videbis 
et  posteiiora  mea,  faciem  autem  meam  videre  non 
poteris. 


Ilaec  est  vere  abslrusn  et  arcana  historia,  quae 
etsi  a  me  quidem  non  potest  explicari  pro  digni- 
tate,  nec  hoc  tempus  patitur:  tamen  attingere 
volui,  ut  adolescentes  eam  considerent,  nam  et 
doctrinam  gravissimam  et  gratissimam  consolatio- 
nem  nobis  proponit  de  Ecclesia  ,  quam  testatur 
in  hac  vita  tegi  manu  Dei,  et  postea  glorifican- 
dam  esse.  Sequor  enim  simplicem  et  usitatam 
expositionem,  videlicet,  Mosen  petere,  ut  Deus 
praemonstret  exitus  totius  gubernationis  huius  po- 
puli ,   qui  tunc  erat  Ecclesia  Dei. 

Hic  Deus  respondet:  Nolle  se  cerni  faciem 
suam ,  hoc  est,  consilia  ante  finem  consummatae 
Ecciesiae.  Sed  ostendi  nobis  posteriora  ,  id  est, 
ad  extremum  in  consummatione  visuros  esse  glo- 
riam,  Inlerim  Iatet  populus  in  foramine  seu  ca- 
verna  petrae,  id  est,  in  praesenti  Ecclesia .  quae 
premitur  subiecta  cruci.  Sed  innixa  est  Petrae 
Christo,  et  tegitur  manuDei,  donecDeus  transeat, 
hoc  est,  donec  Ecclesiam  consumet.  Significat 
enim  Deus  se  transire  toto  tempore  mundi,  et  ita 
transeuntem  colligere  sibi  aliquam  Ecclesiam ,  in 
qua  et  ipse  glorificetur,  et  quam  vicissim  giorifi- 
caturus  sit  in  vita  aeterna.  Et  hanc  gubernari 
non  humanis  consiiiis,  sed  verbo  Evangelii  divi- 
nitus  tradito  de  Christo ,  et  servari  defensam  non 
ope,  et  praesidiis  humanis,  sed  sua  solius  manu. 

Videtis  proponi  dulcissimam  picturam,  in 
qua  etiam  iatet  magis  arcana  doctrina  de  illnstri 
cognitione  Dei,  qua  cernitur  facies  Dei.  Ut  Phi- 
lippo  petenti  a  Christo  sibi  ostendi  Patrem,  re- 
spondet  Christus:  Philippe,  qui  videl  me,  videt 
et  Patrem.  Ita  Moses  petens  illustriorem  inspe- 
ctionem  Dei ,  deducitur  ad  verbum  in  Ecclesia  re- 
velatum  de  Christo,  et  docetur,  quomodo  velit 
Deus  agnosci  in  Ecclesia  ,  usque  ad  glorificatio- 
nem,  seu  resurrectionem  mortuorum,  cum  audit: 
Non  poteris  videre  faciem  meam,  sed  stabis  in 
foramine  petrae,  hoc  est,  insistens  Christo  seu 
Evangelio,  donec  transeam,  et  sic  videbis  poste- 
riora  mea. 

ItaEcclesia  nondum  potest  videreDeum,  seu 
habere  gloriam ,  quae  promissa  est:  sed  adhuc 
stans  supra  Petram  ,  id  est,  Christurn,  fide,  et  in 
hoc  foramine  subiecta  cruci  expectat  gloriam,  do- 
nec  Deus  transierit,  id  est,  totam  Ecclesiam  con- 
summaverit.  Post  hunc  transitum  restabit  alia 
aeterna  gloria,  qua  coram  cernemus  Deum,  sed 
nunc  tantum  videmus  posterioria,  hoc  est,  in 
verbo  eum  agnoscimus. 

Verum  hanc  obstrusiorem  interpretationem 
omitto :  nam  historiam  tantum  considerandam 
proponere  volni  adolescentihus,  ut  sciant  perti- 
nere  hanc  sentenliam  ad  totam  Ecclesiam  omni- 
bus  temporibus.  Et  ut  pii  hinc  petant  consola- 
tionern,  qua  sese  sustentent  atque  connrment. 
Sciant  servari  Ecclesiam,  Deo  mirabiliter  prote- 
gente  sua  nianu,  in  his  mundi  tempestatibus, 
Deo  transeunte  usque  ad  eum  diem,  quo  glori- 
ficanda  est. 

Vere  et  nunc  velut  in  deserto  vagatur  Eccle- 
sia,  exul  et  errans  sine  certa  sede,  sine  humana 
defensione.  Interim,  ut  in  illo  populo,  magna 
mullitudo  deficit,  et  ruit  in  aeternam  iram  et 
aeternas  poenas.  Videmus  Pieges  et  Principes, 
et  maxiuiam  multitudinem  hominum  contemnere 
doctrinam  Evangelii,  et  accersere  sibi  horribiles 
poenas  et  exitium.  Et  exiguum  coetum  esse 
profitentium  eam  doctrinam,  orbatum  praesidiis, 
et  conflictantem  variis  aerumnis.  Sed  intueamur 
ilias  imagines  propositas  in  historia  populi  Dei: 
sciamus  nunc  quoque  duci  Ecclesiam  per  deser- 
tum  ,  et  tegi  nube  et  flarnmis  coelestibus,  et  ad- 
esse  ducem  Christum,  ut  illis  adfuit. 

Quare  confirmemus  animos,  et  certo  tenea- 
mus  hanc  sententiam,  quod  Deus  sit  servaturus 
Ecclesiam ,  quae  retinet  doctrinam  traditam  a 
Christo,  Prophetis  et  Apostolis:  sicut  testatur 
dulcissima  promissio  apud  Esaiam,  cum  inquit 
Deus:  IIoc  foedus  meum  cum  eis,  Spiritus  meus 
qui  est  in  te,  et  verba  mea,  quae  posui  in  ore 
TUO,  non  recedent  de  ORE  TUO,  ne  de  ore 
seminis  tui ,  dicit  Dominus,  a  modo  et  usque  in 
sempiternum.  Sciamus  igitnr  et  nostris  Ecclesiis 
adfuturum  Chrislum,  sedentem  ad  dextram  Patris, 
et  regnantem  etiam  inter  medios  hostes,  et  serva- 
turum  aliquas  reliquias  piarum  scholarum,  etiamsi 
mundum  oppriment  poenae  et  calamitates. 

Moilo  nos  cogitemus  de  nostro  officio,  simus 
grati  pro  data  loce  Evangelii,  retineamus  con- 
fessionem  purae  doctrinae,  nostris  studiis,  vita  et 
moribus  ornemus  Ecclesiam,  adiuvemus  studia 
et  scholas.  Interim  etiamsi  conflictandum  est  va- 
riis  aerumnis,  invocemus  hunc  nostrum  magnum 
ducem  et  liberatorem  filium  Dei,  et  1111,1  voce  pre- 
cemur,  ut  Deus  Pater  aeternus  misereatur  Eccle- 
siae  suae,  et  eam  servet  propter  illurn  ipsum  Me- 
diatorem  et  Pontificem  nostrum  Christum  ,  et  tan- 
dem  conterat  Satanam  adversarium  sub  pedibus 
nostris.      Dixi. 

De  coniunctione  Scholarum. 

ln  Declam.  T.  IV.  p.  424  sqq.,  Rich.  T.  I.  p.  76.  et  in  Ser- 
vest.  T.  IV.  p.  885.  Cf.  Melanth.  Epist.  Vol.  V.  p.  177. 
178  et  192.  —  Prodiit  excusa  an.  1549,  secundum  Stro- 
l>el.   bibliolh.   Melanlh.   No.  336. 

Oratio   de  necessaria  coniunciione  Scholarum 

cum  Ministerio  Euangelii,  a  Doct.  Bern- 

hardo  Zieglero  recitata. 

Gnm  hoc  loco  mihi  consuetudo  necessitatem  im- 
poneret  de  argumento  ecclcsiastico  dicendi,  in- 
que  tanta  maximarum  rerum  copia  multis  de  cau- 
sis  electio  esset  difficilis:  sumpsi  tandem  materiam 
rnaxime  vulgarem ,  cuius  consideratio  tamen  ad 
excitanda  studia  literarum  conduceret,  et  nos  con- 
firmaret  ad  hoc  vitae  genus  rnngis  amandum,  et 
fortius  ferendum  labores  militiae  huius.  Dicam 
enim  de  scholis  literarum:  ac  ostendam,  semper 
consilio  Dei  additas  fuisse  scholas  Ecclesiis  ,  et  ad- 
iungi  oportere.  Mihi  quidem  magnae  voluptati 
est,  cum  omnia  Ecclesiae  tempora,  et  universam 
historiarum  seriem  animo  repeto,  quasi  coram 
videre  tot  lumina  generis  humani,  Adam,  Nohe, 
Sem ,  Abraham,  Ioseph ,  Eliam,  Eliseurn,  Apo- 
stolos.  Arbitror  et  vobis  iucundissirnam  esse  re- 
cordationem  et  virorum  talium,  ct  maximarum 
rerum  quas  gesserunt.  Etsi  igitur  iu  eligendo  ar- 
gumento,  suavitate  harurn  rerum  rnovebar,  tamen 
illa  maior  causa  fuit.  Scio  nos  scholasticos  non 
sulum  iacere  spretos,  sed  etiam  in  odio  esse. 
Multi  nostras  operas,  non  rem  necessariam  vitae, 
sed  ignavum  otium  esse  censent:  theologos  vero 
eliam,  ut  y.a&a.Qaara  et  pestes  Pierempub.  exe- 
crantur.  Nec  ego  adeo  rudis  et  imperitus  sum  re- 
rum  humanarum,  ut  arbitrer  cuiusquam  oivttione 
sanari  posse  omnes  qui  sic  sentiunt.  Sed  tamen 
error  ille  taxandus  est,  ut  nos  vitae  genus,  ad 
quod  divinitus  vocati  sumus,  melius  intelligamus, 
et  nostros  animos  in  hoc  cursu  nostro  confirme- 
mus,  et  aliquibus  bonis  ingeniis  in  hoc  coetu  iu- 
venum,  qui  nos  audit,  honestas,  et  vere  utiles 
opiniones  inseramus.  Quid  gloriosius  cogitari 
potest,  quam  nos,  etsi  doctrina,  sapientia,  vir- 
tute  longe  inferiores  sumus,  tamen  revera  idem 
munus  sustinere  in  Ecclesia  Dei ,  quod  sustinebant 
illi  summi  viri ,  Nohe,  Sem ,  Abraham  ,  Iesaias, 
Ieremias,    Baptista,    Apostoli?     Ego    de    nullius 

ordinis  dignitate  quicqunm  decerpo,  ornare  potius 
omnes  studeo:  et  memini  dictum  Aristotelis,  qui 
ut   significet    mullis   gradibus  atque  artibus  vitae 
opus  esse,  inquit:  Non  ex  medico  et  medico,  sed 
ex  medico  et  agricola  fit  civitas,  id  est,  coniun- 
ctis  omnibus  artibus,  quas  Deus  oslendit,  ut  vi- 
tae   praesidia  sint.      Magnum   omnino    decus    est 
corum  qui  curiam  gubernant,  nec  rninus  est  mi- 
litum   qui    armis  Rempub.  tegunt.      Deinde  suus 
locus  est  agricolis,  artificibus,  adde  etiam  nierca- 
toribus.      Deus  voluit  homines  inter  se  hac  varie- 
tate  officiorum  devinctos  esse.      Sed  quem  ad  finem 
haec   munera    omnia  referenda  suut?     Dicet  for- 
tassis  aliqois  Epicuri  de  grege  porcus:   Ut  in  vita 
tranquill»  suaviter  fruamur  voluptatibus,  ac  pau- 
latim  nativo  calore  deflagrante  sine  spe  itnmorta- 
litatis    placide    putrescamus.       Haec    vero    oratio 
plena   turpitudinis   ac   sceleris   est.      Imo  ideo  ad 
societatem    conditi  sunt  homines,    ut  in  hac  fre- 
quentia  luceat  noticia  Dei ,  et  Deus  celebretur  at- 
que  invocetur,  et  alii  ab  aliis  ea  doctrina  imbuan- 
tur,    quae  aditum   ad    aeternam   laeticiam   et  Dei 
consuetudinem  patefacit.      Similem  igitur  h.mc  so- 
cietatem  hominum  scholae  esse  intelligitis,  in  qua 
de  Deo  et  de  virtute  praecipue  commentari  homi- 
nes  oportet.     Huius  coetus  domicilia  sunt  politiae. 
Et  huic  summooperi,  scilicet  doctrinae  propaga- 
tioni  servire  cnriarn:   duces,  exercitus,  agricolas, 
opifices,  denique  omnes  vitae  gradus  existimemus. 
CurDavid  bella  foris  gerebat,   non  ut  in  urbem 
triurophans    ab    elephantis    inveheretur:    sed   ut 
pueri  et  puellae  domi,    in  templo,  in  scholis  di- 
scerent  literas ,  legerent  Moysen ,    audirent  inter- 
pretes  legis  et  promissionum,    in  quibus  se  Deus 
patefeeerat.      Armis  virorum  fortium  coetus  illi  in 
templo  et  scholis  tegebantur,  ne  noticia  Dei  inter 
homines  penitus  extingueretur.      Ac  pauci  quidem 
srubernatores  ad  hanc  rnetam  tendunt.     lulius  di- 
micat,    ne  ab  invidis  dignitate  spolietur.     Anto- 
nius   movet  bella,    ut   de   alieno  helluari  possit. 
Sed  in  Ecclesia  ornnes  piudentes  illum  optimum 
finem  prospicere  decet ,  constituendas  esse  et  mu- 
niendas  ac  tegendas  politias,  tit  in  eis  noticia  Dei 
ptopagetur.     Adiiciam  imaginem  fortassis  insulse 
a  re  vili  suinptam.      Sed  tamen  multae  sunt  par- 
vae  maximarum  rerum  imagines  illustres.      Saepe 
mihi  cogitanti  de  vita  communi,  si  quando  mini- 
ster  noctu  praecedit  lychnum  gestans  inclusum  la- 
ternae     venit  in  mentern  politias  similes  esse  la- 
ternae ,   doctrinarn  coelestem  lychno.      Ac  ut  la- 


ternae  in  tenebris  sine  lychno  nullus  usus  est,  ita 
urbes  extincta  agnitione  Dei,    et  rerum  bonarum 
doctrina,  inutilesmoles  esse.     Fatendum  est  ergo, 
Ecclesias  ac  coetus  esse  oportere,  qui  Deuin  cele- 
brent,  qui  doctrinam  de  eius  natura  et  voluntate 
passim  spargant:    hoc  nemo  praeter  Cyclopes  ne- 
gare  audebit.     Deinde  etsi  multi  existimant,   ho- 
mines  sine  literis,    natura  duce,    voluntatem  Dei 
cernere  posse  :   tamen  nos  in  Ecclesia  scimusDeum 
immensa  bonitate  sese  patefecisse  generi  humano, 
certis  et  illustribus  testimoniis,  ut  arcanam  volun- 
tatem  de  nostra  salute  nobis  declararet.     Legem 
de  coelo  sonuit,  misit  filium,  et  addidit  testimo- 
nia,   resuscitationem  mortuorum,     et    alia    facta, 
quae  constabat  solius  Dei  opera  esse.      Iussit    et 
clara  voce  audiri  filium,    inquiens:    Hic  est  filius 
meus  dileclus,   hunc  audite.      Quare  doctrina  ne- 
cessaria  Ecclesiae,    non  est  sapientia   deprehensa 
humanornm  ingeniorum  sagacitate,  sed  estarcana 
sententia  Dei  prolata  per  filium  ex  sinu  aeterniPa- 
tris,  quam  Deus  statim  inilio  mandari  literis  vo- 
luit,  ut  omnibus  aetatibus  memoria  eius  conser- 
vari    posset.      Magnum   et  admirandum  opus  est 
rerum  creatio.      Sed  non  minus  beneficium  ,  quod 
sese  patefecit,    prodiit   ad   homines,    fauiiliariter 
nobiscum  collocutus  est ,  ut  adfici  se  cura  generis 
humani  ostenderet.      Moveor  equidem,  ut  de  bo- 
nitate  Dei  cogitem ,    cum  reruiu  naturam  distin- 
ctam  mirabili  varietate,   et  ad  usus  nostros  accom- 
modatam  considero  :    sed  multo  vehementius  mo- 
veor,    quoties  cogito  Dei  colloquia  cum  Patribus 
et  Prophetis,   et  hanc  familiarem  Christi  consuetu- 
dinem   curn    universo    populo,    et  lucem  Spiritus 
sancti  sparsam  de  coelo,  et  colloquia  Chiisti  post 
resurrectionem  cum  multis.      In  harum  maxima- 
rum    rerum    cogitatione    assidue  omnium  mentes 
versari  deberent.     Nec  veto  frustra ,  aut  sine  cau- 
sa  toties  tam  claris  testimoniis  se  patefecit  Deus. 
Non  exi&timemus  haec  inania  phasmata,  aut  prae- 
stigias,  aut  ludos  esse.     Magnas  et  serias  res  egit 
Deus ,  ostendere  voluit  se  vere  adfici  cura  nostrae 
salutis.      Voluit  et  suae  voci,  ac  doctrinae  testi- 
monia  nobis  tradere,  in  qua  coelestia  munera  et 
societatem  suae  beatitudinis  nobis  impertit.     Nec 
magis  Patres,    Prophetas,    Apostolos  in  illis  ipsis 
familiaribus  congressibus  acquiescere  voluit,  quam 
in    ipsa    doctrina   velit    omnes  homines  omnium 
aetatum  acquiescere.    Ut  coram  manifesto  in  lumi- 
ne  vidit  MoysesDeum,  stans  in  rupe:  sic  tecum 
certo  eum  colloqui  scias,  quolics  hos  ipsoslibellos 

legis   Prophetarum    et  Apostolorum ,    quos  Deus 
Ecclesiae  tradidit,  ut  perpetuo  eius  vocem  audiret. 
Nunc  igitur  ad  id,    quod  institui,    accedo.      Cum 
Deus  in  Ecclesia  semper  extare  librum  propheti- 
cum  et  apostolicum  velit,    et  hoc  scripto  regi  men- 
tes  nostras,    et  accendi  noticiam  ipsius,    semper 
necesse  est  scholas  additas  esse  Ecclesiis,  quae  do- 
ceant  literas,    et  sermonem   divinum  enarrent   ac 
iuterpretentur.      Etsi  de  re  minime  dubia  loquor, 
tamen  cum  in  tanto  contemptu  sint  literae,  pro- 
lixius  hac  de  re  dicendum  est.     Ac  primum  histo- 
ria  omnium  aetatum  et  series  omnium  Ecclesiae 
temporum   consideretur.      In  poiitia  Moysi  scitis 
ad  tabernaculum,    ut  vocabatur,  classes  sacerdo- 
tum  et  Levitarum  constitutas  fuisse,    non  solum 
ut    ibi  mactarent  pecudes,    sed  multo  magis,    ut 
legom  populo  enarrarent,  responderent  ambigen- 
tilms  animis,    diiudicarent  dogmatum  controver- 
sias :  ut  clare  testatur  caput  17.  in  Deuteronomio, 
quod    iubet  deferri    controversias  ad    sacerdotes, 
Leviticos,  et  ad  locum  tabernaculi,  et  iudicari  res 
non  ex  arbitriis  potentum,  sed  ex  Jege  divina.    Ne 
igitur    existimate    illa  sacerdoturn    agmina    fuisse 
otiosa,    aut   t.intum   sacrificiis    occupata.       Maior 
omninocura,  maior  eis  rnoles  imposita  erat,  vi- 
delicet  ut  essent  doctrinae  custodes,  atqne  inter- 
pretes,  et  gravissimarum  controversiarum  iudices, 
ac  compleclebatur  eorum  professio  literas,   legem 
divinam,    historias,  distinctionem  temporum,  et 
anni   rationem    constitutis  metis  ex  observatione 
motuum    coelestium,    naturae  inquisitionem,    et 
artem  medicam,  denique  et  musicam.     Erat  inter 
praecipua  munera,    et   res  gestas  in   populo  Dei, 
bona  fide  in  publica  monumentareferre,  ut  in  Ec- 
clesia    extaret   continua    series  historiae.      Voluit 
enim  Deus  posteris  retroacta  tempora  omnia  nota 
esse,  ut  doctrinae  testimonia  certa  haberent.    No- 
luit  enim  Deus  vagari  animos  nostros,   ignorantes 
mundi    initium,    religionis    exordia,    prnpagatio- 
nem ,  depravationes  et  restitutiones.     Ideo  histo- 
riam  omnium  temporum  brevem  quidem ,  sed  res 
summas  complexam,  semper  in  Ecclesia  extare  vo- 
luit  et  conservavit.      Quid  igitur  fuit  illud  colle- 
gium  aliud ,  nisi  schola  seu  Academia  optime  con- 
stituta?    quae  quidem  usqne  ad  Christum  annos 
circiter  mille  quingentos  doctrinae  divinae  inter- 
pres  et  custos  fuit.     Quanquam  enim  saepe  Pon- 
tifices  exercuerunt  tyrannidem,    et  magnae  tene- 
brae  doctrinae  propter  ignaviam  sacerdotum  fue- 
runt:  tamen  subinde  Deus  excitatis  Prophetis  stu- 

dia  virtutis  et  doctrinae  lucem  in  hac  schola  rur- 
sus  accendit.      Denique  quia  promiserat  Deus  se 
huic  coctui  adfuturum  esse,    semper  aliqui  erant 
pii  etsalutares  doctores,  qui  florem  populi  erudie- 
bant.      Atque  hac  in  re  digna  est  consideratione 
successio    magnorum   virorum.      Pene  ut  in  acie 
succedit  miles  proximus  in  prioris  interfecti  vesti- 
gium:    ita    in    hac  schola   non  solum  pontificum, 
sed   etiam    Prophetarum    successio  continua  fait! 
Post  Samuelem  floruit  Nathan,  deinde  Ahias  Si- 
lonites  sub  Salomone,    et  leroboam.      Hunc  se- 
quutus  est  Hananias  Asae  tempore.      Deinde  exci- 
tatus  est  Elias,  qui  cum  diu  res  maximas  gessisset, 
antequam  aDeo  in  coelum  vectus  est,  successorem 
Eliseum  delegit.      Hic  annos  circiter  septuaginfa 
non  solum   consilia    praecipua    regni  gubernavit 
sed  etiam  scholasticas  operas  sustinuit,  cum  eum 
magna  frequentia  et  assiduitate  discipnlorum  a»mi- 
na  passim  sectarentnr.      Vidit  hunc  senem  adole- 
scens  Iesaias,  lesaiam  Teremias,   leremiam  Daniel 
Danielem  Zacharias,   Zachariam  Esdras  et  Nehe- 
mias,    Nehemiam  Onias,    celebratus  in  Ecclesia- 
stico.     Aliquanto  post  secuta  snnt  Machahaeorum 
bella,   quo  tempore  sacerdotes  diu  iam  ethnicorum 
more  certaverant  ambitione  de  principatu,  et  do- 
ctrinam  ac  disciplinam  fbgitiose  neglexerant.    Sed 
exortus  est  tamen  Matathias  sacerdos,    legis  divi- 
nae  assertor.      Et  huic  se  multi  pii  adiunxerunt. 
Aliquanto  post  fuerunt  Simeon  etZacharias,   quo- 
rum  mentio  fit  in  Luca.      Deinde  Baptista,  post 
quem  docere  Christus   coepit,    qiii  schoIamApo- 
stolorum  habuit  assiduam.      Ilecensui  lon°-i  tem- 
poris  seriem  ,   in  qua  non  solum  iucunda  est  recor- 
datio  tot  excellentium   virorum,    sed    efiam    aJia 
multa   delectare    pias  mentes   possunt.      Videmus 
Deo  curae  esse  Ecclesiam  suam,  qnia  subinde  tales 
ei  gubernatores  addidit,   et  manifestis  testimoniis 
declaravit  se  adesse.      Videmus  et  doctrinae  auto- 
ritatem  coelestibus  factis  confirmatam  esse.      Haec 
considerare  plurimum  iuvat.     Ac  summi  illi  v»ri 
quos  recensni,  non  tantnm  in  curia  dicebant  sen- 
lentias,    sed   plerique  assiduos    coetus   audiforum 
habebant ,  quibus  enarrabant  legorn  et  promissio- 
nes  divinas:  id  quodEliae,  Elisei,  loannisBapfi- 
stae    et   Christi    historiae   palam   ostendunt.       Et 
Ebraei  adfirmant  Moysis  institufum,  qui  sepfua- 
ginta  seniores  legit,  ut  scribitur  in  capite  undeci- 
mo  Numerorum,    mansisse   ad   omnem  posterifa- 
tem,  idque  deinde  fuisse  collegium  doctissimorum 
hominum,    quod    nominarunt  Sanhedrin,    quod 
39  ' 

pro  graeca  voce  owtdoiov  usurparunt.     Sed  qua- 

liscunque  senatus  ille  fuit,  Prophetas  constat  ha- 

huisse  assidua  auditorum  agmina.     Hunc  morem 

quem   viderant  Apostoli    servatum   a  Baptista    et 

aChristo,    retinuerunt  et  ipsi,   Ioannem  Aposto- 

lum   Ephesi   domesticos    auditores,    qui   se    totos 

doctrinae  dediderant,    habuisse  certum  est ,  inter 

quos  et  Polycarpus  fuit,   qui   postea    in  Ecclesia 

Smyrnea   circiter   quinquaginta  annos  doctrinam 

a  Ioanne  traditam   foeliciter  propagavit.       Huius 

auditor  Ireneus   doctrinae  rivos  in  Pannonias  et 

Galliam  deduxit.     Ac  tales  fuisse  scholas  apparet, 

ubicunque  Ecclesiae  frequentiores  fuerunt,    cele- 

bratissimae  vero   fuerunt,    Antiochena,    Alexan- 

drina  Caesariensis,    in  qua  Origenes  docuit,  By- 

zantina,    in   qua    Basilium   docuisse  Nazianzenus 

scribit.     Nec  aliud  fuisse  initio  collegia  Canonico- 

rum  certnm  est,  quam  docentium  et  discentium 

coetus.     Arbitror  et  in  ipsa  Germania  ante  Atti— 

lam  fuisse  adiunctas  scholas   Ecclesiis  mediocres. 

Nam  Ireneus  et  Epiphanius  citant  testimonia  Ger- 

manicarum  Ecclesiarum:    qua  ex  re  adparet,  cito 

propagatum  esse  Evangelium    in  Germaniam,    et 

aliqua  literarum  sludia  in  hac  natione  fuisse.     Le- 

gimusetiamLuciumCyrenaeum,  Pauli  discipulum, 

primum   docuisse  Evangelium    ad    Danubium    in 

Augusta   Tiberina,    quae   nunc    est  Regensburg: 

eaque  in  loca  venisse  eum  cum  Romanis  exerciti- 

bus,    qui    Rhetias    tenebant,     consentaneum    est. 

Illuxit    Evangelium    Argentoratensi    populo ,     et 

Agrippinae    Coloniae,     doctore    Materno,    Petri 

discipulo.      Trophimum  Arelati  fuisse,  Eusebius 

testatur:  Clemens  Metenses  ad  Christi  agnitionem 

vocavit.      Crescentem   aiunt    venisse  Moguntiam, 

Marcum,  Pauli  discipulum,    antiqua  monumenta 

Ecclesiae  Passaviensis  ad  Danubium  testantur  con- 

cionatum  esse  ,  in  urbe  Iuliobona  ,  quae  sedes  fuit 

Episcopi  in  Norico,   ante  collegium  Passaviense. 

Tot  magni  et  sapientes  viri  cum  in  Germaniam  et 

Galliam  venerint ,  haud  dubie  praecipuam  studio- 

rum  curam  habuerunt,    ut  ad  posteros  per  homi- 

nes  recte  institutos,    et  solide  doctos  Evangelium 

propagaretur.     Etsi  autem  postea  temporibus  bar- 

baricis  cum  Vandalira,  Hunnica,  Francica  bella 

magnas  vastitates  fecissent,   vetera  collegia  eversa 

sunt:     tamen    qualescunque   reliquiae  Ecclesiae, 

quae    supererant,    carere    literis   non    potuerunt. 

Rursus  igitur  collegia  Canonicorum  et  monasteria 

condita  sunt,  et  cum  incollegiisCanonicorum  stu- 

dia  negligerentur,  quod  essent  occupati  regum  et 


aularum  negotiis,  munus  docendi  in  monasteria 
translatum  est.  Haec  cum  onerarentur  ceremo- 
niis,  non  potuerunt  simul  docendi  laborem  mo- 
lestum  et  difficilem  sustinere.  Exortae  igitur  sunt 
Academiae,  in  quibus  studia  literarum  utcunque 
excitata,  sed  disciplinae  vincula  nimium  laxata 
sunt.  Ex  hac  historica  commemoralione  satis  in- 
telligi  potest,  et  fuisse  semper  adiunctas  scholas 
Ecclesiis,  et  amissis  literis  lucem  Evangelii  extin- 
gui.  Hoc  cum  ita  sit,  profecto  sapientes  guber- 
natores,  ut  Ecclesias,  ita  Academias  cura  sua 
complecti  decet.  Summum  haud  dubie  guberna- 
toris  officium  est,  Dei  noticiam  inter  homines  re- 
tinere.  Huic  magno  muneri  nostrae  literae  ser- 
viunt.  Curet  igitur  gubernator,  ut  floreant  Aca- 
demiae  veris  ornamentis,  ingeniosis,  eruditis, 
virtute  et  prudentia  praeditis  doctoribus,  qui  et 
intelligant  rationem  dicendi  utilem,  etfideliter  of- 
ficium  faciant.  Hos  adiuvent  principes  in  disci- 
plina  tuenda.  Nam  sine  superiorum  autoritate 
disciplina  retineri  non  potest.  Dentur  etiam  fide- 
libus  doctoribus  mercedes  honestae.  Nam  nimia 
opulentia  ne  quidem  optanda  est:  quia  cura  opum 
et  impedit  literarum  studia,  et  in  ociosis  alit 
luxum.  %Mediocritate  tamen  opus  est:  et  quia  do- 
ctores  vacare  huic  suo  muneri  non  possunt,  si 
victum  sibi  et  familiis  aliunde  quaerere  cogantur, 
et  quia  pauperes  discipuli  provehendi  sunt,  ne 
desint  Ecclesiis  pastores.  Valde  enim  errant  illi, 
qui  pastores  ex  quolibet  ligno  sculpi,  et  sine  lite- 
ris,  sine  longa  institutione  religionis  doctrinam 
subito  percipi  posse  somniant.  Primum  genus 
sermonis  prophetici  et  apostolici  cognoscendum 
est.  Discendae  sunt  igiturlinguae  veteres,  et  tota 
ratio  formandae  orationis  cognoscenda  est:  quam 
ad  rem  bonis  doctoribus  veterum  monumentorum 
lertione,  literatis  exercitiis,  denique  etiam  tem- 
pore  opus  est.  Postea  maior  labor  succedit.  Ha- 
b^t  Ecclesia  suam  quandam  sapientiam  supra  hu- 
mana  iudicia  positam.  Habet  hostem  diabolum, 
qui  obruere  veritatem  conatur :  et  multa  sunt  pra- 
va  ingenia,  quae  vel  petulantia,  vel  ambitione, 
vel  ipi~kovtiy.ua  veras  sententias  corrumpunt.  Fae- 
runt  igitnr  omnibus  aetatibus  acerrimae  in  Eccle- 
sia  contentiones.  Opus  est  autem  ad  explicatio- 
nem  controversiarum  maximarum,  non  solum  in- 
genii  dexteritate  et  mediocri  cognitione  sacrorum 
librorum ,  sed  etiam  disputandi  arte,  copia  ora- 
tionis,  noticia  historiae,  antiquitatis,  et  veterum 
iudiciorum.     Ac  tantas  res  diu  multumque  agita- 

tas  et  disputatas  esse  oportet  illi,  qui  veritatis  pro- 
pugnationem  sustinet.  Nec  satis  est  quernquam 
secuin  tantum  commentari:  confercndae  sunt  sen- 
tentiae,  audienda  multorum  iudicia,  et  errata 
emendanda  sunt,  si  quando  dtvrtQUL  ([Qoviidts, 
quaesunt  accuratiores,  nos  in  viam  reducunt:  ni- 
liil  est  autem  peius,  neque  perniciosius,  quam 
contra  veritatern  rationes  callide  quaerere,  ut  fa- 
ciunt  quidarn,  quos  minus  pudet  in  errore  perse- 
verare,  quam  emendare  et  mutare  sententiae  fal- 
sitatem.  Cum  igitur  hoc  studio  multum  diuque 
cum  nobiscum,  tum  disputationibus  apud  alios 
veritatem  vestigaverimus:  ibi  demum  longa  et 
gravi  deliberatione  eligendae  sunt  sententiae,  quas 
ad  populum ,  tanquam  oracula  et  leges,  efferre 
volumus.  Ideo  maiores  voluerunt  in  scholis  fre- 
quentiam  esse,  ac  disputationes  instituerunt,  ut 
simul  ad  hanc  collocalionem  opinionum  assuefie- 
rent  studiosi,  et  hoc  exercitio  artem  disserendi, 
et  facultatem  explicandi  sibi  compararent.  Quo 
more  quid  dulcius  cogitari  potest?  ut  iam  de  uti- 
litate  non  dicam.  Quid  est  suavius,  quam  audire 
ab  hornine  docto,  quid  de  maximis  rebus  sentiat, 
qua  verborum  lege,  quam  significanter,  quam 
proprie,  denique  etiam  quam  modeste  eas  expo- 
nat?  Fugienda  est  enim  in  sermone  improprietas, 
vitanda  obscuritas^et  confusio.  Denique  fugienda 
est  etiam  scurrilitas.  Nati  sumus  ad  mutuam  ser- 
monis  communicationem.  Quamobrem?  An  ut 
tantum  fabellas  amatorias  recitemus,  aut  ut  con- 
viviis  certemus,  aut  ut  pecuniae  cumulandae  cau- 
sa  de  contractibus,  emptione,  venditione,  et  si- 
milibus  colloquamur?  Imo  vero  ut  deDeo,  deque 
virtutum  officiis  alii  alios  doceant.  Sit  ergo  bonis 
mentibus,  ut  est,  dulcissima  de  his  optimis  rebus 
disputalio.  Maxirne  vero  hic  noster  coetus  hanc 
collationem  amet,  qui  praeparandus  est  ad  Eccle- 
siae  gubernationem.  Nemo  remum  tradit  cuiquam 
in  paiva  cymba,  qui  remigare  non  didicit.  Nemo 
sine  monstratore  agros  colore  potest,  ut  non  di- 
cam  de  aliis  subtilioribus  artificiis.  Quanto  mi- 
nus  erit  interpres  coelestis  doctrinae,  et  Ecclesiae 
gubernator,  qui  non  didicerit?  Etsi  enim  nosse 
omnes  pueros  et  senes  summam  coelestis  doctrinae 
necesse  est,  et  breviter  comprehendi  res  potest: 
tamen  non  de  nihilo  est,  quod  legimus  apud  Dio- 
nysium,  ab  Apostolo  Bartholomeo  dictum  esse, 
Evangelium  esse  longum  et  breve.  Summa  bre- 
viter  tradi  potest,  sed  paulatim  meditatione  et  col- 
latione    propheticarum   et    apostolicarum  concio- 


num,  in  omnibus  piis  sive  norint  literas,  sive  non 
norint,  illustrior  fieri  cognilio  rerum  divinarum 
debet.  U\  sine  lectione  et  interpretatione  fieri  non 
potest.  Et  ad  interpretationem  copiosa  et  varia 
doctrina,  utsupradixi,  opus  est.  Christus  iubet 
doctum  scribam  proferre  nova  et  vetera.  Vult 
igitur  scribam,  id  est,  Doctorem  non  esse  rudem, 
aut  inexercitatum:  sed  antea  in  Ecclesia  eruditum 
et  excultum  ,  et  vera  ac  salutari  doctrina  imbutum. 
DeindePaulus  saepe  hocpraeceptum  repetit:  iubet 
non  omitterelectionem,  iubet  eligi  idoneum,  non 
solum  ad  docendum,  sed  etiam  ad  doctrinae  pro- 
pugnationem.  Utrunque  munus  quam  multa  com- 
plectitur?  Nam  perspicue  docere,  evolvere  invo- 
luta,  obscuris  lucem  addere,  attemperare  ratio- 
nem  docendi  ad  imperitorum  et  peritorum  captum, 
prodesse(utPaulus  inquit)  sapientibus  et  insipien- 
tibus,  quantam  haec  eruditionem ,  industriam, 
prudentiam,  moderationem,  quantum  consilii  re- 
quirunt?  Deinde  multo  difficilior  est  propugnatio, 
in  qua  necesse  est  genera  doctrinarum  conferri, 
omnium  aetatum  certamina  considerari ,  patefieri 
insidias,  refutari  sophismata ,  detrahi  fucos  falsis 
persuasionibus,  veras  sententias  illustrare  et  mu- 
nire.  Haec  sine  m;igna  varietate  artium  et  sine 
literis  praestare  nemo  potest.  Multo  etiam  magis 
mirandurn  est,  quod  Paulus  inquit,  nos  spem  ha- 
bere  ex  consolatione  scripturarum.  An  spes  niti- 
tur  literis,  et  his  scriptis  monumentis?  Ana- 
baptistae  quidem  absurdissiinain  esse  hanc  vocem 
dicerent.  Sed  magno  consilio  sic  loquiturPaulus: 
Spes  nititur  ipso  aeterno  Deo.  Sed  alligat  nos 
Paulus  ad  hunc  Deum,  qui  se  in  voce  patefecit, 
quarn  referri  in  literas  per  Prophetas  et  Apostolos 
voluit,  ut  testirnonia  semper  extarent.  In  his 
cognosci  arcanam  voluntatem  de  reconciliatione 
voluit,  quae  non  deprehendi  potuit  humani  in- 
genii  sagacitate.  Denique  multae  causae  sunt, 
cur  Deus  ad  haec  nos  testimonia  alligarit.  Quo- 
ties  igitur  precationem  mens  inchoat,  et  quaerit 
Deum,  non  modo  coelum  et  hoc  opificium  mundi 
cogitet,  ut  se  de  architecto  admoneat,  sed  simul 
etiam  sibi  dicta  Evangelii  proponat:  intueatur 
filium  Dei,  qui  se  nobis  patefecit,  qui  edidit  pro- 
rnissiones  de  reconciliatione,  ac  dicat:  Te  omni- 
potens,  aeterne,  etviveDeus,  aeterne  pater  Do- 
mini  nostri  lesuChristi,  invoco,  qui  te  patefecisti 
immensa  bonitate,  et  clamasti  de  filio  tuo  Domi- 
no  nostro  IesuChristo:  Hunc  audite.  Conditor 
omnium  rerum,  et  conservator,  cum  filio  tuo 
39* 

coaeterno  Domiiio  nostro  Iesu  Christo,  et  Spiritu 
sanclo:  miserere  mei  propter  Iesum  Christum 
filium  tuum ,  quern  voluisti  pro  nohis  esse  victi- 
mam,  rege,  iuva,  renova  me  Spiritu  sancto  tuo, 
rege  et  serva  Ecclesiam  tuam,  et  politias,  quae 
praebent  hospitia  aerumnosis  Ecclesiis.  Talis  for- 
ma  discernit  precationem  Christianam  ab  Ethnica, 
ludaica  et  Turcica.  Ac  necesse  est  hoc  discrimen 
intelligi,  proponi,  et  assiduo  inculcari.  Nec  vero 
sine  literis  et  collatione  opinionum  explicari 
potest.  Semper  igitur  iu  Ecclesia  Deus  coli  lite- 
ras  et  bonas  artes  voluit:  ac  ne  prorsus  extingue- 
rentur  studia,  scholas  mirabili  modo  defendit. 
Vult  enim  nos  omnes  audire  Ecclesiam  doctricem, 
ut  venustissime  significatum  est  in  Samsonis  histo- 
ria:  Non  inveuissetis,  nisi  vitula  mea  arassetis. 
A  populo  Israel  didicimus  Evangelium  inter  gen- 
tes  sparsum  per  Apostolos.  lta  deinceps  semper 
in  Ecclesia  Deus  aliquos  doctores  dedit,  et  testi- 
monia  suae  sententiae  perpetua  extare  voluit. 
Quare  et  principes  et  respublicae,  et  nos  ipsi  qui 
muuere  docendi  fungitnur,  statuamus  hoc  omnium 
humanorum  operum  summum  esse,  studiorum 
conservationern  et  propagationem:  et  suo  quisque 
loco  anuitatur,  ut  scholae  floreant  et  ornentnr. 
Ingratitudo  enim  maxime  reprehendenda  est,  cuin 
Deus  irnmensa  benignitate  et  misericordia  se  pate- 
fecerit,  et  e  sinu  arcanam  voluntatem  suam  nobis 
in  his  monumentis  literariis  quasi  consignatam 
tradiderit,  ut  nobis  per  hanc  ipsam  vocem  et 
haec  testimonia  impertiat  aeterna  bona,  npgligere 
et  aspernari  tantam  Dei  erga  nos  liberalitatem  et 
tanta  munera.  Agamus  Deo  gratias,  quod  accen- 
derit  illustrissimi  Principis  pectus,  ut  velit  suas 
Ecclesias  pie  doceri  et  recte  regi ,  et  studia  litera- 
rum  excitari.  Eius  exemplo  et  huius  urbis  Sena- 
tus  amplissimus,  Acadeniiam  benigne  complecta- 
tur  et  foveat,  quae  etiamsi  multa  habet  orna- 
menta:  tamen  si  vere  iudicetur,  nullum  habet 
inaius  ac  divinius  hac  doctrinae  possessione.  Ac 
revera  ea  demurn  integra  civitas  exislimanda  est, 
in  qua  ad  politicum  ordinem  accedit  Dei  noticia, 
et  aliaruin  honestarnm  artium  cognitio.  Sed  ut 
haec  possessio  sit  diuturna,  id  aliqua  ex  parte  in 
nobis  etiam  situm  est.  Sint  Academiae  Aristocra- 
tiae,  ut  alveoli  apum,  suum  quisque  officium  recte 
f.iciat,  doceamus  ntilia,  conferarnus  operas  can- 
dide,  iuvemus  inter  nos ,  tueamur  commnnem 
ooncordiam  quadam  philosophica  moderatione. 
Cogitemus  nos  in  Christiana  aut  saltem   humana 


communitate  vivere,  nec  immanitate  Cyclopea 
delectemur,  inqua,  ut  inquit  Euripides,  axovn 
ovdh  ovdelg  ovo^srog.  Non  excitet  ambitio  certa- 
mina  inter  ordines,  aut  Professores,  sed  cedant 
utilitati  communi  privatae  cupiditates,  anteferatur 
tranquillitas  publica  privatis  affectibus.  Ilaec  mihi 
cogitanti  atque  optanti,  saepe  in  mentern  venit 
narrationis  Plinianae  de  duabus  capris:  quae  curn 
sibi  occurrissent  in  ponte  adeo  angusto,  ut  spa- 
cium  non  esset,  quo  altera  iuxta  alteram  praeteri- 
ret,  mirabili  arte  viam  sibi  fecerunt.  Altera  enim 
prostratum  corpus  in  ponte  ita  collocat,  ut  altera 
insistere  prostrato  corpori,  et  transire  per  illud 
posset.  Multa  incidunt,  ubi  si  nemo  alteri  cedat, 
magnos  tumultus  existere  necesse  sit.  Haec  mo- 
numenta  in  Republica  intelligere  nos,  et  frenare 
impetus  nostros  decet.  Alii  propter  opus  ac  hono- 
res,  alii  propter  partium  studia  interdum  efferun- 
tur:  ubi  multo  rectius  erat  sese  reprimere,  et  ut 
illae  capellae  inter  se  cedunt,  moderatione  animi 
sanare  offensiones.  Haec  si  fecerimus,  favebit 
Deus  scholae  et  sludiis  nostris.  Narn  utrunque 
postulat,  videlicet  fidem  in  faciendo  officio,  et 
curarn  tuendae  concordiae.  Ac  utrique  virtuti 
promittit  ingentia  praemia.  Meministis  enim  pa- 
rabolarn  Evangelii,  ubi  laudat  Christus  servum, 
qui  talentum  bene  collocaverat.  Et  Psalrnus  de 
concordia  inquit:  Ibi  benedictionem  mandavit 
Dominus.  Quid  quod  Christus  lavans  pedes  disci- 
pulorum,  iubet  nos  exemplum  imitari?  Non  est 
servitus,  sed  virtus  Deo  grata,  tolerare  privatas 
iniurias,  quarum  depulsio  nocet  publicae  tran- 
quiilitati.  Haec  nobis  ipsi  inculcernus,  et  ad  haec 
vera  et  philosophica  officia  nos  quadam  diligentia 
assuefaciamus ,  in  qua  Deurn  intuearnur,  qui  pro- 
pter  hanc  moderationern  magis  fovebit  Scholam. 
Subiiciamus  et  nobis  ipsis  et  aliis  (nain  sive  homi- 
nes  moveantur,  dicenda  est  veritas,  ut  amplecten- 
tes  hanc,  vivant:  mendacium  enirn  mors  est,  et 
huius  pater  semper  homicida  fnit:  seu  non  arn- 
plectantur,  ut  extet  testimonium  inemendabilis 
improbitatis)  haec  igitur  cum  nobis,  turn  aliis  in- 
culcemus,  scholas  esse  necessarias  ad  pietatis,  re- 
ligionis,  status  civilis,  domesticae  etiam  adinini- 
strationis  conservationem.  Quae  erat  enirn  obse- 
cro  forma  futura  regnorurn,  ant  civitatum,  sine 
eruditione  et  doctrina  literarum?  Nihil  opus  est 
argumentatione,  aspiciamus  ea  loca ,  in  quibus 
domicilia  studiorum  quondam  fuerunt,  ubi  colle- 
gia  quaedam  nunc  etiam   illos  scbolasticos  titulos 

retinent,  sed  ad  incrementa  dignitatis  et  honorum 
emolumenta  translatos.  In  his  quanta  indies  tur- 
pitudo  appareat,  videmus.  Ideoque  et  comtemni 
haec  strenue  incipiunt  et  a  suis  et  abexternis,  et 
sensim  dimiuui  atque  collabi.  Interea  augendo 
irnperitiam  et  barbariem  ut  alicubi  contra  fatalia 
mala  nituntur,  accersentes  nimirum  sibi  gravio- 
rem  interitum.  Non  enim  certe  consistere  pote- 
runt,  quicunque  se  contra  veritatem  et  Christum 
incitant,  sed  cornibus,  ut  dicitur,  in  aes  incur- 
suri  sunt.  Ilorum  igitur  exempla  nos  moveant  at- 
que  moneant,  ut  et  Reipublicae  et  Ecclesiae  Chri- 
sti  scholarum  incolumitatem  praestemus.  Multi 
sunt  animis  superbis,  qui  progressi  ad  honores,  et 
iam  collocati  in  luce  Reipublicae,  unde  ascende- 
rint  celeriter  obliviscuntur.  Et  constat  tamen, 
nulla  alia  opinione  et  fama,  quam  doctrinae,  altius 
homines  extolli.  Quae  autem  perversitas  est  quo- 
rundain,  postea  etiam  ordinem  scholasticum  quasi 
humilem  despiciunt,  et  iniqui  huic  sunt  tanquam 
inimico:  aut  neglectores  saltem  illius,  ut  alieni. 
Quid  alii  quidam  opulenti  et  divites,  qui  quon- 
dam  servi  erant  superstitionis,  nunc  declarata  ve- 
ritiite  religionis,  quid  faciunt?  mercedem  angui- 
nam  rependunt  benefactoribus  suis,  et  libertate 
parta  ad  cupiditatum  suarum  obsequia  abutuntur. 
Reliquae  adhuc  utcunque  scholae  sunt  in  Germa- 
nia:  collegia  illa  sacerdotum  iam  pridem  labantia 
sua  mole  nutant.  Monachi  in  stoliditate  et  impe- 
ritia  sua  et  superstitionibus  ridiculis  fere  eva- 
nuerunt.  Ipsae  etiam  scholae  alicubi  sese  male 
tuentur,  alicubi  iacent  desertae.  Quibus  et  ipsis 
vastatis,  quid  fiitnrum  esse  videatur,  non  libet 
tristissimi  orninis  causa  eloqui.  Quapropter  nos 
omnes ,  omnium  ordinum  et  conditionum  consen- 
tiamus  animis  ac  voluntatihus,  conferamus  operas 
et  studia  ,  officiis  rnutuis  nos  fulciamus.  INam  ut 
aliter  nulla  cornmunilas  florere  atque  diu  perma- 
nere  potest:  ita  civilis  et  scholastica  adrninistratio 
sine  pernicie  Reipublicae  divelli  ac  dividi  non 
possunt.  Defendant  scholasticum  ordinem  Prin- 
cipes  etcivitates,  alant,  protegant,  munificentia 
sua  sublevent,  vel  potius  extollant.  Hic  vero 
Principes  et  civitates  colat,  augeat,  ornet,  cele- 
bret.  Ilic  subministret  et  aulis  et  Senatui  ac  prae- 
torio,  atque  in  primis  Ecclesiis,  bonos ,  utiles, 
doctrina  et  pietate  conspicuos  ministros.  Hanc 
coniuuctionem  probabit  Deus,  et  fortunabit  in  ea 
atque  provehet  conatus ,  studia ,  operas  nostras, 
dirigens  haec  omnia  ad  laudem  sanctissimi  nomi- 


nis  sui,  et  Ecclesiae  Iesn  Christi  incrementa. 
Quem  quidem  toto  pectore  oro  propter  filium  Me- 
diatorem,  ut  in  his  tantis  orbis  terrarum  tumulti- 
bus  relliquias  Ecclesiae  suae  servet,  et  pia  studia 
in  hac  Academia  et  alibi  tueatur.     Amen.     Dixi. 


No.  74. 


an.   1543. 


De  Paulo  Apostolo. 


In  Declam.  T.  F.  p.  119  sqq. ,   Servest.  T.I.  p.  102.  et  apud 
Richard.  T.  111.  p.  336. 

Oratio  de  Paulo  Apostolo,  habita  a  Chri- 
stophoro  Iona,  Anno  M. D. XLHI. 

Proponit  hoc  die  Ecclesia  meditandam  Pauli  hi- 
storiam  ,  ac  Dei  beneficium  celebrat,  qui  et  exem- 
plum  misericordiae  caeteris  insigne  ostendit,  hoste 
in  gratiam  recepto,  et  nobis  Doctorem  dedit,  qui 
et  vivus  annos  fere  sex  et  triginta  Evangelium  pas- 
sim  in  bona  Asiae  atque  Europae  parte  circumtu- 
lit.  Et  postquam  ex  hac  militia  evocatus  est,  re- 
lictis  utilissimis  monumentis  erudit  Ecclesiam 
perpetuo. 

Nihil  autem  magis  decet  praesertim  in  his 
congressibus  nostris,  quam  et  vocem  nostram,  et 
animos  et  vota,  cum  Ecclesia  Dei  congruere. 
Quod  cum  cogitarem,  nulla  de  re  alia  potius, 
quam  de  Paulo  dicendum  esse  iudicavi,  praeser- 
tim  cum  eius  historia  nos  de  his  ipsis  stndiis,  in 
quibus  versamur,  et  de  universo  nostro  curriculo, 
plurima  monet.  Quem  enim  habemus  alfum  Scri- 
ptorem,  qui  genera  doctrinarum,  Philosophiae,  et 
Evangelii,  artificiosius  discernit,  qui  usum  utrius- 
que  tam  perspicue  monstrat,  qui  nobis  Rempub. 
nostram  ,  id  est  Ecclesiam,  clarius  describit,  qui 
saepius  inonet  quarum  rernm  doctrina  Ecclesiae 
necessnria  sit?  Ac  scio  vos  omnes  Pauli  nomen 
ita  amare,  ut  consilium  meum  maxime  probaturi 
sitis.  Sed  dicarn  ingenue,  quanquam  nulla  in  re 
suavius  acquiesco,  quam  in  cogitatione  doctrinae 
et  actionum  Pauli  et  similium  virorum:  tamen 
amplitudo  rerum  me  movebat,  nt  alind  argurnen- 
tum  potius  quaererem:  ut  enim  Paulinae  disputa- 
tiones  atque  actiones,  universam  Ecclesiam  com- 
plexae  sunt ,  ita  de  eis  perspicue  dici  non  potesr, 
nisi  religionis  exordia,  incrementa  et  pleraque 
certamina  repetantur. 

De  his  tantis  rebus,  quoties  Paulus  ipse  con- 
cionatur,  superari  se  magniludine  earum  fatetur, 
easque  nulla  eloquentia  satis  explicari  posse  testa- 
tur.  Cum  autem  sic  iudicarit  vir  tantus,  qui  erat 
verius,  quam  Pericles  orator  tonans,  fulgurans, 
ct  in  rnentibus  auditorum  aculeos  relinquens,  ar- 
debat  enim  divino  motu  atque  adflatu:  quid  nos 
in  hac  imbecillitate  nostra,  dignum  hac  maiestate 
rerum  dicere  possumus?  Ac  ille  quidem  sese  vocat 
iy.TQiof.ia,  hoc  est,  foetum  immaturum  atque  im- 
becillem,  non  parem  caeteris  Apostolis.  Sed  ta- 
men  illustribus  testimoniis  vocatus  ad  docendi  mu- 
nus,  divinitus  ad  eam  militiarn  instructus  erat. 
ISos  multo  iustius  agnoscamus  nos  iy.TQWuara 
esse,  hoc  est,  rudes  et  informes  massas,  ab  ortu 
editas,  immaturas,  pollutas. 

Ego  igitur  de  mea  imbecillitate  cogitans,  aliud 
arguinentum  institueram.  Scd  me  amici  ad  Pau- 
lum,  hac  oratione  revocabant.  Quod  etsi  haec 
infirma  mortalitas  nec  Dei  naturam,  nec  eius  be- 
ueficia  penitus  introspicere  possit,  cogitari  tamen, 
agnosci  et  aspici  ea  Deus  aliqno  modo  velit.  Ne 
solis  quidem  fulgorem  sustinent  oculi ,  neque  ta- 
men  propterea  lucem  fugimus.  Quid?  quod  ipse 
Deus  pariter  se  senum  et  puerorum  voce  celebrari 
iussit.  Denique  disputabant ,  et  exemplum  utile 
esse  caeteris,  et  bonis  nullam  orationem  gratiorem 
fore,  hoc  praesertim  diet  quam  qualemcunque 
Paulinae  historiae  commeinorationem. 

Horum  obsecutus  seu  iudicio,  seu  studio, 
redii  ad  Paulum,  vosque  oro,  ut  etiamsi  amplitu- 
dini  argumenti  non  respondebit  oratio  mea,  tamen 
pro  vestra  pietate,  et  candore  vestro,  hanc  qua- 
lemcumque  operam  boni  consulatis.  lllud  etiam 
in  hac  tam  ampla  causa  nobis  incommodum  est, 
quod  tempus  ad  dicendum  multo  brevius  nobis 
conceditur,  quam  quantum  huius  argumenti  uber- 
tas  postulat.  Quare  breviter  summa  sequar  fasti- 
gia  rerum,  ut  Poetae  verbis  utar. 

Ac  si  panegyricos  veteres  imitari  instituissem, 
primum  de  Pauli  genere,  patria,  incunabulis,  di- 
cerem:  sed  aliunde  ordiri  decrevi.  Primum  de 
causis  monenda  est  adolescentia,  cur  prosit  has 
historias  cognoscere.  Sunt  enim  tres  praecipuae 
causae,  quarum  prima  est:  Ut  quid  sit  Ecclesia 
cogitemus,  et  divinitus  missos  esse  duces  ac  gu- 
bernatores  agnoscamus,  ac  toto  pectore  Deo  gra- 
tias  agamus,  pro  donatis  aeternis  bonis  et  mini- 
steriis,  per  quos  ea  hominibus  impertit. 


Altera  causa  est,  ut  rerum  quas  gesserunt,  et 
virtutum  consideratio  nos  erudiat,  ut  melius  in- 
telligamus,  quid  profiteantur.  Deinde  etiam  exem- 
pla  unumquemque  suo  loco,  et  pro  sua  mediocri- 
tate  ad  virtutis  imitationem  excitent. 

Postremo,  ut  veris  et  ardentibus  votis  a  Deo 
petamus,  ut  Ecclesiam  servet,  ac  nos  quoque  fa- 
ciat  organa  utilia,  adiuvet  ac  provehat  nostros  la- 
bores,  ut  in  commune  prosint  Ecclesiae,  sint  sa- 
lutares  bonis,  nec  abiiciat  nos  tanquam  pestes 
generis  humani,  seu  ut  Paulus  vocat ,  vasa  irae, 
quorum  infoelix  curriculum  multipliciter  nocet 
communi  vitae,  ut  vixit  Saul  ad  extremum,  et  alii 
innumerabiles. 

Quos  alii  fines  in  nanegyricis  proponat,  hic 
recitare  longum  esset.  Sed  ad  hos  quos  dixi  prae- 
cipue  referantur  haec  encomia,  nostrorum  he- 
roum,  per  quos  Deus  mirando  consilio  et  im- 
mensa  bonitate  nos  ad  coelestis  vitae  societatem 
vocavit.  Ac  in  horum  finium  expositione  tota 
haec  oratio  nostra  versabitur. 

Primum  igitur  Deo  aeterno,  patri  liberatoris 
nostri  Iesu  Christi,  conditori  omnium  rerum,  gra- 
tiasago,  vosque  mecum  toto  pectore  agere  iubeo, 
quod  Ecclesiam  sibi  perpetuam  condidit,  ac  Do- 
ctores  ad  eam  instaurandam  subinde  excitat. 
Quorum  vos  ipsi  piaecipuos  animis  enumerate, 
inde  usque  a  jNohe.  Qnid  enim  iucundius  esse 
bonae  menti  potest,  quam  de  virtute  ac  de  certa- 
minibus  talium  virorum,  imo  de  Dei  bonitate  co- 
gitare,  qui  hoc  ipso  beneficio,  quod  pene  conti- 
nuis  aetatibus  instauratores  excitavit,  testatus  est, 
Ecclesiam  sibi  magnae  curae  esse.  Sed  venio  ad 
secundum  membrum  institutae  partitionis. 

Cum  alia  multa,  tum  vero  etiam  constitutio 
et  series  imperiorum,  testatur  hunc  mundum  Dei 
consilio  ac  providentia  regi,  et,  res  loquitur  in 
heroicis  ducibus,  ut  in  Cyro,  Alexandro,  Sci- 
pione,  Augusto,  impetus  supra  communem  homi- 
num  naturam  flagrare,  et  accedere  foelicitatem 
singularem.  Hanc  Virtutis  et  Fortunae  excellen- 
tiam  sani  omnes  mirantur,  et  suspiciunt  illos 
summos  viros,  qui  alias  alibi  vel  constituerunt  vel 
defenderunt,  vel  instaurarunt  imperia. 

Etsi  autem  his  antecellunt  nostri  duces,  qui 

Ecclesiam  gubernarunt:  tamen  eorum  virtus  non 

perinde  conspicitur  ab  ignaris  rerum  divinarum. 

Magnifacis  sapientiam  Solonis,  Augusti,  et  simi- 

I   lium,  quorumleges,  magna  imperia,  multas  gen- 

tes  complexae  sunt.  Praedicas  Scipionem,  cuius 
fortitudine  et  foelicitate,  Roma  difficillimis  tem- 
pestatibus  defensa  est.  Sunt  haec  magna,  sed 
maius  est  munus  Abrahae,  Eliae,  Esaiae,  Bapti- 
stae,  Pauli,  et  similium,  videlicet,  de  filio  Dei  et 
eius  beneficiis  concionari ,  et  certis  testimoniis  pa- 
tefacere  arcanam  voluntatem  Dei,  de  rebus  aeter- 
nis.  Ad  hoc  munus  praecipuum  delegit  Deus 
suos  Prophetas  et  Apostolos.  In  hanc  stationem 
vocavit  et  Paulum.  Id  eius  proprium  munus  in- 
telligere,   et  ab  imperiis  discernere  discamus. 

Multi  ignari  Ecclesiae,  longe  anteferunt  his 
miseris  erronibus  Apostolis,  Cyrum,  Alexandrum, 
Augustum,  et  similes.  Multi  putant  artem  vulga- 
rem  Apostolos  circumtulisse,  praecepta  de  mori- 
bus,  et  comparant  eos  cum  Phocylide,  Theogni- 
de,  Hesiodo,  aut  certe  cum  Philosophis,  ut  Epi- 
cteto,  et  aliis.  Haec  inerudita  somnia  abiicien- 
da  sunt,  et  discernendus  est  Evangelli  Doctor, 
a  Ducibus,  et  Legumlatoribus,  et  Philosophis. 

Aliud  genus  doctrinae  commendatum  est  Pro- 
phetis  et  Apostolis.  Et  quanquam  eadem  vox,  ea- 
demque  sententia  est  Prophetarum  et  Apostolorum 
omnium,  de  Christo  et  eius  beneficiis,  tamen  ex- 
plicatio  Paulina  iilustrior  est.  Ut  igitur  in  aliis 
negociis,  aliorum  virtus  magis  enituit:  Elias  de- 
levit  idolum  Baal  in  Israel.  Esaias  depulit  Assy- 
rios  ab  urbe  Hierosolyma.  Ieremias  prorsus  novo 
modo,  contra  vetera  exempla  gentem  servavit, 
suadens  deditionem  et  triste  ac  aerumnosum  exi- 
lium,  ita  et  Pauli  proprium  quoddam  est  decus. 

Non  modo  latius  sparsit  Evangelium  quam 
caeteri,  sed  etiam  futurae  Ecclesiae  ad  finern  usque 
monurnenta  talia  condidit,  quae  illustrius  discer- 
nunt  Evangelium  a  lege  et  politica  sapientia, 
quam  literae  reliquorum  Prophetarum  et  Aposto- 
lorum.  Id  beneficium  si  qui  leve  esse  ducunt,  hi 
vel  insciliam  suam  vel  impietatem  confitentur. 
Nam  multum  omnino  refert  veras  metas  et  vera 
discrimina  harum  doctrinarum  intelligere,  legis 
divinae,  philosophiae  et  Evangelii.  Haec  Paulus, 
tanquam  in  iudicio  finium  regendorum,  conspi- 
cuis  limitibus  distinxit,  et  cuiusque  generis  usum 
monstravit. 

Hoc  discrimen  confundere,  tristius  est  quam 
solem  e  mundo  tollere.  Sequuntur  enim  horren- 
dae  tenebrae,  oblivio  Christi,  interitus  Ecclesiae. 
Quid  enim  interest  inter  ethnicos  et  Ecclesiam, 
atnissa  hac   luce,   qua  statuit  Ecclesia,    se  certo 


placere  Deo,  se  respici,  exaudiri,  servari,  propter 
filium  mediatorem. 

Pietinuerant  Graeci  et  aliae  mnltae  gentes, 
doctrinam  de  honestis  moribus,  de  disciplina. 
Quam  rnulti  sapientia  et  virtute  praestantes,  apud 
ethnicos,  norant  esseDeum,  unarn  quandam  aeter- 
nam  mentem  conditricem  rerum.  Ut  Plato  et  eru- 
dite  et  recte  describit  Deum^  inquiens,  aeternam 
mentem  esse,  causam  boni  in  natura.  Quid  Esaias 
aut  Paulus  dicere  aptius  poterant? 

Quid  igitur  interfuit  inter  nostros  et  ethni- 
cos?  Inter  Platonem  et  Paulum?  Evangelium  fa- 
cit  discrimen.  Etsi  norat  Plato  esseDeum,  esse 
mentem  aeternam,  causam  boni  in  natura,  tamen 
dubitabat  se  respici,  agnoscebat  se  vitia  quaedam 
habere,  digna  poena.  Fugiebat  igitur  Deum,  non 
vere  invocabat,  et  dubitatio  rnagnam  ruinam  tra- 
hit,  ut  nominat  Paulus,  peccata  quae  per  legem 
existunt. 

Econtra  Paulus  agnoscit  quidem  se  habere 
vitia  digna  poena,  sed  videt  missum  esse  filium 
Dei,  ut  sit  victima  pro  genere  hurnano.  Scit  certo 
Deurn  praecipere,  ut  propter  hunc  statuamus  nos 
recipi  in  gratiam,  exaudiri  et  servari.  Scit  nus- 
quam  esse  Dei  Ecclesiam,  nisi  ubi  haec  de  filio 
doctrina  lucet.  Scit  iam  se  non  esse  sine  Deo,  sed 
invocat  hac  fide  Deum,  et  ab  eo  gubernationem, 
defensionem  et  salutem  expetit  et  expectat:  haec 
cum  ex  promissione  data  primis  parentibus  intel- 
ligerent  pii,  gentes  oblitae  promissionis.  hanc  lu- 
cem  amiserunt,  quam  quidem  rursus  accendit 
Deus,  curn  per  Apostolos  spargi  Evangelium  inter 
gentes  voluit. 

Et  ut  Paulus  clarius  testari  posset,  recipi  nos 
propter  filium  Dei  in  gratiam,  non  propter  nostras 
virtutes,  tunc  vocatus  est  cum  acerrimus  hostis 
esset  Christi,  ac  iudicaret  Evangelium  non  modo 
facem  esse  seditionum  et  distractionum  Ecclesiae 
Dei,  sed  etiam  contumeliosum  esse  adversusDeum, 
arderetque  odio  Evangelii  non  mediocri,  etiam 
aspersus  Sanctorum  sanguine,  et  cruoris  sitiens, 
tristiorem  carnificinam  molirefur.  Haec  omni 
contenlione  animi  agentem  Christus  vocat.  Ac 
testatur  Paulus  ipse,  commonefieri  universam  Ec- 
clesiam  exemplo  suae  vocationis,  ut  sciamus,  certo 
non  propter  legem,  sed  propter  filium  Dei  gratis 
nobis  Deum  ignoscere. 

In  hunc  igitur  locum  incumbit,  docet  quo- 
modo   Deus   invocandus   sit,     fiducia   mediatoris, 

docet  inchoandam  esse  obedientiam,  et  quomodo 
placeat,  monstrat  certam  et  firrnam  consolationem 
piis,  quae  est  inchoatio  vitae  aeternae.  Tradun- 
tur  eadem  in  Prophetis  et  caeterorum  Apostolorum 
scriptis.  Una  est  enim  perpetua  verae  Ecclesiae 
vox,  de  beneficiis  filii  Dei.  Sed  multum  lucis  ad- 
dit  Pauli  disputatio,  qui  vere  interpres  est  Pro- 
phetarum. 

Sed  o  deplorandam  caliginem  humanarum 
mentium.  Etsi  hae  tantae  res  satis  perspicue  in 
Paulo  expositae  sunt,  tamen  et  sunt  et  fuerunt  ho- 
mines  alioqui  non  indocti,  qui  cum  viderent  non 
quadrare  %b  yrjxbi'  in  Paulo  ad  rationis  humanae 
iudicium,  de  iustitia  etde  lege,  discesserunt  aPauli 
verbis,  et  confictis  quibusdam  corruptelis,  trans- 
formaruut  Paulum  in  humanas  et  philosophicas 
opiniones. 

Atqui  oportuit  nos  auditores  ac  discipulos 
esse ,  non  criticos  seu  censores  sapientiae  coelestis, 
quae  si  nihil  a  Philosophia  differret,  quid  opus 
esset  voceEvangelii,  quod  filiusDei  ex  sinu  aeterni 
patris  protulit?  Si  existimamus  Apostolos  quod 
senserunt  et  voluisse  et  potuisse  eloqui,  profecto 
convenit  ex  ipsorum  oratione  dextre  coILitis  mem- 
bris  sumere^sententiam,  et  ut  dicit  Basilius:  noil 
GJia.Qxov  rbv  Xi&ov  tcpayuoCeiv,  accommodareLa- 
pklem  ad  regulam,  non  Regulam  ad  humanas  opi- 
niones  inflectere. 

Agamus  autem  Deo  gratias,  quod  in  Eccle- 
siis  nostris  rursus  simplex  et  germana  sententia 
lucet,  ad  quam  retinendam,  duabus  rebus,  ado- 
lescentes,  opusest,  vera  animi  pietate,  et  acerri- 
mo  studio  omnium  bonarum  disciplinarum.  Quod 
Paulus  praecipit  Timotheo,  ut  depositum,  vide- 
licet,  Evangelium  ipsius  fidei  commendatum,  cu- 
stodiat  et  tueatur:  idem  vobis  severissime  prae- 
cipi  statuit,  quos  ad  societatem  eiusdem  muneris 
vucavit,  quod  Christus,  Pro}>hetae  et  Apostoli 
administrarunt. 

Ac  saepe  mihi  cogitanti  de  hac  Academia, 
quam  merito  amamus,  tanquam  fidam  nutricem, 
aieutem  nos  et  coelesti  doctriua,  et  omnibus  aliis 
honestis  artibus ,  in  mentem  venit  eius  navis,  in 
qua  Paulus  vehilur  ex  ludaea  ad  Melilen  usque, 
quae  etsi  inter  scopulos  ita  iactata,  ac  saevitia 
tempestatum  ac  fluctibus  concussa  erat,  ut  lacera- 
tis  ac  frttiscenlibiis  tabulis  videretur  iaui  mersura 
navigantes,  integra  tamen  in  portum  pervenit, 
quia  Paulum  vehebat.  Ita  et  Academiam  spero 
mansurani    esse,    dunec  Pauium  vehet,    hoc  est, 


recte  et  fideliter  enarrabit.  Huius  enim  doctrina 
lumen  est,  ut  supra  dixi,  propheticarum  et  apo- 
stolicarum  concionum. 

Moveor  equidem  temporum  periculis,  et  im- 
pendere  mutationes  regnorum,  quae  sunt  fatales 
poenae  scelerum  humanorurn,  nihil  dubium  est: 
sed  tamen  servabit  Deus  Ecclesiam  suani ,  et  de- 
fendet  aliqua  piorum  studiorum  domicilia.  Quare 
tantisper  dum  haec  schola  doctorem  Paulum  au- 
diet,  et  haec  studia  mediocri  diligentia  regendo- 
rum  morum  ornabit,  hanc  sedem  et  hos  coetus 
Deus,  ut  spero,  proteget.  Sed  redeo  ad  enco- 
mium. 

Prodest  inprimis  Ecclesiae,  collatio  ut  dixl 
Legis  et  Evangelii,  quae  in  Pauli  scriptis  copio- 
sius  et  illustrius,  quam  alibi  explicata  est.  Pos- 
sum  et  alias  quasdam  materias  addere,  quae  ab 
ipso  planius  tractantur,  discrimen  iustitiae  spiri- 
tus  ac  politicae,  et  discrimen  Ecclesiae  et  imperio- 
rum.  Damnat  item  perspicue  Hthlo9Q7]OXfic/g,  ut 
sciamus  quibus  officiis  iudicet  se  Deus  honore 
affici.  Munit  et  pacem  civilem,  ornat  amplissima 
laude  totum  politicum  ordinem,  magistratus,  leges 
honestas,  iudicia,  contractus,  militiam,  coniu- 
gium,  oeconomiam. 

De  his  rebus  sententias  hnius  doctoris  longe 
antefero  Platonis,  et  Aristotelis  politicis,  etsi  haec 
quoque  sapienter  scripta  sunt.  Sed  addit  Paulus 
salutarem  doctrinam,  testatur  haec  vitae  officia 
a  Deo  ordinata  esse,  ideoque  sic  inter  se  devinctos 
esse  homines  procreatione,  educatione,  guberna- 
tione ,  contractibus ,  ut  in  his  bonis  rebus  osten- 
damus  aliis,  nostram  de  Deo  sententiam,  exer- 
ceamus  invocationem  et  mutuam  benevolentiam. 
Docet  itern  hos  labores  Deo  vere  placere ,  et  grata 
munera  et  sacrificia  esse. 

Hae  Pauli  sententiae  haud  dubie  multos 
graves  viros,  qui  sentiunt  quantum  onus  sit  gu- 
bernatio,  retinent  in  sua  statione.  Certe  in  meo 
animo,  ainorem  et  reverentiam  legum  et  civilium 
officiorum  valde  augent.  Ac  scitis  his  proximis 
annis,  praecipue  Pauli  testimoniis  in  hoc  genere, 
refutatos  esse  fanaticos  homines  multos,  qui  ple- 
raque  officia  politici  ordinis  furenter  damnabant, 
ut  olim  similes  Marcionis  et  Manicheorum  furores 
iisdem  de  rebus,  praecipue  suffragiis  Pauli  op- 
pressi  sunt, 

Huc  accedit,  quod  in  praeceptis  politicis,  qua- 
dam  non  vulgari  prudentia  monet  gubernatorem 
non  hebetem  aut  rudein,  de  rebus  non  levibus,  sed 

de  nervis  boni  status,  et  de  fontibus  maximarum 
mutationum. 

Usitatum  est  peccare  gubernatores  ignavia,  et 
multi  sapientes  et  acres  peccant  nolvnQayfxoGvvr}. 
Saepe  igitur  monet  hunc  rnorbum  cavendum  esse: 
et  quia  ex  ambitione  oritur,  eruditissime  opponit 
contrariam  ambitionem,  iubet  nos  hanc  gloriam 
expetere,  videlicet,  studium  manendi  intra  septa 
et  metas  nostri  muneris,  seu  ut  dicitur,  ut  suam 
quisque  Spartam  ornet. 

Sed  popularia  ingenia  magis  gloriosam  esse 
ducunt  TColvTTQayjLioGvvrjv,  passim  se  ingerentem, 
multos  lacessentem,  tranquilla  consilia  turbantem, 
denique  negotia  undique  attrahentem,  ut  Caecias 
nubes  ad  sese  attrahere  dicitur. 

Tales  fuisse  multos  in  historiis  legimus,  ut 
Cleonem,  quem  dicebant  alterum  pedem  in  ca- 
stris,  alterum  in  curia  habere.  Quam  multi  nunc 
sunt,  qui  alterum  pedem  in  curia,  alterum  in  ara 
collocant,  hoc  est,  quisuistantumconsiliisPj.es- 
pub.  regi,  et  prorsus  ad  sua  iudicia  doctrinam 
attemperari  in  templis  volunt.  Saepe  hoc  malum 
Ecclesiae  nocuit.  Sed  omitto  exempla  praecepto- 
rum.  Nam  lector  non  rudis  vitae  communis,  si 
expendet  Paulinas  admonitiones,  animadvertet 
eum  multa  significare,  quae  sapienti  et  sagaci 
gubernatori  providenda  sunt. 

lam  et  hoc  observet  iuventus,  Paulum  literis 
et  doctrina  excultum  fuisse,  quod  lumina  verbo- 
rum  et  ordo  rerum  in  disputatione  ostendunt. 
Utitur  enim  multis  insignibus  verbis,  quorum 
pondera  sine  liberali  eruditione  non  intelliguntur. 
Nihil  potuit  dicere  tristius,  nihil  atrocins  ad  signi- 
ficandam  acerbitatem  odii,  quo  ardent  hypocritae 
adversus  Evangelium,  quam  cum  ait,  Apostolos 
dici  y.a&aQfxaxa  et  neQiyjrjfiara.  Haec  verba  sine 
cognitione  veterum  historiarum  intelligi  non  pos- 
sunt. 

Saepe  utitur  verbo  Gv[ifiifia'C,HV,  cum  de  mu- 
tua  dilectione  concionatur.  Sed  historiae  vim 
verbi  declaraut.  Videt  Paulus  multos  de  industria 
hoc  agere,  ut  distrahant  voluntates  hominum. 
Monet  igitur  ut  consilia  in  actionibus  dirigamus 
ad  consociandas  voluntates,  et  fovendam  mutuam 
benevolentiam  ,  quod  fieri  non  potest ,  nisi  qua- 
dam  moderatione,  et  Philosophia  regamus  impe- 
tus  animorum.  Ita  vocant  GvufiiftaGriy.a  consilia 
historiae,  quae  ad  hunc  finem,  quem  dixi,  directa 
sunt:  hanc  diligentiam,  ut  nobis  commendet,  in- 
signi  verbo  historicorum  usus  est. 
Melanth.  Oper.  Vol.  XI. 


Iubet  doctores  recle  secare  doctrinam  :  bella 
metaphora  est  a  sacrificiis  sumpta,  in  quibus  ars 
erat  partiri  membra,  quorum  alia  cremabantur, 
alia  erant  attributa  sacerdotibus.  Et  haec  imago 
multa  significat. 

Possem  plurima  exempla  recitare,  si  tempus 
pateretur ,  curae  ostendunt,  Paulo  nec  eruditio- 
nem,  nec  diligentiam  defuisse.  Et  ad  intelligenda 
eius  verba  eruditione  opus  esse.  Quod  eo  dico, 
ut  et  ipsum  legant  scholastici  attentius,  et  ut  re- 
ctius  adsequantur,  adiungant  liberalium  artium 
doctrinam. 

Dixi  de  genere  doctrinae,  quod  Paulus  ma- 
xime  illustravit,  ac  de  aliis  quibusdam  doctrinae 
locis.  Nam  in  Apostolo  praecipue  considerandum 
est  genus  doctrinae.  Adderam  etiam  quaedam  de 
eius  virtutibus:  sed  harum  quantum  decus  sit, 
non  ita  multo  post  videbimus,  cum  eins  consuetu- 
dine  fruemur,  cum  res  eius  gestas  a  Christo  prae- 
dicari  audiemus,  et  multa  eius  auditores  sciscitari 
poterimus.  Nulla  enim  oratio  par  magnitudini 
harum  virtutum  excogitari  potest. 

Sed  tamen  exempla  non  negligenda  sunt. 
Etsi  gradus  virtutum  non  imitamur,  tamen  initia 
communia  esse  omnium  debent.  Confirmetur  fides 
nostra,  cum  ait,  se  grassantem  hostiliter,  ideo 
vocatum  esse,  ut  discamus  Deum  vere  propter 
Christum  nobis  ignoscere,  modo  ut  confugiamus 
ad  ipsum.  Expectemus  auxilium  et  defensionem, 
cum  in  eodem  munere  versemur,  in  quo  ipse  ver- 
sabatur. 

Postremo  pro  noslra  mediocritate  caveamus, 
ne  malis  moribus  excutiamus  coelestia  bona  ,  neve 
dolore  afficiamus  Spiritum  sanctum.  Ut  pictor, 
ut  architectus  habent  idearn,  et  exempla  operum 
suorum,  in  quae  semper  intuentur:  ita  haec  vi- 
vendi  ars  postulat,  ut  aliquos  laudatos  viros  mente 
intueamur,  quos  aliquo  modo  sequi  et  imitari 
studenmus.  Ut  Cicero  LTelium  sibi  proponebat, 
alii  alios:  ita  nos  in  Ecclesia  Paulum ,  Ieremiam 
et  similes  intueamur.  Horum  exemplis  fidem 
confirmemus,  excitemus  invocationem ,  imitemur 
eorum  tolerantiam,  lenitatem  et  diligentiam  in 
omni  officio. 

Hactenus  de  Paulo,  quantum  et  ingenii  mei 
tenuitas  et  temporis  angustia  concessit,  dixi. 
Reliqua  est  pars  institutae  orationis  terlia. 

Piae  mentis  est  saepe  multumque  cogitare, 
quomodo  Ecclesia  condita  sit,    quem  habeat  du- 

cem,  quos  hostes:  unde  slt  haec  iufirmitas  gene- 
ris  humani,  unde  horribilis  confusio  vitae,  tot 
gentium  atque  impiorum  eversiones,  et  qui  portus 
Ecclesiae  sit  inter  tanta  pericula.  Cumque  hu- 
mana  diligentia  servari  Ecclesia  non  possit,  ore- 
mus  Deum  veris  animorum  motibus,  ut  sua  im- 
mensa  bonitate  propter  filium  servet  Ecclesiae  re- 
liquias,  et  det  eis  tranquilla  hospicia,  in  aliqui- 
bus  imperiis,  defendat  et  iuvet  studia,  quibus  ipse 
vere  celebratur,  nec  sinat  extingui  noticiamEvan- 
gelii  sui  inter  homines,  nec  sinat  totum  genus  hu- 
manum  ruere  in  aeternum  exitium. 

Quis  est  tam  ferreo  pectore,  aut  tanta  natu- 
rae  immanitate,  ut  cogitans,  quanta  hominum 
multitudo  manifesto  furore  contemnat  Deum ,  et 
sibi  aeternum  exitium  accersat,  non  deploret  hu- 
manam  miseriam?  Ergo  ne  tota  natura  homi- 
num  prorsus  pereat,  excerpi  reliquias ,  ac  servari 
oremus. 

Deinde  de  sese  quisque  cogitet,  exempla  vi- 
deat  omnium  aetatum  et  consideret,  quorum  cur- 
sus  salutaris  generi  humano  fuerit,  et  horum  se- 
quatur  vestigia.  Econtra  vero  caveat,  ne  abiicia- 
tur  inter  pestes  generis  humani ,  quales  multi  fue- 
runt,  ut  Cain,  Pharao,  Iudas,  Marcion,  Mani- 
chaeus  et  alii. 

Quod  in  scena  dictum  est:  Vitam  regit  fortu- 
na,  non  sapientia,  explodatur  ex  Ecclesia.  Piegi 
vitam  sapientia  non  humana,  sed  divina  sciamus, 
quae  duas  res  complectitur.  Iubet  te  Dei  manda- 
tis  parere,  et  ab  ipso  gubernationem  petere.  Ut 
Psalmus  inquit:  Subditus  esto  Deo,  et  spera  ab 
ipso  auxilium.  Hanc  sapientiam,  si  ducem  seque- 
mur,  erunt  foelicia  TioXnev/Liaza. 

Quam  longus  est  catalogus  eorum,  qui  freti 
sua  sapientia,  neglecto  Deo,  et  se  et  Piespublicas 
everterunt.  Non  dicam  de  veteribus,  de  Pharao- 
ne,  de  Achab,  de  Sedechia,  de  Alcibiade,  et  si- 
milibus.  Nostra  tempora  videte,  meministis  exor- 
dia  tumultus  Monasteriejisis,  cum  homines  fana- 
tici  audacter  falsas  opiniones  sererent,  et  paulatim 
furor  cresceret,  ut  amentia  contemptum  Dei  sequi 
solet,  exitus  quam  tragici  et  horrendi  fuerunt? 

Nec  tantum  hoc  deplorandum  est,  quod  tot 
homines  miseri  vel  fame,  vel  ferro,  vel  aliis  cla- 
dibus  perierunt.  Sed  multo  tristius  est,  quod 
Deus  contumelia  adfectus  est,  quod  multos  error 
in  aeternum  exitium  praecipitavit,  quod  diabolus 
triumphum  egit,  tot  miseris  a  Deo  avulsis.  Haec 
spectacula  intueamur  animis,  ut  quaeramussapien- 


tiam,  quae  mentes  ita  regat,  ne  in  tales  casus  caeci 
praecipitemur. 

Econtra  conferte  Ieremiae  politiam,  quae  in 
speciem  misera  est,   cum  sit  salutaris  populo,   et 
vere  gloriosa,    annos  amplius  quadraginta,    con- 
cionatur  de  excidio  civitatis,  de  dissipatione  gentis 
et  reditu  reliquiarum,  toties  abiicitur  in  carcerem, 
saepe    rapitur   ad   supplicia,    tandem  interficitur, 
vel  asuis,  vel  a  superbissimo  rege  Aphricae,  cui 
etiam  vaticinatus  erat  exitium.      At  hic  quanquam 
exercetur   magnis    calamitatibus,    tamen  servator 
est  suae  Reip.     Nam  huius  consilio  flos  Ecclesiae 
leconias  et  aliquot  millia  civium  deditionem  fece- 
runt.       Hae   reliquiae    fuerunt    seminaria ,    quae 
instaurarunt  postea  Remp.     Nunc  cogites   animo 
quorum  similitudo  magis  optanda  sit,    Samuelis- 
ne,  Esaiae,  Ieremiae,  Pauli ,  an  vero  Alcibiadis, 
Gaiphae,  Iudae,  Marcionis,  Rullii  Monasteriensis. 
Haec  si  saepe  considerarent  iuvenes,  profecto 
essent  modestiores,   et  cum  doctrinam  salutarem 
avidius  expeterent,  tum  vero  etiam  a  Deo  guber- 
nationem  postularent.      Ut  oras  servari  Ecclesiae 
reliquias,    ita  petito,    ut  te  deligat  inter    organa 
utilia  generi  humano,  nec  te  abiiciat  inter  aldaro- 
Qag,  et  ut  Paulus  vocat  inter  vasa  irae.    Non  enim 
vult  deesse  Ecclesiae  suae  Deus.     Sed  petentibus 
toties  clarissime  adfirmat  se  opitulaturum  esse,  et 
iureiurando  confirmat  suas  promissiones.     Cur  ad 
eum  non  accurrimus,   qui  etiam  iureiurando  nos 
invitat?      Sit  mediocris  diligentia  in  regendis  mo- 
ribus  et  in  studiis,  et  accendatur  animus  ad  in- 
vocationem.    Haec  profecto  non  erunt  inania.    Sic 
enim  Paulns  adfirmat,  Deus  est,  qui  et  ut  velitis 
efficit,  et  dat  successus. 

Sciant  pii  se  a  Deo  excitatos  esse,  ut  salutaria 
discant,  ut  ad  Ecclesiae  gubernationem  praepa- 
rentur.  Hi  conatus  non  erunt  irriti ,  modo  ut 
cursum  tuum  urgeas,  nec  abiicias  inchoata  studia. 
Alii  voluptatibus  languefiunt,  alii  desperationem 
praemiorum,  alii  aliis  periculis  deterrentur,  ut  est 
magna  humanae  naturae  infirmitas,  ne  doctrina 
se  instruant,  qua  opus  est  Reipub.  neve  partem 
publici  laboris  expetant.  Multos  etiam  temporum 
miseriae  iam  frangunt,  cum  Turcica  castra  sunt  in 
conspectu.  Quis  erit,  inquiunt,  literarum  aut 
doctrinae  usus,  si  haec  omnia  vastabuntur  armis 
Turcicis?  Cohorresco  audiens,  aut  cogitans  haec 
dvG(fi]tua.  Sed  optimi  adolescentes,  ingentibus 
animis  repugnemus,  cum  caeteris  difficultatibus, 
tum  etiam  his  terroribus.     Eo  magis  colantur  stu- 

dia,  quo  raaius  impendet  periculum  ,  ut  qui  erunt 
superstites,  possessionem  artium,  quae  vitae  utiles 
sunt  retineant.  Etiamsi  fatales  poenae  oppriment 
mundum  propter  Epicureos  furores,  idola,  libi- 
dines  et  alia  flagitia,  tamen  certo  scimus  mansu- 
ram  esse  Ecclesiam  Dei ,  et  quidem  in  hac  ultima 
mundi  senecta  futuram  angustam,  et  servitute  op- 
pressam,   sed  mansuram  tamen. 

Nervos  igitur  atque  ornamenta  noster  ordo 
retineat,  qua  in  re  hac  etiam  consolatione  vos  eri- 
gite,  quod  etsi  late  grassatur  rabies  Turcica,  ta- 
men  quintam  Monarchiam  non  constituet.  Non 
omnes  in  Europa  gentes  haec  harbaries  opprimet. 
sed  nihil  de  imperiis  dicam,  Deo  potius  Germa- 
niam  nostram  commendo,  cui  in  hac  calamilate 
iam  proh  dolor  nimis  vere  congruit  Almaniae  no- 
men.     Nam  Almana  Ebraeis  vidua  est. 

Verum  revoco  me,  de  Ecclesia  cogitemus, 
hanc  etiam  siqua  erit  imperitorum  perturbatio, 
mansuram  esse  sciamus.  Huic  serviat  nostra  mi- 
litia,  propter  hanc  retineamus  doctrinae  possessio- 
nem,  ut  fecerunt  in  exilio  Chaldaico  Daniel,  Hag- 
gaeus,  Zacharias,  et  multi  similes  viri  docti.  Etsi 
certa  sedes  Ecclesiae  non  est  in  imperiis,  tamen 
hoc  promittere  piis  Principibus  possum,  tantisper 
dum  in  hac  cymba,  id  est,  in  Ecclesia  erunt,  im- 
peria  eorum  mansura  esse.  Sed  qui  hanc  cymbam 
excutient,  qui  vastitatem  in  Ecclesiis  sua  negligen- 
tia  facient,  ut  faciunt  plerique,  qui  studia  litera- 
rum  extingui  sinent,  hi  audiant  has  minas:  Ecce 
oculi  Dei  super  regnum  peccans,  et  delebit  illud. 
Addit  autem  Propheta  eandem  consolationem, 
quam  toties  iamrecensui,  sed  Iacob  inquit:  Non 
delebo,  etsi  ut  triticum  in  cribro  concutiam,  ac 
purgabo.  O  miras  descriptiones  et  imagines  Ec- 
clesiae,  praesertim  nostri  temporis,  quae  haud 
dubie  propositae  sunt,  ad  praemonendos  et  confir- 
rnandos  pios,  in  his  ipsis  periculis,  quae  iam  ob 
oculos  versantur.  Non  est  ignavum  agmen  Eccle- 
sia,  sed  intelligit  sibi  in  hac  vita  aerumnas  omnis 
generis  propositas  esse,  et  tamen  interim  doctri- 
nae  possessionem  tuendam  esse,  nec  abiiciendam, 
propter  regnorum  excidia. 

Quare  animos  vestros  confirmate  divinis  prae- 
monitionibus,  iucumbite  in  studia  salutaria  vitae, 
et  militiam  hanc  non  solum  gratam  esse  Deo  sta- 
tuite,  sed  etiam  ab  eo  adiuvari.  Hac  spe  si  pete- 
tisauxilium,  certum  est,  non  fore  irritos  labores 
vestros,  sed  salutares  vobis  et  aliis,  quo  quid 
potest  homini   melius    aut  gloriosius  contingere. 


Haec  eo  cogitanda  sunt,  quia  certe  hominis  est, 
ad  quas  metas  vita  dirigenda  sit,  et  quomodo  in 
tantis  fluctibus  regenda,  mediocri  quadam  dili- 
gentia  prospicere.      Dixi. 

In  Declamat.  T.  I.  p.  280  sqq.,    in  Servest.  T.  I. 

apud  Richard.  T.  II.  p.  413.     Eadem  oratio  legitur  iterum 
in  TomoIV.  Declamat.    Vid.  infra  an.  1556.  IMo.  150. 

Oratio  de  digniiate  legum.  M.D.XLIII. 

Usitatum  est  hoc  loco  et  in  his  spectaculis  aliquid 
de  legum  dignitate  dicere,  ad  quarum  reverentiam 
certe  excitari  homines  maxime  prodest.  Etsi  au- 
tem  et  ego  de  eodem  argumento  dicere  cupio,  ta- 
men  quo  saepius  de  imperiis,  de  vitae  guberna- 
tione,  de  legibus  et  iudiciis,  quae  sunt  nervi  gu- 
bernationis,  tranquillitatis  et  disciplinae,  cogito, 
eo  mihi  difficilius  est  eligere  ex  tanta  mole  rerum 
quod  dicam.  Primum  enim  quam  difficile  est  re- 
spondere  Cyclopum  et  Centaurorum  opinioni,  qui 
in  tanta  confusione  rerum  humanarum,  hoc  totum 
quod  vocamus  legem,  et  politicam  sapientiam , 
dicunt  inane  nomen  esse,  vi  et  armis  rapi  impe- 
ria ,  et  regi  arbitriis  potentum  tantisper  dum  te- 
nentur.  Nam  ut  vetera  exempla  omittam,  quid 
Turcica  barbaries  ullas  leges  curat?  Progreditur 
quod  potest  et  vi  oppressis  imperat  quae  libel. 
Ante  centum  *)  annos  Constantinopoiis  florentis- 
sima  schola  fuit  nostrarnm  legum :  nunc  procul 
pulsa  hac  doctrina,  omnia  unius  tyranni  nulu,  aut 
barbari  alicuius  ducis  reguntur.  Sic  curn  orbis 
terrarum  dilaceraretur  ab  Alexandri  satellitibus, 
quae  ibi  legum  vox,  quae  doctrina  politica  usquam 
audiebatur?  Cum  igitur  magis  rabie  tyrannorurn 
et  arbitriis  potentum  omnia  gerantur,  quis  locus 
est  sapientiae  et  nostrae  politicae  arti?  Nec  enim 
illud  imaginandum  est,  nostram  artem  similem 
esse  militari,  quae  nunc  hostil>us,  nunc  civibus 
servit,  et  utrinque  **)  iniustis  cupiditatibus  ope- 
ram  locat.  Alia  res  est  haec  politica  ars,  seu  iuris 
doctrina,  nusquam  locum  habet,  nisi  in  trnnquilla 
civitate,  et  in  eo  consilio,  quod  ad  normam  iusti- 


*)  Textus  in  Tom.  IV.  babet:  ante  centum  el  trcs. 
**)  Textus  in  Tom.  IV.  habet:  utrobique. 

tiae  suas  sententias  accommodat.  Ut  Athenis  do- 
nec  Solon  praefuit  civitati,  valuit  legum  autoritas. 
Romae  legum  reverentia  mansit,  donec  Augustus 
vixit,  sed  utroque  loco  brevi  post  oppressi  sunt 
cives  tyrannide,  et  leges  conticuerunt,  ut  Solone 
vivo  Pisistratus  rapuit  dominationem ,  post  Au- 
gustum  mox  tyranni  aliquot  quam  crudeliter 
grassati  sunt  in  Piempub.  Haec  exempla  saepe 
movent  etiam  magnos  homines,  ut  aut  nullum, 
aut  exiguum  usum  esse  nostrae  doctrinae  arbitren- 
tur,  qui  quidem  dictum  illud  Ciceronis  in  ore  ha- 
bent:  Inter  arma  silent  leges.  Marius  dixit,  se 
legum  vocem  inter  classica  et  tubarum  sonos'  non 
audivisse.  Et  Nazianzenus  de  Iuliano  inquit:  Vo- 
luntatem  principis  esse  ius  non  scriptum.  Ut  igi- 
tur  ipse  meum  animum,  et  si  quos  fortasse  alios 
confirmem,  refutare  illam  vituperationem  nostrae 
doctrinae  institui,  et  ostendam  et  esse,  et  futurum 
esse  usum  huius  artis,  etiamsi  magnae  fuerunt,  et 
nunc  sunt,  et  impendent  aliae  rerum  humanarum 
mutationes,  nec  nobis  studium  abiiciendum  esse, 
sed  eo  magis  colendum,  ut  conservetur.  Ac  pri- 
mum  constituamus  esse  artem  politicam:  non  enim 
frustra  Deus  indidit  humanis  mentibus  leges  natu- 
rae.  Harum  explicationem  voluit  extare  in  literis 
et  monumentis  sapientum  ,  hanc  voluit  esse  impe- 
riorum  et  iudiciorum  regulam,  quae  non  propter- 
ea  nihil  est,  etiamsi  multae  aliae  res  gubernatio- 
nem  interturbant.  Ut  ars  medica  vera  est  divini- 
tus  tradita,  et  salutaris  humano  generi,  etiamsi 
corpora  humana  non  tanturn  medicae  artis  prae- 
ceptis  reguntur,  sed  saepe  occultis,  aut  subitis  cau- 
sis  laeduntur,  quae  provideri  non  possunt :  ita  no- 
stra  ars  vera  est^  divinitus  monstrata  generi  hu- 
mano ,  et  salutaris,  etiamsi  aliae  res  accedunt, 
quae  hanc  sapientiam  saepe  reprimunt.  Laceran- 
tur  imperia  interdum  fatalibus  poenis,  vel  diaboli 
furore  et  tyrannorum  cupidit^tibus:  cedit  talibus 
temporibus  sapientia  politica. 

Quid  enirn  loci  erat  bonis  viris,  cum  triginta 
tyranni  tenerent  Athenas?  Et  quia  saepe  violen- 
tia  dominatur,  et  multae  existunt  subitae  et  im- 
provisae  mutationes,  Epicurei  putant  res  humanas 
casu  ferri,  et  tantum  quemque  obtinere  posse, 
quantum  valet  potentia.  Sed  nos,  qui  in  Eccle- 
sia  Dei  instituti,  certo  scimus  Deum  esse  inspecto- 
rem  et  iudicem  universi  generis  humani,  sciamus 
imperia  neque  oriri,  neque  inlerire  casu.  Deinde 
hac  nos  consolatione  maxime  sustentemus.  Et  si 
concutit  Deus  aut  evertit  imperia,  tamen  Eccle- 


siam  suam  non  sinit  funditus  deleri,  et  haec,  ut 

maneat,    dat  hospitia,    conservat  connubia,   pro- 

creationem,  educationem,  contractus,  literas,  do- 

ctrinarn  de  coelo  traditam:   esse  igitur  coetus  legi- 

bus  iunctos  necesse  erit.     Quare  etiamsi  multa  in- 

cidunt  tempora ,    quibus  politica  sapientia  parum 

habet  loci,  ut  in  saevissimis  tempestatibus  nautae 

periti  vincuntur,    tamen  donec  erit  Ecclesia  ,  coe- 

tus  erunt  legibus  iuncti ,  hos  si  regerent  indocti, 

sine  certo  iure,  sine  literis  et  eruditione,  quales 

tenebrae  essent  vitae?  Ac  redeo  ad  exempla  supe- 

riora.      Solon  leges  tradidit  Atticae  civitati ,   quae 

etiamsi  non  sustulerunt  omnia  vitia ,  tamen  con- 

tractus  et  iudicia  quadam  humanitate  rexerunt,   et 

voluntates  civium  coniunxerunt.      His  legibus  ad 

Piomana  tempora  annis  plus  quingentis  civitas  usa 

est.    Etsi  autem  interea  urbs  bello  Persico  incensa 

et  deleta  est,  cum  cives  essent  in  navibus,  et  uxo- 

res  et  liberos  abdidissent  inter  scopulos  marinos, 

tamen  non  propterea  Solonis  leges  fuerunt  inuti- 

les,  quae  et  antea  in  pace  tranquillitatem  retinue- 

rant,  et  aliquanto  post ,  rursus  instaurant  civita- 

tem.     Nec  illud  urbis  incendium,  etsi  ligneas  ta- 

bulas  consumpsit,    propterea  leges  delere  potuit, 

quae  infixae  animis  civium  tum  maxime  valuerunt. 

Hac  disciplina  instituti   cives,    norant  barbaricos 

mores  non  esse  admittendos  ,  norant  dimicandum 

esse   coniunctis  viribus    pro  defensione  libertatis, 

hocest,  disciplinae  et  honesti  status,  et  ob  hanc 

causam  omissis  privatis  certaminihus,  concordiam 

inter  se    tuebantur,    extabant   legos,    et  quotidie 

earum  exempla  spectabantur  in  factisThemistoclis, 

Aristidae,  Cimonis,  et  aliorum  honestorum  civium. 

Ita  cum  Roma  a  Gallis  caperetur,  non  propterea 

Piespub.  deleta  est,  etiamsi  aedificia  incensa  sunt: 

mansit  enim  virtus  et  disciplina  civium  a  legibus 

orta.  Haecpraesidio  et  saluti  sunt  civibus:  etiamsi 

Nero  aliquantisper  latrocinium  inter  cives   exer- 

cuit,  ac  oppressis  legibus  etiam  Iurisconsulto  Cas- 

sio  Longino  oculos  effodit:  etiamsi  Bassianus  fra- 

tre    necato,     etiam    Papinianum     lurisconsultum 

nolentem  praetextus  fingere  ad  excusandum  parri- 

cidium  interfecit,  tamen  non  propterea  in  univer- 

sum  deletae  erant  leges.     Ne  funditus  periret  hu- 

manum    genus,    Deus  adhuc   politicum  ordinem 

apud  aliquos  tuebatur,  erant  alicubi  in  provinciis 

Magistratus  mediocres,   qui  Iegum  vocem  audie- 

bant.     Non  amittenda  est  igitur  doctrinae  profes- 

sio,    etiamsi  aut  bella,   aut  tyrannides  aliquantis- 

per  eius  usum  impediunt:  imo  bona  ingenia  hoc 

pugnent  ardentius,  de  verarum  legum  defensione, 
quia  vident  in  tanta  infirmitate  liumana,  in  tanta 
confusione,  earum  autoritatem  saepe,  tum  negligi, 
tum  opprimi.  Ideo  tradidit  Deus  humano  generi 
artem  politicam,  et  hanc  ipsam  doctrinam,  ut 
quantum  potest,  sanabiles  homines  ad  iustitiam 
flectat,  et  iniustos  impetus  reprimat.  Nihil  mirum 
est  eos,  qui  ignorant  causas  harum  confusionum 
in  imperiis,  nec  didicerunt  ex  coelesti  doctrina, 
quomodo  confirmandi  sunt  animi,  vehementer 
odisse  imperia,  in  quibus  raro  boni  praesunt,  et 
ut  sunt  rnediocres,  imo  honi  et  sapientes,  tamen 
multitudo  est  varietas  negotiorum,  non  concedit 
eis,  ut  in  omnia  sint  intenti.  Pompei  iustitiam  et 
integritatem  amabat  provinciae,  ut  cum  secum 
duceret  multos  rapaces  comites,  tamen  has  iniu- 
rias  propter  benevolentiam  erga  Pompeium  dissi- 
mularent.  De  Davide  etiam  querelae  sunt  filii. 
Denique  amentia  est  in  hac  natnrae  humanae  im- 
becillitate,  et  in  tanta  diaboli  saevitia,  quaerere 
animo  politiam  sine  vitiis  et  sine  erroribns.  LJt 
igitur  imperia  oderunt  hi,  qui  causas  confusionum 
nesciunt,  ila  et  leges  adspernantur:  cum  vident 
eas  multis  ingentibus  malis  non  mederi,  et  hanc 
totam  doctrinam  vitae  inutilem  esse  censent ,  sed 
nos  monet  coelestis  doctrina,  oriri  multas  ingen- 
tes  confusiones  vitae,  cum  a  diabolo,  tum  ab  hu- 
mana  vel  negligentia,  vel  petulantia.  Nec  posse 
gubernatorum  consiliis  ac  legibus  reprimi  omninm 
furores,  aut  corrigi.  Et  tamen  inter  has  difficul- 
tates  non  esse  gubernatoribus  curam  deponendam, 
nec  inutilem  esse  eorum  diligentiam:  sed  quae- 
dam  mala,  vel  reprimere,  vel  mitigare.  lubet 
item  Deum  invocari,  ut  adsit  huic  difficillimo  la- 
bori,  et  quidem  rnonet  sine  auxilio  Dei,  sapien- 
tiam  illam  politicam  saepe  hallucinari,  et  exitio- 
sam  esse  civitatibus.  Quam  mnlti  summis  inge- 
niis  praediti,  cum  quidem  patriae  bene  vellent, 
tamen  suis  consiliis  everterunt  Respub.  quia  freti 
sua  sapientia,  res  moverunt  non  necessarias,  ut 
Pericles,  Demosthenes,  Pompeius,  Cicero.  Tota 
viaerramus,  si  sine  Deo  foelicem  esse  sapientiam 
arbitramur.  Hac  igitur  consolatione  nos  ronfir- 
memus,  praesertim  in  his  orbis  terrarum  pericu- 
lis,  et  labante  tota  mundi  machina,  sciamus  ruere 
res  humanas,  et  tamen  fulciri  hanc  ruinam  a  Deo, 
et  bonos  viros  debere  suo  quenque  loco  anniti,  ut 
prosint  communi  saluti.  Haec  in  praesentia  duxi 
commemoranda  esse.  Nam  mihi  aspicienti  legum 
libros,  et  cognita  pericula  Germaniae,  saepe  to- 


tum  corpus  cohorrescit,  cum  reputo  quanta  in- 
commoda  sequutura  sint,  si  Germania  propter 
bella  amitteret  hanc  eruditam  doctrinam  iuris,  et 
hoc  curiae  ornamentum.  Crescent  tyrannides, 
erunt  omnes  literae  in  maiore  contemptum,  Eccle- 
siae  magis  negligentur,  denique  multiplex  barba- 
ries  sequetur.  Quare  primum  oremus  Deum  ,  ut 
pacem  nobis  concedat,  deinde  ut  haec  studia  tnea- 
tur,  quod  quidem  eo  magis  impetrabimus ,  si  nos 
ipsi  consilia  nostra  fideliter  ad  gloriam  Dei  illu- 
strandam,  et  salutem  communem  referemus.  Non 
igitur  deterreamur  periculis,  non  frangamur  ani- 
mis,  etiamsi  interdum,  vel  iniquitate  hominum, 
vel  perturbatione  communi  rerum  humanarum, 
pia,  moderata,  salutaria  consilia  impediuntur, 
nec  possessionem  studii  nostri  deseramus,  ipsi 
praesertim,  cum  labor  multorum  nostri  ordinis 
in  consiliis  publicis  etiam  Ecclesiae  Dei  serviat, 
quam  cum  Deus  servaturus  sit,  servabit  et  politi- 
cas  arteis  Ecclesiae  servienteis.  Non  ideo  archi- 
tectonica  deserenda  est,  etiamsi  multae  arces,  vel 
bellorum  cladibus,  vel  aliis  modis  evertuntur. 
Tuendae  et  colendae  sunt  bonae  artes,  et  peten- 
dum  a  Deo,  ut  ipse  gubernet  studia,  et  exitus  det 
utiles  Ecclesiae  suae.  Quid  Daniel ,  Esdras,  Ne- 
hemias  exules  fecerunt?  viderant  templum,  quod 
Deus  condi  iusserat,  funditus  deletum  esse,  vide- 
rant  urbem  reginam  omnium  solo  aequatam,  cui 
promiserat  Deus  regnum,  neque  tamen  fracti  de- 
speratione,  sua  studia  abiecerunt:  imo  ne  in  exi- 
lio,  et  in  ea  gentis  dissipatione,  doctrina  propria 
Ecclesiae  inlerciderat,  maiore  eam  diligentia  et 
discebant  et  suis  tradebant,  norant  enim  non  in- 
terituram  esse  Ecclesiam  Dei.  Ita  et  nos  vota  no- 
stra  et  spes  nostras  ad  Ecclesiam  Dei  adiunga- 
mus,  hanc  intueamur,  et  hac  spe  nostra  studia 
colamus:  haec  navis  et  nostram  doctrinam  vehat, 
et  vehet  haud  dubie,  si  nos  hanc  navim  ornare 
studebimus.  Possunt  autem  optime  mereri  de  Ec- 
clesia  nostri  ordinisviri:  cum  mentes  principum 
a  quibus  consuluntur,  ad  curam  defendendi  pia 
studia,  et  artes  salutares  humano  generi  flectunt. 
Dixi  pauca  de  professoribus.  Sed  priusquam  de- 
sino,  etiam  hic  coetus  scholasticus  de  suo  officio 
commonefaciendus  est,  saepe  in  concionibus  sa- 
cris,  saepe  in  leclionibus  proponuntur  vobis  divi- 
nae  sententiae,  de  disciplina,  de  bonis  moribus, 
de  poenis  quae  violationem  disciplinae  sequuntur. 
Et  poenae  sunt  in  conspectu.  Turci  impune  gras- 
santur  in  vicinia ,    distractae  sunt  principum  vo- 

luntates,  Germania  non  defenditur,  imo  et  do- 
mesticum  bellum  satis  crudele,  tum  gerit  tuin  pa- 
rit.  Si  hae  tanlae  causae  non  movent  vos  ut  viva- 
tis  modestius,  ut  confugiatis  adDeum?  quid  mea 
oratio  proficere  potest?  quid  nos  de  legum  digni- 
tate  apud  eos  concionari  possumus,  qui  ut  Cyclo- 
pes,  neque  Deum  neque  leges  ullas  curant?  Pu- 
det  talia  dicere  in  schola,  quae  debebat  non  solum 
audire,  sed  etiam  colere  virtutis  doctrinam.  Si 
esse  Deum  conditorem  rerum ,  et  iudicem  facto- 
rum  nostrorum  sentitis,  afficiamini  monitis  coe- 
lestibus,  ipsum  autorem  rerum,  et  iudicem  ve- 
strum  agnoscite,  et  ei  in  his  officiis  quae  legum 
voce  requirit,  obedite.  Videtis  a  Deo  ordinatas 
esse  vices  dierum  ac  noctium,  aestatis  et  autumni : 
has  vices  esse  certas  omnes  fatemini,  cur  igitur  de 
praemiis  recte  factorum,  et  de  poenis  malefactorum 
dubitatis?  Certa  lege  Dei  obruuntur  poenis  omnes 
scelerati.  An  casu  putatis  subiici  iam  mundum 
barbaricae  tyrannidi  Turcarum,  qualis  alia  nulla 
similis  unquam  fuit?  Nequaquam  hoc  casu  acci- 
dit.  Sed  hoc  tristi  carcere,  hominum  furor  coher- 
cendus  et  compescendus  est,  qui  nullis  legibus 
frenari  suos  mores  sinunt,  qui  concedi  sibi  licen- 
tiam,  ut  beluae  volunt,  exercendae  petulantiae  ut 
libet.  O  deplorandam  principum  negligentiam : 
his  malis  mederi  eos  oportebat,  ut  hanc  indomi- 
tam  turbam  severissimis  poenis  ad  modestiam  re- 
vocarent,  quod  nisi  tandem  facient,  Deus  iratus 
has  gentes  servitute  Turcica  opprimet,  sed  redeo 
ad  scholasticos,  obtestatur  vos  hic  universus  coe- 
tus  praeceptorum  vestrorum  ,  et  praecipit  voce  di- 
vina,  ut  et  revereamini  Deum,  et  vivatis  mode- 
stius,  eaque  in  re  cum  vestrae  saluti,  tum  com- 
muni  consulatis.  Nisi  enim  erunt  modestiores 
mores,  profecto  haec  bona ,  lucem  doctiinae  de 
Deo,  Ecclesias,  leges,  literas,  et  caetera  vitae  or- 
namenta  amissuri  estis.  Ouanta  bona  amisit  Adam 
uno  lapsu?  Quamdiu  ethnici  in  tenebris,  et  hor- 
rendis  sceleribus  vixerunt?  propterea  quod  eorum 
maiores  spreverant  doctrinam  primorum  patrum. 
His  exemplis  vos  ad  pietatem  et  modestiam  exci- 
tate,  quod  si  facietis,  non  solum  dignitatem  legum 
vere  intelligetis,  sed  etiam  in  gubernatione  eritis 
foelices:  Deus  enim  promittit  suis  sapientiam  et 
successus.  Ita  intelligetis  leges  esse  Dei  vocem,  et 
hunc  politicum  ordinem  a  Deo  et  institutum 
esse,  et  aliqua  ex  parte,  conservari,  ut  in  socie- 
tate  humana  innotescat  ipse,  et  nos  copulati  mu- 
tuis  officiis,  testimonia  nostrae  sententiae,  de  Deo 


et  de  filio  Dei,  et  mutuam  benevolentiam  osten- 
damus,  nosque  mutuis  exemplis  ad  virtutem  ac- 
cendamus.  Ad  haec  intelligenda,  profecto  opus 
est,  ut  dixi,  quodam  studio  virtutis,  timore  Dei, 
modestia,  et  diligentia  regendorum  morum.    Dixi. 


No.  76. 


an.  1543. 


De  iure  possidendi. 


In  Deciam.  T.  IV.  p.  81  sqq.,  apud  Richard.  T.  II.  p.  585' 
et  in  Servest.  T.  IV.  p.  74.  Mylius  in  Chronol.  scri- 
plorum  Mel.  hanc  orationem  retulit  ad  an.  1543. 

Oratio  de  sententia  in  decretis >  singulos  possi- 
dere  y  ea  quae  possident ,  iure  humano. 

Jrrincipio  agamus  gratias  Deo  conditori  universae 
naturae,  qui  in  tantis  tumultibus,  et  tanta  Euro- 
pae  totius  perturbatione,  adhuc  studiis  noslris 
tranquillam  sedem  praebuit:  et  vota  faciamus,  ut 
haec  nobis  tranquillitas  sitdiuturna:  mores  etiam 
nostros  ea  modestia  regamus,  ut  beneficio  Dei  vi- 
deamur  non  flagitiose  abuti.  Nam  neque  petenda, 
neque  speranda  est  tranquillitas,  si  tantum  ocium 
pecuinis  voluptatibus  concedi  volumus.  Nos  qui- 
dem  qui  doctrinam  virtutis  inquirimus,  longius 
prospicere  veros  fines  pacis  decet,  nec  tantum  de 
corporis  voluptatibus  cogitare.  Quod  est  tristius 
spectaculum,  quam  inde  usque  ab  initio  post  la- 
psum  primorum  parentum  mente  intueri  omnium 
aetatum  historiam :  et  non  solum  caedes  ipsas, 
bella ,  excidia  urbium  ac  gentium:  sed  etiam 
causas  tantorum  malorum  considerare?  Semper 
enim  sapientes  viri  mirati  sunt,  unde  tanti  furo- 
res  sint  in  tam  praestanli  natura,  ut  homines  qui- 
bus  insitus  est  amor  communis  societatis,  ausint 
tamen  hoc  ipsum  foedus  crudelissime  violare,  et 
exitium  hominibus  moliri.  Non  dimicant  inter 
sese  leones,  lupus  a  lupo  abstinet,  ursis  inler  sese 
foedus  est.  Cur  homines,  et  quidem  cognati,  et 
multis  inter  se  naturalibus  et  civilibus  vinculis 
coniuncti,  in  mutuam  caedem  ruunt?  Statim 
initio  generis  humani  frater  trucidavit  fratrem. 
Et  statim  multa  secuta  sunt  exempia.  Quoties  le- 
gitis  in  obsidionibus  forte  ductos  homines  qui  ne- 
carentur,  ut  caeteri  humana  carne  pasci  possent? 
Accidit  hoc  non  tantum  Ierosolymis,  sed  etiam  in 
Utica,  in  Potidea,  et  aliis  multis  locis.  Mirum 
est  profecto  ,  tantum  calamitatum  in  hac  natura 
esse,  quae  propter  rationem  divinitatis  particeps, 

et  ut  ita  dicam,  cognataDeo  esse  ducitur,  et  certe 
ad  imaginem  Dei  condita  est.  Sed  doctrina  Ec- 
clesiae  exponit  nobis  causas  horum  malorum. 
Postquam  a  Deo  aversi  sunt  homines,  poenae  se- 
cutae  sunt,  multiplex  furor  in  hominum  animis,  et 
hunc  accendit  diabolus.  Hinc  perturbationes  re- 
rum  humanarum  infinitae  oriuntur.  Sed  tamen 
ne  genus  humanum  funditus  pereat,  sed  ut  con- 
nubia,  procreatio,  educatio,  natorum  institutio 
ad  agnitionem  Dei,  et  seminaria  Ecclesiae  ma- 
neant,  concedit  Deus  intervalla  quaedam,  sancit 
interdum  inducias  aliquantisper:  quam  ob  cau- 
sam?  num  ut  homines  obscoenis  voluptatibus  per- 
fruamur?  Nequaquam.  Sed  ut  interim  doctrina 
de  voluntate  divina,  deque  omnibus  rebus  bonis 
propagari,  et  disciplina  restitui  possit.  Quod  si 
pace  sic  utemur,  ut  doctrinam  salutarem  disca- 
mus,  et  disciplinam  tueamur,  erit  Deus  custos 
tranquillitatis  diutius.  Sed  si  cupiditatibus  no- 
stris  sine  modo  indulgebimus,  frustra  pacem  spe- 
ramus.  Notae  sunt  divinae  comminationes,  nota 
exempla,  quorum  cogitatione  nos  ad  modestiam 
revocemus.  Haec  praefatus  sum,  ut  in  tanta  tem- 
porum  moesticia  iuventus  de  suis  periculis  etiam 
cogitet,  et  omni  officio  lenire  iram  Dei  studeat. 
Nam  cum  hos  congressus  intuemur,  in  quibus  di- 
sce.ndi  causa  convenimus,  et  quibus  nihil  melius, 
nihil  dulcius,  nihil  honestius  humana  natura  ha- 
het,  cura  animum  subire  debet,  de  doctrinae  et 
disciplinae  conservatione,  quae  in  bellis  negli- 
guntur  et  extingnuntur.  Nihil  autem  magis  decet 
in  tali  frequentia,  quam  dicere  et  audire  aliquid 
de  rebus  bonis.  Ideo,  cum  mihi  nunc  vir  claris- 
simus  D.  Decanus  nostri  collegii,  et  praeceptor 
meus,  quem  perpetua  observantia  tanquam  pa- 
trem  colendum  mihi  esse  duco,  has  partes  dicendi 
dederit,  autoritati  eius  obtemperabo:  et  a  vobis 
peto ,  ut  hanc  meam  orationem  boni  consulatis. 
Saepe  de  legum  dignitate  dicitur,  et  utile  est  im- 
becilles  animos  saepe  commonefieri,  quantum 
boni  sit  politicus  ordo,  et  hi  nervi  politici  ordinis, 
leges,  iudicia,  disciplina,  poenae.  Multa  sunt 
vitia  in  hac  hominum  corruptione,  quae  cum  his 
optimis  rebus  pugnant.  Alii  more  Cyclopum  fe- 
rocitate  quadam  excutiunt  leges,  quia  frenari  cu- 
piditates  suas  nolunt.  Alii  curiositate  conturbant, 
et  fraudes  et  sophismata  excogitant  adversus  leges, 
ut  auferant  laudem  sapientiae.  Hanc  perversam 
sapientiam,  vindex  suarum  legum,  saepe  magnis 
cladibus  punit.     Sed  de  hoc  argumento  alii  saepe 


gravissime  dixerunt.  Ego  brevem  disputationem 
adferre  constitui  de  dicto  quodam  in  decretis,  quod 
ex  Augustino  citatur:  Unde  quisque  possidet  quod 
possidet?  nonne  iure  humano?  Hic  disseritur, 
an  distinctio  dominiorum  tantum  sit  iuris  humani, 
et  quid  intelligendum  sit,  cum  ita  dicitur:  Num 
si  est  tantum  iuris  humani ,  non  curat  eam  Deus, 
non  punit  illos  qui  eam  conturbant,  num  licet 
validioribus  rapere  res  inferiorum?  Non  inuti- 
lis  est  haec  disputatio ,  nam  et  de  fontibus  iuris 
disserit,  et  alit  reverentiam  legum,  cum  fontes 
monstrat.  Nec  litigabo  odiose  cum  Augustino. 
Et  de  qua  causa  proprie  locutus  sit,  satis  apparet. 
Ac  primum  facilis  defensio  est  Augustini,  si  di- 
camus,  quod  certe  vult  ius  humanum  esse,  magi- 
stratuum  ordinationem  cum  ratione  congruentem, 
ortam  a  Deo,  qui  magistratus  instituit,  et  eis  auto- 
ritatem  attribuit,  mentes  eorum  ad  iusticiam  et 
disciplinam  sanciendam  exuscitat,  et  praesentibus 
ac  aeternis  poenis  eorum  contemptum  punit.  Ac 
semper  verum  est,  contractuum  et  possessionum 
modos  proprie  iure  humano  constitui.  Quic- 
quid  igitur  quisque  possidet,  iuris  humani  auto- 
ritate  et  praesidio  possidet.  Nec  ideo  fingendum 
est,  non  esse  curae  Deo  huius  ordinis  observatio- 
nem  ac  violationem.  Imo  diversum  recte  et  vere 
sequitur:  Quia  hic  ordo  voce  magistratus  institu- 
tus  est,  ideo  violatio  divinitus  punietur.  Necesse 
est  enim  obedire,  ut  inquit  Paulus,  non  modo 
propter  iram,  sed  etiam  propter  conscientiam. 
Observate  quaeso  verborum  pondera.  Primum 
nominat  necessitatem:  deinde  addit,  propter  con- 
scientiam.  Id  est,  violatio  polluit  conscientiam, 
et  polluta  conscientia  abiecta  est  a  Deo.  Sentit 
igitur,  Deum  irasci  violantibus  legum  autorita- 
tem.  Nihil  maius  aut  atrocius  dici  poterat.  Nec 
muniri  autoritas  magistratuum  et  legum  firmius 
potest,  quam  hac  ipsa  divina  sententia  munitur. 
Atque  haec  de  Augustini  excusatione  primum  di- 
cere  volui.  Nunc  si  non  de  Augustini  negocio, 
sed  de  re  ipsa  qnaeritur,  vere  et  recte  de  genere 
dicitur,  ut  de  caeteris  politici  ordinis  membris, 
distinctionem  dominiorum  esse  iuris  divini.  Clare 
enim  inquit  vox  divina :  Non  furtum  facies.  Di- 
vini  iuris  est  genus,  ut  sint  magistratus.  Humani 
iuris  est  species,  Ut  sint  alibi  consules  duo ,  alihi 
unus  praetor.  Divini  iuris  est,  ut  suum  quisque 
teneat,  nec  spolietur  suo.  Humani  iuris  est ,  ut 
ex  testamento  legitime  facto  teneat.  Divini  iuris 
est,    ut  res  per  contractus  communicentur ,    ser- 

vata  aequalitate  quam  sancit  Deus,  cum  ait:  Di- 
ligas  proximum  sicut  te  ipsum.      ltem  :  Non  habe- 
bis   diversa    pondera   in   lance,    maius  et  minus. 
Deuter.  25.     Aversatur  enim  Deus   haec   facien- 
tem.     Sed  humani  iuris  est,  ne  regentes  provin- 
ciam,  et  qui  circa  eos  sunt,  negotientur.     Divini 
iuris  est  coniugium:  liumani  iuris  est,  ne  fratrum 
filii   et   filiae    connubia    contrahant.     Et  constat, 
unde  notum  sit  homini  ius  divinum,  et  quomodo 
Dei  sententia  aeterna  et  immutabilis  transfusa  sit 
ad  homines.     Fatemur  omnes  hunc  ordinem  mo- 
tuum  coelestium,  et  temporum  vices,  tempestivas 
irrigationes ,  tempestivos  aestus,  Dei  opera  et  be- 
neficia  esse.     Sunt  enim  in  conspectu  et  oculis  ex- 
posita.       Sed    non    magis    ornare    coelum    Deus 
voluit,    quam   hominem ,    quem   voluit  esse  ima- 
ginem   suam.       Impressit   igitur   homini   noticias 
certas,  veras,  immutabiles,  sumptas  ex  sua  mente 
aeterna.     Hve  cum  sint  legum  fontes,  certum  est 
iura    cum    his   fontibus  congruentia    divina   esse. 
Nec   habet  humana  natura   bonum  aliud   maius, 
quam  has  noticias,  quae  et  monstrant  Deum,  et 
docent  qualis  sit  Deus,    cum  discernunt  honesta 
et  turpia:    Insita  est   noticia   omnium  mentibus, 
esse  Deum  mentem  aeternam  conditricem  rerum, 
et  bonam,  et  qualis  sit,  et  quomodo  ei  obedien- 
dum  sit,  indicat  discrimen  honestorum  et  turpium. 
Beneficus  est,  et  iustus,  ac  aequalis  erga  omnes, 
verax,  amans  castitatis,  tales  enim  nos  esse  iubet, 
et  haec  sibi  officia  praestari  iubet.     Has  noticias 
aspicit   magistratus,    cum   divinitus   excitatur   ad 
disciplinae  restitutionem:  ut  saepe  Deus  imperia 
perturbata  et  confusa,  restituit  excitatis  magnis  et 
heroicis   viris ,    qui  legum  vinculis  iterum  mores 
hominum   regerent.       Talis   fuit   Augustus,     qui 
post  bella  civilia  disciplinam  et  iudicia  instauravit. 
Talis  fuit  et  Constantinus,  qui  cum  annos  novem 
grassati  essent  in  toto  orbetyranni,  Diocletianus 
et  Maximianus,    et  alii,    deletis  tyrannis,  deinde 
leges  aequas  et  utiles  Ecclesiae  et  paci  tulit.      Cum 
autem  magnae  extiterint  inde  usque  ab  initio  im- 
periorum  et  politici  ordinis  confusiones,   moven- 
tur   hac  deformitate  animi  multorum ,    ut  existi- 
ment  leges  casu  et  sine  divino  nutu  natas  esse,  et 
imperia  negligi  a  Deo.     Videmus  in  imperio  Ro- 
mano  paucos  fuisse  Augusti  similes,  bonos  et  sa- 
lutares   principes.       Qualis  nunc  est  imperiorum 
deformitas?     Turci  magnam  partem  generis  hu- 
mani  tristissima  servitute  oppresserunt.    Agnosca- 
mus  fatum  ultimae  senectae  mundi,    et  fateamur 


imperia  futura  magis  turbulenta  et  deformia.     Sed 
tamen  Deus,  nec  Ecclesiam  prorsus  deleri  sinet, 
nec   politicum   ordinem  penitus  aboleri  patietur. 
Curabit  etiam  aliqua  Ecclesiae  hospitia,  ut  studia 
doctrinae  serventur.     Nam  haec  in  Ecclesia  ma- 
nere  necesse  est:  et  mansura  esse,  Christus  toties 
promittit,    etiamsi  locus  certus  Ecclesiae  non  est 
attributus,  ut  ad  tempus  erat  in  ludaea  certus  lo- 
cus.     Et  quidem  in  iis  locis  diutius  manet  Eccle- 
sia ,  ubi  principes  sunl  modestiores,  et  in  foven- 
dis  piis  stndiis  diligentiores,  et  ubi  lumen  doctri- 
nae  maiori  cura  retinetur,  et  populus  disciplinam 
non  aspernatur.     Quo  maiora  dona  sunt  salutaris 
status  Ecciesiae,   et  politici   ordines,    eo    maiore 
cura   tuenda  sunt.      Si  confusione  movemur,    ut 
dubitemus  unde  sint  leges  et  imperia,    discamus 
confusionem  non  esse  a  Deo,  sed  oriri  a  contuma- 
cia  humanorum  ingeniorum,   et  a  diabolo.     Econ- 
tra  vero  quantum  boni  ordinis  reliquum  est,    et 
restitutionem  legum  et  boni  status,  Dei  beneficia 
esse.      Haec  si  considerabimus,    non  solum  illud 
Augustini  dictum,    de  quo  disserui,  facile  expli- 
cabimus:   sed  etiam  ipsas  leges  et  politicum  ordi- 
nem    magis    venerabimur,     et    tueri   studebimus. 
Plato  inquit,  hunc  esse  optimum  civem,  qui  nullas 
victorias,    nullos   triumphos,    nullos   honores    in 
Republica  pluris  facit  quam  dici  civem  obtempe- 
rantem  legibus.    EtAgesilaum  laudant,  quod  cum 
instructus  exercitu,  iam  in  cursu  victoriarum  esset, 
et  existimaretur  unus  esse  vir  et  Dux  praestantis- 
simus    omnium    hominum    suae   aetatis,    accepta 
brevissima  epistola  missa  ex  Sparta  a  senatu  pa- 
triae,    qua    revocabatur,    mox   paruerit    ac  iuxta 
leges  redierit,  cum  spes  non  dubia  esset  potiundae 
Asiae.       Sed    gloriosius  esse  duxit,    leges  patriae 
omnibus   aliis   rebus   antefcrre.       Nunc  sapientia 
putatur  esse,  deridere  et  cavillari  leges,   et  vi  ac 
fraude    angere   potentiam   et   dignitatem,    ut   vo- 
cant.      Sed  hanc  perversam  sapientiam  comitan- 
tur  satis  tristes  poenae,  quas  utinam  Deus  mitiget. 
Quanquam   autem    magna    et   horribilis   Europae 
perturbatio  est,  tamen  quia  spes  est  mansura  esse 
aliqua  Ecclesiae  domicilia,  nos,  quos  Respublica 
in  hanc  stationem  collocavit,  ut  literas  et  discipli- 
nas  utiles  vitae  conservemus,    et  ad  posteritalem 
transmittamus,  non  abiiciamus  studia  nostra,  sed 
doclrinam  vitae  necessariam,  quantum  possumus, 
propagemus.      Non  Servius,  non  Trebatius,  non 
Piso,  non  Capito,  cum  viderent  ardere  orbem  ter- 
rarum  bellis  civilibus,  literas  deserebant,  sed  me- 

lioribus  se  temporibus  servabant.  Brutus  in  ipsls 
castris  Pompeii,  etiam  Epitomen  historiae  Poly- 
bii  composuit.  Et  poslea  constituta  ab  Augusto 
pace,  Treb;itii,  Pisonis  et  Capitonis  consiliis,  le- 
ges,  disciplina,  iudiciorum  autoritas  instaurata 
est.  Idem  futurum  est,  Deo  dante,  paulo  post, 
cum  armis  depositis,  de  pace,  iusticia  ,  de  bonis 
inoribus,  de  Ecclesiae  tranquillitate  deliberatio- 
nes  erunt:  Respublica  doctorum  virorum,  Iuris- 
consultorum  vocem  et  sententiam  audiet:  quae 
tunc  quidem  florere  rursus  incipiet,  si  veritatem, 
exclusa  Sophistica,  amare  coeperit.  Talem  tran- 
quillitatem  ut  Deus  restituat  Germaniae,  omnes 
ex  animo  optemus.     Dixi. 


No.  77. 


an. 


1544. 


De  dono  interpretationis. 

In  Declan.at.  T.  III.  p.  463  sqq.,  Servesl.  T.  III.  p.  440., 
ilein  in  Tomo  III.  Ei  fordiano  lil.  K,  5.  et  apud  Richard. 
T.  III.  p.  275.  —  Etiam  paucis  verbis  mutalis  ut  oralio 
synodica  in  libro:  Georgii ,  Principis  Anhallini,  con- 
ciones  et  scripta  etc.  p.  440.  qui  eain  recilavit  in  Synodo 
an.  1549. 

Oratio  a  Casp.  Crucigero  recitata,  de  dono 
interpretationis  in  Ecclesia. 

Initio  gratias  agamus  Deo  aeterno  Patri  Domini 
nostri  Iesu  Christi,  quod  Ecclesiam  suam,  mini- 
steriutn  Evangelii,  et  haec  studia  doctrinae,  in 
tantis  ruinis  imperiorum,  et  diaboli  furoribus, 
non  sinit  ubique  deleri:  sed  mirandis  modis  ser- 
vat,  et  subinde  instaurat,  et  lucem  Evangelii  late 
spargit:  ac  ardentibus  animorum  votis  petamus, 
u t  diutius  etiam  sibi  Ecclesiam  colligat,  et  studia 
Evangelii,  et  omnium  artium,  quae  Ecclesiae  uti- 
les  sunt,  defendat  et  adiuvet,  ut  recte  invocetur, 
ac  veris  laudibus  celebretur,  et  aliqua  inter  ho- 
mines  virtutum  exercitia  et  seminaria  maneant. 

Haec  et  quotidie  petenda  sunt,  et  ut  iuventus 
admonita  horum  tantorum  bonorum  cura  adficia- 
tur,  hi  congressus  instituti  sunt:  in  quibus  ideo 
de  doctrinae  et  de  virtutis  studiis  dicimus,  ut  ad 
invocationem  Dei  et  ad  caetera  honesta  officia 
aliquos  accendamus.  Maxime  vero  hic  dies  nos 
hortetur  ad  precationem,  qui  nobis  in  memoriam 
redigit  ingentes  Ecclesiae  clades.  Hic  est  enim 
dies  captae  Constantinopolis,  ante  annos  unum  et 
nonaginta :  quae  cum  inde  usque  a  primo  Con- 
Melanth.   Ofer.   Vol.   XI. 


stantino  ad  Palaeologum,  annos  circiter  mille 
fuisset  Ecclesiae  Dei  hospitium  et  sedes  doctrinae, 
unde  in  Graeciam,  in  Asiam  et  Illyricum  lite- 
rae  propagatae  sunt,  tunc  a  Turcis  oppressa,  ve- 
tus  illud  ac  verum  decus  amisit.  Et  cum  fuisset 
arx  imperii,  amissa  arce  victor  statim  occupavit 
vicinam  oram  veterem  Mysorum  sedem,  Pelo- 
ponnesum,  Corinthum,  Mitylenem,  et  ingressus 
Barbarus  in  Asiam,  imperii  arcem  alteram  Tra- 
pezuntem  cepit. 

Latnentantur  Prophetae  avulsas  a  Iuda,  et 
dissipatas  decem  tribus,  in  quibus  floruerant  sum- 
mi  Prophetae  Elias  et  Eliseus,  et  eorum  audito- 
res.  Doleamus  et  nos,  Graecas  et  Asiaticas  Ec- 
clesias  tot  deletas  esse,  et  in  ea  natione  extincta 
studia,  quae  ingeniorum  sagacitate  caeteris  genti- 
bus  omnibus  antecelluit,  artes  genuit,  aut  illu- 
stravit,  et  in  possessione  doctrinae  fuit  amplius 
duobus  millibus  annorum.  Haec  tanta  ornamenta 
generis  humani  intra  decem  annorum  curriculum 
post  captam  Constantinopolim  obruta  sunt.  Nec 
vero  tantum  imbecillitatem  rerum  humanarum  in 
hac  cogitatione  deploremus,  sed  etiam  causas  et 
significationes  aspiciamus:  et  quantum  fieri  potest, 
caveamus,  ne  similibus  calamitatibus  opprima- 
mur.  Sunt  enirn  humanorum  scelerum  poenae, 
quas  Deus  Ecclesiae  mores  suos  emendanti,  et  in- 
vocanti  filium  Mediatorem,  ac  retinenti  lucem  do- 
ctrinae  tum  remittit,  tum  mitigat. 

Ergo  et  illae  ruinae  Graeciae,  et  nunc  recens 

incendium  Pannoniae,  nos  de  ira  Dei  admoneant, 

et  ad  morum  moderationem  retrahant,  et  incitent 

ad  placandum  Deurn.      Uno  pectore,   uno  gemitu 

et   una    voce   clamemus:     Omnipotens   et  aeterne 

Deus,    aeterne  Pater  Domini  nostri  lesu  Christi, 

conditor   omnium    rerum,     et  conservator,     cum 

Filio  tuo  coaeterno  Domino   nostro  Iesu  Christo, 

regnante  tecum,  et  patefacto  in  Ierusalem,  et  Spi- 

ritu  sancto  tuo,  miserere  huius  nostrae  Ecclesiae 

et    coetus    scholastici ,     propter   lesum   Christum 

filium  tuum  ,  quem  voluisti  pro  nobis  esse  victi- 

mam,  y.al  fiediTTjV  y.al  Ixejrjv ,  et  Spiritu  sancto 

tuo  rege  mores  nostros,  et  iuva  studia  doctrinae, 

propter    tuam    laudem :    nec   aut   Turcico  furore, 

aut  aliis    calamitalibus  Evangelii  lucem  extingui 

sinas.     Serva  lias  politias,  quae  sunt  hospitia  Ec- 

clesiae   tuae  et  piorum  studiorum.      Agnoscimus 

te  iuste  irasci  nobis,    propter  multa  vitia  nostra 

et  ingentia  delicta:  sed  cum  ipse  revoces  nos  ad  te, 

et  arcano  ac  inenarrabili  consilio  constitueris  pl*a- 

catorem  irae  tuae,  filium  tuum  ac  llaorrjQioy,  hoc 
praeeunte  sacerdote,  iussi  abs  te  petimus  et  expe- 
ctamus  veniam,  et  calamitatum  mitigationem.  Tu 
pollicitus  est,  te  etiam  senescentem  Ecclesiam  in 
alvo  tuo  gestaturum  esse.  Quare  nos  in  tanta 
confusione  imperiorum,  iatanta  imbecillitate  no- 
stra,  et  inter  diaboli  horribiliter  grassantis  insi- 
dias,  clementer  protege  et  guberna.  Haec  vota 
quotidie  repetenda  sunt,  nec  existimentur  inane 
murmur  esse.  Perfert  enim  nostros  gemitus  ad 
patrem  aeternumChristus,  sacerdos  noster.  Haec 
initio  praefatus  sum  in  hoc  congressu,  quod  hae 
renunciationes  testimoniorum  de  studiis  theologi- 
cis  *)  praecipue  nos  de  omnibus  Ecclesiae  bonis, 
de  omnibus  periculis  et  certaminibus  admonere 
debent.  Cum  autem  aliquid  hic  etiam  de  do- 
ctrina  dicendum  sit,  et  hoc  tempore  multa  de  iu- 
diciis  dogmatum  ac  Synodis  disputentur,  quaeram 
de  potestate  interpretationis  in  Ecclesia,  an  ut  in 
imperiis,  potestas  sit  regia  seu  praetoria  interpre- 
tandi  obscura  dicta  in  scriptisProphetarum  et  Apo- 
stolorurn  ,  alligata  certo  ordini,  seu  loco.  Saepe 
in  hunc  scopulum  sermones  sapientum  incurrunt, 
propterea  quod  nulla  iudiciorum  autoritas  in  Ec- 
clesia  esse  videtur,  si  interpretationi  iudicum  re- 
clamare  licet:  et  petulantia  ingeniorum  nullum 
habitura  est  frenum,  si  labefactare  iudicata  con- 
ceditur.  Nec  ignota  sunt  exempla  tum  vetera, 
tum  recentia.  In  Antiochena  SynoHo  adversus 
Samosatenum  pronunciarunt  viri  docti  et  pii,  ko- 
yov  intelligi  personarn  ,  ubi  loannesait:  In  prin- 
cipio  erat  verbum.  Sed  nec  Samosatenus  tunc, 
nec  postea  Photinus  in  Syrrnio  amplexus  est  hanc 
interpretationem.  Diu  igitur  propter  hanc  con- 
troversiam  Ecclesiae  dilaceratae  sunt. 

Econtra  vero  tyrannis  stabilitur,  si  refra- 
gari  interpretationi  aut  decretis  potentum  non  li- 
cet,  ut  saepe  propter  receptas  falsas  persuasiones 
in  paucos  et  iinbecilles  recte  sentientes  crudeliter 
saevitum  est.  Pontifices  et  magna  turba  Sacer- 
dotum  etPhariseorum  damnaruntZachariam  ,  Ba- 
ptistam,  Christum,  Apostolos,  propter  interpre- 
tationem  discrepantiam.  llli  Messiam  sculpserant 
ex  dictis  Propheticis  talem ,  qui  imperia  mundi 
et  opes  daturus  esset  civibus.  Hanc  opinionein 
suffragia  summorum  confirmabant,  et  adplaude- 
bat  promiscua  multitudo.    Magnum  igitur  et  grave 


*)  hae  renunciationes  —  thenlogicis~\    Haec  in  oratione  syn- 
odicasic:  hi  convenlus  nostri. 


testimonium  citabatur  adversusChristum,  hic  con- 
sensus  Ecclesiae,  ut  nunc  vocare  solent.  Ita  et 
nobis  consensus  multorum  seculorum  et  magnae 
multitudinis  opponitur.  Nec  vero  ullus  est  durior 
tyrannus,  quam  error,  qui  propter  diuturnita- 
tem  temporis,  iam  alte  radices  egit  in  animis  ho- 
minum,  et  multitudinis  asseveratione  defenditur. 

Pericula  igitur  in  utraque  parte  adparent, 
sive  detrahas  gubernatoribus  Ecclesiae  potestatem 
interpretationis,  sive  attribuas.  Cum  autem  avao- 
yja  videatur  maius  malum  esse ,  et  petulantiae 
vulgi  magis  obsistendum  videatur,  politici  viri  ut 
in  imperiis  ,  ita  in  Ecclesia  armare  gubernatores: 
et  munire  rerum  iudicatarum  autoritatem  student. 
Sic  Sadoletus  longa  concione  disserit,  non  opus 
esse  hoc  tempore  nova  doctrinae  cognitione,  res 
iudicatas  esse  in  vetustis  Synodis,  harum  autori- 
tatem  non  esse  nova  disputatione  labefactandam. 
Si  exemplum  semel  admissum  fuerit  de  rebus  iudi- 
catis  disserendi:  nullum  fiuem  ait  fore  dissidio- 
rum,  et  monstrari  malis  ingeniis  viam  dissipandae 
Ecclesiae  omnibus  temporibus. 

Nulla  est  apud  reges  plausibilior  oratio, 
quam  haec,  quia  servitutem  populi  confirn)at,  et 
iubet  regum  sententiis  seu  veris  seu  falsis  parere. 
Demetrium  regem,  cuius  et  fortuna  varia  fuit,  et 
ingenium  varium ,  cum  diu  antecellere  regibus  vi- 
cinis  in  Europa  et  in  Asia,  Athenienses  delinire 
omnibus  artificiis  et  infinita  adulatione  studebant. 

Ut  igitur  significarent,  se  hunc  iudicare  sum- 
mum  esse  regum,  et  colere  divinis  honoribus, 
pinxerunt  eum  coelo  insidentem,  et  decretum  fe- 
cerunt:  Quidquid  vult  rex  Demetrius,  |id  populo 
Atheniensi  pinrn  et  iustum  videri.  Si  talem  po- 
tentiam  Sadoletus  et  similes  gubernatoribus  Ec- 
clesiae  tribui  volunt ,  regnum  constituunt  prorsus 
ignotum  Evangelio. 

Valet  in  animis  hominum  similitudo  impe- 
riorum,  in  quibus  gubernatores  tribus  rebus  ar- 
mati  sunt,  lege,  potestate  interpretationis,  et  ar- 
mis.  Hic  ordo  et  naturae  hominum  congruit,  et 
salutaris  est  tranquillitati.  Hanc  ideam  ,  ut  ita 
nominem  ,  transferunt  politici  viri  ad  Ecclesiam, 
quam  volunt  humanis  vinculis  et  septis,  ut  im- 
peria,  circumdare,  cum  tamen  in  hac  guberna- 
tione  alia  sint  potiora  ducenda  hnmanis  legibus. 

NarratHermogenes  fabulam  de  sirniis  in  hanc 
sententiam.  Viderant  simiae  urbes,  et  utilitatem 
animadverterant,  quod  tecta  arcerent  pluvias  et 
frigora,   parietes  excluderent  fures,    moenia  feras 


645 


DECL.   DE   DONO   INTERPRETATIONLS. 


646 


et  hostes.  Quaedam  igitur  simiae,  quihus  urhana 
\ila  placuerat,  convocari  sui  generis  coetum  iu- 
hent.  lhique  in  conventu,  ut  natura  simiarum 
est  inepte  imitatrix,  suadent  urbem  conili  humano 
more,  et  utilitates  commemorant,  Tutas  se  fore 
adversus  leones  et  lupos  moenihus,  et  adversus 
iinbres  et  frigora  tectis  et  parietibus.  Facturas 
se  etiam  hoitos  in  urhihus ,  quorum  fructibus 
victitent:  ac  habituras  se  narrant  hominum  more 
quotidianos  congressus,  theatra,  ludos:  hanc  vi- 
tae  urbanae  voluptatem  hortantur  transferri  etiam 
ad  suum  genus.  Placet  novum  consilium  magnae 
parti  simiarum.  Quanquam  autem  commemora- 
tio  facilis  erat ,  tamen  cum  materia  caedenda  esset 
ad  domos  aedificandas,  et  saltus  magna  frequentia 
ingrediendi,  hic  primum  animadverterunt,  mul- 
tis  modis  impediri  novum  consilinm.  Audistis 
veterem  Hermogenis  fabulam,  celehratam  docto- 
rum  literis:  quia  multae  semper  et  fuerunt  et 
sunt,  et  erunt  tales  simiae  conditrices  novarum 
civitatum  et  novarum  Ecclesiarum.  Extat  liber 
Pigii,  quem  vocat  Hierarchiam  Ecclesiasticam,  in 
qua  ita  praefecit  Ecclesiae  Romanum  Pontificem, 
ut  contendat  eum  ne  quidem  posse  err.ire.  Ideo 
attribuit  ei  hanc  potestatem  interpretandi  Prophe- 
tarum  et  Apostolorum  dicta,  et  eius  interpreta- 
tioni  tanquam  voci  coelesti  parendum  esse  affirrnat. 
Haec  prorsus  est  illa  simiae  commenticia  civitas. 
An  non  errabant  pontifices,  cum  Christutn  et 
Apostolos  interficerent?  Ecclesia  coetus  est ,  qui 
verho  Dei  regitur  et  Spiritu  sancto,  et  habet  pa- 
stores  seu  Doctores,  quorum  munus  est  verbum 
Dei  proponere,  ut  vera  invocatio  Dei  accendatur 
in  animis,  et  iustitia  et  vita  aeterna  inchoetur, 
non  concedere  nova  imperia,  et  leges  ferre  ad  po- 
tentiam  stabiliendam.  Et  haec  Ecclesia  exercet 
iudicia ,  cognoscit  controversias  dogmatum ,  et 
reiicil  opiniones  pugnantes  cum  verbo  Dei.  Cum- 
que  existunt  controversiae  de  scripto  et  de  senten- 
tia,  videt  Ecclesia  nativam  sententiam.  Semper 
enim  aliqui  donum  interpretatiouis  h;ihent.  Est 
enim  in  Ecclesia  non  potestas  regia  seu  praetoria 
interpretandi,  hoc  est,  quae  sit  certi  ordinis  ac 
muneris  quam  amplecti  propter  ordinem  aut  nu- 
merum  necesse  sit.  Possunt  Episcopi  et  Doctores 
plurimi  falli  et  hallucinari,  et  tamen  interim  ma- 
net  in  Ecclesia  donum  interpretationis.  Zacha- 
rias,  Simeon,  Elizabet,  Maria  intelligehant  Pro- 
phetas,  etiamsi  pontifices  et  maxima  pars  collegii 
scribarum  impiis  erroribus  fascinati  essent. 


D&oravat  Paulum  Origenes,  et  Origenem 
multi  seculi  sunt.  Nec  propterea  tamen  prorsus 
extinctum  fuit  in  Ecclesia  donum  interpretationis. 
Melius  enim  reddunt  sententiam  Pauli  Ambrosius 
et  Augustinus,  sunt  autem  et  gradus  eorum  qui 
recte  sentiunt,  alius  alio  plus  lucis  habet.  Illae 
vero  politicae  opiniones  de  regia  et  praetoria  po- 
testale  prorsus  alienae  sunt  ab  Ecclesia  Dei. 

Sed  dicet  aliquis :  Quorsum  igitur  attinet  iudi- 
cia  constituere,  si  deest  potestas  interpretationis? 
lmo  necesse  est  iudicia  constitui,  sed  non  tyran- 
nica.  Paulus  inquit:  Si  fuerit  sedenti  revelatum, 
taceat  prior.  Legantur  iudices  ex  toto  corporeEc- 
clesiae,  non  ex  uno  ordine,  aut  una  factione  ali- 
qui  coniurati.  Et  sit  iudex  summus,  VerbumDei 
divinitus  traditum:  et  si  erit  controversia  de  sen- 
tentia,  collatio  ostendet  veram  sententiam.  Ad- 
iuvahuntur  pii  etiam  testimoniis  puriorisEcclesiae: 
nam  haec  non  sunt  aspernanda.  Sic  adversus  Sa- 
mosatenum  pronunciabat  Synodus  Antiochena. 
Ostendebant  pii,  collatis  pluribus  dictis,  in  Io- 
hanne  loyov  significare  personam,  et  adiungehant 
testimonia  tradita  ab  auditoribus  dis<  ipulorum, 
Polycarpo,  Ireneo ,  et  similihus.  Adsentieban- 
tur  ergo  et  confirmahantur  pii  auditores,  etiamsi 
compesci  Samosatenus  et  eius  thiasotae  non  pos- 
sent.  Ita  nunc  iudicat  Ecclesia  nostra.  Confir- 
mamus  nostras  sententias  veris,  et  non  calum- 
niose,  non  sycophantice,  non  sophistice,  exceplis 
testimoniis  scriptorum  propheticorum  et  aposto- 
licorum.  Adiungimus  etiam  antiquitatis  purioris 
iudicia  et  exempla.  Estque  piis  et  amantibns  ve- 
ritatem  facilis  diiudicatio  controversiarum  huius 
aetatis.  Adsentiuntur  ergo  bonae  mentcs,  etiamsi 
interim  adversarios,  qui  vel  ventri  suo  ,  vel  odiis 
serviunt,  vel  fascinati  sunt  superstiiionibus,  vel 
admiratione  suae  sapientiae  fastidiunt  ah  aliis  tra- 
dita,  flectere  non  possumus. 

Nec  nostrae  interpretationi  propter  potesta- 
tem  aliquam  credi  volumus,  sed  voci  diviuae. 
Mens  non  invocat  Deum,  non  accedit  ad  Deum, 
si  tantum  adfert  opinionem  de  Deo  humanam. 
Audierant  Antiocheni  disputationem  contra  Sa- 
mosatenum:  et  admoniti  voce  docentium,  crede- 
hant  Xoyov  esse  personam:  sed  credebant  non 
propter  autoritatem  iudicantium,  sed  propter  di- 
cta  Evangelii.  Invocabant  filium  Dei,  confisi  di- 
vinis  testimoniis,  non  horum  iudicum  sententiis. 
Hoc  modo  res  in  Ecclesia  iudicantur. 

Quod  autem  multi  contumaces  repugnant  ve- 
ris  iudiciis,  scimus  restare  aliud  iudicium,  in  quo 
filius  Dei  palam  sese  ostendens  universo  geueri 
humano,  aeterna  sententia  discernet  Ecclesiam 
suam  ab  omnibus  impiis.  Ad  eam  Synodum  nos 
praeparemus,  in  qua  et  Christus  et  universa  Ec- 
clesia  de  Evangelio  testimonium  dicent,  et  hostes 
veritatis  ac  calumniatores  damnabuut  ac  punient: 
pios  vero  laudabunt,  qui  propter  gloriam  Dei,  et 
suam  salutem  cognoscere  Evangelium  ,  inquirere 
veritatem,  et  ornare  eam  bonis  moribus  studue- 
runt.  Illud  iudicium  animis  intueamur,  etCbri- 
sto  et  illi  aeternae  Ecclesiae  placere  studeamus, 
nec  propter  iniusta  potentum  iudicia  Evangelii 
vocem  abiiciamus.  Scianius,  in  hac  vita  Eccle- 
siam  Dei  ingentibus  aerumnis  exerceri,  nec  tan- 
tum  humanis  furoribus,  sed  etiam  diabolicis  insi- 
diis  oppugnari.  Inter  has  difficultates  retineamus 
Evangelii  lucem,  et  Deum  invocemus,  ut  confir- 
met  hoc  quod  operatus  est  in  nobis  propter  tem- 
plum  sanctum  suum,  id  est,  propterEcclesiae  sa- 
lutem.  Haec  petentibus  haud  dubie  adfuturus  est 
Deus  pater  domini  nostri  lesuChristi ,  et  opitula- 
turus.  Quem  omnium  nostrum  mentes,  corda 
et  linguae  vera  laude  praedicent,  et  celebrent. 
Dixi. 


No.  78. 


an.   1544. 


De  Aristotcle, 


Jn  Declamat.  T. III.  p.  357  sqq. ,  inServest.  T.III.  p.  539. 
et  apud  Ricbard.  T.  I.  p.  552.  —  Mylius  in  chronolog. 
scriptorum  Mel.  hanc  orationem  refert  ad  an.  1544,  q:io 
anno  usque  ad  Maium  Erasmus  Floecus  fuit  Decanus  fa- 
cultatis  artium. 

Oratio  de  Aristotele ,  hahita  a  Mag.Eras- 

mo  Flocco,    Noribergensi ,    cum  decerneret 

gradum  magisterii  philosophici  aliquot  honestis 

et  eruditis  viris. 

(Juoties  in  his  honestissimis  congressibus,  conve- 
nimus,  primum  ipsi  nobisrum  cogitemus,  nos  non 
ad  lndos  aut  inania  spectacula  concurrere :  sed 
mirando  Dei  consilio,  semper  coetus  aliquos  Ec- 
clesiarum  et  Scholastirorum  et  fuisse ,  et  servatos 
esse,  n t  doctrina  de  Deo  et  aliis  rebus  bonis  pro- 
pagaretur.  Fuitque  semper  hic  summus  vitae 
gradus.     Deinde  et  anlenti  pectore  Deo  aeterno 


gratias  in  hoc  consessu ,  ut  in  templis,  agamus, 
quod  generi  humano  se  patefecit,  nec  sinit  extin- 
gui  doctrinam  de  sua  voluntate:  quodque  nos  ex 
horrendis  tenebris  maximae  multitudinis  impio- 
rum  evocatos,  ad  agnitionem  suae  voluntatis  tra- 
ducit,  nosque  doctrinae  custodes  esse  voluit,  quo 
munere  nihil  est  maius  ac  melius.  Postremo  etiam 
vota  faciamus,  ut  Deus,  conditor  humani  generis, 
doctrinam,  quam  patefecit,  tueatur,  et  nostras 
mentes  accendat  et  regat,  ut  haec  literarum  studia 
nobis  et  toti  generi  huniano  salutaria  sint. 

Haec  eo  initio  et  nunc  praefatus  sum,  et 
saepe  dicenda  esse  senlio,  ut  adolescentia  admo- 
nita ,  suae  militiae  dignitatem  melius  intelligat. 
Magnum  omnino  sustinemus  onus,  qui  a  Deo  in 
hanc  stationem  delecti  sumus.  Nec  quisquam 
tanta  est  vi  ingenii,  ut  nisi  iuvante  Deo  hoc 
munus  omnium  difficilimum  foeliciter  admini- 
strare  possit. 

Quare  et  promissiones  divinas  nobis  propo- 
namus,  quae  auxilium  et  Dei  praesentiam  polli— 
centur.  Deus  qui  accendit  animos,  ut  velitis,  in- 
quit  Paulus,  opitulabitur  etiam,  ut  inchoata  stu- 
dia  vobis  et  aliis  sint  salutaria.  Et  addit  causam 
Paulus,  Ut  Deo  grata  fiant:  significans ,  maxi- 
mam  partem  generis  humani  furenter  ruere  contra 
Deum,  eique  ingrata  facere.  Quanta  scelerum 
ornnis  generis  confusio  est  in  mundo?  Plurimi 
homines  sunt  athei,  multi  fanaticis  opinionibus 
fascinati,  a  Deo  aberrant:  multi  polluti  sunt  libi- 
dinibus,  rnulti  caedes  et  excidia  urbium  ac  gen- 
tium  moliuntur.  Ita  magna  pars  generis  humani, 
alii  aliis  furoribus  agitati ,  cum  Deo  belligerantur. 
Sed  ne  totum  genus  humanum  frustra  conditum 
sit,  servat  Deus  Ecclesiam  suam,  et  hanc  excitat, 
ut  ipsi  grata  faciat,  lucem  doctrinae  verae  retineat, 
eamque  honestis  moribus  ornet.  Huic  agmini  nos 
insertos  esse  cogitemus,  et  magna  cura,  magno 
studio,  muneri  nostro  serviamus. 

Non  igitur  in  scholas  vos,  tanquam  in  licen- 
tiae  ac  petulantiae  gymnasia  ,  ad  ludos  et  volupta- 
tes  mitti  putetis:  sed  ut  in  sacratissima  templa,  ubi 
de  Deo  et  de  rebus  maximis  erudiamini.  Et  hos 
ipsos  congressus  scitote  gravi  consilio  institutos 
esse,  quod  ex  po  intelligere  potestis,  quia  hic  ora- 
tiones  de  doctrina  ,  et  de  virtutum  laude  haben- 
tur.  Quare  ut  dixi,  mentes  huc  pias  et  hene  com- 
positas  adferatis,  et  vota  pro  literarum  studiis 
subinde  Hpiid  animos  vestros  ingeminelis. 

Deliberanti  autem  mihi  de  argumento  (nam 
in  tanta  rerum  copia  necesse  est  alias  aliam  pro- 
poni  materiam,  nec  simul  dici  omnia  possunt)  vi- 
sum  est  de  Aristotelis  vita  et  Philosophia  quaedam 
dicere.  Prodest  enim,  deditos  honestis  artibus, 
sui  quenque  generis  artifices  nosse,  et  eorum  stu- 
dia  et  iudicia  considerare.  Ac  si  voluptas  quaeri- 
tur,  vos  omnes  experiri  hoc  arbitror,  nihil  dul- 
cius  esse  quam  mente  intueri  viros  antecellentes 
virtute,  in  quibus  quasi  ipsam  virtutum  effigiem 
spectare  nos  sentimus.  Sapientis,  iusti,  mode- 
rati,  constantis,  benefici  principis  irnaginem  at- 
que  ideam  cogitamus,  cum  Augustum  nobis  pro- 
ponimus:  ac  intcrim  quales  sint  illae  dotes,  quale 
lumen  sit  sapientia,  qualisaequalitas  iustitia,  quale 
frenum  variorum  adfectuum  sint  moderatio  et 
constantia  reputemus.  Ergo  si  voluptas  tantum 
hac  commemoratione  quaereretur,  tamen  haec  ho- 
nesta  et  hornine  digna  oblectatio,  non  negligenda 
esset.  Nunc  cum  ad  hanc  suavitatem  utilitas 
magna  accedat ,  historiae  magnorum  virorum 
multo  avidius  appetendae  sunt.  Breviter  igitur 
de  vita  Aristotelis,  postea  de  genere  Philosophiae 
dicam. 

INatus  est  Aristoteles  inMacedonia,  patreme- 
dico  regis*  Amyntae.  Ac  multorum  testimoniis 
constat,  genus  eius  abHippocrate  ortum  esse,  qui 
et  ipse  in  Thessalia  diu  vixit,  et  posteris  suis  ibi 
sedem  ac  domicilium  constituit.  Vetus  autem  con- 
suetudo  fuit,  in  familiis  artificum  retineri  et  pro- 
pagari  avitas  artes.  Ita  rnedicinae  possessionem 
Hippocratis  posteritas  diu  retinuit.  Et  Galenus 
inquit:  Ideo  diu  non  esse  scriptas  Anatomias, 
quod  institutione  domestica  ad  inspiciendas  sectio- 
nes  artificum  liberi  olim  adsuefacti  sint.  Quare 
et  ex  veteri  illa  consueludine,  et  ex  sludiis  Aristo- 
telis,  quae  postea  secuta  sunt,  iudicari  potest, 
domi  adolesccntem  Hippocratis  doctrina  imbutum 
esse.  Nam  a  patre  destinatum  esse  medicae  arti, 
indeadparet,  quod  scribit  Athenaeus  lib.  8.  ado- 
lescentem  Athenis  pharmacopolam  fuisse. 

Venit  aulem  Athenas  natus  annos  septende- 
cim.  Didicit  igitur  adolescens  Physicen,  rnorbo- 
rum  causas  ct  remedia,  plantarum  et  aliarum  rnul- 
tarurn  rerum  salubrium  naturas.  Haec  rudimenta 
generosum  aniinum,  cui  natura  acres  ad  Philoso- 
phiam  irnpetus  inseverat,  frtcile  accenderunt:  ut 
cum  venisset  Aihenas,  quae  tunc  erant  doclrinae 
doinicilium ,  ac  disputationes  eruditorum  degu- 
stasset,    propius  aspicere  naturam  cuperet,    et  pe- 


nitus  se  doctrinae  studiis  dederet.  Audivit  igitur 
Platonem ,  nec  ut  canis  e  Nilo  bibit  fugiens  ,  cele- 
riter  reliquit  doctorem:  sed  tempore  et  longa 
collatione  senlentiarum  opus  esse  sciebat.  Vide- 
bat  plurimum  interesse  inter  tyronum  et  perito- 
rum  iudicra.  Platonem  rgitur  annos  circiter  vi- 
ginti  audivit,  expendens  interim,  ac  ut  Plato  fa- 
cereiubet,  sursum  ac  deorsum  opiniones  obscu- 
riores  volvens,  et  conferens  veterum  scripta.  Le- 
gisse  enim  eum  plurima,  et  ipsius  libri  ostendunt, 
qui  veterum  dicta  tam  multa  continent,  ut  poste- 
ris  pro  bibliotheca  habendi  sint:  et  praedicabat 
Plato  ipse,  qui  Aristoteli,  propter  tantam  lectio- 
nis  varietatem,  tribuit  lectoris  nomen. 

Multi  autem  nobiles  viri  ex  tota  Graecia  et 
Sicilia,  tunc  Athenis  doctrinae  studia  colebant, 
quorum  liberalitate  iuvabantur  eruditi,  ne  victus, 
ne  libri,  ne  ornamenta  schola  deessent.  Fuitque 
inprimis  familiaris  Aristoteli  Eudemus  Syracusa- 
nus,  cuius  virtute,  opibus,  autoritate,  valde  ad- 
iutus  est  Dion,  cum  tyrannum  Dionysium  ex  Si- 
cilia  eiiceret,  et  libertatem  patriae  restituere  cona- 
retur.  Quanquam  igitur  Aristoteles  tunc  in  illo 
collegio  omnia  erudite  scripta  evolvebat,  et  in 
disciplinis  omnibus,  quae  naturam  patefaciunt,  se- 
dulo  elaborabat:  tamen  vivo  Platone  nondum  pu- 
blice  docuit,  vel  propter  Platonis  reverentiam, 
vel  quod  vere  ita  sentiret,  aetatem  suam  nondum 
salis  autoritatis  ad  docendum  adferre. 

Quod  vero  multi  aiunt  simultatem  inter  Pla- 
tonem  et  hunc  fuisse,  etsi  non  libero  homines 
omnibus  vitiis,  tamen  ego  iudicii  dissimilitudinem 
de  forma  dortrin.ie  arbitror  sine  odii  et  animorum 
ofiensione  fuisse:  ut  saepe  coniunctissimi  homines 
in  senatu  ,  in  dicenda  sententia,  sine  ulla  acerbi- 
tate  dissentinnt.  Nec  fuit  adeo  hebes  Aristoteles 
ut  non  intellexerit  Platonis  virtutes:  nec  adeo 
ferreus,  ut  non  veneraretur  eas.  Nulla  fuit  cuius- 
quam  eloquentia  tanta,  cuius  extent  .monumenta 
in  literis,  quanta  est  Platonis.  Res  continet  mul- 
tas  sapientissime  cogitatas,  deinde  splendor  in 
exposilione  tantus  est,  ut  quidam  veteres  non 
inepte  dixerint,  lovem,  si  locuturus  esset  no- 
biscum,  Platonis  sermone  usurum  esse.  Hoc 
tautum  decus,  talis  natura  qualis  in  Aristotele  erat, 
haud  dubie  et  mirabatur  et  arnabat,  ut  res  osten- 
dit.  Etsi  enim  Platonica  quaedam  refutat,  tamen 
multas  ab  eo  sententias,  multa  ornamenta  mutua- 
tur.  Dicitur  etiam,  ut  gratiludinem  suam  decla- 
raret,    aram  Platoni,    ut  heroas  Graeci  colebant, 

dedicasse:  cui  epigramma  quod  adhuc  extat,  in- 
scripsit,  in  quo  non  solum  testimonium  honorifi- 
cum,  sed  etiam  vaticinium  continetur': 

Nulla  f  erent  talem  secla  iutura  virurn. 
Mortuo  igitur  Platone,  cum  iam  pene  attigisset 
Aristoteles  quadragesimum  annum,  cum  domus 
eius  nobilissimorum  hominum  frequentia  celebra- 
retur,  scholas  habere  coepit.  Sed  brevi  post 
Philippus  Macedo  accersit  eum  ad  se,  ut  filium 
Alexandrum  erudiret.  Hoc  iudicium  regis  Ma- 
cedonici  eo  magis  mirandum  duco,  quod  cum  eo- 
riem  tempore  isocrates  floreret  sapientiae  et  elo- 
quentiae  fama,  et  regi  admodum  amicus  esset,  et 
hanc  ipsam  doctrinam  profiteretur,  quae  $b  illis 
politica  vocabatur,  maximeque  videretur  utilis 
regi:  praelatus  tamen  Aristoteles,  propter  co- 
piam,  ut  arbitror,  et  varietatem  doctrinae.  Testi- 
monium  vero  de  moribus  hoc  ducamus  esse  gra- 
vissimurn.  Nisi  enim  rex  probasset  Aristotclis 
mores,  non  commendasset  ei  filium,  quem  vole- 
bat  ad  iustitiam  et  moderationem  ,  ut  ipse  praedi- 
cabat,  hac  mitiore  et  dulciore  doctrina  arisuefieri. 
Didicit  igitur  Alexander  liter.is,  poemata,  Philo- 
sophiam  ,  et  partem  ;:liquam  Medicae  artis.  Nam 
hanc  quoque  recte  iuriicavit,  ducturo  aliquando 
exercitus  magno  usui  fore. 

Curn  autern  annos  octo  apud  Alexandrum 
mansisset,  reriiit  Athenas  Aristoteles,  ac  rnrsus 
riocere  publice  coepit.  Etsi  autem  sturiia  Athenis 
jiliquanriiu  interturbata  sunt,  cum  Macerionici  re- 
ges  arma  Graeciae  inferrent:  tamen  postea,  cum 
Alexander  in  Asiam  traiecit ,  ocium  fuit.  Et  au- 
toritatem  Aristotelis  profuisse  Graeciae  non  du- 
bium  est,  cum  regem  victorem  de  moderatione 
victoriae  multa  moneret,  et  accenderet  ad  bellum 
in  Asiam  transferendum.  Extant  hodie  epistolae 
ari  Alexandruin  ab  ipso  scriptae,  in  quibus  haec 
honestissima  oratio  est,  iuiperia  ad  iusticiam  et 
ad  benefacienrium  generi  humano  referentla  esse, 
nou  ari  superbiam  et  hominum  perniciem. 

Sic  autem  operas  riistribuit,  ut  mane  Philo- 
sophiam  trarieret,  vespertinum  ternpus  exercitiis 
eloquentiae  tribueret.  Maxirne  vero  lauriandus 
est  hoc  nomine,  quod  iusto  ordine  singulas  Philo- 
sophiae  partes  tradidit:  et  quantum  fieri  potuit, 
complecti  integras  conalus  est.  Hac  diligentia  su- 
peravit  Platonem,  qui  etsi  onmes  Philosophiae 
j>artes  attigit,  tamen  nec  ordine,  nec  integras  tra- 
riiriit,  seri  passim  iu  dialogis  dilacerata  membra 
sparsit,    et    ludit    ironiis:     nec  semper  quid  ipse 


probet  maxime,  satis  aperte  osienriit.  At  hic 
noster  methodum  nobis  informat,  ut  postea  di- 
cam,  utilissimam  ad  regenda  iudicia  in  omnibus 
doctrinis. 

In  hoc  ocioGraeciae  etiam  aureos  illos  libros 
de  naturis  ai\imantium  scripsit,  adiutus  Alexandri 
liberalitate.  Nam  privatis  sumplibus  et  a  paucis 
explorari  tanta  naturae  varietas  nequaquam  po- 
tuit.  Misit  igitur  ei  Alexander  in  hanc  inquisi- 
tionem  conferenda  talenta  octingenta,  hoc  est, 
quadringenta  et  octoginta  millia  coronatorum,  ad 
conducendos  venatores  et  ad  bestias  alendas,  ut 
conspici  earum  naluraepossent.  Praeclare  Alexan- 
der.  Nam  inter  praecipuas  regum  curas  hanc  esse 
decet ,  vitam  hominuin  honesla  doctrina  instruere 
atque  ornare,  idque,  ut  fieret,  divinitus  prae- 
stantissimorum  principum  volunlates  subinde  ari 
artes  instauranrias  excitatae  sunt.  Atlas,  Orion, 
rioctrinam  rie  motibus  siderum,  et  fortassis  de 
anni  metis  Graeciae  tradirierunt.  Nec  inepte  riicit 
Iulius,  se  etiam  inter  castrorum  fremitus,  et  tu- 
barum  classica,  tamen  aliquid  tribuere  studiis 
doctrinae  coelesti.      Sic  enim  inquit  Lucanus: 

Media  iuter  praelia  semper 

Stellaruin  coelique  plagis  ,    superisque  vacavi. 

Tautus  amor  veri. 
Iulius  igitur,  ut  scitis,  toti  orbi  terrarum  hanc 
anni  riescriptionem  ,  qua  hactenus  utimur ,  tradi 
curavit.  Omitto  alios.  Nunc  metuendum  est, 
principum  negligentia  multas  honestas  artes  in- 
terituras  esse.  Deum  igitur  oremus ,  ut  saniores 
aliquos  accendat ,  ut  in  hac  re  communi  utilitati 
generis  humani  diligentia,   et  liberalius  consulant. 

Sed  redeo  ad  Aristotelem,  qui  in  illo  ocio 
annorum  tredecim,  quo  Athenis  docuit,  multa 
scripsit,  quorum  pars  non  contemnenda  prorsus 
periit,  ut  iu  tanlis  et  tam  crebris  tumultibus  re- 
rum  hurnauarum  non  solum  libri  et  chartae,  sed 
etiam  illae  ipsae  saxeae  moles  atque  arces,  quae 
adversus  omnem  iniuriam  vitae  fore  existimantur, 
infinitis  casibus  obnoxiae  sunt.  Dei  tamen  bene- 
ficium  esse  sciamus,  quod  reliquias  non  tenues 
habemus.  InGraecia  arbitror  post  Theophrastum, 
cum  novae  sectae  exortae  essent,  Stoica  et  Epicu- 
rea,  quae  a  levibus  ingeniis,  cum  magno  adplausu 
exceptae  sunt,  et  ut  Sophocles  inquit:  Celerius 
malae  opiniones  discurrunt,  neglecti  sunt  Aristo- 
telis  libri,  ac  diu  etiam  doctis  ignoti  fuerunt. 
Cumque  iam  pene  carie  consumerentur,  Sylla 
forte  in  Graecia  bellum  gerens,  bibliotheca  qua- 

dam  potitur,  in  qua  multa  erant  Aristotelis  volu- 
mina.  Motus  igitur  fama  tanti  viri,  et  fortassis 
a  Lucullo  adrnonitus,  qui  Philosophiae  studia  ap- 
petebat,  passim  in  totaGraecia  Aristotelicos  libros 
inquiri  iussit,  deditque  Andronico  mandatum,  ut 
collectos  recte  distribueret,  ac  venuste  et  integre 
quanturn  fieri  posset,  descriptos,  in  bibliothecis 
publicis  collocaret.  Syllae  igitur  foelicitate  et  di- 
ligentia,  et  ipsius  amicorum  consilio  atque  opera, 
servatus  est  hic  thesaurus.  Et  Andronici  enarra- 
tiones  studia  aliquorum  ad  Aristotelem  cognoscen- 
duin  invitarunt.  Nondum  tamen  Jectores  multos 
habuit,  quod  florebant  in  Graecia  et  in  Asia, 
Carneades,  Antipater,  Philo,  Phaedrus ,  Epicu- 
reus,  qui  aliud  doctrinae  genus  sequebantur. 
Postea  vero  Alexander  Aphrodisiensis  Antonino- 
rum  tempore,  cum  luculentas  enarrationes  in 
hunc  edidiiset,  multorum  studia  commovit,  ut 
abiectis  deliramentis  Stoicorum  et  Epicureorum, 
Aristotelica  amplecterentur.  Fuit  eodem  tempore 
et  Galenus,  cuius  iudicium  arbitror  etiam  multos 
ad  Aristotelem  revocasse.  Nam  subinde  velut  au- 
toritate  censoria  ,  Stoicos  et  Epicureos  gravissirne 
obiurgat,  et  veterem  Philosophiam,  hoc  est ,  ve- 
ritatein,  adversus  eorum  deliria  propugnat.  Gra- 
tulemur  igitur  nobis,  non  solum  partem  insignem 
librorum  servatam  esse:  sed  etiam  extitisse  sum- 
mis  ingeniis  homines,  qui  haec  monumenta  il- 
lustrata  propagaverunt. 

Quod  autem  Gallus  quidam  contendit,  ne 
tabulas  quidem  ex  illo  Aristotelis  naufragio  ullas 
receptas  esse,  ac  prorsus  amissos  esse  dialecticos 
libros:  deinde  hos  qui  hoc  titulo  circumferuntur, 
rudera  continere,  non  artis  integrae  extruclio- 
nem,  seu,  ut  ita  dicam,  aedificium:  illum  hoc 
suo  somnio  delectari  sinamus.  INos  haec  monu- 
meata,  cuiuscunque  sunt,  etsi  Aristotelis  esse  rnul- 
tae  sunt  graves  coniecturae,  amemus,  et  eis  frua- 
mur.  Et  hinc  veram  melhodi  formam  in  omni 
disputatione  sumendam  esse  sciamus.  Sed  liaec 
postea  fortasse. 

Cum  autem  Aristoteles  annos  tredecim  Athe- 
nis  docuisset ,  et  non  solum  urbem  laude  doctri- 
nae  celebriorem  reddidisset,  sed  etiam  multa  ei 
beneficia  abAntipatro  impetrasset,  qui  tuncMace- 
doniam  regebat,  tandem  inde  Chalcidem  discessit. 
Nam  cum  post  Alexandri  mortem  adversus  An- 
tipatrum  inquieta  civitas  bellurn  infoelix  moveret, 
propter  amicitiam  Antipatri,  Alhenis  non  sine  pe- 
riculo  esse  poterat.      Et  erant  homines  malevoli, 


qui  fortassis  in  eius  facultates  involare  cuplebant, 
qui  ei  iudicia  minitabantur,  ut  Socratij  obiecto 
crimine  impietatis:  quod  Deorurn  turbam  non 
probaret,  seddiceret,  unam  quandam  esse  aeter- 
narn  mentem ,  viribus  immensis,  causam  ordinis 
in  nniversa  natura,  in  quam  sententiam  etHomeri 
versiculum  citavit,  ovx  aya&ov  nolvxotoavirj, 
elg  y.oioavog  taro.  Discessit  igitur  ad  veterem 
amicuni  Chalcidem,  uhi  non  multo  post  climacte- 
rico  anno  sexagesimo  tertio  mortuus  est. 

Recensui  breviter  historiam,  in  qua  utile  erit 
aviditatem  discendi ,  gradus  studiorum  ,  volunta- 
tem  iuvandae  communis  vitae,  labores,  et  in  per- 
ferendis  difficultatibus  ac  odiis  anirni  constantiam 
et  moderationem  contemplari.  \)l  enim  libri  eru- 
diiionem  alunt,  ita  exempla  excitare  animum  ad 
liarum  virtutum  imjtationem  solent.  Et  ut  picto- 
ribus  praecipitur,  ut  discentes  pingere,  eligant 
sibi  certos  artifices,  quorum  similitudinem  effin- 
gere  studeant,  quod  idem  in  Musicis  et  multis 
aliis  artificibus  probari  solet:  ita  in  regendis  stu- 
diis  et  moribus  quaeramus  nostri  gregis  exempla. 

Diu  audivit  Aristoteles  virum  summo  inge- 
nio,  et  locupletissima  doctrina  praeditum.  Nuii 
cito  docuit,  mira  fuit  diligentia,  fuit  et  animi  rno- 
deratio  in  omni  fortuna  singularis.  Cum  haberet 
regem  florenlissimum  amicum ,  nihil  ab  eo  peli- 
vit,  niii  quod  conduceret  vel  ad  salutem  aliorum, 
vel  ad  ornanda  studia.  Postea  in  adversa  fortuna 
etiam  gravis  fuit. 

Cum  syrophantae  ei  exilium  molirentur,  non 
muniit  se  factionibus,  non  turbavit  Rempublicam, 
sed  placide  ex  urbe  Attica  in  loca  tranquilliora 
concessit.  Sic  decet  hominem  philosophum  impc- 
rare  iracundiae,  et  privatas  iniurias  publicae  trau- 
quillitati  condonare.  Et  ut  in  fabulis  aiunt,  Mar- 
tem  ab  Olo  Ephialte  vincluui,  et  in  ollam  ni- 
clusarn  esse:  ila  nos  bilem  et  vindictae  cupidita- 
tem  domitam  intra  pectus  ac  repressain  conti- 
neamus. 

Hactenus  de  vita  dixi:  nunc  quaedarn  de  ge- 
nere  Philosophiae  addam,  cur  Aristotelicum  ma- 
xime  nobis  inEcclesia  usui  esse  arbitremur.  Con- 
stare  arbitior  inter  ornnes,  maxime  nobis  inEcrle- 
sia  opus  esse  Dialectica ,  quae  melhodos  recte  in- 
format,  quae  dextre  definit ,  iuste  partitur,  apte 
connectit,  iudicat  et  divellit  rnonstrosas  connexio- 
nes.      Ilanc  artem  qui  non  norunt ,  lacerant  rnate- 

terias    explicandas ,    ut   catuli   panniculos:     libet 
enim  uti  Platonis  similitudine.      Vere  eam  Plato 
laudibus  effert,  inquiens,  igniculum  esse,  quem 
Prornetheus  e  coelo  attulerit,  ut  in  mentibus  ho- 
minum  lumen  accenderet  ad    recte    iudicandum. 
Sed  artis  praecepta  nusquam  tradit.      Carere  igi- 
lur  Aristotelis  monumentis  non  possumus.    Stoica 
uon  extant,    et  adparet  intricatos  labyrinthos  et 
corruptelas  artis  fuisse,  non  simplicem  disserendi 
viam,  utilem  explicationi  magnarum  rerum.    \e- 
nio  adPhysica.  Haec  etsi  inchoat  inTimaeo  Plato, 
tamen  ita  involvit  numeris  et   aenigmatibus,    ut 
vaticinari  potius,  quam  docere  videatur.     Aristo- 
teles  arlificiose  deducit  nos  ad  aspiciendam  natu- 
ram  certo  ordine,    prima  sumens  exordia  ex  geo- 
metricis  demonstralionibus,  quae  ostendunt  mun- 
dum  finitum  esse.      Hac  hypothesi  constituta  to- 
tam  rerum  molem  partitur.      Tandem  hominis  et 
animalium  descriptiones  addit:   et  ut  hornini  pro- 
prias  actiones  attribuat,   adiicitEthica,  in  quibus 
virtutum    causas    et    ordinem    in    natura  quaerit. 
ISec  ego  nego  plurima  apud  Platonem  Ethica  re- 
periri  sapientissime  cogitata.      Sed  sermones  sunt 
ambigui  multi  diversis  locis  sparsi,  quidam  etiam 
in  speciem  absurdi.     Minime  vero  exemplum  utile 
tst  iuEcclesia,  adsuefacere  ingenia  ad  hanc  dispu- 
tandi  licentiam,  ut  absurda  defendautur,  ut  labe- 
factentur  certa,  ut  ambiguis  opinionibus  serantur 
certamina.      Academiarn  igitur  Pyrrhoniis  relin- 
quamus,    ac  sirnpliciorern  Pbilosophiam  arnemus, 
quae  non  ludit  proprie  ac  diserte  quod  vult  expo- 
nit,  ac  scapham  dicit  scapham.      Etsi  autem  qui- 
dam  perspicuitatem  in  Aristotele  desiderant,    ta- 
men  quia  ordine  disputat ,    et  plerunque  pronun- 
ciat  quid  sentiat,  et  sermone  utitur  puro  ac  pro- 
prio,  summae  rerum  ab  iis  qui  non  sunt  literarum 
rudes,    certe  intelligi  possunt.       Nam  quod  ipse 
scripsit,  editas  et  non  editas  esse  suas  disputatio- 
nes,  id  non  eo  dixit,   quod  volens  sententias  suas 
involverit:    sed  quod  vidit  multos  irruere  in  Phi- 
losophiam  illotis  manibus,    ut  dicitur,     hoc   est, 
male    praeparalos,    qui    sine  iudicio  haec  lecturi 
erant.     Graeci  dicunt,  Aristotelem  scribentem  so- 
litum  rnente  calarnum  tingere,    zbv  y.alajuov  flg 
voiiv  anofitjiyiuv ,  id  est,   sapienter  cogitatas  sen- 
tentias,  et  sagaciter  ex  ipsis  naturae  fontibus  eru- 
tas  proferre,    ut  sunt  venustissimae  disputationes 
;tpud  eum  de  causarum  ordine,  cum  probat  opor- 
tere  in  una  prima,  cuius  vires  sint  immensae ,  re- 
sisti. 


Quid  dulcius  dici  potuit,  quam  virtutes  esse 
mediocritates?  quod  eo  inculcat,  ut  moneat  fre- 
nandos  et  moderandos  esse  ardentes  animorum 
impetus.  Quam  eruditae  distinctiones  sunt  iusti- 
ciae,  et  aequalitatum  Geomelricae  et  Arithmeti- 
cae,  doli,  culpae,  summi  iuris  et  imny.dag. 
Cumque  nos  de  Deo  admoneant  virtutum  defini- 
tiones,  quam  gratum  est  intelligi,  iustitiam  in 
Deo  aequalitatem  esse:  ideoque  vere  eum,  utPau- 
lus  inquit,  velle  omnes  hornines  salvos  fieri ,  pa- 
riter  odisse  scelera  ,  pariter  recipere  confugientes 
ad  constitutum  INlediatorem?  Quam  utiles  sunt 
virium  animae  distributiones,  quain  eruditae  tem- 
peramentorum  ac  humorum  descriptiones?  Hos 
locos  si  quis  propius  aspiciet  in  Aristotele,  agno- 
scet  non  sine  causa  dictum  esse,  calamum  ab  eo 
mente  tinctum  esse:  sed  lector  etiam  mentem  ad- 
ferat,  et  aliquid  literarum. 

Sed  dicet  aliquis:  Quid  Physicis  et  Ethicis 
opus  est  Ecclesiae?  Haec  interrogatio  vere  est, 
ut  olim  dicebatur,  oy.vduiv (trjoig.  Cum  Eccle- 
siam  Dei  deceat  et  optime  moratam  esse,  et  pul- 
cherrime  instructum  literis  ac  artibus,  quas  ipsa 
vere  intelligit  esse  Dei  dona,  propter  ingenlis  uti- 
litates  attributa  generi  humano,  qualis  stultitia 
est  quaerere  quid  nobis  opus  sit  doctrina  de  re- 
rum  natura,  de  numeris,  de  mensuris,  de  coe- 
lestibus  motibus,  de  regionum  intervallis  ac  spa- 
ciis  in  hac  nostra  area,  videlicet  in  tota  terra, 
quam  Deus  humano  generi  colendam  dcdit,  de 
hominis  partibus  et  earum  functionibus,  de  mor- 
borum  causis  et  remediis,  de  plantarum  viribus, 
de  legum  et  civilium  officiorum  fontibus,  de  hi- 
storia  omnium  temporurn?  Utilitates  versantur 
ob  oculos.  Esset  enim  confusio  infinita  humanae 
vitae,  si  certae  anni  metae  nescirentur,  et  tem- 
porum  series  ignota  esset.  Singulari  consilio  Deus 
statim  a  mundi  exordio  eam  annotari  voluit,  ut 
retro  legere  initia  possimus,  et  testimonia  ac  pro- 
pagalionem  religionum  et  artium  considerare. 

Terrae  magnitudinem  et  regionum  situs  ne- 
scire,  est  suam  domum  ignorare.  Nam  si  infinita 
moles  cogitaretur,  si  nescires  ubi  Prophetae,  ubi 
Christus  concionatus  sit,  quantae  essent  animorum 
tenebrae? 

Nostra  invocatio  non ,  ut  gentium ,  vagatur 
ignara  quem  Deum  alloquatur.  Immensa  bonitate 
patefecit  se  Deus  certis  temporibus  et  certis  locis, 
et    proposuit    doctrinam    suam    editis   illustribus 

testimoniis,    vult    igftur   in   invocatione   cogitari 
haec  sua  testimonia  et   suam  vocem,    vult  se  pa- 
tpfactum  discerni  a  commenticiis  numinibus  Eth- 
nicorum.     Quotidie  igitur  in  invocatioue  tempo- 
rum  series  cogitanda  est ,    quando,    quibus  testi- 
moniis  promiserit  Deus  se  nobis  optilaturum  esse, 
cur  nos  audiat.      Quotidie  inter  vocandum  mente 
in  coliem  illum  insistendum  est ,    vicinurn  Ieroso- 
lymae,  in  quo  filius  Dei  pependit  in  cruce,  et  pro 
nohis  victima  factus,   placavit  nobis  aeterni  Patris 
iram.     De  hoc  sacrificio  cogitanti,    certe  tempo- 
rum  et  locorum  consideratione  opus  est,    et  quo- 
tidie  mens  inter  invocandum  quadringenta  milia- 
ria,   quibus  Ierosolyma  vetus  Dei  Academia  distat 
ab  hac  nostra  Academiola,    saepe  percurrat.      Ac 
in  universa  enarratione  propheticorum  et  aposto- 
licorum   scriptorum,    multo    latius    patet    utilitas 
omnium  partium  Philosophiae,    quam  existimant 
ineruditi. 

Meministis  insulsas  et  stoicas  confusiones 
fieri  ab  anabaptistis,  qui  sine  discrimine  omnes 
adfectus  ex  homine  tollebant.  Hic  error  ex  insci- 
tia  physices  oriebatur,  quam  si  didicissent,  discri- 
inen  vidissent  inter  bonos  adfectus,  tjui  divinitus 
insiti  sunt  humano  cordi,  ac  aroQyal  cpvaixal  vo- 
cantur:  et  pravos  impetus,  seu  iniusta  incendia 
pectoris.  Denique  saepe  postulat  necessitas,  ex 
physicis  recitari  animae  partes. 

De  ethicis  scitis  ipsi  veram  ethicen  partem 
esse  legis  divinae.  Cumque  Philosophi  causas  le- 
gum  in  natura  quaerunt,  quid  agunt  aliud,  quam 
ut  vestigia  Dei  impressa  humanae  naturae  mon- 
strent ,  quod  ad  disciplinam  et  ad  confirmandas 
honestas  opiniones  in  animis  plurimum  conducit? 

Primam,  inquit  Cicero,  homini  cum  Deo 
societatem  esse.  Quid  dici  potest  eruditius,  quid 
de  hominis  dignitate  splendidius,  quid  ad  deplo- 
randam  miseriam  humanam  accommodatius?  Sed 
cur  primam  societatem  inquit  homini  cum  Deo 
esse?  an  non  propior  est  homo  homini?  Sapien- 
terCicero  vidit,  prius  esse  causae  effectum  adiun- 
gendum  ,  quam  similes  effectus  inter  se  conferen- 
dos:  propior  est  filius  patri,  quam  fratri. 

Sed  qua  in  re  constituta  est  societas  inter 
Deum  et  homines?  in  duabus  rebus,  in  agnitione 
autoris  seu  causae,  et  agnitione  similitudinis. 
Agnoscit  mens  humana  non  temere,  non  casu  na- 
turam  rerum  ortam  esse,  aut  occidere,  sed  a  mente 
Melanth.  Opkr.  Vot.  XI. 


architectatrice  conditam  atque  ordinatam  esse,  et 
statuit  nos  conditori  subiectos,  obedientiam  ei  de- 
bere.  Et  hanc  ipsam  Jrgern  cernit  ipsis  mentibus 
impressam  esse. 

Deinde  multo  magis  movetur  agnitione  simili- 
tudinis.  Quantum  decus  est,  quod  mens  humana 
velut  tabula  est  depicta  ad  similiiudinem  divinae? 
Et  societatis  officia  adparent.  Deus  alit  ac  custo- 
dit  genus  humanum,  retinet  politias  dum  colunt 
i»isticiam,  et  atrocia  scelera  punit,  periuria,  ty- 
rannides,  latrocinia,  incestas  libidines.  Haec 
cum  videamus,  societas  intelligitur.  Quanquam 
autem  cernitur  societas,  et  causae  societatis  ac  be- 
neficia  et  poenae  sunt  in  conspectu,  tamen  nos 
miseri  saepe  obliti  hoc  foedus  iura  societatis  vio- 
lamus,  quae  mutua  officia  sanxerunt,  utDeusno- 
bis  bona  tribuat,  nos  obtemperemus. 

Hic  Philosophia  velut  attonita  miratur  unde 
tanta  sit  imbecillitas  in  natura  hominum,  ut  hanc 
societatem  toties  tam  facile  impulsi  violemus. 
Huius  mali  fontes  monstrat  Ecclesiae  doctrina 
monstrat  et  opitulatorem  filium  Dei,  qui  societa- 
tem  nostram  cum  Deo  renovavit,  nosque  petentes 
regit  et  flectit  ad  servanda  societatis  iura. 

Nec  vero  dubium  est,  huiusmodi  locos  in 
Philosophia,  qualis  hic  est  Ciceronis  quem  reci- 
tavi,  ad  disciplinam  prodesse.  Vult  Deus  aspici 
naturam ,  in  quam  impressit  vestigia  quaedam  ut 
agnoscatur:  dedit  artes,  non  solum  ut  vitae  sint 
adminicula,  sed  multo  magis,  ut  nos  admoneant 
de  ordinis  huius  autore,  qui  in  numeris,  in  motu 
coelesti,  in  figuris,  et  in  illo  aeterno  ac  immnta- 
bili  septo  in  mente  hominis  condito,  videlicet  in 
discrimine  honeslorum  et  turpium  conspicitur: 
vera  est  enim  illa  dulcissima  Platonis  vox,  gratam 
Dei  famam  in  artibus  sparsam  esse. 

Amemus  igitur  Philosophiam ,  et  sciamus 
eam  magno  ornamento  atque  usui  esse  Ecclesiae 
si  dextre  tractetur.  Perhorrescerent  animi  pio- 
rum,  si  inter  pia  sacra  viderent  aras  sordibus  ac 
coeno  conspurcari.  Non  minus  autem  mali  est 
doctrinam  coelestem  obruere  barbarie,  deleta  lin- 
guarum,  historiarum  et  artium  cognitione,  quam 
aras  inter  ipsa  sacra  polluere.  Colamus  ergo  lite- 
rarum,  linguarum  et  honestarum  artium  studia, 
et  hunc  laborem  nostrum  ad  gloriam  Dei  refera- 
mus,  quod  si  faciemus,  Deo  curae  erit  ne  desint 
praemia.  Dixi. 

De  Dei  invocatione» 

In  Declamat.  T.  III.  p.  63S  sqq.,  in  Servest.  T.  III.  p.  600. 
et  apud  Richard.  T.  III.  p.  285.  —  Retuli  hanc  oratio- 
nem  ad  an.  1544.  propter  ea,  quae  leguntur  in  Mel.  epist. 
ad  Camerar.  Vol.  V.  p.  310. 

Oratio  de  vera  Dei  invocatione. 

Existitno  propter  multas  causas  Ecclesiam  Dei 
omnibus  saeculis  hoc  anni  tempore,  id  est,  veris 
initio  ad  considerationem  maxitnorum  operum  di- 
vinorum ,  quae  eo  tempore  facta  sunt ,  saepius  ad 
coelestis  doctrinae  explicationem ,  et  ad  publicas 
precationes  convenisse,  et  accessisse  ritus  aliquos, 
aut  exercitia  temperantiae,  ut  ea  quasi  nota ,  tem- 
pus  insignitum  esset. 

Nam  initio  veris  conditum  esse  mundum  eo 
existimatur,  quia  exordium  anni  in  vetusta  Eccle- 
sia  fuit  proxima  aequinoctio  verno,  Solis  et  Lunae 
coniunctio.  Eodem  mense  in  arcam  Noha  ingres- 
sus  est,  et  circumacto  anno  ex  arca  egressus,  et 
ex  tristi  squallore  mundus  renovatus  est.  Eodem 
mense  ex  Aegypto  educta  est  Ecclesia,  in  qua  edu- 
ctione  Deus  illustribus  testimoniis  se  patefecit. 
Eodem  mense  conceptus  est  in  alvo  maternoFilius 
Dei,  et  initio  anni  tricesimi  quarti,  postea  victi- 
ma  pro  nobis  in  cruce  factus  est,  et  resuscitatus 
ostendit  Ecclesiae  gloriosae  et  vitae  aeternae  ini- 
tia.  Multi  eodem  mense  et  Abel  interfectum,  et 
oblatum  esse  Isaac  arbitrantur. 

Harutn  maximarum  rerum  recordatio  cum 
fieret,  nihil  mirum  est  semper  aliqua  pia  exercitia 
diem  Paschatos  praecessisse. 

Temperantia  igitur  severior  indicta  est. 
Deinde  non  tam  superstitione  quam  inscitia  ritus 
creverunt,  quibus  nunc  mutatis  nos  in  Ecclesia, 
non  ut  vulgus  facit,  una  cum  ritibus  abiiciamus 
vera  pietatis  exercitia:  sed  illam  ultimam  antiqui- 
tatem  imitemur,  miranda  Dei  beneficia  hoc  tem- 
pore  exhibita  ,  una  cum  cuelesti  Ecclesia  conside- 
reinus,  quae  ipsa  nunc  assidens  apud  filium  Dei, 
annos  itumer.it  a  condita  tota  rerum  natura,  nar- 
rat  quo  tempore  Deus  se  Abrahae,  Moysi,  totique 
populo  egredienti  ex  Aegypto  patefecerit,  quae 
fuerit  oratio  aeterni  Patris  ad  Angelum  legatum  ad 
virginem,  quae  certamiua  filii  Dei  in  ultimo  agone, 
et  harnm  tantarum  rerum  consilia  legit,  non  in 
arborum  scripta  corticibus,  sed  in  ipso  Dei  pecto- 
re,   et  ardens  amore  Dei ,  agit  ei  gratias  cum  cele- 


brat  et  invocat,  ut  servet  Ecclesiae  reliquias.  Cum 
illa  coelesti  Ecclesia  nos  coniungamus,  et  cum  ea 
immensa  Dei  beneficia  piis  menlibus  contemple- 
mur,  nosque  ad  gratiarum  actionem  et  ad  invo- 
cationem  exuscitemus,  commonefacti  his  Dei  pa- 
tefactionibus,  quae  certo  testantur  vere  genus  hu- 
manum  ei  curae  esse:  nequaquam  enim  frustra 
Deus  ex  arcana  illa  sua  sede  prodiit,  ac  nobiscum 
toties  tam  familiariter  locutus  est,  et  tam  multa 
proposuit  vera  erga  nos  benevolentiae  testimonia. 

Ut  igitur  haec  vera  anni  exordia  sint  foelicia 
et  salutaria  universae  Ecclesiae  Dei  et  politiis, 
quae  sunt  hospitia  Ecclesiae  ac  Scholae  nostrae  et 
nobis:  primum  ipse  pauca  de  precatione  dicturus 
sum,  quae  cum  audieritis  una  omnes,  et  gratias 
agemus  Deo,  et  vota  faciemus,  ut  nos  gubernet 
Deus  ac  servet.  Nec  vero  ullum  est  argumentum 
amplius  et  uberius,  quam  dicere  de  precatione, 
nec  ulla  virtus  est,  de  qua  saepius  et  libentius  co- 
gitare  homines  recte  agnoscentes  Deum  oportet. 
Haec  enim  proprie  discernit  Ecclesiam  ab  omni- 
bus  gentibus. 

Multae  possunt  esse  in  ignorantibus  veram 
de  Dco  doctrinam  excellentes  virtutes,  quae  hanc 
civilem  vitam  et  societatem  regunt. 

Credo  Pomponium,  Atticum,  Senecam,  Pa- 
pinianum  Iurisconsultum,  qui  iusticiam  vitae  prae- 
tulit,  ac  tyranno  cervicem  praebere,  quam  iniu- 
stam  causam  tueri  maluit,  fuisse  viros  iustos,  tein- 
perantes,  beneficos,  fugitantes  libidinum,  utiles 
Pieipub.  Quid  igitur  nos  antecellimus?  Num  in- 
genio?  doctrina?  morum  moderatione  illos  supe- 
ramus?  Nequaquam.  Sed  vera  Dei  agnitione,  in- 
vocatione  et  celebratione  praestamus.  De  qua  etsi 
multi  sapientes  dicunt,  non  verbis ,  sed  factis  co- 
lendum  esse  Deum:  tamen  nos  scimus  hoc  no- 
strum  officium  Deo  vere  placere.  Sunt  in  Eccle- 
sia  etiam  caeterae  virtutes,  in  aliis  magis,  in  aliis 
minus  excitatae.  Sed  praeluceat  in  omnibus  vera 
invocatio,  propter  hanc  placemus  Deo,  etiamsi 
caeterae  virtutes  languidiores  sunt. 

Hic  clamant  multi  sapienles,  ut  Plato  dixit, 
Deum  colendum  esse fii]  oy/jfiaoinon  gestibus  tan- 
tum,  sed  veris  virtutum  officiis,  et  in  lege  Zaleuci 
scriptum  est,  Deum  colendum  esse  non  tragoediis 
hominum,  qui  capti  sunt  in  bellis,  sed  integritate 
morum.  Sapienler  haec ,  ut  a  legumlatoribus 
dicta  sunt,  sed  in  Ecclesia  tales  sententias  expli- 
catius  enarrare  oportet.  Narn  etsi  non  solis  tra- 
goediis  captivorum,  hoc  est,    gemitu,  lachrymis, 

planclu,  ciulatu  precamur,  sed  fiduciam  filii  Dei 
addimus,  tamon  hoc  respondeoZaleuco:  Imo  vero 
tragoediis  captivorum  colimus  Deuin.  Ouid  ouim 
sumus  miseri,  nisi  multis  modis  captivi.  H.ierent 
in  hominum  mentihus  caligo  de  Deo,  et  alia  vitia, 
et  accedit  iucitator  diaholus,  qui  ruentes  in  scelera 
urget.      Deindc  poenae  attrahunt  plura  delicta. 

Hunc  tristissihmm  carcercm  humani  generis 
utinam  diligeutius  consideraremus,  ut  agnitio  mi- 
seriarum  immoderatos  impetus  frenaret,  et  ad 
quaerendum  liberatorem  Filium  Dei  nos  hor- 
taretur. 

Ego  igitur  fateor,  me  his  captivorum  tragoe- 
diis  sensu  aerumnarum  mearum  ,  et  irae  divinae, 
et  magno  doiore,  gemitu  et  lachrymis  Deum  in- 
vocare.  Praeit  autem  mihi  in  hac  ipsa  tragoedia 
in  his  eiulatihus  7TQU)Tayajvio~T))gYi\'uisT)ei,  cruen- 
tatus  toto  corpore,  et  magnitudine  tnoesticiae 
sanguinem  sudans. 

Quare  etsi  Zaleucus  hos  nostros  gemitus,  has 
lachrymas  inanes  esse  ducit,  et  fortassis  dicit  illud 
Ilomeri ,  ov  n()rj!;ig  ftaxQVCOV,  tamen  nos  scimus 
affici  Deum  misericordia  nostri,  et  non  solum  re- 
spicere  lachrymas  nostras,  sed  etiam  numerare 
stillulas,  sicut  scripturn  est  in  Psalmo  56.  et  nobis 
opern  ferre. 

Sit  igitur  infixum  aniinis  omnium  invocatio- 
nem  Dei  virtutem  esse  antecelientem  caeteris,  et 
discernentem  ab  aliis  gentihus  Ecclesiam  Dei. 

Saepe  autem  mihi  venit  in  mentem,  cum  de 
caeteris  virtutibus  tam  multa  extent  volumina,  cur 
praeter  conciones  Prophetarum  ,  Christi  et  Apo- 
stolorum  ,  in  aliorum  scriptorum  monumentis  vix 
pauca  tradita  sint  de  hac  virtule  omnium  summa. 
De  iusticia  civiii  quam  accurate  scripti  sunt  Philo- 
sophorum  et  Iurisconsultorum  libri.  De  tempe- 
rantia  multi  sunt  Medicorum  volumina.  Quis  in- 
terea  invocationis  doctrinam  aut  praecepta  ordine 
collegit?  id  eo  fieri  existimo,  quia  maxima  homi- 
num  multitudo  commune  tantum  na.dog  hominum 
esse  existimat  amissis  praesidiis,  quae  ratio  huma- 
na  prospicit,  confugere  ad  numen  coeleste,  nec 
referre  iudicat  quocunque  modo  id  fiat,  nec  inter- 
esse  inter  Homericas  invocationes  aut  Platonicas, 
et  Paulinam,  cum  qua  congruere  nostra  dehet. 
JVIagnus  hic  error  est,  et  ubique  multorum  menti- 
bus  insitus.  Nascitur  enim  nobiscum  ,  et  haeret 
in  intimo  pectoris  sensu,  nisi  voce  Evangelii  divi- 
nitus  emendetur. 


Aiunt  quendam  ex  illo  genere  hominum,  qui 
ante  miile  et  ducentos  annos  fugitantes  civitatum 
gubernationem,  in  Aegypti  deserta  se  abdiderunt, 
et  aay.rfiiv  et  peculiaria  exercitia  temperantiae  et 
precationum  instituerunt,  dixisse,  nullum  esse 
difficilius  opus  precatione.  At  populo  nihil  vide- 
tur  facilius  quam  certos  Psalmos  recitare,  quan- 
quam  ne  hoc  quidem  multi  faciunt.  Sed  alii  cor- 
daciores,  vident  difficiiem  esse  animi  intentionem 
in  precando.  Tanta  enim  est,  seu  volubilitas,  seu 
levitas  humanae  mentis,  nunquam  ut  diu  uni  co- 
gitationi  immoretur.  Sed  aliae  graviores  causae 
plus  difficultatis  afferunt.  Non  est  ardens  preca- 
tio,  nisi  in  ipso  sensu  aut  metu,  seu  communium, 
seu  privatarum  miseriarum.  Nam  ebrii  voluptati- 
bus,  aut  gloria,  aut  fiducia  opum  et  potentiae, 
non  vere  confugiunt  ad  Deum. 

Cum  vero  in  mediis  fiuctibus  humana  prae- 
sidia    deesse   nobis  videamus:    hic  suspiciunt   in 
coelum  oculi,  et  numen  illud  requirimus,  a  quo 
hanc  naturam  conditam  esse,  et  servari  didicimus 
aut  etiam  naturae  iudicio  statuimus. 

In  hoc  precationis  exordio  magnum  existit 
certamen.  Deterremur  foedo  conspectu  scelerum 
nostrorum,  ne  ad  Deum  accedamus.  Quaerimus: 
quodnam  illud  sit  coelesle  numen,  a  quo  opem  im- 
ploramus,  an  et  cur  vota  ac  gemitus  nostros  aspi- 
ciat?  an  flecti  velit  nostris  Iachrymis? 

Ex  his  tantis  et  tam  variis  duhitationibus 
eluctari,  et  cogitatione  patefactionum,  mandato- 
rum  et  promissionum  divinarum  vincere  dubita- 
tionem,  et  quasi  fiuctus  illos  in  animo  sedare  et 
in  vero  Deo  acquiescere,  haec  res  difficilis  est. 

Necesse  est  igitur  in  Ecclesia  extare  et  saepe 
recitari  doctrinam  de  invocatione  Dei  recte  et  per- 
spicue  explicatam  ,  ut  ad  usum  accommodari  pos- 
sit,  imo  ut  tota  sit  in  conspectu,  quoties  precatio- 
nem  ordimur. 

Ante  omnia  vero  eximendus  est  error  animis 
omnium  maxime  perniciosus  nohis,  et  in  Deum 
contnmeliosus,  quimiscet  et  in  unum  chaosomnes 
religiones  confundit,  acfingit  similem  esse  omnium 
gentium  invocationem.  Discrimen  tenendum  est 
illustre  inter  invocationes.  Unica  enlm  tantum, 
quam  Deus  ipse  Ecclesiam  docuit,  vera,  Deo  grata 
et  salutaris  est.  Ut  autem  in  brevia  et  certa  mem- 
bra  hanc  doctrinam  contrahamus,  sic  eam  par- 
tiendam  esse  duxi. 

Dupliciter  aberrant  a  Deo  Ethnici,  et  omnes 
gentes    ac  sectae ,    praeter  solam  Dei  Ecclesiam. 
42* 

Errant  enim  primum  de  essentia  Dei ,  postea  de 
volnntate.  Ut  enim  apudEuripidem  dicitur,  O  lu- 
piter,  sive  hoc  coelum,  sive  aliud  cpiiddam:  ita 
ignorant  omnes  impiae  gentes,  quae  res  sit  Deus, 
ludaei  et  Mahometistae  audacissime  negant  hunc 
esse  vere  Deum  conditorem  coeli  et  terrae,  qui  cst 
Pater  Domini  nostri  Iesu  Christi  crucifixi  pro  no- 
his  et  resuscilati.  Negant  filiumDei  tly.ova  aidiov 
aidiov  Tiazodg  esse  Deum.  Piahiose  etiam  male- 
dicunt  Spiritui  sancto. 

Deinde  gentium  furores  manifesti  sunt ,  qui 
finxerunt  suhinde  nova  numina,  nec  Philosopho- 
rum  audacia  minor  fuit,  quam  Gigantum.  Ut 
enim  hi  dicuntur  montes  cumulasse,  ut  in  coelum 
sibi  viam  patefacerent,  et  ferro  Deum  ferirent:  ita 
Epicurei,  Stoici,  Academici  et  Peripatetici,  alii 
alios  errores  excogitarunt,  et  tanquam  accumula- 
tis  montibus  coelo  bellum  intulerunt,  alius  provi- 
dentiam  prorsus  sustulit,  alius  ad  causas  secundas 
ita  Deum  alligavit,  lit  Ilomerus  suos  Deos  de  ca- 
tena  suspendit.  Alius  omnia  dixit  incerta  et  am- 
higua  esse.  Saepe  cohorresco  toto  corpore,  tan- 
tam  varietatem  errorum,  qni  in  toto  genere  hu- 
mano  et  grassati  sunt,  et  grassantur  semper  omni- 
bus  seculis  cogitans.  Nam  ex  hac  tetra  confusione 
opinionum  aestimari  potest,  quanta  caligo  sit  hu- 
manae  mentis,  quae  non  regitur  divinitus  Evange- 
lii  luce.  Imbecillitatem  igitur  nostram  conside- 
remus,  et  assidue  haec  vota  ingeminemus:  Dirige 
me  in  veritate  tua,  et  doce  me,  quia  tu  es  Deus 
salvator  meus. 

Deindedevoluntate  errantgentes  omnesigna- 
rae  Evangelii,  quia  ad  Deum  sine  Mediatoris  agni- 
tione  accedunt,  ideoque  an  exaudiat,  et  cur  in- 
dignos  exaudiat,  nesciunt.  Pausanias  scribit  fuisse 
in  Creta  statuam  Iovis  sine  auribus,  quam  aliquis 
scurriliter  ludens  ac  deridens  totam  invocationem, 
haud  dubie  architectatus  est.  Sed  talem  sibi 
Deum  omnes  ubique  toto  orbe  terrarnm  pingunt, 
qui  in  invocatione  dubitant,  an  recipiatur  preca- 
tio,  an  hoc  officium  Deo  placeat. 

Duo  genera  errorum  in  impia  invocatione  re- 
censui ,  qui  ambo  haerent  in  omnium  hominum 
mentibus,  etiam  eorum,  qui  in  Ecclesia  sine  vera 
luce  Evangelii  vivunt,  donec  recte  erudiuntur. 
Ideo  inter  summa  novi  Testamenti  munera  Deus 
promittit  se  donaturum  nobis  Spiritum  gratiae  et 
invocationis.  Dicat  hic  aliquis  Homeri  et  Calli- 
machi  lector:  Qualia  haec  sunt  munera?  Natura 
omnes  gentes  moventur,  ut  amissis  humanis  prae- 


sidiis  in  coelum  suspiciant,  et  ab  aliqua  mente 
aeterna  opem  implorent.  Quis  ifl  periculis  non 
invocat?  Quis  ignorat  invocationes  tam  crebras 
in  poiimatis?  Quis  non  legit  hymnos  Homeri  et 
Callirnachi.  Sic  omnium  mentes  in  hac  caligine 
secum  disputant.  Sed  nos  in  Ecclesia  sciamus, 
ut  paedagogi,  ut  matres  praefantur  verba  precum 
balbutienti  adhuc  infantiae:  ita  Deum  nobis  im- 
mensa  bonitate  sese  et  voluntatem  suam  patefe- 
cisse,  et  significasse  quomodo  invocari  et  coli  ve- 
lit.  Et  hanc  sapientiam  in  tota  hominum  vita 
praecipuam  et  maxime  appetendam  et  cognoscen- 
dam  esse.  Ideo  in  Zacharia  dicit  Deus:  Effundam 
super  doinum  David  Spiritum  gratiae  et  precum. 

Etsi  aliqua  de  Deo  noticia  in  hominis  mente 
nata  est,  quae  quidem  monet  Deum  invocandum 
esse :  tamen  cum  nos  iutuemur  ipsi  et  nostros  la- 
psus  animadvertimus,  vultum  atque  oculos  iudi- 
cis  horribili  pavore  cogitamus. 

Non  est  igitur  humanae  sapientiae  opus  vera 
invocatio.  Sed  Filium  Dei  doctorem  huius  ma- 
ximi  sacrificii  habemus,  qui  pavidas  mentes  ad 
aelernum  Patrem  retrahit,  et  linguam  trepidantem 
in  nostra  invocatione  regit,  imino  qui  semper  ut 
Sacerdos  noster  xal  t$UQ%og  precum  universae 
Ecclesiae  verba  nobis  praefatur,  et  interpellat  ipse 
in  illo  aeterno  consilio  aeterni  Patris. 

Discamus  igitur  ab  hoc  nostro  Hierophanta, 
quomodo  invocandus  sitDeus,  quid  de  eius  essen- 
tia ,  et  quid  de  voluntate  eius  in  omni  precatione 
cogitandum  sit.  Seiungito  tuam  invocationem  ab 
Ethnica,  Iudaica,  Mahometica,  ut  verum  Deum, 
non  commenticia  numina  alloquaris,  et  vere  sta- 
tuas ,  cur  efc  invocari  et  flecti  velit. 

Hanc  doctrinam  necessariam  essey  immo  por- 
tum  esse  firmissimum  in  omnibus  periculis  in  hac 
vita,  omnes  sani  intelligunt.  Venio  igitur  ad 
praecepta,  quorum  primum  hoc  sit:  Ut  verum 
Deum  alloquaris,  mens  directa  sit  in  patefactiones 
divinas.  Ille  enim  vere  Deus  est,  qui  se  in  Eccle- 
sia  illustribus  testimoniis  patefecit,  et  sic  se  agno- 
sci ,  invocari  et  coli  postulat ,  sicut  se  patefecit, 
nec  aliter  in  huius  vitae  caligine  agnosci  et  invo- 
cari  potest. 

Sit  igitur  in  conspectu  aut  historia  Baptismi 
Filii  Dei,  aut  alia,  ubi  se  audiendos  praebent 
aeternus  Pater,  et  Filius  eius  Dominus  noster  le- 
sus  Christus,  et  Spiritus  sanctus.  Et  simul  testi- 
monia  verbi  traditi  divinitus  cogitentur,  quae  hanc 
de  Deo  doctrinam  nobis  proponunt,  et  affirmant 

hanc  veram  dlvinltatem  esse,  aeternnm  Patrem 
hulns  Filii  stantis  in  lordane,  et  Filium  ipsum 
imaginem  genitam  cogitatione  Patris,  et  Spiritum 
sanctum  hnmenso  amore  copulantem  Patrem  et 
Filium,  imo  et  Ecclesiam  cum  Deo. 

Hunc  igitur  Deum  p;itefactum  nobis  cogita, 
non  surdum,  non  Epicuri  uovoyQai.i^or,  non 
Stoicorum  mentem  alligalam  causis  secundis:  sed 
aspicientem  omnia,  bonurn,  iustum,  misericor- 
dem,  iudicem,  castum,  veracem,  liberrimum  esse. 
Et  qula  vere  peccatis  nostris  irascitur,  et  est,  ut 
inquit  Movses,  ignis  consumens,  mox  de  placa- 
tione  cogitandum  est,  propter  quam  vere  et  certo 
recipit  nos. 

Sit  igitur  hoc  secundum  praeceplum.  Cum 
mens  huncDeum  alloquitur,  qui  se  nobis  sua  voce 
ostendit,  praecepta  primum  consideres,  in  quibus 
invocari  se  iussit.  Haec  dicta  tibi  proponito  :  In- 
voca  me  in  die  tribulationis.  Item:  Petite,  et  acci- 
pletis.  Ac  prodest  multas  tales  sententias  bene 
meditatas  tenere,  quae  hortentur  ut  ad  Deum  con- 
fugiamus.  Deinde  et  promissiones  adiungito.  Non 
praecipit  tantum  peti  a  se  Deus  salutem  et  vitae 
praesidia,  sed  amplissimas  promissiones  edidit,  in 
quibus  ostendit  nobis  Filium,  quem  constituit 
placatorem  y.ai  luoixr^v  xal  iztrrjv  pro  nobis,  et 
propter  hunc  affirmat  certo  nos  recipi,  exaudiri 
et  servari. 

In  his  promissionlbus  pervolvenda  mens  est, 
quae  multis  tristissimls  dubitationibus  hic  concu- 
titur,  tanquam  diversa  impulsa  fluctibus  v.ai  %u- 
jua^ojLurrj. 

Scias  autern  ethnicam  precatlonem  esse,  si 
cogitas,  recitandam  quidem  esse  hanc  fia.TTolo- 
yiar ,  sed  ambigere  animuin,  an  Deus  curet  tuas 
preces,  aut  gemitus  tuos,  nec  magis  expectare 
a  Deo  auxilium  ,  quam  si  ludens  talis  expectes  se- 
nionem,  aut  hamum  trahens  silurum,  aut  ara- 
tam  expectes.  Huic  dubitationi  fugitanti  et  con- 
temnenti  Deum  ethnico  more,  nequaquam  indul- 
gendum  est.  Sed  erigenda  mens  eogitatione  pro- 
missionum,  ac  statuendum  vere  nos  et  nostra  vota 
propter  Filium  placatorem  recipi.  Cumque  hoc 
certamen  in  animis  non  ieve  sit,  hoc  inslgne  testi- 
monium  pectori  infigatur,  quod  extat  in  epistola 
ad  Ephesios:  Per  quem  habemus  fiduciam,  et  ac- 
cedere  ad  Deum  audemus  fidentes  propter  eum. 
O  dulcem  concionem  verborum  pondera  intelli- 
genti.  Vituperat  animos  fugientes  Deum,  nec  pe- 
tentes  ab  eo  bona,  nosque  ad  Deum  retrahit,  et 


iubet  na(>(rt]OtaCiir  non  nostra  fiducia,  sed  Filii, 
et  hanc  ei  na(>(>i]oiar  gratum  officium  esse.  Certe 
donec  languet  animus,  et  nos  negligi  existimat, 
manet  arcanus  et  tristls  fremitus  adversus  Deum. 
Haec  igitur  fides  in  omni  invocatione  praeluceat, 
ut  vere  nos  recipi  propter  Filium  statuamus. 

Haec  est  illa  coelestis  doctrina,  dc  qua  Za- 
charias  inquit:  EtTundam  super  domum  David 
Spirilum  gratiae  et  precum.  Divinitus  promissa 
est  reconciliatio,  et  datur  Spiritus  sanctus,  qui 
hanc  lucem  in  mentibus  accendit,  ut  nos  in  gra- 
tiam  recipi  statuamus.  Quod  cum  fit,  tum  demum 
accedere  ad  Deum  audemus,  et  petere  et  ex- 
pectare  bona. 

Haec  agnitio  essentiae  et  voluntatis  Dei,  dis- 
cernens  invocationem  ethnicam  a  vera,  semper  in 
conspectu  sit,  et  quotidle  in  Invocatione  cogitetur. 

Deinde  cum  hoc  modo  seiunximus  invocatio- 
nem  nostram  ab  ethnica ,  et  iam  ad  aeternum  Pa- 
trem  ducente  Filio  adducti  sumus,  sit  hoc  tertium 
praeceptum. 

Vult,  ut  antea  audivistls,  Paulus  na(>(>r]Gid- 
'C,uv.  Ergo,  ut  apud  medicum  morbi  et  omnia 
OvanTajiiaTa  narranda  sunt,  ita  nos  miserias  Deo 
exponamus,  ac  meditati  ad  hunc  medicum  aeceda- 
mus.  Non  paucas,  non  exiguas  aerumnas  com- 
memoremus,  vere  na((>i]GiaQorT,eg}  ubi  in  men- 
tem  illudTarderl  veniet:  Nunquam  humanum  pe- 
ctus  tam  avidum  esse  ad  accipiendum,  quam  Dei 
bonltas  est  ad  dandum. 

Si  quis  non  afficitur  Ecclesiae  dilaceratlone, 
et  aliis  miseriis,  deinde  imperiorum  confusioni- 
bus,  illl  vere  rohur  et  aesirlplex  circa  pectus,  ut 
Poetae  verbis  utar,  natum  est.  Vult  nos  Deus 
dolore  publicorum  malorum  affici,  ut  a  se  eorum 
mltlgationem  petamus.  Sed  verum  est  illud  Pin- 
daricum,  to  olxuov  mi'£si,  alloTQitor  ov  /uslsi. 
Domesticae  calamitates  magis  excruciant  animos, 
aliena  levius  curamus. 

Sed  furit,  qui  publicas  Ecclesiae  et  imperio- 
mm  qi^assationes  nihil  ad  se  pertinere  existimat. 
Experientia  nimis  verum  esse  testatur  Solonis  ver- 
sum ,  qui  ait:  Intrant  in  thalamos  publica  damna 
tuos.  Itaque  publicas  et  privatas  aerurcnas  con- 
sideremus,  easque  Deo  proponamus,  et  illa  Dei 
agnitione  et  fide  earum  mitigatlonern  et  auxilium 
petamus  et  expectemus.  Immo  ut  ardeat  depreca- 
tio,  haec  reputato. 

Severissime  praecipit  Deus  universae  Eccle- 
siae  et  singulis,  ut  petamus  auxilium,  addit  pro- 

missiones,  et  Filium  ivezrjV  constituit.  Et  osten- 
dit  nobis  tristissima  exempla  irae  suae,  quae  vult 
commonefactiones  esse,  ut  petamus  gubernatio- 
nem  et  defensionem. 

Tot  summi  viri,  qui  virtute  antecelluerunt 
omnibus  hominibus,  horribiliter  perierunt,  et  quo- 
tidie  pereunt.  Tam  multae  urbes  et  gentes,  inde 
usque  a  mundi  initio  deletae  sunt.  Nec  tantum 
moenia  eversa  sunt,  aut  gentes  dissipatae,  sed  do- 
ctrinae  lux  etiam  extincta  est,  ne  ad  posteros  per- 
veniret,  et  natura  languidior  facta  est,  ne  virtus 
propagaretur,  et  exercitia  virtutis  abolita  sunt. 
Ut  nunc  in  Asia  et  Graecia  nulla  sunt  vetustae 
doctrinae,  aut  virtutis  vestigia,  quoties  hoc  acci- 
dit  ut  in  obsidionibus  homines  ausi  sint  huma- 
nam  carnem  dentibus  lacerare,  et  viscera  natorum 
suis  visceribus  condere?  ut  Hierosolymae,  Poli- 
deae,  l  ticae  et  alibi.  Tot  horribilium  exemplo- 
rurn  consideratio  admoneat  nos  de  ira  Dei,  et  per- 
moveat,  ut  vera  poenitentia  et  ardenti  invocatione 
Deum  flectamus.  Bonus  est  enim  et  misericors, 
et  non  delectatur  perditione  nostri.  Nec  irrita 
sunt  vota  nostra,  nec  surdus  est  Deus.  Sed  re- 
vera  petentibus  opem  fert  in  omnibus  periculis,  ut 
inquit  Psalmus :  Prope  est  Dominus  omnibus  in- 
vocantibus  eum  in  veritate.  Nec  fallit  Dei  Filius, 
inquiens:  Quicquid  petieritis  Patrem  in  nomine 
rneo,  dabit  vobis.  Servat  Deus  Ecclesiae  hospi- 
tia,  familias  et  totas  respub.  dat  lucein  doctrinae, 
honestae  disctplinae  gubernationem  et  defensio- 
nem,  moderata  et  tranquilla  imperia,  propter  pio- 
rum  preces.  Ideo  Christus  inquit,  suos  auditores 
etiam  maiora  miracula  facturos  esse,  quam  qualia 
viderant  in  sanandis  aegrotis,  et  resuscitandis 
mortuis  fieri.  Maius  est  enim  piis  precibus  arcere 
furores  publicos  et  excidia  urbium. 

Et  ne  putemus  vota  nostra  irrita  esse,  scia- 
mus  nos  non  solos  precari.  Sed  assidue  astat 
aeterno  Patri  noster  Sacerdos  Dominus  noster  Ie- 
sus  Christus,  pro  nobis  crucifixus  et  resuscitatns, 
qui  vere  afficitur  nostris  aerumnis,  et  nobiscum 
preeatur,  ne  deseramur,  ueve  abiiciamur.  In 
hunc  seinper  intueantur  animi,  ab  hoc  nunquam 
deiicite  oculos,  sed  statuite  propter  ipsum  recipi 
nostra  vota.  Imo  hunc  aspice  prostratum  ad  pedes 
aelerni  P;itris  in  illo  suo  postremo  agone,  cum  sus- 
tinens  iram  Dei  propter  mea ,  tua ,  et  omnium 
peccata,  adeo  luctaretur,  cum  summis  terroribus 
et  doloribns,    nt  cruor  toto  eius  corpore  flueret, 


pulsus  ingenti  cordis  motu  et  certamine.  Huius 
gemitus,  lachrymas,  cruorem ,  non  aspernatur 
aeternus  Pater,  vere  (pilooroyyog  erga  Filium, 
sed  et  ipsum  exaudit,  et  nobis  propter  eum  opi- 
tulatur.  Haec  assidue  cogitanda  sunt,  ut  ad  in- 
vocationem  corda  accendantur. 

Et  quia  hanc  commonefactionem  iam  audi- 
vistis,  in  hac  ipsa  congregatione  vota  coniunga- 
mus:  probat  enim  Deus  communem  precationem, 
et  peculiari  promissione  eam  ornavit,  ut  Ecclesia 
sit  coniunctior,  et  libentius  conveniat,  ut  Deus 
publica  confessione  celebretur  et  doctrina  propa- 
getur.  Intuentes  igilur  verum  Deum,  fiducia  Filii 
eius  Domini  nostri  Iesu  Christi,  mecum  et  linguis 
et  pectorum  pietate  haec  verba  pronunciate. 

Gratias  agimus  tibi  omnipotensDeus,  aeterne 
et  unice  Pater  Domini  nostri  IesuChristi,  que  te 
pateiecisti  immensa  bonitate,  et  clamasti  de  Filio 
tuo  Domino  nostro  Iesu  Cbristo:  Hunc  audite. 
Conditor  et  conscrvator  omnium  rerum,  et  opitu- 
lator  ac  conditor  Ecclesiae  tuae,  una  cumFilio  tuo 
coaeterno  domino  nostro  Iesu  Christo,  regnante 
tecum,  et  patefacto  in  Hierusalem,  et  Spiritu 
sancto  paracleto  efluso  in  Apostolos,  sapiens,  bo- 
ne,  verax,  misericors,  iudex,  et  liberrime,  quod 
revelasti  te  nobis,  et  misisti  Filium  tuum,  et  col- 
ligis  tibi  Ecclesiam  inter  nos  quoque,  ostendis  lu- 
cem  doctrinae  tuae  et  literarum,  et  servas  hospi- 
tia  mediocria  Ecclesiae.  Teque  ardentibus  votis 
oramus  propter  Filium  tuum  Dominum  nostrum 
Iesum  Christum,  crucifixum  pro  nobis  et  resusci- 
tatum,  Xoyov  val  tlvdva  aidiov  oovt  quem  vo- 
luisti  pro  nobis  esse  victimam,  y.al  U80lti]V  v.al 
lytxt]V  mirando  consilio,  sanctifica,  rege,  et  do- 
ce,  accende  et  iuva  nos  Spiritu  sancto  tuo ,  col- 
lige  tibi  inter  nos  Ecclesiam  te  perpetuo  cele- 
braturam,  nec  sinas  extingui  pia  studia  et  do- 
ctrinae  lucem.  Serva  etiam  has  politias,  quae 
sunt  hospitia  Ecclesiae,  et  tuere  honestam  disci- 
plinam,  et  rege  ac  defende  principein  nostrum,  et 
omnes  salutares  gubernatores.  Haec  facito,  ut 
tua  gloria  vere  celebretur,  sicut  promisisti  in  con- 
cione  prophetica:  Propt^r  me,  propter  me  faciam, 
ut  non  blasphemer.  Tu  Deus  aeterne  senescentem 
Ecclesiam  inter  tam  multa  tetra  et  horrenda  deli- 
ria  mundi,  regito  et  gestato,  et  in  his  regionibus 
tibi  reliquias,  quae  te  vere  celebrent,  collige  et 
serva,    Amen.     Dixi. 

De  stricto  iure  et  aequitate. 

In  Ueclamat.  T.  IV.  p.  70  sqq. ,  in  Servest.  T.  IV.  p.  63.  et 
apud  Richard.  T.  II.  p.  548.  —  Mylius  in  chronol.  scii- 
ptorum  Mel.  hunc  orationem  refert  ad  an.  1544. 

Oralio  de  siriclo  iure  el  aequiiate,  ex  L.  Pla- 
cuii ,  coclice  de  iudiciis.     Recitata  a  D.  Mel- 

chiore   KHlig.      (De  eadeui  re  habes  orationein  su- 
pra  No.  67.) 

Multae  magnae  difficultates ,  magni  raotus  semper 
in  omni  quamvis  salutari  et  placida  gubernatione 
extiterunt.  Nam  et  hominum  naturae  sunt  infir- 
mae,  et  odio  Dei  grassantur  diaboli  homicidae, 
qui  imbecilles  naturas  incendunt,  ut  conturbent 
disciplinam,  et  moveant  imperia.  INon  foit  in 
terris  rex  praestantior  sapientia,  iusticia  et  for- 
titudine,  quam  David ,  hunc  tamen  non  solum 
externa  bella,  sed  etiam  intestinae  seditiones  diu 
exercuerunt.  Poslea  ipse  sua  imbecillitate  lapsus, 
ruinas  horribiles  in  patria  traxit.  Quam  foelix  et 
fortis  rex  fuit  Cyrus?  At  hic  cum  iam  pacalo 
Oriente  non  solum  gloria  floreret,  sed  etiam  do- 
ctrinam  veram  de  Deo  amplexus  esset,  et  dictum 
proposuisset  de  liberatione  et  instauratione  Eccle- 
siae  Dei ,  bellum  movit  non  necessarium  adversus 
Scythas:  quo  in  bello  acie  victus  et  captus  est, 
et  corpus  interfecti  muliebribus  contumeliis  ad- 
fecturn  est. 

Plena  est  talium  exemplorum  universa  mundi 
historia.  Cur  autem  haec  tam  tristia  spectacula 
nobis  proponnntur?  Multae  magnae  causae  sunt, 
de  quibus  aliassaepedicitur :  Fatales  poenae  scele- 
rum  mundi  vagantur  per  totum  genus  humanum 
omnibus  seculis.  Non  ad  suavitatem  et  delicias 
nascimur,  sed  cum  in  hac  naturae  humanae  de- 
pravatione  magnae  sint  in  animis  tenebrae,  et  cu- 
mulentur  scelera  variis  furoribus,  iusticia  Dei 
iram  adversus  peccata  omni  genere  calamitatum 
declarat.  Sed  tamen  immensa  Dei  bonitas  non 
vult  accendi  totam  irarn,  ut  Psalmus  inquit.  Mi- 
tigantur  poenae ,  ita  ne  totuin  genns  humanum 
pereat.  Elegit  enim  Deus  sibi  Ecclesiam,  in  qua 
perpetuo  celebretur.  Ideo  aiiquas  servat  politias, 
et  hac  disciplina  et  Iegil>us  regi  vult ,  servat  lite- 
rarum  et  doctrinae  hospilia.  Et  mandat  guber- 
natoribus,  ut  sint  legum  et  disciplinae  custodes, 
et  eos  adiuvat.  Sed  in  tantis  fluctibus  ac  procel- 
lis  rerum  humanarum  saepe  lum  mediocres,  tum 


summi  homines,  qui  partem  aliquam  gubernatio- 
nis  sustinent,  desperatione  quadam  existimant  pe- 
nitus  abiiciendos   esse   remos   et   vela ,    et  procul 
fugiendam    esse    hominum  societatem,    et  partes 
omnes  civiliurn   officiorum,    Ecclesiae,    doctrina- 
rum,  curiae,   iudiciorum  gubernationem.    Etenim 
non  illud  tanlum  miserum  est,   quod  bene  meren- 
tes,  odia,  pericula  ,  cruciatus  sibi  beneficiis  suis 
accersunt:  sed  hoc  multo  tristius  est,  quod  frustra 
in  tantis  vitae  confusionibus,  suscipere  tantos  ago- 
nes,  tanta  certamina  videmur.     Hac  offensus  mi- 
seria  etiam  Socrates,  qui  sapiens  iudicatus  est,  ut 
ferunt,  oraculo,  fugit  Rempub.    Idemque  profes- 
sus  est  et  exemplo  et  sententia,  quod  postea  Epi- 
curei  tradiderunt  inter  dogmata,  quae  videri  vo- 
lebant   ad    recte  vivendnm   necessaria,    videlicet: 
non  attingendam  esse  ullam  partem  civilium  offi- 
ciorum.      Astute  isti  quidem,  sed  tamen  non  recte 
senserunt.     Nascimur  enim  omnes  ut  Deo  servia- 
mus,  qui  suam  cuilibet  stationem  in  hac  vita  attri- 
buit,  ncc  vult  nos  deserere  mandata  munera  ,  aut 
aniini  mollitie  ,  aut  desperatione  fractos  :  vult  re- 
tineri  doctrinam  Ecclesiae  et  leges,  vult  discipli- 
nam  et  iudicia  regi  tantisper  dum  spiramus.      Et 
iubet  auxilium  peti  et  expectari  divinitus,  et  pol- 
licetur  labores  non  fore  irritos.      Sicut  in  Psalmo 
dicitur:  Expecta  Dominum,  et  custodi  viam  eius. 
Etsi  igitur  his  nostris  studiis  magnae  difficultates 
obiiciuntur,    tamen  hac  nos  consolatione  susten- 
temus.      Non  abiiciamus  legum  custodiam  divini- 
tus  nobis  commendatam.      Nec  dubitemus  Deuni 
inter    hos   imperiorum   turnultus,    aliquas  tamen 
politias  servaturum  esse,  ac  hospitia  Ecclesiae,  iu 
quihus-  disciplinam  et  iudicia  vult  regi  legum  au- 
toritate  et  voce,  non  tanlum  arbitriis  incertis  po- 
tentum.      Itaque    hunc    lorum    interpretandarum 
legum,  et  nostram  in  iudiciis  assiduitatem  non  so- 
lum  plenarn  dignitatis  esse,  sed  etiam  Deo  placere 
sentio.      Nec  indecorum  esse  honestis  viris,  inter 
iuniores  de  virtute  omniuin  summa,   videlicet,  de 
iusticia  disserere,   iudico.      llli  ipsi  viri  qui  irnpe- 
rium  orbis  terfarum  regebant,  Scaevola,  Papinia- 
nus,  Ulpianus,  el  alii,   cum  in  summum  fastigium 
vitae  humanae,    propter  eruditionem  et  virtutem 
evecti  essent,  tamen  in  schola  adolescentibus  le- 
gum  fontes  et  disputationes,  ut  nos  facimus,  tra- 
debant.    Horurn  exempla  sequi,  honestum  et  prae- 
clarum  est. 

Cum  igitur  usitatum  sit,  in  his  congressibus 
aliquid    de   legum    diguitate   dicere,    ut    iuvcntus 


671 


DEGL.     DE   STRICTO  IURE  ET  AEQUITATE. 


672 


commonefacta,  diligentius  cogitet  causas  curaman- 
dae  sint  leges,  cur  hanc  doctrinam  retineri  in  im- 
periis  necesse  sit,  de  qua  vulgus,  quia  natura  irn- 
patiens  est  freni,  et  legibus  inimicum  ,  secus  sen- 
tit:  disputabo  igitur  aliquid  de  lege  Placuit. 
C.  de  iudiciis,  ubi  scriptum  est:  Placuit  in  omni- 
bus  rebus  praecipuam  esse  iustitiae  aequitatisque 
scriptae,  quam  stricti  iuris  rationem.  Brevitas, 
ut  fit,  aliquid  hic  obscuritatis  adfert.  Nam  usita- 
tum  est  strictum  ius  intelligere,  scriptum  ipsum: 
aequitatem  vero,  legis  mitigationem  probabilem, 
non  scriptam,  sed  honesto  iudicis  consilio  et  dispu- 
tatione  quaesitam.  Torquatus  filium  interficiens, 
quod  contra  dictatoris  mandatum  cum  hoste  pro- 
vocante  dimicasset,  legi  scriptae  paruit.  At  ho- 
nestius  videbatur  quod  fecit  Papyrius,  qui  Fabio 
magistro  equitum  in  simili  casu  remisit  poenam, 
deprecante  pro  eo  populo.  Hic  scripto  non  paruit, 
sed  mitigationem  probabilem  propter  honestas 
causas  adhibuit.  Scriptum  ius  est,  ne  in  sabbato 
fiant  serviles  operae.  At  dimicat  in  sabbato  Ma- 
chabaeus,  et  seqnitur  non  scriptum,  sed  probabi- 
lemrationem,  quae  scripta  quadam  imeixeia  lenit 
et  inflectit.  Huiusmodi  exempla  multa  recitari 
possunt.  Si  igitur  strictum  non  aliud  est  nisi  scri- 
ptum,  perplexitas  erit  in  lege  Placuit.  Etsi  scio 
multos  cavillari  hanclegem,  tainen  cum  sententia 
sit  ver.i  et  salutaris  vitae,  defendendam  esse  duxi. 
Primumvera  est  haec  sententia ,  cum  non  dubium 
sit  praecipi  mandato  Dei,  ut  in  qualibet  politia 
legum,  quarum  autoritas  probabili  de  causa  re- 
cepta  est,  voci  obtemperemus,  necesse  est  iudices 
ex  scripto  iure  pronunciare,  alioqui  quorsum  atti- 
neret  ferri  leges,  si  iudicibus  tantum  liceret  ex  sese 
fin^ere  aequitates,  ut  araneae  ex  sese  telas  texunt? 
Ouos  ea  res  tumultus  excitaret,  si  alii  aliter  ad- 
fecti,  novas  Imuy.tiag  comminiscerentur?  Vix 
etiam,  cum  est  certum,  explicatum  et  definitum 
ius,  frenum  iniici  potest  iis,  qui  occupati  aliqua 
cupiditate,  eludunt  perspicuas  leges,  et  quaerunt 
ex  specie  iuris  praetextus  ad  suam  cupiditatem  ar- 
mandam.  Ouod  enim  arbitrantur  aliqui,  non 
fuisse  scriptas  ante  Lycurgum,  Draconem,  aut  So- 
lonem  in  Graecia,  magnus  error  est.  Semper 
apud  eas  gentes,  in  quibus  disciplina  mediocris  et 
iusticiae  reverentia  et  literae  fuerunt,  fuisse  scri- 
ptas  leges,  vetera  monumenta  plurima  testantur. 
Sed  bellis  et  vastationibus  fatalibus  omnes  politiae 
vel  quassatae,  vel  eversae  sunt,  et  aliquae  difficul- 
ter  rursus  instauratae  sunt.     Ilae  rerum  humana- 


rum  confusiones  veterum  legum  oblivionem  attn- 
lerunt.  Postea  Deus  excitatis  novis  gubernatori- 
bus  utcunque  leges  instauravit.  Ac  historiae 
ostendunt,  vetustissima  quaeque  vincula  pluri- 
mum  severitatis  habuisse.  Si  statua  oppressisset 
hominem  casu,  tanquam  damnatam  e  finibus  eiici 
oportuit.  Ita  vel  fortuita  caede  pollutus,  ut  Adra- 
stus,  vel  qui  probabilern  et  iustam  causam  habue- 
rant  trucidandi  suos,  ut  Alcmaeon  et  Orestes:  ta- 
men  eiiciebantur  ex  omni  consuetudine  hominum, 
arcebantur  mensa  et  hospitio,  nec  recipiebantur 
nisi  expiata  caede  multis  et  variis  ceremoniis. 
Quid?  Pudicitiae  longe  maior  honos  fuit  in  pri- 
mislegibus,  quam  postea.  Aeolus  rex  Thusco- 
rum  filiae  ex  fratre  gravidae  gladium  misit,  quo 
illa  patris  iram  intelligens,  sese  transfixit.  Quanta 
severitas  fuit,  quod  legibus  duodecim  tabularum 
periuros  de  saxo  Tarpeio  deiici  oportuit?  Et  pos- 
sent  multa  commemorari ,  quae  ostendunt  primis 
seculis  legum  curam  maiorem  fuisse,  et  discipli- 
nam  graviorem ,  quae  certe  literis  comprehensa 
fuit. 

Retineatur  ergo  scriptum  ius,  et  omnium 
sapientum  gubernatorum  autoritate,  omnium  do- 
ctorum  voce,  sententiis  et  literis  defendatur. 
Quam  sententiam  ut  omnibus  bonis  menlibus 
Deus  confirmet,  veris  votis  petendum  est.  Nam 
legum  vitnperatio  non  tantum  ab  humana  imbe- 
cillitate  et  stulticia  oritur,  sed  a  diabolo:  qui  curn 
molitur  ingentes  dissipationes  et  confusiones,  serit 
initio  legum  convicia,  et  reverentiam  animis  levi- 
bus  excutit:  postea  confirmata  licentia  et  petulan- 
tia  magnae  sequuntur  politici  status  ruinae. 

Sed  ad  nostram  quaestionem  redeo.  Si  ex 
scripto  iure  pronunciandum  est,  videtur  acerrima 
stricti  iuris  observatio  requiri.  Strictum  est  enim, 
quod  verbis  legis  comprehensum  et  definitum  est: 
ut,  pugnans  contra  dictatoris  mandatum,  securi 
feriatur:  Torquati  filius  sic  pugnavit:  lex  igitur 
servetur.  Responderi  potest,  saepe  duas  senten- 
tias  scriptas  esse,  acerbiorem  et  mitiorem.  Inter 
has  mitior  eligenda  est.  Nec  temere  fingendam 
esse  aequitatem ,  sed  ex  scripto  et  veris  fontibus 
iuris  sumendam  esse.  Ut  enim  Celsus  Iurisconsul- 
tus  dixit,  cum  de  bono  et  aequo  quaeritur,  saepe 
sub  autoritate  iurisscientiae  perniciose  errari,  vr- 
delicet,  cum  fingitur  aequitas  ex  indoctorum  ima- 
ginatione,  non  ex  veris  fontibus. 

Sed  praeter  hanc  responsionem  hoc  quoque 
universaliter  dici  potest,  semper  id  quod  scriptum 

est,  aequisslmum  esse:  videlicet  de  illo  toto  ge- 
nere,  de  quo  lex  loquitur.  Ut  lex  quae  iubet  fu- 
res  adfici  supplicio,  loquitur  de  grassatore,  non 
de  lapso  infinnitate  aetatis,  aut  de  eo  quem  fames 
impulit  alienum  auferre.  Ergo  in  casu  legis,  scri- 
ptum  sequendum  est.  Strictum  vero  ius  nunc  in- 
telligo,  si  acerbam  interpretationem  extra  casum 
legis  cornplecti  velis,  ne  discederetur  a  verbis,  ut 
lex  de  sabbato  prohibet  operas  serviles,  id  est,  oc- 
cupationes  quotidianas,  quae  non  concedunt  va- 
care  doctrinae  coelesti  et  divinis  ceremoniis.  In 
hoc  genere  scriptum  universaliler  retineatur.  At 
ludaei  calumniosam  expositionem  addunt,  ne  dis- 
cedant  a  verbis.  Sedent  ociosi  totos  dies  in  suis 
casis,  non  coquunt,  ne  mucos  quidem  a  lychnis 
decerpunt  ipsi,  sed  habent  conductos  ex  nostris 
hominibus,  qui  lychnos  accendant,  et  similes  ope- 
ras  faciant.  Hoc  modo  si  strictum  ius  de  calumnio- 
sa  interpretatione  intelligitur,  et  facilis  et  saluta- 
ris  est  intellectus  legis  Placuit.  Commendat  scri- 
ptum  et  monet  id  dextre  intelligendum  esse.  Ita 
erunt  beataeRespu.  si  legum  voci  in  vera  et  nativa 
sententia  obtemperabitur.  Nec  calumniosae  elu- 
siones  fingentur,  ut  Iphiclus  cum  Rhodiis  facien- 
tibus  deditionem  pactus  erat,  se  dimissurum  esse 
eos  cum  navibus  quotquot  vellent.  Postea  cum 
egressi  civitate,  navigaturi  essent,  iussit  remos, 
malos,  vela  a  navibus  auferri ,  inquiens  se  naves 
promisisse,  non  caetera  instrumenta.  Hae  ver- 
borum  imposturae  nihil  habent  sapientiae,  quis 
enim  non  potest  comminisci  tales  cavillationes,  si 
libeat?  sed  perfidiam  et  cupiditatem  nocendi  signi- 
ficant.  Nec  raro  luditur  similibus  praestigiis  in 
Rebuspub  maximis,  sed  exempla  recentia  non 
sunt  hoc  loco  commemoranda,  cogitanda  tarnen 
sunt,  ut  nos  ipsi  ad  amorem  veritatis,  et  ad  odium 
sophistices  exuscitemus. 

Luserat  eodem  modo  Paches  dux  Atheniensis 
cum  duce  Arcadico.  Evocat  eum  ex  oppido  qnod 
defendebat  Arcas,  et  pollicelur  se  in  oppidum  in- 
columem  remissurum  esse.  Cum  igitur  in  castra 
Pachetis  venisset  Arcas,  retinetur  vinctus:  et  quia 
abducto  duce  facilis  erat  oppidi  expugnalio,  Pa- 
ches  rebus  omnibus  diligenter  praeparatis,  oppi- 
dum  oppugnat  et  capit.  Postea  Arcadem  redire  in 
oppidum  iubet  incolumem,  ut  promiserat.  Huic 
fraudi  manus  scelus  addidit.  ln  urbem  reversum 
postea  interficit.  IIoc  non  est  consilio  aut  virtute 
certare,  sed  Sinoniis  artibus.  Sed  videte  huius 
impostoris  exitum.  Etsi  res  magnas  et  utiles  civi- 
Melanth.  Oper.  \ol.  XI. 


tati  suae  gesserat :  tamen  postea  accusatus  in  ipsa 
curia  et  iudicio,  suo  gladio  sese  transfixit.  Sequi- 
tur  enirn  perfidiam  et  has  sycophanticas  iuris  de- 
pravationes,  divina  vindicta,  certa  et  rata  Dei 
ordinatione.  Possem  exitus  insignium  imposto- 
rum  huius  aetatis  recitare.  Sed  cum  vetera  exem- 
pla  auditis,  vos  ipsi  similia  cogitate,  et  Dei  volun- 
tatem  agnoscite,  qui  in  his  exemplis  poenas  pro- 
ponit  contemnentibus  iusticiam ,  nosque  ad  fre- 
nandas  pravas  cupiditates,  et  colendam  iusticiam 
hortatur.  Multi  decus  ingenii  esse  putant,  elu- 
dere  legum  vocem,  offundere  praestigias  ocnlis  ac 
mentibus  hominum,  veritatem  tenebris  involvere. 
Sed  longe  errant,  si  existimant  se  non  daturos  esse 
poenas  huius  petulantiae.  Discite  iusticiam  mo- 
niti,  et  non  temnere  divos.  Hanc  vocem  etiam 
Ethnicis  experientia  expressit,  qui  videruntdextra, 
vera  et  modesta  consilia  verissima  esse:  econtra 
vero  Dei  consilio  tandem  rapi  ad  supplicia  in- 
signia,  omnes  qui  aut  fraude  aut  vi  petulanter 
iura  vioiarunt.  Non  putemus  exiguum  esse  decus 
ingenii,  simplicem  veritatem  videre,  et  ex  veris 
fundamentis  extruere  veritatis  defensionem.  Haec 
multo  maius  acumen,  maiorem  eruditionem  requi- 
runt,  quam  inanis  coacervatio  sophismatum  non 
cohaerentium.  Placet  haec  calliditas  indoctis, 
quorum  servit  cupiditati,  sed  nec  veris  iudiciis 
placet,  nec  prodest  imperiis.  Inflammat  enini 
discordias  quae  sunt  exitiales  imperiis.  Tandem 
igitur  exitus  ostendit  quae  sit  vera  et  salutaris  sa- 
pientia.  Romae  vir  magnus  fuit  Marins,  de  quo 
dictum  est,  dubium  esse,  an  armatus  plus  profuerit 
patriae,  an  vero  togatus  plus  nocuerit.  Is  cum 
eripere  provinciam  Syllae  conaretur,  quam  qui- 
dem  Sylla  lege  et  ordine  tenebat,  adiungit  sibi 
hominem  eloquentem  ac  nobilem  Snlpitium,  Is 
iniustam  Marii  causam  tam  plausibiliter  egit,  ut 
non  modo  Senatui  formidabilis  esset,  sed  etiam 
palam  lectos  trecentos  equites  secum  in  forum  du- 
ceret,  quos  x\ntisenatum  vocabat.  Hanc  amen- 
tiam  atque  impudentiam  adfert  legum  contemptus. 
Sed  haec  insolentia  non  fuit  diuturna:  nec  tantum 
ipsi  Sulpitio  fuit  exitio,  sed  etiam  multa  civium 
millia  perdidit.  Ipsefurorper  sese  magna  fuerat 
poena,  quod  spreto  summo  consilio  orbis  terra- 
rum,  Antisenatum  suam  nominare  cohortem  au- 
sus  est,  et  tamen  postea  infinitae  calamitates  in- 
super  secutae  sunt.  Obtestor  igitur  vos  propter 
Deum,  ut  ad  legum  reverentiam,  ad  amandam 
simplicem  veritatem ,   et  ad  honestas  ac  moderatas 

opiniones  vos  assuefaciatis.  Econtra  vero  tan- 
quarn  nocentissimas  pestes  fugiatis  sophismata ,  et 
opiniones  immoderatas ,  ambitioni  aut  aliis  pravis 
cupiditatibus  potentum  servientes.  Deus  magis 
concedit  tranquillitatem  imperiis,  si  amabimus 
institiam  et  moderationem.  Etsi  fatales  poenae 
impendent,  tamen  nobis  magna  consolatio  est, 
recte  et  moderate  sensisse,  nec  iniustis  ac  immo- 
deratis  sententiis  eos  armasse,  qui  suas  cupidita- 
tes   saluti  communi   anteposuerunt.      Hanc  con- 


telligere  facile  possunt.     Dixi. 


No.81. 


an.  1545. 


torem  omnium  actionum  statuite,  quam  adest  hic 
ipseMagistratus,  quem  usitatePiectorem  vocamus. 
Adest  autem  non  tantum  ut  ociosus  spectator ,  sed 
ut  i^yoSivoy.Tijg  hortatur,  ut  fidem  et  diligentiarn 
in  tuendis  et  ornandis  artibus,  quae  Ecclesiae  uti- 
lessunt,  praestemus,  et  iuvat  sedulos,  qui  ipsum 
invocant:  contumaces  vero  adficit  suppliciis.  Hanc 
sententiam  infixam  animis  omnium  esse  oportet. 
Cum  autem  nunc  ratio  muneris  quod  gero,  cogat 
me   hoc   loco  orationem  habere,    decet  me  velut 


solationem  maximam  esse  tali  tempore,  boni  in- v  k'§aQ%ov  esse   publicae   precationis.      Quare   mea 

Oratio  de  Basilio  Episcopo  Caesariensi,  habita 

a  Ioanne  Turstenio  Decano.    (Erford.  addit 

au.  1545.) 

Cum  coelestis  doctrinae  custodia  et  propagalio 
docentium  et  discentium  agoiinibus,  id  est,  scho- 
lis,  divinitus  commendata  sit,  intelligamus  no- 
strum  munus,  quod  omnium  in  coelo  et  in  terris 
maximum  et  snmmum  est:  et  cum  exercitia  scho- 
lastica  amemus,  turn  vero  his  honestissimis  con- 
gressibus  delectemur,  quos  sciamus  non  institutos 
esse,  ut  sint  tantum  ociosa  spectacula ,  et  inanes 
ludi,  utscenici:  sed  ut  in  hacfrequentia  commone- 
facta  iuventus  de  studiis  Ecclesiae  necessariis,  et 
de  sua  vocatione,  Deo  gratias  agat,  quod  doctri- 
nae  lucem  non  extingui  sinit,  et  nostros  coetus 
defendit:  ac  petat  ardentibus  votis,  ut  inter  nos 
sibi  Ecclesiam  perpetuo  colligat,  ac  disciplinam 
et  studia  regat.  De  his  rebus  omnium  maximis 
in  his  congressibus  cogitemus,  ac  sciamus  de  his 
quoque  dictum  Christi  dulcissimum  concionari: 
Ubicunque  duo  aut  tres  convenerint  in  nomine 
meo,  in  medio  eorum  sum.  Versamur  una  in 
his  castris  et  propter  Christi  doctrinam  et  invo- 
cantes  ipsum:  quare  ut  nobis  adsit,  exuscitet  pe- 
ctora  ad  virtutem,  iuvet  et  gubernet  labores  no- 
stros,  precemur  Filium  Dei  Dominum  nostrum  Ie- 
sum  Christum,  huius  gymnasii  et  coetus  rectorem 
esse  ducite,  eumque  propius  adesse  vobis  specta- 


verba  veris  animi  votis  subsequimini. 

Tibi  gratias  agimus,  Deus  aeterne  pater  Do- 
mini  nostri  lesu  Christi,  quod  doctrinae  tuae  lu- 
cem  nobis  ac.cendisti :  et  oramus,  nt  hunc  docen- 
lium  et  discentium  coetum  serves,  regas,  defen- 
das,  et  labores  nostrosSpiritu  sancto  tuo  iuves,  ut 
nobis  et  posteritati  sint  salutares.  Colligas  tibi 
Ecclesiam  cum  in  toto  orbe  terrarum ,  tum  vero 
inter  nos,  et  haec  hospitia  Ecclesiae  tuae  et  lite- 
rarum  regito  et  defendito,  sicut  viduae  Sarepta- 
nae  domum  defendisti,  cum  Eliam  hospitio  ex- 
cepisset. 

Haec  prima  et  praecipua  pars  est  meae  ora- 
tionis.  Nunc  aliquid  addendum  est,  quod  prodest 
ad  studia  vestra  turn  excitanda,  tum  iuvanda.  Cum 
autem  alias  aliae  materiae  proponendae  sint,  dies 
me  admonuit  utBasilii  historiam  nunc  recitandam 
esse  ducerem.  Nam  et  exemplis  invitantur  animi, 
et  in  his  doctorum  historiis  multa  sunt  quae  augent 
eruditionem  et  formant  iudicium.  Per  sese  iu- 
cundum  est  contemplari  magnorum  hominum  vir- 
tutes,  egregia  facta ,  et  eventus  honestis  consiliis 
congruentes:  ut  pictori  et  statuario  voluptati  est, 
videre  elegantem  symmetriam  et  concinnitatern 
picti  aut  sculpti  corporis.  Sed  nobis  in  Ecclesia 
non  tantum  voluptatis  causa  vetustas  cognoscenda 
est :  sed  iudicia  et  testimonia  omnium  temporum 
inquirenda  sunt,  ut  una  consentiens  doctrina  re- 
tineatur.  Multurn  ad  erudiendas  mentes  et  con- 
tirmandas  veras  sententias  collatio  veterum  testi- 
moniorum  conducit ,  si  dexteritas  adsit  in  iudi- 
cando,  et  absit  studium  calumniandi:  non  con- 
temnamus  Dei  consilium,  qui  ministerium  Evan- 
gelii  et  instituit  et  tuetur,  et  subinde  doctores 
excitat  salutares.  Fuerunt  igitur  aliqui,  quorum 
vox  et  literae  profuerunt  Ecclesiae,  alii  magis, 
alii  minus  eruditi.  Sed  colloqui  tamen  rum  anti- 
quitate,  et  testimonia  Ecclesiae  nosse,  utile  est. 

Mihi  credite,  cum  mota  est  controversia  de 
filio  Dei ,  difncillimum  fuit  retinere  veram  sen- 
tentiam,  quod  sit  natura  Deus:  non  zrlojLia  ex 
nihilo  conditum.  Nec  fuit  res  humaui  iudicii, 
aut  de  qua  ingenii  acie  statueretur:  sed  Deus  ipse, 
ne  veritas  penitus  inter  homines  deleretur,  ali- 
quorum  mentes  in  vera  seutentia  retinuit,  quam 
Ecclesia  profitetur.  Itaque  propugnatores  eius 
sententiae,  qui  specimen  in  tanta  causa  praehue- 
runt,  unde  apparet  eos  divino  adflatu  gubernatos 
esse,   nequaquam  contemnendos  esse  duco. 

Quare  cognoscite  adolescentes  tum  Basilii, 
tum  aliorum  piorum  scriptorum  historias:  et  ut 
iu  peregrinatione  non  solum  aedificia  et  arces,  sed 
etiam  mores  et  sensus  hominuin  considerandi  sunt, 
ut  de  Ulysse  Homerus  inquit,  qui  mores  hominum 
multorum  videt  et  urbes:  ita  in  his  historiis  non 
tantum  privatas  virtutes  clarorum  virorum,  sed 
doctrinae  genera  contemplamini. 

Sed  in  hanc  ingresso  historiam,  cum  patriam 
et  domicilium  Basilii  mente  intueor,  quasi  pera- 
grans  loca  illa  Asiae,  cogitatio  vastitatis  quam 
Turci  in  illa  florentissima  et  pulcherrima  parte 
orbis  terrarum  fecernnt,  ingentem  dolorem  attu- 
lit.  Fuerunt  vicini  Episcopi  eodem  tempore 
tres  fratres,  Basilius  Caesareae,  Petrus  Sebastae, 
Gregorius  Nyssae.  Et  his  amici  atque  familiares 
Nazianzenus  pater  et  filius.  Et  ante  hos  fuit 
Gregorius  Neocaesariensis,  clarus  eruditione  et 
miraculis.  Horum  vigiiantia,  cum  et  virtute  ex- 
cellereut,  et  incorruptam  doctrinam  retinerent, 
magua  pars  Asiae  adversus  Samosateni  et  Arrii 
furores  defensa  est.  Nec  vero  ullum  eo  teiupore 
spectaculum  toto  orbe  terrarum  pulchrius  fuit, 
quarn  videre  illum  chorum  virorum  praestantium 
eruditione  et  luce  divina,  et  quidem  magna  con- 
cordia  regentem  Ecclesias. 

Nunc  vero  quis  non  doleat,  cum  florentissi- 
mas  illas  Ecclesias  et  politias  in  Turcarum  stabula 
et  mapalia  versas  esse  audimus,  plena  impietatis, 
spurcitiae  et  crudelitatis:  qua  de  re  cogitantes, 
non  solum  Asiae  calamitate  doleamus,  sed  etiam 
nostro  periculo  moveamur.  Si  arcere  Turcas  vo- 
lumus,  et  vastitatem  Asianae  similem  metuimus, 
causae  tollendae  sunt,  fiectenda  est  ira  J)ei  veris 
officiis  pietatis,  qua  de  re  alias  saepe  dicitur, 

Ego  igitur  ne  dolore  longius  provehar,  ad 
Basilium  redeo,  de  quo  dicam  historica  lege,  non 
ut  Nazianzenus  declamitans,  ac  nimis  multa  par- 


erga  miscens,  ut  si  quis  ad  pulchram  statuam  pur- 
pureos  et  sericos  pannos  suspendat.     Ego  brevius 
narrabo  Basilii  genus,  res  gestas  et  exitum.      Na- 
tus  est  Basilius  patre  Christiano  ,  qui  literas  do- 
cuit,  et  cum  aliorum  hominum  liberos,  tum  vero 
praecipue  suos  simul  in  literis  et  iis  artibus,   quae 
naturam    rerum    et    dicendi    rationem    continent, 
exercuit,    et   ad  Chiisti   agnitionem  et  invocatio- 
nem    adsuefecit,    magnumque  fructum    huius  sui 
laboris  cepit ,  fuit  enim  pater  trium  Episcoporum, 
ut  ante  dixi,  Basilii,  Petri  et  Gregorii,   qui  omnes 
et  eruditione  et  pietate  excelluerunt ,   et  inter  se 
concordes  doctrinae  puritatemetEcclesiarum  tran- 
quillitatem  in  bona  Asiae  parte  retinuerunt.     Pro- 
pter  hanc   foelicitatem    parentes   non    modo  tunc 
gaudebant,  sed  etiam  in  vita  aeterna  iam  ingenti 
laeticia  adficiuntur.      Deoque    pro   tanto  munere 
gratias  agunt.      Nihil  enim  optabilius  ,  nihil  dul- 
cius  est  sanis  parentibus,  pracsertim  dirigentibus 
vitam    ad  Evangelium ,    quam   habere  tales  filios, 
quorum     virtus    Ecclesiae    Dei     et    probetur    et 
prosit. 

Curn  autem  Basilius  puer  in  domestica  insti- 
tutione  elementa  literarum  et  Evangelii  percepis- 
set,  Caesareae  postea  apud  eloquentiae  et  Philo- 
sophiae  doctores  exercetur:  qui  locus  doctrinae 
arx  et  omnium  bonarum  artium  domicilium ,  et 
ut  ita  dicam,  Academia  praecipua  et  florentissima 
eo  tempore  fuisse  fertur.  Inde  Athenas  missus, 
ubi  tunc  minora  aliquanto  studia  erant,  quam  in 
plerisque  Asiae  urbibus,  sed  locus  propter  vete- 
rem  celebritatem  adhuc  appetebatur.  Eo  cum 
venit,  non  iam  auditor  tantum  erat  Oratorum  et 
Philosophorum ,  sed  ipsurn  cum  studiosi  audivis- 
sent,  admiratione  ingenii  cruditionis,  et  elo- 
quentiae  moti ,  ad  docendum  invitarunt:  quibus 
aliquandiu  gratificatus,  Graecirim  brevi  reliquit, 
quod  parum  ibi  eruditionis  reperisset,  ac  ethni- 
cae  spurcitiae  plurimum.  Et  quia  cum  aetate  cura 
in  eo  cognoscendae  et  tuendae  doctrinae  Christia- 
nae  crescebat,  narrat  ipse  hoc  se  consilio  vagari 
per  Thraciam  et  totam  Asiarn  cepisse,  ut  Eccle- 
sias  praecipuas  videret,  et  in  his  andiret  non  so- 
lum  quid  docerent,  sed  etiam  a  quibus  auditori- 
bus  et  testibus  doctrinam  accepissent.  Fuit  enim 
aliquanto  ante  natum  Basilium  Gregorius  Neo- 
caesariensis  testis  sententiae  Apostolorum.  Nam 
discipulos  eorum  audierat,  et  existimabatur  opti- 
ma  fide  puritatem  doctrinae  retinuisse,  eique  au- 
toritatem  Deus  attribuerat  miraculis.  Hic  et  re- 

futavit  Samosatenum  ,  et  scriptam  reliquit  confes- 
sionem  suae  fidei  de  trihus  personis  divinitatis, 
dignam  memoria,  quae  hodie  extat.  Huius  se 
doctrina  imbutum  ab  infantia  inquit  ipse,  quod 
nutricem  habuerit  mulierem  studiosissimam  do- 
ctrinae  Gregorii.  Nec  procul  distat  a  Caesarea 
sedes  Gregorii,  milliaribus  nostris  fortasse  viginti. 
Narrat  autem  se  recte  et  integre  percepta  Gregorii 
sententia,  voluisse  et  caeterarum  Ecclesiarum  do- 
ctrinam  ad  eam  conferre.  Tale  studium  inqui- 
rendae  veritatis  tunc  in  multis  fuit,  in  quo  et  pie- 
tatem  et  modestiam  laudare  convenit.  Pii  non 
subito  pronunciabant ,  sed  peritorum  iudicia  toto 
orbe  terrarum  sciscitabantur.  Ita  vagatus  est  Ire- 
naeus,  qui  non  solum  Asiaticas  et  Graecas  Eccle- 
sias,  sed  etiam  Gallicas  et  Germanicas  citat:  qua 
ex  re  apparet,  initio  collegia  in  Ecclesiis  summis 
fuisse  pulcherrimos  coetus,  similes  Prophetarum 
scholis,  imo  angelorum  agminihus,  doctrinae 
custodes,  omnium  virtutum  officiis  eam  ornantes. 
Nunc  loci  dignitatem  homines  amissis  literis  et 
studio  pietatis  iactitant,  magis  Centaurorum  simi- 
les,  quam  sacerdotum. 

Postquam  autem  Basilius  hac  peregrinatione 

absoluta,    Caesaream    rediit,    ac    saepe   specimen 

eruditionis  praebuit,  vocatus  est  ab  Episcopo  Eu- 

sebio  ad  munus  docendi  in  Ecclesia:  fuitque  ali- 

quandiu  lector  et  interpres  sacrorum  voluminum, 

quod  munus  simile  erat  scholastico,  ut  nunc  sunt 

in  scholis  lectores.     Cum  autem  inter  Episcopum 

et  Basilium  simultns  orta  esset,    Episcopi   volun- 

tate  exulcerata  calumniis  monachorum ,  qui  Basi- 

lio  infesti  erant,   propterea  quod  eorum  ignavum 

ocium  et  inscitiam  detestari  soleret:  hic  B  isilius 

Caesaream   et    lectoris   gradum  plenum  dignitatis 

reliquit,    ne    haec   factionum  initia  maius  incen- 

dium  excitarent.      Nam  ubi  semel  distractae  sunt 

voluntates  partium  odio  dogmata  facile  mutantur. 

Et  nunc  Ariani  grassantes,   occasiones  captabant 

veneni  sui  spargendi  in  Ecclesia  Caesariensi.    Lau- 

do  Basilii  consilium,    qui,  ne  atrocius  dissidium 

oriretur,    cedere  invidiae  maluit,  nec  tamen ,  ut 

multi    putant,    postea   se  in  monasterium  ociosus 

abdidit.      Vixit  ille  quidem  cum  aliquot  audito- 

ribus  in  secessu ,  qui  distabat  a  Caesarea  circiter 

triginta  mili;iria,       Sed  interim  vicinas  Ecclesias 

in  Ponto  saepe  adibat,  has  docehat,  emendabat, 

muniehat  adversus  furores  Arianos  et  alios.      Sic 

tempora    partiebatur,   ut   alias  suam  eruditionem 

domestica  meditatione  aleret,  quae  ne  impedire- 


tur,  aliquantisper  a  populo  in  praedium  suum  se- 
cedebat:  alias  vero  prodiens  alienae  utilitati  ser- 
viret.  Haec  ita  facta  esse,  narrat  Eusebius.  Etsi 
autem  in  epistolis  Basilius  monasticen  immodice 
praedicat,  ut  suum  cuique  institutum  blanditur, 
tamen  cum  munus  docendi  non  deposuerit,  et  de 
iustitia  fidei  aiibi  praeclare  scripserit,  modestius 
sensisse  eum  existimo,  quam  postea  haec  recentia 
examina  monachorum  senserunt. 

Nec  diu  fuit  in  his  latebris,  sed  aliquanto 
post  cum  Ariani  palam  grassarentur  in  urbe  Cae- 
sarea,  et  Episcopus  ipse  antagonistam  illis  oppo- 
nendum  esse  censeret,  valentem  ingenio  eruditio- 
ne,  eloquentia,  autoritate,  mittit  ad  eum  lega- 
tum  Gregorium  Nazianzenum  ,  qui  reduceret  eum 
ex  solitudine  in  aciem  et  patriae  praelia.  Difficile 
erat  hominem  doctum  ex  illa  dulcissima  tranquil- 
litate  studiorum  in  atrocia  certamina  abducere. 
Nec  ei  ignota  erant  omnia  illa ,  quae  sapientissimi 
homines  et  usu  periti  de  fugienda  gubernatione 
disseruerunt.  Meminerat  Demosthenem  dixisse, 
si  retexenda  vita  esset,  et  duae  viae  sibi  propo- 
nerentur:  altera  recta  ducens  ad  summos  honores 
in  Piepublica ,  altera  recta  ad  mortem :  se  com- 
monefactum  de  periculis,  potius  ingressurum  esse 
mox  illam  viam,  quae  ad  mortem  ducit,  quam 
alteram.  Sed  sciebat  Basilius,  nobis  in  Ecclesia 
hanc  militiam  propugnandi  Evangelii  divinitus 
mandatam  esse,  et  cogitahat  omnia  quae  in  hanc 
sententiam  pie  dicuntur  contra  vetus  dictum  la&s 
fitwcfag.  Prodiit  filius  Dei  non  solum  ex  tran- 
quillitate  sua,  sed  etiam  ex  illa  aeierna  gloria,  et 
in  sese  tristissimas  poenas  derivavit.  Quare  nec 
nos  de  nostro  ocio,  de  suavitate  vitae,  de  deliciis, 
sed  de  mandato  Dei  cogitemus,  et  ad  eam  nor- 
mam  consilia  dirigamus.  Etsi  igitur  dulcedine 
praesentis  ocii,  et  memoria  iniuriarum,  quas  an- 
tea  ah  Episcopo  acceperat,  movebatur,  tamen 
utrique  rei  praetulitEcclesiae  necessitatem.  Scie- 
bat  in  Ecclesia  gratum  officium  esse  Deo  ,  /iif]  fWff- 
Giy.ay.uv:  nec  pacem  ullam  diuturnam  in  guber- 
natione  esse  posse ,  nisi  aliquae  offensiones  dissi- 
mulentur,  ac  lenitate  animi  ohruantur.  Itaque 
reversus  primum  obseqnio  et  suavit^te  ita  senis 
Episcopi  animum  sibi  devinxit,  ut  concordia  vere 
et  ex  animo  sarta,  nunquam  deinde  dissilierit. 
Adversarios  vero  doctrinae  incorruptae  tanta  gra- 
vitate  refutavit,  ut  et  Ecclesiae  consensum  reti- 
neret,  et  lupos  illos  brevi  a  caulis  prorsus  depel- 
leret. 

Post  paucos  annos  sene  Episcopo  mortuo 
Basilius  suffragiis  omnium  ordinum  creatur  Epi- 
scopus,  minime  tranquillo  tempore.  Nam  et  Va- 
lentis  imperatoris  furor  crescebat,  qui  anlistites 
recte  sentientes  passim  sedibus  suis  pellebat,  et 
imperatoris  rabiem  Deus  fame  et  bellis  puniebat, 
et  secutae  sunt  variae  Ecclesiarum  dilacerationes. 
Has  miserias  domestica  Ecclesiae  concordia  lenie- 
bat,  quam  magnis  officiis  Basilius  tuebatur.  An- 
nona  laxata  est,  partim  quia  autoritate  sua  locu- 
pletes  permovit,  ut  frumentum  mediocri  precio 
venderent:  partim  quia  ex  aerario  Ecclesiae,  et 
venditis  propriis  praediis,  opem  tulit  egentibus. 

Cum  igitur  Valcns  imperator  iam  in  ea  loca 
veniens,  iuberetBasilium  adsentiri  Arianis,  eique 
nisi  obtemperaret,  exilia  et  supplicia  minaretur. 
Pueris  (inquit)  illa  terriculamenta  proponenda 
esse,  sibi  vero  vitam  eripi  posse,  sed  confessionem 
veritatis  eripi  non  posse.  Fueruntque  diebus  ali- 
quot  continuae  et  acres  inter  Valentem  imperato- 
rem  et  Basilium  contentiones,  quas  tandem  illu- 
stri  exemplo  Deus  diremit.  Cum  enim  iratus  im- 
perator  venisset  in  templum  cum  armato  satellitio, 
ut  Basilium  inde  abduceret,  cum  ad  sacerdotum 
sedes  accessisset,  subita  vertigo  imperatorem  ever- 
tit,  ita  ut  nisi  Diaconi  proximi  manibus  exceptus 
et  sustentatus  fuisset,  collapsus  solo  corpus  alli- 
surus  fuerit.  Tremens  igitur  et  attonitus  ex  tem- 
plo  a  ministris  effertur:  ut  Heliodorus  dicitur  su- 
bita  consternatione  oppressus  esse,  cum  templum 
in  urbe  Hierosolyma  spoliaturus  esset. 

Hoc  exemplo  aliquantulum  repressa  est  Va- 
lentis  iracundia.  Sed  discedente  imperatore,  prae- 
fectus  edictum  proscriptionis  pronunciat.  Etiam 
ad  iter  omnia  paraverat  Basilius.  Tum  vero  bcne- 
volentia  Ecclesiae  erga  Episcopum  perspecta  est, 
quae  concurrens  flagitavit  eum  sibi  reddi,  ac  eiici 
probibet.  Metu  igitur  tyrannus  coactus,  permit- 
tit  ut  Basilius  maneat.  Nec  multo  post  cum  in- 
foeliciter  cum  Gotthis  dimicasset,  seque  in  fuga 
in  casam  rusticam  abdidisset,  casa  a  sequentibus 
militibns  iucensa,  ibi  combustus  periit.  Hic  exi- 
tus  fuit  tyranni,  qui  pios  doctores  ex  Ecclesiis 
passim  eiecerat,  et  late  Arianum  virus  sparserat. 
Retinuerant  tamen  in  officio  et  veritatis  profes- 
sione  magnam  Asiae  partem ,  ut  dixi,  Basilius 
et  vicini  Episcopi  ipsius  fratres,  et  alii  quidam 
coniuncti. 

Post  tyranni  interitum  impune  tota  Asia  va- 
gati  sunt  barbarici  exercitus,  quorum  arma  etiam 


Ecclesiarum  tranquillitatem,  disciplinam  et  pia 
studia  turbarunt:  quae  res  ingentem  dolorem  Ba- 
silio  attulit.  Sed  aliquanlo  post  accersito  Theo- 
dosio  et  barbari  repressi  sunt,  et  restitutae  Ec- 
clesiae,  bella  tamen  Episcoporum  regiones  et  re- 
dilus  mutarant.  Inde  etiam  ad  extremum  rixae 
cum  vicinis  Episcopis  Basilio  ortae  sunt,  in  qui- 
bus  ea  moderatione  usus  scribitur,  ut  reditus  adi- 
rni  sibi  passus  sit,  sed  pristinas  regiones  suae  in- 
spectionis  retinuerit,  ne  ibi  doctores  impii  collo- 
cari  possent.  Inter  tot  certamina  consenuit  Ba- 
silius,  ex  quibus  eluctatus  omnibus,  foeliciter 
florenti  Ecclesia  sub  initia  imperii  Theodosii ,  de- 
cessit  ex  hac  vita.  Hanc  Basilii  historiam  par- 
lim  ex  aliorum  monumentis  excerpsimus,  in  qua 
piimum  de  perpetua  Ecclesiae  gubernatione  cogi- 
ternus.  Videmus  hic  quoque  non  humanis  prae- 
sidiis  servatam  esse  Ecclesiam  inter  tot  procellas, 
quibus  tunc  quassata  est.  Multi  furores  eodem 
tempore  grassabantur,  Ariani,  Manichaei,  Ca- 
thari.  Et  imperator  Valens  in  foelicibus  armis 
attrahebat  gentes  barbaricas  intra  fines  sui  imperii, 
et  domi  perniciosae  factionis  studio  vastabat  Ec- 
clesias.  In  his  tantis  difficultatibus  tamen  non 
est  extincta  lux  doctrinae  coelestis.  Quare  nunc 
quoque  in  tam  tristi  confusione  imperiorum  huius 
aetatis,  speremus  tamen  Deum  servaturum  esse 
filio  haereditatem,  Ecclesias  videlicet  et  litera- 
rum  ac  doctrinae  domicilia.  Basilii  vero  foelici- 
tatem  praedicemns,  qui  ex  tantis  fluctibus  elucta- 
tus,  salva  navi  sua  in  portum  pervenit:  id  est, 
retinuit  piam  Ecclesiae  concordiam,  quoad  vixit. 

Cumque  Deo  gratias  agemus,  quod  subinde 
salutares  doctores  excitat:  de  nobis  ipsis,  de  no- 
stro  cursu,  de  nostris  studiis  vero  cum  gemitu 
cogitemus,  ac  vota  faciamus,  ut  Deus  nos  faciat 
salutaria  organa  Reipub.,  seu  ut  loquilur  Paulus, 
vasa  misericordiae,  nec  abiiciamur  inter  vasa  irae, 
qualia  fuerunt  Pharao ,  Nero ,  Valens,  Arius,  et 
alii  innumerabiles,  qui  fuerunt  pestes  Ecclesiae 
et  generis  humani.  Haec  quotidie  magna  cura  et 
sollicitudine  cogitanda  sunt.  Recitavi  res  gestas, 
in  quibus  et  genus  doctrinae  conspicitur,  et  lucent 
Basilii  virtutes  rnultae,  de  quibus  prolixius  di- 
cerem,  si  tempus  pateretur.  Fides,  quae  est 
omnium  virtutum  mater,  in  genere  doctrinae  et 
constantia  confessionis  cernitur.  Extant  enim 
scripta  Basilii,  quae  cum  multas  controversias 
dogmatum  contineant,  ostendunt  recte  eum  de 
omnibus  articulis  Evangelii  sensisse.     Propugna- 

vit  acerrime  sententias  de  filio  Dei  et  de  Spiritu 
saucto,  quasDeus  patefecit  Ecclesiae  suae,  et  ipSe 
n  Gregorii  Neocaesariensis  auditoribus,  qui  Apo- 
stolorum  discipulos  audierat,  accepit.  Refutavit 
Catharos  erudito  libello  de  poenitentia. 

Quid  vero  de  iusticia  fidei  senserit,  ex  ipsins 
quaeso  verbis  cognoscite,  quae  extant  in  concione 
tisqI  TanwoopQOOvvrjg.  Dicit  autem  Apostolus, 
Qui  gloriatur,  in  Domino  gloiietur,  dicensChri- 
stum  nobis  factum  esse  s.ipientiam  a  Deo,  iusti- 
ciam,  sanctificationem  et  redemptionem ,  ut  sicut 
scriptum  est:  Qui  gloriatur,  in  Domino  glorielur. 
Haec  est  enim  vera  et  integra  gloriatio  in  Deo, 
quando  neque  propter  iusticiam  suam  quispiani 
effertur ,  sed  statuit  se  carere  vera  iusticia,  fide 
autem  sola  in  Christum  instificari. 

His  verbis  Basilius  sine  ulla  ambiguitate  ad- 
firmat ,  homines  non  propter  proprias  virtutes, 
sed  propter  filium  Dei  mediatorem  iustos  esse:  ut 
nunc  quoque  Ecclesiae  nostrae  de  beneficio  pie  et 
fideliter  docent.  Nec  dubito  piis  altente  conside- 
rantihus  hanc  Basilii  vocem  gratam  fore.  Mores 
autem  fuerunt  casti  et  inculpati.  Et  quanquam 
oratio  ostendit  suavem  et  placidam  naturam  fuisse, 
tamen  in  gubernatione  acer  fuit.  Artifex  fuit  con- 
ciliandorum  animorum,  et  tuendae  concordiae, 
qua  de  re  alicubi  scribit.  Non  tam  sinistrae,  in- 
quiens,  opus  est  dextra,  quam  Ecclesiae  opus  est 
docentium  concordia. 

Ethnicis  etiam  sugillantibus  ipsum,  cum  qui- 
bus  dimicandum  non  esse  censebat,  summa  gravi- 
tate  et  venustate  respondit,  ne  maledictis  certare 
videretur.  Nam  Libanio  scribens,  cuius  eo  tem- 
pore  eloquentia  maxime  celebrata  est,  inquit,  ora- 
tionem  ipsius  rosae  similem  esse  ,  nitidam  et  fra- 
grantem,  sed  tamen  spinis  et  aculeis  circundatam. 
Ac  virtutum  quidem  caeterarum  Basilii  ingens  or- 
namentum  fYnt  eloquentia,  quae  in  eo  tanta  fuit, 
ut  nunc  quidem  nullius  ecclesiastici  scriptoris  ex- 
tent  monumenta,  qui  rectius  et  melius  locutus  sit. 
Ac  diligentia  in  loquendo  et  figurarum  et  orna- 
mentorum  delectus  indicant  iudicii  sanitatem  et 
prudentiam.  Quare  hunc  scriptorem  utile  est 
cognoscere:  nec  dubito  legentibus  ea  quae  sunt 
ipsius  propria  et  yvrjOia,  placiturum  esse.  Nam 
monachorum  regulas  magna  ex  parte  falso  ei  ad- 
scribi  certum  est.  Et  si  qua  pars  ab  eo  scripta 
est,  ut  Paulus  inquit,  etiam  bonos  doctores  supra 
fundamentum  stipulas  extruere,  agnosramus  et 
deploremus  commnnem  hominum  imbecillitatem, 


et  normam  sequamur  in  iudicandis  scriptis  hanc, 
ne  quid  probemus,  quod  a  scriptis  propheticis  et 
apostolicis  dissentit,  et  testimonia  non  asperne- 
mur,  quae  certa  autoritate  ab  Apostolis  tradita 
esse,  vetustas  consentiens  adfirmat.      Dixi. 


No.  82. 


an.  1545. 


De  verbo  6g3"OTO[JL67v. 


In  Declam.  T.  III.   p.  412  sqq.,    in  Serv.  T.  III.  p.  39?. ,   in 
Erford.  T.  III.  lit.  H,  5.  et  apud  Richard.  T.  III.  p.  351. 

Oratio  recitata  a  Doct.  Georgio  Maiore,  de 

Verbo  OQ&OTOUtlv.     (Erford.  addit  an.  1545.) 

Ociamus  hos  nostros  congressus  non  esse  prophana 
spectacula,  sed  convenire  nos,  ut  aliquid  de  coe- 
lesti  doctrina  dicatur,  et  ut  in  hoc  coetu  fiat  in- 
voc;itioDei,  ac  petamus  serv.iri  ministeriumEvan- 
gelii,  et  haec  nostra  studia  necessaria  ad  omnium 
salutem  regi.  Haec.  cum  fiunt,  hi  congressus  etiam 
ad  hoc  dictum  pertinent:  Ubicunque  duo  aut  tres 
in  nomine  meo  congregati  fuerint,  ibi  in  medio 
eorum  sum.  Hanc  promissionem  auditores  initio 
cogitate,  et  mentes  ad  invocationemDei  exuscitate. 
Ac  quoni;um  hoc  loco  meae  partes  iam  in  direndo 
primae  sunt,  meque  velut  e$ay%ov  esse  precatio- 
num  oportet,  mea  verba  quaeso  piis  animornm 
motibus  subsequimini.  Prirnum  tibi,  aeterne 
Deus,  pater  Domini  nostri  IesuChristi,  conditor 
omnium  rerum,  et  conservator  et  opitulator,  con- 
ditor  Ecclesiae  tuae,  una  cum  filio  tuo  coaeterno 
Domino  nostro  Iesu  Christo,  etSpiritu  sancto  tuo, 
gratiris  agimus,  quod  et  filium  nobis  misisti,  et 
Evangelii  lucem  nobis  accendisti,  et  hactenus  ser- 
vas.  Deinde  etiam  te  ardentibus  votis  oramus, 
ut  non  sinas  hanc  Evangelii  lucem  extingui,  sed 
noticiam  filii  tui  serves  inter  nos,  regas  mini- 
sterium  Evangelii  et  doctrinae  studia,  et  colli- 
gas  tibi  aeternam  Ecclesiam:  has  etiam  politias, 
quae  sunt  hospitia  Ecclesiae  tuae,  et  disciplinam 
tuearis. 

Haec  vota  saepe  apud  animos  vestros,  prae- 
cipue  in  hoc  congressu ,  cui  interesse  Deum  non 
dubium  est,  ingeminate:  quod  ut  faciatis  maiore 
animorum  motu ,  cogitate  et  praesentes  calamita- 
tes  orbis  terrarum,  et  pericnla  quae  impendent. 
j  Multis    locis  simul  grassantur  farnes,    pestilentia, 

bellum,  saevitia  adversus  Evangelium,  et  fanatici 
furores.  Haec  mala ,  ut  Graeci  dicunt,  €(T/«Ta 
io%aTtDV,  ne  Germaniam  opprimant,  serio  pe- 
tamus. 

Videlis  nunc  frumenti  inopiam  esse,  et  spi- 
rantibus  Boreis  trium  mensium  siccitate  terraxn 
duratam  esse ,  nec  posse  scindi  aratris,  nec  se- 
inina  accipere  aut  fovere:  quae  siccitas  si  erit  diu- 
turnior,  metuo  fore  nobis  coelum  aeneum  et  ter- 
ram  ferream,  ut  vox  divina  minitatur.  Et  una 
cum  fame  grassari  alia  multa  mala  solent.  Nec 
tantum  haec  frumenti  inopia  metuenda  est,  sed 
formidetur  et  illa  comminatio,  quae  extat  apud 
Prophetam  Amos ,  in  qua  dicitur:  Mittam  famem 
audiendi  verhi  Dei.  Ubi  vox  Evangelii  cousile- 
scit,  primum  menles  amissa  agnitione  Dei ,  dolo- 
rum  magnitudine  oppressae,  ruunt  in  aeternum 
exitium:  deinde  et  aliae  calamitates  impietatem 
comitantur,  seditiones,  dissipationes,  bella,  ur- 
bium  excidia,  vastationes.  Haec  ne  accidant, 
quae  et  accidere  possunt,  et  iam  eclipsibus  de- 
nunciata  sunt,  et  multorum  furores  merentur  ac 
irritant,  precandum  est.  Quoties  coelum  ferru- 
gineum  iam  aspicis,  hunc  ipsum  tibi  boream  clau- 
dentem  terram ,  de  ira  Dei,  et  de  poenis  nostris 
concionari  scias:  et  curam  exuscites,  ut  flectere 
Deum  vera  pietate  studeas.  Hanc  nobis  consola- 
tionem  monstravit  ipse  filius  Dei,  qui  cum  de 
ultimi  seculi  malis  concionatur,  pollicetur  Eccle- 
siae  miseriarum  publicarum  mitigationem. 

Haec  praefatus  sum,  quia  praesertim  in  hoc 
loco,  ubi  de  studiis  doctrinae  dicitur,  prodest 
simul  commonefieri  rudiores  de  communihus  mi- 
seriis,  ut  earum  cogitatione  accendatur  cura  recte 
colendiDeum,  cuius  rei  praecipua  pars  est,  dili- 
gentia  recte  docendi  et  discendi. 

Usitatum  est  autem  aliquid  dicere  de  mini- 
sterio  evangelico,  ad  quod  haec  pia  studia  in 
scholis  Ghristianis  pertinent.  Ideo  dicam  de  ad- 
monitione  Pauli,  qui  praecipit  Timotheo,  ut  stu- 
deat  recte  secare  verbum  Dei,  seu,  ut  ipse  loqui- 
tur,  bo&OTo^ilv.  Haec  sententia  reprehendit 
multorum  persuasionem,  qui  doclrinam  Ecclesiae 
sine  literis  et  sine  eruditione  ab  omnibus  indoctis 
explicari  posse  somniant.  At  Paulus  magnam 
eruditionem,  diligentiam,  iudicium,  denique  ar- 
tem  requirit,  cum  iubet  recte  secari  doctrinam, 
id  est ,  recte  distribui  partes,  et  singulas  apte  pro- 
poni,  et  concinne  ad  eas  res  accommodari,  de 
quibus  vox  divina   loquitur.       Plato  inquit:    Ut 


catuli  lacerant  mordicus  apprehensos  panniculos, 
ita  indocti  sententias  varie  raptatas  corrumpunt. 
Haec  in  exemplis  maxixne  conspici  possunt.  Quam 
multae  sunt  insulsae  interpretationes  Origenicae, 
qualis  haec  est  in  Romanis,  cum  ex  hoc  dicto: 
Ego  aliquando  sine  lege  vivebam,  ratiocinatui*, 
animas  omnium  hominum  simul  conditas  esse  et 
in  Paradiso  fuisse  ante  promulgatam  legem. 

Tales  hallucinationes  multae  ex  eodem  scri- 
ptore  proferri  possent,  in  quibus  cernitur,  ei  valde 
defuisse  diligentiam  recte  et  concinne  interpretan- 
di  sermonem  apostolicnm.  Interdum  tales  depra- 
vationes  ab  inscitia  ortae  sunt.  Sed  pene  saepius 
ingeniorum  petulantia  per  ludum  transformavit 
dicta  in  alienas  sententias.  Magis  autexn  meren- 
lur  poenas  hi  ludi,  quam  corruptelae  nomisma- 
tum.  Sic  armarunt  Pontificem  duobus  gladiis, 
propter  hoc  dictum:  Ecce  duo  gladii  hic.  Cum- 
que  nota  sint  exempla,  et  passim  obvia  sixit,  non 
adiiciam  plura.  Quaxn  perniciosum  erratum  est 
in  hac  confusione,  quod  monachi  non  recte  tra- 
diderunt  discrimen  legis  et  Evangelii.  Hic  error 
tanquam  in  unum  quoddaxn  Chaos,  universam 
doctrinam  coelestem  confudit.  Nec  deprehendi- 
tur  haec  confusio  huxnana  sagacitate,  sed  singu- 
lare  Dei  opus  est,  instaurantis  Ecclesiam,  pro- 
ferre  hoc  discrimen.  Nam  humana  ratio,  quae 
legem  seu  disciplinam  externam  utcunque  intelli- 
git,  non  perinde  cernit  illam  alteram  doctrinae 
partem,  scilicet  Evangelium  de  reconciliatione, 
procul  positum  supra  conspectum  omnium  ange- 
lorum  et  hominuxn.  Ideo  facile  obscnratur  cali- 
gine  humanarum  opinionum,  quam  Deus,  ut  Ec- 
clesiam  sibi  colligat,  subinde  depellit. 

Ad  hoc  munus  excitavit  initio  Patres,  deinde 
Prophetas:  ad  hoc  munus  et  filium  Dominum  no- 
strum  lesum  Christum  misit,  deinde  Apostolos. 
Flexit  et  postea  aliquorum  mentes  ad  illustran- 
dam  hanc  partem.  Et  sine  nlla  dubitatione  Dei 
heneficium  est,  haec  recens  doctrinae  repurgatio, 
quam  et  amplecti  grato  pectore  decet,  et  fideliter 
tueri:  quod  sine  vera  pietate,  sine  literis,  sine 
acerrimo  studio  non  fiet. 

Cum  autem  a  nobis  praecipue,  qui  in  hanc 
militiam  a  Deo  vocati  sumus,  doctrinae  possessio 
defendenda  sit,  sciamns  Dei  mandatum  esse,  ut 
diligentiam  in  discendo  praestemus.  Id  cum  alias 
saepe  traditum  est,  tum  vero  hac  voce  oo&oto- 
fiely   significatum    est:    quae    magis  intelligetur, 

si  fons  metaphorae  consideretur.  Arbitror  enim 
sumptum  esse  verbum  a  sacerdotum  officio,  qui 
secabant  hostiaruni  membra ,  nec  enim  licebat  te- 
mere  partiri,  ut  cuique  videbatur:  sed  Deus  alia 
membra  abiici,  alia  sibi  inflammari,  alia  attribui 
sacerdotibus  voluit.  Plane  ars  erat  dividere  ho- 
stiam.  Nec  putemus  ritus  illos  barbaricarn  con- 
suetudinem  fuisse,  ac  nullas  causas,  nullas  signi- 
ficationes  habuisse:  imo  vero  et  causas  rituum,  et 
quarum  rerum  essent  imagines,  Prophetae  et  alii 
pii  ac  eruditi  sciebant.  Sed  nobis  in  hac  nostra 
inscitia,  difficile  est  eas  causas  et  imagines  recte 
explicare.  Ideo  multi  in  texendis  allegoriis  insulsi 
sunt.  Sed  recitabo  et  ego,  quid  mihi  de  his  typis 
videatur,  et  a  praeceptoribus  meis,  vera  pietate 
colendis,  peto  enarrationem  magis  concinnam. 

Magna  sapientia  est  lex  divina,  et  cum  utili- 
tati  hominum  consulit,  tum  vero  ritus  ipsi  multa 
arcana  de  voluntate  Dei  monent.  Iussit  Deus  sibi 
inflammari  adipem  et  caudam,  sacerdotibus  vero 
attribui  pectus  et  harmos.  Hic  videmus  habitam 
esse  utilitatis  rationem:  nam  hae  partes  cum  ma- 
xime  carnosae  sint,  pectus  et  harmi,  datae  sunt 
vescendae  sacerdotibus.  Voluit  enim  Deus  ali 
sacerdotes  pecudum  oblatione.  Adeps  et  cauda 
parum  habent  carnium,  seu  cibi,  ideo  has  potis- 
simum  partes  absumi  igne  iussit. 

Nec  nihil  de  significationibus  cogitabant  Aaron, 
Phinees,  Zacharias,  et  similes  sacerdotes  inter 
sacrificandum.  Videbant  pectus  et  harmos  sibi 
attribui ,  ut  monerentur  sacerdotes  et  pectus  esse 
populi  et  baiulos.  Boni  doctores  consilio  regunt 
populum,  et  praecipuam  molem  curarum  et  dolo- 
rum  in  tota  gubernatione  sustinent.  Et  cum  haec 
memhra  prius  offerebantur  Deo  levata,  et  in  dex- 
trum  et  sinistrum  latus  mota,  multa  secum  ipsi 
co<ntabant.  Primum  agnoscebant  ab  hoc  uno  et 
aeterno  Deo  institutum  esse  hoc  sacerdotium:  de- 
inde  et  auxilium  in  hac  oblatione  petebant,  et  ad 
eum  celebrandum  omnia  consilia  referenda  esse 
statuebant.  Et  in  hac  suorum  laborum  et  suae 
militiae  cogitatione,  mente  intuebantur  summum 
sacerdotem  filium  Dei,  quem  sciebant  praecipue 
peclus  et  humerum  esse  universae  Ecclesiae.  Fi- 
lius  suppeditat  consilium,  et  pro  nobis  sustinet 
tristissimas  poenas,  et  placat  iram  patris.  Ab  hoc 
summo  sacerdote  consilium  et  robur  petebant: 
huius  onus  sciebant  longe  gravius  fore  omnibus 
aerumnis ,  quas  etiam  fidelissimi  gubernatores 
alii    quocunque  tempore  tolerant.     Sciebant  tota 


victima  significari  Mediatorem ,  qui  sacerdos  et 
placator  futurus  erat,  et  propter  eum  norant  hoc 
ministerium  institutum  esse. 

Quod  vero  sanguine  aram  conspergi  oportuit, 
norant  non    pecudum,    sed   Mediatoris   sanguine 
universam  Ecclesiam  redimi.     Cum  vero  caudam 
et  adipem  conflagrare  videbant,  agnoscebant  iudi- 
cio   Dei    hanc   nostram  mortalem    naturam    sub- 
iectam  esse  morti  et  ingentibus  aerumnis:  sed  abo- 
lito   peccato   in    morte,    postea   naturam   restitui. 
Nasci  nos  ad  delicias  fingimus,  et  curae  hominum 
consiliaque  ad  hoc  praecipue  referuntur,  ut  sua- 
viter  vivamus.     At  scias  illam  suavitatem  confla- 
grare  oportere,  nonregna,  non  tyrrannides,  non 
gloriam ,   non    hominum    plausus    boc   ministerio 
quaerendos  esse,      Haec  et  similia  cogitabant  pii 
sacerdotes ,    flammam  sacrificii  intuentes,    et  hac 
consolatione  leniebant  dolores,  quod  non  temere, 
non  casu  perirent  victimae,  sed  quod  et  Deo  iu- 
bente  oblatae,   et  ad  celebrandum  Deum  hae  par- 
tes  iuflammatae  essent.      Gaudebanl  igitur  se  quo- 
que  non  temere  dimicare  in  acie,    affligi,    susti- 
nere  ingentes  aerumnas:  sed  haec  certamina  sus- 
cipi    iubente  Deo ,    et  late  spargi  in  eis  noticiam 
Dei,  ut  in  Psalmo  dicitur:  Propter  te  mortifica- 
mur  tota  die. 

Videmus  igitur  in  his  spectaculis  sacrificio- 
rum  propositas  esse  imagines,  quae  significant, 
quales  esse  ministros  doctrinae  coelestis,  et  quae 
sustinere  ,  et  quo  consilio  opoiteat:  sint  pectus  et 
baiuli  populi,  sustineant  agones  et  vetustatis  no- 
strae  interitum,  et  referant  suas  aerumnas  ad  ce- 
lebrandum  Deum.  Has  imagines  rudior  aetas 
consideret,  et  adiungat  exempla,  quorum  omnium 
maxime  illustre  est  ipse  filius  Dei.  Deinde  caeteri 
sacerdotes,  qui  praeclare  functi  sunt  suo  munere: 
videlicet  Patres,  Prophetae ,  Apostoli,  et  horum 
omnium  milites  et  TiayaGrdjou. 

Cum  autem  et  ipsi  prorsus  ad  eandem  mili- 
tiam  vocati  simus,  nostrae  voluntates  et  studia  ad 
illas  imagines  congruant,  et  imitentur  haec  exem- 
pla,  quae  Deus  nobis  non  frustra  proposuit:  pe- 
ctoia  instruamus  vera  doctrina,  ut  de  Dei  volun- 
tate  et  salutari  vitae  gubernatione  alios  docere  pos- 
simus:  robur  a  filio  Dei  petamus,  ut  sustinere 
labores  ministerii  possimus:  nec  misceamus  vitio- 
sas  cupiditates,  sed  praeparemus  nos  ad  miserias 
ferendas,  ac  portum  intueamur  aeternum ,  qui 
iam  hac  navigatione  petendus  est,  videlicet  aeter- 
nam  consuetudinem  Dei  et  filii  eius,  et  universae 

Ecdesiae.  Tales  esse  quicunque  student ,  horum 
voluntates  ac  Jabores  iuvabit  et  regel  Deus,  ut 
haec  dulcissima  vox  Pauli  testalur:  Deus  est  qui 
efficit  utvelitis,  et  bona  perficiatis,  ut  aliqua  ipsi 
vere  grata  fiant. 

Charissirni  auditores,  cogitemus  vitae  causas 
toturn  curriculum  et  exitum.  Dulendum  est,  ma- 
gnam  partern  generis  humani  furentem,  tantum 
ingrata  Deo  facere,  et  pestes  esse  communis  socie- 
tatis.  Excerpsit  autem  Deus  sibi  Ecclesiam ,  in 
qu;i  certe  vult  sibi  officia  grata  praestari.  Vult 
circumferri  doctrinam  Evangelii,  ut  agnoscatur 
et  vere  invocetur:  vult  hanc  lucere  in  confessione 
nostra  et  diligentia  regendorum  morum.  Anni- 
tamurergo,  ut  huius  coetus  pars  simus,  qui  Deo 
grata  officia  praestat,  non  simus  hostes  Dei  et 
pestes  humani  generis.  Has  nostras  adhortationes 
scitis  (juotidianas  esse ,  quibus  ut  multi  vere  mo- 
veantur,  faciat  Deus  aeternus  Pater  Domini  nostri 
lesu  Christi,  et  inter  nos  semper  colligat,  servet 
ac  regat  Ecclesiarn.      Amen.      Dixi. 


No.  83. 


an.  1545. 


De  quaestione  Slmsonis. 

ln  Declamat.  T.  III.  p.  422  sqq.,  in  Servest.  T.  III.  p.  401. 
et  apufl  Kichard.  T.  111.  p,  190.  Item  in  Tonio  III.  Er- 
fordiano  lil.  J,  4. 

Oratio  de  quaestione  proposila  a  Satnsone9 

ludic.  Xllh,    habita    a   Decano   M.  Ioanne 

Dnrstenio.     1545. 

Saepe  audilis,  institutos  esse  hos  congressus  scho- 
lasticos,  non  ut  olim  spectacula  Circensia,  aut 
ludos  theatrorum,  voluptatis  causa:  sed  ut  adiu- 
vent  doctrinae  honestae  prop;igationem  ,  qua  Ec- 
clesiae  et  vitae  humanae  opus  est.  Adferantur 
ergo  huc  animi  non  profani,  sed  de  gubernatione 
Ecclesiae,  de  causis  cur  doctrina  datasit,  de  pe- 
riculis  publicis,  deque  iuvanda  defensione  doctri- 
nae  cogitantes,  et  ardentibus  votis  petentes,  ut 
Deus  studia  nostra  regat  et  defendat.  Seu  ad  or- 
tum  flectis  oculos,  seu  ad  occasum,  pericula  sunt 
in  conspectu.  Ad  eurum  Turci  Ecclesias  et  po- 
litias  vastant,  ad  occasum  in  Belgico  et  in  Celtica, 
et  in  multis  aliis  regionibus  exarsit  saevitia  re- 
gum  adversus  verae  doctrinae  professionem.  lta- 
que  nisi  Deus  ipsi  reliquias  Ecclesiae  sibi  et  ser- 
Melaxth.    Otek.   Vol.    XI. 


varet  et  defenderet,  noticia  filii  Dei  in  terris  peni- 
tus  extingueretur.  Ihiec  cogitanda  sunt,  quoties 
huc  convenimws:  et  Deo  gr.iliae  agendae,  quod 
luceni  doctrinae  nobis  accendit.  et  impertit,  et  vota 
facienda  sunt,  ut  studia  doclrinae  salutaris  non 
sinat  extingui.  Id  cum  facimus,  scriptum  esse 
meminerimus:  Ubicunque  duo  aut  tres  convene- 
rint  in  nomine  meo,  in  medio  eorum  sum,  et 
quicquid  petent,  fiet  eis.  Hanc  promissionem 
etiam  ad  nostros  congressus  pertinere  statuamus, 
si  lnentes  pias  adferimus.  Adiungite  igitur  vota 
vestra  ad  meam  orationem:  Gratias  tibi  agimus 
Deus  aeterne,  pater  Domini  nostri  Iesu  Christi, 
quod  voce  Evangelii  colligis  et  servas  tibi  Eccle- 
siam:  et  oramus  te,  ut  rnentes  nostras  et  studia 
semper  gubernes  ,  et  nos  vasa  misericordiae  et  sa- 
lutaria  nobis  et  Ecclesiae  tuae  facias. 

Cum  autem  aliquid  hoc  loco  dicendum  sit, 
et  in  deligendis  argumentis  saepe  tempori  servia- 
tur,  dicam  et  ego  de  quaestione  Samsonis,  quae 
significationes  continet  maximarum  rerum,  de 
quibus  iam  dici  solet,  curn  memoria  resurrectionis 
Christi  celebralur.  Idque  eo  feci  libentius,  quia 
narratio  illa  Samsonis  non  aliena  est  a  philoso- 
phia.  Primum  enim  mos  consideretur  illorum 
temporum.  Quaestio  proponitur  in  convivio: 
multae  autem  sunt  veteres  narrationes,  quae  osten- 
dunt  hunc  publicum  fuisse  morem  in  conviviis, 
seu  historias  recitare,  ut  apud  Virgilium  Aeneas 
Troiae  excidium  n.irrat:  seu  audire  musicos,  ut 
apud  eundein  poelam  lopas  canit  errantem  Lunam 
Solisque  labores,  Arcturum  ,  pluviasque  hyadas, 
gerninosque  triones:  sed  quaestionibus  certare, 
quae  continebant  aliqua  naturae  arcana,  aut  ali- 
quam  de  virtute  commonefactionem  ,  ut  in  Esdra 
quaeritur,  quid  fit  fortissimum.  Ita  Samson  hic 
quaestionem  ex  arcanis  naturae  operibus  sumit: 
nam  cum  animadversum  sit  alia  insecta  oriri  ex 
aliis  naturis,  quaeritur,  unde  apes  nascantur. 

Hic  igitur  morem  veterem  cogiternus,  exem- 
plum  honestum  esse,  quod  eruditis  colloquiis  si- 
mul  exhilarabantur,  et  docebanlur  animi  in  con- 
viviis,  non  strangulabantur  helluatione.  Deinde 
physica  exempla  consideremus.  Plutarchus  haec 
quatuor  recitat:  ait,  ex  tauris  putrefactisapesnasci, 
ut  et  Virgilius  scripsit:  ex  equis  crabrones,  ex 
asinis  scarabeos ,   ex  hominibus  serpentes. 

Hanc  varietatem  sapientes  viri,  qui  haec  in 
literas  retulerunt,  consideratione  dignam  esse  du- 
xerunt.     Etsi  autem  causae  non  satis  pervestigari 
44 

possnnt,  tamen  aspici  haec  exempla  Deus  voluit, 
et  aliquid  significant.  Nec  tauri  dubia  est  signi- 
ficatio,  erant  enim  victima  tauri.  Sic  igitur  ex 
Christo  victima  mel  etapes,  id  est,  Evangelium 
et  Ecclesia  oriuntur.  Equi,  id  est,  equites  he- 
roici  degenerantes  gignunt  crabrones:  asini,  id 
est,  plebeii,  scarabeos  seditiosos,  inimicos  aqui- 
lis,  id  est,  imperiis.  Sed  tristissimum  est,  quod 
de  homine  dicitur.  Cur  ex  praestantissima  natura 
serpentes  erumpunt?  Cohorresco  referens.  Cum 
enim  serpens  initio  virus  suurn  homini  infuderit, 
ex  eo  contagio  serpentes  postea  nascuntur:  ac 
significatum  est,  hominem  in  morte  manentem 
serpentis  diaboli  similem  esse.  Quid  tristius  de 
humanis  miseriis  cogitari  potest,  quam  homines 
damnatos  eo  labi,  ut  diabolorum  similes  fiant? 
Huius  tanti  mali  cogitatione  expavescant  animi,  et 
ad  filium  Dei  Dominum  nostrum  Iesum  Christum, 
instauratorem  iusticiae  et  vitae  confugiant,  et  libe- 
rationem  petant,  sicut  filius  iubet,  inquiens:  Ve- 
nite  ad  me  omnes  qui  laboratis  et  onerati  estis. 

Cum  igitur  haec  exempla  naturae  sciret  Sam- 
son,  simile  experimentum  proposuit,  aliis  igno- 
tum.  Audierant  fortasse,  ex  tauris  apes  nasci,  sed 
de  leonibus  nihil  tale  compertum  habebant. 

Novam  igitur  quaestionem  adfert,  vicinam 
illis  usitatis  experimentis,  sed  tamen  inusitatam: 
quid  sit,  de  comedente  exivit  cibus,  et  de  forti 
egressa  est  dulcedo?  posterior  pars  tauris  conve- 
niebat:  sed  obscuratur  hoc  membrum  priore,  nam 
tauri  non  sunt  GaQy.ocpa.yoi,  non  laniant  animan- 
tium  corpora.  Non  igitur  potest,  nisi  ab  ipso 
Samsone,  explicari  arcanum:  ut  significaretur, 
Evangelium  non  nisi  ab  isto  Christo  proferri  ex 
sinu  aeterni  patris,  et  Ecclesiae  patefieri.  Deinde, 
ut  puella  dilecta  caeteris  arcanum  aperit,  ita  voce 
et  ministerio  Ecclesiae  late  spargitur  Evangelium. 
Et  venustissime  significatum  est,  Ecclesiam  doctri- 
cem  audiendam  esse,  ministerium  Evangelii  vene- 
randum  esse.  Ideo  enirn  addit:  Si  non  arassetis 
mea  vitula,  non  invenissetis  expositionem.  Signi- 
ficat  autem  leo  mortuus  mortem  superatam  in 
ipso  Christi  corpore,  meletapes,  hoc  est,  Evan- 
gelium  et  Ecclesia  nascuntur:  estque  Evangelium 
cibus,  quo  iusticia  et  vita  aeterna  in  credentibus 
restituitur. 

Hanc  imaginem  breviter  recensui ,  ut  cum  in 
his  feriis  praecipue  celebranda  sint  beneficia  filii 
Dei,  nunc  quoque  in  hoc  congressu  cogitatio  re- 
rum  maximarum  accenderetur.     Cum  autem  filius 


Dei  vicerit  tetrum  ac  venenatum  serpentem,  pec- 
cati  et  mortis  autorem,  et  nobis  ipsum  invocanti- 
bus  vere  velit  opitulari :  oro  eum ,  ut  et  mella  sua 
et  hos  nostros  alveolos,  id  est,  scholam  servet,  et 
in  his  alveolis  apium  examina  et  labores  regat.  Et 
a  nostris  alveolis  fumos,  id  est,  sophislicam  et 
ambitionem,  etfucos,  idest,  igoavos,  et  doctri- 
nae  corruptelas  depellat.  Denique  totum  melli- 
ficium  nostrum,  id  est,  Evangelii  et  aliarum  ho- 
nestarum  artium  studia  regat.     Dixi. 


No.  84. 


au.  1545. 


De  dicto  Mosis  etc. 


In  Declamat.  T.  III.  p.  579  sqq.,  in  Servest.  T.  III.  p.  549. 
et  apud  Kicbard.  T.  III.  p.  115.  Eliam  in  libro :  Georgii 
Principis  Anbaltini  conciones  et  scripta  etc.  (Witeb. 
1570.  fol.)  p.  396.  Est  enim  oratio  synodica  quam  Me- 
lanthon  scripsit  Georgio  Principi  Anhalt. ,  qui  illam  (ut 
in  fine  legitur)  ,,recitavit  in  Synodo  feria  II.  post  Trinit. 
an.  D.M.XLV." 

Oratio  de  dicto  Moysi  Gen.  35. :  Ahiicite  Deos 
alienos ,  qui  in  medio  vestri  sunt,   et  niunda- 

mini. 

Cum  ait  Psalmus  de  Domino  nostro  Iesu  Christo 
filioDei:  Ascendit,  dedit  dona  hominibus,  signi- 
ficat,  ut  Paulus  interpretatur,  dare  eum  Prophe- 
tas,  Aposlolos,  Pastores  et  Doctores.  Primum 
ergo  gratias  Deo  aeterno  Patri,  et  Domino  nostro 
Iesu  Christo  ago,  et  ut  vos  agatis,  oro,  quod  et 
saepe  inde  nsque  ab  initio  mundi  et  nunc  recens 
immensa  bonitate  instauravit  Ecclesiam  suam, 
missis  salutaribus  Doctoribus  et  Pastoribus :  et  toto 
pectore  oro,  ut  postquam  me  ad  ministerii  evan- 
gelici  societatem  vocavit,  me  clementer  regat  et 
adiuvet,  ut  ministerium  mihi  iniunctum  et  susce- 
ptum  sit  foelix  et  salutare. 

Paulus  inquit,  sufficientiam  nostram  ex  Deo 
esse:  monet  hoc  nostrum  ministerium  non  hu- 
mana  sapientia,  non  quamvis  excellenti  ingenio- 
rum  acie,  non  ullius  creaturae  viribus  foeliciter 
administrari  posse,  sed  ita  esse  salntare,  cum  no- 
slrae  mentes  et  lingua  sunt  organa  Dei.  per 
quae  vocat  et  accendit  pectora  auditorum. 

Nulla  igitur  fiducia  meae  industriae,  aut  vi- 
rium  mearum,  nulla  ambitione  aut  captatione  de- 
latum  mihi  hoc  ministerium  suscepi,  sed  simplici 
animo  et  pio  studio,    vocationi  morem  gessi,    ut 

in  aliqna  parte  meus  labor  Ecclesiae  Dei  serviat, 
immo  proposita  mihi  esse  acerba  odia,  certamina 
et  pericula  video. 

Non  ita  sum  rudis  et  ignarus  vitae  commu- 
nis,  ut  nesciam  quid  homines  impii,  praesertim 
potentes,  quorum  magnus  est  numerus,  de  toto 
hoc  ministerio  sentiant.  Deinde  hoc  tempore,  in 
his  dissidiis  Ecclesiae,  maiorihus  periculis  et  ae- 
rumuis  exerceri  gubernatores  manifestum  est:  scio 
igitur  me  ad  labores,  curas,  sollicitudines  et  cer- 
tamina  (ut  quidem  indies  experior)  vocatum  esse, 
quae  ut  gubernet  filius  Dei  Dominus  noster  Iesus 
Christus,  oro. 

Ego  certe  cohorresco,  ordine  considerans 
partes  mei  officii. 

Doctrina  primum  inspicienda  est  in  hoc  tem- 
plo  et  omnibus  locis,  quorum  inspectio  mihi  com- 
mendata  est,  mea  etiam  voce  declarare  me  coram 
vobis  et  tota  Ecclesia  oportet,  quid  sentiam,  ut 
sciatis  me  purnm  Evangelii  doctrinam  de  filio  Dei 
Domino  nostro  Iesu  Christo  profiteri,  et  defensu- 
rum  esse. 

Deinde  ceremoniae  ad  Evangelii  normam 
regendae  sunt,  emendandi  vitiosi  cultus,  et  pro- 
ponenda  vera  Dei  invocatio. 

Postea  gradus  et  ordines  hominum  consi- 
derandi. 

Primum  fratres  collegii  nostri  ad  verae  pro- 
fessionis  et  ad  omnium  meorum  consiliorum  so- 
cietatem  adiungere  cupio. 

Postea  etiam  mores  populi,  disciplinae  seve- 
ritate  ad  pietatem  et  modestiam  revocandi  et  fle- 
ctendi  sunt. 

Etsi  autem  singulae  partes  plenae  sunt  diffi- 
cultatum,  tamen  si  fratriim  collegii  nostri  volun- 
tates  mecum  congruent,  et  ab  eis  adiuvahor,  spero 
caeteras  officii  partes  faciliores  fore. 

Certe  inde  usque  ab  initio  summis  sacerdoti- 
bus  ad  tabernaculum  in  Israel,  et  postea  Episco- 
pis,  adiuncta  fuerunt  collegia,  qnia  unus  homo 
gubernationem  sustinere  non  potest,  sed  necesse 
est  eum  habere  Senatum  altquem ,  et  adiutores, 
quorum  cum  voluntates  et  sententiae  in  profes- 
sione  verae  doctrinae  congruunt,  Ecclesiae  sunt 
foelicissimae,  ut  Psalmus  monet:  Ecce  quam  bo- 
num  et  quam  iucundum  habitare  fratres  in  unum. 

De  hoc  consensu  filius  Dei  Dominus  noster 
Iesus  Christus  in  postremo  agone  suo  ante  mortem 


oratPatrem  aeternum:  Pater,  serva  eos  in  nomine 
tuo,  quos  dedisti  mihi,  ut  unum  sint,  sicut  et  nos 
unum  sumus.  Id  est,  primum  coniuncti  sint  te- 
cum  in  verae  doctrinae  agnitione  et  vera  invoca- 
tione ,  deinde  inter  se  sint  concordes. 

Hanc  coniunctionem  utinam  et  inter  nos  effi- 
ciat  Deus  et  aeternus  Pater  Domini  nostri  Iesu 
Christi. 

Ac  ego  quidem  vobis  fratribus  collegii  nostri 
defero  sinceram  benevolentiam,  et  polliceor  me 
perfecturum  omni  studio ,  ut  piam  inter  nos  con- 
cordiam  et  constituam  et  tuear.  Sed  vos  quoque 
oro  et  obtestor  propter  Dominum  nostrum  Iesum 
Christum,  ut  et  vestras  mentes  ad  gloriam  Dei 
illustrandam,  ad  vestram  et  communem  salutem, 
et  ad  hanc  concordiam  inter  nos,  flectatis.  Quod 
si  facietis,  etDeo  gratum  officium  facietis,  et  aeter- 
nae  vitae  gloriam  consecuturi  estis,  et  hanc  totam 
regionem  et  patriam  vestram  magnis  bonis  orna- 
bitis.  Nam  constituta  nostra  concordia,  erit  certa 
doctrinae  et  iudiciorum  ecclesiasticorum  sedes, 
etiam  ad  posteritatem.  Quod  bonum  maxime 
optant  et  expetnnt  omnes  prudentes  et  pii  in  hac 
tota  regione  nostra. 

Ut  autem  talis  inter  nos  concordia  constitua- 
tur,  a  Deo  nos  ordiri  oportet.  Nulla  potest  esse 
hominibus  firma  societas,  nisi  mentes  a  Deo  con- 
iunctae  sint.  Sint  (inquit  Christus)  sicnt  nos 
unum  sumus,  id  est,  primum  nobiscum  sint  unum, 
vera  agnitione  et  invocatione  nobis  adiuncti  sint, 
postea  inter  sese  concordes. 

Primum  ergo  proposui  dictum  Iacob:  Abiicite 
Deos  alienoS;  qui  in  rnedio  vestri  sunt,  et  roun- 
damini.  Id  dictum  nos  omnes  hortatur,  ut  ante 
omnia  verum  Dei  cultum  et  veram  invocationem 
discamus  et  amplectamur. 

Ad  hoc  condita  est  hominum  natura,  et  post 
lapsum  per  Christum  redempta,  ut  Deum  agnoscat 
et  celebret,  non  ad  perfruendas  in  hac  vita  volu- 
ptates,  non  ad  quaerendam  potentiam  nascimur, 
quae  brevi  momeuto  duratura  est,  sed  ad  res  aeter- 
nas  nascimur,  ad  agnitionem  et  celebrationem  Dei, 
ad  sapientiam,  ad  iusticiam  et  ad  dulcissimam 
consuetudinem  cum  Deo  aeterno.  Inchoari  autem 
hanc  lucem  in  hacvita  oportet,  sicut  scriptum  est: 
Haec  est  voluntas  Dei,  ut  omnis,  qui  credit  in 
filium,  habeat  vitam  aeternam.  Et  rursus:  Qui 
non  credit,  iam  iudicatus  est.  Veram  igitur  de 
Deo  doctrinam  audiamus  et  amplectamur,  ne 
aeterna  ica  Dei  et  aeternis  suppliciis  opprimamur. 
44* 

Dicent  igitur  aliqui:  Scimus  et  fatemur,  nos 
ad  agnitionem  et  iuvocatiouem  Dei  conditos  esse, 
et  cupimus  non  solum  collegii  nostri,  sed  totius 
Ecclesiae  concordiam  retinere  in  hac  doctrina  et 
his  ceremoniis,  quas  longa  vetustas  iam  compro- 
bavit.  Nulla  nova  doctrina ,  nullae  novae  cere- 
moniae  recipiendae  sunt. 

liic  magnum  certamen  oritur,  quod  tamen 
a  piis,  qui  Evangelii  vocem  audire  volunt,  facile 
diiudicari  potest. 

Fratres,  non  affero  novam  doctrinam,  sed 
una  est  Evangelii  vox,  quae  semper  in  Ecclesia 
Dei  sonuit,  sed  subinde  admiscuit  diabolus ,  spi- 
ritus  blasphemus,  et  homicida,  corruptelas  ali- 
quas,  quas  et  Deus  suhinde  sustulit,  illustrata 
rursus  Evangelii  Iuce.  Audierant  Israelitae  legem 
Mosi,  sed  doctrinae  puritatem  corruperant,  et 
idola  excogitaverant.  Missi  sunt  igitur  Prophetae, 
qui  doctrinam  repurgarent  et  vera  officia  pietatis 
rursus  monstrarent.  Deinde  cnm  Pharisaei  et 
Sadducaei  pene  delevissent  Prophetarum  doctri- 
nam,  missi  sunt  Simeon,  Zacharias,  Baptista, 
Christus,  Apostoli.  Hi  rursus  accenderunt  lucem 
verae  doctrinae,  ac  praecipue  in  hac  emendatione 
conspicitur  immensa  Dei  misericordia  ,  quod  Ec- 
clesiam,  postquam  diaboli  praestigiis  et  humana 
infirmitate,  erroribus  implicatur,  subinde  ad  se 
retrahit,  sicut  retraxit  ex  aeterna  morte  primos 
parentes  Evam  et  Adam,  cum  lapsi  nullam  Evan- 
gelii  vocem  adhuc  nossent,  nec  possent  expectare 
aliam  a  iusto  iudice  sententiarn ,  nisi  ut  in  aeter- 
num  exitium  abiicerentur.  Ut  igitur  hos  ex  ipsis 
inferis  revocavit  Deus,  ita  subinde  instaurat  Ec- 
clesiam. 

Nec  potest  negari,  multis  saeculis  magnam 
fuisse  caliginem  doctrinae  et  manifestas  propha- 
nationes. 

Videte  ipsa  templa  et  aras,  (jnotidie  quam 
multi  polluta  conscientia,  ignari  quid  agant,  et 
tantum  ventris  causa,  vel  certe  ex  consuetudine, 
seu  superstitione  potius,  Missas  legunt,  et  se  of- 
ferre  dicunt  filium  Dei  pro  tota  Ecclesia. 

In  hac  consuetudine  nova  et  ignota  veteri 
Ecclesiae  prophanationes  tetras  esse  manifestum 
est,  offendi  autem  Deum  horribiliter  his  peccatis 
monet  Paulus,  cum  dicit:  Reos  esse  corporis  et 
sanguinis  Domini  omnes  qui  indigne  sumunt,  ma- 
xime  vero  sacrificulos ,  qui  polluta  conscientia ,  et 
ignari  quid  agant  in  Missa,  conferunt  coenam  Do- 
mini  in  quaestum. 


Pharisaica  pertinacia  et  duricies  esset,  nolle 
fateri  abusus  Missarum ,  cum  sint  in  conspectu. 

Deinde  invocatio  mortuorum  occupavit  tem- 
pla  ita,  ut  Christi  invocatio  valde  obscurata  sit. 

Domestica  vero  vita  sacerdotum,  propter 
legem  coelibatus,  manifestam  habet  turpitudinem. 
Nunc  etiam  monasteria  (quotquot  adhuc  sunt) 
aspicite,  in  quibus  nulla  prorsus  sunt  studia  do- 
ctrinae,  tantum  ceremoniis  et  ventri  servitur.  Et 
hypocrisis  in  quaestu  est. 

Hi  crassi  abusus  oriuntur  ex  tenebris  doctri- 
nae.  Quia  enim  lux  Evangelii  de  veris  Dei  culti- 
bus,  de  poenitentia,  fide,  invocatione,  vere  bo- 
nis  operibus,  de  reiiciendis  cultibus  humanis,  ob- 
scurata  fuit,  secutae  sunt  depravationes  Sacramen- 
torum,  et  excogitati  novi  cultus  similes  Ethnicis. 
Deinde  cum  excaecatae  essent  mentes  Epicureo 
contemptu  Dei ,  aut  idolorum  cultu,  mores  etiam 
contaminati  sunt ,  et  relicta  est  honesta  disciplina. 

Ilaec  sunt  ob  oculos  et  in  conspectu,  et  iam 
prorsus  erant  futurae  ethnicae  tenebrae,  nisi  Deus 
aeternus  paterDomini  nostri  IesuChristi  immensa 
misericordia  rursus  accendisset  lucem  Evangelii 
sui,  qnae  pios  ab  erroribus  et  a  vitiis  revocat,  et 
veram  invocationem  Dei  et  vera  pietatis  officia 
monstrat. 

Non  igitur  novam  doctrinam,  sed  unicam, 
veram,  perpetuam,  puram  Ecclesiae  Catholicae 
Dei  sententiam  proponimus,  et  illustramus,  quam 
praecepit  audiri  aeternus  Pater,  cum  de  filio  suo 
Domino  nostro  lesu  Christo  dixit:  Hic  est  filius 
meus  dilectus,  hunc  audite. 

Si  Evangelium  iudicamus  non  esse  commen- 
ticiam  fabulam,  ut  Numae  aut  Mahometi  religio- 
nes  excogitatae  sunt,  ut  essent  frenum  vulgi,  quod 
superstitione  facilius  capitur,  quam  vi  et  armis 
domatur. 

Audiamus  vocem  coelestem,  quae  praecepit, 
ut  doctrinam  Christi  amplectamur,  et  hac  sola 
affirmat  monstrari  Deum  et  veram  Dei  invocatio- 
nem,  et  hanc  doctrinarn  solam  ait  ducem  esse  ad 
aeternam  salutem. 

Nec  nos  novam  doctrinam  afferimus,  nec  vos 
novo  exemplo  Evangelium  aspernamini. 

Utrunque  usitatum  est  in  Ecclesia  inde  usque 
ab  initio  mundi,  primae  et  veteris  doctrinae  Evan- 
gelii  renovatio',  et  contumacia  multorum,  qui  no- 
lunt  turbari  suam  tranquillitatem  mutatione  ali- 
qua  et  correctione  praesentium  rituum. 

Dimicabant  sacerdotes  ludaici  de  suis  sacrifi- 
ciis,  ne  autoritas  aut  quaestus  diminnerentur. 

Ita  nunc  monachi  propugnant  suas  ceremo- 
nias,  quas  venales  habent:  caeterum  metuunt  po- 
tentiae  diminutionem,  si  mutatio  aliquarum  legum 
fiat.  Multi  licentiam  voluptatum  suarum  astringi 
nolunt. 

Hi  sunt  fontes  odiorum  adversus  Evange- 
lium. 

Nunc  autem  sanabiles  omnes  adhortor,  ob- 
testor  propter  gloriam  Dei,  et  per  suam  salutem. 

Primum  ut  statuant  unara  esse  veram  et  a 
Deo  traditam  religionem,  seu  doctriuam  de  vita 
aeterna  ,  quae  per  Prophetas,  Christum  ,  Aposto- 
los,  patefacta  et  propagata  est.  Caeteras  vero  re- 
ligiones  omnium  gentium  commenticias  et  fabu- 
losas  esse. 

Vere  igitur  venietDominus  nosterlesusChri- 
stus,  et  iudicaturus  est  totum  genus  hurnanum,  et 
dabit  vitam  aeternam,  iis  qui  Evangelium  amplexi 
sunt,  et  abiiciet  in  aeterna  supplicia,  qui  Evange- 
lium  contempserunt. 

Haec  qui  vere  credunt,  hos  deinde  obtestor 
propter  Christum,  et  suam  et  Ecclesiae  salutem, 
ut  iuxta  Evangelium  et  ipsi  discant,  Deum  vere 
invocare,  et  alios  de  invocationeDei  docere  sinant. 

Sed  obiicitis  consuetudinem  longi  temporis 
et  multorum  saeculorum  consensum,  et  disputatis 
non  esse  paucorum  aut  privatorum  instituere  has 
emendationes. 

Facilis  adhaec  responsio  est  doctis  et  phs, 
quibus  nota  est  Ecclesiae  antiquitas. 

Vetera  monumenta  clarissime  testantur,  Mis- 
sas  privatas,  invocationem  mortuorum,  et  alias 
corruptelas  doctrinae  et  ceremoniarum,  quas  tolli 
cupimus,  recens  in  Ecclesiam  perva.sisse.  Non 
igitur  novam  doctrinam  aut  novas  ceremonias 
afferimus,  sed  ad  Evangelii  puritatem  ,  ad  Apo- 
stolorum  et  veteris  Ecclesiae  doctrinam  et  ceremo- 
nias  redimus,  et  errores  ac  idola  abiicimus,  sicut 
hic  praecipit  Iacob ,  et  praeceptum  est  aeternum 
et  immutabile:  Fugite  idola. 

Poterant  se  tueri  longi  temporis  consuetu- 
dine,  et  multarum  gentium  consensu  etiam  audi- 
tores  Iacob.  Nam  multo  ante  apud  gentes  illas 
extincta  fuerat  vera  Dei  noticia.  Multo  magis  Iu- 
daei  adversus  Apostolos  abrogantes  legem  Mosai- 
cam  vetustatis  autoritate,  et  Prophetarum  exem- 
plis  niti  poterant,  cum  quidem  et  a  Deo  datam 
esse  legem  Apostoli  faterentur,  sed  tamen  necesse 


fuit  legem  Evangelio  cedere,  quod  et  ante  legem 
et  politiam  Mosi  promissum,  et  brevibus  pro- 
missionibus  edilum,  et  Ecclesiae  commendatum 
fuerat. 

Sed  clamant  non  concedendum  esse,  ut  pauci 
etprivati  publicam  emendationem  instituant. 

Imo  omnibus  est  dictum  de  filio  Dei .  Hunc  au- 
dite.  Omnibus  praecipitur:  AbiiciteDeos  alienos, 
et  fugite  idola.  Omnes  vocat  filiusDei,  cum  inquit: 
Vcnite  ad  me  ornnes  qui  laboratis  et  onerati  estis, 
et  ego  reficiam  vos.  Hic  promissiones  amplissi- 
mae  audientibus  Evangelium  proponuntur,  ut 
saepe  alias. 

Saepe  etiam  horrendas  poenas  minatur  Deus, 
omnibus  Evangelii  contemptoribus.  Deuter.  18.: 
Prophetam  suscitabo  eis  de  medio  fratrum  suorum 
similem  tui,  et  ponam  verba  mea  in  ore  eius,  lo- 
queturque  ad  eos  omnia  quae  praecepero  ipsi:  qui 
autem  verba  eius  quae  loquetur  in  nomine  meo 
audire  noluerit,  ego  ultor  ero.  Et  Baptista  in- 
quit:  Qui  noncredit  filio,  non  videbit  vitam,  sed 
ira  Dei  manebit  super  eum.  Et  in  priore  epistola 
ad  CorinthiosCap.  ultimo  dicitur:  Si  quis  non  di- 
ligit  Dominum  Iesum  Christum,  sit  Anathema, 
Maranatha.  Id  est,  (ut  divus  Ambrosius  el  qui- 
dam  alii  interpretantur)  Dominus  venit.  Signi- 
ficatur  enim  statim  affutururn  esse  filium  Dei  vin- 
dicem,  ac  puniturum  omnes  Evangelii  contempto- 
res  et  hostes.  Veniet  haud  dubie,  et  non  cuncta- 
bitur,  ut  inquit  Propheta.  Etsi  homines  Athei, 
qui  hanc  generationem  et  hunc  interitum  homi- 
nurn  aeterna  lege  volui  arbitrantur,  ut  Physici 
somniant:  rident  ea,  quae  de  venturo  iudice 
Christo  dicuntur,  sed  pii  hanc  formam  execratio- 
nis,  Maranatha,  usurparunt,  ut  se  et  alios  com- 
monefacerent,  ut  advenientem  iudicem  Christurn 
metuerent. 

Audiant  ergo  et  formident  hanc  exerratio- 
nem  omnes,  si  quis  non  diligit  Dominum  Iesum 
Christum,  sit  Anathema,  Maranatha.  Sciant  certo 
Christum  venturum  esse,  ut  puniatEvangelii  con- 
temptores. 

Sic  et  ad  Galatas  scribitur:  Si  quis  aliud 
Evangelium  docebit,  Anathema  sit.  Ne  existi- 
mate  leve  aut  humanum  convicium  esse,  dici  Ana- 
thema.  Sed  scitote  dici  Analhema,  hominem 
damnatum,  cui  Deus  ita  irascitur,  ut  totas  gentes 
puniat  et  rerum  naturae  m  ledicat,  nisi  ille  sce- 
leratus  e  medio  tollatur.  Ut  si  parricidam  dicas 
Anathema  esse,  Cain,  Absalon,  et  similes.     Pro- 

hibet  ergo  societatem  defensionis  impiae  doctrinae, 
ut  societatem  parricidii,    et  similium  scelerum. 

Quare  etiamsi  gubernatores  negligant  Eccle- 
siam  ut  saepe  omnibus  aetatibus  neglexeront,  ta- 
men  privati  audire,  amplecti,  illustrare  Evange- 
lium ,  recte  agnoscere  et  invocare  Deum ,  mores 
suos  vera  pietate  regere  debent. 

Omnibus  et  singulis  haec  mandata  esse  mani- 
festum  est,  quia  filius  Dei  saepe  inculcat  has  voces, 
quae  complectuntur  omnes,  ut  apud  Ioannem  di- 
citur:  Sic  Deus  dilexit  mundum,  ut  filium  suum 
unigenitum  dederit,  ut  omnis  credens  in  eum, 
non  pereat,  sed  habeat  vitam  aeternam.  Qui  non 
credit ,  iam  iudicatus  est. 

An  cum  Paulus  Piomae  concionaretur,  ex- 
pectandum  fuit  auditoribus  decretum  Senatus  aut 
Neronis?  Imo  voxDei  sonans  per  Apostolum,  au- 
dienda  et  amplectenda  fuit,  etiamsi  omnes  guber- 
natores  audiri  eam  prohibebant,  qui  religionum 
mutationem  iudicabant  magnarum  seditionum  et 
dissipationum  causam  fore.  Ita  etsi  optandum  est 
Re»es  et  Episcopos  omnes  coinmuni  animo  et 
communi  consilio  veros  Dei  honores  restituere, 
ac  recte  emendare  Ecclesias,  tamen  cum  minime 
obscurum  sit,  multos  pertinaciter  agnitam  oppu- 
gnare  veritatem,  et  manifestos  defendere  abusus. 
Quid  horum  Synodos,  Iudicia ,  decreta,  refor- 
mationem  expectatis?  Quid,  inquam,  expectatis? 
Ouisnam  promisit  nobis  hodiernum  ,  nedum  cra- 
stinum  diem?  Ilodie  si  vocem  eius  audieritis,  no- 
lite  obdurare  corda  vestra. 

Audis  Evangelii  vocem,  iuxta  hanc  te  ipse 
reformes :  Age  poenitentiam  ,  abiiceidola,  incipe 
veram  Dei  invocationem,  et  emenda  mores. 

Haec  est  vera  Ecclesiae  reformatio,  cum  voce 
Evangelii  singuli  removeamur.  Non  cum  poten- 
tes  et  sapientes  huius  mundi  instituunt  fucosas 
conciliationes.  Et  miscent  dogmata  adulterina 
veris. 

Normam  unam  simplicem  et  perspicuam  tra- 
didit  aeternus  Pater,  qui  iussit  audiri  filium: 
Huius  voci  obtempera,  nec  deterrearis  ullis  hu- 
manis  iudiciis. 

Qualis  haec  est  amentia?  quantus  furor?  pu- 
tare  frnstra  missum  esse  iii  terras  filium  Dei?  Pu- 
tare  frustra  Deum  inde  usque  ab  initio  generi  hu- 
irtano  se  patefecisse?  Sic  autem  sentiunt  illi,  qui 
cum  nolint  audire  concionantem  filiumDei,  quae- 
runt  hominum  opiniones. 


Legis  ambigua  dicta  de  Deo  apud  Platonem, 
Aristotelem,  Ciceronem,  et  alios.  Fateor,  hos  in- 
geniis,  doctrina,  sapientia,  eloquentia  excelluisse. 
Sed  de  Dei  voluntate  cur  non  audis  ipsum  Deum 
se  patefacientem?  Cur  non  audis  filium  missum, 
ut  arcanam  voluntatem  nobis  exponat?  Ita  etsi 
sunt  homines  docti,  sapientes,  eloquentes,  qui 
nunc  orbem  terrarum  gubernant,  tamen  de  vo- 
luntate  Dei ,  non  hominum  iudicia,  sed  vocem 
Dei  consulamus.  Id  cum  saepissime  praecipiat 
Deus,  moveamur  eius  mandatis,  et  incipiamus  au- 
dire  Evangelium,  expendamus  quid  vere  dicatur, 
conferamus  doctrinarum  genera,  videamus  quanta 
sit  prophanatio  coenae  Domini ,  quantum  erroris 
in  aliis  falsis  cultibus,  si  audiemus,  aderit  Spiri- 
tus  sanctus,  ac  ducet  nos  in  omnem  veritatem. 

Nec  putate  locum  esse  Spiritui  sancto,  donec 
ardent  pectora  Evangelii  odio,  nec  audiunt,  nec 
meditantur  scripta  prophetica  et  apostolica,  nec 
conferunt  genera  doctrinarum.  Fides  ex  auditu 
est  verbi  Dei,  ut  Paulus  inquit,  non  illucescit  ani- 
mis,  nisi  audias,  nisi  mediteris  Evangelium,  et 
cum  audire  et  amare  coeperis,  Deus  augebit  lucem 
tuae  mentis,  suo  Spiritu  te  reget  et  adiuvabit, 
sicut  scriptum  est:  Habenti  dabitur.  Et  ad  Phi- 
lippenses  scribitur:  Deus  est  qui  efficit  in  nobis, 
ut  velimus,  et  ut  perficiamus ,  ea  quae  ipsi  grata 
sunt.  Cum  velle  coeperis  et  amas  Evangelium, 
etsi  humanae  infirmitati  difficile  est,  sustinere  cer- 
tamina  doctrinae,  et  diabolus  varie  oppugnat  pios, 
tamen  aderit  Deus  ac  reget  et  iuvabit  militiam 
tuam,  ut  sit  tibi  et  Ecclesiae  salutaris:  vult  enim 
aliqua  sibi  grata  in  genere  humano  fieri,  vult  ab 
aliqua  parte  celebrari,  ne  totum  genus  humanum 
frustra  conditum  sit,  et  totum  ruat  in  aeternum 
exitiuin. 

Proh  dolor,  maxima  pars  generis  humani 
facit  ingrata  Deo,  et  omni  genere  scelernm  iram 
eius  irritat,  Epicurei,  Haeretici,  Mahometistae, 
Iudaei,  horrendis  contumeliis  Deum ,  et  filium 
eius  Dominum  nostrum  lesum  Christum  afficiunt, 
deinde  tyranni  iniustis  bellis  et  caedibus  dissipant 
Ecclesias,  magna  pars  hominum  obscoenis  libidi- 
nibus  et   aliis  vitiis  Deum  offendit. 

Sed  ne  univcrsa  hominum  natura  pereat, 
Deus  tamen  aliquos  excerpit ,  videlicet  Ecclesiam 
suam,  quae  ei  grata  facit,  audit,  invocat  ipsum, 
celebrat  filium,  studet  propagare  et  illustrare 
Evangelium,  regit  mores  suos  ne  noceant  aliis,  ne 
polluant  Ecclesiam. 

Haec  sunt  grata  Deo,  etsi  mundus  hoc  stu- 
dium  et  haec  officia  superbe  despicit. 

Gloriatur  Iulius  Caesar  victo  Pharnace,  et 
inscriptionern  in  triumpho,  Veni,  Vidi,  Vici,  cir- 
cunfert.  Sit  hoc  magnum,  sed  multo  maius  opus 
est,  et  Deo  gratius,  una  aliqua  vera  pii  Pastoris 
conciuncula  ,  quarn  illa  quamvis  gloriosa  victoria, 
sic  scito  tuum  hoc  studium,  cum  disces  Evange- 
lium,  multo  melius  opus  esse,  et  Deo  gratius, 
quam  plerosque  lahores  parandorum  imperiorum, 
qui  inter  homines  maxime  gloriosi  esse  dicuntur. 

De  studio  discendi  et  piopagandi  Evangelii, 
inquit  Christus:  Iu  hoc  glorificatur  Pater  coelestis, 
ut  fructum  copiosum  feratis,  et  fiatis  mei  discipuli. 
Hunc  dicit  praecipuum  esse  honorem  Patris  aeter- 
ni,  fieri  discipulos  Christi  et  propugnatoresEvan- 
gelii.  Amplectamur  ergo  Evangelium,  nec  super- 
bis  impiorum  iudiciis,  nec  magnitudine  periculo- 
rum  deterreamur:  aderit  enim  nobis  Deus,  et  gu- 
bernabit  consilia,  actiones  et  exitus,  sicut  scri- 
ptumest:  Ego  ipse  senescentem  Ecclesiam  portabo, 
ego  feci,  ego  feram  ,  ego  poitabo  et  salvabo.  Hac 
quidem  spe  ego  vocatus  ad  gubernationem  harum 
Ecclesiarum,  non  detrectavi  vocationem,  in  qua 
scio  milii  multorum  odia  subeunda  esse,  et  ex- 
pectanda  varia  pericula,  sed  commendo  me  Deo, 
gestanti  Ecclesiam,  ac  oro ,  ut  me  regat,  adiuvet 
et  defendat. 

Vos  quoque  adhortor  et  obtestor  propter  glo- 
riam  Dei,  et  Domini  nostri  Iesu  Christi,  propter 
salutem  vestram,  propter  patriam  et  universam 
Ecclesiam,  ut  etiam  Evangelium  Dei  amplecta- 
mini,  et  consensu  vestro  iuvetis  emendationem 
Ecclesiarum.  Scitis  hactenus  neglectam  esse  in- 
spectionem  Ecclesiarum  ,  multos  fuisse  et  esse  Pa- 
stores  prorsus  ignaros  Evangelii,  neglectam  esse 
disciplinam  et  morum  censuram ,  autoritatem  iu- 
diciorum  pene  amissam  esse.  His  malis  necesse 
est  mederi,  qua  rn  re  opitulari  mihi  et  Ecclesiae, 
etpatriae,  consensns  vester ,   plurimum  poterit. 

Addidit  Deus  collegia  Episcopis  omnibus 
temporibus,  ut  haberet  gubernalor  consilii  socios, 
tanquam  Senatum  certum:  quare  cum  has  geram 
vices,  maxirne  opto,  vestris  me  consiliis  uti  posse, 
quod  fiet,  si  veram  et  puram  Evangelii  doctrinam 
amplexi  fueritis,  quod  si  facietis,  et  gloriam  Dei 
ornabitis,  et  vestrae  saluti  consuletis,  et  patriam 
vestram  ingentibus  beneficiis  afficietis,  et  profutu- 
ra  est  pietas  vestra  universae  Ecclesiae  et  poste- 
ritati. 


His  causis  moveri  honestas  mentes  decet,  ego 
certe  moveor,  et  Deum  oro,  ut  me  regat. 

Et  de  mea  conscientia  et  voluntate  hoc  polli- 
ceor,  me  certo  scire,  genus  doctrinae  quod  am- 
plexus  sum ,  verum  et  pium  esse,  et  nunquam, 
Domino  adiuvante,  ulli  errori  Iocum  concessurum 
esse,  sed  fideliter  et  moderate  de  consilio  probato- 
rum  hominum  omnia  quae  officii  ratio  postulabit, 
facturum  esse. 

Nec  debeo  reliquis  vobis  sacerdotibus,  qui 
ad  Ecclesiarum  gubernationem  simul  adhibiti 
estis,  consilio,  adhortatione,  autoritate  deesse, 
quin  vos  quoque  commonefaciam ,  ut  concrediti 
oneris  magnitudinem  consideretis:  non  enim  ho- 
minum,  sed  Dei  negocium  agitis,  vestra  enim 
opera,  doctrina  ac  ministerio,  ad  excitandam 
provehendamque  piorum  in  Christum  fiduciam, 
Deus  uti  voluit,  sicut  Paulus  inquit:  Dei  coopera- 
rii  sumus.  Quare  memineritis  vos,  non  ullius  ho- 
minis,  neque  adeo  ullius  creaturae,  sed  Domini 
nostri  Iesu  Christi  sanguine  redemptis  ovibus 
pascendis,  praefectos  esse :  adeoque  vestri  mune- 
ris  inprimis  censeri,  ut  sacras  literas  sedulo  me- 
ditemini,  utque  ab  omni  humano  commento  de- 
puratas,  Ecclesiae  fideliter  ac  diligenter  propona- 
tis,  ne  ullius  vestrum  vel  culpa,  vel  ignavia  ne- 
glectae  Christi  oves  (quod  clementer  avertat  Deus) 
fame  pereant:  nam  sanguinem  illarum  de  mani- 
bus  nostris  requiret  Dominus,  ut  Propheta  ait, 
Quin  potius  spirituali  alimonia  refectae,  salutem 
consequantur  aeternam. 

Proinde,  ut  Paulus  inquir,  vosmetipsos  prae- 
beatis  formam  bonorum  opernm,  in  doctrina  inte- 
gritatem,  gravitatem,  sermonem  sanum,  irrepre- 
hensibilem,  ut  is  qui  repugnat  vobis,  rubore  suf- 
fundatnr,  nihil  habens,  quod  de  vobis  dicat  mali. 

Ad  hoc  eliam  modis  omnibus  studeatis,  mo- 
res  vestros  ad  normam ,  ab  Apostolo  suis  discipu- 
lis  Timotheo  et  Tito  praescriptam ,  forrnare  et  in- 
stituere,  ut  sanae  doctrinae  inculpata  vestra  vita 
respondeat,  et  iuxta  divi  Petri  sententiam  ,  exem- 
plaria  gregis  efficiamini,  quo  et  oves,  vestrae  cu- 
rae  commissae,  Deo  credentes,  vestro  quoque 
exemplo  bonis  operibus  praeesse  discant,  ne  sint 
infrugiferae,  et  sic  doctrina  Servatoris  nostri  Dei 
ornetur  in  omnibus,  neve  propter  nos  sermo  Dei 
male  audiat,  inter  eos  qui  foris  sunt,  (et  quod  ma- 
ius  est)  ne  multorum  simplicium,  piorum  tamen 
corda  offensa,  a  sana  doctrina  alienentur. 

Si  quis  vero,  quod  absit,  hanc  nostram  be- 
nevolam  admonitionem  contemnens,  vel  verbo  vel 
exemplo  aliis  ofTendiculo  fuerit,  is  noverit  irnpune 
se  hoc  non  facturum,  neque  iustae  animadversio- 
nis  poenam  effugiturum. 

Postremo  cum  Apostolo  adhortor,  ut  ante 
omnia  fiant  deprecationes,  obsecrationes,  inter- 
peiiationes,  gratiarum  actiones,  pro  omnibus  ho- 
minibus ,  pro  regibus,  et  omnibus  in  eminentia 
constitutis,  ut  placidam  ac  quietarn  vitam  dega- 
mus  ,  cum  omni  pietate  et  honestate,  glorificantes 
in  corde  et  corpore  nostro  Dominum  nostrum  Ie- 
sum  Christum,  qui  cum  Patre  et  Spiritu  sancto 
vivit  et  regnat,  benedictus  Deus  in  saecula  saecu- 
lorum,  Amen. 

Oremus  igitur,  ac  coniunctis  votis  et  vocibus 
cantemus  una:  Da  pacem  Domine  in  diebus  no- 
stris ,   etc. 


No.  85. 


an.  1554. 


De  officio  ministrorum  Evang. 

In  Declamat.  T.  III.  p.  600  sqq. ,  in  Servest.  T.  III.  p.  568. 
et  auud  Richari)  T.  III.  p.  54.  Item  in  lihms  Georgii 
Principis  Anhaltini  conciones  et  scriptaelc.  (Witeh.  1570. 
Fol.)  p.  402.  —  list  enim  oratio  in  Synodo  pastorum  ha- 
benda,  quam  Mel.  sciipsit  in  usum  Georgii  Anhaltini, 
qui  eam  recitavit  Synodo  feria  postUrsulae,  M.  D.  XLV. 

Oraiio  (synodica)   de   officio  eorum,    qui  sunt 
in  ministerio  Evangelii. 

\  eteri  lege  honesta  et  utili  mandatum  est,  ut  in 
singulis  regionibus  praecipui  gubernatores  Eccle- 
siarum,  quotannis  bis,  inferiores  Pastores,  ac 
doctrinam  explorent,  et  pia  consilia,  quae  ad  re- 
tinendam  Evangelii  puritatem  et  ad  disciplinam 
sanciendam  profutura  videntur,  communi  delibe- 
ratione  quaerant,  mansitque  eius  moris  vestigium, 
seu  utnbra  potius  haetenus  tot  saeculis.  Nos  igi- 
tur  pio  studio  et  morem  vetustum  retinemus,  et 
quantnmUeus  concedet,  ea  facturi  sumus,  propter 
quae  Ecclesia  hos  conventus  indici  volnit.  Com- 
monefaciemus  Pastores  de  suae  functionis  magni- 
tudine,  inspiciemus  doctrinam,  et  de  caeteris  re- 
bus,  quibus  nostra  diligentia  utcunque  mederi 
potest,  vobiscum  deliberabimus. 

Haec   ut  ordine  fiant,     primum    nunc   inter 
publicas  preces,    quibus  petirnus,   ut  Deus  aeter- 


nus  Pater  Dornini  nostri  Iesu  Christi  servet  mini- 
sterium  Evangelii,  Pastores  hortabor ,  ut  de  suo 
officio  diligenter  cogitent.  In  quolibet  vitae  gradu 
primum  intelligere  unumquenque  necesse  est,  pro- 
prium  suae  personae  munus,  et  (ut  nos  loquimur) 
vocationem  suam,  a  quo,  ad  quod  opus  delecti 
simus,  quae  auxilia,  qui  exitus  expectandi  sint, 
quae  sit  futura  laborum  et  certaminum  meta,  cui 
reddenda  sit  omnium  consiliorum  et  actionum  ra- 
tio.  Haec  non  cogitare  in  vita,  stupor  est,  ut 
multi  omnibus  temporibus  sacrificuli  fuerunt,  qui 
nunquam  secum  ipsi  quaesiverunt,  quod  munus 
sustinerent.  Exempla  sequebantur  ut  simiae,  cum 
viderent  alios  servare  certos  ritus  ad  aram,  imita- 
bantur  eorum  gestus,  ignorantes  quid  agerent. 

Postquam  autem  Deus  immensa  misericordia 
nobis  lucem  Evangelii  accendit,  et  nos  de  veris 
evangelici  ministerii  officiis  commonefecit,  ex- 
cussa  priore  socordia,  discamus,  quod  sit  nostrum 
munus,  et  in  eo  obeundo  diligentiam  et  fidem 
praestemus.  Magna  res  est,  et  a  Deo  instituta, 
et  sine  auxilio  Dei  administrari  non  potest  guber- 
natio  politica:  sed  haec  vestra  functio,  docere 
Evangelium  Christi,  retinere  puritatemEvangelii, 
diiudicare  dogmatum  controversias,  regere  Eccle- 
siam ,  et  sustinere  hostium  furores,  longe  superat, 
dignitate,  difficultate  et  magnitudine  periculorum, 
gubernationem  politicam. 

Etsi  inferior  videtur  hic  gradus,  quia  non 
sumus  muniti  potentia  et  opibus:  tamen  re  vera 
ministerio  evangelico  nulla  functio  mandata  an- 
gelis  ac  hominibus  in  coelo  et  in  terra  maior  est. 

Fies  ipsas  mente  intueamur,  et  paulisper  ab 
externis  tragoediis,  quae  impediunt  iudicium,  ocu- 
los  deflectamus.  Non  intuearis  in  Paulo  vulnera, 
compedes,  supplicia,  non  in  Pastore  inopiam, 
squalorem,  famem,  exilia:  sed  ipsum  ministe- 
rium.  Edidit  ex  arcano  sinu  Deus  vocem  Evan- 
lii ,  hac  colligit  sibi  aeternarn  Ecclesiam  ,  hac  in 
mentibus  accendit  novam  lucem,  et  veram  Dei 
agnitionem,  hac  voce  effuso  in  nos  Spiritu  sancto, 
inchoat  in  nobis  vitam  aeternam,  ut  Paulus  affir- 
mat,  dicens:  Evangelium  esse  potentiamDei,  qua 
salvi  fiant  credentes.  Et  adCorinthios  ait:  Evan- 
gelium  esse  ministerium  Spiritus,  non  literae,  id 
est,  per  quod  effuso  in  mentesSpiritu  sancto,  vita 
aeterna  accenditur. 

Huius  tanti  muneris  magnitudo,  nulla  ullius 
angeli,  aut  hominis  eloquentia  satis  praedicari 
potest.     Nam  hoc  uno  munere  homines  praecipue 

a  caeteris  animantibus,  et  Detim  invocantes  a 
contemptoribns  Del  differunt.  Imo  nisi  aDeo  te- 
geremur,  et  hinc  ad  aeternam  Dei  consuetudinem 
voce  Evangelii  traduceiemur,  genus  humantim 
fnistra,  et  ad  exitium  tantum  natum  esset,  et 
vere,  ut  etiam  s;»pientes  Ethnici  scripserunt,  mi- 
serrimns  esset  omnium  animantium  homo,  qui 
non  solum  corporum  morbis  et  morti,  ut  pecu- 
dcs,  obnoxius  est,  sed  etiam  multis  aliis  ingenti- 
hus  doloribus  in  hac  vita  excruciatur ,  qui  bestiis 
ignoti  sunt.  Quantis  contentionibus,  et  quam  ina- 
nibus  franguntur  summi  viri  in  imperiis,  Hercu- 
les,  Pompeius,  Iulius,  Cato,  et  alii  innumerabi- 
les,  qui  cum  tota  eis  vita  in  magnis  aerumnis  con- 
sumpta  esset,  tandem  indignissima  morte  op- 
pressi,  quem  viderunt  portum  ,  in  quo  acquiesce- 
rent?  Nulluin,  quia  luce  Evangelii  carebant.  Sic 
igitur  illi  viri  praestantes  virtute  periisse  viden- 
tur,  ut  saepe  pulcherrimae  violae  in  terra  calca- 
tae  pedibus,  intereunt.  Et  tamen  isti  hoc  fue- 
runt  miseriores,  quod  cum  magno  sensu  doloris 
extincti  sunt. 

Aspiciamus  igitur  hominum  vitam,  conside- 
remus  quae  res  nos  a  bestiis  discernat,  deinde  quid 
praestent  boni  malis,  unde  sint  aeterna  bona. 
Cumque  haec  donari  voce  Evangelii  sciamus, 
magnitudinem  divini  muneris  agnoscamus,  etDeo 
gralias  agamus,  quod  hoc  minislerium  instituit, 
et  nostrutn  officium  diligenter  et  fideliter  faciamus. 

Nostra  vox  non  tantum  sonat  praecepta  de 
moribus,  ut  Socratica ,  aut  Platonica,  quae  non 
inchoat  vitam  aeternam,  sed  est  organum  quo 
Deus  vere  et  sine  ulla  dubitatione  in  mentibus 
credentium  est  efficax  propter  filium ,  et  largitur 
bona  aeterna,  quae,  ut  omnes  norunt,  omnibus 
interiluris  commodis  et  ornamentis  longe  anlefe- 
renda  sunt.  Ut  igitur  bona  aelerna  praecipue  ex- 
petenda  sunt,  ita  sciainus  ministerium  Evangelii 
summnm  gradum  esse  oumium  functionum. 

Haec  postquam  praefatus  sum ,  nunc  vos  de 
duohus  praeceptis,  quae  sunt  omnium  summa,  et 
oontinent  plaeraque  alia ,  commonefaciam,  quo- 
rum  primum  est,  ut  Evangelii  puritatem  ,  quod 
nunc  Dei  beneficio  in  nostris  Ecclesiis  sonat,  non 
sinatis  corrumpi  aut  adulterari,  sed  incorruptam 
veritatem  tueamini.  Alterum  praeceptum  est,  ut 
ditigenter  caveatis,  ne,  aut  dogmatum  corruptelis, 
aut  aliis  inanibus  rixis  concordiam  puhlicam  tur- 
hetis.  Etsi  multa  alia  quoque  praecipi  necesse  est, 
tamen,  ut  gubernator  in  navi  mente  portum  pro- 

spicit,  et  ad  hunc  dirigit  cursum ,  et  in  allo  mari 
procul  oxtra  terrae  conspectum  avectus  notat  si- 
dera,  Ursam ,  Orionem,  Pleiadas,  et  alias  in- 
signiores  stellas,  quas  tanquam  duces  sequatur, 
ita  nos  haec  duo  praecepta  in  nostra  guberna- 
tione  praecipua  esse  ducamus.  Haec  sernper  in 
conspectu  sint,  haec  regant  omnes  conciones,  de- 
liberationes,  et  actiones.  Vitato  in  docendo  opi- 
niones,  quas  scis  veris  Ecclesiae  iudiciis  reiectas 
esse:  Non  pagnato  de  omnibus  rebus,  et  si  quid 
incidet,  de  quo  iudicabis  certandum  esse,  refer 
ad  superiores,  ut  sine  dissidio  publico  remedium 
quaerant. 

Magna  est  naturae  humanae  infirmitas,  ma- 
gnae  et  variae  sunt  ingeniorum  dissimilitudines, 
multae  naturae  hiliosae,  iracundae,  morosae, 
pugnaces.  Sednos,  qui  aliis  diligentia  regendo- 
rum  morum  antecellere  debemus ,  nosse  morbos 
nostros  oportet,  ne  errantibus  affectibus  frenos 
laxemus.  Non  potest  fieri  in  hac  confusione  vitae, 
quin  multa  indigna  accidant,  quae,  nisi  nostra 
lenitate  sanentur,  causam  magnis  discordiis  prae- 
bere  possunt.  Sed  profecto  omnibus  gubernato- 
ribus  multa  ingentia  incommoda  toleranda  sunt, 
ut  Deus  multa  et  magna  vitia  in  nobis  immensa 
misericordia  tolerat.  Hanc  animorum  moderatio- 
nem  nisi  induemus,  cogitate  quaeso,  quis  sit  mo- 
dus,  quis  finis  rixarum  futurus?  Si  de  omnibus 
rebus,  quae  nobis  displicebunt,  bella  movere  vo- 
luerimus. 

Cuin  autem  de  his  duahus  virtutibus,  de  stu- 
dio  veritatis  et  amore  concordiae,  plurima 
dici  possint,  et  multa  quotidie  legatis  ipsi,  non 
ero  prolixior.  Tantum  unum  argumentum  reci- 
tabo,  quod  mihi  ipsi  quotidie  inculco.  Nulla  dies 
abit  quin  cogitem  de  filii  Dei  morte,  et  admirando 
agone,  in  quo  ante  mortem  luctans  ipse  secum 
sanguinem  sudavit.  Eum  agonem  ingressus  pro 
Ecclesia  precatur,  cum  suum  sacrificium,  ut  po- 
stulat  sacerdotis  officium,  offert. 

Hic  duas  res  petit  in  Ecclesia  servari ,  Veri- 
tatem  et  Concordiam.  De  veritate  intniit:  Pater, 
sanctifica  eos  in  veritate.  Et  quam  iudicet  esse 
veritatem,  ostendit,  inquiens:  Sermo  tuus  est  ve- 
ritas.  Deconcordia  vero  dicit:  Pater  sancte,  serva 
eos  in  nomine  tuo,  quos  dedisti  mihi,  ut  sint 
unum,  sicutnos,  idest,  sineera  benevolentia  in- 
ter  se  de-  incti  sint,  nec  excitent  dissidia. 

Ad  huius  nostri  summi  Sacerdotis  preses 
adiungamus  nos  quoque  voluntates  et  vota:    peta- 

mus  et  ipsi ,  ut  Deus  haec  duo  bona  praestat,  ac 
tueatur  veritatem  et  eoncordiam.  Lt  autem  se- 
rio  petamus,  flagrent  pectora  nostra  amore  harum 
optimarum  rerurn:  commendatam  fidei  nostrae 
veritatem,  ad  posteros  incorruptarn  propagare  stu- 
deamus.  Deinde  pacem  et  tranquillitatem  com- 
munem  Ecclesiae  omnibus  officiis  alamus.  Sit  in 
conspectu  filius  Dei ,  haec  petens  a  Deo  in  illo 
extremo  agone,  et  sacrificii  sui  oblatione,  in  qua 
simul  nobis,  sudans  iam  sanguinem  praecipit,  ut 
inter  nos  diligarnus.  Non  in  me  tantum  ,  aut  in 
Ecclesiam  ferrum  stringis,  quisquis  inutilem  rixam 
moves.  Sed  multo  magis  in  illum  ipsuin  Domi- 
num  nostrum  Iesum  Christum ,  qui  ibi  pro  te  iam 
sicrificat  agonem  suum  ingrediens.  Si  non  vis 
Ecclesiae  parcere  et  posteritati ,  parce  huic  ipsi 
Christo  oppresso  tunc  horribili  dolore,  quem 
propter  mea,  tua,  et  omnium  scelera  sustinet. 
Cur  eum  in  illo  ipso  sacrificio  pro  salute  tua,  et 
omnium,  coramDeo  prostratum  iugnlare  conaris? 
Si  hoc  modo  infiammatores  dissidiorum  saepe 
cogitarent  sceleris  atrocitatem ,  multi  certe  se  re- 
primerent. 

Obtestor  autem  vos  propter  illum  ipsum  Do- 
minum  nostrum  Iesum  Christum  filium  Dei,  pro 
nobis  crucifixum  et  resuscitatum,  ut  huic  nostrae 
admonitioni,  in  qua  vobis  mandatum ,  non  a  me 
excogitatum:  sed  divinurn ,  ut  mei  muneris  ratio 
postulat,  propono,  obtemperetis.  Meministis 
scriptum  esse:  Deus  dilectio  est,  Qui  in  dilectione 
manet,  in  Deo  manet.  Itaque  illae  pestes  acErin- 
nyes,  quae  sine  iusta  et  necessaria  causa  rixas 
movent,  et  concordiam  turbant,  abiectae  sunt  a 
Deo  et  a  nobis,  ubi  res  cognitae  erant,  nisi  resi- 
piscant,  ex  Ecclesia  Dei  eiicientur. 

Nunc  ad  commonefactionem  addo  et  conso- 
lationem.  Scio  vos  in  hac  magna  vitae  humanae 
confusione,  multas  publicas  et  privatas  calamita- 
tes  timere.  Sed  hac  vos  consolatione  sustentate, 
quam  proposuit  Deus  in  capite  51.  Esaiae:  Posui 
verba  mea  in  ore  tuo,  et  umbra  manus  meae  pro- 
tegam  te,  ut  plantes  coelos.  Pollicetur  Deus  se 
umbra  manus  suae  protecturum  esse  ministros 
Evangelii,  quia  ipse  hoc  rninisterium  instituit,  et 
verbum  suum  nobis  commendavit. 

Etiamsi  conlernnimur  a  superbis  Epicureis, 
aut  incurrimus  odia  potentum,  aut  conflictamur 
inopia,  et  aliis  difficultatibus,  tamen  non  defi- 
ciamus  a  Deo,  nec  abiiciamus  ministerium  Evan- 
gelii,      Sed  hac  consolatione  erecti,    petamus  et 


expectemus  auxilium  a  Deo :  sciamus  nos  umbra 
dextrae  divinae  protegi,  ut  plantemus  coelos,  id 
est,  ut  hortum  amoenissimum  Ecclesiae  aeternae, 
ipso  iuvante ,  conseramus  et  ornemus. 

Postquam  audivistis  commonefactionem  et 
consolationem  propositam  optimo  studio,  nunc 
quaeso,  utmecum,  immo,  ut  cum  sumrno  Sacer- 
dote  filio  Dei,  nos  omnes  uno  pectore  dicamus: 

Tibi  omnipotensDeus,  aelernePaterDomini 
nostri  Iesu  Christi,  creator  ornnium  rerum,  et 
conditor  Ecclesiae  tuae,  una  cum  filio  tuo  co- 
aeterno  Dornino  nostro  Iesu  Christo,  et  Spiritu 
sancto,  sapiens,  bone,  iuste  et  misericors,  gra- 
tias  agimus,  quod  hactenus  servasti  Ecclesiam 
tuam,  teque  oro,  ut  propter  filiurn  Dominum 
nostrum  lesum  Christum  deinceps  quoque  earn  in 
his  regionibus  serves:  Fac  ut  Evangelii  vox  sem- 
per  sonet  in  his  Ecclesiis,  et  multorum  pectora 
ad  te  flectas,  ut  tibi  vere  obediant,  et  fiant  mem- 
bra  Ecclesiae  tuae  aeternae:  Da  pacem  his  regio- 
nibus,  et  concordiam  gubernatoribus.  Amen, 
Dixi. 


No.  86. 


an.  1546. 


De  lingua  hebraica. 


In  Declamat.  T.  IV.  p.485  sqq.,  apud  Richard.  T.  I.  p.  347., 
in  Servest.  IV.  p.  440  et  in  T.  III.  Erford.  lil.  n.  5.,  ubi 
refertur  ad  an.  1549,  sed  ex  opinione.  Inveni  apographon 
in  cod.  Monac.  88.  no.  IV.  p.  126.  ubi  inscribitur: 
„Oratio  Pbil.  Mel. ,  quam  recitavit  Andreas  Wislingius 
in  Regiomonte  Prussiae  anno  dom.  1546." 

Oratio  de  studiis  linguae  ebraicae. 

Saepe  in  hoc  tam  longo  itinere,  inde  usque  a  ripa 
Albis,  ad  hunc  sinum  marisBalthici,  cogitans  de 
hac  *)  senili  peregrinatione,  non  tam  deploravi 
meurn  exilium,  quam  aerumnosas  Ecclesiae  fugas 
omnium  temporum,  imo  rerum  omnium  instabi- 
litatern.  Quid  enim  mirabilius  est,  quam  hanc 
linguam  gentisEbraeae,  natam  procul  ad  Euphra- 
tem,  seu  lordanem,  nunc  ab  homine  Germano 
hic  doceri  in  littore  maris  Balthrci,  inter  Germa- 
nos,  Sarmatas,  et  alias  gentes,  quae  prorsus  alie- 
nissimae  a  literarum  cultura  fuerunt?  Sed  quia 
Deus  spargit  Ecclesiam  in  totum  orbem  terrarum, 


1)  Cod.  Monac  8S.  hae  mea. 

et  cnm  docfrina  coelesti  circnnfert  lileras  et  lin- 
guas,  agamus  ei  gratias,  qnod  undi(|iie  aeternam 
Ecclesiam  colligit,  et  quanqam  miserae  sunt  pere- 
grinationes,  tamen  in  hac  militia  ei  serviamus,  et 
vocem  Evangelii  et  has  literulas,  quae  prosunt  ad 
illustrandam  doctrinam  coelestem,  bona  fide  tuea- 
mur  et  propagemns.  Cum  igitur  hanc  nostram 
militiam  gratam  esse  Deo  existimem,  primum  in 
hoc  exordio  mei  rmineris:  iuvoco  3)  Deum  aeter- 
num  patrem  Domini  nostri  Iesu  Christi,  ac  oro, 
ut  meos  labores  regat  et  adiuvet.  Deinde  illustris- 
simoPrincipi  gratias  ago,  quod  suas  gentes  ad  ve- 
ram  Deo  agnitionem  invitat,  et  in  his  terris  mini- 
sterium  Evangelii  et  scholas  constituit:  quae  cum 
sint  praecipua  boni  gubernatoris  opera,  hortandus 
est,  ut,  quod  facit ,  haec  tanta  bona  ornare 
pergat. 

Nunc  vero  adolescentibus  aliquid  dicendum 
estdecausis,  cur  lingua  prophetica  cognoscenda 
sit,  ut  operam  et  tempus  utiliter  collocaturos  se 
esse  intelligant.  Nam  in  tanta  vitae  fugacitate  ca- 
vendum  est,  ne  rebus  inutilibus  immoremur,  sed 
n t  quaeramus  et  paremus  ea  J),  quae  aditum  no- 
bis  patefaciunt  ad  aeternam  Dei  consuetudinem. 
Sit  autem  omniurn  vita  directa  ad  hos  fines,  ut 
Deus  recte  celebretur,  etEcclesia  ornetur.  Postre- 
mo  ut  nos  ipsi  in  Ecclesia  Deo  serviamus,  ac 
aeterna  praemia  expectemus.  Propter  hos  fines 
Deus  arcanum  decretum  de  filio  patefecit  generi 
humano,  misitfilium,  et  ministerium  Evangelii 
instituit,  ad  quod  retinendum  opus  est  multiplici 
eruditione,  sed  tamen  praecipue  linguarum  noti- 
cia.  Ideo  semper  Deus  servat  et  subinde  excitat 
doctores  et  studia  linguarum. 

Ac  de  caeteris  artibus  et  linguis  alii  professo- 
res  suo  loco  dicunt.  Multae  magnae  causae  sunf, 
curLatine  etGraece  discendum  sit,  quiaiis  linguis 
non  tantum  propter  monumenta  doctrinae  apo- 
stolicae,  sed  et  propter  reliquam  vitam  et  Philo- 
sophiam  opus  est.  Hanc  autem  propheticam 
propter  unam  causam  vobis  commendo,  videlieet 
ut  nativa  sententia  Prophetarum  et  Apostolorum 
retineatur. 

Hanc  causam  omnes  qui  coelestem  doctrinam 
amant ,  tantam  esse  intelligunt,  ut  alia  non  sit 
quaerenda.  Ut  enim  filius  Dei  inquit  de  marga- 
rito,  quod  emendum  sit  venditis  praesidiisetomni- 


2)  Cod.  Monac.  88.  invocabo. 

3)  Cod.  Monac.  88.  ea  bona. 


bus  facultatibus:  ita  sciunt  *)  omnes,  qui  furo- 
resEpicureos  detestantur:  eam  doctrinam,  in  qua 
se  Deus  patefecit,  prae  ornnibus  aliis  rebus  expe- 
tendam  esse. 

Sed  dicunt  aliqui,  transfusa  esse  monumenta 
Prophetarum  in  Latinam  linguam,  et  nunc  in 
Germanicam,  qnare  nori  videatur  opus  esse  lingua 
Ebraea  ).  Haec  oratio  a  me  non  acerbe  exagita- 
bitur,  nam  et  ego  interp;etationibus  lihenter  utor: 
etDeo  gratias  ago  ,  quod  excitavit  aliquorum  men- 
tes  ,  ut  interpretationes  luculentas  ederent.  Exi- 
stimo  enim,  Deum  ideo  voluisse  edi  interpretatio- 
nem  a  septuaginta,  temporePtoIemaeiPhiladelphi, 
aut  aliqnanto  post,  ut  homines  pii  inter  gentes, 
qui  doctrinam  de  vera  invocatione  Dei  a  ludaeis 
passim  sparsis  toto  orbe  terrarum  didicerant,  li- 
bros  propheticos  ')  graece  legere  possent,  quod  ea 
lingua  tunc  maxime  communis  erat.  Etsi  autem 
ea  interpretatio  saepe,  ut  in  pictura  quae  umbras 
tantnm  imitatur  corporum,  obscurius  reddit  sen- 
tentias,  tamen  lectio  tota  mediocris  est ,  quare  et 
Apostoli  ea  usi  sunt.  Postea  Hieronymi  diligen- 
tia,  Prophetae  satis  perspicue  loqui  coeperunt. 
Germanice  vero  nunc  a  Luthero  multo  foelicius 
redditi  sint.  Has  interpretationes  et  ipse  lego  ,  et 
ut  assidue  legat  populus,  opto.  Interea  tamen  in 
scholis  fontes  noti  sunt.  Necesse  est  igitur  erudi- 
tiores,  et  quosEcclesia  vult  custodes  esse  ac  inter- 
pretes  sacrorum  codicum,  nosse  linguam  Ebraeam, 
ut  certum  sit  interpretationes  rongrnere  cum  fon- 
tihus.  Deinde  nulla  tam  foelix  interpretatio  erit 
unquam,  ut  non  aliqua  occurrant  acpaXuaxa ,  et 
in  locis  recte  conversis  tamen  multum  lucis  adfert 
collatio. 

Possem  exempla  recitare  innumerabilia.  Sed 
cum  unum  atque  alterum  recitavero,  res  ostendet, 
quam  utile  sit  nosse  fontes.  In  illa  vetustissima 
concione  ad  Cain,  in  qua  proponitur  statim  ab 
initio  doctrina  de  futuro  iudicio,  et  de  poenis  hu- 
manorum  scelerum,  sententia  infontibus  illustrior 
est,  uhi  sic  legitur:  Si  honus  fueris,  eris  acceptns: 
sin  autem  malus,  peccafum  tuum  cuhahit  ut  reve- 
letur.  In  hac  brevitate  mira  emphasi  res  maxi- 
mae  sighatae  )  sunt,  discernuntur  boni  et  mali: 
et  bonos  adfirmat  Deus  acceptos  esse.      De  malis 


4)  Cod.   Monac.  88.  sciant. 

5)  Ebraea]  cod.  Monac.  88.  peregrina. 

6)  libros  pmpheticos  non  habent  libri  impres^i. 

7)  signatac]  cod.  Monac.  88.  signi/icalae. 

dicit,  fore  ut  etiamsi  aliquantisper  quiescat  pecca- 
tum ,  idest,  ut  poenae  differantur,  ut  multi  diu 
stulta  servitute  laxant  frenum  omnibus  cupidita- 
libus,  tamen  certo  poenas  secuturas  esse.  Restat 
igitur  iudicium  post  hanc  vitam.  Apud  Esaiam 
capite26.  legitur:  Vetus  error  abiit.  Haec  verba 
prorsus  sunt  suppositicia,  cum  in  eo  loco  illustris 
definitio  fidei  contineatur:  Aperite  portas,  ut  in- 
grediatur  gens  iusta,  custodiens  fidem,  quae  est 
cogitatio  firma,  te  pacem  servaturum  esse  speran- 
tibus  in  te.  Quam  dulcis  consolatio  est ,  et  per- 
spicua  fidei  descriptio  testatur  fidem  esse,  non 
tantum  ut  daemones  credunt,  poenas  malis  pro- 
positas  esse:  sed  illum  assensum,  quo  acquiesci- 
mus  in  promissionibus,  et  statuimus  nos  recipi  et 
exaudiri.  Lectio  igitur  in  fontibus  illustrior  est. 
Sed  omitto  hanc  exemplorum  rccitationem,  cum 
Psalmi  vobis  in  quotidiana  precatione  multa 
exempla  offerant,  quae  ostendunt  plurimum  lucis 
accedere,  cum  Ebraica  lectio  inspicitur:  ut  in 
Psalmo  :  Exurgat  etc. ,  item  in  Psalmo:  Nisi  Do- 
minus  aedificaverit  domum  etc,  ubi  quid  dicat 
interpres,  filii  s)  excussorum,  nemo  suspicari 
potest  sine  Ebraica  lectione.  Constat  igitur,  ne- 
cessaria  esse  linguae  Ebraicae  studia,  ut  fontes  in- 
spici  possint:  quod  saepe  in  omni  enarratione  fieri 
necesse  est. 

Dixi  de  literis:  nunc  dicam  communiter  de 
oratione  Ecclesiae,  quae  in  literis  propheticis  et 
apostolicis  extat.  Etsi  monumenta  Apostolorum 
Graece  scripta  sunt,  tamen  cum  semper  ariscitae 
linguae  referant  aliquem  quasi  succum  nativae, 
sermoni  Graeco  multae  sunt  phrases  et  figurae 
Ebraicae  admixtae:  quae  ut  recte  et  dextre  intelli- 
gantur,  studia  linguae  Ebraicae  in  Ecclesia  co- 
lenda  sunt.  Toties  dicit  Paulus:  Iusticia  Dei  in 
Evangelio  patefacta  est.  Hoc  dictum  aures  Lati- 
nae  ita  accipiunt,  ut  si  diceretur:  lusticia  Alexan- 
dri  Macedonis  cognita  est  in  puniendo  proditore 
Darii.  Sic  igilur  intellexerunt  multi ,  iusticiam 
Dei  patefactam  esse,  qua  Deus  est  iustus  iudex  et 
vindex:  cum  longe  aliud  Ebraica  pUrasis  signifi- 
cet,  videlicet,  iusticiam  Dei  patefactam  esse,  id 
est,  approbationem,  qua  Deus  nos  recipit,  seu 
iustos  pronunciat.  Et  error  foecundus  est,  ex  hac 
ipsa  hallucinatione  multae  falsae  opiniones  sequu- 
tae  sunt.    Profecto  deplorandae  sunt  multorum  se- 


8)  Cod.  Monac.  88.  filiis. 


culorum  tenebrae,  quae  harum  appellationum 
significationem  ignoraverunt:  quid  sit  gratia,  fides, 
iustificatio ,  quid  intersit  inter  legem  et  Evange- 
linm,  inter  praecepta  et  promissiones.  Has  voces 
legi  apud  Paulum  scitis,  cuius  tota  oratioSibyllae 
foliis  similis  est,  nisi  lector  ad  phrasin  Ebraicam 
assuefactus  sit.  Et  cognita  phrasi,  facilis  est  di- 
iudicatio  multarum  raaximarum  controversiarum. 
Cum  igitur  necesse  sit  in  Ecclesia  sermonem  divi- 
num,  figuras  et  phrasin  intelligere,  studium  lin- 
guaeEbraicae  necessarium  est. 

Nec  iudiciis  prophanis  ab  hac  sentcntia  men- 
tes  pias  abduci  velim.  Si  non  sumus  Epicurei, 
sed  vere  statuimus  aeternam  mentem  architecta- 
tricem  rerum,  et  hanc  inEcclesia  patefactam  esse, 
in  eductione  populi  Israeiitici  ex  Aegypto,  et 
deinde  mortuis  in  vitam  revocatis:  et  voluntatem 
illius  aeternae  mentis  quaerendam  esse  non  in 
Philosophia  aut  humanisiudiciis,  sed  in  illis  aeter- 
nis  decretis,  quae  tot  editis  testimoniis  proposita 
sunt,  et  quae  filius  resurrectione  sua  confirmavit: 
necesse  est,  nos  decreta  divina  ex  sermone  Dei, 
quern  Prophetae  et  Apostoli  literis  mandarunt, 
discere.  Nec  licet  novas  de  Deo  opiniones,  et 
nova  numina  fingere,  ut  finxerunt  Elhnici  seu 
Orpheus  et  Hesiodus:  sed  ex  ipsius  Dei  sermone 
discendum  est,  qualis  sit,  quomodo  agnosci,  qui- 
bus  officiis  coli  velit.  Vere  igilur  Ecclesia  est 
grammatica  interpres  divini  sermonis,  quod  cum 
ita  sit,  perspicuum  est  necessariam  esse  linguae 
propheticae  cognilionem,  iis  praesertim,  qui,  ut 
dixi,  custodes  sunt  doctrinae  coelestis,  et  quos 
alii  indoctiores  de  locis  obscuris  consulunt. 

Exposui  veras  et  necessarias  causas  discendae 
linguae  Ebraicae,  quas  valere  apud  homines  lite- 
ratos,  qui  doctrinam  Ecclesiae  amant,  non  du- 
bito:  Dei  etiam  testimonio  moveri  eos  velim. 
Semper  addidit  Deus  linguarum  donum,  et  stu- 
dia  saepe  restituit.  Vult  igitur  linguam  servari. 
Deinde  exemplis  moveamini.  \  ult  Deus  in  mini- 
sterio  evangelico  donum  esse  interpretationis.  Fi- 
delissimi  autem  interpretes  linguarn  Ebraicam 
etiam  senes  didicerunt,  quia  iudicabant  lectionem 
Ebraicam  consulendam  esse,  utHieronymus,  Ly- 
ranus,  Burgensis:  et  nostro  tempore  Galatinua, 
Complutensis,  Wesselus,  Capito,  Rudolphus 
Agricola,  et  multi  alii.  Verum  alii  ignari  linguae, 
utHugo,  et  similes  multi,  quales  sunt  interpretes? 
lignum  findunt  clave,  et  seras  aperiunt  securibus, 
ut  in  proverbio  dicitur.     Nec  ego  de  cuiusquam 

authorltate,  quidquam  decerpo.  Sed  veterum  libri 
et  quotidianae  conciones  ostendunt,  multum  ad- 
iuvari  pios  et  doctos  linguae  cognitione. 

Neque  haec  ita  dico,  quasi  non  errent  etiam 
saepe  illi,  quibus  lingua  Ebraea  ita  nota  est:  ut 
ludaei,  etsi  grammaticam  suam  bene  callent,  ta- 
men  flagitiose  hallucinantur  in  tola  Prophetarum 
enarratione.  Sed  multae  sunt  errorum  causae. 
ludaei  voluntates  impias  adferunt,  et  sycophan- 
tico  more  perspicua  dicta  Prophetarum  tenebris 
volentes  involvunt,  aut  corrumpunt.  Deinde  cum 
Evangelium  lux  sit  Prophetarum,  inde  consilium 
interpretationis  sumeudum  est.  Etsi  enim  con- 
gruunt  Prophetae,  et  conciones  filii  Dei  et  Apo- 
stolorum,  tamen  hae  sunt  planiores,  et  hinc 
doctrinae  methodus  sumenda  est  deLegis  et  Evan- 
gelii  discrimine,  quod  qui  non  didicerunt  ex 
Paulo,  prorsus  caeca  nocte,  ut  dicitur,  navigant 
in  lectioneProphetarum.  Addam  et  hoc,  ludaeis 
et  multis  aliis  deest  iudicium  de  ratione  dicendi, 
quod  nemo  sine  cultura  ingenii  habere  potest, 
hoc  est,  sine  usu  dialectices  et  rhetorices,  et  sine 
exercitiis  scribendi  et  dicendi.  Sit  igitur  in  lectio- 
ne  Prophetarum  voluntas  amans  veritatis,  et  ini- 
niica  sophisticae.  Sit  mens  recte  imbuta  primis 
elementis  doctrinae  ecclesiasticae,  sit  non  rudis 
rommunium  literarum,  Ad  haec  si  adiunxerit 
linguamEbraicam,  multo  verius  et  dexterius  enar- 
rabit  Prophetas,   quam  alii  ignari  linguae. 

Iiaec  de  necessitate  dixisse  satis  sit.  Nunc 
pauca  addam  de  historiis  et  de  eloquentia  Pro- 
phetarurn.  Magnurn  donum  Dei  est,  quod  in 
Ecclesia  extat  continua  historia  omnium  mundi 
temporum,  non  interrupta  usque  ad  monarchiam 
Persicam.  Ac  ne  ignota  esset  series  sequentium 
rerum,  Deussingulari  consilio  rontexuit  historiam, 
excitatis  Graecis  scriptoribus.  Nam  aliquanto  ante 
fiuem  leremiae,  inchoat  historiam  Ilerodotus: 
postea  Graecorum,  Latinorum  et  Germanorurn 
continua  hisloria  extat.  Necesse  est  autem  doctos 
viros  in  Ecclesia  tenere  integram  seriem  tempo- 
rum,  ut  quae  sit  doctrina,  et  quae  mutationes 
extiterint,  considerent.  Una  est  enirn  deDeo  vera 
senlentia,  quae  ab  initio  divinitus  certis  testimo- 
niis  Ecclesiae  tradita  est,  haec  sine  historiae  con- 
sideratione  iudicari  non  possunt :  et  in  his  histo- 
riis,  gentium  origines  conferendae  sunt.  Haec 
sine  literis  fieri  nequeunt. 

Postremo  de  eloquentiaProphetarum  libenter 
dicerem,.  si  aut  ipse  magis  ad  dicendum  idoneus 


essem,  aut  res  tanta  brevitate  exponi  possit.  Illud 
tantum  dicam,  ad  praemonendos  adolescentes. 
Magna  vis  est  vera  eloquentia  ,  quae  est  facultas 
res  bonas  sapienter  et  perspicue  exponendi  Id 
cum  faciant  Prophetae,  homines  sapientissimi,  et 
qui  dicendo  rexerunt  suam  rempublicam,  et  lumi- 
nibus  verborum  et  sententiarum  venustissimis 
utuntur:  si  qui  eis  detrahunt  eloquentiae  laudem, 
valde  errant.  Psalmi,  Salomonis  sententiae,  et 
omniumProphetarum  conciones,  tanto  nitore  ver- 
borum  et  figurarum  et  tanta  varietate  affectuum 
conspersae  sunt,  ut  a  videntibus  non  sine  magna 
admiratione  legi  possint.  Quod  autem  in  vulgari- 
bus  interpretationibus  interdum  sermonis  vitia 
sunt,  et  pauci  figuras  et  ornamenta  intelligunt,  ob 
eas  causas  non  existimentur  lingua  nativa  ila  lo- 
quuti  esse.  Et  quae  sint  rerum  pondera  ,  quam 
illustres  figurae,  quam  ardentes  affectus,  quanta 
rerum  magnitudo,  de  quibus  concionatnr,  consi- 
derandum  est.  Regunt  suas  civitatesDemosthenes 
et  Cicero,  et  earum  gubernatione  eloquentiam 
suam  consumunt,  quam  esse  refertam  politica  sa- 
pientia,  et  ornatam  mirando  splendore  verborum, 
res  ipsa  ostendit.  SedEsaiasEccIesiam  etEccIesiae 
domicilium  regit:  et  non  tanlum  humano  more  de 
politica  sapientia,  de  bellis  movendis  aut  gerendis 
concionatur:  sed  de  Dei  voluntate,  de  toleranda 
obsidione  propter  expectationem  divini  auxilii,  de 
vitandis  foederibus  cum  impiis  regibus,  de  ruinis 
maximorum  imperiorum  Chaldaici  et  Persici ,  et 
de  venturis  in  Asiam  Macedonibus,  de  mansura 
Ecclesia  Dei ,  et  de  venturo  liberatore  generis  hu- 
mani,  et  posteris  David  iuxta  promissionem,  de 
mortuis  in  vitam  revocandis,  de  vera  Dei  invoca- 
tione,  de  causis  propter  quas  imperia  dissipantur 
et  delentur,  de  remediis  et  veris  consolationibus 
in  omni  genere  calamitatum.  Hae  maximae  res 
longe  superant  materias  Demosthenicas  et  Cicero- 
nianas,  et  magnitudo  rerum  gignit  splendidam 
orationem  apud  Prophetas:  qui  cum  sint  viri  sa- 
pientes,  mira  luce  et  emphasi  verborum  has  res 
maximas  exponunt.  Qua  de  re  non  dubito  ita  sen- 
tire  ubique  terrarum  homines  pios ,  eruditos,  sa- 
pientes,  et  non  rudes  periculorum  vitae  communis. 
Sed  adolescentes  interdum  inepta  imperiorum  iu- 
dicia  audiunt,  quibus  detrahitur  Prophetis  elo- 
quentia.  Hunc  errorem  prodest  probis  mentibus 
eximi.  Cum  autem  non  possit  de  eloquentia  fieri 
iudicium  ,  nisi  ex  perpetua  oratione  et  integris  vo- 
luminibus,    exempla  hic  ostendere  nimis  longuni 

esset,  sed  quotldiana  precatio  ex  lectione  Psalmo- 
rum  et  Prophetarum  exempla  offert.  Unicum  ta- 
men  locum  recitabo.  Esaias  in  capite  penultimo 
praedicit  mansuram  esse  Ecclesiam,  quanquam  fu- 
tura  sit  exigua:  ut  nunc  videmus  in  tanta  confu- 
sione  orbis  terrarum,  maximam  esse  perturbatio- 
nem  imperiorum.  Talem  igitur  foreEcclesiam  in- 
quit,  ut  si  vindemitor  sterili  tempore  inveniat  pas- 
sim  aliquas  grandes  et  plenasuvas,  et  laetus  eam 
sibi  ubertatem  gratuletur.  Quam  sit  illustris  haec 
imago,  res  gestae  ostendunt.  Cum  dissipata  poli- 
tia  decem  tribuum,  manerent  tamen  reliquiae, 
plane  similes  erant  illis  uvis  sparsis  rarius  in  magna 
vinea:  et  nunc  ita  sparsi  sunt  pii  in  imperiis.  Hac 
autem  imagine  et  similibus  promissionibus  nos 
consolemur:  cumque  sciamus  ibi  Ecclesiam  Dei 
mansuram  esse,  ubi  doctrinae  coelestis  studia 
erunt,  eo  diligentius  doceamus  et  discamus. 

Dixi  breviter,  et  studia  gentisEbraeae  necessa- 
ria  esse,  et  eloquentiam  esseProphetarum  dignam 
eruditorum  consideratione  et  laude.  Sed  haec 
omniamagisinipsisenarrationibusostendi  possunt, 
quam  nunc  in  praefatione  breviter  indicari.  Ali- 
quid  tamen  ad  invitandos  studiosos  dicendum  fuit, 
qui  quidem  gravissimas  discendi  causas  habent, 
videlicet,  ut  si  non  suntEpicurei,  sed  vere  timent 
Deum,  discant  doctrinam,  in  qua  se  Deus  patefe- 
cit,  et  fontes  quaerant:  tum  ut  seipsos  confirment, 
tum  ut  Ecclesiam  erudire  possint.  Has  causas 
plurimum  valere  apud  pias  mentes  non  dubito: 
quas  quidem  ut  accendat  eliam  ad  haec  studia 
Deus,  opto,  propter  ipsorum  et  publicam  salutem, 
cum  sine  huius  linguae  cognitione  puritas  doctri- 
nae  in  Ecclesiae  servari  non  possit. 

De  me  non  prolixe  dicam,  callere  me  lin- 
guam  propheticam  mediocriter,  multi  norunt  in 
iis  Academiis,  in  quibus  antea  docui,  uhi  et  dili- 
gentiam  et  fidem  auditoribus  probavi.  Spero  igi- 
tur,  me  recte  et  utiliter  facturum  officium  in  hac 
Academia:  tradam  Grammaticen  Ebraeam,  et  ad- 
iungam  Ps^lmorum  enarrationem,  ut  exempla 
lectionis,  vocabula  et  phrasin  proponam.  Haec 
simplicissima  docendi  ratio  doctis  viris  etiam  in 
aliis  Academiis  probatur»  Sequar  autem  senten- 
tias  probatas  nostrae  Ecclesiae,  quas  solas  et  ve- 
ras  et  nativas  esse  non  dubito.  Caeterum  Aca- 
demiae  universae  polliceor,  me  in  officio,  legibus 
Academiae  et  iudiciis  nostri  Senatus  obtemperatu- 
rum  esse,  et  communis  concordiae  tuendae  fore 
studiosissimum.      Dixi. 


IONATHA, 

No.  87. 


De  Ionatha. 


In  select.  Decl.  T.  III.  p.  1  sqq.,    Servesl.  T.  III.  p.  1.,   in 
Tomo  III.  Erford.  Jit.  E.  et  aputl  Richard.  III.  p.  177. 

Oratio  de  Ionatha,  filio  Sanlis,  recitata  a  De- 
cano  collegii  philosophici  Ioanne  Viteher- 

gensi   (loaune   Stolsio). 

Cum  in  caeteris  artibus,  tum  vero  in  doctrina  de 
vitae  gubernatione,  via  docendi  duplex  est:  qua- 
rum  prior  est,  tradere  praecepta  seu  regulas,  seu 
leges:  altera  natura  posterior,  sed  illustrior, 
exempla  regulis  addere,  quae  cum  magis  in  ocu- 
los  incurrant,  altius  penetrant  in  animos  et  na- 
turas  sequaces,  non  monstrosas,  non  feras,  non 
distortas,  magis  movent  et  accendunt. 

Has  docendi  vias  ambas,  cum  intelligerentsa- 
pientes  viri,  qui  primi  tragoedias  scripserunt,  vi- 
derentque  vitae  praecepta  ab  aliis  nuda  proposita 
esse,  imagines  insignes  pinxerunt,  quae  de  omni- 
bus  officiis  in  vita,  de  libidinum,  ambitionis  et 
crudelitatis  poenis  spectatores  et  auditores  com- 
monefacerent,  ut  frenare  et  cohercere  temerarios 
impetus  discerent. 

Sed  nunc  Graecas  tragoedias,  etsi  sapienter 
scriptae  sunt,  omitto,  ac  ad  fontem  omnium  le- 
gum ,  videlicet  ad  historiam  vetustissimae  Eccle- 
siae  venio.  Haec  quoque  et  praecepta  tradit  voce 
Dei  sonantia  ex  rupe  SinaVde,  et  addit  exempla 
insignia,  recte  et  secus  fartorum  praemiorum  et 
poenarum:  primum,  ut  doceat,  qnae  sit  volun- 
tas  Dei,  quid  probet,  quid  non  probet,  quas  actio- 
num  metas  proponat,  quem  portum  iustis,  quos 
exitus  sceleratis,  denique  quem  monstret  universi 
generis  humani  finem.  Deinde,  ut  nos  ipsi  ad 
hauc  normam  dirigamus  nostra  consilia,  et  cum 
voluntatem  Dei  agnoscamus,  tum  vero  et  nostrae 
saluti  consulamus. 

Ut  igitur  praecepta  coelestia  iussit  Deus  sem- 
per  in  conspectu  habere:  ita  vult  exempla,  quae 
proposuit  innnmerabilia,  nobis  familiaria  esse, 
ac  saepe  a  nohis  aspici  et  considerari.  Nec  vero 
simul  complecti  quisqnam  omnia  potest.  ldeo 
alias  alia  recitanda  sunt.  Ac  nunc  lonathae  hi- 
storiam  excerpsi ,  quae  quasi  concio  est  de  mul- 
tarum  et  excellentium  et  necessariarum  virtutum 
officiis. 

Etsi  autem  non  sumusStoici,  qui  copulatas 
esse  omnes  virtutes  dicunt,  tamen  cum  bonum 
virum  nominamus,  hoc  ei  decus  tribui  intelliga- 
tur,  quod  vulgo  iustitiam  universalem  vocant,  id 
est,  omnium  necessariarum  virtutum  actiones, 
quae  legibus  praeceptae  sunt.  Ita  in  Ecclesia, 
curn  bominem  Deo  placentem  celebramus,  ma- 
gnum  ei  chorum  virtutum  tribuimus,  quarum  has 
vocamus  necessarias  omnibus,  quae  Decalogi  voce 
omnibus  praecipiuntur.  Et  ut  in  uno  scelere 
semper  multa  scelera  insunt,  ita  cum  una  virtute 
multas  vicinas  et  tanquam  adsXfpas  consociatas 
esse  necesse  est.     Sed  aliae  aliis  inagis  eminent. 

Ita  in  Ionatha  erant  agnitio  vera  Dei,  timor 
Dei,  fiducia,  invocatio ,  et  caeterae  his  affines, 
quas  prima  Decalogi  tabula  praecipit.  Etsi  enim 
adolescens  tanquam  Tyro  in  castra  ductus  est,  ta- 
men  et  domi  Samuelem  audiebat,  et  castra  illa 
adhuc  disciplina  sanctiore  regebantur,  quam  alia- 
rum  gentium  exercitus  ullius  temporis. 

Lucet  igitur  exemplum  invocationis  Dei  in 
praelio,  in  quo  unus  lonathas  cum  armigero  suo 
totum  exerciturn  hostilem  verlit  in  fugam.  Nam 
haec  sunt  fidei  et  invocationis  verba,  cum  ait: 
Nori  difficile  est  Deo,  etiam  paucorum  manibus 
vincere. 

Sunt  hae  quidem  praecipuae  virtutes,  quae 
sunt  reliquarum  et  sernina  et  alimenta:  sed  oculis 
magis  expositae  sunt  actiones  externae  civiles,  vi- 
delicet  modestia:  qua  cum  ipse  gentium  more 
regni  haeres  esset,  cessit  tamen  Davidi,  nec  re- 
gnum  ut  videbatur  debitum  suae  familiae,  appe- 
tivit.  Deinde  constantia,  qua  in  aula  patris  im- 
pii,  et  Deo  pietatem  debitam  praestitit,  et  fidem 
amico.  Postremo  tolerantia,  cum  non  deficeret 
a  Deo,  etiamsi  videbat  se  bene  meritum  in  tristes 
aerumnas  incidere. 

Ut  autem  in  nliis  gemmis  aliae  dotes  magis 
spectantur,  propter  gratissimum  virorem,  Sma- 
ragdus  placet,  et  quia  Venerem  fugit ,  et  medetur 
comitialibus.  Carbunculus  magni  fit  propterflam- 
meum  fulgorem ,  etiam  in  tenehris  conspicuum. 
Ita  in  aliis  exemplis  aliarum  virtutum  imagines 
illustriores  proponuntur.  Iloe  igitur  decus  in 
Ionatha  praecipue  consideremus,  videlicet,  quod 
volens  Davidi  de  regno  cessit:  quae  quanta  fuerit 
animi  moderatio,  ita  magis  intelligi  poterit,  si 
communem  vitam  intuebimur,  et  animadverte- 
mus,  quantum  incendium  sit  in  praestantibus 
naturis   honoris   et  regni  cupiditas,    seu  ambitio. 


Omnium  temporum  historia  exemplorum  plena 
est,  inde  usque  a  Cain,  nec  tantum  in  gentibus 
ignaris  verae  doctrinae  de  Deo,  ambitio  civilia 
bella  infinita  excitavit:  haec  Marium  et  Syllam, 
Pompeium  et  Iulium,  Antonium  et  Augustum,  et 
alios  innumerabiles  comrnisit.  Sed  etiam  in  Ec- 
clesia  tristissimarum  dissipationum  saepe  causa 
fuit.  Etiam  frati  Moysi,  Aaron  invidet  princi- 
patum,  qui  tamen  ingentium  periculorum  plenus 
erat.  Postea  et  curn  utroque  de  principatu  dimi- 
cat  eorum  cognatus  Chora.  Denique  in  toto  ge- 
nere  humano  haec  pestis  horribiliter  grassatur. 
Nec  tantum  de  viris  praestantibus  dictum  intelli- 
gatur,  Omnis  cura  viris,  uter  esset  induperator: 
sed  etiam  inter  infimos  aemulationes  sunt,  certa- 
mina  de  priore  loco.  Pugnat  autem  id  malum 
cnm  iustitia ,  quae  suum  cuique  locum  geome- 
trica  proportione  tribui  iubet,  et  saepe  exitiale 
totis  gentibus.  Quare  magna  virtus  fuit  Ionathae, 
reprimere  ambitionem,  nec  in  Ecclesia  et  patria 
civile  bellum  accendere. 

Quam  difficile  autem  fuerit  cedere,  cum 
more  gentium  videretur  Ionathas  haeres,  et  diu 
unus  summum  locum  tenuerat,  fuerat  patris  le- 
gatus,  tribus  magnis  praeliis  sine  patre  hostes  pro- 
fligaverat,  erat  ornatus  divino  testimonio,  ac  pene 
par  Davidi  erat  virtute  et  rebus  gestis,  caeteris 
vero  omnibus  praestantibus  viris  in  populo  Dei 
longe  antecellebat.  Talem  ne  virum  existimatis 
sine  aliquo  dolore  potuisse  regnum  abiicere?  Sed 
flammas  ambitionis  consilio  et  modestia  extinxit, 
quae  remedia  petebat  ex  doctrina  coelesti. 

Primum  norat  mandatum  Dei  esse,  ne  quis 
appetat  regnum  sine  vocatione:  sciebat  praesertim 
in  Ecclesia  Dei,  et  in  hac  politia  divinitus  con- 
stituta,  regnnm  nulli  homini  debitum  esse,  sed 
proprium  Dei  esse:  et  divino  consilio  alias  alios 
in  hoc  populo  ad  summarn  gubernationem  evectos 
esse.  Sciebat  se  frustra  pugnatururn  esse,  si  alium 
quem  Deus  vocasset,  excutere  conaretur.  Nec 
volebat  turbari  Ecclesiam  et  patriam. 

Haec  cogitans ,  frenabat  ipse  suam  cupidita- 
tem  ,  et  petebat  se  a  Deo  adiuvari,  ne  frenum  cu- 
piditati  laxaret,  non  dicebat  ut  Thebus  tyrannus 
in  tragoedia: 

Nam  si  violandum  est  ius ,  re.gnaiidi  gratia 

Violaudum  est :   in  aliis  rebus  pietatem  colas. 
Sed  Deo  se  subiiciebat,  et  se  intra  septa  sui  loci 
modeste  continebat.     In  hoc  exemplum  tanquam 

in  speculum  assidue  intueamur,    sitque  Ionathas 
monitor  frenandae  et  reprimendae  ambitionis. 

Quid  tristius  cogitari  potest,  quam  in  Eccle- 
sia  Dei  doctores,  qui  de  modestia  quotidie  con- 
cionantur,  inter  se  certare?  ut  certamnt  Atreus 
et  Thyestes,  Eteocles  et  Polynices,  Romulus  et 
Fiemus,  denique  alii  parricidae  innumerabiles. 
Cohorresco  toto  corpore,  cogitans  quantum  in  ea 
re  mali  sit:  et  tamen  ut  semper  alicubi  haec  pestis 
grassnta  est,  ita  metuendum  est  aliquanto  post 
multo  latius  grassaturam  esse.  Ideo  optimi  ado- 
lescentes,  adversus  hunc  furorem  et  vestra  dili- 
gentia  et  pia  precatioue  pectora  vestra  munite: 
primum,  quae  res  sit  ambitio,  et  quae  sit  virtus 
rontraria,  diligenter  discite,  ut  morbus  agnosci 
possit,  ne  quis  fucosa  specie  deceptus,  pravam 
cupiditatem  alat  et  confirmet:  deinde  mandata 
Dei  et  exempla  illustria  colligite,  quae  nos  ad  mo- 
destiam  et  raneiYOCpooGvvrjV  salutarem  nobis  et 
communi  societati  retrahunt. 

Non  est  igitur,  inquies,  appetenda  gloria, 
non  tuendus  locus  qui  virtuti  debetur?  Imo  vero 
assentior,  appetendam  esse  gloriam,  scd  rite  et 
ordine.  Ideoque  definitiones  tenendae  sunt,  quas 
recitabo.  Paulus  in  Galatis  inquit:  Probet  unus- 
quisque  suum  opus:  ita  apud  sese  gloriam  babe- 
Lit,  non  ex  aliis.  lubet  ut  suo  quisque  rnunere 
recte  fungatur,  et  intra  eas  metas  se  contineat, 
et  prudenter  consideret,  quid  recte,  quid  secus 
fuerit.  Si  in  hac  doy.iuaoiq  videris  recte  facere 
«fficium,  vere  hahes  gloriam,  id  est,  tuae  con- 
scientiae  approbationem:  quae  est  ingens  decus, 
et  magna  cura  expetendum  et  tuendum.  Cumque 
ita  tibi  eris  conscius,  non  pendebis  ex  aliis,  id 
est,  nec  captator  eris  aurae  popularis,  nec  obtre- 
ctatione  aliorum  colligere  tibi  opinionem  studebis. 
Haec  sapientissime  monuit  Paulus,  quasi  digitum 
intendens  in  magnam  partem  hominum,  quorum 
non  est  haec  praecipua  cura,  ut  recte  faciant,  sed 
ut  vulgi  plausus  aliis  artificiis  aucupentur.  Sunt- 
que  duae  viae  usitatissimae,  assentatio  et  obtre- 
ctatio.  Extruatur  ergo  ex  Pauli  dicto  haec  de- 
finitio : 

Ambitio  est,  fnlucia  nostri  appetere  maiora 
vocatione,  cum  mens  nec  timeat  Deum,  nec  pro- 
priam  infirmitatem  agnoscat:  ut  Antonius  poterat 
inter  principes  cives  esse,  si  quievisset,  sed  cum 
summum  fastigium  sine  iusta  causa  adpetit,  ipse 
sibi  exitium  accersit. 


Econtra  vero  rajitirocpQoGvr')]  opposita  am- 
bitioni,  mixta  est  ex  iusticia  et  modestia.  Est 
enim  timere  Deum,  et  agnitione  propriae  infirmi- 
tatis  non  appetere  maiora  vocatione,  facere  nostri 
muneris  officia ,  fiducia  divini  auxilii,  nec  alia 
Dei  organa  despicere. 

His  definitionibns  collatis  intelligi  potest, 
quae  actiones  suscipiendae  sint,  et  intra  quas  me- 
tas  continere  se  quisque  debeat.  Non  vult  Deus 
Ionathan  ociosum  esse,  aut  verae  gloriae  negli- 
gentem,  sed  suum  ei  locum  tribuit.  Quod  cum 
intelligat  Ionathas,  et  suo  loco  faciat  officium, 
civis  est  salutaris  sibi  et  aliis.  Et  plus  verae  glo- 
riae  haec<animi  moderatio  habet,  quam  vel  totius 
orbis  terrarurn  imperium  tenere.  Nam  haec  mo- 
deratio  congruit  ad  mandata  divina,  ut  ad  Thes- 
salonicenses  scribitur:  (piloriuelofJai  ijGV/atti, 
y.al  Xdia  TiQaootiv. 

Sed  inter  exempla  huius  generis  maxime  emr- 
net  filius  Dei ,  Dominus  noster  Iesns  Christus. 
Cogita  quaeso,  quam  turbe  tibi  sit  te  efferre,  de- 
spicere  alios,  alios  de  loco  delrudere:  cum  fiiius 
Dei  se  abiecerit  infra  nos  omnes,  et  in  sese  deri- 
varit  iram  aeterni  Patris,  prostratus  coram  Deo, 
ac  reus,  perinde  ac  si  vere  ipse  se  polluisset  tur- 
pissimis  sceleribus  meis,  tuis,  etomnium.  Quanta 
est  haec  abiectio  sui ,  derivare  in  sese  infamiam 
aliorum?  Perinde  ut  si  amicus  aliquis  tuus  in 
sese  famam  caedis  a  te  factae  derivaret.  Et  longe 
plus  est  coram  Deo  sic  se  abiicere. 

Huius  exempli  cogitatione  ambitionis  flam- 
mas  extinguamus,  pfaesertim  cum  etiam  dixerit 
Cbristus:  Discite  a  me,  quia  mitis  sum ,  et  hu- 
milis  corde.  Et  quotidiana  experienlia  ostendit 
verissimum  esse  dictum  Petri:  Deus  superbis  re- 
sistit,  humilibus  autern  dat  gratiam.  Magnurn 
igitur  in  Iorratha  decus  est  haec  modestia,  quam 
diximus. 

Sed  cur  interficilur  talis  vir  Deo  placens,  et 
optirne  meritus  de  Ecclesia  ?  Haec  est  longior 
disputatio ,  quam  ut  hic  explicari  possit.  Monet 
autem  non  deficiendum  esse  a  Deo,  etiamsi  diffe- 
rantur  praemia.  Expectat  Ionathas  aeterna  bona, 
et  Deus  posteritatem  lonathae  ornat  magna  gloria, 
quae  ipsa  testimonium  est  huius  versiculi: 

ivot/jtow  nuldiooi  tcc   Xcui'«,    dvootfitiov  t)°   ov. 
Nam  reliqua    tota   stirpe   Saulis   deleta,     mansit 
posteritas  Ionathae  annis  amplius  quingentis  post 
Davidem.     Dicerem  etiam  de  constantia  Ionathae, 
quanquam  in  impia  aula  viventis,    nisi  temporis 

angustia  prohiberet.     Reliquam  igitur  partem  hi- 
storiae  ipsius,  alio  tempore  illustrabimus.     Dixi. 


No.  88. 


an. 


1546. 


De  Maccabacis. 


In  setect.  Declam.  T.III.  p.  10  sqq. ,  Servest.  T.III.  p.  10., 
in  Tom.  111.  Erford.  lit.  E,  5.  et  apud  Richard.  T.  III. 
p.  183. 

Oratio    de  Machabaeis ,    reciiata  a    Ioanne 

Stigelio,    cum  testimonium  eruditionis  tri- 

bueretur  aliquot  honestis  viris  renunciatione 

Magistrorum. 

Si  tantum  eo  colerentur  doctrinae  studia,  ut  in 
ocio  et  tranquillis  temporibus,  inde  voluptas  ali- 
qua  petatur,  sicut  in  conviviis  liilarioribus  Musica 
adhibetur:  hi  congressus,  et  de  doctrina  sermo- 
nes,  non  congruere  huic  tempori  viderentur,  Sed 
quia  alii  magis  necessarii  fructus  ex  literis  capiun- 
tur,  omnium  esse  temporum  cogitationem  de  do- 
ctrina  statuendum  est.  Semper  lumen  vitae  esse 
debet  agnitio  Dei,  quae  lectione  assidua  confir- 
manda  est.  Semper  literae  rectrices  sint  consilio- 
rum  et  actionum.  Sed  in  periculosis  tempestati- 
bus  rnaior  est  utilitas  doctrinae.  Accendit  invo- 
cationemDei,  lenit  dolores  monstratis  veris  con- 
solationumfontibus,  ostendit  portum,  inquomen- 
tes  acquiescant.  Quanquam  igitur  moto  bello, 
studia  quasi  conterrita ,  languidiora  fieri  viden- 
tur:  tamen  ut  hoinines  docti  nunc  vel  maxime  de 
utilitate  doctrinae  cogitemus,  utrum  literae  volu- 
ptatis  causa  praecipue  discantur:  an  vero  ut  prae- 
sidia  salutaria  sint  adversus  omnes  casus.  Quid, 
quod  non  tantum  propter  hanc  moitalern  et  fuga- 
cem  vitam  opus  est  eruditione,  sed  multo  magis, 
ut  aeterna  vita  nunc  in  nobis  inchoetur. 

Cum  autem  nunc  multi  frementes  irascantur 
temporibus,  ut  nihil  dicam  dvoiprrfWTtyoi' y  multi 
quaerant  quae  spes  reliqua  sit,  et  in  tanta  caligi- 
ne,  qua  veluti  dirigenda  sit  navis:  reprehendenda 
est  haec  animorum  mollicies,  quae  hominibus  do- 
ctis  indigna  est,  praeserlim  in  Ecclesia  Dei,  quae 
scit  in  hac  vita  sibi  non  esse  certam  tranquillita- 
tem  propositam.  Sciamus  igitur  omnino  aliquid 
aerumnarum  communium  ferri  oportere,  unde- 
cunque  sint  vel  causae,  vel  initia.  Et  quanquam 
possunt  esse  aliae  propiores  aipoQual ,  et  quasi 
Melauth.  Ofkk.  Vol.  XI. 


venti,  quibus  subito  exoitati  sunt  hi  fluctus:  ta- 
men  aliquam  esse  causarn,  sua  quisque  scelera 
communium  calamitatum  sciat.  Ut  autem  de  Ae- 
schine  dicit  Demosthenes,  serio  eum  nunc  post 
bellum  dare  consilium,  cum  antea  tacuerit:  ac 
perinde  facere,  ut  medicus,  qui  cum  viventi  ae- 
groto  noluisset  opem  ferre,  postea  sequens  funus, 
dixerit,  Si  hic  homo  fecisset  hoc  et  hoc,  non  fuis- 
set  mortuus:  ita  nunc  multi  de  aliis  disputant,  qua 
moderatione  utendum  fuerit,  qui  ipsi  in  sese  etiam 
inquirant,  et  suam  conscientiam  interrogent,  an 
culpa  careant.  Dixit  aliquis  in  tanta  caligine  opi- 
nionum  aliquid  inconsiderate,  veritatem  quaerens, 
ut  Aeschylus  gravissime  dicit  errare  illum  quoque, 
qui  sapientior  sit  sapiente,  aiiaQTavn  ts  xal 
Gocpov  GocpajTSOog:  aut  fecit  aliquid  vehemen- 
tius  ,  dum  fugit  idola.  Quid  tu  interea  Epicuree, 
aut  Cynice?  Nullane  re  Deum  offendisti?  aut 
defendisti  idola,  aut  adplausisti  defensoribus  turpi 
assentatione:  pollutus  es  libidinibus,  et  aliis  sce- 
leribus.  Quare  et  te  facem  aliquam  fuisse  publici 
incendii  agnoscas,  nec  culpam  tantum  in  alios 
derives. 

Sed  ut  Homerus  saepe  inquit ,  praeterita  re- 
linquamus,  alla  tcc  iitv  TiooTtTV/.Tai ,  eaGouev 
ayvviievoi  neo:  et  consilium  in  praesentia  quae- 
ramus,  quid  agendum  sit,  qui  cursus,  qua  spe 
tenendus.  Qua  de  re,  ne  adolescentes  neces- 
saria  studia  abiiciant,  aliquid  omnino  dicendum 
esse  duxi. 

Et  quia  exempla  velut  in  illustri  posita  loco 
magis  incurrunt  in  oculos,  similia  Ecclesiae  tem- 
pora   quaeramus.      Huius  aetatis   certamina   non 
dissimilia  sunt  contentionibus,  quae  de  cultu  Dei 
fuerunt  Machabaeorum    tempore.     Nam   manife- 
stum  est,    multa  mernbra  doctrinae  ecclesiasticae 
quae  antea  depravata  fuerunt,  in  hac  emendatione 
recte  illustrata  esse.     Hanc  lucem  doctrinae  extin- 
gui  volunt  idolorum  defensores.      Ut  igitur  tunc 
Machabaei,  et  qui  cum  eis  sentiebant,  suo  quis- 
que   loco ,    veritatem,    alii  iustis  armis  in  defen- 
sione  necessaria   patriae   propugnabant,    alii  do- 
cendo  tradere  incorruptam  posteris  studebant:   ita 
nunc  suo  quisque  loco  veritatem  discat,  amplecta- 
tur,    amet  et    tueatur.      Ac    vetera   illa  exempla 
ducum    et    docentium    diligenter    contemplemur, 
quam  ad  rem  necessaria  est  consideratio  dissipa- 
tionis  publicae,  quae  tum  fuit  in  illo  regno  divi- 
nitus  constituto.     Duo  inter  se  viri  audacissimi  de 
46 

pontificatu  contendebant ,    interfecto  priore  pon- 
lificeOnia.     Horum  certamen  attraxil  Antiochnm, 
qui  toturn   regnum   opprimere   armis   conabatur. 
Sed  cum  familia  regia,  Davidis  posteritas,  usque 
ad  id  tempus  ducum  titulo  Fieip.  utcunque  prae- 
esset,  reprimere  Antiochum  initio  conatus  est  vir 
fortis  loannes  Hyrcanus,  Mariae  atavus,  qui  dux 
suae  gentis  eo  tempore  fuit.     Hoc  interfecto ,  po- 
stea  Fiesp.   orbata    duce  sine  ullo  custode  et  sine 
piaesidio  fuit,  ac  pas»im  inermis  multitudo  truci- 
dabatur   ut   pecudes.     Hic   quanta  virtus    privati 
hominis  Machabaei  fuit,    qui  voluntarios  aliquot 
milites  contraxit,  et  hanc  exiguam  manum  ingen- 
tibus  hostium  copiis  opponere  ausus  est?     Nec  de- 
erant  tunc  quoque,  qui  hoc  consilium  reprehen- 
deoant,  qui  vociferabantur,  privatum  non  debere 
arma  capere,  stultitiam  esse,  parvum  agmen  obii- 
cere  ingentibus  exercitibus.     Sed  ardebat  Macha- 
baei   pectus  fide,    sciebat  Deo  hoc  officium  viros 
fortes  omnes  debere,  ul  verae  doctrinae  possessio- 
nem  tueantur:  utconiuges,  liberos,  patriam,  pa- 
triae  disciplinam  armis  tegant.     Norat  hanc  mili- 
tiam  Deo   gratissimum    cultum   esse,    et  adiuvari 
eam  divinitus.     Sic  cum  sentiret,  nec  deesse  offi- 
cio  vellet,  videte  quam  multae  in  una  re  virtutes 
extiterint.     Intellectus  et  amor  doctrinae  coelestis, 
obedientia  Deo  debita,  pietas  erga  patriam,  ma- 
gnitudo  animi  orta  ex  fiducia  praesentiaeDei,  mo- 
deratio  ingens  in  perferendis  amicorum  et  civium 
iniuriis.     His  virtutibus  curn  faveret  Deus,  foelix 
et   salutaris  fuit  eius  militia  Ecclesiae  Dei,    quo 
nullum  rnaius  donum  optari  potest.     In  hunc  igi- 
tur  ducem  intuentes,    cum  et  voluntatem  ipsius, 
et  Dei  testimonia,  qui  hancmilitiam  pulcherrimis 
victoriis  ornat,    considerabimus,    virtutes  ipsius 
pro  nostro  modo  imitemur.     Etsi  enim  dulce  no- 
men  est  pacis,  et  non  sunt  accersenda  l)ella:  ta- 
men  cum  inferuntur,  praesertim  ad  delendam  ve- 
ram  deDeo  doctrinam,  ad  inducendas  in  patriam, 
barbaras,    impias,    crudeles  gentes,    ad  legum  et 
disciplinae  eversionem:  hic  vero  exuscitemus  nos 
coelesti  voce,  et  anteferamus  vitae  nostrae  gloriam 
Dei,  et  patriae  salutem:  nosque  non  ad  ocium  et 
voluptates  in  hac  vita  conditos  esse  meminerimus, 
sed    ut  Dei  testes    et  Ecclesiae  defensores  simus: 
nec  pericula  aut  mortem  in  ea  militia  defugiamus, 
victuri  postea  in  consuetudine  Dei,    ubi  aeternis 
praemiis  haec  virlus  ornabitur.      Quantum  decus 
erit  in  illo  aelerno  coetu,    praedicari  hoc  trium- 
phali  carmine?     ISTl  sunt  sancti,  qui  pro  testa- 


mento  Dei  suum  sanguinem  fuderunt ,  et  in  san- 
guine  Agni  stolas  suas  laverunt. 

Cum  autem  infiuita  sit  oratio  de  huius  mili- 
tiae    laude,    non    immorabor,     praesertim    in    re 
omnibus   bonis  et  virtutem  amantibus  notissima, 
diutius.     Rursus  autem  de  his  nostris  studiis  di- 
cam  ,  quae  propter  discordias  publicas  apud  mul- 
tos  in  odio  sunt.      Sed  propter  has  ipsas  causas, 
quia  sunt  opinionum  dissidia,   et  alienatae  sunt 
volcntates,  necesse  est  maiore  cura  recta  discere, 
ainplecti    et    propagare:    cuius   rei  exemplum    et 
ipsa  historia  Machabaeornm  ostendit,  de  quibus 
scriptum   est:    Docti  in  populo  multos  docebunt. 
Ne  tum  quidem  inter  classica  et  inter  civium  sup- 
plicia  eruditi  homines,  etfirmi,  doctrinae  studia 
abiiciebant.     Erant  enim  refutandi  impii,  qui  re- 
ligiones  inter  sese  confundebant ,  cum  multi  dis- 
,   putarent  nihil  interesse  inter  Graecas  et  Iudaicas 
opiniones  de  Deo:  unum  numen  a  quo  condita  sit 
rerum  natnra,  ab  omnibus  gentibus  coli,  etiamsi 
diversae  sint  appellationes.      His  praestigiis  tum 
quoque   multi   decipiebantur :    quas   ut  perspicue 
confutarent,  opus  fuit  erudite  discerni  religiones. 
Hic  docti  monebant  deerrare  omnes  a  vero  Deo, 
qui  non  agnoscerent  eum  in  ea  doctrina ,  in  qua 
se   ipse   certis  et  illustribus  testimoniis  patefecit: 
nec  sciri  voluntatem  eius,  an  et  cur  exaxidiat,  nisi 
promissiones  teneantur,  in  hac  una  gente  propo- 
sitae.     Cumque  non  essent  leviores  pugnae  dispu- 
tationum,   quam   dimicationum    in  acie,    magni- 
tudo  rerum  excitavit,   erudiit  et  acuit  multos,  ut 
religiones   rectius  discernerent,   quod  nunc  quo- 
que  faciendum  est.     Snnt  enim  multi,  qui  ut  idola 
stabiliant,  artificiose  ea  fucis  pingunt.   Multi,  post- 
quam  vident  ocium  suum  interturbari,  quanquam 
antea   visi   sunt  probare  veras  sententias ,   tamen 
nunc  se  retexunt,  simulant  studium  moderationis, 
iubent   pacis   causa   largiri   quaedam   adversariis, 
fingunt  astute  conciliationes  ambiguas,  quae  tan- 
quam  cothurni,  utrique  parti  videantur  congruere. 
Ac   ut  fuit  quispiam  noinine  Ecebolus,    qui  cum 
esset  Ethnicus,    metu  Constantii  imperatoris  ad- 
iunxit  se  Christianis,  deinde  luliani  tempore  rur- 
sus   palam    fuit  hostis  Christianorum:    curn  vero 
rursus   imperio  potitus  esset  princeps,   Christum 
agnoscens  Valentinianus,  rediit  etEcebolus  ad  Ec- 
clesiam:   tales  Chamaeleontes  nunc  quoque  multi 
sunt,    qui  colorem  subinde  mutant.      Ideo  bouae 
mentes  maiore  cura  instruant  se  solida  doctrina, 
ne  Dei  noticia  in  terris  extinguatur. 

Et  quanquam  athei  mnlti  adversabuntur,  et  I  coaeterno,    Domino  nostro  Tesu  Christo,  et  Spi- 


rnagnos  tumultus  excitabiint:  tamen  seiant  Denm 
sedatnrum  esse  eas  tempestates,  et  servaturum  Ec- 
clesiam,  ut  tunc  quoque  Machabaeis  restiluit 
Rempublicam.  Nos  nostrum  officium  bona  fide 
faciamus,  hocest:  necessaria  moderate  doceamus, 
et  eventus  Deo  commendemus. 

Haec  regula  saepc  coelesli  voce  tradita,  sern- 
per  in  conspectu  habenda  est.  Sic  enim  in  Psal- 
mo  dicitur:  Subditus  esto  Deo,  et  ora  eum.  ldeo 
conditi,  et  sanguine  filii  Dei  redempti  sumus,  ut 
Dei  templa  simus,  et  vera  in  nobis  de  Deo  do- 
ctrina  luceat.  Nec  aliquid  iipodiov  ex  hac  vita 
auferre  possumus. 

Quare  sive  tranquilla,  sive  turbulenta  sint 
tempora,  sit  haec  praecipua  cura,  ut  pura  et  na- 
tiva  de  Deo  doctrina  pectora  instruamus.  Hoc 
cum  fit,  literarum  et  multarum  artium  stndia  ad- 
iungi  necesse  est,  ut  quotidie  videtis  in  Ecclesia 
multarum  linguarum  et  artium  usum  esse,  magna 
res  et  difficilis  est,  explicatio  et  diiudicatio  con- 
troversiarum  religionis.  Et  haec  communis  vita 
indiget  ope  multarum  artium,  quae  in  scholis  di- 
scendae  sunt,  quarum  non  ideo  nullam  utilitatem 
fore  existimetis,  quia  bellum  minatur  vastitatem 
Germaniae:  sed  cum  Ecclesiam  Dei  mansuram 
esse  non  dubium  sit,  sperate  etiam  domicilia  et 
hospitia  Ecclesiarum  mansura  esse.  Et  hanc  ipsam 
ob  causam  diligentius  discite,  quia  ibi  mansura 
est  Ecclesia  Dei ,  ubi  vel  mediocria  erunt  piae  do- 
ctrinae  studia.  Et  cum  haec  mundi  senectus  pene 
iarn  delirans  habitura  sit  varias  confusiones,  ma- 
ior  sit  discendi  cura,  ut  normam  recte  iudicandi 
certiorem  teneamus,  multa  etiam  eruditorum  et 
bonorum  consiliis  mitigari  possunt:  denique  ma- 
gna  levatio  est,  dolorem  ea  doctrina,  quae  causas 
humanarum  calamitatum,  et  portum  in  quo  ac- 
quiescendum  est,   monstraL 

Has  adhortationes  studiosi  saepe  cogitent,  et 
se  non  solum  ad  discendum,  sed  etiam  ad  omnium 
virtutum  amorem  exuscitent.  Sint  constantes,  et 
arte  humanas  miserias  ferre  discant,  nec  deserant 
suam  stationem  fracti  metu,  aut  mollicie  animi. 
Sciant  etiam,  ideo  Ecclesiam  praecipue  exerceri 
magnis  aerumnis,  ut  invocatio  sit  ardentior,  et 
mitigari  eventus  nostris  gemitibus  ac  precibus. 
Ideo  crebro  repetamus  haec  vota : 

Te  omnipotens  et  vive  Deus,  aeterne  et  uni- 
ce  pater  Domini  nostri  Iesu  Christi,  conditor 
omnium  rerum,   et  opitulator  una  cum  filio  tuo 


ritn  sancto,  qui  colligis  haereditafern  filio  tno 
ex  hac  misera  massa  geueris  huinaui,  et  eam  mi- 
rando  consiiio  redemisli,  et  mirantlis  modis  ser- 
vas:  invocamus  et  oramns,  ut  propter  filium 
tuum  Dominum  nostrum  Iesum  Christum,  cruci- 
fixum  pro  nobis  et  resuscitatum,  quem  voluisti 
pro  nobis  esse  victimam  y.al  ^eofarjv  xal  ixtTTjr, 
mentes  noslras  Spiritu  sancto  regas,  et  in  hac  urbe 
et  in  his  regionibus  Ecclesiam  tibi  colligas  et  ser- 
ves,  et  studia  verae  dnctrinae  prolegas,  ut  te  vere 
invocemus  et  perpetuo  celebremus.     Dixi. 


No.  89. 


an.   1546. 


In  funere  Lutheri. 


In  select.  Oeclam.  T.  III.  p.  20  sqq. ,  Servest.  T.  III.  p.  19., 
apud  Richard.  T.  III.  p.  749.  et  in  Toin.  III,  Erfbrdiano 
lit.  B,  1.  —  Prodiit  etiam  separatim  :  Oraiio  in  funere 
M.  Lutheri  rer.itata.  Viteb.  1546.  8.  1  pl,  Lips.  1546.  8. 
Germanice:  Oratio  iibec  oer  Seich  ?uthct*  atn  22.  2ag  fitbr. 
t>crteutfcht  burch  S.  Sructger.  SBittb.  1546.  4.  1  pl. 
©crmon  iifcer  bec  «eich  tati)n6 ,  certeutfcht  fcurcb  3oh. 
Sunf.  1546.  4.  2  pl. 

Oratio  in  funere  D.  Martini  Lutheri, 

(d.  22.  Febr.  a  Melanthone  recitata). 

Etsi  in  hoc  publico  Iuctu  mea  vox  dolore  et  la- 
chrymis  impeditur:  tamen  in  tanta  frequentia  ali- 
quid  dicendum  fuit,  non  utabElbnicis  fiebat,  tan- 
tum  de  mortui  laudibus:  sed  potius  ad  commone- 
faciendum  coetum  de  miranda  gubernalione  et  pe- 
ricnlis  Ecclesiae,  ut  qua  de  re  angi,  quas  res  prae- 
cipue  expetere,    ad  quae  exempla  dirigere  vitam 
debeant,  cogitemus.    Etsi  enirn  homines  prophani 
in  tanta   confusione   vitae  temere  omnia  et  casu 
ferri  arbitrantur:  tamen  nos  multis  perspicuis  Dei 
testimoniis   confirmati,    seiungamus  Ecclesiam   a 
prophana  multitudine,  et  statuamus  vere  eam  regi 
et  servari  divinitus?  et  eius  politiam  recte  aspicia- 
mus,  agnoscamus   veros   gubernatores   et  eorum 
curriculum    consideremus,    et  eligamus  duces    et 
Doctores  idoneos,    quos  quidem  et  pie  sequamur 
et  veneremur.     De  his  tantis  rebus  et  cogitari  et 
dici  necesse  erit,  quoties  reverendi  viri  D.  Martini 
Lutheri ,    charissimi  Patris  et  praeceptoris  nostri, 
mentio  fiet:  quem  etiamsi  multi  prophani  homi- 
nes  acerbissime  oderunt ,   tamen  nos  qoi   scimus 
fuisse    ministrum  Evangelii    divinitus   excitatum, 
amernus  ac  probemus,   et  testimonia  colligamus, 
46* 

quae  ostendunt  eius  doctrinam  non  esse  seditiosas 
opiniones.  sparsas  coeco  impetu,  ut  homines  Epi- 
curei  iudicant:  sed  demonstrationem  voluntatis  et 
veri  cultus  Dei ,  et  explicationem  sacrarum  litera- 
rum,  et  praeconium  verbi  Dei,  id  est,  Evangelii 
Iesu  Christi. 

Etsi  igitur  in  his  orationibus ,  quae  tali  loco 
habentur,  multa  de  ornamentis  privatis  eorum  qui 
laudantur,  dici  solent:  tamen  ego  ea  parte  oratio- 
nis  relicta,  tantum  de  hoc  praecipuo  loco  dicam, 
videlicet  de  munere  ecclesiastico.  Ita  enim  bo- 
nae  mentes  semper  statuent:  Si  doctrinam  in  Ec- 
clesia  salutarem  et  necessariam  illustravit,  Deo 
gratias  agendas  esse,  quod  eum  excitaverit,  et 
ipsius  labores,  fidem,  constantiam,  et  caeteras  vir- 
tutes  laudandas  esse,  ac  memoriam  eius  bonis 
omnibus  charissimam  esse. 

Sit  igitur  hoc  orationis  nostrae  initium.  Se- 
det,  ut  Paulus  inquit,  filius  Dei  ad  dextram  aeter- 
ni  patris,  et  largitur  bona  hominibus,  id  est,  vo- 
cem  Evangelii  et  Spiritum  sanctum:  quae  ut  im- 
pertiat,  excitat  Prophetas,  Apostolos,  Doctores 
et  Pastores,  et  hos  sumit  ex  hoc  nostro,  id  est, 
discentium  coetu,  qui  legunt,  audiunt,  amant 
scripta  prophetica  et  apostolica.  Nec  tantum  illos 
vocat  ad  hanc  rnilitiarn,  qui  tenent  ordinariam 
potestatem:  sed  saepe  illis  ipsis  bellum  infert  per 
Doctores  ex  aliis  ordinibus  delectos.  Estque  iu- 
cundum  et  utile  spectaculum,  intueri  Ecclesiam 
omnium  aetatum:  et  considerare  bonitatem  Dei, 
qui  subinde  salutares  Doctores,  ita  continuato  or- 
dine  misit,  ut  tanquam  in  acie  prioribus  deceden- 
tibus,  mox  alii  in  horurn  vestigia  insisterent. 

Nota  series  est  primorum  patrum,  Adae,  Seth, 
Enoch ,  Methusalem,  Noe,  Sem ,  hocvivo,  et  in 
vicinia  Sodomorum  habitante,  cum  iam  oblitae 
gentes  doctrinae  Noe  et  Sem,  passim  idola  cole- 
rent,  excitatus  est  Abraham,  ut  esset  collega  Sem, 
et  socius  huius  summi  operis,  propagandae  verae 
doctrinae.  Huic  successerunt  Isaac,  Iacob,  Io- 
seph,  qui  in  universa  Aegypto,  quae  tunc  fuit 
florentissimum  regnum  toto  orbe  terrarum,  do- 
ctrinae  lucem  accendit.  Deinde  Moses,  Iosue,  Sa- 
muel,  David,  Elias,  Eliseus,  quem  audivit  Ie- 
saias,  lesaiam  Ieremias,  hunc  Daniel,  Danielem 
Zacharias.  Deinde  Esdras,  Onias.  Post  hunc 
Machabaei.  Deinde  Simeon,  Zacharias,  Baptista, 
Christus,  Apostoli.  Hanc  continuam  seriem  iu- 
vat  aspicere,  quae  est  illustre  testimonium  prae- 
sentiae  Dei  in  Ecclesia. 


Ac  post  Apostolos  sequitur  agmen,  quod  etsi 
fuit  imbecillius,  tamen  Dei  testimoniis  ornatum 
est:  Polycarpus,  Irenaeus,  Gregorius  Neocaesa- 
riensis,  Basilius,  Augustinus,  Prosper,  Maxi- 
mus,  Hugo,  Bernardus,  Taulerus,  et  alibi  alii. 
Etsi  enim  haec  postrema  senecta  squalidior  est: 
tamen  Deus  semper  aliquas  reliquias  servavit.  Et 
lucem  Evangelii  splendidiorem  accensam  esse  voce 
Lutheri,  manifestum  est. 

Annumerandus  est  igitur  illi  pulcherrimo 
agmini  summorum  virorum,  quos  Deus  ad  colli- 
gendam  et  instaurandam  Ecclesiam  misit,  quos 
quidem  praecipuum  florem^esse  generis  humani 
intelligamus.  Fuerint  sane  magni  viriSolon,  The- 
rnistocles,  Scipio,  Augustus,  et  similes,  qur  magna 
imperia  vel  constituerunt,  vel  rexerunt:  tamen 
longe  inferiores  sunt  his  nostris  ducibus  Iesaia, 
Baptista,  Paulo,  Augustino,  Luthero.  Haec  vera 
discrirnina  intelligere  nos  in  Ecclesia  decet. 

Quae  igitur  res  magnae  et  verae  a  Luthero 
patefactae  sunt,  quae  ostendunt  eius  curriculum 
laudandum  esse?  Clamant  enim  rnulti  turbatam 
Ecclesiam,  et  controversias  inextricabiles  sparsas 
esse.  Hic  respondeo  talem  esse  gubernationem 
Ecclesiae.  Cum  Spiritus  sanctus  arguit  mundum, 
dissidia  propter  impiorum  pertinaciam  oriuntur, 
et  culpa  est  eorum  qui  audire  filium  Dei  nolunt, 
de  quo  coelestis  pater  inquit:  Hunc  audite.  Lu- 
therus  veram  et  necessariam  doctrinam  patefecit. 
Fuisse  enim  tenebras  in  doctrina  de  poenitentia 
densissimas,  manifestum  est.  His  discussis  osten- 
dit,  quae  sit  vera  poenitentia,  et  quis  sit  portus, 
quae  tirrna  consolatio  mentis,  quae  expavit  sensu 
irae  Dei.  lllustravit  Pauli  doctrinam,  quae  ait, 
fide  iustificari  hominem.  Ostendit  discrimen  Le- 
gis  et  Evangelii,  iustitiae  Spiritus,  et  politicae. 
Ostendit  et  veram  invocationem  Dei,  ac  totam 
Ecclesiam  ab  ethnico  furore  revocavit,  qui  fingit 
Deum  invocari,  etiamsi  mentes  academica  dubr- 
tatione  oppressae  fugiant  Deum.  Iussit  fide  et  bo- 
na  conscientia  fieri  invocationem,  et  quidem  ad 
unum  mediatorem  filiumDei  sedentem  ad  dextram 
aeterni  patris,  et  interpellantem  pro  nobis,  de- 
duxit  nos:  non  ad  statuas  aut  homines  mortuoSj 
ut  horribili  furore  homines  impii  statuas  et  homi- 
nes  mortuos  invocant. 

Monstravit  et  alia  vera  officia  Deo  grata,  et 
vitam  civilem  ita  ornavit  et  munivit,  ut  nullius 
unquam  literis  ita  ornata  et  munita  sit.  Denique 
seiunxit  a  necessariis  operibus  puerilem  paedago- 

giam  humanarum  ceremoniarum ,  et  ritus  ac  leges 
impedientes  veram  invocationem  Dei.  Et  ut  illu- 
stra  doctrina  coelestis  propagaretur  ad  posterita- 
tem,  vertit  in  linguam  Germanicam  prophetica  et 
apostolica  scripta,  tanta  perspicuitate,  ut  haec 
ipsa  versio  plus  lucis  adferat  lectori ,  quam  pleri- 
que  commentarii. 

Adiunxit  et  ipse  multas  enarrationes,  quas 
longe  antecellere  omnium  enarrationibus,  quae 
extant,  Erasmus  etiam  affirmare  solebat.  Et,  ut 
scribitur,  de  instaurantibus  Hierosolymam,  altera 
manu  eos  aedificasse,  altera  gladium  tenuisse:  ita 
ipse  et  praeliabatur  cum  hostibus  verae  doctrinae, 
et  simul  enarrationes  plenas  doctrinae  coelestis 
condebat,  et  multorum  conscientiis  opem  tulit 
piis  consiliis. 

Cumque  magna  pars  doctrinae  supra  huma- 
num  conspectum  posita  sit,  ut  doctrina  de  remis- 
sione  peccatorum  et  fide,  necesse  est  fateri  a  Deo 
eruditum  esse:  ac  multi  ex  nobis  viderunt  eius 
luctus,  in  quibus  didicit,  fide  slatuendum  esse, 
nos  et  recipi  et  exaudiri  a  Deo. 

Semper  igitur  in  omni  aeternitate  bonae  men- 
tes  beneficia,  quae  Deus  Ecclesiae  per  Lutherum 
dedit,  celebrabunt.  Et  primum  Deo  gratias  agent. 
Deinde  et  ipsius  viri  laboribus  multum  debere  se 
praedicabunt,  etiamsi  homines  athei,  qui  totam 
Ecclesiam  rident,  haec  aaTOO&ajaara  iudicant 
esse  inanem  ludum,  aut  furorem. 

Nec  inextricabiles  disputationes  motae  sunt, 
nec  contentionis  pomum,  ut  aliqui  false  dicunt, 
Ecclesiae  obiectum  est,  nec  proposita  aipiyybg 
aenigmata.  Nam  sanis  et  piis,  et  non  calumniose 
iudicantibus,  facile  est ,  collatis  sententiis  videre 
quae  congruant  cum  coelesti  doctrina ,  quae  non 
congruant.  Imo  in  omnium  piorum  mentibus  has 
controversias  iam  diiudicatas  esse,  non  dubium 
est.  Quia  cum  Deus  conspici  se,  et  voluntatern 
suam  in  sermone  prophetico  et  apostolico  velil, 
in  quo  se  patefecit,  non  existimandum  est  sermo- 
nem  illum  ambiguum  esse,  ut  folia  Sibyllae.  Quae 
turbata  volant  rapidis  ludibria  ventis. 

Sed  aliqui  non  mali  tamen  quaesti  sunt,  aspe- 
riorem  fuisse  Lutherum  quam  debuerit.  Nihil 
disputo  in  alterutram  partern  ,  sed  respondeo  id 
quodErasmus  saepe  dixit:  Deus  dedit  huic  postre- 
niae  aetati  propter  morborummagnitudinem  acrem 
medicum.  Cumque  tale  organum  adversus  hostes 
veritatis  superbos  et  impudentes  excitarit,    ut  ad 


Ieremiam  inquit,  Ecce,  dedi  verba  mea  in  ore  tuo, 
destruas  et  aedifices:  et  voluerit  eis  tanquam  hanc 
Gorgonem  obiicere,  frustra  expostulant  illi  cum 
Deo.  Nec  regit  Deus  Ecclesiam  humanis  consiliis, 
nec  vult  organa  sua  prorsus  similia  esse.  Illud 
autem  commune  est,  ut  mediocria  et  moderata  in- 
genia  impetus  ardentiores  seu  bonos  seu  malos  mi- 
nus  probent.  Vidit  Aristides  Themistoclem  in- 
genti  motu  animi  res  magnas  suscipere  et  foeliciter 
gerere:  etsi  autem  foelicitatem  gratulabatur  Rei- 
publicae,  tamen  incitatum  illius  animum  ex  eo 
cursu  revocare  studebat. 

Nec  ego  hoc  nego,  peccare  interdum  vehe- 
mentiores  impetus:  nemo  enim  in  hac  naturae  in- 
firmitate  prorsus  sine  labe  est.  Interim  tamen,  si 
quis  talis  est,  ut  veteres  de  Hercule,  Cimone ,  et 
aliis  dixerunt,  ay.oaxpos  iitv ,  alla  ra  /ntyiara 
ayadbs,  vir  bonus  et  laude  dignus  est.  Ac  in 
Ecclesia,  si,  ut  Paulus  inquit,  recte  militat,  re- 
tinens  fidem  et  bonam  conscientiam,  Deo  placet, 
et  a  nobis  venerandus  est. 

Talem  fuisse  Lutherum  scimus.  Nam  et  con- 
stanter  doctrinae  puritatem  defendit,  et  conscien- 
tiae  integritatem  retinuit.  Iam  quis  est,  cui  qui- 
dem  notus  ille  fuit,  qui  nesciat,  quanta  humani- 
tate  praeditus,  quanta  huius  in  congressibus  fami- 
liaribus  suavitas,  quam  minime  hic  contentiosus, 
aut  rixator  fuerit?  Et  adiunctam  tamen  omnia 
gravitatem  habuerunt,  eam  quae  in  tali  viro  esse 
deberet,  nam  in  hoc, 

uiptvdtg  Jt&og,   tvnQooijyopug  oi6/.iu. 

Vel  potius  erant  secundum  Paulum  omnia  oaa 
akrjfrri,  baa  ae/nra,  oaadiy.aia,  baaayra,  baa 
nuosyikfj,  baa  tvcprjiia,  ut  illam  asperitatern  'Qt]lov 
veritatis,  non  tyi&eias,  aut  acerbitatis  fuisse  rna- 
nifestum  sit.  Atque  horum  nos  omnes  et  externi 
plurimi  testes  sunt:  de  reliqua  autem  vita,  quam 
ad  annum  LXllI.  produxit  in  maximo  et  acerrimo 
studio  pietatis  et  omnium  bonarum  rerum  atque 
artium ,  si  laudalionem  viri  instituissem,  quam 
illustrem  et  speciosam  orationem  habere  possem? 
Nullae  vagae  libidines  unquam  in  eo  animadversae 
sunt,  nulla  seditiosa  consilia:  imo  autor  potius 
aliquoties  fuit  abiiciendorum  armorum:  non  mi- 
scuit  causis  ecclesiasticis  artificia  augendae  poten- 
tiae  vel  suae,  vel  suorum.  Hanc  et  sapientiam  et 
virtutem  esse  iudico  tantam,  ut  sola  humana  dili- 
gentia  accersi  posse  non  videatur:  sed  divinitus 
etiam   frenari  animos   oportet,    praesertim  acres, 

excelsos,  ardente6,  qualem  omnino  Lutheri  fuisse 
res  ostendit. 

Quid  dioam  rie  caeteris  eius  virtutibus?  Saepe 
ipse  interveni,  cum  lachrymans  precationes  suas 
pro  tota  Ecclesia  dixit.  Surnebat  enim  sibi  fere 
quotidie  certum  tempus  ad  Psalrnos  aliquos  reci- 
tandos,  quibus  sua  vota  gemens  et  lachrymans 
miscebat:  ac  saepe  dixit  se  succensere  istis,  qui 
aut  propter  iguaviam,  aut  propter  occupationes 
dicunt  SHtis  esse  solo  gemitu  precari.  Ideo  formae 
m>bis  divino  consilio  praescriptae  sunt,  inquit,  ut 
lectio  mentes  accendat:  imo  ut  vox  eliam  profitea- 
tur,  quem  Deum  invocemus. 

ltaque  cum  multae  graves  deliberationes  de 
periculis  publicis  saepe  inciderint,  animadverti- 
mus  eum  ingenti  animi  robore  praeditum  fuisse, 
minimeque  xpocpodeij,  nec  ullis  unquam  fractum 
terroribus.  Nitebatur  enim  sacra,  ut  dicitur,  an- 
cora,  id  est,  auxilio  Dei,  nec  fidem  excuti  sibi 
patiebatur. 

Caeterum  et  acie  mentis  tantum  valebat,  ut 
unus  in  obscuris  rebus  maxime  videret  quid  con- 
duceret.  Nec  erat,  ut  multi  putant,  negligens  in 
consideranda  Repub.  aut  inspiciendis  aliorum  vo- 
luntatibus,  sed  et  Rempub.  norat,  et  ornuium 
cum  auibus  vivebat,  sensus  ac  voluntates  sagacis- 
sime  perspiciebat.  Et  quanquam  ingenii  vis  acer- 
rima  erat :  tamen  avidissime  legebat  scripta  eccle- 
siastica  velera  et  recentia,  et  omnes  historias,  qua- 
rum  exempla  singulari  dexteritate  ad  praesentia 
negocia  traiisferebat. 

Eloquentiae  vero  ipsius  perpetua  monumenta 
extant:  qua  par  fuit  haud  dubie  iis,  in  quibus  vis 
oratoria  summa  fuisse  existimat. 

Talem  virum  summa  vi  ingenii  praeditum, 
instructum  doctrina,  longo  usu  exercitatum,  mul- 
tis  excellentibus  et  heroicis  virtutibus  omatum,  ac 
a  Deo  ad  Ecclesiae  instaurationem  delectum ,  de- 
nique  complexum  nos  omnes  paterno  animo,  ex 
hac  uostra  consuetudine  evocatum  esse,  nostra 
cansa  merito  dolemus.  Sumus  enim  simillimi  or- 
phanis  praestanti  et  fideli  patre  orbati.  Sed-quia 
Deo  obteiiiperare  necesse  est,  memoriam  tamen 
viitutum  et  beneficiorum  ipsius  apud  nos  interire 
non  sinamus.  Ac  ipsi  quidem  gratulemur  iam  fa- 
miliarem  et  dulcissimam  cum  Deo  et  filio  eius  Do- 
mino  nostro  lesu  Chiisto ,  Prophetis  et  Apostolis 
consuetudinem  ,  quam  fiducia  filii  Dei  semper  et 
petivit  et  expectavit,  ubi  non  modo  indicio  Dei  et 
testimoniis  universae   coelestis  Ecclesiae   probari 


suos  labores,  quos  in  propagatione  Evangelii  susti- 
nuit,  audit:  sed  etiam  ipse  iam  eductus  ex  roortali 
corpore  tanquam  ex  carcere,  et  ingressus  in  scho- 
lam  mullo  eruditiorem,  Dei  essentiam,  et  in  filio 
du;is  naturas  coniunctas,  et  t<»tum  consilium  con- 
ditae  et  redemptae  Ecclesiae  prope  contemplatur: 
quas  res  maximas,  involutas  et  brevibus  oraculis 
propositas,  cum  fide  hic  considerarit,  nunc  coram 
videns,  laetitia  summa  adficitur,  et  Deo  iam  ar- 
dens  tota  mente  gratias  agit  pro  tanto  beneficio. 

Hic  discit  cur  filius  Dei  Xoyog  y.al  tly.wv  ae- 
terni  patris  dicatur:  et  quomodo  vinculum  sit  Spi- 
ritus  sanctus  amoris  mutui,  non  solum  inter  aeter- 
num  patrcrn  et  filium,  sed  etiam  inter  ipsos  et  Ec- 
clesiam.  lnitia  huius  doctrinae  et  rudimenta  in 
hac  mortali  vita  didicerat,  et  saepe  de  his  summis 
rebus,  de  discernenda  invocatione  vera  et  falsa, 
de  vera  agnitione  Dei  intuente  patefactiones  divi- 
nas,  et  discernente  verum  Deum  a  commenlitiis 
numinibus  gravissime,  sapientissirneque  disserebat. 

Multi  in  hoc  coetu  audierunt  eum  aliquando 
enarrantem  hoc  dictum:  \  idebitis  coelum  aper- 
tum ,  et  angelos  Dei  ascendentes  et  descendentes 
super  filium  hominis.  Ubi  primum  auditores  lianc 
amplissimam  consolationem  infigere  animis  iube- 
bat,  quaeadfirmat,  coelum  apcrtum  esse,  id  est, 
nobis  ad  Deum  patefactum  esse,  irae  divinae  repa- 
gula,  confugientibus  ad  filium,  amota  esse,  Deum 
prope  iam  nobiscum  versari,  et  invocantes  ipsurn, 
ab  eo  recipi ,  regi  et  servari. 

Hoc  decretum  Dei,  quod  homines  ci&toi  fa- 
bulosum  esse  vociferantur,  monebat  opponendum 
esse  humnnae  dubitationi,  et  pavoribus  qui  deter- 
rent  fugientes  animos,  quo  minus  invocare  Deum 
ausint,  nec  acquiescant  in  Deo. 

Deinde  angelos  ascendentes  et  descendentes 
in  Christi  corpore ,  minislros  Evangelii  esse  dice- 
bat,  qui  primurn  duce  Christo  ascendunt  ad  Deurn, 
et  ab  eo  Evangelii  lucem  et  Spiritum  sanctum  ac- 
cipiunt.  Postea  vero  descendunt ,  id  est,  mini- 
sterio  docendi  inter  homines  funguntur. 

Addebat  autem  hanc  interpretationem,  etiam 
illos  ipsos  spiritus  coelestes,  quos  usitate  vocamus 
angelos  intuentes  infilium,  erudiri  et  laetari  hac 
miranda  copulatione  duarum  naturarum:  et  cum 
huius  domini  milites  sint  in  defensione  Ecclesiae, 
quasi  manu  eius  gubernari  eos. 

Harurn  optirnarum  rerum  nunc  spectator  est, 
et  ut  antea  inter  Evangelii  ministros  ascendebat  et 
descendebat    ducente  Christo:    ita    nunc  angelos 

cernit  mitti  ab  eo,   et  sapientiae   divinae  et  ope- 
rum  divinorum  consideratione  una  cum  eis  fruitur. 

Meminimus  quanta  cum  voluptate  Propheta- 
rum  politiam,  consilia,  pericula,  liberationes  re- 
citabat,  et  quam  erudite  omnia  Ecclesiae  tempora 
conferebat,  ut  flagrare  se  illorum  summorum  vi- 
rorum  desiderio  non  vulgari  significaret. 

Hos  nunc  complectilur,  et  gaudet  vivas  au- 
dire,  et  reddere  voces.  Hi  hunc  suum  avficfoi- 
T7]TrjV  laeti  salutant,  et  una  gratias  Deo  agunt, 
colligenti  et  servanti  Ecclesiam. 

Ipsum  igitur  Luthennn  beatum  esse  non  du- 
hitemus.  Nostra  vero  orbitate  angarnur:  et  qno- 
niam  Dei  voluntali ,  postquam  eum  hinc  evocavit, 
nos  quoque  obtemperare  necesse  est ,  sciamus  hoc 
quoque  velle  Deum,  ut  memoriam  virtutum  ipsius 
et  beneficiorum  retineamus.  Id  iam  officium  prae- 
stemus.  Agnoscamus  eum  fuisse  organum  Dei  sa- 
lutare,  et  eius  doctrinam  studiose  discamus.  Vir- 
tutes  etiam  nobis  necessarias  pro  nostra  mediocri- 
tate  imitemur:  timorem  Dei,  fidem  et  ardorem  in 
invocatione,  integritatem  in  ministerio,  castita- 
tem,  diligentiam  vitandi  seditiosa  consilia,  cupi- 
ditatem  discendi.  Utque  de  caeteris  piis  guberna- 
toribus  Ecclesiae,  quorurn  extant  historiae,  saepe 
multumque  cogitandum  est,  de  leremia,  de  Bapti- 
sta,  de  Paulo,  ita  saepe  huius  viri  doctrinam  et 
cursum  consideremus,  et  gratiarura  actionem  et 
precationem  adiungamus,  quod  nunc  quoque  in 
hac  frequentia  fieri  decet.  Mecum  igitur  vera  pie- 
tate  animorum  dicite. 

Gratias  agimus  tibi  omnipotensDeus,  aeterne 
Pater  Domini  nostri  Iesu  Ghristi,  conditor  Eccle- 
siae  tuae,  una  cum  filio  tuo  coaeterno  Domino  no- 
stro  Iesu  Christo,  et  Spiritu  sancto,  sapiens,  bone, 
misericors,  iudex  verax,  fortis  et  liberrirne,  quod 
colligis  filio  tuo  haereditatem  ex  genere  humano, 
et  servas  Evangelii  ministerium ,  et  nunc  quoque 
perLutherum  instaurasti:  ac  ardentibus  votis  pre- 
camur,  ut  deinceps  Ecclesiam  et  serves  et  regas, 
et  obsignes  in  nobis  veram  doctrinam,  sicut  Ie- 
saias  de  suis  discipulis  precatur,  et  nostras  mentes 
Spiritu  sancto  tuo  accendas,  ut  te  recte  invoce- 
mus  et  mores  nostros  pie  regamus. 

Deinde  quia  magnorum  gubernatomm  interi- 
tus  saepe  denuuciant  posteritati  poenas,  vos  ob- 
testamur,  et  omnes  quihus  docendi  munus  com- 
mendatum  est ,  ut  de  periculis  orbis  terrarum  co- 
gitetis.  Alibi  Turci  grassantur,  alibi  minantur 
bella  domestica  alii  hostes,   passim  etiam  rnagna 


est  ingeniorum  petulantia,  quae  praesertim  post- 
quam  Lutheri  censuram  vereri  desinent,  maiori 
audacia  doctrinam  recte  traditam  corrumpent. 

Haec  mala  ut  Deus  avertat,  diligentiores  si- 
mus  in  regendis  moribus  et  studiis,  semperque  in- 
fixam  hanc  sententiam  animis  teneamus,  tantisper 
donec  puram  Evangelii  doctrinam  retinebimus, 
audiemus,  discemus,  amabimus,  fore  nos  Dei  do- 
rnicilium  etEcclesiam,  sicut  inquit  filiusDei:  Si 
quis  diligit  me,  sermonem  meum  servabit,  et  Pa- 
ter  meus  diliget  eum,  et  ad  eum  veniemus  et  man- 
sionem  apud  eum  faciemus.  Hac  nos  amplissima 
promissione  ad  discendarn  doctrinam  coelestem 
accendamus,  et  sciamus  propter  Ecclesiam  servari 
genus  humanum  et  politias,  et  illam  aeternitatern 
futuram  mentibus  intueamur,  ad  quam  nos  Deus 
vocavit:  Qui  quidem  nec  frustra  se  tam  illustri- 
bus  testimoniis  patefecit,  nec  frustra  filium  misit, 
sed  vere  diligit  et  curat  haec  beneficia  magnifa- 
cientes.     Dixi. 


No.  90. 


an.    1546. 


Vita  Hieronymi. 


In  select.  Declamat.  T.  III.  p.  71  sqq.,  in  Servest.  T.  III. 
p.  67.,  in  Tom.  III.  Erfordiano  lit.  G,  3.  et  apud  Kichard. 
T.III.  p.  728. 

Oratio  de  vitaD.  Hieronymi  Stridonensis, 
recitata  a  Ioanne  Stigelio. 

Cum  per  sese  honesti  sunt  hi  congressus ,  doctri- 
nae  et  disciplinae  causa  instituti,  tum  vero  hoc 
tempore  levationem  aliquam  moesticiae  bonis 
mentibus  adfernnt,  quod  rnultis  de  causis  fit  Nam 
conspectus  ipse  bonorum  virorum  gratus  est:  dein- 
de  sermonis  communicatio  aegritudinern  animo- 
rum  lenit,  et  mutuis  exemplis  accenditur  invoca- 
tio.  Quod  igitur  et  praecipue  necessarium  est,  et 
maxime  erigit  animos,  primum  sit  in  hoc  congres- 
su,  videlicet  ut  simul  vota  faciamus,  ut  Deus  regat 
ac  servet  Ecclesiam  et  scholam,  et  hospitium  hoc 
nostrum,  et  hos  parietes  qui  adolescentiam  discen- 
tem  literas  et  doctrinam  coelestem,  et  nostras  con- 
iuges  et  parvos  liberos  nostros  tegunt,  defendat. 
Nec  inanem  esse  precationem  nostram  existime- 
mus.  Cum  enim  ideo  exerceri  Deus  Ecclesiani  in- 
gentibus  periculis  sinat ,  ut  liberationes  ostendant 
Dei  praesentiam  in  Ecclesia  ,  vult  se  invocari ,  ut 

et  nos  et  alii  agnoscamus  ipsius  ope  nos  servari. 
Vero  igitur  gernitu  mecum  invocate  Deum. 

Te  omnipotens  et  vive  Deus,  aeterne  et  unice 
paterDomini  nostri  IesuChristi,  conditor  omnium 
rerum,  una  cum  filio  tuo  coaeterno  Domino  no- 
stro  Iesu  Christo ,  et  Spiritu  sancto  tuo,  oro,  ut 
propter  filium  tuum,  quem  voluisti  pro  nobis  esse 
victimam  y.al  f.itOiTi]V  y.al  Ixfa :i]v ,  nostri  mise- 
rearis,  et  nos  regas  Spiritu  sancto  tuo,  nec  deleri 
sinas  in  his  locis  studia  verae  doctrinae,  nosque 
protegas:  cum  tu,  qui  es  y.a^dioyvvjGTr^,  scias 
qua  quisque  voluntate  sit  erga  Ecclesiam  tuam. 
Non  opes,  non  potentiam,  non  voluptates  quae- 
sivimus:  sed  simplex  studium  discendae  verae  do- 
ctrinae  habuimus,  et  habemus.  Id  adiuves,  ut 
promisisti,  nec  deleri  veritatem  tuam  furoribus 
eorum,  qui  stabilire  falsam  invocationem,  et  com- 
mentitia  numina  conantur,  permittas.  Haec  post- 
quam  precati  sumus,  nunc  ut  consuetudo  est,  ad 
erudiendos  excitandosque  adolescentes  aliquid  ad- 
demus.  Arguinentum  autem  valde  locuples  ho- 
diernus  mihi  dies  suppeditat,  quo  Hieronymi  Stri- 
donensis  historiam  in  Ecclesia,  ut  existirno,  ad 
accendenda  studia  discentium  proponere,  usita- 
tum  est.  Cum  enim  alios  aliorum  doctorum  viro- 
rum  ,  Philosophorum  et  Scriptorum  Ecclesiae  hi- 
storias  recitasse  hoc  loco  scirem,  etiudicarem  haec 
exempla  iuventuti  utilia  esse  ad  mores  regendos, 
et  ad  iudicandum  de  multis  doctrinae  partibus, 
facile  in  deligendo  argumento,  huius  viri  histo- 
riarn  praetuli:  praesertim  cum  et  praeclare  meri- 
tus  sit  de  EcclesiaDei,  et  cum  vitae  exemplis,  tum 
vero  scriptis  eruditis  iuvare  studiosos  possit. 

Nec  ego,  quod  in  laudationibus  multi  inepti 
faciunt,  pingam  imaginem,  in  qua  virtutum 
omnium  perfectio  fuerit,  sine  ullo  naevo :  sed 
bona  fide  et  candide  historiam  narrabo:  et  quibus 
m  rebus  benemeritus  sit  de  Ecclesia,  dicam.  Ad- 
dam  etiam  quae  tum  ipsi,  tum  temporibus  defue- 
runt,  qua  ex  narratione  tamen  hoc  intelligetis,  in- 
ter  eos,  quorum  extant  monumenta,  Hieronymum 
unum  de  summis  viris  fuisse.  Ut  autem  medicum 
scire  necesse  est,  cui  morbo  unde  remedia  sumen- 
da  sint :  sic  in  discendo  quaerendum  est,  quac  do- 
ctrina  ex  quibus  fontibus  haurienda  sit.  Extare 
igitur  vera  de  sciiptoribus  iudicia  plurimum  con- 
ilucit,  praesertim  in  Ecclesia  ubi  plurimum  refert, 
ne  limpidi  fontes  doctrinae  coelestis,  vel  veneno, 
vel  coeno  iuiecto  corrumpantur 


Primum  autem  de  vita  eius  et  moribus  bre- 
viter  dicam,  in  quibus  multae  sunt  virtutes,  qua- 
rum  cogitatio  mentes  generosas  ad  imitationem  ac- 
cendere  potest.  Ardor  discendi  tantus  fuit,  ut 
multas  linguas  ita  didicerit,  quasi  nativae  essent 
singulae:  deinde  sedulitas  laudanda  est,  quod 
magnam  partem  orbis  terrarum  pervagatus  est,  ut 
linguas  et  doctrinam  Ecclesiae  cognosceret.  Ex 
Italia  profectus  in  Gallias  venit  usque  ad  Treviros: 
et  inde  emensus  tot  terras  et  maria  lustravit, 
Asiam  etSyriam,  et  consuetudine  eruditorum,  qui 
tunc  excellebant,  Nazianzeni  et  Epiphanii,  utri- 
que  enim  familiaris  fuit,  excultus  est.  Haec  con- 
suetudo  cum  bonis,  magnum  indicium  est,  nul- 
lam  fuisse  labem  in  moribus.  Scitis  enim  illud, 
quod  summi  oratores,  Demosthenes  et  Aeschines 
ex  Euripide  citarunt:  cum  vides  qualium  consue- 
tudine  quisque  utatur,  ne  querendum  quidem  esse 
qualis  sit  ipse.  Talis  enim  unusquisque  est,  qua- 
lium  delectatur  familiaritate.  Sed  priusquam  de 
virtutibus  eius  dicarn,  patria  et  incunabula  stu- 
diorum  recitanda  sunt. 

Natus  est  Hieronymus  Constantii  tempore  in 
oppido  Stridone,  quod  situm  in  confinio  Dalma- 
tiae  et  Pannoniae ,  narrat  ipse  suo  tempore  a  Got- 
this  deletum  esse.  Extat  autem  hodie  oppidum  in 
Istria  nomine  Stringa,  inter  Portulam  et  Primon- 
tem:  cuius  appellatio  cum  affinis  sit  Stridoni,  lo- 
cum  eum  esse  natalem  Hieronymi  existimant.  Kec 
tantum  coniectura  a  nomine  suinitur,  sed  etiam 
a  tumulo  patris.  Ibi  enim  monumentum  est  Eu- 
sebii,  quod  patris  fuisse  nomen  ipse  narrat,  cum 
quidem  gratulatur  sibi  hanc  foelicitatem ,  quod 
utroque  parente  Christiano  natus  sit,  et  inter  ipsos 
parentum  complexus  doctrina  Ecclesiae  Dei  irn- 
butus. 

Piem  familiarem  ante  Gotthicas  irruptiones 
satis  amplam  habuisse  parentes,  significat,  cum 
fratrem  Paulinianum  remittit  ad  tuendas  reliquias. 
Cum  igitur  parentes  et  recte  sentirent,  et  haberent 
unde  sumptus  praebere  filiis  ad  discendum,  post- 
quam  domi  prima  elementa  literarum  pueri  per- 
cepissent,  Piomam  eos,  ubi  tunc  linguae  latinae 
sonus  nativo  purior  et  dulcior  erat,  quam  alibi, 
mittunt:  seque  scribit  Hieronymus  Donati  audito- 
rem  fuisse.  In  rhetoricis  Victorinum  audivit,  qui 
propter  confessionem  verae  sententiae  postea  a  Iu- 
liano  crudeli  supplicio  adfectus  fuit.  Quaiia  au- 
tem  Piomae  studia  tunc  fuerint,  longum  esset  nar- 
rare.      Usitatum  erat  utramque  linguam  Graecam 

et  Latinam  discere:  et  ingeniosi  et  facundi  disce- 
bant  Rhetoricen,  et  declamationibus  exerceban- 
tur,  quo  in  genere  una  cum  nobiliss.  Romano- 
rurn  liberis  apparet  Hieronymum  diu  multomque 
exercitatum  esse:  cumque  natura  ad  copiosum  et 
grande  genus  orationis  duceretur,  eius  aetatis 
licentia  in  declamando  tumidiorem  reddidit.  Ar- 
hitror  autem  non  solum  orationem  eius  rectiorem 
et  pressioiem  futuram  fuisse,  sed  etiam  diligentio- 
rem  eum  futurum  fuisse  in  delectu  rerum,  et  in 
tota  forma  doctrinae  quasi  aedificii  extruenda:  si 
ad  illud  rhetoricum  tyrocinium  adiunxisset  Philo- 
sophiam ,  quae  et  proprium  sermonem  amat,  et 
negotiis  de  quibus  dicendum  est,  certa  septa  et 
inetas  circundat.  Quo  in  loco  venit  mihi  in  men- 
tem  fabella  de  somnio  Hieronymi.  Ipse  narrat, 
se  in  sornnio  plagas  accepisse,  quod  Ciceronianus 
esset:  ac  commonefactum,  utrelictisprophanislite- 
ris,  plus  operae  collocaret  in  divinas.  Credo  eum 
narrare  quod  accidit.  Ut  enim  vulgo  dicitur. 
Causidicis  lites,  aurigae  somnia  currus:  ita  inge- 
niosis  omnibus  usitatum  est,  crebra  de  suis  nego- 
ciis,  studiis,  curis,  somnia  cernere,  quorum  multa 
etiam  sunt  fiiavrrjiia*  Exercuit  vigilantern  haec 
cura  et  deliberatio.  Cum  enim  revera  D^um  time- 
ret,  et  divino  adilatu  ad  iuvandam  Ecclesiam  in- 
citaretur,  depositis  interdum  libris  prophanis,  ut 
nos  quoque  facimus,  miseriam  humanam  deplo- 
ravit:  videns  summorum  ingeniorum  vim  aut  in 
nugis  consumptam  esse ,  aut  falsas  de  Deo  et  de 
multis  naturae  partibus  opiniones  sparsisse,  aut 
confirmasse.  Quid  dulcius  est  ainatoriis  poematis 
ingeniosissimorum  liominum  Graecorum  et  Lati- 
norum  ?  quae  legens  doleo  profecto,  nos  non  pari 
suavitate  res  divinas  canere. 

Quid  de  Cicerone  dicam?  Etsi  multa  honeste 
dicit,  tarnen  dolendum  est,  illo  aureo  eloquenliae 
flumine  non  vehi  res  in  Philosophia  meliores. 
Deinde  etsi  in  vulgaribus  ac  levibus  molestiis  Phi- 
losophia  lenit  anirni  aegritudines:  tamen  in  maio- 
ribus  doloribus  non  acquiescimus,  nisi  Dei  volun- 
tate  cognita  ex  iis  monumentis,  quae  ipse  certis 
testimoniis  tradidit.  Haec  cum  saepe  vigilans  co- 
gitaret  Ilieronymus,  eadem  somniasse  eum,  ne- 
quaquam  mirandum  est.  Ac  narrat  hoc  somnium 
ipse,  ut  aliis  hortator  esset,  ne  negligerent  coele- 
stem  doctrinam,  capti  immodica  admiratione  pro- 
phanorum  scriptorum.  Quod  autem  Theodorus 
Gaza  salse  dixit,  si  propterea  quod  Ciceronianus 
esset  Hieronymus,  plagas  accepisset,  magna  iniu- 
Melanth.   Ofek.   Vol.  XI. 


ria  affectus  esset,  non  expostulabimus  cum  Theo- 
doro:  credo  enim  virum  non  solum  eruditione, 
sed  etiam  sapientia  praestantem,  ut  audivimus, 
cum  dicendi  genera  conferrentur  hoc  loco,  qui 
nihil  habet  veneni,  non  eloquentiam  Hieronymo 
detraxisse,  sed  significasse  dissimilem  formam  esse 
orationis  in  utroque,  quod  fatendum  est.  Et  si 
in  eloquentia  sunt  aliquae  paucae  formae  excellen- 
tes,  ut  in  pictura,  ad  quas  qui  proxime  accedunt, 
praestantes  sunt  artifices:  tamen  in  tanta  imbecil- 
litate  generis  humani,  magnus  usus  est  etiam  alio- 
rum,  qui  etiamsi  procul  ab  illa  perfectione  ab- 
sunt,  tamen  lineas  meliorum  operurn  utcunque 
imitantur,  et  dicunt  res  bonas:  et  ita  dicunt ,  ut 
intelligi  possint,  quod  ipsum  tamen  difficile  est,  et 
magnum  esse  decus  prudentes  intelligunt.  Longior 
est  autem  haec  tota  disputatio  de  eloquentia,  nec 
huius  est  loci.  Satis  magna  laus  est  Hieronymi, 
quod  cum  natura  esset  uber^  perfecit  studio  le- 
gendis  fontibus  linguae,  ut  bonis  verbis  uleretur, 
et  res  bonas  mediocriter  exponeret:  imo  quod  hac 
sermonis  copia,  quae  necessaria  est  interpreti, 
magnam  lucem  attulit  Prophetis.  Sed  relicta  iam 
adolescentia,  videamus  reliquum  vitae  eius  cnr- 
sum.  Praecipue  autem  quaerendum  est  in  Eccle- 
sia,  quid  quisque  de  Deo  senserit,  et  unde  genus 
doctrinae  acceperit:  ut  sciri  possit,  an  probatae 
fidei  doctores  sequatur,  et  an  cum  norma  aposto- 
licae  doctrinae  congruat.  Affirmat  igitur  Hiero- 
nymus  se  amplecti  synodum  Nicenam,  et  hanc 
acriter  propugnat,  et  nominat  probatissimos  do- 
ctores,  Nazianzenum,  Apollinarinm,  Antiochenae 
Ecclesiae  tGpiscopum,  Epiphanium  Episcopum  in 
Cypro,  et  Didymum  Alexandrinum,  qni  omnes 
tunc  natu  grandes,  familhres  fuerant  iis,  qvii  di- 
xerant  sententias  in  synodo  Nicena,  et  post  eos 
lomiria  fuerunt  Ecclesiae  praecipua.  Horum  ut  se 
confirmaret  sententiis,  procul  eos  in  longinquis 
regionibus,  Nazianzenum  in  Cappadocia,  Epipha- 
nium  in  Cypro,  Apollinarium  Antiochiae,  Didy- 
mum  in  Aegypto  quaesivit.  Scitis  multos  laudari, 
qui  doctrinae  causa  multas  regiones  adierunt,  et 
multae  sunt  in  ea  re  virtutes:  sed  profecto  maior 
laus  est,  non  solum  eruditionem,  sed  etiam  fidei 
confirmationem  inscholis  excellentissimis,  ut  erant 
Antiochena  et  Alexandrina,  et  apud  probatissi- 
mos  doctores  quaerere.  Nunc  si  tnles  viri  uspiam 
essent,  magna  profecto  virtus  esset  eorum,  coram 
sciscitari  sententias,  et  vivas  audire  et  reddere  vo- 
ces.  Interea  et  legit  ipse  praecipuos  interpretes 
47 

Prophetarum  et  Apostolorum,  et  universam  anti- 
quitatem  Ecclesiae  cognovit,  contulit  omnium  ae- 
tatum  certainina,  ut  pioruin  iudicia  de  maximis 
rebus  et  teneret  et  sequeretur.  Adiunxit  et  lin- 
guae  Ebraicae  studium:  quam  ut  recte  disceret, 
praeceptores  disertissimos  in  ea  lingua  quaesivit, 
et  quia  affinis  est  Syriaca,  hanc  etiain  tunc  verna- 
culam  Syriae  inter  liospites  didicit.  Iiac  multi- 
plici  eruditione  instructus,  instituit  opus  utilbsi- 
inuni,  videlicet  Prophetarum  ex  fontibus  transla- 
tionem  in  linguam  Latinam ,  qui  ut  recte  intelii- 
gautur,  sei vat  Deus  in  Ecclesia  donum  linguarum, 
et  ut  tunc  ederetur  nova  interpretatio,  Deus  accen- 
dit  Hieronymi  pectus,  et  studio  discendae  linguae 
flagrans  adiuvit.  Si  quis  autem  negat  praeclare 
meritum  esse  de  Ecclesia  hoc  labore,  uou  sohun 
jngratus,  sed  etiam  prorsus  indoctus  est.  INain 
antea  tantum  extabant  Prophetae  ex  Graeco  con- 
versi.  Graeca  autem  inlerpretatio  admodum  negli- 
genter  facta  est.  ,Et  cum  seinpcr  degeneret  ali- 
quanlulum  etiam  foelix  translatio,  Latina  ex  Grae- 
cis  transfusa  deteriora  erant,  ul  res  osteudit.  Mul- 
tum  igiturLatini  codices  ab  Hebraeis  discrepabant, 
quod  cum  ita  esset,  boni  et  docti  omnes  expete- 
bant  iuterpretationein  propiorem  fontibus,  qua  in 
re  cum  Hieronymi  labor  profuerit  Ecclesiae,  hoc 
eius  beneficium  candide  et  grato  pectore  celebrare 
nos  decet.  Non  est  enim  inerudita  interpretatio, 
nec  infoelix,  etiamsi  interdum  aliquod  ocpdl/au 
occurrit:  quiavix  unquam  longa  oratio  in  alienam 
liuguam  ita  transfunditur,  ut  nihil  ab  archetypo 
discrepet.  Et  inprimis  difficile  est  Hebraeum  ser- 
monem,  qui  et  brevior  est,  et  phrasin  habet  valde 
alienam  a  Latina  consuetudine,  in  Lalinum  tr.uis- 
ferre.  Quare  inagis  mirandutn  est,  universum 
corpus  ita  bonis  verbis  redditum,  et  recte  distin- 
ctuin  esse,  quam  quod  inlerdum  deerravit.  In- 
telligo  et  hoc  affinnari  a  doctis,  non  solum  nobis 
Prophetas  illustratos  esse ,  sed  etiam  linguae 
Ebraeae  intellectuin  hoc  Hieronymi  labore  serva- 
tum  esse. 

Agnoscamus  igitur  et  Dei  beneficium ,  et 
ipsius  viri  vigilias  et  lucubrationes  grati  piaedice- 
mus.  Ut  enim  Virgilius  inquit,  difficilius  esse 
Ilerculi  clavam  extorquere  e  manibus,  quam  Ho- 
mero  versum  :  ita  multo  verius  dici  potest,  diffici- 
lius  esse  Herculi  clavam  extorquere  e  manibus, 
quam  phrasin  Ebraicam  in  Latinam  transfundere. 
Plura  de  hoc  Hieronymi  beneficio  dici  posse, 
omnes  prudentes  vident ,  sed  ego  iam  ad  alia  pro- 


pero.  Diligentiam  viii  considerate,  vel  in  hac  re, 
quae  videtur  leviuscula.  JNomenclaturas  edidit 
locorumEbraicoruin,  quas  nun  disiinxit  utCosmo- 
graphus,  sed  ut  viator  ipse  per  totam  Palae&linaui 
vagatus,  intervalla  oppidorum  suis  pas&ibus  me- 
titus  est. 

ISarrat  igitur  situs,  et  discernit  numero  pas- 
suum  a  locis  insignibus,  et  recitat  variatas  appella- 
tiones.  Haec  diligentia  et  in  ipso  virtus  fuit  egre- 
gia,  et  posteritati  prodest.  Cumque  f.una  erudi- 
tionis  ipsius  late  sparsa  est,  multi  ab  eo  passim  ex- 
plicationes  obscurarum  seutentianmi  flagitarunt, 
quibus  respondere  labor  fuit  non  exiguus.  In  his 
laboribus,  cum  semel  atque  ilerum  Piomam  rever- 
sus  esset,  (nain  aliquandiu  haesit  apud  Dainascum, 
Episcopum  Ilomanuin,  qui  eius  opera  in  epistolis 
scribendis,  et  in  synodis  usus  est)  tandeui  tamen 
in  Syriam  rediit ,  et  iu  illo  ipso  rure,  quod  filiuni 
natum  ex  virgiue  primutn  excepit,  consenuit,  vel 
et  ossa  eius  humo  lecta  sunt.  Dixi  praecipue  de 
studiis  doclrinae  ecclesiasticae,  caeterum  quanta 
fueiit  cognitio  historiarum  Graecarum  et  Pioma- 
narum,  libii  indicant,  in  quibus  non  solum  multa 
quae  nunc  extaut  et  eruditis  uota  sunt,  recitantur, 
sed  etiain  alia  sumpta  ex  vetuatis  autoribus,  qui 
inlerierunt.  jYarrat  alicubi,  triginta  tyrannos 
Athenis  interfecto  quodam  Phidone,  vocasse  eius 
fiiias,  ut  nudae  in  convivio,  in  quo  patris  cruore 
area  respersa  erat,  saltarent:  has  vero  tantam  im- 
manitatem  fugientes,  sese  praecipiles  ex  alto  deie- 
cisse.  Quo  exemplo  triginta  illorum  virorum  cru- 
deiitas  illustrius  pingitur,  quam  ullis  aliis  narra- 
tionibus,  quae  nunc  extent.  Hic  autem  cogitare 
subit,  quautum  uialum  sit  tyrannis,  quae  deletis 
legibus  grassatur  in  homines,  ut  ferunt  caeci  im- 
petus,  amlutio,  ira,  libiilo,  seu  potius  ut  aniini 
a  furiis  agitantur.  Nam  id  saevum  inaluin  non  est 
tantum  humanum,  ut  nunc  huic  nostrae  Ecclesio- 
lae,  honeslis  matronis,  virgiuibus,  infantibus,  piis 
sacerdotibus,  et  Dei  vocem  fideliter  sonanlibus, 
minitatur  exilium  Gypaeetus,  cum  non  solum  a 
nobis  iii m  sit  laesus,  sed  etiain  conslet  eos  culp.t 
carere,  imo  ipsius  regionibus  etiam  aliqua  ex  parte 
nostri  labores  scrviant:  sei\  depellet,  ut  spero, 
Deus  ab  his  nostris  nidulis  diram  volucrem.  R.e- 
deo  autem  ad  Hieronymum,  de  cuius  eruditione 
cum  dictum  sit ,  de  moribus  etiam  quaeilam  ad- 
denda,  qui  tamen  magna  ex  parte  ex  studiis  co- 
gnosci  possunt.  Nam  ut  Deo  serviret,  suscepit 
tautos  laboivs  peregrinae  linguae  discendae,  et  in- 

terprctandi  Prophetas.  Et  fuisse  mores  iustos  et 
oastos,  multa  sunt  testimonii.  Laud.itissimorum 
virorum  perpelna  amicitia,  ipsius  fiducia  in  refu- 
t.uulis  adversariis,  quibus  respondens,  inquit,  sibi 
prorsus  nullum  crimen  obiici  posse.  Talis  con- 
scientia  vere  est,  ut  Pindarus  inquit,  suavis  nutri- 
cula  senectie.  Iracundiorem  aliqni  fuisse  dispu- 
tant,  et  in  respondendo  fere  eontumeliosum.  INon 
excuso:  sed  qui  hoc  reprehendunt ,  non  conside- 
nnt,  cum  semel  exarserunt  in  Ecclesia  certamina, 
quanti  sint  animorum  impetus,  nec  tantum  styli 
saevitia,  sed  multo  peioribus  modis  certatur,  ca- 
lumniis,  fnctionibus,  insidiis,  manifesta  vi ,  ut 
Cain  fratrem  interfecit,  Iudas  proditor  est  Domini. 
Cum  ita  ardentanimi,  infinitam  crudelitatem  exer- 
cent,  quae  in  honis  etiam  interdum  inflaramat 
iram  et  vindictae  cupiditatem,  ut  extra  metas  pro- 
vehantur,  sed  de  rnoribus  satis  dictum  sit.  Re- 
liquum  erat,  ut  de  scriptis  diceremus,  in  quibus 
praecipua  laus  est  interpretationum  et  earum  re- 
futationum,  in  quibus  praeliatur  cum  Arianis. 
MultaOrigenis  deliramenta  ipse  quoque  damnavit, 
Pelagianos  refutat  languidius,  cum  mnlta  tamen, 
si  cum  candore  Ieguntur,  recte  dicat.  Sed  ipse  sibi 
non  constat:  adversus  Iovianum  superstitiose  con- 
iugium  abiicit,  et  ut  erat  assuefactus  in  declaman- 
do,  exempla  miscet,  quae  non  conveniunt  Eccle- 
siae  concionibus.  Sed  cum  in  hac  humana  imbe- 
cillitate  singnlae  aetates  sua  quaedam  habeant  in- 
commoda,  prudenter  et  iuste  iudicemus.  Eligamus 
recta,  et  laudemus  ea,  in  quibus  henemerita  est 
vetustas:  errata  vitemus,  deplorantes  humanam 
iuibecillitatem  :  et  commonefacti  lapsibus  veterum, 
censuram  de  nobis  quoque  agamus,  et  vigilantes 
simus  in  cavendis  erroribus.  Studium  vero  et 
constantiam  voluntatis  in  bonis  consiliis,  et  tole- 
rantiam  praestantium  virorum  imitemur,  eos  vero 
quorurn  literae  nos  erudiunt,  propler  utilitatem 
nostram  etiam  magis  amemus.  Talis  cum  fuerit 
Ilieronymus,  ut  non  solum  exempla  ab  eo  multa- 
rum  virtutum  sumere  possimus,  sed  eti.un  ut  eius 
l.iboribus  quotidie  fruamur,  in  legendis  Prophetis 
et  in  Ebraicae  linguae  interpretatione:  haec  bona 
agnoscamus,  ac  primum  Deo  gratias  agamus,  ser- 
vanti  donum  linguarum  :  deinde  quod  iustum  est, 
virtuti  debitum  honorem  tribuamus,  et  ipsumllie- 
ronymum  grati  praedicemus,  coram  etiam  ali- 
quanto  post  in  vita  aeterna  ei  gratias  acturi.    Dixi. 


DECL.    DE  MAXILL A   SIMSONIS. 

No.  91. 


De  maxilla  Simsonis. 

In    *elect.   Decl.  T.  III.  p.  427.,    S  rvest.   T.  III.  p    406  , 

n'e,.V"  T-J!'-  E,fo,diensi  Jit-  V,  l.    et    apud  Ridiard. 
1 .  III.  p.  193. 

Oratio  de  maxilla  Samsonis,   recitafa  a  Doct. 

Casp.  Crucigero,   cnm  daretur  testimonium 

doctrinae  Maximiliano  Mauro. 

Etsi  hi  congressus,  quia  doctrinae  studia  coli,  et 
mediocrem  esse  tranquillitatem  et  disciplinam 
ostendunt,  voluptati  omnibus  bonis  esse  debent: 
tamen  nunc  quidem,  cum  ad  tumulurn  reverendi 
patris  et  praeceptoris  nostri,  Martini  Lutheri, 
consedimus,  et  mens  atque  oculi  ipsum  requirunt,' 
qui  praecipuum  erat  huius  coetus  ornamentum,  et 
vere,  ut  Homeri  verbis  utar,  purmysm-  ayQotn- 
toioi,  luctus  noster  et  dolor  renovatur.  Ouare 
cum  cogito,  quantam  rerum  molem  tali  orbati  gu- 
bernatore  nunc  sustineamus,  valde  impedior  in 
dicendo,  animi  consternatione  et  moesticia.  Sed 
hanc  mihi  consolationem  propono,  quod  filiusDei 
perpetuo  se  adfuturum  esse  Ecclesiae,  in  qua  vox 
Evangelii  sonat,  pollicetur:  et  clare  testatur,  se 
non  reliclurum  esse  nos  orphanos.  Efsi  igitur 
imberilles  sumus ,  et  huic  oneri  quod  sustine- 
mns  impares:  tamen  nec  studia,  nec  spem  salutis 
abiiciamus,  sed  statuamus  in  hac  militia  ministe- 
rii  evangelici  filium  Dei  certo  nobis  opitulatu- 
rum  esse. 

Cum    autem    in    bis  congressibus   haec  duo 
praecipue  fieri  deceat,  invocationemDei,  et  expli- 
cationem  aliquam  utilem  ad  dorendam  iuventutem 
et  ad  pium  in  animis  uioturn  excitandum,  ut  vero 
geinitu  pro  salute  Eeclesiae  vota  faciant:   ego  quo- 
que  primum  Deo  aeterno  patri  Dornini  nostri  lesu 
Christi,  conditori  omnium  rerum  etEcrlesiie  suae 
una  cum  filio  suo  Domino  nostro  Iesu  Christo,  et 
Spiritu  sancto,  ago  gratias,  quod  se  patefecit,  et 
filium   constituit   placatorem   y.al  fieairtjv ,    et    ei 
colligat  aeternam  Ecclesiam:    ac  toto  pectore  oro 
ut  non  sinat  extinguiEvangelii  lucem,  sed  collio-at 
ac  servet  filio  haereditatem  aeternam  inter  nos     et 
nos  gubernet  ac  adiuvet,  et  haec  hospitia  Ecclesiae 
et  honestam  disciplinam  tueatur. 

Ilaec  vos  quoque  mecum  ardentibus  votis  a 
Deo  petite,  cum  toties  tam  severe  Deus  de  invoca- 

Cum  autem  iam  testimonium  doctrinae  tri- 
buendum  sit  huic  docto  et  honesto  viro,  Magistro 
Maximiliano,  dicam  aliqua  de  ministerio  Evange- 
lii,  ut  iuventusmagis  ametstudia  literarum,  quae 
necessaria  sunt  ad  ministerii  evangelici  conserva- 
tionem.  Et  prodest  de  tanto  munere,  in  quo  se 
Deus  patefecit,  et  per  quod  aeternam  Ecclesiam 
sibi  colligit,  saepe  multumque  cogitare. 

Humanae  menles  sine  luce  divina  petulan- 
ter  vagantur  in  inquisitione  Dei,  ut  idola  varia 
omnium  gentium  et  diversa  Philosophorum  deli- 
ramenta  ostendunt.  Sed  Deus  immensa  bonitate, 
tanquam  ex  arcana  sede  prodiens,  certis  et  illu- 
stribus  testimoniis  sese  patefecit :  et  familiariter  lo- 
quens  nobiscum,  tradidit  nobisdoctrinam,  quam 
vult  perpetuo  sonare  et  propagari ,  et  testatur,  si- 
ne  illa  se  non  agnosci,  seque  hac  ipsa  et  huius 
doctrinae  cogitatione,  et  non  aliter,  colligere  sibi 
Ecclesiam,  accendere  in  hominibus  novam  lucem, 
et  inchoare  in  eis  salutem  aeternam.  Adfirmat 
etiam  se  custodem  fore  huius  doctrinae,  nec  per- 
missurum  esse,  utfurordiaboli  et  tyrannorum  de- 
leatur.  Excitat  igitur  salutares  doctores,  et  qui- 
dem  hos  sumit  ex  his  scholasticis  agminibus,  ex 
iis  quiProphetarum  et  Apostolorum  scripta  legunt, 
discunt,  meditantur,  et  hos  doctores  ornat  in- 
genti  honore,  cum  vocat  eos  avve^yovg  Seov, 
quia  ipsorum  voce  Deus  sese  impertit  nobis. 

Est  igitur  Evangelii  ministerium  unum  ex 
summis  Dei  beneficiis ,  quae  generi  humano  largi- 
tur,  quod  cum  ita  sit,  agnoscendum  et  veneran- 
dum  est,  et  omnia  officia  parva,  omniaque  officia 
magna,  quae  conducunt  ad  eius  ministerii  con- 
servationem,  studiose  praestanda  sunt.  De  hac 
re  multae  sunt  in  Prophetis  et  Apostolis  luculentae 
conciones:  suntque  prolixae  descriptiones  huius 
tanti  muneris  in  posteriore  epistola  ad  Corinlhios 
capite  tertio  ,  ubi  vocem  Evangelii  nominat  mini- 
sterium  spiritus,  quod  Deus  vere  efficax  sit  hac 
voce:  el  in  epistola  ad  Ephesios,  ubi  inquit, 
filium  Dei  sedere  ad  dextram  aeterni  patris,  et 
dare  dona  hominibus,  videlicet  Prophetas,  Apo- 
stolos,  pastores  etdoctores.  Hae  conciones  eo  di- 
ligentius  cogitandae  sunt,  quia  prophanae  mentes 
superbe  derident  et  doctrinam,  et  has  laudes  et 
professores.  Negant  se  videre  aliam  aut  utiliorem 
sapientiam  in  libris  propheticis  et  apostolicis, 
quam  qualis  est  pbilosophica,  aut  legum  civilium 
sapientia:  nec  videri  Deum  efficacem  esse  per  illas 
squalidas  pagellas  Evangelii. 


Postremo,  nihil  minus  consentaneum  vide- 
tur,  quam  hos  miseros  homines  sonantes  Evange- 
lii  vocem,  Dei  synergos  esse,  quos  quidem  ipsi 
iudicant  xaSaof.iara  y.al  aXaOTOoag  esse  generis 
humani,  ut  nunc  experientia  nos  docet,  quam  in- 
visi,  quanto  in  odio  simus  potentum. 

Adversushaecprophana  iudicia,  divinis  testi- 
moniis  nos  muniamus  et  confirmemus.  Nam  et 
Deus  voluntatem  hac  de  re  suam  ideo  toties  ex- 
pressit,  ne  prophanis  iudiciis  fracti,  Evangelium 
abiiciamus.  Et  passim,  ut  dixi,  extant  luculen- 
tae  et  perspicuae  de  hac  re  conciones.  Sed  typi 
multi  idem  significantes  etiam  propositi  sunt,  de 
quibus  omnibus  uno  tempore  dici  non  potest. 

Nunc  autem  delegi  Samsonis  historiam,  in 
qua  favi  in  faucibus  mortui  leonis  nati,  significant 
Evangelii  mella,  quae  conspersa  sanguine  Christi, 
alimenta  sunt  vitae  aeternae.  Sed  haec  historia 
alias  explicata  est. 

Dicam  igitur  de  altera,  in  qua  narratur  unus 
Samson  mille  Palaestinos  interfecisse  maxilla  asi- 
nae,  ac  postea  sitienti  Samsoni,  et  invocanti 
Deum,  scaturientem  aquae  fontem  ex  ea  mandi- 
bula  erupisse. 

Historia  vobis  omnibus  nota  est,  in  qua  cum 
alia  multa  insignia  et  memorabilia  exempla,  tum 
vero  etiam  significatio  de  Christo  et  eius  victoriis 
et  Ecclesiae  fonte  proponitur. 

Historia  palam  monet,  ut  credamus  Eccle- 
siam  semper  divinitusdefendi,  ut  tunc  defensa  est» 
Ostendit  item  invocationem  nostram  non  esse  ir- 
ritam. 

Erat  miles  Dei  Samson,  ut  nos  scholastici 
sumus  Dei  milites:  cumque  magnitudine  laboris  in 
illa  asperrima  militia  defatigatus,  aestu  et  siti  pe- 
riturus  videretur ,  a  Deo  fontem  petivit.  Ut  au- 
tem  huius  invocatio  non  fuit  irrita,  ita  sciamus 
vere  et  nosexaudiri,  praesertim  in  huius  militiae 
nostrae  periculis. 

Sed  in  hac  historia,  ut  in  involucro,  aliae 
dulcissimae  significationes  continentur.  Samson 
pictura  est  filii  Dei,  fortissimi  ducis,  et  cum  toto 
diaboli  regno  belligerantis.  Hic  dux  non  aliis  ar- 
mis,  nisi  maxiila  utitur,  id  est,  ore  sonante 
Evangelium.  Et  haec  est  asinae  mandibula,  id 
est,  populi  Israelitici:  quem  ut  asinurn  Deus  lege 
etdisciplina  oneravit,  et  laboribus  culturae  agro- 
rum,  id  est,  docendae  Ecclesiae  et  propagandae 
doctrinae. 

In  hoc  populo  maxillaesunt  Prophetae,  quo- 
rum  labor  est  foelix,  praeliante  filio  Dei,  et  re- 
gente  mentes  et  linguas  Prophetarum.  Sed  hic 
ipse  dux  inter  praeliandum  aestu  et  siti  langue- 
factus  est,  cum  victima  fieret  in  agone  et  morte 
adfixus  cruci:  ubi  tamen,  invocans  aeternum  pa- 
trem,  ex  morte  revixit.  Estque  ei  ex  mandibula 
asinae,  id  est,  ex  populo  Israel,  ex  prophetico 
collegio  ortus  fons,  id  est,  Ecclesia ,  quae  per 
ipsum,  per  Apostolos  et  per  doctores,  qui  fuerunt 
deinceps,  et  sunt  et  erunt  usque  ad  resurrectio- 
nem  mortuorum ,  colligitur. 

Semper  autem  intelligatur  hic  dux  praeliari 
mandibula,  quae  quidem  shnilis  estcollegii,  quod 
erat  in  populo  Israel:  ut  tunc  Elias,  Eliseus, 
Esaias  et  postea  Apostoli  fuerunt  maxillae:  ita 
deinceps  maxillaesuntPolycarpus,  Irenaeus,  Au- 
gustinus,  Lutherus,  denique  omnes  pii  ministri 
in  tota  Ecclesia. 

Et  sunt  unius  asinae  mandibula,  quia  una 
est,  prophetica  et  apostolica  doctrina,  quam  le- 
gere,  discere,  meditari  et  sonare  pios  doctores 
oportet. 

Ne  putate ,  homines  feros ,  rudes  literarum, 
ignaros  propheticae  et  apostolicae  doctrinae,  qua- 
les  sunt  multi  Episcopi  et  Canonici  Centaurorum 
similes,  propter  loci  dignitatem  ministros  Evan- 
gelii  esse.  Nec  putate  alios,  qui  quanquam  sunt 
literati,  tamen  propheticam  et  apostolicam  do- 
ctrinam  aspernantur,  ministros  Evangelii  esse. 

Sed  ex  hac  asina,  id  est,  ex  collegio  prophe- 
tico  et  apostolico,  necesse  est  sumptam  esse  man- 
dibulam,  quia  hac  doctrina  sola  se  patefecit  Deus, 
sicut  Paulus  inquit,  Ecclesiam  extructam  esse 
super  Prophetarum  et  Apostolorum  ministerium. 

Haec  vos  consideratio  adolescentes  moveat, 
ut  statuatis  non  aliunde  de  Dei  essentia  et  volun- 
tate  sumendam  esse  doctrinam,  nisi  ex  Propheta- 
rum  et  Apostolorum  monumentis,  et  haecpio  stu- 
dio  et  vera  animorum  intentione  discatis:  nec 
pudeat  vos  huius  asinae  labores  et  tolerantiam 
imitari. 

Sed  vos  ad  eundem  modum,  disciplina  re- 
gite,  et  facite  operas  in  agroDei,  hoc  est,  in  Ec- 
desia :  et  in  hac  assiduitate  laborum  et  aerumnis 
ingentibus,  quae  ferendae  sunt  in  hoc  ministerio, 
talem  praestate  tolerantiam ,  qualem  praestabat 
Hieremias,  Daniel  et  alii.  Haec  veniant  in  men- 
tem,  cum  mandibulam  asini  nominare  auditis. 
Accidet  autem  vobis  quoque  ut  Samsoni ,  ut  aestu 


et  siti  in  his  certaminibus  pene  interituri  videanii- 
ni:  ut  nunc  bella  et  vastationes  nobis  multi  mi- 
nantur.  Sed  exaudiet  nosDeus  in  his  magnis  pe- 
riculis,  precantes,  ne  Ecclesiam  deleri  sinat. 

Haec  tam  multa  hic  pulcherrimus  typus  mo- 
net,  de  quibus  cum  saepe  alias  etiam  dicatur,  et 
saepe  dicendum  sit,  nunc  brevior  ero,  etsi  haec 
explicatio  multo  tenuior  est,  quam  qualem  magni- 
tudo  rei  postulabat. 

Mihi  etiam  interdum  in  mentem  venit,  man- 
dibulam  significare  illam  ipsam  humanam  natu- 
ram  in  filio  Dei,  adsumptam  ex  hoc  populo.  Sed 
hanc  interpretationem  nunc  relinquo. 

Vosque  propter  Deum  omnes  ohtestor,  ut 
mandibulam  Christi,  id  esl ,  totum  ministerium 
Evangelii  vera  pietate  venerernini,  etDeum  nobis- 
cum  precemini ,  ut  hoc  ipsum  ministerium  et  stu- 
dia  Evangelii  regat  et  tueatur:  quod  certe  faciet, 
si  nos  et  doctrinam  amabimus,  et  nostram  grati- 
tudinem  Deo  pro  tanto  munere,  pietate  morum 
declarabimus.     Dixi. 


No.  92. 

De  dicto  Panli:  Deus  est  etc. 

ln   select.   Decl.  T.  III.    p.  435.,     Servest.    III.  p.  413.,    id 
T.  III.  Erford.  lit.  D,  3.    et  apud  Richard.  III.  p.  358. 

Oraiio  de  dicto  Pauli:   Deus  est,  qui  cfficit, 

ut  veliiis  et  perficiatis y   ut  aliqua  ipsi  grata 

fiant ;  recitata  a  Doct.  Maximil.  Mauro. 

Cum  dictum  sit  iam  in  his  congressibus  praeci- 
pue  faciendam  esse  invocationem  Dei,  et  deinde 
dealiqua  doctrinae  partedisserendum:  tumad  eru- 
diendos  iuniores,  tum  vero  ad  excitandos  omnes, 
fiet  a  me  quoque  meo  Joco  et  mea  mediocritate 
utrumque.  Etsi  enim  nec  ardet  animus  in  invo- 
catione,  quantum  opto,  nec  satis  eruditionis  aut 
facultatis,  ad  hunc  coetum  docendum  aut  excitan- 
dum,  adfero,  tamen  scimus  dictum  esse:  Ex  ore 
infantium  et  lactanlium  perfecisti  laudem.  Etiam 
in  imbecillibus  amat  et  provehit  Deus  inilia  vir- 
tutum,  modo  ut  proficere  velimus.  Quare  et 
haec  mea  vota  et  hanc  orationem  Deo  gratam 
esse  spero. 

Primum  igitur  Deo  aeterno,  patri  Domini 
nostri  Iesu  Christi  gratias  ago ,  quod  immensa  ho- 
nitate  se  patefecit,    et  filium  suurn  Dominum  no- 

strum  Iesum  Christum  placatorem  constituit ,  et 
Ecclesiam  sibi  aetern  tm  ac  haereditatem  filio  voce 
Evan^elii  rolligit.  Denique  qood  in  meo  pectore 
Evangelii  lucem  accendit.  Et  oro,  ut  propter 
filium  suum  Dominum  lesum  Chiistum  meam 
mentem,  vocem,  studia,  consilia  omnia,  Spiritu 
suo  sancto  gubernet,  sicut  promisit  filins:  Quanto 
ma^ispater  vester  coelestisdabit  Spiritum  sanctum 
pelentibus?  Iltec  vota  ,  quae  stepe  qnotidie  me- 
cum  repeto,  nunc  elara  voce  in  Ecclesia  Dei  reci- 
to,  ut  pro  me  et  pro  sese  singuli  meo  exemplo 
idem  precentur,  ut  filius  Dei  peculiari  promissio- 
ne  communem  precationem  ornavit,  dicens:  Si 
duo  ex  vobis  consenserint  in  terra,  quicquid  pe- 
tent,  dabitur  eis  a  patre  meo  coelesti. 

ISunc  venio  ad  alteram  mei  muneris  partem. 
Saepe  autem  ad  me  consolandum  et  confirmandum 
cogito  Pauli  dirtum,  quod  extat  in  epistola  ad 
rhilippensps:  Deus  cst,  qui  efficit  in  nobis,  ut 
velitis,  et  ut  perficiatis,  ut  aliqua  ipsi  grata  fiant. 

llaec  sententia  cum  mihi  admodum  familiaris 
sit,  nunc  quoque  de  argumento  cogitanti  sese  ob- 
tulit.  Ouare  cum  consolationem  et  mihi  et  oinni- 
bus  piis  salutarem  contineat,  caeteris  argumentis 
hoc  tempore  relictis,  hanc  dulcissimamPauli  con- 
cionem  enarrare  decrevi. 

Nec  volo  altissime  ordiri,  sed  summum  sen- 
tentiae  breviter  exponere.  Non  vult  P.tulns,  ut 
cessemus  ignavi,  et  veluti  inutilia  terrae  pondera, 
tantum  somno  et  vijntri  dediti  simus,  ut  enthu- 
siastae  et  alii  similes  finxeruut,  quaerendas  esse 
latebras,  higiendam  adtninistrationem  Ecclesiae, 
politias  et  oeconomias ,  et  in  ocio  expectandos  no- 
vos  adflatus,  in  quibus  non  fides  quidem  luctetur 
cum  nostrt  imbecillitate :  et  sustententur  animi 
voce  promissionum,  sed  cernantur  alia  quaedam 
coelestia  spectacula.  Ilemove  haec  a  Pauli  dicto 
somnia.  CumDeumiiomin.it,  et  cum  ait,  a  D<*o 
accensts  esse  nostras  rnentes,  loquitur  de  Deo  se 
pateficiente  per  Evangelium.  Hunc  Deum ,  qui 
piodieus  ex  arcana  su.i  sede,  sese  nobis  voceEvan- 
gelii  patcffcit,  vult  nos  agnoscere  et  invocare: 
liMtic  ait  Ecclesiam  sibi  colligere,  ac  hominum 
nientes  ex  illa  ingenti  confusione  et  tenebris  gene- 
ris  humani  ad  se  flectere. 

Iloc  cum  sit,  sonante  doctrina,  quam  Eccle- 
siae  suae  tradidit,  profecto  vult  nos  eam  amplecti: 
non  repuguetnus  ei  ,  non  indulgeamus  nostris  du- 
bitatioiiibus  et  cupiditatibus,  sed  doctrinae  ob- 
tempcriMiius.     Qnae  quidem  nos  statim  in  rnedium 


certamen  et  in  aciem  mittit ,  ubi  alios  in  alia  parte 
gubernationis  vitae  exercere  oportet  fidem,  invo- 
cationem,  timorem ,  obedientiam.  Ilaec  initia 
an  in  pertore  tuo  accensa  sint,  manifeste  iudicare 
potes.  Scis,  an  ut  Cyclopes  aut  Epicurei ,  con- 
temnasDeum:  an  ut  alii  superbi ,  qui  Philosopho- 
rum  opiniones  de  Deo  amant,  asperneris  Evange- 
lium.  An  vero  h.tnc  unam  doctrinam  de  Deo, 
per  Prophetas,  Christum  et  Apostolos  propaga- 
tam,  veram  esse  statuas,  et  an  eam  normam  sequi 
velis  in  Dei  invocatione  et  caeteris  officiis.  Haec 
intelligi,  cerni  et  iudicari  possunt. 

Itaque  ubi  iam  sunt  haec  semina  pietatis, 
quia  difricultas  gubernationis  vitae,  et  pericula 
paulatim  magis  conspiciuntur ,  multorum  animos 
ita  frangunt,  ut  quadam  mollitie  abiiciant  fidem, 
et  hos  magnos  lahores,  qnos  Ecclesiae  propositos 
vident.  Ilic  necesse  est  languentibns  auxilium 
ostendere,  et  trepidantes  confirmare. 

Sic  ergo  hanc  Panli  sententiam  audiamus, 
non  u t  stoicum  dictum  deterrens  nos,  ne  quid 
agamus,  sed  ut  consolationem  in  maxima  difficul- 
t ale  gubernationis  \itae,  et  in  certaminibus  acer- 
rirnis.  Omnes  in  quibus  semina  sunt  doctrinae 
coelestis,  quique  eam  amatis,  et  Deum  recte  ce- 
lebrari  optatis ,  inchoata  studia  et  labores  urgete: 
nec  vos  deterreri  malorum  odiis,  magnitudine  cer- 
taminum  et  periculorum  existimetis:  nec  despe- 
rateeventus  etexitus  placidos,  et  scitote,  Deumet 
opitulaturum  esse  vobis  et  gubernaturum  exitus. 

Ilanc  consolationem  tradit  hic  Paulus,  quam 
necessariam  esse  vobis  omnibus,  facile  ex  suis 
quisque  aerumnis  et  periculis  intelligere  potest. 
Coepit  aliquis  gubernator,  ut  Constantinus,  Evan- 
gelium  amplecti ,  idque  ut  Deus  recte  innotescat 
et  celebretur ,  propagarestudet,  et  statuas  et  com- 
menticia  numina  everlit.  Hanc  tantam  rem  cum 
inchoat,  multa  impedimenta  obiiciuntur.  Diabo- 
lus  adversus  eum  irritat  impios,  qui  et  ipsi  aegre 
ferunt  suasopiniones  laltefactari,  aut  turbari  suam 
tranquillitatem.  Nec  talis  vir  recta  moliens,  tan- 
tum  angitur  de  suis  periculis,  sed  meluit  exitus 
tetros,  vel  quia  frustra  res  tantas  moveat,  vel  quia 
imptM-iorum  dilacerationes  et  gentium  vastatio- 
nes  secuturae  sint. 

In  hac  sollicitudine  quid  faciet?  Hac  se  con- 
solatione  sustentet,  quam  hic  Divus  Paulus  reci- 
tat:  Dahit  Deus  ut  perficiatis,  avertet  vastationes 
quas  me-tuis,  ut  alibi  scripturn  est:  Commenda 
Deo  viam  tuam,  et  ipse  faciet. 

Cum  igitur  tam  dulcis  consolatio  iu  talibus 
dictis  proposita  sit,  infigatur  animis,  ut  nos  in 
cursu  houestorum  consiliorum  confirmet. 

Addidit  autem  Divus  Paulus  eruditissime  ra- 
tionem  a  causa  finali  sumptam:  Quarn  ob  causam 
colligit  et  iuvat  Deus  Ecclesiam?  Propler  hanc, 
inquit,  ut  aliqua  Deo  grata  fiant. 

Ilaec  enim  nati\a  est  verborum  sentenlia. 
Estque  eruditis  iucundum  et  valde  utile,  intelli- 
gere  phrasim,  et  verborum  pondera.  Discernit 
autem  boc  loco  Divus  Pnulus  mundi  furores,  qui 
iram  Dei  horribiliter  iuitant,  a  salutaribus  actio- 
nibus  et  Deo  placentibus,  quae  fiunt  in  Ecclesia. 
Quasi  dicat:  Non  vult  Deus  universurn  genus  hu- 
manum  fruslra  conditum  esse,  et  furenter  ac  assi- 
due  Deum  conlumelia  adficere:  sed  excerpit  ali- 
quam  partem ,  quae  agnoscat  ipsum,  et  vere  ce- 
lebret,  et  ei  grata  officia  praeslet,  videlicet  Eccle- 
siam.  At  in  reliqua  multitudine  quales  sint  furo- 
res,  indicat  Psahn.:  Dixit  insipiens  in  corde  suo, 
nonestDeus.  Plurimi  palam  sunt  Epicurei,  hor- 
ribili  amentia  adseveranles,  nihil  esseDeum,  nid- 
lam  esse  providentiam,  omnia  casu  nata  esse,  et 
interire  casu ,  nihil  restare  horninis  quod  vigeat 
et  sapiat  post  hanc  vitain.  Alii  multi  fingunt  sibi 
ipsi  numina,  et  Dei  honorern  tribuunt  statuis. 

Tales  si  consideres,  facile  intelligi  potest, 
curdicat  Paulus:  Ideo  Ecclesiam  excerpi  ex  genere 
humano,  et  iuvari,  ut  sint  aliqui  grata  Deo  fa- 
cientes.  Navn  Epicnrei  et  statuarum  cultores  tan- 
tis  contumeliis  irritant  iram  Dei  adversus  seipsos 
et  adversus  totam  rerum  naturam,  ut  propter  exe- 
crandos  horum  furores  subito  interiturum  esset 
universum  genus  humanum,  nisi  Deus  suae  illi 
haereditati  parcent,  quam  excerpit,  et  quae  veros 
Dei  honores  tueri  studeU  Quid  multi  alii?  qui 
Deo  anteponunt  libidines,  lyrannides,  iniustam 
vindictam,  rapinas?  His  sceleribus  quantum  ira- 
scatur  Deus,  conspiii  in  poenarum  exemplis  po- 
lest,  nam  rnultae  inagnae  gentes  inde  usque  ab 
initio  generis  humani  propler  has  causas  deletae 
sunt.  Has  poenas  vult  nobis  Deus  commonefa- 
ctiones  esse,  ut  de  magnitudine  irae  divinae  cogi- 
temus.  Legis,  matres  iti  obsidionibus  coctos  filios 
mrsus  intra  materna  viscera  condidisse.  Legis, 
in  urbe  Xanthiorum  pendentem  de  tecto  matrem, 
et  de  collo  matris  straitgulatum  infantem :  imo 
nunc  vides  grassari  in  Pannonia  Turcos,  trucidare 
infantcs  a  parentum  complexu  avulsos:  deinde  pa- 
rentes  in  servitutem,    morte  tristiorem  abducere. 


In  his  exemplis  monstrat  Deus  iram  suam :  sed 
ne  totum  genus  humanum  in  sempiternis  miseriis 
sit,  Deus  iinmensa  misericordia  propler  filium  col- 
ligit  Ectlesiam,  et  iuvat,  ut  ei  aliqua  grata  fiant. 
Nero  Deurn  immani  furore  contemnit:  at  Paulus 
interea  veram  deDeo  doclrinam  spargit,  vere  eum 
invocat,  et  praestat  caetera  officia  ipsi  grata.  Ita 
nunc,  etsi  multi  tyranni  et  alii  hostes  Evangelii 
Deum  contemnunt ,  tamen  pii  concionatores  Deo 
grala  faciunt:  et  pii  scholastici  sedulitas  discenlis 
Evangelium,  gratius  opus  Deo  est ,  quam  llercu- 
lis,  Alexandri,  aut  lulii  labores  ingentes  in  tot 
praeliis,  in  tot  urbium  excidiis,  in  tot  gentiurn 
dissipationibus  consurnpti. 

Haec  collatio  saepe  cogitanda  est,  ut  nos  ad 
studia  et  ad  honestas  actiones  hae  duae  causae  in- 
vitent:  quod  videlicet  auxilium  Dei  promittitur. 
Et  quod  adfirmat  Deus  officia  Ecclesiae  sibi  grata 
esse.  Quod  cum  ita  sit,  propter  pia  studia  et  ve- 
rarn  invocationem,  magna  praemia  dat  singulis 
privalim,  et  totis  gentibus  communiter.  Pacem, 
victurn,  moderata  imperia,  doctrinarum  lucem, 
in  consiliis  et  negotiis  privatis  et  publicis  foelices 
successus,  dat  Deus:  quia  Ecclesiae  officia  pro- 
bat.  Quid  est  tristius,  quarn  hominem  ita  vi- 
vere,  ut  tanlum  irritet  iramDei,  et  cumulet  sibi 
et  aliis  poenas?  E  conlra  quid  melius  est ,  quam 
ita  vivere,  ut  Deo  cursus  tuus  placeat?  et  tibi  et 
patriae  tuae  salutaris  sit? 

Haec  cogitantes,  et  ipsi  excitemur  ad  recte 
faciendurn,  et  petamus  auxilium  Dei ,  ut  bic  do- 
cetPauIus:  Deusefficit,  ut .  perficiatrs.  Tu  igrtur, 
aelerne  Deus,  pater  Domini  nostri  lesu  Christi, 
conditor  omnium  rerum  et  Ecclesiae  tuae,  una 
cum  filio  tuo  Domino  nostro  lesu  Christo  et  Spi- 
ritu  sancto  tuo,  miserere  nostri,  propter  media- 
torem  nostrurn  lesurn  Christum,  et  accende  peeto- 
ra  nostraSpiritu  tuosancto,  nos  rege,  et  iuva,  ut 
studia  nostra  et  totuin  nostrum  curricuhtm  tibi 
gratum  sit,  et  celebret  veris  honoribus,  et  sit  sa- 
lutare  nobis  et  universae  Ecclesiae,  Amen.    Dixi. 


No.  93. 


ait, 


1.546. 


De  dicto:  Attende  lectioni  etc. 

In  seled.  Decl.  T.  Ilt.  p.  ^75.,  Servest.  Ilf.  p.  50?.,  lii- 
ch.ud.  III.  p.  S64.  et  in  T.  III.  Eiford.  lit.  b.  Iteat  m 
libroi  Georgji  Piincipis  AnLaltini  coaeione»  et  scriplfc 
(VYiteb.  1570.    fol.)  p.  405.,    ubi    in    fiue   recitila   dkilur 

a  Georgio  Anhaltino  in  synodo  pastorum  „  die  lunae  post   i 
Trinit    in  Ecclesia  cathedrali  Merseburg. "     Vid.  Ep.  Me- 
lanth.  Vol.  VI.  p.  692. 

Oratio  [synodica]  de  dicto  PauH  l.Timoth.A: 
Aiiende  lectioni,  consolationi  et  doctrinae  etc. 
Salutari  consilio  prima  Ecclesia  statim  Apostolo- 
rum  temporibushunc  morem  instituit,  ut  quotan- 
nis  in  qualibet  provincia  pastores  vicinarum  Ec- 
clesiarum   a    suo  gubernatore  convocarentur,    ut 
fieret  inspectio  doctrinae  et   morum ,    et   delibe- 
rationes    de    aliis    rebus    necessariis    haberentur. 
Estque  rectissimum  ordiri  hos  conventus  a  preca- 
tione,  et  aliqua  pia  commonefactione:  ideo  initio 
mecum  veris  et  ardentibus  animorum  votis  preca- 
inini:    Te  omnipotens  Deus,  aeterne  et  unice  pa- 
ter  Domini  noslri  lesn  Christi,   conditor  omnium 
rerum  ,  et  conservator  et  opilulator,  conditor  Ec- 
clesiae  tuae,  una  cum  filio  tuo  coaeterno,  Domi- 
uo  nostro  lesu  Christo,  et  Spiritu  sancto,  sapiens, 
bone,  misericors,  verax,  iuste,  liberrime,  fortis 
et  iudex,  oramus,  ut  propter  lesumChristumfilium 
tuum    Doininum    nostrum,     cruciiixum    pro    no- 
bis  et  resuscitatutn,    loyt  y.al  tlv.ova  atSiov  oov, 
quem  voluisti  pro  nobis  esse  victimam  y.al  jLitOLTTjV 
y.ai  iy.ixi\v ,    ut  accendas  corda  nostra  Spiritu  san- 
cto  tuo,  et  colligas  tibi  Ecclesiam  aeternam  in  his 
nostris  regionibus,    eamque  regas  et  serves,    nec 
sinas  extingui  lucem  Evangelii  tui,  et  tuearis  do- 
ctrinae  coelestis  stndia  et  disciplinam,   et  defen- 
das  ac  gubernes  hospitia  Eccle&iarum ,    ut  semper 
in  his  regionibus  sint  pii  coetus  te  vere  invocantes 
et  celebrantes.       Cumque    dixeris:     Propter    me, 
propter  me  faciam,    ut  non  blasphemer,  supplici 
pectore  oramus,  ut  proptcr  gloriam  tuam,  aeteme 
Deus,  haec  bona  nobis  praestes,  Amen. 

llanc  precationem  etsi  initio  conventus  facere 
nunc  maxime  convenit,  tamen  assidue  nobiscum 
repetamus,  non  solum  in  templis  et  publicis  con- 
gressihus,  sed  etiam  cum  soli  sumus,  cogitantes 
de  uostra  salute,  et  de  Ecclesia,  omnibus  locis  et 
temporibus. 

Cum  autem  et  cornmonefactio  hoc  loco  de  of- 
ficio  pastorum  facienda  sit,  et  alias  de  alia  parte 
oiiicii  dicendum  sit,  ut  in  alia  synodo  de  tuenda 
verae  doctrinae  concordia,  oratiouem  habui:  ita 
nunc  cessantes  ad  studium  doctrinae,  ad  legenda 
scripta  prophetica  -et  apostolica,  et  pias  enarra- 
tiones  adhortari  vos  decrevi,  quod  ut  intelligatis, 
praecipi  non  mea  voce,  sed  voce  Spiritus  sancti, 
dictum,    quod  extat  in  Epistola  Pauli   ad  Timo- 


theum,  vobis  propono:  Attende  lectioni,  adhor- 
tationi  et  doctrinae.  Hoc  praeceptum  inter  ea 
numeremus,  quae  ad  omnes  pertinent,  et  quibus 
obtemperare  omnes  necesse  est.  Vetus  est  enim, 
inde  usque  a  principio  in  Ecclesia  saepe  repetitum. 
Nam  ita  Deuteronomii  sexto  inquit  Deus:  Erunt- 
que  verba  haec,  quae  ego  praecipio  tibi  hodie,  in 
cordetuo,  et  narrabisea  filiis  tuis,  et  meditaberis 
sedens  in  domo  tua,  et  ambulans  in  itinere,  dor- 
miens  et  surgens,  et  ligabis  ea  quasi  signum  in 
rnanu  tua  ,  ut  sint  in  conspectu,  et  inscribes  ea 
limini  et  ostiis  domus  tuae. 

Haec  verba  nota  esse  omnibus  arbitror,  quo- 
rum  sententia  crebro  deinde  repetita  est.  UtPsal- 
moprimo:  In  lege  eius  meditabitur  die  ac  nocte. 
Ac  ut  multa  omittam,  vox  aeterni  patris  de  filio 
clamitat  ad  universum  genus  humanum :  Hic  est 
filius  meus  dilectus,  hunc  audite.  Quare  prae- 
ceptum  de  cognoscenda  doctrina,  quae  Ecclesiae 
a  Deo  tradita  est,  semper  praecipuum  fuit. 

Eadem  et  sententia  est  Paulinae  vocis,  quae 
cum  de  re  maxima  concionetur,  attente  eam  con- 
sideremus:  et  quod  iubet  ipse  Paulus,  attenden- 
dum  esse  lectioni,  id  faciamus  in  hoc  ipso  dicto, 
hoc  est,  cum  quadam  intentione  animi  considere- 
mus  quid  dicat.  Initium  autem  enarrationis  suma- 
tur  a  reprehensione  falsissimae  persuasionis,  quae 
multorum  animos  semper  a  scriptis  propheticis  et 
apostolicis  abduxit,  et  abducit.  Multi  doctrinam 
de  moribus,  quae  nascitur  nobiscum,  seu  Philo- 
sophiam  sufficere  exislimant  ad  agnitionem  Dei: 
nec  praeterea  aliud  genus  doctrinae  expetunt,  ac 
horribili  superbia  contemnunt  patefactiones  divi- 
nas,  scripta  prophetica  et  apostolica,  et  ministe- 
rium  evangelicum.  Multi  etiam,  qui  vitae  prae- 
cepta  in  prophanis  legibus  et  scriptis  concinne  et 
arte  quadam  distributa  esse  vident,  longe  antefe- 
runt  eoslibros  doctrinae  coelesti ,  quam  non  iudi- 
cant  simili  diligentia  ,et  arte  scriptam  esse. 

Quid  igitur,  inquiunt,  opus  est  patefactione 
Dei?  Quid  libris  propheticis  et  apostolicis?  Vi- 
dent  eadem  sine  literis  homines  ingeniosi,  aut 
certe  iucundius  tradita  legunt  a  disertis  scriptori- 
bus  Latinis  et  Graecis?  O  deplorandam  caecita- 
tem  generis  humani,  o  flagiliosam  ingratitudinem. 
Num  levern  rem  et  ociosum  spectaculum  ducunt 
esse  isti,  quod  Deus  ex  illa  sua  arcana  sede  pro- 
dieus,  statim  initio  et  deinceps  saepe,  certis  et 
illustribus  testimoniis  se  geiieri  humano  patefecit, 
nos  allocutus   est,    mirandum   decretum  ignotum 

significans  novam  nnturam,  quae  nos  post  mortem 
circnndaturus  esset.  Et  hanc  promissionem  srribi 
voluit,  de  hac  promissione  palam  filius  nobis  con- 
cionatusest,  et  perpetuum  in  Ecclesia  miuisterium 
huius  vocis  inslitutum  est,  quod  sonat  non  tan- 
tum  legern,  sed  hanc  promissionem  reconciliatio- 
nis  et  vitae  aeternae:  quam  nulla  creatura  vidis- 
set,  nisi  Deus  ipse  eam  promulgasset. 

MkLAXTH.  Ol'EK.  Vol.  XI. 


universae  creaturae  omnihus  angelis  et  hominihus  } 
promulgavit?  Hoc  t;mtum  heneficium  vel  asper- 
nari ,  vel  negligere,  omniuin  scelerum  atrocissi- 
mum  esf.  Nec  enim  patefactiones  illae  Dei  lo- 
quentis  cum  Adam,  cnm  Noha ,  cnm  Abraham, 
cumMoyse,  cumSamuele,  cumDavide,  cum  Da- 
niele,  et  deinde  Christi  nati  ex  virgine  et  palam 
versantis  inter  ludaeos,  conciones  tantum  ad  il- 
los  pertinehant,  qui  miranda  testimonia  tunc  in 
re  praesenti  cernehant.  Ad  nos  omnes  pertinent, 
omnes  pro  his  ingentibus  beneficiis  prostratos 
iacere  coram  Deo  oportebat,  ac  gratias  ei  agere, 
ac  celebrare  immensam  bonitatem,  quod  se  huic 
miserae  naturae  hominum  patefecerit,  eamque  ve- 
ro  amore  complecti  se  ostenderit.  Ideo  enim  man- 
davit,  literis  comprehendi  has  patefactiones,  ideo 
instituit  ministerium  evangelicum,  ut  sciamus 
semper  eum  et  versari  in  Ecclesia,  et  alloqui  nos, 
e.t  ad  nos  ornnes  pertinere  omnium  temporum  pa-» 
tefactiones, 

Non  frnstra  se  ostendit  generi  humano  Deus, 
non  obscurum ,  non  leve  signum  amoris  est  erga 
nos,  quod  prodiit  Deus ,  quod  nos  allocutus  est, 
quod  voce  sua  nos  in  vitam  ex  media  morte 
revocat. 

Nec  eadem  sunt  doctrinae  genera,  ut  propha- 
ni  homines  falso  existimant,  Philosophia  et  illae 
promissiones  de  rebus  aeternis,  quas  tradidit  Ec- 
clesiae,  cum  se  generi  hurnano  ostendit,  Cum 
Adam  reusessetante  auditam  consolationem  ,  quid 
ratiocinari  aliud  poterant  vel  angeli  vel  ipse,  nisi 
hocipsum,  quod  docet  ratio?  Deus  iustus  et  ve- 
rax,  minitalus  exitiuin  huic  generi ,  iam  perdet 
Adam  etllevam,  nec  decretum  hoc  mutabit,  Hic 
cogitate  quaeso,  quanto  in  dolore  fuerint  primi 
parentes,  acie  mentis  tunc  voluntatem  Dei  rnagis 
cernentes,  quam  nos  hehetes  et  infirmi  cernere 
possumus.  Sed  in  hoc  dolore  et  in  vestibulo  mor- 
tis  cuni  essent,  rursus  immensa  bonitate  ostendit 
seDeus:  alloquitur  eos,  arguit  peccatum  ,  et  edit 
promissionem  de  reddenda  vita:  immo  et  vestit 
hanc  iam  deformatatn  naturam  ,    quasi  ipsa  veste 


Dissimilis  est  igifurEcclesia  aliarum  gentium, 
quia  doctrinam  habet  de  Dei  essenfia  ef  volnntate, 
traditam  voce  Dei  certis  et  illnstribus  testimoniis, 
quae  discenda,  audienda  et  amplectenda  est,  et 
quam  nulli  creaturae  mutare  licet.  Quod  enirn 
multi  homines  audacterfmxerunt  aliam  doctrinam, 
nova  numina,  ut  Orpheus,  Hesiodus,  Arius, 
Machometus,  et  alii  innutr  erabiles  hi  letri  fnro- 
res  a  diabolo  orti  sunt,  qui  ut  odium  suum  de- 
claret,  Deum  tantis  contumeliis  adficere  studet. 
Haec  exempla  fugienda  nobis  esse  sciamus,  nec 
aliter  de  Deo  sentiendum  esse,  quarn  sicut  se  pate- 
fecit:  imo  ut  in  alvo  matris  sedetfoetus,  suis  qui- 
busdam  qnasi  fasciolis  involntus,  ita  mentes  no- 
strae  huic  doctrinac  quasi  involutae  maneant.  In 
hac  una  audiant  nobiscum  loquentem  Deum,  sicut 
vox  aeterni  patris  inquit:  llunc  audite. 

Cum  igitur  Ecclesia  proprium  genus  doctri- 
nae  leneat,   procul  supra  et  exlra  humanae  menlis 
iudicia,    Philosophiam  et  leges  positum,    necesse 
est  nosEcclesiae  libros  legere,  discere  et  amplecti, 
et  procul   ex  animis  illam  superbissimam  persua- 
sionem  eiicere:  quae ,  utdiximus,  sornniat,  nihil 
opus  esse  his  libris,  quia  alioqui  cernatur  ingenii 
acie  doclrina  vitae.      Irno  nec  Angeli ,  nec  homi- 
nes,     promissionem    reconciliationis,     sine   pate- 
factione   nosse    potuerunt.       Ideo   Paulus    nos  ad. 
lectionem    deducit:     Attendite,    inquit,    lectioni, 
quasi  dicat:    At  certum  genus  doctiinae    alligata 
est  Ecclesia  Dei ,    nec  nobis  fingere  alia  numina, 
alios  Deos  licet,  ut  finxernnt  Orpheus,    Hesiodus, 
Mahometus,    et  alii.      Tradidit  vobis  cerlissiniis 
testimoniis  hic  rerum  condilor,  qui  vere  Deus  est, 
suam  vocem  mandatam  literis:    hanc  vult  nos  au- 
dire,    haec  scripta  Prophetarum   et  Apostolorum 
legite,    ex  his  surnile  doctrinam    de  voluntate   et 
essentia  Dei:   hanc  loto  pectore  amplecthnini,  nec 
ah    ea    avelli    vos    ullis  aliis    opinionibus    sinile. 
Quaecunque  alia  doctrinae  genera  de  Deo  sparsa 
sunt  inter  homines,  quae  pugnant  cum  propheti- 
cis  et  apostolicis  scriptis,  tetri  et  diabolici  furores 
sunt ,  horribiliter  a  Deo  darnnati.      Ut  igitur  uni- 
ca  et  vera  doctrina  de  Deo  extet  iu  genere  humano, 
necesse   est   custodiri,    retineri,   legi,   disci,    hos 
ipsos  libros  propheticos  et  apostolicos,  qui  ne  de- 
leantur,  Deus  ministerium  Evangelicum  et  insti- 
tuit  et  servat,    ut  semper  vox  horum  librorum  in- 
ter    homines    sonet.       Imo    ut   sint   aliquae    Dei 
hibliothecae,    semper  aliquas  politias  servavit,  in 
quibus  hic  thesaurus  custoditus  est.     Nec  eversae 

sunt  politiae  illae,  priusquam  negligere  hunc  tbe- 
saurum  coeperunt. 

Hierosolyma  et  floruit ,  et  urhium  toto  orbe 
terrarum  pulcherrima  fuit,  donec  bibliolheca  Dei 
fuit.  Postea  cum  libros  divinos  negligeret,  ita 
deleta  est ,  ut  non  solum  aedificia  incendio  perie- 
rint,  sed  etiam  tota  gens  dissipata  sit,  et  in  eo  lo- 
co  nunc  latrouum  specus  sint.  Idem  accidit  omni- 
bus  urbibus  Asiae  et  Graeciae,  in  quibus  cum  flo- 
rentes  Ecclesiae  quondam  fuerint,  desertis  studiis, 
ipsae  urbes  eversae  sunt.  Quoties  igiturin  bis  re- 
gionibus  iter  facitis,  et  oppidorum  moenia,  coe- 
tus  hominum  ,  politias,  templa  videtis,  cogitaie 
vobiscum,  haec  ornamenta,  Dei  benignitate  ad- 
huc  integra  esse,  ut  sint  bibliothecae  divinae,  et 
ut  studia  coelestis  doctrinae  colantur,  credite. 
Servat  haec  oppida  Deus,  non  ut  sint  voluptatum, 
luxus,  avariliae  et  aliarum  cupiditatum  cubilia, 
sed  ut  sint  doctrinae  invocationis  et  celebrationis 
Dei  domicilia. 

Ac  prorsus  cum  Pauli  concione  congruit  di- 
ctum  Christi,  quod  extat  apud  Ioannem  iii  capite 
quarto  decimo:  Si  quis  diligit  me,  sermonem 
ineum  servabit,  et  Pater  meus  diliget  eum,  et  ad 
eum  veniemus  et  mansionem  apud  eum  faciemus. 

In  hac  dulcissima  concione  filius  Dei  non  so- 
lum  praecipit,  ut  doctrinae  custodes  simus,  sed 
etiam  addit  promissionem  arnplissimam,  diligi  a 
Deo  huius  doctrinae  custodes,  eosque  Dei  domi- 
cilium  esse.  Neque  cogitari,  neque  expeti  melius 
quicquam  potest,  neque  quicquam  esse  melius  ulli 
creaturae  potest,  quam  fieri  eam  Dei  domicilium. 
Hanc  promissionem  quaeso  saepe  vobiscum  cogi- 
tate,  ut  vos  ad  custodiendos,  legendos  et  propa- 
gandos  libros  Ecclesiae  accendatis. 

Nec  vero  dubito,  quin  multorum  animis  plu- 
rimum  profutura  sit  huius  sententiae  crebra  cogi- 
tatio,  si  recte  et  dextre  eam  intelligent.  Pertinet 
autem  hoc  quoque  ad  meum  officium ,  admonere 
vos  de  vera  enarratione. 

Multi,  quod  dolendum  et  deplorandum  est, 
ante  haec  teinpora  ita  hoc  dictum  Cbristi  interpre- 
tati  sunt,  non  ut  prodesset  rnenlibus,  sed  ut  in 
desperationem  eas  adduceret,  dixerunt  enim  legis 
vocem  esse,  flagitantem  integram  obedientiam: 
quam  cum  nemo  praestet,  hac  voce  omnes  con- 
demnari.  Haec  interpretatio  non  quadrat  ad  hunc 
locum.  Alia  est  sententia  huius  concionis.  Prae- 
ceptum  proponitur  custodiendi  libros,  et  discendi 
doctrinam  coelestem  bona  conscientia,   et  huic  of- 


ficio  additur  promissio:  Qui  bona  conscientia  le- 
gunt,  discunt,  custodiunt,  amplectuntur  hanc 
unicam  Ecclesiae  doctrinam,  hi  sunt,  qui  et  dili- 
gunt  Deum,  et  a  Deo  diliguntur.  Doctrinae 
tuendae  curam  nobis  commendat  filius  Dei,  et 
promissione  addita  nos  consolatur,  nec  vult  hac 
consolatione  terreri  mentes  aut  ad  desperationem 
adigi:  de  eo  officio  loquitur,  quod  Ecclesia  prae- 
stare  et  potest  et  debet,  et  pii,  qui  eruditione  et 
prudentia  antecelluerunt ,  omnibus  temporibus 
fideliter  praestiterunt.  Hac  interpretatione  cogi- 
tata,  ad  nos  ipsos  hanc  sententiam  accoinmode- 
mus;  simus  et  nos  custodes,  lectores  et  propa- 
gatores  doctrinae  non  ignavi,  non  infideles. 

Recitavi  mandata ,  quae  praecipiunt  lectio- 
nem,  quibus  moveri  omnes  debent.  Moveat  au- 
tem  vos  et  cogitatio  de  duplici  fructu,  scilicet 
pubiico  et  privato.  Si  negligatur  lectio,  et  non 
discant  doctores  assidue,  ministerium  publicum 
extinguitur,  cuius  interitum  sequuntur  aeternae 
poenae,  et  excidia  universarum  gentium,  ut  Ho- 
seae4.  dicitur:  Quia  tu  scientiam  repulisti,  repel- 
lani  te,  ne  sacerdotio  fungaris  mihi.  Ita  reiecta 
est  tribus  levitica.  Sic  reiecti  sunt  in  aliis  locis 
postea  ignavi  Episcopi.  Puniet  igitur  Deus  et 
nostras  regiones,  si  per  ignaviam,  si  contemptu 
doctrlwae  et  iudicii  divini  lectionem  sacrorum 
librorum  abiiciemus.  Quod  ne  fiat,  singuli  nos 
ipsos  cogitatione  mandatorum  Dei,  poenarum  et 
praerniorum  ad  diligentiam  exuscitemus.  Infinita 
de  hac  re  oratio  esse  posset :  sed  quia  haec  ipsa 
commonefactio  saepe  repetitur  ab  aliis,  et  ego 
propter  imbecillitatem  prolixe  dicendi  laborem 
ferre  non  possum,  ero  brevior. 

Dixiautem  de  publica  utilitatelectionis,  quod. 
scilicet  lectioni  et  studio  servetur  publicum  mini- 
sterium,  quo  Deus  est  efficax,  et  sibi  aeternam 
Ecclesiam  colligit.  Iam  et  privatim  sua  quisque 
mentis  fructu  moveatur.  Lectione  accenditur  et 
alitur  luxdivina,  in  corde  uniuscuiusque  crescunt 
omnes  virtutes,  agnitio  Dei,  timor,  fides,  di- 
lectio,  iustitia,  tolerantia,  castitas,  denique  sa- 
pieutia  in  gubernatione.  Ac  si  quis  cogitat,  satis 
esse  semel  atque  iterum  legisse  unam  atque  alte- 
ram  pagellam,  hic  prorsus  doctrinae  coelestis 
magniludinem,  nec  nostram  imbecillitatem,  nec 
illam  discendi  rationem  considerat.  Barbarica 
imaginatio  est,  si  quis  non  assidua  lectione  accen- 
dendam  mentem  et  augendam'  doctrinam  existi- 
mat,      Scitis  ita  scriptum  esse,   Evangelium  esse 

potentiam  Dei  ad  salutem  omnl  credenti,  et  esse 
ininisterium  spiritus.  CogitationeEvangelii,  Deus 
est  efficax  in  cordibus  legentium,  imo  praesentis 
Dei  vocem  audientium.  Et  libri  Prophetarum  et 
Apostolorutn  cum  eruditissime  scripti  sint  sine 
literis,  sine  eruditioue,  non  possunt  enarrari. 
Quid  fieret,  si  abiectis  Jibris  et  literis  fingeret 
quisque  quas  vellet  sententias,  ut  fecerunt  Eth- 
nici,  Mahometistae,  ludaei  recentes,  etuuncAna- 
baptistae?  Memini  sapientem  quendam  princi- 
pem  in  Germania,  cum  in  urbeMonasteriensi  fu- 
rores  anabaptistici  grassarentur,  dicere:  Nunc  se 
magis  intelligere,  quantum  opus  sit  literis,  et  eru- 
ditione,  ad  servandos  certos  libros  et  nativam 
sentenliarn.  Quia  si  non  regeretur  Ecclesia  certis 
libris  et  naliva  enarratione,  fanaticos  et  audaces 
homines  quotidie  nova  portenta  excogitaturos 
esse,  et  gloriaturos  se  ad  statu  divino  regi.  Haec 
pericula  cogitantes,  maiore  studio  libros  et  custo- 
diamus  et  legamus. 

Haec  de  lectione  breviter  dicta  sunt,  quam 
nominat  Paulus,  ut  significet  Ecclesiam  ad  certos 
libros  et  unicum  qnoddam  doctrinae  genus  alli- 
gatam  esse.  Cumque  de  totis  libris  primum  dixit, 
postea  dividit  partes  materiarum,  quas  continent. 
Partim  enitn  continent  doctrinam,  id  est,  dog- 
mata  seu  articulos ,  qui  ostendunt  qualis  sit  Deus, 
et  quomodo  se  patefecerit,  unde  sit  haec  rerum 
natura,  unde  peccatum  et  mors;  quomodo  et  quo 
tempore  filius  Dei  missus,  crucifixus  et  resuscita- 
tus  sit,  quae  beneficia  nobis  donet;  partim  vero 
conciones  divinae  sunt  adhortationes,  traducentes 
animos  ad  adfectum  aliquem,  ad  timorem,  fidem, 
spern,  dilectionem,  laeticiam ,  et  ad  bona  opera. 
Ita  partes  materiarum  distribuit,  de  quibus  hoc 
tempore  dici  non  potest.  Admonere  tantum  vos 
volui,  ut  cogitetis,  prudentissime  significari  Pauli 
verbis,  ad  quos  fines  dirigenda  sint  studia ,  vide- 
licet  ad  agnitionem  veram  Dei,  deinde  ad  accen- 
dendos  pios  adfectus.  Aderit  Deus  discentibus, 
et  ubicunque  haec  scintilla  accensa  est,  ut  cupiat 
inens  proficere,  gubernabit  Deus  studia,  et  faciet, 
ut  tota  nostra  gubernatio  sit  salutaris,  sicut  scri- 
ptum  est:  Deus  est,  qui  facit  ut  recta  velimus,  et 
ut  perficiamus,  ut  aliqua  ipsi  grata  fiant.  Hunc 
ipsum  aeternum  patrem  Domini  nostri  Iesu  Chri- 
sti  oro,  ut  propter  filium  suumDominum  nostrum 
lesum  Christum  regat  et  iuvet  totum  ministerium 
nostrum  Spiritu  suo  sancto,  ut  vere  celebretur 
vera  et  aeterna  divinitas,  et  multi  fiant  haeredes 


laetissimae  et  aeternae  consuetudinis  cum  Domino 
nostro  lesu  Christo  et  universa  electorum  Eccle- 
sia,    Amen.      Dixi. 


No.  94. 


an, 


1546. 


Discrimen  Ecclesiae  et  imp.  mundi. 

In  sel.  Der.l.  T.  III.  p.  475  sqq.,  Servest.  T.  III.  p.  451., 
Richard.  T.  III.  p.  108.  et  in  Tomo  III.  krford.  lit.  Q,  5. 
Item  in  libro:  Georgii  Principis  Anhalt.  conciones  et 
scripta,  p.  409  b.  Est  enirn  oratio  synodica  a  Melan- 
thone  Georgio  Anhaltino  scripla,  qui  eani  recilavit 
Mersburgi  d.  25.  Oct.  1546.  —  Apogr.  in  cod.  Guelph. 
in  Fol.  num.  11.10.  p.  217.  coll.  Epist.  Vol.  VI.  p.250. 

Oratio  \_synodica~\  de  discrimine  Ecclesiae  Dei 
et  imperii  mundi;  ex  Esaiae  Cap.  59. 

Cum  in  hac  tanta  moestitia  temporis,  et  harum 
regionum  luctu ,  praecipue  a  Deo  consolatio  pe- 
tenda  sit,  qui  ideo  de  Ecclesia ,  de  imperiis,  de 
vita  aeterna,  suam  sententiam  patefecit,  ut  in 
magnis  huius  vitae  aerumnis  dolorem  nostrum  le- 
niat,  et  portum  nobis  aliquem  ostendat;  ego  curn 
alia  multa  de  causis  rmseriarum  humanarum,  ac 
de  remediis  cogito,  tum  vero  praecipue  in  hac 
consolatione  acquiesco,  quod  toties  adfirmat  Deus 
utrunque,  et  impiortim  tumultus  duriter,  Eccle- 
siam  in  hac  vita  quassaturos  esse,  et  tamen  sem- 
per  usque  ad  resuscitationem  mortuorum,  et 
deinde  iu  omni  aeternit;ite  mansuram  eam  esse, 
nec  Evangelii  ministerium  intetiturum  esse,  etiam- 
si  ruinae  imperiorum  magnae  futurae  sunt. 

Nam  mirando  consilio  Detts  ex  hac  misera 
massa  generis  hutnani  aeternam  sibi  Ecclesiam 
ornnibus  temporibus  colligit:  ut  in  maximis  bellis 
concionati  sunt  Samuel,  Elias,  Eliseus,  Esaias, 
Ieremias  et  alii,  ut  dicitur:  Euntes  ibant  et  fle- 
bant,  mittentes  semina  sua.  Nec  vult  Deus  aut 
doctrinae  vocem ,  aut  invocationem  in  genere  hu- 
mano  ullo  tenipore  conticescere:  imo  hanc  ipsam 
ob  causam  sinit  Ecciesiam  duriter  exerceri,  ut 
curam  discendi  et  invocationem  in  nobis  exu- 
scitet. 

Haec  cum  ita  sint,  quanquam  propter  dolo- 

ris  magnitudinem  vix  prodire  possum,  tamen  cum 

caeteras  partes  officii  nostri  adhuc  administro,  turn 

vero  hanc  concionem  ad  vos  consolandos  habere 

decrevi,  speroque  meam  vocem  multum  ad  vos 
consolandos  valituram  esse,  non  solum  quia  hic 
rnihi  locus  superior  inter  vos  attributus  est,  sed 
multo  magis  quia  meam  voluntatem  erga  Eccle- 
siam,  et  moesticiarn  mearn  ipsi  novistis,  ut  aegroti 
facilius  aegrotantium  sermones  et  consilia  audiunt. 
Yobiscum  autem  perinde  ut  mecum  loquar,  et  ve- 
stram  moesticiarn  iisdem  remediis  lenire  studebo, 
quibus  ego  utcunque  me  sustento.  Cum  video 
triste  bellum  in  Germania  motum  esse,  et  sicut  in 
incendio  paulatim  diversas  regiones  inflammari, 
agnosco  horrendam  iram  Dei ,  non  solum  prae- 
sentia  mala,  caedes  tot  hominum,  disciplinae  per- 
turbationern  et  multorum  locorum  vastationes  de- 
ploro.  Sed  magis  etiam  crucior,  quod  nullus  finis 
bellorum  civilium  prospici  potest.  Semel  motae 
civiles  discordiae  non  nisi  miranda  Dei  ope,  post 
multa  secula  sedantur.  Interim  si  studia  doctri- 
nae,  ut  alicubi  fieri  solet,  extinguantur,  vel  in- 
teriturae  suntEcclesiae  funditus,  vel  certe  squalli- 
diores  multo  erunt,  et  horrida  barbaries  secutura 
est:  ut  post  Apostolorum  aetatem,  ruente  imperio 
Romano,  excidiis  urbium  eruditarum,  literae  et 
doctrina  Ecclesiae  sirnul  ita  oppressae  sunt,  ut  vix 
umbra  veleris  doctrinae  manserit. 

Talium  rnalorum  consideratione  cum  nunc  et 
contabescam  et  consumar,  vos  quoque  excruciari 
non  dubito.  Sed  in  hoc  dolore  hanc ,  ut  dixi, 
promissionem  nobis  proponamus,  quod  rnansu- 
ram  esse  Dei  Ecclesiam  scirnus,  cuius  promissio- 
nis  oracula  cum  multa  passim  extent  in  prophe- 
tica  et  apostolica  doctrina,  nnnc  praecipue  vobis 
illud  recitare  decrevi,  quod  extat  apud  Esaiam 
cap.  59.  quod  eo  visurn  est  huic  loco  accommoda- 
tius,  quia  non  solum  de  aeternitate  Ecclesiae  con- 
cionatur,  sed  etiam  qui  coetus  sit  Ecclesia  Dei, 
et  ubi  sit,  docet,  et  laudat  ministerium  docendi 
Evangelii,  et  nos  ad  amorern  discendi  exuscitat. 
Haec  est  autem  coucio  Dei  apud  Esaiam:  Hoc  est 
foedus  meum  cum  eis,  dicit  Dominus,  Spiritus 
meus  qui  est  in  te,  et  verba  mea  quae  posui  in  ore 
tuo,  non  recedent  de  ore  tuo,  et  de  ore  seminis 
tui,  dicit  Dominus,  d«inceps  usque  in  sempi- 
ternum. 

Utile  est  praeceptum  in  omni  vita ,  opponere 
communibus  aerurnnis  hoc  illustre  testimonium 
bonitatis  divinac:  quod  videlicet  prodiens  ex  ar- 
cana  sua  sede,  generi  humano  se  patefecit,  sua 
voce  tradidit  promissionem  reconciliationis  etvitae 
aeternae,  et  filium  misit,  ut  esset  placator.  Etiamsi 


sumus  in  magnis  aerumnis  aliquantisper  in  hac 
vita,  tamen  laetemur  hoc  tanto  beneficio,  quod 
Deus  nobiscum  familiariter  loquitur,  et  multis 
maguis  miraculis  testatur  se  confugienles  ad  filium 
vere  recipere,  exaudire,  et  aelernis  bonis  ornare. 
Non  simus  adeo  duri,  ferrei,  ut  hac  tanta  boni- 
tate  nihil  moveamur,  et  existiinemus  nos  non  esse 
curae  Deo,  cum  tam  famili;iriter  se  generi  humano 
ostenderit.  Lt  autem  edidit  promissionern  de  no- 
stra  salute,  ita  adfinnat  se  coetum  aliquern  semper 
servaturum  esse,  in  quo  et  sonet  vox  Evangelii, 
et  amplectentes  eam  vocem,  haeredes  faciat  vitae 
aeternae. 

Ideo  apud  Esaiam  dicitur:  Hoc  est  foedus 
meum  cum  eis.  Et  qualis  sit  gubernatio,  qualia 
sint  beneficia  in  hoc  coetu,  verba  ostendunt.  Ad- 
firmat  in  ore  posteritatis  semper  mansuram  esse 
doctrinam,  promissionem  traditam  prophetis,  et 
hac  voce  doctrinae  Spiritus  sanctus  accendit  in 
auditoribus  novam  lucern,  sapientiam ,  et  iustr- 
ciam  aeternam. 

Est  igitur  Ecclesia  Dei  coetus  hominnm  am- 
plectens  Evangelium  ,  in  quo  coetu  Dens  ministe- 
rio  Evangelii  vere  est  efficax,  et  agentibus  poeni- 
tentiam,  et  credentibus  promissioni  reconciliatio- 
nis,  dat  Spiritum  sanctum  et  vitam  aeternam : 
interea  vero  in  hac  vita  multi  admixti  suntnon  re- 
nati,  qui  tamen  de  doctrina  consentiunt. 

Procul  autem  ex  mentibus  et  ex  omni  ser- 
mone  eiiciamus  illorum  somnia,  qni  Ecclesiam 
Dei  nusquam  cerni  aiunt,  et  pingunt  sibi  extra 
totum  genus  huinauum ,  agmen  invisibile  tan- 
quam  Idaearn  Platonicam.  Vult  Deus  exaudiri 
Ecclesiam  in  toto  genere  humano,  vult  eam  con- 
spici.  Non  frustra  se  patefecit,  vult  se  agnosci, 
audiri,  accipi  suas  promissiones,  ut  in  psalmo  di- 
citur:  In  ornnem  terram  exivit  sonus  eorurn.  Et 
Paulus  inquit:  Quos  elegit,  hos  et  vocavit. 

Magna  consolatio  est  hoc  ipsum  scire,  nullos 
usquam  electos  ad  vitam  aeternam  esse,  nisi  in 
hoc  agmine  vocatorum,  et  doctrinam  filii  Dei  au- 
dientium  et  arnplectentium,  et  semper  in  eo  agmi- 
ne  aliquos  esse  electos.  Haec  cunsolatio  cum  gr;i- 
tissima  piae  menti  esse  debeat,  circumspectemus 
ubi  sit  Ecclesia,  ubi  cerni  possit,  nt  sciamus  nos 
quoque  cives  eius  esse.  Quare  semper  ibi  scia- 
mus  vere  esse  Dei  Ecclesiam,  ubi  ministerinm  est 
Evangelii,  id  est:  ubi  vox  sonat  doctrinae  filii 
Dei,  ritus  ab  ipso  traditi  servantur,  quos  voluit 

esse  et  testirnonla  suarum  promissionum ,  et  con- 
fessionis  nostrae  signa. 

Agnosci  igitur  Ecclesia,  exaudiri  et  cerni 
potest,  quia  genus  doctrinae  hahet  certum,  tra- 
ditum  a  Deo  per  Prophetas,  Christum  et  Aposto- 
los,  et  ritus  habet  incurrentes  in  oculos.  Ac  Dei 
beiieficio  nunc  non  opus  est  procul  earn  quaerere. 
ln  hoc  nostro  consessu,  in  vestris  familiis,  pagis, 
oppidis,  scitote  vere  Ecclesiam  Dei  esse,  quia  ihi 
est  Evangelii  ministerium:  nec  duhitate,  in  eo 
numero  aliquos  esse  electos  ad  vitarn  aeternam, 
qui  nunc  quoque  pars  sunt  eius  posteritatis,  de 
qua  dicitur  in  Esaia:  Spiritus  meus  qui  est  in  te, 
et  verba  mea  quae  sunt  in  ore  tuo,  non  recedent 
ab  ore  posteritatis  tuae. 

Gratias  igitur  agamusDeo,  quod  patefecit  se, 
quod  promissiones  tradidit,  quod  earum  voce 
semper  aeternam  Ecclesiam  sibi  colligit.  Deinde 
quod  osteudit  uhi  sit  illa  Ecclesia,  quam  vere  di- 
ligit,  et  aeterna  gloria  ornaturus  est,  et  nos  ipsos 
ad  huius  Ecclesiae  societatem  vocavit.  Postremo, 
quod  adfirmat  sernper  talem  coetum,  doctrinae 
custodem  in  hoc  mundo  mansurum  esse. 

Haec  ingentia  heneficia  opponainus  aerumnis, 
quihus  comrnunis  hominum  natura  in  hac  vita 
certo  Dei  consilio  onerata  est,  in  quibus  non  ira- 
scamuriudicio  ipsius,  sed  quadam  moderationedo- 
Ioris  expecternus  mitigationem  et  liberationem. 

Sed  quomodo,  inquies,  mansura  est  Eccle- 
sia,  curn  tantae  sint  regnorum  rnutationes  et 
ruinae?  ubi  florentissima  fuitinSyria,  in  Aegy- 
pto,  in  Asia,  nunc  dominatur  impia  quaedam 
barharies,  inimica  filio  Dei.  Cohorresco,  cum 
illa  exempla  cogito,  quae  magnitudinem  irae  Dei 
ostendunt.  Sed  hoc  ipsum  saepe  praedixit  Deus, 
non  esse  certarn  in  allis  imperiis  sedem  Ecclesiae: 
idque  eo  praedixit,  ut  sciamus  aliud  esse  mundi 
imperia,  aliud  Ecclesiam  Dei  et  causas  harum 
aerumnaruni  cogiternus. 

Servat  Deus  Ecclesiam  suam  etiam  inter  rui- 
nas  imperiorum.      Ubicunque  audies  incorruptam 
Evangelii  vocem  ,  ihi  te  versari  in  Ecclesia  certo 
statuas,    sive  sedes  sit  in   politia  tranquilla,  sive 
in    perturbata    aut  oppressa  servitute.       Causam 
autem  migratioinim  nos  praecipue  consideremus,  I 
curn  studia  negliguntur,  et  ita  laxatur  disciplina,  j 
et  impunitas  est  scelerum,  et  multi  aut  pravis  cu-  I 
piditatibus  praetexunt  Evangelium,  aut  idola  sta-  ! 
biliunt,     aut   Cyclopum    more    spreta    religione,  | 


quaernnt  potentiam  ant  voluptates.  Deus  vindex 
horribilihus  poenis  declarat  iram  suarn,  ut  dicit 
ipse:  Deus  tuns  ignis  consurnens  est.  Singult 
igitur  stios  mores  diligentius  regant,  et  maiore 
cura  suum  quisque  officium  fariat.  Nunc  autem 
ad  nostrum  ordinem  haec  coucio  praecipue  hahe- 
tur,  qui  difficillimam  rem  iu  lota  hominum  vita 
administrat,  sciiicet  guhernationem  Ecclesiae,  quae 
et  doctrinae  explicationem  et  morum  censuram 
continet. 

Ac  saepe  neglectio  doctrinae  peperit  religio- 
num  confusiones  et  discordias,  unde  bella  exitia- 
lia  totis  gentihus  orta  sunt.  Sicut  apud  Prophe- 
tam  Hoseam  dicitur:  Quia  tu  scientiam  repulisti, 
repellam  te,  ne  sacerdotio  fungaris  mihi.  Hac 
cornminatione  tanquam  fulmine  commonefacti, 
excitemus  nos  ad  studia  doctrinae  colenda ,  et  ad 
diligentiam  in  toto  ministerio  praestandam.  Exem- 
pla  poenarum  sunt  in  conspectu  in  his  regioni- 
hus  et  aliis.  Et  metuo,  aliquanto  post  venturas 
esse  multo  tristiores.  Sed  tamen  mitigahit  his 
tantas  aerumnas  Deus  ,  si  cura  erit  maior  regen- 
dorum  moruin  et  faciendi  officii.  Nou  existi- 
inetis  vos  ad  otium  et  venlris  voluptates  vocatos 
esse,  sed  custodes  estis  muneris  omnium  maximi, 
quae  Deus  generi  humano  dedit,  ut  Malachias 
scripsit:  Labia  sacerdotis  custodiunt  scientiarn  ,  et 
legem  requirunt  ex  ore  eius. 

Custodiri  autern  pura  doctrinae  sententia  sine 
lectione,  meditatione  et  collatione  eiuditorurn  non 
pol^st,  imo  ad  hoc  studiurn  etiain  precatio  pia  ad- 
denda  est ,  ut  Deus  mentes  et  iudicia  regat,  sicut 
saepe  dicitur  inPsahno:  lustificationes  tuas  doce 
ine.  Addi  etiain  oportet  exercitia  pietatis  in  rno- 
rihus,  quae  sunt  lumen  doctrinae.  Nam  ita  de- 
mum  alios  recte  docehimus,  cum  prius  nos  ipsos 
erudiemus,  et  ad  Evangelii  normam  dirigeinus 
nostram  conscientiam  et  vitam. 

Ut  igitur  recle  sonent  vocem  Evangelii  no- 
strae  conciones,  et  verbuin  Dei  sit  in  ore  nostro, 
ut  Esaias  inquit,  saepe  legendi  sunt  Prophetae  et 
Apostoli,  et  audiendae  perilorum  enarrationes. 
Ideo  enim  Deus  vult  Evangelii  ministerium  pu- 
hlica  voce  docentium  exerceri,  ut  enarratio  aliqua 
fiat,  sed  conveniens  fontihus,  et  ut  eam  enarra- 
tionern  rudiores  etiam  audiant.  Saepe  a  me  di- 
cuntur,  cumque  idem  toties  Deus  praeceperit  voce 
Prophetarum,  Christi  et  Apostolorum,  et  prae- 
rnia  discentibus,  et  poenas  aspernantibus  doctri- 
nam   proponat,    hae  cornmonefaction.es  non  sunt 

contemnendae.  Ego  vindex  ero,  inquit  Deus,  si 
quis  non  audierit  Prophetam,  videlicet,  filium 
Dei.  Hoc  fulmen  nos  ad  audiendum  et  discendum 
Evangelium  exuscitel. 

Cum  autem  sine  tua  ope  aeterne  Deus  Pater 
Domini  nostri  Iesu  Christi,  conditor  omnium  re- 
rum  et  Ecclesiae  tuae,  nec  lux  doctriuae  servari 
possit,  te  oro  propter  filium  tuum  Dominum  no- 
strum  lesum  Christuin,  ut  in  his  regionihus  et 
alibi  tihi  perpetuo  colligas  Ecclesiam,  te  in  aeter- 
na  laeticia  cum  filio  celebraturam,  et  tuearis  lu- 
cem  Evangelii,  et  reddas  piam  et  salutarem  pacem 
his  gentihus,  ac  disciplinam  gubernes,  et  Prin- 
cipum  et  docentium  et  populimentes  Spiritu  sancto 
ad  veram  invocationem  et  vera  pietatis  exercitia 
flectas.     Amen.     Dixi. 


Nr.  95. 


an.  1547. 


De  Dorothea  Principe. 


In  select.  Decl.  T.  III.  p.214sqq.,  Servest.  T.  IIL  p.205. 
et  in  T.  111.  Eiford.  lil.  1),  2.  Aptid  Richardiuui  non 
leeilur.  —  Nemo  eo  offendatur,  quod  Georg.  Sabinus 
hanc  oralionem  sibi  conscribi  a  Melanlhone,  soceio 
suo,  curavit.  Ex  Epislolis  enirn  Vol.V.  p.  411.  et  p.422. 
couspicitur,  Melar<thonem  Sabino  scripsisse  eliani  eain 
orationem,  quam  piaelegit  Regiomonti,  quum  ibi  iim- 
nus  Professoris  iuiiet.   Vid.  etiam  Epp.  VoL  111.  p.ll04„ 

Oratio  habiia  a  Georgio  Sahino,  infunere 
Dorotheae  y  coniugis  illustrissimi  Principis 
Alberti  Marchionis  Brandenb.,  Prussiae  Du- 
cis  etc,  quae  obiit  III.  Idus  AfiHlis,  anno  1547. 

Etsi  societate  lachrymarum  ac  veris  gemitibus  do- 
lorem,  et  ostendere  dehemus,  et  signifieare  aliqua 
ex  parte  possumus,  tamen  cum  tara  multae  tam- 
que  graves  dolendi  causae  concurrant,  nullius 
tauta  eloquentia  est,  ut  exponere  hos  dolores  pro 
maguitudine,  aut  lt*vare  eos  oratioue  inediocriter 
qoeat:  tantum  ahest ,  ut  ego  qui  et  iugenii  imbe- 
cillitate  et  moesticia  singulari  impedior,  conve- 
nienleui  huic  loct)  orationejn  hahere  possim.  Lu- 
get  oplimus  priuceps  nohilissimae  et  charissimae 
coniugis  interilum,  in  qua  pulcherrima  omnium 
virtutum  copulatio  fuit:  qui  quidem  etsi  sua  ipsius 
solitudine,  suo  dolore  et  suo  desiderio  crucia- 
tur,  tamen  cum  iutuetur  tiliam ,  quam  habet  uni- 
eam  et  ch<irissimam ,  videtque  intimos  sensus  pe- 
cluiis  ijisius,    pater  sapiens  et  liberorum  amans, 


pene  exanimatur:    et  quanquam  in   eo  celsitudo 

animi,  in  omni  fortunae  varietate  magna  semper 

fuit,  tamen  nunc  pene  succumbit  moerori,  et  vix 

erigit  sese  ipse,     Deinde  augent  tristitiarn,  huius 

temporis  aliae  calamitates.     Cum  in  hoc  horribili 

Germaniae  bello  magnis  curis  de  republica  et  de 

otnni   posteritate  exerceretur,    etsi  iis  consolalio- 

nibus,  quas  Deus  Ecclesiae  suae  tradidit,  ac  ratas 

esse  iussit,  magnitudineque  animi  se  suslentabat, 

tamen  has   sollicitudines   saepe   leniit  dulcissima 

consuetudo  nobilissimae  etsapientissimaeconiugis, 

cum   qua  suas  curas  quasi  partiebatur.     Id  sola- 

tium  nunc  quoque  fatalis  hic  casus  eripuit.     De- 

inde  Princeps  filia  cuius  nunc  ea  aetas  est,  ut  non 

solum  naturali  oroyyfj,  sed  etiam  iudicio  matrem 

amarit,    et  eius  virtutes  iam  intellexerit,  et  imi- 

tari  ceperit,  quanto  in  dolore  est?     Postremo  lu- 

gent  dominam  hae  nostrae  Ecclesiae,  Scholae  et 

optimi  quique  omnium  ordinum  homines:   et  quia 

sciunt  affici  nos  dehere  Principis  optimi  luctu,  et 

quia   virtutes    et  beneficia  dominae  meminerunt. 

Has  tantas  causas  dolendi,    cuius  oratio  aequare 

potest?     Mihi  quidem  eas  cogitanti,  vox  et  spiri- 

tus  dolore   intercluditur.     Sed    quoniam    aliquid 

omniuo  dicendum  est,  et  significatio  ostendenda 

nostri  luctus,  quaeso  ut  mihi  veni  detis,  quod  ma- 

gnitudini  rerum  nequaquam  par  est  oratio:  vos- 

que  pro  vestra  prudentia  cogitetis  ipsi,  quam  iu- 

stum  officium  sit,  adfici  luctu  optimi  Principis  et 

filiae:     et    quantam    iacturam    respublica    fecerit, 

amissa  tali  domina.     Deinde  et  consolationes  di- 

vinitus  traditas,   cum  Ecclesiae  doctrinam  de  vo- 

luntate    Dei    et    de    immortalitate    teneatis,     ipsi 

vobis  subiicite.     Cum  autem  commemoratio  lau- 

dum    et  virtutum  in  funeribus  piorum  hominura 

facienda   sit,   et   ut  ipsorum  memoria  sit  diutur- 

nior,  et  ut  alii  talibus  exemplis  commonefacti  ad. 

virtutem    et    ad    invocationem    Dei    exuscitentur, 

ego  quoque  laudes  illustrissimae  Principis  Doro- 

theae  recitabo:    sed   ut   potero,    non   ut   magni- 

tudo   virtutum   ipsius  et  pulcherrima  decora  po- 

stulabant. 

Nata  est  Princeps  Dorothea  in  familia  nobi- 
lissima  Piegutn  Danicorum,  patre  R.ege  Friderico, 
et  matre  Anna,  filia  Marchionis  loannis  Electoris, 
filii  Alberti  Marchionis,  qui  propter  excellentiam 
virtutis  dictus  est  Achilles  Germanicus.  Cumque 
semina  virtutum,  et  igniculos  a  parentibus,  quo- 
rum  natura  fuit  praestantissima,  acceperit,  mul- 
tum  poslea  iu  natura  optima,  recta  institutio  va- 

luit.  HIc  si  velim  rhetorico  more  de  splendore 
natalium  dicere,  et  de  Cimbricorum  Regum  et 
de  Marchionum  Brandeburgensium  laudibus, 
quam  longa  narratio  futura  esset?  Sed  totam  hanc 
partem  praetereo,  quia  etsi  est  magnum  decus  ge- 
neris  nobilitas,  quam  fateor  etiam  quandam  esse 
virtutis  inchoationem,  tamen  alia  sunt  veriora 
ornamenta.  Didicit  literas  et  sinceram  doctrinam 
de  Deo  et  filio  eius,  Domino  nostro  Iesu  Christo, 
et  omnia  exercitia  pietatis,  et  aliarum  virtutum 
optima  disciplina  assuefacta  est,  inde  usque  a  pue- 
ritia,  parentum  diligentia.  Cumque  non  solum 
studiose  audiret  docentes  in  Ecclesia,  sed  etiam 
libros  divinitus  nobis  commendatos,  scriptos  a 
Prophetis  et  Apostolis,  et  eruditorum  explicationes 
ipsa  legeret  avidissime,  summam  doctrinae  coe- 
lestis  ita  mente  complexa  est  integram ,  ut  consen- 
sum  Catholicae  Ecclesiae  nosset,  et  vero  iudicio 
ac  toto  pectore  amplecteretur,  et  falsa  dogmata 
non  solum  erndite  refutaret,  sed  etiam  acriter 
aversaretur:  fuitque  apud  patrem  et  fratrem  Re- 
ges  sanctissimos  monitrix,  ut  una,  vera  et  con- 
sentiens  docentium  vox  esset  in  Ecclesiis,  et  ne 
locus  erroribus,  qui  tunc  passim  fanaticas  opinio- 
nes  spargebant,  concederetur. 

Sicut  olim  Theodosii  imperatoris  filia  Pla- 
cidia  fratri  Arcadio  monitrix  fuit  de  puritate  do- 
ctrinae  retinenda,  et  postea  Martiano  imperatori 
hortatrix,  de  synodo  Chalcedonensi  convocanda. 
Nec  voluntatern  hanc  et  curam  retinendae  puri- 
tatis  doctrinae  unquam  deposuit,  sed  iudiciurn 
idem  haud  dubie  ad  dulcissimam  Dei  et  filii  eius, 
Prophetarnm  ac  Apostolorum,  Mariae,  Evae,  et 
coetus  coelestis  universi  consuetudinem  attulit. 
Cum  igitur  inclytus  Princeps  noster,  comperisset 
indolem  esse  in  ea  praeclaram,  mores  optimos, 
agnitionem  et  invocationem  Dei  veram ,  coniu- 
gium  eius  et  pio  consilio  expetivit,  et  assentien- 
tibus  patre  Rege  Danico,  et  gravissimis  regni 
principibus,  obtiriuit:  Venit  igitur  regis  filia  Do- 
rothea,  ad  Albertum  Marchionem  Brandeburgen- 
sem,  Borussorum  Ducem,  non  ut  Thetis  ad  Pe- 
leum  Delphino  vecta ,  Nereidum  comitatum  ad- 
ducens,  sed  afferens  veri  Dei  agnitionem  et  invo- 
cationem,  et  omnium  aliarurn  virtutum  chorum, 
summaque  concordia  et  mutuo  amore  curn  marito 
usque  ad  extremum  spiritum  vixit  annos  unum  et 
viginti.  Nec  fuit  infoecunda,  sed  peperit  filios 
duos,  nempe  Albertum  et  Fridericum  Albertum: 
filias  item  quatuor,  Luciani,  Dorotheam,  Catha- 


rinam  et  Annam  Sophiam,  quae  unica  superstes 
est.  Lucere  autem  virtus  Dominae  in  coniugio 
praecipue  cepit,  in  quo  cum  ad  normam  coele- 
stern ,  totum  vitae  curriculum  dirigeret,  hanc  sibi 
Panli  regulam  proposuit,  complectentem  omnes 
piae  matronae  virtutes:  servatur  mulier  per  filio- 
rum  generationem,  si  manserit  in  fide,  dilectione, 
sanctitate  et  modestia. 

Primum  recte  intelligebat  vitae  genus,  in  quo 
erat:  sciebat  coniugium,  etaerumnas,  quas  sexus 
muliebris  in  partu  et  educatione  sobolis  sustinet, 
Deo  placere,  sed  adeo  addi  oportere  virtutes  ne- 
cessarias,  primum  fidern,  deinde  caeteras.  Ar- 
debat  autem  in  pectore  eius  fidei  lumen  adeo  non 
obscurum,  ut  in  professione,  studio  doctrinae, 
in  assidua  invocationeDei,  in  moderandis  moero- 
ribus  et  retinenda  animi  constantia  clare  conspi- 
ceretur.  Nec  tantum  ceremoniis  seu  tragoediis 
colebat  Deum ,  sed  veris  officiis.  Audiebat  quo- 
tidie  enarrationem  doctrinae  coelestis,  legebat 
ipsa,  disserebat  cum  Principe  de  praecipuis  do- 
ctrinae  membris.  Nec  more  academico  quaslibet 
opiniones  vel  admittebat,  vel  mirabatur,  ut  rnos 
est  levium  ingeniorum,  aut  curiosorum:  sed  uni- 
carn  esse  veram,  perpetuam  et  immotam  de  Deo 
sententiam  adseverabat ,  quae  illustribus  teitimo- 
niis  in  Ecclesia  patefacta  est.  Hanc  utraque  ma- 
nu,  imo  toto  pectore,  amplectebatur.  Hanc  dis- 
cernebat  ab  ethnicis  et  aliis  opinionibus:  huius 
cogitatione  se  ad  invocationem  et  ad  aliarum  vir- 
tutuin  olticia  exuscitabat.  Denique  hanc  ducebat 
vere  sacrarn  ancoram  esse  omnibus  actionihus  et 
periculis. 

Fuitautem  intercaetera  testimonia  fidei  ipsius, 
hoc  quoque,  quod  eximio  studio  Academiae  no- 
strae  constitutionem  et  <onservationem  adiuvit. 
Et  ad  alia  multa  beneficia  hoc  addidit:  Deceru 
adolescentibus ,  qui  in  familiis  nobilibus  erant 
nati,  discentibus  literas  praebuit  surnptus  de  suo, 
eis  praeceptorem  sua  pecunia  praefecit :  quos  ut 
ad  discendum  invitaret,  et  studia  saepe  inspici 
curavit,  et  saepe  missis  ex  venatione  ac  piscatione 
muneribus  cornmonefieri  de  officio  iussit.  Con- 
stantini  mater  et  aliae  multae  heroides  templa 
condiderunt,  et  coetus  adiunxerunt  canentium, 
qui  et  ipsi  (ut  ego  arbitrcr)  initio  scholarnm  si- 
miles  fuerunt:  postea,  ut  multa  bona  instituta, 
pavdatim  ignavia  hominum  corrumpuntur,  studia 
literarum  deserta  sunt,  et  umbra  mansit,  videli- 
cet  rituurn  observatio.      Ac  recentior  aetas  inuttai 

ociosa  collegia  instituit.     At  haec  nostra  Princeps,  I  rnm,  quae  matrouas  decent,  nec  gubernationem 

cum   recte   intelligcret    doctrinam    coelestem,     et  !  iudiciorum  impediebat.     Et  ut  erat  iusta  et  seve- 

sciret  Deum  praecipue  flagitare  curam  conservan-  !  ritatis  amans,  atrocia  scelera   lcgibus  puniri  vo- 

'  lebat. 


dae  doctrinae,    non  ociosos  coelus  instituit,   sed 

erudiri  adolescentium,  et  imbui  ipsa  doctrina  di- 

vinitus    tradita    voluit,    ut   ad    posteritatem   ipsa 

quoque   custodes  aliquot  Evangelii  transmitteret.  j  gum  severitatem  ipsa  quoque  misericordia 

Specimen  fidei  suae  etiam  praebuit  in  luctu  amis-     verecunde  orabat.     Domestica  negocia,    et 


sis  filiis  ac  filiabus,  cum  dolorem  ingentem  cogi- 
tatione  voluntatis  Dei  vicit,  sentiens  non  casu 
nasci,  non  casu  extingui  homines,  et  evocatam 
cx  hac  mortali  vita  puericiam  Deo  dicatam,  et 
nondum  malis  exemplis  corruptam,  certo  traduci 
ad  aeternamDei  etEcclesiae  consuetudinem.  Qua 
de  re  hanc  sententiam  in  ore  habebat:  Non  est  vo- 
hmtas  Patris,  ut  percat  unus  de  parvulis  istis. 

Postremo  et  in  hoc  agone,  cum  ex  hac  mor- 
tali  vita  discessura  esset  ipsa,  quanta  lux  fidei  in 
eius  invocatione  fulsit,  ut  arsit  desiderio  et  con- 
suetudinis  coelestium?  repetens  subinde  aliquas 
Evanwelii  voces,  quae  adfivmant  Deum  certo  nos 
propter  filiuin  mediatorem  recipere:  quoties  eti.tm 
tunc  ingressa  in  hanc  commemnr;-.tionem ,  erudita 
disputatione  contulit  dogmata,  et  refut.ivit  errores 
eorum,  qui  pias  mentes  a  conspectu  filii  Dei  ab- 
ducuut,  et  de  promissione  divina  dubitare  iubent. 
Sed  satis  dictum  sit  de  fide  ipsius,  cum  constet 
totam  eius  vitam  ,  invocationem  quotidianam,  et 
sermones  domestieos,  fuisse  assidua  fidei  exercitia. 

Ut  autem  in  dicto  Pauli  mox  fidei  adiungitur 
diieclio,  ita  et  ipsa  copulavit  cnm  fide  dilectio- 
nem,  id  est,  propter  Deum  iusto  ordine  dilexit 
coniugem,  liberos,  famifiam  et  cives.  Fuifamor 
mutuus  in  utroque  coniuge  talis,  ut  vere  posses 
de  eis  illud  vetus  dicere,  corpora  quidem  duo  esse, 
animain  vero  unam.  Deinde  suo  ordine  caeteros 
dilexit:  ac  ut  de  populo  dicam,  iusta  et  benefica 
erga  omnes  fuit.  Adiit  parturientes,  et  consilio 
ac  labore  suo,  imo  et  invocationeDei,  periclitan- 
tiluis  opem  tulit:  ipsa  etiam  fessis  labore  partus, 
cibos  coxit,  adiit  aegrotos:  cumque  veteri  heroico 
more  et  coleret  artem  medicam,  et  multa  remedia 
sua  manu  parata  haberet ,  multis  feliciter  mcdi- 
cata  est.  Quotidiana  vero  liberalitas  erga  egentes 
insignis  fuit.  Aliis  pecuniarn,  aliis  frumcntum, 
aliis  vestes  dabat:  eoque  in  genere  altera  erat  Eli- 
sabetha  Pannonica,  quam  propter  hanc  bene- 
ficentiam  erga  egentes  et  calamitosos,  praecipue 
laudari  scitis.     Norat  autem  fines  et  metas  officio- 


Sed    si   quando   petebatur,    ut  pro  reis  aut 
damnatis  intercederet,    si  non  crat  atrocitas,    le- 

a  leniri 
Eccle- 
siae  fovendae  studium  ad  se  perlinere  ducebat. 
Nec  ingessit  se  consiliis  gubernationis  politicae, 
sed  de  Ecclesiis  monere  interdum  Principem  ali- 
quidsolebat,  praesertim  sicubi  audiret  spargi  se- 
mina  dissidiorum  in  doctrina.  Nam  cum  et  in- 
genio  valeret,  ac  doctrinam  Ecclesiae  recte  intel- 
ligeret,  et  gravissimo  iudicio  statueret,  corrupte- 
las  et  discordias  vitandas  esse,  vigilantissima  et 
acerrima  erat:  planeque  similis,  ut  supra  dixi, 
Placidae  Theodosii  filiae,  in  concordia  Ecclesiae 
tuenda.  Ac  ne  quis  suspicetur  me  ingenii  acumen 
immodice  praedicare,  signa  ab  aliis  artibus  sumat, 
quam  haec  studio  tenebalur.  In  arte  medica  vel 
mediocriter  periti,  quantam  varietatem  rerum 
mente  complectuntur?  membrorum  in  corpore 
positus,  morborum  causas  et  geuera,  remediorum 
diversitatem?  At  de  his  non  solum  disserebat,  ut 
artifex,  sed  etiam  in  nsu  prudenliam  adhibebat 
artifice  dignam.  Apud  Homerum  laudat  Nestor 
Agameden  filiam  Augiae  regis,  hoc  versu:  Quae 
quot  terra  ferax  gignit,  tot  pharmaca  novit.  Non 
ausim  ne  quidcm  peritissimis  tantam  laudem  tri- 
buere,  sed  tamen  arbitror  nostram  Principem  non 
multo  pauciora  remedia  novisse,  quam  illaHome- 
rica  Agamede  noverat. 

Praeterea  cum  acumen  in  epistolis  insigne 
specimen  ingenii  sit,  epistolae  Principis  nostrae 
testantur  pluriinum  eam  ingenio  valuisse:  in  qui- 
bus  etsi  gravitas  matronaePrincipi  conveniens  ser- 
vatur,  tarnen  et  in  monendo,  et  reprehendendo, 
castigando  ,  sententiae  sunt  admodum  argutae,  et 
ad  causam  apte  congruentes,  et  penetrantes  in  in- 
timos  animorum  sensus,  et  forma  orationis  gene- 
rosa  et  perspicua  cst. 

ln  dicto  Pauli  quod  recitavi,  ad  dilectionem, 
iti  esl,  ad  iusticiam  et  beneficenliam,  proxime  ad- 
iungitur  castitas.  Usitalum  est  enim  in  serrnone 
apostolico,  castitatem  nominari  sanctitatem.  In- 
gens  ornaincutuin  caeterarum  virtutum  esse  casti- 
talein,  etiam  Ethnici  dixerunt,  et  extat  digna 
memoratu  sententia  Bacchylidis,  veteris  Ivrici 
pogtae,    qui  principi  optimo  Hieroni  Syracusano 

familiaris  fuit.  Caeteras  virtutes  sine  pudicitia 
siinihs  esse  pulebrae  statuae,  quae  tainen  capite 
truncatasit,  legitur  dictum  his  versibus  redditum: 

Lt  cum  de  statua  tacies  lonnosa  reinota  est, 
]\on  dccus  in  reliquo  corpore  truncus  habet : 

Sic  atii  mores  spreti  sine  honore  iaccbunt, 
]Ni  siut  ornati  laude  pudicitiae. 
Nos  vero  in  Ecclesia  manifestis  testimoniis  erudiit 
Deus,  prorsus  necessariam  esse  virtutern  in  omni- 
bus  castitatem  ,  nec  placere  ullos  Deo  sine  ea:  ac 
ne  posse  quidem  in  mente  impudica,  laxante  fre- 
num  obscoenis  cupiditatibus,  existere  caeteris  vir- 
tutes,  fiduciam  acquiescentem  in  Deo,  veram  in- 
vocalionem  et  dilectionem  Dei.  iNec  praeceptis 
tantum,  sed  etiam  horribilibus  poenis  declaravit 
Deus  voluntatem  suam  bac  de  re,  et  declarat  quo- 
tidie.  Manet  enim  Dei  sententia  immota:  Scor- 
tatores  et  adulteros  iudicat  Deus:  ut  in  diluvio, 
in  excidiis  Sodomorum,  Thebaruin,  Troiae,  Sy- 
baris,  et  aliarum  innumerabilium  urbium  osten- 
dil.  Cum  igitur  voluntatem  Dei  nosset  Princeps 
noster,  ac  sciret  Deum  mentem  castam  esse,  et  in 
quotidiana  invocatione  sic  discernendum  esse  ve- 
nun  Deum  a  inalis  spiritibus,  ut  hunc  cogitemus 
esse  Deum,  rerum  conditorem,  qui  se  patefecit 
inisso  filio,  et  est  iustus,  verax,  beneficus,  castus: 
ita  mores  rexit,  ut  ad  regulam  aeternam,  quae  in 
mente  divina  castitatem  sancit,  congruerent,  nec 
labe  ulla  unquam  ab  ea  castitas  violata  sit.  Sem- 
per  et  Deum  pura  et  impolluta  conscicntia  invo- 
cavit,  et  unico  coniugi  suo  corpus  servavit  castum 
et  sanctum. 

Magna  cura  oculos,  linguam,  gestus  omnes 
ita  gubernavit,  nt  castae  mentis  signa  conspici 
possent.  Et  ut  honestis  exemplo  esset  ad  gravita- 
temtuendam,  non  oculi  errantes,  non  locus  in- 
dignus  matrona,  non  fabellae,  non  gestus  ullus 
liberior  in  ea  animadverti  potuit.  Et  gravitatem 
sanctitatemqueDominae,  totus  coetus  in  gynaeceo 
imitabatur.  Non  ibi  ociuin  voluptates  invitabat, 
non  admittebantur  illecebra  cupiditatum ,  lectio- 
nes  aut  cantilenae,  aut  sermones  ulli  rnagis  faceti 
aut  belli,  quam  qui  decent  gravissimas  et  sanclis- 
simas  matronas.  Sed  distribuebat  Domina  et 
operas  et  precationum  ac  lectionum  tenipora:  ut 
adhuc  gynaeceum,  piae  doctrinae  et  virtutis  schola 
est.  Nec  tantum  ad  colum  et  ad  acus  assidere 
puellas  voluit,  sed  ad  duarum  rerum  doctrinam, 
quam  ipsa  colebat ,  eas  adsuefecit:  coi:git  ut  lege- 
rent    libros   propheticos  et    apostolicos,     et    alia 

scripta  moribus  et  pietati  utilia.  Cumque  remedia 
multa  fere  toto  anni  tempore  adpararet,  multiplici 
labore  virgines  et  exercuit  el  erudiit.  Quantam 
enim  laborum  varietatem  in  apparandis  remediis 
esse  necesse  sit,  non  obscurum  est.  Ac  simul 
puellis  ,  rerum  naturas  et  usum  remediorum  mon- 
strabat,  easque  ad  laborem  ipsa  doctrinae  suavi- 
tate  invitabat.  Quid  de  hortis  dicam,  in  quibus 
ipsi  flores  lugere  Dominam  nunc  videntur?  IIos 
halmit  in  hac  Arctoa  et  frigida  regione  non  minus 
amoenos,  quain  Alcinoi  hortos  fuisse  narrat  IIo- 
merus.  Cumque  conquisiti  essent  magna  varietate 
salubrium  herbarum,  colebantur  a  virginibus,  non 
propter  corporis  voluptates,  sed  ut  bonesto  labore 
exercerentur,  ac  simul  naturam  rerum  considera- 
rent,  et  multa  remedia  discerent.  In  his  hortis 
et  Domina  et  virgines  velut  Naiades,  dum  aut  se- 
mina  terrae  mandant,  aut  sitientem  terram  rigant, 
aut  plantas  humi  serpentes  crigunt,  laudes  Dei 
conditoris  huius  pulcherrimae  naturae  rerum  ca- 
nunt.  llaec  honesta  exercitia,  plena  eruditionis, 
disciplinam  esse  cum  aliarum  virtulum  multarum, 
tum  vero  castitatis  (praesertim  curn  accedit  doctri- 
na  de  ira  Dei ,  et  de  poenis  certo  cornitantibus  in- 
quinationes  corporum)  consentaneum  est.  Sed 
accessit  et  alia  virtus,  rnodestia  videlicet,  seu  tem- 
perantia,  quam  Paulus  adiungit  caeteris,  in  eo 
dicto,  quod  supra  recitavirnus.  Multarum  maxi- 
mariirn  virtutum  nutrix  est  temperantia  in  cibo  ac 
potu,  \  erissimum  est  enim  quod  dicitur: 
Quin  corpus  onustuin, 
Hesternis  vitiis  aniinuin  quoque  praegravat  ipsum, 
Alcjue  atlligit  lunni  divinae  particulam  aurae. 
Cum  autem  sedes  illa  divinitus  condita  ad  cogita- 
tionem  de  rebus  divinis,  quassatur  densis  et  tur- 
bidis  halitibus  a  cibo  et  potu  ortis,  et  crapula  as- 
siduam  vertiginem  efficit,  impediri  et  languefieri 
intentionem  mentis,  in  cogitatione  de  Deo  et  pre- 
catione,  manifestum  est.  Quare  ad  veram  invo- 
cationem  Dei  necessaria  est  temperantia.  Deinde 
et  ad  castitatem  et  ad  moderationem  in  omnibus 
actionibus  prodest,  ut  ornnes  sani  testantur.  Ita- 
que  cum  natura  temperans  esset,  consuetudine 
etiam,  quae  in  primis  in  eo  genere  multum  valet, 
perfecerat,  ut  modico  cibo  et  potu  contenta  esset: 
nec  laborum,  studiorum  ac  precationum  tempora 
impendebat  conviviis,  nec  splendore  conviviorum 
aut  vestium  excellere  studebat,  quamvis  precio- 
sas  vestes  plurimas  haberet.  Sed  dolebat  potius, 
harum  rerum  cura  in  omnibus  aulis  alia  negotia 
49 

necessaria  impediri.  Denique  mediocritatem  et 
moderationem  in  omnibus  rebus  amabat.  Et 
quanquam  virtute  et  gradu  honoris  antecellebat, 
ut  vult  Deus  esse  hominum  gradus:  tamen  locum 
singulis  convenientem  tribuens,  etiam  inferiores 
propter  Deum  diligebat,  nec  superbe  fastidiebat, 
sed  tanquam  pares  societate  Ecclesiae  et  virtute, 
honore  afficiebat. 

lngenia  prudenter  diiudicabat,  in  singulis 
certas  virtutes  suspiciebat.  Oblrectationes  et  ser- 
mones  virnlentos  adeo  non  audiebat,  ut  stoma- 
chose  etiam  interpellaret,  et  abrumpi  eos  cogeret. 
Multorum  inier  suos  dissidia,  sua  autoritate  dire- 
mit.  Nec  tamen  egressa  est  suorum  officiorum  me- 
t;is,  non  impediit  iudicia,  non  leges ,  non  cu- 
riam,  sed  suo  loco  ita  benefecit,  quibus  potuit, 
ne  quid  de  autoritate  cuiusquam  Magistratus  dimi- 
nueret,  neve  ordinem  Reipub.  et  pacem  turbaret. 
!Nam  ad  hos  duos  fines  omnia  vitae  consilia  et 
omnes  actiones  retvdit,  ad  ornandam  gloriam  Dei, 
et  ad  publicam  pacem.  Cum  igitur  ad  Pauli  con- 
cionem,  complectentem  omnes  piae  matronae  vir- 
tutes,  congruant  mores  Principis  Dorotheae,  pla- 
cuisse  eam  Deo  iudicandum  est,  qui  cuin  eam  ad 
coelestium  consuetudinein  traducturus  esset,  exi- 
tum  etiam  vitae  mortalis  placidum  ei,  et  sanctissi- 
mis  moribus  ipsius  congruentem  dedit.  Cum  na- 
turam  vi  morbi  superatam  esse  sentiret,  tranquillo 
animo  se  velut  ad  iter  praeparavit,  ac  subinde 
miscens  votis  et  invocationi  confessionem  fidei, 
saepe  haec  verba  repetiit:  Non  casu  extitit  haec 
mundi  pulcherrima  compages,  nec  casu  nalum  est 
genus  humanum,  sed  esse  Deum  conditorein  re- 
rum,  sapientem,  beneficuin,  iustum ,  veracem, 
castum,  toto  pectore  credo,  ac  te  aeternum  patrem 
Doinini  nostri  Iesu  Christi ,  qui  te  patcfecisti  mul- 
tis  testhnoniis  edita  voce  Evangelii,  et  misso  filio, 
de  quo  clamasti:  Hunc  audite,  adfinno,  vereDeum 
esse,  conditorem  rerum,  una  cum  filio  tuo  Do- 
mino  nostro  lesu  Christo  et  Spiritu  sancto.  Te 
credo  genus  humanum  non  frustra  condidisse,  nec 
irustra  te  nobis  toties  patefceisse,  sed  vere  iudi- 
cem  esse  generis  humani,  et  colligere  tibi  aeter- 
nam  Ecclesiam,  celebraturam  te  in  aeterna  con- 
suetudine  et  laelicia.  Credo  et  filium  tuum  Do- 
minum  nostrum  lesum  Christum,  crucifixum  pro 
nobis  et  resuscitatum,  mirando  consilio  a  te  mis- 
sum  esse,  ut  quia  peccatum  pro  nobis  fiebat  ipse, 
nos  iusticiaDei  per  eum  fieremus.  Utque  cum  re- 
ciperes  nos  in  gratiam  placatus ,  effunderes  in  nos 


ex  tuo  pectore  Spiritum  sanctum,  et  in  nobis 
aeternam  vitam,  lucem  et  iustitiam  accenderes. 
Haec  ut  in  Evangelio  tuo,  quod  prolulit  ex  arcano 
sinu  tuo  filius,  tradita  sunt,  loto  pectore  credo, 
et  confileor  me  miseram  natam  ex  sordida  natura, 
non  arsisse  dilectione  tui,  ac  fide,  ut  debebam,  ac 
multos  errores  ac  viliosas  cupiditates  in  omni  vita 
circumtulisse,  et  saepe  tuam  voluntatem  meis  er- 
roribus  et  lapsibus  ollensam  esse,  vehementer  do- 
leo.  Cum  autem  miseris  filium  tuum  Dorninum 
nostrum  Iesum  Christum  cruciiixum  pro  nubis  et 
resuscitatum,  ac  praeceperis  ut  ad  eum  confugere- 
mus,  et  promiseris  te  recepturum  omnes  ad  ipsum 
vera  fide  confugientes,  te  supplex  oro,  ut  mihi 
omnia  mea  peccata ,  omnes  errores,  omnes  labes 
remittas,  propter  filium  tuum  Dominum  nostrum 
Iesum  Christum,  (piem  voluisti  pro  nobis  fieri 
victimam:  et  ut  Spiritu  sancto  tuo  initia  vitae  et 
iusticiae  aeternae  in  me  accendas,  meque  ad  socie- 
tatem  tuae  Ecclesiae  coelestis,  quae  te  in  aeterna 
laeticia  intuebitur  et  celebrabit,  clementer  abdu- 
cas.  Credo  tuis  promissionibus,  et  fiducia  filii 
tui  mediatoris  me  sustenlo,  non  fiducia  mearum 
virtutum,  tuamque  iram  placatam  esse  coniido,  et 
certa  spe  coelestium  consueludinern  expecto.  Tibi 
ctiam  gratias  ago  et  agarn  in  omni  aeternitate,  curn 
pro  caeteris  beneficiis  innumerabilibus,  tum  pro 
patefactione  tui,  et  pro  filio  nobis  donato,  et  voce 
Evangelii  edita,  quodque  me  ad  agnitionem  tuae 
lucis  vocasti ,  nec  in  ethnica  caligine  et  aliis  erro- 
ribus  reliquisti.  Te  etiam  Iesu  Christe,  fili  Dei, 
crucifixe  pro  nobis  et  resuscitate,  imago  patris 
aeterni ,  qui  mediator  constitutus  es  inter  patrem 
et  nos,  ac  dixisti :  Venite  ad  me  ornnes  qui  labo- 
ratis  et  onerati  estis,  ego  reficiarn  vos,  oro  toto 
pectore,  ut  mei  misertus,  pro  me  intercedas  apud 
aeternum  patrem  tunin,  et  in  me  Spiritu  sancto 
tuo  vitarn  aeternam,  lucem  et  iusticiam  accendas, 
Gratias  etiam  agotibi,  et  agam  in  omni  aeterni- 
tate,  quod  mea  causa  et  propter  salutem  meani 
aetcrno  patri  supplex  es,  et  victima  pro  me  factus 
es.  Hoc  tuum  ingens  beneficium  praedico,  disce- 
dens  ex  hac  mortalium  consuetudine,  ac  adversus 
regna  tliaboli  et  ornnium  impiorum  furores,  qui 
tibi  rnaledicunt,  adfirmo,  tuam  doctrinam  tradi- 
tain  tua  voce ,  et  Prophetarum  et  Apostolorum 
literis,  sonantem  in  hac  tua  Ecclesia,  cuius  disci- 
pulam  me  esse  profiteor,  veram  esse,  et  execror 
ethnicos  et  haereticos  furores  cum  tua  voce  pu- 
gnantes.      Sit  lucerna  pedibus  meis  verbum  tuum, 

in  quo  dixisti:  SicDeus  dilcxit  mtindum,  ut  filium 
suum  unigenituin  daret  pro  mundo  ,  ut  omnis  qui 
credit  in  eum,  non  pereat,  sed  habeat  vitam  aeter- 
iiarn.  Oro  etiam  te  Deus  aeterne  pater  Domini 
TtostrilesuChristi,  ut  carissimum  coningem  meum, 
et  dulcissimam  filiam  regas  etserves,  et  in  his  re- 
gionibus  ministerium  Evangelii ,  Ecclesias  et  Po- 
litias  defendas.  Haec  saepe  ingeminans  diehus 
decem,  et  sese  adverstis  pavores  confirmavit,  et 
charissimo  coniugi  Principi  et  dulcissimae  filiae 
lenire  moesticiam  studuit.  Saepe  etiam  hortata  est 
filiam  et  caeteras  virgines,  ne  coelestem  doctrinam 
aut  voluptatibus  aut  corruptelis  dogmatum  excuti 
sihi  paterentur,  neve  sinerent  extingui  timorem, 
fedem,  et  invocationem  Dei.  Deniqne  hic  extre- 
mus  agon  totus  illustre  testimonium  fuit  fidei,  et 
aeternae  iusticiae  iain  in  corde  accensae.  Et  inter 
haec  vota  ,  et  has  confessiones  a  corpore  anima 
sancta  et  Deo  cara  placidissime  discessit.  Hic 
morlalis  vitae  finis  fuit,  ipsi  quidem  Dominae  mi- 
nitne  tristis,  sed  optimo  Principi  filiae,  et  nohis 
otnnihus  vaide  luctuosus:  ac  ne  principis  et  filiae 
ingentem  dolorem  augeam,  qui  causas  sui  moero- 
ris  maxirnas,  etiam  nohis  tacentihus,  vident,  de 
nobis  dicam.  Ferreus  est ,  qui  in  tanto  publico 
luctu,  cum  videat  Principis  et  praecipuorum  vi- 
rorum  iu  ornnibus  ordinibus,    nohilium   et  sacer- 


ah  Ecclesia  disputationes  illae  Sloicorum.  Nam 
et  indiditDeus  humanis  pectoribus  OTOQyag,  quae 
moneant,  ut  nostros  diligarnus,  secundis  eorum 
rebus  laetemur,  et  adversis  doleamus,  et  ut  no- 
strorum  desiderio  adficiamur:  et  haec  fieri  iubet 
sed  moderate),  agnoscamus  mala  nostra,  ac  do- 
leamus. 

Sed  tamen  propter  has  duas  causas  dolor  mo- 
derandus  est.  Primum,  quia  non  est  repugnan- 
dutn  iusticiae  Dei,  quae  «tniversum  genus  huma- 
num  morte  oneravit.  Deinde  etsi  mors  malum 
est,  tarnen  firmissima  assensione  tuam  celsitudi- 
nem  amplexam  esse  has  divinas  sententias  non  du- 
bito:  Preciosa  mors  Sanctorum;  item :  Beati  qui 
in  Domino  moriuntur.  Non  est  mors  extremum 
malorum,  sed  piis  iter  est  ad  dulcissimam  Dei 
consuetudinem.  Levat  dolorem  in  quacunque  re 
si  quid  inesse  boni  cernitur.  Ergo  mentis  oculos 
defigito  in  haec  bona.  Etsi  ahest  coniunx  tua  a 
conspectu  tuo,  et  filiae  dulcissimae,  tamen  laeta 
fruitur  iatn  conspectu,  sapientia  et  sermonibus 
Dei,  et  filii  eius  Domini  nostri  lesu  Christi,  Pro- 
phetarum,  Apostolorum.  Iarn  in  coetu  coelestium 
matronarum  audit  disserentern  Mariam  de  filio 
audit  Evam  de  prima  conditione  generis  humani 
de  suis  aerumnis  et  liberationihus  concionantem.' 
Audit  Saram  et  caeteras  similes  matronas  cornme- 


dotum  lachrymas,  curn  filiae  Principis  et  tot  ho-  morantes  Dei   beneficia.      Audit  denique  palrem 

nestissimarum  matronarum  eiulatus  audiat,    sine  j  etiarn  suum,  Piegern  pium   et  Deo  charum     filios- 

moerore  esse  potest.     Causas  igitur  dolendi  cogi-  j  que  ac  filias  complectitur.      Nihil  utriqne  vestrnm 

tetous,  adficiamur  luclu  oplimi  Principis  et  fili.ie,  |  optatius  fuit,   quam  ut  illa  dulcissima  coelestium 

\\\  iubet  nosDeus,   praesertimPrincipum  beneme-  consuetudine  frueremini,  ad  quam  quod  prior  ad- 

ritorum  adversos  casus  nostros  ducere,   et  nostri  ducitur  coniunx  tua,  si  volumus  vera  dicere    gra- 


amoris   erga   eos  significationem  societate  moesti- 
ci;>e  ostendere.      Deinde  eo  dolcamus,    quod   tale 


tulanda  est  ei  haec  felicitas.      Nam   h  aec  quae  de 
consuetudine  aeternae  Ecdesi;,e  adseveramus,  non 


decus  et  exemplar  virtutum,     haec   regio  amisit,  (  sunt  fabulosa  ac  similia  poematum  de  campo  elv- 
quodque  Patronam  Ecclesiarum,  literarum  et  mul-  !  sio.      Nos  in  Ecclesia  Dei    testimoniis  illustribus 
turutn  calamitosorum  amisimus.      Sed   lachrymae 
vocem  impediunt,  ideo  hanc  partem  orationis  ab- 
rumpo.     Utinam  aulem,  ut  dolendi  causas  propter 
popuhnn  exposui,  ita  possem  aliqua  ex  parte  tanto 


vidneri  Principis  et  filiae  mederi.  Ac  filiarn  cjni— 
detn  patri  omnes  ordines  commendant,  eumque 
orant,  ut  et  ob  hanc  causam  fortius  repugnet  do- 
lori,  ut  eius  oratione  et  vultu  filia  a  surnma  luctus 
acerbitate  abducatur.  Etsiautem,  Princeps  illu- 
strissitne,  pietas  tua  laudanda  est ,  quod  extincta 
charissima  coniuge  tanto  dolore  et  desiderio  eius 
adficeris  (non  enirn  ii  sumus,  qui  nihil  dolere,  sa- 
pientiam  aut  virtutem  e.sse  fmxerunt,  removeantur 


confirmatas  esse  divinas  promissiones  seirnus 
delicet  resuscitationem  filii  Dei,  et  multorum  alio- 
rum,  qui  extlncti  revixerunt.  Certo  igitur  adfir- 
mandum  est ,  homines  ad  Deum  conversos  ver.i 
poenilentia  et  fide,  et  acquiescentes  in  mediatore 
filioDei,  discedentes  ex  hac  vita,  duci  ad  laetissi- 
mam  aeternae  Ecclesiae  consuetudinem.  Memi- 
nisti  autern  Princeps  totum  vitae  curriculum  con- 
iugis,  plenurn  pietatis,  et  in  hoc  extremo  articulo 
clarissima  signa  animi  acquiescentis  in  filio  Dei 
animadverlisti.  His  iactis  fundamentis  consola- 
tionum,  et  quod  Deo  obediendum  sit,  et  quod 
coniunx  tua  coelestium  consuetudine  fruatur- 
49* 

deinde  adiungito  alias  consolationes,  qnod  non 
ainiseris  coniugem,  sed  rursns  eam  complexurus 
sis ,  et  in  consuetudine  pcrpetua,  eruditissimos  et 
suavissimos  sermones  collaturi  sitis,  quod  Deo 
tuam  et  filiae,  et  harum  Ecclesiarum  salutem  ar- 
dentissiinis  votis  commendet,  quod  turbulentissi- 
mis  temporibus  ex  hac  rnisera  vita  evocata,  iam 
ad  portum  pervenerit,  xiec  sit  obnoxia  nostris  pe- 
ricolis.  Laeteris  etiam  cogitatione  virtutum  ipsius, 
Deoque  gratias  agas,  quod  vitae  sociam  tantis  or- 
natam  virtutibus,  et  concordi  animo  et  voce  verum 
Deum  invocantein  (quod  vinculum  est  amicitiae 
arctissimum)  tibi  dedit.  Ilarurn  te  consolationum 
omnium  cogitatione  a  moesticia  abducito.  Nec 
tuae  solum  trisliciae,  sed  etiarn  charissimae  filiae 
rnederi  studeas.  Huic  ut  sapiens  pater  omnibus 
officiis  ,  imoetarte,  lenias  dolorem:  quare  com- 
memoratio  maternarum  virtutum  multum  ei  pro- 
futura  est. 

Populum  vero  adhortor,  ut  memoriam  reti- 
neat  laudatissimaePrincipis,  et  propter  gratitudi- 
nem,  et  ut  ex  eius  vita,  fidei  et  virtutum  exempla 
imitanda  sumat.  Propterea  enim  Deus  in  Eccle- 
sia  multos  excellentibus  virtutibus  ornat,  ut  alii 
eorum  exernplo  invitentur,  erudiantur,  et  confir- 
mentur.  Haec  ut  potui ,  dixi,  mullo  brevius, 
quam  magnitudo  rei  postulabat.  Nunc  in  funeris 
caeremoniis  non  solum  lachrymis  dolorem  vestrurn 
declarate,  sed  etiam  pia  precatione  salutem  illu- 
strissimi  Principis,  et  filiae,  et  Pieipublicae,  ac 
vestram,  Deo  commendate.  Tali  invocationeDeus 
coli  se  postulat,  vult  a  se  peti  vitam  et  salutarem 
gubernationem  generis  humani.  Nec  aestimemus 
tales  precationes,  otiosos  ritus  esse,  ut  multi  di- 
vinae  voluntatis  ignari  audacissime  iudicant:  sed 
sciamus,  velleDeum,  hunc  sibi  tribui  honorem, 
ut  vere  agnoscamus  et  fateamur  eum  horum  surn- 
inorum  bonorum  autorem  esse,  et  vere  ea  peten- 
tibus  largiri.      Dixi. 

Oratio  \_synodica]  de  dicto  Pauli:  Sis  intentns 

leciioni  etC.    (reoitata  a  Georgio  rrinc.  Aiihaltiuo.) 

Misericordiae  Domini,  quod  non  consumpti  su- 
mus,  inquit  Hieremias,  non  de  sui  tantum  tein- 
poris  tristissima  calarnitate,  sed  etiam  de  aliis  Ec- 
clesiae  dissipationibus.  Nani  et  in  boc  trisli  bello, 
quod  exarsit  ante  annum  in  his  regionibus,  quae 
antea  fuerunt  florentissimae,  funditus  periissemus 
propter  delicta  nostra ,  quae  et  multa  sunt  et 
magna  ,  nisi  Deus  ipse  in  ira  iustissima  misericor- 
diae  suae  recordatus  esset,  et  iustas  poenas  sua 
immensa  bonitate  leniisset.  Itaque  initio  gratias 
agimus  toto  pectore  Deo  aeterno  Patri  domini  no- 
stri  Iesu  Christi,  conditori  coeli  et  terrae,  et  Ec- 
clesiae  suae,  una  cum  filio  suo  domino  nostrolesu 
Christo  et  Spiritu  sancto  suo,  quod  poenas  miti- 
gavit,  ct  intervallum  aliquod  tranquillum  reddi- 
dit,  etEcclesiae  suae  reliquias  servat.  Precamur 
etiam  toto  pectore,  ut  piam  et  salutarem  toti  Ger- 
maniae  pacem  restituat,  nec  sinat  extingui  inter 
nos  lucem  sui  Evangelii,  ac  deleri  veram  invoca- 
tionem.  Hanc  precationem  assiduis  votis  repeta- 
rnus,  et  in  domesticis  Ecclesiis  et  in  publicis  con- 
gressibus.  Iam  vero  priusquam  in  dicendo  pro- 
grediamur,  his  piis  votis  Dominicarn  precationem 
addamus,  ardenti  fide  clamantes:  Abba  Pater 
noster! 

Cum  autem  (venerandi  Consacerdotes)  veteri 
et  honestissimo  more  ad  deliberationem  de  nostra 
gubernatione  convenerimus,  et  prirna  cura  esse 
debeat  doctrinae,  initio  vos ,  ut  saepe  feci  antea, 
adhortandos  esse  duxi,  ad  studium  doctrinae,  et 
ad  lectionis  assiduitatem,  quod  ut  gravi  autoritate 
facere  possem,  illud  ipsum  praecepturn,  quodPau- 
lus  Timotheo  proponit,  vobis  hoc  loco  iterum  re- 
citare  et  inculcare  decrevi.  ld  enim  scrips.it  Pau- 
lus  non  tam  propter  Timotbeum,  cuius  pectus 
flagrare  amore  doctrinae  sciebat,  quam  totius  po- 
steritatis  causa. 

Sunt  autem  verba  baec:  Sis  intentus  lectioni, 
consolationi ,  et  doctrinae. 

Hanc  sententiam  cum  legunt  homirips  pro- 
phani,  existimant  puerilem  esse  commonefactio- 
nem,  non  magni  momenti,  ut  si  paedagogus  hor- 
tetur  auditores  ad  lectionem  Grammaticcs.  Elsi 
autem  illa  etiarn  paedagogia  rei  magnae  nutricula 
est,  tamen  bic  de  rebus  multo  maioribus  dicitur, 
et  nou  solum  doctrinam  continet  haec  Pauli  scn- 

tentia  gravissimam,  sed  etiam  consolationem  dul- 
cissimam,  iis  qui  propter  studia  sunt  in  odio,  et 
magnis  aerumnis  exercentur.  Me  quidem  i[)sum 
saepe  in  his  nostris  periculis  et  miseriis  erexit 
haec  ipsa  commonefactio  ,  disputantem  cur  studia 
doctrinae  colam,  quae  irritent  odia  hominum, 
cum  possirnus  in  tranquillitate  et  dignitate  vivere, 
literis  omnibus  ahiectis?  Huic  reprehensioni  cum 
oppono  mandatumDei ,  qui  praecipit  legi,  audiri, 
cognosci,  amari  IibrosEvangelii,  rursus  acquiesco, 
ct  non  solum  delector  studio,  sed  etiam  huinana 
omnia  postponenda  esse  lectioni  coelestium  libro- 
rum  ,  et  his  studiis  fortiter  statuo.  Mihique  ipse 
subiicio  hoc  Pauli  dictum:  Sis  intentus  lectioni, 
et  illas  voces  idem  praecipientes :  Hic  est  filius 
meus  dilectus,  hunc  audite.  Item:  Qui  non  au- 
dierit,  ego  ultor  ero.  Denique  constat  saepissime 
repetitum  esse  hoc  praeceptum  de  discendo  Evan- 
gelio. 

In  hac  cogitatione  simul  etiam  tetram  ingra- 
titudinem  et  contumaciam  generis  humani  deploro 
e.t  detestor,  cum  singulare  et  summum  bonitatis 
divinae  specimen  sit,  quod  ex  arcana  sua  sede 
prodiens,  nobis  se  patefecit ,  nos  dulcissime  allo- 
quitur,  et  prolert  sapientiain  ignotam  omnibus 
creaturis,  quae  unica  remedium  certum  et  efficax 
est  ingentium  malorum  generis  hurnani.  Hic  quid 
est  indignius,  quamDeum  nos  alloquentem  audire 
nolle,  ac  tantam  bonitatem  aspernari  ?  quae  con- 
spicitur  hac  ipsa  in  re,  quod  toties  tam  illustribus 
testimoniis  se  patefecit?  Quis  hanc  ingratitudi- 
nem  non  existimet  dignam  esse  atrocissirnis  poe- 
uis?  Ac  multiplex  est  ingratitudo,  multl  Athei 
audacissime  affirmant  fabulosos  esse  libros  pro- 
pheticos  et  apostolicos,  eosque  legi  prohibent,  ut 
Politianum  audio  dixisse,  inteirogatum  an  legeret 
sacros  libros?  semel  se  legisse,  nec  tempusulbr  in 
lectione  peius  se  posnisse.  Et  alius  quidam  inter- 
rogatus  de  sacris  libris,  nihil,  inquit,  curo  quin- 
que  libros  Moysi,  hoc  curo,  quomodo  pagos 
quinque  meis  praediis  addere  possiin.  Talis  con- 
temptus  non  solum  ingratitudo  est,  sed  hnrrihilis 
furor  et  blasphemia,  quae  praecipua  causa  est 
calamitatum  publicarum  in  hac  vita,  et  deinde 
sine  ulla  dubitatione  suppliciis  aeternis  compeu- 
sabitur. 

\  erum  non  tantum  Epicureos  illos  accuse- 
mus,  sed  nostrum  frigus  etiam  agnoscamus,  ne 
nos  quidem  ardemus  studio  legendi  et  meditationis 
cura,   sicut  ardere  nos  oportebat.      Piaro  pagellas 


paucas  evolvimus,  et  legimus  sine  altentione,  sine 
cogitatione  divinae  voluntatis,  perinde  ut  ignavi, 
et  hebetes  legunt  poemata. 

Ut  igitur  pectora  nostra  accendantur  ad  amo- 
rem  studii,  infigamus  anirnns  hoc  Pauli  dictum: 
Sis  intentus  lectioni,  quod  ut  planius  intelligatur, 
continet  eniru  eruditissimam  partitionem,  addarn 
enarrationem ,  utspero,  non  ingratam  studiosis. 

Tria  membra  sunt:  Iubet  legere,  docere,  et 
consolari. 

Cur  autem  a  lectione  orditur?  Hic  et  discer- 
nit  coelestern  doctrinam  a  Philosophia,  et  monet 
alligatam  esse  Ecclesiam  ad  libros  propheticos  et 
apostolicos.  Caeterae  artes,  ut  Arithmelica,  et 
legum  doctrina  extruuntur  ex  principiis  natura 
notis,  non  sumunt  initium  a  lectione,  sed  pro- 
missio  Evangelii  propria,  decretum  Dei  arcanum 
fuit,  procul  supra  et  extra  conspectum  omnium 
Angelorum  et  hominum  positum,  quod  pale- 
factum  Deus  tradidit  Patrihus  etProphetis,  ac  vo- 
luit  mandari  literis,  et  librorum  custodiendorum 
curam  Ecclesiae  suae  mandavif.  Immo  ,  ideo  po- 
litias  aliquas  servat,  ut  sint  velut  bibliothecae  sa- 
crorum  voluminum,  ut  politia  Moysi  annis  mille 
quingentis  has  ob  causas  defensa  ,  servata,  et  di- 
vinis  testimoniis  ornata  est,  ut  et  bibliotheca  esset 
codicum  propheticorum,  et  testis  esset,  divinitus 
acceptam  esse  eam  doctrinam.  Cum  igiturEccle- 
siae  doctrina  non  oriatur  a  luce  ingenii  humani, 
sed  ex  voce  Dei  mandata  literis  cognoscrnda  sit, 
necessariam  esse  lectionem  in;mifestum  est ,  et  sa- 
pienter  Paulus  primum  de  lectione  praecipit. 
Quod  cum  ita  sit,  assuefaciamus  et  nos  ipsos,  et 
nostros,  ut  studiose  legarnus  divinos  Iibros.  Cum- 
que  necesse  sit  servari ,  et  legi  hos  libros,  litera- 
rum  studia  amemus  et  colainus.  Et  quanquam  iu 
odiosunt,  tamen  noslros  labores  Deo  placere,  et 
curae  esse  sciamus.  Haec  consolatio  saepe  cogi- 
tanda  et  repetenda  est,  quia  minus  suavia  fiunt  li- 
terarum  studia  hoc  tempore,  cum  non  soluui  prae- 
mia  nulla  sunt  honestissimi  laboris,  sed  etiam  po- 
tentum  et  sapientum  iudiciis  premunlur,  et  in 
odium  adducuntur,  qui  literas  semina  esse  dissi- 
diorum  clamitant.  Adversus  talia  iudicia  prae- 
ceptis  Dei  nos  consolemur,  quae  libros  sacros  et 
legi  et  cognosci  severissime  iubent. 

Dixi  supra  partitionem  eruditam  esse,  et  cur 
primum  facta  sit  mentio  Jeclionis,  hreviter  expo- 
sui.  Addani  et  caetera  mernbra.  Non  satis  est 
legere  sacros  libros,  sed  accedat  doctrina.      Id  est: 

Ex  lectione  sumatur  doctrina  redacta  in  corpns, 
et  testimonia  in  lihris  monstrentur;  ostendatur 
le°-is  et  Evangelii  disrrimen,  et  ordine  tradantur 
articuli  fidei,  et  erudite  illustrentur,  ac  pnidenter 
fontes  eorum  considerentur,  in  quihus  locis  pro- 
pheticorum  et  apostolicorum  librorum  singuli  tra- 

dantur. 

Discernatur  doctrina  de  Deo  ,  propria  Eccle- 
siae    ab    ethnicis    et    aliis    opinionihns.      Necesse 
esi  enim  sentire  de  Deo,   sicul  se  patefecit,  mon- 
stratis   trihus  personis,    aeterno  Patre,  Filio,  et 
Spiritu  sancto.       Exponatur  mirandum  Dei  consi- 
lium,  quod  cnm  sit  instus ,    et  horrihiliter  irasca- 
tur  peccato,    ita  demum  placari  iustissimam  iram 
voluerit,  quia  filius  factus  est  supplex  pro  nohis, 
et  in   sese  iram  derivavit,    et  pro  nobis  piaculum 
et  victima  factus  est.      Doctrinam  etiam  teneamus 
de  duahus  in  filio  naturis,    iuxta  illud:    Et  ver- 
buni  caro  factum  est.    Deinde  discernamus  doctri- 
nam  de  remissione  peccatorum  gratuita,    ab  opi- 
jiionihus  ethnicis  et  pharisaicis ,  quae  fingunt  pro 
nostris    delictis   preeium  et   compensationem    seu 
Ivroa    esse  nostra    benefacta,    discernamus    fidei 
institiam  a  disciplina,  discamus  qui  sint  veri  cul- 
tus,  discernamus  invocationem  Dei  propriam  Ec- 
clesiae  ah  ethnica,  discamus  quid  sit  Ecclesia,  et 
qnid  ah  imperiis  differat.       Hacc  omnia   in  sym- 
bolo  iu  cxplicatione  Articulorum  fidei  ordine  ex- 
ponenda  sunt. 

Non  est,  ut  multi  indocti  existimant,  Eccle- 
siae  sapientia,  barbaricum,  ineruditum,  et  agre- 
ste  doctrinae  genus,  ut  fuerunt  leges  multarum 
gentium.  Nec  est  tantum  Philosophia  de  mori- 
bus,  iit  mnlti  putant,  et  ut  nos  meminimus  quen- 
dam  '!  heologiae  doctorem  dicere:  Etiam  amissis 
libiis  propheticis  et  apostolicis,  tantum  in  Ethi- 
cis  Ari»totelis  sapientiae  esse_,  ut  ex  eo  libro  solo 
satis  doceri  Ecclesia  possit.  Ac  possein  similes 
errores  multorum  recitare,  quorum  commemora- 
tio  eo  prodest,  quia  et  monet  ut  prudenter  discer- 
nanuis  genera  doeirinarum,  et  hortatur  nos  ad 
discendum,  ne  rursus  lux  Evangelii  extingualur, 
et  nova  caligine  veiitas  involvatur.  Ideoque  Pau- 
lus  diligemiam  et  attentionem  non  solum  in  le- 
o-cndo  postulat,  sed  etiam  in  docendo.  Magnum 
enim  et  difficile  opus  est ,  vere ,  recte,  proprie, 
distincte,  perspicue  explicare  doctrinam  Eccle&iae, 
itaut  et  tu  ipse  circutnfi  ras  in  mente  quasi  ideam 
inte*rii  aeditkii,  summam  doctrinae,  et  similem 
ina  is  in  mentibus  auditorum.      Sit  autem 

docentis  norma  lectio.  Nam  ex  illis  fontibus,  id 
est,  ex  libris  prophelicis  et  apostolicis  sumenda 
est  explicalio. 

Et  haec  diligentia  recte  dorendi ,  primum  ne- 
cessaria  est  ad  veram  agnitionem  Dei  et  ad  aui- 
marum  salutem:  deinde  et  ad  concordiarn  publi- 
cam  retinendam  utilis  est.  Plerunque  enim  dissi- 
dia  oriuntur  inde,  cum  negligentes  Doctores  dicta 
impropria  spargunt,  quae  dissimiles  opiniones,  et 
ut  ita  dicam,  dissimiles  ideas  in  mentihus  audito- 
rum  gignunt.  Sit  igitur  oratio  docentis  propria, 
distincta  et  perspicua ,  et  sit  una  consentiens 
vox  Ecclesiae,  verurn  Deum  recte  et  ardenter  in- 
vocans. 

ISunc  de  tertio  membro  dicam,  videlicet  de 
consolatione.  Non  satis  est  legere  lihros  sacros, 
nec  satis  est  doctrinam  nosse,  ut  nornnt  multi 
hostes  Dei.  Sed  accedat  ad  lectionem  et  ad  stu- 
dium  doctrinae,  ultimum  illud  opus,  scilicet 
consolatio,  ne  oppressi  peccato  et  morte,  perea- 
mus.  Non  delectarisDeus  perditione  nostra,  scri- 
ptum  cst,  et  Deus  ipse  inquit:  Vivo  ego,  nolo 
mortem  peccatoris,  'sed  ut  convertatur  et  vivat. 
Patefecit  igitur  se  Deus,  dedit  Evangelii  vocem, 
misit  filiuin  ,  non  ad  hoc  unum  opus,  ut  arguat 
peccata,  sed  praecipue  ad  hunc  finem,  ut  voce 
Evangelii  etSpiritu  suo  sancto  consoletur  et  erigat 
pectora  nostra,  et  in  uohis  lucetn  et  iusticiam  ac- 
cendat,  nosque  abolito  peccato  et  morte,  haeredes 
vitae  et  salutis  aeternae  efficiat. 

Cumque  Paulus  consolationem  lectioni  ad- 
iungit,  hoc  ipsum  monet,  Deum  per  hanc  ipsam 
vocem  promissionum,  quam  in  lihris  propheticis 
et  aposlolicis  legimus,  efficacem  esse,  quod  etsi 
prophauis  ri  iiculum  videtur,  tamen  nos  in  Eccle- 
sia  cerlo  scimus,  Deum  ideo  instituisse  ministe- 
rium  Evangelii,  utlegamus,  discamus,  audiamus 
vocem  Evang-lii,  et  ut  per  eam  vocem  in  nobis 
lux  coelestis  a  Spiritu  sancto  Dei  accendatur.  Haec 
ita  fieri  certum  est ,  cum  voce  promissionum  nos 
sustentamus,  et  duhitationi  ac  diffidentiae  re- 
pugnamus.  Itaque  execrandi  sunt  Enthusiastae 
et  Anabaptistae ,  et  similes,  qui  spretis  libris  et 
omissa  lectione  no\os  afflatus  expectant,  ut  audivi 
dicere  quendam  Anahaptistam  ,  se  non  uno  num- 
mo  empturum  esse  omnes  codices  coelestis  doctri- 
nae  in  unum  cumulum  collatos.  Ac  illius  quidein 
iuror  nianifestus  erat,  sed  initium  talinm  furorum 
oritur  ex  liac  opinione,  quae  fingit  lectionem  et 
cogitationem    divinarum    promisiionum    inutilem 

esse,  ut  ignari  exercitiorum  fidei,  nesciunt  ac- 
qniescendum  esse  in  ipsis  promissionibus,  et  ex- 
pectandam  esse  mitigationem  malorum,  fiducia 
misericordiae  Dei  in  promissionibus  ostensae.  Et 
ethnico  more  satis  esse  putant,  si  mores  mediocri 
disciplina  regant ,  interim  corda  sunt  sine  fide  et 
plena  dubitatione.  Quiddicam,  intelligunt  bonae 
inentes  non  omnino  rudes  exercitiorum  fidei. 

Ad  hunc  igitur  finem  Jectio  et  doctrina  refe- 
rantur,  ut  in  nobis,  cum  consolatione  erigimur, 
in  vera  poenitentia,  et  in  omnibus  periculis,  ac- 
cendatur  fides,  et  inchoentur  vita  et  iustitia  aeter- 
na,  sicut  scriptum  est :  Haec  est  vita  aeterna,  ut 
agnoscant  te  solum  esse  verum  Deum ,  et  quem  mi- 
sisti  lesum  esse  Christum. 

Audivistis  enarrationem  dicti  Paulini:  Nunc 
vos  adhortor  et  obtestor  propter  gloriam  Dei,  et 
salutern  Ecclesiae,  ut  huic  divino  praecepto  ob- 
temperetis,  et  in  studiis  vestris  hanc  eommone- 
factionem  sequamini,  ut  et  legatis  lihrossacros,  et 
inde  doctrinam  integram  Ecclesiae  sumatis,  eam- 
que  exercere,   in  consolandis  vobis  et  aliis  discatis. 

Nullius  rei  cura ,  nullus  labor,  in  hac  tota 
vita  utilior,  aut  magis  neccssarius  est,  quavn  haec 
doctrinae  coelestis  meditatio,  quae  et  certum  prae- 
sidium  est  vitae  praesentis,  et  aditus  est  ad  aeter- 
nam  salutem  ,  ut  Paulus  inquit,  Evangeliurn  esse 
potentiam  Dei  ad  salutem  omni  credenti. 

Sed  patrocinantur  aliqui  suae  ignaviae,  et  sa- 
tis  esse  dicunt,  semel  atque  iterum  legere  sacros 
libros,  saepius  eadem  relegere,  videri  inanem 
/'jaTToloylay  esse. 

Utinarn  multi  sint  qui  semel  atque  iterum  ita 
legant  omnes  libros  propheticos  et  apostolicos, 
utveram,  nativam,  et  incorruptam  sententiam  in 
locis  praecipuis  et  dogmatibus  teneaut  et  inemi- 
nerint. 

Ne  ego  quidem  requiro  scrupulosam  dili- 
gentiam  in  rnimitis  rebus,  sine  quibus  certitudo 
dogmatum,  seu  articulorum  fidei,  conspici  tamen 
potest,  sit  enirn  enarratio  analoga  fidei,  ut  Paulus 
inquit,  et  hanc  norrnam  intuentes,  proprietatem 
sermonisadhihita  dexteritate,  sequamur,  et  assint 
amor  veritatis,  et  candor,  nec  propterea  totas 
conciones  Prophetarum  abiiciamus,  etiam  sicubi 
Grammatici  unam  aliquam  vocem  non  eodem  mo- 
do  interpretantur,  quarum  disputationum  diiudi- 
catio  saepe  facilis  est  dextre  iudicanlibus.  Et  ut 
sint  pauca  quaedam  vocahula  veteris  linguae,  noo 
satis  nota,  in  his  non  periclitatur  salus  Ecclesiae, 


ut  Demosthenes  dixit:  Non  in  eo  periclitari  Grae- 
ciae  salutem,  si  manum  huc  vel  illuc  verterit. 

Sei\  profecto  vituperanda  est  arrogantia  eo- 
rum,  qui  tantum  ingeniis  confidunt,  ut  exhausisse 
se  sapientiam  divinorum  librorum  existiment, 
postquam  eos  bis  aut  ter  perlegerunt. 

Ecclesiae  doctrina  de  mullis  magnis  rehus 
concionalur,  quae  non  subito  penilus  cornprehen- 
di  possunt,  deinde  et  instrui  mentes  oportet ,  ad 
refutanda  falsa  dogmata.  Ut  autem  arma  in  prom- 
ptu  habeas,  necesse  est  familiariter  nosse  sacros 
libros.  Praeterea  unicuilibet  privatim  opus  est, 
ad  suae  fidei  confirmationem  ,  crebra  repetitione 
eorurn  testimoniorum,  quae  planissima  et  maxirne 
perspicua  suut.  Ad  haec  omnia  opus  est  assidua 
lectione.  Cumque  rnentes  humanae  fere  quotidie 
novis  modis  oppugnentur,  subinde  novis  commo- 
nefactionibus  pectora  munienda  sunt.  Et  abeunt 
studia  in  mores.  Quare  animi  eorum,  qui  lectio- 
ne  assidua  excitantur,  magis  flectuntur  ad  cogita- 
tionem  de  Deo,  et  ad  omnium  virtutum  officia. 

Denique  rnoveamur  Pauli  dicto,  qui  hic  et 
attentionem  et  assiduitatem  praecipit,  cum  ait: 
Sis  intentus  lectioni.  Et  aiibi  inquit:  Sermo  Dei 
abunde  inter  vos  habitet,  et  vobis  familiaris  sit. 

Huius  anni  calamitates  etiam  nos  admoneant, 
ut  in  totius  vitae  guhernatione,  et  in  officio  simus 
diligentiores.  Saepe  hoc  anno  ad  aram  lachrymis 
et  precibus  pacem  petivimus,  et  mitigavit  Deus 
poenas.  Sed  erit  durabilior  pax ,  si  mores  nostri 
erunl  modestiores,  et  si  cogitatione  doctrinae  pe- 
ctora  nostra  ad  ardentiora  vota  exuscitabimus. 
Languidior  est  enirn  omnis  precatio ,  sine  doctri- 
nae  cogilatione.  E  contra,  si  aut  ebrii  voluptati- 
bus,  aut  occupati  avaricia,  negligemus  doctrinae 
studia,  accidet  nobishoc,  quod  in  tristis^ima  com- 
minatione  apud  Hoseam  praediclum  e&t:  Qnia  tu 
scientiam  repulisti,  repellam  te,  ne  sacerdolio 
fungaris  mihi. 

Omnia  bella  impediunt  literarum  studia.  et 
faciunt  squallidiores  Ecclesias,  ut  unius  anni  ca- 
lamitas  ostendit. 

Quanta  autem  solitudo  Ecclesiarum,  quan- 
tae  tenehrae  secuturae  essent,  si,  quod  Deus  cle- 
inenter  avertat,  rursus  in  his  regionibus  hellum 
incenderetur. 

Non  dubitemus  autem,  nohis  etcommuniEc- 
elesiae,  gemitus  nostros,  lachrymas,  vota,  et  cae- 
tera  pia  officia  ,  ad  pacem  et  ad  alia  Dei  dona  reti- 
n?nda,   profutura    esse.      Sic    enim  inquit  Deus: 

Corivertimini  ad  me,  et  ego  convertar  ad  vos,  id 
est,  me  in  vera  conversione  invocate:  quod  si  fa- 
cietis,  exaudiam  vos,  et  poenas  mitigabo.  Hac 
promissione  divina  exusciternur,  ut  simul  et  pa- 
cem  petamus,  et  modestius  vivamus,  et  studia  do- 
ctrinae  coelestis  diligentius  colamus.     Dixi. 


No.  97.  an.   1548. 

Dc  Luthcro  ct  actatibus  Ecclcsiac. 

In  select.  Declamat.  T.  III.  p.  38  sqq.,  in  Servest.  T.  III. 
p.  36. ,  in  Tomo  111.  Erford.  lit.  O,  8.  et  apud  Richard. 
T.  III.  p.  763. 


Oratio  de  Martino  Luthero,  vel  de  aetati- 
bus  diversis  ac  temporibus  Ecclesiae ,  et  dissen- 
sionibus  Ecclesiarum  nostro  tempore;  recitata 
cum  decernereiur  gradus  Melchiori  Isin- 
dero,  Suidnicensi.    [d.  8.  Nov.  1548.] 

Cum  ante  biduum  in  die  natali  Lutheri  de  argu- 
mento  Orationis  deliberarem,  multaque  dura  meo 
trisli  cum  corde  putarem ,  ut  veteri  versu  utar,  et 
propter  diem  natalem ,  assidue  quasi  ob  oculos 
obversaretur  Lutberus:  ita  deplorare  orbitatem 
nostram  cepi,  ut  aliud  argumentum  instituere  non 
possem. 

Ut  enim  de  bello  non  dicam,  quod  fortassis 
illo  vivo  nequaquam  motum  esset,  sed  fuerit  sane 
haec  calamitas  fatalis:  hoc  recentius  malum,  vide- 
licet  doctrinae  mutatio ,  non  fatis,  sed  humanis 
consiliis  proprie  tribuendum  est,  quod  quidem  eo 
vivo  ipsius  voce  reprimi  facile  potuisset.  INunc 
cum  aliis  iudicium,  aliis  autoritas  desit,  nec  sit 
monitor  unus  par  illi,  et  multi  vel  errore,  vel  ad-  ' 
sentatione,  fucosa  pro  veris  recipiant,  distrahun- 
tur  Ecclesiae,  sparguntur  corruptelae  rerum  antea 
recte  traditarum,  stabiliuntur  pravi  ritus,  pariter 
in  omnibus  languefit  invocatio,  ut  semper  fit  in 
dubitatione:  deinde  in  multis  dubitatio  parit  Epi- 
cureum  contemptum  Dei ,  et  omnium  religionum: 
et  aliquanto  post ,  ubi  de  hoc  ipso  pomo  Eridos 
pugnare  inler  se  docti  ceperint,  novae  dissensio- 
nes  et  aliae  dogmatum  depravationes  orientur. 

Haec  mala  cum  sint  in  conspectu,  fieri  non 
potest,  quin  homines  modesti  in  nostris  Ecclesiis 
magno  dolore  adficiantur.  Et  tamen  sunt  Eceboli, 
qui  ne  gemitus  quidem  Ecclesiae  liberos  conce- 
dunt,     sed    statim    vociferantur ,     scditiosos    esse 


omnes,  qui  non  adplaudunt  corruptelis  doctrinae, 
ac  dolent  turbari  Ecclesias,  et  piorum  invocatio- 
nem:  clamant,  nos  privatis  adfeclibus,  odiis  su- 
perbia  impediri,  quo  minus  ipsis  adsentiamur. 
Fac  nos  adsentiri,  num  propterea  homines  pii  in 
j  populo,  qui  liberius  iudicant,  adsentientur?  Nec 
obscurum  est,  si  veras  sententias  abiiceremus,  se- 
cuturas  esse  in  populo  maiores  discordias,  et  ma- 
iora  odia  adversus  religionem. 

Non  blandimur  vulgo,  sed  vera  piorum  iudi- 
cia  intuemur:  deinde  etiam  infirmitati  populi, 
sanctarum  matronarum  et  puerorum  aliquid  con- 
cedendum  est,  ut  filius  Dei  dicit,  valde  cavendum 
esse,  ne  pueri  offendantur.  Haec  si  qui  cogitan- 
tes  optant  non  turbari  has  Ecclesias,  in  quibus  et 
vox  doctrinae  vera  sonat,  et  mediocris  est  mode- 
stia,  imo  etiam  quarum  iain  propter  alias  calami- 
tates  magna  est  moesticia,  num  seditiosi  iudicandi 
sunt?  cum  quidem  neG  arma  gerant  ipsi,  nec  prae- 
sidia  ulla  quaerant,  nec  alios  ad  movendos  tumul- 
tus  hortentur. 


Etsi  autem  video,  quantum  sit  periculi,  etiam 
modestissime  significare  iudieium,  tamen  arbitra- 
bar  in  hac  frequentia  auditorum  bortandos  esse 
iuniores,  ne  sinant  turbari  invocationem  suarn  va- 
rietate  opinionum,  sed  agnita  vera  sententia,  ac- 
quiescant  in  ea,  et  accendere  fidem  veris  exercitiis 
discant.  Loquor  de  re  magna,  et  perspicue  dicam, 
quod  necesse  est  in  Ecclesia  dici.  Cum  excruciat 
animurn  dubitatio  de  parte  aliqua  doctrinae  prae- 
cipua,  non  solum  invocatio  extinguitur,  sed  etiam 
odium  omniiim  religionum  accenditur.  Caven- 
dum  est  igitur  summa  vigilantia  et  prudentia,  ne 
his  exilialibus  morbis  pectora  inficiantur.  Ut  igi- 
tur  praemunitae  sint  mentes,  teneatur  Pauli  regula 
scripta  ad  Timotheum:  Bonum  depositum  custo- 
dito  per  Spiritnm  sanctum.  Paulus  et  Timotbeo 
et  aliis  auditoribus  veram,  inlegram  ,  perspicuam 
et  incorruptam  doctrinae  formam  tradiderat. 
Hanc  bona  fide,  ceu  depositum  cuslodire  iubet,  ut 
ad  posteros  sine  corruptelis  propagaretur.  Hanc 
ipsam  Pauli  doctrinam  cum  illustraverit  Lutherus, 
et  nobis  commendaverit,  ceu  depositum,  fideliter 
custoiliendam,  non  sinamus  eam  depravari,  non 
adducantur  mentes  a  Deo  superstitionibus  arte  fu- 
catis,  non  excutiatur  invocatio  varietale  aut  ambi- 
guitate  opiuionum. 

Nec  novum  exemplum  est,  rebus  recte  tradi- 
tis,  postea  fingi  corruptelas.    Ludit  hoc  modo  dia- 

bolus  non  in  Ecclesia  tantum,  sed  etiam  in  arti- 
bus.  Ut  cutii  philosophia  recte  constituta  esset  in 
doctrina  Aristotelis  et  Theophrasti,  postea  pravae 
nalurae  studio  novitatis  petulanter  quaesiverunt 
novas  opiniones,  et  quasi  a  niedia  et  regia  via 
deerrantes,  contrarios  errores  amplexae  sunt.  Epi- 
CUFIIS  voluptatem  ohviam  sensibus  arripuit.  Huic 
tribuit  a(Jiorna  hac  omnia  metitur.  Piemovet 
a  gubernatione  mundiDeum,  et  audacissime  fin- 
git  ex  concursu  atomorum  casu  omnia  mundi  cor- 
pora  nata  esse:  hunc  Solem  quem  cernimus,  et 
sidera,  fortuita  incendia  esse  dicit:  denique  ut  sol- 
vat  mentes  hominum  religione  et  legibus,  ex  uni- 
versa  uatura  tollit  ordinem.  Ili  furorcs  cum  non 
placerent  Zenoni  viro  tetrico ,  ut  quam  longissime 
ab  eis  recideret,  profert  metas  longius  ipse  quam 
oportet.  llle  omnia  casu  fieri  dixerat,  et  volui 
omnia  sine  ordine  et  sine  necessitate.  Hic  contra, 
necessarie  et  legibus  immotis  fatorum  fieri  omnia 
contendit,  etiam  Phalaridis  scelera.  Ille  nomina- 
verat  bona,  voluptatem,  virtutem,  bonam  vale- 
tudinem,  divitias:  hic  solam  virtutem  contende- 
bat  bonum  esse.  llle  adfectus  omnes  dicebat  con- 
gruere  naturae,  etiam  obscoenos,  et  inimicos  so- 
cietati  humanae :  hic  nullos.  Postea  cum  Arcesi- 
las  videret  quarundam  disputationum  labyrinthos 
inextricabiles  esse ,  longius  proferens  et  ipse  opi- 
nionum  metas,  finxit  omnia  incerta  esse.  Tales 
furores  secuti  sunt,  cum  anteaPhilosopbiae  forma 
non  male  constituta  esset.  Nec  accusanda  est  hic 
tantum  vanitas  humanorum  ingeniorum,  sed  etiam 
daemonum  malicia:  quibus  voluptati  est,  odio 
Dei  veritatem  involvere  tenebris,  ut  caecas  mentes 
postea  facilius  impellat,  ut  ruant  in  tetra  scelera. 

Lusit  in  Ecclesia  inde  usque  ab  initio,  multo 
petulantius.  Eodem  modo,  ut  nunc,  promissio- 
num  divinarum  doctrina  obscurata  est,  cum  Adam, 
Seth,  Enoch,  Noha,  Sem,  Abraham  docuissent, 
fide  accipi  remissionem  peccatorum ,  fide  oportere 
mentes  acquiescere  inDeo,  et  ita  petere  et  expe- 
ctare  bona:  ceremonias  vero  signa  esse  ad  docen- 
dum  necessaria.  Alii  contra  non  intelligentes 
quomodo  fiat  invocatio  fide,  aut  quid  sit  acquie- 
scere  in  Deo,  et  ab  eo  expectare  auxilium,  tantum 
mirati  sunt  ceremonias:  harum  imitatione  Deum 
se  colere  putabant,  et  hac  persuasione  paulatim 
eas  cumulaverunt.  Ideo  varia  idola  collocata  sunt, 
et  mactatae  non  tantnm  pecudes,  sed  etiam  huma- 
nae  hostiae:  et  instituti  sunt  multi  nefandi  ritus, 
ut  Bacchi  orgia,  plena  stuprorum  et  libidinum. 
Melanth.   Ofer.  Vol.   XI. 


Paulatim  enim  diabolus  ab  exemplis  initio  specio- 
sis  gradum  facit  ad  turpiora. 

Sed  consideremus  tempora  post  praedicatio- 
nem  Apostolorum,  quae  etiarnsi  alins  aliter  distri- 
buere  potest,  tamen  opinor  perspicue  hoc  mddo 
discerni,  ut  prima  aetas  ac  pura ,  sit  ipsa  aposto- 
lica,  et  proxima  discipulorum,  qui  doctrinam  non- 
dum  dilutam  Platonicis  opinionibus  ac  supersti- 
tiosis  ritibus  tradebant. 

Secunda  aetas  est  Origenica,  in  qua  iam  ca- 
ligo  effusa  erat  doctrinae  de  fide,  et  iri  Ecclesiis 
late  dominabantur  philosophia  Platonica  et  su- 
perstitio. 

Etsi  semper  Deus  semina  purae  doctrinae  in 
aliqua  parte  servat,  tamen  saepe  diu  vagantur  er- 
rores  in  magna  parte  Ecclesiae,  quos  tamen  postea 
Deus  emendat,  ut  post  Origenicam  aetatem  Augu- 
stini  voce  Ecclesia  repurgata  est.  SitJgiturAu- 
gustini  aetas  tertia,  in  qua  ad  fontes  revocata  sunt 
hominum  studia.  Sed  rnox  propter  bella  Gotbica 
et  Vandalica  dissipatis  Ecclesiis,  secuta  est  quarta 
aetas  monachorum,  in  qua  paulatim  tenebrae 
creverunt. 

Quid  est  enim  doctrina  Thomae  aut  Scoti, 
nisi  barbaries  conflata  ex  confusione  duarum  ma- 
larum  rerum  ,  ineruditae  et  nimis  garrulae  Philo- 
sophiae,  et  cultus  idolorum,  videlicet  abusus 
Coenae  Domini,  invocationis  mortuorum,  coeli- 
batus,  superstitionum  monasticarum. 

Etsi  igitur,  utanteadixi,  tunc  quoque  Deus 
semina  pnrae  doctrinae  in  aliquibus  servavit:  ta- 
men  manifestum  est,  maiorem  parfem  Ecclesiae 
tenebris  obrutam  fuisse.  Has  depellere  cepit  Deus 
immensa  misericordia,  luce  Evangelii  per  Luthe- 
rum  rursus  accensa.  Et  quanquam  multae  gentes 
voci  Evangelii  adversatae  sunt,  ut  semper  accidit: 
tamen  in  multis  regionibus  pia  constitutio  Eccle- 
siarum  facta  est,  et  integrae  doctrinae  summa  sine 
corruptelis  extat. 

Sit  igiturhaec  quinta  aetas,  in  qua  Deus  Ec- 
clesiam  iterum  ad  fontes  revocavit.  Estqne  tanta 
evidentia  rerum ,  quae  patefactae  sunt,  ut  sani 
omnes  fateantur,  doclrinam  quae  sonat  in  Eccle- 
siis  nostris ,  vocem  Evangelii  esse.  Nam  et  illi 
ipsi,  qui  iam  novis  praesligiis  eam  corrumpere  co- 
nantur,  hoc  praetextu  populo  se  commendant:  res 
easdem  se  adferre  dicunt,  tantum  ritus  quosdam 
externos  pacis  et  concordiae  causa  restituendos 
esse.  Hanc  yoi]%siav  nisi  adhiberent,  nemo  eos 
50 

audiret.  Sed  vos,  qui  in  studiis  doctrinae  versa- 
mini,  mementote  custodes  vos  esse  doctrinae  coe- 
lestis:  ac  diligenter  considerate,  quod  Deus  vobis 
depositum  per  Prophetas,  Apostolos,  denique  et 
iam  per  Lutlierum  commendaverit.  Si  sunt  res 
eaedem,  cur  isti  agyrtae  turbant  Ecclesias?  Si  non 
sunt  res  eaedem,  fateantur  nos  necessariam  habere 
causam,  cur  eis  non  adseutiamur.  Non  levis  res 
est  mutatio  doctrinae  in  Ecclesia. 

Et  hoc  praesertim  tempore  struuntur  insidiae 
veritati  non  vulgari  sophistica,  removentur  aliqui 
manifesti  abusns,  quos  excusare  in  hac  luce  Evan- 
gelii,  summa  esset  impudenlia.  Interea  tarnen  re- 
tinentur  nervi,  quibus  confirmatis,  stabiliuntur 
iidem  abusus  in  aliis  gentibus,  et  paulatim  rursus 
otcuparent  animos  populi  in  nostris  Ecclesiis.  Si 
audient  nostri  pueri  invocari  mortuos,  non  potest 
fieri ,  quin  obscuretur  doctrina  de  mediatore  filio 
Dei :  postea  paulatim  fiducia  transfertur  ad  homi- 
nes  mortuos ,  quod  quasi  propior  sit  cum  his  fa- 
miliaritas,  et  quasi  magis  adficiantur  similium  et 
familiarum  aerumnis.  Sed  cum  sciamus,  quomo- 
do  prius  in  Ecclesia  cultus  idolorum  creverit,  ini- 
tiis  occurrendum  est,  ut  in  omni  medicatione 
praecipitur.  Nihil  astute  dico,  nihil  seditiose,  sed 
moneo,  ut  necesse  est,  ut  puritatem  doctrinae  bo- 
na  conscientia  tueamur,  propter  gloriam  Dei,  pro- 
pter  salutem  Ecclesiae,  et  propter  nostram  invo- 
cationem.  Dent  veniam  nobis  homines  prophani, 
qui  ignorant  conscienliae  dolores,  si  non  volumus 
adprobatione  errorum  sauciare  conscientias  no- 
stras,  quia  talia  vulnera  non  facile  medicabilia 
sunt. 

Haec  ut  iam  dicerem,  etiam  Lutheri  recor- 
datio  me  movit,  ad  cuius  tumulura  haec  oratio 
habetur:  qui  ut  caeteras  Pauli  sententias  nos  fide- 
liter  meminisse  voluit,  et  interpres  Paulinae  do- 
ctrinae  planior  fuit,  quam  quisquam  alius,  cuius 
extant  literae:  ita  et  hanc  sententiam  nos  utraque 
manu,  ut  ita  dicam,  retinere  iussit:  Bonumdepo- 
situm  custodito  per  Spiritum  sanctum. 

Sed  cur  additum  est:  PerSpiritum  sanctum? 
qui  humana  vigilantia  non  potest  cavere  omnes 
insidias.  Sed  accedat  invocatio,  ut  Spiritu  sancto 
pectora  nostra  regantur,  ut  vitare  laqueos  possint. 
Te  igitur  fili  Dei,  mediator,  crucifixe  pro  nobis  et 
resuscitate,  custos  Ecclesiae  tuae,  oro,  ut  nostri 
miserearis,  et  pro  nobis  apud  aeternum  Patrem 
intercedas,  et  nos  Spiritu  sancto  tuo  gubernes,  et 
pia    studia   doctrinae    et  eorum   hospitia    tuearis, 


nosque  adiuves,    ut  te  in  aetema   gratitudine  et 
laeticia  celebremus.     Dixi. 


No.  98. 


an.  1548. 


De  tribns  farinae  satis. 


In  select.  Declamal.  T.  III.  p.  443  sqq.,  Jn  Servest.  T.  III. 
p.  421.  et  apud  Richard.  T.  III.  p.  199.  Idem  in  Toino 
III.  Erford.  lit.  N,  4.  —  Mittit  eamMel.  amicis  d.  8.  Oct. 
1548. 

Oratio  de  fribus  farinae   saiis,   habita  in  re- 

nunciatione   gradus  Magisterii  philosophici 

a  Phil.  Melanthone. 

Adfirmat  Deus  se  Ecclesiam  suam  ita  servaturum 
esse,  ut  cum  in  vinea  non  uberrimo  tempore,  pau- 
cae  tantum  uvae  natae  sunt,  sed  adeo  pulchrae  et 
gratae  colono,  ut  diligenter  eas  custodiat,  et  lae- 
tus  Deo  pro  his  muneribus  gratias  agat.  Sic  cum 
hactenus  et  Ecclesias  in  his  regionibus  et  hunc  no- 
strum  hortulum  servet ,  primum  vos  adhortor,  ut 
pectora  et  liuguae  vestrae  mecum  et  gratias  agant 
Deo,  et  petant,  ut  deinceps  nos  servet  et  gubernet. 
Non  foelices  sunt  hominum  conatus  sine  auxilio 
Dei.  Sed  gemitus  et  vota  ad  filium  Dei  custodem 
agminis  discentium  adferamus,  et  sciamus  ea  non 
esse  irrita. 

Tibi  igitur  omnipotens  Deus,  aeterne  pater 
Domini  noslri  Iesu  Christi,  conditor  coeli  et  ter- 
rae,  una  cum  filio  tuo  coaeterno  Domino  nostro 
Iesu  Christo  et  Spiritu  sancto  tuo,  sapiens,  bone, 
verax ,  iuste,  caste,  misericors,  gratias  agimus, 
quod  hactenus  nos  servasti,  nec  casu  nos  supersti- 
tes  esse  sentimus:  sed  tuae  misericordiae  tribui- 
mus,  quod  non  deleri  nos  fontes  pateris,  quod- 
que  discentium  coetus  aliquos  protegis.  Ac  arden- 
tibus  votis  te  propter  filium  Dominum  nostrum 
Iesum  Christum  crucifixum  et  resuscitatum  ora- 
mus,  ut  deinceps  nos  serves,  et  mentes  nostras 
gubernes,  ut  studia  et  omnia  consilia  sint  saluta- 
ria  nobis  et  aliis,  et  ut  vere  simus  vasa  misericor- 
diae,  et  te  vera  gratitudine  celebremus. 

Haec  vota  in  his  congressibus  saepe  repetenda 
sunt :  non  enim  existimemus  eos  prophana  specta- 
cula  esse,  sed  disciplinae  causa  instituti  sunt,  et 
ut  in  Ecclesia,  ita  in  hac  frequentia  sint  praecipui 
actus,  invocatio,  et  cominonefactio  de  doctrinae 
studiis,  et  de  disciplina. 

Nunc  igitur  ut  aecedat  commonefactio,  enar- 
rabo  diotum  venustissimum,  in  quo  Ecclesiae  et 
scholarum  irnago  pingitur:  Simile  est  rcgnum  coe- 
lorum  fermento,  quod  mulier  miscet  trihus  satis 
farinae,  nt  tota  massa  fermentetur. 

Scitis  usitatum  esse,  sumere  imagines  ex  phy- 
sicis  exemplis,  quae  quidem  blandiores  sunt,  cum 
a  rebus  domesticis  et  ex  oeconomia  sumuntur. 

Ac  opposita  est  haec  imago  persuasioni  pha- 
risaicae,  quae  cum  fingeret  regnum  Messiae,  irn- 
perium  rnundi  fore,  simile  Cyri  aut  Alexandri  im- 
perio,  pollicebatur  stnltae  multitudini  provincia- 
rum  partitionem,  ocium,  opes,  voluptates.  Haec 
quia  grata  sunt,  mirabiliter  fascinatae  erant  men- 
tes  hac  opinione.  Nam  quae  volunt  homines,  ea 
libenter  credunt,    ut  inquit  Demosthenes. 

Sed  contraria  imago  regni  Messiae  hic  osten- 
ditur.  Imo,  inquit,  Ecclesia  non  reget  imperia 
mnndi,  sed  erit  doctrix,  et  ut  mater  familias  misce- 
bit  aliquot  modiis  farinae  fermentum:  id  est,  ani- 
mis  et  pectoribus  auditorum  inseret  doctrinam,  ut 
sensus  ac  motus  animorum  ad  Deum  flectantur. 

Ut  autem  propius  aspiciamus  hanc  imaginem, 
consideremus  unde  sumpta  sit,  et  singula  verba 
expendamus.  Narratio  prorsus  similis  est  in  Ge- 
nesi  de  convivio,  in  quo  Abraham  excipit  tres  vi- 
ros,  inter  quos  erat  filius  Dei,  ubi  mandat  matri- 
familias,  ut  cito  coquat  panes  ex  tribus  farinae  sa- 
tis,   et  mactat  ipse  tenerum  vitulum. 

Movet  me  narrationis  similitudo,  ut  existi- 
memChristum  eius  convivii  memorem,  inde  sum- 
psisse  hanc  imaginem,  et  quasi  deducere  auditores 
ad  considerandum  illud  ipsum  convivium,  quod 
etiam  imago  est  Ecclesiae.  Abraham  sacerdos 
mactat  vitulum,  qui  significat  venturam  victimam: 
materfamilias  panes,  id  est ,  doctrinam  distribuit. 
Assidet  ipse  filius  Dei ,  qui  semper  adest  Ecclesiae 
suae,  et  convivas  suo  sermone  recreat,  et  promis- 
sionem  praecipuam  repetit.  Intellexit  Abraham 
quid  ageretnr,  nec  similem  duxit  esse  eam  coenam 
quotidianis  officiis,  erga  alios  hospites,  sed  agno- 
vit  Dominum,  qnem  sciebat  Ecclesiae  custodern 
esse,  et  fore  victimarn  pro  nobis.  Hnnc  cernunt 
oculis  Abraham  et  Sara ,  huius  pectus  et  genas 
dulcissimo  complexu  premunt,  hunc  andiunt  con- 
cionantem  de  miranda  promissione,  et  de  iudi- 
cio  Dei. 

Et  quia  fiunt  illustriores  historiae,  conside- 
ratione  locorum,  locum  etiam  oculis  aspicite  in 
tabulis  vestris.     Hic  festus  dies,  et  haec  panegyris 


f  celebrata  est  in  Hebron,  quae  deinde  Mamre  no- 
minata  est,  quae  distabat  quinque  miliaribus  Ger- 
manicis,  et  paulo  amplius  a  Hierosolyma:  fuitque 
postea  ipsi  Abrahae,  Isaac  et  Iacob,  sepuiturae 
locns,  quasi  ut  expectarent  corpora  in  eo  ipso 
vestigio  vitae  restitutionern ,  in  quo  promissio 
edita  erat. 

Cnm  autem  non  dubium  sit,  huius  coenae 
recordationem  suavem  fuisse  ipsi  hospiti ,  saepe 
multumque  cogitanti  de  patribus,  tanquam  de  dul- 
cissimis  amicis:  consentaneum  est  inde  narratio- 
nem  in  Evangelio  sumptam  esse,  nosque  velnt  ad 
eius  coenae  considerationem ,  imo  ad  has  ipsas 
epulas  deduci.  Arbitror  etiam  coenae  institutae 
in  Ecclesia  typum  fuisse  illud  ipsum  convivium. 

Sed  undecunque  sumpta  est  narratio  in  Evan- 
gelio  de  tribus  satis,  verba  certe  congruunt,  et 
idem  significant.      Nunc  partes  recitemus. 

Fermentum  significat  doctrinam.  Et  cum 
propter  similitudinem  tales  fiant  collationes,  con- 
siderandum  est,  quae  sint  utilitates  fermenti ,  et 
in  pane,  et  in  corpore  hominis  nutriendo.  Fer- 
menti  effectus  suntinpane,  inflare,  rarefacere  et 
attenuare.  Haec  primum  eo  conducunt,  ut  in 
pane  singulae  partes  recte  et  aequaliter  coqui  pos- 
sint.  Deinde  nostris  corporibus  utilior  est  panis 
rarior,  tenuior,  leviorT  ac  aequabiliter  assatus: 
facilius  enim  arripit  natura  nostri  corporis  atte- 
nuatas  et  rarefactas  partes,  et  ipsa  mixtura  fer- 
menti  rarefactionem  in  ventriculo  adiuvat.  Dein- 
de  et  sapor  ex  acido  et  salso  mixtus,  concoctionem 
irritat  et  acuit.  Figit  etiam  et  quasi  glutinat  nu- 
trimentum.  Cum  igitur  multae  et  magnae  sint 
utilitates  fermenti,  Galenus  aliquoties  dicit,  mi- 
nime  salubres  esse  panes  non  fennentalos. 

Iam  ad  doctrinam  fiat  collatio  dextre,  non 
exiliter  et  curiose. 

Flatus  et  molus  novos  doctrina  exuscitat  in 
pectoribus,  et  squalorem  cordis  nostri  discutit,  et 
firmum  nutrimentum  estanimarum,  novam  vitam 
et  laeticiam  quasi  succum  novum  gignens. 

Sed  cur  tria  sata  sunt?  Hic  primum  moneo 
rudiores,  satumEbraicam  appellationem  esse  men- 
snrae,  quae  fere  duos  modios  veteres  Romanos 
continet.  Tria  igitur  sata  pene  medimnum  effi- 
ciunt,  qui  congruit  curn  usitata  Lipsica  mensura, 
cui  a  scapha  nomen  est:  quae  tantum  farinae  con- 
tinet,  quantum  semel  in  mediocri  familia  pinsitur. 
Nec  dubito,  numerum  certo  consilio  et  in  Genesi 
50* 

scriptum  esse,  et  postea  repetitum,  ut  lectori  non 
hebet?  discrimina  aliqua  in  audientibus  significa- 
rentur. 

Nec  mihi  displicet,  quod  aliqui  tria  tempora 
intelligunt,  coetum  vocatum  ante  diluvium,  coe- 
tum  vocatum  post  diluvium  usque  ad  resurrectio- 
nemChristi,  et  deinde  coetum,  qui  vocatur  inde 
usque  ab  Apostolis  ad  finem  mundi. 

Sed  cum  vires  praecipuas  in  natura  hominum 
considero,  aptissime  accommodari  ad  eas  hic  nu- 
merus  videtur.  Res  enim  in  conspectu  est,  tres 
praecipuas  vires  Evangelio  in  eas  infuso  emendari 
et  renovari:  i)yt}M)Viy.bv }  &v^uy.bv ,  y.al  im&v- 
[ATjnxbv. 

Ac  ut  de  singulis  pauca  dicam,  etsi  glorio- 
sum  nomen  est  summae  partis,  quae  vocatur  r)yt- 
rioviy.bv,  tamen  in  ea  multum  est  caliginis  etvitio- 
rum,  retinet  mens  etiam  in  hac  vitiosa  natura  no- 
ticiam  aliquam  legis,  utnumerorum,  aut  figura- 
rum.  Sed  tamen  sine  Evangelio  de  filio  Dei, 
magnae  tenebrae  sunt  in  mente.  Alii  furenter 
negant  esse  Deum,  tollunt  providentiam,  et  discri- 
men  recte  et  secus  factorum :  alii  in  perpetua  du- 
hitatione  manent.  Alii  ludunt  fingendis  novis  nu- 
minibus  infinitis.  Neque  hi  errores  tantum  gras- 
sabantur  inter  Ethnicos.  Sed  omnium  aetatum 
atque  hominum  sine  luce  Evangelii  simiies  sunt 
errores  de  Deo,  et  de  invocatione.  Et  multitudo 
semper  favet  iis  opinionibus,  quibus  innutrita  est, 
ut  dicitur :  nav  xb  oviTyocpov  ylvzv. 

Nec  raro  peccat  fiyEf.ioviy.bv  specie  sapientiae: 
ut  cum  politici  gubernatores  attemperant  religio- 
nes  ad  imperia,  et  pacis  causa  laxant  dogmata:  ut 
in  Synodo  Syrmiana  tollehatur  buoovoiov  ex  sym- 
holo ,  et  inserebatur  ouoiov,  ut  symbolum  utri- 
que  parti,  velut  cothurnus  utrique  pedi  convenire 
videretur. 

Deinde  in  secundo  et  tertio  gradu  vinum  ho- 
minis  quanta  sunt  incendia  pravarum  cnpidita- 
tum,  ambitiones,  aemulationes,  odia,  malevolen- 
tiae,  livores,  cupiditas  vindictae,  dolores  propter 
repulsam,  avaritia ,  libidines?  Nec  est  ulla  tam 
moderata  natura,  quae  non  sentiat  aliquas  erran- 
tes  cupiditates. 

Cum  autem  doctrina  Evangelii  velut  fermen- 
tum  viribus  nostris  miscetur,  iam  quasi  flatus  no- 
vi  fiunt.  Mens  incipit  recte  agnoscere  Deum ,  et 
statuit  summa  reverentia  audiendam  esse  vocem 
Dei,  ad  hanc  normam  iudicia  omnia  ,    et  omnes 


motus  cordium  convenire  oportere.  Non  ludit 
opinionibus  de  Deo  ,  ut  Philosophi,  aut  idolorum 
plastae:  non  inflectit  doctrinam  ad  politicas  opi- 
niones,  sed  reverenter  acquiescit  in  voce  patefacta 
a  Deo. 

Deinde  et  in  corde  fit  quasi  succus  novus, 
dilectio  Dei,  studium  quaerendae  veritatis,  et 
tuendae  tranquillitatis  in  Ecclesia,  benevolentia 
erga  omnes,  modestia  reprimens  ambitionem, 
mansuetudo  condonans  communi  tranquillitati 
iniurias. 

Sint  igitur  haec,  ut  dictum  est,  tria  sata  f^ye- 
jiioviy.bv ,  xJvfuxbv ,  et  imSvfiiiTLxbv ,  seu  mens, 
volunt^is,  et  cor  in  homine,  quibus  misceri  fer- 
mentum,  id  est  Evangelium ,  oportet,  ut  melior 
succus  in  nobis  fiat. 

Quo  autem  modo  fiat  haec  conversio,  ex  com- 
muni  doctrina  de  poenitentia  scitis.  Cum  doctrina 
arguit  peccata,  corda  expavescunt,  ita  velut  acido 
et  salso  sapore  roduntur. 

Deinde  cum  accedit  consolatio,  audita  pro- 
missione,  redditurvita  et  laeticia,  quasi  novo  succo 
infuso.  Neque  haec  subito  perficiuntur,  sed  longa 
et  assidua  subactio  et  assatio  fiat:  et  quod  verbis 
Ebraeis  inGenesi  diserte  significatum  est,  studiose 
legenda,  audienda,  meditanda  est  doctrina  coe- 
lestis,  et  in  quotidianis  miseriis  ad  invocationem 
et  vera  exercitia  transferenda.  Hoc  est  subigi  fari- 
nam,  et  assari  in  cineribus,  id  est,  inter  varia-s 
aerumnas:  quibus  commonefacti,  agnoscamus  iu- 
stam  et  magnam  esse  iram  Dei  adversus  peccata  in 
toto  genere  humano,  et  velut  in  cineribus  abiecti 
et  summissi,  deploremus  nostra  delicta,  et  peta- 
mus  nos  servari  propter  mediatorem.  Sicut  in 
cineribus  iacebant  exules  Ieremias  et  alii,  cum  in- 
censa  patria,  tota  gens  miserabiliter  dissiparetur. 

Haec  admonitio  de  assiduitate  subactionis, 
accendat  in  nobis  diligentiam  et  curam  discendi, 
sciamus  non  subito  rerum  maximarum  doctrinam 
totam  arripi.  Nec  sumant  sibi  potestatem  dogma- 
tae  condendi  in  Ecclesia  Dei,  homines  ociosi,  qui 
utcunque  obiter  degustarunt  doctrinam. 

Et  quoniam  imago  panum  praecipue  ad  scho- 
lasticos  pertinet,  vocabula  etiam  interpretabimur, 
quid  vocaverit  antiquitas  panes  in  cineribus  assa- 
tos.  Differunt  panes  materia,  differunt  et  modo 
assationis:  ac  nirnis  longum  esset  omnia  persequi. 
Tantum  hoc  addam:  Alii  panes  y.lifiavirai,  id  est, 
furnarii  dicti  sunt,    nostro  more  in  furnis  assati 


793 


DECL.    DE  DICTO:   EGO  PRO  TE  ORAVI  etc. 


794 


sunt:  quos  quidem  meliores  esse,  Galenus  dicit. 
Sed  ars  est  recentior.  Alius  modus  fuit  vetustior, 
in  foco  inter  cineres,  vel  in  testa  assari  panes.  Hi 
dicuntur  lyyqvipiai ,  quasi  testi  cineribus,  quo- 
rum  saepe  fit  mentio  in  Graeca  lectione  propheti- 
corum  librorum.  Et  in  Levitico  in  quadam  de- 
scriptione  oblationis  satis  concinna  allegoria  tra- 
ditur  a  Graecis  interpretibus,  panem  tyy.yvipiav 
typum  esse  Chrisli  in  sepulchro,  tanquam  inter 
cineres  iacentis. 

Sed  in  aliis  locis  ad  nos  auditores,  proprie  ac 
commodanda  est  figura.  Nos  sumus  eyy.Qvcpiai 
obruti  cineribus,  squalidi,  aerumnosi:  sed  hanc 
consolationem  teneamus,  Deo  placere  haec  doctri- 
nae  studia,  eumque  custodem  esse  sui  coetus,  et 
semper  agmina  aliqua  discentium  servaturum  esse, 
et  colligi  hoc  modo  aeternam  ipsi  Ecclesiam.  Hac 
confirmati  consolatione,  has  scholasticas  operas  et 
amemus,  et  studiose  faciamus,  et  Ecclesiae  ac  po- 
steris  Philosophiam  et  doctrinam  de  Deo  incor- 
ruptam  tradamus.     Dixi. 


No.  99. 


an.  1548. 


De  dicto:  Ego  pro  te  oravi  etc, 

In  select.  Declamat.  T.  III.  p.  497  sqq. ,  Ricbard.  T.  III. 
p.  315.,  Servest.  T.  III.  u.  472.  et  in  Tom.  III.  Erford. 
lit.  F,  5.  llem  in  Georgii  Principis  Anhallini  concioni- 
bus  et  scriptis  p.  421. 

Oratio  [synodica]  de  dicto  Christi,  Luc.  22.: 
Ego  pro  te   oravi,    ne  deficiat  fides   tua   eic. 

(Recitata  a  Georgio  Anlialt.  iu  Synodo   d.  7.  Nov.  1548.) 

Etsi  ingens  Dei  beneficium  est,  quod  genus  huma- 
num  et  hoc  domicilium  generis  humani,  videlicet, 
hanc  pulcherrimam  machinam  coeli  et  terrae,  et 
elementorum  arte  dispositam,  et  optimo  ordine 
distributam,  condidit:  tamen  multo  maius  bene- 
ficium  est,  quod  ex  arcana  sede  sua  prodiens,  pa- 
tefecit  se  generi  humano,  et  illustribus  testimoniis 
tradidit  certam  doctrinam  et  promissionem,  quae 
et  regeret  mentes,  et  consolationemefficacemosten- 
deret  in  summis  calamitatibus,  imo  quae  esset  te- 
stimonium  praesentiae  Dei  inter  nos,  qui  hac  ipsa 
voce  nos  sibi  cupulatos  servat,  defendit,  et  ab 
aeternis  miseriis  liberat.  Hoc  ingens  beneficium 
assidue  considerandum  est,  et  ad  hanc  praeci- 
puam  consolationem  in  omnibus  miseriis  confu- 
giendum  est. 


Cum  igitur  nunc  et  praesentes  aerumnae  mul- 
tae  duriter  premant  Ecclesiam,  et  in  conspectu 
sint  alia  ventura  pericula,  et  res  oslendat  praesidia 
et  consilia  humana  non  posse  nobis  opitulari,  fa- 
ciamus  illud  quod  rex  Iosaphat  inquit:  Domine 
cum  nescimus  quid  agendum  sit,  oculos  nostros  ad 
te  attollimus,  in  te  intuemur,  a  te  auxilium  peti- 
mus.  Itaque  audiamus  vocem  Dei ,  monstrantem 
veras  consolationes,  et  nos  cogitatione  praesentiae 
et  auxilii  Dei  erigamus  et  confirmemus. 

Scitis  autem  hos  nostros  congressus  institutos 
esse  propter  has  tres  causas,  ut  fiat  inquisitio  de 
doctrina  et  de  gubernatione  Ecclesiarum:  deinde 
ut  et  commonefactione  excitetur  diligentia,  et  in 
aliquibus  consolatione  leniatur  dolor.  Postremo, 
ut  gemitus  et  vota  coniungamus  in  publica  preca- 
tione,  et  petamus,  ut  Deus  servet  Ecclesiam ,  et 
poenas  mitiget. 

Ut  igitur  et  mihi  ipsi  et  aliis  consolationem  et 
commonefactionem  proponam,  delegi  dictum  filii 
Dei,  in  quo  ante  agonem  Petro  commemorat  peri- 
culum,  et  deinde  consolationem  et  praeceptum 
addit,  inquiens:  Simon,  Simon,  ecce  Satanas  de- 
poposcit  vos,  ut  cribraret  vos  tanquam  frumen- 
tum ;  ego  autem  pro  te  oravi,  ne  deficiat  fides  jt.ua, 
et  tu  aliquando  conversus,  confirma  fratres  tuos. 

Saepe  haec  narratio  cogitanda  est,  quia  res 
multas  et  magnas  continet.  Primum  recitatur  pe- 
riculi  magnitudo,  quod  quale  et  quantum  sit,  men- 
tes  ebriae  fiducia  suae  sapientiae,  lascivientes  vo- 
luptatibus,  nequaquam  considerant.  Sibi  igitnr 
indulgent,  quaerunt  opes  et  voluptates,  ardent 
ambitione,  aut  ludunt  opinionibus,  et  negligunt 
doctrinam  a  Deo  traditam.  Talia  pectora  diabolo 
cum  pateant,  sequuntur  infinitae  confusiones  in 
vita:  quia  alii  spargunt  prophanas  opiniones,  alii 
munus  docendi  Evangelii  prorsus  negligunt.  Ita 
paulatim  et  distrahuntur  Ecclesiae,  et  crescunt  te- 
nebrae,  et  multa  tetra  vitia. 

Monet  igitur  nos  filiusDei  de  insidiis  diaboli, 
ac  vult  nos  vigilantes  esse,  et  bene  munire  pectora 
lectione  et  meditatione  doctrinae,  ardere  invoca- 
tione,  et  repellere  illecebras  diaboli.  Quod  cum 
facimus,  adiuvat  nos  conantes  filius  Dei ,  orat 
aeternum  Patrem,  ut  servet  Ecclesiae  reliquias, 
depellit  diabolos,  et  Spiritu  suo  sancto  nostras 
mentes,  consilia  et  actiones  gubernat. 

Cum  autem  pericula  nostra  nunc  non  sint 
obscura ,    existimo   multos    inter    vos    cogitatione 

eorum  valde  excruciari.  Videtis  enira  passim  Ec- 
clesiis  inferri  corruptelas  doctrinae,  vagari  pios 
pastores,  exulantes  cum  miseris  et  aegris  uxoribus 
et  parvis  liberis,  sine  viatico,  sine  hospitiis.  Ali- 
cubi  capti  expectant  ultima  supplicia. 

In  his  tantis  miseriis  cum  praesidia  humana 
autnulla,  aut  infirma  sint,  qua  nos  consolatione 
sustentare  possumus?  Hic  sciamus,  non  casu,  non 
humanis  tantum  consiliisEcclesiam  collectam  esse, 
sed  Deum  vere  patefactum  esse  generi  humaiio,  et 
illustria  testimouia  patefactionis  ostendisse,  resu- 
scitationem  mortuorum  et  alia  miracula:  ac  certo 
promisisse  sibi  hunc  coetum,  qui  Evangelii  custos 
est,  semper  curae  futurum  esse,  et  quidem  sem- 
per  se  talem  aliquem  coetum  in  genere  humano 
servaturum  esse,  se  ducem  et  protectorem  fore  fa- 
miliarum  nostrarum,  in  nostris  exiliis  se  monstra- 
turum  esse  hospilia,  se  post  hanc  vitarn  traductu- 
rum  esse  nos  ad  dulcissimam  aelerni  patris  et  Ec- 
clesiae  coelestis  consuetudinem,  ac  verba  promis- 
sionum  infigere  animis.  Sic  enim  inquit  Deus 
Esaiae  quadragesimo  sexto.  Ego  vos  etiam  sene- 
scentes  gestabo,  egofeci,  ego  feram,  ego  portabo. 
Item:  lacta  curam  tuam  in  Deum,  et  ipse  te  enu- 
triet.  Et  filius  Dei  inquit:  Omnes  capilli  capitis 
vestri  numerati  sunt.  ltem  :  Ero  vohiscum  usque 
ad  consummationem  seculi.  Item:  Si  quis  diligit 
me,  sermonem  meum  servabit,  et  pater  meus  dili- 
get  eum,  et  veniemus  ad  eum,  et  mansionem  apud 
eum  faciemus. 

Etsi  autem  homines  Epicurei  has  consolatio- 
nes  derident,  et  inanes  verborum  sonos  esse  iudi- 
cant,  tamen  luceat  in  nobis  fides.  Nostra  con- 
stantia  declaremus,  nos  revera  Deo  credere,  ab 
ipso  petere  et  expectare  auxilium.  Si  adfirmamus 
serio,  non  commentieiam,  non  fabulosam  esse  do- 
ctrinam  Ecclesiae,  statuamus  etiam  has  promissio- 
nes  veras  et  ratas  esse.  Accendatur  in  nobis  ali- 
qua  fidei  scintilla,  petamus  et  expectemus  a  Deo 
auxilium:  et  hac  spe  simus  in  confessione  verita- 
tis  firmi,  etsi  quid  erit  patiendum,  non  frangamur 
animis,  non  irascamur  Deo  et  Evangelio,  non  su- 
peremur  dolore,  sed  sustentemus  nos  cogitatione 
praesentiae  Dei. 

Haec  est  propria  Ecclesiae  militia ,  in  qua  et 
discit  quid  sit  fides,  et  cultus  Deo  gratos  et  Xoyi- 
y.r{v  'ka.rouav  praestat.  Vocat  enim  Deus  Eccle- 
siam  ex  confusissima  multitudine  generis  humani, 
et  vocat  non  ad   ludos  et   ad  delicias,  sed  ut  in 


magnis  certaminibus  de  iudicio  et  voluntate  Dei, 
et  de  mediatore  Domino  nostro  lesu  Christo  testi- 
moniurn  coram  universo  genere  humano  dicat. 

Huic  testificationi  diabolus,  qui  odit  Deum, 
horribiliter  adversatur,  quare  ut  initio  praedictum 
est,  saevitiam  in  Ecclesiam  exercet,  et  calcaneos 
nostros  mordet ,  ac  impeilit  sua  organa,  nt  delere 
veram  Ecclesiam  conentur.  Itaque  alii  alias  aeru- 
mnas  sustinent:  subeunda  sunt  odia,  tolerandae 
contumeliae,  ferendae  miseriae  exiliorum,  et  sup- 
plicia.  Sed  hic  imbecillitas  nostra  gernens,  et  fu- 
gitans  haec  mala,  qneritur  tanto  oneri  non  esse 
pares  nostras  vires.  Haec  querela  et  vera  et  lau- 
danda  est.  Nam  agnoscere  imbecillitatem,  pium 
et  utile  est,  ut  quaeramus  opitulatorem.  Hic  audi 
filium  Dei,  qui  utrumque  adfirmat,  sese  pro  nobis 
deprecatorern  esse,  et  sese  nobis  adfuturum  esse  in 
his  aerumnis.  Non  relinquam  vos  orphanos,  in- 
quit.  EtPauIusait:  Responsum  mortis  in  nobis 
habuimus,  ne  fiducia  nostri  extollamur,  sed  con- 
fidamus  in  Deo,  exuscitante  nos  ex  morte:  qui  et 
ex  tanta  morte  nunc  nos  eripuit,  et  erepturus  est. 
Et  aliquanto  post  inquit:  Deo  gratia,  qui  semper 
triumphat  in  nobis  per  filium. 

Ideo  Ecclesia  sustinet  onera  maiora  viribus, 
ideo  desunt  humana  praesidia,  ut  conspiciatur 
praesentia  Dei.  Non  solus  vagaris  in  exilio,  sed 
antecedit  filiusDei,  et  cinctus  es  casto  agmine  ange- 
Iorum.  Erit  metator  et  ipse  filius  Dei,  et  ostendet 
hospitium.  Haec  vera  esse,  fides  statnil :  et  quo- 
rum  animi  hanc  consolationem  non  admittunt,  in 
his  non  accensam  esse  fidei  lucem,  eo  ostendunt, 
quia  promissiones  divinas  existimant  inanes  so- 
nos  esse. 

Nos  vero  etsi  sumus  langnidi  et  imbecilles, 
tamen  erigamus  nos  voce  Dei,  et  adsentiri  cone- 
rnur,  et  sciamus  hunc  conatum  a  Deo  adiuvari, 
sicut  ille  in  historia  evangelica  inquit:  Credo  do- 
mine,  sed  opem  feras  diffidentiae  meae. 

Postquam  autem  de  consolatione  dixi,  venio 
ad  alteram  partem,  videlicet  ad  hocdictum:  Et  tu 
conversus,  confirma  fratres  tuos.  Haec  vox  prae- 
cipit  omnibus,  ac  praecipue  gubernatoribus,  ut  et 
docendo  et  consolando  pios  labascentes  aut  trepi- 
dantes  erudiant  et  confirment.  Multi  omnilms 
temporibus  decepti  sunt:  quia  errores  fucosa  spe- 
cie  ornati,  non  possunt  ab  omnibus  agnosci. 

Quare  eruditiores  prudenter  et  recte  diiudi- 
cent  controversias,  detegant  fucos,  proponant  nu- 

dam  veritatem,  non  alant  studia  factionum ,  non 
quaerant  plausus  sui  theatri :  sed  curent  extare  et 
conspici  res  veras,  ut  gloria  Dei  celebretur,  et 
Deus  vera  invocatione  colatur,  nec  abducantur 
mentes  a  vero  Deo.  Talis  explicatio  rerum  et 
necessaria  est,  et  difficilis  et  periculosa:  sed 
docti  sciant  se  hoc  officium  Deo  debere.  Hi  me- 
minerint  has  severissimas  conciones:  Qui  confes- 
sus  fnerit  me  coram  hominibus,  confitebor  enm 
et  ego  coram  patre  coelesti.  Item:  Qui  non  colli- 
gitmecum,  dispergit.  Item:  Labia  sacerdotis  cu- 
stodiant  scientiam.  Item:  Maledictus,  qui  facit 
opus  Domini  fraudulenter,  hoc  est,  qui  ant  sciens 
cedit  hostibus  Evangelii,  imbecillitate  animi:  aut 
qui  ipse  sophismatum  praestigiis  involvit  verita- 
tem,  et  confirmat  errores. 

Quare  in  docendo  et  in  discendo  simus  dili- 
gentiores,  nec  sinamus  induci  caliginem  veritati 
mmc  in  Ecclesiis  lucenti.  Sed  cum  res  sint  diffi- 
ciles,  adhibeatur  etiam  cura,  ut  et  ipsi  eas  recte 
discamus,  et  aliis  dextre  et  proprie  explicemus. 

Aliqui  indocti  stolide  vociferantur  de  rebus 
non  intellectis,  nec  veritatem  et  gloriam  Dei  illu- 
strare  student,  sed  stultis  vulgi  adfeclibus  adsen- 
tantur,  dicunt  convicia  in  magistratus.  Hoc 
modo  nec  erudiuntur,  nec  confirmantur  boni, 
sed  irritantur  voluntates  potentum,  quod  non  est 
utile.  Vincant  in  docendo,  non  convicia,  non 
nostrae  tragoediae,  aut  satyrae,  sed  autoritas  di- 
vina,  vox  Dei ,  et  ipsa  veritatis  perspicuitas. 
Certe  qui  non  vult  cedere  autoritati  divinae,  nun- 
quam  cedet  ineptis  conviciis,  quae  homines  sani 
et  prudentes,  etiam  cum  vere  dicuntur,  tamen 
non  sine  dolore  audiunt.  Amemus  utranque  vir- 
tutem  veritatem  et  modesliarn:  doctrinam  orne- 
mus  gravitate  et  modestia. 

Plerumque  etiam  fit,  ut  indocti  propterea 
quia  res  desunt,  pro  argumentis  convicia  cumu- 
lent,  et  hac  ipsa  vocifcratione  suam  inscitiam  tra- 
ducant,  et  causae  noceant  apud  eos  qui  argumenta 
postulant.  Sciunt  prudentes,  non  temere,  non 
sine  perspicuis  testimoniis  divinis  recipiendum 
esse  dogma  ullum:  quia  Deo  reddenda  est  ratio 
de  approbatione  et  reiectione  dogmatum.  Sciunt 
et  hoc:  Qui  cito  credit  levis  est  corde.  Ideo  fun- 
damenta  vera  et  divina  testimonia  prudens  audi- 
tor  flagitat. 

Extruantur  ergo  conciones  ex  veris  funda- 
mentis:  sint  argumenta  adeo  perspicua ,  ut  con- 


vinci  animos  intelligant  omnes  sani,  et  sine  ca- 
lumniis  iudicantes.  Deinde  cum  de  doctrina  con- 
firmatae  sunt  mentes,  addatur  consolatio:  Quia 
etiam  recte  eruditi,  tamen  saepe  in  confessione 
sunt  trepidi,  metuunt  vel  sibi  vel  suis  familiis, 
vel  amicis:  vel  metuunt  maiores  confusiones  pu- 
blicas,  vel  nolunt  videri  nimis  morosi,  duri,  ho- 
stes  concordiae  et  pacis,  denique  multa  argumenta 
humana  debilitant  animos.  Hic  etiam  magnitudo 
bonitatis  divinae  consideretur. 

Promisit  aeternus  Pater  se  ex  pectore  suo 
effusurum  esse  Spiritum  sanctum  in  nos,  ut  et  lu- 
cem  veritatis  in  mentibus  accendat,  et  cordi  robur 
addat,  et  exuscitet  impetus,  ut  testificari  de  veri- 
tate  fortiter  ausint,  nec  deterreantur  minis  aut 
metu,  imo  ne  decipiantur  blanditiis  potentum, 
nec  capiantur  laqueis  sophismatum.  Pugnat  enim 
diabolus  variis  modis,  astutia ,  blanditiis,  terro- 
ribus.  Nec  aut  doli  tantum  humana  sapientia  de- 
prehendi  et  vitari,  aut  ruinae  humana  fortitudine 
contemni  possunt:  sed  Deus  addidit  nobis  docto- 
rem,  et  confirmatorem  Spiritum ,  ex  suo  pectore 
effusum. 

Quid  autem  maius  et  melius  dare  potest  Deus, 
quam  quod  et  filium  nobis  donavit,  et  societatern 
suae  naturae,  cum  in  corda  nostra  Spiritum  san- 
ctum  effundit:  quem  quidem  effundi  in  vos,  si 
modo  petitis,  nullo  modo  dubitate.  Sic  enim 
scriptum  est:  Quanto  magis  dabit  pater  coelestis 
Spiritum  sanctum  petentibus? 

Hac  consolatione  nosipsi  nunc  quoque  con- 
firmemus  nos,  et  petamus  et  expectemus  guberna- 
tionem,  defensionem,  auxilium  in  his  nostris  pe- 
riculis. 

Te  igitur  fili  Dei  Domine  lesu  Christe,  ora- 
mus  supplices,  ut  cum  professus  sis ,  te  precatum 
esse,  et  precari  pro  Ecclesia  tua,  deprecator  sis 
et  pro  nobis:  qui  cum  Evangelium  tuum  reveren- 
ter  audiamus  et  fide  amplectamur,  certe  sumus 
Ecclesiae  tuae  membra:  et  non  relinquas  nos  or- 
phanos,  sed  erudias,  regas,  defendas  et  confir- 
mes  nos.  Colligas  etiam  tibi  Ecclesiam  in  his  re- 
gionibus  et  serves  eam,  ut  te  celebret  vera  pietate, 
gratitudine  et  laeticia  in  omni  aeternitate.     Dixi. 

De  dicto :  Posui  verba  mea  etc. 

In  select.  Decl.  T.  III.  p.  609.,  Richard.  III.  p.  223.,  Ser- 
vest.  III  p-  577.  et  in  Georgii  Principis  Anhall,  conc.io- 
nibus  et  scriptis  p.  415  b,  Nam  est  oralio  synodica, 
Georgio  Anbailino  scripta,  qni  eam  recitavit  in  synodo 
Merseburgi  d.  28.  Maii  1548.  Vid.  etiam  Epp.  Vol.  VI, 
p.  906  et  916. 

Oratio  [synodica]  de  dicto  Esaiae  51.:  Posui 
verba  mea  in  ore  tuo  etc. 

Condidit  Deus  genus  humanum  ad  societatem,  et 
generatione,  educatione,  institutione,  contracti- 
bus,  imperiis,  et  nmltis  magnis  et  mirandis  vin- 
culis  societatem  devinxit.  Vult  enim  consociatos 
esse  homines,  ut  simul  unam  vocem  doctrinae  de 
Deosonent,  et  alii  alios  erudiant.  Ideo  et  coetus 
esse  Ecclesiam  voluit,  et  ita  instituit  ministerium, 
ut  publici  et  honestissimi  congressus  fiant.  Vult 
enim  agnosci  filinm  a  toto  genere  htimano,  vult 
ubique  exaudiri  vocem  suam,  sicut  Psalmus  in- 
quit:  In  omnem  terram  exivit  sonus  eorum.  INon 
vult  Evangelium  esse  arcana  Eleusinia,  non  vult 
homines  seiunctos,  et  abditos  in  latebras,  gignere 
suas  quasdam  opiniones,  sed  congregationem  et 
institwit,  et  praecipit,  ut  Psalmi  saepe  dicunt:  In 
medio  Ecclesiae  laudabo  te.  Et:  In  conveniendo 
populos  et  reges  in  unum,  ut  serviant  Domino. 
Addiilit  etiam  promissionem  congressibus:  Ubi- 
cunque  duo  aut  tres  convenerint  in  nomine  meo, 
ibi  sum  in  medio  eorum. 

Haec  cum  ita  sint,  decet  nos  cum  alios  publi- 
cos  Ecclesiae  congressus  pie  arnare,  tum  vero  li- 
benter  his  nostris  conventibus  interesse,  qui  ad 
retinendam  doctrinae  puritatem  et  concordiam 
utiles  sunt.  Ac  profecto  nihil  in  vita  hominum 
pulchrius  et  duicius  est,  quam  multos  bonos  et 
doctos  viros  convenire,  et  de  doctrina  coelesti 
amanter  colloqui,  conferre  sententias,  et  illustra- 
ta  veritate,  sese  et  alios  ad  fidem,  timorem  Dei, 
et  ad  invocationem  exuscitare,  et  ita  confirmare 
mentes,  ne  a  Deo  aberrent ,  neve  in  Ecclesiis  lim- 
pidos  fontes  doctrinae  turbari  sinant,  admistis  fal- 
sis  opinionibus. 

Necesse  est  autem  eos,  qui  praesunt  conven- 
tibus,  commonefacere  alios  de  nostro  officio,  ac 
praecipue  de  cura  discendi,  et  retinendae  purita- 
tis  doctrinae.  De  hoc  argumento,  etsi  saepe  alias 
a  me  dictum  est,  tamen  et  nunc,  ut  idem  argu- 
mentum  repetam,  temporum  periculis  moveor. 


Quandocunque  Deus  tradit  aut  renovat  do- 
ctrinam  ,  statim  obruere  eamDiabolus,  ut  Deum 
contumelia  afficiat,  conatur.  Ut  offudit  nebulam 
Hevae,  uteama  voce  divina  abduceret.  Ita  postea 
saepe  omnibus  aetatibus  inductae  sunt  tenebrae 
coelesti  doctrinae.  Ac  vidistis  hac  nostra  aetate 
fanaticos  multorum  furores.  Talia  pericula  in  hac 
hominum  imbecillitate  semper  metuenda  sunt ,  et 
adversus  ea  non  solum  eruditione,  et  nostra  vigi- 
lantia,  et  constantia  mentes  muniendae  sunt,  sed 
etiam  Deus  orandus  est,  ut  ipse  insidias,  quae 
saepe  struuntur  singulari  astutia,  depellat.  Ac- 
cedere  tamen  in  nobis  discendi  curam  oportet, 
quam  saepissime  praecipit  vox  divina.  Sed  sum- 
ma  est  talium  praeceptorum  in  his  verbis:  Pre- 
hendite  clypeum  fidei,  ut  possitis  omnia  tela  ne- 
quissimi  spiritus  ignita  extinguere. 

Ut  autem  alias,  ex  aliis  dictis  commonefactio- 
nem  sumpsimus,  ita  nunc  vobis  proponam  hoc 
dictum,  quod  apudEsaiam  legitur,  ubi  Deusaeter- 
nus  Pater  Domini  nostri  Iesu  Christi  inquit  ad 
Evangelii  Doctorem:  Pono  vcrba  mea  in  ore  tuo, 
et  umbra  manus  meae  protegam  te,  ut  plantes 
coelos. 

O  dulcem  concionem  universo  generi  huma- 
no,  quae  primum  docentibus,  familiarissime  nota 
esse  debet,  deinde  et  populo  saepe  recitanda  est. 
Affirmat  enim  colligi  Ecclesiam  doctrina  divinitus 
tradita,  et  defendi  dextra  Dei  ministerium  et  coe- 
tus  discentium,  et  quis  sit  ministerii  evangelici 
autor  ac  defensor,  et  quae  sit  utilitas  monstrat. 
Haec  quotidie  omnibus  piis,  maxime  vero  docen- 
tibus  cogitanda  sunt. 

Exordiar  autem  interpretationem  dicti  a  fine 
seu  effectu  ministerii,  de  quo  concionatur,  vide- 
licet  ab  hac  particula:  Ut  plantes  coelos.  Nomi- 
nat  Deus  Ecclesiam,  coelestem  hortum ,  quia  ad 
consuetudinem  aeternam  cum  Deo  et  filio  eius 
colligitur.  Ea  consuetudo  vincit  amoenitate  non 
solum  caeteros  hortos  omnes,  et  politias  cunctas 
quaecunque  fuerunt,  sed  etiam  primum  illum  hor- 
tum,  in  quo  genus  humanum  conditum  est.  Ac 
semper  omnibus  in  conspectu  sit  hic  finis,  et  haec 
meta.  Semper  cogitemus,  et  conditos  esse  ho- 
mines,  et  per  filium  Dei  ex  aeterno  exitio  retra- 
ctos,  et  voce  divina  vocari  ad  hunc  portum,  ut  in 
omni  aeternitate,  conspectu  Dei ,  et  societate  sa- 
pientiae  et  iusticiae  eius  fruamur. 

Hunc  finem  prospicere  et  expetere,  et  ante- 
ferre  omnibus  aliis  rebus  oportet ,  qua  in  conside- 

ratione  cnnsne  qunerendae  sunt,  quomodo  et  qui- 
hns  ductoribusad  hunc  finem  perveniri  possit.  An 
ad  omnes  hornines  pertineat  tantum  munus?  Hic 
initium  sententiae  considernndum  est.  Ut  possit 
genus  humanum  nd  vitam  coelestem  redire,  Deus 
immensn  misericordin  promissionem  edidit,  in  qna 
iurnns  nffirmnt,  se  propter  filium,  qui  est  Medin- 
tor,  et  pro  nohis  victimn  fnctus  est,  recepturum 
esse  omnes,  qui  ad  hunc  filium  confugiunt,  et 
fiducia  filii  credunt,  iustissimnm  irnm  aeterni 
Patris  placatnm  esse.  Hnc  promissione  semper 
inde  usque  a  primorum  parentum  lapsu  revocavit 
ad  se  omnes  homines.  Cum  enim  Deus  sit  veris- 
sime  iustus,  aequalem  esse,  et  sine  tiqogcdtioXt]- 
y.'la  non  duhium  est.  Vocat  omnes,  et  quod  ad 
ipsius  voluntatem  attinet ,  vult  omnihus  reddere 
salutem. 

Nec  audiendi  sunt  Stoici,  qui  fingunt  Deum 
innequalem  esse,  et  pnucos  quosdam  in  fntnlibus 
tnbulis  scripsisse,  quos  etiam  invitos  et  repugnan- 
tes  ad  se  attrahat,  caeteros  vero  reiici,  etiamsi  ad 
filium  confugiant. 

Removeanlur  hne  Stoicne  imaginntiones ,  et 
scinmus  Deum  immensn  misericordia  omnihus  ho- 
minibus  aequalem  esse.  Sed  quod  multi  asper- 
nnntur  vocem  divinam,  id  fit  hominnm  culpa  et 
contumacia.  Interea  tamen  semper  aliquis  est 
coetus,  qui  vocem  divinam  audit,  et  promissione 
divina  confirmatus,  filium,  Dominum  nostrum 
Iesum  Christum  agnoscit,  et  ad  Deum  accedit, 
eumque  vere  invocnt,  et  ei  ohtempernre  incipit. 
Hic  coetus  est  Ecclesin  Dei  propria,  et  est  hortus 
ille  coelestis,  de  quo  dixi,  Sic  igitur  huic  horto 
plantae  inserunlur,  sic  educuntur;  sic  homines 
ad  Deum  redeunt,  quia  Deus  ipse  ministros,  tnn- 
quam  horti  sni  Colonos,  constituit,  quos  iuhet 
sonnre  vocem  Evangelii  sui.  Hnc  voce  divin.iEc- 
clesin  colligitur.  Ideo  inquit  npud  Es;iiam:  Pono 
verba  mea  in  ore  tuo.  Colligitur  Erclesia  Dei 
aelerna,  non  Iiominum  sapientia ,  non  legihus 
Solonis  aut  Lycurgi,  non  decretis  Regum,  Ponti- 
ficum ,  Principum,  nut  ullorum,  quamvis  sa- 
pientum,  alienis  nb  Evangelio,  sicut  Paulus  in- 
quit:  Si  quis  aliud  Evnngelium  docet,  anathema 
sit.  INihil  dici  tristius  potest.  Nnm  Annthema 
vocnntur  homines  reiecti  a  Deo,  quibus  ndeo  hor- 
ribiliter  irascitur,  ut  nisi  tollantur,  poena  simul 
totas  gentes,  contagio  pollutas,  ohruat. 

Cum  igitur  Deus  vos  ad  ministerium  Evnn- 
gelii  vocnverit,  mementote  hocdictum:  Pono  ver- 
Melaxth.   Ofek.   Vol.  XI. 


ba  men  in  ore  tuo.  Scinmus  doetrinam  a  Deo  trn- 
ditnm,  nliis  proponendnm  esse,  non  fingendns 
opiniones  nostra  curiositate,  vel  nudncin,  non 
ninplectendns  esse  corruptelns  nccommodatas  po- 
tentum  cupiditatihus,  ut  eorum  gratiam  ineamus, 
ut  saepe  accidit. 

Magnn  multitudo  fuit  ex  multis  gentibus  col- 
lectn,  quae  statuam  regis  Babylnrrici  adoravit. 
Multi  Iudaei  Bacchnnalia  Ierosolyrnne  celebra- 
runt,  ut  Antiocho  graturn  facerent. 

Fuit  Ecebolus  quidam  orator,  qui  regnante 
Constantio,  ut  gratior  esset  Imperntori,  voluit  in- 
seri  EccLesiae  Christi.  Postea  regnnnte  luliano 
Imperatoris  impietati  applausit,  et  rursus  palam 
hostis  fuit  Christianorum,  et  saevitiam  adversus 
eos  adiuvit.  Tertius  Imperator  secutus  Iovinnus: 
hunc  ut  plncnret  irntum,  rediit  nd  Christinnos,  re- 
Iigionum  speciem  sernper  ad  tempora  et  dominos 
nccommodans. 

Non  putemus  nutem  pnucos  aut  fuisse  nnten 
aut  nunc  esse  Eceholos,  qui  se  ad  prnesentem  po- 
tentiam  inflectunt,  et  speciem  religionuni  mutant 
pro  temporibus,  utChamaeleon  subinde  alium  co- 
lorem  induit.  Prnecipue  nutem  tnlis  inconstantia 
in  doctoribus  perniciosa  est,  ut  saepe  ostendit  ex- 
perientia. 

Qunrevos,  carissimi  fratres,  propter  Deum 
et  propter  salutem  vestram ,  et  propter  Ecclesiam 
obtestor,  ut  memores  huius  dicti:  Pono  verba  mea 
in  ore  tuo.  Custodes  vocis  divinae  manentis  fideles 
et  firmi,  nec  alinm  doctrinam  pngnnntem  cum 
Evangelio,  quod  ipsi  hnctenus  docuistis ,  et  scilis 
vere  Dei  vocem  esse,  recipintis.  Omnibus  netati- 
bus  diabolus  insidiatur  Ecclesine  Dei,  et  nrtificia 
tentat  varia,  ut  praestigiis  obruat  veritatem,  et 
Deum  contumelia  afficiat,  et  multos  homines 
a  DeQ  avellat.  Quare  non  existimemus  hoc  tem- 
pore  nihil  esse  periculi,  sed  nos  ipsos  exuscitemus 
ad  maiorem  vigilantiam  in  cavendis  imposturis 
et  ad  curam  cogitandi  de  fontibus  doctrinae.  Et 
simul  oremus  filiumDei,  ne  sinat  extingui  lucem 
doctrinae  suae  in  his  regionibus,  sicut  de  Petro 
inquit:  Oravi  pro  te  Petre,  ne  fides  tua  deficiat. 
Nam  profecto  nstutissimornm  et  fnllacissimorum 
spirituum  insidine  sola  humana  diligentia  non  sa- 
tis  caveri  possunt.  Sed  affirmat  filius  Dei  sese 
nobis  affuturum  esse,  et  gnbernaturum  mentes 
nostras,  et  consilia  Spiritu  snncto  ex  suo  pectore 
in  nos  effuso,  qui  sit  ductor  ad  omnem  veritatem 
ut  ipse  inquit. 

51 

Fiedco  autem  ad  dictum ,  quod  ex  Esaia  cita- 
vimus.  Improbat  Deus  alienam  doctrinam  a  sua, 
cum  ait:  Mea  verba  vobis  commendabo.  Addit 
autem  diserte:  In  ore  tuo.  Hic  publicum  vocis 
nostrae  ministerium  instituit,  et  ad  hanc  vocem  in 
publicis  congressibus  audiendam  omnes  homines 
vocat.  Hac  voce  Deus  est  efficax  in  genere  huma- 
no,  ut  Paulus  inquit:  Evangelium  est  polentia 
Dei  ad  salutem  ornni  credenti. 

Piidiculum  videturnon  Epicureis  tantum,  sed 
etiam  universae  hominum  sapientiae,  quae  aliena 
est  a  Deo,  miserorum  hominum  docentium  in  Ec- 
clesia  voce  in  rnentibus  hominum,  inchoari  aeter- 
nam  lucem,  iusticiam  et  vitam.  Sed  haec  est  pro- 
pria  sapientia  Ecclesiae  Dei,  divinitus  patefacta. 

Affirmat  Deus  se  non  velle  totum  genus  hu- 
manum  funditus  perire,  sed  hoc  modo  restituere 
iusticiam  et  vitam  aeternam  omnibus,  qui  Evan- 
gelium  amplectuntur.  Hac  luce  regi  nos  sinamus 
in  hac  tristi  caligine  huiusvitae;  hac  consolatione 
nos  in  magnis  aerumnis  et  doloribus  sustentemus, 
ac  certo  statuamus  vere  nobiscum  colloqui  Deurn 
voce  minislerii,  certo  nobis  dare  bona ,  quae  vox 
ministerii  nobis  promittit.  Denique  ut  foetus  im- 
maturus  in  alvo  matris,  antequam  editur  in  lucem, 
sedet  involutus  fasciolis  suis,  et  illo  suo  mirando 
domicilio,  et  victitat  succo ,  quem  attrahunt  Co- 
tyledones,  ita  nos  in  hac  vita  sciamus  velut  invo- 
lutos  verbo  Dei  esse  oportere,  et  coelestis  vitae 
succum  attrahere  per  vocem  ministerii. 

Quare  non  solum  Epicurei  execrandi  sunt, 
qui  totam  de  Deo  doctrinam  fabulosam  esse  voci- 
ferantur,  sed  etiam  hypocritae  fanatici  damnandi 
sunt,  quales  fuerunt  olim  Enthusiastae,  et  nuper 
Anabaptistae,  qui  cum  ignorent  quid  sit  fides,  nec 
discant  acqui^scere  in  promissione  divina,  sibi 
ipsi  fingunt  afflatus,  et  ex  suis  imaginationibus  de 
Dei  voluntate  statuunt.  Has  tenebras  intelligi  et 
vitari  necesse  est,  et  contra  vox  ministerii  amanda 
et  veneranda  est ,  ac  lectio  librorum  audienda  et 
cogitanda  est ,  atque  ita  fides  accendenda,  cum 
menles  in  promissionibus  acquiescunt,  ac  certo 
statuunt  hanc  esse  voluntatem  Dei,  quam  coelestis 
sermo  proponit.  Haec  commonefactio  quam  ne- 
cessaria  sit  de  dignitate  ministeriij  et  usu  vocis 
divinae,  pii  experti  exercitia  poenitentiae,  et  con- 
solationes  in  veris  doloribus  intelligunt. 

Non  possum  in  tanta  rerum  amplitudine  de 
singulis  partibus  satis  copiose  dicere,  sed  breviter 


significo,  quo  dictum ,  quod  ex  Esaia  recitavi,  re- 
ferendum  sit. 

Fiestat  autem  haec  pars:  Et  umbra  manus 
meae  protegam  te.  Antea  dixit  colligi  Ecclesiam 
voce  divina  ministris  commendata.  Sed  cum 
magna  pars  generis  humani  non  obtemperet  Deo, 
et  non  solum  doctores  Evangelii,  sed  etiam  totos 
discentium  coetus  delere  conetur,  inter  saevissi- 
mos  hostes,  quae  vitae  spes  esse  potest?  ubi  erunt 
hospitia  discentibus,  pueris,  mulieribus?  Quo- 
modo  ad  posteros  propagari  doctrina  potest,  si 
nulla  certa  et  durabilis  studiorurn  sedes  est 
unquam. 

Hac  sollicitudine  angi  nos  humanum  et  iu- 
stum  est.  Erigit  igitur  Deus  anxias  mentes  addita 
ad  constitutionem  ministerii ,  promissione  dulcis- 
sima.  Ego,  inquit,  umbra  dextrae  meae  te  pro- 
tegam.  Prohibebunt  spargi  vocem  Evangelii  Pie- 
ges  et  Pontifices,  qui  ideo  defendunt  sua  idola, 
quia  nervi  sunt  potentiae  et  opum.  Nec  tantum 
expellent  vos  ex  vestris  sedibus,  sed  etiam  multos 
interficient.  Interea  tamen  ipse  coetus  aliquos 
semper  servabo,  et  hospitia  attribuam  studiis  piae 
doclrinae,  etiam  cum  deerunt  humana  praesidia. 

Texit  Deus  sine  praesidiis  humanis  in  ludaea 
matronas,  ingeniis,  virtute,  forma  excellentes, 
Mariam,  Elizabeth,  Annam,  et  harum  similes 
alias  multas,  cum  tamen  illo  ipso  tempore  vaga- 
rentur  in  tota  regione  exercitus  multarum  gen- 
tium,  quarum  singularis  est  petulantia,  Syriaci, 
Aegyptii,  Arabici,  Partbici ,  Romani,  etalii,  et 
omnia  ibi  latrociniorum  et  stuprorum  plena  es- 
sent.  Interim  Elizabeth,  in  suo  vico  filiolum 
Ioannem  collocabat  in  cunas,  et  basiolum  fronti 
aut  genis  affigebat,  et  operisdomesticis  vota  misce- 
bat,  septa  castis  angelis,  qni  in  excubiis  erant,  et 
propter  hoc  tuguriolum  a  toto  vico  grassantes  mili- 
tes  arcebant.  lta  nunc  custodiet  Deus  aliquas  fami- 
lias  et  regiones,  in  quibus  vera  fit  invocatio. 

Non  existimemus  genus  humanum  tantum 
humana  sapientia  regi  ac  servari,  ut  Philosophi 
disputant.  Sed  sciamus  Deum  inspectorem  esse 
omnium  piorum  et  irnpiorum,  et  quanquam  sum- 
ma  imperia  fere  semper  tenent  impii,  tamen  iiv- 
terea  non  sinit  Deusin  toto  generehumanoextingui 
noticiam  filii  sui,  et  veram  invocationem,  sed  ser- 
vat  aliquod  semen  sanctum ,  ut  nominat  Esaias, 
idque  inter  magna  pericula  mirandis  modis  defen- 
dit,  ut  agnosci  praesentia  Dei  possit.  Ideo  filius 
Dei    iubet   nos   expectare    defensionem    divinitus, 

inquiens:  Omnes  capllli  capitls  vestri  numerati 
sunt.  Estque  inter  vera  pietatis  officia,  hoc  ipsum, 
petere  et  expectare  a  Deo,  familiae  et  hospitii  tui 
incolumitatern,  et  interea  retlnere  constantiam  in 
explicatione  vera  et  modesta  doctrinae,  ac  animo 
paratum  esse  ad  tolerandas  iniurias  propter  veri- 
tatis  prop;igationem.  Talis  si  erit  vita,  eventus 
ipse  testabitur,  Deum  custodem  esse  nostrarum 
familiarnm. 

Scitis  et  promlssiones,  in  quihus  Deus  polli- 
cetur  nohis  defensionem,  et  mandata,  ut  incolu- 
mitatem  divinitus  petamus  et  expectemus,  saepe 
repeti,  ut  in  his  dictis:  lacta  curam  tuam  inDeum, 
et  ipse  te  sustentahir.  Item:  Ego  vos  etlam  sene- 
scentes  gestabo.  Haec  oracula  divina  non  existi- 
memus  inanes  sonos  esse,  sed  hac  ipsa  consola- 
tione  fidem  in  nobis  accendamus,  et  spe  coelestis 
auxilii  constantiam  in  doctrinae  professione  reti- 
neamus. 

Ad  hoc  opus  praecipue  condita  est  hominum 
natura,  ut  in  nohis  luceat  vera  Dei  noticia ,  et  ut 
hanc  propagemus,  ac  nostra  obedientia  testetur 
nos  sine  simulatione  de  Dei  voluntate  et  iudicio 
sentire,  vera  esse  quae  docemus. 

Hunc  finem  omnium  vitae  officiorum,  et  hoc 
summum  opus  non  negligamus,  in  quo ,  ut  glo- 
riam  Dei  illustremus,  et  toti  Ecclesiae  utiliter  ser- 
viamus,  adiuvari  nos  a  Domino  nostro  lesu  Chri- 
sto,  toto  pectore  oro. 

Hanc  brevem  commonefactlonem  saepe  vos 
in  animis  vestris  repetite,  vosque  ipsos  ad  amo- 
rem  ministerii  evangelici  excitate,  et  In  his  com- 
munlbus  aerumnis  consolamini  cogitatlone  tallum 
dictorum,  quale  hoc  est  apud  Esaiarn:  Pono  verba 
mea  in  ore  tuo ,  et  umbra  rnanus  meae  protegam 
te,  ut  plantes  coelos. 

Ut  autem  quotidie  his  cogltationibus  misceri 
gratiarum  actionem  et  preces  necesse  est,  ita  nunc 
quoque  addamus  huic  commonefactioni  gratiarum 
actionem  et  precatjonem. 

Tibi  igitur  omnipotens  Deus,  aeterne  pater 
Dominl  nostri  lesu  Christi,  conditor  coeli  et  ter- 
rae,  et  hominum,  et  Ecclesiae  tuae,  una  cum 
filio  tuo  Domino  nostro  Iesu  Christo,  et  Spiritu 
sancto  tuo,  gratias  agimus,  cum  pro  omnibus  alils 
beneficiis,  tum  vero  pro  immensa  misericordia, 
qua  nos  miserrimos  homines  propter  filium  tuum 
recipis,  et  voce  Evangelii  tui  hanc  voluntatem 
tuam  patefacis,  et  nobis  salutem  reddis,  et  in  his 
ipsis  regionibus  Ecclesiam  aeternam  tihi  inter  nos 


colligis,  teque  suppllces  oramus,  aeterne  pater 
Dornini  nostri  lesu  Christi ,  conditor  coeli  et  ter- 
rae,  et  hominum,  et  Ecclesiae  tuae,  una  cum 
filio  tuo  Domino  nostro  lesu  Christo,  et  Spiritu 
sancto  tuo,  ut  miserearis  nostri ,  propler  filium 
tuum  Dominum  nostrum  lesum  Christum,  quem 
voluisti  pro  nobis  esse  victimam ,  et  sanctifices  ac 
regas  nos  Spiritu  sancto  tuo,  et  deinceps  in  his 
regionibus  aeternam  tibl  Ecclesiam  colligas,  ac 
honesta  ac  tranquilla  hospilia  Ecclesiis  et  doctri- 
nae  studiis  concedas,  ut  multi  in  hac  vita,  vera 
invocatione  et  vera  obedienlia  te  celebrenl ,  et 
postea  fruentes  tua  sapientia  et  iusticla ,  in  dulcis- 
sima  consueludine  tua ,  tlbi  in  omni  aeternitate 
gratias  agant.      Dixi. 

De  dignitate  artis  medicae. 

In  selecf.  Decl.  T.  IV.  p.244sqq.,  Ricbard.  H.  p.  11 1  ,  Ser- 
vest.  T.  IV.  p.  222.  et  iu  T.  111.  Erford.  lit.  d,  5. 

Oraiio  de  dignitate  et  utilitate  artis  medicae, 

hahita  a  D.  Melch.   Fendio,    cum   gradus 

Doctoris    decerneretur    Petro    Sibileno     Tor- 

gensiy   7.  Aug.  1548. 

Principio  gratias  ago  Deo  aeterno  patrl  Domini 
noslri  lesu  Christi,  conditori  generis  humani,  una 
cum  filio  suo  Doinino  nostro  lesu  Christo,  et  Spl- 
rltu  sancto  suo,  quod  ut  Ecclesiam  suam  in  saevis 
tempestatibus  servat,  Jta  et  tabulas  naufragii  no- 
stri  miranda  bonitate  colligit,  ut  vox  Evangelii 
incorrupta  adhuc  sonet  in  publicls  congressibus, 
et  in  thalamis  in  invocatione  piorum  omnium,  et 
in  institutione  primae  aetatis,  et  studia  verae  Phi- 
losophiae  non  solum  mediocri  frequentia  et  dili- 
gentia,  sed  etiam  sine  monstrosis  opinionibus  co- 
lantur.  Ac  oro  Deum  fontem  sapientiae,  ut  diu- 
tius  vos  servet,  et  doctrinae  studiis  pacem  diutur- 
nam  concedat. 

Cum  autem  hodie  doctrinae  testlmonium  tri- 
huendum  sit  viro  docto  in  arteMedica,  et  usita- 
tum  sit,  de  ipsa  arte  in  talibus  congressibus  ali- 
quid  dici,  etsi  nullius  eloquentia  par  est  amplitu- 
dini  huius  artis,  tamen  qualicunque  oratione  com- 
monefieri  iunlores  necesse  est.  Non  igitur  insti- 
tuam  laudationem,  cum  utilitas  in  conspectu  sit 
omnibus,  et  dignitas  in  consideratlone  naturae 
51* 

tanta  sit,  nt  nullius  oratione  satis  declarari  possit: 
sed  tantum  obiurgabo,  non  iuniores  modo,  sed 
nos  omnes  propter  ingratitudinem  et  ignaviam, 
quarum  utraque  plurimutn  habet  turpitudinis, 
propter  multas  causas. 

Tanta  est  duricies  humanorum  pectorum,  ut 
non  mirandum  sit,  veteres  finxisse,  homines  ex 
lapidibus  ortos  esse.  Omnes  inde  usque  ab  ea 
hora,  qua  primum  nos  ex  alvo  matris  excipiunt 
manus  obstetricum,  per  omnes  aetatum  gradus, 
utimur  artis  medicae  beneficiis  innumerabilibus. 
Quod  cum  ita  sit,  mulli  tarnen  nec  cogitant  artem 
Dei  donum  esse,  nec  Deo  conditori  remediorum, 
et  monstratori  artis,  gratias  agunt,  nec  reveren- 
ter  de  arte  sentiunt  ac  loquuntur.  Ipsae  matres 
eailo  foetu,  infinitis  morbis  obnoxiae  sunt,  quae 
sine  ope  medica  servari  non  possent.  Et  in  earum 
periculis  remedia  non  tantum  adhiberi  ostentatio- 
niscausa,  sed  vere  efficacia  et  salutaria  esse,  ple- 
runque  testatur  experientia.  Saepe  ubera  medi- 
canda  sunt,  saepe  somnus  arle  revocandus.  Ma- 
tricis  vero  pericula  pene  infinita  sunt.  Deinde 
ulcera  omnibus  infantibus  communia  sunt,  quae 
non  maturescerent  et  alios  morbos  adferrent,  nisi 
ars  opern  ferret. 

Sed  omitto  hanc  enumerationem,  quae  ne 
quidem  magnis  voluminibus  integra  comprehendi 
posset.  Ideo  autem  ad  illa  prirna  initia  vitae  iu- 
niores  deduco,  ut  si  cogitabunt,  matribus  se  gra- 
titudinem  debere:  simul  considerent,  multum  se 
debere  arti  medicae,  qua  puerperis  et  foetui  opus 
est.  Ac  in  ea  cogitatione  non  tantum  diligenliam 
hominum  aut  remedia  intueantur,  sed  bonitatem 
Dei  agnoscant,  qui  et  remedia  condidit,  et  usum 
monstravit,  nt  aliqua  ex  parte  huius  vitae  miserias 
leniret.  Illa  Cyclopis  vox  indigna  est  homine,  qui 
ait  se  nec  lovis  fulmina,  nee  imbres  metuere,  nec 
terrae  sterilitatem,  quia  et  rnpes  defendant  suum 
specum,  et  in  specu  gregem  habeat  ovium,  unde 
vietitare  possit.  Similis  est  oratio  multorum  in- 
doctorum  ac  barbarorum,  qui  et  in  tuenda  valetu- 
dine  teinperantiam ,  et  in  periculis  omnia  remedia 
conternnunt.  Ac  ne  cogitant  quidem,  Dei  dona 
esse  remedia  et  artem ,  sed  hi  Cyclopes  curn  Deo 
et  natura  bellum  gerunt. 

At  bonae  mentes  sciant  primum  universae 
naturae  vocem  testificari,  hunc  mundum  non  casu 
extitisse,  sed  a  mente  aeterna  architectatrice  con- 
ditum  et  formatum  esse:  deinde  et  homini  noti- 
cias  insitas  esse,    quae   congruentes    curn    mente 


divina  rerum  delectum  ostendunt:  ac  in  natura 
et  in  moribus  iudicia  nostra  cum  mente  divina 
congruere  debere.  Vitam,  bonarn  valetudinem, 
et  vitae  praesidia,  Deus  adfirmat  res  bonas,  et  a  se 
conditas  esse,  et  iubet  nos  frui  his  muneribus 
divinis. 

Agnoscamus  igitur  haec  dona,  et  ea  amemus, 
et  conditori  gratias  agamus.  Ita  scriptum  est  in 
sententiis  Sirach:  Honora  medicum,  Deus  enim 
creavit  eum  propter  necessitatem. 

Haec  sententia  necessarium  esse  usum  et  re- 
mediorum  et  artis  adfirmat,  quod  quidern  osten- 
dunt  exempla  quolidie. 

Ac  diserte  addit  Sirach:  Altissimus  creavit 
remedia  ex  terra  ,  et  a  Deo  est  medicatio;  quia 
non  modo  remedia  ita  distincta  sunt  consilio  con- 
ditoris,  ut  alia  alios  morbos  depellant,  alia  aliis 
membris  conducant,  sed  etiam  consilium  medici 
divinitus  regitur,  et  efficacia  a  Deo  adiuvalur. 
Haec  cum  ita  sint,  moveamur  et  utilitate  nostra, 
et  conditoris  bonitate,  ut  et  remedia  et  hanc  do- 
ctrinam  magnifaciamus. 

Arbitror  autern  bonas  mentes  non  solum 
propter  utilitatem  delectari  consideratione  natu- 
rae,  sed  magis  etiam  propterea,  quia  tota  haec 
natnrae  varietas  velut  theatrurn  est,  in  quo  testi- 
monia  de  Deo  opifice  illustria  conspiciuntur.  Ini- 
tio  domicilii  figuram,  et  illam  pulcherrimam  ma- 
chinam,  in  qua  sidera  vehuntur,  nt  dies,  menses, 
annos,  aestates,  hyemes  distinguant,  ut  dissimi- 
lis  sit  natura  temporum,  ut  quotannis  certo  tem- 
pore  gignat  terra  fruges,  arte  factam  esse,  mani- 
festum  est. 

Deindequanta  ars  est  in  tota  hominis  natura? 
Discrimen  lucis  et  tenebrarum,  discrimen  noticiae 
et  ignorantiae,  fastigiurn  in  cerebro  simillimum 
coeli,  in  quo  et  lucent  noticiae,  et  repositae  ser- 
vantur.  Et  insita  est  quaedam  de  Deo  lux,  et  ad- 
rfttae  multae  noticiae  aliae,  quae  sunt  vitae  norma, 
distinctionem  et  ordinem  monstrantes,  ut  numeri, 
intellectus  ordinis  et  consequentiae,  discrimen 
honestorum  et  turpium,  aeterno  et  irnmoto  septo 
distinguens  facienda  et  fugienda. 

Haec  extitisse  casu,  aut  ex  materia  tantum 
impossibile  est. 

Clamat  igitur  ipsa  rerum  natura,  et  esse 
Deum ,  et  esse  sapientem,  bonum  ac  beneficum, 
scelerum  vindicem,  custodem  humanae  societatis. 

Non  dicam  nunc  de  tota  humani  corporis 
constructione,  de  slirpibus  et  plantis:  tantum  ad- 

monebo,  ut  in  tanta  multitudine  diversitatem  usus 
ac  virium  iuniores  contemplentur.  Eupatorium, 
xi/wqi ov  grata  sunt  epati ;  Philitis,  asplenum,  ta- 
marix,  teucrium,  spleni. 

Crocus,  santalis,  libanotis,  cirsium,  coralli, 
aurum,  cordi.  Artemisia,  melissa,  parthenium, 
pulegium,  lymnesium,  matrici. 

Glycyrrhiza ,  iris,  prasium,  pulmoni. 

Hyssopus,  helenium,  adiantum,  chamaeleon, 
pectori. 

Salvia,  amaracus,  rosae,  helichrysum,  ce- 
rebro. 

Foeniculum,  chelidonia,  euphrosyne,  oculis. 

Malva,  melilotum,  chamaeleon,  nervis. 

Scammonea  et  rhabarbarum  trahunt  praeci- 
pue  flavam  bilem. 

Agaricum,  tripolium,  aloe,  trahunt  phlegma. 

Polypodium,  colutea ,  trahunt  atram  bilem. 

Sed  enumeratio  longior  non  est  huius  loci. 

Hanc  autem  distributionem  pene  infinitam 
virium,  quae  et  in  speciebus  manet  perpetua,  casu 
extitisse,  nequaquam  consentaneum  est. 

Et  cum  manifestum  sit,  artificem  intuentem 
hominum  uaturam,  haec  ei  adminicula  addidisse, 
adfici  eum  cura  generis  humani  necesse  est. 

Quid  est  autem  honestius  et  homini  conve- 
nientius,  quam  in  natura  quaerentem  vestigiadivi- 
nitatis,  confirmare  veram  de  providentia  senten- 
tiam,  agnoscere  Deum  opificem,  et  custodem  ge- 
neris  humani,  et  intelligere  talem  esse  Dei  men- 
tem  et  voluntatem,  qualem  se  expressit  in  ea  luce, 
quam  in  nos  transfudit,  ac  discernere  eum  a  malis 
naturis,  in  quibus  ordinis  confusio  est,  et  dirigere 
consilia  et  mores  ad  illam  normam  in  mente  con- 
gruentem  cum  norma  divina. 

Haec  maxime  secunduin  naturam  esse,  omnes 
sani  intelligunt:  non  illa  Cyclopica,  quae  furen- 
ter  defendunt  Epicurei,  omnia  casu  ex  atomis 
conflata  esse,  ferri  et  confundi  omnia  sine  ordiue 
et  sine  mente  rectrice,  ac  subinde  alios  mundos  et 
alias  species  oriri.  Talibus  furoribus  repngnare 
non  solum  sapientia ,  sed  etiam  excellens  virtus 
est,  grata  Deo,  et  pro  qua  redduntur  praemia  di- 
vinitus.  Ut  autem  et  evidentius  refutari  vanitas, 
et  maiore  animi  constantia  rabies  Epicureorum 
possit,  aspectione  pulcherrimi  ordinis  in  natura, 
in  mentibus  persuasio  de  providentia  diligentis- 
sime  confirmanda  est,  saepe  contemplandae  sunt 
naturae  partes,  membrorum  fabricatio,  experien- 
tia  respondens  doctrinae  in  usu  medicamentorum., 


Ut  saepe  levi  errato  periculum  letale  homines  in- 
caute  sibi  accersnnt:  ita  e  contra  sagax  medicus 
saepe  letalia  pericula  remediis  admodum  vulgari- 
bus  discutit.  Ac  exempla  recitare  multa  possein. 
Sed  opinor  plerosque  ex  vobis  rnulta  tum  legisse, 
tuin  audivisse. 

Cum  igitur  ars  utilissima  sit  vitae  ad  valetu- 
dinem  tuendam,  et  plurimum  dignitatis  propter 
maximarum  rerum  scientiam  habeat,  et  laudata 
sit  praeconiis  divinis,  et  de  providentia  monstret 
illustria  testimonia ,  expetendam,  cognoscendan» 
et  venerandam  esse,  non  dubium  est. 

Quod  cum  ita  sit,  honos  etiam  debetur  viris 
bonis  et  eruditis,  qui  et  amplissimae  doctrinae 
custodes  et  propagatores  sunt,  et  saepe  hominum 
vitae  opitulantur. 

Semper  in  hoc  ordine  possessio  fuit  praeci- 
puarum  Philosophiae  partium.  Et  arbitror  inde 
usque  a  primis  patribus,  ab  Adam,  Noha  ,  Abra- 
ham,  Ioseph,  propagatam  esse  doctrinam  de  coe- 
lestibus  motibus,  et  de  remediis,  in  familiis  prae- 
stantioribus:  et  utcunque  deinde  ab  iis,  qui  pro- 
fessione  medici  fuerunt,    conservatam. 

Est  autem  per  sese  magnum  decus  cognitio 
tam  multarum  rerum  motuum  coelestium,  fabrica- 
tionis  humani  corporis  causarum,  propter  quas 
fiunt  alterationes  in  corporibus,  item  morborum 
et  remediorum. 

Sed  multo  maius  decus  est,  hanc  scientiam 
ad  salutem  hominum  transferre.  Ideo  enim  Deus 
impertivit  generi  humano  sapientiam:  primum,  nt 
ipse,  qui  est  fons  sapientiae,  agnoscatur:  deinde, 
ut  salularis  sit  quamplurimis.  Et  qui  hanc  artem 
fideliter  exercent,  in  his  necesse  est  copulatas  esse 
multas  virtutes ,  eruditionem,  diligentiam,  fidem, 
assiduitatem ,  prudentiam,  tolerantiam  in  multis 
molestis  rebus  perferendis.  Tali  medico  iustissi- 
mum  est  omni  genere  officii  referri  gratiam. 

Sed  non  tantum  vulgi  ingratitudo  in  hoc  ge- 
nere  magna  est,  sed  etiam  potentum.  Et  vix  alii 
saepius  experiuntur  verum  esse  dictum  usitatum  : 
post  munus  illico  senescit  gratia,  quam  medici. 
Bonae  mentes  tamen  considerent  primum  ,  quid 
Deo  autori  vitae  et  remediorum  debeant.  Deinde 
quam  reverenter  de  doctrina  sentiendum  sit.  Po- 
stea,  quid  Medici  laboribus,  fidei ,  et  officiis  de- 
beatur.  Haec  eum  reputarent  sapientes  Principes, 
in  magno  honore  apud  eos  medici  fuerunt,  apud 
Ezechiarn  Esaias,  apud  Darium  Democedes,  quem 
remisit  in  patriam  onerata  navi  auro  ac  argento: 

apad  Alexandrum  Philippns,  apud  Antigonum 
Diocles,  apud  Antiochum  Erasistratus,  apud  Au- 
gustum  Antonius  Musa,  apud  Antonium  Galenus, 
et  alii  apud  alios. 

Ut  autem  doctrina,  quam  colimus,  Philoso- 
phiae  pars  praecipua  est,  ita  et  volunlas  sit  philo- 
sophica,  id  est:  Etiamsi  multi  ingrati  sunt,  tamen 
nos  propter  Deum,  et  virtutis  causa,  possessionem 
doctrinae  tueamur,  et  multis  benefaciarnus.  Ta- 
lis  si  erit  voluntas,  Deo  nostri  labores  et  nostrae 
familiae  curae  erunt. 

Vos  autem  iuniores  adhortor,  ut  cogitatione 
utilitatis  et  dignitatis  nostrae  artis,  simul  ad  do- 
ctrinae  amorem  animos  exuscitetis,  et  in  aspe- 
ctione  naturae ,  vestigia  Dei  diligenter  considere- 
tis,  quae  eum,  ut  Paulus  inquit,  adeo  prope  adesse 
ostendunt,  pene  ut  manibus  contrectari  possit,  ut 
et  vindicem  metuatis,  et  bona  conscientia  eum  in- 
vocetis. 

Volo  etiam  vos  ad  hanc  meam  orationem  ve- 
stra  vota  adiungere:  Te  invocamus  omnipotens 
Deus,  aeterne  Pater  Domini  nostri  Iesu  Christi, 
conditor  coeli  et  terrae  et  hominum  et  Ecclesiae 
tuae,  una  curn  filio  tuo  Domino  nostro  Lesu  Chri- 
sto,  et  Spiritu  sancto  tuo:  acoramus,  ut  propter 
filium  tuum  Dominum  nostrum  Iesum  Christum, 
quem  voluisti  pro  nobis  esse  victimam,  y.al  jlisOl- 
Ttji'  yal  iyJrijV ,  nos  regas  Spiritu  sanclo  tuo,  et 
studia  doctrinae  ac  disciplinam  gubernes,  et  tran- 
quilla  nobis  hospitia  concedas:  et  nunc,  et  dein- 
ceps  aeternam  tibi  inter  nos  Ecclesiam  colligas. 
Dixi. 


No.  102. 


an.   1548. 


De  stadiis  lit.  non  deserendis. 

ln  select.  Declamat.  T.  IV.  p.415  sqq. ,  Richard.  T.  I.  p.  70. 
et  \n  Servest.  T.  IV.  p.  877.  —  Mylius  in  chronologia 
scri^tor.  MeL  refert  hanc  orationem  ad  an.  1548. 

Qrctlio  de  sindiis  lilerarum  non  deserendis  in 
hac  confusione  orbis  terrarum. 

Etsi  iliustre  testimonium  est  providentiae  divinae, 
pulcherrimus  ordo  multarum  rerum  in  natura ,  ut 
ipsa  mundi  figura,  et  positus  corporum  certissi- 
mae  legos  motuum  coelestium,  vices  temporum  ad 


utilitatem  rerum  nascentium  accommodatae,  ter- 
rae  foecunditas,  specierum  perpetuitas,  propaga- 
tio  et  generationis  modus,  denique  mens  homi- 
nis,  numeri,  et  aliae  primae  noticiae,  et  lumen 
in  mentibus  aeterno  septo  dirimens  honesta  a  tur- 
pibus,  iudicium  conscientiae  in  recte  et  secus  fa- 
ctis:  quae  omnia  cum  aspicimus,  fateri  cogunt, 
non  casu  extitisse  hunc  mundum,  sed  mentem  ali- 
quam  aeternam  fuisse  architectatricem  et  homi- 
num,  et  huius  pulcherrimi  domicilii  nostri,  et 
hanc  inspectricem  et  iudicem  esse  nostrorum  fa- 
ctorum:  et  hanc  de  Deo  noticiam  insitam  esse  hu- 
manis  animis,  ita  agnoscimus,  ut  numerorum  ini- 
tia  in  nobis  cernimus :  tamen  tanta  est  animorum 
seu  mobilitas,  seu  levitas,  ut  assensio  languefiat, 
cum  hominum  vitia  et  fortunae  varietatem  intue- 
mur.  Nemo  sine  erroribus  et  sine  aliqua  labe  vi- 
vit:  et  Palamedi,  Socrati,  et  similibus  recte  fa- 
cientibus  non  prodest  virtutis  studium.  E  contra 
Apicio  et  multis  similibus,  qui  se  turpiter  inqui- 
narunt  voluptatibus,  tranquillus  est  vitae  cursus 
ad  ultimam  usque  senectam.  Itaque  non  solum 
Democritus  et  Epicurus  fingunt  sine  mente  condi- 
trice  haec  mundi  corpora  concursu  atomorum 
temere  conflata  esse,  et  temere  ferri  ac  moveri, 
nec  mentem  aliquam  rectricem  esse  generis  hu- 
mani,  sed  etiam  innumerabiles  alii  homines,  cum 
morum  confusiones,  Politiarum,  quae  mediocriter 
fuerant  constitutae,  dissipationes,  potentiam  flo- 
rentem  eorum  qui  veritatem  et  iusticiam  oppri- 
munt,  aspiciunt,  etiamsi  non  dubitant  esse  Deum, 
conditorem  et  gubernatorem  rerum,  tamen  remit- 
tunt  studium  virtutis,  quod  existimant  magna  ex 
parte  inutile  esse.  Deinde  in  Ecclesia,  cum  ex 
studio  veritatis  ingentes  motus  exoriri  videmus, 
imo  sapientum  quoque  iudiciis  improbari  curam 
quaerendae  veritatis:  hic  vero  non  solum  inuliles 
literae,  sed  etiam  perniciosae  esse  ducuntur,  et  in 
odium  veniunt:  ut  res  ipsa  ostendit  hanc  causam 
esse,  cur  multi  doctrinam  ceu  pestem  aliquam  fu- 
giant,  multi  degustatam  abiiciant. 

Etsi  autem  valde  difficile  est,  animos  his  re- 
moris  impeditos  erigere,  atque  exuscitare,  utDeum 
aspiciant,  ac  voiuntatem  eius  anteferant  omnibus 
his  offensionibus:  tamen  omnino  pugnandum  est 
ne  falsis  opinionibus  velut  ventorum  impetu  a  re- 
cta  via  depeilamur.  Difficile  est,  fateor,  sed  ten- 
dit  in  ardua  virtus.  Etsi  autem  nullius  oratio 
ignavos  aut  malos  excitare  potest,    taznen   bonae 

mentes  teneant  in  conspectu  argumenta  certa, 
quibus  vel  leniant  dolorem  suum,  vel  accendant 
studium. 

Dicam  igitur,  quare  non  deserenda  sint  haec 
literarum  studia,  etiamsi  nunc  in  ista  confusione 
orbis  terrarum,  non  solum  honos  nullus  est  literis, 
sed  etiam  odia  et  ingentia  pericula  discentibus 
proposita  sunt. 

Nec  iam  alloquor  Democriti  aut  Epicuri  ap- 
plausores,  qui  providentiam  derident:  quos,  etsi 
sunt  impudentes,  tamen  vox  ipsa  naturae  refutat, 
quae  clamitat  esse  Deum,  rnentem  aeternam,  con- 
ditricem  et  iudicem  generis  humani.  Sed  vos  allo- 
quor,  qui  cives  estis  Ecclesiae  Dei,  et  doctrinam 
coelestem  scitis  resuscitatione  mortuorum  confir- 
matam  esse,  eamque  amplexi  estis,  moti  cum  testi- 
moniis  illis  divinitus  exhibitis,  tum  vero  etiam 
luce  accensa  divinitus  in  mentibus  vestris. 

Nec  vero  inter  Ecclesiae  cives,  cuiusquam 
plus  valere  oratio  debet,  quam  eius  oratoris,  quem 
conditor  universae  naturae  ad  nos  misit,  inquiens: 
Hic  est  filius  meus  dilectus,  hunc  audite.  Memi- 
nistis  autem  hanc  eius  concionem:  Si  quis  diligit 
me,  sermonem  meum  servabit,  et  pater  meus  dili- 
get  eum,  et  veniemus  ad  eum,  et  mansionem  apud 
eum  faciemus.  Hic  praecipit  sermonem  suum  ser- 
vari,  id  est,  ut  custodes  doctrinae  simus,  ut  lega- 
mus,  audiamus,  discamus,  transmittamus  ad  po- 
steros  scripta,  quae  Ecclesia  tradidit.  Haec  cum 
sine  literis  et  mulliplici  doctrina  fieri  non  possint, 
lianc  nostram  militiam  docentium  et  discentium 
necessariam  esse  non  dubium  est.  Non  bella,  non 
hominum  furores,  non  dissipationes  gentium  mo- 
veant  nos,  ut  studia  literarum  abiiciamus.  Ne- 
cesse  est  enim  parere  mandato  divino,  quod  do- 
ctrinam  arcanam ,  quam  filius  ex  sinu  aeterni  pa- 
tris  protulit,  legi,  audiri  et  disci  praecipit.  Dein- 
de  cum  promissio  addita  sit  amplissima,  (diliget 
doctrinae  custodes  aeternus  pater,  atque  ita  dili- 
get,  ut  hos  nominet  domicilium  suum,  et  inter 
eos  vere  versetur)  ipsi  curae  erit,  ne  desint  sibi  et 
nobis  hospicia,  et  ne  labores  sint  inuliles.  Sed 
recta  et  vera  discamus,  et  modeste  inquiramus  ve- 
ritatem,  et  expetatur  doctrina,  ut  ornetur  gloria 
Dei ,  non  ut  sit  praetextus  cupiditatum  nostrarum. 

Multi  in  his  communibus  miseriis  irascuntur 
doctrinae,  hanc  esse  facem  huius  incendii  dicunt: 
qui  quidem  cum  Deo  irascuntur,  his  querelis  au- 


gent,  non  sanant  publica  mala.  Piectius  est  has 
indignationes  compescere,  ac  modeste  cogitare  ve- 
ras  causas  iraeDei  adversus  nos,  ac  deinde  ex  pro- 
missionibus  divinis  remedia  petere,  quod  qui  fa- 
cient,  primum  ipsa  modestia  impetrabunt  a  Deo 
mitigationem  publicorum  et  privatorum  malorum. 
Postea  et  doctrinae  cogitatio  ac  suavitas  per  sese 
jiia'AazTtzdv  erit  moesticiae.  Praeterea  verissi- 
mum  est  illud  Sophocleum ,  w  /liujqs  ,  tivjLtug  tv 
xaxotg  ov  GVfJMptqov.  Multa  peccant  homines  ira- 
cundia  in  rebus  adversis:  ubi  si  non  tumultuaren- 
tur,  et  a  Deo  peterent  liberationem,  catastrophe 
futura  esset  placidior. 

Multae  sunt  causae,  curDeusEcdesiarn  aeru- 
mnis  ingentibus  onerarit:  quas  causas  nosse,  et 
saepe  recordari,  utile  est.  Multa  sunt  et  magna 
delicta,  praesertim  in  hac  delira  mundi  senecta, 
Ideo  crescunt  poenae,  ut  filius  Dei  ipse  praedixit: 
In  hac  mundi  senecta  maiores  imperiorum  et  Ec- 
clesiae  confusiones  futuras  esse,  quam  fuerunt  an- 
tea.  Et  denunciantur  haec  mala  coelestibus  signis. 
Vidistis  recens  horrendam  Solis  eclipsin,  in  qua 
iuncti  in  tenebris  Sol ,  Mars,  Venus,  Mercurius 
et  Luna,  quam  dira  venena  in  hanc  inferiorem 
naturam  sparserunt?  larn  his  diebus  congressus 
erit  Saturni  et  Martis  in  aegocerote,  in  quo  prae- 
cipua  est  saevitia  utriusque  stellae.  Et  ipse  aego- 
ceros  per  sese  turbulentum  sidus  est.  Propter 
quam  causam  vetustas,  quae  naturas  stellarum  et 
fttztujoa,  involucrisfabuiarum  tegere  solebat,  fin- 
xit  in  gigantomachia  Pana  indulum  specie  aegoce- 
rotis,  grassantem  Typhona  rcti  cepisse.  Non  igi- 
tur  leves  motus  impendent,  sed  horribilis  giganto- 
machia ,  quae  non  ideo  sedabilur,  quia  multi  Deo 
irascuntur,  et  maledicunt  miseris  scholasticis:  sed 
ad  flectendam  iram  Dei  alia  cura  necessaria  est, 
cogitandae  sunt  divinae  promissiones,  confugien- 
dum  ad  Deum  fiducia  filii,  et  modeste  vivendum, 
ac  a  Deo  petendum,  ut  in  ira  misericordiae  suae 
recordetur:  curandum  etiam,  ut  posteris  veram 
et  incorruptam  sententiam  de  Deo  tradamus,  ut 
veris  officiis  Deus  colatur. 

Non  igitur  nunc  per  iracundiam  aut  despera- 
tionem  abiicienda  sunt  doctrinae  studia,  sed  po- 
tius  inde  iam  remedia  malorum  petenda  sunt.  ln 
his  verissime  Deus  tecum  colloquitur,  promittit 
auxilium,  aut  invocationem  exuscitet.  Et  experi- 
mur  exemplis  manifestissimis  non  esse  irrita  no- 
stra  vota. 

Veniat   hoc  quoque    in  mentem,    etsi   aliae 
causae  sunt  potiores,   quare  Ecclesia  tam  duriter 
exercetur:  tamen  simul  his  calamitatibus  commo- 
nefieri  bonas  mentes ,    ut  sciant  genus  humanum 
non  ad  hanc  tantum  aerumnosam  vitam  conditum 
esse,  sed  alium  restare  portum,  in  quo  homines 
Deo  cari  acquiescant.    Nequaquam  enim  consenta- 
neum  est,  hanc  naturam  conditam  ad  Dei  agnitio- 
nem  ac  celebrationem,  ad  aeternas  tantum  mise- 
rias  nasci ,  in  quibus  celebrare  Deum  non  possit. 
Haec  mihi   cogitatio   saepe   leniit  dolorem,    quae 
quidem  etiam  magis  movet  animos,  cum  ex  omni 
antiquitate  Ecclesiae  repetimus  exempla   miseria- 
rum,  quaspiitulerunt:  quorum  consideratio  oslen- 
dit  utrunque,   et  Dei  consilio  nosexerceri,  et  se- 
cuturam  esse  liberationem,  si  tamen  doctrinam  et 
invocationem  non  abiecerimus. 

Dulciora  fortasse  studia  sunt  in  rebus  secun- 
dis,  sed  multi  tunc  blandiuntur  sibi  ipsi,  et  quae- 
runt  ambitione  aut  cpilover/.ia ,  opiniones  inutiles. 
Hanc   curiositatem   aerumnae  compescunt,    quae 
nos  ad  necessaria  timoris  et  fidei  exercitia  dedu- 
cunt,  ut  nunc  seria  certamina  remm  maximarum 
explicationem    requirunt.       Synodus    Tridentina 
corruptelas  quasdam  edidit  de  lege  Dei,  et  de  pro- 
missionibus,  quae  duo  capita  sunt  doctrinae  coe- 
lestis  praecipua.     Logem  obscurant,  cum  negant 
dubitationes,  quae  sunt  in  hominibus  de  Deo,  item 
vitiosas  cupiditatum  flammas  mala  esse  pugnantia 
cum  le»e  Dei.      Postea  promissionem  delent,  cum 
iubent  dubitare  an  in  gratiam  recipiamur,  qua  in 
dubitatione  si  relinquuntur  animi,  nec  de  timore 
recte   docentur   homines,    nec  consolatio   pavidis 
proponitur,  et  excutiuntur  invocatio  et  spes,  cum 
menles  non  audent  in  Deo  acquiescere.      Et  se- 
quentur  alia  decreta  absurdiora.     INunc  igitur  non 
litigamus  cum  adversariis  de  parvis  rebus,  sed  de 
gravissimis  materiis,  quae  ad  agnitionem  et  invo- 
cationem  Dei  pertinent,  de  quibus  suo  loco  dicen- 
dum  erit.    lam  vero  ideo  tantum  hoc  commemoro, 
ut  cum  hae  miseriae  praebeant  occasionem  de  re- 
bus  necessariis  disserendi,  sciatis  discendi  curam 
non  reniittendam   esse.      Imo  quam   tenerent  pii 
consolationem  in  his  ipsis  calamitatibus,  si  haec 
dubitatio  confirmanda  esset?     Si  dubitet  Lauren- 
tins,  an  Deo  placeat  confessio,   quo  animo  suppli- 
ciura  adibk?  quod  erit  robur  in  rogo?   Cum  Deus 
e(   prornissiones   tradiderit,    et  iurciurando    nobis 
dubitationem  eximere  velit,  ut  cum  inquit:   Vivo 


ego,  nolo  mortem  peccatoris,  sed  ut  convertatur, 

et  vivat:    surdae  mentes  atque  aures  sunt,    quae 

nec   promissionem,   nec  iusiurandum  audire  vo- 

lunt,    sed  docent  retinendam   esse  dubitationem, 

perinde  ut  haeret  inEthnicis,  ignaris  divinae  pro- 

missionis.     Quid  interest  inter  Ecclesiam  Dei  et 

Ethnicos,    deleta  promissione?    quae   consolatio 

firma  in  summo  dolore  mentibus  proponi  potest, 

si  tolletur  ex  conspectu  divina  promissio?     Sed 

omitto  nunc  disputationem,  quam  quidem  attigi, 

ut  nunc  valde  opus  esse  studiis  literarum  intelli- 

gatis,  et  ne  obruatur  doctrina  Ecclesiae  propria  et 

necessaria,  et  ne  vos  ipsi  consolationem  salutarem 

amittatis.     Nam  in  hoc  portu  tantum  acquiescunt 

piae   mentes,    quod  intuentes  promissionem  fide, 

statuunt  se   recipi  et  exaudiri  a  Deo,   et  certam 

spem    habent    auxiiii  divini,    ut  vox  illa  inquit: 

Qui  confidunt  in  eum,  non  confundentur. 

Eo  autem  vobis  et  iucundiora  et  faciliora  haec 
studia  esse  poterunt,  quia  Dei  beneficio,  recte  vo- 
bis  semina  artium  initio  tradita  sunt,  et  Ecclesiae 
doctrinam  hausistis  ex  limpidis  fontibus:  nec  ini- 
tio  instillatae  sunt  vobis  ineptae  opiniones,  quae 
postea  offundunt  caliginem  mentibus,  quae  impe- 
dit  recta  iudicia.  Plurimum  enim  refert,  quali 
doctrina  principio  rudia  pectora  imbuantur. 

His  igitur  argumentis  confirmati,  ne  sinatis 
vobis  excuti  doctrinae  studia.  Cogitate  mandatum 
Dei  esse,  ut  discamus:  et  Deo  curae  fore,  ne  no- 
stri  labores  sint  irriti,  sicut  Paulus  inquit:  Labor 
vester  non  erit  inanis  in  Domino.  Et  quo  minus 
tranquilla  est  vita,  eo  magis  opus  esse  meditatione 
doctrinae,  et  ad  excitandam  invocationem,  et  ad 
leniendam  moesticiam ,  et  ne  obruatur  veritas. 
Denique  haec  ipsa  modestia  magna  virtus  est ,  in 
his  motibus  retinere  hanc  animi  tranquillitatem, 
ne  indignatione,  aut  desperatione  studia  doctrinae 
abiicias,  aut  frustra  tumultueris,  sed  votis  tua  et 
publica  mala  levare  studeas,  et  interim  doctrinae 
conservationem  tuo  loco  modeste  adiuves.  Hoc 
ipsum  est  levare  aliqua  ex  parle  communes  mise- 
rias,  quas  ut  Deus  aeternus  pater  Domini  nostri 
IesuCbristi,  condilor  generis  humani  et  Ecclesiae 
suae  mitiget,  toto  eum  pectore  oro.     Dixi. 

No.  103. 


an.   1549. 


De  Iohanne  Regiomontano. 

In  select.  Declamat.  T.  III.  p.  252  sqq. ,  Richard.  T.  I. 
p.  60?.,  Servest.  T.  III.  p.  239.  et  in  Tom.  III.  Erford. 
lit.  U,  5.  —  Etiam  separatim  edila  Witb.  1549.  Cf. 
Strobelii  bibl.  Mel.  No.  334. 

Oratio    de    Ioanne    Regiomont  ano,    Ma- 

thematicoy  in  renunciatione  gradus  Magisterii 

philosophici  recitata  ab  Erasmo  Reinholt 3  Sal- 

veldensi3  Mathematum  professore. 

Initio  gratias  ago  Dco  aeterno  patri  Domini  nostri 
Iesu  Christi,  conditori  coeli  et  terrae,  et  Ecclesiae 
suae  angelicae  et  hnmanae,  una  cnm  filio  suo  Do- 
mino  nostro  Iesu  Christo  et  Spiritu  suo  sancto, 
quod  haec  doctrinae  studia  non  deleri  sinit.  Eum- 
que  toto  pectore  oro,  ut  nos  gubernet,  et  studia 
adiuvet,  ac  inter  nos  colligat  haereditatem  filio 
suo  Domino  nostro  lesu  Christo,  crueifixo  pro  no- 
bis  et  resuscitato,  quae  ipsius  bonitate  in  omni 
aeternitate  fruatur,  et  eum  celebret.  Haec  mecum 
vos  omnes  ardentibus  votis  petere  decet.  Nam  et 
in  his  scholasticis  congressibus  miscenda  sunt  vota 
commonefactionibus  de  doctrina. 

Cum  autem  usitatnm  sit  hoc  loco  interdum 
recitare  clarorum  virorum  historias,  praesertim 
eroditorum,  quia  de  his  ipsis  artibus  quas  illustra- 
runt  multa  monent,  et  recordatio  talium  virorum 
bonis  mentibus  grata  est:  collogi  imnc  qualem- 
cunque  narrationem  de  Ioanne  Regiomontano, 
partim  ex  ipsius  scriptis,  partim  ex  viri  doctissimi 
Ioannis  Schoneri  sermone,  quae  etiamsi  brevior 
est,  nec  aviditatem  vestram  explebit,  tamen  iu- 
ventuti  tradenda  est,  ut  nosse  et  admirari  hnnc 
tantum  virum  incipiat,  et  harum  ipsarum  artium 
semina  quae  sparsit,  appetat.  Et  quanquam  in- 
genii  vis  et  acies,  eruditio  et  iudicii  rectitudo 
praecipue  in  eius  monumentis  conspiciuntur,  ea- 
que  animadversio  solorum  artificum  est:  tamen 
haec  commemoratio  de  sedulitate,  de  editis  operi- 
bus,  de  certaminibus  quae  ei  cum  artificibus  fue- 
runt,  de  peregrinationibus,  de  summorum  viro- 
rnm  amicitiis,  cum  alias  multas  in  eo  virtutes 
\  fuisse  ostendit,  tum  vero  et  ingenii  vim,  et  En- 
thusiasmum  divinitus  inditum  ad  has  artes  illu- 
strandas,  in  eo  fuisse  aliquo  modo  significat. 
Equidem  ut  acumine  eius  delector  in  libris,  ita 
ardorem  animi  admiror.  Simul  et  mens  volitat 
per  universam  rerum  naturam,  metitur  coeli  et 
Melanth.  Oper.  Vol.  XI. 


terrarum  spacia ,  et  corpus  discurrit  per  Germa- 
niam,  Italiam,  Pannoniam,  discit  Graecam  lin- 
guam,  etquidem  illum  peculiarem  sermonem  Geo- 
metris  proprium:  confert  suas  sententias  cum  aliis 
eruditis.  Non  solum  scribit  ipse  multa  usui  fu- 
tura  posteris,  sed  etiam  machinas  manu  sua  fabri- 
cat,  instruit  praela  typographica.  Hanc  tantam 
varietatem  laborum,  ignava  natura  neque  suscipit, 
neque  sustinere  potest.  Sed  qualiscnnque  umbra 
virtutum  ipsius  in  tali  narratione  ostendi  potest, 
gratam  vobis  hanc  commemorationem  fore  spero. 

Natus  est  loannes  Regiomontanus  in  oppido 

Franciae,   cui  nomen  est  Mons  Regius,   quodque 

propter  vicinitatem  plerisque  vestrum  notum   est. 

Parentes  audio  fuisse  honestos,   et  facultates  ha- 

buisse  mediocres,  ut  sunt  res  in  nostris  municipiis, 

unde  utcumque  liberos  educare  et  erudire  potue- 

runt.      Scio  et  quosdam  in  ea  familia  natos,   colle- 

gis  nostris  notos  fuisse.     Et  quia  res  ostendit  in- 

genia  sumere  impetus  aliquos  a  coelesiibus  causis, 

recitabo  etiam  tempus,  quo  in  lucem  editus  est,  et 

siderum  positum  ,  quae  nascenti  fulserunt.    Natus 

est  iuxta  usitatam  numerandi  rationem  anno  mil- 

lesimo  quadringentesimo,  sexto  et  tricesimo,  sexto 

die  lunii,  quarta  hora  post  meridiem,  minuto  40. 

Etsi  autem  optarim  in  omnibus  historiis  integra 

themata  eorum  extare,  in  quibus  vel  bonitas  natu- 

rae  excelluit,  vel  monstrosa  perversitas  fuit:  ta- 

men  cum  totum  thema  oculis  iudicari  melius  pos- 

sit,  nunc  tantum  horoscopum  et  loca  planetarum 

recito.      Fuit  horoscopus  quintus  decimus  gradus 

Scorpii ,  Sol,  Luna  ,  Mars  et  Mercurius  simul  in 

Geminis,  quod  signum  minime  significat  feritatem, 

sed  naturam  moderatam ,  docilem,   et  disciplinae 

idoneam,    in  qua  cum  et   lumina   convenerint  et 

Mars  et  Mercurius,    fuit  ingenium   neque  hebes, 

neque  segne.      Et  bonitatem  temperamenti  augent 

lupiter  in  Libra,   et  Venus  in  Cancro.    Nec  addam 

longiorem  expositionem ,  sed  eruditis  consider.m- 

dam  relinquo,  qui  vident,  qui  positus  vitae  mini- 

tentur.      Sed  ingenii  et  morum  significationes  ne- 

quaquam    praeposteras  esse  fatebnntur.      Fuerint 

sane  laeta  naturae  semina,  fuerit  ingenium  docile 

et  acre:  neque  tamen  sine  adflatu  divino  tot,  tam- 

que    varias    artes  penitus    percipere,    tot  linguas 

discere,    tantos  perferre  labores,   simul  discendi, 

docendi,    fabricandi   machinas,    spectandi    stella- 

rum    loca,    scribendi    eruditissimas    enarrationes, 

evolvendi  tot  labyrinthos,  edendi  tabulas  suas,  et 

alienas,  item  Ephemerides  potuisset,    praesertim 

in  tam  brevi  vitae  curriculo,  nisi  illa  mentis  ac 
pectoris  incendia  Deus  et  fovisset  et  adiuvisset:  ut 
solet  immensa  bonitate  ad  restituendas  et  conser- 
vandas  artes  vitae  necessarias  in  omni  genere  sub- 
inde  excitare  et  adiuvare  artifices.  Profecto  enim 
Dei  aeterni,  qui  fons  est  sapientiae,  beneficium 
est,  artium  et  doclrinarum  in  genere  humano  con- 
servatio.  Huic  igitur  gratias  agamus,  subinde  re- 
stitnenti  lucem  doctrinarum,  et  oremus,  ne  sinat 
eam  extingui.  Vult  autem  ad  suam  liberalitatem 
etiam  accedere  mediocrem  in  nobis  diligentiam  et 
sedulitatem:  vult  non  fastidiis  et  contemptu  abiici 
sua  munera,  quod  in  parabola  de  negotiantibus 
etiam  in  argumento  graviore  significatur.  Nec 
absurde  dictum  est  a  Platone  lib.  4.  de  legibus: 
wg  &eog  /uev  xal  xaiQog  ra  av&QUjmva  diaxvfisQ- 
vojgi  £,viuiavTa  >  rj/ueQOJTeQOV  /ur)v  tqitov  ivyyoj- 
QTJGai  TovToig  delv  eheo&ai  Teyvr\v.  id  est :  Deus 
quidem,  et  occasio,  universi  operis  summam  gu- 
bernat:  sed  tamen  placidius  est,  concedere,  artem 
quoque  adiungendam  esse,  ut  in  navi;  etsi  tempe- 
stas  dominatur,  tamen  non  sint  ociosi  remiges,  ita 
et  munera  divina  reverenter  accipiamus,  et  eis 
studiose  fruamur,  eaque  propter  gloriam  Dei  et 
communem  utilitatem,  quantum  mediocri  diligen- 
tiapossumus,  lueamur,  ut  scriptum  est :  Hoc  fla- 
gitatur,  ut  fideles  simus,  atque  hac  ipsa  in  re  hunc 
Regiomontanum  imitemur:  cui  cum  Deus  ingenii 
et  corporis  vires  discenti  necessarias,  praecepto- 
rem  excellentem,  libros  studiorum  socios  dedisset, 
has  occasiones  non  neglexit,  non  ut  multi  alii  vo- 
luptates  et  pecuniam  praetulit,  sed  omnibus  inge- 
nii  atque  animi  viribus  in  haec  studia  incubuit, 
quaesivit  ubique  eruditos,  quorum  sapientia  eru- 
diretur:  et  vicissim ,  quantum  potuit,  suis  operi- 
bus  artes  illustravit.  Quare  et  Deo  agamus  gra- 
tias,  qui  haec  sua  rnunera  non  omnino  perire  sinit, 
et  voluntatem,  intentionem  et  adsiduitatem  in 
Regiomontano  laudemus:  quas  ipsius  virtutes  ut 
propius  aspiciatis,  itinera  eius  cognoscite.  Post- 
quam  in  patria  Grammatieen  didicit,  puer  adhuc 
venit  in  Academiam  Lypsicam,  ubi  Dialecticen 
et  elementa  in  sphaerica  avidissime  arripuit.  Sed 
natura  flagrans  discendi  cupiditate,  requirebat 
huius  studii  duces  ac  socios  pulcherrimi  laboris, 
et  Viennam  audierat  praecipuum  esse  domicilium 
huius  Philosophiae.  Quare  in  Austriam  admo- 
dum  adolescens  proficiscitur.  Ibi  invenit  Pur- 
bacchium  Bavarum,  ingeniosissimum  virum,  et 
aetate    ac    autoritate    florentem.      Hic   complexus 


Regiomontanum ,  cum  naturae  vim  et  volunta- 
tem  adolescentis  considerasset,  non  solum  horta- 
tor,  sed  etiam  dux  fuit  in  ipsa  adyta  sacratissima 
harum  artium.  Horum  consuetudinem,  studia, 
certamina  dum  cogito,  veteres  etiam  scholas  mente 
intueor,  quarum  diligentia  hae  artes  propagatae 
sunt.  Sic  Theietem,  Metonem  et  Eudoxum  eru- 
dierunt  sacerdotes  Aegyptii,  Eudoxus  Platonem. 
Sic  antea  Atlas  dicitur  Orioni  hanc  doctrinam  tra- 
didisse:  imo  ut  existimo,  sic  longaevi  illi  primis 
mundi  temporibus,  Adam,  Noha,  Sem,  loseph, 
posteris  hanc  doctrinam  tradiderunt,  ac  posspssio 
eius  in  Aegypto  retenta  est  inde  usque  a  Ioseph  ad 
Ptolemaei  aetatem,  et  aliquanto  amplius,  plus 
duobus  millibus  annorum.  Tam  diu  stabilem  et 
certam  huic  doctrinae  sedem  Deus  attribuit,  inter 
varias  monarchiarum  mutationes.  Sed  ea  tunc 
fuit  praecipuorum  monarcharum  sapientia,  ut  non 
cum  artibus,  sed  cum  hostibus  bella  gerenda  esse 
scirent,  et  in  mediis  bellis  literarum  domicilia,  et 
doctorum  coetus  protegerent.  Nunc  proh  dolor, 
vagatur  haec  sapientia  sine  patronis  et  sine  certa 
sede,  ut  interitus  harum  artium  metuendus  sit. 
Sed  Deum  autorem  oremus,  ne  sua  munera  perire 
sinit.  Cum  autem  summa  esset  familiaritas  cum 
Purbacchio ,  et  assidua  sententiarum  collatio  cir- 
citer  decennium,  multas  obscuras  materias,  ut  fit 
GvvTe  dvoj  agyojuevw ,  illustrant,  vel  observant 
motus,  ac  deprehendunt  Martis  motum  non  con- 
gruere  ad  tabulas,  sed  duorum  nonnunquam  gra- 
duum  errorem  esse.  Incipiunt  igitur  tabularum 
emendationem.  Forte  Bessarion,  vir  Graecus, 
doctrina  excellens,  cnm  esset  Cardinalis,  tunc  ad 
Fridericum  imperatorem  Legatus  erat.  Is  cum  de 
Ptolemaei  doctrina  Purbacchium  multa  sciscitatus 
esset,  et  dexteritatem  eius  in  explicando  admirare- 
tur,  petivit  ab  eo ,  ut  Epitomen  componeret  eius 
libri,  cui  titulus  est  /ueyakrj  ovvTa&g.  Id  opus 
interruptum  morte  Purbacchii  Regiomontanus 
absolvit:  quia  ut  ipse  narrat,  moriturus  Pur- 
bacchius,  inter  extrema  mandata  id  petiverat. 
Qua  in  re  valde  mirandum  est,  tunc  sine  Graecis 
fontibus  sententiam  eos  ex  illis  Arabicae  versionis 
tenebris  eruere  potuisse.  Id  vero  fieri  nequaquam 
potuisset,  nisi  propter  magnum  usum  in  toto  illo 
artium  orbe  demonstrationes  eis  obviae,  et  facile 
penetrabiles  fuissent.  Sed  tamen  hoc  ipsum  opus 
Regiomontanus  posteaRomae,  cum  Graece  didi- 
cisset,  et  Theonem  conferret,  emendavit.  Extat 
EpistoIaRegiomontani  plena  pietatis,  in  qua  prae- 

ceptoris  mortern  deflet,  et  eius  ingenium  ita  prae- 
dicat,  ut  omnibus  aetatis  suae  Mathematicis  ante- 
ferat. 

[ncesserat  autem  utrique  cupiditas  adeundae 
Italiae,  Purbacchio  et  Regiomontano,  tum  ut  do- 
ctos  viros  in  Italia  audirent  (celebrabatur  enim 
Blanchini  fama) ,  tum  ut  Graecae  linguae  operam 
darent,  in  qua  fontes  harum  artium  contineri  scie- 
bant,  et  Ptolemaeum  sua  lingua  loquentem  legere 
volebant.  Eratque  hortator  Bessarion,  ut  secum 
proficiscerentur.  Narrat  etiam  Regiomontanus,  se 
adolescentem,  cum  videret  duos  ingeniosissimos 
viros,  Purbacchium  et  Franciscum  Mantuanum 
in  versionibus  geographicis  Ptolemaei  haerere, 
propter  inscitiam  Graecae  linguae,  valde  doluisse, 
quod  fontes  inspicere  non  posset,  nec  Graecae 
linguae  praeceptores  haberet,  eamque  ob  causam 
se  decrevisse  aliquando  Italiam  adire.  Moleste  tu- 
lerat  adolescens,  in  versione  descriptionis  Danubii 
toties  erratum  esse.  Nam  cum  in  textu  sit  ty.TQO- 
titj  ,  quae  est  meatus^ubi  influit  alius  amnis,  ut 
ad  Patavium  Oenus  influit  in  Danubium:  verterat 
interpres  multis  locis  scissiones,  quasi  caetera  flu- 
mina  sint  Danubii  brachia.  Simili  hallucinatione 
descriptio  Padi  obscurata  est.  Sed  Purbacchii 
consilium  de  hac  peregrinatione  mors  immatura 
antevertit:  quo  extincto  luctus  etiam  R.pgiomon- 
tanum  movit,  ut  facilius  Vienn;im  relinqueret. 
Comitatur  igitur  Bessarionem  redeuntem  in  Ita- 
liam ,  cum  iam  non  procul  a  tricesimo  anno  abes- 
set.  Pvomae  cum  Trapezontio  saepe  congressus 
est.  Lustravit  et  bibliothecas,  quae  magis  etiam 
accenderunt  eum,  ut  Graecae  linguae  operam  da- 
ret.  Ardens  igitur  hac  cupiditate,  multa  sua  manu 
descripsit,  et  Ptolemaei  libros  sibi  familiares  fecit. 
Tunc  et  Dialogum  contra  Cremonensis  Theoricas 
scripsit.  Aliquanto  post  Ferrariam  se  contulit, 
ubi  tunc  erant  Blanchinus  et  Theodorus  Gaza,  et 
Guarinus  ibi  Graere  docebat.  Hic  navavit  egre- 
giam  operam  in  Graeca  lingua,  amplius  anno: 
tantumque  didicit,  ut  et  versus  graece  scriberet, 
qui  adhuc  extant,  et  expedite  versari  in  Philoso- 
phis  Graecis  posset.  Hic  iamPtolemaeum  etTheo- 
nis  commentarios  conferre  coepit.  Aliquanto  post 
discedens  Ferraria,  venit  in  Academiam  Patavi- 
nam,  ubi  a  Philosophiae  studiosis  rogatus,  Alfra- 
ganum  publice  enarravit.  Extat  praefatio  ibi  re- 
citata,  in  qua  non  solum  disciplinas  praedicat,  sed 
etiam  magno  candore  celebrat  Mathematicos,  qui 
tnnc  in  Italia  clari  fuerunt,   et  quos  sibi  devinxe- 


rat  amicitia  propter  sotietatem  sludiorum  et  vir- 
tutem.  Absoluta  enarratione  Alfragani,  cum  iam 
Bessarion  ex  Graecia  rediisset,  contulit  se  Begio- 
montanus  \  enelias,  anno  millesimo  quadringen- 
tesimo  ,  quarlo  et  sexagesimo.  Hic  et  librum  de 
triangulis  magna  diligentia  conscripsit,  et  refuta- 
tiones  quadralurae  circuli,  quas  Nicolaus  Cusanus 
demonstrasse  putabatur:  Romam  postea  rediit, 
ubi  libros  Graecos  et  Latinos  partim  sua  manu  de- 
scripsit,  (pinxit  enim  literarum  figuras  et  venu- 
state  et  facilitate  magna,)  partim  magna  pecunia 
describi  curavit.  Hic  et  certamina  ei  cum  Trape- 
zontio  acerrima  fuerunt,  cuius  hallucinationes, 
cum  Theonem  reprehendissent ,  ingenue  refutavit. 
Peragrata  Italia,  rediit  Viennam,  ubi  etsi  docere 
coeperat,  tamen  evocatus  a  Rege  Matthia,  et  ab 
Episcopo  Strigoniensi,  magnis  ab  utroque  prae- 
miis  donatus  est.  Bex  etiam  pensionem  ei  an- 
nuam  decrevit,  aureos  Hungaricos  200.  Hic  et 
regi  et  Episcopo  instrumenta  fabricavit  ad  obser- 
vandos  motus.  Nam  Episcopi  magna  erat  eruditio 
in  his  disciplinis.  Et  Rex,  quamvis  nemo  Prin- 
cipum  eius  aetatis  bellicosior  erat,  tamen  non  erat 
rudis  doctrinae  de  motibus  coelestibus.  Narrant 
et  gravissimo  morbo  servatum  esse  Mathematici 
consiiio.  Nam  cum  Medici  nullam  in  humoribus 
causam  morbi  deprehenderent,  ac  animadvertis- 
sent  tantum  mirificum  esse  languorem  cordis,  Ma- 
thematicus  monuit,  propter  Eclipsin,  quae  minata 
fuerat  Piegis  vitae,  hanc  imbecillitatem  virtutum 
vitalium  extitisse:  nec  causam  in  honoribus  quae- 
rendam  esse ,  sed  tantum  cordis  vires  rebus  suavi- 
bus  fovendas.      Ita  Rex  convaluit. 

Eo  tempore  Regiomontanus  et  Episcopo  illi 
tabulas  directionum  conscripsit,  quarum  initia 
etiamsi  ab  aliis  sumpsit,  tamen  magna  pars  lucu- 
brationis  huius  est  ipsius  propria.  Et  haec  labo- 
rum  communicatio  iusta  et  laude  dignissima  est, 
priores  artium  semina  tradere  posteris,  et  poste- 
ros  ea  fideliter  conservare  et  illustrare. 

Eo  ipso  tempore  R.ex  Pannoniae  Matthias 
bellum  movit  adversus  Bohemos,  quae  res  multa- 
rum  vicinarum  regionum  tranquiliitatem  turbavit. 
Bohemi  partim  Casimirum  Poloniae  Begern  accei- 
sebant,  partim  regnum  Duci  Saxoniae  Aiberto 
tradere  conabantur,  partim  invitabant  Matthiam, 
qui,  ut  eral  acerrimus,  anteveriit  caeteros.  Cum 
igitur  Pannonia,  Austria  et  tota  vicinia  plenae 
essent  tumultuum,  Piegiomontanus  tranquillam 

sedera  studiis  suis  quaerens,  anno  millesimo  qua- 
dringentesimo  septuagesimo  primo  Noribergam  se 
confert.  In  hac  urbe  ut  mallet  reliquum  suae 
aetatis  cousumere,  ipse  has  recitabat,  quod  arti- 
fices  ibi  essent  idonei  ad  fabricandas  machinas 
huic  arti  necessarias:  deinde,  quod  per  mercato- 
res  facilius  in  alias  regiones  inde  literas  transmit- 
tere  posset.  Cum  enim  iam  praeclare  instructus 
esset  doctrina ,  et  caeterorum  iudicia  explorasset, 
et  se  quantum  potuit,  ad  mathemata  illustranda 
et  propaganda  praeparasset,  constituerat  et  veteres 
scriptores  edere,  et  suas  enarrationes  publicare. 
Ad  hanc  rem  instruxit  officinam  typographicam, 
et  nomenclaturam  proposuit  librorum  ,  quos  edi- 
turus  erat,  quae  adhuc  extat,  et  quidem  auspicato 
exorsus  est  ab  editione  Ephemeridum  annorum 
triginta:  fuitque  tam  gratus  labor  eo  tempore,  ut 
singula  exemplaria  duodecim  aureis  Hungaricis 
venderentur,  et  quidem  appeterentur  ab  omnium 
gentium  hominibus.  Nemo  Italus,  Gallus,  Pan- 
nonius,  Sarmata,  aut  Germanus  simile  calenda- 
rium  viderat.  Veneti  etiam  in  Graeciam  invehe- 
bant.  Scitis  autem  et  velle  Deum,  ut  anni  discer- 
nantur,  et  erudita  discrimina  omnibus  sanis  valde 
grata  esse.  Quare  furores  Cyclopum  detestemur, 
qui  harum  artium  studia  vel  oderunt,  vel  con- 
temnunt.  Sumptus  autem  ad  instruendam  offici- 
nam  typographicam  praecipue  contulit  Bernhar- 
dus  Waiterus,  e  cuius  familia  Walteri  sunt  in  his 
regionibus  non  ignoti,  qui  et  facultates  habebat 
amplissimas,  et  colebat  doctrinae  coelestis  studia. 
Invitavit  autem  et  aliorum  multorum  civium  vo- 
luntates,  ut  has  disciplinas  degustare  et  cognoscere 
inciperent.  Haec  seminaria  huius  doctrinae  pri- 
mum  Noribergae  sparsa  sunt.  Quare  usque  ad 
haec  tempora  in  ea  urbe  magis  harum  artium  stu- 
dia  florent ,  quam  in  plerisque  Academiis.  Et  sa- 
pientissimi  senatus  consilio  stipendium  certurn  ar- 
tium,  ut  ad  earum  cognitionem  iuventus  adsuefiat: 
ac  recens  ibi  multorum  studia  excitavit  vir  doctus 
et  honestissimus  Ioannes  Schonerus.  Videte  au- 
tem  quautam  rem  molitus  sit  Regiomontanus. 
Novas  versiones  instituit  Ptolemaei  Magnae  con- 
structionis  et  Geographiae.  Adornabat  et  sua- 
rum  emendationum  confirmationes.  Obiter  et  alia 
naturae  opera  scrutatur  et  patefacit.  Inquirit 
quam  alte  vehantur  supra  terram  vapores,  et  mi- 
rabili  solertia  deprehendit,  non  amplius  duodecim 
milliaribus  Germanicis  eos  ab  horizonte  distare. 
Legimus  autem  eo  tempore  duobus  continuis  annis 


millesimo  quadringentesimo  septuagesimo  primo, 
ac  rursus  millesimo ,  quadringentesimo,  septua- 
gesimo  secundo,  arsisse  duos  cometas:  quos  tanta 
siccitas  secuta  est,  ut  fluminum  et  fontium  venae 
exaruerint.  Nominatim  etiam  narrant  multorum 
oppidorum  conflagrationem  secutam  esse.  Et  di- 
micarunt  inter  se  de  Bohemia,  Hungari  et  Po- 
loni.  Et  Mahometus  Turcicus  tyrannus  in  Europa 
Walachiam  occupavit,  in  Asia  Trapezuntinum 
regnum ,  ut  alia  multa  omittam.  Cum  igitur  Re- 
giomontanus  sciret  non  saepe  duobus  continuis 
annis  incensos  esse  cometas,  et  moveretur  magni- 
tudine  eventuum ,  qui  secuti  erant:  edidit  miran- 
dum  opus,  de  vero  loco  et  magnitudine  cometa- 
rum.  Fuit  eodem  tempore  Erfordiae  vir  doctissi- 
mus  in  his  disciplinis,  magister  Christianus:  cui 
quantum  tribuerit  Regiomontanus,  ex  eius  Epi- 
stola  adparet,  in  qua  scribit,  se  molientem  editio- 
nes  ulilium  scriptorum,  hanc  ob  causam  libentius 
migrasse  Noribergam ,  ne  procul  ab  ipso  abesset, 
quod  maxime  se  ab  eo  adiuvari,  et  iudicio  ipsius 
censuraque  in  multis  materiis  uti  cupiat.  Laudo 
artificis  praestantissimi  candorem,  quod  alienus 
fuit  ab  obtrectatione ,  et  a  malevolentia  erga  suae 
artis  professores:  et  quidem  arbitror  serio  huius 
pulcherrimi  laboris  socios,  et  censuram  magni  ar- 
tificis  quaesivisse. 

Grata  fuerat  Romae  inprimis  editio  Epheme- 
ridum:  et  viri  docti,  qui  eius  ingenium  et  erudi- 
tionem  norant,  in  Italiam  eum  retrahi  cupiebant, 
ut  frui  eius  doctrina  possent.  Hi  sunt  hortatores, 
ut  Pontifex  Sixtns  eum  Romam  accersat ,  et  causa 
recensetur,  quod  de  emendatione  Calendarii  de- 
liberationes  futurae  essent.  Etsi  autem  aegre  pa- 
tiebatur  avelli  se  Regiomontanus  ab  officina  et  a 
Ptolemaei  editione,  et  praesagiens  suam  mortem, 
ut  narrant,  querebatur  se  gravatim  hoc  iter  susci- 
pere:  vicit  tamen  Pontificis  autoritas.  Et  causa 
proposita  erat,  quae  virum  cupientem  utilitati 
communi  servire  movebat.  Scitis  enim  quantum 
prosit,  habere  rationem  anni  recte  ordinatam  et 
emendatam.  Huic  negotio  tanto,  tamque  utili 
deesse  noluit.  Credibile  est  etiam  ,  eo  minus  ab- 
horruisse  ab  hoc  itinere,  quia  expetebat  erudito- 
rum  colloquia,  et  invitabant  eum  bibliothecae. 
Redit  igitur  Romam,  ubi  cum  non  diu  fuisset, 
mortuus  est  anno  millesimo  quadringentesimo  et 
septuagesimo,  quo  anno  videlicet  Rex  Pannoniae 
Matthias  ingenti  prelio  Mahornetum  superavit  ad 
Sinderoviam,   in  quo  etiam  vulnus  accepisse  Ma- 

hometus  dicitur.  Quis  autem  non  doleat,  tanto 
ingenio  non  contigisse  vitam  longiorem ,  praeser- 
tim  molienti  res  utilissimas?  Extinctus  est  enim, 
cum  iam  ingressus  esset  primum  et  quadragesi- 
mum  annum.  Fama  est,  venenum  ei  datum  esse 
a  Trapezontii  filiis,  quia  et  versionem  Ptolemaei 
taxaverat,  et  errata  in  commentario  et  reprehen- 
siones  Theonis  refutaverat.  Ac  genesis  non  solum 
hominem  fiiodavaxov  significat,  sed  etiam  inge- 
nuum  et  pugnacem.  Quare  fortassis  ei  linguae 
libertas  nocuit.  Sed  quoquo  modo  extinctus  est, 
mors  immatura  fuit,  ac  etiamnum  lugenda:  pro- 
pterea  quod  iis  operibus,  quae  iam  inchoarat,  ca- 
rendum  est.  Non  praetereundum  est  autem,  quod 
ad  hanc  tantam  eruditionem  et  ad  alias  virtutes 
adiunxit  pietatem  erga  Deum,  ac  ut  vera  agnitione 
eum  et  invocatione  coleret,  novum  Testamentum 
integrum  Graece  sua  manu  elegantissime  descri- 
psit,  quemCodicem  mihi  Schonerus  inter  alia  eius 
monumenta  monstravit.  Et  consentaneurn  est, 
tales  viros,  qui  ubique  vestigia  divinitatis  impressa 
rerum  naturae  vident,  et  propter  eruditionem  at- 
tente  considerant,  his  testimoniis  valde  moveri:  et 
multo  firmius  statuant,  hunc  mundum  ab  aeterna 
mente  architectatrice  conditum  esse,  et  gubernari, 
quam  alios  homines,  alienos  ab  hoc  studio  consi- 
derandi  tam  multa  et  illustria  vestigia  Dei  in  na- 
tura.  Equidem  saepe  toto  corpore  cohorresco, 
quod  cum  tam  multis  testimoniis  verissime  osten- 
dat  Deus  se  prope  adesse,  et  spectatorem  ac  iudi- 
cem  esse  omnium  nostrarum  actionum:  tamen  pe- 
ctora  nostra  languidius  eum  metuunt,  et  non  ar- 
dent  fiducia  eius.  Quaqua  te  vertis  in  hac  tota 
rerum  nalura,  vel  coeli  figuram,  motus  et  harmo- 
niam  cum  elementis  considerans,  vel  mirandam 
artem  in  opificio  nostri  corporis  et  terrae  foecun- 
ditatem  intuens,  ordo  in  omnibus  rebus  clamitat 
esse  mentem  aeternam  architectatricem.  Et  haec 
agnoscenda  est ,  ut  se  in  Ecclesia  patefecit.  Quod 
cum  fecerit  Regiomontanus,  nunc  eum  existime- 
mus  et  in  ipso  Deo  cernere  ideam  totius  mundi, 
et  causas,  hoc  modo  omnia  condita  sint:  et  coram 
aspicere  coelestia  corpora ,  et  saepe  cum  primis 
patribus  de  inventione  harum  artium  et  ipsorum 
observationibus,  tanquam  avjU(piloGo(poig  dulcis- 
sime  colloqui,  et  Deum  autorem  celebrare. 

Bibliothecam  vero  Regiomontani  Walterus 
ille  civis  Noribergensis,  de  quo  antea  dixi,  rede- 
mit,  quo  mortuo  senatus  adservari  reliquias  cu- 
ravit:  ex  quibus  vir  doctissimus  Schonerns  quae- 


dam  utilia  scripta  edidit.  Sed  plura  alia  et  longe 
utiliora  haberemus,  nisi  tristi  fato  autor  ante  tem- 
pus  extinctus  esset. 

Recensui  breviter  historiam  doctissimi  viri 
Regiomontani,  quam  prodest  notam  esse  schola- 
sticis.  Etsi  enim  praestantia  naturae  transferri  ad 
alios  non  potest,  tamen  voluntatem  et  sedulitatem 
aliquo  modo  imitari  alii  possunt.  Primum  autem 
in  huius  historiae  cogitatione  Deo  gratias  agamus, 
conservanti  artes,  et  excitanti  aliqua  bona  ingenia 
ad  eas  discendas  et  illustrandas:  et  eum  oremus, 
ne  nunc  extingui  talia  studia  sinat.  Deinde  ipsius 
etiam  Regiomontani  memoriam  grati  celebremus, 
et  eius  doctrina  frui  studeamus.  Imitemur  etiam, 
quantum  possumus,  eius  studia  et  sedulitatem, 
denique  has  ipsas  artes,  quas  illustravit ,  amemus 
et  magnifaciamus.  Neque  aut  illa  miranda  specta- 
cula  motuum  coelestium  frustra  oculis  hominum 
proposita  esse,  aut  doctrinam  inutilem  esse  existi- 
memus:  sed  vere  sciamus,  et  ordinem  motuum, 
et  doctrinam  ipsam ,  commonefactiones  esse  de 
Deo,  et  doctrinam  multis  modis  prodesse  homi- 
num  vitae,  quod  in  numeris,  in  metiendo,  in 
anni  ratione  et  cognitione  situs  regionum  mani- 
feste  apparet.     Dixi. 


No.  104. 


(an.  1549  ?) 


De  vita  Avicennae. 


In  select.  Decl.  T.  III.  p.378sqq.,  Servest.   T.  III.  p.  359., 
Jn  T.  III.  Erford.  lit.  J ,  5.   et  apud  Richard.  T.I.  p.  567. 

Oratio  de  vita  Avicennae,    a  Doct.  Iacobo 
Milichio  recitata. 

Universa  haec  rerum  natura  mirandum  theatrum 
est,  in  quo  se  Deus  conspici,  et  expressa  testimo- 
nia  suae  praesentiae,  sapientiae,  bonitatis,  con- 
siderari  voluit.  Ideo  tantam  varietatem  artis  in 
constructione,  collocatione,  figuris,  motibus  et 
viribus,  architectus  immensae  sapientiae  adhibuit, 
ut  fateri  cogerentur  humanae  mentes,  hoc  pul- 
cherrimum  opificium  non  casu  conflatum  esse,  sed 
vere  esse  mentem  architectatricem:  et  firmissima 
adsensione  statnerent,  huic  menti  architectatrici 
oportere  homines  subiectos  esse,  et  mores  nostris 
congruere  oportere  ad  illam  aeternam  normam, 
quae  est  in  ipso  conditore,  qui  suae  lucis  radios  in 
nos  transfudit,  et  ipsum  conditorem  veris  laudi- 
bus  celebrandum  esse. 

Propter  hanc  tantam  causam  naturae  con- 
siderationem  necessariam  esse  manifestum  est. 
Deinde  et  utilitate  nostra  moveamur.  quaerenda 
sunt  vitae  praesidia  in  hac  tanta  varietate  rerum, 
quae  sunt  partim  alimenta  nostrorum  corporum, 
partim  remedia.  Etsi  autem  stndium  et  consilium 
eorum  probo,  qui  cum  recitant  laudes  artis  medi- 
cae,  aliqua  ex  parte  ostendunl  naturae  considera- 
tionem  dulcem  et  utilem  esse:  tamen  amplitudo 
argumenti  tanta  est,  ut  vix  pauca  membra  ex  tanta 
mole  excerpta,  proponi  et  monstrari  possint.  Ita- 
que  fateor  me  deterreri  magnitudine  rei,  quo  mi- 
nus  orationem  de  laudibus  artis,  hoc  est,  de  con- 
sideratione  naturae  inslituere  possim. 

Interea  tamen  et  meam  et  omnium  ignaviam 
deploro,  omnes  enim  sumus  negligentiores  in 
aspicienda  natura,  et  hoc  theatro  Dei  contemplan- 
do,  quam  oportebat:  cum  quidem  et  Deus  ad  hoc 
studium  nos  invitet,  et  nihil  hac  cogitatione  dui- 
cius  sit,  et  valetudini  ac  vitae  haec  diligentia  plu- 
rimum  profutura  csset.  Quanquam  autem  nemo 
satis  intentus  spectator  esse  naturae  potest:  tamen 
omnia  bona  ingenia  hortanda  sunt  ad  hanc  con- 
siderationem  dignissimam  homine:  imo  cum  et 
Deus  eam  praecipiat,  ipsum  quoque  naturae  con- 
ditorem  oro,  ut  multorum  flectet  mentes  ad  hoc 
studium,  et  exuscitet  eas,  ut  in  hac  consideratione 
ipsum  quoque  agnoscant,  venerentur  et  celebrent. 

Laudanda  est  autem  Medicorum  diligentia, 
qui  etsi  totam  naturam  evolvere  nemo  unus  potest: 
tamen  multas  partes  prolatas  monstrarunt,  et  ea- 
rura  noticiam  generi  humano  servant,  ac  prodest 
horum  monumenta  legi,  non  Graeca  tantum,  sed 
etiam  apud  alias  gentes  et  aliis  aetatibus  compo- 
sita.  Multa  enim  in  natura  et  in  arte  deprehen- 
derunt  recentiores  Arabes ,  quae  Graecis  ignota 
fuerunt:  qua  in  re  et  ab  ipsa  regionum  natura,  in 
quibus  fuerunt,  multi  adiuti  sunt.  Sunt  enim 
feracissimae  remediorum  Syria,  Arabia,  Aegyptus, 
Cyrenaica,  Africa,  Hispania:  et  haec  quidem  loca 
perlustrarunt  Arabici  scriptores  omnia,  et  gens 
valuit  acumine  ingeniorum,  et  huic  uni  studio  de- 
dita  fuit,  quod  quidem  a  vetustissimis  patribus, 
a  lob  et  similibus  acceperunt.  Et  quanquam  ple- 
rique  multas  corruptelas  arti  admiscuerunt,  tarnen 
nemo  ex  omnibus  Arabicis  scriptoribus  artem  pu- 
rius  ipso  Avicenna  tradidit.  Ut  itaque  studiosis 
Avicennam  commendem ,  recitare  eius  vitam  et 
studia  decrevi. 


Natus  est  Avicenna  anno  Domini  millesimo, 
centesimo  quadragesimo  quinto  in  urbe  Comma- 
genaeEdessa,  ad  Euphraten  sita  et  subiecta  Regi 
Persico,  ex  patrenobili,  cui  nomen  fuitllali,  et 
matre  Cithara,  Persici  satrapae  filia.  quoties  enim 
ipse  patris  sui  meminit,  Principem  eum  vocat, 
quae  appellatio  postea  in  filio  haesit.  Puer  a  pa- 
rentibus  praeceptori  natalino  traditus  est,  qui  in 
illis  terris  ingenii  et  doctrinae  laude  floruit:  qui 
cum  animadverteret  adolescentis  naturam  capacem 
esse  disciplinarum,  mox  post  prima  elementa  lile- 
rarum,  Dialecticam,  Geometriam  et  Astronomiam 
discendam  ei  tradit.  Dicunt  autem,  Avicennam 
singulariter  delectatum  esse  lectioneEuclidis.  adeo 
ut  Epitomen  in  hunc  autorem  conscripserit.  ln 
hoc  cursu  studiorum  apud  domesticum  praecepto- 
rem  substitit  usque  ad  annum  aetatis  decimum 
octavum.  Pater  vero  Avicennae,  qui  et  ipse  in- 
genio  magnus  fuit,  ubi  in  filio  animadverlit  vim 
ingenii  et  excitatam  naturam,  voluit  eum  in  aulam 
Regis  Persici  tradere,  et  propter  varietatem  et 
magnitudinem  negotiorum  haberet  occasionem 
exercendi  ingenii:  sed  filius,  qui  aulae  studia  no- 
rat,  precibus  a  patre  impetravit,  ut  ocium  ad  di- 
scendum  sibi  concederet.  Pater  vero,  qui  et  ipse 
delectabaturingenio  filii,  id  ipsi  concessit,  et  com- 
meatu  instructum  Alexandriam  proficisci  iussit: 
ubi  adhuc  erant  reliquiae  veteris  celeberrimae 
scholae,  quae  sub  Aegyptiacis  Regibus  et  deinde 
Romanis  temporibus  docentium  et  discentium  fre- 
quentia  floruit.  Etsi  enim  propter  Sarracenicum 
imperium,  iam  Graecae  linguae  usus  non  erat  vul- 
garis,  et  squallidius  tradebantur  omnes  artes,  et 
multae  corruptelae  doctrinis  admixtae  erant,  ta- 
men  studia  nondum  prorsus  conticuerant.  Adhuc 
ibi  haerebant  reliquiae  quaedam  illarum  praecipue 
artium,  quibus  vita  humana  carere  non  potest,  ut 
Medicinae  et  Astrologiae:  malitia  autem  gentis 
Sarracenicae  utraque  misera  erat  deformata.  Pro 
Medicina  enim  ineruditam  et  confusaneam  coa- 
cervationem  experimentorum  tradidit. 

Pro  Astronomia,  quae  motus  coelestes  certa 
ratione  metitur,  et  apparentiarum  coelestium  cau- 
sas  et  effectus  inquirit,  manticam  quandam,  imo 
magicam  divinatricem  protulit,  Unde  huius  gen- 
tis  immanem  saevitiam  diabolicae  astutiae  coniun- 
ctam  videre  licet:  quae  cum  non  posset  in  univer- 
sum  artes  tollere,   tamen  ita  deformavit. 

Erat  istis  temporibus  Alexandriae  medicus 
Rasis,  qui  caeteros  et  doctrina  etmedendi  foelici- 

tate  vincebat:  ad  hunc  Avicenna  se  contullt. 
Cum  enim  videret  Philosophiarn  prorsus  ahsque 
medica  arte  imperfectam  esse,  animum  ad  Medi- 
corum  doctrinam  adiecit,  ut  naturam  integre  evo- 
lutam,  quantum  omnino  humana  industria  fieri 
potest,  compleretur.  Veteribus  enim  temporibus 
non  fuit  inhonestum  principibus  artem  medicam 
discere,  sicut  Pelei,  Achillis,  Alexandri  Magni, 
Pyrrhi ,  et  multorum  exempla  testantur,  hodie 
vero  longe  diversa  sunt  principum  et  potentum 
studia.  Hunc  Rasim  grandiorem  natu  audivit 
adolescens  Avicenna:  quanquam  autem  multa  in 
hoc  doctore  desiderabat ,  tamen  inopia  meliorem 
hunc  sectatus  est. 

Postea  vero  cum  et  aetate  et  doctrina  iudi- 
cium  confirmasset,  animadvertit  in  Rasi  magis 
esse  empiricam,  quam  rationalem  doctrinam.  Cum 
enim  divino  afflatu  incitatus  ad  haec  studia  rape- 
retur,  facile  deprehendit  Doctoris  sui  imbecillita- 
tem ,  et  quid  in  ipsius  doctrina  veri  aut  falsi  con- 
tineretur.  Cum  enim  Rasis  nimis  procul  a  fonti- 
bus  Hippocratis  et  Galeni  recederet,  necesse  erat 
et  ipsius  medicationes  erroribus  non  carere.  Sic 
enim  diserte  inquit  Avicenna  lib.  4.  cap.  de  uni- 
versali  febrium  curatione.  Profecto  profuisset 
huic  viro,  ubi  Rasim  intelligit,  non  tam  procul 
a  Galeni  et  Hippocratis  placitis  discedere.  Ita 
minus  contradictionum  ac  errorum  esset  in  ipsius 
scriptis. 

Post  quadriennium  Alexandria  discedit,  et 
in  oppidum  Hispaniae  Cordubam  proficiscitur, 
ubi  docebat  Averrois,  cuius  fama  excitatus,  eo 
concessit.  Averrois  enim  nomen  istis  temporibus 
fuit  celeberrimum.  Fuit  autem  Averrois  ingenio 
acri,  pugnaci,  ventoso,  et  reprehensione  aliorum 
famam  sibi  quaerebat:  qua  in  re  saepe  contradi- 
cendi  studio  a  veritate  abductus,  artes  recte  con- 
stitutas ,  sopbisticis  praestigiis  labefactavit,  tem- 
peramentorum  mixturas  tollit,  humores  in  epate 
negat  gigni,  circa  nutritionem  novam  et  absurdam 
sententiam  comminiscitur.  Sed  quid  opus  est 
commemorare  singula?  hoc  solum  egit,  ut  sublata 
autoritate  veterum  autorum,  se  in  ipsorum  locum 
collocaret. 

Huc  pertinent  ipsius  magnificae  voces,  qui- 
bns  significabat  se  repurgaturum  esse  Philoso- 
phiam,  illamque  veram  et  sinceram,  detorsis 
omnibus  naevis,  in  medium  iternm  prolaturum 
esse.  Hae  voces  et  haec  magnifica  promissa  ani- 
mos  auditorum  percellebant,  et  nomen  et  admi- 


rationem  docenti  conciliabant.    Sed  redeo  ai  Avi_ 
cennae  historiam. 

Cum  Cordubae  aliquandiu  substitisset,  et 
Averroim  docentem  audivisset,  ipso  relicto  Ale- 
xandriam  revertitur.  Quia  enim  pueritia  fu» 
probe  institutus  et  ad  Geometriam  et  demonstra- 
tiones  assuefactus,  facile  potuit  diiudicare  inter 
vera  et  falsa  docentes.  Alexandriae  coepit  Hippo- 
cratem  et  Galenum  sibi  Doctores  proponere,  quo- 
rum  doctrinam  maxime  veritati  consentire  iudica- 
vit.  Etsi  enim  pulsa  lingua  Graeca,  veteres  auto- 
res  etiam  exulabant,  tamen  aliqui  studiosiores  re- 
quirebant  fontes.  Quare  et  in  linguam  Arabicam 
pleraque  Hippocratis,  Galeni  et  Ptolemaei  opera 
a  Sarracenis  in  linguam  Arabicam  sunt  conversa, 
ex  qua  lingua  non  multo  post  nostrorum  impera- 
torum  beneficio,  Lotharii  ac  Friderici  Secundi, 
in  latinam  linguam  translata  sunt:  qua  versione 
omnes  scholae  hactenus  usque  ad  haec  nostra  tem- 
pora  usae  sunt. 

Avicenna  itaque  ad  veros  fontes  se  contulit: 
et  qnia  institutione  et  naturst  excelluit,  facile  evol- 
vere  ac  intelligere  ea  potuit,  quaealiis  erant  ignota. 
Cumque  Alexandriae  doctrinam  medicain  confir- 
masset,  ac  totam  Aegyptum  perlustrasset,  in  qua 
plurima  medicamenta  deprehendit,  aliis  Medicis 
ignota,  in  patriam  revertitur.  lbi  cum  fratri  ces- 
sisset  gubernationem,  ipse  se  ad  scribendum  con- 
tulit.  Cum  enim  videret  quantum  recens  Medi- 
cina  a  veteri  degenerasset,  voluit  eam  iterum  ad 
fontes  revocare ,  et  ea  quae  erant  ignavia  homi- 
num  situ  et  rubidine  obducta,  rursum  detergere. 

Et  quia  Galenici  libri,  in  quibus  ars  integre 
traditur,  temporum  vitio  non  erant  in  manibus 
discentium,  et  praeterea  Galenus  non  uno  libro 
integram  artem  complexus  est:  ipse  scriptum  in- 
stituit,  quo  eruditissima  et  aptissima  methodo  in- 
tegram  artem  medicam  complectitur,  in  quo  ea 
quae  apud  Galenum  dissipata  leguntur,  in  unum 
corpus  coegit  oojuaTOJioirjoag  rr)v  %Eyyy\v ,  ut 
Graeci  loquuntur,  et  sine  Sophistica,  et  quae  post 
longam  inquisitionem,  et  in  ipso  artis  exercitio, 
et  in  disputationibus  cum  doctissimis  viris  verissi- 
ma  esse  iudicavit,  complexus  est.  Tanto  autem 
applausu  hoc  Avicennae  sciiptum  exceptum  est  ab 
omnibus  eruditis,  ut  iam  plus  minus  annis  qua- 
dringentis  in  omnibus  pnblicis  Academiis  a  pro- 
fessoribns  sit  expositum:  et  hoc  suo  scripto,  quia 
Galenicas  disputationes  iternm  reduxit  in  lucem, 
cursum    studiorum   sui   seculi    commutavit ,  quae 

re$  n»n  fuit  mediocris  laboris,    praesertim  curn 
emp/rica  Medicina  sola  in  usu  esset. 

De  eloquentia  autem  Avicennae  nihil  iudicare 
possumus,    scripsit  enim  Arabica  lingua,    et  na- 
<tus  est  latinum  interpretem,  quales  habuit  istud 
seculum,  qui  sine  dubio  multas  illustres  senten- 
tias   inconcinna    interpretatione  obscuravit.     Nec 
esset  difficile  eius  rei  exempla  producere,  nisi  tem- 
poris  brevitate  excluderemur.     Adhibuit  autem  in 
scribendo  hunc  delectum  ,  ut  optima  quaeque  tan- 
tum   excerperet,    quae  tam   accurate  digessit,    ut 
ipsa  ordinis  concinnitas   lectorem    et   invitare    et 
detinere  possit.     Orditur  enim  artem  a  primis  ini- 
tiis  et  elementis,  eamque  inde  per  temperamenta, 
humores  et   singulas   partes  corporis  humani  de- 
ducit,  ut  ipse  ordo  magnam  lucem  rebus  adferat. 
Deinde    universales    et    particulares    morbos,    et 
ipsorum  causas,  modum  generationis,    indicia  et 
curationes  ita  perspicue  explicat,    ut  lector  nihil 
ulterius  requirat.      Hac   enim  et  simplicissima  et 
maxime  perspicua  melhodo  utitur,  ceu  filo  ad  re- 
gendum   lectorem,    ne  usquam  a  proposito  aber- 
ret,  quod  alicubi  in  lectione  Galeni  animadvertit 
imperitioribus  accidere.     Non  autem  hoc  suo  scri- 
pto  studiosos  a  lectioneGaleni  retrahere  voluit,  sed 
magis  invitare:  ut  sciant  quo  singulae  partes,  quas 
Galenus  singulis  libris  explicat,  refcrendae  sint. 

Quod  vero  ad  curationes  morborum  et  reme- 
dia  attinet,  longe  vincit  omnes,  qui  ante  ipsum 
scripserunt,  atque  hanc  laudem  citra  controver- 
siam  ab  omnibus  sanis  habet:  tametsi  quidam  ho- 
die,  qui  nullo  usu  artis  praecepta  confirmarunt, 
vociferari  adversus  eum  non  desinunt.  Ipsi  tamen 
remedia  de  verbo  ex  ipsius  libro  describunt,  ac 
perinde  faciunt,  ut  ille  in  fabula  de  vino  inquit: 
Vituperant,  et  bibunt  tamen.  Praeterea  nemo 
pro  dignitate  eloqui  potest,  quantum  beneficium 
sit  Avicennae ,  quod  rationem  commonstravit, 
quomodo  succi  herbarum  cum  saccaro  decocti,  in 
longum  tempus  conservari  possint.  Et  quod  ipse 
primus  cocturam  saccari  ex  cannis  expressam, 
quale  ad  nos  hodie  affertur,  tradidit.  Nusquam 
enim  apud  veteres  Graecos  talis  coctura  extat,  nec 
ante  Avicennae  tempora  in  usu  fuit. 

Primus  etiam  Avicenna  Cassiam  fistularem  in 
usum  deduxit,  quae  est  vere  benedictum  medica- 
mentum  ,  quod  propter  excellentem  bonitatem  et 
pueris  et  senibus  tulo  exhiberi  potest.  Common- 
stravit  etiam  usum  radicis  Rhabarbari.  Quam 
suatiter  autem  haec  radix  bilem  educat,  et  simul 


etiam  viscera  et  praesertim  epar  corroboret,  no- 
runt  qui  ea  utuntur.  Nihil  hicdicam  deTamarin- 
dis,  de  diversisMyrobalanorum  generibus.  Quam 
longum  esset,  composita  medicamenta  recensere, 
quorum  mixturam  ipse  primus  docuit,  et  usum 
eorum  ad  diversa  morborum  genera  commonstra- 
vit.  Praeterea  nihil  dicam  de  ipsius  medicationi- 
bus,  quas  singulari  foelicitate  exercuit.  Persici 
Regis  filium  phrenitide  correptum  mirabili  in- 
dustria  servavit,  et  alios  innumeros  exitialibus 
morbis  correptos  liberavit. 

Quod  si  ii  qui  in  bello  civem  servarunt,  aut 
militem  periclitantem  clypeo  texerunt,  de  publico 
ornantur,  alii  corona  aurea,  alii  statua,  atque  ipso- 
rum  etiam  liberis  ex  publico  annona  praebetur: 
quod  praemiumdebetur  isti,  quinonunumaliquem 
civem,  aut  unam  aliquam  civitatem  servavit,  sed 
ingentem  multitudinem  omnis  generis  hominum  et 
nationem,  idque  tot  seculis,  nullius  quantumvis  di- 
serti  oratio  magnitudinem  huius  beneficii  eloqui 
potest?  Ego  vero  tametsi  meam  infantiam  agnosco, 
tamen  quoties  haec  cogitatio  subit  animum  raeum, 
continere  me  non  possum,  quin  eum  prolixe  prae- 
dicem.  Et  optarim  mihi  a  Deo  talem  orationem  con- 
cedi,  qua  istum  veternum  ex  animis  hominum  excu- 
tere,  et  hanc  summam  ingratitudinem,  non  tantum 
erga  homines,  sed  magis  ergaDeum,  qui  est  condi- 
torremediorum  et  artis  monstrator,  tollerepossem, 
quia  tamen  malum  est  adeo  inveteratum,  ut  pror- 
sus  sit  immedicabile,  ideo  et  ego  aequiore  hoc  fa- 
tumtemporum  animo  feram.  Deus  aliquando  poe- 
nam  huius  ingratitudinis  magna  severitate  exiget. 

Vos  autem  adolescentes  adhortor,  ut  horum 
artificum  memoriam  sacrosanctam  retineatis,  qui 
multa  fecerunt  et  tulerunt,  ut  artes  expeditiores 
et  planiores  nobis  relinquerent.  In  hac  delirante 
mundi  senecta  non  tantum  superest  vigoris  in  ani- 
mis  hominum,  ut  aliquid  novi  gignere  possint. 
Debetis  itaque  quae  ab  artificibus,  Deo  praeeunte 
et  monstrante  viam,  tradita  sunt,  reverenter  co- 
lere:  non  ii  tantum  qui  Medicinam  discunt,  sed 
illi  etiam  quiMedicina  indigent.  Cum  autem  nunc 
et  sua  sponte  in  occasum  inclinata  corpora  raagis 
languescant  quam  ante,  et  crapula  quae  nunc  in 
morem  transiit,  nec  quicquam  mali  habere  iudica- 
tur,  debilitentur,  omnes  debemus  agnoscere  bene- 
ficia  huius  artis,  et  Deo  conditori  gratias  agere, 
sicut  scriptum  est:  Honora  Medicum,  Deus  enim 
creavit  enm  propter  necessitatem.     Dixi. 

De  Casp.  Crucigero. 

In  select.  Decl.  T.  III.  p.  315,,  Richard.  T.  III.  p.  810., 
Servest.  T.  III.  p.  i99. ,  et  in  T.  III.  Erford.  lit.  S,  5. 
Etiam  separatim  prodiit  Witeb.  1549.    8.    2  pl. 

Oratio  de   Casparo  Crucigero,  ah  Erasmo 
Reinholt  Salveldensi  recitata. 

Principio  gratias  ago  Deo  aeterno  patri  domini 
nostri  lesu  Christi,  fonti  sapientiae  et  conditori 
rerum,  quod  Ecclesiam  inter  nos  sibi  colligit  in 
omni  aeternitate  ipsum  celebraturam:  et  toto  eum 
pectore  oro,  ne  sinat  inter  nos  extingui  lucem  do- 
ctrinae,  sed  immensa  misericordia  sua  propter 
filium  hos  coetusgubernet  etservet,  et  hos  nostros 
alveolos  clementer  protegat.  Consuetudo  autem 
est  digna  laude  in  his  congressibus  ad  commone- 
faciendam  iuventutem ,  vel  praeconia  doctrinae, 
vel  exempla  eruditorum  recitare.  Nam  in  his  no- 
stris  studiis  praecipue  non  solum  accenduntur 
animi  considerantes  aliorum  industriam  et  virtu- 
tem,  sed  commonefiunt  etiam  de  multis  rebus,  et 
quasi  vestigia  superiorum  aspicientes,  viam  ad 
doctrinae  arcem  discunt. 

Ac  mihi  quidem  hoc  ipsum  anni  tempus  re- 
novat  memoriam  amici  nostri  Caspari  Crucigeri, 
cuius  morbus  hoc  mense  anno  superiore  ingrave- 
scere  coeperat.  Itaque  cum  mihi  adsidue  iam  ob- 
versetur  eius  imago,  et  desiderio  eius  non  solurn 
propter  amicitiam  et  studiorum.  coniunctionem, 
sed  etiam  propter  Ecclesiae  orbitatem  ingenti  adfi- 
ciar,  etiam  in  hunc  locum  commemorationem  stu- 
diorum  et  virtutum  eius  adferendam  esse  duxi. 
Notum  est  enim  illud  omnibus,  bnov  rig  akyu, 
xsIgs  y.al  %i]V  y,^l9  fy61'  ^ec  tantum  ut  vel  dolori 
meo  indulgeam ,  vel  debitum  amicitiae  nostrae 
munus  praestem,  hoc  argumentum  delegi,  sed 
multomagis  adolescentumcausa,  quibusexemplum 
recens  et  illustre  propono,  cuius  consideratio  de 
his  ipsis  studiis,  in  quibus  versantur,  multa  eos 
monere  poterit.  Nec  instituam  Graeco  more  pa- 
negyricam  laudationem,  sed  breviter  vitae  ipsius 
historiam,  studia  et  de  maximis  rebus  iudicia 
narrabo,  quorum  memoria  posteritati  utilis  est. 
Atque  utinam  multorum  eruditorum  ex  illa  sin- 
ceriore  antiquitale  testimonia,  vere  et  jperspicue 
scripta  extarent.  Nam  hoc  ipso  Deus  aliquos  in 
Ecclesia  excellentibus  donis  ornat,  ut  testes  sint 
verae  sententiae,  et  alios  erudiant,  ac  sua  suffra- 
Melanth.  Oper.  Voi..  XI. 


gatione  confirmcnt.  Erit  igitur  et  hanc  ipsam  ob 
causam  narratio  simplicior,  quia  volo  eam  testi- 
monii  pondus  habere,  cum  quidem  ipsius  pectus 
mihi  penitusnotum  fuerit.  Et  quoniam  haecaetas 
plena  est  suspicionum  et  calumniarum,  et  vere, 
ut  Homerus  inquit,  oi>x  ooit]  y.ay.a  (>ameiv  aklrj- 
XoiOi,  ne  quid  finxisse  videar,  testes  meae  oratio- 
nis  esse  volo,  Reverendum  virum  pastoremEccle- 
siae  nostrae,  et  Georgium  Rorarium ,  viros  inte- 
gerrimos,  quibus  fuit  familiarissimus.  Instituam 
igitur  veram  et  nudam  commemorationem ,  ac 
prorsus,  ut  Geometer,  lineas  tantum  aedificii  du- 
cam ,  de  quibus  extrui  magnum  opusposse,  facile 
intelligi  poterit. 

Ordiar  autem ,  sicut  usitatum  est,  a  patria. 
Natus  est  CasparCruciger  in  inclyto  oppido  Lipsia. 
Hic  si  de  patriae  laudibus  rhetorico  more  dicturus 
essem,  quantum  volumen  addi  posset?  Sed  ipse 
patriam  praecipuam  Ecclesiam  esse  sensit:  nec 
tam  natalis  loci  celebritate  laetatus  est,  quarn 
quod  Ecclesiae  civis  factus  est.  Nec  tamen  ingra- 
tus  fuit  patriae.  Agnoscebat  singularem  foelicita- 
tem  esse  nasci  in  tali  urbe,  in  qua  cum  optima- 
rum  artiurn  studia  floreant,  et  magna  sit  erudito- 
rum  frequentia,  inveniri  doctores  adolescentiae 
commodius,  quam  alibi  possunt. 

Etsi  autem  vim  ingenii,  quae  fuit  in  eo  ex- 
cellens  et  mirifica,  non  solum  ad  causas  physicas 
refero  ,  sed  singuIareDei  donum  fuisse  staluo:  ta- 
men  et  a  parentum  natura  ,  et  a  causis  coelestibus 
aliqua  naturae  praestantia  sumpta  videtur.  Fuit 
enim  in  matre  virtus  eximia.  Et  de  positu  side- 
rum  memini  Gauricum  itaiudicare,  ingenii  excel- 
lentiam  mirandam  significari,  sed  simul  etiam  va- 
rios  morbos  denunciari.  Ac  si  quis  requirit  posi- 
tum  siderum,  ut  extare  multa  exempla  optarim, 
is  tempore  indicato  thema  constituat.  Nalus  est 
enirn  Caspar  anno  1504.  die  prima  Ianuarii  circi- 
ter  horam  primam,  post  mediam  noctem ,  ita  nt 
duo  tantum  sint  domicilia  omnium  planetarum, 
Sol,  Venus  et  Mercurius  in  Capricorno  terlium 
locum  ab  horoscopo  occupcnt.  Caeteri  omnes  in 
Cancro,  Saturnus,  Iupiter,  Mars  et  Luna  vol- 
vuntur  in  nono  loco,  extatque  tantum  supra  fini- 
torem  (oTa%vs)  spica  Virginis,  quantum  infra  ad- 
huc  absunt  a  linea  horizontisduae  lucentes  in  utra 
chele,  quae  quidem  nobis  simul  oriunlur.  Con- 
gruit  eliam  totus  asteristnus  Leonis  cum  decimo 
loco  ab  horoscopo.  Est  omnino  congressus  stel- 
larum  non  vulgaris,  de  quo  ab  eruditis  multa  dis- 

putari  possent.  Sed  cum  ingenii  et  studiorum 
significatio  sit  illustris,  caetera  omitto.  Et  habuit 
ipse  gubernatorem  alium  rnulto  meliorem  et  po- 
tentiorem,  scilicet  Spiritum  sanctum,  quo  cum 
aeterno  patre  et  Domino  nostro  Iesu  Christo  copu- 
labatur  vero  incendio  amoris  divini,  et  virtutum 
semina  in  eo  fovebantur. 

Accedo  igitur  ad  pueritiae  studia.  Etsi  nihil 
in  eo  toruum,  aut  asperum ,  aut  immite  fuit:  ta- 
men  temperamentum  fuit  melancholicum,  et  ut 
ita  dicam,  pene  Socraticum.  Itaque  et  paucilo- 
quus  erat,  et  cogitabundus,  et  saepe  in  inediis  so- 
dalitiis  quasi  peregrinante  animo.  Visus  est  igitur 
initio  parentibus  hebetior  et  segnior.  Sed  cum 
celeriter  percepisset  Grammaticen  apud  virum  in- 
tegerrimum  Georgium  Heltum ,  postea  commen- 
datus  est  Casparo  Bornero:  qui  cum  animadver- 
teret,  nequaquam  esse  tardam  aut  ignavam  natu- 
ram,  ut  videbatur,  sed  et  avidam  doctrinae,  et 
celeriter  arripientem  omnia  quae  proponebantur, 
et  vel  interludos,  cum  aliud  agere  existimabatur, 
cogitatione  intentam  in  ea  quae  discebat,  ac  sani- 
tatem  iudicii,  ac  facilitatem  et  perspicuitatem  in 
explicandis  cogitationibus  eximiam  esse,  bene 
sperare  parentes  de  ingenio  filii  iussit:  et  fuit 
hortator,  ut  apud  Petrum  Mosellanum  in  utraque 
lingua  exerceretur.  Antea  Graece  docentem , 
paulisper  audivit  Crotum  Britannum,  ubi  commi- 
litonem  habuit  Ioachimum  Camerarium,  quem 
illa  primae  aetatis  studia  commemorantem  audivi- 
mus  de  Crucigero  dicere,  tunc  quoque  in  speciem 
visum  esse  caeteris  segniorem,  et  tamen  plus  di- 
dicisse,  quam  alios  commilitones.  Postea  cum 
apud  Petrum  Mosellanum  formareLatinam  oratio- 
nem  didicisset,  et  in  Graeca  lingua  multum  pro- 
ficeret,  et  in  moribus  nihil  esset  arrogantiae,  ni- 
hil  insolentiae,  nihil  fuci,  nihil  perversitatis,  sed 
natura  recta,  candida,  modesta,  disciplinae  pa- 
tiens,  amans  veritatem,  pietatem  erga  Deum  et 
castitatem:  Petrus  eum,  ut  erat  sagax  ingeniorum 
censor,  ita  ut  filium  complexus  est,  et  laudavit 
indolem,  studia,  et  mores  adolescentis  universa 
Academia. 

Cum  autem  utilissimis  exercitiis  utriusque 
linguae  apud  Petrum  amplius  quadriennio  excul- 
tus  esset,  et  propter  luem  Lipsiae  grassantem 
paulisper  secedendum  esset,  una  cumBornero  ve- 
nit  in  hanc  vicinam  Academiam,  praecipue  ut  do- 
ctrina  de  Deo  recte  cognita,  veris  officiis  Deum 
coleret ,  et  Ecclesiae  postea  usui  esse  posset.    Nam 


ad  hos  fines  studia  et  vitam  referebat,  Deo,  ut 
postea  eventus  ostendit ,  quasi  per  gradus  eum 
ducente  in  hanc  stationem ,  in  qua  postea  bonam 
operam  Ecclesiae  navavit.  Hic  ad  priora  exerci- 
tia  linguae  Latinae  et  Graecae  adiunxit  studium 
linguae  Ebraeae,  ac  omnes  ita  didicit,  ut  adeo 
familiariter  sibi  notae  essent,  ac  si  nativae  ipsi, 
non  insiticiae  fuissent.  Audiebat  studiose  et  do- 
ctrinam  Ecclesiae,  ac  universae  antiquitatis  certa- 
mina  et  iudicia  conferebat,  ac  veros  omnium  dog- 
matumfontes  quaerebat. 

Hoc  studium  et  moribus  castis  ac  piis  orna- 
bat,  eratque  eius  familiaritas  Bornero ,  Ioachimo 
Camerario,  Petro  Suavenio,  Hieronymo  Baum- 
gartnero,  Chiliano  Goltstein,  Michaeli  Rotingo, 
et  aliis  eruditis  viris  iucundissima. 

Aliquanto  post  uxore  ducta  medicae  artis 
doctrinam  cognoscere  coepit,  quam  et  postea  sic 
amavit,  ut  nunquam  eius  studium  omiserit.  Nec 
solum  norat  herbas  et  frutices,  sed  ipse  duos  hor- 
tos  sua  manu  magna  varietate  stirpium  ornavit. 
Remedia  etiam  praecipua  morborum  ei  notissima 
erant,  et  ipse  multa  singulari  industria  adparabat. 

Hactenus  ea  propemodum  recensui,  quae  ty- 
rocinii  propria  fuerunt.  Postea  ei  mandatum  est 
munus  et  interpretandi  prophetica  el  apostolica 
monumenta,  et  in  templo  concionandi.  In  hoc 
gradu  cum  iam  Doctor  esset,  quae  fuerit  eius  mi- 
litia,  considerate.  Hic  de  Ecclesia  et  tota  poste- 
ritate  bene  merilus  est. 

Primum ,  quia  in  transferendis  in  sermonem 
Germanicum  libris  propheticis  magna  fide,  dili- 
gentia  et  adsiduitate,  Reverendum  virum  D.  Lu- 
therum  adiuvit.  Etsi  enim  Lutherus  Ebraeam 
linguam  probe  callebat,  tamen  quia  collationem 
iudiciorum  sciebat  non  adspernandam  esse,  adhi- 
buit  viros  in  ea  lingua  praeclare  eruditos,  Auro- 
gallum ,  Crucigerum  et  Forsterum.  Hos  et  iudi- 
ces  in  obscuris  locis,  et  suae  fidei  ac  diligentiae 
testes  habere  voluit. 

Praeterea  cum  esset  in  scribendo  mira  celeri- 
tas  Crucigeri ,  magnam  partem  enarrationum  et 
concionum  Lutheri  excepit  in  scholis  et  in  templis: 
quas  et  brevibus  notis  velocissime  scribere,  et 
postea  rursus  integris  syllabis  ac  dictionibus  red- 
ditas  edere,  magnae  industriae  et  magni  laboris 
opus  fuit,  qua  in  re  fidem  ipsius  probavit  ipse 
Lutherus.  Et  teste  Rorario  viro  integerrimo ,  a 
quo  in  hoc  labore  semper  adiutus  est,  etiam  post 
Lutheri  mortem  fidem  praestitit. 

Edidit  et  proprias  lucubrationes,  in  quibus 
aliquot  Psalmos  etEvangelium  a  Iohanne  scriptum 
enarrat,  in  quibus  videt  eruditus  etsapiens  lector, 
non  ambitiose  eum  ludere  fingendis  peregrinis  in- 
terpretationibus,  non  offundere  caliginem  lectori- 
bus  ambiguo  et  improprio  sermone:  sed  propriis 
verbis,  et  perspicue  unicam  nativam  sententiam 
evolutam  illustrare.  Ut  mores,  ita  oratio  fuit 
placida ,  recta  et  casta:  sed  tamen  copiosa,  et 
quadam  parsimonia  ornatus  et  luminum ,  quae 
magno  delectu  miscebat,  Atticam  illam  formam 
referens. 

Magna  laus  et  haec  est  pietatis,  eruditionis, 
prudentiae,  gravitatis,  imo  et  Spirilus  sancti  in 
eo  significatio,  quod  cum  in  his  dissidiis  publicis, 
quae  ut  fit,  laxant  disciplinae  frenos,  multi  pas- 
sim  novas  opiniones  ambitione  aut  curiositate  gi- 
gnerent,  ipse  semper  ab  omnibus  furoribus  fana- 
ticorum  horum  abhorruit,  et  custos  fuit  incor- 
ruptae  doctrinae,  quae  in  Lutheri  confessionibus 
expressa  est. 

Et  quia  prodest  extare  ad  posteros  testimo- 
nium  ipsius,  recitandam  esse  censui  et  confessio- 
nem  ipsius,  saepe  repetitam  cum  aegrotaret,  au- 
dientibus  multis  Doctoribus  et  collegis  nostris. 
Adfirmavit  enim  saepissime  se  toto  pectore  ample- 
cti  consensum  doctrinae  in  omnibus  articulis, 
quem  una  voce,  cum  Luthero  et  pastore  huius 
Ecclesiae  sonare  solitus  sit:  sequehunc  consensum 
ad  Deum  et  filium  Dei,  et  ad  Prophetarum  et 
Apostolorum  consuetudinem  constanter  allaturum 
esse.  Nec  dubitare  se,  hanc  perpetuam  esse  sen- 
tenliam  catholicae  Ecclesiae  Dei,  quam  professus 
esset.  Inchoata  est  ab  eo  enarratio  symboli  Ni- 
ceni,  in  qua  initio  adfirmat  se  symbolum  illud 
amplecti:  deinde  illustratdoctrinam  de  tribus  per- 
sonis,  diligenter  universa  antiquitale  Ecclesiae 
considerata.  Quare  et  alibi  doctos  et  bonos  viros 
eam  lucubrationem  probasse  scio.  Denique  mihi 
familiarissimi  sermones  ipsius  noti  sunt,  in  qni- 
bus  omnia  Ecclesiae  tempora  repetebat,  et  errores 
taxabat,  quorum  alii  aliis  temporibus  in  Ecclesia 
grassati  sunt,  multi  etiam  subinde  repullularunt. 
Serio  etiam  oderat  cothurnos  et  ambigua  dicta, 
quibus  saepe  turbatae  sunt  Ecclesiae.  Quoties  vi- 
di  gementem ,  si  quando  novas  insidias  strui  ve- 
ritati  audiebat.  Nec  tantum  vox  in  docendo  con- 
gruebat  cum  Ecclesia  Dei,  sed  etiam  pectus,  in- 
vocatio,  mores  celebrabant  Deum. 


Ac  talis  cum  esset,  vestigia  Dei  in  nalUra 
etiam  Jibenter  considerabat,  ac  saepe  dictum  Pla- 
tonis  repetebat,  gratam  de  Deo  famam  in  artibus 
sparsam  esse.  Et  illud  Paulinum:  Tam  prope 
adesse  Deum,  fere  ut  manibus  conlrectari  possit. 
Cernere  se  inquit  praesentiam  Dei  in  natura,  qui 
prorsus  ut  artifex  certo  consilio  singulis  membris 
sua  auxilia  attribuit,  et  adversus  singula  morho- 
rum  genera  peculiaria  praesidia  et  remedia  condi- 
dit.  Convinci  etiam  homines  dicebat,  ne  casu 
existiment  hunc  mundum  ex  chao  temere  conflu- 
xisse:  quia  ordo  in  numeris,  in  discrimine  hone- 
storurn  et  turpium,  in  motibus  coelestibus,  in  vi- 
cibus  temporum  testaretur  mentem  aeternam  ar- 
chitectatricem  esse. 

Adiungebat  igitur  ad  caeteras  artes  mathema- 
tum  studia ,  quorum  initia  degustarat  apud  Bor- 
nerum.  Sed  hoc  decennio  tantum  eis  operae  tri- 
buit,  ut  inter  artifices  numerari  potuerit,  quod 
eo  adfirmare  possum,  quia  cum  propter  societatem 
horum  studiorum  magna  inter  nos  familiaritas 
fuerit,  et  ingenium  ipsius  introspexi,  et  progres- 
sus  eius  vidi.  Erat  in  eo  et  aviditas  discendi,  et 
celeritas  in  percipiendo,  et  iudicii  rectitudo,  et 
laboris  tolerantia,  et  constantia  animi ,  qua  im- 
morare  inchoatis  laboribns  innumeris  et  geome- 
trica  subtilitate  poterat.  Erat  adsiduus  in  Eucli- 
dis  demonstrationibus  investigandis  et  eruendis. 

Saepe  cum  magna  pars  diei  tribuenda  esset 
aliis  lectionibus,  aut  reipublicae,  tamen  in  pran- 
diis  et  coenis  Euclidem  collocabat  in  mensam,  et 
in  eum  oculis  et  mente  intuens,  pingebat  inter 
edendnm  numeros  aut  figuras  demonstrationi  ne- 
cessarias.  Amici  intentionem  admirantes  per 
iocum  dicebantj  hanc  intentionem  Archimedeam 
esse.  Legimus  enim  Archimedem  inter  ungen- 
dum,  quasi  oblitum  caetera  stetisse,  et  ipso  oleo 
pinxisse  figuras.  lamqiiem /ueytirkf]  ovvTa'§ei  Pto- 
lemaei  versabatur:  ubi  cum  animadverteret  AI- 
phonsinas  tabulas  conditas  ex  certis  observationi- 
bus  ante  annos  fere  trecentos  discrepare  e  Ptole- 
maicis,  nec  illas  tamen  cum  nostri  temporis  ob- 
servationibus  congruere,  valde  optare  coepit 
emendationem  tabularum:  quae  ut  institui  posset, 
Reges  et  Principes  ab  his,  qui  autoritate  valent; 
hortandi  erant,  ut  artificibus  ad  eam  rem  delectis, 
sumptus  praeberent.  Cumque  observationum  te- 
stimonia  necessaria  esse  intelligeret,  me  oravit, 
ut  fabricari  machinas  cnrarem,  et  me  sumptibus 
ad  iuvit.  Itaque  regulas  seu  instrnmentum  paral- 
53* 

lacticum  Ptolemaei  construxit,  cuius  duo  sunt 
aequalia  latera  pedum  denorum  et  ternorum. 
Item,  Quadrantem  circuli,  cuius  semidiameter, 
non  minor  tribus  cubitis,  ita  ut  utrique  instru- 
mento  perpendiculum  seu  y.wvdyiov ,  cistulae  in- 
clusum  contra  flatus  ventorum  artificiose  adfixum 
sit,  gubernans  istam  collocationem.  Coepimus 
igitur  una  primum  multis  observationibus  explo- 
rare  veram  latitudinem  huius  oppidi,  quam  de- 
prehendimus  esse  graduum  unius  et  quinquaginta, 
et  scrupulorum  quatuor  ct  quinquaginta.  Deinde 
et  motum  Solis  et  tempora  aequinoctiorum  ,  ubi 
deprehendimus  vernum  aequinoctium  sedecim  pe- 
ne  integris  horis  fieri  tardius,  quam  ostendunt 
usitatae  computationes,  sed  autumni  aequinoctium 
parum  a  calculo  discrepare. 

His  et  similibus  observationibus  moti ,  Co- 
pernicum  magis  admirari  et  amare  coepimus. 
Eumque  secuti,  nostras  observationes  cum  omni- 
bus  praecedentibus  in  hoc  genere  contulimus.  In 
qua  consideratione  animadvertimus  anni  veram 
seu  adparentem  magnitudinem  eius,  quam  Coper- 
nicus  temporalem ,  Graeci  Tomy.bv,  Latini  ver- 
tentem  dicunt,  nunc  iterum  maiorem  esse,  quam 
vel  Albategnii  vel  Alphonsi  temporibus:  ac  pene 
rursusaequalem  factam  ei,  quam  Ptolemaeus  pro- 
didit,  videlicet  praeter  dies  integros  365  hora- 
rum  5  et  scrupulorum  primorum  55  unius  horae. 
Cum  reditus  Solis  ad  medium  aequinoctium  non 
superet  horas  5  scrupula  49  cum  triente  unius 
scrupuli.  At  reditus  Solis  ad  eandem  stellam 
fixam  excedit  quadrantem  diei  pene  sextante 
unius  horae  aequinoctialis.  Quem  annum  licet 
*4o~TEQOTSQi3a  nominare.  Belli  tempore  cum  non 
impediretur  praelectionibus,  ut  moesticiam  leni- 
ret,  plus  temporis  tribuit  observationibus,  in  qui- 
bus  non  solum  nostris  machinis  raaioribus,  sed 
etiam  aliis  minoribus  utebatur,  quas  tunc  fabri- 
cari  curaverat.  Loca  igitur  stellarum  fixarum 
multarum  observavit,  quae  ipsius  manu  annotata 
habemus.  Opticen  etiam  probe  intellexit,  ut 
opera  eius  generis  ipsius  manu  descripta  osten- 
dunt.  Nam  et  Rhetici  lucubrationem  et  Alhasen 
sua  manu  descripsit,  ubi  multa  diay^df-ijjLara 
quae  deerant  addidit. 

Sed  quia  longiorem  commemorationem  hoc 
tempus  nobis  non  concedit,  pauca  de  postremo 
eius  actu  dicam.  Meministis  eum  decumbereplus 
tribus  mensibus,  sine  spe  recuperandae  valetudi- 
nis.      Erant    enim   extinctae   vires  ventriculi,    et 


nutrimentum  in  humorem  melancholicum  ver- 
tebatur,  quem  copiose  reiiciebat.  Ita  paulatim 
contabuit,  cum  quidem  cerebri  vires  usque  ad  ex- 
tremum  halitum  integerrimae  essent.  His  tribus 
mensibus  quale  theatrum  fuerunt  eius  virtutes? 
Nulli  fremitus  erant,  nulla  indignatio:  sed  quia 
mens  obedire  Deo  decreverat,  et  laeta  consuetu- 
dinem  coelestis  Ecclesiae  expectabat,  mores  erant 
placidi,  quales  esse  solebant,  sermones  etiam  ple- 
ni  pietatis  et  suavitatis. 

Nec  studia  prorsus  omisit.  Dies  ita  ei  distri- 
buta  erat,  quantum  in  illa  morbi  sevitia  fieri  po- 
tuit.  Mane  filiolas  duas  ad  se  vocabat,  ac  iube- 
bat  recitare  precationes.  Ipse  suam  invocationem, 
suos  gemitus  et  lachrymasproEcclesia,  pro  seipso, 
pro  natis  miscebat,  saepe  haec  verba  repetens. 

Invoco  te  omnipotens  Deus,  aeterne  et  unice 
pater  Domini  nostri  Iesu  Christi,  conditor  coeli 
et  terrae  et  hominum,  et  Ecclesiae  tuae,  una 
cum  filio  tuo  coaeterno  Domino  nostro  Iesu  Chri- 
sto,  et  Spiritu  sancto,  sapiens,  bone,  iuste,  ve- 
rax,  misericors,  caste,  liberrime  custos  Eccle- 
siae,  miserere  mei,  et  remitte  mihi  omnia  mea 
peccata ,  propter  lesum  Christum  filium  tuum, 
crucifixum  pro  nobis  et  resuscitatum,  loyov  y.al 
iixova  Gov  atdiov ,  quem  voluisti  pro  nobis  esse 
victimam,  y.al  jusgItijV  y.al  Ixtrrjv ,  mirando  et 
inenarrabili  consilio:  sanctifica  me  Spiritu  sancto 
tuo,  serva  in  his  regionibus  Ecclesiae  reliquias, 
non  sinas  extingui  lucem  Evangelii  tui.  Fac  etiam 
meos  orphanos  vasa  misericordiae.  Invoco  te 
quanquam  languida  et  imbecilla  fide,  sed  fide  ta- 
men.  Credo  fili  Dei  Domine  Iesu  Christe  pro- 
missioni  tuae,  quam  sanguine  tuo  et  resurrectione 
obsignasti.       Adiuva  me,   erige  meum  pectus  fide. 

Has  ipsas  voces  saepe  eum  repetere  multi  au- 
divimus.  Deinde  filias  alloquebatur,  et  inculca- 
bat  aliquara  doctrinae  partem.  His  dimissis,  ipse 
redibat  ad  operas  institutas.  Nam  morbi  tempore 
absolvit  versionem  libri  Lutheri  de  ultimis  verbis 
David.  Reliquum  tempus  tribuebat  alias  lectioni 
Psalmorum,  alias  Ptolemaeo,  Theoni,  Euclidi, 
Epitomae  Regiomontani.  Et  cum  diu  foris  con- 
templatus  esset  coelum ,  tandem  rursus  velut  in- 
gressus  coelum,  filium  Dei  Dominura  nostrura  Ie- 
sum  Christum  compellabat,  et  usitatam  invocatio- 
nem  et  confessionem  repetebat.  Sermones  cura 
amicis  erant,  quales  antea  fuerant  de  omnibus 
doctrinae  partibus,  de  mirandaEcclesiae  guberna- 
tione,  de  immortalitate,  de  spe  nostrae  consuetu- 

dinls  in  Ecclesia  coelesti.  Die  sexto  Novembris 
Chasma  in  coelo  valde  conspicunm  fulsit,  ab  ortu 
aestivo  versus  brumalem  occasum  sparsum ,  quod 
late  conspectum  est ,  et  flammae  alicubi  in  terram 
delapsae,  rursus  in  aerem  evolarunt.  Id  ipse 
etiam  noctu  viderat,  ita  cubans,  ut  eam  coeli  par- 
tem  intueri  posset.  Eo  motus  prodigio,  cum  qui- 
dem  tunc  vires  eius  valde  languefactae  essent,  ad- 
modum  moesta  oratione,  cum  postridie  ad  eum 
venissemus,  deploravit  Ecclesiae  dissipationes,  et 
venturos  motus  praedixit:  ac  decem  dies  reliquos, 
quibus  superstes  fuit,  consumpsit,  ut  solebat, 
in  invocatione  et  confessione. 

Ita  inter  vota  tranquillo  animo  die  Novem- 
bris  sedecimo,  Anno  1548.  decessit  ex  hac  mortali 
vita  Caspar  Crucigerus,  vir  excellens  ingenio, 
eruditione,  agnitione  vera  Dei,  sapientia,  et 
omnium  virtutum  laude.  Qui  cum  fruatur  coe- 
lestis  Ecclesiae  consuetudine ,  ipsi  quidem  gratu- 
lemur  tam  placidam  migrationem,  sed  nostra 
causa  doleamus.  Nos  enim  magno  ornamento 
orbati  sumus.  Verum  testimonia  suae  sententiae 
et  studiorum,  vitaeque  exemplum  nobis  reliquit. 
Haec  ad  usum  nostrum  transferamus,  confirme- 
mus  nos  eius  scriptis,  et  imitemur  studia,  mores, 
pietatem.  Ideo  Deus  immensa  misericordia  Ec- 
clesiae  dat  aliquos  excellentes  Doctores,  ut  eorum 
voce  et  literis  alii  erudiantur  et  confirmentur,  et 
exemplis  ad  pietatem  accendantur.  Simul  igitur 
et  Deo  gratias  agamus,  quod  talem  nobis  dedit 
collegam  et  Doctorem:  et  ipsius  Crucigeri  labo- 
ribus  fruamur,  et  vitae  studiorumque  exempla  se- 
quamur.     Dixi. 


No.  106. 


an.  1549. 


De  dicto:   Typus  esto  etc. 

In  sel.  Decl.  T.  III.  p.  484  sqq.,  Ricbard  T.  III.  p.  478., 
Servest.  T.  III.  p.  460.  et  in  Tomo  III.  Erford.  lit.  R,  4. 
Item  in  Georgii  Principis  Anhaltini  concionibus  et  scriptis 
p.  425.  Est  enim  oratio  synodica,  quam  Melanthon  in 
usum  Georgii  Anh.  scripsit,  missa  ei  d.  10.  Iun.  (vid,  Ep. 
ad  Anhalt.)  et  a  Georgio  recitata  d.  17.  Iun.  1549. 

Oratio  de  Pauli  dicto  ad  Timpth.  cap.&.:  Ty- 
pus  esto  ftdelium  in  sermone  etc. 

Cum    pio  studio  propter   consuetudinem   aliquot 
annorum,    quae  ad  consensum  de  doctrina  in  Ec- 


clesiis  vicinis  retinendum  profuit,  convenerimus, 
non  ut  contra  cuiusquam  autoritatem  aliquid  fiat, 
sed  ut  pie  et  amanter  de  eodem  consensu  tuendo 
colloquamur:  agamus  eadem,  quae  antea  in  his 
piis  congressibus  agere  consuevimus. 

Ac  primum  gratias  agimus  tibi  omnipotens 
Deus,  aeterne  et  unice  pater  Domini  nostri  lesu 
Christi,  conditor  coeli  et  terrae,  et  hominum  et 
Ecclesiae  tuae,  una  cum  filio  tuo  Domino  nostro 
Iesu  Christo  et  Spiritu  sancto,  quod  non  sinis 
extingui  lucem  doctrinae  tuae,  et  inter  nos  hacte- 
nus  clementer  servasti  has  reliquias  tuae  Ecclesiae, 
quae  vocem  Evangelii  tui  incorruptam  sonare  stu- 
dent.  Deinde  et  ardentissimis  votis  teipsum  ve- 
rum  Deum,  conditorem  coeli  et  terrae,  et  homi- 
num  et  Ecclesiae  tuae ,  alloquimur,  et  ardentibus 
votis  propter  filium  Dominum  nostrum  Iesum 
Christum  oramus,  ut  et  deinceps  semper  in  his 
regionibus  aeternam  tibiEcclesiam,  propter  tuam 
gloriam,  colligas  et  serves. 

Cum  autem  in  his  conventibus  post  precatio- 
nem  aliquid  de  pastorum  officio  dicere  usitatum 
sit,  ut  et  diligentia  in  docendo  et  regendis  mori- 
bus,  et  studium  tuendae  concordiae  in  aliquibus 
excitentur:  Ego  quoque  nunc  admonitionem  gra- 
vissimam  Pauli  vobis  proponam ,  quam  scripsit 
his  verbis  ad  Timotheum. 

Typus  esto  fidelium  in  sermone,  in  conver- 
satione,  in  dilectione,  in  spiritu,  infide,  in  ca- 
stitate. 

Non  enim  uni  Timolheo  haec  admonitio 
scripta  est:  sed  haec  voxSpiritus  sancti  omnes  gu- 
bernatores  et  doctores  in  tota  Ecclesia  omnibus 
temporibus  alloquitur. 

Ac  semper  homines  sapientes  hoc  docendi 
genus  magnifecerunt,  tradere  breves  sententias, 
in  quibus  praecipuae  virtutes  comprehensae,  sem- 
per  in  conspectu  essent,  ut  ad  talia  dicta,  tan- 
quam  ad  normarn  vita  et  studia  dirigerentur.  Et 
hoc  ipso  generi  docendi  Prophetae,  Christus  et 
Apostoli  multum  et  saepe  usi  sunt:  quod  quidem 
consideranti  iucundissimum  est.  Delectat  enim 
videre  tanquam  in  tabella  pictas  imagines  pulcher- 
rimarum  virtutum  et  bonorum  gubernatorum. 

Et  propter  brevitatem  facilius  infiguntur  ani- 
mis,  ut  se  saepius  offerant  in  deliberationibus,  et 
earum  recordatio  vitae  et  actionum  regula  sit. 
Quare  et  summi  Reges  ac  Principes  sibi  et  aliis 
talia  brevia  praecepta  ex  sapientum  libris  electa, 
saepe  praescripserunt.     Sicut  Augustus  saepe  Ma- 

gistratibus  in  provincias  misit  tales  sententias.  Et 
Agrippa  Augusti  amicus  dixit  plurimum  sibi  pro- 
fuisse  hanc  vocem  ,  ad  studium  tuendae  concor- 
diae  cum  Augusto:  Concordia  parvae  res  crescunt, 
discordia  maximae  dilabuntuiv 

Et  Paulus  in  hoc  brevi  dicto  non  solum  vir- 
tutes  omnes  necessarias  complectitur,  sed  sapien- 
tissime  etiam  significat,  quae  sint  praecipua  gu- 
bernatori  pericula,  et  quibus  virtutibus  armatum 
esse  in  iis  periculis  oporteat.  Quaeso  igitur  vos 
omnes,  ut  hanc  Pauli  sententiam  infixam  pectori- 
bus  semper  vobiscum  circumferatis,  et  crebra 
eius  recordatione  vos  ad  harum  virtutum  intel- 
lectum  et  amorem  exuscitetis.  Et  ut  navigantes 
saepe  portum  intuentur,  ad  quem  applicanda  est 
navis:  ita  nos  saepe  tales  sententias  mente  intuea- 
mur,  iuxta  quas  vita  regenda  est. 

Primum  autem  iubet  nos  exemplo  aliis  esse. 
Virtutes  nostrae  ad  hos  fines  praecipue  referantur, 
ut  Deo  praestetur  obedientia  debita,  et  ut  alii 
nostris  exemplis  invitentur  ad  celebrandum  Deum, 
ut  filiusDei  inquit:  Luceat  lux  vestra  coram  homi- 
nibus,  ut  glorificetur  pater  vester  coelestis.  Nota 
sunt  vobis  vetera  dicta,  scilicet:  In  vulgus  manant 
exempla  regentum,  et:  Talis  est  populus,  qualis 
sacerdos.  usitatum  est  enim,  imitari  populum 
mores  gubernatorum ,  et  facilior  est  imitatio  ma- 
lorum  exemplorum.  Ideo  praecipit  Paulus  initio, 
ut  hanc  ipsam  ob  causam  diligentiores  simus  in 
regendis  nostris  moribus,  ne  videamur  ipsi  laxare 
frenos  disciplinae,  quod  cum  fit,  alii  deinde  plus 
sibi  licentiae  propter  exempla  gubernatorum  su- 
munt.  Haec  scandala  cavenda  sunt,  de  quibus 
dictum  est:  Vae  homini,  a  quo  scandalum  oritur. 
Nominatim  vero  praecepit  Paulus,  ut  simus 
exemplo  fidelibus,  quod  ideo  addit,  ut  cogitemus, 
in  qua  parte  hominum  vivamus,  et  quae  guberna- 
tio  nobis  commendata  sit.  Multo  graviora  sunt 
delicta  eorum,  qui  Eeclesiae  Dei  prava  exempla 
proponunt,  et  in  bonis  dolore  adficiunt  Spiritum 
sanctum ,  et  imbecilles  corrumpunt,  quam  qui 
alibi  inter  impios  delinquunt,  qui  alioqui  etiam 
sine  exemplo  indulgent  omnibus  pravis  cupiditati- 
bus.  Cogita  igitur,  qua  in  statione  Deus  te  collo- 
caverit.  Non  prophanae  multitudini,  sed  Eecle- 
siaeDei  praeesse  te  scias,  in  qua  vere  adsunt  Deus 
aeternus  pater  Domini  nostri  Iesu  Christi,  et  filius 
Dominus  noster  Iesus  Christus  et  Spiritus  sanctus, 
et  piorum  Angelorum  agmina,  et  mnlti  homines 
qni  sunt  domicilium  Spiritus  sancti.  Hoc  templum 


Dei  prophanare  et  polluere,  et  quasi  expellere 
Deum  ex  hoc  suo  domicilio ,  magnum  scelus  est. 

Deinde  virtutes  ordine  recenset  Paulus,  quae 
vult  in  pastoribus  lucere  et  conspici.  Orditur  au- 
tem  a  cura  tuendae  puritatis  in  doctrina:  quia 
cum  in  omnibus  hominibus  primam  oportet  esse 
doctrinae  curam,  tum  vero  maxime  pastores,  qui 
praecipui  sunt  custodes  doctrinae,  ante  omnia 
proprium  munus  et  intelligant,  et  fideliter  admi- 
nistrent.  Sitis,  inquit,  exemplo  fidelibus  in  ser- 
mone,  id  est,  in  toto  genere  doctrinae,  in  rerum 
diiudicatione  ,  et  in  formis  loquendi.  Profecto 
res  magnas  et  multas  hic  significat  Paulus.  Pri- 
mum  recte  intelligant  pastores  ipsi  summam  do- 
ctrinae  coelestis:  deinde  sic  adsuefaciant  popu- 
lum,  ut  totum  corpus  doctrinae  complecti  discant, 
ut  videat  quae  sint  praecipua  membra ,  discernat 
necessaria  a  non  necessariis,  non  misceat  politi- 
cam  sapientiam  Evangelio,  teneat  formulas  lo- 
quendi  proprias,  vitet  ambigue  et  nimis  generali- 
ter  dicta,  summa  vigilantia  discernat  coelestem 
doctrinam  a  Philosophia ,  ab  humanis  opinioni- 
bus,  a  superstitiosis  ritibus,  intelligat  quae  sit 
vera  invocatio. 

Non  serat  pastor  ambitione,  aut  studio  con- 
tentionis,  novas  opiniones,  paradoxa ,  hyperbo- 
las,  ambigue  dicta,  unde  et  doctrinae  confusiones 
et  exitiosa  dissidia  oriuntur:  denique  tota  ratio 
docendi  sit  vera,  propria,  perspicua,  casta,  fu- 
gitans  cavillationes  et  nimiam  subtilitatem ,  ac- 
commodata  ad  alendam  et  confirmandam  fidem  in 
bonis,  et  ad  retinendam  concordiam  in  universa 
multitudine.  Haecutfiant,  necesse  est  in  pastore 
primum  mentem  bonam  esse:  deinde  rerum  ipsa- 
rum,  quas  docere  debet,  cognitionem,  facultatem 
explicandi,  consilium  in  custodienda  propietate 
et  simplicitate  doctrinae,  pectus  arnans  publicae 
concordiae ,  fugitans  cavillationum.  Harum  vir- 
tutum  consensnm  Paulus  complectitur,  cum  iubet 
nos  aliis  exemplo  esse  in  sermone,  quas,  quan- 
quam  multae  et  difficiles  sunt,  tamen  in  hoc  no- 
stro  oratore  esse  oportet. 

Etsi  autem  in  tanla  ingeniorum  infirmitate, 
tot  virtutum  copulatio  vix  possibilis  est,  tamen 
voluntas  bona  in  omnibus  et  debet  esse  et  esse  po- 
test:  deinde  et  mediocris  diligentia,  et  circum- 
spectio  omnibus  possibilis  est,  ut  recte,  proprie, 
perspicue,  verecunde  dicant,  nec  ignavia  negli- 
gant  doctrinae  studium,  nec  ambitione  ludant  ca- 
villationibns,     et  spargant  semina  discordiaruro. 

Non  pingo  ideam  perfectae  virtutis,  sed  possibilia 
praecepta  recitamus.     Vitari  certe  haec  turpissima 
et  possunt  et  debent,  ignavia  et  impudentia.     Et 
quid  indignius  est,  quam  cum  loco  Dei  vocem  di- 
vinam  sonare  debeas,    tamen  cum  non  intelligas 
doctrinam  coelestem,    audacter  et  impudenter  ex 
vulgi  sermonibus  consutos  centones  in  hunc  coe- 
tum  adferre,  in  quibus  etiam  si  qua  membra  vera 
sunt,    tamen  muka  falsa  miscentur,    et   maxima 
pars  continet  virulenta  aut  scurrilia  convicia,  quia 
his  parergis,    cum  petulantissime  dicuntur,    rna- 
xime   delectari    et   retineri  stultam  multitudinem 
sciunt. 

Quanquam  autem  de  modo  docendi  plura 
dicenda  essent,  tamen  iam  propter  angustiam  tem- 
poris,  ad  caeteras  virtutes  propero,  vosque  propter 
mandatum  et  gloriam  Dei  obtestor,  in  docendo 
fidem  et  diligentiam  Deo  debitam  praestetis,  et 
eligatis  res  necessarias,  et  doctrinam  modestia  ve- 
stra  ornetis. 

Postea  de  moribus  loquitur  Paulus ,  et  iubet 
nos  exemplo  aliis  esse.  In  conversatione,  id  est, 
in  externa  disciplina  honesta,  iuxta  omnia  prae- 
cepta  decalogi.  Cum  enim  nominat  conversatio- 
nem,  de  toto  genere  externarum  actionum  loqui- 
tur,  quod  usitate  vocamus  iustitiam  universalem. 

Sed  addit:  ln  dilectione,  id  est,  non  satis 
est  actiones  externas  inculpatas  esse,  ut  sunt  in 
multis  hypocritis:  sed  sit  vera  cordis  dilectio  inter 
vos.  Absint  superbia ,  fastus,  invidentia,  et 
aemulatio  Cainica,  (pilovuyua,  malevolentia, 
livor,  yayorj&eia,  obtrectatio,  cupiditas  vin- 
dictae,  insidiae,  calumniae:  sed  sit  vera  benevo- 
lentia  inter  collegas  muneris  omnium  summi, 
quae  concordiam  alat  et  tueatur,  necessariam  Ec- 
clesiae:  quia  discordia  docentium  turbat  in  po- 
pulo  iudicia  de  doctrina,  et  accendit  odium  adver- 
sus  eam  ,  et  extinguit  invocationem. 

Addit:  Inspiritu,  id  est ,  zelo  spiritus.  Sit 
dilectio  in  nobis:  sed  tamen  ita,  ne  errores  et  vi- 
tia  confirmemus  nostra  indulgentia,  sed  petulan- 
tia  ingenia  severe  coherceamus,  ne  spargi  pravas 
opiniones  sinamus,  nec  morum  turpitudines  dis- 
simulemus. 

Et  quidem  iudicio  spiritus  negocia  discerna- 
mus,  ut  ubi  pugnandum  sit,  ubi  lenitas  utilior 
sit,  consideremus.  Haec  propria  sunt  iudicii  spi- 
ritus.  Nec  enim  laudandum  est  consilium  eorum, 
qui  propter  pertinaciam  in  rebus  non  necessariis 
vel  disserunt,    vel  distrahunt  Ecclesias,    ut  cum 


peteret  imperator  Constantinus  a  quibusdam  Ec- 
clesiis  in  Oriente,  utPasca  usitato  die  caeteris  ce- 
lebrarent,  ut  laetior  ipse  in  earum  Ecclesiis,  si 
quando  eo  venisset,  simul  celebrare  Pasca  posset. 
Non  fuit  res  digna  contentione  in  neutram  par- 
tem.  Sed  fuisset  laudanda  lenitas,  si  Audiani  to- 
tam  illam  contentionem  silentio  obruissent.  Ce- 
dunt  inter  se  orbes  coelestes  miris  anfractibus,  ut 
suam  harmoniam  et  concordiam  eo  quasi  obsequio 
tueantur. 

Teneamus  igitur  discrimen.  Simus  in  rebus 
necessariis  firmi  et  constantes:  in  aliis  cum  Eccle- 
siae  utilitas  postulat,  moderemur  consilia  proba- 
bili  imuy.ua, 

Addit  Paulus:  In  fide,  id  est,  fiducia  et 
expectatione  divini  auxilii  in  periculorum  toleran- 
tia.  De  virtute  eximia,  et  inprimis  in  Ecclesia 
necessaria,  praecipitur,  de  qua  diligenter  docendi 
sunt  homines.  Et  ut  intelligatur,  hominum  tre- 
pidationes  et  consilia  in  periculis  aspiciamus.  Usi- 
tatissimum  est,  decurrere  homines  in  periculis  ad 
humana  praesidia ,  etiam  sine  ordine:  ut  Achas 
non  vult  audire  Esaiam,  qui  vetat  eum  accersere 
impiorum  regum  auxilia,  quia  difficile  est  fide 
expectare  defensionem  aDeo.  Sed  politica  sapien- 
tia  vult  esse  armata  foederibus,  exercitibus,  et  re- 
liquo  adparatu  visibili.  Hic  error  evertit  multos, 
imo  haec  ipsa  foedera  multis  exitio  fuerunt ,  qui 
cum  hac  potentia  confisi  res  periculosas  suscepis- 
sent,  tandem  senserunt  non  respondere  eventus 
illis  politicae  sapientiae  consiliis.  et  similia  priva- 
tis  et  gubernatoribus  accidunt ,  qui  tantum  ad  hu- 
mana  praesidia  confugere  solent. 

Praeluceat  igitur  fides  docentium  populo  et 
Principibus.  Haec  moneat,  ne  quid  agant  nisi 
necessaria:  et  suas  Ecclesias,  suas  politias,  mo- 
deste  ornare  studeant,  et  intra  metas  suae  voca- 
tionis  se  contineant.  Et  in  sui  muneris  officiis 
expectent  auxilium  et  defensionem  a  Deo.  Hanc 
sapientiam  Ecclesiae  propriam  et  intelligere  nos 
oportet,  et  de  ea  populum  docere ,  ne  ex  praesi- 
diis  humanis  pendens,  obliviscatur  Dei. 

Ac  nobis  pastoribus  hac  consolatione  praeci- 
pue  opus  est.  Scimus  multos  et  potentes  hostes 
esse  Evangelii,  qui  et  nos  et  Ecclesias  nostras  de- 
lere  cupiunt:  et  defensionem  nostri  non  multis 
curae  esse.  Sed  non  abiiciamus  professionem 
doctrinae  fracli  metu:  sed  certo  statuamus,  Deum 
custodem  fore  et  docentium  et  Ecclesiarum,  ut 
scriptum  est:  Omnes  capilli  capitis  vestri  nume- 

rati  sunt.  Et  apud  Esaiam  dictum  est:  Verba 
mea  posui  iri  ore  tuo,  et  umbra  manus  mea  pro- 
tegam  te,  ut  plantes  coelos,  id  est,  Ecclesiam 
quae  est  coelestis  hortus,  in  quo  filius  Dei  nos 
tanquam  plantulas  serit,  fovet,  provehit,  rigat, 
protegit.  His  promissionibus  divinis  nos  (quae 
nequaquam  sunt  inania  murmura  ,  sed  verissimas 
esse  experiemur,  si  non  deseremus  stationem)  su- 
stentemus.  Ac  profecto  si  quis  putat  solis  huma- 
nis  consiliis  servari  genus  humanum,  magna  et 
horribili  amentia  laborat. 

Ideo  filius  Dei  humanam  naturam  adsumpsit, 
et  homo  factus  est,  ut  sciremus  aeternum  foedns 
esse  inter  ipsum  et  nos,  et  nos  vere  ei  curae  esse. 
Ideo  effunditur  in  corda  credentium  Spiritus 
sanctus ,  et  efficimur  domicilium  et  templum  Dei, 
ut  certissime  statuamus  Deum  huius  sui  domicilii 
et  templi  custodem  fore. 

Hae  consolationes  quotidie  in  invocatione 
cogitandae  sunt,  et  plerisque  vestrum  scio  haec 
fidei  exercitia  nota  esse.  Postremo  expresse  et  de 
castitate  praecipit,  quae  est  virtus,  quae  tum  in 
coniugio ,  tum  in  vita  coelibe  vitat  omnes  libidi- 
nes,  seu  corporum  commixtiones  a  Deo  prohibi- 
tas,  ut  agnoscamus  Deum  mentem  castam  esse,  et 
discernendam  ab  omnibus  naturis  immundis,  et 
horribiliter  irascentem  vagis  libidinibus.  Sicut 
scriptum  est:  Nolite  errare,  scortatores  et  adul- 
teri  non  possidebunt  regnum  Dei.  Et  quoniam 
plerique  in  coniugio  vivitis,  Deo  gratias  agite, 
quod  vos  in  vitaegenus  collocavit,  in  quo  sine  in- 
quinamentis  retinere  conscientiae  puritatem  pote- 
stis,  et  Deum  bona  conscientia  invocare  et  colere. 
Et  hoc  tantum  beneficium  non  corrumpite  vestra 
negligentia. 

Videtis  poenas  libidinum  in  exemplis  omnium 
historiarum  propositas:  nec  dubium  est,  libidi- 
num  et  idolatriarum  poenas  esse  maximam  partem 
calamitatum  humanarum  et  privatarum.  Ideo 
voluntatem  Dei  reverenter  cogitate,  et  amate  ca- 
stitatem,  eamque  diligenter  custodite.  Qua  in  re 
etiam  huius  poenae  metu  moveamini,  quod  veris- 
simum  est,  in  sobole  puniri  peccata  seminis.  Par- 
cite  vestrae  soboli,  et  vobis  ipsis,  quia  si  polluti 
eritis,  postea  calamitates  in  sobole  sequentur, 
quae  vobis  ingentes  cruciatus  adferent:  ut  cum 
David  se  adulterio  polluisset,  postea  filius  sorori 
stuprum  offert.  Deinde  secutae  sunt  domesticae 
caedes,  sedilio  plena  multorum  scelerum,    et  in- 


cesta  consuetudo  cum  patris  uxoribus.  Talia 
exempla  in  historiis  infinita  sunt,  et  in  quotidiana 
vita  conspici  multa  possunt:  quia  regula  certis- 
sima  est,  puniri  in  semine  et  sobole,  delicta  semi- 
nis  abusu  facta:  quia  Deus  cum  sit  mens  casta, 
horribiliter  irascitur  violationi  castitatis. 

Haec  de  sententia  Pauli  dixi,    quia  prodest 
tales  sententias  saepe  recordari  vosque   adhortor, 
ut  hodie  cogitatione  eius  vos  ad  voluntatis  divi- 
nae  et  officii    vestri   considerationem  exuscitetis, 
qua  accendi  invocationem  oportet.      Nam  a  Deo 
petendum  est  auxilium,    ut  tales  ministri  simus, 
quales  ipse   esse   iubet.       Te  igitur  fili  Dei  Iesu 
Christe,    crucifixe  pro  nobis  et  resuscitate,    love 
xal  ely.ojv  atdie  aCdiov  TiarQog,  sedens  ad  dextram 
aeterni  patris,   ut  colligas  et  serves  Ecclesiam  in 
genere  humano,  ardentibus  votis  oramus,   ut  et 
in  his  regionibus  inter  nos  perpetuoEcclesiam  tibi 
colligas    et   gubernes,    et   lucem  Evangelii    inter 
nos  extingui  non  sinas,    et  nos  ipsos  qui  vocem 
Evangelii  tui  sonamus,  Spiritu  sancto  tuo  regas  et 
adiuves,  et  nos  vasa  misericordiae  efficias,  propter 
tuam  gloriam  et  salutem  multorum.     Obsecramus 
te  supplices,  fili  Dei,  coniungito  dissipatas  Eccle- 
sias,    nec  sinito  fieri   maiores   dissipationes,    sed 
serva  has  tuas  reliquias  inter  nos,    et  eas  non  si- 
nito  dispergi.    Tuere  pia  studia  doctrinae  et  disci- 
plinae,  et  has  politias,  quae  sunt  hospitia  Eccle- 
siae,    et  multorum  pectora  accendito,    ut  aeter- 
num  patrem  tuum  et  te  lesu  Christe  et  Spiritum 
sanctum   vera  invocatione  et  vera  obedientia  co- 
lant.     Dixi. 


No.  107. 


an.  1549. 


De  dicto :  Probet  unusquisque  etc. 

In  sel.  Decl.  T.  III.  p.  622  sqq.,  in  Richard.  T.  III.  p.  391., 
Servest.  III.  p.  589.  Item  in  Georgii  Pi  incipisAnhalt.  con- 
cionibus  et  scriptis  p.  429  b.  Melanthon  hanc  orationem 
Georgio  Anhaltino  misit  d.  6.  Oct.    (vid.  Epp.) 

Oratio  [synodica]  de  dicto  Pauli:  Probet  unus- 

quisque  opus  suutn^     in   qua   refutantur  ca- 

lumniae  Flacianae. 

Initio  gratias  agimus  Deo  aeterno  patri  Domini 
nostri  lesuChristi,  conditori  Ecclesiae  angelicae 
et  humanae,    quod  hactenus,    quanquarn  magnis 

turaultibus  et  confuslonibus  gubernatio  impeditur, 
servabit  tamen  clementer  harum  regionum  Eccle- 
sias,  et  ardentibus  votis  eum  oramus,  ut  filio  suo 
Domino  nostro  Iesu  Christo  haereditatem  celebra- 
turam  ipsum  in  omni  aeternitate,  perpetuo  in 
his  regionibus  colligat.  Et  huic  piae  precationi 
adiungamus  orationem  Dominicam. 

Cum  autem  in  his  congressibus  prosit  ali- 
quam  commonefactionem  utilem  proponi,  et 
nunc  Ecclesiae  nostrae  et  nos  omnes  in  magnis 
doloribus  simus,  propter  venenatas  calumnias, 
quae  contra  nos  sparguntur,  necesse  est  remedia 
idonea  his  nostris  doloribus  adhibere.  Audiamus 
itaque  Apostoli  verba  ad  Galatas :  Probet  unus- 
quisque  suum  opus,  et  sic  apud  sese  gloriam  ha- 
bebit ,  non  ab  aliis. 

Consolationem  igitur  institui,  ne  his  crimi- 
nationibus  fracti,  existimetis  vos  Ecclesiae  socie- 
tatem  amisisse,  nec  excuti  vobis  fidem  et  invoca- 
tionem  sinatis,  Non  ferrum,  non  tela  ulla,  ma- 
iora  vulnera  in  corde  faciunt,  quam  illae  dirae 
voces,  etiamsi  falsae  sunt,  in  quibus  clamant  nos 
adversari  veritati,  et  impios  cultus  restituere. 

Etsi  enim  conscientia  rectae  voluntatis  et 
piorum  consiliorum  lenit  nobis  moesticiam,  tamen 
propter  Ecclesiae  dilacerationes  valde  cruciamur. 
Quaeramus  igitur  convenientia  remedia.  Ac  pri- 
mum  populo  et  caeteris,  qui  a  deliberationibus 
publicis  absunt,  haec  consolatio  satis  mederi  po- 
test,  suos  quisque  oculos,  suas  aures  testes  faciat. 
Cum  adhuc  vocem  Evangelii  incorruptam  audiat, 
et  videat  in  coena  Domini  nullam  fieri  mutatio- 
nem  ,  nec  ullos  impios  cultus  restitutos  esse,  sta- 
tuat  sese  Ecclesiae  civem  esse,  et  vere  se  a  Deo 
exaudiri,  et  recte  se  harum  Ecclesiarura  societa- 
tem  tueri:  quia  certum  est,  ibi  esseDeiEcclesiam, 
ubi  sonat  incorrupta  vox  Evangelii ,  et  usus  Sa- 
cramentorum  legitimus  retinetur,  et  non  defen- 
duntur  pertinaciter  idola,  sicut  scriptum  est: 
Ubicunque  duo  aut  tres  congregati  sunt  in  noraine 
meo,  in  medio  eorum  sum.  Lucere  autem  agni- 
tionem  filii  Dei  in  his  Ecclesiis,  cum  fundamen- 
tum  recte  teneatur,  non  dubium  est. 

Hanc  consolationem  populus  teneat,  et  non 
aucupetur  fabellas  et  calumnias,  quae  contra  has 
Ecclesias  sparguntur,  ut  sunt  multi  levcs,  quibus 
voluptati  est,   convicia  legere  et  audire. 

SemperEcclesia  variis  modis  oppugnatur,  et 
diabolus  labefactare  fidem  et  invocationem  in 
Melanth.    Ofer.    Vol.    XI. 


omnibus  variis  scandalis  studet,  ut  cum  in  populo 
Israel  multi  viderent  filiorum  Davidis  parricidia, 
seditionem  praecipuorum  ordinum  et  Principum, 
et  incestas  libidines,  dubitabant  certe  an  haec  gens 
Ecclesia  Dei  esset,  qua  in  perturbatione  tamen 
pios  videre  necesse  fuit,  ubi  vox  divina  vere  sona- 
ret.  Ita  nunc  popnlus  ad  hanc  arcem  confugiat, 
sciat  ibi  vere  esseDeiEcclesiam,  ubi  voxEvangelii 
sonat  incorrupta,  ut  dictum  est:  Si  quid  ab  aliis 
in  deliberationihus  publicis  actum  est ,  de  quo 
dubitas,  id  ad  te  nihil  pertinet,  cum  nec  sis  autor 
nec  approbator,  et  cum  res  non  satis  nota  est,  re- 
gulam  sequaris:  Nolite  iudicare,  nec  iudicabimini. 
Item  :  Non  sis  susurro  in  populo. 

Nunc  de  nobis  etiam  dicam,  qui  deliberatio- 
nibus  interfuimus. 

Primum  de  doctrina  et  rebus  necessariis, 
non  solum  conscientia  rectae  voluntatis,  et  pio- 
rum  consiliorum,  nos  consolatur,  sed  eveiitus 
etiam.  Nam  res  ostendit,  nec  doctrinam  muta- 
tam  esse,  nec  usum  Sacramentorum. 

Hic  cum  publicae  conciones  et  ritus,  qui  in 
oculos  incurrunt,  testimonium  de  nobis  dicanl, 
manifestum  est,  falso  et  nos  et  has  Ecclesias  accu- 
sari,  ac  si  quis  delectatur  illis  mendaciis,  suam 
levitatem  et  malevolentiam  declarat.  Diabolus, 
utnomenindicat,  impellit  multorum  animos,  ut 
etserant,  et  avide  audiant  calumnias.  Ideo  non 
inusitatum  est,  eliam  manifesta  mendacia  habere 
applausores,  quae  postea  magnos  tumultus  ex- 
citant. 

Quanquam  igitur  iniuriae  dolorem  nobis  af- 
ferunl,  tamenDeo  iudici  utrosque  commendemus, 
et  sciaraus  nos  propter  horum  iudicia,  nec  socie- 
tatem  Ecclesiae  amisisse,  nec  a  Deo  abiectos  esse. 
Nam  adhuc  vox  doctrinae  eadem  est,  et  magno 
labore  magnis  periculis  a  nobis  propugnatur. 

At  inconstantiam  nobis  tribuunt  aliqui,  quod 
de  vestitu  et  de  aliis  quibusdam  similibus  ritibus 
non  tumultuose  pugnamus,  non  minitaraur  Prin- 
cipibus  seditiones,  non  iubemus  deseri  Ecclesias, 
dicunt  his  initiis  servitutis,  strui  insidias  populo. 

In  hac  criminatione  plausus  et  studia  habent 
multitudinis.  Sed  nostra  defensio  in  hac  re  hone- 
stisssima  est.  Elsi  tanta  est  malitia  vulgi ,  ut  ni- 
hil  mirum  sit  gubernatores  de  ea  frenanda  coei- 
tare,  et  vetera  disciplinae  vincula  requirere,  ta- 
men  nos  in  hac  deliberatione  optaremusnunc  moe- 
54 

sticiae  Ecclesiarum  et  imbecillitati,  quae  magna 
est,  et  in  bonis  mentibus,  parci,  et  ideo  quan- 
tum  fieri  possit  a  non  necessariismutationibusabs- 
tineri,  tamen  ubi  Principes  ad  tollendam  dissi- 
militudinem  rituum  ecclesiasticorum,  qui  in  ali- 
quibus  Ecclesiis  intermissi,  in  aliis  observantur, 
et  ad  disciplinam  restituendam  ,  quaedam  decreta 
proponenda  duxerunt,  quae  sunt  sine  impietate, 
fatemur  nos  suadere,  ne  propter  ea  Ecclesiae  de- 
serantur.  Intelleximus  alicubi  in  Suevia  et  ad 
Rhenum  in  templis  prorsus  solitudinem  factam 
esse,  nullam  audiri  vocem  doctrinae,  multis  in 
locis  diu  non  administratam  esse  coenam  Domini. 
Haec  accidere  nollemus,  et  vere  iudicamus,  Ne- 
cessaria  anteferenda  esse  non  necessariis,  retinen- 
dam  esse  vocem  Evangelii,  Ecclesiae  congressus, 
Sacramentorum  usum ,  etiarn  si  qua  imponitur 
corpori  servitus.  Dulce  est  nomen  libertatis,  et 
homines  inquieti,  cum  religionis  praetextu  eam 
defendunt,  vehementius  movent  hominum  ani- 
mos.  Itaque  non  mirum  est  nobis  irasci  multos, 
eo  quod  libertatem  non  magis  etiam  laxamus. 
Quod  ita  obtineri  potuisse  aiunt,  si  Principibus 
metum  seditionum  nostris  clamoribus  et  populi 
consensu  incuteremus. 

Nos  vero  neque  factionibus  certare,  neque 
inflammare  vulgi  animos  contra  Principes,  volu- 
mus:  nam  quod  aiunt,  nos  assentatione  tacere, 
calumnia  manifeste  falsa  est:  sciunt  enim  ipsi, 
nos  in  rebus  necessariis  nusquam  de  sententia  ces- 
sisse.  Labores  et  pericula  nostra  vident,  cum 
quidem  ipsi  sine  ullo  periculo  inter  applausus  sui 
theatri  vociferentur,  tantum  de  rebus  non  neces- 
sariis,  de  quibus  tamen  nunc  sophisma  exeogitant, 
necessario  vitari  lineam  vestem,  quia  significet 
recipi  veteres  errores.  At  extat  nostra  vox  et  con- 
fessio  de  singulis  articulis. 

Conciones  et  ritus  ipsi  quotidie  testimonium 
dant  confessioni  nostrae :  falso  igitur  dicunt  eam 
veste  illa  involvi. 

Quam  magnos  motus  his  ipsis  annis,  ut  ve- 
tera  exempla  omittam  ,  videmus  ortos  esse  argu- 
mentis  simili  calliditate  fucatis. 

Ego  ingenue  fateor,  etsi  optarim,  ut  ante- 
dixi,  nulla  re  prorsus  turbari  Ecclesias,  tamen  si 
haec  vota  irrita  sunt,  me  in  hac  sententia  manere, 
hac  quasi  servitute,  etiamsi  molesta  et  odiosa  es- 
set,  quae  apud  illos  libertatis  defensores  vitupe- 
ratur:    tamen    non   pollui   conscientias ,    nec   ista 


subtilitate  verborum  et  praestigiis  calumniato- 
rum  turbor,  sed  provoco  ad  recta  et  candida  iu- 
dicia,  quae  tam  duras  sententias  de  hac  re  non 
ferent. 

Praeterea  cum  omnino  deceat  ordinem  ali- 
quem  esse  Feriarum  et  Lectionum  in  templis ,  ut 
Natalis  Christi,  Pascatis,  Ascensionis,  Penteco- 
stes,  cur  non  fateremur  nos  libenter  retinere  tem- 
pora,  quorum  aliquaDeus  ipse  retinuit  inde  usque 
a  primo  Paschate?  Cumque  horum  temporum  ob- 
servatio  reprehendi  non  possit,  cur  non  et  de  si- 
milibus  ritibus  candidius  iudicant? 

Dum  fundamentum  utrique  tenemus,  quod 
est  Christus,  et  utrique  sumus  eadem  Christi  Ec- 
clesia ,  concordiam  nos  utrinque  tueri  pium  eraf. 
Ac  ut  nos  libertatem  eis  gratulamur,  ita  ipsi  vi- 
cissim  servitutem  nostram,  quam  vocant,  boni 
consulere  debebant.  Nec  propter  leves  causas 
odia  accendenda  erant,  et  faciendae  distractiones, 
praesertim  cum  aliae  restent  controversiae  gravio- 
res,  propter  quas  res  maxime  prodesset,  nos 
quam  coniunctissimos  esse,  ne  odiis  aut  studiis 
factionum,  ut  saepe  accidit,  corrumpantur.  O 
rem  miseram  et  deplorandam  !  Quoties  in  Eccle- 
sia  voluntates  hominum  levissimis  occasionibus 
distractae  sunt,  postea  factionum  studia  et  aernu- 
lationes  mutationem  dogmatum  pepererunt.  lta 
Arium  dolor  repulsae  accendit,  ut  tam  triste  bel- 
lum  moveret. 

Primum  autem  oro  filium  Dei  Dominum  no- 
strum  Iesum  Christum,  ut  ipse  haec  vulnera  Ec- 
clesiarum  sanet,  et  flectat  nostras  mentes  ad  con- 
cordiam,  deinde  illos  ipsos  veteres  amicos  nostros 
obtestor  propter  filium  Dei,  ut  nobis  et  Ecclesiis 
nostris  parcant,  cum  alioqui  magno  in  dolore  et 
luctu  simus,  quem  levari  aliorum  benevolentia  et 
consolatione  oportebat. 

Nos  quidem,  quia  totius  nostri  consilii  sum- 
ma  haec  fuit,  ne  desererentur  Ecclesiae,  nisi  ne- 
cessariae  causae  essent,  conscientia  piae  volunta- 
tis  nos  sustentamus,  ac  ne  nunc  quidem  possem 
aliud  consilium  dare  his,  qui  alibi  similem  servi- 
tutem  sustinent. 

Nec  errat  conscientia  praeferens  necessariam 
conservationem  ministerii  Evangelici ,  non  neces- 
sariae  fugae.  Et  saepissime  prohibet  Evangelium 
rixas  de  cibis,  vestitu,  et  similibus  rebus,  si  ta- 
men  vox  doctrinae  maneat  incorrupta. 

Talis  cum  fuerit,  et  sit  conscientia  nostra, 
non  abiicimus  invocationem  Dei,  et  supplices  ora- 
mus,  ut  exitum  consilii  nostri  regat  ipse,  et  nos 
gubernet,  et  prohibeat  Ecclesiarura  dilaceratio- 
nes.  Sic  Paulus  iniustae  crirainationi  opponere 
docet,  conscientiae  iudicium,  cum  inquit:  Probet 
unusquisque  suum  opus,  et  sic  apud  sese  gloriam 
habebit,  non  ab  aliis,  id  est,  inspiciat  quisque 
sua  consilia  etfacta,  etcuret,  ut  bona  conscien- 
tia  regantur,  Quod  cum  ita  facit,  habetque  non 
vanam  persuasionem ,  sed  veram  conscientiae  ap- 
probationem,  hac  gloria  se  adversus  iudicia  homi- 
num  tueatur,  nec  pendeat  ex  aliorum  applausu, 
nec  calumniis  fractus,  suam  stationem  deserat. 
Esset  ornnino  plausibile,  si  rabiose  conviciaremur 
gubernatoribus,  et  minitaremur  eis  seditiones. 

Hanc  isti  libertatis  assertores  dicerent  esse 
fortitudinem  et  constanliam  propheticae  similem. 
Sed  magis  nostrae  conscientiae  iudicia,  quam  illius 
theatri  plausus  sequamur. 

Pvetinendum  est  fundamentum  et  doctrinae 
puritatis,  et,  ut  in  magna  imperiorum  et  opinio- 
num  confusione  cavendum,  ne  maiores  dissipatio- 
nes  fiant,  ne  maiora  dissidia  dogmatum  accen- 
dantur,  et  moestae  Ecclesiae  fovendae,  consolan- 
dae,  consociandae,  non  deserendae  sunt. 

Has  rationes  cum  hactenus  quidem  pio  stu- 
dio  secuti  simus,  speramusDeo  voluntates  nostras 
probari,  praesertim  cum  ipse  sciat,  quae  de  gra- 
vioribus  controversiis  cert;imina  sustineamus. 

Quod  vero  sauciari  aliquos  scandalis  horum 
timidorum  consiliorum  dicunt,  video  multos  non 
dedoctrina,  sed  de  libertate  pugnare.  Etsi  au- 
tem  hi  quoque  dissimiles  sunt,  et  aliquorum  do- 
lore  moveor,  tamen  propter  hos  non  facienda  est 
vastitas  et  solitudo  in  tot  regionum  Ecclesiis. 
Videmus  magnas  esse  non  solum  iudiciorum  et 
opinionum  diversitates,  sed  multo  magis  volun- 
tatum,  et  vehementes  impetus  ad  factiones  confir- 
mandas. 

Hos  affectus  removeamus  ab  his  deliberatio- 
nibus,  et  quaeramus,  ut Paulus  inquit,  non  quid 
nobis  gloriosum  aut  utile  sit,  sed  quid  moestissi- 
mis  Ecclesiis  prosit,  quid  ad  doctrinae  et  disci- 
plinae  conservationem  et  ad  tuendam  literarum 
possessionem  conducat. 

Haec  cum  mediocri  cura  fecisse  nos  res  osten- 
dat,  minus  movemur  hominum  maledicorurn  ser- 


monibus.  Ac  de  excusatione  nostrorum  consilio- 
rum  et  nostrae  voluntatis  alibi  plura  dicernus. 
Vos  vero  qui  a  deliberationibus  publicis  abfuistis, 
et  in  statione  vestra  manetis,  manifestarn  defen- 
sionem  habetis,  cur  non  abiecto  ministerio  in 
templis  solitudinem  faciatis,  quia  vocationi  pa- 
rendum  est,  etiam  si  qua  difficultas  toleranda  est, 
modo  absit  impietas. 

Hac  consolatione  munite  pectora,  nec  sau- 
ciari  animos  ullis  calumniis  sinite,  quae  etiam 
speciosae  sunt,  tamen  ita  cogitabitis,  mirificas  esse 
praestigias  in  calumniando,  nec  dici  aut  fieri  quic- 
quam  tam  recte  posse,  quod  non  plausibiliter  de- 
pravari  possit:  et  hoc  saeculo  haec  ars  inprimis 
excellit,  et  laudem  habet  sapientiae.  Sed  verita- 
tis  oratio  simplex  est. 

Acquiescite  igitur  in  hac  perspicua  et  simplici 
consolatione,  quod  non  deserendae  sint  Ecclesiae 
propter  hos  ritus  nobis  usitatos. 

Ad  hanc  autem  consolationem  adiungo  et  has 
adhortationes.  Cum  aerumnae  nos  tam  multae 
exerceant,  simus  nos  in  omni  vita  modestiores, 
sit  maior  sedulitas  in  discendo  et  docendo,  ut 
magis  intelligant  omnes ,  vere  a  nobis  retineri 
doctrinam  incorruptam.  Sit  et  precatio  arden- 
tior,  in  qua  Deo  et  universam  Ecclesiam,  et  vos 
ipsos,  et  vestras  familias,  coniuges,  et  parvos  na- 
tos  veris  gemitibus  commendetis,  quia  certissi- 
mum  est,  Ecclesiam  non  solis  huraanis  consiliis, 
sed  praecipue  a  Deo  servari  et  gubernari,  sicut 
irnmensa  misericordia  Deus  eam  restituit,  cura 
Adara  et  Heva  post  lapsum ,  nullius  creaturae 
ope,  ex  iis  miseriis,  quibus  oppressi  erant,  libe- 
rari  poterant.  Et  apud  Hoseam  dicit  Deus:  Per- 
ditio  tua  Israel  ex  te  est,  a  me  vero  auxilium 
tuum. 

Te  igitur  omnipotens  Deus,  aeterne  et  unice 
pater  Domini  nostri  lesu  Christi,  conditor  coeli 
et  terrae,  et  hominum,  et  Ecclesiae  tuae  angeli- 
cae  et  humanae,  una  cum  filio  tuo  Domino  nostro 
Iesu  Christo,  crucifixo  pro  nobis  et  resuscitato,  et 
Spiritu  sancto  tuo,  oramus  in  his  tantis  aeruranis, 
nt  propter  filiura  tuum  Dominum  nostrum  Iesum 
Christum  nostri  miserearis,  et  Spiritu  sanclo 
Ecclesiam  tibi  perpetuo  inter  nos  colligas,  et  re- 
gas,  et  poenas  immensa  misericordia  tua  mitigcs, 
Arnen.      Dixi. 

De  studiis  linguae  Graecae. 

In  select.  Declam.  T.  IV.  p.  446.,  Servesl.  T.  IV.  p.  404. 
Et  in  Tom.  III.  Erford.  lit.  K,  2.  et  apud  Richard.  I. 
p.  317. 

Oratio  de  studiis  linguae  Graecae  a    Vito 
Winshemio  dicta. 

Recte  et  ordine  fieri  iudico,  ut  hoc  in  loco  atque 
in  his  congressibus,  de  iis  ipsis  studiis  et  artibus 
dicatur,  in  quibus  versarnur:  idque  hoc  tempore 
magis  etiam  necessarium  esse  videtur.  Quum 
enim  studia  doctrinae  una  cum  ipsis  scholis,  in 
hac  temporum  perturbatione  afflicta  iacent,  etSa- 
tanas  Ecclesiis  pariter  ac  scholis  vastationem  mi- 
netur.  Constanti  et  animo  firmo  praeditos  esse 
oportet ,  quos  in  hac  statione  Deus  collocavit,  ne 
se  his  tempestatum  minis  a  cursu  studiorum  suo- 
rum  deterreri  aut  abduci  patiantur. 

Ut  enim  fidem  amicorum  probare  solemus, 
quos  in  rebus  dubiis  atque  adversis  in  officio  per- 
mansisse  cognovimus:  illos  vero  merito  vitupe- 
ramus,  qui  cum  fortuna  mutant  animos:  ita  pa- 
rum  digni  hi  Musarum  sacris  atque  doctrinae  stu- 
diis  videntur,  qui,  cum  adversa  fortuna  imminet, 
non  eandem  praebent  animi  constantiam. 

Imo  vero  eandem  illa  temporum  difficultas, 
qua  vulgi  animos  frangere  ac  languefacere  solet, 
nos  extimulare  debet,  ut  magis  pertinaciter  ma- 
gisque  cupide  cum  pietatis  doctrinam,  tum  vero 
studia  nostra  amemus  atque  amplectamur.  Nam 
storgae  physicae  erga  eos ,  qui  nobis  chari  sunt, 
cum  res  sunt  adversae,  tunc  magis  irritari  solent 
atque  accendi.  Verus  enim  amor  semper  tempore 
tristi  elucescit  magis.  Quos  vero  statim  fortunae 
iniquitas  mutat,  hi,  ut  Euripides  ait : 
Xoyco  rjoav  ovx  tQyw  (fiXoi. 

Ut  igitur  appareat  nos  vere  ac  serio  amare 
doctrinam  pietatis,  atque  studia  nostra,  iam  nos 
id  declarare  oportet.  Neque  vero  id  sine  fructu 
faciemus:  nam  literae  et  doctrina  ut  rebus  secun- 
dis  ornamento  sunt,  ita  adversis  perfugium  ac  so- 
latium  praebent.  Cumque  omnia  vitae  praesidia, 
spes  omnes,  destituunt  homines:  tunc  pietatis, 
virtutis,  doctrinae  studio  non  destitui,  sed  tum 
primum  fulcit  atque  sustentat,  ac  ne  in  morte 
quidem  deserit.  Hoc  enim  decus,  ut  Euripides 
ait,  in  mediis  aerumnis  clarius  lucet. 


Si  vero  ullum  unquam  tempus  fuit,  quo  ad- 
paruit,  quam  nihil  firroi  sit  in  rebus  humanis, 
nihil  stabile:  haec,  opinor,  tempora  nos  id  satis 
manifeste  docuerunt.  Ad  hunc  igitur  portum  sa- 
lutis  dirigamus  animos  atque  oculos  nostros,  ut 
sanam  puramque  doctrinam  verae  pietatis,  nunc 
magis  quam  unquam  antea ,  ac  pertinacins  am- 
plectamnr:  et  studiis  nostris,  quae  ad  gloriamDei, 
ad  eiusdem  doctrinae  sacrae  propagationem  per- 
tinent,  summa  cura  ac  diligentia  incumbamus, 
atque  in  his  temporum  procellis  auxilinm  et  libe- 
rationem  ab  aeterno  ac  clementissimo  Deo ,  patre 
Domini  nostri  lesu  Christi,  et  petamus  et  ex- 
pectemus.  Quod  si  fecerimus,  non  dubium  est, 
quin  Deus  poenas  mitigaturus  sit,  nobisque  Hal- 
cyonia,  hoc  est,  tranquillitatem,  receptum  et 
hospitia  largiturus ,  utut  inter  se  regna  huius 
mundi  bellis  ac  tumultibus  collidentur. 

Cum  igitur  praesentis  temporis  atque  officii 
ratio  mihi  hoc  munus  imponat,  ut  in  hoc  con- 
sessu  brevem  orationem  habeam,  non  aliud  argu- 
mentum  deligere  volui,  quam  ut  ad  Graecae  lin- 
guae  et  literaturae,  quam  profiteor,  studium, 
adolescentes  adhortarer.  Etsi  id  minus  commode 
a  me  fieri  posse  intelligo.  Impossibile  enim  est, 
ut  de  linguae  dulcissimae  atque  eruditissimae  lau- 
dibus  pro  dignitate  dicatur,  nisi  ab  homine  elo- 
quenti ,  atque  haud  vulgariter  docto,  quorum 
neutrum  mihi  arrogo.  Sed  spero  tamen  vos  etiam 
haec  qualiacunque  boni  consulturos  esse:  praeser- 
tim  cum  me  non  ambitione,  sed  officii  ratione 
motum,  has  dicendi  partes  suscepisse  sciatis. 

Ac  primum  quidem,  etsi  non  idem  omnibus 
in  discendo  propositum  est,  et  alii  ad  aliud  do- 
ctrinae  genus  variis  causis  invitantur:  attamen 
qui  hoc  spectant,  ut  veram  ac  solidam  doctrinam 
consequantur,  hi  sibi  Graecae  linguae  cognitio- 
nem  omnino  necessariam  esse  putabunt:  qua  qui 
destituuntur,  ad  quodcunque  doctrinae  genus  ani- 
mum  adplicaverint,  ingenti  adminiculo  se  destitui 
sentient.      Quod  non  difficile  est  ostendere. 

Nam  primum  ut  de  doctrina  verae  religionis 
ac  pietatis  agamus,  tradidit  nobis  clementissimus 
et  optimus  Deus,  pater  Domini  ac  redemptoris 
nostri  Iesu  Christi,  immensum  thesaurum  doctri- 
nae  sacrae. 

Qua  nos  de  aeterna  essentia  sua ,  de  origine, 
creatione,  gubernatione  ac  conservatione  rerum 
omnium ,  de  voluntate  denique  sua  erga  nos  edo- 
cet,    ostendit  nobis  originem  peccati  atque  infir- 


857 


DECL.   DE   STUDIIS  LINGUAE   GRAECAE. 


858 


mitatis  nostrae,  causas  item  poenarum  ac  calami- 
tatum  humanarum ,  et  per  eandem  doctrinam  re- 
media  nobis  atque  liberationern  ab  omnibus  his 
aerumnis,  quibus  propter  peccatum  oppressa  est 
natura  humana,  et  aeternam  salutem  vitamque 
nobis  offert.  Misit  ad  nos  eiusdem  doctrinae 
nuncios  ac  ministros,  primum  sanctos  patres  ac 
Prophetas:  misit  tandem  aeternum  atque  unicum 
filium  suum  Dominum  ac  redemptorem  nostrum 
Iesum  Christum,  ut  is  victima  pro  peccatis  nostris 
fieret,  ac  nos  de  eadem  voluntate  aeterni  patris 
edoceret.  Eumque  hominem  fieri,  humana  voce 
nobis  loqui,  et  quidem  aeterni  patris  verbum  vo- 
cari  voluit,  ut  doctrinam  ipsius  praecipue  nobis 
commendaret.  Ac  pater  ipse  de  coelo  praecepit 
ipsum  audiri.  Quo  tempore  una  cum  Spiritu 
sancto  in  baptismo  Christi  se  manifestavit ,  ac  de 
coelo  clamavit:  Hunc  audite.  Denique  Christus 
ipse,  cum  a  ludaeis,  quis  esset,  interrogaretur, 
Ioh.  8.  respondit,  se  prorsus  aliud  nihil  esse, 
quam  cum  qui  loqueretur  ipsis:  hoc  est,  docto- 
rem  atque  nuncium  consilii  ac  voluntatis  aeterni 
patris  sui.  Eiusdem  doctrinae  vulgandae  ac  pro- 
pagandae  provinciam,  Christus  post  se  Apostolis, 
eorumque  discipulis,  usque  dum  hic  orbis  staret, 
mandavit.  Et  quod  inenarrabile  miraculum  est 
clementiae  ac  bonitatis  divinae,  tantam  huius  do- 
ctrinae  vim  esse  voluit ,  ut  nullo  alio  modo,  nulla 
ratione,  homines  ab  aeterna  morte  liberari ,  sal- 
vique  fieri  quam  per  hoc  verbum  possent.  Hoc 
unico  modo  Deus  innotescere,  ac  mentibus  hu- 
manis  illabi  vult,  et  per  eundem  modum  Spiritum 
suum  sanctum  inspirat,  per  quem  in  pectore  hu- 
mano  novos  motus  ciet ,  novam  lucem  accendit, 
ac  saepe  testatur,  non  alibi  Ecclesiam  suam  et 
electorum  coetus  esse,  quam  ubi  hoc  verbum  so- 
nat,  discitur  ac  docetur.  Qui  non  dixerit  iuxta 
verbum  hoc,  non  erit  ei  matutina  lux ,  inquit 
Esaias.  Tantique  facit  clementissimus  et  optimus 
Deus  huius  doctrinae  studium  ac  tractationem,  ut 
filius  aeterni  patris  ex  Deo  ipso  dicat  natos  esse, 
qui  hoc  verbum  audiant,  meditentur  ac  tractent. 
Quo  elogio  quid  dulcius,  maiusve  dici  aut  co- 
gitari  potest? 

Hanc  vero  foelicitatem  tantam  ut  consequi 
possimus,  amare  et  magnifacere  omnia  instru- 
menta  debemus,  per  quae  iste  thesaurus  compara- 
tur,  inter  quae  linguarum  cognitio  merito  prima 
censetur.  Id  quod  Deus  etiam  ih  sacra  Pente- 
coste  ostendit,   cum  in   adventu   Spiritus   sancti 


Apostolorum  linguae  dissectae  in  modum  flammae 
adparuerunt,  et  ipsi  statirn  variis  linguis  miracula 
Dei  eloqui  ac  praedicare  coeperunt.  Adparuit 
tunc  Spiritus  sanctus  sub  specie  flammae  ac  lin- 
guarum,  et  prima  illius  virtus  atque  efficacia  in 
illa  varietate  linguarum  sese  ostendit:  Deo  per 
hoc  ipsum  significante,  qualem  Ecclesiam,  et 
quale  regnum ,  et  quo  modo  id  inter  homines  con- 
gregaturus  esset ,  nempe  per  doctrinam,  cuius  mi- 
nistra  lingua  esset  futura. 

Cum  igitur  aliter  hoc  tantum  bonum  accipere 
non  possimus,  quam  beneficio  sermonis  et  lin- 
guae,  ut  divus  Paulus  ait,  fides  est  ex  auditu : 
merito  magnifacere  debemus  istam  nobilem  arcam, 
in  qua  tantus  thesaurus  repositus  adservatur,  quam 
qui  negligunt,  hi  neque  thesauro  potientur,  sed 
una  cum  capsa  ipsum  quoque  amittent.  Quanta 
vero  et  quam  tetra  ingratitudo  est,  tanta  dona  di- 
vina  negligere?  quanta  infoelicitas,  his  excidere 
ac  frustrari? 

Porro  inler  linguas,  Graeca,  sive  multipli- 
cem  doctrinam  spectemus,  quam  Deus  per  hanc 
linguam  humano  genere  impertivit,  seu  suavita- 
tem  ac  elegantiam,  facile  primum  locum  obti- 
nebit. 

Nam  primum  huic  linguae  Deus  novum  Te- 
stamentum,  hoc  est,  eam  doctrinam,  cuius  ad 
nos  nuncium  ac  Doctorem  aeternum  filium  suum 
misit,  concredidit.  Cum  enirn  populus  Iudaicus 
propter  ingratitudinem  a  gratia  divina  excidisset, 
atque  iuxta  veterum  oraculorum  praediclionem, 
gentibus  haec  mysteria  clementiae  divinae  annun- 
cianda  atque  offerenda  essent,  et  Graecorum  cum 
natio,  tum  lingua  longe  lateque  tunc  Asiam  at- 
que  Europam  occupaverat:  voluit  Deus  hanc  lin- 
guam  eius  doctrinae  potissimum  nunciam  et  mini- 
stram  esse. 

Ad  cognoscendum  igitur  atque  recte  intelli- 
gendum  novum  Testamentum  ,  quod  continet 
Evangelium  Christi,  omnino  opus  est  huius  lin- 
guae  auxilio.  Nam  cum  et  filius  Dei  redemptor 
noster,  in  hoc  libro  de  rebus  coelestibus,  de  re- 
gno  patris  sui,  suoque,  de  aeterna  salute  nostra 
ita  significanter,  ita  dilucide  concionetur,  ut  nulla 
creatura,  nullus  vel  Angelus,  vel  homo  ita  loqui 
potuerit:  et  Apostoli  a  Spiritu  sancto  afflati,  ean- 
dem  in  dicendo  lucem  imitari  studuerunt,  et  ora- 
tionem  suam  ad  Christi  praeceptoris  sui  dicendi 
figuram,  quam  proxime  effinxerunt.  Multaeque 
hic  sunt  voces,  multae  figurae  ac  phrases,  multae 

item  sententiae,  quibus  mirabile  pondus  inest: 
pleraque  enim  ex  propheticis  scriptis  deprompta 
sunt,  eaque  incredibili  atque  inimitabili  verbo  et 
luce  atque  emphasi  reddita,  et  tota  denique  oratio 
spirat  reconditam  quandam  ac  divinam  sapien- 
tiam:  non  vulgariter  certe  eruditus  Grammaticus 
a  me  censebitur,  qui  novum  Testamentum  poterit 
saltem  grammatice ,  dextre  ac  recte  interpretari, 
et  illam  sermonis  vim  atque  energiam  utcunque 
explicando  assequi.  Huc  accedit,  quod  haec  na- 
tio  postea  quoque,  primae  Ecclesiae  ac  purioris 
doctrinae  doctores  atque  interpretes  complures  ha- 
buit  pios  ac  sanctos,  qui  cum  historiam  primum 
nascentis  Ecclesiae  fideliter  descripserunt,  tum 
vero  eruditis  interpretationibus  eandem  doctrinam 
sacram  utiliter  illustrarunt.  Destituuntur  igitur 
et  fontibus  ipsis,  et  sinceriore  explicatione  multa- 
rum  huius  doctrinae  partium,  qui  ope  linguae 
Graecae  destituuntur.  Nam  quod  ad  versiones 
attinet,  vidimus  quanta  miseria  sit,  si  quis  illis 
solis  niti  cogatur.  Nam  praeterquam  quod  vix 
fieri  potest,  ut  sententia  ubique  eadem  foelicitate 
ac  perspicuitate  in  alienam  linguam  transfundatur: 
multa  etiam  alia  incommoda  interpretationes  se- 
quuntur,  fitque  saepe  ut  vel  inter  reddendum  na- 
tivus  sensus  obscuretur,  vel  in  aliam  quasi  spe- 
ciem  transformetur,  atque  ita  pervertatur,  ut  vix 
eundum  agnoscere  possis,  et  non  raro  usu  venit, 
ut  verius  metamorphosin,  quam  interpretatio- 
nem,  talem  versionem  dicere  possis:  id  quod  non 
solum  in  sacris  literis ,  sed  in  aliis  quoque  disci- 
plinis  accidere  solet. 

Quam  dulce  igitur  est,  imo  vero  quanta  foe- 
licitas  est,  posse  cum  filio  Dei,  cum  Evangelistis 
et  Apostolis  ipsis,  cum  divo  Paulo  absque  inter- 
prete  loqui,    et  veras  vivasque  audire  ac  reddere 


voces? 


Quod  si  tantum  tribuimus  nonnunquam  gra- 
tiae  ac  favori  alicuius  regis  aut  principis,  ut  ipsius 
causa,  atque  ut  absque  interprete  cum  eo  colloqui 
possimus,  barbaricam  aliquam  linguam  discere 
non  dubitemus:  imo  vero  si  turpis  lucri  spesaepe, 
non  una  barbarica  lingua,  cum  ingenti  temporis 
iactura,  nec  sine  vitae  periculo  discitur.  Quod  a 
mercatoribus  fieri  vidernus,  qui  liberos  suos  pere- 
grinas  linguas  tenere  volunt,  non  aliam  ob  cau- 
sam,  quam  ut  cum  illis  gentibus,  postea  commer- 
cia  habere  possint,  unde  aliquid  lucri  accessurum 
sperant:  ita  leves  saepe  causae  impellunt  homines, 
ut  etiam  indoctarum  et  barbaricarum  linguarum 


cognitionem  adpetant.  Quanto  magis  aeternae 
foelicitatis  ac  salutis  cura  nos  incitare  debet,  ut 
linguam  omnium  dulcissimam,  et  cum  tot  pul- 
cherrimarum  artium  magistram ,  tum  vero  coe- 
lestis  doctrinae  nunciam,  ac  aeternae  salutis  et 
tantorum  beneficiorum  divinorum  conciliatricem, 
amplectamur? 

Non  absque  singulari  consilio  divino  factum 
est,  quod  Evangelii  doctrina,  et  si  per  totum 
orbem  spargi  debuit,  tamen  huius  gentis  lingua 
primum  ac  potissimum  descripta,  atque  ita  ad  po- 
steros  transmissa  est.  Cum  enim  haec  lingua  iam 
ante  doctrinam  morum,  disciplinae  et  humanita- 
tis,  hoc  est,  legis  divinae,  contineret,  cum  opti- 
marum  artium ,  vitaeque  humanae  summe  neces- 
sariarum  magistra  esset,  cum  rerum  gestarum  et 
historiae  mundi  TajueTor:  voluit  Deus  et  hunc 
thesaurum  per  eiusdem  linguae  ministerium  hu- 
mano  generi  impertiri ,  ut  ostenderet  inter  caetera 
beneficia  sua  hoc  beneficium,  vel  praecipue  expe- 
tendum  atque  amplectendum  esse. 

Quapropter,  si  fieri  posset ,  optandum  foret, 
ut  omnes  mortales  hanc  linguam  discere  ac  tenere, 
tantaque  commoditate  perfrui  possent.  Sed  quan- 
do  id  vix  fieri  potest,  illi  certe  quos  Deus  ad  lite- 
rarum  ac  doctrinae  studium  sevocavit,  hoc  tan- 
tum  beneficium  divinum  neutiquam  negligere  de- 
bent.  Non  mirum  enim  est,  infoeliciter  eos  alias 
doctrinas  tractare,  qui  hac  luce  amissa,  in  tene- 
bris  versari  malunt. 

Nam  videte  mirabilem  clementissimi  Dei  bo- 
nitatem,  providentiam ,  ac  cupiditatem  largiendi 
bona  sua  hominibus  inenarrabilem.  Qui  ut  quam 
plurimos  homines  ad  hanc  linguam  discendam  in- 
vitaret,  multis  eam  illecebris,  multis  invitamen- 
tis  undique  cumulavit.  Primum  enim  non  alia 
lingua  dulcior  est,  non  alia  suaviore  sono  auribus 
illabitur.  Etsi  verum  est,  quod  Herodotus  ait, 
Animum  in  auribus  habitare,  non  alia  certe  maio- 
rem  vim  habebit  ad  demulcendos  ac  percellendos 
animos  hominum. 

Deinde  pueris  ut  crustula  blandi  dant  prae- 
ceptores,  ut  benigni  parentes  ac  propinqui,  dul- 
ciariis,  aliisqne  id  genus  munusculis  pueros  ad 
se  invitare  solent,  non  aliam  quidem  ob  causam, 
nisi  quia  eos  amant,  et  vicissim  ab  eis  amari,  at- 
que  ipsis  benefacere  cupiunt,  hoc  illis  volupe  est, 
hoc  maxime  delectat:  ita  Deus  benignissimus 
pater,  multifariis  dulcissimarum  artium  condi- 
inentis  hanc  linguam  refersit:    ut  dum  illas  ille- 

cebras  sectamur,  interim  etiam  doctrinam  de  pa- 
terno  ipsius  erga  nos  amore,  de  obedientia  nostra 
erga  ipsum,  deque  aeterna  salute  ac  foelicitate 
nostra  simul  apprehendamus. 

Utque  cum  serenum  coelum,  cum  tempesti- 

vum  imbrem ,  cum  cibum,  cum  potum,  cum  bo- 

nam  valetudinem,   pacem,  aliaque  id  genus  vitae 

praesentis  commoda   nobis   largitur:    ab  his  ele- 

mentis  vult   nos   progredi,    ac  voluntatem   suam, 

benevolentiam,     pietatem    et    affectum  plusquam 

paternum  erga  nos  agnoscere,  ut  deinde  et  aeterna 

bona  ab  ipso   sperare  atque    pelere,   atque  etiam 

accipere  discamus.     Ita  dum  Arithmeticae,  Mu- 

sicae,  doctrinae  de  motibus  coelestium  corporum, 

de  natura  rerum,  Medicinae,  morum,  legum,  ac 

officiorum  civilium,  aliarumque  dulcissimarum  ar- 

tium  doctrinam,  per  hanc  nobis  linguam  suppe- 

ditat,   ab  eadem  nos  quoque  vult  petere  doctri- 

nam  de  aeternis  suis  bonis,  quam  una  cum  ipsis 

bonis  nobis  praecipue  cupit  impertiri.      Nam  ut 

vere  et  pie  dixit  ille.      Nulla  mens   humana  tam 

avara  et  cupida  potest  esse  accipiendi  bona  a  Deo, 

quam  cupida  et  prompta  est  natura  divina  ad  lar- 

giendum.     Cum  igitur  is  qui  offert,  qui  dare  cu- 

pit  effusissime,  et  quidem  infinita  bona ,  praesto 

adsit,  et  ut  accipiamus,   hortetur,   invitet,  obtru- 

dat  denique  nobis  sua  dona:  quanta  fuerit  caecitas 

nostra,  quanta  ingratitudo,  quantisque  ea  poenis 

infernalibus  digna,  si  hunc  tantum,  tam  benignum 

ac   munificum    datorem,    cum   suis    tantis    donis 

respuamus? 

Sed  non  dat  ille  nolentibus  ac  recusantibus, 
non  dat  contemptoribus  suorum  beneficiorum  :  ut 
igitur  accipiamus,  cupere  nos  et  petere  oportet. 
Et  quanto  avidius  cupiernus,  quanto  improbius, 
imo  vero  quanto  importunius  instabimus,  tanto 
plenius  ille  bona  sua  in  nos  effundet.  Tunc  vero 
cupere  nos  indicabimus,  cum  coelestem  verbi 
ipsius  doctrinam,  quae  omniunf  horum  bonorum 
unicum  penu  est,  sitiemus,  cum  eam  dies  noctes- 
que  meditabimur,  in  eaque  mentem  ac  cogitatio- 
nem  iugiter  pervolvemus. 

Atque  ut  id  recte  ac  commode  facere  possi- 
mus,  cognitionis  eius  linguae,  qua  ea  doctrina 
traditur,  nobis  opus  erit.  Nam  si  filii  pii  atque 
erga  patrem  evGToyyoi  erimus,  nempe  linguam 
pientissimi  parentis  discere  atque  etiam  imitari,  et 
exprimere  studebimus. 

Prolixior  fui,  quam  volebam,  in  causa  mi- 
nime  dubia:   neque  in  praesentia  cum  illis  rixabor, 


quos  vel  caeca  cupiditas  sua,  vel  error  a  satana 
obiectus,  vel  propria  malicia  ac  furor  transversos 
abripit,  ut  omnia  haecdona  divinavel  contemnant, 
vel  negligant,  vel  superbe  derideant  etiam,  satis 
illi  miseri  sunt,  et  poenarum  omnium  maximam 
sustinent.  Sunt  enim  oppressi  caecitate,  satanico 
errore,  ignoratione  et  odio  Dei,  atque  aeterna 
morte,  quibus  poenis  nulla  ne  apud  inferos  qui- 
dem  atrocior  esse  potest. 

Sed  quia  et  de  aliis  disciplinis  mentionem  feci- 
mus,  quas  haec  lingua  continet,  de  illis  quoque 
aliquid  mihi  attingendum  videtur.  Diximus  lin- 
guam  Graecam ,  magistram  et  quasi  fontem  esse, 
non  tantum  coelestis  doctrinae,  sed  et  reliquarum 
artium  ,  ut  pulcherrimarum,  ita  et  vitae  humanae 
adeo  necessariarum,  ut  non  hic  aer  vel  ignis  magis 
necessarius  sit.  Nam  ex  qua  alia  lingua ,  quae 
quidem  nobis  nota  esse  potest,  tu  mihi  petes  omnes 
pene  partes  Philosophiae?  Quae  enim  alia,  ut  de 
his  primis  artibus  dicendi  et  ratiocinandi  iam  ta- 
ceam,  habet  eruditiores  aut  illustriores  scriptores 
doctrinae  de  motibus  coelestium  luminurn,  de  na- 
tura  rerum,  de  valetudine  corporum  nostrorum, 
ac  remediis  morborum? 

Ex  qua  alia  historiam  imperiorum  et  rerum 
gestarum  totius  mundi  petemus?  An  non  infantes, 
an  non  velut  in  densa  caligine  rerum  versari  vide- 
bimur,  si  hac  luce  destituamur?  Ubi  enim  histo- 
ria  sacrorum  librorum  desinit,  ibi  Graeca  historia 
incipit,  et  manifeste  adparet,  singulari  consilio 
divino  ita  comparatum  esse,  ne  deesset  generi  hu- 
mano  continua  historia  praecipuarum  rerum,  inde 
usque  ab  inilio  mundi,  unde  etiam  primordia 
ac  fontes  verae  religionis  investigari  ac  perspici 
possent. 

Haec  nulla  alia  lingua  suppeditat:  nam  qui 
ex  Romanis  uberrimus  est,   Livius,  is  unius  tan- 
tum  gentis  historiam   pertexuit.      Caeteri   partim 
mutili,     partim     eliam     indocti    ineptique    sunt. 
Quanti  vero  referat,  etiam  ad  recte  iudicandum  de 
sana  doctrina  religionis,  ad  erudiendam  et  confir- 
mandam  conscientiam,  integrum  corpus  historiae 
mundi  ob  oculos  habere :    id  illi  norunt ,   qui  in 
explicandis  eius  doctrinae  controversiis  versantur. 
Certe  ingenti  luce  in  omnibus  rebus  diiudicandis 
destituemur,  si  hac  antiquitatis  noticia  careamus. 
ut  taceam,  quod  vita   humana  in  universum  sine 
cognitione  historiae,  aliud  nihil  est,  quam,  ut  ille 
ait,  Perpetua  quaedam  pueritia,  imo  vero  perpe- 
tua  caligo  ac  caecitas. 

lam  quis  nescit  fontes  legum,  partim  ex  hi- 
storia  imperiorum  et  gubernationis,  partim  ex 
doctrina  de  moribus,  quam  Ethicen  vocant,  oriri 
ac  promanare?  quorum  utrunque  ex  linguaGraeca 
requirendum  esse,  supra  ostensum  est.  Quid  vero 
aliud  est  professio  iuris,  absque  his  Philosophiae 
fontibus,    quam    manca    et    inerudita    quaedam 

Porro  totam  doctrinam  mathematicam  ne  qui- 
dem  aliunde,  quam  ex  Graeca  lingua  petere  pos- 
sumus.  Nam  versiones  quam  non  sordidae,  rudes, 
incultae  tantum,  sed  saepe  etiam  perversae  sint, 
videmus.  Arahum  vero  scripta  in  hoc  genere,  ut 
horridiora  sunt,  ac  minus  integra,  ita  et  errori- 
bus  ac  magicis  superstitionibus  referta. 

Iam  de  natura  rerum,  de  corporum  humano- 

rum  temperatura,    affectibus,    cura  ac  remediis, 

quos  tu  mihi  scriptores  dabis ,   qui  vel  plenius  id 

genus  doctrinae  complexi  sunt,  vel  veriores  sen- 

tentias  secuti,  quam  Graeci?    Nam  qui  inter  Ara- 

bes  principem  locum  obtinet,  Avicenna,  is  se  Ga- 

leni  interpretem  ipse  fatetur  esse:  atque  is  ipse  ut 

prodigiosa  interpretationum  caligine,  ac  peneCim- 

meriis  tenebris  involutus  ac  oppressus  sit,  vide- 

mus.      Quae  causa  est,  ut  et  sentenlia  eius  multis 

in  locis  vix  accipi  ac  intelligi  possit,  et  ingenia  ad 

dulcius  doctrinae   genus  adsuefacta,    offensa  isto 

horrido  ac  prodigioso  sermone,   ab  eius  lectione 

resiliant.     Caeteri  Arabes  partim  iisdem  vitiis  la- 

borant,  partim  etiam  minus  integre  et  confusius 

artem  tractant.     Nam  quae  a  Latinis  scriptoribus 

prodita  posterior  aetas  peperit,  ea  partim  ex  Grae- 

cis  scriptoribus  sunt  petita. 

Soli  ergo  fontes  Graeci  restant,  unde  id  do- 
ctrinae  genus  pure  pleneque  hauriri  potest.  Ut 
vere  dictum  sit  a  Cicerone,  Posteritatem  ab  illis 
Philosophiam  et  omnes  ingenuas  artes  habere,  in- 
ter  eos  vero  Galenus  primurn  obtinet  locum,  qui 
et  ipse,  Deum  immortalem,  quibus  versionum  cor- 
ruptelis  contaminatus,  quam  misere,  quam  cru- 
deliter  discerptus  ac  deformatus ,  et  quasi  magicis 
venenis  ex  homine  in  beluam  transformatus  fuit? 
Accipiat  aliquis  in  manus  veterem  librorum  ipsius 
UETaW(JCi0tv  >  non  unum  versum  Galeni  agnoscet, 
ita  barbarico  coeno  omnia  obruta,  distorta  ac 
foedata  videbit.  Et  cum  Galeni  oratio  pura,  illu- 
stris  atque  etiam  speciosa  sit,  hic  bovem  verius 
mii^ire  quam  hominem  loqui  dices:  immo  vero 
stridorem  sartaginis,  non  animantis  vocem  te  au- 


dire  putes.  Lnde  accidit,  ut  miseri  lectores  do- 
ctrinae  medicae  cupidi ,  diu  multumque  laborave- 
rint ,  seque  dum  in  illis  spinis  haerent,  excrucia- 
verint  frustra ,  nec  tamen  Galeni  sententiam  mul- 
tis  in  locis,  etsi  ea  plana,  ac  perspicua  erat,  asse- 
qui  potuerint.  Peperit  ea  inscitia  linguae,  ut  so- 
let,  multos  noxios  errores,  quibus  haec  doctrina 
multipliciter  superiori  aetati  contaminata  fuit,  et 
quibus  repurgandis  etiam  hodie  hominesdocti  non 
minus  occupati  sunt,  quam  Hercules  olim  in  Au- 
giae  stabulo  repurgando  fuit. 

Quam  igitur  haec  duo  coniuncta  sunt,  lingua- 
rum  atque  elegantioris  literaturae  cognitio,  et  pura 
doctrina  veritatis,  id  nostro  seculo  satis  manifeste, 
ut  opinor,  adparuit.     Statim  enim,  ut  linguarum 
lumen  effulsit,  simul  emicuit  purior  lux  evange- 
licae  doctrinae,   et  cum  omnium  caeterarum  inge- 
nuarum    artium ,    tum  vero    praecipue  medicinae 
sanior'ac   sincerior   explicatio  secuta   est.     Qua- 
propter  etsi  verum  est  quod  Plutarchus  ait,  Do- 
ctrinae  laudem  rnereri,  non  in  ore  aut  lingua,  sed 
in  pectore  habuisse  Musas:  attamen  res  ipsa  indi- 
cat,  quam  haec  duo  certo  foedere  inter  se  iuncta 
sint,  nec  pectus  erudiri  posse,  nisi  opera  ac  bene- 
ficio  linguae.     Recte  igitur  sermo  a  Platone  voca- 
tur  seminarium  doctrinae.     Iam  sicut  ea  quae  ex 
terra  nascuntur,  si  semen  vel  ignobile  sit,  vel  ali- 
quo  vitio  corruptum,  maligne  proveniunt,  dege- 
nerant  messes  et  plantae:  ita  cum  genus  sermonis 
sordidum,   corruptum   ac  viciosum  est,    corrum- 
pitur  illo  vitio  ipsa  doctrina  quoque  obscuratur,  ac 
saepe  pervertitur  veritas  ipsa.    Quod  ita  fieri,  non 
est  ut  miremur.     Non  enim  aliud  est  instrumen- 
tum  magis  proprium  vel  pulchrius  universae  do- 
ctrinae  ,  quam  oratio  pura  et  perspicua. 

Quicunque  igitur  doctrinam  veram  solidam- 
que  expetunt,  hi  linguae  atque  orationis  puritatem 
ac  nitorem  sibi  neutiquam  negligendum  esse  sta- 
tuant:  verum  eam  virtutem  nunquam  consequen- 
tur,  qui  linguae  Graecae  subsidio  destituuntur. 
Nam  Latinus  sermo,  quidquid  habet  elegantiae 
aut  venustatis,  id  ex  Graecis  fontibus  accersitum 
est:  si  demas  scriptoribus  Piomanis  lumina  Graeci 
sermonis,  quod  praeterea  emineat,  parum  erit,  ut 
vere  ac  recte  dictum  sit  abHoratio : 

Graiis  ingenium  ,    Graiis  dedit  ore  rotundo 
Musa  loqui. 

Et  quam  ne  Latinam  quidem    linguam    recte  tra- 
dere   vel   discere  etiarn    possimus  absque  Graeca, 

ut  doctorum  homiuum  testimonia  de  hac  re  omit- 
tam,  satis  declaravit  superioris  aetatis,  qua  Graeca 
ignota  fuit,  barbaries.  Quae  ut  per  se  odiosa  ac 
deformis  est,  ita  multos  noxios  foedosque  errores 
atque  opiniones  monstrosas  secum  in  omnes  pene 
disciplinas  invexit.  Quapropter  merito  ab  ea  nunc 
velut  ad  suaviorem  victum  traducti,  totis  animis 
abhorremus.  Nam  hoc  fere  communiter  fit,  ut 
cum  erroribus  et  phanaticis  opinionibus  coniun- 
cta  sit  orationis  confusio  ac  deformitas.  Quam 
monstrosa,  quarn  distorta  est  oratio  Mahometi  in 
Alcorano:  non  hominem  ,  imo  ne  bovem  quidem, 
sed  Plutonem  ipsum  ex  infernalibus  tenebris  boare, 
ac  feralem  vocem  edere  putes. 

Ut  taceam ,  quod  sicut  studia  abeunt  in  mo- 
res,  ita  et  sermonis  vitium  plerunque  comitantur 
vitiosi  mores,  et  mentis  character  fere  est  ipsa  ora- 
tionis  forma:  quae  si  peregrina,  sidistorta,  vel 
prodigiose  affectata  vel  horrida  est,  non  dubium 
est,  quim  et  consimilis  sitsensus,  consimiles  mo- 
res.  Quid  enim  aeque  cognatum  est  ingenio  et 
naturae  hominis  ut  oratio? 

Ea  vero  ut  non  rudis,  sed  culta  et  erudita  sit, 
ita  consequemur,  si  linguas  studio  ac  doctrina 
magnorum  hominnm  expolitas  discemus:  atque 
inter  eas  Graeca  haud  dubie  caeteris  omnibus  pal- 
mam  praeripuit.  Nam  ut  nitore,  elegantia,  ve- 
nustate  ac  suavitate  facile  caeteras  vincit,  ita  do- 
ctrinae  humanitatis  etomnium  ingenuarumartium 
fons  est,  ac  magistra.  Neque  nos  moveat,  quod 
haec  tempora  bonis  tum  studiis,  tum  moribus  ni- 
mio  plus  infensa,  etiam  huic  liuguae  atque  doctri- 
nae  minus  aequa  sunt.  Communis  haec  est  for- 
tuna  optimarum  rerum.  non  enim  haec  tempora 
aequiora  sunt  veritati,  non  aequiora  purae  do- 
ctrinae  pietatis,  non  denique  ipsi  Deo  condi- 
tori  rerum  omnium  ac  conservatori.  At  vete- 
res  synodi  magna  cura  linguarum  cognitionern 
in  Ecclesia  conservandam  esse  censuerunt,  quod 
testantur  illis  temporibus  nata  decreta  et  cano- 
nes.  Haec  postrema  sex  mundi,  ut  veritati 
ipsi  infensa  est,  ita  et  organa  verae  doctri- 
nae  odit:  vellent  omnia  recidere  ad  illud  vetus 
chaos,  ut  vel  inter  pecudes  saltem  regnum  obti- 
nere  possent.  Et  urgent  hanc  aetatem  ultimae 
poenae  horribilium  peccatorum,  et  postremus  fu- 
ror  principis  huius  mundi,  ac  prope  instans  dies 
iudicii  divini.  Non  igitur  vulgi  iudicia  aut  tem- 
porum  iniquitas  nos  ab  optimarum  rerum  studiis 
avocare  debent.  Imo  haec  ipsa  mundi  ameulia 
Melanth.  Opek.  Vol.  XI. 


nobis  stimulos  et  calcar  addere  debet,  ut  ardentius 
ac  cupidius  haec  bona  persequamur.  Non  enim 
aliud  praesentius  remedium  est  praesentium  et  im- 
minentium  malorum ,  non  aliud  solatium  dulcius 
aut  firmius  in  his  temporum  asperitatibus. 

Quam  saepe  ,  quam  graviter  nos  Pieverendus 
D.  Martinus  ad  studium  linguarum  hortatus  est, 
et  ipse  quamvis  iam  senex  Graecam  linguarn  didi- 
cit:  ac  in  Hebraea  ita  elaboravit,  ut  etiarn  suinmi 
apud  Iudaeos  Rabini  palmam  illi  concederent. 
Vid.it  enim  vir  tanto  ingenio,  doctrina  ac  iudicio 
praeditus,  quam  necessaria  Ecclesiae  esset  lingua- 
rum  cognitio,  et  quam  ad  veterem  vastitatem  ac 
priores  tenebras  doctrina  sacra  reditura  esset,  si 
linguae  negligerentur. 

Quapropter  si  ad  veterem  illam  barbariem 
respectamus,  si  praesentis  lucis  pertesi,  priores 
tenebras  requirimus,  ut  id  consequamur,  non  alia 
magis  compendiaria  via  est,  quam  ut  linguarum 
studium  interire  sinamus,  et  praecipue  Graecae 
linguae.  Haec  enim  ut  lumen  coelesti  doctrinae 
praefert,  ita  totum  orbem  liberalis  ac  cultioris 
doctrinae  fulcit  atque  sustentat.  Quod  si  quern 
omnino  glandes  ac  suillus  victus  delectant  magis 
quam  humanus,  eum  una  cum  gryllo  inter  porcos 
vitam  exigere  sinamus.  Nos  vero  aeternum  ac  cle- 
mentissimum  Deum  ,  patrem  Domini  nostri  Iesu 
Christi,  toto  pectore  precabimur,  ut  puram  et  sin- 
ceram  sacratissimi  verbi  sui  doctriuam  in  Eccle- 
siis  nostris  non  sinat  intercidere,  aut  erroribus 
iterum  contaminari,  vel  obscurari  sophisticis  prae- 
stigiis,  ut  in  his  mundi  senescentis  tenebris  saltem 
haec  lux  non  extinguatur.  Utque  haec  studia 
optimarum  artiurn  et  linguarum,  quae  partim  coe- 
lesti  doctrinae  explicandae  serviunt,  partim  verum 
ac  rectum  iudicium  de  rebus  formant,  partim  opi- 
tulantur  huic  miserae  humanae  vitae,  clementer 
tueatur  ac  conservet.  Et  cum  ipse  horuin  omnium 
bonorum  fons  atque  author  sit,  ut  haec  sua  bene- 
ficia  inter  nos  rata  ac  firma  esse  velit,  nosque  vi- 
cissim  haec  divina  dona  reverenter  tractemus,  et 
cupide  amplectamur:  nec  ullum  etiam  studium 
aut  laborem,  dum  illa  consequi  possimus,  recuse- 
mus,  ne  nobis  hoc  veteris  poetae  occinatur: 

ovy.a  tpi)'   oQvifrtooi,  (fVTtvttv  <5'  ovx  tfrtlovot. 
Gratae  avibus  ficus ,    sed  uolunt  f  erre  laborein. 

Debent  vero  nos  e.tiam  corruptelae  doctrinae  sa- 
crae,  errores,  et  blasphemiae  lioruin  ternporurn 
invitare  ad  serio  discendum,  ut  et  nos  et  alios  con- 

tra  illos  laqneos  satanae  communire  ac  praeparare 
possimus.  Sic  enim  Deus  praecipit  Proverb.  27.: 
Disce  fili  mi  sapientiam,  ut  refntari  possint  hi, 
qui  rnihi  convicium  faciunt.  Et  gaudebit  cor 
meum.     Dixi. 


No.  109. 


an.   1549. 


De  studio  linguae  Ebraeae. 

In  select.  Declamat.  T.IV.  p.467sqq.,  Ricbard.  T.  I.  p.  333., 
Servest.  T.  IV.  p.  424.  et  in  Tom.  111.  Erford.  lil.  m,  2  , 
ubi  adsciiptus  est  annus  1549. 

Oratio  de  studio  linguae  Ebraeae. 

Cum  de  linguae  Ebraeae  studiis  mihi  dicendnm 
esse  intelligerem,  valde  gaudebam,  non  inter  illi- 
teratos,  qni  tanlum  qnaestuosas  artes  mirantnr: 
nec  inter  prophanos  homines,  qni  Ecclesiae  do- 
ctrinam  contemnunt,  orationem  habendam  esse: 
sed  in  eo  coetu,  qui  cum  pars  sit  Ecclesiae  Dei, 
praecipuam  virtutem  esse ,  curam  cognoscendi, 
custodiendi,  et  ad  posteros  propagandi  scripta 
prophetica  et  apostolica  sentit. 

Nec  vero  difficile  est,  refutare  illiteratos,"  qui 
artes  non  metiuntur  dignitate  sua,  nec  attendunt, 
quos  singulae  gradus  vitae  regant,  sed  pecnniam 
summum  bonum  essedicunt,  et  eas  tantum  artes 
probant ,  qtiae  sunt  aucupia  cumulandae  pecuniae. 

Horum  iniusta  iudicia,  nec  meo  studio,  nec 
ullis  Ecclesiae  artibus,  imo  nec  Philosophiae  op- 
ponenda  sunt.  Colunt  enim  has  artes  l>oni,  vir- 
tutis  causa,  propter  agnitionem  Dei,  et  propter 
Pteipublicae  utilitatem,  non  ut  Midae  et  Crassi 
opes  venentur.  Nec  ignotum  est  nobis,  quid  con- 
tra  illa  insulsa  iudicia  dicendum  sit,  rohore  tantum 
animi  opus  est  ad  ea  contemnenda  et  execranda. 

Sed  aliisquibusdam  qui  ingeniis  et  eruditione 
excellunt,  et  elegantiam  doctrinarum  ac  suavita- 
tem  amant,  difficile  est  respondere,  qui  a  linguae 
Ebraicae  studiis  multos  deterrent  mentione  barba- 
rici.  aiunt  linguam  horridam  esse,  et  pene  amis- 
sam  :  nec  multo  certius  eam  percipi  posse,  quam 
si  nunc  velimus  Aegyptiorum  hieroglyphicas  lite- 
ras  interpretari.  Deinde  res  anteferunt  Graecis 
etLatinis  literis  tradilas.  Etdum  huius  barbaricae 
linguae  sihilos  ac  stridores  utcunque  imitari  stu- 
demus,  si  tamen  imitari  quisquam  potest,  dum 
phrases   alienissimas   a  Graeca    et   Lalina   lingua 


enarrare  discimns,  cum  Reipub.  barbaricae  ima- 
ginem  nobis  pingimus,  non  solum  sermonis  Latini 
puritatem  et  venustatem  corrumpi  aiunt,  sed  etiam 
aliquid  accersi  ineptiarum:  ut  in  tragoedia  Me- 
nelaus  dicitur  factus  barbarus,  diuturna  barbaro- 
rum  consuetudine.  Haec  saepe  Politianus  Pico 
obiicere  solitus  est:  et  incredibile  est,  multos 
captos  suavitate  Graecae  et  Latinae  eloquentiae, 
et  rerum  dulcedine,  quae  sunt  in  historiis  ac  poe- 
matis,  Graecis  praesertim,  hac  oratione  moveri, 
ut  Ebraeam  linguam  magis  fastidiant. 

An  quisquam  tam  agresti  animo  est,  ut  non 
malit  legere  Herodoti  historiam  perpetuam,  de 
maximis  rebus  gestis  inde  usque  a  Croeso  ad  Xer- 
xem,  de  plurimorum  regnorum  mutationibus  sa- 
pientissime  et  dulcissime  narranlem  consilia  gu- 
bernatorum,  causas  bellorum  ,  exitus  placidos  in 
negotiis  moderatis,  tristes  vero  in  rebus  cupiditate 
et  ambitione  susceptis:  quam  legere  Thalmudicos 
libellos,  in  quibus  et  tempora  mundi  manifesto 
errore  mutilata  sunt,  et  tantum  est  insulsitatis,  ut 
Alexandrum  somnient  gessisse  bellum  cum  Dario 
filio  Hystaspis,  qui  successit  Cambysi.  Si  rerum 
suavitas  et  exempla  memorabilia  quaeruntur,  multo 
est  iucnndius  et  utilius  considerare  Themistoclis 
sapientiam,  in  omnibus  belli  momentis  providen- 
dis,  et  Aristidis  iusticiam  atque  moderationem,  et 
Graeciae  universae  constitutam  concordiam  in  de- 
fensione  patriae,  quam  legere  fanaticos  furores 
Ben  Cosban. 

Noiunt  igitur  a  Graecis  et  Latinis  literis  in- 
genia  abduci,  quae  cum  universam  Philosophiam, 
seu  totum  orbem  artium ,  ut  vocatur,  quae  sunt 
vitae  necessariae,  deinde  continuam  historiam 
omnium  temporum,  illusiria  exempla  in  poema- 
tis,  artem  medicam ,  et  praecipuam  religionis  do- 
ctrinam,  videlicet  Apostolorum  monuinenta  com- 
plexae  sint,  ne  causam  quidem  esse  arbitrantur, 
cur  Ehraea  lingua  desideretur. 

Etsi  autem  usitatum  est  in  collatione  doctri- 
narum  alias  aliarum  extenuatione  augere:  tamen 
quia  iustum  est  suum  cuique  tribuere,  et  ego  in- 
genue  caeteris  linguis  suum  decus  tribuam,  et  ab 
illis  elegantibus  et  doctis  hominibus  peto,  ut  mo- 
numentis  Ehraeis  etiam  suum  locum  concedi  pa- 
tiantur.  Adsentior,  Philosophiam  integre  com- 
prehensam  esse  Graecis  literis,  et  historiarum, 
poematum,  et  oratorum  Graecorum  lectione  nihil 
dulcius  esse,  et  ad  regendam  vitam  civilem  exem- 
pla  illustria  et  satis  multa   in  Graecis   et  Latinis 

literis  proponJ.  Nihil  igitur  de  earum  linguarum 
dignitate  detraho,  delector  etiam  earum  venustate. 
Nam  etsi  eam  non  exprimo,  tamen  ut  in  picturis 
artificium,  ita  in  scriptis  mediocriter  intelligere 
elegantiain  possumus.  Sed  in  Ecclesia  Dei  carere 
lingua  Ehraea  non  possumus.  Hanc  necessitatem 
argumentis  omnibus  quae  contra  nos  adferuntur, 
oppono.  Si  iudicamus  hanc  de  Deo  doctrinam, 
quaiTi  Ecclesia  Christi  profitetur,  traditam  monu- 
mentis  propheticis  et  apostolicis,  solam  esse  ve- 
ram,  et  solarn  veri  Dei  invocationem  monstrare: 
necesse  est  monumenta  prophetica  et  apostolica 
summa  fide  conservari,  et  vere  et  recte  enarrari. 
quam  ad  rem  etsi  aliarum  artium  ac  linguarum 
doctrinam  etiam  necessariam  esse  f.iteor,  tamen 
addo  fontem  interpretationis  esse  linguae  Ehraeae 
cognitionem,  sine  hac  retineri  nativas  sententias 
posse  nego.  Itaque  iis  qui  studia  sua  ad  certam 
Ecclesiae  utilitatem  referunt,  et  in  suis  mentihus 
confirmare  adsensionem  de  doclrina  prophetica 
volunt,  his  ad  caetera  studia  adiungendam  esse 
linguam  Ehraeam,  non  dubium  est. 

Quare  initio  praefatus  sum ,  lihenter  me  in 
hoc  coetu  ,  qui  pars  sit  Ecclesiae  Dei ,  de  hac  lin- 
gua  dicere,  qui  solus  utilitatem  huius  linguae  e.t 
intelligit  et  magnifacit.  Sinamus  homines  pro- 
phanos  alios  aliis  studiis  seu  voluptatibus  delectari. 
INos  Ecclesiae  patrimonium  ,  et  nohis  et  posteris 
tueamur ,  et  mentes  nostras  fontibus  ipsis  doctri- 
nae  coelestis  confirmemus:  ut  erudite  cogitantes 
omnia  testimonia  de  Deo ,  inde  usque  ab  exorriio 
humani  generis  tradita,  verum  Deum,  qui  se  pa- 
tefecit  in  hac  doctrina,  vera  et  ardenti  invocalione 
celebremus. 

lam  ea  est  aetas  mea,  ut  si  quid  arrpganter 
de  mea  erudilione  praedicem  ,  iure  deridear,  ac 
mente  errare  dicar.  Immensum  quiddam  est  per- 
fecta  doctrina  :  et  scio  me  non  solum  procul  ab 
iila  perfectione  abesse,  sed  vix  primis  labris,  ut 
ita  dicam,  degustasse  literas  Latinas ,  Graecas  et 
Ebraicas.  Sed  tamen  hoc  ipsum  quod  didici, 
quantulumcunque  est,  propter  iudicium  (ie  Reli- 
gione,  omnibus  mundi  regnis,  omnium  opibus 
longe  antepono.  Quod  eodico,  ut  cum  mihi  et 
aliis  qui  parum  didicimus,  videatis  plurimum  ad 
veritatis  agnitiouem  hanc  exiguam  doctrinam  pro- 
desse:  et  ipsi  speretis,  magnum  vos  precium  ope- 
rae  facturos  esse,  si  lingnas  mediocriter  didiceri- 
tis.  Non  exhausimus  universam  Arithmeticam, 
nec  Euclidis,    nec  Archimedis  subtilitatem   asse- 


quimur:  non  tamen  ideo  prorsus  artem  numerandi 
fugimus.  et  haec  mediocris  scienlia  seu  exercitatio 
ingentes  nohis  utilitates  adfert,  imo  aditum  in 
coelum  ad  loca  siderum  patefacit.  Ita  fere  in 
omnibus  disciplinis  uberes  fructus  etiam  ex  me- 
diocri  cognitione  percipi  possunt. 

Quare  bona  cum  spe,  et  hac  invitati  causa, 
u t  prosit  opera  nostra  Ecclesiae,  linguae  Ebraeae 
aliquid  studii  tribuamus.  Ut  enim  fontes  coelestis 
doctrinae  melius  noti  sint,  et  ad  posteros  sinceri 
propagentur,  semper  aliquos  esse  oportet,  velut 
librorum  custodes,  qui  Germanam  lectionem  et 
sententiam  collatis  fontibus  tueantur. 

At  clamant  multi ,  extare  hona  fide  translatos 
libros  in  Graecam  et  Latinam  linguam,  eoque 
curam  peregrinae  linguae  discendae  supervacuam 
esse. 

Gaudeo  versiones  extare ,  et  Dei  heneficio 
oinnium  maxime  luculenta  et  nitida  est  Gerrna- 
nica,  summa  diligentia  et  fide  exploratis  erudito- 
rum  iudiciis  a  D.  Luthero  elaborata.  Nam  et  in 
populi  et  in  eruditorurn  manibus  sacros  libros  esse 
oporlet,  ut  praecipit  Petrus,  inquiens:  Recte  fa- 
citis,  quod  propheticum  sermonem  legitis.  Sed 
unde  populus  interpretationem  haberet,  nisi  docti 
aliqui  linguam  novissent?  Singulare  Dei  hene- 
ficiurn  est,  quod  semper  in  Ecclesia  donum  lingua- 
rum  alias  illustrins,  alias  obscurius  fuit.  Multae 
enim  sunt  causae,  cur  sernper  aliquos  esse  opor- 
teat,  quibus  fontes  noti  sint.  primum  turpissi- 
mum  esset,  ipsam  Ecclesiam  ignorare  exordia  sua, 
nec  certo  fontes  doctrinae  tenere.  Deinde  nemo 
sanus  ignorat,  non  semper  retineri  similem  per- 
spicuitatem  et  puritatem,  cum  sententiae  ex  aliis 
linguis  in  alias  transfunduntur.  Et  magna  est  in- 
terpretum  dissimilitudo,  etiam  cum  par  fides  est, 
Ecclesia  initio  cum  esset  eruditior,  tamen  iudica- 
vit  usitatae  interpretationi ,  alias  plures  addendas 
esse.  Manifestum  est  enim  in  illa  usitata  multa 
esse  mutila  membra,  multa  obscure  et  sordide  red- 
dita  esse,  alias  ab  ipsis  autoribus ,  alias  a  scribis 
meinhra  narrationum  confusa  et  perturbata  esse, 
et  propheticas  narrationes  saepemagnarum  aedium 
ruinis  similes  esse. 

Grata  igilur  fuit  Ecclesiae  opera  eruditorum, 
qui  interpretationes  novas  ediderunt,  quarum  ali- 
quas  in  unum  volumen  congessit  Origenes.  sed 
post  illum  Nicomediae  fuit  vir  nobilitate  generis 
praestans,  sed  multo  praestantior  eruditione  et 

vera  pietate,    Lucianus:    scribunt  enim  sinceram 
et  iucorruptam  eius  sententiam  in  omnibus  Eccle- 
siae  dogmatibus  fuisse.      Hic  edidit  interpretatio- 
nem  valde  laudatam.     Quare  etiamsi  Apostolorum 
aetate    interpretatio    in    manibus   hominum    fuit, 
quoscunque    illa    autores    habuit:    tamen  linguae 
studium    utiliter    retentum    est,    ut  usitata  lectio 
emendari  et  illustrari  posset.      Nihil  facilius  est, 
quam  magnum  acervum  erratorum  vetustae  illius 
Graecae  lectionis  congerere,  et  quidem  in  senten- 
tiis  quae  peculiarem  doctrinam  continent,    ut  in 
Psalmo  non  dissimulandum  est  quod  scripserunt, 
Apprehendite  disciplinam:     pro   dicto  Prophetae, 
Osculamini  filium.      ln  hoc  loco,  qui  de  Messia 
testimonium  et  doctrinam    dulcissimam   continet, 
hallucinatio  iuste  reprehenditur.    Ac  similia  errata 
interpretationis  vetustae  Graecae  et  Latinae  multa 
recitari  possent.    Quoties  etiam  accidit,  ut  membra 
in  interpretatione  compareant,  et  tamen  sententia 
non  intelligatur  ab  iis  qui  phrasin  non  agnoscunt, 
nt  in  Psalmo:   Si  dormietis  inter  medios  clypeoSj 
pennae  columbae  velut  argentum  et  aurum  fulge- 
hunt.     Recte  verba  reddita  sunt,  sed  quid  dica- 
tur,  Latini  homines,  ignari  consuetudinis  Ebrai- 
cae,  iudicare  non  possunt,      Aliud  igitur  alii  La- 
tini   in    enarrando   somniarunt:    sed  qui  agnoscit 
phrasin,   intelligit  de  exercitu  dici.      Si  iacebitis, 
id  est,  si  castra  habebunt  Ecclesiae  passim  in  fini- 
bus,  id  est,  provinciis,  fulgebunt  acies,  ut  aurum 
et  argentum.   Apud  Esaiam  legitur:  Consummatio 
abbreviata    exundabit  iusticiam ,    id   est,    in  con- 
summatione,   hoc  est,    in  fine  et  interitu  politiae 
Mosaicae    constituto,    iusticia    exundabit:    id  est, 
donabitur    aeterna   iustitia,    et   late   propagabitur 
misso   redemptore,    et    sparsa    in    mundum   voce 
Evangelii.     Hoc  dictum  a  Paulo  citari  ad  Roma- 
nos  meministis,  qui  lectionem  tunc  usitatam  reti- 
nuit,  nec  aberravit  a  sententia,  tamelsi  lectio  con- 
fusa  est  et  mutila.     Sed  collatis  fontibus  agnosci- 
tur  sententia:     loyov    GvvtiIcov   y.al  gvvt^iivcjov 
Iv  dc/.aioGvvi].      Interpres  loyov  Gvvrehov  dixit 
rem  finiens,  ut  solentEbraei  dicere:  Quod  est  ver- 
bum,  id  est,  quid  rei,   quid  negocii  est.      Ita,  in- 
quit,  finiet,  ut  in  eo  interitu  tamen  iusticia   ex- 
oriatur:    qui  verbum  abbreviatum  faciet,    id  est, 
rem  abbreviatam :    hocest,  finem  constituet  huic 
politiae,    in  qua  ludaei  putabant  se  imperio  orbis 
terramm  potituros  esse.     Etsi  igitur  lectio  Graeca 
confusior  est,  tamen  Ebraice  utcunque  eruditns, 
agnoscit  Paulum  retinere  nativam  sententiam. 


Ac  late  patet  hoc  quod  de  phrasi  diximus.    Ut 
sine  luce  non  cerni  possunt   colorum  discrimina, 
ita  sine  cognitione  phrasis,  totus  sermo  veteris  et 
novi  Testamenti    ignotus    est.     Nam  etsi  monu- 
menta  Apostolorum  Graeca  sunt,    tamen  phrasis 
estEbraica:  ut  nunc  plurimi  Latine  loquentes,  pa- 
triae   linguae    phrasin    tamen   imitantur.      Idque 
magis  accidit  Apostolis,    qui  Prophetarum  sermo- 
nem  gravi  consilio  et  magno  studio  sequebantur  ac 
reddebant.      Ut  igitur  recte  et  dextre  intelligatur 
genus    sermonis    in    universo    corpore    sacrorum 
librorum,    phrasis  discenda   est.      Ad  hanc  sine 
Ebraicis  literis  perveniri  non  potest.     Nam  consi- 
derandae  sunt  verborum  origines  et  emphases  in 
ipsis  fontibus,   discenda  est  proprietas,  et  viden- 
dum,   ubi  transferantur  voces  singulae,  aut  iun- 
ctae,  allusione  et  figuris  ad  vicinas  significationes. 
Omnino  peculiaris  forma   est  orationis ,  gravissi- 
mae  illius  antiquitatis,  brevis,  conferta  rebus,  ve- 
recunda,  nonambigua,  sed  alibi  proprie,   signate 
et  dilucide  proponens  leges  et  dogmata ,  alibi  res 
easdem  dulcissimis  figuris  pingens:   quae  ita  adhi- 
bentur,  ut  lumen   sint  eorum  quae  alibi  proprio 
sermone  dicuntur,  non  ut  offundant  tenebras,  et 
ex  certis  dogmatibus  faciant  ambigua.      Vult  Deus 
suam  sententiam  in  lege  et  promissione  reconcilia- 
tionis  certam  et  explicatam   esse,    non  ludit  am- 
bigue  dictis,  non  offundit  praestigias,  non  extruit 
labyrinthos,    sed   plane   concionatur,    ut  nostrae 
mentes  eum  invocare,  et  certam  de  eius  benevo- 
lentia    sententiam    concipere  possint.      Ut  autem 
haec  certitudo  teneatur  et  defendatur,  necesse  est 
Doctores  in  Ecclesia  phrasin  eius  linguae  intelli- 
gere,  quae  literis  testimonia  et  sermones  Dei  com- 
plexa  est.      Ut  artifices  caeteros  necesse  est   suae 
quemque  artis  vocabula  nosse:  sic  nos  in  Ecclesia 
oportet  earum  rerum  appellationes  intelligere,  de 
quibus  Deus  concionatur.      Paulus  dicit:   Induite 
viscera  miserationum.    Quid  homo  Latinus  ex  tam 
p^regrina  forma  sermonis  intelligat?    Sed  Ebraeis 
usitata    metaphora   est,    viscera  pro  vera   GToyyfi 
cordis  dicere.      Ergo  cum  inquit:   Induite  viscera 
miserationum,  vult  non  simulatam  misericordiam 
ostendi ,    sed    veram    et  nascentem  in  corde  exi- 
stere,  in  qua  totum  pectus  sentiat  dolorem  alienae 
miseriae.      Ideo  dicit  oiikayyya  oly.TiQfJ.ujv. 

Dices,  hoc  esse  minutum,  et  sine  hac  subti- 
litate  rerum  summas  intelligi  posse. 

Ego  vero  volui  exemplum  proponere  non  ob- 
scurum.     At  mihi  credite  totus  sermo  propheticus 

talium  figurarum  plenus  est ,  quarum  aliae  magis, 
aliae  minus  remotae  sunt  a  nostra  consuetudine. 
Et  saepe  praecipuae  dogmatum  controversiae  ex 
genere  sermonis  iudicantur.  Vocabula  peccati, 
gratiae,  fidei,  iusticiae,  iustificationis,  spiritus, 
saepe  aliter  in  sermone  prophetico  et  apostolico 
usurpantur,  quam  apud  Demosthenem,  aut  Cice- 
ronem.  Quomodo  autem  res  maximae  compre- 
hensae  his  appellationibus  cerni  poterunt,  si  in 
sermonis  interpretatione  mens  aberrat?  Et  ante 
hanc  aetatem  multi  hallucinati  sunt  propter  insci- 
tiam  Ebraicae  consuetudinis  in  his  ipsis  vocabulis, 
et  nunc  multi  retinent  mordicus  falsas  opiniones 
proptcr  eandem  causam. 

Fides  Latinis  veteribus  et  Graecis  adsen- 
sionem  significat.  Nunc  cum  vulgus  dicit ,  Fides 
catholica  significat  doctrinam.  Hanc  depravatio- 
nem  a  vulgo  acceptam  transferunt  multi  ad  enar- 
rationem  Pauli,  cum  dicit,  Fide  iustificamur:  et 
mirantur  stulticiam  nostram,  quod  Pauli  dictum 
amplectimur,  cum  nemo  sit  iustus  doctrina.  Iu- 
sticia,  inquiunt,  virtus  est  voluntatis:  Fides  no- 
ticia  est,  quae  alteri  parti  propria  est.  Nec  magis 
recte  dici  putant,  Fide  Petrus  est  iustus:  quam  si 
dicatur,  Yinum  sapore  est  rubrum.  Existimant 
igitur,  nos  ut  Argivum  spectatorem  in  vacuo  thea- 
tro,  spectacula  quae  nusquam  sunt,  mentis  errore 
fingere.  Sed  nesciunt  ipsi  se  falsis  opinionibus 
fascinatos,  ut  surdos,  non  discernere  sermonem 
vulgi  a  divino.  Hunc  morbum  tolleret  cognitio 
phrasis,  in  qua  videmus,  fide  assensionem  et  fidu- 
ciam  significari. 

Cur  igitur,  inquies,  tantae  sunt  apud  Iudaeos 
tenebrae,  si  cognitio  linguae  et  phrasis  lumen  est 
sententiae?  Possem  breviter  respondere:  Erudi- 
tiores,  ut  vidi  aliquos,  non  peccare  inscitia,  sed 
voluntatis  perversitate ,  nt  olim  Caiphas  et  simi- 
les,  qui  viderunt  miranda  Christi  facta.  Sed  sit 
sane  inscitia  in  aliquibus ,  haec  ex  duabus  causis 
oritur:  priorest,  ut  in  arca  foederis  stantes  An- 
geli  sese  mutuo  contuebantur ,  et  alas  iungebant: 
ita  veteris  et  novi  Testamenti  monumenta  con- 
gruunt.  Vetus  est  fons  novi,  ut  inquit  Psalmus: 
Benedicite  Deo  de  fontibus  Israel.  Novum  est  lu- 
men  veteris:  et  collatio  utriusque  ad  utrunque  in- 
telligendum  necessaria  est.  Cum  autem  aspornen- 
tur  Iudaei  interpretationem  Christi  et  Apostolo- 
rum,  et  sua  somnia  de  mundi  imperio,  nolunt 
abiicere,  retinent  corruptelas  ab  impostoribus  ex- 
cogitatas.     Altera  causa  est:    Ad  phrasin  intelli- 


gendam  non  solum  huius  linguae  cognitione  opus 
est,  sed  literas  Latinas  et  Graecas,  et  mediocrem 
dicendi  et  scribendi  usum  accedere  oportet.  Sine 
hac  cultura  nemo  de  ullo  sermone  iudicare  potest : 
quam  illa  sordida  ingenia  nec  intelligunt,  nec 
appetunt. 

Denique  ad  recte  iudicandum  in  omnibus 
causis  praecipue  opus  est  bona  mente.  Haec  enim 
amat  et  quaerit  veritatem,  et  quantum  fieri  potest, 
iis  se  rebus  instruit,  quae  viam  monstrant:  et  fu- 
git,  et  execratur  calumnias  et  sophisticam.  Rari 
sunt  autem  apud  omnes  gentes  praediti  tali  mente. 
Sed  in  Ecclesia  Dei  excellere  amorem  veritatis 
oportet. 

Sint  igitur  aliqui,  qui  Ebraeam  linguam  ap- 
petant,  propter  has  causas,  ut  sciant  fontes  do- 
ctrinae  ecclesiasticae.  Et  quanquam  extant  ver- 
siones,  cogitent  tamen  id  quod  res  est,  ad  earum 
emendationem  et  illustrationem  fontes  saepe  con- 
sulendos  esse.  Agnoscant  et  hoc,  phrasin  sine 
linguae  cognitione  minus  intelligi.  Plurimum  au- 
tem  momenti  in  explicatione  dogmatum  adfert 
cognitio  phrasis.  Imo  sine  ea  non  potest  in  ho- 
mine  ingenioso  existere  certitudo.  Transformabit 
enim  dogmata,  ut  ceram  in  diversas  sententias  et 
perniciosis  tumultibus  opinionum  ipse  sese  ever- 
tet.  Hoc  multis  ingeniosis  accidit ,  non  quaeren- 
tibus  confirmationem  unius  certae  et  perpetuae 
sententiae  in  singulis  dogmatibus,  ad  quam  inve- 
niendam  et  constituendam  phrasis  cognitio  neces- 
saria  est.  Neque  haec  levis  causa  existimetur 
discendae  huius  linguae,  quod  instructos  nos  esse 
oportet  ad  refutanda  deliramenta  Iudaeorum.  Sed 
aliae  causae,  quas  recensui,  graviores  simt. 

Exposui  cur  in  Ecclesia  studium  Ebraicae 
linguae  retinendum  sit.  Ac  fuicse  Dei  semper  be- 
neficio,  res  ostendit,  alias  magis,  alias  minus  fre- 
quens.  Post  discipulos  Apostolorum  in  Oriente 
Epiphanius,  in  Lntina  Ecclesia  Hieronymus,  dein- 
de  his  recentioribus  temporibus  Lyranus  et  Bur- 
gensis  clari  fuerunt,  et  fuisse  alios  multos  non  du- 
bium  est.  Nunc  multi  docti  et  pii  hanc  linguam 
studiose  colunt.  Estque  nostri  officii  iuventutem 
adhortari,  ut  hoc  donum,  quod  Deus  semper  in 
Ecclesia  excitavit,  et  studiis  doctorum  conservari 
voluit,  tueantur,  ac  sciant  se  laborem  sumere  in 
munere  divino  propagando,  et  in  veris  opibus  Ec- 
clesiae  defendendis.  Laudamus  pios  principes, 
qui  proliibent  pastoribus  eripi  suos  nidos  et  agros: 

et  iure  laudamus.  Sed  literanim  et  huius  linguae 
coffnitio  verius  est  inter  opes  Ecclesiae  numeranda. 

Redeamus  ergo  ad  Politianum  cum  Pico  dis- 
serentem.  Magnum,  inquit,  ornamentum  est  viri 
versantis  in  Repnblica  eloquentia  Latina,  quam 
haec  Ebraica  studia  vel  impediunt,  vel  corrum- 
pnnt.  Magnum  decus  sermonis ,  consiliorum  et 
aetionum  elegantia,  quam  Graecae  literae  adfe- 
runt:  magnum  sapientiae  lumen  est  Philosophia 
et  Graeca  historia.  Adsentior,  sed  nihil  adhuc 
de  Ecclesia,  de  agnitione  Dei,  de  confirmatione 
fidei,  dixit  Politianus.  llla  vult  Deus  prima  esse 
studia,  quae  Ecclesiae  necessaria  sunt.  Primum, 
inquit  Christus,  quaerite  regnum  Dei,  et  caetera 
adiicientur  vobis. 

Nec  ita  impediuntEbraica  studiaLatinas  lite- 
ras  et  Graecas,  ut  non  assequi  mediocritatem  in 
aliis  duabus  linguis  homo  studiosius  possit.  Quam 
multos  enim  etiam  Latine  disertos  nominare  pos- 
sem,  qui  hoc  tempore  in  his  tribus  linguis  et  in 
universa  Philosophia  operam  egregie  navarunl? 
De  viventibus  non  dicam,  qui  et  multi  sunt,  editis 
monumentis  clari.  plerique  Grynaeum  novimus, 
cui  nulla  Philosophiae  pars  ignota  fuit ,  et  hanc 
ex  Graecis  fontibus  hauserat,  Aristotele,  Euclide, 
Galeno,  quos  habuit  notissimos.  Scribebat  au- 
tem  et  versus,  et  solutam  orationem  satis  splen- 
dide.  Hic  his  tam  variis  et  immensis  artibus  et 
linguis  Ebraeam  addebat.  Amabat  enim  Eccle- 
siamDei,  et  fontes  doctrinae  quaerebat.  ltaque 
inter  precandum  aliquid  Ebraice  legebat. 

De  eb'gantia  sermonis  non  hic  dicam,  quod 
Graeci  citant:  Anacharsis  apud  Atticos  soloecizat, 
Solon  vero  apud  Scythas.  Non  enim  valet  hoc 
dictum  iu  universum:  inventionem  natura  diiudi- 
cat,  ac  multa  ab  ingeniosis  et  prudentibus  homi- 
nibus,  quanquam  ignaris  Graecae  linguae,  magna 
eum  venustate  excogitata  et  dicta  sunt. 

Et  nunquam  sapientia  est  sine  eleganlia,  hoc 
est,  sine  illa  arte  idonea  temporibus  ac  personis, 
cum  aliqua  singulari  snavitate  dicendi.  Fuisse 
antem  sapientiam  inProphetis  excellentem,  magni- 
tudo  rerum  gestarum  ostendit.  Quare  non  pute- 
tis  earum  oratinnem  insulsam  esse :  sed  ut  pictu- 
ram  longius  positaTn  iudicare  difficilius  eat,  ita 
ignari  rerum  Ecolesi.ie  non  satis  vident,  quam  illu- 
stres  et  dulces  imagines  proponant  Prophetae. 
Obvia  sunt  ubique  exempla  venustissima,  sed  hoc 
unum  recitabo.  Praedicit  Esaias,  Deum  servatu- 
rum  esse  suos,    sed  ita,    ut  magna  parte  populi, 


qui  sibi  titulum  Ecclesiae  arrogat,  deleta,  reliquias 
excerpturus  sit.  Hanc  sententiam  quam  miranda 
imagine  pingit.  Ut  inquit,  cum  vineae  aestu  are- 
factae  non  sunt  foecundae ,  sed  sparsim  pauculas 
uvas  genuerunt,  quas  colonus  inveniens,  tamen 
sibi  gratulatur,  inquiens:  Nemo  has  mihi  auferat, 
aut  corrumpat,  quia  Deo  benedicente  natae  sunt: 
sic  Ecclesiae  reliquiae  servabuntur,  magna  multi- 
tudine  tristissimis  calamitatibus  absumpta. 

In  hac  imagine  quam  multa  sunt  admiratione 
digna?  Minatur  multitudini,  et  consolatur  pios, 
et  narrat  Deum  custodem  fore,  ut  vinitor  uvas 
suas  sterili  tempore  custodit.  Saepe  me  in  his  pu- 
blicis  miseriis  et  ruinis  rerum  humanarum  haec 
irnago  consolatur.  Elegantia  est  igitur  cogitatio- 
num  et  verborum  tanta  in  Prophetis,  ut  qui  res 
intelligunt,  non  possint  eam  non  amare. 

Postremo  quod  de  sapientia  et  barbarica  Re- 
publica  Politianus  rlix.it,  valde  errat.  Longe  ante- 
celluit  veris  ornamentis  respublica  Iudaica  Atti- 
cae:  nec  concedo  ei ,  Solonem,  Themistoclem, 
Aristiden  maiores  viros  fuisse,  Moise,  Samuele, 
Davide,  Elia,  Eliseo,  Esaia,  Ieremia.  Fuit  in 
Graecis  politica  sapientia  et  magna  virtus,  sed  in 
his  nostris  agnitio  Dei,  et  peculiaris  sapientiae 
gradus  fuit,  qua  res  dubias  et  superiores  humanis 
consiliis  et  viribus  vocationem  suam  et  Dei  prae- 
sentiam  intuentes  gerebant.  Graeci  illi  fere  oranes 
suae  sapientiae  fiducia  elati,  tandem  vel  nol,V7iQay- 
uoovri],  vel  cupiditatibus  iniustis  impulsi,  civi- 
tatibus  suis  magnas  ruinas  attraxerunt.  Et  habet 
David  anchoram ,  qua  suam  navim  etiam  quassa- 
tain  ventis  et  fluctibns  servet,  ignotam  Themi- 
stocli ,  Pericli,  et  similibus.  Scit  se,  scit  suam 
rempublicam  Deo  curae  esse :  et  hac  spe  nec  abii- 
cit  arma  in  adversis  rebus,  nec  deserit  stationem 
suam,  sed  exitus  faustos  expectat.  Hanc  sapien- 
tiam  maiorem  et  magis  salutarem  Themistoclea, 
discelis  ex  lectione  Pieipub.  Iudaicae,  quam,  cum 
fuerit  Ecclesia  Dei ,  non  sinamus  barbaricam  vo- 
cari.  Haec  enim  domicilium  fuit  agnitionis  Dei, 
sapientiae  summae  inter  homines,  prudentiae  po- 
liticae,  fortitudinis,  castissimorum  morurn,  disci- 
plinae,  et  earum  artium  quae  inter  philosophicas 
praecipuae  sunt.  Sed  nunc  collationem  gentium 
omittam. 

De  linguae  sludio  hoc  vos  oro  et  obtestor,  ut 
cogitetis  donum  linguarum  in  Ecclesi;i  divinitus 
excitari:  ac  velle  Deum,  ut  nostra  diligentia  id 
munus    tueamur,    ut  laudat    servos,   qui   talenta 

collocarant  in  foenus.  Et  minatur  ignavis,  in- 
quiens:  Habenti  dabitur,  et  non  habenti  etiam 
quod  videtur  habere,  auferetur.  Agamus  igitur 
Deo  aeterno  patri  Domini  nostri  Iesu  Christi  gra- 
tias,  ardentibus  motibus  pectorum,  quod  Evan- 
gelii  lucem  rursus  acceudit  in  Ecclesia,  et  insuper 
eam  lingnarum  cognitione  et  universae  Philoso- 
phiae  studiis  ornavit,  et  quod  his  bonis  aliqua  ex 
parte  fruimur.  Nihil  enim  his  muneribus  melius 
est  in  tota  rerum  natura,  non  opes,  non  regna, 
non  voluptates. 

Postremo  etiam ,  ut  gratitudinem  nostram 
declaremus,  et  honestis  moribus  haec  studia  orne- 
mus,  et  aliquid  operae  in  hanc  lingiiam  ad  animos 
nostros  erudiendos  et  confinnandos,  et  ad  iuvan- 
dam  posteritatem  conferamus.      Dixi. 


No.  110. 


an.  1549. 


De  appeilationibus  panum. 

In  seTect.  Declairiat.  T.  IV.  p.  318  sqq.,  in  Servest.  T.  IV, 
p.  290.  et  apud  Kichard.  T.  II.  p.  49.  Idem  in  T,  III. 
Erford.  lit.  i,  3.,    ubi  adscripius  legilur  annus  1549. 

Oratio  de  appellationibus  panum,   a  Melch. 
Fendio  D.  artis  medicae  reciiata. 

Multae  sunt  gravissimae  causae,  propter  quas  de- 
cet  hanc  testimonii  renunciationem  non  solum  pu- 
blice,  sed  etiam  in  magna  iuventutis  fiequentia 
fieri,  ut  ibi  et  voce  docentium  et  ipso  ritu  commo- 
nefacti,  iuniores  discant  admirari  et  amare  artes: 
et  Deo  pro  hoc  summo  beneficio  gratias  agant, 
quod  vitam  hominum  instruxit,  et  ornavit  sapien- 
tia  et  artibus,  et  ad  aeternam  ac  coelestem  vitam 
praeparat.  Denique  ut  accendatur  discendi  cupi- 
ditas,  artium  dignitate  et  pulchritudine  conside- 
rata.  Sit  igitur  et  in  hoc  nostro  congressu  prima 
haec  vox,  quam  mecum  piis  pectoribus  recitate. 
Tibi  omnipotens  Deus,  aeterne  pater  Domini  no- 
stri  Iesu  Christi,  conditor  coeli  etterrae,  et  ho- 
minum,  et  Ecclesiae  tuae,  una  cum  filio  tuo  coae- 
terno  Domino  noslro  lesu  Christo,  et  Spiritu 
sancto,  sapiens,  bone,  iuste,  verax,  misericors 
iudex,  caste,  liberrime,  gratias  ago  pro  omnibus 
beneficiis,  ac  nominatim  pro  luce  doctrinae,  teque 
oro,  ne  eam  extingui  sinas. 

Deinde  cnrn  ad  invitandos  aut  docendos  iu- 
niores  aliquid  etiam  de  ipsis  artibus  dici  utile  sit, 


saepe  hic,  vel  de  toto  genere  Physicae  doctrinae, 
vel  de  parte  aliqua  dictum  est.  Ouanturn  enim 
possumus  in  rudibus  pectoribus  adversus  immanes 
illos  Cyclopes,  qui  et  Deum,  et  hanc  divinam  lu- 
cem,  quae  in  artibus  proposita  est,  furenter  con- 
temnunt,  iudicia  formare  conamur?  Ac  saepe 
iam  dictum  est,  certo  velle  Deum  aspici  rerum  na- 
turam,  et  hanc  considerationem  et  sapientiam  pul- 
cherrimurn  decus  esse  hominum,  et  praecipuum 
vitae  praesidium. 

Cum  autem  in  tanta  rerum  amplitudine  de 
multis  naturae  partibus  dici  non  possit,  pauca  iam 
de  generibus  panis  dicturus  sum.  Est  enim  pro- 
fecto  diligentia  homine  digna  ,  victus  sui ,  et  ali- 
mentorum  vim  considerare,  et  ut  Deo  pro  quoti- 
dianis  muneribus  gratias  agat,  et  ut  in  fovendo 
delectus  et  modus  adhibeatur.  Eo  etiam  de  pane 
diligentius  cogitemus,  quia  omnibus  temporibus 
in  sacrificiis  Deo  panes  consecrati  sunt,  quo  ritu 
testari  nobis  Deus  voluit,  et  vitam  et  alimenta 
vitae  ipsius  opus  et  dona  esse.  Voluit  etiam  ipsa 
liba  imagines  esse  coelestis  pabuli,  ut  postea  dice- 
mus.  Imo  ritus  ipse  dulcissimam  promissionem 
continet.  Cum  Deus  iusserit  sibi  consecrari  panes, 
simul  pollicetur  se  daturum  terrae  foecunditatem, 
ut  frumenta  gignat,  sese  velle  hanc  inopem  natu- 
ram  hominum  alere  et  fovere:  sese  postulare,  ut 
et  petamus  haec  beneficia  ab  ipso ,  et  agnoscamus 
ac  celebremus  autorem.  Cum  igitur  multae  com- 
monefactiones  in  illis  ritibus  prcponuntur,  liben- 
tius  hanc  commonefactionem  de  varietate  panum 
institui. 

Initio  autem  dicendum  erat,  cur  panes  prae- 
sertim  ex  tritico  facti,  sint  praecipuum  nutrimen- 
tum  ,  et  perpetuum,  cuius  usus  adsiduus  hornini 
non  intemperanti ,  et  non  habenti  morbum,  non 
adfert  fastidium,  ut  usus  diuturnus  omnium  alio- 
rum  ciborum.  Quae  haec  cum  humano  corpore 
cognatio  est,  ut  haec  grana  ex  terra  nata,  statim 
in  succum  corporibus  nostris  convenientem  ver- 
tantur?  Hic  ad  providentiam  referen(Ja  causa  est, 
ut  manifestum  opus  est  providentiae  divinae,  quod 
foetus  in  utero,  et  postea  recens  editus  alitur  lacte 
cocto  in  uberibus  matris:  ita  agnoscamus  Deuni 
curantem  genus  humanum,  hanc  pulcberrimam 
mundi  naturam  ita  condidisse,  ut  praebeat  sedem, 
cibum,  potum  ,  remedia,  tegumenta,  organa  ope- 
rarum,  et  multa  alia  vitae  necessaria,  generi  hu- 
mano.  Sit  igitur  providentiae  testimonium,  haec 
alimentorum  cum  nostris  corporibus  convenientia. 

Nec  alias  causas  a  prioriPhysicus  ostendere  potest. 
Sed  postea  species  discemit.  Alia  materia  humano 
corpori  magis,  alia  minus  familiaris  est.  Holera 
et  poma  etsi  nutriunt,  tamen  quia  nimis  aquosa 
sunt,  diffluit  succus,  et  languidior  est.  Triticum 
siccius  est,  et  pingue,  et  temperate  calidum.  Ideo 
et  succus  fit  pinguior  et  glutinationi  accommo- 
datior. 

Dicamus  igitur  iam  de  differentiis ,  quarum 
gradus  tres  constituam,  primum  a  materia,  secun- 
dum  a  puritate,  tertium  a  coctione.  Differunt 
panes  primum  materia  :  alii  fiunt  ex  tritico,  alii  ex 
olyra,  alii  ex  zea,  alii  ex  hordeo.  Caetera  genera, 
quia  in  nostris  regionibus  non  sunt  usitata,  omit- 
tam.  Et  cum  haec  recitentur  propter  auditorum 
utilitatem,  volumus  eis  rerum  domesticarum  ap- 
pellationes,  et  vires  notas  esse. 

Triticum  esse  primae  bonitatis  frumentum 
constat,  quod  Graecis  est  nvQog,  nobis  3$ei£en. 
recito  enim  appellationes  nostras  omnibus  notas, 
ut  rebus  alicubi  monstratis,  iudicari  discrimina 
oculis  possint.  Sunt  igitur  optimi  panes,  qui  fiunt 
ex  tritico,  de  quorum  differentiis  postea  rursus 
dicam. 

Secundus  locus  tribuatur  ex  olyra  factis,  ac 
nomino  Olyram,  quae  nostro  vocabulo  appellatur 
Jftocfen:  cuius  usus  in  his  regionibus  populo  fa- 
miliarissimus  est,  et  ut  ego  iudico,  salubris.  Et 
quidem  Diocles  praetulit  olyram  zeae. 

Zeam  autem  nominamus  eam,  quae  nostris 
est  ©pelta,  seu  SMncfel.  Etsi  autem  Galenus  in- 
quit,  se  in  peregrinationibus  suis,  quibus  lustra- 
vit  magnam  Asiae  et  Europae  partem,  studiose 
inquirentem  nusquam  reperisse  frumentum,  cui 
Zea  nomen  esset:  tamen  Graecis  noturn  fuisse  vo- 
cabulum  necesse  est,  cum  toties  dicant  poetae  "Qei- 
dcoQog  aoovQa,  Et  copiose  nasci  speltam,  quam 
zeam  vocamus  in  multis  Sueviae  locis  manifestum 
est,  ubi  et  panes  ex  zea  facti  anteferuntur  factis  ex 
olyra,  et  sunt  aliquanto  candidiores.  Sed  Mne- 
sitheus  vetus  scriptor  inquit,  graves  et  difficiles 
concoctu  esse ,  nec  sine  offensione  valetudinis  diu 
vesci  eis  posse  homines  non  assuetos.  aiunt  et 
alvum  usu  huius  generis  contrahi.  Res  etiam 
ostendit,  succum  ex  zeae  granis  lentum  ,  tenacem 
et  viscosum  esse:  quare  coctionem  difficiliorem 
esse  consentaneum  est. 

Quarto  loco  numeramus  ex  hordeo  factos, 
quos  Galenus  inquit  minus  gignere  succi,  et  minus 
nutrire,    quam   illa  genera,    quae   antea   recitavi: 


quia  hordei  natura  frigidior  est.  Multa  autem 
sunt  testimonia,  homines  tenuiores  olim  multum 
usos  esse  panibus  hordeaceis.  Ideo  enim  in  versu 
veteri  dicitur:  avTaoxrjg  yao  6  noeG/Svg,  tywv 
ala  y.al  dvo  ZQi/uva,  Senex  hoc  victo  contentus 
est,  sale  et  duobus  panibus  hordeaceis.  Nam 
xqI/livov  farinam  esse  certo  modo  apparatum  ex 
hordeo.,  traditum  est,  et  historia  evangelica  nar- 
rat,  quinque  panes  hordeaceos  distributos  esse, 
quibus  pavit  filius  Dei  amplius  quinque  millia 
hominum:  qua  narratione  multae  significationes 
adumbratae  sunt.  Alitur  et  defenditur  Ecclesia, 
Deo  iuvante,  etiamsi  opes  habet  exiguas.  Sunt 
et  micae  doctrinae  in  speciem  tenues,  et  frigidae, 
sed  Deo  aspirante  accendunt  vitam  aeternam  in 
cordibus.  Plures  alias  species  addere  possem,  sed 
nec  huius  temporis  angustia  longiorem  enumera- 
tionem  nobis  concedit,  nec  caeterae  perinde  notae 
sunt.  Non  enim  iam  saepe  ex  sesamo  aut  panico 
fit  panis.  Omitto  et  factos  ex  diversis  materiis,  ut 
sunt  placentae,  itria,  liba. 

Addam  vero  differentias  a  puritate  sumptas  in 
his  panibus,  qui  ex  tritico  fiunt.  Optimus  est  et 
purissimus,  qui  fit  ex  siligine,  quam  nominant 
tenerrimam  partem   et  delicias  tritici. 

Minus  teneri  et  puri  sunt  panes  ex  semidali, 
quales  fere  apud  nos  fiunt  ex  tritico  candidiores 
panes. 

Tertius  gradus  nominatur  ai>TonvQog,  item 
Gvyxo^uGTog^  qui  fit  ex  tritico  cum  polline.  Ideo 
enim  appellarunt  Gvyxo/uiGTOV ,  quia  universa  fa- 
rina  non  excusso  polline  miscetur. 

Quartus  gradus  est  furfuraceus,  multo  etiam 
impurior,  quam  Gvyxo/uiOTog,  ater,  ut  in  rure 
pinsi  videmus ,  et  minus  nutrimenti  habens,  et 
xaxoyvXog ,  ut  Diphilus  scripsit  et  res  ostendit. 

Recitavi  differentias  a  puritate  sumptas.  Ali- 
qui  putarunt,  has  differentias  diversorum  esse 
frumentorum :  sed  haec  explicatio  Galeni  est  et 
Aeginetae,  quam  secutus  sum,  et  est  perspicua, 
et  congruunt  verba  Celsi,  qui  inquit:  Firmius  est 
triticum,  quam  millium,  id  ipsum  quam  hordeum, 
et  ex  tritico  firmissima  siligo,  deinde  similia,  dein- 
de  cui  nihil  ademptum  est,  quod  avTonvQov  Grae- 
ci  vocant:  infirmior  est  ex  polline,  infirmissimus 
cibarius  panis. 

Nunc  addam  differentias  a  coctione  sumptas, 
quae  nunc  quidem  non  sint  variae.  Olim  maior 
varietas  fuit.  Alii  sunt  furnarii,  seu  zlifiaviTai, 
sicdicti,  non  propter  materiae  diversitatem,  sed 

quia  in  furnis,  more  horum  temporum,  cocti  sunt. 
Et  aiunt  furnos  inventum  Aegyptium  esse. 

Alia  fuit  antiquior  consuetudo,  priusquam 
furni  essent,  coquere  panes  tectos  cineribus  inter 
carbones.  Hi  nominantur  iy/.QVipiai ,  quae  ap- 
pellatio  saepe  in  sacris  libris  repetita  est,  quia  in 
sacrificiis  hoc  modo  cocti  panes  proponebantur. 
Quare  et  veteres  scriptores  in  Ecclesia,  in  enarra- 
tione  sacrificiorum  ,  dicunt  interdum  his  panibus 
sacrificari  filium  Dei  iacentem  in  cineribus,  cum 
pro  nobis  victima  factus  est :  ideoque  in  sacrificiis 
hanc  speciem  exhibitam  esse,  ut  cogitemus  pri- 
mum  de  filio  Dei  sic  involuto  cineribus,  deinde  et 
de  nostris  aerumnis.  Oportet  enim  nos  similes 
fieri  imaginis  filii  Dei.  Uritur  vera  Ecclesia  tan- 
quam  cineribus  obruta,  cum  variis  calamitatibus 
in  hac  vita  exercetur.  Ita  efficimur  in  confessione 
et  invocatione  panes  Deo  consecrati. 

Huc  et  aliae  differentiae  addi  possunt.  Alii 
panes  sunt  fermentati,  alii  sine  fermento.  Sed 
vescentibus  utilior  fermentatus,  quia  cum  rarior 
sit  et  levior,  facilius  concoquitur,  et  ipsa  fermenti 
natura  penetrationem  adiuvat.  Sunt  et  figurarum 
differentiae,  ut  ftajiyvXoq,  panis  est,  qui  apud  nos 
a  figura  rhombi  SBecf  nomen  habet. 

Haec  appellationum  discrimina  nunc  collegi, 
quibus  cognitis,  iuniores  facilius  legent  scripta  ve- 
terum.  Et  nescire  appellationes  rerum  domesti- 
carum ,  quae  cotidie  in  conspectu  sunt,  turpe  est 
iis,  qui  doctrinae  studiis  se  dediderunt,  et  ut  ser- 
monis  vetusti  proprietatem  tueantur,  et  ut  cogni- 
tis  vocabulis  naturas  rerum  considerent.  Quoties 
adspicis  positos  in  mensa  panes,  prima  esse  de  Deo 
et  de  providentia  cogitatio  debebat,  quod  singulari 
consilio  Dei  instituta  sit  cognatio  frumenti,  cum 
humano  corpore ,  ut  verti  in  succum,  sanguinem 
et  nutrimentum  possit.  Servare  nos  Deus  etiam 
sine  cibo,  et  sine  remediis  poterat.  Sed  voluit 
hanc  vitam  multis  praesidiis  indigere,  ut  commo- 
nefacti  nostra  necessitate  agnosceremus  artem  opi- 
ficis,  qui  singulis  necessitatibns  sua  praesidia  con- 
didit.  Inde  palam  est,  hanc  rerum  naturam  ,  in 
qua  praecipuae  partes  mirando  ordine  distributae 
sunt,  non  extitisse  casu,  sed  ab  aeterna  mente  ar- 
chitectatrice  conditam  esse.  Deinde  et  hoc  cogi- 
tandum  est,  vere  diligi  genus  humanum  a  Deo, 
cum  videamus  hoc  pulchrum  domicilium,  coelum, 
et  intra  hunc  orbem ,  terram,  quae  nobis  sedes 
esset,  et  plurima  terrae  ornamenta  praecipue  ad 
Melanth.    Oper.    Vol.    XI. 


utilitatem  nostram  condita  esse.  Et  si  autem  pro- 
pter  infirmitatem  naturae  humanae,  valde  negli- 
genter  haec  opera  et  consilia  Dei  considerantur, 
tamen  repugnandum  est  infirmitati.  Ideo  Deus 
vitam  regi  vult  doctrina  et  disciplina,  ut  contra 
hanc  segniciem,  quae  nobiscum  nascitur,  mentes 
adsuefiant  commonefactione  doctrinae  et  honestis 
exemplis,  ad  ipsius  agnitionem  et  celebrationem. 

Deinde  et  valetudinis  tuendae  causa,  ut  de 
caeteris  cibis,  ita  de  panibus  quaeramus,  qui  faci- 
lius  in  nutrimentum  verti  possint:  qui  cum  sint 
lenti  ac  minus  rari,  difficulter  vertantur  in  chy- 
lum ,  et  gignant  sanguinem  quasi  lutulentum,  et 
obstructiones  faciant,  quae  interdum  Iethales  mor- 
bos  adferunt.  ut  accidit  avide  vorantibus  placen- 
tas,  aut  itria,  quae  sunt  ex  farina  et  melle  eius  ge- 
neris,  quod  nos  vocamus  ^)ipen.  Est  autem  in- 
digna  homine  negligentia,  non  habere  delectum 
in  rebus  praecipue  necessariis  ad  valetudinem 
tuendam.  Memini  exempla ,  ubi  cum  in  magno 
agmine  scholastico  multi  propter  panes  male  co- 
ctos,  periculosis  morbis  conflictarentur:  et  ani- 
madversa  causa  mutatus  esset  panis,  deinde  talis 
offensio  valetudinis  non  accidit.  Tantumque  mo- 
menti  in  pane  est,  ut  cum  non  recte  maturuit 
olyra,  ex  qua  postea  fit  panis,  quia  maleria  fere 
putris  est,  sequi  luem  in  populo  late  grassantem, 
usitatum  sit.  Denique  exempla  quotidiana  osten- 
dunt,  petulanter  accersi  infinitos  morbos  propter 
negligentiam  in  victu,  qui  facillime  vitari  poterant. 
Qutm  mnlli  nunc  aegrotant,  qui  postquam  in  flu- 
mine  ventriculum  frigefecerunt,  ac  deinde  propter 
aestum  avide  ingesserunt  cerasa,  et  largius  bibe- 
runt.  Hinc  ortae  cruditates,  et  putrefactiones, 
causae  morborum  sunt  non  fallentes.  E  contra 
multi  saevi  morbi,  si  mediocris  diligentia  in  victus 
ratione  adhibeatur,  depelli  possunt.  Et  remedia 
sine  hac  Philosophia  raro  sunt  efficacia. 

Adhortamur  itaque  vos,  ut  propter  valetudi- 
nis  pericula  sitis  diligentiores,  et  in  consideratione 
naturae,  et  in  regenda  victus  ratione.  Plus  quam 
ferreus  est,  qui  tanta  causa  non  rnovetur.  Sed 
tamen  obtestamur  vos  etiam  propterDeum,  con- 
ditorem  huius  naturae  et  iudicem,  qui  praecipit, 
ut  valetudinem  tueamini ,  ut  sitis  idonei  ad  medi- 
tationem  piam  et  communia  vitae  officia.  Tuum 
cerebrum  et  cor  sunt  domicilium  Spiritus  sancti, 
quare  ut  haec  rnembra  sint  idonea  divinis  moti- 
bus,  studiose  et  reverenter  tueamini.  Qnod  si  fa- 
cietis,  doctrina  etiam  Phvsica  et  natur..e  cognitio 
56 

adiungenda  erit:  imo  auget  doctrinam  haec  ipsa 
rerurn  convenientiurn  observatio  et  distinctio. 
Has  admonitiones  ut  saepe  repetamus,  mandato 
divino  cogimur:  ac  filium  Dei  custodem  Ecclesiae 
suae  oramus,  ut  ipse  quoque  sit  custos  corporum 
vestrorum,  et  flectat  animos  vestros  ad  curarn 
tuendae  publicae  et  vestrae  saiutis.      Dixi. 


No.  111. 


an. 


1550. 


De  Mose  feriente  petram. 

In  selecl.  Decl.  T.  III.  p.  507 sqq.,  Ricbard.  T.  III.  p.  213., 
Servest.  T.  III.  p.  481.  el  in  T.  III.  Erford.  lit.  q,  5., 
ubi  dicilur:  „recitata  a  Decano  loanne  Marcello  Regio- 
montano  a.  M.  D.  L." 

Oratio  dc  Mose  ferienle  petram. 

In  hoc  opificio  mundi  pulcherrimus  ordo  corpo- 
rum ,  et  ars  adhibita  in  singulis  construendis  et 
ornandis,  iliustria  testimonia  sunt,  hunc  mun- 
dum  non  extitisse  casu,  sed  a  mente  architectatrice 
miranda  sapientia  conditum  esse. 

Etsi  autem,  ut  navis  inter  fluctus,  ita  ratio 
humana  aspiciens  vitae  confusiones,  tristissimis 
dubitationibus  quassatur,  ac  secum  quaerit,  adsit 
ne  Deus  gubernator  inter  tantas  dilacerationes  hu- 
manae  societatis  et  ruinas:  tamen  et  illa  conside- 
ratione  ordinis  atque  artis  in  opificio  mundi  con- 
firmati,  adsensionem  de  Dei  praesentia  nequa- 
quam  excuti  nobis  sinamus.  Sit  autem  firmior  et 
immota  adsensio  propter  patefactiones  Dei  in  Ec- 
clesia  factas,  in  eductione  populi  ex  Aegypto,  mis- 
sione  filii,  et  resurrectione  mortuorum. 

Adfirmat  autem  filius  Dei,  se  in  genere  hu- 
mano  haereditatem  sibi  aeternam  semper  collectu- 
rum  esse,  et  quidem  inter  eos,  qui  doctrinam  ab 
ipso  traditatn  discunt  et  amplectuntur,  et  eum  coe- 
tum  sibi  curae  esse. 

Quare  non  dubitemus,  filium  Dei  et  nobis 
adesse,  eumque  ardentibus  votis  oremus,  ne  inter 
nos  lucem  doctrinae  suae  extingui,  nec  deleri  disci- 
plinam  nec  ethnicam  barbariem  fieri  sinat.  Hone- 
stissima  autem  consuetudo  est,  in  his  congressi- 
hus  commonefactionem  sumptam  ex  aliqua  doctri- 
narum  parte,  utilem  studiis  et  moribus,  proponere. 

Quare  cum  de  argumento  deliberanti  veniret 
in  mentem  historia  Moysi  petram  percutientis,  de 
qua  alioqui  saepe  cogito,  hanc  narrationem  delegi: 
quae  cum  in  omni  vita  saepe  cogitanda  est,  quia 


monet  filium  Dei  propter  legem  percuti.  tum  vero 
imaginem  continet  imperiorum  ferientium  petram. 
Cuius  rei  et  haec  aetas  exempla  satis  tristia  habet. 

Quid  autem  magis  decet  in  hoc  ipso  loco, 
quam  de  lege  Dei^  de  iustitia  et  ira  adversus  pec- 
cata,  de  filio  mediatore,  de  Ecclesia  et  eius  aeru- 
mnis  et  liberationibus  saepe  dicere?  Spero  igitur 
argumentum  quidem  vobis  gratum  fore.  Sei\  do- 
leo  me  rudem  et  imperitum,  non  posse  adferre  sa- 
tis  illustrem  explicationem.  Cum  autem  scriptum 
sit,  Ex  ore  infantium  et  lactantium  perfecisti  lau- 
dem:  probat  haec  studia  Deus  considerandi  sua 
beneficia.  Et  universa  hominum  sapientia,  col- 
lata  ad  divinam,  quid  est  nisi  infantia?  quae  qui- 
dem  tunc  recipit  agnoscere  Deurn,  cum  lacte  di- 
vino  alimur.  Itaque  boni  consulenda  erit  qualis- 
cunque  recitatio  tam  sublimis  argumenti. 

Cum  Israelitae  in  deserto,  ubi  propter  perpe- 
tuos  aestus  nec  flumina  nec  fontes  multi  erant,  va- 
garentur,  multi  homines  omnium  aetatum  siti  mo- 
riebantur,  multae  matres  in  complexu  infantum 
pendentium  ab  arefactis  uberius  siti  una  cum  in- 
fantibus  extinguebantur. 

Hac  tanta  calamitate  Deus  aliquandiu  multi- 
tudinem  punivit.  Sed  tamen,  ut  Ecclesiam  ser- 
varet,  iubet  Moysem  ferire  petram,  ac  promittit 
se  inde  effusurum  esse  aquarum  flumina,  praebi- 
tura  potum  universae  multitudini.  Hic  cum  con- 
stitisset  Moyses  inter  seditiosas  et  impias  populi 
vociferationes,  in  quo  multi  clamabant,  eum  tan- 
quam  impostorem  saxis  obruendum  esse,  hae  con- 
tumeliae  fidem  in  eo  languefecerunt. 

In  hac  trepidatione  ac  dubitatione  cum  fru- 
stra  virgam  incussisset  scopulo,  nec  erumperet 
aqua,  subito  et  ingenti  consternatione  animus  eius 
oppressus  est.  Sed  cum  erectus  novo  adflatu  et 
fidei  motu  iterum  feriret  petram,  scissa  effudit  in- 
gens  aquarum  flumen. 

Etsi  autem  iam  laetatur  propterdivinae  prae- 
sentiae  testimonium,  et  quia  seditiosi  clamores 
hoc  novo  beneficio  refutati  erant:  tamen  dolorem 
et  recordatio  trepidationis  et  dubitationis  adfert, 
et  audit  divinam  reprehensionem ,  qua  ipsius  dif- 
fidentia  severe  taxatur. 

Continet  haec  narratio  multa  insignia  exem- 
pla,  poenam  non  levem  populi,  in  quo  mulli  se- 
nes  et  iuvenes,  matres  et  infantes  siti  perieriint. 
Hinc  sequuntur  ex  impatientia  magni  furores  et 
contumeliae  adversus  Deum   et  adversus  duces. 

Non  sunt  ignotae  causae,  quare  Dens  pro- 
pbanam  multiludinem  puniat.  Vult  enim  conspici 
suam  iusticiam.  Ideo  alrocia  scelera  comitantur 
atroces  poenae.  Sed  cur  in  Ecclesia  sua  homines 
pios,  inculpatos,  matres,  infantes,  tam  duriter 
excruciari  sinit?  Quid  simile  crudelitati  regis 
Aegyptii  legitur,  qui  mandat  infantes  masculos 
recens  editos  necari? 

Cum  autem  sciatis  causas  esse  multas,  propter 
quas  Ecclesia  cruci  subiecta  est,  non  ero  prolixior 
in  huius  partis  enarratione.  Tantum  hoc  moneo, 
ut  singuli  nostram  molliciem  et  accusemus  et  de- 
ploremus:  quod  cum  gravioribus  sceleribus  pol- 
luti  simus,  leviores  aerumnas  minus  placide  feri- 
mus:  ac  flectamus  animos  ad  invocationem  Dei, 
ne  penitus  deleri  Ecclesiam  sinat.  Venio  autem 
ad  alterarn  historiae  partem.  Exaudiuntur  Moysi 
et  multorum  piorum  vota  et  gemitus. 

Talia  exempla  ostendunt,  non  deseri  Eccle- 
siam.  Non  frangantur  animi  in  aerumnis,  ut  aut 
dubitent  esseDeum,  aut  ei  irascantur:  sed  discant 
ei  obediendum  esse,  et  petendum  ac  expectandum 
auxilium.  Ad  hunc  usum  et  hoc  exemplum,  et 
alia  similia  nobis  tradita  sunt.  Id  initio  ex  hac 
liberatione  discendum  est.  Postea  sequitur  alia 
consideratio,  quid  haec  ipsa  imago  significet ,  de 
qua  postea  dicam.  Prius  enim  pauca  de  facti  cir- 
cumstantiis  addam. 

Nova  est  in  Moyse  trepidatio,  qui  confirma- 
tus  fuerat  antea  tam  multis  prioribus  testimoniis 
praesentiae  Dei.  Sed  hic  cernimus,  quanta  vul- 
nera  in  animis  gubernatorum  faciant  contumeliae, 
cum  quidem  non  ipsi  tantum  conculcantur,  sed 
etiam  sermonibus  Epicureis  laeditur  gloria  Dei,  et 
sauciatur  Ecclesia  talibus  clamoribus.  Fides  alio- 
qui  ardens  iri  Moyse,  iam  moerore  et  consterna- 
tione  languefacta  est.  Ac  similium  dolorum  signi- 
ficationes  sunt  in  leremia. 

Quanquam  autem  accusatDeus  imbecillitatem 
Moysi,  et  poenam  ei  denunciat:  tamen  et  rabiosae 
multitudini  irascitur,  cuius  clamoribus  pectus 
Moysi  sauciatum  fuerat.  Videmus  autem  etiam  in 
summis  viris  aliquos  naevos  esse,  quibus  com- 
monefiunt  de  sua  infirmitate ,  ne  sese  efferant. 

Audistis  in  facto  proponi  exempla  de  prae- 
standa  obedientia  in  poenis,  de  spe  auxilii  divini, 
de  invocatione,  de  reprimendis  seditiosis  clamo- 
ribus,  de  imbecillitate  humana  reliqua,  in  his 
etiam  ,  quorum  virtus  est  excellens. 


Hanc  amplissimam  et  utilissimam  doctrinam 
proponi  in  hac  historia  non  dubium  est:  quae 
quidem  eo  scripta  est ,  ut  de  his  tantis  rebus  nos 
erudiat.  Sed  tamen  et  personarum  quarundam 
hic  fit  adumbratio.  Petra  significat  mediatorem, 
qui  et  in  illa  ipsa  rupe  tunc  adstitit,  et  populum 
comitatus  est,  ut  inquit  Paulus:  Omnes  bibe- 
runt  de  comitante  eos  petra,  petra  autem  erat 
Christus. 

Moyses  significat  et  legem,  et  hanc  politiam. 
Primum  enim  feritur  filius  Dei  propter  legem, 
sicut  ipse  inquit:  Non  veni  solvere,  sed  implere 
legem.  Recipit  quidem  divinitas  immensa  mise- 
ricordia  genus  humanum.  Sed  tamen  cum  iusta 
sit,  et  legi  Dei  satisfieri  necesse  sit,  vel  obedientia 
vel  poena,  propter  ordinem  iustitiae  decretum  est, 
ut  aliquis  in  genere  humano  prorsus  innocens, 
pro  caeteris  sontibus  poenam  solveret. 

Etsi  autem  huius  mirandi  consilii  causas, 
quomodo  misericordiae  iustitia  temperata  sit,  in 
hac  caligine  nondum  penitus  intelligimus,  sed 
erunt  haec  studia  illius  aeternae  Academiae  pro- 
pria:  tamen  hic  inchoanda  sunt.  Agnoscenda  est 
ira  Dei  iusta  adversus  peccata,  deinde  agnoscenda 
misericordia :  nec  existimandum  est,  decreta  de 
rebus  tantis,  de  remissione  peccatorum,  de  mit- 
tendo  filio,  de  restitutione  generis  humani ,  de 
modo  colligendae  Ecclesiae  sine  sapientissimis  de- 
liberationibus  facta  esse. 

Lex  igitur  quae  iustissimo  iudicio  nos  op- 
pressura  erat ,  filium  ferit,  ne  nos  feriat.  Et 
fluunt  ex  rupe  fluminaEvangelii,  quibus  haec  mi- 
sera  natura  ,  siti  torrefacta  ,  recreatur. 

De  his  tantis  rebus  admoneri  le  cogites  hac 
ipsa  imagine  Moysi,  ingenti  et  ardenti  motu  ex- 
celsam  rupem  ferientis. 

Simul  etiam  astare  in  cacumine  rupis  Domi- 
num  scias,  huius  tanti  agonis  gubernatorem,  yal 
7iQU>Tayu)ViOTi)v ,  et  sapientiam  et  iustitiam  Dei 
consideres,  quae  sine  compensatione  nos  liberare 
poenis  noluit:  sed  in  magnitudine  poenae  et  per- 
sonae  IvrQa  persolventis,  voluit  iustitiam  et  iram 
suam  conspici  et  metui. 

Etsi  autem  nulla  ullius  angeli  aut  hominis 
eloquentia  par  esse  potest  magnitndini  tantarum 
rernm  exponendae:  tarnen  haec  quantulacunque 
consideralio  in  mentibus  nosfris  excitanda  est ,  et 
celebranda  opera  divina  :  metuenda  est  iusfissima 
ira,  fugienda  offensio,  et  Deo  gratiae  *gendae  sunt 
pro  beneficiis,  quod  propter  filium  Ixfawv  nos  re- 
56* 

cipit,  et  Ecclesiam  aeternam  sibi  colligit.  Ipsi 
etiam  mediatori  gratiae  agendae  sunt,  quod  in 
sese  derivavit  iram ,  ac  IvrQa  persolvit,  quod  ad- 
est  nobis,   et  nos  suo  flumiue  et  lavatet  potat. 

Sed  consternatio  quid  significat?  Sentit 
Moyses  arcano  motu  hanc  petrae  percussionem 
imagiuem  esse  venturae  victimae,  et  cohorrescit: 
praesagiens  hanc  ipsam  politiam,  quae  voce  di- 
vina  constituta  erat,  ut  dornicilium  essct Ecclesiae 
Dei,  percussuram  esse  hoc  saxum  ,  i-d  est ,  truci- 
daturam  Dominum,  qui  victima  pro  genere  hu- 
inano  futurus  erat.  Interitum  itaque  suae  gentis 
prospiciens,  quem  tunc  quoque  significabant  po- 
puli  circumfusi  convicia,  ingenti  dolore  con- 
cutitur. 

It;ique  hanc  vocem  edunt  postea  Pharis;iei 
interfecturi  Dominum:  Legem  habemus,  et  se- 
cundurn  legem  nostram  mori  eum  oportet.  Legis 
studio  et  praetextu  in  eum  saeviunt,  quia  opinio- 
nem  ipsorum  de  lege  taxabat:  qua  labefactata, 
politiam  ruiluram  esse  ratiociiiabantur.  Ita  sem- 
per  omnibus  aetatibus  opiniones  politicae  de  lege 
ferunt  petram,  et  armant  gubernatores  contra  ve- 
ram  Ecclesiam. 

Nunc  videtis,  quae  argumenta  praecipue  sa- 
pientes  incitent,  qui  nostris  Ecclesiis  inimici  sunt, 
aiunt  ordinem  et  harmoniam  politiae  ecclesiasticae 
turbari,  aiunt  iuge  sacrificium  aboleri,  aiunt  disci- 
plinae  nervos  solvi.  Hae  sunt  voces  politicorum 
virorum,  qui  legis  custodes  perhiberi  volunt.  Nec 
leve  est  hoc  certamen,  nec  diiudicatio  fit,  ut  in  ne- 
gotiis  forensibus. 

Sed  haec  ipsa  petra,  etiam  cum  icta  est,  et 
effudit  fluminaEvangelii,  tamen  non  corruit,  sed 
stat  ardua  coelum  vertice  attingens,  id  est,  vivit 
filius  Dei  invictus,  nec  vocem  suae  doctrinae  ex- 
tingui  sinit.  Semper  etiam  coetus  aliquos  suos  in 
genere  hnmano  servat,  et  illam  sapientiam  adver- 
santem  ita  refutat  ipse,  ut  imperia,  quae  defen- 
dunt  idola,  et  falsas  de  l^ge  opiniones,  et  sitiunt 
sanguinem  recte  invocantium  Deum  ,  evertat. 

Ad  hanc  rupem  ,  id  est,  ad  filium  Dei ,  Do- 
minum  nostrum  Iesum  Christum,  percussum  lege, 
id  est,  persolventem  Ivtqoc  pro  nobis,  confugia- 
mus,  et  petamus,  ut  mentes  nostras  flumineEvan- 
gelii  sui  potet.  Nos  etiam  avidi ,  hos  la^ces  hau- 
riamus,  recte  discamus  doctrinam,  amplectamur 
eam,  et  ad  usum  quotidiana  invocatione  trans- 
feramus. 


Et  quia  Deus  in  illa  petrae  percussione,  id 
est,  morte  filii  ostendit  rnagnitudinem  irae  suae 
adversus  peccata,  nos  quoque  vere  expavescamus, 
et  errantibus  cupidilatibus  frenos  iuiiciamus. 

Punit  utrosque  Deus,  et  hostes  Evangelii,  et 
alios,  qui  simulantes  studium  Evangelii,  sine 
metu  Dei  cupiditatibus  suis  indulgent.  Itaque 
saepe  post  renovatam  doctrinae  vocem  duriter 
quassantur  totae  genles. 

Magnis  calamitatibus  illa  ipsa  multitudo  pau- 
latim  deleta  est ,  quae  vocem  Moysi  audierat,  et 
manifesta  Dei  testimonia  viderat:  quia  sine  metu 
Dei  ruebat,  quo  caecae  cupiditates  trahebant:  nec 
fidem,  nec  veram  invocationem  tueri  studebat. 

Dissipatae  sunt  et  decem  tribus  post  Heliam 
et  Heliseum:  ac  ut  alia  oniittam  ,  Laodicea  et  Co- 
lossae,  anno  proximo  post  Pauli  mortem,  ut  nar- 
rat  Eutropius,  dehiscente  terra  ,  absorptae  sunt. 

Fuerat  autern,  ut  scitis  ,  Ecclesiarum  in  iis 
oppidis  olxrjOT/>)g  Paulus  ipse,  qui  et  amanter  ea- 
rum  pietatem  praedicat.  Sed  reliqui  erant  multi 
hostes:  multi  exemplis  depravati,  redibant  ad 
priorem  licentiam. 

Germaniam  universam  post  reverendi  D.  Lu- 
theri  mortem,  quantae  calamitates  oppresserunt? 
dum  plurimi  sine  rnetu  Dei  quaerunt  voluptates, 
certant  ambitione,  negligunt  inquisitionem  rerum 
necessariarum  :  et  o  rem  miseram ,  confirmant  au- 
daciam  et  potentiam  hostium  Evangelii. 

Pericles  moto  bello  difficili,  inquit,  magis 
se  metuere  domestica  vitia,  quam  hostium  vires  et 
consilia,  ^iakkov  oi  necpofhjjiica  rag  olxelag  r]iiwv 
o.jLiaQTiag,  i)  zag  tojv  lvavT,ia)v  Siavoiag.  Ac 
plerunque  ita  accidit,  prius  domestica  mala  sunt 
exitio  imperiis,  quam  externa  violentia.  Cum- 
que  petulantia  nunc  in  multis  crescat,  impendere 
maiores  ruinae  videntur.  Sed  vos  oro  et  obtestor 
propter  filium  Dei  et  propter  salutem  vestram,  ut 
adfici  vos  tantis  Ecclesiae  et  patriae  vulneribus 
ostendatis,  ac  modestiores  et  in  omni  officio  dili- 
gentiores  sitis,  utDeus  mitiget  poenas.  Non  enim 
inutilis  est  emendatio  morum,  sed  etiam  inter  rui- 
nas  imperiorum  illis  ipsis  salutaris  est,  qui  se 
emendarunt.  Servat  enirn  Deus  aliquas  sui  coetus 
reliquias,  ut  ante  obsidionem  lerosolymae  pios  ex 
urbe  discedere  iussit.  Et  mitigat  Deus  totis  urbi- 
bus,  poenas  propter  aliquorum  emendationem,  ut 
ostendit  exemplum  Ninives. 

Haec  de  amplissimo  argumento  breviter  hoc 
tempore  dixi,  cum  quidem  mihi  ad  caetera  impe- 

dimenta  luctus  etiam  accesserit.  Sed  oro  Deum, 
ut  et  nos  ipsos  impositos  petrae,  scilicet  filio  suo, 
Domino  nostro  lesu  Christo,  sustentet,  regat, 
servet,  nec  sinat  diaboli  furoribus  dissipari  hone- 
stos  coetus,  in  quibus  doctrina  Evangelii  et  alia- 
rumartium,  qiiae  Ecclesiae  necessariae  sunt,  pro- 
pagantur.      Dixi. 


No.  112. 


a. 


1550. 


De  dicto:    Pater ,  sanctifica  eos  etc. 

In  select.  Declamat.  T.  111.  p.  5l8  sqq. ,  Servest.  T.  III. 
p.  49-2.  RJchard.  T.  III.  p.  322  et  in  Tomo  III.  Erford. 
lit.  dd,  1.  Ileni  in  Georgii  Principis  Anbaltini  concioni- 
bus  et  scriplis  p.  -f39b.  list  enirri  oralio  synodica,  reci- 
tala  a  Georgio  feria  II.  post  Trin.  a.  1550.  coll.  Ep.  Mel. 
d.  26.  Maii  1550. 

Oratio    [synodica]   de   dicto    Christi:     Pater, 
sanctiftca  eos  in  veritate,   lo.  17. 

Tibi  Deus  omnipotens,  aeterne  pater  Domini 
nostri  lesu  Christi,  conditor  coeli  et  terrae  et  ho- 
minum,  et  aliarum  creaturarum,  una  cum  filio 
tuo,  Domino  nostrolesu  Christo,  etSpiritu  sancto, 
gratias  agimus,  quod  hactenus  Ecclesiam  tibi  in 
his  regionibus  colligis,  et  pacem  et  alia  bona  lar- 
giris:  teque  supplices  et  ardentibus  votis  oramus, 
ut  perpetuo  nobisadsis,  haereditatem  filio  tuo  col- 
ligas,  et  hospitia  Ecclesiae  protegas. 

Scitis  autem  vetustissimum  morem  esse  Ec- 
clesiae,  et  valde  utileni,  convenire  ad  legitimas 
synodos,  ut  doctrina  et  mores  inspiciantur,  et 
consensus  in  vera  doctrina  conservetur,  et  disci- 
plina  mediocriter  regatur.  Hic  mos  Dei  beneficio 
quotannis  a  nobis  observalus  est ,  et  laborem  no- 
strum  Ecclesiis  profuisse,  et  Deo  gratum  fuisse, 
spero.  Necesse  est  autem  in  his  congressibus  et 
gratias  agere  Deo,  et  precari  ut  servet  Ecclesiam, 
et  recitare  sententias  aliquas,  tum  ad  consolatio- 
nem,  tum  ad  commonefactionem  accommodatas. 

Itaque  cum  saepissime  iam  cogitem  ardentis- 
simam  precationem  filiiDei,  quarn  recitat  paulo 
ante  mortem ,  sumpsi  inde  haec  verba:  Pater, 
sanctifica  eos  in  veritate  tua,  sermo  tuus  est 
veritas. 

Semper  in  conspectu  esse  totam  illam  preca- 
tionem  utile  est,  in  qua  filiusDei,  cum  sit  summus 
sacerdos,    solennibus   verbis   commendat  aeterno 


patri  Ecclesiam,  et  pro  ea  sacrificium  quod  factu- 
rus  est,  adplicat.  Et  qurdem  sapientissime  petit 
res  summas:  primum  ut  Ecclesiam  aliquam  ex  ge- 
nere  humano  voce  Evangelii  colligat,  quam  pro- 
pter  hanc  hostiam  recipi  orat.  DeindeutinhacEc- 
clesia  sit  perpetuus  consensus,  et  firma  concordia, 
copulatis  omnium  animis  unius  doctrinae  confes- 
sione.  Tertio,  ut  hunc  coetum  eductum  ex  huius 
vitae  carcere,  ornet  aeternis  bonis  et  coelesti  con- 
suetudine,  in  qua  coram  fruamur  conspectu,  sa- 
pientia  et  bonitate  Dei.  Considerate  quaeso  huius 
nostri  oratoris,  et  summi  sacerdotis  sapientiam. 
Res  maximas,  et  maxime  necessarias  in  illa  so- 
lenni  petitione  complectitur,  quae  quidem  multis 
de  causis  scripta  est.  Primum  scire  nos  oportet, 
haec  summa  bona  tanquam  haereditatem  nobis  in 
testamento  ab  aeterno  patre  petita  esse ,  et  certo 
nobis  attribui.  Nam  haec  solennis  petitio  filii  ne- 
quaquam  irrita  est,  cum  quidem  postea  et  san- 
guine  eius  hoc  testamentum  confirmetur. 

Deinde  vult  in  nobis  quoque  accendere  cu- 
ram  petendi  et  retinendi  haec  bona,  vult  nos  no- 
stra  vota,  nostros  gemitus  perpetuo  ad  suam  peti- 
tionem  adiungere,  quam  quidem  non  semel  tunc 
recitavit,  sed  haec  est  eius  perpetua  vox.  Tunc 
cum  prostratus  coram  irato  patre  deprecator  esset 
pro  Adam  et  Heva,  exorsus  est  hanc  precatio- 
nem:  et  nunc  in  illo  arcano  consilio  placans  iram 
aeterni  patris  pro  hac  aerumnosa  Ecclesia,  in  hac 
delirante  senecta  mundi,  eandem  petitionem  assi- 
due  repetit. 

Ad  hanc  igitur  perpetuam  tuam  precationem 
adiungimus  nostra  vota  et  lachrymas  nostras, 
Iesu  Christe,  fili  Dei,  mediator  et  summe  sacer- 
dos,  ac  tecum  oramus  aeternum  patrem,  semper 
ut  inter  nos  Ecclesiam  propter  tuum  sacrificium 
colligat,  et  omnium  mentes  et  voluntates  confes- 
sione  verae  doctrinae,  et  vera  invocatione  copulet, 
ut  vere  unum  simus  inDeo,  et  tandem  liberatos 
educat  in  consuetudinem  tuam. 

Haec  nequaquam  fiducia  illius  nostrae  virtu- 
tis  petimus,  sed  ad  te  confugientes,  tua  depreca- 
tione  confidentes  ad  aeternum  patrem  accedimus, 
te  volumus  haec  nostra  vota  cum  tuis  ad  aeternum 
patrem  adferre.  Tu  enim  eadem  precari  nos  ius- 
sisti.  Et  quidem  in  illa  ipsa  tua  solenni  oratione 
haec  verba  addis:  Sit  in  eis  dilectio  qna  me  dili- 
gis.  Petis  ut  complectatur  nos  aeternus  Pater  eo- 
dem  amore,  quo  te  filium  complectitur.  Quid 
peti  maius  potuit?  aut  quae  potest  illustrior  cogi- 

tari  significatio  summi  amoris  erga  nos  tui,  quam 
haec  ipsa  commemoratio?  quam  quidem  postea  et 
sanguine  tuo  obsignasti. 

Superat  omnium  angelorum  et  hominum  elo- 
quentiam  explicatio  harum  maximarum  rerum: 
quare  mihi  veniam  date,  tam  tenuiter  de  rebus 
tantis  dicenti.  Ac  pene,  ut  illa  mulier  in  Tra- 
goedia  dicit:  Haec  unica  est  mea  eloquentia  in  hac 
consideratione  miseriarum  Ecclesiae  et  amoris  ac 
solicitudinis  filiiDei,  adferre  lachrymas  et  gemi- 
tus.  Vos  autem  valde  oro  et  obtestor,  ut  hoc  ca- 
put  in  narratione  Ioannis  saepe  legatis,  et  crebra 
repetitione  contirmetis  in  vobis  fidem,  qua  bene- 
ficia  filii  Dei  accipi  oportet,  vosque  exuscitetis 
ad  cogitationem  de  summis  rebus ,  et  ad  invo- 
cationem. 

Accedo  autem  nunc  ad  hanc  partem,  de  qua 
in  praesentia  praecipue  dicere  volui.  Pater,  san- 
ctifica  eos  in  veritate  tua ,  sermo  tuus  est  veritas. 
Verba  sumpta  sunt  ex  ritu  qui  describitur  in  ca- 
pite  octavo  libri  quarti  Moysi ,  ubi  iubet  Deus  se- 
parari,  sanctificari  et  offerri  Levitas  a  pontifice 
Aharone.  Ad  hunc  typum  congruit  iam  haec 
actio  filii  Dei.  Offert  hic  summus  sacerdos  pri- 
mum  sese  aeterno  patri:  deinde  ei  et  ministros 
Evangelii  ac  universam  Ecclesiam  commendat. 
Hanc  sanctificari  orat,  id  est,  a  prophanis  rebus 
eximi,  et  ad  usus  divinos  transferri,  recipi,  per- 
fundi  divina  luce ,  ut  recte  agnoscat,  invocet ,  et 
doctrina  et  caeteris  officiis  Deum  celebret,  ut  vera 
noticia  eius  late  spargatur. 

Petit  autem  ut  sanctificentur  non  umbris  ri- 
tuum  Aharonis,  non  aqua  lustrali,  non  radendis 
pilis,  lavandis  vestibus,  non  mactatione  bovis, 
non  libatione  et  placenta.  Non  iam  de  his  fuga- 
cibus  et  evanescentibus  umbris  loquitur  hic  noster 
sacerdos,  iturus  ad  agonem,  quo  nullus  in  genere 
humano  fuit  maior  et  terribilior:  sed  petit  ut  ve- 
ris,  durabilibus  et  aeternis  bonis  orneturEcclesia, 
vera  luce  et  sapientia  recte  agnoscente  Deum. 

Ac  mox  addit  interpretationem,  quid  petat, 
et  quae  sit  multo  praestantior  aqua  lustrali:  Ser- 
mo  tuus  est  veritas.  Breve  oraculum  est :  sed 
nulla  tanta  est  eloquentia  angelorum  aut  homi- 
num,  quae  huius  dicti  amplitudinem  evolvere 
possit.  Dicemus  autem  ad  nos  commonefaciendos, 
quantum  possumus. 

Primum  Ecclesiam  condi  adfirmat  sermone 
divino.  Est  igitur  efficax  Deus  in  ministerio  ,  in 
quo  vox  divina  sonat,  hac  voce  transfundit  Spiri- 


tum  sanctum  in  pectora  horninum,  ut  in  eis  lucem 
et  veritatem,  id  est ,  intellectum  sermonis  divini 
accendat.  Sicut  alibi  dicitur:  Evangelium  est  po- 
tentiaDei  ad  salutem  omni  credenti.  Item:  Evan- 
gelium  est  ministerium  spiritus.  Primum  igitur 
hic  de  ministerii  efficacia  nos  doceri  scitote. 

Comprehensa  est  hic  deinde  et  haec  doctrina. 
Ecclesia  sic  ad  sermonemDei  alligata  est,  ut  nulii 
cultus  extra  hunc  sermonem  instituti,  nulli  coe- 
tus  sine  hoc  sermone  collecti,  Deo  placeant:  sed 
hi  coetus  tantum  sint  vera  Dei  Ecclesia ,  ubicun- 
que  sunt,  in  quibus  vox  Evangelii  sonat  incor- 
rupta.  Non  sunt  igitur  Ecclesia  Dei,  homines 
ignari,  aut  hostes  Evangelii,  quocunque  nomine 
adpellantur.  Palam  hostes  Christi  suntMahome- 
tistae,  quia  non  sanctificantur  sermone  divino. 
De  his,  cum  aperte  profiteantur  se  hostes  esse, 
non  est  opus  longa  oratione.  Illi  hostes  difficilius 
agnoscuntur,  qui  in  Ecclesia  dominantur,  qui  sibi 
commendatum  esse  ministerium  docendi  Evangelii 
ordinario  loco  iactitant,  quod  quidem  vere  di- 
cunt:  sed  illam  ipsam  vocem  commendatam  mini- 
sterio  evangelico,  sophismatum  praestigiis  cor- 
rumpunt,  et  in  Ecclesia  errores,  falsam  invoca- 
tionem,  et  idola  stabiliunt:  ut  faciunt  qui  hoc 
tempore  edunt  fucosas  confirmationes  multorum 
veterum  abusuum,  commenticiae  adplicationes 
coenae  Domini  pro  aliis ,  invocationes  mortuo- 
rum,  et  multarum  aliarum  superstitionum.  Hi 
pro  aqua  lustrali  conspersi  sunt  sophistica,  et  alios 
eadem  aqua  lustrali  conspergunt.  Nolunt  sancti- 
ficari  veritate,  seu  sermone  divino.  Jmo  ipsi  ser- 
moni  divino  impia  audacia  miscent  sua  venena. 

Tales  si  huc  irruperint,  vitandos  esse  sciatis: 
et  ut  vitare  possitis,  fontes  doctrinae  recte  cogno- 
scendi  sunt.  Nam  hoc  praeceptum  etiam  in  dicto 
Christi:  Sermo  tuus  est  veritas,  comprehenditur, 
ut  hunc  sermonem  legamus,  audiamus,  discamus. 
Hi  labores  pueriles  legendi  etdiscendi,  hic  quo- 
que  praecipiuntur:  qua  in  re  nimis  magna  negli- 
gentia  est  multorum  ,  qui  vel  per  ignaviam,  vel 
propter  curas  rei  familiaris,  omittunt  iectionem : 
et  quod  stultissimum  est,  somniant  se  penitus  ex- 
hausisse  totam  sapientiam  librorum  prophetico- 
rum  et  apostolicorum.  Haec  arrogantia  valde  de- 
testanda  est.  Deinde  et  hoc  considerandum, 
quam  multas  ob  causas  lectio  seu  auscultatio  ne- 
cessaria  sit. 

Primum  summa  doctrinae  ordine  et  integre 
disci  et  comprehendi  non  potest,    nisi  ex  lectione 

seu  auscultatione  librorum,  qui  divinitus  Eccle- 
siae  traditi  sunt.  Nec  subito  res  tautae  arripiun- 
tur.  Etiam  ingeniosi  rectius  intelligunt  lecta  aut 
tradita,  curn  eadem  saepe  repetunt ,  cum  cogita- 
tione  immorantur.  Nec  satis  est,  tanquam  laci- 
niam  ex  doctrina  auferre,  quam  ostentes  ad  po- 
pulum:  ut  sumunt  aliqui  unam  atque  alteram  par- 
ticulam  doctrinae  plausibilem,  caeteras  materias 
omittunt. 

Secundo  magna  est  causa  repetendae  lectio- 
nis,  ut  doctrina  quamvis  recte  percepta,  non  rur- 
sus  extinguatur  negligentia.  Ut  tenerae  plantulae 
crebra  rigatione  fovendae  sunt:  ita  crebra  lectione, 
commemoratione,  et  multis  exercitiis  alenda  et 
confirmanda  est  doctrina,  sicut  Deuteronomii 
quinto  praeceptum  est:  Eruntque  verba  haec  quae 
ego  praecipio  tibi  hodie,  in  corde  tuo,  et  repetes 
ea  filiis  tuis,  et  narrabis  ea  sedens  in  domo  tua, 
ambulans  in  itinere,  dormiens  et  surgens.  Re- 
peti  et  crebro  inculcari  vult  eadem  domi,  foris, 
mane,  vesperi.  Et  Paulus  inquit:  Assiduus  et 
attentus  esto  in  lectione.  His  admonitionibus 
certe  moveri  animos  non  ferreos  oportet,  ut  le- 
gendi  studium  ament. 

Tertia  causa  gravissima  est,  quam  etiam 
haec  verba  comprehendunt:  Sanctifica  eos  in  ve- 
ritate,  Sermo  tuus  est  veritas.  Lectione,  auscul- 
tatione,  cogitatione  sermonis  divini  Deus  est  effi- 
cax,  in  mentibus  ciet  Spiritu  sancto  congruentes 
adfectus,  Si  enim  haec  legenda  sunt,  ut  tecum 
loqui  Deum  scias.  Ad  te  haec  vox  pertinet:  Ve- 
nite  ad  me  omnes,  qui  laboratis  et  onerati  estis. 
Te  alloquitur  filius  Dei,  te  vult  fide  petere  et  ex- 
pectare  auxilium,  quocunque  tempore  hoc  dictum 
legis,  aut  cogitas. 

Non  est  alienae  historiae  narratio,  ul  Aeneas 
ad  socios  dicit:  Durate,  et  vosmet  rebus  servate 
secundis.  Deus  toti  generi  humano  concionatur, 
et  vult  singulos  amplecti  ea  quae  dicit.  Hoc  modo 
vult  conspici ,  vult  opem  ferre  iis,  qui  hac  voce 
erecti  ad  ipsum  accedunt. 

Ideo  Paulus  inquit:  Quae  scripta  sunt,  ad 
nostram  doctrinam  scripta  sunt,  ut  per  patientiarn 
et  consolationem  scripturarum  spem  habeamus. 
Hic  cum  adfirmat  Paulus  scripta  prophetica  ad- 
ferre  consolationem,  necesse  est  ad  nos  quoque 
pertinere  promissiones  quas  legimus.  Quare  ita 
leganlur,  ut  sciamus  Deum  nos  ipsos  alloqui,  nos 
velle  hac  voce  docere,  iudicare,  erigere,  con- 
solari. 


Ideo  nos  expresse  deducit  ad  ministerium, 
ad  lectionem  et  auscultationem  gravissima  sen- 
tentia,  quam  repetit  Paulus  ex  Moyse:  Non  dicas, 
quis  ascendet  in  coelum  ?  Quis  traiiciet  mare? 
sed  prope  est  verbum  in  ore  et  corde  tuo.  Hu- 
manae  mentes  ignorantes  exercitia  fidei,  dispu- 
tant  secum  :  Unde  sciemus  voluntatem  Dei?  Quis 
scit  ad  quos  pertineant  haec  generalia  dicta?  Ab 
his  prophanis  cogitationibus  retrahunt  nos  Moy- 
ses  etPaulus:  Imo,  inquiunt,  in  ore  et  in  corde 
tuo  verbum  est.  Hoc  verbum  si  vera  adsensione 
amplexus  fueris,  certissimum  est  te  a  Deo  recipi 
et  exaudiri:  sit  tua  mens  huius  vocis  discipula, 
nec  existimet  eam  nihil  ad  te  pertinere.  Loquor 
de  re  magna  et  de  exercitiis  fidei  non  negli- 
gendis. 

Multi  eo  minus  legunt,  quia  cogitant  ad  se 
non  pertinere  consolationes  in  illis  veteribus  hi- 
storiis  aut  concionibus  scriptas.  Sed  recte  insti- 
tuti,  discant  hanc  ipsam  accommodationem  ad 
nos,  fidei  exercitium  esse,  et  hoc  modo  excitan- 
dam  et  confirmandam  esse  fidem.  Legis  haec 
verba:  Iacta  curam  tuam  in  Deum ,  et  ipse  te  sus- 
tentabit.  Hic  cogites,  mihi  hanc  consolationem 
proponit  Deus,  vult  me  non  extingui  dolore,  sed 
acquiescere  in  ipso,  et  ab  eo  expectare  auxilium. 
Hunc  honorem  sibi  vult  tribui,  quod  vere  exau- 
diat,  quod  vere  sit  opitulator,  quod  non  sit  ocio- 
sum  numen,  quasi  pictum  idolurn. 

Quam  difficilis  autem  sit  haec  lucta,  norunt 
illi,  qui  non  rudes  sunt  horum  exercitiorum.  Et 
si  qui  experti  sunt,  eo  legunt  avidius. 

Has  causas  de  lectione,  et  hanc  totam  sen- 
tentiam  de  ministerio,  ut  saepe  multumque  cogi- 
tetis,  vos  propter  vestram  et  Ecclesiae  salutem  ad~ 
hortor  et  obtestor.  Ac  ut  in  omnibus  rebus  simus 
vigilantiores,  moveamur  magnitudine  periculo- 
rum.  In  tantis  odiis  et  incendiis  animorum,  certa 
ant  diuturna  pax  esse  non  potest.  Et  fortassis  ali- 
quando  subiti  et  panici  tumultus  orientur.  Prae- 
terea  ,  etiamsi  reges  et  principes  quiescent,  tamen 
non  quiescent  hypocritae,  qui  turbant  Ecclesias 
variis  modis.  Alii  pios  pastores  cum  miserrimis 
familiis  pellunt  ex  suis  nidulis,  alii  onerant  eos 
iniustis  odiis  populi.  Denique  multiplices  sunt 
aerumnae,  quae  certe  exuscitare  nos  debent,  ut 
auxilium  a  nostro  custode,  filio  Dei  petamus,  et 
cum  eo  in  ipsius  Evangelio  colloquamur.  Qnod 
ut  pie  et  studiose  faciatis,  vos  adhortor.     Ipsum 

etiam  rursus  toto  pectore  oro,  ut  nos  regat,  et 
sibi  semper  in  his  regionibus  Ecclesiam  colli- 
gat.      Dixi. 


an. 


1550. 


No.  113. 
De  dicto:  Sermo  Christi  habitet  etc. 

In   sel.  Declam.    T.  III.  p.  555  sqq.  Servest.  T.  III.   p.  527. 
Richard.  III.  p.  383.  et  in  Tomo  III.  Erford.  lil.  aa,  3. 

Oratio   de  dicto  Pauli:    Sermo  Christi  hahitet 

in  vobis  abunde  in  omni  sapientia  etc.      Reci- 

tata   a  Georgio   Maiore   in  promotione  D. 

Georgii  Veneti.     (d.  2.  Oct.  1550.) 

Tibi  omnipotens  Deus,  aeterne  pater  Domini  no- 
stri  Iesu  Christi,  conditor  coeli  et  terrae  et  homi- 
num  et  Ecclesiae  tuae,  una  cum  filio  tuo,  Domino 
nostroIesuChristo ,  crucifixo  pro  nobis  et  resusci- 
tato,  et  Spiritu  sancto  tuo,  sapiens,  verax,  bone, 
iuste,  misericors,  caste,  liberrime^  gratias  agi- 
mus,  quod  hactenus  in  his  regionibus  servas  Ec- 
clesiam:  teque  ardentibus  votis  oramus,  haere- 
ditatem  filio  tuo,  Domino  nostro  lesu  Chrislo,  col- 
ligas  inter  nos  perpetuo,  et  protegas  hospitia 
nostra ,  nec  sinas  apud  nos  extingui  doctrinae 
studia. 

Cum  autem  in  his  congressibus  recitanda  sit 
commonefactio  utilis  studiis,  pietati  et  moribus: 
institui  nunc  orationem  de  dictoPauli,  quod  extat 
in  Epistola  ad  Colossenses,  his  verbis:  Sermo  Dei 
habitet  inter  vos  abunde  in  omni  sapientia,  vos- 
que  docete  et  emendate. 

Hanc  sententiam  propter  multas  gravissimas 
causas  saepius  repetimus:  quia  et  diligentiam  in 
discentibus  exuscitat,  et  consolatur  nos,  qui  pro- 
pter  hoc  studium  et  propagationem  huius  doctri- 
nae  non  leves  aerumnas  suslinemus. 

Nam  bonae  mentes  et  discunt  maiore  cura,  et 
libentius  tolerant  labores  et  pericula ,  cum  au- 
diunt  mandato  divino  praecipi  hanc  lectionem,  et 
sciunt  eam  Deo  placere,  et  utilem  esse. 

Saepe  igitur  nobis  hanc  ipsam  Pauli  com- 
monefactionum  proponamus,  et  pondera  verbo- 
rum  consideremus. 

Omitto  hanc  collationem  ,  qua  multi  scripto- 
res  utunlur. 


Cum  propter  sapientiam  et  ad  mores  regen- 
dos,  legantur  philosuphica  scripta,  cur  non  ma- 
gis  legerentur  concioues  divinae,  in  quibus  norma 
vitae,  sine  ullo  errore  proponitur,  et  ostendun- 
tur  causae,  et  de  maximis  in  natura  rebus  vera 
doctrina  traditur,  de  quibusPhilosophiam,  quan- 
quam  alioqui  satis  loquax  est,  tamen  mutam  esse, 
res  ipsa  testatur. 

Fortassis  movet  aliquos  haec  collatio.  Sed 
alia  maior  causa  legere  divina  scripta  cogit. 

Non  haec  natura  rerum,  et  generis  humani 
casu  ex  atomis  confluxit:  sed  vere  est  mens  aeterna 
architectatrix.  omnium ,  quae  vestigia  sua  toti  na- 
turae  impressit. 

Ubique  cernimus  miranda  exempla  sapien- 
tiae  et  bonitatis  divinae.  INec  vero  tantum  in  re- 
rum  fabricatione  se  Deus  ostendit:  sed  postea 
etiam  velut  ex  arcana  sede  prodiens,  humano  ge- 
neri  se  illustribus  iestimoniis  patefecit,  et  clara 
voce  nos  allocutus  est.  Et  tradidit  non  solum  vi- 
tae  praecepta,  quorum  noticias  antea  sparserat  in 
mentes  hominum:  sed  addidit  aliam  arcanam  sen- 
tentiam  de  reconciliatione,  quae  fuerat  ignota 
omnibus  angelis  et  hominibus. 

Hanc  tantam  bonitatemDei  agnoscere  necesse 
est.  Necesse  est  agere  gratias  curn  pro  caeteris 
beneficiis,  tum  vero  pro  patefactione.  Et  sunt 
ingrati  ac  furentes,  qui  vocemDei  immensa  boni- 
tate  alloquentis  genus  humanum  audire,  et  cogno- 
scere  nolunt,  cum  quidem  et  audienti  salus  pro- 
posita  sit,  et  contemptus  sine  ulla  dubitatione 
aeternis  cruciatibus  luendus  sit. 

His  veris  et  necessariis  causis  omnium  homi- 
num  animos  ad  cognoscendam  hanc  doctrinam 
moveri  oportebat.  Ideo  Paulus  inquit:  Sermo 
Christi  habitet  inter  vos. 

Hic  primum  discernamus  Christi  sermonem 
ab  aliis  doctrinis:  quod  cum  faciemus,  perspi- 
cuum  est,  commendari  nobis  hos  libros  et  hanc 
lectionem. 

Aliarum  artium  initia  nobiscum  nascuntur, 
ut  Arithmetices,  Geometriae,  Architectonicae, 
imo  et  sapientiae  legis  ,  postea  illustrantur  usu. 

Sed  promissio  de  reconciliatione  edita  est 
voce  Dei ,  cum  prorsus  ignota  esset  omnibus  crea- 
turis:  quam  vocem  deinde  per  Prophetas  et  Apo- 
stolos  voluit  Deus  mandari  literis,  et  extare  haec 
scripta  in  Ecclesia.  Haec  legenda  et  cognoscenda 
sunt,  aliter  eniin  sciri  haec  voluntas  Dei  nequa- 
quarn  potest. 

Discrimen  igitur  inter  Christi  sermonem  et 
aliam  sapientiam  notum  sit,  et  propriam  filii  Dei 
vocem  studiose  cognoscamus. 

Sed  cur  usus  est  Paulus  verbo  habitandi? 
Primum  totam  Ecclesiam  vult  domicilium  esse 
horum  librorum,  hic  custodiri  vult  hunc  thesau- 
rum  promissionis  a  Deo  traditae,  quam  caeterae 
gentes  negligunt,  et  his  libris  reiectis  desinunt 
esse  pars  populi  Dei.  Idern  fit  in  singulis  homi- 
nibus. 

Donec  tuum  pectus  est  domicilium  huius 
doctrinae,  tantisper  es  Ecclesiae  civis  et  mem- 
brum  populi  Dei.  Nequaquam  sunt  cives  Eccle- 
siae,  qui  nec  legunt,  nec  audiunt  hanc  doctrinam. 

Et  non  solum  perpetua  conservatio  in  verbo 
praecipitur,  sed  etiam  dulcissima  familiaritas 
significatur.  Ita  familiariter  et  saepe  colloquaris 
cum  Christo,  cum  Patribus,  Prophetis  et  Apo- 
stolis,  ut  colloqueris  cum  iis  in  familia  tua,  quos 
praecipue  amas,  et  cum  quibus  omnes  tuas  curas 
communicare  soles. 

Ac  revera  Deus  in  illo  peclore  habitat,  quod 
hanc  doctrinam  cogitat,  amplectitur  et  amat. 
Quod  est  autem  maius  bonum,  quam  haec  Dei  fa- 
miliaritas?  qui  hoc  domicilium  ita  custodit,  ut 
simul  impertiat  suam  sapientiam,  iustitiam  et  vi- 
tam  aeternam. 

Multi  sunt  autem  gradus  negligentium  hanc 
familiaritatem. 

Notissimi  sunt  Epicurei,  qui  hos  libros  tum 
derident,  tum  oderunt. 

Proximi  sunt  hypocritae,  qui  etsi  sua  deli- 
ramenta  et  idola  anteferunt  Deo  et  his  libris,  ta- 
men  ut  fucum  faciant  populo,  ad  suas  cupiditates 
multa  dicta  sophistice  inflectunt. 

Horum  cum  sint  manifesti  furores,  non  di- 
cam  nunc  de  eis  prolixius:  tantum  oro  filium  Dei, 
ut  reprimat  diabolos,  et  illa  diaboli  organa,  ne 
in  Ecclesia  multis  noceant. 

Alii  sunt  minus  mali,  sed  tamen  segnes,  qui 
non  oderunt  doctrinam,  sed  velut  saturi  fasti- 
diunt:  postquam  semel  atque  iterum  legerunt, 
existimant  se  totam  Dei  sapientiam  exhausisse,  ac 
relectionem  nec  necessariam,  nec  utilem  esse. 
Horum  fastidia  valde  taxanda  sunt. 

Nam  crebra  lectio  non  tantum  hoc  adfert,  ut 
totum  doctrinae  corpus  fiat  notius,  sed  etiam  ac- 
cendit  motus  animi,  flectit  ad  poenitentiam,  in- 
cutit  terrores,  exuscitat  invocationem ,  medetur 
doloribus. 

Mklanth.  Oter.  Voi..  XI. 


Haec  cum  fiant,  lectione  et  cogitatione  ser- 
monis  divini,  assiduitatem  in  legendo  necessariam 
esse  confitendum  est. 

Sed  hicEnthusiastae  quidam  reclamanl:  Ab- 
sit,  inquiunt,  ut  Iectioni  tribuamus  haec  incen- 
dia,  quae  proprie  a  Spiritu  sancto  oriuntur,  qui 
non  inclusus  est  syllabis  et  figuris  literarum  :  sed 
cum  ipsi  libet,  rapit  suos  quosdam,  scriptos  in 
fatalibus  tabulis. 

Scio  multorum  studia  languefieri  hac  opi- 
nione,  et  valde  doleo  etiam  doctos  quosdam  lias 
persuasiones  et  amare  et  confirmare,  quibus  omni- 
bns  oppono  luculenta  testimonia  ,  quae  labefactari 
nullo  modo  possunt. 

Nota  vox  est  Pauli:  Evangelium  est  potentia 
Dei  ad  salutem  omni  credenti.  Item:  Fides  ex 
auditu  est.  Item:  Evangelium  est  ministerium 
Spiritus. 

Non  hic  quidem  sentit  inclusum  esse  Spiri- 
Uim  sanctum  in  literarum  figuras,  sed  celebrat  im- 
mensam  bonitatem  Dei,  qui  hunc  ipsum  ordinem 
et  agendi  rnodum  instituit. 

Alloquitur  summa  clementia  genus  huma- 
num,  vult  audiri  suam  vocem,  ibi  vult  conspici 
suam  voluntatem,  hac  voce,  cum  et  cogitamus 
eam,  et  luctamur  inter  trepidationes,  ut  pavida 
mens  adsentiatur,  et  nos  erigi  petimus,  verissime 
Spiritus  sanctus  est  efficax. 

Sepone  iam  tabulas  illas  fatales,  quas  inqui- 
rere  non  est  nostrum.  Huc  flecte  mentem ,  quo 
te  vocat  Deus. 

Universa  doctrina  coelestis  clamitat,  Deum 
ex  suo  sermone  cognoscendum  esse:  mandatum 
omnium  summum  esse,  ut  haec  ipsa  scripta  pro- 
phetica  et  apostolica  audiantur:  ut  in  Deo  men- 
tes  acquiescant ,  iuxta  haec  testimonia,  quae  ipse 
tradidit. 

Haec  non  abociosis,  securis  et  ebriis  admi- 
ratione  sui  iudicari  possunt:  sed  ab  iis,  qui  veris 
doloribus  oppressi  sunt. 

Homini  consternato ,  qui  ad  supplicium  du- 
citur,  quid  dices?  Num  iubebis  lit  disputet  de 
electione  ?  An  non  potius  vocem  Evangelii  pro- 
pones,  quae  certo  reconciliationem  offert :  et  si- 
mul,  utBaptista,  monstrabis  agnum ,  filium  Di'i, 
et  repetes  hanc  concionem,  quae  praecipit,  nt 
hunc  audiamus?  Abomnibus  vnlt  agnosci  filium 
aeternus  pater,  et  propter  eum  certo  nos  et  gratis 
recipit. 

Hanc  voluntatem  cum  expresserit  in  suo  ser- 
mone,  non  trihuamus  ei  simulationem ,  non  fin- 
garnus  in  eo  contradictorias  voluntates. 

Ac  sentiet  ille  consternalus,  reddi  sibi  vitam 
intuenti  in  filium  Dei,  et  cogitanti  eius  vocem : 
Venite  ad  me  omnes,  qui  lahoratis  et  onerati  estis, 
et  ego  reficiam  vos.  Saepe  etiam  in  hac  lucta  ge- 
mens  clamahit:  CredoDomine,  sed  opem  fer  diffi- 
dentiae  meae.  Hoc  se  ordine,  hac  consolatione, 
Propheta  sustentat,  clamitans:  Expecta  Dominum, 
expectat  anima  mea,   et  iuxta  verbum  eius  spero. 

Sciamus  igitur,  non  infructuosam  esse  lectio- 
nem  sennonis  divini,  sed  Spiritum  sanctum  hac 
ipsa  voce  accendere  pectora,  sicut  et  alihi  inquit 
Paulus,  ut  per  consolationem  scripturarum  spem 
haheamus. 

An  literae  et  syllabae  dolores  leniant,  et  vi- 
tam  reddanl ,  inquies?  Imo  vero  Deus  te  ad  haec 
scripta  retrahit,  in  his  voluntatem  suam  vult  con- 
spici,  et  horum  cogitatione  mentes  movet  et  ac- 
cendit. 

Dixi  multo  hrevius  de  utilitate  lectionis,  et 
de  motibus  Spiritus  sancti,  quam  magnitudo  rei 
postulat.  Sed  haec  ipsa  utilitas  ostendit,  dulcis- 
sime  dictum  esse,  habitet  vobiscum  sermo  Dei. 

Sirnul  enim  fit  mens  domicilium  Spiritus 
sancti,  in  qua  sermo  divinus  habitat.  Hanc  esse 
gravem  discendi  et  legendi  causam,  omnes  in- 
telligunt. 

Additae  sunt  autem  exaggerationes  et  admo- 
nitiones:  Habitet,  inquit,  inter  nos  abunde  in 
omni  sapientia.  Vult  saepe  multumque  legi 
scripta  prophetica  et  apostolica,  et  vult  ea  sa- 
pienter  considerari. 

Non  legunt  sapienter  haereticij  qui  non  ex 
ipsis  fontibus  hauriunt  sententias,  sed  adferunt 
suae  quaedam  somnia:  deinde  excerpunt  mutila 
dicta,  quae  transformant  in  alienas  sententias. 
Totum  corpus  doctrinae  intuendum  est,  et  vi- 
denda  membrorum  concinnitas,  et  ut  ita  dicam, 
harmonia. 

Ludit  Samosatenus  in  dicto:  ln  principio 
erat  Xoyog.  Cur  inquit  Xoyov ,  intelligis  perso- 
nam  cum  Xeysiv  sit  actio?  At  sequens  tota  narra- 
tio  ostendit  Xoyov  personam  esse.  Adhibenda  est 
igitur  sapienlia  in  conferendis  partibus.  Nec  stulte 
dictum  est  Epiphanio:  navxa  ra  &ua  (jrj/Liaza 
ovx  aXXrjyoyiag  dfixai,  aXX*  ujge%£i,  d-eoj^iag  3£ 
delrai  xal  ala&r]oeojg,  &g  xb  ddivai  izaOTrjg  vjio- 
&£onwg  xrv  dvvajiiv :  Divinus  sermo  non  indiget 


allegorica  interpretatione,  sed  in  propria  sententia 
intelligatur.  Indiget  autem  speculatione  et  sensu, 
ut  materiae  discernantur,  et  recte  accipiantur.  - 

Nominat  Theorian,  viam  docendi:  genus 
sermonis  intelligi  oportet.  accedat  et  sobria,  non 
garrula  et  cavillatrix  Dialectica,  teneantur  divi- 
siones  generum.  Aliud  lex  est,  aliud  promissio 
gratuita  reconciliationis:  aliud  est  ministerium 
Evangelii,  alia  res  polilica  gubernatio.  Aliud 
actio,  quae  nominatur  Sacramentum,  aliud  res 
extra  actionem.  Denique  sani  hominis  est,  non 
in  unum  chaos  confundere  universam  doctrinam, 
sed,  ut  fit  in  docendo,  numenun ,  distinctionem, 
ordinem  iudicium  adhibere. 

Hanc  diligentiam  nominat  Epiphanius  #tco- 
ylav.  Deinde  et  sensum  vult  adhiberi,  id  est, 
mediocrem  experientiam. 

Homo  ociosus  et  nunquam  expertus  magnos 
dolores,  non  intelligit  exercitiaFidei  etSpei.  Ita- 
que  vocabula  etiam  corrumpunt.  Monachis  fides 
tantum  noticiam  significat.  Peccatum  illis  tantum 
significat  scelus,  quod  voluntatis  electione  factum 
est.  Denique  in  multis  negotiis  alia  sunt  iudicia 
rudium  ,  alia  peritorum  ,  quos  usus  erudiit. 

Est  haec  quoque  sapientia  in  legendo  neces- 
saria,  saepius  repetere  materias  quae  prosunt,  ut 
Paulus  nominat,  ad  aedificationem:  quales  sunt 
conciones  de  poenitentia,  de  fide,  de  vera  invo- 
catione,  de  veris  cultihus,  et  enarrationes  articu- 
lorum  fidei:  et  relinquere  argutias,  quarum  non 
est  usus,  ut  olim  erant  rixae  de  Genealogiis,  de 
die  crucifixionis,  de  fermentato. 

Et  cum  ingeniorum  magna  sit  dissimilitudo, 
multi  vel  studio  subtilitatis ,  vel  amore  cavillatio- 
num ,  vehuntur  extra  metas,  et  ut  veteres  dice- 
hant,  vnt\)  %a  io%£tutuiva ,  multi  fascinati  consue- 
tudine,  vel  odio  et  aliis  affectibus,  mordicus  re- 
tinent  etiam  terra  deliramenta. 

Frenandae  sunt  igitur  mentes,  et  cohercen- 
dae  in  ohsequium  Chrislo,  ut  Paulus  inquit.  Ca- 
vendum  ne  adplausu  multitudinis,  ne  dulcedine 
subtilitatis,  ne  cpiXavTia >  ne  amore  contentionis, 
ne  factionum  studiis,  ne  fracti  metu,  abducamur 
a  veritate.  Haec  et  alia  multa  Paulus  monet,  cum 
ait:  Habitet  inter  vos  sermo  Dei  in  omni  sapien- 
tia.  Scio  autem  multo  plura  complecti  Paulum 
in  hoc  dicto,  quam  haec  quae  recitavi.  Nec  quis- 
quam  evolvere  totam  Pauli  sententiam  potest,  sed 
tamen  verba  aspicienda  sunt,  et  consideratio  sub- 
inde  plus  adferet  lucis.     Ac  adolescentes,  ut  se  ad 

lectionem  invitent,  hoc  dictum  rnandent  rnerno- 
riae,  et  ut  sit  obvium  oculis  menti.  Scribant  et 
in  parietibus  et  in  vestibulis  librorum,  et  sciant 
hanc  vocem  traditam  esse,  et  ut  sit  hortatrix  ad 
discendum,  et  ut  sit  consolatio,  ut  labores  et 
aerumnas,  quae  hoc  studium  comitantur,  fortius 
toleremus. 

Cum  enim  certum  sit  Deo  placere  hoc  stu- 
dium,  et  Deum  adesse  discentibus,  et  ad  coelestis 
Ecclesiae  consuetudinem  hac  doctrina  homines 
duci,  horum  ingentium  bonorum  cogitatio  lenit 
dolores,  et  animis  in  hoc  cursu  robur  addit. 
Quos  quidem  ut  regat  et  confirmet  filiusDei,  toto 
eum  pectore  oro.     Dixi. 


No.  114. 


an.  1550. 


De  diclo  Salomonis  etc. 

In  select.  Declam.T.  III.  p.567sqq,  Servest.  III.  p.  557. ,   in 
Tomolll.  Erford.  Jil.bb,5.  et  npud  Ricbaid.  T.  III.  p.22l. 

Oratio  de  dicto  Salomonis:    Nescit  homo ,    an 

amore  vel  odio  dignus  sit  etc,  habita  a  Geor- 

gio  Veneto 3  post  collata  insignia  Doctoralus 

(d.  2.  Oct.  1550). 

Honestissimum  est  in  publicis  congressibus  et  in- 
vocationem  Dei  fieri,  et  recitari  commonefactiones 
pias  et  utiles  audientibus. 

Cum  igitur  mihi  propter  scholasticam  con- 
suetudinem  aliquid  dicendum  sit,  delegi  notissimi 
dicti  enarrationem ,  quod  ex  Salomone  citatur: 
Nescit  homo,  an  amore  vel  odio  dignus  sit,  sed 
omnia  in  futurum  servantur. 

Etsi  autem  et  propter  meam  confessionem  de 
his  verbis  Salomonis  dicere  decrevi:  tamen  et  iu- 
ventuti  prodesse  existimo,  crebram  repetitionem 
huius  dicti,  et  reprehensionem  falsae  et  pernicio- 
sae  interpretationis.  Scitis  enim  non  solum  a  mo- 
nachis,  sed  ante  triennium  etiam  in  synodo  Tri- 
dentina  recitatum  esse  in  ipso  decreto,  ad  adfir- 
mandum  impium  errorem,  qni  inbet  semper  dubi- 
tare,  anDeus  nobis  remiserit,   et  receperit  nos. 

Ut  autem  dolendum  est,  tantas  superiori 
aetate  tenebras  fuisse,  ut  hunc  errorem  plnrimi 
tanquam  dogma  pium  et  necessarium  in  Ecclesiis 
tradiderint:  ita  nunc  detestanda  est  impudentia 
episcoporum  et  monachorum,  qui  postquam  il- 
luxit  veritas,   tamen  contra  conscientiam  retinent 


et  defendunt  manifesta  mendacia.  putant  enim  la- 
befactari  autoritatem  confessione  erroris. 

Manifestissima  sententia  est  Salomonis,  ho- 
mines  ex  externis  eventibus,  ex  rebus  secundis 
vel  adversis,  non  debere  indicare  de  se,  vel  de 
aliis,  an  Deo  placeant,  aut  displiceant.  Simei  et 
alii  multi,  Davide  pulso  in  exilium,  existimant 
eum  a  Deo  abieclurn  esse.  Sed  alii  pii  norant, 
non  ex  illis  spectaculis  iudicandum  esse.  Ne  ipse 
quidemDavid  his  externis  aernmnis  frangitnr,  sed 
scit  de  voluntate  Dei  ex  verbo  iudicandum  esse. 
Et  iam  audierat  vocern  Prophetae:  Dominus  abs-r 
tnlit  peccatum  tuum.  Ita  vult  Salomon,  nos  a 
spectaculis  ad  verbum  deducere. 

Etiamsi  imperii  et  victoriarum  gloria  et  opi- 
bus  floret  Alexander,  tamen  non  pntet  se  placere 
Deo,  cum  iniuste  interficit  amicos  ,  ut  eum  Ana- 
xarchus  scurra  potins,  quam  philosophus  conso- 
latur,  qui  dicebat:  Tantum  regem  divinitus  gu- 
bernari ,  nec  peccare  posse.  Hac  confidentia  va- 
nissima  cumulavit  postea  Alexander  suos  fnrores 
et  scelera. 

PuirsusDavid  pulsus  in  exilium,  etsi  non  so- 
lum  excruciabatur  corporis  aerumnis,  sed  etiam 
magnorum  scelerum  conscientia:  tamen  snstentat 
se  consolatione  in  verbo  Dei  proposita.  Ac  scien- 
dum  est,  universaliter  doctrinamEcclesiae  nequa- 
quam  esse  illam  academicam  velPyrrhoniam  dubi- 
tationem. 

Universaliter  sciant  omnes  agentes  conrra 
conscientiam ,  se  certissime  displicere  Deo.  sicut 
scriptum  est :  Propter  haec  venit  ira  Dei  super 
inobedientes.  Item:  Nolite  errare,  Deus  non  ir- 
ridetur.  Adulteri,  homicidae.  idolatrae  non  pos- 
sidebnnt  regnum  Dei. 

Piursus  etiarn  univers;tliter  sciant  omnes  agen- 
tes  poenitentiam,  certo  se  recipi  a  Deo  propter 
filium  ,  gratis,  sola  fide:  idest,  cum  dubitationi 
repugnant,  et  ex  ea  elnctantur,  et  crednnt  se 
propter  rnediatorem  certo  gratis  recipi.  Haec  est 
voxEvangelii  propriissima  de  beneficio  filii  Dei. 

Quare  synodusTridentina,  et  omnes  qui  du- 
bitationem  illam  ,  de  qua  loqnuntnr,  adprobant, 
sunt  hostes  Christi,  et  delent  Evangelinm  Dei ,  et 
obruunt  immensa  beneficia  filii  Dei.  Cumque  de 
re  maxima  in  eo  dicto  sit  controversi;i ,  valde 
prodest  iuniores  saepe  commonefieri ,  ne  vox 
Evangelii,  ne  veritas  aeterna,  gloria  filii  D<i, 
obscurentur,  et  ne  homines  in  aeternum  exitium 
et  in  horribile  odium  Dei  ruant.  Ego  igitur  et 
57* 

amplector  veram  enarrationem,  et  Deo  gratias  ago 
toto  pectore,  quod  lucem  suam  restituit:  et  eum 
oro ,  ut  non  sinat  eam  rursus  extingui. 

Adolescentes  etiam  adhortor,  ut  et  Deo  grati 
sint  pro  restitutaEvangelii  luce:  et  sint  in  discen- 
do  diligentiores,  ut  Dei  donum  tueantur.  Sci- 
rnus  enim  praeceptum  esse:  Honestum  depositum 
custodi  per  Spiritum  sanctum ,  qui  in  nobis  ha- 
bitat.      Dixi. 


No.    115.  anJ1550^ 

De  dicto:  Nemo  rapiet  oves  etc. 

In  select.  Declamat.  T.  III.  p.  570  sqq. ,  Servest.  T.  III. 
p.  540.,  Kichard.  T.  III.  p.  329.  et  in  T.  III.  Erford. 
lit.  cc,  3.  Item  in  Georgii  Principis  Anhaltini  concioni- 
bus  et  seriptis  p.  433.  —  Est  oratio  Georgio  Anhallino 
scripta  (vid.  Ep.  d.  12.  Oct.  1550.),  qui  eam  recitavit  in 
synodo  Pastorum  Merseburgi  d.  15.  Oct.  1550. 

Oratio  [synodalis]  de  dicto  Christi  apud  loan- 
nem :  Nemo  rapiet  oves  meas  ex  manibus  meis. 

Tibi  omnipotens  et  vere  Deus,  aeterne  pater  Do- 
mini  nostri  Iesu  Christi,  conditor  coeli  et  terrae 
et  omnium  creaturarum ,  una  cum  filio  tuo  Do- 
mino  nostro  Iesu  Christo  et  Spiritu  sancto,  sa- 
piens,  bone,  verax,  iuste,  misericors,  caste,  liber- 
rime,  gratias  agimus,  qnod  hactenus  in  his  regio- 
nibus  Ecclesiam  et  eius  hospitia  clementer  ser- 
vasti:  teque  supplices  orarnus,  ut  semper  inter 
nos  haereditatem  filio  tuo,  celebraturam  te  omni 
aeternitate,  colligas.  Saepe  autem  in  his  congres- 
sibus  nostris,  vel  admonitiones  vel  obiurgationes 
recitavi,  quas  meminisse  plerosque  spero.  Nunc 
vero  cnm  omnium  animos  nova  sollicitudine  et 
novo  dolore,  propter  bellum  vicinum  excruciari 
existimem,  hoc  tempus  consolationem  flagitat.  Et 
ut  dicitur,  ubidolet,  ibi  manum  habet:  in  tanta 
magnitudine  moesticiae:  alia  de  re  instituere  ora- 
tionem  non  potui.  Quanquam  autem  non  dubito, 
vos  ipsos  remedia  in  divinis  concionibus  quaerere: 
tamen  et  ego  quaedam  inde  collecta  recitabo,  quia 
etiam  ea  quae  ipsi  cogitavimus,  gratiora  fiunt,  cum 
eadem  aliis  mederi  audimus.  Et  quia  longae  dis- 
putationes  in  moesticia  ingratae  sunt,  mox  osten- 
dam  eam  consolationem  quae  est  efficacissima. 

Praecipue  leniuntur  dolores,  cum  offendun- 
tur  res  bonae  et  salutares ,  videlicet  auxilium  laeti 
exitus.     Caetera   argumenta ,    quae  a   necessitate 


vel  ab  exemplis  sumuntur,  non  tantam  levationem 
adferunt. 

Offert  autem  filius  Dei  Dominus  noster  Iesus 
Christus,  crucifixus  pro  nobis  et  resuscitatus,  ac 
sedens  ad  dexteram  aeterni  patris,  auxilium  et 
liberationem,  et  hanc  voluntatem  in  multis  sen- 
tentiis  expressit.  Sed  ego  nunc  de  hac  voce  di- 
cam:  Nemo  rapiet  oves  meas  ex  manibus  meis. 
Haec  sententia  saepe  me  in  summis  moeroribus 
erexit,  et  tanquam  ex  inferis  retraxit. 

Omnibus  aetatibus  sapientissimi  homines  de- 
ploraverunt  magnitudinem  calamitatum  in  genere 
humano,  quas  oculis  cernimus,  antequam  ad  illam 
aeternitatem  transitur:  ut  sunt  morbi,  mors,  in- 
opiae,  errores  nostri  quibus  accersimus  damna 
etpoenas,  inimici,  perfidiae  coniunctissimorum, 
exilia,  infamiae,  orbitates,  miseriae  sobolis,  discor- 
diae  privatae  et  publicae,  bella,  caedes,  vastatio- 
nes.  Et  haec  cum  promiscue  bonis  et  malis  acci- 
dere  videantur,  multi  sapientes  quaesiverunt,  an 
sit  providentia,  an  vero  sine  consilio  Dei  omnia 
casu  ferantur.  Sed  nos  in  Ecclesia  scimus  causam 
aerumnarum  primam  et  principalem  esse,  quod 
homo  propter  peccatum  morti  et  altis  calamitati- 
bus  subiectus  est:  quae  quidem  in  Ecclesia  sunt 
atrociores,  quia  diabolus  odio  Dei  horrendum  la- 
trocinium  in  Ecclesia  exercet,  et  funditus  eam  de- 
lere  conatur.  Ideo  scriptum  est:  Ponam  inimici- 
tias  inter  serpentem  et  semen  mulieris.  Et  Petrus 
inquit:  Adversarius  vester  diabolus  tanquam  leo 
rugiens  circuit,  quaerens  quem  devoret. 

Nec  frustra  patefecit  nobis  Deus  causas  no- 
strarum  miseriarum:  vult  et  ipsarum  calamitatum 
magnitudinem  aspici,  et  causas  intelligi,  et  agnosci 
iustissimam  iram  adversus  peccata,  ut  e  regione 
et  redemptorem  et  magnitudinem  misericordiae 
agnoscamus.  Et  his  suis  concionibus  testimo- 
nia  addit,  resuscitationem  mortuorum ,  et  alia 
miracula. 

Procul  igitur  ex  mentibus  eiiciantur  propha- 
nae  opiniones,  quae  fingunt,  casu  aut  physicis 
tantum  causis  accidere  nobis  mala. 

Cum  autem  domestica  vulnera  contrectas,  aut 
intueris  publicas  imperiorum  ruinas:  quae  simul 
opprimunt  singulos,  ut  Solon  inquit,  Intrant  in 
thalamos  publica  damna  tuos:  Cogita  primum  de 
tuis  et  de  aliorum  peccatis,  et  de  iusta  ira  Dei: 
deinde  et  rabiem  diaboli  considera,  qui  praecipue 
saevitiam  suam  in  Ecclesia  exercet. 

Magna  in  oranibus  hominibus  etiam  medio- 
cribus  caligo  est:  non  cernimus  quantum  malum 
sit  peccatum,  nec  nos  ipsos  adeo  flagitiose  conta- 
minatos  esse  iudicamus,  nobis  ipsi  blandimur, 
praesertim  quia  doctrinam  de  Deo  puriorem  pro- 
fitemur.  Interea  securi  stertimus,  indulgemus  alii 
aliis  cupiditatibus,  non  adficimur  dolore  propter 
nostram  immundieiem,  propter  Ecclesiae  morbos, 
propter  fratrum  aerumnas,  non  ardet  invocatio, 
friget  cura  discendi  et  regendae  disciplinae:  neque 
pauca  sunt  tua  et  mea  et  plurimorum  aliorum  pec- 
cata,  propter  quae  nobis  poenae  cumulantur. 

Flectamus  igitur  animos  ad  poenitentiam,  et 
intueamur  filium  Dei,  quem  certissimum  est  mi- 
rando  consilio  divinitatis  propositum  esse  generi 
humano,  ut  sit  custos  et  servator  Ecclesiae  suae. 

Nec  miserias  nostras,  nec  pericula ,  nec  sae- 
vitiam  hostium,  nisi  post  eventus  tristissimos,  sa- 
tis  cernimus:  sed  tamen  ita  cogitemus,  necesse 
est  magnas  calamitates  esse,  et  horrendam  poten- 
tiam,  et  rabiem  hostium ,  cum  tantus  custos  nobis 
datus  sit,  scilicet  filius  Dei.  Hic  cum  dicat,  Nemo 
rapiet  oves  meas  ex  manibus  meis:  significat  se 
non  ociosum  esse  spectatorem  nostrarum  miseria- 
rum,  sed  magna  et  assidua  certamina  esse.  In- 
cendit  diabolus  aliqua  sua  organa,  ut  distrahant 
Ecclesiam,  aut  societatem  politicam,  ut  sequan- 
tur  infinitae  confusiones,  et  deinde  vastitas  ethni- 
ca :  sed  filius  Dei  quasi  in  manibus  retinens  coe- 
tum  a  quo  invocatur,  sua  immensa  potentia  repri- 
mit  diabolos,  et  profligatos  depellit,  et  tandem 
tartareo  carceri  inclusos  in  omni  aeternitate  hor- 
rendis  suppliciis  adficiet. 

Hanc  consolationem  et  de  communi  Ecclesiae 
coetu,  et  de  nobis  ipsis,  singuli  teneamus. 

Cum  in  his  discordiis  et  bellis  conflagrare  et 
ruere  imperia  videmus,  intuearis  filium  Dei  stan- 
tem  in  arcano  consilio  divinitatis ,  et  protegentem 
sua  agmina ,  et  velut  manibus  gestantem  infirmas 
oviculas.  Ab  hoc  statuas  te  quoque  protegi  et 
servari. 

Sed  quidam  non  recte  instituti  hic  vociferan- 
tur.  Optarim  quidem  tanto  me  custodi  curae  esse, 
sed  suas  ille  oves  tuetur.  Ego  an  huic  gregi  an- 
numerandus  sim,  nescio. 

Huic  dubitationi  constantissime  repugnan- 
dum  est.  Nam  ipse  dominus  in  eadem  concione 
adfirmat,  nominari  oves,  quotquot  audiunt  et 
fide  amplectuntur  vocem  Evangelii,  sicut  et  alibi 
expresse  dicitur:    Si   quis  diligit  me,    sermonem 


meum  servabit,  et  pater  meus  diliget  eum,  et  ve- 
niemus  ad  eum,  et  mansionem  apud  eum  facie- 
mus.  His  immotis  oraculis  filii  Dei  adsentiri  ne- 
cesse  est.  Nec  te  ipse  ex  hoc  foelici  grege  tua  du- 
bitatione  excludito,  quae  oritur  ex  iustitia  Evan- 
gelii.  Non  recte  discernunt  legern  et  Evangelium, 
qui  cogitant  se  non  esse  oves,  quia  sint  indigni. 
Imo  haec  consolatio  proposita  est,  nos  vere  pro- 
pter  filium  Dei  gratis  recipi,  non  propter  dignita- 
tem  nostram,  sola  fide,  quia  sumus  indigni  et  sor- 
didi,  et  procul  a  perfectione  legis  absumus.  Et 
promissio  universalis  est,  ut  inquit  filius  Dei : 
Venite  ad  me  omnes,  qui  laboratis  et  onerati  estis, 
et  ego  reficiam  vos. 

Severissime  praecipit  aeternus  pater,  audiri 
filium:  et  omnium  scelerum  atrocissimum  est, 
aspernari  filium,  nec  adsentiri  eius  voci.  Haec 
omnibus  saepe  multumque  cogitanda  sunt,  et  ac- 
quiescendum  est  in  hac  voluntate  Dei,  quam  filius 
patefecit. 

Eliamsi  in  tantis  ruinis  multa  tristia  specta- 
cula  in  oculos  incurrunt,  et  laceratur  Ecclesia  dis- 
sidiis  et  odiis,  et  multae  accedunt  domesticae  et 
publicae  calamitates,  tamen  non  frangaris  despe- 
ratione:  sed  scias  te  habere  custodem  et  defenso- 
rem  filium  Dei,  qui  non  Ecclesiam,  non  te,  non 
tuam  domesticam  Ecclesiam  ex  manibus  suis  ullo 
diaboli  furore  rapi  patietur. 

Confugio  igitur  toto  pectore  ad  filium  Dei, 
Dominum  nostrum  Iesum  Christum,  crucifixum 
pro  nobis  et  resuscitatum,  et  sedentem  ad  dextram 
aeterni  patris,  ut  dona  det  hominibus:  eumque 
oro ,  ut  has  Ecclesiolas,  et  me  in  eis  protegat  et 
gubernet. 

Aliam  consolationem  firmam  in  tanlo  orbis 
terrarum  incendio  nullam  video.  Alii  alias  spes 
habent,  et  alia  praesidia  mente  quaerunt:  quae 
qualiacunque  erunt,  tamen  haec  consolatio  rectior, 
et  haud  dubie  efficacior  est,  confugere  ad  filium 
Dei,  et  ab  ipso  petere  et  expectare  auxilium  et 
liberationem. 

Nec  erunt  irrita  haec  vota.  Ideo  enim  tanta 
mole  periculorum  onerati  sumus,  ut  cum  inextri- 
cabilia  humanis  consiliis  accidunt,  agnoscamus 
immensam  Dei  bonitatem  et  praesentiam,  qui  pro- 
pter  filiurn  et  per  filium  nobis  opitulatur.  Vult  se 
conspici  Deus  in  talibus  liberationibus,  sicut  in 
liberatione  primorum  parentum,  qui  post  lapsum, 
cum  ab  omnibus  creaturis  deserti  essent,  tantum 
divina  ope  restituti  sunt.      Ita  servata  est  familia 

Nohae  in  diluvio.  Ita  servati  sunt  Israelitae, 
stantes  inter  undarum  montes  in  mari  rubro. 

Haec  illustria  exempla  proposita  sunt,  ut 
saepe  hoc  modo  Ecclesiam  sine  ulla  creaturarum 
ope  servari  sciamus.  Et  multi  in  propriis  pericu- 
lis  tales  liberationes  divinas  omnibus  temporibus 
experiuntur,  ut  David  inquit:  Pater  et  mater  de- 
reliquerunt  me,  Dominus  autem  suscepit  me.  Et 
alib;  inquit  Psalmus:  Liberavit  pauperem,  cui 
non  erat  adiutor. 

Ut  autem  haec  tanta  bona  experiamur,  prius 
fidem  et  invocationem  in  nobis  accendi  oportet, 
sicut  scriptum  est:  Amen  dico  vobis.  Sic  et  exer- 
cenda  fides,  ut  ante  liberationem  et  petat  et  ex- 
pectet  auxilium ,  et  quadam  tranquillitate  animi 
acquiescat  in  Deo,  nec  tristi  fremitu  haereat  in 
corde  perpetua  diffidentia,  ac  semper  in  conspectu 
sit  haec  admonitio:  PaxDei  superans  omnem  sen- 
sum,  custodiat  corda  vestra,  id  est:  Sic  acquiescite 
in  Deo  inter  pericula  ,  ut  animi  confirmati  fiducia 
misericordiae  et  praesentiae  Dei,  placide  expectent 
auxilium  et  liberationem ,  et  retineant  tranquilli- 
tatem,  quae  initium  est  vitae  aeternae,  et  sine 
qua  non  potest  fieri  invocatio. 

Nam  diffidentia  adfert  triste  et  horrendum 
odium  adversus  Deum,  quod  initium  est  aeterno- 
rum  cruciatuum,    et  rabies  similis  diabolicae. 

Hos  quasi  fluctus  animorum,  et  has  conster- 
nationes  prospicere  vos  iam  oportet,  et  praemunire 
et  confirmare  pectora  cogitatione  divinarum  con- 
solationum,  et  assidua  invocatione. 

Profecto  haec  tempora  non  concedunt  nobis 
usitatam  securitatem  et  temulentinm:  sed  postu- 
lant ,  ut  veris  gemitibus  auxilium  petamus,  sicut 
Dominus  inquit:  Vigilate  et  orate,  ne  irruatis 
in  tentationem,  ne  fracti  desperatione,  ruatis  in 
aeternum  exitium. 

Sapientia  necessaria  est,  et  pericula  animae 
et  praesidia  intelligere.  Pereunt  animae  ,  et  cum 
Epicnrea  securitate  iram  Dei  contemnunt,  et  cum 
diffidentia  fractae  opprimuntur  moesticia.  Et  haec 
scelera  cumulant  poenas.  Contra  vero  pii,  qui 
fide  et  invocatione  animos  erigunt,  et  ad  Deum 
accedunt,  retinent  initia  vitae  aeternae,  et  miti- 
gationem  publicarum  calamitatum  impetrant. 

Te  igitur  fili  Dei,  Dornine  lesu  Christe,  crn- 
cifixe  pro  nobis  et  resuscitate,  qui  stas  in  arcano 
consilio  divinitatis,  et  pro  nobis  interpellas,  et 
dixisli:  Venite  ad  me  omnes,  qui  laboratis  et  one- 
rati  estis,  et  ego  reficiam  vos,  invoco  toto  pectore, 


et  oro,  ut  immensa  misericordia  tua  nobis  peccata 
remittas.  Tibi  nota  sunt  vulnera  nostra.  Tu  scis, 
nos  in  hac  tanta  infirmitate  molein  aerumnarum 
nostrarum  sustinere  non  posse.  Tu  igitur  nobis 
opem  feras  in  privatis  et  publicis  calamitatibus. 
Tu  sis  nobis  umbraculum,  et  in  his  regionibus 
Ecclesias  et  earum  hospithi  protegas  et  serves. 
Dixi. 


No.  116. 


an.  1550. 


De  legibus. 


In  select.  Declam.  T.  IV.  p.  54  sqq. ,    Servest.  T.  IV.  p.  49 
in  T.  III.  Erford.  lit.  ff,  5.  et  apud  Ricbard.  T.  U.  p.5l8.  "' 

Oraiio  de  legibus 3  recitata  a  D.  Laur.  Lin- 

demann,   L    C.    (cum    decerneretur   gradus  Doctoris 
D.  Michaeli  Deubero  ,    Witebergae  anno  M.D.L.). 

Multa  sunt  testimonia  de  Deo  huic  toti  machinae 
coelesti,  et  omnibus  mundi  corporibus  impressa, 
quae  testantur  hunc  mundum  non  casu  extitisse, 
sed  a  mente  architectatrice  mira  arte  conditurn 
esse  et  conservari.  Sed  testimonium  valde  illu- 
stre  est,  quod  aeterna  mens  transfundit  in  homi- 
nes  suae  lucis  et  sapientiae  radios,  qui  docent  nos 
et  esse  Deum,  numen  intelligens,  numeros  et  gra- 
dus  rerum  ordinans,  Hberum,  sanciens  actionum 
discrimina,  discernens  bona  a  malis,  beneficum, 
aequale,  verax,  sanciens  ordinem  castitatis,  hor- 
ribiliter  irascens  omnibus  confusionibus  sui  ordi- 
nis.  Monent  et  illi  ipsi  radii  divinae  sapientiae 
in  nobis  ideo  hanc  lucem  in  nos  transfusam  esse, 
ut  conditorem  agnoscamus,  et  grati;is  ei  agamus, 
qui  nobis  bona  in  ipso  summa  impertit,  vitam 
intelligentiam,  libertatem,  noticiam  numerorum 
et  ordiuis,  discrimina  bonarum  et  malarum  actio- 
num.  Deinde  addidit  etiam  societatis  honestae 
vincula,  et  multa  vitae  praesidia.  Est  autem  et 
ob  hanc  causam  haec  lux  in  nobis  accensa ,  ut  sit 
norma  vitae,  et  congrnant  nostri  mores  cum  sa- 
pientia  et  voluntate  Dei.  Ac  ut  sciamus  serio  hoc 
eum  velle,  declarat  iram  adversus  conturbantes 
hunc  ordinem  horribilibus  poenis.  Manifeslum 
est  enim,  pollutos  atrocibus  sceleribus  omnes  tan- 
dem  atrocibus  exemplis  poenas  luere.  Et  hic  ordo 
ntservetur,  imperia  instituta  sunt,  quae  vult  so- 
nare  suam  sapientiam  in  genere  humano,  et  punire 
contumaces.     Hanc  curam  etsi  mandat  Deus  gu- 

bernatoribus,  tamen  et  ipse  manet  in  statione,  ac 
maiorem  partem  delinquentium  snis  manihus  ad 
supplicia  rapit.  Non  puniebant  iudices  Pharao- 
nem,  Alexandrnm,  Antiocbum,  Antonium,  Ga- 
ligulam ,  Neronem,  et  innumerabiles  alios,  quo- 
quo  modo  pollutos  omnibus  temporibus.  Hos 
tamen  omues  divina  Nernesis  ,  ut  olim  vocabatur, 
oppressit  instis  poenis,  et  opprimet  ornnibus  aeta- 
tibus.      Et  verissimum  est  dictum  illud: 

Non  urbs  ,    non  regio ,    non  aetas  ulla  severi 
Iudicii  exemplis  ,   non  domus  ulla  caret. 

Et  notissimae  sunt  comminationes  divinitus  tradi- 
tae:  Qui  gladium  acceperit,  gladio  peribit.  Item : 
Scortatores  et  adulteros  iudicabit  Deus.  Et  aliae 
multae.  Hunc  totum  ordinem  gubernationis  vitae 
humanae  sancilum  divinitus,  considerare  quotidie 
debemus,  ac  simul  gratias  agere  sapientissimo 
conditori,  et  eum  orare,  ut  hunc  ordinem  tueatur, 
ac  nostras  mentes  in  regendis  moribus  adiuvet. 
Haec  qui  faciunt,  intelligere  utcunque  ,  quid  Lex 
sit,  poterunt.  Non  enim  initia  legum  sunt  a  So- 
lonis  aut  Decemvirorum  tabulis,  imo  ne  quidem 
ab  illis  saxeis  tabulis.  Sed  lex  est  aeterna  et  irn- 
mota  sapientia  et  iusticia  Dei,  cuius  radii  in  na- 
turas  intelligentes  sparsi  sunt,  ut  nostrae  mentes 
et  nostri  mores  cum  mente  divina  congruant: 
quam  suam  sapientiam  et  iusticiam  Deus  et  voce 
declaravit,  editis  illustribus  testimoniis  in  edu- 
ctione  Israelitarum  ex  Aegypto ,  et  saepe  alias. 
Quotidie  vero  poenarum  exemplis  eam  declarat. 
Etsi  autem  magna  est  naturae  humanae  infirmitas, 
tamen  qualiscunque  nunc  est,  Deus  reliquit  in  no- 
bis  huius  suae  legis  intellectum,  et  voluntatem 
armat,  ut  regere  externa  membra,  seu  ut  vocant, 
motum  voluntarium  possit:  et  quidem  vult  adsue- 
fieri  homines,  ut  discant  legem,  et  videant  ex  qui- 
bus  fontibus  quae  demonstrationes  extructae  sint, 
et  frenos  iniiciant  errantibus  cupiditatibus,  ac 
magna  cura  regant  externa  membra,  ne  contra 
legem  Dei  faciant.  Haec  cum  sint  notissima,  ta- 
men  multi  non  solum  infirmitate  vel  negligentia 
peccant,  sed  horribili  furore  contemnunt  ipsas 
leges,  velut  iniustum  carcerem.  ut  Gorgias  apud 
Plalonem  disputat,  Legem  tyrannum  esse,  et  dein- 
de  effrenes  ruunt  in  omnia  scelera.  Tales  sunt 
multi ,  non  tantum  pauci  Cyclopes  ac  Laestrygo- 
nes  apud  Homerum ,  sed  omnibus  temporibus  in 
genere  humano  ingens  multitudo  est  talium  furen- 
ter  contemnentium  universam  disciplinam :    quos 


ut  Deus  iustus  et  vindex  scelerum  coherceat,  toto 
eum  pectore  oro.  Ac  tales  orationem  de  bonitate 
legum,  et  ordinis  divini  in  gubernatione  vitae, 
nihilo  magis  audiunt,  quam  Polyphemus  apud 
Homerum  audit  Ulyssem  de  iudicio  Dei  loquen- 
tem,  cui  respondet  hisverbis: 

Nulla  Iovis  Cyclopnm  animos  reverentia  tangit. 

Sciamus  autem  tales  non  tantum  naturae  infirmi- 
tate  peccare,  sed  haud  dubie  a  diabolis  agitaii. 
Quare  alii  modestiores,  qui  disciplinae  frenos  pa- 
tiuntur,  consuetudinem  eorum  fugiunt,  eosque 
velut  pestes  et  alaojoyas ,  civitatum  et  gentium 
vitent.  His  vero  modestioribus,  qui  disciplina 
reguntur,  qui  et  esse  Deum  sapientem,  iustum  et 
vindicem  statuunt,  et  eius  iram  et  poenas  metuunt, 
scio  non  ingratam  esse  orationem  de  legum  boni- 
tate.  Hos,  cum  norint  eas  Dei  vocem  esse,  et 
cum  videant  hunc  ordinem  politicum,  Dei  opus 
esse,  et  munus  vitae  nostrae  utilissimum,  obte- 
stor  propter  Deum,  ut  saepe  multumque  cogitent, 
qui  sint  legum  fontes,  et  quid  sit  totus  ordo  poli- 
ticus:  et  hac  cogitatione  sese  exuscitent  ad  haec 
divina  bona  veneranda,  et  ad  obedientiam  Deo 
debitam,  ac  disciplinae  amorem.  Scio  aliter  ac- 
cipi  orationem  de  disciplina  a  iunioribus,  et  a  natu 
grandioribus,  qui  iam  non  solum  aetate,  doctrina 
et  usu  adsuefacti  sunt,  ut  propius  aspiciant  hanc 
Dei  sapientiam,  et  ordinis  pulchritudinem,  sed 
etiam  calamitatibus  et  poenis  eruditi  sunt,  ut  iu- 
dicium  et  iram  Dei  magis  metuant.  Cum  enim  re 
ipsa  experimur  eventus  certo  respondere  commi- 
nationibus  divinis,  firmior  fit  adsensio,  Ictus  sa- 
pit,  ut  dici  solet,  ita  nos  omnes  commonefacti 
poenis,  ad  modestiam  revocamur.  Etsi  igitur  iu- 
ventus  ferocior  est,  tamen  ideo  haec  ipsa  guber- 
natio  politica  instituta  est,  utdoctrina,  irnperiis, 
carcere  erudiat  iuventutem ,  et  cicuratam  ac  do- 
mitam  flectat  ad  agnitionem  Dei,  ut  gravissime 
Paulus  inquit,  Lex  est  paedagogus,  et  additur  laus 
amplissima,  cum  inquit  esse  paedagogum,  utChri- 
stum  agnoscamus,  id  est,  docendo  et  castigando 
rudibus  instillat  initia  sapientiae  coelestis,  et  pau- 
latim  provehit  discentes,  et  compescit  errantes 
impetus,  ut  mentes  admiltant  doctrinam  de  filio 
Dei.  Nec  existimate  eos  qui  laxant  frenos  cupidi- 
tatibus,  nec  desinunt  ruere  contra  conscientiam, 
Deo  placere.  Manifesta  sunt  enim  haec  oracula: 
Nolite  errare,  Deus  non  irridetur.  Scortatores, 
adulteri,  homicidae  non  possidebunt  regnurn  Dei. 

Item :  Propter  haec  venit  ira  Dei  super  contuma- 
ces.  His  oraculis  omnes  commonefacti,  discipli- 
nam  statuamus  necessariam  esse,  et  timore  Dei  ad 
modestiam  animos  componamus.  Hoc  qui  facient, 
hi  magis  magisque  intelligent,  quantum  bonum 
sit  lex  Dei.  quae  et  in  decalogo  sonat,  et  in  men- 
tibus  hominum  lucet,  quae  totum  politicum  ordi- 
nem  gubernat. 

Hic  autem  dicit  aliquis,  fateri  se  legem  Dei 
summa  reverenlia  venerandam  esse:  et  sapientiam 
esse,  quae  nullius  creaturae  consideratione  in 
omni  aeternitate  exhauriri  possit.  Quid  autem 
illa  seu  Imperatorum  edicta,  seu  Ulpiani,  imo 
Bartoli,  Baldi,  et  similium  callidae  interpretatio- 
nes  ad  legem  Dei?  Cur  misces,  inquiet,  sacra  pro- 
phanis?  dicet  Pvhetoricam  forensem  esse,  qualis 
fuisse  Coracis  et  Ctesiae  narratur  praestigiatrix, 
cavillatrix,  ludens  inverbis  ambiguedictis.  O  rem 
miseram  et  deplorandam  !  Verum  est ,  res  opti- 
mas  quasi  caligine  quadam  tectas,  in  hac  vitae 
confusione  et  his  hominum  erroribus  et  vitiis,  non 
prope  aspici.  Bona  et  salutaris  res  est  foedus  con- 
iugii  sancitum  certo  modo.  Et  tamen  cum  peri- 
cula  et  aerumnae  non  paucae  id  genus  vitae  comi- 
tentur,  bonitas  est  obscurior,  et  multi  tanquam 
tristem  carcerem  coniugium  fugiunt.  Ita  res  aliae 
bonae  minus  cernuntur  tum  propter  hominum  in- 
scitiam ,  tum  propter  abusus  qui  accedunt.  Sed 
nostrum  officium  est  iunioribus  instillare  veras 
sententias,  et  errores  eximere.  Ac  sciant  magnum 
bonum  esse  de  rebus  necessariis  tenere  veras  sen- 
tentias,  quae  mentes  flectant  ad  celebrandum 
Deum,  ad  bonos  mores,  et  ad  tranquillitatem. 

Verum  est,  discrimina  Legis  et  Evangelii,  ac 
deinde  iusticiae  aeternae  et  iusticiae  politicae,  item 
legum  divinarum  et  humanarum  ,  cognoscenda  et 
propter  gloriam  Dei  summa  cura  tuenda  esse.  Ho- 
rum  generum  confusio  omnibus  aetatibus  non  so- 
lum  errores  in  Ecclesia,  sed  etiam  tumultus  in  im- 
periis  peperit.  Sed  videndum  est,  qui  locus  cui 
generi  tribuendus  sit.  Ante  annos  fere  triginta 
vulgus  audierat  leges  humanas  discerni  a  divinis, 
et  quaedam  viciosa  decreta  hominum  prorsus  ab- 
iici,  alia  vero  extenuari.  Accidit  autem  quod 
saepe  solet  fieri.  Etiam  cum  dextra  offerebatur 
doctrina,  tamen  rudiores  eam  sinistre  accipiebant. 
Multi  omnes  leges  humanas  deleri  volebant,  non 
tantum  ecclesiasticas,  sed  etiam  has  politicas,  quae 
regunt  imperia.  Multi  quod  magis  dolendum  est, 
disciplinam  universam  ita  laxarunt,  ut  magna  feri- 


tas  in  moribus  secuta  sit.  His  tristissimis  exem- 
plis  moniti,  modeste  et  pie  consideremus  vera 
discrimina  legum,  et  videamus  quae  sint  divinae, 
quae  humanae,  ac  debita  reverentia  suo  ordine 
singulis  membris  tribuatur.  Non  possum  nunc  in 
tanta  horum  membrorum  amplitudine  omnia  per- 
sequi,  sed  de  Iurisconsultorum  scriptis  dicam. 
Horum  autoritas  ut  magis  etiam  conspiciatur, 
prius  de  officiis  politici  gubernatoris,  seu  summi 
magistratus  dicam. 

Ut  hic  pulcherrimus  ordo,  positus  corporum, 
coeli,  aeris,  terrae  circumfusae  Oceano,  et  ut  or- 
do  motuum  coelestium,  qui  vices  temporum,  dies 
et  noctes,  aestates  et  hyemes  efficit,  sine  ulla  du- 
bitatione  a  Deo  conditus  est  et  conservatur:  ita 
totum  hunc  ordinem  politicum,  foedus  coniugii, 
imperia,  dominorum  distinctionem,  contractus, 
iudicia,  poenas,  verissime  statuas  a  Deo  institutum 
esse:  et  quanquam  diaboli  et  hominum  furores 
saepe  eum  turbant,  tamen  immensa  bonitate  Dei 
conservari,  ne  totum  genus  humanum  funditus 
deleatur.  In  hoc  ordine  cum  praesit  gubernator, 
seu  magistratus  politicus  (nunc  enim  dico  de  gu- 
bernatione  propriaEcclesiae)  praecipua  habet  offi- 
cia  quatuor,  quorum  sine  ulla  dubitatione  primum 
et  summum  est,  ut  sonet  in  genere  humano  vocem 
decalogi,  et  sit,  ut  ita  dicam,  vox  Dei,  qui  vult 
genus  humanum  honesta  disciplina  regi,  quae 
congruat  ad  legem  naturae,  quae  est  expressa  in 
decalogo,  ut  omnes  eruditi  norunt.  Non  vult 
Lycurgum  suo  arbitrio  leges  condere  pugnantes 
cum  natura:  qualis  est  lex,  quae  concedit  pacisci 
de  alterius  coniuge.  Non  vult  per  ludum  interfici 
homines,  ut  Romae  fiebat  in  pugnis  gladiatoriis. 

Secundum  officium  est.  Cum  lex  facile  con- 
temnatur  nisi  metu  poenarum  munita  sit,  magi- 
stratus  sit  executor  decalogi,  exerceat  iudicia,  et 
severe  puniat  contemptum  vocis  divinae.  Ideo 
enim  poenae  in  hac  vita  sancitae  sunt,  primum 
quia  vult  Deus  intelligi  discrimen  honestarum  et 
turpium  actionum,  quod  illustre  fit  poenarum  spe- 
ctaculis:  deinde  sancit  has  poenas,  quia  iustus  est, 
vere  irascitur  sceleribus.  Vultque  has  poenas 
commonefactiones  esse  de  sua  iusticia.  Consulit 
et  paci  communi,  cum  praecipit  tolli  grassantes 
adversus  alios  cives,  et  metu  poenarum  alios  co- 
herceri. 

Postremo  hae  praesentes  et  breves  poenae  te- 
stantur  restare  aliud  iudicium,  in  quo  aequalis 
compeusatio  fiet.     Quia  violata  est  immensa  boni- 

tas,  erunt  et  poenae  aeternae  omnium  qui  non 
confugiunt  ad  filium  Dei. 

Tertium  officium  est:  Summis  gubernatori- 
bus  in  politia  mandatum  est,  ut  ipsi  quoque  leges 
addant  decalogo,  quae  tamen  cum  legibus  naturae 
non  pngnent,  sed  aut  necessaria  consequentia,  aut 
probabili  ratione  ex  illis  extructae  sint,  et  siut 
velut  adiumenta  legum  naturalium,  et  circumstan- 
tias  aliquas  definiant.  Ut  lex  naturae  ostendit  fur- 
tum  puniendum  esse.  Modos  poenarum  probabili 
ralioue  inagistratus  constituit. 

Quartum  officium  est,  ut  barum  etiam  legum 
custos  sit,  et  puniat  contumaces,  totumque  mu- 
nus  referat  ad  disciplinam  et  pacem.  His  officiis 
gubernatorum  consideratis,  quae  divinitus  ei  man- 
data  esse  certissimum  est,  quae  sit  doctrina  Iuris- 
consulti,  qui  est  velut  vox  magistratuum  (legum 
enim  custodia  et  interpretatio  nostro  ordini  man- 
data  est)  facile  intelligi  potest. 

Nec  vero  existimandum  est,  nostram  doeLri- 
nam  tantum  acervnm  esse  sententiarum ,  quarum 
nulli  sint  certi  fontes,  nullae  demonstrationes. 
Sed  verissimum  est,  principia,  ut  vocant  Dialectici, 
esse  praecepta  decalogi,  quae  sunt  primum  in  ipsa 
mente  divina,  regula  iusticiae  immota.  Et  cum 
sint  noticiae  divinitus  sparsae  in  hominum  mentes, 
natura  notae  sunt  et  firmae ,  ut  numerorum  ordo 
uolus  est  et  immutabilis.  Ex  his  initiis  cum  cer- 
tum  sit  reliquam  doctrinam  extructam  esse  partim 
demonstrationibus,  partim  honestissimis  et  pro- 
babilibus  rationibus,  quae  vicinae  sunt  divinis 
praeceptis,  agnoscamus  totum  aedificium,  sapien- 
tiam  esse  a  Deo  monslratam  generi  humano ,  qui 
etiam  consilia  gubernantium  rexit,  ut  principia 
viderent,  et  deinde  concinna  mernbra  adderent. 
Scitlurisconsultus  iusticiam  in  contractibusaequa- 
litatem  esse,  quae  sumpta  est  ex  praecepto:  Non 
furtum  facies.  Hinc  nascitur  regula,  Iniustum 
esse  cum  alterius  iniuria  locupletari.  Eruditissi- 
me  igitur  quaesita  est  aequalitas,  ac  saepe  demon- 
strationes  manifestae  sunt,  ut  in  lege  lulianus  .§. 
ex  vendito,  ff.  de  actionibus  empti  et  venditi :  Si 
emptor  non  dedit  precium  post  diem  traditionis, 
cum  fruatur  re  empta,  vicissim  pendat  venditori 
quanti  interest.  Perspicua  est  ratio,  ut  ipse  textus 
inquit,  ut  sit  aequalitas.  PJeni  sunt  libri  nostri 
talium  investigationum  aequalitatis,  quarum  aliae 
magis,  aliae  minus  perspicuae  sunt:  quae  cum  sint 
demonstrationes,  fateamur,  ut  in  aliis  artihus, 
veritatem  demonstratione  erutam,  amplectendam 
Melanth.   Ofer.  Vol.  XI. 


esse,  et  laudandos  esse  artifices,  tum  veteres,  tum 
recentes,  Bartolum  etsimiles,  qui  ingenia  discen- 
tium  ad  fontes  deducunt.  Interdum  probabilis 
tantum  ratio  legis  est,  sed  tamen  concinna,  ut  in 
diversis  poenarum  modis.  Nostro  iure  debitor, 
qui  non  potest  solvere,  factaexcussione  facultatum, 
nisi  bonis  cedat,  multas  graves  poenas  sustinere 
cogilur.  Alicubi  in  Graecia  lex  addebat  notam 
certo  spectaculo,  ut  deterreret  plures,  ne  curnu- 
larent  aes  alienum.  Pendebat  in  cophino  debitor 
et  coenum  in  eum  coniiciebatur.  Ac  patrem  Eu- 
ripidis  virum  pauperem  scribunt  hac  poena  adfe- 
ctum  esse.  Talia  decreta,  quae  etsi  non  habent 
causam  necessariam,  tamen  oriuntur  ex  ratione 
probabili  et  concinna,  valent  propter  magistratus 
autoritatem,  qnern  Deus  armavit  hac  potestate,  ut 
certis  circunstantiis  communes  sententias  includat. 
Nec  recitabo  plura  exempla,  cnm  in  libris  nostris 
ubique  obvia  sint.  Haec  qui  derident,  excerpunt 
rnutila  et  levia  exempla.  Sed  bonae  mentis  est  in- 
tueri  totum  aedificium  doctrinae,  et  considerare 
illa  divinae  sapientiae  oracula,  videlicet  praecepta 
decalogi,  ex  quibus  postea  reliqua  moles  ad  fasti- 
gium  usque  extruitur.  Imo  totum  politicum  or- 
dinem  intuearis.  Non  enim  tantum  contractns  et 
successiones  regit  haec  doctrina,  sed  etiam  mores 
hominum,  sancit  poenas  omnium  scelerum,  ut 
disciplinam  muniat,  ac  revera  omnium  virtutum 
doctrinam  continet,  quod  in  actionum  et  accusa- 
tionum  generibus  adparet,  quae  ad  decalogum 
aptissime  quadrant:  et  gubernatorem  ut  puniat, 
contumaces  ideo  armat,  quia  Jegurn  vox  inutilis 
esset,  nisi  executio  accederet,  sicut  vere  inquit 
Aeschines,  Nihil  valere  politiam,  non  habentem 
nervos  contra  facinorosos. 

Cum  igitur  totus  ordo  politicus  admirandum 
Dei  opus  sit,  et  nostrae  utilitatis  causa,  et  ut  sit 
testimonium  de  Deo ,  ac  sapientiam  ,  bonitatem  et 
insticiam  eius  ostendat,  institutum,  et  sit  assue- 
factio  ad  totum  chorum  virtutum:  vos  iterum  ob- 
testor,  ut  et  ipsum  politicum  ordinem  propter  glo- 
riam  Dei  amelis,  et  reverenter  tueri  studeatis,  et 
hanc  doctrinam  eruditam  de  civili  gubernatione, 
et  a  sapientia  Dei  ortam,  ut  illa  ipsa  sapientia  di- 
vinainquit:  Per  me  reges  regnant ,  magniftciatis, 
et  toli  generi  hurnano ,  suo  quisque  loco  conser- 
vari  curetis. 

Cumque  hic  inquiri  virtulum  naturas  videbi- 
tis,  saepe  in  mentem  veniat,  ideo  patefactam  esse 
virtutum  doctrinam,  ut  et  csse  Deum,  et  qnalis 
58 

sit,  moneat.  Discis  iustitiam  aequalitatem  esse. 
Est  ergo  et  Deus  verissime  aequalis ,  alienissimus 
a  TiQooiDTiolrjifJiq  ,  et  ab  omnibus  tyrannicis  mori- 
bus.  Haec  ingens  consolatio  est.  Nam  cum  aequa- 
lis  sit,  certissimum  est  velle  eum  omnes  ad  filium 
confugientes  recipere,  necvelle  imaginari  tanquam 
de  tyranno,  et  si  alios  recipit,  te  tamen  reiicit. 
Cum  legis  veritatem  virtutem  esse,  qua  mens  et 
oratio  congruunt,  et  dicta  ac  pacta  constanler  ser- 
vantur:  cogitabis  Deum  veracem  esse,  nec  dissen- 
tire  a  sua  promissione,  quae  universali.s  est.  Cum 
legis  poenas  scelerum,  non  has ,  Epicuri  more, 
tantum  propter  tranquillitatem  hurnano  consilio 
institutas  esse  putes,  verum  sancitas  divinitus,  ut 
sint  commonefactiones  de  ipsius  iusticia.  Denique 
pler.a  est  haec  tota  doctrina  sapientiae,  quam  pro- 
pius  aspicietis,  cum  accedent  aetas,  eruditio,  usus. 
Nunc  multum  profecisse  iuniores  se  sciant,  si  illas 
barbaricas  opiniones  ex  animis  eiicient,  quae  fin- 
guntleges,  et  hunc  ordinem  politicum,  lyranni- 
cum  carcerem  esse,  nec  Deo  curae  esse.  et  inci- 
pient  in  hac  miranda  conservatione  naturae  hu- 
manae  et  gubernatione  praesentiam  Dei  agnoscere, 
abhorrere  a  conturbatione  ordinis:  etDeum  orare, 
ut  sui  operis  inter  nos  custos  et  conservator  esse  velit. 
Postremo  etiam  moneo  iuniores,  ut  insulsos 
et  seditiosos  clamores  eorum  explodant,  qui  hoc 
Romanorum  ius  vituperant,  et  somniant  se  novas 
leges  condere  posse.  Horum  stulticiam  non  refu- 
tabo  longa  oratione,  cum  quidem  vera,  gravis  et 
splendida  refutatio  opponi  possit.  Sed  nunc  in 
hac  temporis  angustia  eam  omitto.  tantum  Apolo- 
gum  recitabo,  qui  illustri  imagine  ostendit,  qua- 
les  sint  illi  novi  Nomothetae.  Simia  quae  capta 
abhominibus,  aliquamdiu  viderat  urbes,  domos, 
hominum  congressus,  theatra,  spectacula,  ludos: 
postea  elapsa  rediit  ad  simias,  ac  narrat  quid  vide- 
rit:  hortatur  ut  hominum  imitatione  condant  do- 
mos,  quibus  tegantur  contra  tempestates:  et  ad- 
dant  moenia  adversus  leones,  lupos,  homines. 
Nec  tantum  haec  utilitas  proponitur,  sed  comme- 
morantur  theatra  et  spectacula.  Horum  imitatio 
magnas  voluptates  paritura  videbatur.  Placet  igi- 
tur  consilium,  et  dimittunt  vetulae  simiae  iunio- 
res  ad  materiam  caedendam ,  et  saxa  convehenda. 
Sed  hic  deprehendunt  stultitiam  suam  simiae. 
Deerant  secures ,  et  ratio  nulla  erat  vel  caedendae 
materiae,  vel  coagmentandi  lapides.  Denique  ars 
tota  architectonica  deerat.  Ptes  igitur  cogit  eas  id 
quod  stulte  instituerant,  omittere. 


Ilarum  simiarum  cum  similes  sint  multi,  qui 
hoc  Romanorum  ius  sapientissimorum  et  peritissi- 
morum  hominum  deliberationibus  scriptum,  et 
deinde  illustratum  vituperant,  et  stulte  somniant 
se  meliorem  politiam  condere  posse,  eorum  deli- 
ramenta  explodenda  sunt:  quorum  quanta  sit  va- 
nitas,  etiamsi  iuniores  nondum  vident,  tamen 
senioribus  et  peritis  credant,  non  temere  leges  sa- 
pientum  et  peritorum  iudiciis  latas,  receptas, 
comprobatas,  mutandas  esse.  Hac  ipsa  de  re  saepe 
gravissimas  commonefactioncs  audivimus  hoc  ipso 
in  loco  a  clarissimo  viro  D.  Hieronymo  Schurff, 
praeceptore  nostro  perpetua  reverentia  colendo : 
cuius  iudicium,  cum  eruditione,  aetate,  usu,  sa- 
pientia  excellat,  quem  quidem  ut  Deus  incolumem 
Reipub.  diu  servet  toto  pectore  opto.  longe  antefe- 
ramus  stultae  iuniorum  curiositati.  Sed  de  hac  re 
alias  plura  dicemus. 

Postquam  autem  vos,  ut  officii  nostri  ratio 
postulat,  commonefeci  de  reverentia  politico  or- 
dini  debita,  qua  etiam  Deo  gratitudinem  praestare 
debetis:  oro  nunc  toto  pectore  Deum  aeternum 
patrem  Domini  nostri  Iesu  Christi,  conditorem 
coeli  et  terrae,  et  hominum  el  Ecclesiae  suae,  una 
cum  filio  suoDomino  nostro  IesuChristo,  crucifixo 
pro  nobis  et  resuscitato,  et  Spiritu  sancto,  ut  sua 
immensa  misericordia  propter  filium  perpetuo  in- 
ter  nos  colligat  aeternam  haereditatem  filio,  et  re- 
gat  nos  Spiritu  sancto  suo ,  servet  hospicia  Eccle- 
siae,  et  cum  verissime  sit  fons  sapientiae  et  legum, 
sit  custos  inter  nos  disciplinae  legum,  iudiciorum 
et  virtutis,  et  efficiat  ut  semper  inter  nos  luceat 
vera  ipsius  agnitio,  ut  eum  in  orani  aeternitate  ce- 
lebremus.     Dixi. 


No.  117. 


(an.  1550.?) 


De  legum  fontibus  et  causis. 

\n  select.  Declamat.  T.  IV.  p.  U9sqq.,  Servest.  T.  IV.  p.  109. 
et  Richard.  T.  II.  p.  450. 

Oratio  de  veris  legum  fontibus  et  causis;  expli- 
cans  simul  et  hanc  quaestionem:  An  Romano 
iure  et  scriptis  eorum,  qui  id  interpretati  sunt, 

utendum  sit. 
Etsi  meae  contationis  *)  in  inchoanda  hac  legum 
interpretatione  rnultae  fuerunt  causae,  tamen  prae- 

*)  Richard.  cogitationis ;  inepte. 

cipua  fuit   consideratio   difficultatis   honestissimi, 
et  pene  surnmi  inter  homines  operis.     Ut  enim  lex 
est  radius  sapientiae  divinae  fulgens  in   hac  vita, 
ne  genus  humanum  dissipatum  intereat,  sed  ut  iu- 
stitia  consociatum   ad   agnitionem  Dei,  ad  certam 
coniugiorum  formam  et  ad  omnium  virtutum  in- 
tellectum  et  officia  assuefiat,    et  sint  ac   maneant 
honesti  hominum  coetus,  in  quibus  luceant,  sa- 
pientia,  iustitia ,  castitas,  beneficentia,   et  fiat  re- 
rum  communicatio  legitimis  contractibus,   et  iudi- 
cum  voce  de  iustitia  populus  erudiatur,  et  soboles 
educari,  acfoveri,  ac  doctrina  excoli  possit.      Ita 
legum  interpretatio,   cum  illam  sapientiam  Dei  ru- 
dioribus  exponat,  res  difficillima  est,  et  summa 
reverentia  suscipienda.     Deinde  videtis  quantum 
onus   in  Republica    ordo  lurisconsultorurn   susti- 
neat.   Consulitur  enim  de  praecipuis  rebus  in  vita, 
de  religione,    de  omnibus  vinculis  pacis  et  iusti- 
tiae,   de  coniugiis,    de  causis   bellorum,    de  iure 
defensionis,   de   dirimendis    bellis,    de    foederum 
interpretatione  et  autoritate,  de  singulorum  patri- 
moniis  et  domiciliis  tuendis.     Ac  multorum  even- 
tus  ostendunt,  quam  sit  infoelix  temeritas  in  con- 
siliis  dandis  discedere  a  norma  legum  nostrarum. 
Quare  etsi  scio  honestissimum  opusesse,  et  Deo 
gratum  iuvare  discentium  studia  ,    tamen  propter 
difficultatis  magnitudinem,  quaedam  me  vel  timi- 
ditas,  vel  reverentia  remorata  est,  quo  minus  hanc 
publicam  enarrationem  inchoarem.    Sed  hanc  du- 
bitationem  vicit  tandem  autoritas  Clarissimi  Viri, 
Domini    Doctoris   Hieronymi    Schurff,    quem    et 
propter   sapientiam,     virtutem    et    gravitatem    in 
omnibus  officiis,  omnes  boni  viri  ubique  veneran- 
tur,  et  ego  propter  paternam  erga  me  benevolen- 
tiam   et  ingentia  beneficia   tanquam  patrem  diligo 
et  colo,   Deoque  gratias  ago,  quod  hunc  mihi  non 
solum  huius  doctrinae   monstratorem,    sed  totius 
vitae  rectorem  dedit.    Nec  enim  tantum  in  discen- 
do  eius  vestigia  sequor,  et  iudicii  rectitudinem   et 
dexteritatem,    et  veritatis  tuendae  curam  imitari 
studeo,    sed  in  vita   etiam  in    eligenda  religionis 
puritate,  et  in  regendis  moribus  in  ipsum,  tan- 
quam  in  speculum  intueor.     Hic  cum  mihi  horta- 
tor  esset  subeundi  hoc  onus,  reverenter  ipsius  ad- 
hortationi  parendum  esse  censui.      Idque  eo  etiam 
feci  libentius,  quod  mihi  in  eadem  Academia,  ubi 
huius  summi  viri  censura,  voce   et  consilio  adhuc 
iuvari    possum,    docendi  munus    attributum    est, 
magnumque  Dei  beneficium  esse  duco,  quod  et  tot 
annos  audire  hunc  virum,  et  una  vivere,    et  sa-  [ 


pientia  eius  frui  concessit,  et  nunc  eum  in  huius 
laboris  initio  censorem,  rectorem  et  monitorem 
habere  possum.  Quare  eiiam  in  hoc  exordio  pro- 
fiteor,  me  ipsius  iudicio  omnes  meas  interpreta- 
tiones  et  diiudicationes  subiicere.  Turpis  est  enim 
arrogantia,  in  tanta  amplitudine  doctrinae  iuris  et 
difficillimarum  controversiarum ,  iuniores  sese  so- 
los  facere  iudices ,  nec  seniorum  et  peritorum  iu- 
dicia  requirere.  Adferre  autem  ad  hoc  docendi 
munus  (Deo  iuvante)  studeo,  non  solum  diligen- 
tiam,  sed  etiam  fidem,  amorern  iustitiae  et  verita- 
tis ,  ac  modestiam.  Ac  Deum  aeternum  patrem 
Domini  nostri  Iesu  Christi,  conditorem  coeli  et 
terrae  et  humani  generis,  et  huius  ipsius  ordinis 
et  sapientiae,  quae  ostendit  discrimen  iustitiae  et 
iniustitiae,  et  iusta  praecipit ,  et  prohibet  iniusta, 
et  denunciat  horribiles  poenas  violantibus  iusti- 
tiam,  oro,  ut  me  regat  in  docendo  et  in  dandis 
consiiiis,  ac  me  faciat  vas  misericordiae ,  salutare 
mihi  et  Pieipublicae. 

Postquam  haec  de  mea  voluntate  praefalus 
sum,  nunc  propter  iuniorum  utilitatem  aliquid  de 
his  ipsis  legibus  et  de  earum  studio  dicam.  Annos 
iam  viginti  spectator  fui  tumultuum  Germaniae, 
in  quibus  cum  initio  res  necessariae  patefactae  es- 
sent,  postea  a  turbulentis  et  seditiosis  ingeniis, 
etiam  multae  falsae  opiniones  rnotae  sunt,  quas 
tamen  Deus  clementer  repressit,  ac  earum  refuta- 
tio  veritatem  illustravit.  Memini  furores  multo- 
rum,  qui  prorsus  totum  ordinem  politicum  damna- 
bant,  imperia,  magistratus,  leges,  contractus,  iu- 
dicia  ,  poenas.  Nec  tantum  error  hurnanus  hornrn 
mentes  occuparat,  qui  haec  portentosa  deliramenta 
spargebant,  sed  diabolicae  furiae  eos  agitabant, 
ut  vita  hominum  magis  turbaretur,  et  tenebrae 
maiores  religionem  opprimerent.  Proponebantur 
enim  errores  illi  praetextu  eximiae  pietatis.  Sed 
vicit  tamen  veritas  illustrata  multorum  voce,  qui 
ostenderunt  fanaticos  illos,  non  solum  naturae  ho- 
minum,  sed  etiam  Deo  bellum  intulisse,  ac  velut 
Gigantes  aggestis  montibus,  coelum  oppugnare 
conatos  esse.  Etsi  autem  natura  ipsa  nos  perspi- 
cue  docet,  nasci  homines  ad  civilem  societatem,  et 
vincula  societatis  esse  imperia ,  leges,  iudicia, 
poenas:  tamen  non  tantum  videamus  quid  neces- 
sitas  docuerit ,  sed  initia  legum  altius  repetamus. 

Summae  et  optimae  res  in  rnente  divina  con- 

ditrice  generis    humani   sunt,    sapientia ,    discer- 

nens  honesta  et  turpia ,  etiustitia,  veritas,  bene- 

ficentia  ,  clementia  ,  castitas.     Harum  optimarutn 

rerum  Deus  semina  in  mentes  humanas  transfu- 
dit,  cum  nos  ad  imaginem  snam  conderet.  Et  ad 
normam  suae  mentis  congruere  vult  hominum  vi- 
tam  et  mores.  Voce  eliam  sua  hanc  ipsam  sapien- 
tiam  et  virtutum  doctrinam  patefecit. 

Hae  notitiae  divinitus  traditae  cum  luce  quae 
nohiscum  nascitur,  tum  vero  etiam  voce  divina, 
sunt  initia  legum  et  ordinis  politici,  cui  vult  nos 
Deus,  non  solum  necessitatis  nostrae  causa  obe- 
dire,  sed  multo  magis,  ut  agnoscamus  conditorem, 
ct  in  hoc  ipso  ordine  discamus,  non  casu  extitisse 
hanc  naturam  rerum,  sed  opificem  esse  sapientem, 
iustum,  beneficum,  veracem,  castum,  et  similes 
virtutes  in  nobis  fiagitantem,  et  vindicem  punien- 
tem  huius  ordinis  violationem. 

Ut  igitur  vides  hanc  pulcherrimam  mundi 
figuram,  coeli  et  elementorum  positum,  solis  et 
stellarum  motus,  temporum  vices,  deinde  in  ipso 
homine  mentem ,  numeros  et  alias  notitias  mira- 
bili  arte  divinitus  ordinatos  esse,  et  divina  poten- 
tia  conservari:  sic  certum  est  a  Deo  societatem 
hominum  et  vincula  societatis,  imperia,  leges, 
doctrinam  virtutum,  iustitiae,  beneficentiae,  veri- 
tatis,  castitatis,  contractus,  iudicia,  poenas  sin- 
gulari  opere  ordinatas  esse,  et  excitatos  ab  eo  gu- 
bernatores,  legum  tutores  ac  interpretes,  qui  sub- 
inde  hos  nervos  societatis  et  doctrinam  virtutum 
restituerent. 

Et  quanquarn  hunc  ordinem  furores  diabolici 
et  humani  rnultipliciter  turbant,  tamen  quantum 
manet  ordinis,  id  vere  a  Deo  conservatur,  ne  to- 
tum  genus  humanum  intereat.  Hanc  doctrinam 
expresse  tradit  voxApostoli,  cum  inquit,  lmperia 
et  leges  ordinationem  Dei  esse.  Quo  in  loco  ver- 
bum  ordinis  diligenter  considerandum  est.  Quae 
ordinata  sunt  certo  consilio,  descripta  et  circum- 
scripta  sunt,  certa  initia  et  certas  metas  habent. 
Cum  igitur  sanxeritDeus  ordinem,  manifesturn  est 
displicere  ei  cyclopicam  vitam,  quae  sine  ordine 
et  sine  legibus  agitur,  et  quo  caecae  et  dissimiles 
cupiditates  impellunt,  ruit.  Nec  obscure  Deus 
volantatem  suam  in  poenis  declarat.  Omnis  enim 
atrox  violatio  publici  ordinis  atrocibus  poenis  in 
hac  vita  punitur.  Qua  ex  re  intelligi  potest,  Deum 
vere  custodem  esse  huius  ordinis  et  legum.  Ideo 
filius  Dei  inquit:  Qui  gladium  acceperit,  gladio 
peribit.  Accipit  autem,  quisquis  non  dantibus 
arma  le°ibus,  vim  aliis  infert.      Sic  et  alia  divina 

testimonia  affirmant  a  Deo  instituta  esse,  et  sancita 
et  servari  imperia,  ut  scriptum  est:  ludicium  Do- 
mini  exercetis.  Et  apud  Danielem:  Deus  consti- 
tuit  et  transfert  regna.  Et  in  Salomone:  Pondus 
et  statera  iudicia  Domini  sunt.  Sit  igilur  infixa 
pectoribus  haec  sententia,  et  firma  ac  immota  as- 
sensione  retineatur,  leges  et  toturn  politicum  ordi- 
nem  sapientiam  Dei  esse,  nobis  monstratam,  et 
res  bonas  esse,  ac  beneficia,  in  quibus  Deus  vult 
agnosci ,  se  quoque  iustum  et  veracem  esse,  et 
amare  iustitiam,  et  horribiliter  irasci  iniustitiae. 
Ac  toto  pectore  execrandi  sunt  furores  diabolici 
hominum  fanaticorum,  qui  leges  et  nervos  civilis 
vitae,  negant  esse  Dei  opera  et  beneficia  divina. 
Nec  instituo  iarn  refutationem  calumniarum,  quae 
nobis  opponuntur,  et  quia  longior  futura  esset 
oratio,  quam  ut  huic  tempori  conveniret,  et  inter 
vos  qui  recte  instituti  estis  in  doctrina  Ecclesiae, 
non  opus  est  longa  disputatione.  Gratias  potius 
agamus  Deo,  quod  veritatem  nobis  patefecit,  et 
assensionem  in  inentibus  nostris  confirmat. 

Accedo  igitur  nunc  ad  aliam  quaestionem, 
propiorem  nostraedoctrinae:  An  hocliomano  iure 
et  nostrorum  interpretum  scriptis  utendum  sit. 
De  qua  quaestione  eo  dicendum  est,  quia  etiam 
recens  quidam  vociferari  coeperunt,  non  licere 
nobis  uti  ethnico  iure,  Iustitiam  rem  divinam 
esse,  quare  tantum  ex  libris  divinis  petenda  sit, 
videlicet  ex  Moise  et  Evangelio.  Hac  de  re  scitis 
anno  superiore  alicubi  clamores  excitatos  esse. 
Semel  autem  omnibus  illis,  qui  sapientissimo  con- 
silio  receptam,  et  sapientum  usu  comprobatam 
doctrinae  formam  improbant,  et  novam  gignere 
conantur.  Respondeo,  Similiter  illos  facere,  ut 
in  fabula  Hermogenis  de  simiis  dicitur,  quam 
breviter  recitabo,  ut  imaginem  stultitiae  illorum, 
qui  novum  ius  condere  volunt,  consideretis.  Diu 
apud  homines  vixerat  simia  iam  vetula,  sed  tan- 
dem  negligentius  custodita  evasit,  et  in  campos  et 
sylvas  ad  caeteras  simias  rediit.  ibi  narrat  pul- 
chram  et  beatarn  esse  hominum  vitam ,  quae  sit 
munita  tectis  contra  pluvias,  frigora  et  aestus,  et 
rnoenibus  contra  feras  et  hostes,  et  magnani  com- 
moditatem  esse,  habere  repositas  fruges  in  aedi- 
bus,  magnam  voluptatem  esse  congressus  et  spe- 
ctacula.  Hortatur  caeteras  ut  hanc  hominum  sa- 
pientiam  imitentur,  et  domos  extruant,  et  cir- 
cumdent  murum,  ut  arcere  caeteras  feras  possint. 
Conveniunt  magna  agmina  simiarum,  ut  audiant 

hoc  novum  consilium.  Applaudunt  omnes  tam 
speciosa  sententia  audita,  et  fit  decretum  a  Senatu 
et  populo  simiarum,  ut  urbem  condere  incipiant. 
Sed  dimissae  ad  convehenda  ligna  et  Iapides,  cum 
deessent  instrumenta ,  et  nulla  ratio  esset  ligna 
caedendi,  et  lapides  expoliendi,  et  coagmentandi, 
experiundo  iam  agnoscunt  se  stulte  rem  impossi- 
hilem  et  alienam  a  sua  natura  molitos  esse.  Tales 
omnino  sunt  isti  novarum  civitatum  conditores, 
qui  somniant  nova  iura.  Et  fuisse  omnibus  aeta- 
tibus  multas  tales  simias,  credibile  est.  Sed  no- 
stra  aetas,  proh  dolor,  vidit  plurimas,  a  quibus 
orta  est  haec  ingens  calamitas,  quae  nunc  Germa- 
niam  oppressit.  Ouaeso  igitur  vos  optimi  audito- 
res,  ut  sapientiam  esse  et  virtutem  statuatis,  Deo 
gratam  et  necessariam  communi  tranqnillitate,  re- 
verenter  sentire  de  usitato  iure,  et  amare  praesen- 
tes  leges,  et  eas  constanter  tueri.  E  contra  vero 
levitatem  esse ,  curiositatern,  futilitatem,  petulan- 
tiam  et  amentiam  diaholicam,  et  perniciosam  ge- 
neri  humano,  cavillari  praesentec  leges,  et  quasi 
columnas  in  aedificio  paulalim  impellere,  quibus 
eversis  totam  domum  collabi  necesse  est.  Ut  au- 
tem  hac  sententia  confirmentur  animi,  veras  cau- 
sas  scire  oportet:  Anetquare  hae  nostrae  legesDeo 
placeant.  Sumendae  sunt  autem  hae  causae  ex 
his  fontibus. 

Ingens  discrimen  est  inter  Evangelium  et  po- 
liticam  gubernationem.  Est  enim  Evangelium  vox 
divina,  propter  filium  Dei  adferens  remissionem 
peccatorum,  et  lucem  ac  iustitiam  cordis,  ac  haere- 
ditatem  vitae  aeternae,  ubicumque  sunt  etiam  in 
diversis  imperiis.  Ut  enim  diversis  dierum  spaciis 
in  diversis  iocis  pii  utuntur,  ita  in  diversis  impe- 
riis  ac  dissimilihus  legibus  vivere  possunt.  Poli- 
tica  autem  gubernatio  externam  disciplinam,  di- 
stinctionem  dominiorum,  contractus,  iudicia  et 
poenas  regit.  Et  ut  numerorum  scientia  lumen 
est  divinitus  insitum  mentibus,  nec  impedit,  nec 
delet  Evangelium ,  ita  politica  sapientia  ex  firmis- 
simis  notitiis  extruitur,  quae  divinitus  insitae  sunt 
humanis  mentibus,  nec  impediunt,  nec  delent 
Evangelium.  Nec  \oluit  Deus  unquam  quoties 
gentes  ad  societatem  Ecclesiae  suae  vocavit,  im- 
ponere  politiam  Mosaicam,  sed  imperia  singula 
suis  legibus  regi  permisit.  Darius  et  Cyrus  cum 
a  Daniele  didicissent  veri  Dei  invocationem  ,  non 
mutabant  Persici  imperii  formam,  in  gubernatione 
rerum  civilium.      Et  Daniel  ipse  quanquam  i;i  po- 


litia  Moisi  natus  erat,  tamen  provincias  Persicas, 
legibus  Persicis  regebat.      Etsi  autem  multa  pos- 
sunt   exempla  recitari,    quae  ostendunt  placuisse 
Deo  pios  gubernatores  in  aliis  irnperiis  extra  Mo- 
saicam  politiam ,    tamen  cum    maxime  sit  illustre 
Cornelii    exemplnm    in   Actis    Apostolorum ,    hoc 
praecipue  cogitemus.     Manifesto  et  insigni  testi- 
monio  Deus  et  ipsum  Cornelium,  et  militesRoma- 
nos  in  eins  cohorte  ornavit.    Nam  Spiritus  sanctus 
visibili  specie,    ut  in  Apostolos,    ita  in  Pvomanos 
milites  in  magna  frequentia  concionis  effusus  est. 
Et  hoc  ipso  exemplo  fatetur  Petrus  se  quoque  di- 
dicisse,  Evangelium  pertinere  ad   universum  ge- 
nus  humanum,  et  procul  discernendum  esse  a  po- 
litia  Mosaica,    quod  quidem  et  illo  tristi  iudicio 
Deus  ipse  ostendit,    cum  Fiempuhlicam  Iudaicam 
funditus  delevit.      Ut   igitur  iubet  Deus  obedire, 
quoslihet  praesentihus  et   suis   magistratibus,    ita 
sciamus  mandatum  Dei  esse,  ut  praesentibus  legi- 
bus  ohtemperemus,  quae  placent  Deo,  etiamsi  ab 
ethnico  gubernatore  latae  sunt,  si  tamen  ad  illum 
radium  lucis  divinae  transfusum  in  mentes  homi- 
num  congruant,  qui  vocatur  ins  naturae,  ex  quo 
vult  Deus  extrui  leges  et  sapientiam    gubernatri- 
cem  vitae  civilis.     Nec  addam  longiorem  refuta- 
tionem,  sed  vos  adhortabor  potius,  ut  Romana- 
rum  legum  sapientiam  studiose  consideretis,  quas 
ipsas  etiam  Dei  vocem  esse  statuite,    propositam 
humano  generi  per  sapientes  gubernatores,  quo- 
rum  mentes  singulari  motu  rexit  Deus,  ut  iustitiae 
fontes  et  viderent,  et  aliis  monstrarent,  sicut  alio- 
rum  excellentium  artificum  mentes  regit,  ut  scri- 
ptum  est,  ut  oculus  videat ,  et  auris  audiat,  Deus 
facit  utrumque.      Non  existimetis  humana  callidi- 
tate  scriptas  esse  leges,  ut  potentum  cupiditatibus 
adulentur,   sicut  multi  turbulenti  homines  clami- 
tant.      Sed  vel  firmis  demonstrationibus,    vel  ra- 
tionibus  quae  sunt  vicinae  demonstrationibus,  ex- 
tructae  sunt  ex  immotis  principiis,   quaesunt,  ut 
dixi,    radii   sapientiae   divinae    in   nos    transfusi. 
Omnes    scimus    numerorum    notitiam    nobiscum 
nascentem  rem  bonam  et  lucem  divinam  esseetiam 
in  Ethnicis.     At  multo  excellentior  lux  est  notitia 
legum  naturae,    quae   testatur   et  esse  Deum,    et 
esse  sapientem,  iustum,  veracem,  beneficum,  vin- 
dicem  et  rectorem  vitae  humanae.    Haec  lux  etiam 
in  Ethnicis  res  bona  est  et  Dei  opus.      Idem  et  de 
demonstrationibus  quae  inde  oriuntur  iudicandum 
est.      Atque  ita  recte  intelligetis  legum  sententias, 
cum  earum  causas  et  demonstrationes  dextre  in- 

quisitas  perspicietis.  Ac  ut  ars  medica  non  dis- 
sentit  a  pietate,  sed  potius  multiplex  commone- 
factio  est  de  Deo.  Videt  enim  medicus  naturam 
conditam  summa  arte  nequaquam  extitisse  casu,  et 
velle  Deum,  ut  huius  artis  ope  multi  serventur, 
sic  nequaquam  dissentit  a  pietate  legum  sapientla, 
sed  potius  illustre  testimonium  est  et  ipsa  provi- 
dentiae  divinae.  Nam  miranda  consociatio  generis 
humani  et  ordo  imperiorum  ,  et  ordinis  conserva- 
tio ,  et  poenae  atrocium  scelerum  manifeste  osten- 
dunt  Deum  et  autorem  et  custodem  esse  et  iudi- 
cem  generis  humani.  Et  cum  iustitiam  discimus 
aequalitatem  esse,  et  hanc  aequalitatem  niira  so- 
lertia  invesligamus,  saepe  mihi  in  mentem  venit, 
Deum  quoque  cum'  sit  iustissimus,  haud  dubie 
aequalem  esse  sine  acceptione  personae,  et  sine 
tyrannide.  Omnibus  igitur  offert  salutem,  et  vult 
recipere  et  servare,  quod  ad  ipsius  voluntatem  atti- 
net.  Quam  mirando  consilio  temperavit  Deus  iu- 
stitiam  et  misericordiam?  Immensae  misericordiae 
est  quod  recipit  genus  humanum,  et  tamen  iusti- 
tiae  Dei  immotae  erat,  ut  lex  fieret:  Nec  ex  futili- 
tate  remissum  est  peccatum.  Constitutum  est  igi- 
tur,  ut  poena  in  filium  derivaretur,  quia  universa- 
liter  lex  vel  ad  obedientiam,  vel  ad  poenam  obli- 
gat.  Hic  me  de  consilio  et  iustitia  aeterna  Dei  ad- 
monet  haec  politica  iustitia  in  legibus  nostris  de- 
scripta.  Saepe  cum  discrimen  cogito  inter  vigo- 
rem  iuris  et  aequitatem,  simul  considero  legem  et 
Evangelium.  Est  enim  ut  scitis,  Evangelium 
reipsa  mitissima  aeqnitas  et  imuy.ua  legis,  et  pro 
hac  aequitate  Deo  gratias  ago.  Denique  universa 
sapientia  legum  nostrarum  multipliciter  nos  de 
Deo  commonefacere  potest.  Ac  gratitudo  aeterna 
debetur  sapientissimo  imperatori  Lothario  et  Ir- 
nerio,  et  aliis  sapientibus  viris,  qui  has  Pvomanas 
leges  plenas  verae  eruditionis  ex  bibliothecis  in 
scholas,  curiam  et  forum  protulerunt.  Vosque 
auditores  non  solum  adhortor,  sed  etiam  propter 
salutem  generis  humani  obtestor,  ut  omnium  fu- 
rores,  qui  hanc  praesentem  iuris  doctrinam  vitupe- 
rant,  constanter  execrandos  esse  statuatis.  Deinde 
ut  cum  certum  sit  in  his  legibus  sapientiam  et  ve- 
ram  iustitiae  formam  proponi,  fontes  queratis,  et 
non  solum  doctrinae  umbram,  sed  veram  scien- 
tiam  expetatis,  et  quia  ipsa  veritatis  cognitio  per 
sese  hona  est,  et  lumen  bonae  mentis,  et  quia 
Deus  vult  nos  custodes  esse  iustitiae,  disciplinae, 
concordiae  civium  et  pacis,  et  punit  inscitiam  et 
audaciam  eorum,  qui  in  publicis  aut  privatis  con- 


siliis  accendunt  vel  errore  ,  vel  assentatione  civi- 
les  discordias  et  bella.  Itaque  propter  mandatum 
et  iram  Dei  ad  recte  discendi  curam  vos  exuscitate. 
Nihil  enim  tristius  cogitari  potest,  quam  guberna- 
torem  consiliorum  neglecta  aut  depravata  legum 
voce  fieri  similem  furiae,  quae  infinitam  dissipa- 
tionem  et  vastationem  in  genere  humano  efficit, 
et  horribili  amentia  ruit  in  aeternos  cruciatus. 
Neque  rara  sunt  exempla  talium  furiarum.  Sed 
Deum  aeternum  patrem  Domini  nostri  Iesu  Chri- 
sti  fontem  sapientiae  et  iustitiae  ardentibus  votis 
oremus,  ut  ipse  mentes  nostras,  studia,  consilia 
et  actiones  nostras  regat,  ut  ornent  gloriam  Dei, 
et  prosint  nobis,  et  toti  generi  humano,  et  faciat 
nos  vasa  misericordiae  salutaria  nobis,  et  aliis 
hominibus,  et  toti  Pieipublicae.  Deinde  nos 
quoque  fidem  et  diligentiam  in  docendo  et  discen- 
do  adbibearnus,  quam  et  vult  adhiberi  Deus,  et 
ut  praestare  aliquo  modo  possemus,  viribus  natu- 
rae  nos  instruxit,  quas  vult  non  esse  ociosas.  Etsi 
autem  in  amplissima  materia,  de  laudibus  totius 
politici  ordinis  et  nostrarum  legum  disputanda, 
et  de  praesenti  iuris  doctrina  tuenda  multo  plura 
dicenda  erant,  tamen  nunc  non  ero  prolixior,  non 
solum  quia  haec  brevitas  orationis  ad  praescriptum 
tempus  accommodatum.est,  sed  multo  magis,  quia 
rerum  amplitudo  tanta  est,  ut  omnem  eloquen- 
tiam  superet.  Bonae  mentes  his  fundamentis  co- 
gnitis,  saepe  cogitent  de  dignitate  politici  ordinis, 
et  reverenter  Deo  gratias  agant,  quod  homirtum 
vitam  his  radiis  suae  sapientiae  et  iustitiae  conso- 
ciavit,  et  quod  in  hac  societate  tuenda  praesen- 
liam  suam  nobis  declarat,  et  sese  ad  haec  bona 
tuenda  propter  gloriam  Dei  exuscitent.  Peto  igi- 
tur,  ut  hanc  tenuem  orationem  boni  consulatis,  ac 
Deum  aeternum  patrem  Domini  nostri  Iesu  Chri- 
sti,  conditorem  et  conservatorem  humani  generis, 
et  huius  societatis  copulatae  legibus  et  iustitia  oro 
totopectore,  ut  mea  et  vestra  studia  gubernet,  et 
perpetua  in  bis  regionibus  quoque  Ecclesiam  et 
honestas  politias  servet,  ut  vera  invocatione  et 
obedientia  celebretur. 


No.  118. 


an.  1550. 


De  sympathia  et  antipathia. 

In  select.  Declam.  T.  IV.  p.  204  sqq. ,  Servesf.  T.  IV.  p.  186., 
in  Tom.  III.  Erford.  lit.  s,  4.  et  apud  Richard.  II. 
p.  133. 

Oratio  de  consideranda  Sympathia  et  Antipa- 
thia  in  rerum  natura,  recitata  a  Jacobo 
Milichio,  cum  decerneretur  gradus  Doctori 
(Medic.)  Vito  Ortel  Winshemio  (d.  4.  Febr.  1550. 

cf.  Scripta  publ.  T.  I,  p.  292  b.). 

Principio  et  gratias  ago  Deo  aeterno  patri  Domini 
nostrilesuChristi,  conditori  omnium  rerum,  quod 
veram  doctrinam  ,  vitae  hominum  salutarem  inter 
nos  hactenus  conservavit,  eumque  ardentibus  vo- 
tis  oro,  ne  eam  extingui  sinat.  Haec  vota  in  his 
congressibus  caput  et  exordium  reliquae  actionis 
esse  debent:  quae  quidem  subinde  repetenda  sunt, 
curn  in  templum  et  ad  aram ,  non  solum  ad  au- 
diendam  renunciationem,  sed  multo  magis  ad 
communem  precationem  conveneritis. 

Usitatum  est  autem  in  his  renunciationibus, 
vel  ad  formanda  iudicia  iuniorum,  vel  ad  accen- 
denda  studia,  ex  aliqua  doctrinarum  parte  com- 
monefactionem  proponere.  Itaque  et  interdum  hic 
aliquid  de  artis  medicae  dignitate  et  utilitate  dixi- 
mus,  et  nunc  ex  hac  nostra  doctrina  argumentum 
sumemus. 

Est  autem  omnino  maius  opus  in  tanta  am- 
plitudine  artis  medicae,  de  eius  dignitate  et  utili- 
tate  dicere,  quam  ut  brevi  oratione  tanta  rerum 
copia  comprehendi  possit.  Intuenda  est  enim  uni- 
versa  natura,  videndum  qui  sit  ordo ,  quae  quali- 
tates,  quae  effectiones ,  quae  mutationes  singula- 
rum  partium,  stellarum,  elementorum,  animan- 
tium,  hominis,  rerurn  ex  terra  nascentium,  plan- 
tarum,  metallorum,  gemmarum:  et  considerandi 
usus  partium,  in  quo  clarissime  conspicitur  admi- 
randa  sapientia  architecti ,  qui  prospiciens  generi 
humano,  domicilium,  cibos  et  remedia  condidit: 
et  quidem  praevidens  morborum  varietatem,  pene 
singulis  morbis  sua  quaedam  remedia  opposuit,  et 
propria  auxilia  singulis  membris  attribuit.  Hanc 
amplissimam  artem  architecti,  quasi  evolutam 
ostendere,  et  de  singularum  partium  usu  dicere, 
opus  est  pene  infinitum, 

Nunc  igitur  hac  longiore  oratione  omissa, 
tantum  excerpam  exempla  quaedam  in  natura  re- 
rum  cognatarum  et  pugnantium ,  quae  et  ipsa 
ostendunt,  hunc  mundum  non  casu  ex  atomis  con- 
flatum  esse,  ut  furenter  Epicurei  contendebant. 
Iuvat  autem  bonas  mentes,  aspicere  illas  in  natura 
ovftna&Hag,  y.al  avTina&uas,  non  solum  propter 
corporum  utilitatem  ,  sed  etiam ,  quia  delectat  vi- 


dere  imagines  morum,  et  actionum  humanarum, 
quas  Deus  in  natura  velut  in  tabula  pingens,  vo- 
luit  esse  commonefactiones  de  bonis  et  malis  actio- 
nibus:  unde  etiam  sermo  divinus  multa  exempla 
surnit. 

Notissima  est  Samsonis  historia,  in  qua  pin- 
gitur  leonis  et  apum  avjLind&eia ,  cum  narrat,  in 
faucibus  mortui  leonis,  natas  esse  apes,  et  favos 
mellis:  qua  imagine  scitis  adumbratam  esseEccle- 
siam  nascentem  ex  Christo  mortuo,  et  fnndente 
mella ,  id  est,  dulcem  et  salutarem  doctrinam. 

Scitis  et  imperia  pingi  figuris  hominum  et 
animantium.  Quid  cogitari  similius  potest,  quam 
pardalis  et  Alexander?  tantum  est  audaciae ,  ce- 
leritatis  et  roboris  in  pardalibus,  ut  ne  quidem 
ab  armatis  venatoribus  capi  aut  interfici  possint, 
sed  vino  et  Venere  sopitae  capiuntur.  Vides  ipsum 
Alexandrum,  cuius  virtus  nullis  laboribus,  nul- 
lis  periculis  cedit:  postea  vero  in  ocio  illa  tanta 
vis  animi  et  ingenii  subito  extinguitur  vino  et  libi- 
dinibus. 

Aliquoties  sit  mentio  sycomoreae  in  concio- 
nibus  Prophetarum  et  Christi:  huius  poma  non 
maturescunt  nisi  scalpantur,  et  infundatur  oleum. 
Imago  est  populi,  qui  et  lege  et  disciplian  coher- 
cendus  est :  et  ne  sit  inutilis  disciplina,  addenda 
est  consolatio  ex  Evangelio,  ut  corda  agnitione 
misericordiae  et  praesentiae  Dei  reviviscant. 

Cum  viator  infoelici  itinere  suscepto  a  Soly- 
mis  ad  Iericuntem  in  latrones  incidisset,  optimus 
Samariae  civis,  qui  olim  venientem  eo  Iacob  fa- 
miliarissime  excepit,  curavit  saucium,  infuso  in 
vulnera  vino  et  balsamo.  Hic  cum  pugnent  inter 
se  vinum  et  pus,  absterguntur  sordes  vino,  ne 
vincat  putrefactio.  Deinde  sanandi  vis  praecipua 
est  in  balsamo,  cuius  est  GVjund&eia s  cum  succo 
nativo  carnis  eximia.  Talium  exemplorum  cum 
et  divinae  narrationes  plenae  sint,  utilis  est  natu- 
rae  consideratio,  et  rerum  collatio  omnibus,  non 
tantum  nobis,  qui  medendi  artem  exercemus. 

Ut  igitur  studiosi  naturas  diligentius  aspi- 
ciant  et  conferant,  institui  catalogum  rerum 
cognatarum  et  pugnantium,  quem  etiamsi  nunc 
absolvere  non  potuimus,  tamen  hoc  quasi  vesti- 
bulum  operis  spero  auditoribus  profuturum  esse. 
Postea  enim  plura  exempla  adiiciernus.  Ut  autem 
antea  dixi,  hanc  rerum  convenientiam  signum 
esse  providentiae:  ita  referatur  haec  tota  conside- 
ratio  ad  hos  fines,  ut  confirmetur  adsensio  de  pro- 

videntia,  et  quaerantur  salutaria  remedia,  et  com- 
monefactiones  de  moribus. 

Sit  autem  hic  primus  gradus  sympathiarum. 


quercus  arefacit  et  constringit,  oliva  rigat  et  mol- 
lit.  Etsi  autem  non  ubique  significatio  quaerenda 
est,  tamen  in  aliquibus  exemplis  non  obscura  est. 


Mirifica  sapientia  et  bonitate  Deus  et  nutrimenta  !  Quercus  imperia  significat,   oleo  ministerium  do- 
corporibus,   et  fere  singulis  membris,  et  humori-  j  cendi  in  Ecclesia.  plerunque  auterri  imperia  sunt 

inimica  Ecelesiae  Dei ,  ut  Pharao  in  Aegypto,  re- 
gesBabylonici  et  Assyrii,  deinde  Graeci  horribi- 
liter  affixerunt  Israelitas,  Romani  imperatores 
rnulti  atrocissime  grassati  sunt  in  coetus  piorum. 
Nunc  non  solum  Turci ,  sed  et  alii  regcs  infesti 
sunt  Ecclesiis.  Ita  quercus  iuimicia  est  olea<*. 
Rursus  olea  moritur  in  scrobe  quercns:  id  esr, 
docendi  munus  extinguitur  conversum  in  impe- 
rium,  ut  postquam  episcopi  malnerunt  esst;  satra- 
pae  quam  doctores,  lux  doctrinae  in  Ecclesiae 
pene  prorsus  extincta  est. 

Ut  autem  odia  sunt  iuter  quercum  et  oleam 
ita  mirifica  est  amicitia  et  quasi  mutuum  foedus 
inter  oleam  et  vitem.  Non  solum  incolumis  ma- 
net  vitis,  si  inseratur  oleae,  sed  etiam  novas  vires 
accipit,  et  tum  uvas,  turn  olivas  gignit:  seu  uvas, 
pariter  uvarum  et  olivarum  saporem  referentes. 
Imago  illustris  et  oleae:  id  est,  Evangelio  insita 
legis  doctrina  fit  mitior,  ut  scitis  ita  demum  et 
incboari  obedientiam,  et  Deo  placere,  cumEvan- 
gelio  insita  est.  Contra  vero  quercus  si  pyrus  ei 
inseratur,  bona  pyra  gignit.  habent  imperia  sui 
gradus  officia,  habent  et  suas  opes,  sed  acerbo 
pyrorum  succo  similiores  quam  vino  aut  olivae. 
Etsi  autern  quercus  valida  est,  tamen  necatur  a 
vicina  nuce  iuglande:  etiam  magna  et  potentia 
imperia  a  fatalibus  hostibus,  quanquam  videntur 
imbecilliores,  tandem  evertuntur. 

Balsamum  singulari  consilio  Deus  uni  loco 
tribuit,  in  quo  collocaverat  Ecclesiam  inter  multa 
autem  generositatis  ipsius  signa  et  lioc  recitatur, 
quod  lignum  caudicis  balsami  attrectatum  ferro, 
mox  moritur,  cum  tamen  secari  necesse  sit,  sed 
id  sine  ferro  faciendum  est.  An  ostendi  causa 
possit,  nescio:  sed  significatio  non  absurda  est 
Ecclesiam  non  regi  ferro  et  crudelitate  supplicio- 
rum,  sed  mentes  perspicua  doctrina  conviucendas 
esse:  et  ostensa  bonitate  Dei,  m\  assensionem 
fiectendas  esse.  dissipantur  enim  et  delentnr  Ec- 
clesiae,  cum  tantum  ferro  et  saevitia  imponuntur 
dogmata,  et  plerumque  exercetur  talis  atrocitas  ad 
impios  cultus  stabiliendos. 

Amicitia  est  rutae  cnm  ficu  tanta,  ut  eodem 
satae  loco,  foelicius  ambae  crescant.      Ac  brassica 


bus  cognata  remedia  attribuit:  ut  cum  maxirne 
nutriantur  corpora  nostra  frumento,  leguminibus, 
fruclibus,  ovis,  vino,  causa  illustrior  reddi  non 
potest,  nisi  quia  Deus  suo  consilio  hanc  cognatio- 
nem  instituit.  Remedia  vero  propria  sunt  certo- 
rum  membrorum.  Capitis  doloribus  medentur: 
amaracus,  serpillum,  chamedaphne,  conyza,  la- 
bruscae  flores,  vitis  vinifera,  ruscus.  Oculorum 
doloribus:  foeniculum,  euphrosyne,  melilotus. 
Pectus  purgant:  adiantos,  peucedanum,  iris  llly- 
rica,  aron,  mel.  Pulmonis  morbis  medetur:  hy- 
sopus,  betonica,  prasium,  stechas,  glycyrrhiza. 
Cor  confortant:  buglossum,  libanotis,  crocus, 
muscus,  pomumcitri,  violae,  rosae.  Epatis  ca- 
lores  corrigunl:  endivia,  rosae,  nymphea,  cico- 
rea.  Et  e  contra  frigoribus  medentur:  absinthium, 
eupatorium,  thymus,  calamentum.  Obstructiones 
epatis  aperiunt:  cicoreumj  rhabarbarum.  Ven- 
triculo  calido  medentur:  rosae,  violae,  mirtilli 
rumex,  fumaria;  frigido  vero  absinthium,  menta, 
zinziber,  cinamomum,  gentiana.  Spleni  prosunt: 
tamarix,  capparis,  phyllitis,  asplenum,  Teu- 
crium.  Renibus:  lupili,  adiantum,  portulaca, 
petroselinum ,  asparagion.  Matrici:  pulegium, 
melissa ,  artemisia,  parthenion.  Bilem  flavam 
educunt:  aloe,  scammonea,  rhabarbarum ,  ab- 
sinthium  ,  cassia  fistularis  ,  manna  ,  myrabolani. 
Educentia  pituitam  sunt:  chehuli,  hermodactyli, 
anacordi,  colocynthis,  Surbit,  agaric. ,  cnicus, 
esula.  Atram  vero  bilem  educunt:  epithymus, 
polypodium,  folia  senae,  elleborus,  lapis  lazuli. 
Vulneribus  medentur:  dictamurn,  Achilleis,  Cen- 
taurium  maius  aut  minus,  salvia,  flores  labruscae, 
senecion,  polygonaton ,  sycomorus,  symphytum 
magnum,  thus ,  terraLemnia,  terraEretria.  Ul- 
ceribus  medentur:  ebenus,  brassica,  vitis  nigra, 
scordium,  lapis  haematites,  galactites,  petasites, 
thuris  fuligo.  Venenis  repugnant :  ruta,  vetoni- 
cae,  moly,  quod  et  ruta  sylvestris  dicitur,  pomum 
citrinum,  acorus,  daucus,  amomum. 

Alius  autem  gradus  est  plantarum  inter  sese 
concordiae  et  discordiae.  Quercus  et  olea  tam 
pertinaci  odio  dissident,  ut  altera  in  alterius 
scrobe  depacta  moriantur.  Vicina  etiam  quercui 
olea  extinguitur.      Pugnant  et  qualitatibus.     Nam 


929 


DECL.  DE  SYMPATHIA  ET  ANTIPATHIA. 


930 


adeo  vitibus  inimiea  est,  ut  si  in  vineis  nascatur 
brassica,  fiant  infoecundae  vites:  et  iniecta  in  do- 
lia,  saporem  et  odorem  vini  corrumpat.  Rnrsus 
brassica  arescit  iniecto  origano.  Talia  exempla  de 
plantarum  inter  sese  concordiis  et  discordiis  pas- 
sim  multa  occurrent.  Magis  autem  mirandus  est 
sensus  in  animantibus,  quae  quasi  in  mantica  snas 
quasdam  herbas  et  nornnt,  et  praesidii  causa 
quaerunt.  Cygni  ut  facilius  pariant,  thoros  in 
nidis  ex  vitice  collecta  efficiunt. 

Ciconiarum  ovis  insidiantur  vespertiliones: 
lios  ut  abig;tnt,  platani  folia  in  nidos  ferunt,  quae 
vespertilionibus  stuporem  faciunt.  Ne  hoc  qui- 
dem  significatione  caret:  fideles  ministii  benigni- 
tate  dominorum  contra  vespertiliones,  fures  et 
calumniatores  tegendi  sunt.  Serpentes  usum  foe- 
«iculi,  hirundines  chelidonii  monstrarunt,  utram- 
que  videlicet  herbam  oculis  mederi.  Mustela  mu- 
nit  se  ruta  contra  alia  venena.  Ciconia  curat  vul- 
nera  origano.  Dictamum  herbam  extrahendis  sa- 
gittis  cervi  monstravere,  qui  pastu  eius  herbae 
tela  quibus  icti  sunt  eiiciunt.  Corvus  occiso  cha- 
meleonte,  abstergit  virus,  mandens  lauri  folia. 

Ipsae  etiam  inter  sese  animantium  amicitiae 
efinimicitiae,  admiratione  dignae  sunt.  Ut  aqui- 
lae  nativum  dissidium  est  cum  cygnis,  nec  laces- 
sit  tamen  cygnus  aquilam,  sed  saepe  vincit  laces- 
situs:  ita  saepe  reges  inimici  sunt  bonis  senatori- 
bus.  DionysiusDioni ,  et  vincit  Dion  iniuria  ad- 
fectus.  Locusta,  cancer,  magna  solertia  forcipe 
prehendit  colla  serpentum,  quibus  cum  dimicat. 
Leo  inimicus  est  lupis,  eosque  dilaniat:  ut  in 
versu  quoque  dicitur: 

Torva  leaena  lupum  sequitur. 
Ita  decet  iustum  regem  e  medio  tollere  latrones : 
cumque    tantum    robur  sit   leonis,    tamen   galli 
cantu  expavescit. 

Multa  sunt  et  in  piscibus  hniusmodi  mira- 
cula.  Acerrime  pugnant  inter  se  delphinus  et 
murena,  alter  leonina  magnitudine  animi  et  ro- 
hore  regum  similis,  murena  dolis,  et  gyris  so- 
phistae  similis.  Grandes  balenae  musculum  exi- 
guum  piscem  amant,  qui  tantae  beluae  erranti  in 
pelago  ductor  est. 

Plurima  sunt  in  gemmis  et  metallis  miracula. 
Haematites  sanguinem  sistit,  smaragdos  mederi 
comitialibus  paroxysmis  usu  compertum  est:  et 
frangi,  cum  morbi  magnitudine  superantur,  adeo 
etiam  puritatem  eos  amare  aiunt,  ut  in  concubitu 
Melaxth.  Opek.  Vot.  XI. 


frangantur.      Adnmanti  cum  magnete  tantum  dis- 

sidium  est,  ut  iuxta  positus,  non  sinat  eum  attra- 

here  ferrum:    et  curn  nec  ferro,   nec   igni   frangi 

possit,  hircino  sanguine  rumpitur.    Uniones,  co- 

rallia  cordi  amica.    Sed  quanquam  magna  laus  est 

et  mirandae  vires  peregrinarum  gemmarum     ta- 

men  et  miracula  succini,  quod  in  sinu  B  dtico  le- 

gitur,  cui  Electri  nomen  atlribuerunt,  non  pau- 

ciora  sunt,    quam  aliarum  gemmarum.      Scimus 

quosdam   apoplexia   iam  morituros,    servatos,    et 

quasi  ex  orci  faucibus  reductos  esse,  cum  optimus 

Princeps,    Dux  Saxoniae,    loannes,   admoveri  ad 

nares    et  accendi   succinum   iussisset,    pellit  foe- 

tum  in  difficultate  partus,  pellit  calculum  in  viis 

urinae  iinpactum. 

Pauca  recensuimus  exempla  ovima9-eiag  y.al 
avrinaQ-tiag  in  hac  inferiore  natura,  qua  in  nar- 
ratione  semper  mens,  architecti  sapientiam  in- 
tueatur,  qui  eo  consilio  et  species  certas  condidit, 
et  semper  conservat,  et  suis  quasque  viribus  in- 
struxit,  et  usum  monstravit,  ut  ipsa  arte  convin- 
camur,  ut  statuamus,  hanc  molem  nequaquam  ex 
chao  effusam  esse^  et  temere  confluxisse.  Cumque 
sint  in  hac  inferiore  natura  manifesta  exempla 
concordiae  et  discordiae  rerum,  consideremus,  sit 
ne  coguatio  et  sympathia  inferiorum  corporum 
cum  stellis,  qua  in  re  etiam  quaedam  exempla 
manifesta  sunt.  Temporum  anni  vices,  aestates 
et  hyemes  Solis  accessu  et  discessu  fieri.  Lunam 
crescentem  augere  et  ciere  humores,  decrescentem 
diminuere,  nequaquam  dubium  est.  Differuntet 
hominum  corpora  iuxta  zonas  et  regiones:  eius 
discriminis  causam  ad  steJlas  referendam  esse 
etiam  Hippocrates  sensit.  Manifesta  quoque  ex- 
perientia  est,  magnis  coniunctionibus  sicciorum. 
Planetarum  in  signis  calidis  magnos  aestus  effici, 
et  congressus  humidorum  in  signis  humidis  effi- 
cere  tempestates  humidiores,  ut  insignia  exempla 
vidimus  anno  millesimo,  quingentesimo,  vice- 
simo  quarto,  cum  magna  coniunctio  fuisset  in 
Piscibus:  aestuum  vero  anno  1540.  Denique 
ostendunt  ovunaduav  coeli  cum  inferiore  natura 
et  multae  aliae  effectiones,  quarum  recitationem 
propter  angustiam  temporis  omitto. 

Quanquam  autem  plurimum  conducit  uni- 
versam  naturam  aspicere,  et  videre  ordinem  et 
copulationem  plurimarum  partium,  ut  et  de  opi- 
fice  agnoscendo,  et  de  consociatione  inter  nos 
tuenda,    nos  ipsos  commonefaciamus:    tamen  et 

domestica  exempla  ovunafreiag ,    illustria  habe- 
rnus   in    corpore  humano ,    in  oxooyrj  parentum 
erga  sobolem,   et  erga  cognatos.      Quam  miran- 
dum  foedus  est  omnium  inter  sese  membrorum, 
capitis,  cordis,  ventris,  epatis,  et  aliorum?  a  ca- 
pitenervi,  a  corde  arteriae  et  spiritus  in  caetera 
membra  propagantur,  a  ventriculo  et  epate  prae- 
paratur  nutrimentum,  et  omnia  multis  vinculis  et 
officiis  connexa  sunt.     Deinde  sunt  avTina&nai 
mirificae  tujv  dvva.f.ikov.  alia  attrahit  convenien- 
tia,    alia    expellit   inutilia  et  adversantia.   in  his 
omnibus  ordo,    qui  ostendit   sapientiam   opificis, 
testimonium  est  de  Deo.     Copulatio  vero  non  so- 
lum  hoc  monet,    ut  omnibus  officiis  consociatio- 
nem    ipsi  tueamur:    sed  etiam  ut  sciamus  Deum 
autorem  talium  cogitationum  et  foederum,   velle 
nobiscum  etiam  copulatum  esse.      Quod  ut  magis 
conspici  posset,    immensa  bonitate  divinae  natu- 
rae  copulata  est  humana  in  filio.     Magnitudo  hu- 
ius  tantae  rei  perspici  ab  humanis  mentibus  non 
potest. 

Sed  causam,  cur  haec  miranda  copulatio 
facta  sit,  hanc  esse  certum  est,  ut  vere  statuamus 
genus  humanumDeo  curae  esse,  cum  nostram  na- 
turam,  divina  sibi  hoc  aeterno  foedere  adiunxe- 
rit.  Diligit  igitur  cognatos  vere,  adficitur  nostris 
aerumnis,  nos  gubernat  et  defendit.  Hanc  mi- 
randam  ovuna&eiav  filii  Dei  cum  genere  humano 
etiam  considerate,  quoties  naturarum  consociatio- 
nem  intuemini,  et  divinorum  operum  causas  in 
mentibus  diligenter  quaerite.  Vult  enim  Deus 
hanc  nos  sapientiam  in  hac  mortali  vita  exordiri, 
tametsi  acies  humanac  mentis  multoimbecilliorest, 
quam  ut  fulgorem  divinae  lucis  ferre  possit,  aspici 
vult  tamen  sua  consilia,  et  inchoari  hanc  cogni- 
tionem,  postea  in  omni  aeternitate  studia  erunt 
clariora  et  dulciora.  deinde  consociationem  in  hac 
consuetudine  hominum,  et  praesertim  inEcclesia, 
fideliter  tueamini. 

Te  vero  fili  Dci  ely.cov  aeterni  patris,  qui 
humanam  naturam  induisti,  propter  veram  ovii- 
na&eiav  tuam  erga  genus  humanum,  ardentibus 
votis  oro,  ut  inter  nos  tibi  perpetuum  coetum 
colligas,  et  plurimorum  mentes  ad  concordiam 
flectas,  nec  extiugni  sinas  haec  honesta  literarum 
et  omnium  doctrinarum  studia:  sed  nos  gubernes 
et  serves,  ut  in  omni  aeternitate,  tua  ov/nnafreia, 
et  sapientiae  et  iustitiae  communicatione  frua- 
mur.     Dixi. 


De  doctrina  physica. 

In  select.  Declamal.T.  IV.  p.  253  sqq.,  Richard.  T.ll.  p.8. 
Servest.  T.  IV.  p.  280.  et  in  T.  III.  Erford.  lit.  X,  5., 
ubi  adscribitur  annus  1550. 

Oratio  de  doctrina  physica ,  recitata  a  Paulo 
Ebero.     (d.  14.  Aug.  1550.) 

Multae  sunt  honestissimae  causae,  cur  haec  re- 
nunciatio  testimonii  publice  fiat.  Nec  sunt  hi 
congressus  tantum  prophana  spectacula,  sed  simul 
communibus  votis  Deo  Ecclesiam  et  studia  doctri- 
nae,  necessariaEcclesiae,  commendare  nos  decet. 
Et  usitatum  est  recitare  hic  commonefactidnem, 
discentibus  utilem.  Primum  igitur  toto  pectore 
gratias  ago  Deo  omnipotenti,  aeterno  patri  Do- 
mini  nostri  Iesu  Christi,  conditori  coeli  et  terrae, 
et  hominum  et  aliarum  creaturarum,  et  filio  eius 
Domino  nostro  Iesu  Christo,  et  Spiritui  sanclo, 
quod  hactenus  clementer  servavit  hunc  docentium 
et  discentium  coetum.  Ac  supplex  oro,  ut  servet 
et  regat  nos  deinceps,  nec  sinat  in  his  regionibus 
extingui  lucern  Evangelii,  et  fieri  barbaricam  va- 
stitatem:  sed  semper  inter  nos  sibi  Ecclesiam  col- 
ligat,  a  qua  vere  invocetur  et  celebretur,  et  pro- 
tegat  hospitia  Ecclesiae,  et  studia  doctrinae  ac 
disciplinae  tueatur. 

Deinde  quia  et  de  nostris  artibus  aliquid  di- 
cendum  est,  cum  meum  munus  sit  in  hac  Acade- 
mia,  Physices  initia  tradere,  ad  id  studium  iunio- 
res  adhortari  decrevi. 

Est  autem  argumentum  reipsa  amplissimum, 
cui  si  me  parem  existimem,  videar  hoc  exiguo  et 
imbecilli  corpore  velutAtlas  coelum  velle  humeris 
suslinere.  Ideo  erihn  Deus  tanta  arte  hoc  mundi 
opificium  condidit,  quia  voluit  hoc  pulcherrimum 
theatrum  ,  testitnonium  esse  suae  sapienliae:  vult 
igitur  id  studiose  adspici,  ut  vestigia  Dei  et  pro- 
videntiae  signa  quaeramus.  Hoc  studiurn  si  quis 
adspernatur,  aut  iudicat  inutile  esse,  hunc  non 
solum  ut  furentem,  sed  etiam  cum  voluntate  Dei 
pugnantem,  vitandum,  et  procul  fugiendum  esse 
scitote.  Etsi  igitur  nec  cogitatione  humanae  men- 
tis  comprehendi,  nec  ulla  eloquentia  exponi  am- 
plitudo  huius  argumenti  potest ,  quanta  sapientia 
sit,  et  quam  utilis  naturae  consideratio,  et  docto- 
rum  hominum  libri,  quanquam  multa  monstrant, 
tamen  evolvere  totam  naturam  rerum  nequaquam 

possunt:  tamen  iunioribus  prodest  saepe  recitare 
causas,  cur  natura  eonsideranda  sit,  quantum 
fieri  potest,  et  cur  hi  rivuli  sapientiae  divinae, 
qui  utcunque  in  libris  eruditorum  collecti  sunt, 
studiose  cognoscendi  sint.  Nec  deterret  me  Ari- 
stophanes,  deridens  hoc  studium,  et  Socratem, 
impositum  calatho  ac  sublatum  in  aerem,  et  ut 
ipse  inquit,  aeooftarovvra  y.al  moKfQovovvra 
rbv  rjkiov.  Usitata  est  enim  perversitas,  et  plau- 
sibilis,  legibus  et  verae  doctrinae,  tanquam  car- 
ceri  et  vinculis  cupiditatum,  conviciari.  Iuvat 
enim  multos  sine  ullo  freno  ludere  opinionum  va- 
rietate,  et  vagari  cupiditatibus,  quocunque  caeci 
impetus  ruunt:  idque  libertatem  vocant. 

Sed  nos  sciamus  divinitus  circundatas  esse 
humanae  menti  certas  metas,  intra  quas  et  opi- 
niones  et  cupiditates  cohercendae  sunt.  Vult 
Deus  regi  vitam  legibus  atque  artibus,  vult  nos 
discernere  veritatem  et  mendacium,  et  in  veritate 
acquiescere,  et  agnoscere  ipsum  fontem  sapientiae 
veracem,  etveritatis,  amantemesse:  et  ei  gratias 
agere,  quod  radios  suae  sapientiae  in  nos  spargit. 
Nec  moveor  histrionum  quorundam  clamoribus, 
qui  simulatione  religionis  vituperant,  naturae  in- 
quisitionem,  et  abduci  mentes  ab  iisscriptis  voci- 
ferantur,  quae  Deus  sua  voce  tradidit. 

Nos  vero  et  vocem  divinam  reverenter  audi- 
mus,  et  hac  ipsa  movemur,  ut  maiore  studio 
mundi  corpora  aspiciamus.  Paulus  eniin  inquit, 
oculis  nostris  haec  proposita  esse,  ut  nos  de  ar- 
chitecti  sapientia  et  de  providentia  commone- 
faciant. 

Haec  postquam  praefatus  sum,  nunc  reci- 
tabo  causas  praecipuas,  propter  quas  doctrina 
physica  expetenda  et  cognoscenda  est.  Utile  est 
enim  in  omnibus  studiis,  saepe  quasi  portum 
aspicere,  et  cogitare,  quam  utilitatem  suscepti 
labores  allaturi  sint. 

Ac  initio  notae  sunt  hae  utilitates,  quae  ad 
corpus  pertinent.  Tueri  valetudinem,  et  mor- 
borum  initiis  occurrere,  nemo  sine  aliqua  cogni- 
tione  physices  potest.  Ac  verissimum  est,  me- 
diocri  diligentia,  non  rudes  huius  doctrinae,  et 
pericula  multa  valetudinis  vitare,  et  saevissimis 
morbis,  si  initiis  arte  occurrant,  mederi  posse. 
Hanc  utilitatem  adspernari,   magna  barbaries  est. 

Sed  multi  sine  ordine,  sine  ratione  ulla  vi- 
ventes,  huius  utilitatis  mentione  parum  moven- 
tur:  rident  potius  hanc  valetudinis  curam ,  quasi 


fortfbus  et  mavortiis  viris  indignam.  Sed  rident 
hi  prorsus  sardonium  risum.  Plurimi  enim  gra- 
ves  poenas  dant  et  intemperantiae,  et  inscitiae, 
cum  vel  accersunt  sibi  morbos,  vel  occurrere  na- 
scentibus  non  norunt,  nec  leges  ullas  patiuntur. 

Sed  hanc  orationem  de  utilitatibus,  quae  ad 
corpus  pertinent,  quia  res  nota  est,  relinquam, 
ac  ostendam  ,  quantum  referat  in  aliis  necessariis 
doctrinis  nosse  haec  initia  physices,  quae  in  scho- 
lis  traduntur. 

Scimus  Ecclesiae  doctrinam  toti  generi  hu- 
mano  necessariam  esse.  In  hac  autem  multae  sunt 
gravissimae  causae,  quas  nec  doctores  explicare, 
nec  populus  inlelligere  potest,  sine  adminiculis 
physices.  Ergo  ,  inquiunt,  misces  Philosophiam 
voci  coelesti;  et  dilutam  ac  confusaneam  doctri- 
nam  proponis? 

Scio  hoc  nobis  obiici  ab  indoctis,  qui  suis 
quibusdam  barbaricis  opinionibus  fascinati  sunt. 
Sed  hoc  volumus,  suum  cuique  generi  doctrinae 
locum  esse.  Immensa  bonitateDeus  loquitur  ser- 
mone  nostro,  ut  iutelligatur.  Nec  confundit  ge- 
nera  doctrinarum ,  quidicit,  sermonis  proprieta- 
tem  sumendain  esse  a  Grammatico.  Nominat 
ficum,  amygdalas,  sycomoream.  Nec  confundit 
genera  doctrinarum,  qui  interrogat  hortulanum 
de  harum  arborum  naturis. 

Curae  sit  omnibus,  ut  fontes  coelestis  doctri- 
nae  maneant  incorrupti,  et  nativa  sententia  vocis 
divinae  retineatur.  Caeterae  vero  artes,  ut  an- 
cillae  sequantur:  ac  ubi  opus  est ,  serviant  legen- 
tibus  in  vera  enarratione  sermonis. 

Sed  multi  odio  literarum,  multi  ut  licentiam 
habeant  iufinitam  fingendi  opiniones  sno  arbitrio, 
excutere  artium  vincula  conantur,  quae  ad  custo- 
diendam  proprietatem  conducere,  manifestum  est. 
Multi  tetri  errores,  et  quaedam  abominanda  idola 
in  Ecclesiam  invecta  sunt,  quibus  et  Deus  contu- 
melia  adficitur,  et  poenae  ac  vastationes  in  genere 
humano  accersitae  sunt,  quia  sermonis  proprie- 
tas,  et  artium  metae  neglectae  sunt,  et  permissa 
licentia  indoctis,  aut  fanaticis,  fingeudi  opinio- 
nes  et  numina  suo  arbitrio.  Cohorresco,  exem- 
pla  omnium  temporum  non  pauca  cogitans,  quae, 
quia  insuavia  sunt  auditu,  recitare  nolo.  Sed 
vos  auditores  propter  gloriam  Dei ,  et  propter  Ec- 
clesiae  utilitatem  obtestor,  ut  doctrinam,  quae 
lucem  adfert  sermoni  coelesti,  ametis.  Conspi- 

citur  autem  utilitas  in  multis  exemplis,    quorum 
cogitatione  vos  ad  amorem  huius  studii  accendite. 

Saepe  de  partibus  hominis  dicendum  est, 
cum  exponimus  in  labe  originis,  quae  parles  quo- 
modo  languefactae  siut.  Hic  necesse  est  discerni 
potenliam  cognoscentem,  volentem,  cor,  fontem 
adfectuum,  et  alias  sedes  aliarum  appetitionum. 
Sine  hac  partitione  in  eo  loco  maguae  tenebrae 
erunt.  Atqui  necesse  est  scire,  quae  bona  in  qui- 
bus  viribus  amissa  sint,  et  quae  decus  reliqua  esse 
voluerit.  Noticiae  legis  reliquae  sunt,  etiamsi 
adsensio  valde  languefacta  est.  Sed  voluntas  est 
aversa  a  Deo,  et  in  corde  sunt  incendia  malorum 
et  dissimilium  adfectuum.  Inter  haec  mala  Deus 
noticias  tamen  non  prorsus  extingui  voluit,  quia 
vult  eas  testes  esse,  quodsitDeus:  et  monstratri- 
ces,  qualissit:  videlicet,  quod  sit  sapiens,  verax, 
beneficus,  iustus,  castus,  iudex  et  vindex  scele- 
rum,  vult  nos  commonefactos  his  noliciis  agno- 
scere  peccata,  vult  etiam  hac  norma  regi  disci- 
plinam. 

Hic  rursus  opus  est  alia  partitione.  Necesse 
est  enim  sciri ,  quae  vires  quomodo  regi  possint. 
Et  moribus  utilis  est  haec  partitio.  Cumque  in 
Genesi  dictum  sit:"  Sub  te  sit  adpetitus,  et  tu  do- 
mineris  eius;  qualis  erit  enarratio,  si  interpres 
nesciat  gradus  potentiarum ,  et  non  dicat,  quae 
membra,  quomodo  regantur? 

Etsi  ardent  odio  et  furore  cor  et  voluntas  in 
Cain,  et  hanc  flammam  diabolus  suo  adflatu  ma- 
gis  exuscitat:  tamen  inteiligebat  mens,    ita  con- 
sociatam  esse  hominum  naturam ,  ut  conservatio- 
nem  mutuam  adiuvemus,    et  non  dissipemus,  et 
obedientiam  Deo  praestandam  esse  in  tali  conser- 
vatione,  eamque  obedientiam  rem  bonarn  ac  vir- 
tutem  esse,  et  nominari  iustitiam,  ac  velle  Deum 
iu  nobis  lucere  iusticiae  intellectum,    ut  sciamus 
et  ipsum  iustum  esse,  hoc  est,  benefacientem  obe- 
dientibus,     et     punientern    contumaces.        Norat 
igitur  Cain,    Deum    sceleris  vindicem   fore.       Et 
haec  libertas  seu  facultas  reliqua  erat,  ut  voluntas 
cohercere  rnanus  posset.    Ruit  igitur  suo  scelere, 
non  coactus,  non  Deo  impellente,  non  stoico  fato 
Cain,  sed  ipse  sibi  volens  et  lihere  causa  est  huius 
motus,    quo  adversus   fratrem  impiae  manus  ar- 
mantur  et  exeruntur. 

Hic  perspicua  enarratio  non  erit,  nisi  poten- 
tiarum  discrimina  nota  sint.  Adeoque  necessaria 
est  haec  ipsa  doctrina,  ut  non  hac  recenti  Platonis 


et  Aristotelis  philosophia  genita  sit,  sed  multo 
ante,  omnibus  temporibus  in  sapientum  admoni- 
tionibus  comprehensa  sit,  ut  poemata  ostendunt. 

Achillem  stringentem  gladium  retrahit  Pal- 
las,    id  est,  ratio:    qua  commonefactus,  gladium 
rursus  in  vaginam  condit.      Bellerophonti  datur 
Pegasus,  quem  prius  domare  et  conscendere  non 
potuit,  quam  Pallas  ei  frenurn  aureum  iniecit,  id 
est,   et  ratio    et  divina  quaedam    vis   gubernavit 
ardentes   impetus,    xal  ro    Sv^ity.ov   in  Bellero- 
phonte.      Possem  et  alias   similes  picturas  huius 
doctrinae  ex  antiquitate  recitare.     Sed  ipsa  concio 
inGenesi:  Sub  te  sit  appetitus,   perspicue  testa- 
tur,  doctrinam  veterem  esse  de  partitione  virium 
humanarum.      Nec  dubium  est,    ipsum   primum 
parentem,  saepe  in  cespite  sub  aliqua  frondosa  et 
patula  arbore  sedentem  apud  filios  et  filias,    mon- 
strasse  eis  totius  sui  domicilii  aedificium,  quo  or- 
dine   coelum,   aer,    aqua,    terra ,    collocata   sint, 
cur  addita  lumina,  Sol ,  Luna,   et  stellae:    quo- 
modo  Lunae  cursus,  menses,  Solis  periodus  an- 
num  metiatur.     Haec  docuit  non  ita  casu  conflu- 
xisse,    sed  omnia  ab  uno  artifice  aeterno  condita 
esse,    qui  ut  agnosceretur ,  et  ut  haberet  creatu- 
ras ,    quibus  suam  bonitatem  ,    sapientiam   et  iu- 
sticiam  commnnicaret ,  etiam  spiritus  coelestes  et 
homines  condidit.     Nec  raro  in  media  narratione 
magnum  flumen  lachrymarum  profudit,  de  tritsis- 
simo  lapsu  et  de  poenis  loquens.     Hic  diligenter 
de  dissidio  virium  in  homine,  et  de  causis,  postea 
etiam  de  remedio ,  ac  de  promisso  semine,  Eccle- 
siam  suam  erudiit.     Cum  igitur  illa  sapiens  anti- 
quitas  hanc  doctrinam  studiose  coluerit,  nos  quo- 
que  et  amandam  et  conservandam  esse  sciamus. 

Utendum  est  in  enarratione  doctrinae  coele- 
stis  et  aliis  multis  partibus  physices,  ut  doctrina 
universa  de  causis. 

Hic  longurn  volumen  instituti  posset  exem- 
plorum,  in  quibus  adparet  huius  doctrinae  utili- 
tas.  Necesse  est  intelligi ,  Deum  esse  liberrimum 
agens.  Discrimina  igitur  nosse  oportet,  quae  cau- 
sae  agant  consulto  etlibere,  quae  ferantur  quasi 
vinctae,  sine  consilio  et  sine  libertate.  Postea 
quarum  causarum  sit  necessaria  copulatio,  ut  ma- 
ris  et  foeminae  in  generatione:  quarum  non  sit 
necessaria  copulatio,  ut  inclinationum  in  tempe- 
ramentoSociMtis,  etrationis,  in  gubernandis  mo- 
ribus. 

Nec  mihi  si  linguae  centum  sint,  oraque  cen- 
tum,  huius  unius  partis  utilitates  exponere  ornnes 

possem.  Tantum  brevlter  commonefacio  iuniores, 
ut  sciant,  his  initiis  doctrinae  physicae  in  multa- 
rum  rerum  expositione  in  Ecclesia  opus  esse. 

Hactenus  de  rebus  minime  obscuris  dixi,  in 
quibus  adiuvari  discentes  hac  puerili  doctrina, 
quae  in  physicis  libellis  traditur,  rnanifestum  est. 

Etsi  autem  scio  sapientiam  de  essentia  et  vo- 
luntate  Dei  longe  positam  esse  supra  et  extra  con- 
spectum  omnium  angelorum,  atque  omnium  ho- 
minum,  nec  comprehendi  illani  immensitatem 
physicis  libellis:  et  ipsas  patefactionesDei  audien- 
das  esse,  nec  alias  opiniones  de  Deo  adsumendas: 
tamen  postquarn  vera  reverentia  vocem  Dei  au- 
dimus  et  amplectimur,  et  Deus  nostro  sermone 
uteus,  significat  aliquid  de  iliis  arcanis  mysteriis, 
et  vult  discerni  Patrem ,  Filium  ,  et  Spiritum  san- 
ctum,  adiuvamur  certe  in  expositione  nominum 
ab  hac  doctrina. 

Manifestum  est  in  anima  duas  esse  summas 
potentias,  cognoscentem  et  volentem.  Cognoscens 
format  imagines,  ita  cum  filius  aeterni  patris  no- 
minetur,  et  loyog,  et  imago  patris,  cogitatione 
eum  gigni  inlelligitur.  Et  spiritus  agitator  est, 
et  quasi  flamma,  qua  aeternus  pater  filium,  et 
filius  patrem  amplectitur,  imo  quo  aeternus  pater 
et  filius  nostra  sibi  pectora  copulant.  Ut  autem 
cogitatio  est  potentiae  cognoscentis,  ita  agitatio 
voluntatis  est.  Itaque  spiiitus  aeterni  patris  et 
filii,  fovens  naturam,  et  nostra  pectora  accendens, 
a  voluntate  est.  Sic  ex  discrimine  potentiarum 
declaratio  sumitur  de  filio  et  de  Spiritu  sancto  : 
quae  etiamsi  est  obscura,  et  vix  tenuis  umbra,  ta- 
men  sermo  divinus  haec  significat.  Metae  autem 
divinitus  traditae,  retinendae  sunt.  Et  retinen- 
tur  firmius,  curn  recte  percepta  est  doctrina.  Ne- 
cesse  est  tamen  discrimen  Patris,  lilii,  et  Spiri- 
tus  sancti  in  invocatione  cogitari.  Discernenda 
est  enim  nostra  invocatio  ab  ethnica.  Deinde  hoc 
quoque  consideremus.  Cum  multa  sint  testimonia 
de  Deo  in  universa  natura,  quae  convincunt  hu- 
manas  mentes,  ut  fateri  cogantur  esse  Deum :  ta- 
men  hae  potentiae,  cognoscens  et  libere  eligens, 
etnoticiae,  quae  sunt  immotum  et  aeternum 
septum,  quo  honesta  et  turpia  divelluntur,  maxi- 
me  ostendunt,  homines  non  extilisse  casu,  nec 
a  bruta  materia  oriri.  Non  enim  potest  fortuitum 
esse  hoc  discrimen  honestorum  et  turpium:  quod 
quidem  confirmat  in  singulis  conscientiae  severi- 
tas,  quae  testis  est  certitudinis.  Nam  rea  con- 
scientia,     etiamsi  non  magistratuum    iram,    non 


supplicia  publica ,  non  famam  metuat ,  tarnen 
sontes  tandem  horrendo  cruciatu  interficit. 

Itaque  certissimum  est,  et  esse  Deum  sapien- 
tem  conditorem,  et  iustum  ac  vindicem  esse.  Haec 
physica  ratiocinatio  utilis  est  bonae  menti,  quae 
simul  quaerit  testimonia  patefactionis  in  Ecclesia. 
Nam  cum  ceitissimum  sit,  esse  Deum,  et  hoc 
ipsum  conscientiae  iudicium  ostendat,  nos  ad  eius 
agnitionem  conditos  esse,  extat  in  genere  hurnano 
vera  de  eo  doctrina  illuslrihus  testimoniis  tradita. 
Talis  est  prirna  illa  perPatres,  Prophetas,  Filium, 
Apostolos  tradita,  et  resuscitationem  mortuorum 
confirmata. 

larn  haec  consideratio,  in  qua  similitudo 
mentis  divinae  et  humanae  conspicitur,  testimo- 
nium  est,  vere  hanc  naturam  ab  ipso  diligi,  sic  ab 
eo  ornatam ,  ut  rerum  optimarum  in  ipso,  men- 
tis,  libertatis,  sapientiae,  et  iusticiae  radios  in 
nos  transfuderit.  Atque  hic  amor  postea  mi- 
randa  OToyyfj  declaralus  est,  cum  filius  pro  nobis 
victima  factus  est,  cumque  rursus  in  nos  transfu- 
sus  est  Spiritus  sanctus,  ut  societas  naturae  divi- 
nae  in  nobis,  et  vita ,  sapientia  ct  iusticia  resti- 
tueretur.  Quid  maius  dare  potuit  Deus,  quam 
initio  similitudinem  earum  rerum,  quae  sunt  iu 
ipsooptimae?  Deinde  filium,  ac  rursus  societatem 
suae  naturae,  effuso  in  nos  Spiritu  suo  sancto? 

Haec  tanta  dona  reverenter  cogitanda  sunt, 
ut  gratitudo  vicissim  in  nobis  accendatur.  Etsi 
autem  haec  sapientia  praecipue  discitur  ex  libris 
divinis,  tamen  ad  cognoscendam  naturam  homi- 
nis,  physica  doctrina  multum  conducit.  Iuniores 
bonitatem  et  dignitatem  artium  nondum  perinde 
cernunt  ut  senes,  qui  iam  propius  eas  adspiciunt, 
et  fontem  esse  sciunt  sapientiarnDei,  ac  deplorant 
nostram  inscitiam  ac  ingratitudinem.  Ut  igitur 
senum  officium  est,  instillare  teneris  animis  rectas 
opiniones  de  artibus  et  earum  amorern  propter 
gloriam  Dei:  ita  vestrum  est,  iuniores,  has  no- 
stras  admonitiones  infigere  animis,  et  saepe  cogi- 
tare,  vosque  ad  discendum  exuscitare,  et  toto 
pectore  ab  his  qui  artes  vituperant,  aut  recte  con- 
stitutas,  praestigiis  sophismatum  labefactare  co- 
nantur,  abhorrere.  Haec  vestra  diligentia  Deo 
grata,  et  Ecclesiae  ac  vitae  communi  utilis  erit. 
Quaeramus  modeste  et  reverenter  veritatem  ,  et 
sciamus  artes,  cum  recte  traduntur,  quod  certe 
fideliter  facere  studemus,  rivulos  esse  divinae  sa- 
pientiae,  et  commonefactiones  deDeo:  et  agnita 
veritale,  in  ea  acquiescarnus,   non  ambitione  aut 

petulantia  ludamus,  fingendis  variis  aut  monstro- 
sis  opinionibus,  sed  Deo  pro  sua  luce,  rectrice 
vitae,  gratias  agamus ,  et  usnm  vitae  ad  ornan- 
dam  Dei  gloriam ,  et  ad  illustrandam  Ecclesiae 
doctrinam ,  haec  coelestia  dona  transferamus. 
Dixi.         Laus  Deo. 


No.  120. 


1550. 


De  doctrina  anatom. 


In  select.  Declamat.  T.  IV.  p.  266  sqq.  Servest.  T.  IV. 
p.  24-2.  Kichard.  T.  II.  p.  142  et  in  Tomo  III.  Erford. 
|lt  v>  5  —  In  seleci.  Decl.  in  scripta  est:  „Oratio  re- 
cilata  a  D  lacob.  Milicbio  de  studio  doctrinae  anatomi- 
cae. "     Accuralins  in  Erford.  sic: 

Oratio  recitata  a  D.  Iacobo  Milichio,  Doct. 

artis  medicae,     in   renunciatione    gradus  D. 

Pauli  Vadiani,  Doctoris  art.  med.,    de  studio 

doctrinae  anatomicae.     Witebergae  anno 

M.  D.  L.  die  6.  Nov. 

Ideo  generis  bumani  consociatio,  admiranda  Dei 
sapientia  inslituta  est,  ut  alii  alios  de  Deo  et  de 
rernm  natura  doceant,  et  vult  Deus  publice  inter 
homines  sonare  doctrinae  vocem,  laudari  res  bo- 
nas  et  vituperari  malas:  vult  rectis  iudiciis  con- 
sentientibus  regi  genus  humanum,  non  vult  sin- 
gulos  dispersos  ac  palantes  comminisci  proprias 
opiniones,  quarum  varietas  obruit  veritatem, 
Deum  contumelia  afficit,  et  distractionem  generis 
humani  facit  infinitam.  Coetus  igitur  discentium 
et  docentium  instituti  sunt,  et  publici  congressus, 
non  solum  ad  formanda  iudicia,  sed  etiam  ad  fre- 
nandam  et  cohercendam  ingeniorum  petulantiam 
et  vanitatem.  IJt  igitur  iuniores  videant  et  au- 
diant,  quae  doctrinarum  genera,  quae  artes  et 
qui  artifices  iudicio  seniorum  probentur,  mos  est 
has  testimonii  nostri  renunciationes  publice  fa- 
cere.  Simul  etiam  in  bis  congressibus  habentur 
erationes,  non  inani  ostentatione,  sed  ut  iunio- 
res  commonefiant,  quarum  artium  cognitio  expe- 
tenda  sit,  quae  opiniones  fugiendae  sint,  ut  et 
Deus  recte  celebretur,  et  haec  hominum  natura 
copulata  legibus  et  veris  artibus  conservetur.  Non 
igitur  convenire  se  iuventus  ad  inutiiia  spectactda 
et  ad  ludos  existimet,  sed  ad  honestam  et  saluta- 
rem  commonefactionern.  Et  quidem  in  templo  ad 
aram  couvenimus,  quia  gratissimum  Deo  sacrifi- 


cium  est  oratio  de  rebus  bonis.  Et  simul  hic  vota 
coniungenda  sunt,  ut  Deus  conditor  generis  hu- 
mani,  et  fons  sapientiae  servet  ac  regat  nos,  ut 
libenter  inter  nos  et  ipse  versetur,  imo  ut  filius 
Dei  petit,  ut  unum  in  ipso  sirnus. 

Cum  autem  saepe  hic  de  consideratione  natu- 
rae  dictum  sit,  et  amplitudo  argumenti  superet 
omniurn  angelorum  et  hominum  eloquentiam, 
tunc  enim  natura  rectius  cognoscetur,  cum  in  illa 
coelesti  schola.  Ideam  universi  operis  ostendet  ar- 
chitectus ,  alias  de  alia  parte  dicemus.  Ac  nunc 
alloquar  adolescentes,  eosque  ad  discenda  iuitia 
doctrinae  anatomicae  adhortabor.  Cuius  studia 
quicumque  iuvant,  aut  excitant,  profecto  de  hu- 
mano  genere  praeclare  merentur.  Haec  enira  sa- 
pientia  et  moribus  utilis  est,  et  ad  tuendam  vale- 
tudinem ,  et  ad  depellendos  morhos  necessaria. 
Quare  et  illa  vetusta  et  sapiens  antiquitas  huius 
doctrinae  studiosissima  fuit.  Multae  sunt ,  ut  sci- 
tis,  doctrinae  physicae  partes.  Exordia  quaedam 
usitate  in  scholis  traduntur  de  elementis,  de  certo 
numero  primarum  qualitatum,  quibus  miranda 
sapientia  Deus  vagabundae  materiae  quasi  metas 
circumdedit,  deloco,  de  motu,  de  tempore,  de 
corporibus  mixtis,  de  differentiis  causarum.  Haec 
qualiacumque  exordia  cognosci  necesse  est.  Sed 
tradenda  sunt  ordine,  et  non  miscendae  praesti- 
giae  inaninm  disputationum  ,  quales  fuerunt  illae 
veteres  de  Democriti  atomis,  et  multae  recentes, 
an  totum  distinguatur  a  partibus  simul  sumptis, 
et  aliae.  Accidit  enim  et  in  hoc  genere  doctrinae, 
ingeniorum  vanitate,  ut  relictis  materiis  necessa- 
riis,  quia  videbanlur  esse  notae,  procul  quaesitae 
sint  argutiae,  admirationem  pariturae  propter  no- 
vitatem,  cum  revera  longe  maior  sit  sapientia, 
mediocris  consideratio  rerum,  quas  Deus  in  na- 
tura  condidit,  in  quibus  conspici  suam  sapientiam 
voluit,  quam  illae  verborum  cavillationes,  qua- 
rum  nulla  est  in  vita  utilitas. 

Mox  autem  ex  illis  exordiis  physicis  ducatur 
iuventus  ad  aspectionem  humani  corporis,  ut  nos 
ipsos,  qui  certe  praecipuum  opus  in  hac  visibili 
natura  sumus,  agnoscere  incipiamus.  Et  quam- 
vis  dulcedo  cognitionis  per  sese  invitat  bona  inge- 
nia,  tamen  et  utilitatis  magnitudine  moveamur, 
quae  quidem  in  conspectu  est.  Ratio  tuendae  va- 
letudinis  non  potest  quotidie  ex  rnedicorum  prae- 
scriptis  peti ,  sed  aliqua  ex  parte  singulis  propter 
quotidiana  pericula  nota  esse  debet,  ad  quam 
cognoscendam  profecto  necesse  est  multorum  mem- 

brorum  positus,  substantias,  qualitates  et  officia 
scire,  ac  observare,  quae  quibus  foveantur  aut  lae- 
dantur.  Haec  quantulacumque  cognitio  prodest 
ad  vitandos  multos  morbos,  saepe  etiam  philoso- 
phica  diligentia  depelli  possunt  recens  nati  morbi 
antequam  confirmatur,  quibus  postea  medici  fru- 
stra  adhiberent  remedia.  Id  fieri  non  potest,  nisi 
corporis  humani  aedificium  aliquo  modo  notum 
sit.  Saepe  in  subitis  periculis  orificio  ventriculi 
accidunt  accidentia,  quae  in  tempore  animadversa 
facile  arceri  possunt,  neglecta  vero  necem  ad- 
ferunt. 

Est  autem  manifestus  furor,  non  moveri 
cura  tuendae  vitae  et  valetudinis,  quam  et  prae- 
cipit  Deus  et  adiuvat.  Vult  enim  et  esse  genus 
humanum  et  in  hac  mortali  vita  praeparari  homi- 
nes  ad  aeternam  coelestisEcclesiae  consuetudinem. 
Nec  subito  vult  extingui  omnes,  sed  superstites 
esse  aliquos  propter  iuniorum  educationem,  insti- 
tutionem,  defensionem  et  gubernationem.  Haec 
Dei  voluntas  saepe  consideranda  erat,  et  ut  vitae 
onera  et  hos  communes  labores  minus  moleste  fer- 
remus,  et  ut  haec  fragilia  corpora  maiore  dili- 
gentia  propter  voluntatera  Dei  et  aliorum  necessi- 
tatem  foveremus. 

Cum  autem  nota  sit  haec  prima  utilitas  con- 
siderationis  huinani  corporis,  accedo  ad  alias. 
Nutrix  est  multarum  virtutum  haec  ipsa  aspectio 
aedificii  multarum  in  nobis  partiurn.  Et  quia 
prima  virtus  est,  agnitio  Dei  opificis,  valde  con- 
firmatur  adsensio  de  providenlia,  cum  admiran- 
dam  artem  in  tota  fabricatione  hominis  considera- 
mus,  de  qua  non  temere  dicturn  est,  hominem 
esse  parvmn  mundum,  quia  mens  imago  Dei  est, 
fastigium  hominis  cerebrurn,  nervi  et  spiritus,  qui 
gubernant  omnes  actiones,  coelestem  naturam  re- 
ferunt:  culina  gignens  alimentum,  terrae  et  aquae 
similior  est.  Cor  autem  quod  fons  est  vitae  et 
vivifici  caloris  Soli  rectissime  conferri  existirno. 
Iam  singulae  partes  ita  apte  distributae  sunt  locis, 
et  distinctae  materia,  figuris,  qualitatibus,  ut  or- 
dine  ac  arte  convincamur,  h;mc  rerum  naluram 
nequaquam  casu  extitisse,  sed  esse  mentern  con- 
ditricem,  quae  de  sese  testimonium  extare  in  ho- 
minum  natura,  idque  a  nobis  agnosci  et  intelligi 
velit.  Verum  est  hanc  totam  pulcherrimam  mundi 
machinam,  templnm  Dei  esse,  et  impressa  vesti- 
gia  architecti  multis  partibus,  sed  eo  magis  homo 
templum  Dei  est,  quia  caetera  corpora  cum  sint 
*ine   mente,     non   agnoscunt   artem    et    opificem. 


Humana  mens  agnoscit  artem  et  opificem  ,  et  videt 
inseipsa  expressissimum  deDeo  testimoniumnoti- 
cias  numerorum  et  ordinis,  discrimen  honestarum 
et  turpium  actionum,  quae  in  mente  humana 
quasi  aeterno  septo  distinctae  sunt.  Res  tales  ita 
casu  ex  atomis  conflatas  esse  impossibile  est.  Ita- 
que  saepe  quasi  intuens  hominem ,  et  in  nobis 
ipsis  haec  vestigia  Dei  lustrans,  cohorresco  toto 
corpore,  ac  doleo  tantam  Dei  neglectionem  nobis 
obrepere,  cum  tam  perspicua  et  non  fallentia 
testimonia  de  sese  nobis  impresserit,  sed  assensio 
de  providentia  firmior  esset ,  et  reverenlia  erga 
Deum  maior,  si  saepe  et  attente  hoc  aedificium 
aspiceremus.  Iam  quanto  hoc  admirabilius  est, 
quod  res  diversissimas  in  homine,  quasi  in  par- 
vum  mundum  inclusit  architectus,  culinam  et 
mentem. 

Cum  homo  conditus  sit  ad  imaginem  et  cele- 
brationem  Dei,  et  ut  fruatur  eius  sapientia  et  bo- 
nitale  in  omni  aeternitate,  quid  opus  est  culina, 
quae  erit  ociosa  in  illa  aeternae  Ecclesiae  consue- 
tudine.  Sed  haud  dubie  facta  est  harum  dis&i- 
millimarum  rerum  copulatio,  culinae  et  mentis, 
hanc  ipsam  ob  causam,  quia  Deus  in  hac  vita  il- 
lius  aeternae  Jucis,  et  vitae  initia  vult  accendi. 
Vult  nunc  quoque  nos  esse  sua  templa,  quare  stu- 
dia  sint  ardentiora,  quae  viam  ad  eius  agnitionem 
ostendunt,  et  sit  cura  maior  regendi  mores,  ita 
ut  hnec  ipsa  Dei  vox  sonans  iu  nostris  mentibus 
praecipit.  Nec  tantum  convincit  nos  hic  ordo,  ut 
esse  Deum  faleri  cogamur,  sed  etiam  qualis  sif, 
monet,  et  imaginem  gubernationis  divinae  in  no- 
bis  circumferimus.  Tota  antiquitas  hoc  modo 
distribuit  hominis  vires,  dixit  in  nobis  esse  to 
tjyfjitony.ov ,  t6  Svur/bv ,  xal  rb  &Qinrr/br. 
fiytfiovr/.bv  conlinet  noticias  rectrices  vitae. 

Hae  cum  discernant  honesta  et  turpia,  osten- 
dunt  qualis  sit  Deus,  videlicet  sapiens,  verax, 
bonus,  beneficus,  iustus,  castus,  liberrime  agens, 
vindex  scelerum,  talem  intelligimus  esse  illarn 
oplimam  mentem  architertaricem,  quae  quidem 
et  nos  vult  cum  archetypo  congruere. 

Et  ut  discrimen  hoc  honestarum  et  turpium 
actionum  firmius  esset,  addidit  9vjiii%br  in  corde 
aeterno  et  immutabili  ordine,  dolores  exitiales  in 
corde  violationem  discriminis  illins  comitantur, 
ut  naturae  extinctio  iudicium  architecti  ostendat. 
Vides  enim  in  homine  pictam  esse  formam  iusti- 
ciae,  praelucet  in  ijytuoviyjp  recta  noticia,  et  co- 
mes  est  vindex  iustissiinus,  et  implacabilis  dolor 

in  &VUIXIX),  horrendis  poenis  clelens  naturam 
propter  scelera ,  et  quanquam  nunc  in  hac  pravi- 
tate  naturae,  alii  etiam  vitiosi  impetus  in  corde 
accenduntur,  tamen  etiam  cum  id  fit,  semper  ex- 
tremus  et  valentissimus  comes  est  hic  viudex ,  qui 
est  divini  iudicii  custos  et  executor.  HaecDei  ve- 
stigia  in  nobis  adeo  expressa  et  conspicua  sunt,  ut 
plusquam  cyclopicus  furor  sit,  nolle  ea  agnoscere, 
et  qui  sese  aspiciunt,  fateri  coguntur  haec  quae 
dicimus  verissima  esse. 

Est  autem  in  Deo  et  hoc  decus,  quod  est 
agens  liberum,  eius  boni  imagiuem  in  nobis  etiam 
conspici  voluit,  quod  et  ad  gubernationem  mo- 
rum  utile  est,  obtemperant  rm  i)ytLLovr/Ap  nervi, 
et  motus  voluntarii  instrumenta,  ita  ut  ciere 
membra  externa  suo  arbitrio  possit.  Retrahit 
Achillem  rb  ijyt^ioviy.bv ,  et  manus  cohibet,  ne 
iuterficiant  Agamemnonem,  sed  gladium  rursus 
in  vaginam  condant.  Haec  libertas  in  nobis  reli- 
qua  est,  et  ut  sit  frenatrix  errantium  cupiditatum, 
et  commonefaciant  nos,  Denm  vere  esse  agens  li- 
herum,  non  enim  a  serva  natura,  quale  numen 
fingunt  Stoici,  liberum  agens  condi  potuisset. 

Praeterea  sunt  et  aliae  in  nobis  imagines  Dei 
impressae  nobis,  ut  sint  et  commonefactrices  de 
ipso,  et  sint  virtutum  semina  et  stimuli,  videlicet 
OTOoyal ,  amor  sobolis  in  parentibus,  et  benevo- 
lentia  in  sobole  erga  parentes,  misericordia  erga 
calamitosos,  defensio  supplicum,  amicitiae  aequa- 
lium  et  honestis  officiis  coniunctorum.  Etsi  au- 
tern  Stoicis  ridiculum  videturDeo  tnbuere  affectus, 
tamen  quoties  in  calamitate  sobolis  parentes  sui 
amoris  et  doloris  vulnera  sentiunt,  cogitent  simi- 
lem  amorem  esse  in  Deo  erga  filium  et  erga  nos, 
nam  de  filio  expresse  dicit:  Hic  est  filius  meus  di- 
lectus,  quo  delector,  hunc  audite.  Vera  non  fri- 
gida,  non  simulata  dilectio  est  in  Deo  erga  recte 
invocantes  ipsum,  et  vera,  et  ingens  ira,  quae  est 
iusticiae  vindex  et  custos.  Sunt  in  aliquibus,  et 
heroicae  quaedam  flammae,  vel  sapientiae,  ut  in 
vaticinantibus  et  excellentibus  artificibus,  quo- 
rum  iudicia  similia  sunt  vaticiniis,  vel  fortitndi- 
nis,  ut  in  Alexandro.  Hi  motus  etiam  ostendunt 
familiaritatem  Dei  cum  hominibus.  Tam  multa 
testimonia  de  Deo ,  cum  in  nobis  cernimus,  con- 
firmari  assensionem  de  providentia  nihil  dubium 
est.  Haec  autem  assensio  fons  est  multarum  alia- 
rum  virtutum.  Ut  autem  haec  testimonia  utcum- 
que  cerni  et  intclligi  possint,  aedificium  hominis 
aspici  oportet. 


Cum  autem  agnoscimus  hanc  mirandam  si- 
mililudinem  noticiarum  in  mentibus  humanis  et 
in  divina,  cogitemus  nos  vereDeo  curae  esse,  cum 
res  in  ipso  optimas,  scilicet  sapientiae  suae  ra- 
dios,  in  nos  transfuderit.  Sunt  et  hae  divinilatis 
umbrae  in  nobis,  quod  nostrae  mentes  cogitatione 
formant  imagines,  et  quod  spiritus  nati  in  corde 
adfectuum  flammas  spargunt.  Hae  propositae 
sunt,  ut  cum  audimus  filium  Dei  nominari  patris 
aeterni  imaginem,  y.al  koyov,  gigni  eum  cogita- 
tione  discamus,  spiritum  vero  flammam  esse  di- 
vini  amoris.  In  harum  maximarum  rerum  consi- 
deratione  nos  adiuvari  adspectione  naturae  homi- 
nis  fatendum  est:  ideo  enim  vestigia  divinitatis 
multa  nobis  impressa  sunt,  ut  agnoscamus  archi- 
tectum ,  et  tota  nostra  vita  ad  normam  divinae 
mentis  congruat,  cuius  in  nos  similitudo  trans- 
fusa  est.  Additum  autem  est  {rQtnrr/.bv  superio- 
ribus  viribus,  quo  opere  testatur  architectus  se 
etiam  vitae  corporum  consulere,  se  velle  nutrire 
et  fovere  humanum  genus.  Ita  providentia  divina 
et  amor  erga  nos  in  omnibus  aedificii  partibus 
conspicitur. 

Confirmata  autem  assensione  de  providentia, 
postea  sequuntur  caeterae  virtutes,  quarum  nor- 
mae  lucent  in  mentibus.  Tueri  hoc  Dei  templum 
studeamus,  noncedibus,  non  intemperantia  vio- 
lemus,  non  polluamus  libidinum  confusionibus. 
Videmus  singulas  partes  ad  ordinem,  et  modum 
certum  factas  esse.  Has  ita  regere,  ut  earum  na- 
tura  postulat,  iusliciam  esse  intelligamus.  Hic 
si  de  singulis  partibus  dicendum  esset,  quae  di- 
versarum  virtutum  officiis  serviunt,  nimis  longa 
futura  esset  oratio.  Sed  tamen  vos  adhortor,  ut 
iam  mentes  vestrae  ipsum  hominem  intueantur,  et 
in  partium  substantiis  dissimilitudinem  contem- 
plamini.  Stat  cerebri  fastigium,  et  suas  habet 
cavitates  spirituum  plenas,  perinde  ut  hoc  coelum 
ambiens  molem  reiiquam  universam. 

Natura  etiam  cerebri  similis  est  coelesti.  Et 
fiunt  in  eo  actiones  mirandae,  cognitio ,  ratio- 
cinatio,  conservatio  imaginum  in  memoria,  re- 
cordatio.  Quas  actiones  fieri  spirituum  ope  non 
dubium  est,  et  esse  quasi  pulsationes  spirituum 
ad  cerebri  corpus.  Nascitur  autem  spiritus  in 
corde,  et  postea  novas  vires,  novam  lucem  acci- 
pit  in  cerebro.  Haec  etsi  nondum  introspicimus, 
tamen  existat  in  nobis  tantorum  operum  admira- 
tio,  et  simul  opificii  et  conditoris  reverentia  exci- 
tetur.     Non  coeli  puritas,    non  stellarum  fulgor, 

non  solis  claritas  vincit  hanc  flammam,  quae  no- 
minatur  spiritus  tuin  vitalis,  tum  animalis,  hanc 
rem  nobilissimam  et  sedem  Dei  in  nobis ,  et  prae- 
stantissimarum  actionurn  effectricem  agnoscamus, 
et  quantum  possuinus,  nostra  diligentia  foveamus. 

Turbatur  autein  multipliciter,  mala  victus 
ratione ,  intemperantia,  incendiis  libidinum,  im- 
moderatis  aestibus  adfectuum,  irae,  odii,  amoris, 
dolorum ,  adflatu  rualorum  daemonum.  Ardet 
Marius  cupiditate  vindictae,  et  odioSyllae  ac  cae- 
terorum  Principum.  Hoc  aestu  turbidorum  ad- 
fectuum,  incensi  spiritus  impellunt  eum,  ut  nec 
in  cogitando,  nec  in  agendo  servet  ordinem,  ruit 
furenter  et  saeviciam  explet.  Et  hanc  ipsam  spiri- 
tuum  confusionem  et  rabiem  diaboli  magis  etiam 
ut  venti  agitant,  Ita  furores  orti  et  aucti  totas 
gentes  perdunt.  Haec  pericula  intelligenda  sunt, 
ut  in  victu,  et  in  omnibus  motibus  adhibeamus 
curam ,  meditationem ,  contationem,  et  modera- 
tionem  maiorem.  Imo  etiam  invocatio  Dei  acce- 
dat,  ut  hanc  suam  sedem  in  nobis  gubernet  ipse. 

Multum  etiam  prodest  ad  valetudinis  curam 
et  ad  mores  regendos,  agnitio  fragilitatis  in  hoc 
aedificio  humani  corporis.  Oculorum  subtilitas 
in  conspectu  est,  ita  in  toto  corpore  sparsi  nervi, 
venae,  fibrae  tenuissima  et  rnollissima  corpora 
sunt,  quae  tamen  sunt  instrumenta  et  canales 
praecipuarum  actionum,  et  laedi  facile  possunt. 
Quam  facile  etiam  harmonia  qualitatum  in  mem- 
bris  turbari  potest.  Calor  ventriculi  hebetatur 
levi  occasione,  deinde  sequitur  epatis  langue- 
factio,  obstructio,  putrefactio.  Ac  multi  quidem 
horum  membrorum  vim  extinguunt  intemperantia 
et  inconlinentia.  In  multis  corda  necantur  ira, 
odiis  et  moesticia.  Nec  arx  cerebri  manere  inco- 
lumis  potest ,  cum  ventris,  epatis,  aut  cordis 
vires  extinguuntur.  Etsi  autem  fragilitas  nostro- 
rum  corporum,  etiam  sine  doctrina  ex  tristissimis 
exemplis  cognosci  potest,  tamen  aliqui  doctrina 
praemoniti,  minus  temerarii  sunt.  Ostendit  etiam 
doctrina  partium  inter  sese  copulationem. 

Cum  igitur  ingens  sit  ulilitas  nosse  humani 
corporis  aedificium ,  doctrina  anatomica  nequa- 
quam  negligenda  est.  Est  omnino  digna  res  ho- 
mine,  aspicere  rerum  naturam,  nec  aspernari 
considerationem  huius  mirandi  opifioii  mundi, 
quod  ideo  tanta  arte  conditum  est,  ut  tanquam 
theatrum  aspiciatur,  nosque  deDeo,  et  de  eius 
Melanth.  Opek    Vm  .  XI. 


voluntate  commonefaciat.  Sed  tamen  maxime  in 
nobis  ipsis  et  decet,  et  prodest  partium  seriem, 
figuras,  coagmentationem,  vires  et  officia  videre. 
Oraculum  esse  dixerunt,  yvw&L  oeavxbv ,  quod 
etsi  multa  monet,  tamen  etiam  huc  accommode- 
tur,  ut  illa,  quae  in  nobis  ipsis  admiratione  digna 
sunt,  et  quae  sunt  fontes  plurimarum  actionum 
in  vita,  studiose  aspiciarnus.  Cumque  homines  ad 
sapientiam  et  iusticiam  conditi  sint,  ac  vcra  sa- 
pientia  sit,  agnitio  Dei ,  et  naturae  consideratio, 
fatendum  est  et  doctrinam  anatomicam  cogno- 
scendamesse,  in  qua  causae  multarum  actionum 
et  mutationum  in  nobis  conspiciuntur. 

Hanc  nostram  adhortationem  honestam  esse 
nemo  negare  potest.  Non  vociferamur,  ut  inuti- 
les  disputationes,  aut  argutias  discatis,  quae  cor- 
rumpunt  iudicia ,  et  postea  vitae  et  moribus  no- 
cent.  Sed  deducimus  vos  ad  eam  doctrinam, 
quae  et  confirmat  assensionem  de  providentia,  et 
curam  exuscitat,  ne  turbemus  ordinem  naturae 
convenientem.  Et  quia  dignitatem  et  fragilitatem 
hominis  ostendit,  monet,  ut  maiore  reverentia, 
et  nostrae  et  alienae  vitae  parcamus,  ac  amemus 
et  foveamus  hoc  imbecille  genus.  lmo,  quia  vi- 
demus  ita  nos  conditos  esse,  ut  in  hac  vita  prae- 
paremus  nos  ad  aeternam  Dei  consuetudinem , 
accendatur  etiam  studium  cognoscendae  verae 
doctrinae  de  Deo.  Nec  dubium  est  eos,  qui 
discunt  anatomicae  doctrinae  initia,  statim  intel- 
lecturos  esse,  hac  ipsa  quantulacumque  conside- 
ratione  iuvari  se  in  tuenda  valetudine,  et  commo- 
nefieri  de  multis  virtutibus,  et  doceri  de  partibus 
hominis,  quarum  cognitio  et  in  aliis  artibus  et 
in  tota  vita  necessaria  est. 

Oro  autem  Deum  aeternum  patrem  Domini 
nostri  Iesu  Christi,  qui  sine  ulla  dubitatione  et 
conditor  et  conservator  est  generis  humani ,  et 
quidem  nos  ad  hanc  ipsam  sapientiam  condidit, 
ut  hoc  theatrum  mundi  aspiciamus,  et  commone- 
facti  vestigiis,  quae  naturae  impressit,  eum  agno- 
scamus,  ut  ipse  tristissimas  poenas,  quae  vagan- 
tur  per  genus  humanum,  leniat,  et  servet  in  his 
regionibus  Ecclesiam ,  in  qua  vere  celebretur,  et 
non  sinat  deleri  doctrinae  studia  et  honestam 
disciplinam.  Haec  vota  mecum  facite  vero  ge- 
mitu,  quae  ut  aeternus  pater  propter  filium  Iesum 
Christum,  summumSacerdotem  nostrum  exaudiat, 
toto  eum  pectore  oro.     Dixi. 

De  partibus  et  motibus  cordis. 

In  select.  Declam.  T.IV.  p.  293  sqq.,  Servest.  T.  IV.  p.  265. 
et  Richard.  T.  II.  p.  191.  —  Mylius  in  cbronolog.  Scri- 
ptorum  Mel.  retulit  hanc  orat.  ad  annuni  1550. 

Oratio  de  partibus  et  motibus  cordis ;  recitata 
a  D.  Iacobo  Milichio. 

Initiotibi,  omnipotenti,  vivo  et  vero  Deo,  aeter- 
no  patri  Domini  nostii  lesu  Christi,  eonditori 
coeli  etterrae,  et  hominnm  et  aliarnm  creatura- 
rum ,  una  cum  filio  tuo  Domino  nostro  lesu  Chri- 
sto,  crucifixo  pro  nobis  et  resuscitato,  loym  et 
icone  tua,  et  Spiritu  sancto  ,  sapienti ,  bono,  ve- 
raci,  iusto,  casto,  iudici,  conservatori  Ecclesiae 
tuae,  gratias  ago  toto  pectore,  quod  hactenus  cle- 
menter  nos  protexisti.  Teque  oro  propter  fiiium 
tuum,  et  tuae  gloriae  causa  ,  ne  sinas  in  his  regio- 
nibus  extingui  honesta  doctrinae  studia. 

Ut  autem  ad  utilitatem  iuventutis  aliquid  di- 
camus,  delegi  hoc  tempore  descriptionem  cordis, 
quam  utcunque  iunioiibus  exponam,  ut  conside- 
ratio  eius  de  Dei  consilio,  et  de  affectuum  mode- 
ratione  aliquos  commonefaciat.  Scitis  enim  nos 
in  his  congressibus,  alias  de  alia  naturae  parte  di- 
cere,  cum  in  tanta  amplitudine  naturae,  inultas 
partes  simul  complecti  non  possimus.  Ac  nuper 
in  genere  de  doclrina  an;ttomica  diximus,  et  ut 
ad  eam  discendam  inniores  adhortaremur,  causas 
non  leves  recitavimus,  necessaria  est  enim  haec 
cognitio  omnibus,  et  ad  tuendam  valetudinem,  et 
ad  depellendos  morbos.  Mirifice  vero  confirtnat 
in  nostris  mentibus  adsensionem  de  providentia, 
nam  hanc  tantam  artem  in  machina  humani  cor- 
poris,  et  ordinem  singularum  partium  et  actio- 
num ,  noticias,  numeros,  leges,  ratiocinationem, 
electionis  facultatem ,  casu  extitisse,  et  casu  talem 
rnanere  hominum  naturam  impossibile  est. 

Est  igitur  sine  ulla  dubitatione  mens  archi- 
tectatrix,  sapiens,  bona,  verax,  iusta ,  benefica, 
casta,  liberrima,  cernens  et  indicans  omnia  ho- 
minum  facta.  Nec  aspernanda  est  haec  utilitas, 
quod  huius  mirandi  ordinis  et  artis  consideratione 
ad  agnitionem  Dei  deducimur.  Ut  autem  accen- 
dantur  animi  iuniorum  ,  saepe  de  eodem  argu- 
mento  dicendum  est,  et  nunc  de  corde  dicam, 
quod  vitae  fontem  nominat  Aristoteles,  et  multi 
proprie  sedem  et  domicilium  animae  esse  iudicant. 
Etsi  autem  nullum    membrum   penitus  introspici 


potest,  sed  foris  utcunque  omnia  aspicimus,  et  ali- 
qua  ex  parte  structuram,  qualitates  et  vires  ex 
effectionibus  ipsorum  diiudicamus,  tamen  non 
propterea  haec  doctrina  abiicienda  est.  Vult  nos 
Deus  exordia  huius  sapientiae  in  hac  vita  discere, 
postea  intuentes  ipsam  naturae  ideam  in  mente 
divina,  non  solum  perspiciemus  rerum  substan- 
tias,  sed  etiam  consilia  Dei  cognoscemus ,  quid 
cor  ita  condere  rectius  fuerit.  Ad  hanc  sapientiam 
vult  nos  in  hoc,  ut  ita  dicam,  tyrocinio  praepa- 
rari.  Ac  multo  cordis  obscurior  natura  est,  quam 
aliorum  membrorum.  Quod  in  epate  fit  chyli 
coctio  et  massa  sanguinea  gignitur,  minus  mirum 
ducimus,  est  enim  cognatio  carnis  et  sanguinis. 
Et  videmus  flosculos  convertere  rorem  in  suam 
naturam,  sed  qui  fit  ut  cor  subita  cogitatione  im- 
pulsum  ,  statim  rapidissimis  motibus  cieatur?  lae- 
ticia,  dolore,  spe,  metu,  ira,  flammis  amoris  aut 
odii,  quomodo  cor,  quod  est  caro  spissa  et  dura, 
dissimilis  naturae  intelligenti  seti  luci,  moveri 
potest  cogitatione?  et  unde  tanta  motuum,  videli- 
cet  affectuum,  diversitas  est  in  una  et  simili  carnis 
massa?  Quomodo  gigni  possunt  viribus  huius  cru- 
dae  carnis  spiritus  vitales,  qui  sunt  flammae  su- 
perantes  luce  et  subtilitate  solem?  Etsi  autem  tan- 
tarum  rerum  causae  ostendi  non  possunt,  tamen 
progrediamur  quo  possumus.  In  ea  corporis  hu- 
mani  parte  quae  pectus  nominatur,  inclusa  ossi- 
bus  thoracis  usque  ad  cartilaginem  ^Kpozidij  et  re-, 
gionem  ventriculi,  a  qua  dirimitur  phrenibus,  sunt 
ossa,  panniculi,  ut  ea  quae  succingit  costas,  in- 
tersepiens  sive  mediastinus,  diaphragma ,  item 
cordis  involucrum,  et  cor  ipsum  cum  aorta  et 
venarum  canalibus,  item  pulmo  cum  suis  vasis, 
et  aliquae  gutluris  et  gulae  partes:  sed  de  omni- 
bus  iam  dici  non  potest. 

Ordiar  igitur  ab  ea  parte,  quae  nominatur  in- 
volucrum  cordis  et  nsQixaQdios  %itwv,  quod  cor 
undequaqtie  munit  ac  tegit ,  est  enim  velut  cordis 
domicilium,  in  quo  et  munitur  cor  et  sustin-tur. 
Est  aulem  hoc  involucrum  membrana  simplex, 
nullis  intertexta  fibris,  sed  firma  et  valida,  figura 
nucispineae,  intus  cavitatem  habens,  quae  cordis 
domicilium  est,  orta  ab  ipsis  venarum  et  arteria- 
rum  tunicis,  quae  per  hanc  membranam  ductus 
habent,  alligata  mediastino  et  diaphragmati  firmis 
nexibus.  Hoc  involucrum  munimentum  est  cordis, 
in  qno  ita  latet,  ut  intervallo  certo  distet  undique 
cor  ab  ipso,  ita  ut  nec  ipsi  adhaereat,  nec  alterum 
ex  altero  natum  sit.      In  hac  arca  existimant,  seu 

aquam,  seu  madorem  rori  similcm  esse,  qua  sit 
opus  ad  cordis  irrigationem  in  tam  assiduo  motu, 
et  tanto  calore,  qua  aqua  exhausta  cor  contabescit, 
idque  fieri  in  moesticia  scribitur.  Ut  Marchioni 
Casimiro  mortuo  cor  exemptum  aiuntsimile  fuisse 
pyro  tosto.  In  hac  arca  pendet  hic  vitae  dominus, 
cor,  liberum  a  reliquo  corpore,  cui  vitam  largi- 
tur,  nisi  quod  ei  adiunctum  est  pervenas,  arte- 
riam  et  nervos,  quibus  tanquam  canalibus  utitur, 
partim  nt  aliena  beneficia  accipiat,  partim  ut  sua 
inde  effundat.  Substantia  autem  cordis  est  pro- 
prii  cuiusdam  generis  caro,  dissimilis  carni  m  re- 
liquo  corpore,  spissa  et  bene  compacta,  intextis 
fibris  seu  villis  arctissime  intricatis,  non  ut  di- 
serte  distingui  possint,  ut  in  aliis  corporis  parti- 
bus.  Figura  cordis  pyramidem  utcunque  imitatur, 
sed  basi  latiore  ac  gibba.  Lusit  Plato  de  figura, 
ideo  similem  esse  pyramidi,  quia  cum  sit  igneae 
naturae,  flammarum  pyramides  referat.  Etsi  au- 
tem  de  hac  causa  nihil  affirmari  potest ,  tamen  ar- 
chitectus  non  temere  hanc  figuram  elegit,  quae 
inter  solidas  prima  est,  et  ad  hunc  motum  con- 
gruentior.  Situs  est,  ut  basis  in  qua  generosis- 
simi  thalami  sunt,  exquisite  medium  pectoris  te- 
neat,  mucro  autem  erigatur  nonnihil  ad  sinistrum 
latus,  et  ne  occurrat  ossibus  pectoris,  et  ut  sini- 
stro  lateri  plus  caloris  tribuat,  cum  dextrum  adiu- 
vetur  calore  epatis.  Duo  sunt  autem  cordis  ven- 
triculi  seu  thalami,  seu  sinus,  inter  hos  intersti- 
tium  estquoddistinguit  thalamos,  hoc  intersticium 
cum  sit  crassum  et  firmum  et  oculis  conspiciatur, 
non  recte  dici  tertium  ventrem  facile  iudicari 
potest,  ac  ne  quidem  conspici  meatus  per  hoc  in- 
tersticium  facti  possunt,  sedexudat  sanguis  in  alte- 
rum  ventriculum  per  angustissimos  poros.  Est 
autem  dextri  thalami  haec  utilitas,  excipere  ex 
cava  vena  sanguinem  eo  influentem,  qui  ibi  prae- 
paratur,  et  in  duas  partes  distribuitur,  altera  pul- 
monem  alit,  altera  subtilior  exudat  in  sinistrum 
thalamum,  ubi  in  spiritus  vitales  convertitur. 
Duae  sunt  autem  venae  infixae  dextro  ventriculo, 
cava  scilicet  quae  est  canalis  sanguinis  ab  epate 
transmissi.  Sparguntur  autem  et  ab  hoc  ipso  ca- 
nali  in  summa  basi  exiles  rami,  coronae  specie, 
qui  sanguinem  vehunt  minus  subtilem,  quo  pro- 
prie  cor  nutritur.  Altera  vena  in  dextro  ventri- 
culo  ex  ipso  corde  oriens,  nominatur  vena  arteria- 
lis,  quid  tunicas  habet  crassiores  et  arteriis  similes, 
qua  in  pulmonem  vehitur  sanguis  subtilior,  qui  ex- 
halaret,  nisi  vena  munitior  esset.     Sinister  vero 


thalamus  longe  praestantior  est,  et  officina  eius 
operis  quod  praecipuum  est  cordis,  gignit  enim 
spiritus  vitales  ex  sanguine  subtilissimo,  qui  ex 
dextro  sinu  eo  exudat.  Est  autem  spiritus  vitalis 
lucidissima  et  vivifica  flamma,  similis  naturae  coe- 
lesti,  quae  calorem  et  vitam  in  totum  corpus  per- 
fert,  et  praecipuarum  actionum  organum  est. 
Nascuntur  in  hoc  ipso  ventriculo  duo  canales 
grandiusculi,  arteria,  aorta ,  quae  ornnium  arte- 
riarurn  in  toto  corpore  stipes  est,  per  quas  tan- 
quam  per  alveos  praecipuum  cordis  beneficium  in 
omnes  corporis  partes  manat,  videlicet  illa  vivifica 
flamma  suo  calore  fovens  omnia  membra,  actiones 
adiuvans.  Aiunt  autem  ab  Aristotele  nominatam 
esse  aortam ,  quod  vaginam  consuetudine  Mace- 
donica  significat,  quia  cum  hoc  vas  firmius  et  den- 
sius  sit  quam  venae,  simile  videtur  esse  vaginae. 
Rami  deinde  ab  hac  arteria  orti,  venis  adiuncti 
sunt  toto  fere  corpore,  mirabili  foedere  et  mutuo 
communicantes  sua  munera.  Arteriae  per  angu- 
stissima  orificia  in  venas  exhalant  spiritum ,  ut 
sanguinem  vivifico  calore  foveant  et  percoquant, 
rursus  arteriae  ex  venis  aliquantum  sanguinis  hau- 
riunt,  ut  rigentur  et  augeantur  spiritus.  Alter 
canalis  natus  in  sinistro  cordis  ventriculo  est,  arte- 
ria  venosa,  quae  porrigitur  in  pulmonem,  ut  inde 
aerem  adferat  refrigerandi  cordis  causa,  et  vicis- 
sim  ex  corde  evehat  fumos  calore  adustos,  nisi 
enim  haec  eventatio  caloris  in  corde  fieret,  animal 
continuo  suffocaretur,  sicut  videmus  in  strangu- 
latis  accidere. 

Aliae  sunt  minutae  particulae  cordis,    qua- 

rum   fabricatio    tamen    causas    habet.     Auriculae 

duae  additae  sunt,    altera  dextra,  ubi  cava   vena 

sanguinem  in  cor  infundit,  huic  orificio  addita  est 

membrana,   quae  sinus  et  anfractus  habet,  in  hos 

spargitur  aliqua  pars  sanguinis,  quam  cor  proxime 

haurit,    ne    vehementiore    atlractione    cava    vena 

rumpatur.     Ut  in  tota  raachina  humani  corporis 

opifex  cavit,  ne  subito  magnae  moles  transfundan- 

tur,    sed    ubique   moderationem    et    contationem 

i  amat,   et  panlatim  facit  tanquam  instillationes,  ita 

et  sinistra  auricula  adiuncta  est  arteriae  venosae, 

ut  contantius  fiat  aeris  transfusio.     Sunt  autem  et 

hostiola  canalibus  omnibus  adiuncta,  aperiuntur 

et  clauduntur  tenuissimis  pelliculis  tanquam  oper- 

!  culis  vena  cava  et  vena  materialis  in  dextro  ven- 

\  triculo.    Et  aorta  et  arteria  venosa  in  sinistro  ven- 

triculo,    hae  pelliculae  dictae  xQiyiaJXives,    quia 

similes  sunt  cuspidi  habenti  tres  pinnas,  non  so- 

lum  hunc  usum  habent,  ut  prohibeant  ne  nimium 
influat  aut  effluat,  sed  etiam  organa  sunt  attractio- 
nis,  nam  motu  cordis  tensae  tendunt  et  ipsae  ca- 
nalium  tunicas,  ut  sanguinem,  spiritum,  aut  aerem 
quem  continent,  pellant. 

Dixi  brevissime  de  aedificio  cordis ,  quod  ita 
magis  admirabimur,  cum  usus  et  motus  conside- 
rabimus.  Utilitas  est  prirna  et  summa,  quod  reli- 
quo  corpori  fons  et  initium  estvitae  et  caloris  vivi- 
fici,  sive  haec  discernas  sive  idem  esse  dicas. 
Deinde  spiritum,  et  hunc  vivificum  calorem  in  to- 
tum  corpus  spargit,  ideo  inquit  Aristoteles:  y.a^- 
<5m  soxlv  apxV  ftL0V  n&GL  ^Q8Gi  ■>  y-at>  f-^radiddi 
&sQtuaoiav  fiiwxiy.r\v  ndoi,  y.al  nvsvtua  x(6  syxs- 
cpdlmy.al  r\naxi.  Secunda  utilitas,  quod  spiritus 
geniti  in  corde,  cum  postea  cerebri  vi  temperan- 
tur,  fiunt  instrumenta  proxima  actionum  in  cere- 
bro  et  in  nervis,  et  cient  cogitationem,  sensum  et 
motum,  quid  autem  esset  vita  sine  sensu,  motu  et 
cogitatione.  Tertia  utilitas  maxime  propria  cor- 
dis,  quod  non  solum  sedes  est  affectuum,  sed  fons 
etiam  et  causa,  ut  sentimus  vitam  laeticiam  quan- 
dam  esse,  moesticiam  vero  mortem  et  destructio- 
nis  causam.  Et  quanquam  sentit  cor  suaves  et  in- 
suaves  motiones  per  nervos,  qui  a  sexto  pari  ner- 
vorum  cerebri  in  cor  deducti  sunt,  tamen  sua 
quaedam  est  natura  cordis,  qua  ciet  adfectus,  et 
laeticia  fruitur,  et  contabescit  dolore.  Sunt  au- 
tem  haec  in  vita  praecipua,  sensus,  cogitatio,  mo- 
tus,  laetari  rebns  convenientibus,  aut  dolere  ad- 
versis,  horum  ultima  propria  corciis  esse  fatemur. 
Itaque  ad  hunc  usum  principaliter  conditum  est 
cor,  ut  domicilium  Dei  sit,  et  divina  laeticia  re- 
fertum  sit. 

Hanc  mirificam  operis  varietatem ,  et  haec 
Dei  consilia,  foris  et  per  densam  caliginem  aspi- 
cientes  obstupescimus ,  ac  dolemus  nos  non  peni- 
tus  introspicere  naturam,  et  causas  videre  posse. 
Sed  tunc  demum  cum  ideam  naturae  in  mente 
divina  cernemus,  penitus  et  hanc  machinam,  et 
causas  omnium  operum  divinorum  intelligemus. 
Nunc  inchoata  hac  consideratione,  Deum  archi- 
tectum  agnoscamus,  et  illius  perfectae  desiderio 
accendamur.  Consideratis  autem  utilitatibus  et 
officiis  cordis,  discernendi  sunt  et  motus.  Duo 
autem  sunt  genera  motuum,  qui  cordi  secundum 
naturam  competunt ,  seu  qni  sunt  svsQysiai,  pul- 
sus  videlicet  et  affectus,  nam  tremor  non  est 
svsQysia,  et  prorsus  aliunde  oritur.  Necessaria 
est  autem  motio  quae  nominatur  pulsus,  propter 


multas  causas.  Nam  et  cordi  refrigeratione  opus 
est,  attrahit  igitur  et  exhalat  aerem,  deinde  nec 
generari  spirilus  nisi  calore  et  rnotu  poterit,  nec 
sine  motu  aliquo  transmitti  potest.  Mira  est  au- 
tem  copulatio  aeris  cum  nostris  corporibus.  Ut 
enim  nutrimur  rebus  natis  ex  quatuor  elementis, 
quia  ex  his  et  nostra  corpora  conflata  sunt,  ita 
cum  in  aere  versemur,  plurimum  haurimus  aeris, 
et  hic  temperat  lucidissimam  flamrnam,  quae  est 
spiritus  vitalis.  Est  autem  hic  motus  in  corde  la- 
xatio  et  contractio  ventriculorum,  quae  sic  fit  na- 
tura  cordis,  nec  regitur  a  cerebro  autnervis,  sed 
fibrae  sunt  propriae  cordis,  huius  motus  rectrices. 
Nec  plura  nunc  de  eo  dicam,  tantum  admoneo  iu- 
niores,  ut  cogitent  necessitatis  seu  vitae  causa,  ad 
hos  usus  institutum  esse,  quia  hoc  motu  attrahi- 
tur  aer,  et  adiuvatur  generatio  et  transmissio 
spirituum. 

Alter  motus  in  corde  nominatur  adfectus,  qui 
cognitionem  sequitur,  et  accenditur  noticiis.  Id 
vero  quomodo  fiat,  aut  quae  vis  sit  cerebri  et  spi- 
rituum  ferientium  corda,  ut  tam  varii  motus  ciean- 
tur,  dicere  non  possum,  nisi  quia  sic  natura  con- 
dita  est,  ut  cerebri  et  cordis  talis  sit  consensus  et 
ov/und&sia.  Voluit  Deus  lucere  suae  s^apientiae 
radios  in  cerebro  nostro,  cum  his  et  corda  con- 
gruere  voluit,  laetantia  agnitione  Dei,  et  ipse 
adesse  in  cordibus  nostris  tanquam  in  sede  sua  vo- 
luit,  et  perfundere  nos  sua  luce  et  laeticia.  Haec 
minus  intelligimus,  quia  prima  cerebri  et  cordis 
harmonia,  quamDeus  condidit,  turbata  est.  Nunc 
igitur  ita  disputant,  adfectus  comitantes  noticiam, 
utirarn,  incendia  amorum,  laeticiam,  spem,  me- 
tus,  hoc  modo  excitari,  quia  cor  feritur  spiritu 
a  cerebro  misso.  Sed  facilior  est  explicatio  iis  qui 
dicunt,  cor  domicilium  esse  proprium  substantiae 
anirnae.  Sed  contenti  simus  hac  qualicunque  ex- 
positione,  talern  esse  copulationem  cerebri  et  cor- 
dis,  ut  corda  vel  appetant  vel  fugiant  res  oblatas 
cogitatione,  et  quia  cor  tenet  regnum,  et  tamen 
cogitationem  sequuntur  adfectus,  considerandum 
est  qualis  sit  haec  gubernatio.  Hic  videte  duas 
species  gubernationis  in  homine,  quarum  postea 
exempla  in  imperiis  cernitis.  Omnis  gubernatio 
fit  aut  suadendo,  aut  cogendo,  seu  ut  crassius 
dicam ,  qui  obediunt,  omnes  aut  coacti  faciunt 
imperata,  aut  persuasione  moti  sponte  obtempe- 
rant.  Ut  Magistratui  in  Repub.  alii  obediunt  vo- 
lentes,  legum  seu  reverentia,  seu  metu ,  alii  ducti 
in  carcerem  obediunt,  quia  iam  vincti  nec  possunt 


953 


DECL.   DE   IOANNE   DUCE   SAX.  ELECT. 


954 


quidem  vagari  ut  vellent.  Haec  duo  imperia  no- 
minantur,  alterum  deanoj.iy.6v  quod  cogit  horni- 
nes,  alterum  nohjixov  quod  regit  suadendo. 
Utrunque  cernimus  in  hornine,  noticia  quae  in 
cerebro  est,  et  electio,  habet  deanojixov  imperium 
in  potentiam  locomotivam,  ciet  nervos,  et  instru- 
menta  rnotus  localis  suo  consilio  et  arbitrio,  et 
nervi,  musculi  jevovjeg  obtemperant  sine  contu- 
macia.  Achilles,  etsi  cor  iucensum  est  ira,  tamen 
imperat  manibus,  et  imperare  potest,  ut  gladium 
recondant  in  vaginam ,  imperat  pedibus,  ut  ab 
Agamemnone  discedant.  Hoc  modo  noticiae  non 
gubernant  corda,  sed  hae  suadendo  reguntur.  In- 
telligit  Socrates,  temperantia  conservari  vires  cor- 
poris,  intemperantia  laedi,  volens  igitur  vitat 
ebrietatem.  Ac  si  non  turbata  esset  harmonia 
legum  et  cordis,  semper  sponte  congruerent  corda 
cum  legibus.  Nunc  vero  in  hac  imbecillitate  hu- 
manae  naturae  et  dissidio  virium,  tamen  sciamus 
Deum  singulari  consilio  et  beneficio  in  homine 
conservasse  hanc  partem  libertatis,  ut  despotico 
imperio  regi  externae  actiones  possint.  Vult  enim 
intelligi  discrimen ,  liberae  agentis  potentiae  et 
prorsus  captivae,  vult  sciri  se  esse  agens  liberri- 
mum,  non  inclusum  stoico  carceri ,  sed  volentem 
servare  invocantes,  et  contumaces  punire.  Vult 
disciplina  frenari  homines.  Haec  intelligi  et  iudi- 
cari  possunt,  cum  discernimus  in  homine  impe- 
rium  deanojiy.ov  et  nol.iJiy.6v.  Videmus  autem 
saepe  cor,  ut  tyrannum  repugnare  legi,  et  impe- 
dire  deonojixov  imperium  cerebri,  et  disciplinam 
turbare.  Paris  ardens  amore  rapit  Helenam.  An- 
tonius  stulta  ambitione  et  aemulatione  incitatus 
bellum  Octavio  irjfert.  Hi  furores  fiunt  etiam  ma- 
iores,  cum  cordis  tyrannis  armatur  a  diabolis,  qui 
corda  Deum  contemnentia  occupat. 

Et  in  talibus  multa  occurrunt  mala,  diabolus 
occupans  corda  utrunque  facit,  suo  afflatu,  pravos 
affectus  accendit  et  auget,  in  mente  etiam  extinguit 
verurn  iudicium  ,  et  corda  gignunt  spiritus  vitales 
venenatos,  qui  et  ipsi  cerebrum  et  alias  partes 
inficiunt ,  ut  fit  in  bestiis  rabiosis.  Haec  ingentia 
mala  consideranda  sunt,  et  summa  cura  adhiben- 
da  est,  ut  sanitas  cordis,  quantum  fieri  potest,  et 
restituatur  et  conservetur.  Et  quidem  ut  sit  do- 
miciliumDei,  ad  quem  usum  principaliter  condi- 
tum  est.  Haec  bona,  ut  intelligamus,  adpetamus 
et  assequamur,  doctrina  de  his  tanlis  rebus,  de 
natura  hominis,  de  nostra  imbecillitate,  de  volun- 
tate  Dei,  de  beneficiis  filii  Dei,  studiose  cognoscen- 


da  est.  Non  casu,  non  temere  confluxit  haec  ho- 
minum  natura  ex  atomis,  ut  fingebat  Democritus 
etEpicurus:  sed  ubique  obvia  sunt  illustria  testi- 
monia,  quae  ostendunt,  et  esseDeum,  et  nos  ei 
curae  esse:  et  humana  corda  ad  hoc  ipsum  condita 
esse,  ut  sint  Dei  domicilium:  quae  quidem  tunc 
penitus  cognoscemus,  cum  in  illa  aeterna  Acade- 
mia  ,  in  ipso  Deo  ideam  naturae  conternplabimur. 
Sed  tamen  in  hac  vita  huius  tantae  sapienliae  exor- 
dia  vult  percipi  et  cognosci ,  ac  immensa  bonitate 
effundit  in  corda  invocantium  ipsum  ,  sui  pectoris 
spiritum,  ut  nostrorum  cordium  spiritus  sanet. 
Nequaquam  vult  suam  sedem  a  diabolis  occupari, 
quare  et  libenter  nobis  opem  fert,  propter  suum 
filium:  et  severissime  praecipit,  ut  petamus,  ut 
ipse  pectora  nostra  gubernet.  Exuscitemus  igitur 
nos  ad  haec  vota,  et  veris  gemitibus  Deum  ore- 
mus ,  ut  ipse  semper  adsit  in  cordibus  nostris,  et 
in  hoc  suo  domicilio  corda,  spiritus,  mentes,  cere- 
brum,  et  omnes  vires  nostras  sua  luce  et  suo  spi- 
ritu  gubernet,  ut  vera  doceamus,  et  salutaria  no- 
bis  et  toti  Ecclesiae  agamus.     Dixi. 

an.   1550. 


De  Ioanne  Duce  Sax.  Elect. 

In  selecl.  Decl.  T  III.  p.  llOsqq.,  Richard.  T.  II.  p.  735., 
Servest.  T.  III.  p.  104.  et  in  T.  III.  Erford.  lit.  ee ,  1. 
Etiam  separatim  edita  a.  1550.  4.  7  pl.  Vid.  Strohelii  bi- 
blioth.  Melantb,  No.  355. 

Oralio  de  Ioanne  Duce  Saxon.  Elect.;  recilata 

a  Doct.  iuris  Laurentio  Lindemann,  cum 

gradus  decemeretur  Doctori  Ioanni  Schurstab 

Noribergensi ,  d.  9.  Decbr.  1550. 

Deo  aeterno  patri  Domini  nostri  IesuChristi,  con- 
ditori  et  custodi  Ecclesiae  suae,  et  ittstitiae  ac  so- 
cietatis  humanae  conservatori,  gratiasago,  quod 
hactenus  clementer  nos  protexit,  et  non  sinit  apud 
nos  extingui  doctrinae  sludia,  quae  vitae  homi- 
num  necessaria  sunt:  eumque  toto  pectore  oro,  ut 
nos  deinceps  quoque  gubernet  et  tueatur,  et  pro- 
pter  suam  gloriam  in  his  regionibus  semper  filio 
suo  Domino  nostro  Iesu  Christo  haereditatem  col- 
ligat,  celebraturam  ipsum  in  omni  aeternitate. 

Honestissimum  est  autem  in  bis  congressibus 
dici  aliquid  quod  prosit  ad  erudiendos  auditores, 
vel  ad  virtutem  excitandos.  Ideo  alias  de  legum 
nostrarum  dignitate  dixi.      Nunc  vero  historiam 

optimi  Principis  Ducis  Saxoniae  loannis  Electoris 
recitabo,  quae  honesta  exempla  multa  continet. 
Quam  quidem  spero  bonis  omnibus  gratam  fore, 
quia  pulchritudine  honesti,  ac  praesertim  mitio- 
rum  virtutum  omnes  valde  delectamur.  Moveor 
autem  temporibus,  ut  de  hoc  Principe  saepius  co- 
gitem:  quia  meum  patrem,  quem  Principes  pro- 
pter  fidem  et  artem  medicam  diligebant,  memini 
multa  recitare,  ab  ipso  praedicta  de  patriae  moti- 
bus,  qui  secuturi  essent.  Libenter  autem  cogita- 
mus  eiusmodi  vaticinia,  vel  propter  admirationem, 
quia  illas  hproicas  naturas  sua  quaedam  praesagia 
habere  divinitus,  agnoscimus:  vel  quia  illae  ipsae 
praemonitiones  nos  ad  has  difficuitates  ferendas 
aliquantulum  instruunt. 

Sed  venio  ad  historiam ,  quam  bona  fide  re- 
citabo ,  ut  ex  meo  palre  et  aliis  quibusdam  fide 
dignis  audivi.  Nec  mihi  concedit  brevitas  huius 
temporis,  de  antiquitate  et  praestantia  familiae 
Ducum  Saxoniae,  qui  ex  Marchionibus  Mysorum 
orti  sunt ,  dicere.  Et  cum  sit  inter  praecipuas 
Principum  familias  in  Germania,  et  sapientiae  et 
virtutis  eoruin  testimonia  multa  extent,  plurimis 
nota  sunt  vetera  huius  familiae  decora. 

Fratres  duo  fuerunt,  Ernestus  Elector,  et 
AlbertuSj  qui  Maximiliano  capto  et  deinceps  res 
magnas  inBelgico  gessit.  Ernesti  filii  duo  fuerunt, 
Fridericus  Elector  et  Iohannes,  qui  primum  do- 
mestica  disciplina  honestissime  instituti  sunt. 
Fuit  enim  patris  Ernesti  integritas  laudata  multo- 
rurn  principum  testimoniis,  quae  recitare  possem. 
Sed  propero. 

Adolescentes  fratres  comitati  sunt  patrem 
proficiscentem  ad  electionem  Maximiliani  Franco- 
fonliam,  quo  et  pater  senex  Fridericus  Imperator 
adolescentem  filium  Maximilianum  adduxit.  Fue- 
runt  in  eo  conventu  electores  omnes:  ac  ut  de 
caeteris  non  dicam,  duorum  fuit  sumrna  autoritas, 
senis  Alberti  Marchionis,  quem  propter  virtutem 
nominarunt  Achillem  Germanicum,  et  huius  Er- 
nesti  Ducis  Saxoniae.  Viderat  adolescens  Dux 
Ioannes  summam  eo  tempore  concordiam  Princi- 
pum,  viderat  Eleetores,  senem  Imperatorem  ut 
patrem  diligere  et  venerari :  viderat  illum  vicissim 
Principes  v<>ra  benevolentia,  tanquam  fratres  com- 
plecti.  Haec  non  sine  gemitu  recitabat,  ingre- 
diens  in  horum  temporum  commemorationem,  ac 
deplorans  distractionem  Principum  huius  aetatis. 

Hoc  autem  praeterire  non  possum  :  Narrabat, 
eo    tempore   Francofordiae  ludaeum   fuisse,    qui 


dixisset  tunc,  ultimum  imperatorem  Germanicum 
eligi:  ac  ita  late  sparsam  esse  hanc  fabulam,  et  au- 
toris  tantam  fuisse  opinionem,  ut  ad  Principes 
Electores  accersitus  sit.  Apud  hos  eadem  dixit, 
sed  addidit  successorem  Maximiliani  venturum  ex 
ipsius  stirpe,  non  in  sola  Germania,  sed  late  in 
Europa  dominaturum  esse,  et  secuturas  esse  mul- 
tarum  rerum  mutationes.  Narrabat  Dnx  Ioannes, 
etiam  cum  fieret  renunciatio  electionis  Maximi- 
liani,  patrem  senem  largiter  fusisse  lachrymas, 
eaque  de  re  varia  sapientum  iudicia  fuisse. 

Statim  post  id  tempus  Electores  duo,  Erne- 
stus  Saxonicus  et  Ioannes  Marchio,  exercitum 
collectum  ex  flore  nobilitatis  harum  vicinarum 
gentium,  duxerunt  Vratislaviam,  ad  pacandam 
eam  oram  Germaniae,  quam  tunc  duo  potentes  et 
bellicosi  reges,  Matthias  Hungaricus  et  Casimi- 
rus  Polonicus,  populabantur.  In  ea  expeditione 
patrem  Ernestum  filii  etiam  comitati  sunt. 

Postea  mortuo  patre  filii  summa  concordia 
paternam  ditionem  simul  gubernarunt.  Ac  pri- 
mum  decus  fuit  initio  gubernationis,  quod  reli- 
quias  copiarum  Matthiae  vastantes  Lusatiam  de- 
pulerunt:  cuius  rei  memoria  adhuc  recens  est  in 
oppido  Lucca,  quod  tunc  illae  Pannonicae  copiae 
diripuerunt. 

Post  aliquot  annos  cum  iam  hae  regiones 
tranquillae  essent,  et  extincto  Matthia  Hungarico, 
Maximilianus  Austriam  reciperet,  et  progredere- 
tur  in  Hungariam,  fuit  in  exercitu  Maximiliani, 
loannes  Dux  Saxoniae,  et  in  oppugnatione  Albae 
regalis,  specimen  virtutis  egregium  edidit,  cum 
inter  primos  moenia  ascenderet.  Erat  autem  ei, 
ut  multi  meministis,  robur  corporis  militare,  et 
animus  non  solum  natura  fortis,  sed  etiam  eo  fir- 
mior,  qnia  cum  caste  et  honeste  viveret,  nec  impe- 
diretur  ullius  sceleris  conscientia,  laetus  et  petebat 
et  sperabat  a  Deo  auxilium  ,  et  vere  tegebatur  Dei 
clypeo.  Interfuit  postea  et  bello  Veneto,  una  cum 
fratre.  Sed  quia  simul  abesse  utrumque  a  patria, 
non  erat  utile,  et  fratrem  Fridericum  Maximilia- 
nus  non  dimittebat,  rediit  in  patriam.  Erat  au- 
tem  eximia  et  iilustris  benevolentia  Maximiliani 
erga  Ducem  Iohannem,  quia  videbat  in  eo  omnes 
virtntes  necessarias  viro  bono,  et  utiles  ad  com- 
munem  consociationem,  non  ut  in  multis,  arte 
adscitas  aut  inustas,  sed  nativas  esse,  iusticiam, 
veritatis  amorem,  fidem,  constantiam,  modestiam 
inimicam  fastui  et  ambitioni ,  fortitudinem,  casti- 
tatem.      Videbat   pectus   candidum   et    ingenuum 

esse,  non  pleonecticum,  non  fucatum,  non  insi- 
diosum,  nonlividum,  non  suspicax,  alienum  ab 
aemulatione ,  a  crudelitate,  ab  avaritia ,  curiosi- 
tate,  a  nolvnyayjitoGvvr] ,  candide  suum  cuique 
locum  tribuens,  fugitans  rixarum,  amans  princi- 
pum  consociationem  et  publicam  concordiam. 
Has  virtutes  regebat  non  ostentatio  sapientiae  so- 
pbistica ,  sed  vera  prudentia ,  intuens  virtutum 
fontes,  praecepta  Dei,  et  disciplinam  a  moribus 
traditam.  Nec  deerat  ei  facundia  ad  exponen- 
dam  animi  sententiam. 

Cum  autem  et  frater  ex  bello  Veneto  in  pa- 
triam  rediisset,  ita  vixerunt  una  primum  in  eadem 
dorno,  postea  diversis  locis :  non  solum  ut  fuerit 
perpetua  ipsorum  concordia  ,  sed  etiam  mutuus 
amor,  qui  in  eorum  senecta,  in  utriusqne  pericu- 
lis  et  gravissiinis  deliberationibus  etiam  crevit. 
De  arcanis  rebus  omnibus  inter  sese  deliberabant, 
omnia  in  Republica  communicatis  sententiis  con- 
stituebant.  Erat  excellens  sapientia  Friderici: 
eoque  minus  sibi  tribuebat,  et  sciebat  fratri  non 
deesse  consilium,  el  gubernari  bonorum  virorum 
mentes  a  Deo  statuebat,  qualem  esse  fratrem  iudi- 
cabat.  Deinde  ad  benevolentiam  tuendam,  et  ad 
significandam  aequalitatem ,  pertinere  hanc  com- 
municationem  consiliorum,  norat.  Et  quia  com- 
munia  erant  pericula,  et  communis  gubernatio, 
iustum  erat  communes  esse  deliberationes,  ut  ille 
sapiens  Aeacides  Peleus  inter  Argonautas  dicit: 
Communis  necessitas  est,  sint  igitur  communes 
deliberationes.  Non  sua  gaudia,  aut  suos  dolores 
alternter  cuiquam  prius  quam  fratri  significavit. 
Post  electionem  Caroli  imperatoris  Fridericus  ad 
fratrem  in  itinere  mox  deflexit,  eique  bistoriam 
integram,  ordine  assidentil)us  praecipuis  viris  re- 
citavit. 

Ac  inter  exempla  fraternae  concordiae  hi 
duo  fratres  merito  celebrantur:  sed  acceperant 
ipsi  quoque  a  patre  Ernesto,  et  patruo  Alberto, 
sirnile  exemplum.  lnter  quos,  quonquam  opes 
eorum  maiores  erant  et  maior  vitae  dissimilitudo, 
tamen  nulla  discordia  orta  est.  Piecitat  vetustas 
Castorem  et  Pollucem,  fratres  Scipiones,  impera- 
tores  Antoninos  ,  collegas  Marcum  et  Verum.  Et 
haec  aetas  intueri  debet  Carolum  et  Ferdinandum. 

Est  autem  per  sese  virtus  egregia,  mutua 
OTOQyr)  in  fratribus,  et  non  sine  multis  virtutibus 
retineri  h  iec  benevolentia  potest.  Imo  ne  potest 
quidem  nisi  inter  bonos  retineri:  ut  philosophi 
dicunt,    Bonum    amare    congregationem,    malum 


vero  sibi  ipsi  exitiosum  esse.  Non  dubitemus  igi- 
tur,  fuisse  viros  bonos  hos  ipsos  Principes,  Er- 
nestum  et  Albertum,  et  deinde  Fridericum  et 
Ioannem,  quia  nulla  inter  eos  discordia  unquam 
extitit:  et  talibus  exemplis  nos  invitemus  ad  fra- 
ternam  concordiam  tuendam.  Adiicerem  hic  quae 
communiter  egerint,  sed  temporis  angustia  impe- 
dior.  Tantum  haec  signa  rerum  futurarum,  quae 
utrique  simul  ostensa  sunt,  recitabo.  Eo  anno, 
quo  primum  mense  Novembri  editae  sunt  reve- 
rendi  viri  D.  Lulheri  propositiones  de  indulgen- 
tiis,  cum  ex  templo  Wimariae  in  natali  Christi 
duo  fratres,  et  filius  Dux  loannes  Fridericus  una, 
post  mediam  noctem,  ut  magna  in  utroque  erat 
reverentia  erga  res  divinas,  egrediuntur  cum  fre- 
quenti  comitatu,  vident  supra  arcem  ,  coelo  sere- 
no,  fulgentem  crucern  purpuream,  satis  magnam, 
et  perspicue  expressa  figura.  Ibi  cum  diu  starent 
atloniti  spectatores ,  fratres  colloqui  de  religione 
coeperunt:  et  eo  signo  portendi  futura  certamina 
de  doctrina,  et  domus  Saxonicae  pericula ,  vati- 
cinati  sunt.  Accidit  etiarn  illis  annis,  ut  cum  ex 
Argelia  in  Albi  navigarent  Witebergam  in  ipsa 
bruma,  navis  duriter  quassata  sit  glacie,  ut  non 
parvas  moles  interdum  vehit  Albis.  Nolunt  tamen 
Principes  navirn  ad  ripam  prius  adplicare,  quam 
huc  ad  arcem  ventum  esset:  quanquam  tabulae 
navis  iam  dehiscere  incipiebant.  Cum  autem  huc 
ventum  esset,  et  iam  Principes  ex  navi  egressi 
essent ,  priusquam  reliqua  multitudo  in  ripam 
ascendit,  dissolvuntur  tnbulae ,  et  passim  in  Albi 
natant.  Stant  simul  fratres  in  ripa,  et  fatentur  se 
divinitus  servatos  esse.  Fridericus  ettam  addit: 
Utinam  haec  navis  non  significet  naufragium  do- 
mus  Saxonicae. 

Fuit  autem  postrema  epistola  Friderici  ad 
fratrem,  scripta  triduo  ante  mortem ,  in  ipso  ini- 
tio  rusticani  tumultus,  qui  non  procul  ab  Ulma 
ortus  propter  tyrannidem  Abbatis  cuiusdam  in- 
signem ,  ut  certo  narrare  possem ,  pervagatus  est 
multa  Germaniae  loca.  In  hac  epistola  consolatur 
fratrem,  narrat  divina  clementia  in  multis  magnis 
periculis  se  et  fratrem  servatos  esse ,  fore  Deum 
custodem  huius  regionis  etiam  deinceps,  nec  lon- 
gum  fore  hunc  errorem  plebis:  sed  curandum  esse, 
ut  per  Pastores  de  officio  suo  homines  recte  erudi- 
rentur.  Et  ut  ipse  habeat  praesidia,  et  paucis 
castigatis  parceret  multitudini.  Deinde  agit  gratias 
pro  perpetua  benevolentia,  et  significat  iam  morbi 
saevicia  naturae  vires  superatas  esse.     Sed  in  coe- 

lesti  Ecclesia  futurum,  ut  iterum  dulcissima  con- 
suetudine  fruantur.  Cum  igitur  Fridericus  tan- 
quam  ex  hac  statione  abductus  esset,  loannes  pa- 
triae  solus  praefuit. 

Plebe  mox  revocata  ad  officium,  quae  illum 
quocunque  se  vertebat ,  agnoscebat  et  venerafoatur 
ut  patrem,  et  arma  errore  sumpta,  sponte  abiicie- 
bat:  prima  statim  cura  fuit,  ut  in  tota  ditione  Ec- 
clesiae  inspicerentur.  Nam  et  recte  intelligebat 
ipse  doctrinam  de  Deo,  et  Deum  vera  pietate  cole- 
bat,  ac  mane  quotidie  ad  suam  precationem  ad- 
iungebat,  sacrorum  librorum  lectionem.  Norat 
igitur  praecipuum  esse  officium  omnium  princi- 
pum,  sonare  in  genere  hnmano  vocem  divinam, 
et  curare  ut  populus  recte  doceatur.  Dedit  man- 
data  liberaliter,  ut  praeficerentnr  idonei  Pastores, 
et  egentibus  Ecclesiis  reditus  attribuerentur. 

In  ea  inspectione,  cum  Gotthani  et  Isenna- 
censes  peterent  confirmari  donationem  qnaeEccle- 
siis  facta  erat,  et  in  literis  recitassent  Fridericus 
Myconius  et  Iustus  Menins  dictum  quod  extat 
apud  Esaiam,  reges  erunt  nutritores  Ecclesiae,  et 
reginae  nutrices:  et  scripsissent,  hoc  dicto  com- 
monefieri  principes  et  respublicas,  ut  cogitent 
ideo  genus  humanum  conservari,  et  consociatum 
esse  imperiis,  ut  inde  colligatur  Ecclesia.  Quare 
praecipuum  sit  munus  principum,  consulere  illi 
parti  hominum,  et  tegere  ac  fovere  Ecclesias  et 
earum  Doctores.  Hac  Esaiae  sententia  quae  tunc 
nondum  saepe  citata  erat,  ita  delectatns  est  Prin- 
ceps,  mox  ut  iusserit  sibi  locum  in  Esaia  mon- 
strari,  et  donationem  benigne  confirmavit.  Talia 
pietatiset  beneficentiae  ipsius cxempla  multaomitto. 
Secuta  est  postea  obsidio  \  ienuae,  quo  in  periculo 
ipse  et  Dux  Georgius  magnas  copias  ad  \  iennae 
defensionem  cito  miserunt.  Nec  nlla  in  re  defuit 
eius  officium  communi  saluti  Germaniae:  summa- 
que  fide  Caesari,  quae  sunt  Caesaris,  etDeo,  quae 
Dei  sunt,  praestabat.  Postea  igitur  in  conventu 
Augustano,  etsi  multa  tentata  sunt  ad  eum  infle- 
ctendum,  ut  puritatem  doctrinae  quam  tunc  rece- 
perat,  et  recte  intelligebat,  abiiceret:  tamen  omni- 
bus  periculis  confessionem  veritatis  praetulit,  ac 
saepe  testatusest,  se  neque  curiositate,  neque  cu- 
piditate  ulla,  neque  studio  contentionis  a  consensu 
tot  seculorurn  et  gentium  discessisse:  sed  se  mo- 
veri  severissimis  Dei  mandatis,  ne  agnitae  veritati 
adversetur,  seque  in  causis  politicis  omnibns  im- 
peratori  in  tota  vita  reverenter  obtemperaturum 
esse.      In  hac  confessione  primum  diligentia  ipsius 


laudanda  est,  quod  non  voluit  misceri  opiniones 
peregrinas,  et  inutiles  Ecclesiae,  cum  tamen  mo- 
tis  disputationibus  tunc  magna  esset  opinionum 
varietas:  sed  curavit  ut  res  necessariae  illustraren- 
tur,  et  extaret  forma  doctrinae  de  omnihus  articu- 
lis,  quam  et  aliae  Ecclesiae  pie  sequi  possent,  sicut 
postea  hanc  normam  aliae  regiones  et  Piespublicae 
secutae  sunt.  Deinde  et  constantia  laudanda  est 
in  asseveratione  doctrinae  verae  et  salutaris,  est 
et  sua  laus  modestiae,  quod  nemo  pacis  studiosior 
fuit,  quod  ostendit,  cum  aliis  arma  errore  sumpta, 
ipse  velut  de  manibus  extorsit.  Erat  omnino,  ut 
Lacedaemonios  laudat  Thucydides,  cpih]ov%og  xal 
d()aOTi]Oiog.  Evidentia  autem  veritatis  tanta  est 
in  confessione,  conferentibus  eam  ad  fontes,  vide- 
licetad  doctrinam  traditam  per  fiiium  Dei,  Prophe- 
tas  et  Apostolos,  et  ad  symbola,  ut  bonis  mentibus 
iudicium  non  sit  difficile.  Itaque  quanquam  multi 
cyclopico  contemptu  Dei  (semper  enim  talium  ali- 
qua  est  multitudo)  adversantur,  tamen  nos  hac 
consolatione  sustentemus:  Quod  est  ex  Deo,  non 
dissolvetur.  Et  videmus  Dei  beneficio  conservari 
hanc  doctrinam.  Nec  vero  negligens  erat  in  iuris 
dictione  politica,  et  in  regenda  disciplina.  In  ho- 
micidas  et  in  moechos  severissime  animadverte- 
bat.  Civium  controversias  summa  aequitate  diri- 
mebat.  Et  gnbernabat  haec  consilia  vir  sapiens, 
eruditus  et  iustus  Pontanus:  et  adhibebantur  alii 
eruditi  viri,  ut  iudicium  consessus  eruditae  Aca- 
demiae  similis  esset.  Etsi  autem  natura  liberalis 
erat,  et  munificentiam  erga  principes  aiiquos  de- 
claravit:  tamen  restringebat  sumptus,  ne  aut  aere 
alieno  patriam  oneraret,  aut  novae  expilationes 
miseram  plebem  fame  necarent,  Ac  talis  in  tota 
vita  fuil,  nunquam  voluptatibus,  nunquam  ira  vel 
ambitione,  vel  cupiditate  vindictae  victus  disces- 
sit  a  sese. 

Ac  saepe  mihi  de  eo  cogitanti,  venit  in  men- 
tem  dulcissima  descriptio  Marci  Antonini,  de  quo 
Dion  inquit:  Similis  sibi  ipsi  semper  fuit,  nec 
mutatus  est  una  in  re  unquam.  erat  autem  bonus, 
et  nihil  erat  non  nativum,  nihil  astute  simulatum 
aut  adscitum.  Talis  profecto  erat  et  Dux  Saxoniae 
loannes  Elector.  Exitus  etiam  placidus  fuit.  Ac 
animi  aequabilitatem  in  lithiasi  et  aliis  morbis 
tunc  quoque  praestitit  eximiam.  Nam  postremo 
biennio  post  climactericum ,  videlicet  post  annum 
aetatis  ipsius  sexagesimum  tertium ,  valetudo  erat 
incertior,  quo  tempore  hanc  levationem  dolorum 
quaerebat  praecipuam,  colloquia  alias  cum  filiabus 

generosissimis ,  quas  ut  erat  pater  maxime  (pilo- 
oroyyog,  valde  diligebat:  alias  cum  Luthero:  cre- 
herrima  vero  cum  Pontano:  multa  etiam  cum  meo 
patre,  de  fontibus  religionis,  de  immortalitate, 
de  fugacitate  rerum  humanarum,  de  gubernatione 
reipub.  de  maiorum  exemplis,  ac  inprimis  de  pa- 
tre  suo  multa:  saepe  et  posteritati  haec  fata,  qui- 
bus  iam  exercemur,  praedicebat.  Cum  poterat, 
legebat  ipse  aliquid.  Cum  morbi  impediebant, 
audiebat  libentissime  filiam  legeutem,  quae  nuuc 
nobilissimo  principi  Duci  Pomeraniae  nupta  est: 
aut  adolescentes,  qui  honesto  more  veteri  propter 
disciplinam  in  aulas  mittuntur,  audiebat.  Lectio- 
ni  miscebat  ipse  gemitus  et  vota,  et  sese  et  Eccle- 
sias  et  patriam ,  et  suam  posteritatem ,  Deo  com- 
mendabat,  invocans  eum  commemoratione  filii, 
quem  constituit  mediatorem  et  placatorem.  Tan- 
taque  animi  praesentia  et  aequabilitas  fuit,  ut  tunc 
quoque  referri  ad  se  quotidiana  negocia  vellet,  de 
quibus  aula  consulitur.  De  quibus  simili  circum- 
spectione  et  gravitate  respondebat,  ut  antea.  Sed 
petentibus  frumentum  aut  ligna ,  benignius  lar- 
giebatur,  subinde  repetens  hanc  vocem:  Se  pater- 
no  animo  semper  erga  suos  fuisse,  seque  optare 
ut  ad  posteritatem  etiam  patria  tranquilla  sit,  et 
paternis  imperiis  regatur.  Cum  vera  igitur  et 
certa  invocatione  se  Deo  adsidue  commendaverit, 
et  voluntas  fuerit  erga  Ecclesiam  et  rempublicam 
optima,  et  mores  casti  et  honesti ,  non  dubitemus 
eum  ad  dulcissimam  coelestis  Ecclesiae  societatem 
traductum  esse.  Prodigia  eius  mortem  antecesse- 
runt,  quae  et  posteritati  calamitates  denuntiarunt. 
Non  procul  ab  Isennaco  visa  est  in  aere  species  ar- 
boris  vetustae  ruentis,  perinde  ac  si  iam  evellere- 
tur  ex  terra:  deinde  sequitur  eques  gestans  arbo- 
rem  rursusflorentem,  postea  canis  venaticus,  atra 
et  magna  crux ,  extrema  species  erat  fulminis, 
velut  inflammantis  proximum  pagum.  Ibi  cum 
multi  in  agris  haec  cernerent ,  puella  in  eo  agmi- 
ne  attonita  ,  exclamat:  Vae  meae  charissimae  ma- 
tri,  quam  vocem  de  patria  tunc  quoque  multi  in- 
terpretabantur.  Sed  haec  omitto.  Ipsam  vero 
historiam  mente  repetentes,  Deo  agamus  gratias, 
quod  longo  ordine  sapientes,  iustos,  moderatos 
Principes  his  regionibus  dedit,  quorum  et  erga 
populum  voluntas  fuit  paterna,  et  cursus  saluta- 
ris:  ac  Deum  ardentibus  votis  oremus,  ut  dein- 
ceps  quoque  regat  principum  nostrorum  pectora. 
Yerissirnum  est  enim,  nec  foelicem,  nec  saluta- 
rem  gubernationem  esse  nisi  divinitus  adiuvetur. 
SIklantii.   Oi*ek.   Vol.  XI. 


Vult  autem  Deus  opem  ferre  confugientibus  ad 
filium  vera  invocatione.  Deinde  et  horum  prin- 
cipum,  de  quibus  dixi,  memoria  nobis  grata  sit: 
et  cum  honestissima  exempla  virtutum  in  his  lau- 
datis  viris  aspicimus,  quae  quidemDeus  ideo  pro- 
ponit,  ut  sint  commonefactiones,  et  accendant 
aliquos  ad  studium  virtutis,  discamus  inde  virtu- 
tis  doctrinam ,  et  ea  quae  suo  quisque  loco  debet 
et  potest  imitari,  studiose  sequatur.  Etsi  enim 
quaedam  sunt  principum  virtutes  propriae,  non 
communes  privatis,  tamen  cousideratio  prodest 
omnibus.  Deinde  vera  Dei  invocatio,  diligentia 
cognoscendae  doctrinae  coelestis,  fides,  veritatis 
amor,  iusticia ,  modestia,  castitas,  virtutes  com- 
munes  esse  debent.  Harum  exempla  illustria  sae- 
pe  aspicienda  sunt,  ut  commonefacti  de  voluntate 
Dei,  et  de  multis  causis  recte  faciendi,  simus  in 
tota  vita  regenda  diligentiores,  ut  scitis  ad  doctri- 
nam  virtutum  exempla  pertioere,  sicut  et  vox  di- 
vina  testatur.  Oro  autem  Deum  toto  pectore,  ne 
barbaricam  vastitatem  in  his  regionibus  fierisinat: 
sed  Ecclesias  ipsum  veris  gemitibus  invocantes,  et 
earum  hospitia,  et  honestam  disciplinam,  et  do- 
ctrinae  studia  tueatur.     Dixi. 

De  Friderico  Duce  Sax.  EL 

In  select.  Decl.  T.  III.  p.  85.  Servest.  T.  III.  p.  80. 
Ricbard.  T.  II.  p.  715.  A  Mylio  in  chronolgia  scriptor. 
Mel.  referlur  ad  au.  1551. 

Oralio  de  Friderico  Duce  Sax.  Electore;   a  D. 
loanne  Trutenbal  luris  Consulto  recitaia. 

Una  est  in  summis  doloribus  consolatio,  unicus 
portus,  mente  intueri  testimonia  de  Deo  ,  et  firma 
assensione  statuere,  esse  aliquam  Dei  Ecclesiam, 
et  nos  in  ea  Deo  curae  esse,  et  propter  eam  servari 
hospitia,  literas,  disciplinam,  leges,  et  alios  ner- 
vos  humanae  societatis.  Ilac  nos  consolatione  in- 
ter  tantas  imperiorum  ruinas  sustentemus,  et  hac 
spe  doctrinam  vitae  utilem  propagemus,  nec  ideo, 
quia  in  hac  vitae  confusione  multa  contra  ordinern 
fiunt,  excuti  nobis  assensionem  de  providentia 
divina  sinamus,  sed  utraque  manu,  ut  sic  dicam, 
teneamus  illustria  et  immota  de  Deo  testimonia, 
hunc  ipsum  ordinem  naturae  pulcherrimum,  figu- 
ram  et  positum  coeli,  aeris,  aquae,  terrae,  syde- 

rum  motus,  terrae  foecunditatem,  et  in  mente 
humana  noticias ,  quae  sunt  artium  semina ,  et 
hoc  ipsum  discrimen  honestorum  et  turpium ,  ex 
quo  leges  nostrae  sapienter  extructae  sunt,  et  poe- 
nas  quae  perpetuo  ordine  comitantur  atrocia  sce- 
lera,  ut  et  praesentiae  et  iusticiae  Dei  in  genere 
humano  signa  sint  non  fallenlia.  Praecipue  vero 
confirment  assensionem  in  nobis  resuscitatio  mor- 
tuorum  ,  et  alia  testimonia  Ecclesiae  nota ,  et  vera 
lux  divina  in  nostris  pectoribus  a  Deo  acceusa. 
Itaque  confirmati  vera  Dei  agnitione,  ipsi  obedia- 
mus,  et  speremus  eum  reliquias  Ecclesiae  suae  in 
tantis  fluctibus  tamen  servaturum  esse,  et  ut  ser- 
vet,  ardentibus  eum  votis  oremus.  Huic  vero 
Deo  patri  aeternoDomini  nostri  Iesu  Christi,  con- 
ditcri  generis  humani  et  Ecclesiae  suae,  gratias 
ago,  quod  hactenus  hanc  Academiam  clementer 
servavit,  et  ut  eam  deinceps  servet  et  regat,  toto 
pectore  eum  oro. 

Cum  autem  usitatum  sit,  in  his  congressibus, 
vel  de  aliqua  doctrinarum  parte  dicere,  vel  exem- 
pla  digna  memoria  recitare,  delegi  historiam  Du- 
cis  Saxoniae  Friderici  Electoris,  qui  in  hoc  oppi- 
do  Academiam  constituit,  de  cuius  fratre  cum 
nuper  dictum  esset,  iudicavi  fratris  historiam  ad- 
dendam  esse,  quae  etiain  multa  exempla  cognitio- 
ne  digna  continet.  Et  significatio  quaedam  grati- 
tudinis  est,  libenter  eius  principis  recordari,  qni 
priinus  hic  omnium  doctrinarum  studia  excitavit. 
Utile  est  etiam  posteris  requirentibus  exordia 
emendationis  doctrinae  ecclesiasticae,  scire,  an 
tantum  seditiose  in  vulgo  semina  sparsa  siut,  an 
vero  etiam  accesserit  aliquorum  sapientum  tum 
consideratio,  tum  adprobatio.  Libentius  etiam  de 
hoc  ipso  principe  nunc  dico,  cum  Dei  beneficio 
uno  tempore  sex  doctissimis  viris  publicum  testi- 
monium  scientiae  iuris  tribuo,  quia  scimus  hunc 
principem  saepe  sua  voce  barbariem,  arrogantiam 
et  stulticiam  eorum  taxasse,  qui  sine  scripto  iure, 
potentuin  arbitriis  fegi  bomines,  et  iudicari  con- 
troversias  volunt,  et  cui  perinde  ut  Augusto  Tre- 
batius,  AlexandroSevero  l  Ipianus,  familiarissimi 
fueiunt  Iurisconsulli,  (jiiorum  hac  aetate  in  his 
regionibiis  sumina  fuit  eruditio  et  eloquentia, 
Doctor  Mogenbofer,  Doctor  Henningus,  Doctor 
Hieionymus  Schurff,  Doctor  Pontanus.  Cum  his 
tnitis  virisdemaximisrebus  eum  deliberasse,  ipso- 
riim  scripla  et  alia  monumenta  ostendunt.  Ac 
horum  familiaritas  non  obscura  significatio  est  sa- 
pienliae  et  iusticiae  in  ipso  principe.     Verissimum  I 


est  enim,   talem  quenque  esse,  qualium  delecta- 
tur  consuetudine. 

Etsi  autem  vetustae  nobilitatis  ducum  Saxo- 
niae  commemoratio  non  esset  iniucunda,  multa 
enim  exempla  utilia  continet:  tamen  eam  nunc 
propter  temporis  angustiam  praetermittam. 

Scitis  Ernesto  patre,  principe  integerrimo, 
etmatre  nata  in  familia  ducum  Bavariae  Frideri- 
cum  et  Iohannem  natos  esse,  qui  cum  et  a  paren- 
tibus  semina  virtutum  accepissent,  et  domestica 
disciplina  severe  regerentur,  utriusque  adolescen- 
tia  modesta  fuit.  Fridericus  vero  literas  et  linguam 
latinam  celerius  arripiebat,  et  doctrinae  avidior 
erat,  ut  et  stellarum  positus,  Gemini  in  horosco- 
po,  et  Iupiter  ac  Mercurius  in  Capricorno,  inge- 
nium  doctrinae  capax  et  ardentius  studium  signi- 
ficant.  Pater  ante  senectam  extinctus  est  morbo, 
quem  laboris  assiduitas  auxit,  cum  exercitum  col- 
ligeret  ad  harum  regionum  defensionem  adversus 
copias  Hungaricas  ,  missas  in  hanc  viciniara  a  re- 
ge  Matthia,  qui  duci  Saxoniae  Alberto  infestior 
erat,  quod  in  Austria  exercitum  adversus  eum 
duxerat.  Erant  Ernesti  filii  adolescentes,  sed 
anteibat  aetate  Fridericus,  iarn  ingressus  annum 
alterum  et  vicesimum.  Hic  suscepta  gubernatio- 
ne,  cum  et  sapientum  consiliis  uteretur,  et  deli- 
berata  singulari  industria  perficeret,  nec  ignavia 
aut  voluptatibus  a  cura  belli  abduceretur,  et  con- 
iunctionem  cum  vicinis  principibus  omni  officio 
tueretur,  foeliciter  defeudit  patriam ,  et  vicinos 
in  profligando  Hungarico  exercitu  adiuvit. 

Hoc  primum  quasi  tyrocinium  fuit,  in  quo 
specimen  ingenii  et  industriae  non  obscurum 
ostendit. 

PosteahacGermaniaeora  pacata,  cum  existi- 
maret  peregrinatione  erudiri  homines,  una  cum 
avunculo  duce  Bavariae Cbristopboro,  viro  magna- 
nimo,  profectus  est  in  Palaestinam.  ln  eo  itinere 
Fridericum  imperatorem,  avunculum  magnum, 
in  oppido  Austriae  Lyncea  salutavit,  a  quo  et 
propter  cognationem  et  propter  benevolentiam  er- 
ga  duces  Saxoniae,  amanter  exceptus  est,  cumque 
sagacissimus  senex  videret  indolem  in  Friderico  ad 
virtutem  exirniam  esse,  saepe  eum  in  colloquium 
vocavit,  et  ad  decus  hortatus  est,  et  abeundi  de- 
dit  uvrjuoovvov  torquem  aureum  grandi  Adaman- 
te  ornatum,  iubens  ut  reversus,  ad  se  in  itinere 
deflecteret,  ac  promittens  aliud  splendidius  do- 
num.     Ita  dimittitur  adolescens  a  sene  imperatore 

cum  simili  preconio,  ut  Telemachus  a  Nestore  di- 
mittitur : 

JXon  expers  virtutis  eris  carissime  fili. 

Sed  optimus  senex  ante  reditum  ducis  Fride- 
rici  ex  hac  vita  decessit.  Hic  inserenda  esset  hi- 
storia  peregrinationis  longior,  quam  honorifice  a 
senatu  Veneto  Fridericus  exceptus  sit,  quae  fue- 
rint  vitae  pericula.  Nam  dux  Bavariae  Christo- 
phorus  in  eo  itinere  morbo  extinctus  est.  Sed 
ad  alia  propero. 

Verum  haec  diligentia  singulari  laude  digna 
est,  quod  non  sibi  tantum  illam  regionis  et  loco- 
rum  inspectionem,  sed  caeteris  etiam  in  lectione 
historiae  prodesse  voluit,  Tabulas  eleganter  pingi 
curavit,  in  quibus  illa  veterum  oppidorum  tounia 
distributa  sunt,  et  additae  inscriptiones  rerum 
magnarum,  quae  in  singulis  locis  actae  sunt. 
Haec  fuit  olim  sapienlum  consuetudo,  ex  peregri- 
nationibus  adferre,  non  figuram  novampilei,  aut 
cristae,  sed  regionum  picturas ,  et  monumenta, 
ad  cognitionem  historiarum  profutura,  et  remedia 
morborum.  Talia  multa  Fridericus  ex  Palaestina, 
Cypro,  Fihodo,  Methone,  Corcyra,  et  ex  urbe 
Veneta  attulit. 

Post  reditum  secuta  sunt  in  Germania  bella, 
Helvelicum  et  Bavaricum,  in  quibus  non  defuit 
ipse  quidem  Maximiliano.  Sed  tamen  bello  Ba- 
varico  propter  electorum  coniunctionem  plus  cu- 
rae  et  laborum  sustinuit  in  lenienda  Maximiliani 
ira,  et  eo  utcunque  placato,  unicus  in  conventu 
Coloniensi  ausus  est  Palatinum  atl  Maximilianum 
adducere,  ut  supplex  pacem  peteret,  qua  in  re 
nonnihil  oflendisse  imperatoris  animum  diceba- 
tur,  quod  hosti  ipsius  non  vehementius  irasci  vi- 
sus  esset.  Sed  fuit  honestissimacausa  consilii  Fri- 
derici.  Cogilabat,  quae  sit  electorum  necessitu- 
do,  nec  voluit  penitus  dilacerari  illam  vetnstissi- 
mam  electoris  ditionem,  et  familiam  nobilissimam 
deleri.  Deinde  hoc  officium  tegendi  amici  ita  mo- 
deratus  est,  ne  de  domini  autoritate  aliquid  de- 
cerperetur,  supplicem  esse  voluit.  Est  autem 
vetus  illud  :   Parcendum  esse  supplici: 

Nou  violaudus  erit  supplex  ,    sacer  csse  putetur. 

Cum  autem  iam  ornare  patriam  aedificiis  ce- 
pisset,  sciretque  vera  et  maiora  communis  vitae 
ornamenta  esse  literarum  et  artiumpropagationem, 
leges,  et  disciplinam  :  Doctores  omnium  honesta- 
rum  artium  ex  aliis  Academiis  in  hoc  oppidum 
accersivit,  et  haec  nostra  collegia  usitatis  legibus 
inslituit,    qua  in  re  consilium  et  voluntatem  eius 


probare  necesse  est.  Suntque  passim  multi  boni 
et  docti  viri,  qui  fatentur,  se  artes  vitae  utiles  in 
hoc  Jiteratorum  conventu  didicisse,  alii  Philoso- 
phiam,  alii  luris  doctrinam,  alii  artem  medicam. 
De  Ecclesiae  doctrina  postea  dicam.  Nam  post 
exordia  scholae  bellum  Venetum  secutum  est,  quo 
tempore  annos  aliquot  a  patria  Fridericus  abfuit, 
cum  partem  copiarum  in  exercitu  Maximiliani  du- 
ceret.  Fuit  ea  militia  plena  laborum  et  periculo- 
rum,  non  solum  in  castris,  sed  etiam  in  delibera- 
tionibus,  in  quibus,  ut  sunt  in  aulis  factiones  et 
certamina,  malevoli  variis  modis  ei  insidiati  sunt. 
Legimus  ipsi  manu  Friderici  annotata  capita  re- 
sponsionum,  in  quibus  refutabat  calumnias  vene- 
natas,  quibus  Maximiliani  animum  adversus  eum 
incendere  quidam  conati  fuerant.  In  his  tantis 
periculis  cum  de  rebus  maximis  instillatae  es-sent 
Maximiliano  crudelissimae  suspiciones,  pruden- 
tiam  ipsius  et  integritatem  ac  moderationem  et 
Maximilianus  ipse  et  caeteri  detectis  insidiis, 
magnopere  probaverunt.  Etsi  autem  sauciatus 
erat  Maximiliani  animus,  tamen  non  tam  rudis 
erat  communis  vitae,  ut  ignoraret  pestes  commu- 
nes  esse  in  omni  gubernatione,  invidiam  et  ca- 
lumnias,  et  viderat  ipse  multa  exempla,  et  audie- 
rat  vetera.  Palamedem  artificiis  Ulvssis  oppressum 
esse ,  Themistoclem  optime  meritum  a  Leobote. 
Legerat  etiam  dictum  Salomonis:  Calumnia  etiam 
sapientes  turbat,  et  frangit  robur  cordis.  Et  ut 
erat  iustus,  memor  erat  dicti,  o/ttoiwg  aucpoiv 
a/.ooaaOat.  Et  audicrat  Alexandrum  alteram 
aurem  obstruere,  cum  quispiam  absens  accusaba- 
tur.  Quare  diligenter  inquisivit  negocii  fontes, 
et  cognita  vanitate  calumniarum,  maiore  benevo- 
lentia  Fridericuin  complexus  est. 

Cum  autem  domum  reversus  esset,  canonici 
Moguutini  Erfordiae  magnos  tumultus  excitarunt, 
qui  nisi  prudentia  et  moderatione  Friderici  re- 
pressi  essent,  ingens  bellum  in  his  regionibus 
exarsisset.  Cum  esset  amans  iusticiae,  modestiae, 
et  publicae  in  Germania  tranquillitatis,  neminem 
irritabat  ipse,  et  ininrias  multas  ferebat.  Cum 
vero  alii  ei  minitabantur,  ea  erat  sapientia  et  con- 
stantia  ,  ut  caecos  illorum  impetus  paulatim  arte 
irangeret,  spe  illud  ipsum  vetus  dictum  usur- 
pans:  Multos  magnos  rnorbos  quiete  et  abstinen- 
tia  curari. 

Sed  venio  ad  causam  Ecclesiae.  Cum  motae 
essent  controversiae  de  doctrina,  primum  Maxi- 
milianus,  deinde  Carolus,  Ilomani  pontifices  con- 
61  * 

tenderunt,  ne  Lulhero  docendi  locum  concederet. 
Et  erant  alii  multi,  qui  eadem  suadebant.  Nec 
ipsi,  cum  et  sapientia  excelleret,  et  iam  senex  usu 
cognovisset  omnia  gubernationum  pericula,  prae- 
cepta  de  vitandis  mutationibus  ignota  erant. 

Sed  vir  sapiens  et  vera  pietate  Deum  colens, 
sciebat  omnibus  publicis  et  privatis  periculis  ante- 
ferendam  esse  gloriam  Dei.  Sciebat  horrendam 
et  insanabilem  blasphemiam  esse,  agnitae  veritati 
adversari. 

Et  confirmabatur  divinitus,  quare  nullis  mi- 
■Qis  ac  terroribus  frangi  potuit,  ut  veritati  adver- 
saretur.  Nec  tamen  sibi  ipsi  tantum  sumebat,  ut 
solus  iudicaret  de  doctrina,  sed  multorum  senum 
et  eruditorum,  et  quidem  principum  iudicia  sci- 
scitatus  est.  Possem  nominare  multos,  sed  de 
Erasmo  dicam,  Coloniae  eum  ad  se  accersivit,  et 
amanter  praefatus  est,  hanc  esse  causam,  cureum 
accersiverit.  Postquam  controversiae  motae  sint, 
se  malle,  ut  sibi  dehiscat  terra,  quam  falsis  opi- 
nionibus  favere.  Sed  si  Lutherus  recte  taxat  er- 
rores,  et  monstret  verae  doctrinae  fontes,  se, 
etiamsi  videat,  quantum  sibi  et  suis  sit  periculi, 
tamen  non  adversaturum  esse  veritati.  Nec  se 
iudicium  sibi  uni  sumere,  sed  eruditorum  et  peri- 
torum  iudicia  et  inquirere,  et  libenter  secuturum 
esse.  Rogabat  igitur,  utErasmus  liberrime  suam 
sententiam  de  tota  re  diceret. 

Erasmus ,  ut  erat  festivus ,  ab  ironia  exor- 
sus:  Duo  magna  esse  Lutheri  peccata ,  inquit, 
quod  ventres  monachorum  et  coronam  papae  atti- 
gisset.  Postea  pertexuit  suam  sententiam,  et 
dixit,  Lutherum  iuste  taxare  errores,  et  eorum 
emendationem  Ecclesiae  necessariam  esse.  Addi- 
dit  etiam  summam  doctrinae  Lutheri  veram  esse, 
etiamsi  optarit  quaedam  disputari  minus  horride. 
Haec  fuit  colloquii  summa.  Viderunt  aliqui  no- 
strum  et  literas  sapientis  et  boni  principis,  Lau- 
rentii  episcopi  Wirceburgensis,  qui  eadem  ad  du- 
cem  Fridericum  scripsit,  et  addidit  se  multorum 
eruditoruin  iudicia  explorasse.  INon  igitur  existi- 
mandum  est  senem  virum  sapientissimum  in  tanta 
causa  vel  errore  vel  temeritate  propagationem  do- 
ctrinae  permisisse.  Et  quidem  legebat  ipse  quo- 
tidie  scripta  tum  Lutheri,  turn  Erasmi  praecipua, 
et  fontes  summa  iudicii  gravitate  considerabat. 

Incidit  aetas  Friderici  in  duarum  summarum 
rerum  deliberationem,  de  Ecclesiarum  emenda- 
tione,  et  de  electione  imperatoris.  Etsi  autem 
harum   duarum  rerum  magnitudinem    nullorum 


angelorum  aut  hominum  sapientia  satis  perspicit, 
tamen  non  feri  homines  agnoscunt  has  res  in  ho- 
minum  vita  esse  sumraas.  Et  quo  quisque  est  cor- 
datior,  eo  magis  sentit  deliberationem  de  eis  diffi- 
cilem  esse.  Haec  tanta  moles  eodem  tempore  in 
hunc  unum  virum  incubuit.  Hic  nihil  exaggero, 
cum  quidem  toto  corpore  cohorrescam,  procul 
aspiciens  eum  tanta  onera  sustinentem.  Sed  cum 
Ecclesiae,  tum  imperii  gubernatio  divina  est.  Et 
flectit  Deus  mentes  gubernatorum  ad  salutaria 
consilia,  et  eos  adiuvat,  cum  vult  Ecclesiae  et 
humano  generi  opem  ferre.  Ita  et  tunc  Friderici 
pectus  in  utraque  deliberatione,  divinitus  et  rege- 
batur  et  confirmabatur. 

Et  scimus  fuisse  minime  arrogantem,  maxi- 
meque  diffidentem  suae  sapientiae,  et  in  his  tan- 
tis  pericuiis  adsidua  invocatione  a  Deo  auxilium 
petivisse,  et  summorum  hominum  iudicia  scisci- 
tatum  esse.  Etsi  autem  electionis  historia  magnam 
consiliorum  etactionum  varietatem  continet.  Nam 
et  sapientum  diversae  erant  opiniones,  ut  iam  non 
de  factionibus  et  studiis  dicam  ,  et  integre  notam 
esse  posteritati  prodesset,  tamen  bono  consilio 
nunc  multa  praetereo,  tantum  hoc  dico,  Frideri- 
curn  tanquam  Nestorem  in  eo  senatu  tunc  fuisse, 
et  ab  eo  plurima  sapienter  acta  et  provisa  esse, 
Deo  ita  pectus  eius  gubernante. 

Sciebat  diversas  esse  principum  opiniones, 
et  videbat  dissensionem  electorum,  nisi  unuscom- 
muni  omnium  consensu  eligeretur,  facem  maxi- 
morum  bellorum  futuram  esse.  Videbat  quibus 
partibus  quae  vires  accessurae  essent. 

Novo  igitur  consilio  usus  est.  Fuit  suasor  ut 
primum  singuli  electores  iuramenti  religione  in 
hoc  suo  consessu  obligarentur,  se  nullam  electio- 
nem  adprobaturos  aut  renunciaturos  esse,  donec 
omnium  suffragiis,  unus  aliquis  communi  con- 
sensu  electus  esset,  cui  se  omnes  uni  adiungerent, 
tanquam  legitimo  domino,  ne  ipsorum  dissimili 
suffragatione  Germania  distraheretur. 

Hoc  fuit  Friderici  nolirevua,  in  quo  lncent 
eius  sapientia,  studium  publicae  concordiae,  et 
aliae  multae  virtutes.  Et  fortassis  posteritas  hoc 
exemplum  intuebitur. 

Secutae  sunt  postea  disputationes,  ut  inter 
sapientes  et  in  summo  senatu  generis  humani  gra- 
vissimae,  in  quibus  tandem  communi  omnium 
consensu  Carolus  electus  est,  et  metu  horribilium 
discordiarum  et  ingentium  bellorum  Germania 
libcrala  est. 

In  hisipsis  contentionibusnorunt  adhucmul- 
ti  non  solum  vigilantiam  Friderici,  sed  etiam  mo- 
derationem  animi,  et  constantiam  in  optima  sen- 
tentia  excellentem  fuisse,  in  qua  eius  animus  alie- 
nissimus  fuit  ab  ambitione,  et  ab  omnibus  priva- 
tis  cupiditatibus,  ac  tantum  salutem  Germaniae 
publicam  spectavit.  Postea  etiam  cum  in  Germa- 
niam  venisset  Carolus,  ut  pax  et  concordia  prin- 
cipum  constitueretur,  magnos  labores  sustinuit, 
quibus  et  corporis  vires  in  eo  languefactae  sunt. 

Nec  leve  curarum  et  sollicitudinum  iudicium 
fuerunt  morbi  ipsius.  Etsi  enim  calculi  saevicia 
orti  a  renibus  extinctus  est ,  tamen  et  dolores  hy- 
pochondrios  magnos  habuit,  quare  medici  postea 
splenem  contemplati  lapidem  in  ipso  splene  inve- 
nerunt  maiorem  glande. 

Ut  autem  haec  ipsius  senectus  plena  fuit  cura- 
rnm  et  laborum  propter  Ecclesiam,  et  huius  Ger- 
manici  imperii  negotia  multa  et  magna,  ita  do- 
mestica  vita  fuit  plena  honestorum  exemplorum. 
In  aula  adsidui  aderant  viri  excellentes  sapientia 
et  virtuteFabianusa  Feilitsch,  Fridericus  a  Thun, 
Einsidelius,  Iohannes  a  Minckwitz,  Pontanus, 
saepe  et  Hieronymus  Schurff  et  alii  accerseban- 
tnr.  Eratque  consiliurn  tale,  quod  magno  regno 
fuisset  ornamento.  Cum  his  viris  familiaria 
erant  colloquia,  de  religione  et  de  republica, 
plena  prudentiae  et  eruditionis,  et  condita  sua- 
vitate  summa. 

Erant  enim  in  Friderico  cum  aliae  virtutes 
multae  ac  magnae,  prudentia  quam  etiam  literis 
et  colloquiis  sapientum  alebat,  iusticia,  amor  ve- 
ritatis,  fides  in  pactis,  constantia  in  bonis  senten- 
tiis,  beneficentia ,  tum  vero  etiarn  singularis  mo- 
deratio  et  comitas,  qualem  in  Lelio  et  in  Augu- 
sto  praedicant. 

Ac  nt  vetus  scriptor  inquit  de  gratia ,  quae 
actioneshumanas  omnes  eximieornat:  ij  navia  ra 
av&QUJTiiva  imy.oouovaa  %a{)is,  hanc  suavitatem 
omnibus  sermonibus  atque  actionibus  miscebat, 
quam  etiam  eruditio  augebat.  Curaverat  enim 
sibi  perscribi  epitomen  historiarum ,  in  qua  series 
erat  omnium  temporum  et  monarchiarum,  quam 
ita  in  conspectu  habeat,  ut  in  gravissimis  delibe- 
rationibus,  saepe  inde  exempla  recitaret.  Nec 
rarodicebat,  senon  tantum  voluptatis  causa  histo- 
rias  legere,  sed  sumere  inde  de  multis  rebus  com- 
monefactiones,  et  cognitionem  earurn  necessariam 
esse,  non  solum  gubernatoribus,  sed  etiam  caete- 
ri$  hominibus  omnibus. 


Vidimus  ipsi  manu  eius  scriptas  sententias  in 
parvis  pagellis,  quas  adfixerat  parietibus,  ut  in 
conspectu  essent,  de  animi  moderatione,  videlicet 
hoc  Senecae  dictum:  Nihil  magnum,  quod  non 
est  placidum.  Et  hoc  Plutarchi:  Ut  Sol  cum  ve- 
nit  in  summum  fastigium  tardius  incedit,  ita  m 
summa  potestate  contantius  et  moderatius  omnia 
agenda  csse. 

Sciehatnihil  tam  esse  homini  familiare,  quam 
hallucinari  et  errare.  Ideo  normam  consiliorum 
volebat  esse  praecipue  legem  Dei,  deinde  et  alia- 
rum  legum  vocem,  quae  sapientum  gubernatorum 
iudicio  receptae  sunt,  et  eos  qui  suas  opiniones 
nirnium  amabant,  non  probabat.  Valde  igitur  et 
hac  sententia  delectabatur,  cum  forte  eam  in  PIu- 
tarchi  scripto  legisset,  quae  tribuitur  Simonidi: 
opinio  vim  adfert  veritati, 

i6  doy.uv  fiiuL,i%ui  jtjv  d\rj&iiav. 

Nec  rudis  erat  doctrinae  de  motibus  coelesti- 
bus,  cuius  didicerat  elementa  a  medico  Meller- 
stadio,  qui  ei  inde  usque  ab  adolescentia  ad  se- 
nectam  farniliarissimus  fuit,  et  comes  fuerat  pere- 
grinationis  in  Palaestinam. 

Scitis  veteribus  regibus  et  ducibus  usitatum 
studium  fuisse  artis  medicae,  ut  de  Chirone, 
Achille,  Alexandro  legimus.  Ita  et  Fridericus 
studiose  didicit  a  doctissimis  viris  Mellerstadio, 
et  Pistorio ,  artis  medicae  fontes,  causas  morbo- 
rum  et  remedia.  Multa  etiam  experimenta  a  Maxi- 
miliano  et  eius  medicis  accepit.  Ilaque  quotannis 
multa  remedia  sua  manu  adparabat,  cumque  vir- 
tutem  principe  dignam  esse  sciret  hominum  saluti 
opem  ferre,  officiose  dabat  remedia  nobilibus  et 
ignobilibus.  Vulnera  et  tabefacta  membra  singu- 
lari  foelicitate  curabat,  quarum  medicationum  in- 
signia  exempla  recitare  possemus. 

Postremis  vero  annis,  cum  rursus  Evange- 
lium  illucesceret  his  regionibus,  quantum  tempo- 
ris  suffurari  negociis  gubernationis  poterat,  iil 
lectioni  divinorum  librorum  et  piarum  enarratio- 
num  tribuebat,  quibus  et  erudire  se  et  ad  verarn 
invocationem  accendi  adfirmabat.  Ac  saepe  in  fa- 
miliaribus  sermonibus  tenebras  Ecclesiae  deplora- 
bat,  adeoque  dextre  diiudicabat  doctrinarurn  ge- 
nera,  ut  adpareret  serio  eum  intendere  menlern 
in  harum  maximarum  rerum  considerationem. 

Cumque  natura  gravis  et  pauciloquus  esset, 
et  parum  ei  concederet  vacui  temporis  respub.  ne- 
quaquam  delectabatur  curiosis  et  inutilibus  dispn- 
tationibus,  in  quibus  videbat  multos  ambiliose  in- 

genia  ostentare,  sed  doctrinam  vitae  salutarem 
quaerebat,  eamque  ad  usum  in  invocatione  et  in 
vitae  gubernatione  transferebat. 

Etmaterias  electas  in  optimis  scriptis  descri- 
bi  sibi  curabat,  ut  eas  saepe  relegeret,  quod  qui- 
dem  faciebat  in  templo,  ubi  concionibus  auditis 
ardentia  vota  et  gemitus  pro  sese,  pro  tota  Eccle- 
sia,  pro  patria ,  pro  Germaniae  salute,  lectioni 
miscebat.  Fratri  etiam  et  consiliariis  eadem  scri- 
pta  commendabat. 

In  iuris  dictione  vero  etsi  iniustam  asperita- 
tem  oderat,  tamen  nequaquam  lentus  erat.  La- 
trocinia  adeo  severe  punivit,  ut  sumpserit  suppli- 
cia  etiamde  quibusdam  ,  qui  in  familiis  nobilibus 
et  amplis  nati  fuerant.  INon  metus,  non  gratia, 
non  cupiditas  ulla  eum  inflexit,  utcontra  iustitiam 
faceret. 

Controversias  quae  in  aulam  adferebantur, 
magna  sedulitate  cognoscebat,  et  re  disputata  cum 
eruditis  sapienter  dirimebat,  et  rri  compositionum 
formulis  magna  cura  vitabat  ambigue  dicta  et  co- 
thurnos,  dicens  inde  inflammari  et  lites  et  odia, 
non  extingui. 

Cumque  natura  modum  in  rebus  omnibus 
amaret ,  profusiones  oderat ,  et  frequentiam  auli- 
cam  prudenter  moderabatur.  Interea  tamen  erga 
hominesmodestos  etegentesbeneficentiam  nec  sor- 
dide  nec  ambitiose  exercebat,  sed  prudenter  vide- 
bat,  ubi  egentium  utilitati  vere  consuleretur.  De- 
nique  in  omnibus  negociis  bonitatem  sapientia  re- 
gebat,  ne  aut  asperitate,  aut  lenitate  peccaret. 
Eratque  totaeius  gubernatio  exemplum  dictihuius, 
quod  valde  laudat  antiquitas:  wg  rffi  Ofpfiott 
yQi]OTOTrtg  y.r/.oautrrh  qualis  Aiati ,  Augusti  et 
paucorum  similium  gubernatio  fuit. 

lram  summa  cura  frenabat,  ac  siquando  in- 
di<*n;itionum  flammas  sensit,  secessum  quaesivit, 
riec  decrevit  quidquam  donec  illa  incendia  defla- 
"rassent,  ac  saepe  recitabat  dictum:  lra  viri  iusti- 
tiam  Dei  non  operatur. 

Adversus  vindictae  cupiditatem  primum  Dei 
reverentia,  deinde  amore  publicae  tranquillitatis, 
postremo  et  nalurae  bonitate  munitus  erat,  ac  re- 
citi.bat  interdum  vetera  et  recentia  bella  orta  ex 
privatis  odiis  et  caeca  vindictae  cupiditate,  sine 
iustis  causis,  et  saepe  privatas  iniurias  publicae 
paci  condonandas  esse  adfirmabat.  Laudabat  I  a- 
bium,  et  versum  recitabat: 

]Non  ponebat  eiiim  rumores  ante  salutein. 


Ab  ambitione  vero  alienissimus  fuit,  quam 
nihil  nisi  insaniam  esse  palam  dicebat.  Videbat 
quanta  moles  sit  etiam  exiguae  gubernationis,  et 
quanta  sit  infirmitas  humanae  mentis,  quam  su- 
bitae  conversiones  fortunae,  quam  infidae  homi- 
num  voluntates ,  sine  quorum  societate  res  magnae 
geri  non  possunt.  Laudabat  illud  dictum  :  Spar- 
tam  nactus  es,  hanc  orna.  Et  Paulum  dicebat, 
non  solum  Evangelii  preconem  excellentem  fuisse, 
sed  etiam  sapientem  monilorem  politicum,  qui 
praecipit  studium  quietis,  et  ut  propria  quisque 
faciat. 

Etsi  autem  post  Caroli  electionem  vixit  annos 
feresex,  tamen  periculosis  morbis  aliquoties  con- 
ilictatus  est.      Statim  a  Francofordiano  conventu 
tota  hyeme  tam  saevo  morbo  laboravit,  ut  existi- 
maretur  venenum  hausisse,  sed  quaecunque  mor- 
bi  causa  fuit,  venenatus  humor  depulsus  in  pedes 
ita  eum  adflixit,  ut  planta  cutem  abiecerit,  et  cru- 
dae  carni  similis  facta  sit.      Cruciatus  fuisse  non 
leves  inde  iudicari  potest,    quod  dicebat  ipse,  se 
nulli  inimicorum  suorum  ita  irasci,  ut  optet  eum 
similes  cruciatus  sustinere.      Postquam  utcunque 
convaluit,   statim  nova   itinera  et  deliberationes 
de  imperio  secutae  sunt,    ita  paulatim  laboribus, 
curis  et  morbis  languefacto  corpore,    tandem  li- 
thiasi  extinctus  est.     Cumque  mens  usque  ad  ex- 
tremum  halitum  integra  esset,    et  fide  ac  invoca- 
tione  filii  Dei  Domini  nostri  Iesu  Christi  erecta, 
placide  cruciatus  ferebat,    et  aeternam  Ecclesiam 
intuens,    non   gravatim   ex  huius  vitae  aerumnis 
discedebat.       lusserat    Spalatinum     grandiusculis 
lileris  scribere   has  senlentias:    Sic    Deus    dilexit 
inundum,    ut  filium  unigenitum    dederit;    item: 
Haec  est  voluntas  patris,    ut  omnis  qui  credit  in 
filium,    habeat    vitam    aeternam  etc.       Ad    haec 
dicta  Spalatinus  et  alia  quaedam  addidit.      Hanc 
paginam  tabellae   ita    adfixit,    ut  semper  eam  in 
conspectu  haberet,    et  veniam  suorum  delictorum 
a  Deo    propter  filium  adsidue  petivit,    et  fiducia 
filii  Dei  erigi  se  sensit.      Cnmque  et  iuxta  vocem 
Evangelii  absolutionem  audivisset,    et  coena  Do- 
niinica   confirmatus  esset ,    confessionem    plenam 
pietatisedidit.    Credo,  inquit,  toto  pectore,  colligi 
aeternam  Ecclesiam  a  Deo  in  genere  humano  pro- 
pter   filium ,    et  vere   esse  membra  Ecclesiae  Dei 
oinnes    qui    amplectuntur    vocem    Evangelii,    et 
filium  Dei  Dominum    nostrum    Iesum    Christum 
agnoscunt  iuxta  doctrinaminProphetarum  et  Apo- 
stolorum  scriptis,  et  in  symbolis  comprehensam, 

et  Deura  fiducia  filii  invocant.  Et  opiniones  quas- 
cunque  pugnantes  cura  Evangelio  et  symbolis 
constanter  reiicio ,  reiicio  et  errores  qui  taxantur 
in  Ecclesiis  huius  ditionis  cui  rae  praefecisti,  et 
tibi  aeterne  Deus  pater  Domini  nostri  Iesu  Christi, 
qui  te  immensa  bonitate  patefecisti,  conditor  coeli 
et  terrae  et  hominum  et  Ecclesiae  tuae ,  una  cum 
filio  tuo  Domino  nostro  Iesu  Christo,  et  Spiritu 
sancto,  sapiens,  bone,  verax,  iuste,  iudex,  ca- 
ste,  liberrime,  misericors,  gratiasago,  quod  te 
humano  generi  patefecisti,  quod  filium  misisti,  et 
Ecclesiam  tibi  colligis,  quod  me  ad  Ecclesiae  tuae 
societatem  vocasti,  quod  me  et  patriam  clementer 
protexisti ,  teque  supplex  oro ,  ut  propter  filium 
tuum  Dominum  nostrum  Iesum  Christum ,  quem 
inenarrabili  consilio  mediatoreni  constituisti,  pec- 
cata  mea  omnia  mihi  remittas,  et  me  proptereum, 
Spiritu  sancto  ad  vitarn  aeternam  sanctifices,  tibi 
me  et  Ecclesiam,  et  meum  fralrem  et  patriam 
commendo.  Et  exaudiri  a  te  haec  meavota,  et 
meos  gemitus  propter  filium  credo,  qui  dixit: 
Quidquid  petieritis  patrem  iu  nomine  rneo ,  dabit 
vobis.  O  lesu  Christe,  fili  Dei  crucifixe  pro  nohis 
et  resuscitate,  mediator,  quidixisti:  Nemo  rapiet 
oves  meas  ex  manibus  meis,  me  tibi  commendo, 
tu  pro  me  intercedito  apud  aeternum  patrern,  tu 
sis  umbraculum  adversus  iram,  tu  raihi  adesto,  et 
me  sanctifica  Spiritu  tuo  sancto.  Et  exaudiri  me 
a  te  credo,  quia  dixisti:  Venite  ad  me  omnes  qui 
laboratis  et  onerati  estis ,    ego  reficiam  vos. 

Hanc  invocationcm  cum  saepe  repeteret  clara 
voce  per  aliquot  dies,  adstantibusmultis  praestan- 
tibus  viris,  tandem  Deus  animam  eius  ex  ruinoso 
domicilio  eduxit.  Cum  igitur  et  multae  magnae 
virtutes  Friderici  fuerint,  et  eius  gubernatio  Ec- 
clesiae  et  patriae  salutaris  fuerit,  et  vera  invoca- 
tione  Deum  coluerit  ipse,  et  in  exitu  ex  hac  mor- 
tali  vita  se  filio  Dei  commendaverit,  primum  Deo 
gratias  agamus,  quod  principem  his  regionibus 
salutarem  dedit,  et  quod  ipsius  pectus  ad  verara 
pietatem  accendit.  Et  virtutes  has  admiremur, 
et  labores  ipsius  grati  praedicenius,  ac  vult  deus 
his  quoque  per  quos  beneficia  impertit,  gratiludi- 
nem  praestari. 

Et  quanquam  alia  exempla  aliis  conveniunt, 
nec  vires  nostrae  imitari  excellentes  imagines  pos- 
snnt,  tamen  multae  sunt  virtutes  quae  comraunes 
omnium  esse  debent,  quarum  consideratio  singu- 
lis  ad  commonefactionem  prodcst. 


Ideo  divino  consilio  historiae  literis  manda- 
tae  sunt,  imo  ideo  spectacula  tristia  et  laeta  Deus 
proponit  omnibus  temporibus,  ut  sint  commone- 
factiones  universo  generi  humano.  Quare  et  hanc 
Friderici  historiam  interdum  cogitemus. 

Multa  hic  et  de  eius  testamento  narrari  po- 
terant,  in  quo  etiam  multa  signa  sapientiae,  re- 
verentiae  ergaDeum,  amoris  erga  fratrem,  et  pie- 
tatis  erga  patriam  conspiciebantur. 

Initio  fidei  suae  confessionem  recitat  congru- 
entem  cum  illa  invocatione,  quam  ante  moitem 
saepe  clara  voce  repetivit.  Et  addit  precationem. 
Deinde  fratri  tradit  gubernationem  ,  et  nominatim 
ei  commendat  Ecclesias,  eumque  hortatur,  ut 
gloriam  Dei  illustrari,  et  populum  recte  doceri 
curet,  nec  dubitet  filium  Dei  has  ipsas  Ecclesias, 
in  quibus  vox  Evangelii  sonat  incorrupta  ,  pro- 
tecturum  esse. 

Prohibet  et  ritus  funebres  improbatos  in  his 
Ecclesiis.  Sed  pauperum  iubet  rationem  haberi, 
quibus  et  tunc  in  funere  dari  certam  pecuniam  et 
vestes  mandat.  Et  addit  aliud  munus  utile  sine 
ostentatione.  Anno  ante  mortem  ipsius  proximo, 
videlicet  anno  ut  nuraeramus  1524.  mense  Fe- 
bruario,  fuerant  diri  congressus  omnium  planeta- 
rum  in  Piscibus.  Cum  igitnr  ubique  flumina  in- 
tumescerent  et  in  agros  elhmderentur,  segetes 
strangulatae  sunt.  Semper  autem  ad  usum  publi- 
cum  habebat  instructa  granaria  Fridericns.  Inde 
cum  frumentuin  populo  deesset,  certum  numerum 
medimnorum  precio  mediocri  vendi  iussit.  Agri- 
colis  vero  frumentum  ad  familias  alendas,  et  ad 
serendum,  dari  mutuo  iussit  ea  conditione,  ut 
post  alteram  messem  redderent  lantundem  fru- 
menti.  Id  in  testarnento,  cum  essent  tria  aut 
quatuor  millia  medirnnorum,  iis  qui  mutuo 
sumpserant,   donavit,    et  repeti  vetuit. 

Talibus  beneficiis  et  anlea  paternam  et  non 
fucatam  benevolenliam  erga  suos  crebro  declara- 
verat,  in  quibus  utilitati  populi  consulebat,  non 
ambitiose  ofiundebat  hominum  oculis  inanem  spe- 
ciem  magnificentiae,  ut  fit  in  spectaculis,  aut 
sumptuosis  conviviis. 

Hanc  brevem  historiam  Friderici  eo  recitavf, 
quia  prodest  et  exempla  honorum  principum,  et 
consilia  rerum  maximarum  multis  nota  esse. 
Quaedam  etiam  gratitudinis  significatio  est,  dele- 
ctari  hene  meritorum  recordatione,  de  quorum 
sapientia,  moderatione,  bonitate  et  voluntate 
erga   palriam,    ut    saepius  cogitemus,    movemur 

etiam  horum  temporum  calamitatibus,  quas  velut 
praesagiens  Fridericus,  postremis  annis  non  raro 
delabebatur  in  sermones  de  regnornm  periodis, 
et  gemens  deplorabat  infirrnitatem  naturae  huma- 
nae,  quae  et  fatalibus  causis  obnoxia  est  mutatio- 
nibus,  et  multis  magnis  furoribus  accersit  poenas. 
liepetebat  ex  historiis  seriem  temporum  ,  narrans, 
quam  brevis  aut  longa  aetas  cuiusque  regni  ac  fa- 
rniliae  fuisset,  nec  usquam  ultra  quingentos  annos 
eandem  mansisse  politiae  formam. 

Anni  sunt  fere  quingenti  ab  exitu  ex  Aegypto 
ad  Salomonem ,  totidem  fere  a  Salomone  ad  exi- 
lium  Babylonicum.  Inde  totidem  et  paulo  am- 
plius  ad  ultimum  Ierosolymae  excidium. 

Ad  haec  exempla  conferebat  mutationes  Ro- 
roanas,  et  haec  praesentia  regua.  Othonis  tertii 
tempore  hoc  pulchrum  d^iojua  et  fastigium  electo- 
rum  constitutum  esse,  ac  fere  eodem  tempore  in- 
choatam  esse  formam  regni  Pannonici  et  Polo- 
nici,  quae  hactenus  annos  quingentos  duravit. 

Ad  hanc  metam  periodi  cum  iam  pariter  haec 
regna  accederent,  magnas  ruinas  se  metuere  dice- 
hat.  Inlerdum  his  sermonibus  et  hunc  ipsum  ver- 
sum  rniscebat: 

Eheu  (juain  levibus  pereunt  ingeutia  causis. 

Sed  hanc  se  consolalionem  tenere  dicebat, 
quod  sine  ulla  dubitatione  statueret,  etesseDeum, 
et  Deum  vere  colligere  sibi  in  genere  humano 
aeternam  Ecclesiam,  et  ne  ei  desint  hospitia ,  ser- 
vare  eum  aiiquas  politias,  et  quidem  Ecclesiam 
Dei  constantissime  adiirmabat  hunc  ipsum  coetum 
esse,  in  quo  vox  Evangelii  sonat  incorrupta. 

Hiccumalia  multa  testimonia  recitabat,  quae 
adiirmant  Ecciesiam  et  in  hac  mortali  vita  dura- 
tnram  esse  usque  ad  resuscitationem  mortuorum, 
tum  vero  praecipue  delectabatur  hoc  brevi  dicto 
quod  extat  apud  Esaiam:  Ego  vos  etiam  in  senecta 
et  canicie  gestabo.  x\c  suspiciens  in  coelum  ar- 
dentibus  votis  Deum  precabatur,  ut  et  Ecclesiam 
in  hac  sua  patria,  et  patriam  servaret,  nec  sineret 
in  Germania  seu  Turcicam  seu  Barbaricam  vasti- 
tatem  fieri. 

Haec  ipsius  vaticinia  et  vota  consideremus, 
et  cum  iam  tot  vulnera  senliamus,  et  impendere 
magnae  rerum  confusiones  videantur,  nos  quoque 
:i  Deo  mitigationem  calamitatum  petamus,  et  nos 
in  hac  irnbecilli,  et  delira  senecta  mundi  gestari 
a  filioDei  Domino  nostro  Iesu  Christo  assidue  pre- 
cemur.      Dixi. 

De  Matthia  Rege  Hungar. 

Jn  sel.  Declam.  T.  III.  p.  178  sqq.  Servest.  T.  III.  p.  170. 
Richard.  II.  p.  689.  —  Prodiil  etiam  seuaralim  :  Oratio 
de  regePannoniae  Matthia,  recilata  a  Seb.  Malthaeo.  Wi- 
teb.  1551.  4.  S  pl. 

Oratio  de  Mattliia  Rege  Ungariae;  recitata  in 

die  MattJiiae  Jposioli  (i.  e.  24.  Febr.),  in  renun- 

ciatione  gradus  Magisterii  a  Decano   Sebast. 

Ma  tthaeo  (cf.  Scripta  publ.  T.  I.  p.  292  b.). 

Initio  gratias  ago  toto  pectore  Deo  aeterno  patri  Do- 
mini  nostri  Iesu  Christi,  conditori  coeli  et  terrae, 
et  Ecclesiae  et  hominum ,  una  cum  filio  suo  Do- 
mino  nostro  Iesu  Christo,  crucifixo  pro  nobis  et 
resuscitato,  et  Spiritu  suo  sancto,  quod  hactenus 
nos  cleinenter  protegit,  eumque  ardentibus  votis 
oro ,  ut  semper  Ecclesiam  sibi  inter  nos  colligat, 
doctrinarum  studia  gubemet,  et  hunc  coetum  et 
haec  tuguria  protegat. 

Cum  aulem  honestum  et  usitatum  sit  in  his 
congressibus,  vel  de  parte  aliqua  doctrinarum,  ut 
iuniorum  formentur  iudicia,  dicere,  vel  recitare 
historias,  quarum  consideratio  multas  adfert  utili- 
tates,  hic  me  dies  Matthiae  Apostoli^  cum  de  aliis 
multis  historiis  admonuit,  tum  vero  etiam  deRege 
Pannoniae  Matthia  ,  qui  eo  die  ante  annos  centum 
et  octo  natus  est,  de  cuius  virtute  et  foelicitate,  ut 
saepius  iam  cogitemus,  movemur  etiam  Panno- 
niae  calamitatibus,  quae  nunc  sunt  in  conspectu. 

Existimo  non  falso  scriptum  esse  a  Platone, 
fatales  esse  imperiorum  periodos,  et  tantisper  di- 
vinitus  praefici  regnis  salutares  gubernatores,  do- 
nec  periodi  circumactae  sunt,  sed  tamen  in  ho- 
minum  viciis  praecipua  causa  est  interitus  re- 
gnorum. 

Ideo  quanquam  veteres  duces,  quorum  ex- 
cellens  fuit  virtus,  non  possumus  in  hanc  vitam 
revocare,  tamen  cum  discordias  procerum  huius 
aetatis,  et  orbitatem  Pannoniae  intuemur,  non 
possumus  non  requirere  animisHuniaden,  patrem 
aut  Matlhiam  filium ,  quorum  autoritas  dissidia 
procerum  dirimere,  et  fortitudo  externos  hostes 
arcere,  Deo  iuvante  potuisset. 

Etsi  autem  iam  hos  frustra  desideramus,  ta- 
men  bene  meritorum  ducum  recordari ,  gratitudo 
est.  Et  principes  viros  eorum  recordatio  ad  vir- 
tutis  imitationem  accendere  potest.  Omnibus  vero 
prodest  in  hac  varietate  exemplorum  considerare 

inoonstantiam  rernm  humanarum,  et  causns  ca- 
Jarnitatum ,  et  metu  poenamm  et  itidicii  divini 
flectere  animos  ad  modesti.im,  et  ad  invocationem 
Dei.  Hanc  utilitatem  et  vox  divina  inbet  ex  histo- 
riis  peti.  Et  quidem  cum  universa  Pannoniae  hi- 
storia,  tum  vero  ipsius  Matthiae  fortuna  et  actio- 
nes  magnam  continent  exemplornm  varietatem. 

Dolendnm  est  autem,  qnod  curn  aliquot  se- 
culis  nullns  regtim  munificentior  fuerit  erga  lite- 
ras,  quam  Matthias,  tamen  nullam  exlare  inte- 
gram  historiam  rerum  ab  ipso  gestarum,  cum  ta- 
nten  qtiaedam  eius  victoriae  salutares  fuerint  toti 
Europae.  Tantum  initia  regni  descripta  sunt ,  et 
postea  vix  breves  tituli,  ut  olim  in  trophaeis  scri- 
bebantur,  annotati  sunt.  Ex  his  tamen  nunc  ut- 
cunque  narrationem  contexemus,  in  qua  multa 
iudicii  divini  testimonia,  multa  Dei  beneficia, 
multa  virtutum  exempla,  conspici  poterunt. 

Prius  autem  pauca  de  Pannoniae  nomine,  et 
gentis  stirpe  dicemus.  Nec  ut  in  iudicio  finium 
regundorum  suhtiliter  de  regionis  limitibus  dis- 
putabo.  Vetustissimi  Paeones  paulatim  a  Stry- 
mone  progressi  vicinam  regionem  inter  Illyriam 
et  longissima  iuga  Carpathi  montis  ad  Istrum  oc- 
cuparunt.  Nomfno  igitur  Pannoniam  regionem 
quae  inter  hos  limites  a  Syrmio  usque  ad  Sabariam 
cxtenditur,  cuius  situm  et  fertilitatem  et  salubri- 
tatem  nostis:  et  scribunt  Graeci  nomenPannoniae 
faclum  esse  ex  Paeonia,  quod  maxime  consenta- 
neum  est.  Paeonum  autem  mentio  fit  apud  Ho- 
rnerum,  Aeschylum ,  Euripidem,  et  alios  multos 
scriptores. 

Et  quidem  Euripides  terrae  Paeoniae  globam 
inquit  esse  argenteam  et  auream,  significans  opi- 
nor  ibi  locupletissimas  fuisse  venas  auri  et  argenti. 
Nec  Paeones  barbaricum  genus  fuerunt:  sed  a 
Paeone  Herculis  comite,  multitudo  ex  Graecia  in- 
stituta  honesta  disciplina,  legibus  et  arlibus  civi- 
libus  in  illa  loca  ducta  est,  quae  quidein  propter 
iustitiam,  beneficentiam ,  fortitudinem  et  indu- 
striam  late  regnare  ad  Slrymonem  et  ad  Istrum 
coepit.  Apud  hos  regnavit  Rhesus,  qui  non  esset 
dictus  filius  Musae  Terpsichores,  nisi  in  iis  locis 
doctrina  virtutum,  disciplina  honesta  et  aliqua 
artium  cognitio  fuisset.  Videmus  et  Alexandrum 
de  equitibus  Paeoniis  praeclare  sensisse,  cum  ad 
periculosas  pugnas  eam  equitum  turmam  delectam 
singulari  consilio  saepe  mittit.  Talis  eorum  vir- 
tus  esse  non  potuit,  iiisi  et  domestica  disciplina 
probabili  adsuefacti  essent. 
Melanth.   Oper.  Vol.   XI. 


Postea  Syrmus  unde  Syrmii  adpellatio  est, 
Lysimachum  vicinum  rcgpm  cepit ,  erga  quem 
iusticiae  et  modestiae  specimen  egregium  ostenlit. 
Nam  pepercit  eapto,  nec  alititJ  ab  eo  petivit,  nisi 
ut  aequis  legibus  foetlus  secum  faceret,  irt  vicinia 
tota  tranquilla  esset,  et  remisso  in  regnum,  filiam 
dedit  uxorem.  Haec  moderatio  in  victoria  ne- 
quaquam  barbarica  ducenda  est.  Nec  obscura 
sunt  indicia  virtufis  iu  gente  Pannonica,  quod 
Evangelii  vocem  stalim  Apostolorum  tempore  li- 
benter  amplexa  est,  quodque  non  alia  regio  plures 
imperatores  Romanos  peperit.  Postremo  nunt 
quoque  et  Ecclesias  Dei  beneficio  recte  institutas 
habet  plurimas,  in  quibus  et  sonat  vox  Evangelii 
incorrupta,  et  viri  doctissimi  non  iam  suos  tan- 
tum  coetus  erudiunt,  sed  etiam  vicinamGraeciam, 
editis  Graecis  scriplis  docent. 

De  his  ornamentis  tanturn  ideo  verecunde  et 
hreviter  dicere  volui,  ut  imperitis  errorem  exi- 
mam,  quo  nescio  nnde  a  Caucaso,  educunt  Hun- 
garos.  Etsi  enim  aliquando  et  peregrinae  gentes 
appetiverunt  Hungariam,  ut  lazyges  lonum  co- 
lonia,  nostri  Gotthi,  et  posteaHunni,  ut  caeteris 
gentibus  etiam  peregrinae  admixtae  fuerunt,  ta- 
men  veteres  Paeonii  tanquam  indigenae  et  verna- 
cula  multitudo  in  sua  sede  manserunt.  Ad  hos 
potius  referatur  origo,  cum  de  stirpe,  de  iugeniis 
et  de  disciplina  eius  gentis  dicitur. 

Delector  et  nomine.  Nam  naiujv  est  feriens 
quod  et  Apollini  in  sacris  hymnis  attributum  est, 
et  postea  in  triumphalibus  carminibus  usurpatum 
est,  ut  scitis  Paeana  dici  triumphale  carmen.  Ita 
paeoniam  recte  interpretabimur  victricem  et  trium- 
phalem.     Ac  talem  diu  fuisse  res  ostendit. 

Nam  ut  ad  propiora  veniam,  quem  mihi  da- 
bitis  regem  aut  ducem  multis  seculis  conferendum 
ad  Iluniaden  Mattbiae  patrern  comitemBistrieien- 
sern.  Ris  in  interregno  adversus  duos  audacissi- 
mos  et  foelicissimos  Turcicos  tyrannos  Amura- 
then  et  Mahometum  primum  divina  ope,  postea 
lluniadae  ducis  laboribus,  et  virtute  Pannonia 
defensa  est,  fuitque  hic  vir,  non  modo,  ut  de 
Achille  Homerus  inquit,  Achivorum,  sed  totius 
reliquae  Europae  mnrus.  nec  animi  magnitudo, 
nec  vires,  ne  occasiones  quidem  deerant  vel  Amu- 
rathi,  vel  Mahometo  ad  necupandam  Italiam  et 
Germaniam,  nisi  huius  unius  viri  Iluniadae  vir- 
tus  et  foelicitas  velut  obiecta  moles,  flumen  exun- 
dans  repressisset.  Nec  quis^uam^regutn  aut  du- 

cum   res   maiores   et   Europae    utiliores  adversus 
Turcas  gessit. 

Nec  defuit  tautae  virtuti  et  gloriae  invidia, 
quia  enim  in  hac  naturae  humanae  infirmitate  ob- 
scurari  se  unius  alicuius  praestantia  multi  dolent, 
excellentiam  alienam  premere  conantur.  Singuli 
enim  sese  amant,  sese  magnos  esse  conspici  vo- 
lunt.  Itaque  multi  et  dignitati  et  vitae  Huniadae 
insidiati  sunt.  Sed  Deus  eum  texit  non  solum  in 
acie,  sed  etiam  adversus  procerum  et  calumniato- 
rum  insidias,  et  ipsi  post  repulsum  Mahometum 
a  Belgrado  conlinuis  praeliis  duorum  dierum, 
victori  defatigato  magnitudine  laborum,  commen- 
danti  sese  et  patriam  piis  votisDomino  noslro  Iesu 
Christo,  et  adhortanti  filios  qui  aderant  morituro, 
ad  virtutem,  dedit  exitum  placidum  et  gloriosum, 
Anno  1456-   Quarto  Idus  Septembris. 

In  eo  praelio  Mahometus  acceplo  vulnere  se- 
mianimis  ex  acie  a  suis  gestatus,  cum  amisisset 
circiter  quadraginta  millia  militum  et  machinas, 
fugiens  vitam  retinuit.  Nec  tamen  odiorum  cru- 
delitas  in  aemulis  placata  est,  vel  tantis  meritis, 
vel  interitu  Huniadae.  Sed  erupit  aliquanto  post 
in  filios. 

Comes  Ciliae  ut  patri  Huniadae  struxerat  in- 
sidias,  ita  filios  etiam  Ladislaum  et  Matthiam  ca- 
lumniis  oppressos  tollere  conatur.  Criminatur 
Ladislaum,  quod  cum  regem  et  partem  exercitus 
in  arcem  Albae  admisisset,  caeteros  exclusisset, 
pollicetur  quibusdam  per  Iiteras  capita  duorum 
filiorum  Huniadae.  His  literis  prolatis  Ladislaus 
accedit  Cilianum,  ut  coraiu  cum  eo  expostulet. 
Aiunt  Cilianum  priorem  rapuisse  gladium  ex  ma- 
nibus  astantis  satellitis,  ac  iam  ferientem,  a  La- 
dislao,  qui  causa,  magnitudine  animi,  robore, 
usu  militiae  longe  antecellebat,  repulsum  et  postea 
confossum  esse.  Mox  ad  regern  accedit  Ladislaus 
cum  aliis  multis  proceribus,  et  facti  causas  exponil. 
Dissimulat  rex  dolorem  etiram,  et  in  praesentia 
petenti  promittit  fidem  publicam.  Postea  et  rnater 
fit  regi  supplex,  apud  quam  adfirmat  filio  se 
ignoscere,  et  oblivionem  facti  et  a.uvi]Ojiav  sancit, 
donatetiam  Ladislao  purpuream  vestem,  cui  aururn 
erat  intextum.  Sed  male  sarta  gratia  non  fuit 
diuturna,  et  novis  calurnniis  vetera  vulnera  re- 
scindebantur.  ldeo  aliquanto  post  Ladislaus  et 
Matthias  cum  amicis  aliquot  familiaribus  capti 
sunt,  etdeLadislao  crudelitersupplicium  sumptum 
est,  in  quo  innocentiae  testimonium  mirando 
exemplo  Deus  tribuit. 


Productus  est  Ladislaus  in  veste  purpurea, 
cui  intextum  erat  aurum,  donata  a  rege,  et  liga- 
tae  sunt  in  tergum  manus,  et  inter  vota  ad  Deum 
procumbens  in  genua,  forti  anirno  erecta  cervice 
expectat  mortem.  Ibi  cum  ter  a  lictore  ictus  et 
vulneratus  esset,  et  pronus  in  terram  lapsus  esset, 
rursus  tamen  sese  quanquam  ligatus  et  vulneratus 
erexit,  et  clara  voce  Deum  invocat,  et  eum  testem 
suae  innocentiae  esse  inquit.  Quarto  tandem  ictu 
caput  ei  praeciditur.  Multa  sunt  in  hoc  exemplo 
digna  et  consideratione  et  deploratioue,  videmus 
hic  deletam  esse  memoriam  benefiiiorum  Hunia- 
dae  patris,  cum  tanta  crudelitas  in  filium  .exerce- 
tur.  Fortassis  et  adolescens  propter  patris  glo- 
riam  fuit  insolentior.  Itaque  propositum  est  cae- 
teris  exemplum,  ut  fortunae  inconstantiam  rne- 
tuentes  simus  modestiores. 

Postea  cum  rex  Pragam  proficisceretur,  simul 
eo  Matthiam  abducit,  ne  Pannonii  eius  liberandi 
causa,  si  apud  ipsos  relinqueretur,  tumultus  mo- 
verent.  lam  rursus  fortunae  vices  considera.  Rex 
nobilissimus,  cuius  et  indoles  ad  virtutem  erat 
excellens,  et  mores  honesti,  quemque  sperabant 
multae  gentes  praesidio  fore  toti  Europae,  iri  ipso 
flore  adolescentiae  in  urbePraga  extinclus  est.  Ibi 
cum  Bohemi  suae  gentis  virum  Georgiurn  elegis- 
sent  regem,  Matlhiam  is  retinet  tanquam  obsi- 
dem,  ut  ostensa  spe  liberandi  adolescentis  ,  Hun- 
garorum  sibi  voluntates  adiungeret.  Interea 
avunculus  Matthiae  in  Pannonicis  conventibus 
non  hoc  solum  agit,  ut  ivposcatur  adolescens 
captivus,  sed  etiarn  ut  rex  Hungariae  eligatur. 
Itaque  divinitus  magno  consensu  procerum  Mat- 
thias  rex  Hungariae  electus  est ,  et  missi  sunt  le- 
giti  ad  regem  Bohemicum  Georgium  ,  qui  dimitti 
eum  peterent.  Laudanda  est  omnino  Georgii  iu- 
sticia  et  prudentia,  et  quod  adolescentem  quem 
videbat  ad  regnum  vocari,  quod  adpetebant  alii, 
non  sustulit,  et  quod  futuram  eius  magnitudinem 
prospiciens,  ita  eum  dirnisit,  ut  foedus  cum  eo 
perpetuum  faceret,  et  filiam  ei  uxorem  daret.  Ita 
ex  carcere  ad  regnum  Matthias  eductus  est,  non 
per  seditionem  et  civilem  cruorem ,  sed  singulari 
consilioDei,  magno  omnium  principura  et  ordi- 
num  consensu. 

Exercitus  eum  Hungaricus  adductum  Georgii 
comitatu  ad  extremam  regni  Bohemici  orarn ,  ad 
flumen  Moravam  excepit,  et  Budam  inter  gratu- 
lationes  ubique  occursantium  hominum  et  fausta 
optantium  dixit.     Ibi  in  templo  publice  Deo  gra- 


981 


DECL.    DE   MATTHIA  REGE   HUNGAR. 


tias  egvrunt,  et  Malthias  et  principes,  et  vota 
fecernnt ,  m  Deus,  qui  vere  transfert  et  stabilit 
regna,  ut  inquit  Daniel,  gubernaret  novi  regis 
pectus,  consilia  et  actiones,  lit  salutaris  esset 
gubernatio  Pannoniae  et  orbi  Christiano. 

Bella  statim  tria  initio  gubernationis  eum 
exceperunt.  Austriacum ,  Telephicum  et  Tur- 
cicurn.  Narn  Fridericus  imperator,  qui  tutor  fuerat 
regis  adolescent.is  Pragae  mortui ,  coronam  regni 
Hungariae  retinebat.  Et  huic  seNicolaus  Matthiae 
inimicus  adiungebat,  qui  etsi  regnum  adpetebat 
ipse,  tamen  simulabat  se  propter  communem  Eu- 
ropae  salutem  velle  Hungariam  cum  Austria  con- 
iunctam  esse,  ut  fuerat  antea  regis  Alberli  et  Post- 
humi  tempore.  Movet  igitur  bellum  NicolausFri- 
deriei  nomine,  et  ab  eo  adiuvatur,  ac  priore  prae- 
lio  vincit  Matthiae  exercitum.  Sed  posteriore  su- 
peratus  ex  Hungaria  pellitur.  Interea  apud  Fri- 
dericum  per  legatos  agit  Matthias,  de  corona  red- 
denda  et  de  pace,  ne  alia  magis  necessaria  bella 
impedirentur.  Fridericus  igilur ,  ut  erat  sagacis- 
simus  senex,  maluit  coronam  reddere,  quam  et 
in  Austriam  bellum  attrahere,  et  impedire  in  al- 
tera  Pannoniae  ora  Turcorum  repressionem.  Pace 
cum  Friderico  facta,  prius  et  alias  seditiones  domi 
opprimendas  esse  censuit,  quam  extra  regnum 
exercitum  duceret. 

Erat  Telephus  Bohemus  caput  multorum  se- 
ditiosorum  hominum  in  iugisCarpathi,  qui  ialro- 
cinium  ibi  exercebant,  et  regum  autoritatem  etiam 
antea  contempserant ,  ac  vitae  patris  Huniadae 
insidiati  fuerant.  Hos  non  sine  difficultate  partini 
expulit  regno,  partim  captos  interfecit.  Tele- 
phum  ipsum  aiunt  fuga  elapsum,  postea  Pragae 
inter  mendicos  et  errones  vagantem,  ante  aedes 
divitum  stipem  et  panem  petiisse,  ut  olim  Tele- 
phus  in  tragoediis  mendicasse  victum  narratur. 

IntereaMahometus  sciensMatthiam  domesti- 
cis  bellis  occupatum  esse,  mittitHalibecum  ducem 
in  Syrmium  cum  magno  exercitu.  Erant  autem 
praesidia  mediocria  in  illo  regni  limite,  sed  quae 
diu  sustinere  multitudinem  Turcicam  non  pote- 
rant.  Descendit  igitur  rex  et  praeliis  aliquot  fuso 
et  fugato  Halibeci  exercitu,  postea  Dracolum  ty^ 
rannum  coepit,  et  exercitum  in  Bosnam  duxit, 
ubi  Iai/.am  urbem  Bosnae  praecipuam  Turcis 
ademit. 

Hac  victoria  moti  Veneti,  quibus  tunc  Ma- 
hometus  chalcidem  ademerat,  et  Genuenses  qui- 
bus  nobile  emporium  in  Taurica  Chersoneso  la- 

pham,  cui  vetus  nomen  fuitTeudasia,  id  est,  Teu- 
thonum  domus,  eripuerat,  foedus  cum  Matthia 
faciunt,  ut  Mahometum  reprimerent. 

Erat  autem  Matthias  non  solum  fortis  dux, 
sed  etiam  circumspectus.  Norat  ingenium  et  po- 
tentiam  Mahometi,  videbat  ingentes  successus: 
itaque  sui  regni  fines  magna  vigilantia  tutabatur, 
sed  tamen  longius  progredi  versus  Thraciam  non 
voluit,  sciens  se  unum,  belli  molem  sustinere  non 
posse,  et  in  foederatis  nihil  spei  esse. 

Postea  Mahometo  mortuo  cum  filii  de  re»no 
dissiderent,  occasio  erat,  rei  praeclare  gerendae, 
sed  tristi  Europae  fato,  averterunt  Matthiam  a 
bello  TurcicoRomani  pontificis  artes,  qni  ei  titu- 
lum  tribuit  regni  Bohemici  etiam  contra  Friderici 
imperatoris  voluntatem.  Malebant  enim  pontifi- 
ces  deleri  Bohemicas  Ecclesias,  quam  grassantes 
Turcos  reprirni.  Attrahunt  igitur  Bohemi  Casi- 
mirum  Polonicum,  optimum  regem  ,  cuius  consi- 
lii  autor  videtur  fuisse  Fridericus.  Huic  infoelici 
bello  implicitus  Matthias  alias  res  salutares  Euro- 
pae  omisit.  Interea  eius  copiae  in  Bohemia  et  vi- 
cinis  regionibus  vagatae  vastitatem  in  multis  locis 
fecerunt. 

Quare  et  principes  in  hac  Germaniae  ora 
exercitum  contraxerunt,  et  Vratislaviam  ad  reges 
accesserunt,  et  perfecerunt ,  ut  reges  hoc  infoelix 
hellum  omitterent,  et  pace  facta  in  sua  regna  re- 
dirent.  Postea  et  reliquias  copiarum  Hungarica- 
rum  in  hac  vicinia  duces  Saxoniae  et  marchio  lo- 
hannes  deleverunt. 

Accensum  est  rursus  bellum  Austriacum 
nescio  qua  occasione,  non  enim  extant  historiae. 
In  eo  bello  cumViennam  occup.isset  Matlhias,  non 
mullo  post  in  ea  urbe  mortuus  est.  Aiunt  apo- 
plexia  extinctum  esse,  quam  ira  vehementior  irri- 
taverat.  Haec  de  bellis  Matthiae  legimus.  Domi 
in  iurisdictione,  etsi  visus  est  asperior,  tamen  iu- 
stus  fuit,  et  cum  literas  intelligeret,  religionis  et 
virtutis  doctrinam,  et  legit  libenter,  et  amavit. 
Venerabatur  Ecclesiae  nomen,  et  a  sacerdotum 
eruditorum  colloquiis  de  doctrina  Ecclesiae  non 
abhorrebat,  ac  certa  tempora  invocationi  tribue- 
bat.  Bibliothecam  instruxit  magno  sumptu,  quan- 
ta  extra  Italiam  nulla  est.  Ex  hac  utiles  libri  Po- 
lybius  et  Diodorus  Siculus  primum  prolati,  typis 
excusi  sunt.  Delectatus  est  maxime  historiarum 
cognitione,  quas  curavit  ex  Graeca  lingua  multas 
inLatinam  transferri  sui  usus  causa,  didicit  etiam 
62* 

studiose  multa  de  stellarum  motibus   et   effectio- 

nibus. 

Ac  loannis  Regiomontani  sermonibus  et  fa- 
miliaritate  ita  delectatus  est,  ut  quoties  in  aulam 
veniebat ,  mrnsae  eum  suae  adhiberet ,  multa  sci- 
scitans,  de  motibus  stellarum,  etde  variis  natura 
miraculis.  Stipendium  etiam  huic  annuum  aureos 
ducentos  dedit.  Et  multos  viros  doctos  mathema- 
tum  cultores  evexit  ad  fastigia  honorurn  amplis- 
simorum. 

Haec  fere  de  rege  Matthia  partim  legi,  p;ir- 
tim  audivi,  et  optarim  integram  eius  historiam, 
ab  aliqtto  diserto  gentisPannonicae  viro  edi.  Nam 
ad  commonefactionem  de  mullis  rebus,  tales  hi- 
itoriae  conducunt,  ostendunt  singulare  Dei  bene- 
ficium  esse,  salutares  gubernatores,  et  movent  ut 
serio  petamus  aDeo  conservationem  mediocris  sta- 
tus  in  imperiis,  monstrant  discrimina  eorum,  qui 
res  necessarias  et  utilcs  patriae  egerunt,  etaliorum 
qui  res  inutiles  moverunt,  et  intueri  nos  iiidicium 
Dei  iubent,  et  flectere  mentes  ad  iusticiam  et  mo- 
destiam,  ne  caecis  cupiditatibus  impulsi  ruamus 
in  poenas.  Talium  admonitionum  exempla,  saepe 
cogitare  utile  est,  ac  simul  orandus  tilius  Dei  Do- 
minus  noster  lesus  Christus,  crucifixus  pro  nobis 
et  resuscitatus,  custos  Ecclesiae  suae,  ut  et  nos 
gubernet,  et  hospitia  Ecclesiae  et  doctrinae  studia 
clementer  tueatur,  et  gubcrnatores  nobis  det  salu- 
tares.     Dixi. 


No.  125. 


(an.  1551.?) 


De  precatione. 


In  select.  Declamal.T.IU.  p.666sqq.,  Servest.  T.  III.  p.630. 
et  Ricbard.  T.  III.  p.  296.  —  Slrobel.  in  bibl.  Melanth. 
ad  anxi.  1551.  conimeuiorat  No.  362.  libellum  :  „Oratio 
de   precatione,    scripta    a   M.   Marcello        Viteb.    1551.    8. 

2  p|,"  Aliani  orationem  nfgi   iv%wv  Melanlhon  scri- 

psil  in  usuni  Bernh.  Ziegleii  au.  154d.     Vid.  Epp.  Vol.VI. 
p.  80. 

Oratio  de  precatione. 

Etsi  omnibus  teinporibus  multa  et  miranda  bene- 
ficia  confert  Deus  Ecclesiae,  eamque  saepe  liberat, 
tuetur  et  servat  in  magnis  Calamitatibus.  Tarnen 
inprimis  convenit  nos  praesentia  beneficia  consi- 
derare,  eaque  praedicare,  et  pro  iis  Deo  perpetuas 
gratias  agere. 

Cum  autem  aliquot  iam  annis  hoc  oppidum, 
et  hanc  nostram  Ecclesiam  Deus  multis  ingentibus 


beneficiis  cumulaverit,  primum  instaurata  luce 
Evangclii,  et  donatis  [mediocribus  Halcyoniis  ad 
colenda  pia  studia  in  his  motibus  Germaniae,  non 
alienum  est  in  omnibus  congressibus  publicis, 
cum  htbenda  oratio  est,  hoc  exordio  tanquam  le- 
gitimo  uti,  ut  Deo  pro  servata  Ecclesia  et  schola 
gratias  agamus. 

Etsi  enim  leve  hoc  genus  videtur  esse  grati- 
tudinis  erga  Deum,  quod  verbis  ostenditur,  ta- 
men  nec  amplius  praestare  possumus,  cum  frua- 
mur  tota  n.itura  tanquam  usu  nobis  divinitus  data, 
ut  quicquid  inde  Deo  reddimus,  de  alieno  non  de 
nostro,  referamus  gratiam  autori  oinniutn  bono- 
ruin.  Et  scimus  Deo  gratum  esse  hoc  officiurn, 
eumque  propter  filiurn  suutn  recipere  pro  cultu. 

Deinde  postulat  hoc  et  magnitudo  benignita- 
tis  Dei  erga  nos.  Quis  enirn  nostrum  est,  etsi  ad- 
huc  omuia  pendent  in  Dei  manu,  qui  paucis  his 
annis  potuisset  sperare  diutius  iu  his  regionibus 
mansurum  niduin  aliquem ,  ubi  iuventus  doceri 
et  educari  possit,  et  qualiscunque  quasi  portus  te- 
neretur,  ubi  vox  coelestis  de  voluntate  Dei  et  filio 
ipsius  liberatore  nostro  sonaret? 

Sit  igitur  hoc  quasi  auspicium  congressus  et 
or.itionis  nostrae,  ut  siinul  omnes  iuuctis  pectori- 
bus  et  votis  Deo  nunc  gratias  agamus:  cum  pro 
aliis  beneficiis,  quibus  universamEcclesiam  omni- 
bus  temporibus  servat,  tum  etiam  quod  nos  saepe 
in  his  praesentibus  procellis,  et  quasi  fluctibus 
tempestatum,  tuetur  et  tegit. 

Tibi  igitur  Deus  aeterne  pater  Domini  nostri 
Iesu  Christi ,  qui  una  cuin  filio  tuo  et  Spiritu  sau- 
cto,  qui  ab  utroque  procedit,  condidisti  coelum 
et  terram,  et  collegisti  tibi  Ecclesiam,  ab  inilio 
mundi,  ex  toto  genere  huinano,  agimus  gratiaj, 
nunc  (juautas  animi  nostri  capere  possnnt,  nou 
solum  pro  voluntate  tua,  de  liberatione  nostra  et 
omuium  hominum,  per  filiurn,  quem  voluisti  pro 
nobis  fieri  victimam^  patefacta  primuin  in  rnultis 
locis,  in  quibus  te  ostendisti,  ac  praecipue  olim  iu 
iuedio  orbis  terrarum  et  in  Hierusalem,  sed  etiam 
pro  restituta  luceEvangelii,  in  his  miseris  et  asper- 
rimis  locis  ad  Aquilonem.  Deinde  quod  nos  tegis 
miranda  clementia,  adversus  potenliam  et  insidi.-.s 
diaboli,  qui  non  tantum  doctrinam  delere,  sed  et 
Ecclt-siae  et  salutarium  studiorum  hospitia  perdere 
conatur.  Teque  oramus,  ut  nos  et  praecipue  illos, 
quibus  curam  docendi  et  gubernandi  tuum  gregern 
commisisti,  clementer  tuearis  et  serves,  ut  ad  po- 
steritatem  mediocri  foelicitate  vcram  et  salutarein 

doctrinam,  de  tua  gloria  et  omnium  hominum  sa- 
lute  transmittant  et  propagent,  ne  sequatur  vasti- 
tas  et  barbaries  horribilis,  qualis  oppressit  multas 
gentes,  in  quibus  antea  noticia  tui  fulsit,  et  tua 
gloria  praedicata  et  celebrata  est,  nunc  vero  vix 
vestigia  tantarurn  rerum  manent.  Oramuste,  ut 
nos  nostrasque  familias  et  totam  posteritatem  cu- 
stodias  et  gubernes,  ut  te  verum  Deum  sonemus  et 
celebremus  in  omnem  aeternitatem,  ubi  cum  per- 
petua  laeticia  fruemur  tua  bonitate,  et  proficiemus 
in  agnitione  tua  infinita. 

Iam  vero  quia  mihi  aliquid  de  more  dicen- 
dum  fuit,  non  volui  anxie  laborare  de  inquirendo 
argumeuto,  sed  illud  quod  maxime  obviurn  fnit, 
et  de  quo  utcunque  aliquid  dicere  possem,  arripui, 
videlicet,  ut  de  precatione  ad  Deum  pauca  iuven- 
tutern  monerem,  colligeremque  unarn  et  alteram 
rationem,  quae  adolescentes  commonefaceret ,  ut 
libenter  et  frequenter  Deo  praestarent  officium  in- 
vocationis,  quod  scimus  Deum  habere,  pro  prae- 
cipuo  cultu,  sicut  monet  textus  in  Propheta,  nos 
quasi  vitulos  labiorum  nostrorum  Deo  offerre. 

Etsi  igitur  plures  causae  a  piis  colliguntur, 
propter  quas  inprimis  debeamus  nos  diligenter  ad 
precandurn  assuefacere,  tamen  nunc  tantum  tres 
visum  est  recitare  adolescenlibus,  ad  quas  solas 
referam  meam  admonitionem,  ac  oro  caeteros  do- 
ctrina  et  aetate  ornatiores  rnagnopere,  ut  vel  pro- 
pter  iuventutem,  vel  propter  publicam  consuetu- 
dinern,  vel  piopter  ipsorum  humanitatem,  aequo 
animo  rne  ferant,  donec  inslitutum  curriculum 
qualiscunque  orationis  absolvero. 

Dicarn  autem  primum,  quod  debeamus  ani- 
mos  et  pectora  nostra  exuscitare  ad  precandum, 
propter  mandatum  Dei.  Deinde  propter  promis- 
siouem,  et  quod  nostrae  preces  nunquam  sint  irri- 
tae.  Postreino  quia  cottidiana  necessitas  publica 
et  privata  flagitet,  ut  in  nostris  miseriis  a  Deo  pe- 
tamus,   et  quaeramus  auxilium  et  liberationem. 

Prirnum  igitur  efficacissime  debet  nos  movere 
ad  precandum  rnandatum  Dei.  Scimus  enim  quo- 
ties  praecipiatur  hic  cultus,  ut  Deum  assiduis  votis 
colamus:  et  fiducia  filii  Dei  petamus  ab  eo  veniam 
nostrorum  delictoruni,  liberationem  a  culpa  ,  de- 
nique  omnia  quae  nobis  et  ad  salutem  et  ad  hu- 
ius  vitae  suslentatiouem  sunt  neressaria.  Noti 
enim  sum  textus:  Invoca  me  in  die  trihulalionis. 
Petite  et  accipietis.  Et  inPaulo:  Sine  intermis- 
sione  orate. 


Haec  mandata  summam  necessitatem  nobis 
omnibus  imponunt,  ut  si  studium  precandi  non 
flagitarent  alia  pericula  animae  et  corporis,  tamen 
declaranda  erat  nostra  obedientia  Deo  in  precando 
ob  hoc  solum,  quia  Deus  hoc  opus  a  nobis  requi- 
rit  et  postulat. 

Etsi  autern  mandatum  de  precatione  oppo- 
nendum  est  multis  impedimentis,  quae  nos  ad 
hunc  cultum  faciunt  tardiores.  Prirnurn  enim  in- 
dignitas,  deinde  cogitatio  de  particularitate,  quod 
Deus  tantum  pios  quosdam  exaudiat,  non  quosli- 
bet,   languefaciunt  pios  saepe  ut  morosius  orent. 

Tamen  quia  iuvenluti  nunc  verba  facio,  eam 
admoneo,  ut  et  suis  impedimentis  hoc  mandatum 
opponat,  videlicet  securitati  et  negligentiae  nimis 
pravae,  quod  adolescentes  cuin  vivant  fere  impetu 
potius  quarn  cogitatione  de  Deo,  et  de  suo  officio, 
rarius  aut  negligentius  ideo  orant,  quia  frigidius 
tiinent  Deum,  existimant  Deum  non  curare  hanc 
negligentiam,  nec  eum  irasci  illi  contemptui,  quod 
nec  in  caeteris  officiis,  nec  in  invocalione  prae- 
stant  illuni  cultum  Deo,   quem  requirit. 

Etsi  igitur  mandatum  tenendum  est  propter 
consolationem  piorum  et  infiimiornm,  ne  cou- 
scientia  indignitatis  aut  alio  rnetu  diffieilius  orent, 
sed  sciant  Deo  gratam  esse  hanc  signincationem 
voluntatis  nostrae,  quam  etiarn  mandato  exigit. 
Tamen  nos  nunc  si  placet,  ideo  urgeamus  rnanda- 
tum,  ut  excutiamus  animis  securitatem  carnalem, 
et  ignaviam  propemodum  Epicuream  iuvenibus  et 
aliis  usitatam,  qtiasi  non  multum  referat,  si  omit- 
tatur  hoc  sacrificium  orandi  et  commendandi  Deo 
nos  ipsos  et  Ecclesiam  piis  votis,  et  recitatione 
piarum  precum. 

Ac  procul  auferat  mihi  hic  aliquis  supersli- 
tiosus  istarn  orationem,  quae  plane  est,  ut  diii- 
tur,  aQyo*  Xoyo^,  non  esse  vel  quacunqne  de 
causa  pios  perlerrefaciendos  severitate  mand.ti, 
cum  ipsi  sna  sponte  in  aliis  officiis,  et  iir  hoc 
ipso  suae  fidei  testimonia  edant  corarn  Deo  et 
hominibus. 

Supervacaneum  est,  inqninnt,  mandatis,  tan- 
quam  praetoriis  edictis  ad  recte  faciendurn  creden- 
tes  impellere,  et  (juasi  vi  cogere,  curti  haec  ultro 
ex  corde  illustrato  iide,  proficiscantur.  Utqne  ab- 
surdum  est  dicere,  tria  et  septem  debere  esse  de- 
cem ,  sed  esse  decem,  ita  ociosnm  esse  dicunt,  si 
inoneas,  deberi  cultum  invocalionis  et  similes  Deo, 
cum  renati  Spiritu  sanclo  ultro  et  non  coacti  haec 
faciaut. 


987 


DECL.  DE  PRECATIONE. 


988 


Etsi  verum  est,  haec  pios  libenter  facere,  ta- 
men  et  malos  et  bonos,  opus  est  mandato  urgeri. 
Malos,  ne  putent  nihil  sceleris  et  impietatis  esse 
in  ignavia ,  et  praetermissione  officii.  Bonos,  ut 
admoniti  de  ordinatione  et  voluntate  Dei ,  prom- 
ptius  faciant  et  ardentius,  maiorique  animi  alacri- 
tate,  quod  intelligant  Deo  gratum  esse,  cum  ani- 
inadvertunt  necessitatem  mandati  et  voluntatis 
Dei.  Ac  videte  superbiam  hurnani  cordis.  Nisi 
enim  homines  prophani  cogitarent  se  sine  auxilio 
divino  posse  res  suas  gubernare  et  perficere,  non 
ita  securi  essent,  et  ardentius  peterent  a  Deo  con- 
silia  et  successus.  Sed  quia  confidunt,  se  sua  sa- 
pientia  et  fortuna  id  effecturos  qnod  instituunt, 
putant  superstitiosorum  aut  miserorum  esse, 
a  Deo  petere  auxilium,  sicut  Aiax  dixit :  Aliorum 
esse  vincere  Deo  iuvante,  se  autem  sine  Deo  res 
magnas  genere  posse.  Sed  miscros  hos  ipsos  esse, 
etiam  Ethnici  iudicarunt.  Itaque  et  Homerus  in- 
quit: 

tvyto&ai  nurrtg  xt  &tov  yuriovoiv  uv&ownoi. 

Sit  igitur  haec  prima  causa,  ut  cum  in  universa 
obedientia  studeamus  Deo  observantiarn  et  officia 
nostra  declarare,  tum  vero  inprimis  in  invoca- 
tione,  quae  inter  praecipuos  cullus  saepe  numera- 
tur,  ut  nos  in  Ecclesia  scire  necesse  est. 

Ne  putes  igitur  liberum  esse,  utrum  tuas  pre- 
ces  toto  pectore  fundas  ad  Deum,  uec  ne,  sed  scias 
te  contumeliosum  et  contumacem  esse  adversus 
Deum,  te  provocare  iram  Dei,  te  accersere  graves 
poenas,  calamitates  publicas  et  privatas  libi,  fa- 
miliae  tuae,  et  ornnibus  qui  tibi  coniuncti  sunt, 
si  nihil  aut  segniter  ores.  Iiic  igitur  debebat  co- 
piosius  dici  de  ira  Dei,  et  de  poenis  comitantibus 
hanc  securilatem  et  negligentiam ,  quae  etiamsi 
sunt  communes  violationi  singularum  legum,  quae 
in  decalogo  proponuntur,  tameu  vel  in  primis 
omissionem  huius  cultus  sequuntur.  Sed  ut  hre- 
vior  sim,  transeo  ad  secundam  rationem,  quam 
dixi  etiam  considerandam  esse,  ut  accendamus  iil 
nobis  studium  diligentius  precandi. 

Etsi  igitur  nullum  fulmen  debebat  nos  vehe- 
mentius  eommovere,  ut  sumrno  studio  tribuamus 
hoc  qnasi  iusDeo,  ut  expectemus  et  petamus  ab 
eo  auxilium  et  liberationem  kn  nostris  aerumnis, 
quam  mandatum  et  voluntas  Dei.  Tamen  debet 
et  nos  invitare  liaec  ratio,  quod  noslrae  preces 
nunquam  sunt  inutiles  aut  irritae,  sed  semper  ali- 
quid  impetrant  aDeo,  semper  exaudiuntur,  sive 


statim  contingat  eventus  pro  nostris  votis,  sive  in- 
terdum,  ut  solel  Dcus,  exercere  nostram  fidem, 
difteratur  id  quod  petimus. 

Nec  dubium  est  menles  prophanas  saepe  et 
ideo  quasi  cessatrices  esse  in  hoc  officio ,  quod  co- 
gitant  inanem  laborem  sumi  precando,  cum  saepe 
non  respondeant  eventus  votis. 

Saepe  etiam  dubitant  mentes,  utrura  Deus 
exaudiat  nos,  vel  quia  disputmt  de  providentia, 
vel  quia  terrentur  conspectu  suae  indignitatis,  vel 
propter  alias  causas. 

His  igitur  novis  impedimenlis  opponas  ratio- 
nern  promissionis,  et  quod  nunquam  siut  inanes 
tuae  preces  aut  irritae.  Semper  enim  aliquid  a 
Deo  impetrant,  nec  unquam  patiuntur ,  ut  ita  di- 
cam,  repulsam,  siveutdixi,  statim  Deus  tribuat 
quod  petirnus,  sive  longiori  mora  exerceat  nos. 

Ac  saepe  me  haec  ipsa  ratio  permovit,  ut  re- 
iectis  omnibus  aliis  impedimentis  animum  et  ocu- 
los  ad  Deum  attollerem,  osque  ad  precandum  ape- 
rirem,  quia  venit  in  mentem  promissio,  quae  nun- 
quarn  fallit,  etiamsi  res  saepe  alio  tempore  vel 
modo  contingant,  quam  nos  expectabamus. 

Et  certa  est  et  statim  obvia  petentibus  pro- 
missio  gratiae  et  reconciliationis,  sicut  multa  dicta 
declarant:  Utvivoego,  nolo  mortem  peccatoris, 
et  Paulus  ait:  ldeo  ex  fide  gratis  ut  firma  sit  pro- 
missio;  nec  nihil  huc  pertinet  diclum  Basilii: 
uuvov  &(k7]0~ov  y.al  &tbs  TiQog  navxa.  Suus  etiam 
cuique  animus  testis  est,  se  fide  consequi  consola- 
tionem  et  liberationem  a  poenis  aeternis,  et  terro- 
ribus  ac  sensu  irae  Dei  adversus  peccatum,  quum 
serio  iila  petunlur,  et  fiducia  intercessoris  filii  Dei 
ad  patrem. 

Etsi  autem  ut  saepe  audimus,  discernendae 
sunt  ab  hac  promissione  aliae,  quae  res  corpora- 
les  offerunt:  tamen  et  illae  nunquam  sunt  inanes 
aut  irrilae.  Etsi  enim  nemini  cuiquam  a  Deo  pro- 
missio  tradita  est  nominatim,  de  re  aliqua  perti- 
nente  ad  usum  huius  corporalis  vitae,  ut  de  libe- 
ratione  ex  morbo,  aut  aliqua  alia  calamitate  quae 
nos  nunc  premit:  tamen  certum  est  nostras  preces 
a  Deo  exaudiri  et  efficaces  esse,  etiamsi  differtur 
hoc  quod  petimus,  aut  prorsus  non  contingit.  Hoc 
enim  verum  est,  si  hoc  non  consequimur  quod  pe- 
timus,  aliud  melius  et  praestantius  longe,  Deus 
nobis  confert.  Non  liberat  te  Deus  ex  inopia  aut 
morbo,  interea  dat  vel  alia  bona  corporalia  tibi 


989 


DECL.    DE  PRECATIONE. 


990 


aut  tuis,  aut  te  cumul.it  uberiore  agnitione  sui,  et 
donat  tibi,  ut  quarto  Psalmo  significat,  laeticiam 
interiorem  in  corde,  et  initia  vitae  aeternae  con- 
firmat  et  auget  in  te. 

Scimus  enim  et  boc  ex  doctrina  Ecclesiae, 
quod  tametsi  Deus  exaudiat  suum  populum,  et  qui 
eum  in  invocatione  filii  Dei  colit.  Tamen  velit 
eosdem  exerceri  variis  adflictionibus  et  cruce  pro- 
pter  multas  causas,  quae  nunc  recitari  non  pos- 
sunt. 

Ut  igitur  simul  et  castiget  Ecclesiam  et  pios 
erudiat,  et  revocet  ad  poenitentiam,  item  osten- 
dat  testimonia  immortalitatis,  quod  post  banc  vi- 
tam  alia  restet,  in  qua  vera  praemia  pietatis  con- 
sequamur,  et  propter  similes  graves  causas,  quae 
saepe  recitantur,  et  omnibus  in  conspectu  esse  de- 
bent,  saepe  non  confert  huius  vitae  praesidia  el 
commoda,  sed  longe  maioribus  bonis  nos  ornat  et 
cumulat,  ut  coelesti  luce  Evangelii ,  iustitia,  et 
«nistu  vitae  aeternae.  Pensat  et  saepe  corporales 
ruiserias  splendidioribus  bonis  etiam  in  hac  vita. 
Ut  non  liberatlosephum  a  periculo  carceris,  postea 
ille  ipse  carcer  praebet  ei  occasionem  et  aditum  ad 
culmen  regni.  Et  tametsi  corporales  promissiones 
primum  omnium  pertiuent  ad  totum  corpus  Eccle- 
siae,  tamen  et  membris  saepe  illa  ipsa  danturdivi- 
nitus  quae  petunt.  Vult  enim  Deus  ali  et  servari 
Ecclesiam  in  hac  vita:  vult  in  nobis  crescere  fidem 
petitione  rerum  corporalium :  vult  nos  statuere 
etiam  praesentis  vitae  commoda,  non  obiici  casu, 
sed  se  dante  et  offerente  nos  illis  potiri,  sicutPsal- 
mus  inquit,  dante  te  escam  illis  colligent,  te  ape- 
Tiente  manum  implebuntur  etc. 

Nullo  igitur  modo  nostra  vota  aut  preces  sunt 
irritae  aut  infrugiferae,  et  recte  dicitur,  in  peti- 
tione  rerum  corporalium  aliquando  Deuin  exau- 
dire  nos  non  ad  voluntatem  nostram,  sed  ad  salu- 
tem.  Quae  cum  ita  sint,  quid  cessamus  aut  du- 
bitamus  magna  cum  fiducia  afferre  ad  Deum  no- 
stros  dolores  et  gemitus,  ut  illis  medeatur  publice 
et  privatim?  Sed  venio  ad  tertiam  causam,  quam 
institui,  quae  vel  inprimis  nostros  animos,  etiamsi 
ferrei  essent,  ad  precandum  debebat  excitare,  vi- 
delicet  infinita  et  tristissima  pericula  etmala,  in 
quibus  quotidie  versamur. 

Vulgo  celebratum  dictum  est:  Qui  nescit  ora- 
re,  debet  navigare.  Monet  autem  neminem  tam 
ferum  esse  et  prophanum,  quin  constitutus  in  pe- 


riculis  et   terroribus,    querat    a  Deo  auxilium  et 
petat  liberationem. 

Sunt  igitur  pericula  nostra  publica  et  privata 
saepe  cogitanda,  suntque  publicae  calamitates  ma- 
nifestae.  nec  est  quisquam,  qui  ut  partem  aliquam 
confert  ad  Causas  publicorum  malorum,  ita  postea 
non  partem  aliquam  etiam  communium  poenafum 
cogatur  sustinere.  Videmus  quibus  in  periculis 
sitEccIesia,  non  tantum  ab  externis  hostibus,  et 
qui  vi  opprimere  veram  doctrinam  cogitant,  sed 
etiam  ab  internis,  qui  impediunt  praeceptorum 
sanctissimos  labores  et  cousilia. 

Nec  consilescent  turbae  de  religione,  cum 
Christus  dicat:  Non  veni  pacem  mittere,  sed  gla- 
dium.  Sunt  et  interni  hosles,  domeslica  vitia, 
quae  etiamsi  accersunt  poenas  et  multa  pericula 
scholis  etEcclesiis,  ut  sunt  luxus,  ambitio,  ava- 
ritia,  securitas,  contentiones,  odia,  et  similes 
pesles. 

In  imperiis  tanta  confusio  est  et  incertitudo, 
ut  ubi  Ecclesia  sit  paulo  post  habitura  sedem  aut 
hospitium,  nemo  divinare  queat. 

Quis  paterfamilias  est,  qui  si  post  decem  an- 
nos  revivisceret  forle,  non  cogitaturus  sit  in  qua 
parte  orbis  terrarum  quaerat  suos  liberos? 

Pompeium  cum  duobus  filiis  narrat  historia, 
sepultum  fuisse  in  tribus  partibus  totius  orbis  ter- 
rarum,  Asiae,  Aphricae  etEuropae,  hanc  longin- 
quam  distractionem  filiorum  et  patris,  etiam  post*. 
mortem  ,  bella  civilia  effecerunt. 

Sed  illustriora  sunt  exempla  Ecclesiae.  Iacob 
iam  senex  transfertur  in  Aegyptum,  ibi<jue  procul 
a  patrio  solo  moritur.  Postea  qualis  dissipatio, 
quanta  certamina  totam  posteritatem  ipsius  ex- 
cipiunt? 

Nunc  de  nostris  liberis,  ubi  poterimus  divina 
re  eos  fore  in  hac  perturbatione  et  bis  tumultibus 
post  paucos  annos? 

Nam  etsi  nunc  Dei  beneficio  sunt  qualiacun- 
que  Halcyonia,  quae  ut  diuturna  sint,  Deum  oro. 
Tamen  semper  hic  est  status  rerum  in  quolihet 
imperio,  ut  usurpare  possis  veteiem  versuin: 

Interduiu  pax  est ,    pacis  itducia  liunqiiain. 
Publica  igitur  pericula  supra  caput  sunt,  et  tanta 
est  eorum  magnitudo,    ut  enarrari  non  possit. 

Quod  si  quis  non  putat  nec  intelligit  ea  ad  se 
pertinere   privatim,    sed   aliena   esset   is   perinde 

facit,  trt  si  tolus  mundus  fl;igret  incendio,  tamen 
spprel  se  sanum  et  tutum  fore,  aut  si  videat  navem 
suam  perire  in  alto,  se  tarnen  speret  incolumem 
emorsurum  esse,  perinde  ac  cum  tempore  Nohae 
totus  orbis  obruebatur  diluvio,  aliqui  potuerint 
securi  esse ,  quasi  ad  se  illud  universale  malum 
nihil  attineret.  Sed  privatim  ut  omittam  dicere 
de  suo  cuiusque  sensu  poenae  aeternae  ,  propter 
peccata  coram  Deo,  quantum  est  malorum  in  quo- 
tidiana  vita?  quanfum  angustiarum  primum  in 
suo  cuiusque  pectore,  etiam  propter  difficultatem 
rerum  praesentium?  Postea  quae  perpeluitas  vel 
potins  perennitas  calamitatum ,  cum  semper  nova 
veterem  insequatur. 

Sic  enim  Deus  genus  bumanum  flagellat  cot- 
tidie  volens,  ut  nos  admoneat  nostri  officii,  ad- 
rnoneat  de  peccatis,  de  poenitentia,  denique  ut 
nos  exuscitet  ad  invocationem,  qui  alioqui  altum 
sterteremus,  et  securi  fortassisviveremus  epicurum. 

Non  solum  autem  externa  pericula  sunt,  sed 
etiam  saepe  atruuntur  piis  insidiae  arcanae  a  dia- 
bolo,  quibus  et  eorum  consilia  et  mentes  praecipi- 
tare  conatur  in  peccata,  et  inextricahilia  mala, 
quae  nunquam  salis  prospici  possunt,  nisi  divini- 
tus  petas  te  gubernari  a  Spiritu  sanclo,  ut  custo- 
diat  te,  ne  uspiam  labaris,  impingas,  decipiaris 
a  diabolo,  etiam  specie  aliqua  qualicunque  recti. 

Omilto  commemorationem  cottidianarum  ae- 
rumnarum,  quae  cuilibet  accidunt,  in  valetudine, 
in  re  familiari,  in  periculis  suis  et  aliorum,  quos 
quisque  cbaros  habet. 

Denique  ut  nihil  adversi  nos  adfligeret,  omnia 
essent  secunda  et  tranquilla  domi  et  foris.  Tamen 
vel  praecipue  in  rebus  secundis  oportebat  nos  esse 
intentos  in  diabolum,  qui  tum  insidiosissime  nos 
captat,  cum  sunt  induciae  ah  adversa  fortuna. 
Turn  enim  maxirne  homines  siinl  securi ,  induunt 
contemptum  Dei,  dedunt  se  voluptatibus,  ut  tali 
tempore  plus  periculi  sit,  ne  facilius  praecipite- 
mur  in  exitium. 

Vetus  versus  Ennii  declarat  cogitantibus,  res 
Iaetas  maxime  esse  terribiles. 

Ac  Romanus  bomo,  tunc  cum  res  est  bene 
gesta  ,  corde  suo  trepidat. 

Ita  pios  vel  rnaxime  conveniebat  esse  sollici- 
tos,  et  quasi  in  statione,  contra  insidias  dial)oIi, 
tunc  cum  forte  Deus  laxiorem  quietem  donavit. 
Ac  saepe  mouent  sacrae  literae,  ne  incauti  tempore  , 


IranqoilloDei  obliviscamur,  sicut  et  inMoysedici- 
tur:  Sedit  populus  manducare,  ac  surrcxit  ludere. 

Quare  vel  maxime  rebus  quietis,  opus  est 
oralione  ad  Deum,  ut  nos  regat  et  contineat  in 
officio,  ne  abiiciamus  eius  timorem,  et  frigidius 
;»c  levius  curemus  eius  voluntatem. 

Nullum  igitur  tempus  debet  vacare  piis  pre- 
cibus,  quibus  a  Beo  petarnus,  ut  vel  rebus  tristi- 
bus  servet  nos  et  Ecclesiarn,  vel  mediocribus  nos 
custodiat,  ne  eius  bonitate  abutamur,  quae  non 
est  rara  pestis  omnium  hominum. 

Sed  ne  longior  sim,  finem  faciam,  et  ado- 
lesccntes  hortor,  ut  se  diligenter  a  primis  annis  arl 
hunc  cultum  precationis  Deo  cottidie  offerendum 
assuefaciant.  Addant  vero  ante  omnia  et  emenda- 
tionem  vitae  ac  morum,  dentque  operam,  ut  se 
instruant  cognitione  doctrinae  coelestis,  quae  in 
Ecclesia  traditur,  utsciant,  fidem  debere  in  omni 
invocatione  praelucere.  Non  enim  placet  Deo  ora- 
tio  hominis  profani,  securi,  negligentis  et  parum 
sobrii,  denique  hypocritae,  qui  est  sine  fide  iu 
filiurn  Dei.  Sed  ut  Salomon  inquit:  Abominatio 
est  talis  oratio  coram  Deo. 

Sint  igitur  in  conspectu  semper  cum  aliae 
causae,  quae  nos  ad  precandum  exuscitent,  tum 
vero  praecipue  mandatumDei,  et  vis  et  efficacia 
precationis,  et  nostrae  necessitates  publicae  et 
privatae  quovis  tempore, 

Deus,  pater  Domini  nostri  IesuChristi,  regat 
nostras  mentes,  ut  eum  vero  pectore  invocent,  et 
ut  vita  nostra  omnis  ei  placeat,  gloriamque  eius 
iilustret,    Amen. 


No.  126. 


aii.  1551. 


De  definitione  iustitiae. 

In  «elect.  Declamat.    T.   III.   p.  682  sqq.,    Servest.   T.   III. 
p.  646.  et  Richard.  T.  III.    p.  420. 

Oratio  de  definitione  iusticiae,  quae  extat  apud 

Clementem   Aleocandrinum,    recitata   a  Mag. 

Luca  Hetzer,  Decano,  an.  1551. 

Initio  gratias  ago  Deo  aeterno,  patri  Domini  no- 
stri  lesu  Christi,  conditori  coeli  et  terrae,  et 
omnium  creaturarum,  una  cum  filio  suo  Domino 
nostro  lesu  Christo ,  et  Spiritu  suo  sancto ,  quod 
Ecclesiam  sibi  inter  nos  colligit,  et  optimae  doctri- 

nae  studia  conservat,  eumque  toto  pectore  oro,  ut 
propter  mediatorem  Dominum  nostrum  Iesum 
Cbristum,  crucifixum  pro  nobis  et  resuscitatum, 
ac  certo  regnantem  in  Ecclesia,  nos  deinceps  quo- 
que  clementer  protegat  et  gubernet,  nec  sinat  ex- 
tingni  lucem  suae  doctrinae,  sed  faciat  mansionem 
in  nobis,  ut  inquit  filius:  Si  quis  diligit  me,  ser- 
monem  meum  servabit,  et  pater  meus  diliget  eum, 
et  veniemus  ad  eum ,  et  mansionem  apud  eum  fa- 
ciemus.  Haec  mecum  veris  et  ardentibus  votis 
petite.  Cum  autem  sapienter  institutum  sit,  ut 
in  his  congressibus  commonefactio  proponatur, 
utilis  aut  ad  iudicia  formanda,  aut  ad  excitandos 
animos  ad  virtutem,  delegi  argumentum,  cuius 
explicatio  et  erudire  iuniores  potest,  et  monet,  ut 
recla  discamus,  et  prudenter  caveamus,  ne  So- 
pbismatum  praestigiis  a  veritate  abducamur. 

Scriptor  fuit  post  Imperatorem  M.  Antoni- 
num  celebris  in  Ecclesia  Alexandrina,  Clemens, 
qui  in  refutatione  haereticorum  intexit  interdum 
historica  digna  cognitione.  Hic  narrat  quosdam 
definitionem  Iusticiae  hanc  tradidisse:  Iusticia  est 
societas  Dei,  cum  aequalitate.  diy.aioavvrj  tOrl 
xotvcavia  $eov,  /uera.  iaorrjTog.  Nec  vero  de  priore 
parte  definitionis  multa  disserit,  sed  recitat  haere- 
ticos  posteriorem  particulam  scelerate  interpreta- 
tos  esse,  de  tali  aequalitate,  in  qua  singuli  alienis 
facultalibus  et  uxoribus  uterentur.  Etnarr<it  fuisse 
alicubi  tales  fanaticos  coetus  omnibus  sceleribus 
pollutos,  qui  tamen  specie  religionis  se  populo 
venditarint. 

Miratus  sum  tam  cito  post  Apostolos  inter 
eos,  qui  in  Ecclesia  instituti  fuerant,  cum  disci- 
plina  plus  gravitatis  adhuc  haberet,  quam  in  hac 
delira  senecta  mundi,  tamen  furores  tantos  exti- 
tisse,  sed  ardent  diaboli  immani  odio  filii  Dei. 
Quare  omnibus  temporibus  gerunt  cum  Ecclesia 
bellum  prorsus  aanovdov ,  ut  vetustas  loquebatur, 
et  horribiles  dilacerationes  efficiunt,  sicut  statim 
in  initio  diclum  est:  Ponarn  inimicitias  inter  Ser- 
pentem  et  inter  Semen  rnulieris.  Cum  igitur  ta- 
lia  exempla  legimus,  excitentur  animi  non  solum, 
ut  sollicitudo  et  cura  in  discendo  sit  maior,  sed 
etiam  ut  veris  et  adsiduis  gemitibus  petamus,  ut 
filius  Dei,  qui  conculcavit  caput  Serpentis,  de- 
pellat  a  nobis  diabolos,  et  Spiritu  sancto  regat 
mentes  et  pectora  nostra. 

Ubi  animi  sunt  temulenti  et  securi,  nec  peri- 
cula  sua   intelligunt,   multo  facilius  ab   hostibus 
Melajtth.  Oteh.  Vor..  XI. 


opprimuntur.  Ideo  et  nosse  vos  haec  exempla  utile 
est,  et  non  ociosis  mentibus  audienda  sunt,  sed 
expavescamus  cogitatione  nostrorum  periculorum, 
sciamus  adsidue  saevissimum  et  astutissimum  ho- 
stem  nobis  insidiari,  et  ut  scriptum  est,  circuire 
velut  leonem  rugientem,  ut  querat  quem  devoret. 
Adversus  hanc  helluam  et  doctrina  et  invocalione 
filii  Dei  nos  muniamus. 

Te  fili  Dei  Domine  Iesu  Christe,  erucifixe 
pro  nobis  et  resuscitate,  qui  dixisti:  Venite  ad 
me  omnes  qui  laboratis  et  onerati  estis,  ego  refi- 
ciam  vos,  toto  pectore  oro,  ut  tua  luce  nos  guber- 
nes,  semper  Ecclesiam  tibi  inter  nos  colligas,  et 
nos  custodias,  ne  fanaticis  furoribus  animi  nostri 
fascinentur.  Fac  ut  te  vera  invocatione  et  vera 
doctrina  celebremns,  et  facias  nos  vasa  misericor- 
diae.  Opem  fer  infirmitati  nostrae,  cum  quidem 
introspicias  pectora  nostra,  ct  scias  nos  simpJici 
studio  quaesivisse  veritatem. 

Redeo  autem  ad  definilionem,  de  qua  dicere 
institui.  Undecunque  haec  definitio  sumpta  est, 
etsi  recens  auditor  propter  novitatem  et  venusta- 
tem  eam  admiratur,  tamen  sapienter  declaranda 
est.  Primum  autem  studiosi  considerent,  de  no- 
mine  et  definitione  iusticiae,  et  olim  apud  Philoso- 
phos  et  in  Ecclesia  fuisse  magnos  disputationum 
labyrinthos.  Nec  recitabo  aut  Platonis  argutias, 
aut  colloquium  Socratis  et  Hippiae  apud  Xeno- 
phontem,  ubi  investigatur  definitio.  Tantutn  con- 
sideremus,  quomodo  Ecclesia  locuta  sit. 

Haec  plerunque  cum  nominat  lusticfam,  in- 
telligat  congruentiarn  universalem  cum  norma 
mentis  et  voluntatis  Dei.  Nam  quae  vera ,  recta, 
iustasunt,  eo  sunt  talia ,  quia  ad  illam  normam 
congruunt.  Qualis  autem  sit  illa  norma,  expres- 
sit  Deus  in  lege  morali.  Itaque  si  dextre  intelli- 
gatur,  satis  concinne  dicitur:  lusticia  universalis 
est  congruentia  cum  omnibus  praeceptis  morali- 
bus,  eadem  est  enim  congruentia  cum  mente 
divina. 

Etsi  autem  toti  legi  haec  infirma  natura  non 
obtemperat,  tanien  hoc  modo  constituenda  est  de- 
finitio,  quia  postea  saepissime  inquit  vox  divina. 
Neminem  in  hac  infirmitate  naturae  iustum  esse, 
id  est:  Neminem  congruere  cum  mente  et  volun- 
tate  Dei,  etiam  si  quis  habet  umbras  externorum 
gestuum  non  deformes. 

Rursus  tarnen  aliquos  vox  Evangelii  iustos 
esse  pronunciat,  cum  quidem  fateatur  rnanere  in 

nobis  vitia,  qnae  nequaquam  congruunt  cum  vo- 
luntate  Dei,  seu  cum  lege.  Hic  necesse  est  aliam 
vocabuli  signi6cationem  esse.  Haec  quomododiiu- 
dicanda  sint,  norunt  recte  instituti  in  Ecclesia. 

Nec  vero  ullo  modo  haec  pugnantia  conciliari 
possent,  nisi  filius  Dei  ex  arcano  consilio  divinita- 
tis  enarrationem  protulisset.  Manet  enim  firma 
et  immota  sententia  in  omni  aeternitate,  iusticiam 
esse  congruentiam  cum  mente  et  voluntate  Dei, 
quae  qualis  sit,  lex  ostendit. 

Postquam  autem  hanc  congruentiam  natura 
hominum  amisit,  et  filius  Dei  deprecator  fuit  pro 
genere  humano,  decretum  factum  est  inenarrabili 
sapientia,  in  quo  cum  misericordia  copulata  est 
iusticia  mirando  temperamento,  ut  Homo  Christus 
Iesus  pro  genere  humano  poenam  sustineret,  at- 
que  ita  iusticiae  satisfieret,  quae  aut  obedientiam 
aut  poenam  flagitat.  Sicut  ipse  redemptor  inquit: 
Venit  filius  hominis  dare  anirnam  suam  Ivxqov 
pro  multis.  Et  hanc  ob  causam  inquit:  Non  veni 
solvere  legem,  sed  implere  eam.  Haec  ipsius  obe- 
dientia,  cum  iusticiae  Dei  satisfaciat,  congruen- 
tia  est  cum  voluntate  Dei.  Ideo  et  Paulus  inquit: 
Factus  est  sub  legern,  ut  eos  qui  erant  sub  lege  re- 
dimeret,  id  est,  poenam  pro  nobis  solvit,  qua  nos 
redempti  sumus. 

Simul  autem  decrevit  sapientia  divina,  ut  hic 
filius  ab  hominibus  agnoscatur,  et  beneficia  quae 
filius  adfert,  iis  tribui  adfirmat,  qui  fide  hunc 
filium  redemptorem  agnoscunt,  et  in  sensu  irae 
Dei  ad  hunc  mediatorem  confugiunt,  statuunt 
vere  propter  ipsum  remitti  peccata,  se  recipi,  se 
placere  Deo  propter  hunc  Sacerdotem  pro  nobis 
deprecantem.  Hac  fide  cum  ex  media  morte  elu- 
ctamur,  simul  in  nobis  aeternus  pater  et  filius  ac- 
cendunt  Spiritu  suo  sancto  in  cordibus  nostris  lu- 
cem  et  motus  congruentes  menti  et  voluntati  divi- 
nae,  quae  in  lege  describitur.  Fitque  id,  quod 
ait  Dominus:  Veniemus  ad  eum,  et  mansionem 
apud  eum  faciemus. 

Cum  autem  haec  initia  sint  languida,  et  multa 
in  nobis  ad  illam  aeternam  normarn  nondum  con- 
gruant,  sancit  decretum  divinum,  filii  iusticiam 
nobis  imputari,  propter  filium  mediatorem  et  um- 
braculum,  tegi  nostras  sordes,  et  nos  Deo  pla- 
cere,  propter  ipsius  inquam  merita,  quae  ipse  no- 
minat  tarrpa,  et  propter  ipsum  deprecantem  nos 
iustos  esse. 

Haec  iusticia  in  promissionibus  et  voceEvan- 
geliipatefacta  est,  sicutEsaias  inquit:  Livore  eius 


sanati  sumus,  et  significata  victimis,  quarum  in- 
terpretatio  saepe  repetita  est,  cum  dicimur  puri- 
ficati  sanguine  Christi.  Et  tamen  simul  in  nobis 
inchoatur  novitas.  Sed  saepe  in  Ecclesia  lux 
Evangelii  de  fide,  et  illa  necessaria  consolatione 
accipiente  remissionem  propter  mediatorem  filium 
obscurata  est,  vel  superstitionibus,  vel  aliis  opi- 
nionibus.  Monachi  finxerunt  sua  exercitia  iusti- 
ciam  et  impletionem  legis  esse,  et  rnereri  remissio- 
nem  peccatorum. 

Alii  minus  absurda  docentes,  dixerunt:  Iu- 
sticiam  essequidem  obedientiam  congruentem  cum 
norrna  divina,  seu  lege,  sed  non  esse  tantum  ge- 
stus  nostros,  qui  humanis  viribus  regantur,  sed 
esse  motus  a  Deo  accensos  in  nobis.  ln  hac  sen- 
tentia  resistit  explicatio  multorum,  cum  de  iusti- 
cia  Evangelii  loquuntur.  Interea  de  consolatione 
illa  silentium  est ,  iii  qua  fides  sustentat  nos,  in- 
tuentes  in  merita  filii  Dei,  et  in  eum  tanquampro- 
piciatorem,  ut  inquit  Paulus:  Quem  posuit  pro- 
piciatorem  per  sanguinem,  fide.  Hanc  consola- 
tionem  non  sinamus  ullis  praestigiis  obscurari. 
Iam  igitur  de  definitione  illa,  quam  Clemens  reci- 
tat,  dicam. 

Fortassis  aliquis  reprehensurus  opinionem, 
quae  fingit,  nostros  gestus  esse  iusticiam,  dixit: 
Iusticia  est  societas  Dei,  ut  significaret  esse  non 
nostros  gestus,  sed  lucem  et  motus  divinos  in  no- 
bis.  Hoc  etsi  splendide  dicitur,  et  verum  est, 
oportere  in  nobis  accendi  lucem  et  motus  divinos. 
Sed  tamen  cum  nihil  dicat  de  filio  Dei,  mediatore, 
de  remissione  peccatorum ,  de  imputatione  iusti- 
ciae,  non  plus  dicit,  quam  Plato,  Cicero,  Seneca, 
quorum  haec  oratio  est  crebro  repetita.  NuIIa  ex- 
cellens  virtus  est  sine  Deo.  Scipionis  fortitudo, 
continentia,  et  caeterae  virtutes,  motus  divini 
sunt,  sed  in  Ecclesia  sciri  oportet  alia  esse  bene- 
ficia  filii  Dei,  remissionem  peccatorum  et  imputa- 
tionem  iusticiae,  haec  cum  fide  accipiuntur,  in- 
tuente  mediatorem,  simul  et  pectora  nostra  fiunt 
domicilium  Dei  et  lucis  divinae,  sed  prius  agnosci 
filium  oportet.  Non  igitur  satis  esse  dicere,  Iu- 
sticiam  esse  xoivcovlav  deov,  Nec  omittenda  est 
mentio  meritorum  filii  Dei,  et  remissionis  pecca- 
torum,  sed  retinenda  vox  Evangelii,  quae  nos 
propter  filium  propiciatorem  adfirmat  iustos  esse. 
Haec  de  priore  membro  definitionis  dicta  sint, 
ubi  cogitent  auditores,  quae  tenebrae  in  Ecclesia 
olim  quoque  secutae  sint,  cum  conticuit  vox  de 
ilLa  iusticia  in  Evangelio  patefacta,  quaeest,  pro- 

pter  filium  Dei  donari  rcmissionem  peccatorurn,  et 
imputalione  iusticiae  per  fidem  accensam  a  Spiritu 
sancto. 

Hac  necessaria  doctrina  omissa,  Enthusiastae 
et  similes  iactabant  suos  adflatus,  theurgicas  vir- 
tutes,  et  similia  Savuara  (njuarcov,  quae  sciehant 
admirationem  ipsis  parere  apud  populum.  Deinde 
muliitndine  freti,  moliehantur  nova  regna  et  no- 
vas  lerosolymas,  sicut  fecerunt  Pepusiani,  et  re- 
cens  Anabaptistae.  Quare  adversus  semina  talium 
furorum,  animi  vera  doctrina  et  invocatione  filii 
Dei  studiose  muniendi  sunt. 

INunc  venio  ad  alterum  membrum  definitio- 
nis,  in  quo  dicitur  iusticia  esse  aequalitatis  con- 
servatio.  Hic  vides  constitutam  esse  definitionem 
ex  diversis  opinionibus,  vult  insticiam  esse  motus 
divinos  iu  nobis.  Postea  ne  negligeret  operum 
doctrinam,  adiecit  hanc  particulam ,  /tiera  \gott\~ 
rog,  hic  voluit  complecti  officia  secundae  tabulae 
legis,  sed  intelligi  dictum  de  ordinata  aequalitate 
necesse  erit.  Est  autem  norma  aequalitatis  mens 
divina  in  lege  expressa.  Olim  quoque  plausibile 
nomen  aequalitatis  armabat  homines  tribunitios, 
ut  magnos  tumultus  in  civitatibus  excitarent. 

Quare  homines  docti  magna  solertia  quaesi- 
verunt,  qualis  sit  aequalitas  iusticia.  Sagacissime 
Plato  et  Aristoteles,  ut  in  numeris  viderunt  aliam 
esse  numerorum,  aliam  proportionum  aequalita- 
tem,  ita  viderunt  in  vita  aequalitatem  non  sem- 
per  eodem  modo  intelligi.  Emptor  dat  aequale 
precium  pro  merce.  Haec  est  aequalitas  et  summa 
et  prima.  Distribuit  poenas  iudex.  Aliter  pnnit 
latronem  ,  qui  ex  insidiis  viatorem  occidit,  aliter 
temulentum  hominem,  qui  vicino  fregit  ollam. 
Hic  poenae  respondeant  delictis,  corpns  pro  cor- 
pore  pendatur,  pro  damno  pecunia.  Utrique  iu- 
dex  aequalia  tribuit  similitudine  proportionum. 

Scitis  noticiam  numerorum  atque  ordinis  in 
natura  primam  esse,  et  in  ea  maxime  conspici  quid 
sit  aequalitas:  itaque  ad  perspicuitatem  conducit 
exempla  a  numeris  sumere.  Et  dulcissimae  sunt 
hae  artium  et  vitae  collationes.  Sed  nos  rudius 
aliquanto  hic  definitionem,  de  qua  loquimur, 
enarremus.  Iusticiam  ait  esse  conservationem 
aequalitatis,  videlicet  ordinatae,  ac  loquitur  hoc 
membrum  definitionis  de  officiis  necessariis  in  hac 
communi  hominum  societate,  quam  aequalitate 
conservari  manifestum  est.  Velint  parentes  eadem 
bona  natis,    quae   sibi  volunt,    depellant    eadem 


mala,  ut  numeri  gignuntur,  cum  ad  unitatem 
adduntur  deinceps  plures  unitates.  lta  ad  vitam 
totius  coetus  tuendam,  necessaria  est  erga  caeteros 
aequalitas.  Velis  eadem  bona  civibus,  quae  tibi 
vis,  depellas  eadem  mala,  sumis  ab  alio  mercem, 
redde  tantundern.  Nam  si  una  pars  tantum  ra- 
piat,  altera  exhausta  fame  perit.  Ex  his  initiis 
potest  intelligi,  cur  vetustas  toties  dicat  iusticiam 
aequalitatem  esse,  quod  et  haec  ipsa  divina  ora- 
cula  docent:  Diligas  proximum  sicut  teipsum.  Et: 
Quod  tibi  non  vis  fieri ,  aheri  ne  facito.  Hic 
agnoscis  aeqnalitatem  sanciri ,  ut  sicut  te  vis  esse 
incolumem,  et  tuum  corpus ,  familiam,  domum 
servari,  ita  velis  et  alios  esse  incolumes,  et  eorum 
corpora,  familias  et  domos  servari.  Ex  hoc  ini- 
tio  caetera  iusticiae  officia  oriri,  facile  intelligi 
potest. 

Sed  quia  falluntur  interdum  homines  in  con- 
ferendis  aequalibus,  ut  Cyrus  fallebatur,  qui  lon- 
giorem  tunicam  ereptam  alteri,  attribuebat  proce- 
riori  corpori,  addatur  in  definitione,  iusticiam 
esse  conservationem  aequalitatis  ordinatae.  Sit 
lex  divina,  norma  aequalitatis.  Haec  ostendit, 
quae  res  communicari  possint,  quomodo  in  com- 
rnunicatione  efficienda  sit  aequalitas.  Sumit  em- 
ptor  ab  Agricola  frumentum.  Non  postulet  vicis- 
sim  sibi  dari  ab  emptore  coniugem  aut  filiam,  sed 
rem  quae  communicari  potest.  Et  fiat  exequatio 
ordinata  legibus.  Ita  sit  iustum,  )'gov  vajMfiov, 
non  aequalitas  cupiditate  aestimata.  Non  nomi- 
netur  aequalitas,  rapere  alienas  facultates,  aut 
coniuges,  ut  fanatici  homines  furenter  interpre- 
tati  sunt.  Vult  Deus  te  aequalem  esse  aliis,  quo- 
modo?  servandis  aliis,  et  in  eo  ordine  tuendo, 
quem  aeterna  et  immutabili  sapientia  sanxit.  Vult 
intelligi  iusticiam  et  alias  virtutes  in  genere  hu- 
mano,  et  honesta  et  turpia  aeterno  et  immutabili 
intervallo  seiuncta  esse,  praecipue  hanc  ob  cau- 
sam,  ut  ipsum  Deum,  fontem  sapientiae  et  virtu- 
tum  agnoscamus. 

Quare  in  virtutum  descriptionibus,  non  ut 
Epicurei  tantum  quaeramus,  quae  res  huic  mate- 
riae  corporum  suaves  sint,  sed  etiam  ordinem  in- 
tueamur  in  legibus  propositum  ,  quern  sciamus  te- 
stimonium  esse  de  Deo.  Haec  copiosius  declarari 
possent,  sed  prudentes  intelligunt,  quare  non  ad- 
dam  plura  exempla.  Ulud  autem  oro  Deum  fon- 
tem  sapientiae  et  iusticiae,  ut  ipse  propter  filium, 
et  per  euin  spargat  in  mentes  nostras  suam  lucem, 
63* 

ut  et  ipsum  et  virtutum  pulchritudinem  intelliga- 
mus,  et  inflammet  pectora  nostra,  ut  ipsi  obedia- 
raus,  et  in  omnibus  rebus  ordinem  ab  ipso  sauci- 
tum ,  tueri  studeamus. 

Et  quia  dulce  nomen  est  aequalitatis,  disca- 
mus  quomodo  aequalitatem  conservari  Deus  velit, 
qua  in  re  prirnurn  illud  videte.  Arnat  et  filius  Dei 
primam  aequalitatem,  quae  Arithmetica  est.  Ab- 
iecit  se  in  has  nostras  miserias,  ut  esset  aequalis 
nobis  in  morte  et  atrocissimis  cruciatibus,  deri- 
vavit  in  sese  iram  aeterni  patris,  adversus  tua  et 
mea  et  omnium  peccata,  ita  nobis  factus  est  aequa- 
lis,  nos  vero  sibi  facit  aequales,  copulavit  sibi 
aeterno  foedere  naturam  humanam ,  ut  sit  socia 
victoriae,  qua  caput  serpentis  conterit ,  et  nobis 
iusticiam  et  vitam  reddit,  deinde  et  nos  adducit  ad 
aeternum  patrem,  ut  sit  Deus  omnia  in  omnibus, 
ac  nos  pleni  luce  divina,  laetiDcum  in  omni  aeter- 
nitate  celebremus. 

Hoc  exemplum  aequalitatis  sequamur,  agno- 
scamus  quod  verissimurn  est,  nos  vere  sontes  esse 
singulos,  el  singulorum  delictis  cumulari  publicas 
miserias.  Quod  cum  verissimum  sit,  doleamus 
omnes,  et  a  filio  Dei  veniam  petamus,  nec  elTera- 
mus  nos,  nec  elati,  regna  nobis  queramus,  et  am- 
bitione  moveamus  Ecclesiam  et  Rempu.  Deinde  bo- 
ua  communicemus  amanter,  doctrinam,  et  ornnia 
officia,  quae  sunt  uervi  societatis,  docti  conferant 
iudicia  sine  acerbitate,  coneordiam  moderatione 
animorum  tueantur,  Doctores  fideliter  doceant, 
auditores  studiose  discant,  nemo  petulanter  tur- 
bet  pacem  publicam.  ln  his  ipsis  officiis  discemus, 
quantum  bonum  sit  aequalilas,  et  quae  aequalitas 
Deo  placeat.     Dixi. 

Oratio  continens  historiam  loannis  Capnionisr 
Phorcensis,  recitata  a  Mart.  Simone  Bran- 

dehurgensi   (Decaiio  oollegii  philos.). 

IVatura  ita  fit,  ut  intuentes  ea,  quae  fiunt  in  prae- 
sentia,    noiii  solum   queramus  cugitatione  similia 


facta  antiquitatis,  sed  etiam  ratiocinemur  ex  initiis 
similes  exitus,  quales  tunc  fuisse  legirnus.  Cum 
igitur  iam  in  his  regionibus  et  horribile  bellum 
accensum  sit,  et  simul  vagari  lues  ceperit,  non  so- 
lum  oraculi  recordor,  rfgei  dcogiazdg  noleixog  xai 
Xoiubg  aju,*  avxcp ,  sed  etiam  metuo  similes  cala- 
mitates  alias,  quales  in  eo  Graeciae  bello  accide- 
runt,  interitura  civitatum,  legum,  disciplinae. 

Ac  videtis  utrnmque  malum,  bellum  et  luem 
fere  per  universam  Germaniam  nunc  vagari,  seci 
huic  oppido  proprie  minitatur  positus  siderum 
hoc  autunmo.  Compertum  est  enim  raullis  veteri- 
bus  observationibus,  praecipue  hic  grassari  pesti- 
lentiam ,  curn  Saturnus  vehitur  in  Leone,  aut 
Aquario,  et  sevicia  inaior  est,  cum  in  Leone  et 
Aquario  sunt  oppositi  Saturnus  et  iNJars.  Adfert 
etiam  pestilentiam  Satnrnus  huic  oppido,  sed  mi- 
nus  sevam  in  terragonis  Leonis,  Scorpio  etTauro. 
Etsi  autem  haec  privata  pericula  sollicitudinern 
nobis  adferunt,  tamen  multo  raaiore  in  dolore 
sunt  oranes  honesti  homines  in  his  regionibus, 
propter  hos  confusissimos  tumultus,  qui  nisi  Deus 
pacem  restiluet,  tetram  vaslitatem  ad  posteros  effe- 
cturi  sunt.  Oro  igitur  filium  Dei  dorainum  no- 
strum  lesum  Christum ,  crucifixum  pro  nobis  et 
resuscitatum,  custodem  Ecclesiae  suae,  ut  nobis 
poenas  leniat,  et  inter  nos  Ecclesiae  reliquias  ser- 
vet,  nrc  sinat  deleri  disciplinam  et  doctrinae  stu- 
dia.  Quanquam  autem  ne  fieri  quidern  potest, 
quin  dolor  impediat  oranes  alias  cogitationes ,  ta- 
nien.,  ut  remiges  in  seva  tempestate  facimus  usita- 
tas  operas,  praesertim  cum  velit  Deus  nos  sperure 
Ecclesiam  non  funditus  interituram  esse,  cui  semi- 
n.iria  relinquenda  sunt,  etiara  si  raagnae  difficul- 
t.ites  adversantur.  Quare  nunc  quoque  noluinras 
deesse  nostrum  officium  his  honestis  viris,  publi- 
cum  doctrinae  testirnonium  petentibus* 

Utile  est  autem  discentes  multa  eruditorum 
exempla  nosse,  quia  de  ratione  discendi,  et  de 
ipsis  artibus  multas  commonefactiones  propoirant, 
e.imque  ob  causam  saepe  in  tales  congressus  histo- 
riae  allatae  sunt.  Nunc  igitur  historiam  Capnio- 
n is  recitare  decrevi,  cuius  raemoria  eo  gratior  esse 
debet,  quia  ut  excitaret  studia  linguae  Ebreae, 
quam  Ecclesiae  necessariam  esse  inanifestum  est, 
primus  omniuin,  qui  latinis  literis  usi  sunt,  latine 
Gramrnaticim  Ebreain  et  dvofiaortzbv edidit,  mul- 
tosque  in  Germania  et  alibi^  non  solum  ad  Ebreae 

linguae  cognitionem,  sed  etiam  ad  prophetica  scri- 
pta  maiore  cura  consideranda  invitavit,  deinde 
cerni  potest  in  hac  historia ,  qualis  fuerit  aelas, 
quorum  industria  excitata  sint  linguarum  studia  in 
Italia,  Gallia  et  Germania.  Erit  hoc  quoque  iu- 
cuudum  aliquautisper  a  praesentibus  miseriis  ab- 
duci  raentes  ad  illius  aurei  seculi  considerationem, 
inquo  tam  multi  docti  viri  simul  vixerunt,  quibus 
propter  concordiam  et  vita  et  studia  dulciora  fue- 
runt,  quique  operam  ad  illustrandas  doctriuas 
amanter  contulerunt. 

Dicam  autem  inilio  breviter  de  patria  et  ado- 
lescentia  ipsius.  Oppidum  est  celebre  supra  Spi- 
ram,  Phorce ,  cuius  nomen  etsi  Capnio  ludens  a 
graeca  origine  ducebat,  tamen  vere  est  Porta  Ilar- 
ciuiae.  Est  enim  a  Spira  ad  Sylvam  Martianam 
accessuris  primus  aditus.  Per  id  oppidum  fiuinen 
mediocre  Entius  labitur,  quod  cum  aliis  piscibus 
abundat,  turn  vero  Phagros  copiose  gignit,  qui 
nostra  lingua  nominautur  (Efdjen,  et  influunt  duo 
fluinina  in  Entium  ad  moenia.  ^Vorrnia  et  Na- 
golta,  qui  copiose  gignunt  Auratas.  Et  amoeni- 
tatem  augent  ripae,  prata  et  vicini  montes,  ubi 
aditus  est  in  sylvam  Martianam,  et  in  altero  latere 
agrorum  foecunditas  et  horti.  Ut  autem  alia  sunt 
multa  oppidi  ornamenta,  ita  literdrum  schola  ibi 
frequentior  sernper  fuit,  quam  in  aliis  vicinis  op- 
pidis.  Ibi  ex  parentibus  honestis  Capnio  natus 
est,  ac  fratrem  habuit  Dionysium,  et  sororem  ho- 
nestam  matronam,  quae  uon  ita  multo  ante  ex 
hac  vita  decessit.  Parentes  ut  erant  amantes  vir- 
tutis  etdoctrinae,  filios  curaverunt  doceri  literas. 
Cum  antem  loannes  natu  maior  voce  valeret,  post- 
quain  initia  Musicae  didicit,  in  collegio  eius  op- 
pidi  adiunctus  est  adolescenlibus,  qui  ut  multis  in 
locis  mos  fuit ,  multa  praecinunt  in  templo.  Inde 
in  aulam  Badensem  ad  symphoniacos  accersitus 
est,  ubi,  quia  Grammaticam  melius  didicerat  quam 
alii,  statim  adiunctus  est  adolescenti  Marchioni 
Badensi ,  et  aliquanto  post  cuin  eo  missus  est  Lu- 
tetiarn. 

Haec  initia  fuerunt  studiorum  puerilium,  quae 
adparet  singulari  consilio  Dei  gubernata  esse.  Fuit 
enim  singularis  foelicitas,  tunc  praesertim  cum 
Germanicae  Academi.ie  agrestiores  essent,  venire 
in  illara  principern  Academiam  orbis  terrarum, 
qnae  tunc  etiam  Italiae  anterellebat.  Venerat 
enim  aliquanto  ante  Gregorius  Tifernas  Lutetiam, 
qui   suo  consilio  ad  Rectorem  accessit,    et   suam 


operam  Academiae  obtulit  in  docenda  graeca  lin- 
gua,  ac  stipendium  sibi  tribui  postulavit ,  iuxta 
decretum  quod  extat  in  iure  pontificio.  Piector 
etsi  miratus  est  hominis  peregrini  audaciam,  ta- 
men  ad  consiiium  retulit.  Ibi  laudata  est  voluntas 
Tifernatis  et  decretum  stipendium,  et  graece  do- 
cere  iussus  est.  Ita  graeca  iingua  Lutetiam  post 
multa  secula  rursus  invecta  est. 

Successerat  autem  Tifernati  Hermonymus 
Spartiata,  hunc  adolescens  Capnio  audivit,  a  quo 
etiam  vennste  pingere  literarum  figuras  didicit, 
qua  industria  venit  in  multorum  noticiam,  et  pe- 
culium  paravit.  Petebant  enim  multi  describi  ab 
ipso  grammatica  elementa,  et  pagiuas  Homeri  et 
lsocratis  qui  enarrabantur.  lnterea  simul  in  lin- 
gua  latina  et  in  dialecticis  Aristotelis  exercebatur, 
quae  ita  perfecte  didicit,  ut  senex  etiam  ad  ver- 
bum  longas  Aristotelis  sententias  recitare  posset. 
Aliquot  igitur  annos  bene  excultus  doctissimoruiu 
horainum  consuetudine  Luletiae,  iam  ingressus 
annum  vicesimum  redit  in  Germaniam,  et  Basi- 
leae  Magisterii  philosophici  gradu  ornatus,  do- 
cere  ibi  linguam  latinam  et  graecam  cepit,  habuit- 
que  studia  seniorum  et  iuniorum  non  vulgaria. 
Eodem  tempore  venit  Basileam  vir  doctissimus 
Wesselus  Frisius  pulsus  Lutetia  ,  propterea  quod 
errores  quosdam  Theologorum  taxasset.  Eius  viri 
ingeuium,  eruditionem  et  gravitatern  valde  prae- 
dicabat  Capnio,  quem  quidem  recte  de  eo  iudi- 
casse,  nunc  editis  Wesseli  scriptis  melius  intel- 
ligi  potest.  Ibi  euira  res  ostendit,  et  in  Philoso- 
phia  excellenter  eruditum  fuisse,  et  de  gratia,  de 
iusticia  fidei,  de  poenitentia,  de  discriraine  disci- 
plinae  et  regenerationis,  de  potestate  episcopo- 
rum,  de  discriinine  miiiisterii  evangelici,  et  po- 
liticae  gubernationis  prorsus  congruere  eius  sen- 
tentias  cum  voce  Lutheri.  Colebat  autein  ado- 
lescens  Capnio  senera  WVsselum,  eo  inaiore  reve- 
rentia,  quia  eum  antea  Lutetiae  noverat,  et  cum  ei 
farniliaris  esset,  elementa  lingu;ie  Ebreae  ab  eo  di— 
dicit.  Narrabat  autem  ipse  Capnio  Wesseluui 
hortatorem  sibi  fuisse,  ut  adolescens  in  graeca 
liugua  diutius  se  exerceret.  Eius  rei  facultas  B;i- 
sileae  erat,  quia  ibi  graecos  libros,  quos  Synotli 
ternpore  eo  adferri  curavit  Nicolaus  Cusanus,  in- 
spicere  et  describere  poterat.  Eo  tempore  et  fra- 
tres  Arnorbachii  officinam  typographicam  institue- 
runt,  qui  curn  desiderari  viderent  latinum  0V0- 
ju.aariy.6y  >  Capnio  librum  collegit' cui  titulus  est : 

Breviloquus,  qui  tunc,  cum  nondum  meliores 
libri  iu  hoc  genere  haherentur,  et  expetitus  est  et 
studiis  profuit. 

Ouia  vero  doctrinam  Iuris  inchoaverat,  cuius 
studia  in  Gallia  maiora  esse  sciebat,  Aureliam 
profectus  est,  ubi  etsi  praecipuus  labor  erat  discere 
lnris  doctrinam,  tarnen  hortator  fuit  iuventuti  no- 
bili,  ut  linguam  latinam  recte  discerent,  ac  enar- 
ravit  Ciceronis  Epistolas,  interdum  et  graece  do- 
cuit,  ibi  cum  frequens  eum  nohilitas  audiret,  quae 
didaxTQa,  liberaliter  dahat,  suroptus  habuit  suo- 
rum  studiorum  copiosos.  Ornatus  autem  gradu 
in  Pictavis,  rediit  in  Germaniam,  ac  utTubingam 
proficisceretur,  invitabant  eum  et  vicinitas  pa- 
triae,  et  recentis  Academiae,  et  aulae  celebritas, 
nam  et  in  Academia  et  in  aula  eruditorum  et  bo- 
norum  virorum  magna  frequentia  erat,  quorum 
aliqui  in  Galliis  familiares  capnioni  fuerant. 

Ac  ut  in  aulam  citius  vocaretur,  occasio  haec 
fuit,  Princeps  optimus  Eherardus  eo  tempore  Pio- 
mam  proficisci  decreverat,  quo  cum  senes  Naucle- 
rum,  Petrum  Arlunensem  et  Gabrielem  duceret, 
hi  monuerunt,  ut  adiungeretur  ipsis  Capnio,  qui 
et  exteras  nationes  antea  vidisset,  et  usum  habe- 
ret  latine  dicendi  etscribendi,  et  sonum  pronun- 
ciationis  minus  horridum.  Haec  initia  fuerunt 
Capnioni  militiae  aulicae,  fuit  enim  Principi  ad- 
modum  grata  ipsius  industria  Tiomae,  quia  ani- 
madvertit  libentius  audiri  Capnionis  orationem 
a  summis  viris,  quam  aliorum,  qui  retinebant 
patrium  sonum. 

Non  multo  post  reditum  Legatus  missus  est 
ad  Fridericum  Imperatorem,  uhi  inter  Medicos 
Imperatoris  erat  Iudaeus  lehiel  Loans,  quem  cum 
in  illis  aulicis  congressibus  semel  atque  iterum 
Capuio  aliquid  de  lingua  Ebrea  sciscitatus  esset,  et 
Iehiel  videret  eutn  avidum  esse  eius  linguae,  ad- 
misit  eum  in  familiaritatem  et  legationis  tempore 
fideliter  eum  in  Grammatica  erudiit.  Hic  cum  de- 
liberatio  esset  in  aula  de  munere  dando  oratori,  ut 
mos  est,  Capnio  per  hunc  suum  Magistrum  per- 
ficit,  ut  donaretur  Codice  Ebreo  pulcherrime  et 
integerrime  scripto,  continente  Moisen  et  alios 
libros  propheticos.  Delectatus  est  senex  et  sa- 
pieus  Imperator  studio  hominis  germani,  et  ad 
caetera  dona  hunc  pulcherrimum  codicem,  qui 
iioii  potuisset  eini  trecentis  aureis,  adiunxit.  Fla- 
grans  igitur  studio,  et  cognitis  rudimentis,  et  in- 
structus  bibliis,  ipse  iam  quantum  aula  concedehat 


temporis,  tribuit  lectioni  propheticae.  Ita  simul 
et  Ecclesiae  doctrinam  rectius  discebat,  et  in  lin- 
gua  exercebatur. 

Cumque  iam  non  rudis  esset  Ebreae  linguae, 
nova  ei  legatio  et  non  difficilis  ad  urbem  Piomam, 
f.icultatem  praebuitFiomae  audiendi  ludaeum  per- 
fecte  eruditum  in  sua  lingua,  Ahdiam,  ut  ipse 
nominat.  Sed  priusquam  de  ea  legatione  dico, 
recitandae  sunt  quaedam  aulae  Wirtebergensis 
mutationes,  quae  hunc  etiam  non  leviter  adflixe- 
runt,  et  multarum  rerum  exempla  continent. 
Eberardus  primus  dux  Wirtebergensis  testa- 
mentum  condiderat,  ut  ipso  extincto  succederet 
adolescens  LHricus,  cui  tamen  certos  tutores  et 
gubernatores  addidit,  contra  id  testamentum  suc- 
cessit  alins,  cuius  naturam  non  probaverat  sa- 
piens  et  bonus  Princeps  Eberardus.  Nec  fefel- 
lit  Eberardum  sua  de  illo  divinatio,  successor 
potitus  ditione,  monachum  Augustinianum  ha- 
buit  ministrum  omnium  cupiditatum.  Hic  quia 
intelligebat  agi  apud  Maximilianum  Imperatorem, 
ut  successor  ille  removeretur  a  gubernatione ,  in- 
festus  erat  omnibus ,  per  quos  ea  res  agebatur, 
ac  praecipue  Capnioni,  quem  cum  decrevisset  in 
carcerem  abducere,  monitus  Capnio,  fugit  in 
aulam  Palatinam,  ubi  tunc  erunt  viri  ipsi  ami- 
cissimi,  Dalburgius  episcopus  Vangionum,  Pli- 
nius  Cancellarius,  Rodolphus  Agricola,  et  Vi- 
gilius. 

Videtis  et  Principnm  dissimilitudines,  et  bo- 
norum  virorum  pericula,  qui  non  raro  illud  ge- 
mentes  repetunt: 

wg  uQyultov  TiQuyf.i    touv  (o  %iv  y.ui  &161 , 

SovXQV   ytVtO&Ul    7lUQU(fQ0V0VVT0g    SiOUOTOV. 

Exulahat  igitur  Capnio,  sed  in  aula  Palatina 
tunc  quidem  florente,  cum  et  Principis  Philippi 
virtus  egregia  esset,  et  multi  viri  docti  simul  ver- 
sarentur,  quorum  singuli  magnas  Academias  or- 
nare  poterant.  Talium  amicorum  consuetudo 
exilium  ei  leniebat.  Ibi  et  Philippo  Palatino  Epi- 
tomen  historiarum  composuit,  recitata  serie  mo- 
narchiarum  ex  Herodoto  et  Xenophonte,  et  ex 
aliis  bonis  scriptoribus,  qui  postea  res  Macedo- 
nicas  et  Romanas  descripserunt:  ihi  comoediam 
scripsit,  Capitis  caput,  plenam  nigri  salis  et  acer- 
bitatis  adversus  rnonachum,  qui  eius  vitae  insi- 
diatus  erat.  Ibi  et  alteram  comoediam  edidit  fa- 
bulam  gallicam,  plenam  candidi  salis,  in  qua 
forensia  sophismata  praecipue  taxat.      Hanc  nar- 

rabat  hac  occasione  scriptam  et  actam  esse.  Cum 
alteram  de  monacho  scripsisset,  fama  sparsa  est 
de  agenda  comoedia,  quod  illo  tempore  inusitatum 
erat.  Dalburgius  lecta  illi  monachi  insectatione, 
dissuasit  editionem  et  actionem,  quod  eodem  tem- 
pore  et  apud  Philippum  Palatinum  Franciscanus 
erat  Castellus,  propter  potentiam  et  malas  artes 
invisus  nobilibus  et  sapientibus  viris  in  aula. 
lntellexit  periculum  Capnio,  et  hanc  comoediam 
occultavit.  Interea  tamen  quia  flagitabatur  actio, 
alteram  dulcem  fabellam  edit,  et  repraesentari 
ab  ingeniosis  adolescentibus,  quorum  ibi  extant 
nomina,  curat.  Secutae  sunt  deinde  in  aula  Pa- 
latini  deliberationes  de  coniugio  Ruperti  et  filiae 
Ducis  Bavariae  Georgii.  Cumque  Romani  Pon- 
tificis  autoritate  comprobari  id  coniugium  vellent, 
Capnio  Legatus  Romam  missus  est,  ubi  cum 
diutius  anno  commoraretur,  et  ocium  ac  pecu- 
niam  haberet ,  Abdiam  illum  Iudaeum  studiose 
audivit,  deditque  dlday.TQa,  pro  singulis  horis, 
singulos  aureos.  Ibi  tantum  didicit,  ut  postea 
linguam  hanc  recte  propagare  posset. 

Tunc  etiamRomae  audivit  Argyropylum  pu- 
blice  enarrantem  Thucydiden,  de  quo  sui  con- 
gressus  exordia  hoc  modo  narravit  ipse.  Cum  in 
auditorium  venisset  ante  lectionem  ,  more  Legati 
cum  comitatu  mediocri,  et  assiderent  ibi  multi 
homines  nobiles,  senes,  Cardinales  etiam  aliqui, 
salutat  Argyropylum  reverenter,  deplorat  exilium 
Graecorum ,  et  narrat  se  cupidum  esse  doctrinae 
ipsius.  Argyropylus  interrogat,  cuias  sit,  et  an 
Graecam  linguam  intelligat,  hic  narrat  seGerma- 
num  esse,  et  non  omnino  rudem  Graecae  linguae. 
Iubet  igitur  Argyropylus  cum  legere  partem  Thu- 
cydideae  concionis,  et  reddere  sententiam.  Le- 
git  clara  voceCapnio,  et  addit  interpretationem, 
cumque  et  sonus  pronunciationis  non  esset  agre- 
stis,  et  sententia  recte  et  bonis  verbis  reddita  esset, 
animadvertit  Argyropylus,  non  prorsus  tyronem 
esse  in  Graeca  lingua,  et  gemens  exclamat.  Grae- 
cia  nostro  exilio  transvolavit  Alpes.  Ita  divina- 
vit  senex  Graecae  linguae  cognitionem,  quae  tunc 
late  spargi  coepit,  lucem  allaturam  esse  omnibus 
artibus,  etiam  in  his  gentibus  horridioribus.  Ora- 
tio  Capnionis  de  Palatini  et  nobilissimae  familiae 
Ducum  Bavariae  reverentia  erga  Ecclesiam,  reci- 
tata  coram  Pontifice,  extat  ab  Aldo  edita.  Cum 
Roma  in  Germaniam  rediisset,  iam  rursus  tran- 
quilla  erat  aula  Wirtebergensis.  Nam  edicto 
Imperatoris  coactus  ille  successor  Eberardi  reli- 


querat  gubernationem,  et  monachus  procul  fuge- 
rat  in  alias  terras,  seu  potius,  tg  y.6(jay.ac,  et  iam 
gubernatio  Duci  Ulrico  adolescenti  sententia  Im- 
peratoris  tradita  erat,  sed  adiuncti  erant  ei  viri 
excellentes  sapientia  et  virtute  Gregorius  Lampar- 
ter,  duoNaucleri,  et  alii  quidarn.  Hi  revocant 
Capnionem  in  patriam.  Etsi  autemPabitinus  eum 
non  libenter  dimisit,  tamen  cum  diceret,  se  ad 
coniugem  et  ad  ocium  domesticum  linguae  Ebreae 
propagandae  causa  redire,  et  ab  aulis  velle  abesse, 
non  repugnavit  honestissimae  ipsius  voluntati. 

Reversus  in  patriam ,  cum  post  bellum  Ba- 
vari  cum  iudiciumSuevici  foederis  ita  constituere- 
tur,  ut  Tubingae  quater  convenirent  quotannis 
iudices  et  Doctores  in  eo  numero  essent,  ipse 
quoque  delectus  est,  eoqne  uno  munere  conten- 
tus,  in  studia  se  abdidit.  Scripsit  primus  omnium 
Latine  magna  perspicuitate  GrammaticamEbream 
et  oro^iaGxiy.bv ,  addidit  postea  et  Psalmorum  ali- 
quot  grammaticas  enarrationes,  ut  multis  exem- 
plis  regulae  illustrarentur.  His  operibus  iudicio 
bene  meritum  esse  de  Ecclesia  et  de  tota  posteri- 
tate.  Nam  et  invitavit  multos  ad  discendam  lin- 
guam  Ebream,  et  ad  cognoscendos  fontes  doctri- 
nae  propheticae  ,  et  eorum  studia  adiuvit.  Quod 
enim  postea  multi  locupletiora  scripta  ediderunt 
gaudeo,  et  gratiam  eis  deberi  fateor.  Sed  exi- 
stimo  hos  ipsos  et  alios  multos  fateri,  semina  hu- 
ius  doctrinae,  vel  se,  vel  suos  Magistros  a  Cap- 
nione  accepisse. 

Etsi  autem  copiose  hic  dici  posset,  quam  ne- 
cessaria  sit  linguae  Ebreae  cognitio,  et  quam  ho- 
nestus  et  pius  labor  sit,  eius  propagatio,  tamen  in 
re  manifesta  non  opinor  opus  esse  longa  oratione, 
et  in  hac  brevitate  temporis  vix  historia  a  nobis 
pertexi  potest.  Inter  caetera  dona ,  quae  Deus 
attribuit  Ecclesiae,  scitis  et  linguarum  intelle- 
ctuin  esse,  quae  necessariae  sunt  ad  fontes  cogno- 
scendos.  Ideo  non  sinit  Deus  Ebream  linguam  et 
Graecam  prorsus  deleri.  Existimemus  igitur  sin- 
gulari  consilio  Dei  earum  studia  e-xcilari,  et  gr^ti 
simus  iis,  quorum  laboribus  multi  erudiuntur. 

Venio  nunc  ad  ultimum  Capnionis  eertamen, 
quod  fuit  de  libris  Iudaeorum,  in  quo  a  Syco- 
phantis  monachis  oppressus  esset,  nisi  Deus  eum 
texisset,  et  fatali  quadam  conversione  rerum,  ty- 
rannis  monachorum  labefactata  esset.  Cumque 
palam  esset  iniuste  Capnionem  oppugnari  a  mo- 
nachis,  et  multi  homines  literati  in  Germania  et 

in  Italia  privatis  studiis,  sententiis  etscriptis  enm  |  Iubet  igitur  scribereCapnionem  quid  sentiat.     Hic 

in  illo  suo  hortulo  Stutgardiae  latitans,  ne  suspi- 


defenderent,  non  leve  odium  adversus  monachos 
accensum  est,  quod  postea  etiam  nonnihil  mo- 
menti  attulit,  ut  avidius  exciperentur  scripta  con- 
tra  superstitiones,  quae  nervi  fuerunt  regni  mo- 
nastici. 

Multa  sunt  autem  insignia  exempla  in  hac 
historia.  Inprimis  in  Ecclesia  hoc  crebo  accidit, 
nt  iusti  et  bene  meriti,  calnmniis  circumventi  op- 
primantur,  ut  filius  Dei,  Prophetae,  Apostoli, 
Stephanus  et  alii  multi  interfecti  sunt.  Necdesunt 
similia  exempla  in  civili  gubernatione,  ut  Pala- 
medis,  Socratis,  Phocionis  interitus.  Et  tamen 
veritas  postea  emergit,  ut  dicilur:  a.yei  dk  sg  (pwg 
rr)v  akq&etav  ^ovog^  saepe  autem  Sycophantae 
quasi  venti ,  raagnas  in  Repub.  tempestates  exci- 
tant,  quae  postea  mutationes  et  distractiones  in- 
finitas  efficiunt.  De  his  malis  brevius  dico,  quia 
nostra  aetas  abundat  exemplis,  ut  autem  nihil  di- 
cam  atrocius,  cum  iniuste  oppugnarent  Capnio- 
nem  monachi,  ut  Socratem  Anytus,  et  Melitus, 
texerunt  eum  tamen  propter  eruditionem  multi 
boni  et  docti,  quorum  autoritas  impedivit  mona- 
chorum  furores  apud  Imperatorem  et  Pontificem. 
Ut  autem  iuniores  sciant  quae  fuerit  controversia, 
dicam  veras  occasiones  eius  rixae. 

Fuit  in  urbe  Colonia  Agrippina  impostor 
quidam  Iudaeus,  qui  simulabat  se  amplecti  reli- 
gionem  Christianam,  et  familiaris  erat  monacho 
inquisitori,  ut  nominant,  Hochstrato,  et  eius 
amicis.  His  ostendit  magnam  peeuniam  honesta 
specie  et  sine  magno  negocio  Iudaeis  eripi  posse, 
si  edictum  Imperator  proponat,  ut  Indaei  libros 
omnes  adferant  in  curiam,  in  suo  quisque  oppido, 
ut  ab  inquisitoribus  caeteri  libri  praeter  Biblia, 
tanquam  perniciosi  Christianae  religioni  combu- 
rantur.  Nec  id  serio  impostor  ille  agi  volebat, 
sed  Iudaeos  sciebat  statim  magna  pecunia  libros 
redempturos  esse.  Eo  igitur  rem  deduci  volebat, 
ut  Iudaei  pecuniam  offerrent,  hanc  praedam  ca>- 
ptabat  dividendam  inter  inquisitores  et  socios 
huius  consilii.  Hos  fuisse  fontes  negotii  certum 
est.  Petunt  igitur  monachi  edictum  ab  Impera- 
tore,  et  religiouem  praetexunt.  Editur  edictum, 
et  Francofordiae  libri  i.u  curiam  gestantur.  In- 
terea  ut  multi  sunt  ludaei,  non  ignari  communis 
vitae,  in  auia  imperatoria  suos  etiam  patronos 
adeunt,  qui  re  eoadducunt,  ut  Imperator  scisci- 
tareLur    iudicia     eruditorum    in     line;ua    Ebrea. 


cari  quidem  potuit,  quomodo  haec  res  instructa 
esset.  Et  tamen  metuens  iinguae,  nolebat  libros 
grammaticos  et  medicos  interire.  Scribit  igitur 
sententiam  longe  mitiorem.  Discernit  libros. 
Scripta  nominatim  contra  Christum  iubet  abolere, 
eaque  suis  titulis  noininat.  Gramraaticos  vero  et 
aliarum  honestarum  artium  libros  iubet  conser- 
vare,  ne  lingua  necessaria  Ecclesiae  penitus  de- 
lealur.  Censet  eruditos  in  lingua  adhibendos  esse. 
Haec  sententia  aequior  cum  Imperatori  magis  pla- 
cuisset,  libri  in  curiam  Francofordianam  trans- 
lati,  Iudaeis  restituuntur,  et  elusa  fraude  disce- 
dit  inquisitor,  ut  corvus  hians. 

Tunc  autem  monacho  furiis  exarserat  atro 
felle  dolor.  Lecto  igitur  Capnionis  scripto,  ca- 
lumniose  excerpit  dicta,  et  arte  depravat,  et  edita 
atroci  criminatione  accusat  Capnionem  haereseos. 
Moguntiae  corrogatis  aliquot  suae  factionis  homi- 
nibus,  comburit  librum  Capnionis.  Haec  belli 
illius  initia  fuerunt.  Postea  Capnio  luculentam 
orationem  Latinam  ad  Imperatorem  edidit.  Et 
provocatione  ad  iudicia  legitima,  et  ad  Pontificem 
se  defendit,  Pontifex  episcopo  Spirensi  manda- 
vit,  ut  controversiam  cognosceret.  Hic  delegit 
iudices  viros  sapientes  et  eruditos,  Sualbachium, 
Truchses,  et  Theologos  Capitonem,  et  Iodocum 
Gallum,  hospitem  Erasmi,  Hi  cum  pronuncias- 
sent  pro  Capnione,  monachi  rursus  ad  Pontificem 
provocant.  Capnio  Romae  multo  praestantiores 
habuit  patronos,  quam  in  Germania.  Iudicio 
praeerat  Cardinalis  Grimanus  Venetus  excellenter 
doctus  in  Lalina,  Graeca  ,  et  Ebrea  lingua.  Et 
hic  adhibuit  Petrum  Galatinum,  cuius  extant  scri- 
pta.  Multum  etiam  apud  hunc  cardinalem  et 
apud  alios  valebat  autoritate  senex  eruditus  et  sua- 
vis  natus  in  oppido  Mysorum  Friberga  Iacobus 
Questernberg,  qui  summa  fide  tuebatur  Capnio- 
nem.  Commendavit etErasmus hanc causam Leoni 
et  praecipuis  cardinalibus.  Interea  lectis  in  Ger- 
mania  scriptis  Capnionis,  multi  calumniarurn  odio 
a  monachis  fiunt  alieniores.  Et  quasi  classicum 
canebat  suo  sodalicio  Huttenus,  hic  monachi  ma- 
gis  etiam  furere  ceperunt,  vociferantur  in  concio- 
nibns  contra  Capnionem,  Erasmum  et  Huttenum, 
edunt  picluras,  futilibus  argumentis  propugnant 
suas  superstitiones,  quae  sunt  aucupia  impii  quae- 
stus,    deuique   malam  causam  stultissime  agendo 

deteriorem    faciunt,    et   irritant   contra  se  multo 
plures. 

Cum  ita  accensa  essent  hominum  studia,  Te- 
celius  aliud  incendium  maius  excitat,  irritat  Lu- 
therum,  ut  imposturas  indulgentiarum  refutet. 
Hic  explicata  doctrina  de  poenitentia,  et  taxatis 
superstitionibus,  magis  etiam  labefactata  est  mo- 
nachorum  autoritas.  Et  Romae  occupatis  iam 
animis  nova  cura,  prorsus  conticuit  cansaCapnio- 
nis,  ut  saepe  fit  iuxta  dictum:  Ivei  cJt  avfupoyv. 
t?)v  OVficpoyav.  Ita  periculo  tandem  liberatus  est 
Cnpnio,  in  ultima  senecta,  propter  bella  Suevica 
invitatus  a  Duce  Bavariae  Guielmo,  in  Academia 
IngolstadiensiGraecam  et  Ebream  linguam  docnit, 
postea  et  Tubingam  accersitus  est,  sed  iam  egres- 
sus  septuagesimum  annum  morbo  icterico  laborare 
cepit,  ac  paulatirn  languefactus  Stutgardiae  in  sua 
domo  anno  1521.  ex  hac  vita  decessit. 

In  testamento  cum  alia  pie  mandavit,  tnm 
vero  libros  Ebreos  et  Graecos  donavit  collegio 
Phorcensi ,  ita  ut  ibi  in  templo  publice  serventur, 
et  ab  omnibus  inspici  possint.  Qnanquam  autem 
nunc  quidem,  postquam  officinae  typographicae 
bibliothecas  ubique  locupletarunt,  minor  est  ad- 
miratio  eius  thesauri,  tamen  et  voluntas  Capnio- 
nis  laudanda  est,  quod  non  voluit  dissipari  libros 
ab  haeredibus,  sed  in  loco  certo  custodiri ,  ubi  ad 
posteros  etiam  plurimis  usui  esse  possent.  Sunt 
autem  ibi  et  scripta  nondum  edita  in  officinis  ty- 
pographicis,  videlicet  Marci  Antonini  Imperato- 
ris  liber,  cuius  et  vetustas  mentionem  fecit,  ora- 
tionis  Maximi  Tirii,  et  alia  quaedam  ,  ac  ut  de 
caeteris  non  dicam.  Est  ibi  historia  synodiEphe- 
sinae  digna  luce,  ostendit  enim  quis  indixerit, 
quis  praefuerit,  quo  ordine,  et  qui  viri  sententias 
dixerint.  Et  recitantur  multorum  integrae  ora- 
tiones,  in  qnibus  ut  ab  illa  erudita  antiquitate  et 
ubi  tot  lumina  Ecclesiae  suam  confessionem  edi- 
derunt,  diligenter  exponitur  qualis  sit  copulatio 
divinae  et  humanae  naturae  in  filio  Dei  nato  ex 
virgine.  Cnm  einim  Nestorius  naturas  distrahe- 
ret,  et  contenderet  naturam  divinam  adfuisse  hu- 
manae,  tanquam  sociam,  ut  adest  Deus  Abrahae, 
Moisi,  Petro,  Paulo  et  aliis  piis,  hic  luculentis 
explicationibus  refutatur,  ac  ostenditur  dissimili- 
tudo  inter  adsumptionem  naturae  humanae  in  filio 
Dei,  et  praesentiam  qua  adest  Deus  Moisi ,  Petro, 
Paulo ,  et  aliis  renatis:  exponitur  quae  sit  perso- 
nae  unitas,  cum  videlicet  ita  sustentatur  adsumpta 
Melantii.    Opek.    Vol.  XI. 


natura  in  adsumente,  ut  redigeretur  adsumpta  in 
nihilum,  si  ab  adsumente  non  sustentaretur.  Si- 
militudo  qualiscunque  proponitur.  Ut  corpus 
hominis  dissolvitur,  cum  ab  auima  deseritur.  Hac 
similitudine  et  Iustinus  utitur,  sed  tamen  addit 
hoc  exemplum  non  prorsus  congrnere.  Narrat 
autem  liber  ille  synodum  ab  Imperatore  Theodo- 
sio  iuniore  convocatam  esse,  gubernatorem  vero 
fuisse  Cyrillum  Alexandrinum  episcopum,  non 
Romanum,  Et  sententias  dictas  esse,  non  tan- 
tum  ab  episcopis,  sed  etiam  ab  aliis  presbyteris, 
quorum  ibi  recensentur  nomina.  Utile  est  autem 
extare  monumenta  talia,  in  quibus  iudicia  veteris 
Ecclesiae  de  gravissimis  controversiis  recitantur. 
Magnus  etiam  acervus  est  ibi  librorum  veterum 
qui  lingua  Ebrea  scripti  sunt,  sed  ingens  thesau- 
rus  est  unus  codex,  librorum  Moisi  et  propheti- 
corum  pulcherrime  et  emendatissime  scriptus,  de 
quo  antea  dixi.  Gratitudo  igitur  Capnioni  de- 
betur,  quod  hos  libros  in  loco  publico  posteritati 
custodiri  voluit. 

Hanc  eius  historiam  spero  vos  libenter  co- 
gnoscere:  nam  et  propter  ipsius  virtutem  et  pro- 
pter  merita  decet  eius  memoriam  conservari.  Ser- 
vivit  Reipublicae  in  curia  et  iudiciis,  propagavit 
linguam  Ebream  Ecclesiae  necessariam  ,  vixit  mo- 
deste,  et  erga  inopes  ac  praecipue  Scholasticos  be- 
neficus  fuit.  Candor  in  eo  eximius  fuit,  et  nihil 
livoris  et  obtrectationum.  Quare  a  doctissimis 
viris  ubique  diligebatur.  Ab  Hermolao  Barbaro 
Veneto  nomen  Capnionis  factum  esse  dicebat  ex 
Germanico,  apud  quem  adsidue  fuit  tolo  le»atio- 
nis  tempore  ad  coronationem  Maximiliani.  Pi_ 
cus  Mirandulanus  quia  Ebream  linguam  norat 
multa  ab  eo  sciscitatus  est  de  reliquiis  veteris  do- 
ctrinae,  quam  Cabalam  riominant.  Ac  singula- 
ris  foelicitas  fuit  eius  temporis,  eruditorum  inter 
ipsos  coniunctio  et  candor.  Nunc  successit  alia 
ferrea  aetas,  in  qua  ut  Cadmei  fratres  inter  se 
dimicant,  hi  quos  propter  studiorum  similitudi- 
nem,  et  foedus  religionis  coniunctissirnos  esse 
oportebat.  Sed  te  fili  Dei,  Domine  lesu  Christe 
invoco,  qui  aeternum  patrem  orasti,  ut  faciat,  ut 
unum  simus  in  ipso,  teque  oro,  ut  mitiges  publi- 
cas  et  privatas  poenas,  serves  et  colligasEcclesiam 
inter  nos,  et  plurimorum  animos  ad  veram  et  sa- 
lutarem  concordiam  flectas.     Dixi. 

De  ordine  politico, 

In  srlecl.  Declam.  T.  IV.  p.  133  *qq.  Seryest.  T.  IV.  p.  122, 
liichaid.  T.  II.  p.  570. 

Oraiio  de  ordine  politico;  item  de  periculis  et 
officio  eorum,  qui  adhibeniur  publicis  consiliis. 

Ktsi  magna  est  senectutis  infirrnitas,  et  haec  tri- 
slissima  tempora,  Ecclesiarum  perturbationes ,  et 
ruinae  imperiorum,  augent  grandaevis  dolores: 
tamen  iustuin  est,  meDeo  gratias  agere,  quod  mihi 
vitae  spaciuin  concessit  longius,  sicut  scriplum 
est:  Ipse  est  vila  tua,  et  longitudo  dierutn  tuorum, 
quia  in  hac  aetatis  diuturnitate,  (ago  enim  iam 
annum  sexagesimum  nonum)  sensus  communium 
aerumnaruin,  et  multae  commonefactiunes,  me 
de  agnitioneDei  magis  erudierunt,  et  ardentior  est 
invocatio  el  firmior  fides. 


Sticiae  imaginem  propositam  in  legibus,  con- 
gruentem  curn  sapientia  Dei,  et  nobis  divinitus 
commendatam ,  primum  propter  ipsum  Deum, 
monstrantern  hos  radios  suae  sapientiae,  et  sua 
autoritate  sancientem  leges:  deinde  et  propter  or- 
dinis  pulchritudinem,  et  propter  pacem,  vaMe 
venerandam,  amandam,  conservandam,  et  tuen- 
dam  esse.  Ideo  noticias  discernentes  honesta  et 
turpia ,  iusta  et  iniusta,  indidit  Deus  humanis 
mentibus,  ut  hae  ipsae  noticiae  testentur  esse 
Deum,  et  ostendant  qualis  sit  Deus:  et  moneant 
nos  de  iudicio  divino,  et  de  poenis  sceleium: 
deinde  etiam,  ut  sint  rectrices  vitae. 

Et  haec  hoiuinum  consociaiio  ac  totus  ordo 
politicus,  opus  et  beneficium  Dei  est:  et  quan- 
quarn  varie  laceratur  diabolicis  et  humanis  furo- 
rihus,  tamen  quantuin  boni  reliquum  est,  id  a 
Deo  conservalur. 


Etsi   autem    huic  languidae  senectae  vacatio 
iarn  a  laborihus,  et  requies  tribuenda  erat:   tamen 
propter  amorem  doctrinae,  et  posteritatis  utilita- 
tem,    hoc  grave  onus  docendi   nondum   deposui. 
Et  curn  in  hoc  tam  longo   usu  et  assidua  cogita- 
tione    totius   doctrinae   nostrae,     mea  vox  multis 
discentibus  prodesse  possit:   vincit  imbecillitaletn 
corporis,  cupiditas  iuvandi  rempublicam ,   et  ho- 
nestissimorurn  hominum  filios.      Cumque  multo- 
rum  parentes  mihi  amici  fuerint,  quadam  veluti 
paterna  pietate  liberis  eorum  etiam  henefacere  cu- 
pio.     Denique  retineiit  ine  multae  houestae  causae 
in  hoc  usitato  munere  docendi:  quod  ut  faustum 
et  foelix   sit   reipublicae,     in   multis   gentibus    et 
posteritati,  toto  pectore  quotidie  opto. 

Nunc  igitur  el  his  honestis  viris,  hoc  loco 
gratificandum  esse  duxi,  et  nomine  amplissimi 
collegii  nostri ,  eos  huic  nostro  ordini,  qui  Jegum, 
insticiae  et  disciplinae  custos  est  in  vita  praeci- 
puus,  adiunclos  et  Insertos  esse,  publice  mea 
voce  exponam. 

Sicut  autem  consueludo  est ,  prius  et  ipsis, 
et  aliis  iunioribus  commonefactio  de  diguitate  hu- 
ius  doctrinae,  et  de  officio  eorum,  quorum  voce 
iudicia  et  consilia  gubernationis  regunlur,  pro- 
ponenda  est. 

Ac  primum:  Nihil  potest  dici  verius,    sim- 
plicius  et  gravius,    quam  hanc  doctrinam  et  iu- 


Haec  cum  sint  verissima,  agnoscamus  Dei 
heneficia,  et  eis  reverenter  fruamur:  praesertim 
vero  in  poenis  etiam  praesentia  Dei  conspiciatur, 

Manifestissimum  est,  atrocia  delicta  univer- 
saliter  in  hac  vita  puniri  atrocibus  poenis,  ut  filius 
Dei  inquit:  Qui  gladiurn  acceperit,  gladio  peribit. 
Et  de  raptoribus  dicitur:  \  ae  qui  spolias,  quia 
spoliaberis.  Et  de  lihidinum  confusione:  Scor- 
tatores  et  adulteros  iudicahit  Deus. 

Ac  tarn  multa  tristia  poenarum  spectacula, 
supplicia  publica,  morbi ,  bella,  fames,  caedes, 
calamitates  sobolis,  dissipationes  familiarum, 
disoordiae  puhlicae,  et  multi  magni  dolores  pn- 
blici  et  privati,  sunt  in  conspectu,  ut  sint  com- 
monefactiones,  ut  normam  vitae  divinitus  propo- 
sitam  in  legibus  discamus  et  sequamur. 

Haec  sepe  cogitanda  sunt  de  legum  fontibus, 
et  de  praesentia  Dii  in  conservatione  ordinis  poli- 
tici,  et  in  poenis  sct-lerum,  ut  pectora  ad  reveren- 
tiam  legum  adsuefiant.  Et  execrandi  sujnt  omnium 
furores,  qui  aut  barbarica  imm^nitate  leges  tan- 
quam  carcerem  oderunt,  ant  vanitate  ingeniorurn 
et  inanr  ostentatione  sapientiae  labefactare  cavilla- 
tionibus  autoritatem  legum  et  doctrinae  luriscon- 
sultorum  conantur. 

Hanc  totam   commonefactionem  saepe  audi- 

tis:  quia  mandatum  Dei  est,  ut  haec  ipsa  admo- 

nitio  saepe  repetalur,  quam  quidern  et  ipse  Deus 

|  saepe  repctit,  qui  vult  in  omnium  mentibus  con- 

firmatas  esse  has  sententias:  Non  easu,  non  te- 
niere ,  non  sineDeo  nasci  et  regt  humanum  genus: 
Seil  vere  esse  Deum  conditorem  rerum  ,  et  hunc 
bonnm  beneficum,  veracem ,  iustum,  aeqnalem 
et  castum  esse:  et  inspectorem  et  iudicem  esse  ho- 
minum,  dedisse  vitae  normam,  et  verissime  eum 
irasci  sceleribus,  et  iram  suam  iustissimam  in 
poenis  declarare. 

Has  sententias  cum  velit  Deus  firmissima  as- 
sensione  teneri  ab  omnibus,  saepe  eas  et  ipse  re- 
petivit,  et  vult  inculcari  iunioribus,  voce  omnium 
docentium,  et  testimonia  in  tota  rerum  natura, 
et  in  exemplis  poenarum  proposuit. 

Sed  hoc  tempore  non  ero  prolixior,  acDeum 
ipsum  conditorem  generis  humani,  et  fontem  sa- 
pientiae  et  iustitiae,  qui  se  clementer  patefecit 
niisso  filio,  toto  pectore  oro,  ut  ipse  sibi  perpetuo 
Ecclesiam  et  in  hac  regione  colligat,  et  eam  gu- 
bernet  ac  servet,  et  det  politica  imperia  salutaria, 
et  tueatur  disciplinam,  leges ,  iudicia ,  et  doclri- 
nam  vitae  necessariam. 

Nunc  pauca  addam  de  periculis  eorum,  qui 
adhibentur  publicis  consiliis. 

O  rem  magnam  et  plenam  periculi,  quam 
nequaquam  sola  hurnana  sapientia  sustinere  potest: 
gubernationem  consiliorum  in  Republica,  seu  in 
aulis.  Nemo,  inquit  loannes,  potest  sibi  quicqu  m 
sumere,  nisi  datum  sit  ei  de  coelo.  Non  potest 
sola  vigilanlia  humana  regere  hanc  magnam  mo- 
lem  negociorum  vitae.  Sed  Deus  veris  geinitibus 
orandus  est ,  ut  ipse  nobisassit,  ostendat  consilia, 
et  det  secundos  eventus,  sicut  scriplum  est:  Com- 
menda  Deo  viam  tuam,  et  spera  iu  eum,  et  ipse 
faciet.  Caeterum  hoc  requiritur,  ut  Paulus  in- 
quit,  ut  fideles  simus:  ac  tidelitas  opponitur  mul- 
tisroalis,  adfectatae  ignorantiae,  negligentiae,  et 
pertidiae.  Necesse  est  artificern  afferre  cognitio- 
nem  artis,  quarn  profitetur,  ut  in  lege  Aquilia 
dicitur, 

Negligenlia  perfidiosa  est,  non  adhibere  me- 
diocre  studium  ad  ea  discenda  et  inquirenda,  quae 
et  disci  possunt,   et  scire  artificem  necesse  est. 

Diu  iam  deliberatum  est  de  generali  conci- 
lio,  in  quo  de  controversiis  Ecclesiae  pronuncian- 
dum  est. 

Hic  cogitate,  quanta  res  sit,  sedere  ibi  iudi- 
cem,  de  gloria  Dei,  de  veritate,  de  salute  anima- 


rum,  deEcclesiae  incolumitate,  ad  omnem  poste- 
rit.item.  Hic  si  iudex  sit  ignarus  doctrinae,  de 
qua  ibit  in  fullragiurn,  deterior  est  omnibus  par- 
ricidis. 

Itaque  rex  Iosaphat  et  diligentiam  iudicibus 
praecipit,  et  poenam  negligentiae  ac  perfidiae 
proponit:  Non  bominis,  inquit,  exercetis  iudi- 
cium,  seii  Domini.  Et  quidqnid  iudicabitis,  iu 
vos  redundabit:  Sit  timor  Domini  vobiscurn',  et 
cum  diligentia  cuncfa  facite.  Praecipit  timorem 
Dei,  nefalsa  dicant  contra  conscientiam,  corrupli 
favore  aut  odio,  aut  rnuneribus,  vel  fracti  metu, 
aut  adulatione  quaerentes  benevolentiam  poten- 
lum  et  praesidia. 

Deinde  iubet  et  diligentes  esse,  non  solum  in 
causarum  et  negotiorum  cognitione,  sed  etiarn  in 
ipsis  legibus  considerandis,  quorum  vocem  sonare 
debent.      ludicem  enim  oportet  esse  legis  vocem. 

Hoc  praeceptnm  legis  Iosaph.t  semper  in 
pectore  circumferatur,  et  saepe  co&itetur. 

Sunt  autem  iam,  proh  dolor,  multi  iu  di- 
scendo  negligentes,  qui  postea  cum  adhibentur  ad 
negocia  et  comilia,  quia  fonles  non  norunt,  saepe 
hallucinantur  in  dicenda  sententia.  Etaliqui 
confisi  qualicunque  Pihetorica,  inflectunt  se  ad 
voluntatesPrincipum,  et  praetextus  quaerunt,  ad 
ea  n  gotia  oruanda,  quae  grata  sunt  Priucipibus. 
Ita  cum  yeritas  et  iusticia  opprimuntur  Sophisticis 
praestigiis,  sequuntur  postea  bella  et  calamitates 
infinitae.  Horuni  ingentium  malorum  cum  prae- 
cipua  causa  sit  ncgligentia,  vel  assentatio  in  sua- 
soribus,  cogitate  quanfae  poenae  ipsis  fmpendeant : 
quia  sine  ulla  dubitafione  redundabit  in  eos  quid- 
quid  iudicaverunt,  sicut  rex  losaphat  inquit.  Et 
in  Ezechiele  inquit  Deus:  Si  dicenle  me  ad  im- 
pium,  morte  rnorieris,  non  annunciaveris  ei,  san- 
guinem  eius  de  manu  tua  requiram. 

Itaque  acuat  curam  et  diligenfi;im  considera- 
tio  m.iximorum  periculorum  et  honibilium  poe- 
naruin,  et  semper  sitis  memores  vocis  Paulinae: 
Hoc  requiritur,  ut  fideles  simus:  id  est,  nec  per- 
fidiosi,  nec  negligentes.  Adferenda  est  cognitio 
doctrinae  ad  consilia,  ut  recle  iudicare  possis. 

Et  rnens  intueatur  Deum  inspectorem,  iudi- 

cem  et  vindicem:   et  velit  Deo  obedire,  ac  serio 

petat  ab  ipso  salutaria   consilia,    et   robur   animi, 

ne  voluntas  frangatur  ullo  pravo  affectu.     Non  sit 

64* 


1015 


DECL.    DE    LEGUM  IUSTITIA. 


1016 


praeceps  lingua,  sed  crebris  gemitibus  repetat  et 
hoc  dictum  regis  Iosaphat:  Cum  nescimns  quid 
sit  agendum,  Ecce  oculi  nostri  ad  te  Deus  tollun- 
tur.  Et  illud  dictum  Domini :  Quanto  magis  pa- 
ter  vester  coelestis  dabit  Spiritum  sanctum  peten- 
tibus?  Et  illud  Salomonis:  Da  servo  tuo  cor  in- 
telligens,  ut  populum  tuum  iudicare  possit,  et 
discernere  inter  bonum  et  malum. 

Non  existimateStationem,  in  quamDeus  vos 
rollocat  in  gubernatione,  ludum  esse.  Specula 
generis  humani  est:  et  vos  vult  Deus  custodes  esse 
religionis,  legum,  iusticiae,  disciplinae  et  pacis. 

Haec  optima  dona  voce  gubernalorum  Deus 
tribuit  generi  humano.  Vos  igitur  summa  vigi- 
lantia  et  fide  ea  tueamini.  Non  impellat  vos  levi- 
tas  ad  amhitionem,  et  ad  adulationes:  non  vincat 
rnetus,  ut  iniustae  sententiae  approbentur:  non 
odia,  non  studia  factionum  accendant  animos,  ut 
ruant  contra  iusticiam,  et  augeant  mala  publica. 

Magnae  sunt  insidiae  diaboli,  qui  dissipari 
genus  humanum  conatur.  Magna  rabies  est  dia- 
bolorum,  qui  odio  Dei  saevitiam  exercent  contra 
hanc  infirmam  hominum  naturam.  Ideo  sitis  vi- 
gilantiores.  Aliqua  ex  parte  in  vestra  potestate 
est,  ut  norrnam  legum  sequamini:  et  aliquis  lo- 
cus  est  diligentiae  vestrae  in  discendo  et  in  fre- 
nandis  affectibus. 

Sed  adiungi  oportet  invocationem  Dei:  et 
promisit  Deus  se  certo  opitulaturum  esse  nobis, 
invocantibus  eum  bona  conscientia:  quae  certe 
fugat  affectatam  negligentiam  et  perfidiam.  Si- 
cut  scriptum  est:  Si  quid  petimus  secundum  vo- 
luntatem  eius,  audit  nos. 

Certissimum  est,  exaudiri  vota  et  gemitus 
nostros.  Sed  petamus,  non  ut  vitia  aut  scelera 
conhrmentur :  sed  ut  conserventur  Ecclesia,  so- 
cietas  politica,  iusticia,  disciplina,  pax,  salutaris 
gubernatio  publica  et  privata.  Hanc  admonitio- 
nem,  quam  in  hac  publica  renunciatione  testimo- 
nii  mandato  divino,  et  nomine  Pieipublicae  vobis 
propono,  tenete  infixam  animis,  et  saepe  cogitate, 
et  ad  eam  dirigite  consilia  et  actiones  vestras. 

Oro  autem  Deum,  aeternum  patrem  Domini 
et  salvatoris  nostri  lesu  Christi,  conditorem  gene- 
ris  hum;mi  et  aliarum  creaturarum,  una  cum 
filio  suo  Domino  nostro  Iesu  Christo  et  Spiritu 
suo  sancto,  toto  pectore,   ut  vestra  studia  et  con- 


silia  gubernet,    et  vos  faciat  vasa  misericordiae, 
salutaria  nobis,  Ecclesiae  et  Reipublicae.    Dixi. 


No.  129. 


an. 1552. 


De  legum  iustitia. 


In  select.  Declam.  T.  IV.  p.  142  sqq.    Servest   T  IV  p   130 
Richaid.  II.  p.  461.  v' 

Oratio  de  legum  iusticia  et  disciplinae  prae- 
stantia  ac  necessitate.     Au.  1552. 

Etsi  honestissimum  est,  et  utile  Reipublicae, 
praecipue  senes  ac  praeceptores  iudicare  de  studiis 
auditorum,  et  plus  autoritatis  est  in  testimonio  se- 
nili:  tamen  excusatione  aetatis,  occupationum  et 
moestitiae  uti  poteram,  ne  mihi  hic  labor  publice 
dicendi  imponeretur.  Memini  senem  venerandum 
doctorem  Ebinger  in  Academia  Tubingensi,  qui 
annos  quinquaginta  sex  publice  docuit:  Et  cum 
propter  naturae  bonitatem  et  temperantiam,  et 
totum  vitae  ordinem  vires  corporis  haberet  etiam 
in  senecta  minus  languefactas,  non  omisit  legendi 
et  respondendi  laborem.  Sed  vixit  ille  in  Repu. 
tranquilla ,  ac  florente  polius  Germania ,  in  qua 
Principum  coniunctionem  sapienter  tuebatur  Maxi- 
milianus  Imp.  Et  inprimis  florebat  ducatus  Wir- 
tebergensis,  legibus  et  disciplina  ducis  Eberardi 
Principis  moderatissimi.  Non  vidit  ille  senex  dis- 
sidia  dogmatum  in  Ecclesia,  non  seditiosas  con- 
spirationes  Principum  contra  Imperatorem,  non 
peregrinarum  gentium  exercitus  in  Germania:  sed 
cum  mediocris  esset  reipublicae  tranquillitas,  et 
domesticae  res  sine  insigni  calamitate,  placide 
fruebatur  studiis  doctrinae  suae:  leniebat  etiam 
curas  precatione  et  cogitatione  de  Deo.  Habuit 
et  solatia  domestica  non  ingrata,  duos  filios  iuris 
doctores:  et  ex  his  dulcissimos  natos,  qui  avum 
comitabantur  euntem  in  hortum,  in  quo  erant 
operarum  socii. 

Ego  cum  iam  Dei  beneficio  ingressus  sim  an- 
num  secundum  et  septuagesimum ,  cum  et  do- 
cendi,  et  respondendi  adsiduitatem  sustineam, 
quanta  in  moesticia  sum?  Incidit  enim  haec  mea 
senectas  in  magnas  Ecclesiae  et  imperiorurn  con- 
fnsiones,  quarum  cogitatione  valde  excrucior. 
Sed  hac  me  consolatione  firma,  et  nequaquam  ir- 
rita,  erigo  et  sustento,  quod  scio  filium  Dei,  Do- 

minum  nostrum  Iesum  Christum,  crucifixum  pro 
nobis  et  resuscitatum,  conservaturum  esse  ,  etiam 
in  hac  vita,  Ecclesiam  suam  usque  ad  resuscita- 
tionem  mortuorum:  et  quidem  ibi  servaturum 
esse,  ubi  erunt  studia  verae  doctrinae.  Sed  ta- 
men  dissidia  huius  temporis  non  levia,  et  bella, 
magnum  mihi  dolorem  adferunt.  Accedit  et  do- 
mesticus  luctus,  amissa  honestissima  coniuge. 

Quanquam  igitur  hortalor  eram,  ut  alius 
hunc  laborem  susciperet:  tamen  hi  mei  auditores 
petebant,  ne  ipsorum  honori  deessem:  et  praeci- 
pue  honestissimus  vir,  frater  mei  generi  charis- 
simi,  AndreasZoech:  quem  ita  diligo,  et  propter 
virlutem,  et  propter  adfinitatem,  ac  si  filius  meus 
esset.  Hi  orabant,  ut  ad  caetera  paterna  benefi- 
cia  adderem  et  hanc  honorifici  testimonii  renun- 
ciationem.  Cum  igitur  eos  paterno  amore  ilili- 
gam,  nolui  tandem  refragari.  Pauca  vero,  ut  in 
hac  moesticia  mea  et  publica,  dicam:  ut  extent 
admonitiones  nostrae  in  hac  senecta  repetitae  co- 
ram  Deo,  et  coram  his  coetibus  scholasticis,  qui 
sunt  praecipui. 

Primum  igitur  vos  obtestor  propterDeum,  et 
coram  iudicio  Dei,  ut  agnoscatis,  leges,  iusticiam, 
disciplinam  rectricem  vitae,  et  politicurn  ordinem 
esse  res  a  Deo  ordinatas,  et  nobis  monstratas,  et 
magna  beneficia  Dei:  et  postulare  Deum,  ut  haec 
sua  dona  magnifaciamus  et  conservemus:  et  per 
ea  agnoscamus,  qualis  ipse  sit,  videlicet  sapiens 
et  iustus:  et  sciamus,  ipsum  velle  ut  congruant 
homines  cum  ipso:  et  vere  vindicem  esse,  cum 
homines  contumaciter  violant  norrnam  suae  iusti- 
ciae.  Haec  verissima  sunt ,  et  saepe  repetita  in 
scriptis  Prophetarum  et  Apostolorum. 

Sed  iuniores,  et  alii  homines  impatientes  le- 
gumetfreni,  non  considerant  qualis  sit  Deus,  ad 
quid  condiderit  homines,  et  quod  transfuderit  in 
nos  radios  suae  sapientiae  et  iusticiae,  et  velit 
nos  conformes  esse  suae  naturae.  Ideo  horribili 
audacia  uegligunt  legum  et  iusticiae  doctrinam,  et 
sequuntur  suas  cupiditates.  Hinc  oriuntur  in  ge- 
nere  humano  iniuriae,  discordiae,  bella ,  vasta- 
tiones  gentium,  et  infinitae  calamitates.  Et  punit 
sapiens  et  iustus  Deus  furores  hominum,  praesen- 
tibus  et  aeternis  poenis. 

Tanta  est  magnitudo  harum  rerum,  ut  nec 
Angelorum,  nec  hominum  eloquentia  huic  magni- 
tudini  par  sit.      Sed  quo  magis  senesco,    et  Deo 


illustrante  pectus  meum,  plus  cogito  deDeo,  ct 
de  creatione  hominis,  et  de  instituto  vitae  ordine: 
eo  magis  doleo  tantam  esse  caliginem  in  natura 
hominum,  ut  adeo  negligenter  consideret  Deum 
et  eius  voluntatem. 

Hoc  autem  facio,  quod  est  nostri  officii.  Mo- 
neo  vos,  ut  procul  fugiatis  omnes  illos ,  qui  le- 
gum  nostrarum  doctrinam  contemnunt,  et  rnm- 
pere  nervos  iusticiae  et  disciplinae  conantur.  Hos 
certum  est  et  hostes  Dei  esse,  et  suis  cupiditati- 
hus  infinitam  licentiam  quaerere,  et  praebere 
caussam  dissipationibus  et  vastationibus  generis 
humani. 

Hanc  admonitionem  scitis  a  me,  et  ab  aliis 
recte  sentientibus  saepe  repeti:  quam  scitote  vere 
esse  commonefactionem  a  Deo  traditam:  Et  Deum 
esse  vindicem,  et  horrendis  poenis  delere  con- 
temnentes  hanc  suam  sapientiam. 

Hic  autem  deplorandum  est  commune  ma- 
lum.  Errantibus  cupiditatibus  multa  iniusta  co- 
nantur  potentes,  quae  ut  facilius  agant,  quaerunt 
praetextus  iuris,  et  inveniunt  tinctos  doctrina, 
qui  malis  consiliis  fucos  quaerunt.  Haec  est  du- 
plex  iniusticia,  ut  Plato  dixit:  Scelerate  facere, 
et  scelera  adprobare  tanquam  iusticiam.  Hoc  in- 
gens  delictum  accusat  vox  divina,  inquiens:  Vae 
vobis  qui  dicitis  malum  esse  bonum,  et  bonum 
esse  malum.  Propter  hoc,  sicut  ignis  stipulam 
devorat,  sic  peribitis  ,  sicut  favilla. 

Huius  iudicii  exempla  cernuntur  omnibus 
aetatibus  plurima.  ludaei  praetextu  religionis,  et 
libertatis  promissae  in  lege,  saepe  violarunt  foe- 
dera  cum  regibus  Babylonicis  facta:  postea  Ro- 
mana  foedera  tantum  patriae,  et  sibi  exitium  at- 
traxerunt.  Vidistis  in  Germania  aliquoties  his 
speciosis  titulis  arma  infeliciter  sumpta. 

Ut  autem  recte  consulere  gubernatoribus  pos- 
sitis,  primum  doctrinae  fontes  cognoscantur,  et 
sequenda  est  norma  in  iure  divino  et  humano 
scripta:  non  fingendae  sunt  opiniones  propria  pe- 
tnlantia,  accommodata  ad  factionum  cnpiditates. 
Deinde  sit  etiam  iusticiae  amor,  et  tale  anim?  ro- 
bur  et  firmitas,  ut  constanter  veras  et  iustas  sen- 
tentias  tuearis,  nec  inflectas  ad  potentum  volun- 
tates.  Ita  in  omnibus  qui  ad  consilia  adhibentur, 
necessariae  sunt  hae  virtutes:  cognilio  doctrinae, 
veritatis  amor,  iusticia  et  constantia,  veritatis  et 
iusticiae  conservatrix. 


1019 


DECL.  DE   LEGUM  IUSTITIA. 


1020 


Ut  in  Papiniano,  qui  maluit  interfici ,  quam 
defendere  lmperatorem ,  qui  fratrem  interfici  cu- 
liiverat. 

Et  inCassioLongino,  cui  et  oculi  effosi  sunt, 
et  adempta  est  patria.  Et  memini  ipse  excellen- 
lem  sapientiam,  iusticiam  et  constantiam  fuisse 
in  amico  cbarissimi  patris  mei.  Doctore  Gregorio 
Lamparter,  canccllarioDncis  Wirtebergensis,  qui 
inaluit  exulare,  parte  facultatum  relicta,  quam 
probare  et  adiuvare  turbulenta  consilia  eorum, 
qui  tunc  movere  bellum  non  necessarium  cona- 
baniur. 

Etsi  rara  sunt  haec  exempla,  sicut  in  hac 
magna  infirmitate  generis  humani  sernper  plus  est 
viciocum,  quam  viitulum:  tamen  erunt  aliqua, 
et  vos  praesertim,  qui  scitis  diabolum  insidiari 
toti  humano  generi,  et  Sophismata  spargere,  ut 
sint  faces  bellorum  et  vastationum,.  vigilantiores 
esse  debetis,  ne  sitis  organa  diaboli,  et  vasa  irae, 
et  pestes  generis  humani. 

Ut  igitur  Medicum  necesse  est,  instructum 
esse  cognitione  suae  arlis,  si  volet  aliis  mederi: 
deinde  et  labor  et  assiduitas,  et  fidelis  animns  ad- 
sint:  ita  in  his  qui  adhibentur  ad  gubernatfonem, 
primum  sit  cognitio  doctrinae  de  iusticia:  deinde 
sit  volnntas,  quae  in  dando  consilio  regatur  ti- 
more  Dei ,  et  non  velit  iniustas  cupiditates  ullo- 
rum  hominum  sciens  armare  contra  Deum,  ct 
contra  patriam.  Hanc  regulam  sequenti  Deus 
aderit,  et  honestis  consiliis  dabit  salutares  eventus. 
Sicut  scriptum  est  in  Salomone,  de  sapientia  Dei : 
Penes  me  est  consilium  et  successus.  Deus  sapiens 
et  iustus,  coherceri  vult  genus  humanum  intra 
rnetas,  qnas  sua  sapientia  et  iusticia  constituit. 
Hoc  cum  facimus,  ipse  dat  prosperos  eventus. 
Contra  vero,  astuta  consilia  contra  iusticiam, 
etiaiusi  initio  videntur  utilia,  tameu  Deus  post 
exiguum  tempus  oslendit  iudicium  suum,  horribi- 
libus  poenis  eorum ,  qui  iusticiam  violavernnt. 
Vult  enim  Deus  in  genere  humano,  eliam  in  hac 
vita,  conspici  illustria  testimonia,  quod  sit  sa- 
piens,  iustus,  et  vindex.  Et  prorsus  non  dubium 
est,  atrocia  delicta  puniri  etiam  in  hac  vita  atro- 
cihus  poenis.  Multi  autem  scelerati  etiam  in 
aeternas  poenas  ruuut,  quia  non  rursus  ad  Deum 
converiuntur. 

lam  cogitate  quauta  sit  miseria,  postquam  ali- 
(juis  sciens  tt  volens  dedit  perniciosum  consilium. 


Primum  ipse  factus  est  hostis  Dei,  aliorum  mul- 
torum  furores  confirmavit:  Ita  reus  est  irae  Dei, 
propler  sua  et  aliena  peccata. 

Deinde  curn  certum  sit,  sequi  poenas  etiam 
in  hac  vita,  sernper  erit  in  metu:  et  post  exiguum 
tempus  adficietur  suppliciis,  sicut  Dionysii  ty- 
r.mni  praecipuus  consiliarius,  et  adiulor  saeviciae, 
comprehensus  tandem,  tractus  est  per  urbem  Sy- 
racusas  vivus,  et  laceratus  candenti  ferro. 

Ilabuit  magnam  laudem  sapientiae  Achito- 
phel,  qui  cum  favisset  sceleratis  consiliis  Absolo- 
nis,  postea  sese  strangulavit.  Etsi  autem  in  tali- 
bus  poenis,  corporurn  cruciatus  magni  sunt  et 
saevi:  tamen  maiores  et  saeviores  sunt  animi  do- 
lores,  qui  existunt ,  cum  se,  cum  patriam,  cuin 
totas  gentes  vident  iis  consiliis,  quae  vel  dede- 
runt,  vel  adiuvarunt,  perire:  et  sentiuut  iram 
Dei.  Et  multi  in  his  doloribus  ruunt  in  poenas 
aeternas. 

Quare  vos  et  adhortor  et  obtestor  propter 
gloriam  Dei,  et  propter  vestram  et  mullorum 
hominum  salutem,  ut  iudicium  Dei  intueamini, 
et  maiore  cura  recte  discatis,  et  sententias  veras 
l  in  curia  et  in  iudiciis  monstretis:  nec  spe  utili- 
tatis,  nec  metu  periculorum  ad  adsentationem  in- 
flectamini. 

Considerate  etiam  exempla  iudicii  divini, 
quae  omnibus  aetatibus  multa  cernuntur:  quorum 
cogitatione  vos  confirmate. 

Ilanc  orationem  recitavi,  non  ut  adolescen- 
tes  ingenia  exercent,  sed,  ut  senex  mandato  di- 
vino  commonefactionem  proponens,  quam  Deus 
saepe  repeti  vult  in  toto  genere  humano,  ut  agno- 
scamus  ipsum  esse  sapientem  ,  et  iustum,  et  iu- 
dicem,  et  ei  obtemperemus.  Oro  autem  hunc 
ipsum  verum  Deum,  patrem  Domini  nostri  Iesu 
Christi,  conditorem  generis  humani ,  et  conserva- 
torem  Ecclesiae  et  societatis  humanae,  ut  propter 
filinm,  Dominum  noslrum  Iesuin  Christum ,  cru- 
cifixum  pro  nobis  et  resuscitatum ,  sernper  in  his 
regionibus  aeternam  Ecclesiam  sibi  colligat,  et 
servet  hospilia  Ecclesiarum,  et  tueatur  discipli- 
nam  et  doctrinae  studia,  et  vos  regat  Spiritu  suo 
sancto:  et  faciat  vos  vasa  misericordiae,  et  organa 
salutaria  Ecclesiae,  Reipublicae,  et  vobis.    Amen. 

De  Eberhardo  Duce  Wurtemb. 

Prodiit:  „Oralio  de  illustri  Principe  Eberbardo,  DuceWir- 
lel).  recitata  a  [oh.  Scbneidewein.  Witeb.  1552.  4.  SViP1-" 
(An  alia:  „Oratio  de  Eberbardo  duce  Wirleb.  Acad.  Tub. 
fundalore,  Norib.  1777.  4.",  quam  Strobelius  coinmeino- 
rat  in  bilil.  Mel.  no.  744  eadem  sh  ,  nescio.)  Recusa  in 
select.  Declamat.  T.  III.  p.  161  sqq.  Servest.  T.  III. 
p.  154.  Kichard.  T.  U.  p.  778.  Cf.  Ep.  Mel.  d.  d.  £5.  Dec. 
an.  1552. 

Oraiio  de  Eberardo ,  Duce  Wirtebergensi;  re- 
citata  a  Uoct.  lohanne  Schneidcwein, 
cum  gradus  decernereiur  Doclori  Gcorgio  Miil- 
ler,  Mansfeldensiy  an.  1552.  (cf.  Scripta  publ. 
T.  I.  P.  414.) 

Ut  navis  Pauli  in  mediis  fluctibus,  rapido  Ty- 
phone  agitatis,  qui  et  antennas  et  remos  fregerat, 
vere  tamen  divina  opeservatur,  donec  in  porturn 
venit:  ita  non  dubiuin  est,  inter  tanlos  diabolo- 
rurn  et  hominum  furores,  qui  dissipare  et  delere 
geuus  humanum  conantur,  quantinn  politici  or- 
dinis,  et  humanae  societatis,  edurationis,  insti- 
tutionis,  legurn  et  iudiciorum  reliquum  est,  aDeo 
ipso  conservari,  et  legum  vocem  vere  esse  sapien- 
tiarn  Dei,  rectricem  vitae  humauae,  de  qua  dici- 
tur:  Per  me  Reges  regnant,  et  indices  iusta  de- 
cernunt,  et  quidem,  ut  propter  Paulum  laceratio 
navis  impeditur,  ita  ut  colligi  Ecclesia,  et  haerc- 
ditas  tilio  Dei  possit,  pars  geueris  humani  a  Dco 
servatur. 

Ilaec  cum  sint  verissima,  valde  dolendum 
est,  paucissimos  homines  agnoscere  conservatio- 
nem  vitae  politicae,  leges,  ac  iudicia,  vere  esse 
operaDei,  et  testimonia  praesentiaeDei  inter  nos, 
et  in  ipsa  curia  ,  et  in  familiis  nostris.  Pauciores 
vero  amare  et  venerari  haec  divina  rnunera.  Sed 
multi  et  Deum  removent  a  gubernatione,  et  casu 
omnia  volui  putant.  Leges  vero,  iudicia,  poenas, 
oderunt  tanquam  carcerem,  et  cogitant  vincula 
esse  potentum  arbilriis  excogitata. 

Etsi  autem  semper  multr  coeco  furore  Deum 
et  res  divinas  horribiliter  cotemnunt,  tamen  Deus 
in  hanc  nos  stationem  collacavit,  ut  furores  illos 
constanter  taxemus,  et  veritatem  illustremus,  ut 
^xtent  de  ipso  testimonia,  ac  ut  aliqui  sanabiles, 
nostra  commonefactione  flectantur  ad  virtutem. 
Saepe  igitur  repetimus  hanc  verissimam  doctri- 
nam,  quae  adfirrnat  totum  ordiuem  politicum,  sa-  I 


pientiamDei,  opus  divinum,  et  testimonium  prae- 
sentiae  Dei  inter  nos  esse,  et  beneficia  divina  sa- 
lutaria  nobis,  plurima  cornplecli,  et  praecipue 
propter  Deurn  autorem,  venerandum  el  reveren- 
ter  tuendum  esse:  deinde  eliam  eo  amandus  est 
ordo  politicus,  quia  maxime  convenit  homini  in- 
telligere,  et  amare  sapientiam  r  et  discernere  earn 
a  furoribus  et  rnendaciis. 

Sed  magis  moventur  homines  utilitatis  con- 
sideratione.  Quae  res  autem  alia  vitae  utilior  est, 
quam  haec  civilis  societas  ?  Narn  vita  hominum 
sine  multorum  officiorum  communicatione,  et  sine 
communi  defensione  relineri  nequaquam  potest. 
Sunt  autem  nervi  societatis  leges,  irnperia,  iudi- 
cia,  poenae.  Et  custos  est  huius  utilitalis  etiam 
ipseDeus:  nam  tunc  quoque  curn  Magistratuum 
autoritate  compesci  homines  violenti  ac  scelerati 
non  possunt,  Deus  ipse  adest  viudex,  et  punit  sce- 
lera,  simul  ut  ostendat  se  esse  iusturn,  et  ne  dissi- 
petur,  ac  deleatur  genus  humanum,  sicut  inquit 
filiusDei:  Qui  gladiurn  acceperit,  gladio  peribit. 
Nec  dubia  cst  regula :  Atrocia  delicta  comitantur 
atroces  poenae  in  Iiac  vita. 

Cum  igitur  manifestum  sit,  ordinem  politi- 
cum  Dei  opiis  esse,  cumque  sit  in  conspectu  utiii- 
tas,  exuscitemus  anirnos  ad  considerationem  et 
amorem  tanti  boui,  et  frenari  cupiditates  nostras 
hac  norma  divina  patiamur.  Saepe  etr^m  cum 
intuemur  furores  hominum  turbantium  hunc  or- 
dinem,  ut  in  navi  Paulus  faciebat  ,  nos  quoque 
Deutn  conditorem  generis  humani  oremus,  ue 
fluctibus  opprimi  has  nostr.is  politias,  nostras  fa- 
milias,  nostra  tuguriola,  templa  et  scholas  sinat. 

Te  igitur  omnipotens  Deus ,  aeterne  et  miice 
pater  Dornini  nostri  lesu  Christi,  conditor  coeli 
et  terrae,  et  hominum  et  omnium  creatnrarutn, 
una  cum  filio  tuo  Domino  nostro  lesu  Cbiisto  et 
Spiritu  sancto ,  sapiens,  verax  ,  bone,  iuste,  vifi- 
dex,  caste,  liherrime,  oro,  ut  propter  filium  tuunt, 
Dominum  nostrum  lesum  Christttm,  nucifixum 
pro  nobis  et  resuscitatum,  sernpcrEcclesiam  aeter- 
nam  inter  nos  colligas,  et  gubernes,  et  propter 
eam  serves  et  protegas  haec  hospitia,  et  hos  nidu- 
los  nostros,  et  leges  et  disciplinam. 

Haec  vota  quotidie  veris  gen.itibus  repetenda 
sunt,  quae  quanquam  magnis  fluctibus  noslra  na- 
vis  quassatur,  tatnen  non  erunt  irrita.  Nota  vst 
cnim   iuramenti   vox:     Arnen  Amen    dico    vobis: 

Quidquid  petieritis  patrem  in  nomine  meo,  dabit 
vobis. 

Hanc  commonefactionem  de  reverentia  debita 
ordini  politico  breviter  nunc  repetivi,  quia  saepe 
alias  eadern  de  re  copiose  dicitur.  Et  tamen  in  his 
congressibus,  in  quibus  praecipue  legum  dignitas 
ornanda  est,  non  prorsus  omitti  potest.  Nunc 
exemplum  addam  iusti  et  salutaris  Principis,  et 
qui  le°-es  et  legum  custodes  viros  doctos  summa 
reverenlia  coluit.  Rec.itabo  enim  historiam  prin- 
cipis  Eberardi  Ducis  Wirtebergensis,  qui  cum 
excelleret  sapientia  et  iustitia,  primus  dignitate 
Ducem  in  ea  farnilia,  quae  tamen  vetustate  et 
rebus  gestis  clarissima  erat,  ornatus  est.  Nec 
miremini  de  peregrino  Principe  dici.  Nam  et 
ornnium  virtus  ubicunque  sunt,  aut  fuerunt,  laude 
di"na  est,  et  turpitudo  digna  odio  et  vitupera- 
tione,  et  exempla  ad  omnes  pertinent.  Deinde 
nos  in  hac  Academia  non  prorsus  alienum  esse 
ducamus,  Cum  enim  sit  oly.iar^g  Academiae  Tu- 
bineensis,  unde  quasi  Colonia  deducta  est  haec 
nostra  Academia,  decet  nos  ipsius  quoque  gratarn 
memoriam  retinere. 

Deinde  et  quandam  habeo  privatam  huius 
officii  rationem.  Fuit  excellens  virtus  Comitis 
Stolbergensis,  qui  pater  eorum  fuit,  qui  nunc 
vivunt.  Hunc  Eherardus  ille  natum  ex  sorore  ita 
educavit,  et  adsuefecit  ad  iustitiam,  et  ad  alias 
virtutes,  velut  Chiron  aut  Phoenix  Achillem,  ut 
postea  gnbernatio  eius  patriae  salutaris  fuerit.  Et 
qnia  Comes  Boto  in  hunc  virum,  tanquam  in 
exemplum  intuebatur,  multa  ipsius  dicta  et  facta 
recitahat,  quare  adhuc  eius  Principis  memoria 
nostri  delectantur. 

Optarim  autem  nos  copiosiorem  eius  histo- 
riam  habere.  Sed  cum  haec  pauca  exempla  quae 
audivi,  literis  digna  sint,  et  vitae  utilia,  satius 
est  mutilam  historiam  extare,  qnam  nomen  tanti 
Principis  in  oblivionem  venire.  Nec  dubito  vobis 
omnibus  hanc  veram  commemorationem  gratam 
fore.  Etsi  enim  semper  pauci  boni  sunt,  tamen 
propter  gloriam  Dei  celebranda  est  virtus,  et  na- 
turae  non  monstrosae,  intuentes  honesta  exempla, 
virtutem  magis  intelligere  discunt,  et  ainore  eius 
accenduntur. 

Ac  priusquam  de  familia  dicam  initio,  fines 
describam,  quibns  propemodum  nunc  inclusa  est 
univer&a  ditio  Wirtebergensis.    Pene  quadrangula 


est  regio,  ac  latus  meridianum  est  a  fontibus  Da- 
nubii  ad  Ulmam  usque.  Latus  occidentale  a  fon- 
tibus  Danubii  Sylva  Martiana  est ,  ut  scriptores 
depravato  nomine  appellant,  ad  oppidum  usque, 
cui  nomen  est  porta  Harciniae,  vulgo  Pfortzen. 
Latus  septentrionale  a  porta  Harciniae  ad  Neccha- 
rum ,  et  vicina  iuga  Sylvae  Francicae.  Flumen 
Coccharus  pene  latus  quartum  ad  ortum  constituit. 
Fere  ubique  regio  gignit  frumentum  et  vinum,  et 
magna  est  oppidorum  et  pagorum  frequentia.  Na- 
turae  hominum  beneficae  sunt,  et  invictu  medio- 
cris  mundicies  est,  et  si  recte  regantur,  non  con- 
tumaces  sunt. 

Arx  est  non  procul  ab  Eslinga,  cui  W  irte- 
berga  nomen  est,  unde  Comitum  vetus  adpellatio 
est:  oppida  in  extremis  oris  olim  partim  ad  Fran- 
cicum  Ducatum ,  partim  ad  Suevicum  pertinue- 
runt :  media  pars,  quae  est  uberrima  ,  fuil  Comi- 
tum  W^irtebergensium  inde  usque  ab  Imperatoris 
Henrici  Quinti  tempore.  Apud  hunc  enim  fuit 
Ductor  exercitus  excellens  consilio  et  virtute  Co- 
mes  Wirtebergensis,  qui  tenuit  oppidum  Gronin- 
gen  Wernherus,  a  quo  deinceps  orti  sunt  comites, 
qui  in  hac  familia  recensentur.  Vetus  adpellatio 
huius  regionis  apud  Ptolemeum  haud  dubie  est 
Charitini,  quod  a  nomiue  germanico,  quod  hor- 
tos  significat,  factum  esse  videtur,  ac  significat 
veteres  etiam  ubertatem  et  amoenitatem  loci  ce- 
lebrasse. 

Usitatum  autem  fuit  ante  hunc  Eberardum, 
de  quo  dicam,  cum  duo  fuerunt  fratres,  ita  divi- 
dere  patriam,  ut  alter  teneret  Stutgardiam,  et 
caetera  oppida  Franciae  propiora,  alter  Urachium 
et  vicinam  Tubingam.  Hanc  horridiorem  partem 
tenuit  comes  Ludovicus,  qui  coniugem  habuitso- 
rorem  PalatiniFriderici,  cuius  nomen  celebre  est, 
propterea  quod  in  uno  prelio  tres  principes  non 
procul  ab  Heidelberga  cepit. 

Ex  his  parentibus  nobilissimis  nati  sunt 
Eberardus  et  Mechlildis,  postea  nupta  Landgravio 
Hassiae,  et  Elisabeth  nupta  comiti  Stolbergensi. 
Sed  de  Eberardo  nunc  dicam.  Cum  pater  imma- 
tura  morte  extinctus  esset,  mater  et  praecipui  viri 
ex  ordine  equestri  gubernarunt  et  patriam  et  ado- 
lescentem.  Sed  excellens  in  matre  fuit  virlus, 
quae  filias  summa  gravitate  rexit,  adolescens  filius 
paedagogum  habuit  virum  honestum,  lohannem 
i  Nauclerum,  cuius  adhuc  extant  monumenta,    de 

quo  postea  plnra  dicam.  Sed  narrat  ipse,  tuto- 
res  prohibuisse,  latinnm  linguam  doceri  adole- 
scentem,  fortassis  ne  diu  in  studiis  literarum  reti- 
neretur,  ac  scribit  Nauclerus,  saepe  Eberardum, 
cum  postea  conventus  imperii,  et  exteras  nationes 
adiret,  cum  insigni  significatione  doloris  impro- 
basse  haec  mandata  tutorum,  ac  dixisse,  nemini 
magis  opus  esse  cognitione  doctrinae  et  lingua- 
rum ,  quam  Principi.  Et  postea  sibi  doctissimos 
homines  adiunxit,  a  quibus  et  Ecclesiae  doctri- 
nam  integre,  qoantum  posset,  disceret,  et  fontes 
doctrinae  luris  et  historias  cognosceret,  ut  deinde 
dicarn. 

Egressus  ex  adolescentia,  in  ipsis  initiis  gu- 
bernationis  suae  profectus  est  lerosolymam,  et 
(juia  studio  tenebatur  videndi  vestigia  filii  Dei, 
impressa  illi  regioni,  in  quibus  illustria  testimo- 
nia  coelcstis  doctrinae  edita  sunt,  et  quia  respu- 
blicas  alibi,  et  peritorum  hominum  sensus,  et 
mores  cognoscere  cupiebat.  In  ea  peregrinatione 
et  multa  didicit,  et  virtus  eius  in  periculis  et  la- 
boribus  perferendis  crevit,  et  cum  in  omnibus  de- 
liberationibus  et  actionibus  i.un  diligentior  et 
gravior  factus  esset,  reversuin  magis  admirari ,  et 
diligere  patriam  coepit. 

Inciderunt  autem  exordia  gubernationis  ipsius 
in  tempora  satis  tristia.  Agnatus  comes  Ulricus 
gessit  bellum  infoelix  cum  Friderico  Palatino ,  in- 
citatus  ab  Aiberto  Marchione,  a  cuius  belli  socie- 
tale  ut  abstineret  Eberardus,  mater  perfecit,  in 
qua  erat  excellens  prudentia  et  virtus.  Interea  et 
Carolus  Burgundus  Germaniam  turbabat,  et  Ma- 
humetus  capta  Coustantinopoli  et  vastata  Graecia 
hellum  transferebat  iri  Pannoniam,  et  aliquanto 
post  Maximilianus  gallicis  artificiis  captus  esU 

In  his  publicis  imperii  periculis  non  adiunxit 
se  ullis  factiouibus.  Sed  haec  duo  praecipua  esse 
Principis  officia  dixit  ipse:  Primum  adiungere  se 
ad  Imperatorem  et  ad  imperii  senatum,  et  cum 
his  velle  tueri  communem  patriae  salutem,  ut  in 
animantibus  singula  mernbra  toti  corpori  opem 
ferre  conantur.  Deinde  consulere  et  saluti  subdi- 
torum.  Quare  auxilia  Imperatori  Friderico,  et 
deinde  Maximiliano  fideliter  misit,  duxit  et  ipse 
exercitum  iu  Belgicum  rnagno  sumptu  acl  Maxi- 
miiianum  liberandum:  et  cum  frugalis  esset,  hos 
sumptus  sine  magnis  expilationibus  sustinuit. 

Liberato  Maximiliano  cum  iam  mediocris  in 
Germania  tranquillitas  esset,  et  in  eo ,  aetate  et 
Mklanth.   Ofek.   Vol.   XI. 


usu  rerum  prudentia  crevisset,  et  post  agnati 
morlem  comitatus  utramque  partem  regere  coe- 
pisset ,  praecipue  hoc  egit,  ut  sibi  viros  sapientes 
et  eruditos  adiungeret,  quorum  audiret  consilia 
de  maximis  rebus.  Viderat  enim  et  Imperatoris 
aulam,  et  Venetam  gubernationem,  et  aulas  Du- 
cem  Saxoniae,  Ernesti  et  Alberli,  ubi  ad  nego- 
cia  docti  homines  adhibebantur.  Quare  et  ipse 
viris  nobilibus  addidit  Doctores,  inter  quos  excel- 
luerunt  Petrus  Arlunensis  et  loannes  Nauclerus, 
et  post  hos  Capnio. 

Ac  ut  tota  regio  ornaretur  doctrina,  et  fieret 
cultior,  et  in  Ecclesiis  maior  lux  esset  doctrinae 
de  Deo,  Academiam  constituit  Tubingae,  anno 
millesimo  quadringentesimo  septuagesimo  septi- 
mo,  in  quam  accersivit  rnultos  doctos  viros  ia 
doctrina  Ecclesiae,  lure  et  aliis  artibus.  Fuerunt 
ibi  luris  consulti  Uranius,  qui  etiarn  ex  Italia  con- 
sulebatur,  Gcegorius  Lamparter  Imperatori  Maxi- 
miliano  admodum  familiaris.  Theologi  clari  fue- 
runt,  GabrielBiel,  Summenhart,  et  Wendelinus 
qui  Duci  Eberardo  familiarissimus  fuit.  Erant 
aulem  horum  omnium  mores  casti  et  sancti.  Et 
VVendelinus,  cum  adsiduus  Jector  esset  sacroruru 
librorum,  et  Augustini,  agnoscebat  multa  errata 
esse  in  scriptis  Thomae  etScoti,  et  similium,  et 
satis  libere  in  scholis  doclrinam  de  gratia  since- 
riorem  tradebat.  Hic  Principem  audiebat  peten- 
tem  absolulionem,  hic  eum  de  beneficiis  filii  Dei 
erudiebat,  collecta  etiarn  germanico  sciipto  sum- 
ma  doctrinae. 

Capnio  historiam  continuam  de  monarchiis 
contexuit,  et  elementa  luris  civilis,  quae  utcunque 
viam  ei  monstrarent  in  iudicando. 

Quanquam  aulem  latine  ignorabat,  tamen  et 
Theologorum  et  Inris  consultorum  disputationes 
adibat,  et  sciscitabatur  suos,  qua  de  re  disputatio 
instituta  esset,  et  si  quid  dignum  consideratione 
propositum  erat,  iubebat  ut  gerrnanice  interpreta- 
rentur.  Interduin  et  ipse  suas  cogitationes  iuter 
doctores  palam  proponebat,  ut  controversia  rnagis 
explicaretur. 

Plerumque  cumTubingae  fuit,  dimisit  comi- 
tatum  in  arcem.  Ipse  divertit  adNauderi  domum 
exiguam,  sed  vicinam  templo.  Fuit  enim  huius 
viri  et  eximia  eruditio  et  summa  inlegritas,  et  ut 
Capnio  de  eo  praedicabat,  in  iudicando  singularis 
rectitudo.  lbi  cum  ante  lucem  surgerent,  dicta 
65 

precatione ,  postea  tribuebantur  tres  horae  delibe- 
rationibus,  et  aderant  scribae,  quibus  mandata 
dabantur  de  formandis  responsionibus,  deinde 
ibant  in  templum.  Post  sacvum  usitata  hora  pran- 
debant  simul  in  illa  ipsa  Naucleri  domo,  et  voca- 
bantur  duo  aut  tres  alii,  tumDoctores,  tum  viri 
nobiles.  Nec  adparatus  splendidior  erat,  quam 
solent  ibi  mediocrium  civium  prandia  esse.  Sed 
colloquia  tantis  viris  digna  erant  plena  sapientiae 
d  Ecclesia,  de  doctrina  divina,  de  gubernatione 
publica,  de  praesentibus  periculis. 

A  prandio  patebantaditus  ad  ipsum  omnibus, 
qui  eura  alloqui  volebant,  aut  supplices  libellos 
adferebant.  His  placide  respondebat,  ac  tempora 
eis  constituebat  petendi  responsa.  Cum  frumen- 
tum  aut  ligna  pauperes  petebant,  mandabat  fideli- 
bus  hominibus,  ut  statim  dari  curarenl,  quantum 
iubebat.  Etsi  enim  parsimoniam  et  amabat  et 
tuebatur,  tamen  erga  pauperes  beneficentiam  exer- 
cebat.  Postea  tribuebat  aliquantulum  temporis 
quieti  aut  somno.  Deinde  ad  vespertinas  preces 
accedebat,  in  quibus  plerunque  legebat  scripta 
de  doctrina  Ecclesiae.  Deinde  ante  coenam  rur- 
sus  conveniebant  ad  deliberationes,  aut  recita- 
bantur  literae  prius  formatae. 

Coenam  volebat  esse  hilariorem  et  condi- 
tam  dulcedine  sermonum,  ne  somnus  impediretur, 
quem  saepe  ei  moles  curarum  excutiebat. 

Talis  erat  aula  in  illo  tuguriolo  senis  docto- 
ris,  quae  modestia,  sobrietate,  castitate  par  erat 
Eremitarum  Pauli  et  Antonii  congressibus,  utili- 
tate  antecellebat,  quia  horum  deliberationibus  re- 
gebatur  tota  ditio,  et  iustitia,  pax,  disciplina  con- 
servabantur. 

Constituta  forma  gubernationis  in  patria, 
deindeRomam  profectus  est.  Ubi  cum  in  ternplo, 
proxime  astans  ipsi  Cardinalis  interfectus  esset, 
postea  non  diu  mansit.  In  itinere  honorifice  ex- 
ceptus  est  Florentiae  a  Laurentio  Mediceo,  ac 
valde  admiratus  est  eius  viri  sapientiam,  et  in 
omni  sermone  et  actione  gravitatem.  PosteaMan- 
tuae  uxorem  duxit  filiam  Marchionis  Mantuani, 
natam  matre  germanica,  filia  Marchionis  Brande- 
burgensis,  ex  qua  ei  filia  tantum  nata  est.  Et 
quanquam  postea  non  peperit,  tamen  semper  cum 
ea  amanter  vixit,  et  adfirmabat  doctor  Wendeli- 
nus,  fidern  et  castitatem  coniugalem  nunquam  ab 
eo  violatam  esse. 


In  communibus  imperii  negociis  conferebat 
pecuniam,  et  mittebat  milites  officiose,  quoties 
opus  erat.  Sed  domi  bella  non  movebat,  et 
quanquam  saepe  iniuriae  dolore  valde  accendeba- 
tur,  tamen  populi  salutem  irae  anteferebat. 

Ac  ut  erat  in  privata  vita  et  in  tota  guber- 
natione  severus  custos  iusticiae,  ita  adversus  la- 
trocinia  vigilans  et  acer  fuit.  Cumque  propter 
Suevica  bella  ante  ipsius  gubernationem  multi 
latrunculi  passim  grassarentur,  brevi  suo  labore 
et  suis  periculis  perfecit ,  ut  nulla  regio  minus  es- 
set  infesta  latrociniis ,  quam  ista. 

Nam  ipse  cum  delectis  equilibus  suspecta  loca 
adibat,  et  aliquoties  magno  cum  periculo  depre- 
hensos  coepit,  et  postea  suppliciis  adfici  curavit, 
nec  metuit  cognatorum  Nobilium  odia ,  nec  ambi- 
tiosis  intercessionibus  eripi  eos  poenae  sinebat. 

Saepe  tempore  Francofordiani  mercatus,  ipse 
se  inter  equites  in  via,  et  in  oppidis  ostendebat 
mercatoribus,  ut  eius  vigilantiam  cognoscerent. 
Salutabat  etiam,  et  iubebat  sibi  indicari,  si  qua 
iniuria  in  via,  vel  in  diversoriis  adficerentur. 
Haec  pene  servilis  adsiduitas  videretur  nunc  pa- 
rura  regia.  Sed  1111  optimi  viri,  iusticia  et  virlute 
eranl  magni ,  non  Persico  fastu. 

Semel  omnino  bellum  movit ,  ac  iusto  exer- 
citu  oppugnavit  arcem  non  procul  ab  Ulma  sitam, 
quae  ab  altis  Corvis  nomen  habet,  quam  et  expu- 
gnatam  diruit,  ne  receptus  esset  latronum. 

Diligebatur  ergo  et  a  suis  et  ab  urbibus  im- 
perii  et  a  vicinis  Principibus,  ac  de  benevolentfa 
populi  erga  ipsum ,  recitabatur  haec  ipsius  narra- 
tio.  In  conventu  Wormaciensi  cum  Saxoniae  du- 
ces  vocassent  ad  coenam  Duces  Bavariae,  Palati- 
nos,  et  ipsum,  et  singuli  suarum  regionum  orna- 
menta  praedicarent,  alii  venas  metallicas,  alii 
urbes,  frumenta,  vinum,  sedit  tacitus  auditor 
Eberardus,  ibi  tandem  Albertus  Saxoniae  Dux: 
Cwr  non  iubemus  etiam  Ducem  W^rtebergensem 
de  sua  patria  loqui?  Respondet  hic  modeste:  Scio, 
vestras  familias  potentia,  autoritate  et  opibus  an- 
tecellere ,  nec  vobiscum  certare  possum ,  sed  cor>- 
tentus  sum  meo,  et  scio  meDeo  gratitudinem  de- 
bere.  At  unum  hoc  praedicare  me  posse  existimo, 
securus  in  medio  aestu  in  campo,  et  solus  in  gre- 
mio  cuiuslibet  meorum  civium  dormire  possum. 
Quid  significaret ,  non  obscurum  erat. 

Augebat  ei  benevolenliam  apud  Principes  et 
civitates,  quod  in  conventibus  ipse  multorum  cau- 
sas  dicebat.  Cum  enim  et  facundus  esset,  et  ha- 
beret  apud  se  homines  doctos,  a  quibus  armatus, 
suae  partis  ius  exponere  et  illustrare  poterat,  et 
scirent  multi  delectari  eum  hac  oratoria  laude, 
libenter  ad  eum  causas  deferebant.  Has  cum  re- 
cepisset,  pelebat  a  Doctoribus  fontes  argumento- 
rum  et  ornamenta,  exempla ,  historias,  aut  alias 
narrationes  convenientes  suo  negotio.  Postea 
tanta  facultate  exposuit,  ut  cum  admiratione  au- 
diretur. 

Cum  igitur  esset  aulae  disciplina  plena  hone- 
storum  exemplorum,  multi  Comites  ad  eum  filios 
mittebant.  Hos  ipse  interdum  audiebat  recitantes 
Catechismum,  et  precationes,  et  dictata  non  recte 
reddentes,  non  solum  obiurgatione  sua  commone- 
faciebat  officii,  sed  etiam  aliis  exemplis  castigari 
iubebat.  Saepe  inculcans  iunioribus  hanc  ipsam 
sententiam  :   Initium  sapientiae  timor  Domini. 

Etsi  non  teneo  integram  ipsius  historiam,  ta- 
men  multa  addere  possem  sapienter  ab  ipso  dicta 
et  facta.  Sed  nunc  de  ultimo  vitae  actu.  Maxi- 
milianus  initio  suae  gubernationis  multum  ipsius 
consilio  utebatur,  cumque  iudicaret  imperio  ho- 
norificum  esse,  talem  virum  in  consessuPrincipum 
dicere  sententiam,  et  regionis  amplitudo  sustinere 
Ducum  sumptus  posset,  auxit  hanc  familiam  di- 
gnitate  Ducum.  Qua  de  re  cum  deliberatio  esset, 
et  intelligerent  sapientes,  magnum  onus  imponi 
patriae,  vicit  tamen  et  Maximiliani  voluntas,  et 
publicae  utilitatis  ratio,  quia  existimabant  aequum 
esse,  uttalisregio  fere  in  medio  Germaniae  sita, 
plus  oneris  sustineret  in  communibus  imperii  ne- 
gotiis. 

Cum  ingressus  esset  annum  alterum  et  quin- 
quagesimum,  vesica  sauciata  a  calculo  aliquandiu 
aegrotavit,  et  morbi  saevicia  tandem  extinctus 
est.  Sed  digna  est  memoria  narratio  de  eius 
agone.  Triduo  visus  est  ipse  secum  valde  luctari, 
tantumque  certamen  fuit,  ut  loqui  non  posset. 
Amici  tamen  interrogant,  an  sumptione  corpo- 
ris  Domini  confirmari  velit,  nutu  respondet  se 
velle.  Cumque  reverenter  sumpsisset ,  hic  tan- 
quam  eluctatus  ex  morte,  erexit  se  in  lecto,  et 
clara  voce  Deo  gratias  egit,  remissionem  omnium 
peccatorum,  et  donationem  salutis  aeternae  pro- 
pter  filium  petivit,  et  se  Deo  commendavit,  in- 
quiens:    Scio ,   Domine  Iesu  Christe,  fili  Dei,    te 


velle  ut  tibi  credamus.  Cum  igitur  haec  tua  vox 
sit:  Venite  ad  me  omnes,  qui  laboratis  et  one- 
rati  estis,  ego  vos  reficiam,  te  invoco,  tibi  me 
commendo ,  a  te  peto  et  expecto  salutem  aeternam. 
Et  errata  mea  in  gubernatione  et  alios  lapsus  mihi 
remittito. 

Postea  triduo  placida  cum  amicis  collocutus 
est,  et  de  quibusdam  rebus  mandata  dedit.  Adfuit 
morienti  Wendelinus  Theologiae  Doctor  vir  san- 
ctus,  quem  audio  hanc  historiam,  tanquam  sin- 
gulare  exemplum  saepe  recitare  solitum  esse.  Vi- 
demus  autem  signa  animi  vere  a  Deo  illustrati, 
quare  iudicandum  est,  hanc  eius  mortem  vere 
fuisse  iter  ad  coelestem  Ecclesiam. 

Tales  cum  audimus  historias,  bonorum  et 
salutarium  Principum,  multa  cogitanda  sunt. 
Primum  cum  imperia  sint  Dei  opus,  aliqui  etiam 
salutares  Principes  a  Deo  in  hoc  fastigium  collo- 
cantur,  ne  totum  hoc  opus  Dei  frustra  conditum 
sit.  Deinde  agamus  Deo  gratias,  quod  propter 
suam  gloriam ,  et  propter  conservationem  generis 
humani  non  sinit  prorsus  dissipari  honestam  so- 
cietatem,  et  in  tantis  furoribus  diabolorum  lace- 
rari  omnes  nervos  honestae  societatis,  et  quod 
interdum  fideles,  et  foelices  custodes  legnm,  iu- 
sticiae  et  pacis  aliquibus  regionibus  tribuit,  et 
ardentibus  votis  oremus,  ut  etiam  haec  nostra  tu- 
guriola  protegat,  et  nobis  det  salutares  Principes. 
Omnino  enim  vera  vox  est:  JNisi  Dominus  custo- 
dierit  civitatem,  frustra  vigilat,  qui  custodit  eam. 
Dixi. 


No.  131. 


(an.  1552.) 


De  nativitate  Christi. 


In  select.  Decl.  T.  III.  p.  390  sqq. ,  Ricbard.  III.  p.  38.  et 
Servest.  T.  III.  p.  370.  —  Scriptam  puto  an.  1552.  banc 
orationem,  quia  eo  anno  Melanthon  eaden»  in  schola 
dociiit. 

Oratio  de  nativilaie  filii  Dei,  Domini  nosiri 
Iesu  Christi,  hoc  est,  de  admiranda  copula- 
tione  divinae  et  humanae  naturae  in  filio  Dei, 
assumente  humanam  naturam  in  uiero  virginis 
Mariae,  et  de  causis  cur  missus  sit,  et  quo- 
tnodo  sit  excipiendus. 

Instat  ut  scitis,  festusdies,  quo  memoria  celebra- 
tur  operis  divini  omnium  maximi,  quod  multo 
65* 

magis  omnes  Angeli,  qnam  rerum  omnium  crea- 
tionem   admirantur,  quodque   ipsi  praecones  ge- 
neri   humano    annunciarunt   hac  laetissima  voce, 
quam   ipsis   etiam    admiratio  tantae  rei  expressit. 
Ecce  annuncio  vobis  gaudium  iugens,  quod  erit 
universo  populo,  quod  natus  sit  hodie  vobis  sal- 
vator,  qui  estChristusDomiuus.      Ut  igitur  animi 
scholasticorum  ad  huius  divini  beneficii  cogitatio- 
nem   ac   considerationem   vel    praepararentur  vel 
accenderentur,  instituta  est  haec  dicendi  consue- 
tudo.      Ut   enim    in  coelo  non  est  aliud  studium 
rnaius,  quam  huius  mirandae  societatis  divinae  et 
humanie  naturae  contemplatio,  et  immeusae  mi- 
sericordiae  erga  homines  praedicatio,  sic  in  Eccle- 
siis  ac  Scholis,  quae  praecipue  sunt  imago  agmi- 
numcoelestium,  eadem  sludia  excitanda,  et  eadem 
voce  cum  Angelis  celebranda  est  Dei  aeterni  boni- 
tas,    praesertim   cum    beneficium   ad    nos   verius 
quam  ad  Angelos  perlineat.     Etsi  autem  nec  An- 
geli,    nec  mentes  humanae  hanc  societatem  divi- 
nae  et  humanae  naturae  perspicere  ac  comprehen- 
dere  possunt,  tamen  quia  patefecit  eam  Deus  illu- 
stribus   testimoniis,    ac   celebrare  iussit,   necesse 
est  nos  haecarcana,  quae  patefacta  suut,  etiamsi 
infantia  nostra  eloqui  ea  non  potest,    recitare  et 
spargere,    ut  Dei  beneficia  plures  agnoscant,    et 
gratis  mentibus  amplectantur.    ln  Psalmo  secundo 
inquit  ipse    filius   Dei ,    Praedicabo   praeceptum: 
Dominus  dixit  ad  me,    Filius  meus  es  tu.      lpse 
i^itur  hanc  vocem  in  Ecclesia  sonat,    ipse  mittit 
Angelos  praecones,  ipse  hominum  pectora  et  lin- 
guas   accendit,    ut   hoc  tantum  mysterium  profi- 
teantur  ac  celebrent.      Ipse  diabolo  irascitur  in- 
videnti  nobis,  hoc  cum  natura  divina  foedus,  et 
memoriam  eius  delere  cupienti. 

Ipse  Iudaeorum  et  Mahometi  furores  refutari 
vult,  qui  impie  reclamant  testirnoniis  Dei  et  voci 
Christi,  ac  neganl  factam  esse  hanc  divinae  et  hu- 
u.anae  naturae  societatem.  Quare  etsi  sumus  im- 
becilles,  tamen  exciternur  voce  Christi,  sequa- 
mur,  recitemus,  propugnemus,  inseramus  omnium 
animis  quantuin  possumus.  Nec  existimemus  fru- 
stra  ab  eo  dictum  esse:  Praedicabo  praeceptum. 
Vult  extare  huius  tanti  muneris  rnemoriam.  Hoc 
praecipue  officio  coli  Deurn  affirmat,  cnm  vere  ce- 
lebratur  hoc  beneficium,  cum  haec  vox  late  spar- 
tritur,  et  fides  ac  gratitudo  in  menlibus  accenditur. 
Ouanquain  igitur  infantiam  meam  agnosco  ac  de- 
ploro,    tamen   quia  mihi  in  schola,    hoc  est,    iu 


praecipuo  Ecclesiae  congressu,  hae  partes  dicendi 
datae  suut,  verecunde  obtempero.  Sed  ex  animo 
ut  iisdem  de  rebus  alii  dicant  eruditiores  opto. 
Nulla  de  re  audire  malim  bonos  et  doctos  viros 
quam  de  hac  causa  graviter  disserentes. 

Haec   operum  divinorum  summum  et  maxi- 
mum  proponit :    haec  magnitudinem  divinae  mi- 
sericordiae  erga  nos  illustrat:  haec  dignitatem  hu- 
manae  naturae  restitutam  et  auctam  esse  ostendit: 
haec  docet  quomodo  ex  aelerna  morte  ad  lucem 
iustitiam  et  vitam  aeternam  reducamur.     Sint  sane 
alii  sapientes,  qui  philosophantur  de  legibusmo- 
tuum  coelestium,    qui  explorant  herbarum  natu- 
ras,     et   remedia    salutaria    his   infirmis    corpori- 
bus   querunt,    qui  terram  certis  ac  finitis  spaciis 
includunt.     Non  vitupero  haec  studia.     Sed  haec 
quamvis  elegans  et  suavis  doctrina,  tamen  tantum 
huic  mortali  vitae  seruit,    non  monstrat  Dei  na- 
turam  et  voluntatem  erga  nos,  non  restituit  nobis 
lucem    iustitiam    et  vitam  aeternam.      Tribuamus 
ergo   et  huic  utiliori  doctrinae  de  rebus  aeternis 
aliquid    studii:     non   existimemus   fabulosa   haec 
esse,  quae  de  societate  divinae  et  humanae  natu- 
rae  Christus   concionatur,    cum  suarn  concionem 
tot  testimoniis  confirmarit  resuscitatione  mortuo- 
rum,  sua  resurrectione,  et  testes  harum  maxima- 
rum  rerum,  tam  multi  fuerint  Apostoli  et  colle- 
gae,   imo    testimonia    omnia    quibus    se  ab  initio 
Deus  patefecit:    servatio  Nohae  in  diluvio,    edu- 
ctio  Israelitarum    ex   Aegypto,    denique   defensio 
totius  Poliliae  Iudaicae,  ad  hoc  praecipuum  opus 
referantur. 

Omnia  haec  facta  testantur,  veram  esse  hauc 
concionem  de  filio  Dei,  arcano  consilio  aeterni 
palris,  filii,  et  Spiritus  sancti  decretum  esse,  ut 
hic  filius  assumeret  hurnanain  naluram  et  pro 
nobis  victima  fieret,  ut  ira  Dei  iusta  placata ,  ge- 
nus  humanurn  rursus  in  gratiam  reciperetur.  Nec 
vero  fieri  aliter  polesl ,  quin  pii  admiratione  tanti 
muneris  attoniti,  a  Deo  petant,  ut  iu  mentibus 
nostris  fidem  et  gratitudinem  accendat.  Idern  et 
ipse  toto  pectore  oro.  Et  quoniam  haec  ad  iuven- 
tutem  oratio  praecipue  habetur,  vos  quoque  scho- 
lastici  adhortor,  ut  liuc  adferatis  et  animos  pios, 
et  vera  vota  ,  ut  Deus  sua  voce  pectora  nostra  eru- 
diat  et  exuscitet  ad  cogitationein  huius  sui  iugenlis 
beneficii,  et  ad  gralitudinem. 

Nec  putate  hos  festos  dies,  qui  sequentur, 
ludoruin    et    conviviorum    causa   instilutos   es&e. 

Scio  multis  laxari  animos  et  curam  studiorum, 
queri  sodalicia  et  voluptates  tali  tempore,  et  doleo 
nec  publica,  nec  domestica  disciplina  coherceri 
talem  petulantiam. 

Sed  nostri  est  officii,  raoderatiora  ingenia 
monere,  ut  suos  mores  et  sua  studia  attemperent 
ad  Angelorum  et  veraeEcclesiae  mores,  ac  studia 
in  his  feriis.  Angeli  memores  sui  praeconii,  nunc 
Christo  gratias  agunt,  et  passim  pro  Ecclesiis  ex- 
cubant,  et  propugnant  eas,  ut  sonare  hanc  con- 
cionem  de  filio  Dei  nato  possint.  Prophetae,  qui 
una  versantur  apud  Christum  in  illa  aeterna  con- 
suetudine,  iam  de  suis  vaticiniis  cum  Christo  col- 
loquuntur,  eumque  orant,  ne  Ecclesiam  in  terris 
extingui  sinat. 

Pii  toto  orbe  terrarum  gementes  deplorant 
calamitates  humani  generis,  seque  hac  una  con- 
solatione  sustentant  et  erigunt,  quod  sciunt  nos 
curae  esse  Deo ,  quia  filius  Dei  non  frustra  tale 
foedus  cum  natura  humana  fecerit,  ut  sit  os  ex 
ossibus  nostris.  E  contra  diaboli  furentes,  odio 
Christi  discurrunt  undique,  ut  orbem  terrarum 
tumultibus  et  scandalis  concutiant,  ne  vox  Christi 
audiatur,  ne  Deus  invocetur,  et  recte  colatur. 

Et  habent  sua  organa,  agmina  impiorum  in- 
gentia,  qui  cyclopica  audacia  derident  Deum  et 
omnes  leges,  et  laxant  frenum  omnibus  furiosis 
cupiditatibus.  Iam  cogitate  utrius  partis  studia 
nobis  imitanda  sint.  Velitis  ne  cumChristo,  An- 
gelis,  Prophetis  et  piis  modeste  celebrare  Deum, 
an  vero  grassari  cum  diabolis. 

Haec  deliberatio  subeat  animum.  Nam  pro- 
fecto  seriae  res  aguntur.  Deus  poenas  horribiles 
et  aeternas  proposuit  contemnentibus  hunc  filinm. 
Et  e  contra  pollicetur  nobis,  et  in  hac  vita  defen- 
sionem,  et  postea  magnum  et  aeternum  decus,  si 
hunc  filium  reverenter  amplectemur.  Haec  qnia 
in  versiculis  Psalmi  secundi  dulcissime  et  grnvis- 
sime  proponuntur,  hos  potissimum  hic  vobis  in- 
terpretari  volui,  ut  his  diebus  eos  in  animis  vestris 
circumferatis,  vosque  eorum  cogitatione  ad  pieta- 
tem  excitetis,  et  hac  recordatione  festum  diem 
vobis  agendum  esse  ducatis.  Sic  enim  ut  dixi, 
hunc  ipsum  diem  celebrant  Angeli  et  Prophetae 
in  coelis,  et  ubique  terrarum  omnes  pii. 

Sic  inquit  Deus  in  Psalmo :  Oscularnini 
filium,  ne  irascatur  et  pereatis  de  via.  Brevi  enirn 
exardescet  ira  eius.     Beati  omnes  qui  coufidunt  ia 


eo.  Audistis  brevem  concionem  sonantem  de  coelo, 
sed  res  maximas  cornplectentem,  quam  priusquam 
enarro,  vos  adolescentes  de  re,  ut  videtur,  parva 
commonefaciam,  quam  tamen  Ecclesiae  necessa- 
riam  esse  res  ipsa  ostendit.  Mihi  legenti  hunc 
Psalmum  et  alia  dicta  in  Prophetarum  et  Aposto- 
lorum  scriptis,  de  hoc  festo  cogitanti,  venit  iu 
mentem  valde  necessaria  esse  Ecclesiae  studia  lite- 
rarum.  Huic  Psahno  quantum  lucis  accedit,  cum 
fontes  consulimus.  Idem  fit  in  dictoEsaiaeCip.9. : 
Parvulus  natus  est  nobis,  Deus  patcr  aeternitatis. 
Idem  fit  in  dicto  Micheae:  Egressus  eius  ab  ini- 
tio  ante  dies  mundi.  Et  apud  Ioannem  ac  in 
Epistola  ad  Hebraeos  dicta  de  filio  multo  sunt 
illustriora,  naturam  graeci  sermonis  intelligenti- 
bus.  Amemus  igitur  et  colamus  haec  studia  lin- 
guarum,  in  quibus  Deus  sua  oracula  nobis  traili- 
dit,  et  perpetuo  conservat:  imo  quae  sunt  velut 
fasciolae,  quibus  Christus  involutus  est.  Venio 
igitur  ad  enarrationem,  in  qua  primum  persona 
consideranda  est.  Filium  nobis  aeternus  pater 
commendat  et  mittit.  Deinde  causa  cogitanda 
erit,  et  excitandae  mentes,  ut  hoc  tantum  bene- 
ficium  amplectantur. 

Magnnm  omnino  testimonium  est,  esseDeum 
mentem  aeternam ,  immensae  sapientiae,  bonita- 
tis  ac  potentiae,  haee  ipsa  mundi  machina  et  no- 
strae  naturae  totum  opificium.  Nobis  enim  iusita 
est  Dei  noticia,  nobis  insitum  est  discrimen  hone- 
storum  et  turpium,  aeterno  et  irnmutabili  seplo 
seiungens  falsa  a  pravis.  [d  testatur  hanc  natu- 
ram  non  esse  casu  ortam.  Sed  ingens  Dei  boni- 
tas  non  tautum  hanc  communem  sui  significatio- 
nem  patefecit,  sed  multa  illustriora  testimonia  de 
sese  et  de  sua  voluntate.  Colloquutus  est  cum 
primis  parentibus  antequam  laberentur,  et  poslea 
suam  doctrinarn  et  promissionern  certissimis  tesli- 
moniis  tradidit  generi  humano.  Id  beneficium 
magis  declarat  nos  Deo  curae  esse  haec  ipsa  filii 
missio,  et  hoc  foedus  cum  natura  humana.  Hoc 
mirari,  hoc  celebrare  omnium  mentes  et  linguae 
deberent.  Quod  etsi  diaboli  execrantur,  et  impii 
homiues  contemnunt,  nos  tamen  in  Ecelesia  grata 
voce  praedicemus.  Scirnus  statim  ab  inilio  rna- 
gnam  multitudinem  generis  humani  amisisse  do- 
ctrinam  a  Deo  traditam.  Hic  tamen  multi  sapieu- 
tes  vestigia  Dei  in  natura  considerabant ,  et  fate- 
bantur  regi  hunc  rnundum  providentia.  Agno- 
scebant  magnos  viros  Heroas,    quorum  saprentiu 

et  virtute  imperia  constituebantur,  mitti  ac  iuvari 
divinitus,  ut  Herculem,  Achillem,  Solonem,  Cy- 
rum,  Alexandrum  et  similes,  qui  omnes  etsi  di- 
vinitus  ornati  fuerunt  magnis  ingenii  viribus,  ta- 
men  tantum  fuerunt  homines  miseri  obnoxii  pec- 
cato  ac  morti.  Non  se  miscuit  eorura  naturae  di- 
vinitas. 

Ac  talem  quidem  expectant  Iudaei  ducem  et 
instauratorem  sui  regni.  Talem  Mahometus  as- 
sentitur  etChristum  fuisse,  atque  ita  semper  multi 
senserunt,  ut  Samosatenus,  Nestorius,  Eutyches, 
et  alii.  Et  hanc  Philosophiam  magnos  tumultus 
excitare  in  animis  multorum  nunc  quoque  metuo. 
Sed  pii  in  Ecclesia  sciunt  de  Deo  sic  iudicandum 
esse,  ut  ipse  nos  suis  testimoniis  erudiit.  Haec 
affirmant  in  Christo  non  tantum  esse  humanam 
naturam,  sed  etiam  divinam  filii  Dei,  quem  Ioan- 
nes  Xoyov  vocat,  quiqne  est  imago  aeterni  patris. 
M^gnum  fuit  Dei  beneficium  ,  quod  Moysen  misit 
Doctorem  legis.  Sed  in  Moyse  tantum  erat  hu- 
mana  natura  obnoxia  peccato  et  morti.  At  hoc 
beneficiurn  quanti  faciendum  est,  quodDeusaeter- 
nus  filium  coaeternum  imaginem  suam  mittit  ad 
nos,  assumentem  humanam  naturam,  in  qua  tota 
lucet  Deus  filius  immutabili  foedere.  Nec  pute- 
mus  ludere  Deurn,  aut  rem  tantam  frustra  factam 
esse.  Etsi  nos  non  possumus  comprehendere  pe- 
nitus  hanc  Dei  deliberationem,  tamen  illud  certe 
fatendum  est,  nec  temere  nec  frustra  hanc  socie- 
tatem  divinae  et  humanae  naturae  factam  esse, 
eamque  evidens  testimonium  esse  magni  erga  nos 
amoris. 

Ac  prius  verba  expendamus,  postea  de  cau- 
sis  cur  nobis  donatus  sit  filius  dicemus.  In  prin- 
cipio  erat  loyog,  id  est,  hic  filius,  qui  est  imago 
patris  aeterni  intuentis  sese  ac  gignentis  hanc  sui 
imaginem,  cui  et  essentiam  suam  communicat,  ut 
adHebraeos  dicitur,  Filium  esse  effigiem  et  anav- 
yaoua  essentiae  patris.  Hic  filius  erat  apud 
Deum,  inquit  Ioannes.  Distinctio  personae  in- 
dicatur,  sive  sic  interpreteris,  erat  apud  Deum, 
ut  usitate  interpretamur,  et  ego  non  aspernor,  sive 
nt  quidam  nos  amice  monent,  sermo  erat  apud, 
id  est,  ad  Deum,  ut  usitatissime  Graeci  loquun- 
tur:  tiiaJJyouai  riQog  gL  Erat,  inquit ,  sermo 
ad  Deum ,  erat  imago  reddens  patrem  et  respon- 
dens  deliberationi  aeteini  patris.  Agnosco  sen- 
tentiam  gravissirnam  inclusam  esse  huic  brevi  ora- 
tiunculae,    et  evolvere  eamcuperem,  nisi  me  re- 


rum  magnitudo  deterreret.     Vos  tamen  qui  eru- 
ditione  excellitis,  attentius  considerare  hanc  par- 
ticulam  velim:    Erat  sermo  apud  Deum.     Perso- 
nae  discernuntur,  et  colloquium  ac  communis  de- 
liberatio    aeterni   patris  significatur:    Qua  de  re? 
Non  tantum  de  creatione,  sed  de  mutua  agnitione 
patris    et    filii,    deinde   de    creatione,    postremo 
omnium  maxime  de  generis  humani  redemptione 
et  aeterna  salute.       Addit  deinceps  Ioannes:    Et 
Xoyog  erat  Deus»     Hic  testatur  filium  esse  natura 
Deum ,    et    ut   in    Epistola   ad   Hebraeos   dicitur 
anavyao/ua  gloriae   et  essentiae  patris.     Ideo  et 
Micheas  narrat,  egressum  esse  hunc  nostrum  libe- 
ratorem  ante  dies  mundi,  id  est,  fuisse  filiumDei 
etiam  ante  assumptam  humanam  naturam.     Hanc 
sententiam  teneamus,  etChristum  aMoyse  et  aliis 
magnis  viris  longe  discernamus,  nec  excuti  nobis 
hanc  veram  sententiam  ullis  humanis  cavillationi- 
bus    sinamus.      Muniamus  nos  etiam  testimoniis 
veteris  Ecclesiae,  quae  ostendunt  hancipsam  sen- 
tentiam  ab  Apostolis  traditam  esse.      Sic  Irenaeus 
testis    gravissimus    inquit    Cap.  £0.    libri   tertii: 
Ostenso  manifeste,    quod  in  principio  Xoyog  exi- 
stens   apud  Deum ,    per  quem    omnia   facta  sunt, 
qui  et  semper  aderat  humano  generi,   hunc  novis- 
simis   temporibus    secundum  praefinitum  tempus 
a  patre,  unitum  suo   plasmati,  passibilem  homi- 
nem  factum  misit.     Constituta  liac  sentenlia  in- 
telligamus  filium  in  hoc  dicto :    Osculamini  filium, 
vere  esse  Deum,  ac  natura  filiumDei,  lumen  de 
lumine,  ut  in  symbolo  dicitur. 

Nunc  reliqua  verba  Psalmi  enarrabo.  Sed 
prius  gratias  agamusDeo  aeterno  conditori  omnium 
rerum,  pro  hoc  tanto  beneficio,  quod  non  Pro- 
phetas  solos,  sed  filium  suum  misit.  Tibi  igitur 
omnipotens  Deus,  aeterne  pater  Domini  nostri 
Iesu  Christi,  conditor  omnium  rerum ,  et  con- 
servator  cum  filio  tuo  coaeterno  Domino  nostro 
IesuCbristo,  et  Spiritu  sancto  tuo,  gratias  agimus, 
quod  filium  tuum  Dominum  nostrum  lesum  Chri- 
stum  ad  nos  misisti,  ac  pro  nobis  victimam  fieri 
voluisti,  eumque  jusolzrjr  y.al  lyJrrjv  pro  nobis 
constituisli,  quodque  hoc  mirabili  foedere  divi- 
nae  et  humanae  naturae,  cum  filius  assumpsit  hu- 
manam  naturam,  declarasti  ingentem  erga  nos 
amorem  tuum.  Teque  propter  hunc  filium  ora- 
mus ,  ut  nos  erudias  et  regas  Spiritu  sancto  tuo. 

Iam  igitur  ad  Psalmi  verba  redeo.  Oscula- 
mini  filium,  inquit.    Multae  sunt  aliae  descriptio- 

nes,  quae  docent,  cur  filius  missus  sit,  sed  summa 
rei  breviter  in  verbo  Osculamini  significata  est. 
Venit,  ut  dulcissimo  osculo  hanc  miseram  et  ae- 
rumnosam  hominis  naturam  amplectatur,  eique 
iusticiam  et  vitam  reddat.  Ah  nimium  frigent 
pectora  nostra  in  rebus  tantis  cogitandis.  Non 
subit  animos  ferreos  agnitio  aut  irae  Dei,  aut  li- 
berationis.  Sed  primos  parentes  intuemini,  qui 
et  sapientia  excellebant,  et  meminerant  quae  dona 
amisissent.  Hi  cum  lapsi  essent,  quia  nondum 
audita  erat  promissio  de  liberatione,  quid  aliud 
cogitare  poterant,  nisi  se  abiectos  esse  perpetuo, 
ut  diabblos.  Norant  Deum  iustum  esse,  et  vere 
ac  serio  irasci  peccato,  imo  rapi  se  in  iudicium, 
et  accusari  mox  audiebant,  nec  (ut  homines  leves 
futiliter  cogitant)  Deum  non  magnifacere  pecca- 
tum  et  quadam  futilitate  abiicere  iram  iudicabant, 
sed  vere  metuebant  aeternas  poenas.  Et  quidem 
Deus ,  ut  est  mens  iustissima,  non  futiliter  con- 
temnebat  peccatum,  sed  vere  irascebatur.  Hic 
igitur  intercessit  filius,  ac  deprecatus  est  pro  ge- 
nere  humano,  et  ut  iustitiae  Dei  satisfieret,  poe- 
nam  in  se  derivavit.  Magna  et  seria  deliberatio, 
et  ardens  deprecatio  fuit,  de  qua  olim  in  vita 
aeterna  colloquemur  uberius,  nunc  tamen  ut  pueri 
elementa  discamus,  credamus  Deum  vere  succen- 
suisse,  nec  futiliter  abiecisse  irarn,  sed  ardenti 
deprecatione  filii  placatum  esse.  Id  igitur  bene- 
ficium  postea  parentibus  nostris  exponit,  et  tradi- 
tur  promissio  de  venturo  liberatore.  Semen  mu- 
lieris  conteret  caput  serpentis.  De  eo  semine  dein- 
ceps  patres  et  Prophetae  concionati  sunt,  et  cau- 
sam  cur  mittatur  exponunt,  ut  fiat  victima,  et  pla- 
cata  ira  Dei,  nobis  restituat  iustitiam  et  vitam 
aeternam. 

Venit  igitur  Christus  osculo  nos  salutans, 
ardens  amore  nostri  (scitis  enim  quis  sit  osculi 
sensus)  alloquens  nos  suavissime,  promittens  re- 
missionem  peccatorum  donandam  propter  ipsum 
gratis,  ut  sit  beheficium  certum.  Hanc  Moyses 
non  attulit,  sed  solius  filii  munus  est,  qui  quidem 
omnes  invitat,  clamitans:  Venite  ad  me  omnes, 
qui  laboratis  et  onerati  estis,  ego  reficiam  vos. 
Qua  in  sententia  cogitare  vos  iam  oportet,  quan- 
tae  sint  miseriae  humani  generis,  quas  quidem 
monstrant  quotidiana  exempla.  Sed  tamen  tra- 
goediarum  exempla,  summorum  hominum  tri- 
stissimos  casus  vobis  proponite,  ut  Aiacis,  Achil- 
lis,  Hectoris,  Agamemnonis,  Caesaris,  Pompeii, 
et  innumerabiliorum  aliorum  interitus.     Nec  ta- 


men  1111  casus  sumraa  mala  sunt.  Quidquid  enim 
finitum  est,  breve  et  exiguum  ducendura  est  prae 
aeterno.  Signa  sunt  autem  haec  praesentia  sup- 
plicia  irae  Dei.  Restat  aliud  iudicium,  in  quo 
retegentur  omnium  irnpiorum  mentes :  omnia  mala 
consilia  et  facta  proferentur,  et  damnati  in  aeter- 
nos  cruciatus  abiicientur.  Id  malura  quia  infini- 
tum  est,  nec  breve  nec  exiguum  ducatur.  Venit 
igitur  filius  Dei,  ut  a  peccato  et  aeterna  morte  li- 
beret  omnes  ,  qui  voci  Evangelii  obtemperare  in- 
cipiunt,  imo  et  praesentes  calamitates  Ecclesiae 
mitigat.  ServanturHieremias,  Daniel,  lechonias 
et  alii  multi  pii,  etiam  si  urbs  Hierosolyroa  solo 
aequatur,  et  impia  multitudo  horribiliter  inter- 
ficitur.  Si  magnitudinem  nostrorum  malorum 
intelligeremus:  si  videremus  quantum  malum  sit 
contemptus  Dei  et  peccatum:  si  iram  Dei  adver 
sus  peccatum  sentiremus:  si  poenarum  metu  affi- 
ceremur:  tum  vero  magnifaceremus  beneficiura 
filiiDei.  Sed  in  hoc  ocio,  in  his  deliciis  et  somno, 
quotus  quisque  de  sua  immundicie,  de  ira  Dei, 
de  tragicis  calamitatibus  et  exemplis  irae  Dei 
cogitat? 

Quanquam  autem  magna  multitudo  homi- 
num  sine  emendatione  vivit,  ac  ruit  in  perpe- 
tuum  exitium,  taraen  aliquarn  esse  Ecclesiam  ne- 
cesse  est,  quae  venientem  Christum  amplectitur, 
agnoscit  esse  liberatorem  a  Deo  missum ,  audit, 
et  studet  ei  obtemperare.  Adhortor  igitur  sana- 
biles  omnes,  ut  huius  coetus  membra  esse  stu- 
deant.. 

Christus  ardens  amore  nostri ,  osculo  suo  nos 
salutat.  Iubet  igitur  vox  Dei,  vicissim  ipsum 
osculo  excipi,  id  est,  audiri,  et  fide  eura  amplecti. 
Ut  tunc  quidem  Mater,  Ioseph ,  Pastores,  Za- 
charias,  Elisabeth,  Simeon,  Anna,  huic  infanti 
in  genis  multa  suaviola  figebant,  et  in  pectore  ac- 
cendi  flammam  fidei  sentiebant,  agnoscebantque 
sibi  propter  hunc  liberatorem ,  Deum  propitium 
esse,  et  vaticinia  de  eo  illustrabant,  et  suum  coe- 
tum  omni  officio  fovebant.  Sic  semper  pii  flagrent 
amore  Christi,  et  tanquam  oscula  daturi,  am- 
plectantur  eum  fide,  accedant  ad  Deum  fiducia 
huius  mediatoris,  invocent  Deura,  et  ab  eo  bona 
praesentia  et  futura  petant  et  expectent.  Si  friget 
animus,  nec  petit  a  Christo  quidquam,  nullus  est 
osculi  sensus,  sed  excitanda  mens  est,  ut  experia- 
tur,  quantum  sit  in  hoc  osculo  et  complexuChristi 
suavitati». 

Contra  vero  execrandus  est  furor  magnae 
multiiudinis  in  genere  lmmano,  quae  non  osculo 
excipit  Christuui,  sed  vel  superbe  contemnit,  vel 
crudeliter  odit,  utHerodes,  statim  ubi  rescivit  na- 
tum  esse,  inquirit  et  interficere  conatur,  et  qui- 
dem  in  ipsius  aequales  crudelitatem  atrocissimam 
exercet.  Ita  nunc  multi  tyranni  toto  orbe  terra- 
ruin  in  mernbra  Christi  saeviunt.  Multi  Epicurei 
derident  in  universum  omnem  Dei  mentionem. 
Sed  ornnibus  his  in  hoc  Psalmo  vox  Dei  poenas 
proponit.  Brevi,  inquit,  ir.i  Dei  exardescet,  quae 
funditus  delebit  omnes  impios.  Nec  ideo  fabulae 
sunl  minae  aeternorum  cruciatuum,  quia  Cyclo- 
pes  et  Epicurei  illi  deridere  eas  audent.  Sed  ali- 
quanto  post  experientur  ipsi  has  minas  non  fuisse 
inanes.  Multos  etiam  in  hac  vita  exempli  causa 
rapit  Deus  ad  supplicium,  ut  Caligulam,  Nero- 
nem,  et  alios  innumerabiles. 

Ut  autem  impiis  poenae  propositae  sunt,  ita 
e  contra  piis  et  amplecteutibus  Christum  ,  aeterna 
iuslitia  et  vita  donatur,  ut  hic  dicitur:  Beati 
omnes  qui  confidunt  in  eo.  Haec  verba  declarant 
osculum.  Yenit  Christus  ad  indignos,  ad  oppres- 
sos  peccato  et  morte,  sed  nos  dulcissimo  complexu 
suo  ad  Deum  revocat,  donat  iustitiam  et  vitam. 
Quibus?  Non  defugientibus  osculum  seu  ample- 
xum,  sed  fiducia  huius  liberatoris  accipientibus 
haec  munera. 

Audis  hic  in  Psalmo  doctrinam  de  fide  pro- 
poni,  quae  cum  diu  iacuerit  oppressa  tenebris  er- 
ronurn ,  nunc  Dei  beneficio  rursus  depulsa  cali- 
gine  lucet  in  Ecclesiis  nostris.  Et  Deus  orandus 
est,  ne  hanc  lucem  extingui  sinat.  Donat  Chri- 
stus  remissionem  peccatorum.  Hic  si  affiugis  opi- 
niones  ex  lege  male  intellecta  haustas,  dubitan- 
diim  esse,  an  donet  rernissionem  peccatorum,  nec 
acquiescendum  esse  in  Chiisto,  pro  osculo  das  ei 
colaphum.  E  contra  igitur  statuito  vere  tibi  do- 
nari  remissionem  peccatorum,  propter  hunc  filium 
Dei  gratis,  uon  propter  tuarn  dignitatem,  aut 
tuas  virtutes.  Et  hac  fiducia  ad  Deum  acceden- 
durn  esl :  Deus  invocandus  est,  et  ab  eo  bona  pe- 
teuda  et  expectanda  sunt.  Haec  fulucia  reliquae 
obedientiae  praeiuce;it,  sicut  ad  Pioma.  5.  scri- 
ptum  esl :  lustificati  fide  pacem  habemus  erga 
Deum,  per  Domiuum  nostrum  lesum  Christuru, 
per  quem  et  accessum  habemus  iide  in  gratiam 
Ii.iuc.  Ilauc  fiduciam  qui  accendi  iu  invocatione 
seiuiuut,    Iii  vere   iutelligunt  osculum  atque  aui- 


plexum,  de  quo  hic  Psalmus  praecipit.  Sine  hac 
doctrina  de  fide,  nemo  intelliget  Angeli  praeco- 
nium.  Ecce  annuncio  vobis  gaudium  magnum. 
Quod  erit  gaudium  dubitanti,  fugienti  et  repel- 
lenti  complexum  atque  osculum  liberatoris?  Vult 
a  te  pati  haec  munera  Christus,  offert  ex  animo 
sine  ulla  simulatione.  Accedito  igitur,  et  laetus 
accipe  ingentia  beneficia,  et  in  eius  voce  acquie- 
scito,  et  statue  adfuturum  tibi  hunc  Dominum, 
qui  cuin  assumpserit  humanam  naturam,  et  tale 
nobiscum  foedus  fecerit,  haud  dubie  nos  curat 
et  diligit. 

Haec  de  osculo  filii  adolescentes  cum  in  omni 
vita,  tum  vero  in  his  feriis  maxime  cogitanda 
sunt,  et  mentes  ad  pietatem  et  ad  veram  invoca- 
tionem  excitandae  sunt. 

Dixi  breviter  cur  filiusDei  missus  sit,  et  quo- 
modo  sit  excipiendus,  videlicet  non  modo  ut  Do- 
ctor,  ut  Moises,  aut  alii  Prophetae,  sed  ut  re- 
demptor,  placator,  donator  remissionis  peccato- 
rum,  iusticiae  et  vitae  aeternae.  Haec  bona 
primum  a  Christo  petenda  et  accipieuda  sunt. 
Quod  ut  fiat,  in  animis  existant  agnitio  aliqua 
nostrorum  malorurn  et  poenitentia.  Nam  qui 
pergunt  ruere  contra  conscientiam,  hi  contemnunt 
Deum,  et  hoc  mirandum  foedus  divinae  et  huma- 
nae  naturae.  Sed  vera  poenitentia  animi  ad  Deum 
conversi  acquiescent  in  complexuChristi,  et  agno- 
scent  veram  esse  vocern.  Ecce  annuncio  vobis 
magnum  gaudium.  Postea  etiam  praesentiam  et 
auxilium  Christi  in  regendis  moribus  et  vitae  peri- 
culis  experiamur.  Ideo  regnat,  ut  adsit  nobis, 
ut  exaudiat,  iuvet  et  regat  invocantes,  sicut  in- 
quit:  Quidquid  petierilis  patrem  in  nomine  ineo, 
hoc  faciam.  Talis  vita  carmen  Angelorum  per- 
petuo  canit:  Gloria  in  excelsis  Deo,  in  terra  pax, 
et  hominibus  laeticia. 

Gloria  est  ex  animo  tribuere  Deo  laudem  sa- 
pientiae,  potentiae,  iustitiae  et  misericordiae. 
Non  igitur  tribuit  laudem  Epicurus,  qui  fingit 
ociosum  esse:  nonStoici,  qui  fingunt  non  posse 
eum  aliter  agere,  nisi  ut  movent  causae  secundae: 
non  Saul  et  caeteri  iguari  Evangelii.  Etsi  enim 
fatentur  eum  punire  peccata,  tamen  misericordiam 
ignorant.  Nesciunt  enim  quomodo  aut  cur  reci- 
pere  indignos  velit.  Nascitur  ergo  Christus,  ut 
patefiat  misericordia,  auditaque  Evangelii  voce, 
tum  demum  integra  gloria  Dei  tribuitur.  Ideo 
nunc  canunt  Angeli   hunc   hymnum,    ac  docent, 

hos  tantum  vere  tribuere  gloriam  Deo ,  qui  filium 
agnoscunt. 

Addunt  Angeli  et  pacem  adferre  huncDomi- 
num  generi  humano.  O  gratum  et  dulce  nomen 
pacis  prudentibus.  Sed  Ecclesia  subiecta  cruci 
et  aerumnis  non  fruitur  nunc  quidem  prorsns 
pace.  Verum  aliquanto  post  integram  et  perpe- 
tuam  tranquiHitatem  habitura  est.  Nunc  id  tenet, 
quod  est  praecipuum,  scit  pacem  Deo  nobiscum 
esse,  hoc  est,  ingentem  iram  Dei  placatam  esse, 
sublatum  esse  dissidium  Dei  et  generis  humani, 
recipi  in  gratiam  omnes,  qui  ad  hunc  filium  con- 
fugiunt. 

Nec  pacem  tantum  ,  sed  et  laeticiam  homini- 
bus  adfert,  hoc  est,  ut  Deo  iam  delectentur,  eique 
laeti  in  gentibus  animis  obtemperent.  Haec  laeti- 
cia  nunc  quidem  irnpiis  inchoanda  est,  sed  in  vita 
aeterna  erit  integra.  Non  delectantur  Deo  Cain, 
Saul,  et  similes,  qui  poenas  sentiunt,  sed  laeti 
adeunt  certamina  et  supplicia  Hieremias,  Bapti- 
sta,  Paulus.  Hi  enim  norant  se  curae  esse  Deo, 
et  propter  filium  diligi,  et  intelligunt  causas,  cur 
Ecclesia  cruci  subiecta  sit.  Quare  parere  non 
recusant,  et  norunt  quomodo  obedientia  placeat. 
Verum  haec  bona  omnia,  gloria  Dei  patefacta  per 
filium,  pax  et  laeticia  magis  conspicientur  in  vita 
aeterna,  sed  tamen  hic  inchoari  necesse  est.  Ideo 
nobis  Angeli  hunc  hymnum  praecinunt,  mon- 
strantem  Christi  beneficia  et  Evangelii  summam. 
Ut  autem  Angeli  praecinunt,  ita  nos  doctores 
omnes  sonare  eum  in  Ecclesia  debemus,  et  haec 
tria  inculcare  animis,  quomodo  Deo  vera  gloria 
tribuenda  sit  invocatione  et  fiducia  filii,  cum  qui- 
bus  in  terra  pax  facta  sit^  quomodo  placeat  obe- 
dientiaDeo.  Hae  sunt  res  magnae  et  aeternae,  ad 
quarum  considerationem  praecipue  humana  natura 
condita  est.  Utinam  doctores  hunc  hymnum  vina 
voce  et  eodem  animo  canerent,  sicut  canunt  An- 
geli ,  et  mutuis  studiis  Ecclesias  foverent  ac  con- 
iungerent,  nec  privatis  cnpiditatibus  eas  distra- 
herent.  Multi  non  ut  gloriam  dei  iuvent,  Res- 
pub.  rnovent,  sed  ut  privatis  affectibus  indul- 
geant.  Multi  pacem  animorum  et  concordiam 
ambitione  turbant.  Multorurn  scandala  dolorem 
piis  adferunt  et  adducunt  imbecilles  ad  dubitatio- 
nem.  Haecmala  cum  hymno  Angelorum  pugnant, 
et  poenas  publicas  accersunt.  Quare  simus  dili- 
gentiores  in  doctrina,  in  tuenda  concordia,  in 
regendis  moribus. 

Melanth.  Oper.  Vot.  XI. 


Vos  quoque  adolescentes  quoties  iibros  ve- 
stros  aspicitis,  cogitate  primum  de  filio  Dei,  qui 
est  Xoyog  et  fons  sapientiae,  ut  aeterni  patris  vo- 
luntatem  ex  sinu  eius  protulit.  Ad  huius  gloriam 
ornandam  studia  referte,  et  vestra  moderatione 
Dei  munera,  pacem,  tranquillitatem  animorum 
in  vobis  et  aliis,  et  concordiam  omnibus  honestis 
officiis  alite,  nec  contemnite  filium  Dei,  et  hoc 
adrnirandum  foedus  divinae  et  humanae  naturae, 
nec  aspernamini  minas  in  Psalmo,  in  quibus  dici- 
tur:  Brevi  furor  eius  exardescet,  nec  Angelorum 
et  universae  Ecclesiae  vota  et  iudicia  levia  esse 
ducite.  Hi  vos  hortantur  ut  Deum  agnoscatis,  ut 
filium  eius  amplectamini,  ut  saluti  vestrae  con- 
sulatis.  Haec  vobis  praecipue  meditanda  sunt  in 
his  feriis,  quae  institutae  sunt,  primum  docendi 
populi  causa ,  deinde  ut  simul  Ecclesia  gratias  agat 
deo  aeterno  patri  domini  nostri  Iesu  Christi,  quod 
filium  placatorem  constituit,  et  tanto  foedere, 
videlicet  coniunctione  divinae  et  humanae  natu- 
rae  pactus  est,  se  velle  nobis  propicium  esse,  nos- 
que  in  hac  vita  regere,  et  post  hanc  vitam  ornare 
aeternis  bonis.  Accedere  et  invocationem  opor- 
tet,  quam  Deus  requirit  ut  praecipuum  cultum. 
Nec  vero  intelligi  Evangelium  potest,  sine  assi- 
duis  exercitiis  invocationis.  In  hoc  vero  collo- 
quio  cum  Deo  luctatur  fides  cum  dubitatione,  cum 
accusat  nos  horribilis  immundicies  nostra ,  et 
mens  polluta  fingitDeum.  E  contra  vero  se  offert 
filius  Dei  frater  noster,  nos  vocat,  invitat,  iubet 
ut  credamus  placatum  esse  patrem,  nosque  recipi. 
Affirmat  gratiam  exuberare  supra  peccatum,  modo 
desinamus  ruere  contra  conscientiam.  In  hoc 
certamine  vincat  filiusDei.  Nec  tantum  nos  ipsos, 
sed  Ecclesiam  et  has  nostras  politias  Deo  commen- 
demus.  Erratis  enim  si  principum  sapientia  et 
virtute  sine  ardenti  precatione  Dei  munera  Eccle- 
siarum  et  politiarum  salutem  retineri  posse  arbi- 
tramini.  Deus  autor  et  custos  tanti  boni  orandus 
est,  ut  sua  munera  tueatur,  et  rogatus  haud  dubie 
tuebitur.  Verax  est  enim  et  promissa  optima  fide 
praestat.  Cum  igitur  scriptum  sit:  Ubicunque 
duo  aut  tres  congregati  erunt  in  nomine  meo,  in 
medio  eorum  surn :  quidquid  petent  impetrabunt, 
cumque  nos  piorum  studiorum  causa  conveneri- 
mus,  et  maximum  Dei  opus  celebremus,  omnes 
vota  faciamus  ac  ita  precemur. 

Te  vive  et  omnipotens  Deus,  aeterne  pater 
Domini    nostri    Iesu   Christi,     qui    te    patefecisti 

immensa  bonitate,  et  ciamasti  de  filio  tuoDomino 
nostro  Iesu  Christo ,  Hunc  audite,  conditor  et  ser- 
vator  omnium  rerum,  cum  filio  tuo  coaeternoDo- 
mino  nostro  IesuChristo,  et  Spiritu  sancto  effuso 
inApostolos,  oramus,  ut  propter  filium  tuumDo- 
minum  nostrum  Iesum  Christum,  quem  voluisti 
pro  nobis  esse  victimam  Ixsttjv  xal  /LisaiTTjv ,  no- 


stri  miserearis,  et  nos  et  hanc  totam  Ecclesiam, 
scholam  et  politiam  Spiritu  sancto  tuo  regas,  nec 
sinas  Turcicis  armis  aut  aliis  tumultibus  deleri 
inter  nos  nomen  et  doctrinam  filii  tui  Domini  no- 
stri  lesu  Cbristi.  Sed  hic  Ecclesiae  tuae  semina- 
ria  et  tui  Evangelii  lucem  ad  illustrandam  tuam 
gloriam  perpetuo  serves  ,    Amen. 


RELIQUAE   PHILIPPI   MELANTHONIS   DECL AM ATIONES 

IN    VOLUMINE   DUODF.CIMO    SEQUJINTUR. 

